^

Hill Madia

Hill Madia standard translation

copyright © 2021 Wycliffe Bible Translators, Inc.
Language: (Maria)
Contributor: The Seed Company

All rights reserved.

2025-05-15

ePub generated by Haiola 8 Aug 2026 from source files dated 15 May 2025

9f0bdb58-21f8-514e-8286-5b2942b7d458

मत्याल

1

2

3

4

5

6

7

8

9

10

11

12

13

14

15

16

17

18

19

20

21

22

23

24

25

26

27

28

किर्स्तुना बळयि मत्याल रासतदु बेसता कबुरि

उंद दिया बार आता इतेके, राजाना वग़ोग़ कोत्लाल नीवा लोतगा वातोग़. “नाळि राजाल नीक कलियलाह वायनोग़,” इनजोर ओग़ कबुर वेहतह्‌तोग़. पया नीवा कयदे उंद पुस्तक ईसि, नीक इन्ह्‌तोग़, “इद पुस्तक अर्विसि राजाना लोप्पा कतम पुनदकिन. पया ओग़ वातस्के, निमा तयर आयकिन.”

“देवुळ लोहतोग़ पिसिह केवाल येसुराजाल मावा बूमते वातोग़,” इन्जि मत्याल इद पुस्तकते माक कबुर वेहतह्‌तोग़. वेग़ येसुराजाल मीक जीवा कीसि, तना राजेमते ओयलाह मीक पर्ह्‌किह्‌तोग़. अद राजेमते मीटु अमेसा-अमेसातुह्‌क ओना संगे गिर्दाते मनदा पग़यकिर. इद पुस्तकतुन अर्विसि, मीटु ओनु बेस पुनदा पग़यकिर.

मत्याल ऊक-ऊके यहुदि जाततोरा सास्त्रमता सीता कीस्तोग़. अद सास्त्रमते रासतपु, यहुदिरा बेरोग़ राजाल दाविद, वेना राजपुळ्गते येसुसामि पुटटोग़. मति यहुदिर केपसोर मतपु, येसु इद दुनियाता राजानलेह्‌का आयोग़. ओग़ उंद पूना रीतता राजेमतुन निल्पिह कीयलाह वातोग़.

मत्याल मुने सिद्‌वा एनवाल मन्जि, कोताना ऊपे जीवातोग़ मंदोग़. मति येसु ओन केयताह्‌कु, ओग़ तना लालुसतुन पोहचि येसुनाङ कग़यलाह अतोग़. इद्रमलेह्‌का वेन केयतपु, येसुराजाल मीक वने नेंड केयसोर मन्ह्‌तोग़. ओग़ तना राजेमि मीवा जीवातगा निल्पिह कीयलाह ऊळिह्‌तोग़.

1

येसुसामिनाङ मुनेतोर पेदल्क

(लूकाल 3:23-34)

1 देवुळ इद बूमते लोहतोग़, येसु किर्स्तु, वेना लोप्पा नना रासलाह आतन. सास्त्रमते वेनाङ तादोर-बाबोरा लेका रासिस तासतोर, ओर इह मतोर. येसु (यहुदि जाततोरा पेदामुय्तोग़)*अब्रहम मुय्तोना, ओसो दाविद राजाना पुळ्गताहि✡ पुटटोग़.✡ 2 अब्रहम मुय्तोना मग़ि इसकि पुटिस मतोग़, इसक मुय्तोना मग़ि याकुबि, याकुब मुय्तोह्‌कु बारा मग़्कु पुटिस मतोर. ओरग्डाहि ओर्वोग़ यहुदाल इनवाल मतोग़. 3 यहुदानाङ मग़्कु पर्साल ओसो जेराल, वेरा तलोग़ि तामरि इनदनदु†. पर्साना मग़ि एस्रोनि, एस्रोनिना मग़ि अराम. 4 अरामना कूळते आमिनदाबि पुटटोग़, आमिनदाबिना मग़ि नहसोनि, नहसोनिना मग़ि साल्मोन.

5 साल्मोन वेग़ राहबि इनदनद (दुस्रा जाततद) आंचाना संगे जोळेम आतस्के, ओना कूळते बोहजि पुटटोग़.✡ वेग़ बोहजि रूतिना संगे जोळेम आतस्के ओबेदि पुटटोग़,✡(अद रूति वने दुस्रा जातता आंदु). ओबेदिना मग़ि यीसाल. 6 पया यीसाह्‌कु दाविद राजाल पुटटोग़.

मुने बेदु ऊरियाना मुते मता, अद रांडे मुतेना संगे दाविद जोळेम आतस्के, साल्मोन पुटटोग़.✡ 7 पया साल्मोन राजाना मग़ि रहबामि, रहबामिना मग़ि अबियाल, अबियाना मग़ि आसाल. 8 पया आसाह्‌कु यहोसपति, यहोसपतिह्‌कु योरमि, योरमना कूळते उजियाल पुटटोग़. 9 उजियाह्‌कु योतमि, योतमिह्‌कु अहजि, अहजिह्‌कु एजेक्याल पुटटोग़. 10 एजेक्याह्‌कु मनासे, मनासेह्‌कु आमोनि, आमोनिह्‌कु योसियाल पुटटोग़. 11 योसियाना मग़िह्‌कु यकोनियाल, वेना पया ओसो उय्तुर पेकोर पुटटोरे. अद वेलाते बेबिलोन देसेमतोर यहुदि जाततोरगा वासि लळय कीतोर, लळय कीसि यहुदि जाततोर वेल्‍लाटोर लोकुरिनु तमा देसेमते दोहच ओतोर.

12 बेबिलोनते ओरिन दोहच ओतापेग़्के यकोनियाह्‌कु साल्तियाल, साल्तियाह्‌कु जरुबाबेल पुटटोग़. 13 जरुबाबेलिह्‌कु अबिहुदि, अबिहुदिह्‌कु एल्यकिमि, एल्यकिमिह्‌कु अजुराल पुटटोग़. 14 अजुराह्‌कु सादोकि, सादोकिह्‌कु याकमि, याकमिह्‌कु एलिहुदि पुटटोग़. 15 एलिहुदिह्‌कु एलियजरि, एलियजरिह्‌कु मतानि, मतानिह्‌कु याकुबि पुटटोग़. 16 पया याकुबिह्‌कु योसेपि पुटटोग़. योसेपना मुते मरियालि, तेनाये पोटाताहि कोनि येसु पुट वातोग़, ओने देवुळ लोहतोग़ पिसिह केवाल‡ किर्स्तु इन्ह्‌तोर.

17 इद्रमलेह्‌का अब्रहम मुय्तोनाहि दाविद राजानगा एवनाह, सबे पोसि चोव्दा तादो-पीळिङ आताङ. ओसो दाविदिनाहि यहुदि लोकुरिन बेबिलोनते दोहच ओस मतोर अव दियाङ एवनाह चोव्दा तादो-पीळिङ आताङ. अहे ओरिनु बेबिलोनते ओतग्डाहि इतेके, देवुळ लोहतोग़ पिसिह केवाना पुटमुळ एवनाह, चोव्दा तादो-पीळिङ आताङ.

येसु बह पुटटोग़

(लूकाल 2:1-7)

18 देवुळ लोहतोग़ पिसिह केवाल येसु इद्रम पुटटोग़ इतेके, ओना तलोग़ मरियानु योसेपि ताल्ह्‌किसि पोल्‍लो करल कीस मतोग़. वेर इर्वुर जोळेम आयनामुनेन, अदु नेलाङ हव्कतद दिसता; इदु देवुळता पवित्र जीवाता लावता मेटेन आता. 19 तान ताल्ह्‌कतोग़ कोय्तोग़ योसेपि, अदु नेलाङ हव्कता इन्जि ओग़ पुतोग़. ओग़ कर्तुळ मन्कल मताह्‌कु, तान लोकुरा मुनेह इजक तेंडनायो, इद्रम ओना विचर मता. अदिनेनाह्‌कु नना तान कुस्क्ने विळ्सिसीकन इन्जि, ओग़ विचर कीतोग़. 20 तना जीवाते वेग़ इद्रम आलिह कीनेके ऊळाटु, देवुळबाबाना उंद देवतुलि कलाते वासि ओन वेहता, “ए योसेपि, दाविद राजाना पुळ्गतोनिन, मरियाना पोटाते बेद पेनेम मन्ह्‌ता, अदु मन्कना आयो, मति देवुळता पवित्र जीवातेनाहिये मन्ह्‌ता. अदिह्‌क निमा तान ततलाह पेग़्के-मुनेह आयमा. 21 अदु पेकान पुटिह कीयग़ा, ओना पेदिरि येसु (इतेके देवुळि पिसिह कीस्ता) इनजोर तासा. बाराह्‌क इतेके ओग़े तना लोकुरिन, ओरा पापमताहि पिसिह केवाल आयनोग़,✡” इन्जि देवतुल वेहता.

22-23 (इव सबे बाराह्‌कु इद्रम आताङ इतेके, वेल्‍लाङे वर्साना मुने, देवुळबाबाल तना कबुरतोना संगे इदिनलोप्पा वेहचि,

ऊळाटु, कोय्तोह्‌क अनवदु लेया पिला नेलाङ हव्कग़ा, तान्क पेकाल पुटनोग़.

अहे ओना पेदिरि “इमानुवेल” इन्जि तासनुर,✡

इह वेहच मतोग़. “इमानुवेल” इतेके “मावा तोळ देवुळि”, इद्रम अर्तम आस्ता. देवुळि मुने वेहच मताङ इव गोटिङ इंजेके करल आताङ.)

24 पया योसेपि उंजिस तेदताहे देवतुल वेहतपे सबे कीतोग़. अहे मरियानु मर्मिङ कीयलाह लोन ओतोग़. 25 मतिंगा अदु रिकम आनाह्‌जोमु, ओग़ ताना संगे ऐंगे कलियोग़, कय बोयोग़. तान्क पेकाल पुटटस्के योसेपि ओना पेदिरि येसु तासतोग़.

2

पोत ऊळवालोर येसुन ऊळलाह वास्तोर

1 बेह्‌रोग़ एरोद राजाना कालमते, यहुदा पटटा बेत्लेहेम नाटेनगा येसु पुटिस मतोग़. ताना पया अद पटटा मोदुल सहर येरुसलेमते, बोर उकान ऊळिसि पुनवालोर वातोर. ओर पोळ्‍द पेसनेनाहि वेल्‍लाय जेक देसेमताहि येरुसलेमते वासि, पता कीयलाह बोटटोर. 2 “यहुदिरा राजाल पुटटोग़ इनजोर तोहतनद उकातुन माट पोळ्‍द पेसना बाजे ऊळतोम, अहे ओन दंडुम अरयकोम इन्जि वातोम. ओग़ पुटटोग़ु बेगाडोग़?” इन्जि वेर उकान ऊळवालोर ताल्ह्‌कतोर. 3 (दुस्रोग़ ओसो बोग़ राजाल पुटटोग़), इद कबुर केंजिसि एरोद राजाना जीवा डक इता, अद्रमे एरोद इंजेके बाताल कीयनोग़, इन्जि आलिह कीसि पूरा येरुसलेमतोर वने मिळ्ह्‌कतप आतोर. 4 पया राजाल यहुदिराङ सबेटोर पेर्मालोरिन ओसो सास्त्रमगूरुरिन, उंदि जागाते जमा कीसि ओरिन ताल्ह्‌कतोग़, “मीवा सास्त्रम वेहतपु, देवुळ लोहवाल राजाना पुटमुळि, बेगा आस मनदग़ा?” इन्जि राजाल ताल्ह्‌कतोग़. 5-6 अस्के ओर इतोर, “यहुदा पटटा बेत्लेहेम नाटे, महरज! बाराह्‌क इतेके देवुळता मुनेतोग़ कबुरतोग़, सास्त्रमते तेना लोप्पा इद्रम रासिस तासतोग़:

‘ए यहुदा पटटा बेत्लेहेम नाटेनोरिर, मीवाय नाटे नावा इस्रयेललोकुरिन अय केवाल ओर्वोग़ सेह्‌नाल पुटनोग़ इन्जि ✡

मीवा नाग़ यहुदा पटटे उड्ला नाग़ इनमाटु,’✡ इन्जि देवुळ इन्ह्‌ता.”

7 इद पोल्‍लो केंजिसि, एरोद राजाल उकान ऊळवालोरिन “इह वाट,” इन्जि तनगा कुस्क्ने केयतोग़, केयिसि “मीक बेद उका दिसता, तान मीट ऊळतस्केडाहि नेंड एवनाह बेचोक दियाङ आताङ, नाक बराबर वेहाटु,” इन्जि ओग़ु (पुट वाता पेकाना वय्स पुनदलाह) ओरिन बेस ताल्ह्‌कतोग़. 8 ओर राजान वेहतापया, राजाल ओरिन बेत्लेहेमतके लोहतोग़, लोहनेके ओरिन नाळेह कीस इतोग़, “मीटु अगा अन्जि ओन पेकान बेस-नेह्‌ना पर्ह्‌काटु. मीक दोर्कतोग़ इतेके, नाक वासि ओना जाडा वेहाटु, अस्के नना वने अन्जि, ओन दंडुम अरयकन,” इतोग़.

9 राजानाङ इव पोल्‍लोङ केंजिसि ओर उकान ऊळवालोरु बेत्लेहेम नाटे दायलाह पेसतोर. पया ऊळाटु, बेद उकातुन ओर पोळ्‍द पेसनके ऊळिस मतोर, अदे उका ओरा मुनेह-मुनेह पेससोर अंदु, पया पेकाल मता लोता पोग़ोन अन्जि रोमता. 10 उका रोमतदिन ऊळिसि, ओरिह्‌क बेचोनो गिर्दा वाता! 11 पया ओरु उका रोमतद लोतगा नेङतोर, अगा पेकानु, ओना तलोग़ मरियानु ऊळतोर, ऊळिसि पेकानाङ काल्क अर्सि, ओरु ओन दंडुम अरतोर. ओसो ओरु तमाङ सोमताङ पेटिनु तेंडिसि, बंगरि, वेल्‍ला दाराता दूपमि, अतर्नेयु, इद्रमताङ पेकाह्‌कु वाटटोर. 12 पया वेन पेकान एरोद हव्कनोग़, इदिन देवुळ पुन्जि “एरोद राजानके मल्स अनमाटु,” इन्जि ओरिह्‌कु कलाते कबुर वेहता. अदिह्‌कु ओरु तमा देसेमतके दुस्रा अग़दुह्‌क पेसिस अतोर.

एरोद पेकोरिन हव्किह्‌तोग़

13 उकान ऊळवालोर अतापया ऊळाटु, योसेपिन उंदि देवतुल कलाते कलियिसि वेहता, “पेकान हव्कलाहि, एरोद राजाल कोज पेह्‌कसोर मन्ह्‌तोग़. अदिह्‌के निमा तेदा, पेकानु, ओना तलिनु पोसि मिसर देसेमते विता. अहे अग्डाहि मल्स वाटु इन्जि, नना नीक वेहनाह्‌जोम, मीटु अगाने मन्ह्‌टु,” इन्जि वेहता. 14 अदिह्‌क पया योसेपि सीता अरताहे पेकानु, ओना तलिन पोसि, नग़्काडा-नग़्काने मिसर देसेमते पेसिस विततोग़.* 15 अहे ओरु बेह्‌रोग़ एरोद राजाल हानाह्‌जोम, अद देसेमतेन मतोर, पया मल्स वातोर. नना नावा मग़िनु मिसर देसेमतग्डाहि केयतन✡ इन्जि, वेल्‍लाङे वर्साना मुने देवुळबाबाल तना कबुरतोना संगे वेहचि. ओर मल्स वातस्के, अद कबुर करल आता.

16 ओर मुवुर मिसर देसेमते अतापया, उकान ऊळवालोर नाक नाळेह कीतोर इनजोर ऊळिसि, एरोद राजाल पकाय ओङ आतोग़. ओङ आसि, उकान ऊळवालोरिन ताल्ह्‌कता वेलाता लेका कीसि, (वेग़ पुटटोग़ पेकाल रेंड वर्साह्‌क उड्लोग़ मनदनोग़ इन्जि, राजाल पुतोग़. इद्रम गंता कीसि, वेग़ पेकाल बेत्लेहेमतेन इंजेक मनदनोग़ इन्जि,) बेत्लेहेमते ओसो तानाङ एरेगूरेताङ नाह्‌कने, बोर रेंड वर्सानोर ओसो ओरिह्‌काय उड्लोर पेकोर मतोर, ओरगा सीपय्किन लोहचि, ओरिनु कतमे हव्कनाह कीतोग़.✡

17-18 देवुळता कबुरतोग़ यिर्मयाल वेल्‍लाङ वर्साना मुने वेहतद मता, अद इह मन्ह्‌ता:

रामा इनदनद नाटे, दुकमते आस्कनाङ अळयनाङ, केयनाङ,

बेरा आल्का वेनदा वाता.

रागो तनाङ पिलाङ-पेकोर हातोर इन्जि अळयह्‌ता.

ओर हाताह्‌कु, अदु मेक्‍र्ने मनदा पग़वो आंदु.✡

बेत्लेहेमतोर पेकोरिन हव्कतस्के इद पोल्‍लो करल आता.†

मिसरताहि मलयना

19 एरोद राजाल हातापया, मिसर देसेमते योसेपना लोतोर मनेके उंद देवतुल कलात कलियिसि ओन वेहता, 20 “योसेपि, पेकान हव्कलाह ऊळिंदुर, ओर हातोर. निमा इंजेके तेदिसि पेकानु, ओसो ओना तलिन पोसि, इस्रयेल देसेमते मल्स अन,” इता. 21 अदिह्‌क पया ओग़ तेदिसि, पेकानु ओसो पेकाना तलिनु पोसि, इस्रयेल देसेमते मल्स वातोग़. 22 मति यहुदा पटटे अर्केलाल राजाल तना तपे बेरोग़ एरोदिना जागाते राजेम कीस्तोग़, तेन केंजिसि ओग़ अद पटटे दायलाह रेयतोग़. ओसो कलाते देवुळता कबुर दोर्कताह्‌कु, यहुदा पटटुन विळ्सिसि गालिल पटटे अतोग़. 23 अगा एव्सि ओग़ु नासरेत इनदनद (मरियाना) नाटे अन्जि जागा आतोग़. “ओन नासरेततोग़ इनदनुर,” इद्रम देवुळता कबुरतोर, देवुळ लोहवाल राजाना लोप्पा मुने वेहच मतोर, अद इंजेके करल आता.

3

एग़ मीहवाल योहन देवुळता कबुर वेहतह्‌तोग़

(मार्कल 1:2-8; लूकाल 3:1-9,15-17)

1 वेल्‍लाङ वर्साङ आताङ, येसु बेर्सतोग़. अव दियाने पापमताहि मिळ्न्दनद सीना इनजोरे, लोकुरिन देवुळता पेदिरते योहन इनवाल एते मीहन्दोग़. वेग़ु यहुदा पटटा पेळ्ह्‌कल बूमते देवुळता कबुर वेहचोर वातोग़. 2 “देवुळि मन्कलोरगा राजेम कीयनद कगो एवयलाह आता. अदिह्‌क मीटु मीवा पापमताहि मिळ्न्दिसि देवुळतके वाटु,” इद्रम वेग़ वेहन्दोग़.✡ 3 वेल्‍लाङे वर्साना मुने देवुळता कबुरतोग़ यसयाल इनवाल, पवित्र सास्त्रमते रासिस तासतोग़, अद इह मन्ह्‌ता,

पेळ्ह्‌कल बूमते केयवाना उंदि बेरा आल्का वेनदा वास्ता:

“सामि मीवा जीवातगा वायना इन्जि, ओना अग़दुन तीर्ह्‌काटु,

ओना वायनद अग़दुन कसुम कीम्ह्‌टु.”✡

इद्रम रासतोग़. इंजेके योहन पेळ्ह्‌कल बूमते वातस्के, अद पोल्‍लो करल आता. 4 मुनेता कालमते एलियाल कबुरतोना लेह्‌का, योहननाङ केग़यनाङ केनकेनेताङ, इतेके रूटुह्‌कनाङ केल्कने कोटटद गेंदे उहन्दोग़, नंडटुह्‌कु तोलाता पेटा दोहन्दोग़. ओना तिंडि इतेके पापेङ, ओग़्वेनेय अचोने मंदु.

5 वेना वेहता कबुरतुन केंजिसि, येरुसलेम सहरतोर, यहुदा पटटाङ नाह्‌कनोर, योर्दन बेरेग़कचुलतोर, इद्रम वेल्‍लाटोरे वेनाङ केंजलाह वांदुर. 6 ओर तमा कीता पापमतुन कबुल आसि,✡ योर्दन बेरेटगा वासि, योहनना कयदे देवुळता पेदिरते एग़ मींदुर*. 7 मति यहुदिराङ पेदल्कना रेंड तुंगानोर, उय्तुर परुसिर इनवालोर, उय्तुर सदुकिर इनवालोर, वेर वेल्‍लाटोरे योहननके, माक वने एते मीहा इनजोर वातोर. मति योहन ओरिन इतोग़, “ए वीसमतरस्कना लेह्‌काडोरिर! पापमता अग़दाहि देवुळतके मलवालेवा, (वेट देवुळता पेदिरते एग़ मीतेके), देवुळि ईयनद सिक्साताहि माट पिन्ह्‌ट अरयकोम इनजोर बाराह्‌क इह्‌निर? 8 अदिह्‌के देवुळता पेदिरते एग़ मीयनामुने, मीवा पापमता अग़दाहि मिळ्न्दिसि, सेतेमता कबळ कीस तोहाटु.✡ 9 ओसो माट बह मतेकाय अब्रहम मुय्तोना कूळतोरोम, इतेके देवुळ आचतोर लोकुरोम, अदिह्‌क माट पिसकोम इनजोर, मीट मुर्तिये विचर केमाटु. इह केंजाट, देवुळि अब्रहम मुय्तोह्‌क पेकोरिन, इव बंडानग्डाह वने पुटिह कीया पग़यह्‌ता, पुनविरा? 10 ओसो ऊळाटु, मराता मोदुदुन नळ्कलाहि, देवुळता कयदे मग़्स तयर मन्ह्‌ता. बेद मरा बेसता काया आदो आयग़ा, तान नळ्किस किसतगा वाटिसीयग़ा. 11 तमा पापमताहि मिळ्न्दतोर इन्जि तोहतलाह, नना लोकुरिह्‌कु देवुळता पेदिरते सिरप एते मीहवानन आंदन. मति नाक तेला बेह्‌रोग़ ओर्वोग़ डीसातोग़ मन्ह्‌तोग़, ओग़ नावा पया वायनोग़. ओना कादुन इटलाह वने नना ओप्पोन, अचोन नना उड्लोनन!✡ ओग़ देवुळता पवित्र जीवाते ओसो किसते, मीक मीहवाल आयनोग़.✡ 12 ओना कयदे एत मन्ह्‌ता. ओग़ वंजिन एहचिसि, बेसतानु डोमेते दोसनोग़, दोर्बेतुन बारा पिववद किसते बोळ्सिसीयनोग़, इद्रम मीक कीयनोग़,” इन्जि योहन परुसिरिन, सदुकिरिन इतोग़.

देवुळता पेदिरते येसु एग़ मीस्तोग़

(मार्कल 1:9-11; लूकाल 3:19-22)

13 अस्के पया येसु गालिल पटटाहि पेसिसि, योहनना कयदे देवुळता पेदिरते एग़ मीकन इन्जि, योर्दन बेरेटगा वातोग़. 14 मति योहन येसुनु अह केमा इनजोरे, “नीवाय कयदे नना मीयना लेह्‌का मन्जि, निमा नयके वातिन, इद बहु?” इनजोर योहन येसुन इतोग़. 15 अस्के येसु इतोग़, “अहे आयि, बाराह्‌क इतेके देवुळ माकु बह कीयलाह ताना विचर मन्ह्‌ता, अद मारतेक माक बेसु.” अदिह्‌कु योहन “इंगो तेला!” इन्जि अहे कीतोग़. 16 येसु एतगा मुळ्न्दिसि चट्‌ने पोग़ोन तेदतस्के ऊळाट, पोग़ोटा बूमि पङ्ने आसि,✡देवुळता जीवा परेवा पिटेलेह्‌का तनगा वास दळ्म अरतदिन, येसु ऊळतोग़!✡ 17 पया पोग़ोटाहि देवुळता आल्का केंज वाता, “वेग़े नावा जीवा कीतोग़ मग़ि,✡ वेना लोप्पा नना पका गिर्दाते मह्‌नन,” इद्रम वेनदा वाता.✡

4

देयह्‌कना मुक्याल येसुना पट ऊळिह्‌ता

(मार्कल 1:12-13; लूकाल 4:1-13)

1 अस्के देयह्‌कना मुक्यानेनाहि येसुना पट ऊळना गावले इन्जि, देवुळता जीवा ओनु पेळ्ह्‌कल बूमते ओसीता.✡ 2 पया अगा रेंड वीसाङ दियाङ, नग़्का-पियल उपस मताह्‌कु, येसुह्‌कु पकाय कग़्व वसता. 3 अस्के देयह्‌कना मुक्याल येसुना पट ऊळलाह, ओना एरे वास इता, “निमा देवुळता मग़निन मनाह्‌कु,✡ इव बंडानु आरिङ मारियिह कीम,” इता. 4 मति ओग़ इतोग़, “आयो, मन्कल सिरपि तिनदनद तिंडटे पिसोग़ आस्तोग़, मति देवुळता तोडटाहि पेसनद, उंद-उंद पोल्‍लोतुन केंजतेकेन पिसनोग़,✡ इद्रम देवुळता सास्त्रम मन्ह्‌ता,” इतोग़.

5-6 पया देयह्‌कना मुक्याल ओनु पवित्र सहरतगा (इतेके येरुसलेमतगा) ओसि मंदिरता कुपोटगा ओन निल्पिह कीस इता, “निमा देवुळता मग़नन इनजोर इह्‌निन इतेके, इळ्न डेया! नीक बाराय आयो आयग़ा, बाराह्‌क इतेके:

नीक काप आडना इन्जि, देवुळि तनाङ देवतुल्किनलोहतग़ा.

नीवाङ काल्क चेट पेह्‌चनायो इन्जि, अव नीकु पोग़ोन तमाङ कय्कने एतनुङ,✡

इद्रम सास्त्रम वेहतह्‌ता,” इनजोर देयह्‌कना मुक्याल इता. 7 अस्के तान येसु इतोग़, “आयो! (बय्तळ कबळ कीतेक तेला, देवुळ नाक पिसिह कीयग़ा, इद्रम इन्जि)बोग़े देवुळता पट ऊळनदायो,✡ इह वने पवित्र सास्त्रम वेहतह्‌ता,” इन्जि इतोग़.

8 ताना पया देयह्‌कना मुक्याल येसुनु उंद पका बेरा मेटाकोकतगा ओता, ओसि ओन्कु दुनियाताङ सबे राजेह्‌क, ओसो अविस्कना सोबातुन तोहता. 9 तोहचि येसुन इता, “ऊळा, इव पूरा नावाङे आंदुङ. निमा नावाङ काल्क अर्सि नाक मोळ्कतिन इतेके, नना नीकु इव कतमे दिसनवु ईकन,” इता. 10 अस्के येसु तान इतोग़, “एय देयमतिन, निमा इग्डाहि विता, बाराह्‌क इतेके देवुळतुने मोळ्कना✡, तानाये माळना कीयना,✡ इद्रम सास्त्रम वेहतह्‌ता.” 11 पया देयह्‌कना मुक्याल ओन विळ्सिस अता. तेना पया ऊळाट, देवतुल्क अगा वासि, येसुना जीवातुन सितुर कीयलाह, ओसो ओना पिसवग़ता तिंडि ईसि, ओना सेवा कीताङ.

येसु गालिल पटटे देवुळता पोल्‍लो वेहतह्‌तोग़

12 अस्के पया योहनिन जेल ओस मतोर इन्जि, येसु केंजतोग़. तेन केंजिसि, ओग़ यहुदा पट विळ्सिसि गालिल पटटे तना नाग़ नासरेत अतोग़.✡ 13 पया नासरेत नाटुन विळ्सिस, कापेर्नाग़ मनदलाह अतोग़. इद नाग़ु गालिल सम्दुरकचुल मता, इद एरियातुन मुनेता कालमते जाबलुन-नाप्‍तलि इंदुर. 14 अह आतस्के, वेल्‍लाङ वर्साङ मुने, यसयाल इनवाल देवुळता कबुरतोग़, बेद कबुर वेहच मतोग़, अद करल आता:

15 योर्दन बेरेटा अबर बाजे मनदनद, गालिल सम्दुरकचुदा जाबलुन-नाप्‍तलिना बूमते,

गालिल इनदनद यहुदि आयवोराबूमते

16 ईकळते उदतपु पापमते मतोरु, देवुळता बेरा वेह्‌च ऊळनुर.

बेगा लोकुर देवुळता जीवालेवा हातप मन्ह्‌तोर, अगाने ताना वेह्‌च दींचग़ा.✡

17 अस्केडाहि देवुळता पोल्‍लो येसु वेहता बोटटोग़: “देवुळि मन्कलोरगा राजेम कीयनद कगो एवयलाह आता. अदिह्‌क मीटु मीवा पापमताहि मिळ्न्दिसि, देवुळतके वाटु,” इद्रम वेग़ वेहन्दोग़.✡

मुनेतोर येसुनाङ कग़यवालोरु

(मार्कल 1:16-20)

18 उंदि दिया येसु गालिल सम्दुरकचुलिये ताकसोर अनेके, सिमोनि, आंद्रेयाल वेर तमोग़ इर्विरिन ऊळतोग़ (सिमोनना दुस्रा पेदिरि पत्रु मता). वेर मीन्क पोयवालोरु, तमाङ वदिङ सम्दुरलोप्पा आहन्दुर. 19 येसु अस्के ओरिन इतोग़, “दट नावा संगे. मीट इचानाह मीन्क पोयंदिर, मति इंजेके मीटु मन्कलोरिन नयगा तवालोरिर आयकिर, अद्रम नना मीक कीकन, वाटु,” इतोग़. 20 इदिन केंजिसि, वदिन अगान विळ्सिसि, वेर तमोग़ इर्वुर येसुना संगे अतोर.

21 अग्डाहि पेसिस मुनेह अनेके, ओसो जेबेदि इनवानाङ इर्वुर मग़्कु, याकुबि ओसो ओर्वोग़ योहनि, वेर दिसतोर. वेरु तमा तपेना संगे ओडातगा उदिसि, तमाङ वदिन ओर्कुल कीयलाह आसि. ओरिन वने “नावा संगे वाट,” इनजोर येसु केयतोग़. 22 केयतस्के चट्‌नेन वेरु ओडातुन, तमा तपेन अगान विळ्सिसि, येसुना संगे अतोर.

येसु दुकिनोरिन सव्रे कीस्तोग़

23 पया ओराङ पार्तनाताङ लोह्‌कनगा देवुळता पोल्‍लो काग़्हचोरे, देवुळि लोकुरगा राजेम कीयनदिना लोप्पा बेसता कबुर पोकुर कीसोरे,✡ अहे लोकुराङ सबे रोगह्‌किन, दुकिनु सव्रे कीसोरे, पूरा गालिलमेंड येसु तनाङ कग़यवालोर बार तिरियतोर.✡ 24 येसुनाङ कीताङ कबस्क पूरा सुरिया पटमेंड✡ आबुर आताङ. अस्के सबे रीतिनाङ रोगह्‌कने ऊटेम आस मतोरु, कुर्मुटटप आतोरु, पटापुटा नोयनद दुकतोरु ओसो देयह्‌क पोयतोरु, कुळ्न्दिल रोगह्‌कनोरु, कय्क-काल्क वाग़तोरु, इद्रम सबे रोगह्‌कनोरिन येसुनके ततोर. ततस्के येसु सबेटोरिन सव्रे कीसीतोग़. 25 पया गालिल, दाकपालिस, यहुदा, योर्दन बेरेटा अबरता बूमि, इव पटिनाहि, अहे येरुसलेम सहरताहि लोकुर, गोह्‌डिनाङ गोह्‌डिङ येसुना पयाह अंदुर.✡

5

1 अस्के पया अद मांदतुन ऊळिसि, येसु गुड्रापोग़ोन अतोग़, अन्जि काग़्हतलाह उदतोग़. ओग़ उदतस्के, ओनाङ कग़यवालोर ओनगा वातोर. 2 पया येसु ओरिन काग़्हता बोटटोग़.

देवुळता देय्वाताङ पोल्‍लोङ

(लूकाल 6:20-23)

3 “बोर माट पापमतोरोम इन्जि देवुळतुन पर्ह्‌किह्‌तोर, ओर देवुळता देय्वातोर. देवुळबाबाल अद्रमतोरिह्‌के राजाल आस्तोग़.

4 “बोर दुकमते अळयह्‌तोर, ओर देवुळता देय्वातोर. देवुळि ओरिन मानेह कीयग़ा.

5 “बोरु माट उड्लोरोम इन्ह्‌तोर, ओर देवुळता देय्वातोर. देवुळ पूना बूम पुटिह कीयग़ा अस्के, ओरिह्‌के आयग़ा.

6 “देवुळता सेतेमते ताकलाह बोरु उनडा वसतप अहे कग़्विह्‌क आतप मन्ह्‌तोर, ओर देवुळता देय्वातोर. देवुळि ओरिन पंजिह कीयग़ा.

7 “बोरु दुस्रोरिन जीवा लोपतप मन्ह्‌तोर, ओर देवुळता देय्वातोर. ओरिन इंका देवुळ जीवा लोपतप मनदग़ा.✡

8 “बोरु तमाङ जीवाङ देवुळतगाने तासिह्‌तोर, ओर देवुळता देय्वातोर. बेस्काय उंद दिया ओरु देवुळतुन ऊळनुर.✡

9 “बोरु लोकुरा कोंटेतुन माय्‍पिह कीसि, गूनम कीयलाह ऊळिह्‌तोर, ओर देवुळता देय्वातोर. ओरिन देवुळि नावाङ मग़्क-मयास्कनिर इनदग़ा.✡

10 “बोरिह्‌कु देवुळता सेतेमते ताकनेनाह्‌क दुस्रोर तिपल कीस्तोर, ओर देवुळता देय्वातोर.✡ देवुळबाबाल अद्रमतोरिह्‌के राजाल आस्तोग़.

11 “नावा पेदिर मीक अरताह्‌कु लोकुर बेस्के मीकु पास्कनुर, तिपल कीयनुर, अहे मीवा अडम मताङ-लेवाङ जोल कूदिङ वळ्ह्‌कनुर, अस्के मीट देवुळता देय्वातोरिर.✡ 12 अवटे मीट गिर्दाते एंदना-पाग़ना कीम्ह्‌टु, बाराह्‌क इतेके देवुळदीपते देवुळि मीकु बेरा इनम ईयग़ा.✡ मीवा मुनेतोर देवुळता कबुर वेहवालोर पेदल्किह्‌कु अद्रमलेह्‌काने विरुद वाता,✡ ओरा पोग़ोन वने देवुळि गिर्दा आंदु.✡

बूमता ओवुरि, दुनियाता वेह्‌चि

13 “(इह केंजाट, मीटु ओवुर तिंडटगा वाटटाह्‌के मिटस आस्ता, ओसो अद अवो वने. अद्रमे) मीटे इद बूमता ओवुरलेह्‌का आंदिर. (दुनियातोरा लाग्वा बुद वीळनदायो इन्जि, मीट सेतेमताङ कबस्क कीम्ह्‌टु.) मति ओवुरता मिटस अतु बार इतेके, अद ओवुर मुनेतलेह्‌का ओसो आयग़ाया? पया अदिन पलते पोहचीतस्के, मन्कलोर काल्कने ओय्कना-विह्‌कना कीतस्के, ताना बातय कबळ अरवो. ✡

14 “मेटापोग़ोन उदता सहर नग़्का-पियल सबेटोरिह्‌क दिसिह्‌ता, मको, अद्रमलेह्‌का मीटे इद दुनियाता वेह्‌चलेह्‌का आंदिर. 15 चिमलि नीर्विह कीसि, बह डूटलोप्पा तासिह्‌तोरा? आयो, तान बोव्लापोग़ोन तासतस्के, लोन अंता वेह्‌च आस्ता.✡ 16 इद्रमलेह्‌का मीवाङ सेतेम कबस्क लोकुरा मुनेह वेह्‌चलेह्‌का दिसिङ. अस्के ओर अव कबस्किन ऊळिसि, देवुळदीपते मनवाल मीवा बाबान मान ईयनुर.✡

अडोना लोप्पा काग़्हमुळि

17 “मोसानाङ अडोनु, अहे देवुळता कबुरतोरा सास्त्रमतुन, पाय्‍पिह कीयलाह नना वातन, इद्रम मीटु मुर्तिय विचर केमाटु. नना इतेक पाय्‍पिह कीयलाह आयो, मति सास्त्रमतुन पूरा करल कीयलाह वातन.✡ 18 इह केंजाट, नना सेतेम वेहतह्‌नन, पोग़ोटा बूमि, इळ्ता बूमि बूळेम आनाह्‌जोम, पूरा सास्त्रम करल आयवालेवा, अडोना सास्त्रमते रासतविनग्डाहि उंद गीता,* उंद सुनेतेला मायो आयग़ा. 19 अदिह्‌कु बोराय इचीटा अडोतुन माळोर, ओसो दुस्रोरिन वने अहे तमा मतप काग़्हतह्‌तोर, ओरु देवुळ राजेम कीयना लोकुरगा, सबेटोरिह्‌क उड्लोर आयनुर.✡ मति बोर इव अडोनु माळिह्‌तोर, ओसो अहे काग़्हतह्‌तोर, ओरु देवुळ राजेम कीयना लोकुरगा बेरोर आयनुर. 20 इंजेके सास्त्रमगूरुर, परुसिर देवुळता पोल्‍लोतुन कर्तुळते नोमिह्‌तोर इह्‌निर बहे. मति नना मीकु वेहतह्‌नन इतेके, वेरिह्‌काय वीळिस मीट देवुळता पोल्‍लोतुन माळवालेवा, मीकु देवुळ राजेम कीयना लोकुरगा जागा दोर्को आयग़ा.

ओङता लोप्पा काग़्हमुळि

21 “ ‘निमा बोने हव्कनायो.✡ हव्कवाल नेयम जोकना सिक्सातगा अरयनोग़,’ इद्रम देवुळि मुनेतोर पेदल्किन वेहच मता, तेन मीट पुतिरे. 22 मति इंजेके नना मीक वेहतह्‌नन, बोग़ तना ऐंगेटोनु [उगसे†] ओङ कीस्तोग़, ओग़ वने देवुळता नेयम जोकना सिक्सातगा अरयनोग़. ओसो बोग़ तना ऐंगेटोना कदर रेहतह्‌तोग़, ओग़ु यहुदि जाततोराङ पेदल्कना बेरा कोरटटगा दांड निहतनोग़. ओसो बोग़ दुस्रोनु ‘एय, पिसा-बय्तळि!’ इद्रम इन्ह्‌तोग़, ओग़ु देयह्‌कना मळ्गना किसबटटा सिक्सातुह्‌क ओजनोग़.✡

23-24 “अदिनेनाह्‌कु ओकावेला निमा नीवा कोडि मंदिरता गर्यातगा वाटलाह ओय्ह्‌निन, अस्के बोग़ विस्वसि नीवा अडम गुरागुरा मन्ह्‌तोग़ इन्जि, अगा तेना सीता बार नीक वाता इतेके, नीवा कोडि गर्यामुनेह अगाने अहे तासा, अह कीस पेसिस अन. मुने नीवा अडमतोग़ विस्वसिना संगे ईनाह-आनाह कलियिसि, गूनम आम्ह्‌टु. पया अग्डाह मल्स वासि, नीवा कोड वाटा.

25 “निमा नीक कसुर ओपवाल बार नेयम केवानके अनेकेन, अस्केने ओना ओङतुन रेहतलाहि, ओग़ बाताल ताल्ह्‌कनोग़, आतल कीम. अह केविन इतेके, ओग़ कसुर ओपवाल नीक नेयम केवाना कयदे ईयनोग़, वेग़ पया नीकु पोलिसना कयदे ईयनोग़, अहे निमा जेललोप्पा दाकिन. 26 इह केंजा, नीक सेतेम वेहतह्‌नन, निमा आक्रिते कोतातुह्‌क कोता जोळे केवालेवा, अग्डाहि मुर्तिय पलते पेस पग़विन आयकिन.

सिंड्रि-साट्याल वेरा लोप्पा काग़्हमुळि

27 “साट्याल कबळ कीयनद आयो,✡ इद्रमता अडो मीट मोसा मुय्तोना सास्त्रमताह केंजतिर. 28 नना मात्रम मीक वेहतह्‌नन, बोग़ाय बेदे आंचानके साट्याल विचरते ऊळिह्‌तोग़, ओग़ु तना जीवाते तान कवतोग़े. 29 अदिनेनाह्‌क नीवा विचरतगा, कोंडाते ऊळिस पापम कीयलाह आतेके, कोंडातुन बोग़ाय पेग़्हचीतेक आवालि, इद्रम निमा पापम आयमाकि इन्जि जिद कीमु. बाराह्‌क इतेके नीवा पूरा मेंदुलि, देयमदीपता अमेसाता सिक्सातगा दायना वाटो, नीवा मेंदुदा उंदि कोंडा बूळेम आयना, इद नीके पाय्दाता. 30 अद्रमे नीवा विचरते कयदे बार पापम कीयलाह आतिन इतेके, कयदुन बोग़ाय डायिस पोहचीतेक बेस आवालि, इद्रम निमा पापम आयमाकि इन्जि, जिद कीमु. बाराह्‌क इतेके नीवा पूरा मेंदुलि, देयमदीपता अमेसाता सिक्सातगा दायना वाटो, नीवा मेंदुदा उंदि कय बूळेम आयना, इद नीके पाय्दाता.

मुतेन देहचीयना

31 “बोग़ तना मुतेन विळ्सिसीस्तोग़, ओग़ु तान्क कळ्पाकग़ देहतनद सीटि रासिसीयना,✡ इद्रम मोसानाङ अडोने वेहतद मन्ह्‌ता. 32 नना मात्रम मीक वेहतह्‌नन, मुते दुस्रोन कववालेवा, बोग़ाय तना मुतेनु देहचीस्तोग़, तेला मति देवुळता मुनेह, अदु ओना मुते इंका मन्ह्‌ताये. अदिह्‌कु अदु दुस्रोन्क आतेके, ओर इर्वुर आसि देवुळता मुनेह सिंड्रि-साट्याल आतोरे. इद्रमि आंचाना मुनेतोग़ मुजो तान देहचीतस्के, तान सिंड्रि आनाह कीस्तोग़.✡

किरियाङ-कोस्क

33 “देवुळता मुनेह कीतद किरियातुन माग़्ङमा, मति तान करल कीमु,✡ इन्जि मुनेतोर पेदल्किन मोसानाङ अडोने वेहतद मता, तेन ओसो मीट केंजतिर. 34 नना मात्रम मीक वेहतह्‌नन, किरिया ओतनाय आयो! देवुळदीपता वने किरिया ओतमाटु, बाराह्‌क इतेके देवुळ अगा राजेम कीयलाह उदिह्‌ता. 35 अहे बूम आयि इनजोर, बूमतुन बह ओतमाटु, बाराह्‌क इतेके अदु देवुळ राजेम कीयना लोकुर मनदना जागा आंदु. येरुसलेमतुन वने ओतमाटु, बाराह्‌क इतेके अद बेह्‌रा देवुळराजाना सहर आंदु. 36 किरिया इनजोरे तलातुन बह इटमा, बाराह्‌क इतेके निमा उंदाय नीवा तलाता केदुन पिळ्से केलु, कार्यल केलु कीयाय पग़विन, सबे देवुळताये कयदे मन्ह्‌ता. 37 इतेके मीवा वळ्ह्‌कमुळि इंगो इतेक इंगो, आयो इतेक आयो, कीयना मतेके इंगो कीकन इनु, कीयना लेवेक इसि केवोन इनु, इचोने मनदना गावले. इविस्किह्‌क वीळिस एक्‍वा पोल्‍लोङ (किरियाङ-कोस्क, ओतना) देयह्‌कनाङ‡ आस्ताङ.✡

कोदा पोयतना

(लूकाल 6:29-30)

38 “बोग़ाय नीवा कोंडातुन पेग़्हतेके, ओना कोंडातुन पेग़्हतनदु, बोग़ाय नीवा पदुन ओग़्हतेके, ओना पदुन ओग़्हतनदु,✡ इह वेहतदिन मीट मोसानाङ अडोने केंजतिर. 39 नना मात्रम मीक वेहतह्‌नन, बोग़ नीक कोंटे कीस्तोग़, ओना अडम दायनायो. बोग़ाय नीवा तिनळ बुकातुन चापुळ ईतेके, दावळ बुकातुन वने चापुळ ईयलाह ईमु. 40 बोग़ाय नीक कचिरतगा ओसि, नेयम देहवाना मुनेह नीवा केग़ता आङतुन ओयकन इनदनोग़, ओन्कु निमा नीवा केग़ता कोटजगातुन वने ओयलाह ईमु. 41 अद्रमे बोग़ सीपय नीक बीगर पोग़्सिह कीसि, वेळेटुन पोसि, दोबेङ-नूकेङ कीसोरे कोसमेंड ओतेके, ओना संगे निमा रेंड कोस्क जागा अनु. 42 बोग़ाय नीक बातालाय ताल्ह्‌कतेके, ओन्कु अद ईमु. अहे बोग़ाय नियग्डाहि करा ताल्ह्‌कनोग़, ओन्क ईयलाह निमा पेग़्के-मुनेह आयमा.

कोटुलतोरा नडुमि गूनम तोहतना

(लूकाल 6:27-28,32-36)

43 “नीवा ऐंगेटोनु जीवा कीम,✡ कोटुलतोन बार अडम ऊळा, इद्रम मीक काग़्हवालोर वेहचि, तेन मीट केंजतिरे. 44 मति नना मीक वेहतह्‌नन, मीट मीवाङ कोटुलतोरिन वने जीवा कीम्ह्‌टु, ओसो बोर मीक तिपल कीस्तोर, ओर बेस पिसिर इनजोरे, देवुळतुन कोळ्‍व कीसोर ताल्ह्‌काटु.✡ 45 बाराह्‌क इतेके मीवा देवुळबाबाल तना पोळ्‍द पेहचि, नेह्‌नोरिह्‌क, लाग्वोरिह्‌क, सबेटोरिह्‌क वेह्‌च ईस्तोग़. अहे सेतेमतोरिह्‌क, पापमतोरिह्‌क, तना पेग़ अर्ह्‌चीस्तोग़.✡ अद्रमलेह्‌का मीट वने ओना लेह्‌का, मीवा कोटुलतोरिन जीवा कीतेके, मीवा पोग़ोटोग़ बाबानाङ मग़्क-मयास्‍क आय्ह्‌निर इन्जि, सबेटोरिह्‌क दिसकिर.✡ 46 बोर मीक जीवा कीस्तोर, सिरप ओरिने मीट जीवा कीतिर इतेके, मीक देवुळि बाताल इनम ईयग़ा? सिद्‌वा एनवालोर मुळ्हेर वने अहे कीस्तोरा, केवोर? 47 मीटु सिरप मीवाङ गोततोरा संगे बेस तिरियतिर इतेके, विस्वस केवोरा, मीवा परक पया बाताल? देवुळतुन पुनवोर वने अहे कीस्तोरा, केवोर? 48 अदिह्‌क बेद्रम मीवा देवुळदीपतोग़ बाबाल पूरा सेतेम मन्ह्‌तोग़, अद्रम मीट वने पूरा सेतेमते ताकाटु.✡

6

दर्मम कीयना

1 “मन्कलोर ऊळिस मीक मान ईयनुर, इद विचरते मीट मीवा दर्मम ओरा मुनेह केमाटु. कीतिर इतेके मीवा देवुळदीपतोग़ बाबानगा, मीकु बाताले इनम दोर्को आयग़ा, अदिह्‌के अह बेस्केन केमाटु. 2 मन्कनेनाहि माकु मान-पान दोर्कना इन्जि, सोङ केवालोर पार्तनाताङ लोह्‌कने ओसो अग़िनगा सबेटोरिह्‌क दिसनाह, इद्रमता दर्मम कीस्तोर. इह केंजाट, नना सेतेम वेहतह्‌नन, ओरिह्‌क तमा इनम (सिरप लोकुराय मान) पूरा दोर्कतपे मन्ह्‌ता. मति मीट ओरा लेह्‌का सबेटोरिह्‌क दिसना इन्जि, डोल पासोरे दर्मम केमाटु.✡ 3 मीट बेस्के दर्मम कीय्ह्‌निर अस्के, मीवा ऐंगे मतोरु बोरे मुर्तिय पुनदनायो. 4 मीवा दर्मम बोन्के तोहवा केमेन ईयना, अस्के मीवा दिसवद कबळतुन ऊळवाल बाबाल मीक इनम ईयनोग़.

पार्तना बेद्रम कीयना

5 “मीट बेस्के देवुळतुन पार्तना कीयलाह दाय्ह्‌निर अस्के, सोङ केवालोरा लेह्‌का मनमाटु. बाराह्‌क इतेके ओरु माक लोकुर ऊळिस मान ईयनुर इन्जि, पार्तनाताङ लोह्‌कने ओसो अग़िनाङ मूलानगा निचि, पार्तना कीयलाह ओरिह्‌क गिर्दा वास्ता. इह केंजाट, नना सेतेम वेहतह्‌नन, ओर तमा इनमतुन (इतेके सिरप लोकुराय मानतुन) पूरा दोर्किह कीतोरे. 6 मति मीट बेस्के देवुळता संगे वळ्ह्‌कलाह इनजोर दाय्ह्‌निर अस्के, मीवा लोनलोप्पा नेङाटु, नेङिसि तेल्पतुन केहचि, मीट बोन्के दिसवा, मीवा देवुळदीपतोग़ बाबाना संगे वळ्ह्‌काटु. अस्के मीवा दिसवद कबळतुन ऊळवाल बाबाल मीक इनम ईयनोग़. 7 ओसो मीट देवुळता संगे वळ्ह्‌कनेके देवुळतुन पुनवोरा लेह्‌का पिचुळ-पिचुळ वळ्ह्‌कमाटु. ‘माट वेल्‍लाङे वळ्ह्‌कतल, इतेके मावा कोळ्‍वतुन देवुळ केंजग़ा,’ इद्रम ओरिह्‌क आस्ता. 8 मीक बाताल गावले मन्ह्‌ता, तान मीट ताल्ह्‌कनामुनेन, मीवा बाबाल पुन्जिये मन्ह्‌तोग़. अदिह्‌के मीट देवुळतुन पुनवोरा लेह्‌का, पिचुळ-पिचुळ वळ्ह्‌कमाट बह! 9 अदिनेनाह्‌क देवुळता संगे बाताङ वळ्ह्‌कनवु, अविन मोदुल कीसि मीकु पुन्पिह कीसीय्ह्‌नन, अव इहलेह्‌का मन्ह्‌ताङ:

जोहर सामि, मावा देवुळदीपतोग़ बाबानिन,✡

सबेटोर नीवा पेदिरतुन मान ईयिर.

10 बेद्रम नीवा दीपतोर नीवाङ केंजिह्‌तोर,

अहे इद बूमतोर वने नीवाङ केंजिर इन्जि,

इद बूमते नीवा राजेम निल्पिह कीमु.

11 मावा दिनमता तिंडि नेंड माक ईमु.

12 ओसो बहु माट मावा अडम मता कसुरतोरिन मापि कीतोम,

अहु मावाङ कसुर्किन मापि कीमु.

13 ओसो कंदाता वेलाते माक पापमते अर्हमा,

मति माक देयह्‌कना मुक्यानाहि* पिसिह कीमु.✡

[राजेमि, लावु, डीसाङ इव अमेसाताङ नीवाङे मन्ह्‌ताङ.✡ माट ताल्ह्‌कतप आयि.†]”

14 “ओकावेला मीट लोकुरा कसुरतुन मापि कीतिर इतेके, मीवा पोग़ोटोग़ बाबाल मीवा कसुरतुन वने मापि कीयनोग़. 15 मति ओकावेला मीट लोकुरिन मापि केविर इतेके, मीवा पोग़ोटोग़ बाबाल वने, मीवा कसुरतुन मापि केवोग़ आयनोग़.✡

उपस बेद्रम कीयना

16 “मीट बेस्के उपस कीय्ह्‌निर अस्के, सोङ केवालोरा लेह्‌का मीवा मोकम सोळसोळ आयमाकि. माट उपस कीसोर मह्‌नोम, इद्रम लोकुर ऊळिस माक मान ईयनुर इन्जि, ओरु तमाङ तोडिङ वाग़िह कीस्तोर. इह केंजाट, नना सेतेम वेहतह्‌नन, लोकुरा मान, अचोने ओरा इनम! 17 मति मीट बेस्के उपस कीय्ह्‌निर अस्के, तितोरा लेह्‌का एग़ मीसि, नेय ओकिस तला ऊळाटु. 18 बाराह्‌क इतेके मीवा उपस लोकुरिह्‌क दिसनायो, सिरप मीवा दिसवोग़ बाबाले ऊळना. अस्के मीवा दिसवा कबळतुन ऊळवाल बाबाल मीक इनम ईयनोग़.

मालसोमता लोप्पा काग़्हमुळि

19 “मीटु मियेनाह्‌कु इद बूमते वेल्‍ला मालसोम गुम केमाटु. इगा एल्म तिन्ह्‌ता, सिलुम पोयह्‌ता, ओसो कलेर लोतुन विर्हचि कलिह्‌तोर. 20 मति इद बूमते मालसोम गुम केवा, देवुळतेनाह्‌कु इहे ताकना इन्जि, बेस्केन मारवद मालसोम मियेनाह्‌कु देवुळदीपते गुम आयग़ा. अगा एल्म तिनो, सिलुम पोयो, कलेर कलोर.✡ 21 नना मीक बाराह्‌क वेहतह्‌नन इतेके, बेगा मीवा मालसोम मनदग़ा (देवुळदीपते मनि, इद बूमते मनि), अगाने मीवा सीता वने मनदग़ा.✡

22 “मीवा कोंडा मीवा मेंदुदा वेह्‌चलेह्‌का आंदु. मीवा नद्र देवुळतके मतेक अचोन, मीवा लोप्पा पूरा वेह्‌च मनदग़ा. 23 मति मीवा नद्र देवुळतके इलवेके, मीवा लोप्पा पूरा ईकळे मनदग़ा. अदिनेनाह्‌कु मीवा लोप्पा मनदनद वेह्‌चि ओकावेला ईकळ बार आता इतेके, अद ईकळि सिडापडाता मुर्गंगाता आयग़ा!✡

24 “बोग़ाय इर्वुर माल्कालोरा सेवा-साकुर कीया पग़वोग़. बाराह्‌क इतेके ओग़ु ओर्विन बार कोटुल कीयनोग़, ओर्विन बार जीवा कीयनोग़. इलवेके ओग़ु ओर्विना पोल्‍लो केंजनोग़, ओर्विना पोल्‍लो बार केंजोग़ आयनोग़.✡ अद्रमे मीट वने मालसोमु ओसो देवुळि, इव रेंडिना सेवा मुर्तिय कीया पग़विर.✡

25 “अदिह्‌के नना मीक वेहतह्‌नन इतेके, पिसमुळतेनाह्‌क माट बाताङ तिनदकोम, उनडकोम, ओसो मीवा मेंदुलतेनाह्‌कु माट बाताङ केग़यकोम इनजोरे, मीट आलिह कीसोर मनमाटु.✡ मीवा जीवा सिरप तिनदलाहे, मेंदुल सिरप गेंदेङ केग़यलाहे मन्ह्‌ताया? 26 पग़ियनाङ पिटेनके ऊळाट, अले! अव वीतोङ वने, कोयोङ वने, अहे डोमेने गुम केवोङ वने. तेला मति मीवा देवुळदीपतोग़ बाबाल अविस्किह्‌क तिंडि ईस्तोग़. देवुळता मुनेह अविस्किह्‌काय वीळिस, मीट एक्‍वा मोलातोरिर आंदिर, इतेके निटमे देवुळि मीवा पिसवग़तुन सीता कीयग़ाये. 27 तिनदना-उनडना, इविनलोप्पा आलिह कीसोरे मीवा पिसना-पिसवग़ता उंद पूटा वने मीट वीळिह कीया पग़विर‡. पग़यकिरा?

28 “अद्रमे मीटु गेंदेना लोप्पा बाराह्‌कु आलिह कीसोर मह्‌निर? इव सोबाताङ गेळापुंगेह्‌किन ऊळाट अले, अव बहु वलियताङ! नना मीक वेहतह्‌नन, अव कह्‌टेम केवोङ, नूदे गेंदेङ अर्होङ वने. 29 तेला मति साल्मोन राजाल पका सोबाता राजजगा मलियतस्के वने, अव पुंगेह्‌कना सोबाता बराबर बेस्केन एव्वोग़! 30 इंजेके गेळापुंगेह्‌क नेंड मन्ह्‌ताङ, नाळ बूळेम आस्ताङ. एय विस्वस इलवोरिर, इद्रमता रोंडातुन देवुळि इचोन बेसताङ केग़यनाङ उहपिह कीसीस्ता इतेके, मीक अदु बेचोन कासा कीसि, गेंदे केग़्‍पिह कीसीयग़ा! ईयग़ाया, एवो? 31 अदिह्‌के बाताङ तिनदकोम, उनडकोम, केग़यकोम, इविना लोप्पा मीट आलिह कीसोर मनमाटु.✡ 32 देवुळतुन पुनवोर इसि, इव कतमे दोर्किह कीयलाह वितापूंडा आस्तोर. मति इव सबेटव मीक गावले मन्ह्‌ताङ, तेन मीवा देवुळदीपतोग़ बाबाल पुन्जिये मन्ह्‌तोग़. 33 देवुळि मीवा नडुमि राजेम कीयना इतेके, ताना सेतेमतुन मीट सबेटविह्‌क मुने, इदे मोदुल पोल्‍लो इन्जि पर्ह्‌काटु. अह पर्ह्‌कतिर इतेके, मीक बाताङ गावले मन्ह्‌ताङ, अव कतमे देवुळि मीक ईयग़ा.✡ 34 नाळ बाताल आयग़ा, तेन आलिह कीसोर मनमाटु. नाळता सीता नाळि! नेटा रंदि, नेटुह्‌क वेल्‍लाय मन्ह्‌ता.

7

दुस्रोरा तप तोहतना लोप्पा

(लूकाल 6:37-38,41-42)

1 “दुस्रोरा तप तोहमाटु, तोहतिर इतेके देवुळ वने मीवा तप तोहतग़ा.✡ 2 बाराह्‌क इतेके, दुस्रोरिन बह मीट तप तोहतह्‌निर, अहे देवुळि मीक वने तप तोहतग़ा. अहे बेद गोट्‍टाते मीट दुस्रोरिह्‌क कहच ईय्ह्‌निर (इतेके इळ्न अर्हतह्‌निर), अदे गोट्‍टाते देवुळि मीक वने कहच ईयग़ा. 3 निमा नीवा कोंडाते मनदनद इळ्पेलेह्‌काडा बेरा तपतुन सीता केवा, नीवा गोतयाना कोंडाता पोडलेह्‌काडा इचीटा तपतुन बाराह्‌क ऊळिह्‌निन? 4 नीवाय कोंडाता इळ्पेतुन ऊळवा, नीवा कोंडाता पोडि तेंडलाह ईम नाकु इन्जि, निमा नीवा गोतयान बह इनदा पग़यकिन? 5 एय सोङ केवानिन! मुने निमा नीवा कोंडाता इळ्पेतुन तेंडा. ताना पया नीवा गोतयाना कोंडाता पोडि तेंडलाह, बेस तोवया पग़यकिन.

6 “बोर देवुळताङ पोल्‍लोनु पोहचीतप ऊळिह्‌तोर, ओरिह्‌कु* मीट पका दाराताङ मोतिना लेह्‌काडाङ देवुळताङ पवित्र मनदनव पोल्‍लोङ वेहमाटु.† मीट वेहतिर इतेके, ओर पदिना लेह्‌का अव पोल्‍लोनु ओय्केङ-विह्‌केङ कीयनुर. ओसो नय्कना लेह्‌का मीक कस्किसि पिळ्हपळ कीयनुर.

पार्तना कीयना लोप्पा

(लूकाल 11:9-13)

7 “ ‘ताल्ह्‌कसोर मतेके ईकन, पर्ह्‌कसोर मतेके दोर्कग़ा, तेल्प कोह्‌कसोर मतेके तेग़यकन’ इन्जि, देवुळ मीक इन्ह्‌ता.✡ 8 बाराह्‌क इतेके बोग़ ताल्ह्‌किह्‌तोग़, ओन्क ईयग़ा. बोग़ पर्ह्‌किह्‌तोग़, ओन्क दोर्कग़ा. बोग़ कोह्‌किह्‌तोग़, ओन्क तेग़यिस ईयग़ा.✡ 9-10 तपेनु तना मग़ि आरि ताल्ह्‌कतेके ओन्क बंडा ईयनोग़, ओसो मीन ताल्ह्‌कतेके ओन्क तरसतुन ईयनोग़, इद्रमतोग़ बोग़ाय मन्कल मियगा मन्ह्‌तोग़ा? 11 मीट पापमतोरिर मन्ज तेला, मीवाङ पिलाङ-पेकोरिह्‌क बेसता मादुन ईयलाह पुह्‌निर, इतेके मीवा देवुळदीपतोग़ बाबाल, ओन ताल्ह्‌कवालोरिह्‌क बेचोटा बेसतल माल ईयनोग़!

लोकुरा संगे बह तिरियना

(लूकाल 6:31)

12 “लोकुर मीवा संगे बेद्रम ताकना इन्जि मीवा विचर मन्ह्‌ता, अद्रमे मीटु ओरा संगे ताकाटु. बाराह्‌क इतेके मोसानाङ अडोङ ओसो देवुळता कबुरतोरा सास्त्रम, कतम इदे पोल्‍लोते ओंडेम आताङ.✡

रेंड अग़िङ

(लूकाल 13:24)

13-14 “रेंड अग़िङ मन्ह्‌ताङ, बेद अग़दुन पोयतकिर? बेरा दर्वजात्कु वेल्‍ला पस मन्ह्‌ता, अद नेर्वता अग़ि बूळेम आयनके ओस्ता, अद अग़दे अनवालोरु वेल्‍लाय मुल मन्ह्‌तोर.✡ मति वेल्‍ला पस इलवदु उड्ला अग़ि अमेसाता पिसमुळतके ओस्ता, इद अग़ि वेल्‍लाय कमि मुडुह्‌क दोर्किह्‌ता. अदिह्‌के मीटु वेल्‍ला पस इलवद दर्वजात्कु लोप्पा नेङाटु.

सेतेमते ताकवालोर, जोलते ताकवालोर

15 “देवुळता कबुर जोलते वेहवालोरग्डाहि उसरते मन्ह्‌टु.✡ ओरु गोरेनलेह्‌का नाळेह केवप दिसिह्‌तोर, मति ओरा पोटालोप्पाडा विचरि, पिळ्हपळ कीयनाङ लोळ्ङानलेह्‌का मन्ह्‌ता.✡ 16 ओराङ कीयनाङ कबस्कनाहि, मीट ओर बेद्रमतोर इन्जि पुनदकिर. कोये-जपिनाहि अंगुर पंडिङ कोयोर. ओसो लिंगुळ आपानाङ जपिनाहि तोया पंडिङ‡ कोयोर. कोयह्‌तोरा?✡ 17 अद्रमे बेसता मरा बार बेसताङ तिनदनाङ कायाङ आदिह्‌ता, करबता मरा बार तिनवव कायाङ आदिह्‌ता.✡ 18 बेसतल मरा लाग्वाङ कायाङ आदो, अहे करबता मरा बेसताङ कायाङ आदो. 19 बेद मरा बेसताङ कायाङ आदो, अद्रमताङ सबे मरानु नळ्किस किसतगा वाटिह्‌तोर. 20 अद्रमलेह्‌का देवुळता कबुर वेहवालोरिन ओराङ कबस्कनाहि सेतेमतोरु, जोलतोरु इनजोर, मीट ओरिन पुनदकिर. (ओसो जोलतोरिनु देवुळि अहे सिक्सा ईयग़ा.)✡

21 “नाकु ‘सामि, सामि’ इनवालोर सबेटोर, देवुळदीपता राजेमते नेङोर आयनुर, मति देवुळदीपतोग़ नावा बाबाना पोल्‍लो वेहतप ताकवालोर, ओरे मात्रम अगा दाया पग़यनुर.✡ 22 नना नेयम कीयनद आक्रि दियाते, वेल्‍लाटोर नयगा वासि, देवुळदीपते नेङलाह ईयनोग़ इन्जि, ‘ओ सामि, माट नीवा पेदिरते देवुळता कबुर वेहतोम,✡ ओसो नीवाय पेदिरते देयह्‌क-बूतह्‌किन पूंडटोम, ओसो नीवाय पेदिरते बेचोटाङ बेरा डीसाताङ कबस्क कीतोम. कीतोमा, केवोम, सामि?’ इनजोर नाक इनदनुर. 23 अस्के कोनि नना ओरिनु, ओरा मोकम मुनेह इनदकन, ‘एय देवुळता पोल्‍लोतुन केंजवोरिर, नना मीक मुर्तिय पुनोन, मीट नयग्डाहि पेसिस अन्ह्‌टु!’ इह इनदकन.✡

रेंड रीतिनाङ लोह्‌कु

(लूकाल 6:47-49)

24 “बोर नावाङ इव पोल्‍लोन केंजिसि अहे ताकिह्‌तोर, ओरु पर्पा जागाते लोन तेहतोग़ु, बेसता तेल्वतोग़ मन्कनलेह्‌का आस्तोर.✡ 25 तेहतापया पेग़ वाता, उड्रा वाता, बेह्‌रा दूंद-मुर्गम वासि लोतगाह्‌क अता, तेला मति अद लोन मुटो, बाराह्‌क इतेके तानाङ पाय्वाङ पर्पा जागाते दोहतव मताङ. 26 मति बोर नावाङ इव काग़्हतव पोल्‍लोन केंजिसि अहलेह्‌का ताकोर, ओरु उस्को पर्वतगा लोन तेहतोग़, तेल्वलेवोग़ मन्कनलेह्‌का आस्तोर. 27 तेहतापया पेग़ वाता, उड्रा वाता, दूंद-मुर्गम वाता, वासि अद लोतगाह्‌क अता. अस्के अद लोन मुटिस, पूराय बूळेम आता.”✡

28 इव पोल्‍लोङ येसु वेहतलाह मारिह कीतस्के लोकुर ओनाङ काग़्हतनाङ पोल्‍लोन केंजिसि बयल आतोर. 29 बाराह्‌क इतेके, येसु ओरिनु ओराङ सास्त्रमगूरुरा लेह्‌का काग़्होग़, मति तन्के अदिकर मतपु, लोकुरिन काग़्हन्दोग़.

8

मोंडरोगमतोन सव्रे कीयना

(मार्कल 1:40-44; लूकाल 5:12-14)

1 गुड्रापोग़ोटाहि येसु तनाङ कग़यवालोर बार इळ्न रेगतस्के, गोह्‌डिनाङ गोह्‌डिङ ओना पयाह-पयाहे मंदुर. 2 अस्के ओर्वोग़ मोंडरोगमतोग़ येसुनगा वातोग़. (अद्रमतोरिन यहुदिर कळ्‍वोग़तासिंदुर.) ओग़ येसुनगा वासि, “बाबा, नीवा विचर मतेके, नाक सव्रे कीसि, नावा कळ्‍वोग़तुन तेंड पग़यकिन,” इनजोर येसुन मिंडाङ कोटिसि✡ इतोग़.

3 “अह इतेके अले, नावा विचर मन्ह्‌ताये! निमा सव्रेम आम,” इनजोर येसु इतोग़. इतस्के, (यहुदिरा मोंडरोगमतोन इटवद नोमळता अडोतुन नोमवा,) येसु ओन कय आहच बोयतोग़. अस्के चट्‌नेन ओना मोंडरोगम मायता. 4 “इंजेके मोंडरोगम सव्रेम आतेनाह्‌क, मोक ईयलाह मोसानाङ अडोङ मतपु, निमा कुदि अन्जि, सव्रेम आतन इन्जि, बूमयाह्‌क मात्रम तोहा.✡ बूमयानके अनेके, इद पोल्‍लोतुन बोन्के बह वेहमा. सव्रेम आताह्‌कु मोक ईतोग़ इन्जि, बूमयाल सबेटोरिह्‌क वेहतनोग़, अस्के नियगा मोंडरोगमता कळ्‍वोग़ मनो आयग़ा,” इनजोरे मोंडरोगमतोन येसु इतोग़.

सीपय्कना दरोगाना विस्वस

(लूकाल 7:1-10)

5-6 पया येसु कापेर्नाग़ वातस्के, सीपय्कना ओर्वोग़ दरोगाल ओनक्‍के वासि, कालगडेम अरसोर साय्ता ताल्ह्‌कतोग़, “ओ गूरु, नावा साकुर केवाल कय-काल वावा, वेल्‍लाय दुकते अर्सि, लोते ऊल्गसोर मन्ह्‌तोग़,” इतोग़. 7 अस्के येसु दरोगान इतोग़, “नना वासि ओनु सव्रे कीकन,” इन्जि इतोग़.

8-9 अस्के वेग़ दरोगाल येसुन इतोग़, “गूरु, निमा नावा लोनलोप्पा वायना इन्जि, नना लायक इलेन*.✡ नना वने ओर्विना कय इळ्न मह्‌नन, अहे नावा कय इळ्न उय्तुर सीपय्क मन्ह्‌तोर. नना वग़ोग़ सीपयिन ‘अन!’ इनजोर वेहतेके, ओग़ दास्तोग़, ओसो दुस्रोनु ‘वाय!’ इनजोर केयतेके, ओग़ वास्तोग़. अहे नावा साकुर केवानु ‘इद कीम, रा!’ इनजोर वेहतेके, अद कबळतुन ओग़ कीस्तोग़े. (इद्रमि, इद रोगमता पोग़ोन नीवा अदिकर मन्ह्‌ता;) निमा मात्रम उंद पोल्‍लो वळ्ह्‌कतिन इतेके, नावा साकुर केवाल सव्रेम आयनोग़,” इनजोर इतोग़.

10 इद पोल्‍लोतुन केंजिसि, येसु पकाय बामतोग़. अस्के तना पयाह वावालोर मुडुन इतोग़, “इह केंजाट, नना सेतेम वेहतह्‌नन, इचोटा बेरा विस्वस नाकु मावोर इस्रयेलतोरगा बोनगान बह दिसो!† 11 इदे निटम पोल्‍लो, मीट केंजाटु, वेग़ दरोगानलेह्‌काडोर बूममेटोर यहुदि आयवोर ईनाह-आनाह जमा आयनुर. जमा आसि देवुळदीपता राजेमतगा मावाङ मुनेतोर पेदल्क अब्रहमि, इसकि, याकुबि, वेरा संगे कुळ्प तिनदना बतते उदनुर. 12 मति माट इस्रयेलतोरोम इन्जि देवुळदीपते नेङकोम, इद्रम इनवालोर उय्तुरिन, देवुळ मनवदु ईकळता जागाते देवुळि पलत पोहचीयग़ा. अगा ओरु अळयना, पल्क कोग़्कना कीयनुर.✡”

13 पया दरोगान येसु इतोग़, “अले, निमा लोन अन, निमा विस्वस कीतपु, नीवा साकुर केवाल सव्रेम आयेग़,” इतोग़. अदे गट्काते वेग़ दरोगाना साकुर केवाल सव्रेम आतोग़.

येसु वेल्‍लाटोराङ दुकिन सव्रे कीस्तोग़

(मार्कल 1:29-34; लूकाल 4:38-41)

14 येसु पया तनाङ कग़यवालोर बार, सिमोन पत्रुना लोन अतोग़, अस्के पत्रुना आतो पकाय दंडटे कटुदगा टेटेम अर्स मता. 15 अस्के येसु ताना दंडटुन ऊळिसि, ताना कयदुन बोयताहे, दंड रेगता. पया अद तेदिसि, ओरिह्‌क जावा-एग़ कीसीता.

16 अदे दिया मुलतस्के, वेल्‍लाटोर देयह्‌क-बूतह्‌क पोयतोरिनु, येसु विळ्सिह कीयनोग़ इन्जि, लोकुर ओनगा ततोर. ततस्के येसु तना तोडटा पोल्‍लोतेन अव देयह्‌किन उकुम ईस पूंडटोग़; ओसो सबे दुकिनोरिन सव्रे कीसीतोग़. 17 इद्रमि यसयाल इनवाल मुने रासतदु देवुळता कबुर इंजेके करल आता, अद कबुर इह मन्ह्‌ता:

ओग़ कुदि मावा दुकतुन पूंडटोग़,

मावा रोगमतुन पोहतोग़.✡

येसुनाङ कग़यवालोराङ अड्सन्कु

(लूकाल 9:57-60)

18 पया येसु तना सर्ने वेल्‍लाय मुल मन्ह्‌तोर इन्जि ऊळतोग़, ऊळिसि तना ऐंगेटोरिनु “गालिल सम्दुरता अबर बाजे दाकल,” इन्जि वेहतोग़. 19 अस्के ओर्वोग़ सास्त्रमगूरु येसुनगा वासि इतोग़, “गूरु, निमा बेके दाकिन, अकेन नना नीवा संगे वायकन,” इतोग़. 20 मति येसु ओन इतोग़, “कोय्लेस्किह्‌क मनदलाह बार गळ्‍दाङ, पोग़ोटाङ पिटेह्‌क मनदलाह बार गूडाङ मन्ह्‌ताङ. मति नना माने-मन्कना नडुम पुटिसाय मति, नाक तला रोयिह कीयलाह वने जागा इले. (निमा वने अद्रम मनदलाह तयर मह्‌निना?)”‡ इतोग़.

21 पया दुस्रोग़ ओनाङ कग़यवाल ओन इतोग़, “गूरु, (नना नीवा संगे वायकन, निटमे. मति) मुने नाक बाबाना लोन दायलाह ईमु. बाबाल हायनोग़ अस्के, नना ओन पोहचि नियके वायकन” इह ताल्ह्‌कतोग़. 22 “आयो, निमा नावा संगे इंजेकेन वय. देवुळता जीवालेवोरु हातपे मन्ह्‌तोर, ओरे तमाङ हातोरिन पोहिर!” इन्जि येसु ओन इतोग़.

येसु दूंदतुन रोमिह कीस्तोग़

(मार्कल 4:36-41; लूकाल 8:22-25)

23 अस्के पया तनाङ कग़यवालोरा संगे, येसु ओडाते उदिसि, सम्दुरता अबर बाजे दायलाह पेसतोग़. 24 अनेक अनेके, दोम्‍क्‍नेने सम्दुरतगा बेरा दूंदि वाता, वासि एताङ लच्काने ओडातुन कोळ्ङिह कींदु. मति येसु इसि पर्वालेवा उंजिस मतोग़. 25 अस्के ओर कग़यवालोर येसुनगा एरे वासि ओन तेहतोर. “ए गूरु, माक पिसिह कीमु, माट मुळ्न्दिह्‌नल!” इनजोर केयतोर. 26 अस्के येसु उंजिस तेदताहे ओरिन इतोग़, “एय विस्वसलेवोरिर, (नयगा मीक पिसिह कीयलाह लाव मन्ह्‌ता इन्जि मीट पुनविरा,) मीट पया बार्किया रेयतिर?” इद्रम इतोग़. पया ओग़ नितोग़, निचि अद दूंदतुन, एतुन वेग़्हतोग़, अस्के दोम्‍क्‍नेन दूंद-मुर्गम मायता, अहे सबे मेलियनाङ बाताङ मेर्क्ने आताङ. 27 तेन ऊळिस कग़यवालोर पकाय बामतोर. वेर पया इनदलातोर, “वेना उकुमतुन वळ्यु, लच्काङ केंजिह्‌ताङ इतेके, वेग़ बेद्रमतोग़ मन्कल मनदनोग़ रा?” इतोर.

इर्वुर देयह्‌क पोयतोरु

(मार्कल 5:1-17; लूकाल 8:26-37)

28 पया सम्दुरता अबरि, गदरे इनदनद एरियातगा ओर एवतोर. अगा हातोरिन पोहतलाह पांजाङ मताङ. ओर एवतस्के, अव पांजानाह इर्वुर देयह्‌क पोयतोरु पेसिस वानेके ओन्क कलियतोर. वेर इर्वुर इचोन आकाङ-दोकानोर मंदुर इतेके, वेर मनदनद अग़दुह्‌कु बोग़े बह दाया पग़वोग़ आंदोग़. 29 येसुन ऊळिसि, वेर पकाय जोरते केयतोर, “एय देवुळता मग़निन, निमा बार्किया माक अडम आय्ह्‌निन? नेयम कीयनद कगो एवयनामुनेन, निमा माक सिक्सा ईयलाह वातिना?✡ 30-31 मति निमा माक पूंडना मतेके ओके ऊळा, वेल्‍लाय जेक गोह्‌ड पदिङ मेयिह्‌ताङ, अके माक लोहचीमु,” इनजोरे देयह्‌क येसुन कालगडेम अरताङ. 32 अस्के येसु “अन्ह्‌ट, पेसाट!” इतोग़, इताहे देयह्‌क चट्‌नेन पेसिस, पदिना गोह्‌डटगा तुर्म्ने नेङताङ. अस्के गोह्‌ड पदिङ अद कस्क्ने मनदनद मेटा ओळ्सिये, मुटेङ-मुळ्गेङ आसोर, सम्दुरकचुल वित बोटटाङ. एतगा पया कुबोग़ इनाह अर्सि, कतमे मुळ्न्दिस डोलताङ. 33 पदिङ मेहवालोर पया, इद उबता-उबिय आता पोल्‍लोतुन, तमा नाटे वेहतलाह विततोर. देयह्‌क पोयतोरा लोप्पा बह बह आता, इदिन पूरा नाटेनोरिह्‌क वेहतोर. 34 वेहतस्के मावाङ कतम पदिङ बूळेम आताङ इन्जि, अग्डोर पूरा नाग़मेटोर रेयतोर, रेयिसि येसुनगा वासि कलियतोर. ओन कलियिसि इतोर, “मयगा निमा मनमा, मावा सिवातग्डाहि पलते पेसिसि, अबर बूम अन,” इनजोर येसुन अर्जि कीतोर.

9

कय-काल वावोनु येसु सव्रे कीस्तोग़

(मार्कल 2:3-12; लूकाल 5:18-26)

1 पया येसु तनाङ कग़यवालोर बारा तना नाग़, कापेर्नाग़ मल्स दायलाह, ओडाते उदिस मन्जि वेंडटोर. 2 कापेर्नाग़ एवतोर अस्के पया, कय्क-काल्क वाग़तोग़ ओर्विन, तना उंजना कटुल अग़्के, येसु सव्रे कीयनोग़ इन्जि, ओनगा उय्तुर बोरो ततोर. ओरा विस्वसतुन ऊळिसि, येसु दुकतोन इतोग़, “अल बाबा, दीरा पोय्म. नना नीवाङ कसुर्किन मापि कीय्ह्‌नन,” इतोग़.

3 अह इताहे, अगा मतोर सास्त्रमगूरुर तमतमाये कुस्कुस इंदुर, “ऊळाट, वेग़ मन्कल उगसे देवुळतन इतपे बह पोग़यिह्‌तोग़!” इद्रम वळ्ह्‌किंदुर.* 4 ओरा पोटाताङ विचर्किन पुन्जि येसु इतोग़, “मीवा पोटाते नावा लोप्पा बाराह्‌क कुळ्सा वळ्ह्‌किह्‌निर? 5-6 वेन रोगमतोन ‘नीवाङ कसुर्कना मापि आता,’ इह इतेके अल्कोया? बारा वेनु ‘तेदिस अन,’ इनदनद अल्कोया? इंजेके नना माने-मन्कना नडुम पुटटोनन मन्जि, देवुळतेनाह नयगा इद बूमते, पापमतुन मापि कीयनद अदिकर इंका मन्ह्‌ता इन्जि, मीक तोहतकन,” इनजोर येसु ओरिन इतोग़. पया कय-काल वाग़तोन येसु इतोग़, “तेदा रा! नीवा कटुल उळ्हचि, पोसि, लोन अन,” इतोग़. 7 पया ओग़ तेदिसि, तना लोन दिगदिग अतोग़. 8 देवुळि मन्कह्‌क इचोटा बेरा अदिकर ईता, तेन ऊळिसि अगा मतोर लोकुर, देवुळतुन रेयिसि तान जोहर कीतोर.✡

येसु मत्यान केयिह्‌तोग़

(मार्कल 2:14-17; लूकाल 5:27-32)

9 अग्डाह पया येसु पेसिस अनेके, सिद्‌वा एतना नाकातगा, मत्याल इनवाल उदिस मतोग़. ओन ऊळिस येसु इतोग़, “नावाङ कग़यवानिन आयकिन, दय!” अह इताहे, मत्याल तेदिसि येसुना संगे दाया बोटटोग़.

10 अस्के पया येसु तनाङ कग़यवालोरा संगे, मत्याना लोते गाटो तिनदलाह उदिस मतोग़. अस्के सिद्‌वा एनवालोर, ओसो दुस्रोर पाप्यहलोर†, इद्रमतोर वेल्‍लाटोरे ओरा बतते वासि उदतोर. 11 तेन ऊळिसि परुसिर ताल्ह्‌कतोर, “सिद्‌वा एनवालोर, पाप्यहलोर, इद्रमतोर पोहचीतप मतोरा संगे, मीवा गूरु बह तिन्ह्‌तोग़?” इनजोर कग़यवालोरिन कट्ला कीतोर. 12 ओरा वळ्ह्‌कनदिन केंजिसि, येसु ओरिन इतोग़, “रोगमलेवोरु डाक्‍टरनके अनोर, मति रोगम मतोरे तमा दुकतुन पोहतलाह दास्तोर. 13 अद्रमलेह्‌काने नना नेह्‌नोरोम इनवालोरिन आयो, मति पापिरिन केयलाह वातन, इद पोल्‍लो सीताते तासाटु. मोक-मोह्‌रम ईयना वाटो, ओर्विनेनाह्‌क जीवा लोपतप मनदनद बेसु, इहे नावा विचर मन्ह्‌ता✡, इद सास्त्रमते देवुळ वेहतद पोल्‍लोता अर्तमि बाताल आस्तायो, अन्ज कग़याटु,” इद्रम येसु इतोग़.✡

उपसता लोप्पा ताल्ह्‌कमुळि

(मार्कल 2:18-22; लूकाल 5:33-38)

14 उंद देबा देवुळता पेदिरते एते मीहवाल योहननाङ कग़यवालोर, येसुनगा वासि ताल्ह्‌कतोर, “गूरु, परुसिर ओसो माटु ऊक-ऊके उपस कीय्ह्‌नोम, मति नीवाङ कग़यवालोर मात्रमि उपस केवोर, इदिनलोप्पा निमा बार इह्‌निन?” इह इतोर. 15 अस्के येसु इतोग़, “मावा नडुम मर्मपेकाल मन्ह्‌तोग़ इन्जि, संगेतोर मर्मिनस्के उपस ओसो बार्किया कीयनुर? मति कोटुलतोर वासि मर्मपेकान ओरग्डाहि एग़्‍पिह कीसि पोस ओयनुर, इद्रमता वेला वायग़ा,‡ अद तूकने ओर दुकम आसि तिनोर आयनुर,” इन्जि इतोग़.

16 (इतापया ओरिह्‌क ओसो पुन्पिह कीयनाङ पीटोने इद्रम वेहतोग़.) “इदिन केंजाटु, पाळ्ना गेंदेता अग़ता बूकातगा मेतलाह, पूना गेंदे बोग़े ओल्सोग़. ओल्सतेके पूना गेंदे एग़ गुंजिसि ऊयिह्‌ता, ऊयिसि पाळ्नातुन अग़्हचि, इंका ओसो बेरा बूका कीयग़ा. 17 अद्रमे ओयवदु पूना अंगुर जोमातुन, पाळ्ना तोलाजोर्काते बोग़े एन्दोग़.§ एन्दतेक इसि मिङतद जोमा ओयिसि, जोर्का ओसो आङिसि अग़यह्‌ता, अग़्स पया जोमा पूरा वाङिह्‌ता. मति पूना मिङतद अंगुर जोमा एन्दलाहि, पूनाये आङवदु तोलाजोर्का गावले. अस्के कोनि जोर्का, जोमा इव रेंड आसि अक्‍र्नेन मनदनुङ,” इद्रम येसु योहननाङ कग़यवालोरिनु वेहतोग़. (नना पूनाङ-पूनाङ पोल्‍लोङ काग़्हतह्‌नन, अविस्कनगा पाळ्ना रिवजताङ पोल्‍लोङ काल्ह्‌पनायो इन्जि, येसु इव पुन्पिह कीयनाङ पीटोङ वेहतोग़.)

उंदि डोलता पिला, उंदि कुर्माते बादा आतदु

(मार्कल 5:22-43; लूकाल 8:41-56)

18 इव गोटिङ येसु ओरा संगे वळ्ह्‌कनेके, बोग़ो ओर्वोग़ साय्बाल अगा वासि, “नावा मयाळि इचोटे हाता, गूरु. मति निमा वास मात्रम तान बोयतिन इतेके, अद तेग़्कग़ा”✡ इनजोरे, येसुनाङ काल्क मोळ्कतोग़.

19-21 पया येसु तेदिसि तनाङ कग़यवालोरा संगे अनेके, बारा वर्साङ आनाह कुर्माते बादा आयनद उंद आंचाळि, ओन ऊळिसि ओना पयाह वाता. नना मात्रम ओना गेंदेतुन बोयतेकाय सव्रेम आयकन, इद्रम आलिह कीसि, ओना पयाह वाता. वासि, अद ओना गेंदे कोङतुन बोयता.

22 बोयमुळतुह्‌कु येसु पेग़्के मल्स ऊळिसि, अद आंचान इतोग़, “पेडि, निमा दीरा पोय्म! नना नीक सव्रे कीकन इन्जि, निमा विस्वस कीताह्‌के, बेस आतिन.” इताहे अदे गट्काते अद आंचाना बादा मायता.

23 अस्के पया हाता पिलाता लोन ओर वातस्के, अगा अळवालोर-केयवालोरिन, तुरुस्क ऊरवालोरिन, येसु ऊळतोग़. 24 ऊळिसि ओरिन इतोग़, “तिट, नाक अग़ ईम्ह्‌टु. पिला हायो, अद निद्रतेन मन्ह्‌ता!”✡ अह इतस्के, पोहता वाता मुल येसुन कवतोर. 25 अगा वाता मुडुन ओग़ पलत पेहतस्के, पिला मता जागातगा येसु नेङतोग़, नेङिसि ताना कयदुन पोयतोग़, अस्के अद हाता पिला जीवा अरता. 26 इद पोल्‍लो अद पूरा एरियामेंड आबुर आता.

गुडिरिन, मूकान येसु सव्रे कीस्तोग़

27 येसु अग्डाहि पेसिस अनेके, (देवुळ लोहतोग़ राजाल येसुये इन्जि नमिसि,) इर्वुर गुडिर ओना पयाह पयाह अनजोर केयसोर इंदुर, “ए दाविद राजाना कूळतोनिन, मावा पोग़ोन दया कीमु!” 28 ओग़ पया लोन ओळियतस्के, ओर गुडिर ओनगा वातोर. अस्के येसु ओरिन इतोग़, “नना मीक सव्रे कीया पग़यकन, इद्रमि मीवा विस्वस मन्ह्‌ताया?” इन्जि ताल्ह्‌कतोग़. अस्के “इंगो गूरु,” इनजोर येसुन इतोर.✡ 29 “मीट विस्वस कीतपु मीक आयि,” इन्जि येसु ओराङ कोंडान इटटोग़. 30 अस्के ओर तोवया बोटटोर. पया येसु ओरिन वेहतोग़, “ऊळाटु, इद पोल्‍लो बोग़े बार पुनदनायो.”* 31 मति ओर अग्डाहि पेसिस अतापया, अद पोल्‍लोतुन पूरा एरियामेंड आबुर कीसीतोर.

32 पया अग्डाहि येसु तनाङ कग़यवालोरा संगे पेसिस अनजोर मनेके ऊळाट, मूका देयम पोयतोन ओर्विनु, लोकुर येसुनके ततोर. 33 देयमतुन येसु पेहच पूंडटोग़, अस्के ओग़ मूकाल वळ्ह्‌क बोटटोग़. तेन ऊळिसि लोकुर बामिसि इनदलातोर, “इस्रयेल देसेमते इद्रम आतदिनु, बेस्केन ऊळतद इले रा!” इनजोर वळ्ह्‌कतोर. 34 मति परुसिर इनदलातोर, “वेग़ देयह्‌कना मुक्याना लावतेने देयह्‌किन पूंडिह्‌तोग़, रा!” इतोर.

बूतिनोर तक्‍वा मन्ह्‌तोर

35 अस्के पया येसु तनाङ कग़यवालोर बार, अद पटटे सबे नाह्‌कने तिरियिंदुर. बेक अतेकाय ओग़ु ओराङ पार्तनाताङ लोह्‌कनगा काग़्हचोरे, देवुळि मन्कलोरगा राजेम कीयनद बेसता कबुरतुन पोकुर कीसोरे, सबे रोगह्‌किन, दुकह्‌किन सव्रे कीसोर तिरियिंदोग़. 36 अग्डोर लोकुरिन येसु ऊळतोग़ इतेके, कोपाललेववु गोरेनलेह्‌का ओरु गळबळते लेसतप, आरेम आतप मतोर. तेन ऊळिसि ओन्कु ओरा मान वसता.✡ 37 अस्के येसु तनाङ कग़यवालोरिन इतोग़, “वेर लोकुर पोलमते वेल्‍लाय पंटालेह्‌का मन्ह्‌तोर, मति वेरिन देवुळतगा तवालोर बूतिनोर आलोर. 38 अदिह्‌के पोलमता माल्काललेह्‌काडा देवुळि, लोकुरिन बेसता कबुर वेहचि, तनगा तवालोर बूतिनोरिन लोहि इन्जि, मीटु अर्ज कीसोर मन्ह्‌टु,” इन्जि येसु ओरिन वेहतोग़.✡

10

येसु बारा बळयिरिन आचिह्‌तोग़

(मार्कल 3:16-19; लूकाल 6:14-16)

1 अस्के पया येसु तनाङ कग़यवालोरिन, बारा मांदतुन एरे केयतोग़. केयिसि ओरिह्‌कु देयह्‌क-बूतह्‌क पूंडलाहि, रोगह्‌किन-दुकह्‌किन सव्रे कीयलाहि, अदिकर ईतोग़. 2 ओर कग़यवालोर बारा मन्कलोराङ पेदिर्क इह मताङ: मुने सिमोन (ओने पत्रु इंदुर) ओसो आंद्रेयाल, वेर तमोग़ इर्वुर मतोर; पया जेबेदिनाङ इर्वुर मग़्कु याकुब ओसो योहन; 3 पिलिप ओसो बार्तोलोम; तोमाल ओसो मत्याल (ओग़ सिद्‌वा एनवाल मन्ज तेला); अल्पुना मग़ि याकुब ओसो तदु; 4 सिमोन (ओग़ रोम सर्करता अडम पार्टितोग़), ओसो यहुदा इस्केर्योत (वेग़े आक्रिते येसुन कोंटेतोरा कयदे पोसीतोग़)✡. (वेरे येसुनाङ बारा मांदि बळयिरआंदुर.)✡

येसु तनाङ बळयिरिन लोहतह्‌तोग़

(मार्कल 6:7-13; लूकाल 9:1-6)

5-6 ओरिन येसु इद्रम काग़्हच लोहतोग़: “मावा इस्रयेल देसेमतोर इतेके, लेसताङ गोरेनलेह्‌का मन्ह्‌तोर, अदिह्‌क ओरेकेन मीट अन्ह्‌टु; मति ओरिन विळ्सिसि, दुस्राङ जातिनोरक्‍के मात्रम अनमाटु, अहे सामरिया पटटाङ नाह्‌कने नेङमाटु.* 7 मीट अनेके ‘देवुळता राजेम कीयनाङ दियाङ एवयलाह आताङ,’ इनजोर वेहचोर अन्ह्‌टु. 8 रोगह्‌लोरिन सव्रे कीसोर, हातोरिन जीवा अर्हचोर, मोंडरोगमतोरिन सुद्रे कीसोर, देयह्‌किन पूंडसोर अन्ह्‌टु. मीक नना पुनेमते अदिकर ईतन, अहे मीट वने पुनेमते दुस्रोरा सेवा कीम्ह्‌टु.

9 “अनेके मीवाङ नंडिने बंगरताङ, वेंडटाङ, रागताङ कोताङ बह तासमाटु. 10 अहे जोर्का कांजमाटु, रेंड-रेंड जगाङ, रेंड-रेंड एल्पुस्क, ओसो कयदे डुडि, इविन ओयमाटु. मीट देवुळताय बूततोरिर इतेके, लोकुर मीक दर्मम कीयना गावले.✡ 11 मीटु बेदाय नाटे दाकिर, अस्के अगा बोग़ नेह्‌नोग़ मन्ह्‌तोग़, ओना पता कीम्ह्‌टु. ओसो मीट पेसिस अनाह्‌जोम, ओनगाने मन्ह्‌टु. 12 ओसो लोते नेङनेके, मीक सुकम दोर्कि, इद्रमता बर्कतता पोल्‍लो इन्ह्‌टु. 13 अद लोतोरु बेस मीक जागा-पग़्सा कीयलाह गिर्दा आतोर इतेके, मीवा वळ्ह्‌कतद बर्कत ओरगा मनदग़ा. मति ओर गिर्दा आयोर इतेके, देवुळता बर्कत ओरगा मनो आयग़ा. 14 बेद नाटेनोर मीक एरे केवोर, मीवा कबुरतुन केंजोर, अद नाटेनाहि पेसनेके, (ओर देवुळता सिक्सातुह्‌क ओजिह्‌तोर इनजोर तोहतलाहि,) मीट मीवाङ काल्कना दुरातुन अगान दुल्पाटु.✡ 15 इह केंजाट, नना सेतेम वेहतह्‌नन, सोदोम-गोमोरा अव नाह्‌कनोरिन देवुळ (ओराङ लाग्वाङ कबस्कनेनाह्‌क, मुने सिक्सा ईसि) बूळे कीता इन्जि पुतिर.† तान वीळिसि मीक एरे केवोर इव नाह्‌कनोरिनु, नेयमता आक्रि दियाते✡ देवुळि वेल्‍ला सिक्सा ईयग़ा.✡

विरुद वायग़ाये

(मार्कल 13:9-13; लूकाल 21:12-17)

16 “इद केंजाट, लोळ्ङानगा गोरेन लोहतपु, नना मीक दुनियाते लोहतह्‌नन.✡ अदिह्‌कु मीटु तरस्कना लेह्‌का सत्रल मन्ह्‌टु, मति परेवाङ मतप, नाळेह केवोरा लेह्‌का वने मन्ह्‌टु.✡ 17 मति मन्कलोराहि उसरते मन्ह्‌टु. ओर मीकु कोरट-कचिर्कनगा ओसीयनुर, तमाङ पार्तनाताङ लोह्‌कने मीक नल्हतनुर.✡ 18 ओसो नाक नमताह्‌कु, मीकु सर्करता मुनेह, अहे राजालोरा मुनेह, निल्पिह कीयनुर. अस्के मीटु ओरिह्‌कु, ओसो यहुदि आयवोर दुस्राङ जातिनोरिह्‌कु, नावा लोप्पा साक्सि वेहतकिर.✡ 19-20 बेस्के मीक ओरा कयदे ईयनुर अस्के, मीट मीवाय बुदते वेहवालोरिर आयविर आयकिर. मति मीवा देवुळबाबाना जीवा मीकु वळ्ह्‌कलाह बुदिङ ईयग़ा. अद ईतस्के, बेद बह वळ्ह्‌कना, इद मीक अदे गट्काते एर्का आयग़ा.✡ अदिह्‌के तेना लोप्पा मुनेन मीट आलिह केमाटु.

21 “विस्वसलेवोग़ तमोग़ बार तना विस्वसि दादानु, ओसो विस्वसलेवोग़ तपे बार तना विस्वसि मग़िनु हव्कलाहि पोसीयनुर. विस्वसलेवोर मग़्क-मयास्‍क विस्वसिर तलोग़-तपेरा विरुद तेदिसि, ओरिन हव्कलाह वेहतनुर. 22 ओसो मीट नाक नमवालोरिर आताह्‌कु, दुनियातोर मीकु कोटुल कीयनुर.✡ मति आक्रि एवनाह बोर दीरा पोस मन्ह्‌तोर, ओरिन देवुळि पिसिह कीयग़ा.✡ 23 उंद नाटे बेस्के ओर मीक बोबा कीयनुर अस्के, दुस्रा नाटे मीट पटादुळ विताटु. इह केंजाट, नना सेतेम वेहतह्‌नन, इस्रयेलतोराङ सबे नाह्‌कने मीट नावा कबुर वेहतलाह मारिह कीयनामुनेने, नना माने-मन्कना नडुम पुटटोनन देवुळदीपताहि मल्स वायकन.

24 “कग़यवाल तना गूरुह्‌क बेरोग़ आस्तोग़ा? अहे ओर्युलतोग़ तना माल्काह्‌क बेरोग़ आस्तोग़ा?✡ 25 आयो, कग़यवाल गूरुनलेह्‌का ओसो ओर्युलतोग़ माल्कानलेह्‌का आयना, इचोने ओन्क बेसु. नना लोता माल्कानन मन्ज तेला, नाके ओर देयह्‌कना मुक्याल‡ इन्ह्‌तोर; मीट इतेके लोता मन्कलोरिर इन्जि, मीक बेचोन वीळिस तिपल कीयनुर, इदिन सीताते तासाटु! 26 ओर तिपल कीयनस्के, ओरिह्‌क रेयमाटु. सबे मकिह कीतव पोल्‍लोङ पङ्ने आयनुङ, इद्रमता वेला वायग़ा. 27 बेद नना मीक ईकळते वेहतह्‌नन, अदिन मीटु वेह्‌चते लोकुरा मुनेह पिङम-पङम वेहाटु. ओसो बेव नना मीवा केवदे वेहतह्‌नन, अविनु लोता पोग़ोन निचि, पोकुर कीम्ह्‌टु.

28 “बोर मेंदुदुन हव्क पग़यह्‌तोर मति जीवातुन इट पग़वोर, ओर मन्कलोरिह्‌क मीट रेयमाटु. ओरिन रेयवा, जीवातुन ओसो मेंदुदुन, इव रेंडिन आसि पिववद किसबटटा सिक्सातगा बूळे कीया पग़यनद देवुळि, तान्के रेयाटु.✡ 29 ऊळाटु, कोळ्का पिटेह्‌कु बाता बिसद मन्ह्‌ताया? इले, तेला मति मीवा देवुळदीपतोग़ बाबाना विचरलेवा, अविस्कनग्डाहि उंद वने पोग़ोटाहि इळ्न अर्सि डोलो. 30-31 मति मीट इतेके वेल्‍लाङे कोळ्का पिटेह्‌काय वीळिस, देवुळबाबाना मुनेह एक्‍वा मोलातोरिर. ओसो (ओग़ मीवा लोप्पा कतम पुन्ह्‌तोग़,) मीवा तलातगा बेचोक केल्क मन्ह्‌ताङ, इद वने ओग़ पुन्ह्‌तोग़. (मीकु देवुळता विचरलेवा बातय आयो आयग़ा,) अदिह्‌के मीटु ओर तिपल केवालोरिह्‌क रेयमाटु.

32 “बोरु लोकुरा मुनेह येसुनाङ कग़यवानन इन्जि कबुल आस्तोर,✡ ओरिन नना वने आक्रि नेयमता वेलाते, नावा देवुळदीपतोग़ बाबाना मुनेह, वेर मावोरे इनदकन.✡ 33 बोर बारा नाकु लोकुरा मुनेह पुनोन इनदनुर, ओरिनु नना वने नावा देवुळदीपतोग़ बाबाना मुनेह, वेर मावोर आयोर इनदकन.✡

34 “सबेटोर लोकुर गूनमते मनदना इन्जि, वेग़ इद बूमते वातोग़ इनजोर, नावा लोप्पा इनमाटु. बाराह्‌क इतेके लोकुर गूनमते मनदना इन्जि वावोन, मति नना वाताह्‌के नाक नमवालोरु, नाक नमवोरु, वेरा नडुम जग्ळम पुटग़ा. 35 इतेके नयेनाह्‌के तपेना संगे मग़ि, तलिना संगे मयाळि, अहे आतोना संगे कोयाळि, इद्रम वेर कोंटेङ आयनुर. 36 लोताय मांदि तमतमाये कोंटेनोर आयनुर.✡ 37 बोर नाकाय वीळिसि तमाङ तलिस्क-तपेरिन एक्‍वा जीवा कीस्तोर, ओर नावाङ कग़यलाह ओप्पोर. अहे बोर नाकाय वीळिसि तमाङ मग़्क-मयास्किन एक्‍वा जीवा कीस्तोर, ओर वने नावाङ कग़यलाह ओप्पोर. 38 ओसो बोर तमा हव्कनागुटा कांजतप, नावा पयाह वाताह्‌कु, कोंटेङ, अड्सन्क आपलाह तयर आयोर, ओर वने नावाङ कग़यलाह ओप्पोर. 39 बोर इंजेके तमा कुदता जीवातुन पिसिह कीयलाहि ऊळिह्‌तोर, ओर आक्रिते बूळेम आयनुर. मति बोर नयेनाह्‌कु सबे पोहतह्‌तोर, ओरिह्‌क देवुळि पूना जीवा ईयग़ा.✡

40 “बोर मीक एरे कीस्तोर, ओर नाक वने एरे कीतप मन्ह्‌तोर; ओसो बोर नाक एरे कीस्तोर, ओरु नाक लोहवाल बाबान वने एरे कीतप मन्ह्‌तोर.✡ 41 देवुळता कबुरतोग़ ओर्विन, कबुरतोग़ इन्जि बोर बेस ऊळिह्‌तोर, ओरिह्‌कु देवुळतेनाह कबुरतोनाय इनम दोर्कग़ा. ओसो सेतेम मन्कल ओर्विन, सेतेमतोग़ इन्जि बोर बेस ऊळिह्‌तोर, ओरिह्‌कु सेतेमतोनाय इनम दोर्कग़ा. 42 इह केंजाट, नना सेतेम वेहतह्‌नन, मियग्डाहि ओर्वोग़ उड्लोन्क इंका येसुनाङ कग़यवाल इन्जि, उंद गिलसमेंड दळ्ङता एग़ तेला उनडलाह बोग़ ईयनोग़, ओन्कु इद दर्ममता इनम देवुळताहि निटमे दोर्कग़ा,”✡ इन्जि येसु इतोग़.

11

1 अस्के येसु तनाङ बळयिर, बारा मांदतुन इव अडोङ वेहतनाङ मारिह कीतस्के, तना कबुरतुन पोकुर कीयलाहि, ओरिन लोहतोग़. लोहचि, ओग़ अग्डाहि पेसिस, अग्डाङ नाह्‌कने देवुळता कबुर वेहचोरे, काग़्हचोरे अतोग़.

योहनना लोप्पा येसुनाङ गोटिङ

(लूकाल 7:18-35)

2-3 देवुळता पेदिरते एते मीहवाल योहन जेलते मनेके, देवुळ लोहतोग़ येसुराजानाङ कबस्किन केंजतोग़. केंजिसि वेग़ तनाङ कग़यवालोरिन इतोग़, “येसुनगा अन्जि इद्रम ताल्ह्‌किस वाटु, ‘बोग़ देवुळ लोहवाल पिसिह केवाल राजाल वावाल मतोग़, ओग़ बह निमानेया? बार माटु दुस्रोना अग़ ऊळकोमा?’ ” इन्जि ओरिन येसुनगा लोहतोग़. 4 वेर कग़यवालोर येसुनगा वासि अह ताल्ह्‌कतस्के, येसु वेरिन इतोग़, “मीट बाताङ केंजिह्‌निर, ऊळिह्‌निर, अविने मल्स अन्जि योहनिह्‌क वेहाट: 5 नाक देवुळ ईतद लावते गुडिर तोवयलाह आतोर,✡ कूटालोर ताकलाह आतोर, मोंडरोगमतोर सव्रेम आस्तोर, एव्डालोर वेनदलाह आतोर, हातोर बार तेग़्किह्‌तोर, गरिबतोरिह्‌क बेसता कबुर केंजलाह दोर्किह्‌ता. ✡ 6 नना बोनन आंदन इन्जि, बोर उन्क-मन्क आयोर, ओर देय्वातोरे, इह इनजोर योहनिन वेहाट,” इन्जि येसु वेहतोग़.

7 योहननाङ कग़यवालोर अग्डाहि पेसिस अनेके, येसु मुडोरा संगे पया योहनना लोप्पा वेहता बोटटोग़, “पेळ्ह्‌कल बूमते मीटु योहननाङ केंजलाह अतिर अस्के, बेद्रमता मन्कन ऊळलाह अन्जि? वळ्यते विग़्कु-वग़्कु आयनद काग़रोंडालेह्‌का, तना पोल्‍लोतुन मिळ्हच-मिळ्हच वेहवान ऊळलाह अन्जिया? 8 अद्रमतोन आयवेके पया, बोन ऊळ अन्ज मतिर? रेसेम गेंदेङ उहतोग़ मन्कनुया? केंजाटु, रेसेम गेंदेङ उहतोर मन्कलोर पेळ्ह्‌कल बूमतगा मनोर, राजमिदेनगान मन्ह्‌तोर. 9 पया बाराह्‌क अन्ज मतिर, रा? देवुळता कबुरतोन ऊळलाह, आयोया? मीक नना वेहतह्‌नन, मुनेतोर देवुळता कबुरतोरा सेवातुह्‌क वीळिस, योहनना सेवा मता, अद्रमतोने मीट अन्जि ऊळतिर. 10 ओनाय लोप्पा देवुळि मुने तना लोहवाल पिसिह केवान वेहच मता,

‘ऊळा, नना नावा बळयिन नीवा मुने लोहतह्‌नन.

निमा लोकुरा जीवातगा वायना इन्जि, नीवा अग़दुन ओग़ तीर्ह्‌कनोग़.’✡

इदे सास्त्रमते रासतद मन्ह्‌ता. (ओग़ बळयि इतेके योहनिये.) 11 इह केंजाट, नना सेतेम वेहतह्‌नन इतेके, देवुळताङ पाळ्नाङ अडोने ताकवालोरगा, देवुळता पेदिरते एग़ मीहवाल योहनिह्‌काय वीळिस, बोग़े बेरोग़ पुटोग़ आसि. मतिंगा बोरगा देवुळ राजेम कीस्ता, ओरग्डाहि सबेटोरिह्‌क उड्लोग़ वने योहनिह्‌काय बेरोग़. 12 देवुळता पेदिरते एग़ मीहवाल योहन, कबुर वेहचोर वाताङ दियानाहि नेंड एवनाह्‌जोम, देवुळ तना राजेमतुन जोरतेने निल्पिह कीसोर मन्ह्‌ता, अह आसि लोकुर तान पोयतलाह, दोबेङ-नूकेङ कीसोरे लोप्पा नेङिह्‌तोर.* 13 इतेके योहन वानाह्‌जोमु, देवुळताङ सबेटोर कबुरतोरा सास्त्रम ओसो मोसानाङ अडोङ†, मुनेने देवुळ लोहवाल राजाल वायनदिना लोप्पा वेहच मताङ.✡ 14 मुनेतोर कबुरतोर बेस्के ‘(देवुळ लोहवाल राजाना मुने), एलियाल कबुरतोग़ इद बूमते मल्स वायनोग़,’ इनजोर इंदुर,✡ अस्के ओरु योहनना लोप्पाने वेहन्दुर. इदिन पुनदलाह मीवा विचर मन्ह्‌ता इतेके पुन्ह्‌टु: योहन इतेके एलियाललेह्‌काडोग़े! 15 मियग्डाहि बोरिह्‌कु पुनदलाह गिर्दा मन्ह्‌ता, नावा पोल्‍लोतुन बेस केंजाटु!✡

16-17 “मीट योहननाङ केंजवोरिर, नावाङ इंका केंजवोरिर, मीट बेद्रमतोरिर इनदना, तेन केंजाट. बोर पेकोर बजरतगा कग़्सलाह उदिसि, तमाङ गोतयालोरिन केयिह्‌तोर. केयसोर ओर इन्ह्‌तोर,

‘मीक इनजोर माटु तुरुस्कने रेला पाटाता रेगा ऊरतोम, तेला मति मीट एंदविर.

पया माट हामुर रेगाताङ पाटाङ ओतोम,

तेला मति मीट मोरो-मोरो इनजोरे,

अळसोरे अर्युल पायविर.’

18 अद्रमे योहन लोकुरा संगे उदसोर बेस तिनजोर-उनजोर वावोग़, अदिह्‌क इसि ओनगा देयम मन्ह्‌ता, इद्रम ओन इन्ह्‌तोर. 19 मति माने-मन्कना नडुम पुटटोनन बेस तिनजोर-उनजोर वाताह्‌क इसि, नाक वळ्ह्‌किह्‌तोर, ‘ओन ऊळाट, ओग़ उळ्बे, ओचे, सिद्‌वा एनवालोरा, पाप्यहलोरा गोतयाल!’ इद्रम नाक इन्ह्‌तोर. (योहन अह मताह्‌क वने मीक अरवोये, नना इह मताह्‌क वने मीक अरवोये.) मति बोर देवुळता बुदते ताकिह्‌तोर, ओराङ कबस्क सेतेम दिसनुङ,” इनजोर येसु इतोग़.

येसुनाङ केंजवोराङ नाह्‌किह्‌क दुकमि

(लूकाल 10:13-15)

20 पया बेव नाह्‌कने येसु तनाङ बेह्‌रा डीसाताङ वेल्‍लाङे कबस्क कीतोग़, अग्डोरु पापमताहि मिळ्न्दवाह्‌कु, ओरिन ओग़ु इहलेह्‌का तप तोहता बोटटोग़: 21 “ए कोराजिन नाटेनोरिर! ए बेत्‍सेदा नाटेनोरिर! देवुळि मीक सिक्सा ईयग़ा. बाराह्‌क इतेके मियगा बेव बेरा डीसाताङ कबस्क कीतन, अवु सोर, सिदोन इव लाग्वाङ नाह्‌कने✡ कीस मतेके, अग्डोरु अस्केन बेस्कोटे निटमे केंजेर; पोता-गेंदेङ उहचि, तलातगा नेग़ दोसिसि, मावा पापमताहि मिळ्न्दतोम इन्जि, ओर तोहेर. (मति मीट इतेक मीवा पापमताहि मिळ्न्दविर!) 22 करल इदे मन्ह्‌ता, सोर, सिदोन इव नाह्‌िकह्‌काय वीळिसि, मीक नेयमता आक्रि दियाते देवुळि वेल्‍ला सिक्सा ईयग़ा. 23 ओसो ए कापेर्नाटेनोरिर! मीट देवुळदीपतगा पोग़ोन एवयकोम इह्‌निरा? आयो, देवुळि मीक इळ्ने हानादीपतगा पोहचीयग़ा!✡ मियगा नना बेव बेरा डीसाताङ कबस्क कीतन, अव कबस्क सोदोम नाटे तेला कीस मतेके, अद नाटेनोर तमा पापमताहि मिळ्न्देर, अह आसि सोदोम नेंड एवनाह्‌जोम पिसालि, देवुळि तान बूळे केवो आवालि.✡(मति मीट इतेक मीवा पापमताहि मिळ्न्दविर!) 24 नना मीक वेहतह्‌नन, सोदोमतुह्‌काय वीळिसि, मीकु नेयमता आक्रि दियाते, देवुळि वेल्‍ला सिक्सा ईयग़ा,” इनजोर इतोग़.

मोतातोरिह्‌कु आरम

(लूकाल 10:21-22)

25 अस्के येसु देवुळतुन जोहर कीस इतोग़, “ए बाबा! इळ्ता, पोग़ोटा बूमता सामिनिन!✡ नना नीक जोहर कीय्ह्‌नन, बाराह्‌क इतेके निमा इव सेतेम पोल्‍लोनु, बुदतोरोम, पका तेळियतोरोम इनवालोरिह्‌क तोहवालेवा, उड्लोरोम, बुदलेवोरोम इनवालोरिह्‌क तोहतिन.✡ 26 निटमे बाबा, नीवा विचर इद्रमे कीयनद मता.”

27 पया येसु इतोग़, “नावा बाबाल नाकु सबे पुनदलाह ईतोग़.‡✡ देवुळबाबान विळ्सिस, बोग़े बार देवुळता मग़िन पुनोग़. ओसो बाबान सिरप नना, ओना मग़नन, पुह्‌नन, ओसो बाबान तोहतलाह बोरिन नना आचिह्‌नन, ओर वने बाबान पुनदनुर.

28 “एय कह्‌टेम कीसोर बागतोरिर, (वेल्‍लाङे अडोङ-उतुर्कना) मोता कांजतोरिर, मीट सबेटोरिर नयके वाटु, अस्के नना मीवाङ जीवाह्‌कु आरम ईकन. 29 नना पेदातनम केवानन आयोन, ओसो जीवाते कुलुल मह्‌नन.✡ अदिह्‌क (मीवा पूहतद जुवातुन पोहचि,) मीट नावाये जुवा कांजाटु. ओसो नावाङ कग़याटु, अहे कीम्ह्‌टु, अस्के मीवाङ जीवाह्‌कु आरम दोर्कग़ा.✡ 30 बाराह्‌क इतेके नावा जुवा पूहो, नावा मोता अल्को मन्ह्‌ता!✡”

12

पोल्वादियाता लोप्पा कट्ला

(मार्कल 2:23-28; 3:1-6; लूकाल 6:1-11)

1 अद तूकने येसु तनाङ कग़यवालोर बार, वारमता पोल्वादियाते बोराङो पोलह्‌कना नडुमतुह्‌क अतोर.* अनेके ओरिह्‌क कग़्व वसताह्‌कु, ओर गोह्‌कनाङ एन्किन ऊचिसि तिंदुर. 2 तेन ऊळिसि उय्तुर परुसिर इतोर, “पोल्वादियाते बेदे कबळ इटलाह पोलो, तानु नीवाङ कग़यवालोर नोमोर” इन्जि, येसुन कट्ला कीतोर.✡ 3 अस्के येसु ओरिन इतोग़, “मुनेता कालमते दाविद राजाल तनाङ ऐंगेटोर बार, ओरिह्‌क कग़्व वसतस्के बह कीतोर, तेन मीटु सास्त्रमते बेस्केन अर्वविरा? 4 ओरु देवुळता रावुळतगा बह अतोर; अगा देवुळतुह्‌क वाटटाङ बेव आरिङ सिरप बूमयालोरिह्‌के तिनदलाह पोलिह्‌ताङ, अवे आरिनु बूमयालोर ओरिह्‌क तिनदलाह ईतोर.✡(अस्के देवुळि दाविद राजानु तपतिन इन्जि इनो अले.)✡ 5 अद्रमे पोल्वादिया मतेकाय, बूमयालोरिह्‌कु मंदिरता माळना कबळ कीयना पोलिह्‌ता, अस्के ओर पोल्वादियाता अडोतुन कळ्‍वोग़ केवोर, इदिन मीटु सास्त्रमते अर्वविरा? 6 नना मीक वेहतह्‌नन, मंदिरतुह्‌काय वीळिस बेरा पोल्‍लो मियगा एवता! 7 मोक-मोह्‌रम ईयना वाटो, ओर्विनेनाह्‌क मीटु जीवा लोपतप मनदनद बेसु, इहे नावा विचर मन्ह्‌ता✡, इद सास्त्रमते देवुळ वेहतद पोल्‍लोता अर्तम मीट पुन्ज मनेरिर इतेके, कसुरलेवोरिन मीट तप तासविर आवेरिर.✡ 8 बाराह्‌क इतेके नना माने-मन्कना नडुम पुटटोनन मन्जि, पोल्वादियाते पोलनदिन, पोलवदिन वेहतनद अदिकर नाक मन्ह्‌ता,” इतोग़.

9 अग्डाहि पेसिस पया, येसु तनाङ कग़यवालोरा संगे ओरा पार्तनाता लोन अतोर. 10 अतस्के अगा ओर्वोग़ वाग़ता कयदोग़ मतोग़. अस्के येसुन तप तोहतलाह इनजोरे, “पोल्वादियाते दुकतुन सव्रे कीयनद कबळ पोलिह्‌ताया, बार पोलोया?” इन्जि ओनु परुसिर ताल्ह्‌कतोर. 11 अस्के ओरिन येसु इतोग़, “मियग्डाहि ओर्विनगा उंदिय गोरे मतेके, अदु पोल्वादियाते बोंदातगा अरतेके, तान अदे दिया ओग़ु तेंडोग़ आयनोग़ा? ओग़ निटमे तेंडनोग़! 12 ऊळाटु, गोरेतुह्‌काय मन्कना जीवा बेचोटा बेरा मन्ह्‌ता! अदिनेनाह्‌कु पोल्वादियाते ओर्विनेनाह्‌क बेसता कबळ कीयना पोलिह्‌ता,” इन्जि इतोग़.

13 पया “कय आहा!” इनजोर येसु वाग़ता कयदोन इताहे, ओग़ तना कयदुन आहतोग़. अस्के अद वाग़ता कयु, दुस्रा कयलेह्‌का सव्रेम आता. 14 मति ओर परुसिर पलत पेसिसि, येसुन बह कीस हव्ककल इनजोरे, तमतमाय वळ्ह्‌कतोर.✡

देवुळ आचतोग़ सेवकि, येसु

15 इव पोल्‍लोङ केंजिसि, येसु अग्डाहि पेसतोग़. अस्के वेल्‍लाय मुल ओना पयाह अतोर. ओराङ सबेटोर रोगह्‌लोरिन ओग़ सव्रे कीसीतोग़. 16 “केंजाटु, नना मियेनाह्‌क इह कीतन इन्जि, बेगान बह वेहमाटु!” इनजोर येसु सव्रेम आतोरिन वेहतोग़. 17 इद्रमि यसयाल इनवाल देवुळता मुनेतोग़ कबुरतोग़, देवुळ लोहवाल राजाना लोप्पा बेद पोल्‍लो वेहच मतोग़, अद इंजेके करल आता. अद इह मन्ह्‌ता:

18 देवुळि इन्ह्‌ता, “ऊळाटु, वेग़ नावा सेवकि,

वेने नना आचतन,

वेनगाने नना जीवा वाटिह्‌नन,

वेना संगे नना गिर्दाते मह्‌नन.

वेना पोग़ोन नना नावा पवित्र जीवातुन रेहतकन.

वेग़ सबे जातिनोरिह्‌कु, नावा सेतेमतुन आबुर कीयनोग़.

19 वेग़ बोनाय संगे वह्‌चोग़ आयनोग़, जोरते केयोग़ आयनोग़.

ओसो वेना आळो बजरते लोकुरिह्‌क वेनदा वावो आयग़ा.

20 वेना सेतेम गेल्सनाह्‌जोमु, वेग़ु सनिसारम पोयतप मनवालोरिनु वेग़्होग़ आयनोग़,

ओसो आसालेवप मनवालोरिह्‌कु आसा ईयनोग़.†

21 अहे वेनगा सबे जातिनोर आसाते मनदनुर,” इन्जि इन्ह्‌ता.✡

परुसिर येसुन देयम पोयतोग़ इन्ह्‌तोर

(मार्कल 3:23-29; लूकाल 11:14-23; 12:10)

22 अस्के पया देयह्‌क पोयताह्‌कु, मूकाल-गुडि आता मन्कनु, लोकुर येसुनके ततोर. ततस्के येसु ओन सव्रे कीसीतोग़, अस्के ओग़ मन्कल वळ्ह्‌क बोटटोग़, अहे तोवया बोटटोग़. 23 अस्के लोकुर पका बामिसि इनदलाह आतोर, “बह दाविद राजाना कूळते पुट वावाल मतोग़, वेग़ ओग़े पिसिह केवाल मनदनोग़ा?” इतोर.

24 मति अगा मतोर परुसिर इदिन केंजिस इतोर, “वेग़ कोनि बेल्जेबुब इनदनद देयह्‌कना मुक्यानाय साय्ताते, देयह्‌किन पूंड पग़यह्‌तोग़!” इद्रम अडम वळ्ह्‌कतोर. 25 परुसिराङ पोटाताङ विचर्क पुन्जि, येसु ओरिन इतोग़, “बेदाय राजेमते तमाय नडुमि कोंटेङ पुटटेके, अद राजेम लेङिह्‌ता. अहे लोतगाय, नाटेनगाय कोंटेङ पुटटेके, अव वने निलोङ. 26 अद्रमे देयह्‌कना मुक्याल तनाङे देयह्‌किन पूंडटेके, अविस्कनगा वने कोंटेङ मन्ह्‌ताङ. पया अविना राजेम बह नितग़ा? 27 अले, मीट इतपु, देयह्‌कना मुक्याना लावते नना देयह्‌किन पूंडटेके, मीवोर पया देयह्‌किन पूंडिह्‌तोर,✡ बह ओर वने देयह्‌कनाये लावते पूंडिह्‌तोरा? इद्रम मीवाङ विचर्क चुकताङ इन्जि, ओर तमाय तोहतनुर! 28 मति देयह्‌किन नना देवुळता जीवाता लावते पूंडिह्‌नन इतेके, मियगा देवुळ राजेम कीयलाह आता, इदिन पुन्ह्‌टु. 29 इदिन पुन्पिह कीयलाह, नना मीक उंद पोल्‍लो वेहतह्‌नन: उंद लोतगा नेङिसि लूटे केवाल मुने अग्डोग़ पळ्योनु दोहवालेवा, अग्डा मादुन लूटे कीसि पेहता पग़यनोग़ा? आयो, ओन मुने दोहतेकेने, ओना लोतुन वेग़ लूटे कीस ओयनोग़. (अद्रमलेह्‌का देयह्‌कना पळ्योन दोहतेकेने, नना देयह्‌किन पूंड पग़यकन.)

30 “बोर नावा संगे गोतते मनोर, ओर नावा विरुद मन्ह्‌तोर. ओसो बोर नावा संगे लोकुरिन जमा कीयलाह तोळ आयोर, ओरु नयग्डाहि लोकुरिन बिरोबटो कीस्तोर,” इन्जि इतोग़.

31 पया (ओर परुसिर देवुळता जीवातुन उस्कतप वळ्ह्‌किह्‌तोर, इदिन तोहतलाह) येसु ओसो इतोग़, “नना मीक वेहतह्‌नन इतेके, मन्कना सबे पापमतुनु अहे देवुळता अडम वळ्ह्‌कतदिनु, देवुळि मापि कीया पग़यग़ा. मति देवुळता पवित्र जीवातुन बोग़ उस्किह्‌तोग़, ओन मात्रम देवुळ मापि केवो आयग़ा.✡ 32 अहे बोग़ माने-मन्कना नडुम पुटटोना अडम वळ्ह्‌किह्‌तोग़, ओन इंका देवुळि मापि कीया पग़यग़ा. मति देवुळता पवित्र जीवाताङ कबस्किन बोग़ उस्किह्‌तोग़, ओन देवुळ मापि केवो आयग़ा. इद कालमते आयि, वायना कालमते आयि, बेस्केन मापि केवो आयग़ा.

33 “केंजाटु, मराङ तमाङ कायानग्डाहे पुनदा वास्ताङ. मरा बेसतल इतेके, तानाङ कायाङ वने बेसताङ. अहे मरा लागो इतेके, तानाङ कायाङ वन लागोङ. 34 एय वीसमतरसलेह्‌काडोरिर, मीट लाग्वोरिर मन्जि, मीक नेह्‌नाङ गोटिङ बह वळ्ह्‌क वायनुङ! बाराह्‌क इतेके, पोटातगा बेव पोल्‍लोङ निंदिस मन्ह्‌ताङ, अवे पोल्‍लोङ तोडटाहि पेसिह्‌ताङ.✡ 35 बेसतोग़ मन्कल तना पोटाताहि बेसताङ पोल्‍लोङ पेसिह कीस्तोग़, अहे लाग्वोग़ मन्कल तना पोटाताहि लाग्वाङ पोल्‍लोङ पेसिह कीस्तोग़. 36 ओसो नना मीक वेहतह्‌नन, आक्रि नेयमता दियाते, देवुळि मीवा तोडटाहि पेसतद, उंद-उंद उगसता पोल्‍लोता इसब मियग्डाह एतग़ा.✡ 37 बाराह्‌क इतेके, आक्रि नेयमता दियाते, निमा कसुरतोनिन मह्‌निना, इलविना, इदिन नीवाङ इद बूमते वळ्ह्‌कताङ पोल्‍लोङ तोहतनुङ,”✡ इनजोर येसु इतोग़.

येसु अद पीळतोरा तप तोहतह्‌तोग़

(लूकाल 11:29-32; 11:24-26)

38 अस्के उय्तुर परुसिर, सास्त्रमगूरुर येसुनगा वासि इतोर, “गूरु, नीवा कयदग्डाहि बामिह कीयनद सीना माक ऊळना मन्ह्‌ता,” इद्रम ताल्ह्‌कतोर.✡ 39 अस्के येसु ओरिन इतोग़, “लाग्वोरु, देवुळतुन केंजवोरु, नावाङ बेरा डीसाताङ कबस्किन ऊळतोर इद पीळतोरु, नाक सीना ताल्ह्‌किह्‌तोर. मति योनाल इनवाल देवुळता कबुरतोन्क बह बह आता, सिरप अदे सीना नना ओरिह्‌क तोहतकन, तान विळ्सिस दुस्रा सीना तोहोन. 40 इतेके योनाल बेद्रम नग़्का-पियल मूंड दियाङ बेरा मीनता पोटालोप्पा मतोग़✡, अद्रमे माने-मन्कना नडुम पुटटोनन, नना नग़्का-पियल मूंड दियाङ इद बूमता लोप्पा मिंजिस मनदकन. 41 केंजाटु, योनाना कबुरतुन केंजिसि निनवे सहरतोरु, तमा पापमताहि मिळ्न्दतोर इन्जि पुतिर✡. ऊळाटु, योनाह्‌काय वीळिस बेरा पोल्‍लो मियगा एवता, (मति मीट इतेक केंजविर). अदिह्‌के आक्रि नेयमता दियाते, निनवे सहरतोर निचि, इद पीळतोरिनु तप तासनुर.✡ 42 अद्रमलेह्‌काने सीबा देसेमता रानि साल्मोन राजाना बुदताङ पोल्‍लोङ केंजलाहि, वेल्‍ला जेकताहि इगा वास मता. ऊळाटु, साल्मोनिह्‌काय वीळिस बेरा पोल्‍लो मियगा एवता, मति मीट इतेक केंजविर. अदिह्‌के आक्रि नेयमता दियाते, अद रानि वने निचि, इद पीळतोरिनु तप तासग़ा.

43 “(इद पीळता बाताल आयग़ा, इदिन पुन्पिह कीयलाह नना मीक उंद पोल्‍लो वेहतह्‌नन.) उंद देयमि बेस्के मन्कनाहि पेसिह्‌ता अस्के, अद तन्क मनदलाह, इके-अके मेटाङ-मेटाङ वेलियिस, जागाङ पर्ह्‌किस ऊळिह्‌ता, मति तान्कु जागा दोर्को. 44 अस्के अद देयमि आलिह कीस्ता, ‘बोनग्डाहि नना पेसिस वातन, अगा ओसोवन मल्स दाकन,’ इद्रम इन्ह्‌ता. पया अन्ज ऊळिह्‌ता अस्के, अद मुनेता लोनु रिकम आतदु, नेहतदु, ऊसतदु, इद्रम तान्कु बेस दिसिह्‌ता. 45 अस्के पया अद अन्जि, तन्काय लाग्वव एळुङ देयह्‌किन, तना संगे गोत कीस ततह्‌ता. अस्के अवु ओग़ मन्कना लोप्पा नेङिस जागा आस्ताङ. पया ओना इंजेटा गोसा, मुनेतदिह्‌काय वेल्‍ला करबता आस्ता.✡ अद्रमलेह्‌काने इद लाग्वा पीळतोरिह्‌कु, तमाङ जीवाने नावाङ पोल्‍लोह्‌क जागा एवाह्‌कु, इद्रमे गोसा आयग़ा,” इनजोर इतोग़.

येसुना निटम जीवातोर बोरु?

(मार्कल 3:31-35; लूकाल 8:19-21)

46 जमा आता मुडा संगे येसु वळ्ह्‌कसोर मनेके, ओना तलोग़ि, ओनाङ तमोर वासि, ओना संगे वळ्ह्‌कना मन्ह्‌ता इन्जि, लोता पलते निच मतोर. 47 अस्के बोग़ो येसुन वेहतोग़, “गूरु, नीवा यायालि, नीवाङ तमोर पलते नीवा अग़ ऊळसोर निच मन्ह्‌तोर,” इतोग़. 48 इदिन केंजिस येसु ओन इतोग़, “नावा यायालि, नावाङ तमोर, नावा लोतोर बोरु, इदिन मीट पुह्‌निरा?” 49 इतस्के पया तनाङ कग़यवालोरक्‍के कय ऊपिसि, “ऊळाटु! नावा लोतोर इतेके निटम वेरे! 50 बोर नावा देवुळदीपतोग़ बाबाल वेहतपु ताकिह्‌तोर, ओरे नावा दादाललेह्‌का, तमोग़लेह्‌का, एलाळलेह्‌का, अकाललेह्‌का, तलोग़लेह्‌का एरेटोर आंदुर,”✡ इनजोर येसु इतोग़.

13

विजाता पुन्पिह कीयनद पीटो

(मार्कल 4:1-20; लूकाल 8:4-15)

1 अदे दिया येसु लोताह पेसिसि, सम्दुरकचुल अन्जि उदतोग़. 2 वेल्‍लामुलु ओना पेग़्के गोह्‌डिनाङ गोह्‌डिङ वांदुर, अदिह्‌कु ओग़ु एग़कचुल उंद ओडातगा अन्जि, काग़्हतलाह उदतोग़. कतमतोर पया ओना मुनेह दडकचुल नितोर. 3 पया ओग़ु वेल्‍लाङ पोल्‍लोङ, पुन्पिह कीयनाङ पीटोने वेहता बोटटोग़. उंद पीटो इह मता: “केंजाटु, वीतवाल ओर्वोग़ विजा वीतलाह पेसतोग़. 4 ओग़ वीतनेके उडुन विजा अग़दगा अरता, अदिनु पिटेङ वासि कतम तिताङ. 5 उडुन विजा आद बंडाना जागाते अरता. अगा आदता पोग़ोन बर्बर तोळ्यो मताह्‌कु, अद तोळ्यो उबिसि अग्डा विजा चट्पिटे मोन्ह्‌टटा. 6 मति ईर्क लोप्पा अनवाह्‌कु, एद तेग़तस्के पोर्ह्‌काङ वाग़ताङ, पया वतिस डोलताङ. 7 ओसो उडुन विजा कोये-जपिना जागाते अरता. पया कोये-जपिङ बेर्सिसि, अग्डा पेसना वंज-सोपतुन हव्कताङ, बेर्स एवोङ. 8 उचुन विजा इसि राब जागाते अरता. अरताह्‌कु अदु उंद-उंद मोदुदुह्‌कु बेगा डेडा वीसा (30), बेगा मूंड वीसाङ (60), बेगा नूरु (100) इद्रमलेह्‌का तेना पंटा वाता. 9 मियग्डाहि बोरिह्‌क पुनदलाह गिर्दा मन्ह्‌ता, नावा पोल्‍लोतुन बेस केंजाटु!” इनजोर येसु पीटोतुन मारिह कीतोग़.

10 पया तनाङ कग़यवालोर ओनगा वासि ताल्ह्‌कतोर, “निमा लोकुरिह्‌कु पुन्पिह कीयनाङ पीटोने बाराह्‌क वळ्ह्‌कसोर मह्‌निन, गूरु?” इतोर. 11 येसु पया ओरिन इतोग़ “मीक इतेके, देवुळि तना राजेमताङ मकतव पोल्‍लोन पुनदलाह बुद ईता,✡ ओरिह्‌क बार एवो. 12 केंजाटु, बोनगा पुनदनद बुद मन्ह्‌ता, ओन्कु देवुळि ओसो इंका ईयग़ा, ओन्कु वेल्‍लाय दोर्कग़ा. मति बोनगा पुनदनद बुद इले, ओनगा उचुन मतद बुदतुन वने, देवुळि ऊंदिस ओयग़ा. 13 अदिनेनाह्‌कु नना पुन्पिह कीयनव पीटोने ओरिन वळ्ह्‌किह्‌नन, बह इतेके ओर तमाङ कोंडाने नावाङ कबस्किन ऊळिह्‌तोर, तमाङ केव्कने नावाङ पोल्‍लोन केंजिह्‌तोर, मति तमा बुदते ऊळलाह, केंजलाह, पुनदलाह ओर गळ्स आस्तोर.✡ 14 यसयाल इनवाल (तना कालमतोरा लोप्पा) मुने रासतद देवुळता कबुर इह वेहतह्‌ता:

‘ओर लोकुर नावाङ केंजलाह कोनि केंजसोर मनदनुर,

मति ओरिह्‌क बेस्केन तेळियो आयग़ा;

नावाङ कबस्किन ऊळलाह कोनि ऊळसोर मनदनुर,

मति अविना अर्तम ओरिह्‌कु बेस्केन तेळियो आयग़ा. ✡

15 बाराह्‌क इतेके ओरा बुद गळ्स आता;

केव्कने केनकेने केंजिह्‌तोर, ओसो तमाङ कोंडाङ पिहतह्‌तोर.

अद्रम आसि ओर कोंडाने ऊळ पग़वोर,

केव्कने केंज पग़वोर,

बुदते पुनदा पग़वोर,

अहे सव्रेम आयलाह नयगा वावोर,’✡

इन्जि देवुळ यसयान इन्ह्‌ता. (इद पोल्‍लो नावाङ केंजवोरा लोप्पा इर्सा करल आता.)

16 “मति मीट बारा नावाङ कबस्किन ऊळिह्‌निर, नावाङ पोल्‍लोन केंजिह्‌निर इतेके मीट देय्वातोरिर. 17 इह केंजाट, नना सेतेम वेहतह्‌नन, नेंड मीट बेव ऊळिह्‌निर, केंजिह्‌निर, अविनु मुनेतोर देवुळता कबुरतोर ओसो सेतेमतोरु, इद्रम वेल्‍लाटोरे ऊळलाह, केंजलाह पप्ळेम आंदुर. मति ओरिह्‌कु ऊळ दोर्को, केंज दोर्को.✡

18 “मीटु इंजेके विजाता पीटोता अर्तमतुन पुन्ह्‌टु. 19 अद विजा इतेके देवुळ राजेम कीयना लोप्पाडा बेसता कबुरि. इद कबुरतुन बोग़ केंजिह्‌तोग़, मति ओन्क तेळियो आस्ता, ओना जीवातगा वीततद विजातुनु, देयह्‌कना मुक्याल* वासि ऊंदिस ओस्ता. इद्रमतोर लोकुर विजा अरतद अग़दा जागालेह्‌का आस्तोर. 20-21 बेद आदतगा विजा अरता, अद इहलेह्‌का आस्ता. बोर कबुरतुन गिर्दाते चट्‌नेन केंजिह्‌तोर, मति अद पोल्‍लो जीवाते गडवाह्‌कु, गळ्के बहे दीरा पोयतह्‌तोर. पया देवुळता पोल्‍लोतुन नमतेनाह्‌क अड्सनाय, तिपलाय वाता इतेके, चट्‌नेन ओर विस्वसते पेग़्के अरयह्‌तोर. 22 कोये-जपिङ मतद जागा इहलेह्‌काडा आंदु. बोर कबुरतुन केंजिह्‌तोर, मति सम्सरमताङ आल्सुळ्क ओसो अनम-दनमता उळ्बे,✡ इव कोयेनलेह्‌काडाङ देवुळता पोल्‍लोतुन ओरा जीवातगा मोन्ह्‌ट एवोङ, पया अद पोल्‍लो बातय पाय्दाता आयो. 23 मति राब जागा इहलेह्‌काडा आंदु. बोर कबुरतुन केंजिह्‌तोर, काळ्ङिह्‌तोर, पया ओरु पलत पेसिसि बेसताङ कबस्क कीस्तोर. बेद्रम राब जागातगा अरतद विजा, उंद-उंद मोदुदुह्‌कु बेगा डेडा वीसा (30), बेगा मूंड वीसाङ (60), बेगा नूरु (100) इद्रमलेह्‌का तेना पंटा वाता, अद्रमता राब जागालेह्‌का ओर मन्कलोर आस्तोर, अद्रमता पंटालेह्‌का ओराङ कबस्क दिसनुङ,” इन्जि येसु इतोग़.

अकल रोंडाता पुन्पिह कीयनद पीटो

24 ओसो उंदि पुन्पिह कीयनद पीटो येसु ओरिन वेहतोग़. “देवुळता राजेम कीयनाङ अडोङ इहलेह्‌का आंदुङ. बोग़ो ओर्वोग़ तना पोलमते बेसता गोह्‌कना विजा वीततोग़. 25 मति सबेटोर उंजतस्के, नग़्का ओना कुळ्सातोग़ वासि, गोह्‌कनगा अकलतुन वीतिसि अतोग़. 26 पया पोटाङ आसि मीतस्के, गोह्‌कनाङ एन्क दिसताङ, अस्के अकल रोंडा वने दिसता.

27 “अस्के लोता ओर्युलतोर वासि माल्कान इतोर, ‘महरज, निमा नीवा पोलमते बेसता विजा वीतिस मतिन इसि? अगा पया अकल रोंडा बेनाह वाता?’ इन्जि इतोर. 28 ‘इद कबळि नावा कुळ्सातोना बोनायो मनदग़ा मति!’ इन्जि माल्काल ओरिन इतोग़. ‘निमा पया बह इह्‌निन, माट अकलतुन तह्‌ककोमा?’ इन्जि ओर्युलतोर माल्कान ताल्ह्‌कतोर. 29 ‘एंह-एंह, आयो, अकलतुन तह्‌कनेके, मीट ओकावेला गोह्‌किन बार तह्‌ककिर! 30 कोयनाह्‌जोम अव वलियसोर अहे मनिङ. पया कोयना वेलाते नना कोयवालोरिन वेहतकन, “मुने अकल रोंडातुन कोय्म्ह्‌टु, कोसि तानाङ पिनयाङ दोहच, गुम कीसि बोळ्सिसीम्ह्‌टु. पया नावाङ गोह्‌किन मात्रमि डोमेते दोसाटु,” इनदकन,’ इन्जि माल्काल ओर्युलतोरिन वेहतोग़.”

पुलुळ (दुलि) पेनेम ओसो ओयता पिंडि, इविनाङ पीटोङ

(मार्कल 4:30-32; लूकाल 13:18-21)

31 पया देवुळता राजेम बेद्रम बेर्सग़ा, तेन पुन्पिह कीयलाह, येसु ओसो रेंड पीटोङ वेहतोग़. “देवुळता राजेम इहलेह्‌का आंदु. बोग़ो ओर्वोग़ तना लकाते, पुलुळ पेनेम वीततोग़. 32 केंजाटु, पुलुळ इतेके पका उड्ला पेनेम मन्ह्‌ता, ऊळविरा? तेला मति वलियतस्के, बेरा मरा आस्ता, अस्के तानाङ पंगानगा पिटेङ वासि गूडाङ पंडिह्‌ताङ.”✡

33 येसु पया ओरिह्‌कु दुस्रा उंद पीटो वेहतोग़. “देवुळता राजेम इहलेह्‌का आंदु. बेद उंद आंचाळि इचुने ओयता पिंडटुन, मूंड तवाङ पिंडटगा काल्ह्‌पता. अस्के मनेक मनेक, अग्डा पूरा पिंडि ओयता.”

34 इव सबे पोल्‍लोङ, येसु लोकुरिन पुन्पिह कीयनाङ पीटोने वेहतोग़. पुन्पिह कीयनाङ पीटोङलेवा, येसु ओरा संगे बातय वळ्ह्‌कोग़ आंदोग़.✡ 35 इदिनलोप्पा देवुळ तना कबुरतोना संगे मुने वेहच मता, अद पोल्‍लो इंजेके करल आता, अद इह मन्ह्‌ता:

नना नावा तोडटे पुन्पिह कीयनाङ पीटोङ वेहतकन.

बूम पुटटग्डाहि मकिस मतव पोल्‍लोनु, नना वळ्ह्‌किस तोहतकन.✡

येसु अकलता पीटोतुन तेळियिह कीस्तोग़

36 पया येसु लोकुरिन विळ्सिसि लोन अतोग़. अस्के तनाङ कग़यवालोर ओनगा वास इतोर, “गूरु, पोलमते वीततद अकल रोंडाता पीटोतुन, माक पङ्ने तेळियिह कीस वेहा,” इद्रम ताल्ह्‌कतोर. 37 अस्के ओग़ ओरिन वेहतोग़, “केंजाटु, बेसता विजा वीतवाल इतेके, माने-मन्कना नडुम पुटटोनन, ननाने आंदन. 38-39 पोलमि, इद बारा दुनिया आंदु. बेसता विजा, इद बारा देवुळतुन मावा राजाल इन्जि नमवालोरु. अकलतुन वीतवाल इतेके, अदे देयह्‌कना मुक्याल आंदु. अकल रोंडा, इद बारा तानाङ केंजवालोरु.✡ पंटा कोयना वेला, इद बारा बूम मारनद आक्रि वेला, अस्केने देवुळ कतमतोरा नेयम कीयग़ा. ओसो कोयवालोर इतेके देवतुल्क आंदुङ.

40 “अस्के बेद्रमि अकल रोंडातुन कोसि, गुम कीस मन्जि किसतगा वाटिह्‌तोर, अद्रमि इद बूमता आक्रि वेलाते आयग़ा. 41 अद वेलाते माने-मन्कना नडुम पुटटोनन, नना नावाङ देवतुल्किनु लोहतकन. नावा राजेमते वायलाह एवोरिनु, ओसो लाग्वाङ केवालोरिनु, वेर कतमतोरिने अव देवतुल्कु नावा राजेमताहि पेहचीयनुङ.✡ 42 देवतुल्क ओरिनु जमा कीसि, मळ्गना पिववद किसबटटगा वाटनुङ. अगा अमेसा केयना, अळयना, मुडुर-मुडुर पल्क कोग़्कना आयग़ा. 43 अस्के सेतेमतोर तमा देवुळबाबाना राजेमते, पोळ्‍द दींचतप लेह्‌का, देवुळता संगे मांजसोर मनदनुर.✡बोरिह्‌कु पुनदलाह गिर्दा मन्ह्‌ता, ओर नावा पोल्‍लोतुन बेस केंजिर!

देवुळता राजेमता दारा

44 “देवुळता राजेम कीयनव अडोङ इहलेह्‌का मन्ह्‌ताङ. बोग़ो ओर्वोग़ दुस्रोना पोलमते, बोंदालोप्पा मकिह कीस तासताङ कल्दर्किन नसिबलेह्‌काने ऊळतोग़. पया अविन अगान मिसिसि, पका गिर्दा आसि, लोन अतोग़. अन्जि ओग़ तना पूरा मालसोमतुन वमिसि, अव कोताने अदे पोलमतुन असतोग़, बह इतेके अव कल्दर्कु अद पोलमतगा मताङ.

45 “देवुळता राजेम कीयनव पोल्‍लोङ इहलेह्‌का ओसो मन्ह्‌ताङ. बोग़ो वीकुरतोग़ बेसताङ मोतिङ पर्ह्‌कलाह बजरते अतोग़.† 46 ओन्क उंदि पका दाराता मोति दोर्कतस्के, ओग़ अन्जि तना पूरा मालसोमतुन वमिसि, अव कोताने इदे मोतितुन असतोग़. (इद्रमलेह्‌का देवुळता राजेमतगा वायना इतेके, दुनियाता सबे मालसोमतुन पेग़्के कीसि, देवुळतुन पर्ह्‌काटु.)

वदता पीटो

47 “देवुळता राजेम कीयनव अडोङ ओसो इहलेह्‌का मन्ह्‌ताङ. मीन्क पोयवालोर गुंजना वदतुन एतगा आहतह्‌तोर, अस्के नेह्‌नाङ-लाग्वाङ सबे रीतिनाङ मीन्क वदते लोप्पा अरयह्‌ताङ. 48 अद वदमेंडु मीन्क आस्ताङ, अस्के पोयवालोर तान दडकचुल गुंजिह्‌तोर. पया वेरु उदिस मन्जि, बेव बेसताङ, अविनु आचिसि कोंड्राते तासिह्‌तोर, अहे लाग्वान बारा पोहचीस्तोर. 49 अद्रमि इद बूमता आक्रि वेलातस्के आयग़ा. देवतुल्क वासि, लाग्वोरिनु सेतेमतोराहि एग़्‍पिह कीयनुङ. 50 एग़्‍पिह कीसि, ओर लाग्वोरिनु पिववद किसबटटा सिक्सातगा वाटिसीयनुङ. अगा अमेसा केयना-अळयना, मुडुर-मुडुर पल्क कोग़्कना आयग़ा.

51 “इव सबे पोल्‍लोङ मीक तेळियताङा?” इन्जि येसु कग़यवालोरिन ताल्ह्‌कतोग़. “इंगो गूरु, माक तेळियताङ,” इन्जि ओर इतोर. 52 “अह इतेके, बेद्रम लोता माल्काल तना विजाबडटाहि पाळ्नाङ, पूनाङ इद्रमताङ मालसोमतुन पेहतह्‌तोग़, अद्रमलेह्‌काने मीट वने देवुळ राजेम कीयनाङ अडोङ कग़यतोरिर, दुस्रोरिन काग़्हतकिर. (अस्के मीटु पाळ्ना काग़्हमुळ ओसो नावा पूना काग़्हमुळ, मीवा पोटाताहि पेहच काग़्हतकिर,)” इन्जि येसु ओरिन इतोग़.

तना नाटेनोर येसुन पास्किह्‌तोर

(मार्कल 6:1-6)

53 पया इव पुन्पिह कीयनव पीटोङ वेहच मारतस्के, येसु अग्डाहि पेसिस अतोग़. 54 तमा नाग़ नासरेतते वासि, ओरा पार्तनाता लोतगा, ओरिह्‌कु देवुळताङ पोल्‍लोङ वारमता पोल्वादियाते काग़्हन्दोग़. अव पोल्‍लोन केंजिसि, ओरु सबेटोर बयल आतोर. “वेन्क अचोटा बुदि, अचोटाङ बेराङ कबस्क कीयना लाव, बेग्डाहि दोर्कता, रा?✡ 55 बह वेन इसि माट पुनोम, वेग़ वड्लाना मग़ि आयोग़ा? वेना तलोग़ मरियालि आयोया? ओसो वेनाङ तमोर वने याकुबि,✡योसेपि, सिमोनि, यहुदाल वेरे इन्जि माट पुनोमा?✡ 56 ओसो वेनाङ सबे एलास्क इगाने मन्ह्‌ताङ इसि. पया वेन्कु अचोटा बुदि, लावु बोग़ ईतोग़?” इन्जि नाटेनोर येसुन नमोर आंदुर. 57 अद्रम आसि ओर येसुन नमोम इतोर. अस्के येसु ओरिन इतोग़, “देवुळता कबुरतोन्क दुनियामेंड मान दोर्किह्‌ता, मति कुदता नाटे अहे लोते मात्रमि, मान दोर्को.✡(अद्रमे नाक इंका मीट अहे ऊळिह्‌निर,)” इतोग़. 58 ओर येसुन नमवाह्‌कु, अगा ओग़ु बेरा लावताङ कबस्क वेल्‍लाङ केवोग़.

14

एग़ मीहवाल योहनिन हव्किह्‌तोर

(मार्कल 6:14-29)

1 अद तूकने गालिल पटटा राजाल, एरोद अंतिपस इनवाल,✡ येसु कीताङ कबस्किन केंजतोग़. 2 (वेग़ राजाल मुने देवुळता पेदिरते एतेमीहवाल योहनिनहव्किस मतोग़, अदिह्‌के) वेग़ येसुना लोप्पा इह इतोग़, “ओग़ कोनि निटमे योहन मनदनोग़! ओग़ हासि ओसो तेग़्कतोग़ बहे, अदिह्‌के ओग़ अचोटाङ डीसाताङ कबस्क कीया पग़यह्‌तोग़,” इन्जि तनाङ सेवकिरिन वेहतोग़.✡

3-4 (योहनि, एरोद राजाल, वेरा नडुम कट्लाङ इह आताङ.) राजाना दादाल पिलिप, वेग़ जीवात मनेकेने, वेना मुते, एरोदियसि इनदनदिनु, राजाल तना लोन ओतोग़. अस्के योहन राजानगा वास इतोग़, “नीवा कीतद कबळ मोसानाङ अडोङ वेहतपु पोलो, महरज,” इन्जि वेहतोग़.✡ इद पोल्‍लोतुह्‌क एरोद राजाल ओङ आसि, योहनिन दोहचि जेलते वाटटोग़. 5 अचोटग्डाहि योहनिन राजाल हव्कलाह ऊळिंदोग़, मति वेग़ देवुळता कबुरतोग़ मन्ह्‌तोग़ इन्जि, लोकुर योहनिन मान ईंदुर, अदिह्‌क राजाल लोकुरिह्‌क रेयिसि, योहनिन हव्कोग़ आसि.

6 पया एरोद राजाल पुटटा दिया एवता, अद दिया राजाल कुळ्पि ईतोग़. अस्के राजाल ततदु तमदादाना मुते एरोदियसि, तेना मयाळि लोकुरा मुनेह एंदिसि, राजान गिर्दा कीता. 7 गिर्दा आसि, राजाल तान इतोग़, “निमा बाताल ताल्ह्‌ककिन, अदिन नना नीक ईकन,” इन्जि राजाल किरिया कीस वेहतोग़. 8 ताना तलोग़ काग़्हच मतपु, अदु राजान इता, “काका, देवुळता पेदिरते एग़ मीहवाल योहनना तला, उंदि दळ्याते कीसि नाक तायु,” इनजोरे पिला ताल्ह्‌कता. 9 इदिन केंजिस राजाह्‌कु बेस दल्गो, मति कुळ्पतगा वाता मुडा मुनेह, किरिया कीस वेहतद पोल्‍लोतुन मिळ्हता वावो आंदु. 10 अदिह्‌के राजाल जेलतगा योहनिन हव्किस, ओना तला ततलाह, तनाङ सीपय्किन उकुम ईतोग़. 11 दळ्यात कीसि तला ततस्के पया, एंदता पिलातुह्‌क ईतोर, अदु पया तना तलिनगा ओसीता. 12 पया योहननाङ कग़यवालोर ओना सेत्तातुन ओयलाह वातोर, अह कीसि ओन पोहतोर. पया इद पोल्‍लोतुन, ओरु येसुनगा अन्जि वेहतोर.

येसु एयुङ अजर्कना मुडुह्‌क तीहतह्‌तोग़

(मार्कल 6:32-44; लूकाल 9:10-17; योहन 6:1-13)

13 इद पोल्‍लो केंजिसि, येसु तनाङ कग़यवालोर बार, उंद ओडाते उदिस पेसतोर. पया बेदो पेळ्ह्‌कल जागातके केमेन अतोर. ओग़ अतदिन पुन्जि, लोकुर ओना पेग़्के-पेग़्के तमाङ नाह्‌कनाहि ताकसोर वातोर. 14 पया येसु ओडाताहि पेसिस ऊळतोग़ अस्के, वेल्‍लाय मुल नावा अग़ ऊळिह्‌तोर इन्ज पुतोग़. ओरिन ऊळिसि, वेन्कु ओरा मान वसता, अस्के ओर ततोर रोगमतोरिनु वेग़ सव्रे कीतोग़.

15 पोळ्‍द अरनेके, कग़यवालोर येसुनगा वास इतोर, “गूरु, इद पेळ्ह्‌कल जागा मन्ह्‌ता, इगा इतेके तिनदलाह बातय दोर्को, ओसो पोळ्‍द इतेक अनजोर मन्ह्‌ता. वेर मात्रमि एरेगूरेताङ नाह्‌कनगा अन्जि, तम्क तिनदलाह असिस तयिर, वेरिन लोहा,” इतोर. 16 “आयो, असलाह ओरिह्‌क दाया पोयो. मीटे ओरिह्‌क तिनदलाह ईम्ह्‌टु,” इनजोर येसु ओरिन इतोग़. 17 “आं माटु! मयगा बेचोकु, सिरप एयुङ आरिङ, रेंडे अटटव मीन्क, अचोके मन्ह्‌ताङ,” इन्जि ओर इतोर.

18 “अले, अविन नयके ताटु,” इनजोर येसु इतोग़. 19 पया ऊळाटु, येसु मुडुन इळ्न रोंडातगा उद वेहतोग़, पया अव एयुङ आरिन ओसो रेंड मीन्किन पोसि, पोग़ोन ऊळिसि, देवुळतुन जोहर कीसि आरिन किळ्हतोग़. अह कीसि, वांटाट इन्जि येसु आरिङ, मीन्कु, कग़यवालोरा कयदे ईतोग़, ओर पया मुडुह्‌क वांटटोर. 20 पया वेर सबेटोर पका पंजनाह तितोर. तिन्ज-उन्ज पिसतव किळ्केङ ओर गुम कीनेके, बारा डालाङ पेसताङ. 21 तिनवालोर मुलु एयुङ अजर्क (5000) कोय्तोरे मतोर, ओसो आस्कु, पिलाङ-पेकोर, वेरा इतेके लेकाय इले मति!

येसु एता पोग़ोट्क ताकिह्‌तोग़

(मार्कल 6:45-51; योहन 6:15-21)

22 पया तिन्ज-उन्ज मारतस्केने, येसु तनाङ कग़यवालोरिन इतोग़, “नना लोकुरिन मल्स लोहतलाह पयाह मह्‌नन, मीट मात्रम ओडाते उदिसि, सम्दुरता अबर बाजे वेंडिस अन्ह्‌ट.” अस्के ओर अहे कीतोर. 23 पया लोकुरिन लोहचि, बार कीसि, येसु वग़ोग़े गुड्रापोग़ोन पार्तना कीयलाह अतोग़. नग़्का आस मता, मति ओग़ अगान मतोग़. 24 अद वेलाते ओरा ओडा सम्दुरता नडुमकसाते, दडटग्डाह जेक मता. अस्के वळ्यते एताङ लच्काङ ओडातुन इळ्सोह-ओळ्सोह कींदुङ.

25 अस्के पया येसु नग़्काडाङ मूंड-नालुङ एगसोरे (इतेके तलाकोग़ कूसना जोक-जोक), सम्दुरता एता पोग़ोट्क कग़यवालोरेके ताकसोरेन वातोग़. 26 एता पोग़ोट्क येसु ताकसोर वानेके ओर ऊळिसि, “एता मसमि वास्ता, रा!,” इनजोर रेयिस केयतोर. 27 अस्के तोप्नेन येसु ओरिन केयतोग़, “नना रा, रेयमाटु, दीरा कीम्ह्‌टु!” इनजोर इतोग़.

28 अस्के सिमोन पत्रु येसुन इतोग़, “बोग़, निमा गूरुनिना? अह इतेके नाकु नियके एता पोग़ोट्क वायलाह वेहा,” इतोग़. 29 “अले अह इतेक वाय!” इनजोर पत्रुन येसु इतोग़. पया पत्रु ओडाताहि पेसिसि, एता पोग़ोट्क ताकसोर, येसुनके दायलाह बोटटोग़. 30 मति दूंदते वायनाङ बेराङ लच्कान ऊळिसि, पत्रु रेयिसि मुळ्न्दसोर मतोग़. अस्केने, “नाक पिसिह कीम सामि, नना मुळ्न्दिह्‌नन,” इनजोर ओग़ केयतोग़. 31 तोप्नेन पया येसु ओन पोयतोग़. पोसि “बह रा, निमा विस्वसलेवपु! नना नीक पिसिह कीकन इन्जि निमा नमविना?” इन्जि येसु ओन इतोग़. 32 पया इसि ओर इर्वुर ओडातगा वास उदतस्के, अद वळ्यु बेके मायतायो, बेके मायोयो!

33 अस्के ओडातगा मतोरु “निमा निटमे देवुळता मग़निन,” इनजोर येसुनाङ काल्क मोळ्कतोर.

34 ताना पया ओर सम्दुरतुन वेंडिसि, गनेसरत एरियाते एवतोर. 35 अग्डोरु येसुन पुताह्‌कु, एरेगूरेताङ सबे नाह्‌कने कबुर लोहतोर. अस्के ओर सबेटोर दुकिनोरिन येसुनके पोस वातोर. 36 “गूरु, नीवा गेंदे कोङतुन मात्रम माक बोय ईम, अस्के माट बेस आयकोम,” इनजोर ओर दुकिनोर येसुन कालगडेम अरतोर. अहे बेच्वुर कोङतुन बोयतोर, ओर सबेटोर सव्रेम आतोर.

15

पेदल्कना रिवजता लोप्पा काग़्हमुळि

(मार्कल 7:1-23)

1-2 पया उय्तुर परुसिर ओसो सास्त्रमगूरुर, येरुसलेम सहरताहि वासि येसुन इतोर, “नीवाङ कग़यवालोर मावाङ पेदल्कना मतद रीत-रिवजतुन बह माळोर? वेरु तिनदनामुने कळ्‍वोग़ आतदिन एडलाह, तमाङ कय्क बाताङ बाराह्‌क नोग़वोर?” इन्जि येसुन कट्ला कीतोर.✡

3 अस्के येसु ओरिन इतोग़, “मीट पया मीवाङ मुनेताङ रीत-रिवजतुन नोमसोरे, देवुळताङ अडोन माळवालेवा बह तपतिर? 4 (इद केंजाटु, मीवा उंद तप नना वेहतह्‌नन.)‘निमा नीवा तलोग़-तपेह्‌क मान ईम,’✡ इद्रम सास्त्रमते देवुळता उकुम वेहतद मन्ह्‌ता. ओसो ‘बोग़ तना तलोग़-तपेह्‌क मान एवा, ओरा कदर रेहतह्‌तोग़, ओन्क हव्कना सिक्सा ईयना,’✡ इह वने रासतद मन्ह्‌ता. 5-6 मति मीट मात्रम इह्‌निर इतेके, बोग़ाय तना तलोग़-तपेना पिसवग़तुह्‌क ईयनविस्किनु, देवुळतुह्‌क वाटटेक बार आयो, ओग़ तलोग़-तपेह्‌कु मान एमाकेग़, इद्रम मीट काग़्हतह्‌निर. इद्रमे मीट मीवाङे रीत-रिवज्क पुटिह कीसोरे, देवुळता पोल्‍लोतुन देहतिर. 7 एय सोङ केवालोरिर, देवुळि मुने तना कबुरतोग़ यसयाल इनवाल, वेना संगे सास्त्रमते मीवा लोप्पा बराबर वेहच मता:

8 वेर लोकुर तमा तोडटेने, नाक मान ईस्तोर,

मति वेर नावा पोग़ोन जीवा वाटोर.

9 वेरा मोळ्कनद वने जोलिय मन्ह्‌ता;

नावा सास्त्रम काग़्हतनदिन विळ्सिसि, तमाङे अडोङ काग़्हतह्‌तोर.✡

इनजोर वेहता.”

10 अस्के येसु लोकुरिन तनके केयिसि ओरिन इतोग़, “नना इंजेके बार इह्‌नन, तेन केंजिसि कग़याटु. 11 (कय्क नोग़तेकाय, नोग़वेकाय,) बेद मन्कना कुमतगा दास्ता, अद ओनु करब केवो. मति पोटाताहि बेव पोल्‍लोङ तोडटुह्‌क पलते पेसिह्‌ताङ, अवे कोनि मन्कन करब कीस्ताङ,✡” इन्जि येसु इतोग़.

12 गय्क मनेके, कग़यवालोर येसुनगा वासि इतोर, “नांगा वेहन्दिन अद पोल्‍लोतुह्‌क परुसिर पकाय नारज आतोर, तेन निमा पुतिना, गूरु?” इन्जि वेहतोर. 13 “नावा देवुळदीपतोग़ बाबाल बेव पोर्ह्‌कान ओग़्सोग़, अविन ओग़ु कतमे कुळ्ह-कुळ्ह तह्‌किसीयनोग़.✡ 14 वेर परुसिरक्‍के सीता केमाटु, वेर अहे मनिर. गुडिरिह्‌क अग़ तोहवालोर वेर गुडिरे! गुडिह्‌क गुडि अग़ तोहनेके, ओर इर्वुर आसि बोंदातगा अरयनुर!” इद्रमि ओरिन येसु इतोग़.

15 पया सिमोन पत्रु ओन ताल्ह्‌कतोग़, “इद कळ्‍वोग़ता पुन्पिह कीयनद पोल्‍लोतुन, माक तेळियिह कीस वेहा, गूरु,” इतोग़. 16 “मीकाय इंका तेळियोया? 17 बेदिन माट तिह्‌नल, अदे कुमतगा दास्ता, पया माट पेल्किस पोहतह्‌नल. (इतेके अद करब कीयनव लाग्वाङ विचर्किन पुटिह केवो,) इद वने मीक तेळियो? 18 मति माट लाग्वा वळ्ह्‌कनदु तोडटुह्‌क पलत पेसिह्‌ता, अदु पोटालोप्पाडाहि वास्ता. तानेनाह्‌के मन्कनु देवुळि जेक तासिह्‌ता. 19 बाराह्‌क इतेके, वायनवु लाग्वाङ विचर्कु, हव्कनदु, सिंड्रि-पोह्‌डेङ कीयनदु, कले कबळ, जोल बयन ईयनदु, वह्‌चळि, इवे पोटालोप्पाडाहि पलत पेसनव आंदुङ.✡ 20 मन्कनु इद्रमताङ गोटिङ कोनि करब कीस्ताङ.✡ मति कय्क नोग़वाये तिनदना, इदु मन्कनु करब केवो आस्ता,” इनजोर इतोग़.

यहुदि आयवद आंचाना विस्वस

(मार्कल 7:24-30)

21 गालिल पटटाहि पेसिस पया, येसु तनाङ कग़यवालोरा संगे सोर-सिदोन एरियाते✡ वातोग़.* 22 पया ऊळाटु, अद पटटा उंद यहुदि आयवदु कनान जातता आंचाळि† येसुनगा वासि केयसोर इता, “ए सामि, दाविद राजाना कूळतोनिन पिसिह केवानिन, नयगा जीवा लोपा. नावा मयानु देयम पोसि, तान पट्पट अह्‌चिह्‌ता,” इनजोर ओन कालगडेम अरता. 23 मति येसु केमेन मन्जि, तान उंद पोल्‍लो तेला मल्होग़. अस्के कग़यवालोर येसुन इतोर, “मावा पेंडेस वासोर अद कयर कीस्ता, अद अनि,” इतोर. 24 अस्के येसु तान इतोग़, “नावा बाबाल नाकु इस्रयेल देसेमतोराङ लेसताङ गोरेना लेह्‌काडोरिन विळ्सिसि, दुस्राङ जातिनोरिन साय्ता कीयलाह लोहोग़,”✡ इतोग़. 25 अस्के कंद्रेम आसोर वासि, येसुनाङ काल्क मोळ्कसोरे, अद इता, “नाक साय्ता कीम, सामि!” 26 अस्के येसु तान इतोग़, “पेकोराङ आरिनु लोताङ नय्किह्‌क वाटिसीयना बेस आयो,” इतोग़.‡ 27 “नीवा पोल्‍लो निटमे मन्ह्‌ता, सामि, मति लोतोर तिनदनाङ दळ्यानाहि पोवताङ पेसावार्किन वने, लोताङे नय्क तिन्ह्‌ताङ,” इनजोर अद येसुन इता.§ 28 “इंगो बायि, नयगा नीवा विस्वस बेचोटा बेह्‌रा मन्ह्‌ता! निमा ताल्ह्‌कतपे नीक आयि,” इन्जि येसु तान देय्वाताङ पोल्‍लोङ वेहचीतोग़. पया अदे गट्काते ताना मयाळि सव्रेम आता.

येसु वेल्‍लाटोरिन सव्रे कीस्तोग़

29 येसु पया अग्डाहि पेसिस मन्जि, गालिल सम्दुरकचुल मल्स वासि एवतोग़. पया बेदो उंद गुड्रापोग़ोन अन्जि, ओग़ काग़्हतलाह उदतोग़. 30 अस्के लोकुर इतेके, गोह्‌डिनाङ गोह्‌डिङ ओनगा वातोर. वासि वेरु कूटालोर, पङ्ळालोर, गुडिर, मूकालोर, इद्रमतोर वेल्‍लाटोरिन पोस वासि, येसुनाङ काल्कनगाने ततोर. ओर सबेटोरिन येसु सव्रे कीसीतोग़. 31 मूकालोर वळ्ह्‌किह्‌तोर, कूटालोर ताकिह्‌तोर, पङ्ळालोर सव्रेम आस्तोर, गुडिर तोवयह्‌तोर, तेन ऊळिसि जमा आता मुलु पकाय बामतोर, बामिसि इस्रयेलतोरा देवुळतुन वेर जोहर कीतोर.

येसु नालुङ अजर्कना मुडुह्‌क तीहतह्‌तोग़

(मार्कल 8:1-10)

32 तेना पया तनाङ कग़यवालोरिन केयिस येसु इतोग़, “वेर नयगान मन्जि, नेटुह्‌क मूंड दियाङ आतोर. वेरगा तिनदलाह बातय इले, वेरिन नना उपस लोहतेके बेस आयो. अहे लोहतेके, वेरु अग़दे कग़्विह्‌क ऊंगेङ-वेळ्केङ आयनुर. अदिह्‌के नाक वेरा मान वसिह्‌ता,” इतोग़. 33 “अलाले, इचो वेल्‍ला मुडुह्‌क पंजिह कीयलाह, इद पेळ्ह्‌कल जागाते तिंड माक बेगा दोर्कग़ा?” इन्जि ओर कग़यवालोर येसुन इतोर. 34 “मियगा बेचोक आरिङ मन्ह्‌ताङ कोनि?” इन्जि येसु ओरिन ताल्ह्‌कतोग़. “(बोरगा, मयगाया? अविय,) मयगा एळुङे आरिङ, इचुटाङ उड्लाङ मीन्क मन्ह्‌ताङ, अचोने,” इनजोर ओर इतोर.

35-36 पया मुडुन उद वेहचि, अव एळुङ आरिन, उड्लाङ मीन्किन पोसि, देवुळतुन जोहर कीसि, येसु अविनु किळ्हतोग़. किळ्हचि कग़यवालोरिह्‌क ईतोग़, ओर पया मुडुह्‌क वांटिंदुर. 37 पया लोकुर पंजनाह तितोर. तिन्जि बार कीसि, पिसतव किळ्केने एळुङ बेराङ डालाङ निंदताङ. 38 अगा तिनवालोरु कोय्तोरे कोनि नालुङ अजर्क (4000) मतोर, वेराङ आस्कु, पिलाङ-पेकोर ओसो मतोरे. 39 पया “मीट इंजेके लोन अन्ह्‌टु,” इनजोर मुडुन वेहच, बार कीसि, येसु ओडाते उदिसि, मगदान इनदनद एरियाते, कग़यवालोरा संगे वेंडिस वातोग़.

16

येसु परुसिरा, सदुकिरा तप तोहतह्‌तोग़

(मार्कल 8:11-21)

1 पया पेग़्के “देवुळ नीक लोहता इन्जि, माक उंदि सीना तोहा,” इनजोरे सदुकिर, परुसिर, वेर रेंड तुंगानोर उय्तुर, येसुना पट ऊळलाहि, ओनगा वासि ओन ताल्ह्‌कतोर. 2 अस्के येसु वेरिन इतोग़, “मीटु पोग़ोन मोयुलतके ऊळिसि नेह्‌ना, लाग्वा दिया पुनदलाह उसर मह्‌निर. नुल्पे इह्‌निर, ‘कम्कल मोयुल मन्ह्‌ता अस्के, नाळताह पेग़ वावो, पङ्ने आयग़ा.’ 3 ओसो नग़्कम कार्यल मोयुलताङ कोकिन ऊळिसि मीट इह्‌निर, ‘नेंड गंगा पोयता, दूंद-मुर्गम आयग़ा.’ मीटु पोग़ोटा मोयुलतुन गंता कीस पुह्‌निर, मति इद कालमते देवुळ बाताल कीस्ता, ताना अर्तम मीट पुनदा पग़विर!✡ 4 लाग्वोरु, देवुळतुन केंजवोरु, नावाङ बेरा डीसाताङ कबस्किन ऊळतोरु, इद पीळतोरु सीना ताल्ह्‌किह्‌तोर. मति योनाल इनवाल देवुळता कबुरतोन्क बह बह आता, सिरप अदे सीना नना ओरिह्‌क तोहतकन, तान विळ्सिस दुस्रा सीना तोहोन,” इन्जि येसु ओरिन वेहतोग़. पया ओग़ तनाङ कग़यवालोर बार ओरिन विळ्सिस अतोर.*

5 सम्दुरतुन वेंडिसि अबर बाजे अतस्के, “अरे! माट आरिङ ततलाह माग़्ङतल, रा,” इन्जि कग़यवालोर सीता कीतोर. 6 अस्के येसु ओरिन वेहतोग़, “परुसिर, सदुकिर, वेरा ओयता पिंडटा लोप्पा उसरते मन्ह्‌टु,✡ ताना अग़दुह्‌क आयमाट,” इन्जि इतोग़.† 7 “माट आरिङ तवाह्‌के बहे, (गूरु माक इह वळ्ह्‌किह्‌तोग़,)” इन्जि कग़यवालोर तमा-तमाय वळ्ह्‌किंदुर. 8 तेन पुन्जि येसु इतोग़, “एय विस्वसलेवोरिर, आरिङ इलवाह्‌कु, मीट बाराह्‌क इचोन आलिह कीय्ह्‌निर? 9 नाकु आरिना पर्वा इले इन्जि मीट इंका पुनविरा? मुने नना वेट एयुङ आरिने एयुङ अजर्क (5000) मन्कलोरिह्‌क तीहतन, अस्के तिनदलाह अचोन मयतप मता इतेके, वेल्‍लाङ डालाने पिसतविन गुम कीतिर, तेना सीता मन्ह्‌ताया? 10 अद्रमे नना वेट एळुङ आरिने नालुङ अजर्क (4000) मन्कलोरिह्‌क तीहतन, अस्के बेचोक डालाङ आरिङ पिसिसि, तेना तेला सीता मीक इले? 11 नना आरिना लोप्पा वळ्ह्‌कोन आंदन, इदिन मीट बह पुनविर? मति नना ओसो वेहतह्‌नन, परुसिर, सदुकिर, वेरा पिंडटा लोप्पा उसरते मन्ह्‌टु,” इन्जि येसु ओरिन इतोग़. 12 अस्के गूरु आरिङ पंडनद ओयतद पिंडटा लोप्पा वळ्ह्‌कोग़ आंदोग़; मति परुसिर, सदुकिर, वेराङ गलत काग़्हमुळता लोप्पा नमनायो इन्जि गूरु वेहतह्‌तोग़, इद्रम ओर पुतोर.

येसु बोग़ आंदोग़ इन्जि पत्रु पुन्ह्‌तोग़

(मार्कल 8:27-29; लूकाल 9:18-20)

13 येसु तनाङ कग़यवालोरा संगे केसरिया-पिलिपि इनदनद सहरता एरे वातस्के, “लोकुर माने-मन्कना नडुम पुटटोनु, बोग़ इनजोर मनदनुर कोनि?” इन्जि येसु ओरिन ताल्ह्‌कतोग़. 14 अस्के ओर इतोर, “गूरु, निमा मुनेतोग़ बोग़ो कबुरतोग़ जीवा अर्स मनदनोग़ इन्जि, लोकुरा विचर मन्ह्‌ता. अहे नीक वेल्‍लाटोरे इन्ह्‌तोर, ‘एते मीहवाल योहन मनदनोग़.’ ओसो उय्तुर इन्ह्‌तोर, ‘एलियाल कबुरतोग़ मनदनोग़.’ ओसो इन्ह्‌तोर, ‘यिर्मयाल कबुरतोग़ मनदनोग़,’ अद्रमे ओसो ‘बोग़ ओर्वोग़ देवुळता कबुरतोग़ मुनेतोग़ मनदनोग़,’ इद्रम इन्ह्‌तोर,” इतोर. 15 “इंगो, मति मीट पया नाक बोग़ इनजोर इह्‌निर?” इन्जि येसु ताल्ह्‌कतोग़. 16 अस्के सिमोन पत्रु इतोग़, “सामि, निमा इतेके जीवात मनदनद देवुळता मग़निन,✡ अहे अद लोहतोग़ पिसिह केवानिन किर्स्तुनिन,” इह इतोग़.✡

17 येसु सिमोनिन इतोग़, “सिमोन, योनाना मग़निन, निमा देय्वातोनिन, बाराह्‌क इतेके मन्कना बुदते इद पोल्‍लोतुन निमा पुनविन, मति नावा देवुळदीपतोग़ बाबाल, ओग़े नीक पुनाह कीतोग़.✡ 18 नीवा पेदिर पत्रु (इतेके ‘बंडाये’) नना तासिह्‌नन. बेद्रम आदतगा दोहतद लोन डिङ इनाह मन्ह्‌ता, अद्रमलेह्‌काने नना इदे आदतगा नावा मुडुन निल्पिह कीकन,✡ अस्के हामुर वने नावा मुडुन आरे कीया पग़वो आयग़ा‡. 19 अहे नना नीवा कयदे देवुळता राजेमताङ तालम कय्क ईतपु, नीक अदिकर ईकन. इतेके निमा ‘इद पोलिह्‌ता,’ ‘अद पोलो’ इन्जि वेहतेके, नीवा वेहतद पोल्‍लोतगा देवुळता अदिकर वने मनदग़ा.”✡ 20 पया “बोग़ देवुळ लोहवाल पिसिह केवाल वावाल मतोग़, ओग़ ननाने, इदिन बार इंजेके बोने वेहमाट बहा,” इन्जि येसु तनाङ कग़यवालोरिन उकुम ईतोग़.

येसु तना वायना हामुरतुन पुनाह कीस्तोग़

(मार्कल 8:31—9:1; लूकाल 9:22-27)

21 अस्केडाहि येसु तनाङ कग़यवालोरिह्‌कु वेहता बोटटोग़, “नाकु येरुसलेम सहरते दायाय पोयह्‌ता. अग्डोर पेदल्कु, पेर्मालोर, सास्त्रमगूरुर, नाकु वेल्‍लाय तिपल कीयनुर, हव्कनुर, ताना पया मूंड दियाने नना तेग़्ककन, इव करलि, अद्रम आयनुङे!”✡ इन्ज वेहतोग़. 22 अस्के पत्रु येसुन बाजेते अबर ओसि इतोग़, “सामि, अद विचरे केमा निमा! अह मुर्तिय आयमाकि,” इन्जि येसुना वेहतद पोल्‍लोता अडम वळ्ह्‌कतोग़. 23 अस्के येसु पत्रुनके मल्स ऊळिस इतोग़, “एय देयमदीपता बुदते वळ्ह्‌कवानिन,✡ अद्रमता बुदतुन पोहचीम! निमा नाकु कटळ वाटटप एग़्कुळ आय्ह्‌निन. नीवा विचरि मन्कना विचरतेह मन्ह्‌ता, मति देवुळता विचरतके इले,✡” इनजोर इतोग़.

24 पया कग़यवालोरिन येसु इतोग़, “बोर नावाङ कग़यलाह वायना विचर कीस्तोर, ओर तमा हव्कनागुटा कांजतप, नयेनाह्‌क वायनव तिपल्किन आपिर. ओसो तमाये गिर्दातुन पोहचि, नावा अग़दे ताकिर.✡ 25 बोर इद बूमते तमा कुदता जीवातुन पिसिह कीयलाह ऊळिह्‌तोर, ओर आक्रिते बूळेम आयनुर. मति बोर नयेनाह्‌कु सबे पोहतह्‌तोर, ओरिह्‌क देवुळि पूना जीवा ईयग़ा.✡ 26 मन्कल पूरा दुनियातुन गेल्सतोग़ तेला मति, तना कुदता जीवातुन पिववद किसबटटगा लेसिह कीतोग़ इतेके, ओन्क बाताल पाय्दा आयग़ा? नीवा जीवा लेसता इतेके, ताना बद्लातुह्‌क बातय ईया पग़विन! 27 केंजाटु, माने-मन्कना नडुम पुटटोनन, नना नावा बाबाना डीसाते, नावाङ देवतुल्कना संगे वायकन.✡ अद तूकने नना सबेटोराङ, बोना ओना कबळतुन ऊळिसि, नेयह्‌क कीकन;✡ 28 इह केंजाट, नना सेतेम वेहतह्‌नन, माने-मन्कना नडुम पुटटोनन इद दुनियाते राजेम कीयलाह वायकन अस्के, मियग्डाहि उय्तुर नावा संगे मनवालोरिर, हायनामुनेन नाक ऊळकिर,” इतोग़.

17

येसुना रूप मिळ्न्दिह्‌ता

(मार्कल 9:2-13; लूकाल 9:28-36)

1 आरुङ दियाङ आतापया, याकुबि, योहनि, वेर तमोग़ इर्वुर ओसो पत्रु, वेर मुवुरिन पोसि, येसु तना संगे अलग उंद बेरा मेटापोग़ोन ओतोग़. 2 अस्के वेर ऊळनेके, ओना रूप मिळ्न्दता. ओना मोकमि पोळ्‍दलेह्‌का मांजिंदु,✡ ओसो ओनाङ गेंदेङ वेह्‌चता लेह्‌का तिर्मिळ्स्किंदुङ. 3 अस्के ऊळाटु, एलिया मुय्तोग़, मोसा मुय्तोग़, वेर इर्वुर मुनेतोर देवुळता कबुरतोर, येसुना संगे वळ्ह्‌कनदिन वेर मुवुर कग़यवालोर ऊळतोर.

4 तेन ऊळिसि पत्रु पया इतोग़, “सामि, माट इगा मनदना, इद बेसु! नीवा विचर मतेके, नना इगा मूंड मंडाङ कीसीकन: उंदि नियेनाह्‌कु, उंदि मोसा मुय्तोनेनाह्‌कु, उंदि एलिया मुय्तोनेनाह्‌कु,” इनजोर येसुन ताल्ह्‌कतोग़.

5 पत्रु इद्रम वळ्ह्‌कनेकेने, पांड्रि मोयुलि ओर सबेटोरिन मुळ्हता, मुळ्हतापया पोग़ोटा मोयुलताहि उंद आल्का वेनदा वाता: “वेग़ नावा जीवा कीतोग़ मग़ि, वेना लोप्पा नना पका गिर्दाते मह्‌नन; वेनाङे मीट केंजसोर मन्ह्‌टु,” इद्रम वेनदा वाता. 6 इद आल्कातुन केंजिसि, वेर मुवुर कग़यवालोर रेयिह्‌कु साङसोर, कप मुळ्न्दिस अरतोर.

7 अस्के पया, वेरा एरे वासि, येसु वेरिन बोयिसि, “रेयमाट रा, तेदाटु!” इनजोर इतोग़. 8 पया तेदिस ऊळिह्‌तोर इतेके, येसुन विळ्सिस अगा बोग़े बह इलेग़ आसि, येसुये मतोग़.

9 मेटाताहि रेगनेके, वेर मुवुर कग़यवालोरिन येसु उकुम ईस वेहतोग़, “माने-मन्कना नडुम पुटटोनन नना डोलिस मन्जि ओसो तेग़्कनाह्‌जोम, मीट नेंड बेद ऊळतिर, तेनु बोन्के बह वेहमाटु,” इतोग़. 10 “इंगो गूरु! मति देवुळ लोहवाल राजाल वायनामुनेने, (ओना अग़दुन ओप्पे कीयलाह,) एलिया मुय्तोग़ मल्स वायनोग़ इनजोरे सास्त्रमगूरुर इन्ह्‌तोर. अद्रम बाराह्‌क इन्ह्‌तोर?✡” इन्जि वेर येसुन ताल्ह्‌कतोर. 11 अस्के येसु इतोग़, “एलियाल निटमे सबेटविन बेस ओप्पे कीयलाह वास्तोग़े.✡ 12 मति नना मीक वेहतह्‌नन, एलियाल इतेके वातोग़े, तेला मति लोकुर ओन पुनोर. तम्क विचर वातपु, अहे ओर ओनु तिपल कीतोर. अद्रमे माने-मन्कना नडुम पुटटोनन, नना वने ओरा कयदाहि तिपल एतकन,” इन्जि येसु वेहतोग़. 13 वेग़ एलियाना पोल्‍लो वळ्ह्‌कनस्के, एग़ मीहवाल योहननाय लोप्पा माक वेहतह्‌तोग़, इनजोरे वेर मुवुर अस्के पुतोर.

येसु देयम पोयतोग़ पेकान सव्रे कीस्तोग़

(मार्कल 9:14-28; लूकाल 9:37-42)

14-15 पया वेरु मेटाकचुल मता मुडगा वातस्के, ओर्वोग़ मन्कल येसुनगा वासि, मिंडाङ कोटिस, जोहर कीसोर इतोग़, “गूरु, नावा मग़िन पिसिह कीमु! ओन्क कुळ्न्दिल रोगम मन्ह्‌ता, अदिह्‌क ओन्क पकाय तिपल आस्ता. ओग़ु ऊक-ऊके किसतगा, एतगा अरयह्‌तोग़. 16 नना वेनु नीवाङ कग़यवालोरक्‍के तच मतन, मति ओरु वेन बेस कीया पग़वोर,” इतोग़.

17 अस्के येसु इतोग़, “ए विस्वसलेवोरिर, गलत विचर केवालोरिर, मीवा संगे बेचानाह नना मनदकन? बेचानाह मीट देवुळता लावतुन पुनवाये मनदकिर? मियेनाह्‌क नाक वेल्‍लाय कयर वास्ता! अले अह इतेके, ओग़ पेकान नयके ताट,” इतोग़. 18 अस्के वेन पेकानु देयमि पोयता इन्जि येसु पुतोग़, पुन्जि देयमतुन दगा ईतोग़, ईतस्के अद देयम ओनग्डाहि पटादुळ पेसिस वितता. पया अदे वेलाते पेकाल सव्रेम आतोग़.

19 कतमतोर लोकुर पेसिस अतापया, येसुनाङ कग़यवालोर ओनगा वास ताल्ह्‌कतोर, “अदिन माट बह पूंड पग़वोम, गूरु?” इतोर. 20 येसु ओरिन इतोग़, “देवुळतगा मीवा विस्वस कमि मन्ह्‌ता, अदिह्‌कु अद देयमतुन मीट पूंड पग़विर. नना मीक सेतेम वेहतह्‌नन, मीवा विस्वस नूङमेटा मतेके, इद मेटातुनु मीटु ‘इग्डाहि ओके जर्गा!’ इनजोर इतेके, अद जर्गग़ा. मीट बेदाय कीया पग़यकिर.✡ 21 [मति मीटु देवुळतुन पार्तना कीसोर, उपस कीसोर मतेकेने, इद्रमता देयमतुन पूंड पग़यकिर,]” इन्जि इतोग़.*

22 ओर कग़यवालोर गालिल पटटे उंदि जागाते जमा आतोर अस्के, येसु ओरिन इतोग़, “माने-मन्कना नडुम पुटटोनन, नाकु कोंटेतोरा कयदे पोस ईयना मन्ह्‌ता. 23 ओरु नाक हव्कनुर, मति नना मूंड दियाने ओसो जीवा अरयकन,” इतोग़. तेन केंजताह्‌कु, ओर पकाय दुकम आस मतोर.

मंदिरता सारा

24 पया येसु तनाङ कग़यवालोर बार कापेर्नाग़ एवतोर. ओर अगा मनेके, मंदिरता सारा एनवालोर पत्रुनके वास ताल्ह्‌कतोर, “मीवा गूरु येरुसलेमता मंदिरता सारा दोहोग़ा?” 25 “इंगो, दोहतह्‌तोग़े!” अह इन्जि, पत्रु येसुन वेहतलाह लोनलोप्पा ओळियतोग़. पत्रु इदिनलोप्पा ताल्ह्‌कनामुनेने, येसु ओन इतोग़, “सिमोनि, तेना लोप्पा नीवा विचर बाताल मन्ह्‌ता, रा? इद बूमता राजालोर सिद्‌वा-सारा बोरग्डाह एतह्‌तोर? तनाय लोतोरग्डाहि, बारा दुस्रोरग्डाहि?” 26 “आयो, दुस्रोरग्डाहि, गूरु,” इन्जि पत्रु इतस्के, येसु इतोग़, “अह इतेके, लोतोरिह्‌क सारा दल्गो. 27 अद्रमे माट देवुळता मन्कलोरल इनजोरे, माक वने ताना मंदिरता सारा दल्गो. तेला मति ओर कोंटे कीयना आयो इन्जि, माट ओरिह्‌क ईकले. निमा सम्दुरकचुल अन्जि मीन्क कूसा. बेद मीन मुने दोर्कग़ा, अद मीनता तोडटुनु पळ्ह्‌किस ऊळा, अगा नीकु नीवा-नावा सारातुह्‌क आलनाहि, उंदि कल्दर बंडि दोर्कग़ा. अदिन ओसि दोह्‌चीम,” इतोग़. (पया पत्रु अहे कीतोग़.)

18

देवुळता राजेमते बेरोग़ बोग़ु

(मार्कल 9:33-37; लूकाल 9:46-48)

1 अद तूकने येसुनाङ कग़यवालोर ओनगा वास ताल्ह्‌कतोर, “देवुळ राजेम कीयना लोकुरगा, मयग्डाहि सबेट्क बेरोग़ बोग़ मन्ह्‌तोग़, गूरु?” इन्जि ताल्ह्‌कतोर. 2 अस्के ओग़ु ओर्विन उड्लोग़ पेकान केयिसि, ओरा नडुम निल्पिह कीतोग़. 3 अह कीस इतोग़, “इह केंजाट, नना सेतेम वेहतह्‌नन, मीटु बुदते मिळ्न्दिसि, उड्लोरा लेह्‌का जीवाते कुलुल आयवालेवा, मीकु देवुळ राजेम कीयना लोकुरगा जागा दोर्को आयग़ा.✡ 4 अदिह्‌के बोग़ु वेग़ उड्लोग़ पेकाना लेह्‌का बुदते उड्ला आस्तोग़, ओग़े देवुळ राजेम कीयना लोकुरगा सबेट्क बेरोग़ आंदोग़. 5 इद्रम उड्लोग़ पेकाना लेह्‌काडोनु, ओग़ नाक नमवाल इन्जि, बोर एरे कीस्तोर, ओरु नाक वने एरे कीतप आस्तोर. 6 उड्लोर पेकोरा लेह्‌का नाक नमवालोरग्डाहि बोनाय वग़ोनु, ओना नयगा मतद विस्वसतुन विळ्सलाहि, बोग़ कटळ वाटटप आस्तोग़, (वेग़ कटळ वाटवाल देवुळता बेरा सिक्सातुह्‌कु ओजनोग़).✡ वेना वेळेटगा पका पूहतद जेता बंडातुन दोहचि, वेन सम्दुरते वेल्‍लाह आता कसातगा मुळ्हतना, (इद बेरा सिक्सा आंदु; मति) तान्काय वीळिस बेरा सिक्सा, देवुळि अद्रम कटळ वाटवाह्‌क ईयग़ा. 7 विस्वसतुन विळ्सलाह एग़्कुळ कीयनव पोल्‍लोनेनाह्‌कु, दुनियातोरिह्‌कु पका गोसा आयग़ा. इद्रमताङ पोल्‍लोङ कोनि आयनुङे, निटमे! मति बोर दुस्रोरिन नाक विळ्सनाह एग़्कुळ आस्तोर, ओरिह्‌क देवुळ पका सिक्सा ईयग़ा.✡

8 “केंजाटु, नीवा कय आयि, काल आयि, नीवा विस्वसतुन विळ्सनाह कीतप कीता बार इतेके, कयदुन-कादुन बोग़ाय डायिस पोहचीतेक बेस आवालि, (इद्रम निमा येसुनगा तासतद विस्वसतुन विळ्सोन इन्जि जिद कीमु). बाराह्‌क इतेके नीवा बोतिगा मेंदुलि पिववद किसबटटा सिक्सातगा दायना वाटो, कोलाल आसि, कूटाल आसि, अमेसाता पिसमुळते दायना, इदे नीक पाय्दाता.✡ 9 अहे नीवा कोंडा नीवा विस्वसतुन विळ्सनाह कीतप कीता बार इतेके, कोंडातुन बोग़ाय पेग़्हचीतेक बेस आवालि, (इद्रम निमा येसुनगा विस्वसतुन विळ्सोन इन्जि जिद कीमु). बाराह्‌क इतेके नीवाङ रेंड कोंडाङ मन्जि निमा पिववद किसबटटा सिक्सातगा दायना वाटो, उंदिय कोंडा मन्जि अमेसाता पिसमुळते दायना, इदे नीक पाय्दाता!✡

10 “उसरते मन्ह्‌ट, नाक नमवालोर उड्लोरिनु बोने बार मीट पोहचीतप ऊळमाटु. बाराह्‌क इतेके वेरिन ऊळनव देवतुल्कु देवुळदीपते मन्ह्‌ताङ, अविस्किह्‌क अमेसा नावा बाबाना मुनेह अन्जि वेहतलाह अदिकर मन्ह्‌ता, इदिन मीट सीताते तासाटु.

लेसता गोरेता पुन्पिह कीयनद पोल्‍लो

(लूकाल 15:4-7)

11 “[लेसतोरिनु पिसिह कीयलाहे, माने-मन्कना नडुम पुटटोनन, नना वातन.]* 12 मीट बह इह्‌निर, रा? बोग़ो ओर्विनगा नूर गोरेङ मताङ. पया अग्डाहि उंद गोरे वेलियनेक-वेलियनेक लेसता. पया अव पिसतवु उंद कमि नूर (99) गोरेनु, मेटातगा विळ्सिसि, अद उंद लेसतद गोरेतुन पर्ह्‌कलाहि ओग़ दायनोग़ा, अनोग़ा? 13 इह केंजाट, नना सेतेम वेहतह्‌नन, ओकावेला अद लेसतद गोरे ओन्क दोर्कतेके, लेसववु उंद कमि नूर गोरेह्‌काय एक्‍वा, इद दोर्कतद गोरेतेनाह्‌कु, पका गिर्दा कीयनोग़. 14 अद्रमलेह्‌काने, वेर उड्लोर विस्वसिर, ओर्वोग़ तेला अमेसातुह्‌कु लेसनदायो, इद्रम देवुळदीपतोग़ मीवा बाबाना विचर मन्ह्‌ता.

तपतोन बह वेहतना

15 “नीवा ऐंगेटोग़ विस्वसि नीवा विरुद पापम कीतेके, ओनगा निमा अन. अन्जि मीट इर्विर नाटेनोरगा अनवाये, ओना तपतुन ओन्क तोहा. ओग़ नीवाङ केंजतोग़ इतेके, मीट इर्विर गूनम आतिर, कलियतिर इतप आयग़ा.✡ 16 मति ओकावेला ओग़ नीवाङ केंजवेके, निमा नीवा तोळ इर्वुर-मुवुर विस्वसिरिन पोसि, ओसो उंद मल्का ओनगा अन्ज ऊळा. बाराह्‌क इतेके कमसेकम इर्वुर-मुवुर मन्कलोरा साक्सिते, नीवा पोल्‍लो करल आयि.✡सास्त्रम वने इहे वेहतह्‌ता.✡ 17 ओसो ओकावेला ओग़ कैंगम आसि ओराङ वन केंजवेके, विस्वसिरा मुडगा इद पोल्‍लोतुन वेहा.✡ मुडा गोटटुन वन ओग़ केंजवेके, देवुळतुन पुनवोर पर्गेर, सिद्‌वा एनवालोर वेरिन ऊळतपु, ओन तपतोन वने वेग़ मावोग़ आयोग़ इन्जि, अहे ऊळा.

18 “इह केंजाट, नना सेतेम वेहतह्‌नन, इद्रमतोरगा मीट नेयम कीनेके, मीटु इद पोलिह्‌ता, अद पोलो, इह वेहतेके, मीवा नेयमतगा देवुळता अदिकर वने मनदग़ा.✡ 19 नना ओसो उंद पोल्‍लो मीक सेतेम वेहतह्‌नन. मियग्डोर कमसेकम बोराय इर्वुर विस्वसिर, बेदाय पोल्‍लोतेनाह्‌कु इद बूमतगा उंद पट आसि, देवुळतुन ताल्ह्‌कनुर अस्के, अद पोल्‍लोतुन नावा देवुळदीपतोग़ बाबाल कीयनोग़. 20 बाराह्‌क इतेके बेगा इर्वुर-मुवुर नावा पेदिरते जमा आस्तोर, अगा नना दिसवालेवा ओरा नडुम मह्‌नन,” इन्जि येसु इतोग़.

ओर्विन-ओर्वोग़ मापि कीयना

21 पया पत्रु येसुनगा वास इतोग़, “सामि, नावा ऐंगेटोग़ विस्वसि तपिसि नाक नारज कीसोर मतेके, नाक बेचोक मल्काङ ओन मापि कीया पोयतग़ा? एळुङ मल्काङ मापि कीकना?” इतोग़. 22 येसु ओन इतोग़, “आयो, सिरप एळुङे मल्काङ आयो, मति ओसो एळुङ मल्काङ, ओसो एळुङ मल्काङ, इद्रम लेकालेवा बेचोको मल्काङ मापि कीसोरेन मन.

23 “नना नीकु बाराह्‌क इद्रम इह्‌नन इतेके, देवुळ राजेम कीयनस्के, (ताना बुद बेद्रम मनदग़ा, इदिन काग़्हतलाह नना मीक उंद पीटो वेहतह्‌नन.) वग़ोग़ राजाल मतोग़. ओग़ तनाङ सेवकिराहि करा ईतव कोताङ ताल्ह्‌कना इन्जि विचर कीतोग़. 24 अह कीस ओग़ु इसब एतलाह आतोग़, अस्के बेचोको कोटिङ कल्दर रुप्याना करा एतोनु, राजानके पोस ततोर. 25 मति वेग़ करा एनवानगा करा देहतलाह बातय लेवाह्‌कु, ‘वेनु, वेना मुतेनु, वेनाङ पिलाङ-पेकोरिनु, ओर्युल आयलाह वमिसि, ओसो वेना मतद-लेवद सम्सरमतुनु कतमे वमिसि, वेग़ नावा करा देहेग़,’ इन्जि राजाल उकुम ईतोग़.†

26 “अस्के वेग़ सेवकि राजानाङ काल्क अर्सि, ‘ओसो उचुक दियाङ रोमिस मनु, महरज! नना पया नीवा कतमे करा देहतकन,’ इन्जि कालगडेम अरतोग़. 27 इदिन ऊळिसि, वेग़ सेवकिना राजाह्‌कु मान वसता. वेनु विळ्सिसीसि, वेना कतम करातुन मापि कीतोग़.

28 “मति वेग़ सेवक पया बार कीतोग़? अग्डाह पेसिस वानेके, वेन्क तना ऐंगेटोग़ सेवक कलियतोग़. वेनाङ ओग़ सिरपि नूर दियाना कूलि, अचोके कोताङ वेन्क करा देहतना मता. अस्के वेग़ु ओना तोसातुन पोसि, दोबेङ-नूकेङ कीसोर इतोग़, ‘निमा नाक ईयना मन्ह्‌ता, नावा करातुन चट्पिट देहचीम,’ इन्जि पळ्मिङ ईतोग़. 29 ईतस्के वेना ऐंगेटोग़ सेवक वेनाङ काल्कनगा गप अर्स इतोग़, ‘निमा उचुक दियाङ रोमिस मनु, पया नना नीवा करातुन देहतकन,’ इनजोर इतोग़. 30 तेला मति वेग़ ओनाङ केंजवालेवा, ओन ओसि तना पूरा करातुन देहनाह्‌जोमु, जेलते ओळ्हचीतोग़.

31 “इदिन ऊळिसि वेना ऐंगेटोर सेवकिर पकाय नारज आतोर, नारज आसि इव कतम गोटिङ राजानगा अन्जि वेहचीतोर. 32 अस्के ओग़ राजाल, वेन सेवकिन तनगा केयिसि इतोग़, ‘ए जीवा लोपवोनिन, निमा ऊळा, नावाङ काल्क मोळ्कताह्‌कु, नाक ईयनद नीवा बेह्‌रा करातुन, नना विळ्सिसि मापि कीसीतन. 33 नना नीकु बेद्रम जीवा लोपिसि विळ्सिसीतन, अद्रम निमा वने नीवा तोळतोनु जीवा लोपिस विळ्सनद आयोया?’ 34 पया राजाल वेना पोग़ोन पका ओङ आसि, वेग़ कतम करा देहनाह्‌जोमु, वेनु सिक्सा केवालोर दरोगालोरा कयदे ईसीतोग़.

35 “अदिनेनाह्‌क मीट सबेटोरिर मीवा ऐंगेटोर विस्वसिरिन, मीवा जीवाताहि मापि केविर इतेके, नावा देवुळदीपतोग़ बाबाल मीक वने इहे सिक्सा कीयनोग़,” इन्जि येसु तनाङ कग़यवालोरिन इतोग़.✡

19

मुतेन देहचीयनद पोल्‍लो

(मार्कल 10:1-12)

1 येसु तनाङ इव वळ्ह्‌कनाङ गोटिङ मारिह कीसि, कग़यवालोर बार, गालिल पटटाह पेसिसि, यहुदा पटटे योर्दन बेरेटा अबरि, पोळ्‍द पेसना बाजे अतोर. 2 अस्के ओना पेग़्के गोह्‌डिनाङ गोह्‌डिङ वेल्‍लाय मुल वातोर. मुडा लोप्पा मतोर दुकह्‌लोरिन येसु सबेटोरिन सव्रे कीतोग़.

3 पया उय्तुर परुसिर येसुनके वासि, ओन एग़्किह कीयलाह इतोर, “मन्कल बेदे आयि उंद कट्लातुह्‌कु मुतेन देहचीयना, इद पोलिह्‌ताया?” इन्जि ताल्ह्‌कतोर. 4 अस्के येसु इतोग़, “माने-मन्कन पुटिह कीयनद देवुळि सुरुमुनेताहि ओरिन आंचाळ-कोय्तोग़ इन्जि कीसीता.✡ 5 ओसो इदिनेनाह्‌कु मुतेन ततस्के, कोय्तोग़ तनाङ तलोग़-तपेना अदिकरते मनवा, वेर आळ इर्वुर जोळेम आसि, उंदिय आस मनदनुर,✡ इह इनजोर मीट सास्त्रमते अर्विसि, ताना अर्तम पुनविरा? 6 अदिह्‌के इंजेक ओरु इर्वुर अलग-अलग आयोर, मति उंदिय आस मन्ह्‌तोर. देवुळिये ओरिन जोळे कीता, ओसो ओर अमेसा ऐंगेन मनदनुर इन्जि, ताना विचर मन्ह्‌ता इतेके, ओरा जोळतुन मन्कलोर देहमाकिर,” इन्जि येसु इतोग़.

7 “अह इतेके मुतेन देहचीयनद वेलाते, कळ्पाकग़ देहतना सीटि रासिसि देहचीयनद अडोतुन, मोसा मुय्तोग़ बाराह्‌कु वेहतोग़?” इन्जि परुसिर येसुन ताल्ह्‌कतोर. 8 ओरिन येसु इतोग़, “आयो, सुरुमुनेताहि देवुळता विचर इद्रम इले, मति मीवा कैंगम ऊळिसि, मोसा मुय्तोग़ मीवाङ आस्किन देहचीयलाह इद्रमता अडो वेहतोग़. 9 अदिह्‌क नना मीक वेहतह्‌नन, मुते दुस्रोन कववालेवा, बोग़ाय तना मुतेनु देहचीस्तोग़, ओसो दुस्रदिन ततह्‌तोग़, ओग़ सिंड्रि-साट्यालता पापम कीस्तोग़; (बाराह्‌क इतेके देवुळता विचरते, ओग़ु देहचीता आंचाना मुजो इंका मन्ह्‌तोग़े),”* इन्जि इतोग़.✡

10 तेन केंजिसि, कग़यवालोर येसुन इतोर, “अलाले, मुजो-मुतेना अडो इह मतेके, कोय्तोग़ मुतेलेवा कुव्राय मनदनद बेस, अह इतेके!” इतोर. 11 येसु पया ओरिन इतोग़, “बेसे वेहतिर, मति इद पोल्‍लोतुन सबेटोर कीया पग़वोर. बोरिह्‌कु देवुळि अद्रमता देय्वा ईता, ओरे कुव्रा मनदा पग़यह्‌तोर. 12 उच्वुर बार पुटटग्डाहि बाय्लालोर† मन्ह्‌तोर, उय्तुर बारा मन्कलोरा कयदे बाय्लालोर आतोर, ओसो उय्तुर बारा देवुळता राजेमता सेवा बेस-नेह्‌ना कीकन इन्जि, हानाह्‌जोम कुव्राय मन्ह्‌तोर.

“बोर इद पोल्‍लोतुन माळ पग़यह्‌तोर, ओरे माळिर,” इन्जि येसु इतोग़.

येसु पिलाङ-पेकोरिन जीवा कीस्तोग़

(मार्कल 10:13-16; लूकाल 18:15-17)

13 मावाङ पिलाङ-पेकोराङ तलानगा येसु कय तासिसि, ओरेनाह्‌क देवुळताह बर्कत ताल्ह्‌कनोग़ इन्जि, उय्तुर लोकुर तमाङ पिलाङ-पेकोरिन ओनगा ततोर. मति कग़यवालोर “इके वेरिन तमाटु!” इनजोर ओरिन दगाङ ईतोर. 14 मति येसु तनाङ कग़यवालोरिन इतोग़, “वेर उड्लोरिन रोमिह केमाटु, वेर नयगा वायिर. बाराह्‌क इतेके देवुळबाबाल वेरा लेह्‌काडोर कुलुल बुदतोरिह्‌के राजाल आस्तोग़,” इतोग़.✡ 15 अह इन्जि, येसु पिलाङ-पेकोराङ तलानगा कय तासिसि, देवुळताह बर्कत ताल्ह्‌किसि, अग्डाह येसु तनाङ कग़यवालोर बारा पेसिस अतोर.

येसु मालसोमता लोप्पा काग़्हतह्‌तोग़

(मार्कल 10:17-30; लूकाल 18:18-30)

16 उंद दिया पया बोग़कोटे येसुनगा वास ताल्ह्‌कतोग़, “गूरु, नना देवुळता संगे अमेसातुह्‌क पिसलाहि, बेद नेह्‌नल कबळ कीकन?” इतोग़. 17 “नाकु नेह्‌ना कबळता लोप्पा बाराह्‌क ताल्ह्‌किह्‌निन? नेह्‌नोग़ इतेके ओर्वोग़े मन्ह्‌तोग़, देवुळबाबाले; ओग़े नेह्‌नाता लोप्पा पुन्ह्‌तोग़! ओना संगे निमा अमेसातुह्‌क पिसकन इतेके, मोसा मुय्तोना संगे ईतव अडोन माळसोर मन,” इन्जि येसु ओन इतोग़. 18 “बेव अडोङ, गूरु?” “बेव ओसो? निमा बोने हव्कमा, साट्याल कबळ केमा, बोनाङ कलमा, जोल साक्सि एमा,✡ 19 नीवा तलोग़-तपेह्‌क मान ईम,✡निमा कुदतुन जीवा कीतपु, दुस्रोरिन वने जीवा कीम.”✡ इद्रम येसु ओन वेहतोग़.

20 “इव अडोन नना कतमे माळतन, गूरु. नना ओसो बाताल कीकन?” इन्जि वेग़ लेयोग़ येसुन ताल्ह्‌कतोग़. 21 “निमा पूराय तपवालेवा नेह्‌ना मनदकन इतेके अन, अन्जि नीवा मनदनद सबे मालसोमतुन वमिसि, लेवोरिह्‌क ईम. अद्रम कीसि, निमा नावा संगे मन्जि नावाङ कग़या. अद्रम कीतिन इतेके, पोग़ोन देवुळता जागातगा, नियेनाह्‌क निटमता मालसोम दोर्कग़ा,” इन्जि येसु ओन वेहतोग़. 22 इव पोल्‍लोन केंजिसि, वेग़ लेयोग़ पकाय आल्सुळते अरतोग़, पया अग्डाह पेसिस अतोग़. बाराह्‌क इतेके वेना मालसोम वेल्‍लाय मताह्‌कु, (अदिन पोहतलाह वेन्क जीवा वावो).

23 अस्के येसु तनाङ कग़यवालोरिन इतोग़, “इह केंजाट, नना सेतेम वेहतह्‌नन, मता मन्कलोर देवुळता राजेमतोर आयना इतेके, पकाय मुस्किल आस्ता! 24 ओसो उंद पोल्‍लो वेहतकन, केंजाट! ऊज-बूकातुह्‌क रूटुम पेसिस दाया पग़यह्‌ताया? अद्रमे, मता मन्कल देवुळता राजेमतोग़ आयना इतेके, तान्काय मुस्किलता पोल्‍लो!” 25 (पका मालसोम इतेके देवुळता देय्वाता सीना आंदु इन्जि ओरा विचर मता.) अदिनेनाह्‌क येसुना इद पोल्‍लो केंजिसि, ओर पकाय बयल आतोर, बयल आसि इतोर, “अह इतेके अमेसाता पिसमुळ पया बोन्क दोर्कग़ा गूरु?” 26 येसु ओरक्‍के कोंडा मिळ्हवा ऊळिस इतोग़, “इद पोल्‍लो मन्कना कयदे आया पग़वो, मति देवुळताये कयदे, सबे आया पग़यह्‌ताङ,”✡ इतोग़.

27 इदिनलोप्पा पत्रु येसुन इतोग़, “ऊळा गूरु, माट इतेके कतमे विळ्सिसि, नीवा पेग़्के वातोम. तेना माकु बाताल पाय्दा दोर्कग़ा?” इतोग़. 28 अस्के कग़यवालोरिन येसु इतोग़, “इह केंजाट, नना सेतेम वेहतह्‌नन, देवुळि सबेटविन पूना पंडिसीयग़ा. अद वेलाते माने-मन्कना नडुम पुटटोग़ु, तना राजकुर्सतगा पका डीसाते उदनोग़. अस्के मीट नावा पेग़्के वातोरिर बारा मन्कलोरिर, बारा राजकुर्सिनगा उदकिर. उदिसि, मीटु इस्रयेलतोर बारा कूळिनोरा नेयम कीकिर.✡ 29 ओसो बोर नयेनाह्‌क तमा लोन-दुवरतुन, दादाल-तमोनु, एलाळ-बायिनु, तलोग़-तपेनु, पिलाङ-पेकोरिन, जागा-बूमतुन, कतम विळ्सिह्‌तोर, ओरिह्‌कु देवुळि लेकालेवा सम्सरम ईयग़ा, अचोने आयो मति ओसो अमेसाता पिसमुळ वने ईयग़ा. 30 मति इंजेक बोर मुनेतोर मन्ह्‌तोर, वायनद कालमते आक्रितोर आयनुर; ओसो बोर इंजेके आक्रितोर मन्ह्‌तोर, ओरु अस्के मुनेतोर आयनुर, इद्रम वेल्‍लाटोरे आयनुर,✡” इन्जि इतोग़.

20

अंगुर वाळुमतगा बूत अनवालोरा पीटो

1 येसु ओसो इतोग़, “इदिनलोप्पा मीकु तेळियिह कीयलाह, नना उंद पीटो वेहतह्‌नन, केंजाट. देवुळता राजेम कीयनाङ अडोङ इहलेह्‌का आंदुङ. वग़ोग़ पोलम केवाल माल्काल मतोग़, ओग़ कोग़ कूसेङ तेदिसि, तना अंगुर वाळुमतगा कबळ कीयलाहि, बूततोरिन वेहतलाह पलत पेसतोग़. 2 पया ओरिह्‌कु दिनमता बूति, उंद दियाता कूल ईकन इन्जि करल आसि, अंगुर वाळुमते ओरिन लोहतोग़.

3 “पया ओग़ु जावा पोळ्‍द आतस्के, पलत अन्जि ऊळतोग़ अस्के, रिकम मनवालोर बेचोनो मांदि बजरते उगस निच मतोर. 4 ‘मीट वने नावा अंगुर वाळुमतगा कबळ कीयलाह अन्ह्‌ट रा! नना मीकु बेद बूत ओप्पिह्‌ता, अद ईकन,’ इन्जि माल्काल इतोग़. अह इताहे पया ओर वाळुमतगा अतोर.

5 “ओसोवने नेक नितस्के, अहे बह्‌ट अरनेके, ओग़ बजरते अन्जि, मुने कीतपे कीतोग़. 6 पया पोळ्‍द अरयलाह गंटामेंड पिसिस मतस्के, ओग़ बजरते ओसोवने पेसतोग़, अस्के वन बेचोनो मांदि रिकम उगस निच मतदिन ओग़ ऊळतोग़. ‘मीट इगा पोळ्‍दमेंड उगसे बह निच मह्‌निर, रा?’ इन्जि माल्काल ओरिन ताल्ह्‌कतोग़. 7 ‘माक बोग़े बूततुह्‌क केयोग़, अदिह्‌के माट नितोम, दादा!’ इनजोर इतोर. पया ओग़ इतोग़, ‘अह इतेक, मीट वने नावा अंगुर वाळुमते अन्ह्‌ट.’ इतस्के ओर अतोर.

8 “पया पोळ्‍द अरतस्के, ‘सबेटोर बूततोरिन केयिसि, कतमतोरिह्‌क बूत ईम, आक्रि वातोरिह्‌क मुने ईमु, मुने वातोरिह्‌क आक्रिते ईमु,’ इनजोर माल्काल तना मेटिन वेहतोग़. 9 अस्के पोळ्‍द अरयलाह गंटामेंड पिसिस मतस्के वातोरु, अगा बूत एतलाह अतोर अस्के, ओरिह्‌कु पोळ्‍दमेटा बूति दोर्कता. 10 अदिन ऊळिसि, नग़्कमि वातोर बूततोरु, माक वेल्‍लाङ कोताङ दोर्कनुङ बहे इन्जि विचर कीतोर. मति ओरिह्‌क वने उंद दियाता कूल, अचोने दोर्कता. 11-12 इद बूति ओर एतस्के, माल्कान इतोर, ‘वेर पयाडोर उंदिय गंटा कबळ कीतोर, माट इसि पकाय कह्‌टेमते, एदते वाग़सोरे कबळ कीतोम. तेला मति निमा माकु ओराय बराबर बूत ईतिन, इद ओप्पो, दादा!’ इद्रम इन्जि मुयोग़-मुयोग़ आतोर. 13 अस्के ओरग्डाहि वग़ोनु माल्काल इतोग़, ‘नना मीक नाळेह केवोन, तमो. नना नीकु उंद दियाता कूल ईकन इताह्‌कु, इंगो इनविना? 14 निमा मुयोग़ आयवा, नीवा बूत पोसि अन. नीक नना बेचोन बूत ईतन, अचोने बूति वेर आक्रिते वातोरिह्‌क वने ईयना, इद्रम नावा विचर मन्ह्‌ता. 15 नावा विचर मतपु, नावाङ कोताङ नाक काळ्ङनद अदिकर इलेया? नना गळ्क कबळ कीतोरिह्‌कु पोळ्‍दमेटा बूत ईताह्‌कु, निमा नाक कोंडा कीस बह वळ्ह्‌किह्‌निन?’ 16 इद्रमलेह्‌का इंजेक बोर मुनेतोर मन्ह्‌तोर, ओरु वायनद कालमते आक्रितोर आयनुर; ओसो बोर आक्रितोर मन्ह्‌तोर, ओरु अद तूकने मुनेतोर आयनुर, इद्रम वेल्‍लाटोरे आयनुर,✡” अह इन्जि येसु पीटोतुन मारिह कीतोग़.

येसु तना हामुरता लोप्पा ओसो वेहतह्‌तोग़

(मार्कल 10:32-34; लूकाल 18:31-34)

17-19 येसु पया येरुसलेम सहरता अग़ पोस अनेके, ओर बारा बळयिरिनु उंद बाजे ओर्के ओसि, ओरिन इतोग़, “केंजाटु, माट येरुसलेमते दाय्ह्‌नल, अगा अतापया नना माने-मन्कना नडुम पुटटोनन मन्ज तेला, नाक लोकुर पेर्मालोरा ओसो सास्त्रमगूरुरा कयदे पोसीयनुर. नाक पया वेर पेर्मालोर ओसो सास्त्रमगूरुर हव्कनद सिक्सा कीयलाह वेहचि, देवुळतुन पुनवोर रोम सर्करतोरा कयदे ओसीयनुर.✡ ओर नाक उस्कनुर-पास्कनुर, जेट्लाते नल्हतनुर, ताना पया नाक हव्कनागुटातगा वेळ्हतनुर. तेला मति मूंड दियाने देवुळि नाकु हामुरताहि तेग़्किह कीयग़ा,” इन्जि वेहतोग़.

ओर्विना-ओर्वोग़ सेवा कीयना

(मार्कल 10:35-45)

20 तेना पया, जेबेदिना मुते तनाङ मग़्कु याकुबि, योहनि, वेरिन पोसि, येसुन बेदाय ताल्ह्‌ककन इन्जि, ओनगा वासि दंडुम अरता. 21 “नीक बाताल गावले, अका?” इन्जि येसु तान ताल्ह्‌कतोग़. अद इता, “आयो गूरु, निमा नीवा राजगादेतगा उदकिन अस्के, नावाङ इर्वुर पेकोरिनु, ओर्विन नीवा तिनळ बाजे, ओसो ओर्विन नीवा दावळ बाजे उदिह कीसि, नीवा संगे राजेम कीयलाहि, ओरिह्‌क निमा अदिकर ईम.” 22 अस्के येसु वेर इर्वुर तानाङ मग़्किरिन इतोग़, “मीट बाताल ताल्ह्‌किह्‌निर, अद मीक तेळियिह्‌ताया? नना बेद तिपलते अरयकन, अद तिपलते मीट अरया पग़यकिरा?” इतोग़.✡ “एय, माट वने अद तिपलते अरयलाह तयर मह्‌नोम, गूरु,” इन्जि वेर इतोर. 23 “नना अरयनद तिपलते मीट अरयकिर, निटमे! मति राजेम कीनेके, नावा तिनळतके-दावळतके उदिह कीयलाह अदिकर नयगा इले. अद जागा बोरेनाह्‌क नावा बाबाल ओप्पे कीस तासतोग़, ओरे अगा उद पग़यनुर,” इन्जि येसु वेहतोग़.

24 वेर तमोग़ इर्वुर ताल्ह्‌कतदिन केंजिसि, पिसतोर दहा मुल कग़यवालोर, वेर इर्वुरा पोग़ोन ओङ आतोर. 25 येसु पया तनाङ कग़यवालोर सबेटोरिन उंदिय जागा केयिसि इतोग़, “इद दुनियातोर राजालोर, तमा रय्ततुन कय इळ्न तासिह्‌तोर, अहे दुनियातोर बेरा मन्कलोर उड्ला मन्कलोरगा तमा अदिकरते ताकिह कीस्तोर, इद इतेक मीक एर्काये. 26 मीट मात्रम इद्रम आयनद आयो. मियग्डाहि बोग़ देवुळता मुनेह बेरोग़ आयलाह ऊळिह्‌तोग़, ओग़ मीवा सेवा केवाल आयेग़.✡ 27 अहे बोग़ मियग्डाहि देवुळता मुनेह सबेटोरिह्‌क बेरोग़ आयलाह ऊळिह्‌तोग़, ओग़ मीवा ओर्युलतोग़ आयेग़. 28 माने-मन्कना नडुम पुटटोनन, नना वने दुस्रोरिन नावा सेवा कीया वेहतलाह, इद बूमते वावोन. मति दुस्रोरा सेवा कीयलाहि, ओसो वेल्‍लाटोरा पापमता दांड निहतलाह, नना नावा जीवा ईयलाह वातन.✡(अहलेह्‌का मीट वने दुस्रोरा सेवा कीम्ह्‌टु,)✡” इन्जि येसु इतोग़.

येसु इर्वुर गुडिरिन तोवनाह कीस्तोग़

(मार्कल 10:46-52; लूकाल 18:35-43)

29 पया येसु तनाङ कग़यवालोर बार, यरिग़ो नाटेनाहि पेसिस अनेके, ओना पयाह पयाह वेल्‍लाय मांदि अंदुर. 30 अनेक पया ऊळाट, अद अग़दगा इर्वुर गुडिर उदिस मतोर. मावा मुनेह येसु दास्तोग़ इन्जि, पता अरताह्‌कु, ओर केयिस-केयिस इनदलातोर, “ए सामि, दाविद राजाना कूळतोनिन पिसिह केवानिन, मावा पोग़ोन दया कीमु,” इतोर. 31 गुडिरिनु केमेन मनिर इनजोरे लोकुर पळ्मिङ ईतोर. मति ओर गुडिर, “ए सामि, दाविद राजाना कूळतोनिन, मावा पोग़ोन दया कीम,” इनजोर ओसो जोरतेने केयिंदुर. 32 येसु अगा रोमिसि, ओरिन केयिस ताल्ह्‌कतोग़, “नना मियेनाह्‌क बाताङ कीकन?” इन्जि ताल्ह्‌कतोग़. 33 “माट तोवयना इन्जि, मावाङ कोंडान बेस कीसीम, सामि,” इनजोर ओर ताल्ह्‌कतोर. 34 येसुह्‌क ओरा मान वसताह्‌कु, ओग़ ओराङ कोंडान बोयतोग़. ओग़ बोयताहे, ओर तोप्नेन तोवतोर. पया ओर येसुना संगे वातोर.

21

येसु येरुसलेमते ओळियिह्‌तोग़

(मार्कल 11:1-10; लूकाल 19:29-38; योहन 12:12-15)

1 येसु तनाङ कग़यवालोर बार, येरुसलेम सहरता एरे एवयलाह आतोर. पया जय्तुन मराना मेटातगा, बेत्पागे नाटे वातोर अस्के, येसु इर्वुर कग़यवालोरिन नाटे लोहतोग़. 2 “मुनेह दिसनद नाटेनगा अन्ह्‌ट, अगा एवयकिर अस्के, मीक उंदि दोहच तासतद गाळ्‍दि ओसो ताना पियो दिसनुङ. अविस्किन लेहच, नयगा पोस वाटु. 3 बोग़ाय मीक इविन बाराह्‌कु ओय्ह्‌निर इतेके, सामिह्‌क इविना गर्ज अरता, इद्रम इन्ह्‌ट. अस्के ओग़ चट्पिट अविन ततलाह ईयनोग़,” इन्जि येसु ओर इर्वुर कग़यवालोरिन लोहतोग़.

4 इव गोटिङ आताङ अस्के, सास्त्रमते मुने देवुळता कबुरतोग़ वेहतद पोल्‍लो करल आता, अद पोल्‍लो इह मन्ह्‌ता:

5 येरुसलेम सहरतोरिह्‌क वेहाट,

“ऊळाट, मीवा राजाल मियके वास्तोग़,

कुलुल बुद आसि, गाळ्‍दतगा उदसोरे,

इतेके गाळ्‍द-पियोतगा उदिस वास्तोग़!”✡

6 अस्के पया ओर इर्वुर कग़यवालोर नाटे अन्जि, येसु वेहतप, अहे कीतोर. 7 गाळ्‍दि ओसो गाळ्‍द-पियो तचि, अविस्कना पोग़ोन तमाङ कोटजगाङ ताग़तोर. अस्के येसु अगा उदतोग़, उदिसि येरुसलेमते वातोग़. 8 मुडग्डाहि वेल्‍लाटोरे लोकुर येसुह्‌कु मान ईयलाह, तमाङ कोटजगाङ तेंडिसि, अग़दे ओना मुनेह ताग़िन्दुर. ओसो उच्वुर बार मरानाङ कोमान डायिसि, अग़दे ताग़िन्दुर.* 9 येसुना पेग़्के-मुनेह अनवालोर लोकुर रोदा कीसोरे, केयसोरे इनदलाह आतोर,

“दाविद राजानापुळ्गतोग़ पिसिह केवाह्‌क जोहर!†

देवुळबाबाना अदिकर पोस वास्तोग़, ओन्कु देवुळता देय्वा आयि!

पोग़ोटा देवुळतुह्‌क जोहर!”✡

10 येसु येरुसलेम सहरतगा वातोग़ अस्के, सहरमेटोर रोदा आसोर ताल्ह्‌किंदुर, “वेग़ बोग़ आंदोग़, रा?” 11 “वेग़ गालिल पटटा नासरेत नाटे मनवाल, देवुळता कबुरतोग़ येसु आंदोग़,” इनजोर लोकुर वेहन्दुर.

येसु मंदिरताहि वीकुरतोरिन पूंडिह्‌तोग़

(मार्कल 11:15-18; लूकाल 19:45-47)

12 येसु पया मंदिरलोप्पा ओळियतोग़, अह कीसि अगा वमवालोर-असवालोर कतमतोरिन पलत पूंडटोग़. ओसो कोताङ बद्ले केवालोराङ बलानु, ओसो मोकतुह्‌क अरयनव परेवाङ वमवालोराङ कुतुस्किन, कप मुळ्हतोग़.✡(सर्करताङ कोताङ मंदिरतगा वाटलाह ताकोङ आंदुङ, अदिह्‌कु अव कोताङ बद्ले कीसि यहुदिराङ कोताङ एवालोर अगा उदिस मंदुर.) 13 अह कीसि येसु ओरिन इतोग़, “ ‘नावा लोतुन मोळ्कनद जागा इनदनुर,’✡ इन्जि देवुळ इन्ह्‌ता, इद्रम सास्त्रमते रासतद मन्ह्‌ता. मति मीट देवुळता लोतुन डाकुरा डेरा कीतिर!”✡ इतोग़.

14 पया मंदिरतगा गुडिर-कूटालोर येसुनके वातोर अस्के, ओग़ ओरिन सव्रे कीतोग़. 15 अस्के मंदिरते मनवालोर पेर्मालोर ओसो सास्त्रमगूरुर, वेर येसु कीताङ बेराङ कबस्किन ऊळिसि. ओसो मंदिरतगा पिलाङ-पेकोर “दाविदना कुट्मळतोग़ पिसिह केवाह्‌क जोहर आयि!” इन्जि केयसोर इंदुर, इदिन वने वेर ऊळतोर. ऊळिसि, वेर ओङ आतोर. 16 “पिलाङ-पेकोर नीकु बार इन्ह्‌तोर, तेन निमा केंजतिना?” इन्जि वेर येसुन कट्ला कीतोर. पया येसु इतोग़, “इंगो रा, ओर सेतेमे इन्ह्‌तोर! मति मीटु बेस्काय सास्त्रमते इद्रम अर्विसि ऊळतिरा: निमा उड्लोर पेकोराङ, बाला पेकोराङ तोडिनाहि, नीक जोहर कीयनव पाटाङ पेसनाह कीतिन”✡?

17 इचोन वळ्ह्‌किसि, येसु ओरिन विळ्सतोग़. सहरताहि कग़यवालोरा संगे पेसिस पया, बेतनि नाटे अन्जि, अगान निद्र कीतोर.✡

येसु अंजिर मरातुन सरप ईस्तोग़

(मार्कल 11:12-14,20-24)

18 नग़्कमि येसु ओसो तनाङ कग़यवालोर येरुसलेमतके अनेके, येसुह्‌क कग़्व वसता. 19 अग़दगा उंदि अंजिर मरा दिसताह्‌कु, अगा तिनदलाह अंजिर पंडिङ मनदनुङ बहे, इन्जि येसु मराता एरे अन्जि ऊळतोग़. मति ऊळतेके उंद वने पंड अगा इले, वेट आकिङे मताङ. अस्के ओग़ मरातुन इतोग़, “ए मरातिन, नियगा बेस्केन कायाङ आदमाकिङ!” इनजोर सरप ईतोग़. अह इताहे चट्‌नेन मरा वतिस अता. 20 तेन ऊळिस कग़यवालोर बयल आतोर, आसि इतोर, “गूरु, अंजिर मरा इचोन चट्‌नेन बह वाग़िस अता?” इतोर. 21 येसु ओरिन इतोग़, “इह केंजाट, नना सेतेम वेहतह्‌नन, मीट बेदे उन्क-मन्क आयवा, देवुळता लावतगा विस्वस तासतेके, मीट इदिने आयो, मति तेन्काय बेराङ कबस्क कीया पग़यकिर.✡ इद मेटातुनु निमा ‘डग वासि सम्दुरतगा अन्ज अर्म!’ इनजोर इतेके, अद अद्रमे आयग़ा.✡ 22 बेदिनाय मीट उन्क-मन्क आयवा, विस्वसते पार्तना कीस तान ताल्ह्‌कतेके, देवुळि मियेनाह्‌क अह कीयग़ाये,✡” इन्जि इतोग़.

पेदल्क येसुना अदिकरता लोप्पा ताल्ह्‌किह्‌तोर

(मार्कल 11:27-33; लूकाल 20:1-8)

23 येसु पया ओसोवने येरुसलेम मंदिरतगा नेङतोग़. अगा ओग़ काग़्हनेके, पेर्मालोर ओसो दुस्रोर यहुदिराङ पेदल्क, वेर येसुन इनदलाह आतोर, “नियगा मंदिरताहि वीकुरतोरिन पूंडलाह अदिकर मन्ह्‌ताया? मतेके बेद्रमता अदिकर मन्ह्‌ता, ओसो इद अदिकर बोग़ नीक ईतोग़?” इन्जि ताल्ह्‌कतोर. 24 अस्के येसु ओरिन इतोग़, “नना वने मीक उंद पोल्‍लो ताल्ह्‌किह्‌नन. मीट इदिन वेहतेके, नना वने बेद अदिकरते कीय्ह्‌नन, अदिन वेहतकन. 25 योहनिह्‌क लोकुरिन देवुळता पेदिरते एग़ मीहतलाह, बोग़ अदिकर ईतोग़? देवुळ ईताया, बारा मन्कलोर ईतोरा?” इन्जि ताल्ह्‌कतोग़. अस्के ओर तमतमाय इह वळ्ह्‌किंदुर, “माट देवुळ ईता इनदकल अस्के, वेग़ इनदनोग़, ‘अह इतेक मीट बाराह्‌क योहनिन नमविर?’ इनदनोग़. 26 मति माट मन्कलोर ईतोर इनदकल इतेक, लोकुर माक अडम आयनुर; योहन देवुळता कबुरतोग़ आंदोग़ इनजोर वेर नमिह्‌तोर कोनि.”

27 अदिह्‌क पया ओर पेदल्क “माट पुनोम,” इनजोर इतोर. अस्के पया येसु इतोग़, “अह इतेके, नना वने इव कबस्किन बेद अदिकरते कीय्ह्‌नन, अदिन मीक वेहोन,” इतोग़.

इर्वुर मग़्किरा पुन्पिह कीयनद पीटो

28 येसु ओसो इतोग़, “नना उंद पुन्पिह कीयनद पीटो वेहतह्‌नन, केंजाट. वग़ोग़ मन्कह्‌क इर्वुर पेकोर मतोर. तपे माळा मग़नगा अन्जि, ‘निमा नेंड अंगुर वाळुमतगा अन्जि कबळ कीम डा,’ इन्जि वेहतोग़. 29 ‘नाक दाया वसो, रा!’ इन्जि, वेग़ पेकाल इतोग़, मति पया बहो आलिह कीसि, वेना विचर मिळ्न्दताह्‌कु, वेग़ कबळतुह्‌क अतोग़.

30 “पया तपे उड्लोग़ पेकानगा अन्जि अहे वेहतोग़. ओग़ उड्लोग़ पेकाल पया, ‘एय, दाय्ह्‌नन बाबा!’ इतोग़, मति अनोग़.

31 “इदिनलोप्पा मीवा बाताल विचर मन्ह्‌ता? इर्वुरग्डाहि बोग़ तपेना पोल्‍लो केंजतोग़?” इन्जि येसु ओरिन ताल्ह्‌कतोग़. “माळा मग़िय केंजतोग़,” इनजोर इतोर. येसु ओरिन इतोग़, “इह केंजाट, नना सेतेम वेहतह्‌नन, मीकाय मुने सिद्‌वा एनवालोर ओसो बोगेस्कु, इद्रमतोर देवुळता राजेमते जागा पोयह्‌तोर. 32 योहन मीकु सेतेमता अग़ तोहतलाह वातोग़, मति मीट लोकुरिर ओन नमविर. सिद्‌वा एनवालोर ओसो बोगेस्कु मात्रम ओन नमतोर. ओर तमा पापमताहि मिळ्न्दतदिन ऊळिस तेला मीटु मिळ्न्दविर, योहनिन नमवाये मतिर.

कूलतोरा पुन्पिह कीयनद पीटो

(मार्कल 12:1-12; लूकाल 20:9-19)

33 “ओसो उंद पुन्पिह कीयनद पीटो वेहतह्‌नन, केंजाटु. ओर्वोग़ लोता माल्काल साव्कर मतोग़, ओग़ु अंगुर वाळुम ओग़्सतोग़. अंगुर सोपता वाळुम ओग़्सिस, ताना सर्ने वेटळ दोहतोग़. पया वाळुमता लोप्पा अंगुर जोमा पेग़लाहि, उंदि बोंदा तर्वतोग़, ओसो ताना एरे वाळुम केपलाह उंद मंडा पंडटोग़.✡ पया ओग़ दुस्रोरिह्‌क कूलते तासिसि, जेक देसेमते पय्नम अतोग़. 34 पया अंगुर पंडिना पंटा वातस्के, ओग़ तना पंटाता तूस ओयनेनाह्‌कु, उय्तुर ओर्युलतोरिनु, ऊळेवाळे केवालोरक्‍के लोहतोग़.

35 “पया ओर्युलतोर वाळुमतगा वातस्के, वेर ऊळेवाळे केवालोर ओरिन पोसि, बोन नल्हतोर, बोन हव्कतोर, बोन बंडाङ उकतोर. 36 इदिन केंजिसि पया, ओग़ माल्काल ओसोवन मर्ला, मुने लोहतोरिह्‌काय एक्‍वा ओर्युलतोरिनु ओसो लोहतोग़. वेरा संगे वने ओर ऊळेवाळे केवालोर अहे कीतोर. 37 आक्रिते नावा पेकान मान तासनुर इन्जि, ओग़ु तना मग़िनु ओरक्‍के लोहतोग़. 38 मति ऊळेवाळे केवालोर मग़ि वायनदिन ऊळिसि, तमतमाय वळ्ह्‌किंदुर, ‘इद तपेना सम्सरम इतेके वेन्के आयग़ा. दट, वेने माट हव्किङ, अस्के वेना तूस माक आयग़ा.’ 39 इद्रम इन्जि ओन पोसि, वाळुमता पलतेह ओसि हव्कतोर.

40 “अह इतेके वाळुमता माल्काल मल्स वायनोग़ अस्के, ओग़ वेर ऊळेवाळे केवालोरिनु बह कीयनोग़ इह्‌निर मीटु?” इन्जि येसु ताल्ह्‌कतोग़.

41 अस्के ओर पेदल्क येसुन इतोर, “अद्रमतोर लाग्वोरिन ओग़ देबाङ-गूटेङ कीसोर-कीसोरे हव्कनोग़, अह कीसि बराबर पंटातुह्‌क पंटाता ओना तूस एवालोरिह्‌कु, ओग़ अद वाळुमतुन कूलते ईयनोग़,” इतोर.

42-43 येसु इतोग़, “केंजाट, मीट सेतेमे इतिर, ताना अर्तम इह मन्ह्‌ता. देवुळि तना राजेमते मीक यहुदिरिह्‌क दोर्कनद तूसतुनु, मीवा जागाते ताना पोल्‍लोते तिरियवालोर (दुस्राङ जातिनोरिह्‌क) ईयग़ा.

“नना मीक ओसो उंद पोल्‍लो वेहतह्‌नन. मीटु (देवुळ लोहवाल राजाना लोप्पा) सास्त्रमते इदिन अर्वविरा?

बेद बंडातुन मुने बेल्दर्कु (लोन दोहवालोर) पोहचीतोर,

अदे बंडा इंजेके मूलाता आदर बंडा आता.

इद देवुळबाबानाये कबळ आंदु,

इद माक पकाय बामतप दिसिह्‌ता.✡

44 अद बंडातगा बोग़ अरयनोग़, ओग़ ईंदेग़-पोदोग़ आयनोग़, मति अद बार बोनगा अरता इतेके, ओग़ गुंडा-गुंडा आयनोग़,” इन्जि येसु इतोग़.

45 येसुनाङ पुन्पिह कीयनाङ पीटोङ केंजिसि, ओर लाग्वोर कोरातोरा लोप्पा वळ्ह्‌कनस्के, मावाय लोप्पा वळ्ह्‌किह्‌तोग़ इन्जि, पेर्मालोर ओसो परुसिर पुतोर. 46 अदिह्‌क येसुन ओर पोयतलाहि अग़िङ पर्ह्‌किंदुर. मति लोकुर ओनु देवुळता कबुरतोग़ आंदोग़ इन्जि नमताह्‌कु, वेर लोकुरिह्‌क रेयिसि, येसुन पोयतलाह ऊळोर.

22

मर्म-कुळ्पता पुन्पिह कीयनद पीटो

(लूकाल 14:16-24)

1 येसु ओसोवने लोकुरिह्‌कु पुन्पिह कीयनाङ पीटोङ वेहता बोटटोग़. 2 ओग़ इतोग़, “देवुळताङ राजेम कीयनव अडोङ इहलेह्‌का आंदुङ. वग़ोग़ राजाल मतोग़, तना मग़ना मर्मिह्‌कु उंद कुळ्प तासतोग़.✡ 3 ओग़ु मर्म-कुळ्पतुह्‌क वायलाह, बोन-बोन मुने वेहच मतोग़, ओन-ओन केयिस ततलाह इन्जि, तनाङ ओर्युलतोरिन लोहतोग़.✡ मति ओर केयता मुलु ‘माट वावोम!’ इनजोर इतोर.

4 “वावोम इनजोर इताह्‌कु, पया ओसो उय्तुर ओर्युलतोरिन राजाल इह इन्ज लोहतोग़, ‘ऊळाट, मियेनाह्‌कु नना कुळ्प तयर कीतन. नावाङ असलताङ कुरा-पियोङ ओसो कोंदाङ हव्कतन, पुला बाताल वेस तयरे मन्ह्‌ता. जावा उनडलाह मीट मात्रम दटु इन्जि, केयता मुडुन वेहाटु,’ इनजोरे राजाल ओर्युलतोरिन लोहतोग़. 5-6 मति वेर इचोन वेहचाय, राजाना पोल्‍लोतुन पर्वा केवालेवा, उय्तुर तमाङ पोलह्‌कनके अतोर, उय्तुर बारा दंदातुह्‌क अतोर, ओसो उय्तुर बारा राजाना ओर्युलतोरिन पोसि, ओरिन उस्किस-पास्किस, नल्हचि हव्कतोर. 7 इदिन ऊळिसि राजाह्‌क पका ओङ वाता, पया तनाङ सीपय्किन लोहचि, ओर हव्कतोरिनु कतम बूळे कीसि, ओरा नाटुन ओग़िसीतोग़.

8 “अस्के राजाल तनाङ ओर्युलतोरिन इतोग़, ‘मर्म-कुळ्प इतेक तयरे मन्ह्‌ता, मति केयता मुल कोनि इद कुळ्पतुह्‌क ओप्पोर. 9 अदिह्‌क मीटु अग़िनगा, गोटुस्कनगा, बजर्कनगा अन्जि, बेच्वुर दोर्किह्‌तोर, अच्वुरिन मर्म-कुळ्प तिनदलाहि केयिस ताट.’ 10 पया ओर्युलतोर अहे कीतोर; अग़िनगा अन्जि, नेह्‌नोर-लाग्वोर बेच्वुर ओरिह्‌क दोर्कतोर, अच्वुरिन सबेटोरिन जमा कीसि ततोर. अस्के तिनवालोर मर्म-मंडामेंड तुत्‍ने आतोर.

11 “पया राजाल वेर वाता मुडुन ऊळ वातोग़, अस्के मर्मतेनाह्‌क बेसताङ गेंदेङ केग़वोग़, वग़ोग़ मन्कल ओन्क दिसतोग़. 12 ‘इंगो रा तमो, मर्मिह्‌क बेसताङ गेंदेङ केग़वा, निमा मर्म-मंडातगा बह नेङतिन, डा?’ इन्जि राजाल वेन ताल्ह्‌कतोग़. अह इतस्के वेना मोकम एग़ रेगता. 13 राजाल पया तनाङ आजोङ आयवालोरिन केयिस इतोग़, ‘वेनाङ कय्किन-काल्किन दोहचि, वेन पलत मुर्गंगाते पोहचीम्ह्‌ट. अगा मनवालोर अळयना-केयना, मुडुर-मुडुर पल्क कोग़्कना, इह कीसोर मनदनुर,’ इन्जि इतोग़.

14 “इद पुन्पिह कीयनद पीटोता अर्तम इह मन्ह्‌ता. देवुळि तना राजेमता बर्कत ईयलाह केयतोरु वेल्‍लाटोरे मन्ह्‌तोर. मति (तानाङ पोल्‍लोङ केंजिसि तानक्‍के वावालोरु इतेके) देवुळि आचतोरु उय्तुरे मन्ह्‌तोर.”✡

राजाह्‌कु सिद्‌वा ईयनदा, एवदा?

(मार्कल 12:13-17; लूकाल 20:20-26)

15 पया परुसिर अग्डाह पेसिसि, कतमतोर उंद जागाते कलियिसि, येसुन बह कीस तेला, ओना वळ्ह्‌कनद पोल्‍लोते, ओन एग़्किह कीसि तप तोहतकल इन्जि, आय्डा कीतोर. 16 अह कीसि, ओर तमाङ कग़यवालोर ओसो एरोद राजाना तुंगातोर उय्तुरिन येसुन ताल्ह्‌कलाह लोहतोर. “गूरु, निमा सेतेम मन्कनिन आसि, देवुळता अग़ सेतेमते तोहतह्‌निन इनजोर, माट पुह्‌नोम. निमा बोर बाताल इनदनुर इनजोर आल्सविन, लोकुरा मोकम ऊळिस वळ्ह्‌कविन, इद माक एर्काये. 17 अह इतेक माक उंद पोल्‍लो वेहा. रोम सर्करतुह्‌क सिद्‌वा दोहतनद मावाङ अडोना अडम मन्ह्‌ताया, इलेया? नीवा विचर बह मन्ह्‌ता?” इन्जि येसुन वेर ताल्ह्‌कतोर.*

18 वेरा कोंटेतनमतुन पुन्जि, येसु वेरिन इतोग़, “ए सोङ केवालोरिर, नाक बाराह्‌क एग़्किह कीयलाह ऊळिह्‌निर? 19 नाक सिद्‌वा दोहतनद उंद रुप्या-बंडि तोहाट.” अस्के वेर उंदि रुप्या-बंडि तोहतलाह ततोर.† 20 तचीतस्के येसु वेरिन ताल्ह्‌कतोग़, “इद बंडटगा बोना पोटो ओसो पेदिर रासतद मन्ह्‌ता?” 21 ओर इतोर, “कय्सर राजानाये!” इदिन केंजिसि येसु इतोग़, “अह इतेके, बेद रोम राजेमता कय्सर राजाना मन्ह्‌ता, अद ओन्के दोहचीम्ह्‌टु. मति बेदिन देवुळ ताल्ह्‌किह्‌ता, अदिन देवुळतुह्‌क दोहचीम्ह्‌टु.”✡

22 येसु वळ्ह्‌कतद इद पोल्‍लोतुन केंजिसि, वेर बयल आतोर. अह कीसि येसुनग्डाह पेसिस अतोर.

जीवा अरयनदिना लोप्पा गोटिङ

(मार्कल 12:18-27; लूकाल 20:27-40)

23-24 (यहुदिरगा सदुकिर इनवालोर उंद तुंगातोर मतोर; मन्कलोर हासि मल्स जीवा अरवोर इन्जि वेर इंदुर). अदे दिया उय्तुर सदुकिर येसुन एग़्किह कीयलाह, ओनगा वासि ताल्ह्‌कतोर, “गूरु, मोसानाङ अडोङ वेहतपु, बोग़ाय मग़मियाळ लेवाय हातोग़ इतेके, ओना रांडे मुतेना संगे ओना तमोग़ जोळेम आसि, तमदादाना लोता लोन निल्पिह कीयना.✡ 25 ऊळा, मयगा तमोग़ एळवुर मतोर. मुनेतोग़ उंद मुते ततोग़, मति मग़मियाळ आयवाये हातोग़, पया ओना मुते ओना तमिह्‌क आता. 26 इद्रमलेह्‌का मनेक मनेक वेग़ वन तमोग़ मग़मियाळ आयवाये हातोग़, हातस्के ओसो ओर्वोग़ तमोग़ तान जोळेम आतोग़. ओग़ वने हातोग़, इद्रमलेह्‌का तमोग़ एळवुर आसि, ताना संगे जोळेम आसि हातोर. 27 कतमतोर हातापया, अद आंचाळ वने हाता. 28 इंजेक माक वेहा, हातोर मल्स जीवा अरयनद वेलाते, ओर जीवा अरतस्के, तमोग़ एळवुरग्डाहि अद आंचाळि बोना मुते आयग़ा? अद इतेके कतमतोराय मुते आस मता कोनि!” इन्जि सदुकिर इतोर. (हामुरताहि जीवा अरयनदिन बय्तळ लोकुरे नमिह्‌तोर इन्जि तोहतलाह, वेर इह ताल्ह्‌कतोर.)

29 अस्के येसु ओरिन इतोग़, “हामुरताहि जीवा अरयना लोप्पा, देवुळता सास्त्रम बाताङ वेहतह्‌ता, अविन मीट पुनविर, ओसो हामुरताहि तेग़्किह कीयलाह देवुळता लावतुन वने पुनविर, अदिह्‌क मीटु गंगाते लेसतप मह्‌निर. 30 हातोर मल्स जीवा अरयनुर अस्के, ओरु जोळजंतुर आयोर वने, ओसो जोळजंतुर कीस एवोर वने. ओर मात्रम देवुळदीपताङ देवतुल्कना लेह्‌का मर्मिङ आयवाय मनदनुर. 31 मति हातोर मल्स जीवा अरयनुर, ताना लोप्पा देवुळि सास्त्रमते वेहच मता, अदिन मीट अर्विसि, ताना अर्तम बेस्केन पुनविरा? 32 (मावोर मुनेतोर पेदल्क अब्रहममुय्तोग़, इसकमुय्तोग़, याकुबमुय्तोग़, वेर हातापया वेल्‍लाङे दियाने) देवुळि इह वेहच मता, ‘अब्रहम, इसक, याकुब वेर मोळ्कनद देवुळतन ननान आंदन!’✡ देवुळतुन हातोर मोळ्कोर, मति जीवात मनवालोरे मोळ्किह्‌तोर, (इतेके देवुळि अह इनदनस्के, ओर मुवुर हातोराङ जीवाङ मंदुङे,) इद मीक तेळियोया?” इन्जि येसु सदुकिरिन इतोग़.

33 येसु इचोन वळ्ह्‌कतस्के, अगा सर्ने मता लोकुर ओनाङ काग़्हतनाङ पोल्‍लोन केंजिसि बामतोर.

सबेट्क बेरा अडो बेदु?

(मार्कल 12:28-31; लूकाल 10:25-28)

34 येसु सदुकिरिन मेसेह्‌ने कीस मतोग़ इन्जि, वेर परुसिरिह्‌क तेळियताह्‌कु, जमा आसि येसुनके अतोर. 35-36 ओरग्डोग़ ओर्वोग़ सास्त्रमगूरु येसुना पट ऊळलाहि ओन ताल्ह्‌कतोग़, “मोसानाङ अडोना सास्त्रमतगा सबेट्क बेरा अडो बेद आंदु, गूरु?” 37 येसु इतोग़, “देवुळि नीवा सामि इनजोर, तान निमा पूरा बुदताहि, पूरा जीवाताहि, पूरा विचरताहि जीवा कीमु.✡ 38 इदे अडो सबेट्क बेरा ओसो मोदुल अडो आंदु. 39 ओसो तेनाय लेह्‌का दुस्रा अडो इदु: निमा कुदतुन जीवा कीतपु, दुस्रोरिन वने जीवा कीम.✡✡ 40 इव रेंड अडोङ इतेके, मोसानाङ सबे अडोना ओसो देवुळता कबुरतोरा पूरा काग़्हमुळता मोदुल आस्ता,”✡ इन्जि येसु इतोग़.

दाविदना पुळ्गतोग़, ओना सामि

(मार्कल 12:35-37; लूकाल 20:41-44)

41-42 पया परुसिर येसुना सर्ने जमा आतस्के, येसु ओरिन ताल्ह्‌कतोग़, “देवुळ लोहवाल किर्स्तु इनवाल पिसिह केवाल, वेना लोप्पा मीवा विचर बह मन्ह्‌ता? वेग़ बोना पुळ्गतोग़, रा?” “दाविद राजाना पुळ्गतोग़,” इन्जि वेर इतोर. 43 “अह इतेके दाविदिह्‌क देवुळता जीवा दळ्म अर्स वेहताह्‌कु,✡ वेग़ पिसिह केवानु ‘सामि’ इनजोर ओग़ इह बह इतोग़? 44 दाविद सास्त्रमते इह रासिस तासतोग़, सीता मन्ह्‌ताया?

देवुळि नावा सामिन इता,

‘बेचानाह नना नीवा कोटुलतोरिन, नीवाङ काल्कना इळ्न तच एवोन,

अचानाह नावा तिनळ बाजेता राजगादेतगा उदिस मन,’ इता ✡

45 दाविद कुदि ओनु ‘सामि’ इन्ह्‌तोग़ इतेके, ओग़ सिरप दाविदना पुळ्गतोग़ बह आया पग़यनोग़?” इन्जि येसु ताल्ह्‌कतोग़. 46 अस्के ओनु यहुदिरा पेदल्कनाहि बोन्के, उंद पोल्‍लो वने मल्हतलाह वावो. अद दियाताहि येसुन इंका ओसोवने बाताङाय ताल्ह्‌किसि एग़्किह कीयलाहि, बोग़े बह दीरा केवोग़.

23

सास्त्रमगूरुरा, परुसिरा सोङु

1-2 अस्के पया येसु तनाङ कग़यवालोरिन ओसो मुडुन इतोग़, “सास्त्रमगूरुर ओसो परुसिर, वेरिह्‌कु मोसानाङ अडोङ काग़्हतनद अदिकर मन्ह्‌ता. 3 अदिनेनाह्‌क ओरु मीक बाताङ बाताङ वेहतनुर, अव सबे पोल्‍लोनु मीट माळाटु, नोमाटु; मति ओर कीतप मीट बह केमाटु. बह इतेके ओर सिरप लोकुरिह्‌के वेहतह्‌तोर, मति तमा इतेके अह केवोर आस्तोर.✡ 4 वेर वेहतव अडोङ, मीक पका बेरा मोतालेह्‌का आस्ताङ. मति अद मोतातुन तमा इतेके, कयतेला बोयिस ऊळोर.✡

5 “वेर तमाङ कतम कबस्किन लोकुर ऊळना इन्जि कीस्तोर. देवुळता पोल्‍लो रासिसि निहच तासतव ताय्तिङ बेराङ-बेराङ पंडिसि, वेरु तमाङ डंडाकय्कनगा ओसो कपरातगा दोहतह्‌तोर. ओसो तमाङ गेंदे-कोङिह्‌कु लाट-लाट लासाङ वेळ्हतह्‌तोर. लोकुर वेरिन पका कर्तुळ इनदना इन्जि वेर इह कीस्तोर. 6 वेरिह्‌क कुळ्पिनगा ओसो पार्तनाताङ लोह्‌कनगा, बेरोर उदवालोराङ जागाङ गावले.✡ 7 लोकुर वेरिन गोटुस्कनगा जोहर कीयना ओसो ‘गूरु’ इनदना, इद्रमताङ वेरिह्‌क बेसु.✡

8 “मति मीकु बोग़े ‘गूरु’ इनमाकेग़. बाराह्‌क इतेके नना ओर्वोनन मीवा गूरुनन, मीट मात्रम कतमतोरिर तमोग़-दादालोरिर मह्‌निर, मियगा उड्लोग़-बेरोग़ इलविर.✡ 9 अद्रमे इद बूमते बोने मीटु ‘बाबा’ इन्जि मान एमाटु, बाराह्‌क इतेके देवुळदीपते मनवाल मीवा बाबाल, ओन्के इद्रमता मान ईयनद ओप्पिह्‌ता. 10 ओसो मीकु बोग़े ‘माल्का’ इन्जि इनमाकेग़. बाराह्‌क इतेके देवुळ लोहतोग़ पिसिह केवानन, ननाने मीवा माल्कानन आंदन. 11 मति देवुळता मुनेह मियगा सबेट्क बेरोग़ बोग़ आयलाह ऊळिह्‌तोग़, ओग़ मीवा सेवा केवाल आयेग़. 12 बोग़ तन्क बेरोग़ कीयनोग़, देवुळि ओन उड्लोग़ कीयग़ा. अहे बोग़ कुलुल बुदते ताकिह्‌तोग़, ओन देवुळ बेरोग़ कीयग़ा.✡

13 “ए सास्त्रमगूरुरिर ओसो परुसिरिर, मीट सोङ केवालोरिर! देवुळि मीक पका सिक्सा ईयग़ा! बाराह्‌क इतेके देवुळता राजेमतके वावालोरा अग़ मीट केहतह्‌निर. मीट कुद वने ओळियविर, ओसो ओळियवालोरिन वने दाया एविर.✡

14 [“ए सास्त्रमगूरुरिर ओसो परुसिरिर, मीट सोङ केवालोरिर! मीक बेचोटा गोसा आयग़ा! बाराह्‌क इतेके मीटु रांडे आस्कना सम्सरम तिन्ज मुळ्हतह्‌निर. ओसो सोङ कीतपु, वेल्‍लाय जोम रोमवा पार्तना कीय्ह्‌निर. इदिनेनाह्‌क मीकु ओसो एक्‍वा सिक्सा आयग़ा!]*

15 “ए सास्त्रमगूरुरिर ओसो परुसिरिर, मीट सोङ केवालोरिर! मीक बेचोटा गोसा आयग़ा! बाराह्‌क इतेक मीट दुस्राङ-दुस्राङ देसेह्‌कनगा, यहुदि दर्मते ओळियवाल वग़ोग़े कग़यवान दोर्किह कीयलाह,✡ बूमतुन मारिह कीय्ह्‌निर! ओग़ दोर्कतस्के पया मीट ओनु मीकाय एक्‍वा, पिववद किसबटटा सिक्सातुह्‌कु ओप्पनाह कीय्ह्‌निर.

16 “ए अग़ तोहतह्‌नोम इनवालोर गुडिरिर! मीक बेचोटा गोसा आयग़ा! बाराह्‌क इतेके ‘बोग़ाय मंदिरता गूडटा किरिया कीतेके, ओन अद किरिया पोयो. मति बोग़ गूडटा बंगरता किरिया कीस्तोग़, ओन मात्रमि अद किरिया पोयह्‌ता,’ इन्जि मीट काग़्हतह्‌निर. 17 ए बय्तळ गुडिरिर!✡ गूडटगा मनाह्‌के अद बंगर पवित्र आस्ता, इतेके बेरा बेद, बंगरा, गूडिया? 18 ओसो ‘बोग़ मंदिरतगा गर्याता किरिया कीस्तोग़, ओन अद किरिया पोयो. मति गर्याता पोग़ोन वाटटदिना बोग़ किरिया कीस्तोग़, ओन अद किरिया पोयह्‌ता,’ इन्जि मीट काग़्हतह्‌निर. 19 ए गुडिरिर!✡ गर्यातगा मनाह्‌के, वाटटद मोक आयि, कोड आयि, पवित्र आस्ता, इतेके बेरा बेदु, गर्याया, बार कोडिया? 20 अदिह्‌क बोग़ गर्याता किरिया कीस्तोग़, ओग़ु गर्याता ओसो गर्यातगा वाटटदिना किरिया कीस्तोग़. 21 ओसो बोग़ु मंदिरता गूडटा किरिया कीस्तोग़, ओग़ु अगा मोळ्कनद देवुळता किरिया कीस्तोग़. 22 ओसो बोग़ु देवुळदीपता किरिया कीस्तोग़, ओग़ु देवुळता राजगादेता ओसो ताना पोग़ोन उदनदिना किरिया कीस्तोग़. (अदिनेनाह्‌कु बेगाय बेगा अद किरिया पोयतह्‌ताये!)

23 “ए सास्त्रमगूरुरिर ओसो परुसिरिर, मीट सोङ केवालोरिर! मीक बेचोटा गोसा आयग़ा! बाराह्‌क इतेके मीटु जीरा, सोप, इद्रमता पंटाता वने, दहा तूस्कनग्डाहि उंद तूस देवुळतुह्‌क कोड ईय्ह्‌निर. मति सेतेमते नेयम कीयना, जीवा लोपना, देवुळतगा बर्वस तासना, अडोना सास्त्रमते रासतव इद्रमताङ मोदुल पोल्‍लोन मीट विळ्सतिर. मति अव उड्लाङ पोल्‍लोन वने माळनाय मता, ओसो इव मोदुल पोल्‍लोन वने माळनाय मता.✡ 24 ए अग़ तोहतह्‌नोम इनवालोर गुडिरिर!✡ बोग़ बुसिन बार वाळा पोस पोहतह्‌तोग़, मति रूटुमतुन बार ऊळवा, गुस्क्ने लोपिह्‌तोग़, (अद्रमलेह्‌का मीट उड्लाङ-उड्लाङ पोल्‍लोन पका नोमिह्‌निर, मोदुल पोल्‍लोन बार मुर्तिय सीता केविर.)

25 “ए सास्त्रमगूरुरिर ओसो परुसिरिर, मीट सोङ केवालोरिर! मीक बेचोटा गोसा आयग़ा! बाराह्‌क इतेके मीटु गिनेङ-बट्किन सिरप पलतेनाह तोमिह्‌निर, मति लोप्पाडेके इतेके, उळ्बेते लोकुरिन जाळ्पिसि दोर्किह कीतद मादे निंदिस मन्ह्‌ताङ.✡ 26 ए बुदते गुडि मनवालोर परुसिरिर!✡ मुने बट्कितुन लोप्पा तोमना, अस्के अद पलत वने वेडग़ा. (अद्रमे मुने मीवा पोटालोप्पाडाङ विचर्क नेह्‌नाङ आयिङ, अस्के पया मीवाङ कबस्क वने नेह्‌नाङ मनदनुङ.)

27 “ए सास्त्रमगूरुरिर ओसो परुसिरिर, मीट सोङ केवालोरिर! मीक बेचोटा गोसा आयग़ा! बाराह्‌क इतेके मीटु पांड्रि चुना ओकताङ गुमयानलेह्‌का मह्‌निर.✡ अव पलतेनाह इतेक पका सोबा दिसिह्‌ताङ, मति लोप्पाडेके ऊळतेके, सेत्तानाङ बोकाङ, कळियताङ-कळियताङ एग़्स्किसि किडुम पोस मन्ह्‌ताङ.✡ 28 अहे मीट वने पलताहि लोकुरिह्‌क पका सेतेमतोरा लेह्‌का दिसिह्‌निर. मति मीवा पोटालोप्पा नाळेह कीयनद बुद, पापम बुदि निंदिस मन्ह्‌ता.

29 “ए सास्त्रमगूरुरिर ओसो परुसिरिर, मीट सोङ केवालोरिर! मीक पका सिक्सा आयग़ा! बाराह्‌क इतेके मीटु मुनेतोर देवुळता कबुरतोरिन ओसो सेतेमतोरिन मान ईयलाह, ओराङ गुमयान सिंग्रम कीय्ह्‌निर, बंडाङ ओग़्सिह्‌निर.✡ 30 अह कीसि मीट इह्‌निर, ‘माट मावाङ तादोर-बाबोरा कालमते मन्ज मतेके, देवुळता कबुरतोरिन हव्कवालोरा तोळ आयोम आवेरोम.’ 31 इद्रम इन्जिये माट मुनेतोर कबुरतोरिन हव्कतोरा जालपिल आंदोम इनजोर, मीट कबुल आय्ह्‌निर.✡(ओसो नावाङ केंजवोरिर आसि, मीवा तादोर-बाबोरा लाग्वा बुदतुन मीट विळ्सविर इन्जि तोहतह्‌निर.) 32-33 ए वीसमतरसलेह्‌काडोरिर! माट नेह्‌नाङ कीय्ह्‌नोम इह्‌निर इतेके कीम्ह्‌टु! कीम्ह्‌ट, मीवाङ तादोर-बाबोरा लेह्‌का! ओरा सुरु कीतद पापमतुन मीट मारिह कीम्ह्‌ट!✡ मति मीटु बगबग मळ्गनद किसबटटा सिक्साताहि बह पिह्‌ट अरयकिर? 34 केंजाट, नना मियके कबुरतोरिनु, सेहनालोरिनु, सास्त्रमगूरुरिनु लोहतकन. मीटु ओरिन उच्वुरिन हव्कनागुटातगा वेळ्हतकिर, हव्ककिर, ओसो उच्वुरिन मीवाङ पार्तनाताङ लोह्‌कने सोग़्‍पा-जूटटे नल्हतकिर, नल्हचि ओरिनु नाह्‌क-नाह्‌क कोहतकिर. 35 नना ओरिन बाराह्‌क लोहतकन इतेके, बोर मुनेतोर सेतेमतोर लोकुरिन हव्कतोरु, ओरिन हव्कतद पापमता सिक्सा, कतम मीवा पोग़ोन अरयना इन्जि.✡ ओर सेतेमतोर लोकुर बोर इतेके, सुरुमुने सेतेमते मतोग़ हाबेल✡ वेनग्डाह बर्काना मग़ि जकरिया बूमयानगा✡ एवनाह (वेने कोनि मंदिरता गर्या ओसो गूडटा नडुम हव्किस मतोर).† 36 इह केंजाट, नना सेतेम वेहतह्‌नन, इव हव्कनाङ कबस्कना पूरा सिक्सा मीट नावाङ केंजवोरिर, इद पीळतोरगा अरयग़ा.✡

37 “ए येरुसलेमतोरिर, ए येरुसलेमतोरिर देवुळता कबुरतोरिन हव्कवालोरिर,✡ मियके देवुळ लोहतोर बळयिरिनु बंडाङ उकवालोरिर! बेद्रम तलोग़ कोग़ु तनाङ पीसेन काग़ोलिह्‌ता, अद्रमलेह्‌काने मीकु नयगा गुम कीयना इन्जि, बेचोको मल्काङ नावा विचर आंदु! मति मीट नाकु अह कीयलाह एविर. 38 केंजाट, मीवा मंदिर इम्ने आनाह, देवुळि मीक विळ्सिस दायग़ा. 39 नना मीक वेहतह्‌नन, नना मल्स वायनस्के ‘देवुळबाबाना अदिकर पोस वावाह्‌कु देवुळता देय्वा दोर्कि!’✡ इनजोर मीट इनदकिर, अचानाह नना मीवाङ कोंडाह्‌क मुर्तिय दिसोन आयकन,” इन्जि इतोग़.✡

24

मंदिर बूळेम आयनालोप्पा कबुरि

(मार्कल 13:1-2; लूकाल 21:5-6)

1 पया येसु मंदिरताहि पेसिसि पलत अनेके, मंदिरताङ बंग्‍लाङ तोहतलाहि कग़यवालोर ओनगा वातोर. 2 अस्के येसु ओरिन इतोग़, “मीट इव सबेटविन बेस ऊळाटु. इह केंजाट, नना सेतेम वेहतह्‌नन, इव इचोन बूळेम आयनुङ इतेके, इविस्कनगा बंडाता पोग़ोन बंडा वने मनो आयग़ा, बूळे केवालोरु कतम अर्हतनुर,✡” इतोग़.

विस्वसिराङ तिपल्कु

(मार्कल 13:3-10; लूकाल 21:7-19)

3 पया येसु जय्तुन मराना मेटातगा वग़ोग़े उदिस मनेके, कग़यवालोर ओनगा वासि ताल्ह्‌कतोर, “इव पोल्‍लोङ बेस्के बह आयनुङ, गूरु? नीवा वायनद वेला ओसो इद बूम मारनद वेला एवयनामुने, बेद्रमताङ सीनाङ आयनुङ?” इन्जि ताल्ह्‌कतोर.

4 येसु ओरिन इतोग़, “मीक बोग़ाय नाळेह कीयनायो इन्जि, उसरते मन्ह्‌टु. 5 बाराह्‌क इतेके वेल्‍लाटोरे नावा पेदिर पोस वासि, नना देवुळ लोहतोग़ राजानन आंदन इनजोर, वेल्‍लाटोरिन नाळेह कीयनुर.✡ 6 ईनाह-आनाह नालुङ मूलाङ आसि, लळय्क आस्ताङ इन्जि, मीक एर्का आयग़ा. अस्के मीट रेयमाटु. इव पोल्‍लोङ निटम इह आयनुङे, मति इचोट्के बूम मारो. 7 जातता पोग़ोन जाति तेदग़ा, राजेमता पोग़ोन राजेमि तेदग़ा. बेगा इतेक अगा दुकळ अरयग़ा, जागाङ-बूमिङ मेलियनुङ.✡ 8 मति इव सबे पोल्‍लोङ, वायनाङ पीळाना सिरप मुर्ङुल आयग़ा, ओसो इंका पका बेरा गोसा वायग़ा.

9 “अद तूकने मीवाङ कोंटेतोर मीक जेलते वाटनुर, तिपल कीयनुर, हव्कनुर वने. मीट नाक नमवालोरिर आताह्‌कु, सबे जातिनोर मीक कोंटेङ कीयनुर.✡ 10 अस्के नाक नमवालोर वेल्‍लाटोर तमा विस्वसतुन विळ्सिसि, ओर्विह्‌क-ओर्वोग़ कोंटेतोरा कयदे पोसीयनुर, ओसो ओर्विह्‌क-ओर्वोग़ कोंटेङ कीयनुर. 11 ओसो वेल्‍लाटोर जोलहालोरु, जोल कबुर वेहचि, लोकुरिन लेसिह कीयनुर.✡ 12 ओसो पापम पकाय वीळताह्‌कु, वेल्‍लाटोर लोकुर मुनेतलेह्‌का ओर्विह्‌क-ओर्वोग़ जीवा केवोर आयनुर.✡ 13 मति आक्रि एवनाह बोर दीरा पोस मन्ह्‌तोर, देवुळि ओरिने पिसिह कीयग़ा.✡ 14 ओसो देवुळता राजेम कीयनदिना लोप्पा, बेसता कबुरतुन सबे जातिनोर केंजना इन्जि, इद कबुर बूममेंड आबुर आयग़ा. अस्के कोनि पया बूम मारनद वेला वायग़ा.

येरुसलेमतगा वायनद गोसा

(मार्कल 13:14-20; लूकाल 21:20-24)

15 “दानियेल इनवाल मुनेतोग़ देवुळता कबुरतोग़ वेहच मतपु, देवुळतुह्‌क मंदिरतुन कळ्‍वोग़ कीयनदु, एग़्ङ वायनदु, मंदिरता पवित्र गूडटे निच मनदनदिन मीट ऊळकिर.✡ (मीट अर्ववालोरिर इदिन सीताते तासाटु.) 16 अस्के यहुदा पटटे मनवालोर लोकुर, (कोंटेतोरग्डाह पिह्‌ट अरयलाह,) मेटानके रोमवा वितिर. 17 बोग़ाय लोता पोग़ोन मतेके, ओग़ तना लोता सामन ओयलाह, लोनलोप्पा नेङमाकेग़. 18 ओसो बोग़ाय मन्कल पोलमते मतेके, ओग़ तना कोटजगातुन ओयलाह, लोन मलमाकेग़.✡ 19 अव दियाने नेलाङ हव्कतव आस्किह्‌क ओसो पाल ऊहतनव तलिस्किह्‌क, बेचोटा गोसा आयग़ा! 20 माट मुसुर पेग़दस्के ओसो वारमता पोल्वादियाते वितनायो इन्जि, मीट देवुळतुन पार्तना कीम्ह्‌टु.* 21 बाराह्‌क इतेके, अद वेलाते पका बेरा गोसा आयग़ा. अचोटा गोसा बूम पुटिह कीतग्डाह, बेस्केन आयो वने, ओसो बेस्केन आयो आयग़ा.✡ 22 अव वायनव गोसाताङ दियान देवुळि कमि केवेके, बोग़े मन्कल पिस पग़वोग़ आयनोग़. मति तनाङ आचतोर लोकुरिन पिसिह कीयनेनाह्‌कु, देवुळि अव दियान कमि कीयग़ा.

देवुळ लोहतोग़ राजाल डीसाते मल्स वायनोग़

(मार्कल 13:21-31; लूकाल 21:25-33)

23 “अद वेलाते बोग़ाय मीक इनदनोग़, ‘ऊळाट, देवुळ लोहतोग़ राजाल इगाडोग़!’, ‘देवुळ लोहतोग़ राजाल अगाडोग़!’, अस्के ओनाङ सेतेम पोयमाट.✡ 24 बाराह्‌क इतेके, नना देवुळ लोहतोग़ राजानन इनवालोर जोलहालोरु, ओसो देवुळता कबुरतोनन इनवालोर जोलहालोरु,✡ इद्रमतोर पुटनुर. ओर बेराङ-बेराङ बामिह कीयनाङ सीनाङ तोहचि,✡ देवुळ आचतोर लोकुरिन वने लेसिह कीयलाह ऊळनुर. मति ओर अह कीया पग़वोर आयनुर. 25 ऊळाट, नना इतेके मीक मुनेन वेहतन, उसरते मन्ह्‌टु.

26 “अदिह्‌क मीकु बोराय इनदनुर बारा, ‘ऊळाट, देवुळ लोहतोग़ राजाल पेळ्ह्‌कल बूमते मन्ह्‌तोग़’ इतेक, अगा मीट ओन पर्ह्‌कलाह अनमाटु. ओसो मीकु ‘देवुळ लोहतोग़ राजाल लोप्पाडाङ अरानगा मन्ह्‌तोग़,’ इनजोर इनदनुर बारा, मीट अदिन वने सेतेम पोयमाटु. 27 बाराह्‌क इतेके, बेद्रमि किस-उळ्म मिळ्स्कसोरे, उंद बाजेताहि दुस्रा बाजेवनाह मिळ्स्किह्‌ता, अद्रमि माने-मन्कना नडुम पुटटोनन वायनस्के कतमतोर नाक ऊळनुर.✡ 28 बेगा हातद सेत्ता मनदग़ा, अगा गीदस्क निटमे जमा आयनुङ†. ✡

29 “अव दियानाङ तिपल्क मारताहे,

पोळ्‍द मांजो आयग़ा, ✡

नेला दींचो आयग़ा,

उकाङ पोग़ोटाह इळ्न रालनुङ, ✡

इद्रम पोग़ोटा बूमतगा सबे मेलियनुङ.✡

30 अस्के माने-मन्कना नडुम पुटटोनन, नना मोयुदगा सीना तोहतकन. पया दुनियाताङ सबे जातिनोर मन्कलोर, अर्युल पासोर हामुर-रेगाङ अळयनुर. नना बेरा डीसाते मोयुलपोग़ोन वायनदिन✡ ओर ऊळनुर. 31 अस्के पया नना नावाङ देवतुल्किन, अकुमता बेह्‌रा आल्काते, दुनियाता मूलाह्‌क-मूलाह्‌क लोहतकन.✡ पया अवु इद बूमतगा सर्ने मनवालोर नावाङ आचतोर लोकुरिन जमा कीयनुङ.

32 “गेळाताङ मरान ऊळिसि इद पोल्‍लो कग़याटु. आकिङ रालिह्‌ताङ अस्के‡ डोय एरे एवता इनजोर मीट पुह्‌निर. 33 इद्रमलेह्‌का मीट वने इव पोल्‍लोङ आयनदिन ऊळकिर अस्के, सामि गट्‌नेन एवतप लेह्‌कान इनजोर पुन्ह्‌टु. 34 इह केंजाट, नना सेतेम वेहतह्‌नन, मीट सबेटोरिर हायनामुनेन, इव नना वेहतव गोटिङ§ करल आयनुङ. 35 पोग़ोटा बूमि, इळ्ता बूमि मायनुङ, मति नावा पोल्‍लो मात्रमि बेस्केन मायो आयग़ा.✡

येसुना वायनद वेला बोन्के तेळियो

36 “मति देवुळ लोहतोग़ राजाल मल्स वायनद दियातुन, वेलातुन बोग़े पुनोग़. देवुळदीपताङ देवतुल्क वने पुनोङ, नना इंका पुनोन, सिरपि नावा बाबाले पुन्ह्‌तोग़.✡ 37 मुनेतोग़ पेदामुय्तोग़ नोहानस्केडाङ दियाने बेद्रम आता, अद्रमलेह्‌का माने-मन्कना नडुम पुटटोनन वायनस्के वने आयग़ा. 38 अस्के बेद्रम नोहा मुय्तोग़ तना लोतोर बार ओडातगा नेङनाह्‌जोम, लोकुर तिनजोर-उनजोर मतोर, मर्मिङ आंदुर, मर्मिङ कीसींदुर, 39 ओसो ओरिनु बेरा उड्रा वासि सबेटोरिन पोळ्‍ह्‌च ओनाह्‌जोम, ओरिह्‌क मुर्तिय तेळियो आसि; अद्रमि माने-मन्कना नडुम पुटटोनन वायनस्के वने आयग़ा.✡ 40 अद तूकने, पोलमते इर्वुर मन्कलोर (ओर्वोग़ विस्वसि, ओर्वोग़ विस्वसलेवोग़) मनदनुर. नना वग़ोन (नयके पोस) ओयकन, दुस्रोन बारा (बूळेम आयलाह) अगान विळ्सकन. 41 अहे रेंड आस्कु (उंदि विस्वसि, उंदि विस्वसलेवदु) जेताते पिंड नोग़सोर मनेके, नना उंदतुन (नयके पोस) ओयकन, दुस्रदिन बारा (बूळेम आयलाह) अगान विळ्सकन.✡

42 “अद्रमलेह्‌का सामि वायनद दिया बेदु, इद मीक तेळियो, अदिह्‌कु मीटु उसर आसोर मन्ह्‌टु. 43 इद उंद पोल्‍लो केंजाटु. नग़्का बेदो उंद वेलाते, कले वायना मन्ह्‌ता इन्जि, लोता माल्काल पुन्ज मतेके, ओग़ु उंजवा उसरते मन्जि, तना लोतुन कलेनु विर्हता एवोग़ आवेग़.✡ 44 अद्रम मीट वने तयर मन्ह्‌टु, बाराह्‌क इतेके मीट नावा अग़ ऊळवा वेलाते नना, माने-मन्कना नडुम पुटटोनन वायकन.✡

सेतेमतोग़ सेवक, लाग्वोग़ सेवक

(लूकाल 12:42-46)

45 “केंजाट, बोग़ मेटि लोता माल्काना ओर्युलतोरिह्‌क कगोत्क-कगो अडिया ईस्तोग़, ओग़े बेसता बुदतोग़ सेतेमते कबळ केवाल मेटि. मीट वने अहे मनदना. 46 पया माल्काल वानेके, इद्रमे बेस कबळ कीसोर मनवाल मेटि, पका देय्वातोग़ आयनोग़. 47 इह केंजाट, नना सेतेम वेहतह्‌नन, ओग़ माल्काल ओन मेटिनु, तना कतम सम्सरमतुन ऊळलाह तासनोग़.

48 “मति ओग़ मेटि लाग्वोग़ आस मतेके, ‘नावा माल्काल वायलाह आल्सेम आयनोग़ इन्जि, नना विचर वातप कीकन,’ इनजोर इनेग़.✡ 49-50 ओसो तना ऐंगेटोर सेवकिरिन नल्हतना-कोह्‌कना, ओसो कल लोटिरा संगे तिनदना-उनडना, इद्रम कीसोर मनेके, ओग़ु माल्काना अग़ ऊळवस्के, माल्काल वायनोग़. 51 मेटि इद्रम कीयह्‌पा कलियतेके, तना माल्काल ओन पका सिक्सा कीयनोग़. पया अळयना, केयना, मुडुर-मुडुर पल्क कोग़्कना जागातगा, ओन मेटिन सोङ केवालोरा संगे वाटिसीयनोग़,” इनजोर येसु इतोग़.

25

दहा लेयास्कना पुन्पिह कीयनद पीटो

1 “नना बेस्के राजाल आस वायकन अस्के, इहलेह्‌का मनदनुङ. बोराङो मर्मिनगा दहा लेयास्कु, तमाङ पोतिह केवाङ कंदिस्क पोसि, मर्मपिलाता लोनु, मर्मपेकान केपलाह अताङ. (मर्मपेकाल वायनोग़ अस्के माट पलत पेसिसि, ओनु कंदिस्कना वेह्‌चते मर्मपिलाता संगे काल्ह्‌पिसीकोम इनजोर, अव अग़ ऊळिंदुङ.) 2 अविस्कनग्डाहि एयुङ बार बैरिस्क मताङ, पिसतव एयुङ बार तेल्वताङ मताङ. 3 बैरिस्क इतेके, तमाङ कंदिस्कना संगे नेय पोयवाय वास मताङ. 4 उसरताङ बारा, तमाङ कंदिस्कना संगे, तीसाने नेय पोस मताङ. 5 पया मर्मपेकाल वायलाह आल्सेम आताह्‌कु, अव ऊळिस-ऊळिस कतमताङ कूर्ह्‌क बोटटाङ, कूर्ह्‌कसोर उंजताङ वने.

6 “पया नडुमनग़्का इद्रम आळो वाता, ‘मर्मपेकाल वातोग़, अले रि! ओन कलियलाह दट.’ 7 अव दहा लेयास्क पया तेदिसि, तमाङ कंदिस्किनु ओर्कुल कीया बोटटाङ. 8 अस्के अव बैरिस्कु उसरतविन इन्ह्‌ताङ, ‘अल रि, मीवा नेय उचुन माक ईम्ह्‌टु, मावाङ कंदिस्क पिवयलाह आताङ,’ इनजोर इताङ. 9 मति उसरताङ इन्ह्‌ताङ, ‘अलो, इद नेय बोन्क इन्ज बोन्क आलग़ा, रि? ईतेके माक वन आलो, मीक वन आलो. अह आयो मति, मीट दूकनतगा अन्जि, मियेनाह्‌क नेय असिस ताट,’ इनजोर इताङ. 10 अव बैरिस्कु नेय असलाह अताङ अस्के बार आता, मर्मपेकाल एवतोग़.✡ एवतस्के, उसरताङ एयुङ लेयास्कु, कंदिस्किन पोतिह कीस तयर आस मताह्‌कु, मर्मपेकाना संगे मर्म-कुळ्प मनदनद लोते अताङ. पया तेल्पतुन गोल्स वाटिसीतोर.

11 “गळ्क मनेके अव बैरिस्कु एयुङ लेयास्कु, मर्म-लोतगा वासि केयलाह आताङ, ‘दादा, दादा, माट वातोम, मयेनाह्‌क तेल्प तेग़या!’ 12 अस्के मर्मपेकाल अविस्किन लोप्पाडाहि पळ्मिङ ईतोग़, ‘मीट बेविस्कनिरो? नना सेतेम वेहतह्‌नन, मीक मुर्तिय पुनोन!’ ” इन्जि येसु पीटोतुन मारिह कीतोग़.

13 पया येसु तनाङ कग़यवालोरिन इतोग़, “अदिह्‌क मीट वने उसरते मन्ह्‌टु, बाराह्‌क इतेके माने-मन्कना नडुम पुटटोना वायनद इहलेह्‌काने मन्ह्‌ता. ताना दियातुनु, वेलातुनु मीट मुर्तिय पुनविर.

मुवुर सेवकिरा पुन्पिह कीयनद पीटो

(लूकाल 19:12-27)

14 “नना बेस्के राजाल आस वायकन अस्के, इद्रमलेह्‌का ओसो आयनुङ. ओर्वोग़ माल्काल दुस्रा देसेम दायना मताह्‌कु, तनाङ सेवकिरिन केयिसि, तना मालसोमतुन ऊळलाह ओरिन वेहतोग़. 15 ओर्विह्‌क ओग़ु बंगरताङ कल्दर्कनाङ एयुङ मोटाङ ईतोग़, ओसो ओर्विह्‌क बार रेंड मोटाङ ईतोग़, ओसो ओर्विह्‌क बार उंदिय मोटा ईतोग़. इद्रम ओर्विना-ओर्विना बुद ऊळिसि, माल्काल ईतोग़. ईसि, तना पय्नमते पेसिस अतोग़.

16 “ओग़ अतस्के, बोन्क एयुङ मोटाङ दोर्किस मताङ, ओग़ु चट्‌ने अव मोटानाङ रुप्यानु दंदा कीया बोटटोग़, दंदा कीसि, कल्दर्कनाङ ओसो एयुङ मोटाङ एक्‍वा दोर्किह कीतोग़. 17 अद्रमे बोन्क रेंड मोटाङ दोर्किस मताङ, ओग़ वने दंदा कीसि, ओसो रेंड मोटाङ एक्‍वा दोर्किह कीतोग़. 18 मति बोन्क उंद मोटा दोर्किस मता, ओग़ अन्जि बूमतुन काचि, माल्काल ईतद मोटातुनु बोंदातगा मिसतोग़.

19 “पया वेल्‍लाङे दियाना पेग़्के, ओर सेवकिरा माल्काल मल्स वातोग़. वासि, ‘नना मीक ईतव मालसोमता इसब ईम्ह्‌ट रा,’ इतोग़. 20 अस्के बोन्क एयुङ मोटाङ दोर्किस मताङ, ओग़ु एक्‍वा दोर्किह कीतव एयुङ मोटान तचि, माल्काह्‌क इतोग़, ‘महरज, निमा नयगा कल्दर्कनाङ एयुङ मोटाङ ईस मतिन. ऊळा, अव कोताना दंदा कीस नना ओसो एक्‍वा एयुङ मोटाङ दोर्किह कीतन,’ इतोग़. 21 ओग़ सेवकनेनाह्‌क माल्काल गिर्दा आस इतोग़, ‘बेस-नेह्‌ना कीतिन, निमा बेस सेतेमतोग़ सेवकनिन. इचुटा पोल्‍लोतगा निमा सेतेम दिसतिन, अदिह्‌क नना नीकु वेल्‍ला मालसोमतगा अदिकर ईकन.✡ वाय, माट कलियिसि गिर्दा आयकल,’ इतोग़.

22 “पया बोन्क रेंड मोटाङ दोर्किस मताङ, ओग़ वने माल्कानगा वास इतोग़, ‘महरज, निमा नयगा कल्दर्कनाङ रेंड मोटाङ ईस मतिन. ऊळा, अव कोताना दंदा कीस, नना ओसो एक्‍वा रेंड मोटाङ दोर्किह कीतन,’ इतोग़ 23 ओग़ सेवकिन वने माल्काल गिर्दा आस इतोग़, ‘सबस, बेस सेतेमतोनिन सेवकनिन. इचुटा पोल्‍लोतगा निमा सेतेम दिसतिन, अदिह्‌क नना नीकु वेल्‍ला मालसोमतगा अदिकर ईकन. वाय, माट कलियिसि गिर्दा आयकल,’ इतोग़.

24 “पया उंद मोटा दोर्कतोग़, ओना एरे वासि इतोग़, ‘महरज, निमा कळक मन्कनिन इन्जि नना पुतन. वीतवालेवा कोयवाल, तूळ्हवालेवा गुम केवाल, अद्रमतोनिन इनजोर पुतन. 25 अव कोताङ लेसतेके, निमा ओङ आयकिन इन्जि नना रेयतन, रेयिह्‌कु नीवा मोटातुन गट कीस तासिस मतन. ऊळा, इद मोटा नना नीवा नीके मल्स ईय्ह्‌नन,’ इन्जि इतोग़. 26 अस्के ओना माल्काल ओन इतोग़, ‘एय लाग्वोग़, लंडा सेवकनिन, वीतवालेवा कोयवाल, तूळ्हवालेवा गुम केवाल, नाक अद्रमतोग़ इह्‌निना? कळक मन्कल इन्जि, निमा नाक इह्‌निना? 27 अह इतेके नावा माल कमसेकम साव्करनगा तासना मता. अह कीतेके नना वासि नावा मादुन सवयते तेंडिस मनेनन,’ इतोग़. 28 अह इन्जि, (माल्काल उय्तुर तनाङ सेवकिरिन केयिस वेहतोग़,) ‘मीटु वेनग्डाहि कल्दर्कना मोटा ऊंदिसि, दहा मोटाङ मनवाह्‌क ईम्ह्‌ट. 29 बाराह्‌क इतेके बोग़ सेतेमते मन्जि, तन्क ईतद मादुन असल काळ्ङिह्‌तोग़, ओन्कु नना ओसो इंका ईकन, ओन्कु वेल्‍लाय दोर्कग़ा. मति बोग़ सेतेमते मनवा, तन्क ईतद मादुन बेस काळ्ङोग़, ओनगा उचुक मतविन वने नना तेंडकन. 30 वेग़ सेवकि बेदे कबळतुह्‌क ओजोग़! वेन पलत मुर्गंगाते पोहचीम्ह्‌ट. अगा मनवालोर अळयना-केयना, मुडुर-मुडुर पल्क कोग़्कना कीसोर मनदनुर,’ इन्जि माल्काल वेहतोग़.

आक्रिता नेयमि

31 “माने-मन्कना नडुम पुटटोनन, नना राजाल आसि, सबे देवतुल्कना संगे नावा डीसाते वायकन अस्के, नना नावा राजगादेतगा डीसाते उदकन. 32 अस्के नावा मुनेह सबे जातिना मुल जमा आयनुर. अस्के बहलेह्‌का कोपाल एर्रेनग्डाहि गोरेन एग़्‍पिह कीस्तोग़, अहलेह्‌का नना ओर लोकुरिन ओर्विनग्डाह-ओर्विन एग़्‍पिह कीकन. 33 अह कीसि, (बेद्रम कोपाल तना तिनळ बाजे गोरेन तासिह्‌तोग़, तना दावळ बाजे बार एर्रेन तासिह्‌तोग़, अद्रमे) नना सेतेमतोरिन बारा नावा तिनळ बाजे तासकन, लाग्वोरिन बारा नावा दावळ बाजे तासकन.*

34 “अस्के नना नावा तिनळतोर सेतेमतोरिन इनदकन, ‘ओ नावा बाबाल देय्वा ईता लोकुरिर, बूम पुटटग्डाहि ओग़ मियेनाह्‌क इन्जि, बेद राजेमतुन ओप्पे कीस तासतोग़,✡ अद राजेमता अदिकर मीट वासि एनाटु.✡ 35 बाराह्‌क इतेके, नना कग़्वते मतन अस्के, मीट नाक तिनदलाह तिंडि ईतिर; ओसो नाक एग़ उनडा वसिस मतस्के, नाक उनडलाह एग़ ईतिर; ओसो नना पर्गेनलेह्‌का मतन अस्के, नाक मीवाङ लोह्‌कने जागा ईतिर;✡ 36 ओसो नना गेंदेङलेवा मतन अस्के, मीट नाकु केग़यलाह गेंदेङ ईतिर; ओसो नना दुकते मतन अस्के, मीट नाक तोळ आयलाह वातिर; ओसो नना जेलते मतन अस्के, मीट नाक कलियलाह वातिर,’✡ इनदकन.

37 “अस्के तिनळ बाजे मनवालोर सेतेमतोर नाक इनदनुर, ‘सामि, माट नीकु कग़्वते अरतदिन ऊळिसि, बेस्के तिनदलाह ईतोम? नीक एग़ उनडा वसतदिन ऊळिसि, बेस्के एग़ उनडलाह ईतोम? 38 माट नीकु पर्गेनलेह्‌का आतदिन ऊळिसि, बेस्के केयिस लोन-जागा ईतोम? नीक गेंदेङलेवा ऊळिसि, बेस्के गेंदेङ केग़यलाह ईतोम? 39 ओसो निमा दुकते अरतदिन, जेलते मतदिन ऊळिसि, बेस्के माट नियके कलियलाह वातोम?’ इन्जि ताल्ह्‌कनुर. 40 अस्के नना ओर सेतेमतोरिन इनदकन, ‘आयो रा, इह केंजाट, नना सेतेम वेहतह्‌नन, नावा लोकुर ओसोय पोहचीतप उड्लोर मतेकाय, ओरग्डाहि बोनाय वग़ोन इह बेस कीतिर इतेके, नाके कीतप आस्ता,’ इन्जि इनदकन.✡

41 “पया दावळ बाजेतोर लाग्वोरिन नना इनदकन, ‘ए सरपते मनवालोरिर, नयग्डाहि पेसिस अन्ह्‌टु. देयह्‌किह्‌कु ओसो अविस्कना मुक्याह्‌कु तयर कीतदु, बेस्केन पिववद किसबटटगा अन्ह्‌टु.✡ 42 बाराह्‌क इतेके नना कग़्वते मतन अस्के, मीट नाक तिनदलाह तिंडि एविर; ओसो नाक एग़ उनडा वसिस मतस्के, नाक उनडलाह एग़ एविर; 43 ओसो नना पर्गेना लेह्‌का मतन अस्के, नाक मीवाङ लोह्‌कने जागा एविर; ओसो नना गेंदेङलेवा मतन अस्के, मीट नाकु केग़यलाह गेंदेङ एविर; ओसो नना दुकते, जेलते मतन अस्के, मीट नाक कलियलाह वाविर,’ इनदकन.

44 “अस्के ओर वने नाक ताल्ह्‌कनुर, ‘सामि, नीक माटु बेस्के कग़्वते मतस्के, एग़ उनडा वसतस्के, पर्गेना लेह्‌का मतस्के, गेंदेङलेवा मतिन अस्के, दुकते ओसो जेलते मतस्के, बेस्के माट ऊळिसि, नीक साय्ता केवोम?’ 45 अस्के नना ओरिन इनदकन, ‘इह केंजाट, नना सेतेम वेहतह्‌नन, वेर नावा लोकुर ओसोय पोहचीतप उड्लोर मतेकाय, ओरग्डाहि बोनाय वग़ोन इह बेस केविर इतेके, नाक वने बेस केवप आस्ता,’ इन्जि इनदकन.

46 “ओर इतेके अमेसाता सिक्सा आयलाह दायनुर, सेतेमतोरिह्‌क बारा अमेसा पिसलाह दोर्कग़ा,”✡ इन्जि, येसु तनाङ कग़यवालोरिन इतोग़.

26

पेदल्क येसुन हव्कलाह कोहतह्‌तोर

1-2 इव कतम काग़्हतनाङ पोल्‍लोङ मारतस्के, येसु तनाङ कग़यवालोरिन इतोग़, “रेंड दियाना पया आवना पंडुम मन्ह्‌ता इनजोर मीट पुह्‌निरे.✡ अस्के माने-मन्कना नडुम पुटटोनु, हव्कनागुटातगा वेळ्हच हव्कलाहि पोसीयनुर,” इन्जि वेहतोग़.

3 अद तूकने कयपाल इनवाल✡ मोदुल पेर्माना मिदेतगा, पेर्मालोर ओसो यहुदिराङ पेदल्क मीटिङ कीतोर. 4 मीटिङ कीसि, ओरु तमतमाय येसुन कुस्क्ने पोसि हव्ककल इनजोर, आय्डा कीतोर.✡ 5 मति पंडुमतुह्‌क वाता मुलु कियोग़-मुयोग़ बार आयनुर इन्जि, पंडुमतस्के ओन अह केवल आयकल इन्जि, विचर कीतोर.

उंद आंचाळि येसुनगा अतर्नेय दोसिह्‌ता

(मार्कल 14:3-9; योहन 12:1-8)

6 अदे दिया बेतनि नाटे, मुने मोंडरोगमते मतोग़ सिमोन इनवाना लोते, येसु तनाङ कग़यवालोर बार तिनदलाह उदिस मतोर. 7 ओर अगा उदिस मतस्के, बेदो उंद आंचाळि बंडा-तीसाते वेल्‍ला दाराता अतर्नेय पोसि, येसुनगा वाता. अह कीसि ओन मान ईयलाह, अद नेयदुनु ओना तलापोग़ोट्क दोसिसीता.

8 इदिन ऊळिस, उय्तुर कग़यवालोर ओङ आस इतोर, “इदिन बाराह्‌कु उगस पोहता? 9 इद अतर्नेयदुन वमतेके, वेल्‍लाङे कोताङ दोर्केस्कु, अव कोतानु गरिब-सरिबतोरिह्‌कु ईयनाह आवालि,” इनजोर कट्ला कीतोर. 10 वेरा वळ्ह्‌कनदिन केंजिसि, येसु वेरिन इतोग़, “तान बाराह्‌कु कट्ला कीय्ह्‌निर, रा? अद नयेनाह्‌कु बेसतले कबळ कीता! 11 गरिब-सरिबतोर इतेके अमेसाय मियगान मनदनुर, (ओरिह्‌कु बेस्के तेला दर्मम ईया पग़यकिर). मति नना इसि मियगा अमेसा मनोन आयकन. 12 नावा हायनद कगो एवता इन्जि, नावा सेत्तातुन अतर्नेय ओकतपे, अद अह कीता. 13 इह केंजाट, नना सेतेम वेहतह्‌नन, कतम दुनियामेंडु, बेगा-बेगा लोकुर देवुळता राजेमता बेसता कबुर वेहतनुर, अव जागाने इद आंचाळ कीतद कबळतुन वेहतनस्के, तेन सीता कीयनुर,” इनजोर येसु इतोग़.

यहुदाल येसुन पोसीयलाह कोहतह्‌तोग़

(मार्कल 14:10-11; लूकाल 22:3-6)

14 ताना पया बार आता? यहुदा इस्केर्योत इनवाल, वेग़ ओर बारा बळयिरग्डाहि ओर्वोग़ मन्ज तेला, पेर्मालोरगा अतोग़. 15 अन्जि इतोग़, “नना येसुन मीवा कयदे पोसीतन इतेके, नाक मीटु बाताङ ईकिर?” अस्के ओरु ओन्क डेडा वीसा वेंडटाङ कल्दर बंडिङ लेकिस ईतोर.✡ 16 पया अस्केडाहि यहुदाल येसुन पोस ईयलाहि अग़ ऊळसोर मंदोग़.

कग़यवालोरा संगे येसुना आक्रिता तिनमुळि

(मार्कल 14:12-31; लूकाल 22:7-13,17-20,31-34)

17 ओय्‍पिह केवद पिंडटाङ आरिङ तिनदनद पंडुमता मुनेता दिया,* येसुनाङ कग़यवालोर ओनक्‍के वास ताल्ह्‌कतोर, “गूरु, इद आवना पंडुमता कुळ्प माट बेगा तयर कीकोम? बेगा नीक तिनदलाह विचर वायग़ा?” इन्जि ताल्ह्‌कतोर. 18 अस्के “येरुसलेम सहरते अन्जि पलानोग़ ओर्वोग़ मन्कन कलियिस, ओन इह वेहाटु, ‘गूरु नीक ताल्ह्‌किह्‌तोग़, “नावा कगो एरे एवता.✡ नावाङ कग़यवालोरा संगे आवना पंडुमतुन माळलाहि मियके वायकोम,” ’ इन्ज वेहाटु,” इन्जि येसु उय्तुर कग़यवालोरिन वेहच लोहतोग़. 19 पया ओर लोहतोर कग़यवालोरु येसु वेहतपु अन्जि, अद जागा दोर्किह कीतोर, पया अगा आवना पंडुमता कुळ्प तयर कीतोर.

20 पया मुलतस्के, येसु तनाङ बळयिर बारा मुडा संगे कुळ्प तिनदलाह उदतोर. 21 तिनदह्‌पा येसु ओरिन इतोग़, “इह केंजाट, नना सेतेम वेहतह्‌नन, मियग्डाहि ओर्वोग़ नाक कोंटेतोरा कयदे पोसीयनोग़.”✡ 22 इदिन केंजिसि ओर मेसेह्‌ने आतोर, अदिह्‌क ओर्विना पया ओर्वोग़ येसुन ताल्ह्‌क बोटटोर, “सामि, ओनन नना बह आयोना?” 23 येसु इतोग़, “नावा संगे बट्किता पुलातगा आरिङ अह्‌चिस तिनवालोरग्डाहि, ओर्वोग़ नाक पोसीयनोग़.✡ 24 सास्त्रमते रासिस मतपु, माने-मन्कना नडुम पुटटोनन, नना इद दुनियाताहि पेसिस दाकन, निटमे!✡ मति बोग़ नाक पोसीस्तोग़, ओना बेचोटा गोसा आयग़ा! ओग़ मन्कल पुटवेकेन बेस आस मनालि,” इतोग़. 25 अस्के बोग़ ओन पोस एवाल मतोग़, ओग़ यहुदाल ओन ताल्ह्‌कतोग़, “गूरु, ओनन नना बह आयोना?” “निम इतिन, अहे!” इनजोर येसु इतोग़.

26 अस्के पया ओर तिनदह्‌पा, येसु आरतुन पोसि, देवुळतुन जोहर कीसि, आरतुन किळ्हतोग़. अह कीसि ओरेके आहचोर इतोग़, “इद किळ्हतद आरतुन एनाटु, तिन्ह्‌टु, इद नावा मेंदुलता सीना आंदु. (ताने नना मियेनाह्‌कु मोकि ईय्ह्‌नन.)” 27 ओसो ओग़ु बट्किता अंगुर जोमा पोसि वने, देवुळतुन जोहर कीतोग़, कीसि ओरेके आहचोर इतोग़, “मीट सबेटोरिर इग्डाह उन्ह्‌टु. 28 इद अंगुर जोमा नावा नेतुरता सीना आंदु. देवुळ लोकुरा संगे कीयनद करलतुन, इद नेतुर निल्पिह कीस्ता.† नावा नेतुरि वेल्‍लाटोरा पापम मापि आयनेनाह्‌कु, नेल वाङग़ा.✡ 29 नना मीक निटम वेहतह्‌नन, नावा बाबाना राजेमते मीट बारा, ऐंगे पया पूना रीतते अंगुर जोमा उनाह्‌जोमु, नेटाहि नना तेन उनोन आयकन,” इन्जि येसु इतोग़.

कग़यवालोर नाक विळ्सनुर इन्जि, येसु मुनेन वेहतह्‌तोग़

(मार्कल 14:26-31; लूकाल 22:31-34)

30 ओर पया देवुळतुन जोहर कीयनद पाटा ओसि, जय्तुन मराना मेटातगा अतोर.✡ 31 अस्के येसु ओरिन इतोग़, “केंजाट, सास्त्रमते देवुळि इहे इन्जि रासतद मन्ह्‌ता:

नना कोपानु हव्ककन,

अस्के गोह्‌डटाङ गोरेङ बिरोबटो आयनुङ.✡

नेंड नग़्का नाकु मीट सबेटोरिर विळ्सिस वितकिर, अस्के अद सास्त्रम करल आयग़ा. 32 मति नना हासि जीवा अरतापया, मीकाय मुने गालिल पटटे अन्ज मनदकन, अगाने नना मीक कलियकन,” इन्जि येसु इतोग़.

33 अस्के पत्रु येसुन इतोग़, “सबेटोर नीक विळ्सिस अतेकाय, नना इतेक नीक बेस्केन विळ्सिस वितोन आयकन, गूरु.”✡ 34 “इह केंजा, नना नीक सेतेम वेहतह्‌नन डा, नेंड नग़्का तलाकोग़ कूसनामुने, बोराय ताल्ह्‌कतस्के, निमा येसुन पुनोन इनजोर मूंड मल्काङ इनदकिन,” इन्जि येसु पत्रुन इतोग़. 35 “आयो, नाक नीवाय संगे हामुर वातेक तेला बेसे, मति नीक पुनोन इन्जि, नना मुर्तिय इनोन आयकन,” इन्जि पत्रु इतोग़. इतस्के कतमतोर कग़यवालोर वने वेनाङ केंजिस अहे इतोर.

गेत्‍सेमनि जागातगा येसु कोळ्‍व कीस्तोग़

(मार्कल 14:32-42; लूकाल 22:40-46)

36 येसु तनाङ कग़यवालोरा संगे गेत्‍सेमनि इनदनद जागातगा एवतस्के,✡ ओरिन इतोग़, “नना ओके पार्तना कीयलाह दाय्ह्‌नन, अचानाह मीटु इगान उदिस मन्ह्‌टु,” इन्जि इतोग़. 37 अह इन्जि, ओग़ु पत्रुनु ओसो जेबेदिनाङ इर्वुर मग़्किरिन (इतेके याकुबिन, योहनिन) पोसि, पेंडेस ओतोग़. अस्के ओग़ पका दुकम आतोग़, ओसो ओना जीवा वने चुहेम आयो. 38 अस्के ओर मुवुरिन इतोग़, “नावा जीवातगा पका बेह्‌रा मोतालेह्‌का मन्ह्‌ता रा, अदिह्‌क नावा जीवा हायेङ-पिसेङ आसोर मन्ह्‌ता.✡ मीट इगान मन्ह्‌टु, उंजवालेवा नावा संगे सीतात मन्ह्‌टु,” इन्जि इतोग़.

39 पया ओग़ु उचुन मुनेह अन्जि, कप मुळ्न्दिसि दंडुम अरतोग़, अह कीस पार्तना कीतोग़, “ए बाबा, निमा इह कीकन तेला इन्ज इतेके, नाक इद गोसा आयमाकि.✡ तेला मति इद नावा विचरते आयो, नीवाय विचर मतपु आयि.✡”

40 इह इन्जि देवुळतुन वेहचि, तनाङ मुवुर तोळतोरगा मल्स वास ऊळनेके, ओर कोनि उंजिस मतोर! ओर उंजतदिन ऊळिसि, येसु पत्रुन तेहच इतोग़, “ए पत्रु, मीटु गंटामेंडाय नावा संगे सीतात मनदा पग़विरा? 41 नना वेहतप कीयलाह मीवा जीवा तयरे मन्ह्‌ता, मति मीवाङ मेंदुस्क इतेके, दीरालेवप बागतप मन्ह्‌ताङ. अदिह्‌के मीट सीताते मन्ह्‌टु. देयह्‌कना मुक्याल मीवा पट ऊळनस्के, मीट पापमते अरयनायो इन्जि, देवुळतुन पार्तना कीसोर मन्ह्‌टु.”

42 पया ओग़ ओसो उंद मल्का अन्जि, देवुळतुन पार्तना कीतोग़, “ए बाबा, इद गोसा नाक एताय पोयतग़ा इतेके, नीवाय विचर मतपु पूरा आयि,” इनजोर ताल्ह्‌कतोग़. 43 ताल्ह्‌किसि ओसो ओर मुवुरक्‍के वास ऊळनेके, ओराङ कोंडाङ पकाय पूहतप आस मताह्‌कु, ओर उंजिसिय मतोर.

44 ओरिन अगान विळ्सिसि, ओसोवने येसु मुचा केपा आनाहि, कोळ्‍व कीयलाह अतोग़.✡ अस्के वने मुनेता लेह्‌काने वळ्ह्‌कतोग़.✡ 45 पया ओग़ तनाङ मुवुर तोळतोरक्‍के मल्स वास इतोग़, “इंका उंजिसिय मह्‌निरा? इंका आरम कीसोरेन मह्‌निरा? ऊळाट, माने-मन्कना नडुम पुटटोनु, पाप्यहलोरा कयदे पोसीयनद कगो एवता.✡ 46 तेदाट, माट ओरिन कलियलाह दाकल! नाक पोस एवाल इगा एरेन एवतोग़,” इतोग़.

येसुन पोयतह्‌तोर

(मार्कल 14:43-50; लूकाल 22:47-53; योहन 18:3-11)

47 इव पोल्‍लोङ येसु वेहचोरेन मतोग़, अचोटेने यहुदाल अगा वातोग़. ओर बळयिर बारा मुडग्डाहि ओर्वोग़ मन्ज तेला, ओग़ु येसुन पोयवालोरा संगे वातोग़. पेर्मालोर ओसो यहुदिराङ पेदल्क लोहतोर वेल्‍लाटोर, यहुदाना संगे तल्वर्क, गूटेङ-बळ्गाङ पोस वातोर. 48 येसुन पोस एवाल ओरिह्‌क इद सीना वेहच मतोग़, “नना बोन जोहर कीस लोंडकन, ओग़े आंदोग़, ओने पोय्म्ह्‌टु,” इन्जि वेहचि. 49 पया यहुदाल टीवा येसुनगा वास इतोग़, “जोहर गूरु!” इन्जि, ओन गोत ओग़्ङिस लोंडटोग़. 50 “मावोनिन, निमा बेद कबळतुह्‌क वातिन, तान कीमु,” इनजोर येसु ओन इतोग़.

इतस्के येसुना मुनेह मुल सर्ने आसि, ओन पोयतोर. 51 अचोटेने येसुना संगे मनवाल ओर्विनगा दाळो कसेग़ मता, ओग़ अदिन तेंडिसि मोदुल पेर्माना ओर्युलतोन वग़ोन नळ्कलाह तना कसेटुन रेहतोग़; अद कसेग़ि ओग़ ओर्युलतोना उंद केवदुन पोडोह देगनाह दल्गता. 52 अस्के येसु कसेग़ पोयवान इतोग़, “नीवा कसेटुन दाळोतगा तोग़्का, रा! कसेग़ पोयवाल कसेटेन हायनोग़, इदिन सीता कीमु.✡ 53 नना नावा बाबान ताल्ह्‌कतेके, इंजेकेने ओग़ नाकु बेचोको अजर्क देवतुल्किन, नाक पिसिह कीयलाह लोहच मनेग़, बह इदिन निमा पुनविना? 54 मति इह आतेके, सास्त्रमतगा नावा लोप्पा रासतव पोल्‍लोङ बह करल आयनुङ? अवटे इतेके इद्रम आयनाय गावले इन्जि, रासतद मन्ह्‌ता,” इनजोर येसु इतोग़.

55 अद वेलाते येसु तन्क पोयवालोरिन इतोग़, “ओर्विन डाकुन पोयतप, मीटु तल्वर कसेह्‌कु, टेंगाङ पोस नाक पोयतलाह वातिर अय? नना इतेके दिनम मंदिरतगा उदिसि काग़्हन्दन, तेला मति मीट नाक अस्के बाराह्‌क पोयविर? 56 मति मुनेतोर देवुळता कबुरतोर सास्त्रमते नावा लोप्पा रासतव पोल्‍लोङ करल आयना इन्जि, नेंड इव गोटिङ आस्ताङ,” इन्जि येसु इतोग़. अचोटेने कग़यवालोर कतमतोर ओन विळ्सिस पटादुळ विततोर.

पेदल्कना मुनेह येसुना बयन

(मार्कल 14:53-65)

57 पया येसुन पोयवालोर लोकुर ओन पोसि, मोदुल पेर्माल कयपानगा ओतोर. ओना लोतगा सास्त्रमगूरुर ओसो उय्तुर पेदल्कु, जमा आस मतोर. 58 मति पत्रु इतेके, मोदुल पेर्माना रेसातग एवनाहि, मुडा पयाह पयाह ओर्ङसोर अतोग़. पया बह बह आयग़ा इन्जि ऊळलाह, रेसालोप्पा अन्जि पह्‌रातोरा संगे उदतोग़.

59 अगा मतोर पेर्मालोर, यहुदिराङ तग्वाङ केवालोर, कतमतोर उदिसि, येसुह्‌कु हामुरता सिक्सा ईयनेनाह्‌कु, ओना अडमि बेदाय उंद जोल साक्सि दोर्कना इन्जि, ओरु अद्रमतोरिनु जोल साक्सि एवालोरिन अगा पर्ह्‌किंदुर.✡ 60-61 वेल्‍लाटोरे जोल साक्सितोर वास मतोर, मति ओरा साक्सि उंदिय रीतलेह्‌का इले आसि. आक्रिते इर्वुर वास इतोर, “देवुळता मंदिरतुन विर्हचि, तान मूंड दियाने ओसो दोहतकन इन्जि, वेग़ वेहतोग़,”✡ इद्रमता साक्सि ईतोर.

62 अस्के मोदुल पेर्माल तेदिस येसुन इतोग़, “वेर नीवा अडम बेद्रम साक्सि ईस्तोर, ऊळा! निमा बातय बाराह्‌क वळ्ह्‌कविन?” 63 मति येसु बुस पोल्‍लो वन वळ्ह्‌कोग़. पया मोदुल पेर्माल ओन इतोग़, “जीवात मनदनद देवुळता किरिया पोय्‍पिह कीस नीक ताल्ह्‌किह्‌नन, निमा देवुळता मग़ि किर्स्तुनिन✡ मतेके, माक वेहा!” 64 “निमा इतिन, अहे! मति नना मीक सबेटोरिह्‌क वेहतह्‌नन, नना माने-मन्कना नडुम पुटटोनन मताह्‌कु, नेटाहि बेरा डीसातद देवुळता तिनळ बाजे नना अन्ज उदतदिन, ओसो नना मोयुलपोग़ोन मन्जि वायह्‌पा✡ मीट ऊळकिर,” इन्जि येसु ओरिन इतोग़.

65 इदिन केंजिसि, मोदुल पेर्माल (पका दुकम आतदिन तोहतलाह,) तना कोटजगातुन अग़्हचि✡ इतोग़, “वेग़ देवुळतन इतपु, देवुळतुन उस्किस-पास्किस वळ्ह्‌कतोग़, ऊळाट! इंजेक माक ओसो बातातुह्‌क साक्सि गावले? मीट इतेक कतमतोरिर वेनाङ केंजतिरे! 66 मीवा बाताल विचर मन्ह्‌ता, वेहाट!” इन्जि कयपाल इतोग़. वेग़ु हामुरता सिक्सातुह्‌क ओजनोग़ इन्जि, ओर पेदल्क नेयम कीतोर.✡

67-68 अस्के अगा उय्तुर लोकुर येसुना तोडटगा उस्कतोर, उय्तुर बारा ओन नल्हतोर, ओसो उय्तुर ओनाङ कोंडान दोहचि, ओन सापुस्क ईस इतोर, “निमा देवुळ लोहतोग़ राजानन, देवुळता कबुरतोनन इह्‌निन इतेके, नीक बोग़ नल्हतोग़, अदिन देवुळता जीवाते वेहा, रा!” इन्जि ओन पास्कतोर.

पत्रु येसुन पुनोन इन्ह्‌तोग़

(मार्कल 14:66-72; लूकाल 22:55-62; योहन 18:16-27)

69 इके पत्रु लोता रेसातगा उदिस मतोग़ अस्के, उंद ओर्युल आंचाळ ओनगा वासि इता, “गालिल पटटोग़ येसुना संगे निमा वन मतिन, अय?” इता. 70 मति ओग़ु अगा मतोर सबेटोरा मुनेह इतोग़, “निमा बार इह्‌निन, नाक बातय तेळियो!” इनजोर इतोग़.

71 पया ओग़ु रेसाता अग़दगा अतोग़ अस्के, ओसो उंद ओर्युलतदु ओन ऊळिसि, अगा मतोरिन वेहता, “ए वेग़ वन नासरेत नाटेनोग़ येसुना संगे मतोग़े!” 72 अस्के ओग़ु ओरिनु ओसोवने इतोग़, “किरिया रा, नना ओन मुर्तिय पुनोन!”

73 गळ्क मनेके, अगा निच मनवालोर उय्तुर लोकुर ओनगा वास इतोर, “निमा कोन निटमे ओनाय संगेतोनिन! निमा गालिल पटटोना लेह्‌का वळ्ह्‌किह्‌निन, अदिह्‌क ओना संगेतोनिन इनजोर माट पुह्‌नोम,” इनजोर इतोर. 74 अस्के पत्रु इतोग़, “नना किरिया कीस वेहतह्‌नन, नावा पोल्‍लो जोल आतेके देवुळ नाक तिनि! ओन मन्कन नना मुर्तिय पुनोन!” इनजोर इनेकेने तलाकोग़ कूसता. 75 अस्के येसु पत्रुनु मुनेन इह वेहच मतोग़, “नना नीक करल वेहतह्‌नन डा, नेंड नग़्का तलाकोग़ कूसनामुने, निमा नाक मूंड मल्काङ ओन पुनोन इन्जि कैंगम आयकिन,” इनजोर इतद पोल्‍लो पत्रुह्‌कु इंजेक सीता वाता. सीता वातस्के, ओग़ पलतेक पेसिसि, वेल्‍ला दुकमते पका अळतोग़.

27

यहुदाल एग़्स हास्तोग़

1 पिङपङ आयनामुने, कतमतोर पेर्मालोर ओसो यहुदिराङ पेदल्कु, वेर सबेटोर येसुन हव्कलाहि पट आतोर. 2 अह कीस ओनु दोहचि, पिलाति इनवाल गुमसिनगा ओसीतोर.*✡

3-4 अस्के येसुह्‌कु हामुरता सिक्सा दोर्कता इन्जि, ओन पोस एवाल यहुदाह्‌कु एर्का आता. आताह्‌कु ओग़ पका आलिह कीतोग़: “चेह, नना ओन उगसे पोस ईतन डा,” इन्जि मुने एतव डेडा वीसा वेंडटाङ कल्दर बंडिङ, पेर्मालोरगा ओसो पेदल्कनगा मल्हच तचि, ओरिन इतोग़, “नना कसुरलेवोग़ मन्कन हामुरता सिक्सातुह्‌क पोस ईसि पापम कीतन,” इतोग़. अस्के ओर इतोर, “ताना माक बाताल, रा! निमा पोसीतिन, नीवा निमान ऊळा!” इतोर. 5 अदिह्‌क पया यहुदाल कल्दर्किन मंदिरलोप्पा अग़्सिसीतोग़, अह कीस पलत अन्जि एग़्स हातोग़.✡

6 पेर्मालोर पया अव कल्दर्किन पेह्‌किस इतोर, “इव कोताङ ओर्विन हामुरतुह्‌क ओसीयनव कोताङ आंदुङ, अदिह्‌क अवु देवुळतुह्‌क वाटटव कोडटाङ कोतानगा काल्ह्‌पलाह पोलो.” 7 इद्रम इनजोर पया, ओरु कतमतोर विचर कीसि, यहुदि आयवोराङ सेत्तान पोहतनद जागा इन्जि, इव पोहतव कोताङ ईसि, अळ्काङ पंडवाल कुमाना पोलमतुन असतोर. 8 अदिनेनाह्‌क अद पोलमतुनु नेतुरता पोलमि इनजोर, नेंड एवनाह इन्ह्‌तोर.✡ 9 अस्के यिर्मयाल इनवाल मुनेतोग़ देवुळता कबुरतोग़ सास्त्रमते रासतद पोल्‍लो करल आता, अद पोल्‍लो इह मन्ह्‌ता: ओना बेद दारा इस्रयेलतोरलोकुर तासतोर, अद दारा इतेके वेंडटाङ डेडा वीसा कल्दर बंडिङ अविन ओर एतोर. 10 एचि देवुळ नाकु उकुम ईतपु, ओरु कुमाना पोलमतुन असतोर. ✡

गुमसिना मुनेह येसु

(मार्कल 15:2-15; लूकाल 23:2-25; योहन 18:28—19:16)

11 पया येसु गुमसिना मुनेह नितोग़. नितस्के, गुमसि ओन ताल्ह्‌कतोग़, “निमा यहुदिरा राजानिना?” “निमा इह्‌निन, अहे!” इनजोर येसु इतोग़.

12 पेर्मालोर ओसो पेदल्क वेरु येसुना पोग़ोन कसुर्क ओपनेके, ओग़ बोन्के उंद पोल्‍लो वन मल्होग़. 13 अस्के पिलाति इनवाल गुमसि ओन इतोग़, “वेर लोकुर नीवा अडमि बेचोक गोटिङ वळ्ह्‌किह्‌तोर, इदिन निमा केंजविना?” इतोग़. 14 मति येसु ओनु बुस पोल्‍लो वन वळ्ह्‌कोग़. अदिह्‌क गुमसि पका बयल आतोग़.

15 वर्सामेटे आवना पंडुमतस्के, जेलतगा मनवाल बोनाय वग़ोन विळ्सना, इद्रम गुमसि लोकुरेनाह्‌क कींदोग़. इतेके यहुदि लोकुर बोन विळ्सा इनजोर वेहन्दुर, ओन वेग़ गुमसि वर्सामेटुह्‌क पंडुमता दियाते विळ्सिंदोग़. 16 अद वेलाते पेदिर अतोग़ लाग्वोग़ ओर्वोग़ बरबसि इनवाल जेलते मतोग़.† 17 अदिह्‌कु ओर जमा आतस्के पिलाति ओरिन इतोग़, “मियेनाह्‌कु नना बोन विळ्सकन इन्जि, मीवा विचर मन्ह्‌ता? बरबसिन विळ्सकना? आयवेके किर्स्तु इनवाल येसुन विळ्सकना?” इनजोर ताल्ह्‌कतोग़. 18 (येसुना पयाह अनवालोर बोल्गसोर दास्तोर इन्जि, ओर पेदल्कना जीवा कर्वताह्‌के, ओर येसुन नयगा पोसीतोर इन्जि, गुमसि पुन्ज मतोग़. अदिह्‌क ओग़ु येसुन विळ्सलाह ऊळिंदोग़.)

19 पिलाति पया नेयम कीयलाह उदतोग़ अस्के, ओना मुते ओन्कु इह कबुर लोहता, “ओग़ सेतेम मन्कना लोप्पा, नना नग़्का पका रेय वसनाह कला कळ्स्कतन, डा. अदिह्‌क निमा ओना अग़दुह्‌क अनमा,” इता.

20 वेर इके पेर्मालोर ओसो यहुदिराङ पेदल्कु “ ‘मयेनाह्‌कु बरबसिन बारा विळ्सिसीम, येसुन बारा हव्का,’ इह इनजोर माट गुमसिन इनदकल,” इन्जि लोकुरिन वेरु पका तग़्हतोर. 21 अस्के गुमसि लोकुरिन ताल्ह्‌कतोग़, “मियेनाह्‌कु ओर इर्वुरग्डाहि नना बोन विळ्सना इन्जि, मीवा विचर मन्ह्‌ता, वेहाट!” अस्के ओर “बरबसिन विळ्सा!” इनजोर इतोर. 22 “अह इतेक येसुना बह आयग़ा पया? ओने कोनि लोकुर देवुळ लोहतोग़ राजाल इन्ह्‌तोर. नना ओन बाताल कीकन?” इतस्के सबेटोर इतोर, “ओन हव्कनागुटातगा वेळ्हा!” 23 “बाराह्‌कु? ओग़ बाताल कसुर कीतोग़?” इद्रम गुमसि इतस्के, ओर इंका एक्‍वाये कुरेङ-वरेङ केयसोरे, “ओन हव्कनागुटातगा वेळ्हा!” इनजोर इंदुर.✡ 24 इंजेक वेरगा नावा बातय ताको, मति रोदा कोन आस्तोर इन्जि, पिलाति इचुन एतुन कयदे पोसि, लोकुरा मुनेहु तनाङ कय्किन नोग़तोग़, नोग़्स इतोग़, “वेग़ मन्कन हव्कनद पापमि नाक दल्गमाकि, मति मीके दल्गि,” इनजोर इतोग़. 25 अस्के सबेटोर लोकुर इतोर, “ओना हामुरता जबब्दर माट नितकोम, ओसो मावा जालपिल नितनुर,”✡ इह इतोर.

26 अस्के पया यहुदि लोकुरेनाह्‌कु, गुमसि बरबसिन विळ्सतोग़. येसुन मात्रमि ओग़ जूताते नल्हता वेहचि,✡ हव्कनागुटातगा वेळ्हतलाहि, सीपय्कना कयदे ईसीतोग़.

सीपय्क येसुन पास्किह्‌तोर

(मार्कल 15:16-20)

27 पया गुमसिनाङ सीपय्कु येसुनु तमा वाळातगा ओतोर. अगा ओतस्के, पूरा पल्टन येसुना सर्ने जमा आतोर. 28 ओनाङ केग़ताङ गेंदेङ तेंडिसि, ओन राजान कीतपु नेत्रल जगा केग़्‍पिह कीतोर. 29 पया कोयेना गीळ पंडिसि, ओना तलातगा गळ्म कीतोर. ओसो ओना तिनळ कयदे डुड ईसि, ओना मुनेह मिंडाङ कोटिसि, “ओ यहुदिरा राजानिन, नीक जोहर आयि!” इन्जि पकाय पास्कतोर. 30 ओना पोग़ोन ओर उस्कतोर, अह कीसि अदे डुडटे ओना तलातुन ईंदुर.✡ 31 पया ओन उस्किस-पास्किस मारतस्के, वेर केग़्‍पिह कीतद नेत्रल जगातुन तेंडटोर, तेंडिसि ओना जगा ओन्क ओसो केग़्‍पिह कीतोर. अह कीस ओनु हव्कनागुटातगा वेळ्हतलाह ओतोर.

येसुन हव्कनागुटातगा वेळ्हतह्‌तोर

(मार्कल 15:21-32; लूकाल 23:33-43; योहन 19:17-24)

32 पया ओरु सहरताह पलत पेसिह्‌पा, कुरेने सहरतोग़✡ ओर्वोग़, सिमोनि इनवाल ओरिह्‌क कलियतोग़. येसुह्‌कु गुटातुन कांजलाह दीरा वावाह्‌कु, वेर सीपय्कु येसुना हव्कनागुटातुनु कांजलाह, सिमोनिन पोसि बीगर वेहतोर.✡ 33 पया ओरु गुल्गुता इनदनद जागातगा एवतोर (“गुल्गुता” इद पेदिर इतेके “तला-टाप्राता जागा” आंदु). 34 अस्के ओरु येसुना मेंदुदुह्‌कु नोयनद पुनदनायो इन्जि, येसुह्‌कु अंगुर जोमाते कयमुल जबाता जोमा काल्ह्‌पिसि, उनडलाह ईतोर. मति ओग़ु अदिन वडिस ऊळतस्के, उनोन इतोग़. 35 पया येसुन हव्कनागुटातगा कय्किन-काल्किन मोल्‍लाङ कोटिस वेळ्हतस्के,✡ ओनाङ गेंदेङ सीटिङ वाटिसि तूसतोर. 36 पया ओर ओन्क पह्‌रा कीसोर अगान उदतोर. 37 “वेग़ येसु, यहुदिरा राजाल आंदोग़” इन्जि, इद्रम कसुर बलाते रासिसि, ओना तलापोग़ोटके वेळ्हचीतोर. 38 पया ओरु येसुना संगे इर्वुर डाकुरिन, वग़ोन ओना तिनळ बाजे, वग़ोन बार दावळ बाजे, इद्रम हव्कनागुटानगा वेळ्हतोर. 39-40 पया ओना एरेटुह्‌क अग़ पोस अनवालोर, तलाङ ओलिह कीसोरे माग़सोरे, ओन इहलेह्‌का उस्किस-पास्किस वळ्ह्‌किंदुर, “मंदिरतुन विर्हचि ओसो मूंड दियाने दोहवानिन निमानेया?✡ अह इतेके निमा नीवाय जीवातुन पिसिह कीमे! निमा देवुळता मग़निन इतेके, इद हव्कनागुटातग्डाहि नेल रेगा!” इनजोर ओन पास्कतोर. 41-42 अहे पेर्मालोर, सास्त्रमगूरुर, यहुदिराङ पेदल्कु, वेर वन पास्कसोर इद्रम इतोर, “वेग़ दुस्रोरिन विळ्सिह कीतोग़, मति तन्क विळ्सिह कीया पग़वोग़. वेग़ इस्रयेलतोरा राजाल इतेके, हव्कनागुटातग्डाहि इळ्न रेगेग़. अस्के माट वेन नमकोम!

43 ओग़ देवुळता पोग़ोन बर्वस तासवानन इन्ह्‌तोग़,

ओसो नना देवुळता मग़नन, इद्रम इतोग़.

इंजेके देवुळिये ओन पिसिह कीयना इतेके कीयि!” ✡

इनजोर इतोर. 44 बोर डाकुर ओना संगे हव्कनागुटानगा वेळ्हच मतोर, ओर वने अहे इनजोर ओन पास्किंदुर.

येसुना हामुरि

(मार्कल 15:33-41; लूकाल 23:44-49)

45 पया नेक नितग्डाह इतेके, पियलि मूंड एगनाह्‌जोम, देसेममेंड कतम ईकळ पोयता. 46 पियलि मूंड एगनेके, येसु बेरा आल्काते इह इनजोर केयतोग़, “एलि, एलि, लमा सबग़्‍तनि!” (तेना अर्तम इह मन्ह्‌ता: नावा देवुळतिन, नावा देवुळतिन, निमा नाक बाराह्‌क विळ्सिसीतिन?)✡ 47 अगा निच मतोरग्डाहि उय्तुरिह्‌क, (येसु केयतद पोल्‍लो तेळियवाह्‌कु,) “ओग़ एलियाल इनवाल मुनेता कबुरतोनु केयलाह आतोग़!” इनजोर ओर इतोर.‡ 48 येसुह्‌क एग़ उनडा वसता बहे इन्जि, चट्‌ने ओरग्डोग़ ओर्वोग़ वितिस अन्जि, बूबिलतुन ओयतद अंगुर जोमातगा मुळ्हचि, लाटटे कोडटगा तासिसि, ओन्क उनडलाह ईतोग़.✡ 49 मति उय्तुर इनदलातोर, “मनि रा! एलियाल ओन पिसिह कीयलाह वास्तोग़ा, वायोग़ा, इदिन माट ऊळकल,” इतोर.

50 पया येसु ओसो उंद देबा जोरते केयिसि हातोग़.✡ 51 इंजेके येरुसलेमता मंदिरतग्डा पवित्र गूडटा अग़दगा, गेंदे अडह कीस मता; (अद गेंदे अडम मताह्‌कु, लोकुर देवुळतुन गट्ने कलिय पग़वोर आंदुर.) पया येसु हातस्के ऊळाट, अद गेंदे पोग़ोटाहि इळ्न एवनाहि, पग़्क वितिसि रेंड तुक्ळेङ आताङ.✡ ओसो जागा-बूमि मेलियता, आदिङ पेग़्क-पग़्क पवताङ, गुमयाङ पङ्ने आताङ. 52-53 (मूंड दियाना पया येसु जीवा अरतस्के, हातोर देवुळता लोकुर वेल्‍लाटोरे जीवा अरतोर. जीवा अर्सि ओर पङ्ने आताङ गुमयानग्डाह पेसतोर. पेसिसि, ओरु यहुदिरा पवित्र सहर येरुसलेमते अन्जि वेल्‍लाटोरिह्‌के दिसतोर.)

54 अस्के कोन पया सीपय्कना साय्बाल ओसो ओना संगे मतोर येसुन पह्‌रा मनवालोर सीपय्कु इद बूम गल्जनदिन ओसो अगा बह आता, तान ऊळिसि पकाय रेयतोर. “वेग़ निटमे देवुळता मग़ आंदोग़§!” इनजोर ओर इतोर.

55 गालिलताहि येसुना सेवा कीसोरे पेंडेस वातवु वेल्‍लाङे आस्कु, जेकताहि इद सबे आयनदिन ऊळसोर मताङ. 56 अव अचोक आस्कनग्डाहि, मग्डला नाटेनद मरियालि, जेबेदिना मुते, ओसो मरियालि इनदनदु याकुब, योसेप, वेरा तलोग़ि, इव इचोक आस्क अगा मताङ.✡

येसुन गुमयातगा तासिह्‌तोर

(मार्कल 15:42-47; लूकाल 23:50-56; योहन 19:38-42)

57 पया मुलयनामुने, अरिमतेया नाटेनोग़ ओर्वोग़ मता मन्कल, योसेपि इनवाल, अगा वातोग़. वेग़ वने येसुनाङ कग़यवाल आंदोग़. 58 ओग़ पिलाति गुमसिनगा अन्जि, “येसुना सेत्तातुन पोहतलाह ओयकोम,” इनजोर ताल्ह्‌कतोग़. अस्के पिलाति “ओरिह्‌क सेत्तातुन ईम्ह्‌ट,” इनजोर सीपय्किन उकुम ईतोग़. 59 ओर पया सेत्तातुन ओसि, पूना, वेल्‍ला दाराता हामुर-गेंदेते ऊर्हतोर. 60 इंजेके योसेपि तनेनाह्‌क उंद बेरा आदतगा, पूना गुमया तर्व वेहचि तासिस मतोग़; अदे गुमयातगा येसुना सेत्तातुन ओर तासतोर.✡ अह कीसि, बेरा आद बंडातुन गूळ्हचोर तचि, गुमयाता अग़दगा तिळ्ह्‌पने तासतोर, अह कीस पेसिस अतोर. 61 अगा गुमयामुनेह, मग्डला नाटेनद मरियालि ओसो उंद दुस्रा मरियालि, इव उदिस ऊळसोर मताङ.

गुमयातगा पह्‌रा तासिह्‌तोर

62 इमा दिया (इतेके वारमता पोल्वादियाते), पेर्मालोर ओसो परुसिर पिलातिनके वासि जमा आतोर. 63 जमा आसि इतोर, “महरज, ओग़ नाळेह केवाल जीवात मनदह्‌पा, ‘नना हासि मूंड दियाने ओसो जीवा अरयकन,’ इनजोर इन्ज मतोग़, इद पोल्‍लो माक सीता मन्ह्‌ता. 64 अदिनेनाह्‌क मूंड दियाङ आनाह्‌जोमु, गुमयातगा पह्‌रा कीया वेहा. अह केवेके, ओनाङ कग़यवालोर वासि, सेत्तातुन कलिस ओयनुर बारा, अह कीस, वेग़ हासि ओसो जीवा अरतोग़ इनजोर, लोकुरिह्‌क नाळेह कीस वेहतनुर. अस्के वेग़ मुने लोकुरिन बह नाळेह कींदोग़, तान्काय एक्‍वा इंजेक लोकुर नाळेम आयनुर,” इनजोर ताल्ह्‌कतोर.

65 “नना मीकु पह्‌रा केवालोरिन ईय्ह्‌नन, ओम्ह्‌टु. मीक बेद्रम विचर वास्ता, अद्रम मीटु पह्‌रा तासाटु,” इनजोर पिलाति ओरिन इतोग़. 66 अस्के पया ओर पह्‌रातोरिन पोसि अतोर. अह कीसि, तिळ्ह्‌प कीस तासतद आदतुन, बोग़े जर्गिह कीयनायो इन्जि सीना वर्सतोर. ओसो पह्‌रा केवालोरिन तासतोर.

28

येसु मल्स जीवा अरयह्‌तोग़

(मार्कल 16:1-8; लूकाल 24:1-10; योहन 20:1-17)

1 पोल्वादिया मारतस्के, वारमता मुनेता दिया (इतेके ऐतारम दियाते),✡ पंङवियतस्के मग्डला नाटेनद मरियालि, ओसो ताना ऐंगेतद दुस्रा मरियालि, इवु गुमयातुन ऊळलाह अताङ. 2 अस्के ऊळाट, इळ्ता बूम पका मेलियता, बाराह्‌क इतेके देवतुलि देवुळदीपताहि रेगिसि, अद तिळ्ह्‌प कीस मतद बंडातुन ओर्केडके दोबिसीता, अह कीस ताना पेटळ उदता. 3 अद देवतुलि किस-उळ्मलेह्‌का मांजिंदु, ओसो तानाङ गेंदेङ कोंगा-बूलालेह्‌का पका पांड्रि मताङ. 4 तान रेयिसि, पह्‌रा मनवालोर दिरदिर साङतोर, कुस्क मेग़्यतप आतोर.

5 अस्के देवतुलि अव आस्किन इता, “मीट रेयमाटु! हव्कनागुटातगा वेळ्हतोग़ येसुन मीट पर्ह्‌किह्‌निर, इद नाक एर्काये. 6 ओग़ इगा इलेग़. ओग़ मुने वेहच मतपु, मल्स जीवा अरतोग़.✡ वाट, ओना सेत्तातुन तासिस मतद जागातुन ऊळाटु. 7 अह कीसि चट्पिट अन्जि ओनाङ कग़यवालोरिनु इह वेहाटु: ‘ओग़ हासि मल्स जीवा अरतोग़. ओसो केंजाटु, ओग़ मीकाय मुने गालिल पटटे दास्तोग़. अगा मीट ओन ऊळकिर,’ इन्जि वेहाटु. नावा वेहतद कबुरतुन सेतेम पोय्म्ह्‌टु,” इनजोर देवतुल इता.

8 पया अव आस्कु रेयिस मताङ, मति पका गिर्दा आसोरे, गुमयातग्डाह चट्पिट पेसिसि, येसुनाङ कग़यवालोरिह्‌कु इद कबुर वेहतलाहि वित वाताङ. 9 अस्के दोम्‍क्‍नेन येसु अविस्किन कलियिस “बेस पिसाटु!” इनजोर इतोग़. कलियतस्के अव ओना एरे अन्जि, ओनाङ काल्क मोळ्कताङ. 10 अस्के अविस्किन येसु इतोग़, “मीट रेयमाटु. मति मावोर कग़यवालोरक्‍के अन्जि ‘गालिलते अन्ह्‌ट अले, मीक येसुसामि अगान कलियनोग़,’ इनजोर ओरिह्‌क वेहाटु.”

पह्‌रातोरा जोल साक्सि

11 अव अनजोर मताङ अस्के, गुमयातगा पह्‌रा मनवालोर वेल्‍लाटोरे इव आतव गोटिनु, सहरते अन्जि पेर्मालोरिह्‌क कतम वेहतोर. 12-13 अस्के पेर्मालोर ओसो यहुदिराङ पेदल्क कलियिसि विचर कीतोर, अह कीस पया पह्‌रातोरिह्‌कु वेल्‍लाङे कोताङ ईसि इह वेहतोर: “ ‘माटु गोडनिद्रते मतोम अस्के, येसुनाङ कग़यवालोर नग़्का वासि, ओना सेत्तातुन कलिस ओतोर,’ इद्रम इनजोर पोल्‍लोतुन मिळ्हचि वेहाटु. 14 ओसो इद पोल्‍लो गुमसिना केवदगा अरता इतेके, माट ओन मानेह कीसि, मीवा पेटळ वाया एवोम,”✡ इन्जि पेदल्क इतोर. 15 अदिह्‌क ओर पह्‌रातोरु कोताङ एचि, पेदल्क काग़्हतपु अहे कीतोर. अद्रम आस पया, इद पोल्‍लो यहुदि लोकुरगा आबुर आता, नेंड वने ओर अहे इन्ह्‌तोर.

येसुना आक्रिता उकुमि

16 पया इके कग़यवालोर अक्रा मांदि गालिल पटटे, येसु बेद मेटातगा वाट इनजोर वेहच मतोग़, अगा ओर अतोर. 17 अतस्के, ओर ओन अगा ऊळिसि दंडुम अरतोर,✡ तेला मति (ओग़ येसुये आंदोग़ा, आयोग़ा इन्जि,) ओरग्डाह उय्तुर उन्क-मन्क मतोर.

18 अस्के येसु ओरा एरे वास इतोग़, “देवुळदीपते ओसो नेदे मनवालोर कतमतोरा पोग़ोन, देवुळि नाक पूरा अदिकर ईता.✡ 19 अदिनेनाह्‌क मीटु अन्जि, सबे जातिनोर लोकुरगा, नावाङ कग़यवालोर आयिर इन्जि, ओरिह्‌कु नावाङ पोल्‍लोङ वेहचि, देवुळबाबाना, ओसो देवुळता मग़ना, ओसो देवुळता पवित्र जीवाता पेदिरते, एग़ मीहाटु.✡ 20 अह कीसि, बेव अडोङ मीक नना माळलाह वेहतन, अव कतम अडोनु ओरिह्‌कु माळलाह काग़्हाटु.✡ ओसो ऊळाटु, इद बूमता आक्रि एवनाह, नना अमेसा मीवा तोळ मह्‌नने!” इन्जि इतोग़.

* 1:1 1:1 यहुदि जाततोर इस्रयेल देसेमते मंदुर, ओरिन इस्रयेलतोर वने इंदुर.

✡ 1:1 1:1 रोम सहरतोर 1:3-4; 2 तिमोति 2:8; तोहचीतव पोल्‍लोङ 22:16

✡ 1:1 1:1 रोम सहरतोर 9:5; 1 तिमोति 2:5

† 1:3 1:3 पुटमुळ अद्‍यय 38 अर्वाटु.

✡ 1:5 1:5 यहोशू 7:22-23; रूति 4:20-21

✡ 1:5 1:5 रूति 4:13-17

✡ 1:6 1:6 2 शमूएल 12:24

‡ 1:16 1:16 देवुळ लोहतोग़ पिसिह केवाल वेन इब्रि पोल्‍लोते मसिहा इन्ह्‌तोर, युनानि पोल्‍लोते किर्स्तु इन्ह्‌तोर.

✡ 1:21 1:21 देवुळताङ पाटाङ 130:8; बळयिर 4:12; 10:43; 13:26; 1 तिमोति 1:15; 2:5

✡ 1:22-23 1:22-23 यशायाह 7:14

✡ 2:5-6 2:5-6 तोहचीतव पोल्‍लोङ 7:16-17

✡ 2:5-6 2:5-6 मीका 5:2; इब्रितोर 7:13-14

* 2:14 2:14 बेत्लेहेमताहि मिसर देसेम कमसेकम वारममेटा पय्नम आंदु.

✡ 2:15 2:15 होशे 11:1

✡ 2:16 2:16 तोहचीतव पोल्‍लोङ 12:4

✡ 2:17-18 2:17-18 यिर्मयाह 31:15

† 2:17-18 2:17-18 इस्रयेल देसेमतोर याकुबि इनवाना कुट्मळताहि पुट वातोर (पुटमुळ 32:28). याकुबना उड्ला मुते, अदे इद रागो, ओर येसु पुट वायनामुने रेंड अजर्क वर्साना कालमतोर मतोर. येसु पुटना आरुङ नूह्‌कु वर्साना मुने बेबिलोन देसेमतोर सीपय्क वासि, इस्रयेल देसेमतुन बूळे कीतोर. अस्के रागोना कूळतोर वेल्‍लाटोरिन तमा देसेमतके दोहच ओतोर. वेरिन दोहच ओयना अग़दे, रामा नाग़ मता. अद नाटे इद दुकमता पोल्‍लोतुन ऊळिसि, रागो तना गुमयातगा अळतप आस्ता, इद्रम यिर्मयाल कबुरतोग़ वेहन्दोग़. इंजेके येसुना कालमते बेत्लेहेमते मतोर रागोनाये जालपिलतुह्‌क इद दुकम अरता, अदिह्‌क यिर्मयाल रासतद पोल्‍लो ओसो उंद देबा करल आता.

✡ 3:2 3:2 बळयिर 13:24; 19:4

✡ 3:3 3:3 यशायाह 40:3; योहन 1:23

✡ 3:6 3:6 याकुब 5:16

* 3:6 3:6 देवुळता पेदिरते एग़ मींदुर इद रिवजतुन वेल्‍लाटोर “बप्‍तिस्मा” इन्ह्‌तोर.

✡ 3:8 3:8 बळयिर 26:20

✡ 3:11 3:11 योहन 1:20,27; बळयिर 13:25

✡ 3:11 3:11 योहन 1:32-33; बळयिर 1:4-5; 11:16

✡ 3:16 3:16 योहन 1:51; बळयिर 10:11

✡ 3:16 3:16 योहन 1:32-33

✡ 3:17 3:17 इपिसुसतोर 1:6

✡ 3:17 3:17 1 योहन 5:6,9

✡ 4:1 4:1 2 कुरिंततोर 12:6-7

✡ 4:3 4:3 मत्याल 16:16; 26:63; मार्कल 1:1; 14:61; लूकाल 22:70; योहन 3:16-18; 11:27; बळयिर 9:20; 13:33; रोम सहरतोर 1:3-4

✡ 4:4 4:4 व्यवस्थाविवरण 8:3

✡ 4:5-6 4:5-6 देवुळताङ पाटाङ 91:11-12

✡ 4:7 4:7 व्यवस्थाविवरण 6:16

✡ 4:10 4:10 व्यवस्थाविवरण 6:13

✡ 4:10 4:10 व्यवस्थाविवरण 10:20

✡ 4:12 4:12 मार्कल 1:14; लूकाल 4:14

✡ 4:16 4:16 यशायाह 9:1-2

✡ 4:17 4:17 मार्कल 1:15; मत्याल 3:2

✡ 4:23 4:23 बळयिर 1:3; 20:25; 28:23,31

✡ 4:23 4:23 मार्कल 1:39; बळयिर 10:37-38

✡ 4:24 4:24 मार्कल 7:26; लूकाल 2:2; बळयिर 15:23; 18:18; 20:3; 21:3; गलातितोर 1:21

✡ 4:25 4:25 मार्कल 3:7-8

✡ 5:7 5:7 याकुब 2:13

✡ 5:8 5:8 तोहचीतव पोल्‍लोङ 22:4

✡ 5:9 5:9 रोम सहरतोर 8:14

✡ 5:10 5:10 याकुब 5:11; 1 पत्रु 3:14

✡ 5:11 5:11 1 पत्रु 4:14

✡ 5:12 5:11-12 पिलिपितोर 1:29; इब्रितोर 10:34

✡ 5:12 5:12 2 इतिहास 36:15-16; मत्याल 23:31,37; बळयिर 7:52; 1 तिसलुनितोर 2:15

✡ 5:12 5:10-12 10:22; 24:9; मार्कल 13:13; लूकाल 21:12,17; योहन 15:18-21; 16:33; 17:14; बळयिर 5:41; रोम सहरतोर 5:3; 2 तिमोति 3:12; याकुब 1:2; 1 योहन 3:13

✡ 5:13 5:13 मार्कल 9:50; लूकाल 14:34-35

✡ 5:15 5:15 मार्कल 4:21; लूकाल 8:16

✡ 5:16 5:16 योहन 15:8; 2 कुरिंततोर 9:12-13; पिलिपितोर 2:15; 2 तिसलुनितोर 1:12; 1 पत्रु 2:12

✡ 5:17 5:17 रोम सहरतोर 3:31

* 5:18 5:18 गीता इतेके रेसा.

✡ 5:19 5:19 याकुब 2:10

✡ 5:21 5:21 पेसमुळि 20:13; व्यवस्थाविवरण 5:17

† 5:22 5:22 उगसे इद पोल्‍लो सबेट्क पाळ्नाङ मोदुल काग्देह्‌कने वावो.

✡ 5:22 5:22 याकुब 1:20; 3:6; 1 योहन 3:15

✡ 5:27 5:27 पेसमुळि 20:14; व्यवस्थाविवरण 5:18

✡ 5:31 5:31 व्यवस्थाविवरण 24:1

✡ 5:32 5:32 मार्कल 10:11-12; लूकाल 16:18; 1 कुरिंततोर 7:10

✡ 5:33 5:33 लैव्यव्यवस्था 19:12; गिनती 30:2; व्यवस्थाविवरण 23:21

‡ 5:37 5:37 देयह्‌कनाङ मोदुल कागिदते “लाग्वदिनाङ”.

✡ 5:37 5:34-37 याकुब 5:12

✡ 5:38 5:38 पेसमुळि 21:24; लैव्यव्यवस्था 24:20

✡ 5:43 5:43 लैव्यव्यवस्था 19:18

✡ 5:44 5:44 रोम सहरतोर 12:14,20-21; 1 कुरिंततोर 4:12; 1 तिसलुनितोर 5:15; 1 पत्रु 3:9; 1 योहन 4:21

✡ 5:45 5:45 अय्यूब 5:10; देवुळताङ पाटाङ 65:10-13; बळयिर 14:17

✡ 5:45 5:45 पिलिपितोर 2:15

✡ 5:48 5:48 इपिसुसतोर 5:1

✡ 6:2 6:2 1 कुरिंततोर 13:3

✡ 6:9 6:9 1 पत्रु 1:17

* 6:13 6:13 देयह्‌कना मुक्यानाहि मोदुल कागिदते “लाग्वदिनाहि”, देयह्‌कना मुक्यानु “लाग्वदु” वने इन्ह्‌तोर.

✡ 6:13 6:9-13 लूकाल 11:2-4

✡ 6:13 6:13 तोहचीतव पोल्‍लोङ 1:6

† 6:13 6:13 राजेमि, लावु, डीसाङ इव अमेसाताङ नीवाङे मन्ह्‌ताङ. माट ताल्ह्‌कतप आयि. सबेट्क पाळ्नाङ मोदुल काग्देह्‌कनगा इद पोल्‍लो दोर्को.

✡ 6:15 6:14-15 मार्कल 11:25-26; इपिसुसतोर 4:32

✡ 6:20 6:19-20 1 तिमोति 6:19; याकुब 5:2

✡ 6:21 6:20-21 लूकाल 12:33-34

✡ 6:23 6:23 लूकाल 11:34-36

✡ 6:24 6:24 रोम सहरतोर 6:18-20

✡ 6:24 6:24 लूकाल 16:13; याकुब 4:4

✡ 6:25 6:25 पिलिपितोर 4:6; 1 पत्रु 5:7

‡ 6:27 6:27 मीवा पिसना-पिसवग़ता उंद पूटा वने मीट वीळिह कीया पग़विर “मीवा निल्ह्‌कतुन मीट मुर्तिय वीळिह कीया पग़विर,” इद अर्तम वने आया पग़यह्‌ता.

✡ 6:31 6:31 1 तिमोति 6:8

✡ 6:33 6:33 1 तिमोति 4:8

✡ 7:1 7:1 रोम सहरतोर 2:1; 14:13; 1 कुरिंततोर 4:5; याकुब 4:11

* 7:6 7:6 बोर देवुळताङ पोल्‍लोनु पोहचीतप ऊळिह्‌तोर, ओरिह्‌कु मोदुल कागिदते “पदिह्‌कु”.

† 7:6 7:6 सम्दुरते बेदो उंद रीतता ईपता पोटालोप्पा गुंड्रल पांड्रि बंडालेह्‌का दोर्किह्‌ता, तेने मोति इन्ह्‌तोर, तेना दारा वेल्‍लाय आस्ता.

✡ 7:7 7:7 याकुब 1:5; 1 योहन 3:22; 5:14

✡ 7:8 7:7-8 योहन 15:7,16

✡ 7:12 7:12 रोम सहरतोर 13:8-9; गलातितोर 5:14

✡ 7:13-14 7:13-14 लूकाल 13:24

✡ 7:15 7:15 24:11,24; मार्कल 13:22; लूकाल 6:26; बळयिर 13:6; रोम सहरतोर 16:17; 2 तिमोति 3:5; 2 पत्रु 2:1; 1 योहन 4:1; तोहचीतव पोल्‍लोङ 16:13; 19:20; 20:10

✡ 7:15 7:15 यहेजकेल 22:27; बळयिर 20:29

‡ 7:16 7:16 तोया पंडिङ मोदुल कागिदते “अंजिर पंडिङ.”

✡ 7:16 7:16 लूकाल 6:43-44; याकुब 3:12

✡ 7:17 7:16-17 याकुब 2:18

✡ 7:20 7:16-20 गलातितोर 5:22-23

✡ 7:21 7:21 लूकाल 6:46; रोम सहरतोर 2:12-13

✡ 7:22 7:22 1 कुरिंततोर 13:2

✡ 7:23 7:23 देवुळताङ पाटाङ 6:8; लूकाल 13:27

✡ 7:24 7:24 लूकाल 11:28; योहन 13:17; याकुब 1:25

✡ 7:27 7:24-27 याकुब 1:22

✡ 8:2 8:2 28:17; योहन 9:38; बळयिर 10:25; तोहचीतव पोल्‍लोङ 22:8

✡ 8:4 8:4 लैव्यव्यवस्था 14:1-20

* 8:8-9 8:8-9 यहुदि लोकुर यहुदि आयवोरा लोता लोप्पा ओळियोर आंदुर, अदिनेनाह्‌क ओग़ साय्बाल अह इतोग़ बहे.

✡ 8:8-9 8:8-9 योहन 4:9; 18:28; बळयिर 10:28; 11:3; गलातितोर 2:12

† 8:10 8:10 वेग़ साय्बाल इस्रयेल देसेमतोग़ आयोग़, मति देवुळता सास्त्रम पुनवोग़ु दुस्रा देसेमतोग़ आंदोग़. वेग़ रोम सर्करता सेवातुह्‌कु इस्रयेलते वासि.

✡ 8:12 8:11-12 लूकाल 13:28-29; तोहचीतव पोल्‍लोङ 22:15

✡ 8:17 8:17 यशायाह 53:4

‡ 8:20 8:20 माने-मन्कना नडुम पुटटोग़ु इतेके येसुये. माने-मन्कना नडुम पुटटोग़ु इद पोल्‍लोता अर्तम पुनदलाह पुस्तकता आक्रिते पुनवव पोल्‍लोना अर्तमि रासतद मन्ह्‌ता, अगा ऊळाटु.

✡ 8:29 8:29 याकुब 2:19

* 9:3 9:3 सिरप देवुळिये पापमतुन मापि कीया पग़यह्‌ता इन्जि, ओर सास्त्रमगूरुर पुन्ज मतोर, अदिह्‌के ओर अह वळ्ह्‌किंदुर.

✡ 9:8 9:8 5:16; 1 पत्रु 2:12

† 9:10 9:10 पाप्यहलोर इतेके, यहुदिराङ अडोन नोमवोरु पापिर.

✡ 9:13 9:13 होशे 6:6

✡ 9:13 9:12-13 12:7

‡ 9:15 9:15 ननाये मर्मपेकानन आंदन इन्जि, येसु तनाय लोप्पा वेहतह्‌तोग़.

§ 9:17 9:17 तोलाजोर्काता चित्र मार्कल 2:22 अगा दोर्किह्‌ता.

✡ 9:18 9:18 मार्कल 16:18; बळयिर 28:8

✡ 9:24 9:24 योहन 11:11,13; बळयिर 20:10

✡ 9:28 9:28 बळयिर 14:9

* 9:30 9:30 सबेटोर इद पोल्‍लो पुतेके, यहुदिराङ पेदल्क येसुनेनाह्‌क जीवा कर्वतप आयनुर, अह आसि ओन हव्कलाह ऊळनुर, इदिन पुन्जि येसु अह वेहतोग़.

✡ 9:36 9:36 मार्कल 6:34

✡ 9:38 9:37-38 लूकाल 10:2

✡ 10:4 10:4 योहन 6:64,71

✡ 10:4 10:2-4 बळयिर 1:13

* 10:5-6 10:5-6 यहुदि जाततोर सामरितोरिन विटळ तासिंदुर.

✡ 10:10 10:10 1 कुरिंततोर 9:14; 1 तिमोति 5:18

✡ 10:14 10:14 लूकाल 10:11; बळयिर 13:51; 18:6

† 10:15 10:15 इद पोल्‍लोतुन पुनदलाहि, पुटमुळ अद्‍यय 19 ऊळाट.

✡ 10:15 10:15 देवुळताङ पाटाङ 9:8; 96:13; 98:9; योहन 5:22-23,27; बळयिर 10:42; 17:31

✡ 10:15 10:9-15 लूकाल 10:4-12; 2 पत्रु 2:6

✡ 10:16 10:16 लूकाल 10:3; योहन 4:38; 17:18; 20:21

✡ 10:16 10:16 रोम सहरतोर 16:19

✡ 10:17 10:17 बळयिर 5:40; 22:19; 26:11

✡ 10:18 10:18 पिलिपितोर 1:12

✡ 10:19-20 10:19-20 2 कुरिंततोर 13:3

✡ 10:22 10:22 24:9; योहन 15:19; 17:14

✡ 10:22 10:22 गलातितोर 6:9

✡ 10:24 10:24 लूकाल 6:40; योहन 13:13-16; 15:20

‡ 10:25 10:25 देयह्‌कना मुक्याल मोदुल कागिदते “बेल्जेबुब.” इदु देयह्‌कना मुक्याना उंद पेदिर मता.

✡ 10:28 10:28 याकुब 4:12

✡ 10:32 10:32 रोम सहरतोर 10:9

✡ 10:32 10:32 तोहचीतव पोल्‍लोङ 3:5

✡ 10:33 10:33 2 तिमोति 2:12

✡ 10:36 10:35-36 मीका 7:6

✡ 10:39 10:39 16:25; मार्कल 8:35; लूकाल 9:24; 14:26; 17:33; योहन 12:25

✡ 10:40 10:40 मार्कल 9:37; लूकाल 9:48; 10:16; योहन 13:20; गलातितोर 4:14

✡ 10:42 10:42 इब्रितोर 6:10

✡ 11:5 11:5 यशायाह 29:18; 35:5; 42:7; योहन 9:7

✡ 11:5 11:5 यशायाह 61:1; लूकाल 4:18-19

✡ 11:10 11:10 पेसमुळि 23:20; मलाकी 3:1

* 11:12 11:12 देवुळता पेदिरते एग़ मीहवाल योहन, कबुर वेहचोर वाताङ दियानाहि नेंड एवनाह्‌जोम, देवुळ तना राजेमतुन जोरतेने निल्पिह कीसोर मन्ह्‌ता, अह आसि लोकुर तान पोयतलाह, दोबेङ-नूकेङ कीसोरे लोप्पा नेङिह्‌तोर. मोदुल कागिदतुन ऊळतेके, इद अर्तम वने अरयह्‌ता: “देवुळता पेदिरते एते मीहवाल योहन, कबुर वेहचोर वाताङ दियानाहि नेंड एवनाह्‌जोम, देवुळता राजेमता अडमि लळय आसोर मन्ह्‌ता, अहे लळय केवालोर तान एहतलाह ऊळिह्‌तोर.”

† 11:13 11:13 देवुळताङ सबेटोर कबुरतोरा सास्त्रम ओसो मोसानाङ अडोङ इतेके येसु वायनामुने रासतदु पूरा पाळ्ना सास्त्रमि.

✡ 11:13 11:12-13 लूकाल 16:16

✡ 11:14 11:14 मलाकी 4:5; मार्कल 9:11

✡ 11:15 11:15 तोहचीतव पोल्‍लोङ 2:7,11

✡ 11:21 11:21 यशायाह 23; यहेजकेल 26—28; आमोस 1:9-10; योएल 3:4; जकर्याह 9:2-4

✡ 11:23 11:23 तोहचीतव पोल्‍लोङ 6:8

✡ 11:23 11:23 पुटमुळि 19; 2 पत्रु 2:6

✡ 11:25 11:25 व्यवस्थाविवरण 10:14; बळयिर 17:24

✡ 11:25 11:25 1 कुरिंततोर 1:20,26; 2:8-10

‡ 11:27 11:27 नावा बाबाल नाकु सबे पुनदलाह ईतोग़. मोदुल कागिदते “नावा बाबाल नावा कयदे कतमे ईतोग़.”

✡ 11:27 11:27 योहन 3:35

✡ 11:29 11:29 2 कुरिंततोर 10:1; पिलिपितोर 2:5,8

✡ 11:29 11:29 यिर्मयाह 6:16; इपिसुसतोर 4:20; 1 पत्रु 2:21

✡ 11:30 11:30 1 योहन 5:3

* 12:1 12:1 मोसा मुय्तोनाङ दहा अडोनग्डाहि वारमता पोल्वादिया नोमना, इद उंदि अडो मता. पुस्तकता आक्रिते पुनवव पोल्‍लोना अर्तमि इगा पोल्वादियाता लोप्पा वेहतद मन्ह्‌ता.

✡ 12:2 12:2 लूकाल 6:7; 13:14; योहन 5:16; 7:23; 9:16

✡ 12:4 12:4 इब्रितोर 9:2

✡ 12:4 12:3-4 1 शमूएल 21:1-6

✡ 12:7 12:7 होशे 6:6

✡ 12:7 12:7 9:12-13

✡ 12:14 12:14 26:4; मार्कल 14:1; लूकाल 22:2; योहन 10:31; 11:53

† 12:20 12:20 वेना सेतेम गेल्सनाह्‌जोमु, वेग़ु सनिसारम पोयतप मनवालोरिनु वेग़्होग़ आयनोग़, ओसो आसालेवप मनवालोरिह्‌कु आसा ईयनोग़. मोदुल कागिदते, “ओना सेतेम गेल्सनाह्‌जोमु, ओग़ु ओय्कताङ जेंडेनु देहोग़ आयनोग़, ओसो पोया पेसनद वततुन पिहोग़ आयनोग़.”

✡ 12:21 12:18-21 यशायाह 42:1-4; रोम सहरतोर 15:12

✡ 12:27 12:27 बळयिर 19:13

✡ 12:31 12:31 इब्रितोर 10:29

✡ 12:34 12:34 इपिसुसतोर 4:29

✡ 12:36 12:36 रोम सहरतोर 14:12

✡ 12:37 12:34-37 याकुब 3:2,6

✡ 12:38 12:38 योहन 6:30; 1 कुरिंततोर 1:22

✡ 12:40 12:40 योनाल 1:17

✡ 12:41 12:41 योनाल 3:6-9

✡ 12:41 12:41 रोम सहरतोर 2:27

✡ 12:45 12:45 2 पत्रु 2:20

✡ 12:50 12:49-50 इब्रितोर 2:11

✡ 13:11 13:11 11:25; 1 कुरिंततोर 2:9-10; कुलुसितोर 1:25-27

✡ 13:13 13:13 व्यवस्थाविवरण 29:4; यिर्मयाह 5:21; यहेजकेल 12:2; योहन 9:39

✡ 13:14 13:13-14 रोम सहरतोर 11:8

✡ 13:15 13:14-15 यशायाह 6:9-10; योहन 12:40; बळयिर 28:26-27

✡ 13:17 13:16-17 लूकाल 10:23-24; इब्रितोर 11:13

* 13:19 13:19 देयह्‌कना मुक्याल मोदुल कागिदते “लाग्वदु”.

✡ 13:22 13:22 रोम सहरतोर 12:2

✡ 13:32 13:32 यहेजकेल 17:23

✡ 13:34 13:34 योहन 10:6; 16:25,29

✡ 13:35 13:35 देवुळताङ पाटाङ 78:2; रोम सहरतोर 16:25

✡ 13:38-39 13:38-39 16:23; योहन 8:44; बळयिर 13:10; 1 योहन 3:10

✡ 13:41 13:38-41 तोहचीतव पोल्‍लोङ 14:15

✡ 13:43 13:43 दानिय्येल 12:3

† 13:45 13:45 सम्दुरते बेदो उंद रीतता ईपता पोटालोप्पा गुंड्रल पांड्रि बंडालेह्‌का दोर्किह्‌ता, तेने मोति इन्ह्‌तोर, तेना दारा वेल्‍लाय आस्ता.

✡ 13:54 13:54 लूकाल 2:47; योहन 7:15

✡ 13:55 13:55 बळयिर 12:17; 15:13; 21:18; 1 कुरिंततोर 15:7; गलातितोर 1:19; 2:9,12; याकुब 1:1

✡ 13:55 13:54-55 लूकाल 4:22; योहन 6:42

✡ 13:57 13:57 लूकाल 4:24; योहन 4:44

✡ 14:1 14:1 मार्कल 8:15; लूकाल 3:1,19-22; 8:3; 13:31; 23:7-12; बळयिर 4:27-28; 13:1

✡ 14:2 14:1-2 लूकाल 9:7-9

✡ 14:3-4 14:3-4 1 तिसलुनितोर 4:6

✡ 15:1-2 15:1-2 लूकाल 11:38

✡ 15:4 15:4 पेसमुळि 20:12; व्यवस्थाविवरण 5:16

✡ 15:4 15:4 पेसमुळि 21:17; लैव्यव्यवस्था 20:9

✡ 15:9 15:9 यशायाह 29:13; कुलुसितोर 2:20-22

✡ 15:11 15:11 बळयिर 10:15; रोम सहरतोर 14:14; 1 कुरिंततोर 10:25-26; 1 तिमोति 4:4-5; तीतुस 1:15; याकुब 3:6

✡ 15:13 15:13 1 कुरिंततोर 3:9

✡ 15:19 15:19 कुलुसितोर 3:5

✡ 15:20 15:18-20 याकुब 3:6

✡ 15:21 15:21 मार्कल 7:24,31; लूकाल 4:26; 6:17; बळयिर 12:20; 27:3-4

* 15:21 15:21 इदु यहुदि आयवोरा एरिया आंदु.

† 15:22 15:22 यहुदि जाततोरा विचरते, यहुदि आयवोर दुस्राङ जातिनोर लोकुर पर्गेरा लेह्‌काडोर आंदुर.

✡ 15:24 15:24 योहन 4:22; बळयिर 3:26; 13:46; रोम सहरतोर 1:16; 2:10; 15:8

‡ 15:26 15:26 इस्रयेलतोरिनु सव्रे कीयलाह येसुनगा बेद लाव मता, अदु दुस्रा जाततोरिह्‌कु ओजो, इदिन तोहतलाह ओग़ अह इतोग़.

§ 15:27 15:27 यहुदि आयवोर वने यहुदिरा देवुळताहि साय्ता ताल्ह्‌क पग़यह्‌तोर इन्जि, अद आंचाळ इद्रम वळ्ह्‌कता.

✡ 16:3 16:2-3 लूकाल 12:54-56

* 16:4 16:4 इद बेद्रमता सीना मन्ह्‌ता इन्जि, मत्याल 12:39-40 इगा ऊळाटु.

✡ 16:6 16:6 16:12; 1 कुरिंततोर 5:6; गलातितोर 5:9

† 16:6 16:6 बेद्रमि ओयवद पिंडटगा, उचुन ओयतद पिंड काल्ह्‌पतेके, पूरा पिंडि ओयिह्‌ता, अद्रमे परुसिर, एरोद अंतिपस, वेरा लाग्वद काग़्हमुळि, लोकुरगा आबुर आंदु. अदिह्‌क येसु ओरग्डाह उसरते मन्ह्‌टु इन्जि वेहतोग़.

✡ 16:16 16:16 मार्कल 1:1; तोहचीतव पोल्‍लोङ 2:18

✡ 16:16 16:16 मत्याल 4:3; 26:63; मार्कल 1:1; 14:61; लूकाल 22:70; योहन 3:16-18; 11:27; बळयिर 9:20; 13:33

✡ 16:17 16:17 1 कुरिंततोर 2:9-10

✡ 16:18 16:18 इपिसुसतोर 2:20

‡ 16:18 16:18 हामुर वने नावा मुडुन आरे कीया पग़वो आयग़ा मोदुल कागिदते: “हानादीपता दर्वजा वने नावा मुडुन गेल्सो आयग़ा.”

✡ 16:19 16:19 18:18; योहन 20:23

✡ 16:21 16:21 मार्कल 9:12; 1 कुरिंततोर 15:4

✡ 16:23 16:23 13:38-39; योहन 8:44; बळयिर 13:10

✡ 16:23 16:23 कुलुसितोर 3:2-3

✡ 16:24 16:24 1 पत्रु 2:21

✡ 16:25 16:25 10:39; लूकाल 14:26; 17:33; योहन 12:25

✡ 16:27 16:27 यहुदाल 14

✡ 16:27 16:27 देवुळताङ पाटाङ 62:12; बुदताङ पोल्‍लोङ 24:12; रोम सहरतोर 2:6; 14:12; 2 कुरिंततोर 5:10; 1 तिसलुनितोर 1:10; तोहचीतव पोल्‍लोङ 20:12-13; 22:12

✡ 17:2 17:2 तोहचीतव पोल्‍लोङ 1:16; 10:1

✡ 17:10 17:10 मलाकी 4:5-6

✡ 17:11 17:11 बळयिर 3:21

✡ 17:20 17:20 21:21; मार्कल 11:23; लूकाल 17:6; 1 कुरिंततोर 12:9; 13:2

* 17:21 17:21 मत्याल 17:21 इद वचन सबेट्क पाळ्नाङ मोदुल काग्देह्‌कने रासतद इले.

✡ 18:3 18:3 1 कुरिंततोर 14:20; 1 पत्रु 2:1-3

✡ 18:6 18:6 1 कुरिंततोर 8:12

✡ 18:7 18:6-7 लूकाल 17:1-2

✡ 18:8 18:8 5:30; मार्कल 9:43

✡ 18:9 18:9 5:29; मार्कल 9:47

* 18:11 18:11 मत्याल 18:11 इद वचन उचुके मोदुल काग्देह्‌कने मन्ह्‌ता, सबेटविस्कने इले.

✡ 18:15 18:15 याकुब 5:19

✡ 18:16 18:16 व्यवस्थाविवरण 19:15

✡ 18:16 18:16 1 तिमोति 5:19; इब्रितोर 10:28

✡ 18:17 18:17 1 कुरिंततोर 6:1

✡ 18:18 18:18 16:19; योहन 20:23

† 18:25 18:25 अद तूकनोर मन्कलोर मन्कन ओर्युल आयलाह वमिंदुर.

✡ 18:35 18:32-35 याकुब 2:13

✡ 19:4 19:4 पुटमुळि 1:27

✡ 19:5 19:5 पुटमुळि 2:24; मार्कल 10:8; 1 कुरिंततोर 6:16; इपिसुसतोर 5:31

* 19:9 19:9 उचुक मोदुल काग्देह्‌क इह वने वेहतह्‌ताङ: “अद्रमे बोग़ इद्रमता देहचीता आंचानु ततह्‌तोग़, ओग़ वने देवुळता विचरते सिंड्रि-साट्यालता पापम कीस्तोग़.”

✡ 19:9 19:3-9 1 कुरिंततोर 7:10

† 19:12 19:12 बाय्लाल इतेके बोग़ पेकाल वन आयोग़, पिला वन आयोग़.

✡ 19:14 19:14 1 पत्रु 2:1-3

✡ 19:18 19:18 पेसमुळि 20:13-16; व्यवस्थाविवरण 5:17-20

✡ 19:19 19:19 पेसमुळि 20:12; व्यवस्थाविवरण 5:16

✡ 19:19 19:19 लैव्यव्यवस्था 19:18; रोम सहरतोर 13:8-9

✡ 19:26 19:26 इब्रितोर 6:4-6

✡ 19:28 19:28 लूकाल 22:30; 1 कुरिंततोर 6:2; 2 तिमोति 2:12; तोहचीतव पोल्‍लोङ 3:21; 11:16; 20:4; 22:5

✡ 19:30 19:30 20:16; मार्कल 10:31; लूकाल 13:30

✡ 20:16 20:16 19:30; मार्कल 10:31; लूकाल 13:30

✡ 20:17-19 20:17-19 योहन 19:11; बळयिर 2:23; 3:13

✡ 20:22 20:22 26:39; मार्कल 14:36; लूकाल 22:42; योहन 18:11

✡ 20:26 20:25-26 1 पत्रु 5:3

✡ 20:28 20:28 1 तिमोति 2:6

✡ 20:28 20:28 2 कुरिंततोर 8:9; पिलिपितोर 2:6-7

✡ 21:5 21:5 जकर्याह 9:9

* 21:8 21:8 अद कालमते लळयते गेल्सिस वातोग़ राजाह्‌कु कदर ईयलाह, लोकुर गजर मराताङ कोमाङ पोसि, ओन जोहर कींदुर.

† 21:9 21:9 जोहर मोदुल कागिदते “ओसन्ना”; इदु इब्रि बासाते गिर्दाते जोहर कीयनद पोल्‍लो आंदु. इद वचनते इर्सा वास्ता.

✡ 21:9 21:9 देवुळताङ पाटाङ 118:25-26

✡ 21:12 21:12 योहन 2:14-16

✡ 21:13 21:13 यशायाह 56:7

✡ 21:13 21:12-13 योहन 2:14-16

✡ 21:16 21:16 देवुळताङ पाटाङ 8:2

✡ 21:17 21:17 योहन 11:1,18

✡ 21:21 21:21 याकुब 1:6

✡ 21:21 21:21 17:20; 1 कुरिंततोर 12:9; 13:2

✡ 21:22 21:22 1 योहन 3:22

✡ 21:33 21:33 यशायाह 5:1-2

✡ 21:42-43 21:42-43 देवुळताङ पाटाङ 118:22-23; बळयिर 4:11; 1 पत्रु 2:7

✡ 22:2 22:2 तोहचीतव पोल्‍लोङ 19:7

✡ 22:3 22:3 तोहचीतव पोल्‍लोङ 19:9

✡ 22:14 22:14 2 पत्रु 1:10; तोहचीतव पोल्‍लोङ 17:14

* 22:17 22:17 रोम सर्करतोर लळय कीसि, मावा देसेमतुन ऊंदतोर इन्जि, यहुदिर ओरिन कोंटे कींदुर. मति एरोद राजाल बार, रोम सर्करता तोळ आंदोग़. येसु सिद्‌वा दोहचीम्ह्‌टु इतेके, यहुदिरा अडमतोना लेह्‌का आवेग़. मति सिद्‌वा दोहमाटु इतेके, एरोदिना तुंगातोर सर्करतगा ओना रिपोट एवेर. इद्रमलेह्‌का परुसिर येसुन एग़्किह कीयलाह ऊळिंदुर.

† 22:19 22:19 इद रुप्या-बंडटा चित्र लूकाल 20:24 अगा दोर्किह्‌ता.

✡ 22:21 22:21 रोम सहरतोर 13:7; 1 पत्रु 2:17

✡ 22:23-24 22:23-24 व्यवस्थाविवरण 25:5

✡ 22:32 22:32 पेसमुळि 3:6,15; बळयिर 3:13; 7:32

✡ 22:37 22:37 व्यवस्थाविवरण 6:5

✡ 22:39 22:39 लैव्यव्यवस्था 19:18

✡ 22:39 22:37-39 1 योहन 4:21

✡ 22:40 22:39-40 रोम सहरतोर 13:8-9; गलातितोर 5:14

✡ 22:43 22:43 1 कुरिंततोर 12:3

✡ 22:44 22:44 देवुळताङ पाटाङ 110:1; बळयिर 2:34-35; 1 कुरिंततोर 15:25; इब्रितोर 1:13

✡ 23:3 23:3 रोम सहरतोर 2:21

✡ 23:4 23:4 लूकाल 11:46; बळयिर 15:10; 1 योहन 5:3

✡ 23:6 23:5-6 लूकाल 11:43

✡ 23:7 23:5-7 मार्कल 12:38-40; लूकाल 20:45-47

✡ 23:8 23:8 पिलेमोन 16

✡ 23:12 23:12 लूकाल 14:11; 18:14; याकुब 4:6; 1 पत्रु 5:6

✡ 23:13 23:13 लूकाल 11:52

* 23:14 23:14 मत्याल 23:14 इद वचन उचुके मोदुल काग्देह्‌कने मन्ह्‌ता, सबेटविस्कने इले.

✡ 23:15 23:15 बळयिर 2:9-11; 6:5; 13:43

✡ 23:17 23:16-17 रोम सहरतोर 2:19

✡ 23:19 23:19 रोम सहरतोर 2:19

✡ 23:23 23:23 लूकाल 11:42

✡ 23:24 23:24 रोम सहरतोर 2:19

✡ 23:25 23:25 लूकाल 11:39

✡ 23:26 23:26 रोम सहरतोर 2:19

✡ 23:27 23:27 बळयिर 23:3

✡ 23:27 23:27 लूकाल 11:44

✡ 23:29 23:29 लूकाल 11:47

✡ 23:31 23:31 2 इतिहास 36:15-16; मत्याल 23:37; बळयिर 7:52

✡ 23:32-33 23:32-33 1 तिसलुनितोर 2:16

✡ 23:35 23:35 तोहचीतव पोल्‍लोङ 18:24

✡ 23:35 23:35 पुटमुळि 4:8-10

✡ 23:35 23:35 2 इतिहास 24:20-22

† 23:35 23:35 हाबेल इतेके मुनेतोग़ मन्कल आदमना पेकाल, वेन तमदादाल हव्कतोग़, इद मुनेता हव्कतद कबळ आंदु. देवुळता पाळ्ना सास्त्रमते, यहुदिरा सास्त्रमता आक्रिता पुस्तक 2 इतिहासते, जकर्या बूमयान हव्कतद पोल्‍लो वेहतद मन्ह्‌ता.

✡ 23:36 23:34-36 लूकाल 11:49-51

✡ 23:37 23:37 2 इतिहास 36:15-16; मत्याल 23:31; बळयिर 7:52

✡ 23:39 23:39 देवुळताङ पाटाङ 118:26

✡ 23:39 23:37-39 लूकाल 13:34-35

✡ 24:2 24:2 लूकाल 19:44; तोहचीतव पोल्‍लोङ 21:22

✡ 24:5 24:5 योहन 5:43

✡ 24:7 24:7 तोहचीतव पोल्‍लोङ 6:12

✡ 24:9 24:9 10:22; मार्कल 13:13; योहन 15:19; 17:14

✡ 24:11 24:11 7:15; 24:24; मार्कल 13:22; लूकाल 6:26; बळयिर 13:6; 2 पत्रु 2:1; 1 योहन 4:1; तोहचीतव पोल्‍लोङ 16:13; 19:20; 20:10

✡ 24:12 24:12 तोहचीतव पोल्‍लोङ 2:4

✡ 24:13 24:13 इब्रितोर 10:36

✡ 24:15 24:15 दानिय्येल 9:27; 11:31; 12:11

✡ 24:18 24:17-18 लूकाल 17:31

* 24:20 24:20 वारमता पोल्वादियाते यहुदिरिह्‌क जेक पय्नम दायलाह पोलो इन्जि, येसु इह इतोग़.

✡ 24:21 24:21 तोहचीतव पोल्‍लोङ 16:18

✡ 24:23 24:23 लूकाल 17:23

✡ 24:24 24:24 7:15; 24:11; मार्कल 13:22; लूकाल 6:26; बळयिर 13:6; 2 पत्रु 2:1; 1 योहन 4:1; तोहचीतव पोल्‍लोङ 16:13; 19:20; 20:10

✡ 24:24 24:24 2 तिसलुनितोर 2:9; तोहचीतव पोल्‍लोङ 13:13

✡ 24:27 24:27 लूकाल 17:24

† 24:28 24:28 बेगा हातद सेत्ता मनदग़ा, अगा गीदस्क निटमे जमा आयनुङ बेगा जन्वर्क डोलिह्‌ताङ, अगाने गीदस्क जमा आस्ताङ. अद्रमलेह्‌काने देवुळता जीवालेवोरु दुनियामेटोरा पोग़ोन, देवुळता नेयम उदग़ा इनजोर अर्तम आया पग़यह्‌ता. इलवेके गीदस्क जमा आयनदिना लेह्‌का, किर्स्तु मल्स वायनद वने सबेटोरिह्‌क दिसग़ा, इद अर्तम वने आया पग़यह्‌ता.

✡ 24:28 24:28 लूकाल 17:37

✡ 24:29 24:29 तोहचीतव पोल्‍लोङ 6:12

✡ 24:29 24:29 तोहचीतव पोल्‍लोङ 6:13

✡ 24:29 24:29 यशायाह 13:10; 34:4

✡ 24:30 24:30 दानिय्येल 7:13

✡ 24:31 24:31 1 कुरिंततोर 15:51-52; 1 तिसलुनितोर 4:16

‡ 24:32 24:32 गेळाताङ मरान ऊळिसि इद पोल्‍लो कग़याटु. आकिङ रालिह्‌ताङ अस्के मोदुल कागिदते, “अंजिर मरातुन ऊळिसि इद पोल्‍लो कग़याटु. तेनाङ कांदाङ कोळ्सिह्‌ताङ अस्के”.

§ 24:34 24:34 इव नना वेहतव गोटिङ इतेके येरुसलेमते आयनव गोसाताङ पोल्‍लोङ आंदुङ, बूम मारनव पोल्‍लोङ आयोङ.

✡ 24:35 24:35 2 पत्रु 3:10

✡ 24:36 24:36 मार्कल 13:32

✡ 24:39 24:37-39 लूकाल 17:26-27

✡ 24:41 24:41 लूकाल 17:35

✡ 24:43 24:43 तोहचीतव पोल्‍लोङ 3:3; 16:15-16

✡ 24:44 24:43-44 लूकाल 12:39-40; 21:34; 1 तिसलुनितोर 5:1-2; 2 पत्रु 3:10; तोहचीतव पोल्‍लोङ 3:3; 16:15-16

✡ 24:48 24:48 2 पत्रु 3:4

✡ 25:10 25:10 तोहचीतव पोल्‍लोङ 19:7

✡ 25:21 25:21 1 तिमोति 3:13

* 25:33 25:33 यहुदिरगा तिनळ बाजे उदिह कीयना इतेके, कदर ईतपे आस्ता.

✡ 25:34 25:34 तीतुस 3:7

✡ 25:34 25:34 इब्रितोर 1:14

✡ 25:35 25:35 रोम सहरतोर 12:13; इब्रितोर 13:2

✡ 25:36 25:35-36 इब्रितोर 10:34; याकुब 2:15

✡ 25:40 25:40 इब्रितोर 6:10

✡ 25:41 25:41 यहुदाल 7

✡ 25:46 25:46 दानिय्येल 12:2; योहन 5:28-29; बळयिर 24:15; रोम सहरतोर 2:7; 6:23

✡ 26:1-2 26:1-2 मार्कल 14:1; लूकाल 22:1; योहन 2:13; 11:55; 12:1

✡ 26:3 26:3 योहन 11:49; 18:13-14; बळयिर 4:6

✡ 26:4 26:4 12:14; मार्कल 14:1; लूकाल 22:2; योहन 10:31; 11:53

✡ 26:15 26:15 बळयिर 1:18

* 26:17 26:17 इद बेद्रमता पंडुम इनजोर पुनदलाहि, पुस्तकता आक्रिते पुनवव पोल्‍लोना अर्तमि, अगा ऊळाट. अगा “ओय्‍पिह केवद पिंडटाङ आरिना पंडुम” ऊळाट.

✡ 26:18 26:18 योहन 2:4; 7:8-9,30

✡ 26:21 26:21 लूकाल 22:21; योहन 13:18,21

✡ 26:23 26:23 योहन 13:18,26

✡ 26:24 26:24 16:21; मार्कल 9:12; बळयिर 3:18; 26:23; 1 कुरिंततोर 15:3; 1 पत्रु 1:11

† 26:28 26:28 यहुदि लोकुर इद पोल्‍लोतुन पुंदुर इतेके, बेस्के देवुळि मोसाना वेलाते यहुदि लोकुरा संगे करल कीता, अद करलतुन निल्पिह कीयलाहि, जन्वर्किन मोक ईसि, अविस्कना नेतुरतुन, लोकुरा पोग़ोन इल्ह्‌कना इन्जि, देवुळ उकुम ईस मता (पेसमुळि 24:6-8). अदिनेनाह्‌क येसु इन्ह्‌तोग़, नावा नेतुर पोवतेके, देवुळ लोकुरा संगे उंद पूना करल कीयग़ा.

✡ 26:28 26:26-28 1 कुरिंततोर 10:16; इब्रितोर 9:20; 10:29

✡ 26:30 26:30 योहन 18:1

✡ 26:31 26:31 जकर्याह 13:7; योहन 16:32

✡ 26:33 26:33 योहन 13:37; 21:15

✡ 26:36 26:36 योहन 18:1

✡ 26:38 26:38 योहन 11:33; 12:27

✡ 26:39 26:39 20:22; योहन 18:11

✡ 26:39 26:39 पिलिपितोर 2:8

✡ 26:44 26:44 2 कुरिंततोर 12:6-7

✡ 26:44 26:39-44 इब्रितोर 5:7

✡ 26:45 26:45 मार्कल 14:41; योहन 12:23; 13:1; 17:1

✡ 26:52 26:52 तोहचीतव पोल्‍लोङ 13:10

✡ 26:59 26:59 बळयिर 6:13

✡ 26:60-61 26:60-61 27:39-40; मार्कल 15:29; योहन 2:19; बळयिर 6:14

✡ 26:63 26:63 मत्याल 4:3; 16:16; 26:63; मार्कल 1:1; 14:61; लूकाल 22:70; योहन 3:16-18; 11:27; बळयिर 9:20; 13:33

✡ 26:64 26:64 दानिय्येल 7:13

✡ 26:65 26:65 गिनती 14:6; बळयिर 14:14

✡ 26:66 26:63-66 लूकाल 22:67-71

* 27:2 27:2 रोम राजेमता बेरोग़ राजाल तना राजेमता उंद-उंद पटटुन ताकिह कीयलाह, पटटुह्‌क ओर्विन तासिंदोग़, ओन गुमसि इंदुर.

✡ 27:2 27:1-2 मार्कल 15:1; लूकाल 23:1; योहन 18:28; 1 तिमोति 6:13

✡ 27:5 27:5 बळयिर 1:18

✡ 27:8 27:8 बळयिर 1:19

✡ 27:10 27:10 जकर्याह 11:12-13

† 27:16 27:16 उचुक मोदुल काग्देह्‌कने वेना पेदिर “येसु बरबसि” इनजोर इतद मन्ह्‌ता.

✡ 27:23 27:21-23 बळयिर 3:14; 13:28

✡ 27:25 27:25 23:3; बळयिर 2:23,36; 3:14-15; 7:52

✡ 27:26 27:26 योहन 19:1

✡ 27:30 27:27-30 योहन 19:2-3

✡ 27:32 27:32 बळयिर 11:20; 13:1

✡ 27:32 27:32 लूकाल 23:26

✡ 27:35 27:35 बळयिर 2:23

✡ 27:39-40 27:39-40 26:60-61; मार्कल 14:58; योहन 2:19; बळयिर 6:14

✡ 27:43 27:43 देवुळताङ पाटाङ 22:8

✡ 27:46 27:46 देवुळताङ पाटाङ 22:1; इब्रितोर 5:7

‡ 27:47 27:47 येसु एलि, एलि! इनजोर केयिंदोग़, अस्के लोकुरिह्‌कु एलिया इतप वेनदा वाताह्‌कु, “एलियान केयिह्‌तोग़ बहे,” इनजोर इतोर. एलियाल इनवाल देवुळता कबुरतोग़ हायवाये, देवतुल्क ओनु देवुळदीपतके ओताङ (2 राजा 2:11). ओना कालमताहि येसुना कालम एवनाहि जोक-जोक नव नूह्‌क (900) वर्साङ आताङ.

✡ 27:48 27:48 लूकाल 23:36-37; योहन 19:28-29

✡ 27:50 27:50 योहन 19:30; इब्रितोर 5:7

✡ 27:51 27:51 इब्रितोर 9:2

§ 27:54 27:54 वेग़ निटमे देवुळता मग़ आंदोग़ “वेग़ निटमे बेदो पेनता मग़ आंदोग़!” इद वने आया पग़यह्‌ता.

✡ 27:56 27:55-56 योहन 19:25

✡ 27:60 27:59-60 बळयिर 13:29

✡ 28:1 28:1 बळयिर 20:7; 1 कुरिंततोर 16:2; तोहचीतव पोल्‍लोङ 1:10

✡ 28:6 28:5-6 मार्कल 16:6; लूकाल 24:5-7; योहन 21:14; बळयिर 2:32; 3:15,26; 4:10; 5:30; 10:40; 13:30,33-34,37; 17:31; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:20; कुलुसितोर 2:12; 1 तिसलुनितोर 1:10; इब्रितोर 13:20

✡ 28:14 28:14 बळयिर 12:19; 16:27; 27:42

✡ 28:17 28:17 8:2; योहन 9:38; बळयिर 10:25; तोहचीतव पोल्‍लोङ 22:8

✡ 28:18 28:18 मत्याल 11:27; लूकाल 10:22; योहन 3:35; 13:3; 17:1-2; बळयिर 2:36; 10:36; रोम सहरतोर 10:12; 1 कुरिंततोर 15:27; इपिसुसतोर 1:20-23; पिलिपितोर 2:9-11; इब्रितोर 1:2

✡ 28:19 28:19 रोम सहरतोर 6:2-4

✡ 28:20 28:19-20 मार्कल 16:15; लूकाल 24:47; बळयिर 10:42

मार्कल

1

2

3

4

5

6

7

8

9

10

11

12

13

14

15

16

मार्कल रासतदु बेसता कबुरि

येसु इद बूमतगा मतस्के, इद पुस्तकतुन रासवाल मार्कल लेयोग़ मन्कल मतोग़. पोलु, बार्नबस मुने सेवातुह्‌क अतस्के, वेग़ मार्कल वने ओरा संगे अन्ज मतोग़, ताना पया पत्रुना संगे वने कबळ कीतोग़.

मार्कना बेसता कबुरतुन, माट कबस्कना बेसता कबुरि, इद्रम वने इनदा पग़यह्‌नल. मत्याल तना रासतद बेसता कबुरतुन, यहुदि लोकुरेनाह्‌क रासतोग़. मति मार्कल बारा रोमि लोकुरेनाह्‌क रासतोग़. ओरु लोकुराङ कबस्किन ऊळिसि ताकिंदुर. अहे वेग़ येसु बाताल-बाताल कीतोग़ इन्जि, ओर पुनदलाह ऊळिंदुर. येसु नयेनाह्‌क बाताल कीया पग़यह्‌तोग़? नना बाताल कीया पग़यह्‌नन? इद पुस्तक बामनाङ कबस्कना ओसो कबळ कीयनव पीटोना उंद पुस्तक आंदु. येसु कबळ केवाल मतोग़ इन्जि, इव कबळ कीयनव पीटोङ तोहतह्‌ताङ, ओग़ वेट मन्कले आयोग़. सिरप देवुळता मग़िये इद्रमताङ बामनाङ कबस्क कीया पग़यह्‌तोग़. देवुळता मग़ मनाह्‌कु, येसुना बेरा अदिकर मन्ह्‌ता; इद दुनियाते कतमतोरा पोग़ोन, कतमतविना पोग़ोन ओना अदिकर मन्ह्‌ता. अचोन अदिकर मन्जाय मति, ओग़ मन्कलोरा सेवा कीतोग़, इद पोल्‍लो मार्कल माक तोहतह्‌तोग़.

येसुना बेसता कबुरताङ नालुङ पुस्तकिनग्डाह, इद मार्कना पुस्तकिये उड्ला आंदु. इद पुस्तकते येसुना काग़्हमुळतुह्‌काय एक्‍वा, ओनाङ कबस्कना लोप्पा वेहतद मन्ह्‌ता. मार्कल पुस्तक उंद विडियोलेह्‌का मन्ह्‌ता, येसुना सेवाता उंदि वेलियनद चित्रलेह्‌का मन्ह्‌ता. इद दुनियाते, मावा दिनमता कबळते, मार्कल तोहतपु, सेवा केवाल येसु माक कलियिह्‌तोग़. ओग़ सिरप बेद उंद दर्मतोर मन्कलोरेनाह्‌के पिसिह केवाल ओसो सामि आयोग़, मति ओग़ु कबळ केवालोर मन्कलोरा वने पिसिह केवाल ओसो सामि आंदोग़.

“माने-मन्कना नडुम पुटटोनन, नना दुस्रोरिन नावा सेवा कीया वेहतलाह, इद बूमते वावोन. मति दुस्रोरा सेवा कीयलाहि, ओसो वेल्‍लाटोरा पापमता दांड निहतलाह, नना नावा जीवा ईयलाह वातन,” इन्जि येसु इतद पोल्‍लोतुन निमा इद पुस्तकते अर्वकिन. मयेनाह्‌कु तना जीवा ईयनदु, इदे ओना सबेट्क बेरा कबळ आंदु. बह येसुना अद कबळता पाय्दा नीक दोर्कताया? निमा येसुन विस्वस कीतेके, नीवा पापमता मापि आयग़ा, येसु नीक देवुळता संगे कलियिह कीसीयनोग़.

मार्कना बेसता कबुरतुन निमा अर्विसि, नीक इद विचर वायग़ा — नाक पिसिह केवाना बेद-बेद सेवा कीयना गावले? बाराह्‌क इतेके ओग़ नावा सेवा कीयलाह वास मतोग़. दुस्रोरेनाह्‌क गर्ज मतदिना सेवा कीसोर, येसु बराबर देवुळ वेहतप तपवालेवा ताकिंदोग़. ओना लेह्‌का आयना इन्जि, मावा पिसमुळता सीना मनदना गावले.

1

देवुळता कबुरतोग़ योहनना काग़्हमुळि

(मत्याल 3:1-11; लूकाल 3:2-16)

1 देवुळता मग़ि येसु किर्स्तुना लोप्पाडा✡ बेसता कबुरता पोल्‍लो, इद्रम सुरु आस्ता: 2-3 (किर्स्तु वायनेनाह्‌कु, लोकुरिन ओप्पे कीयलाह, देवुळि ओर्विन लोहता. वेग़ लोहतोना लोप्पा,) मुनेने देवुळता सास्त्रमते, इद्रम रासतद मन्ह्‌ता इतेके,

केंजाटु! सामि वायनामुनेन, नना देवुळतन, नावा बळयिन लोहतलाह आतन.

ओग़ सामिनेनाह्‌क अग़ि तीर्ह्‌कनोग़.✡

पेळ्ह्‌कल बूमते नावा बळयि केयलाह आतोग़:

“सामि मीवा जीवातगा वायना इन्जि, ओना अग़दुन तीर्ह्‌काटु,

ओना वायनद अग़दुन कसुम कीम्ह्‌टु,”✡

इनजोर वेल्‍लाय मुनेतोग़ देवुळता कबुरतोग़ यसयाल इनवाल रासिस मतोग़. 4 (रासतद पोल्‍लो निटम आनाह,) पेळ्ह्‌कल बूमतगा देवुळता पेदिरते एग़ मीहवाल योहनि वातोग़. ओग़ इद्रम पोकुर कींदोग़: “पापमता अग़दुन विळ्सिसि, देवुळतके मल्म्ह्‌टु. मलतोम इनजोर तोहतलाह, देवुळता पेदिरते एग़ मीम्ह्‌टु*, अस्के देवुळि मीवा पापमतुन मापि कीयग़ा,” इंदोग़.✡ 5 पया येरुसलेम सहरताहि, ओसो यहुदा पटटाङ दुस्राङ नाह्‌कनाहि, वेल्‍लाटोर लोकुर ओनगा अंदुर. लोकुर तमा कीता पापमतुन कबुल आसि,✡ योर्दन बेरेटगा योहनना कयदे देवुळता पेदिरते एग़ मींदुर. 6 योहनि इतेके (देवुळता कबुरतोनन इन्जि तोहतलाह,) रूटुह्‌कनाङ केल्कने कोटटद गेंदे उहन्दोग़, नंडटुह्‌कु तोलाता पेटा दोहन्दोग़. ओसो ओग़ पापेङ, ओग़्वेनेय तिंदोग़. 7 ओग़ इद्रम पोकुर कींदोग़: “नावा पेग़्के ओर्वोग़ वायलाह आतोग़, ओग़ नाकाय पका लावतोग़ आंदोग़. ओना कादुन इटलाह वने, नना ओप्पोन.✡ 8 नना मीकु देवुळता पेदिरते सिरप एतेन मीहतन, मति ओग़ मीकु देवुळता पवित्र जीवाते मीहतनोग़,✡” इनजोर पोकुर कींदोग़.

योहनि येसुन देवुळता पेदिरते एग़ मीहतह्‌तोग़

(मत्याल 3:13-17; लूकाल 3:19-22)

9 अद्रमे योहनि देवुळता पेदिरते एग़ मीहचोर मनेके, उंद दिया येसु गालिल पटटा नासरेत नाटेनाहि वासि, योर्दन बेरेटगा योहनना कयदे, देवुळता पेदिरते एग़ मीतोग़. 10 येसु एतगा मुळ्न्दिस पोग़ोन तेदतस्के, अस्केडस्केन पोग़ोटा बूमि पङ्ने आसि,✡देवुळता पवित्र जीवा परेवा पिटेलेह्‌का, तना पोग़ोन रेगनदिन येसु ऊळतोग़.✡ 11 अचोटेन पोग़ोटाहि देवुळता आल्का केंज वाता, “निमा नावा जीवा कीतोग़ मग़निन,✡ नीवा लोप्पा नना पका गिर्दा आतन,” इनजोर केंज वाता.✡

12 पया चट्‌ने देवुळता जीवा अग्डाहि येसुन, वेल्‍लाय जेक पेळ्ह्‌कल बूमते ओसीता. 13 अगा रेंड वीसाङ दियाङ, देयह्‌कना मुक्याल येसुना पट ऊळता,✡ मति येसु तानाङ केंजोग़. ओसो येसु अगा गेळा जन्वर्कना संगे मतोग़. अगा मतस्केने, देवतुल्कु ओना सेवा कीसोर मंदुङ.✡

येसु तना कबळ सुरु कीस्तोग़

14 पया बह आता इतेके, अग्डोग़ राजाल योहनिन जेलते वाट वेहतोग़. ताना पया, येसु गालिल पटटे वासि, देवुळता राजेमता बेसता कबुरतुन पोकुर कीतोग़.✡ 15 येसु इद्रम इंदोग़, “देवुळ वेहतद कगो एरे एवता; इंजेके देवुळि मन्कलोरगा राजेम कीयनद दिया एवयलाह आता.✡ मीट पापमता अग़दाहि मल्सि,✡ बेसता कबुरतुन विस्वस कीम्ह्‌टु,” इनजोर इंदोग़.✡

येसु तनाङ कग़यवालोरिन आचिह्‌तोग़

(मत्याल 4:18-22)

16 उंद दिया येसु गालिल सम्दुरता दडिय अनेके, ओग़ु सिमोनि, आंद्रेयाल, वेर तमोग़ इर्वुरिन ऊळतोग़. वेर मीन्क पोयवालोर मताह्‌कु, सम्दुरतगा वदिङ आहचोर मतोर. 17 अस्के येसु ओरिन इतोग़, “नावा संगे दटु. मीट इचानाह मीन्क पोयंदिर; मति इंजेके मीटु मन्कलोरिन नयगा तवालोरिर आयकिर, अद्रम नना मीक कीकन,” इतोग़. 18 इदिन केंजताहे, वदिन अगान विळ्सिसि, वेर तमोग़ इर्वुर आसि, येसुना संगे अतोर. 19 पया येसु उचुन मुनेह अनेके, जेबेदि इनवानाङ मग़्कु याकुबि ओसो योहनि, वेरिन ऊळतोग़. वेर तमोग़ इर्वुर आसि, ओडातगा वदिन ओर्कुल कीसोर मतोर. 20 येसु ओरिन ऊळतस्के, चट्‌ने तना संगे वायलाह केयतोग़. केयतस्के ओर इर्वुर आसि, तमा तपे जेबेदिन, कूलतोरा संगे ओडातगान विळ्सिसि, येसुना संगे अतोर.

ओर्वोग़ मन्कनग्डाहि येसु देयमतुन पूंडिह्‌तोग़

(लूकाल 4:31-37)

21 अद्रमे पया येसु ओसो ओनाङ कग़यवालोर कापेर्नाग़ अतोर. अन्जि वारमता पोल्वादियाते पार्तनाता लोतगा येसु काग़्हता बोटटोग़. 22 ओग़ काग़्हतनदिन केंजिसि, लोकुर बयल आतोर. बह इतेके येसु ओरिन सास्त्रमगूरुरा लेह्‌का काग़्होग़, मति तन्क अदिकर मतपु काग़्हन्दोग़. 23 अचोटेन दोम्ह्‌क्ने अद लोतगा ओर्वोग़ मन्कल ओळियतोग़. ओन देयम पोस मता. 24 अद देयम जोरते केयिस इद्रम इता, “ए नासरेत नाटेनोग़ येसुनिन, मावा संगे नीवा बाताल कबळि? निमा बह माक बूळे कीयलाह वातिना? निमा बोनिन इनजोर पुनोना? निमा देवुळ लोहतोग़ पवित्र मन्कनिन† आंदिन!” इता.✡ 25 मति येसु अद देयमतुन, “केमेन मन! वेनग्डाहि पेसिस अन!” इनजोर दगा ईतोग़. 26 अस्के अद देयमि ओग़ मन्कन तेल्हच मन्जि, जोरते केयिसि, ओनग्डाहि पेसिस वितता. 27 इदिन ऊळिस अगा मतोर लोकुर बामिसि, ओर्विह्‌क-ओर्वोग़ वळ्ह्‌कसोर, “इद बेद्रमता पूना पोल्‍लो रा? वेग़ अदिकरते देयह्‌किन वने उकुम ईस्तोग़, अव वेना पोल्‍लोतुन केंजिह्‌ताङ वने,” इतोर. 28 पया येसुना इद पोल्‍लो चट्पिटे गालिल पटटाङ एरे-गूरेताङ नाह्‌कनगा आबुर आता.

येसु वेल्‍लाय मुडुन सव्रे कीस्तोग़

(मत्याल 8:14-17; लूकाल 4:38-41)

29 अद्रमे पया येसु तनाङ कग़यवालोर याकुबिन, योहनिन पोसि, पार्तनाता लोताहि पेसिस सिमोन, आंद्रेयाल, वेर तमोग़ इर्वुरा लोन अतोग़. 30 अद वेलाते सिमोनना आतोह्‌क दंड पोस मता, इद पोल्‍लो बोरो येसुह्‌क वेहतोर. 31 पया येसु तानगा अन्जि, ताना कयदुन पोस तेहतोग़, तेहतस्केन ताना दंड रेगता. पया अद ओरिह्‌क जावा-एग़ कीसीता.

32 अदे दिया मुलतस्के, वारमता पोल्वादिया मारता.‡ अस्के लोकुर सबे दुकिनोरिन ओसो देयह्‌क पोयतोरिन येसुनगा ततोर. 33 पूरा नाग़मेटोर इतपे मुलु, अद लोता मुनेह जमा आतोर. 34 पया अलग-अलग रीतताङ दुकिने तिपल आसोर मतोरिन, येसु सव्रे कीतोग़. अहे ओसो वेल्‍लाटोरिन देयह्‌क पोस मताङ, अविस्किन वने ओरग्डाहि पेसिह कीतोग़. देयह्‌कु येसु बोग़ आंदोग़ इनजोर पुंदुङ. मति (अद तूकने, नना बोनन इन्जि, सबेटोरिह्‌क एर्का आयनद आयो इनजोर,) येसु अव देयह्‌किन वळ्ह्‌कलाह एवोग़.

येसु दुस्राङ नाह्‌कने देवुळता पोल्‍लोतुन पोकुर कीस्तोग़

(लूकाल 4:42-43)

35 पया सकरताङ कोग़्क कूसिह्‌पान येसु तेदिसि, बोरे लेवगा अन्ज पार्तना कीतोग़. 36 अस्के पया सिमोन तना तोळतोर बार, येसुन पर्ह्‌कलाह अतोर. 37 अन्जि येसुन ओर दोर्किह कीतोर, अस्के ओन इतोर, “नाटेनोर वेल्‍लाटोर लोकुर नीक पर्ह्‌कलाह आतोर, गूरु,” इतोर. 38 मति येसु ओरिन इतोग़, “आयो! माट इकेडाङ एरे-गूरेताङ नाह्‌कने दाकल. अगा वने नाक देवुळता पोल्‍लोतुन पोकुर कीया पोयह्‌ता, इदे कबळतुह्‌क नना वातन,” इतोग़. 39 अद्रम पया येसु तनाङ कग़यवालोर बारा, पूरा गालिल पटटे तिरियतोर. नाग़-नाग़ अन्जि, येसु यहुदिराङ पार्तनाताङ लोह्‌कनगा पोकुर कींदोग़.§ अहे देयह्‌क पोस मतोरग्डाह देयह्‌किन पेसिह कींदोग़.✡

येसु मोंडरोगमतोन सव्रे कीस्तोग़

(मत्याल 8:2-4; लूकाल 5:12-14)

40 उंद दिया ओर्वोग़ मोंडरोगमतोग़ मन्कल येसुनगा वातोग़. (अद्रमतोरिन यहुदिर कळ्‍वोग़तासिंदुर.) ओग़ येसुनगा वासि, मिंडाङ कोटिसि इद्रम अर्जि कीतोग़, “नीवा विचर मतेके, नाक सव्रे कीसि नावा कळ्‍वोग़तुन तेंड पग़यकिन,” इतोग़. 41 इतस्के येसुह्‌क मान वसता. अदिनेनाह्‌क पया “अह इतेक अले, नावा विचर मन्ह्‌ताये! निमा बेस आम,” इनजोर इतोग़. इनदह्‌पा, (यहुदिरा मोळतोन इटवद नोमळता अडोतुन नोमवा,) येसु कय आहच ओन बोयतोग़. 42 अस्के चट्‌नेन ओना मोंडरोगम मायता, ओग़ बेस आतोग़. 43-44 पया येसु ओन इद्रम उकुम ईतोग़ इतेके, “इके केंजा! इद पोल्‍लोतुन बोन्के बार वेहमा. इंजेके निमा कुदि अन्जि, बेस आतन इन्जि, बूमयाह्‌क मात्रम तोहा. मोसानाङ अडोङ मतपु, मोंडरोगमता कळ्‍वोग़तुन तेंडनद मोक ईमु. सव्रेम आताह्‌कु मोक ईतोग़ इन्जि, बूमयाल सबेटोरिन वेहतनोग़, अस्के नियगा मोंडरोगमता कळ्‍वोग़ मनो आयग़ा,”✡ इनजोरे मोळतोन येसु वेहच लोहतोग़. 45 (निमा बोन्के वेहमा इनजोर वेहचाय) मति, ओग़ मन्कल अद पोल्‍लोतुन पका आबुर कीतोग़. आबुर कीताह्‌कु, गोह्‌डिनाङ गोह्‌डिङ लोकुर नाक कलियलाह वायनुर इन्जि, येसु बेदे नाटेनगा पिङम-पङम दाया पग़वोग़. ओग़ पलते लोकुर लेवगान मंदोग़. तेला मति लोकुर ईनाह-आनाह ओनगा वांदुरे.

2

कय्क-काल्क वाग़तोन येसु सव्रे कीस्तोग़

(मत्याल 9:1-8; लूकाल 5:18-26)

1 उचुक दियाना पया, येसु तनाङ कग़यवालोर बारा, ओसोवने कापेर्नाग़ मल्स वातोर. वातस्के ओग़ लोन मन्ह्‌तोग़ इनजोर, इद पोल्‍लो लोकुर केंजतोर. 2 पया वेल्‍लाटोर लोकुर अद लोतगा जमा आतोर, काल ओगलाह जागा इले आसि, अग़दगा वने पूरा तिळ्ह्‌प अर्स मतोर. येसु ओरिन देवुळता पोल्‍लो वेहचोर मतोग़. 3 अचोटेन नालवुर मन्कलोर, ओर्वोग़ कय्क-काल्क वाग़तोग़ मन्कन कांजिसि, येसुनगा ततोर. 4 मति लोकुर अग़दुह्‌क तिळ्ह्‌प अरनाह निंदिस मतोर, वेरिह्‌क येसुनगा एवयलाह अग़ दोर्को. पया वेर लोता वेसळतगा तग़्ङिसि, येसु मतद अरातगाह्‌क कटुल पोदनाह, बेरा बूका कीतोर. बूका आतस्के, अद बूकाताहि ओग़ तेद पग़वोग़ मन्कन, कटुल अग़्के येसुना मुनेह रेहतोर. 5 ओरा विस्वसतुन ऊळिसि, कय्क-काल्क वाग़तोन, येसु इद्रम इतोग़, “अल बाबा! नना नीवाङ कसुर्किन मापि कीय्ह्‌नन,” इतोग़. 6 अस्के अगा उच्वुर सास्त्रमगूरुर उदिस मतोर. ओर येसु इतद पोल्‍लोतुन केंजिसि, आपुना-आपोग़े इद्रम विचर कीया बोटटोर इतेके, 7 “ऊळा वेग़ मन्कल उगसे, देवुळतन इतपे बह पोग़यिह्‌तोग़! देवुळतुन विळ्सिस इतेके, बोग़े पापमतुन मापि कीया पग़वोग़,” इनजोर विचर कीया बोटटोर. 8 पया येसु चट्‌ने ओराङ विचर्किन पुन्जि, ओरिन इद्रम इतोग़, “मीट नावा लोप्पा, बाराह्‌क कुळ्सा विचर कीय्ह्‌निर रा? 9 वेग़ कय्क-काल्क वाग़तोन ‘नीवाङ कसुर्कना मापि आता,’ इह इतेके अल्कोया? बार वेनु ‘तेदिस नीवा कटुल पोस अन,’ इनदनद अल्कोया? 10 इंजेके नना माने-मन्कना नडुम पुटटोनन मन्जि, देवुळतेनाह नयगा इद बूमते, पापमतुन मापि कीयनद अदिकर इंका मन्ह्‌ता इन्जि, मीक तोहतकन,” इतोग़.* इन्जि कय्क-काल्क वाग़तोग़ मन्कन इद्रम इतोग़, 11 “नना नीक वेहतलाह आतन, अले, तेदा! नीवा कटुल पोस लोन अन,” इतोग़. 12 इताहे ओग़ मन्कल तेदतोग़, तेदिसि तना कटुलतुन पोस, सबेटोरा मुनेहतुह्‌क पेसिस अतोग़. इदिन ऊळिसि अगा जमा आतोर लोकुर पका बामतोर. बामिसि देवुळतुन जोहर कीसोरे, “माट इद्रमता कबळ बेस्केन ऊळवल अयो!” इनजोर इतोर.

सिद्‌वा एनवाल लेविनु येसु केयिह्‌तोग़

(मत्याल 9:9-13; लूकाल 5:27-32)

13 पया येसु अद लोताहि पेसिसि, गालिल सम्दुरता दड कचुलिये अतोग़, अस्के वेल्‍लाटोर लोकुर ओना पयाह वातोर. पया येसु ओरिन काग़्हता बोटटोग़. 14 पया अग्डाह अनेके, सिद्‌वा एतना नाकातगा, अल्पुना मग़ि लेवि पेदिरतोन सिद्‌वा एतह्‌पा, येसु ऊळतोग़. ऊळिसि “नावाङ कग़यवानिन आयकिन दय!” इतोग़. इतस्के लेवि तेदिसि, येसुना संगे अतोग़. 15 पया येसु तनाङ कग़यवालोरा संगे, लेविना लोतगा गाटो तिनदलाह उदिस मतोग़. अस्के येसुना पयाह वास मतोर, वेल्‍लाटोर सिद्‌वा एनवालोर मुळ्हेर ओसो पापिर† वने, तिनदलाह उदतोर. 16 येसु सिद्‌वा एनवालोरा संगे, पापिरा संगे, गाटो तिनदनदिन परुसिर ओसो सास्त्रमगूरुर ऊळतोर. ऊळिसि “एग़्ङ वानाहि, येसु बेद्रम वेरा संगे, तिनदना-उनडना कीस्तोग़ रा?” इनजोर ओनाङ कग़यवालोरिन कट्ला कीतोर. 17 येसु ओरा वळ्ह्‌कनदिन केंजिसि ओरिन इतोग़, “रोगमलेवोरु डाक्‍टरनके अनोर, मति रोगम मतोरे तमा दुकतुन पोहतलाह दास्तोर, पुनविरा? अद्रमलेह्‌काने माट नेह्‌नोरोम इनवालोरिन आयो, मति पापिरिन केयलाह नना वातन,”✡ इतोग़.

उपसता लोप्पा ताल्ह्‌कमुळ

(मत्याल 9:14-17; लूकाल 5:33-38)

18 देवुळता पेदिरते एग़ मीहवाल योहननाङ कग़यवालोर ओसो परुसिर उपस कींदुर. मति येसुनाङ कग़यवालोर उपस केवोर. अदिनेनाह्‌क ओरग्डाह उय्तुर येसुनगा वासि इद्रम इतोर, “योहननाङ कग़यवालोर ओसो परुसिराङ कग़यवालोर उपस कीस्तोर; मति नीवाङ कग़यवालोर बेद्रम उपस केवोर?” इतोर. 19 अस्के येसु ओरिन इतोग़, “मर्म-पेकाल तमा संगे मनदह्‌पा, मर्मिङ अतोर उपस कीया पग़यह्‌तोरा? मर्म-पेकाल ओरा संगे मनाह्‌जोम, ओर उपस कीया पग़वोर. 20 मति कोटुलतोर वासि, मर्मपेकान ओरग्डाहि एग़्‍पिह कीसि पोस ओयनुर, इद्रमता वेला वायग़ा,‡ अद तूकने ओर दुकम आसि तिनोर आयनुर,” इतोग़.

21 (इतापया, तना काग़्हतव पूनाङ पोल्‍लोनगा, पाळ्ना रिवजताङ पोल्‍लोङ कलिय पग़वोङ इनजोर तोहतलाहि, रेंड पुन्पिह कीयनव पीटोने इद्रम इतोग़,) “पाळ्ना गेंदेता अग़ता बूकातगा मेतलाह, पूना गेंदे बोग़े ओल्सोग़. ओल्सतेके पूना गेंदे पाळ्ना गेंदेतुन अग़्हचि, इंका ओसो बेरा बूका कीयग़ा. 22 अद्रमे ओयवदु पूना अंगुर जोमातुन, पाळ्ना तोलाजोर्काते बोग़े एन्दोग़. एन्दतेक इसि मिङतद जोमा ओयिसि बोल्गिह्‌ता. बोल्गताह्‌कु, जोर्का ओसो आङिसि अग़यह्‌ता. अग़्स पया अंगुर जोमा ओसो जोर्का रेंड आसि बूळेम आस्ताङ. अदिह्‌क पूना मिङतद अंगुर जोमातुन पूना जोर्काते एन्दिह्‌तोर.” (नना पूनाङ-पूनाङ पोल्‍लोङ काग़्हतह्‌नन, अविस्कनगा पाळ्ना रिवजताङ पोल्‍लोङ काल्ह्‌पनायो इन्जि, येसु इव पुन्पिह कीयनाङ पीटोङ वेहतोग़.)

वारमता पोल्वादियाता लोप्पा कट्ला

(मत्याल 12:1-8; लूकाल 6:1-5)

23 उंद दिया इद्रम आता इतेके, येसु वारमता पोल्वादियाते, गोह्‌क अय्स मतव, बोराङो पोलह्‌कना नडुमतुह्‌क अनजोर मतोग़. अनेके येसुनाङ कग़यवालोर गोह्‌कनाङ एन्किन ऊचिंदुर. 24 तेन ऊळिसि अगा मतोर परुसिर येसुन इतोर, “पोल्वादियाते बेदे कबळ कीयलाह पोलो, तान नीवाङ कग़यवालोर बह नोमोर?” इनजोर कट्ला कीतोर. 25 अस्के येसु ओरिन इद्रम इतोग़, “मुनेटा कालमते दाविद राजाल तनाङ ऐंगेटोर बार, ओरिह्‌क कग़्व वसतस्के बह कीतोर, तेन मीट देवुळता सास्त्रमते बेस्केन अर्वविरा? 26 अस्के ओरु देवुळता रावुळतगा बह अतोर; अगा देवुळतुह्‌क वाटटाङ बेव आरिङ, बूमयालोरिह्‌के तिनदलाह पोलिंदुङ; दाविदिह्‌क पोलवेकाय, अवे आरिन अबियातार इनवाल पेर्माल ओन्क तिनदलाह ईतोग़, दाविद पया तना तोळतोरिह्‌क तूसिसीतोग़.✡(अस्के देवुळि दाविद राजानु तपतिन इनो अले,)” इतोग़. 27 ओसो येसु ओरिन इतोग़, “देवुळि वारमता पोल्वादियातेनाह्‌क मन्कन पुटिह केवो, मति मन्कनेनाह्‌के पोल्वादियातुन पुटिह कीता. 28 अदिनेनाह्‌क नना माने-मन्कना नडुम पुटटोनन मन्जि, पोल्वादियाते पोलनदिन, पोलवदिन वेहतनद अदिकर नाक मन्ह्‌ता,” इनजोर इतोग़.

3

वाग़ता कयदोन येसु सव्रे कीस्तोग़

(मत्याल 12:9-14; लूकाल 6:6-11)

1 अद्रमे ओसो उंद देबा, येसु पोल्वादियाते यहुदिरा पार्तनाता लोन अतोग़. अगा ओर्वोग़ वाग़ता कयदोग़ मतोग़. 2 (अगा उच्वुर परुसिर वने मतोर.)पोल्वादियाते ओग़ मन्कना कयदुन येसु सव्रे कीस्तोग़ा, बार केवोग़ा, इनजोर ऊळसोर मतोर. पोल्वादियाते सव्रे कीतेके, येसुना पोग़ोन (अद दिया कबळ कीयनद) तप तोहतकोम इनजोर, पट ऊळिंदुर.* 3 येसु वाग़ता कयदोनु, “तेदिसि नडुम वास निल्म,” इतोग़. 4 पया येसु अगा मतोर मन्कलोरिन इद्रम ताल्ह्‌कतोग़, “पोल्वादियाते बाताल पोलिह्‌ता? बेसता कबळ कीयनदा, बार लाग्वा कबळ कीयनदु? जीवातुन पिसिह कीयनदा, बार बूळे कीयनदु, वेहाट!” इतोग़. मति बोरे बह वळ्ह्‌कोर. 5 येसु ओङते सबेटोरिन ऊळतोग़, मति ओर कैंगम बुदते मतदिन ऊळिसि,✡ येसु दुकम आतोग़. आसि वाग़ता कयदोन “नीवा कय आहा!” इतोग़, अस्के ओग़ कय आहतोग़. आहतस्के ओना कय सव्रेम आता. 6 पया परुसिर अग्डाह पलत पेसिसि, येसुन बह कीस हव्ककल इनजोर, एरोद राजाना तुंगातोरा संगे कलियिसि वळ्ह्‌किंदुर.

सम्दुरतगा वेल्‍लाटोर येसुनके वास्तोर

(मत्याल 12:15-16)

7 अद्रमे पया येसु तनाङ कग़यवालोरिन पोसि, सम्दुरतेके अतोग़. गालिल पटटोर वेल्‍लाटोर लोकुरा गोह्‌डि, येसुना पेग़्के अतोर. 8 येसु कीतद बामिह कीयनद कबळतुन केंजिसि, येरुसलेम सहरताहि, अहे यहुदा पटटाङ दुस्राङ नाह्‌कनाहि, इदुमिया पटटाहि, योर्दन बेरेटा अबरताङ नाह्‌कनाहि, सोर-सिदोन सहर्कनाहि, अव सहर्कना एरे-गूरे मनदनव नाह्‌कनाहि, वेल्‍लाटोर लोकुर येसुनगा वातोर. 9 वेल्‍लाटोर लोकुर मताह्‌कु, लोकुर तना पोग़ोन अरमाकिर इनजोर, येसु तनाङ कग़यवालोरिन, “उदिस काग़्हतलाह, नाक उंदि ओडा तयर कीम्ह्‌टु,” इनजोर वेहतोग़. 10 येसु वेल्‍लाटोरिन सव्रे कीस मतोग़, अदिह्‌क बेमरतोर ओन बोयलाह दोबेङ-नूकेङ आंदुर. 11 देयह्‌क पोयतोर वने, लोकुरा नडुम मतोर. अव देयह्‌क येसुन ऊळतेक अचोन, ओना मुनेह अर्सि, “निमा देवुळता मग़निन!” इनजोर, जोरते केयिंदुङ. 12 मति येसु, “नना बोनन इन्जि, बोन्के बह वेहमाटु!” इनजोर अविस्किन उकुम ईंदोग़.

येसु बारा बळयिरिन आचिह्‌तोग़

(मत्याल 10:1-4; लूकाल 6:12-16)

13 अद्रमे उंद दिया येसु गुड्रातगा पोग़ोन तग़्ङतोग़. तग़्ङिसि तन्क विचर वातोरिन, तनगा केयतोग़. केयतस्के ओर ओनगा अतोर. 14-15 अतस्के तना संगे मन्जि कग़यलाहि, देवुळता पोल्‍लोतुन पोकुर कीयलाह लोहतलाहि, मन्कलोरग्डाह देयह्‌किन पेसिह कीयनद अदिकर ईयलाहि, बारा बळयिरिन निल्पिह कीतोग़. 16 ओर बारा मन्कलोराङ पेदिर्क इद्रम मन्ह्‌ताङ: सिमोन (वेन पत्रु इनजोर येसु दुस्रा पेदिर तासतोग़); 17 जेबेदिनाङ मग़्कु याकुब ओसो योहन, वेर तमोग़ इर्वुर (बुवनरगिस इतेके गुळ्न्जना लेह्‌काडोर इनजोर, येसु वेरिन दुस्रा पेदिर तासतोग़); 18 आंद्रेयाल, पिलिप, बार्तोलोम, मत्याल, तोमाल, अल्पुना मग़ि याकुब, तदु इनवाल यहुदाल, सिमोन (वेग़ रोम सर्करता अडम पार्टितोग़ मतोग़). 19 ओसो यहुदा इस्केर्योत, वेग़े आक्रिते येसुन कोंटेतोरा कयदे पोसीतोग़.✡

सास्त्रमगूरुर येसुन देयम पोयतोग़ इन्ह्‌तोर

(मत्याल 12:24-32; लूकाल 11:15-22; 12:10)

20 पया येसु कापेर्नाटे तना मतद लोतगा वातोग़. अस्के ओसोवने इचोन लोकुर जमा आतोर इतेके, येसुह्‌क ओसो ओनाङ कग़यवालोरिह्‌क, गाटो तिनदलाह वने अग़ दोर्को. 21 येसुना लोतोर इद पोल्‍लोतुन केंजिसि, ओन ततलाह अतोर. बाराह्‌क इतेके, येसु बय्माङ आतोग़ इनजोर, लोकुर वळ्ह्‌किंदुर.✡

22 उच्वुर सास्त्रमगूरुर येरुसलेम सहरताहि वास मतोर. ओर इद्रम इतोर, “वेन बेल्जेबुब इनदनद देयह्‌कना मुक्याल पोयता, तानाय साय्ताते, देयह्‌किन मन्कलोरग्डाहि पेसिह कीस्तोग़ रा!” इनजोर इतोर. 23 अदिह्‌क येसु ओरिन तनगा केयिसि, पुन्पिह कीयनव पीटोने इद्रम वेहतोग़, “देयह्‌कना मुक्याल बाराह्‌क तनाङ देयह्‌किन पेसिह कीयग़ा? 24 बेदाय राजेमते तमाय नडुमि कोंटेङ पुटटेके, अद राजेम निच मनो. 25 अहे बेदाय लोतगा कोंटेङ पुटटेके, अद लोन निच मनो. 26 अद्रमे देयह्‌कना मुक्याल ओसो ताना तोळताङ देयह्‌क, तमतमा विरुद आतेके, अविस्कना लाव मनो आवालि. 27 मति उंद लोतगा नेङिस, लूटे केवाल मुने अग्डोग़ पळ्योन दोहवालेवा, अग्डा मादुन लूटे कीसि पेहता पग़वोग़. मुने पळ्योन दोहतेकेने, ओना लोतुन वेग़ लूटे कीस ओयनोग़. (अद्रमलेह्‌का देयह्‌कना पळ्योन दोहतेकेने, नना देयह्‌किन पूंड पग़यकन,)” इनजोर इतोग़. 28-30 ओर सास्त्रमगूरुर येसुन देयम पोयता इनजोर इंदुर. अदिनेनाह्‌क (इद्रम तप तोहतनद, देवुळता जीवातुनपास्कतप आस्ता, इदिन तोहतलाह) येसु ओसो इतोग़, “इह केंजाट, मीक सेतेम वेहतह्‌नन, मन्कना सबे पापमतुनु, अहे देवुळता अडम वळ्ह्‌कतदिनु, देवुळि मापि कीया पग़यग़ा. मति बोग़ देवुळता पवित्र जीवातुन पास्किह्‌तोग़, ओन देवुळि बेस्केन मापि केवो आयग़ा.✡ ओग़ हातेकाय, अद पापम मापि आयवा ओनगा मन्ह्‌ताये,” इनजोर इतोग़.

येसुना निटम जीवातोर बोरु?

(मत्याल 12:46-50; लूकाल 8:19-21)

31 पया अस्केन येसुना तलोग़ि, ओनाङ तमोर वातोर. ओर अग़दगा निचि, येसु पलत पेसेग़ इनजोर, केय लोहतोर. 32 अस्के ओना सर्ने उदिस मतोर लोकुर इतोर, “गूरु, नीवा यायालि, नीवाङ तमोर पलते नीक पर्ह्‌कलाह आतोर,” इतोर. 33 इदिन केंजिसि येसु इतोग़, “नावा यायालि, नावाङ तमोर, नावा लोतोर बोर आंदुर?” इतोग़. 34 पया ओना सर्ने उदिस मतोरिन ऊळिसि इतोग़, “ऊळाट! नावा लोतोर इतेके वेरे आंदुर. 35 बोर देवुळ वेहतप ताकिह्‌तोर, ओरे निटमे नावाङ दादालोर-तमोर, एलास्क-बायिस्कु, तलिस्क आंदुर,”✡ इनजोर येसु इतोग़.

4

विजा वीतना पीटो

(मत्याल 13:1-9; लूकाल 8:4-8)

1 येसु ओसो उंद देबा गालिल सम्दुरकचुल, लोकुरिन काग़्हता बोटटोग़. वेल्‍लाय मुलु ओना सर्ने जमा आस मतोर. अदिनेनाह्‌क येसु एग़कचुल मतद ओडातगा उदतोग़. सबेटोर बार ओनाङ केंजलाह, दडकचुल निच मतोर. 2 येसु मुडा लोकुरिन पुन्पिह कीयनव पीटोने, वेल्‍लाङे पोल्‍लोङ काग़्हतोग़. उंद पीटो इद्रम मता: 3 “केंजाट, उंद दिया ओर्वोग़ मन्कल विजा वीतलाह पेसतोग़. 4 ओग़ वीतनेके, उडुन विजा अग़दा कचुल अरता, अदिनु पिटेङ वासि कतम तिताङ. 5 उडुन विजा आद बंडाना जागाते अरता, अगा आदता पोग़ोन बर्बर तोळ्यो मताह्‌क, विजा चट्पिटे मोन्ह्‌टटा. 6 मति ईर्क लोपा अनवाह्‌कु, एद तेग़तस्के पोर्ह्‌काङ वाग़िस डोलताङ. 7 ओसो उडुन विजा कोये-जपिना जागाते अरता, पया कोये-जपिङ वने बेर्सिसि पेसनद वंज-सोपतुन हव्कताङ, बेर्स एवोङ. अदिनेनाह्‌क अव एन्क पेसोङ. 8 मति उडुन विजा इसि, राब जागाते अरता. पया अद मोन्ह्‌टिसि, उंद-उंद मोदुदुह्‌क बेगा डेडा वीसा (30), बेगा मूंड वीसाङ (60), बेगा नूरु (100), इद्रमलेह्‌का तेना पंटा वाता,” इनजोर वेहतोग़. 9 वेहचि, “मियग्डाहि बोरिह्‌क पुनदलाह गिर्दा मन्ह्‌ता, नावा पोल्‍लोतुन बेस केंजाटु!” इतोग़.

विजा वीतना पीटोता अर्तम

(मत्याल 13:10-23; लूकाल 8:9-15)

10 पया येसु वग़ोग़े मतोग़ अस्के, तनाङ बळयिर बारा मन्कलोर, ओसो दुस्रोर उच्वुर ओना संगे मनवालोर ओनगा वासि, “गूरु, इद पीटोता अर्तम माक वेहा,” इतोर. 11 येसु ओरिन इतोग़, “मीक इतेके, देवुळि तना राजेमताङ मकतव पोल्‍लोन पुनदलाह बुद ईता, मति तानाङ पोल्‍लोन नमवोरिह्‌क बार, इव पोल्‍लोन नना पुन्पिह कीयनव पीटोने वेहतह्‌नन. 12 बह इतेके:

ओर नावाङ कबस्किन ऊळलाह कोनि ऊळनुर, मति

अविस्कना अर्तम ओर पुनोर आयनुर, ओसो

नावाङ केंजलाह कोनि केंजनुर,

मति ओरिह्‌क तेळियो आयग़ा.

अद्रम पुतेके, तेळियतेके, ओर देवुळतके मलवेर,

अस्के देवुळि ओरा पापमतुन मापि केवालि✡,”

इनजोर इतोग़. 13 पया ओसो ओरिन इतोग़, “मीट इद पीटोता अर्तम पुनवेके, इंका ओसो वेहतनव सबे पीटोना अर्तम बेद्रम पुनदकिर? 14 वीतवाल इतेके, देवुळता पोल्‍लोतुन पोकुर केवाल आंदोग़, (विजा इतेके देवुळता पोल्‍लो आंदु). 15 अग़दगा अरतद विजाता जागा इहलेह्‌का मन्ह्‌ता. उच्वुर मन्कलोर देवुळता पोल्‍लोतुन केंजिह्‌तोर, मति देयह्‌कना मुक्याल चट्‌ने वासि, ओरा जीवातगा वीततद पोल्‍लोतुन माग़्ङनाह कीस्ता. 16 अद्रमे आद बंडातगा अरतद विजाता जागा इहलेह्‌का मन्ह्‌ता: उच्वुर मन्कलोर देवुळता पोल्‍लोतुन, गिर्दाते चट्‌नेन केंजिह्‌तोर. 17 मति अद पोल्‍लो ओरा जीवातगा गडवाह्‌कु, गळ्के विस्वस कीस्तोर. पया देवुळता पोल्‍लोतुन नमताह्‌क, ओरिह्‌क अड्सन्काय, तिपल्काय वातेके, चट्‌नेन विस्वसतुन विळ्सिह्‌तोर. 18 कोये-जपिनगा अरतद विजाता जागा इहलेह्‌का मन्ह्‌ता, उच्वुर मन्कलोर देवुळता पोल्‍लोतुन केंजिह्‌तोर. 19 मति पिसवग़ताङ आल्सुळ्कु ओसो अनम-दनमता उळ्बे, सम्सरमता लालुस, इव ओरा जीवातगा देवुळता पोल्‍लोतुन बेर्स एवोङ,✡ पया अद पोल्‍लो बातय पाय्दाता आयो. 20 मति राब जागा इहलेह्‌का मन्ह्‌ता, बोर मन्कलोर देवुळता पोल्‍लोतुन केंजिसि, तमा जीवातगा तासिह्‌तोर. (राब जागातगा अरतद विजा) बेद्रम उंद-उंद मोदुदुह्‌क बेगा डेडा वीसा (30), बेगा मूंड वीसाङ (60), बेगा नूरु (100), इद्रम पंटा वास्ता, अद्रमता पंटालेह्‌का, ओर बेसताङ कबस्क कीस तोहतह्‌तोर,” इनजोर इतोग़.

चिमलिता पोल्‍लो

(लूकाल 8:16-18)

21 येसु ओसोवने ओरिन इतोग़, “बोग़ाय चिमलि नीर्विह कीसि, डूटलोप्पा मुळ्हच तासनोग़ा? इलवेके कटुलता इळ्न तासनोग़ा? आयो, वेह्‌च आयि इनजोर, बोव्लापोग़ोन तासिह्‌तोग़. 22 अद्रमे देवुळताङ सबे मकिह कीतव पोल्‍लोङ पङ्ने आयनुङे, इद्रमता वेला वायग़ा. 23 मियग्डाहि बोरिह्‌क पुनदलाह गिर्दा मन्ह्‌ता, ओर नावा पोल्‍लोतुन बेस केंजाटु,” इतोग़. 24 ओसोवने ओरिन इतोग़, “इव पोल्‍लोनु मीट उसरते केंजाटु. बेद गोट्‍टाते मीट दुस्रोरिह्‌क कहच ईय्ह्‌निर, अदे गोट्‍टाते देवुळि मीक कहच ईयग़ा, तान्काय एक्‍वा ईयग़ा.✡ 25 बाराह्‌क इतेके, बोनगा पुनदनद बुद मन्ह्‌ता, ओन्कु देवुळि ओसो इंका ईयग़ा. मति बोनगा पुनदनद बुद इले, ओनगा बेचोन दिसिह्‌ता, तान वने देवुळि तेंडिस ओयग़ा,✡” इनजोर वेहतोग़.

पेनेम मोन्ह्‌टनद पीटो

26 अद्रमे ओसो येसु वेहतोग़, “देवुळता राजेमता पोल्‍लो इद्रमलेह्‌का मन्ह्‌ता: ओर्वोग़ मन्कल तना पोलमतगा पेनेह्‌क वीतिह्‌तोग़. 27 वीतिसि ओग़ नग़्का उंजना, सकर तेदिस कबळ कीयना कीस्तोग़. पया पेनेह्‌क मोन्ह्‌टिसि बेर्सिह्‌ताङ. इव इद्रम बह आस्ताङ इनजोर, ओग़ मन्कल पुनोग़. 28 ओग़ मन्कल बातय केवालेवा, बूमि तनाय अनम पुटिह कीस्ता. मुने ऊयुम बेर्सिह्‌ता, बेर्सिसि एन पेसिस पूयिह्‌ता, पया एन्कनगा पेनेम पोयह्‌ता. 29 अहे पया पेनेह्‌क अयताहे, चट्पिट एटळते कोयह्‌तोर,”✡ इनजोर वेहतोग़.

पुलुळ (दुलि) पेनेमता पीटो

(मत्याल 13:31-32,34; लूकाल 13:18-19)

30 येसु ओसो वेहतोग़, “देवुळता राजेमता पोल्‍लो बेद्रम बेर्सग़ा? इद पोल्‍लोतुन तेळियिह कीयलाह, उंद पीटो वेहतह्‌नन. 31 देवुळता राजेमता पोल्‍लो, उंद पुलुळ पेनेमता लेह्‌का मन्ह्‌ता. पुलुळ पेनेम इतेके, पकाय उड्ला पेनेम मन्ह्‌ता. 32 मति नेल अर्सि मोन्ह्‌टटापया, अद बेर्सिसि बेरा मरा आस्ता. अस्के पिटेङ वने, तानाङ कांदाना दळ्मतगा वासि, गूडाङ पंडिह्‌ताङ,”✡ इनजोर वेहतोग़.

33 ओसो इद्रमताङ वेल्‍लाङे पीटोने, येसु लोकुरिन देवुळता पोल्‍लो वेहन्दोग़. ओर बेचोन पुनदा पग़्न्दुर, अचोन ओरिह्‌क वेहन्दोग़. 34 मुडा लोकुरिन पुन्पिह कीयनाङ पीटोङलेवा बातय वेहोग़ आंदोग़,✡ मति मुल लेवस्के, तना संगे मन्जि, कग़यवालोरिह्‌क सबे पीटोना अर्तम तेळियिह कीस वेहन्दोग़.

येसु दूंदतुन रोमिह कीस्तोग़

(मत्याल 8:18,23-27; लूकाल 8:22-25)

35 पया अद दिया मुलपोळ्‍द, येसु तनाङ कग़यवालोरिन इतोग़, “अलेट! माट सम्दुरता अबर दडटेके दाकल,” इतोग़. 36 इतस्के मुडा लोकुरिन अगान विळ्सिसि, तना उदिस मतद ओडातेने, ओनाङ कग़यवालोर उदतोर. दुस्राङ ओडाङ वने ओरा संगे मताङ. 37 अस्के सम्दुरतगा बेरा दूंदि वाता. पया लच्काङ ओडातगा वास दल्गिंदुङ, ओडा पूरा एग़ निंदलाह आस मता. 38 येसु बार पेग़्केडेके, तला ऊसि वाटिसि, उंजिस मतोग़. पया कग़यवालोर ओनगा अन्जि तेहतोर, तेहचि इतोर, “ए गूरु, तेदा, माट मुळ्न्दिह्‌नल, बह निमा सीता केविना?” इतोर. 39 इतस्के येसु तेदिसि, दूंदतुन दगाङ ईतोग़, ओसो एताङ लच्कान, “रोमा, मेर्क्ने आम!” इतोग़. इतस्के दूंद-मुर्गम मायिसि, बेस मेर्क्ने आता. 40 पया येसु कग़यवालोरिन इतोग़, “बाराह्‌क रेयिह्‌निर? (नना मीक पिसिह कीकन इनजोर,) नावा पोग़ोन विस्वस इलेया?” इतोग़. 41 मति ओर पका रेयतोर. रेयिसि तमतमाय, “अलाले! वळ्यु ओसो एग़ वने, वेना उकुमतुन केंजिह्‌ताङ अयो! इतेके वेग़ बेद्रमतोग़ मन्कल मनदनोग़ रा!” इनजोर इतोर.

5

येसु देयह्‌क पोयतोग़ मन्कन सव्रे कीस्तोग़

(मत्याल 8:28-34; लूकाल 8:26-37)

1 पया ओर सम्दुरतुन वेंडिसि, गिरासेनिर इनवालोर दुस्रा जाततोरा एरियातगा अतोर. 2 येसु तनाङ कग़यवालोरा संगे ओडाताहि रेगताहे, देयह्‌क पोयतोग़ ओर्वोग़ मन्कल, डोलतोरिन पोहतनाङ पांजानग्डाहि पेसिसि, ओरिन कलियतोग़. 3 ओग़ मन्कन बोरे गोल्स्कने दोहता पग़वोर आंदुर. 4 ओनाङ कय्किन-काल्किन गोल्स्कने दोहच मतोर, मति अविस्किन ओग़ देहचि, तुक्ळेङ-तुक्ळेङ कींदोग़. बोग़े ओन आव्रे कीया पग़वोग़. 5 ओग़ नग़्का-पियलि बेस्के इतेक अस्केने, गुमयानगा, गुड्रानगा केयसोर तिरियिंदोग़; ओसो तना मेंदुलतुन बंडाने कोह्‌किंदोग़. 6 पया ओग़ येसुन जेकनाहिये ऊळिसि, वित वातोग़. वासि येसुनाङ काल्क अरतोग़. 7-8 पया येसु ओग़ मन्कन पोयतद देयमतुन “वेग़ मन्कनग्डाह पेसिस अन!” इनजोर इतोग़. अस्के “एय येसु, सबेट्क बेरा देवुळता✡ मग़निन, निमा नाक बाराह्‌क अडम आय्ह्‌निन? निमा नाक सिक्सा एवोन इनजोर, देवुळता मुनेह किरिया कीम!” इनजोर देयम पोयतोग़ इतोग़.✡ 9 येसु ओन, “नीवा पेदिर बाताल?” इनजोर ताल्ह्‌कतोग़. अस्के ओग़, “नावा पेदिर वेल्‍लाटोरोम, बह इतेके माट वेल्‍लाटोरोम मह्‌नोम,” इतोग़. 10 अव देयह्‌क येसुन, “माक इद एरियाताहि पूंडमा,” इनजोर पकाय अर्जि कींदुङ. 11 अगा मेटातगा वेल्‍लाङे गोह्‌ड पदिङ मेयसोर मताङ. 12 अदिनेनाह्‌क अव देयह्‌क, “माक अव पदिनगा लोहचीम, माट अव पदिनगा दाय्ह्‌नोम,” इताङ. 13 इतस्के येसु अविस्किन दायलाह ईतोग़, ईताहे देयह्‌क ओग़ मन्कनग्डाह पेसिस, पदिनगा नेङताङ. अगा जोक-जोक रेंड अजर्क पदिङ मताङ, अव गोह्‌ड पदिङ पया मेटा ओळ्सिये, मुटेङ-मुळ्गेङ आसोर वितिसि, सम्दुरता एतगा अर्सि, कतमे मुळ्न्दिस डोलताङ. 14 पया अव पदिङ मेहवालोर विततोर. वितिसि इद पोल्‍लोतुन सहरतगा ओसो एरे-गूरेताङ नाह्‌कनगा वेहतोर. वेहतस्के बाताल बाताल आता, तान ऊळलाहि अग्डा लोकुर येसुनगा वातोर. 15 वासि देयह्‌क पोस मतोग़ मन्कल बेस गेंदेङ केग़्सि, बेस बुदते मन्जि, येसुनगा उदिस मतोग़. इदिन ऊळिसि नाटेनोर येसुन रेयतोर. 16 अगा येसु कीतद कबळतुन ऊळतोर मन्कलोर, ओग़ देयह्‌क पोयतोग़ु बेद्रम बेस आतोग़, ओसो पदिह्‌क बह आता, अद कतमे लोकुरिह्‌क वेहतोर. 17 अस्के, “निमा मयगा मनमा, मावा सिवातग्डाहि पेसिस अन” इनजोर, अग्डोर येसुन अर्जि कीतोर. 18 पया येसु अग्डाह दायलाह ओडातगा उदिह्‌पा, मुने देयह्‌क पोस मतोग़ मन्कल, “नाक नीवा संगे वायलाह ईम गूरु!” इनजोर अर्जि कीतोग़. 19 मति येसु ओन तना संगे वायलाह एवोग़, मति इद्रम इतोग़ इतेके, “आयो, निमा नीवा लोन अन्जि, देवुळि नीवा पोग़ोन दया कीसि, नियेनाह्‌क बेद्रमता कबळ कीता, तान मियग्डोरिन वेहा,” इनजोर इतोग़. 20 अदिनेनाह्‌क ओग़ मन्कल अग्डाहि तना लोता एरियाते अन्जि, येसु तनेनाह्‌क कीतद बेरा कबळतुन, दाकपालिस पटटे पोकुर कीतोग़.

दुकता आंचाळ सव्रेम आस्ता, डोलता पिला तेग़्किह्‌ता

(मत्याल 9:18-26; लूकाल 8:41-56)

21 पया येसु तनाङ कग़यवालोरा संगे, ओडाते उदिस, सम्दुरतुन वेंडटापया, (गालिल पटटे मल्स वातोग़). येसु सम्दुर दडटगा एवतस्के, वेल्‍लाय मुल अगा ओनगा जमा आतोर. 22 अचोटेन ओर्वोग़ यारोस पेदिरतोग़ मन्कल येसुनगा वातोग़. ओग़ अग्डा यहुदिरा पार्तना कीयनद लोता ओर्वोग़ पेदामन्कल मतोग़. ओग़ येसुन ऊळिसि, ओनाङ काल्क अरतोग़. 23 अर्सि इद्रम इतोग़, “नावा उड्ला मयाळि डोललाह आता गूरु! अद सव्रेम आसि पिसि इनजोर, निमा वासि ताना पोग़ोन कय तासा,✡” इनजोर येसुन अर्जि कीतोग़. 24 अदिनेनाह्‌क येसु ओग़ मुक्याना संगे दायलाह पेसतोग़. अनेके वेल्‍लाय मुलु येसुना पयाह अनजोर, गर्दि आसि ओनगा दोबेङ-नूकेङ कींदुर.

25 अस्के अद मुडगा उंद आंचाळ मता. अद बारा वर्सानाहि कुर्माते बादा आंदु. 26 अद मत एवालोरा कयदे पका तिपल आस मता, तनाङ पूरा कोताङ मत एवालोरिह्‌क ईसि, मारिह कीता. मति ताना बेमर मायो, इंका ओसो वीळसोर अंदु. 27-28 पया अद आंचाळि येसुना लोप्पा केंजिसि, नना मात्रम येसुना गेंदेतुन बोयतेक अचोन, सव्रेम आयकन इनजोर, आलिह कीता. कीसि, मुडा नडुम ओना पयाह वाता, वासि (अद पलते आस मताह्‌कु, सिरप) येसुना गेंदेतुन कुस्क्ने बोयता. 29 बोयताहे ताना कुर्माता बादा मायता, अद तना कुदि, नना सव्रेम आतन इनजोर पुता. 30 अस्के चट्‌नेन तना लावते बोग़ो मति सव्रेम आतोग़ इनजोर, येसु पुतोग़. पुन्जि, मुडेके चेट मिळ्न्दिसि, “नावा गेंदेतुन बोग़ बोयतोग़ रा?” इनजोर ताल्ह्‌कतोग़. 31 ओनाङ कग़यवालोर इतोर, “इद मुलु नीवा सर्ने मन्जि, नियके दोबेङ-नूकेङ कीयनदिन ऊळिह्‌निन! मति ‘नाक बोग़ बोयतोग़?’ इनजोर, बह इह्‌निन गूरु! (वेल्‍लाटोर नीक बोयिस मनदनुर,)” इतोर. 32 मति येसु तन्क बोयतदिन ऊळलाह, मुडगा सर्ने ऊळतोग़. 33 अस्के अद आंचाळि, सव्रेम आतन इनजोर पुन्जि, येसुनगा वाता. वासि रेयते साङसोर येसुनाङ काल्क अरता. अर्सि पया तन्क बह बह आता, अद सबे ओन सेतेम-सेतेम वेहता. 34 वेहतस्के येसु तान इतोग़, “बायि! नना नीक सव्रे कीकन इन्जि, निमा विस्वस कीताह्‌के बेस आतिन, सुकमते अन. इंजेके इद बादा आयवालेवा पिसकिन,” इनजोर इतोग़.

35 येसु इद्रम वेहनेकेन, यारोस पेदिरतोग़ मुक्याना लोताहि उच्वुर वासि, इद्रम ओन वेहतोर, “नीवा मयाळ हाता रा! इंजेके गूरु लोन वासाय बाताल पाय्दा, ओन मल्स लोहा,” इतोर. 36 ओर मन्कलोर अद्रम इतदिन केंजवप लेह्‌का आसि, येसु यारोसिन इतोग़, “निमा रेयमा! नावा पोग़ोन विस्वस तासा!” इतोग़. 37 पया येसु मुडुन लेहचि, सिरप याकुब, योहन, वेर तमोग़ इर्वुर ओसो पत्रु, वेरिने पोसि, यारोसना लोतेके अतोग़. 38 अगा एवतस्के, अगा लोकुर अळयना, केयना कीसोर मतदिन, येसु ऊळतोग़. 39 पया येसु लोप्पा ओळियिसि, ओरिन इतोग़, “बाराह्‌क रोदा पोस अळयह्‌निर? पिला हायो, अद निद्रते मन्ह्‌ता!✡” इतोग़. 40 अस्के पोहता वाता मुलु, येसु इतद पोल्‍लोतेनाह्‌क कवतोर. मति येसु सबेटोरिन पलते पेहचि, पिलाता तलोग़-तपेन ओसो तनाङ कग़यवालोर मुवुरिन पोसि, लोप्पा पिलातुन तासतगा अतोग़. 41 अन्जि हाता पिलाता कयदुन पोसि, तमा पोल्‍लोते, “तलीता कूमि” (इतेके “अले पिला! नना नीक इह्‌नन, तेदा!” इनजोर अर्तम आस्ता)✡ इतोग़. 42 अद्रम इताहे, अद पिला चट्‌ने तेदता. अहे अद बारा वय्सता मताह्‌कु, इके-अके वेलिय बोटटा. इदिन ऊळिसि, अग्डा लोकुर पका बामतोर. 43 पया “इद पोल्‍लो बोन्के एर्का आयमाकि” इनजोर, येसु ओरिन उकुम इतोग़. अहे ओसो “तेन्क बातालाय तिनदलाह ईम्ह्‌टु,” इनजोर वेहतोग़.

6

येसुन तनाय नाटेनोर नमोर

(मत्याल 13:54-58; लूकाल 4:16,22-24)

1 पया येसु अग्डाहि तना नासरेत नाग़ अतोग़, ओनाङ कग़यवालोर वने, ओना संगे अतोर. 2-3 अन्जि वारमता पोल्वादियाते अग्डा पार्तनाता लोते काग़्हता बोटटोग़. वेल्‍लाटोर लोकुर ओनाङ पोल्‍लोन केंजिसि बयल आतोर, आसि इद्रम इतोर, “वेन्क इव पोल्‍लोङ, इचोटा बुदि, बेग्डाह दोर्कता रा? अचोटाङ बेराङ कबस्क कीयनद डीसा वेन्क बेग्डाह दोर्कता रा?✡ बह वेग़ मरियाना मग़ि वड्लाल आयोग़ा? वेनाङ तमोर याकुबि,✡योसेपि, सिमोनि, यहुदाल वेर आयोर रा? वेनाङ सबे एलास्क बह इगाने इलेङ?” इन्जि नाटेनोर लोकुर येसुन नमोर आंदुर.✡ 4 अस्के येसु ओरिन इतोग़, “देवुळता कबुरतोन्क दुनियामेंड मान दोर्किह्‌ता, मति कुदता नाटे, कुटुमते अहे लोते मात्रमि, मान दोर्को.✡(अद्रमलेह्‌काने नाक इंका मीट पास्कतिर,)” इतोग़. 5 ओर येसुन नमवाह्‌कु, अगा ओग़ वेल्‍लाङ डीसाताङ कबस्क कीया पग़वोग़. सिरप इच्वुरे बेमरतोरा पोग़ोन कय तासिसि, ओरिन सव्रे कीतोग़.✡ 6 पया नाटेनोर येसुन नमवाह्‌कु, ओग़ बयल आतोग़.

येसु तनाङ बारा बळयिरिन सेवातुह्‌क लोहतह्‌तोग़

(मत्याल 10:1,9-14; लूकाल 9:1-6)

अहे पया येसु काग़्हचोरे, सबे एरे-गूरेताङ नाह्‌कने तिरियतोग़. 7 उंद दिया येसु तनाङ बारा बळयिरिन केयतोग़, केयिसि इर्वुर-इर्वुरिन कीसि, ओरिन सेवातुह्‌क लोहतलाह तयर कीतोग़. कीसि मन्कलोरग्डाह देयह्‌किन पेसिह कीयलाह, ओरिह्‌क अदिकर ईतोग़. 8 पया ओरिन इद्रम उकुम ईतोग़, “मीट सेवाते दायह्‌पा, सिरप डुडटुन विळ्सिसि, गाटो, जोर्का, कोताङ इद्रम बाताङे ओयमाटु. 9 अहे ओसो एल्पुस्क केग़्स अन्ह्‌टु, मति रेंड-रेंड जगाङ-गेंदेङ ओयमाटु,” इतोग़. 10 ओसोवने इतोग़, “बेद लोतगा मीट दाकिर, अदे लोतगा मीट अद नाटे मनाह्‌जोम मन्ह्‌टु. 11 ओसो बेद नाटेनोर लोकुर मीक रोमलाह एवोर, मीवाङ केंजोर, अग्डाहि पेसना वेलाते, ओर देवुळता सिक्सातुह्‌क ओजिह्‌तोर इनजोर तोहतलाहि, मीवाङ काल्कना दुरातुन, अगाने दुल्पिसि पेसाटु,✡” इनजोर इतोग़.✡ 12 अद्रमलेह्‌काने पया ओर सेवातुह्‌क अन्जि, पापमता अग़दाहि मल्सि, देवुळतके वाटु इनजोर, पोकुर कीसोर तिरियतोर. 13 अद्रम तिरियिह्‌पा, देयह्‌क पोस मतोर मन्कलोरग्डाह वेल्‍लाङे देयह्‌किन पेहतोर, अहे वेल्‍लाटोर बेमरतोरिन नेय ओकिसि पार्तना कीतोर, कीतस्के ओर सव्रेम आतोर.✡

एरोद राजाल योहनिन हव्क वेहतह्‌तोग़

(मत्याल 14:1-12; लूकाल 9:7-9)

14 पया येसुना पेदिर वेल्‍लाय पोकुर आता, अस्के एरोद अंतिपस राजाल वने इद पोल्‍लोतुन केंजतोग़. उय्तुर “वेग़ येसु इतेके, देवुळता पेदिरते एग़ मीहवाल योहन आंदोग़, डोलिस जीवा अरतोग़. अदिनेनाह्‌क डीसाताङ कबस्क कीस्तोग़,” इनजोर इंदुर. 15 उय्तुर बार, “देवुळता कबुरतोग़ एलिया मुय्तोग़ ओसोवने वातोग़,” इंदुर. ओसो उय्तुर बार, “वेल्‍लाय मुने देवुळता कबुरतोर बोर मतोर, वेग़ अद्रमतोग़े,” इंदुर. 16 मति एरोद राजाल वने येसु कीतव कबस्किन केंजिसि, इद्रम इतोग़, “योहनना तलातुन नना डाय वेहच मतन, ओग़े ओसो जीवा अरतोग़!” इनजोर इतोग़. 17-18 बाराह्‌क इतेके, (योहनि, एरोद राजाल, वेरा नडुम कट्लाङ इह आस मताङ.) राजाना दादाल पिलिप इनवाल जीवात मनेकेने, वेना मुते, एरोदियसि इनदनदिन, राजाल तना लोन तच मतोग़. अदिनेनाह्‌क योहनि राजानगा अन्जि इतोग़, “नीवा दादाना मुतेन तासना, इद नीवा कीतद कबळ इतेके, मोसानाङ अडोङ वेहतपु पोलो, महरज,” इनजोर वेहच मतोग़. वेहताह्‌कु, राजाल ओङ आसि, योहनिन पोसि, जेलते वाटलाह वेहच मतोग़. 19 एरोदियसि इतेके, योहनना विरुद आसि, ओन हव्कलाह ऊळिंदु, मति हव्क पग़वो. 20 बाराह्‌क इतेके, योहनि सेतेमतोग़ ओसो देवुळता पवित्र मन्कल इनजोर, एरोद अंतिपस पुन्ज मतोग़. अदिनेनाह्‌क ओन रेयिंदोग़. योहनि राजाह्‌क वेहन्दोग़, अस्के राजाना जीवा चुहेम आयवेक तेला, योहनना पोल्‍लो केंजलाह गिर्दा आंदोग़. अदिह्‌क ओन एरोदियस रानिनग्डाहि पिसिह कीसि तासिस मतोग़.

21 पया एरोद राजाना पुटटा दिया एवता. अद दिया राजाल बेरोर मुक्यालोरिन, सीपय्किरा मुक्यालोरिन, गालिल पटटा बेरोर पेदल्किन केयिसि, कुळ्प कीतोग़. 22 पया राजाल केयिस मता मुडा मुनेह, एरोदियसिना मयाळि एंदता. एंदतदिन ऊळिसि, राजाल ओसो कुळ्पतुह्‌क वाता मुलु, पका गिर्दा आतोर. पया राजाल गिर्दा आसि, अद पिलातुन इतोग़, “नीक बाताल गावले अद ताल्ह्‌का, अदिन नना ईकन,” इतोग़. 23 अहे ओसो “नावा वळ्गा राजेम वने ताल्ह्‌कतेके, तान नना नीक ईकन” इन्जि, राजाल किरिया कीस वेहतोग़. 24 किरिया कीतस्के, अद पिला पलते अन्जि, “नना बाताल ताल्ह्‌ककन, अवा?” इनजोर तलिन ताल्ह्‌कता. अस्के ताना तलोग़ इता, “देवुळता पेदिरते एग़ मीहवाल योहनना तला ताल्ह्‌का,” इता. 25 इताहे अद पिला ओसो राजानगा वासि, “काका, योहनना तला उंदि दळ्याते कीसि, नाक इंजेकेन तच ईया वेहा,” इनजोर ताल्ह्‌कता. 26 ताल्ह्‌कतस्के राजाल पका नारज आतोग़, मति राजाल केयिस मता मुडा मुनेह, किरिया कीस वेहताह्‌कु, अद पोल्‍लोतुन मिळ्हता पग़वोग़. 27 अदिनेनाह्‌क पया राजाल ओर्वोग़ सीपयिन, योहनना तला डायिस ततलाह, उकुम ईतोग़. ईतस्के ओग़ जेलतगा अन्जि, योहनना तलातुन डायतोग़. 28 डायिसि उंद दळ्याते कीसि, अद पिलातुह्‌क तच ईतोर. अद पिला पया तना तलिनगा ओसीता. 29 पया इद कबुर केंजिसि, योहननाङ कग़यवालोर वातोर. वासि ओना सेत्तातुन ओस पोहतोर. अदिनेनाह्‌क राजाल येसुनु, योहनि मल्स जीवा अरतोग़ इनजोर इतोग़.

एयुङ अजर्क लोकुरिह्‌क येसु तीहतह्‌तोग़

(मत्याल 14:13-21; लूकाल 9:10-17; योहन 6:5-13)

30 (पया येसुनाङ बळयिरनाग़-नाग़ तिरियसोर, सेवा कीसोर मलतोर.)* मल्सि, येसुनगा जमा आतोर. आसि तमा बाताल बाताल कीतोर, ओसो काग़्हतोर, अदिन ओन वेहतोर. 31 अस्के वेल्‍लाटोर लोकुर ओरगा अनजोर वासोर मंदुर, अदिह्‌क ओरिह्‌क गाटो तिनदलाह वने अग़ दोर्को. अदिनेनाह्‌क येसु ओरिन इतोग़, “अलेट! माट बोरे लेवद जागातगा अन्जि, गळ्क रोमकल,” इनजोर इतोग़. 32 पया ओर ओडाते उदिस, बोरे लेवद जागातगा तमाय आरम कीयलाह अतोर.

33 मति ओर दायनदिन लोकुर ऊळतोर, ऊळिसि ओरिन पुतोर. पया सबे नाह्‌कनाहि, आस्क-कोय्तोर दडकचुलिय ताकसोरे, ओरिह्‌काय मुने सम्दुरता अबर बाजे एवतोर. 34 अस्के येसु ओसो ओनाङ कग़यवालोर वने एवतोर. एव्सि येसु ओडाताह रेगिसि, अगा वेल्‍लाय मुल जमा आतदिन ऊळतोग़. ओरु कोपाललेववु गोरेनलेह्‌का मतोर, तेन ऊळिसि येसुह्‌क ओरा मान वसता. पया येसु ओरिन वेल्‍लाङे पोल्‍लोङ काग़्हता बोटटोग़. 35 इद्रम काग़्हनेके, बह्‌ट अरता. पया कग़यवालोर येसुनगा वासि इतोर, “गूरु, इद पेळ्ह्‌कल जागा मन्ह्‌ता, इंजेक बह्‌ट अरता वने. 36 वेर मात्रमि एरे-गूरेताङ नाह्‌कनगा अन्जि, तम्क तिनदलाह बाताङाय असिर, वेरिन लोहा,” इतोर. 37 इतस्के येसु मर्ला ओरिन, “अले मीटे वेरिह्‌क तिंडटा बह कोट कीम्ह्‌ट रा!” इतोग़. इतस्के ओर इतोर, “गूरु, इचोन मुडुह्‌क तीहतलाह, आट नेलाना कूलताङ कोताङ आस्ताङ. अचोक कोतानाङ आरिङ असिस तीहतकोमा?” इतोर. 38 येसु इतोग़, “मियगा बेचोक आरिङ मन्ह्‌ताङ? अन्जि ऊळाट अले,” इतोग़. अन्ज ऊळतोर अस्के “एयुङ आरिङ, रेंड मीन्क मन्ह्‌ताङ,” इतोर. 39 अस्के “अलेट! सबेटोरिन रोंडातगा गुमिङ-गुमिङ उदिह कीम्ह्‌ट,” इनजोर ओरिन उकुम ईतोग़. 40 अद्रमे लोकुर उंद-उंद गुमतगा, बेगा पनस, बेगा नूरु, इद्रम उदतोर. 41 पया लोकुर उदतस्के, अव एयुङ आरिन ओसो रेंड मीन्किन पोसि, पोग़ोन ऊळिसि, देवुळतुन जोहर कीसि, आरिन किळ्हतोग़. अह कीसि “मुडा लोकुरिह्‌क तूसिसीम्ह्‌ट,” इनजोर कग़यवालोरिन वेहतोग़. अद्रमे मीन्किन वने सबेटोरिह्‌क तूसिसीयलाह वेहतोग़. 42 पया वेर सबेटोर पका पंजनाह तितोर. 43 तिन्ज-उन्ज पिसतव आर किळ्केङ, ओसो मीन्क जमा कीनेके, बारा डालाङ पेसताङ. 44 तिनवालोरगा सिरप कोय्तोरे एयुङ अजर्क (5000) मतोर.

येसु एता पोग़ोट्क ताकिह्‌तोग़

(मत्याल 14:22-32; योहन 6:15-21)

45 पया तिन्ज-उन्ज मारतस्के, येसु कग़यवालोरिन इतोग़, “नना लोकुरिन मल्स लोहतलाह पयाह मह्‌नन, मीट मात्रम ओडाते उदिसि, सम्दुरता अबर बाजे वेंडिसि, बेत्‍सेदा नाग़ अन्ह्‌टु,” इतोग़. 46 पया येसु लोकुरिन लोहचि, तना गुड्रापोग़ोन पार्तना कीयलाह अतोग़. 47 नुल्पेडुह्‌क ओडा सम्दुरता नडुमकसाते मता. येसु बार, वग़ोग़े दडटा अबरि गुड्रापोग़ोन मतोग़. 48 पया वळ्य मुनेहतेनाह वांदु, अदिनेनाह्‌क कग़यवालोर ओडातुन वग़्हचोर-वग़्हचोर बागिस मतोर, इदिन येसु गुड्राताहि ऊळतोग़. पया येसु नग़्काडाङ मूंड-नालुङ एगसोरे (इतेके तलाकोग़ कूसना जोक-जोक) सम्दुरता एता पोग़ोट्क ताकसोरे, ओरगा वातोग़. येसु ओरिन वीळिस दायना मता. 49 मति कग़यवालोर येसु एता पोग़ोट्क ताकनदिन ऊळिसि, “एता मसमि वास्ता, रा!” इनजोर सबेटोर रेयिसि केयतोर. 50 अस्के तोप्नेन येसु ओरिन आळो कीतोग़, “नना रा, रेयमाटु, दीरा कीम्ह्‌टु,” इनजोर इतोग़. 51 पया येसु ओरा संगे ओडातगा तग़्ङतोग़, तग़्ङतस्के वळ्यु बेके मायतायो, बेके मायोयो! इदिन ऊळिसि कग़यवालोर पका बामतोर. 52 बह इतेके येसु आरिङ तीहतदिन ऊळिस तेला, ओर ओना लावतुन पुनोर. तान पुनवाह, ओरा बुदि गळ्स आस मता.✡

येसु दुकिनोरिन सव्रे कीस्तोग़

(मत्याल 14:34-36)

53 पया ओर सम्दुरतुन वेंडिसि, गनेसरत एरियाते एवतोर. एव्सि ओडातुन दडटगा दोहतोर. 54 येसु ओडातग्डाहि रेगताहे, अग्डोर ओन पुतोर. 55 पुताह्‌कु एरे-गूरेताङ सबे नाह्‌कने, कबुर वेहतलाह विततोर. पया मन्कलोर दुकिनोरिन कटुस्कने कांजिसि, येसु बेगा मन्ह्‌तोग़ इनजोर कबुर दोर्किंदु, अगा ओंदुर. 56 येसु वेलियतोग़ अव सबे सहर्कनाङ, नाह्‌कनाङ, गूळानाङ बजर्कनगा दुकिनोरिन तासिसि, “गूरु, सिरप नीवा गेंदे कोङतुन मात्रम बोय ईम, अस्के बेस आयनुर,” इनजोर अर्जि कींदुर. बोर बोर ओना गेंदे कोङतुन बोयिंदुर, ओर सबेटोर सव्रेम आंदुर.

7

पेदल्कना रिवजता लोप्पा काग़्हमुळि

(मत्याल 15:1-20)

1 उंद दिया उच्वुर परुसिर ओसो सास्त्रमगूरुर येरुसलेम सहरताहि वातोर. वासि येसुनगा जमा आतोर. 2 अस्के येसुनाङ उच्वुर कग़यवालोर, कय्क नोग़वाये गाटो तिनदनदिन, वेर ऊळतोर.✡(वेरा विचरते, येसुनाङ कग़यवालोर कळ्‍वोग़कय्किन एडिह केवाये तिंदुर). ( 3 परुसिर ओसो सबेटोर यहुदिर, तमाङ तादोर-बाबोर कीतव रीत-रिवज्कना इसबते, बेस कय्क नोग़वा, मुर्तिय गाटो तिनोर आंदुर. 4 आटुमताहि वातस्के, एग़ मीवालेवा गाटो तिनोर आंदुर. मुनेतोर कीतव रीत-रिवज्कना इसबते, दळ्यान, एग़ उनडनाङ कस्लान, इतुळताङ गंजिन तोमिंदुर.✡ इद्रमलेह्‌का वेल्‍लाङे रीत-रिवज्किन नोमिंदुर.) 5 अदिनेनाह्‌क परुसिर ओसो सास्त्रमगूरुर येसुनगा वासि इतोर, “नीवाङ कग़यवालोर मावाङ पेदल्कना मतद रीत-रिवजतुन बह माळोर? वेर तिनदनामुने, कळ्‍वोग़ आतदिन एडलाह, तमाङ कय्क बाराह्‌क नोग़वोर?” इन्जि कट्ला कीतोर. 6 पया येसु ओरिन इतोग़, “मीट सोङ केवालोरा लोप्पा, देवुळि मुने तना कबुरतोग़ यसयाल इनवाना मेटे, सास्त्रमते मीवा लोप्पा बराबर वेहच मता:

‘वेर लोकुर तमा तोडटेने, नाक मान ईस्तोर,

मति वेर नावा पोग़ोन जीवा वाटोर.

7 वेरा मोळ्कनद वने जोलिय मन्ह्‌ता,

नावा सास्त्रम काग़्हतनदिन विळ्सिसि, तमाङे अडोङ काग़्हतह्‌तोर,’✡

इनजोर वेहता. 8 मीट देवुळताङ अडोन माळना विळ्सिसि, मन्कलोर कीतव अडोन माळिह्‌निर,” इनजोर इतोग़. 9 ओसो इतोग़, “मीट मीवाङ मुनेताङ रीत-रिवजतुन नोमसोरे, देवुळताङ अडोन माळवा, बह तपतिर? 10 इद केंजाटु, मीवा उंद तप नना वेहतह्‌नन. निमा नीवा तलोग़-तपेह्‌क मान ईम,✡ इद्रम सास्त्रमते देवुळता कबुरतोग़ मोसाल वेहतोग़. ओसो बोग़ तना तलोग़-तपेह्‌क मान एवा, ओरा कदर रेहतह्‌तोग़, ओन हव्कना सिक्सा ईयना,✡ इह वने वेहतोग़. 11 मति मीट मात्रम इद्रम इह्‌निर इतेके, बोग़ाय तना तलोग़-तपेना पिसवग़तुह्‌क एवालेवा, देवुळतुह्‌क वाटटेके बेसु, इह्‌निर. 12 इद्रमलेह्‌का मन्कल तना तलोग़-तपेन अय केवोग़ आस्तोग़. मीट इद्रम काग़्हचि, ओरिन अय कीयलाह एविर. 13 इद्रम मीट मीवाङे रीत-रिवज्क पुटिह कीसोरे, देवुळता पोल्‍लोतुन माय्‍पिह कीतिर. इद्रमताङ वेल्‍लाङे कबस्क कीय्ह्‌निर,” इनजोर इतोग़.

14 अस्के येसु लोकुरिन तनके केयिसि ओरिन इतोग़, “नना इंजेके बार इह्‌नन, तेन सबेटोरिर केंजिसि कग़याटु. 15 (कय्क नोग़तेकाय, नोग़वेकाय,) बेद मन्कना कुमतगा दास्ता, अद ओन देवुळता मुनेह कळ्‍वोग़ केवो. मति मन्कना पोटाताहि, बेव पोल्‍लोङ तोडटुह्‌क पलते पेसिह्‌ताङ, अवे ओन कळ्‍वोग़ कीस्ताङ. [ 16 बोन्क पुनदलाह गिर्दा मन्ह्‌ता, ओग़ बेस केंजेग़.]”*

17 पया येसु मुडुन लोहचि, तना मतद लोन अतोग़. अतस्के ओनाङ कग़यवालोर ओनगा वासि, “कळ्‍वोग़ता पुन्पिह कीयनद पोल्‍लोतुन, माक तेळियिह कीस वेहा, गूरु,” इनजोर इतोर. 18 येसु ओरिन इतोग़, “मीकाय इंका तेळियोया? बेद मन्कना कुमतगा दास्ता, अद ओन कळ्‍वोग़ केवो. 19 बाराह्‌क इतेके, मन्कल तिनदनद ओना जीवातगा अनो, मति कुमतगा दास्ता, पया पेल्कतेके पेसिह्‌ता, पुनविर?” इतोग़. (इद्रम इन्जि, सबे तिंडि तिनदलाह पोलिह्‌ता इतोग़.)✡ 20 इन्जि ओसो इतोग़, “मति मन्कनाहि पलत पेसनव सबे लाग्वाङ पोल्‍लोङ, अवु पोटालोप्पाडाहि वास्ताङ. अविनेनाह्‌के मन्कन देवुळि जेक तासिह्‌ता. 21-22 बाराह्‌क इतेके लाग्वाङ विचर्कु, साट्याल कबळ, कले कबळ, हव्कनदु, सिंड्रि-पोह्‌डेङ कीयनदु, लालुस कीयनदु, कोंटे बुदि, नाळेह कीयनद बुदि, लजालेवव करब कबस्क, कुळ्सा बुदि, वह्‌चळि, पोमाडेङ कीयनदु, तेल्वलेवव कबस्क, इव सबे मन्कना पोटालोप्पाडाहिये पलत पेसिह्‌ताङ.✡ 23 इद्रमताङ सबे लाग्वव पोल्‍लोङ कोनि, लोप्पाडाहि पेसिसि, मन्कनु कळ्‍वोग़ कीस्ताङ,” इनजोर इतोग़.

दुस्रा जातता आंचाना विस्वस

(मत्याल 15:21-28)

24 गालिल पटटाहि पेसिस पया, येसु तनाङ कग़यवालोरा संगे सोर-सिदोन एरियाते✡ वातोग़†. वासि उंद लोतगा मतोग़. नाक बोरे पुनमाकिर इनजोर, ओग़ विचर कीस मतोग़, मति इद पोल्‍लो आबुर आता. 25-26 अद नाटे उंद सुरिया पटटा पिनिके एरियाता आंचाळ मता, अद यहुदि आयवद आंदु. ताना उड्ला मयानु, देयम पोस मता. पया अद आंचाळि येसु वातोग़ इनजोर केंजिसि, ओनगा वाता. वासि ओनाङ काल्क मोळ्कता. अह कीसि, “नावा मयानग्डाह देयमतुन पेसिह कीम, सामि!” इनजोर येसुन अर्जि कीता. 27 अस्के (इस्रयेलतोरिन सव्रे कीयलाह येसुनगा बेद लाव मता, अदु दुस्राङ जातिनोरिह्‌कओजो, इदिन तोहतलाह)✡ येसु तान इतोग़, “मुने पेकोर पंजिर, बाराह्‌क इतेके पेकोराङ आरिनु, लोताङ नय्किह्‌क वाटिसीयनद बेस आयो,” इतोग़. 28 इतस्के अद येसुन इता, “नीवा पोल्‍लो निटमे मन्ह्‌ता, सामि. मति पेकोर तिनदनाङ दळ्यानाहि पोवताङ पेसावार्किनु, लोताङ नय्के तिन्ह्‌ताङ,” इता. 29 पया येसु तान इतोग़, “निमा नावा पोग़ोन विस्वस कीतिन इनजोर, निमा इतद पोल्‍लोतुन केंजिस पुतन. अदिह्‌क लोन अन! देयमि नीवा मयान विळ्सिस वितता,” इतोग़. 30 अस्के अद आंचाळि लोन वासि, पिला कटुदगा उंजिस मतदिन, ओसो देयम वने विळ्सिस मतदिन ऊळता.

येसु एव्डा मन्कन सव्रे कीस्तोग़

31 पया येसु तनाङ कग़यवालोरा संगे सोर-सिदोन एरियाताहि✡ पेसतोग़. पेसिसि दाकपालिस पटटगाह्‌क वासि, गालिल सम्दुरकचुल एवतोग़. 32 अचोटेन उच्वुर मन्कलोर ओर्वोग़ एव्डान येसुनगा ततोर, ओग़ बोब्‍ळे वने मतोग़े. तचि “नीवा कयदुन वेना पोग़ोन तासिसि, वेन सव्रे कीम, गूरु!” इनजोर येसुन अर्जि कीतोर. 33 कीतस्के, येसु ओग़ मन्कन मुडग्डाहि उचुन अबर केयतोग़. केयिसि, तनाङ वळ्स्किन ओनाङ केव्कनगा तोग़्किस तेंडटोग़. ओसो तनाङ वळ्स्कनगा उस्किसि, ओना वेंजेटुन बोयतोग़.✡ 34 अह कीसि पोग़ोन ऊळिसि अंजिस नेस्कतोग़, नेस्किसि ओग़ मन्कन तमा पोल्‍लोते “इप्पता!” इतोग़. (इप्पता इतेके “पङ्ने आम” इद्रम अर्तम आस्ता.) 35 पया येसु अद्रम इताहे, ओग़ मन्कनाङ केव्क पङ्ने आताङ, ओसो ओना वेंजेग़ वने बेस आता, ओग़ पया पङ्ने वळ्ह्‌क बोटटोग़. 36 अगा मतोरिन इद पोल्‍लोतुन बोरिह्‌के वेहमाट इनजोर, येसु ओरिन उकुम ईतोग़. मति ओग़ बेचोन वेहमाट इनजोर वेहतोग़, अचोन ओर मन्कलोर अद पोल्‍लोतुन पोकुर कीया बोटटोर. 37 पया लोकुर पका बामिसि इद्रम इंदुर, “येसु बेद कीतोग़, अद सबे बेस-नेह्‌ना कीतोग़; एव्डालोरिह्‌क वेनदनदु, मूकालोरिह्‌क वळ्ह्‌कनद लाव ईस्तोग़,” इतोर.

8

येसु नालुङ अजर्कना मुडुह्‌क तीहतह्‌तोग़

(मत्याल 15:32-39)

1 अद्रमे पया उंद दिया ओसोवने येसुनगा वेल्‍लाय मुल जमा आतोर. ओरगा तिनदलाह बाताले इलवा मता. अस्के येसु तनाङ कग़यवालोरिन केयिसि इद्रम इतोग़, 2 “वेर नयगान मन्जि, नेटुह्‌क मूंड दियाङ आतोर, वेरगा तिनदलाह बातय इले. अदिह्‌क नाक वेरा मान वसिह्‌ता. 3 वेरग्डाह बोर बोर वेल्‍ला जेकनाहि वातोर मन्ह्‌तोर. नना वेरिन अहे तमाङ लोह्‌कने लोहतेके, वेर अग़दे अनेके, कग़्विह्‌क ऊंगेङ-वेळ्केङ आयनुर,” इनजोर इतोग़. 4 पया कग़यवालोर येसुन इतोर, “अलाले, वेर लोकुर पंजलाहि, इद पेळ्ह्‌कल जागाते तिंडि बेग्डाह बोग़ तचीयनोग़?” इतोर. 5 अस्के “मियगा बेचोक आरिङ मन्ह्‌ताङ?” इन्जि येसु ओरिन ताल्ह्‌कतोग़. “अविय! मयगा इतेके एळुङे आरिङ मन्ह्‌ताङ,” इनजोर इतोर. 6 पया येसु मुडुन उद वेहचि, अव एळुङ आरिन पोसि, देवुळतुन जोहर कीसि, आरिन किळ्हतोग़. किळ्हचि, मुडुह्‌क तूसिसीयलाह तनाङ कग़यवालोरिह्‌क ईतोग़, ओर पया मुडुह्‌क तूसतोर. 7 ओरगा उचुक उड्लाङ मीन्क वने मताङ. अविस्कनेनाह वने देवुळतुन येसु जोहर कीसि, लोकुरिह्‌क तूसिसीयलाह वेहतोग़. 8 पया लोकुर पंजनाह तितोर. तिन्जि पिसतव आर किळ्केने, एळुङ बेराङ डालाङ निंदताङ. 9 अगा तितोर लोकुर जोक-जोक नालुङ अजर्क (4000) लेह्‌का मतोर. पया येसु सबेटोरिन लोहतोग़. 10 लोहचि येसु तनाङ कग़यवालोरा संगे ओडाते उदिसि, दलमनुता इनदनद एरियाते अतोग़.

परुसिर येसुन सीना तोहता वेहतह्‌तोर

(मत्याल 16:1-4)

11 पया अगा उच्वुर परुसिर वातोर, वासि येसुना संगे पोल्‍लोने गिटोगटो कीसोरे, “देवुळ नीक लोहता इन्जि, माक उंदि सीना तोहा,” इनजोरे येसुना पट ऊळलाहि ओन ताल्ह्‌कतोर. 12 इद पोल्‍लोतुह्‌क येसु नारज आसि अंजिस नेस्कतोग़, पया “इद पीळतोरु बाराह्‌क सीना ताल्ह्‌किह्‌तोर? केंजाट, नना सेतेम वेहतह्‌नन, इद पीळतोर लोकुरिह्‌कु बेदे सीना तोहोन,” इतोग़.✡ 13 पया येसु परुसिरिन विळ्सिसि, तनाङ कग़यवालोरा संगे ओडातगा उदिसि, सम्दुरतुन वेंडलाह आतोर.

येसु परुसिरा, एरोद अंतिपसना तप तोहतह्‌तोग़

(मत्याल 16:5-12)

14 वेंडनेके कग़यवालोर आरिङ ततलाह माग़्ङतोर. ओडाते दायह्‌पा, ओरगा उंदिय आरि मता. 15 अस्के येसु ओरिन इतोग़, “केंजाट! परुसिर ओसो एरोद अंतिपस✡, वेरा ओयता पिंडटा लोप्पा उसरते मन्ह्‌टु,* ताना अग़दुह्‌क आयमाट,” इतोग़. 16 इतस्के “मयगा आरिङ लेवाह्‌के बहे, गूरु माक वेहतह्‌तोग़,” इन्जि तमतमाय वळ्ह्‌किंदुर. 17 तेन पुन्जि येसु इतोग़, “मीट आरिङ इलवाह्‌कु, बाराह्‌क इचोन आलिह कीय्ह्‌निर? नाकु आरिना पर्वा इले इन्जि, मीक इंका तेळियोया? बह मीवा बुदि अचोन गळ्स आताया, नावा लोप्पा इंका पुनविरा? 18 (नना कीतव कबस्किन ऊळतिर;)कोंडाङ मन्ज वने मीक दिसो? केव्क मन्ज वने केंजविर?✡ बह मीक सीता इलेया? 19 मुने नना एयुङ आरिने एयुङ अजर्क (5000) लोकुरिह्‌क तीहतन, अस्के पिसतव बेचोक डालाङ गुम कीतिर?” इतोग़. ओर इतोर, “बारा डालाङ गुम कीतोम गूरु,” इतोर. 20 येसु ओसो इतोग़, “अहे ओसो एळुङ आरिने नालुङ अजर्क (4000) लोकुरिह्‌क तीहतन. अस्के मीट बेचोक डालाङ आरिङ गुम कीस मतिर?” इतोग़. ओर येसुन इतोर, “एळुङ डालाङ गुम कीस मतोम,” इतोर. 21 इतस्के येसु ओरिन इतोग़, “बह इंजेक वने नना बोनन इन्जि मीक तेळियोया? (इंका वन नाक विस्वस केविरा?)” इतोग़.

येसु तोववोग़ मन्कन सव्रे कीस्तोग़

22 अद्रमे पया येसु बेत्‍सेदा नाटेनगा वातोग़. वातस्के नाटेनोर ओर्वोग़ गुडिनु येसुनगा ततोर. तचि “वेग़ तोवनाह, वेनाङ कोंडान इटा गूरु,” इनजोर अर्जि कीतोर. 23 इतस्के येसु ओग़ तोववोना कयदुन पोसि, लोह्‌क लेवगा ओतोग़. ओसि ओनाङ कोंडानगा उस्किसि,✡ ओना पोग़ोन कय तासतोग़. तासिसि “बातालाय दिसिह्‌ताया?” इनजोर ताल्ह्‌कतोग़. 24 अस्के ओग़ केनकेने तोव्सि इतोग़, “नाक मन्कलोर मराना लेह्‌का बग़ाङ-बग़ाङ दिसिह्‌तोर,” इतोग़. 25 इतस्के येसु ओसोवने तना कय, ओनाङ कोंडानगा तासतोग़. तासतस्के ओग़ ओसो नाह्‌किस ऊळतोग़. अस्के पूरा सव्रेम आसि, ओग़ मुनेता लेह्‌काने सबे पोळ्क्ने तोवया बोटटोग़. 26 पया येसु ओन इतोग़, “इंजेके निमा लोन अन! मति इद नाटेना लोप्पाड्‌क अनमा,” इनजोर इतोग़.

येसु बोग़ आंदोग़ इन्जि पत्रु पुन्ह्‌तोग़

(मत्याल 16:13-16; लूकाल 9:18-20)

27 पया येसु तनाङ कग़यवालोरा संगे, केसरिया-पिलिपि इनदनद सहरता एरेताङ नाह्‌कने अतोग़. दायह्‌पा तनाङ कग़यवालोरिन “नना बोनन आंदन इनजोर, लोकुर इन्ह्‌तोर?” इन्जि ताल्ह्‌कतोग़. 28 अस्के “उय्तुर बार नीक एग़ मीहवाल योहन इन्ह्‌तोर; उय्तुर बार देवुळता कबुरतोग़ एलियाल आंदोग़; उय्तुर बार मुनेतोग़ बोग़ो देवुळता कबुरतोग़ मनदनोग़ इन्ह्‌तोर” इनजोर कग़यवालोर इतोर. 29 इतस्के येसु ओरिन, “अले पया मीट वेहाट, नाक बोग़ इनजोर मीट इह्‌निर?” इनजोर ताल्ह्‌कतोग़. ताल्ह्‌कतस्के “सामि, निमा देवुळ लोहतोग़ पिसिह केवाल किर्स्तुनिन आंदिन,” इनजोर पत्रु इतोग़. 30 इदिन केंजिसि, “नना किर्स्तुनन इनजोर, मीट इंजेके बोने वेहमाट बहा,” इनजोर ओरिन उकुम ईतोग़.

येसु तना वायना हामुरतुन पुनाह कीस्तोग़

(मत्याल 16:21-28; लूकाल 9:22-27)

31 पया येसु तनाङ कग़यवालोरिन इद्रम काग़्हता बोटटोग़, “मान्वना नडुम पुटटोन्कु, इतेके नाकु, पका तिपल आयनद मन्ह्‌ता. यहुदिराङ पेदल्कु, पेर्मालोर, सास्त्रमगूरुर नाक पास्कनुर, हव्कनुर, ताना पया मूंड दियाने नना तेग़्ककन, इव करल अद्रम आयनुङे!” 32 इनजोरे येसु इद पोल्‍लोतुन, ओरिह्‌क बेस तेळियनाह वेहतोग़. इद्रम वेहतस्के, पत्रु येसुन बाजेते अबर ओसि, (“गूरु, निमा अद्रम विचरे केमा” इन्जि,) येसुना वेहतद पोल्‍लोता अडम वळ्ह्‌कतोग़. 33 अस्के येसु पेग़्के मिळ्न्दिस कग़यवालोरिन ऊळतोग़, ऊळिसि पत्रुन इद्रम तेर्हतोग़, “एय देयमदीपता बुदते वळ्ह्‌कवानिन, अद्रमता बुदतुन पोहचीम! नीवा विचरि मन्कना विचरतेह मन्ह्‌ता, मति देवुळता विचरतके इले,” इनजोर तेर्हतोग़.

34 पया येसु तनाङ कग़यवालोरिन, ओसो अगा जमा आता मुडुन, तना एरे केयिसि इद्रम इतोग़, “बोग़ाय नावाङ कग़यलाह वायना विचर कीतेके, ओग़ तना हव्कनागुटा कांजतप,† नयेनाह्‌क वायनव तिपल्किन आपेग़. ओसो तनाय कुसितुन पोहचि, नावा अग़दे ताकेग़. 35 बोग़ इद बूमते तना कुदता जीवातुन पिसिह कीयलाह ऊळिह्‌तोग़, ओग़ आक्रिते बूळेम आयनोग़. मति बोग़ नावा बेसता कबुरतुन पोकुर कीयलाह सबे पोहतह्‌तोग़, ओन्क देवुळि पूना जीवा ईयग़ा.✡ 36 मन्कल पूरा दुनियातुन गेल्सतेक तेला मति, तना कुदता जीवातुन पिववद किसबटटगा लेसिह कीतोग़ इतेके, ओन्क बाताल पाय्दा आयग़ा? 37 मन्कल तना जीवातुन लेसिह कीतोग़ इतेके, ताना बद्लातुह्‌क ओग़ बातय ईया पग़वोग़. 38 सिंड्रि आंचाळ तना मुजोन नाळेह कीयना लेह्‌कान, इद पीळतोर मन्कलोर देवुळतुन नाळेह कीसि, पापमते ताकिह्‌तोर. अद्रमतोरा नडुमि बोग़ु नना येसुनाङ कग़यवानन इनदलाह, पेग़्के-मुनेह आस्तोग़, ओनु नना मान्वना नडुम पुटटोनन वने जेक तासकन. ओसो बेद दिया नना नावा बाबाना डीसाते, पवित्र देवतुल्कना संगे वायकन,✡ अस्के अद्रमतोग़ मन्कन मावोग़ इनदलाहि, पेग़्के-मुनेह आयकन,”✡ इनजोर इतोग़.

9

1 येसु ओसो ओरिन इतोग़, “इह केंजाट, नना सेतेम वेहतह्‌नन, मियग्डाहि उय्तुर नावा संगे मनवालोरिर, हायनामुनेन देवुळि तना लावते राजेम निल्पिह कीयनदिन मीट ऊळकिर,” इनजोर वेहतोग़.

येसुना रूप मिळ्न्दिह्‌ता

(मत्याल 17:1-13; लूकाल 9:28-36)

2 आरुङ दियाङ आतापया, पत्रु, याकुबि, योहनि, वेर मुवुरिन येसु तना संगे पोसि अलग उंद बेरा मेटापोग़ोन ओतोग़. अगा अतस्के ओर ऊळनेके, ओना रूप मिळ्न्दता. 3 ओनाङ गेंदेङ इचोन वेडिसि तिर्मिळ्स्किंदुङ इतेके, इद दुनियाते बोग़े गेंदेङ उकवाल वने अचोन वेडिह कीया पग़वोग़, अचोन वेडिस मताङ. 4 अस्के मोसा मुय्तोग़, एलिया मुय्तोग़, वेर इर्वुर मुनेतोर देवुळता कबुरतोर, येसुना संगे वळ्ह्‌कनदिन ओर ऊळतोर. 5-6 ऊळिसि पत्रु, याकुबि, योहनि, वेर पका रेयतोर, पया पत्रु, “सामि, माट इगा मह्‌नल इतेके बेस आता, माट इगा मूंड मंडाङ पंडकोम: उंदि नियेनाह्‌कु, उंदि मोसा मुय्तोनेनाह्‌कु, उंदि एलिया मुय्तोनेनाह्‌कु,” इतोग़. इव पोल्‍लोङ पत्रु बाताल वळ्ह्‌किंदोग़, अद तना तन्के तेळियो. 7 अद्रम इनेकेने, ओरा पोग़ोन मोयुल वासि ओरिन मुचता, मुचतस्के अद मोयुलताहि उंदि इद्रमता लेङ केंज वाता, “वेग़ नावा जीवा कीतोग़ मग़ि आंदोग़, वेनाङे मीट केंजसोर मन्ह्‌टु,” इता. 8 पया चट्‌नेन वेर मुवुर इके-अके ऊळतोर, मति अगा तमा संगे येसुन विळ्सिस बोग़े बह दिसोग़.

9 पया मेटाताहि रेगनेके, वेर मुवुरिन येसु उकुम ईस वेहतोग़, “माने-मन्कना नडुम पुटटोनन डोलिस मन्जि ओसो तेग़्कनाह्‌जोम, मीट नेंड बेद ऊळतिर, तान बोन्के बह वेहमाटु,” इतोग़. 10 इतस्के ओर अद पोल्‍लोतुन सीतात तासतोर, मति डोलिस मन्जि ओसो तेग़्कनदिना अर्तम बाताल आस्ता इनजोर, तमतमाय वळ्ह्‌किंदुर. 11 पया ओर येसुन ताल्ह्‌कतोर, “गूरु! देवुळ लोहवाल पिसिह केवाल वायनामुनेने, इद बूमते एलिया मुय्तोग़ मल्स वायनोग़ इनजोर,✡सास्त्रमगूरुर इन्ह्‌तोर. अद्रम बाराह्‌क इन्ह्‌तोर?” इन्जि ताल्ह्‌कतोर. 12 येसु ओरिन इतोग़, “देवुळ लोहवाल पिसिह केवाल वायनामुने, एलियाल वासि सबेटविन बेस ओप्पे कीयलाह वास्तोग़ निटमे!✡ अद्रम आस पया, ‘माने-मन्कना नडुम पुटटोनु लोकुर पास्कनुर, ओन्कु पका तिपल एताय पोयग़ा,’✡ इनजोर वने रासतद मन्ह्‌ता, इद बेद्रमि? 13 मति नना मीक वेहतह्‌नन, एलियाल इतेके वातोग़े, तेला मति सास्त्रमतगा ओना लोप्पा रासतप लेह्‌कान, तम्क बह विचर वाता, अहे लोकुर ओनु तिपल कीतोर,” इनजोर इतोग़.*

देयम पोयतोन येसु सव्रे कीस्तोग़

(मत्याल 17:14-19; लूकाल 9:37-42)

14 अद्रमे ओर नालवुर आसि मेटाताहि रेगिसि, दुस्रोर कग़यवालोरगा वातोर. वासि ऊळनेके, ओरगा वेल्‍लाय मुल जमा आस मतोर, ओसो सास्त्रमगूरुर ओरा संगे गिटोगटो आंदुर. 15 अस्के येसु वायनदिन ऊळिसि, सबेटोर बामतोर. बामिसि ओनगा वितिस मन्जि जोहर कीतोर. 16 पया येसु तनाङ कग़यवालोरिन ताल्ह्‌कतोग़, “ओरा संगे मीट बेदिनेनाह्‌क गिटोगटो आतिर?” इनजोर ताल्ह्‌कतोग़.

17 अस्के मुडाहि ओर्वोग़ मन्कल इद्रम इतोग़, “गूरु! निमा नावा मग़िन सव्रे कीकिन इनजोर, नना नियगा ओन ततन. ओन देयम पोयता, अदिह्‌क ओग़ वळ्ह्‌क पुनोग़. 18 अद ओन पोयतेक अचोन नेल उकिह्‌ता. अस्के ओना तोडटुह्‌क बोमुल पेसिह्‌ता, पल्क वने कोग़्किह्‌तोग़ ओसो मेग़्किह्‌तोग़. इद देयमतुन पेहतलाह, नीवाङ कग़यवालोरिन वेहतन, मति ओरा संगे आया पग़वो,” इनजोर वेहतोग़. 19 अस्के येसु इतोग़, “ए विस्वसलेवोरिर, मीवा संगे बेचानाह नना मनदकन! मियेनाह्‌क नाक कयर वास्ता. अले ओग़ पेकान नयके ताट,” इतोग़. 20 इतस्के ओग़ पेकान ओनगा ततोर, ततस्के देयम येसुन ऊळताहे, ओग़ पेकान तेल्हचि नेल अर्हचीता. पया ओग़ तोडटुह्‌क बोमुल पेहचोरे दोळ्गिंदोग़. 21 येसु पेकाना तपेन ताल्ह्‌कतोग़, “वेग़ बेस्केडाह इद्रम आस्तोग़?” इतोग़. इतस्के पेकाना तपे इतोग़, “उड्लस्केडाहिये पोयता गूरु. 22 इद देयम वेना जीवा तिनदलाह, बेस्के किसतगा, बेस्के एतगा अर्हचीस्ता. मति निमा बेदाय कीया पग़तेके, माक जीवा लोपिसि, मावा पोग़ोन दया कीम,” इनजोर इतोग़. 23 येसु ओन इतोग़, “ ‘निमा बेदाय कीया पग़तेके कीम’ इनजोर बाराह्‌क इह्‌निन? देवुळतुन विस्वस केवाल मन्कह्‌क, सबे आया पग़यह्‌ता,” इतोग़. 24 अस्केने ओग़ पेकाना तपे, “सामि, नना विस्वस कीय्ह्‌नने, मति इंका पका विस्वस कीयनाह, नाक तोळ ईम,” इनजोर केयतोग़. 25 पया लोकुर वित वासि, अगा जमा आयनदिन येसु ऊळतोग़. ऊळिसि “एय वेग़ पेकान एव्डाल, मूकाल कीतद देयमतिन, नना नीक उकुम ईय्ह्‌नन, वेग़ पेकानाहि पेसिस अन. ओसो वेनगा बेस्केन मल्स वामा,” इनजोर दगा ईतोग़. 26 ईतस्के देयम केयिसि, ओग़ पेकान पका तेल्हचि पेसता. पेसतस्के पेकाल डोलतप लेह्‌का आतोग़, वेल्‍लाटोर लोकुर डोलतोग़ इंदुर. 27 मति येसु ओना कयदुन पोसि तेहच निल्पिह कीतोग़. अस्के ओग़ पेकाल नितोग़. 28 पया येसु तनाङ कग़यवालोरा संगे तमा मनदनद जागातगा वातोग़, वातस्के बोरे लेवस्के कग़यवालोर येसुनगा वासि ताल्ह्‌कतोर, “माट अद देयमतुन बह पूंड पग़वोम गूरु?” इतोर. 29 इतस्के येसु ओरिन इतोग़, “देवुळतुन पार्तना† कीतेकेने, इद्रमताङ देयह्‌किन पूंड पग़मुळ आस्ता, केवेके पूंड पग़मुळ आयो,” इनजोर इतोग़.

देवुळता राजेमते बेरोग़ बोग़?

(मत्याल 17:22-23; 18:1-5; लूकाल 9:43-48)

30-31 अद्रमे पया येसु ओसो ओनाङ कग़यवालोर, अद जागातुन विळ्सिसि अतोर. अनेके ओर गालिल पटटुह्‌क अतोर. दायह्‌पा, (तनाङ कग़यवालोरिन अलग काग़्हतना मताह्‌कु,) तमा दायनद पोल्‍लो बोरिह्‌के तेळियना आयो, इद्रम येसुना विचर मता. पया येसु तनाङ कग़यवालोरिन इतोग़, “माने-मन्कना नडुम पुटटोनन, नाकु कोंटेतोरा कयदे पोसीयना मन्ह्‌ता. ओर नाक हव्कनुर, मति नना मूंड दियाने ओसो जीवा अरयकन,” इनजोर इतोग़. 32 मति येसु वेहतद पोल्‍लो ओरिह्‌क तेळियो. अद पोल्‍लोतेनाह्‌क ओन ताल्ह्‌कलाह वने ओर रेयिंदुर.

33 अद्रमे पया ओर कापेर्नाग़ वातोर, वासि तमा जागातगा अतोर. अतस्के येसु ओरिन ताल्ह्‌कतोग़, “अग़दे वानेके बाताङ कट्लाङ आंदिर?” इतोग़. 34 मति “माट बारा मन्कलोरग्डाहि सबेटोरिह्‌क बेरोग़ बोग़,” इनजोर, ओर अग़दे वानेके कट्लाङ आस मतोर;✡ अदिनेनाह्‌क ओर बाताले वळ्ह्‌कवा, केमेन आस मतोर. 35 पया येसु उदतोग़, उदिसि बारा बळयिरिन तना एरे केयिसि, इद्रम इतोग़, “बोग़ाय सबेटोरिह्‌क बेरोग़ आयलाह ऊळिह्‌तोग़, ओग़ बुदते सबेटोरिह्‌क उड्लोग़ आयेग़, ओसो सबेटोरा सेवा केवाल आयेग़,” इतोग़. 36 इन्जि ओर्वोग़ उड्लोग़ पेकान तचि, ओरा नडुम निल्पिह कीतोग़. पया ओन ओग़्ङिसि, ओरिन इतोग़, 37 “बोग़ु इद्रमतोग़ ओर्वोग़ उड्लोग़ पेकानाय, नावा पेदिरते एरे कीस्तोग़, ओग़ नाके एरे कीतपे. ओसो बोग़ु नाक एरे कीस्तोग़, ओग़ सिरप नाके आयो, मति नाक लोहतोन वने एरे कीस्तोग़,” इनजोर इतोग़.✡

दुस्रोरिन पापम कीयनाह कीयनद आयो

38 इतस्के योहन येसुन इतोग़, “गूरु, नीवा पेदिरते ओर्वोग़ मन्कल, देयह्‌किन पेसिह कीयह्‌पा माटु ऊळतोम. ओग़ मावा तोळतोग़ आयवाह्‌कु, माट ओन रोमिह कीतोम,” इनजोर इतोग़. 39 इतस्के येसु इतोग़, “बोग़े देवुळता लावताङ कबस्क नावा पेदिरते कीतस्के, नावा अडम वळ्ह्‌क पग़वोग़. ओन मीट रोमिह केमाटु. 40 बह इतेके बोग़ माक विरुद केवोग़, ओग़ मावोग़े आंदोग़.✡ 41 इह केंजाट, नना सेतेम वेहतह्‌नन, मीट किर्स्तुनाङ कग़यवालोरिर इन्जि, उंद गिलसमेंड एग़तेला उनडलाह बोर ईयनुर, ओरिह्‌क इद दर्ममता पाय्दा देवुळताहि निटमे दोर्कग़ा.✡

42 “उड्लोर पेकोरा लेह्‌का नाक नमवालोरग्डाहि बोनाय वग़ोनु, ओना नयगा मतद विस्वसतुन विळ्सलाहि, बोग़ कटळ वाटटप आस्तोग़, (वेग़ कटळ वाटवाल देवुळता बेरा सिक्सातुह्‌कु ओजनोग़). वेना वेळेटगा पका पूहतद जेता बंडातुन दोहचि, वेन सम्दुरते वेल्‍लाह आता कसातगा मुळ्हतना, (इद बेरा सिक्सा आंदु; मति) तान्काय वीळिस बेरा सिक्सा देवुळि अद्रम कटळ वाटवाह्‌क ईयग़ा.✡ 43 केंजाट, निमा नीवा कयदे पापम कीयलाह ऊळिह्‌निन इतेके, कयदुन बोग़ाय डायिस पोहचीतेक बेस आवालि, (इद्रम निमा पापमतुन पोहतलाह जिद कीमु). बाराह्‌क इतेके नीवाङ रेंड कय्क मन्जि, देयमदीपता बेस्केन पिववद किसबटटा अमेसाता सिक्सातगा दायना वाटो, कोलाल आसि अमेसाता पिसमुळते दायना, इदे नीक पाय्दाता.✡ 44 [देयमदीपतग्डाङ पुळ्क बेस्केन डोलोङ, ओसो अग्डा किसु बेस्केन पिववो.]‡ 45 अहे निमा नीवा कादे पापम कीयलाह ऊळिह्‌निन इतेके, कादुन बोग़ाय डायिस पोहचीतेक बेस आवालि, (इद्रम निमा पापमतुन पोहतलाह जिद कीमु). 46 बाराह्‌क इतेके नीवाङ रेंड काल्क मन्जि, देयमदीपता अमेसाता सिक्सातगा दायना वाटो, कूटाल आसि अमेसाता पिसमुळते दायना, इदे नीक पाय्दाता. [देयमदीपतग्डाङ पुळ्क बेस्केन डोलोङ, ओसो अग्डा किसु बेस्केन पिववो.§] 47 ओसो निमा नीवा कोंडाते पापम कीयलाह ऊळिह्‌निन इतेके, कोंडातुन बोग़ाय पेग़्हचीतेक बेस आवालि, (इद्रम निमा पापमतुन पोहतलाह जिद कीमु). बाराह्‌क इतेके नीवाङ रेंड कोंडाङ मन्जि, निमा देयमदीपता अमेसाता सिक्सातगा दायना वाटो, उंदिय कोंडा मन्जि देवुळता राजेमते ओळियना, इदे नीक पाय्दाता. 48 देयमदीपतग्डाङ पुळ्क बेस्केन डोलोङ, ओसो अग्डा किस बेस्केन पिववो.✡

49 “अडोना सास्त्रम वेहतपु, देवुळतुह्‌क वाटटव सबे कोडिनगा, मीट ओवुर काल्पिह्‌निर.✡ अहलेह्‌काने मीट सबेटोरिर, (किसलेह्‌काडाङ तिपल्कनाहि पेससोरे, गर्यातगा वाटटदु, देवुळतुह्‌क विचर वायनद कोडलेह्‌का आयकिर).* 50 ओवुर बेसे मन्ह्‌ता, मति ओवुरता मिटस बार अता इतेके, तान बेद्रम मिटस कीकिर? मीट ओवुरता लेह्‌का मिटस केवालोरिर मन्ह्‌टु, ओर्विह्‌क-ओर्वोग़ कलियिस गूनमते मन्ह्‌टु,✡” इनजोर येसु इतोग़.

10

मुतेन विळ्सिसीयनद पोल्‍लो

(मत्याल 19:1-9)

1 पया येसु तनाङ कग़यवालोरा संगे अग्डाहि यहुदा पटटा एरियाते वातोग़. वासि अग्डाह योर्दन बेरेटा अबर बाजे अतोग़. अस्के ओसोवने गोह्‌डिनाङ गोह्‌डिङ लोकुर ओनगा जमा आतोर. आतस्के येसु तना अल्वट मतपु, ओरिन काग़्हता बोटटोग़. 2 पया उच्वुर परुसिर येसुनगा वासि, ओन एग़्किह कीयलाह इतोर, “मन्कल तना मुतेन देहचीयना, इद पोलिह्‌ताया?” इनजोर ताल्ह्‌कतोर. 3 ताल्ह्‌कतस्के येसु ओरिन, “मोसानाङ अडोनगा, इदिना लोप्पा बाताल उकुम मन्ह्‌ता?” इनजोर ताल्ह्‌कतोग़. 4 ओर इतोर, “मुतेन विळ्सना इतेके, मुतेन विळ्सिसीय्ह्‌नन इनजोर, पंचता मुनेह कळ्पाकग़ देहतनद सीटि रासिस, तान विळ्सिसीयना इनजोर, मोसा मुय्तोग़ उकुम ईतोग़,✡” इतोर. 5 येसु ओरिन इतोग़, “मीट देवुळता पोल्‍लो केंजवाह्‌कु, मीवा कैंगम ऊळिसि, मोसा मुय्तोग़ मीवाङ आस्किन देहचीयलाह अडो रासतोग़. 6 मति देवुळि इद बूमतुन पुटिह कीतग्डाहिये, ओरिन आंचाळ-कोय्तोग़ इन्जि पंडटा.✡ 7 ‘अदिनेनाह्‌क मुतेन ततस्के, कोय्तोग़ तनाङ तलोग़-तपेना अदिकरते मनवा, वेर आळ इर्वुर जोळेम आसि, 8 उंदिय आस मनदनुर,’(इनजोर सास्त्रमवेहतह्‌ता). इतेके ओर इर्वुर अलग-अलग आयोर, मति उंदियलेह्‌का आस मन्ह्‌तोर.✡ 9 अदिनेनाह्‌क बोरिन देवुळि जोळे कीता, (ओसो ओर अमेसा ऐंगेन मनदना इन्जि ताना विचर मन्ह्‌ता,) ओरा जोळतुन मन्कलोर देहमाकिर,” इनजोर वेहतोग़.

10 पया ओर तमा जागातगा अतस्के, मुतेन विळ्सनद पोल्‍लोता लोप्पा, ओसो कग़यवालोर येसुन ताल्ह्‌कतोर. 11 ताल्ह्‌कतस्के येसु इतोग़, “बोग़ाय तना मुतेन विळ्सिसि, ओसो उंदि दुस्रा मुतेन ततोग़ इतेके, ओग़ तना मुनेता मुतेना अडम, सिंड्रि-साट्यालता पापम कीस्तोग़. (बाराह्‌क इतेके देवुळता विचरते ओग़ु देहचीता आंचाना मुजो इंका मन्ह्‌तोग़े). 12 अद्रमलेह्‌काने मुते वने तना मुजोन विळ्सिसि, ओसो दुस्रोन्क अता इतेके, अद सिंड्रि-साट्यालता पापम कीस्ता,” इतोग़.✡

पेकोरिह्‌क येसु बर्कत ईस्तोग़

(मत्याल 19:13-15; लूकाल 18:15-17)

13 उंद दिया तमाङ पिलाङ-पेकोरा पोग़ोन कय तासिसि, ओरिह्‌क बर्कत ईयेग़ इनजोर, लोकुर तमाङ बाला पेकोरिन येसुनगा तचोर मतोर. मति (इके येसुना एरे पेकोरिन तमाट इनजोर,) कग़यवालोर ओराङ तलिस्क-तपेरिन तेर्हतोर. 14 अस्के येसु ऊळतोग़, ऊळिसि ओङ आसि, तनाङ कग़यवालोरिन इतोग़, “पिलाङ-पेकोरिन नयगा वायलाह ईम्ह्‌टु, ओरिन रोमिह केमाटु. बाराह्‌क इतेके देवुळबाबाल वेरा लेह्‌काडोर कुलुल बुदतोरिह्‌के राजाल आस्तोग़.✡ 15 इह केंजाट, नना मीक सेतेम वेहतलाह आतन, बोरु वेर उड्लोर पेकोर कीतपु, तमा बुदतुन कुलुल कीसि, देवुळतुन तमा जीवातगा राजेम कीयलाह एवोर; ओरिह्‌क देवुळ राजेम केवालोर लोकुरगा जागा दोर्को आयग़ा,” इनजोर वेहतोग़. 16 वेहचि ओर पिलाङ-पेकोरिन ओग़्ङतोग़, ओग़्ङिसि ओरा पोग़ोन तना कय तासिसि, ओरिह्‌क बर्कत ईतोग़.

मालसोम मता मन्कल ताल्ह्‌कतद पोल्‍लो

(मत्याल 19:16-30; लूकाल 18:18-30)

17 पया तनाङ कग़यवालोरा संगे येसु अग़दे अनजोर मतोग़, अस्के ओर्वोग़ मन्कल वित वासि, येसुना मुनेह मिंडाङ कोटिसि, इद्रम ताल्ह्‌कतोग़, “गूरु! निमा पका सेतेमतोनिन आंदिन. नाक वेहा, देवुळता संगे अमेसाता पिसमुळ दोर्किह कीयलाहि,✡ नना बाताल कीकन?” इतोग़. 18 इतस्के येसु ओन इतोग़, “निमा नाक सेतेमतोनिन इनजोर, बाराह्‌क इह्‌निन? देवुळतुन विळ्सिसि, बोग़े सेतेमतोग़ इलेग़. 19 निमा मोसानाङ अडोङ इतेके पुह्‌निने: बोने हव्कमा, साट्याल कबळ केमा, बोनाङ कलमा, जोलता साक्सि एमा, बोन नाळेह केमा, आपुना तलोग़-तपेह्‌क मान ईम,”✡ इनजोर वेहतोग़. 20 वेहतस्के ओग़ येसुन इतोग़, “इव सबे पोल्‍लोन, उड्लस्केडाहिये माळसोर वायलाह आतन गूरु!” इतोग़. 21 ओना पोल्‍लोतुन केंजिसि, येसु ओन जीवा कीस ऊळतोग़, ऊळिस इतोग़, “इंगो निटमे, मति नियगा उंदिय पोल्‍लोता कमि मन्ह्‌ता. अन! नियगा मनदनद सबे मालसोमतुन वमिसि, लेवोरिह्‌क ईम. अद्रम कीसि, निमा नावा संगे मन्जि, नावाङ कग़या. अद्रम कीतिन इतेके, पोग़ोन देवुळता जागातगा, नियेनाह्‌क निटमता मालसोम दोर्कग़ा,” इनजोर इतोग़. 22 येसुना इद पोल्‍लोतुन केंजिसि, ओग़ मन्कना मोकम एग़ रेगता; पया ओग़ ओसोय मेसेह्‌ने आसि अतोग़. बाराह्‌क इतेके, ओग़ पका मालसोम मता मन्कल मतोग़.

23 पया येसु सर्ने ऊळिसि, तनाङ कग़यवालोरिन इतोग़, “पका मालसोम मता लोकुर, देवुळता राजेमतोर आयना इतेके, पका मुस्किल आस्ता.” 24 (पका मालसोम इतेके, देवुळता देय्वाता सीना आंदु इन्जि, यहुदिरा विचर मता.) अदिनेनाह्‌क इदिन केंजिसि, कग़यवालोर बयल आतोर; मति येसु ओसो ओरिन इतोग़, “पेकोरिर! मालसोमतगा बर्वस केवालोर मन्कलोरिह्‌क, देवुळतुन तमगा राजेम कीयलाह ईयना इतेके, ओरिह्‌क पका मुस्किल आस्ता. 25 ऊज-बूकातुह्‌क रूटुम पेसिस दाया पग़यह्‌ताया? अद्रमे, मता मन्कल देवुळता राजेमतोग़ आयना इतेके, तान्काय मुस्किलता पोल्‍लो!” इनजोर वेहतोग़. 26 वेहतस्के, कग़यवालोर बयल आसि, तमतमाय इद्रम इतोर, “अह इतेके अमेसाता पिसमुळ पया बोन्क दोर्कग़ा?” इतोर. 27 इतस्के येसु ओरिन ऊळिस इतोग़, “इव पोल्‍लोङ मन्कना कयदे आया पग़वोङ, मति देवुळताये कयदे इव सबे आया पग़यह्‌ताङ,” इनजोर इतोग़. 28 इनजोर इतस्के, पत्रु येसुन इतोग़, “ऊळा गूरु, माट इतेके कतमे विळ्सिसि नीवा पेग़्के वातोम,” इतोग़. 29 अस्के येसु इतोग़, “केंजाट, नना मीकु सेतेम वेहतह्‌नन, बोग़ाय नयेनाह्‌क, नावा बेसता कबुरतुन पोकुर कीयनेनाह्‌क, तना लोन-दुवरतुन, दादाल-तमोनु, एलाळ-बायिनु, तलोग़-तपेनु, पिलाङ-पेकोरिन, जागा-बूमतुन विळ्सनोग़, 30 ओन्क इद कालमते लेकालेवा सम्सरम ओसो एळ्म-दळ्मतोर दोर्कनुर. अहे नावा मन्कल आताह्‌कु, लोकुर ओन तिपल वने कीयनुर. मति वायना कालमते, ओन्क अमेसाता पिसमुळ वने दोर्कग़ा. 31 मति इद दुनियाते बोर बेरोर मन्ह्‌तोर, वायनद कालमते उड्लोर आयनुर; ओसो बोर इद दुनियाते उड्लोर मन्ह्‌तोर, ओरु अस्के बेरोर आयनुर, इद्रम वेल्‍लाटोरे आयनुर,✡” इनजोर वेहतोग़.

तना हामुरता पोल्‍लोतुन येसु ओसो वेहतह्‌तोग़

(मत्याल 20:17-19; लूकाल 18:31-33)

32 पया ओर येरुसलेम सहरता अग़ पोस अनेके, येसु ओर सबेटोरिह्‌काय मुनेह-मुनेह ताकिंदोग़. (मावा गूरु पका दोकाता जागाते बाराह्‌क दास्तोग़ इनजोर) कग़यवालोर बयल आतोर. ओरा पयाह पयाह अनवालोर मन्कलोर बह बह आयग़ा इनजोर रेयिस मंदुर. अस्के बारा बळयिरिन येसु केयिसि, येरुसलेम अतस्के मन्कलोर तन्क बह कीयनुर इनजोर वेहता बोटटोग़. 33 येसु ओरिन इतोग़, “केंजाटु, माट येरुसलेम दाय्ह्‌नल, अगा अतापया नना माने-मन्कना नडुम पुटटोनन मन्ज तेला, नाक लोकुर पेर्मालोरा ओसो सास्त्रमगूरुरा कयदे पोस ईयनुर. नाक पया वेर पेर्मालोर ओसो सास्त्रमगूरुर हव्कनद सिक्सा कीयलाह वेहचि, देवुळतुन पुनवोर रोम सर्करतोरा कयदे ओसीयनुर. 34 ओर नाक उस्कनुर-पास्कनुर, जेट्लाते नल्हतनुर, अह कीसि नाक हव्कनुर. मति नना मूंड दियाने जीवा अरयकन,” इनजोर वेहतोग़.

ओर्विना-ओर्वोग़ सेवा कीयना

(मत्याल 20:20-28)

35 तेना पया जेबेदिनाङ मग़्कु याकुबि, योहनि वेर ओनगा वासि, “गूरु, माट बेद नीक ताल्ह्‌ककोम, अद निमा मयेनाह्‌क कीकिन इनजोर मावा विचर मन्ह्‌ता,” इतोर. 36 येसु ओरिन इतोग़, “नना मियेनाह्‌क बाताल कीकन इनजोर, मीवा विचर मन्ह्‌ता?” इतोग़. 37 ओर इतोर, “निमा नीवा राजगादेतगा उदकिन अस्के, माक तमोग़ इर्वुरिन, ओर्विन नीवा तिनळ बाजे, ओसो ओर्विन नीवा दावळ बाजे उदलाह ईम,” इनजोर इतोर. 38 इतस्के येसु ओरिन इतोग़, “मीट बाताल ताल्ह्‌किह्‌निर, अद मीक तेळियिह्‌ताया? नना बेद तिपलते अरयकन, अद तिपलते मीट अरया पग़यकिरा? नना बेद सिक्सा एतकन, अद सिक्सा मीट एता पग़यकिरा?” इतोग़. 39 ओर इतोर, “इंगो! माट तिपल आयलाह तयर मह्‌नोम,” इतस्के येसु इतोग़, “नना अरयनद तिपलते मीट अरयकिरे, नना एतनद सिक्सा मीट एतकिरे. 40 मति नावा तिनळ बाजे ओसो दावळ बाजे उदिह कीयनद, नावा कबळ आयो. देवुळि अद जागा बोरेनाह्‌क ओप्पे कीस तासता, ओरे अगा उदनुर,” इन्जि इतोग़. 41 इदिन केंजिसि दहा मुल बळयिर, वेर इर्वुरा पोग़ोन ओङ आतोर. 42 पया येसु सबेटोर बळयिरिन, तना एरे केयिस इद्रम इतोग़, “इद दुनियातोर राजालोर तमा राजेमतोरिन कय इळ्न तासिह्‌तोर, अहे दुनियातोरा बेरोर मन्कलोर उड्लोर मन्कलोरगा, तमा अदिकर ताकिह कीस्तोर, इद इतेक मीक एर्काये. 43 मति मीट मात्रम अद्रम कीयनद आयो. मियग्डाहि बोग़ देवुळता मुनेह बेरोग़ आयलाह ऊळिह्‌तोग़, ओग़ मीवा सेवा केवाल आयेग़.✡ 44 अहे बोग़ मियग्डाहि देवुळता मुनेह सबेटोरिह्‌क बेरोग़ आयलाह ऊळिह्‌तोग़, ओग़ मीवा ओर्युलतोग़ आयेग़. 45 माने-मन्कना नडुम पुटटोनन, नना वने दुस्रोरिन नावा सेवा कीया वेहतलाह, इद बूमते वावोन. मति दुस्रोरा सेवा कीयलाहि, ओसो वेल्‍लाटोरा पापमता दांड निहतलाह, नना नावा जीवा ईयलाह वातन.✡ अहलेह्‌का मीट वने दुस्रोरा सेवा कीम्ह्‌टु,”✡ इन्जि येसु इतोग़.

येसु ओर्वोग़ गुडिन तोवनाह कीस्तोग़

(मत्याल 20:29-34; लूकाल 18:35-43)

46 अद्रमे पया येसु ओसो ओनाङ कग़यवालोर यरिग़ो नाटे वातोर, वासि नाटेनाहि पेसिस अनेके, ओरा पयाह वेल्‍लाय मुल मतोर. अस्के तिमाय इनवाना मग़ि बरतिमाय इनवाल गुडि मतोग़, ओग़ गुडि अग़दा कचुल उदिसि, बिचेम ताल्ह्‌किंदोग़. 47 पया ओग़ु नासरेत नाटेनोग़ येसु इद अग़दुह्‌क दायलाह आतोग़ इनजोर केंजिसि, “ए येसु! दाविद राजाना कूळतोनिन पिसिह केवानिन! नावा पोग़ोन दया कीमु,” इनजोर केयतोग़. 48 केयतस्के अगा मतोर वेल्‍लाटोर मन्कलोरु, “निमा केमेन मन रा,” इनजोर ओन तेर्हतोर. तेला मति ओग़ इंका ओसो पका केयलाह आतोग़. “ए दाविद राजाना कूळतोनिन! नावा पोग़ोन दया कीम!” इतोग़. 49 इतस्के येसु ओना लेङतुन केंजिसि, अगान नितोग़. निचि, “अले ओन केयाट” इतोग़. इतस्के अग्डोर ओन, “तेदा! दीरा पोय्म! येसु नीक केयलाह आतोग़,” इतोर. 50 इतस्के ओग़ तना मुचिस मतद गेंदेतुन जेग़्कतोग़, जेग़्किसि पोर्क तेदिसि येसुनगा वातोग़. 51 पया येसु ओन इतोग़, “नना नियेनाह्‌क बाताल कीकन इन्जि नीवा विचर मन्ह्‌ता?” इतस्के ओग़ गुडि, “नाक तोवनाह कीसीम गूरु,” इनजोर इतोग़. 52 इतस्के येसु इतोग़, “अले! अह इतेके नावा पोग़ोन विस्वस कीतिन, अदिह्‌क तोवयकिन,” इतोग़. इताहे ओग़ तोप्नेन तोवतोग़. तोवतस्के अदे अग़दगा येसुना पयाह अतोग़.

11

येसुसामि राजाना लेह्‌का, येरुसलेमते ओळियिह्‌तोग़

(मत्याल 21:1-9; लूकाल 19:29-38)

1 पया येसु ओसो ओनाङ कग़यवालोर, येरुसलेम सहरता एरे एवयलाह आतोर. पया जय्तुन मेटाता कचुल मतव, बेत्पागे ओसो बेतनि, इव नाह्‌कना एरे एवतोर. अस्के येसु तनाङ कग़यवालोरग्डाह, इर्वुरिन इद्रम वेहतोग़: 2 “मावा मुनेह दिसनद नाटेनगा अन्ह्‌ट. अगा ओळियताहे, बोग़े बेस्केन उदवद गाळ्‍द पियोतुन दोहच तासतद ऊळकिर. अस्के तान लेहच ताट. 3 बोग़ाय ‘बाराह्‌क अह कीय्ह्‌निर रा?’ इनजोर ताल्ह्‌कतेके, ‘सामिह्‌क तेना गर्ज अरता, ओसो चट्पिट मल्हच ओग़ लोहचीयनोग़,’ इनजोर वेहाट,” इन्जि ओरिन लोहतोग़.

4 पया ओर अन्जि अग़दा कचुल, उंदि लोता मुनेह दोहतद गाळ्‍द पियोतुन ऊळतोर, ऊळिसि तान लेहतोर. 5 अस्के अगा निच मतोर मन्कलोर ओरिन इतोर, “मीट बह कीयलाह आतिर रा? तान बाराह्‌क लेहतह्‌निर?” इनजोर ताल्ह्‌कतोर. 6 ताल्ह्‌कतस्के येसु तम्क वेहतपे, ओरिन वेहतोर. वेहतस्के पया, ओर मन्कलोर गाळ्‍द पियोतुन ओयलाह ईतोर. 7 पया ओर अद गाळ्‍द पियोतुन येसुनगा ततोर, तचि येसु ताना पोग़ोन उदलाहि, तमाङ कोटजगाङ ताना पोग़ोन ताग़तोर. अस्के येसु गाळ्‍द पियोता पोग़ोन उदतोग़. 8 उदिसि येरुसलेमतके अनेके, मुडग्डाहि वेल्‍लाटोर लोकुर येसुह्‌कु मान ईयलाह, तमाङ कोटजगाङ तेंडिसि, अग़दे ओना मुनेह ताग़िन्दुर. ओसो उच्वुर बार, पोलमताङ मरानाङ कोमान डायिसि, अग़दगा ताग़िन्दुर.* 9 पया येसुना पेग़्के-मुनेह अनवालोर लोकुर, केयसोर-केयसोर इनदलाह आतोर, “जोहर†! देवुळबाबाना अदिकर पोस वास्तोग़, ओन्कु देवुळता देय्वा आयि!✡ 10 दाविद राजाना लेह्‌कान राजेम कीयलाह वास्तोग़, ओन्क देवुळता देय्वा आयि! पोग़ोटा देवुळतुह्‌क जोहर!” इनजोर केयतोर.✡

11 अद्रमे पया येसु येरुसलेम सहरतगा वासि मंदिरतगा अतोग़. अन्जि अगा तिरियिसि, सबेटविन बेस-नेह्‌ना ऊळतोग़. पया पोळ्‍द अन्ज मताह्‌कु, येसु तनाङ बारा बळयिरिन पोसि, बेतनि नाटे अतोग़.

येसु अंजिर मरातुन सरप ईस्तोग़

(मत्याल 21:18-19)

12 इमा दिया नग़्कमि, बेतनि नाटेनाहि येसु पेसतोग़ अस्के, ओन्क कग़्व वसता. 13 पया जेकताहि उंदि अंजिर मरा दिसता. अद मरा बेस लह-लह आस मता. अस्के अगा तिनदलाह अंजिर पंडिङ मनदनुङ बहे इन्जि, येसु मराता एरे अतोग़. मति अगा वेट आकिङे मताङ! बह इतेके अद पंडिङ आदनद वेला आयो. 14 पया येसु अद मरातुन इद्रम इतोग़, “इंजेके नियगा बेस्केन पंडिङ आदमाकिङ!” इतोग़. ओग़ अद्रम इतदिन, ओनाङ कग़यवालोर केंजतोर.

मंदिरतगा आटुम उदतोरिन येसु पूंडिह्‌तोग़

(मत्याल 21:12-16; लूकाल 19:45-47; योहन 2:14-16)

15 पया ओर येरुसलेम एवतोर, अस्के येसु मंदिरतगा अतोग़. अह कीसि अगा वमवालोरिन, असवालोरिन पलते पूंडटोग़. ओसो कोताङ बद्ले केवालोराङ बलानु, ओसो मोकतुह्‌क अरयनव परेवा पिटेङ वमवालोराङ कुतुस्किन, कप मुळ्हतोग़. (सर्करताङ कोताङ मंदिरतगा वाटलाह ताकोङ आंदुङ, अदिह्‌कु अव कोताङ बद्ले कीसि यहुदिराङ कोताङ एवालोर अगा उदिस मंदुर.) 16 येसु अह कीसि मंदिरतगाह्‌क बोने सामन पोसि दाया-वाया कीयलाह एवोग़. 17 पया तना काग़्हतह्‌पा, ओरिन इद्रम इतोग़, “ ‘नावा लोतुन सबे जातिनोर मोळ्कनद जागा इनदनुर,’ इन्जि देवुळ इन्ह्‌ता, इद्रम देवुळता कबुरतोग़ रासतोग़, पुनविरा?✡ मति मीट देवुळता लोतुन डाकुरा डेरा कीतिर,✡” इतोग़. 18 इद पोल्‍लोतुन केंजिसि, पेर्मालोर ओसो सास्त्रमगूरुर, येसुन हव्कलाह पट ऊळिन्दुर.✡ सबेटोर लोकुर येसु काग़्हतनदिन केंजिसि बामिंदुर, अदिनेनाह्‌क ओर ओन बह आयि कीयलाह रेयिंदुर. 19 पया पोळ्‍द अतस्के, येसु ओनाङ कग़यवालोर बारा, येरुसलेम सहरताहि पेसतोर.

देवुळतुन विस्वसते ताल्ह्‌कना

(मत्याल 21:20-22)

20 इमा दिया नग़्कमि, ओर ओसोवने येरुसलेमतके वानेके, ओर अद अंजिर मरातुन ऊळतोर. अस्के अद मरा पूरा डोलिस मता. 21 पया येसु मुने अद मरातुन इतद पोल्‍लो, पत्रुह्‌क सीता वाता. अस्के ओग़ येसुन इतोग़, “गूरु, ओद ऊळा! निमा सरप ईतद अंजिर मरा वाग़ता,” इतोग़. 22 इतस्के येसु इतोग़, “मीट देवुळता पोग़ोन विस्वस तासाटु. 23 केंजाट, नना मीक सेतेम वेहतह्‌नन, बोग़ाय इद मेटातुन ‘डग वासि सम्दुरतगा अन्ज अर्म’ इन्जि, बेदे उन्क-मन्क आयवा विस्वस कीतेके, अद अद्रमे आयग़ा.✡ 24 नना मीक वेहतह्‌नन, बेदाय मीट देवुळतुन पार्तना कीस ताल्ह्‌कतेके, अद मीक दोर्कता इन्जि विस्वस कीम्ह्‌टु, अद मीक दोर्कग़ाये.✡ 25 ओसो बोग़ाय मीवा अडम कसुर कीताह्‌कु, ओना पोग़ोन मीवा जीवातगा विरुद मतेके, मीट पार्तना कीयलाह निच मनदह्‌पा, मुने ओन मापि कीम्ह्‌टु. अस्के मीवा देवुळदीपतोग़ बाबाल वने मीवा कसुरतुन मापि कीयनोग़.✡ 26 [मीट दुस्रोना कसुरतुन मापि केवेके, देवुळदीपतोग़ मीवा बाबाल वने मीवा कसुरतुन मापि केवोग़,]‡” इनजोर येसु इतोग़.

मुक्यालोर येसुना अदिकरता लोप्पा ताल्ह्‌किह्‌तोर

(मत्याल 21:23-27; लूकाल 20:1-8)

27 पया ओर येरुसलेम सहरते मल्स वातोर. वासि येसु मंदिरतगा तिरियसोर मतोग़, अस्के पेर्मालोर, सास्त्रमगूरुर, यहुदिराङ पेदल्क ओनगा वातोर. 28 वासि इद्रम ताल्ह्‌कतोर, “निमा बेद अदिकरते इव कबस्क कीय्ह्‌निन? इव कबस्क कीयलाह नीक बोग़ अदिकर ईतोग़?” इतोर. 29 येसु ओरिन इतोग़, “नना वने उंद पोल्‍लो मीक ताल्ह्‌किह्‌नन. मीट अदिन वेहतेके, नना वने बेद अदिकरते कीय्ह्‌नन, अदिन वेहतकन. 30 अले वेहाट, योहनिह्‌क लोकुरिन देवुळता पेदिरते एग़ मीहतलाह बह देवुळ अदिकर ईताया, बार मन्कलोर ईतोरा?” इनजोर ताल्ह्‌कतोग़. 31 अस्के ओर तमतमाये इह वळ्ह्‌किंदुर, “माट देवुळ ईता इतेके, वेग़ इनदनोग़, ‘अह इतेके मीट योहनिन बाराह्‌क नमविर?’ इनदनोग़. 32 ओसो माट मन्कलोर ईतोर इतेके, लोकुर मावा अडम आयनुर, बाराह्‌क इतेके योहनि निटम देवुळता कबुरतोग़ आंदोग़ इनजोर सबेटोर नमिह्‌तोर,” इतोर. 33 अदिह्‌क पया ओर येसुन “माट पुनोम,” इनजोर इतोर. अस्के पया येसु इतोग़, “अह इतेके, नना वने इव कबस्किन बेद अदिकरते कीय्ह्‌नन, अदिन मीक वेहोन,” इनजोर इतोग़.

12

येसु अंगुर वाळुमता पीटो वेहतह्‌तोग़

(मत्याल 21:33-46; लूकाल 20:9-19)

1 पया ओरिन येसु पुन्पिह कीयनद पीटोते, इद्रम वेहता बोटटोग़ इतेके, “ओर्वोग़ मन्कल तना जागातगा अंगुर सोपता वाळुम ओग़्सतोग़. ओग़्सिसि, ताना सर्ने वेटळ दोहतोग़. पया वाळुमता लोप्पा अंगुर जोमा पेग़लाहि उंदि बोंदा तर्वतोग़. ओसो ताना एरे वाळुमतुन केपलाह, उंद मंडा पंडटोग़.✡ पया ओग़ दुस्रोरिह्‌क कूलते तासिसि, जेक देसेमते अतोग़. 2 पया अंगुर पंडिना पंटा वातस्के, ऊळेवाळे केवालोरग्डाहि, पंडिना तना तूस एतलाहि, ओग़ तना ओर्वोग़ ओर्युलतोन ऊळेवाळे केवालोरक्‍के लोहतोग़. 3 मति ओरु ओन पोसि पका नल्हतोर, अह कीसि वेट्‍टाङ कय्क पूंडिसीतोर. 4 पूंडटस्के पया, माल्काल ओसो ओर्वोग़ ओर्युलतोन लोहतोग़. ओर ऊळेवाळे केवालोर ओना तलातुह्‌क ईतोर. ईसि लजा वानाह ओना कदर रेहतोर. 5 पया ओसो ओर्वोग़ ओर्युलतोन लोहतोग़, ओन ओर हव्कतोर. अस्के इद्रमे ओग़ माल्काल, ओसो वेल्‍लाटोरे ओर्युलतोरिन लोहतोग़. मति ऊळेवाळे केवालोर ओरग्डाह उच्वुरिन बार नल्हतोर, उच्वुरिन बार हव्कतोर. 6 इंजेके ओग़ माल्कानगा तना जीवा कीतोग़ मग़िये पिसिस मतोग़. पया आक्रिते नावा मग़िन मान तासनुर इनजोर विचर कीसि, ओग़ तना मग़िनु ओरक्‍के लोहतोग़. 7 लोहतस्के ओग़ वायनदिन ऊळेवाळे केवालोर ऊळिसि, तमतमाय इतोर, ‘अरे वेग़ इतेके माल्काना मग़ि आंदोग़ रा. दट, वेने माट हव्किङ, अस्के इद वाळुम माके आयग़ा,’ इतोर. 8 इन्जि ओर ओन पोस हव्कतोर, अह कीसि अंगुर वाळुमता पलते जेग़्किसीतोर,” इनजोर येसु पीटोतुन मारिह कीतोग़. 9 कीसि इद्रम इतोग़, “अंगुर वाळुमता माल्काल इंजेके ओरिन बह कीयनोग़? ओग़ वासि अद वाळुमतुन कयदे कीतोर, सबेटोर ऊळेवाळे केवालोरिन हव्कनोग़. अह कीसि, अद वाळुमतुन दुस्रोरा कयदे ईयनोग़,” इतोग़. 10-11 ओसो इतोग़,

“बेद बंडातुन मुने बेल्दर्क पोहचीतोर,

अदे बंडा इंजेके आदरता मूला-बंडा आता.

इद देवुळबाबानाये कबळ आंदु,

इद माक पकाय बामतप दिसिह्‌ता,✡

इद्रम देवुळता सास्त्रमतगा रासतदिन अर्वविरा?” इनजोर इतोग़. 12 येसु वेहतद पुन्पिह कीयनद पीटोतुन केंजिसि, मावाय लोप्पा इद पीटो वेहतोग़ इनजोर, पेर्मालोर, सास्त्रमगूरुर पुतोर. अदिह्‌क येसुन ओर पोयतलाहि अग़ पर्ह्‌किंदुर. मति लोकुरा रेयतुह्‌कु ओन पोयवाये अहे अतोर.

कय्सर राजाह्‌क सिद्‌वा दोहतनद पोल्‍लो

(मत्याल 22:15-22; लूकाल 20:20-26)

13 पया ओर बह कीतोर इतेके, “येसु वळ्ह्‌कनद पोल्‍लोते, ओन एग़्किह कीम्ह्‌टु,” इनजोर उच्वुर परुसिरिन ओसो उच्वुर एरोद राजाना तुंगातोरिन येसुनगा लोहतोर. 14 लोहतस्के, ओर येसुनगा वासि, “गूरु, निमा सेतेम मन्कनिन मह्‌निन, बोर बाताल इनदनुर इनजोर आल्सविन, निमा लोकुरा मोकम ऊळिस वळ्ह्‌कविन, देवुळता अग़दुन सेतेमते तोहतह्‌निन, इद माट पुह्‌नोम. इंजेक माक वेहा, रोम सर्करतुह्‌क सिद्‌वा दोहतनद, मावाङ अडोना अडम मन्ह्‌ताया, इलेया? 15 माट सिद्‌वा दोहतकोमा, दोहोमा?” इनजोर ओर येसुन ताल्ह्‌कतोर.* मति येसु ओरा सोङतुन पुन्जि, ओरिन इतोग़, “नाक बाराह्‌क एग़्किह कीयलाह ऊळिह्‌निर? नाक ऊळलाह उंदि रुप्या-बंडि ताट,” इतोग़. 16 ओर ततस्के येसु ओरिन, “इद बंडटगा बोना पोटो ओसो पेदिर रासतद मन्ह्‌ता?” इनजोर ताल्ह्‌कतोग़. “कय्सर राजाना!” इनजोर ओर इतोर. 17 इतस्के येसु ओरिन इतोग़, “अह इतेके बेद रोम राजेमता कय्सर राजाना मन्ह्‌ता, अद ओन्के ईम्ह्‌टु!✡ ओसो बेद देवुळ ताल्ह्‌किह्‌ता, अदिन देवुळतुह्‌क ईम्ह्‌टु,” इनजोर इतोग़. पया इद्रम केंजिसि, ओर पका बयल आतोर.

डोलतोर ओसोवने जीवा अरयनद पोल्‍लो

(मत्याल 22:23-33; लूकाल 20:27-38)

18 पया सदुकिरा तुंगातोर उय्तुर, येसुनगा वासि ताल्ह्‌कतोर. (वेर सदुकिरा तुंगातोर इतेके मन्कलोर डोलतापया, बोरे जीवा अरवोर इनजोर इंदुर.) 19 “गूरु! मोसा मुय्तोग़ मावासाटि इद्रम रासिस तासतोग़ इतेके, बोग़ाय मग़मियाळ लेवाये डोलतोग़ इतेके, ओना रांडे मुतेना संगे ओना तमोग़ जोळेम आसि, तमदादाना लोता लोन निल्पिह कीयना,✡ इनजोर मन्ह्‌ता. 20 इंजेके तमोग़ एळवुर मतोर. ओरग्डाहि मुनेतोग़ तमदादाल मुते ततोग़. मति मग़मियाळ आयवाये डोलतोग़. 21 डोलतस्के ओना पेग़्केडोग़, अद रांडे मुतेन तासतोग़. ओग़ वने मग़मियाळ आयवाये डोलतोग़. ओसो ओर्वोग़ ओना पेग़्केडोग़ वने अद्रमे डोलतोग़. 22 इद्रमलेह्‌का तमोग़ एळवुर आसि ओर्वोग़-ओर्वोग़, (ताना संगे जोळेम आस मतोर, मति) मग़मियाळ आयवाये डोलतोर. ओर सबेटोर डोलतापया, अद रांडे आंचाळ वने डोलता. 23 मति इंजेके ओर ओसोवने जीवा अरतस्के, एळवुरग्डाहि अद आंचाळि बोना मुते आयग़ा? बाराह्‌क इतेके, ओर एळवुर आसि ताना संगे जोळेम आस मतोर कोनि,” इतोर. (हामुरताहि जीवा अरयनदिन बय्तळ लोकुरे नमिह्‌तोर इन्जि तोहतलाह, वेर इह ताल्ह्‌कतोर.)

24 इतस्के येसु ओरिन इतोग़, “हामुरताहि जीवा अरयना लोप्पा, देवुळता सास्त्रम बाताङ वेहतह्‌ता, अविन मीट पुनविर. ओसो हामुरताहि तेग़्किह कीयनद देवुळता लावतुन वने पुनविर. अदिह्‌क मीटु गंगाते लेसतप मह्‌निर. 25 वेर डोलतोर मल्स जीवा अरयनुर अस्के, ओरु जोळजंतुर आयोर वने, ओसो जोळजंतुर कीस एवोर वने. मति ओरु देवुळदीपतगा देवतुल्कना लेह्‌का, मर्मिङ आयवाय मनदनुर. 26 मति डोलतोर मल्स जीवा अरयनुर, ताना लोप्पा मोसाल रासतद सास्त्रमतगा, किस पोतिस मतद मरा जपता लोप्पा मीट अर्विसि पुनविरा? (मावा पेदामुय्तोर अब्रहम, इसक, याकुब, वेर हातस्के, वेल्‍लाङे वर्साना पया,) देवुळि मोसान इता, ‘अब्रहम, इसक, याकुब, वेर मोळ्कनद देवुळतन ननान आंदन,’✡ इता. 27 इतेके इद हातोरा देवुळ आयो, मति जीवात मनवालोरा देवुळ आंदु. मीट इद पोल्‍लोते पकाय लेसतिर,” इतोग़.

सबेट्क बेरा अडो

(मत्याल 22:34-40; लूकाल 10:25-28)

28 पया येसु ओसो सदुकिर वळ्ह्‌किह्‌पा, ओर्वोग़ सास्त्रमगूरु केंजतोग़. केंजिसि येसु ओरिन बेस पोल्‍लो मल्हतोग़ इन्जि, ओग़ येसुन इद्रम ताल्ह्‌कतोग़, “गूरु! सबेट्क बेरा अडो बेद आंदु?” इतोग़. 29 इतस्के येसु इतोग़, “सबेट्क बेरा अडो इद आंदु: ए इस्रयेललोकुरिर, केंजाट! सिरप मावा देवुळिये सामि आंदु.✡ 30 देवुळि नीवा सामि इनजोर, तान निमा पूरा बुदताहि, पूरा जीवाताहि, पूरा विचरताहि, पूरा लावताहि जीवा कीमु.✡ 31 ओसो तेना लेह्‌का दुस्रा अडो इद्रम मन्ह्‌ता: निमा कुदतुन जीवा कीतपु, दुस्रोरिन वने जीवा कीमु.✡ इव रेंड अडोन वीळिसि बेदे बेरा अडो इले,” इनजोर इतोग़. 32 पया सास्त्रमगूरु येसुन इतोग़, “गूरु, बेस-नेह्‌ना वेहतिन! देवुळि उंदिये मन्ह्‌ता, तान विळ्सिसि बेदे देवुळि इले इनजोर सेतेम वेहतिन. 33 ओसो देवुळतुन पूरा विचरताहि, पूरा जीवाताहि, पूरा लावताहि जीवा कीयना, अहे कुदतुन जीवा कीयना लेह्‌का दुस्रोरिन जीवा कीयना, इदु देवुळतुह्‌क ईयनद सबे मोकतुह्‌काय, कोडटुह्‌काय वीळिसि बेरा पोल्‍लो आंदु,”✡ इनजोर इतोग़. 34 पया ओग़ मन्कल तेल्वते वळ्ह्‌कतोग़ इनजोर येसु पुतोग़. पुन्जि ओन इतोग़, “निमा इंजेके देवुळ राजेम केवालोरगा कलियलाह, वेल्‍ला जेक इलविन,” इनजोर इतोग़. तेना पया ओसोवने बाताङाय ताल्ह्‌कलाह, बोन्के बह दीरा वावो.

दाविद राजाना पुळ्गतोग़, दाविद राजाना सामि

(मत्याल 22:41-46; लूकाल 20:41-44)

35 पया येसु मंदिरतगा काग़्हचोरे, ओरिन इद्रम ताल्ह्‌कतोग़, “देवुळ लोहवाल पिसिह केवाल किर्स्तुनु, दाविद राजाना पुळ्गतोग़ इनजोर, सास्त्रमगूरुर बाराह्‌क इन्ह्‌तोर? 36 दाविद राजानगा देवुळता पवित्र जीवा रेगता अस्के, ओग़ कुदि इद्रम इतोग़:

देवुळि नावा सामिन इता,

‘बेचानाह नना नीवा कोटुलतोरिन, नीवाङ काल्कना इळ्न तच एवोन,

अचानाह नावा तिनळ बाजेता राजगादेतगा उदिस मन,’ इता.✡

इन्जि दाविद राजाल इतोग़. 37 दाविद राजाल कुदि पिसिह केवाल किर्स्तुन ‘सामि’ इन्ह्‌तोग़. इतेके ओग़ किर्स्तु, दाविद राजाना पुळ्गतोग़े बेद्रम आया पग़यह्‌तोग़?” इनजोर इतोग़. येसु काग़्हतह्‌पा, अगा मता मुडा लोकुर गिर्दाते ओनाङ केंजिंदुर.

सास्त्रमगूरुरा लेह्‌का कीयनद आयो

(मत्याल 23:5-7; लूकाल 20:45-47)

38 अद्रमे येसु काग़्हनेके ओरिन इतोग़, “सास्त्रमगूरुरग्डाहि उसरते मन्ह्‌टु. ओर तमा बेरातनम तोहतलाहि लाट गेंदेङ केग़्स तिरियलाह विचर कीस्तोर. ओसो बजरतगा मनवालोर तम्क जोहर कीयिर इनजोर, विचर कीस्तोर. 39 अहे पार्तनाताङ लोह्‌कनगा ओसो कुळ्पिनगा, मुनेहतेह कुर्सिनगा उदलाह विचर कीस्तोर. 40 ओसो वेर रांडे आस्किन नाळेह कीसि, लूटे कीस्तोर.✡ ओसो लोकुरिह्‌क दिसना इन्जि, वेल्‍लाय जोम पार्तना कीस्तोर. वेर लोकुरिह्‌क मात्रम, दुस्रोरिह्‌काय एक्‍वा सिक्सा देवुळि ईयग़ा,” इनजोर वेहतोग़.

गरिब रांडे आंचाळ देवुळतुह्‌क ईतद दान

(लूकाल 21:1-4)

41 पया लोकुर मंदिरता संदुकतगा देवुळतुह्‌क कोताङ बेद्रम वाटिह्‌तोर इनजोर, येसु संदुकता मुनेह उदिस ऊळसोर मतोग़. अस्के वेल्‍लाटोर मता मन्कलोर वेल्‍लाय दान वाटटोर. 42 अचोटेन ओसोय गरिब रांडे आंचाळ वन वासि, इतुळताङ रेंड इचुटाङ कोताङ वाटटा. 43-44 वाटटस्के येसु तनाङ कग़यवालोरिन केयिसि, ओरिन इतोग़, “इह केंजाट, नना मीकु सेतेम वेहतह्‌नन, संदुकतगा दान वाटटोर सबेटोरगा वेल्‍लाङे कोताङ मन्ह्‌ताङ. ओसो दान वाटटापया वने, ओरगा कोताङ पिसिह्‌ताङ. मति इद आंचानगा बाताङे इलेङ, तेला मति तना पिसवग़तुह्‌क तासिस मतव, पूरा कोतान दान वाटटा. अदिनेनाह्‌क देवुळता नद्रते इद गरिब रांडे आंचाळिये, सबेटोरिह्‌काय एक्‍वा कोताङ वाटटा,” इनजोर इतोग़.✡

13

मंदिर बूळेम आयनदिना लोप्पा येसु वेहतह्‌तोग़

(मत्याल 24:1-2; लूकाल 21:5-6)

1 पया यहुदिरा मंदिरताहि येसु पेसिस अनेके, ओर्वोग़ कग़यवाल येसुन इतोग़, “गूरु, इद ऊळा! इद मंदिर बेचोन सोबा दिसिह्‌ता. तेन बेचोन सोबाताङ बंडाने दोहतोर!” इतोग़. 2 इतस्के येसु ओन इतोग़, “निमा इद मंदिरताङ बेराङ-बेराङ लोह्‌किन ऊळिह्‌निन इसि. (इव इचोन बूळेम आयनुङ इतेके,) इविस्कनगा बंडाता पोग़ोन बंडा वने मनो आयग़ा, बूळे केवालोर कतम अर्हतनुर,✡” इतोग़.

विस्वसिराङ तिपल्कु

(मत्याल 24:3-14; लूकाल 21:7-19)

3 पया येसु मंदिरतग्डाह पेसिसि, जय्तुन मराना गुड्रातगा अन्जि, मंदिरता मुनेहतेके उदिस मतोग़. ओग़ वग़ोग़े मतस्के, पत्रु, याकुबि, योहनि, आंद्रेयाल वेर ओनगा अन्जि, इद्रम ताल्ह्‌कतोर. 4 “गूरु, इव पोल्‍लोङ बेस्के बह आयनुङ? इव पोल्‍लोङ आयनुङ इनजोर, तेना बाताल सीना दिसग़ा?” इनजोर ताल्ह्‌कतोर. 5 ताल्ह्‌कतस्के येसु ओरिन इतोग़, “मीक बोग़ाय नाळेह कीयना आयो इन्जि, उसरते मन्ह्‌टु. 6 वेल्‍लाटोर नावा पेदिर पोस वासि, ‘नना देवुळ लोहतोनन,’ इनजोर वेल्‍लाटोरिन नाळेह कीयनुर.✡ 7 ईनाह-आनाह बेके ऊळतेकाय, लळय्क आस्ताङ इन्जि, मीक एर्का आयग़ा. अस्के मीट रेयमाटु. इव पोल्‍लोङ निटम इह आयनुङे, मति इचोट्के बूम मारो. 8 जातता पोग़ोन जाति तेदग़ा, राजेमता पोग़ोन राजेमि तेदग़ा. बेगा इतेक अगा जागाङ-बूमिङ मेलियनुङ,✡ दुकळ अरयग़ा. मति इव सबे वायनाङ पीळाना सिरप मुर्ङुल आयग़ा, ओसो इंका पका बेरा गोसा वायग़ा. 9 मीट उसरते मन्ह्‌टु. बह इतेके लोकुर मीक कोरोट-कचिर्कनगा ओसीयनुर, तमाङ पार्तनाताङ लोह्‌कने मीक नल्हतनुर.✡ ओसो मीट नाक विस्वस कीतेनाह्‌क, मीकु गुमसिरगा, राजालोरगा ओयनुर. अस्के मीट ओरा मुनेह नावा पोल्‍लोता साक्सि वेहतकिर.✡ 10 (इद्रमलेह्‌का बूम मुळ्न्दनामुने*, नावा बेसता कबुर सबे जातिनोरगा पोकुर आयना गावले.) 11 मीवा नेयम आयलाह पोस ईयनुर अस्के, माट बाताल वळ्ह्‌ककोम इनजोर, मुनेन आलिह केमाटु. देवुळता पवित्र जीवा मीकु वळ्ह्‌कलाह बुदि ईयग़ा. अद ईतस्के बेद बह वळ्ह्‌कना, अहे वळ्ह्‌काटु.

12 “विस्वस केवोग़ तमोग़ तना विस्वस कीतोग़ दादानु, ओसो विस्वस केवोग़ तपे बार तना विस्वस कीतोग़ मग़िनु, हव्कलाहि पोस ईयनुर. विस्वस केवोर मग़्क-मयास्कु विस्वस कीतोर तलोग़-तपेरा पेटळ तेदिसि, ओरिन हव्कलाह वेहतनुर. 13 ओसो मीट नाक नमवालोरिर आताह्‌कु, दुनियातोर मीक कोटुल कीयनुर.✡ मति आक्रि एवनाह बोर दीरा पोस मन्ह्‌तोर, देवुळि ओरिने पिसिह कीयग़ा.✡”

येरुसलेमतगा वायनद गोसा

(मत्याल 24:15-25; लूकाल 21:20-24)

14 “ओसो उंद इद्रमता दिया वायग़ा, मंदिरतुन कळ्‍वोग़ कीयनदु बातालो उंदि, एग़्ङ वायनदिन, पोलवद जागातगा निल्पिह कीतदिन मीट ऊळकिर. (मीट अर्ववालोरिर इदिन सीताते तासाटु.) अस्के यहुदा पटटे मनवालोर लोकुर, कोंटेतोरग्डाह पिह्‌ट अरयलाह, मेटानके वितिर. 15 बोग़ाय लोता पोग़ोन मतेके, ओग़ तना लोता बातालाय ओयलाह लोनलोप्पा नेङमाकेग़. 16 ओसो बोग़ाय मन्कल पोलमते मतेके, ओग़ तना कोटजगातुन ओयलाह लोन मलमाकेग़.✡ 17 अव दियाने नेलाङ हव्कतव आस्किह्‌क, ओसो पाल ऊहतनव तलिस्किह्‌क, बेचोटा गोसा आयग़ा! 18 अदिह्‌क मुसुर पेग़दस्के इद गोसा वामाकि इनजोर, देवुळतुन पार्तना कीम्ह्‌टु. 19 बाराह्‌क इतेके अव दियाने पका बेरा गोसा आयग़ा. अचोटा गोसा देवुळि बूम पुटिह कीतग्डाहि बेस्केन आयो वने, ओसो मुनेह बेस्केन वने आयो आयग़ा. 20 अव वायनव गोसाताङ दियान, देवुळि कमि केवेक अचोन, बोग़े मन्कल पिसोग़ आयनोग़. मति तनाङ आचतोर लोकुरिन अद गोसाताहि पिसिह कीयनेनाह्‌कु, देवुळि अव दियान कमि कीयग़ा.

21 “अद वेलाते बोग़ाय मीक इनदनोग़, ‘ऊळाट, देवुळ लोहतोग़ राजाल इगाडोग़! देवुळ लोहतोग़ राजाल अगाडोग़!’ अस्के ओनाङ सेतेम पोयमाटु.✡ 22 बाराह्‌क इतेके नना देवुळ लोहतोग़ राजानन इनवालोर जोलहालोरु, ओसो देवुळता कबुरतोनन इनवालोर जोलहालोरु,✡ इद्रमतोर पुटनुर. ओर बामिह कीयनाङ कबस्कु ओसो सीनाङ तोहचि,✡ देवुळ आचतोर लोकुरिन वने, लेसिह कीयलाह ऊळनुर. मति ओर अह कीया पग़वोर आयनुर. 23 ऊळाट, नना इतेके सबे पोल्‍लोङ मीक मुनेन वेहतन, उसरते मन्ह्‌टु.

देवुळ लोहतोग़ राजाल डीसाते मल्स वायनोग़

(मत्याल 24:28-31; लूकाल 21:25-28)

24 “अव दियानाङ तिपल्क मारताहे,

पोळ्‍द मांजो आयग़ा, ✡

नेला दींचो आयग़ा.

25 उकाङ पोग़ोटाह इळ्न रालनुङ, ✡

पोग़ोटा बूमतगा सबे मेलियनुङ.✡

26 अस्के माने-मन्कना नडुम पुटटोनन, नना बेरा लावते ओसो डीसाते मोयुलपोग़ोन वायनदिन, लोकुर ऊळनुर.✡ 27 अद वेलाते नना नावाङ देवतुल्किन दुनियाता मूलाह्‌क-मूलाह्‌क लोहतकन. पया अवु इद बूमतगा सर्ने मनवालोर, नावाङ आचतोर लोकुरिन जमा कीयनुङ.”✡

येसुना वायनदिन बेद्रम पुनदना

(मत्याल 24:32-35; लूकाल 21:29-33)

28 “गेळाताङ मरान ऊळिसि, इद पोल्‍लो कग़याटु. आकिङ रालिह्‌ताङ अस्के†, डोय एरे एवता इनजोर मीट पुह्‌निर. 29 इद्रमलेह्‌का मीट वने इव पोल्‍लोङ आयनदिन ऊळकिर अस्के, सामि गट्‌नेन एवतप लेह्‌कान इनजोर पुन्ह्‌टु. 30 इह केंजाट, नना मीक सेतेम वेहतह्‌नन, इव सबे पोल्‍लोङ बेचानाह करल आयोङ आयनुङ, अचानाह इद पीळतोर बूळेम आयोर आयनुर. 31 पोग़ोटा बूमि, इळ्ता बूमि मायनुङ, मति नावा पोल्‍लो मात्रम बेस्केन मायो आयग़ा.”

येसु वायनद वेला बोन्के तेळियो

(मत्याल 24:36,42-44)

32 “मति नना मल्स वायनद दियातुन, वेलातुन बोग़े पुनोग़. देवुळदीपताङ देवतुल्क वने पुनोङ, नना इंका पुनोन, सिरपि नावा बाबाल पुन्ह्‌तोग़. 33 नना मल्स वायनद दिया बेस्के एवयह्‌ता इनजोर मीट पुनविर. अदिह्‌क मीट वने उसरते मन्ह्‌टु, केपसोर मन्ह्‌टु. 34 इद बेद्रमलेह्‌का इतेके, ओर्वोग़ माल्काल दुस्रा देसेम दायना मताह्‌कु, तनाङ ओर्युलतोरा कयदे लोतुन विळ्सेग़. पया ओर्विह्‌क-ओर्विह्‌क उंद-उंद कबळ वेहेग़, ओसो अनेके लोता पह्‌रा केवान उसरते मन इनजोर, उकुम ईस अनेग़. 35 अद्रमलेह्‌का सामि वायनद दिया बेदु, इद मीक तेळियो. पोळ्‍द अनजोर वायनोग़ा, नडुमनग़्का वायनोग़ा, मुनेताङ कोग़्क कूसेङ वायनोग़ा, पङ आसोर वायनोग़ा, इदिन मीट पुनविर. 36 अदिनेनाह्‌क अग़ ऊळसोर मन्ह्‌टु. नना दोम्ह्‌क्ने वातस्के, मीट उंजवालेवा मनदनद दिसतेके बेसु! 37 नना मीक वेहतनद पोल्‍लोतुन, नाक नमवालोर सबेटोरिह्‌क वेहतह्‌नन, उसरते मन्ह्‌टु,”✡ इनजोर इतोग़.

14

मुक्यालोर येसुन हव्कलाहि आय्डाङ कीस्तोर

(मत्याल 26:2-5; लूकाल 22:1-2)

1 आवना पंडुम ओसो ओय्‍पिह केवद पिंडटाङ आरिना पंडुम एवयना रेंड दियाङ मुनेता पोल्‍लो✡: पेर्मालोरु, सास्त्रमगूरुर, वेर येसुन कुस्क्ने पोसि हव्कलाह अग़ ऊळिंदुर.✡ 2 मति पंडुमतुह्‌क वातोर मुलु कियोग़-मुयोग़ बार आयनुर इन्जि, ओन अह केवल आयकल इन्जि, विचर कीतोर.

उंद आंचाळि येसुना पोग़ोन अतर्नेय दोसिह्‌ता

(मत्याल 26:6-13; योहन 12:1-8)

3 अदे दिया बेतनि नाटे मुने मोंडरोगमते मतोग़ सिमोन इनवाना लोते, येसु गाटो तिनदलाह उदिस मतोग़. अस्के उंद आंचाळि, तीसाते जटामासि इनदनद पोर्ह्‌काता, वेल्‍ला दाराता बेसता अतर्नेय पोस वाता. वासि येसुह्‌क मान ईयलाह, अद तीसातुन विर्हचि, नेयदुनु ओना तलापोग़ोन दोसिसीता. 4 इदिन ऊळिसि, अगा मतोर उय्तुर, तमा जीवाते लोप्प-लोप्पान ओङ आसि इतोर, “इदिन बाराह्‌क उगस पोहता? 5 इद अतर्नेयदुन वमिस मतेके, वर्सामेटा कूलतुह्‌काय एक्‍वा कोताङ दोर्केस्कु. पया अव कोतान गरिब-सरिबतोरिह्‌क ईयनाह आवालि,” इनजोर ओर तान कट्ला कीया बोटटोर. 6 अस्के येसु ओरिन इतोग़, “तेन बाराह्‌क कट्ला कीय्ह्‌निर रा? तेन विळ्साट! इद नयेनाह्‌कु पका बेसतले कबळ कीता. 7 गरिब-सरिबतोर इतेके, अमेसा मियगान मन्ह्‌तोर. मीट बेस्के इतेक अस्के, ओरिह्‌क दर्मम ईया पग़यकिर. मति नना इसि, मियगा अमेसा मनोन आयकन. 8 इद आंचाळि बेचोन कीया पग़ता, अचोन कीता. नावा मेंदुलपोग़ोन बेस एग़्स्कतद अतर्नेयदुन वाटिसि, नावा मेंदुलतुन गुमयातगा मिसलाह, मुनेन तयर कीतप लेह्‌का कीता. 9 इह केंजाट, नना मीक सेतेम वेहतह्‌नन, पूरा दुनियामेंडु, बेगा-बेगा लोकुर देवुळता राजेमता बेसता कबुरतुन वेहतनुर, अगा इद आंचाळ कीतद कबळतुन वेहतनस्के, इद आंचान सीता कीयनुर,” इनजोर येसु इतोग़.

यहुदाल येसुन पोस ईयलाहि अग़ ऊळिह्‌तोग़

(मत्याल 26:14-16; लूकाल 22:3-6)

10 ताना पया बार आता इतेके, यहुदा इस्केर्योत इनवाल, बारा बळयिरग्डाहि ओर्वोग़ मन्जि, पेर्मालोरगा अतोग़. अन्जि येसुनु मीवा कयदे पोसीकन इन्जि ओरिन वेहतोग़. 11 ओर इदिन केंजिसि गिर्दा आतोर. आसि “इद कबळतेनाह्‌क माट नीक कोताङ ईकोम,” इनजोर पोल्‍लो विळ्सतोर. अदिनेनाह्‌क पया येसुन पोस ईयलाहि, यहुदाल अग़ ऊळसोर मंदोग़.

कग़यवालोर पंडुमता कुळ्प तयर कीस्तोर

(मत्याल 26:17-24; लूकाल 22:7-14,21-23)

12 पया ओय्‍पिह केवद पिंडटाङ आरिङ तिनदनद पंडुमता मुनेता दिया,* यहुदिर आवना पंडुमता गोरेपिलाता मोक ईंदुर.✡ पया कग़यवालोर येसुनगा वासि ताल्ह्‌कतोर, “गूरु, इद आवना पंडुमता कुळ्पि, माट बेगा तयर कीकोम? बेगा नीक तिनदलाह विचर वायग़ा?” इनजोर ताल्ह्‌कतोर. 13 अस्के येसु इर्वुर कग़यवालोरिन इद्रम वेहच लोहतोग़: “मीट येरुसलेम सहरते अन्ह्‌टु. अगा बेरा अळ्काते एग़ तवाल ओर्वोग़ मीक कलियनोग़, ओना पयाह अन्ह्‌टु. 14 ओग़ बेद लोतगा दायनोग़, अद लोता माल्कान इद्रम वेहाटु, ‘नना कग़यवालोरा संगे आवना पंडुमता कुळ्प तिनदलाहि, उंद नाटोर रोमनद अरा बेगा मन्ह्‌ता इनजोर, गूरु नीक ताल्ह्‌किह्‌तोग़,’ इनजोर वेहाट. 15 अस्के ओग़ मीकु उंद लोता पोग़ोटा मद्लिते पूरा तयर कीस तासतद बेरा अरातुन तोहतनोग़. अगान माक पंडुमता कुळ्प तयर कीम्ह्‌टु,” इनजोर इतोग़.

16 पया वेर इर्वुर सहरते अतोर, अतस्के बेद्रम येसु ओरिन वेहच मतोग़, अद्रमलेह्‌काने सबे मता. मताह्‌कु वेर अगान पया आवना पंडुमता कुळ्पि तयर कीतोर.

17 पया मुलतस्के, बारा बळयिरा संगे, येसु अद लोतगा वातोग़. 18 वासि ओर गाटो तिनदलाहि उदतस्के, येसु इतोग़, “इह केंजाट, नना मीक सेतेम वेहतह्‌नन, मियग्डाहि ओर्वोग़ नाक कोंटेतोरा कयदे पोस ईयनोग़. ओग़ इंजेके नावा संगे उदिसि, गाटो तिनदलाह आतोग़,” इनजोर इतोग़.✡ 19 इदिन केंजिसि ओर नारज आतोर. पया ओर ओर्वोग़-ओर्वोग़ येसुन ताल्ह्‌क बोटटोर, “गूरु, ओनन नना बह आयोना?” इतोर. 20 अस्के येसु ओरिन इतोग़, “मीट बारा मन्कलोरग्डाहिये, ओर्वोग़ इंजेक नावा संगे इद बट्किता पुलातगा आरिङ अह्‌चिस तिनवाल, नाक पोस ईयनोग़. 21 सास्त्रमते रासिस मतपु, माने-मन्कना नडुम पुटटोनन, नना इद दुनियाताहि पेसिस दाकन, निटमे! मति बोग़ नाक पोसीस्तोग़, ओना बेचोटा गोसा आयग़ा! ओग़ मन्कल पुटवेकेन बेस आस मनालि,” इनजोर इतोग़.

कग़यवालोरा संगे येसुना आक्रिता तिनमुळि

(मत्याल 26:26-30; लूकाल 22:17-20; 1 कुरिंततोर 11:23-25)

22 पया ओर तिनजोरेन मतोर अस्के, येसु आरतुन पोसि, देवुळतुन जोहर कीसि किळ्हतोग़. अह कीसि ओरिह्‌क ईसोरे, “इद किळ्हतद आरतुन एनाटु, इद नावा मेंदुलता सीना आंदु. ताने नना मियेनाह्‌क मोकि ईय्ह्‌नन,” इतोग़. 23 ओसो ओग़ु बट्किता अंगुर जोमातुन पोसि देवुळतुन जोहर कीतोग़, कीसि ओरिह्‌क ईतोग़. ईतस्के ओर सबेटोर अद बट्किता जोमातुन उटोर. 24 उटस्के येसु ओरिन इतोग़, “इद अंगुर जोमा नावा नेतुरता सीना आंदु. (देवुळ लोकुरा संगे कीयनद)करलतुन, इद नेतुरि निल्पिह कीस्ता.† नावा नेतुरि वेल्‍लाटोरेनाह्‌क नेल वाङग़ा.✡ 25 इह केंजाट, नना मीक सेतेम वेहतह्‌नन, देवुळता राजेमते पूना रीतते अंगुर जोमा उनाह्‌जोमु, नेटाहि नना तेन बेस्केन उनोन आयकन,” इनजोर इतोग़.

26 पया ओर देवुळतुन जोहर कीयनद पाटा ओसि, पलते जय्तुन मराना मेटातगा अतोर.✡

कग़यवालोर नाक विळ्सनुर इन्जि, येसु मुनेन वेहतह्‌तोग़

(मत्याल 26:31-35)

27 अस्के येसु ओरिन इतोग़, “केंजाट, देवुळि इतदु सास्त्रमते इह रासतद मन्ह्‌ता:

‘नना कोपानु हव्ककन,

अस्के गोरेङ बिरोबटो आयनुङ.’✡

मीट सबेटोरिर नाक विळ्सिस वितकिर, अस्के अद सास्त्रमता पोल्‍लो करल आयग़ा. 28 मति नना हासि जीवा अरतापया, मीकाय मुने गालिल पटटे अन्ज मनदकन, (अगाने नना मीक कलियकन,)” इनजोर येसु इतोग़.

29 इतस्के पत्रु इतोग़, “सबेटोर नीक विळ्सिस विततेकाय, नना इतेक नीक विळ्सिस वितोन आयकन गूरु,” इतोग़.✡ 30 येसु ओन इतोग़, “इह केंजा, नना सेतेम वेहतह्‌नन, नेंडे नग़्का रेंड मल्काङ तलाकोग़ कूसनामुने, बोराय ताल्ह्‌कतस्के, निमा येसुन पुनोन इनजोर मूंड मल्काङ इनदकिन,” इनजोर येसु पत्रुन इतोग़. 31 इतस्के पत्रु इंका ओसो जोरते इतोग़, “नाक नीवा संगे हामुर वातेकाय मति, नीक पुनोन इन्जि, नना मुर्तिय इनोन आयकन,” इनजोर इतोग़.✡ सबेटोर वने वेनाङ केंजिसि अहे इतोर.

गेत्‍सेमनि जागातगा येसु पार्तना कीस्तोग़

(मत्याल 26:36-46; लूकाल 22:40-46)

32 पया येसु तनाङ कग़यवालोरा संगे, गेत्‍सेमनि इनदनद जागातगा अतोग़.✡ अतस्के ओरिन इतोग़, “नना पार्तना कीयलाह दाय्ह्‌नन, अचानाह मीटु इगान उदिस मन्ह्‌टु,” इतोग़. 33 अह इन्जि पत्रुन, याकुबिन, योहनिन, तना संगे ओतोग़. अस्के ओग़ पका दुकम आतोग़, ओना जीवा चुहेम आयो. 34 पया ओर मुवुरिन इतोग़, “नयगा पका बेरा मोता मन्ह्‌ता रा, अदिह्‌क नावा जीवा हायेङ-पिसेङ आसोर मन्ह्‌ता.✡ मीट इगान मन्ह्‌टु, उंजवालेवा सीताते मन्ह्‌टु,” इनजोर इतोग़. 35 इन्जि ओग़ु उचुन अबर अन्जि, नेल कप मुळ्न्दिसि, देवुळतुन इद्रम पार्तना कीतोग़, “निमा ‘इह कीकन तेला’ इन्ज इतेके, नाक इद गोसा आयमाकि,” इतोग़. 36 ओसो इतोग़, “ए नावा बाबानिन!✡ नीक सबे आया पग़यह्‌ता, इद गोसाताहि नाक पिसिह कीमु. तेला मति इद नावा विचरते आयो, नीवा विचर मतपे आयि,” इतोग़.✡ 37 इन्जि कग़यवालोरगा वातोग़, अस्के ओर उंजिस मतोर. पया सिमोन पत्रुन तेहचि, इद्रम इतोग़, “ए सिमोन, निमा उंजिह्‌निना? गंटामेंड वने सीताते मनदा पग़विना? 38 नना वेहतप कीयलाह, मीवा जीवा तयरे मन्ह्‌ता, मति मीवाङ मेंदुस्कु इतेके, दीरालेवप बागतप मन्ह्‌ताङ. अदिह्‌के मीट सीताते मन्ह्‌टु, देयम मीवा पट ऊळनस्के, मीट पापमते अरयनायो इन्जि, देवुळतुन पार्तना कीसोर मन्ह्‌टु,” इतोग़. 39 पया ओग़ ओसोवने अन्जि, मुनेतलेह्‌काने पार्तना कीतोग़.✡ 40 कीसि ओसो ओरगा वास ऊळनेके, ओराङ कोंडाङ पकाय पूहतप आस मताह्‌कु, ओर गोडनिद्रते मतोर. अदिह्‌क येसु ओरिन तेहतह्‌पा, ओर ओन बाताले वेहता पग़वोर. 41 पया ओसो मुचा केपाते ओरगा वासि इतोग़, “इंका उंजिसिय मह्‌निरा? इंका आरम कीसोरेन मह्‌निरा? इंजेक आता, ऊळाट, माने-मन्कना नडुम पुटटोनु, पाप्यहलोरा कयदे पोसीयनद कगो एवता.✡ 42 तेदाट, माट ओरिन कलियलाह दाकल! नाक पोस एवाल इगा एरेन एवतोग़,” इतोग़.

येसुन यहुदाल पोस ईस्तोग़

(मत्याल 26:47-56; लूकाल 22:47-53; योहन 18:3-11)

43 इव पोल्‍लोङ येसु वेहचोरेन मतोग़, अचोटेन यहुदाल (बळयिर बारा मुडग्डाहि ओर्वोग़ मन्ज तेला), पेर्मालोर, सास्त्रमगूरुर, यहुदिराङ पेदल्कु लोहता मुडुन पोसि वातोग़. ओरु तल्वर्क, गूटेङ-बळ्गाङ पोस मतोर. 44 येसुन पोस एवाल ओरिह्‌क इद सीना वेहच मतोग़, “नना बोन जोहर कीस लोंडकन, ओग़े आंदोग़, ओने पोसि उसरते ओम्ह्‌टु.” 45 पया यहुदाल अगा वाताहे, येसुनगा अन्जि इतोग़, “ए गूरु!” इन्जि ओन गोत ओग़्ङिस लोंडटोग़. 46 अस्के ओर येसुना सर्ने आसि, ओन पोयतोर. 47 अचोटेन येसुना एरे निच मनवाल, कग़यवाल ओर्वोग़ बाताल कीतोग़: ओग़ तना कसेटुन तेंडिसि, मोदुल पेर्माना ओर्युलतोन वग़ोन, केव पोडोह देगनाह ईतोग़. 48 येसु पोयवालोरिन इतोग़, “बह मीट नाकु डाकु इनजोर तल्वर कसेह्‌कु, टेंगाङ पोस नाक पोयतलाह वातिरा? 49 नना इतेके दिनम मीवा संगे मन्जि, मंदिरतगा काग़्हचोर मंदन, अस्के मीट नाक पोयविर. मति देवुळता पवित्र सास्त्रमते नावा लोप्पा रासतव पोल्‍लोङ करल आयना इन्जि, नेंड इव गोटिङ आस्ताङ,” इनजोर येसु इतोग़. 50 पया सबेटोर कग़यवालोर येसुन विळ्सिस, पटादुळ विततोर.

51 अस्के ओर्वोग़ लेयोग़ मन्कल गेंदे मुचिसि येसुना पयाह अनजोर मतोग़. अनेके लोकुर ओन पोयसोर मतोर. 52 मति ओग़ तना गेंदेतुन विळ्सिस, कूळलिय विततोग़.‡

येसुन पंचता मुनेह ओस्तोर

(मत्याल 26:57-68; लूकाल 22:54-55,63-71)

53 पया ओर लोकुर येसुन मोदुल पेर्माना लोन ओतोर. अगा सबेटोर पेर्मालोरु, यहुदिराङ पेदल्कु, सास्त्रमगूरुर जमा आस मतोर. 54 मति पत्रु मोदुल पेर्माना रेसातगा एवनाहि, येसुनग्डाहि जेक मन्जि, पयाह पयाह अंदोग़. अन्जि पह्‌रातोरा संगे उदिसि, किस आग़सोर मतोग़.✡ 55 अगा मतोर यहुदिराङ पेर्मालोर ओसो तग्वाङ केवालोर कतमतोर, येसुह्‌क बह कीसि हामुरता सिक्सा ईयलाह ऊळिंदुर. ओना अडमि कसुर पुटिह कीयलाहि, जोल साक्सि एवालोरिन ओर पर्ह्‌किस ऊळतोर, मति बोरे दोर्कोर. 56 वेल्‍लाटोर येसुना अडम जोल साक्सि ईतोर, मति ओरा साक्सि उंदिय रीतलेह्‌का इले आसि.✡ 57 पया उच्वुर मन्कलोर निचि, येसुना अडम इद्रम जोल साक्सि ईया बोटटोर इतेके, 58 “ ‘नना मन्कलोर दोहतद देवुळता मंदिरतुन✡ विर्हचि, तान मूंड दियाने मन्कलोर दोहवद, दुस्रा मंदिरतुन दोहतकन,’✡ इनजोर वेग़ वेहतह्‌पा माट केंजतोम,”✡ इद्रम साक्सि ईतोर. 59 तेला मति ओरा साक्सि उंदिय रीतलेह्‌का इले आसि. 60 पया मोदुल पेर्माल नडुम निचि, येसुन इद्रम ताल्ह्‌कतोग़, “वेर नीवा अडम बेद्रम साक्सि ईस्तोर, ऊळा! निमा बातय बाराह्‌क वळ्ह्‌कविन?” 61 मति येसु उंदाय पोल्‍लो वळ्ह्‌कवा, केमेन मतोग़. पया ओसो मोदुल पेर्माल इद्रम ताल्ह्‌कतोग़, “निमा देवुळता मग़ि किर्स्तुनिना?✡” इतोग़. 62 इतस्के येसु इतोग़, “इंगो, ननाने! इद वने पोल्‍लो केंजाट, नना माने-मन्कना नडुम पुटटोनन मताह्‌कु, बेरा डीसातद देवुळता तिनळ बाजे अन्ज उदतदिन, ओसो नना मोयुलपोग़ोन वायनदिन मीट ऊळकिर,”✡ इनजोर येसु ओरिन इतोग़. 63 इदिन केंजिसि, मोदुल पेर्माल (पका नारज आतन इन्जि तोहतलाह,) तना कोटजगातुन ओङिह्‌क अग़्हचि✡ इतोग़, “इंजेके माक ओसोवने बाराह्‌क साक्सिङ गावले? 64 वेग़ देवुळतन इतपु, देवुळतुन पास्कतदिन, मीट इतेक इंजेके केंजतिरे. मीवा इंजेक बाताल विचर मन्ह्‌ता?” इनजोर पेर्माल इतोग़. “वेग़ हामुरता सिक्सातुह्‌क ओजनोग़!” इन्जि, ओर पेदल्क नेयम देहतोर. 65 पया उच्वुर मन्कलोर बार, येसुना पोग़ोन उस्कतोर, उच्वुर बार कोंडान दोहचि ओन नल्हतोर, ओसो “इंजेक देवुळता जीवाते वेहा रा! नीक बोग़ नल्हतोग़?” इतोर. पह्‌रातोर वने येसुन पोसि चापुळ ईतोर.

पत्रु येसुन पुनोन इन्ह्‌तोग़

(मत्याल 26:69-75; लूकाल 22:56-62; योहन 18:16-27)

66 पया इद्रम आनेके, पत्रु इळ्न रेसातगान उदिस मतोग़. अस्के मोदुल पेर्मानाङ ओर्युल आस्कनग्डाहि, उंद ओर्युलतदु अगा वाता. 67 वासि पत्रु किस आग़नद ऊळता. पया ओन बेस ऊळिसि, “निमा वने ओग़ नासरेत नाटेनोग़ येसुना संगे मतिन, अय?” इता. 68 इतस्के पत्रु तान इतोग़, “निमा बार इह्‌निन, नाक तेळियो, नना पुनोन,” इतोग़. पया ओग़ु रेसाता अग़दगा अतोग़, अस्के कोग़ कूसता. 69 अद ओर्युलतद ओन ऊळिसि, अगा निच मतोरिन ओसो, “वेग़ वने ओनाय संगतोग़ आंदोग़,” इता. 70 इतस्के पत्रु “नना आयोन” इतोग़. पया गळ्क मनेके, अगा निच मतोरु ओसो पत्रुन इतोर, “निमा कोन निटमे ओनाय संगेतोनिन! निमा गालिल पटटोना लेह्‌का वळ्ह्‌किह्‌निन, (अदिह्‌क माट पुह्‌नोम,)” इतोर. 71 अस्के पत्रु इतोग़, “नना किरिया कीस वेहतह्‌नन, नावा पोल्‍लो जोल आतेके, देवुळ नाक तिनि! मीट वळ्ह्‌किह्‌निर ओग़ मन्कन, नना मुर्तिय पुनोन!” इतोग़. 72 अचोटेन दुस्रा मल्का तलाकोग़ कूसता. अस्के येसु पत्रुन मुनेन इह वेहच मतोग़, “नेंडे नग़्का रेंड मल्काङ तलाकोग़ कूसनामुने, बोराय ताल्ह्‌कतस्के, निमा मूंड मल्काङ येसुन पुनोन इनजोर कैंगम आयकिन,” इनजोर वेहच मतद पोल्‍लो पत्रुह्‌क सीता वाता. पया पत्रु इद पोल्‍लोतुन आलिह कीसि, अळया बोटटोग़.

15

पिलाति गुमसिना मुनेह येसुन निल्पिह कीस्तोर

(मत्याल 27:1-2,11-14; लूकाल 23:1,3)

1 पया पिङपङ आनेकेने, पेर्मालोरु यहुदिराङ पेदल्कु, सास्त्रमगूरुर ओसो पंच उदवालोर सबेटोर उदिस वळ्ह्‌कतोर. अह कीसि, येसुन दोहता वेहतोर, दोहचि पिलाति इनवाल गुमसिनगा* ओसीतोर.✡ 2 पया पिलाति येसुन, “बह निमा यहुदिरा राजानिना?” इनजोर ताल्ह्‌कतोग़.✡ पया येसु ओनु, “निमा इह्‌निन अहे,” इतोग़. 3 अस्के पेर्मालोर येसुना पोग़ोन वेल्‍लाङे पोल्‍लोना कसुर्क वाटटोर. 4 अदिह्‌क पिलाति येसुन ओसो ताल्ह्‌कतोग़, “ऊळा, वेर नीवा पोग़ोन इचोक पोल्‍लोनाङ कसुर्क वाटलाह आतोर, निमा बाताले पोल्‍लो वळ्ह्‌कविना?” इतोग़. 5 मति येसु बाताले वळ्ह्‌कोग़. इदिन ऊळिसि पिलाति बयल आतोग़.

पिलाति येसुन हव्कलाह उकुम ईस्तोग़

(मत्याल 27:15-26; लूकाल 23:18-25; योहन 18:39—19:16)

6 वर्सामेटा आवना पंडुमतस्के, जेलतगा मनवाल बोनाय वग़ोनु, यहुदि लोकुर बोन विळ्सा इनजोर वेहन्दुर, ओन गुमसि पंडुमता दियाते विळ्सिंदोग़. 7 बरबसि इनवाल मन्कल, तना तोळतोरा संगे जेलते मतोग़. ओग़ तना तोळतोरिन पोसि, रोम सर्करतोरा संगे विरुद आसि, मन्कलोरिन हव्किस मतोग़. 8 पया लोकुर पिलाति गुमसिनगा वासि, “वर्सामेटा पंडुमतस्के जेलते मनवाल ओर्वोग़ मन्कन, मयेनाह्‌क विळ्सना लेह्‌का, इयेंड वने विळ्सिसीम,” इनजोर ताल्ह्‌कतोर. 9 पिलाति ओरिन इतोग़, “मीट इह्‌निर इतेके, मियेनाह्‌कु यहुदिरा राजान विळ्सकन,” इतोग़. 10 ओग़ अद्रम बाराह्‌क इतोग़ इतेके, (येसुना पयाह अनवालोर बोल्गसोर दास्तोर इन्जि,) वेर पेर्मालोरा जीवा कर्वताह्‌के, येसुन नयगा पोस ततोर इनजोर, पिलाति पुन्ज मतोग़. अदिह्‌क ओग़ अद्रम इतोग़. 11 मति पेर्मालोरु, “मयेनाह्‌क बरबसिन विळ्सा इनजोर, माट गुमसिन इनदकल,” इन्जि लोकुरिन पका तग़्हतोर.✡ 12 इदिन केंजिसि गुमसि ओसो ताल्ह्‌कतोग़, “अह इतेके यहुदिरा राजाल इनजोर, मीट वेन ततिर, वेन नना बाताल कीकन?” इतोग़. 13 “वेन हव्कनागुटातगा वेळ्हा!” इनजोर लोकुर केयतोर. 14 अस्के “बाराह्‌कु? वेग़ बाताल कसुर कीतोग़?” इनजोर गुमसि इतोग़. मति ओर इंका एक्‍वाये, “वेन हव्कनागुटातगा वेळ्हा!” इनजोर केयतोर.✡ 15 पया लोकुरिन गिर्दा कीयना विचरतेनाह्‌क, गुमसि बरबसिन ओरेनाह्‌क विळ्सिसीतोग़. येसुन बार ओग़ जेट्लाते नल्‍हता वेहचि✡, हव्कनागुटातगा वेळ्हतलाहि, सीपय्कना कयदे ईतोग़.

सीपय्क येसुन पास्किह्‌तोर

(मत्याल 27:27-31; योहन 19:2-3)

16 पया सीपय्कु येसुन गुमसिना लोता लोप्पाडा रेसाते ओतोर. अगा ओतस्के, पूरा पल्टनतुन केयिसि जमा कीतोर. 17 कीसि येसुन राजाल इनजोर पास्कलाहि, ओन डुंगा पंड रंगता जगा केग़्‍पिह कीतोर, ओसो कोयेना गीळ पंडिसि, ओना तलातगा गळ्म कीतोर. 18 पया “ए यहुदिरा राजानिन, नीक जोहर आयि!” इन्जि पास्कतोर. 19 ओसो ओरु येसुना तलातुन डुडटे नल्हतोर, ओना पोग़ोन उस्कतोर, ओना मुनेह मिंडाङ कोटिस जोहर कीसोर पास्कतोर.✡ 20 पया ओन उस्किस-पास्किस मारतस्के, तमा केग़्‍पिह कीतद डुंगा पंड रंगता जगातुन तेंडिसि, ओनाये जगा केग़्‍पिह कीतोर. अह कीसि, ओनु हव्कनागुटातगा वेळ्हतलाह पलते ओतोर.

येसुन हव्कनागुटातगा वेळ्हतह्‌तोर

(मत्याल 27:32-44; लूकाल 23:26-43; योहन 19:17-24)

21 पया येसुन सीपय्क सहरता पलते ओसोर मतोर, अस्के सिकंदर ओसो रूपुसि, वेरा✡ तपे सिमोन इनवाल, तना कुरेने नाटेनाहि मल्स वासोर मतोग़. येसुह्‌कु गुटातुन कांजलाह दीरा वावाह्‌कु, वेर सीपय्कु येसुना हव्कनागुटातुनु कांजलाह, सिमोनिन पोसि बीगर वेहतोर. 22 पया ओरु येसुन गुल्गुता इनदनद जागातगा ओतोर. (गुल्गुता इद पेदिरता अर्तम इतेके “तला-टाप्राता जागा” इद्रम आस्ता). 23 अस्के (येसुना मेंदुदुह्‌क नोयनद पुनदनायो इन्जि,) ओरु अंगुर जोमातगा मत काल्ह्‌पिसि, येसुह्‌क ईस ऊळतोर, मति ओग़ तान उनोग़. 24 पया सीपय्क येसुन हव्कनागुटातगा कय्किन-काल्किन मोल्‍लाङ कोटटोर,✡ ओसो ओनाङ गेंदेनु, बोन्कु बाताल गावले, अदिन ओयना इनजोर, सीटिङ वाटिसि तूसतोर. 25 येसुन हव्कनागुटातगा वेळ्हतोर, अस्के सकरताङ नव एगिस मता. 26 “वेग़ यहुदिरा राजाल आंदोग़” इन्जि, इद्रमता कसुर बलाते रासिसि, ओना तलापोग़ोन वेळ्हतोर. 27 ओसो येसुना संगे इर्वुर डाकुरिन, वग़ोन ओना तिनळ बाजे, वग़ोन बार दावळ बाजे, इद्रम हव्कनागुटातगा वेळ्हतोर. 28 [अस्के देवुळता सास्त्रमतगा “लोकुर ओनु अडोङ देहतोग़ु इंदुर,” इनजोर रासतद पोल्‍लो करल आता.✡]† 29 पया अग़ पोस अनवालोर तलाङ ओलिह कीसोरे, ओन इहलेह्‌का उस्किस-पास्किस वळ्ह्‌किंदुर, “ओ! मंदिरतुन विर्हचि, मूंड दियाने दोहवानिन!✡ 30 हव्कनागुटातग्डाहि रेगिसि, निमा नीवाय जीवातुन पिसिह कीम!” इंदुर. 31-32 अहे पेर्मालोर, सास्त्रमगूरुर वने पास्कसोर इद्रम इतोर, “वेग़ दुस्रोरिन विळ्सिह कीतोग़, मति तन्क विळ्सिह कीया पग़वोग़. इस्रयेलतोरा पिसिह केवाल किर्स्तु राजाल मन्ह्‌तोग़ इतेके, हव्कनागुटातग्डाहि इळ्न रेगेग़. अस्के माट ओन ऊळिसि नमकोम!” इतोर. ओसो येसुना संगे हव्कनागुटानगा वेळ्हच मतोर डाकुर वने, ओन पास्किंदुर.

येसुना हामुरि

(मत्याल 27:45-56; लूकाल 23:44-49)

33 पया नेक नितग्डाह इतेके, पियलि मूंड एगनाह्‌जोम, देसेममेंड कतम ईकळ पोयता. 34 पियलि मूंड एगनेके, येसु बेरा आल्काते इह इतोग़, “एलि, एलि, लमा सबग़्‍तनि!” (तेना अर्तम इह मन्ह्‌ता: नावा देवुळतिन, नावा देवुळतिन, निमा नाक बाराह्‌क विळ्सिसीतिन?)✡ 35 अगा निच मतोरग्डाहि उय्तुरिह्‌क, (येसु केयतद पोल्‍लो तेळियवाह्‌कु,) “ऊळाट! ओग़ एलियाल इनवाल मुनेतोग़ कबुरतोनु केयलाह आतोग़!” इनजोर ओर इतोर. 36 अस्के ओर्वोग़ वितिस अन्जि, बूबिलतुन कयतद अंगुर जोमातगा मुळ्हचि, लाटटे कोडटगा तासिसि, ओन्क उनडलाह ईतोग़.✡ अचोटेन बोग़ो इतोग़, “मनि रा! एलियाल ओन पिसिह कीयलाह वास्तोग़ा, वायोग़ा, ऊळकल,” इतोग़. 37 अस्के येसु जोरते केयिसि हातोग़.✡ 38 (इंजेके येरुसलेमता मंदिरतग्डा पवित्र गूडटा अग़दगा, गेंदे अडह कीस मता; अद गेंदे अडम मताह्‌कु, लोकुर देवुळतुन गट्ने कलिय पग़वोर आंदुर.) पया येसु हातस्के, मंदिरता अद गेंदे, पोग़ोटाहि इळ्न एवनाहि, पग़्क वितिसि रेंड तुक्ळेङ आताङ. 39 अस्के येसुना मुनेह सीपय्कना दरोगाल निच मतोग़. येसु इद्रम केयिस हातदिन ऊळिसि, “वेग़ मन्कल निटमे देवुळता मग़ आंदोग़‡!” इनजोर इतोग़. 40 उचुक आस्क वने, जेक निचि ऊळसोर मताङ. अव आस्कनग्डाहि मग्डला नाटेनद मरियालि, उड्लोग़ याकुब, योसेस, वेरा तलोग़ मरियालि, ओसो सलमि इव आस्क मताङ.✡ 41 येसु गालिल पटटे मतस्के, इव आस्कु ओना पयाह अन्जि सेवा कींदुङ. ओसो अगा वेल्‍लाङे आस्कु, ओना संगे येरुसलेमते वास मतव मताङ.

योसेपि येसुन गुमयातगा गति कीस्तोग़

(मत्याल 27:57-61; लूकाल 23:50-56; योहन 19:38-42)

42-43 वारमता पोल्वादियातेनाह्‌क तयर आयनद दियाते येसु हातोग़.§ अस्के बह्‌ट अर्स मता. पया बाताल आता, यहुदिराङ तग्वाङ केवालोरग्डाह ओर्वोग़ मतोग़, अरिमतेया नाटेनोग़ योसेपि पेदिरतोग़ु. लोकुर ओन मान ईंदुर. ओग़ु देवुळ राजेम कीयनद दिया बेस्के वास्ता इनजोर, अग़ ऊळसोर मंदोग़. गळ्क इतेके पोळ्‍द अरयनस्के वारमता पोल्वादिया सुरु आयग़ा इनजोर, ओग़ दीराते गुमसि पिलातिनगा अन्जि, “येसुना सेत्तातुन पोहतलाह ओयकन,” इनजोर ताल्ह्‌कतोग़. 44 अस्के पिलाति, “अरे! इचोन जल्दि हातोग़ा?” इन्जि बयल आतोग़. पया सीपय्कना दरोगान केयिसि, “येसु हातोग़ा?” इनजोर ताल्ह्‌कतोग़. 45 येसु हातोग़ इनजोर ओग़ दरोगाल वेहतस्के पया, पिलाति सेत्तातुन ओयलाह योसेपिन वेहतोग़. 46 वेहतस्के पया योसेपि उंद पूना पांड्रि हामुर-गेंदे असतोग़. असिसि येसुना सेत्तातुन इळ्न रेहचि, अद गेंदेते ऊर्हतोग़. पया बेरा आदतगा तर्वतद उंद गुमयातगा ओसि, गति कीतोग़.✡ अह कीसि गुमयाता अग़दगा बेरा आद बंडातुन तिळ्ह्‌प कीतोग़. 47 मग्डला नाटेना मरियालि ओसो योसेसना तलोग़ मरियालि, सेत्तातुन गति कीतद जागातुन ऊळताङ.

16

येसु मल्स जीवा अरयह्‌तोग़

(मत्याल 28:1-8; लूकाल 24:1-10; योहन 20:1-13)

1 वारमता पोल्वादिया मारता, अस्के मग्डला नाटेनद मरियालि, याकुबना तलोग़ मरियालि ओसो सलमि, इवु येसुना सेत्तातगा वाटलाहि अतर्नेय असताङ.✡ 2 इमा दिया (इतेके ऐतारम दियाते),✡ सकर पङपङ आसोरे, अव गुमयातगा वाताङ. 3 वानेके तमतमाय इंदुङ, “बोग़ माक गुमयातुन तिळ्ह्‌प कीतद बंडातुन तेंडिसीयनोग़ रि?” इंदुङ. 4 पया एरे एवनेके गुमयातुन ऊळताङ. ऊळनेके गुमयातगा तिळ्ह्‌प कीतद बंडा पका बेरा मता, मति अद बंडातुन अबर गूळ्हतद मता. 5 पया अव आस्कु लोप्पा ओळियताङ. अस्के ओर्वोग़ लेयोग़, पांड्रि जगा केग़्सि तिनळ बाजे उदिस मतदिन, अव ऊळताङ. ऊळिसि गाबरेम आताङ. 6 अस्के ओग़ अविस्किन इतोग़, “गाबरेम आयमाट! हव्कनागुटातगा वेळ्हतोनु, नासरेत नाटेनोग़ येसुन पर्ह्‌कलाह आतिर. ओग़ जीवा अरतोग़, इगा इलेग़.✡ इद ऊळाट, ओना सेत्तातुन तासिस मतद जागा, ओन इगान तासिस मतोर. 7 इंजेक मीट पत्रुनगा ओसो दुस्रोर ओनाङ कग़यवालोरगा अन्जि, ओरिन इद्रम वेहाट, ‘ओग़ मीक वेहतप लेह्‌का, इंजेक मीवा मुनेन गालिल पटटे दायलाह आतोग़, अगान ओन कलियकिर,’ इन्जि वेहाटु,” इनजोर इतोग़. 8 अव आस्क पया पका रेयिस मताङ. अविस्कनाङ जीवाङ दिरदिर साङिंदुङ. अदिह्‌क अव गुमयातग्डाह पेसिसि वितताङ. पका रेयिस मताह्‌कु, अग़दे बोने वेहोङ.*

येसु तनाङ कग़यवालोरिह्‌क दिसिह्‌तोग़

[ 9 ऐतारम पङ वियतस्के, येसु हामुरताहि तेग़्कतोग़. तेग़्कतस्के सुरुमुने मग्डला नाटेना मरियालिह्‌क दिसतोग़.✡ मुने येसु तानग्डाहि एळुङ देयह्‌किन पेसिह कीस मतोग़.✡ 10 दिसतस्के अद अन्जि, येसुना संगे मंदुर ओर मन्कलोरिन वेहता.✡ ओर दुकम आसि अळसोर मतोर.✡ 11 येसु जीवा अरतोग़, मरियालि ओन ऊळता इनजोर केंजतोर. मति अद पोल्‍लोतुन ओर सेतेम पोयोर.✡

12 ताना पया, मुने येसुना संगे मतोर इर्वुर मन्कलोर, येरुसलेमताहि नाग़ अनजोर मतोर. अस्के येसु ओरिह्‌क दिसतोग़. इद मल्का येसुना रूप मिळ्न्दिस मता. 13 पया (ओग़ येसुये आंदोग़ इनजोर पुतस्के,) वेर इर्वुर मल्स अन्जि, येसुना संगे मतोर दुस्रोरिन वेहतोर. मति वेरा पोल्‍लोतुन वने, ओर सेतेम पोयोर.✡

14 पया अक्रा बळयिर उदिसि गाटो तिनजोर मतोर, अस्के येसु ओरिह्‌क दिसतोग़.✡ दिसिसि इद्रम इतोग़, “नना तेग़्कतस्के नाक ऊळतोर मन्कलोरा पोल्‍लोतुन बाराह्‌क नमविर? नमोम इनजोर बाराह्‌क कैंगम आतिर?” इनजोर इतोग़. 15 पया ओसो इतोग़, “मीट पूरा बूममेंड अन्जि, नावा बेसता कबुरतुन सबेटोरिह्‌क पोकुर कीम्ह्‌टु.✡ 16 नावा पोल्‍लोतुन विस्वस कीसि, नावा पेदिरते एग़ मीतोरिन, देवुळि पिसिह कीयग़ा.✡ मति विस्वस केवोरिन, ओरा पापमतेनाह्‌क सिक्सा ईयग़ा. 17 नावा पोल्‍लोतुन विस्वस केवालोर मन्कलोरा कयदे, देवुळता लावताङ इव सीनाङ आयनुङ: नावा पेदिरते देयह्‌किन पेसिह कीयनुर,✡ तमा पुनवव बासाङ वळ्ह्‌कनुर✡. 18 तरस्किन तमाङ कय्कने पोयनुर,✡ ओसो हव्कनद वीसम उटेक वने, ओरिह्‌क बाताले आयो. ओसो ओर तमाङ कय्क बेमरतोरा पोग़ोन तासतेके, ओर सव्रेम आयनुर,✡” इनजोर वेहतोग़.

येसु देवुळदीपतगा दास्तोग़

19 पया येसुसामि ओरिन इव पोल्‍लोङ वेहतापया, देवुळि ओन पोग़ोन तना जागातगा ओता.✡ येसु पोग़ोन अतोग़ अस्के, देवुळता तिनळ बाजे उदतोग़.✡

20 पया येसुनाङ कग़यवालोर सबेटोर सबे जागाने तिरियसोर, ओना पोल्‍लोतुन पोकुर कीतोर. सामि ओरा तोळ मताह्‌कु, ओरा कयदे देवुळता लावताङ सीनाङ आंदुङ. ओर वेहतव पोल्‍लोङ निटमे इनजोर अव सीनाङ तोहंदुङ.✡आमेन.]

✡ 1:1 1:1 मत्याल 4:3; 16:16; 26:63; मार्कल 14:61; लूकाल 22:70; योहन 3:16-18; 11:27; बळयिर 9:20; 13:33; रोम सहरतोर 1:3-4; तोहचीतव पोल्‍लोङ 2:18

✡ 1:2-3 1:2-3 मलाकी 3:1

✡ 1:2-3 1:2-3 यशायाह 40:3; मत्याल 3:3; लूकाल 3:4; योहन 1:23

* 1:4 1:4 देवुळता पेदिरते एग़ मीम्ह्‌टु इद रिवजतुन वेल्‍लाटोर “बप्‍तिस्मा” इन्ह्‌तोर.

✡ 1:4 1:4 बळयिर 13:24; 19:4

✡ 1:5 1:5 याकुब 5:16

✡ 1:7 1:7 योहन 1:20,27; बळयिर 13:25

✡ 1:8 1:8 योहन 1:32-33; बळयिर 1:4-5; 11:16

✡ 1:10 1:10 योहन 1:51; बळयिर 10:11

✡ 1:10 1:10 योहन 1:32-33

✡ 1:11 1:11 इपिसुसतोर 1:6

✡ 1:11 1:10-11 1 योहन 5:6,9

✡ 1:13 1:13 2 कुरिंततोर 12:6-7

✡ 1:13 1:12-13 मत्याल 4:1-11; लूकाल 4:1-13

✡ 1:14 1:14 मत्याल 4:12

✡ 1:15 1:15 गलातितोर 4:4; इपिसुसतोर 1:10; 1 तिमोति 2:6

✡ 1:15 1:15 लूकाल 24:47; बळयिर 2:38; 3:19; 5:31; 20:21

✡ 1:15 1:15 मत्याल 3:2

† 1:24 1:24 देवुळ लोहतोग़ पवित्र मन्कनिन वेन इब्रि पोल्‍लोते मसिहा इन्ह्‌तोर, युनानि पोल्‍लोते किर्स्तु इन्ह्‌तोर.

✡ 1:24 1:24 याकुब 2:19

‡ 1:32 1:32 लूकाल 4:40 वचनता कालनोट ऊळाटु.

§ 1:39 1:39 यहुदि जाततोर इस्रयेल देसेमते मंदुर, ओरिन इस्रयेलतोर वने इंदुर.

✡ 1:39 1:39 मत्याल 4:23; बळयिर 10:37-38

✡ 1:43-44 1:43-44 लैव्यव्यवस्था 14:1-32

* 2:10 2:10 माने-मन्कना नडुम पुटटोग़ु इतेके येसुये. माने-मन्कना नडुम पुटटोग़ु इद पोल्‍लोता अर्तम पुनदलाह पुस्तकता आक्रिते पुनवव पोल्‍लोना अर्तमि रासतव मन्ह्‌ताङ, अगा ऊळाटु.

† 2:15 2:15 पापिर इतेके, यहुदिराङ अडोन नोमवोरु पापिर.

✡ 2:17 2:17 1 तिमोति 1:15

‡ 2:20 2:20 ननाये मर्मपेकानन आंदन इन्जि, येसु तनाय लोप्पा वेहतह्‌तोग़.

✡ 2:26 2:26 1 शमूएल 21:1-6; इब्रितोर 9:2

* 3:2 3:2 लूकाल 6:7 कालनोट ऊळाट.

✡ 3:5 3:5 इपिसुसतोर 4:18

✡ 3:19 3:16-19 बळयिर 1:13

✡ 3:21 3:21 योहन 7:5; 2 कुरिंततोर 5:13

✡ 3:28-30 3:28-30 इब्रितोर 10:29

✡ 3:35 3:34-35 इब्रितोर 2:11

✡ 4:12 4:12 यशायाह 6:9-10; योहन 12:40; बळयिर 28:26-27

✡ 4:19 4:19 रोम सहरतोर 12:2

✡ 4:24 4:24 मत्याल 7:2; लूकाल 6:38

✡ 4:25 4:25 मत्याल 13:12; 25:29; लूकाल 8:18; 19:26

✡ 4:29 4:29 तोहचीतव पोल्‍लोङ 14:15

✡ 4:32 4:32 यहेजकेल 17:23

✡ 4:34 4:34 योहन 10:6; 16:25,29

✡ 5:7-8 5:7-8 बळयिर 16:17

✡ 5:7-8 5:7-8 याकुब 2:19

✡ 5:23 5:23 16:18; बळयिर 9:12,17; 28:8

✡ 5:39 5:39 योहन 11:11,13; बळयिर 20:10

✡ 5:41 5:41 बळयिर 9:40

✡ 6:2-3 6:2-3 लूकाल 2:47; योहन 7:15

✡ 6:2-3 6:2-3 बळयिर 12:17; 15:13; 21:18; 1 कुरिंततोर 15:7; गलातितोर 1:19; 2:9,12; याकुब 1:1

✡ 6:2-3 6:2-3 योहन 6:42

✡ 6:4 6:4 योहन 4:44

✡ 6:5 6:5 मत्याल 9:18; मार्कल 5:23; 16:18; बळयिर 28:8

✡ 6:11 6:11 बळयिर 13:51; 18:6

✡ 6:11 6:8-11 लूकाल 10:4-12

✡ 6:13 6:13 याकुब 5:14

* 6:30 6:30 वचन 12, 13 ऊळाट.

✡ 6:52 6:52 रोम सहरतोर 11:7

✡ 7:2 7:2 लूकाल 11:38

✡ 7:4 7:4 इब्रितोर 9:8-10

✡ 7:7 7:6-7 यशायाह 29:13; कुलुसितोर 2:20-22

✡ 7:10 7:10 पेसमुळि 20:12; व्यवस्थाविवरण 5:16

✡ 7:10 7:10 पेसमुळि 21:17; लैव्यव्यवस्था 20:9

* 7:16 7:16 सबेट्क पाळ्नाङ मोदुल काग्देह्‌कनगा वचन 16 वावो.

✡ 7:19 7:19 बळयिर 10:15; रोम सहरतोर 14:14; 1 कुरिंततोर 10:25-26; 1 तिमोति 4:4-5; तीतुस 1:15

✡ 7:21-22 7:21-22 कुलुसितोर 3:5

✡ 7:24 7:24 मार्कल 7:31; लूकाल 4:26; 6:17; बळयिर 12:20; 27:3-4

† 7:24 7:24 इदु यहुदि आयवोरा एरिया आंदु.

✡ 7:27 7:27 योहन 4:22; बळयिर 3:26; 13:46; रोम सहरतोर 1:16; 2:10

✡ 7:31 7:31 मार्कल 7:24; लूकाल 4:26; 6:17; बळयिर 12:20; 27:3-4

✡ 7:33 7:33 8:23; योहन 9:6

✡ 8:12 8:12 लूकाल 11:29

✡ 8:15 8:15 मत्याल 14:1; लूकाल 3:1,19-22; 8:3; 13:31; 23:7-12; बळयिर 4:27-28; 13:1

* 8:15 8:15 बेद्रमि ओयवद पिंडटगा, उचुन ओयतद पिंड काल्ह्‌पतेके, पूरा पिंडि ओयिह्‌ता, अद्रमे परुसिर, एरोद अंतिपस, वेरा लाग्वद काग़्हमुळि, लोकुरगा आबुर आंदु. अदिह्‌क येसु ओरग्डाह उसरते मन्ह्‌टु इन्जि वेहतोग़.

✡ 8:18 8:18 यिर्मयाह 5:21; यहेजकेल 12:2

✡ 8:23 8:23 7:33; योहन 9:6

† 8:34 8:34 हव्कनागुटातगा हायनद हामुर इतेके, इद उंद वेल्‍लाय तिपलता हामुर आंदु. इद्रमता रिवज यहुदि जाततोरा आयो, मति रोमि लोकुर इद्रम कींदुर.

✡ 8:35 8:35 मत्याल 10:39; लूकाल 14:26; 17:33; योहन 12:25

✡ 8:38 8:38 तोहचीतव पोल्‍लोङ 14:10

✡ 8:38 8:38 रोम सहरतोर 1:16; 2 तिमोति 1:8

✡ 9:11 9:11 मलाकी 4:5; मत्याल 11:14

✡ 9:12 9:12 मलाकी 4:6

✡ 9:12 9:12 मत्याल 16:21; 26:24

* 9:13 9:13 एलियाल इतेके, देवुळता पेदिरते एग़ मीहवाल योहनना रूपते वातोग़, मति लोकुर ओन पुनोर, पया ओन हव्कमुळ आता.

† 9:29 9:29 पार्तना उचुक मोदुल काग्देह्‌कनगा “उपस-पार्तना” इनजोर मन्ह्‌ता.

✡ 9:34 9:34 लूकाल 22:24

✡ 9:37 9:37 मत्याल 10:40; लूकाल 10:16; योहन 13:20

✡ 9:40 9:38-40 लूकाल 9:49-50

✡ 9:41 9:41 मत्याल 10:42

✡ 9:42 9:42 मत्याल 18:6; लूकाल 17:2

✡ 9:43 9:43 मत्याल 5:30; 18:8

‡ 9:44 9:44 सबेट्क पाळ्नाङ मोदुल काग्देह्‌कने इद वचन वावो.

§ 9:46 9:46 देयमदीपतग्डाङ पुळ्क बेस्केन डोलोङ, ओसो अग्डा किसु बेस्केन पिववो. सबेट्क पाळ्नाङ मोदुल काग्देह्‌कने इद पोल्‍लो वावो.

✡ 9:48 9:48 यशायाह 66:24

✡ 9:49 9:49 लैव्यव्यवस्था 2:13

* 9:49 9:49 लैव्यव्यवस्था 2:9,16 वेहतपु, इस्रयेलतोर वाटटव कोडिङ, बूमयालोरिह्‌क, पेर्मालोरिह्‌क, तिनदलाह आंदु. मति बूमयाल अद कोडटाहि इचुने तेंडिसि, गर्यापोग़ोन वाटिसि बोळ्सिंदुर.

✡ 9:50 9:50 रोम सहरतोर 12:17-18; 2 कुरिंततोर 13:11; 1 तिसलुनितोर 5:12-13

✡ 10:4 10:4 व्यवस्थाविवरण 24:1; मत्याल 5:31

✡ 10:6 10:6 पुटमुळि 1:27

✡ 10:8 10:7-8 पुटमुळि 2:24; 1 कुरिंततोर 6:16; इपिसुसतोर 5:31

✡ 10:12 10:11-12 मत्याल 5:32; लूकाल 16:18; 1 कुरिंततोर 7:10

✡ 10:14 10:14 1 पत्रु 2:1-3

✡ 10:17 10:17 तीतुस 3:7; इब्रितोर 1:14

✡ 10:19 10:19 पेसमुळि 20:12-16; व्यवस्थाविवरण 5:16-20

✡ 10:31 10:31 मत्याल 19:30; 20:16; लूकाल 13:30

✡ 10:43 10:42-43 1 पत्रु 5:3

✡ 10:45 10:45 1 तिमोति 2:6

✡ 10:45 10:45 पिलिपितोर 2:7

* 11:8 11:8 अद कालमते लळयते गेल्सिस वातोग़ राजाह्‌कु कदर ईयलाह, लोकुर गजर मराताङ कोमाङ पोसि, ओन जोहर कींदुर.

† 11:9 11:9 जोहर मोदुल कागिदते “ओसन्ना”; इदु इब्रि बासाते गिर्दाते जोहर कीयनद पोल्‍लो आंदु. 11:10 अगा वने.

✡ 11:9 11:9 देवुळताङ पाटाङ 118:26

✡ 11:10 11:7-10 योहन 12:12-15

✡ 11:17 11:17 यशायाह 56:7

✡ 11:17 11:17 यिर्मयाह 7:11

✡ 11:18 11:18 योहन 5:18; 7:1,19; 8:37,40; 11:53

✡ 11:23 11:23 मत्याल 17:20; लूकाल 17:6; 1 कुरिंततोर 12:9; 13:2; याकुब 1:6

✡ 11:24 11:24 1 योहन 5:15

✡ 11:25 11:25 इपिसुसतोर 4:32

‡ 11:26 11:26 वेल्‍लाङे मोदुल काग्देह्‌कने इद वचन इले.

✡ 12:1 12:1 यशायाह 5:1-2

✡ 12:10-11 12:10-11 देवुळताङ पाटाङ 118:22-23

* 12:15 12:15 वेर येसुन बेद्रम एग़्किह कीयलाह ऊळिंदुर, इदिन पुनदलाह मत्याल 22:17 इद वचनता नोट ऊळाट.

✡ 12:17 12:17 रोम सहरतोर 13:7; 1 पत्रु 2:17

✡ 12:19 12:19 व्यवस्थाविवरण 25:5

✡ 12:26 12:26 पेसमुळि 3:6,15; बळयिर 3:13; 7:32

✡ 12:29 12:29 याकुब 2:19

✡ 12:30 12:29-30 व्यवस्थाविवरण 6:4-5

✡ 12:31 12:31 लैव्यव्यवस्था 19:18

✡ 12:33 12:33 इब्रितोर 10:8

✡ 12:36 12:36 देवुळताङ पाटाङ 110:1; बळयिर 2:34-35; इब्रितोर 1:13

✡ 12:40 12:40 2 कुरिंततोर 11:20

✡ 12:43-44 12:43-44 2 कुरिंततोर 8:12

✡ 13:2 13:2 लूकाल 19:44; तोहचीतव पोल्‍लोङ 21:22

✡ 13:6 13:6 योहन 5:43

✡ 13:8 13:8 तोहचीतव पोल्‍लोङ 6:12

✡ 13:9 13:9 बळयिर 5:40

✡ 13:9 13:9 पिलिपितोर 1:12

* 13:10 13:10 बूम मुळ्न्दनामुने “मंदिर बूळेम आयनामुने” इद अर्तम वने आया पग़यह्‌ता.

✡ 13:13 13:13 मत्याल 10:22; योहन 15:19; 17:14

✡ 13:13 13:13 गलातितोर 6:9; इब्रितोर 10:36

✡ 13:16 13:15-16 लूकाल 17:31

✡ 13:21 13:21 लूकाल 17:23

✡ 13:22 13:22 मत्याल 7:15; 24:11; लूकाल 6:26; बळयिर 13:6; 2 पत्रु 2:1; 1 योहन 4:1; तोहचीतव पोल्‍लोङ 16:13; 19:20; 20:10

✡ 13:22 13:22 2 तिसलुनितोर 2:9

✡ 13:24 13:24 तोहचीतव पोल्‍लोङ 6:12

✡ 13:25 13:25 तोहचीतव पोल्‍लोङ 6:13

✡ 13:25 13:25 यशायाह 13:10; 34:4

✡ 13:26 13:26 दानिय्येल 7:13; 2 पत्रु 1:16

✡ 13:27 13:27 2 तिसलुनितोर 2:1

† 13:28 13:28 गेळाताङ मरान ऊळिसि, इद पोल्‍लो कग़याटु. आकिङ रालिह्‌ताङ अस्के मोदुल कागिदते, “अंजिर मरातुन ऊळिसि इद पोल्‍लो कग़याटु. तेनाङ कांदाङ कोळ्सिह्‌ताङ अस्के”.

✡ 13:37 13:37 रोम सहरतोर 13:11

✡ 14:1 14:1 मत्याल 26:1-2; लूकाल 22:1; योहन 2:13; 11:55; 12:1

✡ 14:1 14:1 मत्याल 12:14; 26:4; लूकाल 22:2; योहन 10:31; 11:53

* 14:12 14:12 इद बेद्रमता पंडुम इनजोर पुनदलाहि, पुस्तकता आक्रिते पुनवव पोल्‍लोना अर्तमि, अगा ऊळाट. अगा “ओय्‍पिह केवद पिंडटाङ आरिना पंडुम” ऊळाट.

✡ 14:12 14:12 1 कुरिंततोर 5:7; 1 पत्रु 1:18-19

✡ 14:18 14:18 योहन 13:18,21,26

† 14:24 14:24 यहुदि लोकुर इद पोल्‍लोतुन पुंदुर इतेके, बेस्के देवुळि मोसाना वेलाते यहुदि लोकुरा संगे करल कीता, अद करलतुन निल्पिह कीयलाहि, जन्वर्किन मोक ईसि, अविस्कना नेतुरतुन, लोकुरा पोग़ोन इल्ह्‌कना इन्जि, देवुळ उकुम ईस मता (पेसमुळि 24:6-8). अदिनेनाह्‌क येसु इन्ह्‌तोग़, नावा नेतुर पोवतेके, देवुळ लोकुरा संगे उंद पूना करल कीयग़ा.

✡ 14:24 14:22-24 1 कुरिंततोर 10:16; 11:23-25; इब्रितोर 9:20; 10:29

✡ 14:26 14:26 लूकाल 22:39; योहन 18:1

✡ 14:27 14:27 जकर्याह 13:7

✡ 14:29 14:29 योहन 13:37; 21:15

✡ 14:31 14:29-31 लूकाल 22:33-34; योहन 13:37-38

✡ 14:32 14:32 योहन 18:1

✡ 14:34 14:34 योहन 11:33; 12:27

✡ 14:36 14:36 गलातितोर 4:6

✡ 14:36 14:36 मत्याल 20:22; योहन 18:11; पिलिपितोर 2:8

✡ 14:39 14:36-39 इब्रितोर 5:7

✡ 14:41 14:41 मत्याल 26:45; योहन 12:23; 13:1; 17:1

‡ 14:52 14:52 वेग़ लेयोग़ मन्कल इतेके, इद पुस्तकतुन रासवाल मार्कले आंदोग़ इन्जि, वेल्‍लाटोरा विचर मन्ह्‌ता.

✡ 14:54 14:53-54 योहन 18:12-15

✡ 14:56 14:56 बळयिर 6:13

✡ 14:58 14:58 इब्रितोर 9:11

✡ 14:58 14:58 2 कुरिंततोर 5:1

✡ 14:58 14:58 मत्याल 27:39-40; मार्कल 15:29; योहन 2:19; बळयिर 6:14

✡ 14:61 14:61 मत्याल 4:3; 16:16; 26:63; मार्कल 1:1; लूकाल 22:70; योहन 3:16-18; 11:27; बळयिर 9:20; 13:33

✡ 14:62 14:62 दानिय्येल 7:13; 2 पत्रु 1:16

✡ 14:63 14:63 गिनती 14:6; बळयिर 14:14

* 15:1 15:1 रोम राजेमता बेरोग़ राजाल तना राजेमता उंद-उंद पटटुन ताकिह कीयलाह, पटटुह्‌क ओर्विन तासिंदोग़, ओन गुमसि इंदुर.

✡ 15:1 15:1 योहन 18:28

✡ 15:2 15:2 योहन 18:33

✡ 15:11 15:11 बळयिर 3:14

✡ 15:14 15:14 बळयिर 13:28

✡ 15:15 15:15 योहन 19:1

✡ 15:19 15:16-19 योहन 19:2-3

✡ 15:21 15:21 रोम सहरतोर 16:13

✡ 15:24 15:24 बळयिर 2:23

✡ 15:28 15:28 यशायाह 53:12; लूकाल 22:37

† 15:28 15:28 सबेट्क पाळ्नाङ मोदुल काग्देह्‌कने इद वचन वावो.

✡ 15:29 15:29 मत्याल 26:60-61; मार्कल 14:58; योहन 2:19; बळयिर 6:14

✡ 15:34 15:34 देवुळताङ पाटाङ 22:1; इब्रितोर 5:7

✡ 15:36 15:36 लूकाल 23:36-37; योहन 19:29

✡ 15:37 15:37 योहन 19:30; इब्रितोर 5:7

‡ 15:39 15:39 वेग़ मन्कल निटमे देवुळता मग़ आंदोग़ “वेग़ निटमे बेदो पेनता मग़ आंदोग़!” इद वने आया पग़यह्‌ता.

✡ 15:40 15:40 योहन 19:25

§ 15:42-43 15:42-43 यहुदिरा पोल्वादिया सुक्‍लारम पोळ्‍द अरयनस्के सुरु आंदु, पया सनारम पोळ्‍द अरयनस्के मारिंदु. अद दिया कबळ कीयना पोलो आंदु, सेत्तातुन पोहतनद कबळ वने पोलो आंदु. अदिह्‌कु पोळ्‍द अरयनामुनेने येसुन गति कीया पोयता.

✡ 15:46 15:46 बळयिर 13:29

✡ 16:1 16:1 योहन 19:39

✡ 16:2 16:2 बळयिर 20:7; 1 कुरिंततोर 16:2; तोहचीतव पोल्‍लोङ 1:10

✡ 16:6 16:6 मत्याल 28:5-6; लूकाल 24:5-7; योहन 21:14; बळयिर 2:32; 3:15,26; 4:10; 5:30; 10:40; 13:30,33-34,37; 17:31; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:20; कुलुसितोर 2:12; 1 तिसलुनितोर 1:10; इब्रितोर 13:20

* 16:8 16:8 सबेट्क पाळ्नाङ मोदुल काग्देह्‌कनगा वचन 9-20 वावोङ.

✡ 16:9 16:9 योहन 20:14-17

✡ 16:9 16:9 लूकाल 8:2

✡ 16:10 16:10 लूकाल 24:10,23; योहन 20:18

✡ 16:10 16:10 लूकाल 23:27; योहन 16:20

✡ 16:11 16:10-11 लूकाल 24:9,11; योहन 20:25

✡ 16:13 16:12-13 लूकाल 24:15-16,31-35

✡ 16:14 16:14 1 कुरिंततोर 15:5

✡ 16:15 16:15 मत्याल 28:19-20; लूकाल 24:47; बळयिर 10:42

✡ 16:16 16:16 योहन 6:29; बळयिर 2:38; 8:12,16; 16:31; 22:16

✡ 16:17 16:17 बळयिर 16:18; 19:12

✡ 16:17 16:17 तमा पुनवव बासाङ वळ्ह्‌कनुर बळयिर 2:4; 10:45-46; 19:6; 1 कुरिंततोर 12:10,28,30; 13:1,8; 14:1-39

✡ 16:18 16:18 बळयिर 28:5

✡ 16:18 16:18 याकुब 5:14

✡ 16:19 16:19 लूकाल 24:51; बळयिर 1:9; 1 तिमोति 3:16

✡ 16:19 16:19 बळयिर 2:33; 5:31; 7:55; रोम सहरतोर 8:34; इपिसुसतोर 1:19-20; कुलुसितोर 3:1; इब्रितोर 1:3; 1 पत्रु 3:22

✡ 16:20 16:20 इब्रितोर 2:3-4

लूकाल

1

2

3

4

5

6

7

8

9

10

11

12

13

14

15

16

17

18

19

20

21

22

23

24

लूकाल रासतदु बेसता कबुरि

बोग़ाय डाक्‍टर मग़-तलिन रिकम कीतेकाय, नोमुरतुन ओल्सतेकाय, मत-गोलि रासिसीतेकाय, ओना मुनेह उदिस मनवाल रोगमतोग़ तिपल आसोर, रेयसोर, ओग़ डाक्‍टरनाय बर्वसते मन्ह्‌तोग़. दुकिनोर, नोमुर आतोर, इद्रम बोरे आयि सव्रेम आयलाह डाक्‍टरनके वास्तोर, ओरा पोग़ोन दया कीयलाह डाक्‍टरिह्‌क विचर पुटिह्‌ता.

इद पुस्तकते लूकाल, ओर्वोग़ दया केवाल डाक्‍टर, माक दया कीतोग़ येसुना लोप्पा वेहतोग़. मत्याल तना पुस्तकते राजाना लोप्पा रासतोग़, लूकाल बार येसु बेरोग़ डाक्‍टर आंदोग़ इन्जि रासतोग़. ओसो येसु मावा लेह्‌का आतोग़, मावा लेह्‌का तिपल आतोग़, ओग़ माट कीयनव तिपल्किन, दुकम्किन आपतोग़ इन्जि, लूकाल तोहतोग़.

डाक्‍टर लूकाल यहुदि आयवोग़ मतोग़, ओसो रीत-रिवजता लोप्पा बेस कग़यतोग़ मन्कल मतोग़. ओग़ येसुना बळयि आयोग़, मति येसु देवुळदीपतके मल्स अतापया, पोलुना तोळ आतोग़. पोलु ओन “नावा गोततोग़ डाक्‍टर लूकाल” इनजोर इन्ह्‌तोग़ (कुलुसितोर 4:14), अहे “नावा संगे कबळ केवाल” वने इन्ह्‌तोग़ (पिलेमोन 24). इद पुस्तकता सुरुमुने ओग़ रासतपु, येसुसामिनाङ कबस्किन ऊळतोरु, केंजतोरु, पोकुर कीतोरु, ओरग्डाहि लूकाल येसुना लोप्पा बेस पुतोग़, अहे रासिस तासतोग़. येसुनाङ इव पोल्‍लोङ सेतेम मन्ह्‌ताङ इन्जि माट पुनदनेनाह्‌क, लूकाल इविस्किन ओर्कुलते रासतोग़. इद पुस्तकतुन रासतापया, ओग़ बळयिराङ कबस्कना पुस्तक वने रासतोग़. रेंड आसि पुस्तकिन, ओग़ु तियुपिलु इनवाल युनानि साय्बानेनाह्‌क रासतोग़.

लूकाल माकु पिसिह केवाना दयातेके ओस्तोग़. लूकाना पुस्तकताङ पीटोने, आस्किन ओसो उड्लोर पेकोरिन मान ईतद मन्ह्‌ता. दया केवाल किर्स्तु, आस्किन-कोय्तोरिन, उड्लोरिन-बेरोरिन, यहुदिरिन-यहुदि आयवोरिन, दुकमतोरिन-सुकमतोरिन अलग-अलग नद्रते ऊळोग़, मति ओग़ माक सबेटोरिन अचोने जीवा कीस्तोग़. ओग़ पापि लोकुरा संगे कलियतोग़, पार्तना कीतोग़, ओग़ उंद सहरतेनाह्‌क अळतोग़, ओग़ लोकुराङ जीवानेनाह्‌क गाबर आतोग़, ओसो माट सबेटोरेनाह्‌क हव्कनागुटातगा तिपल आतोग़.

बेस्के माक दुकम पुटिह्‌ता, अस्के माट लूकाल रासतदु, देवुळता दयाता बेसता कबुरता इद पुस्तकतुन अर्व पग़यह्‌नल. बेस्के माट दुस्रोरा तिपलतुन ऊळिह्‌नल, ओरा दुकमतुन, अड्सनतुन, गर्जतुन पुह्‌नल. अस्के माट वने इद दयाता बेसता कबुरतगा दाया पग़यह्‌नल, ओसो दया केवाल येसु किर्स्तुना लेह्‌का आया पग़यह्‌नल, अहे ओना दयातुन, दुस्रोरगा एव्सिह कीया पग़यह्‌नल.

1

मुनेता पोल्‍लो

1-4 तियुपिलु साय्ब!✡ माटु येसुसामिना सेवकिरोम आंदोम; सास्त्रमते ओना लोप्पा मुनेन रासतपु, ओग़ मावा नडुम वेल्‍लाङे कबस्क कीतोग़. अव कबस्किन इंजेके वेल्‍लाटोर रासलाह आतोर. अव पोल्‍लोन मुनेटाहि ऊळतोरु, केंजतोरु, वेर पोकुर कीतोर, ओसो माक वने वेहतोर.✡ येसुसामिनाङ सबे पोल्‍लोङ मुनेटाहि बेद्रम आताङ इनजोर, नना वने बेस पर्ह्‌किस ऊळतन. निमा ओना लोप्पा बाताल बाताल कग़यतिन, अव सबे पोल्‍लोङ सेतेम मन्ह्‌ताङ इन्जि निमा पुनदना, अदिनेनाह्‌क अविस्किन इंजेक ओर्कुलते नियेनाह्‌क रासलाह आतन.

योहन पुटनोग़ इनजोर देवुळि कबुर लोहतह्‌ता

5 बेरोग़ एरोद राजाल यहुदि जाततोरा* बूमता राजाल मतोग़,✡ अस्के अगा ओर्वोग़ जकरिया पेदिरतोग़ यहुदि जातता बूमयाल मतोग़, ओग़ अबिया मुय्तोना तुंगातोग़ आंदोग़.†✡ ओना मुतेना पेदिर इलीसिबा आंदु, अद वने ओना लेह्‌का आरुन पेर्माना कूळता मता.‡ 6 वेर आळ इर्वुर आसि देवुळता मुनेह कर्तुळते मतोर. देवुळताङ सबे अडोङ-उतुर्किन, तपवालेवा माळसोर ताकिंदुर. 7 मति इलीसिबाल वंजो मताह्‌कु, ओरिह्‌क पिलाङ-पेकोर इलेर. ओसो वेर आळ इर्वुर आसि, पका सेळो-मुय्तोग़ आस मतोर.

8 मनेक मनेक पया उंद दिया इद्रम आता इतेके, (येरुसलेम सहरता मंदिरतगा) अबिया तुंगातोर बूमयालोरा कबळ कीयनद वारम मता. अस्के जकरिया मुय्तोग़ वने देवुळता मंदिरतगा अन्जि, बूमया कबळ कीसोर मतोग़. 9 बेद्रम इतेके, बूमयालोरा रीतता लेह्‌का बोग़ मंदिरता पवित्र गूडटे अन्जि, बूमयाना कबळते दूपम बोळ्सनोग़ इनजोर, सीटिङ वाटिसि जकरिया मुय्तोन आचतोर. 10 पया ओग़ लोप्पा दूपम बोळ्सिह्‌पा, सबेटोर पलते मंदिरताङ मंडानगा पार्तना कीसोर मतोर.§

11 अचोटेने मंदिरता लोप्पा देवुळता उंद देवतुलि, दूपम बोळ्सनद जागाता तिनळ बाजे नितद, जकरिया मुय्तोह्‌क दिसता. 12 अस्के ओग़ तान ऊळिस, एक्बेक आसि पका रेयतोग़. 13 पया देवतुल ओन इता, “जकरिया! रेयमा, निमा बेद पोल्‍लोतेनाह्‌क पार्तना कीसोर मतिन, अद पोल्‍लोतुन देवुळ केंजता. नीवा मुते इलीसिबा सेळो नेलाङ हव्कग़ा; तान्क ओर्वोग़ पेकाल पुटनोग़. ओग़ पेकाना पेदिर योहन(इतेके ‘देवुळि देय्वा ईस्ता’) इनजोर तासकिन.

14 ओग़ पेकानेनाह्‌क निमा पका गिर्दा आयकिन, सुकम आयकिन.

नीवा मग़ि पुटटोग़ इनजोर, वेल्‍लाटोरे गिर्दा आयनुर.

15 बाराह्‌क इतेके ओग़ देवुळता विचरते बेरोग़ मनदनोग़. ओग़ बेस्केन अंगुर जोमातुन ओसो बेदे ओचिह कीयनदिन वडोग़ आयनोग़.* ओसो तना तलिना पोटालोप्पाडाहिये, देवुळता पवित्र जीवाते निंदनोग़.✡ 16 ओग़ मीवा वेल्‍लाटोर इस्रयेल लोकुरिन तमा देवुळतके मल्हच ततनोग़. 17 तपेर तमाङ पिलाङ-पेकोरिन बेस जीवा वाटनाह कीयनोग़,✡ देवुळता पोल्‍लो केंजवोरिन सेतेम बुदतेके ओयनोग़. लोकुरिन सामि वायनदिनेनाह्‌क तयर कीयलाह, अद्रम कीयनोग़. एलिया मुय्तोह्‌क बुदि ओसो लाव ईतप लेह्‌का, ओन्क वने अदे लाव ईयग़ा.† ओसो सामि वायनामुने, सामिना कबुरतुन मुनेह-मुनेह वेहचोर दायनोग़,” इनजोर देवतुल इता.

18 अस्के जकरिया मुय्तोग़ इतोग़, “नीवा पोल्‍लो निटम आयग़ा इनजोर, निमा बेद्रम तोहतकिन? नना इतेके मुय्तोनन आतन, नावा मुते वने सेळो आसि, बेद्रम नेलाङ हव्कग़ा?” इतोग़. 19 अस्के देवतुल इता, “(निमा नाक पुनविन बहे, मति) नावा पेदिर जिबरायिल आंदु,‡ नना देवुळता मुनेह निच मनवानन आंदन. नीवा संगे वळ्ह्‌कलाह ओसो इद बेसता कबुरतुन वेहतलाह, अदे नाक लोहता. 20 नना वेहतद पोल्‍लो तना कगोते निटम आयग़ाये, मति निमा नावा पोल्‍लोतुन विस्वस केविन. अदिनेनाह्‌क नावा पोल्‍लो निटम आनाह्‌जोम, निमा वळ्ह्‌क पग़वाह मूकानिन आस मनदकिन,” इता.

21 इद्रम आनेके, पलते निचि मोळ्कवालोर, जकरिया मुय्तोनेनाह्‌क केपिसि, “वेग़ बेलाह इचोन आल्सेम कीस्तोग़ रा!” इंदुर. 22 पया जकरिया मुय्तोग़ मंदिरताहि पलते पेसतोग़, पेसतस्के ओग़ ओरा संगे वळ्ह्‌क पुनोग़. अस्के मंदिरता लोप्पा देवुळि वेन्क बेदो लेका तोहताह्‌कु वळ्ह्‌क पुनोग़ इनजोर, ओर पुतोर. जकरिया मुय्तोग़ मूकाल आस मताह्‌कु, कयदा साया कींदोग़. 23 पया तनाङ सेवाताङ दियाङ मारतस्के, ओग़ तना लोन अतोग़. 24 अतस्के पया, तना मुते इलीसिबा सेळो नेलाङ हव्कता, नेलाङ हव्कतस्के एयुङ नेलाङ आनाहि, लोताह पलते पेसो आस मता. 25 अद इद्रम इता, “नाक वंजो इनजोर लोकुर पास्किंदुर, मति लोकुरा नडुमि नावा लजा पोवयनायो इनजोरे, देवुळि इंजेक नाक इद्रमलेह्‌का देय्वाते ऊळता; (ओसो पास्कनद पोल्‍लोतुन माय्‍पिह कीसीता,)” इता.

येसु पुटनोग़ इनजोर देवुळि कबुर लोहतह्‌ता

26-27 अद्रमलेह्‌काने पया गालिल पटटा नासरेत नाटेनगा इद्रम आता इतेके, उंद मरियाल पेदिरता कुव्रा लेया पिला मता. ताना संगे मर्मिङ आयलाहि, योसेप पेदिरतोग़ पेकाल ताल्ह्‌किस पोल्‍लो करल कीस मतोग़, ओग़ दाविद राजाना कूळतोग़ मतोग़.§(इलीसिबा सेळो नेलाङ हव्किस) आरुङ नेलाङ आतस्के, देवुळि तना देवतुल जिबरायिलिन नासरेत नाटेनगा लोहता. 28 लोहतस्के देवतुल अद पिलातगा अन्जि, “जोहर, देवुळता देय्वातदिनिन! देवुळ नीवा तोळ मन्ह्‌ता,” इनजोर इता. 29 इद पोल्‍लोतुन केंजिसि, मरियाल पका एक्बेक आता, आसि इद पोल्‍लो वेहच, बाराह्‌क नाक जोहर कीयलाह आता इन्जि, अद आलिह कीयलाह आता. 30 अद आलिह कीनेके, देवतुल इता, “मरिया, देवुळि नीक देय्वा ईसि नीक आचता, निमा रेयमा. 31 केंजा! निमा नेलाङ हव्ककिन अस्के, नीक पेकाल पुटनोग़, ओना पेदिर निमा येसु (इतेके ‘सामि पिसिह कीस्ता’) इनजोर तासकिन. 32 ओन सबेटोर बेरा डीसाता देवुळता मग़ि इनदनुर, अचोन ओग़ बेरोग़ मन्कल आयनोग़. ओना कूळता मुनेतोग़ पेदामुय्तोग़ दाविद राजाना लेह्‌का, देवुळि ओन वने राजाल कीयग़ा.✡ 33 (नीवा पोटाते पुट वावाल पेकाल,) इस्रयेल देसेमतोरगा* राजेम कीयनोग़. ओना राजेम बेस्केन मारो आयग़ा,✡” इनजोर वेहता.

34 वेहतस्के मरियालि, “इद बेद्रम निटम आयग़ा? नना इतेके कोय्तोना मोकम वन ऊळोन, (कुव्रा पिलातन आंदन,)” इनजोर इता. 35 इतस्के देवतुल इता, “देवुळता पवित्र जीवा नीवा पोग़ोन रेगग़ा, बेरा डीसाता देवुळता दळ्म नियगा अरताह्‌कु, निमा नेलाङ हव्ककिन. अदिनेनाह्‌क नियगा पुटवाल पवित्र पेकानु, देवुळता मग़ि इनदनुर. 36 ओसो ऊळा, नीवा जीवातद इलीसिबाल सेळो वने, इंजेक नेलाङ हव्कता. लोकुर तान वंजो इनजोर इंदुर, मति इंजेके अद नेलाङ हव्किस आरुङ नेलाङ आताङ. 37 देवुळता कयदे आया पग़वद बाताल मन्ह्‌ता?”✡ इता. 38 इतस्के मरियाल इता, “ऊळा, सामिना सेवा कीयनदिनन आंदन, निमा वेहतपे नाक आयि,” इता. पया देवतुल तानग्डाहि पेसिस अता.

मरियाल इलीसिबा सेळोन ऊळलाह दास्ता

39 पया अवे दियाने मरियालि बाताल कीता इतेके, चट्पिटे यहुदा पटटा मेटा बूमतगा मनदनद इलीसिबा सेळोना नाग़ अता.† 40 नाटेनगा एवतस्के जकरिया मुय्तोना लोन अन्जि, इलीसिबा सेळोन कलियिसि “देवुळ नीक सुकम ईयि!” इनजोर इता. 41 मरियाल इतद पोल्‍लोतुन केंजताहे, इलीसिबाना पोटातगा मतद पेनेम पार्ह्‌कता. अस्के अद सेळो देवुळता जीवाते निंदता. 42 निंदतस्के अद मरियान ऊळिस जोरते केयसोर इता, “सबे आस्किह्‌काय निमाने एक्‍वा देय्वातदिनिन मरिया, नीवा पोटातगा मनदनद पेनेम वने पका देय्वाता. 43 अलो देवन, नावा सामिना तलोग़ नाक ऊळलाह वायना, इद्रमता देय्वा नाक बेग्डाह दोर्कता! 44 ऊळा, नीवा लेङतुन केंजताहे, नावा पोटाता पेनेम गिर्दाते पार्ह्‌कता. 45 निमा बेरा देय्वातदिनिन मरिया, बह इतेके देवुळ नीक वेहतद पोल्‍लोतुन निटम आयग़ा इन्जि विस्वस कीतिन,” इनजोर इलीसिबा सेळो इता.

मरियाल वाग़तद पाटा

46 अस्के मरियाल इद्रमता पाटा वाग़ता,

“नना पूरा जीवाताहि देवुळतुन जोहर कीय्ह्‌नन.

47 नाक पिसिह कीयनद देवुळि✡ नावा जीवात्क बेस गिर्दा ईस्ता.

48 ऊळा, इंजेटाहि अमेसा लोकुर नाक देय्वातद इनदनुर,

देवुळि तना उड्ला ओर्युलतदिन बेचोन बेस सीता कीता!

49 पका डीसाता देवुळि नयेनाह्‌क बेरा कबळ कीता,

ताना पेदिर पवित्र आंदु.

50 बोर देवुळतुन रेयिस ताकिह्‌तोर,

ओरा पोग़ोन ताना दया अमेसा मन्ह्‌ता.✡

51 देवुळि तना लाव तोहता,

ओसो माट बेरोरोम इनवालोर पोमाडेङेरिन बिरोबटो कीता.

52 बेरोर मुक्यालोरिन तमाङ कुर्सिनाहि इळ्न रेहता,

पोहचीतप मतोरिह्‌क बार मान ईता.✡

53 लेवोरिह्‌क बार बेसतल-बेसतल माल ईता,✡

मता मन्कलोरिन बारा वेट्‍टाङ कय्क लोहचीता.

54-55 मावाङ तादोर-बाबोरिह्‌क पोल्‍लो विळ्सतप लेह्‌काने,

तना सेवकिर इस्रयेल मन्कलोरिह्‌क तोळ ईता.

इतेके अब्रहम मुय्तोन ओसो ओना सबे जालपिलतुन ऊळिस, दया कीयनदिन सीता कीता,✡”

इनजोर पाटा वाग़ता.

56 इद्रम मरियालि मूंड नेलाङ आनाह्‌जोम, इलीसिबा सेळोना लोन मता, ताना पया तना लोन मल्स अता.

देवुळता पेदिरते एग़ मीहवाल योहन पुटिह्‌तोग़

57 पया इलीसिबा सेळोना रिकम आयनद कगो एवता. एवतस्के तान्क ओर्वोग़ पेकाल पुटटोग़. 58 अद रिकम आतस्के, ओरा एरे-गूरेतोर ओसो जीवातोर केंजतोर. केंजिसि देवुळि ताना पोग़ोन बेरा दया कीता इनजोर, ओर वने पका गिर्दा आतोर. 59 पया पेकाल पुटिस आट दियाने, ओन देवुळता अडो मतपु डायना रिवज‡ कीयलाहि वेर वातोर. वासि ओग़ पेकाना पेदिर जकरियाल इनजोर, तपेना पेदिरतुन तासना मता. 60 मति पेकाना तलोग़ि “आयो रा, वेग़ पेकाना पेदिर योहन मनदग़ा,” इता. 61 अस्के “इंगो मति मीवा कुट्मळते इतेके, इद पेदिरतोग़ बोग़े इलेग़ अले,” इतोर. 62 पया कय सायाते पेकाना तपेन इद्रम ताल्ह्‌कतोर, “निमा वेग़ पेकाना पेदिर बाताल तासलाह ऊळिह्‌निन?” इतोर. 63 अस्के पेकाना तपे रासलाह पाटि ताल्ह्‌किसि, “वेना पेदिर योहनिय मनि,” इनजोर अगा रासतोग़. (“ए! वेग़ वने अदे पेदिर रासतोग़ रा!” इनजोर) सबेटोर बयल आतोर.§ 64 पया जकरिया मुय्तोग़ पेदिर रासताहे, तोप्नेन ओना आल्का पेसता. अस्के ओग़ वळ्ह्‌कसोर देवुळतुन जोहर कीयलाह बोटटोग़. 65 इव पोल्‍लोङ केंजिसि, अगा मनवालोर पका रेयतोर. ओसो यहुदा पटटा मेटा-बूमताङ नाह्‌कनोर इव सबे पोल्‍लोन वळ्ह्‌किंदुर. 66 निटमे ओग़ पेकाना संगे देवुळ मता इन्जि, इव पोल्‍लोङ केंजतोर सबेटोर इविन बेस आलिह कीसि, “वेग़ पेकाल कोनि मोदुल मन्कल आयनोग़ बहे!” इंदुर.

जकरियाल देवुळतुन जोहर कीस्तोग़

67 पेकाना तपे जकरिया मुय्तोना आल्का पेसतस्के, ओग़ देवुळता जीवाते निंदतोग़,✡ निंदतस्के अद जीवा ओन इद्रम वेहनाह कीता:

68 “मावा इस्रयेलतोरा बेरा डीसाता देवुळतुह्‌कु जोहर आयि,

अद तना लोकुरा पोग़ोन जीवा वाटिस, ओरिन तमा कोंटेतोराहि पिसिह कीयलाह वाता.

69-70 वेल्‍लाय मुनेन अदु तना पवित्र कबुरतोरा संगे वेहतपु,✡

माक पिसिह कीयलाह, तना सेवक दाविद राजाना जालपिलताहि, पका लावतोन निल्पिह कीता.✡

71 वेग़ पिसिह केवाल मावा विरुद केवालोर कोटुलतोरा कयदाहि माक पिसिह कीयनोग.✡

72 मावाङ तादोर-बाबोरिन गूनम तोहतकन इन्जि, देवुळि किरिया ईसि,

अदे किरियाता सीता कीसि, नेंड इद्रम कीता.✡

73 अदे किरिया अब्रहम मुय्तोना संगे कीस मता.✡

74-75 इतेके ‘मीट जीवात मनाह बेदे रेयलेवा नाक माळना इन्जि,

मीट नावा सेतेमता, पवित्र अग़दे ताकना इन्जि

नना मीवा कोटुलतोरा कयदाहि मीक विळ्सिह कीकन.’

76-79 ए नावा पेकानिन! नीक इंजेके बेरा डीसाता देवुळता कबुरतोग़ इनदनुर. बाराह्‌क इतेके,

मावा देवुळि पका जीवा लोपिसि, तना लोकुरा पापमतुन मापि कीस पिसिह कीयग़ा इनजोरे,

निमा सामिना अग़दुन मुनेह-मुनेह तीर्ह्‌कसोर दाकिन.✡

पंङवियतस्के ईकळ मायिह्‌ता, अद्रमलेह्‌का

माट पापमता ईकळते ताकवालोरगा, हामुरतुह्‌क रेयवालोरगा

देवुळ लोहवाल पिसिह केवाना वेह्‌च दींचग़ा,✡

ओग़ माक देवुळता संगे गूनम आनाह कीयनोग़.”

इनजोर जकरिया मुय्तोग़ इतोग़.

80 अद्रमे पया जकरिया मुय्तोना मग़ि बेर्ससोर अतोग़, ओसो ओना लोप्पा देवुळता बुद बोल्गसोर अता. ओग़ तना इस्रयेल लोकुरिह्‌क देवुळता पोल्‍लो वेहनाह्‌जोम, पेळ्ह्‌कल बूमते मतोग़.

2

येसु पुटिह्‌तोग़

1 योहन पुटटापया, रोम सर्करता ओगुस्तुस कय्सर राजानेनाह,* तना ताकिह कीयनव सबे देसेह्‌कनोरिन, तमाङ-तमाङ पेदिर्क सर्करता पुस्तकतगा रास वेहतना (इतेके सिरगंचि कीयना) इनजोर उकुम वाता.† 2 (इद सुरुमुनेता सिरगंचि आंदु, अद तूकने सुरिया पटटा गुमसि किविरिनियुस मतोग़.‡) 3 अस्के सबेटोर लोकुर तमाङ पेदिर्क रास वेहतलाह, तमाङ तादोर-बाबोराङ नाह्‌कने अतोर. 4 अद्रमे योसेपि दाविद राजाना पुळ्गतोग़ मताह्‌कु, गालिल पटटा नासरेत नाटेनाहि पेसिसि, दाविद पुटटद बेत्लेहेम नाग़ अतोग़, अद नाग़ यहुदा पटटे मता.§ 5 योसेप तन्क मर्मिङ आयलाह ताल्ह्‌कतद मरियाल बारा, तमाङ पेदिर्क रासलाह अतोर, अस्के अद नेलाङ हव्किस मता. 6 पया ओर अगा मनदह्‌पा, ताना रिकम आयनद कगो एवता. 7 एवतस्के तान्क माळा पेकाल पुटटोग़. अस्के ओग़ पेकान गेंदे मुर्वेने ऊर्हचि, कोळ्कातगा पीर डालाते तासता. बाराह्‌क इतेके गोटुदगा ओरेनाह्‌क जागा इले आस मता.

कोपालोरिह्‌क देवतुल्क कबुर वेहतह्‌ताङ

8 पया अग्डोर उय्तुर कोपालोर, बटटगा तमाङ गोरेन मंदा कीसि, नग़्का पिळ्‍विळ ओर राका कीसोर मतोर. 9 अस्के अगा देवुळता देवतुल ओरिह्‌क दिसता. दिसतस्के देवुळता लावता वेह्‌च ओरगा अरता. अरतस्के कोपालोर वेह्‌चतुन ऊळिस पका रेयतोर. 10 अचोटेने देवतुल ओरिन इता, “मीट रेयमाटु! इके केंजाट, नना मियेनाह्‌क बेसतल कबुर ततन. अद सबेटोर लोकुरिह्‌क पका गिर्दा ईयनद कबुर आंदु. 11 नेंडु दाविद राजाना नाटे, देवुळ लोहतोग़ु मीक पिसिह केवाल* पुट वातोग़, ओग़े सामि किर्स्तु आंदोग़.✡ 12 तेना सीना इद मन्ह्‌ता इतेके, ओग़ कस्मुल बाला पेकान गेंदे मुर्वेने ऊर्हचि, कोंदा कोळ्कातगा पीर डालाते तासतदिन मीट ऊळकिर,” इनजोर इता. 13 इतस्के अस्केडा अस्केन, तानगा वेल्‍लाङे देवतुल्क वासि, देवुळतुन जोहर कीसोरे,

14 “देवुळदीपतगा मनदनद देवुळतुह्‌क मान आयि.

नेदगा तान्क विचर वातोर मन्कलोरिह्‌क सुकम आयि,”

इनजोर इताङ.

15 पया देवतुल्क अग्डाह पेसिसि, देवुळदीपतगा मलताङ. अस्के कोपालोर तमतमाय इतोर, “अलेट रा दटु! बेत्लेहेम नाटे अन्जि, इगा बेद पोल्‍लो सामि मयेनाह्‌क कबुर लोहता, अदिन ऊळकल अयो!” इनजोर इतोर. 16 इतस्के ओर दरि-मरि आसोर अग्डाह पेसतोर. बेत्लेहेम एवतस्के मरियान, योसेपिन ओसो कोंदाह्‌क पीर ईयनद जागातगा टेटेम अर्स मतोग़ बाला पेकान ऊळतोर. 17 ऊळतस्के, “वेग़ पेकाना लोप्पा देवतुल वासि माक इद्रम इद्रम वेहता” इनजोर, अद पोल्‍लोतुन सबेटोरिह्‌क वेहतोर. 18 कोपालोर वेहतद पोल्‍लोतुन केंजवालोर सबेटोर बामतोर. 19-20 पया देवतुल्क वेहतपु, ओर केंजतव, ऊळतव पोल्‍लोनेनाह्‌क, देवुळतुन जोहर कीसोर, मान ईसोरे, तमाङ गोरेनके मल्स अतोर. मति मरियाल मात्रम इव सबे आतव पोल्‍लोन तना पोटातगान तासिस, इविना बाताल अर्तम मनदग़ा इनजोर आलिह कींदु.

येसुन देवुळतुह्‌क विळ्सिस ईयनद रिवज कीस्तोर

21 पया मरियाल, योसेप वेर बाताल कीतोर इतेके, पेकाल पुटिसि आट दियाने, ओना डायना रिवज कीतोर. कीतापया बेद्रम मरियानु नेलाङ हव्कनामुने देवतुल वेहच मता, अद्रमलेह्‌का पेकाना पेदिरि, ओर येसु इनजोर तासतोर.

22-24 मोसानाङ अडोङ वेहतपु, (पेकाल पुटिस रिकम आतद आंचाळि रेंड वीसाङ दियाङ आनाह्‌जोम कळ्‍वोग़आंदु). देवुळताङ अडोना सास्त्रमतगा रासतप लेह्‌का, मरियाल कळ्‍वोग़ आताह्‌कु, उंद जोळ परेवा पिटेङ, इलवेके उंद जोळ पोनळ पिटेङ बूमयानगा ईसि, मोक ईयना मता.✡ ओसो देवुळताङ अडोना सास्त्रमतगा, माळा मग़िन देवुळतुह्‌क विळ्सिसीयना✡ इनजोर रासतद मन्ह्‌ता.† अदिह्‌क पेकानु देवुळतुह्‌क विळ्सिसीयलाहि, मरियानाङ कळ्‍वोग़ताङ दियाङ मारतापया, अदु ओसो योसेप येसुन येरुसलेम सहरता मंदिरतगा ओतोर.‡✡

सिमियोन मुय्तोग़ देवुळता कबुर वेहतह्‌तोग़

25 ओरु पेकान मंदिरतगा ओतोर अस्के, सिमियोन पेदिरतोग़ ओर्वोग़ सेतेमतोग़ मन्कल येरुसलेमतगा मतोग़. ओग़ कर्तुळते देवुळतुन मोळ्कवाल मतोग़. देवुळ लोहवाल पिसिह केवाना कयदे, इस्रयेलतोरिन सुद्रे कीयनद दिया बेस्के एवयग़ा इनजोर, ओग़ अग़ ऊळसोर मंदोग़. ओसो देवुळता जीवा ओनगा अमेसा मंदु. 26 “बेचानाह देवुळ लोहवाल पिसिह केवाल किर्स्तुन निमा ऊळविन आयकिन, अचानाह डोलविन आयकिन” इनजोर, देवुळता जीवा ओन वेहच मता. 27 पया देवुळता जीवा ओन वेहताह्‌कु, मरियाल ओसो योसेप मंदिरतगा वातद दिया, ओग़ वने मंदिरताङ मंडानगा वातोग़. मोसानाङ अडोनगा रासतप लेह्‌का, येसुन देवुळतुह्‌क विळ्सिसीयनद रिवज कीयलाहि तलोग़-तपे तच मतोर.✡ 28 अस्के सिमियोन मुय्तोग़ ओरग्डाह पेकान एतोग़, एचि देवुळतुन जोहर कीसोर इतोग़,

29-32 “जोहर सामि! इस्रयेल लोकुरिन पिसिह केवाल किर्स्तुन

नावाङ कोंडाने नना ऊळतन!

सबे देसेह्‌कनोर ऊळनाह, वेन निल्पिह कीस तासतिन.

वेग़ पेकाल वेह्‌चलेह्‌का मनदनोग़,

यहुदि आयवोरिननीक पुन्पिह कीयलाह✡

ओसो इस्रयेलतोर यहुदिरिह्‌क मान दोर्किह कीयलाह.✡

अदिह्‌क निमा मुने वेहतप लेह्‌का, नना नीवा सेवकनन इंजेक सुकमते डोल पग़यकन,”

इनजोर इतोग़.

33 सिमियोन मुय्तोग़ इतद पोल्‍लोतुन केंजिसि, येसुना तलोग़-तपे बामतोर. 34 पया सिमियोन मुय्तोग़ ओरिह्‌क बर्कतताङ पोल्‍लोङ वेहतोग़, वेहचि पेकाना तलिन इद्रम इतोग़ इतेके, “इगा वेल्‍लाटोर इस्रयेल लोकुर विस्वस केवोरु बूळेम आयिर, ओसो वेल्‍लाटोर विस्वस केवालोर पिसिर इनजोर, देवुळ वेन आचता. वेग़ देवुळतुन तोहतनद सीना मनदनोग़, मति लोकुर वेना पोग़ोन विस्वस केवालेवा वेन पास्कनुर.✡ 35 इद्रम वेल्‍लाटोर लोकुरा पोटालोप्पाडाङ विचर्क एर्का आयनुङ. मति नीक इतेक, इद्रम आयग़ा पिला, नीवा जीवातुन तल्वर कसेग़ते कोटटप लेह्‌का, नीवा जीवा पका काल्सग़ा,” इतोग़.

हना सेळो देवुळता कबुर वेहतह्‌ता

36-37 अगा देवुळता कबुर वेहतनद हना पेदिरता उंदि रांडे मुते वने मता.✡ अद रांडे मुते नालुङ वीसाङ नालुङ (84) वय्सता सेळो मता.§ अदु असेर पुळ्गतोग़ पनुयेल इनवाना मयाळ आंदु, मर्मिङ आस एळुङ वर्सानेन ताना मुजो डोलतोग़. अद सेळो जर्मिने मंदिरतगा अंदु. अन्जि अमेसा उपस-पार्तना कीसोर देवुळतुन मोळ्किंदु.✡ 38 (सिमोन मुय्तोग़ येसुना तलोग़-तपेरा संगे वळ्ह्‌कसोर मतोग़,) अस्के, अद सेळो ओरगा वाता. वासि देवुळि इस्रयेल लोकुरिन तमा तिपलताहि बेस्के विळ्सिह कीयग़ा इनजोर केपवालोर लोकुरिन, येसुना लोप्पा वेहता. वेहचि येसुनेनाह्‌क देवुळतुन जोहर कीता.

39 अद्रमे पया मरियाल ओसो योसेप, देवुळताङ अडोना सास्त्रमते वेहतपु सबे उतुर्क मारिह कीतोर. कीसि गालिल पटटे मतद तमा नासरेत नाग़ मल्स अतोर. 40 पया ओरा पेकाल बेस लावते बेर्ससोर अतोग़. ओन देवुळि बेस बुदते निहचीता, ओसो ताना देय्वा अमेसा ओनगा मता.

येसु मंदिरतगा गूरुरा संगे वळ्ह्‌किह्‌तोग़

41 येसुना तलोग़-तपे वर्सा-वर्सातुह्‌क आवना पंडुम* कीयलाहि येरुसलेम सहरता मंदिरतके अंदुर. 42 येसु बारा वय्सतोग़ आस मतोग़, अस्के वर्सातुह्‌क अतप, इद मल्का वने पंडुमतुह्‌क अतोर, ओरा संगे येसु वने अतोग़.† 43 अतस्के पंडुम मारनाह्‌जोम, ओर अगान मतोर. मारतापया ओना तलोग़-तपे गालिल पटटके मल्स दायलाह पेसतोर, मति येसु मात्रम येरुसलेमतगान मतोग़, इदिन तपेर मुर्तिय पुनोर आस मतोर. 44 मावा संगे मल्स वावालोर लोकुराङ तुंगाना संगे, ओग़ मनदनोग़ इनजोर विचर कीसि, उंद दियाता पय्नम ताकिस मतोर. ताना पया तमा जीवातोरगा, पुतोरगा ओन पर्ह्‌क बोटटोर. 45 इके-अके पर्ह्‌किस ऊळतोर, मति येसु बेगान दोर्कोग़. दोर्कवाह्‌क ओसोवने येरुसलेमतेकेन पर्ह्‌कलाह मल्स अतोर.

46 इमा दिया ओन मंदिरताङ मंडानगा दोर्किह कीतोर. अस्के ओग़ यहुदि गूरुरा संगे उदिस, ओराङ पोल्‍लोङ केंजसोर, ओरिन पोल्‍लोङ ताल्ह्‌कसोर, ओरा संगे वळ्ह्‌कसोर मतोग़. 47 ओना पोल्‍लो केंजसोर मतोर सबेटोर, “वेग़ पेकाल पका उसरतोग़ आंदोग़ रा! पका बुदते पोल्‍लो मल्हतह्‌तोग़,” इनजोर बामतोर.✡ 48 ओना तलोग़-तपे वने ओन ऊळिस पका बामतोर. पया ओना तलोग़ इता, “माक इद्रम बाराह्‌क तिपल कीतिन बाबा? मिय्माल, नना, पका आलिह कीसोर, नीक बेचोन पर्ह्‌कतोम, एर्काये!” 49 इतस्के ओग़ पेकाल ओरिन, “मीट नाक इके-अके ऊळसोर पर्ह्‌कनायो मता, बह नावा बाबाना लोतगा‡ नना मनदना इनजोर मीट पुनविरा?” इतोग़. 50 मति तलोग़-तपेरिह्‌क ओग़ इतद पोल्‍लो मुर्तिय तेळियो.

51 पया येसु तपेरा संगे तमा नासरेत नाग़ अतोग़. पेकाल ओरा पोल्‍लो केंजसोर ताकिंदोग़. ओना तलोग़ इव सबे पोल्‍लोन तना पोटातगा तासिस, आलिह कीसोर मता. 52 अद्रमलेह्‌का येसु बेर्ससोर अतोग़. बेद्रम बेर्सिंदोग़, अद्रमे बुद पुनजोर अंदोग़. ओसो देवुळतुह्‌कु वने, मन्कलोरिह्‌क वने, विचर वातप ताकिंदोग़.✡

3

एग़ मीहवाल योहन पोकुर कीतद पोल्‍लो

(मत्याल 3:1-12; मार्कल 1:3-8)

1 तिबिरिया कय्सर इनवाल पूरा रोम राजेमता बेरोग़ राजाल आसि, पंद्रा वर्साङ आस मतोग़. अस्के पुन्‍तियु पिलाति इनवाल, यहुदा पटटा गुमसि मतोग़.*एरोद अंतिपस इनवाल राजाल✡ गालिल पटटा गुमसि मतोग़.† तना तमोग़ पिलिप इनवाल, इतुरेया ओसो तरकोनीतिस इव पटिना गुमसि मतोग़. लिसानिया इनवाल, अबिलेने पटटा गुमसि मतोग़. 2 अनाल ओसो तना अने कयपाल,✡ वेरु देवुळता पेर्मालोर इन्जि मतोर. अद तूकने जकरियाना मग़ि योहनिह्‌क बाताल आता इतेके, ओग़ पेळ्ह्‌कल बूमतगा मनदह्‌पा देवुळता कबुर ओन्क दोर्कता. 3 ओग़ अद पोल्‍लोतुन पोसि, योर्दन बेरेटा एरे-गूरेताङ सबे नाह्‌कनगा अन्जि, इद्रम पोकुर कीतोग़ इतेके, “पापमता अग़दुन विळ्सिसि, देवुळतके मल्म्ह्‌टु. माट मलतोम इनजोर तोहतलाह, देवुळता पेदिरते एग़ मीम्ह्‌टु‡! अस्के देवुळि मीवा पापमतुन मापि कीयग़ा,”✡ इनजोर केयिंदोग़. 4 इद्रमलेह्‌का देवुळता कबुरतोग़ यसयाना पुस्तकते, वेल्‍लाय मुने रासतद पोल्‍लो इंजेके करल आता:

“पेळ्ह्‌कल बूमतगा केयनद आल्का केंज वायग़ा.

‘सामि मीवा जीवातगा वायना इन्जि,

मीट ओना वायनद अग़दुन तीर्ह्‌काटु!✡

ओसो अद अग़दुन कसुम कीम्ह्‌टु.

5 इतेके सबे लोवाङ निंदिस दायना गावले, सबे मेटाङ ओसो गुड्राङ बराबर आयना गावले.

विकोङ-वकोङ आतव अग़िङ दिग्ने आयना गावले,

बोंदाङ-बोग्ळाङ आतद अग़ि सम्ने आयना गावले.§

6 अस्के लोकुरिन पिसिह कीयलाहि,

देवुळि आचतोनु सबेटोर ऊळनुर.’ ” ✡

इनजोर रासतद मन्ह्‌ता.

7 देवुळता पेदिरते एग़ मीयलाह, गोह्‌डिनाङ गोह्‌डिङ वाता मुडुन, योहन इद्रम इतोग़, “एय वीसम तरस्कना लेह्‌काडोरिर! (पापमता अग़दाहि देवुळतके मलवालेवा, वेट देवुळता पेदिरते एग़ मीतेके,) देवुळि ईयनद सिक्साताहि माट पिन्ह्‌ट अरयकोम इनजोर बाराह्‌क इह्‌निर? 8 पापमता अग़दाहि मलतोम इनजोर तोहतलाह, बेसताङ कबस्क कीम्ह्‌टु.✡(केवेक अचोन कायाङ आदवाङ मराना लेह्‌का आयकिर!) ओसो ‘माट इतेके अब्रहम मुय्तोना कूळतोरोम आंदोम, देवुळि माक सिक्सा एवो आयग़ा’ इनजोर, मीट बेस्केन इद्रम इनमाट बहा. नना मीकु वेहतह्‌नन, देवुळि अब्रहम मुय्तोह्‌क पेकोर, इव बंडानग्डाह वने पुटिह कीया पग़यह्‌ता, पुनविरा? 9 इंजेके मरा मोदुदगा मग़्स तासिस तयरेन मन्ह्‌ता. बेद मरा बेस आदो, अद मरातुन नळ्किसि, किसतगा वाटमुळ आयग़ा,” इनजोर इतोग़.

10 अगा जमा आता मुलु योहनिन इद्रम ताल्ह्‌कतोर, “पापमताहि मलयना इतेके माट बाताल कीकोम?” इतोर. 11 इतस्के, “बोनगा रेंड जगाङ मन्ह्‌ताङ, ओग़ उंद जगातुन जगालेवोन्क ईयेग़. बोनगा तिंड-बंड मन्ह्‌ता, ओग़ वने लेवोना संगे तूसिस तिनेग़,”✡ इनजोर इतोग़. 12 अगा देवुळता पेदिरते एग़ मीयलाह, सिद्‌वा एनवालोर वने वास मतोर, ओर पका लोकुराङ कोताङ तिंदुर. वेर वने “गूरु! माट बाताल कीकोम?” इनजोर ताल्ह्‌कतोर. 13 ताल्ह्‌कतस्के ओरिनु “मीक बेचोन सिद्‌वा एता वेहतोर, अचोने एनाटु! लोकुरिन मुळ्हमाटु,” इतोग़. 14 उय्तुर सीपय्क वने ओनगा वासि, “माट बाताल कीकोम?” इनजोर ताल्ह्‌कतोर. ताल्ह्‌कतस्के ओरिन वने वेहतोग़, “मीकु बेचोन पगर दोर्किह्‌ता, अचोने पगरते मुयोग़ आयवा मन्ह्‌टु.✡ बोरिने बह डारेह कीसि, इलवेके जोल कसुर वाटिसि, कोताङ एनमाटु.” इनजोर वेहतोग़.

15 इंजेके देवुळ लोहवाल पिसिह केवाल वायनोग़ इनजोर आसा कीस, लोकुर अग़ ऊळिंदुर. अदिनेनाह्‌क योहनिन ऊळिसि, सबेटोर “वेग़ ओग़े बह आयोग़?” इनजोर तमतमाय विचर कींदुर. 16 अदिन पुन्जि योहन सबेटोरिन इद्रम इतोग़, “नना इतेक लोकुरिह्‌क देवुळता पेदिरते एतेन मीहतलाह आतन. मति ओर्वोग़ बार वायलाह आतोग़, ओग़ नाकाय वीळिसि बेरा लावतोग़ आंदोग़, ओना कादुन इटलाह वने नना ओप्पोन, अचोन नना उड्लोनन!✡ ओग़ देवुळता पवित्र जीवाते ओसो किसते मीक मीहवाल आयनोग़.✡ 17 ओनाय कयदे एत मन्ह्‌ता. ओग़ तना कळातग्डाङ वंजिन बेस एहचिसि, डोमेते दोसनोग़, दोर्बेतुन बार बेस्केन पिववद किसते बोळ्सिसीयनोग़, अद्रमलेह्‌का ओग़ मीक वने कीयनोग़,” इतोग़. 18 इद्रमलेह्‌का योहन ओसो वेल्‍लाङे पोल्‍लोने लोकुरिन बुदिङ काग़्हचोर, बेसता कबुरतुन पोकुर कीतोग़.

देवुळता पेदिरते येसु एग़ मीस्तोग़

(मत्याल 3:13-17; मार्कल 1:9-11)

19-22 पया योर्दन बेरेटगा, योहन वेल्‍लाटोर लोकुरिन देवुळता पेदिरते एग़ मीहचोर मतोग़. अस्के येसु वने अगा वातोग़, ओन वने देवुळता पेदिरते योहन एग़ मीहतोग़. मीहतस्के बाताल आता, येसु पार्तना कीनेके, अस्केडा अस्केन पोग़ोटा बूमि पङ्ने आता.✡ पङ्ने आता अस्के, देवुळता पवित्र जीवा परेवा पिटेलेह्‌का दिसिसि, ओना पोग़ोन रेगता.✡ पया पोग़ोटाहि देवुळता आल्का इद्रम वाता इतेके, “निमा नावा मग़निन आंदिन, नीक पका जीवा कीय्ह्‌नन!✡ नीवा लोप्पा नना पका गिर्दा आतन,” इता.✡

पया मनेक मनेक बह आता इतेके, एरोद अंतिपस गुमसि,✡ तना दादाल (पिलिप जीवात मनेकेन,)* वेना मुते एरोदियसि इनदनदिनु तन्क ततोग़. ओग़ तना अंगेना संगे कीतद पापमतेनाह्‌कु ओसो वेल्‍लाङे दुस्राङ लाग्वाङ कबस्कनेनाह्‌क योहन ओन तेर्हन्दोग़. अदिनेनाह्‌क कोनि एरोद अंतिपस गुमसि, योहनिन जेलते वाटटोग़.✡ वाटिसि तना मुने कीतव लाग्वाङ कबस्कना लेह्‌का, इद ओसो उंदि लाग्वा कबळ कीतोग़.

येसुनाङ तादोर-बाबोराङ पेदिर्क

23 अद्रमे पया येसु तना सेवा सुरु कीतोग़, अस्के जोक-जोक डेडा वीसा वर्सानोग़ मतोग़. लोकुरा विचरते येसु योसेपना मग़ आंदोग़. योसेप इतेके एलिना मग़ मतोग़. 24 एलि मतातना मग़ि, मतात लेविना मग़ि, लेवि मलकिना मग़ि, मलकि यनालना मग़ि, यनाल योसेपना मग़ि. 25 योसेप मतिताना मग़ि, मतिताल आमोसना मग़ि, आमोस नहूमना मग़ि, नहूम असल्याना मग़ि, असल्याल नोगाना मग़ि. 26 नोगाल मतुसना मग़ि, मतुस मतिताना मग़ि, मतिताल सिमिना मग़ि, सिमि योसेकना मग़ि, योसेक योदाना मग़ि. 27 योदाल योनाना मग़ि, योनाल रेसाना मग़ि, रेसाल जरुबाबेलना मग़ि, जरुबाबेल साल्तियाना मग़ि, साल्तियाल नेरिना मग़ि. 28 नेरि मलकिना मग़ि, मलकि अद्दिना मग़ि, अद्दि कोसमना मग़ि, कोसम इलमोदमना मग़ि, इलमोदम एराना मग़ि. 29 एराल यहोसाना मग़ि, यहोसाल इलाजरना मग़ि, इलाजर योरिमना मग़ि, योरिम मतातना मग़ि, मतात लेविना मग़ि. 30 लेवि सिमियोनना मग़ि, सिमियोन यहुदाना मग़ि, यहुदाल योसेपना मग़ि, योसेप योनमना मग़ि, योनम एल्यकिमिना मग़ि. 31 एल्यकिमि मलेयाना मग़ि, मलेयाल मिनाना मग़ि, मिनाल मताताना मग़ि, मताताल नातानना मग़ि, नातान दाविद राजाना मग़ि. 32 दाविद राजाल यीसाना मग़ि, यीसाल ओबेदना मग़ि, ओबेद बोहजिना मग़ि, बोहजि साल्मोनना मग़ि, साल्मोन नहसोनना मग़ि. 33 नहसोन आमिनदाबना मग़ि, आमिनदाब अरनयना मग़ि, अरनय एस्रोनना मग़ि, एस्रोन पर्साना मग़ि, पर्साल यहुदाना मग़ि. 34 यहुदाल याकुबना मग़ि, याकुब इसकना मग़ि, इसक अब्रहमना मग़ि, अब्रहम तेरहाना मग़ि, तेरहाल नाहोरना मग़ि. 35 नाहोर सरुगना मग़ि, सरुग रहुना मग़ि, रहु पेलेगना मग़ि, पेलेग एबेरना मग़ि, एबेर सेलाहना मग़ि. 36 सेलाह केनानना मग़ि, केनान अर्पक्सदना मग़ि, अर्पक्सद सेमना मग़ि, सेम नोहाना मग़ि, नोहाल लामेकना मग़ि. 37 लामेक मतुसेलाना मग़ि, मतुसेलाल हनोकना मग़ि, हनोक यारेदना मग़ि, यारेद महललेलना मग़ि, महललेल केनानना मग़ि. 38 केनान एनोसना मग़ि, एनोस सेतना मग़ि, सेत आदमना मग़ि, आदमिन देवुळि पंडटा.

4

देयह्‌कना मुक्याल येसुना पट ऊळिह्‌ता

(मत्याल 4:1-11)

1 पया येसु योर्दन बेरेटगा देवुळता पेदिरते एग़ मीसि, पवित्र जीवाते निंदतोग़.✡ निंदतस्के देवुळता जीवा ओन पेळ्ह्‌कल बूमते ओसीता. 2 अगा रेंड वीसाङ दियाङ देयह्‌कना मुक्याल येसुना पट ऊळसोर मता.✡ रेंड वीसाङ दियाङ येसु बातय तिनवा मतोग़, अदिनेनाह्‌क अव दियाङ मारतस्के, ओन्क पका कग़्व वसता. 3 कग़्व वसतस्के देयह्‌कना मुक्याल ओनगा वासि, “देवुळता मग़नन इनजोर इह्‌निन इतेके, इद बंडातुन आरि मारियिह कीम,” इता. 4 इतस्के येसु, “आयो, मन्कल तिनदनद तिंडटेन पिसोग़ आस्तोग़,✡ इनजोर देवुळता सास्त्रमतगा रासतद मन्ह्‌ता, पुनविन!” इनजोर इतोग़.

5 इतस्के पया देयह्‌कना मुक्याल बह कीता, येसुनु उंद पोग़ोटा जागातगा ओता. ओसि, उंदिय देबा इद दुनियाताङ सबे राजेह्‌क तोहता. 6-7 तोहचि इद्रम इता, “इव सबे राजेह्‌किन ताकिह कीयनद अदिकर, नाक ईतद मन्ह्‌ता. नना इद अदिकरतुन बोन्क इतेक ओन्क ईया पग़यह्‌नन. अदिनेनाह्‌क इंजेके निमा नावाङ काल्क अर्सि मोळ्कतिन इतेके, इव कतम राजेह्‌कु ओसो इविस्कना सोबा नीके आयनुङ,” इनजोर इता. 8 इतस्के येसु तान इतोग़, “आयो, देवुळतुने मोळ्कना, तानाये माळना कीयना,✡ इनजोर देवुळता सास्त्रमतगा रासतद मन्ह्‌ता,” इतोग़.

9-11 पया देयह्‌कना मुक्याल ओन येरुसलेम सहरते ओता, ओसि मंदिरता कुपोटगा निल्पिह कीसि, इद्रम इता, “देवुळता मग़नन इनजोर इह्‌निन इतेके, इग्डाह इळ्न डेया! नीक बाताले आयो आयग़ा, बाराह्‌क इतेके

नीक काप आडना इन्जि, देवुळि तनाङ देवतुल्किनलोहतग़ा.

अस्के अवु, नीवाङ काल्क चेट पेह्‌चनायो इन्जि,

नीकु तमाङ कय्कने पोग़ोने एतनुङ,✡

इद्रम देवुळता सास्त्रमतगा रासतद मन्ह्‌ता,” इनजोर देयह्‌कना मुक्याल इता. 12 इतस्के येसु तान इतोग़, “आयो! (बय्तळ कबळ कीतेक तेला, देवुळ नाक पिसिह कीयग़ा, इद्रम इन्जि)बोग़े देवुळता पट ऊळनदायो,✡ इह वने पवित्र सास्त्रम वेहतह्‌ता,” इनजोर इतोग़. 13 अद्रमलेह्‌का देयह्‌कना मुक्याल येसुन सबे रीतिनाङ पट ऊळता, ऊळिसि ओसो पेग़्के बेसता मोका दोर्कि इनजोर, ओन विळ्सिस अता.

येसु तना सेवा सुरु कीस्तोग़

(मत्याल 4:12,23)

14 पया येसु अग्डाहि गालिल पटटे मल्स अतोग़. अस्के देवुळता जीवा ईतद लाव ओनगा मता.✡ गालिल पटटाङ सबे नाह्‌कनोर मन्कलोर, ओनाय पोल्‍लोतुन वळ्ह्‌किंदुर. 15 येसु यहुदिराङ पार्तनाताङ लोह्‌कनगा, देवुळता पोल्‍लोतुन काग़्हन्दोग़. इदिन केंजिसि सबेटोर “पका बेस काग़्हतह्‌तोग़ रा!” इंदुर.

येसुन तनाय नाटेनोर नमोर

16 अद्रमे पया येसु तना नासरेत नाग़ अतोग़. अन्जि वारमता पोल्वादियाते तना अल्वट मतपु, अग्डा पार्तनाता लोन अतोग़. अन्जि देवुळता सास्त्रम अर्वलाह नितोग़.* 17 अगा साकुर केवाल मन्कल, येसुनगा देवुळता सास्त्रमता उंद पुस्तक ईतोग़. अद सास्त्रमतगा देवुळता मुनेतोग़ कबुरतोग़ यसयाना पोल्‍लो रासतद मता. पुस्तकतुन तेग़यिसि, येसु अग्डाह उंद पोल्‍लो दोर्किह कीसि जोरते अर्वतोग़.(अद पोल्‍लो देवुळ लोहवाल पवित्र सेवकना तोडटाहि पेसतप आंदु.) अद इद्रम मता इतेके,

18-19 “देवुळता पवित्र जीवाता दळ्म नयगा अरता.

गरिबतोरिह्‌क बेसता कबुरतुन पोकुर कीयलाहि,✡

देवुळि नाक निल्पिह कीता.

मन्कलोरा कय इळ्नमनवालोरिन,

देवुळ मीक विळ्सिह कीता इनजोर, पोकुर कीयलाहि,

तोववोरिन मीट तोवयकिर इनजोर, पोकुर कीयलाहि,✡

तिपलते मनवालोरिन विळ्सिह कीयलाह,

देवुळि देय्वा ईयनद कगो एवता इनजोर

पोकुर कीयलाहि, अद नाक लोहता.” ✡

इनजोर रासतदिन अर्वतोग़. 20 अर्वतस्के पुस्तकतुन बंद कीसि, साकुर केवानगा ईसि, काग़्हतलाह उदतोग़. अद लोतगा मतोर सबेटोरु, ओनक्‍केन कोंडा मिळ्हवा ऊळसोर मतोर.

21 अस्के येसु ओरिन इनदलाह आतोग़, “नेंड मीट केंजतिर इव सास्त्रमताङ पोल्‍लोङ, नावा कयदे करल आताङ,” इतोग़. 22 सबेटोर, “वेग़ बेस वेहतह्‌तोग़ रा! सबे बेसताङ-बेसताङ पोल्‍लोङ वेना तोडटाहि पेसिह्‌ताङ गोतो!” इनजोर बामतोर. मति ओसोवने “बह वेग़ मावा योसेपना मग़ि आयोग़ा? अचोन बुद वेन्क बेग्डाह दोर्कता?” इनदा बोटटोर.✡ 23 अचोटेने येसु इतोग़, “ ‘मत एवानिन! नीके सव्रे कीस तोहा’ इनजोर लोकुर इन्ह्‌तोर. अद पोल्‍लोतुन मीट नाक इनदकिर निटमे. इतेके ‘कापेर्नाटे निमा कीतव बामिह कीयनाङ कबस्किन माट केंजतोम. अविस्किन इगा नीवाय नाटे वने कीस तोहा,’ इनजोर इनदकिर. 24 इह केंजाट, नना सेतेम वेहतह्‌नन, बोग़े देवुळता कबुरतोन्क, तनाय नाटेने मान दोर्को. ✡

25 “बेद्रम इतेके देवुळता कबुरतोग़ एलिया मुय्तोना वेलाते बाताल आता, पुनविरा? अस्के देसेममेंड मूंड वर्साङ आरुङ नेलाङ आनाह, मुर्तिय पेग़ वावो आस मता,✡ बेरा दुकळ अर्स मता.† अद तूकने मावा इस्रयेल देसेमतगा निटमे वेल्‍लाङे रांडे आस्क मताङ. 26 मति अविस्कनाहि बेदिनगान देवुळि एलिया मुय्तोन लोहो. सिरप सिदोन सहरता बाजेता सारपत नाटेना रांडे आंचाह्‌के, तोळ ईयलाहि लोहता.✡(अद आंचाळ इतेके मावा देसेमता, मावा जातता आयो.) 27 अद्रमे देवुळता कबुरतोग़ एलिसा मुय्तोना‡ वेलाते वने, मोंडरोगमतोर मावा इस्रयेल देसेमतगा वेल्‍लाटोर मतोर. मति वेरग्डाहि ओर्विन वने सव्रे कीयलाहि, देवुळि एलिसान वेहो. सिरप सुरिया देसेमतोग़ नामानिने, एलिसाल सव्रे कीतोग़.✡(अदिनेनाह्‌क वेहतन, बोग़े देवुळता कबुरतोन्क तनाय नाटे मान दोर्को,)” इनजोर वेहतोग़.

28 (इस्रयेल मन्कलोरिन विळ्सिस, दुस्राङ देसेह्‌कनोर मन्कलोरिह्‌क, देवुळ तोळ ईता इनजोर) येसु वेहतस्के, पार्तनाता लोतगा उदिस मतोर सबेटोर पका ओङ आतोर. 29 ओङ आतस्के तेदिसि, येसुन तमा नाटेना पलते गुंजिस ओतोर. ओरा नाग़ इतेके मेटापोग़ोन मता. अद मेटापोग़ोन कस्क्ने मनदनद जागाताहि ओन दोबिस ईयलाह अगा ओतोर. 30 मति येसु बाताल कीतोग़ इतेके, अग्डाहि मुडा नडुमतुह्‌क पेसिस अतोग़.

येसु देयम पोस मतोन सव्रे कीस्तोग़

(मार्कल 1:21-28)

31 पया येसु ओसो ओनाङ कग़यवालोर गालिल पटटा कापेर्नाग़ अतोर.§ अन्जि वारमता पोल्वादियाते, देवुळता पार्तनाता लोतगा, येसु लोकुरिन काग़्हन्दोग़. 32 ओग़ अचोन अदिकरते काग़्हतोग़ इतेके, लोकुर ओना पोल्‍लोतुन केंजिसि बयल आतोर. 33 पार्तनाता लोतगा ओर्वोग़ देयम पोयतोग़ मन्कल मतोग़. येसुन ऊळिसि, ओग़ मन्कनगा मतद देयम पका जोरते इद्रम केयता, 34 “ए नासरेत नाटेनोग़ येसुनिन! मावा संगे नीवा बाताल कबळि? बह माक देयह्‌किन बूळे कीयलाह वातिना? निमा बोनिन इनजोर पुनोना? निमा देवुळ लोहतोग़ पवित्र मन्कनिन आंदिन!” इता.✡ 35 अस्के येसु अद देयमतुन, “केमेन मन! वेनग्डाहि पेसिस अन!” इनजोर दगा ईतोग़. ईतस्के अदु ओग़ मन्कन नेल अर्हचि, ओन नोमुर केवालेवा, ओनग्डाहि पेसिस वितता. 36 अगा मतोर लोकुर बामिसि, ओर्विह्‌क-ओर्वोग़ वळ्ह्‌कसोर, “इद बेद्रमता पोल्‍लो रा? वेग़ अचोन अदिकरते, लावते देयह्‌किन उकुम ईस्तोग़! अव पेसिह्‌ताङ गोतो!” इतोर. 37 पया येसुना इद पोल्‍लो एरे-गूरेताङ सबे नाह्‌कने आबुर आता.

येसु दुकतोरिन सव्रे कीस्तोग़

(मत्याल 8:14-17; मार्कल 1:29-38)

38 पया येसु तनाङ कग़यवालोर बार, पार्तनाता लोताहि पेसिस, सिमोन पत्रु इनवाना लोन अतोग़.* सिमोन पत्रुना आतोह्‌क पका दंड पोस मता. अदिनेनाह्‌क “तान सव्रे कीसीम” इनजोर येसुन अर्जि कीतोर. 39 कीतस्के येसु तानगा अन्जि, दंडटुन “पेसिस अन!” इन्जि उकुम ईतोग़, ईतस्के ताना दंड रेगता. पया अद अस्केडा अस्केन तेदिसि, ओरिह्‌क जावा-एग़ कीसीता. 40 अदे दिया मुलतस्के, (वारमता पोल्वादिया मारता. अदिनेनाह्‌क यहुदिरिह्‌क कबळ कीयलाह पोलिंदु.)† अचोटेने बोर मन्कलोर अलग-अलग रीतताङ दुकिङ अर्स मतोर, ओर सबेटोरिन येसुनगा ततोर. पया येसु ओर्विन-ओर्विन कय बोयिस सव्रे कीतोग़. 41 वेल्‍लाटोरिन देयह्‌क पोस मताङ, अव देयह्‌किन ओग़ पूंडटोग़. अव देयह्‌क येसुन ऊळिसि, “निमा देवुळता मग़निन आंदिन” इनजोर, केयसोर-केयसोर पेसिंदुङ. येसुये देवुळ लोहतोग़ पिसिह केवाल किर्स्तु आंदोग़ इनजोर, अव पुन्ज मताङ. (मति इद तूकने इद पोल्‍लो सबेटोरिह्‌क पुन्पिह कीयनदायो इन्जि,) येसु देयह्‌किन दगाङ ईसि, अविस्किन वळ्ह्‌कलाह एवोग़ आंदोग़.

42 पया पंङवियतस्के येसु पार्तना कीयलाहि, बोरे लेवगा अतोग़, मति नाटेनोर ओन पर्ह्‌कसोर-पर्ह्‌कसोर दोर्किह कीतोर. दोर्किह कीसि, “माक विळ्सिस अनमा!” इनजोर, ओन रोमिह कीयलाह ऊळतोर. 43 अस्के येसु ओरिन इतोग़, “देवुळि माने-मन्कनगा राजेम कीयनद बेसता कबुरतुन, दुस्राङ नाह्‌कने वने नाक वेहता पोयह्‌ता. इदे कबळतुह्‌क कोनि, देवुळि नाक लोहता,” इनजोर वेहतोग़. 44 अद्रमे पया येसु यहुदिरा बूममेंड वेलियिसि, ओराङ पार्तनाताङ लोह्‌कनगा, बेसता कबुरतुन पोकुर कींदोग़.

5

पत्रु, याकुब, योहन, वेर येसुनाङ कग़यलाह दास्तोर

(मत्याल 4:18-22; मार्कल 1:16-20)

1 उंद दिया इद्रम आता इतेके, येसु गालिल सम्दुरकचुदा* दडटगा निचि, लोकुरिन देवुळता पोल्‍लो काग़्हतलाह आस मतोग़. काग़्हनेके ओनाङ केंजलाहि, वेल्‍लाटोरे अगा येसुना सर्ने आतोर. 2 अस्के येसु सम्दुरकचुदगा नितव रेंड ओडान ऊळतोग़. अग्डाह मीन्क पोयवालोर पेसिसि, एतगा तमाङ वदिङ नोग़यलाह आस मतोर. 3 अव ओडान ऊळतस्के, नना इद ओडातगा उदतेके, वेरिह्‌क केंजलाह बेस आयग़ा इन्जि, ओग़ उंद ओडातगा तग़्ङतोग़. अद ओडा सिमोन पत्रुना आंदु. तग़्ङिसि “तमो, इद ओडातुन दडटाहि उचुन अबर, एतगा जर्गिह कीम डा,” इनजोर इतोग़. पया अद ओडातुन जर्गिह कीतस्के, ओडातगान उदिसि लोकुरिन देवुळता पोल्‍लो काग़्हता बोटटोग़.

4 ओना काग़्हतनद मारतापया, “ओडातुन वेल्‍लाह कसा मनदनगा ओसि वदिङ वाटकिर, दट,” इनजोर सिमोनिन इतोग़. 5 इतस्के सिमोन इतोग़, “गूरु! माट नग़्का पिळ्‍विळ इद एतगा तिपल आतोम, माक उंद वने मीन दोर्को,✡ इंजेक बेगा दोर्कनुङ? अले निमा इह्‌निन अदिह्‌क, ओडातुन मुनेह ओसि वदिङ वाटिस ऊळकोम,” इतोग़. 6 पया (सिमोन ओसो तना तोळतोरु,) येसु वेहतप कीतोर, अस्के वेल्‍लाङे मीन्क वदिनगा एग़्कताङ. मीन्क वेल्‍लाङ आताह्‌कु, वदिङ अग़यलाह आस मताङ. 7 वदिङ अग़यनुङ बहा इनजोर, दुस्रा ओडातगा मतोर तमा तोळतोरिन कय सायाते केयतोर. केयतस्के ओर वासि, रेंड आस ओडानु मीन्कने बर्ति निहतोर. अव ओडाङ बर्ति निंदताह्‌कु, एतगा मुळ्न्देङ-मुळ्न्देङ आंदुङ. 8-9 अचो वेल्‍लाङ मीन्क पोयतदिन ऊळिसि, सिमोन पत्रु ओसो ओना तोळतोर पका बामतोर. बामिसि सिमोन येसुनाङ काल्क अर्सि, “सामि, नना पापि मन्कनन आंदन, नीवा एरे मनदलाह नना ओप्पोन!” इनजोर इतोग़. 10 अद्रमे दुस्रा ओडाते मनवालोर, सिमोनना संगे मीन्कना दंदा केवालोरु, जेबेदि इनवानाङ मग़्कु, याकुब ओसो योहन, वेर वने “इद बेद्रम आस मनदग़ा रा!” इनजोर बामतोर. अस्के येसु सिमोनिन, “निमा रेयमा रा, इचानाह मीन्क पोयंदिन, इंजेटाहि मन्कलोरिन नयगा तवानिन आयकिन,” इनजोर वेहतोग़. 11 पया ओर तमाङ ओडान सम्दुरता कचुल दडटेके ततोर. ततापया तमाङ ओडान बातान, बेग्डाङ अगान विळ्सिसि, येसुना संगे अतोर.

येसु मोंडरोगमतोन सव्रे कीस्तोग़

(मत्याल 8:2-4; मार्कल 1:40-44)

12 अद्रमे उंद दिया, येसु उंद नाटेनगा मतोग़. अद नाटेनगा, पूरा मोंडरोगम आतोग़ ओर्वोग़ मन्कल मतोग़. (अद्रमतोरिन यहुदिर कळ्‍वोग़तासिंदुर.) ओग़ येसुन ऊळतस्के, ओना मुनेह वासि, नेदगा कप मुळ्न्दिस, ओन इद्रम अर्जि कीतोग़: “बाबा, नीवा विचर मतेके, नाक सव्रे कीसि, नावा कळ्‍वोग़तुन तेंड पग़यकिन,” इतोग़. 13 इतस्के, “अह इतेके अले, नावा विचर मन्ह्‌ताये! निमा सव्रेम आम,” इनजोर येसु इतोग़. पया (यहुदिरा मोंडरोगमतोन इटवद नोमळता अडोतुन नोमवा,) येसु ओन कय आहच बोयतोग़. अस्के चट्‌नेन ओना मोंडरोगम मायता. 14 पया येसु ओन इद्रम उकुम ईतोग़ इतेके, “इके केंजा! इद पोल्‍लोतुन बोन्के बार वेहमा. इंजेके निमा कुदि अन्जि, बेस आतन इन्जि बूमयाह्‌क मात्रम तोहा. मोसानाङ अडोङ मतपु, मोंडरोगमता कळ्‍वोग़तुन तेंडनद मोक ईमु. सव्रेम आताह्‌कु मोक ईतोग़ इन्जि, बूमयाल सबेटोरिन वेहतनोग़, (अस्के नियगा मोंडरोगमता कळ्‍वोग़ मनो आयग़ा,)” इनजोरे मोंडरोगमतोन येसु इतोग़.✡ 15 निमा बोने वेहमा बहा इनजोर वेहचाय मति, येसुना पोल्‍लो मुनेतदिह्‌काय एक्‍वा पोकुर आसोर अता. अदिनेनाह्‌क येसुना पेग़्के-पेग़्के गोह्‌डिनाङ गोह्‌डिङ, ओनाङ केंजलाह ओसो सबे रीतिना बेमरतग्डाहि बेस आयलाह, ओनगा वांदुर. 16 मति देवुळतुन पार्तना कीयह्‌पा, तना वग़ोग़े, बोग़े इलवा जागातगा अन्जि, देवुळबाबाना संगे येसु वळ्ह्‌किंदोग़.

कय्क-काल्क वाग़तोनु येसु सव्रे कीस्तोग़

(मत्याल 9:2-8; मार्कल 2:3-12)

17 अद्रमे उंद दिया बाताल आता इतेके, येसु बोनाय लोतगा देवुळता पोल्‍लो काग़्हचोर मतोग़. ओनाङ केंजवालोरगा उय्तुर परुसिरा तुंगातोर ओसो यहुदिरा सास्त्रमगूरुर उदिस मतोर.† वेरु गालिल पटटाङ, यहुदा पटटाङ सबे नाह्‌कनाहि, अहे येरुसलेम सहरताहि, अगा वास मतोर. अद लोतगा येसु ओरिन काग़्हचोर मतोग़. अगा देवुळता लाव येसुसामिनगा मताह्‌कु, रोगमतोरिन बेस कींदोग़. 18 अचोटेन ऊळाट, अगा उय्तुर बोरो, कय्क-काल्क वाग़तोग़ ओर्वोग़ मन्कन, कटुल अग़्के ततोर. तचि वेनु येसु सव्रे कीयनोग़ इनजोर, लोता लोप्पा ओसि, येसुना मुनेह तासलाह ऊळिंदुर. 19 मति लोकुर अग़दुह्‌क तिळ्ह्‌प अरनाह निंदिस मतोर. ओन लोप्पा ओयलाह, वेरिह्‌क अग़ दोर्को. अग़ दोर्कवाह्‌कु, वेर पायरिनग्डाह लोता पोग़ोन वेसळतगा तग़्ङतोर. तग़्ङिस वेसळतुन कटुल पोदनाह, बेरा बूका कीतोर. अद बूकातग्डाहि, ओग़ तेदवोग़ मन्कन कटुल अग़्के, मुडा नडुमि येसुना मुनेह रेहतोर. 20 येसु ओरा विस्वसतुन ऊळिसि, ओग़ कय्क-काल्क वाग़तोनु, “अल पेका, नना नीवाङ कसुर्कना मापि कीय्ह्‌नन,” इद्रम इतोग़.

21 इतस्के सास्त्रमगूरुर ओसो परुसिर येसु इतदिन केंजिसि, वेर तमतमाये, “ऊळाट वेग़ मन्कल उगसे, देवुळतन इतपे बह पोग़यिह्‌तोग़! देवुळतुन विळ्सिस इतेके बोग़े पापमतुन मापि कीया पग़वोग़,” इनजोर विचर कीया बोटटोर. 22 ओरा पोटाताङ विचर्किन पुन्जि येसु इतोग़, “मीवा पोटाते नावा लोप्पा बाराह्‌क कुळ्सा वळ्ह्‌किह्‌निर रा? 23 वेग़ रोगमतोनु, ‘नीवाङ कसुर्कना मापि आता,’ इह इतेके अल्कोया? बार वेनु ‘तेदिस अन,’ इनदनद अल्कोया? 24 इंजेके नना माने-मन्कना नडुम पुटटोनन मन्जि, देवुळतेनाह नयगा इद बूमते पापमतुन मापि कीयनद अदिकर इंका मन्ह्‌ता इन्जि, मीक तोहतकन,” इतोग़.‡ इन्जि कय्क-काल्क वाग़तोग़ मन्कनु, “नना नीक वेहतलाह आतन, अले! तेदा! नीवा कटुल पोस लोन अन,” इतोग़. 25 इताहे ओग़ बेद कटुदगा अर्स मतोग़, अग्डाह सबेटोरा मुनेह पोर्क तेदिसि, देवुळतुन जोहर कीसोर, तना कटुल कांजिस लोन अतोग़. 26 अद लोतगा जमा आतोरु पका बामतोर, बामिसि सबेटोर देवुळतुन जोहर कीयलाह आतोर. ओसो ओर पका रेयिसि, “माट कोनि नेंड बामनद कबळ ऊळतल अयो!” इनजोर इतोर.

लेवि पेदिरतोग़ सिद्‌वा एनवानु येसु केयिह्‌तोग़

(मत्याल 9:9-13; मार्कल 2:14-17)

27 पया नाटेनाहि पेसनेके, सिद्‌वा एतना नाकातगा, सिद्‌वा एनवाल लेवि पेदिरतोनु येसु ऊळतोग़. ओनगा अन्जि, “नावाङ कग़यवानिन आयकिन दय!” इतोग़. 28 इतस्के लेवि तना नवकरतुन विळ्सिसि येसुना संगे अतोग़.§

29 पया लेवि येसुन ओसो ओना तोळतोरिन तना लोन केयतोग़, केयिसि ओरेनाह्‌क उंद बेरा कुळ्प ईतोग़. ओरा संगे वेल्‍लाटोर लोकुर, सिद्‌वा एनवालोर ओसो दुस्रोर, उदिस गाटो तिनजोर मतोर. 30 तिनदनदिन ऊळिसि, “मीट एग़्ङ वानाहि, सिद्‌वा एनवालोर, पाप्यहलोर, इद्रमतोरा संगे उदिस, बह तिनदना-उनडना कीयलाह आतिर रा?” * इनजोर परुसिर ओसो तमा सास्त्रमगूरुर, येसुनाङ कग़यवालोरगा वासि, कट्ला कीतोर. 31 ओरा वळ्ह्‌कनदिन केंजिसि, येसु ओरिन इद्रम इतोग़, “रोगमलेवोरु डाक्‍टरनके अनोर, मति रोगम मतोरे तमा दुकतुन पोहतलाह दास्तोर, पुनविरा? 32 अद्रमलेह्‌काने माट नेह्‌नोरोम इनवालोरिन आयो, मति पापिरिन, तमा पापमतुन विळ्सिसि नयके वाटु, इनजोरे केयलाह नना वातन,” इतोग़.

उपसता लोप्पा ताल्ह्‌कमुळ

(मत्याल 9:14-17; मार्कल 2:18-22)

33 पया अगा मतोर बोरो येसुन इद्रम ताल्ह्‌कलाह आतोर, “योहननाङ कग़यवालोर ऊक-ऊके उपस कीसोर पार्तना कीस्तोर. ओसो परुसिराङ कग़यवालोर वने अद्रमे कीस्तोर. नीवाङ कग़यवालोर बारा, ऊक-ऊके तिनदना-उनडना कीसोरेन मन्ह्‌तोर, इद बहु?” इतोर. 34 अदिन केंजिसि, “मर्मिनस्के मर्म-पेकाल मनदह्‌पा, ओना गोततोरिन मीट उपस तासकिरा? 35 मति बेस्के कोटुलतोर वासि, मर्मपेकान ओरग्डाहि एग़्‍पिह कीसि पोस ओयनुर, इद्रमता वेला वायग़ा,† अद तूकने ओर दुकम आसि तिनोर आयनुर. (अद्रमलेह्‌का नना वेरा संगे मनदह्‌पा, नावाङ कग़यवालोर उपस केवोर,)” इन्जि येसु ओरिन इतोग़.

36 (इतापया ओरिह्‌क ओसो पुन्पिह कीयनाङ पीटोनेइद्रम वेहतोग़.) “इदिन केंजाटु, पाळ्ना गेंदेता अग़ता बूकातगा मेतलाहि, पूना गेंदेतुन रीचिसि ताना तुक्ळेतुन बोग़े ओल्सोग़. ओल्सतेके पूना गेंदे वने करब आस्ता, ओसो अद पूना गेंदेतुक्ळा पाळ्ना गेंदेतगा बेस ओप्पो. 37 अद्रमे ओयवदु पूना अंगुर जोमातुन पाळ्ना तोलाजोर्काते बोग़े एन्दोग़. एन्दतेक इसि, मिङतद जोमा ओयिसि बोल्गिह्‌ता, जोर्का इंका ओसो आङिसि अग़यह्‌ता, अग़तापया जोमा पूरा वाङिह्‌ता. ओसो जोर्का वने बूळेम आस्ता.‡ 38 अदिनेनाह्‌क मिङतद अंगुर जोमातुन, पूना तोलाजोर्कातगान वळयना, पूना तोलाजोर्का आङतेके अग़वो आयग़ा. 39 बोग़े मन्कल पाळ्ना अंगुर जोमातुन उटापया, ओन्क पूना अंगुर जोमा विचरे वावो. ओग़ पाळ्नातुने बेसु इन्ह्‌तोग़,” इनजोर वेहतोग़. (नना पूनाङ-पूनाङ पोल्‍लोङ काग़्हतह्‌नन, अविस्कनगा पाळ्ना रिवजताङ पोल्‍लोङ काल्ह्‌पनायो इन्जि, येसु इव पुन्पिह कीयनाङ पीटोङ वेहतोग़.)

6

वारमता पोल्वादियाता लोप्पा कट्ला

(मत्याल 12:1-8; मार्कल 2:23-28)

1 उंद देबा इद्रम आता इतेके, येसु वारमता पोल्वादियाते गोह्‌क अय्स मतव, बोराङो पोलह्‌कना नडुमतुह्‌क अनजोर मतोग़. दायह्‌पा येसुनाङ कग़यवालोर गोह्‌कनाङ एन्किन ऊचिसि, पोलेतुन तेंडलाहि कय्कने तुर्स्किसि पेनेह्‌क तिंदुर. 2 तेन ऊळिसि अगा मतोर उय्तुर परुसिर येसुन इतोर, “पोल्वादियाते बेदे कबळ कीयलाह पोलो, तान मीट बह नोमविर?” इनजोर ओरिन कट्ला कीतोर. 3 अस्के येसु इद्रम इतोग़, “मुनेटा कालमते दाविद राजाल तनाङ ऐंगेटोर बार, कग़्व वसतस्के बह कीतोर, इद पोल्‍लोतुन मीट देवुळता सास्त्रमते बेस्केन अर्वविरा? 4 ओरु देवुळता रावुळतगा बह अतोर; अगा देवुळतुह्‌क वाटटाङ बेव आरिङ बूमयालोरिन विळ्सिस, दुस्रोरिह्‌क तिनदलाह पोलोङ आंदुङ;✡ पोलवेकाय, अवे आरिन बूमयालोर दाविदिह्‌क ईतोर,✡ ओग़ पया तनाङ ऐंगेटोरिह्‌क तूसिसीतोग़. (अस्के देवुळि दाविद राजानु तपतिन इनो अले,)”✡ इतोग़. 5 ओरिन ओसो इतोग़, “नना माने-मन्कना नडुम पुटटोनन मन्जि, पोल्वादियाते पोलनदिन, पोलवदिन वेहतनद अदिकर नाक मन्ह्‌ता,” इनजोर इतोग़.

वाग़ता कयदोन येसु सव्रे कीस्तोग़

(मत्याल 12:9-14; मार्कल 3:1-6)

6 अद्रमे ओसो उंद देबा, येसु पोल्वादियाते यहुदिरा उंद पार्तनाता लोन अन्जि, काग़्हतलाह आतोग़. अगा ओर्वोग़ वाग़ता कयदोग़ मतोग़. 7 अद लोतगा उय्तुर सास्त्रमगूरुर ओसो परुसिर, पोल्वादियाते ओग़ मन्कना कयदुन येसु सव्रे कीस्तोग़ा, बार केवोग़ा, इनजोर ऊळसोर मंदुर. (सव्रे कीतोग़ इतेके, माट पोल्वादियाते येसुना कबळ कीयनद तप तोहतकोम इनजोर इंदुर.)*✡ 8 मति येसु मात्रम ओरा पोटालोप्पाडाङ पोल्‍लोन पुतोग़. पुन्जि ओग़ वाग़ता कयदोनु, “नडुम वास निल्म!” इतोग़, इतस्के ओग़ तेदिस नडुम नितोग़. 9 ओग़ मन्कल तेदतस्के, येसु अगा मतोरिन इतोग़, “नना उंद पोल्‍लो मीक ताल्ह्‌किह्‌नन, पोल्वादियाते बाताल पोलिह्‌ता? बेसता कबळ कीयनदा, बार लाग्वा कबळ कीयनदु? जीवातुन पिसिह कीयनदा, बार बूळे कीयनदु? वेहाट!” इतोग़. 10 येसु सबेटोरक्‍के ऊळतोग़, मति बोग़े बह वळ्ह्‌कोग़. वळ्ह्‌कवाह्‌कु वाग़ता कयदोन इतोग़, “नीवा कय आहा!” इताहे ओग़ तना कयदुन आहतोग़. आहतस्के ओना कय पूरा सव्रेम आता. 11 मति सास्त्रमगूरुर ओसो परुसिर पका ओङ आसि, पलत पेसिस, येसुन बह कीस हव्ककल इनजोर, तमतमाय वळ्ह्‌किंदुर.

येसुनाङ बारा बळयिर

(मत्याल 10:2-4; मार्कल 3:16-19)

12 पया उंद दिया पार्तना कीयलाह, येसु उंद गुड्रातगा अतोग़. अन्जि नग़्का पिळ्‍विळ देवुळतुन पार्तना कीतोग़. 13 पंङवियतस्के कग़यवालोर सबेटोरिन तनगा केयतोग़. केयिसि ओरग्डाह बारा मन्कलोरिन आचतोग़, आचिसि ओरिन तनाङ बळयिर इनजोर पेदिर तासतोग़. 14 ओर बारा मन्कलोराङ पेदिर्क इह मन्ह्‌ताङ: सिमोन (वेन पत्रु इनजोर, येसु दुस्रा पेदिर तासिस मतोग़),✡ सिमोनना तमोग़ आंद्रेयाल, जेबेदिनाङ मग़्कु याकुब ओसो योहन वेर तमोग़ इर्वुर, पिलिप, बार्तोलोम, 15 मत्याल (सिद्‌वा एनवाल लेवि, ओन मत्याल वने इंदुर), तोमाल, अल्पुना मग़ि याकुब, सिमोन (वेग़ रोम सर्करता अडम पार्टितोग़ मतोग़). 16 तदु इनवाल यहुदाल,† ओसो यहुदा इस्केर्योत (वेग़े आक्रिते येसुन कोंटेतोरा कयदे पोसीतोग़).✡

येसु रोगह्‌लोरिन सव्रे कीस्तोग़

17 पया येसु ओरा संगे गुड्रापोग़ोटाहि रेगिसि, गुड्राकचुदा पलातगा नितोग़. अगा ओनाङ कग़यवालोर वेल्‍लाटोरे मतोर. ओसो येरुसलेम सहरताहि, यहुदिरा बूमताङ दुस्राङ नाह्‌कनाहि, सम्दुरकचुदा सोर-सिदोन एरियाताहि,✡ वेल्‍लाटोर लोकुर ओनगा जमा आस मतोर. 18 जमा आतोरग्डाहि उय्तुर ओग़ वेहतनाङ पोल्‍लोङ केंजलाह वास मतोर. उय्तुर बार तमाङ रोगह्‌कनग्डाह सव्रेम आयलाहि वास मतोर. देयह्‌क पोस मतोर वने वासि सव्रेम आंदुर. 19 देवुळताहि सव्रे कीयनद लाव येसुनगा मताह्‌कु, ओग़ सबेटोरिन सव्रे कीसोर मतोग़. अदिनेनाह्‌क सबेटोर ओन बोयलाह ऊळिंदुर.

देय्वातोर बोरु, देय्वालेवोर बोरु

20 पया येसु तनाङ कग़यवालोरिन ऊळिस इद्रम इतोग़,

“बोर लेवोरिर मह्‌निर, मीट देवुळता देय्वातोरिर.

देवुळबाबाल मियद्रमतोरिह्‌के राजाल आस्तोग़.✡

21 बोर इंजेक कग़्विह्‌क तिपलते मह्‌निर, मीट देवुळता देय्वातोरिर.

देवुळि मीक पंजिह कीयग़ा.✡

बोर इंजेके अळसोर कनिर पोहतह्‌निर, मीट देवुळता देय्वातोरिर.

पेग़्के मीट गिर्दाते कवयकिर.✡

22 “माने-मन्कना नडुम पुटटोनाङ मीट कग़यवालोरिर मनाह्‌कु, लोकुर मीकु कोंटे कीयनुर, मीकु पूंडिस ईयनुर, मीकु पास्कनुर, मीक लागोर इनजोर मीवा कदर रेहतनुर, अस्के मीट देवुळता देय्वातोरिर.✡ 23 बोर मीवा विरुद मन्ह्‌तोर, वेराङ तादोर-बाबोर वने अद्रमलेह्‌काने मुनेतोर देवुळता सेतेम कबुरतोरिन तिपल कीतोर, इदिन सीता कीम्ह्‌टु. केंजाट, ओर कबुरतोरा लेह्‌का, मीक वने देवुळदीपते बेरा इनम दोर्कग़ा. अदिह्‌क मीक तिपल कीयनस्के, मीट गिर्दाते एंदना-पाग़ना कीम्ह्‌टु,”✡ इनजोर इतोग़.

24 येसु ओसो इद्रम इतोग़, “ए मता मन्कलोरिर! मीट देवुळता देय्वालेवोरिर! बाराह्‌क इतेके इद बूमतगा मीवा मालसोमता सुकम, अचोने मीक दोर्कग़ा!✡ 25 इंजेके तिंड-बंड मनवालोरिर! मीट देवुळता देय्वालेवोरिर, पेग़्के मीट कग़्वते मनदकिर. इंजेके कवयलाह आतोरिर! मीट देवुळता देय्वालेवोरिर, पेग़्के मीट आलिह कीस अळयकिर.✡ 26 इंजेके सबेटोरा कदर दोर्किह केवालोरिर! मीट देवुळता देय्वालेवोरिर. बोर मीक कदर ईस्तोर, वेराङ तादोर-बाबोर वने मुनेतोर जोल कबुरतोरिह्‌क अद्रमे कदर ईंदुर. (वेर जोल कबुरतोरा लेह्‌का, मीक वने सिक्सा दोर्कग़ा.)✡

कोटुलतोरिन जीवा कीयना

27 “इंजेके नावा पोल्‍लोतुन केंजिस ताकवालोरिर, मीक नना बाताल वेहतह्‌नन, बेस केंजाटु. मीवा विरुदतोरिन जीवा कीम्ह्‌टु. मीक कोटुल केवालोरिन बेस ऊळाटु. 28 बोर मीकु सरप ईस्तोर, ओर बेस पिसिर इनजोर, देवुळतुन कोळ्‍व कीसोर ताल्ह्‌काटु. बोर मीकु तिपल कीस्तोर, ओरेनाह्‌क देवुळतुन पार्तना कीम्ह्‌टु.✡ 29 बोग़ाय नीवा उंद बुकातुन चापुळ ईतेके, दुस्रा बुकातुन वने चापुळ ईयलाह मुनेह कीमु. ओसो बोग़ाय अग़-ओङते निमा पोग़ोट्क केग़तद कोटजगातुन तेंडिस ओतेके, ओन्क नीवा आङतुन वने ओयलाह ईमु. 30 बोग़ाय नीक बातालाय ताल्ह्‌कतेके, ओन्क अद ईमु. ओसो बोग़ाय नीवा मालसोमतुन ओतेके, नावा नाक मल्हच ईम इनजोर ताल्ह्‌कमा.✡ 31 लोकुर मीवा संगे बेद्रम ताकना इन्जि मीवा विचर मन्ह्‌ता, अद्रमे मीट ओरा संगे ताकाटु.✡

32 “बोर मीक जीवा कीस्तोर, सिरप ओरिने मीट जीवा कीतिर इतेके, मीक देवुळि बाताल पाय्दा ईयग़ा? देवुळतुन पुनवोर पापिर वने अहे कीस्तोरा, केवोरा?✡ 33 अद्रमे मीक बेस ऊळवालोरिह्‌के मीट बेसताङ कबस्क कीस ईतेके, तानेनाह्‌क वने देवुळि मीक बाताल पाय्दा ईयग़ा? देवुळतुन पुनवोर पापिर वने अहे कीस्तोरा, केवोर? 34 मीटु करा ईयनस्के, ओसोवने मल्हच एवालोरिह्‌के करा ईतेके, तानेनाह्‌क देवुळि मीक बाताल पाय्दा ईयग़ा?✡ देवुळतुन पुनवोर पापिर वने तमा ईतद करा, पूरा मल्स दोर्कग़ा इनजोर पुन्जि, ओर्विह्‌क-ओर्वोग़ करा ईस्तोर. 35 अद्रम केवा, मीवा विरुदतोरिन वने जीवा कीम्ह्‌टु, ओरिह्‌क बेसताङ कबस्क कीसीम्ह्‌टु. ओसो मल्स दोर्कग़ा इनजोर, सीता केवालेवा करा ईम्ह्‌टु. अस्के देवुळि मीकु बेरा इनम ईयग़ा, मीटु सबेट्काय बेरा देवुळताङ मग़्क-मयास्‍क आयकिर. बाराह्‌क इतेके देवुळता सीता केवोरा ओसो लाग्वोरा पोग़ोन वने, देवुळि गूनम तोहतह्‌ता. 36 बेद्रम मीवा देवुळबाबाल लोकुरिन दया कीस्तोग़, अद्रम मीट वने दया केवालोरिर आम्ह्‌टु.✡

दुस्रोरा तप तोहतना आयो

(मत्याल 7:1-5)

37 “दुस्रोरा तप तोहमाटु, तोहतिर इतेके देवुळ वने मीवा तप तोहतग़ा.✡ दुस्रोनु कसुरतोनिन इनजोर इनमाटु, इनवेके देवुळि मीक वने कसुरतोरिर इनो आयग़ा. दुस्रोरिन मापि कीम्ह्‌टु, कीतेके देवुळि मीक वने मापि कीयग़ा.✡ 38 दुस्रोरा गर्ज मतेके, ओरिह्‌क चिव्टम आयवालेवा ईम्ह्‌टु, ईतेके देवुळि मीक वने ईयग़ा. बेसतल बुदतोर साव्कर्क, गोट्‍टातुन निहच कोग़िस-कोग़िसि, नेल पोवनाह मेल्हचि, मीवा जोर्कातगा वळयनुर, अद्रमलेह्‌का मीक ईयग़ा. अहे बेद गोट्‍टाते मीट दुस्रोरिह्‌क कहच ईय्ह्‌निर, अदे गोट्‍टाते देवुळि मीक कहच ईयग़ा,”✡ इनजोर इतोग़.

39 ओसो येसु इद्रमता पुन्पिह कीयनद पीटो वेहतोग़, “बोग़ाय गुडि, दुस्रोग़ गुडिन अग़ तोहचीया पग़यह्‌तोग़ा? बह वेर इर्वुर आसि बोंदातगा अरवोर आयनुरा?✡ 40 बोग़ाय कग़यवाल तना गूरुह्‌क वीळिस बेस्केन बेरोग़ आयोग़, पुनविर?✡ मति गूरुनाङ पूरा कग़यिसि, ओग़ कग़यवाल गूरुना लेह्‌कान आस्तोग़.

41 “निमा नीवा कोंडाते मनदनद इळ्पेलेह्‌काडा बेरा तपतुन सीता केवा, नीवा गोतयाना कोंडाता पोडलेह्‌काडा इचीटा तपतुन बाराह्‌क ऊळिह्‌निन? 42 आपुना कोंडाता बेरा इळ्पेतुन ऊळवा, नीवा कोंडाता पोडि नाक तेंडलाह ईम इन्जि, निमा नीवा गोतयान बह इनदा पग़यकिन? एय सोङ केवानिन! मुने निमा नीवा कोंडाता इळ्पेतुन तेंडा. ताना पया नीवा गोतयाना कोंडाता पोडि तेंडलाह, बेस ऊळ पग़यकिन.

मन्कना बुदि बेद्रम, ओना कीयनद कबळ अद्रम

43-44 “सबे मराङ तमाङ कायानग्डाहे पुनदा वास्ताङ. बेदे बेसतल मरा लाग्वाङ कायाङ आदो. अहे करबता मरा बेसताङ कायाङ आदो. लोकुर कोयेना जपताहि तोया पंडिङ कोयोर. अहे लिंगुळ आपाना जपताहि रेंगाबेद्रिङ कोयोर.✡ 45 बेसतोग़ मन्कल तना पोटाताहि बेसताङ पोल्‍लोङ पेसिह कीस्तोग़. अद्रमे लाग्वोग़ मन्कल तना पोटाताहि लाग्वाङ पोल्‍लोङ पेसिह कीस्तोग़. बाराह्‌क इतेके मन्कना पोटातगा मुनेताहि बेव पोल्‍लोङ निंदिस मन्ह्‌ताङ, अवे पोल्‍लोङ ओना तोडटाहि पेसिह्‌ताङ.✡

रेंड रीतिनाङ लोह्‌क

(मत्याल 7:24-27)

46 “नना वेहतनव पोल्‍लोन केंजविर इतेके, नाक बाराह्‌क ‘सामि, सामि’ इह्‌निर?✡ 47 बोग़ नयगा वासि, नावाङ इव पोल्‍लोङ केंजिसि, अहे ताकिह्‌तोग़, ओग़ मन्कल बेद्रमतोग़ आंदोग़, इदिन नना मीक वेहतह्‌नन, केंजाटु. 48 ओग़ मन्कल बेद्रमतोग़ इतेके, तना लोन दोहतह्‌पा, पर्पा जागातगा वेल्‍लाह नालिङ तर्विसि, पाय्वाङ दोहचि लोन तेहतोग़. तेहतापया उड्रा वाता, ओसो एताङ लच्काङ वने वासि, लोतुन दल्गताङ, तेला मति अद लोन मुटो. बाराह्‌क इतेके, तानाङ पाय्वाङ पर्पा जागाते दोहतव मताङ. 49 मति बोग़ नावा पोल्‍लोतुन केंजिसि, अह ताकोग़, ओग़ इद्रमतोग़ मन्कल आंदोग़ इतेके, तना लोन दोहतह्‌पा, पाय्वाङ दोहवाये, ओरेहे तोळ्योतगा लोन तेहतोग़. तेहतापया उड्रा वासि लोतुन दल्गता, अस्के अद लोन मुटिस, पूराय बूळेम आता,” इनजोर येसु अगा जमा आतोरिन इतोग़.✡

7

रोम सर्करता सीपय्कना दरोगाना विस्वस

(मत्याल 8:5-13)

1 येसु लोकुरिन वेहतना मतव पूरा पोल्‍लोन वेहतापया, कापेर्नाग़ मल्स अतोग़. 2 अद नाटेनगा ओर्वोग़ दुस्रा जाततोग़ सीपय्कना दरोगाल मतोग़. ओना साकुर केवाल ओर्वोग़ ओर्युलतोग़ मतोग़. वेग़ साय्बाल ओन पका जीवा कींदोग़. उंद दिया बाताल आता इतेके, ओग़ ओर्युलतोग़ दुक अर्सि, डोलनाह आस मतोग़. 3 अस्के ओग़ साय्बाल येसुना लोप्पा केंजतोग़, केंजतस्के उय्तुर यहुदि पेदल्कना संगे, “येसु नावा लोन वासि, नावा ओर्युलतोन सव्रे कीयेग़,” इनजोर ओनगा कबुर लोहतोग़. 4 ओर पेदल्क येसुनगा वासि, गोंडगोंड आसोर, इद्रम अर्जि कीतोर इतेके, “ओग़ दरोगान साय्ता कीम गूरु, ओग़ बेसतोग़ मन्कल आंदोग़. 5 मावोर यहुदिरिन जीवा कीस्तोग़. ओग़े मावा जाततोरेनाह्‌क पार्तनाता लोन वने पंडटोग़. अदिनेनाह्‌क ओना ओर्युलतोन सव्रे कीसीम गूरु,” इनजोर इतोर.

6 इतस्के येसु ओरा संगे दायलाह पेसतोग़. अनेक-अनेक ओना लोन एरे-एरे एवनेके, ओग़ साय्बाल तना गोततोरिन येसुनगा इद्रम कबुर लोहतोग़: “ए गूरु, निमा तिपल आयमा! निमा नावा लोनलोप्पा वायना इन्जि, नना लायक इलेन.* 7-8 ओसो नना नियगा वायना, इचोन वने लायक इलेन. नना वने ओर्विना कय इळ्न मन्जि कबळ केवानन आंदन, नावा कय इळ्न वने उय्तुर सीपय्क मन्ह्‌तोर. नना बोनाय ‘अन!’ इनजोर वेहतेके ओग़ दास्तोग़, दुस्रोन ‘वाय!’ इनजोर केयतेके ओग़ वास्तोग़. अहे नावा साकुर केवानु ‘इद कीम, रा!’ इनजोर वेहतेके, अद कबळतुन ओग़ कीस्तोग़े. (अद्रमे इद रोगमता पोग़ोन वने नीवा अदिकर मन्ह्‌ता,) अदिनेनाह्‌क निमा मात्रम अग्डाहे उंद पोल्‍लो वळ्ह्‌कतिन इतेके, नावा ओर्युलतोग़ सव्रेम आयनोग़,” इनजोर कबुर लोहतोग़.

9 इद पोल्‍लोतुन केंजिसि, येसु पकाय बामतोग़. अस्के पेग़्के मिळ्न्दिस तना पयाह वावालोर मुडुन इतोग़, “इके केंजाट, नना वेहतह्‌नन, इचोटा बेरा विस्वस नाकु मावोर इस्रयेलतोर यहुदि जाततोरगा, बोनगान बह दिसो!”† इनजोर इतोग़.

10 पया साय्बाना गोततोर लोन मल्स अतोर, अस्के ओग़ ओर्युलतोग़ पूराय सव्रेम आतदिन ऊळतोर.

डोलतोग़ पेकानु येसु तेग़्किह कीस्तोग़

11 पया येसु नायिन इनदनद नाग़ अतोग़. ओना संगे ओनाङ कग़यवालोर ओसो वेल्‍लाटोरे लोकुर वने अतोर. 12 येसु अद नाटेनगा ओळियनद अग़दगा एरे एव्स मतोग़. अचोटेने ओर्वोग़ हातोना सेत्तातुन गति कीयलाह, नाटेनोर कांजिस ओसोर मतोर. वेग़ हातोग़ लेयोग़ मन्कना तलोग़ रांडे आंचाह्‌कु, वेग़ वग़ोग़े मग़ि मतोग़. नाटेनोर वेल्‍लाटोर ताना संगे अनजोर मतोर. 13 अद आंचान ऊळिसि, येसुसामिह्‌क पका मान वसता. अदिनेनाह्‌क तानु, “निमा अळमा बायि!” इनजोर इतोग़. 14 इतापया, अन्जि सेत्ताता डोह्‌लातुन बोयतोग़, बोयतस्के कांजिस ओयवालोर अगान रोमतोर.‡ अस्के येसु हातोन इतोग़, “पेका! तेदा!” 15 इतस्के ओग़ हातोग़ मन्कल जीवा अर्सि, वळ्ह्‌क बोटटोग़. पया येसु ओग़ मन्कन तलिनगा ओस ईतोग़. 16 अस्के अगा ऊळतोर सबेटोर पका रेयतोर. रेयिस इद्रम इतोर, “देवुळि तना मन्कलोरिन तोळ ईयलाहि वाता रा! तना कबुरतोग़ पका बेरोग़ मन्कन मयगा लोहता,” इनजोर देवुळतुन जोहर कीतोर. 17 पया येसुना इद पोल्‍लो पूरा यहुदिरा बूमते, ओसो ताना सर्ने मनदनव नाह्‌कने, आबुर आता.

योहन तनाङ कग़यवालोरिन येसुनगा लोहतह्‌तोग़

(मत्याल 11:2-6)

18-19 आबुर आतस्के, एग़ मीहवाल योहननाङ कग़यवालोर इव पूरा केंजतव पोल्‍लोन, जेलतगा अन्जि योहनिह्‌क वेहतोर. वेहतस्के ओग़ इर्वुर कग़यवालोरिन केयिसि, ओरिन येसुसामिनगा इद्रम ताल्ह्‌कलाह लोहतोग़ इतेके, “बोग़ देवुळ लोहवाल पिसिह केवाल राजाल वावाल मतोग़, ओग़ बह निमानेया? बार माटु दुस्रोना अग़ ऊळकोमा?” इनजोर येसुनगा लोहतोग़. 20 वेर कग़यवालोर येसुनगा वासि इद्रम इतोर, “गूरु, देवुळता पेदिरते एग़ मीहवाल योहन, ‘बोग़ देवुळ लोहवाल पिसिह केवाल राजाल वावाल मतोग़, ओग़ बह निमानेया? बार माटु दुस्रोना अग़ ऊळकोमा?’ इनजोर, माक नियगा ताल्ह्‌कलाह लोहतोग़,” इनजोर इतोर.

21 इतस्के येसु अगा मतोर वेल्‍लाटोर दुकतोरिन सव्रे कीतोग़, मुर्तिय तेद पुनवोरिन, देयह्‌क पोस मतोरिन, सव्रे कीतोग़; ओसो वेल्‍लाटोर तोववोरिन तोवनाह कीतोग़. 22 अह कीसि ओरिन इतोग़, “इंजेके मीट बाताङ केंजतिर, ऊळतिर, अविस्किन मल्स अन्जि योहनिह्‌क वेहाट: नाक देवुळ ईतद लावते, गुडिर तोवयलाह आतोर,✡ कूटालोर ताकलाह आतोर, मोंडरोगमतोर सव्रेम आस्तोर, एव्डालोर वेनदलाह आतोर, हातोर बार तेग़्किह्‌तोर, गरिबतोरिह्‌क बेसता कबुर केंजलाह दोर्किह्‌ता.✡ 23 इव सबेटविन ऊळिसि, नना देवुळ लोहतोग़ पिसिह केवानन आंदन इन्जि, बोर उन्क-मन्क आयोर, ओर देय्वातोरु,” इनजोर वेहतोग़.

येसु योहनना लोप्पा लोकुरिन वेहतह्‌तोग़

(मत्याल 11:7-19)

24 पया योहननाङ कग़यवालोर अग्डाहि पेसिस अतोर. अस्के येसु मुडोरा संगे योहनना लोप्पा वेहता बोटटोग़, “पेळ्ह्‌कल बूमते मीटु योहननाङ केंजलाह अतिर, अस्के बेद्रमता मन्कन ऊळलाह अन्जि? वळ्यते विग़्कु-वग़्कु आयनद काग़रोंडालेह्‌का तना पोल्‍लोतुन मिळ्हच-मिळ्हच वेहवान ऊळलाह अन्जिया? 25 बार रेसेम गेंदेङ उहतोग़ मन्कन ऊळलाह अन्जिया? केंजाटु, रेसेम गेंदेङ उहतोर मन्कलोर, सबे रीतिना मालसोम मनवालोर, पेळ्ह्‌कल बूमतगा मनोर, ओर राजमिदेनगा मन्ह्‌तोर. 26 मति मीट बाताल ऊळलाह अन्ज मतिर, वेहाट? देवुळता कबुरतोन ऊळलाह, आयोया? मीक नना वेहतह्‌नन, मुनेतोर देवुळता कबुरतोरा सेवातुह्‌क वीळिस, योहनना सेवा मता, अद्रमतोने मीट ऊळलाह अन्जि. 27 ओनाय लोप्पा देवुळि मुने तना लोहवाल पिसिह केवान वेहच मता,

‘ऊळा, नना नावा बळयिन नीवा मुने लोहतह्‌नन,

निमा लोकुरा जीवातगा वायना इन्जि, नीवा अग़दुन ओग़ तीर्ह्‌कनोग़.’ ✡

इनजोर देवुळता सास्त्रमते रासतद मन्ह्‌ता. (ओग़ बळयि इतेके योहनिये.) 28 इह केंजाट, नना मीकु वेहतह्‌नन, देवुळताङ पाळ्नाङ अडोने ताकवालोरगा, देवुळता पेदिरते एग़ मीहवाल योहनिह्‌काय वीळिस, बोग़े बेरोग़ पुटोग़ आसि. मतिंगा बोरगा देवुळ राजेम कीस्ता, ओरग्डाहि सबेटोरिह्‌क उड्लोग़ वने योहनिह्‌काय बेरोग़!” इनजोर वेहतोग़. 29 (अगा मतोर वेल्‍लाटोर येसु वेहतद पोल्‍लोतुन केंजतोर. केंजिसि देवुळता अग़दुन सेतेमता अग़ि इतोर, लोकुर कोंटे केवालोरु सिद्‌वा एनवालोर इंका अहे इतोर. वेर सबेटोरिन योहन मुनेन देवुळता पेदिरते एग़ मीहच मतोग़. 30 मति परुसिर ओसो सास्त्रमगूरुर बार, योहन देवुळता पेदिरते एग़ मीहतह्‌पा मीवालेवा, देवुळि तम्क तोहतद अग़दे ताकोर.)

31-32 ओसोवन येसु इद्रम इतोग़, “(मीट योहननाङ केंजवोरिर, नावाङ इंका केंजवोरिर,) मीट बातोरिर इनदना, इके केंजाट. मीट बजरतगा कग़्सलाह उदवालोर पेकोरा लेह्‌काडोरिर! ओर पेकोर तमाङ गोतयालोरिन केयसोर इन्ह्‌तोर,

‘मीक इनजोर माट हामुर रेगाताङ पाटाङ ओतोम,

तेला मति मीट अलो देवन इनजोरे, अळसोरे अर्युल पायविर.

पया माटु तुर्स्कने रेला पाटाता रेगा ऊरतोम

तेला मति मीट एंदविर.’

33 “अद्रमलेह्‌काने एग़ मीहवाल योहन पापेन तिंदोग़, अंगुर जोमा उनोग़,✡ अदिह्‌क इसि, ‘ओनगा देयम मन्ह्‌ता,’ इद्रम मीट ओन इह्‌निर. 34 मति माने-मन्कना नडुम पुटटोनन बेस तिनजोर-उनजोर वाताह्‌क इसि, ‘ओन ऊळाट, ओग़ उळ्बे, ओचे, सिद्‌वा एनवालोरा, पाप्यहलोरा गोतयाल!’ इद्रम मीट नाक इह्‌निर. (बजरते मनवालोर वेर गळ्स पेकोरा लेह्‌काने, योहन अह मताह्‌कु वने मीक अरवोये, नना इह मताह्‌क वने मीक अरवोये.) 35 मति बोर देवुळता बुदते ताकिह्‌तोर, ओराङ कबस्क सेतेम दिसनुङ,” इनजोर इतोग़.

उंद आंचाना पापमतुन येसु मापि कीस्तोग़

36 पया उंद दिया सिमोन इनवाल परुसि मन्कल, येसुन तना लोन जावा उनडलाह केयतोग़. अस्के येसु ओना लोन अन्जि, जावा उनडलाह उदतोग़. 37 अचोटेने बह आता इतेके, अद नाटे ओर्वोग़ परुसिना लोतगा येसु जावा उनडलाह वातोग़ इनजोर, उंद सिंड्रि आंचाह्‌क एर्का आता. अस्के अदु उंद बंडा-तीसाते अतर्नेय पोस अगा वाता. 38 वासि येसुना पेग़्के ओनाङ काल्कनगा उदिसि, अळसोरे तनाङ कनिर्कने येसुनाङ काल्किन नाहता.§ नाहचि तनाङ केल्कने ओनाङ काल्किन उम्चिंदु. पया ओनाङ काल्किन लोंडसोरे, अद अतर्नेयदुन ओनाङ काल्कनगा वळन्दु. 39 येसुन केयिस मतोग़ परुसि, अद आंचाळ अद्रम कीतदिन ऊळिसि, तनतनाय इद्रम विचर कीतोग़, “इद इतेके सिंड्रि आंचाळि! वेग़ मन्कल निटम देवुळता कबुरतोग़ मतेके, तन्क बोयनद आंचाळ बेद्रमता इनजोर पुनेग़, पुन्जि इद्रम कळ्‍वोग़ आयोग़ आवेग़,” इद्रम विचर कीतोग़.

40 अस्के येसु ओना पोटालोप्पाडा विचरतुन पुन्जि ओन इतोग़, “ए सिमोन, नीक उंद पोल्‍लो ताल्ह्‌किह्‌नन,” इतस्के ओग़ इतोग़, “बाताल पोल्‍लो गूरु?” 41 अस्के येसु इद पीटो वेहतोग़: “ओर्वोग़ साव्करनग्डाहि इर्वुर मन्कलोर करा तेंडिस मतोर. ओर्वोग़ एयुङ नूह्‌क वेंडटाङ बंडिङ, ओसो दुस्रोग़ बार पनस वेंडटाङ बंडिङ.* 42 मति ओर इर्वुर आसि कोताङ मल्हच ईया पग़वोर, पग़वाह्‌कु वेग़ मन्कल ओर इर्वुरास करातुन मापि कीसीतोग़. अले! इंजेके ओर इर्वुरग्डाहि, बोग़ मन्कल करा ईस मतोन पका जीवा कीयनोग़, वेहा?” इनजोर ताल्ह्‌कतोग़. 43 अस्के सिमोन इतोग़, “बोना वेल्‍ला करा मापि आता, ओग़े पका जीवा कीयनोग़ बहे,” इतोग़. इतस्के येसु ओन “निमा बराबर वेहतिन,” इतोग़.

44 ओसो येसु अद आंचानके मिळ्न्दिसि, सिमोनिन इतोग़. “सिमोन! इद आंचान ऊळा. नीवाय लोन नना तिनदलाह वातन, मति नावाङ काल्क नोग़यलाह एग़ तता वेहविन,† इद बार तनाङ कनिर्कने नावाङ काल्किन नाहचि, केल्कने उम्चता. 45 निमा इतेक नाक लोंडिस मन्जि जोहर केविन, इद बार नना लोप्पा ओळियतस्केडाह नावाङ काल्किन लोंडसोर मन्ह्‌ता. 46 नावा तलातगा नेय ओकिस नाक मान एविन, इद बार नावाङ काल्कनगा वेल्‍ला दाराता अतर्नेय ओकता. 47 अदिनेनाह्‌क नना नीक वेहतह्‌नन, इद आंचाना वेल्‍ला पापमता मापि आताह्‌कु, इद पका जीवा कीस्ता. मति बोना उचुने पापमता मापि आस्ता, ओग़ उचुने जीवा कीस्तोग़,” इनजोर वेहतोग़.

48 पया येसु तान इतोग़, “नीवा पापि कबस्कना मापि कीसीतन.” 49 इतस्के ओना संगे जावा उनडलाह उदिस मतोरु, “वेग़ बेद्रमतोग़ मन्कल, देवुळतन इतपे पापमतुन मापि कीस्तोग़!” इनजोर बोनाङ ओग़े विचर कींदुर. 50 पया येसु अद आंचान इतोग़, “नाक विस्वस कीताह्‌के, देवुळि नीक पापमताहि पिसिह कीता, गिर्दाते अन,” इतोग़.

8

येसुनाङ कग़यवालोरगा आस्कु

1 पया येसु सबे नाह्‌कने, देवुळि मन्कलोरगा राजेम कीयनद बेसता कबुरतुन पोकुर कीसोर तिरियलाह बोटटोग़. ओना संगे ओनाङ बळयिर बारा मुलु मंदुर. 2 ओसो उचुक आस्क वने ओरा संगे मंदुङ, अविस्कनग्डाहि मुने रोगह्‌किन, देयह्‌किन येसु पूंडिस मतोग़. उंदि मग्डला नाटेना मरिया पेदिरता आंचाळ अगा मता, येसु तानग्डाहि एळुङ देयह्‌किन पेसिह कीस मतोग़.✡ 3 दुस्रा आंचाळि इतेके योहना पेदिरतदु, अद कुजा इनवाल एरोद राजाना✡ लोतुन ऊळेवाळे केवाना मुते मता. ओसो उंद सूसना पेदिरतद मता. इद्रम वेल्‍लाङे आस्क मताङ. इव आस्कु, तमाङ कोताङ येसुना सेवातुह्‌क कर्सा कींदुङ.

विजा वीतना पीटो

(मत्याल 13:2-9; मार्कल 4:1-9)

4 अद्रमलेह्‌काने उंद दिया, येसुनगा नाह्‌क-नाह्‌कनाहि लोकुर वासोरेन मंदुर, वासि वेल्‍लामुलु अगा जमा आसोर मतोर. अस्के येसु ओरिन उंद पुन्पिह कीयनद पीटो इद्रम वेहतोग़. 5 “उंद दिया ओर्वोग़ मन्कल विजा वीतलाह पेसतोग़. ओग़ वीतनेके उडुन विजा अग़दगा अरता, अदिनु अग़दुह्‌क अनवालोर ओय्ह्‌कतोर, ओसो पिटेङ वासि कतम तिताङ. 6 उडुन विजा आद बंडाना जागाते अरता, (आदतगा पोग़ोन बर्बर तोळ्यो मताह्‌कु) मोन्ह्‌टटा. मति एद तेग़तस्के पदन लेवाह्‌कु, पोर्ह्‌काङ वाग़िस डोलताङ. 7 उडुन विजा कोये-जपिना जागाते अरता. पया कोये-जपिङ वने, वंज-सोपता संगे बेर्सिसि, वंज-सोपतुन हव्कताङ, बेर्स एवोङ. 8 उडुन विजा इसि राब जागाते अरता. अरताह्‌कु अद उंद-उंद मोदुदुह्‌क नूटुह्‌काय (100) एक्‍वा पंटा वाता,” इनजोर येसु वेहतोग़. इव पोल्‍लोङ वेहचि, येसु जोरते केयिस इद्रम इतोग़, “मियग्डाहि बोरिह्‌क पुनदलाह गिर्दा मन्ह्‌ता, ओर नावा पोल्‍लोतुन बेस केंजिर!” इतोग़.

विजा वीतना पीटोता अर्तम

(मत्याल 13:10-23; मार्कल 4:10-20)

9 पया येसुनाङ कग़यवालोर ओनगा वासि ताल्ह्‌कतोर, “इद पुन्पिह कीयनद पीटोता बाताल अर्तम आस्ता गूरु?” इतोर. 10 येसु ओरिन इतोग़, “मीक इतेके देवुळि तना राजेमताङ मकतव पोल्‍लोन पुनदलाह बुद ईता. दुस्रोरिह्‌क बार इव मकतव पोल्‍लोन, नना पुन्पिह कीयनव पीटोने वेहतह्‌नन. इतेके:

ओर नावाङ कबस्किन ऊळलाह कोनि ऊळसोर मनदनुर,

मति अविस्कना अर्तम ओरिह्‌क बेस्केन तेळियो आयग़ा,

ओसो लोकुर नावाङ केंजलाह कोनि केंजसोर मनदनुर,

मति ओरिह्‌क बेस्केन तेळियो आयग़ा.✡

11 “इद पुन्पिह कीयनद पीटोता अर्तम इद्रम मन्ह्‌ता. अद विजा इतेके देवुळता पोल्‍लो आंदु. 12 विजा अरतद अग़ि इहलेह्‌का आस्ता. देवुळता पोल्‍लोतुन बोराय केंजिह्‌तोर, अस्के ओर विस्वस कीसि, देवुळ ईयनद पिसमुळतुन दोर्किह केमाकिर इनजोर, ओरा जीवातगा वीततद विजातुन, देयह्‌कना मुक्याल वासि माग़्ङनाह कीस्ता. 13 बेद आदतगा विजा अरता, अद इहलेह्‌का आस्ता. बोर पोल्‍लोतुन गिर्दाते चट्‌नेन केंजिह्‌तोर, मति अद पोल्‍लो ओरा जीवाते गडवाह्‌कु, गळ्के बहे विस्वस कीस्तोर. पया देवुळता पोल्‍लोतुन नमतेनाह्‌क अड्सनाय, तिपलाय वाता इतेके, चट्‌नेन ओर विस्वसताह जेक आस्तोर. 14 कोये-जपिनगा अरतद विजाता जागा इहलेह्‌का आंदु. बोर पोल्‍लोतुन केंजिह्‌तोर, मति मनेक मनेके, सम्सरमताङ आल्सुळ्क, अनम-दनमता उळ्बे, इद दुनियाता गिर्दाता लालुस, इवु देवुळता पोल्‍लोतुन ओरा जीवातगा बेर्स एवोङ.✡ पया अद पोल्‍लो बातय पाय्दाता आयो. 15 मति राब जागा इहलेह्‌का आंदु. बोर आपुना जीवातगा बेस-नेह्‌ना सेतेम बुदते पोल्‍लोतुन केंजिसि तासिह्‌तोर. पया ओर आरेम आयवालेवा, देवुळतुह्‌क विचर वातव कबस्क कीसोर दास्तोर,✡” इनजोर वेहतोग़.

देवुळता पोल्‍लो वेह्‌च ईस्ता

(मार्कल 4:21-25)

16 ओरिन ओसो येसु वेहतोग़, “बोग़ाय चिमलि नीर्विह कीसि, डूटलोप्पा मुळ्हच तासनोग़ा? इलवेके कटुल इळ्न तासनोग़ा? आयो, मति लोप्पा ओळियवालोरिह्‌क वेह्‌च दिसि इनजोर, तान बोव्लापोग़ोन तासिह्‌तोग़.✡ 17 अद्रमे सबे मकिह कीतव पोल्‍लोङ पङ्ने आयनुङ, इद्रमता वेला वायग़ा.✡ 18 अदिनेनाह्‌क देवुळता पोल्‍लोतुन बेस केंजाटु, बाराह्‌क इतेके, बोनगा पुनदनद बुद मन्ह्‌ता, ओन्कु देवुळि ओसो इंका ईयग़ा. मति बोनगा पुनदनद बुद इले, ओनगा बेचोन बुद दिसिह्‌ता, तान वने देवुळि ऊंदिस ओयग़ा,”✡ इनजोर वेहतोग़.

येसुना निटम जीवातोर बोरु?

(मत्याल 12:46-50; मार्कल 3:31-35)

19 पया अस्केन येसुना तलोग़ि, ओनाङ तमोर, ओनगा कलियलाह वातोर. मति वेल्‍लाय मुल सर्ने मताह्‌कु, ओना एरे दाया पग़वोर. 20 अदिनेनाह्‌क बोरो येसुन वेहतोर, “गूरु, नीवा यायालि, नीवा तमोर नीक कलियलाहि पलते केपतोर,” इतोर. 21 इतस्के येसु ओरिन इतोग़, “केंजाटु, देवुळता पोल्‍लोतुन केंजिसि अहलेह्‌का ताकवालोरे, नावा यायालि, नावाङ तमोर आंदुर,” इतोग़.✡

येसु दूंदतुन रोमिह कीस्तोग़

(मत्याल 8:23-27; मार्कल 4:36-41)

22 पया उंद दिया इद्रम आता इतेके, येसु तनाङ कग़यवालोरा संगे, गालिल सम्दुरते उंद ओडातगा तग़्ङतोग़. तग़्ङिसि ओरिन “अलेट! सम्दुरता अबर दडटेके दाकल,” इतोग़. इतस्के ओर दायलाह पेसतोर. 23 ओर अनेक अनेके येसु उंजतोग़. अस्के सम्दुरतगा बेरा दूंदि वाता. वासि बेराङ-बेराङ लच्काने ओरा ओडातगा एग़ निंदलाह आता. अस्के ओर पका तिपलते अरतोर. 24 पया कग़यवालोर येसुनगा वासि, ओन तेहतोर. तेहचि इतोर “ए गूरु, तेदा! माट मुळ्न्दिह्‌नल,” इनजोर केयतोर. केयतस्के पया येसु तेदतोग़. तेदिसि दूंदतुन ओसो एताङ लच्काङ वायनविन दगाङ ईतोग़. अस्के तोप्नेन दूंद-मुर्गम मायता, ओसो लच्काङ वने मेर्क्ने आताङ. 25 पया येसु कग़यवालोरिन इतोग़, “(नना मीकु पिसिह कीकन इनजोर,) नावा पोग़ोन विस्वस केविरा?” इतोग़. मति ओर पका रेयिसि, तमतमाय, “अलाले! वळ्‍दुन, एतुन उकुम ईस्तोग़, अव रेंड आसि वेना उकुमतुन केंजिह्‌ताङ अयो, इतेके वेग़ बेद्रमतोग़ मन्कल मनदनोग़ रा!” इनजोर ओर बामतोर.

येसु देयह्‌क पोयतोग़ मन्कन सव्रे कीस्तोग़

(मत्याल 8:28-34; मार्कल 5:1-17)

26 पया ओर गालिल पटटाहि सम्दुरतुन वेंडिसि, गिरासेनिर इनवालोर दुस्रा जाततोरा* एरियातगा एवतोर. 27 येसु तनाङ कग़यवालोर बार ओडाताहि रेगताहे, देयह्‌क पोयतोग़ गिरासा सहरतोग़ ओर्वोग़ मन्कल ओरगा वातोग़. ओग़ वेल्‍लाङे दियानाहि गेंदेङ केग़वा कूळलिय मंदोग़, ओसो लोन वने मनवा, डोलतोरिन पोहतनाङ पांजानगा मंदोग़. 28-29 अद देयमि ओग़ मन्कन ऊक-ऊके पोय्न्दु. इद्रम पोयतस्के, लोकुर ओनाङ कय्किन-काल्किन गोल्स्कने दोहचि पह्‌रा मंदुर. मति ओग़ ऊक-ऊके गोल्स्किन देहन्दोग़, अस्के देयम ओन बोरे लेवा जागातेके पोस वितिंदु. पया येसु, अद देयमतुन ओनग्डाहि पेसिस दायलाह उकुम ईतोग़, अस्के ओग़ येसुना कालगडेम अर्सि “एय सबेट्क बेरा देवुळता मग़ि येसुनिन, निमा नाक बार्किया अडम आय्ह्‌निन? नना नीक अर्जि कीय्ह्‌नन, नाकु सिक्सा एमा,” इनजोर जोरते केयतोग़.

30 येसु ओन, “नीवा पेदिर बाताल?” इनजोर ताल्ह्‌कतोग़. ताल्ह्‌कतस्के, ओन वेल्‍लाङे देयह्‌क पोस मताह्‌कु, “वेल्‍लाटोरोम” इतोग़. 31 पया अव देयह्‌कु, येसुन इद्रम अर्जि कींदुङ इतेके, “माक देयमदीपता सिक्सा-बोंदातगा दायलाह उकुम एमा.✡ 32 ओके ऊळा, अगा मेटातगा वेल्‍लाङे गोह्‌ड पदिङ मेयसोर मन्ह्‌ताङ. माक अव पदिनगा लोहचीम,” इनजोर येसुन इताङ. अस्के अविस्किन येसु पदिनगा दायलाह ईतोग़. 33 ईताहे देयह्‌क चट्‌नेन ओग़ मन्कनग्डाह पेसिस, पदिना गोह्‌डटगा तुर्म्ने नेङताङ. अस्के गोह्‌ड पदिङ अद मेटा ओळ्सिये मुटेङ-मुळ्गेङ आसोर वितिस, सम्दुरता एतगा अर्सि कतमे मुळ्न्दिस डोलताङ. 34 पया पदिङ मेहवालोर इद्रम आतदिन ऊळिसि, रेयिस विततोर. वितिसि इद पोल्‍लोतुन गिरासा सहरतगा, ओसो एरे-गूरेताङ नाह्‌कनगा अन्जि वेहतोर. 35 वेहतस्के बाताल बाताल आता, तान ऊळलाहि अग्डा लोकुर येसुनगा वातोर. वासि देयह्‌क पेसिस विततोग़ मन्कल येसुनाङ काल्कना एरे उदिस मतद ऊळतोर. ओसो ओग़ बेस गेंदेङ केग़्सि, बेस बुदते मतोग़. इदिन ऊळिसि, नाटेनोर येसुन रेयतोर. 36 अगा येसु कीतद कबळतुन ऊळतोर मन्कलोर, ओग़ बेद्रम बेस आतोग़, अद कतमे लोकुरिह्‌क वेहतोर. 37 अस्के मावाङ कतम पदिङ बूळेम आताङ इन्जि, गिरासेनिरा एरियातोर सबेटोर पका रेयिसि, “निमा मयगा मनमा, इग्डाहि पेसिस अन,” इनजोर येसुन अर्जि कीतोर. अदिनेनाह्‌क येसु तनाङ कग़यवालोर बार, पेसिस दायलाह ओडातगा उदतोर. 38 येसु अग्डाहि दायह्‌पा, देयह्‌क पेसिस विततोग़ मन्कल, “नाक नीवा संगे वायलाह ईम, गूरु!” इनजोर अर्जि कीतोग़. मति येसु ओन इद्रम इनजोर मल्हच लोहतोग़ इतेके, 39 “आयो निमा मल्स अन! देवुळि नियेनाह्‌क बेद्रमता कबळ कीता, तान मियग्डोरिन वेहा,” इनजोर इतोग़. इतस्के ओग़ मन्कल अग्डाहि मल्सि, तनेनाह्‌क येसु कीतद बेरा कबळतुन, कतम सहरमेटोरिह्‌क पूरा वेहचोर तिरियतोग़.

डोलता पिला तेग़्किह्‌ता, दुकता आंचाळ सव्रेम आस्ता

(मत्याल 9:18-26; मार्कल 5:22-43)

40 पया येसु सम्दुरतुन वेंडिसि, गालिल पटटे मल्स वातोग़. अस्के ओग़ वायनदिन अग़ ऊळसोर मतोर सबेटोर लोकुर, ओन ऊळिसि पका गिर्दा आतोर. 41 अचोटेने ओर्वोग़ यारोस पेदिरतोग़ पेदामन्कल येसुनगा वातोग़. ओग़ अग्डा यहुदिरा पार्तना कीयनद लोता मुक्याल मतोग़. ओग़ येसुनाङ काल्क अर्सि, “नावा लोन दय” इनजोर अर्जि कीतोग़. 42 बाराह्‌क इतेके ओना बारा वय्सता मयाळि बेमरते डोललाह आस मता.

पया येसु ओग़ मुक्याना संगे अनेके, मुडा लोकुर पका गर्दि आसि, दोबेङ-नूकेङ कींदुर. 43 अस्के अद मुडगा उंद आंचाळ मता. अद आंचाळ बारा वर्सानाहि कुर्माते बादा आंदु.† [अदु तनाङ पूरा कोताङ मत एवालोरिह्‌क ईसि मारिह कीता‡,] मति तान बोग़े सव्रे कीया पग़वोग़. 44 अद आंचाळ येसुन ऊळिसि, ओना पयाह वाता, वासि ओना गेंदे कोङतुन कुस्क्ने बोयता. बोयताहे ताना कुर्माता बादा मायता. 45 अस्के येसु “नाक बोग़ बोयतोग़ रा?” इनजोर ताल्ह्‌कतोग़. ताल्ह्‌कतस्के अगा मतोरु, “माट आयोम! माट आयोम!” इनजोर इतोर. पया पत्रु इतोग़, “गूरु! इद मुल नीवा सर्ने मन्जि, नियके दोबेङ-नूकेङ कीसोर, वेल्‍लाटोर बोयिस मनदनुर,” इतोग़. 46 मति येसु इतोग़, “आयो, बोग़ो मति सव्रेम आयनेनाह्‌क नाक बोयतोग़, नयग्डा सव्रे कीयनद लावते ओग़ बेस आतदिन पुतन,” इतोग़. 47 अद आंचाळ पया, नना बोयतदिन वेग़ पुतोग़ इनजोर, रेयते साङसोर वासि, येसुनाङ काल्क अरता. अर्सि ओन बाराह्‌क बोयता, ओसो बेद्रम चट्‌नेन सव्रेम आता, इद पोल्‍लोतुन सबेटोर लोकुरा मुनेह वेहता. 48 वेहतस्के येसु तान इतोग़, “बायि! नना नीक सव्रे कीकन इन्जि, निमा विस्वस कीताह्‌के बेस आतिन, गिर्दाते अन,” इनजोर इतोग़.

49 येसु इद्रम वेहनेकेन, यारोस पेदिरतोग़ मुक्याना लोताहि ओर्वोग़ मन्कल वासि, इद्रम ओन वेहतोग़, “नीवा मयाळ हाता रा! इंजेके गूरु लोन वासाय बाताल पाय्दा, ओग़ मल्स अनेग़!” इतोग़. 50 अस्के येसु इदिन केंजिसि, यारोसिन इतोग़, “निमा रेयमा! नावा पोग़ोन विस्वस तासा! अद पिसग़ा,” इतोग़. 51 पया येसु यारोसना लोन अतोग़, अन्जि पिला मतद अराता लोप्पा बोरिने ओळिय एवा, सिरप पत्रु, योहन, याकुब ओसो हाता पिलाता तलोग़-तपे, वेरिन पोसि लोप्पा ओळियतोग़. 52 सबेटोर लोकुर अद पिलातेनाह्‌क अळसोर-केयसोर मतोर. अस्के येसु ओरिन “अळमाटु! पिला हायो, अद निद्रतेन मन्ह्‌ता!”✡ इतोग़. 53 अस्के पोहता वाता मुलु, अद पिला हाता इनजोर पुन्ज मतोर. अदिनेनाह्‌क येसु इतद पोल्‍लोतेनाह्‌क ओर कवतोर. 54 पया येसु अद पिलाता कयदुन पोसि, “अले पिला! तेदा!”✡ इनजोर जोरते इतोग़. 55 इतस्के ताना जीवा मल्स वाता, अस्के अद चट्‌नेन तेदिस उदता. पया “तेन्क बातालाय तिनदलाह ईम्ह्‌ट,” इनजोर येसु वेहतोग़. 56 इदिन ऊळिसि, पिलाता तलोग़-तपे पका बामतोर. मति “इद पोल्‍लोतुन बोन्के वेहमाटु,” इनजोर येसु ओरिन उकुम इतोग़.

9

येसु तनाङ बळयिरिन सेवातुह्‌क लोहतह्‌तोग़

(मत्याल 10:9-15; मार्कल 6:7-13)

1 उंद दिया येसु तनाङ बारा बळयिरिन केयिसि, मन्कलोरग्डाहि सबे देयह्‌किन पेसिह कीयलाहि, ओसो रोगमतोरिन सव्रे कीयलाहि, ओरिह्‌क लावु ओसो अदिकर ईतोग़. 2 पया देवुळि मन्कलोरगा राजेम कीयनद पोल्‍लोतुन पोकुर कीयलाहि, ओसो रोगमतोरिन सव्रे कीयलाहि, ओरिन लोहतोग़. 3 लोहतह्‌पा “मीट सेवाते दाकिर अस्के, मीवा कयदे डुडि, जोर्का, गाटो, कोताङ, जगाङ-गेंदेङ, इद्रम बाताङे ओयमाटु. 4 बेद लोतगा मीट दाकिर, अदे लोतगा मन्ह्‌टु, अदे लोतग्डाह दुस्रा नाग़ अन्ह्‌टु. 5 बेद नाटेनोर लोकुर मीक रोमलाह एवोर, अग्डाहि पेसना वेलाते, ओर देवुळता सिक्सातुह्‌क ओजिह्‌तोर इनजोर तोहतलाहि, मीवाङ काल्कना दुरातुन अगाने दुल्पिसि पेसाटु,”* इतोग़.✡ 6 अद्रमलेह्‌काने पया, ओर अग़ पोस सेवाते दायह्‌पा, बेसता कबुरतुन पोकुर कीसोरे, ओसो रोगमतोरिन सव्रे कीसोरे, सबे नाह्‌किह्‌क अतोर.

एरोद राजाल येसुनेनाह्‌क एक्बेक आस्तोग़

(मत्याल 14:1-2; मार्कल 6:14-16)

7-8 पया येसु कीतव ओसो वेहतव पोल्‍लोन, गालिल पटटा राजाल, एरोद अंतिपस केंजिसि, एक्बेक आतोग़. बाराह्‌क इतेके उय्तुर, “देवुळता कबुरतोग़ एलिया मुय्तोग़ ओसोवने वातोग़,” इंदुर.✡ उय्तुर बार “आयो! वेल्‍लाय मुने बोर कबुरतोर मतोर, ओरग्डाहि जीवा अरतोग़ु, वेग़ ओर्वोग़ देवुळता कबुरतोग़ आंदोग़ बहे,” इंदुर. ओसो उय्तुर बार, “योहन डोलिस जीवा अरतोग़,” इनजोर इंदुर.† 9 अस्के एरोद राजाल “योहनना तलातुन इतेके नना डाय वेहच मतन, मति इंजेके नना इद्रमताङ पोल्‍लोङ केंजलाह आतन, इतेके वेग़ बोग़ मनदनोग़?” इनजोर येसुन ऊळलाह विचर कीतोग़.

एयुङ अजर्क लोकुरिह्‌क येसु तीहतह्‌तोग़

(मत्याल 14:13-21; मार्कल 6:32-44; योहन 6:5-13)

10 पया येसुनाङ बळयिर सेवाताहि मल्स वासि, तमा बाताल बाताल कीतोर, अव सबे कबस्किन येसुह्‌क वेहतोर. वेहतापया ओग़ ओरिन पोसि, बेत्‍सेदा नाटेनगा बोरिह्‌के एर्का आयवाह अतोग़.

11 मति इद पोल्‍लो लोकुरिह्‌क एर्का आतस्के, ओर वने ओरा पयाह अतोर. अस्के येसु मुडुन गूनमते केयिसि, देवुळि मन्कलोरगा राजेम कीयनद पोल्‍लोतुन ओरिह्‌क वेहतोग़. केंजवालोरग्डाहि बोर रोगमतोरिह्‌क सव्रेम आयना मता, ओरिन सव्रे कीतोग़. 12 पया पोळ्‍द दायलाह आस मता, अस्के बारा बळयिर येसुनगा वासि, इद्रम इनदलाह आतोर, “गूरु, माट नाटेनग्डाह वेल्‍लाय जेक मह्‌नल, अदिह्‌क लोकुरिन इग्डाह लोहचीम, वेर सबेटोर एरे-गूरेताङ नाह्‌कनगा अन्जि, तम्क उंजलाह जागा ओसो तिनदलाह तिंडि पर्ह्‌किर.” 13 इतस्के येसु मर्ला ओरिने, “अले मीटे ओरिह्‌क तिंडटा बह कोट कीम्ह्‌टु रा!” इतोग़. इदिन केंजिस बळयिर “आं माटु! माट इचोन लोकुरिह्‌क गाटो असिस तच तीहनाह आतोमा? इंजेक मयगा इतेके सिरप एयुङ आरिङ, रेंड मीन्क, इवे मन्ह्‌ताङ, इविन विळ्सिसि इतेके बाताले इले,” इतोर. 14 अगा (आस्किनु, पिलाङ-पेकोरिन विळ्सिसि,) कोय्तोरे जोक-जोक एयुङ अजर्क मतोर. (अच्वुर लोकुर मन्जाय मति,) “लोकुरिन पनास-पनासताङ गुमिङ कीसि, उदिह कीम्ह्‌टु,” इनजोर येसु ओरिन वेहतोग़. 15 ओग़ वेहतप लेह्‌का, बळयिर कतमतोरिन अद्रमे उदिह कीतोर. 16 पया येसु एयुङ आरिङ ओसो रेंड मीन्किन तेहतोग़, पया पोग़ोन ऊळिसि देवुळतुन जोहर कीतोग़. कीसि अविस्किन तुक्ळेङ कीतोग़, अह कीसि “लोकुरिह्‌क तूसिस ईम्ह्‌टु” इनजोर तनाङ कग़यवालोरिन वेहतोग़. 17 तूसिस ईतस्के, कतमतोर लोकुर पोटामेंड तितोर. तितापया अव पिसतवु किळ्केङ, बारा डालाङ निंदतविन, ओर जमा कीतोर.

येसु बोग़ आंदोग़ इन्जि पत्रु पुन्ह्‌तोग़

(मत्याल 16:13-16; मार्कल 8:27-29)

18 पया अद्रम आनेके, येसु उंद मल्का तना वग़ोग़े देवुळता संगे पार्तना कीयह्‌पा, ओनाङ कग़यवालोर वने ओना संगे मतोर. ओरिन येसु इद्रम ताल्ह्‌कतोग़, “नना बोनन आंदन इनजोर, लोकुर नाक इन्ह्‌तोर?” इनजोर इतोग़. 19 इतस्के “उय्तुर बार नीक एग़ मीहवाल योहन इन्ह्‌तोर, उय्तुर बार देवुळता कबुरतोग़ एलियाल आंदोग़, उय्तुर बार वेल्‍लाय मुनेटोर देवुळता कबुरतोरग्डाहि, ओर्वोग़ मन्कल जीवा अरतोग़ बहे, इन्ह्‌तोर,” इनजोर तनाङ कग़यवालोर इतोर. 20 इतापया येसु ओरिन, “अले पया मीट वेहाट, नाक बोग़ इनजोर मीट इह्‌निर?” इनजोर ताल्ह्‌कतोग़. ताल्ह्‌कतस्के “सामि, निमा इतेके देवुळ लोहतोग़ पिसिह केवाल किर्स्तुनिन आंदिन,” इनजोर पत्रु इतोग़.

येसु तना वायना हामुरतुन पुनाह कीस्तोग़

(मत्याल 16:20-28; मार्कल 8:30—9:1)

21 पया पत्रुना पोल्‍लोतुन केंजिसि येसु, “नना किर्स्तुनन इनजोर, मीट बोने वेहमाट बहा,” इनजोर उकुम इतोग़. 22 पया तनाङ कग़यवालोरिन इद्रम काग़्हता बोटटोग़, “मान्वना नडुम पुटटोन्कु, इतेके नाकु, पका तिपल आयनद मन्ह्‌ता. यहुदिराङ पेदल्कु, पेर्मालोरु, सास्त्रमगूरुर नाक पास्कनुर, हव्कनुर, ताना पया मूंड दियाने नना तेग़्ककन, इव करल अद्रम आयनुङे!” इनजोर वेहतोग़.

23 ताना पया जमा आतोर सबेटोरिन इतोग़, “बोर नावाङ कग़यलाह वायना विचर कीस्तोर, ओरु दिनम तमा हव्कनागुटा कांजतप,‡ नयेनाह्‌क वायनव तिपल्किन आपिर. ओसो तमाये गिर्दातुन पोहचि, नावा अग़दे ताकिर.✡ 24 बोर इद बूमते तमा कुदता जीवातुन पिसिह कीयलाह ऊळिह्‌तोर, ओर आक्रिते बूळेम आयनुर. मति बोर बार नयेनाह्‌कु सबे पोहतह्‌तोर, ओरिह्‌क देवुळि पूना जीवा ईयग़ा.✡ 25 मन्कल इद दुनियाता सबे रीतिना सुकम दोर्किह कीसाय मति, तना कुदता जीवातुन अमेसातुह्‌क लेसिह कीतोग़ इतेके, ओन्क बाताल पाय्दा आयग़ा? 26 बोग़ु नना येसुनाङ कग़यवानन इनदलाह पेग़्के-मुनेह आस्तोग़, ओनु नना मान्वना नडुम पुटटोनन वने जेक तासकन. ओसो बेद दिया नना नावा डीसाते, ओसो बाबाना डीसाते, ओसो नावा संगे मनदनव पवित्र देवतुल्कना डीसाते वायकन, अस्के अद्रमतोग़ मन्कन मावोग़ इनदलाहि पेग़्के-मुनेह आयकन. 27 इह केंजाट, सेतेमते नना वेहतह्‌नन, मियग्डाहि उय्तुर नावा संगे मनवालोरिर, हायनामुनेन देवुळि तना राजेम निल्पिह कीयनदिन मीट ऊळकिर,” इनजोर वेहतोग़.

येसुना रूप मिळ्न्दिह्‌ता

(मत्याल 17:1-8; मार्कल 9:2-8)

28 इव पोल्‍लोङ वेहच आट दियाना पया, पत्रु, योहन, याकुब, वेरिन येसु तना संगे पोसि, पार्तना कीयलाहि, उंद मेटापोग़ोन अतोग़. 29 अगा ओग़ पार्तना कीयह्‌पा इद्रम आता इतेके, ओना मोकमता रूप मिळ्न्दता, ओनाङ गेंदेङ, कोंडाङ ऊळ पग़वाह तिर्मिळ्स्किंदुङ. 30-31 अस्के अगा बह आता इतेके, मोसा मुय्तोग़ ओसो एलिया मुय्तोग़, वेर इर्वुर मुनेतोर देवुळता कबुरतोरु, येसुनगा डीसाते वातोर. वासि, येरुसलेमतगा येसु बेद हायना हामुरता कबळतुन मारिह कीयना मता, अदिना लोप्पा ओना संगे वळ्ह्‌कलाह आस मतोर. 32 पत्रु ओसो ओना संगतोर उंजिस मतोर. पया ओर तेदतोर अस्के येसुना डीसातुन ऊळतोर. ओसो ओना संगे ओर इर्वुर नितदिन ऊळतोर. 33 गळ्क मनेके मोसा मुय्तोग़ ओसो एलिया मुय्तोग़ येसुनग्डाह अनेके, पत्रु पया “सामि, माट इगा मह्‌नल इतेके बेस आता, माट इगा मूंड मंडाङ पंडकोम: उंदि नियेनाह्‌कु, उंदि मोसा मुय्तोनेनाह्‌कु, उंदि एलिया मुय्तोनेनाह्‌कु,” इतोग़. (इव पोल्‍लोङ पत्रु बाताल वळ्ह्‌किंदोग़, अद तना तन्के तेळियो.) 34 ओग़ इव पोल्‍लोङ वळह्‌कनेके, ओरा पोग़ोन मोयुल वासि ओरिन मुचता, मुचतस्के वेर मुवुर कग़यवालोर पका रेयतोर. 35 ओरिन मुचतद मोयुलताहि उंद इद्रमता लेङ केंज वाता, “वेग़ नावा मग़ि आंदोग़, वेन नना आचतन, वेनाङे मीट केंजसोर मन्ह्‌टु,” इता. 36 अद लेङ केमेन आतापया, वेर मुवुरिह्‌क आसि, येसु वग़ोग़े अगा दिसतोग़. अदिह्‌क वेर केमेन आस मतोर, ओसो अगा ओर बाताल ऊळतोर, अदिन बोन्के बाताले बह वेहोर.

देयम पोयतोन येसु सव्रे कीस्तोग़

(मत्याल 17:14-18,22-23; मार्कल 9:14-27,30-32)

37 इमा दिया बाताल आता इतेके, ओर मेटाताहि रेगतोर, अस्के लोकुरा बेरा गोह्‌डि, येसुन कलियलाह मेटाकचुल वातोर. 38 अस्के लोकुरा नडुम ओर्वोग़ मन्कल पका जोरते केयिसि इतोग़, “गूरु! नना नीवाङ काल्क अरयह्‌नन, जीवा लोपिस नावा मग़नेके ऊळा, वेग़ नावा वग़ोग़े मग़ि आंदोग़. 39 वेन तोप-तोप देयम अह्‌चिह्‌ता, अस्के वेग़ पका केयिह्‌तोग़. ओसो तोडटाहि बोमुल पेसनाह, वेन पका तेल्हतह्‌ता, अद वेन बेस्केन विळ्सो, तिपल कीसोरेन मन्ह्‌ता. 40 इद देयमतुन पेहतलाह नना नीवाङ कग़यवालोरिन अर्जि कीतन, मति ओरा संगे आया पग़वो,” इनजोर वेहतोग़. 41 अस्के येसु इतोग़, “ए विस्वसलेवोरिर, गलत विचर केवालोरिर, मीवा संगे बेचानाह नना मनदकन! मियेनाह्‌क नाक कयर वास्ता! अले नीवा मग़िन इगा तय,” इतोग़. 42 पया ओग़ पेकान येसुनगा तनेकेन, देयम ओन नेल अर्हचि पका तेल्हता. अस्के येसु अद देयमतुन दगा ईतोग़, ईतापया ओग़ पेकान सव्रे कीसि, ओना तपेनगा ईतोग़. 43 अस्के इद देवुळता डीसातुन ऊळिसि, सबेटोर लोकुर बामतोर.

येसु कीयनद कबळतुन लोकुर ऊळिसि बामिंदुर, अस्के येसु तनाङ कग़यवालोरिन इद्रम इतोग़, 44 “नना मीक बेव पोल्‍लोङ वेहतलाह आतन, अविस्किन बेस-नेह्‌ना केंजाटु. माने-मन्कना नडुम पुटटोनन, नाकु कोंटेतोरा कयदे पोस ईयना मन्ह्‌ता,” इनजोर वेहतोग़. 45 मति येसु वेहतद पोल्‍लो, ओरिह्‌क मुर्तिय तेळियो. अद पोल्‍लो ओरग्डाह मकिस मता. अदिह्‌क अदिन ओर पुनदा पग़वोर. ओसो अद पोल्‍लोतेनाह्‌क ओन ताल्ह्‌कलाह वने, ओर रेयिंदुर.

देवुळता राजेमते बेरोग़ बोग़?

(मत्याल 18:1-5; मार्कल 9:33-40)

46 पया माट बारा मन्कलोरग्डाहि सबेटोरिह्‌क बेरोग़ बोग़ इनजोर, तमा बळयिरा नडुमिये कट्ला पुटटा.✡ 47 अस्के ओरा विचर बाताल मन्ह्‌ता इनजोर येसु पुतोग़. पुन्जि ओर्वोग़ उड्लोग़ पेकान केयिसि, तनगा निल्पिह कीतोग़. 48 कीसि “बोग़ु वेग़ उड्लोग़ पेकान नावा पेदिरते एरे कीस्तोग़, ओग़ नाक एरे कीतपे.§ ओसो बोग़ु नाक एरे कीस्तोग़, ओग़ नाक लोहतोन वने एरे कीस्तोग़.✡ अदिनेनाह्‌क बोग़ मियग्डाह सबेटोरिह्‌क उड्लोग़ मन्ह्‌तोग़, ओग़े सबेटोरिह्‌क बेरोग़ आंदोग़,” इतोग़.

49 इतस्के योहन इतोग़, “गूरु, नीवा पेदिरते ओर्वोग़ मन्कल, देयह्‌किन पेसिह कीतदिन, माटु ऊळतोम. ओग़ मावा तोळतोग़ आयवाह्‌कु, माट ओन रोमिह कीतोम,” इतोग़. 50 इतस्के “बोग़ मीवा विरुदतोग़ आयोग़, ओग़ मीवोग़े आंदोग़, मीट ओन रोमिह केमाटु,” इनजोर येसु योहनिन वेहतोग़.

सामरि जाततोर येसुह्‌क बेस कदर एवोर

51 येसुह्‌क देवुळदीपतगा दायनद दिया एरे एवसोर मता. अदिनेनाह्‌क ओग़ येरुसलेम दायलाह अट कीस पेसतोग़. 52 येसु तना पेसनामुनेन, उय्तुरिन कबुर लोहचीतोग़. ओर ओन्क जागा तयर कीयलाह, सामरि जाततोर लोकुरा उंद नाग़ एवतोर. 53 मति येसु येरुसलेम दायलाह पेसतोग़ इन्जि, सामरि जाततोर लोकुर येसुन ओसो ओनाङ कग़यवालोरिन अगा रोमलाह एवोर.* 54 ओरिन रोमलाह एवाह्‌कु, येसुनाङ कग़यवालोरु याकुब ओसो योहन, वेर इद्रम इतोर, “गूरु! इद नाटेनोरिन बूळे कीयलाह, पोग़ोटा बूमताहि किस अरयि इनजोर✡ माट उकुम ईकोम, इद्रम नीवा विचर मन्ह्‌ताया?” इतोर. 55 अस्के येसु ओरेके मिळ्न्दिस, ओरिन तेर्हतोग़. 56 पया ओर अग्डाह दुस्रा नाग़ अतोर.

येसुनाङ कग़यवालोराङ अड्सन्कु

(मत्याल 8:19-22)

57 पया अग़दे ताकसोर अनेके, बोग़ो ओर्वोग़ मन्कल येसुनगा वासि, “गूरु, निमा बेक अतेकाय, अकेन नना नीवा संगे वायकन,” इतोग़. 58 इतस्के, येसु ओन इतोग़, “कोय्लेस्किह्‌क मनदलाह बार गळ्‍दाङ, पिटेह्‌क मनदलाह बार गूडाङ मन्ह्‌ताङ. मति नना माने-मन्कना नडुम पुटिसाय मति, नाक तला रोयिह कीयलाह वने जागा इले. (निमा वने अद्रम मनदलाह तयर मह्‌निना?)” इतोग़.

59 पया येसु दुस्रोन ओर्विन “नावा पयाह पयाह वासि नावाङ कग़या,” इनजोर वेहतोग़. मति ओग़ मन्कल इतोग़, “गूरु, (नना नीवा संगे वायकन, निटमे. मति) मुने नाकु बाबाना लोन दायलाह ईमु. बाबाल हायनोग़ अस्के, नना ओन पोहचि नियके वायकन,” इतोग़. 60 इतस्के येसु इतोग़, “देवुळता जीवालेवोरु हातपे मन्ह्‌तोर, ओरे तमाङ हातोरिन पोहिर! निमा मात्रम देवुळता राजेमता कबुरतुन वेहा,” इनजोर इतोग़.

61 ओसो ओर्वोग़ मन्कल येसुन इतोग़, “नना नीवा पयाह वासि कग़यकन गूरु! मति मुने नना लोन अन्जि, नावा लोतोरिन वेहच वाय्ह्‌नन,” इतोग़. 62 इतस्के येसु इतोग़, “नांगिल पोसि पेग़्के ऊळसोर पूहवाल मन्कल, देवुळता राजेमता सेवातुह्‌क लायकतोग़ आयोग़,”✡ इतोग़.

10

येसु 72 कग़यवालोरिन सेवातुह्‌क लोहतह्‌तोग़

1 पया येसुसामि मूंड वीसाङ बारा (72) तनाङ कग़यवालोरिन आचतोग़, आचिसि तन्क दायना मतव सबे नाह्‌कने, ओरिन इर्वुर-इर्वुरिन कीसि, मुनेह लोहतोग़. 2 लोहतह्‌पा इद्रम वेहतोग़, “वेर लोकुर पोलमते वेल्‍लाय पंडटद पंटालेह्‌का मन्ह्‌तोर, मति वेरिन देवुळतगा तवालोर बूतिनोर आलोर. अदिह्‌के पोलमता माल्काललेह्‌काडा देवुळि, लोकुरिन बेसता कबुर वेहचि तनगा तवालोर बूतिनोरिन लोहि इन्जि, मीटु तान अर्ज कीसोर मन्ह्‌टु.✡ 3 इह केंजाट! लोळ्ङानगा गोरेपिलान लोहतपु, नना मीक लोकुरगा लोहतह्‌नन, अन्ह्‌ट!✡ 4 अनेके मीवा संगे जोर्का आयि, गेंदेङ आयि, एल्पुस्क आयि, बेदिने पोस ओयमाटु. ओसो अग़दे बोग़ाय कलियतेके, जोहर वने केमाटु.* 5 बेदाय लोतगा अतेके सबेट्क मुने, ‘इद लोतोरिह्‌क सुकम दोर्कि,’ इनजोर बर्कत ईम्ह्‌टु. 6 अद लोते मीक जागा-पग़्सा कीयलाह गिर्दातोग़ मन्कल मतेके, मीट ईतद बर्कत ओन्क दोर्कग़ा. मति ओग़ गिर्दा आयोग़ इतेके, मीट ईतद बर्कत ओन्क दोर्को आयग़ा. 7 ओसो बेदाय नाग़ अतेक अचोन, लोह्‌क-लोह्‌क अनमाटु. बेदाय उंदिय लोतगा मन्जि, ओर बाताल ईस्तोर, आताल तिनजोर-उनजोर मन्ह्‌टु. मीट बोरगा देवुळता पोल्‍लो वेहतलाह दाय्ह्‌निर, ओर मीकु इव पूरा ईयनदे.✡ 8 मीट बेदाय उंद नाग़ अतस्के, अद नाटेनोर मीक बेस-नेह्‌ना केयिसि उदिह कीतेक अचोन, ओर मीकु बाताल तिनदलाह ईस्तोर, अदिने तिन्ह्‌टु. 9 अद नाटेनाङ बेमरतोरिन सव्रे कीम्ह्‌टु, ओसो देवुळि मन्कलोरगा राजेम कीयनद कगो मियगा एवयलाह आता इनजोर वेहाटु. 10 मति बेदाय नाग़ अतस्के, अद नाटेनोर मीक बेस-नेह्‌ना ऊळवेके, अद नाटेनाङ बजर्क-बजर्क अन्जि, इद्रम वेहाट इतेके, 11 ‘मावाङ काल्कनगा तुंडटद मियग्डा दुरातुन इगान दुल्पिह्‌नोम, (मीट देवुळता पोल्‍लोतुन केंजविर इनजोर, इद दुरा साक्सि मनदग़ा.)✡ मति देवुळि इतेके मन्कलोरगा राजेम कीयनद कगो एवयलाह आता, इदिन सीतात तासाटु,’ इनजोर वेहाटु. 12 ओसो नना मीक वेहतह्‌नन, सोदोम नाटेनोरिन देवुळि (ओराङ लाग्वाङ कबस्कनेनाह्‌क मुने सिक्सा ईसि) बूळे कीता.✡ तान्काय वीळिसि नेयमता आक्रि दियाते, अद नाटेनोर सिक्सा आयनुर,”✡ इनजोर येसु ओरिन वेहतोग़.✡

येसुना पोल्‍लोतुन केंजवोराङ नाह्‌कु

(मत्याल 11:21-23)

13 पया ओसोवने वेहतोग़, “ए कोराजिन नाटेनोरिर! बेत्‍सेदा नाटेनोरिर! देवुळि मीक सिक्सा ईयग़ा. बाराह्‌क इतेके, मियगा बेव बामिह कीयनाङ कबस्क कीतन, अव सोर, सिदोन, इव लाग्वाङ नाह्‌कने कीस मतेके, अग्डोर अस्केन बेस्कोटे केंजिसि, पोता-गेंदेङ उहचि, तलातगा नेग़ वाटिस, तमा पापमताहि मिळ्न्दिस मनेर, (मति मीट मीवा पापमताहि मिळ्न्दविर.)† 14 बाताले आयि, सोर, सिदोन, इव नाह्‌िकह्‌काय वीळिसि, नेयमता आक्रि दियाते देवुळि मीक सिक्सा ईयग़ा. 15 ए कापेर्नाटेनोरिर! मीट देवुळदीपतगा पोग़ोन एवयकोम इह्‌निरा? आयो, देवुळि मीक इळ्ने हानादीपतगा पोहचीयग़ा!

16 “मीट कग़यवालोराङ पोल्‍लोङ बोर केंजिह्‌तोर, ओर नावाङ पोल्‍लोङ केंजिह्‌तोर, ओसो बोर मीवाङ पोल्‍लोङ केंजोर, ओर नावाङ पोल्‍लोङ केंजोर. अद्रमे बोर नावाङ केंजोर, ओर नाक लोहवानाङ वने केंजोर,✡” इनजोर येसु वेहतोग़.✡

येसुनाङ कग़यवालोर पका गिर्दा आस्तोर

17 पया येसु लोहतोर मूंड वीसाङ बारा (72) मन्कलोर पका गिर्दाते मल्स वातोर. वासि येसुन इद्रम इतोर, “सामि, (माट नीवा पेदिरते देयह्‌किन वने पूंडटोम,) अव देयह्‌क मावा पोल्‍लोतुन केंजताङ वने,” इतोर. 18 इतस्के येसु इतोग़, “देयह्‌कना मुक्याल आरेम आसि, किस-उळ्मलेह्‌का पोग़ोटाह इळ्न अरतदिन नना ऊळतन.✡ 19 केंजाट! तरस्किन, मिचोन ओय्ह्‌कलाहि, ओसो देयह्‌कना पूरा लावतुन गेल्सलाहि, नना मीक अदिकर ईतन. मीकु बेदे बाताले नुस्कन केवोङ आयनुङ. 20 मति देयह्‌क मीवा पोल्‍लोतुन केंजिह्‌ताङ इनजोर, इचोन गिर्दा आयमाटु! मति मीवाङ पेदिर्किन, देवुळ तना पिसमुळता पुस्तकते रासिस तासता,✡ तानेनाह्‌के पका गिर्दा आम्ह्‌टु,” इनजोर इतोग़.

देवुळतुन येसु जोहर कीस्तोग़

(मत्याल 11:25-27; 13:16,17)

21 अचोटेने देवुळता पवित्र जीवाते येसु गिर्दा आतोग़. आसि इद्रम इतोग़, “ए बाबा! इळ्ता, पोग़ोटा बूमता सामिनिन! नना नीक जोहर कीय्ह्‌नन बाबा, बाराह्‌क इतेके निमा इव सेतेम पोल्‍लोन ‘बुदतोरोम, पका तेळियतोरोम’ इनवालोरिह्‌क तोहवालेवा, ‘उड्लोरोम, बुदलेवोरोम’ इनवालोरिह्‌क तोहतिन. निटमे बाबा, नीवा विचर इद्रमे कीयनद मता,” इतोग़.

22 ओसो “नावा बाबाल नाकु सबे पुनदलाह ईतोग़.‡✡ नावा देवुळबाबान विळ्सिसि, देवुळता मग़ि बोग़ आंदोग़ इनजोर बोग़े बह पुनोग़. अहे देवुळता मग़िन विळ्सिसि, देवुळबाबाल बोग़ आंदोग़ इनजोर बोग़े पुनोग़. अद्रमे नना बाबान तोहतलाह बोन-बोन आचिह्‌नन, ओरु बाबान पुनदनुर.” 23 ओसो कग़यवालोरिन अलग ओसि, ओरिन इतोग़, “नना कीयनाङ कबस्किन ऊळिह्‌निर इतेके, मीट बेचोन देय्वातोरिर! 24 बाराह्‌क इतेके नना मीक वेहतह्‌नन, नावा मुने मतोर वेल्‍लाटोर देवुळता कबुरतोरु ओसो राजालोरु, मीट ऊळनव कबस्किन ऊळकोम इंदुर, मति ऊळ पग़वोर. मीट केंजिह्‌निर अव पोल्‍लोन केंजकोम इंदुर, मति ओरिह्‌क केंजलाह दोर्को,” इनजोर इतोग़.

सास्त्रमगूरु येसुना पट ऊळिह्‌तोग़

(मत्याल 22:34-40; मार्कल 12:28-31)

25 अचोटेने ओर्वोग़ सास्त्रमगूरु वासि, येसुना पट ऊळलाहि ओन इद्रम ताल्ह्‌कतोग़, “गूरु! अमेसाता पिसमुळ दोर्किह कीयलाहि, नना बाताल कीकन?” इतोग़. 26 इतस्के येसु इतोग़, “मोसानाङ अडोना सास्त्रमतगा बाताल रासतद मन्ह्‌ता? अगा निमा बाताल अर्विह्‌निन?” इनजोर ताल्ह्‌कतोग़. 27 ताल्ह्‌कतस्के ओग़ इतोग़, “देवुळि नीवा सामि इनजोर तान नीवा पूरा बुदताहि, पूरा जीवाताहि, पूरा लावताहि, पूरा विचरताहि जीवा कीमु.✡ ओसो निमा कुदतुन जीवा कीतपु, नीवा एरे-गूरेतोरिन वने जीवा कीमु.✡” इनजोर इतोग़. 28 इतस्के येसु इतोग़, “निमा बराबर वेहतिन! अद्रमे निमा वने कीमु, अस्के अमेसाता पिसमुळ नीक दोर्कग़ा.”✡ 29 इद्रम इतस्के, ओग़ गूरु नना तपलेवोनन इनजोर तोहतलाहि, “नावा एरे-गूरेतोर इतेके बोर आंदुर गूरु?” इनजोर येसुन ताल्ह्‌कतोग़.

सामरि जाततोग़ मन्कना पीटो

30 ताल्ह्‌कतस्के येसु इतोग़, “केंजा! ओर्वोग़ यहुदि मन्कल येरुसलेम सहरताहि यरिग़ो नाग़§ अनजोर मतोग़, अस्के नडुम अग़दे ओन कलेर पोयतोर. पोसि ओना सबे सामनतुन ऊंदिसि, ओनाङ आङिङ-गेंदेङ कुय्ह कीतोर, कीसि ओन कुस्क मेग़्यनाह पका नल्हचि, विळ्सिस अतोर.

31 “ताना पया गळ्क मनेके, अदे अग़दुह्‌क ओर्वोग़ बूमयाल अनजोर मतोग़. अनेके एरे एव्सि, ओग़ नेल अरतोग़ मन्कन ऊळिस एग़िस अतोग़. 32 अद्रमे पया ओर्वोग़ देवुळवडे अदे अग़दुह्‌क वातोग़. वासि ओग़ वने ओन ऊळिसि एग़िस अतोग़. 33 ताना पया बाताल आता इतेके, अदे अग़दुह्‌क ओर्वोग़ सामरि जाततोग़ वानेके,* नेल अर्स मतोग़ मन्कनगा एवतोग़. एवतस्के ओन ऊळिसि, वेन्क पका जीवा नोता. 34 पया ओग़ ओनगा एरे वासि, ओनाङ नोमुर्कनगा नेयु ओसो पूला अंगुर जोमा ओकिसि, पटि दोहचीतोग़.† दोहचि तना गाळ्‍दता पोग़ोन ओन वाटिस, रोमनद गोटुदगा ओसि, ओना बेस सेवा कीतोग़. 35 पया इमा दिया, गोटुदोग़ मन्कह्‌क रेंड वेंडटाङ कोताङ ईसि, इद्रम इतोग़, ‘वेन बेस-नेह्‌ना ऊळा, वेनेनाह्‌क निमा एक्‍वा कोताङ कर्सा कीतेक अचोन, नना मलतस्के अव कोताङ नीक ईकन’ इतोग़,” इनजोर येसु पीटो वेहतोग़.

36 वेहचि येसु ओन इतोग़, “अले! कलेर नल्हच मतोर, ओग़ मन्कन मुवुर मन्कलोर कलियतोर, वेरग्डाहि बोग़ ओना एरे-गूरेतोग़ आतोग़? अले! नीवा विचरते बोग़ आंदोग़?” इतोग़. 37 इतस्के, ओग़ इतोग़, “ओना पोग़ोन दया कीतोग़े.” इतस्के येसु इतोग़, “अन! ओग़ कीतप लेह्‌का, निमा वने कीम,” इतोग़.

येसुना पोल्‍लो केंजनदे मोदुल कबळ

38 अद्रमे पया येसुना संगे ओनाङ कग़यवालोर येरुसलेम अनेके, उंद नाटेनगा एवतोर. अगा उंद मार्ता पेदिरता आंचाळ मता. अदु येसुन तना लोन केयिसि, बेस-नेह्‌ना उदिह कीता. 39 तान्क उंदि मरिया पेदिरता एलाळ मता. अद येसुनाङ काल्कना एरे नेल उदिसि, ओग़ वेहतनाङ पोल्‍लोन बेस-नेह्‌ना केंजसोर मता. 40 मति मार्ताह्‌क अलग-अलग रीतताङ वेल्‍लाङे गाटोङ-पुलाङ अटना विचर मताह्‌कु, अद पूरा मोता तानाय पोग़ोन अरतप आता. अदिनेनाह्‌क अद येसुनगा वासि, “ए गूरु, नावा एलाळि पूरा कबळतुन नावाय पोग़ोन दोबिस ईता, इदिन ऊळविना? तान नावा तोळ आयलाह वेहा,” इनजोर इता. 41 अस्के येसु तान इतोग़, “मार्ता, निमा वेल्‍लाङे पोल्‍लोना आल्सुळ कीसि, गाबर आय्ह्‌निन. 42 मति इद उंदिय पोल्‍लो गर्जता मन्ह्‌ता, इतेके मरियाल तनेनाह्‌क बेसता तूसतुन आचता. अदिनेनाह्‌क तानग्डाहि अद तूसतुन बोग़े ऊन्द पग़वोग़,” इनजोर येसु इतोग़.

11

येसु पार्तना कीयनद काग़्हतह्‌तोग़

(मत्याल 6:9-13; 7:7-11)

1 उंद दिया येसु पार्तना कीसोर मतोग़, ओग़ पार्तना कीयनद मारतापया, ओनाङ कग़यवाल ओर्वोग़ इद्रम इतोग़, “गूरु! देवुळता पेदिरते एग़ मीहवाल योहन, तनाङ कग़यवालोरिन काग़्हतप लेह्‌का, माक वने पार्तना बेद्रम कीयना इनजोर काग़्हच ईम,” इतोग़. 2 अस्के येसु ओरिन इतोग़, “मीट पार्तना कीयह्‌पा, इद्रम वळ्ह्‌काटु:

‘जोहर सामि, देवुळबाबानिन, सबेटोर नीवा पेदिरतुन मान ईयिर.

इद बूमते नीवा राजेम निल्पिह कीमु.

3 मावा दिनमता तिंडि दिनम ईसोर मनु.

4 ओसो बेद्रम माटु मावा अडम मतोर कसुरतोरिन मापि कीतोम,

अद्रम मावाङ कसुर्किन वने मापि कीमु.

ओसो माकु बेरा कंदाता वेलाते पापमते अरयलाह एमा.’

इद्रम पार्तना कीम्ह्‌टु.

5-6 “इंजेके मियग्डाहि ओर्वोग़ मन्कल, नग़्का तना तोळतोनगा अन्जि, ‘ए गोतया उंजतिरा? नावा ओर्वोग़ गोतयाल इंजेकेन वातोग़ रा, ओन्क अटिस ईयलाहि नयगा बाताले इले. नियगा रेंड आरिङ मतेक नाक ईकिन रा?’ इनजोर ताल्ह्‌केग़. 7 मति ओग़ लोप्पाडाहि ‘अग़दुन केहच नना टेटेम अरतन रा, इंजेक नाक कयर केमा! नावा संगे नावाङ पेकोर वने उंजतोर. अदिनेनाह्‌क इंजेक तेदिस बाताले नीक ईया पग़वोन,’ इनजोर इनेग़.

8 “नना मीक वेहतह्‌नन, नावा गोततोग़ ताल्ह्‌किह्‌तोग़ इनजोर तेद वसवेकाय, ओग़ गोंडगोंड आस्तोग़ इनजोर, निटम तेदिस ओन्क ईयनोग़. 9 अदिनेनाह्‌क नना वेहतह्‌नन, ताल्ह्‌कसोर मन्ह्‌टु, देवुळ मीक ईयग़ा. पर्ह्‌कसोर मन्ह्‌टु, दोर्कग़ा. कोह्‌कसोर मन्ह्‌टु, तेल्पतुन तेग़यग़ा. 10 बाराह्‌क इतेके बोग़ ताल्ह्‌किह्‌तोग़, ओन्क ईयग़ा. बोग़ पर्ह्‌किह्‌तोग़, ओन्क दोर्कग़ा. बोग़ कोह्‌किह्‌तोग़, ओन्क तेग़यिस ईयग़ा. 11-12 तपेनु तना मग़ि आरि ताल्ह्‌कतेके, ओन्क बंडातुन ईयनोग़ा? मीन ताल्ह्‌कतेके, ओन्क तरसतुन ईयनोग़ा? इलवेक इसि मेन्ज ताल्ह्‌कतेके, ओन्क मिचोतुन एवाल, इद्रमतोग़ बोग़ाय तपे मियगा मन्ह्‌तोग़ा? 13 मीट पापमतोरिर मन्ज तेला, मीवाङ पिलाङ-पेकोरिह्‌क बेसता मादुन ईयलाह पुह्‌निर इतेके, देवुळदीपतोग़ बाबाल तन्क ताल्ह्‌कवालोरिह्‌क, तना पवित्र जीवा बह एवोग़?” इनजोर वेहतोग़.

येसुनगा देवुळता लाव मन्ह्‌ता

(मत्याल 12:22-30; मार्कल 3:22-27)

14 पया ओर्वोग़ मन्कन देयम पोस मता, अदिनेनाह्‌क ओग़ मन्कल वळ्ह्‌क पुनवा मूकाल आस मतोग़. पया येसु अद देयमतुन ओनग्डाहि पेसिह कीतोग़. अस्के ओग़ मूकाल वळ्ह्‌क बोटटोग़. इदिन ऊळिसि, अगा मता मुलु पका बामतोर. 15 मति ओरग्डाहि उय्तुर बारा, “वेग़ बेल्जेबुब इनदनद देयह्‌कना मुक्याना साय्तातेने, देयह्‌किन मन्कलोरग्डाहि पेसिह कीस्तोग़ रा!” इनजोर इतोर.

16 ओसो उय्तुर बार, (येसु निटम देवुळतग्डाह वातोग़ुया बहु इनजोर) सेतेम ऊळलाह, ओन इतोर, “अले! माक देवुळता लावता बेदाय सीना तोहचीम,” इतोर. 17 मति येसु ओरा बुदतुन पुन्जि, इद्रम इतोग़, “बेदाय राजेमते तमाय नडुमि कोंटेङ पुटटेके, अद राजेम लेङिह्‌ता, अहे बेदाय लोतगा वने कोंटेङ पुटटेके अद लोन निलो. 18 नाक देयह्‌कना मुक्याना साय्ताते देयह्‌किन पेसिह कीस्तोग़ इनजोर इह्‌निर. देयह्‌कना मुक्याल तनाय तोळताङ देयह्‌किन बाराह्‌क पेसिह केवालि? अद्रम देयह्‌कना मुक्याल ओसो ताना तोळताङ देयह्‌क, तमा तमा विरुद आतेके, अविस्कना राजेम बेद्रम नितग़ा? 19 अले नना देयह्‌कना मुक्याना साय्ताते देयह्‌किन पेसिह कीतेके, मीवोर पया बेदिना साय्ताते देयह्‌किन पेसिह कीस्तोर?✡ इद्रम मीवाङ विचर्क चुकताङ इन्जि, ओर तमाय तोहतनुर! 20 मति नना देवुळता जीवाता लावते देयह्‌किन पेसिह कीय्ह्‌नन इतेके, मियगा देवुळता राजेम वाता, इदिन पुन्ह्‌टु.

21 “(इदिन पुन्पिह कीयलाह, नना मीक उंद पोल्‍लो वेहतह्‌नन:) ओर्वोग़ पळ्योग़ कसेह्‌क-मग़्स्क पोसि, तना लोतुन राका कीसोर मतेक अचोन, ओना मालसोम बेस मन्ह्‌ता. 22 मति ओन्काय एक्‍वा लावतोग़ पळ्योग़ वासि, ओन उकिस आरे कीस्तोग़. कीसि लोतुन राका केवाल मन्कल बर्वस तासतव कसेह्‌क-मग़्स्किन ओनग्डाहि ऊंदिह्‌तोग़, ओसो तना लूटे कीतद मालसोमतुन वने, तना गोततोरा संगे तूसिह्‌तोग़.*(अद्रमलेह्‌का देयह्‌कना मुक्यान आरे कीताह्‌के, नना देयह्‌किन पूंड पग़यह्‌नन.)

23 “बोग़ नावा संगे गोतते मनोग़, ओग़ नावा विरुद मन्ह्‌तोग़, ओसो बोग़ नावा संगे लोकुरिन जमा कीयलाह तोळ आयोग़, ओग़ ओरिन बिरोबटो कीस्तोग़.

देवुळताह जेक आतोना तिपलि

(मत्याल 12:43-45)

24 “उंद देयमि बोग़ाय मन्कनग्डाहि पेसिस अतस्के, अद तन्क मनदलाह, इके-अके मेटाङ-मेटाङ वेलियिस, जागाङ पर्ह्‌किस ऊळिह्‌ता, मति अद्रमता जागा बेगान दोर्को. अस्के अद आलिह कीस्ता, ‘नना पेसिस वातन, अद नावा पाळ्ना लोतगान मल्स दाकन,’ इद्रम इन्ह्‌ता. 25 पया अन्ज ऊळिह्‌ता अस्के, अद मुनेता लोनु रिकम आतदु, सिरसिर नेहतदु, ऊसतदु, इद्रम तान्कु बेस दिसिह्‌ता. 26 अस्के पया अद मल्स अन्जि, तन्काय लाग्वव एळुङ देयह्‌किन तना संगे गोत कीस ततह्‌ता. अस्के अवु ओग़ मन्कना लोप्पा नेङिस जागा आस्ताङ. पया ओना इंजेटा गोसा, मुनेतदिह्‌काय वेल्‍ला करबता आस्ता,”✡ इनजोर येसु वेहतोग़.

27 येसु इव पोल्‍लोङ वेहतस्के, मुडग्डाहि उंद आंचाळ जोरते केयिस इद्रम इता इतेके, “नीक पुटिह कीसि, पाल ऊहतद आंचाळ बेरा देय्वाता आंदु,” इता. 28 इतस्के येसु इतोग़, “आयो, देवुळता पोल्‍लोतुन केंजिसि, अद्रम ताकवालोरे बेरा देय्वातोर आंदुर,” इतोग़.✡

लोकुर येसुनु सीना तोहता वेहतह्‌तोर

(मत्याल 12:39-42)

29 पया मुडा मन्कलोर उचुन जमा आनेके, येसु इद्रम वेहता बोटटोग़: “इद पीळतोर लाग्वोर मन्कलोरु, नावा कयदे सीना ऊळकोम इन्ह्‌तोर. मति देवुळता कबुरतोग़ योनाल इनवाह्‌क बह बह आता, अदे सीनातुन ओरिह्‌क तोहतकन. तान विळ्सिसि बेदे सीना नना तोहवानन आयोन.✡ 30 बेद्रम निनवे सहरतोर लोकुरिह्‌क योनाल सीना आतोग़, अद्रमे इद पीळतोरेनाह्‌क वने, माने-मन्कना नडुम पुटटोनन सीना आयकन.† 31 साल्मोन राजाना बुदताङ पोल्‍लोङ केंजलाहि, सीबा देसेमता रानि वेल्‍ला जेकताहि वाता✡; मति इंजेके इगा साल्मोनिह्‌काय वीळिस बेरा पोल्‍लो मियगा एवता; (तेला मति मन्कलोर अद पोल्‍लोतुन नमोर.) अदिनेनाह्‌क आक्रि नेयमता दियाते, अद रानि निचि इद पीळतोरा पोग़ोन तप तासग़ा. 32 अद्रमलेह्‌काने योनाना कबुरतुन निनवे सहरतोर केंजिसि, तमा पापमताहि मिळ्न्दतोर.✡ इंजेके इगा योनाह्‌काय वीळिस बेरा पोल्‍लो मियगा एवता. (मति मीट इतेके मीवा पापमताहि मलविर.) अदिनेनाह्‌क आक्रि नेयमता दियाते, निनवे सहरतोर निचि, इद पीळतोरिन तप तासनुर,” इतोग़.

येसुना काग़्हमुळि चिमलिलेह्‌काडा

(मत्याल 5:15; 6:22-23)

33 येसु ओरिन ओसो इद्रम वेहतोग़, “बोग़े चिमलि नीर्विह कीसि, तान वेह्‌च एवा जागाते तासनोग़ा? इलवेके डूटलोप्पा मुचिस तासनोग़ा? आयो, लोप्पा ओळियवालोरिह्‌क वेह्‌च दिसि इनजोर, बोव्लापोग़ोन तासनोग़. 34 नीवा कोंडा नीवा मेंदुदा चिमलिलेह्‌का आंदु. नीवाङ कोंडाङ बेस मतेक अचोन, नीवा लोप्पा पूरा वेह्‌च मतप आयग़ा. मति नीवाङ कोंडाङ करब मतेक अचोन, नीवा लोप्पा पूरा ईकळ आतप आयग़ा. 35 अदिनेनाह्‌क उसरते मन्ह्‌टु, देवुळ मीक ईयनद वेह्‌चि पिवमाकि. 36 मीवा लोप्पा इचुन वने ईकळलेवा, पूरा वेह्‌च मता इतेके, चिमलि नीक वेह्‌च ईयना लेह्‌का, नियगा मनदनद वेह्‌च बेस दींचग़ा,” इनजोर वेहतोग़.

सास्त्रमगूरुरा ओसो परुसिरा कबळ ओप्पो

37 येसु इद्रम वेहच मारिह कीतस्के, ओर्वोग़ परुसि मन्कल येसुन जावा उनडलाह, तना लोन केयतोग़. केयताह्‌कु येसु ओना लोन अतोग़. अन्जि लोप्पा ओळियिसि, ओना संगे जावा उनडलाह उदतोग़. 38 अस्के परुसिरा अडो माळवा, येसु कय नोग़वाये जावा उनडलाह उदतोग़. तान ऊळिस ओग़ परुसि पका बामतोग़.✡ 39 अदिन पुन्जि येसुसामि ओन इद्रम इतोग़, “इके केंजा, मीट परुसिरिर गिनेङ-बट्किन सिरप पलतेनाह तोमिह्‌निर. मति मीवा लोप्पाडेके इतेके, उळ्बेते लोकुरिन जाळ्पनद निंदिस मन्ह्‌ता.✡ 40 बुदलेवोरिर! बह पलता मेंदुदुन पंडटद देवुळि, लोप्पाडा जीवातुन वने पंडोया? 41 अदिनेनाह्‌क मीट लेवोरिह्‌क जीवा कीसि, दर्मम ईम्ह्‌टु. अस्के मियेनाह्‌क सबे पोलनुङ.

42 “ओ परुसिरिर, मीक पका गोसा आयग़ा! बाराह्‌क इतेके मीट पुलातगा वाटनव आकिना ओसो दुस्रा पंटाता, दहा तूस्कनग्डाहि उंद तूस देवुळतुह्‌क कोड ईय्ह्‌निर. (इचोन उड्लाङ पोल्‍लोन सीता कीय्ह्‌निर,) मति सेतेमते नेयम कीयना ओसो देवुळतुन जीवा कीयना, इद्रमताङ पोल्‍लोन सीता केविर. इविस्किन वने माळनाय मता, अविस्किन वने माळनाय मता.✡

43 “ओ परुसिरिर! मीक पका गोसा आयग़ा! बाराह्‌क इतेके पार्तनाताङ लोह्‌कनगा, बेरोर उदवालोराङ जागाङ पर्ह्‌किह्‌निर. ओसो बजरतगा लोकुर मीक जोहर कीयना, इद्रमताङ बेसु.✡ 44 मीक पका सिक्सा आयग़ा, बाराह्‌क इतेके मीटु सेत्तातुन गुमया केवाय मिसतद जागाता लेह्‌का मह्‌निर.‡ अगा गुमया दिसवाह्‌कु, अगाह्‌क अनवालोर पोग़ोट्क दास्तोर, मति इगा इळ्न सेत्ता मिसिस मन्ह्‌ता इनजोर पुनोर,” इनजोर वेहतोग़.✡

45 अस्के ओर्वोग़ सास्त्रमगूरु येसुन इद्रम इतोग़, “गूरु, निमा इद्रमताङ पोल्‍लोङ वळ्ह्‌किस, माक वने लजा अरनाह कीय्ह्‌निन गोतो!” 46 इनजोर इतस्के येसु ओन इतोग़, “ओ सास्त्रमगूरुरिर! मीक पका गोसा आयग़ा! बाराह्‌क इतेके मीवाङ तेहता पुनवप मनदनाङ अडोङ-उतुर्कना मोतातुन, मीटु लोकुरा पोग़ोन वाटिह्‌निर, मति मीट इतेके अद मोतातुन कय तेला बोयिस ऊळविर.✡ 47 मीक पका सिक्सा आयग़ा, बाराह्‌क इतेके मीवाङ तादोर-बाबोर मुनेतोर देवुळता कबुरतोरिन हव्कतोर. इंजेक इसि, मीट ओर कबुरतोराङ पेदिर्कने बंडाङ ओग़्सिह्‌निर.✡ 48 अह कीसि मीट वने मीवाङ तादोर-बाबोराङ कबस्किह्‌क तोळ आतिर. बाराह्‌क इतेके ओर बार कबुरतोरिन हव्कतोर, मीट बार ओराङ बंडाङ ओग़्सिह्‌निर.

49 “अदिनेनाह्‌क देवुळि तना बुदते इद्रम इता, ‘नना कबुरतोरिनु, ओसो बळयिरिन वने ओरगा लोहतकन. अस्के उय्तुरिन बार हव्कनुर, ओसो उय्तुरिन बार पका तिपल कीयनुर,’ इता. 50 अदिह्‌क बूम पुटटग्डाहि देवुळता कबुरतोरिन बेच्वुरिन हव्कतोर! ताना इसब इद पीळतोरिह्‌क ईया पोयग़ा. 51 मुने हाबेलिन✡ हव्कतग्डाह इतेके, वेल्‍लाय पेग़्के मंदिरता पवित्र गूडि ओसो गर्या, इव रेंडिस्कना नडुम जकरिया बूमयान हव्कतोर.✡§ अगा एवनाह बेच्वुरिन हव्कतोर, ओर सबेटोरा इसब इद पीळतोरिह्‌क ईया पोयग़ा.✡ 52 सास्त्रमगूरुरिर, देवुळि मीक पका सिक्सा ईयग़ा. बाराह्‌क इतेके बुदता अग़दुन केहचीतिर; मीट वने ओळियविर, ओसो ओळियवालोरिन वने ओळियलाह एविर. (इद्रम मीट मन्कलोरिन सेतेम पोल्‍लोतुन पुनदलाह एविर,)” इतोग़.✡ 53-54 पया येसु अग्डाहि अतस्के, परुसिर ओसो सास्त्रमगूरुर ओना पोग़ोन पका ओङ आतोर. आसि बेदाय पोल्‍लोते येसुन एग़्किह कीयना इनजोर विचर कीसि, ओन वेल्‍लाङे पोल्‍लोङ ताल्ह्‌क बोटटोर.

12

परुसिरा लेह्‌का मनदना आयो

(मत्याल 10:26-27)

1 अस्के अगा अजर्कनाङ अजर्क लोकुर जमा आतोर. वेल्‍ला गर्दितेनाह्‌क, तमतमाय ओर्विह्‌क-ओर्वोग़ दोबेङ-नूकेङ कीसोर, इके-अके दोबलाह आंदुर. ओरिन ऊळिसि, सबेट्क मुने येसु तनाङ कग़यवालोरिन इतोग़: “परुसिर इतेके ओय्‍पिह कीतद पिंडलेह्‌काडोरु,* अदिनेनाह्‌क ओरा सोङतग्डाह उसरते मन्ह्‌टु, (ओरा सोङता बुदि सबेटोरिह्‌क दिसो). 2 सबे मकिह कीतव पोल्‍लोङ पङ्ने आयनुङ, इद्रमता वेला वायग़ा. 3 अदिनेनाह्‌क मीट ईकळते वळ्ह्‌कतेक तेला, अद पोल्‍लो वेह्‌चते केंजमुळ आयग़ा. ओसो बेदे तेला पोल्‍लो कुस्क्ने बोना केवदे वेहतेके, अदिन लोता पोग़ोन निचि, लोकुरा नडुम पोकुर केमुळ आयग़ा.

देवुळतुने रेयनदु

(मत्याल 10:19-20,28-33; 12:31-32)

4 “नावा गोततोरिर, नना मीक वेहतलाह आतन, बोर मेंदुदुन हव्क पग़यह्‌तोर मति जीवातुन इट पग़वोर, ओर लोकुरिह्‌क रेयमाटु. ओर तान विळ्सिसि, तान्क अबर बातय कीया पग़वोर. 5 मति नना मीक वेहतह्‌नन, जीवा ओसो मेंदुलि, इव रेंडिन आसि पिववद किसबटटा सिक्सातगा वाटिसि, बूळे कीयनद अदिकर मनदनद देवुळतुने रेयाटु. 6 ऊळाटु, कोळ्का पिटेना बिसद मन्ह्‌ताया? इले, अव इतेके रेंड कोताह्‌क एयुङ पिटेङ वने दोर्क पग़यह्‌ताङ. तेला मति अविस्कनग्डाहि उंदतुन वने देवुळि माग़्ङो. 7 मीट इतेके अव कोळ्का पिटेह्‌काय वीळिसि, एक्‍वा मोलातोरिर आंदिर. अदिह्‌क मीक बाताल आयग़ा इन्जि रेयमाटु. मीवा तलातगा बेचोक केल्क मन्ह्‌ताङ, इदिन वने मीवा देवुळदीपतोग़ बाबाल पुन्ह्‌तोग़, (अचोन ओग़ मीवा सीता कीस्तोग़!)

8 “ओसो नना मीक वेहतह्‌नन, बोग़ु लोकुरा मुनेह, नना येसुनाङ कग़यवानन इन्जि कबुल आस्तोग़,✡ ओन नना माने-मन्कना नडुम पुटटोनन, आक्रि नेयमता वेलाते, नावा देवुळता मुनेह ओसो देवतुल्कना मुनेह वेग़ मावोग़े इनदकन.✡ 9 मति बोग़ु, लोकुरा मुनेह येसुन पुनोन इनदनोग़, ओन नना वने देवुळता मुनेह, ओसो देवतुल्कना मुनेह, वेग़ मावोग़ आयोग़ इनदकन.✡ 10 ओसो बोग़ाय माने-मन्कना नडुम पुटटोना विरुद वळ्ह्‌कतेके, ओना कसुरता मापि आयग़ा. मति देवुळता पवित्र जीवातुन पास्कतेक मात्रम, ओना कसुरता मापि दोर्को.✡

11 “ओसो बेस्के मीकु पार्तना कीयनाङ लोह्‌कनगाय, साय्बालोरगाय, मुक्यालोरगाय मीवा नेयम कीयलाह पोस ओयनुर, अस्के माट बाताल वळ्ह्‌ककोम इनजोर आलिह केमाटु. 12 मति अगा बाताल मीक वळ्ह्‌कना मन्ह्‌ता, देवुळता पवित्र जीवा अदे गट्काते मीक वेहतग़ा,” इनजोर इतोग़.

लालुसता लोप्पा येसुना काग़्हमुळि

13 इतस्के मुडाहि ओर्वोग़ मन्कल येसुनगा वासि, “नावा बाबाना मालसोमतग्डाह उचुन नाक तूसिसीयलाह, नावा दादान निमा वेहचीम गूरु,” इतोग़. 14 इतस्के येसु ओन इतोग़, “ए तमो! मीवा नेयम कीसीयलाहि, ओसो मालसोमतुन तूसिसीयलाहि, बोग़ नाक आचतोग़?” इतोग़. 15 ओसो येसु ओरिन इतोग़, “इद उंद पोल्‍लो मीट बेस केंजाटु, सबे रीतिना लालुसतग्डाह मीटु जेक मन्ह्‌टु, बाराह्‌क इतेके बोनगाय वेल्‍ला मालसोम मतेकेन, ओग़ बेस पिसिह्‌तोग़ इन्जि इनमाटु,” इनजोर इतोग़.

16 इद पोल्‍लो वेहचि, येसु ओरिह्‌क उंद पीटो वेहतोग़, “ओर्वोग़ मता मन्कल मतोग़. ओन्क तना पोलमतगा पका पंटा वाता. 17 अदिनेनाह्‌क ‘नना इंजेके बह कीकन? अनम तासलाह नयगा इतेक जागा इले, लोन इंका पोयो’ इनजोर ओग़ तनतनाय इद्रम विचर कीतोग़. 18 कीसि तनतनाय इतोग़, ‘अले! नना इद्रम कीकन, इद डोमे बडटुन लेहचि, तेन्काय बेरा लोन पंडकन. 19 अगा पया नावा सबे अनमतुन ओसो मालसोमतुन तासिसि, नावा जीवातुन इनदकन, “अले जीवातिन, इंजेक नीवासाटि वेल्‍लाङे वर्साङ एवनाह तिनदलाह मालसोम, अनम-दनम मन्ह्‌ता. निमा पका तिनु, उनु, बेस गिर्दा-वेळ्काते मनु,” इनदकन’ इन्जि, ओग़ विचर कीतोग़. 20 इद्रम विचर कीनेके, देवुळि ओनु, ‘ए! बुदलेवोनिन! नेंडे नग़्का नीवा जीवातुन नना ओतेके, निमा इचोन जमा कीस तासतद, सबे मालसोम बोन्क आयग़ा?’ इनजोर इता.✡ 21 इद्रमलेह्‌काने बोग़ाय मन्कल, देवुळतुन पेग़्के कीसि, तनेनाह्‌क मालसोम जमा कीस्तोग़, ओन्क अद्रमलेह्‌काने आयग़ा,”✡ इनजोर येसु इतोग़.

देवुळता पोग़ोने बर्वस तासना

(मत्याल 6:25-33)

22 पया येसु तनाङ कग़यवालोरिन इद्रम इतोग़: “नना मीक वेहतलाह आतन, मीट मीवा जीवाता सीता केमाटु. बाताङ तिनदकोम, बाताङ उहतकोम इनजोर, मेंदुस्कनाङ इव पोल्‍लोनेनाह्‌क मीट आल्समाटु. 23 बाराह्‌क इतेके मीवा जीवा सिरप तिनदलाहे, ओसो मेंदुल सिरप गेंदेङ केग़यलाहे मन्ह्‌ताया? 24 काकास्किन ऊळाट अले! अव वीतोङ, कोयोङ, अहे डोमेने जमा वने केवोङ. तेला मति देवुळि अविस्किह्‌क तिंडि ईस्ता. देवुळता मुनेह अविस्किह्‌काय वीळिसि, मीट एक्‍वा मोलातोरिर आंदिर इतेके, (निटमे देवुळि मीवा पिसवग़तुन सीता कीयग़ाये). 25 तिनदना-उनडना, इविना लोप्पा आलिह कीस, मीवा पिसना-पिसवग़ता उंद पूटा वने, मीट वीळिह कीया पग़विर†! पग़यकिरा? 26 इद्रमलेह्‌का मीट इचुटा कबळतुन कीया पग़विर, इतेके पया बाराह्‌क वेल्‍लाङे पोल्‍लोना लोप्पा आल्सिह्‌निर? 27 इव सोबाताङ गेळापुंगेह्‌किन ऊळाट अले, इव बह वलियिह्‌ताङ! नना मीक वेहतह्‌नन, इव कह्‌टेम केवोङ, नूदे गेंदेङ अर्होङ. तेला मति साल्मोन राजाल पका सोबाता राजजगा मलियतस्के वने, इव पुंगेह्‌कना सोबाता बराबर बेस्केन एव्वोग़!✡ 28 इंजेके गेळापुंगेह्‌क नेंड मन्ह्‌ताङ, नाळ बूळेम आस्ताङ. एय विस्वस इलवोरिर, इद्रमता रोंडातुन देवुळि इचोटा बेसताङ केग़यनाङ उहपिह कीसीस्ता, इतेके मीक अदु बेचोन कासा कीसि, गेंदे केग़्‍पिह कीसीयग़ा! ईयग़ाया, एवोया? 29 अदिह्‌के ‘बाताङ तिनदकोम, उनडकोम, केग़यकोम?’ इविना लोप्पा मीट आलिह कीसोर मनमाटु. 30 देवुळतुन पुनवोर इसि, इव कतमे दोर्किह कीयलाह वितापूंडा आस्तोर. मति इव सबेटव मीक गावले मन्ह्‌ताङ, तेन मीवा देवुळदीपतोग़ बाबाल पुन्जिये मन्ह्‌तोग़. 31 देवुळि मीवा नडुमि राजेम कीयनदिन पर्ह्‌काटु. अह पर्ह्‌कतिर इतेके, मीक बाताङ गावले मन्ह्‌ताङ, अव कतमे देवुळि मीक ईयग़ा.

देवुळतगान मालसोम जमा कीयना

(मत्याल 6:20-21)

32 “माट उड्ला गोह्‌डटाङ (गोरेना लेह्‌का कमजोर मह्‌नोम इन्जि) मीट रेयमाटु!✡ बाराह्‌क इतेके देवुळदीपता राजेम मीवा कयदे ईयलाह, मीवा देवुळबाबाल तयरे मन्ह्‌तोग़. 33 मीवा पूरा मालसोमतुन वमिसि, लेवोरिह्‌क ईसीम्ह्‌टु. ओसो बेस्केन पाळ्ना आयवद बट्वातुन दोर्किह कीम्ह्‌टु. अह कीतेके, बेस्केन मारवद मालसोम, देवुळदीपतगा जमा कीकिर. अगा कलेर एवया पग़वोर, ओसो एल्म वने बूळे कीया पग़वो. 34 बाराह्‌क इतेके बेगा मीवा मालसोम मनदग़ा, (देवुळदीपते मनि, इद बूमते मनि), अगा मीवा सीता वने मनदग़ा.

अमेसा उसरते मनदना

(मत्याल 24:42-44)

35 “मीट अमेसा तयर मन्ह्‌टु. ओसो मीवा जीवातग्डा वेह्‌च वने अमेसा पोतसोर मनि. 36 मर्मिह्‌क अतोग़ माल्काल लोन मल्स वासि, आळो कीस तेल्पतुन कोह्‌कनेके, तोप्नेन तेग़यलाहि ओनाङ ओर्युलतोर अग़ ऊळसोर मन्ह्‌तोर. अद्रमलेह्‌का मीट वने अग़ ऊळसोर मन्ह्‌टु.✡ 37 केंजाट, नना मीकु सेतेम वेहतह्‌नन, अद्रम माल्काल मल्स वातस्के, ओर्युलतोर उंजवालेवा तयर मतोर इतेके, माल्काल कुदि दुपट नंडटुह्‌क दोहतनोग़. दोहचि मीट बेसतोरिर इनजोर ओरिन उदिह कीसि, तना कयदेन गाटो तीहतनोग़. ओसो ओरा एरे वासि, ओरा सेवा कीयनोग़.✡ 38 नडुमनग़्का पका निद्रता वेलाते आयि, इलवेके वियतना वेलाते आयि, माल्काल मल्स वातस्के, ओर्युलतोरु उंजवालेवा केपसोरे मतोर इतेक, ओर पका देय्वातोर आयनुर. 39 मति मीट उंद पोल्‍लोता सीता कीम्ह्‌टु: कले नग़्का बेचोह्‌पा लोतगा कललाह वायनोग़ इनजोर, लोतोग़ माल्काह्‌क एर्का मन्ज मतेके, माल्काल नग़्का केपिस मनेग़; ओसो कलेन लोता लोप्पा ओळियलाह वने, एवोग़ आवेग़. 40 अदिनेनाह्‌क मीट वने तयर मन्ह्‌टु, बाराह्‌क इतेके मीट नावा अग़ ऊळवद वेलाते, नना माने-मन्कना नडुम पुटटोनन वायकन,” इनजोर इतोग़.✡

बेस कबळ केवाल ओर्युलतोना लेह्‌का मन्ह्‌टु

(मत्याल 24:45-51)

41 अस्के पत्रु ताल्ह्‌कतोग़, “सामि, निमा इद पीटोतुन माके वेहतलाह आतिना? बार इगा जमा आतोर सबेटोरिन वेहतलाह आतिन?” इतोग़. 42 इतस्के येसुसामि इतोग़, “बेसता बुदतोग़ सेतेमते कबळ केवाल, इद्रम बोग़ मेटि मन्ह्‌तोग़, ओन लोता माल्काल ओर्युलतोरिह्‌क कगोत्क-कगो अडिया ईयलाहि आचिह्‌तोग़. 43 पया माल्काल वानेके, इद्रम बेस कबळ कीसोर मनवाल मेटि, पका देय्वातोग़ आयनोग़. 44 केंजाट, नना मीकु सेतेम वेहतह्‌नन, ओग़ माल्काल तना अनमतुन, बूमतुन ओसो पूरा मालसोमतुन ओग़े मेटिना कयदे विळ्सिसीयनोग़. 45 मति ‘नावा माल्काल इंजेक बेद वेलाते वायनोग़ो, ओग़ वायलाह वेल्‍लाय तीरम कीस्तोग़,’ इद्रम विचर कीसि, तना पका तिनदना-उनडना, रिमाते ओचिस मनदना, ओसो अद लोतगा मनवालोर दुस्रोर ओर्युलतोरिन पका बह इतेके अहे, नल्हतना-कोह्‌कना केवेग़. 46 इद्रम वेग़ मेटि कीतेके, वेग़ ओना अग़ ऊळवद वेलाते, तना माल्काल वायनोग़, वासि विस्वस केवोरिन कीयना लेह्‌का, वेन वने दूनेङ-दूनेङ कीयनोग़.

47 “अदिनेनाह्‌क बोग़ मेटिह्‌क तना माल्काल वेहतद कबळ पूरा एर्का मन्जि तेला, ओग़ मुर्तिय तयरते मनोग़, ओसो तना माल्काना विचरता लेह्‌का, ओग़ कबळ वने केवोग़ इतेक, ओग़ मन्कह्‌कु पका देबाङ अरयनुङ.✡ 48 मति बोग़ु पुनवालेवा, तना माल्काह्‌क विचर वावाङ कबस्क कीस मनदनोग़ इतेके, ओन्क कमि देबाङ अरयनुङ. अदिनेनाह्‌क बोन्क एक्‍वा ईतद मन्ह्‌ता, ओना जबब्दर एक्‍वा आयग़ा. ओसो बोनगा एक्‍वा तासतव मन्ह्‌ताङ, ओनग्डाह एक्‍वा इसब ताल्ह्‌कमुळ आयग़ा.

येसु मन्कलोरिन एग़िह कीस्तोग़

(मत्याल 10:34-36)

49 “केंजाट, नना इद बूमतगा किस ओग़िसीयलाह वातन. इद किसु इंजेक एवनाह पोतिस मन्ज मतेके, बेस आस मनालि. 50 मति अद आयनामुने, नाक तिपल आस डोलना मन्ह्‌ता. अद कबळतुन मारिह केवालेवा, नावा जीवा चुहेम आयो. 51 नना वाताह्‌कु, इद बूमतोर सबेटोर गूनमते मनदनुर इनजोर मीवा विचर मन्ह्‌ताया? मति अद्रम आयो, लोकुरिन एग़्‍पिह कीयलाह नना वातन. 52 इंजेटाहि उंद लोतगा एयवुर मन्कलोर मतेके, ओरा नडुम कोंटे पुटग़ा. मुवुर इर्विरा संगे, ओसो इर्वुर मुविरा संगे, विरुद आस जग्ळम पुटग़ा. 53 इतेके नयेनाह्‌के तपेना संगे पेकाल, तलिना संगे मयाळि, अहे तमातोना संगे कोयाळि, इद्रम वेर कोंटेङ आयनुर,”✡ इतोग़.

देवुळि कबळ कीयनद कगोतुन पुनदना

(मत्याल 16:2-3)

54 जमा आता मुडुन ओसो उंद पोल्‍लो येसु इतोग़, “पोळ्‍द अरयना बाजेतेनाह मोयुल तग़्ङनदिन ऊळिसि, इंजेक पेग़ वायग़ा इनजोर, मीट चट्पिटे पुह्‌निर. अद अद्रम आस्ता वने. 55 दक्सिन बाजेताहि वळ्य वायनदिन ऊळिसि, इंजेक एद वायग़ा इनजोर मीट इह्‌निर, अस्के अद अद्रम आस्ताये. 56 सोङ केवालोरिर! बूमतगा ओसो मोयुलतगा दिसनविन ऊळिसि, इद्रम इद्रम आस्ता इनजोर पुह्‌निर. इंजेके देवुळि इद तूकने बाताल कीयलाह आता, इदिना लोप्पा बह पुनदा पग़विर?

देवुळता संगे नेंडे गूनम आम्ह्‌टु

(मत्याल 5:25-26)

57 “बेसतल बुदता अग़ बेदु, तान मीटे बह आच पग़विर? 58 मीकु मीवा विरुदतोर कोरोटटे बेरोग़ साय्बानगा ओनेके, नडुम अग़देन ओरिन गूनम कीम्ह्‌टु. अह केवेके, ओर कोरोटटा बेरा साय्बानगा मीक ओयनुर, कोरोटटा साय्बाल पया पोलिसिरा कयदे ईसि, मीक जेलते वाटिसीयनोग़. 59 अदिनेनाह्‌क मीक वेहतह्‌नन, बेचानाह मीटु दांडटाङ पूरा कोताङ चुका-चुका निहविर, अचानाह अग्डाहि मुर्तिय पेस पग़विर आयकिर,” इनजोर येसु वेहतोग़.

13

पापमता अग़दाहि मलयना

1 पया उय्तुर मन्कलोर येसुनगा वासि, इद्रम वेहतोर इतेके, “गालिल पटटोर उय्तुर मन्कलोर मंदिरतगा तमाङ मोकिङ ईसोर मतोर. (अस्के पिलातिइनवाल गुमसितनाङ सीपय्किन लोहचि, ओरिन हव्कनाह कीतोग़.) इद्रम पिलाति ओरा नेतुरतुनु, मोक ईतविना नेतुरता संगे काल्ह्‌पतोग़,” इनजोर वेहतोर. 2 वेहतस्के येसु ओरिन इतोग़, “गालिल पटटा दुस्रोर लोकुरिह्‌काय, ओर डोलतोर वेल्‍ला पापिर मतोर, अदिह्‌क ओरिन हव्कतोर इनजोर, मीवा विचर मन्ह्‌ताया? 3 अद्रम आयो! नना मीक वेहतह्‌नन, मीट वने पापमता अग़दाहि मलवेक अचोन, बेद्रम ओर डोलतोर, अद्रमे डोलकिर. 4 अद्रमे सीलो इनदनद वेच्‍चातगा बेरा मिदे मुटटस्के, अट्रा मन्कलोर डोलतोर. बह येरुसलेम सहरतगा मतोर दुस्रोर लोकुरिह्‌काय, वेर डोलतोरु वेल्‍ला कसुरतोर मतोर इनजोर, विचर कीय्ह्‌निरा? 5 अद्रम आयो! नना मीकु वेहतह्‌नन, मीट सबेटोरिर वने पापमता अग़दाहि मलवेके, अद्रमे डोलकिर,” इनजोर वेहतोग़.

6 ओसो ओरिन तेळियिह कीयलाहि, उंद पुन्पिह कीयनद पीटो इद्रम वेहतोग़ इतेके, “ओर्वोग़ मन्कल तना अंगुर वाळुमतगा, उंद अंजिर मरा ओग़्सिस मतोग़. अद मरा आदताया, आदोया इनजोर ऊळलाह वातोग़, मति अद मरा आदो. 7 आदवाह्‌कु माल्काल वाळुमतुन ऊळेवाळे केवान इतोग़, ‘इद मरा आदग़ा बहे इनजोर, नना मूंड वर्सानाहि ऊळलाह आतन, मति आदतद उंद काया वने नाक दोर्को. इद उगसिय जागातुन आपिस तासता, तेन नळ्किस पोहचीम,’ इनजोर इतोग़. 8 अस्के ऊळेवाळे केवाल इतोग़, ‘माल्का! ओसो उंद वर्सामेंड केपिस ऊळा. नना मराता सर्ने बोंदा काचि, कतुम वाटिस ऊळकन. 9 पया पेग़ेन्‍ड आदता इतेक बेसे, आदो इतेक बार, तेन नळ्किस पोहचीकिन’ इतोग़,” इनजोर येसु वेहतोग़.

येसु गून पेसतद आंचान सव्रे कीस्तोग़

10 पया उंद पोल्वादियातेपार्तनाता लोतगा, येसु मुडुन काग़्हचोर मतोग़. 11 अस्के अगा उंद आंचाळ मता, तान अट्रा वर्सानाहि देयम पोस मता. अदिनेनाह्‌क ताना मोळ्कोटुह्‌क गूनि पेसिस मता, अद मुर्तिय दिग्ने निता पग़वो आंदु. 12 येसु तान ऊळिसि, तनगा एरे केयतोग़. केयिसि “बायि, नीवा दुकताहि निमा सव्रेम आतिन” इद्रम इनजोरे, 13 ताना पोग़ोन तना कय तासतोग़. तासतस्के चट्‌नेन अद दिग निता, निचि देवुळतुन जोहर कीया बोटटा.

14 मति येसु पोल्वादियाते तान सव्रे कीतोग़ इनजोर, यहुदिरा पार्तनाता लोता मुक्याल ओङ आसि, अग्डा मुडुन इतोग़, “कबळ कीयलाहि इतेक, वारमतुह्‌क आरुङ दियाङ मन्ह्‌ताङ, नेटा दिया आयो. अदिनेनाह्‌क दुकताहि सव्रेम आयलाह, बेदाय दुस्रा दियाते वायना इतेक वाटु. मति पोल्वादियाते मात्रम, सव्रेम आयलाह वामाटु,”* इतोग़.✡

15 अस्के येसुसामि इतोग़, “एय सोङ केवालोरिर! पोल्वादियाते मीवा कोंदातुन, आयवेक गाळ्‍दतुन कोळ्काताहि विळ्सिसि, एग़ ऊहतलाह ओयविरा? 16 इद आंचाळ अब्रहमना कूळता आंदु, तेन अट्रा वर्सानाह देयह्‌कना मुक्याल दोहच तासिस मता. बह पोल्वादियाते तेन दुकताहि सव्रे कीयनद आयोया?” इतोग़. 17 येसु इद्रम इतस्के, ओना विरुद केवालोर लजा आतोर. मति दुस्रोर मन्कलोर “येसु पका बेसता कबळ कीस्तोग़,” इनजोर पका गिर्दा आंदुर.

पुलुळ (दुलि) पेनेमता पीटो, ओयता पिंडटा पीटो

(मत्याल 13:31-33; मार्कल 4:30-32)

18 पया येसु पुन्पिह कीयनद उंद पीटो वेहतोग़, “देवुळता राजेमता पोल्‍लो बेद्रम बेर्सग़ा? अद पोल्‍लो बेदिना लेह्‌काडा इनजोर तेळियिह कीकन? अद इद्रमता इतेके: 19 बोग़ो ओर्वोग़ मन्कल तना लकातगा, पुलुळ पेनेम वीततोग़. अद इचुटा पेनेम मोन्ह्‌टिस, उंद बेरा मरा आता. अस्के पिटेङ तानाङ पंगानगा वासि, गूडाङ पंडटाङ,”✡ इनजोर वेहतोग़.

20 येसु ओसो उंद पीटो वेहतोग़, “देवुळता राजेमता पोल्‍लो इद्रमलेह्‌का मन्ह्‌ता इतेके, 21 बेदो उंद आंचाळि उचुन ओयता जावा पिंडटुन, मूंड तवाङ पिंडटगा काल्ह्‌पता. पया अद पूरा पिंडि ओयिसि बोल्गता,” इनजोर वेहतोग़.

उड्ला अग़दुह्‌क देवुळता राजेमते नेङना

22 अद्रमे पया येसु येरुसलेमतेके अनेके, वेल्‍लाङे नाह्‌कनोरिह्‌क देवुळता पोल्‍लोतुन वेहचोर अतोग़. 23 अस्के ओर्वोग़ मन्कल ओन इद्रम ताल्ह्‌कतोग़, “गूरु! उय्तुरे मन्कलोरिन देवुळि पिसिह कीयग़ाया बहु?” इतोग़. अस्के येसु ओन इतोग़, 24 “नना मीक वेहतह्‌नन, वेल्‍ला पसलेवदु उड्ला अग़दुह्‌कु, देवुळता राजेमतगा नेङलाह ऊळाटु. बाराह्‌क इतेके वेल्‍लाटोर लोप्पा नेङलाह ऊळनुर, मति नेङ पग़वोर आयनुर.†✡ 25 पया लोता माल्कानन नना तेदिस अग़दुन केहतकन, अस्के मीट दारावंडटगा निचि ‘सामि! मयेनाह्‌क तेल्प तेग़या!’ इनजोर तेल्पतुन कोह्‌कसोर केयकिर. मति नना मीकु, ‘मीट बेग्डाह वातिरो, नना मीक पुनोन!’ इनदकन. 26 अस्के ‘मति माट ऐंगेन तितल, उटल, निमा मावाङ अग़िनगा माक देवुळता पोल्‍लोतुन वेहतिन,’ इनजोर मीट इनदकिर. 27 मति नना, ‘एय देवुळता पोल्‍लोतुन केंजवोरिर! नना मीक मुर्तिय पुनोन, नयग्डाह विताट!’ इनदकन.✡

28 “मीटु देवुळ राजेम कीयनगा अब्रहम, इसक, याकुब ओसो सबेटोर देवुळता कबुरतोरिन ऊळकिर. मति मीक इतेके, अग्डाहि पलते सिरप अळयना, पल्क कोग़्कना, इद्रमता जागाते दोबिस ईयनुर. 29 अस्के ईनाह-आनाह, पूरा बूममेटोर लोकुर देवुळता राजेमतगा वासि, कुळ्प तिनदना बतते उदनुर.✡ 30 इद्रमलेह्‌का इद बूमते बोरिन-बोरिन उड्लोर इह्‌निर, अस्के ओर बेरोर आयनुर. ओसो बोरिन-बोरिन बेरोर इह्‌निर, ओर अस्के उड्लोर आयनुर,✡” इतोग़.

येसु येरुसलेमतोर मन्कलोरिन जीवा कीस्तोग़

31 अचोटेन उय्तुर परुसिर ओनगा वासि इतोर, “एरोद अंतिपस राजाल✡ नीक हव्कलाह ऊळिह्‌तोग़. निमा इग्डाह बेगातेल दुस्रा जागाते अनु.” 32 इनजोर इतस्के येसु ओरिन इतोग़, “अले, अन्जि ओग़ कोय्लेलेह्‌काडोग़ एरोद अंतिपसिन वेहाट,‡ ‘नेंडु नाळि नना मन्कलोरग्डाहि देयह्‌किन पेसिह कीकन, ओसो दुकतोरिन सव्रे कीकन. पया मने नावा कबळतुन मारिह कीकन. 33 मतिंगा देवुळता कबुरतोन्क येरुसलेम सहरता पलते डोलनद बेस आयो. अदिनेनाह्‌क नेंडु, नाळि, मने नना येरुसलेमतके अनजोर मनदना गावले,’ इनजोर वेहचीम्ह्‌ट,” इतोग़.

34 ओसो (येरुसलेमतोर मन्कलोरिन सीता कीस) इद्रम इतोग़: “ए येरुसलेमतोरिर, ए येरुसलेमतोरिर, देवुळता कबुरतोरिन हव्कवालोरिर, देवुळि मियगा लोहतोरिन बंडाङ उकवालोरिर! बेद्रम तलोग़ कोग़ु तनाङ पीसेन काग़ोलिह्‌ता, अद्रमलेह्‌काने मीकु नयगा गुम कीयना इन्जि, बेचोको मल्काङ नावा विचर आंदु! मति मीट नाकु अह कीयलाह एविर. 35 केंजाट, मीवा मंदिर इम्ने आनाह, देवुळि मीक विळ्सिस दायग़ा. नना मीक वेहतह्‌नन, नना मल्स वायह्‌पा ‘देवुळबाबाना अदिकर पोस वावाह्‌कु, देवुळता देय्वा दोर्कि!’✡ इनजोर मीट इनदकिर, अचानाह नना मीवाङ कोंडाह्‌क मुर्तिय दिसोन आयकन,” इनजोर इतोग़.✡

14

तोयले मन्कन येसु बेस कीस्तोग़

1 परुसिरा तुंगातग्डाहि ओर्वोग़ मुक्याना लोतगा, जावा उनडलाहि केयताह्‌कु, येसु अद लोतगा अतोग़. अद दिया वारमता पोल्वादिया मता. अस्के अग्डोर लोकुर (ओन बेदाय पोल्‍लोते एग़्किह कीयलाह,) ऊळा-वेचाते मंदुर. 2 अगा येसुना मुनेह ओर्वोग़ कय्क-काल्क तोयनद बेमरतोग़ मन्कल मतोग़. 3 अगा मतोर सास्त्रमगूरुरिन ओसो परुसिरिन, येसु इद्रम ताल्ह्‌कतोग़, “मावाङ अडोना लेकाते, पोल्वादियाते रोगमतोरिन बेस कीयनद पोलिह्‌ताया? पोलोया?” इतोग़. 4 मति ओर बाताले वळ्ह्‌कवा केमेन मतोर. अस्के येसु, ओग़ तोयले मन्कन बोयिसि बेस कीतोग़. बेस आतापया, ओन लोहचीतोग़. 5 ओग़ अतस्के, अगा उदतोरिन येसु इद्रम ताल्ह्‌कतोग़: “मियग्डाहि बोनाय गाळ्‍द तेला, इलवेके कोंदा तेला, चुवातगा अरतेके, तान पोल्वादियाते तेंडविर आयकिर रा?” इनजोर इतोग़. 6 ओना ताल्ह्‌कमुळता लोप्पा, वेर बाताले ओन पोल्‍लो मल्हता पग़वोर.

उड्लोग़ आस मनदना

7 अगा गाटो तिनदलाह वातोरु, बेरोर मन्कलोर उदनव जागानगा, उदलाहि जागाङ ऊळिंदुर. अस्के ओरिन ऊळिसि, येसु उंद पोल्‍लो वेहतोग़: 8 “बेस्के बोग़ाय मीकु बेद मर्मतगा गाटो तिनदलाह केयनोग़, अस्के बेरोर मन्कलोर उदनद जागातगा अन्जि, मीट उदमाट बहा, बाराह्‌क इतेके लोतोग़ माल्काल, मीकाय एक्‍वा कदरतोग़ मन्कन केयिस मनदनोग़. 9 अस्के ओग़ वातापया, मीक इर्वुरिन आस केयतोग़ु, मियगा वासि, ‘नियद जागा वेन्क ईम रा’ इन्जि मीक उदता जागाताह तेहतनोग़. अस्के मीट लजा आसि, कतमतोरा मुनेह नेल अन्जि उदकिर.

10 “अदिनेनाह्‌क बेस्के मीक गाटो तिनदलाह केयनोग़, अस्के मीट नेल अन्जि उदाट. मीक केयतोग़ु बेस्के मियगा वासि, ‘वय रा दादा! इगा मुनेह वास उदा’ इनजोर इनदनोग़, अस्के मीवा संगे गाटो तिनवालोर सबेटोरा मुनेह मीक कदर दोर्कग़ा. 11 बोग़े मनेग़, तना कुद नना बेरोनन इनदनोग़, ओन देवुळ उड्लोग़ कीयग़ा. मति तना कुद नना उड्लोनन इनदनोग़, ओन मात्रम देवुळ बेरोग़ कीयग़ा,”✡ इनजोर इतोग़.

12 पया बोग़ येसुन लोन केयिस मतोग़, ओन वने येसु उंद पोल्‍लो इतोग़, “निमा पियल आयि, नग़्का आयि, गाटो तिनदलाह केयतेके, नीवा गोततोरिन, दादालोरिन, जीवा-तलातोरिन, ओसो नीवा एरे-गूरेतोर साव्कर्किन बह केयमा. बाराह्‌क इतेके ओर ओसो तमा लोन नीक केयनुर, इद्रम कीसि निमा केयतदिना बद्ला, नीकु ओर वने केयिसि देहचीयनुर. 13 मति निमा बेस्के गाटो तिनदलाह लोकुरिन केयकिन, अस्के लेवोरिन, कय्क-काल्क वावोरिन, ताक पग़वोरिन, तोववोरिन केया. 14 अह कीतेके देवुळता देय्वा नीक दोर्कग़ा. इद्रमतोरिह्‌क ईतेके, ओर नीक मल्हच ईया पग़वोर. मति देवुळता मुनेह सेतेमते मन्जि डोलतोरु, बेस्के ओसोवन जीवा अरयनुर,✡ अस्के नीवा बूति नीक दोर्कग़ा,” इनजोर वेहतोग़.

बेरा कुळ्पता पीटो

(मत्याल 22:2-10)

15 इद पोल्‍लो केंजिसि, गाटो तिनदा वातोग़ ओर्वोग़ मन्कल येसुनु, “बोर देवुळता राजेमते गाटो तिन्ह्‌तोर, ओर देय्वातोर आंदुर,”✡ इतोग़.

16 इतस्के येसु उंद पीटोते पोल्‍लो मल्हतोग़. “ओर्वोग़ मन्कल बेरा कुळ्प तयर कीतोग़, कीसि वेल्‍लाटोर लोकुरिन कबुर ईतोग़. 17 कुळ्प गाटो तयर आतस्के ‘अले इंजेके कुळ्प गाटो तयर मन्ह्‌ता, कबुर वेहच मतोरिन केयलाह अन्ह्‌ट’ इन्जि माल्काल तनाङ ओर्युलतोरिन ओसोवने केयलाह लोहतोग़. 18 मति सबेटोर नाळेह कीया बोटटोर. ओर्वोग़ इतोग़, ‘नना पूना पोलम तेंडटन, अदिह्‌क तान ऊळलाह दाय्ह्‌नन, मति माल्काल ओङ बह आयमाकेग़ गोतो, नना मापि ताल्ह्‌किह्‌नन,’ इन्जि इतोग़. 19 ओर्वोग़ बार इतोग़, ‘नना एयुङ जोळिङ कोंदाङ असतन. अव बेद्रम मन्ह्‌ताङ, अविस्किन ऊळ दाय्ह्‌नन. मति माल्काल ओङ बह आयमाकेग़ गोतो, नना मापि ताल्ह्‌किह्‌नन,’ इतोग़. 20 ओसो ओर्वोग़ बह इतोग़ इतेके, ‘नावाङ मर्मिङ आताङ, अदिनेनाह्‌क नना वाया पग़वोन’ इनजोर इतोग़.

21 “ओग़ ओर्युलतोग़ मल्स वातोग़. वासि, तना माल्कानगा लोकुर बह इतोर, अव सबे पोल्‍लोङ वेहतोग़. अस्के अद पोल्‍लोतुन केंजिसि, लोता माल्काल पका ओङ आतोग़. ओङ आसि तना ओर्युलतोन इतोग़, ‘निमा नाटेनाङ अग़िनगा अन्जि, गतलेवोरिन, कय्क-काल्क वावोरिन, तोववोरिन, कूटालोरिन केयिस तय,’ इतोग़. 22 इतस्के ओर्युलतोग़ अतोग़, अन्जि अद्रमे कीतोग़. पया मल्स वासि तना माल्कान वेहतोग़, ‘साय्ब! निमा बह उकुम ईतिन, अद्रमे ओरिन केयिस ततन. मति ओसोवने जागा पिसताये,’ इतोग़. 23 इतस्के ओना माल्काल इतोग़, ‘निमा ओसोवन अन, अन्जि नाह्‌कनाङ अग़िना कचुल, ओसो पोलह्‌कने अन्जि, ओर लोकुरिन अर्जि कीसि, ओरिन पोस वायु. नावा लोन पूरा निंदिस मनि. 24 नना मीक निटम वेहतह्‌नन, बोर लोकुरिन मुने गाटो तिनदलाह केयिस मतन, ओर लोकुरग्डाहि ओर्वोग़ वने नावा गाटोतुन तिनोग़ आयनोग़,’ इतोग़.” इद्रम वेहचि येसु पीटोतुन मारिह कीतोग़.

येसुना अग़दे बह ताकना

25 पया लोकुर गोह्‌डमेंड येसुना पयाह पयाह अनजोर मतोर. अस्के येसु ओरेके मिळ्न्दिस, ओरिन इतोग़, 26 “बोग़ाय येसुनाङ कग़यकन इनवाल, ओग़ तना तलोग़-तपेनु, तना मुतेनु, पिलाङ-पेकोरिनु, तना तमोग़-दादानु, एलाळ-अकानु, इचोने आयो मति तना जीवातुन वने,✡ नाकाय वीळिस जीवा कीतोग़ इतेके, ओग़ नावाङ कग़यवाल आया पग़वोग़.✡ 27 ओसो बोग़ तना हव्कनागुटा कांजतप नावा पयाह वाताह्‌कु, तन्क वायनव तिपल्किन आपलाह तयर आयोग़ इतेके, ओग़ मन्कल वने नावाङ कग़यवाल आया पग़वोग़.✡

28 “इंजेके मियग्डाह बोग़ाय उंद बेरा लोन पंडना विचर कीतेके, ओग़ मन्कल, ‘नना कोनि इचोन बेरा लोन पंडना विचर कीय्ह्‌नन, मति इद लोतुन मारिह कीयलाह नयगा इचोवेल्‍लाङ कोताङ मन्ह्‌ताङा, इलेङा?’ इन्जि, बह तेना लोप्पा ओग़ इचुनाय गंता कीस ऊळोग़ आवेग़? 29-30 ओग़ पाय्वाङ वाटिस, तान बार मारिह केवोग़ इतेके, पाय्वाङ वाटिह्‌पा ओन बोर बोर ऊळिस मतोर, ओर मन्कलोर मात्रम ‘वेन ऊळाटे! वेग़ मन्कल पाय्वाङ वाटलाह वाटटोग़, मति तान मारिह कीया पग़वोग़’ इनजोर वेन ऊळिसि पास्कनुर, कवयनुर.

31 “आयवेके इद्रमतोग़ बोग़ राजाल मन्ह्‌तोग़ा? दुस्रा देसेमता संगे लळय कीयलाह दायनामुने, बह उचुनाय विचर केवोग़ आवेग़? ‘नना सिरप दहा अजर्क सीपय्कना संगे, ओर वीसा अजर्क सीपय्किन गेल्स पग़यकना? पग़वोना?’ 32 वेग़ तना लळेम आया पग़वेके, विरुदतोर लळय कीयलाह एवयनामुनेने, तनाङ सीपय्कना संगे कबुर लोहचि, गूनम आयलाह विचर केवेग़.

33 “अद्रमलेह्‌काने मियग्डाह वने बोरे मनिर, आपुना सबे मालसोम, अनम-दनम, ओसो मियगा मनदनव सबेटविन विळ्स पग़विर इतेके, नावाङ कग़यवालोरिर आया पग़विर.✡

येसुनाङ कग़यवालोर ओवुरलेह्‌काडोरु

(मत्याल 5:13; मार्कल 9:50)

34 “ओवुरि बेसतले, मति ताना मिटस बार अता इतेके, अद मिटस बेद्रम मल्स वायग़ा? 35 अद पया पोलमते वाटलाह, बेद तोळ्योतगा काल्ह्‌पलाह वने अरवो, बेद कतुमतगा काल्ह्‌पलाह वने अरवो. तान आक्रिते पोहचीयनुर. अदिनेनाह्‌क मियग्डाहि बोरिह्‌क पुनदलाह गिर्दा मन्ह्‌ता, ओर नावा पोल्‍लोतुन बेस केंजिर!” इनजोर वेहतोग़.

15

लेसिस मतद गोरेता पीटो

(मत्याल 18:12-14)

1 उंद दिया सिद्‌वा एनवालोर ओसो यहुदिराङ अडोन नोमवोर पापिर, येसुनाङ पोल्‍लोङ केंजलाहि, ओनगा जमा आतोर. 2 इदिन ऊळिस परुसिर ओसो सास्त्रमगूरुर येसुन मुयोग़ आसोरे, “वेग़ मन्कल पापिरिन बेस-नेह्‌ना तनगा केयिस उदिह कीस्तोग़. ओसो ओरा संगे तिनदना-उनडना कीस्तोग़,” इतोर. 3 ओर इनदनदिन केंजिसि, येसु ओरिन उंद पुन्पिह कीयनद पीटो वेहतोग़, 4 “ओर्वोग़ मन्कनगा नूर गोरेङ मताङ, अविस्किन मेहनेक-मेहनेके, अग्डाहि उंद गोरे लेसता. पया अव पिसतवु उंद कमि नूर (99) गोरेनु, बटटगा मंदा कीसि, अद उंद लेसतद गोरेतुन दोर्कनाह्‌जोम, पर्ह्‌कलाहि ओग़ दास्तोग़. 5 पया अद गोरे दोर्कतस्के, तान गिर्दाते तना अटाते कांजिस पोस वास्तोग़. 6 पया लोन वासि, तना गोततोरिनु ओसो एरे-गूरेतोरिन केयिसि, ‘नावा लेसिस मतद गोरे नाक दोर्कता. नावा संगे गिर्दा कीम्ह्‌टु,’ इनजोर इन्ह्‌तोग़. 7 नना मीक वेहतह्‌नन, अद्रमे देवुळतुन माळवालोर उंद कमि नूर (99) मन्कलोरु ‘माकु पापमता अग़दाहि मलयलाह गर्ज इले’ इनदनुर. मति ओरिह्‌काय, ओर्वोग़ पापि मन्कल तना पापमता अग़दाहि मलतेक अचोन, ओनेनाह्‌के देवुळदीपतगा पका गिर्दा आयग़ा.✡

पोव्स मतद वेंडटा कोताता पीटो

8 “ओसो उंद पीटो वेहतह्‌नन, केंजाट. उंद आंचानगा वेंडटाङ दहा कोताङ मताङ.* अग्डाहि उंद कोता लोने बेगायो अर्स मायता. अस्के अद आंचाळ चिमलि पोतिह कीसि, दोर्कनाह्‌जोम बेस-नेह्‌ना वियेग़ नेहचि पर्ह्‌किह्‌ता. 9 पया कोतातुन दोर्किह कीसि, तना गोतताङ आस्किनु, एरे-गूरेताङ आस्किनु केयिसि, ‘नावा पोव्स मतद वेंडटा कोता दोर्कता रि, नावा संगे गिर्दा कीम्ह्‌टु!’ इनजोर इन्ह्‌ता. 10 नना मीक वेहतह्‌नन, अद्रमे पापमता अग़दाहि मलवाल ओर्वोग़ पापि मन्कनेनाह्‌कु, देवुळदीपतगा देवुळि, तनाङ देवतुल्कना संगे गिर्दा कीयग़ा,✡” इनजोर वेहतोग़.

केर्दे पेकाना पीटो

11 पया येसु ओसो उंद पुन्पिह कीयनद पीटो वेहतोग़, “ओर्वोग़ मन्कल मतोग़, ओन्क इर्वुर मग़्क मतोर. 12 उंद दिया उड्लोग़ मग़ि तना तपेनगा वासि, ‘बाबा! मालसोमतग्डाहि बेचोन नावा तूस मन्ह्‌ता, अद नाक तूसिस ईम,’ इतोग़. इतस्के तपे तना मालसोमतुन, इर्वुर मग़्किरिह्‌क तूसिस ईतोग़. 13 पया वेल्‍ला दिया आयवाय मता, ओग़ उड्लोग़ मग़ि तना मालसोमतुन पूरा ओप्पे कीसि, लोतोरग्डाह एग़िस वेल्‍ला जेकता देसेमते अतोग़. अन्जि अगा तना मालसोमतुन बेदे कबळतुह्‌क अरवाहु, लाग्वाङ कबस्कने इके-अके उगसिन पोहतोग़. 14 इद्रम ओग़ पूरा मालसोम मारिह कीतोग़. पया अद देसेमतगा बेरा दुकळ अरता. अस्के ओनगा बाताले इले आस मता. 15 अदिनेनाह्‌क पया ओग़ अद देसेमतोग़ ओर्वोग़ मन्कनगा, कबळ कीयलाह अतोग़. अतस्के ओग़ मन्कल ओन तना पोलमते पदिङ मेहतलाह लोहचीतोग़.† 16 पया अगा ओग़ पेकाल, अव पदिङ तिनदनद कोग़्मतुनाय तिन्ज, पोटा निहेनन इनजोर विचर कींदोग़. मति अद कोग़्मि वने, ओन्क बोग़े एवोग़.

17 “अद्रम आनेके पया, ओग़ पेकाल सीता अरतोग़. अस्के तनतनाय इद्रम विचर कीतोग़: ‘नावा बाबानगा इतेके, बेच्वुरो ओर्युलतोर मन्ह्‌तोर, ओरिह्‌क तितेक वने मारो. मति नना इसि इगा कग़्विह्‌क हासोर मह्‌नन. 18 आयो, नना इंजेके इग्डाह बाबानगा अन्जि इनदकन, “बाबा नना देवुळता अडम ओसो नीवा अडम पापम कीतन. 19 इंजेके नीवा मग़ि इनदलाह वने ओप्पोन. मति नाक ओर्वोग़ नीवा ओर्युलतोना लेह्‌का, नियगा तासा,” इनदकन,’ इनजोर विचर कीतोग़. 20 कीसि ओग़ पेकाल अग्डाहि तपेनके दायलाह पेसतोग़. पया लोता एरे एवनेके, तपे ओन ऊळतोग़. ओन ऊळिसि, तपेह्‌क पका मान वसता. पया तपे वितिस, ओन गळ्म ओग़्ङिस लोंडटोग़. 21 अस्के ओग़ पेकाल, ‘बाबा! नना देवुळता अडम ओसो नीवा अडम पापम कीतन. इंजेके नीवा मग़ि इनदलाह ओप्पोन,’ इतोग़.

22 “मति तपे ओन लोन तचि, तनाङ ओर्युलतोरिन ‘अलेट रा! पका बेसता जगा तचि, वेन्क केग़्‍पिह कीम्ह्‌टु. वेळ्न्जतगा उंद मुदा केग़्‍पिह कीम्ह्‌टु, ओसो एल्पुस्क केग़्‍पिह कीम्ह्‌टु. 23 ओसो बेस मेंदुल आतद कुरा पियो हव्काट! अदिन तिन्जि माट गिर्दा कीकल. 24 वेग़ नावा मग़ि डोलिस मतोग़, इंजेक जीवा अरतोग़.✡ लेसिस मतोग़, मति वेग़ दोर्कतोग़,’ इनजोर वेहतोग़. इद्रमलेह्‌का ओर गिर्दा कीयलाह बोटटोर.

25 “पया बह आता इतेके, गळ्क मनेके माळा मग़ि पोलमतेनाह लोन वातस्के, पाटाङ ओयनदु, एंदनदु आल्का ओग़ केंजतोग़. 26 केंजतस्के ओर्वोग़ तमा ओर्युलतोन केयिसि, ‘लोन बाताल आयलाह आता रा?’ इनजोर ताल्ह्‌कतोग़. 27 अस्के ओग़ु, ‘नीवा तमोग़ सुकमते बेस-नेह्‌ना लोन मल्स वातोग़. अदिनेनाह्‌क मिय्माल पका बेस मेंदुल आतद पियोतुन अस्कलाह वेहतोग़!’ इनजोर इतोग़.

28 “इदिन केंजिस, बेरोग़ मग़ि पका ओङ आतोग़. लोनलोप्पा ओळियोग़. अस्के तपे पलते वासि, ओन गूनम कीयलाह ऊळतोग़. 29 मति मग़ि तपेन इद्रम इतोग़, ‘इचोक वर्साङ ओर्युलतोना लेह्‌का मन्जि, नना नीवा सेवा-साकुर कीयलाह आतन. ओसो नीवाङ सबे पोल्‍लोन केंजिस ताकतन. मतिंगा नावा गोततोरा संगे कलियिस गिर्दा कीयलाह, बेस्के उड्ला बोक्ळा पियो वने एविन. 30 मति वेग़ नीवा मग़ि, पूरा मालसोमतुन साट्याल कबळते बूळे कीतोग़. ओनेनाह्‌क कोनि बेस पका मेंदुल आतद कुरा पियोतुन अस्कलाह वेहतिन अय!’ इतोग़. 31 इतस्के तपे ओन इतोग़, ‘बाबा! निमा इतेके अमेसा नावा संगे मह्‌निन, नयगा बाताल बाताल मन्ह्‌ता, अद सबे नीवाय आंदु. 32 मति वेग़ नीवा तमोग़ डोलिस मतोग़, इंजेक जीवा अरतोग़.✡ लेसिस मतोग़, ओसोवने दोर्कतोग़. अदिनेनाह्‌क माट गिर्दा आयना गावले’ इतोग़,” इनजोर येसु इद्रम पीटो वेहच मारिह कीतोग़.

16

ऊळेवाळे केवाल मेटिना आय्डा

1 पया येसु कग़यवालोरिन ओसो इतोग़, “बोग़ो ओर्वोग़ साव्कर मन्कल मतोग़. ओनगा ओर्वोग़ मेटि मतोग़. वेग़ मेटि ‘नीवाङ कोतान बेदे कबळतुह्‌क अरवाह, मारिह कीयलाह आतोग़’ इनजोर, बोरो साव्करिन वेहतोर. 2 अस्के साव्कर मेटिन केयिस, इद्रम इतोग़, ‘नीवा लोप्पा नना बाताल केंजलाह आतन रा? इंजेक नीक इद कबळते, नना तास पग़वोन आयकन. निमा नयेनाह्‌क कीसोर मतिन, अद कबळता पूरा लेका कीस, नाक ईम!’ इतोग़. 3 इतस्के पया, ओग़ मेटि तनतनाय आल्स बोटटोग़, ‘नना इंजेके बाताल कीकन? माल्काल इतेके नाक कबळताह पेहचीयनोग़. नाक इतेक इंजेक, पोलमते कबळ कीयलाह कयदेन आयो. ओसो बेगा ताल्ह्‌किस तिनदलाह वने लजा वास्ता,’ इनजोर आलिह कीतोग़. 4 आलिह कीस पया, ‘नना इंजेक बह कीकन, अद नाक सबे तेळियता. इद कबळतग्डाह नाक पेहतापया, दुस्रोर लोकुर नाक तमा लोन केयना गावले.’ 5 इन्जि तना माल्कानग्डाहि बोर करा इनजोर सामन तेंडिस मतोर, ओरग्डाह ओर्विन-ओर्विन केयिस ताल्ह्‌कतोग़, ‘निमा साव्करिह्‌क बेचोन करा मल्हच ईयनद मन्ह्‌ता रा?’ इतोग़. 6 इतस्के ओर्वोग़ इतोग़, ‘नालुङ अजर्क लिटर्क जय्तुन पंडिना नेयु’ इतस्के, मेटि ओनु ‘इद ऊळा, नीवा पेदिरता कागिद मन्ह्‌ता, तेनगा रेंड अजर्क लिटर्क इनजोर चट्पिट रासा,’ इनजोर वेहतोग़. 7 पया ओसो दुस्रोन ताल्ह्‌कतोग़, ‘निमा साव्करिह्‌क बेचोन करा मल्हच ईयनद मन्ह्‌ता रा?’ इनजोर ताल्ह्‌कतस्के, ‘नूर कंडिङ गोह्‌क मल्हचीयनद मन्ह्‌ता’ इतोग़. इतस्के ओन वने ‘इद नीवा पेदिरता कागिद मन्ह्‌ता, तेनगा नालुङ वीसाङ कंडिङ इनजोर रासा,’ इनजोर वेहतोग़.

8 “पया ओग़ मुळ्हे मेटि, पका सत्रलते कबळ कीतदिन माल्काल ऊळिसि, ओन ‘पका उसर मह्‌निन रा!’ इन्जि इतोग़. इद्रमलेह्‌का देवुळतुन पुतोर लोकुरिह्‌काय एक्‍वा, देवुळतुन पुनवोर लोकुर, ओर्विह्‌क-ओर्वोग़ ईयना-एतनदिना लोप्पा, पका सत्रल मन्ह्‌तोर. 9 नना मीकु वेहतलाह आतन, इद दुनियाता मालसोमते, आपुह्‌क गोततोर दोर्किह कीम्ह्‌टु. बाराह्‌क इतेके अद मालसोम बेस्के मायग़ा, अस्के बेस्केन मायवव लोह्‌कने मीक जागा दोर्कग़ा.

10 “बोग़ उडीला पोल्‍लोते सेतेम मन्ह्‌तोग़, ओग़ बेरा पोल्‍लोते वने सेतेमे मन्ह्‌तोग़. मति बोग़ उडीला पोल्‍लोते सेतेम इलेग़, ओग़ बेरा पोल्‍लोतगा वने सेतेम इलेग़.✡ 11 अदिनेनाह्‌क इद बूमतग्डा मालसोमतेने मीट सेतेमते इलवेके, देवुळि तना राजेमता मालसोमतुन मीवा कयदे बेद्रम ईयग़ा? 12 दुस्रोना मालसोमतुन मीट सेतेमते काळ्ङविर इतेके, देवुळ ईयनद तूस मीक बेद्रम दोर्कग़ा?

13 “अदिनेनाह्‌क ओर्वोग़े ओर्युलतोग़ु, इर्वुर माल्कालोरा सेवा-साकुर कीया पग़वोग़. बाराह्‌क इतेके ओग़ ओर्विन बार कोटुल कीयनोग़, ओसो ओर्विन बार जीवा कीयनोग़. इलवेके ओर्विना पोल्‍लो केंजनोग़, ओर्विना पोल्‍लो बार केंजोग़ आयनोग़. अद्रमे मीट वने मालसोमु ओसो देवुळि, इव रेंडिना सेवा मुर्तिय कीया पग़विर,”✡ इनजोर वेहतोग़.

देवुळता पोल्‍लो बेस्केन मायो

14 येसु इव पोल्‍लोङ वेहनेके, अगा उय्तुर परुसिर मतोर. ओरु कोताना पोग़ोन पका जीवा कींदुर.✡ अदिह्‌क येसु इतव पोल्‍लोन केंजिसि, ओन पास्किंदुर. 15 पया येसु ओरिन इतोग़, “मीटु लोकुरा मुनेह माट सेतेमतोरोम इह्‌निर, मति मीवा पोटातगा बाताल मन्ह्‌ता, तान देवुळ पुन्ह्‌ता.✡ बेव-बेव पोल्‍लोङ मन्कना विचरते पाय्दाताङ मन्ह्‌ताङ, अव देवुळतुह्‌क एग़्ङ वास्ताङ.

16 “एग़ मीहवाल योहन वानाह्‌जोम, मोसानाङ अडोङ ओसो देवुळता कबुरतोरा सास्त्रम*, इव लोकुरिन ताकिह कीसोर मंदुङ, ताना पया देवुळता राजेमता बेसता कबुर पोकुर आयलाह आता. ओसो सबेटोरिन ताना राजेमतगा ओळ्हतलाहि, पोकुर केवालोर गोंडगोंड आस्तोर.✡ 17 ओकावेला पोग़ोटा बूमि ओसो इळ्ता बूमि बूळेम आयनुङ, मति देवुळताङ अडोना सास्त्रमतग्डा उंद गीता वन मायो आयग़ा.✡

मुतेन विळ्सनदिना लोप्पा

(मत्याल 5:32; मार्कल 10:11-12)

18 “बोग़ाय मुने ततद मुतेन विळ्सिसि, ओसो उंदि दुस्रा मुतेन ततोग़ इतेके, ओग़ साट्याल कबळ कीस्तोग़. ओसो बोग़ाय अद्रम विळ्सिसीतद आंचान बार, तन्क मुते कीतोग़ इतेके, ओग़ वने साट्याल कबळ कीस्तोग़.✡

साव्कर मन्कल ओसो गरिब मन्कल

19 “ओसो उंद पोल्‍लो केंजाटु. ओर्वोग़ पका साव्कर मन्कल मतोग़. ओग़ डुंगा पंडलेह्‌काडा रंगताङ, पका दाराताङ गेंदेङ केग़्न्दोग़. ओसो दिनमे बेस सुकमते, गिर्दा-वेळ्काते ओसो बेरा गिजुरते मंदोग़.✡ 20 मति ओर्वोग़ बार ओसोय गरिब मन्कल मतोग़. ओना पेदिर लाजर मता. ओग़ मेंदुलमेंड बोटाङ आस मतोग़. ओन दिनमे साव्करना लोता अग़दगा, बोरो तचि तासिस अंदुर. 21 साव्कर तिनदह्‌पा, इळ्न अरतव पेसावार्किन तेला तिन्जि, पोटातुन निहेनन इन्जि, ओग़ विचर कींदोग़. ओसो ओना मेंदुदाङ बोटान नय्क बार वासि नाकिन्दुङ.

22 “मनेक मनेके उंद दिया, गरिब मन्कल डोलतोग़. अस्के देवतुल्क वासि, ओना जीवातुन पोग़ोन सिंगर्दीपतगा अब्रहम मुय्तोना† कचुल ओस तासताङ. पया उचुक दियाने, ओग़ साव्कर मन्कल वने डोलतोग़. लोकुर ओना सति-गति कीतोर. 23 ओग़ साव्करना जीवा हानादीपता किसबटटा जागातगा तिपलते मनदह्‌पा, पोग़ोन ऊळतोग़; ऊळनेके, ओन्क जेकु अब्रहमना कचुल, लाजर उदिस मनदनदिन ऊळतोग़. 24 अस्के पया ओग़ अब्रहमिन आळो कीस इद्रम इतोग़, ‘ए अब्रहम तादोनिन! नाक ऊळिस जीवा लोपा रा! नना किसबटटगा कर्वलाह आतन. निमा मुर्बत कीसि लाजरिन लोहचीम, ओग़ वासि तना वेळ्न्जतुन एतगा मुळ्हचि, नावा वेंजेटुन सितुर कीयेग़,’ इनजोर केयतोग़. 25 अस्के अब्रहम इतोग़, ‘ऊळा पेका! निमा सीता कीम, जीवात मनदह्‌पा, नीवा पिसमुळते बाताल गावले मता, अद सबे नीक दोर्कता. मति वेग़ लाजरिह्‌क इतेके, अद्रमता सुकमता पिसमुळ दोर्को. इंजेके इगा वेन्क बाताले तिपल इले. मति निमा मात्रम अगा कर्वलाह आतिन. 26 ओसो उंद पोल्‍लो केंजा, मीवा-मावा नडुम, उंद बेरा कस्क्ने मनदनद किंडि मन्ह्‌ता. अदिनेनाह्‌क मियग्डाह बोर इके वेंडकोम इतेक तेला वेंड पग़वोर, ओसो मयेकेडेनाह मियेके बोर वेंडकोम इतेक तेला वेंड पग़वोर,’ इनजोर इतोग़. 27 अस्के साव्कर इतोग़, ‘अल अह इतेक तादो, नना नीक अर्जि कीय्ह्‌नन. नियोग़ लाजरिन नावा बाबाना लोन लोहचीम. 28 बाराह्‌क इतेके नाक एयवुर तमोर मन्ह्‌तोर, (ओर नावा लेह्‌का पापि बुदते मनमाकिर इनजोर,) ओरिन अन्ज वेहतेके, नना पका तिपल आय्ह्‌नन इद जागातगा, ओर वावोर आयनुर,’ इनजोर इतोग़. 29 इतस्के अब्रहम इतोग़, ‘ओरगा इतेके मोसाल रासतव अडोङ, ओसो दुस्रोर देवुळता कबुरतोर रासतव पुस्तकिङ मन्ह्‌ताङ. अविस्किन अर्विसि, अग्डा पोल्‍लोतुन केंजिर, अद्रमलेह्‌का ताकिर,’ इतोग़. 30 इतस्के साव्कर मन्कल इतोग़, ‘अद्रम आयो अब्रहम तादो! डोलतोरग्डाह बोग़ाय अन्जि ओरिन वेहतेके, ओर पापमता अग़दाहि मिळ्न्दिसि, देवुळतके मलयनुर,’ इतोग़. 31 अस्के अब्रहम ओन इतोग़, ‘मोसाल रासतव अडोना, ओसो दुस्रोर देवुळता कबुरतोराङ पुस्तकिना पोल्‍लोतुन केंजोर इतेके, डोलतोग़ मन्कल जीवा अर्सि, ओरिन वेहतलाह अतेक वने, ओर केंजोर आयनुर,’ इनजोर इतोग़.”

17

पापमता लोप्पा येसुना काग़्हमुळि

(मत्याल 18:6-7,21-22; मार्कल 9:42)

1 उंद दिया येसु तनाङ कग़यवालोरिन वेहतोग़, “पापम कीयनाह तग़्हतनव पोल्‍लोङ मनदनुङे! मति बोग़ मीकु पापमतेके ओसीस्तोग़, ओना पका गोसा आयग़ा! 2 उड्लोर पेकोरा लेह्‌का नाक नमवालोरग्डाहि बोनाय वग़ोनु, ओना नयगा मतद विस्वसतुन विळ्सलाहि, बोग़ कटळ वाटटप आस्तोग़, (वेग़ कटळ वाटवाल देवुळता बेरा सिक्सातुह्‌कु ओजनोग़). वेना वेळेटगा पका पूहतद जेता बंडातुन दोहचि, वेन सम्दुरते वेल्‍लाह आता कसातगा मुळ्हतना, (इद बेरा सिक्सा आंदु; मति) तान्काय वीळिस बेरा सिक्सा, देवुळि अद्रम कटळ वाटवाह्‌क ईयग़ा. 3 अदिनेनाह्‌क मीवा ताकमुळते उसर मन्ह्‌टु.

“मीवा तोळतोग़ गल्ति कीतेके, ओन तेर्हाटु. ओग़ तना कीता गल्तिताह मलतेके, ओना गल्तितुन मापि कीम्ह्‌टु. 4 ओग़ उंदिय दिया एळुङ मल्काङ मीवा विरुदते पापम कीसि, ओसोवने एळुङ मल्काङ मियगा वासि, नना चुकतन, इंजेक अद्रम केवोन इनजोर इतेके, ओन मापि कीम्ह्‌टु,” इनजोर वेहतोग़.

विस्वसता पोल्‍लो

5 इदिन पया केंजिस, “मावा विस्वसतुन बेर्सिह कीसीम गूरु,” इनजोर बळयिर येसुसामिन इतोर. 6 इतस्के येसुसामि इतोग़, “मीवा विस्वस नूङमेटा मतेक वने, मीट इद बेरा ताळ मरातुन, ‘कुळ्ह वासि, सम्दुरतगा निल्म’ इनजोर वेहतेके, अद मीवा पोल्‍लोतुन केंजग़ा.✡

ओर्युलतोना जबब्दर

7 “इंजेके मियग्डाहि बोना तेला लोतगा ओर्युलतोग़ मनदनोग़, ओग़ पूहतलाह आयि, इलवेक इसि कोंदानके आयि, अनेग़. अन्जि तना कबळतेनाह लोन मल्स वातस्के, ‘वाता वावाय गाटो तिनदलाह उदा रा’ इनजोर, माल्काल ओन इनोग़ आयनोग़. 8 मति ‘नयेनाह्‌क गाटो अटा, जगा केग़्स नना तिनाह्‌जोम, नाक वांटिस ईम. ताना पया निमा तिन’ इनजोर इनदनोग़. 9 ओसो नना वेहतद कबळतुन कीतोग़ इनजोर, ओर्युलतोन ‘बेस कीतिन!’ इनजोर इनोग़ आयनोग़. 10 अद्रमे मीट वने देवुळ वेहतद पूरा कबळतुन मारिह कीतस्के, ‘माटु ओर्युलतोरोम मान दोर्कना मुर्तिय लायक आयोम! माक बेद कबळ कीयनद मता, अदे कबळतुन कीतोम,’ इनजोर इन्ह्‌टु,” इनजोर येसु वेहतोग़.

येसु दहा मोंडरोगमतोरिन सव्रे कीस्तोग़

11 पया येसु येरुसलेमतके दायह्‌पा, सामरिया ओसो गालिल, इव पटिना नडुमतुह्‌क अनजोर मतोग़. 12 अस्के येसु बेदो उंद नाटेनगा दायह्‌पा, अग़दुह्‌क उचुन अबर, मोंडरोगमतोर दहा मन्कलोर निच मतोर. 13 ओर येसुन ऊळिस जोरते केयतोर, “ए येसु! गूरु! माक ऊळिस जीवा लोपा,” इतोर.* 14 येसु ओरिन ऊळिस इतोग़, “अले मीट इंजेक इग्डाह अन्जि, मीवाङ मेंदुस्किन बूमयालोरिह्‌क तोहाट,†” इनजोर इतोग़. इतस्के ओर अतोर. अनेक-अनेकेन ओरा मोंडरोगम मायता. 15 पया ओर दहा मन्कलोरग्डाहि ओर्वोग़ मन्कल, तना सव्रेम आतदिन ऊळतोग़. अस्के ओसोवने येसुनगा मल्स वासि, जोर-जोरते केयिस, देवुळतुन जोहर कीया बोटटोग़. 16 ओसो ओग़ येसुनाङ काल्क अर्सि, ओन जोहर कीतोग़. ओग़ मन्कल सामरि जाततोग़ु, (इतेके उड्ला जाततोग़) मतोग़.‡ 17 अस्के येसु इतोग़, “कतमतोर सव्रेम आतोर इसि. पया इंका नव मन्कलोर बेगाडुर? 18 वेग़ यहुदि आयवोग़ दुस्रा जाततोन विळ्सिसि, ओरग्डाह बोग़े बह देवुळतुन जोहर कीयलाहि, मल्स वावोग़ गोतो!” इतोग़. 19 ओसो ओन, “तेदिस अन! निमा नाक विस्वस कीतिन, अदिनेनाह्‌क सव्रेम आतिन,” इतोग़.

देवुळता राजेम बेद्रम वायग़ा?

20 उंद दिया परुसिर येसुनु, “देवुळि तना राजेमतुन माक बेस्के दिसिह कीयग़ा?” इनजोर ताल्ह्‌कतोर. ताल्ह्‌कतस्के येसु वेहतोग़, “देवुळ राजेम कीयनद कोंडाह्‌क दिसो आयग़ा.✡ 21 देवुळि मीवा नडुम राजेम कीस्ता. अदिनेनाह्‌क ‘इदु! देवुळि इगा राजेम कीस्ता. अदु! अगा राजेम कीस्ता,’ इनजोर लोकुर वळ्ह्‌कोर आयनुर,” इनजोर वेहतोग़.

22 ओसोवने कग़यवालोरिन इद्रम इतोग़: “माने-मन्कना नडुम पुटटोनन, नना राजाल आसि वायनद दियातुन ऊळलाह विचर कीकिर, मति मीट ऊळ पग़विर आयकिर, इद्रमता वेला वायग़ा. 23 अस्के इगा मन्ह्‌तोग़, अगा मन्ह्‌तोग़, इनजोर लोकुर मीकु इनदनुर, अगा मीट अनमाटु, ओरा संगे कलियमाटु.✡ 24 पोग़ोन उंद बाजेतके मिळ्स्कतेके, दुस्रा बाजेतके वेह्‌च आस्ता. अद्रमलेह्‌काने माने-मन्कना नडुम पुटटोनन नना, आक्रि दियाते वायकन अस्के, कतमतोर नाक ऊळनुर.✡ 25 मति ताना मुने नना पका तिपल आयकन. इद पीळतोर मन्कलोर नाक पास्कनुर.

26 “नोहा मुय्तोना वेलाते बेद्रम आता, अद्रमे माने-मन्कना नडुम पुटटोनन नना वायह्‌पा आयग़ा. 27 नोहा मुय्तोग़ ओडातगा नेङनाह्‌जोम, लोकुर तिनदना-उनडना कींदुर, मुतेस्क तन्दुर, मुजोह्‌क अन्दुङ. पया बेरा उड्रा वासि, ओर कतमतोरिन बूळे कीता.✡

28 “ओसो लोटना वेलाते वने अद्रमे आता. लोकुर तिनदना-उनडना, असना, वमना, वीतना, लोह्‌क पंडना कींदुर. 29 मति लोट सोदोम सहरताहि पेसतस्के, पोग़ोटा बूमताहि मळ्गनव किसतळ्मिङ अरताङ, अस्के नाग़मेटोर कतम बूळेम आतोर.✡ 30 माने-मन्कना नडुम पुटटोनन नना दिसनद दिया वने,✡ अद्रमलेह्‌काने आयग़ा. 31 अदिनेनाह्‌क अद दिया बोग़ाय लोता पोग़ोन मतेके, लोतगा मनदनद सामनतुन ततलाह, इळ्न रेगनद आयो. अद्रमे बोग़ाय मन्कल पोलमते मतेक वने, ओग़ मल्स वायनद आयो.✡ 32 लोटना मुते (देवुळता पोल्‍लोतुन केंजवा, सोदोम सहरतुन मिळ्न्दिस ऊळतस्के), तान्क बह आता, अदिन सीता कीम्ह्‌टु.✡

33 “ओसो बोग़ इद बूमतगा आपुना जीवातुन पिसिह कीयलाह ऊळिह्‌तोग़, ओग़ आक्रिते बूळेम आयनोग़. बोग़ बारा नयेनाह्‌क सबे पोहतह्‌तोग़, ओन्क देवुळताहि पूना जीवा दोर्कग़ा.✡ 34 नना मीक वेहतह्‌नन, नना वायह्‌पा, नग़्का इर्वुर मन्कलोर उंदिय जागाते उंजिस मनदनुर. मति नना ओर्विन बार नावा संगे मनदलाह ओयकन, ओर्विन बार सिक्सा आयलाह अगान विळ्सिसीकन. 35 ओसो रेंड आस्कु जेताते पिंड नोग़सोर मतेके, नना उंदतुन बार नावा संगे ओयकन, उंदतुन बार अगान विळ्सिसीकन.✡ [ 36 इर्वुर मन्कलोर पोलमतगा मतेके, नना ओर्विन बार नावा संगे ओयकन, ओर्विन बार अगान विळ्सिसीकन,” इतोग़.]§✡

37 अस्के कग़यवालोर येसुन, “इव पोल्‍लोङ बेगा आयनुङ सामि?” इनजोर ताल्ह्‌कतोर. अस्के, “बेगा हातद सेत्ता मनदग़ा, अगा गीदस्क जमा आयनुङ*,” इनजोर येसु इतोग़.✡

18

पार्तना कीसोरेन मनदना

1 पया येसु तनाङ कग़यवालोरिन दिनम पार्तना कीसोर मनदना, ओसो अमेसा पार्तना कीयलाह बेस्केन आरेम आयना आयो इनजोर,✡ उंद पीटो इद्रम वेहतोग़. 2 “उंद नाटेनगा ओर्वोग़ गाय्ताल मतोग़. ओग़ लोकुरा नेयम कीसींदोग़. मति ओग़ मन्कल मात्रम देवुळतुन बह रेयवाल आयोग़, ओसो लोकुरा पर्वा वन केवाल आयोग़. 3 अदे नाटेनगा उंदि रांडे आंचाळ मता. अद ओनगा दिनमे वासि, ‘गाय्ता, नावा विरुदतोना संगे मनदनद कट्लातुन, नेयम कीसि देहचीम,’ इनजोर वेहन्दु. 4 वेल्‍लाङे दियाङ आनाह, ओग़ ताना नेयमतुन पर्वा केवालेवा केमेन मतोग़. मति उंद दिया ओग़ तनतनाय विचर कीतोग़, ‘नना देवुळतुह्‌के बह रेयोन, ओसो मन्कह्‌के बह रेयवानन आयोन. 5 तेला मति इद रांडे आंचाळि दिनमे नयगा वासि, कयर कीस्ता. अदिह्‌क इंजेक तेना नेयम कीसि देहचीतेकेन बेस आयग़ा. इलवेके इद दिनमे कयर कीसोरेन मनदग़ा,’ इतोग़.”

6 पया ओसो येसुसामि इतोग़, “नेयम कीसेवाल लाग्वोग़ मन्कल बाताल इतोग़, अद पोल्‍लोतुन सीता कीम्ह्‌टु. 7 देवुळ आचतोर लोकुर,✡ देवुळतुन नग़्का-पियलि कोळ्‍व कीसोर मन्ह्‌तोर, ओरा नेयम आयना इन्जि, ओरिह्‌क तोळ ईयलाहि, देवुळि आल्सेम कीयग़ाया?✡ 8 नना मीक वेहतह्‌नन, देवुळि ओरा नेयम चट्पिट कीसीयग़ा. तेला मति माने-मन्कना नडुम पुटटोनन, नना बेस्के मल्स वायकन, अस्के इद बूमतगा विस्वसतुन विळ्सवा, पार्तना केवालोर दोर्कनुरा?” इनजोर वेहतोग़.

देवुळता मुनेह उड्ला बुदतोग़ आस मनदना

9 ओसो उय्तुर मन्कलोरु, माटे देवुळतुह्‌क विचर वानाह पिसिह्‌नोम इनजोर, दुस्रोरिन पास्किंदुर.✡ ओरेनाह्‌क वने येसु उंद पीटो वेहतोग़. 10 “इर्वुर मन्कलोर देवुळतुन पार्तना कीयलाहि, मंदिरतगा अतोर. ओरग्डाह ओर्वोग़ बार परुसि, ओर्वोग़ बार नाकातगा सिद्‌वा एनवाल. 11 परुसि बाताल कीतोग़ इतेके, ओग़ सिद्‌वा एनवानग्डाह जेक निचि, इद्रम पार्तना कीतोग़, ‘ए देवुळतिन! नना दुस्रोरा लेह्‌का कलेनन आयोन, ओसो नाळेह केवानन वने आयोन, साट्याल कबळ केवोन. ओसो नियोग़ सिद्‌वा एनवाना लेह्‌का वने, नना लोकुरिन मुळ्हवानन आयोन. अदिनेनाह्‌कु नना नीक जोहर कीय्ह्‌नन. 12 वारममेटुह्‌क रेंड मल्काङ उपस कीय्ह्‌नन. नावा कमयता दहा तूस्कनग्डाहि, उंद तूस नियेनाह्‌क दान वने ईय्ह्‌नन,’ इनजोर इतोग़.

13 “मति सिद्‌वा एनवाल मन्कल जेक नितोग़. ओन्क पोग़ोन ऊळलाह वने दीरा वावो. ओग़ तना पापमतुन आलिह कीसि,* अर्युल पासोर इद्रम पार्तना कीतोग़, ‘ए देवुळबाबा! नना बेरा पापि मन्कनन आंदन. नावा पोग़ोन जीवा लोपा,’ इनजोर इतोग़. 14 पया ओर इर्वुरग्डाहि, सिद्‌वा एनवाले देवुळता मुनेह सेतेमतोग़ आसि लोन अतोग़. मति परुसि सेतेमतोग़ आयोग़. बाराह्‌क इतेके, बोग़ तन्क बेरोनन इन्ह्‌तोग़, देवुळि ओन उड्लोग़ कीस्ता. मति बोग़ तन्क उड्लोनन इन्ह्‌तोग़, देवुळि ओन बेरोग़ कीस्ता,”✡ इद्रम वेहचि पीटोतुन येसुसामि मारिह कीतोग़.

पेकोरिह्‌क येसु बर्कत ईस्तोग़

(मत्याल 19:13-15; मार्कल 10:13-16)

15 उंद दिया तमाङ पेकोरा पोग़ोन कय तासिसि, ओरिह्‌क बर्कत ईयेग़ इनजोर, लोकुर येसुनगा बाला पेकोरिन तचोर मतोर. मति इके येसुना एरे पेकोरिन तमाट इनजोर, कग़यवालोर ओराङ तलिस्क-तपेरिन तेर्हतोर. 16 मति येसु पेकोरिन तनगा केयिसि, कग़यवालोरिन इतोग़, “पिलाङ-पेकोरिन नयगा वायलाह ईम्ह्‌टु, ओरिन रोमिह केमाट. बाराह्‌क इतेके देवुळबाबाल वेरा लेह्‌काडोर कुलुल बुदतोरिह्‌के राजाल आस्तोग़.✡ 17 इह केंजाट, नना मीक सेतेम वेहतलाह आतन, बोरु वेर उड्लोर पेकोरा बुदता लेह्‌का आसि, देवुळतुन तमा जीवातगा राजेम कीयलाह एवोर, देवुळ राजेम केवालोर लोकुरगा, ओरिह्‌क बेस्केन जागा दोर्को आयग़ा,” इनजोर वेहतोग़.

साव्कर ताल्ह्‌कतद पोल्‍लो

(मत्याल 19:16-29; मार्कल 10:17-30)

18 पया ओर्वोग़ यहुदि मुक्याल येसुन इद्रम ताल्ह्‌कतोग़, “गूरु! निमा पका सेतेमतोनिन आंदिन. नाक वेहा, देवुळता संगे अमेसाता पिसमुळ दोर्किह कीयलाहि, नना बाताल कीकन?” इतोग़. 19 इतस्के येसु ओन इतोग़, “निमा नाक सेतेमतोनिन इनजोर बाराह्‌क इह्‌निन? देवुळतुन विळ्सिस बोग़े सेतेमतोग़ इलेग़. 20 निमा मोसानाङ अडोङ इतेके पुह्‌निने: साट्याल कबळ केमा, बोने हव्कमा, बोनाङ कलमा, जोल साक्सि एमा, आपुना तलोग़-तपेह्‌क मान ईम✡,” इनजोर वेहतोग़. 21 ओग़ मुक्याल, “इव सबे पोल्‍लोनु, उड्लस्केडाहिये माळसोर वायलाह आतन गूरु!” इतोग़. 22 ओना पोल्‍लोतुन केंजिसि येसु इतोग़, “(इंगो निटमे निमा उड्लग्डाहि अव अडोन माळसोर वातिन, मति) नियगा इंका ओसो उंद पोल्‍लोता कमि मन्ह्‌ता. अन! नियगा मनदनद सबे मालसोमतुन वमिसि, लेवोरिह्‌क तूसिसीम. अद्रम कीसि, निमा नावा संगे मन्जि नावाङ कग़या. अद्रम कीतिन इतेके, पोग़ोन देवुळता जागातगा नियेनाह्‌क निटमता मालसोम दोर्कग़ा,” इनजोर इतोग़. 23 येसुना इद पोल्‍लोतुन केंजिसि, ओग़ मुक्याल ओसोय मेसेह्‌ने आतोग़. बाराह्‌क इतेके, ओग़ पका साव्कर मतोग़. 24 ओग़ मेसेह्‌ने आतदिन ऊळिसि येसु इतोग़, “साव्कर लोकुर देवुळता राजेमतोर आयना इतेके, पका मुस्किल आस्ता. 25 ऊज-बूकातुह्‌क रूटुम पेसिस दाया पग़यह्‌ताया? अद्रमे, मता मन्कल देवुळता राजेमतोग़ आयना इतेके, तान्काय मुस्किलता पोल्‍लो!” इनजोर वेहतोग़.

26 अस्के येसुना पोल्‍लोतुन केंजवालोर ताल्ह्‌कतोर, “अह इतेके अमेसाता पिसमुळ पया बोन्क दोर्कग़ा गूरु?” (पका मालसोम इतेके देवुळता देय्वाता सीना आंदु इनजोर विचर कीताह्‌कु, ओर इद्रम इतोर.) 27 इतस्के येसु इतोग़, “इव पोल्‍लोङ मन्कना कयदे आया पग़वोङ, मति देवुळताये कयदे इव सबे आया पग़यह्‌ताङ.” 28 इनजोर इतस्के पत्रु इतोग़, “ऊळा गूरु, माट इतेके मावा लोन-दुवर विळ्सिस, नीवा पेग़्के वातोम.” 29 इतस्के येसु इतोग़, “इह केंजाट, नना सेतेम वेहतह्‌नन, बोग़ाय देवुळि नावा राजाल इनजोर तान माळलाह, तना लोन-दुवरतुन, मुतेनु, पिलाङ-पेकोरिन, तलोग़-तपेनु, दादाल-तमोनु विळ्सनोग़, 30 ओन्क इद कालमते लेकालेवा सम्सरम ओसो एळ्म-दळ्मतोर दोर्कनुर, अचोने आयो मति ओसो वायना कालमते अमेसाता पिसमुळ वने दोर्कग़ा,” इनजोर वेहतोग़.

तना हामुरता पोल्‍लोतुन येसु वेहतह्‌तोग़

(मत्याल 20:17-19; मार्कल 10:32-34)

31 पया येसु तनाङ बारा बळयिरिन, बेदो उंद जागातगा केयिस इतोग़, “इद ऊळाट! माट येरुसलेम दायलाह आतल. माने-मन्कना नडुम पुटटोनन, नावा लोप्पा वेल्‍लाय मुने देवुळता कबुरतोर बाताल रासिस तासतोर, अद सबे करल आयग़ा. 32 रासतप लेह्‌का नाकु यहुदि आयवोरा कयदे पोस ईयनुर.✡ नावा पोग़ोन उस्कनुर, पास्कनुर, नावा कदर रेहतनुर. 33 जेट्लाते नल्हतनुर, अह कीसि नाक हव्कनुर. मति नना मूंड दियाने जीवा अरयकन,” इनजोर वेहतोग़.

34 मति ओग़ वेहतव पोल्‍लोनग्डाहि कग़यवालोरिह्‌क उंद पोल्‍लो वन तेळियो. अव पोल्‍लोना अर्तम ओरग्डाह मकिह कीतद मता. अदिह्‌क ओग़ वेहतव पोल्‍लोङ, कग़ियवालोरिह्‌क मुर्तिय तेळियोङ.

येसु तोववोन बेस कीस्तोग़

(मत्याल 20:29-34; मार्कल 10:46-52)

35 पया येसु यरिग़ो नाटेना एरे एवतोग़. अस्के नाटेना लोप्पा ओळियिह्‌पा अग़दा कचुल ओर्वोग़ तोववोग़ गुडि उदिस बिचेम ताल्ह्‌कसोर मतोग़. 36 अस्के लोकुरा लेङतुन केंजिसि, “(अले बोराय नाक वेहाट रा!) इगा बाताल आस्ता?” इनजोर ताल्ह्‌क बोटटोग़. 37 पया बोरो ओनु, “नासरेत नाटेनोग़ येसु दायलाह आतोग़ रा,” इनजोर वेहतोर. 38 वेहतस्के ओग़ गुडि, “ए येसु! दाविद राजाना कूळतोनिन पिसिह केवानिन! नावा पोग़ोन दया कीमु,” इनजोर केयतोग़. 39 केयतस्के मुडा मुनेह मतोरु, “निमा केयमा रा, केमेन मन!” इनजोर ओन तेर्हतोर. तेला मति ओग़ ओसोवन पका जोरते केयलाह आतोग़. “ए दाविद राजाना कूळतोनिन! नावा पोग़ोन दया कीम!” इतोग़. 40 इतस्के येसु ओना लेङतुन केंजिसि नितोग़. निचि “अले ओन नयगा ताट रा,” इतोग़. पया ओन येसुनगा ततोर. ततस्के येसु ओन ताल्ह्‌कतोग़, 41 “नयग्डासि नीक बाताल गावले?” इतस्के ओग़ु, “नाक तोवनाह कीसीम सामि,” इनजोर इतोग़. 42 पया येसु, “अले! अह इतेके नावा पोग़ोन विस्वस कीतिन, अदिह्‌क तोव्‍म,” इनजोर इतोग़. 43 अस्के ओग़ तोप्नेन तोवतोग़. तोवतस्के देवुळतुन जोहर कीसोर-कीसोर येसुना संगे अतोग़. अगा मतोर सबेटोर ओग़ गुडि सव्रेम आतदिन ऊळिसि, देवुळतुन जोहर कीतोर.

19

येसु जकयिना लोन दास्तोग़

1 पया येसु यरिग़ो नाटेनगाह्‌क अनजोर मतोग़. 2 अद नाटेनगा ओर्वोग़ जकय पेदिरतोग़ मन्कल मतोग़. ओग़ रोम सर्करतोरिह्‌क, सिद्‌वा एनवालोरा मुक्याल मतोग़. ओसो पका साव्कर मतोग़. 3 येसु बोग़ आंदोग़ इनजोर, ओग़ ऊळलाह अग़िङ पर्ह्‌किंदोग़. मति येसुना सर्ने वेल्‍लाय मुल मताह्‌कु, ओन ऊळ पग़वोग़. बाराह्‌क इतेके ओग़ ओसोय गुटिल मतोग़. 4 पया येसुन ऊळकन इन्जि, ओग़ जकय येसु दायनद अग़देके मुनेह वितिसि, उंद तोया मरातगा तग़्ङतोग़. 5 येसु अद मरातगा एवतोग़, अस्के पोग़ोन ऊळिस ओन इद्रम इतोग़, “अले जकय! चट्पिट इळ्न रेगा! नाक नेंड नीवा लोन रोमना मन्ह्‌ता,” इतोग़. 6 इतस्के जकय चट्पिट रेगिसि, येसुन तना लोन ओतोग़. ओसि बेस-नेह्‌ना गिर्दाते उदिह कीतोग़. 7 येसु जकयिना लोन अतदिन ऊळिसि, “वेग़ पापि मन्कना लोन मनदलाह अतोग़,” इनजोर मुडा मन्कलोर मुयोग़ आया बोटटोर.

8 पया जकय निचि येसुसामिन इद्रम इतोग़, “गूरु! इंजेके नावा मालसोमतग्डाहि वळ्गा तूस लेवोरिह्‌क ईय्ह्‌नन. ओसो नना बोनग्डाह आयि नाळेह कीस ततद मतेके, ओन्क नालुङ पटिङ मल्हच ईय्ह्‌नन,” इतोग़. 9 अस्के येसु ओन इतोग़, “नेंडु इद लोतगा अमेसाता पिसमुळ वाता. वेग़ सिद्‌वा एनवाल वने, अब्रहमना जालपिलतोग़े आंदोग़.✡ 10 माने-मन्कना नडुम पुटटोनन नना लेसतोरिन पर्ह्‌कलाह, ओसो ओरिन पिसिह कीयलाहि वातन,✡ इदिन सीता कीम्ह्‌टु,” इनजोर इतोग़.

बंगरताङ कोताना पीटो

(मत्याल 25:14-30)

11 पया (ओर बेद नाटेनगा मतोर, अद नाटेनग्डाह)येरुसलेम एरेन मता, अदिनेनाह्‌क इंजेके येसु येरुसलेम एवयनोग़ अस्के, सबेटोर लोकुर ऊळनाह, देवुळि मयगा राजेम कीयग़ा इनजोर, मुडा मन्कलोरु विचर कींदुर.✡ अदिनेनाह्‌क येसु ओरिह्‌क उंदि पुन्पिह कीयनद पीटो इद्रम वेहतोग़. 12 “ओर्वोग़ राजालोरा कुट्मळतोग़ मन्कल मतोग़, ओग़ राजाल आसि वायलाह, जेकता देसेमते सबेट्क बेरोग़ राजान कलियलाह अतोग़. 13 दायनामुने ओग़ तनाङ ओर्युलतोरग्डाहि दहा ओर्युलतोरिन केयतोग़, केयिसि ओरिह्‌क दहा बंगरताङ कल्दर्क* ईतोग़. ईसि, नना मल्स वानाह्‌जोम इव कल्दर्कने मीट दंदा कीम्ह्‌टु इनजोर, वेहच अतोग़.

14 “मति नाटेना दुस्रोर लोकुर ओन विरुद कींदुर. अदिह्‌क वेग़ मावा नडुम राजेम केमाकेग़ इनजोर, सबेट्क बेरोग़ राजानगा, कबुरतोरिन ओना पयाह लोहतोर. 15 पया ओग़ राजाल आसि मल्स वातोग़. वासि, नना बंगरताङ कल्दर्क ईस मतन, ओरु दंदा कीसि, बेचोक कमय कीतोर इनजोर ऊळलाहि, ओरिन केय वेहतोग़. 16 पया मुनेतोग़ ओर्युलतोग़ वातोग़, वासि, ‘महरज! निमा ईस मतिन अद बंगरता कोताते, नना दहा बंगरताङ कल्दर्क कमय कीतन,’ इनजोर वेहतोग़. 17 वेहतस्के माल्काल इतोग़, ‘बेस-नेह्‌ना कीतिन. निमा बेसतोग़ ओर्युलतोनिन! उड्ला कबळतुन नाळेह केवालेवा कीतिन. अदिनेनाह्‌क नीक दहा नाह्‌किन ताकिह कीयलाहि अदिकर ईकन,’ इतोग़. 18 अद्रमलेह्‌काने दुस्रोग़ ओर्युलतोग़ वने वासि, ‘महरज! निमा ईस मतिन अद नीवा बंगरता कोतातग्डाहि, नना एयुङ बंगरताङ कल्दर्क कमय कीतन,’ इतोग़. 19 इतस्के माल्काल वेन वने, ‘नीक एयुङ नाह्‌कना मुक्याल कीकन,’ इतोग़. 20 पया ओसो ओर्वोग़ ओर्युलतोग़ वासि, ‘महरज! इद नीवा बंगरता कल्दर देस्तितगा गट कीस तासिस मतन. 21 निमा कळक मन्कनिन आंदिन, अदिह्‌क नना नीक रेयतन. नीवा कयदे तासवदिन पेह्‌किह्‌निन, ओसो नीवा कयदे वीतवग्डाङ कोयह्‌निन,’ इतोग़. 22 इतस्के माल्काल इतोग़, ‘लाग्वोग़ ओर्युलतोनिन! नीवा तोडटा वळ्ह्‌कतद पोल्‍लोतेने, नीक नेयम कीकन. नना कळक मन्कनन, नावा कयदे तासवदिन पेह्‌किह्‌नन, ओसो नावा कयदे वीतवग्डाङ कोयह्‌नन इनजोर, नीवा विचर मन्ह्‌ता. 23 इतेके अद कल्दरतुन साव्करनगा बाराह्‌क तासविन? अस्के नना वासि सवयते तेंडिस मनेनन,’ इतोग़. 24 ओसो एरे निच मतोरिन इतोग़, ‘अद कल्दरतुन वेनग्डाहि ऊंदिसि, दहा बंगरताङ कल्दर्कनोग़ मन्कह्‌क ईम्ह्‌ट,’ इनजोर वेहतोग़. 25 वेहतस्के ओरु, ‘महरज! ओनगा दहा कल्दर्क मन्ह्‌ताङ इसि!’ इतोर. 26 माल्काल इतोग़, ‘नना मीक वेहतह्‌नन, बोर-बोरु तम्क दोर्कतद सोमतुन बेस काळ्ङिह्‌तोर, ओरिह्‌क इंका ओसो दोर्कग़ा. मति बोर-बोरु अद्रम केवोर, ओरगा मनदनदिन वने, देवुळि ओयग़ा. 27 मति इंजेके इगा वेग़ राजेम कीयना आयो इनजोर, बोर नाक विरुद कीतोर, ओरिन नावा मुनेह तचि हव्काट,’ इनजोर माल्काल इतोग़,” इनजोर वेहचि, येसु पीटोतुन मारिह कीतोग़.

येसुसामि राजाना लेह्‌का येरुसलेम सहरते ओळियिह्‌तोग़

(मत्याल 21:1-9; मार्कल 11:1-10)

28 इव पोल्‍लोङ वेहतापया, येसु येरुसलेम दायनद अग़दे, लोकुरा मुनेह-मुनेह ताक बोटटोग़. 29 अनेके जय्तुन मेटाता कचुल मतव बेत्पागे ओसो बेतनि, इव नाह्‌कना एरे एवतोर. अस्के कग़यवालोरग्डाह इर्वुरिन इद्रम वेहतोग़: 30 “मुनेह दिसनद नाटेनगा अन्ह्‌ट. अगा ओळियताहे, बोग़े बेस्केन उदिस अनवद गाळ्‍द पियोतुन दोहच तासतदिन ऊळकिर. अस्के तान लेहच पोस ताट. 31 बोग़ाय बाराह्‌क लेहतलाह आतिर इनजोर ताल्ह्‌कतेके, ‘सामिह्‌क तेना गर्ज अरता’ इनजोर वेहाट,” इनजोर वेहच लोहतोग़. 32 अस्के ओर अतोर, अतस्के येसु ओरिन बेद्रम वेहच मतोग़, अद्रमे तान दोर्किह कीतोर. 33 पया अद गाळ्‍द पियोतुन लेहचोर मतोर, अस्के गाळ्‍दताङ माल्कालोर, “मीट तान बाराह्‌क लेहतलाह आतिर रा?” इनजोर ताल्ह्‌कतोग़. 34 अस्के ओरु, “सामिह्‌क तेना गर्ज अरता दादा,” इतोर.

35 पया तान येसुनगा ततोर. तचि तमा मुचिस मतव गेंदेङ, गाळ्‍द पियोता पोग़ोन वाटटोर. वाटिसि ताना पोग़ोन येसुन उदिह कीतोर. 36 येसु ताना पोग़ोन उदिस पेसतोग़, अस्के (राजाल अनेके बेद्रम कीस्तोर, अद्रमलेह्‌का ओना मुनेह-मुनेह,) लोकुर अग़दगा तमा मुचिस मतव गेंदेन ताग़सोर, (ओन मान ईंदुर). 37 अद्रमे पया जय्तुन मेटातग्डाह रेगतोग़. अस्के अग़दुह्‌क अनवालोर सबेटोर कग़यवालोरु, तमा ऊळतव बामिह कीयनव कबस्किन सीता कीसि, पका जोरते केयसोर, गिर्दाते देवुळता जोहर कीया बोटटोर. 38 ओर इद्रम केयतोर इतेके,

“देवुळबाबाना अदिकर पोस वावाल राजाह्‌कु देय्वा आयि!✡

देवुळता संगे गूनम मन्ह्‌ता!

पोग़ोटा बेरा देवुळतुह्‌क मान आयि,”

इनजोर केयतोर.✡

39 अस्के मुडगा मतोर उय्तुर परुसिर येसुनगा वासि, “गूरु! नीवाङ कग़यवालोरिन केयमाट इनजोर केमेन कीम,” इनजोर इतोर. 40 पया येसु ओरिनु, “नना मीक वेहतह्‌नन, ओकावेला वेर बार केमेन आतोर इतेके, इव अग़दग्डाङ बंडाङे केयनुङ,” इनजोर इतोग़.

41 पया येसु येरुसलेम सहरता एरे एवतोग़. अस्के अद सहरतुन ऊळिस अळतोग़.✡ 42 ओसो इद्रम इतोग़, “मीकु सुकम ईयनव पोल्‍लोन नेंडे मीट पुन्ज मतेके, बेस आस मनालि. मति इंजेके इसि, अव पोल्‍लोङ मीवाङ कोंडाह्‌क दिसोङ. 43 मीवा कोटुलतोर इद सहरतुन सर्ने कीस, मीक तिपल कीयनुर, अस्के मीक मकलाहि जागा वने दोर्को आयग़ा, इद्रमता वेला वायग़ा. 44 मीवा देवुळि पिसिह कीयलाहि वातद कगोतुन मीट पुनविर. अदिनेनाह्‌क मीवा कोटुलतोरु मीकु, मीवा सहरतुन, दुराते काल्ह्‌पनुर. ओसो गूरेतगा बंडाता पोग़ोन बंडा मनवाह पिळ्हपळ कीयनुर,✡” इनजोर इतोग़.

मंदिरतगा आटुम उदतोरिन येसु पूंडिह्‌तोग़

45 पया येसु मंदिरतगा अतोग़, अन्जि अगा रेसातग आटुम उदतोरिन पलते पूंडलाह बोटटोग़. 46 येसु ओरिन इतोग़, “देवुळता कबुरतोग़ इद्रम रासतोग़:

देवुळ इह इन्ह्‌ता: ‘नावा लोतुन मोळ्कनद जागा इनदनुर,✡

मति मीट देवुळता लोतुन डाकुरा डेरा कीतिर,’ ”✡

इतोग़.✡

47 अद्रमे पया येसु दिनम मंदिरतगा अन्जि काग़्हन्दोग़. पेर्मालोरु, सास्त्रमगूरुर, मुक्या मन्कलोर, वेर ओन हव्कलाह अग़ ऊळिन्दुर.✡ 48 मति सबेटोर लोकुर पका गिर्दाते, येसु वेहतनव पोल्‍लोन केंजिंदुर. अदिनेनाह्‌क ओन हव्कलाह, ओरिह्‌क अग़ दोर्को.

20

यहुदि मुक्यालोर येसुन पोल्‍लो ताल्ह्‌किह्‌तोर

(मत्याल 21:23-27; मार्कल 11:27-33)

1 उंद दिया येसु मंदिरतगा लोकुरिन काग़्हनेके, बेसता कबुरतुन वेहचोर मतोग़. अस्के पेर्मालोर, सास्त्रमगूरुर, वेरु यहुदिराङ पेदल्कना संगे ओनगा वातोर. 2 वासि “निमा बोना अदिकरते इग्डाह लोकुरिन पूंडलाह आतिन? नीक इद अदिकर ईतोग़ बोग़ आंदोग़, अले माक वेहा?” इनजोर ताल्ह्‌कतोर. 3 ताल्ह्‌कतस्के येसु इतोग़, “अले अह इतेके नना वने मीक उंद पोल्‍लो ताल्ह्‌किह्‌नन! 4 देवुळता पेदिरते एग़ मीहतनद अदिकर, योहनिह्‌क बेग्डाह दोर्कता? देवुळतेनाहुया बार मन्कनेनाहु? अले वेहाट,” इतोग़. 5 अस्के ओर तमतमाये, कुस्क-कुस्क आसोर वळ्ह्‌कलाह आतोर, “वेन माट बाताल वेहतकल रा? देवुळतेनाहे ओन्क एग़ मीहतलाह अदिकर दोर्कता इनजोर वेहतेक अचोन, ‘मीट पया बाराह्‌क योहननाङ केंजविर?’ इनजोर माक इनदनोग़. 6 ओसो मन्कनेनाहे ओन्क एग़ मीहतलाह अदिकर दोर्कता इनजोर इतेके, सबेटोर मावा पोग़ोन बंडाङ उकनुर, बाराह्‌क इतेके लोकुर योहनिन देवुळता कबुरतोग़ मतोग़ इनजोर इन्ह्‌तोर,” इन्जि विचर कीतोर. 7 अदिनेनाह्‌क ओरु, “माट पुनोम योहनिह्‌क बेग्डाह एग़ मीहतलाह अदिकर दोर्कतायो,” इनजोर इतोर. 8 इतस्के येसु वने ओरिन “अह इतेके नना वने इव कबस्किन बोना अदिकरते कीयलाह आतन, अदिन मीक वेहोन,” इनजोर इतोग़.

अंगुर वाळुम ओग़्सतोग़ माल्काना पीटो

(मत्याल 21:33-46; मार्कल 12:1-12)

9 पया अगा मता मुडुह्‌क, येसु उंद पुन्पिह कीयनद पीटो इद्रम वेहता बोटटोग़ इतेके, “ओर्वोग़ मन्कल तना जागातगा अंगुर सोपता वाळुम ओग़्सतोग़. ओग़्सिसि उय्तुर मन्कलोरिन कूलते ऊळेवाळे कीयलाह तासतोग़. तासिसि वेल्‍लाङे दियाङ मनदलाहि, दुस्रा देसेमते अतोग़.

10 “पया मनेक मनेके, पंडिङ कोयनद वेला एवता. अस्के वाळुमतुन ऊळेवाळे केवालोर माल्काना तूस ईयनुर इन्जि, अंगुर वाळुमतोग़ माल्काल तना ओर्वोग़ ओर्युलतोन लोहतोग़. मति वाळुमतुन ऊळेवाळे केवालोर ओन पोसि पका नल्हतोर, अह कीसि वेट्‍टाङ कय्क पूंडिसीतोर. 11 पूंडटस्के पया, माल्काल ओसो ओर्वोग़ ओर्युलतोन लोहतोग़. ओर ऊळेवाळे केवालोर ओन वने पोसि पका नल्हतोर. ओसो लजा वानाह ओना कदर रेहचि, वेट्‍टाङ कय्क पूंडिसीतोर. 12 मुचाकेपाते माल्काल ओसोवने ओर्वोग़ ओर्युलतोन लोहतोग़. ओन वने नोमुर्क आनाह पका नल्हचि, वाळुमता पलते वाटिसीतोर.

13 “पया इद्रम आनेके, अद वाळुमता माल्काल तनतनाय विचर कीतोग़, ‘इंजेके नना बह कीकन? अले इंजेक नना जीवा कीतोग़ नावा मग़िन लोहतकन, अस्के ओन ऊळिस बह कदर एवोरा?’ इनजोर मग़िन लोहतोग़. 14 मति ओर मन्कलोर ओग़ वायनदिन ऊळिसि, तमतमाय इद्रम विचर कीतोर, ‘अरे वेग़ इतेक माल्काना मग़ि आंदोग़ रा! वेन हव्कतेक अचोन, पया इद वाळुम मावा आयग़ा,’ इनजोर इतोर. 15 पया ओग़ पेकाल अगा वातस्के, ओन वाळुमता पलतेह ओसि हव्कतोर.

“अंगुर वाळुमता माल्काल इंजेके ओरिन बह कीयनोग़? 16 ओग़ वासि ओर अद वाळुमतुन कयदे कीतोर सबेटोरिन हव्कनोग़. अह कीसि अद वाळुमतुन दुस्रोरा कयदे ईयनोग़,” इनजोर वेहतोग़.

इद पोल्‍लो केंजिसि, अगा मतोर केंजवालोर “अद्रम बेस्केन आयमाकि!” इनजोर इतोर. 17 अस्के ओरेकेन ऊळिसि, येसु इतोग़,

“बेद बंडातुन मुने बेल्दर्क पोहचीतोर,

अदे बंडा इंजेके आदरता मूला-बंडा आता.✡

इद्रम देवुळता सास्त्रमतगा रासतदिना अर्तम पया बाताल आस्ता?* 18 बोग़ अद बंडातगा अरयनोग़, ओग़ ईंदेग़-पोदोग़ आयनोग़. मति अद बंडा बार बोनगा अरता इतेके, ओग़ गुंडा-गुंडा आयनोग़,” इनजोर इतोग़.

19 इद पोल्‍लोतुन वेहनेके, वेग़ मावा लोप्पाने इव पोल्‍लोङ वेहतलाह आतोग़ इन्जि, अदे वेलाते सास्त्रमगूरुर ओसो पेर्मालोर, येसुन बहाय कीस पोयतलाह ऊळिंदुर. मति लोकुर माक विरुद कीयनुर इनजोर रेयतोर.

कय्सर राजाह्‌क सिद्‌वा दोहतनद पोल्‍लो

(मत्याल 22:15-22; मार्कल 12:13-17)

20 वेर पया येसुन पोयतलाह इद्रम पट कीतोर इतेके, येसु बेदाय तपिस पोल्‍लो वळ्ह्‌कतेके, ओन पोसि रोम सर्करतागुमसिनगा ओयकल इनजोरे, सेतेमतोरोम इन्जि नाळेह केवालोरु, आय्डाङ गुंजवालोरिन येसुनगा लोहतोर. 21 अस्के वेर ओनगा अन्जि इद्रम ताल्ह्‌कतोर, “गूरु! निमा सेतेमतोनिन आंदिन, ओसो अद्रम काग़्हतह्‌निने वने. बेस्केन उड्लोर-बेरोर इनजोर ऊळविन. ओसो देवुळता अग़दुन सेतेमते तोहतह्‌निन इनजोर माट पुह्‌नोम. 22 मति इंजेके माक वेहा, रोम सर्करतुह्‌क सिद्‌वा दोहतनद मावाङ अडोना अडम मन्ह्‌ताया, इलेया?” इनजोर ताल्ह्‌कतोर.† 23 मति ओरा सत्रल बुदतुन पुन्जि, येसु इद्रम इतोग़, 24 “अले नाक उंद वेंडटा कोता ईम्ह्‌ट,” इतोग़. ओर ईतस्के “इद कोतातगा बोना पोटो ओसो पेदिर रासतद मन्ह्‌ता?” इनजोर येसु ताल्ह्‌कतोग़. अस्के “कय्सर राजानाये” इनजोर ओर इतोर. 25 इतस्के “अह इतेके, बेद रोम राजेमता कय्सर राजाना मन्ह्‌ता, अद ओन्के ईम्ह्‌टु!✡ ओसो बेद देवुळ ताल्ह्‌किह्‌ता, अदिन देवुळतुह्‌क ईम्ह्‌टु,” इनजोर येसु इतोग़. 26 येसुना वेहतद पोल्‍लोतुन केंजताह्‌कु, ओर बयल आसि केमेन आतोर. ओरु लोकुरा मुनेह, अद पोल्‍लोतेनाह्‌क येसुन पोयता पग़वोर.

डोलतोर ओसोवन जीवा अरयना पोल्‍लो

(मत्याल 22:23-33; मार्कल 12:18-27)

27 पया ओसो सदुकिरा तुंगातोर उच्वुर वासि, येसुन ताल्ह्‌कतोर. (वेर सदुकिरा तुंगातोर इतेके, मन्कलोर डोलतापया, बोरे जीवा अरवोर इनजोर इंदुर.) 28 “गूरु! मोसाल मावासाटि इद्रम रासिस तासतोग़ इतेके, ‘मग़मियाळ लेवाय हातोग़ इतेके, ओना रांडे मुतेना संगे ओना तमोग़ जोळेम आसि, तमदादाना लोता लोन निल्पिह कीयना,’ इनजोर मन्ह्‌ता.✡

29 “इंजेके तमोग़ एळवुर मतोर. ओरग्डाह मुनेतोग़ तमदादाल मुते ततोग़. मति मग़मियाळ आयवाये ओग़ डोलतोग़. 30 डोलतस्के ओना पेग़्केडोग़, अद रांडे मुतेना संगे जोळेम आतोग़. ओग़ वने मग़मियाळ आयवाये डोलतोग़. 31 ओसो ओर्वोग़ ओना पेग़्केडोग़ वने, अद्रमे तान ततापया डोलतोग़. इद्रमलेह्‌का तमोग़ एळवुर आसि, मग़मियाळ आयवाये डोलतोर. 32 वेर सबेटोरा पया अद रांडे आंचाळ वने डोलता. 33 मति इंजेक ओर ओसोवन जीवा अरतस्के, एळवुरग्डाहि अद आंचाळि बोना मुते आयग़ा? बाराह्‌क इतेके ओर एळवुर आसि, ताना संगे जोळेम आस मतोर,” इतोर. (हामुरताहि जीवा अरयनदिन बय्तळ लोकुरे नमिह्‌तोर इन्जि तोहतलाह, वेर इह ताल्ह्‌कतोर.)

34 इतस्के येसु ओरिन इतोग़, “इद कालमतोर लोकुर मुतेस्क ततह्‌तोर, ओसो मुजोह्‌क वने दास्ताङ. 35 मति बोर लोकुर हामुरतग्डाहि ओसोवने जीवा अरयना लायक मनदनुर, ओर वायना कालमते बेस्केन मुतेस्क तवोर आयनुर, मुजोह्‌क अनोङ आयनुङ. 36 ओसो ओर देवुळताङ देवतुल्कना लेह्‌का मन्जि, बेस्केन डोलोर आयनुर. ओसोवने जीवा अरतेनाह्‌क, ओर देवुळताङ पिलाङ-पेकोर वने आयनुर. 37 केंजाट, (मावा पेदामुय्तोर अब्रहम, इसक, याकुब, वेर हातस्के, वेल्‍लाङे वर्साना पया मोसाल मतोग़. अस्के) किस पोतिस मतद मरा जपता लोप्पा मोसाल रासनेके, ‘अब्रहम, इसक, याकुब वेर मोळ्कनद देवुळतन ननान आंदन!’ इन्जि सामि इतद पोल्‍लोतुन रासतोग़.✡ इद्रम इन्जि डोलतोर वने जीवा अरयह्‌तोर इनजोर तोहतोग़. 38 बह इतेके देवुळतुन हातोर मोळ्कोर, मति जीवात मनवालोरे मोळ्किह्‌तोर; (इतेके देवुळि अह इनदनस्के, ओर मुवुर हातोराङ जीवाङ मंदुङे.) अद देवुळता सबेटोर लोकुराङ जीवाङ नेंड वने पिसिह्‌ताङे,” इनजोर येसु इतोग़. 39 येसु वेहतद पोल्‍लोतुन केंजिसि, “गूरु! निमा बेस वेहतिन,” इनजोर उय्तुर सास्त्रमगूरुर इतोर. 40 ताना पया येसुन ओसोवने पोल्‍लोङ ताल्ह्‌कलाहि, बोन्के बह दीरा वावो.

दाविद राजाना पुळ्गतोग़, दाविद राजाना सामि

(मत्याल 22:41-46; मार्कल 12:35-37)

41 पया येसु ओरिन ताल्ह्‌कतोग़, “देवुळ लोहवाल पिसिह केवाल किर्स्तुनुदाविद राजाना पुळ्गतोग़ इनजोर इन्ह्‌तोर, इद बेद्रम आया पग़यह्‌ता? 42-43 दाविद राजाल कुदि देवुळताङ पाटाना सास्त्रमतगा इद्रम वेहतोग़:

देवुळि नावा सामिन इता,

‘बेचानाह नना नीवा कोटुलतोरिन, नीवाङ काल्कना इळ्न तच एवोन,

अचानाह नावा तिनळ बाजेता राजगादेतगा उदिस मन,’ इता ✡

इन्जि दाविद वेहतोग़. 44 इद्रम दाविद राजाल तना कुदि पिसिह केवाल किर्स्तुन ‘सामि’ इन्ह्‌तोग़. इतेके ओग़ दाविद राजाना पुळ्गतोग़ बेद्रम आया पग़यह्‌तोग़?”‡ इनजोर इतोग़.

सास्त्रमगूरुरा लेह्‌का आयमाट इनजोर येसु वेहतह्‌तोग़

(मत्याल 23:1-7; मार्कल 12:38-40)

45 सबेटोर लोकुर ओना पोल्‍लोतुन केंजसोर मतोर, अस्के येसु तनाङ कग़यवालोरिन इद्रम इनदा बोटटोग़: 46 “सास्त्रमगूरुरग्डाहि उसरते मन्ह्‌टु. ओर तमा बेरातनम तोहतलाहि, लाट गेंदेङ केग़्सि तिरियलाह ऊळिह्‌तोर. बजरतगा मनवालोरु तम्क जोहर कीयिर इनजोर विचर कीस्तोर. मावाङ पार्तना कीयनव लोह्‌कनगा वेरिह्‌क उदलाह, मुनेहतेह कुर्सिङ गावले, कुळ्पिङ तिनदनाङ जागानगा उदलाह, वेर कदरताङ जागाङ पर्ह्‌किह्‌तोर.✡ 47 ओसो वेर रांडे आस्किन नाळेह कीसि लूटे कीस्तोर. ओसो लोकुरिह्‌क दिसना इन्जि, वेल्‍लाय जोम पार्तना कीस्तोर. इद्रमतोर लोकुरिह्‌क मात्रम दुस्रोरिह्‌काय एक्‍वा सिक्सा देवुळि ईयग़ा,” इनजोर वेहतोग़.

21

रांडे आंचाळ देवुळतुह्‌क ईतद दान

(मार्कल 12:41-44)

1 पया साव्कर मन्कलोरु मंदिरता लोप्पा संदुकतगा, देवुळतुह्‌क कोताङ वाटनदिन येसु ऊळतोग़. 2 अस्के ओसोय गरिब रांडे आंचाळ वने, इतुळताङ रेंड इचुटाङ कोताङ अद संदुकतगा वाटनदिन ऊळतोग़. 3-4 पया सबेटोरिन आळो कीसि, “इह केंजाट, नना मीकु सेतेम वेहतह्‌नन, संदुकतगा दान वाटटोर सबेटोरगा, वेल्‍लाङे कोताङ मन्ह्‌ताङ. (ओसो दान वाटटापया वने, ओरगा कोताङ पिसिह्‌ताङ.) मति इद रांडे आंचानगा बाताले इले, तेला मति तना पिसवग़तुह्‌क तासिस मतव, पूरा कोतान दान वाटटा. अदिनेनाह्‌क देवुळता नद्रते, इद रांडे आंचाळिये, सबेटोरिह्‌काय एक्‍वा कोताङ वाटटा!” इनजोर इतोग़.✡

मंदिर बूळेम आयनदिना लोप्पा येसु वेहतह्‌तोग़

(मत्याल 24:1-14; 10:19-22; मार्कल 13:1-13)

5 अस्के उय्तुर मन्कलोर मंदिरतुन ऊळिसि, इद्रम वळ्ह्‌कसोर मतोर, “इद मंदिरतुन पकाय सोबाताङ बंडाने, देवुळतुह्‌क ईतद कोडटा सामनते सोबा कीतोर,” इनजोर इतोर. 6 अस्के येसु इतोग़, “इंजेके मीट ऊळिह्‌निर, इविस्कनगा बंडाता पोग़ोन बंडा वने मनो आयग़ा. पूरा अर्हचीयनुर, अद्रमता वेला वायग़ा,✡” इतोग़.

7 पया ओरु, “गूरु! निमा वेहतव पोल्‍लोङ बेस्के आयनुङ? इव पोल्‍लोङ आयनुङ इनजोर, तेना बाताल सीना दिसग़ा?” इनजोर ताल्ह्‌कतोर. 8 येसु ओरिन इतोग़, “मीक बोग़ाय नाळेह कीयना आयो इनजोर उसरते मन्ह्‌टु. वेल्‍लाटोर नावा पेदिर पोस वासि, नना देवुळ लोहतोनन, इंजेकेन कगो एवता इनजोर इनदनुर. ओरा पेग़्के बह अनमाटु. 9 ईनाह-आनाह नालुङ मूलाङ आस लळय्क आस्ताङ इन्जि, मीक एर्का आयग़ा. अस्के मीट रेयमाट बहा. इव पोल्‍लोङ निटम अद्रम आयनुङे, मति अचोट्के बूम मारो आयग़ा.

10 “ओसो जातता पोग़ोन जाति तेदग़ा, राजेमता पोग़ोन राजेमि तेदग़ा. 11 बेगा बेगा बूमि मेलियिस गुळ्ह दायग़ा. बेगा इतेक अगा दुकळ आयग़ा. रोगह्‌क पुटनुङ. मोयुदगा रेय वेसनाह पोल्‍लोङ आयनुङ, ओसो बेराङ-बेराङ सीनाङ दिसनुङ.

12 “इव पूरा पोल्‍लोङ आयनामुने, मीट नाक विस्वस कीतेनाह्‌क, लोकुर मीकु पोस पका तिपल कीयनुर. यहुदिराङ पार्तना कीयनव लोह्‌कनगा पोस ओयनुर, जेलते वाटनुर. ओसो बोर बोर मीकु राजालोरगा, गुमसिरगा ओयनुर. 13 अस्के नावा पोल्‍लोता साक्सि ईयलाह, मीक अग़ दोर्कग़ा.✡ 14 मीवा नेयम कीयह्‌पा, मीट अगा बाताल वळ्ह्‌ककोम इनजोर, मुनेन आलिह केमाटु. 15 मीक बाताल वळ्ह्‌कना मन्ह्‌ता, ताना बुदि नना मीक ईकन. मीवा कोटुलतोर मीवा पोल्‍लोतुन केंजतस्के, पोल्‍लो मल्हता पग़वोर आयनुर. मीवा पोल्‍लोतुन जोल वने तोहता पग़वोर आयनुर.

16 “ओसो मीवा तलोग़-तपे, दादाल-तमोग़, जीवातोरु, मीवा गोततोर वने, मीकु विरुदतोरा कयदे पोस ईयनुर, ओसो मियग्डाह उय्तुरिन हव्कनुर. 17 मीट नाक विस्वस कीतिर, अदिनेनाह्‌क सबेटोर मीक विरुद कीयनुर.✡ 18 मति इद्रम आतेक तेला, मीक बोग़े बूळे कीया पग़वोग़*. 19 आक्रि एवनाह दीरा पोस मतेकेन, देवुळ ईयनद पिसमुळ मीक दोर्कग़ा.✡

येरुसलेम सहरतगा वायनद गोसा

(मत्याल 24:15-21; मार्कल 13:14-19)

20 “ऊळाट, बेस्के सीपय्क येरुसलेम सहरतुन सर्ने कीयनुर, अस्के सहर बूळेम आयना कगो एवता इनजोर पुन्ह्‌टु. 21 अस्के यहुदा पटटे मनवालोर लोकुर पिसकोम इन्जि, मेटानके मकलाह वितिर. सहरता लोप्पा मनवालोर लोकुर, पलते पेसिस वितिर. ओसो नाह्‌कनेके मनवालोर लोकुर, सहरता लोप्पा ओळियमाकिर. 22 बह इतेके देवुळि लोकुरिह्‌क सिक्सा ईयग़ा इनजोर, मुनेन सास्त्रमतगा रासतद मन्ह्‌ता. अव सबे पोल्‍लोङ निटम आयनुङ. 23 अव दियाने नेलाङ हव्कतव आस्किह्‌क, ओसो पाल ऊहतनव तलिस्किह्‌क, बेचोटा गोसा आयग़ा. इद देसेमतोर लोकुर पका तिपल आयनुर. देवुळता ओङ ओरा पोग़ोन अरयग़ा. 24 उय्तुर मन्कलोर तल्वर्कने डोलनुर. उय्तुर मन्कलोरिन बार, दुस्राङ देसेह्‌कनगा दोहच ओयनुर. ओसि यहुदि आयवोरा कालम मारनाह्‌जोम, ओरु येरुसलेमतोरिन काल इळ्न तासनुर.✡

येसु मल्स वायनामुनेटा गोसा

(मत्याल 24:29-30; मार्कल 13:24-26)

25 “ओसो पोळ्‍दु, नेला, उकाङ, इविस्कनगा सीनाङ दिसनुङ. ओसो इद बूमतगा सम्दुरताङ लच्काङ वायनुङ, अव लच्काङ नेकनदिन केंजिसि, जातिङ-जातिनोर लोकुर पका रेयनुर. 26 पोग़ोटा बूमतगा मनदनव सबे मेलियनुङ. इद दुनियाते वायनाङ पीळानेनाह्‌क रेयिसि, लोकुरा जीवा पेसिस अतप आयग़ा. 27 अस्के कोनि माने-मन्कना नडुम पुटटोनन नना बेरा डीसाते, लावते, मोयुलता संगे वायनदिन,✡ लोकुर ऊळनुर. 28 इव पोल्‍लोङ आयलाह बोटनुङ, अस्के मीट निचि, तलाङ तेहच पोग़ोन ऊळाट. बाराह्‌क इतेके देवुळि मीक विळ्सिह कीयनद दिया एरे एवयग़ा,” इनजोर येसु ओरिन वेहतोग़.

येसु वायनदिन पुनदना

(मत्याल 24:32-35; मार्कल 13:28-31)

29 ओसो येसु ओरिन उंद पोल्‍लो इद्रम वेहतोग़, “गेळाताङ मरान† ऊळाटु. 30 अव मरानाङ आकिङ रालिह्‌ताङ अस्के‡, डोय एरे एवयलाह आता इनजोर मीट पुह्‌निर. 31 अद्रमे इंजेक नना वेहतनव पोल्‍लोङ आयनदिन मीट ऊळकिर, अस्के देवुळता राजेम एवयलाह आता इनजोर पुन्ह्‌टु. 32 इह केंजाट, नना सेतेम वेहतह्‌नन, इव सबे पोल्‍लोङ बेचानाह करल आयोङ आयनुङ, अचानाह इद पीळतोर बूळेम आयोर आयनुर§. 33 पोग़ोटा बूमि, इळ्ता बूमि मायनुङ, मति नावा पोल्‍लो बेस्केन मायो आयग़ा.

येसुना अग़ ऊळसोर मनदना

34 “अदिनेनाह्‌क मीटु कल्क उनडना, रिमाते विचर वातप कीयना, ओसो इद दुनियाताङ कबस्कना सीताते मुळ्न्दिस मनमाटु. बह इतेके नना वायनद दियाते, मीक दोम्ह्‌क्ने वदतगा एग़्कतप आयमाकि इनजोर, उसरते मन्ह्‌टु.✡ 35 अद दिया इद पूरा दुनियाता लोकुरगा, अद्रमलेह्‌काने दोम्ह्‌क्नेन वास अरयग़ा. 36 अदिनेनाह्‌क उसरते मन्जि, इव पूरा आयनव पीळाङ-दोकानाहि पिसकोम इन्जि, अमेसा दीरा पोसि पार्तना कीसोर मन्ह्‌टु. अह कीतेके नना माने-मन्कना नडुम पुटटोनन वायकन अस्के, मीट नावा मुनेह बेदे रेयलेवा नितकिर,” इनजोर येसु वेहतोग़.

37 पया येसु दिनमे मंदिरतगा काग़्हन्दोग़. अह कीस नुल्पेडुह्‌क बार, सहरताह पेसिस जय्तुन इनदनद मेटातगा अन्जि मंदोग़.✡ 38 अद्रमे वेल्‍लाटोर लोकुर ओना पोल्‍लोतुन केंजलाहि, सकरिय मंदिरतगा अंदुर.

22

यहुदिरा मुक्यालोर येसुन हव्कलाहि आय्डाङ कीस्तोर

(मत्याल 26:2-5,14-16; मार्कल 14:1-2,10-11)

1 अद्रमे पया ओय्‍पिह केवद पिंडटाङ आरिङ तिनदनद पंडुम एवसोर मता,* तान आवना पंडुम वने इंदुर.✡ 2 अद वेलाते पेर्मालोर, सास्त्रमगूरुर, येसुन हव्कलाह विचर कींदुर, मति लोकुरा रेयतेनाह्‌क, बह कीस वेन हव्कना इन्जि, अग़ ऊळिंदुर.✡

3 पया बारा बळयिरग्डाहि ओर्वोग़ यहुदा इस्केर्योत इनवानु, देयह्‌कना मुक्याल आव्रे कीता.✡ 4 अस्के ओग़ु पेर्मालोरिन ओसो मंदिरताङ पह्‌रातोराङ साय्बालोरिन कलियतोग़. कलियिसि बेद्रम येसुन ओरा कयदे पोस ईयना, तेना लोप्पा ओरिन वळ्ह्‌कतोग़. 5 पया ओना पोल्‍लोतुन केंजिसि, ओर गिर्दा आतोर, आसि “इद कबळतेनाह्‌क माट नीक कोताङ ईकोम,” इनजोर इतोर.✡ 6 अदिनेनाह्‌क ओग़ यहुदाल बोग़े लेवद जागाते, येसुन ओरा कयदे पोस ईयलाहि, अग़ ऊळसोर मंदोग़.

कग़यवालोर पंडुमता गाटो तयर कीस्तोर

(मत्याल 26:17-19; मार्कल 14:12-16)

7 पया ओय्‍पिह केवद पिंडटाङ आरिङ तिनदनद पंडुमता मुनेता दिया वाता. अस्के (मोसानाङ अडोङवेहतपु,) अद आवना पंडुमते, उंद-उंद लोतुह्‌क उंद-उंद गोरेपियोतुन मोक ईयनद मता.✡ 8 अदिनेनाह्‌क पत्रुनु ओसो योहनिन “मीट अन्ह्‌ट! अन्जि आवना पंडुमता गाटो तयर कीम्ह्‌टु, माट तिनदकल,” इनजोर येसु लोहतोग़. 9 अस्के पया “माट पंडुमता गाटो बेगा तयर कीकोम गूरु?” इनजोर येसुन ताल्ह्‌कतोर. 10 ताल्ह्‌कतस्के येसु वेहतोग़, “मीट येरुसलेम सहरते ओळियनेके, बेरा अळ्काते एग़ तवाल ओर्वोग़ मीक कलियनोग़, ओग़ बेद लोतगा दायनोग़, अदे लोतगा मीट वने अन्ह्‌टु. 11 अतस्के अद लोतोग़ मन्कन इद्रम वेहाटु, ‘नावाङ कग़यवालोरा संगे, आवना पंडुमता गाटो तिनदलाहि, उंद नाटोर रोमनद अरा बेगा मन्ह्‌ता इनजोर, गूरु नीक ताल्ह्‌किह्‌तोग़,’ इनजोर वेहाट. 12 अस्के ओग़ मीकु उंद लोता पोग़ोटा मद्लिते, पूरा तयर कीस तासतद बेरा अरातुन तोहतनोग़. अगान मीट पंडुमता गाटो तयर कीम्ह्‌टु,” इनजोर इतोग़.

13 पया पत्रु ओसो योहन वेर अग्डाह अतस्के, येसु बेद्रम वेहच मतोग़, अद्रमलेह्‌काने सबे मता. मताह्‌कु वेर अगान पया, आवना पंडुमता कुळ्प तयर कीतोर.

कग़यवालोरा संगे येसुना आक्रिता तिनमुळि

(मत्याल 26:26-29; मार्कल 14:22-25; 1 कुरिंततोर 11:23-25)

14 पया पंडुमता गाटो तिनदनद वेला एवतस्के, बळयिरा संगे गाटो तिनदलाह, येसु उदतोग़. 15 उदतस्के ओग़ ओरिन इतोग़, “नना तिपल आयनामुने, मीवा संगे इद आवना पंडुमता गाटो तिनदना इनजोर, नावा पका विचर मता. 16 इंजेक नना मीक वेहतह्‌नन, इद पंडुम बेद पोल्‍लोतुन तोहतह्‌ता, अद पोल्‍लो देवुळता राजेमते करल आनाह्‌जोम, इदिन नना वडोन वन आयकन,” इनजोर इतोग़.

17 पया अंगुर जोमा मतद बट्कितुन तेहचि, देवुळतुन जोहर कीतोग़. कीसि, “इदिन तूसिस उन्ह्‌टु” इन्जि कग़यवालोरिह्‌क ईतोग़. 18 “नना मीक वेहतह्‌नन, नेटग्डाहि बेचानाह देवुळि राजेम कीयनद दिया एव्वो, अचानाह बेदे अंगुर जोमातुन उनोन आयकन,” इतोग़.

19 अद्रमलेह्‌काने येसु आरतुन पोसि, देवुळतुन जोहर कीतोग़. पया तान किळ्हचि, ओरिह्‌क तूसिस ईयह्‌पा, “इद आरि नना मियेनाह्‌क मोक ईयनद नावा मेंदुदा सीना आंदु.✡ नाक सीता कीयलाह, मीट वने आरतुन किळ्हचि तिनदनद कीसोर मन्ह्‌टु,” इनजोर इतोग़. 20 इद्रमलेह्‌का ओर सबेटोर तितापया बट्कितुन तेहचि, “इद बट्किता अंगुर जोमा, नावा नेतुरता सीना आंदु. लोकुरा संगे देवुळ कीयनदु पूना करलतुन, इद नेतुर निल्पिह कीस्ता. मियेनाह्‌क नावा नेतुर नेल पोङग़ा.†✡

येसुना विरुदतोग़ बोग़ मनदनोग़?

(मत्याल 26:21-24; मार्कल 14:18-21)

21 “इके केंजाट, नाक पोस एवाल मन्कल इंजेक, इगा नावा संगे उदिस तिनदलाह आतोग़.✡ 22 बाराह्‌क इतेके देवुळि मुनेन पोल्‍लो दोहतप लेह्‌का, माने-मन्कना नडुम पुटटोनन नावा हामुर इतेके निटमे मनदग़ा.✡ मति नाक पोस एवाल मन्कह्‌क मात्रम, बेचोटा गोसा आयग़ा!” इनजोर वेहतोग़. 23 ओना पोल्‍लोतुन केंजतस्के, “मावा नडुम अद्रम केवाल बोग़ मनदनोग़ रा!” इनजोर कग़यवालोर तमतमाय वळ्ह्‌क बोटटोर.

साकुर केवाना लेह्‌का आयना

24 पया कग़यवालोरु “मयग्डाहि इंजेक बोग़ बेरोग़ आयनोग़?” इनजोर ओरा नडुमि कट्ला पुटटा.‡✡ 25 अस्के येसु ओरिन इतोग़, “देवुळतुन पुनवोरा राजालोरु लोकुरा पोग़ोन तमा अदिकर ताकिह कीस्तोर, तेला मति ‘माट ओरा बेस साय्ता केवालोरोम’ इनजोर इद्रम इन्ह्‌तोर. 26 मति मीटु ओरा लेह्‌का कीयनद आयो. मियग्डाहि बोग़ बेरोग़ मन्ह्‌तोग़, ओग़ सबेटोरिह्‌क उड्लोना लेह्‌का आयना गावले. ओसो बोग़ मुक्याल मन्ह्‌तोग़, ओग़ु साकुर केवाना लेह्‌का आयना गावले. 27 बेरोग़ बोग़ आंदोग़, गाटो तिनदलाह उदतोग़ुया? बार गाटो तूसवाला? आयो! गाटो तिनदलाह उदतोग़े बेरोग़ आंदोग़. मति नना इंजेके मीवा नडुम सेवा केवानन मह्‌नन.✡ 28 मीट इतेके नावा तिपलते वने, नावा तोळ मतोरिर आंदिर. 29 बेद्रम नावा बाबाल राजेम कीयलाह अदिकर नाक ईतोग़, अद्रमे नना वने मीकु अद्रमता अदिकर ईय्ह्‌नन.✡ 30 इतेके मीट वने नावा राजेमता मेजातगा उदिस तिनदकिर-उनडकिर, ओसो राजकुर्सिनगा उदिसि, इस्रयेलतोर बारा कूळिनोरा नेयम कीकिर,✡” इनजोर इतोग़.

पत्रुना विस्वसता लोप्पा येसु वेहतह्‌तोग़

(मत्याल 26:33-35; मार्कल 14:29-31; योहन 13:37-38)

31 ओसो येसुसामि सिमोन पत्रुन इतोग़, “सिमोन! सिमोन! इके केंजा रा! वंजिनाङ पिंडयान अल्सतप लेह्‌का, देयह्‌कना मुक्याल मीक सबेटोरिन पट ऊळलाह, देवुळतुन ताल्ह्‌कता.✡ 32 अदिह्‌क निमा विस्वसतुन विळ्सना आयो इनजोर, नना नियेनाह्‌क पार्तना कीतन.✡ मति निमा ओसोवने विस्वसते मलतस्के, नीवा गोततोरा विस्वसतुन बेर्सिह कीसीम,”§ इनजोर वेहतोग़. 33 अस्के सिमोन पत्रु, “सामि! नना नीवा संगे जेल दायलाह, ओसो डोललाह वने तयर मह्‌नन,” इतोग़. 34 येसु ओन इतोग़, “पत्रु! नना नीक वेहतह्‌नन, नेंड नग़्का तलाकोग़ कूसनामुने, निमा येसुन पुनोन इनजोर, मूंड मल्काङ इनदकिन डा!” इनजोर इतोग़.

तिपल्किन आपलाह तयर मनदना

35 पया येसु तनाङ कग़यवालोरिन इतोग़, “नना उंद मल्का मीकु कोताङ पोयवा, जोर्का पोयवा, एल्पुस्क पोयवा, लोहच मतन. अस्के मीकु बातालाय कमि अर्स मताया?” इनजोर ताल्ह्‌कतोग़. अस्के ओरु, “आयो गूरु! माक बाताले कमि अरवो,” इतोर. 36 पया ओरिन इतोग़, “(अस्के लोकुर नाक बेस ऊळिंदुर, मति इंजेक नाक विरुद कीस्तोर.) अदिह्‌क इंजेके बोनगा कोताङ मन्ह्‌ताङ ओग़ पोयेग़, ओसो जोर्का वने पोयेग़. ओसो बोनगा तल्वर कसेग़ इले, ओग़ तनाङ गेंदङ वमिसाय मति, अद तल्वर कसेटुन असेग़. 37 बाराह्‌क इतेके नना मीक वेहतह्‌नन, देवुळता सास्त्रमतगा रासतद पोल्‍लो नाक आयग़ाये. इतेके, ओग़ कसुरतोरा संगे कलियतोग़.✡ इद नावा लोप्पा रासतद पोल्‍लो करल आयनदे. सास्त्रमते नावा लोप्पा रासतव कतम पोल्‍लोङ इंजेके करल आयलाह आताङ,” इनजोर वेहतोग़. 38 अस्के ओरु, “सामि! ऊळा, इव इगा रेंड तल्वर कसेह्‌क मन्ह्‌ताङ,” इतोर. इतस्के येसु, “आयग़ा, मनि,” इनजोर इतोग़.

येसु जय्तुन मेटातगा पार्तना कीस्तोग़

(मत्याल 26:36-46; मार्कल 14:32-42)

39 पया अद लोतग्डाह ओग़ पेसिसि, तना अल्वट मतपु, जय्तुन मरानाङ मेटातगा अतोग़. ओना संगे कग़यवालोर वने अतोर.✡ 40 अद जागातगा एवतस्के येसु ओरिनु, “देयह्‌कना मुक्याल मीक पट ऊळमाकि इनजोर पार्तना कीम्ह्‌टु,” इतोग़. 41 पया ओरग्डाह उचुन जेक अन्जि, मिंडाङ कोटिस देवुळतुन इद्रम पार्तना कीयलाह आतोग़: 42 “ए बाबा! नीवा विचर मतेके, इद नावा पोग़ोन वायनद गोसातुन जेक कीमु. मति इद नावा विचर मतप आयो, नीवा विचर बह मन्ह्‌ता, अद्रमे आयि,” इतोग़.✡ [ 43 अस्के पोग़ोटाहि उंद देवतुल अगा वासि ओन्क लाव ईंदु. 44 येसु पका दुकमते निंदिसि, जीवा काल्सतप आसि, पार्तना कींदोग़.✡ अद्रम पार्तना कीनेके, ओना एपुरि नेतुरताङ डोंगेना लेह्‌का नेल अर्न्दु.]*✡ 45 ओना पार्तना मारतस्के, तेदिस कग़यवालोरेके वास ऊळतोग़. ऊळनेके ओर वने आलिह कीस आलिह कीस, बागिसि उंजिस मतोर. 46 अस्के ओरिन इतोग़, “मीट बाराह्‌क उंजलाह आतिर? अले तेदाट! देयह्‌कना मुक्याल मीक पट ऊळनद आयो इन्जि पार्तना कीम्ह्‌टु,” इनजोर इतोग़.

येसुनु यहुदाल पोस ईस्तोग़

(मत्याल 26:47-56; मार्कल 14:43-50; योहन 18:3-11)

47 इद्रम कग़यवालोरिन येसु वेहचोरेन मतोग़, अचोटेने अगा गोह्‌डमेंड लोकुर वातोर. ओर गोह्‌डमेंड लोकुरिन यहुदाल ततोग़ (वेग़ येसुना बारा बळयिरग्डाहि ओर्वोग़ मतोग़). तचि येसुन लोंडलाहि यहुदाल अतोग़. 48 अस्के “यहुदा, बह निमा माने-मन्कना नडुम पुटटोनन नाकु, इद्रम लोंडिसनेह्‌क पोस ईयलाह आतिना?” इनजोर येसु इतोग़. 49 पया येसुन पोयतनदिन ऊळिसि, कग़यवालोरु “सामि, बह माट तल्वर कसेह्‌कने लळय कीकोमा?” इनजोर येसुन ताल्ह्‌कतोर. 50 अह कीसि कग़यवालोरग्डाहि ओर्वोग़, तना तल्वर कसेटुन तेंडिसि, मोदुल पेर्माना ओर्युलतोना तिनळ बाजेता केवदुन पोडोह देगनाह ईतोग़. 51 अस्के येसु “इंजेके अचोने आयग़ा, मनि!” इनजोर इतोग़. इन्जि ओना देगता केवदुन तुंडिह कीसि, ओन बेस कीतोग़. 52 पया अगा येसुन पोयतकोम इन्जि वास मतोर पेर्मालोरिन, मंदिरता साय्बालोरिन ओसो यहुदिराङ पेदल्किन येसु इद्रम इतोग़, “मीटु कलेन पोयतलाह वातप लेह्‌का, तल्वर कसेह्‌कु, टेंगाङ पोस नाक पोयतलाह वातिर अयो! 53 दिनम मीवा संगे नना मंदिरतगान मंदन अस्के, नाक पोयविर. मति इद मीवा कगो आंदु, इंजेक ईकळता राजेम ताकिह्‌ता,” इनजोर इतोग़.

पत्रु येसुन पुनोन इन्ह्‌तोग़

(मत्याल 26:57-75; मार्कल 14:53-72; योहन 18:15-27)

54 पया ओरु येसुन पोसि अग्डाह अतोर, अन्जि मोदुल पेर्माना लोन ओतोर. अस्के पत्रु वने उचुन जेक मन्जि, ओरा पयाह पयाह वायलाह आतोग़. 55 मोदुल पेर्माना लोता मुनेह, रेसातगा किस मासिस, ओर अगान उदिस मतोर. अस्के पत्रु वने ओरगान अन्जि उदतोग़. 56 अद किसता कचुल उदताह्‌कु, किस वेह्‌चते उंद ओर्युल पिलातुह्‌क पत्रु दिसतोग़. अस्के अद पिला पत्रुनेके ऊळिसि, “वेग़ मन्कल वने येसुनाय संगे मतोग़,” इनजोर इता. 57 मति पत्रु “नना ओन पुनोन एलो,” इनजोर इतोग़. 58 गळ्क मनेके, ओसो ओर्वोग़ मन्कल पत्रुन ऊळतोग़. ऊळिसि “निमा वने ओनाय मन्कनिन अय रा!” इतोग़. मति पत्रु, “आयो दादा! नना ओना मन्कनन आयोन,” इतोग़.

59 ओसोवने जोक-जोक गंटामेटा पया, “वेग़ इतेके निटमे रा, ओनाय संग मतोग़! गालिल पटटोना लेह्‌का वळ्ह्‌किह्‌तोग़,” इनजोर ओसो ओर्वोग़ इतोग़. 60 अस्के वने पत्रु इतोग़, “निमा बाताल वेहतलाह आतिनो दादा, नना इतेके ओन मुर्तिय पुनोन,” इनजोर वळ्ह्‌कनेकेन तलाकोग़ कूसता. 61 पया येसुसामि पत्रुनेके मिळ्न्दिस ऊळतोग़. अस्के कोनि “नेंडे नग़्का तलाकोग़ कूसनामुने, निमा मूंड मल्काङ येसुन पुनोन, इद्रम इनदकिन,” इनजोर येसुसामि मुने वेहच मतद पोल्‍लोतुन पत्रु सीता कीतोग़. 62 अस्के पत्रु पलतेक पेसिसि पका अळतोग़.

येसुन नल्हतह्‌तोर

(मत्याल 26:67-68; मार्कल 14:65)

63 येसुन पोस तासतोर मन्कलोर, ओना कदर रेहतना ओसो पका नल्हतना कींदुर. 64 ओनाङ कोंडान गेंदे मुर्वेते दोहचि, नल्हचोरेन “अले! इंजेक देवुळता जीवाते वेहा रा! नीक बोग़ नल्हतोग़?” इनजोर पास्किंदुर. 65 ओसोवन ओरु येसुना कदर रेहतलाहि वेल्‍लाङे पोल्‍लोङ इतोर.

येसुन पंचता मुनेह ओस्तोर

(मत्याल 26:63-65; मार्कल 14:61-63)

66 पया इमा दिया सकरि यहुदिराङ पेदल्कु कलियिसि पंच उदतोर; ओरगा पेर्मालोर ओसो सास्त्रमगूरुर मतोर. पंच उदतस्के, येसुन ओरा मुनेह ओतोर. 67 अगा ओतस्के, तग्वाङ केवालोर येसुन ताल्ह्‌कतोर, “अल रा! इंजेक माक वेहा, निमान देवुळ लोहतोग़ पिसिह केवाल किर्स्तुनिना?” इनजोर इतोर. अस्के ओग़ ओरिन इतोग़, “नना मीक वेहतेक वने, मीट मुर्तिय विस्वस केविर आयकिर. 68 ओसो नना मीक ताल्ह्‌कतेक वने, अद पोल्‍लो मीट मल्हविर आयकिर. 69 मति इंजेके गळ्क मनेके, माने-मन्कना नडुम पुटटोनन नना डीसाता देवुळता तिनळ बाजे उदकन,”✡ इनजोर इतोग़. 70 अस्के पंचता सबेटोर लोकुर “अह इतेक पया निमा देवुळता मग़निना?✡” इनजोर ताल्ह्‌कतोर. ताल्ह्‌कतस्के “मीट इह्‌निर अद निटमे,” इतोग़. 71 पया पंचता लोकुर इतोर, “इंजेके माक साक्सिङ-गवय्क बाराह्‌क गावले रा? वेग़ तनाय तोडटे वेहतदिन, माट केंजतल इसि!” इनजोर इतोर.

23

गुमसिना मुनेह येसुन निल्पिह कीस्तोर

(मत्याल 27:1-2,11-14; मार्कल 15:1-5; योहन 18:29-37)

1 पया सबेटोर लोकुर पंचतग्डाह येसुन पिलाति इनवाल गुमसिनगा ओतोर. 2 ओसि येसुना पोग़ोन इद्रम तप तोहता बोटटोर इतेके, “वेग़ मावा यहुदि जाततोरिन लेवाङ-मताङ काग़्हचि, लेसिह कीस्तोग़. ओसो कय्सर राजाह्‌क सिद्‌वा एमाटु इनजोर, लोकुरिन तग़्हतह्‌तोग़. वेग़ तन्के देवुळ लोहतोग़ पिसिह केवाल राजानन इनजोर वेहतह्‌तोग़,” इतोर. 3 पया पिलाति येसुन, “बह निमा यहुदिरा राजानिना?” इनजोर ताल्ह्‌कतोग़. पया येसु ओनु, “निमा इह्‌निन अहे” इतोग़. 4 अस्के पिलाति पेर्मालोरिन ओसो लोकुरिन, “वेग़ मन्कनगा बाताले कसुर नाक दिसो,” इतोग़.✡ 5 मति मुडा लोकुर पका कैंगम आसोर कयर कींदुर, “वेग़ु गालिल पटटग्डाह इतेके, मावोर यहुदिर मनदनद सबे बूमतगा, लोकुरिन तनाङ काग़्हच लेसिह कीसोर, इगा एवनाह वातोग़,” इतोर.

एरोद अंतिपसनगा येसुन ओस्तोर

6 पया पिलाति इदिन केंजिसि, “वेग़ मन्कल गालिल पटटोग़ा?” इनजोर ताल्ह्‌कतोग़. 7 इंजेके गालिल पटटुन ताकिह केवाल एरोद अंतिपस राजाल,✡ अव दियाने येरुसलेम सहरतगान वास मतोग़. येसु गालिल पटटोग़ आंदोग़ इनजोर पिलाति पुतस्के, येसुन ओनगा ओयलाह वेहतोग़.

8 एरोद अंतिपस येसुना लोप्पा मुनेन केंजिस मतोग़. अदिनेनाह्‌क ओग़ वेल्‍लाङे दियानाहि, येसुन ऊळलाह विचर कीस मतोग़. ओसो येसुना कयदे बेदाय बामिह कीयनद सीना ऊळलाह, आसा कीसोर मतोग़. अदिह्‌क ओग़ येसुन ऊळिस, पका गिर्दा आतोग़. 9 पया ओग़ु येसुन वेल्‍लाङे पोल्‍लोङ ताल्ह्‌कतोग़, मति येसु तनेनाह ओन बाताले पोल्‍लो मल्होग़. 10 पेर्मालोर ओसो सास्त्रमगूरुर अगा निचि, तम्क विचर वातप येसुना पोग़ोन कसुर्क वाटिंदुर. 11 पया एरोद अंतिपस वने तनाङ सीपय्कना संगे, येसुन पास्किस कवतोग़. ओन राजान कीतपु, मिळ्स्कनद जगा केग़्‍पिह कीसि, पिलाति गुमसिनेकेन मल्हच ओया वेहतोग़. 12 अदे दिया कोनि एरोद अंतिपस ओसो पिलाति, वेर इर्वुर गूनम आतोर. ताना मुने इतेके ओर ओर्विह्‌क-ओर्वोग़ विरुदतेन मंदुर.

पिलाति येसुन हव्कलाह उकुम ईस्तोग़

(मत्याल 27:15-26; मार्कल 15:6-15)

13 पया पिलाति पेर्मालोरिन, यहुदिराङ मुक्यालोरिन ओसो लोकुरिन केयतोग़. 14 केयिसि इद्रम इतोग़, “लोकुरिन लेवाङ-मताङ पोल्‍लोङ काग़्हचि, लेसिह केवाल आंदोग़ इनजोर, मीट वेग़ येसुन इगा ततिर. इंजेक नना मीवा मुनेह वेन पर्ह्‌किस ऊळतन. मीट वेना पोग़ोन बेव पोल्‍लोना कसुर्क वाटटिर, अव पोल्‍लोनाङ कसुर्क इतेके, वेना लोप्पा नाक बाताङे दिसोङ.✡ 15 ओसो एरोद अंतिपसिह्‌क वने, वेना बाताले कसुर दिसो, अदिनेनाह्‌क ओग़ु वेन ओसोवने मयगा मल्स लोहचीतोग़. वेन्क हामुरता सिक्सा दोर्कना, इद्रम वेग़ बाताले कसुर केवोग़. 16 अदिनेनाह्‌क वेन जूताते नल्हता वेहचि विळ्सिस ईय्ह्‌नन,” इतोग़.

17 * 18 अस्के सबेटोर लोकुर कलियिसि, “वेग़ येसुन हव्कलाह वेहा! मयेनाह्‌क बरबसिन विळ्सा,” इनजोर रोदा पोयतोर.✡ 19 (बरबसि इनवाल इतेके सहरता मन्कलोरिन सर्करता विरुदते ओङ तग़्हच मतोग़, ओसो उय्तुरिन हव्किस वने मतोग़. अदिनेनाह्‌क ओन जेलते वाटिस मतोर.)✡

20 येसुन विळ्सिस ईयलाह, पिलाति ओसो उंद मल्का मुडा लोकुरिन वेहच ऊळतोग़. 21 मति ओरु, “ओन हव्कनागुटातगा मोल्‍लाङ कोटिस हव्काट, हव्कनागुटातगा हव्काट!” इनजोर पका रोदा पोयतोर.✡

22 अस्के पिलाति मुचा केपा ओसोवने लोकुरिन इतोग़, “बाराह्‌कु? वेग़ बाताल कसुर कीतोग़? वेन्क हामुरता सिक्सा ईयना लेह्‌का, वेनगा नाक बाताले कसुर दोर्को.✡ अदिनेनाह्‌क वेन जूताते नल्हता वेहच विळ्सिस ईय्ह्‌नन,” इनजोर इतोग़. 23 मति मुडा लोकुर, “येसुन हव्कनागुटातगा वेळ्हा,” इनजोर पका केयसोर रोदा पोयतोर. अद्रमे ओरा केयनद पका वीळता.✡ 24 अदिनेनाह्‌क पिलाति पया, मुडा लोकुर ताल्ह्‌कतपे आयि इनजोर इतोग़. 25 पया जेलते मतोग़ सर्करता विरुद मनवाल हव्के मन्कनु, लोकुर ताल्ह्‌कताह्‌क, ओन विळ्सिस ईया वेहतोग़. मति इंजेक तम्क विचर वातप बहे कीयिर इनजोर, लोकुरा कयदे येसुन ईसीतोग़.

येसुन हव्कनागुटातगा वेळ्हतह्‌तोर

(मत्याल 27:32-44; मार्कल 15:21-32; योहन 19:17-19)

26 अस्के पया सीपय्क येसुन तना हव्कनागुटा कांजिह कीसि, (पिलातिना लोताहि मोल्‍लाङ कोटना जागातगा) ओयलाह आतोर. नडुम अग़दे येसुह्‌कु हव्कनागुटा कांजलाह दीरा वावो. अचोटेने कुरेने सहरतोग़ सिमोन इनवाल, येरुसलेम सहरते ओळियलाह आस मतोग़†. अस्के सीपय्क ओन पोसि, हव्कनागुटा कांजिस, येसुना पेग़्के-पेग़्के दायलाह बीगर पोग़्सिह कीतोर.

27 अस्के वेल्‍लाय गोह्‌डमेंड लोकुर येसुना पेग़्के अनजोर मतोर. अद वेलाते अगा उचुक आस्कु ओनेनाह अर्युल पासोर अळ्न्दुङ.✡ 28 अस्के येसु अव आस्कनके मिळ्न्दिसि, “ए येरुसलेमताङ आस्कनिर! नयेनाह्‌क अळमाटु, मति मियेनाह्‌क ओसो मीवाङ पिलाङ-पेकोरेनाह्‌क अळ्म्ह्‌टु. 29 बाराह्‌क इतेके इद्रमताङ तिपलताङ दियाङ वायना मन्ह्‌ताङ, अव दियाने ‘वंजो मनदनद आंचाळ देय्वाता, बेस्केने नेलाङ हव्कवद आंचाळ देय्वाता, बेस्केन पाल ऊहवद आंचाळ देय्वाता,’ इनजोर लोकुर इनदनुर. 30 ओसो ‘मावा पोग़ोन अर्ह्‌म्टु’ इनजोर मेटान इनदनुर, ‘माक मिसाटु’ इनजोर गुड्रान इनदनुर.✡ 31 वेरु नावा लेह्‌काडोग़ कसुरलेवोन इद्रम कीस्तोर इतेके, मीट कसुर मनवालोरिन बेद्रम केमुळ आयग़ा!‡” ✡ इनजोर येसु इतोग़.

32 अद्रमे येसुना संगे इर्वुर डाकुरिन वने, हामुरता सिक्सा ईयलाह ओतोर. 33 पया ओर, “तला-टाप्रा” इनदनद जागातगा एवतोर. एव्सि येसुन हव्कनागुटातगा मोल्‍लाङ कोटिसि वेळ्हतोर.✡ ओना संगे इर्वुर डाकुरिन वने ओर्विन तिनळ बाजे, ओर्विन बार ओना दावळ बाजे वेळ्हतोर. 34 अस्के “ए बाबा! वेर नाक हव्कवालोर लोकुर बाताल कीस्तोर, अदिन पुनोर,✡ वेरिन मापि कीमु!✡” इनजोर देवुळतुन येसु पार्तना कीतोग़.

पया सीपय्कु सीटिङ वाटिसि, येसुनाङ गेंदेङ तूसतोर.✡ 35 अगा मुडा लोकुर निचि मोल्‍लाङ कोटनदिन ऊळसोर मतोर. यहुदिराङ मुक्यालोर येसुन पास्कसोर इद्रम इतोर, “वेग़ दुस्रोरिन विळ्सिह कीतोग़, वेग़ देवुळ आचतोग़ पिसिह केवाल किर्स्तु आंदोग़ इतेके, तनाय तन्क विळ्सिह कीयेग़,” इतोर. 36-37 सीपय्क वने वासि, ओयतद जोमा ओन्क ऊहचि,✡ “निमा यहुदिरा राजानिन आंदिन इतेके, नीवा जीवातुन निमान पिसिह कीम!” इनजोर पास्कतोर. 38 ओसो “वेग़ यहुदिरा राजाल आंदोग़” इनजोर बलाते रासिसि, ओना तलापोग़ोन गुटातगा वेळ्हच मतोर.

39 येसुना संगे मोल्‍लाङ कोटिस वेळ्हच मतोरग्डाह, ओर्वोग़ डाकु वने, “निमा देवुळ लोहतोग़ पिसिह केवाल किर्स्तुनिन इतेके, नीक ओसो माक वने पिसिह कीम,” इनजोर येसुन पास्कतोग़. 40 मति दुस्रोग़ डाकु बार अद्रम इतोन दगा ईसि, “वेन्क दोर्कतद सिक्सा नीक वने दोर्कता. मति निमा देवुळतुह्‌क वने बह रेयविन रा? 41 माट इतेक लाग्वा कबळ कीताह्‌कु, माक काय्दा मतपु, बराबर सिक्सा दोर्कता. मति वेग़ इतेके बाताले कसुर केवोग़,” इनजोर इतोग़. 42 ओसो येसुन इतोग़, “ए येसु! निमा राजाल आतस्के, नाक सीता कीमु.” 43 इतस्के येसु ओनु, “केंजा, नना नीक सेतेम वेहतह्‌नन, नेंडे निमा नावा संगे सिंगर्दीपतगा✡ मनदकिन,” इनजोर इतोग़.

येसुना हामुरि

(मत्याल 27:45-56; मार्कल 15:33-41)

44 अस्के पियलि नेक नितग्डाह इतेके, मूंड एगनाह्‌जोम पूरा बूममेंड ईकळ आता. 45 पोळ्‍दता वेह्‌च वने दिसो. अस्के येरुसलेमतग्डा मंदिरता लोप्पा मतद, सबेट्क पवित्र गूडटा अग़दगा, अडह कीस मतद गेंदे रेंड तुक्ळेङ आनाह पग़्क वितता.§ 46 अस्के येसु, “ए बाबा! नावा जीवातुन नीवा कयदे ईय्ह्‌नन,”✡ इनजोर जोरते केयिसि हातोग़.✡ 47 पया सीपय्कना दरोगाल अगा बह आता, तान ऊळिसि, “वेग़ मन्कल निटमे सेतेमतोग़ मतोग़!” इनजोर देवुळतुन जोहर कीतोग़. 48 ओसो अगा ऊळलाह वातोर लोकुर, बाताल बाताल आता, अदिन पूरा ऊळिसि, अर्युल पासोर मल्स अतोर. 49 मति येसुन पुतोरु, ओसो ओना संगे गालिल पटटाह वातव आस्कु जेक निचि, अगा बह आंदु, अदिन सबे ऊळसोर मतोर.✡

येसुन गुमयातगा तासिह्‌तोर

(मत्याल 27:57-61; मार्कल 15:42-47; योहन 19:38-42)

50-51 पया अगा यहुदा पटटा अरिमतेया नाटेनोग़, योसेप इनवाल ओर्वोग़ मन्कल मतोग़; ओग़ु यहुदिराङ तग्वाङ केवालोरग्डाह ओर्वोग़ मतोग़. ओसो तग्वाङ केवालोर येसुना नेयम कीतस्के, अगा तोळ आयोग़. बह इतेके ओग़ बेसतोग़ सेतेम मन्कल मतोग़. देवुळि बेस्के मावा इस्रयेल देसेमते तना राजेम निल्पिह कीयग़ा इनजोर केपिंदोग़. 52 ओग़े योसेप पिलातिनगा अन्जि, येसुना सेत्तातुन गति कीय्ह्‌नन इनजोर ताल्ह्‌कतोग़. 53 ताल्ह्‌किस सेत्तातुन हव्कनागुटातग्डाह रेहतोर. पया वेल्‍ला दाराता हामुर-गेंदेते सेत्तातुन ऊर्हतोर. अह कीसि बेरा आद बंडातगा तर्विस मतदु, मुने बोने पोहवद पूना गुमयातगा, येसुना सेत्तातुन तासतोर.✡ 54 अद दिया वारमता पोल्वादियातेनाह्‌क(इतेके सनारमतेनाह्‌क) तयर आयनद दिया मता. ओसो गय्क इतेके पोळ्‍द अनजोरे, पोल्वादिया सुरु आयना मता.* 55 पया गालिल पटटाहि येसुना संगे वातव आस्कु, योसेप सेत्तातुन ओयह्‌पा, गुमयातुन ऊळलाह अताङ. ओसो सेत्तातुन बेद्रम तासतोर, अदिन वने ऊळताङ. 56 पया अव आस्कु अग्डाह मल्स अन्जि, बेस गब एग़्स्कनव मराना पिंडि ओसो अतर्नेय सेत्तातगा वाटलाह, पर्ह्‌किस तयर कीताङ.

पया पोळ्‍द अताह्‌कु, वारमता पोल्वादिया इनजोरे, मोसानाङ अडोङ वेहतपु, लोने रोमताङ.†

24

येसु हामुरताह तेग़्किह्‌तोग़

(मत्याल 28:1-8; मार्कल 16:1-8; योहन 20:1-8)

1 पया वारमता मुनेता दिया (इतेके ऐतारम दियाते),✡ सकर पिङपङ आयह्‌पा, येसुन गति कीयह्‌पा अन्ज मतव आस्कु, तमाय पर्ह्‌किस तयर कीस मतद अतर्नेय पोसि, येसुन तासतद गुमयातगा अताङ. 2 अगा एवतस्के, गुमयाता अग़दगा तिळ्ह्‌प कीस मतद बंडा, अबर गूळिस मतदिन ऊळताङ. 3 पया अव आस्कु लोप्पा ओळियिस ऊळताङ, अस्के अविस्किह्‌क अगा येसुसामिना सेत्ता दिसो. 4 दिसवाह्‌कु अव आस्कु एक्बेक आताङ. अस्के दोम्ह्‌क्नेन तिर्मिळ्स्कनाङ जगाङ केग़तोर इर्वुर मन्कलोर, अविस्कनगा वास नितोर.✡ 5 अस्के अव आस्कु पका रेयिसि, ओरा मुनेह तला वग़्हताङ. पया ओरु, “जीवात मनवाल मन्कन, डोलतोरगा मीट बाराह्‌क पर्ह्‌कलाह आतिर?✡ 6-7 ओग़ इगा इलेग़, ओग़ जीवा अरतोग़! मीवा संगे गालिल पटटगा मतस्के, ‘माने-मन्कना नडुम पुटटोनन नाकु, पापि मन्कलोरा कयदे पोस ईयनुर.✡ पया ओर नाकु हव्कनागुटातगा मोल्‍लाङ कोटिस हव्कनुर, मति नना मूंड दियाने जीवा अरयकन,✡ इव सबे करल आयनुङे,’ इनजोर मीक वेहच मतोग़, सीता मन्ह्‌ताया?” इतोर.✡ 8 अस्के अव आस्किह्‌कु, येसु मुने वेहतव पोल्‍लोङ सीता वाताङ.

9 पया अव आस्कु गुमयातग्डाह मल्स अन्जि, अक्रा बळयिरिन ओसो दुस्रोर कग़यवालोरिन इव पूरा पोल्‍लोन वेहताङ. 10 वेहतनव आस्क बेव इतेके, मग्डला नाटेना मरियाल, योहना, याकुबना तलोग़ मरियाल, ओसो उचुक दुस्राङ आस्क मताङ. इवे बळयिरिन इव पोल्‍लोङ वेहताङ.✡ 11 मति अविस्कना पोल्‍लोतुन, बळयिर विस्वस केवोर. “इव आस्क उगसे वेहतह्‌ताङ रा!” इतोर.✡ 12 मति पत्रु अग्डाह तेदिस, गुमयातगा एवनाह वित वातोग़. पया लोप्पा ओल्‍लिस ऊळनेके, अगा सिरप (येसुना सेत्तातुन ऊर्हच मतव) गेंदेङ बहता अहे मताङ. अदिन ऊळिस इगा बह आता इनजोर एक्बेक आसि, ओग़ लोन मल्स अतोग़.

इमावुस नाटे दायनद अग़दे येसु दिसिह्‌तोग़

(मार्कल 16:12-13)

13 अदे दिया येसुनाङ कग़यवालोरग्डाह इर्वुर, इमावुस इनदनद नाटे अनजोर मतोर. अद नाग़ येरुसलेम सहरतग्डाहि जोक-जोक अक्रा किलोमिटर मता. 14 अस्के येरुसलेमतगा आतव सबे पोल्‍लोन ओर इर्वुर वळ्ह्‌कसोर-वळ्ह्‌कसोर अनजोर मतोर. 15 ओर इद्रम तमतमाय वळ्ह्‌कसोर दायह्‌पा, येसु कुदि दोम्ह्‌क्नेन ओरगा वासि, ओरा संगे ताकलाह बोटटोग़. 16 ताकनेके येसुन वेर पुनदना आयो इन्जि, ओर इर्वुरिन आसि मुर्तिय पुनवाह कीतद मता.✡ 17 पया येसु ओरिनु, “मीट इर्विर अनजोर-अनजोर बेद पोल्‍लोतुन वळ्ह्‌कलाह आतिर रा?” इनजोर ताल्ह्‌कतोग़. अस्के ओर दुकमते निंदिस अगान नितोर. 18 निचि “निने, अने येरुसलेमतगा आतव पोल्‍लोन पंडुमतुह्‌क वातोरु सबेटोर पुतोर इतेके, निमा वग़ोनिने बह पुनविन रा?” इनजोर ओर इर्वुरग्डाह किलियुपा इनवाल इतोग़. 19 अस्के येसु “बेव पोल्‍लोङ रा?” इनजोर ताल्ह्‌कतोग़. ताल्ह्‌कतस्के ओर इद्रम वेहता बोटटोर, “नासरेत नाटेनोग़ येसुना पोल्‍लो आंदु रा! ओग़ बाताल कींदोग़, बाताल वेहन्दोग़, अव पूरा देवुळता लावताङ मताङ. ओग़ देवुळता कबुरतोग़ मतोग़. लोकुर वने ओन बेसतोग़ इनजोर इंदुर. 20 मति मावाङ पेर्मालोरु, ओन्क हामुरता सिक्सा ईयेग़ इनजोर, पिलाति गुमसिना कयदे पोस ईतोर. इद्रम कीस लोकुर ओन हव्कनागुटातगा मोल्‍लाङ कोटिस हव्कतोर.✡ 21 मति ओग़े मावा इस्रयेल जाततोरिन कोंटेतोरा कयदाहि विळ्सिह कीयनोग़ इनजोर, माट आसा कीस मतोम.

“इंजेके इव सबे पोल्‍लोङ अनेटस्केन आताङ. 22 ओसो नेंडु मयग्डाङ उचुक आस्क वने, माक बामनाह कीताङ. अव नेंड सकरिय सेत्ता तासतद गुमयातगा अन्ज मताङ. 23 मति अगा येसुना सेत्ता अविस्किह्‌क दोर्को. दोर्कवाह्‌क अव मल्स वासि, ‘माट देवतुल्किन ऊळतोम. येसु जीवा अरतोग़ इनजोर, अव माक वेहताङ,’ इनजोर मयग्डाङ आस्क माक वेहताङ.✡ 24 अविस्कना पोल्‍लो केंजिसि, मावा तोळतोर उय्तुर गुमयातगा अन्ज ऊळतोर. अस्के अव आस्क बेद्रम वेहच मताङ, अद्रमे मता, येसु इतेक ओरिह्‌क दिसोग़!” इनजोर वेहतोर.

25 पया येसु इतोग़, “मीट मुर्तिय बुदलेवोरिर आंदिर! देवुळता कबुरतोर वेल्‍लाय मुने वेहतव पोल्‍लोन विस्वस कीयलाह, बह विचर केविर? 26 देवुळ लोहवाल पिसिह केवाल किर्स्तुह्‌कु पका तिपल आसि पया, बेरा डीसाते देवुळतगा दाया पोयोया?” इनजोर इतोग़.✡ 27 इद्रमलेह्‌का मोसानाङ अडोनगा, देवुळता कबुरतोराङ पुस्तकिनगा, अहे पूरा देवुळता सास्त्रमते बेगा बेगा तना लोप्पा रासतव पोल्‍लोङ मताङ,✡ अव सबे पोल्‍लोन ओरिह्‌क तेळियिह कीस वेहतोग़.✡ 28 अद्रमे पया ओर तम्क दायना मतद नाटेनगा एवतोर. अस्के येसु अद नाटे रोमवप लेह्‌का ओरिह्‌क दल्गता. 29 अदिनेनाह्‌क ओरु, “इंजेके पोळ्‍द अता, नेटुह्‌क मयगान रोमा दादा” इनजोर, ओन गोंडगोंड आतोर. अस्के येसु ओरगान रोमतोग़.

30 पया ओग़ ओरा संगे जावा उनडलाह उदतोग़. अस्के ओग़ आरतुन तेहचि, देवुळतुन जोहर कीतोग़. कीसि तान किळ्हच ओरिह्‌क ईयलाह आतोग़. 31 ईनेकेन ओर इर्वुराङ कोंडाङ पङ्ने आतप लेह्‌का आताङ, अस्के वेग़ येसु आंदोग़ इनजोर पुतोर. मति येसु ओरिह्‌क दिसवाह, चट्‌ने मायतोग़. 32 पया ओर तमतमाय, “ओग़ मावा संगे वासोर अग़दे गोटिङ कीतोग़, ओसो देवुळता सास्त्रमताङ पोल्‍लोन तेळियिह कीतोग़. अस्के ओना पोल्‍लो मावा जीवातुह्‌क बेचोन मिटस दल्गता, आयोया?” इनजोर ओर्विह्‌क-ओर्वोग़ इतोर. 33-34 पया ओर अग्डाह पोर्क तेदिस, ओसोवने येरुसलेमते मल्स अतोर. अतस्के अगा अक्रा बळयिर ओसो कग़यवालोर जमा आसि, “निटमे रा! येसुसामि जीवा अरतोग़. ओग़ सिमोन पत्रुह्‌क दिसतोग़!”✡ इनजोर वळ्ह्‌कनेकेन, ओर इर्वुर अगा एवतोर. 35 अस्के ओर इर्वुर वने अग़दे अनेके बह आता, ओसो येसु आरतुन किळ्हचि ओरिह्‌क ईयह्‌पा, ओन बह पुतोर, अदिन ओर सबेटोरिह्‌क वेहतोर.

येसु तनाङ कग़यवालोरिह्‌क दिसिह्‌तोग़

36 ओर इर्वुर इव पोल्‍लोङ सबेटोरिन वेहनेकेन, येसु कुदि ओरा नडुम वास नितोग़.✡ निचि “मीक सुकम दोर्कि, रेयमाटु!” इनजोर इतोग़. 37 अस्के ओर दिर मिळ्ह्‌किसि, माट येसुना मिळ्सुमतुन ऊळिह्‌नला बहु, इनजोर बामिस रेयतोर. 38 अस्के येसु ओरिन इतोग़, “मीट इचोन बाराह्‌क रेयतिर? नावा लोप्पा बाराह्‌क उन्क-मन्क आय्ह्‌निर? 39 नावाङ कय्किन-काल्किन ऊळाट! नाक बोयाटु! इद ऊळाटु नना येसुनने, मिळ्सुमतुह्‌क इद्रम अविङ-बोकाङ इलेङ, मति नाक मन्ह्‌ताङ!” 40 इनजोर वेहचि येसु तनाङ कय्किन-काल्किन ओरिह्‌क तोहतोग़.✡ 41 अस्के ओर अचोन गिर्दा आसि बामतोर इतेके,✡ मावा मुनेह येसुये निच मन्ह्‌तोग़ इन्जि, इंका सेतेम पोयोर. अद्रम आनेके येसु ओरिनु, “मियगा बातालाय तिनदलाह मन्ह्‌ताया?” इनजोर ताल्ह्‌कतोग़. 42 अस्के ओरु बोळ्सतद मीन-मुका ओन्क ईतोर. 43 ईतस्के ओर ऊळनाहे, अद मुकातुन येसु तितोग़.

44 तिन्जि ओरिन इद्रम इतोग़, “इव पोल्‍लोङ बेव इतेके नाक हव्कनामुने मीवा संगे मतन, अस्के मीक वेहतव आंदुङ. मोसानाङ अडोना सास्त्रमतगा, देवुळता कबुरतोराङ पुस्तकिनगा, ओसो देवुळताङ पाटानगा, नावा लोप्पा रासतव सबे पोल्‍लोङ करल आयनद मता. अदिनेनाह्‌क इद्रम आता,” इनजोर वेहतोग़.✡ 45 पया देवुळता पवित्र सास्त्रमताङ पोल्‍लोन पुनदलाह, येसु ओरिह्‌क बुद ईतोग़.✡ 46 ओसो इद्रम इतोग़, “सास्त्रमतगा इद्रम रासतद मन्ह्‌ता इतेके: देवुळ लोहवाल पिसिह केवाल किर्स्तु, तिपल आस डोलनोग़. ओसो मूंड दियाने ओसोवन जीवा अरयनोग़.✡ 47 अदिनेनाह्‌क पापमता मापि दोर्कना इतेके, पापमता अग़दाहि मलयना.✡ इद कबुरतुन किर्स्तुना अदिकरते येरुसलेमतग्डाह सुरु कीसि, पूरा बूममेंड पोकुर केमुळ आयग़ा.✡ 48 इव सबे पोल्‍लोना मीट साक्सितोरिर मह्‌निर.✡ 49 ओसो नावा देवुळबाबाल बाताल ईकन इन्जि पोल्‍लो विळ्सिस मतोग़, अद पवित्र जीवातुन नना मियगा लोहतकन.✡ बेचानाह देवुळतग्डा लाव मीवा पोग़ोन रेगो, अचानाह मीट इदे येरुसलेम सहरतगान मन्ह्‌टु,” इनजोर वेहतोग़.✡

देवुळि येसुन देवुळदीपतगा ओस्ता

50 पया येसु ओरिन येरुसलेमता एरे मनदनद बेतनि नाटेनेके ओतोग़. ओसि तना कय तेहचि,✡ ओरिह्‌क बर्कतताङ पोल्‍लोङ वेहतोग़. 51 बर्कतताङ पोल्‍लोङ वेहतह्‌पा, ओग़ ओरग्डाहि एग़तोग़. पया देवुळि ओन पोग़ोन देवुळदीपतगा ओता.✡ 52 अस्के कग़यवालोर येसुन दंडुम अर्सि, अग्डाह पका गिर्दाते येरुसलेम सहरते मल्स वातोर.✡ 53 पया अद्रमे वेर अमेसा मंदिरतगा अन्जि देवुळतुन जोहर कींदुर.

✡ 1:1-4 1:1-4 बळयिर 1:1-2

✡ 1:1-4 1:1-4 इब्रितोर 2:3-4

* 1:5 1:5 यहुदि जाततोर इस्रयेल देसेमते मंदुर, ओरिन इस्रयेलतोर वने इंदुर.

✡ 1:5 1:5 मत्याल 2:1

† 1:5 1:5 मंदिरता सेवातुह्‌क वेल्‍लाटोर बूमयालोर मतोर, अदिह्‌क दाविद राजाल ओर बूमयालोराङ वीसा नालुङ तुंगाङ कीतोग़, उंद तुंगातोर वर्सातुह्‌क रेंड मल्काङ वारममेंड मंदिरतगा सेवा कींदुर. अव तुंगानग्डाहि अबिया मुय्तोना तुंगा आट नंबरता मता.

✡ 1:5 1:5 1 इतिहास 24:10

‡ 1:5 1:5 आरुन मुय्तोग़ इतेके, मोसा मुय्तोना दादाल मतोग़. सबेटोर यहुदि बूमयालोर ओसो पेर्मालोर ओनाय कूळतोर आंदुर (पेसमुळि 29:9).

§ 1:10 1:10 मंदिरता पवित्र गूडटे सिरप बूमयालोरिह्‌के दायलाह पोलिंदु.

* 1:15 1:15 गिनती 6:1-4 अगा रासतपु, योहन नाजिर किरिया कीतपु, पुटटग्डाहे देवुळि तना सेवातेनाह्‌कु ओन अलग तासग़ा. अहे ओना मनमुळ वने अलग रीतता मनदग़ा.

✡ 1:15 1:15 1:67; 4:1; बळयिर 1:8; 4:8,31; 6:3,5; 7:55; 9:17; 13:9,52

✡ 1:17 1:17 मलाकी 4:6

† 1:17 1:17 एलियाल इद पेदिरता अर्तम “यहोवा नावा देवुळि” आस्ता. वेग़ एलिया मुय्तोग़ वेल्‍लाङ वर्साना मुने, इस्रयेल देसेमते देवुळता बेरोग़ कबुरतोग़ मतोग़.

‡ 1:19 1:19 जिबरायिल इद पेदिरता अर्तम “देवुळता मन्कल” इद्रम आस्ता. इद देवतुलता पोल्‍लो यहुदिरा सास्त्रमते वास्ता (दानिय्येल 8-9), अदिह्‌क जकरिया बूमयाल अद पेदिरतुन बेस पुतोग़.

§ 1:26-27 1:26-27 अद तूकने दाविद राजाल डोलिसि, जोक-जोक अजर वर्साङ आस मताङ.

✡ 1:32 1:32 यशायाह 9:7

* 1:33 1:33 इस्रयेल देसेमतोरगा मोदुल कागिदते “याकुब मुय्तोना जालपिलता लोकुरगा.” याकुब मुय्तोना दुस्रा पेदिर इस्रयेल मता, ओनग्डाहि पूरा इस्रयेल देसेम पुटटा.

✡ 1:33 1:33 तोहचीतव पोल्‍लोङ 11:15

✡ 1:37 1:37 पुटमुळि 18:14; यिर्मयाह 32:17; मत्याल 19:26

† 1:39 1:39 इद पय्नम जोक-जोक 70 कोस्क आंदु. अद कालमते अग्डोर लोकुर कीतपु, मरियाल ताकसोर अन्ज मनदग़ा, इलवेके गाळ्‍दता पोग़ोन उदिसि अन्ज मनदग़ा.

✡ 1:47 1:47 तीतुस 1:1-4; यहुदाल 25

✡ 1:50 1:50 देवुळताङ पाटाङ 103:17

✡ 1:52 1:52 याकुब 4:10

✡ 1:53 1:53 देवुळताङ पाटाङ 107:9

✡ 1:54-55 1:54-55 गलातितोर 3:16

‡ 1:59 1:59 देवुळि अब्रहम मुय्तोह्‌क वेहतद करलता सीना इद डायना रिवज आंदु. अदिह्‌के इस्रयेल लोकुर पेकाल पुटटापया आट दियाने, पेकाना कोड तोलातुन डायिह्‌तोर. (मुनेता पुटमुळि 17:9-14)

§ 1:63 1:63 यहुदिरा रिवजते लोता मोदुल मन्कना पेदिर मायतेके, इद उंदि ओरिह्‌क बेरा लजाता पोल्‍लो मता. अदिनेनाह्‌क पेकाल पुटटेके, लोता मोदुल मन्कना पेदिर पेकाह्‌क तासिंदुर. मति जकरियाल, इलीसिबाल तमा पेकाना पेदिर दुस्राय तासतोर, अदिनेनाह्‌क सबेटोर बयल आतोर.

✡ 1:67 1:67 1:15; 4:1; बळयिर 1:8; 4:8,31; 6:3,5; 7:55; 9:17; 13:9,52

✡ 1:69-70 1:69-70 2 पत्रु 3:2

✡ 1:69-70 1:69-70 रोम सहरतोर 1:2

✡ 1:71 1:71 देवुळताङ पाटाङ 106:10

✡ 1:72 1:72 रोम सहरतोर 9:4

✡ 1:73 1:73 इब्रितोर 6:13-14

✡ 1:76-79 1:76-79 मलाकी 3:1

✡ 1:76-79 1:76-79 यशायाह 9:2; इपिसुसतोर 5:14; 2 पत्रु 1:19

* 2:1 2:1 कय्सर इद पेदिर यूलियुस कय्सरना लोता पेदिर आंदु, ओग़ हातस्के, ओन तादो (काकोना दादाल) इनवाल ओगुस्तुस पेदिरतोग़, रोम राजेमता मुनेतोग़ राजाल आतोग़. ओग़ राजान लोकुर पका कदर ईंदुर, अदिह्‌क ओना पेग़्के, बय्तुर रोम राजेमते राजालोर मतोर, ओर सबेटोर कय्सर पेदिरतुन तमा पेदिरते जोळे कीतोर.

† 2:1 2:1 रोम राजेमते मनवालोर लोकुरग्डाह सिद्‌वा एतना इन्जि, कय्सर राजाल इद्रमता सिरगंचि कीया वेहतोग़.

‡ 2:2 2:2 रोम राजेमता बेरोग़ राजाल तना राजेमता उंद-उंद पटटुन ताकिह कीयलाह, पटटुह्‌क ओर्विन तासिंदोग़, ओन गुमसि इंदुर.

§ 2:4 2:4 इद पय्नम जोक-जोक 70 कोस्कना आंदु. बेत्लेहेम इतेके मेटापोग़ोन उदतद नाग़ आंदु.

* 2:11 2:11 देवुळ लोहतोग़ु मीक पिसिह केवाल वेन इब्रि पोल्‍लोते मसिहा इन्ह्‌तोर, युनानि पोल्‍लोते किर्स्तु इन्ह्‌तोर.

✡ 2:11 2:11 योहन 4:42; बळयिर 2:36; 13:23

✡ 2:22-24 2:22-24 लैव्यव्यवस्था 12:6-8

✡ 2:22-24 2:22-24 पेसमुळि 13:2,12

† 2:22-24 2:22-24 मोसानाङ अडोना इसबते, रिकम आतद आंचाळ कळ्‍वोग़ आस्ता. पेकाल पुटटेके, आट दियाने पेकाना डायना रिवज कीस्तोर, कीतापया तलोग़ि ओसोवने 33 दियाङ एवनाह, कळ्‍वोग़तेन मन्ह्‌ता. ताना पया मोक ईसि, कळ्‍वोग़तग्डाहि एडिह्‌ता.

‡ 2:22-24 2:22-24 यहुदिरा उंदिय मंदिर मता, अद येरुसलेम सहरते मता. अगाने ओरिह्‌क मोक ईयलाह पोलिंदु. दुस्राङ नाह्‌कने पार्तनाताङ लोह्‌क मताङ, अगा वारमता पोल्वादियात्कु जमा आसि देवुळता सास्त्रम कग़यिंदुर.

✡ 2:22-24 2:21-24 गलातितोर 4:4

✡ 2:27 2:27 गलातितोर 4:4

✡ 2:29-32 2:29-32 यशायाह 42:6; 49:6

✡ 2:29-32 2:29-32 बळयिर 26:23

✡ 2:34 2:34 1 कुरिंततोर 1:23; 1 पत्रु 2:8

✡ 2:36-37 2:36-37 बळयिर 21:9; 1 कुरिंततोर 11:5

§ 2:36-37 2:36-37 अद रांडे मुते नालुङ वीसाङ नालुङ (84) वय्सता सेळो मता. “अद नालुङ वीसाङ नालुङ (84) वर्साङ रांडे आस मता,” इद अर्तम वने आया पग़यह्‌ता.

✡ 2:36-37 2:36-37 1 तिमोति 5:5

* 2:41 2:41 आवना पंडुमता लोप्पा पुनदलाह, इद पुस्तकता आक्रिते पुनवव पोल्‍लोना अर्तमि, अगा ऊळाट.

† 2:42 2:42 यहुदिरगा बोग़ाय पेकाल बारा वय्सतोग़ आतस्के, ओन्कु अस्केडाहि यहुदिराङ अडोङ नोम पोयह्‌ता.

✡ 2:47 2:47 मत्याल 13:54; मार्कल 6:2-3; योहन 7:15

‡ 2:49 2:49 “नावा बाबाना लोतगा” इतेके, तना तपे योसेपना लोतगा आयो, मति येरुसलेमता देवुळता मंदिरतगा मनदनद पोल्‍लोतुन येसु इतोग़.

✡ 2:52 2:52 रोम सहरतोर 14:18

* 3:1 3:1 रोम राजेमता बेरोग़ राजाल तना राजेमता उंद-उंद पटटुन ताकिह कीयलाह, पटटुह्‌क ओर्विन तासिंदोग़, ओन गुमसि इंदुर.

✡ 3:1 3:1 मत्याल 14:1; मार्कल 8:15; लूकाल 3:19-22; 8:3; 13:31; 23:7-12; बळयिर 4:27-28; 13:1

† 3:1 3:1 एरोद अंतिपस इतेके, बेरोग़ एरोद राजाना मग़ मतोग़.

✡ 3:2 3:2 बळयिर 4:6

‡ 3:3 3:3 देवुळता पेदिरते एग़ मीम्ह्‌टु इद रिवजतुन वेल्‍लाटोर “बप्‍तिस्मा” इन्ह्‌तोर.

✡ 3:3 3:3 बळयिर 13:24; 19:4

✡ 3:4 3:4 मत्याल 3:3; मार्कल 1:3; योहन 1:23

§ 3:5 3:5 देवुळ लोहवाल पिसिह केवाल वायनोग़ इतेके, ओना राजेम नितना इन्जि, मावा जीवातुन तयर कीयना, इद्रम इद वचनता अर्तम आस्ता.

✡ 3:6 3:4-6 यशायाह 40:3-5

✡ 3:8 3:8 बळयिर 26:20

✡ 3:11 3:11 इपिसुसतोर 4:28; याकुब 2:15

✡ 3:14 3:14 इब्रितोर 13:5

✡ 3:16 3:16 योहन 1:20,27; बळयिर 13:25

✡ 3:16 3:16 योहन 1:32-33; बळयिर 1:4-5; 11:16

✡ 3:19-22 3:19-22 योहन 1:51; बळयिर 10:11

✡ 3:19-22 3:19-22 योहन 1:32-33

✡ 3:19-22 3:19-22 इपिसुसतोर 1:6

✡ 3:19-22 3:19-22 1 योहन 5:6,9

✡ 3:19-22 3:19-22 मत्याल 14:1; मार्कल 8:15; लूकाल 3:1; 8:3; 13:31; 23:7-12; बळयिर 4:27-28; 13:1

* 3:19-22 3:19-22 पोग़ोन 3:1 ते वावाल एरोद अंतिपसना तमोग़ पिलिप आंदोग़, वेग़ आयोग़.

✡ 3:19-22 3:19-22 मत्याल 14:3-4; मार्कल 6:17-18

✡ 4:1 4:1 1:15,67; 4:14; बळयिर 1:8; 4:8,31; 6:3,5; 7:55; 9:17; 10:37-38; 13:9,52

✡ 4:2 4:2 मार्कल 1:12-13; 2 कुरिंततोर 12:6-7

✡ 4:4 4:4 व्यवस्थाविवरण 8:3

✡ 4:8 4:8 व्यवस्थाविवरण 6:13; 10:20

✡ 4:9-11 4:9-11 देवुळताङ पाटाङ 91:11-12

✡ 4:12 4:12 व्यवस्थाविवरण 6:16

✡ 4:14 4:14 3:19-22; 4:1,18-19; बळयिर 10:37-38

* 4:16 4:16 पार्तनाता लोतगा उंदि गोळा मंदु, तानगा निचि देवुळता सास्त्रमतुन बोग़ाय अर्विंदोग़. अर्वतापया अदे गोळातगा उदिसि, लोकुरिन सास्त्रमता लोप्पा काग़्हन्दोग़.

✡ 4:18-19 4:18-19 7:22

✡ 4:18-19 4:18-19 योहन 9:39

✡ 4:18-19 4:18-19 यशायाह 61:1-2

✡ 4:22 4:22 मत्याल 13:54-55; मार्कल 6:2-3; योहन 6:42

✡ 4:24 4:24 मत्याल 13:57; मार्कल 6:4

✡ 4:25 4:25 याकुब 5:17; तोहचीतव पोल्‍लोङ 11:6

† 4:25 4:25 येसुसामि पुटटदिना 850 वर्साङ मुने, एलिया मुय्तोग़ मतोग़.

✡ 4:26 4:26 1 राजा 17

‡ 4:27 4:27 एलिया मुय्तोना पया, एलिसाल ओना जागाते देवुळता कबुर वेहन्दोग़.

✡ 4:27 4:27 2 राजा 5:1-14

§ 4:31 4:31 कापेर्नाग़ नासरेतताहि जोक-जोक 15 कोस्क मता, गालिल सम्दुरकचुदा नाग़ आंदु.

✡ 4:34 4:34 याकुब 2:19

* 4:38 4:38 पत्रु इनवाल सिमोन (सिमोनना दुस्रा पेदिर पत्रु मता), वेग़ येसुना कग़यवाल ओर्वोग़ आंदोग़. ओसो येसुनाङ बारा बळयिरगा वेग़ ओर्वोग़ मतोग़.

† 4:40 4:40 वारमता पोल्वादियातस्के यहुदिरिह्‌क कबळ कीयलाहि, सामन कांजलाहि, जेकता पय्नमते दायलाहि पोलो आंदु. सनारम मुलतस्के पोल्वादिया मारिह्‌ता. अस्के दुकतोरिन येसुनगा ततलाह पोलिंदु.

* 5:1 5:1 गालिल सम्दुरकचुदा मोदुल कागिदते “गनेसरत सम्दुरकचुदा,” इद गालिल सम्दुरता दुस्रा पेदिर आंदु.

✡ 5:5 5:5 योहन 21:3

✡ 5:14 5:14 लैव्यव्यवस्था 14:1-32

† 5:17 5:17 परुसिर, सास्त्रमगूरुर बोर आंदुर इनजोर पुनदना इतेके, पुस्तकिना पेग़्के, पुनवव पोल्‍लोना अर्तमि मन्ह्‌ता, तान ऊळाटु.

‡ 5:24 5:24 माने-मन्कना नडुम पुटटोग़ु इतेके येसुये. माने-मन्कना नडुम पुटटोग़ु इद पोल्‍लोता अर्तम पुनदलाह पुस्तकता आक्रिते पुनवव पोल्‍लोना अर्तमि रासतव मन्ह्‌ताङ, अगा ऊळाटु.

§ 5:28 5:28 लेवि येसुनाङ कग़यवाल आसि, वेन्क पया मत्याल इद पेदिर उदता. मत्याल रासतद बेसता कबुरि वेग़े रासतोग़.

* 5:30 5:30 यहुदिर रोम सर्करता अडम मतोर, अदिह्‌क बोर यहुदिर रोम सर्करतुह्‌क सिद्‌वा एंदुर, ओर सबेटोरिन यहुदिर पाप्यह्‌लोर इद्रम इंदुर.

† 5:35 5:35 ननाये मर्मपेकानन आंदन इन्जि, येसु तनाय लोप्पा वेहतह्‌तोग़.

‡ 5:37 5:37 तोलाजोर्काता चित्र मार्कल 2:22 अगा दोर्किह्‌ता.

✡ 6:4 6:4 लैव्यव्यवस्था 24:9

✡ 6:4 6:4 इब्रितोर 9:2

✡ 6:4 6:3-4 1 शमूएल 21:1-6

* 6:7 6:7 परुसिराङ अडोङ मतपु, मन्कन सव्रे कीयना, इद वने उंदि कबळलेह्‌कान आंदु; अदिह्‌क अदु पोल्वादियाते कीयलाह पोलो आंदु. मति देवुळता सास्त्रमते अद्रमता अडो वेहतद इले.

✡ 6:7 6:7 मत्याल 12:2; लूकाल 13:14; योहन 5:16; 7:23; 9:16

✡ 6:14 6:14 योहन 1:42

† 6:16 6:16 वेग़ यहुदाना दुस्रा पेदिर तदु मता (मत्याल 10:3; मार्कल 3:18). वेना तपेना पेदिर वने याकुबिय मता.

✡ 6:16 6:14-16 बळयिर 1:13

✡ 6:17 6:17 मार्कल 7:24,31; लूकाल 4:26; बळयिर 12:20; 27:3-4

✡ 6:20 6:20 मत्याल 5:3; याकुब 2:5

✡ 6:21 6:21 मत्याल 5:6

✡ 6:21 6:21 मत्याल 5:4

✡ 6:22 6:22 याकुब 1:12; 1 पत्रु 4:14

✡ 6:23 6:22-23 मत्याल 5:10-12; योहन 15:20; 2 तिमोति 3:12

✡ 6:24 6:24 याकुब 5:1; तोहचीतव पोल्‍लोङ 3:17

✡ 6:25 6:25 याकुब 4:9

✡ 6:26 6:26 मत्याल 7:15; 24:11,24; मार्कल 13:22; बळयिर 13:6; 2 पत्रु 2:1; 1 योहन 4:1; तोहचीतव पोल्‍लोङ 16:13; 19:20; 20:10

✡ 6:28 6:27-28 मत्याल 5:44; 1 तिसलुनितोर 5:15

✡ 6:30 6:29-30 मत्याल 5:39-42

✡ 6:31 6:31 मत्याल 7:12

✡ 6:32 6:32 मत्याल 5:46

✡ 6:34 6:34 मत्याल 5:42

✡ 6:36 6:36 इपिसुसतोर 5:1; याकुब 3:17

✡ 6:37 6:37 रोम सहरतोर 2:1; 1 कुरिंततोर 4:5

✡ 6:37 6:37 याकुब 2:13

✡ 6:38 6:38 मार्कल 4:24

✡ 6:39 6:39 मत्याल 15:14

✡ 6:40 6:40 मत्याल 10:24; योहन 13:13-16

✡ 6:43-44 6:43-44 मत्याल 7:16,18; याकुब 2:18; 3:12

✡ 6:45 6:45 मत्याल 12:34,35

✡ 6:46 6:46 मत्याल 7:21

✡ 6:49 6:46-49 याकुब 1:22

* 7:6 7:6 यहुदि लोकुर यहुदि आयवोना लोता लोप्पा ओळियोर आंदुर, अदिनेनाह्‌क ओग़ साय्बाल अह इतोग़ बहे.

† 7:9 7:9 वेग़ सीपय्कना दरोगाल इस्रयेल देसेमतोग़ आयोग़, मति देवुळता सास्त्रम पुनवोग़ु दुस्रा देसेमतोग़ आंदोग़. वेग़ रोम सर्करता सेवातुह्‌कु इस्रयेलते वासि.

‡ 7:14 7:14 मोसानाङ अडोङ वेहतपु, बोग़ाय सेत्तातुन बोयतेके कळ्‍वोग़ आस्तोग़, देवुळतुन मोळ्कलाह पोलो. मति येसु अदिन सीता केवा, गूनम तोहतोग़.

✡ 7:22 7:22 यशायाह 35:5-6

✡ 7:22 7:22 यशायाह 61:1; लूकाल 4:18-19

✡ 7:27 7:27 पेसमुळि 23:20; मलाकी 3:1

✡ 7:33 7:33 मत्याल 3:4; मार्कल 1:6

§ 7:38 7:38 यहुदिरा जावा उनडना रीति इद्रम मता इतेके, ओर जावा उनडह्‌पा पेग़्के काल्क अहचि मेजातके रोयिस तिंदुर. अदिनेनाह्‌क अद सिंड्रि आंचाळ पेग़्केडेनाह येसुनगा वासि, ओनाङ काल्कनगा नेय ओकलाह, तान्क अग़ दोर्कता. अद बेद्रम इतेके बोर बोर केयवालेवा वने, जावा उनडलाह वांदुर.

* 7:41 7:41 इव रोम सर्करताङ वेंडटाङ बंडिङ आंदुङ, अस्के उंद बंडि उंद दियाता कूलि मंदु.

† 7:44 7:44 यहुदि जाततोरगा बह कींदुर इतेके, बोराय लोन वातेक अचोन, ओराङ काल्क नोग़यलाह तमा ओर्युलतोरिन वेहन्दुर. ओरिन लोंडिस जोहर कींदुर.

✡ 8:2 8:2 मार्कल 16:9

✡ 8:3 8:3 मत्याल 14:1; मार्कल 8:15; लूकाल 3:1,19-22; 13:31; 23:7-12; बळयिर 4:27-28; 13:1

✡ 8:10 8:10 यशायाह 6:9; बळयिर 28:26

✡ 8:14 8:14 रोम सहरतोर 12:2

✡ 8:15 8:15 रोम सहरतोर 2:7

✡ 8:16 8:16 मत्याल 5:15

✡ 8:17 8:17 मत्याल 10:26; लूकाल 12:2

✡ 8:18 8:18 मत्याल 13:12; 25:29; लूकाल 19:26

✡ 8:21 8:21 इब्रितोर 2:11

* 8:26 8:26 गदरे इनदनद एरियाता बेरा सहर गिरासा इनदनद मता. अदे सहरता पेदिरतेनाह्‌क, अद एरियाता लोकुरिन गिरासेनि लोकुर इंदुर.

✡ 8:31 8:31 तोहचीतव पोल्‍लोङ 9:1

† 8:43 8:43 यहुदिराङ अडोङ मतपु, इद्रमता आंचाळि अमेसा कळ्‍वोग़ते मंदु (लैव्यव्यवस्था 15:19-28); लोकुर तान जेक तासिंदुर.

‡ 8:43 8:43 अदु तनाङ पूरा कोताङ मत एवालोरिह्‌क ईसि मारिह कीता इद पोल्‍लो उचुक मोदुल काग्देह्‌कने वावो.

✡ 8:52 8:52 योहन 11:11,13

✡ 8:54 8:54 बळयिर 9:40

* 9:5 9:5 यहुदि जातते बोराय दुस्रा नाटेनोर आयि, आयवेके दुस्रा देसेमतोर आयि, बेस गूनमते काळ्ङोर इतेके, अद नाटेनग्डाह आयि इलवेके अद देसेमतग्डाहि आयि, पेसनेके आपुना पापमता दुरातुन सायिसि अद नाटेनग्डाहि पेसिंदुर. अद्रम कीतेके तमा पापमतुन ओराय नाटेनगा सायिस ईतप लेह्‌का आंदु.

✡ 9:5 9:3-5 10:4-12

✡ 9:7-8 9:7-8 मलाकी 4:5

† 9:7-8 9:7-8 योहनना हामुर बह आता, इद पोल्‍लोतुन पुनदलाह मत्याल 14:1-12 ऊळाट.

‡ 9:23 9:23 हव्कनागुटातगा हायनद हामुर इतेके, इद उंद वेल्‍लाय तिपलता हामुर आंदु. इद्रमता रिवज यहुदि जाततोरा आयो, मति रोमि लोकुर इद्रम कींदुर.

✡ 9:23 9:23 इब्रितोर 13:13

✡ 9:24 9:24 मत्याल 10:39; मार्कल 8:35; लूकाल 14:26; 17:33; योहन 12:25

✡ 9:46 9:46 22:24

§ 9:48 9:48 उड्लोर पेकोर बेदे कबळतुह्‌क ओजोर इनजोर, यहुदि लोकुरा विचर मंदु. अदिह्‌क येसु उड्लोग़ पेकान, ओरा मुनेह निल्पिह कीसि अद्रम इतोग़.

✡ 9:48 9:48 मत्याल 10:40; लूकाल 10:16; योहन 13:20

* 9:53 9:53 यहुदि लोकुर सामरि जाततोरिन विटळ तासिंदुर. ओसो सामरि जाततोर बार गेरजिम मेटातगा मोळ्किंदुर, यहुदि जाततोर बार येरुसलेमता मंदिरतगा मोळ्किंदुर. अदिनेनाह्‌क सामरि जाततोर वेरिन अगा रोमलाह एवोर.

✡ 9:54 9:54 2 राजा 1:9-12; तोहचीतव पोल्‍लोङ 11:5; 13:13

✡ 9:62 9:62 पिलिपितोर 3:13

✡ 10:2 10:2 मत्याल 9:37-38

✡ 10:3 10:3 मत्याल 10:16; योहन 4:38; 17:18; 20:21

* 10:4 10:4 यहुदिरा जातते बेके तेला पय्नम अनेके, बोग़ाय पुतोग़ नडुम अग़दे कलियतेक अचोन, ओर्विह्‌क-ओर्वोग़ ऊक-ऊके सुकम-दुकमता लोप्पा ताल्ह्‌किंदुर. अदिनेनाह्‌क अह कीतेके, सेवातुह्‌क अनेके अगान उचुन वेला आयग़ा इनजोर, येसु ओरिन बोने जोहर केमाटु इनजोर वेहतोग़.

✡ 10:7 10:7 1 कुरिंततोर 9:14; 1 तिमोति 5:18

✡ 10:11 10:11 मत्याल 10:14; मार्कल 6:11; लूकाल 9:5; बळयिर 13:51; 18:6

✡ 10:12 10:12 पुटमुळि 19:24-25

✡ 10:12 10:12 2 पत्रु 2:6

✡ 10:12 10:4-12 मत्याल 10:9-15; मार्कल 6:8-11; लूकाल 9:3-5

† 10:13 10:13 यहुदि लोकुर बेदाय दुकम पुटटेके, इलवेके बोग़ाय डोलतेके, इद्रम पोता-गेंदेङ उहचि, तलातगा नेग़ वाटिसि, देवुळतुन केयिन्दुर.

✡ 10:16 10:16 योहन 5:22-23

✡ 10:16 10:16 मत्याल 10:40; मार्कल 9:37; लूकाल 9:48; योहन 13:20

✡ 10:18 10:18 तोहचीतव पोल्‍लोङ 12:9

✡ 10:20 10:20 पिलिपितोर 4:3; इब्रितोर 12:23; तोहचीतव पोल्‍लोङ 3:5

‡ 10:22 10:22 नावा बाबाल नाकु सबे पुनदलाह ईतोग़. मोदुल कागिदते “नावा बाबाल नावा कयदे कतमे ईतोग़.”

✡ 10:22 10:22 मत्याल 11:27; 28:18; योहन 3:35; 13:3; 17:1-2; इपिसुसतोर 1:20-23

✡ 10:27 10:27 व्यवस्थाविवरण 6:5

✡ 10:27 10:27 लैव्यव्यवस्था 19:18

✡ 10:28 10:28 लैव्यव्यवस्था 18:5; रोम सहरतोर 7:10

§ 10:30 10:30 येरुसलेम सहरताहि यरिग़ो नाग़ जोक-जोक पंद्रा कोस्क मता.

* 10:33 10:33 सामरि जाततोर कळ्‍वोग़ आतोर इनजोर, यहुदिर वेरिन विटळ तासिंदुर.

† 10:34 10:34 इस्रयेल लोकुर इद पूला अंगुर जोमातुन मत इनजोर नोमुर्कनगा ओकलाह काळ्ङिंदुर.

✡ 11:19 11:19 बळयिर 19:13

* 11:22 11:22 देयह्‌कना मुक्याना मालसोम इतेके, बोर ताना कय इळ्न मन्ह्‌तोर, ओर लोकुर आंदुर.

✡ 11:26 11:26 2 पत्रु 2:20

✡ 11:28 11:28 मत्याल 7:24; योहन 13:17; याकुब 1:25; तोहचीतव पोल्‍लोङ 1:3

✡ 11:29 11:29 मार्कल 8:12

† 11:30 11:30 योनाल बेरा मीनता पोटातगा मूंड दियाङ मन्जि, ओसो पलते पेसिस वातोग़ (योनाल 1:17). निनवे सहरतोरिह्‌क योनाल तोहतद सीना अदे मता. अद्रमे येसु वने हातापया, मूंड दियाङ गुमयाता लोप्पा मन्जि, ओसोवने तेग़्कनद सीनाता लोप्पा, येसु वळ्ह्‌कतोग़.

✡ 11:31 11:31 1 राजा 10:1-10

✡ 11:32 11:32 योनाल 3:5

✡ 11:38 11:38 मत्याल 15:1-2; मार्कल 7:2

✡ 11:39 11:39 मत्याल 23:25

✡ 11:42 11:42 मत्याल 23:23

✡ 11:43 11:43 मत्याल 23:6-7; लूकाल 14:7; 20:46

‡ 11:44 11:44 बेद्रमलेह्‌का सेत्तातुन मिसतद जागा पलतेनाह बेसे दिसिह्‌ता, मति लोप्पा पूरा कळयिस मन्ह्‌ता, अद्रमलेह्‌काने परुसिर वने पलतेनाह बेसे दिसिंदुर, मति ओरा जीवाता लोप्पा लाग्वा बुदि निंदिस मंदु. ओसो सेत्ता मनदनद जागातग्डाह अनवालोर लोकुर कळ्‍वोग़ आंदुर. अद्रमे लोकुर परुसिरा काग़्हमुळतुन केंजिस लेसिंदुर. अदिनेनाह्‌क येसु, “सेत्तातुन गुमया केवाय मिसतद जागाता लेह्‌का मह्‌निर,” इनजोर परुसिरिन इतोग़.

✡ 11:44 11:44 मत्याल 23:27

✡ 11:46 11:46 मत्याल 23:4; बळयिर 15:10; गलातितोर 5:1

✡ 11:47 11:47 मत्याल 23:29

✡ 11:51 11:51 पुटमुळि 4:8

✡ 11:51 11:51 2 इतिहास 24:20-21

§ 11:51 11:51 मत्याल 23:35 इद वचनता नोट ऊळाट.

✡ 11:51 11:49-51 मत्याल 23:34-36

✡ 11:52 11:52 मत्याल 23:13

* 12:1 12:1 बेद्रम पिंडटगा उचुन ओयता पिंड काल्ह्‌पतेके, पूरा पिंडि ओयिह्‌ता, अद्रमे वेर परुसिर लोकुरिन तमा लाग्वा बुदतुन काग़्हचि, सेतेमतग्डाह लेसिह कींदुर. अदिनेनाह्‌क येसु ओरिन ओय्‍पिह कीतद पिंडलेह्‌काडोर इतोग़.

✡ 12:8 12:8 रोम सहरतोर 10:9

✡ 12:8 12:8 तोहचीतव पोल्‍लोङ 3:5

✡ 12:9 12:9 2 तिमोति 2:12

✡ 12:10 12:10 इब्रितोर 10:29

✡ 12:20 12:18-20 याकुब 4:13

✡ 12:21 12:21 1 तिमोति 6:9-10; याकुब 2:5

† 12:25 12:25 मीवा पिसना-पिसवग़ता उंद पूटा वने, मीट वीळिह कीया पग़विर “मीवा निल्ह्‌कतुन मीट मुर्तिय वीळिह कीया पग़विर,” इद अर्तम वने आया पग़यह्‌ता.

✡ 12:27 12:27 1 राजा 10:4-7; 2 इतिहास 9:3-6

✡ 12:32 12:32 योहन 21:15-17; बळयिर 20:28-29; 1 पत्रु 5:2-4

✡ 12:36 12:36 तोहचीतव पोल्‍लोङ 19:7

✡ 12:37 12:37 योहन 12:26

✡ 12:40 12:39-40 2 पत्रु 3:10; तोहचीतव पोल्‍लोङ 3:3; 16:15-16

✡ 12:47 12:47 याकुब 4:17

✡ 12:53 12:53 मीका 7:6

* 13:14 13:14 लूकाल 6:7 वचनता कालनोट ऊळाटु.

✡ 13:14 13:14 मत्याल 12:2; लूकाल 6:7; योहन 5:16; 7:23; 9:16

✡ 13:19 13:19 यहेजकेल 17:23

† 13:24 13:24 इद वचनता अर्तम इद्रम मन्ह्‌ता: पसलेवदु उड्ला अग़ि इतेके येसुये आंदोग़. येसुना मेटेने देवुळता राजेमतगा नेङलाह अग़ दोर्किह्‌ता, ओन विळ्सिस बेदे दुस्रा अग़ि इले.

✡ 13:24 13:24 मत्याल 7:13-14

✡ 13:27 13:27 देवुळताङ पाटाङ 6:8; मत्याल 7:23; 2 तिमोति 2:19

✡ 13:29 13:28-29 मत्याल 8:11-12

✡ 13:30 13:30 मत्याल 19:30; 20:16; मार्कल 10:31

✡ 13:31 13:31 मत्याल 14:1; मार्कल 8:15; लूकाल 3:1,19-22; 8:3; 23:7-12; बळयिर 4:27-28; 13:1

‡ 13:32 13:32 कोय्ले पका सत्रल ओसो मुर्तिय गूनमलेवद मन्ह्‌ता, अद्रमे एरोद अंतिपस पका सत्रल बुदतोग़ मतोग़. अदिह्‌क येसु ओन कोय्लेलेह्‌काडोग़ इनजोर इतोग़.

✡ 13:35 13:35 देवुळताङ पाटाङ 118:26

✡ 13:35 13:34-35 मत्याल 23:37-39

✡ 14:11 14:11 मत्याल 23:12; लूकाल 18:14; याकुब 1:9; 4:10; 1 पत्रु 5:6

✡ 14:14 14:14 तोहचीतव पोल्‍लोङ 20:5

✡ 14:15 14:15 तोहचीतव पोल्‍लोङ 19:9

✡ 14:26 14:26 तोहचीतव पोल्‍लोङ 12:11

✡ 14:26 14:26 मत्याल 10:37,39; 16:25; मार्कल 8:35; लूकाल 9:24; 14:26; 17:33; योहन 12:25

✡ 14:27 14:27 लूकाल 9:23; मत्याल 10:38; 16:24; मार्कल 8:34

✡ 14:33 14:33 पिलिपितोर 3:7; इब्रितोर 11:25-26

✡ 15:7 15:7 15:10

* 15:8 15:8 उंदि वेंडटा कोता इतेके, अद तूकने उंदि दियाता कूलि, इचोन मता.

✡ 15:10 15:10 15:7

† 15:15 15:15 यहुदि लोकुरिह्‌क पदिङ मेहतना इतेके, सबेट्काय पका लजाता पोल्‍लो आंदु. ओसो यहुदिर पदिङ तितेके, इटटेके कळ्‍वोग़ आस्तोर (लैव्यव्यवस्था 11:7).

✡ 15:24 15:24 रोम सहरतोर 11:15

✡ 15:32 15:32 रोम सहरतोर 11:15

✡ 16:10 16:10 मत्याल 25:21,23

✡ 16:13 16:13 मत्याल 6:24; याकुब 4:4

✡ 16:14 16:14 2 तिमोति 3:2

✡ 16:15 16:15 रोम सहरतोर 8:27; तोहचीतव पोल्‍लोङ 2:23

* 16:16 16:16 मोसानाङ अडोङ ओसो देवुळता कबुरतोरा सास्त्रम इतेके येसु वायनामुने रासतदु पूरा पाळ्ना सास्त्रमि.

✡ 16:16 16:16 मत्याल 11:12-13

✡ 16:17 16:17 मत्याल 5:18

✡ 16:18 16:18 1 कुरिंततोर 7:10

✡ 16:19 16:19 याकुब 5:5

† 16:22 16:22 अब्रहम इस्रयेलतोरा पेदामुय्तोग़ मतोग़, ओसो देवुळता बेस गोततोग़ मतोग़.

✡ 17:6 17:6 मत्याल 17:20; मार्कल 11:23; 1 कुरिंततोर 12:9

* 17:13 17:13 यहुदि लोकुर मोंडरोगम आतोर मन्कलोरिन, कळ्‍वोग़ आतोर इनजोर जेक कींदुर, ओसो ओरिन नाटुह्‌क अबर तासिंदुर.

† 17:14 17:14 बोर मोंडरोगमताहि सव्रेम आंदुर, ओरिह्‌कु बूमयानगा अन्जि, माट सव्रेम आतोम इन्जि, तोहता पोय्न्दु, अस्के बूमयालोरु मीवा कळ्‍वोग़ एडटा इन्जि वेहन्दुर. ओर वेहतस्केन, मोंडरोगमतोरिह्‌क लोकुरा संगे कलियलाह पोलिंदु (लैव्यव्यवस्था 14:1-32).

‡ 17:16 17:16 सामरि जाततोरिन, यहुदि जाततोरु विटळ तासिन्दुर.

✡ 17:20 17:20 19:11; बळयिर 1:6

✡ 17:23 17:23 मत्याल 24:23; मार्कल 13:21

✡ 17:24 17:24 मत्याल 24:27

✡ 17:27 17:26-27 पुटमुळि 7; मत्याल 24:37-39

✡ 17:29 17:28-29 पुटमुळि 19:15-25

✡ 17:30 17:30 2 तिसलुनितोर 1:5-7; 1 पत्रु 1:7; 1 योहन 3:2

✡ 17:31 17:31 मत्याल 24:17-18; मार्कल 13:15-16

✡ 17:32 17:32 पुटमुळि 19:26

✡ 17:33 17:33 मत्याल 10:39; 16:25; मार्कल 8:35; लूकाल 9:24; 14:26; 17:33; योहन 12:25

✡ 17:35 17:35 मत्याल 24:41

§ 17:36 17:36 उचुक मोदुल काग्देह्‌कनगा इद वचन इले.

✡ 17:36 17:36 मत्याल 24:40

* 17:37 17:37 बेगा हातद सेत्ता मनदग़ा, अगा गीदस्क जमा आयनुङ मत्याल 24:28, इद वचनता नोट ऊळाट.

✡ 17:37 17:37 मत्याल 24:28

✡ 18:1 18:1 2 कुरिंततोर 4:1,16; गलातितोर 6:9; इपिसुसतोर 6:18

✡ 18:7 18:7 कुलुसितोर 3:12

✡ 18:7 18:7 रोम सहरतोर 8:33; तोहचीतव पोल्‍लोङ 6:10

✡ 18:9 18:9 रोम सहरतोर 14:3,10

* 18:13 18:13 सिद्‌वा एनवालोर रोम सर्करतुह्‌क सिद्‌वा एन्दुर, एनेके बेचोक एतना मंदु, तान्काय वीळिस कोताङ एन्दुर. अदिनेनाह्‌क यहुदि लोकुर वेरिन पाप्यह्‌लोर इंदुर.

✡ 18:14 18:14 मत्याल 23:12; लूकाल 14:11; याकुब 4:6; 1 पत्रु 5:6

✡ 18:16 18:16 1 पत्रु 2:1-3

✡ 18:20 18:20 पेसमुळि 20:12-16; व्यवस्थाविवरण 5:16-20

✡ 18:32 18:32 योहन 19:11; बळयिर 2:23; 3:13; 21:11

✡ 19:9 19:9 गलातितोर 3:7

✡ 19:10 19:10 1 तिमोति 1:15

✡ 19:11 19:11 17:20; बळयिर 1:6

* 19:13 19:13 इद्रमता उंद कल्दर बंडि, अद तूकने जोक-जोक नूर दियाना कूलि, इचोन मोलाता मता.

✡ 19:38 19:38 देवुळताङ पाटाङ 118:26

✡ 19:38 19:35-38 योहन 12:12-15

✡ 19:41 19:41 योहन 11:35

✡ 19:44 19:44 मत्याल 24:2; मार्कल 13:2; लूकाल 21:6

✡ 19:46 19:46 यशायाह 56:7

✡ 19:46 19:46 यिर्मयाह 7:11

✡ 19:46 19:45-46 मत्याल 21:12-13; मार्कल 11:15-17; योहन 2:14-16

✡ 19:47 19:47 मार्कल 11:18; योहन 5:18; 7:1,19; 8:37,40; 11:53

✡ 20:17 20:17 देवुळताङ पाटाङ 118:22; इपिसुसतोर 2:20

* 20:17 20:17 इद वचनते बेल्दर्क पोहचीतद बंडातन ननाने इन्जि, येसु तोहतलाह ऊळिंदोग़.

† 20:22 20:22 रोम सर्करतोर लळय कीसि मावा देसेमतुन तमा कयदे कीतोर इन्जि, यहुदिर ओरिन कोंटे कींदुर. ओसो येसु सिद्‌वा दोहचीम्ह्‌टु इतेके, यहुदिरा अडमतोग़ लेह्‌का आवेग़. मति सिद्‌वा दोहमाटु इतेके, ओर गुमसिनगा ओना रिपोट एवेर. इद्रमलेह्‌का सास्त्रमगूरुर ओसो पेर्मालोर येसुन एग़्किह कीयलाह ऊळिंदुर.

✡ 20:25 20:25 रोम सहरतोर 13:7; 1 पत्रु 2:17

✡ 20:28 20:28 व्यवस्थाविवरण 25:5

✡ 20:37 20:37 पेसमुळि 3:6,15; बळयिर 3:13; 7:32

✡ 20:42-43 20:42-43 देवुळताङ पाटाङ 110:1; बळयिर 2:34-35; इब्रितोर 1:13

‡ 20:44 20:44 लोकुरा विचरते पिसिह केवाल किर्स्तु, दाविदना पुळ्गते पुट वायना मता. मति ओग़ किर्स्तु देवुळता पेकाल आंदोग़ इन्जि, दाविदिह्‌क एर्का मता. अदिनेनाह्‌क दाविद तना पयाह पुट वावाल किर्स्तुन नावा सामि इनजोर इन्ह्‌तोग़.

✡ 20:46 20:46 11:43

✡ 21:3-4 21:3-4 2 कुरिंततोर 8:12

✡ 21:6 21:6 तोहचीतव पोल्‍लोङ 21:22

✡ 21:13 21:13 पिलिपितोर 1:12

✡ 21:17 21:17 मत्याल 10:22; योहन 15:19; 17:14

* 21:18 21:18 मीक बोग़े बूळे कीया पग़वोग़ मोदुल कागिदते “मीवा तलाता उंद केल वने कुसो आयग़ा”.

✡ 21:19 21:19 रोम सहरतोर 5:3; गलातितोर 6:9; इब्रितोर 10:36; याकुब 1:3; 5:8; 2 पत्रु 1:6

✡ 21:24 21:24 रोम सहरतोर 11:25; तोहचीतव पोल्‍लोङ 11:2

✡ 21:27 21:27 दानिय्येल 7:13

† 21:29 21:29 गेळाताङ मरान मोदुल कागिदते “अंजिर मरातुन.”

‡ 21:30 21:30 अव मरानाङ आकिङ रालिह्‌ताङ अस्के मोदुल कागिदते, “तानाङ कांदाङ कोळ्सिह्‌ताङ अस्के”.

§ 21:32 21:32 इव सबे पोल्‍लोङ बेचानाह करल आयोङ आयनुङ, अचानाह इद पीळतोर बूळेम आयोर आयनुर इद वचनता अर्तम इह वने आया पग़यह्‌ता: “इव सबे पोल्‍लोङ बेचानाह करल आयोङ आयनुङ, अचानाह मावा यहुदि जाति बूळेम आयो आयग़ा.”

✡ 21:34 21:34 रोम सहरतोर 13:13; 1 तिसलुनितोर 5:1-2

✡ 21:37 21:37 मार्कल 11:19

* 22:1 22:1 इद बेद्रमता पंडुम इनजोर पुनदलाहि, पुस्तकता आक्रिते पुनवव पोल्‍लोना अर्तमि, अगा ऊळाट. अगा “ओय्‍पिह केवद पिंडटाङ आरिना पंडुम” ऊळाट.

✡ 22:1 22:1 मत्याल 26:1-2; मार्कल 14:1; योहन 2:13; 11:55; 12:1

✡ 22:2 22:2 मत्याल 12:14; 26:4; मार्कल 14:1; योहन 10:31; 11:53

✡ 22:3 22:3 योहन 13:2,27

✡ 22:5 22:5 बळयिर 1:18

✡ 22:7 22:7 पेसमुळि 12:1-27

✡ 22:19 22:19 योहन 6:51

† 22:20 22:20 यहुदि लोकुर इद पोल्‍लोतुन पुंदुर इतेके, बेस्के देवुळि मोसाना वेलाते यहुदि लोकुरा संगे करल कीता, अद करलतुन निल्पिह कीयलाहि, जन्वर्किन मोक ईसि, अविस्कना नेतुरतुन, लोकुरा पोग़ोन इल्ह्‌कना इन्जि, देवुळ उकुम ईस मता (पेसमुळि 24:6-8). अदिनेनाह्‌क येसु इन्ह्‌तोग़, नावा नेतुर पोवतेके, देवुळ लोकुरा संगे उंद पूना करल कीयग़ा.

✡ 22:20 22:19-20 1 कुरिंततोर 10:16; 2 कुरिंततोर 3:6; इब्रितोर 8:6,8; 9:20; 10:29

✡ 22:21 22:21 योहन 13:18,21,26

✡ 22:22 22:22 बळयिर 2:23; 3:18; 4:27-28

‡ 22:24 22:24 येसुसामि बेव पोल्‍लोङ काग़्हन्दोग़, अविस्किन केंजिसि इंजेके चट्पिटे येरुसलेमतगा मावा राजेम नितग़ा; पया अद राजेमतगा मयग्डाह सबेट्क बेरोग़ बोग़ आयनोग़, इद्रम वेर कग़यवालोर विचर कींदुर. अदिनेनाह्‌क ओरा नडुमि इद्रमता कट्ला पुटटा.

✡ 22:24 22:24 मार्कल 9:34; लूकाल 9:46

✡ 22:27 22:25-27 मत्याल 20:25-28; मार्कल 10:42-45

✡ 22:29 22:29 2 तिमोति 2:12

✡ 22:30 22:30 मत्याल 19:28

✡ 22:31 22:31 2 कुरिंततोर 2:11; तोहचीतव पोल्‍लोङ 12:10

✡ 22:32 22:31-32 मत्याल 6:13; योहन 17:15; रोम सहरतोर 8:27

§ 22:32 22:32 येसुसामिन पोयतना वेलाते, कग़यवालोर कतमतोर विस्वसतग्डाहि कमजोर आसि, येसुह्‌क तोळ एवा वितना मता. बाराह्‌क इतेके देयह्‌कना मुक्याल वेर कग़यवालोरिन येसुनग्डाहि जेक कीयना मता. अदिनेनाह्‌क येसुसामि पत्रुनु विस्वसते मलतापया, नीवा गोततोरा विस्वसतुन मेग़्किह कीकिन, इन्जि वेहतोग़.

✡ 22:37 22:37 यशायाह 53:12

✡ 22:39 22:39 मत्याल 26:30; मार्कल 14:26; योहन 18:1

✡ 22:42 22:42 मत्याल 20:22; योहन 18:11; पिलिपितोर 2:8

✡ 22:44 22:44 योहन 11:33; 12:27

* 22:44 22:43-44 22:43-44 वेल्‍लाङे मोदुल काग्देह्‌कने दोर्कोङ.

✡ 22:44 22:41-44 इब्रितोर 5:7

✡ 22:69 22:69 देवुळताङ पाटाङ 110:1

✡ 22:70 22:70 मत्याल 4:3; 16:16; 26:63; मार्कल 1:1; 14:61; योहन 3:16-18; 11:27; बळयिर 9:20; 13:33

✡ 23:4 23:4 23:14,22; योहन 18:38; 19:4,6

✡ 23:7 23:7 मत्याल 14:1; मार्कल 8:15; लूकाल 3:1,19-22; 8:3; 13:31; बळयिर 4:27-28; 13:1

✡ 23:14 23:14 23:4,22; योहन 18:38; 19:4,6

* 23:17 23:17 “वर्सा-वर्सातुह्‌क आवना पंडुमतस्के, जेलते मतोर यहुदिरग्डाह बोनाय ओर्विनु, गुमसिह्‌क विळ्सिस ईया पोय्न्दु.” इद वचन वेल्‍लाङे मोदुल काग्देह्‌कनगा इले.

✡ 23:18 23:18 योहन 19:15

✡ 23:19 23:18-19 योहन 18:40

✡ 23:21 23:21 योहन 19:6

✡ 23:22 23:22 23:4,14; योहन 18:38; 19:4,6

✡ 23:23 23:23 बळयिर 13:28

† 23:26 23:26 कुरेने सहर जेकता देसेमते मता. वेग़ सिमोन पंडुमतेनाह्‌कु येरुसलेमते वास मनदनोग़ बहे.

✡ 23:27 23:27 मार्कल 16:10; योहन 16:20

✡ 23:30 23:30 होशे 10:8; तोहचीतव पोल्‍लोङ 6:16-17

‡ 23:31 23:31 वेरु नावा लेह्‌काडोग़ कसुरलेवोन इद्रम कीस्तोर इतेके, मीट कसुर मनवालोरिन बेद्रम केमुळ आयग़ा! मोदुल कागिदते, “वेरु पह्‌ना मरातुने इद्रम कीस्तोर इतेके, वतता मरातुन बेद्रम केमुळ आयग़ा!” येसु हातापया जोक-जोक 40 वर्साने आयनद येरुसलेम सहरता गोसातुनु, येसु मुनेन पुन्ज मतोग़. अद तूकने यहुदि लोकुर रोम सर्करता विरुद आसि तेदताह्‌कु, रोमि सीपय्क वासि, येरुसलेमतुन बूळे कीतोर. अदिनेनाह्‌क येरुसलेम सहरतगा वायनद गोसातुन सीता कीसि, अव आस्किन येसु अद्रम इतोग़.

✡ 23:31 23:31 1 पत्रु 4:18

✡ 23:33 23:33 बळयिर 2:23

✡ 23:34 23:34 बळयिर 3:17; 13:27; 1 कुरिंततोर 2:8; इपिसुसतोर 4:18

✡ 23:34 23:34 बळयिर 7:60

✡ 23:34 23:34 देवुळताङ पाटाङ 22:18; योहन 19:23-24

✡ 23:36-37 23:36-37 मत्याल 27:48; मार्कल 15:36; योहन 19:29

✡ 23:43 23:43 2 कुरिंततोर 12:4; तोहचीतव पोल्‍लोङ 2:7

§ 23:45 23:45 येरुसलेमता मंदिरतगा पवित्र गूडि, ओसो सबेट्क पवित्र गूडि इव रेंडिना नडुमि अग़दगा गेंदे अडह कीस मता; अदिनेनाह्‌कु लोकुर देवुळतुन गट्ने कलिय पग़वोर आंदुर.

✡ 23:46 23:46 देवुळताङ पाटाङ 31:5

✡ 23:46 23:46 योहन 19:30; इब्रितोर 5:7

✡ 23:49 23:49 योहन 19:25

✡ 23:53 23:53 बळयिर 13:29

* 23:54 23:54 पोळ्‍द अनेकेने यहुदिरा दिया सुरु आस्ता.

† 23:56 23:56 वारमता पोल्वादियाते कबळ कीयलाह पोलो आंदु, (पेसमुळि 20:10).

✡ 24:1 24:1 बळयिर 20:7; 1 कुरिंततोर 16:2; तोहचीतव पोल्‍लोङ 1:10

✡ 24:4 24:4 1 तिमोति 3:16

✡ 24:5 24:5 तोहचीतव पोल्‍लोङ 1:18

✡ 24:6-7 24:6-7 गलातितोर 2:15

✡ 24:6-7 24:5-7 मत्याल 28:5-6; मार्कल 16:6; योहन 21:14; बळयिर 2:32; 3:15,26; 4:10; 5:30; 10:40; 13:30,33-34,37; 17:31; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:20; कुलुसितोर 2:12; 1 तिसलुनितोर 1:10; इब्रितोर 13:20

✡ 24:6-7 24:6-7 24:26,44,46

✡ 24:10 24:10 मार्कल 16:10; लूकाल 24:23; योहन 20:18

✡ 24:11 24:11 मार्कल 16:11; योहन 20:25

✡ 24:16 24:16 योहन 20:14; 21:4

✡ 24:20 24:20 बळयिर 2:23; 3:15; 1 तिसलुनितोर 2:15

✡ 24:23 24:23 24:10

✡ 24:26 24:26 24:6-7,44,46; 1 पत्रु 1:11

✡ 24:27 24:27 24:44-46; योहन 5:39; 12:41; बळयिर 2:23; 3:18,24; 13:27; 17:2-3; 26:22-23

✡ 24:27 24:26-27 1 कुरिंततोर 15:3

✡ 24:33-34 24:33-34 1 कुरिंततोर 15:5

✡ 24:36 24:36 1 कुरिंततोर 15:5,7

✡ 24:40 24:40 योहन 20:20,27

✡ 24:41 24:41 24:52; योहन 16:20; 20:20

✡ 24:44 24:44 24:6-7,26,46; 1 पत्रु 1:11

✡ 24:45 24:45 बळयिर 16:14; 1 योहन 5:20

✡ 24:46 24:44-46 24:6-7,25-27; योहन 20:9; बळयिर 3:18; 17:3; 26:22-23; 28:23

✡ 24:47 24:47 मार्कल 1:15; बळयिर 2:38; 3:19; 5:31; 13:38; 17:30; 20:21; 26:20

✡ 24:47 24:47 मत्याल 28:19-20; मार्कल 16:15; बळयिर 5:31; 10:42

✡ 24:48 24:48 योहन 15:27; 19:35; 21:24; बळयिर 1:8; 10:39,41; 13:31; 1 पत्रु 5:1; 1 योहन 1:2; 4:14

✡ 24:49 24:49 योहन 14:26; 15:26; 16:7; बळयिर 2:33; इपिसुसतोर 1:13

✡ 24:49 24:49 बळयिर 1:4-5

✡ 24:50 24:50 1 तिमोति 2:8

✡ 24:51 24:51 मार्कल 16:19; बळयिर 1:9

✡ 24:52 24:52 बळयिर 1:12

योहन

1

2

3

4

5

6

7

8

9

10

11

12

13

14

15

16

17

18

19

20

21

किर्स्तुना बळयि योहन रासतदु बेसता कबुरि

योहनि येसुसामिनाङ बारा बळयिरग्डाहि ओर्वोग़ मतोग़. इद पुस्तकते ओग़ु तन्क “येसु जीवा कीतोग़ कग़यवाल” इनजोर इन्ह्‌तोग़. येसु नाक इचोन जीवा कीस्तोग़ इन्जि, इद बेचोटा बेरा देय्वा इनजोर, इद्रम तन्क इन्ह्‌तोग़. वेग़े योहनि, 1 योहन, 2 योहन, 3 योहन, इव मूंड सीटिन रासतोग़, अहे तोहचीतव पोल्‍लोङ इनदनद पुस्तकतुन वने रासतोग़.

इद बेसता कबुरता पुस्तकते येसु बेद्रमतोग़ आंदोग़ इन्जि, योहनि तोहतलाह ऊळिह्‌तोग़. येसु तना लोप्पा बाताल-बाताल वेहतोग़, नना बोनन आंदन इन्जि तना वेहतव पोल्‍लोना लोप्पा, योहन वेल्‍लाय रासतोग़. येसु इद बूमते मतस्के, सिरप ओनाङ आट-दहा कबस्के इद पुस्तकते रासतव मन्ह्‌ताङ. इव कबस्किन ऊळिसि, देवुळताहे येसु रेगतोग़ इन्जि माट पुह्‌नल. देवुळतुन येसु ऊक-ऊके “नाक लोहतोग़ बाबाल” इनजोर इंदोग़. इतेके ओग़ देवुळता कासा मग़ि आंदोग़. ओग़े इद दुनियातुन पुटिह केवाल आंदोग़, तेला मति मावा लेह्‌का कय-कादोग़ आसि, इद बूमतगा रेगतोग़.

“जीवा ईयनद तिंडि ननाने, दुनियाता वेह्‌चतन ननाने, नेह्‌ना गोरे कोपानन ननाने, अग़दन, सेतेमतन, जीवातन ननाने, देवुळता मग़नन ननाने,” इनजोर येसुसामि कुदि वेहतोग़. देवुळबाबाल लोहतोग़ पिसिह केवाल राजाल येसुये आंदोग़, ओसो ओग़े देवुळता मग़ि आंदोग़ इन्जि मीट नमना, अदिह्‌के योहन इद पुस्तकतुन रासतोग़. इद्रम नमतेके, मीक येसुना संगे अमेसाता पिसमुळ दोर्कग़ा (20:31).

1

देवुळता पोल्‍लो मन्कना रूपते वास्ता

1 देवुळता जीवात मनदनद पोल्‍लो बोग़ आंदोग़, ओग़ सुरुमुनेताह मंदोग़,✡ ओग़ देवुळता ऐंगे मंदोग़, ओग़ देवुळिये आंदोग़.✡ 2 ओग़ सुरुमुनेताह देवुळता ऐंगे मतोग़.✡ 3 इळ्ता, पोग़ोटा बूमते मनदनव कतमतविन, देवुळि ओनाये मेटे पुटिह कीता. ओना मेटे पुटो इनाह बेदे इले.✡ 4 ओनग्डाहे माकु देवुळ ईयनद जीवा दोर्किह्‌ता.✡ बेद्रम ईकळते मनदनदिन वेह्‌च पुनाह कीस्ता, अद्रमे ओग़ माकु देवुळता सेतेमतुन पुनाह कीतोग़.✡ 5 अदे ईकळते मांजिह्‌ता. बेद्रम ईकळि वेह्‌चतुन पिहता पग़वो, अद्रमे ईकळलेह्‌काडोर लाग्वोरु, ओग़ वेह्‌चलेह्‌काडोनु आरे कीया पग़वोर.✡

6 योहन इनवाल ओर्वोग़ मतोग़, ओन देवुळ लोहता.* 7 सबेटोर ओना कबुरतुन विस्वस कीयना इन्जि, ओग़ु अद वेह्‌चलेह्‌का मनवानु पिङम-पङम वेहतलाहि वातोग़. 8 योहन इतेके वेह्‌चलेह्‌का मनवाल आयोग़, मति अदे वेह्‌चता लोप्पा वेहतलाह वास मतोग़. 9 बोन सेतेमता वेह्‌च इन्ह्‌तोर, ओग़े सबेटोरिह्‌क वेह्‌च एवाल, ओग़ इद दुनियाते वावाल मतोग़. 10 ओग़ इद दुनियातेन वातोग़, ओनाय मेटे देवुळि दुनियातुन पुटिह कीता,✡ मति ओग़ बोग़ आंदोग़ इन्जि, दुनियातोर पुनोर. 11 ओग़ु तनाय पुटिह कीता बूमतगा वातोग़, मति तनाय लोकुर (यहुदि लोकुर) वेल्‍लाटोर ओनाङ केंजोर. 12 मति बोर ओन नमतोर, विस्वस कीतोर, ओर सबेटोरिह्‌क देवुळताङ मग़्क-मयास्‍क आयलाह, ओग़ अदिकर ईतोग़.✡ 13 देवुळताङ मग़्क-मयास्‍क आयना इतेके, मन्कना पोटाते, मन्कना विचर मतप पुटना लेह्‌का आयो, मति विस्वस केवालोरिह्‌कु पूना पुटमुळि देवुळिये ईस्ता.✡

14 देवुळता जीवात मनदनद पोल्‍लो, मावा लेह्‌का कय-कादोग़ आसि, मन्कना रूपते मावा बूमतगा वाता.✡ ओग़ु देवुळता पूरा देय्वातुनु, पूरा सेतेमतुनु✡ पोसि, मावा नडुम जागा आतोग़.✡ ओग़ देवुळबाबाना वग़ोग़ मग़ आंदोग़;✡ माट ओना डीसातुन ऊळतोम.✡(ओग़े येसु किर्स्तु आंदोग़.)

15 योहन ओना लोप्पा इद्रमता कबुर वेहन्दोग़, “ओग़ु नाकाय बेरोग़, बाराह्‌क इतेके ओग़ नाकाय वेल्‍ला सुरुमुनेताहि मतोग़ इन्जि, बोना लोप्पा नना वेहच मतन, ओग़े नावा पया वावाल मन्ह्‌तोग़,” इनजोर लोकुरिन केयसोर वेहन्दोग़. 16 देवुळता मग़ि देवुळता देय्वाते निंदिस मताह्‌कु, ओनग्डाहि माकु देय्वा दोर्कसोरेन मन्ह्‌ता. 17 इतेके मोसाल इनवाल देवुळता कबुरतोना मेटे, देवुळताङ अडोङ माक अस्के दोर्किस मताङ;✡ येसु किर्स्तुना मेटे बार देवुळता सेतेमि, ओसो ताना दया मयगा एवता.✡ 18 देवुळतुन बोग़े बेस्केन ऊळोग़.✡ मति देवुळबाबाना संगे गट्ने मनवाल तना वग़ोग़ मग़ि, ओग़े माक बाबानु पुन्पिह कीतोग़.✡

देवुळता पेदिरते एग़ मीहवाल योहनना गोटि

19 अस्के पया यहुदिराङ पेदल्क बाताल कीतोर,†येरुसलेम सहरताहि देवुळता मंदिरतगा माळवालोर बूमयालोर, देवुळवडेर‡, वेरिनु योहनिन ऊळिस वाटु इन्जि लोहतोर. वेर योहननगा वासि “देवुळ लोहवाल पिसिह केवाल राजाल§ वावाल मतोग़, ओग़ बह निमानेया?” इनजोर योहनिन ताल्ह्‌कतोर. 20 “आयो, नना देवुळ लोहवाल पिसिह केवानन आयोन,”✡ इनजोर योहन मकिह केवालेवा कबुल आतोग़. 21 अस्के वेर ओन ताल्ह्‌कतोर, “निमा बोनिन पया, पिसिह केवाल वायनामुने, देवुळता कबुरतोग़ एलियाल वायना मन्ह्‌ता, निमा ओनिना?” “आयो, नना एलियानन आयोन.” “पया मोसानलेह्‌का देवुळता कबुरतोग़ वायना मन्ह्‌ता,✡ बह ओनिना?” “आयो, नना ओनन आयोन!” इनजोर योहन इतोग़. 22 अस्के ओसो वेर ओन ताल्ह्‌कतोर, “निमा पया बोनिन आंदिन? माक वेहा! माक लोहतोरिन माट अन्जि बाताल वेहतकोम? निमा नीवा सेवाता लोप्पा बाताल इह्‌निन?” इतोर. 23 योहन इतोग़,

“नना पेळ्ह्‌कल बूमते केयवाना आल्कालेह्‌काडोनन,

सामि मीवा जीवातगा वायना इन्जि, ओना अग़दुन तीर्ह्‌काटु,”✡

इनजोर यसयाल इनवाल देवुळता मुनेतोग़ कबुरतोग़ रासतदिन वेहतोग़. 24-25 पया परुसिर इनवालोर लोकुर* योहनिन कबुर लोहच ताल्ह्‌कतोर, “निमा देवुळ लोहवाल पिसिह केवानिन वने आयविन, कबुरतोग़ एलियानिन वने आयविन, मोसानलेह्‌का देवुळता कबुरतोग़ वायना मता, ओनिन वने निमा आयविन इतेके, लोकुरिन देवुळता पेदिरते एग़ मीहतलाह† नियगा बेद्रमता अदिकर मन्ह्‌ता?” 26 योहन ओरिन इतोग़, “नना लोकुरिन पापमताहि मिळ्न्दनद सीना इनजोरे, देवुळता पेदिरते एग़ मीहतह्‌नन, मति मीट पुनवोग़ ओर्वोग़, मीवा नडुम निच मन्ह्‌तोग़. 27 ओग़ु नावा पया वायना मन्ह्‌ता, ओना कादुन इटलाह वने नना ओप्पोन, अचोन नना उड्लोनन!”✡ इनजोर इतोग़. 28 योर्दन बेरेटा अबरि, बेतनि इनदनद नाटे, योहन देवुळता पेदिरते एग़ मीहन्दोग़, अगा इव गोटिङ आताङ.

देवुळता गोरेपिला येसुये

29 इमा दिया, योहन तनके येसु वायनदिन ऊळिसि, लोकुरिन इतोग़, “वेन ऊळाटु, मोक आयवाल देवुळता गोरेपिलालेह्‌काडोग़, दुनियातोरा पापमतुन एडिह केवाल!✡ 30 वेनाय लोप्पा मीकु वेहच मतन, ‘नावा पया ओर्वोग़ वास्तोग़, ओग़ु नाकाय बेह्‌रोग़; बाराह्‌क इतेके ओग़ नाकाय वेल्‍ला सुरुमुनेताह मतोग़.’ 31 ओग़ देवुळ लोहवाल पिसिह केवाल इन्जि, नना पुनोन आसि, मति मीक इस्रयेलतोरिह्‌कु वेन पुन्पिह कीयना इन्जि, नना देवुळता पेदिरते एतगा मीहतलाह वातन,” इन्जि योहन इतोग़. 32-33 ओसो योहन येसुना लोप्पा इद्रमता साक्सि ईतोग़, “ओग़ देवुळ लोहवाल पिसिह केवाल इन्जि, नना पुनोन आसि, मति नाकु एते मीहतलाह लोहतनद देवुळि, अदे नाकु वेहच मता, ‘बोना पोग़ोन पवित्र जीवा वासि, दळ्म अरतदिन ऊळकिन, ओग़े लोकुरिन पवित्र जीवाते मीहवाल आंदोग़.’✡ निटमे नना पवित्र जीवातुन परेवा पिटेलेह्‌का देवुळदीपताहि दळ्म अर्सि, वेना पोग़ोन उदतदिन ऊळतन.✡ 34 अह आतदिन नना कोंडामेंड ऊळतन, ऊळिसि वेग़ देवुळताय पेकाल आंदोग़ इन्जि, मीक साक्सि ईय्ह्‌नन,” इन्जि योहन वेहतोग़.✡

सुरुमुनेतोर येसुनाङ कग़यवालोरु

35 इमा दिया, योहन तनाङ कग़यवालोरग्डाहि इर्वुरा संगे, अदे जागाते वासि निच मतोर. 36 अस्के ओग़ येसुनु तना एरेटाहि दायह्‌पा ऊळिस इतोग़, “वेग़ ऊळाटु, (मोक आयवाल) देवुळता गोरेपिलालेह्‌काडोग़!” इतोग़.✡ 37 योहन इद्रम इताह्‌कु, वेर इर्वुर कग़यवालोर केंजिसि, येसुना पयाह अतोर. 38 येसु पेग़्के मिळ्न्दिस ऊळतोग़ अस्के, वेर इर्वुर ओना पयाह पयाह वासोर मतोर. “मीकु बाताल गावले?” इन्जि येसु वेरिन ताल्ह्‌कतोग़. “गूरु, नीवा मनदनद जागा बेगाडु?” इन्जि वेर इतोर. 39 अस्के येसु वेरिन इतोग़, “नावा संग दट.” वेर पया वासि, ओना मनदनद जागातुन ऊळतोर. मुल्पेडा वेलाते नालुङ एगिस मताह्‌कु, वेर अगाने येसुना संगे निद्र कीतोर.

40 योहननाङ केंजिस येसुना पयाह वावालोर इर्वुरग्डाहि, ओर्वोग़ आंद्रेयाल इनवाल मतोग़, ओग़े सिमोन पत्रु इनवाना तमोग़ आंदोग़. 41 अग्डाहि ओग़ मुने तमदादाल सिमोनिन वास कलियतोग़, कलियिस इतोग़, “माक देवुळ लोहतोग़ पिसिह केवाल दोर्कतोग़, रा!” (ओग़ पिसिह केवान युनानि पोल्‍लोते “किर्स्तु” इन्ह्‌तोर.) 42 पया आंद्रेयाल तमदादान येसुनगा पोस वातोग़. येसु ओन ऊळिस इतोग़, “निमा योनाना मग़ि सिमोननिन, मति इंजेटाहि नीकु पत्रु‡ (इतेके ‘आद बंडा’) इद पेदिर उदग़ा,” इन्ज वेहतोग़.

43 इमा दिया येसु गालिल पटटे दायलाह तयर आतोग़. आतस्के पिलिप इनवान कलियिसि ओन इतोग़, “नावा संग वय, नावाङ कग़या,” इतोग़. 44 वेग़ पिलिप इतेके, गालिल पटटा बेत्‍सेदा नाटेनोग़, इतेके आंद्रेयाल, पत्रु, वेर तमोग़ इर्वुरा नाटेनोग़ मतोग़. 45 पिलिप पया अन्जि नतन्याल इनवान कलियतोग़, कलियिस ओन इतोग़, “बोना लोप्पा मोसा मुय्तोग़ ओसो देवुळता कबुरतोर मुने सास्त्रमते रासिस मतोर, ओग़ माक दोर्कतोग़, रा! ओग़ नासरेत नाटेनोग़ योसेपना मग़ि येसु आंदोग़,” इन्जि पिलिप नतन्यान वेहतोग़. 46 “बह नासरेत नाटेनग्डाहि बेसताङ गोटिङ पुट पग़यनुङा?”✡ इनजोर नतन्याल पिलिपिन इतोग़. “वास बह ऊळा रा!” इन्जि पिलिप इतोग़. 47 नतन्याल पया येसुनगा वातोग़, ओग़ वातदिन ऊळिसि येसु इतोग़, “वेग़ करल इस्रयेलतोग़, वेना पोटालोप्पा नाळेह कीयनद बुद इले.”✡ 48 “नना बेद्रमतोनन इन्जि, निमा बह पुह्‌निन?” इन्जि नतन्याल येसुन इतोग़. “पिलिप नीक केयनामुनेन, निमा अंजिर मराता इळ्न मतिन अस्के, नना नीक ऊळतन,” इन्जि येसु ओन इतोग़. 49 इद केंजिसि, (देवुळिये तोहताह्‌कु येसु नाक ऊळतोग़ इन्जि) नतन्याल येसुन इतोग़, “ए गूरु, निमा देवुळता मग़निन, इस्रयेल देसेमतुन पिसिह केवाल राजानिन आंदिन!” इतोग़. 50 “(बोग़े ऊळवाय मतोग़ अस्के,) नीकु नना अंजिर मराता इळ्न ऊळतन, इद्रम इताह्‌कु नाक निमा विस्वस कीय्ह्‌निना? निमा तेन्काय ओसो बेह्‌रा डीसाताङ पोल्‍लोङ ऊळकिन. 51 इह केंजाट, नना सेतेम वेहतह्‌नन, मीटु पोग़ोटा बूमि पङ्ने आसि,✡ अगाह्‌कु देवतुल्कु माने-मन्कना नडुम पुटटोना पोग़ोन तग़्ङनदिन-रेगनदिन ऊळकिर,” इनजोर येसु तनाय लोप्पा वेहतोग़.§

2

येसु एतुनु अंगुर जोमा मारियिह कीस्तोग़

1 पया मूंड दियाने, गालिल पटटा काना नाटेनगा बोनाङो मर्मिङ मताङ, अगा येसुना तलोग़ वने मता. 2 मर्मिह्‌कु येसुनु ओसो ओनाङ कग़यवालोरिन वने केयिस मतोर. 3 पया अगा अंगुर जोमा मारताह्‌कु, येसुना तलोग़ ओनगा वासि “इंजेके ओरगा अंगुर जोमा मारता, बाबा! बेदाय कीमु,” इनजोर इता. 4 अस्के येसु तान इतोग़, “बायि, निमा नाक बाराह्‌कु वेहतह्‌निन? नावा डीसा तोहतनद कगो इंका एवोये,”✡ इतोग़. 5 पया अदु मर्मिनगा सेवा-साकुर केवालोरिन इता, “वेग़ मीकु बाताङ वेहतनोग़, अहे कीम्ह्‌टु,” इता.

6 यहुदि लोकुर तिनदनामुने, तमाङ कय्क-काल्क नोग़यना रिवज ओरा मता. इद रिवजतेनाह्‌कु, अगा उंद-उंद रेंड-मूंड कुळाङ पोयतवु, बंडानाङ आरुङ गोलेह्‌क तासतव मताङ. 7 “अव गोलेह्‌कनगा एग़ निहाटु,” इनजोरे येसु सेवा-साकुर केवालोरिन वेहतोग़. अस्के ओरु अव गोलेह्‌किन सीग निहतोर. 8 पया येसु ओरिन वेहतोग़, “इंजेके उचुन तेंडिसि, कुळ्प ऊळवाल मुक्यानगा ओम्ह्‌टु.” अस्के ओर ओतोर. 9-10 पया ओग़ मुक्याल अद एतुनु उचुन ऊतिस ऊळतस्के, अद एग़ पूरा अंगुर जोमा मारियिस मता. इद बोग़ ततोग़ इनजोर, ओन्क मुर्तिय तेळियो; एग़ निहवालोरिह्‌क बारा, इद पोल्‍लो एर्का मता. अस्के कुळ्पता मुक्याल मर्मपेकान केयिस इतोग़, “बोराय बेसतल अंगुर जोमा मुने ईस्तोर, तान लोकुर उन्जि मिटस कीस्तोर, पया केनकेनेता जोमा ईस्तोर. निमा मात्रमि बेसतल अंगुर जोमा, इंजेक एवनाह पिसिह कीस तासतिन,” इन्जि मुक्याल इतोग़.

11 इद्रमि येसु गालिल पटटा काना नाटे, इद मुनेटा बामिह कीयना सीना कीसि, तना डीसा तोहतोग़. अदिह्‌कु ओनाङ कग़यवालोर, (ओग़ देवुळ लोहतोग़ राजाल मनदनोग़ इन्जि,) ओन नमतोर.

येसु मंदिरते वमवालोरिन पूंडिह्‌तोग़

12 मर्मिङ मारतस्के येसु तना तलोग़ि, तनतमोर, ओसो तनाङ कग़यवालोरा संगे कापेर्नाग़ वातोग़, अगा ओर उचुके दियाङ रोमिस मतोर. 13 यहुदि लोकुरा आवना पंडुम एरे एव्स मताह्‌कु, येसु येरुसलेम सहरतके पंडुमतगा अतोग़.✡ 14 अगा यहुदिरा मंदिरतगा येसु अतस्के, लोकुर देवुळता मोकतुह्‌क अरयनव कुराङ, गोरेङ, परेवा पिटेङ वमिंदुर. ओसो कोताङ बद्ले कीसि यहुदिराङ कोताङ एवालोर अगा उदिस मंदुर. (सर्करताङ कोताङ मंदिरतगा वाटलाह ताकोङ आंदुङ.) वेर कतमतोरिन येसु ऊळतोग़. 15 ऊळिसि, ओग़ नोंडेना उंद जेट्ला एन्‍डटोग़, अह कीसि सबेटोर वीकुरतोरिनु मंदिरताहि पूंडटोग़. गोरेङ, कुराङ, इविन वन पूंडिसि, कोताङ बद्ले केवालोराङ बलानु कप मुळ्‍ह्‌चि कोतान लीकिसीतोग़. 16 परेवाङ वमवालोरिन ओग़ इतोग़, “इविस्किन इग्डाहि पलत ओम्ह्‌ट! नावा बाबाना लोतुन आटुम पंडमाट!” इन्जि वेग़्हतोग़.✡ 17 पया

“नावा जीवातुह्‌काय वीळिसि, नीवा लोतुन पवित्र तासलाह ऊळिह्‌नन,”✡

इद सास्त्रमते दाविद राजाल रासतद पोल्‍लो ओनाङ कग़यवालोरिह्‌क सीता वाता.

18 येसु इद्रम कीताह्‌कु, यहुदि लोकुराङ पेदल्क ओनगा वासि इतोर, “नियगा इद्रम कीयलाह अदिकर मन्ह्‌ता इन्जि, माकु बेद सीना तोहतकिन?” इतोर. 19 येसु ओरिन इतोग़, “इद मंदिरतुनु अर्ह्‌चीम्ह्‌ट, तेन नना मूंड दियाने ओसोवने दोहतकन,” इनजोर इतोग़.✡ 20 “अलाले, इद मंदिरतुन दोहतलाह रेंड वीसाङ आरुङ (46) वर्साङ आताङ, इतेके निमा तेन मूंड दियाने बह दोहतकिन?” इन्जि ओर येसुन इतोर. 21 मति येसु यहुदिरा मंदिरता लोप्पा वळ्ह्‌कोग़ आसि, तनाय मेंदुदा लोप्पा वळ्ह्‌किस मतोग़. 22 मनेक मनेके येसु हासि ओसो तेग़्कतस्के, ओनाङ कग़यवालोरिह्‌कु इद पोल्‍लोता सीता वाता. सीता वातस्के सास्त्रमते रासतदिन ओसो येसु वळ्ह्‌कनदिन, ओर नमतोर.

23 येसु आवना पंडुमता वेलाते, येरुसलेम सहरते मनदह्‌पा, वेल्‍लाटोर ओनाङ बामिह कीयनाङ सीनान ऊळतोर. ऊळिसि येसुये देवुळ लोहतोग़ पिसिह केवाल आंदोग़ इन्जि ओर नमतोर.✡ 24 मति येसु बारा ओराङ पोल्‍लोनगा बर्वस तासोग़ आंदोग़, बाराह्‌क इतेके ओग़ सबेटोराङ विचर्किन पुन्जिय मतोग़. 25 मन्कलोरा बुदि बेद्रमता इन्जि, बोग़े येसुन वासि वेहतना गर्ज इले; मन्कना पोटालोप्पाडाङ गोटिङ ओग़ पूरा पुन्जिय मतोग़.

3

मीक पूना पुट पोयतग़ा!

1 परुसिरा तुंगाताहि ओर्वोग़ मन्कल निकोदेमि इनवाल मतोग़, ओग़ यहुदिरा ओर्वोग़ बेरोग़ सेह्‌ना मन्कल आंदोग़. 2 ओग़ उंद दिया नग़्का येसुन कलियलाह वातोग़, वासि, “गूरु, इव निमा कीयनव सीनाङ, देवुळता तोळलेवा बोग़े कीया पग़वोग़. अदिह्‌के निमा देवुळताहे वातोनिन गूरुनिन इन्जि, माक एर्का आता,”✡ इनजोर ओग़ येसुन इतोग़. 3 अस्के येसु ओन इतोग़, “इह केंजा, नना सेतेम वेहतह्‌नन, बोन्काय देवुळताहि पूना पुटमुळ✡ दोर्कवालेवा, देवुळ राजेम कीयनदु ओन्क मुर्तिय दिसो!” इन्जि इतोग़. 4 इतस्के निकोदेमि बयल आसि ओन इतोग़, “बातालि? पूना पुटमुळ इतेके बाताल? मन्कल मुय्तोग़ आतस्के, तना तलिना पोटातग्डाहि ओसो बह पुट पग़यनोग़?” इतोग़. 5 इतस्के “इह केंजा, नना सेतेम वेहतह्‌नन, बोग़े एताहि ओसो देवुळता जीवाताहि पुटवालेवा,✡ देवुळ राजेम केवालोर लोकुरगा ओन्कु जागा दोर्को आयग़ा. 6 मेंदुदा जीवा इसि, तलोग़-तपेरा मेंदुस्कनाहि पुटिह्‌ता, इद पूना जीवा बारा दिसवेकाय, देवुळता जीवाताहे पुटिह्‌ता.✡ 7 अदिह्‌क मीक ओसोवने पुट पोयतग़ा* इनजोर वेहताह्‌कु,✡ निमा बयल आयमा. 8 इद केंजा, पूना पुटमुळ इह मन्ह्‌ता. वळ्यु बेक इतेक अके वास्ता. ताना नेकनदिन निमा केंजिह्‌निन, मति अद बेनाह वास्ता, बेके दास्ता, अद नीक तेळियो. अद्रमलेह्‌काने इद पूना पुटमुळि देवुळता जीवाताहि वास्ता इनजोर दिसो मति, पूना पुटमुळ आताह्‌कु परक दिसिह्‌ता,” इन्जि येसु निकोदेमिन वेहतोग़. 9 “मति इद बेद्रम आया पग़यग़ा, गूरु?” इन्जि निकोदेमि येसुन ताल्ह्‌कतोग़. 10 अस्के येसु ओन इतोग़, “निमा इस्रयेलतोरिन काग़्हवानिन बेरोग़ गूरुनिन आस तेला मति, इव गोटिङ नीक तेळियोङा? 11 इह केंजा, नना सेतेम वेहतह्‌नन, माक एर्का मनदनदु, ओसो माटु कोंडामेंड ऊळतदु, इदिनलोप्पा साक्सि ईय्ह्‌नोम, मति मीट इतेके मावा साक्सितुन बर्वस केविर आय्ह्‌निर.✡ 12 नना मीकु इद बूमताङ गोटिङ वेहतन, तेला मति मीट बर्वस केविर इतेके, देवुळदीपताङ गोटिङ वेहतेके, अविन बह नमकिर? 13 माने-मन्कना नडुम पुटटोनन, नना देवुळदीपताहि रेगतन;✡† नाक विळ्सिसि, देवुळदीपतगा अतोग़ु बोग़े इलेग़.✡(अदिह्‌के देवुळदीपताङ गोटिङ वेहतलाह अदिकर नयगा मन्ह्‌ता.) 14 बहलेह्‌का मोसा मुय्तोग़ पेळ्ह्‌कल बूमते इतुळता तरसतुनु, लाटगुटातगा पोग़ोन वेळ्हच मतोग़, अद्रमलेह्‌का माने-मन्कना नडुम पुटटोन्कु, इतेके नाकु, लोकुर गुटातगा पोग़ोन वेळ्ह्‌तनुर.✡ 15 बहलेह्‌का मोसा मुय्तोना कालमते, तरस्क कस्कतोर लोकुर इतुळता तरसतुन ऊळिंदुर अस्के पिसिंदुर,✡ अहलेह्‌का बोग़ नाकु नमनोग़, ओन्कु अमेसाता पिसमुळ दोर्कग़ा,”✡ इन्जि येसु इतोग़.

16 देवुळि दुनियातोरिन बेद्रम जीवा कीता इतेके,✡ तना वग़ोग़ मग़िन इद दुनियातोरेनाह्‌क मोक आयलाह ईता.✡ बोर ओन नमनुर, ओर बूळेम आयोर, मति अमेसाता पिसमुळ ओरिह्‌क दोर्कग़ा.✡ अदिनेनाह्‌कु देवुळि तना वग़ोग़ मग़िन दुनियाते लोहता.✡ 17 देवुळि तना मग़िनु इद दुनियातोरिन सिक्सा ईयलाह लोहो, मति दुनियातोर ओना मेटे पिसना इन्जि, देवुळता विचर मता.✡ 18 बोर ओन नमिह्‌तोर, देवुळि ओरिनु कसुर ओपो.✡ मति ओन नमवोरा पोग़ोन बारा, कसुर ओपतदे मन्ह्‌ता. देवुळता वग़ोग़ मग़िन ओर नमवाह्‌कु,✡ ओरा कसुर ओपतदे मन्ह्‌ता.✡ 19 देवुळता नेयमि इह मन्ह्‌ता. वेह्‌चलेह्‌काडोग़ देवुळदीपताहि इद बूमते वातोग़;✡ मति मन्कलोर तमाङ कबस्क लाग्वाङ मन्ह्‌ताङ इनजोरे, वेह्‌चतुह्‌काय एक्‍वा, ईकळतेनाह्‌क गिर्दा आस्तोर. 20 लाग्वाङ कबस्क केवालोर सबेटोर, वेह्‌चतुनु गिर्दा आयवा, ओराङ कबस्क दिसनदायो इनजोरे, वेह्‌चलेह्‌काडोना एरे वावोर. 21 मति सेतेमते ताकवालोर मन्कलोर वेह्‌चलेह्‌काडोना एरे वास्तोर;✡ वानाह्‌कु, देवुळ वेहतपु ओर ताकनदु, सबेटोरिह्‌क दिसिह्‌ता.✡

येसुना लोप्पा योहनना साक्सि

22 इव गोटिङ मारतस्के, येसु ओसो तनाङ कग़यवालोर येरुसलेम सहरतुन विळ्सिसि, यहुदा पटटा दुस्रा जागाते अतोर. अगा ओना संगे मन्जि, ओर लोकुरिन देवुळता पेदिरते एग़ मीहन्दुर.

23 सालेम नाटेना कचुल, अय्नोन इनदनद जागातगा, वेल्‍लाय एग़ मताह्‌कु, योहन वने अगान लोकुरिन देवुळता पेदिरते मीहन्दोग़. अगा लोकुर वने ओना कयदे मीयलाहि वासोरेन मंदुर. 24 (योहनिन जेलतगा वाटनामुनेने, इव गोटिङ आताङ.) 25 अस्के यहुदिरा बोग़ो पेदा मन्कना संगे, योहननाङ कग़यवालोर बार, एडनद रिवजता लोप्पा, रेंड-रेंड पोल्‍लोङ आतोर. 26 ओर कग़यवालोर योहननगा वासि इतोर, “गूरु, योर्दन बेरेटा अबरि नीवा संग मतोग़ु, ओग़े देवुळ लोहतोग़ पिसिह केवाल इन्जि निमा साक्सि वेहतिन, ओग़ मन्कल इंजेके लोकुरिन देवुळता पेदिरते एग़ मीहतह्‌तोग़. सबेटोर (मयके वावा), ओनक्‍केन दायलाह आतोर,” इन्जि इतोर. 27 योहन ओरिन इतोग़, “देवुळि देय्वा एवालेवा, बोन्काय बातय दोर्को.✡(अदिह्‌के सबेटोर ओनक्‍केन दास्तोर इन्जि, मीवा जीवा कर्वतप आयमाकि.) 28 नना देवुळ लोहतोग़ पिसिह केवानन आयोन मति, लोकुराङ जीवानगा ओना अग़ि तयर कीयलाह, देवुळि नाक लोहता, इह इनजोर नना वेहतन, इदिन मीट केंजतिरे!✡ 29 बेद्रम मर्मपिला मर्मपेकानकेन दास्ता, अद्रमे लोकुर ओनक्‍केन दास्तोर.✡ नना इतेके मर्मपेकाना कचुल निच मनवाल, ओना गोततोनन. ओना वळ्ह्‌कनदिन नना केंजिह्‌नन, केंजिसि गिर्दाते मह्‌नन. लोकुर ओनक्‍केन दास्तोर, इदिन ऊळिसि नावा गिर्दा पूरा निंदता.✡ 30 ओना कदर बार वीळना, नावा कदर बार इळ्न अरयना, इह आयनाय गावले,” इन्जि योहन इतोग़.

31 देवुळ लोहतोग़ राजाल पोग़ोटाह वास्तोग़ इतेके,✡ ओग़ु सबेटोरिह्‌काय बेरोग़. बोर नेदाह वास्तोर, ओरु इद बूमतोरे मन्जि, इद बूमताङे गोटिङ वळ्ह्‌किह्‌तोर. बोग़ बार देवुळदीपताहि वास्तोग़, ओग़ सबेटोरिह्‌काय बेरोग़.✡ 32 ओग़ु बेद-बेद गोटटुन देवुळताहि केंजतोग़, ऊळतोग़, अदिने वेहतह्‌तोग़. मति ओग़ वेहतदिन, वेल्‍लाटोर सेतेम पोस नमिह्‌तोरा?✡ 33 बोर ओन नमिह्‌तोर, देवुळबाबाल सेतेमतोग़ मन्ह्‌तोग़ इनजोर, ओरु कबुल कीस्तोर.✡ 34 बोनु देवुळि लोहता, ओग़ु देवुळताङे पोल्‍लोङ वेहतह्‌तोग़. बाराह्‌क इतेके देवुळि तना जीवाते ओन पूरा निहता इनजोरे.

35 देवुळबाबाल तनमग़िन जीवा कीसि, ओना कयदे कतमे ईतोग़.✡ 36 बोरु मग़िन नमिह्‌तोर, ओरिह्‌क अमेसाता पिसमुळ दोर्किह्‌ता.✡ बोर बारा मग़ना पोल्‍लोतुन केंजोर, ओरु अमेसाता पिसमुळतुन ऊळोर आयनुर, मति देवुळता ओङ ओरा पोग़ोन मन्ह्‌ता.✡

4

उड्ला जातता आंचाळि येसुन कलियिह्‌ता

1-3 मनेक मनेक पया, येसु योहनिह्‌काय एक्‍वा लोकुरिन देवुळता पेदिरते एग़ मीहतह्‌तोग़, अह आसि ओनाङ कग़यवालोर वीळिह्‌तोर इनजोर, परुसिर केंजतोर. (येसु तनाय एग़ मीहोग़, मति ओनाङ कग़यवालोर अह कींदुर). इद पोल्‍लो परुसिरिह्‌कु आबुर आता इनजोरे येसु पुतोग़. पुताह्‌कु, (माट इग्डाहि पेसकल इन्जि,)यहुदा पटटुन विळ्सिसि, ओसो उंद मल्का गालिल पटटे दायलाह पेसतोग़.✡ 4 दायह्‌पा नाकु सामरिया पटटुह्‌क दायनद अग़दुने पोयतना गावले इन्जि, येसु विचर कीतोग़. 5 सामरिया पटटा सूकर नाटेना कचुलि, यहुदिरा मुनेतोग़ पेदामुय्तोग़, याकुब इनवाल, तनमग़ि योसेपिह्‌क ईतद जागा मता.✡ अदे जागातगा येसु एवतोग़. 6 अगा कनिर अरतद याकुब मुय्तोना चुवा मता. येसु ताकिस वाताह्‌कु बागिस मतोग़, अदिह्‌क ओग़ु अद चुवातगा उदतोग़. अस्के नेक निच मता.

7 अद वेलाते उंदि सामरि जातता आंचाळि एतुह्‌क वाता. अस्के “बायि, नाक उचुन एग़ ईम,” इन्जि येसु तान ताल्ह्‌कतोग़. 8 (ओनाङ कग़यवालोर इतेके, तम्क तिनदलाह तिंडि असलाह नाटे अन्ज मतोर. अदिह्‌के ओन्क एग़ तोग़लाह बोग़े इलेग़.) 9 पया अद इता, “एंह-एंह, निमा यहुदि जाततोनिन आसि, नाक सामरि जातता आंचानु एग़ उनडलाह ईम इनजोर, बेद्रम ताल्ह्‌किह्‌निन?” (अद इद्रम इता, बाराह्‌क इतेके यहुदि लोकुर सामरितोरिन विटळ तासिंदुर).✡ 10 येसु तान इतोग़, “देवुळ बेद देय्वा नीक ईकन इन्ह्‌ता,✡ ओसो उनडलाह ईम इनजोर नीक ताल्ह्‌कवाल बोग़ु, इदिन निमा पुतेके, नाक निमा अद देय्वातुन ताल्ह्‌केनिन. अस्के नना नीक जीवात मनदनद एग़ एवेनन.”✡ 11 (ओग़ वळ्ह्‌कतद पोल्‍लो तान्क पङ्ने तेळियवाह्‌कु,) अद इता, “दादा, नियगा एग़ तोग़लाहि जेरना वने इले, ओसो चुवातगा एग़ वने पकाय इळ्न मन्ह्‌ता. इतेके इद जीवात मनदनद एग़ु बेग्डाह वायग़ा? 12 मावा मुनेतोग़ पेदामुय्तोग़ याकुबि इद चुवातुन माक ईतोग़; ओग़ कुदि, तनाङ पेकोर ओसो कोंदाङ, गोरेङ, इग्डा एतुन उंडुर. बह निमा ओन्काय बेरोनिन आसि, माक इदिह्‌काय बेसतल एग़ ईकिना?” इन्जि अद येसुन इता. 13 पया येसु तान इतोग़, “बोग़ाय इग्डा एतुन उटोग़ इतेके, ओन्क ओसो एग़ उनडा वसग़ा. 14 मति नना ईयनद एतुन बोर उनडनुर, ओरिह्‌क पया मुर्तिय एग़ उनडा वसो आयग़ा. नना ईयनद एग़ मात्रम, ओरा लोप्पा अमेसा पिसलाह ईयनदु, ऊता एग़लेह्‌का पोङग़ा,”✡ इनजोर इतोग़. 15 “अह इतेक दादा, नाक बेस्केन एग़ उनडा वसनायो, ओसो इगा एवनाह एतुह्‌क वायनायो इनजोरे, नाक अद्रमता एग़ ईमु,” इन्जि अद ओन ताल्ह्‌कता.

16 अस्के येसु तान इतोग़, “निमा अन, अन्जि नीवा मुजोन इके केयिस तय.” 17 अस्के “दादा, नाक मुजो इलेग़.” इनजोर इता. “नाक मुजो इलेग़ इनजोर, निमा सेतेम वेहतिन, बायि! 18 बाराह्‌क इतेके निमा एयुङ मल्काङ जोळेम आसि, नीक एयवुर मुजोर मतोर; इंजेक मनवाल वने नीवा मुजो आयोग़. निमा सेतेमे वेहतिन,” इन्जि येसु तान इतोग़.*

19 “अललेयो, दादा, निमा देवुळता कबुरतोनिन मनदकिन बहे. 20 मावा मुनेतोर पेदल्क इतेके, इदे गेरजिम इनदनद मेटातगा मोळ्किंदुर. मीट यहुदिरिर मात्रम इह्‌निर, ‘मोळ्कना जागा इगा इले, मति येरुसलेम सहरते मन्ह्‌ता,’ इनजोर इह्‌निर, (बोराङ सेतेम पोयतना?)” इन्जि अद येसुन इता. 21 अस्के येसु तान इतोग़, “ए बायि, नावा गोटटुन बर्वस तासा! मीटु इद मेटातगा आयि, येरुसलेमते आयि, ओसो बेगान आयि, देवुळबाबान मोळ्क पग़यकिर, इद्रमताङ दियाङ वायनुङ.✡ 22 मीट सामरिया जाततोरिर पुनवदिन मोळ्किह्‌निर,✡ मति माट यहुदिरोम बारा पुतदिन मोळ्किह्‌नोम. बाराह्‌क इतेके, यहुदिरगाने नना लोहवाल पिसिह केवाल पुट वायनोग़ इन्जि, देवुळि माक पुन्पिह कीता.✡ 23 तेला मति सेतेम मोळ्कवालोर, देवुळता सेतेम पोल्‍लोतुन पुन्जि, तमा जीवाते मोळ्कनुर, इद्रमताङ दियाङ एवयनुङ, ओसो एवतपे मन्ह्‌ताङ. बाराह्‌क इतेके इद्रम मोळ्कवालोरिने देवुळबाबाल पर्ह्‌किह्‌तोग़. 24 देवुळ इतेके दिसवद जीवा आंदु. अदिह्‌के तान मोळ्कवालोरिह्‌क, देवुळता सेतेम पोल्‍लोतुन पुन्जि, जीवाते मोळ्क पोयह्‌ता,” इन्जि येसु सामरि आंचान वेहतोग़. 25 अस्के अद ओन इता, “देवुळ लोहवाल पिसिह केवाल (इतेके किर्स्तु) वायना मन्ह्‌ता इन्जि नना पुह्‌नन. ओग़ वातस्के, माकु इद्रमताङ कतम गोटिङ तेळियिह कीस काग़्हतनोग़,” इनजोर इता. 26 “ओनन ननाने, नीवा संगे वळ्ह्‌कवानन,” इनजोर येसु तान इतोग़.

नाटेनोर येसुन नमिह्‌तोर

27 अचोटेने ओनाङ कग़यवालोर तिंड पोसि अगा वातोर. अस्के वेग़ उंद आंचाना संगे बाराह्‌क वळ्ह्‌किह्‌तोग़ इनजोर, बयल आतोर (बाराह्‌क इतेके ओरा रिवजते गूरुर आस्कना संगे वळ्ह्‌कोर आस्तोर). तेला मति, “तानेनाह नीक बाताल गावले? ताना संग बाताङ वळ्ह्‌कतिन?” इनजोर, ओरग्डाहि बोग़े ओन ताल्ह्‌कोग़. 28-29 अस्के अद आंचाळि अळ्कातुन अगान पोहचि नाटे अता, अन्जि इनदलाता, “नना बाताङ बाताङ कीतनो, अव कतमे पुतोग़ु वग़ोग़, नाक कलियिस वेहतोग़. ओन मन्कन ऊळकिर, दटे! ओग़ देवुळ लोहतोग़ पिसिह केवाल बह आयोग़?” इन्जि नाटेनोरिन इता. 30 अस्के वेर नाटेनाहि पेसिसि, ओनक्‍के वायलाह आतोर.

31 अद आंचाळि नाटे अन्ज मतस्के, कग़यवालोर येसुनु “अले गूरु, इव नीक तिनदलाह ततोम, तिन,” इन्जि इतोर. 32 मति ओग़ु ओरिन इतोग़, “मीट पुनविर, अद्रमता तिंडि नयगा तिनदलाह मन्ह्‌ता.” 33 अस्के कग़यवालोर तमतमाय “वेन्क तिनदलाह बोग़ाय ततोग़ा?” इनजोर वळ्ह्‌किंदुर. 34 मति येसु ओरिन इतोग़, “बोग़ नाक लोहतोग़, ओना विचर मतप कीयना, ओसो ओना कबळतुन पूरा मारिह कीयना, इदे नावा तिंड आंदु.✡ 35 इद तूकने ‘नालुङ नेलाङ पिसताङ, पया कोयना आयग़ा,’ इनजोर मीट इह्‌निर बहे? केंजाट, नना मीक वेहतह्‌नन, मीवाङ कोंडाङ नाह्‌किस सर्ने ऊळाटु. (बोर लोकुर नावाङ पोल्‍लोङ केंजलाह तयर आस्तोर,) ओरु पका अयतद पंटालेह्‌काडोरु. 36 कोयवाल तना बूत दोर्किह कीस्तोग़, ओसो अमेसाता पिसमुळतेनाह्‌कु, लोकुरिन जमा कीस्तोग़. बाराह्‌क इतेके वीतवाल (इतेके देवुळता पोल्‍लो वेहवाल) ओसो कोयवाल (इतेके पोल्‍लोतुन नमवालोरिन जमा केवाल) वेर इर्वुर कलियिस गिर्दा कीयना इन्जि. 37 ‘ओर्वोग़ वीतिह्‌तोग़, दुस्रोग़ बारा कोयह्‌तोग़,’ इद्रम इनदनद उंद गोटि मन्ह्‌ता, इद गोटि मीवा लोप्पा करल अरयह्‌ता. 38 बेदिनेनाह्‌क मीट मुने कह्‌टेम केविर, अदिन कोयलाह नना मीक लोहतन. नना कह्‌टेम कीसि देवुळता पोल्‍लो वेहतह्‌नन, दुस्रोर वने मुने वेहच मतोर, मति मावा कह्‌टेमता पंटा कोयलाह मीट वने कलियतिर,” इन्जि येसु तनाङ कग़यवालोरिन वेहतोग़.

39 पया बार आता इतेके “नना बाताङ बाताङ कीतनो, अविन कतम पुतोग़ु वग़ोग़ नाक वेहतोग़,” इन्जि वेहतनद अद आंचाना गोटटुन केंजिसि, अद नाटेनोर सामरि जाततोर वेल्‍लाय मुल, देवुळ लोहतोग़ राजाल येसुये आंदोग़ इन्जि नमतोर. 40 ओर सामरियातोर येसुनगा वातोर, वासि ओन इनदलातोर, “ए गूरु, मयगान निद्र कीम,” इनजोर इताह्‌कु पया, ओर अद नाटे रेंड दियाङ आनाह मतोर. 41 येसुनाङ पोल्‍लोङ केंजिस, ओसोवन वेल्‍लाय मुल ओन नमतोर. 42 ओर नाटेनोर अद आंचान इतोर, “सिरप निमा वेहताह्‌के माट नमोम, मति इंजेके माट कुदि ओनाङ केंजतोम. केंजिसि दुनियातोरिन पिसिह केवाल निटम वेग़े आंदोग़✡ इनजोर, माट पुह्‌नोम,” इतोर.

43 अव रेंड दियाङ आतस्के, ओर अग्डाहि पेसिसि, तमा गालिल पटटे वातोर. 44 देवुळता कबुरतोन्क तनाय देसेमते बेस्केन कदर दोर्को इनजोर, येसु कुद वेहच मतोग़.✡(ओग़ वेहतपु अहे आता.) 45 इंजेके गालिल पटटोर वेल्‍लाटोर, पंडुम मतस्के येरुसलेमतके अन्ज मतोर. येसु अगा बेचोक बामिह कीयनाङ कबस्क कीस मतोग़, अव कतम वेर अस्के ऊळिस मतोर.✡ अदिह्‌के नेंड वने अद्रमताङे ऊळलाहि, येसु गालिल पटटे वातस्के, वेरु गिर्दाते ओन कलियतोर.

साय्बाना पेकान येसु सव्रे कीस्तोग़

46 पया येसु ओसोवने गालिल पटटा काना इनदनद नाटे वातोग़. इदे नाटे कोनि, ओग़ मुने एतुनु अंगुर जोमा मारियिह कीस मतोग़. गालिलता कापेर्नाटे, सर्करता ओर्वोग़ साय्बाल मतोग़, ओना पेकाल पका दुक अर्स मतोग़. 47 येसु यहुदा पटटाहि गालिल पटटे वातोग़ इनजोरे, ओग़ साय्बाह्‌क कबुर दोर्कता. दोर्कताह्‌कु, ओग़ येसुन कलियलाह काना नाटे अतोग़. येसुन कालगडेम अर्सि इतोग़, “दादा, नावा मग़ि गय्क इतेक हायनोग़, ओन सव्रे कीसीकिन, दय!” इनजोर इतोग़. 48 (आपुना गालिल पटटोरा बुद पुन्जि,) येसु ओन इतोग़, “बामिह कीयनाङ सीनाङ ऊळवालेवा, मीटु मुर्तिय विस्वस केविर आयकिर!” 49 वेग़ साय्बाल येसुन इतोग़, “ए दादा, नावा पेकाल डोलनामुनेन दय!” 50 “अन, नीवा पेकाल पिसतोग़,” इन्जि येसु ओन इतोग़. येसु अह इताह्‌कु, ओना पोल्‍लोतुन नमिसि, ओग़ मल्स अतोग़. 51 इमा दिया, ओग़ तना नाटे अनजोरेन मतोग़, अचोटेने ओना ओर्युलतोर कलियतोर, कलियिस पया “नीवा पेकाल डोलोग़, बेसे मन्ह्‌तोग़, महरज!” इनजोर वेहतोर. 52 अस्के “बेद वेलाते ओग़ सव्रेम आयलाह बोटटोग़?” इन्जि, ओग़ साय्बाल ओरिन ताल्ह्‌कतोग़. अस्के “निने, नेक निचि बह्‌ट अरतस्के, ओना दंड विळ्सता, महरज” इनजोर इतोर. 53 इदिन केंजिसि, बेद वेलाते येसु नाकु “नीवा पेकाल पिसतोग़,” इनजोर इतोग़, अदे वेलाते नावा पेकाल सव्रेम आतोग़ इनजोर, ओग़ पुतोग़. अदिनेनाह्‌कु ओग़ु ओसो ओना लोतोरु, कतमतोर येसुन नमतोर.✡

54 इद्रमि ओसो उंद मल्का येसु यहुदा पटटाहि गालिल पटटे वासि, सीना तोहतोग़.

5

येसु पोल्वादियाते दुकतोन सव्रे कीस्तोग़

1 गळ्क मनेके, येसु गालिल पटटाहि पेसिसि, येरुसलेम सहरते यहुदिरा उंद पंडुमतगा अतोग़.

2 येरुसलेम सहरते गोरे-दर्वजा इनदनद अग़दगा उंदि वेच्‍चा मन्ह्‌ता,* तेना पेदिर इब्रि पोल्‍लोते बेतेस्‍दा इनजोर तासतोर. ताना कचुलि एयुङ मंडाङ पंडटव मताङ. 3-4 अवटे गुडिर, कूटालोर, कय्क-काल्क वाग़तोरु, इद्रमतोर दुकिनोर वेल्‍लाटोरे अगा जागा आस मंदुर [एतुन मेल्हतनदिन केपसोरे. बाराह्‌क इतेके बेस्के-बेस्के देवतुलि अद वेच्‍चातगा रेगिसि, एतुन गोकिह कींदु, इद्रम कीतस्के अद जागातगा बोग़ मुने अर्न्दोग़, ओग़ तना दुकताहि सव्रेम आंदोग़].†

5 ओर दुकिनोरगा डेडा वीसा आट (38) वर्सानाहि दुक अरतोग़ ओर्वोग़ मतोग़, ओग़ मुर्तिय ताक पग़वोग़. 6 ओग़ अगा वळ्ह्‌क अरतदिन येसु ऊळतोग़. वेग़ वेल्‍लाङे दियानाहि इहे मन्ह्‌तोग़ इनजोर येसु पुतोग़, पुताह्‌कु ओनगा अन्जि इतोग़, “दादा, निमा नीवा दुकताहि सव्रेम आयना विचर मन्ह्‌ताया?” इन्जि ताल्ह्‌कतोग़. 7 “इंगो साय्ब, मति इद एतुन मेल्हतनस्के, नाकु अद एतगा ओयलाह, मावोर बोरे नाक तोळ इलेर. अदिनेनाह्‌क एग़ मेलियनेके दाय्ह्‌नन मति, नाकाय मुनेन बोग़ाय रेगिह्‌तोग़,” इन्जि वेग़ इतोग़. 8 “असि, तेदा, नीवा माग़ि उळ्हच पोय्म, अह कीस अग़ पोस ताकसोर अन,” इनजोर येसु ओन वेहतोग़. 9 अस्के ओग़ मन्कल तोप्नेन सव्रेम आतोग़, आसि तना माग़ि उळ्हच पोसि, दिगदिग ताकसोर अतोग़.

अद दिया इतेके वारमता पोल्वादिया मता. 10-11 अदिह्‌कु दुकताहि सव्रेम आतोन, यहुदिराङ पेदल्क इतोर, “नेंड पोल्वादिया इनजोरे पुनविना? नीकु माग़ कांजना कबळ पोलो,” इनजोर इतस्के ओग़ इतोग़, “बोग़ नाकु सव्रे कीतोग़, ओग़े नाक वेहतोग़ ‘नीवा माग़ उळ्हच अन,’ इनजोरे.” 12 “अद्रम इनजोर इनवाल बोग़ मन्कल आंदोग़, रा?” इन्जि ओन ताल्ह्‌कतोर. 13 मति ओग़ बोग़ आंदोग़ इनजोर, वेग़ सव्रेम आतोग़ मन्कल पुनोग़. बाराह्‌क इतेके अगा वेल्‍लाय मुल मताह्‌कु, येसु तना पेदिर वेहवाये, अद मुडग्डाहि पेसिस अन्ज मतोग़.

14 अस्के पया मंदिरते येसु वेन कलियतोग़, कलियिस इतोग़, “ऊळा, निमा दुकताहि तेग़्कतिन! मुनेटलेह्‌का इंजेक पापम केमा बहा, कीतेके मुनेट्काय एक्‍वा तिपलते अरयकिन,” इतोग़. 15 अग्डाह पया वेग़ अन्जि “नाक दुकतग्डाहि तेग़्किह कीतोग़, ओग़ येसुये आंदोग़,” इनजोरे यहुदिराङ पेदल्किन वेहतोग़.

देवुळता मग़ि जीवा ईस्तोग़

16 अदिनेनाह्‌कु यहुदिराङ पेदल्क येसुन कट्ला कीयलाह आतोर, बाराह्‌क इतेके पोल्वादियाते ओग़ इद्रमताङ कबस्क कीस्तोग़ इनजोरे.✡ 17 अस्के येसु ओरिन इतोग़, “नावा बाबाल नेंड एवनाहि कबळ कीसोरेन मन्ह्‌तोग़, (पोल्वादियाते वने कीस्तोग़े). अद्रमे नना वने कबळ कीय्ह्‌नन,” इनजोर इतोग़. 18 येसु इह इताह्‌कु, यहुदिराङ पेदल्क ओसो ओन हव्कलाह कोहन्दुर,✡ बाराह्‌क इतेके ओरा विचरते येसु रेंड कसुर्क कीतोग़. उंदि इतेके पोल्वादियाते कबळ कीयना, ओसो दुस्रा इतेके देवुळतुन नावाय बाबाल इनजोर, नना देवुळता बराबरतोनन इतप वळ्ह्‌कना, इव रेंडु.✡

19 अस्के येसु ओरिन इतोग़, “इह केंजाट, नना सेतेम वेहतह्‌नन, नना नावाय विचरते बेदाय कबळ कीया पग़वोन. मति नावा बाबाल कीयनव कबस्किन ऊळिसिये, नना ओना मग़नन इन्जि, अद्रमे कीय्ह्‌नन.✡ 20 नावा बाबाल नाक जीवा कीसि, तनाङ कीयनव सबे कबस्किन नाक तोहतह्‌तोग़. मीट बामना इनजोरे, नना कीतव इविस्किह्‌काय बेह्‌राङ कबस्क कीसि नाक तोहतनोग़. 21 बहलेह्‌का नावा बाबाल हातोरिन तेग़्किह कीसि जीवा अर्हतह्‌तोग़,✡ अहलेह्‌का नना वने बोन इतेक ओनु, जीवा अर्हतह्‌नन.✡ 22-23 बेद्रम नावा बाबाह्‌कु सबेटोर मान ईस्तोर, नना ओना मग़नन मनाह्‌कु, नाक वने सबेटोर मान ईयना इनजोरे, बाबाल बोनाय नेयम केवोग़; मति नेयम कीयनद पूरा कबळि नाक ईतद मन्ह्‌ता.✡ बोग़ मग़िह्‌क मान एवोग़, ओग़ु मग़िन लोहतोग़ बाबाह्‌क वने मान एवपे मन्ह्‌तोग़.✡ 24 इह केंजाट, नना सेतेम वेहतह्‌नन, इद दुनियाते सबेटोर (तमा पापमते) डोलतप लेह्‌का मन्ह्‌तोर.✡ मति बोर नावाङ पोल्‍लोङ केंजिसि, नाक लोहतोना पोग़ोन बर्वस तासिह्‌तोर, ओरिह्‌क अमेसाता पिसमुळ दोर्कताये.✡ देवुळ ओरिन तमा पापमता सिक्सा एवो; मति ओरिन अमेसाता पिसमुळतगा एव्सिह कीसीता.✡ 25 इह केंजाट, इद ओसो वेहतह्‌नन, नना देवुळबाबाना मग़नन, हातोर मन्कलोर नावा आल्का वेनदनुर, इद्रमताङ दियाङ एवयनुङ, आयो एवतपे मन्ह्‌ताङ वने. बोर वेनदनुर, ओर जीवा अरयनुर. 26 बहलेह्‌का नावा बाबाल लोकुरिह्‌क जीवा ईया पग़यह्‌तोग़, अद्रमे ओग़ु नाक ओना मग़िह्‌क वने इद्रमे जीवा ईयलाह अदिकर ईतोग़.✡ 27 बाबाल नाकु नेयम कीयनद अदिकर वने ईतोग़,✡ बाराह्‌क इतेके नना माने-मन्कना नडुम पुटटोनन इनजोर. 28-29 मीटु इदिन केंजिस बयल आयमाटु. बाराह्‌क इतेके गुमयाना लोप्पा मनवालोर नावा आल्कातुन वेनदनुर, ओसो पलत पेसनुर, इद्रमता वेला वायग़ा.✡ बोर सेतेमताङ कबस्क कीतोर, ओर कतमतोरे अमेसाता पिसमुळतेनाह्‌क जीवा अरयनुर. मति बोर बारा लाग्वाङ कबस्क कीसोर मतोर, ओरु सिक्सा आयलाह जीवा अरयनुर.✡

येसुना लोप्पा साक्सि

30 “नना नावाय अदिकरते बातय कीया पग़वोन. बेद्रम बाबाल नाक वेहतह्‌तोग़, अद्रमे नना नेयम कीय्ह्‌नन. नना नावाय कुदता विचरते आयो, मति नाक लोहतोग़ बाबाना विचर मतप कीय्ह्‌नन,✡ अदिह्‌क नावा नेयम सेतेम अरयह्‌ता. 31 नावा लोप्पा ननाने साक्सि ईतेके, अद साक्सितुन बोग़े सेतेम पोयोग़ आवेग़.✡ 32 नावा लोप्पा ओसो ओर्वोग़ साक्सि एवाल मन्ह्‌तोग़, ओग़ नावा बाबाल. ओग़ नावा लोप्पा बाताल वेहतनोग़, अद सेतेमताये इनजोर नना पुह्‌नन.✡

33 “ओसो ओर्वोग़ साक्सि एवाल मन्ह्‌तोग़. मीटु देवुळता पेदिरते एग़ मीहवाल योहनिन ताल्ह्‌क वेहतिर, अस्के ओग़ु सेतेमतुने वेहतोग़. 34 मन्कना साक्सितुन इतेक नना बर्वस केवोन,✡ मति योहनना पोल्‍लोतुन नमिसि, मीक अमेसाता पिसमुळ दोर्कना इन्जि, इव गोटिङ मीक सीता कीसीतन. 35 नावा लोप्पा वेहतनस्के, योहन पोतना चिमलिलेह्‌का वेह्‌च तोहवाल मतोग़. मियगा ओना वेह्‌च मताह्‌कु, मीक गय्क गिर्दा आयलाह बेस आता.✡

36 “मति योहनना साक्सितुह्‌काय नयगा ओसो बेह्‌रा साक्सि मन्ह्‌ता. बेव कबस्किन मारिह कीयलाह, नावा बाबाल नाक लोहतोग़, बेव कबस्किन नना कीय्ह्‌नन, नाक बाबाल लोहतोग़ इनजोरे, अवे कबस्क मीक तोहतह्‌ताङ.✡ 37 नाक लोहतोग़ नावा बाबाल, ओग़ वने नावा लोप्पा साक्सि ईतोग़.✡ मीट इतेक बेस्केन ओना आल्कातुन वेनविर, बेस्केन ओना रूपतुन ऊळविर. 38 ओसो मीट ओना पोल्‍लोतुन, मीवा जीवाते गडिह कीस तासविर;✡ तासिस मतेके ओग़ लोहतोन मग़िन मीट नमेरिर. 39 पवित्र सास्त्रम पुन्जि, माकु अमेसाता पिसमुळ दोर्कग़ा इन्जि, मीटु अग्डाङे कग़यसोर मह्‌निर. केंजाटु, इदे सास्त्रम नावाय लोप्पा वेहतह्‌ता.✡ 40 तेला मति अमेसाता पिसमुळतेनाह्‌क, नयगा मीकु वाया वसो.

41 “मन्कलोर नाकु कदर ईतेकाय, एवेकाय, नाक पर्वा इले.✡ 42 मति मीट बेद्रमतोरिर इन्जि नना पुह्‌नन. मीटु देवुळतुन मुर्तिय जीवा केविर. 43 नना नावा बाबाना अदिकर पोस वातन, मति मीट नावाङ केंजविर. बोग़ाय दुस्रोग़ मन्कल, तनाय अदिकरते वायनोग़ अस्के, ओनाङ बार केंजकिर.✡ 44 मीट ओर्विनेनाह ओर्वोग़ कदर पर्ह्‌किह्‌निर,✡ मति वग़य देवुळतेनाह✡ दोर्कनद कदरतुन बार पर्ह्‌कविर इतेके,✡ मीट बेद्रम विस्वस कीया पग़यकिर!✡ 45 नना बाबाना मुनेह मीवा पेटळ तप तासकन, इद्रम इह्‌निर बहे, मति नना तप तासोन. केंजाट, मीटु मोसानाङ अडोन नोमिह्‌नोम इन्जि, आसा तासिस मह्‌निर,✡ ओग़ मोसाले मीवा पेटळ तप तासनोग़. 46 सास्त्रमते मोसा मुय्तोग़ नावाय लोप्पा रासिस तासतोग़, अद सास्त्रम नाके तोहतह्‌ता. इतेके मोसाल रासतदिना पोग़ोन, मीटु विस्वस तासिस मतेके, नावा पोग़ोन वने विस्वस तासेरिर. 47 मति मोसा मुय्तोग़ रासतद गोटटुने सेतेम पोयविर इतेके, नावाङ गोटिन मीट बह नमकिर?” इनजोर येसु इतोग़.✡

6

येसु एयुङ अजर्कना मुडुह्‌क तीहतह्‌तोग़

(मत्याल 14:13-21; मार्कल 6:32-44; लूकाल 9:10-17)

1 ताना पया येसु गालिल सम्दुरता (इतेके तिबिरिया सम्दुरता) अबर दडटेके तनाङ कग़यवालोरा संगे वेंडिस वातोग़. 2 ओग़ वेल्‍लाङे रोगह्‌किन सव्रे कीयनव सीनान ऊळसोर मताह्‌कु, वेल्‍लाय मुल ओना पयाह पयाह अंदुर. 3 पया येसु ओसो ओनाङ कग़यवालोर, ओना संगे गुड्रापोग़ोन अतोर. अगा ओग़ु ओरिन काग़्हतलाह उदतोग़. 4 अद तूकने यहुदि लोकुरा आवना पंडुम एरे एव्स मता.

5-6 पया येसु अग्डाहि ऊळनेके, ओना पयाह वावालोर वेल्‍लाय मुडुन ओग़ ऊळतोग़. अस्के येसु तनाङ कग़यवाल पिलिप इनवान ताल्ह्‌कतोग़, “वेर कतमतोरिह्‌क तिनदलाह आरिङ बेगा असलाह दोर्कनुङ, डा?” (नावा डीसातगा पिलिपना विस्वस मन्ह्‌ताया, इलेया,) इदिन ऊळलाह, येसु ओन इह ताल्ह्‌कतोग़. बाराह्‌क इतेके तना बाताल कीयना मता, अद येसुह्‌कु एर्काये. 7 “गूरु, आट नेलाना कूलताङ कोताने, आरिङ असिस ईतेकाय, वेर सबेटोरिह्‌क किळ्केङ वने आलोङ आयनुङ,” इन्जि पिलिप येसुन इतोग़. 8-9 अस्के दुस्रोग़ ओर्वोग़ कग़यवाल, सिमोन पत्रुना तमोग़, आंद्रेयाल इनवाल इतोग़, “इगा ओर्वोग़ उड्लोग़ पेकानगा, सेन जोनानाङ एयुङ आरिङ ओसो रेंड मीन्क मन्ह्‌ताङ, मति इचोन मुडुह्‌क अव बेगा आलनुङ?” इन्जि येसुन इतोग़. 10 पया येसु “लोकुरिन उदिह कीम्ह्‌टु” इनजोरे ओरिन इतोग़. अगा बेसतल रोंडा मताह्‌कु, अगा मतोरु जोक-जोक एयुङ अजर्क कोय्तोर तमा लोतोरा संगे उदतोर. 11 येसु पया कयदे आरिन, मीन्किन एचि, देवुळतुन जोहर कीतोग़. जोहर कीसि तनाङ कग़यवालोरिह्‌क आरिङ वांटलाह ईतोग़, ओर पया सबेटोर उदतोरिह्‌क वांटटोर. अद्रमे ओर बेचोक इतेक अचोक मीन्क वने तूसिसीतोर. 12 ओर कतमतोर पंजनाह तितोर, पया “इंजेक बातय उगस पोवयनायो इन्जि, पिसताङ-मयताङ किळ्केङ जमा कीम्ह्‌ट,” इन्जि येसु तनाङ कग़यवालोरिन वेहतोग़. 13 पया कतम मुल तिन्जि तेदतस्के, सेन जोनानाङ एयुङ आरिनग्डाहि पिसताङ-मयताङ किळ्केङ जमा कीतस्के, अव बारा डालाङ निंदताङ. 14 येसु कीतद इचोटा बेरा सीनातुन ऊळिसि, लोकुर इनदलातोर, “बोग़ मोसानलेह्‌का देवुळता कबुरतोग़ इद दुनियाते वावाल मतोग़, ओग़ निटमे वेग़े आंदोग़ रो!”✡ 15 लोकुर नाक पोसि राजाल कीयलाहि ऊळिह्‌तोर इन्जि येसु पुताह्‌कु, ओग़ वग़ोग़े पेसिस गुड्रापोग़ोन अतोग़.✡

येसु एता पोग़ोट्क ताकिह्‌तोग़

(मत्याल 14:23-27,34; मार्कल 6:47-52)

16 मुलतस्के येसुनाङ कग़यवालोर सम्दुरतेके ओळ्सिये अतोर. 17 ईकळ आस मता, मति येसु ओरगा वावाय मतोग़. अदिह्‌कु ओर कापेर्नाग़ दायलाह ओडाते उदिसि, सम्दुरतुन वेंडसोर मतोर. 18 अस्के बेरा दूंद वाताह्‌कु, सम्दुरता एग़ पकाय गोकिंदु. 19 ओर रेंड कोस्क बार जागा ओडा वग़्हचोर अतापया, ऊळाटु, येसु एता पोग़ोट्क ताकसोरे, ओडाता एरे वायनदिन ऊळिसि, ओर पकाय रेयतोर. 20 मति येसु ओरिन आळो कीस इतोग़, “ननाय आंदन, रा! रेयमाटु.” 21 ओन ओडातगा उदिह कीयलाह, ओरा गिर्दा मता. अस्के दोम्‍क्‍नेन ओडा ओरा दायनद जागाते, अबर बाजे दडकचुल एवता!

22-23 येसुसामि देवुळतुन जोहर कीसि, लोकुरिह्‌कु आरिङ तूसतोग़, अद जागातेने तितोर मुलु रोमिस मतोर. इमा दिया नग़्कमि, ओर येसुन कलियलाह जमा आस मतोर. येसुनाङ कग़यवालोर उदिस अतदु उंदिय ओडा मता, अद ओडाते इतेके येसु अनोग़, सिरप ओनाङ कग़यवालोरे अन्ज मतोर इन्जि, लोकुर पुन्जिये मतोर. (मति इंजेके तिबिरिया नाटेनाहि दुस्राङ ओडाङ अद जागाते वातव मताङ.) 24 अदिह्‌कु इगा येसु इलेग़, ओनाङ कग़यवालोर वने इलेर इतेके, ओग़ु कापेर्नाग़ सम्दुरकचुल ताकसोरे अन्ज मनदनोग़ बहे, इन्जि वेर लोकुर विचर कीतोर. विचर कीसि वेर वने पया येसुन पर्ह्‌कलाह ओडाने उदिसि, अबर दडटा कापेर्नाटे एवतोर.

जीवा ईयनद तिंडि येसुये

25 पया येसु अबर दडटगा कलियतस्के, “इचोन चट्पिट बह वातिन, गूरु?” इनजोर लोकुर ताल्ह्‌कतोर. 26 अस्के येसु ओरिन इतोग़, “इह केंजाट, नना सेतेम वेहतह्‌नन, मीटु नावाङ बामिह कीयनाङ सीनाङ ऊळताह्‌कु आयो, मति पंजनाह आरिङ तिताह्‌कु, ओसोवन दोर्कनुङ बहे इनजोर नाक पर्ह्‌किह्‌निर. 27 अवयनद तिंडटा पेग़्के अनमाट,✡ मति अमेसाता पिसमुळ ईयनद, बेस्केन अववदु तिंडटुन पर्ह्‌काटु. इद्रमता तिंडि माने-मन्कना नडुम पुटटोनन, नना मीक ईकन. बाराह्‌क इतेके अदिन ईयनद अदिकर नावा देवुळबाबाल नाक ईतोग़,” इनजोर इतोग़. 28 “माट बह कीकोम इन्जि देवुळता विचर मन्ह्‌ता, गूरु?”✡ इनजोर ओर येसुन ताल्ह्‌कतोर. 29 अस्के येसु ओरिन इतोग़, “मीट बहे केमाटु, मति देवुळ लोहतोना पोग़ोन, इतेके नावा पोग़ोन मीट बर्वस तासना, इदे मीट कीयना इन्जि, देवुळता विचर मन्ह्‌ता,” इतोग़.✡ 30 अग्डोर नाटेनोर ओन ताल्ह्‌कतोर, “अह इतेके माट नीक नमना इन्जि, माक बेद्रमता सीना तोहतकिन?✡ निमा बाताल कीकिन? 31 मावोर मुनेतोर पेदल्कु पेळ्ह्‌कल बूमते देवुळदीपताहि अर्हतदु ‘मना’ इनदनद तिंडि तितोर.✡सास्त्रमते वने मोसा मुय्तोना लोप्पा रासतद मन्ह्‌ता: ओग़ ओरिह्‌क तिनदलाहि पोग़ोटा बूमताहि तिंडि ईतोग़,✡ इनजोर रासतद मन्ह्‌ता.” 32 येसु पया ओरिन इतोग़, “इह केंजाट, नना सेतेम वेहतह्‌नन, पोग़ोटाहि तिंड अर्हतोग़ मोसा मुय्तोग़ आयोग़, नावा बाबाले मतोग़. ओसो इंजेके ओग़े पोग़ोटाहि वायनद करलता तिंडि मीक ईय्ह्‌नन इन्ह्‌तोग़. 33 बाराह्‌क इतेके देवुळदीपताहि रेगिसि, इद दुनियातोरिह्‌क अमेसाता पिसमुळ एवाल, ओग़े देवुळ ईयनद तिंडि आंदोग़,” इनजोर इतोग़.✡ 34 “ए गूरु, इद्रमता तिंडि माकु अमेसा ईसोर मनु,” इनजोर ओर इतोर.

35 येसु पया ओरिन इतोग़, “अमेसाता पिसमुळ ईयनद तिंडि ननान आंदन.✡ बोर नयगा वायनुर, ओरिह्‌क बेस्केने कग़्व वसो आयग़ा. बोर नाक नमनुर, ओरिह्‌क बेस्केने एग़ उनडा वसो आयग़ा.✡ 36 मति मीट नावाङ डीसाताङ कबस्किन ऊळिस तेला, नना बोनन इन्जि मीट पुनवाह्‌कु, नाक नमविर इनजोर, मीक नना वेहच मतन. 37 बोन-बोन नाक बाबाल ईस्तोग़, ओर कतमतोर नयगा वास्तोर.✡ ओसो बोर नयगा वायनुर, ओरिन नना बेस्केन मल्हच लोहोन आयकन.✡ 38 बाराह्‌क इतेके नना नावा विचरते कीयलाह आयो, मति नाक लोहतोना विचर मतप कीयलाह, देवुळदीपताहि रेगतन.✡ 39 बोर मन्कलोरिन बाबाल नाक ईतोग़, ओरग्डाहि वग़ोग़ वने लेसनायो,✡ मति ओर कतमतोरिन आक्रिता दियाते नना जीवा अर्हतना, इदे नाक लोहतोना विचर मन्ह्‌ता. 40 बोर देवुळता मग़िन पुन्जि नाक नमनुर, ओरिह्‌क अमेसाता पिसमुळ दोर्कग़ा, ओसो नना ओरिन आक्रिता दियाते मल्स जीवा अर्हतना,✡ इद्रम नावा बाबाना विचर मन्ह्‌ता,” इन्जि येसु इतोग़.

41 देवुळदीपताहि रेगतद तिंडि ननान आंदन इनजोर येसु इताह्‌कु, यहुदिर तमतमाय येसुना लोप्पा मुयोग़ आंदुर. 42 मुयोग़ आसोर ओर इतोर, “वेग़ इतेके योसेपना मग़ि येसु आयोया? वेना तलोग़-तपेन बह माट पुनोम?✡ पया वेग़ नना देवुळदीपताह रेगतन इनजोर, बेद्रम इन्ह्‌तोग़?” 43 अस्के येसु ओरिन इतोग़, “मीट-मीटे मुयोग़ आयमाट! 44 केंजाटु, नाक लोहतोग़ बाबाल ओस एवालेवा, बोग़े नयगा वाया पग़वोग़.✡ ओसो ननाये ओन आक्रिता दियाते मल्स जीवा अर्हतकन.✡ 45 मुनेतोर देवुळता कबुरतोरा सास्त्रमते बह रासतद मन्ह्‌ता इतेके, ओर कतमतोरिन देवुळि काग़्हतग़ा,✡ इद नाक नमवालोरा लोप्पा रासतदु.✡ बोर बाबानग्डाहि केंजिसि कग़यिह्‌तोर, ओर नावाङ पोल्‍लोङ केंजलाह नयगा वास्तोर.✡ 46 ननान देवुळतेनाह वातन,✡ नाक विळ्सिसि बोग़े देवुळबाबान ऊळोग़.✡ 47 इह केंजाट, नना सेतेम वेहतह्‌नन, नाक नमवालोरिह्‌क अमेसाता पिसमुळ दोर्कताये.✡ 48 अमेसाता पिसमुळ ईयनद तिंडि ननान आंदन.✡ 49 मीवोर मुनेतोर पेदल्क पेळ्ह्‌कल बूमते देवुळ अर्हतद ‘मना’ इनदनद तिंडि तिन्ज तेला,* ओर डोलतोर.✡ 50 मति देवुळदीपताहि इळ्न रेगनद बेद तिंडटुन नना वेहतन, अदिन तिनवालोर अमेसा जीवात मनदनुर.✡ 51 देवुळदीपताह रेगतद जीवात मनदनद तिंडि ननान आंदन.✡ बोर इद तिंडटुन तिनदनुर, ओर अमेसा जीवात मनदनुर. इद तिंडि नावा मेंदुल आंदु, इदिन नना दुनियातोरा पिसमुळतेनाह्‌कु ईकन,✡” इनजोर येसु इतोग़.

52 इदिन केंजिसि यहुदिर तमतमाय जेटामारा आतोर, “वेग़ मन्कल माक तना मेंदुल तिनदलाह, बेद्रम ईयनोग़, अय?” 53 अस्के (नना दुनियातोर कतमतोरा पापमतेनाह्‌कु मोक आयकन, एनवालोरिह्‌के अद मोकता पाय्दा दोर्किह्‌ता, इदिन पुन्पिह कीयलाह) येसु इह वळ्ह्‌कतोग़, “इह केंजाट, नना सेतेम वेहतह्‌नन, नना माने-मन्कना नडुम पुटटोनन, नावा मेंदुदुन तिनवालेवा, ओसो नावा नेतुरतुन उनवालेवा, मीवा लोप्पा देवुळ ईयनद जीवा मनो आयग़ा, गोतो. 54 मति बोर नावा मेंदुदुन तिन्ह्‌तोर, नावा नेतुरतुन उन्ह्‌टोर, ओरिह्‌क अमेसाता पिसमुळ दोर्किह्‌ता. ओसो आक्रिता दियाते नना ओरिन जीवा अर्हतकन.✡ 55 बाराह्‌क इतेके नावा मेंदुलि करलता तिंडि आंदु; ओसो नावा नेतुरि करलता उंदि उनडनद आंदु. 56 बोर नावा मेंदुदुन तिनदनुर ओसो नावा नेतुरतुन उनडनुर, ओर नयगा जोळेम आस मनदनुर, ओसो नना ओरगा जोळेम आस मनदकन.✡ 57 नाक लोहतोग़ जीवात मनवाल बाबाल, ओनाय मेटे नना वने जीवात मह्‌नन. अहलेह्‌का बोर नावा मेंदुदुन तिनदनुर, ओर वने नावा मेटे जीवात मनदनुर.✡ 58 देवुळदीपताहि रेगतद करलता तिंडि ननान आंदन.✡ मीवोर मुनेतोर पेदल्क मना तिन्ज तेला ओर डोलतोर, अद्रमलेह्‌का इद तिंड आयो.✡ मति बोर इद तिंडटुन तिनदनुर, ओर अमेसा जीवात मनदनुर,” इन्जि येसु काग़्हतोग़.✡ 59 कापेर्नाटे मनदनद पार्तनाता लोते येसु काग़्हनेके, इव इचोक गोटिङ वळ्ह्‌कतोग़.

वेल्‍लाटोर कग़यवालोर येसुन विळ्सिह्‌तोर

60 इव गोटिङ केंजिसि, येसुनाङ कग़यवालोर वेल्‍लाटोर इतोर, “माकु एग़्ङ वास्ता, रा! इविन बोग़ केंजनोग़?” 61 नावाङ कग़यवालोर तमतमाय मुयोग़ आस्तोर इन्जि, येसु तना पोटालोप्पा पुतोग़. पुन्जि इतोग़, “मीक इव गोटिङ केंजिस, एग़्कुळलेह्‌का आस्ताया? 62 माने-मन्कना नडुम पुटटोनन, नना बेगा मुने मतन, अगा पोग़ोन मल्स दायनस्के,✡ मीट नाक ऊळकिर अस्के, मीट बह इनदकिर? 63 मन्कना बुदते विचर केमाटु, ताना पाय्दा बातय इले. मति देवुळता जीवाताहि दोर्कनद बुदते ताकतेकेने, मीकु तानग्डाहि करलता पिसमुळ दोर्कग़ा.✡ बेव गोटिङ नना मीक वेहतन, अव देवुळता जीवाताङ गोटिङ आंदुङ, अविन नमतेके मीकु करलता पिसमुळ दोर्कग़ा. 64 मति मियग्डाहि उय्तुर नावाङ पोल्‍लोन नमवोरिर मह्‌निर,” इनजोर येसु इतोग़. बाराह्‌क इतेके नमवोर बोरु, ओसो बोग़ नाक कोंटेतोरा कयदे पोसीयनोग़ इनजोर, येसु मुनेन पुन्ज मतोग़.✡ 65 पया येसु इतोग़, “अदिह्‌क मीक नना वेहच मतन इसि, बाबाल देय्वा एवालेवा, बोग़े नयके वाया पग़वोग़ इनजोरे.”✡

66 अस्केडाहि येसुनाङ कग़यवालोर वेल्‍लाटोर, इंजेटाहि ओना संगे मनवल इनजोर, येसुन विळ्सिस मल्स अतोर. 67 अस्के येसु तनाङ बळयिर बारा मांदतुन इतोग़,† “मीट वने मल्स दायना कीय्ह्‌निरा?” इन्जि ताल्ह्‌कतोग़. 68 अस्के सिमोन पत्रु इतोग़, “आयो सामि, नीक विळ्सिसि माट बोनगा दाकोम? अमेसाता पिसमुळताङ पोल्‍लोङ नियगाने दोर्किह्‌ताङ!✡ 69 निमाने देवुळ लोहतोग़ पवित्र मन्कनिन आंदिन✡ इनजोर, माट विस्वस कीसि पुतोरोमे,”✡ इन्जि इतोग़. 70 “सिमोन, मीट बारा मन्कलोरिन ननान आचतन, निटमे!✡ तेला मति मियग्डाहि वग़ोग़, देयमता बुदतोग़ु मन्ह्‌तोग़,✡” इनजोर येसु ओरिन इतोग़. 71 (येसु इद पोल्‍लो सिमोन इनवाना मग़ि यहुदा इस्केर्योतना लोप्पा वळ्ह्‌कतोग़. ओर बळयिर बारा मुडग्डाहि वेग़ ओर्वोग़ मन्ज तेला, येसुन कोंटेतोरा कयदे पोस एवाल मतोग़.)✡

7

येसुना लोतोर वने ओन नमोर

1 इव गोटिना पेग़्के, गालिल पटटाङ नाह्‌कने, येसु लोकुरिन काग़्हचोरे वेलियिंदोग़. यहुदिराङ पेदल्क ओन हव्कलाह ऊळिंदुर,✡ अदिह्‌कु ओन्क यहुदा पटटे वेलिय वसो. 2 (अद तूकने यहुदा पटटा येरुसलेम सहरते, यहुदिरा पंडुम इतेके मंडाना पंडुम एरे एव्स मता.)* 3 अस्के येसुनाङ तमोर येसुन इतोर, “दादा, नीवाङ कीयनव कबस्किन, नीवाङ कग़यवालोर ऊळना इन्जि, निमा इग्डाहि पेसिसि, यहुदा पटटे अन. 4 बोर सबेटोरगा तमा पेदिर दायना इनजोर ऊळिह्‌तोर, ओर कुस्क्ने मकिस बातय केवोर आस्तोर. अद्रमे निमा वने इद्रमताङ डीसाताङ कबस्क कीय्ह्‌निन इतेके, निमा दुनियातोरिह्‌क दिसा वने, ओर नीक पुनिर वने,” इन्जि ओनाङ तमोर इतोर. 5 बह इतेके तनतमोर वने ओन नमोर आंदुर,✡ अदिह्‌के ओर इद्रम इंदुर. 6 अस्के येसु ओरिन इतोग़, “मीक इतेके बेदाय वेला बेसे, (हव्कवाल इलेग़, कोह्‌कवाल इलेग़). मति नावा अगा दायनद वेला इंका एवोये. 7 दुनियातोर मीक इतेक कोंटे कीया पग़वोर. मति ओराङ कबस्क लाग्वाङ मन्ह्‌ताङ इनजोर इह्‌नन, अदिनेनाह्‌क नाकु ओर कोंटे कीस्तोर.✡ 8-9 मीट इद पंडुमते दायना इतेक अन्ह्‌टु, नना इसि इंजेके वावोन. बाराह्‌क इतेके नावा अगा दायनद वेला इंका एवोये,✡” इन्जि येसु गालिलतेन मतोग़.

10 पया तनतमोर येरुसलेमते अतापया, येसु वने वेल्‍लाय पया, बोन्के दिसवाह पंडुमते अतोग़. 11 अस्के यहुदिरा पेदा मन्कलोर पंडुमतगा ओन पर्ह्‌किंदुर. “ओग़ बेगा मन्ह्‌तोग़, रा?” इनजोर ताल्ह्‌किंदुर. 12 लोकुरा मुलु येसुना लोप्पा तमतमाय कुस्क-कुस्क वळ्ह्‌किंदुर. “आयो रा, ओग़ नेह्‌नोग़ मन्कल,” इन्जि उय्तुर इंदुर. उय्तुर बार इंदुर, “आयो रा, ओग़ लोकुरिन लेसिह कीस्तोग़ गोतो,” इंदुर.✡ 13 मति यहुदिराङ पेदल्किन रेयिसि,✡ बोग़े येसुना लोप्पा पिङम-पङम वळ्ह्‌कोग़.

पंडुमतस्के येसु काग़्हतह्‌तोग़

14 पया वळ्गा पंडुम मारतस्के, येसु मंदिरते अन्जि काग़्हता बोटटोग़. 15 ओना काग़्हतनदिन केंजिसि, अग्डोर यहुदिराङ पेदल्क बयल आतोर, आसि इनदलातोर, “वेन्क बोग़े गूरु काग़्हवालेवा, पूरा सास्त्रमतुन पुनदलाह विदे बेग्डाह दोर्कता, रा?”✡ 16 पया येसु ओरिन इतोग़, “केंजाटु, नावा काग़्हमुळि नावा बुदता आयो, मति नाक बोग़ लोहतोग़, ओनाय विचरता आंदु.✡ 17 मियग्डाहि बोग़ाय देवुळ वेहतप ताकनद विचर कीयनोग़, ओन्कु इव नना काग़्हतनव गोटिङ बारा नावाङो, आयवेक देवुळताङो इनजोर तेळियग़ा. 18 तमाङे विचर्किन वळ्ह्‌कवालोर, तमाये पेदिरतुन बेरा कीयलाह ऊळिह्‌तोर. मति नाक बोग़ लोहतोग़, ओनाये पेदिरतुन बेरा कीकन इन्जि, बोग़ ऊळिह्‌तोग़, ओग़े सेतेमतोग़ मन्ह्‌तोग़, ओनगा बातय जोल मनो आस्ता.✡ 19 मोसा मुय्तोग़ इतेक मीकु अडोना सास्त्रम ईतोग़,✡ तेन सीता कीम्ह्‌ट. मति मियग्डाहि वग़ोग़ वने अव अडोन माळोग़. मीटे बराबर माळविर इतेके, नाक बाराह्‌कु हव्कलाह ऊळिह्‌निर?✡” इन्जि येसु इतोग़. 20 लोकुर पया येसुन इतोर, “नीक देयम पोयता रा, (पिसानलेह्‌का वळ्ह्‌किह्‌निन)!✡ नीक बोग़ हव्कलाह ऊळिह्‌तोग़?” 21 येसु ओरिन इतोग़, “नना पोल्वादियाते उंद कबळ कीताह्‌कु, मीट सबेटोरिर बयल आसि, नाक कट्ला कीय्ह्‌निर. 22 सास्त्रमते मोसा मुय्तोग़ मीकु डायना रिवज कीयलाह वेहच मतोग़. (ओग़ वेहतपु, पेकाल पुटिसि आट दियाने डायना रिवज कीया पोयह्‌ता.)† (इद रिवज इतेके मोसा मुय्तोनग्डाह आयो, मति मोसाह्‌काय वेल्‍ला मुनेतोर पेदामुय्तोरग्डाहि ताकसोर वातद, अद रिवज आंदु)✡. वारमता पोल्वादिया मतेक वने, अद कगो एवतेके, मीवाङ पेकोराङ डायना कबळ कीय्ह्‌निरे. 23 मोसा मुय्तोग़ वेहतद अडोतुन अदे कगोते नोमना इन्जि, मीट पोल्वादियाते वने मन्कन डायना कबळ कीय्ह्‌निर इतेके, नना पोल्वादियाते वग़ोग़ मन्कना पूरा मेंदुदुन सव्रे कीताह्‌कु, मीटु बाराह्‌कु पया नाक ओङ कीय्ह्‌निर?✡ 24 विचर केवालेवा पोग़-पोग़ोन नाक कसुर तासमाटु, मति सेतेमताङ गोटिङ ऊळिसि, कसुर तासना इतेक तासाटु,✡” इनजोर येसु इतोग़.

येसु बोग़ आंदोग़?

25 अस्के येरुसलेमतोर उय्तुर इतोर, “बोन हव्कलाह ऊळिंदुर, ओग़ वेग़ेया? 26 ऊळाट, वेग़ बेद्रम पिङम-पङम वळ्ह्‌किह्‌तोग़, मति ओर इसि वेन रोमिह केवोर. वेग़ देवुळ लोहवाल पिसिह केवाल आंदोग़ इनजोरे, मावोर पेदल्क सेतेम पोयतोरा? 27 मावा विचरते देवुळ लोहवाल पिसिह केवाल वायनोग़ अस्के, ओग़ बेग्डोग़ इनजोर, बोग़े पुनोग़ आयनोग़. मति वेग़ बेग्डोग़ इनजोर माट पुह्‌नल. (इतेके वेग़ देवुळ लोहवाल पिसिह केवाल बह आंदोग़?)” इनजोर इतोर.✡

28 अस्के येसु मंदिरते काग़्हनेके बेह्‌राङ वळ्ह्‌कतोग़, “ ‘माट नीक पुह्‌नोम, ओसो निमा बेग्डोनिन इन्जि माक एर्काय,’ इनजोर इह्‌निर. नना नावाय विचरते वावोन. मति नाक लोहतोग़ ओग़ सेतेमतोग़ आंदोग़, ओन मीट पुनविर.✡ 29 नना मात्रम ओन पुह्‌नन, बाराह्‌क इतेके नना ओनग्डाह वातन, ओग़े नाक लोहतोग़,”✡ इनजोर इतोग़.

30 इद पोल्‍लोतेनाह्‌क, बोरो उय्तुर यहुदिराङ पेदल्क, येसुन पोयतलाह ऊळिंदुर.✡ मति ओना हायना कगो एववाय मताह्‌कु, ओन बोग़े बोय पग़वोग़.

31 तेला मति अग्डा मुडग्डाहि वेल्‍लाटोरे येसुन नमतोर.✡ “देवुळ लोहवाल पिसिह केवाल वायनोग़ अस्के, वेन्काय एक्‍वा बामिह कीयनाङ सीनाङ तोहतनोग़ा?” इन्जि ओर इनदलातोर.

32 इव गोटिङ वेर लोकुर येसुना लोप्पा कुस्क-कुस्क वळ्ह्‌किंदुर. वेर बाताङ वेहतह्‌तोर, इदिन पुन्जि पेर्मालोर ओसो परुसिर येसुन पोयतलाह, मंदिरतगा पह्‌रा मनवालोरिन लोहतोर.✡ 33 अस्के येसु इतोग़, “नना ओसो गय्क मीवा संगे मह्‌नन,✡ पया नना नाक लोहतोनगा पेसिस दाकन.✡ 34 मीट नाक पर्ह्‌ककिर, मति नना मीक दोर्कोन आयकन. ओसो बेगा नना मनदकन, अगा मीट वाया पग़विर आयकिर,” इनजोर इतोग़.✡

35 यहुदिराङ पेदल्क तमतमाय वळ्‍ह्‌कलातोर, “माट पर्ह्‌कतेकाय दोर्कवाह, वेग़ बेगा दायनोग़, रा? दुस्राङ देसेह्‌कने बिरोबटो आस मनवालोर मावा लोकुरिन,✡ काग़्हतनोग़ा, दुस्रा जाततोरिन वने काग़्हतनोग़ा? 36 ‘मीट नाक पर्ह्‌ककिर, मति नना मीक दोर्कोन आयकन. ओसो बेगा नना मनदकन, अगा मीट वाया पग़विर आयकिर,’ इन्ह्‌तोग़.✡ इद बेद्रमता पोल्‍लो आंदु?” इनजोर पेदल्क इंदुर.

पवित्र जीवा जीवात मनदनद एग़लेह्‌का मन्ह्‌ता

37 पंडुमता मारेंगा बेरा दियाते,✡ येसु तेदिसि बेह्‌राङ वळ्ह्‌कतोग़, “बोरिह्‌क एग़ उनडा वसता, ओर नयगा वास उनिर.‡✡ 38 सास्त्रमते रासतपु, बोर नाक नमनुर, ओरग्डाहि जीवात मनदनद एताङ बेरेह्‌क पोङनुङ,” इनजोर इतोग़.✡ 39 येसुन नमवालोरिह्‌क देवुळता जीवा दोर्कना मता, अदे जीवाता लोप्पा येसु इद पोल्‍लो वळ्ह्‌कतोग़. (येसु हातोग़, तेग़्कतोग़, पया देवुळतके मल्स अतोग़, अस्के) ओन्क देवुळताहि मान दोर्कता.✡(दोर्कतस्के ओग़ पवित्र जीवातुन बूमते लोहचीतोग़.)✡ मति अद कगो इंका एववाय मता, अदिह्‌के पवित्र जीवा बोनगान रेगवाय मता, इनजोर इह वळ्ह्‌कतोग़.✡

40 अस्के अगा मता मुडग्डाहि उय्तुर, इव गोटिङ केंजिसि, “निटमे रा, मोसानलेह्‌का देवुळता कबुरतोग़ वायना मता, ओग़ वेग़े आंदोग़!”✡ इनजोर इतोर. 41 ओसो उय्तुर बारा, “आयो, वेग़ देवुळ लोहवाल पिसिह केवाल आंदोग़,” इनजोर इतोर. ओसो दुस्रोर इतोर, “देवुळ लोहवाल पिसिह केवाल गालिलताह बह वाया पग़यनोग़?✡ 42 ओग़ इतेके दाविद राजाना कूळतोग़ आयनोग़, ओसो दाविद राजाल बेद बेत्लेहेम नाटे मतोग़, अग्डाहि वायनोग़, इनजोर सास्त्रमते बह रासतद इलेया?”✡(येसु गालिल पटटे पुटिस मनदनोग़ इनजोरे, ओर अह इंदुर.) 43 इद्रम आसि येसुनेनाह्‌कु वेर तमतमाय वह्‌चिसि, वेरा बोना-बोन्क अरवाह्‌कु, जेटामारा आतोर.✡ 44 अस्के पया ओरग्डोर उय्तुर येसुन पोयतलाह ऊळिंदुर,✡ मति बोग़े ओन कय बोयोग़.

यहुदिराङ पेदल्क कैंगम आस्तोर

45 पया ओर मंदिरताङ पह्‌रातोर पेर्मालोरक्‍के ओसो परुसिरक्‍के मल्स वातोर. अस्के वेर पह्‌रातोरिन ताल्ह्‌कतोर, “ओन मीट बाराह्‌क पोस तविर रा?” इनजोर इतोर. 46 “ओग़ मन्कल वळ्ह्‌कतपु, बोग़े दुस्रोग़ बेस्केन वळ्ह्‌कोग़!” इन्जि मंदिरताङ पह्‌रातोर इतोर.✡ 47 पया परुसिर ओरिन इतोर, “बह, मीट वने नाळेम आतिरा? 48 माट यहुदिराङ पेदल्कनोम आयि, परुसिरोम आयि, वेर बोराय ओन नमिह्‌तोरा?✡ 49 मति वेर येसुना पयाह अनवालोरु, मोसानाङ अडोन पुनोर, बातान पुनोर, वेरिन देवुळि एळतग़ाये!” इनजोर परुसिर वेग़्हतोर.

50 मुने येसुनके कुस्क्ने वास मतोग़, निकोदेमि इनवाल,✡ वेग़ वने परुसिराय संगतोग़ मतोग़. 51 “मावाङ अडोङ मतपु, मुने मन्कना पोल्‍लो केंजना, ओग़ बाताल कीस्तोग़ अदिन ऊळना, पया ओन तपतिन इतेके ओजग़ा. मन्ह्‌ताया, इले?” इनजोर वेग़ पेदल्किन इतोग़. 52 ओर पया वेन इतोर, “बह, निमा वने गालिल पटटोनिना? अन, सास्त्रमते पर्ह्‌किस ऊळा, गालिलताहि बोग़े देवुळता कबुरतोग़ वावोग़!” इतोर.

सिंड्रि आंचाळि येसुना मुनेह

53 §[पया ओर कतमतोर तमाङ-तमाङ लोह्‌क अतोर.

8

1 ओर अतस्के येसु जय्तुन मराना मेटातेके अतोग़. 2 पया पंङवियतस्के, ओग़ ओसो मंदिरतगा वातोग़, अस्के वेल्‍लाटोर लोकुर ओनगा वातोर. अस्के येसु उदिसि ओरिन काग़्हता बोटटोग़. 3-4 ओग़ काग़्हनेके, सास्त्रमगूरुर ओसो परुसिर, वेरु सिंड्रि कबळ कीयह्‌पा दोर्किह कीतदु उंद आंचानु, ओनगा पोस ततोर. तान पया लोकुरा नडुम निल्पिह कीसि, येसुन इतोर, “गूरु, इद आंचाळि ओर्विन कवयह्‌पा, माट तेन पोयतोम. 5 इद्रमता आंचानु बंडाङ उकिस हव्कना इनजोरे, मोसा मुय्तोग़ माकु अडोना सास्त्रमते वेहच मतोग़.✡ इतेके इदिनलोप्पा माक निमा बाताल वेहतह्‌निन?” इनजोर येसुन ताल्ह्‌कतोर. 6 येसुन कसुरते पोयतलाह माक अग़ दोर्कना इन्जि, ओन एग़्किह कीयलाह इद्रम इतोर.* मति येसु इतेके इळ्न ओल्‍लिसि, नेदगा वेळ्न्जते बाताङो रासलाह आतोग़. 7-8 मति ओर उंदि अट पोसि ओन ताल्ह्‌किंदुर, अदिह्‌कु ओग़ तेदिसि ओरिन इतोग़, “अले, अह इतेके मियग्डाह बोग़ पापमलेवोग़ मन्ह्‌तोग़, ओग़े तेन मुने बंडा उकेग़,” इन्जि ओग़ ओसो ओल्‍लिसि, नेदगा रासलाह आतोग़. 9 ओना पोल्‍लो केंजिसि, आंचान पोस ततोरु, वेर कतमतोरु, मुने मुय्तोर, पया लेयोर, इद्रम वग़ोग़-वग़ोग़ पेसिस अतोर. ओर अतस्के येसु अगा वग़ोग़े मतोग़, ओसो अद आंचाळि अगान नडुम निच मता. 10 पया येसु तेदिस ऊळतस्के, (अद आंचान विळ्सिस अगा बोग़े इलोग़). अस्के तान इतोग़, “पेडि, नीक तप तोहवालोर बेक अतोर? नीक बोग़े सिक्सा ईयलाह तयर इलोग़ा?” इतोग़. 11 “गूरु, नाक बोग़े बातय इनोग़,” इन्जि इता. “नना वने नीकु सिक्सा ईयलाह तयर इलेन. अन, इंजेटाहि निमा नीवा पापमतुन विळ्सिस मन,” इनजोर येसु तान इतोग़.]

येसुना लोप्पा साक्सि

12 अस्के मंदिरते, येसु ओसो ओरिन काग़्हता बोटटोग़. “ननाने दुनियाता वेह्‌चतन आंदन. बोर नावा संगे वास्तोर, ओर ईकळते बेस्केन ताकोर आयनुर, मति ओरगा देवुळ ईतद जीवातेके ओसीयनद वेह्‌च मनदग़ा.”✡ 13 अस्के परुसिर येसुन इतोर, “निमा वग़ोनिन नीवाय लोप्पा साक्सि ईय्ह्‌निन इतेके, नीवा साक्सि ताको,”✡ इन्जि इतोर. 14 येसु पया ओरिन इतोग़, “नना वग़ोनन कुदि नावाय लोप्पा साक्सि ईतेकाय, नावा साक्सि ताकिह्‌ताये,✡ बह इतेके नना बेग्डाह वातन, ओसो बेगा दाय्ह्‌नन, इद नाक एर्काय मन्ह्‌ता.✡ मति नना बेग्डाह वातन ओसो बेगा दाय्ह्‌नन, इदिन मीट पुनविर.✡ 15 मीट इतेके मन्कना बुदते नेयम कीय्ह्‌निर;✡ मति नना बारा बोनाय नेयम केवोन.✡ 16 कीतेक तेला, नावा नेयम सेतेमता मन्ह्‌ता;✡ बाराह्‌क इतेके नना वग़ोनन आयोन, मति नाक लोहतोग़ बाबाल नाक तोळ मन्ह्‌तोग़.✡ 17 केंजाटु, कमसेकम इर्वुरा साक्सि सेतेम ताकिह्‌ता इन्जि, मीवाङ अडोना सास्त्रमते रासतद मन्ह्‌ता.✡ 18 अद्रमे नना नावाय लोप्पा साक्सि वेहवानन, ओसो नाक लोहतोग़ बाबाल वने नावा लोप्पा साक्सि ईस्तोग़,✡” इन्जि येसु इतोग़. 19 तेन केंजिस ओर ताल्ह्‌कतोर, “अह इतेक नीवा बाबाल बेगाडोग़?” ताल्ह्‌कतस्के, “नना निटम बोनन आंदन, इदिन मीट पुनविर, ओसो नावा बाबान वने पुनविर. मीटु नाक पुन्ज मतेके, नावा बाबान वने पुनेरिर,”✡ इन्जि येसु ओरिन इतोग़. 20 मंदिरतगा दान वाटनद संदुककचुल काग़्हनेके, येसु इव गोटिङ वळ्ह्‌कतोग़. तेला मति ओन बोरे पोयोर, बाराह्‌क इतेके ओना हायना कगो एववाय मता.

21 ओसो उंद देबा येसु ओरिन इतोग़, “नना पेसिस दाकन, अस्के मीट नाक पर्ह्‌ककिर.✡ मीट मात्रम मीवा पापम मापि आयवाये हायकिर. बेगा नना दाकन, अगा मीट वाया पग़विर,✡” इतोग़. 22 अस्के यहुदिराङ पेदल्कु तमतमाय वळ्ह्‌किंदुर, “ ‘बेगा नना दाकन, अगा मीट वाया पग़विर,’ इद्रम वेग़ बह इन्ह्‌तोग़? तना जीवातुन तनाय पोहतनोग़, बहे,” इद्रम इंदुर. 23 ओग़ पया ओरिन इतोग़, “मीट इळ्ता बूमताहि, मति नना पोग़ोटा बूमताहि. मीट इद दुनियातोरिर, मति नना इद दुनियातोनन आयोन.✡ 24 अदिह्‌कु पापम मापि आयवाये हायकिर इन्जि, नना मीक वेहतन. बाराह्‌क इतेके नना बोनन आंदन इनजोर† नना वेहतनद पोल्‍लोतुन, मीट विस्वस केवेके, मीटु मीवा पापम मापि आयवाये हायकिर,” इन्जि इतोग़. 25 “अह इतेक निमा बोनिन?” इन्जि ओर ओन ताल्ह्‌कतोर. येसु ओरिन वेहतोग़, “मीक मुनेताहि वेहचोर वातन, ओनन आयोना? 26 मीवा लोप्पा वळ्ह्‌कलाह, ओसो मीवा नेयम कीयलाह, नयगा वेल्‍लाङे गोटिङ मन्ह्‌ताङ. मति नाक बोग़ लोहतोग़, ओग़े सेतेम वळ्ह्‌किह्‌तोग़, ओनग्डाहि केंजताङ गोटिने, नना दुनियातोरिह्‌क वेहतह्‌नन,”✡ इन्जि इतोग़. 27 मावा संगे वेग़ु देवुळबाबानाये लोप्पा वळ्ह्‌किह्‌तोग़ इनजोर, ओरिह्‌क तेळियो आसि.

28 अदिह्‌के येसु ओरिन इतोग़, “मीट माने-मन्कना नडुम पुटटोन्कु गुटातगा पोग़ोन वेळ्ह्‌तकिर,✡ अस्केने नना बोनन आंदन इनजोर‡ मीक तेळियग़ा.✡ ओसो नना कुद आसि बातय केवोन, मति बाबाल नाक काग़्हतपु, नना इव पोल्‍लोङ वळ्ह्‌किह्‌नन.✡ 29 बोग़ नाक लोहतोग़, ओग़ नाक तोळ मन्ह्‌तोग़. बेव कबस्क ओन्कु गिर्दा वास्ताङ, अवे कबस्क नना अमेसा कीसोर मह्‌नन,✡ अदिह्‌के ओग़ नाक वग़ोने विळ्सिस एवोग़,”✡ इनजोर इतोग़. 30 इव गोटिङ ओग़ वळ्ह्‌किह्‌पा, वेल्‍लाटोरे ओग़ देवुळ लोहतोग़ राजाल आंदोग़ इन्जि नमतोर.✡

अब्रहमना जालपिलतोर बोरु?

31 बोर यहुदिर येसुन नमिह्‌नोम इतोर, ओरिन ओग़ इतोग़, “मीट निटमे नावाङ कग़यवालोरिर आय्ह्‌निर इतेके, मीट नावा पोल्‍लोते तिरियकिर.✡ 32 अस्के मीट सेतेमतुन पुनदकिर, अद सेतेम मीकु विळ्सिह कीयग़ा,”✡ इतोग़. 33 “माटु अब्रहम मुय्तोना कूळतोरोम आंदोम,✡ बोनाय बेस्केने कय इळ्न दोहतप मनोम. इतेके अद सेतेम मीकु विळ्सिह कीयग़ा इनजोर, निमा बह इह्‌निन?” इन्जि वेर कोंटेतोर यहुदिर येसुन कट्ला कीतोर. 34 येसु ओरिन इतोग़, “इह केंजाट, नना सेतेम वेहतह्‌नन, बोर मन्कलोर पापम कीसोर मन्ह्‌तोर, पापमताङ विचर्क ओरिन आव्रे कीस्ताङ.✡ 35 केंजाटु, माल्काना लोते ओर्युदोन्क अमेसा मनदनद अदिकर इले, मति मग़िह्‌क इसि मन्ह्‌ता.✡ 36 अदिनेनाह्‌क नना देवुळता मग़नन मीकु विळ्सिह कीतेके, मीट निटमे पापमताङ विचर्कनाह पिह्‌ट अरयकिर.✡ 37 मीटु अब्रहम मुय्तोना कुट्मळतोरिर इनजोर, नाक एर्काये.✡ तेला मति मीवा जीवाते नावाङ पोल्‍लोङ गडोङ इनजोर,✡ मीटु नाकु हव्कलाह कोहतह्‌निर.✡ 38 बेव गोटिङ नना नावा बाबानगा मतस्के ऊळतन, अविने नना वेहतह्‌नन. अद्रमे मीट वने मीवा बाबानाहि केंजतव गोटिने मीट कीय्ह्‌निर,”✡ इनजोर इतोग़. 39 “मावा बाबाल अब्रहमिये आंदोग़!” इनजोर वेर इतोर. अस्के पया येसु इतोग़, “मीट अब्रहम मुय्तोनाङ मग़्कनिर मतेके, अब्रहमना लेह्‌का, बेसताङ कबस्क केवेरिर.✡ 40 मति इंजेके नना देवुळताहि केंजतद सेतेमता पोल्‍लोतुन मीक वेहतन,✡ तेला मति नाके मीट हव्कलाह कोहतह्‌निर.✡ अब्रहम इतेके इद्रमताङ कबस्क केवोग़. 41 बोग़ मीवा बाबाल करले मन्ह्‌तोग़, ओनाङे कबस्क मीट कीय्ह्‌निर.✡” अस्के पया वेर इतोर, “माट इतेके पोर्ह्‌का पेकोरलेह्‌का पुट वावोम! मति माक वग़ोग़े बाबाल मन्ह्‌तोग़, इतेके देवुळबाबाले!”✡ 42 अस्के येसु ओरिन इतोग़, “देवुळबाबाल मीवा बाबाल आस मतेके, मीट नाक जीवा केवेरिर;✡ बाराह्‌क इतेके नना देवुळताहि पेसिस वातोनन आंदन.✡ नना नावाय गिर्दाते इद बूमतगा वावोन, मति नावा बाबाल लोहताह्‌के, नना वातन.✡ 43 नावाङ पोल्‍लोङ मीक बह केंज वसो. अदिह्‌के नना वेहतनव गोटिङ मीक तेळियोङ. 44 मीट देयह्‌कना मुक्यानाङे मग़्कनिर!✡ अदिह्‌के तानाङे लाग्वाङ कबस्क मीट कीयलाह ऊळिह्‌निर. अद मुनेताहि मन्कन हव्के आंदु.✡ ओसो तानगा बातय सेतेम इले, अदिह्‌क अद बेस्केन सेतेमतुन पोस मनो. ताना बुदिय जोल वळ्ह्‌कनद आंदु, बाराह्‌क इतेके अद जोलहाल ओसो जोलतुन पुटिह कीयनद आंदु.✡ 45 मति नना मीक सेतेम वेहताह्‌कु, मीट नाक नमविर.✡ 46 नना पापम कीतन इन्जि, मियग्डाहि बोग़ाय तोहता पग़यनोग़ा?✡ नना सेतेम वेहतेकाय, मीट नाक बाराह्‌कु नमविर? 47 बोर देवुळता लोकुर मन्ह्‌तोर, ओरु देवुळताङ गोटिङ केंजिह्‌तोर.✡ मीट मात्रमि देवुळता लोकुरिर आयविर, अदिह्‌के मीट केंजविर,✡” इनजोर येसु इतोग़.

यहुदिराङ पेदल्क येसुन ओङ आस्तोर

48 अस्के यहुदिराङ पेदल्क येसुन इतोर, “निमा सामरितोनिन पर्गेनिन, नीक देयम पोयता इनजोर माट इह्‌नोम, अद बह जोलिया?”✡ 49 येसु ओरिन इतोग़, “आयो, नाक देयम पोयो. मति नना नावा बाबाना कदर कीय्ह्‌नन; मीट इतेक नावा कदर रेहतह्‌निर. 50 नना नावा मानतुन ऊळोन.✡ नावा मान ऊळवाल ओर्वोग़ मन्ह्‌तोग़, नावा बाबाल. बोग़ सेतेम, बोग़ जोल, ओन्के नेयम कीयलाह अदिकर मन्ह्‌ता. 51 इह केंजाट, नना सेतेम वेहतह्‌नन, बोर नावाङ पोल्‍लोङ केंजिस, अहलेह्‌का तिरियनुर, ओर बेस्केन हायोर आयनुर.”✡ 52 (ओग़ु मेंदुदा हामुरता लोप्पा वळ्ह्‌किह्‌तोग़ बहे इनजोर,) यहुदिर ओन इतोर, “नीक देयम पोयता ऊळा, इंजेक माट पुतोम.✡ अब्रहम वने डोलतोग़, देवुळता कबुरतोर वने डोलतोर. निमा मात्रम इह्‌निन, ‘बोर नावाङ पोल्‍लोङ केंजिस अहलेह्‌का तिरियनुर, ओर बेस्केन हायोर आयनुर,’ इह्‌निन. 53 मावा मुनेतोग़ पेदामुय्तोग़ अब्रहमि डोलतोग़, ओन्काय निमा बेरोनिना? देवुळता कबुरतोर वने डोलतोर. इतेक निमा बोनिन आंदिन, बाताङ वेहतह्‌निन?” इन्जि वेर ओन पळ्मिङ ईतोर.

54 येसु ओरिन इतोग़, “नना नाके कदर ईतेके, अद कदरता बातय पाय्दा इले. मति बोन मीट ‘मावा देवुळबाबाल आंदोग़,’ इनजोर इह्‌निर, ओग़े नावा बाबाल नाक कदर ईस्तोग़.✡ 55 मीट ओन पुनविर,✡ मति नना ओन पुह्‌नन. ओसो नना ओन पुनोन इनजोर इनदकन इतेक, नना मीवा लेह्‌का जोलतोनन आयकन. मति नना इतेक ओन पुह्‌नन, ओसो ओनाङ पोल्‍लोङ केंजिस, अह तिरियिह्‌नन. 56 मीवा मुनेतोग़ पेदामुय्तोग़ अब्रहमि, नावा वायनद वेलातुन ऊळसोर, पका गिर्दा आतोग़.✡ ऊळिंदोग़ वने, ओसो गिर्दा आंदोग़ वने,§” इतोग़. 57 “नीक इंका वळ्गा वय्स तेला आयोये, इतेके निमा अब्रहम मुय्तोन बह ऊळतिन?” इनजोर यहुदिर येसुन इतोर. 58 येसु ओरिन इतोग़, “इह केंजाट, नना सेतेम वेहतह्‌नन, अब्रहम मुय्तोह्‌काय सुरुमुनेतोनन नना मतन, इंजेक ओसो मह्‌नन*!”✡ 59 तेन केंजिस, (येसु ननान देवुळतन इतप वळ्ह्‌किह्‌तोग़ इन्जि, वेर पुतोर.) पया ओङ आसि, येसुन उकलाहि बंडाङ पेह्‌कतोर.✡ मति येसु ओरग्डाहि कुस्क्ने मंदिरताहि पेसिस अतोग़.

9

पुटगुडिन येसु तोवनाह कीस्तोग़

1 अग्डाहि पेसिस दायह्‌पा, येसुह्‌कु वग़ोग़ पुटगुडि कलियतोग़. 2 अस्के येसुनाङ कग़यवालोर ओन ताल्ह्‌कतोर, “गूरु, वेग़ निटम बोनायो पापमतेनाह्‌के गुड पुट वातोग़. इतेके वेनाये पापमतुह्‌क, बारा वेनाङ तलोग़-तपेर कीतद पापमतुह्‌क वेग़ गुड पुट वातोग़ा?✡” इन्जि ताल्ह्‌कतोर.* 3 अस्के येसु ओरिन इतोग़ “वेग़ पापम कीताह्‌कु आयो, ओसो वेनाङ तलोग़-तपेर पापम कीतोर इन्ज गुड पुट वावोग़, मति वेना मेंदुदगा देवुळता बेरा लाव दिसना इन्जि,✡ वेग़ इद्रम पुट वातोग़. 4 नावा बाबाल बेव कबस्क कीयलाह नाक लोहतोग़, अविन नाकु वेह्‌च मनेकेने, इतेके इद बूमते मनेकेने, कीया पोयह्‌ता. बह इतेके उचुके दियाना पया ईकळ वायनद मन्ह्‌ता, अस्के बोन्के कबळ कीया वावो आयग़ा.✡ 5 नना इद दुनियाते मनाह्‌जोम, इद दुनियाता वेह्‌चतन आंदन.✡(इद्रमता गुडलेह्‌काडोरिन वेह्‌च ईया पग़यह्‌नन.)” 6 इचोन इन्जि, ओग़ नेदगा उस्कतोग़,✡ उस्कुलते तोळ्यो पिस्कतोग़. अह कीसि ओग़ पुटगुडिनाङ कोंडानगा अद तोळ्योतुन ओकिसीतोग़. 7 पया येसु ओन इतोग़, “अन, सीलो इनदनद वेच्‍चातगा अन्जि मोकम नोग़्म,✡” इन्जि ओन लोहतोग़ (“सीलो” इद पेदिर इतेके लोहतोग़ु). पया ओग़ गुडि अन्जि कन्क ऊरतस्के, ओग़ तोवयलाह आतोग़, आसि लोन अतोग़.✡

8 मुने बिचेम ताल्ह्‌किह्‌पा बोर ओन ऊळिस मतोर, ओसो ओनाङ एरेगूरेतोर ओन ऊळिस इंदुर, “उदिस बिचेम ताल्ह्‌किंदोग़, ओग़ वेग़ेया?” 9 बोर बोर इतोर, “इंगो, वेग़ बिचेम ताल्ह्‌कवाले!” ओसो उय्तुर इतोर, “आयो रा, वेग़ बिचेम ताल्ह्‌कवाल आयोग़, ओनाय लेह्‌का दिसवाल बोग़कोटे मनदनोग़, रा!” इनजोर इंदुर. अस्के वेग़ गुडि इनदलातोग़, “ननान रा, बिचेम ताल्ह्‌कवानन,” इतोग़. 10 “नीवाङ कोंडाङ पया बह बेस आताङ, डा?” इन्जि लोकुर ओन ताल्ह्‌कतोर. 11 ओग़ इतोग़, “येसु पेदिरतोग़ वग़ोग़ मन्कल तोळ्यो पिस्किसि, नावाङ कोंडाह्‌कु ओकिसि, ‘सीलो वेच्‍चातगा अन्जि कन्क ऊरा,’ इतोग़. अस्के पया नना अन्जि कन्क ऊरतन, कन्क ऊरताहे नना इंजेके तोवयह्‌नन,” इनजोर इतोग़. 12 लोकुर ओन ओसो ताल्ह्‌कतोर, “अह इतेके ओग़ येसु बेगाडोग़?” “बारायो, नना पुनोन,” इन्जि ओग़ इतोग़.

परुसिर पुटगुडिन पर्ह्‌किस ऊळिह्‌तोर

13 पया ओर लोकुर गुडि आस मतोनु परुसिरक्‍के पोस ततोर. 14 (बेद दिया येसु तोळ्यो पिस्किसि, ओकिसि, पुटगुडिन बेस कीतोग़, अद दिया वारमता पोल्वादिया आंदु.) 15 पोस ततापया, परुसिर वने “निमा बह तोवयह्‌निन?” इन्जि ओन ताल्ह्‌कतोर. ओग़ इतोग़, “नावाङ कोंडाह्‌कु ओग़ तोळ्यो ओकतोग़, अस्के नना अन्जि कन्क ऊरतन, कन्क ऊरताहे नना इंजेके तोवयह्‌नन,” इतोग़. 16 तेन केंजिस उय्तुर परुसिर इतोर, “ओग़ मन्कल देवुळताह इलेग़, मतेके ओग़ पोल्वादियाते इद सव्रे कीयना कबळ केवोग़ आवेग़.”✡ ओसो उय्तुर इतोर, “इंगो मति बोग़ाय पापि मन्कल, इद्रमताङ बेह्‌राङ सीनान बह तोहता पग़यनोग़?✡” इद्रम तमतमाय वह्‌चिसि, ओर रेंड तुंगाङ आतोर.✡ 17 अदिह्‌कु ओर ओसो उंद देबा ओन पुटगुडिन ताल्ह्‌कतोर, “ओग़ नीवाङे कोंडान बेस कीतोग़ इन्जि, ओग़ बेद्रमतोग़ मन्कल इनजोर निमा इह्‌निन?” इतोर. “एय, ओग़ देवुळता कबुरतोग़ मनदनोग़ इह्‌नन,” इन्जि ओग़ इतोग़.

18-19 ओग़ गुडि मतोग़, मति इंजेके तोवयलाह आतोग़ इनजोर, यहुदिराङ पेदल्क नम्का पोयवाये मतोर. अदिह्‌कु तोवयलाह आतोग़ गुडिना तलोग़-तपेन ओर केयतोर, केयिसि ताल्ह्‌कतोर, “बह, वेग़ मीवाये पेकाला? मीवाये पेकाल इनजोर इतेके, निटमे वेग़ गुड पुट वातोग़ा? अह इतेक पया वेग़ बह तोवयलाह आतोग़?” इन्जि ताल्ह्‌कतोर. 20 पया वेना तलोग़-तपेर इतोर, “एय, वेग़ मावाय पेकाल आंदोग़, ओसो वेग़ पुटिय तोववोग़ आस मतोग़, इद माक एर्काये. 21 मति इंजेके वेग़ बह तोवयह्‌तोग़ो, इदिन माट पुनोम. ओसो वेनाङ कोंडान बोग़ पङ्ने कीतोग़, अदिन वने माट पुनोम. वेने ताल्ह्‌काटे, वेग़ इंजेके लेयोग़े आतोग़. बह आतदिन तनाय वेहतनोग़,” इतोर. 22 यहुदिराङ पेदल्किन रेयिसि, वेना तलोग़-तपेर अह इतोर.✡ बाराह्‌क इतेके देवुळ लोहवाल पिसिह केवाल येसु आंदोग़ इनजोर, बोग़ कबुल कीयनोग़, ओग़ मावा मोळ्कनगा वायनायो इन्जि, यहुदिराङ पेदल्क कतमतोर उकुम ईस मतोर.✡ 23 अदे रेयतुह्‌कु गुडिना तलोग़-तपेर “वेग़ इंजेके लेयोग़े आतोग़, वेने ताल्ह्‌काट!” इनजोर इन्ज मतोर.

24 अदिह्‌क पुटगुडिन ओर परुसिर ओसो उंद मल्का केयिस इतोर, “देवुळता मुनेह किरिया कीसि, नीक बह आतदिन सेतेमते वेहा. बाराह्‌क इतेके वेग़ मन्कल पापमतोग़ इनजोर माट पुह्‌नोम,” इतोर. 25 “ओग़ पापमतोग़ो, बेद्रमतोग़ो, नना पुनोन. मति सिरप उंदिय पोल्‍लो नना पुह्‌नन, मुने नना तोवोन आसि, इंजेके नना तोवयह्‌नन,” इन्जि ओग़ इतोग़. 26 “अह इतेक ओग़ नीक बाताङ कीतोग़, नीक बह तोवनाह कीतोग़?” इन्जि परुसिर ओन ताल्ह्‌कतोर. 27 “इंजेकेन मीक वेहन्दन बहे, तेला मति मीट केंजविरा? मीक ओसो उंद मल्का बाराह्‌क केंजना मन्ह्‌ता? बह मीट वने ओनाङे कग़यवालोर आयना मन्ह्‌ताया?” इन्जि इतोग़. 28 अस्के ओर ओन सेरसेर वळ्ह्‌कतोर, “निमाने ओनाङ कग़यवानिन! माट इतेके मोसानाङ अडोङ नोमवालोरोम आंदोम, पुतिन!✡ 29 देवुळि मोसा मुय्तोनु वळ्ह्‌कता इन्जि, माक एर्काये. मति वेग़ मन्कल बेग्डोग़ो, इदिन माट पुनोम,”✡ इतोर. 30 अस्के पया पुटगुडि ओरिन इतोग़, “इदे कोनि बेरा बामनद पोल्‍लो! ओग़ बेग्डोग़, इदिन मीट पुनविर, मति ओग़ इतेके नाक तोवनाह कीतोग़. 31 देवुळि पापि मन्कलोरा ताल्ह्‌कनदिन केंजो इनजोर, माक एर्काये.✡ मति बोर देवुळतुन मोळ्किसि ताना पोल्‍लोते तिरियिह्‌तोर, ओरा ताल्ह्‌कनदिन देवुळ केंजिह्‌ता.✡ 32 केंजाटु, पुटगुडिनु तोवनाह कीतोग़, इद्रमता गोटि बूम पटटग्डाह बेस्केन आयो! 33 ओग़ मन्कल देवुळतग्डाह वावेके, वेन्क इद्रमलेह्‌का बातय कीया वावो आवालि,✡” इन्जि परुसिरिन पुटगुडि इतोग़. 34 अस्के ओर ओन गुडिन इतोर, “नीक इतेके पुटटाहे पापमता सिक्सा दल्गता,✡ माक निमा काग़्हतह्‌निन?” अह इनजोर ओन पलत पेहचीतोर✡.

निटम गुडिर बोरु

35 परुसिर पुटगुडिन पलत पेहचीतोर इनजोरे, येसुह्‌क इद पोल्‍लो एर्का आता. अस्के ओन पर्ह्‌किसि कलियतस्के, येसु इतोग़, “बह निमा माने-मन्कना नडुम पुटटोन नमिह्‌निना?” इन्जि ताल्ह्‌कतोग़. 36 “ए गूरु, नना ओन नमना इन्जि, ओग़ बोग़ आंदोग़, नाक वेहा,” इन्जि ओग़ येसुन इतोग़. 37 अस्के येसु ओन इतोग़, “निमा इतेक ओन ऊळतिन, नीवा संगे इंजेक वळ्ह्‌कवानन, ओनन ननाने,” इतोग़. 38 “ए सामि, नना नमिह्‌नन,” इह इन्जि ओग़ येसुन दंडुम अरतोग़.✡† 39 “नना लोकुरा पापम तोहतलाहि इद बूमते वातन. बोर लोकुर माट गुडिरा लेह्‌का ईकळते ताकिह्‌नोम इनजोर पुन्ह्‌तोर, ओरिह्‌क देवुळता वेह्‌च दिसग़ा,✡ इदिनेनाह्‌क इद बूमते वातन. ओसो बोर तोवयह्‌नोम इन्ह्‌तोर, ओर निटमे तमा बुदते गुडिर इन्जि नना तोहतकन,✡” इन्जि येसु इतोग़.

40 अस्के अगा मतोर उय्तुर परुसिर इदिन केंजिसि, “बह माट वने बुदते गुडिरोम इनजोर इह्‌निरा?” इतोर. 41 अस्के येसु ओरिन इतोग़, “ ‘माट गुडिरा लेह्‌का ईकळते ताकिह्‌नोम, (मति तोवयलाह, देवुळताहि कग़यलाह माक गिर्दा मन्ह्‌ता,’) इद्रम मीट इन्ज मतेके, मीवा कसुर मनो आवालि, (देवुळि मीक मापि केवालि).✡ मति माट तोवयह्‌नोम, (पूरा पुतोरोम) इनजोर इह्‌निर.✡ अदिह्‌के मीवा पापम अहे मन्ह्‌ता, (देवुळि मीक मापि केवो,)✡” इनजोर इतोग़.

10

नेह्‌नोग़ गोरे कोपाल येसुये

1 येसु पया लोकुरिन इतोग़, “इह केंजाट, नना सेतेम वेहतह्‌नन, बोग़ गोरे गोवुळतगा अग़देनाहि लोप्पा नेङवा, दुस्रा बाजेताह तग़्ङिस दास्तोग़, ओग़ु कले, बेरा डाकु आंदोग़.✡* 2 मति बोग़ अग़देनाहि लोप्पा नेङिह्‌तोग़, ओग़े गोरे कोपाल आंदोग़. 3 ओनेनाह्‌के राका केवाल अग़दुन तेग़यिह्‌तोग़. ओनाय आल्कातुन गोरेङ केंजिह्‌ताङ.✡ ओग़ तनाङ गोरेनु उंद-उंदता पेदिर पोस केयिह्‌तोग़, केयिसि अविन पलत पेहच ओस्तोग़. 4 तनाङ कतम गोरेङ पलत पेहतस्के, ओग़ अविस्कना मुनेह दास्तोग़. ओना पयाह पयाह गोरेङ वने दास्ताङ, बाराह्‌क इतेके अवु ओना आल्कातुन पुन्ह्‌ताङ इनजोरे. 5 पुनवोना पेग़्के अव बेस्केन अनोङ आयनुङ, मति ओनग्डाहि वितनुङ, बाराह्‌क इतेके अवु पुनवोराङ आल्कान मर्सोेङ इनजोरे.”✡ 6 इद्रमता पुन्पिह कीयनद पोल्‍लोतुन, येसु अगा केंजवालोरिह्‌क वेहतोग़.† मति ताना अर्तम ओरिह्‌क तेळियो.

7 अस्के येसु ओरिन ओसो इतोग़, “इह केंजाट, नना सेतेम वेहतह्‌नन, गोरेना अग़दन ननाने आंदन. 8 नाकाय मुने वातोर जोल काग़्हवालोर कतमतोर कलेर, डाकुर आंदुर.✡ मति नावाङ गोरेङ ओराङ केंजोङ आंदुङ. 9 देवुळतके दायनद गोरेना अग़दन ननान आंदन. नयेनाहि बोर लोप्पा नेङनुर, ओरिन नना पिसिह कीकन. ओरु लोप्पा-पलत ओळियाङ-पेसाङ कीयनुर, ओरिह्‌क तिंड-बंड वने दोर्कग़ा. 10 कलेर वास्तोर, सिरपि कललाह, हव्कलाह, बूळे कीयलाह, इदे विचरते ओर वास्तोर. मति नना बाराह्‌क वातन इतेके नावा लोकुरिह्‌कु लद्बदता जीवा दोर्कना इन्जि.✡ 11 नेह्‌नोग़ गोरे कोपानन ननान आंदन.✡ नेह्‌नोग़ कोपाल तनाङ गोरेनेनाह्‌कु तना जीवा ईयलाह तयर आस्तोग़.✡ 12 मति कूलतोग़ इतेके, कोपाल वने आयोग़ ओसो माल्काल वने आयोग़, अदिह्‌कु लोळ्ङाङ वायनदिन ऊळिसि, गोरेन अगान विळ्सिस वितिह्‌तोग़. बाराह्‌क इतेके गोरेङ ओनाङ आयोङ इनजोरे. पया लोळ्ङाङ वासि उचुकिन पोयह्‌पा, गोरेङ कतम बिरोबटो आस्ताङ. 13 ओग़ कूलतोग़ आंदोग़, अदिह्‌क गोरेना पर्वा केवोग़, ओग़ वितिह्‌तोग़. 14-15 मति नना नेह्‌ना कोपानन.✡ बहलेह्‌का बाबाल नाक पुन्ह्‌तोग़ ओसो नना बाबान पुह्‌नन, अद्रमे नावाङ गोरेन नना पुह्‌नन,✡ अहे अव वने नाक पुन्ह्‌ताङ.✡ ओसो गोरेनेनाह्‌क नना नावा जीवातुन ईयलाह तयर मह्‌नन.✡ 16 ओसो बेव गोरेङ मन्ह्‌ताङ, अव इद गोह्‌डटग्डाङ (इतेके यहुदि जातता गोह्‌डटग्डाङ) आयोङ. अविस्किन वने नाक नावा गोह्‌डटे काल्ह्‌प पोयतग़ा,✡ अस्के अव नावा आल्कातुन केंजनुङ. पया उंदिय गोह्‌डि आयग़ा,✡ अस्के नना ओरा वग़ोनन मेहवाल कोपानन आयकन. 17 नना ओसो जीवा अरयकन इनजोरे, नावा जीवातुन नना ईय्ह्‌नन,✡ अदिह्‌क बाबाल नाक जीवा कीस्तोग़. 18 अद जीवातुन नयग्डाहि बोग़े ओया पग़वोग़, मति नावाय विचरते नना तान ईय्ह्‌नन. नाक अदिन ईयनद अदिकर मन्ह्‌ता, ओसो मल्स जीवा अरयनद वने अदिकर मन्ह्‌ता. इहे कीयनद उकुमि, नावा बाबाल नाक ईतोग़,”✡ इन्जि येसु इतोग़.

19 इव गोटिनेनाह्‌क यहुदिर ओसो उंद देबा पका जेटामारा आसि, रेंड तुंगाङ आतोर.✡ 20 ओरग्डाहि वेल्‍लाटोर इतोर, “वेग़ पिसाङ आतोग़, रा!✡ वेन देयम पोयता.✡ वेनाङ मीट बाराह्‌क केंजिह्‌निर?” इह इतोर. 21 मति उय्तुर इतोर, “इव इद्रमताङ गोटिङ देयम पोयतोनाङ आयोङ, डा! वेग़ गुडिन तोवनाह कीतोग़, देयमतुह्‌क बह अह कीया वास्ताया?✡” इतोर.

येसु देवुळता मग़नन इन्ह्‌तोग़

22 येरुसलेम सहरते इर्ङमतस्के, मंदिरतुन सिर्तम ईतदिन सीता कीयनद पंडुम वाता.‡ 23 अस्के मंदिरतगा बेद मंडातुन साल्मोन राजाना मंडा इंदुर,✡ अदे मंडातगा येसु तिरियलाह आस मतोग़. 24 अस्के यहुदिर कोंटेतोर ओन सर्ने आस इतोर, “निमा मावा जीवातुन बेचानाह तेळियवाह कीस तासकिन? निमा देवुळ लोहवाल पिसिह केवानिन इतेके, माक पङ्ने वेहा!” 25 येसु ओरिन इतोग़, “नना मीकु मुनेताहि वेहतेकाय, मीट नमविर! बेव डीसाताङ कबस्क नना नावा बाबाना अदिकरते कीय्ह्‌नन, अवे नावा लोप्पा वेहतह्‌ताङ.✡ 26 तेला मति मीट नावाङ गोरेना गोह्‌डटग्डोरिर आयवाह्‌कु, मीट नमविर.✡ 27 (बेद्रम गोरेङ कोपाना आल्कातुन केंजिह्‌ताङ, अद्रमे) नाक नमवालोर नावा आल्कातुन केंजिह्‌तोर, ओसो नाक पुन्ह्‌तोर. ओरिन नना पुह्‌नन ओसो ओरु नावाङ कग़यलाह वास्तोर.✡ 28 नना ओरिह्‌कु अमेसाता पिसमुळि ईय्ह्‌नन.✡ ओर बेस्केन बूळेम आयोर आयनुर, ओसो ओरिन नयग्डाहि बोरे ऊंदोर आयनुर.✡ 29 बोग़ नाक ओरिन ईतोग़, ओग़ नावा बाबाल सबेटोरिह्‌काय बेह्‌रोग़ मन्ह्‌तोग़, मनाह्‌कु ओना कयदाहि बोग़े ओरिन मुर्तिय ऊंद पग़वोग़. 30 बाबाल, नना, माट उंदिये मह्‌नोम,” इन्जि येसु वेहतोग़.✡

31 येसु अह इतस्के, यहुदिराङ पेदल्क बंडाङ उकिस, ओन हव्कलाह ऊळिंदुर.✡ 32 अस्के “नाक बाबाल वेहतवु वेल्‍लाङे बेसताङ कबस्क, नना मीक कीस तोहतन इतेके, अग्डाहि बेद कबळतेनाह्‌क, नाकु बंडाङ उकिस हव्कलाहि ऊळिह्‌निर?” इन्जि येसु ओरिन ताल्ह्‌कतोग़. 33 “आयो, बेसता कबळतेनाह्‌क नीक माटु बंडाङ उकिस हव्कोम. मति निमा मन्कल आसि, ननान देवुळतन इतपु,✡ देवुळतुन उस्किस-पास्किस वळ्ह्‌कतिन; अदिह्‌क नीकु माट हव्ककोम,” इनजोर यहुदिराङ पेदल्क इतोर.✡ 34 अस्के येसु ओरिन इतोग़, “मीट देवुळ्कनिर आंदिर✡ इनजोर, देवुळबाबाल अस्केडोर राजेम केवालोरिन इन्जि, इद्रम मीवाङ अडोना सास्त्रमते रासतद इलेया? 35-36 ओसो देवुळता सास्त्रम बेस्केन जोल आयो इन्जि माट पुह्‌नल. अद कालमते नेयम कीयलाह, बोरिह्‌क देवुळताङ पोल्‍लोङ दोर्कताङ, ओरिन देवुळबाबाल ‘देवुळ्कनिर’ इनजोर इतोग़. इतेके बोनु बाबाल पवित्र कबळतेनाह्‌क आचिस, इद दुनियाते लोहतोग़,✡ ओनन ननाने देवुळता मग़नन✡ इन्जि इतेके, अद बाता गल्ति? पया मीट नाकु देवुळतुन पास्किह्‌निन इनजोर, बाराह्‌कु कसुर तोहतह्‌निर? 37 नना नावा बाबाल वेहतनव कबस्क केवेके, नाक नममाट. 38 मति नना अव कबस्किन कीय्ह्‌नन इतेके, नाक नमवेकाय, अव कबस्किन ऊळिस तेला, देवुळ नाक लोहता इन्जि नमाटु. इद्रमलेह्‌का मीट नमतेके, बाबाल नयगा जोळेम आस मन्ह्‌तोग़, ओसो नना बाबानगा जोळेम आस मह्‌नन इन्जि, मीक तेळियग़ा,✡ ओसो मीट पुनजोर मनदकिर,” इन्जि येसु ओरिन इतोग़.✡ 39 ओर ओन ओसो पोयतलाह ऊळिंदुर,✡ मति ओग़ु ओरा कयदाहि बुस्कतोग़.

40 योर्दन बेरेटा अबरि मुने योहनदेवुळता पेदिरते एग़ मीहन्दोग़, अगा येसु अतोग़, अन्जि अगान मतोग़.✡ 41-42 अस्के ओनक्‍के वेल्‍लाय मुल वातोर, वासि इतोर, “योहन वेना लेह्‌का बातय बामिह कीयना सीना तोहोग़, निटमे! तेला मति योहन वेना लोप्पा बेव गोटिङ वेहच मतोग़, अव सबे करलताङे आंदुङ इनजोर, वेग़ु देवुळ लोहतोग़ पिसिह केवाल राजाले मनदनोग़!”✡ इन्जि, अग्डोर वेल्‍लाटोरे येसुन नमतोर.✡

11

येसुना गोतयाल लाजरि हास्तोग़

1 मरियाल इनदनदु ओसो ताना अकालि मार्ताल,✡ इव बेतनि इनदनद नाटे मंदुङ;✡ अविस्कनाये तमोग़ लाजर पेदिरतोग़ दुक अर्स मतोग़. 2 (येसुसामिनाङ काल्किनु अतर्नेयदे ऊसता, तनाङ केल्कने ओनाङ काल्किन उम्चता, अद इदे मरियालि.)* 3 “सामि, नीवा गोतयाल लाजर पकाय दुक अरतोग़” इन्जि, ओनाङ अकास्कु येसुह्‌क कबुर लोहताङ.

4 इद कबुर केंजिसि येसु इतोग़, “इद दुकि ओना जीवा तिनदलाह वावो, मति देवुळता डीसा तोहतलाह, अहे इवटे देवुळता मग़िह्‌कु मान दोर्कना इन्जि, अद दुक पुटटा,”✡ इतोग़.

5 मार्तालि, मरियालि ओसो लाजर, वेरिन येसु जीवा कींदोग़. 6 तेला मति लाजरना दुकता कबुर केंजिसाय, येसु बेद नाटे मतोग़, अगाने ओसो रेंड दियाङ आनाह मतोग़. 7 ताना पया ओग़ु तनाङ कग़यवालोरिन इतोग़, “दट, माटु ओसो यहुदा पटटे दाकल,” इतोग़. 8 “गूरु, अग्डोर यहुदिराङ पेदल्कु इसलिय नीक बंडाङ उकिस हव्कलाह ऊळिंदुर,✡ ओसो निमा अगा बाराह्‌क दायना कीय्ह्‌निन?” इन्जि ओर येसुन इतोर. 9 पया (देवुळ तासतद कगो एववालेवा, ओर नाकु बातय कीया पग़वोर आयनुर, इदिन वेहतलाह) येसु ओरिन इतोग़, “केंजाटु, पोळ्‍दमेटाङ पूरा बारा गंटाङ मन्ह्‌ताङ. बोग़ाय पोळ्‍द मनेक ताकतेके, ओग़ कोदुर एवोग़ आस्तोग़, बाराह्‌क इतेके इद दुनियाता वेह्‌चि ओनगा मन्ह्‌ता. 10 मति बोग़ु ईकळते ताकिह्‌तोग़, ओग़ु कोदुर ईयनोग़, बाराह्‌क इतेके ओनगा वेह्‌च मनो आस्ता इनजोरे.”✡ 11 इचोन वळ्ह्‌किसि, येसु ओरिन इतोग़, “मावा गोतयाल लाजर उंजिस मन्ह्‌तोग़;✡ ओन नना तेहता दाय्ह्‌नन,” इतोग़. 12 “सामि, ओन्क निद्र वातेके, (निमा अनवेकाय) ओग़ तनाय तेदनोग़,” इन्जि ओर येसुन इतोर. 13 लाजरना हामुरताय लोप्पा येसु वळ्ह्‌किस मतोग़; मति निद्रते दोर्कनद आरमता लोप्पा ओग़ वळ्ह्‌किह्‌तोग़ बहे इनजोर, ओर कग़यवालोर येसुन अह इतोर. 14 अदिह्‌क येसु ओरिन पङ्ने वेहतोग़, “लाजर डोलतोग़. 15 ओसो मीवा विस्वस बोल्गग़ा इन्जि, ओग़ डोलतस्के नना ओनगा इलेन आसि, इदे नाक बेसु. मति बार आयो, दट, माट ओनक्‍के दाकल,” इनजोर इतोग़. 16 कग़यवालोरग्डाहि ओर्वोग़ तोमाल इनवाल मतोग़, ओन दिदुमि (इतेके “एमोह पेकाल”) वने इंदुर. ओग़ु कग़यवालोरिन इतोग़, “दट, माट वने गूरुना ऐंगे दाकल, वेग़ हातेके, माट वने वेनाय संगे हायकल, (पिसतेके वेनाय संगे पिसकल,)” इतोग़.

येसु हातोरिन तेग़्किह केवानन इन्ह्‌तोग़

17 येसु तनाङ कग़यवालोरा संगे बेतनि नाटे एवतस्के, लाजरिन गुमयातगा तासिसि नालुङ दियाङ आताङ इनजोर, ओरिह्‌क तेळियता. 18-19 इद नाग़ येरुसलेम सहरताहि जोक-जोक कोसमेंड जेक मताह्‌कु, वेल्‍लाटोरे यहुदिर येरुसलेमताहि लाजरनाङ अकास्किन अळनेके, मानेह कीयलाह वास मतोर.

20 येसु वास्तोग़ इन्जि मार्तालि कबुर केंजताह्‌कु, ओनगा अन्जि कलियता, मति तनेलाळ मरियालि लोने उदिस मता. 21 मार्तालि येसुन कलियतस्के, ओन इता, “सामि, निमा इगा मन्ज मतेके, नावा तमोग़ डोलोग़ आवेग़.✡ 22 तेला मति इंजेकाय निमा देवुळतुन बेद ताल्ह्‌ककिन, अद नीक ईयग़ा इनजोर नाक एर्काये,”✡ इन्जि इता. 23 अस्के पया येसु तान इतोग़, “नीवा तमोग़ जीवा अरयनोग़, मार्ता,” इतोग़. 24 “इंगो गूरु, आक्रिते हातोर जीवा अरयना वेलाते, वेग़ वने जीवा अरयनोग़✡ इन्जि, नाक एर्काय मन्ह्‌ता,” इनजोर अद इता. 25 येसु तान इतोग़, “हातोरिन तेग़्किह केवानन, ओसो ओरिह्‌क जीवा एवानन, ननान आंदन. बोर नाक नमिह्‌तोर, ओरु हास मतेकाय, ओसो जीवा अरयनुर.✡ 26 बोर नाक नमसोर मन्ह्‌तोर, ओरिह्‌क अमेसाता पिसमुळ दोर्कग़ा,✡ ओराङ जीवाङ देवुळताहि बेस्केन एग़ोङ आयनुङ✡ इन्जि, इद पोल्‍लोतुन निमा सेतेम पोयतह्‌निना, मार्ता?” इन्जि तान इतोग़. 27 “इंगो सामि, इद बूमते देवुळ किरिया कीस वेहतपु, तना मग़ वावाल मतोग़,✡ ओग़ किर्स्तु इतेके निमान आंदिन✡ इनजोर, नना नमतन,” इन्जि मार्तालि इता.

28 इचोन वळ्ह्‌किस अद पेसिस अता, अन्जि मरियान कुस्क्ने केयिसि, “गूरु वातोग़ रि, ओग़ नीक केयिह्‌तोग़,” इन्जि वेहता. 29 इद पोल्‍लो केंजताहे, मरियाल पोर्क तेदिसि दरिमरिते ओनगा अता. 30 (येसु इंका नाटे ओळियवाय मतोग़, मति मार्तालि बेद जागातगा ओन कलियिसि, अदे जागाते ओग़ मतोग़.) 31 बोर यहुदिर एलाग़ रेंडिन मानेह कीयलाह वासि, ओर मरियाना संगे लोप्पाडेकेन मतोर. अद चट्‌ने तेदिस दायनदिन ऊळिसि, अद गुमयातके अळयलाह दास्ता बहे इन्जि, ओर वने तानाय पयाह पेसतोर.

32 येसु रोमिस मतोग़ अद जागाते मरियाल एवतस्के, ओन ऊळिसि ओनाङ काल्क अरता, अर्सि इता, “सामि, निमा इगा मन्ज मतेके, नावा तमोग़ हायोग़ आवेग़.”✡ 33 मरियाल ओसो ताना संगे वातोर यहुदिर, सबेटोरा अळयनदिन-केयनदिन ऊळिसि, लाजरना हामुरतुह्‌कु येसु तना जीवाते पका नारज आसि, ओना जीवा चुहेम आयो.†✡ 34 पया ओग़ ताल्ह्‌कतोग़, “ओना सेत्तातुन मीट बेगा तासतिर?” अस्के ओर इतोर, “वास ऊळा, गूरु.” 35 अस्के येसु अळतोग़.✡ 36 तेन ऊळिस, यहुदिर तमतमाय इतोर, “अलाले, वेग़ लाजरिन अचोन जीवा कींदोग़ बपोम!” 37 अग्डोर उय्तुर इसि इंदुर, “वेग़ पुटगुडिन वने तोवनाह कीतोग़. इतेके लाजरिन हायना-हामुरताहि बह पिसिह कीया पग़वोग़ा?”✡

येसु लाजरिन जीवा अर्हतह्‌तोग़

38 पया येसु ओसो उंद मल्का लाजरना हामुरतेनाह्‌कु, तना जीवाते पकाय नारजते मन्जि,✡ गुमयातगा एवतोग़. लाजरिन पांजातगा तासिसि, अग़दगा बेरा आद बंडा तिळ्ह्‌प कीसि तासिस मतोर. 39 “तिळ्ह्‌प कीतद आदतुन तेंडाटु,” इनजोर येसु अग्डोरिन वेहतोग़. “आयो गूरु, ओन तासिसि, नेटुह्‌क नालुङ दियाङ बार आस्ताङ. अदिह्‌क ओना सेत्ता पकाय एग़्स्किस मनदग़ा!” इनजोरे हातोना अकालि मार्ताल इता. 40 अस्के येसु तान इतोग़, “निमा नमतेके देवुळता डीसातुन ऊळकिन,✡ इद्रम नीक वेहन्दन बहे, केंजविन निमा?” इन्जि इतोग़.

41 अदिह्‌क पया ओर अद आदतुन तेंडटोर. अस्के येसु पोग़ोन ऊळसोर इतोग़, “ए बाबा, निमा नावा ताल्ह्‌कनदिन केंजतिन इनजोर, नना नीक जोहर कीय्ह्‌नन. 42 निमा नावाङ अमेसाये केंजिह्‌निन इनजोर, नाक एर्काय मन्ह्‌ता.✡ तेला मति निमा नाक लोहतिन इनजोर,✡ सर्ने निच मनवालोर लोकुर पुनदना इन्जि नमनेनाह्‌कु, नना इद्रम वळ्ह्‌कतन,” इतोग़.

43 इद्रम वळ्ह्‌किस येसु बेरा आल्काते आळो कीतोग़, “ए लाजर, पलते पेसिस वाय!” 44 अस्के ओग़ पांजालोप्पा मतोग़ु हातोग़ मन्कल, पलत पेसिस वातोग़. तेला मति ओनाङ कय्क-काल्कु हामुर-गेंदेने ऊर्सताङ मताङ, ओना मोकमतुन इंका सर्ने दुपटटे ऊर्हच मतोर. “वेन लेहचीम्ह्‌ट, अनेग़!” इनजोर, येसु ओरिन वेहतोग़. अस्के ओर अहे कीतोर.

पेर्मालोर येसुन हव्कलाह कोहतह्‌तोर

45 मरियान कलियलाह वातोर यहुदिर, येसु बह बह कीतोग़, अदिन ओर कतम ऊळतोर. ऊळिसि अग्डोर वेल्‍लाटोरे ओन नमतोर.✡ 46 मति अग्डोर उय्तुर बार कीतोर, परुसिरक्‍के अन्जि, येसु बह बह कीतोग़, अदिन कतम ओर वेहतोर. 47 अदिनेनाह्‌क पेर्मालोर ओसो परुसिर वेरु, यहुदिराङ सेह्‌नालोरिन केयिसि, मीटिङ उदिह कीतोर.✡ अस्के पया इतोर, “ओग़ इतेके वेल्‍लाङे बामिह कीयनाङ सीनाङ तोहतह्‌तोग़. माट बह केमेन मनदनाया? 48 माट ओन अहे विळ्सतेके, कतमतोर ओन नमिसि ओन राजाल कीयनुर. अस्के रोम सर्करताङ सीपय्कु वासि, मावा मंदिरतुनु, मावा देसेमतुनु बूळे कीयनुर” इन्जि, इद्रमताङ पोल्‍लोङ पट आसि वळ्ह्‌कतोर.

49 ओरग्डाहि वग़ोग़ कयपाल इनवाल, अद वर्सा मोदुल पेर्माल मतोग़,✡ ओग़ पया ओरिन इतोग़, “मीक बातय तेळियवालेवा वळ्ह्‌किह्‌निर! 50 पूरा देसेम बूळेम आयना वाटो, वग़ोग़ मन्कल लोकुरेनाह्‌क हायना, इद मीवाये पाय्दाता मन्ह्‌ता,✡ इचोन तेला मीक तेळियो!” इतोग़. 51 इद गोटि ओग़ तनाय बुदते वळ्ह्‌कोग़, मति अद वर्सा ओग़ मोदुल पेर्माल मताह्‌कु, यहुदिरा देसेमतेनाह्‌क येसुना हामुर आयना मन्ह्‌ता इन्जि, देवुळि ओना मेटे कबुर वेहच मता. अदिह्‌क ओग़ अह वळ्ह्‌कतोग़. 52 सिरप अदे देसेमतेनाह्‌क आयो मति, सबे देसेह्‌कने मनवालोर देवुळताङ मग़्क-मयास्किन, उंदिय कुटुमते ओंडे कीयना इन्जि,✡ येसु हायवाल मतोग़.✡ 53 अदिह्‌क ओर अद दियाताहि येसुन हव्कलाह कोहन्दुर.✡

54 अदिनेनाह्‌क येसु अस्केडाहि, येरुसलेमते मनवालोर यहुदि लोकुरगा, सबेटोरिह्‌क दिसनाह वेलियोग़ आंदोग़. मति पेळ्ह्‌कल बूम एरेटा एप्रायिम इनदनद नाटे, तनाङ कग़यवालोरा संगे पेसिस वातोग़, वातापया ओर अगाने मंदुर.

55 अस्के यहुदिरा आवना पंडुम एरे एव्स मता.✡ पंडुमता मुनेन सोक आयनद रिवजतुन माळना इनजोरे,✡ तमतमा नाटेनाहि वेल्‍लाय मुलु येरुसलेमतके अतोर. 56 ओर अगा येसुन पर्ह्‌कसोरे, मंदिरतगा निच मन्जि, तमतमाय वळ्ह्‌कलाह आतोर, “मीट बह इह्‌निर रा? ओग़ पंडुमतगा वायनोग़ा, वावोग़ा?” इह वळ्ह्‌किंदुर. 57 मति पेर्मालोर ओसो परुसिर ओन पोयतना इनजोर, “ओग़ बेगा मन्ह्‌तोग़ इन्जि, बोन्काय एर्का आतेके, माक कबुर ईम्ह्‌ट, ऊळाट!” इनजोर वेर अगा वातोर कतमतोरिह्‌क उकुम ईसि.

12

मरियाल येसुनु मान ईस्ता

(मत्याल 26:6-13; मार्कल 14:3-9)

1 पया आवना पंडुमता आरुङ दियाङ मुनेने, येसु तनाङ कग़यवालोरा संगे बेतनि नाटे वासि, अगान मतोर. लाजर पेदिरतोन ओग़ हामुरताहि तेग़्किह कीस मतोग़, ओनगाने ओर मतोर. 2 अगा कग़यवालोरेनाह्‌कु ओर जावा एहच मतोर, अस्के मार्ताल वांटिसींदु✡. ओसो लाजर येसुनाये बतते उदिस मतोग़. 3 अस्के मरियाल तनगा तीसामेंड लेह्‌का मतदु अतर्नेय तचि, येसुनाङ काल्कनगा वळता. (इद अतर्नेयु जटामासि इनदनद पोर्ह्‌काताहि पंडटदु, अद वेल्‍ला दाराता आंदु.) वळसि, तनाङ केल्कने ओनाङ काल्किन उम्चता, अस्के अद नेय लोनमेंड गमरेम पोस मता.

4-5 ओर कग़यवालोरग्डाहि यहुदा इस्केर्योत इनवाल मतोग़ (ओग़े ओन कोंटेतोरा कयदे पोस एवाल मतोग़), ओग़ इतोग़, “इद अतर्नेयदुन वमतेके, वग़ोना वर्सामेटा पिसवग़ आवाल कोनि! तान वमिस, अव कोताङ गरिबतोरिह्‌क बाराह्‌कु एविर?” इतोग़. 6 (ओन्क गरिब लोकुरा पर्वा मन्ह्‌ता इन्जि, अह वळ्ह्‌कतोग़ इनदनद इले; मति ओग़ कले आंदोग़. ओनगा कोताना बट्वा मंदु,✡ अद बट्वाते येसुना सेवातुह्‌क वाटटद दान-दर्ममतुन ओग़ कलिंदोग़, अदिह्‌क इह वळ्ह्‌कतोग़.) 7 पया येसु इतोग़, “मनि यहुदा, निमा तान वळ्ह्‌कमा. नावा हायनद कगो एवता इन्जि, नावा सेत्तातुन अतर्नेय ओकतपे, अद अह कीता. 8 केंजाट, गरिब लोकुर अमेसा मियगा मन्ह्‌तोर,✡(ओरिह्‌कु बेस्के तेला मीट दर्मम ईया पग़यकिर). मति नना अमेसा मियगा मनोन आयकन,” इन्जि इतोग़.

9 येसु अगा मन्ह्‌तोग़ इन्जि, वेल्‍लाटोर यहुदि लोकुरिह्‌क एर्का आता, एर्का आताह्‌कु ओर अगा वातोर. सिरप येसु अगा मन्ह्‌तोग़ इन्जि वावोर, मति हामुरताहि जीवा अरतोग़ लाजरिन वने, ओर ऊळलाह वातोर. 10-11 मति पेर्मालोर पट आसि, लाजरिन वने हव्कलाह ऊळिंदुर. बाराह्‌क इतेके येसुना लोप्पा ओनाय साक्सितेनाह्‌क, वेल्‍लाटोर यहुदिर ओरिन विळ्सिसि येसुन नमिंदुर.✡

येरुसलेमते येसु डीसाते ओळियिह्‌तोग़

(मत्याल 21:4-9; मार्कल 11:7-10; लूकाल 19:35-38)

12-13 इमा दिया पया येरुसलेम सहरते पंडुमतुह्‌कु वाता मुलु, येसु येरुसलेमते वास्तोग़ इनजोर केंजताह्‌कु, गजर मराताङ कोमाङ पोसि, ओन्क कदर ईयलाह सहरताह पलत पेसतोर.* अह कीस केयसोर इतोर,

“जोहर†!

देवुळबाबाना अदिकर पोस वावाल,इस्रयेलतोग़ राजाह्‌कु जोहर आयि!”✡

14 येसुह्‌क उंद गाळ्‍द दोर्कतस्के, ओग़ ताना पोग़ोन उदतोग़, उदिसि सहरतके वायलाह आतोग़. 15 इद्रमि सास्त्रमते मुने रासिस मतद पोल्‍लो इंजेके करल आता, अद इह मन्ह्‌ता:

“ए येरुसलेमता लोकुरिर, मीट रेयमाटु!

ऊळाट, मीवा राजाल गाळ्‍द पियोता पोग़ोन उदिस गूनमते वास्तोग़.”✡

16 इव गोटिङ येसुनाङ कग़यवालोरिह्‌क अद तूकने तेळियोङ आसि. मति इव गोटिङ येसुना लोप्पा सास्त्रमते मुने रासतव मताङ, ओसो अहे लोकुर ओन कीतोर, ओग़ पया डीसाते जीवा अरतस्के,✡ कग़यवालोरिह्‌क तेना सीता वाता.

17 येसु लाजरिन गुमयाताहि केयिसि जीवा अर्हतह्‌पा बोर लोकुर ऊळतोर, ओरु अह आतदिना लोप्पा साक्सि ईंदुर. 18 येसु इद सीना तोहतोग़ इन्जि, तेना साक्सि केंजताह्‌कु, लोकुर ओन कलियलाह वातोर. 19 अदिनेनाह्‌क परुसिर तमतमाय इतोर, “ऊळाटु, मावा ताको रो, माट आरेम आतल गोतो. कतमतोर ओनाय पयाह दायलाह आतोर!” इतोर.

येसु तना हायना-हामुरतुन वेहतह्‌तोग़

20 पंडुमते मोळ्कलाह वातोर लोकुरग्डाह उय्तुर युनानि जाततोर वने मतोर. 21 ओरु गालिल पटटा बेत्‍सेदा नाटेनोग़ पिलिप, वेनगा वासि इतोर, “दादा, येसुन माट कलियलाह वातोम,” इतोर. 22 इद पोल्‍लो पिलिप वासि, पत्रुना तमोग़ आंद्रेयान वेहतोग़. पया इर्वुर कलियिस वासि, येसुन वेहतोर. 23 अस्के येसु तनाङ कग़यवालोरिन इतोग़, “इंजेके मान्वना नडुम पुटटोना डीसा तोहतनद कगो एवता.✡ 24 इह केंजाट, नना सेतेम वेहतह्‌नन, (नावा जीवा) गोह्‌कना विजालेह्‌काडा. विजा नेदगा अरयह्‌ता, मिंजिह्‌ता, अस्के अद मोन्ह्‌टिसि वेल्‍ला पंटा ईस्ता.✡ मति विजा नेदगा अरवेके, अद वग़ये मन्ह्‌ता, पंटा वावो. 25 अद्रमलेह्‌काने बोर इद दुनियाते तमा जीवातुन पिसिह कीयलाह ऊळिह्‌तोर, ओर अमेसाता जीवातुन पोहतह्‌तोर. मति बोर बारा इद दुनियाते तमा जीवातुन पर्वा केवोर, ओरा जीवा अमेसातुह्‌क पिसग़ा.✡ 26 बोर नावा सेवा कीयलाह ऊळिह्‌तोर, ओर नावाङ कग़यिर. बेगा नना मनदकन, अगा नावा सेवा केवालोर वने मनदनुर.✡ बोर नावा सेवा कीयनुर, ओरिन नावा बाबाल कदर ईयनोग़.✡ 27 इंजेके नावा जीवा चुहेम आयो.✡ नना बाताल इनदकन? ‘नावा तिपल आयनद कगो वामाकि, तेनग्डाह नाक पिसिह कीम, बाबा,’ इद्रम इनदकना? आयो, इद्रम इनोन, मति इद कगोतेनाह्‌के, नना इद बूमतगा वातन. 28 बाबा, नीवा डीसातुन निमा तोहा!” इन्जि येसु इतोग़. अह इतस्के, पोग़ोटा बूमताहि आल्का केंज वाता, “नना नावा डीसातुन तोहतन, ओसोवने तोहतकन.” 29 आल्कातुन केंजिसि, अगा निच मतोर लोकुर उय्तुर इतोर, “बूम गुळ्न्जता, रा!” उय्तुर बारा इतोर, “आयो, देवतुले ओना संगे वळ्ह्‌कता.”

30 अस्के येसु ओरिन इतोग़, “इद आल्का नयेनाह्‌क आयो, मति मियेनाह्‌क आता. 31 दुनियातुन नेयम कीयनद वेला इदे मन्ह्‌ता. इदे वेला दुनियातुन राजेम कीयनदु (देयह्‌कना मुक्याल)✡ आरेम आयग़ा.✡ 32 नाक नेदाहि गुटातगा पोग़ोन तेहतस्के,✡ नना नयके सबेटोरिन ओंडे कीकन,” इन्जि येसु इतोग़. 33 तना बेद हामुरते हायना मतोग़, अदिन वेहतलाह ओग़ अह वळ्ह्‌कतोग़.✡

34 अदिह्‌क पया लोकुर ओन ताल्ह्‌कतोर, “देवुळ लोहवाल पिसिह केवाल अमेसा मनदनोग़, इद्रम इनजोर अडोना सास्त्रमताह माट केंजतोम.✡ इतेके निमा माक माने-मन्कना नडुम पुटटोनु, गुटातगा पोग़ोन तेहतना इन्जि, बह इह्‌निन? वेग़ ‘माने-मन्कना नडुम पुटटोग़’ बेद्रमतोग़ आंदोग़?” इन्जि इतोर. 35 अस्के येसु ओरिन इतोग़, “ओसो गय्के नावा वेह्‌च मियगा मनदग़ा. ईकळ आयनामुनेने, वेह्‌च मनेकेने वेह्‌चते ताकाटु.✡ बाराह्‌क इतेके बोग़ ईकळते ताकिह्‌तोग़, ओग़ बेगा दास्तोग़, अद ओन्क तेळियो.✡ 36 मीट नावा वेह्‌चते ताकवालोरिर आयना इन्जि, मियगा नावा वेह्‌च मनेकेने, अद वेह्‌चतुन नमतपु, (नावाङ पोल्‍लोङ केंजिसि, अहलेह्‌का ताकाटु.)”✡ येसु इचोक गोटिङ वळ्ह्‌किसि, ओरग्डाह पेसिस अतोग़, अन्जि ओरिह्‌क पता अरवाहि कुस्क्ने मकिस मतोग़.

लोकुर येसुन नमोर आस्तोर

37 ओरा मुनेह इचोटाङ बामिह कीयनाङ सीनाङ येसु तोहतोग़; तेला मति ओग़ देवुळ लोहतोग़ पिसिह केवाल आंदोग़ इन्जि ओर नमोर. 38 ओर नमवाह्‌कु, यसयाल इनवाल मुने रासतदु देवुळता कबुर करल आता. अद रासतद कबुर इह मन्ह्‌ता:

ए सामि, माट वेहतद कबुरतुन बोग़ाय विस्वस कीतोग़ा?

ओसो बोग़ाय देवुळबाबाना लावतुन ऊळतोग़ा?✡

39 ओर बाराह्‌कु नम पग़वोर, अदिन वने यसयाल रासिस तासतोग़, अद इह मन्ह्‌ता:

40 ओर तमाङ कोंडाने ऊळनायो,

ओरिह्‌क तमा बुदते नावा पोल्‍लो तेळियनायो

ओर नयके सव्रेम आयलाह मल्स वायनायो इन्जि,

नना ओराङ कोंडान तोववाह कीतन, ओरा बुदतुन गळ्स कीतन.✡ इन्जि देवुळ इन्ह्‌ता.✡

41 (देवुळता दळ्मि ओना पोग़ोन अरताह्‌कु,) यसयाह्‌कु येसुना डीसा दिसता, अदिह्‌क ओग़ु येसुना लोप्पा इद्रम आयना मन्ह्‌ता इन्जि, मुने वळ्ह्‌किस मतोग़.✡

42 इद्रम मन्ज तेला, पेदा मन्कलोर वने वेल्‍लाटोरे, येसुन (तमा जीवाते) नमतोर.✡ मति माकु मोळ्कनगा कलियलाह एवोर आयनुर इन्जि, परुसिरिन रेयिसि, देवुळ लोहतोग़ पिसिह केवाल येसुये आंदोग़ इनजोर, कबुल केवोर.✡ 43 बाराह्‌क इतेके, देवुळतेनाह दोर्कनद कदरतुह्‌काय एक्‍वा, ओरिह्‌कु मन्कलोरेनाह दोर्कनद कदर बेस आता.✡

44 अस्के येसु बेरा आल्काते केयिस इतोग़, “बोर नाक नमिह्‌तोर, ओर नाक वग़ोने नमोर मति, करलते नाक लोहतोग़ बाबान वने नमतप आस्तोर.✡ 45 अहे बोर नाक ऊळिह्‌तोर, ओरु नाक लोहतोग़ बाबान ऊळतप मन्ह्‌तोर.✡ 46 नाक नमसोर मनवाल बोग़े आयि, ईकळते मनदनदायो इन्जि, नना वेह्‌चता लेह्‌का दुनियाते वातन.✡

47 “बोर नावाङ गोटिङ केंजिस अहलेह्‌का तिरियोर, ओरा नेयम नना केवोन. नना इतेके दुनियातोरा नेयम कीयलाह वावोन, मति दुनियातोरिन पिसिह कीयलाह इद बूमते वातन.✡ 48 बोर नाक कोंटे कीसि, नावाङ पोल्‍लोङ केंजोर, ओरा नेयम कीयनद उंद मन्ह्‌ता: बेद पोल्‍लो नना वेहतन, अद पोल्‍लोते ओर तिरियतोरो, तिरियोरो, अद इसबते ओरा नेयम आयग़ा.✡ 49 नना इद्रम बाराह्‌क वेहतह्‌नन इतेके, नना नावाय विचरताङ पोल्‍लोङ वळ्ह्‌कोन; मति नना बाताल इनदना मन्ह्‌ता, ओसो बाताल वळ्ह्‌कना मन्ह्‌ता, अदिन नाक लोहतोग़ बाबाल, ओग़े नाक उकुम ईस वेहतोग़.✡ 50 ओना उकुम अमेसाता पिसमुळतके ओसीस्ता, इद नाक एर्काय मन्ह्‌ता. अदिनेनाह्‌क बाबाल नाक बह वळ्ह्‌कलाह वेहतोग़, अद्रमे नना वळ्ह्‌किह्‌नन,” इनजोर येसु इतोग़.

13

येसु कग़यवालोराङ काल्किन नोग़यह्‌तोग़

1 आवना पंडुम इंजेके एरे एव्स मता. मुल्पेडा जावा उनडलाह, येसुनाङ कग़यवालोर ओना संगे ऐंगे उदिस मतोर. नना इद दुनियातुन विळ्सिसि, पोग़ोटोग़ बाबानेके दायनद कगो एवता इनजोर, येसु पुतोग़.✡ इद दुनियाते मतोर तना लोकुरिन ओग़ जीवा कींदोग़, अहे हानाह्‌जोम ओग़ ओरिन जीवा कीसोर मतोग़. 2 अस्के सिमोन इस्केर्योतना मग़ि यहुदाल, वेना जीवातगा देयह्‌कना मुक्याल येसुन कोंटेतोरिह्‌क पोस ईयना, इद्रमता आय्डा पुटिह कीस मता.✡ 3 येसु इतेके, नावा बाबाल नाकु पूरा अदिकर ईतोग़;✡ नना देवुळतग्डाहि वातन, ओसो अगाने मल्स दाय्ह्‌नन इनजोर पुतोग़.✡ 4 इदिन पुन्जि, ओग़ु तिनदह्‌पा तेदतोग़, अह कीसि पोग़ोटा जगातुन तेंडिसि, साकुर केवाना लेह्‌का उंद दुपटटुन नंडटगा दोहतोग़. 5 तेदिसि ओग़ु गमेलातगा एग़ पोसि, कग़यवालोराङ काल्क नोग़या बोटटोग़, नोग़्सि नंडटुह्‌क दोहतदु दुपटटे काल्किन उम्चिंदोग़. 6 अह कीसोर येसु सिमोन पत्रुनगा एवतोग़. अस्के पत्रु येसुन इतोग़, “अलो सामि, निमा नावाङ काल्किन बाराह्‌कु नोग़यह्‌निन?” इतोग़. 7 “नना बाताल कीय्ह्‌नन, अदिन निमा इंजेक पुनविन सिमोन, मति पया पुनदकिन,” इन्जि येसु ओन इतोग़. 8 “आयो, आयो, निमा नावाङ काल्किन मुर्तिये बेस्केन नोग़मा!” इन्जि पत्रु इतोग़. अस्के येसु इतोग़, “नना नीवाङ काल्किन नोग़वेके, नीक नयगा जागा दोर्को आयग़, रा!” इतोग़. 9 “अह इतेके नावाङ वेट काल्किन नोग़मा, मति नावाङ कय्किनु, तलातुनु वने नोग़्म,” इनजोर पत्रु ओन इतोग़. 10 “आयो, बोग़ एग़ मीस पूरा एडटोग़, ओन्क काल्किन विळ्सिस, दुस्रा बेदिन नोग़यलाह गर्ज इले. अद्रमे मीट जीवाते एडटिर,✡ तेला मति कतमतोरिर एडविर,” इन्जि येसु इतोग़. 11 (तन्क पोस एवान मन्कन येसु पुन्जिये मतोग़. अदिनेनाह्‌क कोनि कतमतोरिर एडविर इनजोर इतोग़.)

12 पया येसु ओर कतमतोराङ काल्क नोग़यनद मारतस्के, जगा केग़्सि, ओसो तिनदलाह उदतस्के, ओरिन इतोग़, “नना मीक बाताल कीतन, इद मीक तेळियिह्‌ताया? 13-16 इह केंजाट, नना सेतेम वेहतह्‌नन, ओर्युल मन्कल तना माल्काह्‌क बेरोग़ आयोग़.✡ अद्रमे बळयि वने, तन्क लोहवाह्‌क वीळिस बेरोग़ आयोग़. मीट नाकु ‘गूरु, सामि’ इनजोर केयिह्‌निर, इतेक मीट बराबर इह्‌निर, बह इतेके नना अद्रमतोनने.✡ अदिनेनाह्‌कु नना गूरुनन ओसो सामिनन आस तेला, मीवाङ काल्किन नोग़तन इतेके, मीट वने इद्रमे काल्किन नोग़तपु, (ओर्वोग़-ओर्विना सेवा कीसोर मन्ह्‌टु). बहलेह्‌का नना कीतन, अहलेह्‌का मीट वने ओर्वोग़-ओर्विना सेवा कीयना इनजोरे, मीक उंद अग़ कीस तोहतन.✡ 17 इव गोटिङ मीक तेळियिह्‌ताङ निटमे, इविन सीता कीसि ताकतेके, मीट देय्वातोरिर.✡

येसुन कोंटेतोरा कयदे पोस एवाल बोग़ु?

18 “नना मीट कतमतोरा लोप्पा वळ्ह्‌कोन. मति नना बोरिन आचतन, ओर बेद्रमतोर इन्जि नना पुतन. तेला मति नावा ऐंगे तिनवाल, नाके लाता वाटटोग़✡ इद्रम सास्त्रमते रासतद मन्ह्‌ता, अद करल आयनाय गावले.✡ 19 इव गोटिङ बेस्के आयनुङ अस्के, नना बोनन आंदन इनजोर नना वेहतनद पोल्‍लोतुन,* मीट नमना इन्जि,✡ इव आयनामुनेने मीक नेंड नना वेहतह्‌नन.✡ 20 इह केंजाट, नना सेतेम वेहतह्‌नन, बोर मीक एरे कीस्तोर, ओर नाक वने एरे कीतप मन्ह्‌तोर; ओसो बोर नाक एरे कीस्तोर, ओरु नाक लोहतोग़ बाबान वने, एरे कीतप मन्ह्‌तोर,” इनजोर येसु इतोग़.✡

21 इचोन वळ्ह्‌कतस्के, येसुना जीवा चुहेम आयो आंदु.✡ अदिह्‌क ओग़ इतोग़, “इह केंजाट, नना सेतेम वेहतह्‌नन, मियग्डोग़ वग़ोग़ कोंटेतोरा कयदे नाक पोसीयनोग़,” इन्जि इतोग़.✡ 22 ओग़ बोना लोप्पा वळ्ह्‌किह्‌तोग़ इनजोर, ओर कग़यवालोर एक्बेक आसि, ओर्विन-ओर्वोग़ ऊळिंदुर. 23 तिननेके ओर्वोग़ कग़यवाल येसुनगा रोयिसि उदिस मतोग़ (ओग़े येसु पका जीवा कीतोग़ कग़यवाल† इनवाल आंदोग़✡). 24 येसुन पोस एवाल बोग़ आंदोग़ इनजोर पुनदलाह, ओन सिमोन पत्रु कोंडा चिम्चिह कीसि, “सामिन ताल्ह्‌का, रा!” इनजोर वेहतोग़. 25 अस्के येसुनगा रोयिसि उदतोग़ कग़यवाल, “ए सामि, ओग़ बोग़ आंदोग़?” इन्जि ओन ताल्ह्‌कतोग़.✡ 26 “बोन्क नना आरतुन किळ्हचि पुलातगा अह्‌चिस तीहतकन, ओग़े ओग़ आंदोग़,” इन्जि येसु इतोग़. अह इन्जि ओग़ आरतुन पोस, पुलातगा अह्‌चतोग़, अह कीसि सिमोन इनवाना मग़ि यहुदा इस्केर्योतिह्‌कु तीहतोग़.✡ 27 यहुदाल आरतुन तितस्के, देयह्‌कना मुक्याल ओन आव्रे कीता.✡ अस्के येसु ओन इतोग़, “नीवा बाताल कीयना विचर मन्ह्‌ता, अद चट्पिट मारि,” इतोग़. 28 ओन अद्रम कीम इनजोर येसु बाराह्‌क वेहतोग़, अद पोल्‍लो कग़यवालोरग्डाहि बोन्के तेळियो. 29 यहुदानगा कोताना बट्वा मंदु,✡ अदिह्‌क पंडुमतेनाह्‌कु गावल आयनद सामन असलाहि, लोहचोर मनदनोग़ बहे, आयवेके गरिब लोकुरिह्‌क दर्मम ईयलाह लोहचोर मनदनोग़ इन्जि, उय्तुर विचर कींदुर. 30 आर तितस्के, यहुदाल चट्‌ने पलत पेसतोग़. अस्के मुर्गंगा ईकळ आस मता.

येसु पूना उकुम ईस्तोग़

31 यहुदाल पलत पेसतस्के, येसु इतोग़, “इंजेके माने-मन्कना नडुम पुटटोना डीसा दिसनद कगो एवता, ओसो नाक बेव-बेव आयनुङ, अवटे देवुळता डीसा दिसग़ा.✡ 32 अवटे देवुळता डीसा दिसग़ा इतेके, नावा बेचोटा डीसा मन्ह्‌ता इन्जि, देवुळ वने कुदि तोहतग़ा, अद इंजेकेने तोहतग़ा.

33 “ए पेकोरिर, नना ओसो गेळ्के मीवा ऐंगे मह्‌नन. पया मीट नाक पर्ह्‌ककिर, मति बहलेह्‌का नना यहुदिराङ पेदल्किह्‌क वेहतन, अहलेह्‌का नना मीक वने इंजेके वेहतह्‌नन: नना बेगा दाय्ह्‌नन, अगा मीट वाया पग़विर आयकिर.✡

34 “अदिह्‌क नना मीक उंदि पूना उकुम ईय्ह्‌नन: मीटु ओर्विह्‌क-ओर्वोग़ जीवा कीम्ह्‌टु.✡ बेद्रम नना मीक जीवा कीतन, अहे मीट वने ओर्विह्‌क-ओर्वोग़ जीवा कीम्ह्‌टु.✡ 35 मीट ओर्विह्‌क-ओर्वोग़ जीवा कीतिर इतेके, मीट नावाङे कग़यवालोरिर इनजोरे सबेटोर पुनदनुर,”✡ इन्जि येसु इतोग़.

36 सिमोन पत्रु पया येसुन इतोग़, “सामि, निमा बेके पेसिस दाय्ह्‌निन?” इन्जि ताल्ह्‌कतोग़. “नना बेगा दाय्ह्‌नन, अगा निमा इंजेके वाया पग़विन. मति पया पेग़्के वायकिन,” इनजोर येसु ओन इतोग़.✡ 37 “सामि, इंजेकेने नना नीवा पयाह बाराह्‌क वाया पग़वोन? नना डोलतेक तेला नीक विळ्सोन!” इनजोर पत्रु इतोग़.✡ 38 अस्के येसु ओन इतोग़, “बातालि, निमा डोलतेक तेला नाक विळ्सविना? नीक सेतेम वेहतह्‌नन सिमोन, बेस केंजा, तलाकोग़ कूसनामुने, निमा येसुन पुनोन इनजोर, मूंड मल्काङ इनदकिन, इद निटमे!” इतोग़.

14

बाबानेके दायनद अग़ि येसुये

1 येसु पया ओर सबेटोरिन इतोग़, “मीवाङ जीवाङ कंद्रेम आयमाकिङ.✡ मति देवुळतुन नमिस मन्ह्‌टु, ओसो नाक वने नमिस मन्ह्‌टु. 2 नावा बाबाना लोतगा मनदलाह, वेल्‍लाङे अराङ मन्ह्‌ताङ. अद्रम इलवेके, नना मियेनाह्‌कु मनदलाहि जागा तयर कीयलाह दाय्ह्‌नन इनजोर वेहेनना?✡ 3 नना अन्जि मियेनाह्‌क जागा तयर कीतन इतेके, मल्स वासि मीक नयगा ओयकन.✡ बाराह्‌क इतेके बेगा नना मह्‌नन, अगा मीट वने मनदना इन्जि.✡ 4 नावा दायनद अग़ि मीक इतेक एर्काय मन्ह्‌ता,” इनजोर इतोग़. 5 अस्के तोमाल इनवाल कग़यवाल ओर्वोग़ येसुन इतोग़, “सामि, निमा बेगा दाय्ह्‌निन, अदिन वने माट पुनोम. इतेके पया, नीवा दायनद अग़ि माक बह एर्का आयग़ा?” 6 अस्के येसु ओन इतोग़, “अग़दन ननाने,✡ सेतेमतन ननाने,✡ जीवातन वने ननाने आंदन,✡ तोमा. नावा संगे वावालेवा, बाबानेके बोग़े एवया पग़वोग़. 7 नना बोनन आंदन इन्जि, मीट इंजेके पुतिर इतेके, बाबान वने मीट पुनदकिर.*✡ इंजेटाहि मीट ओन पुह्‌निर, ओसो ऊळतिर वने.”✡ 8 अस्के पिलिप इनवाल ओन इतोग़, “सामि, बाबान माक तोहा, तोहतेके अदे माक बेचोनो आयग़ा,” इतोग़. 9 अस्के येसु ओन इतोग़, “पिलिप, नना इचोक दियाङ मीवा ऐंगे मन्ज तेला, निमा नाक पुनविना? बोग़ नाक ऊळतोग़, ओग़ बाबान ऊळतपे मन्ह्‌तोग़.✡ इतेके निमा बाबान माक तोहा इनजोर, बेद्रम इह्‌निन? 10 बाबाल, नना, माट इर्वोम जोळेम आस मह्‌नोम इनजोर, निमा विस्वस केविना?✡ मीक वेहतनाङ गोटिङ, नना नावा विचरते वेहोन मति, नयगा मनवाल बाबाल, ओग़े नावा मेटे तनाङ कबस्क कीस्तोग़.✡ 11 बाबाल, नना, माट इर्वोम जोळेम आस मह्‌नोम, इद नावा गोटटुन सेतेम पोय्म्ह्‌टु. अह आयवेके, नावाङ कबस्किन तेला ऊळिसि सेतेम पोय्म्ह्‌टु.✡ 12 इह केंजाट, नना सेतेम वेहतह्‌नन, नना कीयनव बेरा डीसाताङ कबस्किन, नाक नमवालोर वने कीयनुर, ओसो अविस्किह्‌काय वीळिस बेह्‌राङ कबस्क कीयनुर.✡ बाराह्‌क इतेके नना बाबानेके दाय्ह्‌नन इनजोरे.✡ 13 ओसो मग़ना लोप्पा बाबाना डीसा दिसना इन्जि, मीट बेव गोटिनु, माट नीवाङे लोकुरोम इन्जि ताल्ह्‌ककिर, अविन नना कीकन. 14 माट नीवाङे लोकुरोम इन्जि, मीटु बातालाय ताल्ह्‌कतिर इतेके, अदिन नना कीकन.✡

पवित्र जीवा लोहतना लोप्पाडा पोल्‍लो

15 “मीट नाक जीवा कीतेके, नावा पोल्‍लोतुन माळकिर.✡ 16 अस्के नना बाबान ताल्ह्‌ककन, पया ओग़ मीकु दुस्रा तोळ आयनद ईयनोग़, अद अमेसा मीवा संगे मनदग़ा.✡ 17 अद देवुळता सेतेम तोहतनद जीवा आंदु.✡ दुनियातोर तान पोयोर आयनुर, बाराह्‌क इतेके ओर तान ऊळोर, तान पुनोर वने.✡ मति मीट इतेक तान पुह्‌निर, बह इतेके अद मीवा तोळ मन्ह्‌ता इनजोरे. ओसो मीवा लोप्पा पया जागा आयग़ा.✡ 18 दायनस्के, नना मीक पोरावेकोरा लेह्‌का विळ्सोन आयकन, मति (देवुळता पवित्र जीवातामेटे), मियके मल्स वायकन.✡ 19 उचुके दियाङ पिसताङ, दुनियातोर पया नाक ऊळोर आयनुर, मति मीट नाक ओसो ऊळकिर.✡ नना अमेसा जीवात मनदकन, अहे नावा लेह्‌का मीट वने अमेसा जीवात मनदकिर.✡ 20 अह आतस्के बाबाल, नना, माट इर्वोम जोळेम आस मह्‌नोम, ओसो मीट नयगा जोळेम आस मह्‌निर, ओसो नना मियगा जोळेम आस मह्‌नन इनजोरे, मीट पुनदकिर.✡ 21 बोर नावा पोल्‍लोतुन माळिह्‌तोर, ओरे नाक जीवा केवालोर आंदुर. ओसो बोर नाक जीवा कीस्तोर, ओरिन नावा बाबाल जीवा कीस्तोग़.✡ नना वने ओरिन जीवा कीकन,✡ अस्के नाक ननाने ओरिह्‌क पुनाह कीकन,” इन्जि येसु वेहतोग़.

22 पया दुस्रोग़ यहुदाल (इस्केर्योत आयोग़) इतोग़, “सामि, माक बार निमा दिसकिन, दुनियातोरिह्‌क बार निमा दिसविन आयकिन, इतेके इद बहु?” इन्जि ताल्ह्‌कतोग़.✡ 23 येसु ओन इतोग़, “बोर नाक जीवा कीयनुर, ओर नावा पोल्‍लोतुन माळनुर.✡ बाबाल ओरिन जीवा कीयनोग़, पया माट इर्वोम ओरगा वासि, जागा पोयतकोम.✡ 24 बोर नाक जीवा केवोर, ओर नावा पोल्‍लोतुन माळोर. बेव पोल्‍लोङ मीट केंजिह्‌निर, अव नावाङ आयोङ, मति नाक लोहतोग़ बाबानाङ आंदुङ.✡

25 “नना मियगा मनेके, इव गोटिङ मीक वेहतन. 26 तेला मति बाबाल तना पवित्र जीवातुन मीक तोळ मनदलाह लोहतनोग़,✡ अद जीवा नावा अदिकर पोसि मीक कतम काग़्हतग़ा. ओसो बेव गोटिङ नना मीक वेहतन, अविस्किन कतमे अदु सीता कीसि वेहतग़ा.✡ 27 नना मीवा जीवातुह्‌क सुकम ईसि तासिह्‌नन. बेद्रम इद दुनिया सुकम ईस्ता, अद्रम नना एवोन. मति बेद्रम नावा जीवाते सुकम आस्ता, अद्रमे मीवा वने जीवाते सुकम आयग़ा.✡ अदिह्‌कु मीवा जीवा आल्सुळते मनमाकि, मति मीटु दीरा पोस मन्ह्‌टु.✡ 28 ‘नना पेसिस दाय्ह्‌नन, पया पेग़्के मियके मल्स वायकन,’ इह इनजोरे मीक वेह्‌च मतन, अदिन मीट केंजतिर. नाक मीट पूरा जीवा कीतेके, नना बाबानेके दाय्ह्‌नन इतस्के, मीट गिर्दा आवेरिर, बाराह्‌क इतेके बाबाल नाकाय बेरोग़ आंदोग़.✡ 29 इव गोटिङ करल आयनुङ अस्के, मीट विस्वस कीयना इन्जि, इव आयनामुनेन नना मीक वेहतन. 30 इंजेटाहि नना मीवा संगे वेल्‍लाङ वळ्ह्‌कोन आयकन, बाराह्‌क इतेके दुनियातुन राजेम कीयनद वायलाह आता.†✡ वास तेला, नावा पोग़ोन ताना बातय अदिकर इले.✡ 31 मति नना बाबान जीवा कीय्ह्‌नन इन्जि, दुनियातोर पुनदनेनाह्‌क, बाबाल नाक वेहतपु, अहे नना कीय्ह्‌नन.

“तेदाट, माट इग्डाह दाकल.”

15

येसु तोंडालेह्‌काडोग़, विस्वसिर इतेके कांदाङ

1 कग़यवालोर ओना संगे ताकनेके, येसु इद्रम काग़्हतलाह आतोग़: “ननान करलता अंगुर-तोंडालेह्‌काडोनन आंदन. नावा बाबाल इतेके, अंगुर वाळुमतुन सोय केवाना लेह्‌काडोग़ आंदोग़. 2 नना तोंडालेह्‌काडोनन, (मीट नावाङ कांदानिर आंदिर). नयगा आदवाङ कांदानु, बाबाल डायिस पोहचीस्तोग़.✡ मति आदनाङ कांदानु, पका आदना इन्जि, ओग़ एळ्पिसि जूत कीस्तोग़✡.* 3 नना वळ्ह्‌कतद पोल्‍लोतुन नमताह्‌कु, मीट मुनेन जूत आतिर.✡ 4 मीट नयगा जोळेम आस मन्ह्‌टु, अस्के नना मियगा जोळेम आस मनदकन.✡ बहलेह्‌का कांदा तोंडातगा जोळेम आस मनवालेवा, तनाय कुद आद पग़वो, अहलेह्‌का मीट वने नयगा जोळेम आस मनवालेवा, देवुळता अग़दे ताक पग़विर. 5 नना तोंडालेह्‌काडोनन; मीट नावाङ कांदानिर आंदिर. बोर नयगा जोळेम आस मन्ह्‌तोर, नना ओरगा जोळेम आस मह्‌नन, अस्के अव कांदाङ वलियिसि पका आदिह्‌ताङ.✡ बाराह्‌क इतेके नयग्डाहि एग़िस मतेके, मीक देवुळतेनाह्‌क बातय कीया वावो. 6 बोर नयगा जोळेम आस मनोर आयनुर, ओरिन नावा बाबाल कांदान डायतप लेह्‌का, डायिस पोहचीयनोग़.✡ इद्रमताङ कांदाङ वततस्के, अविस्किन गुम कीसि किसतगा वाटिह्‌तोर, पया अव पूरा कर्विस दास्ताङ. 7 मीटु नयगा जोळेम आस मतिर,✡ ओसो नावाङ पोल्‍लोङ मीवा जीवातगा गडिस मतुङ इतेके, बाताल मीक गावले, अदिन ताल्ह्‌काटु, अस्के अद मीक दोर्कग़ा.✡ 8 मीट पका आदिसि, येसुनाङ कग़यवालोरोम इन्जि तोहतकिर अस्के, इवटे नावा बाबाना मान आयग़ा.✡

9-10 “बेद्रम बाबाल नाक जीवा कीतोग़, अद्रमे नना वने मीक जीवा कीतन. नना बाबानाङ केंजिसि ओना पोल्‍लोतुन माळिह्‌नन, अदिह्‌क ओग़ नाक जीवा कीयनदिन पुनजोरेन मह्‌नन.✡ अद्रमलेह्‌काने मीट वने नावाङ केंजिसि नावा पोल्‍लोतुन माळाटु; अस्के मीट वने नना मीक जीवा कीयनदिन पुनजोरेन मनदकिर.✡ 11 नावा लेह्‌का मीट गिर्दाते मनदना, ओसो मीवा गिर्दा पूरा निंदना इन्जि, मीक इव गोटिङ नना वेहतन.✡ 12 बेद्रम नना मीकु जीवा कीतन, अद्रमे मीट ओर्विह्‌क-ओर्वोग़ जीवा कीयना, इदे नावा उकुम आंदु.✡ 13 बोग़ाय तनाङ गोततोरेनाह्‌क तना जीवा ईयनद, तेन्क वीळिस बेदे गूनम बेरा इले.✡ 14 मीक नना बेद-बेद वेहतह्‌नन, अदिन मीट कीतेके, मीट नावाङ गोततोरिर आयकिर. 15 नना इंजेटाह मीकु ओर्युलतोर इनोन आयकन, बाराह्‌क इतेके माल्काना पोटालोप्पाडाङ गोटिङ, ओर्युलतोग़ पुनोग़ आस्तोग़. मति नना इतेक मीकु गोततोरिर इतन, बह इतेके बेव पोल्‍लोङ नना नावा बाबानग्डाहि केंजतन, अव कतमे मीक तेळियिह कीस वेहतन.✡ 16 मीट नाक आचविर, मति ननाने मीक आचतन,✡ आचिसि मीट नयगा जोळेम आस मन्जि, बेसताङ पुळ्यवाङ कायाङ कटना इन्जि, मीक तासतन. अदिह्‌क मीट बेदाय गोटटुनु नावा पेदिर वेहच बाबान ताल्ह्‌कतेके, अदिन ओग़ मीक ईयनोग़.✡ 17 मीट ओर्विह्‌क-ओर्वोग़ जीवा कीम्ह्‌टु, इदे मीकु नावा उकुम आंदु.✡

दुनियातोरा कोंटे

18 “दुनियातोर बेस्के मीकु कोंटे कीयनुर, अस्के इद गोटटुन सीताते तासाटु: मीकाय मुने ओर नाक इंका कोंटे कीतोर.✡ 19 मीटु दुनियातोरिर आस मतेके, दुनियातोर मीक मावोर इनजोरे, जीवा केवेर. मति नना मीक दुनियातोरग्डाहि आचिसि, एग़्‍पिह कीतन इन्जि, मीट दुनियातोरिर आयविर.✡ अदिह्‌क दुनियातोर मीक कोंटे कीस्तोर.✡ 20 ओर्युल मन्कल तना माल्काह्‌क बेरोग़ आयोग़ इन्जि, मीक उंद पोल्‍लो वेहच मतन, तान सीता कीम्ह्‌टु.✡ ओर नावा पेग़्के दल्गतोर इतेके, मीवा पेग़्के वने दल्गनुर.✡ ओर नावा पोल्‍लोतुन माळतोर इतेके, मीवा पोल्‍लोतुन वने माळनुर. 21 नाक लोहतोग़ बाबान वेर पुनवाह्‌कु,✡ मीट नावाङ कग़यवालोरिर इन्जि, मीकु इद्रमताङ तिपल्क ईयनुर.✡ 22 नना वासि ओरा संगे वळ्ह्‌कवेके, (ओरिह्‌कु नीवाङ केंजोम इनदलाह दोर्को आवालि, इतेके) ओरगा कसुर मनो आवालि. मति इंजेके नना ओरा संगे वळ्ह्‌कताह्‌कु, ओरिह्‌कु तमा कसुरतुनु मकिह कीयलाह जागाय इले.✡ 23 बोर नाक कोंटे कीस्तोर, ओर नावा बाबान वने कोंटे कीतप आस्तोर. 24 बेव डीसाताङ कबस्किन दुस्रोर बोरे केवोर, अव कबस्किन नना ओरगा केवेके, ओरगा कसुर मनो आवालि. मति ओर इतेक, इंजेके नावाङ कबस्किन ऊळिस तेला, नाकु अहे नावा बाबान कोंटे कीस्तोर. अदिह्‌क ओर कसुरते अरयह्‌तोर.✡ 25 उगसतुह्‌के ओर नाकु कोंटे कीतोर,✡ इद्रम इनजोर ओराङ अडोना सास्त्रमते रासतद मन्ह्‌ता, अद करल आयनेनाह्‌कु इव गोटिङ आताङ.

26 “तोळ आयनद सेतेम तोहतनद देवुळता जीवा, तान नना बाबानग्डाहि मियके लोहतकन. अद पेसिस वातस्के, नना बोनन आंदन इन्जि वेहतग़ा.✡ 27 ओसो मीट वने नना बोनन आंदन इन्जि वेहतकिर.✡ बाराह्‌क इतेके बेस्के नना काग़्हता बोटटन, अस्केडाहि मीट नावा संगे मंदिर.

16

1 “मीट विस्वसताहि अरयनायो इन्जि, मीक इव गोटिङ नना वेहतन. 2 ओरु मीकु तमाङ पार्तनाताङ लोह्‌कनगा वाया एवोर आयनुर.✡ इचोने आयो मति, मीक हव्कवालोर सबेटोरु मीक हव्किसि, माट देवुळतुने माळिह्‌नोम इनजोर इनदनुर,✡ इद्रमता वेला वायना मन्ह्‌ता. 3 ओर बाबान पुनोर, नाक वने पुनोर इन्जि,✡ इद्रम मीक तिपल कीयनुर. 4 इव गोटिङ करल आयना वेलाते, नना मुने वेहताङ पोल्‍लोङ मीक सीता वायना इनजोरे, नना इव गोटिङ मीक इतेक वेहतने. नना मीवा ऐंगे मतन इनजोरे, इव पोल्‍लोङ मुनेताहि मीक वेहोन आसि.

देवुळता पवित्र जीवाताङ कबस्कु

5 “मति इंजेके नाक लोहतोनके नना पेसिस दाय्ह्‌नन.✡ ओसो ‘निमा बेगा पेसिस दाय्ह्‌निन, गूरु?’ इनजोर, मियग्डाहि बोग़े नाक ताल्ह्‌कोग़. 6 मति इव गोटिङ नना मीक वेहतन इनजोरे, मीवा जीवा पूरा आल्सुळते अरता.✡ 7 तेला मति मीक सेतेम वेहतह्‌नन, नना अतेके मीवा पाय्दाये आयग़ा. नना अनवेके, तोळ मनदनद देवुळता जीवा मियके वावो आयग़ा. मति नना अतन इतेके, तान मियके लोहतकन.✡ 8 अद वासि दुनियातोरिह्‌कु तमा पापमता लोप्पा, ओराये विचरते सेतेमतोरोम इन्ह्‌तोर, तेना लोप्पा, ओसो ओरा चुकनद नेयमता लोप्पा पुन्पिह कीसि, ओरा तप तोहतग़ा.✡ 9 ओर नाक नमोर इन्जि, देवुळता जीवा ओरा पापमता लोप्पा तप तोहतग़ा. 10 नना बाबानेके पेसिस दाय्ह्‌नन,✡ पया इद बूमते मीक नना बेस्केन दिसोन आयकन. अदिनेनाह्‌क दुनियातोरा सेतेमि निटम जोलिय आस्ता इन्जि, देवुळता जीवा (नावा जागाते वासि,) ओरा तप तोहतग़ा. 11 ओसो इद दुनियातुन राजेम कीयनदु, (देयह्‌कना मुक्याना, इतेके जोलहालोरा मुक्याना,) सिक्सा आतद मन्ह्‌ता इन्जि,✡ पवित्र जीवा दुनियातोरा जोल नेयमता लोप्पा तप तोहतग़ा. 12 नाक ओसो वेल्‍लाङे गोटिङ मीक वेहतनव मन्ह्‌ताङ, मति अव मीक इंजेके तेळियलाह वेल्‍लाय मुस्किल आयनुङ. 13 मति अद देवुळता सेतेमता जीवा वायग़ा अस्के, अद मीकु पूरा सेतेमता अग़ तोहचि ताकिह कीयग़ा.✡ बाराह्‌क इतेके अद कुदताङ तनाङ गोटिङ वेहो आयग़ा, मति अद बेदिन केंजिह्‌ता, अद केंजतदिने वेहतग़ा. ओसो बेव गोटिङ आयना मन्ह्‌ताङ, अविस्किन वेहतग़ा. 14 इव गोटिङ अद नयग्डाहि केंजिह्‌ता, अहे केंजिसि मीक वेहतग़ा, अह कीसि नाक मान ईयग़ा. 15 बेव पोल्‍लोङ बाबानाङ आंदुङ, अव कतम नावाङ आंदुङ.✡ अदिनेनाह्‌कु पवित्र जीवा नयग्डाहि केंजिह्‌ता, अहे केंजिसि नावाङ पोल्‍लोनु मीक वेहतग़ा इनजोर, नना मीक वेहच मतन.

दुकम मायिसि गिर्दा वायग़ा

16 “गय्क मनेके मीक नना दिसोन आयकन, पया पेग़्के गय्क मनेके, मीट नाक ओसो ऊळकिर,” इनजोर येसु तनाङ कग़यवालोरिन इतोग़. 17 इद पोल्‍लो केंजिसि, ओर कग़यवालोरग्डाहि उय्तुर तमतमाय इंदुर, “ ‘गय्क मनेके मीक नना दिसोन आयकन, पया पेग़्के गय्क मनेके, मीट नाक ओसो ऊळकिर,’ इद्रम माक बाराह्‌क इन्ह्‌तोग़ कोनि? ओसो ‘नना बाबानेके दाकन, अदिह्‌क इह आयग़ा,’ इद्रम वेग़ इन्ह्‌तोग़, इद बहु? 18 ‘गय्क मनेके,’ इनजोर वेग़ इन्ह्‌तोग़, इद बेद्रमता गोटि? वेग़ बाताङ वेहतह्‌तोग़, अव माक मुर्तिय तेळियोङ!” इंदुर.

19 ओर इद गोटटुन येसुन ताल्ह्‌कना गावले इनजोर, तमाय पोटालोप्पा तासिस मतोर, तान येसु पुन्जि ओरिन इतोग़, “ ‘गय्क मनेके मीक नना दिसोन आयकन, पया पेग़्के गय्क मनेके, मीट नाक ओसो ऊळकिर,’ इनजोर इतन,✡ अदे गोटटुन मीट ओर्विह्‌क-ओर्वोग़ ताल्ह्‌किंदिरा? 20 इह केंजाट, नना सेतेम वेहतह्‌नन, मीट बार हामुर-रेगाङ अळयकिर,✡ दुनियातोर बार गिर्दा कीयनुर. मीक दुकम आयग़ा, आतेक तेला मीवा दुकम पया मायिसि गिर्दा वायग़ा.✡ 21 रिकम आयनद आंचाळि गट्ने एवतस्के, तान्क पकाय नोयना तेदिह्‌ता. मति रिकम आतस्के, पूना मन्कल दुनियाते पुट वातोग़ इनजोरे, गिर्दा आस्ता. गिर्दा आसि ताना मुनेता तिपलतुन माग़्ङिह्‌ता. 22 अद्रमलेह्‌का मीक वने इंजेके दुकम वाता, मति नना मीक ओसो कलियकन, अस्के मीट मीवा जीवाते गिर्दा आयकिर.✡ अद गिर्दातुन बोग़े ऊंदोग़ आयनोग़. 23 अद वेलाते मीट नाकु बेदे पोल्‍लो ताल्ह्‌कविर आयकिर. इह केंजाट, नना सेतेम वेहतह्‌नन, मीटु नावा पेदिर वेहच, बाबान बेदे आयि ताल्ह्‌ककिर, अस्के ओग़े कुदि मीकु अदिन ईयनोग़.✡ 24 मीट इंजेक आनाहि नावा पेदिर वेहचि बातय ताल्ह्‌कविर. ताल्ह्‌काटु, अस्के मीक दोर्कग़ा, दोर्किसि मीवा गिर्दा पूरा निंदग़ा.✡

25 “इव गोटिङ मीकु पुन्पिह कीयनव पीटोने वेहतन.✡ मति बाबाना लोप्पा पिङम-पङम वेहतनद वेला वासोर मन्ह्‌ता. अद वेला वातस्के, नना ओसो पुन्पिह कीयनव पीटोङ मीकु बेस्केन वेहोन आयकन. 26 अद वेलाते नावा पेदिर वेहच, सीदा मीटु ओन ताल्ह्‌ककिर, अस्के मियेनाह्‌क नना बाबान ताल्ह्‌कलाह, बातय गर्ज मनो आयग़ा. 27 बाराह्‌क इतेके बाबाल कुदि मीक जीवा कीस्तोग़.✡ मीट नाक जीवा कीयलाह आतिर, ओसो नना देवुळताहि वातन इनजोर नमलाह आतिर,✡ अदिह्‌क बाबाल मीक जीवा कीस्तोग़. 28 बाबाल इद बूमतगा नाक लोहतोग़. इंजेक ओसो नना इद बूमतुन विळ्सिसि बाबानेकेन दाय्ह्‌नन,”✡ इनजोर येसु इतोग़.

29 अस्के ओनाङ कग़यवालोर इतोर, “ऊळा, बेद्रम निमा इंजेक पिङम-पङम वळ्ह्‌किह्‌निन, पुन्पिह कीयनव पीटोङ वेहविन!✡ 30 इंजेक निमा कतमतविनु पुह्‌निन इनजोरे माक तेळियता.✡ इनजोर कोनि बोग़ाय नीक ताल्ह्‌कनद गर्ज इले. अदिह्‌क इंजेक माटु निमा देवुळताहि वातिन इनजोर, सेतेम पोयह्‌नोम,” इतोर. 31 येसु ओरिन इतोग़, “इंजेक मीट नमिह्‌निरा? 32 ऊळाट, इंजेक इद्रमता कगो वायग़ा, ओसो वातपे मन्ह्‌ता, अस्के मीट बिरोबटो आयकिर, बोनाङ अग़िङ ओग़ आयकिर, नाक वग़ोने विळ्सकिर.✡ तेला मति नना वग़ोनन आयोन, बाबाल मात्रम नावा तोळ मन्ह्‌तोग़. 33 नाक नमिसि मीट सुकमते मनदना इन्जि, इव गोटिङ मीक वेहतन.✡ दुनियातोर मीक तिपल कीयनुर निटमे,✡ मति दीरा पोय्म्ह्‌टु, नना दुनियातुन गेल्सतन,”✡ इन्जि येसु इतोग़.

17

येसु तनेनाह्‌क देवुळतुन ताल्ह्‌किह्‌तोग़

1-2 इव गोटिङ वळ्ह्‌कतस्के, येसु पोग़ोटा बूमतेके ऊळतोग़, अह कीस देवुळबाबान वळ्ह्‌कतोग़, “ए बाबा, नावा हायना कगो एवता. बोरिन निमा नाक ईतिन, ओर सबेटोरिह्‌क नना अमेसाता पिसमुळ ईयना इन्जि,✡ निमा नाक माने-मन्कना पोग़ोन अदिकर ईतदे मन्ह्‌ता.✡ अहलेह्‌का बाबा, नना नीक मान ईयना इन्जि, निमा नाक मान ईमु.✡ 3 निमा वग़ोनिन सेतेम देवुळतिन इन्जि नीक पुनदना, ओसो निमा लोहतोग़ पिसिह केवाल येसु किर्स्तुन पुनदना,✡ इदे अमेसाता पिसमुळ आंदु.✡ 4 बेद कबळ निमा नाक कीयलाह ईतिन, अदिन मारिह कीसि,✡ नना इद बूमतगा नीक मान ईतन.✡ 5 ए बाबा, इद दुनिया पुटनामुने, बेद्रम माट इर्वल ऐंगे डीसातोरल मतल, अद्रमे इंजेके नीवा संगे नाक डीसातोग़ आयलाह ईमु.✡

कग़यवालोरेनाह्‌क पार्तना

6 “बोर मन्कलोरिन निमा इद दुनियातोरग्डाहि नाक ईतिन, वेरिह्‌क निमा बेद्रमतोनिन इन्जि, नना पुन्पिह कीतन.✡ वेर नीवा मन्कलोर आसि, वेरिन निमा नाक ईतिन.✡ ओसो वेर नीवा पोल्‍लोतुन केंजिस, अहलेह्‌का कीतोरु.✡ 7 बेद डीसा, बेद बुदि, बेव पोल्‍लोङ निमा नाक ईतिन, अव कतमे निटम नियग्डाहि वातव आंदुङ इनजोर, वेरिह्‌क इंजेक तेळियता. 8 बाराह्‌क इतेके बेव गोटिङ निमा नाक वेहतिन, अविस्किन नना वेरिह्‌क वेहतन.✡ नना वेहतस्के वेर अविस्किन पोयतोर, पोसि नना नियग्डाहि पेसिस वातन इनजोर, वेर करले पुतोर, ओसो निमाने नाक लोहतिन इन्जि वेर नमतोर. 9 वेरेनाह्‌क नना इंजेके नीक ताल्ह्‌किह्‌नन. नना दुनियातोरेनाह्‌क ताल्ह्‌कोन, मति बोरिन निमा नाक ईतिन, सिरपि ओरेनाह्‌के ताल्ह्‌किह्‌नन, बाराह्‌क इतेके वेर नीवाये लोकुर आंदुर इनजोरे.✡ 10 बोर बोर नावा लोकुर आंदुर, ओर कतमतोर नीवा वने लोकुर आंदुर. ओसो बोर नीवा लोकुर, ओर नावा वने लोकुर.✡ ओसो वेरा नडुमि नावा डीसा तोहतद मन्ह्‌ता. ✡ 11 नेटाहि नना इद बूमते ओसो मनोन आयकन. नना नियके वाय्ह्‌नन,✡ मति वेर इतेके इद बूमतेन मनदनुर.✡ ए पवित्र बाबानिन, बहलेह्‌का माट इर्वल उंद आस मह्‌नल, अहलेह्‌का वेर वने उंद पट आयना इन्जि,✡ वेरिन काप आडा. ओसो निमा नाक नीवा पेदिरता लाव ईतिन, अद लावते वेरिन काप आडा. 12 नना वेरा संगे इद दुनियाते मनेके, नाक ईतद नीवा पेदिरता लावते, वेरिन राका कींदन.✡ बोग़ बूळेम आयवाल मन्ह्‌तोग़, ओग़ यहुदान विळ्सिसि, वेरग्डाहि बोग़े बूळेम आयोग़.✡ ओग़ बूळेम आयवाना लोप्पा, सास्त्रमते रासतद पोल्‍लो करल आयना इन्जि, इव गोटिङ आयनाय गावले.✡

13 “नना इंजेके नियके वाय्ह्‌नन, बाबा.✡ मति वेरा जीवाते नावा गिर्दा पूरा निंदना इन्जि,✡ नना इद बूमते मनेकेने, इव गोटिङ वेहतह्‌नन. 14 नना नीवाङ पोल्‍लोङ वेरिह्‌क काग़्हतन. दुनियातोर इतेक, वेरिन कोंटे कीसोर मन्ह्‌तोर;✡ बाराह्‌क इतेके, बहलेह्‌का नना इद दुनियातोनन आयोन, अहलेह्‌का वेर वने इद दुनियातोर आयोर.✡ 15 निमा वेरिन इद बूमताहि पेहचीम इनजोर ताल्ह्‌कोन. मति वेर इद बूमते मनेके, देयह्‌कना मुक्यानग्डाहि* वेरिन पिसिह कीम इन्जि, नना नीक ताल्ह्‌किह्‌नन.✡ 16 बहलेह्‌का नना इद दुनियातोनन आयोन, अहलेह्‌का वेर वने इद दुनियातोर आयोर.✡ 17 नीवा सेतेम पोल्‍लोता मेटे, नीके माळना इन्जि, वेरिन अलग कीस तासा.✡ 18 बहलेह्‌का निमा नाकु दुनियातोरगा लोहतिन,✡ अद्रमे नना वने वेरिन इद दुनियातोरगा लोहतन.✡ 19 ओर सेतेम पुन्जि, दुनियाताहि अलग ताकना इन्जि,✡ नना वने इद दुनियाताहि अलग आस ताकिह्‌नन.

सबेटोर विस्वसिरेनाह्‌क पार्तना

20 “नना सिरप वेरेनाह्‌के आयो, मति बोर वेरा पोल्‍लोतुन केंजिसि नाक नमनुर, ओरेनाह्‌क वने नना नीक ताल्ह्‌किह्‌नन. 21 ए बाबा, बेद्रम निमा, नना, ऐंगे जोळेम आस मह्‌नल, अहे ओर सबेटोर उंद आसि मयगा जोळेम आस मनिर.✡ अस्के निमा नाक लोहतिन इनजोरे, दुनियातोर पुनदनुर. 22-23 निमा नाक लोहतिन,✡ ओसो बेचोन निमा नाक जीवा कीतिन, अचोने ओरिन वने निमा जीवा कीतिन इनजोर,✡ दुनियातोर पुनदनेनाह्‌क,✡ ओर कतमतोर उंद एका आयिर. बहलेह्‌का माट इर्वल उंद आस मह्‌नल, अहलेह्‌का ओर वने उंद एका आयिर: नना ओरगा जोळेम आस मह्‌नन,✡ ओसो निमा नयगा.✡ इदिनेनाह्‌क बेद्रम निमा नावा संगे उंद आसि, नाक मान ईतिन, अद्रमे नना ओरा संगे उंद आसि, अदे मान ओरिह्‌क ईतन.✡

24 “बाबा, ओरिन निमाने नाक ईतिन. ओर नावा डीसातुन ऊळनेनाह्‌क, बेगा नना दाय्ह्‌नन, अगाने ओर वने नावा संगे मनदना, इदे नावा विचर आंदु.✡ अद डीसा निमा नाक ईतिन बाराह्‌क इतेके, दुनिया पुटनामुनेने नाक जीवा कीतिन.✡

25 “ए सेतेमतोग़ बाबानिन,✡ नीक दुनियातोर पुनोर;✡ मति नना नीक पुह्‌नन. ओसो निमा नाक लोहतिन इनजोरे, नाक नमवालोर वने पुन्ह्‌तोर. 26 बेद्रम निमा नाक जीवा कीय्ह्‌निन, अद्रमे वेर वने जीवा केवालोर आयना. ओसो नना वने वेरगा जोळेम आस मनदना इन्जि, नना नीक ओरिन पुन्पिह कीसीतन, ओसो कीसोर मनदकने,”✡ अह इन्जि येसुना पार्तना मारता.

18

येसुन हव्कलाह पोयतह्‌तोर

(मत्याल 26:47-57; मार्कल 14:43-54; लूकाल 22:47-53)

1 इचोन वळ्ह्‌किसि, येसु तनाङ कग़यवालोरा संगे पेसतोग़, पेसिसि किद्रोन इनदनद लपातुन वेंडिसि, अबर बाजे अतोर. अगा जय्तुन मराङ ओग़्सतद उंद वाळुम मता, अगान ओर नेङतोर.✡ 2 येसु ऊक-ऊके तनाङ कग़यवालोरा संगे अद जागाते कलियिंदोग़,✡ अदिह्‌क ओन कोंटेतोरा कयदे पोस एवाल यहुदाह्‌क वने, इद जागा एर्का मता. (येसु अदे जागातगा दोर्कनोग़ बहे इन्जि यहुदाल पुतोग़.) 3 अदिह्‌कु पेर्मालोर ओसो परुसिर, वेर लोहतोर पह्‌रातोर, ओसो रोम राजेमतोर सीपय्कना उंदि पल्टन, वेर सबेटोरिन यहुदाल अग़ तोहचोर ततोग़. वेर सोह्‌ळाङ, कंदिस्क ओसो वीस्राङ पोसि अगा वातोर. 4 नाक बाताल आयनद मन्ह्‌ता इन्जि, येसु कतम पुन्जिये मतोग़.✡ पया ओग़ ओरा मुनेह वासि, “मीट बोन पर्ह्‌किह्‌निर?” इनजोर ओरिन ताल्ह्‌कतोग़. 5 अस्के ओर “नासरेत नाटेनोग़ येसुन पर्ह्‌किह्‌नोम,” इनजोर इतोर. अस्के येसु ओरिन इतोग़, “ओनन ननान आंदन!” (अस्के ओन नाळेह कीस पोस एवाल यहुदाल वने, ओरा संगे अगान निच मतोर.) 6 येसु ओरिन ओनन ननान आंदन इनजोर इतस्के, ओर पेग़्के गुचिसि, पेत वेळ्किस अरतोर. 7 पया येसु ओसो ओरिन ताल्ह्‌कतोग़, “मीट बोन पर्ह्‌किह्‌निर?” ताल्ह्‌कतस्के “नासरेततोग़ येसुन पर्ह्‌किह्‌नोम,” इन्जि ओर इतोर. 8 “नना मीक ओनन आंदन इनजोर वेहतन अले! नाक पर्ह्‌किह्‌निर इतेके, वेर नावा संगे मनवालोरिन विळ्साटु,” इन्जि येसु ओरिन इतोग़. 9 “बोरिन निमा नाक ईतिन, ओरग्डाहि वग़ोग़ वने लेसोग़ आयनोग़,” इद्रम येसु मुने देवुळबाबान वळ्ह्‌किस मतोग़, अद पोल्‍लो करल आयलाहि, वेरिन विळ्साटु इतोग़.✡

10 सिमोन पत्रुनगा उंद दाळो कसेग़ मता, ओग़ अदिन तेंडिसि, मोदुल पेर्माना ओर्युलतोन वग़ोन कोटलाह, अद कसेटे ईतोग़; अद कसेग़ि ओग़ ओर्युलतोना तिनळ केवदुन पोडोह देगनाह दल्गता. (ओग़ ओर्युलतोना पेदिरि माल्कोसि आंदु). 11 अस्के येसु पत्रुन इतोग़, “नीवा कसेटुन दाळोतगा तोग़्का, रा! बाबाल नयेनाह्‌क तासतद तिपलतुन, नना मुर्तिय एनोन आयकना?” इतोग़.✡

12-13 पया अगा वातोर सीपय्क, ओरा मुक्याल, ओसो मंदिरता पह्‌रातोर, वेर सबेटोर येसुन पोस दोहचि, ओन मुने अनाल इनवानगा ओतोर. बाराह्‌क इतेके अद वर्सा मोदुल पेर्माल कयपाल इनवाल मतोग़, वेनाय मामाल अनाल आंदोग़, (ओग़ मुनेतोग़ मोदुल पेर्माल आंदोग़).✡ 14 “वग़ोग़ मन्कल लोकुरेनाह्‌क हायना, इवटेन मावा पाय्दा आयग़ा,” इद्रम इन्जि, यहुदिराङ पेदल्किन मुने वेहच मतोग़, ओग़ वेग़े कयपाल इनवाल आंदोग़.✡

पत्रु येसुन पुनोन इन्ह्‌तोग़

(मत्याल 26:69-70; मार्कल 14:66-68; लूकाल 22:55-57)

15 पया सिमोन पत्रु ओसो दुस्रोग़ कग़यवाल*, वेर इर्वुर येसुना पयाह पयाह दायलाह आतोर. दुस्रोग़ कग़यवान मोदुल पेर्माल पुताह्‌कु, येसुना संगे ओर ओनु पेर्माना रेसातगा नेङलाह ईतोर. 16 मति पत्रु इसि, पलत अग़दगा निच मतोग़. अदिह्‌कु पत्रुना संगतोग़ मोदुल पेर्माना पुतोग़ मताह्‌कु, मल्स पलत वासि अग़दगा राका मनदनद पिलातुन वेहतोग़, अद पया ओर पत्रुह्‌क लोप्पा ओळियलाह ईता. 17 अस्के अद राकातद ओर्युल लेया पत्रुन इता, “निमा इंका ओग़ मन्कना कग़यवानिने बहे, एय?” इनजोर ताल्ह्‌कता. अस्के “एंह-एंह, नना आयोन!” इन्जि पत्रु तान इतोग़. 18 अद तूकने इर्ङम मता, अदिह्‌कु ओर्युलतोर ओसो मंदिरता पह्‌रातोर, इर्किना किस नीर्विह कीसि, आग़सोर निच मतोर. अस्के ओरा नडुम पत्रु वने निचि, किस आग़सोर मतोग़.

पेर्माना मुनेह येसुना बयन

(मत्याल 26:59-68; मार्कल 14:55-65; लूकाल 22:63-71)

19 इद्रम आनेके, मोदुल पेर्माल येसुनु तनाङ कग़यवालोरा लोप्पा, ओसो तना काग़्हमुळता लोप्पा ताल्ह्‌कतोग़. 20 येसु ओन इतोग़, “नना कतमतोरा मुनेह पिङम-पङमे वळ्ह्‌कतन.✡ नना कुस्क्ने बातय वळ्ह्‌कोन, मति बेगा सबेटोर यहुदिर कलियिंदुर अगा, इतेके पार्तनाताङ लोह्‌कने आयि, मंदिरते आयि, इद्रमताङ जागाने नना अमेसा काग़्हन्दन.✡ 21 अह आसि, नाक बार्किया ताल्ह्‌किह्‌निन? नना बाताङ काग़्हतन, अदिन बोर केंजतोर, ओरिह्‌क एर्काय मन्ह्‌ता. ओरिने ताल्ह्‌किस ऊळा,” इन्जि येसु इतोग़. 22 येसु अह इतस्के, अगा निच मनवाल मंदिरता पह्‌रातोग़ ओर्वोग़, येसुन चेट इनाह चापुळ ईतोग़,✡ ईसि इतोग़, “निमा मोदुल पेर्मान इह बह इह्‌निन?” इतोग़. 23 “नना बेदाय गल्ति पोल्‍लो वळ्ह्‌कतन इतेके, बाताल गल्ति वळ्ह्‌कतनो, अदिन वेहा. मति करल वळ्ह्‌कतन इतेके, निमा नाक बाराह्‌क नल्हतह्‌निन?” इन्जि येसु इतोग़. 24 अस्के अनाल इनवाल पेर्माल तना अने, मोदुल पेर्माल कयपानके, येसुन दोहतदिन लेहवाये, अहे लोहचीतोग़.

पत्रु ओसोवने येसुन पुनोन इन्ह्‌तोग़

(मत्याल 26:71-75; मार्कल 14:69-72; लूकाल 22:58-62)

25 पया सिमोन पत्रु किस आग़सोर निच मतस्के, ओर ओन ताल्ह्‌कतोर, “बह, निमा वने ओनाङे कग़यवानिना?” इतस्के, “एंह-एंह, नना आयोन,” इनजोर पत्रु कैंगम आतोग़. 26 अगा निच मनवालोरगा मोदुल पेर्माना ओर्वोग़ ओर्युलतोग़ मतोग़, पत्रु मुने बोना केवदुन डायिस मतोग़,✡ ओनाय जीवातोग़ वेग़ आंदोग़. पया ओग़ पत्रुन इतोग़, “नीक बह नना ओना संगे जय्तुन मराना जागातगा मतिन अस्के ऊळोन, डा?” इतोग़. 27 तेला मति पत्रु “एंह-एंह, नना आयोन,” इनजोर पका कैंगम आतोग़. अदे गट्काते तलाकोग़ कूसता.✡

गुमसिना मुनेह येसु

(मत्याल 27:11-21; मार्कल 15:1-11; लूकाल 23:1-18)

28 पया यहुदिराङ पेदल्क पङवियनामुनेने, येसुनु कयपानग्डाहि रोम सर्करतोग़ गुमसि, पिलाति इनवानगा ओतोर.† माकु आवना पंडुमता पोल्वाते, लोह्‌कने कुळ्प तिनदना मन्ह्‌ता, (अगा दुस्रा जाततोनालोन अतेके,) माट कळ्‍वोग़ आयकल इन्जि, ओर गुमसिना लोता लोप्पा नेङोर.✡ 29 अदिह्‌क पिलाति लोता पलत पेसिस ओरिन इतोग़, “मीट वेग़ मन्कना बेद कसुर तासिह्‌निर?” 30 ओर पिलातिन इतोर, “वेग़ कसुरतोग़ आयवेके, माट वेन नियके पोस तवोम आवेरोम, महरज,” इतोर. 31 “अह इतेके मीटे वेन ओसि, मीवाङ अडोङ मतपु, वेना नेयम कीम्ह्‌टु,” इन्जि पिलाति इतोग़. अस्के यहुदिराङ पेदल्क इतोर, “(मावा अडोना उतुरते, ओन हव्कना गावले; मति) मीट रोम सर्करतोरिरे माकु बोनाय हव्कनद नेयम कीयलाह अदिकर एविर!” इतोर. 32 (येसु तना बेद हामुरते हायवाल मतोग़, अदिन वेहतह्‌पा बेव पोल्‍लोङ वळ्ह्‌किस मतोग़, अव करल आयनेनाह्‌क, इह आता.) (बाराह्‌क इतेके सिरप रोम सर्करतोरे हव्कनागुटातगासिक्सा कीस हव्किंदुर.)✡

33 अस्के पिलाति लोता लोप्पा अन्जि, येसुन तनगा केयिस ताल्ह्‌कतोग़, “बह, निमा यहुदिरा राजानिना?” ताल्ह्‌कतोग़. 34 “इद पोल्‍लो नीवाय विचरते ताल्ह्‌किह्‌निना, आयवेके यहुदिर नीक वेहताह्‌कु ताल्ह्‌किह्‌निन?” इन्जि येसु इतोग़. 35 “निमा नाक यहुदिरा लोप्पा बाराह्‌क ताल्ह्‌किह्‌निन? नना यहुदि जाततोनना? नीवाय लोकुर, नीवाङे पेर्मालोर कोनि, नीक नयके पोस ततोर. निमा बेद कसुर कीतिन?” इनजोर पिलाति येसुन इतोग़. 36 येसु इतोग़, “इद दुनियातोर नाक राजाल केवोर. नावा राजेम इद दुनियाता मन्ज मतेके, नना यहुदिराङ पेदल्कना कयदे अरयनायो इनजोर, नावा सेवा केवालोर लळय कीस मनेर. मति नावा राजेम इद बूमता आयो,” इतोग़. 37 अस्के पिलाति ओन इतोग़, “अह इतेक निमा राजानिना?” येसु ओन इतोग़, “निमा इह्‌निन, अहे. सेतेमता लोप्पा वेहतलाहे, नना इद बूमते पुट वातन.✡ बोर सेतेमते ताकिह्‌तोर, ओर नावाङ पोल्‍लोङ केंजिह्‌तोर,”✡ इतोग़.

38 “सेतेम इतेक बातालि, बोर पुन्ह्‌तोर?” अह इनजोर पिलाति लोताहि ओसो पलत पेसिसि, यहुदिराङ पेदल्किन इतोग़, “नाक वेनगा बातय कसुर दिसो.✡ 39 मति आवना पंडुमता दियाते, जेलते मनवाल वग़ोन नना विळ्सना, इद्रम मीवा रीत मन्ह्‌ता. अदिह्‌क मीट इह्‌निर इतेके, नना मियेनाह्‌कु यहुदिरा राजान विळ्सकन,” इन्जि ओरिन इतोग़. 40 अस्के ओर पका केयिस-केयिस इतोर, “वेन विळ्समा, मति मयेनाह्‌क बरबसिन विळ्सा!” (बरबसि इनवाल बेरा डाकु आंदोग़, ओग़ जेलते मतोग़.)✡

19

येसुनु हव्कनागुटाता सिक्सा ईस्तोर

(मत्याल 27:22-30; मार्कल 15:12-19; लूकाल 23:20-25)

1 पया पिलाति येसुन जूताते नल्हता वेहतोग़.✡ 2 पया सीपय्कु कोयेना गीळ पंडिसि, ओना तलातगा गळ्म कीतोर, कीसि डुंगा पंड रंगता जगा (राजाल केग़तपु) ओन केग़्‍पिह कीतोर. 3 अह कीसि ओर पास्कलाह आतोर, “जोहर यहुदिरा राजानिन!” इन्जि, ओन चापुळ वने ईंदुर.✡ 4 पया पिलाति ओसो पलत पेसिसि लोकुरिन इतोग़, “ऊळाट, ओनगा नाक बातय कसुर दोर्को, इद मीक तेळियना इन्जि, नना ओन मियके पलत पेहच ततह्‌नन.”✡ 5 अस्के येसु कोयेना गीळ ओसो डुंगा पंडलेह्‌काडा जगा केग़्सि, पलत पेसतोग़. अस्के “इंजेके वेग़ मन्कन ऊळाट!” इन्जि, पिलाति ओरिन इतोग़. 6 ओन ऊळिस पेर्मालोर ओसो मंदिरताङ पह्‌रातोर “ओन हव्कनागुटातगा वेळ्हा, हव्कनागुटातगा वेळ्हा!” इनजोर केयतोर. अस्के पिलाति ओरिन इतोग़, “आयो, मीटे ओसि ओन वेळ्हाटु! नाक इतेके, ओनगा बेदे कसुर दोर्को,” इतोग़.✡ 7 अस्के (माक ओन हव्कलाह अदिकर इले इनजोर पुन्जि) यहुदिर ओन इतोर, “मावा सास्त्रमताङ अडोङ मन्ह्‌ताङ, अव अडोङ वेहतपु, वेग़ु नना देवुळता मग़नन इनजोर इताह्‌कु, वेग़ हायनाय गावले.”✡ 8 इद पोल्‍लोतुन केंजिसि, पिलाति पकाय रेयतोग़. 9 अस्के पिलाति ओसो तना लोता लोप्पा, येसुन ओसि ओन इतोग़, “निमा बेग्डाहि रेगतिन, बह पुटटिन, डा?” इन्जि ताल्ह्‌कतोग़. मति येसु इतेक बातय वळ्ह्‌कोग़. 10 “निमा नावा संगे वळ्ह्‌कविना? नीक विळ्सनद अदिकर नाके मन्ह्‌ता, ओसो हव्कनागुटातगा वेळ्हतनद अदिकर नाके मन्ह्‌ता इनजोर, बह निमा पुनविना?” इन्जि पिलाति येसुन इतोग़. 11 येसु ओन इतोग़, “नीकु देवुळताहि ईतद अदिकर लेवेके, नावा पोग़ोन नीवा बेदे अदिकर इले आस मनालि.✡ अदिनेनाह्‌कु बोग़ (पेर्माल पुन्जि-वेन्जि) नाक नीवा कयदे ईतोग़,✡ ओग़े नीकाय वीळिसि वेल्‍ला पापम कीतोग़.”✡ 12 इदिन केंजिसि, पिलाति येसुनु विळ्सलाह ऊळसोरेन मतोग़. मति यहुदिर इतेके, कियोग़-मुयोग़ केय बोटटोर, “निमा वेन विळ्सतिन इतेके, रोम राजेमता कय्सर राजाना अडम आतिन; (ओनगा माट नीवा रिपोट कीकोम). बोग़ नना राजानन इन्ह्‌तोग़, ओग़ कय्सरना अडमतोग़ु,” इनजोर इतोर.✡ 13 इव पोल्‍लोन केंजिसि, पिलाति येसुन पलत पेहच ततोग़, तचि नेयम कीयनद कुर्सते ओग़ उदतोग़. इद कुर्स गोळा इनदनद जागातगा मता (तान इब्रि पोल्‍लोते “गब्‍बता” इन्ह्‌तोर). 14 अद दिया आवना पंडुमतेनाह्‌क तयर आयनद दिया मता, जोक-जोक नेक निच मता.* अस्के पिलाति यहुदिरिन पास्कतप इतोग़, “ऊळाट, वेग़ मीवा राजाल!” 15 अस्के ओर केयतोर, “वेन ओम! वेन ओम! हव्कनागुटातगा वेळ्हा!” इनजोर इतोर.✡ अस्के पिलाति ओरिन इतोग़, “नना मीवा राजानु हव्कनागुटातगा वेळ्हतलाह उकुम ईकना?” अस्के पेर्मालोर इतोर, “कय्सर राजान विळ्सिसि, माक बोग़े राजाल इलेग़!” 16 (ओरा पोल्‍लो केंज पग़वाह्‌कु,) आक्रिते पिलाति येसुन हव्कनागुटातगा वेळ्हतलाह, ओरा कयदे विळ्सिसीतोग़.

येसुन हव्कनागुटातगा वेळ्हतह्‌तोर

(मत्याल 27:33-44; मार्कल 15:22-32; लूकाल 23:33-43)

सीपय्क पया येसुन पोसि ओतोर. 17 येसु तना हव्कनागुटातुन कांजिसि, तला-टाप्रा इनदनद जागातगा एवतोग़ (इब्रि पोल्‍लोते अद जागातुन “गुल्गुता” इन्ह्‌तोर). 18 अगा (ओर ओनाङ केग़ताङ गेंदेङ कुळ्हचि,) ओन हव्कनागुटातगा दोहचि, मोल्‍लाङ कोह्‌किसि वेळ्हतोर.✡ ओसो येसुन वेळ्हतस्के, इर्वुर कसुरतोरिनु, येसुन नडुम कीसि, इके ओर्विन, अके ओर्विन, हव्कनागुटानगा वेळ्हतोर. 19 पया पिलाति, “वेग़ नासरेततोग़ येसु यहुदिरा राजाल” इन्जि, इद्रमता कसुर तोहतनद बलाते रासिसि, येसुन वेळ्हतद गुटातगा कोटलाह वेहतोग़. 20 येसुन वेळ्हतद जागा सहरता एरे मताह्‌कु, पंडुमतुह्‌क वातोरु वेल्‍लाटोर यहुदिर अद बलातुन अर्विंदुर. अदु इब्रि, युनानि ओसो रोमि, इव मूंड बासाने रासतद मता. 21 अदिह्‌के यहुदिराङ पेर्मालोर पिलातिन इतोर, “ ‘यहुदिरा राजाल,’ इनजोर रासमा, मति ‘नना यहुदिरा राजानन, इद्रम इतोग़,’ इनजोर रासा,” इन्जि पेर्मालोर कट्ला कीतोर. 22 अस्के पिलाति इतोग़, “इंजेके नना रासतने, रासतन. अहे मनि!”

23 सीपय्क येसुनु हव्कनागुटातगा वेळ्हतोर अस्के, ओनाङ गेंदेङ पोयतोर, अह कीसि वग़ोह्‌क-वग़ोह्‌क उंद-उंदि, इद्रम नालुङ बाटाङ कीतोर. ओर ओना लोप्पाडा आङतुन वने पोयतोर. अद आङि कोटटद इले, मति पोग़ोटाहि काल्कनगा एवनाहि, पूरा अर्हतद मता. 24 अदिह्‌क ओर सीपय्क तमतमाय इतोर, “तेन माटु अग़्हवल, मति इद आङि बोना नसिबते मन्ह्‌तायो, तेन माट सीटिङ वाटिस ऊळकल, रा!” इतोर. इन्जि ओर अहे कीतोर. ओर अह कीतस्के, सास्त्रमते मुने रासतद पोल्‍लो करल आता, अद सास्त्रम इह मन्ह्‌ता:

ओर नावाङ गेंदेङ तमाय तूसतोर,

ओसो नावा आङतेनाह्‌कु सीटिङ वाटटोर. ✡

25 हव्कनागुटाता एरे येसुना तलोग़ि, ओसो तमकूचि, ओसो कोल्पाना मुते मरियालि, ओसो मग्डला नाटेनद मरियालि, इव अगान निच मताङ.✡ 26 अस्के बोन येसु पका जीवा कीतोग़ कग़यवाल† इन्ह्‌तोर, ओग़ु येसुना तलिना बाजे निच मतोग़. ओर इर्विरिन ऊळिसि, येसु तना तलिन इतोग़, “वेग़ ऊळा बायि, इंजेटाह नीवा मग़ि!” 27 पया ओग़ कग़यवान इतोग़, “ऊळा, इंजेटाहि इद नीवा यायाल आंदु.” अस्केडाह पया येसुना तलिनु, ओग़ु तना लोन ओसि अय कीतोग़.

येसुना हामुरि

28 अस्के पया, नावा कबळतुन नना कतम मारिह कीतन इन्जि, येसु पुतोग़.✡ अस्के, सास्त्रमते रासतद पोल्‍लो करल आयना इन्जि, “नाक एग़ उनडा वसता,” इनजोर इतोग़. 29 अगा ओयतद अंगुर जोमाते निहच मतद उंदि अळ्का मता. इनजोर ओरु अद अळ्कातगा बूबिलतुन मुळ्हचि, बळ्गातगा‡ तासिसि, येसुना तोड एरे ओसि, ओन ओयतद अंगुर जोमा ऊहतोर.✡ 30 अस्के येसु तानु ऊतिसि, “नना नावा कबळतुन कतम मारिह कीतन!” इनजोर इतोग़. अह इतस्के, इळ्न तला वग़्हचि, ओग़ हातोग़.✡

31 इमा दिया वारमता पोल्वादिया मता (अद पोल्वादिया इतेके, आवना पंडुमता बेह्‌रा पोल्वादिया आंदु). (यहुदिराङ अडोङ वेहतपु,) पोल्वादियाते हव्कनागुटानगा सेत्ताङ मनदलाह पोलोङ,✡ अदिनेनाह्‌कु ओराङ पेदल्कु पिलाति गुमसिनगा वासि, “(ओर मुवुरा जीवा चट्पिट अनि इनजोरे,) ओराङ काल्किन ओग़्हचि, सेत्तान रेहता वेहा,” इन्जि ताल्ह्‌कतोर. 32 अस्के गुमसि वेहताह्‌कु, सीपय्क वासि, येसुना संगे वेळ्हच मतोर✡ इर्वुराङ आसि काल्किन ओग़्हतोर. 33 मति येसुनगा एवतोर अस्के, वेग़ हातदिन ऊळिसि, वेनाङ काल्किन ओग़्होर. 34 मति येसु निटम हातोग़ इनदलाहि, ओर्वोग़ सीपय येसुना सेंकातुह्‌कु गोग़्काते कोटटोग़, अस्के चट्‌ने नेतुरि ओसो एग़ वाङता.✡

35 इद पुस्तकतुन रासवाल कुदि अदिन ऊळतोग़, ऊळिसि मीट येसुन नमना इन्जि वेहतह्‌तोग़.✡(देवुळ लोहतोग़ राजाल येसुना लोप्पा) इद ओना साक्सि करलताये आंदु इन्जि, ओन्क एर्काये.✡ 36-37 ओना उंदाय बोकातुन ओग़्होर आयनुर,✡ ओसो ओन कोटटोरु ओन ऊळनुर✡ इनजोर, देवुळ लोहवाल पिसिह केवाना लोप्पा, सास्त्रमते रासिस मनदनव इव पोल्‍लोङ करल आयना इन्जि, येसुह्‌क इह आता.

येसुन गुमयातगा तासिह्‌तोर

(मत्याल 27:57-61; मार्कल 15:42-47; लूकाल 23:50-56)

38 इव गोटिङ आतापया, अरिमतेया नाटेनोग़ ओर्वोग़, योसेपि इनवाल, पिलातिनगा अन्जि, “येसुना सेत्तातुन पोहतलाह ओयकन,” इनजोर ताल्ह्‌कतोग़. (वेग़ योसेपि इतेके यहुदिराङ पेदल्किन रेयिसि, येसुनु कुस्क्ने नमिंदोग़.✡) अस्के गुमसि पिलाति ओम्ह्‌ट इनजोर इताह्‌कु, ओर पया येसुना सेत्तातुन रेहचि ओतोर. 39 योसेपना संगे निकोदेमि इनवाल वने, येसुन पोहतलाह वातोग़. (वेग़े कोनि मुने उंद दिया नग़्का, येसुन कलियलाह वास मतोग़.)§ वेग़ु सेत्तातुन ओकलाह डेडा वीसा मूंडु (33) किलोङ, गब एग़्स्कनद मराता पिंडि ओसो अतर्नेय, काल्वा कीसि तच मतोग़.✡ 40 यहुदिरा पोहतना उतुरते, हामुर-गेंदेनगा इद काल्वा कीतद अतर्नेयदुनु सलिसि, येसुना सेत्तातुन ऊर्हतोर. 41 येसुन वेळ्हच मतद जागातगा, मराना पेंदाता उंद वाळुम मता. अगाने उंदि बेरा आदतगा, मन्कन पोहतलाह पूना पांजा तर्वतद मता. अद गुमयाते मुने बोने पोहवाय मतोर. 42 अद गुमया एरे मताह्‌कु, येसुन अगान पोहतोर,✡ बाराह्‌क इतेके यहुदिरा पोल्वादिया गय्क इतेके सुरु आयना मता, (दुस्रा जागा पर्ह्‌कलाह मोका इले आसि).*

20

येसु मल्स जीवा अरयह्‌तोग़

(मत्याल 28:1-9; मार्कल 16:1-9; लूकाल 24:1-10)

1 मूंड दियाने, इतेके वारमता मुनेता दिया ऐतारम,✡ कोग़ कूसेङ पिङपङ आयनामुनेने, मग्डला नाटेनद मरियाल इनदनदु, गुमयातगा वाता. अस्के गुमयाता अग़दुह्‌क तिळ्ह्‌प कीस मतद बंडा, ओर्के तेंडिस मतद तान्क दिसता. 2 अस्के सिमोन पत्रुनके ओसो येसु पका जीवा कीतोग़ कग़यवानके, अद वित वाता, वासि इता, “ओरु सामिना सेत्तातुन गुमयातग्डाह ओतोर, ओसो अदिन बेगा तासतोरो, अद माक तेळियो” इता. 3 इदिन केंजिसि, ओर इर्वुर गुमयातके दायलाह पेसतोर. 4 अस्के ओर इर्वुर आसि ऐंगे वित बोटटोर. इह वितेङ, अह वितेङ, पत्रुना तोळतोग़ गुमयातगा मुने एवतोग़. 5 एव्सि, ओल्‍लिस ऊळनेके, ओन्क सिरपि हामुर-गेंदेङ अर्स मतव दिसताङ, मति ओग़ लोप्पा नेङोग़. 6-7 गळ्क मनेके, सिमोन पत्रु वने ओना पयाह एवतोग़. एव्सि तुर्म्ने लोप्पा नेङतोग़, नेङिसि हामुर-गेंदेङ अरतविन ऊळतोग़. ओसो सेत्ताता तलातगा ऊर्हच मतद दुपटि,✡ हामुर-गेंदेना एरे इले, मति ओर्केडा बाजे गीळ आसि अर्स मतदिन ओग़ ऊळतोग़. 8 पया दुस्रोग़ कग़यवाल वने लोप्पा नेङिसि अविन ऊळतोग़, ऊळिसिये येसु जीवा अरतोग़ इन्जि, विस्वस कीयलाह आतोग़. 9 बाराह्‌क इतेके येसु हामुरताहि ओसो जीवा अरयनद गावले, इद्रम सास्त्रमते रासिस मतद पोल्‍लो, ओरिह्‌क अचानाहि तेळियवाय मता.✡ 10 पया ओर इर्वुर मल्सि, तमाङ लोह्‌क अतोर.✡

11 अचोटेने मरियालि (गुमयातेहु मल्स वाता,) अगाने अळसोरे पलते निच मता. पया अळसोर-अळसोर, अद गुमयातेह माळ्किस ऊळता. 12 ऊळतस्के, येसुना सेत्तातुन तासिस मतद जागाते, पोळ्‍दलेह्‌का मांजतप पांड्रि गेंदेङ केग़तवु रेंड देवतुल्कु उंद बारा तलावडातेके, उंद बारा कालवडातेके, उदिस मतव तान्क दिसताङ. 13 अव पया तान इताङ, “बाराह्‌क अळयह्‌निन बायि?” इताङ. “ओरु नावा सामिना सेत्तातुन ओतोर, ओस अदिन बेगा तासतोरो, पुनोन इनजोर अळयह्‌नन,” इन्जि मरियालि अविस्किन इता. 14 अह इन्जि अद पेग़्के मल्स ऊळता, मल्स ऊळनेके, अगा येसु निच मतद तान्क दिसतोग़. मति ओग़ येसुये इनजोर अद पुनो.✡ 15 अस्के येसु तान इतोग़, “बाराह्‌क अळयह्‌निन? बोन पर्ह्‌किह्‌निन?” ओग़ वाळुमतुन ऊळेवाळे केवाल मनदनोग़ बहे इन्जि, ओन इता, “दादा, निमा ओना सेत्तातुन इग्डाह ओतेके, तान बेगा तासतिन, इद नाक वेहा. अस्के नना अदिन ओसि, (ओसो बेस पोहतकन),” इता. 16 येसु पया तान “मरिया!” इनजोर केयतोग़, अस्के अद पेग़्के मिळ्न्दिस येसुन पुता, पुन्जि ओन इब्रि पोल्‍लोते “रबोनि!” (इतेके “नावा गूरु”) इनजोर इता. 17 अस्के (मरियालि ओनाङ काल्क अरताह्‌कु,) येसु इतोग़ “नावाङ काल्किन ओग़्ङिस मनमा मरिया, बाराह्‌क इतेके नना इंका वने बाबानेके पोग़ोन अनोने✡. मति निमा मावोर कग़यवालोरेके अन्जि ओरिन वेहा, ‘मीवा-नावा बाबानेके,✡ मीवा-नावा देवुळतके नना पोग़ोन दाय्ह्‌नन,’ ” इन्जि येसु तान वेहतोग़. 18 अस्के मग्डला नाटेना मरियाल अन्जि, “नना येसुसामिन ऊळतन, ओग़ नाक इद्रम-इद्रमताङ गोटिङ वेहतोग़,” इनजोर अद ओर कग़यवालोरिह्‌क वेहता.✡

येसु तनाङ कग़यवालोरिह्‌कु दिसिह्‌तोग़

19 अदे ऐतारमता दिया मुलतस्के, यहुदिराङ पेदल्किन रेयिसि,✡ ओर कग़यवालोर अरातगा तेल्प केहच तालम ईसि मकिस मनदह्‌पा, येसु अगा वासि लोप्पा नेङतोग़. नेङिसि, ओरगा नडुम निचि, ओरिन इतोग़, “मीक सुकम दोर्कि, रेयमाटु!”✡ 20 इनजोर वेहचि, ओरिन तनाङ कय्कनाङ ओसो सेंकाता देबान तोहतोग़.✡ सामिन ऊळिसि ओरिह्‌क गिर्दा वाता.

21 ओसो उंद मल्का येसु ओरिन इतोग़, “मीक सुकम दोर्कि, रेयमाटु! बहलेह्‌का बाबाल नाक इद दुनियाते लोहतोग़, अहलेह्‌का नना वने मीक दुनियाते लोहतह्‌नन.✡” 22 इद्रम वळ्ह्‌किसि ओग़ ओरिन ऊकुर ऊरतोग़, अह कीस इतोग़, “नना मीकु देवुळता पवित्र जीवा ईय्ह्‌नन. 23 तेना अदिकरते मीटु बोनाय पापमतुन मापि कीतिर इतेके, देवुळ वने ओना पापमतुन मापि कीताये. ओसो पवित्र जीवाता अदिकरते बोना पापमतुन मीट मापि केविर इतेके, ओग़ मापि आयवाय मनदनोग़,” इन्जि इतोग़.✡

तोमाल उन्क-मन्क आस्तोग़

24 ओर बळयिर बारा मन्कलोरग्डाहि, ओर्वोग़ तोमाल इनवाल मतोग़, ओन दिदुमि (इतेके एमोह पेकाल) वने इंदुर.✡ येसु वातोग़ अस्के, ओग़ तोमाल ओरा संगे इलेग़ आसि. 25 अदिह्‌क ओग़ वातस्के, “माट सामिन ऊळतोम, रा!” इनजोर ओन ओर वेहतोर. तेला मति ओग़ सेतेम पोयोग़, ओग़ इतोग़, “ओनाङ कय्कनगा मोल्‍लाना देबानु ऊळवालेवा, अगा वेळ्न्ज तोग़्किसि ऊळवालेवा, ओसो ओना सेंकाता देबातुन कय बोयिस ऊळवालेवा, ओग़ येसुसामिये आंदोग़ इन्जि, नना मुर्तिय नमोन,”✡ इनजोर इतोग़.

26 पया वारममेटा पेग़्के, ओर कग़यवालोर ओसो लोनलोप्पा मनेके, तोमाल वने ओराय संगे मतोग़. अस्के तेल्पिङ केहच तालम ईसाय मति, येसु ओरा नडुम वास निच इतोग़, “मीक सुकम दोर्कि, रेयमाटु!” 27 पया ओग़ तोमान इतोग़, “निमा नीवा वेळ्न्जतुन नावा कयदा देबातगा तोग़्किस ऊळा. ओसो नीवा कय इके मुनेह कीसि, नावा सेंकातगा बोयिस ऊळा.✡ अह कीसि, निमा नमवोना लेह्‌का मनमा, मति उन्क-मन्क आयवा, विस्वस कीमु,” इनजोर इतोग़. 28 इतस्के “ओ नावा सामिनिन, नावा देवुळतिन!” इन्जि तोमाल येसुन इतोग़. 29 “निमा नाकु ऊळताह्‌कु विस्वस कीतिन, तोमा. मति बोर नाक ऊळवाय विस्वस कीस्तोर, ओर देय्वातोरु!”✡ इन्जि येसु तोमान इतोग़.

30 इद पुस्तकते रासववु, ओसो वेल्‍लाङे बामिह कीयनाङ सीनाङ, येसु तनाङ कग़यवालोरा मुनेह कीस तोहतोग़.✡ 31 मति इव पोल्‍लोङ बाराह्‌क रासिस मन्ह्‌ताङ इतेके, देवुळ लोहतोग़ पिसिह केवाल राजाल येसुये आंदोग़, ओसो ओग़े देवुळता मग़ आंदोग़ इन्जि मीट नमना.✡ इद्रम नमतेके, मीक येसुना संगे अमेसाता पिसमुळ दोर्कग़ा.✡

21

गालिल सम्दुरतगा येसु वास्तोग़

1 इव इचोक गोटिङ आतापया, येसु गालिल सम्दुरतगा (इतेके तिबिरिया सम्दुरतगा) कग़यवालोरिन कलियतोग़, अद इह आता. 2 अगा सिमोन पत्रु, दिदुमि इनवाल तोमाल, गालिल पटटा काना नाटेनोग़ नतन्याल, योहन, याकुबि, वेर तमोग़ इर्वुर* ओसो उय्तुर इर्वुर येसुनाङ कग़यवालोर उंदिय जागा मतोर. 3 अस्के सिमोन पत्रु ओरिन इतोग़, “नना मीन्क पोयतलाह दाय्ह्‌नन, डा,” इतोग़. “माट वने नीवाय संगे वाय्ह्‌नोम, डा,” इन्जि ओर ओडाते पेसतोर. मति अद नग़्का ओरिह्‌क उंद मीन वन दोर्को!✡

4 पया पंङवियतस्के येसु वासि, सम्दुर दडटगा निच मतोग़. तेला मति ओग़ येसु आंदोग़ इन्जि, कग़यवालोर पुनोर.✡ 5 अस्के येसु आळो कीतोग़, “उचुक तेला मीन्क पोयविर रा, पेकोरिर?” “एंह-एंह, माकु उंदाय मीन दोर्को,” इनजोर ओर इतोर. 6 “मीटु ओडाता तिनळ बाजे वद वाटाट अले, अस्के मीन्क दोर्कनुङ,” इन्जि येसु ओरिन वेहतोग़. ओर पया अहे कीतोर, अस्के ऊळाट, वदमेंड मीन्क एग़्कताह्‌कु, ओरिह्‌क वद पिळ्ङलाह एल्‍लो!✡

7 अस्के ओग़ येसुसामिये आंदोग़ इन्जि, येसु जीवा कीतोग़ कग़यवाल पुतोग़, पुन्जि पत्रुन इतोग़, “ओग़ सामिये, रा!” इतोग़. ओग़ येसुसामि इनजोर केंजताह्‌कु, सिमोन पत्रु तना जगातुन नंडटुह्‌क मळ्हतोग़ (कबळते मताह्‌कु, दुस्रा बेदे जगा केग़वाय मतोग़), अह कीसि सम्दुरलोप्पा एतगा बुर डेयिसि, दडटेके नारसोर अतोग़. 8 ओर पिसतोर बारा, अद वदते एग़्कतव मीन्किन पिळ्ङसोर-पिळ्ङसोर ओडात वातोर, बाराह्‌क इतेके ओर वेल्‍ला जेक इलोर आसि, दडटाहि जोक-जोक रेंड नूह्‌क कुटाङ जेक मतोर. 9 पया ओर दडटेके पेसिस ऊळतस्के, अगा तळ्मिना किस मता, किसतगा बोळ्सतव मीन्क ओसो आरिङ, इव दिसताङ.

10 अस्के येसु ओरिन इतोग़, “मीट इंजेक पोयतव मीन्कनग्डाह उचुक इके ताट.” 11 अदिह्‌क पया सिमोन पत्रु ओडाते तग़्ङिसि, वदतुन दडटेके पिळ्ङिस ततोग़. अवटे नूटा पनस मूंडु (153) बेराङ-बेराङ मीन्क मताङ. इचोक मीन्क मन्जाय, वद इतेक अग़वो. 12 पया येसु ओरिन इतोग़, “इव मीन्कु, आरिङ तिनदकल, वाट रा!” इतोग़. वेग़ सामिय इनजोर, कग़यवालोर पुन्ज मताह्‌कु, निमा बोनिन आंदिन इनजोर ताल्ह्‌कलाहि, ओरग्डाहि बोन्के दीरा वावो. 13 पया येसु वासि आरिनु, मीन्किनु ओरिह्‌क वांटिसीतोग़. 14 इद्रमलेह्‌का येसु हासि जीवा अरतोग़✡ अस्केडाहि, इद मुचा केपा कग़यवालोरिह्‌क दिसलाहि आतोग़.✡

येसु पत्रुह्‌कु अदिकर ईस्तोग़

15 ओर कग़यवालोर कतम तितस्के, येसु सिमोन पत्रुन ताल्ह्‌कतोग़, “योनाना मग़निन, सिमोनि, वेर पिसतोर कग़यवालोर बेचोन नाक जीवा कीस्तोर, तान्काय वीळिस निमा नाक जीवा कीय्ह्‌निना?✡” इन्जि ताल्ह्‌कतोग़. “इंगो सामि, नना नीक जीवा कीय्ह्‌नन इन्जि, नीक इतेक एर्काये,” इनजोर पत्रु इतोग़. “अह इतेके नावाङ गोरेपिलाना लेह्‌काडोरिन मेहा,” इन्जि येसु वेहतोग़. 16 ओसो उंद मल्का, येसु पत्रुन ताल्ह्‌कतोग़, “योनाना मग़निन, सिमोनि, निमा नाक जीवा कीय्ह्‌निना?” “इंगो सामि, नना नीक जीवा कीय्ह्‌नन, इदिन इतेक निमा पुह्‌निने!” इन्जि पत्रु इतोग़. “अह इतेक, नावाङ गोरेना लेह्‌काडोरिन बेस रोसा,✡” इन्जि येसु वेहतोग़. 17 पया मुचा केपा येसु पत्रुन ताल्ह्‌कतोग़, “योनाना मग़निन, सिमोनि, निमा नाक जीवा कीय्ह्‌निना?” इद्रम येसु मुचा केपा ताल्ह्‌कताह्‌कु, पत्रु पका जीवा नोतप आतोग़. “सामि, नीक इतेक कतम एर्काय मन्ह्‌ता.✡ नना नीक जीवा कीय्ह्‌नन इन्जि, निमा इतेक पुतिन,” इन्जि पत्रु इतोग़. येसु ओन इतोग़, “अह इतेक, नावाङ गोरेना लेह्‌काडोरिन मेहा. 18 इह केंजा, नना सेतेम वेहतह्‌नन, निमा लेयोग़ मतिन अस्के, निमा तयर आसि, बेगा विचर वांदु, अगा अंदिन. मति निमा मुय्तोग़ आयकिन अस्के, निमा नीवाङ कय्किन आहतकिन, आहनेके दुस्रोग़ मन्कल नीकु दोहचि, नीक विचर वावा जागाते पोस ओयनोग़,” इतोग़. 19 (पत्रु बेद्रमता हामुरते हासि देवुळतुन मान ईयनोग़, इदिन मुनेन वेहतलाह, येसु इह वळ्ह्‌कतोग़.)✡ इचोन वळ्ह्‌कतस्के, येसु पत्रुन इतोग़, “नावा सेवा कीसोर वय!”

20 पया पत्रु पेग़्के मल्स ऊळतोग़ अस्के, येसु जीवा कीतोग़ कग़यवाल, ओरा पेंडेस वातदिन ओग़ ऊळतोग़. (वेग़े कग़यवान कोनि येसु हायनामुने, कग़यवालोर ऐंगेन तिनदह्‌पा, सामिन पोस एवाल बोग़ आंदोग़, इदिन पुनदलाह, पत्रु कोंडा चिम्चिह कीसि, येसुन ताल्ह्‌कलाह वेहच मतोग़.)✡ 21 वेन पयाह पयाह वायनदिन ऊळिसि, पत्रु येसुन ताल्ह्‌कतोग़, “सामि, वेना बह आयग़ा?” इतोग़. 22 “नना इद बूमते मल्स वानाह्‌जोमु, ओग़ पिसिस मनदना इन्जि, नावा विचर मतेकाय, तेना नीकु बाताल वास अरता? निमा नावा सेवा कीसोर वय!” इन्जि येसु पत्रुन इतोग़.

23 येसु इह इताह्‌कु, वेग़ कग़यवाल बेस्केन हायोग़ आयनोग़, इद्रमता पोल्‍लो विस्वसिरा नडुम आबुर आता. मति ओग़ हायोग़ आयनोग़ इन्जि येसु इनोग़, सिरप “नना मल्स वानाह्‌जोमु, ओग़ पिसिस मनदना इन्जि, नावा विचर मतेकाय, तेना नीकु बाताल वास अरता?” इचोने वळ्ह्‌किस मतोग़.

आक्रि मारेंगा

24 बोन कग़यवान येसु जीवा कीतोग़ कग़यवाल इन्ह्‌तोर, ओनन ननान आंदन; ननाने इव पोल्‍लोङ वेहतह्‌नन, ओसो रासिस तासतन. इव नना रासतव पोल्‍लोङ करलताङे इन्जि, माक विस्वसिरिह्‌क एर्काय मन्ह्‌ता.✡

25 येसु कीतवु ओसो वेल्‍लाङे कबस्क मन्ह्‌ताङ. नावा विचरते अव कतम उंद-उंद रासतेके, अव रासतव पुस्तकिङ तासलाह, इद दुनियाते जागा आलो आवाल बहे!✡

✡ 1:1 1:1 कुलुसितोर 1:17

✡ 1:1 1:1 पिलिपितोर 2:6; 1 योहन 5:20; तोहचीतव पोल्‍लोङ 19:13

✡ 1:2 1:1-2 1 योहन 1:1

✡ 1:3 1:3 1 कुरिंततोर 8:6; कुलुसितोर 1:15-16; इब्रितोर 1:2; 11:3; तोहचीतव पोल्‍लोङ 3:14

✡ 1:4 1:4 5:26; 11:5; 14:6; 1 योहन 5:11,20

✡ 1:4 1:4 8:12; 9:5; 12:46

✡ 1:5 1:5 बळयिर 26:18; इपिसुसतोर 5:8; कुलुसितोर 1:12-13; 1 तिसलुनितोर 5:5; 1 पत्रु 2:9

* 1:6 1:6 ओग़ु देवुळता पेदिरते एग़ मीहवाल योहन आंदोग़, इद पुस्तकतुन रासतोग़ योहन आयोग़.

✡ 1:10 1:10 1 कुरिंततोर 8:6; कुलुसितोर 1:16; इब्रितोर 1:2

✡ 1:12 1:12 11:52; 12:36; रोम सहरतोर 8:14; गलातितोर 3:26; 1 योहन 3:1

✡ 1:13 1:13 1 पत्रु 1:23

✡ 1:14 1:14 1:17; 14:6; रोम सहरतोर 1:3; गलातितोर 4:4; पिलिपितोर 2:7; 1 तिमोति 3:16; इब्रितोर 2:14-15; 1 योहन 4:2; 2 योहन 1:7

✡ 1:14 1:14 देवुळता पूरा देय्वातुनु, पूरा सेतेमतुनु पेसमुळि 34:6; देवुळताङ पाटाङ 26:3; बुदताङ पोल्‍लोङ 16:6

✡ 1:14 1:14 तोहचीतव पोल्‍लोङ 7:15

✡ 1:14 1:14 इब्रितोर 1:2

✡ 1:14 1:14 14:9; 17:22-24

✡ 1:17 1:17 7:19

✡ 1:17 1:17 1:14; 14:6; रोम सहरतोर 5:21

✡ 1:18 1:18 1 तिमोति 6:16; 1 योहन 4:12

✡ 1:18 1:18 6:46; 2 कुरिंततोर 4:4; कुलुसितोर 1:15

† 1:19 1:19 यहुदि जाततोर इस्रयेल देसेमते मंदुर, ओरिन इस्रयेलतोर वने इंदुर.

‡ 1:19 1:19 देवुळवडेर मोदुल कागिदते “लेविनोर” इनजोर इन्ह्‌तोर. मुनेतोग़ पेदामुय्तोग़ इस्रयेलिह्‌कु बारा मांदि मग़्क पुटटोर, ओरग्डाहि वग़ोग़ लेवि इनवाल मतोग़. ओनाय कूळतोर मंदिरतगा देवुळवडेर आंदुर.

§ 1:19 1:19 देवुळ लोहवाल पिसिह केवाल राजाल वेन इब्रि पोल्‍लोते मसिहा इन्ह्‌तोर, युनानि पोल्‍लोते किर्स्तु इन्ह्‌तोर.

✡ 1:20 1:20 1:27; 3:28; बळयिर 13:25

✡ 1:21 1:21 व्यवस्थाविवरण 18:15,18; योहन 7:40

✡ 1:23 1:23 यशायाह 40:3; मत्याल 3:3; मार्कल 1:3; लूकाल 3:4; योहन 3:28

* 1:24-25 1:24-25 यहुदिराङ पेदल्कना उंद तुंगातुन परुसिर इनजोर इंदुर. लोकुरगा ओराय पोल्‍लो पका ताकिंदु, ओसो ओर वेल्‍लाङे अङ्ळमताङ अडोङ-उतुर्क पुटिह कींदुर.

† 1:24-25 1:24-25 देवुळता पेदिरते एग़ मीहतलाह इद रिवजतुन वेल्‍लाटोर “बप्‍तिस्मा” इन्ह्‌तोर.

✡ 1:27 1:27 मत्याल 3:11; मार्कल 1:7; लूकाल 3:16; बळयिर 13:25

✡ 1:29 1:29 मत्याल 1:21; योहन 1:36; 1 कुरिंततोर 15:3; गलातितोर 1:4; 1 पत्रु 1:18-19; 1 योहन 3:5; तोहचीतव पोल्‍लोङ 5:6,12

✡ 1:32-33 1:32-33 मत्याल 3:11; मार्कल 1:8; लूकाल 3:16; बळयिर 1:4-5; 11:16

✡ 1:32-33 1:32-33 मत्याल 3:16; मार्कल 1:10; लूकाल 3:19-22

✡ 1:34 1:34 5:33-35; 10:41-42

✡ 1:36 1:36 1:29

‡ 1:42 1:42 पत्रु मोदुल कागिदते “कय्‍पा”. पत्रुह्‌क रेंड पेदिर्क मताङ: इब्रि पोल्‍लोते कय्‍पा; युनानि पोल्‍लोते पत्रु.

✡ 1:46 1:46 7:41

✡ 1:47 1:47 तोहचीतव पोल्‍लोङ 14:5

✡ 1:51 1:51 मत्याल 3:16; मार्कल 1:10; लूकाल 3:19-22; बळयिर 10:11; तोहचीतव पोल्‍लोङ 19:11

§ 1:51 1:51 इद्रम वेहतस्के, येसु मुनेतोग़ पेदामुय्तोग़ याकुब कळ्स्कता कलाता सीता कीसीतोग़ (पुटमुळि 28:12).

✡ 2:4 2:4 मत्याल 26:18; योहन 7:8-9,30

✡ 2:13 2:13 मत्याल 26:1-2; मार्कल 14:1; लूकाल 22:1; योहन 11:55; 12:1

✡ 2:16 2:14-16 मत्याल 21:12-13; मार्कल 11:15,17; लूकाल 19:45-46

✡ 2:17 2:17 देवुळताङ पाटाङ 69:9

✡ 2:19 2:19 मत्याल 26:60-61; 27:39-40; मार्कल 14:58; 15:29; बळयिर 6:14

✡ 2:23 2:23 7:31; 8:30; 10:41-42; 11:45; 12:11,42

✡ 3:2 3:2 9:16,33; बळयिर 2:22

✡ 3:3 3:3 3:7; 2 कुरिंततोर 5:17; तीतुस 3:4-5; 1 पत्रु 1:23

✡ 3:5 3:5 यहेजकेल 36:25-27; तीतुस 3:4-5

✡ 3:6 3:6 1 कुरिंततोर 15:50

* 3:7 3:7 ओसोवने पुट पोयतग़ा “पोग़ोटाहि पुट पोयतग़ा,” इद अर्तम वने आया पग़यह्‌ता.

✡ 3:7 3:7 3:3; तीतुस 3:4-5

✡ 3:11 3:11 3:32

✡ 3:13 3:13 3:31; 6:38,42

† 3:13 3:13 माने-मन्कना नडुम पुटटोग़ु इतेके येसुये. माने-मन्कना नडुम पुटटोग़ु इद पोल्‍लोता अर्तम पुनदलाह पुस्तकता आक्रिते पुनवव पोल्‍लोना अर्तमि रासतव मन्ह्‌ताङ, अगा ऊळाटु.

✡ 3:13 3:13 6:62

✡ 3:14 3:14 8:28; 12:32

✡ 3:15 3:14-15 गिनती 21:9

✡ 3:15 3:15 20:31; 1 योहन 5:11-13

✡ 3:16 3:16 इपिसुसतोर 2:4

✡ 3:16 3:16 रोम सहरतोर 5:8; 8:32; 1 योहन 3:1; 4:9

✡ 3:16 3:16 3:36; 6:40; 20:31; 2 तिसलुनितोर 2:16

✡ 3:16 3:15-16 1 योहन 5:12

✡ 3:17 3:16-17 10:35-36; 12:47; 1 तिमोति 2:3-4; 1 योहन 4:9; 4:14

✡ 3:18 3:18 5:24

✡ 3:18 3:18 मत्याल 4:3; 16:16; 26:63; मार्कल 1:1; 14:61; लूकाल 22:70; योहन 11:27; बळयिर 9:20; 13:33

✡ 3:18 3:18 इब्रितोर 3:19

✡ 3:19 3:19 8:12; 9:5; 12:46

✡ 3:21 3:21 1 योहन 1:6

✡ 3:21 3:20-21 इपिसुसतोर 5:13

✡ 3:27 3:27 1 कुरिंततोर 4:7

✡ 3:28 3:28 1:20,23

✡ 3:29 3:29 तोहचीतव पोल्‍लोङ 19:7

✡ 3:29 3:29 1 योहन 1:4

✡ 3:31 3:31 3:13; 8:23

✡ 3:31 3:31 1 कुरिंततोर 15:47

✡ 3:32 3:32 3:11

✡ 3:33 3:33 1 योहन 1:10; 5:10

✡ 3:35 3:35 मत्याल 11:27; 28:18; लूकाल 10:22; योहन 13:3; 17:1-2; इपिसुसतोर 1:20-23

✡ 3:36 3:36 3:16; 5:24; 6:47; 11:26; 1 योहन 5:11

✡ 3:36 3:36 इब्रितोर 3:19; 1 योहन 5:12

✡ 4:1-3 4:1-3 1:43

✡ 4:5 4:5 पुटमुळि 33:19; 48:22; यहोशू 24:32

✡ 4:9 4:9 मत्याल 8:8-9; लूकाल 7:6; योहन 18:28; बळयिर 10:28; 11:3; गलातितोर 2:12

✡ 4:10 4:10 इब्रितोर 6:4-6

✡ 4:10 4:10 6:35; 7:37; तोहचीतव पोल्‍लोङ 21:6

✡ 4:14 4:14 6:35; 7:38; तोहचीतव पोल्‍लोङ 7:16-17

* 4:18 4:18 यहुदिरा रिवजते मूंड मल्काङ मर्मिङ आया वांदु, मति ताना पया पोलो आंदु.

✡ 4:21 4:21 तोहचीतव पोल्‍लोङ 21:22

✡ 4:22 4:22 बळयिर 17:23

✡ 4:22 4:22 मत्याल 15:24; मार्कल 7:27; बळयिर 3:26; 13:46; रोम सहरतोर 1:16; 2:10; 3:1-2; 9:4-5; 11:18

✡ 4:34 4:34 17:4; 19:28

✡ 4:42 4:42 लूकाल 2:11; बळयिर 2:36; 13:23; 1 तिमोति 4:10; 1 योहन 2:2; 4:14

✡ 4:44 4:44 मत्याल 13:57; मार्कल 6:4; लूकाल 4:24

✡ 4:45 4:45 2:23

✡ 4:53 4:53 बळयिर 10:2; 11:14; 16:15,31-34; 18:8; 1 कुरिंततोर 1:16

* 5:2 5:2 येरुसलेम सहरता सर्ने उंदि किले मता, अद किलेतगा लोकुरिह्‌कु ओळियाङ-पेसाङ कीयलाह, बेचोको दर्वजाङ मताङ.

† 5:3-4 5:3-4 एतुन मेल्हतनदिन केपसोरे. बाराह्‌क इतेके बेस्के-बेस्के देवतुलि अद वेच्‍चातगा रेगिसि, एतुन गोकिह कींदु, इद्रम कीतस्के अद जागातगा बोग़ मुने अर्न्दोग़, ओग़ तना दुकताहि सव्रेम आंदोग़. सबेट्क पाळ्नाङ मोदुल काग्देह्‌कने इद पोल्‍लो रासतद इले.

✡ 5:16 5:16 मत्याल 12:2; लूकाल 6:7; 13:14; योहन 7:23; 9:16

✡ 5:18 5:18 7:1,19; 8:37,40; 11:53

✡ 5:18 5:18 10:33; 19:7; पिलिपितोर 2:6

✡ 5:19 5:19 5:30; 8:28; 12:49; 14:10

✡ 5:21 5:21 रोम सहरतोर 4:16-17

✡ 5:21 5:21 रोम सहरतोर 8:11; 1 कुरिंततोर 15:45

✡ 5:22-23 5:22-23 5:27; बळयिर 10:42; 17:31

✡ 5:22-23 5:22-23 लूकाल 10:16; 1 योहन 2:23

✡ 5:24 5:24 इपिसुसतोर 2:1

✡ 5:24 5:24 3:16,36; 6:47; 11:26

✡ 5:24 5:24 3:18; 12:44; 1 योहन 3:14; 5:13

✡ 5:26 5:26 1:4; 11:5; 14:6; 1 योहन 5:20

✡ 5:27 5:25-27 5:22-23; बळयिर 10:42; 17:31; 2 तिमोति 4:1; 1 पत्रु 4:5

✡ 5:28-29 5:28-29 1 कुरिंततोर 15:51-52

✡ 5:28-29 5:28-29 दानिय्येल 12:2; मत्याल 25:46; बळयिर 24:15; इब्रितोर 10:27

✡ 5:30 5:30 5:19; 8:16,28; 12:49; 14:10

✡ 5:31 5:31 8:13-14

✡ 5:32 5:32 5:37; 1 योहन 5:9

✡ 5:34 5:34 1 योहन 5:9

✡ 5:35 5:33-35 1:34; 10:41-42

✡ 5:36 5:36 मत्याल 11:4-5; लूकाल 7:22; योहन 10:25,38; 14:11; 15:24; इब्रितोर 2:3-4

✡ 5:37 5:37 मत्याल 3:17; मार्कल 1:11; लूकाल 3:19-22; योहन 5:32; 8:18; 1 योहन 5:9

✡ 5:38 5:38 1 योहन 2:14

✡ 5:39 5:39 लूकाल 24:27,44-46; योहन 12:41; बळयिर 2:23; 3:18,24; 13:27; 17:2-3; 26:22-23; 28:23

✡ 5:41 5:41 7:18; 8:50,54; 1 तिसलुनितोर 2:6-7

✡ 5:43 5:43 मत्याल 24:5; मार्कल 13:6; लूकाल 21:8

✡ 5:44 5:44 1 तिसलुनितोर 2:6-7

✡ 5:44 5:44 1 तिमोति 1:17; यहुदाल 25

✡ 5:44 5:44 रोम सहरतोर 2:29

✡ 5:44 5:44 12:43

✡ 5:45 5:45 9:28; रोम सहरतोर 2:17

✡ 5:47 5:45-47 12:48

✡ 6:14 6:14 व्यवस्थाविवरण 18:15,18

✡ 6:15 6:15 मत्याल 14:23; मार्कल 6:46

✡ 6:27 6:27 यशायाह 55:2

✡ 6:28 6:28 बळयिर 2:37; 16:30

✡ 6:29 6:29 बळयिर 16:31; रोम सहरतोर 4:5; याकुब 2:22; 1 योहन 3:23

✡ 6:30 6:30 मत्याल 12:38; 1 कुरिंततोर 1:22

✡ 6:31 6:31 पेसमुळि 16:4,15,21; गिनती 11:8; योहन 6:49,58; 1 कुरिंततोर 10:3

✡ 6:31 6:31 देवुळताङ पाटाङ 78:24; 105:40; नहेम्याल 9:15

✡ 6:33 6:33 6:41,50

✡ 6:35 6:35 6:48,51

✡ 6:35 6:35 4:10,14; 7:37

✡ 6:37 6:37 6:44,65

✡ 6:37 6:37 6:39; 10:28; 17:12; 18:9

✡ 6:38 6:38 4:34; 5:30

✡ 6:39 6:39 6:37; 10:28; 17:12; 18:9

✡ 6:40 6:40 6:44,54; 11:25; 1 कुरिंततोर 6:14; तोहचीतव पोल्‍लोङ 1:18

✡ 6:42 6:42 मत्याल 13:55; मार्कल 6:2-3; लूकाल 4:22

✡ 6:44 6:44 6:65

✡ 6:44 6:44 6:39-40,54; 11:25; तोहचीतव पोल्‍लोङ 1:18

✡ 6:45 6:45 यशायाह 54:13; 1 तिसलुनितोर 4:9

✡ 6:45 6:45 इब्रितोर 8:11

✡ 6:45 6:45 पिलिपितोर 3:15

✡ 6:46 6:46 7:29

✡ 6:46 6:46 1:18

✡ 6:47 6:47 3:16,36; 5:24; 11:26

✡ 6:48 6:48 6:35

* 6:49 6:49 इद मनाता लोप्पा पुनदना इतेके, पुस्तकता आक्रिते पुनवव पोल्‍लोना अर्तमि अगा ऊळाट.

✡ 6:49 6:49 6:58

✡ 6:50 6:50 8:51; 11:26

✡ 6:51 6:51 6:33,58

✡ 6:51 6:51 लूकाल 22:19; इपिसुसतोर 5:2; इब्रितोर 10:9-10

✡ 6:54 6:54 6:39-40,44; 11:25; तोहचीतव पोल्‍लोङ 1:18

✡ 6:56 6:56 15:4-7; 1 योहन 2:6; 3:24

✡ 6:57 6:57 14:19

✡ 6:58 6:58 6:33,41,51

✡ 6:58 6:58 6:49

✡ 6:58 6:57-58 1 कुरिंततोर 15:45

✡ 6:62 6:62 3:13

✡ 6:63 6:63 2 कुरिंततोर 3:6

✡ 6:64 6:64 मत्याल 10:4; योहन 6:71; 13:11

✡ 6:65 6:65 6:37,44

† 6:67 6:67 वेर बारा बळयिर बोर मतोर, तेन पुनदलाह मत्याल 10:1-4 ऊळाट.

✡ 6:68 6:68 12:49; 15:15; 17:8,14

✡ 6:69 6:69 10:35-36

✡ 6:69 6:69 इपिसुसतोर 4:13

✡ 6:70 6:70 13:18; 15:16,19

✡ 6:70 6:70 13:2,27

✡ 6:71 6:71 मत्याल 10:4; योहन 6:64; 13:11

✡ 7:1 7:1 5:18; 7:19; 8:37,40; 11:53

* 7:2 7:2 इद सालमेटा पंडुमि वारममेंडु येरुसलेम सहरते नोमिंदुर. लैव्यव्यवस्था 23:34, व्यवस्थाविवरण 16:13,16 ऊळाट.

✡ 7:5 7:5 मार्कल 3:21

✡ 7:7 7:7 15:18-25; इब्रितोर 12:3

✡ 7:8-9 7:8-9 मत्याल 26:18; योहन 2:4; 7:30

✡ 7:12 7:12 7:40-43; 9:16; 10:19

✡ 7:13 7:13 9:22; 12:42; 19:38; 20:19

✡ 7:15 7:15 मत्याल 13:54; मार्कल 6:2-3; लूकाल 2:47

✡ 7:16 7:16 14:10,24; 2 योहन 9

✡ 7:18 7:18 5:41; 8:50,54; 12:43; 1 तिसलुनितोर 2:6

✡ 7:19 7:19 1:17

✡ 7:19 7:19 मार्कल 11:18; योहन 5:18; 7:1; 8:37,40; 11:53

✡ 7:20 7:20 8:48,52; 10:20

† 7:22 7:22 इद बेद्रमता रिवज आंदु, इदिन पुनदलाह इद सास्त्रमता आक्रिते पुनवव पोल्‍लोना अर्तमि रासतद मन्ह्‌ता, अगा ऊळाटु.

✡ 7:22 7:22 पुटमुळि 17:10-14

✡ 7:23 7:23 मत्याल 12:2; लूकाल 6:7; 13:14; योहन 5:6-10; 9:16

✡ 7:24 7:24 लैव्यव्यवस्था 19:15; यशायाह 11:3; योहन 8:15; 2 कुरिंततोर 10:7; याकुब 2:4

✡ 7:27 7:27 7:41-42; 8:14; 9:29

✡ 7:28 7:28 8:19,55; 15:21; 16:3; 17:25; 1 योहन 3:1

✡ 7:29 7:29 6:46

✡ 7:30 7:30 मत्याल 21:46; योहन 7:44; 10:39

✡ 7:31 7:31 2:23; 8:30; 10:41-42; 11:45; 12:11,42

✡ 7:32 7:32 मत्याल 21:46; योहन 7:44

✡ 7:33 7:33 12:35; 13:33; 14:19; 16:16-19

✡ 7:33 7:33 14:12,28; 16:5,10,17,28; 17:11,13; 20:17

✡ 7:34 7:34 8:21; 13:33

✡ 7:35 7:35 याकुब 1:1

✡ 7:36 7:36 8:21; 13:33

✡ 7:37 7:37 लैव्यव्यवस्था 23:36; गिनती 29:35; नहेम्याल 8:18

‡ 7:37 7:37 इद वारममेटा पंडुमतस्के, दिनमे मोदुल पेर्माल मंदिरता गर्यातगा एग़ दोसिंदोग़. मोसा मुय्तोना कालमते, देवुळि बेद्रम पेळ्ह्‌कल बूमते आद बंडाताहि तना लोकुरिह्‌क ऊहन्दु, ताना सीता कीसींदोग़.

✡ 7:37 7:37 4:10,14; 6:35

✡ 7:38 7:38 यशायाह 44:3; 55:1; 58:11

✡ 7:39 7:39 13:31-32; 17:1-2

✡ 7:39 7:37-39 1 कुरिंततोर 12:13

✡ 7:39 7:39 योएल 2:28; योहन 20:22; बळयिर 1:4-5; 2:4,33

✡ 7:40 7:40 व्यवस्थाविवरण 18:15,18; योहन 1:21

✡ 7:41 7:41 1:46; 7:52

✡ 7:42 7:42 देवुळताङ पाटाङ 89:4; मीका 5:2; मत्याल 2:5-6; लूकाल 2:4-7

✡ 7:43 7:43 7:12; 9:16; 10:19

✡ 7:44 7:44 मत्याल 21:46; योहन 7:30; 10:39

✡ 7:46 7:46 मत्याल 7:28-29

✡ 7:48 7:48 12:42

✡ 7:50 7:50 3:1

§ 7:53 7:53 उचुक मोदुल काग्देह्‌कने 7:53-8:11 इवटे रासतद पोल्‍लो दोर्को.

✡ 8:5 8:5 लैव्यव्यवस्था 20:10; व्यवस्थाविवरण 22:22-24

* 8:6 8:6 येसु “तान हव्काटु,” इतेके, सर्करता अडम आवेग़; “हव्कमाट!” इतेक बारा, मोसानाङ अडोन नोमवप आवेग़.

✡ 8:12 8:12 1:4; 9:5; 12:35-36,46; 1 योहन 1:6

✡ 8:13 8:13 5:31

✡ 8:14 8:14 18:37; तोहचीतव पोल्‍लोङ 1:5; 3:14

✡ 8:14 8:14 8:42; 13:3; 16:28

✡ 8:14 8:14 7:27-28; 9:29

✡ 8:15 8:15 1 शमूएल 16:7; योहन 7:24; 2 कुरिंततोर 5:16

✡ 8:15 8:15 3:17

✡ 8:16 8:16 5:30

✡ 8:16 8:16 8:29; 16:32

✡ 8:17 8:17 व्यवस्थाविवरण 17:6; 19:15; मत्याल 18:16

✡ 8:18 8:18 मत्याल 3:17; मार्कल 1:11; लूकाल 3:19-22; योहन 5:32,37; 1 योहन 5:9

✡ 8:19 8:19 7:28; 8:55; 14:7,9; 15:21; 16:3; 17:25; 1 योहन 3:1

✡ 8:21 8:21 7:34

✡ 8:21 8:21 13:33

✡ 8:23 8:23 3:31; 17:14,16; 1 योहन 4:5-6

† 8:24 8:24 नना बोनन आंदन इनजोर मोदुल कागिदते “नना मह्‌नन इनजोरे” अचोने. इद पोल्‍लो पेसमुळि 3:14 अग्डाहि वास्ता. अद वचनते देवुळि नना बोनन इनजोर, मोसा मुय्तोन वेहतह्‌ता. इद्रम वळ्ह्‌किसि, नना देवुळता बराबरतोनन इन्जि, येसु कबुल आस्तोग़. वचन 28ते अहे.

✡ 8:26 8:26 6:68; 8:40; 12:49; 15:15; 17:8,14

✡ 8:28 8:28 3:14; 12:32

‡ 8:28 8:28 नना बोनन आंदन इनजोर मोदुल कागिदते “नना मह्‌नन इनजोरे” अचोने. पोग़ोन 8:24 वचनता नोट ऊळाट.

✡ 8:28 8:28 8:24; 13:19

✡ 8:28 8:28 5:19; 5:30; 12:49; 14:10

✡ 8:29 8:29 1 योहन 3:22

✡ 8:29 8:29 8:16; 16:32

✡ 8:30 8:30 2:23; 7:31; 10:41-42; 11:45; 12:11,42

✡ 8:31 8:31 15:7-8; 2 योहन 9

✡ 8:32 8:32 17:17; रोम सहरतोर 6:17-18,21-22; 8:1-2; 1 कुरिंततोर 7:22; 2 कुरिंततोर 3:17; गलातितोर 5:1; याकुब 1:25; 1 पत्रु 2:16

✡ 8:33 8:33 मत्याल 3:9; लूकाल 3:8; योहन 8:37,39

✡ 8:34 8:34 रोम सहरतोर 6:16; 7:14; 2 पत्रु 2:19

✡ 8:35 8:35 पुटमुळि 21:10; गलातितोर 4:30

✡ 8:36 8:36 रोम सहरतोर 8:1-2; 1 कुरिंततोर 7:22; गलातितोर 5:1

✡ 8:37 8:37 मत्याल 3:9; लूकाल 3:8; योहन 8:33,39

✡ 8:37 8:37 1 योहन 2:14

✡ 8:37 8:37 7:1; 8:40

✡ 8:38 8:38 8:41,44

✡ 8:39 8:39 रोम सहरतोर 2:28; 9:7-9; गलातितोर 3:7

✡ 8:40 8:40 6:68; 8:26; 12:49; 15:15; 17:8,14

✡ 8:40 8:40 7:1; 8:37; 1 योहन 3:12

✡ 8:41 8:41 8:44

✡ 8:41 8:41 व्यवस्थाविवरण 32:6; यशायाह 63:16; 64:8

✡ 8:42 8:42 1 योहन 5:1

✡ 8:42 8:42 13:3; 16:27-28; 17:8

✡ 8:42 8:42 7:28

✡ 8:44 8:44 मत्याल 13:38-39; 16:23; योहन 8:38,41; बळयिर 13:10; 1 योहन 3:10

✡ 8:44 8:44 1 पत्रु 5:8; 1 योहन 3:15

✡ 8:44 8:44 2 कुरिंततोर 11:3

✡ 8:45 8:45 18:37

✡ 8:46 8:46 इब्रितोर 4:14-15

✡ 8:47 8:47 18:37; 1 योहन 4:6

✡ 8:47 8:47 10:26

✡ 8:48 8:48 7:20; 8:52; 10:20

✡ 8:50 8:50 5:41; 7:18; 8:54

✡ 8:51 8:51 6:50; 11:26; 14:23

✡ 8:52 8:52 7:20; 8:48; 10:20

✡ 8:54 8:54 5:41; 7:18; 8:50; इब्रितोर 5:5

✡ 8:55 8:55 7:28; 8:19; 15:21; 16:3; 17:25; 1 योहन 3:1

✡ 8:56 8:56 इब्रितोर 11:13

§ 8:56 8:56 पुटमुळि 22:13-15 ऊळाट.

* 8:58 8:58 नना मतन, इंजेक ओसो मह्‌नन 8:24ता कालनोट ऊळाट.

✡ 8:58 8:58 8:24,28; 17:5; कुलुसितोर 1:17

✡ 8:59 8:59 10:31; 11:8

✡ 9:2 9:2 पेसमुळि 20:5; योहन 9:34

* 9:2 9:2 उय्तुर यहुदिरा विचरते, मन्कल तलिना पोटाते वने पापम कीया पग़यह्‌तोग़.

✡ 9:3 9:3 11:4,40

✡ 9:4 9:4 11:9-10; 12:35-36

✡ 9:5 9:5 1:4; 8:12; 12:46

✡ 9:6 9:6 मार्कल 7:33; 8:23

✡ 9:7 9:7 नहेम्याल 8:15; यशायाह 8:6; योहन 9:11

✡ 9:7 9:7 यशायाह 29:18; 35:5; 42:7; मत्याल 11:5

✡ 9:16 9:16 मत्याल 12:2; लूकाल 6:7; 13:14; योहन 5:16; 7:23

✡ 9:16 9:16 3:2; 9:33; बळयिर 2:22

✡ 9:16 9:16 7:12,43; 10:19

✡ 9:22 9:22 7:13; 9:34; 12:42; 19:38; 20:19

✡ 9:22 9:22 12:42; 16:2

✡ 9:28 9:28 5:45

✡ 9:29 9:29 7:27-28; 8:14; इब्रितोर 1:1

✡ 9:31 9:31 अय्यूब 27:8-9; 35:12-13; देवुळताङ पाटाङ 66:18; बुदताङ पोल्‍लोङ 15:29; 28:9; यशायाह 1:15

✡ 9:31 9:31 11:22,41; याकुब 5:16; 1 योहन 3:22

✡ 9:33 9:33 3:2; 9:16

✡ 9:34 9:34 9:2

✡ 9:34 9:34 7:13; 9:22; 12:42; 19:38; 20:19; 3 योहन 10

✡ 9:38 9:38 मत्याल 8:2; 28:17; बळयिर 10:25; तोहचीतव पोल्‍लोङ 22:8

† 9:38 9:38 बेव पका पाळ्नाङ मोदुल काग्देह्‌कने इद वचन दोर्को.

✡ 9:39 9:39 लूकाल 4:18-19

✡ 9:39 9:39 व्यवस्थाविवरण 29:4; यिर्मयाह 5:21; यहेजकेल 12:2; मत्याल 13:13

✡ 9:41 9:41 15:22,24

✡ 9:41 9:40-41 रोम सहरतोर 2:19

✡ 9:41 9:41 बुदताङ पोल्‍लोङ 26:12; याकुब 4:17

✡ 10:1 10:1 10:8

* 10:1 10:1 परुसिर इतेके माटे यहुदिरा मुक्यालोरोम आंदोम, इह इंदुर. ओराय लोप्पा येसु इद्रम इतोग़ बहे.

✡ 10:3 10:3 10:16,27

✡ 10:5 10:3-5 1 योहन 4:6

† 10:6 10:6 नना मीवाङ पेदल्कना लेह्‌का इलेन, इदिन तोहतलाह, येसु ओरिह्‌क इद पोल्‍लो वेहतोग़.

✡ 10:8 10:8 यिर्मयाह 23:1-2; यहेजकेल 34:2-5; योहन 10:1

✡ 10:10 10:10 5:40

✡ 10:11 10:11 यशायाह 40:11; यहेजकेल 34:11-16,23; योहन 10:14-15; इब्रितोर 13:20; 1 पत्रु 2:25; 5:4; तोहचीतव पोल्‍लोङ 7:16-17

✡ 10:11 10:11 10:14-15,17,18; 15:13; 1 योहन 3:16

✡ 10:14-15 10:14-15 यशायाह 40:11; यहेजकेल 34:11-16,23; योहन 10:11; इब्रितोर 13:20; 1 पत्रु 5:4; तोहचीतव पोल्‍लोङ 7:17

✡ 10:14-15 10:14-15 2 तिमोति 2:19

✡ 10:14-15 10:14-15 मत्याल 11:27; लूकाल 10:22; योहन 10:27

✡ 10:14-15 10:14-15 10:11,17,18; 15:13; 1 योहन 3:16

✡ 10:16 10:16 यशायाह 56:8

✡ 10:16 10:16 11:52; 17:21-22; रोम सहरतोर 11:25; इपिसुसतोर 2:15-16

✡ 10:17 10:17 10:11; 10:14-15,18; 15:13; 1 योहन 3:16

✡ 10:18 10:18 पिलिपितोर 2:8

✡ 10:19 10:19 7:43; 9:16

✡ 10:20 10:20 मार्कल 3:21

✡ 10:20 10:20 7:20; 8:48,52

✡ 10:21 10:21 9:32-33

‡ 10:22 10:22 येसु पुटना डेडा नूर वर्साना मुने, इस्रयेलतोरा बूमतगा युनानि जाततोर राजालोर राजेम कींदुर. ओरगा ओर्वोग़ मतोग़, अंताकियास एपिपनिस इनवाल, ओग़ पका लाग्वोग़ु. ओग़ येरुसलेम सहरता मंदिरतुन लूटे कीसि, अगा मतोर वेल्‍लाटोर यहुदिरिन हव्कतोग़. ओर युनानि जाततोर मावा पवित्र मंदिरतुन कळ्‍वोग़ कीतोर इन्जि, उय्तुर यहुदि पळ्योर ओङ आसि, ओग़ राजाना अडम लळय कीतोर. लळय कीसि वेर यहुदिर गेल्सतोर, गेल्सिसि तमा कळ्‍वोग़ आता मंदिरतुन सिर्तम ईया बोटटोर. मंदिरतुन सिर्तम ईतापया, यहुदिर गिर्दाते तान सीता कीयलाह उंद पंडुम कीतोर, इद वर्सामेटा पंडुमतुन नेंड वने यहुदिर इर्ङमतस्के नोमिह्‌तोर.

✡ 10:23 10:23 बळयिर 3:11; 5:12

✡ 10:25 10:25 मत्याल 11:4-5; लूकाल 7:22; योहन 5:36; 10:38; 14:11; 15:24

✡ 10:26 10:26 8:47

✡ 10:27 10:27 10:4,14,16

✡ 10:28 10:28 17:1-2; 1 योहन 2:25; 5:11

✡ 10:28 10:28 6:37,39; 17:12; 18:9; 1 पत्रु 1:4-5

✡ 10:30 10:30 17:21-23

✡ 10:31 10:31 मत्याल 12:14; 26:4; मार्कल 14:1; लूकाल 22:2; योहन 8:59; 10:31; 11:8,53

✡ 10:33 10:33 पिलिपितोर 2:6

✡ 10:33 10:33 लैव्यव्यवस्था 24:16; योहन 5:18; 19:7

✡ 10:34 10:34 देवुळताङ पाटाङ 82:6

✡ 10:35-36 10:35-36 3:17; 11:42; 17:3,18,21-23,25

✡ 10:35-36 10:35-36 5:17-24

✡ 10:38 10:38 1 योहन 3:24

✡ 10:38 10:38 मत्याल 11:4-5; लूकाल 7:22; योहन 5:36; 10:25; 14:10-11,20; 15:24; 17:21-23

✡ 10:39 10:39 मत्याल 21:46; योहन 7:30,44

✡ 10:40 10:40 1:28

✡ 10:41-42 10:41-42 1:34; 5:33-35

✡ 10:41-42 10:41-42 2:23; 7:31; 8:30; 11:45; 12:11,42

✡ 11:1 11:1 लूकाल 10:38

✡ 11:1 11:1 मत्याल 21:17; योहन 11:18

* 11:2 11:2 12:1-11 ऊळाट.

✡ 11:4 11:4 9:3; 11:40

✡ 11:8 11:8 8:59; 10:31

✡ 11:10 11:9-10 9:4-5; 12:35-36; 1 योहन 1:5-7

✡ 11:11 11:11 मत्याल 9:24; मार्कल 5:39; लूकाल 8:52; योहन 11:13

✡ 11:21 11:21 11:32,37

✡ 11:22 11:22 9:31; 11:41

✡ 11:24 11:24 दानिय्येल 12:2; मत्याल 25:46; योहन 5:28-29; बळयिर 24:15

✡ 11:25 11:25 6:39-40,44,54; तोहचीतव पोल्‍लोङ 1:18

✡ 11:26 11:25-26 कुलुसितोर 3:4

✡ 11:26 11:26 6:50; 8:51

✡ 11:27 11:27 मत्याल 4:3; 26:63; मार्कल 1:1; 14:61; लूकाल 22:70; योहन 3:16-18; बळयिर 9:20; 13:33

✡ 11:27 11:27 मत्याल 16:16; लूकाल 2:11

✡ 11:32 11:32 11:21,37

† 11:33 11:33 इद देयमता कबळ आंदु इनजोर येसु पुतोग़, पुताह्‌कु ओग़ नारज आतोग़.

✡ 11:33 11:33 11:38; 12:27; 13:21

✡ 11:35 11:35 लूकाल 19:41

✡ 11:37 11:37 9:7; 11:21,32

✡ 11:38 11:38 11:33

✡ 11:40 11:40 11:4,23-26

✡ 11:42 11:41-42 9:31; 11:22

✡ 11:42 11:42 3:17; 10:35-36; 17:3,18,21-23,25

✡ 11:45 11:45 2:23; 7:31; 8:30; 10:41-42; 12:11,42

✡ 11:47 11:47 मत्याल 26:3

✡ 11:49 11:49 मत्याल 26:3; योहन 18:13-14; बळयिर 4:6

✡ 11:50 11:50 18:14

✡ 11:52 11:52 10:16; 17:21-22; इपिसुसतोर 2:15-16; 1 योहन 3:1

✡ 11:52 11:51-52 1 योहन 2:2

✡ 11:53 11:53 मत्याल 12:14; 26:4; मार्कल 14:1; लूकाल 22:2; योहन 10:31

✡ 11:55 11:55 मत्याल 26:1-2; मार्कल 14:1; लूकाल 22:1; योहन 2:13; 12:1

✡ 11:55 11:55 गिनती 9:10; 2 इतिहास 30:17; योहन 18:28; बळयिर 21:24,26

✡ 12:2 12:2 लूकाल 10:38,40

✡ 12:6 12:6 13:29

✡ 12:8 12:8 व्यवस्थाविवरण 15:11

✡ 12:10-11 12:10-11 7:31; 11:42

* 12:12-13 12:12-13 अद कालमते लळयते गेल्सिस वातोग़ राजाह्‌कु कदर ईयलाह, लोकुर गजर मराताङ कोमाङ पोसि, ओन जोहर कींदुर, इस्रयेलतोरगा इद्रमता रिवज मता.

† 12:12-13 12:12-13 जोहर मोदुल कागिदते “ओसन्ना”; इदु इब्रि बासाते गिर्दाते जोहर कीयनद पोल्‍लो आंदु.

✡ 12:12-13 12:12-13 देवुळताङ पाटाङ 118:26

✡ 12:15 12:15 जकर्याह 9:9

✡ 12:16 12:16 7:39; 12:23

✡ 12:23 12:23 मत्याल 26:45; मार्कल 14:41; योहन 13:1; 17:1

✡ 12:24 12:24 1 कुरिंततोर 15:36

✡ 12:25 12:25 मत्याल 10:39; 16:25; मार्कल 8:35; लूकाल 9:24; 14:26; 17:33

✡ 12:26 12:26 14:3; 17:24; 2 कुरिंततोर 5:8; पिलिपितोर 1:23; 1 तिसलुनितोर 4:17

✡ 12:26 12:26 1 शमूएल 2:30; देवुळताङ पाटाङ 91:15; लूकाल 12:37

✡ 12:27 12:27 मत्याल 26:38; मार्कल 14:34; लूकाल 22:44; योहन 11:33

✡ 12:31 12:31 2 कुरिंततोर 4:4; इपिसुसतोर 2:2; 1 योहन 5:19

✡ 12:31 12:31 14:30; 16:11; इब्रितोर 2:14-15; 1 योहन 3:8; 4:4; तोहचीतव पोल्‍लोङ 12:9

✡ 12:32 12:32 3:14; 8:28

✡ 12:33 12:33 18:32

✡ 12:34 12:34 देवुळताङ पाटाङ 110:4; यशायाह 9:7; यहेजकेल 37:25; दानिय्येल 7:14; इब्रितोर 7:24

✡ 12:35 12:35 7:33; 13:33; 14:19; 16:16,22

✡ 12:35 12:35 1 योहन 2:11

✡ 12:36 12:35-36 योहन 8:12; 9:4-5; 11:9-10; 12:46; इपिसुसतोर 5:8; 1 योहन 1:5-7

✡ 12:38 12:38 यशायाह 53:1; रोम सहरतोर 10:16

✡ 12:40 12:40 मार्कल 6:52; रोम सहरतोर 9:18

✡ 12:40 12:40 यशायाह 6:10; मत्याल 13:14-15; बळयिर 28:26-27

✡ 12:41 12:41 यशायाह 6:1-5; लूकाल 24:27; योहन 5:39; बळयिर 13:27

✡ 12:42 12:42 7:48

✡ 12:42 12:42 7:13; 9:22; 16:2; 19:38

✡ 12:43 12:43 5:44; रोम सहरतोर 2:29

✡ 12:44 12:44 मत्याल 10:40; योहन 5:24

✡ 12:45 12:45 14:9; कुलुसितोर 1:15; इब्रितोर 1:3

✡ 12:46 12:46 3:19; 8:12; 9:5; 12:35

✡ 12:47 12:47 3:17; 8:15

✡ 12:48 12:48 5:45-47; इब्रितोर 4:12

✡ 12:49 12:49 7:16; 8:26,28; 14:10,24; 17:8; इब्रितोर 1:2

✡ 13:1 13:1 मत्याल 26:45; मार्कल 14:41; योहन 12:23; 17:1

✡ 13:2 13:2 लूकाल 22:3; योहन 6:70; 13:27

✡ 13:3 13:3 मत्याल 11:27; 28:18; लूकाल 10:22; योहन 3:35; 17:1-2; इपिसुसतोर 1:20-23

✡ 13:3 13:3 8:42; 13:1,3; 16:5,10,17,28,30; 17:8; 20:17

✡ 13:10 13:10 15:3; इपिसुसतोर 5:26

✡ 13:13-16 13:13-16 मत्याल 10:24; लूकाल 6:40; योहन 15:20

✡ 13:13-16 13:13-16 1 कुरिंततोर 8:6; इपिसुसतोर 6:9; पिलिपितोर 2:11

✡ 13:13-16 13:13-16 1 पत्रु 5:3; 1 योहन 2:6

✡ 13:17 13:17 मत्याल 7:24; लूकाल 11:28; रोम सहरतोर 2:12-13; याकुब 1:25

✡ 13:18 13:18 देवुळताङ पाटाङ 41:9; मत्याल 26:23; मार्कल 14:18; लूकाल 22:21; योहन 13:21,26

✡ 13:18 13:18 17:12

* 13:19 13:19 नना बोनन आंदन इनजोर नना वेहतनद पोल्‍लोतुन मोदुल कागिदते “नना मह्‌नन इनजोरे” अचोने. इद पोल्‍लो पेसमुळि 3:14 अग्डाहि वास्ता. अद वचनते देवुळि नना बोनन इनजोर मोसा मुय्तोन वेहतह्‌ता. इद्रम वळ्ह्‌किसि, नना देवुळता बराबरतोनन इन्जि, येसु कबुल आस्तोग़. वचन 28ते अहे.

✡ 13:19 13:19 8:24,28

✡ 13:19 13:19 14:29; 16:4

✡ 13:20 13:20 मत्याल 10:40; मार्कल 9:37; लूकाल 9:48; 10:16

✡ 13:21 13:21 11:33,38; 12:27

✡ 13:21 13:21 मत्याल 26:21; मार्कल 14:18; लूकाल 22:21; योहन 13:18

† 13:23 13:23 येसु पका जीवा कीतोग़ कग़यवाल वेल्‍लाटोर सास्त्रमगूरुरा विचरते ओग़ कग़यवाल, इद पुस्तकतुन रासवाल योहनिये आंदोग़.

✡ 13:23 13:23 19:26; 20:2; 21:7,20

✡ 13:25 13:24-25 21:20

✡ 13:26 13:26 मत्याल 26:23; मार्कल 14:18; लूकाल 22:21; योहन 13:21

✡ 13:27 13:27 लूकाल 22:3; योहन 13:2

✡ 13:29 13:29 12:6

✡ 13:31 13:31 7:39; 14:13; 17:1-2,4-5; 1 पत्रु 4:11

✡ 13:33 13:33 7:33-34; 8:21; 12:35; 14:19; 16:16-19

✡ 13:34 13:34 15:12,17; रोम सहरतोर 12:10; 1 तिसलुनितोर 4:9; इब्रितोर 13:1; 1 पत्रु 1:22; 1 योहन 2:7-8; 3:11,23; 4:7; 2 योहन 5

✡ 13:34 13:34 इपिसुसतोर 5:2; 1 योहन 4:10-11,21

✡ 13:35 13:35 1 योहन 3:14; 4:20; 2 योहन 5

✡ 13:36 13:36 2 पत्रु 1:14

✡ 13:37 13:37 मत्याल 26:33; मार्कल 14:29; योहन 21:15

✡ 14:1 14:1 14:27; 16:6,22

✡ 14:2 14:2 इब्रितोर 6:20; 1 पत्रु 1:4-5

✡ 14:3 14:3 14:18,28

✡ 14:3 14:3 12:26; 17:24; 2 कुरिंततोर 5:8; 1 तिसलुनितोर 4:17

✡ 14:6 14:6 10:9; इब्रितोर 9:8-10; 10:19-20

✡ 14:6 14:6 1:14

✡ 14:6 14:6 1:4; 5:26; 11:5; 1 योहन 5:20

* 14:7 14:7 नना बोनन आंदन इन्जि, मीट इंजेके पुतिर इतेके, बाबान वने मीट पुनदकिर मोदुल पोल्‍लोताङ उचुक काग्देह्‌कने “नना बोनन आंदन, अदिन मीट पुन्ज मतेके, नावा बाबान वने पुनेरिर.”

✡ 14:7 14:7 8:19; 14:9; 15:21; 16:3

✡ 14:7 14:7 1 योहन 2:14

✡ 14:9 14:9 1:14; 12:45; कुलुसितोर 1:15; इब्रितोर 1:3

✡ 14:10 14:10 10:38; 14:11,20; 17:21-23

✡ 14:10 14:10 7:16; 14:24

✡ 14:11 14:11 मत्याल 11:4-5; लूकाल 7:22; योहन 5:36; 10:25,38; 14:20; 15:24; 17:11,21,23

✡ 14:12 14:12 इब्रितोर 2:3-4

✡ 14:12 14:12 7:33; 14:28; 16:5,10,17,28; 17:11,13; 20:17

✡ 14:14 14:13-14 15:7,16; 16:23-24; 1 योहन 5:14

✡ 14:15 14:15 14:21,23; 15:9-10; 1 योहन 2:3; 5:3; 2 योहन 6

✡ 14:16 14:16 14:26; 15:26; 16:7; रोम सहरतोर 8:26

✡ 14:17 14:17 15:26; 16:13; 1 योहन 4:6; 5:7

✡ 14:17 14:17 रोम सहरतोर 8:9; 1 कुरिंततोर 2:14

✡ 14:17 14:17 पिलिपितोर 2:1-2; 1 योहन 3:24

✡ 14:18 14:18 14:3,28

✡ 14:19 14:19 7:33; 12:35; 13:33; 16:16,22

✡ 14:19 14:19 6:57; तोहचीतव पोल्‍लोङ 20:4

✡ 14:20 14:20 10:38; 14:11; 15:24; 17:11,21-23

✡ 14:21 14:21 14:23; 16:27; 17:21-23

✡ 14:21 14:21 14:15,23; 15:9-10; 1 योहन 5:3; 2 योहन 6

✡ 14:22 14:22 बळयिर 10:40-41

✡ 14:23 14:23 1 योहन 2:5

✡ 14:23 14:23 14:15,21; 15:9-10; 16:27; रोम सहरतोर 8:9; 2 कुरिंततोर 6:16; इपिसुसतोर 3:17; 1 योहन 2:5; 5:3; 2 योहन 6; तोहचीतव पोल्‍लोङ 3:20; 21:3

✡ 14:24 14:24 7:16; 14:10

✡ 14:26 14:26 लूकाल 24:49; योहन 15:26; 16:7; बळयिर 1:4-5; 2:33

✡ 14:26 14:26 15:26; 16:13-15; 1 कुरिंततोर 2:12-13; 1 योहन 2:20,27

✡ 14:27 14:27 16:33; पिलिपितोर 4:7; कुलुसितोर 3:15

✡ 14:27 14:27 14:1; 2 तिमोति 1:7

✡ 14:28 14:28 14:2-4,12,18

† 14:30 14:30 दुनियातुन राजेम कीयनदु इतेके देयह्‌कना मुक्याल.

✡ 14:30 14:30 12:31; 16:11; 1 योहन 4:4

✡ 14:30 14:30 1 योहन 5:18

✡ 15:2 15:2 15:6

✡ 15:2 15:2 रोम सहरतोर 11:22

* 15:2 15:2 येसुना लोकुर बेस्के देवुळता गूनम तोहचोर ताकिह्‌तोर, ओर्विह्‌क-ओर्वोग़ जीवा कीस्तोर, सेतेमताङ कबस्क कीस्तोर, अस्के ओर बेस आदनाङ कांदानलेह्‌का आस्तोर.

✡ 15:3 15:3 13:10; इपिसुसतोर 5:26

✡ 15:4 15:4 1 योहन 2:6

✡ 15:5 15:5 15:16

✡ 15:6 15:6 15:2

✡ 15:7 15:4-7 6:56; 1 योहन 2:6

✡ 15:7 15:7 मत्याल 7:7-8; योहन 14:13-14; 15:7,16; 16:23-24; 2 योहन 9

✡ 15:8 15:8 मत्याल 5:16; योहन 8:31

✡ 15:9-10 15:9-10 3:35; 17:23,24,26

✡ 15:9-10 15:9-10 14:15,21,23; 1 योहन 2:3,6; 5:3; 2 योहन 6

✡ 15:11 15:11 16:24; 17:13

✡ 15:12 15:12 13:34; 15:17; 1 तिसलुनितोर 4:9; इब्रितोर 13:1; 1 पत्रु 1:22; 1 योहन 3:11,23; 2 योहन 5

✡ 15:13 15:13 10:11; रोम सहरतोर 5:7-8; 1 योहन 3:16

✡ 15:15 15:15 6:68; 8:26; 12:49; 17:8,14

✡ 15:16 15:16 6:70; 13:18; 15:19

✡ 15:16 15:16 14:13-14; 15:5,7; 16:23

✡ 15:17 15:17 13:34; 15:12; 1 तिसलुनितोर 4:9; इब्रितोर 13:1; 1 पत्रु 1:22; 1 योहन 3:11,23; 2 योहन 5

✡ 15:18 15:18 7:7; 1 योहन 3:1,13

✡ 15:19 15:19 6:70; 13:18; 15:16; याकुब 4:4; 1 योहन 4:5

✡ 15:19 15:19 मत्याल 10:22; 24:9; मार्कल 13:13; लूकाल 21:17; योहन 17:14

✡ 15:20 15:20 मत्याल 10:24; लूकाल 6:40; योहन 13:13-16

✡ 15:20 15:20 मत्याल 5:10-12; लूकाल 6:22-23; 2 तिमोति 3:12

✡ 15:21 15:21 8:19,55; 16:3; 17:25; 1 योहन 3:1

✡ 15:21 15:21 मत्याल 10:22; 24:9; मार्कल 13:13; लूकाल 21:12,17; बळयिर 5:41; 9:14; 2 कुरिंततोर 4:9; 1 पत्रु 4:14; तोहचीतव पोल्‍लोङ 2:3

✡ 15:22 15:22 9:41; 15:24

✡ 15:24 15:24 9:41; 15:22

✡ 15:25 15:25 देवुळताङ पाटाङ 35:19; 69:4

✡ 15:26 15:26 14:17,26; 16:13; 1 योहन 2:27; 5:6

✡ 15:27 15:27 लूकाल 24:47-48; योहन 19:35; 21:24; बळयिर 10:39,41; 1 योहन 1:2; 4:14

✡ 16:2 16:2 9:22; 12:42

✡ 16:2 16:2 यशायाह 66:5; बळयिर 26:9-11

✡ 16:3 16:3 8:19,55; 15:21; 17:25; 1 योहन 3:1

✡ 16:5 16:5 7:33; 14:12,28; 16:10,17,28; 17:11,13; 20:17

✡ 16:6 16:6 14:1,27; 16:22

✡ 16:7 16:7 लूकाल 24:49; योहन 14:26; 15:26; बळयिर 2:33

✡ 16:8 16:8 1 कुरिंततोर 14:24

✡ 16:10 16:10 7:33; 14:12,28; 16:5,17,28; 17:11,13; 20:17

✡ 16:11 16:11 12:31; 14:30; 1 योहन 3:8; 4:4

✡ 16:13 16:13 14:17,26; 15:26; 1 योहन 2:27; 4:6; 5:6

✡ 16:15 16:15 17:10

✡ 16:19 16:16-19 7:33; 13:33; 14:18-19

✡ 16:20 16:20 मार्कल 16:10; लूकाल 23:27

✡ 16:20 16:20 लूकाल 24:41,52; योहन 20:20

✡ 16:22 16:22 2 कुरिंततोर 6:10

✡ 16:23 16:23 14:13-14; 15:7,16

✡ 16:24 16:24 15:11; 17:13

✡ 16:25 16:25 मत्याल 13:34; मार्कल 4:34; योहन 10:6; 16:29

✡ 16:27 16:27 14:21,23; 17:22-23

✡ 16:27 16:27 8:42; 13:3; 17:8

✡ 16:28 16:28 7:33; 13:1,3; 14:12,28; 16:5,10,17; 17:11,13; 20:17

✡ 16:29 16:29 मत्याल 13:34; मार्कल 4:34; योहन 10:6; 16:25

✡ 16:30 16:30 21:17

✡ 16:32 16:32 जकर्याह 13:7; मत्याल 26:31

✡ 16:33 16:33 14:27; पिलिपितोर 4:7; कुलुसितोर 3:15

✡ 16:33 16:33 मत्याल 5:10-12; 10:22; 24:9; मार्कल 13:13; लूकाल 6:22-23; 21:12,17; योहन 15:18-21; 17:14; 2 तिमोति 3:12; 1 योहन 3:13

✡ 16:33 16:33 रोम सहरतोर 8:37; 2 कुरिंततोर 2:14; 4:7; 1 योहन 2:13-14; 5:4; तोहचीतव पोल्‍लोङ 3:21

✡ 17:1-2 17:1-2 10:28; 1 योहन 2:25; 5:11

✡ 17:1-2 17:1-2 मत्याल 11:27; 28:18; लूकाल 10:22; योहन 3:35; 13:3; इपिसुसतोर 1:20-23

✡ 17:1-2 17:1-2 7:39; 13:31-32; 17:5

✡ 17:3 17:3 पिलिपितोर 3:8; इब्रितोर 3:1; 2 पत्रु 1:2,3,8

✡ 17:3 17:3 1 योहन 1:3

✡ 17:4 17:4 4:34; 19:28

✡ 17:4 17:4 13:31; 14:13

✡ 17:5 17:5 7:39; 13:31-32; 17:1-2,24; 1 पत्रु 1:21

✡ 17:6 17:6 17:26

✡ 17:6 17:6 17:9

✡ 17:6 17:6 तोहचीतव पोल्‍लोङ 3:10

✡ 17:8 17:8 6:68; 8:26,40; 12:49; 15:15; 17:14

✡ 17:9 17:9 17:6

✡ 17:10 17:10 16:15

✡ 17:10 17:10 2 तिसलुनितोर 1:10

✡ 17:11 17:11 7:33; 14:12,28; 16:5,10,17,28; 17:13; 20:17

✡ 17:11 17:11 13:1

✡ 17:11 17:11 17:21-23; रोम सहरतोर 12:5; गलातितोर 3:28

✡ 17:12 17:11-12 यहुदाल 1

✡ 17:12 17:12 6:39; 10:28-29; 18:9

✡ 17:12 17:12 देवुळताङ पाटाङ 41:9; योहन 13:18

✡ 17:13 17:13 7:33; 14:12,28; 16:5,10,17,28; 17:11; 20:17

✡ 17:13 17:13 15:11; 16:24

✡ 17:14 17:14 मत्याल 10:22; 24:9; मार्कल 13:13; लूकाल 21:17; योहन 7:7; 15:18-20; 1 योहन 3:13

✡ 17:14 17:14 8:23; 15:19; 17:16; 1 योहन 4:5

* 17:15 17:15 देयह्‌कना मुक्यानग्डाहि मोदुल कागिदते “लाग्वदिनाहि”.

✡ 17:15 17:15 मत्याल 6:13; लूकाल 22:31-32; 1 योहन 5:19

✡ 17:16 17:16 8:23; 15:19; 17:14; 1 योहन 4:5

✡ 17:17 17:17 8:32; 17:19; इपिसुसतोर 5:26

✡ 17:18 17:18 3:17; 10:35-36; 11:42; 17:3,21-23,25

✡ 17:18 17:18 मत्याल 10:16; लूकाल 10:3; योहन 4:38; 20:21

✡ 17:19 17:19 इब्रितोर 10:9-10; 1 योहन 3:3

✡ 17:21 17:21 10:38; 14:11,20; 17:11,23; 1 योहन 1:3

✡ 17:22-23 17:22-23 3:17; 10:35-36; 11:42; 17:3,18,21,25

✡ 17:22-23 17:22-23 14:21,23; 16:27

✡ 17:22-23 17:22-23 तोहचीतव पोल्‍लोङ 3:9

✡ 17:22-23 17:22-23 पिलिपितोर 2:1-2

✡ 17:22-23 17:22-23 10:38; 17:11,21; 1 कुरिंततोर 6:17

✡ 17:22-23 17:22-23 1:14; 17:24; रोम सहरतोर 8:30; 2 तिसलुनितोर 1:12; 1 योहन 4:17-18

✡ 17:24 17:24 12:26; 14:3; 2 कुरिंततोर 3:18; 5:8; 1 तिसलुनितोर 4:17; 1 योहन 3:2

✡ 17:24 17:24 17:5; 1 पत्रु 1:21

✡ 17:25 17:25 तोहचीतव पोल्‍लोङ 16:5

✡ 17:25 17:25 7:28; 8:19,55; 15:21; 16:3; 1 योहन 3:1

✡ 17:26 17:26 17:6

✡ 18:1 18:1 मत्याल 26:30,36; मार्कल 14:26,32; लूकाल 22:39

✡ 18:2 18:2 लूकाल 21:37; 22:39

✡ 18:4 18:4 6:64; 13:1,11

✡ 18:9 18:9 17:12

✡ 18:11 18:11 मत्याल 20:22; 26:39; मार्कल 14:36; लूकाल 22:42

✡ 18:12-13 18:12-13 लूकाल 3:2; बळयिर 4:6

✡ 18:14 18:14 मत्याल 26:3; योहन 11:49-50; बळयिर 4:6

* 18:15 18:15 दुस्रोग़ कग़यवाल वेल्‍लाटोरा विचरते ओग़ कग़यवाल, इद पुस्तकतुन रासवाल योहनिये आंदोग़.

✡ 18:20 18:20 7:26; 8:26

✡ 18:20 18:20 मत्याल 4:23; 26:55; योहन 6:59

✡ 18:22 18:22 19:3; बळयिर 23:2

✡ 18:26 18:26 18:10

✡ 18:27 18:27 13:38

† 18:28 18:28 रोम राजेमता बेरोग़ राजाल तना राजेमता उंद-उंद पटटुन ताकिह कीयलाह, पटटुह्‌क ओर्विन तासिंदोग़, ओन गुमसि इंदुर.

✡ 18:28 18:28 मत्याल 8:8-9; लूकाल 7:6; योहन 4:9; बळयिर 10:28; 11:3; गलातितोर 2:12

✡ 18:32 18:32 मत्याल 20:19; 26:2; मार्कल 10:33-34; लूकाल 18:32-33; योहन 3:14; 8:28; 12:32-33

✡ 18:37 18:37 1:14; 8:14; तोहचीतव पोल्‍लोङ 1:5; 3:14

✡ 18:37 18:37 8:47; 1 तिमोति 6:13; 1 योहन 4:6

✡ 18:38 18:38 19:4,6

✡ 18:40 18:40 बळयिर 3:14

✡ 19:1 19:1 मत्याल 27:26

✡ 19:3 19:2-3 मत्याल 27:27-30; मार्कल 15:16-19; योहन 18:22

✡ 19:4 19:4 लूकाल 23:4; योहन 18:38; 19:6

✡ 19:6 19:6 लूकाल 23:4; योहन 18:38; 19:4

✡ 19:7 19:7 5:18; 10:33

✡ 19:11 19:11 रोम सहरतोर 13:1

✡ 19:11 19:11 मत्याल 20:17-19; लूकाल 18:32; बळयिर 2:23; 3:13

✡ 19:11 19:11 18:13,28-30

✡ 19:12 19:12 लूकाल 23:2-3; योहन 18:33-37

* 19:14 19:14 अदे दिया, पेसमुळि 12:6 वेहतपु, पंडुमतेनाह्‌कु मोक आयनव गोरेपिलान अस्किंदुर. येरुसलेमते वेल्‍लाय मुल पंडुमतुह्‌क वाताह्‌कु, यहुदि बूमयालोर नेक नितग्डाह इतेके पोळ्‍द अरनाह्‌जोमु, लोकुराङ गोरेपिलान अस्कसोरेन मंदुर. इतेके मंदिरतगा गोरेपिलान अस्किह्‌पाने, येसुना हामुर आता. येसुये “मोक आयवाल देवुळता गोरेपिलालेह्‌काडोग़” इन्जि सीता कीम्ह्‌टु (इद पोल्‍लो 1:29 अगा दोर्किह्‌ता).

✡ 19:15 19:15 लूकाल 23:18; बळयिर 13:28

✡ 19:18 19:18 बळयिर 2:23

✡ 19:24 19:24 देवुळताङ पाटाङ 22:18

✡ 19:25 19:25 मत्याल 27:55-56; मार्कल 15:40; लूकाल 23:49

† 19:26 19:26 येसु पका जीवा कीतोग़ कग़यवाल वेल्‍लाटोर सास्त्रमगूरुरा विचरते ओग़ कग़यवाल, इद पुस्तकतुन रासवाल योहनिये आंदोग़.

✡ 19:28 19:28 4:34; 17:4

‡ 19:29 19:29 बळ्गातगा मोदुल कागिदते, “एजोब इनदनद जपता कांदातगा”.

✡ 19:29 19:28-29 देवुळताङ पाटाङ 69:21; मत्याल 27:48; मार्कल 15:36; लूकाल 23:36-37

✡ 19:30 19:30 मत्याल 27:50; मार्कल 15:37; लूकाल 23:46

✡ 19:31 19:31 व्यवस्थाविवरण 21:22-23; यहोशू 8:29; 10:26-27

✡ 19:32 19:32 19:18

✡ 19:34 19:34 1 योहन 5:7-8

✡ 19:35 19:35 20:31

✡ 19:35 19:35 15:27; 21:24; 3 योहन 12

✡ 19:36-37 19:36-37 पेसमुळि 12:46; गिनती 9:12; देवुळताङ पाटाङ 34:20

✡ 19:36-37 19:36-37 जकर्याह 12:10; तोहचीतव पोल्‍लोङ 1:7

✡ 19:38 19:38 7:13; 9:22; 12:42; 20:19

§ 19:39 19:39 अद्‍यय 3 ऊळाट.

✡ 19:39 19:39 देवुळताङ पाटाङ 45:8; मार्कल 16:1

✡ 19:42 19:38-42 बळयिर 13:29

* 19:42 19:42 पोळ्‍द अरनेकेने यहुदिरा दिया सुरु आस्ता.

✡ 20:1 20:1 बळयिर 20:7; 1 कुरिंततोर 16:2; तोहचीतव पोल्‍लोङ 1:10

✡ 20:6-7 20:6-7 11:44

✡ 20:9 20:9 लूकाल 24:26-27,46; बळयिर 17:3

✡ 20:10 20:3-10 लूकाल 24:12

✡ 20:14 20:14 लूकाल 24:16; योहन 21:4

✡ 20:17 20:17 7:33; 14:12,28; 16:5,10,17,28; 17:11,13

✡ 20:17 20:17 इब्रितोर 2:11

✡ 20:18 20:18 मार्कल 16:10; लूकाल 24:10,23

✡ 20:19 20:19 7:13; 9:22; 12:42; 19:38

✡ 20:19 20:19 1 कुरिंततोर 15:5

✡ 20:20 20:20 लूकाल 24:39-40; योहन 19:34; 20:27

✡ 20:21 20:21 मत्याल 10:16; लूकाल 10:3; योहन 4:38; 17:18

✡ 20:23 20:23 मत्याल 16:19; 18:18

✡ 20:24 20:24 11:16

✡ 20:25 20:25 मार्कल 16:11; लूकाल 24:11

✡ 20:27 20:27 लूकाल 24:40; योहन 20:20

✡ 20:29 20:29 1 पत्रु 1:8

✡ 20:30 20:30 21:25

✡ 20:31 20:31 19:35

✡ 20:31 20:31 3:15-16,36; 5:24; 6:47; 11:26

* 21:2 21:2 योहन, याकुबि, वेर तमोग़ इर्वुर मोदुल कागिदते “जेबेदिनाङ मग़्कु”. वेर तमोग़ इर्वुरा तपे जेबेदि इनवाल मतोग़.

✡ 21:3 21:3 लूकाल 5:5

✡ 21:4 21:4 लूकाल 24:16; योहन 20:14

✡ 21:6 21:6 लूकाल 5:4-6

✡ 21:14 21:14 मत्याल 28:5-6; मार्कल 16:6; लूकाल 24:5-7; योहन 21:14; बळयिर 2:32; 3:15,26; 4:10; 5:30; 10:40; 13:30,33-34,37; 17:31; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:20; कुलुसितोर 2:12; 1 तिसलुनितोर 1:10; इब्रितोर 13:20

✡ 21:14 21:14 20:19,26

✡ 21:15 21:15 मत्याल 26:33; मार्कल 14:29; योहन 13:37

✡ 21:16 21:16 बळयिर 20:28; 1 पत्रु 5:2

✡ 21:17 21:17 16:30

✡ 21:19 21:19 12:33; 18:32; 2 पत्रु 1:14

✡ 21:20 21:20 13:24-25

✡ 21:24 21:24 15:27; 19:35; 20:31; 3 योहन 12

✡ 21:25 21:25 20:30

बळयिर

1

2

3

4

5

6

7

8

9

10

11

12

13

14

15

16

17

18

19

20

21

22

23

24

25

26

27

28

येसु किर्स्तुनाङ बळयिराङ कबस्क

ईकळतगा बेटरिता बटनतुन आह्‌चतस्के, वेह्‌च अरवालेवा, केनकेने मांजतेके, तानगा वेल्‍ला पावर इले, बेटरिताङ सेल्क मारताङ इन्जि पुनमुळ आस्ता. बेस्के-बेस्के मावा विस्वसता मनमुळ वने इद्रमलेह्‌काने आस्ता. माट देवुळतेनाह्‌क बेराङ कबस्किन मारिह कीयलाह, वेह्‌चते मांजलाह ऊळिह्‌नल. मति सिरप इचुने जिगबग-जिगबग आय्ह्‌नल. मावा लाव, मावा गिर्दा कमि मन्ह्‌ता, इद्रम बाराह्‌कु? ताना उतर सीदा मन्ह्‌ता, अद बाताल इतेके, माट पवित्र जीवाता लावते निंदिस मनवल, अह मनवा आपुना मन्कनाय लावता मेटे, विस्वसता अग़दे ताकलाह ऊळिह्‌नल. इद आया पग़वो. “मियगा देवुळता जीवाता दळ्म अरतापया, मीक लाव दोर्कग़ा,” इन्जि येसु तनाङ कग़यवालोरिनु वेहच मतोग़ (1:8). मुनेतोर कग़यवालोरु, पवित्र जीवा वातस्के, ताना लावतेने पिसलाह, अहे सेवा कीयलाह ऊळतोर. अस्के बाताल आता, अदु बळयिराङ कबस्क पुस्तकतगा रासतद मन्ह्‌ता.

इद पुस्तकतुन रासवाल डाक्‍टर लूकाल आंदोग़. मुने ओग़ु “लूकाल रासतदु बेसता कबुरि,” इद पुस्तकतुन रासतोग़, तेना पया इदु किर्स्तुनाङ बळयिराङ कबस्कना लोप्पाडा पुस्तकतुन रासतोग़. रेंड आसि पुस्तकिन, ओग़ु तियुपिलु इनवाल युनानि साय्बानेनाह्‌क रासतोग़. बेस्के-बेस्के लूकाल पोलुना संगे तिरियिंदोग़. 20:4-5, इगा “इच्वुर मावा संगे वातोर,” अहे “माक केपतोर,” इद्रमताङ पोल्‍लोङ रासतव माक दिसिह्‌ताङ. अस्के इव पोल्‍लोङ आयनस्के, लूकाल अगा मतोग़ इन्जि, माक तेळियिह्‌ता. मति बेव जागानगा लूकाल पोलुना संगे मनोग़, अगा इद्रमलेह्‌का रासोग़ आंदोग़.

इद पुस्तकतुनु, बळयिराङ कबस्क इनजोर इन्ह्‌तोर. मति बळयिरा मेटे पवित्र जीवाये बेराङ कबस्क कीता, इद्रम दिसिह्‌ता. इगा वळ्गा पत्रुना सेवाता लोप्पा मन्ह्‌ता; वळ्गा बार पोलुना सेवाता लोप्पा मन्ह्‌ता. ओसो बार्नबस, सीलास, इस्तिपन, पिलिप, वेर बेरा लावते कीतव कबस्कना लोप्पा वने माट अर्विह्‌नल. वेर पळ्योरा लेह्‌काडोर मतोर, बह इतेके वेर देवुळता पवित्र जीवाता बेरा लावते निंदिस मतोर. माट वने देवुळता जीवाते निंदतेके, देवुळता वेह्‌चते बेचोन मांजकल इन्जि, इद पुस्तक तोहतह्‌ता. ओसो इद पुस्तक, विस्वसिरा मुल बेद्रम पुटटोर इन्जि वने वेहतह्‌ता. अहे विस्वसिर देवुळताङ केंजिसि, बेसता कबुरतुन, लेसतोर मन्कलोरगा ओतेके, बाताल आस्ता इन्जि इद पुस्तक तोहतह्‌ता. मुने सिरप यहुदि जाततोर देवुळतुन पुन्जि विस्वस कीतोर, मति बेस्के देवुळता पोल्‍लो पूरा आबुर आता, अस्के दुस्राङ वेल्‍लाङे जातिनोर वने, देवुळतुन विस्वस कीयलाह आतोर. अद्रमलेह्‌काने नेंड वने मावा जाततोरा नडुम एवनाह, देवुळता पोल्‍लो आबुर आता.

ओसो मीवा पार्तनाते, मीवा ताकमुळते, मीवा साक्सिते, विस्वसि मुडा सेवाते, मियगा कमि मतेके, इलवेके मीवा अडम बेदाय तिपल मतेके, आपुना विस्वसता मनमुळतुन बेद्रम मेग़्किह कीयना इनजोर, बळयिराङ कबस्किन अर्विस पुनदलाह, इद पुस्तक मन्ह्‌ता.

1

बळयिरेनाह्‌क आक्रिता पोल्‍लो

1-2 तियुपिलु साय्ब!✡ नावा मुनेता कागिदते येसुसामिनाङ कबस्किन रासिस तासतन, (तान निमा अर्वतिने).* येसुसामिन देवुळि (हामुरताहि तेग़्किह कीसि) पोग़ोन देवुळदीपतगा ओतद दिया एवनाह,✡ इद बूमते मनदनस्के ओग़ बाताल बाताल कीतोग़, बाताल बाताल काग़्हतोग़, इव सबेटविन अगा रासतन. देवुळि येसुन पोग़ोन ओयनामुने, ओग़ आचतोरु तनाङ बळयिरिन, इद्रम इद्रम कीम्ह्‌टु इनजोर, देवुळता पवित्र जीवा वेहतपु उकुम ईतोग़. 3 ओग़ तिपल आस डोलिसि, ओसो जीवा अरतोग़, अस्केडाहि रेंड वीसाङ दियाङ आनाहि, ओरिह्‌क ऊक-ऊके नना जीवा अरतन, इंजेके जीवात मह्‌नन इन्जि, बेस नेह्‌ना तोहतोग़.✡ ओसो देवुळि लोकुरगा तना राजेम ताकिह कीयनद पोल्‍लोतुन ओरा संगे वेहन्दोग़.✡ 4-5 उंद दिया ओग़ ओरा संगे मतस्के, ओरिन जमा कीसि, इद्रम उकुम ईतोग़, “देवुळता पेदिरते मीहवाल योहन, लोकुरिन एते मीहन्दोग़. मति वेल्‍ला दिया आयो, देवुळि तना पवित्र जीवाते मीक मीहतग़ा.✡ इदिन कीकन इन्जि, बाबाल पोल्‍लो विळ्सिस मतोग़ इनजोर,✡ नना मुनेन मीक वेहच मतन. अदिह्‌क मीट येरुसलेम सहरतुन विळ्समाट मति, अद जीवातेनाह्‌कु केपाट,” इनजोर वेहतोग़.✡

देवुळि येसुन जीवात मनेके पोग़ोन ओस्ता

6 पया येसुनाङ बळयिर ओनगा (जय्तुन इनदनद मेटातगा जमा आसि,) इद्रम ताल्ह्‌कतोर, “सामि! बह निमा इदे तूकने (रोम राजेमतुनआरे कीसि,) मावा इस्रयेल जाततोर लोकुरिह्‌कु, मावा राजेमतुन मल्स निल्पिह कीकिना?”✡ इनजोर इतोर. 7 येसु इतोग़, “इव सबे पोल्‍लोङ आयना वेलातुन, कालमतुन, नावा बाबाले तना अदिकरते तासतोग़. तान मीक पुनदा एवोग़. 8 मति मियगा देवुळता जीवाता दळ्म अरतापया, मीक लाव दोर्कग़ा.✡ अद लावते येरुसलेम सहरतगा, पूरा यहुदा पटटगा, सामरिया पटटगा✡, ओसो बूम मारेंगा एवनाह, नावा पोल्‍लोता साक्सितोरिर मनदकिर,✡” इन्जि वेहतोग़. 9 ओग़ इद्रम वेहतापया, ओर ऊळनेक-ऊळनेके, देवुळि येसुन पोग़ोन देवुळदीपतगा ओता,✡ ओतस्के मोयुल अडम आसि, ओनु ओरिह्‌क दिसवाह मुचता. 10 ओग़ पोग़ोन दायह्‌पा, ओरु कोंडा मिळ्हवा ऊळसोर मनेके, पांड्रि गेंदेङ उहतोरु इर्वुर मन्कलोर दोम्ह्‌क्ने ओरगा नितोर.† 11 निचि ओरिन इद्रम इतोर: “ए गालिल पटटोरिर! बाराह्‌क पोग़ोन ऊळसोर नितिर? देवुळि येसुन पोग़ोन देवुळता जागातगा ओता. मीट ऊळनाह बेद्रम ओग़ पोग़ोन अतोग़, अद्रमे उंद दिया ओसोवन मल्स वायनोग़,”✡ इतोर.

यहुदाना जागाते दुस्रोग़ बळयि

12 पया येसुनाङ बळयिर जय्तुन इनदनद मेटाताहि, येरुसलेम सहरते मलतोर. (अद मेटा येरुसलेम सहरताहि वळ्गा कोस जेक मता.) 13 ओर सहरते मल्सि, तमा रोमनद लोते, पोग़ोटा मिदेता अरातगा अतोर. (ओर बळयिर अक्रा मुलु बोर आंदुर इतेके,) पत्रु, आंद्रेयाल वेर तमोग़ इर्वुर, योहनि, याकुब वेर तमोग़ इर्वुर, पिलिप, तोमाल, बार्तोलोमि, मत्याल, अल्पुना मग़ि याकुबि, सिमोनि (ओग़ रोम सर्करता अडम पार्टितोग़), दुस्रोग़ याकुबना मग़ि यहुदाल, (इच्वुर बळयिर अगा मतोर).✡ 14 वेर सबेटोर बळयिर उंदिय विचरते, देवुळतुन पार्तना कीसोरेन मंदुर.✡ ओसो वेरा संगे उचुक आस्कु, येसुना तलोग़ मरियाल, ओसो ओनाङ तमोर मतोर.

15 अवे दियाने, उंद दिया येसुन विस्वस कीतोरु, सबेटोर जोक-जोक आरुङ वीसाङ मन्कलोर, अगा जमा आस मतोर. अस्के पत्रु ओरा नडुम निच वेहतलाह आतोग़: 16-17 “मावोरिर, यहुदा इस्केर्योति बार, माट ऐंगेन कलियिस सेवा कींदोम इन्जि, मीट पुतिर. तेला मति ओग़े येसुन दोहच ओयलाह वातोरिह्‌क तोळ ईतोग़.✡ अदिह्‌के देवुळता पवित्र जीवा वेहतपु, दाविद राजाल मुनेन सास्त्रमते यहुदाना लोप्पा बेद पोल्‍लो रासिस तासतोग़,✡ अद पोल्‍लो करल आयनदे मता.” 18 (यहुदाल तना कीतद लाग्वा कबळताङ कोताङ एतोग़.✡ अव कोताने उंद पोलम असिस मतोग़. मति अदे पोलमतगा, ओग़ पोग़ोटाहि कप मुळ्न्दिस अरतोग़‡, अरतस्के ओना पोटा पग़्क विरियिस, पोर्ह्‌क पेसताङ. 19 येरुसलेम सहरतोर सबेटोर लोकुरिह्‌क इद पोल्‍लो एर्का आता. अदिह्‌के अद पोलमतुन ओरा पोल्‍लोते “हकलदमा” इतेके “नेतुरता पोलम” इन्जि, पेदिर तासतोर.§) 20 (पत्रु ओसो इतोग़, “बेद पोल्‍लो दाविद राजाल यहुदाना लोप्पा) देवुळताङ पाटानगा रासतोग़ अद इह मन्ह्‌ता: ओना लोन पग़लोन आयि! अगा बोग़े मनमाकेग़ इन्जि रासतद मन्ह्‌ता. ओसो दुस्रा पाटातगा: ओग़ कीयना सेवातुन दुस्रोग़ कीयेग़✡ इनजोर रासतद मन्ह्‌ता. 21-22 अदिह्‌क येसुसामि हामुरताहि जीवा अरतोग़ इन्जि, मावा संगे साक्सि मनवाल बळयि आयलाहि,✡(डोलतोग़ यहुदाना जागातगा) ओर्वोग़ मन्कन आचनदु. योहन लोकुरिन देवुळता पेदिरते एग़ मीहतस्केडाहि, देवुळि येसुन मयग्डाहि पोग़ोन ओनाह्‌जोम, माट ओना संगे वेलियसोर मतोम. बेचोक दियाङ माट वेलियसोर मतोम, अचोक दियाङ मावा संगे मतोर मन्कलोरग्डाहि, ओर्वोग़ मन्कन आचनदु,” इनजोर इतोग़.

23 पया जमा आतोर विस्वसिर इर्वुर मन्कलोराङ पेदिर्क वेहतोर. ओर्विना पेदिर योसेपि बार्सबा आंदु, ओन युसतुस वने इंदुर. दुस्रोना पेदिर मतियाल आंदु. 24-25 ओराङ पेदिर्क वेहचि, येसुसामिन इद्रम ताल्ह्‌कतोर, “सामि! यहुदाल बेसतल अग़दुन विळ्सिसि, लाग्वद अग़दुन पोयतोग़, अह आसि डोलतोग़; डोलिसि तना दायना मतद सिक्साता जागातगा अतोग़. सबे मन्कलोरा पोटालोप्पाडाङ गोटिङ निमा पुतिने.✡ अदिनेनाह्‌क ओना जागातगा इद सेवा कीयलाहि, नीवा बळयि आयलाहि, वेर इर्वुरग्डाहि निमा बोन आचतिन, तेन माक तोहचीम,” इनजोर ताल्ह्‌कतोर. 26 पया ओर इर्वुराङ पेदिर्क रासिसि सीटिङ वाटटोर. बेद सीटि पेसता, अद सीटटगा मतियाना पेदिर मता. अदिह्‌क मतियाल येसु किर्स्तुना अक्रा बळयिरगा कलियतोग़.

2

देवुळता जीवा विस्वसिरा पोग़ोन रेगिह्‌ता

1 (येसु हातापया 50 दियाने,) यहुदिरा पंटाता पंडुमतस्के,✡ सबेटोर विस्वसिर उंद लोतगा जमा आस मतोर.* 2 अचोटेन, पकाय दूंद वातप लेह्‌का पोग़ोटा बूमताहि नेकनद केंज वाता. ओर उदिस मतद लोन पूरा नेकता. 3 पया किसताङ वेंजेह्‌कना लेह्‌काडाङ ओरिह्‌क दिसताङ. पया बाताल आता, अवु ओर्वोग़-ओर्वोग़ मन्कना पोग़ोन उंद-उंद वास उदताङ. 4 वास उदतस्के ओर कतमतोर देवुळता पवित्र जीवाते निंदतोर.✡ अस्के देवुळता जीवा ओरिह्‌क (तमा पुनवव दुस्राङ-दुस्राङ देसेह्‌कनाङ पोल्‍लोने वळ्ह्‌कनद) बुद ईता. बुद ईतस्के ओर सबेटोर दुस्राङ-दुस्राङ देसेह्‌कनाङ पोल्‍लोने वळ्ह्‌क बोटटोर.✡

5 अस्के अगा देवुळताङ अडोङ माळवालोर यहुदि जाततोर, पंडुम इनजोर, ईनाह-आनाह सबे देसेह्‌कनाहि येरुसलेमते वास मतोर. 6 ओर मन्कलोर विस्वसिरा वळ्ह्‌कनद लेङतुन केंजतोर, अस्के ईनाह-आनाह वेल्‍लाय मुल जमा आतोर. जमा आता मुडग्डाहि, ओर्वोग़-ओर्वोग़ मन्कल तना-तना देसेमता पोल्‍लोते, विस्वसिर वळ्ह्‌कनदिन केंजिसि, मुडा मन्कलोर एक्बेक आतोर! 7 एक्बेक आसि, ओर पका बामिस इतोर; “वेर इतेक गालिल पटटोरु! 8 मति माट इतेके ओर्वोग़-ओर्वोग़, बेद देसेम पुटटल, अदे देसेमता पोल्‍लोते वेर वळ्ह्‌कनद केंजिह्‌नल! इद बहु! 9-11 माट इतेके पारति, मेदि, एलामि, मेसोपोटामिया, यहुदा, कपदुकिया,✡ पुंतुस,✡आसिया, पुरुगिया, पंपूलिया, मिसर देसेम, लिबुवा देसेमता कुरेनि सहरतकेडा एरिया, ओसो रोम सहरतोर यहुदिर वने ओसो दुस्राङ जातिनोर मावा दर्मते ओळियतोर✡ वने, ओसो केरति, अरब, इव सबे देसेह्‌कने मनवालोरल यहुदिरल मह्‌नल. मति आपुना-आपुना पोल्‍लोते, देवुळताङ बामिह कीयनाङ कबस्किन, वेर मन्कलोर वेहतनदिन केंजिह्‌नल अयो,” इन्जि इतोर. 12 ओर बामिसि, एक्बेक आतोर, ओर्विह्‌क-ओर्वोग़ “इद बह बह आता?” इनजोर इंदुर. 13 मति उय्तुर बार, विस्वसिरिन ऊळिसि, “वेर अंगुर कल उन्जि ओचतोर, अदिह्‌क अह आस्तोर,” इनजोर कवतोर.

पत्रु मुडुन येसुना कबुर वेहतह्‌तोग़

14 अचोटेन पत्रु, किर्स्तुना अक्रा बळयिरा संगे निचि, जोरते इद्रम इतोग़: “मावोर यहुदिरिर ओसो येरुसलेमते मनवालोरिर, मीट ऊळतदिन पुनदलाह, मियेनाह्‌क पोल्‍लो वेहचोर मह्‌नन, नावा पोल्‍लो केंजाट! 15 मीट बेद्रम विचर कीय्ह्‌निर, अद्रम वेर मन्कलोर कल ओचोर, इंजेके सकरताङ नोव एगलाह आताङ;✡ इद वेलाते बोग़ाय बह ओचनोग़?† 16 अह आयो रा, (वेर मन्कलोर मीवाङ देसेह्‌कनाङ पोल्‍लोने वेहतनदिन केंजतिर). इदिना लोप्पा देवुळता कबुरतोग़ योवेल, मुनेन कबुर वेहच मतोग़, (अद मीवा मुनेह करल आता). 17 ओग़ इद्रम रासतोग़: देवुळि इन्ह्‌ता,

‘आक्रिताङ दियाने नना नावा जीवातुन कतमतोरा पोग़ोन उदिह कीकन.

अस्के मीवाङ मग़्क-मयास्‍क वने नावा कबुर वेहतनुर.

मियग्डोर लेया मन्कलोर नना तोहतनद लेकातुन ऊळनुर.

मुय्तो मन्कलोर बार नना ईतव कलाङ कळ्स्कनुर.

18 नाक मोळ्कवालोर ओर्युलतोरा, ओर्युलतविस्कना पोग़ोन इंका,

नना नावा जीवातुन उदिह कीकन; ओर वने नावा कबुरतोर आयनुर.

19-20 दुनियातुन नेयम कीयनद देवुळता बेरा दिया वायग़ाये.

अद दिया वायनामुने, पोग़ोटा बूमतगा बामनाह लेह्‌काडाङ कबस्क कीकन.

पोळ्‍द ईकळ आयग़ा, नेला नेतुरता लेह्‌का गंजग़ा.

ओसो इळ्ता बूमतगा बेराङ सीनाङ तोहतकन.

नेतुरि, किस उंडुलता मोयुलि, इविनाङ सीनाङ तोहतकन.

21 अस्के बोर सामिना पेदिरतुन पोस केयनुर, ओर सबेटोर पिसनुर.’✡✡

22 “मावोर इस्रयेलतोरिर, नावा पोल्‍लो केंजाट. नासरेत नाटेनोग़ येसुना मेटे, देवुळि मीक रीतरीतिनाङ बामनाह लेह्‌काडाङ कबस्क कीस तोहता इनजोर, मीट बेस-नेह्‌ना पुतिर.✡ 23 ओग़ येसुनु यहुदाल मीवा कयदगा पोस ईतापया, मीट देवुळताङ अडोङ पुनवोरा संगे, हव्कनागुटातगा मोल्‍लाङ कोटिस हामुरता सिक्सा ईतिर.✡ इद देवुळता मुनेताहि विचर मता,✡(अद्रमे पनस दियाङ मुने करल आता). 24 मति हामुर ओन मुर्तिय पोस तास पग़वो, अदिह्‌क हामुरता तिपलताहि, देवुळि ओन पिसिह कीसि, जीवा अर्हचीता.✡ 25 ओना लोप्पा दाविद राजाल मुनेन देवुळताङ पाटाने रासिस मतोग़,

‘देवुळि अमेसा नावा ऐंगे मन्ह्‌ता इन्जि नना पुह्‌नन,

अद नावा पकाते मन्ह्‌ता, नना बेस्केन पेग़्के गुचोन आयकन.

26-27 अदिनेनाह्‌क नावा जीवा सितुर आस्ता, नना गिर्दाते मह्‌नन,

नावा मेंदुल वने सुकमते मन्ह्‌ता.

बाराह्‌क इतेके निमा नावा जीवातुन हानादीपतगा विळ्सविन आयकिन.

नीवा पवित्र सेवकिना सेत्तातुन कळिय एविन आयकिन.✡

28 मति निमा नाकु पिसमुळता अग़ तोहचीतिन.

नीवा संगे मनदह्‌पा नना पूरा गिर्दाते मह्‌नन,’✡

इनजोर दाविद रासतोग़.”

29 पत्रु ओसो इतोग़, “मावोरिर! इद पोल्‍लोतुन रासवाल मावा पेदामुय्तोग़ दाविद मुनेन हातोग़. ओनु गुमयातगा मिसतोर, ओन मिसतद गुमया नेंड वने मयगा मन्ह्‌ता इन्जि, नना सेतेम पोल्‍लोते वेहतह्‌नन.✡(इतेके दाविद इद पाटाते कुद तना लोप्पा वेहोग़). 30-31 मति ‘नीवा कूळता मन्कन, नीवा लेह्‌का नावा लोकुरगा राजाल कीकन’ इन्जि, देवुळि ओन किरिया कीस मता.✡ दाविद देवुळता कबुरतोग़ मन्जि, पेग़्के वावाल राजानु, इतेके किर्स्तुनु, देवुळि जीवा अर्हचीयग़ा इन्जि मुनेन ऊळिसि, ‘ओना जीवातुन हानादीपतगा विळ्सिस एवो, ओना सेत्ता कळियो,’ इनजोर रासतोग़.✡

32 “वेग़े येसुन देवुळि जीवा अर्हचीता इनजोर, माट सबेटोर विस्वसिरोम इद पोल्‍लोता साक्सि मह्‌नोम.✡ 33 देवुळि (ओन पोग़ोन ओसि,) तना तिनळ बाजे उदिह कीस, ओन्क पका कदर ईता.✡ देवुळबाबाल मुनेन पोल्‍लो विळ्सिस मतपु, पवित्र जीवातुन ओन्क इद बूमतगा लोहतलाह ईता.✡ अद जीवातुन येसु माक ईतोग़.✡ ईतस्के बाताल बाताल आता, इदिन मीट इंजेके ऊळतिर, केंजतिर.✡ 34-35 (नना येसुना लोप्पा इव सबे पोल्‍लोन बाराह्‌क इह्‌नन) इतेके, मेंदुल अग़्के देवुळदीपते पोग़ोन अनवाल दाविद आयोग़, बह इतेके ओग़ कुदि पोग़ोन अनवाना लोप्पा मुनेन कबुर वेहतोग़:

देवुळि नावा सामिन इता,

‘बेचानाह नना नीवा कोटुलतोरिन, नीवाङ काल्कना इळ्न तच एवोन,

अचानाह नावा तिनळ बाजेता राजगादेतगा उदिस मन,’ इता,✡ इद्रम दाविद सास्त्रमते रासतोग़.

36 मीट बोन हव्कनागुटातगा मोल्‍लाङ कोटिस हव्कतिर, ओग़े येसुन, देवुळि कतमतोरा माल्काल कीता,✡ ओसो मीवा पिसिह केवाल राजाल कीताये.✡ इद पोल्‍लोतुन सबेटोर इस्रयेलतोर बेस-नेह्‌ना पुनिर,” इनजोर पत्रु वेहतोग़.

37 इदिन केंजिसि ओर मन्कलोरा जीवा काल्सता, अद्रम आतस्के पत्रुनु ओसो दुस्रोर बळयिरिन ताल्ह्‌कतोर, “मावोरिर! इंजेके मावा पापम एडलाहि बाताल कीकोम?✡ माक वेहाटु,” इतोर. 38 इतस्के पत्रु इतोग़, “मीट ओर्वोग़-ओर्वोग़ मन्कल पापमता अग़दाहि जर मल्सि,✡ देवुळ लोहतोग़ किर्स्तु इनवाल येसुराजाना पेदिरते एग़ मीम्ह्‌टु‡.✡ अस्के देवुळि मीवा पापमतुन मापि कीसि,✡ तना पवित्र जीवाता बर्कत ईयग़ा.✡ 39 बाराह्‌क इतेके तना जीवातुन ईकन इन्जि, देवुळि मुनेन पोल्‍लो विळ्सता.✡ अद पोल्‍लो मियेनाह्‌के ओसो मीवा जालपिलतेनाह्‌क, जेक-जेकताङ देसेह्‌कनोरेनाह्‌क, बेच्वुरिन देवुळि तनगा केयिह्‌ता, अच्वुरिह्‌क,” इनजोर इतोग़.

40 ओरिन तेळियिह कीयलाहि, ओसो वेल्‍लाङे पोल्‍लोङ बुदिङ-एदिङ वेहतोग़. देवुळि येसुन नमवोरिह्‌क सिक्सा ईयना मन्ह्‌ता, अद सिक्साताहि पिह्‌ट अर्म्ह्‌टु इनजोर,✡ बुद काग़्हचोर मतोग़. 41 पत्रुना कबुरतुन केंजिस वेल्‍लाटोर विस्वस कीतोर, विस्वस कीसि, येसुना पेदिरते एग़ मीतोर. अद दिया जोक-जोक मूंड अजर्क मन्कलोर विस्वसिरा मुडगा कलियतोर.

विस्वसिरा दिनमता मनमुळि

42 विस्वसिर किर्स्तुनाङ बळयिर काग़्हतनाङ पोल्‍लोन केंजसोरे,✡ ऐंगेन कलियसोरे,✡ किर्स्तुना मोकता सीता कीसि ऐंगेन आरिङ तिनजोरे,✡ पार्तना कीसोरे, इद्रम मंदुर. 43 किर्स्तुनाङ बळयिर रीतरीतिनाङ बामिह कीयनाङ वेल्‍लाङे कबस्क कींदुर. अविन ऊळिसि, येरुसलेमतोर मन्कलोर पका रेयिस मतोर. 44 येसुन विस्वस कीतोर सबेटोर ऐंगेन कलियिंदुर, ओसो तमा सामनतुन ओर्विना-ओर्वोग़ काळ्ङसोर पिसिंदुर. 45 इतेके तमा जागा-बूमतुन, मालसोमतुन वमिसि, बोन्काय गर्ज अरतेके, अवे कोतान तूसिस ईंदुर.✡ 46 दिनम उंदिय एकाते मंदिरताङ मंडानगा कलियिंदुर.✡ ओसो गिर्दाते, बेसतल बुदते, लोह्‌क-लोह्‌क जमा आसि, ऐंगेन जावा उंडुर, अहे (किर्स्तुना मोकता सीता कीसि) आरिङ तिंदुर.✡ 47 देवुळतुन जोहर कीसोर मंदुर. सबेटोर मन्कलोर विस्वसिरिह्‌क मान ईंदुर.✡ दिनम येसुसामि वेल्‍लाटोर मन्कलोरिन पापमताहि पिसिह कींदोग़. ओर मन्कलोर विस्वसिरा मुडगा कलियिस मंदुर. (इद्रमलेह्‌का विस्वसिरा मुडुन देवुळि बोल्गिह कींदु.)✡

3

ताक पग़वोग़ कूटाल सव्रेम आस्तोग़

1 अद्रमे उंद दिया बाताल आता इतेके, पत्रु, योहन, वेर इर्वुर बह्‌ट अर्स मतस्के, देवुळता मंदिरतगा अनजोर मतोर. (दिनम अद तूकने यहुदि लोकुर मंदिरतगा मोळ्किंदुर.) 2 मंदिरतगा एवतस्के ओर्वोग़ पुटिय ताक पग़वोग़ मन्कल ओरिह्‌क दिसतोग़. ओग़ मंदिरतगा अनवालोर वावालोरिन ताल्ह्‌किस तिनेग़ इन्जि, दिनम उय्तुर ओन मंदिरतगा एवनाह कांजिस तंदुर. तचि वेल्‍लाय सोबाता अग़ इनदनद अग़दगा उदिह कीस अंदुर.* 3 पत्रु, योहन मंदिरताङ मंडानगा ओळियनदिन ऊळिसि, ओग़ ओरिन बिचेम ताल्ह्‌कतोग़. 4 अस्के पत्रु, योहनि, इर्वुर आसि ओनेके बेट-बेट ऊळसोरेने, पत्रु इतोग़ “मयेक ऊळा!” 5 इतस्के, बातालाय ईयनुर इनजोर आसा कीस, ओग़ ओरेकेन ऊळलाह आतोग़. 6 अस्के पत्रु इतोग़, “नयगा बंगर-वेंडिङ इतेक इलेङ, मति बाताल मन्ह्‌ता, अद नीक ईय्ह्‌नन✡: अले नासरेत नाटेनोग़ येसु किर्स्तुना अदिकरते तेदिसनेह्‌क ताका,✡” इतोग़. 7 इन्जि कूटाना तिनळ कयदुन पोस तेहतोग़. अस्केन ओनाङ काल्किह्‌क, मेसबुटिह्‌क लाव वाता. 8 लाव वातस्के, ओग़ु तेदिस दिग नितोग़, निचि ताक बोटटोग़.✡ ताकसोरे, डेह्‌कसोरे, देवुळतुन जोहर कीसोरे, ओराय संगे मंदिरते ओळियतोग़. 9 अगा मतोर सबेटोर मन्कलोर ओग़ ताकनदिन, ओसो देवुळतुन जोहर कीयनदिन ऊळतोर.✡ 10 ऊळतस्के, मंदिरता सोबातद अग़दगा उदिस मन्जि बिचेम ताल्ह्‌कवाल वेग़े आंदोग़ इनजोर पुतोर. पुतस्के कूटाल सव्रेम आतोग़ अयो इन्जि, पका बामिस ओर एक्बेक आतोर.

पत्रु मंदिरतगा देवुळताङ पोल्‍लोङ वेहतह्‌तोग़

11 सव्रेम आतोग़ मन्कल पत्रुन, योहनिन पोस मतोग़. मंदिरता बेद जागातुन साल्मोन राजाना मंडा इंदुर,✡ अदे मंडातगा वेर निच मतोर.† अद मंडातगा सबेटोर वित वासि, ऊळिस बामतोर. 12 पत्रु ओर सबेटोरिन ऊळिस इतोग़, “ए मावोर इस्रयेलतोरिर! बह आता, मीट इद्रम बाराह्‌क बामलाह आतिर? मावाय लावतुह्‌के, मावाय कोळ्‍वतुह्‌के, वेग़ मन्कल ताकतोग़ इतपे, मयेकेन बेट-बेट बाराह्‌क ऊळिह्‌निर? 13 अब्रहम मुय्तोना, इसक मुय्तोना, याकुब मुय्तोना देवुळि,✡ मावाङ तादोर-बाबोरा देवुळि,✡ इदु तना सेवा केवाल येसुह्‌क✡ मान ईता. मति मीट इतेके, ओन पिलाति गुमसिना कयदगा‡ पोस ईतिर.✡ पिलाति ओन विळ्सकन इनदह्‌पा, ‘वेग़ मावा राजाल आयोग़’ इनजोर, मीट पिलातिना मुनेह ओन पास्कतिर. 14 देवुळता पवित्र, सेतेमते ताकवाल मग़ि येसुन✡ पास्किसि, ओर्वोग़ हव्के मन्कन विळ्सिस ईम इनजोर, पिलातिन इतिर.✡ 15 अमेसाता पिसमुळ एवाल माल्कान मीट हव्कलाह ईतिर, तेला मति हामुरताहि देवुळि ओन जीवा अर्हता.✡ इद पोल्‍लोता माट इर्वोम साक्सि मह्‌नोम. 16 मीवा मुनेह निच मनवाल मन्कन मीट पुतिरे. वेग़ बह बेस आतोग़ इतेके, माट येसुन विस्वस कीताह्‌के, ओना लाव वेनगा वाता. येसुनगा अदिकर मन्ह्‌ता इन्जि, विस्वस कीताह्‌के वेग़ पूरा सव्रेम आतोग़.✡

17 “मावोरिर! मीटु, मीवा मुक्यालोर बार कलियिस, (येसुन हव्कनाह कीतिर. मति ओग़ बोग़ आंदोग़ इनजोर) पुनवालेवा अह कीतिर,✡ इद नाक एर्काये. 18 किर्स्तु राजाल सिक्सा आयनोग़ इन्जि, देवुळि तना कबुरतोर कतमतोरा संगे, मुनेन वेहच मता.✡ देवुळि ओन अद्रमे कीसि, अद पोल्‍लोतुन इद्रम करल कीता.✡ 19 अदिह्‌क इंजेके मीट पापमता अग़दाहि मिळ्न्दिसि देवुळतके मल्म्ह्‌टु, अस्के देवुळि मीवा पापमतुन एडिह कीयग़ा.✡ एडिह कीसि अद मीवा जीवातुह्‌क आरम ईयग़ा. 20 ओसो देवुळि मयेनाह्‌के निल्पिह कीतोग़ पिसिह केवानु (इतेके येसुन) ओसोवने लोहचीयग़ा. 21 पूरा दुनियातुन पूना कीकन इन्जि, देवुळि वेल्‍लाय मुने तना पवित्र कबुरतोरा संगे वेहच मता.✡ पूना कीयनद कालम एवनाह, किर्स्तु पोग़ोन देवुळदीपते मनदनोग़.✡

22 “मोसा मुय्तोग़ (मावाङ तादोर-बाबोरिन किर्स्तुना लोप्पा) इद्रम वेहच मतोग़, ‘नावा लेह्‌काडोग़ ओर्वोग़ कबुरतोन, देवुळि मीवा कूळतोरग्डाहि मियेनाह्‌क लोहचीयग़ा. ओग़ मीकु बाताङ वेहतनोग़, अव सबे पोल्‍लोन केंजाट.✡ 23 ओना पोल्‍लो केंजवोरिन, देवुळि तना मुडग्डाहि एग़िह कीसि ओरिन बूळे कीसीयग़ा,’✡ इतोग़. 24 अद्रमे सामुवेल मुय्तोग़ ओसो ओना पया वातोर देवुळता कबुरतोर सबेटोर, मुनेन इव दियाना लोप्पा पोकुर कीतोर.✡ 25 इंजेके ‘नीवा कूळतोरा मेटे इद बूमता सबे जातिनोरिह्‌क बर्कत दोर्कग़ा’ इन्जि, देवुळि अब्रहम मुय्तोन वेहच मता,✡ इद्रम मावाङ तादोर-बाबोरा संगे मुनेन इद पोल्‍लोतुन करल कीस मता.✡ बेव पोल्‍लोङ कबुरतोर पोकुर कीस मतोर, बेद बर्कत देवुळि ईकन इन्जि वेहच मता, अव सबे मियेनाह्‌के मन्ह्‌ताङ. 26 अदिह्‌क मीट सबेटोरा लाग्वद अग़दाहि मीक मल्हचि बर्कत ईयलाह, देवुळि तना सेवक येसुन आचिसि, मावाय यहुदि जाततोरिह्‌क मुनेन लोहचीस मता,✡” इनजोर पत्रु वेहतोग़.

4

पत्रुन, योहनिन, पंचता मुनेह निल्पिह कीस्तोर

1 पत्रु, योहन, वेरु लोकुरा संगे वळ्ह्‌कसोर मतोर अस्के, बूमयालोर, मंदिरता दरोगाल ओसो सदुकिरा तुंगातोर उय्तुर ओरगा वातोर. (सदुकिर इतेके यहुदिराङ पेदल्कना उंद तुंगातोर आंदुर, वेर हामुरताहि जीवा अरयह्‌तोर इन्जि नमोर आंदुर.) 2 ओर इर्वुर लोकुरिन येसुनाङ पोल्‍लोङ काग़्हचोर मतोर, लोकुर येसुना लेह्‌का डोलिसि जीवा अरयनुर इनजोर, पोकुर कीसोर मतोर.✡ इद पोल्‍लोतेनाह्‌क यहुदिराङ पेदल्क पकाय ओङ आतोर. 3 ओङ आसि पत्रुन, योहनिन पोयतोर. पोळ्‍द अन्ज मता अदिह्‌क, इमा दिया नेयम कीकल इनजोर, ओरिन जेलते वाटटोर.✡ 4 मति पत्रुनाङ पोल्‍लोङ केंजतोर वेल्‍लाटोर लोकुर येसुन विस्वस कीतोर. अद्रम विस्वस कीतोरु, वेट कोय्तोरे कोनि एयुङ अजर्क मतोर.✡

5 इमा दिया यहुदिराङ पेर्मालोर, सास्त्रमगूरुर, ओसो दुस्रोर पेदल्क येरुसलेम सहरते पंच उदतोर. 6 ओसो ओरा संगे मोदुल पेर्माल अनाल,✡ तना अने कयपाल✡ ओसो पेर्माना सटमतोर, ओरगा योहन ओसो सिकंदर, वेर इर्वुर वने मतोर. 7 पया ओर पत्रुन, योहनिन, नडुम निल्पिह कीस ताल्ह्‌कतोर, “मीट वेग़ कूटानु बेद लावते, बोना अदिकरते ताकनाह कीतिर रा?” इतोर.

8 पया पत्रु देवुळता पवित्र जीवाते निंदतोग़,✡ निंदतस्के इद्रम वेहतोग़, “ए मावोर पेर्मालोरिर, पेदल्कनिर! 9 रोगमतोनेनाह्‌क माट बेसता कबळ कीतोम, अदिन वेग़ बह आस बेस आतोग़ इन्जि, मीट नेंड माक पर्ह्‌किस ऊळिह्‌निर. 10 मीट ओसो मावोर सबेटोर इस्रयेलतोर बेस पुन्ह्‌टु, नासरेत नाटेनोग़ येसु किर्स्तुन हव्कनागुटातगा हव्कनाह कीतिर, मति देवुळि ओन जीवा अर्हचीता.✡ ओग़े येसु किर्स्तुना अदिकरते,✡ वेग़ मन्कल सव्रेम आसि, मीवा मुनेह नितोग़. 11 ‘बेद बंडातुन मुने बेल्दर्कु पोहचीतुर, अदे बंडा इंजेके आदरता मूला बंडा आता’ इन्जि, देवुळताङ पाटानगा वेहतद मन्ह्‌ता.✡ अद बंडा इतेके येसुये, बेल्दर्क इतेके मीटे, ओन पोहचीतप ऊळतोरिर. 12 वेग़ येसुन विळ्सिस बोग़े, मावा पापमता सिक्साताहि पिसिह कीया पग़वोग़. बाराह्‌क इतेके माट पापमताह पिसलाहि, इद बूमतगा ओन विळ्सिस, दुस्रोग़ पिसिह केवान देवुळि मन्कलोरिह्‌क एवो!”✡ इतोग़.

13 पत्रु, योहन, वेर इर्वुर कग़यवोर केनकेनेतोर मन्ज तेला, दीराते वळ्ह्‌किंदुर. वेरा दीरातुन ऊळिसि, तग्वाङ केवालोर बयल आतोर.✡ पया वेर इर्वुर येसुना संगतोर, (अदिह्‌क इद्रमता दीरा वेरिह्‌क वाता) इनजोर पुतोर. 14 मति सव्रेम आतोग़ मन्कल वेरा संगे नितदिन ऊळिसि, वेरा अडम बातय वळ्ह्‌क पग़वोर. 15 पया बाताल कीतोर इतेके, पत्रुन, योहनिन, सव्रेम आतोग़ कूटान, पंचताहि पलते ओम्ह्‌टु इनजोर इतोर, इन्जि तमतमाय विचर कीयलाह बोटटोर. 16 “इंजेके वेरिन माट बाताल कीकल? वेर इद्रमता बेरा सीना तोहतोर इनजोर, पूरा येरुसलेम सहरतोर पुतोरे. अदिन वेर केवोर इनजोर, माट बह इनदा पग़यकल? 17 आयो रा! इद्रम कीकल, (ओरिह्‌क सिक्सा एवल); मति इद पोल्‍लो आबुर आयना आयो इनजोर, इंजेटग्डाहि वेग़ येसुना पोल्‍लोतुन बेगान वेहमाट इनजोर, ओरिन रेय्‍पिह कीसि विळ्सिसीकल,” इतोर. 18 पया ओर इर्वुरिन लोप्पा केयिसि, “मीट इंजेके येसुना पोल्‍लोतुन बेगान वेहमाट, बेगान काग़्हमाट,” इनजोर इतोर.✡ 19 मति पत्रु, योहन, वेर इद्रम इतोर, “देवुळता पोल्‍लोतुन विळ्सिस, मीवा पोल्‍लोतुन केंजना देवुळतुह्‌क ओप्पग़ाया?✡ मीटे विचर कीस ऊळाट! 20 माट ऊळतव, केंजतव पोल्‍लोन वेहवालेवा, केमेन मनदा पग़वोम,✡” इनजोर इतोर.

21-22 इंजेके देवुळता लावते सव्रेम आतोग़ पुटकूटाल, रेंड वीसाङ वर्साह्‌काय एक्‍वा वय्सतोग़ आंदोग़ इनजोरे, सबेटोर लोकुर देवुळतुन जोहर कींदुर.✡ अदिह्‌के लोकुर माक विरुद आयनुर इन्जि, लोकुरिह्‌क रेयिस✡ तग्वाङ केवालोर ओरिन पका रेय्‍पिह कीस, विळ्सिस ईतोर.

विस्वसिर देवुळतुन केयिह्‌तोर

23 पया पंचताहि पत्रु, योहन पेसिसि, ओर तमा तोळतोरगा अतोर. अस्के पेर्मालोर ओसो दुस्रोर पेदल्क बाताङ बाताङ इतोर, अव सबे पोल्‍लोङ विस्वसिरिह्‌क वेहतोर. 24 अदिन केंजिसि, विस्वसिर उंदिय एकाते जोरते, देवुळतुन इद्रम वळ्ह्‌कतोर, “जोहर सामि! पोग़ोटा बूमतुन, इळ्ता बूमतुन, सम्दुरतुन, ओसो अविस्कनगा मनदनव सबेटविन निमान पुटिह कीतिन.✡ 25 नीवा सेवक मावा पेदामुय्तोग़ दाविद राजाल, नीवा पवित्र जीवाता बुदते इद्रम वेहतोग़ इतेके

‘यहुदि आयवोरइचोन रोदा पोयह्‌तोर, मति बार्किया?

यहुदिर, जमा आसि उगसताङ आय्डाङ पंडिह्‌तोर, मति बार्किया?

26 ओराङ राजालोर लळयतुह्‌क तेदतोर,

ओराङ मुक्यालोर वने जमा आसि, आय्डाङ पंडिह्‌तोर,

देवुळता अहे अद आचिस तासतोग़ राजाना वने अडम आस्तोर,’✡

इन्जि वेहतोग़. 27-28 ओग़ वेहतद पोल्‍लो निटम करल आता. एरोद अंतिपस राजाल,✡ पिलाति गुमसि,✡ वेरु इदे येरुसलेम सहरतगा, यहुदि आयवोरा संगे यहुदिर कलियिसि, निमा निल्पिह कीतिन ओग़ पवित्र सेवक येसुन✡ अडम आतोर. मति निमा अचोन लावतोनिन इतेके, बेद नीवा मुनेताहि विचर मता, अचोने ओर कीया पग़तोर.✡ 29 इंजेके देवुळबाबानिन, तग्वाङ केवालोर माक रेय्‍पिह कीयनदिन सीता कीम, कीसि माट नीवा सेवकिरोम पका दीराते नीवा पोल्‍लोतुन वेहतलाह ईम,✡ 30 माट वेहतह्‌पा, दुकतोरिन सव्रे कीसि, नीवा पवित्र सेवक येसुना पेदिरते,✡ नीवाङ बामनाह लेह्‌काडाङ सीनाङ तोहचीम,” इन्जि देवुळतुन ताल्ह्‌कतोर. 31 ताल्ह्‌कतस्के, ओर जमा आस मतद लोन मेलियता.✡ ओर कतमतोर पवित्र जीवाते निंदिसि,✡ देवुळता पोल्‍लोतुन रेयवालेवा, कतमतोरिह्‌क वेहता बोटटोर.✡

विस्वसिर ओर्विना-ओर्वोग़ साय्ता कीस्तोर

32 सबेटोर विस्वसिर उंदिय एकाते मतोर. आपुना-आपुना मादुन बोरे नावा इनजोर इनोर आंदुर; मति सबेटोर मन्कलोर तमा सामनतुन, ओर्विना-ओर्वोग़ काळ्ङसोर पिसिंदुर.✡ 33 किर्स्तु येसु जीवा अरतोग़ इन्जि, बळयिर साक्सि वेहन्दुर, वेहतनस्के देवुळता लाव ओरगा दिसिंदु. देवुळता दया सबेटोर विस्वसिरगा बेस मता. 34 बोन्के बातय कमि इलवा मता. जागा-बूमि बोरगा मता, ओर बेस्के-बेस्के वमिसि, 35 अव कोताङ तचि बळयिरा कयदे तूसलाह ईंदुर. बोन्काय गर्ज अरतेके, अव कोताङ पया तूसिस ईंदुर.✡ अदिह्‌के बोन्के बातय कमि इलवा मता.✡ 36-37 अद्रमे योसेप पेदिरतोग़ ओर्वोग़ मतोग़. ओग़ कुपरुस इनदनद देसेमतोग़✡लेविना पुळ्गतोग़ (इतेके देवुळवडे) आंदोग़. ओग़ बाताल कीतोग़ इतेके, तना बूमतुन वमिसि, कतम कोताङ बळयिरगा तचि ईतोग़. किर्स्तुनाङ बळयिर ओन बार्नबस (इतेके दीरा एवाल) इंदुर.✡

5

अनन्याल, सपिराल, वेरा पापमि

1 अद्रमे विस्वसिरा मुडगा अनन्याल पेदिरतोग़ मन्कल मतोग़, ओना मुतेना पेदिर सपिराल आंदु. आळ इर्वुर आसि तमा उचुन जागातुन वमतोर. 2 पया अनन्याल बाताल कीतोग़ इतेके, वमतव कोतानग्डाहि, वळ्गा कोताङ तमेनाह्‌क लोन तासतोग़. इद पोल्‍लोतेनाह्‌क तना मुते वने ओन्क तोळ आता. पया पिसतव कोतान बळयिरगा तचि ईतोग़. 3 मति पत्रु ओन इतोग़, “अनन्या! देयमदीपता विचरतुन नीवा बुदतगा बाराह्‌क वाया ईतिन? जागातुन वमतव वळ्गा कोताङ मियेनाह्‌क तासतिन, वळ्गा कोताङ ततिन, (पूराय कोताङ ततप लेह्‌का, अविस्किन मयगा तचि ईतिन). इद्रम निमा देवुळता पवित्र जीवाता मुनेह जोल आतिन.✡ 4 तान वमनामुने वने, अद नीवा कयदे मता, वमतापया वने अव कोतानगा पूरा नीवाय अदिकर मता. देवुळतुह्‌क ओप्पवद कबळ कीयलाहि, बाराह्‌क विचर कीतिन? निमा सिरप मन्कलोरिन आयो, मति देवुळतुने जोल वळ्ह्‌कतिन,” इनजोर इतोग़. 5 पत्रु इतद पोल्‍लोतुन अनन्याल केंजताहे, नेल अर्सि अगान हातोग़. इद पोल्‍लोतुन केंजतोर सबेटोर पका रेयतोर. 6 अगा मतोर लेयोर वासि, ओना सेत्तातुन गेंदेते ऊर्हतोर, ऊर्हचि पलते ओस गति कीतोर.

7 इद पोल्‍लो आस मूंड गंटाना पया, हातोना मुते सपिराल वाता. तना मुजो हातोग़ इन्जि, अद मुर्तिय पुनो आसि! 8 पया पत्रु तान इतोग़, “अले! वेहा! मीवा बूमतुन इचोके कोताने वमतिरा?” “इंगो दादा! इचोके” इता. 9 पत्रु इतोग़, “जोल वळ्ह्‌कतेके देवुळता जीवा पुनदग़ाया इन्जि, आळ इर्विर आस बाराह्‌क इद्रम पट ऊळतिर?✡ ऊळा! नीवा मुजोना सेत्तातुन पोहतोरु अग़दगा एवतोर, नीक वने अहे ओयनुर,” इनजोर इतोग़. 10 पत्रु इद्रम इताहे, अद वने ओना मुनेह अर्सि हाता. अस्के ताना मुजोन पोहता मन्कलोर लोप्पा ओळियतोर. अद हातदिन ऊळिसि, ताना सेत्तातुन, ताना मुजोन पोहता जागातगा, कचुल ओस मिसतोर. * 11 विस्वसिरा पूरा मुलु, ओसो इद पोल्‍लोतुन केंजतोर सबेटोर पका रेयतोर.

बळयिरा कयदे बामनाह लेह्‌काडाङ कबस्क

12 अद्रमे पया बळयिरा कयदे, देवुळताङ बामनाह लेह्‌काडाङ वेल्‍लाङे सीनाङ, लोकुरा मुनेह आंदुङ. (विस्वसिरा मुलु मंदिरता साल्मोन राजाना मंडातगा,✡ उंदिय एकाते जमा आंदुर. 13 विस्वस केवोर ओरगा कलियलाह रेयिंदुर, मति सबेटोर लोकुर विस्वसिरिन पका मान ईंदुर.✡ 14 वेल्‍लाटोर आस्क-कोय्तोर किर्स्तुन विस्वस कीसि, ओरगा वास कलियिंदुर. अह आसि विस्वसिरा मुल बोल्गिंदुर.✡) 15 बामनाह लेह्‌काडाङ सीनाङ ऊळिसि, पत्रु दायनद अग़दे दुक अरतोर मन्कलोरिन कटुस्क अग़्के, माग़िङ अग़्के, अग़दगा पेसिह कीस तासिंदुर. पत्रुना दळ्मतेला उय्तुरगा अर्सि, ओर सव्रेम आयनुर इनजोर लोकुरा आसा मंदु.✡ 16 येरुसलेम सहरता एरे मतव नाह्‌कनाहि, वेल्‍लाटोर दुक अरतोरिन, देयह्‌क पोस मतोरिन, अगा पोस वांदुर. ओर सबेटोर बळयिरा कयदे बेस आंदुर.✡

किर्स्तुनाङ बळयिर जेलताहि पिह्‌ट अरयह्‌तोर

17 अस्के लोकुर किर्स्तुनाङ बळयिरिह्‌क मान ईयनदिन ऊळिसि, मोदुल पेर्माल ओसो ओना तोळतोर सदुकिरा जीवा कर्विंदु. 18 जीवा कर्विसि, बळयिरिन पोस जेलतगा वाटलाहि वेहतोर.✡ 19 पया ओर जेलते मनदह्‌पा, नग़्काडा वेलाते बाताल आता इतेके, देवुळता देवतुल वासि,✡ जेलता अग़दुन तेग़यता,✡ तेग़यिस (बोन्के दिसवाह,) ओरिन पेसिह कीता. 20 पेसिह कीसि ओरिन वेहता, “मंदिरताङ मंडानगा अन्ह्‌टु, अगा निचि देवुळता पिसमुळता इद पूरा कबुरतुन, अगा मनवालोर सबेटोर लोकुरिह्‌क वेहचीम्ह्‌ट,” इता. 21 अस्के बळयिर देवतुल वेहतपु, पंङवियतस्के मंदिरतगा अतोर, अन्जि मंडानगा निचि, लोकुरिन काग़्हता बोटटोर.

ओर काग़्हतह्‌पा, मोदुल पेर्माल, ओना तोळतोर बार बाताल कीतोर इतेके, यहुदिराङ तग्वाङ केवालोरिन, सबेटोर पेदल्किन केयिसि, बळयिरिन जेलताहि तता वेहतोर. 22 मति मंदिरता पोलिसिर अन्ज ऊळतापया, बळयिर अगा इलोर! अदिह्‌क ओर पंचतगा मल्स वासि इद्रम वेहतोर, 23 “जेलता अग़दगा बेस तालम वाटिस मता, सीपय्क वने अग़दगा राकातुह्‌क मतोर; मति लोप्पा तेग़यिस ऊळतापया बोरे इलोर,” इतोर. 24 मंदिरता दरोगाल ओसो पेर्मालोर इद पोल्‍लोतुन केंजिसि, इंजेके बह आयग़ा इनजोर, बळयिरेनाह्‌क एक्बेक आतोर. 25 अचोटेन ओर्वोग़ मन्कल वासि, “मीट जेल वाटिस मतिर, ओर मन्कलोर मंदिरताङ मंडानगा निचि, लोकुरिन येसुना पोल्‍लो काग़्हतलाह आतोर,” इनजोर इतोग़. 26 अस्के मंदिरता दरोगाल तनाङ पोलिसिरिन पोस, मंदिरताङ मंडानगा अतोग़, अन्जि बळयिरिन पंचते ततोग़. लोकुर माक बंडाङ उकिस हव्कना आयो इन्जि, जबरदस्ति केवा बळयिरिन ततोर.✡ 27 पया ओरिन तचि तग्वाङ केवालोरा मुनेह निल्पिह कीतोर. कीतस्के मोदुल पेर्माल ओरिन इद्रम इतोग़, 28 “येसुना पोल्‍लोतुन काग़्हतनद आयो इनजोर मीक वेहोमा?✡ मति मीट इतेके, येरुसलेमतगा कतमतोरिने ओना पोल्‍लोतुन काग़्हचीतिर. अचोने आयो मति, ओन माटे हव्कनाह कीतोम इनजोर, मावा पोग़ोन कसुर वाटलाह ऊळिह्‌निर?✡” इनजोर तप तोहतोर. 29 मति पत्रु ओसो दुस्रोर बळयिर इद्रम इतोर, “मन्कना पोल्‍लोतुन आयो, मति देवुळताये पोल्‍लोतुन माक केंज पोयह्‌ता.✡ 30 येसुन मीट मराता हव्कनागुटातगा वेळ्हच हव्कनाह कीतिर,✡ मति मावाङ तादोर-बाबोरा देवुळि ओन जीवा अर्हता.✡ 31 जीवा अर्हचि, ओने सामि, पिसिह केवाल इन्जि, देवुळि निल्पिह कीता. मावा इस्रयेलतोरिन पापमता अग़दाहि मल्हतलाहि, मावा पापमतुन मापि कीयलाहि,✡ ओने निल्पिह कीसि, तना तिनळ बाजे पका कदर ईसि उदिह कीता.✡ 32 इव पोल्‍लोना माट साक्सितोरोम मह्‌नोम. तानाङ पोल्‍लोङ केंजिसि ताकवालोरा पोग़ोन, देवुळि उदिह कीतद पवित्र जीवा वने, इव मावाङ पोल्‍लोना साक्सि ईस्ता,” इतोग़.

गमलियेल गूरुनाङ केंजिसि, बळयिरिन विळ्सिह्‌तोर

33 पत्रुना पोल्‍लोतुन केंजिसि, तग्वाङ केवालोर पका ओङ आतोर. ओङ आतस्के, बळयिरिन हव्कलाह तयर आतोर.✡ 34 मति ओरगा गमलियेल पेदिरतोग़ वग़ोग़ मतोग़, ओन यहुदिर पका कदर ईंदुर.✡ ओग़ परुसिरा तुंगातग्डाहि देवुळता सास्त्रम काग़्हवाल गूरु मतोग़.† ओग़ तेदिसि बळयिरिन अग्डाहि गळ्क पलते पेसिह कीयलाहि, सीपय्किन वेहतोग़. 35 ओर अतस्के, तग्वाङ केवालोरिन इद्रम इतोग़, “मावोर इस्रयेलतोरिर! मीट वेरिन बाताल कीयलाहि ऊळिह्‌निर, तान बेस आलिह कीम्ह्‌टु. 36 बाराह्‌क इतेके, बेचोको वर्साना मुने, तियुदास पेदिरतोग़ ओर्वोग़, नना बेरोनन इनजोर✡ नडुमिय पुटिस मतोग़. अस्के नालुङ नूह्‌क मन्कलोर ओनेके आस मतोर, मति बाताल आता, रोम सर्करतोर सीपय्क ओन हव्कतोर. ओनेके आस मतोर सबेटोर बिरोबटो आतोर, ओना कबळ मायता.

37 “इद पोल्‍लो आतापया, रोम सर्करतोर सिरगंचि कीयलाह वेहच मतोर, अस्के गालिल पटटोग़ यहुदाल इनवाल सर्करता विरुद आतोग़.‡ ओनाङ केंजिसि उय्तुर ओना पेग़्के अतोर, पया ओन वने हव्कतोर. ओना पेग़्के अनवालोर सबेटोर बिरोबटो आतोर. 38 अदिह्‌क इंजेक वने, नना मीकु वेहतलाह आतन. मीट पोयतोरिन बाताले केमाटु, ओरिन विळ्सिस ईम्ह्‌टु. वेराङ विचर्क, वेराङ कबस्क, मन्कना बुदताङ मतेके, तमाय मायनुङ. 39 मति देवुळतग्डाह मतेके, मीट तान माय्‍पिह कीया पग़विर. माय्‍पिह कीयलाहि ऊळतिर इतेके, देवुळताये अडम लळेम आयवालोरिर आयकिर,✡ अद्रम आयमाट,” इनजोर बुदिङ वेहतोग़. 40 इतस्के, तग्वाङ केवालोर गमलियेलना पोल्‍लोतुन केंजतोर. पया बळयिरिन लोप्पा तता वेहतोर. ततापया ओरिन तोला जूताते नल्हता वेहचि,✡ येसुना पोल्‍लोतुन ओसो बोन्के वेहमाट इनजोर वेहचि, विळ्सिस ईतोर. 41 विळ्सिस ईतस्के बळयिर, येसुना पेदिरतेनाह्‌क माक देबाङ अरताङ इनजोर, बेस गिर्दाते पंचताहि पेसिस अतोर.✡ 42 ताना पया दिनम मंदिरताङ मंडानगा, लोह्‌क-लोह्‌क वने देवुळ आचतोग़ पिसिह केवाल किर्स्तु राजाल येसुये आंदोग़✡ इनजोर, रोमवालेवा काग़्हचोरे, बेसतल कबुर वेहचोरे मंदुर.

6

दर्मम कीयनद सेवातुह्‌क एळवुरिन आचिह्‌तोर

1 अद्रमे पया, येसुन विस्वस कीतोर लोकुर वेल्‍लाय बोल्गसोर अंदुर अस्के, ओरा नडुम इद्रमता कट्ला पुटटा. युनानि पोल्‍लो वळ्ह्‌कवालोर यहुदि विस्वसिर✡ इद्रम इतोर इतेके, दिनम गाटो तूसिह्‌पा मावाङ रांडे आस्किह्‌क✡ बराबर एवोर इन्जि, इब्रि पोल्‍लो वळ्ह्‌कवालोर यहुदि विस्वसिरिन मुयोग़ आंदुर.* 2 अदिनेनाह्‌कु, बारा बळयिर बाताल कीतोर इतेके, सबेटोर विस्वसिरिन केयिस इद्रम इतोर, “माट देवुळता पोल्‍लोतुन पोकुर कीयनद विळ्सिसि, गाटो तूसनद सेवा कीतेके, अद माक ओप्पो आयग़ा गोतो. 3 अदिनेनाह्‌क मावोरिर! मियग्डाह मीक विचर वातोरु, पका तेल्वतोरु, पवित्र जीवाते निंदतोरु,✡ लोकुर कदर एवालोरु,✡ एळवुर मन्कलोरिन आचाटु. ओरिन माटु गाटो तूसनद सेवातुह्‌क निल्पिह कीकोम.✡ 4 मति माट बळयिरोम इतेके, पार्तना कीयनद ओसो देवुळता पोल्‍लोतुन पोकुर कीयनदे सेवाते मनदकोम,” इनजोर इतोर. 5 बळयिर इतद पोल्‍लो सबेटोर विस्वसिरिह्‌क विचर वाता. अदिह्‌क ओर इस्तिपन पेदिरतोन आचतोर, ओग़ पका विस्वस केवाल, ओसो पवित्र जीवाते निंदिस मनवाल. ओना संगे पिलिप✡,† परुकुरुस, नीकानोर, तीमोन, परमिनाल, निकुलावुस, वेरिन आचतोर. (निकुलावुस इतेके अंताकिया इनदनद सहरतोग़ आंदोग़. ओग़ मुनेटाहि यहुदि दर्मतोग़ आयोग़ मति, पया यहुदि दर्मते ओळियतोग़.‡ ताना पया येसुन विस्वस कीतोग़.) 6 विस्वसिरा मुडग्डाहि वेरिन आचिसि, बळयिरा मुनेह निल्पिह कीतोर. ओर नितस्के, बळयिर तमाङ कय्किन ओरा पोग़ोन तासिसि,✡ देवुळता देय्वा ताल्ह्‌कतोर, (ताल्ह्‌किसि ओरिन गाटो तूसनद सेवातेनाह्‌क निल्पिह कीतोर).

7 अद्रमे पया, देवुळता पोल्‍लो वेल्‍लाय पोकुर आसोर अता.✡येरुसलेम सहरतगा विस्वसिर वेल्‍लाय बोल्गतोर. अहे यहुदि बूमयालोर वेल्‍लाटोर, येसुन विस्वस कीसि, ओना कबुर केंजलाह आतोर.

लोकुर इस्तिपनिन पोयह्‌तोर

8 इस्तिपननगा इतेके देवुळता तोळ, ताना लाव मता. अदे लावते ओग़ु लोकुरा मुनेह, बामनाह लेह्‌काडाङ कबस्क कींदोग़. देवुळता लावताङ सीनाङ वने तोहन्दोग़. 9 अस्के पया इद्रम आता इतेके, उय्तुर कुरेने सहरतोर, सिकंदरिया सहरतोर,✡ किलिकिया पटटोर,✡आसिया पटटोर✡ मन्कलोर मतोर, वेर रोम सर्करतोर विळ्सिसीतोर यहुदिरा पार्तनाता लोतगा जमा आस मतोर.§ ओरग्डाहि उय्तुर इस्तिपननगा वास तेल्वेङ कीया बोटटोर. 10 मति इस्तिपन देवुळता जीवा ईतद बुदते वळ्ह्‌कनदिन ऊळिसि, ओरु ओन तेल्वेने गेल्स पग़वोर. 11 पया ओर बाताल कीतोर इतेके, दुस्रोरगा अन्जि, “वेग़ इस्तिपन मोसानाङ अडोनु ओसो देवुळताङ पोल्‍लोनु, पास्कसोर मनदनदिन केंजतोम इन्जि वेहाट रो!” इनजोर कुस्क्नेन काग़्हतोर. 12 काग़्हतस्के ओर इद्रम कीतोर इतेके, लोकुरगा, पेदल्कनगा, सास्त्रमगूरुरगा अन्जि, अद्रमे वेहचि ओरिन ओङ तग़्हचीतोर. ओङ तग़्हतस्के, ओर इस्तिपनिन अग़-ओङतेन पोस, यहुदिराङ तग्वाङ केवालोरगा ओतोर.* 13 अहे जोल साक्सि एवालोरिन वने तचि, यहुदिराङ तग्वाङ केवालोरा मुनेह निल्पिह कीतोर.✡ कीतस्के, “वेग़ इस्तिपन इद पवित्र गूडटुन, मोसानाङ अडोनु, रोमवालेवा पास्कसोरेन मन्ह्‌तोग़.✡ 14 ओसो ‘नासरेत नाटेनोग़ येसु इद मंदिरतुन बूळे कीयनोग़,✡ ओसो मोसा मुय्तोग़ माक ईतव रीतरिवज्किन मिळ्हचीयनोग़,✡’ इनजोर वेग़ वेहतनदिन माट केंजतोम,” इन्जि ओर इतोर. 15 पया अद पंचतगा उदिस मतोर सबेटोर इस्तिपननके ऊळतोर, अस्के ओना मोकम देवतुलता मोकमलेह्‌का मांजतप दिसता.

7

इस्तिपन तग्वाङ केवालोरा मुनेह वळ्ह्‌किह्‌तोग़

1 अस्के, “वेर वेहतनाङ पोल्‍लोङ सेतेमा? जोलिया?” इनजोर मोदुल पेर्माल इस्तिपनिन ताल्ह्‌कतोग़. 2 इस्तिपन इतोग़, “मावोरिर, पेदल्कनिर, नावा पोल्‍लो केंजाट. मावा पेदामुय्तोग़ अब्रहमना पोल्‍लो वेहतकन. ओग़ हारान सहरतगा अनवाय मतोग़, अस्के कसदि जाततोर मनदनद मेसोपोटामिया इनदनद देसेमतगा मतोग़. अगा मनदह्‌पा तना डीसाते मांजनद देवुळि ओनगा वाता.✡ 3 वासि इता, ‘निमा नीवा देसेमतुन, नीवा जीवा-तलातोरिन विळ्सिसि, नना तोहतकन अदु देसेमते दाकिन,’✡ इनजोर देवुळि वेहता. 4 अस्के अब्रहम कसदि जाततोर मनदनद मेसोपोटामिया देसेमताहि पेसिसि, हारान इनदनद सहरतगा अतोग़.✡ अगा ओना तपे हातापया, देवुळि अब्रहमिन अद सहरताहि पेहचि, इंजेके माट मह्‌नल इद देसेमतगा तच उदिह कीता.✡ 5 इद्रमलेह्‌का ओग़ मग़-मियाळलेवा, इद देसेमतगा वातोग़. मति इद देसेमतगा इद नावा बूमि इन्जि वेहतलाहि, अब्रहमिह्‌क इचुन वने बूम इलवा मता. देवुळि ओन्क उंद कुटामेंड वने बूम एवो आस मता, मति ‘नीकु अहे नीवा जालपिलतुह्‌क इद देसेमता बूम ईकन,’✡ इनजोर पोल्‍लो विळ्सिस मता.✡ 6 मति ‘नीवा जालपिल दुस्रा देसेमते पर्गेरा लेह्‌का आसि मनदनुर. अगा ओरु नालुङ नूह्‌क वर्साङ, अग्डोरा कय इळ्नबेरा तिपलते मनदनुर.✡ 7 मति, बेद देसेमतोर ओरिन कय इळ्न तासिस तिपल कीयनुर, ओरिह्‌क नना सिक्सा ईकन. ✡पया नीवा जालपिल अद देसेमताहि पेसिस वायनुर, पेसिस वातापया इदे बूमतगा नाक मोळ्कनुर,’✡ इनजोर वेहता. 8 पया इद कीतद करलता सीना तोहतलाहि, ओन डायना रिवज* कीया वेहता.✡ पया अब्रहमिह्‌क ओर्वोग़ पेकाल पुटटोग़, ओना पेदिर इसक मता. ओग़ पुटटापया आट दियाने, अब्रहम ओना डायना रिवज कीतोग़.✡ पया इसकिह्‌क याकुब इनवाल पेकाल पुटटोग़,✡(वेग़े याकुबना दुस्रा पेदिर इस्रयेल आंदु.)✡ वेनग्डाहे बारा मग़्क पुटटोर.✡ ओर मावा बारा कूळिनोर पेदामुय्तोर आंदुर.

9 “वेर बारा मग़्किरग्डाहि उय्तुर बाताल कीतोर इतेके, तमा तमोग़ योसेपिन कुळ्सातुह्‌क, मिसर देसेमते अनवालोर वीकुरतोरिह्‌क अमेसातुह्‌क ओर्युल आयलाह वमतोर.✡ मति देवुळि योसेपना तोळ मता. 10 अदिनेनाह्‌क ओन सबे तिपल्कनग्डाहि पिसिह कीता. ओसो योसेपिह्‌क वेल्‍लाय बुद ईता.✡ वेना बुदतुन ऊळिसि, मिसर देसेमतोग़ पिरोन इनवाल राजाल वेनु मान ईसि, पूरा देसेमतुन, ओसो तना लोतुन वने, ताकिह कीयनद अदिकर योसेपना कयदगा ईतोग़.✡

11 “अद तूकने मिसर देसेमतगा, ओसो योसेपना दादालोर मतद कनान देसेमतगा,† दुकळ अर्स मता.✡ अदिह्‌क सबेटोर लोकुर वेल्‍लाय तिपलते अरतोर. मावाङ तादोर-बाबोरिह्‌क तिनदलाह अनम दोर्को आस मता. 12 मति मिसर देसेमतगा अनम दोर्किह्‌ता इन्जि, याकुब मुय्तोग़ केंजतोग़,✡ केंजिसि मावाङ तादोरिन अगा अनम असिस ततलाह लोहतोग़. अस्के अतोर, (मति इद देसेमतुन ताकिह केवाल मावाय तमोग़ इन्जि, पुनोर आस मतोर). 13 ततद अनम मारतापया, ओसो उंद मल्का ओर मिसर देसेमते अतोर. अस्के योसेपि नना मीवाय तमोनन इनजोर ओरिन वेहतोग़.✡ अस्के पिरोन राजाल वने योसेपना लोतोरिन पुतोग़.✡ 14 पया योसेपि तना तपे याकुब मुय्तोन ओसो ओना लोतोर सबेटोरिन, मिसर देसेमते वासि मनदकिर इनजोर, कबुर लोहच केयतोग़.✡ ओर सबेटोर मूंड वीसाङ पंद्रा (75) इच्वुर मन्कलोर मतोर.✡ 15 पया याकुब मुय्तोग़ मिसर देसेमतगा अतोग़, अन्जि अगा वेल्‍लाङे वर्साङ मन्जि डोलतोग़;✡ ओसो मावोर बारा तादोर वने डोलतोर.✡ 16 ओराङ सेत्तानु सेकेम इनदनद नाग़ ओसि, अगान गति कीतोर. गति कीतद जागातुन, अब्रहम मुय्तोग़ सेकेम नाटेनोग़ अमोर पेदिरतोनाङ मग़्किरग्डाहि, वेंडिङ ईसि असिस मतोग़.✡

17 “(तिपल कीयनद देसेमताहि, नीवा जालपिलतुन पेसिह कीसि, कनान देसेमते ततकन इन्जि,) अब्रहम मुय्तोह्‌कु देवुळि मुनेन पोल्‍लो विळ्सिस मता.✡ अद पोल्‍लो करल आयनद वेला एवसोर मता. मिसर देसेमतगा मावा लोकुर वेल्‍लाटोर तेग़ आसोर अतोर.✡ 18 अद तूकने योसेप हातापया वेल्‍लाङे वर्साने, ओन मुर्तिय पुनवोग़ ओर्वोग़ मन्कल मिसर देसेमते राजाल आतोग़.✡ 19 ओग़ राजाल इतेके, पका सत्रल बुदतोग़ मतोग़. अदिह्‌क मावा जाततोर लोकुरिन इचोन तिपल कीतोग़ इतेके, आपुनाङ बाला पेकोर डोलिर इनजोर, तलिस्क-तपेर ओरिन लोतग्डाह पेसिह कीस विळ्सिस ईयनाह कीतोग़.‡✡ 20 अद तूकने मोसाल पुटटोग़, ओग़ पका बेस सोबातोग़ पेकाल मतोग़.✡ ओग़ पुटिस मूंड नेलाङ आनाह्‌जोम, राजानाङ केंजवालेवा, ओना तलोग़-तपे ओन लोने अय कीतोर. 21 मति ताना पया ओन लोताहि पेसिह कीसि, बेरेटगा ओसि विळ्सिस ईया पोयता. अस्के पिरोन राजाना मयाळि ओन पेह्‌किस ओसि, नावा मग़ आयनोग़ इनजोर, ओन अय कीता.✡ 22 मोसाल बेरोग़ आसि, मिसर देसेमताङ सबे बुदिङ-एदिङ कग़यतोग़; तनाङ वळ्ह्‌कनाङ पोल्‍लोने, कीयनाङ कबस्कने वने, पका उसर मतोग़.

23 “पया मोसा मुय्तोग़ रेंड वीसाङ वय्सतोग़ आतोग़, अस्के ओर्युल मन्जि कूल केवालोर नावा इस्रयेल जाततोरिन, कलियकन इन्जि विचर कीतोग़.✡ 24 कीसि अगा अतस्के, ओर्वोग़ मिसरि मन्कल इस्रयेल मन्कन उगसिन नल्हतनदिन मोसाल ऊळतोग़. ऊळिसि इस्रयेल मन्कन पिसिह कीसि, मिसर देसेमतोग़ मन्कन हव्किसि, देबाङ तितोना बद्ला एतोग़.✡ 25 नावाय कयदे देवुळि मावा लोकुरिन पिसिह कीयग़ा इनजोर, नावा लोकुर पुनदनुर इन्जि, मोसाल विचर कीतोग़. मति अद्रमता विचर वेर ओर्युलतोरा जीवातगा मुर्तिय वावो. 26 पया इमा दिया इर्वुर इस्रयेल मन्कलोर जग्ळा आयनदिन मोसाल ऊळतोग़. ऊळिसि ‘मीट इतेके उंदिय जाततोरिर, दादाल-तमोग़ आयवालोरिर, बाराह्‌क जग्ळा आय्ह्‌निर रा?’ इद्रम इन्जि, ओरिन गूनम कीयलाहि तेळियिह कीसोर मतोग़.✡ 27 मति जग्ळा आयवालोरग्डाहि, तना तोळतोग़ नल्हवाल मोसा मुय्तोन दोबिस इतोग़, ‘मावा नेयम कीसि, मावा पोग़ोन अदिकर ताकिह कीयलाहि, नीक बोग़ निल्पिह कीतोग़ रा? 28 निने मिसर देसमतोन बेद्रम हव्कतिन, अद्रमे नाक वने हव्कलाह ऊळिह्‌निन अय?’ इतोग़.✡ 29 निने आतद पोल्‍लो इंजेक सबेटोरिह्‌क एर्का आता इन्जि, मोसा मुय्तोग़ रेयतोग़. रेयिसि मिसर देसेमताहि पेसिस विततोग़, वितिसि मिदियन इनदनद देसेमतगा अन्जि, मनदलाह आतोग़.✡ पया अगान मुतेन ततोग़, ओन्क इर्वुर पेकोर पुटटोर.✡

30 “इद्रम मोसा मुय्तोह्‌क मिदियन देसेमतगा अन्जि, रेंड वीसाङ वर्साङ आताङ. उंद दिया सीनयइनदनद मेटाकचुदा पेळ्ह्‌कल बूमतगा बाताल आता इतेके, किस पोतसोर मतद मरा जपताहि, देवुळता देवतुलिओन्क दिसता.✡ 31 (अद मरा जपतगा किस पोतलाह पोतिंदु, मति अद जप मुर्तिय कर्वो आंदु.) तान ऊळिस मोसा मुय्तोग़ बामतोग़, पया तान बेस ऊळलाहि अद जपता एरे अतोग़. अगा अतस्के देवुळता आल्का ओन्क इद्रम केंज वाता इतेके, 32 ‘मोसा, नना नीवा तादोर-बाबोरा देवुळतन; अब्रहम, इसक, याकुब, वेर मोळ्कनद देवुळतन ननान आंदन,’ इनजोर इता.✡ अदिन केंजिसि मोसा मुय्तोग़ दिरदिर साङतोग़, अगा ऊळलाह वने रेयतोग़. 33 अस्के देवुळि ओन इद्रम इता, ‘इंजेक इद जागाते नना मह्‌नन. अदिह्‌क निमा नीवाङ एल्पुस्क तेंडा.✡ 34 केंजा, मिसर देसेमतोर लोकुर नावा लोकुरिन बेद्रम तिपल कीस्तोर, अदिन नना बेस-नेह्‌ना ऊळतन. नावा लोकुर ओरा कय इळ्न मन्जि अळयनदिन, केयनदिन केंजतन. ओरिन विळ्सिह कीयलाहि नना रेगतन. अदिनेनाह्‌क निमा नावा इद कबळ कीयलाहि अन, नीक मिसर देसेमते लोहतकन,’ इनजोर देवळ इता. ✡

35 “अद्रमे ‘मावा नेयम कीसि, मावा पोग़ोन अदिकर ताकिह कीयलाहि, नीक बोग़ निल्पिह कीतोग़?’ इनजोर, वेग़ मोसा मुय्तोन इस्रयेल मन्कलोर मुनेन पास्किस मतोर,✡ इदिन सीता कीम्ह्‌टु. मति इंजेके वेग़े मोसा मुय्तोह्‌क देवुळि अदिकर ईसि, तना मन्कलोरिन मिसरतोरा कयदाहि विळ्सिह कीस ततनोग़ इनजोर निल्पिह कीसि, किस पोतसोर मतद मरा जपतगा दिसतद देवतुलता मेटे, ओन मिसर देसेमतगा लोहता. 36 वेग़ मोसा मुय्तोग़ इस्रयेल मन्कलोरिन मिसर देसेमताहि पेसिह कीस ततोग़.✡ अद देसेमतगा, एरल सम्दुरतगा, ओसो पेळ्ह्‌कल बूमतगा, रेंड वीसाङ वर्साङ आनाह, बामनाह लेह्‌काडाङ सीनाङ तोहचोर-तोहचोर, ओरिन ताकिह कीसोर ओतोग़.✡ 37 वेग़े मोसा मुय्तोग़ ‘नावा लेह्‌काडोग़ कबुरतोग़ मन्कन, मीवा जालपिलताहि निल्पिह कीसि, देवुळि तना लोकुरगा लोहचीयग़ा,’✡ इनजोर इस्रयेल मन्कलोरिन वेहच मतोग़. 38 पेळ्ह्‌कल बूमतगा मावाङ तादोर-बाबोरा संगे मतोग़ु, वेग़े मोसा मुय्तोग़. ओसो सीनय मेटातगा देवुळता देवतुलि ओना संगे मता. अद देवतुलता मेटे मयगा एव्सिह कीयना इनजोरे, ओन्के देवुळताङ पोल्‍लोङ दोर्कताङ.✡ देवुळता मन्कलोर बेद्रम पिसना इन्जि, अव पोल्‍लोङ तोहतह्‌ताङ.

39 “मति मावाङ तादोर-बाबोर ओना पोल्‍लोतुन केंजवालेवा, ओन विळ्सिसि मिसर देसेमतेकेन मल्स अतेक तेला बेस आवालि इनजोर, सीता कींदुर.✡ 40 अदिह्‌क मोसा मुय्तोग़ सीनय मेटातगा मतोग़ अस्के, ओना दादाल आरुननगावासि, ‘माक मिसर देसेमताहि ततोग़ मोसाल, बेके बह आतोग़ो, इदिन माट पुनवल. अदिनेनाह्‌क इंजेके माक पेन बोमाङ पंडिस ईम, अवे पेन्क माक मुनेह अग़ तोहतनुङ,’ इनजोर इतोर.✡ 41 अद्रमे पया ओर बंगरता पियो पंडिसि, अद पियोतुन पेन इन्जि, तान्क मोक ईसि मोळ्कतोर. मोळ्किस तमा कयदे पंडटद बोमातेनाह्‌क, कव्स-गोग़िस तिन्जि-उन्जि गिर्दा कीतोर.✡ 42 अदिह्‌क पोग़ोटा पोळ्‍दतुन, नेलातुन, उकान मोळ्किर इन्जि, देवुळि ओरिन विळ्सिस ईता.✡ इद पोल्‍लो देवुळता कबुरतोरा सास्त्रमतगा, इद्रम रासतद मन्ह्‌ता इतेके,

‘ए इस्रयेल मन्कलोरिर, मीट रेंड वीसाङ वर्साङ पेळ्ह्‌कल बूमते जन्वर्कनाङ मोकिङ ईतिर,

अविस्किन नयेनाह्‌क ईतिरा? बार दुस्राङ-दुस्राङ पेन्कनेनाह्‌क ईतिर?

43 मोलेक पेदिरता पेनता रावुळतुन,

ओसो रिपान पेदिरता उका बोमातुन कांजिस वेलियतिर,§

मोळ्कलाह अविस्किन पंडटिर,

अदिह्‌क मीवा कोंटेतोरा कयदे मीक विळ्सिस ईकन, ओर मीक पोसि बेबिलोन देसेमता अबर ओयनुर,’

इनजोर देवुळ इता,✡ इद्रमलेह्‌का रासतद मन्ह्‌ता.

44 “पेळ्ह्‌कल बूमतगा मावाङ तादोर-बाबोर मनदह्‌पा, देवुळि तना लोकुरा नडुम मनदनदिना साक्सि तोहतनद रावुळि, ओरा संगे मता.* मोसा मुय्तोना संगे देवुळि अद रावुळतुन इद्रम इद्रम पंडा इनजोर तोहच मता, अद्रमे मोसाल तान पंड वेहतोग़.✡ 45 मोसा मुय्तोग़ हातापया, अद रावुळि पयाडोरा पीळता कयदे वाता. मोसाल हातस्के, ओना तोळतोग़ यहोसाल, इस्रयेलतोरा मुक्याल आतोग़. वेग़े यहोसाल मावाङ तादोर-बाबोरिन इद देसेमते तचीतोग़. ओरा मुनेह देवुळि दुस्राङ जातिनोरिन इद बूमतग्डाह पूंडटा, पूंडटस्के इस्रयेलतोर इगा जागा आतोर.✡ अस्के अद रावुळतुन इगा तासतोर,✡ पया अद दाविद राजाना कालम एवनाह इगान मता. 46 दाविद राजाना पोग़ोन देवुळता गूनम मताह्‌कु, सबेटोर इस्रयेल मन्कलोर नीक मोळ्कना इन्जि, नियेनाह्‌क उंद मंदिर पंडकन इन्जि, दाविद राजाल देवुळतुन ताल्ह्‌कतोग़.✡ 47 पया देवुळतेनाह्‌क मंदिर पंडटोग़ मन्कल दाविद राजाल आयोग़, ओना मग़ि साल्मोन राजाल आंदोग़.✡ 48 मति मन्कना कयदे पंडटा मंदिरतगा देवुळि मनो,✡ इद पोल्‍लोतुन देवुळता कबुरतोग़ ओर्वोग़ मुनेन रासतोग़.

49 देवुळि इद्रम इन्ह्‌ता,

‘पोग़ोटा बूमि नावा उदनद राजकुर्सि,

इळ्ता बूमि नावाङ काल्क तासनद कुतुलि.

नयेनाह्‌क बेद्रमता लोन पंडकिर?

नना रोमनद बेद्रमता जागा मनदग़ा?

50 इव सबेटविन ननान पुटिह कीतोनन आयोना?’✡

इता.

51 “मीट कैंगम मन्कलोरिर! डायना रिवज कीतेक तेला, मीट देवुळतुन पुनवोरा लेह्‌का, तान जीवा केवोरिर, तानाङ पोल्‍लोङ केंजवोरिर! बेद्रम मीवाङ तादोर-बाबोर कींदुर, अद्रमलेह्‌कान मीट वने देवुळता पवित्र जीवातुन अडम आय्ह्‌निर.✡ 52 देवुळता कबुरतोरग्डाहि मीवा तादोर-बाबोर ओर्विन वने तिपल केवोरा, अले वेहाट?✡ देवुळ लोहवाल सेतेमतोग़ किर्स्तु वायनोग़ इनजोर, अद कबुरतुन मुनेन पोकुर कीतोरिन, मीवा तादोर-बाबोर हव्कतोर. अद्रमलेह्‌का ओग़ किर्स्तु वातस्के, मीट ओना पोग़ोन उगसिन तप तोहचि, हव्कनाह कीतिर.✡ 53 देवतुल्कना कयदग्डाहि मोसानाङ अडोङ मीक दोर्कताङ,✡ मति अव अडोन मीटे माळविर,” इन्जि इस्तिपन वेहच रोमतोग़.

इस्तिपनिन बंडाङ उकिस हव्किह्‌तोर

54 इस्तिपन वळ्ह्‌कतद पोल्‍लोतुन केंजिसि, तग्वाङ केवालोरिह्‌क इचोन ओङ वाता इतेके,✡ ओन ऊळिस तमाङ पल्क कोग़्कलाह बोटटोर. 55 मति इस्तिपन देवुळता जीवाते पूरा निंदिसि,✡ पोग़ोन कोंडा मिळ्हवा ऊळतोग़. ऊळतस्के देवुळदीपते देवुळता जग-मळ्गना वेह्‌चतुन, ओसो येसुन देवुळता तिनळ बाजे नितदिन✡ ऊळिसि इतोग़, 56 “ओद ऊळाट! पोग़ोन देवुळदीप पङ्ने आतदिन, ओसो मान्वना नडुम पुटटोग़ु, देवुळता तिनळ बाजे नितदिन नना ऊळलाह आतन!”✡ इनजोर इतोग़.

57 इतस्के तग्वाङ केवालोर लोकुर, (वेग़ देवुळतुन पास्किह्‌तोग़ इनजोरे,) पकाय जोरते केयिसि तमाङ केव्किन मुचतोर, मुचिस उंदि विचरते वित वासि ओन पोयतोर. 58 पोसि सहरता पलते गुंजिस ओतोर. अगा सोलु पेदिरतोग़ लेयोग़ निच मतोग़,✡ ओनगाने जोल साक्सि एवालोर तमाङ पोग़ोट्क केग़तव जगाङ तेंडिस ईतोर.✡ पया इस्तिपनना पोग़ोन बंडाङ उकलाह बोटटोर.† 59 ओर बंडाङ उकलाह आंदुर अस्के इस्तिपन, “ए येसुसामि नावा जीवातुन एना,” इनजोर इतोग़. 60 पया मिंडाङ कोटिसि बेरा लेङते “ए सामि, वेर मन्कलोर कीतद इद पापमता बद्ला ओरिह्‌क एमा,”✡ इनजोर वळ्ह्‌किसि डोलतोग़.

8

1 इस्तिपनिन हव्कतोर अस्के सोलु वने पूरा संग आतोग़.✡

सोलु विस्वसिरा मुडुन तिपल कीस्तोग़

इस्तिपनिन हव्कतापया अदे दिया, येरुसलेम सहरतगा येसुना विस्वसिरा मुडुन पकाय तिपल कीया बोटटोर. अदिह्‌क बळयिरिन विळ्सिसि, सबेटोर विस्वसिर येरुसलेम सहरताहि वितिसि पूरा यहुदा पटटे, सामरिया पटटे, बिरोबटो आतोर.✡ 2 देवुळतुन पकाय माळवालोर बोर मतोर, ओरु इस्तिपनना सेत्तातुन गुमयातगा ओस गति कीतोर, अस्के ओर पकाय जोरते अळतोर. 3 अद तूकने सोलु बाताल कींदोग़ इतेके, विस्वसिरा मुडुन बूळे कीयलाहि, लोह्‌क-लोह्‌क ओळियिसि, विस्वस केवालोर आस्क-कोय्तोरिन पोसि, जेलतगा वाट वेहन्दोग़.✡

बेसतल कबुर सामरिया पटटे पोकुर कीस्तोर

4 पया बिरोबटो आतोर मन्कलोर, येसुना बेसता कबुरतुन वेल्‍लाय पोकुर कीसोर तिरियतोर.✡ 5 अद्रमे (मुने आचतोर एळवुर सेवकिरग्डाहि) पिलिप इनवाल मतोग़,✡ वेग़ वने सामरिया पटटा उंद सहरतगा अन्जि, येसुये देवुळ लोहतोग़ किर्स्तु आंदोग़ इन्जि, ओना कबुरतुन पोकुर कीतोग़.* 6-8 पोकुर कीसोरे, देवुळताङ बामनाह लेह्‌काडाङ सीनाङ तोहन्दोग़. देयह्‌क पोस मतोर वेल्‍लाटोर लोकुरिनु, देवुळि पिलिपना कयदे बेस कीता. अव देयह्‌क पकाय जोरते केयसोर ओरग्डाह पेसताङ, अद्रमे कय्क-काल्क वावोर, ताक पग़वोर वेल्‍लाटोर मन्कलोर वने बेस आतोर.✡ अविस्किन ऊळिसि, अद सहरतोर लोकुर पकाय गिर्दा आसि, पिलिप वेहतनाङ पोल्‍लोङ बेस केंजिदुर.

9 इंजेके अदे सहरतगा, पूजर-गूनिङ केवाल✡ सिमोन पेदिरतोग़ मन्कल मतोग़. ओग़ तनाङ गूनिने सामरिया जाततोरिन पकाय बामिह कीसि, ननाय बेरोग़ गूनयानन✡ इनजोर वेहचोर तिरियिंदोग़. 10 वेल्‍लाटोरे उड्लोर-बेरोर ओग़ वेहतनव पोल्‍लोन बेस केंजिंदुर, ओसो देवुळता बेरा लावतोग़ इतेक वेग़े इनजोर, सबेटोर ओन इंदुर.✡ 11 ओग़ वेल्‍लाङे वर्साङ आनाहि तनाङ गूनिने, मन्कलोर बामनाह लेह्‌काडाङ कबस्क कींदोग़. अदिनेनाह्‌क कतमतोर लोकुर ओना पोल्‍लो बेस केंजिंदुर. 12 मति पिलिप अगा अन्जि, देवुळि मन्कलोरगा राजेम कीयनद बेसता कबुरतुन, ओसो येसुये देवुळ लोहतोग़ पिसिह केवाल किर्स्तु आंदोग़ इनजोर, वेहता बोटटोग़. अद पोल्‍लोतुन केंजिस विस्वस कीतोरु, आस्क-कोय्तोर येसुना पेदिरते एग़ मीया बोटटोर.✡ 13 पया सिमोन वने विस्वस कीसि, येसुना पेदिरते एग़ मीतोग़. पिलिप, देवुळता लावते बेराङ-बेराङ डीसाताङ कबस्क कींदोग़.✡ अव कबस्किन ऊळिसि, सिमोन बामिंदोग़. अदिनेनाह्‌क ओग़ पिलिपनाय संगे मंदोग़.

सामरिया पटटोर विस्वसिरगा पवित्र जीवा रेगिह्‌ता

14 सामरिया पटटोर मन्कलोर देवुळता पोल्‍लोतुन विस्वस कीतोर इनजोर, येरुसलेमते मतोर बळयिर केंजतोर. केंजिसि पत्रु, योहन, वेर इर्वुर बळयिरिन सामरिया पटटे लोहतोर. 15-16 अग्डोर विस्वसिर येसुसामिना पेदिरते एग़ मीस मतोर,✡ मति देवुळता पवित्र जीवा ओरा पोग़ोन उदवाय मता. अदिह्‌क पत्रु, योहन, वेरु ओरगा अन्जि सबेटोर विस्वसिरा पोग़ोन पवित्र जीवा उदि इनजोर, ओरेनाह्‌क देवुळतुन अर्जि कीतोर.✡ 17 पया ओर विस्वसिरा पोग़ोन तमाङ कय्क तासिंदुर,✡ अस्के पवित्र जीवा विस्वसिरा पोग़ोन उदिंदु.✡ 18 वेर बळयिर विस्वसिरा पोग़ोन तमाङ कय्किन तासतस्के, पवित्र जीवा ओरा पोग़ोन उदनदिन सिमोन ऊळतोग़. ऊळिसि ओरगा कोताङ तचि, 19 “नना वने बोनाय पोग़ोन नावा कय तासतेके, ओना पोग़ोन पवित्र जीवा उदना इनजोर, इद नाक अदिकर ईम्ह्‌टु,” इतोग़. 20 अस्के पत्रु ओन इतोग़, “नीवाङ कोताङ नीवाय संगे बूळेम आयिङ! देवुळि पुनेम ईयनदिनु, कोताने असकन इनजोर, विचर कीतिन अय? 21 नीवा बुदि बेस इले इनजोर देवुळि ऊळता. अदिनेनाह्‌क ताना सेवाते निमा मावा तोळ आया पग़विन, मयगा कलिय पग़विन. 22-23 नीवा जीवा कर्वनदिन, ओसो निमा पापमतगा एग़्किस मनदनदिन ऊळिह्‌नन, अदिह्‌क देवुळतुह्‌क विचर वावद अग़दाहि मल्सि, तान पार्तना कीम; अस्के इद्रमता नीवा पापि विचरतुन, देवुळि मापि कीतेके कीयग़ा,” इनजोर इतोग़. 24 इतस्के, “मीट इतद गोसा नावा पोग़ोन वामाकि इनजोर, नयेनाह्‌क देवुळतुन मीटे पार्तना कीम्ह्‌टु,” इनजोर वेग़ पत्रुनु, योहनिन इतोग़.

25 अद्रमे पत्रु, योहन अगा किर्स्तुना पोल्‍लोतुन पोकुर कीसि, ओग़ बाताल बाताल कीतोग़, अव कबस्कना साक्सि ईतोर. साक्सि ईसि, येरुसलेम सहरते मल्स दायलाह आतोर. अनेके सामरियातोराङ वेल्‍लाङे नाह्‌कनगा, येसुना बेसता कबुरतुन पोकुर कीसोर-कीसोर अतोर.

कूस देसेमतोग़ मंत्रिह्‌क बेसता कबुर

26 पया बेद्रम आता इतेके, देवुळता देवतुलि✡ पिलिपनगा वासि इद्रम इता, “निमा दक्सिन बाजेतेके पेसिसि, येरुसलेम सहरताहि गाजा इनदनद सहरतेक दायनद अग़ पोस अन,” इता. (अद अग़ि पेळ्ह्‌कल बूमतुह्‌क दास्ता.) 27 इतस्के पिलिप दायह्‌पा, ऊळाट कूस इनदनद देसेमतोग़ ओर्वोग़ मन्कल वने, अदे अग़दुह्‌क अनजोर मतोग़. ओग़ मन्कल बाय्लाल मन्जि, कूस देसेमता कन्दाके पेदिरतद रानिना मंत्रि आंदोग़. ताना राजेमताङ कोतान ऊळेवाळे केवाल आंदोग़. ओग़ देवुळतुन मोळ्कलाहि येरुसलेम अन्जि, 28 तना देसेम मल्स अनजोर मतोग़. ओग़ तना कोडागाडातगा उदिसि, देवुळता कबुरतोग़ यसयाल इनवाल रासतद पुस्तकतुन अर्वसोर, अनजोर मतोग़. 29 अस्के देवुळता जीवा पिलिपिन, “निमा अगा अन्जि, अद कोडागाडाता संगे अन,” इता.† 30 अस्के ओग़ अद कोडागाडातगा एवनाह विततोग़, वितिसि कूस देसेमतोग़ मन्कल देवुळता कबुरतोग़ यसयाना पुस्तकतुन अर्वनदिन केंजतोग़. केंजिसि, “निमा अर्विह्‌निन अद तेळियिह्‌ताया, तेळियोया?” इनजोर ताल्ह्‌कतोग़. 31 अस्के मंत्रि, “बोग़ाय तेळियिह कीस वेहवालेवा, नाक बेद्रम तेळियग़ा?✡ वाय निमा वने नावा संगे कोडागाडातगा उदा,” इनजोर पिलिपिन इतोग़.

32 ओग़ मंत्रि देवुळता सास्त्रमतगा इद वचन अर्विंदोग़ इतेके,

अस्कलाह ओयनद गोरेता लेह्‌का,

अहे केल्क कोग़ियवाल कोग़ियिह्‌पा, केमेन निच मनदनद गोरेपियोता लेह्‌का,

देवुळता सेवक केमेन मतोग़, बाताले इनोग़.

33 ओना कदर रेहनेके, बोग़े ओनेनाह्‌क नेयम कीस एवोग़.

ओर ओना जीवा तिताह्‌कु,

ओना जालपिलता पोल्‍लोय इले.✡

इनजोर रासिस मता. 34 पया ओग़ मंत्रि इद पोल्‍लोतुन अर्विसि पिलिपिन ताल्ह्‌कतोग़, “देवुळता कबुरतोग़ बोना पोल्‍लोतुन इगा रासतोग़? तनाय पोल्‍लोतुना? बार बोग़ दुस्रोना पोल्‍लोतुना? अले नाक वेहा,” इतोग़. 35 अस्के पिलिप, मंत्रि अर्वसोर मतद वचनतेनाह सुरु कीसि, येसुना बेसतल कबुरतुन तेळियिह कीस वेहतोग़.✡

36 पया वेहचोर वेहचोर उंद वेच्‍चातगा एवतोर, एवतस्के मंत्रि इतोग़, “इद ऊळा, एग़ मन्ह्‌ता, इगा नाक येसुना पेदिरते एग़ मीयलाह बेस आयो आयग़ाया?✡” इनजोर इतोग़. [ 37 इतस्के पिलिप, “निमा पूरा जीवाताहि येसु किर्स्तुन विस्वस कीतेके, नना नीक एग़ मीहतकन,” इतोग़. पया मंत्रि, “इंगो, येसु किर्स्तु देवुळता मग़ि इनजोर, विस्वस कीय्ह्‌नन,” इतोग़.]‡ 38 पया कोडागाडातुन अगान निल्पिह कीया वेहतोग़. निल्पिह कीसि पिलिप, ओग़ मंत्रि, इर्वुर आसि एतगा नेङतोर. अस्के पिलिप ओन येसुना पेदिरते एग़ मीहतोग़. 39 पया ओर एतग्डाहि पेसतस्के, देवुळता जीवा पिलिपिन माय्‍पिह कीस, अग्डाहि ओता.✡ पया मंत्रिह्‌क ओग़ दिसोग़, अस्के देवुळि नाक पिसिह कीता इनजोर, बेस गिर्दा आसि ओग़ मंत्रि अतोग़. 40 पया देवुळता जीवा पिलिपिन असदोद इनदनद सहरतगा✡ एव्सिह कीसीता. ओग़ अग्डाहि केसरिया इनदनद सहरतके✡ दायह्‌पा, अग़कचुल मनदनव सबे नाह्‌कने, येसुना बेसता कबुरतुन पोकुर कीसोर अतोग़.

9

सोलु येसु किर्स्तुन विस्वस कीस्तोग़

(बळयिर 22:4-16; 26:10-18)

1 इद्रम आनेके, सोलु येसुना विस्वसिरिन हव्किह्‌नन इनजोर, रेय्‍पिह कींदोग़.✡ रेय्‍पिह कीसोर, उंद दिया मोदुल पेर्मानगा अन्जि, इद्रम इतोग़: 2 “इंजेके नना दमिस्क सहरते✡ दाय्ह्‌नन.* येसुना अग़दे ताकवालोर आस्क-कोय्तोरिन दोहचि, येरुसलेम ततलाहि सोलुनगा अदिकर मन्ह्‌ता इनजोर, सीटि रासिस ईम. नना अद सीटटुन पोस अन्जि, अग्डोर यहुदिरा पार्तनाताङ लोह्‌कनाङ मुक्यालोरिह्‌क तोहतकन,” इनजोर इतोग़.

3 पया सोलु अद सीटटुन पोसि, दमिस्क सहरते दायलाह आतोग़. अद सहरता एरे-एरे एव्स मतोग़, अस्के पोग़ोटाहि दोम्ह्‌क्ने ओना सर्ने वेह्‌च अरता. 4 वेह्‌च अरतस्के सोलु नेल अरतोग़. अस्के “ए सोलु, निमा नाक बाराह्‌क तिपल कीयलाह आतिन?” इनजोर ओन्क उंद आल्का केंज वाता. 5 अस्के सोलु इतोग़, “सामि, निमा बोनिन आंदिन?” इतस्के, येसु इतोग़, “निमा बोन तिपल कीयलाह आतिन, ओग़े येसुनन आंदन. 6 निमा इंजेक इग्डाह तेदिस सहरते अन, बाताल कीयनद अद नीक अगान बोग़ाय वेहतनोग़,✡” इनजोर इतोग़.✡ 7 सोलुना संगे अनवालोरिह्‌क सिरप आल्का केंज वाता, मति ओरिह्‌क बोग़े बह दिसोग़. अदिह्‌क ओर रेयिस केमेन निच मतोर. 8 पया सोलु तेदिस कोंडाङ नाह्‌किस ऊळनेके, ओग़ मुर्तिय तोवोग़. अदिनेनाह्‌क ओना तोळतोर ओनाङ कय्किन पोसि, दमिस्क सहरतगा ओतोर. 9 अगा ओग़ मूंड दियाङ आनाहि तोववालेवा, ओसो बाताले तिनवा-उनवालेवा मतोग़.

10 पया इद्रम आता, दमिस्क सहरतगा ओर्वोग़ विस्वसि मतोग़. ओग़ अनन्याल पेदिरतोग़ आंदोग़. येसुसामि तना तोहतनद लेकाते,✡ ओनगा वासि इद्रम इतोग़, “ए अनन्या!” इतस्के “बाताल सामि?” इनजोर अनन्याल इतोग़. 11 येसुसामि इतोग़, “इंजेके तेदिसि, सीदा इनदनद अग़दे अन्जि, यहुदा पेदिरतोना लोन अन. अन्जि तरसुस सहरतोग़✡ सोलु बेगा मन्ह्‌तोग़ इनजोर ताल्ह्‌का. ओग़ सोलु इंजेके पार्तना कीयलाह आतोग़. 12 पार्तना कीनेके ओग़ु देवुळ तोहतनद लेका ऊळतोग़. ‘अनन्याल पेदिरतोग़ मन्कल वासि, नना तोवयना इन्जि, नावा पोग़ोन कय तासिह्‌तोग़,✡’ इद्रम सोलु लेका ऊळतोग़,” इनजोर येसु इतोग़. 13 इतस्के अनन्याल इतोग़, “अलो सामि, ओग़ मन्कल येरुसलेम सहरतगा बेद्रम नीवा मन्कलोरिन पकाय तिपल कीतोग़ इनजोर,✡ वेल्‍लाटोर लोकुर नाक वेहतोर. 14 इगा वने नीक मोळ्कवालोर सबेटोरिन दोहच ओयलाह, पेर्मालोर ओन्क अदिकर ईतोर✡ इन्जि वने केंजतन,” इनजोर ओग़ इतोग़. 15 इतस्के येसु इतोग़, “आयो, निमा ओनगा अन. बाराह्‌क इतेके, नावा पोल्‍लोतुन यहुदि आयवोर दुस्राङ जातिनोरगा,✡ ओरा राजालोरगा,✡ ओसो इस्रयेल लोकुरगा इतेके यहुदिरगा एव्सिह कीयलाहि, ओग़ नावा आचतोग़ सेवक आंदोग़.✡ 16 नयेनाह्‌क ओन्क बेचोन तिपल एता पोयग़ा✡ इन्जि, नना ओन तोहतकन,” इनजोर येसु इतोग़.

17 ताना पया अनन्याल येसु वेहतद लोतगा अन्जि, सोलुना पोग़ोन कय तासिस,✡ इद्रम इतोग़, “ए सोलु तमो, निमा इगा वायह्‌पा, अग़दे नीक दिसिस मतोग़, ओग़े येसुसामि,✡ निमा तोवयना ओसो देवुळता पवित्र जीवाते पूरा निंदना इन्जि,✡ नाक लोहतोग़,” इनजोर इतोग़. 18 अस्केडा अस्केन सोलुनाङ कोंडानाहि, उय्का अरतप लेह्‌का बातालो अरता. अस्के ओनाङ कोडाङ पङ्ने आसि, ओग़ तोवयलाह आतोग़. ताना पया येसुना पेदिरते एग़ मीतोग़. 19 पया गाटो तितोग़ अस्के, ओन्क लाव वाता.

सोलु दमिस्कते येसुना पोल्‍लोतुन पोकुर कीस्तोग़

अद्रमे पया सोलु दमिस्क सहरतोर विस्वसिरा संगे, वेल्‍लाङे दियाङ मतोग़. 20 अगा मनेके, सोलु यहुदिरा पार्तनाताङ लोह्‌कनगा अन्जि,✡ येसुये देवुळता मग़ि इन्जि,✡ पोकुर कीया बोटटोग़.✡ 21 ओना पोल्‍लोतुन केंजतोर सबेटोर पका बामिसि, “वेग़े आयोया, येरुसलेम सहरतगा येसुन मोळ्कवालोरिन बूळे कींदोग़?✡ इगा वने येसुन मोळ्कवालोरिन पेर्मालोरगा दोहच ओयलाह वास मतोग़!✡” इनजोर तमतमाय इंदुर.✡ 22 मति सोलुना दीरा वेल्‍लाय वीळसोर अता. येसुना पोल्‍लोतुन ओग़ वेहचोरे अंदोग़. दमिस्क सहरतोर यहुदिरिन येसुये देवुळ लोहतोग़ पिसिह केवाल किर्स्तु आंदोग़✡ इन्जि, बेस-नेह्‌ना सास्त्रमताहि वेहतोग़, अदिह्‌क ओर पकाय एक्बेक आतोर.

23 अद्रमे वेल्‍लाङे दियाङ आतापया, यहुदि मुक्यालोर सोलुन हव्कलाह कोहन्दुर.† 24 मति अद आय्डा सोलुह्‌क एर्का आता. ओरु ओग़ सहरताहि पेसतस्के, ओन हव्ककल इनजोर, सहरता अग़दगा नग़्का पिळ्‍विळ, पियल-पोळ्‍द केपिंदुर.✡ 25 ओनाङ कग़यवालोर बाताल कीतोर इतेके, नग़्का सोलुन ओसि उंद कुचातगा उदिह कीसि, सहरता सर्ने दोहतद किलेता किळ्कि-बूकातग्डाहि, ओन पलते नेल रेहचीतोर.✡

सोलु येरुसलेमतगा येसुना पोल्‍लोतुन पोकुर कीस्तोग़

26 अस्के पया सोलु येरुसलेम मल्स वातोग़, वासि अगा विस्वसिरिन कलियलाह ऊळतोग़.✡ मति वेग़ सोलु वने येसुन विस्वस कीतोग़ इन्जि, वेन बोरे नमोर आंदुर; अदिह्‌क सबेटोर वेन रेयिंदुर. 27 मति बार्नबस✡ सोलुन पोसि, बळयिरगा ओतोग़. ओसि दमिस्क सहर दायनद अग़दे सोलु येसुन बेद्रम ऊळतोग़, येसु ओना संगे बेद्रम वळ्ह्‌कतोग़,✡ ओसो दमिस्क सहरतगा बेद्रम सोलु मुर्तिय रेयवालेवा, येसुना पोल्‍लोतुन पोकुर कीतोग़,✡ इव सबे पोल्‍लोन ओरिह्‌क वेहतोग़. 28 अस्के पया सोलु विस्वसिरा संगे कलियसोरेन मंदोग़. कलियिसि येसुना पोल्‍लोतुन, रेयवालेवा पोकुर कीसोरे, पूरा येरुसलेम सहरते तिरियिंदोग़. 29 पया सोलु युनानि पोल्‍लो वळ्ह्‌कवालोर विस्वस केवोर यहुदिरिह्‌क✡ वने, येसुना पोल्‍लोतुन वेहचोरेन मंदोग़. वेहनेके, युनानि पोल्‍लो वळ्ह्‌कवालोर यहुदिर वेना संगे ईनाह-आनाह पोल्‍लोने गिटोगटो आंदुर. अदिनेनाह्‌क ओर ओन हव्कलाह अग़ ऊळिंदुर. 30 मति विस्वसिर इद पोल्‍लोतुन केंजिसि, सोलुन सम्दुरकचुल केसरिया सहर एवनाह ओसीतोर, पया (अग्डाहि ओन ओडाते उदिह कीसि,)‡ ओना नाग़ तरसुस सहरते✡ लोहचीतोर.✡

31 अस्के पया, यहुदा पटटे, गालिल पटटे, सामरिया पटटे, विस्वसिरा मुडुन बोरे तिपल केवोर. अदिनेनाह्‌क ओरिह्‌क सुकम दोर्कता, ओर विस्वसते बेर्ससोर अंदुर. येसुसामिन रेयिस ताकिंदुर. पवित्र जीवा ईतद तोळते ताकिंदुर. वेल्‍लाटोर येसुन विस्वस कीसि, ओरा मुडा संगे कलियिंदुर.✡

लुदा ओसो यापा नाह्‌कने, पत्रु कीतव कबस्क

32 पया इद्रम आता इतेके, पत्रु इके-अके वेलियसोर, सारोन एरियाता लुदा नाटे येसुना लोकुरगा अतोग़. 33 अतस्के अगा एनियाल पेदिरतोग़ कय्क-काल्क वावोग़ मन्कल कलियतोग़, ओग़ आट वर्साङ कटुदग्डाहि मुर्तिय तेदोग़ आसि. 34 पया पत्रु ओन इतोग़, “ए एनिया, येसु किर्स्तु नीक सव्रे कीस्तोग़. अले तेदिसि, नीवा कटुदुन उळ्हा,” इनजोर इतोग़. इताहे एनियाल अस्केडा अस्केन तेदिस नितोग़. 35 लुदा नाटेनोर, सारोन एरियातोर वेल्‍लाटोरु, एनियाल सव्रेम आतदिन ऊळिसि, येसुन विस्वस कीतोर.

36 अद्रमे पया सारोन एरियाता यापा नाटेनगा✡, उंदि विस्वसि आंचाळ मता.§ ताना पेदिर तबिताल आंदु, तान दोरकास वने इंदुर.* अद आंचाळि नाटेनगा आस्क-कोय्तोरिह्‌क अमेसा बेसताङ कबस्क कीसि ईंदु, लेवोरिह्‌क दर्मम कींदु.✡ 37 अद तूकने अद आंचाळि उंद दिया दुक अर्स डोलता. डोलतस्के नाटेनाङ आस्कु ताना सेत्तातुन एग़ मीहचि, पोग़ोटा मिदेता अरातगा तासताङ. 38 इंजेके लुदा नाग़ इतेके, यापा नाटेनाहि एरेन मता. पत्रु लुदा नाटेनगान मन्ह्‌तोग़ इन्जि, अग्डोर विस्वसिरिह्‌क एर्का आता. इद पोल्‍लोतुन केंजिसि, इर्वुर मन्कलोरिन पत्रु चट्पिट वायेग़ इन्जि, ओनेके कबुर लोहतोर. 39 अस्के पत्रु ओरा संगे अतोग़. यापा नाटेनगा एवतस्के, ओन पोग़ोटा मिदेता अरातगा ओतोर. अगा मताङ सबे रांडे आस्कु ओनगा जमा आसि, तबितालि जीवात मनदह्‌पा, अविस्किह्‌क कोटटव सबे जगाङ, गेंदेनु तोहचोर अळ्न्दुङ.✡ 40 पया पत्रु सबेटोरिन पलते पेहचि, मिंडाङ कोटिस देवुळतुन अर्जि कीतोग़. कीसि पया सेत्तातके ऊळिस, “ए तबिता, तेदा,”✡ इतस्के, अद आंचाळि कोंडाङ नाह्‌किस पत्रुन ऊळता, ऊळिसि तेदिस उदता. 41 पया पत्रु ताना कयदुन पोस तान निल्पिह कीतोग़, कीसि रांडे आस्किनु, दुस्रोर विस्वसिरिन केयिसि, तबिताल इंजेक जीवा अर्सि निता इन्जि तोहतोग़. 42 इद पोल्‍लो यापा नाटेनगा पूरा पोकुर आता. आताह्‌कु अग्डोर वेल्‍लाटोर लोकुर येसुन विस्वस कीतोर. 43 ताना पया पत्रु यापा नाटेनगान, तोलाङ ओळ्हवाल ओर्वोग़ सिमोन पेदिरतोनगा,✡ वेल्‍लाङे दियाङ रोमिस मतोग़.†

10

कुरनेलि देवुळ तोहतद लेकातुन ऊळिह्‌तोग़

1 सारोन एरियाता केसरिया सहरतगा✡(ओर्वोग़ रोमिमन्कल मतोग़,) ओना पेदिर कुरनेलि आंदु.* ओग़ नूर सीपय्कना दरोगाल मतोग़. ओना तुंगाता पेदिर इतालिया पटटा✡ लळयमुल इनजोर मता. 2 ओग़ (यहुदि जाततोग़ आयोग़, मति) यहुदिरा देवुळतुन दिनम मोळ्किंदोग़, ओना लोते मनवालोर सबेटोर देवुळतुह्‌क रेयिस ताकिंदुर✡. लेवोरिह्‌क दर्मम कींदोग़, दिनम देवुळतुन पार्तना कींदोग़. 3 अद्रमे उंद दिया पियल बह्‌ट अर्स मता. अस्के उंद देवतुलि ओनगा वासि नितदिन, देवुळ तोहतनद लेकाते✡ पोळ्क्नेन कुरनेलि ऊळतोग़. अस्के अदु “ए कुरनेलि!” इता. 4 इतस्के कुरनेलि तान ऊळिसि पका रेयतोग़, रेयिसि “बाताल सामि?” इतोग़. अस्के अद इता, “निमा पार्तना कीय्ह्‌निन, लेवोरिह्‌क दर्मम कीय्ह्‌निन, इद देवुळतुह्‌क बेसता कोड वाटटप लेह्‌का गिर्दा वास्ता.✡ 5 इंजेके यापा नाटेनगा✡ सिमोन पत्रु पेदिरतोग़ ओर्वोग़ मन्ह्‌तोग़; उय्तुर मन्कलोरिन लोहचि ओन नियगा केया. 6 ओग़ु ओर्वोग़ तोलाना कबळ केवानगा मन्ह्‌तोग़, ओना पेदिर वने सिमोने आंदु.✡ ओना लोन सम्दुरकचुल मन्ह्‌ता,” इनजोर वेहता. 7 इद्रम वेहचि देवतुल अता. अतापया कुरनेलि बाताल कीतोग़ इतेके, तनाङ इर्वुर ओर्युलतोरिन केयतोग़, ओसो तना संगे मनवालोर सीपय्कनग्डाहि ओर्वोग़ देवुळतुन मोळ्कवाल सीपयिन केयतोग़. 8 केयिसि ओरिन सबे पोल्‍लोङ वेहचि, यापा नाटे पत्रुन ततलाह लोहतोग़.†

पत्रु देवुळ तोहतनद उंद लेकातुन ऊळिह्‌तोग़

9 इमा दिया ओर यापा नाग़ एरे-एरे एव्स मतोर, अस्के पियलि पत्रु पार्तना कीयलाहि लोता पोग़ोन वेसळतगा तग़्ङतोग़. 10 अस्के ओन्क बातालाय दोर्कतेक तिनेननाय इनाह, पका कग़्व वसिस मता. अद लोतोर गाटो अटसोर मतोर, अचोटेन ओग़ इद्रम देवुळ तोहतनद लेकातुन ऊळतोग़✡ इतेके, 11 पोग़ोटा बूमि पग़्क विरियिस,✡ अग्डाहि बेरा गेंदेता लेह्‌का, तानाङ नालुङ कोङिन बातालो पोस नेल रेहतलाह आता. 12 अद गेंदेतगा, इद बूमतगा मनदनव तिनदलाह पोलनव, पोलवव, सबे जातिनाङ नालुङ काल्कनाङ जन्वर्क, कोरियनाङ-बेङनाङ जन्वर्क, ओसो पिटेङ वने मताङ. 13 अस्के पत्रुह्‌क उंद आल्का इद्रम केंज वाता, “अले पत्रु, इविस्किन हव्किस तिन,” इता. 14 मति पत्रु, “आयो सामि, मोसानाङ अडोङ वेहतपु पोल्वविन, कळ्‍वोग़ कीयनविन, बेस्केन नना तिनोन,✡” इनजोर इतोग़. 15 इतस्के दुस्रा मल्काता आल्का इद्रम केंज वाता इतेके, “नना देवुळतन पोलनाह कीतविन, निमा पोलोङ इनजोर इनमा,” इता.✡ 16 इद्रम मूंड मल्काङ आता, अस्के अद गेंदेतुन बातालो चट्‌नेन पोग़ोन ओता.

17 पया देवुळि नाक बेद्रमता लेका तोहता इन्जि, पत्रु पकाय एक्बेक आतोग़. अस्केने कुरनेलि लोहतोर मन्कलोर,✡ तोलाना कबळ केवाल सिमोनना लोन बेगा मन्ह्‌ता इनजोर, पर्ह्‌कसोर-पर्ह्‌कसोर ओना लोता रेसातगा वासि नितोर. 18 निचि “इगा बोग़ाय सिमोन पत्रु इनवाल मन्कल मन्ह्‌तोग़ा?” इनजोर आळो कीतोर. 19 अदे तूकने पत्रु देवुळ तोहतद लेकातुन विचर कीयलाह आस मतोग़; अस्केन देवुळता जीवा ओन वेहता, “पत्रु इके केंजा, मुवुर मन्कलोर नीक पर्ह्‌कसोर वातोर. 20 निमा तेदिस इळ्न रेगा, रेगिसि उन्क-मन्क आयवालेवा ओरा संगे अनु. ननाय ओरिन लोहतन,” इता.‡ 21 अस्के पत्रु इळ्न रेगिसि ओरगा अतोग़, अन्जि (ओरिन जोहर कीसि), “मीट बोग़ पत्रुन पर्ह्‌कलाह आतिर, ओग़ ननाय आंदन. अले वेहाट, बाताल कबळतुह्‌क वातिर?” इनजोर इतोग़. 22 पया ओर इतोर, “मावा माल्काल कुरनेलि इनवाल नूर सीपय्कना दरोगाल मन्ह्‌तोग़. ओग़ मीवा देवुळता पोल्‍लोतुन केंजिसि, तान्क रेयिसि ताकिह्‌तोग़.✡ सबेटोर यहुदिर ओन्क पका कदर ईस्तोर. ओनगा उंद दिया देवुळता देवतुल वासि, ‘सिमोन इनवाल पत्रुनगा कबुर लोहचि, ओन नीवा लोन केया. केयिसि ओग़ वेहतनाङ सबे पोल्‍लोन बेस केंजा’ इता,” इनजोर वेहतोर. 23 पया पत्रु ओरिन लोप्पा ओसि, ओरिह्‌क मनदलाह जागा कीतोग़.

दुस्रा जाततोरिह्‌क बेसता कबुरि

पया इमा दिया पत्रु ओसो यापा नाटेनोर उय्तुर विस्वसिर, कुरनेलि लोहतोरा संगे अतोर. 24 वेर दुस्रा दिया केसरिया सहरतगा✡ एवतोर, अस्के कुरनेलि जीवातोरिन, गोततोरिन तना लोतगा जमा कीसि, पत्रु वायनदिन अग़ ऊळसोर मतोग़. 25 पया पत्रु ओना लोन एवतस्के, कुरनेलि ओन कलियिसि, ओनाङ काल्क मोळ्किसि जोहर कीतोग़.✡ 26 अस्के पत्रु ओन तेहचि “निमा इद्रम केमा, नना वने नीवा लेह्‌का मन्कनने,” इनजोर इतोग़.✡ 27 पया ओर वळ्ह्‌कसोर-वळ्ह्‌कसोर लोप्पा नेङतोर, नेङतस्के पत्रु अगा वेल्‍लाटोर जमा आतदिन ऊळतोग़. 28 ऊळिसि ओरिन इतोग़, “यहुदि लोकुरिह्‌कु, मीट दुस्राङ जातिनोरगा दायनदु, मीवा संगे गोत आयनदु, पोलो इनजोर मीट पुतिरे.✡ मति बोग़े मन्कन विटळ इनजोर इनदना आयो इन्जि, देवुळि नाक तोहता.✡ 29 अदिनेनाह्‌के मीट नाक केय लोहतिर अस्के, पेग़्के-मुनेह बाताले विचर केवालेवा नना वातन. मति बाराह्‌क केयतिरो, अले वेहाट?” इनजोर पत्रु ताल्ह्‌कतोग़.

30 अस्के कुरनेलि इतोग़, “मूंड दियाङ मुने, बह्‌ट अर्स मतस्के, नावा लोतगा पार्तना कीसोर मतन. अस्के ऊळा, तिर्मिळ्स्कना जगा केग़तोग़ ओर्वोग़ मन्कल, नावा मुनेह वास नितोग़. 31 निचि इद्रम इतोग़, ‘ए कुरनेलि, निमा पार्तना कीयनदिन देवुळ केंजता, लेवोरिह्‌क दर्मम कीयनदिन ऊळता. 32 अदिनेनाह्‌क यापा नाटेनगा कबुर लोहचि, सिमोन पत्रु पेदिरतोग़ मन्कन नियगा केया. ओग़ु दुस्रोग़ सिमोन इनवाल तोलाना कबळ केवाना लोतगा मन्ह्‌तोग़, अद लोन सम्दुरकचुल मन्ह्‌ता,’ इनजोर इतोग़. 33 अदिनेनाह्‌क नना तोप्नेन नियेके कबुर लोहतन. निमा एवतिन अदिह्‌क पकाय बेस कीतिन. इंजेके देवुळि नीक वेहतव सबे पोल्‍लोन केंजलाहि, माट देवुळता मुनेह जमा आतोम,” इनजोर कुरनेलि इतोग़.

34 अस्के पत्रु इद्रम वेहता बोटटोग़ इतेके, “देवुळि बेस्केन मन्कना मोकम ऊळिसि एरे केवो,✡ 35 मति बेदाय जाततोग़ मतेक तेला, तान्क रेयिसि, सेतेमते ताकवाल मन्कल,✡ देवुळतुह्‌क विचर वास्तोग़ इनजोरे,✡ इंजेके नाक बेस तेळियता. 36 (देवुळि आचतोग़) येसु किर्स्तु, पापि मन्कलोरिन देवुळता संगे कलियिह कीतोग़✡ (ओग़े येसु कतमतोरा माल्काल✡). इदे बेसता कबुरतुन देवुळि तना इस्रयेल लोकुरिह्‌क लोहता, इदिन मीट पुतिर. 37-38 एते मीहवाल योहन इस्रयेल लोकुरिन तमा पापमता अग़दाहि मल्सि, देवुळता पेदिरते एग़ मीयलाहि पोकुर कींदोग़. ताना पया यहुदिरा बूमते बाताल बाताल आता, अदिन मीट पुतिरे. इतेके देवुळि नासरेत नाटेनोग़ येसुन निल्पिह कीसि, ओना तोळ मन्जि, तना पवित्र जीवाते, तना लावते ओन निहता.✡ ओग़ गालिल पटटाहि सुरु कीसि, सबेटोर इस्रयेल मन्कलोरेनाह्‌क, बेसताङ कबस्क कीसोरे, देयह्‌कना मुक्यानाकय इळ्न मतोरग्डाहि, देयह्‌किन पूंडसोरे तिरियतोग़.✡ इद पोल्‍लोतुन वने मीट पुतिरे. 39 मावा यहुदिर मनदनद देसेमतगा, अहे येरुसलेम सहरतगा, येसु कीतव सबे कबस्किन माटु ओनाङ बळयिरोम मावाङ कोंडाने ऊळतोम.✡ पया ओन मराता गुटातगा मोल्‍लाङ कोटिस हव्कतोर.✡ 40 मति मूंड दियाने देवुळि ओन जीवा अर्हचि,✡ लोकुरा मुनेह दिसिह कीता. 41 येसु दिसनेके सबेटोर लोकुरिह्‌क दिसोग़✡ मति, सिरप माके दिसतोग़. इतेके ओग़ जीवा अरतापया, ओना संगे कलियिस तितोम-उटोम. बाराह्‌क इतेके इद पोल्‍लोता साक्सि मनदलाहि, देवुळि मुनेन माक आचिस मता.✡ 42 अद्रमे हातोरा-पिसतोरा नेयम कीयलाहि, देवुळि येसुने निल्पिह कीता✡ इनजोर, साक्सि ईसोर पोकुर कीयलाहि, येसु माक उकुम ईतोग़.✡ 43 येसुना मोकतेनाह्‌कु, येसुन विस्वस कीतोर कतमतोरा पापमतुन देवुळि मापि कीस्ता इन्जि, मुनेतोर देवुळताङ सबेटोर कबुरतोरा सास्त्रम वेहतह्‌ता,✡” इनजोर पत्रु इतोग़.

दुस्रा जाततोरा पोग़ोन वने, पवित्र जीवा रेगिह्‌ता

44 पत्रु इव पोल्‍लोङ वेहतह्‌पा, ओनाङ पोल्‍लोन केंजवालोर सबेटोरा पोग़ोन पवित्र जीवा रेगता.✡ 45-46 रेगतस्के कुरनेलिना लोतगा मनवालोर, तमा मुर्तिय पुनवव बासाने वळ्ह्‌कलाह,✡ ओसो देवुळि बेरा डीसाता इनजोर जोहर कीयलाह आतोर. पत्रुना संगे यापा नाटेनाहि वास मतोर यहुदि विस्वसिर इव सबे ऊळतोर, केंजतोर. केंजिसि, डायना रिवज केवोर दुस्राङ जातिनोरा पोग़ोन वने, पवित्र जीवा रेगिह्‌ता इन्जि,✡ ऊळिस बामतोर.§ पया पत्रु तना तोळतोरिन इतोग़, 47 “इंजेके वेर वने मावा लेह्‌का पवित्र जीवाते निंदतोर.✡ अदिह्‌क वेरिन येसुना पेदिरते एग़ मीमाकिर इनजोर, बोग़ाय रोमिह कीया पग़यनोग़ा?✡” इतोग़. 48 पया ओर पूना विस्वसिरिन, “येसु किर्स्तुना पेदिरते एग़ मीयिर,”✡ इनजोर वेहतोग़. एग़ मीतापया कुरनेलिना लोतोर पत्रुन “रेंड दियाङ रोमिस दाकिन,” इनजोर इतोर, इताह्‌कु ओग़ तना तोळतोरा संगे, अगान उचुक दियाङ रोमतोग़.*

11

येरुसलेमतोर विस्वसिर पत्रुना तप तोहतह्‌तोर

1 अद्रमे पया, यहुदि आयवोर वने देवुळता पोल्‍लोतुन विस्वस कीतोर इन्जि, येसुनाङ बळयिर ओसो पूरा यहुदा पटटा विस्वसिर केंजतोर. 2 पत्रु केसरिया सहरताहि येरुसलेम अतस्के, उय्तुर यहुदि विस्वसिर ओना संगे, पोल्‍लोने उचुन गिटोगटो आसि. 3 देवुळ माक ईतव अडोन वेग़ माळोग़ इन्जि, “निमा डायना रिवज केवोरगा अन्ज मतिन, ओसो ओरा संगे तिनदना-उनडना वने कीतिन✡ अय?” इतोर.

पत्रु तना कबळतुन तेळियिह कीस्तोग़

(10:9-32)

4 अस्के पत्रु मुनेताहि सुरु कीसि, मारनाहि बाताल बाताल आता, अदिन ओरिह्‌क तेळियिह कीतोग़. 5 कीसि ओग़ इद्रम इतोग़, “नना यापा नाटे मतन अस्के, उंद दिया पार्तना कीसोर मतन. अस्के नना इद्रम देवुळ तोहतनद लेकातुन ऊळतन इतेके, बेरा गेंदेता लेह्‌का बातालो मता. बोग़ो तानाङ नालुङ कोङिन पोसि, पोग़ोटा बूमतग्डाहि दोम्ह्‌क्ने नावा मुनेह रेहतोग़. 6 अस्के तान नना बेस ऊळतन, ऊळतस्के अगा नाटेनाङ जन्वर्क, गेळाताङ जन्वर्क, बूमतगा कोरियनाङ-बेङनाङ जन्वर्क, ओसो पिटेङ इंका मताङ. 7 अस्के उंद आल्का इद्रम नाक केंज वाता इतेके, ‘अले पत्रु तेदा, इविस्किन हव्किस तिन,’ इता. 8 मति नना इतन, ‘आयो सामि, मोसानाङ अडोङ वेहतपु पोल्वविन, कळ्‍वोग़ कीयनविन, बेस्केन तिनोन,’ इतन. 9 इतस्के दुस्रा मल्का पोग़ोटाहि ओसो आल्का केंज वाता इतेके, ‘देवुळि पोलनाह कीतविन, निमा पोलोङ इनजोर इनमा,’ इता. 10 इद्रम मूंड मल्काङ आता अस्के, अद गेंदेतुन बातालो चट्‌ने पोग़ोन ओता.

11 “अस्केने मुवुर मन्कलोर माट मतद लोतगा वासि नितोर. ओरिन केसरिया सहरतग्डाहि नयगा लोहच मतोर. 12 पया देवुळता जीवा नाक इता, ‘ओर यहुदिर आयोर इन्जि, उन्क-मन्क आयवा, ओरा संगे अन,’ इनजोर इता.✡ पया नावा संगे वेर आग़वुर यापा नाटेनोर विस्वसिर वने, केसरिया सहरते वातोर. पया माट कुरनेलिना लोन अतोम. 13 अतस्के कुरनेलि इतोग़, ‘उंद देवतुलि नावा लोतगा वासि, नाक इद्रम वेहता इतेके, “यापा नाटे कबुर लोहचि, सिमोन पत्रु पेदिरतोग़ मन्कन मियगा केया. 14 ओग़ वासि मीक देवुळता पोल्‍लोतुन वेहतनोग़, अद पोल्‍लोते देवुळि नीकु, नीवा लोते मनवालोर सबेटोरिन पिसिह कीयग़ा,✡” इनजोर वेहता,’ इतोग़. 15 अद्रमे पया नना वेहता बोटटन अस्के, देवुळता पवित्र जीवा मुने मावा पोग़ोन बेद्रम रेगता, अद्रमे ओरा पोग़ोन वने रेगता.✡ 16 रेगतस्के, येसु इतद इद पोल्‍लो नाक सीता वाता, ‘देवुळता पेदिरते मीहवाल योहन लोकुरिन एते मीहन्दोग़. मति देवुळि मीकु पवित्र जीवाते मीहतग़ा,’✡ इनजोर इतोग़. 17 माट किर्स्तु येसुसामिन विस्वस कीतस्के, बेद्रम देवुळि पवित्र जीवातुन मावा पोग़ोन उदिह कीता, अद्रमे ओरा पोग़ोन वने उदिह कीता. कीताह्‌कु इंजेक नना बोनन आंदन, देवुळतुन रोमिह केवानन?✡” इनजोर इतोग़.

18 पया पत्रुना संगे गिटोगटो आसोर मतोर मन्कलोर, इद पोल्‍लोतुन केंजिसि, केमेन आतोर. आसि ओर इतोर, “पापमता अग़दाहि मल्सि, तना पिसमुळ दोर्किह कीयलाहि,✡ यहुदि आयवोरिह्‌क इंका, देवुळि अग़ ईता,” इनजोर देवुळतुन जोहर कीतोर.

अंताकिया सहरता विस्वसिरा मुलु

19 इद्रम आनेके इस्तिपनिन हव्कतापया, विस्वसिरिन तिपल कीतस्के, बिरोबटो आतोरु,✡ उय्तुर पिनिके पटटे,✡ उय्तुर कुपरुस देसेम,✡ उय्तुर सुरिया पटटा अंताकिया सहर*✡ एवनाह वितिस, बिरोबटो आतोर. ओर येसु किर्स्तुना पोल्‍लोतुन, यहुदिरिन विळ्सिस बोरिह्‌के वेहोर. 20 मति ओरा संगे उय्तुर कुपरुस देसेमतोर विस्वसिर मतोर, उय्तुर कुरेने सहरतोर✡ मतोर, ओर अंताकिया सहरते वासि, यहुदि आयवोरिह्‌क† वने येसुसामिना बेसता कबुरतुन वेहतोर.✡ 21 देवुळता लाव बेसता कबुरतुन वेहवालोरगा मता. अदिह्‌क वेल्‍लाटोर यहुदि आयवोर, येसुसामिन विस्वस कीसि, येसुना अग़दे ताकलाह आतोर.✡

22 पया इद पोल्‍लो येरुसलेमता विस्वसिरा मुडुह्‌क एर्का आता, आतस्के ओर बार्नबसिन✡ अंताकिया सहरते लोहतोर. 23-24 बार्नबस अगा एवतोग़ अस्के, देवुळि अग्डोर विस्वसिरिह्‌क बेद्रम देय्वा ईता✡ इनजोर, ओग़ ऊळिसि, पका गिर्दा आतोग़. ओग़ इतेके सेतेमतोग़ मन्कल, पका विस्वस केवाल, ओसो देवुळता जीवाते निंदिस मनवाल✡. “मीवा पूरा जीवाताहि येसुन विळ्सवालेवा निच मन्ह्‌टु” इन्जि, ओर विस्वसिरिन वेहतोग़. पया बार्नबस अगा मनदह्‌पा, वेल्‍लाटोर येसुन विस्वस कीतोर.✡ 25 पया बार्नबस सोलुन पर्ह्‌कलाहि, तरसुस सहरते अतोग़.‡ 26 अस्के ओन अगा दोर्किह कीसि, (येसुना सेवाते तना तोळ आयलाह,) ओन अंताकिया सहरते ततोग़. पया वर्सामेंड ओर इर्वुर, विस्वसिरा मुडा संगे मन्जि, वेल्‍लाटोरिन येसुना पोल्‍लोतुन काग़्हन्दुर. अस्के मुने-मुने अंताकिया सहरतगान, विस्वसिरिन किर्स्तुनोर✡ इन्जि, लोकुर पेदिर तासतोर.

27 अवे दियाने देवुळता कबुरतोर उय्तुर, येरुसलेमताहि अंताकिया सहरते वातोर. 28 ओरग्डाहि अगबुस इनवाल मन्कल मतोग़.✡(उंद दिया विस्वसिर जमा आतस्के,) ओग़ तेदिसि “रोम राजाल ताकिह कीयनव सबे देसेह्‌कनगा, पका दुकळ अरयग़ा” इनजोर, ओग़ देवुळता जीवाता बुदते वेहतलाह आतोग़. (पया अद दुकळ कलोदियुस इनवाल✡ रोम राजगादेतगा उदतस्के आता.) 29 इदिन केंजिसि, अंताकिया सहरतोर विस्वसिर, वग़ोग़-वग़ोग़ मन्कल बेचोक कोताङ ईया पग़यह्‌तोग़, अचोक अर्हचि, यहुदा पटटोर विस्वसिरिह्‌क लोहतकल इनजोर, विचर कीतोर. 30 पया अद्रमे कोताङ अर्हचि, अव कोतानु बार्नबसना, सोलुना कयदे ईसि, येरुसलेम मतोर विस्वसिराङ पेदल्कनगा लोहतोर.✡

12

विस्वसिरा मुडुन पका तिपल कीस्तोर

1 अद वेलाते येरुसलेमतगा बाताल आता इतेके, एरोद अग्रिपा राजाल*विस्वसिरा मुडग्डाहि, उय्तुरिन तिपल कीयलाहि, ओरिन पोयतलाह वेहतोग़. 2 वेग़ राजाल येसुना बळयि योहनना दादाल याकुबिन,✡ तल्वर कसेग़ते हव्कनाह कीतोग़.

देवतुलि पत्रुन जेलतग्डाहि पेसिह कीस्ता

3 इदिन ऊळिस, येसुन मोळ्कवोर यहुदिर पकाय गिर्दा आतोर. ओर गिर्दा आतदिन राजाल ऊळिसि,✡ पत्रुन वने पोयतलाह वेहतोग़. (इद पोल्‍लो आवना पंडुमतस्केडा आंदु, तान ओय्‍पिह केवद पिंडटाङ आरिङ तिनदनद पंडुम✡ वने इंदुर.)† 4 पत्रुन पोसि, आवना पंडुम‡ मारतापया, वेल्‍लाटोर लोकुरा मुनेह नेयम कीयना विचरतेनाह्‌क, ओन जेल वाट वेहतोर. वेहचि, ओना पह्‌रातुह्‌क, नालुङ तुंगानोर सीपय्किन पह्‌रा तासतोर. उंद-उंद तुंगातगा नाल्वुर-नाल्वुर सीपय्क मतोर. 5 इद्रमलेह्‌का पत्रुन उचुक दियाङ जेलते तासतोर, अस्के विस्वसिरा मुलु ओनेनाह्‌क, अमेसा रोमवालेवा, देवुळतुन पार्तना कीसोर मतोर.

6 (पया पंडुम मारिस इमा दिया,) एरोद राजाल पत्रुन जेलताहि पेसिह कीसि, लोकुरा मुनेह नेयम कीयना मता. अद नग़्का, पत्रुन नडुम कीसि, पत्रुनाङ कय्किन तमाङ कय्कना संगे इके-अके रेंड गोल्स्कने दोहचि, इर्वुर सीपय्क उंजिस मतोर. ओसो जेलता अग़दगा, उय्तुर सीपय्क वने ओना पह्‌रातुह्‌क मतोर. 7 अस्के बाताल आता इतेके, दोम्ह्‌क्नेन देवुळता देवतुलि पत्रुन दोहच मतद अरातगा वासि निता. नितस्के अद अरातगा वेह्‌च आता. अस्के अद बाताल कीता इतेके, पत्रुना मेंदुदुन मेल्हचि, “अले पत्रु चट्पिट तेदा!” इनजोर इता. इतस्के पया, (सीपय्क तेदवाय,) पत्रुन दोहच मतव गोल्स्क ओनाङ कय्कनाहि तमतमाय कुसताङ.✡ 8 अस्के देवतुलि, “नळ्ह्‌कोटुह्‌क पटा दोहा, एल्पुस्क केग़्म” इता, इतस्के ओग़ अद्रमे कीतोग़. ओसो “पोग़ोटा जगा केग़्स, नावा पयाह पयाह वाय,” इता. 9 इतस्के ओग़ ताना पयाह पयाह अनजोर, जेलताहि पेसतोग़. देवतुल कीयनद निटमे इनजोर, ओन्क मुर्तिय एर्का इले आसि. “देवुळता देवतुल बाताल कीयलाह आता, इद सबे निटम आयो मति, नना कला कळ्स्किह्‌नन बहे,” इंदोग़. 10 ओर इर्वुर अह आस पेसिस अनेके, मुनेह उंद जागातगा पह्‌रातोर मतोर, ओरिन वीळतोर. ओसो इबर दुस्रा अग़दगा उच्वुर पह्‌रातोर मतोर, ओरिन वने वीळतोर. (मति पह्‌रातोरिह्‌क इतेक, ओर इर्वुर दिसोर.) अद्रमे जेलता कच-तेल्पता अग़दगा एवतोर, अद अग़ि सहरतेके पेसिंदु, अद वने तेल्पि ओरेनाह्‌क तनतनाय पङळ्क आता.✡ पया ओर पेसिस उचुन अबर अनेके, देवतुलि पत्रुन विळ्सिस बेकेयो मायता. 11 पया “हां इद सबे निटमे इन्जि, इंजेक कोन नना पुतन, देवुळि तना उंद देवतुलतुन लोहचि, एरोद अग्रिपाना कयदाहि नाक विळ्सिह कीता.✡(नाक राजाल हव्कलाह ऊळिस मतोग़,) अद्रमे यहुदिरा आसा वने मता. मति अद्रम आयवाह, देवुळ नाक पिसिह कीता,” इनजोर पत्रु इतोग़.

12 इद्रम एर्का आतापया, पत्रु बाताल कीतोग़ इतेके, मार्कल इनवाल योहनना✡ तलोग़ मरियाना लोन अतोग़.§ अगा वेल्‍लाटोरे विस्वसिर जमा आसि, पत्रुनेनाह्‌क पार्तना कीसोर मतोर. 13 पत्रु अगा अतोग़ अस्के, अग़ केहतद मता. अग़दगा निचि, (“बेह अतिर दादा?” इन्जि,) तेल्पतुन कोह्‌कतोग़. कोह्‌कतस्के रूदे पेदिरता उंद ओर्युल पिला वित वाता. 14 अद पिला पत्रुना लेङतुन पुनदलाह पुता, मति अग़दुन तेग़यवाय, पका गिर्दाते लोप्पा वितता. वितिसि “अग़दगा पत्रु वास नितोग़,” इन्जि वेहता. 15 मति ओर (ताना पोल्‍लोतुन विस्वस केवालेवा,) तान “निमा कोन पिसाङ आतिन रि?” इंदुर. मति अदु “आयो! पत्रुये आंदोग़” इनजोर इंदु. पया ओरु, “अह इतेके अद पत्रुन राका कीयनद देवतुल मनदग़ा,”* इनजोर इतोर. 16 मति पत्रु इतेके अग़दगा निचि, तेल्पतुन कोह्‌कसोरेन मतोग़. अस्के ओर मन्कलोर वासि, अग़दुन तेग़यिस ऊळतोर अस्के, (अगा निटमे पत्रुय मतोग़). पया ओन ऊळिस वेर बामतोर. 17 अस्के पत्रु, केमेन मन्ह्‌टु इनदलाह कय अहतोग़. अह कीसि, देवुळि नाक बह कीस जेलताहि पलत पेसिह कीता इनजोर, अव सबे पोल्‍लोन ओरिह्‌क वेहतोग़. वेहचि, “याकुबिह्‌क✡ ओसो दुस्रोर विस्वसिरिह्‌क इव पोल्‍लोन वेहचीम्ह्‌टु,”† इनजोर वेहचि, अग्डाहि दुस्रा नाटे अतोग़.

18 पया सकर पंङवियतस्के, जेलतगा पत्रुह्‌क बाताल आता इनजोर, पह्‌रातोर पकाय एक्बेक आतोर. 19 अस्के एरोद अग्रिपाल पत्रुन पर्ह्‌कलाह, सीपय्किन वेहतोग़. मति ओग़ दोर्कोग़. दोर्कवाह्‌कु, पह्‌रा कीसोर मतोर सीपय्किन राजाल ताल्ह्‌क वेहचि, (“पत्रुन वितलाह ईतिर अय,” इनजोर,) ओरिन हव्कलाह वेहतोग़.✡ पया राजाल यहुदा एरियाताहि, केसरिया सहरते✡ अन्जि मतोग़.

एरोद अग्रिपा राजाल डोलिह्‌तोग़

20 ताना पया इद्रम आता इतेके, एरोद अग्रिपाल सोर-सिदोन सहर्कनोर✡ मन्कलोरा पोग़ोन, पका ओङ आस मतोग़. अदिनेनाह्‌कु ओर जमा आसि, राजान कलियलाहि केसरियाते अतोर. बाराह्‌क इतेके, ओरा एरियाता अनम राजाना देसेमताहि वांदु.‡✡(ओग़ राजाल माक कलियलाह एवोग़ आयनोग़ इन्जि,) ओर बलास्तुस इनवाल राजाना लोतुन ऊळवाल ओर्वोग़ अदिकरतोनगा अतोर. माक राजाना संगे कलियलाह ओम इनजोर, ओग़ अदिकरतोन गूनम कीसि, (पया ओना संगे राजानगा अतोर). 21 अस्के “पलाना दिया मीवा संगे कलियकन” इनजोर, एरोद राजाल वेहच मतोग़. पया अद दिया एरोद राजाल तना सोबाता राजमलयळि केग़्सि, नेयम कीयनद कुर्सतगा उदतोग़. उदिसि जमा आस मतोर लोकुरिन, पोल्‍लोङ वेहता बोटटोग़. 22 अस्के ओग़ वेहतदिन केंजिसि मन्कलोर, “इद कोनि मन्कना आल्का आयो, मति उंद देवुळता आंदु,” इनजोर केयसोर मतोर. 23 मति, राजाल (“आयो, नना मन्कनने,” इन्जि वेहोग़,) देवुळतुह्‌क मान एवोग़. एवाह्‌कु देवुळता देवतुल ओनगा पीळा लोहता.✡ अदिनेनाह्‌क ओग़ बेमर आसि, पोटालोप्पा पुळ्क अर्सि डोलतोग़.

24 इद्रम आनेके देवुळता पोल्‍लो आङसोर अता, वेल्‍लाटोर मन्कलोर येसुन विस्वस कीया बोटटोर.✡

सोलु ओसो बार्नबस, वेरु येरुसलेमताहि मलयह्‌तोर

25 पया बार्नबस, सोलु, वेरु (यहुदा पटटोर विस्वसिरिह्‌क दुकळतेनाह्‌क दान ईतव कोताङ तचीतद) तमा सेवा✡ मारिह कीतोर. कीसि योहन-मार्कन✡ पोसि, येरुसलेमताहि अंताकिया सहरते मलतोर.✡

13

देवुळि बार्नबसिन, सोलुन सेवातुह्‌क लोहतह्‌ता

1 सुरिया पटटा अंताकिया सहरतोर✡विस्वसिरा मुडगा, उय्तुर देवुळता कबुरतोर,✡ ताना पोल्‍लोतुन काग़्हवालोर मंदुर.✡ ओर बोर आंदुर इतेके, बार्नबस,✡ सिमियोन (ओन निगर इतेके कार्यल मन्कल वने इंदुर), कुरेने सहरतोग़✡ लुकियुस,✡एरोद अंतिपस✡ राजाना संगे उड्लग्डाह ऐंगेन बेर्सतोग़ ओग़ मनाहेम, ओसो सोलु. 2 उंद दिया ओर देवुळतुन मोळ्कसोरे, उपस-पार्तना कीसोर मतोर.✡ अस्के देवुळता जीवा ओरिन इद्रम वेहता इतेके, “नना बार्नबसिन, सोलुन बेद कबळतेनाह्‌क आचतन, अद कबळतेनाह्‌क ओरिन मियग्डाह निल्पिह कीम्ह्‌टु,✡” इता. 3 इतस्के ओर उपस कीसि, तमाङ कय्किन वेर इर्वुरा पोग़ोन तासिसि,✡पार्तना कीतोर. कीसि देवुळता कबळतेनाह्‌क ओरिन लोहतोर.✡

बार्नबस, पोलु, वेरु कुपरुस देसेमते कीतद सेवा

4 पया देवुळता जीवा ओरिन ओसीतस्के, इर्वुर आसि अंताकियाताहि सम्दुरकचुदा सिलुकिया इनदनद नाग़ अतोर,* अन्जि अग्डाहि ओडातगा उदिसि, कुपरुस देसेमते✡ अतोर.† 5 अन्जि अग्डा सलमिस इनदना सहरते एवतोर. पया यहुदिरापार्तनाताङ लोह्‌कनगा अन्जि, देवुळता पोल्‍लोतुन पोकुर कीतोर✡. अस्के योहन-मार्कल वने ओरिह्‌क तोळ ईंदोग़✡. 6 अद्रमे पया कुपरुस देसेमता उंद दुस्रा बाजेतके अन्जि, पापुस इनदनद सहरतगा एवतोर.‡ अगा ओर्वोग़ पूजर-गूनिङ केवाल,✡ बार-येसु पेदिरतोग़ यहुदि मन्कल ओरिह्‌क कलियतोग़. (बार-येसुनु इलिमाल वने इंदुर, युनानि पोल्‍लोते बार-येसुना पेदिर इलिमाल मता.)§ ओग़ु “नना देवुळता कबुरतोनन” इन्जि, लोकुरिन नाळेह कींदोग़.✡ 7 अद देसेमतगा सिरगियु-पोलु पेदिरतोग़ पका तेल्वतोग़ गुमसि मतोग़; ओनाय संगे वेग़ इलिमाल वने मंदोग़. ओग़ गुमसि, देवुळता पोल्‍लोतुन केंजकन इनजोर, बार्नबसिन, सोलुन तनगा केयतोग़. 8 मति ओग़ गूनयाल बाताल कीतोग़ इतेके, बार्नबस, सोलु, वेर इर्वुरा अडम आसि, वेग़ गुमसि येसुन विस्वस कीयनायो इनजोर, ओन रोमिह कीसोर मतोग़.✡ 9 अस्के सोलु (ओन पोलु वने इंदुर),* देवुळता पवित्र जीवाते निंदिसि,✡ इलिमान कोंडा मिळ्हवा ऊळिस, इद्रम तेर्हतोग़, 10 “ए सत्रल मन्कनिन, पका नाळेमता कबळते निंदतद देयमतिन,✡ निमा सेतेमता अडम मह्‌निन. बह निमा देवुळता सेतेमता पोल्‍लोतुन मिळ्हतनदिन विळ्सविना?✡ 11 इद ऊळा, देवुळ तना लावते नीक इंजेके सिक्सा ईयना मन्ह्‌ता, निमा गळ्किह्‌क तोवविन आयकिन. पोळ्‍द दींचनद वने नीक दिसो आयग़ा,” इतोग़. पोलु इद्रम इताहे, इलिमानाङ कोंडाह्‌क गंगा पोसि, ईकळ आयलाह आता, ओनाङ कोंडाह्‌क मुर्तिय दिसो. दिसवाह्‌क बोग़ाय नावा कयदुन पोस ओयनोग़ इनजोर, इके-अके पर्ह्‌कसोर तिरियिंदोग़. 12 पया इलिमाह्‌क अद्रम आतदिन गुमसि ऊळिसि, येसुन विस्वस कीतोग़, कीसि बार्नबस, पोलु, वेर येसुना पोल्‍लोतुन काग़्हतदिन केंजिसि बामतोग़.

पिसिदिया एरियातगा येसुना कबुर एवयह्‌ता

13 पया पोलु तना तोळतोरा संगे पापुस सहरताहि ओडाते उदिसि, पंपूलिया पटटा पिरगा इनदनद सहरते✡ अतोर. (अगा एवनाह, योहन-मार्कल ओरा संगे मतोग़.) मति पिरगा सहरते एवतस्के, ओग़ ओरिन विळ्सिसि, येरुसलेमते मल्स अतोग़.✡ 14 पया पोलु, बार्नबस, पिरगा सहरताहि पिसिदिया एरियाता उंद सहरते एवतोर; अद सहरता पेदिर वने अंताकिया✡ आंदु.† वारमता पोल्वादियाते,✡ देवुळता पार्तनाता लोतगा✡ अन्जि, अग्डोरा संगे मोळ्कलाह उदतोर. 15 अगा बोरो मोसानाङ अडोना सास्त्रमताहि, ओसो देवुळता कबुरतोरा सास्त्रमताहि अर्वतोर.✡ अर्वतापया पार्तनाता लोतुन ताकिह केवालोर मन्कलोर, “दादालोरिर, इगा जमा आतोरेनाह्‌कु, बातालाय पोल्‍लो काग़्हतना मतेके काग़्हचीम्ह्‌टु,” इनजोर पोलुन, बार्नबसिन ताल्ह्‌कलाहि लोहतोर.

16 अस्के पोलु तेदिसि, जमा आतोर मन्कलोरिन, केमेन मन्ह्‌टु इनजोर, कय तेहतोग़. पया इद्रम इतोग़, “मावोर इस्रयेलतोर यहुदिरिर, ओसो यहुदिरा देवुळतुन मोळ्कवालोर दुस्राङ जातिनोरिर,✡ केंजाटु.‡ 17 माटु इस्रयेल मन्कलोरल मोळ्कनद देवुळि, मावा पेदामुय्तोरिन आचता.✡ ओर मिसर देसेमतगा, दुस्रोरा कय इळ्न मनदह्‌पा, ओरा बेरा उंदि तेग़मुल कीता.✡ कीसि तना बेरा लावते, ओरिन मिसर देसेमताहि पेसिह कीस तता.✡ 18 मावाङ तादोर-बाबोर देवुळता पोल्‍लोतुन केंजोर आंदुर, तेला मति जोक-जोक रेंड वीसाङ वर्साङ✡ पेळ्ह्‌कल बूमतगा ओरिन अय कीता.✡ 19-20 पया कनान§ देसेमते मतोर एळुङ जातिनोरिन देवुळि बूळे कीसि,✡ ओरा बूमतुनु इद इंजेके मीवा बूमि इनजोर, मावा लोकुरिह्‌क ईता.✡(मावा पेदामुय्तोर मिसर देसेमते जागा आतग्डाह, मावा लोकुरिह्‌क तमा) बूमि दोर्कनाह्‌जोम, जोक-जोक नालुङ नूह्‌क पनस (450) वर्साङ आताङ.✡

“ताना पया देवुळि ओरिन ताकिह कीयलाहि, तग्वाङ केवालोरिन निल्पिह कीता.✡ आक्रितोग़ तग्वाङ केवाल सामुवेल पेर्माल आंदोग़,✡ ओग़ देवुळता कबुरतोग़ वने आंदोग़. ओना वेला एवनाह, तग्वाङ केवालोर ओरिन ताकिह कींदुर. 21 सामुवेलना वेलातस्के, माक इंजेक राजाल गावले इनजोर, मावाङ तादोर-बाबोर देवुळतुन ताल्ह्‌कतोर.✡ अदिह्‌क देवुळि, बिन्यमिनना कूळतोग़* कीस पेदिरतोना मग़ि सोलुनु, ओरेनाह्‌क निल्पिह कीसीता.✡ ओग़ रेंड वीसाङ वर्साङ राजेम ताकिह कीतोग़.

22 “पया देवुळि सोलुनग्डाहि राजेम गुंजिसि, दाविदिह्‌क ईता.✡ देवुळि दाविदना लोप्पा बेस-नेह्‌ना वेहता, ‘यीसाना मग़ि दाविद नाक विचर वातोन नना ऊळतन.✡ नना बाताल बाताल वेहतकन, ओग़ अव सबे कबस्क कीयनोग़,’ इन्जि वेहता.

23 “अद्रमे वेल्‍लाङे वर्साना पया, देवुळि (मावाङ तादोर-बाबोरिह्‌क मुनेन) पोल्‍लो विळ्सतपु, दाविदिनाये सटमते पुट वातोग़ मन्कल येसुनु,✡ इस्रयेल मन्कलोरिन पिसिह केवाल✡ इनजोर लोहता. 24 येसु तना कबळ सुरु केवाय, एते मीहवाल योहन सबेटोर इस्रयेल मन्कलोरिन, पापमता अग़दाहि मल्सि देवुळता पेदिरते एग़ मीम्ह्‌टु इनजोर, पोकुर कीतोग़.✡ 25 योहन तना कबळतुन मारिह कीयनद वेला एवयह्‌पा, मन्कलोरिन इद्रम इंदोग़, ‘नना बोनन इन्जि मीट विचर कीतिर? (मीट बोन केपतिर,) ओग़ नना आयोन, ओग़ पया वायनोग़. नना ओना कादुन इटलाह वने ओप्पोन,’ इंदोग़.✡

26 “मावोर इस्रयेलतोरिर, अब्रहम मुय्तोना पुळ्गतोरिर,† यहुदिरा देवुळतुन मोळ्कवालोरिर, येसुसामि लोकुरिन पिसिह कीयनद कबुरतुनु,✡ मयगाने देवुळि लोहचीता. 27 येरुसलेमते मनवालोर यहुदिर, ओसो ओरा मुक्यालोर, येसुये पिसिह केवाल इनजोर पुनोर आस मतोर. वारम-वारमता पोल्वादियाते, देवुळता कबुरतोरा सास्त्रमतुन अर्विंदुर, मति तान ओर पुनोर. पुनवालेवा येसुन हव्कनाह कीसि, अदे सास्त्रम करल आता.✡ 28 येसुन हव्कना सिक्सा ईयना इद्रम, ओना पोग़ोन बातय कसुर दोर्किह कीया पग़वोर. मति पिलाति इनवाल गुमसिनगा अन्जि, वेन हव्कनागुटातगा वेळ्हा इनजोर, अर्जि कीतोर.✡ 29 अस्के वेल्‍लाय मुनेन, मन्कलोर देवुळ लोहवाल पिसिह केवान इद्रम इद्रम कीयनुर इनजोर, देवुळता कबुरतोर रासिस मतोर, अव सबे पोल्‍लोङ करल आताङ.✡ अस्के पया हव्कनागुटाताहि येसुना सेत्तातुन रेहचि, गुमयातगा मिसतोर.✡ 30 मति देवुळि ओन हामुरताहि तेग़्किह कीता.✡ 31 येसु हामुरताहि तेग़्कतापया, ओना संगे गालिल पटटाहि येरुसलेम सहरते अन्ज मतोरिह्‌क, वेल्‍लाङे दियाङ दिससोर मतोग़.✡ इंजेके ओरे मन्कलोर मावा यहुदि लोकुरा मुनेह, येसुना साक्सितोर मन्ह्‌तोर.✡ 32 देवुळि मावाङ तादोर-बाबोरा संगे वेल्‍लाय मुनेन करल कीस मता.✡ अदे करलता बेसता कबुरतुन इंजेके, माट वने मीकु वेहतलाह आतोम. 33 इद्रमे देवुळि येसुन जीवा अरयनाह कीसि,✡ मावाङ तादोर-बाबोरा संगे मुनेन विळ्सतद पोल्‍लोतुन, मयेनाह्‌क इंजेके निटम आनाहि कीता. इदु, देवुळताङ पाटाना पुस्तकता पाटा 2तगा इद्रम रासतद मन्ह्‌ता इतेके,

निमा नावा मग़निन,

नेंडे नना नीवा तपेनन आतन✡

इनजोर रासतद मन्ह्‌ता. 34 डोलिस मतोग़ किर्स्तुन, देवुळि जीवा अर्हचीता;✡ ताना पया ओग़ बेस्केन डोलोग़. इद पोल्‍लोतुन देवुळि मावाङ तादोर-बाबोरिन मुनेन वेहच मता. (देवुळि ओरिन वेहतद पोल्‍लो इद्रम रासतद मन्ह्‌ता) इतेके,

‘(नना मीक बर्कत ईकन इन्जि,)दाविदिन करल कीस मतन;

अद करल सेतेम मन्ह्‌ता, मियेनाह्‌क मन्ह्‌ता,’✡

इनजोर वेहता. 35 अदिह्‌क देवुळताङ पाटाना पुस्तकतग्डा ओसो उंद पाटाते, दाविद राजाल देवुळतुन इद्रम इतोग़, ‘नीवा पवित्र सेवकिना सेत्तातुन, कळिय एविन आयकिन,’✡ इतोग़. 36 (पवित्र सेवकनन इनजोर, दाविद तन्क इनोग़ इन्जि माट पुतल. बाराह्‌क इतेके,) दाविद तना वेलाते, देवुळि ओन्क ईतद कबळतुन, मारिह कीसि डोलतोग़. डोलतस्के ओनाङ तादोर-बाबोराङ सेत्तानु बेगा मिसतोर, अगान ओना सेत्तातुन वने मिसतोर, अस्के ओना सेत्ता कळियता. 37 मति देवुळि जीवा अर्हचीतोग़ येसुना सेत्ता कळियो.

38 “अदिह्‌क मावोरिर, इद पोल्‍लोतुन पुन्ज मन्ह्‌टु. इद्रम देवुळि येसुना मेटे, मीवा पापमतुन मापि कीयग़ा✡ इन्जि, माट मीकु वेहतलाह आतोम. 39 मोसानाङ अडोङ माळतेके, मीकु पापमताहि मापि दोर्को आयग़ा.✡ मति सबेटोर येसुन विस्वस केवालोरिह्‌के, तमा पापमताहि मापि दोर्कग़ा.✡ 40-41 देवुळता कबुरतोर मुनेन (ताना पोल्‍लोतुन केंजवोरिह्‌क) इद्रम रासतोर इतेके,

देवुळ इन्ह्‌ता, ‘इद ऊळाट, नावा पोल्‍लोतुन पास्कवालोरिर,

नावा नेयमतस्के मीट बामिस डोलकिर,

बाराह्‌क इतेके, मीवा वेलाते नना इद्रमता कबळ कीकन इतेके,

बोग़ाय वासि मीकु तेळियिह कीतेके,

नना इद्रम कीकन इन्जि, मीट मुर्तिय विस्वस केविर आयकिर,’ इनजोर देवुळि वेहता,✡

इन्जि रासतद मन्ह्‌ता. ओर रासतद सिक्साता लेह्‌का मीक आयमाकि इन्जि, पुन्ज मन्ह्‌टु,” इनजोर वेहचि पोलु रोमतोग़.‡

42 पया पोलु, बार्नबस पार्तनाता लोताहि पेसिस वातस्के, “इव पोल्‍लोङ वायना वारमता पोल्वादिया वने माक वेहाटु,” इनजोर अगा जमा आस मतोर, ओरिन अर्जि कींदुर. 43 मोळ्कनग्डाह लेङतस्के, वेल्‍लाटोर यहुदिर, ओसो यहुदि दर्मते ओळियतोर दुस्राङ जातिनोरु,✡ पोलुना, बार्नबसिना पयाह पयाह अतोर. अतस्के वेर इर्वुर ओरा संगे गोटिङ कीसोर, ओरिन “देवुळि मीकु ईयनद दयातुन नमसोर मन्ह्‌टु,” इनजोर वेहतोर.

44 पया दुस्रा वारमता पोल्वादियाते✡ देवुळताङ पोल्‍लोङ केंजलाहि, पार्तनाता लोतगा, जोक-जोक पूरा नाटेनोर इतपे, जमा आस मतोर. 45 मति वेल्‍ला मुडुन ऊळिसि, यहुदि मुक्यालोरा जीवा कर्वता. कर्वतस्के, पोलुन पास्किस, ओग़ इतव पोल्‍लोना विरुद वळ्ह्‌कतोर.✡ 46 मति पोलु, बार्नबस मुर्तिय रेयवालेवा इतोर, “मावोरिर, मीक यहुदिरिह्‌के, देवुळता पोल्‍लोतुन मुने वेहतना मता.✡ मति मीट कोनि तान पास्किसि, अमेसाता पिसमुळतुन दोर्किह कीयना लेह्‌काडोर आयविर इन्जि तोहतिर. अदिह्‌क इंजेके माट इगा यहुदि आयवोरगा दाय्ह्‌नोम.✡ 47 देवुळि माक इद्रम उकुम ईता इतेके,

‘नना लोकुरिन बेद्रम पिसिह कीय्ह्‌नन इनजोर, निमा दुनियामेटोरिन वेहतकिन इन्जि,

नना नीक दुस्राङ जातिनोरेनाह्‌क, वेह्‌च तोहवानिन आयकिन इनजोर निल्पिह कीतन’✡

इनजोर उकुम ईता,” इनजोर इतोग़. 48 इदिन केंजिसि, अग्डोर यहुदि आयवोर पका गिर्दा आसि, देवुळता कबुर बेसता इनजोर इंदुर. अमेसाता पिसमुळतुन दोर्किह कीयिर इनजोर, बय्तुरिन देवुळि मुनेन आचिस मता,✡ अय्तुर येसुन विस्वस कीतोर.

49 अद्रमे पया लोकुर येसुना पोल्‍लोतुन, पिसिदिया एरियाताङ वेल्‍लाङे नाह्‌कनगा पोकुर कीतोर. 50 मति सहरतगा, यहुदिरा देवुळतुन मोळ्कनव मोदुल आस्क मताङ.✡ अविनु ओसो सहरतोर पेदल्किनु, यहुदिर ओङ तग़्हचीतोर. तग़्हचीतस्के सबेटोर कलियिसि, पोलुन, बार्नबसिन तिपल कीसि तमा एरियाताहि ओरिन पूंडटोर.✡ 51 अस्के (मीट देवुळता सिक्सातुह्‌क ओजिह्‌निर इदिन तोहतलाहि,) पोलु, बार्नबस, तमाङ काल्कनगा तुंडिस मतद दुरातुन, ओरा मुनेह दुल्पतोर;✡ दुल्पिसि इकुनियुम इनदनद सहरते✡ अतोर.§ 52 मति पिसिदिया एरियाता अंताकिया सहरतोर विस्वसिर, देवुळता पवित्र जीवाते निंदिसि, दिनम बेस गिर्दाते मंदुर.✡

14

पोलु, बार्नबस, वेरा इकुनियुमते कीतद सेवा

1 इकुनियुम सहरतगा✡ इद्रम आता इतेके, पोलु, बार्नबस, मुनेता लेह्‌का यहुदिरा पार्तनाता लोन अतोर.✡ अगा वेल्‍लाटोरा जीवातगा गडनाह, येसुना बेसता कबुरतुन वेहतोर. अदिह्‌क यहुदिर ओसो दुस्राङ जातिनोर वेल्‍लाटोरे लोकुर, येसुन विस्वस कीतोर.✡ 2 मति येसुन विस्वस केवोर यहुदिर✡ बाताल कीतोर इतेके, विस्वसिरिन जग्ळम कीयलाहि, यहुदि आयवोरगा अन्जि, ओरिन ओङ तग़्हचीतोर. 3 अस्के पोलु, बार्नबस, वेर इर्वुर बळयिर✡ वेल्‍लाङे दियाङ अगान मतोर. येसुसामिना पोग़ोन विस्वस कीसि रेयवालेवा,✡ ओना दयाता पोल्‍लोतुन पोकुर कीसोर मतोर.✡ पोकुर कीनेके, येसु ओरा कयदे तना लावताङ वेल्‍लाङे बामिह कीयनाङ सीनाङ तोहचि, ओर वेहतनाङ पोल्‍लोङ सेतेमे इनजोर तोहतोग़. 4 मति सहरतोर लोकुर रेंड तुंगाङ आसि, उय्तुर बार बळयिरक्‍के आतोर, उय्तुर बार यहुदिरक्‍के आतोर. 5 पया यहुदि आयवोर ओसो उय्तुर यहुदिर, तमा मुक्यालोरा संगे कलियिसि, पोलुना, बार्नबसिना कदर रेहचि, बंडाङ उकिस हव्कलाह तयर आतोर.✡ 6-7 इद पोल्‍लो पोलुह्‌क, बार्नबसिह्‌कु, एर्का आता. अदिनेनाह्‌क ओर इकुनियुमताहि पेसिस, गलाति पटटा लुकावनिया जिलाते✡ विततोर. अद जिलाता लुस्त्रा सहरते,✡ दिरबे सहरते,✡ ओसो एरे-गूरेताङ नाह्‌कनगा अन्जि, बेसता कबुरतुन पोकुर कींदुर.

पोलु, बार्नबस, वेरु लुस्त्रा सहरतगा कीतद सेवा

8 अद्रमे लुस्त्रा सहरतगा✡ ओर्वोग़ काल्क वावोग़ पुटकूटाल मतोग़, ओग़ पुटटग्डाहि बेस्केन ताकवाय मतोग़. 9 उंद दिया पोलु वेहतनाङ पोल्‍लोङ, ओग़ कूटाल उदिसि बेस केंजलाह आस मतोग़. अस्के पोलु ओन कोंडा मिळ्हवा ऊळतोग़, ऊळिसि वेग़ कूटाल सव्रेम आयलाह, येसुन विस्वस कीस्तोग़✡ इन्जि पुतोग़. 10 अदिनेनाह्‌क जोरते इतोग़, “अले कूटा, तेदिस दिग निल्म!” इतोग़. इतस्के ओग़ कूटाल डेह्‌किस ताक बोटटोग़.✡ 11 लोकुर पोलु कीतदिन ऊळिसि, तमा लुकावनिया पोल्‍लोते✡, “पेन्के मन्कल मारियिस, मावा नडुम वाताङ रा!”✡ इनजोर जोरते केयतोर. 12 पया बार्नबसिन तमा मोदुल पेन जेयुस आंदोग़ इनजोर इंदुर, पोलु पका वळ्ह्‌किंदोग़, अदिह्‌क ओन तमाङ पेन्कना कबुर वेहवाल इरमेस आंदोग़ इनजोर इंदुर. 13 जेयुस पेनता मंदिर सहरता पलते मता. अद मंदिरतगा मोळ्कवाल बूमयाल बाताल कीतोग़ इतेके, सहरतगा नेङनद अग़दगा, कोंदाङ ओसो नूदे काचताङ पुंगेह्‌किन तचि, सहरता लोकुरा संगे कलियिसि, बळयिरिह्‌क मोक ईयलाह तयर कीसोर मतोर.✡ 14 ओर इद्रम कीस्तोर इनजोर बार्नबस, पोलु केंजतोर, केंजतस्के पकाय नारज आसि, तमाङ जगान अग़्हचि,✡ लोकुरा नडुम वितिसि इद्रम इतोर, 15 “ए लुस्त्रा सहरतोरिर, मीट इद्रम बह कीय्ह्‌निर? अद्रम केमाटु! माटु बेवे पेन्कनोम आयोम, माट वने मीवाय लेह्‌कान मन्कलोरोमे.✡ मीट इव अङ्ळमताङ पोल्‍लोन✡ विळ्सिसि, जीवात मनदनद देवुळतके मलयना इन्जि,✡ मीक बेसता कबुर वेहतह्‌नोम. अदे देवुळि पोग़ोटा बूमतुन, इळ्ता बूमतुन, सम्दुरतुन, ओसो अविस्कनगा मनदनव सबेटविन पुटिह कीता.✡ 16 देवुळि मुने, मीट यहुदि आयवोर दुस्राङ जातिनोरिह्‌क, विचर वातविन मोळ्कलाह ईस मता.✡ 17 ईसाय मति, नना सेतेम देवुळतन आंदन इनजोर, देवुळि अमेसा तनाङ बेसताङ कबस्कने, लोकुरिह्‌क तोहचीता.✡ मीकु पोग़ोटाहि पेग़ु अर्हचीता, अद्रमे बराबर कगोते अनम पुटिह कीसि, तिनदलाह गाटो ईसि, मीकु गिर्दाते तासता,✡” इनजोर वेहतोर. 18 अचोन वेहतोर तेला मति, लोकुर ओरेनाह्‌क मोकिङ ईयलाह वातोरे. मति पोलु, बार्नबस, पकाय मुस्किलते ओरिन रोमिह कीतोर.

19 (उचुक दियाना पया) पिसिदियाता अंताकिया सहरताहि✡ उय्तुर यहुदिर, इकुनियुम सहरताहि✡ उय्तुर यहुदिर, लुस्त्रा सहरते वातोर. वासि लुस्त्रातोर मन्कलोरगा कलियिसि, ओरिन तमा बाजेतेके कीतोर.✡ कीसि पोलुना विरुद आसि, ओन बंडाङ उकतोर.✡ उकतस्के वेग़ इंजेके डोलतोग़ इन्जि, ओन सहरता पलते ईळ्सिस ओतोर.✡ 20 पया लुस्त्रातोर पूनोर विस्वसिर, ओनगा वासि सर्ने नितोर. अस्के पोलु तेदिसि, ओरा संगे सहरतगा अतोग़. पया इमा दिया बार्नबस बार, दिरबे सहरते✡ अतोर.

पोलु, बार्नबस, सुरिया पटटा अंताकिया सहरते मलयह्‌तोर

21 पया पोलु, बार्नबस, वेर दिरबे सहरतोर लोकुरिह्‌क, येसुना बेसता कबुरतुन वेहतोर. वेरा पोल्‍लोतुन केंजिस, वेल्‍लाटोर येसुन विस्वस कीतोर. ताना पया वेर दिरबे सहरताहि लुस्त्रा सहरते✡ मलतोर, अग्डाहि पया इकुनियुम सहरते✡ वातोर, इकुनियुमताहि पिसिदिया एरियाता अंताकिया सहरते✡ अतोर.

22 (ओर बेद-बेद सहरते मलतोर,) अग्डोर विस्वसिरिन “बेचोन तिपल वातेक तेला, येसुन विळ्सवा विस्वसते मन्ह्‌टु. देवुळदीपता राजेमते दायनामुने, माकु ऊक-ऊके विरुदतुन आप पोयग़ाये”✡ इनजोर, पका विस्वस कीयलाह वेहचि, ओरिह्‌क दीरा ईतोर. 23 ओसो अव मूंड सहर्कनगा, अग्डा विस्वसिरा मुडुन ताकिह कीयलाहि, मुक्यालोरिन निल्पिह कीतोर.✡ उपस-पार्तना कीसि,✡ विस्वसिर बोन नमिस मतोर, ओग़े येसुसामिना कयदे, सबेटोर विस्वसिरिन विळ्सिस ईतोर.✡

24 पया पिसिदिया एरियाताहि पंपूलिया पटटे अतोर.✡ 25 अन्जि अग्डा पिरगा सहरतगा✡ येसुना पोल्‍लोतुन वेहचि, सम्दुरकचुल मतद अतलिया सहरते अतोर. 26 अग्डाहि ओडातगा उदिसि, सुरिया पटटा अंताकिया सहरते✡ मल्स वातोर. अद सहरता विस्वसि लोकुर, पोलुन, बार्नबसिन, देवुळता कबुरतुन पोकुर कीयलाह, देवुळता देय्वा ओरगा मनि इनजोर, पार्तना कीसि लोहच मतोर.✡ अदे कबळतुन मारिह कीस, ओर इर्वुर मल्स वास मतोर. 27 वातस्के विस्वसिरा मुडुन जमा कीतोर. जमा कीसि, देवुळि ओरा कयदे कीतव बेराङ-बेराङ कबस्किन वेहतोर. ओसो यहुदि आयवोरेनाह्‌क वने, येसुन विस्वस कीयलाहि, देवुळि बेद्रम अग़दुन तेग़यिस ईता,✡ इन्जि वने वेहतोर.✡ 28 अद्रमे पया पोलु, बार्नबस, विस्वसिरा संगे वेल्‍लाङे दियाङ अगान मतोर.

15

यहुदि आयवोर विस्वसिरा लोप्पा कट्ला

1 अद्रमे पया उंद दिया, उय्तुर यहुदि विस्वसिर, यहुदा पटटाहि(सुरिया पटटकेडा अंताकिया सहरते✡) वासि, अग्डोर विस्वसिरिन कलियतोर.✡ कलियिसि “मीट मोसानाङ अडोङ वेहतपु डायना रिवज केवेके,✡ देवुळ मीकु पिसिह केवो आयग़ा,” इनजोर काग़्हता बोटटोर.✡ 2 इदिन केंजिसि पोलु, बार्नबस, वेर अद्रम काग़्हवालोरा संगे पका जग्ळम आतपे, पोल्‍लोने गिटोगटो आतोर.✡ पया अंताकियातोर विस्वसिर बाताल इतोर, “पोलु, बार्नबस ओसो उय्तुर विस्वसिर येरुसलेम अन्जि, बळयिरिन ओसो विस्वसिराङ पेदल्किन इद पोल्‍लोतुन देहतलाहि, ताल्ह्‌किस वायिर,”✡ इनजोर इतोर.✡ 3 ताना पया अंताकियातोर विस्वसिरा मुलु ओरिन येरुसलेम लोहतोर. लोहतस्के पोलु ओना तोळतोर बार, पिनिके✡ ओसो सामरिया पटिह्‌क अनेके, यहुदि आयवोर बेद्रम देवुळतके वातोर, अदिन अग्डोर विस्वसिरिह्‌क पूरा वेहचोर अतोर.✡ तान केंजिसि सबेटोर विस्वसिर पका गिर्दा आतोर.

4 अद्रमे पया येरुसलेम एवतोर, एवतस्के विस्वसिरा मुलु, बळयिर, विस्वसिराङ पेदल्कु, ओरिन गिर्दाते कलियतोर.✡ कलियतस्के पोलु, बार्नबस, तमा कयदे यहुदि आयवोरगा, देवुळि बाताल बाताल कबळ कीता इनजोर, कतम पोल्‍लोन ओरिह्‌क वेहचीतोर.✡ 5 मति परुसिरा तुंगातग्डाहि,✡ येसुन विस्वस कीतोर अगा मतोर. ओर तेदिस इद्रम इतोर, “यहुदि आयवोरिन डायना रिवज कीया वेहचि, ओरिन मोसानाङ अडोने ताकलाह, उकुम ईयना गावले,”✡ इतोर. 6 इतस्के बळयिर, विस्वसिराङ पेदल्कु,✡ इद पोल्‍लोतुन विचर कीयलाह, जमा आतोर. 7 अस्के वेल्‍लाय जोम, पोल्‍लोने ईनाह-आनाह गिटोगटो आतोर.✡ पया पत्रु तेदिसि इद्रम इतोग़, “मावोरिर वेल्‍लाङे दियाङ मुने, देवुळि नावा तोडटे यहुदि आयवोर बेसता कबुरतुन केंजिसि, येसुन विस्वस कीयिर इनजोर, मयग्डाहि नाक आचता,✡ इदिन मीट पुतिरे.* 8 सबेटोर लोकुरा पोटालोप्पाडाङ पोल्‍लोन पुनदनद देवुळि,✡ माट यहुदि विस्वसिरा पोग़ोन तना पवित्र जीवातुन बेद्रम उदिह कीता, अद्रमे ओर यहुदि आयवोरा पोग़ोन वने तना पवित्र जीवातुन उदिह कीसि, ओरिन वने आचता इनजोर तोहता.✡ 9 ओर विस्वस कीतोर, देवुळि ओरा पापमतुन मापि कीस ईता.✡ अह कीसि माट यहुदिर आयि, दुस्राङ जातिनोर आयि, सबेटोर विस्वसिरिन देवुळि उंदिय रीतते पिसिह कीता इनजोर तोहता.✡ 10 इचोन तोहचाय मति, मीट इंजेके मोसानाङ अडोने ताकाट इनजोर वेहचि, ओरा पोग़ोन पूहतद मोतातुन वाटलाह, बाराह्‌क देवुळता पट ऊळिह्‌निर?✡ मावाङ तादोर-बाबोर ओसो माट वने, मोसानाङ पूरा अडोने ताक पग़वल.✡ 11 बेद्रमलेह्‌का येसुसामि यहुदि आयवोरिह्‌क ईतद दयातेनाह्‌के, ओर ओन नमिस पिसिह्‌तोर,✡ अद्रमलेह्‌काने माट यहुदिरल वने पिसिह्‌नल; (मति अडोङ नोमताह्‌कु पिसवल,)”✡ इनजोर इतोग़.

12 पत्रु इद्रम इतापया, पोलु, बार्नबस वने, तमा कयदे यहुदि आयवोरगा देवुळि बेव-बेव बामनव सीनाङ तोहता, इनजोर वेहतोर.✡ वेहतह्‌पा, सबेटोर केमेन आसि ओरा पोल्‍लो केंजतोर. 13 पोलु, बार्नबस, वेहतनद मारिह कीतोर अस्के, अग्डा मुक्याल याकुब✡ इद्रम इतोग़,† “मावोरिर, नावा पोल्‍लो केंजाटु. 14 देवुळि यहुदि आयवोरिन मुने सीता कीसि, ओरग्डाहि उय्तुर मन्कलोरिन तना मन्कलोर आयलाह आचता. अदु बेद्रम ओरिन सीता कीता, इनजोर सिमोन पत्रु इंजेके माक तेळियिह कीतोग़. 15 इद पोल्‍लोतुन देवुळता कबुरतोर वने वेल्‍लाय मुने वेहच मतोर, अद इद्रम रासतद मन्ह्‌ता,

16 देवुळि इद्रम वेहता,

‘दाविदनाराजेम बूळेम आतेक तेला, नना पया वासि तान ओसो निल्पिह कीकन,

पिळ्हपळ आतदिन पूना पंडकन.

17-18 अह आसि दुस्राङ वेल्‍लाङे जातिनोर नाक पर्ह्‌कनुर,

इतेके नयेनाह्‌क नना आचतोरु यहुदि आयवोरु,’

इनजोर देवुळि वेहता.✡

इदिन वेल्‍लाय मुनेताहि तना मन्कलोरिन पुन्पिह कीसोर वाता,✡

इनजोर रासिस मन्ह्‌ता. 19 अदिह्‌क नना बह इह्‌नन इतेके, यहुदि आयवोरग्डाहि, देवुळतगा वावालोरिन माट तिपल केवल. 20 मति ओरगा इद्रम रासिस लोहतकल, ‘पेन्किह्‌क वाटटव कळ्‍वोग़ आस्ताङ, अविस्किन तिनदनद आयो;✡ साट्याल कबस्क कीयनद आयो;✡ नेतुर पोववालेवा हव्कतविनाङ अविङ तिनदनद आयो, अस्कतापया नेतुरतुन एच तिनदनद आयो,✡’ इनजोर रासकल. 21 बाराह्‌क इतेके वेल्‍लाय मुनेताहि सबे सहर्कनगा, देवुळताङ पार्तनाताङ लोह्‌कनगा, वारमता पोल्वादियाते मोसानाङ अडोन अर्विसि पोकुर कीस्तोर;✡(अद्रमे मावा यहुदि विस्वसिर माळिह्‌तोर वने. अदिह्‌क इंजेक वेहतनव पोल्‍लोन यहुदि आयवोर विस्वसिर केंजिसि ताकिर, आयवेक अचोन यहुदिरिह्‌क ओङ वायग़ा,)” इनजोर इतोग़.

यहुदि आयवोर विस्वसिरिह्‌क सीटि लोहतह्‌तोर

22 पया बळयिर, विस्वसिराङ पेदल्कु,✡ येरुसलेमतोर विस्वसिरा पूरा मुलु, बाताल इतोर इतेके, “इंजेके याकुब इतव पोल्‍लोन रासिसि, मयग्डोर विस्वसिरा कयदे अंताकिया सहरते✡ लोहतकल. ओरु पोलुना, बार्नबसिना संगे दायनुर,” इतोर. पया यहुदा बार्सबा इनवान आचतोर, ओसो सीलास इनवान✡ वने आचतोर. वेर इर्वुर आसि विस्वसिरगा पेदा मन्कलोर मतोर. 23 वेरा कयदे विस्वसिरिह्‌क सीटि लोहतोर, अद सीटटगा इद्रम रासिस मता.

“अंताकिया सहरतगा, सुरिया पटटगा,✡ किलिकिया पटटगा✡ मनवालोर यहुदि आयवोर विस्वसिरिह्‌क:

“माट मीवा ऐंगेटोर विस्वसिरोम, इतेके येसुसामिनाङ बळयिरोम, ओसो विस्वसिराङ पेदल्कनोम,✡ सीटि रासलाह आतोम, मयेनाह मीक जोहर. 24 मयग्डोर उय्तुर विस्वसिर मियगा वासि, बाताङ-बाताङो वेहचि, मीक लेसिह कीतप कीतोर, मीक पका तिपल ईतोर इनजोर, माट केंजतोम.✡ मति माट इतेके ओरिन लोहोम आसि. 25 अदिह्‌क माट सबेटोरोम कलियिसि, इर्वुर मन्कलोरिन आचिसि, मियगा कबुर लोहतकल इनजोर, विचर कीतोम. ओर आचतोरु, (यहुदाल ओसो सीलास,) मावा गोततोर बार्नबसना, पोलुना संगे मियगा वास्तोर. 26 वेर बार्नबस, पोलु इतेके, तमा जीवातुन सीता केवा, मावा किर्स्तु येसुसामिना सेवा कीतोर.✡ 27 माट रासतदिन यहुदाल ओसो सीलास, वेर मीकु वेहतनुर. 28 अव पोल्‍लोन मीट केंजिसि ताकाटु. अविस्किन विळ्सिस दुस्रा मोतातुन, मीवा पोग़ोन वाटोम इनजोर,✡देवुळता पवित्र जीवा ओसो माटु कलियिस विचर कीतोम. अव पोल्‍लोङ इद्रम मन्ह्‌ताङ.

29 “पेन्किह्‌क वाटटव अविङ तिनमाटु, अस्कतापया नेतुरतुन एच तिनमाटु, नेतुर पोववालेवा हव्कतविनाङ अविङ तिनमाटु, साट्याल कबस्क केमाटु.✡ मीट इव पोल्‍लोन बेस पोस ताकतेक अचोन, बेस-नेह्‌ना मनदकिर. अचोने, मारता,” इनजोर रासतोर.

30 अद्रमे पया यहुदाल, सीलास, पोलु, बार्नबस, वेर अंताकिया सहरते अतोर, अन्जि सबेटोर विस्वसिरिन जमा कीसि, सीटटुन ओरा कयदे ईतोर. 31 ईतस्के तान विस्वसिर अर्विसि, इद सीटटा पोल्‍लोतुन केंजिस कोनि, मावा जीवा सुकम आता इनजोर, पका गिर्दा आतोर. 32 यहुदाल, सीलासि देवुळता कबुरतोर✡ मताह्‌कु, ओर वने विस्वसिरिन वेल्‍लाङे पोल्‍लोङ वेहतोर. वेहचि ओरा जीवातुह्‌क दीरा ईसि, ओरा विस्वसतुन बेर्सिह कीतोर.

33-34 अद्रमे पया ओर इर्वुर अगान उचुक दियाङ मतोर. पया अग्डोर विस्वसिर ओरिन बेस अन्ह्‌टु इन्जि, येरुसलेमतके मल्स दायलाह लोहतोर. अस्के ओर इर्वुर मल्स अतोर.‡ 35 मति पोलु, बार्नबस, वेर उचुक दियाङ अंताकिया सहरते मतोर. मन्जि दुस्रोर वेल्‍लाटोरा संगे, येसुसामिना पोल्‍लोतुन काग़्हचोरे ओसो पोकुर कीसोर मतोर.

पोलु, बार्नबस, वेर इर्वुर एग़िह्‌तोर

36 अद्रमे पया उंद दिया पोलु बार्नबसिन इतोग़, “माट येसुसामिना पोल्‍लोतुन, बेव-बेव सहर्कना लोकुरिह्‌क वेहतल, अव सबे सहर्कनगा अन्जि, ओर सबेटोर विस्वसते बेद्रम मन्ह्‌तोर इन्जि ऊळकल अय?” इनजोर इतोग़. 37 इतस्के बार्नबस केंजतोग़, केंजिसि “इंगो मति, योहन-मार्कन वने मावा संगे ओयकल,”✡ इनजोर इतोग़. 38 मति पोलु, बार्नबस, वेर येसुना सेवातुन मारिह कीयनाह्‌जोम, मार्कल ओरा संगे मनोग़. पंपूलिया पटटाहि ओरिन विळ्सिस वास मतोग़.✡ अदिह्‌क “आयो, ओन ओयवल!” इनजोर पोलु इतोग़.§ 39 अदिनेनाह्‌क पोलु, बार्नबस, पका जग्ळम आतप लेह्‌का, पोल्‍लोने गिटोगटो आसि एग़तोर. पया बार्नबस मार्कन पोसि,✡ ओडाते उदिसि, तना देसेम इतेके कुपरुस देसेमते✡ ओतोग़. 40 ओसो पोलु बार, तना संगे दायलाह, सीलासिन आचतोग़. पया अंताकियातोर विस्वसिर “देवुळता देय्वा मियगा मनि” इनजोर, ओरिन देवुळता कयदे विळ्सिसीतोर, अस्के ओर इर्वुर पेसतोर. 41 पया पोलु, सीलासिना संगे पूरा सुरिया पटटे, किलिकिया पटटे तिरियतोग़. बेद-बेद नाग़ अंदुर, अग्डोर विस्वसिरा मुडा विस्वसतुन मेग़्किह कीसोर अंदुर.

16

तिमोति वने पोलु, सीलास, वेरा तोळतोग़ आस्तोग़

1 पया पोलु, (सीलास, गलाति पटटा) दिरबे ओसो लुस्त्रा,✡ इव सहर्कने अतोर.* लुस्त्रा सहरतगा तिमोति पेदिरतोग़ ओर्वोग़ विस्वसि मतोग़,✡ ओना तपे युनानि जाततोग़ु, मति तलोग़ि यहुदि आंचाळ आंदु, अद विस्वस वने कींदु.✡ 2 लुस्त्रा, इकुनियुम, इव सहर्कनोर विस्वसिर, तिमोतिन पका बेसतोग़ इनजोर, कदर ईंदुर.✡ 3 पया पोलु बाताल कीतोग़ इतेके, तिमोतिन तना संगे सेवातुह्‌क ओयलाह विचर कीतोग़.✡ मति तिमोतिना तपे यहुदि आयोग़ इनजोर, अग्डोर वेल्‍लाटोर यहुदिर पुन्ज मतोर. अदिह्‌क (तिमोतिन डायना रिवजकेवेक, ओना पोल्‍लोतुन यहुदिर केंजोर आयनुर इनजोर,) पोलु ओन ओस ओना डायना रिवज कीसीतोग़.

4 अद्रमे पया पोलु, सीलास, तिमोति, वेर मुवुर अग्डाङ सहर्कनाङ विस्वसिरिन कलियसोर, येरुसलेमताङबळयिर ओसो विस्वसिराङ पेदल्क ईतव अडोन ओरिह्‌क ईसोर, अव अडोने ताकलाह वेहतोर.† 5 अदिह्‌क वेल्‍लाटोर विस्वसिरा विस्वस बेर्सिंदु. दिनम उय्तुर विस्वस कीसोर अंदुर, इद्रमलेह्‌का ओरा मुलु बेर्ससोर अता.

देवुळ तोहतना लेकातुन पोलु ऊळिह्‌तोग़

6 पया वेर मुवुर सेवकिर, देवुळता पोल्‍लोतुन पोकुर कीयलाह, आसिया पटटे दायलाह ऊळतोर. मति देवुळता पवित्र जीवा ओरिन अगा दाया एवो. अदिह्‌क ओर अके अनवा, गलाति पटटा पुरुगिया एरियाते अतोर.✡ 7 पया मूसिया एरियाते एव्सि, बितुन्या पटटे✡ दायलाह विचर कीतोर. मति येसुना जीवा ओरिन अगा दायलाह एवो. 8 अदिह्‌क मूसिया एरियाताहि, सम्दुरकचुल मतद तरोवस सहरतगा✡ वातोर. 9 ओर अगा मनदह्‌पा, पोलु नग़्का देवुळ तोहतना लेकातुन ऊळतोग़. अद लेकाते मकिदुनिया पटटोग़ ओर्वोग़ मन्कल ओन्क दिसतोग़.✡ ओग़ मन्कल निचि, “इबर दडटेके वासि, मावा मकिदुनिया पटटोर मन्कलोरिन काग़्हा,” इनजोर अर्जि कीतोग़.‡ 10 कीतस्के, पोलु अद देवुळ तोहतद लेकातुनु, (सीलासिन, तिमोतिन ओसो नाक वने) वेहतोग़ (अगा नना लूकानन ओरा संगे मतन); वेहतस्के येसुना बेसता कबुरतुन पोकुर कीयलाहि, देवुळि माक मकिदुनिया पटटे लोहतलाह आता इनजोर, उंदिय विचर कीसि चट्पिट अगा दायलाह पेसतोम.

पिलिपितगा, लुदिया येसुन विस्वस कीस्ता

11 पया तरोवस सहरतग्डाहि ओडा उदिसि, सीदा सुमात्राके इनदनद तोग़दगा अतोम. अग्डाह इमा दिया, मकिदुनिया पटटा नियापोलिस इनदनद सहरते एवतोम. 12 पया अग्डाहि ताकसोर अन्जि, पिलिपि सहरते✡ एवतोम.§ अदु मकिदुनिया पटटा✡ मुनेटा जिलाता सहर मता; अगा रोम सहरतोरेनाह्‌क गूळा✡ कीतद आंदु.* अद सहरतगा माट उचुक दियाङ मतोम.

13 पया वारमता पोल्वादियाते,✡ सहरता अग़दा पलते, यहुदिरा देवुळतुन पार्तना कीयनद जागा बेगा मनदग़ा इनजोर, बेरेग़ दडिय अतोम.† अन्जि अद जागातुन दोर्किह कीसि, अगा जमा आस मतव आस्कना संगे, येसुसामिना पोल्‍लोतुन वेहतलाह आतोम. 14 अस्के अगा उंद यहुदि आयवदु लुदिया पेदिरता आंचाळ मता. अद आसिया पटटा तुवातिरा इनदनद सहरता आंदु.✡ पका दाराताङ, डुंगा पंडटा रंगलेह्‌काडाङ गेंदेना वीकुर कींदु. अदु यहुदिरा देवुळतुन मोळ्किंदु.✡ पोलु वेहतनव पोल्‍लोन, अद बेस केंजसोर मता. अस्के ओग़ वेहतनव पोल्‍लोन विस्वस कीयनाह, देवुळि तान्क तेळियिह कीसीता.✡ 15 पया अद आंचाळि, ओसो ताना लोते मनवालोरु, येसुना पेदिरते एग़ मीतोर. एग़ मीतापया, अद माक इता, “नाक येसुना सेतेम विस्वसि आंचाळि इनजोर मीट इतेके, मीट सबेटोरिर नावा लोन वास मन्ह्‌टु,” इनजोर इता. माट केंजनाह्‌जोम अद पका गोंडगोंड आता, अस्के माट ताना लोन अतोम.

पोलुन, सीलासिन, जेलतगा वाटिह्‌तोर

16 अद्रमे उंद दिया, माट पार्तना कीयनद जागातगा✡ अनजोर मतोम. अस्के उंद ओर्युल मनदनद पिला माक कलियता. तानु पोत ऊळनद देयम पोस मता, अदिह्‌क लोकुर तानगा पोत ऊळलाह वांदुर.✡ इद्रमि तानाङ माल्कालोर ताना मेटे, पका कोताङ कमय कींदुर.✡ 17 अद पिला बेद्रम कींदु इतेके, “वेर सबेट्क बेरा देवुळताङ✡ सेवकिर आंदुर. देवुळ लोकुरिन बेद्रम पिसिह कीस्ता, अदिन मीक पोकुर कीस्तोर” इनजोर, केयसोर-केयसोर मावा पयाह पयाह वांदु. 18 वेल्‍लाङे दियाङ अद अद्रमे कीसोर मता. पया उंद दिया पोलु पका नारज आतोग़. आसि पेग़्के मिळ्न्दिस तानगा मतद देयमतुन इतोग़, “येसु किर्स्तुना पेदिरते नीक उकुम ईय्ह्‌नन, इद पिलाताहि पेसिस अन!”✡ इनजोर, देयमतुन दगाङ ईतोग़. इताहे अद देयम पेसिस अता.

19 अस्के अद पिलातुन तासिस मतोर माल्कालोर, इंजेके माक कमय कीयलाहि अग़ दोर्को इनजोर,✡ बेद्रम कीतोर इतेके, पोलुन, सीलासिन पोसि, बजरतगा गुंजिस ओतोर.✡ 20 पया ओरिन सहरता बेरोर तग्वाङ केवालोरगा ओसि, इद्रम वेहतोर, “वेर यहुदिर मावा सहरतगा पकाय गळ्बळ कीस्तोर. 21 मावा रोमि मन्कलोरिह्‌क✡ पोलवव रीत-रिवज्किन काग़्हतलाह बोटटोर. वेर काग़्हतनव पोल्‍लोन माट नम पग़वल, माळ पग़वल!”✡ इतोर. 22 इतस्के अगा जमा आस मतोर लोकुर वने ओरिह्‌क तोळ आसि, इर्वुर सेवकिरा विरुद आतोर. आतस्के तग्वाङ केवालोर पोलुनाङ, सीलासनाङ जगान एग़्हच, डुडिने नल्हतलाह✡ उकुम ईतोर. 23 ईतस्के ओरिन पका नल्हतोर, नल्हचि जेलते वाटिसीतोर.✡ पया वेरिन बेस दोहच राका कीमु इनजोर, जेलता दरोगान उकुम ईतोर.✡ 24 उकुम ईतस्के ओग़ पोलुन, सीलासिन लोप्पाडा अरातगा ओसि, ओराङ काल्किन पूहतव बलाना संगे दोहतोर.✡

25 पया नडुमनग़्का पोलु, सीलास, वेरु पार्तना कीसोर देवुळताङ पाटाङ ओसोर मतोर.✡ अस्के अद जेलतगा दोहच मतोर मन्कलोर वने केंजसोर मतोर. 26 अचोटेन उंदियदेबा बूम गल्जता,✡ गल्जतस्के जेलताङ पाय्वाङ पका जोरते मेलियताङ. अस्के चट्‌नेन जेलताङ तेल्पिनाङ तालह्‌क, तमतमाय कुय्ह वाताङ;✡ ओसो जेलते मतोर मन्कलोरिन दोहच मतव गोल्स्क, ओराङ कय्कनाहि पिह्‌ट अरताङ.✡ 27 अस्के दरोगाल तेदिस ऊळनेके, जेलताङ तेल्पिङ पिङम-पङम आस मताङ! (जेलतगा मतोर मन्कलोर विततोर, इंजेके नाक तग्वाङ केवालोर निटम हव्कनुर, इद्रम आलिह कीसि)✡ दरोगाल तन्के तल्वर कसेग़ते कोटलाह आस मतोग़. 28 अस्केन पोलु जोरते केयिसि, “निमा अह केमा, साय्ब! माट सबेटोरोम इगान मह्‌नोम,” इतोग़. 29 इतस्के दरोगाल चिमलिङ तता वेहचि, लोप्पा अतोग़. अन्जि पका रेयतुह्‌क साङसोरेन पोलुना, सीलासना मुनेह अर्सि, काल्क मोळ्कतोग़. 30 पया ओरिन पलते तचि, “दादालोरिर! देवुळि नाक पिसिह कीयना इन्जि, नना बाताल कीकन?”✡ इनजोर ताल्ह्‌कतोग़. 31 ताल्ह्‌कतस्के ओर वेहतोर “येसुसामिन विस्वस कीम, अस्के नीकु, नीवा लोतोरिह्‌क,✡ अमेसाता पिसमुळ दोर्कग़ा,” इतोर.✡ 32 पया ओर ओन्क ओसो ओना लोतोर सबेटोरिह्‌क, देवुळता पोल्‍लोतुन वेहतोर.

33 पया नग़्काडा नग़्कान दरोगाल ओरिन ओसि, ओराङ देबान नोग़तोर. नोग़तस्के ओग़ु ओसो ओना लोतोर सबेटोर, येसुना पेदिरते एग़ मीतोर. 34 पया दरोगाल ओरिन तना लोन ओसि, ओरिह्‌क गाटो ईतोग़. ओग़ तना लोतोरा संगे, देवुळतुन विस्वस कीसि, पका गिर्दा आतोग़.

35 पया इमा दिया तग्वाङ केवालोर “ओर इर्वुरिन विळ्सिस ईम्ह्‌ट” इनजोर, दरोगानगा तमा पोलिसिरा मेटे, कबुर लोहतोर. 36 अस्के जेलता दरोगाल पोलुन वेहतोग़, “तग्वाङ केवालोर मीकु विळ्सिस ईयलाह कबुर लोहतोर, इंजेके गिर्दाते लोन अन्ह्‌टु,” इतोग़. 37 मति पोलु पोलिसिरिन इतोग़, “माट रोमि मन्कलोरोम मन्ज तेला, मावा तपतुन तोहवालेवा, वेल्‍लाटोरा मुनेह नल्हता वेहचि, जेलते वाटटोर.‡ इद तग्वाङ केवालोर कीतद कबळ मुर्तिय ओप्पो!✡ इंजेक इसि कुस्क्नेन माक विळ्सिस ईस्तोरा? अद्रम आयो! ओर तमाय माक पेहता वायिर,” इतोग़. 38 पया पोलिसिर अन्जि, पोलुना पोल्‍लोतुन तग्वाङ केवालोरिह्‌क वेहतोर. पोलु, सीलास, वेर रोमि मन्कलोर इनजोर पुतापया, तग्वाङ केवालोर पका रेयतोर.✡(बह इतेके रोमि मन्कलोरिन नल्हतना पोलो आंदु.) 39 अदिह्‌क ओर तमाय वासि, “माक मापि कीम्ह्‌टु” इनजोर इतोर; पया पोलुन, सीलासिन जेलताहि पेहतोर. पेहचि, “मीट इंजेके इद सहरताहि पेसिस अन्ह्‌टु, माट मीवाङ काल्काय मोळ्किह्‌नोम,” इनजोर इंदुर.✡

40 पया पोलु, सीलास लुदियाना लोन✡ अतोर. अन्जि अगा विस्वसिरिन कलियतोर. येसुसामिन विळ्सवालेवा विस्वस कीसोर मन्ह्‌टु इनजोर, ओरिह्‌क दीरा ईसि, पिलिपि सहरताहि पेसिस अतोर.

17

पोलु, सीलास, तिसलुनि सहरते दास्तोर

1 पोलु, सीलास, वेरु (पिलिपि सहरताहि पेसिस,) अंपिपोलिस ओसो अपुलोनिया इव सहर्किह्‌क अतापया, तिसलुनि सहरते✡ एवतोर.* अगा यहुदिरापार्तनाता लोन मता. 2 पोलु तना अल्वट मतपु, अद लोन अन्जि, वारमता पोल्वादियाते✡ अगा देवुळता सास्त्रमताङ पोल्‍लोनु, जमा आस मतोरिह्‌क काग़्हतोग़. अद्रमे मूंड वारस्क एवनाह कीतोग़. 3 देवुळ लोहतोग़ पिसिह केवाल किर्स्तु तिपल आसि डोलनाये मता, डोलिस ओसोवने जीवा अरयना मता इनजोर, देवुळता सास्त्रमतग्डाङ पोल्‍लोन उंद-उंद वचन तोहचि, तेळियिह कीस वेहतोग़.✡ ओसो “बोग़ येसुना लोप्पा मीक वेहतन ओग़े येसु, पिसिह केवाल किर्स्तु आंदोग़,”✡ इनजोर वेहतोग़. 4 अद्रम वेहतस्के उय्तुर यहुदिर, पोलु वेहतद कबुरतुन नमतोर. नमिसि पोलुना, सीलासिना संगे कलियतोर. यहुदिरा देवुळतुन मोळ्कवालोर युनानि जाततोर✡ वेल्‍लाटोर, ओसो बेचोको मोदुल आस्क वने✡, येसुन विस्वस कीयलाह आतोर. 5 मति वेल्‍लाटोर लोकुर पोलुना पेग़्के दायलाह आतोर इन्जि, अग्डोर यहुदिरा पका जीवा कर्वता. अस्के अग़-ओङतेन, बजरते वेलियवालोर करब बुदतोर मन्कलोरिन जमा कीसि, पूरा सहरमेंड रोदा पोयतोर. रोदा पोसि पोलु, सीलास, वेर यासोन इनवाना✡ लोतगा मनदनुर बहे इनजोर विचर कीसि, ओरिन लोकुरा पंचता मुनेह ततलाहि, यासोनना लोतुन पिळ्हपळ कीतोर.✡ 6 मति ओरिह्‌क वेर दोर्कोर, दोर्कवाह्‌कु यासोनिन ओसो उय्तुर विस्वसिरिन, सहरतोर मुक्यालोरा मुनेह ईळ्ससोर ततोर.✡ तचि, “वेरु दुनियामेटोरिन लेसिह केवालोर आंदुर, मावा सहरते वने वातोर. 7 ओरिह्‌क वेग़ यासोन तना लोतगा जागा ईतोग़. ओर येसु इनवाल दुस्रोग़ राजाल मन्ह्‌तोग़ इनजोर, कय्सर राजानाङ अडोना अडम वेहतलाह आतोर†,✡” इनजोर रोदा पोयतोर. 8 अस्के वेरा पोल्‍लोतुन केंजिसि, जमा आतोर लोकुर ओसो सहरताङ मुक्यालोर पकाय ओङ आतोर. 9 अदिह्‌क सहरतोर मुक्यालोरु, यासोननग्डाह ओसो दुस्रोर विस्वसिरग्डाह, जमानत एचि ओरिन विळ्सिसीतोर.

पोलु तना तोळतोर बार, बिरिया सहरते दास्तोर

10 पया अदे नग़्का विस्वसिर पोलुन, सीलासिन, तिसलुनि सहरताहि बिरिया सहरते लोहतोर. बिरिया सहरते✡ एवतस्के, ओर इर्वुर यहुदिरा पार्तनाता लोतगा अतोर✡. 11 बिरिया सहरतोर यहुदिर, तिसलुनि सहरतोर यहुदिरा लेह्‌काडोर कैंगम बुदतोर आयोर. अदिनेनाह्‌क पोलु वेहतद पोल्‍लोतुन, बेस केव वाटिस केंजिदुर. ओसो इव पोल्‍लोङ निटमेया-जोलिया इनजोर, दिनमे पोलु वेहतदिन, सास्त्रमतगा पर्ह्‌किस ऊळिंदुर. 12 पया वेल्‍लाटोर येसुन विस्वस कीतोर✡: यहुदिर ओसो युनानिरगा मोदुल आस्कु✡ ओसो कोय्तोर वेल्‍लाटोर, येसुन विस्वस कीतोर.

13 पया बिरिया सहरते वने, पोलु देवुळता पोल्‍लोतुन पोकुर कीयलाह आतोग़ इनजोर, तिसलुनितोर यहुदिरिह्‌क✡ केंज वाता. अस्के ओर बिरिया सहरते अतोर, अग्डोर मन्कलोरिन वने, ओङ तग़्हचि कट्ला कीया बोटटोर. 14 अदिह्‌क बिरियातोर विस्वसिर बाताल कीतोर इतेके, उय्तुर विस्वसिरा संगे पोलुन ओडाते उदिस दायलाहि, सम्दुरकचुल लोहतोर. मति सीलास, तिमोति, वेर इर्वुर बिरिया सहरतगान मतोर. 15 पोलुन ओसीतोर मन्कलोर, अकाया पटटा✡ एतेंस सहरतगा एवनाह✡ ओतोर. पया ओर अग्डाह बिरिया सहरतके मल्स दायह्‌पा, “सीलास ओसो तिमोति, वेर इर्वुर आसि, चट्पिट एतेंस सहरते नयगा वायिर✡,” इनजोर पोलु ओरा संगे कबुर लोहतोग़.

पोलु एतेंस सहरतगा देवुळता पोल्‍लो वेहतह्‌तोग़

16 पोलु एतेंस सहरतगा✡ सीलास, तिमोति, वेरेनाह्‌क केपिस मतोग़. पया अद सहरतगा तिरियनेके, ओग़ बेक ऊळतेकाय ओन्क पेन्कनाङ बोमाङे दिसिंदुङ. अविस्किन ऊळिसि, ओना जीवा चुहेम आयो. 17 अदिह्‌क यहुदिरा पार्तनाता लोन अन्जि,✡ अगा यहुदिर ओसो देवुळतुन मोळ्कवालोर युनानिरा संगे✡, देवुळता पोल्‍लोतुन वेहतलाह आतोग़. ओसो दिनम बजरतगा अन्जि, ओन्क कलियवालोरा संगे, देवुळता पोल्‍लोतुन वेहन्दोग़. 18 अस्के इपिकुरि तुंगाता‡ ओसो इस्तोयिकि तुंगाता§ गूरुर वने, ओना संगे वेल्‍लाङे पोल्‍लोङ वळ्ह्‌कतोर. ओसो उय्तुर “वेग़ पोमाडेङि बाताङ वेहतलाह आतोग़ रा?” इतोर.✡ येसुना लोप्पा, ओसो ओग़ डोलिस जीवा अरतद बेसतल कबुरतुन✡ वेहतह्‌पा केंजिसि, “वेग़ु, माट पुनवाङ पेन्कनाङ पोल्‍लोन पोकुर कीस्तोग़ बहे,” इनजोर उय्तुर इतोर.

19 अदिह्‌क ओर ओन अरियुपगुस पेदिरता गुड्रातगा ओतोर.* अगा एतेंस सहरतोर पंच उदिंदुर. पया पोलुन अगा निल्पिह कीसि, “निमा पोकुर कीयनद पूना पोल्‍लोतुन,✡ माक तेळियिह कीम. 20 माक इचानाह पुनवव पोल्‍लोन वेहता बोटटिन. अदिह्‌क इव पोल्‍लोङ बाताङ आंदुङ इनजोर, अविस्किन पुनदकोम,” इनजोर इतोर. 21 (इंजेके एतेंस सहरतोर, ओसो पलतेनाह अगा वासि पिसवालोर लोकुर, पूनाङ-पूनाङ पोल्‍लोङ वेहतना ओसो केंजना, इदे कबळते अमेसा मंदुर.)

22 अदिनेनाह्‌क पोलु तेदिस अरियुपगुस पंचता मन्कलोरा मुनेह निचि इद्रम इतोग़, “एतेंस सहरतोर लोकुरिर,✡ मीट मीवाङ पेन्किन पका माळवालोरिर इनजोर नना पुह्‌नन. 23 इद्रम बाराह्‌क इह्‌नन इतेके, मीवाङ रावुळ्किन ऊळसोर तिरियनेके, उंद गर्यातुन ऊळतन. अगा ‘माट पुनवद पेनतेनाह्‌क’ इनजोर रासिस मता. मीट पुनवालेवा मोळ्किह्‌निर,✡ अदे देवुळता पोल्‍लोतुन नना इंजेके मीक वेहतह्‌नन.

24 “इद पूरा बूमि, बूमतगा मनदनव सबेटविन पंडटद देवुळि, पोग़ोटा बूमता, इळ्ता बूमता, माल्काल आंदु.✡ अदिह्‌क अद मन्कलोर पंडटव रावुळ्कनगा मनो.✡ 25 मन्कलोरेनाहि तान्क बातय गावल आयो,✡ बह इतेके देवुळिये सबेटोरिह्‌क पिसमुळ ईस्ता, जीवा ईस्ता, ओसो पिसवग़तुह्‌क सबे ईस्ता. 26 ओर्वोग़े मन्कनाहि सबे जातिनोरिन पुटिह कीसि,✡ ओरिन पूरा बूममेंड आनाह कीता. ओसो उंद-उंद जातता लोकुर बेद कालमते इद बूमते मनदनुर, वेरा देसेमता अंद बेगा मनदग़ा इन्जि, मुनेन निल्पिह कीता.✡ 27 लोकुर नाक पर्ह्‌किर, नाक पर्ह्‌कनेके दोर्किह कीया वने पग़यनुर इनजोर, देवुळ इद्रम कीता.✡ तेला मति निटमे अद देवुळि मयग्डाहि जेक इले. 28 ‘बह इतेके अदे माक पिसनाह कीता, जीवात मनाह कीता’✡ इद्रम इनजोर, मीवाय मन्कलोर वने ‘निटम माट देवुळताङ पिलाङ-पेकोरल’ इनजोर, मीवाय सास्त्रमते रासतद मन्ह्‌ता. 29 मन्कलोर आपुना विचरते, आपुना बुदते बंगरताङ, वेंडटाङ, बंडानाङ बोमान पंडिह्‌तोर.✡ माट देवुळताङ पेकोरल, अदिनेनाह्‌क देवुळि अव बोमाना लेह्‌काडा इनजोर, विचर कीयना आयो.✡ 30 लोकुर देवुळतुन पुनवालेवा मताह्‌कु, अद कालमतस्के देवुळि ओरा पापमता नेयम केवो.✡ मति इंजेके दुनियामेटोर कतमतोर पापमता अग़दुन विळ्सिसि तानक्‍के वायना इनजोर, उकुम ईता.✡ 31 बाराह्‌क इतेके, बूममेटोरिन ओर्वोग़े मन्कना कयदे, तपवालेवा नेयम कीयग़ा. अद नेयमता दियातुन मुनेन निल्पिह कीसि, ओग़ मन्कन वने मुनेन निल्पिह कीता.✡ ओग़ डोलिस मतोग़ मति, ओन जीवा अर्हचि,✡ ओना नेयम कीयनद अदिकर कतमतोरिह्‌क कीस तोहता,” इनजोर पोलु वेहतोग़.

32 हामुरताहि जीवा अरयना पोल्‍लोतुन केंजतापया,✡ उय्तुर बार ओन कवतोर.✡ ओसो उय्तुर बार “अले बेस्काय इद नीवा पोल्‍लोतुन, माट ओसो केंजकोम,” इनजोर इतोर. 33 अदिह्‌क पोलु अग्डाहि अतोग़. 34 मति दियनुसियुस पेदिरतोग़ पंच उदवाल मन्कल, दमरि पेदिरता आंचाळि, ओसो उय्तुर बोर-बोरु, पोलुना संगे वासि, येसुन विस्वस कीतोर.

18

पोलु कुरिंत सहरते दास्तोग़

1 पया पोलु एतेंस सहरताहि✡ अकाया पटटा✡ कुरिंत सहरते✡ अतोग़.* 2 अतस्के अगा ओर्वोग़ अक्‍विला पेदिरतोग़ यहुदि मन्कल कलियतोग़. ओना मुतेना पेदिर पिरिस्किलाल आंदु.✡ ओग़ पुंतुस पटटोग़ आंदोग़. रोम राजेमता कलोदियुस राजाल✡ बाताल कीतोग़ इतेके, ओग़ु सबेटोर यहुदिरिन इतालिया पटटा✡रोम सहरताहि, पेसिस दायलाह उकुम ईस मतोग़. अदिह्‌क ओर आळ इर्वुर इतालिया पटटाहि✡ पेसिसि, कुरिंत सहरतगा वातोर.† 3 ओर आळ इर्वुर टमिङ पंडिस वमना दंदा कींदुर. पोलु वने टमिङ पंडिंदोग़, अदिह्‌क ओग़ वने ओरगा मन्जि, अद कबळ कींदोग़.✡ 4 ओसो वारम-वारमता पोल्वादियाते✡ देवुळता पार्तनाता लोन अंदोग़✡. अगा यहुदिरिह्‌क, युनानिरिह्‌क, यहुदिरा सास्त्रमतुन अर्विसि, येसुना पोल्‍लोतुन तेळियिह कीस वेहन्दोग़.

5 पया सीलासि, तिमोति, मकिदुनिया पटटाहि कुरिंत सहरते वातोर.✡ ओर वातापया, पोलु (तना टमिना कबळतुन विळ्सिस,) देवुळता पोल्‍लोतुन दिनमे पोकुर कींदोग़. सास्त्रम वेहतपु, देवुळि बोग़ पिसिह केवान लोहतना मता, ओग़ येसुये आंदोग़ इनजोर, यहुदिरगा साक्सि वेहन्दोग़.✡ 6 मति यहुदिर ओनाङ केंजवा, ओन पास्किस विरुद कींदुर.✡ अदिह्‌क (देवुळि ओङ आता इनजोर तोहतलाहि,) पोलु तना जगातुन सायिसि,✡ “येसुन विस्वस केवेके, देवुळि मीकु सिक्सा ईयग़ा, ताना जबब्दर नना आयोन, मीटे आयकिर!✡ इंजेटाहि नना यहुदि आयवोरिह्‌क वेहतलाह दाय्ह्‌नन✡,” इतोग़.

7 इन्जि पया पार्तनाता लोताहि पेसिस, तीतुस युसतुस पेदिरतोना लोन अतोग़. ओग़ यहुदि आयोग़ मति यहुदिरा देवुळतुन मोळ्किंदोग़.✡ ओना लोन पार्तनाता लोता कचुल मता. 8 पया पार्तनाता लोतुन ताकिह केवाल, किरिस्पुस पेदिरतोग़ मुक्याना पूरा लोतोर येसुन विस्वस कीतोर.✡ ओसो कुरिंत सहरतोर वेल्‍लाटोर पोलुना पोल्‍लोतुन केंजिसि, येसुन विस्वस कीतोर, कीसि येसुना पेदिरते एग़ मीतोर.

9-10 उंद दिया नग़्का देवुळ तोहतना लेकाते,✡ येसुसामि पोलुह्‌क दिसिस, “नना नीवा तोळ मह्‌नन पोलु. नीक बोरे कय बोयोर आयनुर. इद सहरतगा वेल्‍लाटोरिन नना आचतन. अदिह्‌क केमेन मनमा, रेयवालेवा पोकुर कीसोर अन,” इनजोर इतोग़. 11 पया डेडा वर्सा आनाहि, पोलु कुरिंत सहरते मन्जि, देवुळता पोल्‍लोतुन वेहचोर मतोग़.

लोकुर पोलुन पोसि, गुमसिनगा ओस्तोर

12 पया गलियो पेदिरतोग़ मन्कल अकाया पटटा✡गुमसि आतोग़. अस्के यहुदिर कलियिस पोलुन जग्ळा कीतोर, कीसि ओन नेयम कीयनद जागातगा ओसि, गुमसिन इद्रम वेहतोर. 13 “वेग़ मन्कल देवुळतुन बेद्रम मोळ्कना इनजोर, मन्कलोरिन काग़्हता बोटटोग़, मति वेग़ वेहतनाङ पोल्‍लोङ काय्दाता अडम मन्ह्‌ताङ,” इतोर. 14 पया पोलु वळ्ह्‌कलाह आसोर मतोग़, अस्केन गलियो यहुदिरिन इतोग़, “ए यहुदिरिर! वेग़ मन्कल बेदाय कसुर कीतेके, इलवेके बेद लाग्वा कबळ कीतेक, नना मीवा पोल्‍लोतुन केंजेनन. 15 मति इव सबे मीवाङे अडोनाङ पोल्‍लोङ काग़्हतना, पेदिर्क वेहतना आंदुङ.✡ इदिन मीटे ऊळाट, इद्रमताङ पोल्‍लोन नना नेयम केवोन,” इनजोर इतोग़. 16 इन्जि ओरिन नेयम कीयनद जागाताहि पूंडटोग़. 17 पया अगा मतोर युनानिर बाताल कीतोर इतेके, देवुळता पार्तनाता लोता मुक्याल सोस्तिनेस इनवान✡ पोसि, नेयम कीयना जागाता मुनेह नल्हतोर. मति गलियो मुर्तिय पर्वा केवोग़.

पोलु अंताकिया सहरते मलयह्‌तोग़

18 अद्रमे पया पोलु कुरिंत सहरतोर विस्वसिरा संगे, वेल्‍लाङे दियाङ मतोग़. पया दाय्ह्‌नन इनजोर वेहचि, मुने देवुळतुन किरिया कीस मताह्‌कु, किंक्रिया नाटे✡ अन्जि, तला कोग़ियतोग़✡. पया पोलुना संगे पिरिस्किलालि ओसो अक्‍विलाल वने✡सुरिया पटटे दायलाह, ओडातगा उदतोर. 19 उदिसि आसिया पटटा इपिसुस सहरते✡ रेगतोर.‡ रेगतापया ओर आळ इर्वुर उंद अग़दे अतोर. पोलु बार देवुळता पार्तनाता लोन अतोग़,✡ अन्जि यहुदिरिह्‌क येसुनाङ पोल्‍लोङ वेहतोग़. 20 पया ओर ओन रेंड दियाङ मन्जि दायलाह अर्जि कीतोर, मति पोलु केंजोग़. 21 “देवुळता विचर मतेके, नना ओसो मियगा वायकन”✡ इनजोर वेहचि, इपिसुस सहरताहि (केसरिया सहरते दायलाह,) ओडातगा उदतोग़.

22 उदिस यहुदा पटटा केसरिया सहरतगा✡ रेगतोग़. रेगिसि येरुसलेम अन्जि, अग्डोर विस्वसिरा मुडुन कलियतोग़. कलियिस पया, अग्डाहि सुरिया पटटा अंताकिया सहरते✡ अतोग़. 23 अगा उचुक दियाङ मन्जि, ओसोवने पेसिस, गलाति पटटा पुरुगिया एरियातोर✡ विस्वसिरिह्‌क दीरा ईसोर तिरियतोग़.

इपिसुस सहरते अपुलोस देवुळता पोल्‍लोतुन वेहतह्‌तोग़

24 पया उंद दिया ओर्वोग़ मिसर देसेमता सिकंदरिया सहरते✡ पुटटोग़ु, अपुलोस पेदिरतोग़ यहुदि मन्कल,✡ इपिसुस सहरते✡ वातोग़. ओग़ पका कग़यिस मतोग़, ओसो देवुळता सास्त्रमताङ पोल्‍लोन बेस पुन्ज मतोग़. 25 बोग़ो ओन येसुसामिना कबुरतुन काग़्हच मतोग़. अदिह्‌क ओग़ पका जिदते, येसुनाङ पोल्‍लोन चुकवालेवा वेहचोर, काग़्हचोर मतोग़. मति देवुळता पेदिरते एते मीहवाल योहन मुने काग़्हतव पोल्‍लोङ,✡ अचोने ओग़ पुन्ज मतोग़. 26 पया ओग़ इपिसुस सहरतगा देवुळता पार्तनाता लोन अतोग़, अन्जि अगा पका दीराते पोल्‍लोङ वेहन्दोग़. उंद दिया पिरिस्किलालि, अक्‍विलाल,✡ वेरु ओग़ वेहतनाङ पोल्‍लोन केंजतोर. केंजिसि ओन तमा लोन ओसि, देवुळताङ पोल्‍लोन ओसो बेस-नेह्‌ना तेळियिह कीसीतोर.

27 पया अपुलोस अकाया पटटे✡ दायलाह विचर कीतोग़. विचर कीतस्के, इपिसुसतोर विस्वसिर ओन गिर्दाते अगा लोहतोर. अकायातोर विस्वसिरिह्‌क सीटि रासिस, अपुलोसिन बेस ऊळलाह वेहतोर.✡ पया ओग़ अकायाते अतोग़. अगा अतस्के, देवुळि देय्वा ईताह्‌कु, येसुन विस्वस कीतोर मन्कलोरिह्‌क पका तोळ ईतोग़. 28 बेद्रम इतेके, अग्डोर यहुदिरिन येसुये पिसिह केवाल किर्स्तु आंदोग़ इनजोर, देवुळता सास्त्रमतग्डाहि ओरिन बेस-नेह्‌ना तोहतोग़.✡ ओर वळ्ह्‌कवाह, सबेटोरा मुनेह देवुळताङ पोल्‍लोङ वेहन्दोग़.✡

19

पोलु इपिसुस सहरते सेवा कीस्तोग़

1 अद्रमे अपुलोस✡ अकाया पटटा कुरिंत सहरतगा मनदह्‌पा, पोलु गलाति पटटाहि पेसिस वानेके, इपिसुस सहरते✡ एवतोग़. एवतस्के अगा ओन्क उच्वुर विस्वसिर कलियतोर. 2 कलियतस्के ओरिन ताल्ह्‌कतोग़, “मीट येसुन विस्वस कीतिर अस्के, मीवा पोग़ोन देवुळता पवित्र जीवा रेगताया?✡” इतोग़. इतस्के ओर इतोर, “पवित्र जीवा इतेके बातालि, इद पोल्‍लो माट बेस्कन केंजोम!” इतोर. 3 इतस्के पोलु ओसो ताल्ह्‌कतोग़, “पया मीटु बोनाङ कग़यिस एग़ मीयना रिवज कीतिर?” इतोग़. इतस्के ओर इतोर, “एते मीहवाल योहन वेहतपे माट कीतोम,”✡ इतोर. 4 अस्के पोलु ओरिन बेस तेळियिह कीस वेहतोग़: “पापमता अग़दाहि मलतोरिनु, योहन देवुळता पेदिरते एग़ मीहन्दोग़. मति ‘नावा पेग़्के ओर्वोग़ येसु वावाल मन्ह्‌तोग़, ओना पोग़ोन मीट विस्वस कीम्ह्‌टु,’✡ इद्रम योहन काग़्हच मतोग़” इनजोर ओर विस्वसिरिन पोलु वेहतोग़. 5 वेहतस्के पया, ओर येसु किर्स्तुना पेदिरते एग़ मीतोर.✡ 6 मीतापया, पोलु तनाङ कय्किन ओरा पोग़ोन तासतस्के,✡देवुळता जीवा ओरा पोग़ोन रेगता. रेगतस्के ओर तमा कग़यवव बासाने वळ्ह्‌क बोटटोर.✡ ओसो देवुळता कबुर वेहता बोटटोर. 7 अगा ओर जोक-जोक बारा मन्कलोर मतोर.

8 अद्रमे पया मूंड नेलाङ आनाहि, पोलु देवुळता पार्तनाता लोन अंदोग़.✡ अन्जि, अग्डोर यहुदिरा संगे, देवुळि मन्कलोरगा राजेम कीयनद पोल्‍लोतुन,✡ रेयवालेवा दीराते तेळियिह कीसि वेहन्दोग़. 9 मति उय्तुर मन्कलोर कैंगम आसि, पोलुनाङ पोल्‍लोङ केंजोर.✡ ओसो येसुना अग़ मुर्तिय लागो इनजोर, जमा आता मुडा मुनेह पास्क बोटटोर.✡ अदिनेनाह्‌क अद पार्तनाता लोतुन विळ्सिस, विस्वसिरिन पोसि पोलु पेसिस अतोग़. अन्जि तुरनुस इनवाल गूरु काग़्हतनद लोतगा, लोकुरिन येसुनाङ पोल्‍लोङ दिनमे वेहन्दोग़. 10 अद्रमे रेंड वर्साङ आनाहि कीसोर मतोग़. इद्रमि आसिया पटटोर✡ वेल्‍लाटोर यहुदिर ओसो युनानिर, येसुना पोल्‍लोतुन केंजतोर.

इस्किवा इनवानाङ एळवुर मग़्कु

11 (पोलु इपिसुस सहरते मनदह्‌पा,) लोकुर मुने बेस्केन ऊळवा-केंजवा मतोर, अद्रमताङ देवुळि तना लावताङ कबस्किन पोलुना कयदे तोहता.✡ 12 अदिह्‌कु लोकुर पोलुना मेंदुदगा दुपटिन ओसो गेंदेन बोय्‍पिह कीसि, दुक अरतोरा पोग़ोन ओस तासिन्दुर.✡ अस्के दुकिनोर सव्रेम आंदुर. ओसो बोरिन देयह्‌क पोस मंदुङ, ओरग्डाह वने देयह्‌क पेसिस वितिंदुङ.✡

13 उय्तुर यहुदिर मतोर, ओर नाह्‌क-नाह्‌क तिरियसोर, गूनिने देयह्‌किन पेसिह केवालोर मतोर.✡ ओर वने येसुसामिना पेदिरतुन पोसि, देयह्‌किन पेसिह कीयलाह ऊळिंदुर. ओर देयह्‌किन इद्रम इंदुर, “पोलु पोकुर कीस्तोग़, ओग़ येसुना पेदिरते मीकु उकुम ईय्ह्‌नोम, पेसिस अन्ह्‌ट!” इनजोर इंदुर. 14 इस्किवा पेदिरतोग़ ओर्वोग़ यहुदि मन्कल, पेर्माल मतोग़. ओनाङ एळवुर मग़्कु इद्रम कींदुर. 15 (मति उंद दिया बाताल आता इतेके,) देयम ओरिन इता, “नना येसुन पुतन,✡ ओसो पोलुन वने पुतन, मति मीट बोरिर आंदिर?” इता. 16 इतस्के देयम पोस मतोग़ मन्कल, ओग़ इस्किवानाङ मग़्किरिन पोसि, ओराङ गेंदेङ अग़नाह, ओरिन पका नल्हचि आरे कीतोग़. अवे देबाने ओर पूरा नोमुर्क आसि, अद लोताहि पेसिस विततोर.

17 इपिसुस सहरतगा✡ मनवालोर, वेल्‍लाटोर यहुदिरिह्‌क ओसो युनानिरिह्‌क वने, इद पोल्‍लो एर्का आता. ओर केंजिस पका रेयतोर. रेयिसि येसुसामिना पेदिरतुह्‌क पकाय कदर ईंदुर. 18 वेल्‍लाटोर विस्वसिर बाताल कींदुर इतेके, ओरु (इद्रमताङ पूजर-गूनिङ माट कींदोम इनजोर,) तमाङ लाग्वाङ कबस्किन सबेटोरा मुनेह कबुल आंदुर.✡ 19 मुनेन पूजर-गूनिङ कीसोर मतोर मन्कलोरु, तमाङ पुस्तकिन जमा कीसि, जमा आतोरा मुनेह बोळ्सिस ईतोर. ओराङ पुस्तकिना दारातुन लेका कीतोर, अस्के अविस्कना दारा पनस अजर्क वेंडटाङ कोताङ आताङ.* 20 इद्रमि येसुना पोल्‍लो पकाय आबुर आसोर अंदु. वेल्‍लाटोरे लोकुर अद पोल्‍लोता पोग़ोन विस्वस कीसोर अंदुर.✡

इपिसुस सहरते रोदा पोयह्‌तोर

21 इव पोल्‍लोङ आतापया, पोलु मकिदुनिया पटटे, अकाया पटटे अन्जि,✡ अग्डाह येरुसलेम दाय्ह्‌नन इनजोर, तना विचर कीतोग़.✡ “येरुसलेम अतापया, अग्डाहि रोम सहरते वने नाक दाया पोयग़ा,✡” इतोग़. 22 पया तना तोळतोर तिमोतिन✡ ओसो इरास्तुसिन✡ मुनेन मकिदुनिया पटटे लोहचि, आसिया पटटगान✡ तना उचुक दियाङ मतोग़.

23 अद तूकने इपिसुस सहरतगा, येसुसामिना कबुर आबुर आताह्‌कु, बेरा गळ्बळ आता.✡ 24 इद्रम आता इतेके, देमेतिरियुस पेदिरतोग़ ओर्वोग़ मन्कल मतोग़, ओग़ वेंडिना कबळ कींदोग़. ओग़ वेंडिने अरतिमिस पेदिरता पेनताङ गूडिङ पंडिसि, ओना संगे कबळ केवालोरिह्‌क बेसता कमय दोर्किंदु✡.† 25 ओग़ तनगा कबळ केवालोरिन, ओसो वेल्‍लाटोरे अद्रमताङ गूडिङ पंडवालोर दुस्रोरिन वने, जमा कीसि इद्रम इतोग़, “केंजाट रा! इद दंदा केवालोरल माटु पका कमय कीय्ह्‌नल इनजोर पुतले. 26 मति इंजेके वेग़ पोलु बाताल कीयलाह आतोग़, अदिन मीट इतेके ऊळसोरेन-केंजसोरेन मह्‌निर. कयदे पंडटव पेन्कु बाताङ इलेङ, उगसताङे मन्ह्‌ताङ✡ इनजोर, लोकुरिन वेहता बोटटोग़. अह इनजोर सिरप इपिसुस सहरतगान आयो, मति मावा आसिया पटटोर वेल्‍लाटोर मन्कलोरिन, तना पोल्‍लोतुन विस्वस कीयनाह वेहतोग़.✡ 27 मति इंजेक वेग़ मावा दंदातुन बंद कीयनोग़. ओसो इद इचोन बेरा अरतिमिस पेनता मंदिरतुन बोरे सीता केवोर आयनुर इन्जि, रेय मन्ह्‌ता. इंजेके आसिया पटटोर ओसो दुनियातोर लोकुर तान मोळ्किह्‌तोर, मति पया तान्क अचोन मान एवोर आयनुर,” इतोग़.

28 इद पोल्‍लो केंजिसि, ओर मन्कलोरिह्‌क पका ओङ वाता. ओर अग़-ओङतेन, “इपिसुसता अरतिमिस पेनतुह्‌क जोहर!” इनजोर केयलाह आतोर. 29 अद्रमे ओरा सहरतगा पका रोदा पोसि, सहरता मुल बाताल कीतोर, पोलुना संगे नाह्‌क-नाह्‌क ✡तिरियवालोर गयुस ओसो अरिस्तरकुस✡, वेर मकिदुनियातोर मन्कलोरिन पोयतोर. वेरिन पोसि कतमतोर गोटुदगा ओळियतोर. 30 अस्के पोलुना वने, अगा ओळियिसि ओरा मुनेह वळ्ह्‌कना विचर मता. मति विस्वसिर ओन अगा दायलाह एवोर. 31 पोलुना गोत मनवालोर, बोर आसिया पटटाङ साय्बालोर वने ओनु, “निमा उगसलेवा अद गोटुदगा ओळियमा. (ओळियतिन इतेके नीवा पोग़ोन तिपल वायग़ बहा,)” इनजोर कबुर लोहतोर. अदिह्‌क पोलु ओळियोग़. 32 अद गोटुदगा जमा आतोरा नडुम, पकाय गळ्बळ आता. ओसो माट इगा बाराह्‌क जमा आतल इनजोर, मुडगा वेल्‍लाटोरिह्‌क मुर्तिय एर्का बार इले आसि. अदिह्‌क अगा जमा आतोर लोकुर, तम्क विचर वाताङ पोल्‍लोने रोदा पोस मतोर.✡ 33 उय्तुर यहुदिर सिकंदर इनवाल मन्कनु निल्पिह कीसि,✡ लोकुरिन वेहतलाह मुडा मुनेह लोहतोर. (अदिह्‌क ओग़े इद कट्ला पुटिह कीस मनदनोग़ इनजोर लोकुर इंदुर.) अस्के जमा आता मुडुन केमेन आयनुर इनजोर, सिकंदर कय तोहतोग़. तोहचि माट यहुदिरोम मीक कट्ला केवोम इनजोर वेहतलाह आतोग़. 34 अस्के ओग़ यहुदि मन्कल इनजोर, मुडा मन्कलोरिह्‌क एर्का आता. अदिनेनाह्‌क ओसो रेंड गंटाङ आनाहि “इपिसुसता अरतिमिस पेनतुह्‌क जोहर!” इनजोर, बेरा लेङते केयसोर रोदा पोयंदुर.‡

35 अस्के बाताल आता, सहरतोग़ बाबु ओरिन केमेन कीस इतोग़, “इपिसुस सहरतोर मन्कलोरिर,✡ बेस केंजाटु! बेरा अरतिमिस पेनता मंदिरतुन, ओसो ताना पोग़ोटाहि अरतद बंडातुनु, राका कीयनद जबब्दर मावा सहरतुह्‌क अरता इनजोर, सबेटोरिह्‌क एर्काये. 36 इव पोल्‍लोङ जोलताङ इनजोर, बोग़े वेहता पग़वोग़. अदिह्‌क मीट इंजेके केमेन आसि, बेस विचर केवालेवा, बातय केमाटु. 37 मीट इंजेक वेर इर्वुरिन इगा ततिर. मति वेर मावा मंदिरता सामनतुन कलवालोर आयोर.✡ ओसो मावा पेनतुन पास्कवालोर वने आयोर. 38 अदिह्‌क देमेतिरियुस ओना तोळतोर बार, बोनातेल पोग़ोन कसुर वाटनद इतेके, कोरोट्क चालु मन्ह्‌ताङ. ओसो नेयम केवालोर मुक्यालोर वने मन्ह्‌तोरे. ओरगा अन्जि ओर्विह्‌क-ओर्वोग़ कसुर तोहता पग़यकिर. 39 मति तान्काय वीळिस पोल्‍लोङ कीयना इतेके, सर्करता काय्दा मतपु, माट नाग़मेटोरोम मीवा पोल्‍लोतुन मीटिङ कीस देहतकोम. 40 नेंडु उगसताङ पोल्‍लोनेनाह्‌क, अचोन गळ्बळ कीतिर! इद कट्लातेनाह्‌कु मावा पोग़ोन रोदा पोयतनद कसुर वाटनुर बह इनजोर रेय मन्ह्‌ता; अस्के ताना इसब माट बेद्रम ईकल?” 41 इनजोर वेहच जमा आता मुडुन लेङ वेहतोग़.

20

पोलु मकिदुनिया, अकाया, इव पटिने दास्तोग़

1 अद्रमे विरुद कीयनद कट्ला रोमता. पया पोलु विस्वसिरिन तनगा केयतोग़. ओर ओनगा वातस्के, ओरिह्‌क दीरा वानाह वेहतोग़. वेहचि, दाय्ह्‌नन इनजोर ओरिन कलियिस, इपिसुस सहरताहि मकिदुनिया पटटे✡ दायलाह बोटटोग़. 2 अगा पूरा वेलियतोग़, वेलियसोर अग्डोर विस्वसिरिन, ओरा विस्वस बेर्सलाह वेल्‍लाङे पोल्‍लोङ वेहतोग़. पया अग्डाहि अकाया पटटे अतोग़.* 3 अन्जि अगा मूंड नेलाङ मतोग़. पया सुरिया पटटे✡ दायलाह ओडातगा उदसोर मनेके, यहुदिर ओन हव्कलाह अग़ ऊळिह्‌तोर✡ इनजोर केंजतोग़.† केंजतस्के, (सम्दुरता अग़दुन विळ्सिस,) नना मकिदुनिया पटटुह्‌क अन्जि, बूमता अग़दुन पोयतकन इन्जि, विचर कीतोग़.✡(अस्के मकिदुनियाते नना लूकानन, ओना तोळ मतन.) 4 बिरिया सहरतोग़✡ पुरुस पेदिरतोना मग़ि सोपतरु, तिसलुनि सहरतोर✡ अरिस्तरकुस✡ ओसो सिकुन्दुस, दिरबे सहरतोर✡ गयुस ओसो तिमोति✡, आसिया पटटोर तुकिकुस✡ ओसो तुरपिमुस✡, इच्वुर मावा संगे वातोर. 5 ओरग्डाहि बोरो बाताल कीतोर इतेके, मकिदुनियाताहि मुनेन तरोवस सहरते✡ अन्जि, अगा माक केपतोर. 6 माट ओय्‍पिह केवव आरिना पंडुम✡ आनाहि, मकिदुनिया पटटा पिलिपि सहरते✡ मतोम. पया पंडुम मारतस्के, अग्डाहि ओडातगा उदतोम. उदिसि एयुङ दियाने तरोवस सहरते एव्सि, माक केपतोरिन कलियतोम, पया माट वारममेंड तरोवस सहरतेन✡ मतोम.

युतुकुस पेदिरतोग़ पेकाल जीवा अरयह्‌तोग़

7 पया ऐतारम दिया,✡ किर्स्तुना मोकता सीता कीसि आरिङ तिनदलाह,✡ विस्वसिरा संगे जमा आस मतोम.✡ अस्के पोलु इमा दिया अग्डाहि दायना मताह्‌कु, ओरिह्‌क नडुमनग़्का एवनाह पोल्‍लोङ वेहचोरेन मतोग़. 8 माट जमा आस मतोम अद पोग़ोटा मदलितगा, वेल्‍लाङे चिमलिङ (पोतिह कीस मताह्‌कु, कांका वीळिस मता). 9 पोलु पोल्‍लोङ वेहचोर मनेके, अगा ओर्वोग़ युतुकुस पेदिरतोग़ पेकाल, किळ्कितगा उदिस कूर्ह्‌कसोर मतोग़. कूर्ह्‌कनेके उंदियदेबा, मूंड मदलिना लोताहि इळ्न अरतोग़. पया वेर रेगिस ऊळनेके, ओग़ डोलिस मतोग़. 10 मति पोलु इळ्न रेगतोग़, रेगिस ओन गळ्म ओग़्ङिस ओरिन इतोग़, “बहे आयो रेयमाट! वेना जीवा वेनगान मन्ह्‌ता,” इतोग़.✡ 11 पया ओर पोग़ोन अतोर, अन्जि किर्स्तुना मोकता सीता कीसि, आरिङ किळ्हचि तितोर.✡ पया पोलु विस्वसिरा संगे पङवियनाह वळ्ह्‌कसोर मतोग़. पया अग्डाहि अतोग़. 12 अद्रमे पया ओग़ पेकाना लोतोर ओन लोन ओतोर. ओग़ जीवा अरताह्‌कु, ओर पका गिर्दा आतोर.

पोलु तरोवसताहि मिलेतुस सहरते दास्तोग़

13 दायनामुने पोलु माक इद्रम इन्ज मतोग़, “मीट ओडाते मुनेह पेसिस, मूसिया एरियाता असुस सहरते अन्जि मन्ह्‌टु, नना इद तरोवसताहि बूमता अग़दुन पोसि, अगा एवयह्‌नन, पया अग्डाहि मीवा संगे ओडातगा उदकन,” इनजोर वेहच मतोग़. अदिह्‌क माट मुनेन पेसिस, ओडातगा उदतोम. 14 अद्रमे पया पोलु माक असुस सहरतगा कलियतोग़, कलियिस मावा संगे ओडातगा उदतोग़. पया माट लेसबोस तोग़दा मितुलेने सहरते एवतोम. 15 पया मावा ओडा अग्डाहि पेसता, इमा दिया कियुस इनदना तोग़दा एरे एवता. पया इमा दिया अग्डाहि सामुस इनदना तोग़दगा वने एवता. ओसो इमा दिया आसिया पटटा✡ मिलेतुस सहरते✡ एवतोम, (अदु इपिसुस सहरता एरे मता).✡ 16 पंटाता पंडुमतुह्‌क✡येरुसलेम सहरते एवयलाह,✡ पोलु कंद्रेम आंदोग़. अदिह्‌क इपिसुस सहरते रोमतेक अचोन, इदे आसिया पटटगा पका आल्सेम आयग़ा इन्जि, इपिसुस सहरतुन एग़िस दायनद ओडा पोयतकन इनजोर, मुने विचर कीस मतोग़.

विस्वसिराङ मुक्यालोरा संगे पोलुनाङ आक्रि पोल्‍लोङ

17 पया इपिसुस सहरतोर विस्वसिराङ मुक्यालोरिह्‌क “मीट मिलेतुस सहरते वासि नाक कलियाट,” इनजोर कबुर लोहतोग़.‡ 18 ओर वातस्के ओरिन इद्रम इतोग़, “नना मुने आसिया पटटे वासि,✡ इग्डाह पेसिस अनाह्‌जोम, मीवा संगे बेद्रम मतन इनजोर, मीट पुतिरे. 19 यहुदिर नाक हव्कलाह कोहन्दुर,✡ अस्के नाक पका तिपल वाता. मति नना उड्ला बुदते ताकसोरे, कनिर पोहचोरे, येसुना सेवा कीसोर मतन. 20 नना रेयवालेवा मीवा पाय्दाताङ पोल्‍लोन बेविने, मीक वेहतलाह तपोन.✡ लोकुरा मुनेह काग़्हतन, ओसो लोह्‌क-लोह्‌क अन्जि वने काग़्हतन इनजोर, मीट पुतिर. 21 पापमता अग़दाहि जर मल्सि,✡ देवुळता पोल्‍लो केंजिसि, मावा येसुसामिन विस्वस कीयना इनजोर, यहुदिरिह्‌क ओसो युनानिरिह्‌क वेहतन.

22 “इंजेके देवुळता जीवा नाक येरुसलेम ओयलाह आता.✡ अगा नाक बाताल आयग़ इनजोर पुनोन. 23 मति इचोने पुतन: ‘मन्कलोर नीक तिपल कीयनुर ओसो जेलते वाटनुर’ इनजोर, नना तिरियनव सबे सहर्कने, देवुळता जीवा नाक मुनेन वेहचोरेन मन्ह्‌ता.✡ 24 मति हातेकाय, पिसतेकाय, नावा जीवाता नना पर्वा केवोन.✡ देवुळता दयाता बेसता कबुरतुन पोकुर कीम इनजोर, येसुसामि नाक ईतद सेवातुन मारिह कीयनद, इदे नाक बेसु.✡

25 “इंजेके नावा पोल्‍लोतुन केंजाट. देवुळि मन्कलोरगा राजेम कीयनद पोल्‍लोतुन पोकुर कीसोर, नना मियगा तिरियसोर मतन. मति इंजेटाहि मीट इपिसुसतोरिर, नावा मोकमतुन बेस्केन ऊळविर आयकिर इनजोर पुतन. 26-27 देवुळि मियेनाह्‌क तासिस मतद बेदे पोल्‍लोतुन मकिह केवालेवा, पूराय वेहतन.✡ अदिनेनाह्‌क नेंड मीकु बेस वेहतलाह वातन, मियग्डाह बोग़ाय देवुळता अग़दाहि लेसतेके, ताना जबब्दर नना आयोन.✡ 28 ओसो आपुना, अहे मियग्डोर विस्वसिरा मुडा, बेस राका कीसोर मन्ह्‌टु. बह इतेके ओराङ मुक्यालोर आयना इन्जि,✡ देवुळता जीवाये मीक निल्पिह कीता.✡ देवुळि तना मग़ना नेतुरता कर्सा कीसि ओरिन असता,✡ इदिन सीताते तासाटु. अदिह्‌क मीवा नडुम मनदनदु देवुळता गोह्‌डटुन, कोपालोरा लेह्‌का मन्जि, ओरिन बेस ऊळाटु.✡ 29 नना अतस्के, लोळ्ङास्क एर्रेन पोस ओयना लेह्‌का, जोल काग़्हवालोर मियगा वायनुर इनजोर, नना पुतन.✡ ओर विस्वसिरिन विळ्सोर आयनुर. 30 ओसो मीवाय विस्वसिरग्डाहि, उय्तुर बाताल कीयनुर, विस्वसिरिन तमेह ओयलाह, देवुळता सेतेम पोल्‍लोतुन मिळ्हच-मिळ्हच काग़्हतनुर इनजोर, नना पुतन.✡ 31 अदिह्‌क उसरते मन्ह्‌टु! नना मूंड वर्साङ मीकु नग़्का पिळ्‍विळ पियल-पोळ्‍दु, वग़ोग़-वग़ोग़ मन्कन, कनिर पोहच बुद काग़्हचोर मतदिन✡ सीताते तासाटु.

32 “इंजेके नना मीकु देवुळता कयदे विळ्सिस ईय्ह्‌नन.✡ ताना दयाता पोल्‍लोतुन सीता कीसोर मन्ह्‌टु.✡ अद्रम सीता कीतेके, अद मीवा विस्वसतुन बेर्सिह कीसोर दायग़ा. ओसो बेद बर्कत देवुळि तना पवित्र लोकुरेनाह्‌क तासतद मन्ह्‌ता, अद बर्कत मीक दोर्कग़ा.✡ 33 ओसो नना बोनाङ वेंडिना, बंगर्कना, गेंदेना बेस्केन लालुस केवोन.✡ 34 इव नावाङ कय्किन ऊळाट, इवे कय्कने कबळ कीसि, नावा ओसो नावा तोळतोर मन्कलोरा पिसवग़ आता, इदिन मीट पुतिरे.✡ 35 इद्रम एपुर पेसनाह कबळ कीसि, कबळ कीया पग़वोरिन साय्ता कीयनदु इनजोर, नना नावाङ सबे कबस्कने कीस तोहतन.✡ अह कीनेके, येसुसामि कुदि वेहतद इद पोल्‍लोतुन सीता कीयनदु: ‘दुस्रोनग्डाहि एतनदिह्‌काय, ओन्क ईतेकेने एक्‍वा गिर्दा वास्ता,’ ” इनजोर पोलु इतोग़.

36 इव पोल्‍लोङ वेहचि, मिंडाङ कोटिस, ओरा संगे पार्तना कीतोग़. 37-38 पया इंजेके नावा मोकमतुन बेस्केन ऊळविर आयकिर इनजोर, पोलु वेहतद पोल्‍लोतुन सीता कीस,✡ ओर मुक्यालोर पका अळतोर.✡ अळसोरे, ओरु पोलुन गळ्म ओग़्ङिस लोंडटोर. ताना पया ओर ओन ओडातगा एवनाह ओसीतोर.

21

पोलु येरुसलेमतके दास्तोग़

1 पया अगा माट इपिसुसता विस्वसिरा मुक्यालोरिन दाय्ह्‌नोम इन्जि, ओडातगा उदतोम. ओडातगा उदिसि, सीदा अनेके कोस इनदनद तोग़दगा एवतोम. ताना पया इमा दिया रूदुस इनदनद तोग़दगा एवतोम, अग्डाहि पया पतरा सहरते एवतोम.* 2 अगा अतस्के सुरिया पटटा पिनिके एरियाते✡ दायनद ओडा माक दोर्कता. तानगा उदिस माट पेसतोम. 3 अनेक अनेके मावा दावळ बाजे, माकु कुपरुस देसेम✡ दिसता. तान वीळिसि, सुरिया पटटेके मावा ओडातुन पेहतोम, अनेक अनेके अद पटटा सोर सहरते✡ एव्सि, अगा रेगतोम. अगा ओडातोरिह्‌क ओडातगा मतद मादुन रेहतना मता. 4 अगा रेगतस्के, अग्डोर विस्वसिरिन माट पर्ह्‌कतोम अस्के, ओर माक दोर्कतोर, ओरगान माट वारममेंड रोमतोम. अस्के येरुसलेम सहरतगा पोलु पकाय तिपल आयनोग़ इनजोर, अग्डोर विस्वसिर देवुळता पवित्र जीवाता बुदते पुतोर.✡ अदिनेनाह्‌क निमा अगा अनमा इनजोर, पोलुनगा वासि इतोर. 5 इन्जाय वारममेटा पया, माट मावा अग़दे दायलाह ओडाङ नितनद जागातेके पेसतोम. पेसनेके सबेटोर विस्वसिर तमाङ लोह्‌कनोर कतमतोरा संगे, माक सहरता पलत एवनाह ओतोर. अस्के माट सबेटोरोम अदे सम्दुरता उस्कोतगा, मिंडाङ कोटिस पार्तना कीतोम. 6 पार्तना मारतापया, माट अनेके सबेटोरिन माट दाय्ह्‌नोम इन्जि, ओडातगा उदतोम. अस्के बेस अन्ह्‌टु इन्जि, ओर तमाङ लोह्‌क मल्स अतोर.

7 सोर सहरताहि✡ ओडाते अन्जि, पतुलिमयिस सहरतगा एवतोम. अग्डोर विस्वसिरिन कलियिस, अगान उंद उस्कंड उंजतोम. 8 पया इमा दिया अग्डाह पेसिसि, केसरिया सहरते✡ अन्जि, बेसता कबुरतुन पोकुर केवाल✡ पिलिपना✡ लोन रोमतोम. (येरुसलेमतगा मुने आचतोर एळवुर सेवकिरग्डाहि वेग़ ओर्वोग़ मतोग़.)✡ माट ओना लोन अन्जि अगा मतोम. 9 पिलिपनाङ नालुङ कुव्रा मयास्क मताङ, अविनगा देवुळता कबुर वेहतनद बुद मता.✡ 10 माट उचुक दियाङ पिलिपना लोन रोमतोम. अगा मनदह्‌पा, यहुदा पटटाहि देवुळता कबुरतोग़ अगबुस इनवाल वातोग़.† 11 ओग़ मयगा वासि, पोलुना पेटातुन लेहचि, तनाङ कय्किन-काल्किन तनाय दोहतोग़. दोहचि, “बोना इद पेटा आंदु, ओग़ मन्कन येरुसलेमतोर यहुदिर इद्रमे दोहचि,✡यहुदि आयवोरा कयदगा पोस ईयनुर✡ इनजोर, देवुळता पवित्र जीवा इद्रम इन्ह्‌ता,” इतोग़.

12 इद पोल्‍लोतुन केंजिसि, माटु ओसो अग्डोर लोकुर, “निमा इंजेक येरुसलेम अनमा, (माट नीवाङ काल्काय मोळ्किह्‌नोम,)” इनजोर पोलुन अर्जि कीतोम. 13 मति पोलु इतोग़, “मीट इद्रम बाराह्‌क इह्‌निर? मीट सबेटोरिर अळसि, नावा जीवातुन उड्ला केमाटु. नना येसु किर्स्तुनेनाह्‌कु येरुसलेमतगा जेलते मनदकन, अचोने आयो, मति ओनेनाह्‌क डोललाह वने तयरे मह्‌नन,” इनजोर इतोग़.✡ 14 माट वेहतनव पोल्‍लोन पोलु मुर्तिय केंजोग़, अदिनेनाह्‌क देवुळताये विचर मतप आयि इनजोरे, अचोके पोल्‍लोङ इन्जि, माट केमेन आतोम.

15 अव दियाना पया माट मावा सबे सामनता संगे तयर आसि, येरुसलेम दायलाह पेसतोम. 16 केसरिया सहरतग्डाहि✡ उय्तुर विस्वसिर वने, मावा संगे वातोर. येरुसलेमते एवतस्के, वेर माकु कुपरुस देसेमतोग़ ओर्वोग़ मनासोन पेदिरतोना लोन ओसीतोर. ओग़ पाळ्नोग़ विस्वसि मतोग़, ओनाय लोतगा माट रोमतोम.

पोलु येरुसलेमताङ विस्वसिराङ मुक्यालोरिन कलियिह्‌तोग़

17 पया येरुसलेमतोर विस्वसिरा मुलु, गिर्दाते माक कलियतोर. 18 इमा दिया पोलु माक पोसि, वेरा मुक्याल याकुबनगा ओतोग़.✡ अगा दुस्रोर सबेटोर मुक्यालोर वने, जमा आस मतोर. 19 अस्के पोलु ओर सबेटोरिन जोहर कीसि, देवुळि पोलुना सेवाते यहुदि आयवोरगा बाताङ बाताङ कबस्क कीस मता, अव सबेटविन मुर्तिय तपवालेवा वेहतोग़.✡ 20 ओरु अद पोल्‍लोतुन केंजिसि, देवुळतुह्‌क मान ईसि, जोहर कीतोर. कीस पोलुन इतोर, “तमो, मावा पोल्‍लो केंजा. इगा बेचोको अजर्क विस्वसते वातोर यहुदिर मन्ह्‌तोर इनजोर पुतिन. ओर सबेटोर मोसानाङ अडोन पका माळिह्‌तोर.✡ 21 मति नीवा लोप्पा ओर इद्रम केंजतोर इतेके, निमा दुस्राङ जातिनोरगा मनवालोर यहुदिरिन, मोसानाङ अडोन विळ्साट, मीवा पेकोरेनाह्‌क डायना रिवज केमाट, यहुदिराङ उतुर्किन माग़्ङाट इनजोर काग़्हतिन अले;✡ इद्रम ओर इग्डोर यहुदि विस्वसिर केंजतोर. 22 निमा इगा वातिन इनजोर, लोकुर निटमे केंजनुर, इंजेके बह कीयना?

23 “अदिनेनाह्‌क इंजेक माट बाताल वेहतह्‌नोम, अद्रमे कीमु. मयगा इंजेक नालवुर देवुळतुन किरिया कीतोर मन्ह्‌तोर. 24 ओराय संगे निमा वने एडना रिवजतुन✡ मारिह कीम.‡ मारिह कीसि, मंदिरतगा ईयनव ओराङ पूरा मोकिना कर्सा निमाने कीसीम. अस्के ओर तमाङ तलाङ कोग़ियनुर§.✡ निमा इद्रम कीतिन इतेके, ‘माट पोलुना लोप्पा केंजतव पोल्‍लोङ उगसताङे, ओग़ वने मोसानाङ अडोन माळिह्‌तोग़,’ इनजोर सबेटोर यहुदिर पुनदनुर. 25 मति यहुदि आयवोर विस्वसिरिह्‌क बार, इव अडोन नोम पोयो. ओरगा मुने लोहतद सीटटगा वेहतप लेह्‌का, पेन्किह्‌क वाटटव अविङ ओसो नेतुरतुन एच तिनमाकिर, नेतुर पोववालेवा हव्कतविनाङ अविङ तिनमाकिर. साट्याल कबस्क केमाकिर इनजोर रासिस मतोम,”✡ इन्जि विस्वसिराङ मुक्यालोर पोलुन वेहतोर.

26 पया इमा दिया पोलु, ओर नालवुरा संगे मुनेटा दियाता एडना रिवजतुन कीसि, मंदिरतगा अतोग़. अन्जि एडनाङ दियाङ बेस्के मारनुङ, अस्के आक्रि दियाते ओर नालवुरेनाहि मोकि ईया पोयग़ा इनजोर, बूमयालोरिन वेहतोग़.✡

पोलुन मंदिरतगा पोयह्‌तोर

27-28 बूमयालोरिन वेहतपु, अव एळुङ एडनाङ दियाङ मारतापया,✡ पोलु मंदिरतगा ओसो अतोग़. अस्के आसिया पटटोर उय्तुर यहुदिर, पोलुन मंदिरता लोप्पा ऊळतोर. ऊळिसि मंदिरतगा मतोर कतमतोर लोकुरिन, ओना पोग़ोन ओङ तग़्हचि, ओन पोयतोर.✡ पोयनेके इद्रम केयतोर, “ए इस्रयेलतोरिर, मावा तोळ आम्ह्‌टु. मावा जाततोरिनु, मोसानाङ अडोनु, ओसो इद मंदिरतुन विरुद कीसोरे, बेक अतेकाय मन्कलोरिन काग़्हचोरेन मनवाल, वेग़ ओग़े मन्कल आंदोग़.✡ युनानि जाततोरिन वने मावा मंदिरता लोप्पा तचि, इद मंदिरतुन कळ्‍वोग़ कीतोग़,✡” इनजोर केयतोर. 29 ओर मन्कलोर इपिसुस सहरतोग़ युनानि जाततोग़ तुरुपिमुसिन✡, पोलुना संगे येरुसलेमते तिरियनेके, ऊळिस मतोर.* अदिह्‌क वेन वने पोलु मंदिरता लोप्पा तच मनदनोग़ बहे, इनजोर विचर कीतोर. (मति पोलु इतेके अद्रम केवोग़).

30 अस्केन पया पूरा सहरमेंड लोकुरिह्‌क एर्का आता. अदिनेनाह्‌क लोकुर वित वासि, अगा रोदा पोयलाह आतोर. आसि पोलुन पोसि ओन ईळ्ससोर मंदिरतग्डाहि पलते पेहचि,✡ मंदिरता अग़दुन केहतोर. 31 लोकुर ओन हव्कलाह नल्हचोर मनेके, पूरा येरुसलेमतगा गळ्बळ आयलाह आता इनजोर, रोमि लळयमुडा मुक्याह्‌क कबुर दोर्कता. 32 ओग़ मुक्याल बाताल कीतोग़, उय्तुर सीपय्किन ओसो दरोगालोरिन पोसि, चट्पिट विततोग़. अस्के मुक्याना संगे सीपय्क वातदिन ऊळिस, लोकुर पोलुन नल्हतलाह रोमतोर. 33 पया मुक्याल वासि पोलुन पोयतोग़. पोसि ओन रेंड गोल्स्कने दोहता वेहतोग़.✡ दोहचि वेग़ बोग़ु, बाताल कीतोग़ इनजोर, लोकुरिन ताल्ह्‌क बोटटोग़. 34 मति लोकुर विचर वाताङ पोल्‍लोने रोदा पोस मतोर.✡ अदिनेनाह्‌क सेतेम बाताल, इदिन बोरे बह बराबर पुनोर. अदिह्‌क ओग़ मुक्याल पोलुन सीपय्कना किलेतगा ओया वेहतोग़. 35-36 लोकुर पोलुना पोग़ोन पकाय ओङ आसि, ओना पयाह पयाह वासोर, “ओन हव्ककल रा!” इनजोर केयसोर, ओरा पयाह पयाह वांदुर. अदिह्‌क किलेताङ पायरिङ तग़्ङनेके, सीपय्क पोलुनु कांजिस ओतोर.

37 सीपय्क पोलुन ओसोर मतोर अस्के, पोलु मुक्यान युनानि पोल्‍लोते इतोग़, “निमा उकुम ईतेके, नना उंद पोल्‍लो नीक ताल्ह्‌केनन?” इतोग़. इतस्के मुक्याल इतोग़, “अरे निमा युनानि पोल्‍लो पुतिना? 38 अस्के उंद देबा ओर्वोग़ मिसर देसेमतोग़ मन्कल, रोम सर्करता विरुदतोर नालुङ अजर्क लोकुरिन, पेळ्ह्‌कल बूमते जमा कीतोग़, ओग़े मिसरि मन्कनिन बह आयविन?” इतोग़.

39 इतस्के पोलु इतोग़, “आयो साय्ब, आयो, नना यहुदि मन्कनन, किलिकिया पटटा पका पोकुर आतद तरसुस सहरतोनन आंदन.✡ इंजेके वेर मन्कलोरा संगे नाक वळ्ह्‌कलाह ईम इनजोर, नना नीक अर्जि कीय्ह्‌नन,” इतोग़.

40 इतस्के मुक्याल ओना अर्जतुन कबुल आतोग़. पोलु पायरिनगा निचि, केमेन आयलाह ओर लोकुरिन कय तोहतोग़. लोकुर केमेन आतापया, ओग़ ओरा इब्रि पोल्‍लोते✡ वळ्ह्‌क बोटटोग़.

22

पोलु तना साक्सि वेहतह्‌तोग़

(9:1-22; 26:9-18)

1 पोलु इद्रम वेहतोग़, “मावोरिर, पेदल्कनिर! नावा साक्सितुन मीवा मुनेह नना इंजेक वेहतह्‌नन, इदिन केंजाटु.” 2 इनजोर तमाये इब्रि पोल्‍लोते पोलु वळ्ह्‌कतस्के,✡ लोकुर पूराय मेर्क्ने आतोर.

3 अस्के पोलु वेहता बोटटोग़, “नना यहुदि मन्कनन, किलिकिया पटटा तरसुस सहरते पुटटोनन,✡ मति इदे येरुसलेम सहरतगान बेर्सतन. इगा गमलियेल गूरुनगा मन्जि कग़यतन.✡ मावाङ तादोर-बाबोराङ अडोङ-उतुर्कना उंद पोल्‍लो वने तपवा, ओग़ नाक काग़्हतोग़. इंजेके मीट सबेटोरिर कीयना लेह्‌का, नना वने देवुळतुन माळलाह पका जिदतोनन मतन.✡ 4 अदिह्‌क येसुसामिना अग़दे ताकवालोर आस्क-कोय्तोरिन दोहच, जेलतगा वाटिंदन. ओरिन हव्कनाह तिपल कीसोर मतन.✡ 5 नना इद्रम कींदन इनजोर, मोदुल पेर्माल ओसो तग्वाङ केवालोर मीवा मुनेह साक्सि मन्ह्‌तोर. वेरग्डाहे नना दमिस्क सहरतोर, मावोर यहुदिरिह्‌क रासतद सीटि ताल्ह्‌किस, अगा दायलाह पेसिस मतन. अगा येसुना अग़दे अतोर यहुदिरिह्‌क सिक्सा ईयलाहि, ओरिन दोहचि येरुसलेम ततलाह अनजोर मतन.✡

6 “अनेक अनेके नेक निच मता, अस्के नना दमिस्क सहरता एरे एव्स मतन. अचोटेन दोम्ह्‌क्नेन कोंडाङ नाह्‌क पग़वाह, पोग़ोटाहि नावा सर्ने बेरा उंद वेह्‌च अरता. 7 अस्के नना नेल अरतन, नेल अरतस्के ‘ए सोलु, ए सोलु, नाक बाराह्‌क तिपल कीया बोटटिन?’ इनजोर इतद आल्का केंजतन. 8 केंजतस्के ‘निमा बोनिन आंदिन, सामि?’ इनजोर इतन. अस्के ‘निमा बोन तिपल कीयलाह आतिन, ओग़ नासरेत नाटेनोग़ येसुनन आंदन,’ इतोग़. 9 नावा तोळतोर सिरप वेह्‌चतुन ऊळतोर, मति नावा संगे वळ्ह्‌कतद पोल्‍लो ओरिह्‌क तेळियो. 10 पया नना ‘बाताल कीकन सामि?’ इन्जि ताल्ह्‌कतन. अस्के ओग़ नाक, ‘इंजेके तेदिस दमिस्क सहरते अन, देवुळि नीक बेद सेवातेनाह्‌क निल्पिह कीता, अव सबे कबस्कना कबुर नीक अगा दोर्कग़ा,’ इनजोर इतोग़. 11 पका वेह्‌च आस मताह्‌कु, नना तोवोन आस मतन. पया नावा तोळतोर नावा कयदुन पोसि, दमिस्क सहरतगा ओतोर.

12 “अद सहरतगा ओर्वोग़ अनन्याल पेदिरतोग़ मन्कल मतोग़. ओग़ मोसानाङ अडोने ताकसोर, देवुळतुन बेस मोळ्कवाल मन्कल मतोग़. दमिस्क सहरतोर सबेटोर यहुदिर ओन्क पका कदर ईंदुर. 13 ओग़ नयगा वास निचि ‘सोलु तमो, निमा तोव्‍म,’ इनजोर इतोग़. ओग़ अह इताहे, नना तोव्स ओन ऊळतन. 14 अस्के ओग़ नाक इद्रम इतोग़, ‘मावाङ तादोर-बाबोरा देवुळता विचर बाताल मन्ह्‌ता, अद नीक एर्का आयना, ताना सेतेमतोग़ मग़िन ऊळना,✡ ओसो ओग़े मग़ना तोडटे वेहतनद पोल्‍लो नीक केंजलाह दोर्कना, इदिनेनाह्‌के देवुळ नीक आचता. 15 इतेके निमा अनेटस्के ऊळतद, केंजतद पोल्‍लोता, वेल्‍लाटोर लोकुरिह्‌क देवुळतेनाह्‌क साक्सि ईकिन.✡ 16 इंजेके निमा आल्सेम केमा. अले तेदिसि, येसुना पेदिरते एग़ मीयना रिवज कीम; ओना पेदिर पोस केयिस, पार्तना कीम. अस्के ओग़ नीवा पापमतुन नोग़यनोग़,’✡ इनजोर इतोग़. (अस्के नना येसुना पेदिरते एग़ मीतन.)

17 “पया नना येरुसलेम सहरतगा मल्सि,✡मंदिरतगापार्तना कीसोर मतन, अस्के देवुळ तोहतद लेकातुन ऊळतन. 18 अद लेकाते येसु नावा मुनेह निचि, ‘अले आल्सेम केवा, चट्पिट येरुसलेमताहि पेसिस अन. ऊळा, निमा नावा लोप्पा बेद साक्सि ईय्ह्‌निन अदिन वेर यहुदिर नमोर आयनुर,’ इतोग़. 19 अस्के नना इतन, ‘केंजनुर बहे सामि, बाराह्‌क इतेके नना यहुदिराङ वेल्‍लाङे पार्तनाताङ लोह्‌कनगा अन्जि, नीक विस्वस कीतोरिन, जेलतगा वाटिस नल्हता वेहन्दन.✡ 20 ओसो नीवा लोप्पा साक्सि ईतोग़ु, इस्तिपनिन लोकुर बंडाङ उकिस हव्किह्‌पा, नना वने ओरा तोळ आसि, ओन हव्कवालोराङ जगाना राका कीसोर मतन इनजोर, वेर यहुदिर बेस पुतोर,’✡ इतन. 21 मति येसु इतोग़, ‘आयो, यहुदि आयवोरिन नावा पोल्‍लोतुन वेहतलाह नना नीक जेक-जेक लोहतह्‌नन,✡ इग्डाहि अन!’✡ इतोग़.”

22 इद पोल्‍लो एवनाह लोकुर ओनाङ केंजतोर. मति यहुदि आयवोरा पोल्‍लो इताह्‌कु, “इद्रमतोग़ मन्कल जीवाते मनमाकेग़, वेन हव्काट!”✡ इनजोर पका केयतोर.* 23 पका केयसोर तमा केग़्स मतव जगान तेंडिस अग़्सिसींदुर, ओसो दुरातुन पोग़ोन तूळ्हन्दुर. 24 इदिन ऊळिस, लळयमुडा मुक्याल पोलुन सीपय्कना किलेता लोप्पा तता वेहतोग़. वेहचि “वेन जूताते पका नल्हचि ताल्ह्‌काटु, बाराह्‌क लोकुर इद्रम ओना अडम केयिह्‌तोर,” इनजोर उकुम ईतोग़. 25 पया सीपय्क ओन जूताते नल्हतलाह दोहच मतोर, अस्के पोलु तना एरे निच मतोग़ दरोगान इतोग़, “साय्ब, नना रोमि मन्कनन आंदन, नावा नेयमता पय्सल आयवा, इद्रम जूताते नल्हतनद बेसेया?” इतोग़.✡

26 इदिन केंजिसि, ओग़ दरोगाल सीपय्कना मुक्यानगा अन्जि, “निमा बह कीयलाहि आय्ह्‌निन? वेग़ इतेक रोमि मन्कल आंदोग़,” इतोग़.

27 पया सीपय्कना मुक्याल पोलुनगा वासि, “बह निमा रोमि मन्कनिन रा?” इनजोर इतस्के, “इंगो साय्ब” इनजोर पोलु इतोग़.

28 इतस्के सीपय्कना मुक्याल इतोग़, “नना रोमि मन्कल आयलाह, वेल्‍लाङे कोताङ ईतन,” इतोग़. इतस्के पोलु इतोग़, “मति नना इतेके पुटटग्डाहि रोमि मन्कनन आंदन,” इनजोर इतोग़.

29 इदिन केंजिसि, ओन ताल्ह्‌कवालोर सीपय्क, चट्‌ने जूतान नेल विळ्सिसीतोर, पया पोलुन इटोर. ओर्वोग़ रोमि मन्कन नना दोहता वेहतन✡ इनजोर, सीपय्कना मुक्याल रेयतोग़.✡

पोलु पंच उदतोर लोकुरिन वेहतह्‌तोग़

30 पया इमा दिया यहुदिर पोलुन बाराह्‌क कसुर ओपतोर इनजोर, निटम पुनदलाह,✡ सीपय्कना मुक्याल पेर्मालोरिन, यहुदिराङ तग्वाङ केवालोरिन, जमा आयलाह कबुर लोहतोग़. ओर जमा आतस्के, पोलुन तचि पंचता मुनेह निल्पिह कीतोग़.

23

1 पोलु पंचतगा जमा आतोर तग्वाङ केवालोरिन, कोंडा मिळ्हवा ऊळतोग़, ऊळिसि “मावोरिर, इद ऊळाट, नेंड एवनाहि नना जीवाताहि कसुरलेवप मन्जि, देवुळता मुनेह ताकसोर वायलाह आतन,” इनजोर इतोग़.✡ 2 इतस्के अनन्याल पेदिरतोग़ मोदुल पेर्माल,✡ पोलुना एरे निच मतोरिन, “ओन चापुळ ईम्ह्‌ट रा!” इनजोर उकुम ईतोग़.✡ 3 उकुम ईतस्के पोलु इतोग़, “निमा चुना ओकतद गूरेता लेह्‌काडोनिन सोङ केवानिन,✡ देवुळि नीके सिक्सा ईयग़ा. बाराह्‌क इतेके देवुळता सास्त्रमताङ अडोङ वेहतपु, नावा नेयम कीयलाहि, निमा उदिसाय मति, सास्त्रमता विरुदते नाक नल्हतलाहि, उकुम ईयलाह आतिन अय?✡” इतोग़.*

4 पया अगा निच मतोर पोलुन इतोर, “उल्टा देवुळता मोदुल पेर्माने मर्लबडिह्‌निन अय?” इतोर. 5 इतस्के पोलु इतोग़, “दादालोरिर, वेग़ मोदुल पेर्माल इनजोर नना पुन्ज मतेके, अह वळ्ह्‌कोन आवेनन. मीवा मुक्यालोरा इद्रम कदर रेहतनद आयो✡ इनजोर, देवुळता सास्त्रमतगा रासतद मन्ह्‌ताये,” इनजोर इतोग़.

6-8 अस्के पया इगा जमा आतोरगा, वळ्गा सदुकिरा तुंगातोर, ओसो वळ्गा परुसिरा तुंगातोर मन्ह्‌तोर इनजोर, पोलुह्‌क एर्का आता. सदुकिरा विचर इद्रम मन्ह्‌ता, डोलतोर बेस्केन जीवा अरवोर,✡ ओसो देवतुल्क इलेङ, ओसो हानस्क वने इलेङ इनजोर इन्ह्‌तोर.✡ मति परुसिर बार, इव सबे पोल्‍लोना पोग़ोन आसा कीस्तोर. अदिनेनाह्‌क पोलु बेसे मेग़्किस केयलाह बोटटोग़, “दादालोरिर, नना परुसि मन्कनन!✡ नावा तादोर-बाबोर वने परुसिरे मतोर. मन्जाय, नना डोलतोर वने जीवा अरयह्‌तोर इनजोर, विस्वस कीयनेनाह्‌के,✡ वेर नाक पर्ह्‌किस ऊळिह्‌तोर,” इनजोर इतोग़. पोलु इव पोल्‍लोङ इतस्के, उदतोर तग्वाङ केवालोर रेंड तूस्क आसि, परुसिरा, सदुकिरा नडुम वह्‌चळ पुटटा. 9 वह्‌चळ पुटटस्के, ओरा नडुम पकाय रोदा आता. अगा उदतोर परुसिरा तुंगाताहि उय्तुर सास्त्रमगूरुर✡ तेदिसि, “माक इतेके वेग़ पोलुनगा बाताले तप दिसो.✡ देवुळदीपताहि ओना संगे बेदाय हानाल तेला, इलवेके देवुळता देवतुलि, वेना संगे वळ्ह्‌किस मनदग़ा, अद बेद्रमि?” इनजोर बेरा आल्काते इतोर.

10 ओरगा इचोटा जग्ळम आता इतेके, वेन हव्किह्‌तोर तेला इनजोर, सीपय्कना मुक्याल रेयतोग़. पया “पोलुन ओरग्डाहि पेसिह कीसि, सीपय्कना किलेतगा ओम्ह्‌टु,” इनजोर सीपय्किन उकुम ईतोग़.

11 पया अदे नग़्का, येसुसामि पोलुनगा लेकाते वासि, “पोलु निमा रेयमा! बेद्रम इद येरुसलेम सहरतगा, नावा पोल्‍लोता साक्सि ईतिन, अद्रमे रोम सहरतगा वने, नावा पोल्‍लोता साक्सि नीक ईयना मन्ह्‌ता,” इनजोर वेहतोग़.✡

पोलुन यहुदिर हव्कलाह डाव कीस्तोर

12 इमा दिया सकरि, पोलुन हव्कलाह, उय्तुर यहुदिर जमा आस विचर कीतोर.✡ विचर कीसि, “इंजेक पोलुन हव्कवालेवा, माट गाटो-जावा तिनवल-उनवल. माट अद्रम केवेके, देवुळ माक उंदियदेबा लेट्‌नेन ईयि तेला,” इनजोर किरिया कीतोर. 13 इद्रम किरिया कीतोरु, रेंड वीसाह्‌काय एक्‍वाय मतोर. 14 ओर मन्कलोर पेर्मालोरगा ओसो यहुदिराङ पेदल्कनगा अन्जि, “माट पोलुन हव्कवालेवा, बाताले तिनोम-उनोम आयकोम, ओन हव्कवेके देवुळि माक उंदियदेबा लेट्‌नेन ईयि तेला इनजोर, किरिया कीतोम.✡ 15 अदिह्‌क मीट इद्रम कीम्ह्‌टु, इंजेक तग्वाङ केवालोरा संगे, सीपय्कना मुक्यान बेस तेळियिह कीसि, इद्रम कबुर लोहाट. ‘माट पोलुन ओसोवने बेस ताल्ह्‌कना मन्ह्‌ता. अदिह्‌क ओन ओसो मयगा लोहचीम,’ इनजोर कबुर लोहाट. ओग़ मियगा एवयनामुनेन, ओन हव्कलाह माट नडुम अग़दे मकिस, तयर आस मनदकोम,” इनजोर इतोर.

16 पया इद्रम अग़दे केपिसि, पोलुन हव्कलाह आय्डाङ कीयह्‌पा, पोलुना अनेमग़ केंजतोग़. केंजिसि ओग़ सीपय्कना किलेतगा अन्जि, पोलुन वेहतोग़. 17 अस्के पोलु दरोगा साय्बान केयिसि, “वेग़ पेकान सीपय्कना मुक्यानगा ओम साय्ब, वेग़ बातालो मति कबुर ततोग़ अले,” इनजोर इतोग़. 18 अस्के ओग़ दरोगाल, सीपय्कना मुक्यानगा वेग़ पेकान ओतोग़. ओसि “माट दोहच तासतल ओग़ पोलु नाक केयिसि, वेग़ पेकान नियगा तता वेहतोग़, वेग़ नियगा बातालो मति कबुर ततोग़ अले,” इतोग़.

19 पया सीपय्कना मुक्याल ओग़ पेकाना कयदुन पोसि, बोरे इलवा जागातगा ओसि, “बाताल पोल्‍लो मन्ह्‌ता अले, वेहा?” इनजोर ताल्ह्‌कतोग़.

20 अस्के ओग़ पेकाल इतोग़, “यहुदिराङ पेदल्क जमा आसि, इद्रम विचर कींदुर: नाळि पोलु मामान ओसोवने तग्वाङ केवालोरगा तचि, ओसोवने ओन बेस ताल्ह्‌कना मन्ह्‌ता इनजोर, नियगा अर्जि कीयनुर. 21 मति निमा ओरा पोल्‍लोतुन विस्वस कीस, मामान ओरगा लोहमा साय्ब. रेंड वीसाह्‌काय एक्‍वा मन्कलोर, पोलुन हव्कवालेवा, गाटो-जावा तिनवल-उनवल, ओन हव्कवालेवा तितेके, देवुळि माक लेट्‌नेन ईयि तेला इनजोर, किरिया कीतोर.✡ अदिनेनाह्‌क ओर मकिस केपिह्‌तोर, इंजेक ओन हव्कलाह तयरे मन्ह्‌तोर. ओन पंचतगा ओम्ह्‌टु इनजोर, निमा उकुम ईयनदिने केपिह्‌तोर,” इनजोर ओग़ पेकाल ओरा पोल्‍लोतुन सीपय्कना मुक्यान वेहतोग़.

22 वेहतस्के सीपय्कना मुक्याल इतोग़, “निमा नाक मुनेन इव पोल्‍लोङ वेहतिन, मति ओन वेहतन इनजोर बोने वेहमा बहा” इन्जि, ओग़ पेकान अग्डाह लोहचीतोग़.

सीपय्क पोलुन पेलिक्स गुमसिनगा ओस्तोर

23 पया वेग़ मुक्याल इर्वुर दरोगालोरिन केयिस इतोग़. “पोलुना संगे दायलाह, रेंड नूह्‌क सीपय्कु, कोडाने उदिस अनवालोर मूंड वीसाङ दहा (70) मुल, ओसो रेंड नूह्‌क गोग़्काङ पोयवालोरिन तयर तासाटु. ओर नग़्का नव एगनेके केसरिया सहरते✡ अनिर. 24 ओसो पोलुह्‌क दायलाह, कोडाङ तयर कीस तासाटु. अविस्कने पेलिक्स गुमसिनगा✡ पोलुन सुकमते एव्सिह कीयिर,” इनजोर वेहतोग़.† 25 वेहचि गुमसिह्‌क सीटि वने रासतोग़. अद सीटटगा इद पोल्‍लो रासतद मता.

26 “नना कलोदियुस लूसियानन, गुमसि पेलिक्स महरज साय्बाह्‌क सीटि रासलाह आतन, नीक जोहर. 27 नना पोलु इनवाल मन्कन नियगा लोहतलाह आतन. यहुदिर वेग़ मन्कन पोसि हव्कसोर मतोर, मति वेग़ रोमि मन्कल इनजोर नना केंजतस्के,✡ सीपय्कना संगे अगा अन्जि, ओरग्डाहि वेन एहतन.✡ 28 एहचि, वेना पोग़ोन ओर बेद पोल्‍लोता कसुर ओपतोर इनजोर पुनदलाह, ओराङ तग्वाङ केवालोरगा ओतन.✡ 29 मति मावा रोमि काय्दाता लेह्‌का, जेलतगा तासना तेला, आयवेके हव्कना सिक्सा तेला, इद्रमता लायकता वेना लोप्पा बाताले कसुर दिसो.✡ इव सबे ओराङ अडोङ-उतुर्कनाङ कसुर्क तासतोर✡ इनजोर, नना पुतन. 30 वेन बोरो यहुदिर हव्कलाह डाव तेंडटोर इनजोर, नाक एर्का आताह्‌कु,✡ वेन चट्पिट नियगा लोहतन. पेलिक्स गुमसिना मुनेह वेनगा मनदनव कसुर्किन तोहाट इनजोर, वेना पोग़ोन कसुर ओपवालोरिन वेहतन,” इन्जि अद सीटटगा रासतोग़.

31 अद्रमे पया नग़्का, सीपय्क तमा मुक्याल वेहतप लेह्‌का, पोलुन नग़्काडा-नग़्काने ओतोर. अनेक अनेके अंतिपत्रि सहरते एवतोर.‡ 32 पया इमा दिया “पोलुन, माट केसरिया सहरतगा ओयकोम” इनजोर, कोडानोर सीपय्क वेहतोर. ओर इद्रम वेहतस्के, पिसतोर सीपय्क येरुसलेमता किलेतगा मलतोर. 33 कोडानोर सीपय्क केसरिया सहरते एवतोर, एवताहे गुमसिनगा सीटटुन ईसि, पोलुन ओना मुनेह ततोर. 34 गुमसि सीटटुन अर्वताहे “निमा बेद पटटोनिन” इनजोर पोलुन ताल्ह्‌कतोग़. ताल्ह्‌कतस्के ओग़ किलिकिया पटटोग़✡ इनजोर एर्का आता. 35 एर्का आतस्के, “नीवा पोग़ोन कसुर वाटवालोर वातस्के, नीवा नेयम कीकन,” इनजोर इतोग़. पया पोलुन बेरोग़ एरोद राजाल§ पंडटद सर्करि लोतगा तास वेहचि, “वेना राका मन्ह्‌टु,” इनजोर गुमसि सीपय्किन उकुम इतोग़.

24

गुमसिना मुनेह पोलुनगा कसुर्क वाटिह्‌तोर

1 पया एयुङ दियाङ आनेके, अनन्या पेर्माल✡ ओसो यहुदिराङ उय्तुर पेदल्कु, वेरु तिरतुलु पेदिरतोग़ वकिलिन पोसि, केसरिया सहरते वातोर. वासि पेलिक्स गुमसिना मुनेह,✡ पोलुना पोग़ोन कसुर तोहतोर.✡ 2-3 पया पेलिक्स पोलुन तता वेहतोग़. ततस्के तिरतुलु वकिल ओना पोग़ोन इद्रम कसुर वाट बोटटोग़ इतेके, “ओ पेलिक्स महरज, निमा राजेम ताकिह कीयनस्केडाह, माट यहुदा पटटोरोम मुर्तिय लळय आयवा मतोम. नीवाय तेल्वतेनाह्‌कु, मावा जाततोर सुद्रेम आसोर दास्तोर, तानेनाह्‌कु नीक जोहर आयि. माट बेक अतेकाय, नीवा मयगा मनदनद इद गूनमता अमेसा सीता कीय्ह्‌नोम. 4 नना नीक वेल्‍लाङे पोल्‍लोङ वेहच तिपल केवोन मति, नीवा गूनमते मावाङ रेंड पोल्‍लोना अर्जतुन केंजा. 5 वेग़ मन्कल जग्ळा पुटिह केवाल, बूममेंड मनवालोर सबेटोर यहुदिरा नडुम कोंटेङ पुटिह केवाल. ओसो वेग़ नासरिरा लाग्वद तुंगाता पेदामन्कल आंदोग़.* 6 मावा मंदिरतुनकळ्‍वोग़ कीयलाह आसोर मतोग़,✡ मति अद्रम केवाह माट वेन पोयतोम. [अस्के माट मावाङ अडोना लेकाते वेन सिक्सा ईस मनेरोम. 7 मति सीपय्कना मुक्याल लूसियाल✡ वासि, मयग्डाहि वेन ऊंदिस ओतोग़.✡ 8 ओसि वेना पोग़ोन कसुर वाटटोरिन, नियगा वायलाह वेहतोग़.†] इंजेके निमान वेन ताल्ह्‌किस ऊळा, अस्के माट कसुर्क वाटटव सबे पोल्‍लोन निमा पुनदकिन,” इतोग़. 9 अस्के अगा वास मतोर यहुदिर वने वकिलनेह आसि, इव पोल्‍लोङ निटमे इनजोर इंदुर.

पोलु तनाङ पोल्‍लोङ पेलिक्स गुमसिन वेहतह्‌तोग़

10 पया गुमसि पोलुन निमा वेहा इनजोर कय तोहतोग़. अस्के पोलु इद्रम वेहतलाह बोटटोग़ इतेके, “महरज, निमा वेल्‍लाङे वर्साङ, मावा यहुदा पटटगा नेयम कीसोर मतिन इनजोर पुतन. अदिनेनाह्‌क गिर्दाते नना कसुरलेवोनन इन्जि तोहतह्‌नन. 11 बारा दियाना मुने, नना देवुळतुन मोळ्कलाह येरुसलेमतगा अन्ज मतन. इद पोल्‍लो निटम इनजोर, निमा वने ताल्ह्‌किस पुनदा पग़यकिन. 12 देवुळता पार्तनाताङ लोह्‌कनगा आयि, मंदिरतगा आयि, सहरतगा आयि, नना बोनाय संगे गिटोगटो आयनदिन वेर ऊळोर. ओसो लोकुरिन जमा कीसि, रोदा पोय्‍पिह कीयनदिन वने ऊळोर.✡ 13 नावा पोग़ोन वेर वाटटोर अव कसुर्कनाङ पोल्‍लोङ निटमे इनजोर तोहतलाह, वेरगा साक्सि वने इले.✡

14 “मति इद उंद पोल्‍लो नना कबुल आय्ह्‌नन. बेद अग़दुन वेर लाग्वा अग़दा तुंगा इन्ह्‌तोर, अदे येसुसामिन विस्वस कीयनद अग़दे नना ताकिस, मावाङ तादोर-बाबोरा देवुळतुन माळिह्‌नन. मोसानाङ अडोनगा, ओसो देवुळता कबुरतोरा सास्त्रमतगा रासतव सबे पोल्‍लोन माळिह्‌नन.✡ 15 देवुळि उंद दिया हातोरग्डाहि सेतेमतोरिन, लाग्वोरिन तेग़्किह कीयग़ा इनजोर, वेर देवुळता पोग़ोन आसा तासतप लेह्‌का, नना वने आसा तासिह्‌नन.✡ 16 अदिह्‌क देवुळता मुनेह आयि, लोकुरा मुनेह आयि, अमेसा जीवाताहि कसुरलेवप मन्जि, ताकलाह ऊळिह्‌नन.✡

17 “नना वेल्‍लाङे वर्साङ येरुसलेम इलवा मतन, मति इंजेके मावा गरिब यहुदि जाततोरेनाह्‌क, जमा कीतद दर्मम एव्सिह कीयलाह,✡ ओसो मंदिरतगा देवुळतुह्‌क मोक ईयलाहि, येरुसलेम वास मतन. 18 मंदिरतगा एडना रिवजतुन मारिह कीतापया, ओर नाक मंदिरतगा ऊळतोर.✡ अस्के अगा नावा संगे वेल्‍लाय मुल इलोर आसि, बातय रोदा वने इलो.✡ 19 मति आसिया पटटोर उय्तुर यहुदिर अगा वास मतोर, ओरे रोदा पोयलाह बोटटोर.✡ नावा बातालाय तप मतेक अचोन, नयगा कसुर वाटलाहि ओर इगा वास मनेर. 20 अले वेर इगा नितोरे वेहिर, येरुसलेमते तग्वाङ केवालोर अद दिया नावा बाताल कसुर दोर्किह कीतोर. 21 आं ‘डोलतोर वने जीवा अरयह्‌तोर इनजोर, नना विस्वस कीताह्‌कु, नाक पर्ह्‌किस ऊळिह्‌निर अय!’ इनजोर इद उंद पोल्‍लोतुन मात्रम, निटमे ओरा मुनेह जोरते केयिस वेहतन,”✡ इनजोर पोलु इतोग़.

22 पेलिक्स इतेके येसुसामिन विस्वस कीयनद पोल्‍लोतुन बेस केंजिस मतोग़, अदिह्‌क “सीपय्कना मुक्याल लूसियाल✡ वातापया, नीवा पोल्‍लोता पय्सल कीकन,” इनजोर वेहच मारिह कीतोग़. 23 पया दरोगान इद्रम उकुम ईतोग़, “पोलुन दोहवालेवा जेलतगा तासा. ओसो ओना तोळतोर बातालाय ईयलाह वातेके, ओरिन रोमिह केमा,”✡ इनजोर इतोग़.

पेलिक्सिह्‌कु दुरुसिलाह्‌कु, येसुना कबुरि

24 उचुक दियाना पया, पेलिक्स तना मुते, यहुदि आंचाळ दुरुसिलान पोस वातोग़.‡ पया पोलुन केय लोहतोग़, पोलु वातस्के येसु किर्स्तुन विस्वस कीयनद पोल्‍लोतुन, आळ इर्वुर केंजसोर मतोर. 25 अस्के देवुळता सेतेमते बेद्रम ताकना, मेंदुदा उळ्बेतुन बेद्रम आव्रे कीयना,✡ देवुळ आक्रिते दुनियामेटोरा नेयम बेद्रम कीयग़ा, इव पोल्‍लोन पोलु वेहतोग़. पया इव पोल्‍लोङ केंजिस, पेलिक्स पकाय रेयिस पोलुन इतोग़, “इंजेके आस्ता, निमा अन, नाक पुर्सत दोर्कतेक, अचोन नीक केयकन” इनजोर, ओन लोहतोग़. 26 पोलु जेलतग्डाह पेसलाह, कुस्क्ने नावा कयदे कोताङ ईयनोग़, इद्रम गुमसिना आसा वने मंदु.✡ अदिह्‌क ऊक-ऊके ओन केयिस गोटिङ कींदोग़.

27 मति रेंड वर्साङ आनेके, पुर्कियुस पेस्तुस पेदिरतोग़,✡ पेलिक्सना जागातगा गुमसि आतोग़.§ पया पेलिक्स दायह्‌पा, पोलु कसुरलेवोग़ इनजोर पुन्ज तेला, यहुदिरिन गिर्दा कीयलाह,✡ पोलुन जेलतग्डाह विळ्सवाय अतोग़.

25

कय्सर राजानके दायलाहि पोलुना अर्जि

1 पेस्तुस गुमसि यहुदा पटटा केसरिया सहरते✡ एव्सि, मूंड दियाना पया, अग्डाह येरुसलेम सहरते अतोग़. 2 अगा पेर्मालोर ओसो यहुदिराङ पेदल्कु ओनगा वासि, पोलुना पोग़ोन कसुर तासलाह आतोर.✡ 3 पोलुन नडुम अग़दगान हव्कना मता,✡ अदिनेनाह्‌क “मुर्बत कीसि पोलुन केसरियाताहि येरुसलेम लोहचीम, साय्ब” इनजोर, पेस्तुस गुमसिन अर्जि कीतोर. 4 अस्के गुमसि इतोग़, “पोलु इंजेके केसरिया सहरता जेलते मन्ह्‌तोग़. इंजेक उचुक दियाने, नना वने अगा दाकन. 5 अदिह्‌क मियग्डाह मुक्या मन्कलोर नावा संगे वायिर! ओग़ मन्कना पोग़ोन बाताल कसुर मतेके, ओना कसुरतुन मीटे तोहतकिर,” इतोग़.

6 अद्रमे पया पेस्तुस गुमसि आट-दहा दियाना लेह्‌का ओरा संगे मन्जि, येरुसलेमताहि केसरिया सहरते मलतोग़. अस्के ओना संगे, यहुदिरा मुक्या मन्कालोर वने वातोर. इमा दिया नेयम कीयनद जागातगा उदिसि, पोलुन तता वेहतोग़. 7 पोलु वातस्के, येरुसलेमताहि वातोर यहुदिर पोलुना सर्ने निचि, ओना पोग़ोन वेल्‍लाङे बेराङ कसुर्क वाटटोर.✡ मति अव कसुर्किन ओर करल कीया पग़वोर.✡ 8 अस्के पोलु इतोग़, “नना यहुदिराङ अडोन बूळे केवोन, मंदिरतगा बाताले तप कबळ केवोन, ओसो रोम राजेमताकय्सर राजाना अडम वने, बाताले पोल्‍लो वळ्ह्‌कोन,” इतोग़.✡

9 पोलु अद्रम इतापया, यहुदिर गिर्दा आयिर इनजोर,✡ पेस्तुस पोलुन इतोग़, “इव पोल्‍लोना नेयम, येरुसलेमतगा नावा मुनेह आयि इनजोर, निमा तयर मह्‌निना?”✡ इतोग़.

10 मति पोलु इतोग़, “निमा कय्सर राजाना रोमि सर्करता अदिकरते नेयम कीय्ह्‌निन. इंजेक रोम सर्करता कोरोटटे नना नितन, अदिनेनाह्‌क इगाने नावा नेयम आयना गावले. यहुदिराङ अडोना बातालतुने बूळे केवोन इनजोर, निमा बेस पुतिन. 11 नना हव्कना सिक्सा लायकता कसुर कीतेके, डोललाह तयरे मह्‌नन. मति बेव पोल्‍लोना लोप्पा, वेर यहुदिर नावा पोग़ोन कसुर वाटलाह आतोर, अव पोल्‍लोङ जोल मतेक, बोग़े नाक वेरा कयदे पोस ईया पग़वोग़. (इंजेके इगा केसरियाते नावा नेयम आयवेके, नाकु रोम सहरतगालोहचीम.) अगाने कय्सर राजाना मुनेह, नावा नेयम आयि इनजोर अर्जि कीय्ह्‌नन,✡ साय्ब,” इतोग़.*

12 पया पेस्तुस तनाङ मंत्रिरा संगे वळ्ह्‌किस “निमा कय्सर राजाना मुनेह नावा नेयम आयि इनजोर अर्जि कीतिन, ओनगान निमा दाकिन,” इनजोर पोलुन इतोग़.✡

अग्रिपा राजान, पोलुना लोप्पा, पेस्तुस वेहतह्‌तोग़

13 बेचोको दियाना पया बाताल आता इतेके, एरेटा पटटा गुमसि अग्रिपा राजाल,† तना एलाळि बेर्निके बार अगा वातोर. वेर केसरिया सहरतगा,✡ पूनोग़ गुमसि पेस्तुसिन कलियलाहि वातोर. 14 एलाग़ इर्वुर अगा वेल्‍लाङे दियाङ मतोर. अद तूकने पेस्तुस पोलुना नेयमता लोप्पा, अग्रिपा राजानु वेहतोग़. “मुनेतोग़ गुमसि पेलिक्स बाताल कीतोग़, ओर्वोग़ मन्कन इगान जेलते वाटिस अतोग़.✡ 15 बेस्के नना येरुसलेमतगा मतन, अस्के अग्डोर पेर्मालोर ओसो यहुदिराङ पेदल्कु, ओना पोग़ोन कसुर वाटिसि, ‘वेग़ कसुर कीतोग़, वेन्क हामुरता सिक्सा ईम’ इनजोर, नाक ताल्ह्‌कतोर.✡ 16 ताल्ह्‌कतस्के नना ओरिन इतन, ‘बेचानाह कसुर तोहवालोरा मुनेह, कसुरतोग़ मन्कल निचि, तना कसुरता लोप्पा बयन एवोग़, अचानाह ओन्क सिक्सा ईयना, अद्रमता रोम सर्करता उतुर इले,’ इतन.✡ 17 अद्रम इतस्के, ओर यहुदिर इगा वातोर, वातस्के नना आल्सेम केवालेवा, इमा दिया नेयम कीयनद जागातगा उदतन. उदिसि, ओग़ पोलु इनवाल मन्कन, नावा मुनेह तता वेहतन. 18 ओना पोग़ोन कसुर वाटवालोर निचि, कसुरताङ पोल्‍लोङ वेहतोर. मति बेद्रम नना विचर कीस मतन, अद्रमता कसुरताङ पोल्‍लोङ वेर वेहोर. 19 मति ओर तमाय दर्मताङ पोल्‍लोना लोप्पा, ओसो बोग़ो येसु पेदिरतोग़ मन्कना लोप्पा, वेर यहुदिर पोलुन कट्ला कींदुर.✡ वेग़ येसु डोलिसाय मति जीवात मन्ह्‌तोग़, इद्रम पोलुना इनमुळ मन्ह्‌ता. 20 इद्रमताङ पोल्‍लोन बेद्रम नेयम कीयनद इनजोर, नना एक्बेक आस मतन. अस्के ‘इव पोल्‍लोना नेयम येरुसलेमतगा बेस आयना इन्जि, निमा अगा दाकिना?’ इनजोर पोलुन इतन.✡ 21 इतस्के पोलु इतोग़, ‘आयो, कय्सर राजानाये मुनेह, नावा नेयम आयि.✡ ओग़ नाक नेयम कीसीयनाह, नना जेलतगान मनदकन,’ इनजोर इतोग़. अदिह्‌क नना ओन कय्सर राजानगा लोहनाह्‌जोम, जेलतगान मनेग़ इनजोर उकुम ईतन✡,” इतोग़.

22 अस्के अग्रिपा राजाल पेस्तुसिन इतोग़, “अले, ओग़ मन्कल वेहतनदिन, नना वने केंजकन,” इतोग़. इतस्के पेस्तुस इतोग़, “अले, अह इतेके नाळिय केंजकिन,” इतोग़.

पोलुन अग्रिपा राजाना मुनेह ततह्‌तोर

23 अद्रमे पया इमा दिया, अग्रिपा राजाल, बेर्निके, वेर एलाग़ इर्वुर,✡ बेरा गिजुरते वातोर. वासि मीटिङ कीयनद बेरा अराते ओळियतोर. सीपय्कना मुक्यालोर ओसो सहरतोर साव्कर मन्कलोर अगा वातोर. अस्के “पोलुन पोस वाट” इनजोर, पेस्तुस उकुम ईतस्के, पोलुन ततोर. 24 ततस्के पेस्तुस इतोग़, “ओ अग्रिपा राजा ओसो इगा जमा आतोर लोकुरिर, वेग़ मन्कन ऊळलाह आतिर. येरुसलेमतगा वने, इगा वने, वेल्‍लाटोर यहुदिर नयगा वासि, वेना पोग़ोन कसुर वाटटोर.✡ वेन जीवात तासनायो इनजोर केयतोर.✡ 25 नना इसि वेन हव्कना लेह्‌काडा, वेग़ बाताले कसुर केवोग़ इनजोर पुतन.✡ मति कय्सर राजाना मुनेह, नावा नेयम आयि इनजोर, वेग़ तनाय अर्जि कीतोग़. अदिह्‌क नना वेन रोम सहरते कय्सर राजानगा लोहतलाह विचर कीतन.✡ 26 मति वेन लोहनेके, नावा कय्सरसामिह्‌क वेना कसुरता लोप्पा बाताल रासिस लोहतकन इनजोर, नना पुनोन. अदिह्‌क मीट वेनाङ केंजतापया, बेदाय पोल्‍लो नाक रासलाह दोर्कग़ा बहा इनजोर, इगा मीवा मुनेह वेन ततन. कासा इतेके नीवाङ बुदिङ ताल्ह्‌किह्‌नन, अग्रिपा राजानिन. 27 जेलते मतोग़ मन्कन, कय्सर राजानगा लोहनेके, ओग़ बाताल तप कीतोग़ इनजोर रासवालेवा, उंदियदेबा लोहतनद ओप्पग़ाया?” इतोग़.

26

अग्रिपा राजाह्‌कु पोलु तना साक्सि वेहतह्‌तोग़

(9:1-22; 22:3-16)

1 पया अग्रिपा राजाल पोलुन इतोग़, “इंजेके नीवाङ पोल्‍लोङ वेहता पग़यह्‌निन.” इतस्के पोलु (नना वळ्ह्‌कलाह आतन इन्जि तोहतलाह,) तना कय अहचि, इद्रम पोल्‍लोङ वेहता बोटटोग़ इतेके, 2-3 “ए अग्रिपा राजानिन, यहुदिर नावा पोग़ोन वाटटव कसुरताङ पोल्‍लोना लोप्पा, नाक नीवा लेह्‌काडोग़ मन्कना मुनेह वेहतलाह अग़ दोर्कता इतेके, नना नेंड पका गिर्दा आतन. बह इतेके मावा यहुदिरा मनमुळतुन, ओसो मावाङ अलग-अलग विचर्किन, निमा बेस पुतिन.* इंजेके नना वेहतनाङ पोल्‍लोन, दया कीसि केंजा इनजोर, नीक जोहर कीय्ह्‌नन.

4 “मुने नावाय जाततोरा नडुम मन्जि, अहे पया येरुसलेमते वने, उड्लस्केडाहि नावा मनमुळ बेद्रम मता, इदिन वेल्‍लाटोर यहुदिर पुतोर.✡ 5 मावा यहुदि दर्मताङ अडोन, सबेट्काय पका नोमनद तुंगातोनन आंदन, इतेके परुसिरा तुंगातोनन, इदिन यहुदिर बेस पुतोर.✡ इद पोल्‍लो निटम इनजोर तमा विचर मतेके, साक्सि ईयिर. 6 इंजेक इसि इद्रम आता इतेके, देवुळि मावाङ तादोर-बाबोरिह्‌क मुनेन बेद पोल्‍लो विळ्सिस मता,✡ अदे पोल्‍लो निटम आयग़ा इन्जि, नना आसा तासतन.✡ तासताह्‌के नावा नेयम आस्ता. 7 देवुळ इदे पोल्‍लोतुन निटम कीयनद आसाते, मावाङ बारा कूळिनोर इस्रयेल लोकुर, देवुळतुन नग़्का पिळ्‍विळ, पियल-पोळ्‍द मोळ्कसोरे, पोल्‍लो विळ्सतदिन अद निटम कीयग़ाये इनजोर, माळसोरेन केपिह्‌तोर.✡ ओ राजा, नना वने अद्रमे आसा तासतन,✡ इदिना लोप्पा यहुदिर नावा पोग़ोन कसुर वाटटोर. 8 देवुळि हातोरिन जीवा अर्हतनद पोल्‍लोतुन✡ नना पोकुर कीसोर मह्‌नन, इदिन मीट बाराह्‌क नमविर?

9 “नना वने मुने अद्रमे, नासरेत नाटेनोग़ येसुन विस्वस केवालोरिन, पका तिपल कीयना इनजोर, विचर कीसोर मतन.✡ 10 पया नना अद्रमे येरुसलेमतगा कीतन. सामिना वेल्‍लाटोर मन्कलोरिन जेलते वाटलाहि, नना पेर्मालोरग्डाहि अदिकर ताल्ह्‌किस जेलते वाटटन.✡ तग्वाङ केवालोर ओरिन हव्कना सिक्सा ईयह्‌पा, ओरिन हव्काट इनजोर इंदन.✡ 11 बेगा बेगा देवुळता पार्तनाताङ लोह्‌क मताङ, अगा बेचानाह किर्स्तुनोर येसुन पास्कोर, अचानाह नना ओरिन पका सिक्सा कींदन. ओसो यहुदिरा बूमतुह्‌क अबर मतव सहर्कनगा वने अन्जि, ओरिन तिपल कींदन,✡ अचोन ओरा पोग़ोन ओङ आंदन.✡

12 “अद्रमे उंद देबा, पेर्मालोर नाक दमिस्क सहरते, येसुनाङ विस्वसिरिन पोयतलाह, अन इनजोर वेहचि, अद कबळतुन कीयलाहि अदिकर ईतोर. अस्के नना अनजोर मतन. 13 अनेके नेक निच मता, अस्के पोग़ोटाहि पोळ्‍दता वेह्‌चतुह्‌काय एक्‍वा दींचतद वेह्‌च, नावा ओसो नावा तोळतोरा पोग़ोन, सर्ने वेह्‌च अरतदिन ऊळतन. 14 अद वेह्‌च अरतस्के, माट सबेटोरोम नेल देळ्ब अरतोम. अरतस्के नना उंद आल्का इब्रि पोल्‍लोते✡ इद्रम केंजतन इतेके, ‘ए सोलु, निमा नाक बाराह्‌क तिपल कीयलाह आतिन? कोंदा तूतिरतुन लाता ईतेक बेद्रम गडिह्‌ता,†(अद्रमलेह्‌का नावा पोल्‍लोतुन अडम आसोर मतेके,) निमान आरेम आयकिन,’ इता. 15 पया ‘सामि निमा बोनिन आंदिन?’ इनजोर नना इतन. अस्के ओग़ इतोग़, ‘निमा बोन तिपल कीयलाह आतिन, ओग़े येसुनन आंदन. 16 अले तेदिस निल्म, बह इतेके निमा नाक ऊळतद पोल्‍लोतुनु, ओसो नीक तोहतकन अव पोल्‍लोनु, लोकुरिह्‌क वेहतलाह नावा सेवक इनजोर, नीक इंजेक निल्पिह कीय्ह्‌नन. 17 यहुदिरगा ओसो यहुदि आयवोरगा नीक लोहतह्‌नन. नीक बाताले आयवाह, ओरा कयदाहि पिसिह कीकन. 18 ओरिन ईकळताहि देवुळता वेह्‌चतगा वायनदु,✡देयमदीपता लावताहि देवुळतके वायनदु, अग़ तोहतलाह नीक लोहतह्‌नन. ओर नाक विस्वस कीतेके, ओरा पापमता मापि आयग़ा, अहे देवुळ आचतोर लोकुरा संगे ओरिह्‌क जागा दोर्कग़ा,’ इनजोर इतोग़.

पोलु तना सेवाता पोल्‍लोतुन वेहतह्‌तोग़

19 “अद्रमे अग्रिपा राजा, पोग़ोटाहि देवुळि नाक तोहतद लेकाते वेहतदिन बेस केंजिसि, येसु नाक ईतद उकुमतुन माळतन. 20 अदिह्‌क मुने दमिस्क सहरतोर यहुदिरिह्‌कु,✡ पया येरुसलेमतोर यहुदिरिह्‌कु,✡ पया पूरा यहुदिरा बूमतगा ओसो यहुदि आयवोरिह्‌क इंका✡ ‘पापमता अग़दाहि मल्सि देवुळतगा वाटु,✡ वासि माट मलतोम इन्जि, बेसताङ कबस्क कीस तोहाटु’✡ इनजोर, इद पोल्‍लोतुन पोकुर कीसोर मतन. 21 इदिनेनाह्‌के उय्तुर यहुदिर नाक मंदिरतगा पोसि हव्कलाह आसोर मतोर.✡ 22 मति नेंड एवनाह देवुळि नाक तोळ ईता, अदिह्‌क उड्लोर-बेरोर सबेटोरिह्‌क साक्सि ईयलाह आतन. देवुळता कबुरतोरु ओसो मोसा मुय्तोना सास्त्रम, (येसुसामि बाताल कीयनोग़ इन्जि,) मुनेन वेहच मतोर. अद सास्त्रमतुन विळ्सिस, नना बेदे वेहोन. 23 अद सास्त्रम बाताल वेहतह्‌ता इतेके, ‘देवुळ लोहवाल पिसिह केवाल किर्स्तु तिपल आस डोलनोग़.✡ डोलिसि ओसोवने डोलतोरग्डाहि सबेटोरिह्‌क मुने जीवा अर्सि,✡ ओग़े यहुदिरिह्‌क, यहुदि आयवोरिह्‌क, बेसतल कबुरता वेह्‌च तोहवाल आयनोग़✡’ इनजोर, सास्त्रमते रासतद मन्ह्‌ता,” इनजोर पोलु इतोग़.

पोलु अग्रिपा राजाना बुदतुन मिळ्हतलाह ऊळिह्‌तोग़

24 इद्रम पोलु तना बयन वेहतह्‌पा, पेस्तुस इतोग़, “ए पोलु, निमा कोन बय्माङ आतिन डा!✡ पका कग़यतिन अदिह्‌क पिसाङ आतिन बहे,” इनजोर जोरते केयतोग़.

25 अस्के पोलु इतोग़, “आयो पेस्तुस महरज, नना पिसानन आयोन, सेतेमतुन बेसता बुदते वेहतलाह आतन. 26 इव पोल्‍लोङ बोग़े पुनवाह आतव आयोङ इन्जि, अग्रिपा राजाल वने इव पोल्‍लोन बेस पुतोग़,✡ इद्रम नाक आसा मन्ह्‌ता. अदिह्‌क मुर्तिय रेयवालेवा, ओना मुनेह वेहतलाह आतन. 27 ओ अग्रिपा राजानिन, निमा बाताल इह्‌निन? देवुळता कबुरतोर मुने रासतव पोल्‍लोन विस्वस कीय्ह्‌निना, केविन? निमा विस्वस कीय्ह्‌निन इनजोर, नना पुतन,” इतोग़.

28 अस्के अग्रिपा राजाल पोलुन इतोग़, “गळ्किह्‌के नाक किर्स्तुना विस्वसि कीयलाहि ऊळिह्‌निन अय?”

29 इतस्के पोलु इतोग़, “गळ्किह्‌क आयि, वेल्‍लाय जोमतुह्‌क आयि, सिरप निमान आयो, इंजेके इगा नावा पोल्‍लोतुन केंजतोर सबेटोरु, इव गोल्स्कने दोहवप मन्जि, नावा लेह्‌का येसु किर्स्तुना विस्वसिर आयिर इनजोर, देवुळतुन अर्जि कीय्ह्‌नन,” इतोग़.

30 पोलु इद्रम इतापया राजाल, गुमसि, बेर्निके, ओसो ओरा संगे उदिस मतोर सबेटोर तेदतोर. 31 तेदिस अग्डाह अबर अन्जि, तमतमा इद्रम वळ्ह्‌कलाह आतोर, “वेन हव्कना इलवेक जेलते वाटना लायकता, बाताले वेग़ कसुर केवोग़,” इतोर.✡ 32 अग्रिपा राजाल पेस्तुसिन इतोग़, “कय्सर राजाना मुनेह नावा नेयम आयि इनजोर, वेग़ नीक अर्ज केवेक अचोन,✡ वेन विळ्सनाह आस मनालि,”✡ इतोग़.

27

पोलु ओडाते रोम सहरतके दायलाह पेसिह्‌तोग़

1 पया अग्डाहि माकु ओडाते इतालिया पटटे✡ लोहतलाह, गुमसि विचर कीतोग़.✡ अदिनेनाह्‌क साय्बालोर बाताल कीतोर इतेके, पोलुना संगे जेलतगा मतोर उय्तुरिन, यूलियुस पेदिरतोग़ दरोगाना कयदे विळ्सिसीतोर. वेग़ यूलियुस इतेके, कय्सर राजाना लळयमुडोग़ आंदोग़. 2 माट आसिया पटटा अद्रमुतियुम सहरताहि वातद ओडातगा उदतोम. अद ओडा आसिया पटटा कचुल मतव सहर्कनगा दायलाह, पेसिस मता. मकिदुनिया पटटा तिसलुनि सहरतोग़ अरिस्तरकुस✡ वने, मावा संगे वातोग़. (पया केसरिया सहरताहि) पेसतोम. 3 इमा दिया सिदोन सहरतगा✡ एवतोम. अगा एवतस्के यूलियुस दरोगाल पोलुन गूनम तोहचि,✡ “वेना गोततोर वेना पिसवग़तुह्‌क बाताल गावले इतेक ईयिर” इनजोर, ओग़ु “अन नीवा गोततोरगा अन्ज वाय” इन्जि, वेन दायलाह ईतोग़.

4 पया माट सिदोन सहरताह पेसनेके, मावा मुनेहतेनाह पका वळ्य वासोरेन मंदु. अदिनेनाह्‌क कुपरुस तोग़दे✡ कमि वळ्य वायनद बाजेतुह्‌क, ओडातुन वग़्हवालोर पेहतोर. 5 पया किलिकिया✡ ओसो पंपूलिया✡ पटटा कचुल अन्जि, लुसिया पटटा मूरा इनदनद सहरतगा रेगतोम.* 6 अगा सिकंदरिया सहरताहि वासि, इतालिया पटटके दायलाह पेसनद✡ दुस्रा ओडातुन, माक ओयवाल दरोगाल ऊळतोग़.† अस्के माक तानगा उदलाह वेहतोग़.

7 वळ्यु मावा मुनेहतेनाह वासोरेन मंदु, अदिनेनाह्‌क माक तिपल आंदु. मति जम्ने-जम्ने अनेके वेल्‍लाङे दियाने, आसिया पटटा कनिदुस सहरता एरे एवतोम. वळ्यु माक दिग्ने दायलाह एवाह्‌कु, करेते तोग़-देसेमता✡ अबर बाजेतुह्‌क अतोम. बाराह्‌क इतेके आनाह पका वळ्य वायो आंदु. अनेक अनेके सलमोने सहरतुन वीळतोम. 8 वीळनेके, अद तोग़दा कचुल-कचुल अनेके, तिपलते मावा ओडातुन, “बेसतल ओडा रेव” इनदनद जागातगा एवतोम. अग्डाहि लासेया सहर एरेन मता.

9 अगा मनेक मनेके वेल्‍लाङे दियाना पया, पापमताह एडना पोल्वाता दिया वने मारिस मता.‡ अद पोल्वाता दिया मारतापया, सम्दुरतगा दोकाङ वासोरेन मंदुङ.§ अदिह्‌क पोलु ओरिन इद्रम इतोग़: 10 “इके केंजाटु! इग्डाह पेसतल इतेके, माट पका तिपल आयकल इनजोर, नाक तेळियलाह आता. सिरप ओडातगा मनदनद माले आयो, मति ओडा वने बूळेम आयग़ा, ओसो माट वने डोलकल बहे,” इतोग़. 11 मति पोलु इतद पोल्‍लोतुन दरोगाल केंजवालेवा, ओडा पूंडवाना ओसो ओडाता माल्काना पोल्‍लोतुन केंजतोग़. केजिसि माट इग्डाहि पेसकल इतोग़.✡ 12 इद जागा इर्ङमते मनदलाह अचोन बेस इले इन्जि, वेल्‍लाटोरे विचर कीस इतोर, “माट इग्डाह पेसिसि, बेचोन जल्दि एवया पग़यह्‌नल, अचोन जल्दि इदे देसेमता पिनिक्स सहरतगा एव्सि रोमतेके, बेस आयग़ा,” इतोर. अग्डा ओडा रेव, पोळ्‍द अरयनद बाजेताहि वायनद वळ्यता अडम मता.* अदिह्‌क अगा इर्ङमतस्के रोमलाह, बाताले तिपल इले आसि.

सम्दुरतगा दूंद वाया बोटटा

13 पया पोळ्‍द पेसनद अंगुमता तिनळ बाजेतेनाहि, वळ्य जम्ने-जम्ने वानेके “माट बाताल विचर कीतल, अद्रमलेह्‌कान आयलाह आता” इन्जि, ओडातुन निल्पिह कीयनद कचतुन तेहचि, करेते देसेमताये✡ दडकचुल, ओडातुन ओयलाह आस मतोर. 14 पया अबर अन्जि गळ्क मनेके, तोग़देनाहि पोळ्‍द पेसनद अंगुमता दावळ बाजेतेनाहि बेरा वळ्य-दूंद तेदता.† 15 अद पका बेरा दूंदि मावा मुनेहतेनाह वांदु, अदिह्‌क ओडातुन पूंड पग़वोम. पया माट आरेम आसि, इंजेक वळ्ये ओयि इतोम. 16 अनेक अनेके कलोदा पेदिरता तोग़दा कचुल एवतोम. ताना कमि वळ्य वायनद बाजेतुह्‌क पेससोर मतोम. अस्के कोनि पकाय तिपलते मावा बेरा ओडाता पेग़्के दोहतद उड्ला ओडातुन लेहचि, तान पोग़ोन गुंज पग़तोम.‡ 17 गुंजिस बेरा ओडातगा वाटटोम. पया वेल्‍लाङे आय्डाङ कीसि, ओडातगा उदतोर पकाय तिपलते तान आदर ईयलाह, इळ्तेनाह बेस दोहतोर. पया (इद्रमलेह्‌का दूंदि ओडातुन ओसोर मनेके,) सुरतिस इनदनद पका दोकाता उस्कोतगा,§ ओडा एग़्किस मुळ्न्दग़ा बहा इनजोर रेयतोम. रेयिसि, ओडाता बेदो सामनतुन रेहतोर. अदिह्‌क वळ्य बेके पांदु, अकेने ओडा जम्ने-जम्ने अंदु. 18 वळ्यतेनाह्‌क पका जोरते लच्काङ वांदुङ, अदिनेनाह्‌क ओडा मुळ्न्दग़ा बहा इन्जि, इमा दिया ओडातगा मतद वेल्‍लाय मादुन, लोकुर एतगा अग़्सिसीया बोटटोर.✡ 19 रेंड दियाना पया वेर ओडा वग़्हवालोर वने, तमाङे कय्कने ओडातुन वग़्हतनद वेल्‍लाय सामनतुन एतगा अग़्सिसीतोर. 20 माकु वेल्‍लाङे दियाङ पोळ्‍दु, उकाङ दिसोङ, ओसो दूंदते पका लच्काङ वांदुङ. अदिह्‌क इंजेक मावा ओडा वने मुळ्न्दग़ा, माट पिसोम आयकोम इन्जि, मावा आसातगा आसा इले आस मता.

21 ओडातगा मतोरु वेल्‍लाङे दियाङ, गाटो तिनदा वसवाह्‌क उपसिय मतोर. अस्के पोलु ओरा नडुम निचि इतोग़, “इके केंजाट! नावा पोल्‍लो केंजिसि, करेते देसेमताहि पेसवेके बेस आस मनालि.✡ माट इचोन तिपल आयवल आवेलल, ओसो नुस्कन वने आयो आवालि. 22 मति इंजेक दीरा पोस मन्ह्‌टु. मयग्डाहि ओर्वोग़ वन डोलोग़ आयनोग़; मति ओडा मात्रम बूळेम आयग़ा. 23 बेद देवुळ नाक पोयता, बेद देवुळतुन नना माळिह्‌नन, अदे नावा देवुळि नग़्का तना देवतुलतुन लोहचि,✡ इद कबुर नाक वेहता: 24 ‘पोलु! मुर्तिय रेयमा, बाराह्‌क इतेके कय्सर राजाना मुनेह नीकु नितनाय मन्ह्‌ता.✡ देवुळि तना दयाते, नीवा संगे ओडाते मनवालोर सबेटोरिन वने पिसिह कीयग़ा,✡’ इनजोर इता. 25 अदिह्‌क मीट बेस दीरा पोय्म्ह्‌टु, देवुळि नाक बेद्रम वेहता, अद्रमे आयग़ाये इनजोर, नना विस्वस कीतन. 26 मति माट इतेके, बेदाय तोग़दा उस्कोतगा अन्ज, बराबर एग़्ककल,✡” इनजोर इतोग़.

27 दूंद वासि रेंड वारस्क आस मताङ, मति वळ्य माक विळ्सवालेवा, अदे अद्रिया सम्दुरतगा तिर्हचोरेन मता. नडुमनग़्का आस मता, अस्के ऊळाट माट इंजेक बेदो देसेमता एरे एवयलाह आतल बहे इनजोर, ओडातुन वग़्हवालोर पुतोर. 28 पया वेरु, इगा बेचोवेलाह कसा मन्ह्‌ता इनजोर, एतुन लोदिस ऊळलाह, उंद नोंडेते कचतुन दोहचि, तान एतगा विळ्सतोर. विळ्सनेके नूटा वीसा (120) कुटाङ मता. ओसो उचुन अबर अन्जि लोदनेके, सिरप नालुङ वीसाङ दहा (90) कुटाङ मता.* 29 बेराङ-बेराङ आद बंडानगा ओडा दल्गग़ा बहा इनजोर ओर रेयतोर. अदिह्‌क ओडातुन आव्रे कीयलाह, रोमिह कीयनव नालुङ कचिन ओडाता पेग़्के दोहचि एतगा रेहतोर. रेहचि बेस्के पङवियतग़ा इनजोर, अग़ ऊळसोरेन मतोर. 30 ओडातुन वग़्हवालोर ओडाताह वितलाहि “माट मुनेहता बाजेताङ वने रोमिह कीयनाङ कचिङ रेहचीय्ह्‌नोम” इनजोर नाळेह कीसि, अगा मतद उड्ला ओडातुन✡ तेंडिस, एतगा रेहचोर मतोर. 31 रेहनेके पोलु दरोगान ओसो सीपय्किन इतोग़, “वेर वग़्हवालोर ओडातगा मनवेके, मीट वने पिसविर आयकिर.” 32 इतस्के सीपय्क उड्ला ओडातुन दोहतव नोंडेन देहचि, अद ओडातुन एतगा अर्हचीतोर.

33 पङवियना वेला, पोलु ओडातगा मतोरिन इतोग़, “अले मीट जावा उन्ह्‌टु. दूंद वायनद विळ्सो इनजोर, केपिस-केपिस रेंड वारस्क आताङ. मीट इचोक दियाङ बाताले तिनविर. 34 मीट तितेकेन पिसकिर इन्जि, नना मीकु अर्जि कीय्ह्‌नन. इगा मतोरग्डाहि, बोना उंद तलाता केल वने बूळेम आयो आयग़ा,” इतोग़. 35 इन्जि तना सबेटोरा मुनेह आरतुन पोसि, देवुळतुन जोहर कीतोग़. कीसि आरतुन किळ्हच, तिनदलाह बोटटोग़. 36 इदिन ऊळिसि, सबेटोरा जीवातुह्‌क दीरा वाता.✡ पया ओर वने तिनदा बोटटोर. 37 (माट सबेटोरोम कलियिसि ओडातगा 276 इचवोम लोकुरोम मतोम.) 38 पोटामेंड तिन्जि, ओडाता मोतातुन अल्को कीयलाहि, अगा मतव पिसतव कतम गोह्‌किन, सम्दुरतगा अग़्सिसीतोर✡.†

पोलुर उदतद ओडा विरियिह्‌ता

39 पया पंङवियतस्के, ओरिह्‌क बेदो देसेम दिसता. ओर इद बेद देसेम इनजोर पुनोर, मति ओरिह्‌क सम्दुरता उंद कसा मूला दिसता; कसा मूलातगा ओडातुन रोमिह कीयलाह बेसता दडि मता. ओडातुन अद दडटेक तेला ओसि, निल्पिह कीतेक बेस आयग़ा इनजोर विचर कीतोर. 40 अदिह्‌क ओडातुन रोमिह कीयनव कचिन लेहचि,✡ अविस्किन सम्दुरतगा विळ्सिस ईतोर. ओसो ओडा उकुस्किन दोहतव नोंडेन लेहतोर. पया वळ्यु ओडातुन दडटेके ओयि इनजोर, ओडातगा मुनेह मतद गेंदेतुन वेर पोग़ोन तग़्हचि, ओडातुन दडटेके ओयलाह वग़्हन्दुर. 41 मति बेगा रेंड सम्दुर्क कलियिह्‌ताङ, अद्रमता किंडटगा ओडा अता. अस्के एता लोप्पा मतद उस्को पर्वतगा, ओडाता मुनेहता मूंदोग़ इळ्ता बाजेतेनाहि दुर्दुर अन्ज रोमता, मुर्तिय मेलियो. अस्के ओडाता पेग़्केडेनाह वायनाङ लच्काने, अद ओडा विरियलाह आता.

42 अस्के ओडातगा मतोर कसुरतोर नार्स वितनुर इनजोर, सीपय्क ओरिन हव्कलाह विचर कीतोर.✡ 43 मति दरोगाल पोलुन पिसिह कीयना विचरतेनाह्‌कु, माट अह केवल इनजोर, सीपय्किन रोमिह कीतोग़.✡ पया ओडातगा मतोरिन इद्रम उकुम ईतोग़, “बोर नारता पुह्‌निर, ओरिर चट्पिट ओडाताहि डेह्‌किस नारसोरे, दडटगा एव्स मन्ह्‌टु. 44 बोर नारता पुनविर, ओरिर ओडाताङ बलानगाय, इलवेक बातानगाय, उदिस पेसाटु,” इतोग़. इद्रमलेह्‌का सबेटोरोम सुकमतेन, एतग्डाह पलते दडटगा एवतोम.✡

28

पोलुर माल्टा तोग़दे एवयह्‌तोर

1 माट दडटगा एवतस्के अग्डोरिन कलियिसि, इद माल्टा इनदनद तोग़ि✡ इनजोर पुतोम. 2 अद नाटेनोर मन्कलोर माक बेस गूनम तोहतोर. ओर बेद्रम कीतोर, पेग़ वांदु अदिह्‌क इर्ङम पोस मता, अस्के किस आग़लाह, मयेनाह्‌क किस पोतिह कीसि, माक बेस उदिह कीतोर. 3 पया पोलु एर्कमेंड वग़्किङ गुम कीसि, किसतगा तचि तोरियसोर मतोग़. अस्के किस तेग़ताह्‌कु, वग़्क तोलातग्डाहि उंद वीसमता तरस पेसता. पेसिस पोलुना कयदुन कस्किस ऊर्सता. 4 नाटेनोर पोलुना कयदगा तरसि ऊर्सतदिन ऊळतोर, ऊळिसि ओर तमतमा इद्रम इतोर, “वेग़ बोनो निटम हव्कतोग़, अदिह्‌क सम्दुरताहि पिसिस वातेकाय, नेयम कीयनद पेनु वेन जीवात मनदलाह एवो,” इतोर. 5 मति पोलु अद तरसतुन किसतगा सायिस ईतोग़. तरस कस्किसाय मति, ओन्क वीसम तग़्ङो.✡ 6 वेर बार ओना मेंदुल तोयिस डोलनोग़, इलवेके उंदियदेबा नेल अर्सि डोलनोग़ इनजोर, नाटेनोर ऊळसोर मतोर. अद्रम वेल्‍लाय जोम ऊळतोर, मति पोलुह्‌क बाताले आयो. अदिह्‌क पया अद्रमता तमा विचरतुन बद्ले कीसि, वेग़ कोन पेन आंदोग़ इनजोर, इनदा बोटटोर.✡

7 पया अद तोग़दा गाय्ताल पुबलियुस पेदिरतोना बूमि अगा एरेन मता. ओग़ु माक तना लोन ओतोग़. ओसि मूंड दियाङ गाटो ईसि बेस-नेह्‌ना ऊळतोग़. 8 ओना तपेह्‌क दंड पोस विळ्सवाये मता, ओसो नेतुर पोटा वने दल्गिस मता. अस्के पोलु ओन ऊळलाह, लोप्पा अन्जि, तना कयदुन ओना तलापोग़ोन तासतोग़. तासिस देवुळतुन पार्तना कीसि, ओन सव्रे कीतोग़.✡ 9 इद्रम आतस्के, अद तोग़दोर बोर बोर बेमरतोर मतोर, ओर वने पोलुनगा वातोर. पया पोलु पार्तना कीतस्के, ओर वने सव्रेम आतोर. 10-11 नाटेनोर माक पका कदर ईसि, इनम वने ईतोर.

पोलुर माल्टा तोग़दाहि रोम सहरते दास्तोर

माट अद तोग़दगा मूंड नेलाङ मतोम. पया सिकंदरिया सहरताहि वास मतद ओडाते अग्डाहि पेसतोम.✡ इर्ङमताङ दियाङ मारनाहि, अद ओडा माल्टा तोग़दगान रोमिस मता. (ताना मुनेहता तलातगा एमोह पेन्कना सीना मता.)* पया माट अग्डाहि ओडाते पेसतस्के, अग़दे माक बाताल बाताल गावले आस्ताङ, अविस्किन नाटेनोर ओडातगा तचि वाटटोर. 12 अद ओडाते सुरकुस सहरते एव्सि, अगा मूंड दियाङ मतोम. 13 पया मावा ओडा अग्डाह पेसता, पेसतस्के दडटुन तिरियिसि, इतालिया पटटा रेगियुम सहरते एवतोम. ओसो इमा दिया पोळ्‍द पेसनद अंगुमता तिनळ बाजेतेनाह वळ्य वाता. अस्के ओडा अग्डाहि पेसिस, दुस्रा दिया माट पुतियुलि सहरते एवतोम. 14 एवतस्के माट कतमतोरोम ओडाताहि रेगतोम. रेगिसि माट विस्वसिरोम अद सहरता विस्वसिरिन कलियतोम. ओर मावा संगे वारममेंड मन्ह्‌टु इनजोर इतोर. अदिह्‌क ओरा संगे वारममेंड बार मन्जि, अग्डाहि ओसो रोम सहरता अग़दुन पोयतोम. 15 रोम सहरतोर विस्वसिर, मयगा वायलाह आतोर इनजोर केंजतोर. अदिनेनाह्‌क उय्तुर मन्कलोर माक कलियलाह, अपियुस बजर एवनाह वास मतोर; उय्तुर मूंड गोटुस्क इनदनद नाग़ एवनाह वास मतोर.† ओरिन ऊळिसि पोलु गिर्दा आतोग़, देवुळतुन जोहर कीतोग़. 16 पया माट रोम सहरते एवतोम. एवतस्के (दरोगाल पोलुन जेलते तासवा, उंद लोते तासतोग़.) अद लोतगा ओग़ वग़ोगे मंदोग़, ओसो ओना पह्‌रातुह्‌क ओर्वोग़ सीपय वने मतोग़.

रोम सहरतोर यहुदिरिह्‌क, येसुना बेसता कबुर

17 मूंड दियाना पया बाताल आता इतेके, पोलु अग्डोर यहुदि मोदुल मन्कलोरिन तनगा केयतोग़, केयिसि इद्रम इतोग़, “मावोरिर, नना मावा यहुदि मन्कलोरिन बाताले केवोन.✡ ओसो मावाङ तादोर-बाबोर वेहताङ अडोन वने देहोन.✡ तेला मति येरुसलेमतगा वेल्‍लाटोर यहुदिर नाक पोसि, रोमि सीपय्कना कयदगा ईतोर. 18 पया रोमि साय्बालोर नावा नेयम कीतोर, अस्के नाक हव्कना लेह्‌काडा बातय कसुर इले इनजोर पुतोर.✡ अदिह्‌क नाक विळ्सिस ईयलाह आस मतोर.✡ 19 मति यहुदिर वेन विळ्सना आयो इनजोर, गुमसिन कयर कींदुर. अदिह्‌क कय्सर राजाना मुनेह नावा नेयम आयि इनजोर, नाकु अर्जि कीयाय पोयता.✡ मति नना नावा जाततोरा कसुर तोहतना इनजोर, इद्रमता अर्जि केवोन. 20 मावा इस्रयेल मन्कलोर बोन आसा कीसोर मतोर, ओनाये सेवा कीयनेनाह्‌क, नाक इव गोल्स्कने दोहतोर.✡ इदिनेनाह्‌के इव पोल्‍लोन मीवा संगे कलियिस वेहतलाह, मीक कबुर लोहच मतन,” इनजोर पोलु इतोग़.

21 अस्के ओर मोदुल मन्कलोर इतोर, “मति माक यहुदा पटटोरग्डाहि नीवा लोप्पा बेदे सीटि दोर्को. अग्डाहि वावालोर यहुदिर वने, नीवा लोप्पा बातय कबुर तवोर, ओसो नीवा बेदे कसुर वने वेहोर. 22 मति निमा बेद तुंगाते मह्‌निन, तान सबे देसेह्‌कना लोकुर विरुद कीस्तोर✡ इनजोर, माट पुतोमे. अदिह्‌क निमा माक बाताल वेहतना मन्ह्‌ता, तान माट केंजकोम,” इनजोर इतोर.

23 पया ओरु पलाना दिया नियगा केंजलाह माट वायकोम इनजोर, वेहच अतोर. अद्रमे पया अद वेहच मतद दियाते, वेल्‍लाटोर यहुदिर ओना लोन वातोर. वातस्के पोलु सकरताहि नुल्पे आनाहि, ओरिन देवुळि बेद्रम मन्कलोरगा राजेम कीयलाह आता, अदिन वेहतोग़.✡ अद्रमे मोसानाङ अडोना सास्त्रमते, ओसो देवुळता कबुरतोरा सास्त्रमते रासतपु, येसुये (देवुळ लोहतोग़ किर्स्तु राजाल आंदोग़, ओने विस्वस कीयना इनजोर,) साक्सि वेहतोग़.✡ इद्रमलेह्‌का पोलु ओरिन येसुना कबुर तेळियिह कीस वेहतोग़. 24 पया उय्तुर मन्कलोर ओग़ वेहतद पोल्‍लो सेतेमे बहे इन्जि इंदुर, उय्तुर बारा नमोर आंदुर. 25 पया ओर ओर्विनाङ-ओर्विह्‌क पोल्‍लोङ अरवाह्‌कु, ओना लोताहि पेससोर मतोर. ओर पेसिह्‌पा, पोलु ओरिह्‌क उंद पोल्‍लोतुन वेहतोग़, “देवुळता कबुरतोग़ यसयाना तोडटे, देवुळता जीवा मीवा तादोर-बाबोरिन उंद सेतेमता पोल्‍लो वेहच मता,✡ यसयान इद्रम वेहता.

26 ‘ए यसया, इस्रयेल मन्कलोरगा अन्जि, इद्रम वेहा इतेके,

“मीट निटम केंजसोर मनदकिर, मति मीक तेळियो आयग़ा.

मीट ऊळसोर मनदकिर, मति पुनविर आयकिर.

27 बाराह्‌क इतेके, देवुळता पोल्‍लो तेळियलाह, वेरा बुद गळ्स आता.

तमाङ केव्कने केनकेनेन केंजिह्‌तोर,

ओसो ऊळवाह कोंडान पिहतलाह आतोर.

अद्रम केवेक कोनि, तमाङ कोंडाने सेतेमतुन ऊळेर,

तमाङ केव्कने नावाङ केंजेर, तमा बुदते पुनेर,

पुन्जि नयके मल्स वावेर, अस्के नना वेरिन बेस केवेनन,”

इनजोर वेहा’✡

इता. 28 इंजेके नावा पोल्‍लोतुन केंजाटु! देवुळि मन्कलोरिन पिसिह कीयनद कबुरतुन, (मीट यहुदिरिर पास्कतिर. अदिह्‌क अद कबुरतुन)यहुदि आयवोरगा लोहता, ओर तान केंजनुर,✡ इदिन पुन्ज मन्ह्‌टु,” इनजोर पोलु इतोग़. [ 29 ओग़ इद्रम इतापया, यहुदिर तमतमा पका गिटोगटो आसोर, अग्डाहि अतोर.]‡ 30 अद्रमे पया पोलु रोम सहरते पूरा रेंड वर्साङ किरयता लोतगा मनेके, ओना लोन बोर बोर कलियलाह वांदुर, ओरिन लोप्पा ओसि, बेस गूनमते ऊळिंदोग़. 31 ओसो बोन्के रेयवालेवा, दीराते देवुळि मन्कलोरगा राजेम कीयनद पोल्‍लोतुन लोकुरिह्‌क वेहन्दोग़.✡ ओसो किर्स्तु येसुसामिनाङ पोल्‍लोन बेदे एग़्कुळलेवा काग़्हन्दोग़.✡

✡ 1:1-2 1:1-2 लूकाल 1:1-4

* 1:1-2 1:1-2 मुनेता कागिद इतेके लूकाल रासतदु बेसता कबुरि.

✡ 1:1-2 1:1-2 मार्कल 16:19; लूकाल 24:51; बळयिर 1:9,11,21-22

✡ 1:3 1:3 मत्याल 28:17; मार्कल 16:12,14; लूकाल 24:33-34,36; योहन 20:19,26; 21:1,14; 1 कुरिंततोर 15:5-7

✡ 1:3 1:3 14:22; 19:8; 20:25; 28:23,31

✡ 1:4-5 1:4-5 मत्याल 3:11; मार्कल 1:8; लूकाल 3:16; योहन 1:33; बळयिर 11:16

✡ 1:4-5 1:4-5 इपिसुसतोर 1:13

✡ 1:4-5 1:4-5 लूकाल 24:49; योहन 14:16,26; 15:26; बळयिर 2:33

✡ 1:6 1:6 लूकाल 17:20; 19:11

✡ 1:8 1:8 2:1-4

✡ 1:8 1:8 सामरिया पटटगा 8:1,5,14

✡ 1:8 1:8 लूकाल 24:48; योहन 15:27; 19:35; 21:24; बळयिर 10:39,41; 1 योहन 1:2; 4:14

✡ 1:9 1:9 लूकाल 24:50-51; बळयिर 1:1-2; 1 तिमोति 3:16; तोहचीतव पोल्‍लोङ 11:12

† 1:10 1:10 ओर इर्वुर मन्कलोरु इतेके, देवुळताङ देवतुल्के.

✡ 1:11 1:11 3:21; इब्रितोर 9:28

✡ 1:13 1:13 मत्याल 10:2-4; मार्कल 3:16-19; लूकाल 6:14-16

✡ 1:14 1:14 2:42; 6:4; रोम सहरतोर 12:12; इपिसुसतोर 6:18; कुलुसितोर 4:2

✡ 1:16-17 1:16-17 मत्याल 26:47; मार्कल 14:43; लूकाल 22:47; योहन 18:3

✡ 1:16-17 1:16-17 2 पत्रु 1:21

✡ 1:18 1:18 मत्याल 26:14-15; लूकाल 22:5

‡ 1:18 1:18 मत्याल 27:3-10 ऊळाटु.

§ 1:19 1:18-19 अट्रा, एकोनिस, इव रेंड वचन्कनाङ पोल्‍लोङ पत्रु वेहतव आयोङ, मति लूकाल इद कागिद रासिह्‌पा, इव पोल्‍लोङ जोळे कीतोग़.

✡ 1:20 1:20 देवुळताङ पाटाङ 69:25; 109:8

✡ 1:21-22 1:21-22 1:8; 2:32

✡ 1:24-25 1:24-25 1 शमूएल 16:7; यिर्मयाह 17:10; बळयिर 15:8; रोम सहरतोर 8:27

✡ 2:1 2:1 लैव्यव्यवस्था 23:15-21; बळयिर 20:16; 1 कुरिंततोर 16:8

* 2:1 2:1 पंटाता पंडुमतुन पनस वने इंदुर, बह इतेके आवना पंडुमता पया पनस दियाने, इद पंटाता पंडुम कींदुर, यहुदिर पूना पंटाता कोड देवुळतुह्‌क वाटिंदुर. अद वर्सा येसुनु आवना पंडुमतस्केन हव्किस मतोर.

✡ 2:4 2:4 लूकाल 1:15,67; 4:1; बळयिर 1:8; 4:8,31; 6:3,5; 7:55; 9:17; 13:9,52

✡ 2:4 2:4 गिनती 11:25-26; 1 शमूएल 10:10; 19:24; मार्कल 16:17; बळयिर 10:45-46; 19:6; 1 कुरिंततोर 12:10,28,30; 13:1,8; 14:1-39

✡ 2:9-11 2:9-11 1 पत्रु 1:1

✡ 2:9-11 2:9-11 1 पत्रु 1:1

✡ 2:9-11 2:9-11 दुस्राङ जातिनोर मावा दर्मते ओळियतोर मत्याल 23:15; बळयिर 6:5; 13:43

✡ 2:15 2:15 1 तिसलुनितोर 5:7

† 2:15 2:15 यहुदिर दहा एगतापयाने, जावा उटापया, अंगुर कल उंडुर.

✡ 2:21 2:21 रोम सहरतोर 10:13

✡ 2:21 2:17-21 योएल 2:28-32

✡ 2:22 2:22 योहन 3:2; 9:16; बळयिर 2:19,43; 3:6; 4:10

✡ 2:23 2:23 मत्याल 27:52; मार्कल 15:24; लूकाल 23:33; 24:20; योहन 19:18; बळयिर 3:15; 5:30; 1 तिसलुनितोर 2:15

✡ 2:23 2:23 लूकाल 22:22; बळयिर 3:18; 4:27-28; 1 पत्रु 1:20

✡ 2:24 2:24 मत्याल 28:5-6; मार्कल 16:6; लूकाल 24:5-7; योहन 21:14; बळयिर 2:32; 3:15,26; 4:10; 5:30; 10:40; 13:30,33-34,37; 17:31; रोम सहरतोर 4:24-25; 6:2-4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:19-20; कुलुसितोर 2:12; 1 तिसलुनितोर 1:10; 2 तिमोति 2:8; इब्रितोर 13:20-21

✡ 2:26-27 2:26-27 2:31; 13:35

✡ 2:28 2:25-28 देवुळताङ पाटाङ 16:8-11

✡ 2:29 2:29 1 राजा 2:10; नहेम्याल 3:16; बळयिर 13:36

✡ 2:30-31 2:30-31 देवुळताङ पाटाङ 132:11; 2 शमूएल 7:12-13; देवुळताङ पाटाङ 89:3-4

✡ 2:30-31 2:30-31 2:27; 1 कुरिंततोर 15:4; इब्रितोर 1:1

✡ 2:32 2:32 1:8; 3:15,26; 4:10; 5:30; 10:40; 13:30,33-34,37; 17:31; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:19-20; कुलुसितोर 2:12; 1 तिसलुनितोर 1:10; इब्रितोर 13:20

✡ 2:33 2:33 मार्कल 16:19; बळयिर 5:31; 7:55-56; इपिसुसतोर 1:19-20; पिलिपितोर 2:9; इब्रितोर 1:3; 2:9

✡ 2:33 2:33 योहन 7:39; बळयिर 1:4; रोम सहरतोर 5:5; गलातितोर 3:14; इपिसुसतोर 1:13

✡ 2:33 2:33 गलातितोर 3:13-14

✡ 2:33 2:33 2:17; 10:45

✡ 2:34-35 2:34-35 देवुळताङ पाटाङ 110:1; मत्याल 22:44; मार्कल 12:36; लूकाल 20:42-43; इब्रितोर 1:13

✡ 2:36 2:36 मत्याल 28:18; बळयिर 10:36; रोम सहरतोर 10:12; पिलिपितोर 2:10-11

✡ 2:36 2:36 लूकाल 2:11

✡ 2:37 2:37 लूकाल 3:10,12,14; योहन 6:28; बळयिर 16:30

✡ 2:38 2:38 मार्कल 1:15; लूकाल 24:47; बळयिर 3:19; 5:31; 11:18; 13:38; 20:21; 26:20

‡ 2:38 2:38 येसुराजाना पेदिरते एग़ मीम्ह्‌टु इद रिवजतुन वेल्‍लाटोर “बप्‍तिस्मा” इन्ह्‌तोर.

✡ 2:38 2:38 मार्कल 16:16; बळयिर 8:12,16; 22:16

✡ 2:38 2:38 इपिसुसतोर 1:7

✡ 2:38 2:38 8:15-16; 19:2; रोम सहरतोर 6:2-4

✡ 2:39 2:39 यशायाह 44:3; योएल 2:28; रोम सहरतोर 9:4

✡ 2:40 2:40 पिलिपितोर 2:15

✡ 2:42 2:42 1 कुरिंततोर 14:6

✡ 2:42 2:42 इब्रितोर 10:25

✡ 2:42 2:42 लूकाल 24:30; बळयिर 2:46; 20:7,11; 1 कुरिंततोर 10:16

✡ 2:45 2:44-45 4:32,34-35

✡ 2:46 2:46 5:42

✡ 2:46 2:46 लूकाल 24:30; बळयिर 2:42; 20:7,11; 1 कुरिंततोर 10:16

✡ 2:47 2:47 4:21-22; 5:13

✡ 2:47 2:47 2:41; 4:4; 5:14; 6:1,7; 9:31,42; 11:21,23-24; 14:1,21; 16:5; 17:12

* 3:2 3:2 मंदिरताङ मंडानगा ओळियनद मुनेता अग़दुन सोबाता अग़ि इंदुर.

✡ 3:6 3:6 2 कुरिंततोर 6:10

✡ 3:6 3:6 2:22; 3:16; 4:10

✡ 3:8 3:8 14:10

✡ 3:9 3:9 4:16,21

✡ 3:11 3:11 योहन 10:23; बळयिर 5:12

† 3:11 3:11 येसु पुटटदिह्‌काय अजर वर्साङ मुने, इस्रयेलतोग़ दाविद राजाना पया, ओना मग़ि साल्मोन राजाल राजेम कींदोग़. वेग़े साल्मोन राजाल येरुसलेमता मुनेता मंदिरतुन दोहता वेहतोग़.

✡ 3:13 3:13 पेसमुळि 3:6,15; मत्याल 22:32; मार्कल 12:26; लूकाल 20:37; बळयिर 7:32

✡ 3:13 3:13 रोम सहरतोर 9:5

✡ 3:13 3:13 3:26; 4:27-28,30

‡ 3:13 3:13 रोम राजेमता बेरोग़ राजाल तना राजेमता उंद-उंद पटटुन ताकिह कीयलाह, पटटुह्‌क ओर्विन तासिंदोग़, ओन गुमसि इंदुर.

✡ 3:13 3:13 मत्याल 20:17-19; लूकाल 18:32; योहन 19:11; बळयिर 2:23

✡ 3:14 3:14 2 कुरिंततोर 5:21

✡ 3:14 3:13-14 मत्याल 27:20-23; मार्कल 15:11-14; लूकाल 23:18-23; योहन 18:40—19:7; बळयिर 5:28; 7:52; 13:28

✡ 3:15 3:15 मत्याल 28:5-6; मार्कल 16:6; लूकाल 24:5-7; योहन 21:14; बळयिर 2:24,32; 3:26; 4:10; 5:30; 10:40; 13:30,33-34,37; 17:18; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:20; कुलुसितोर 2:12; 1 तिसलुनितोर 1:10; इब्रितोर 13:20

✡ 3:16 3:16 2:22; 3:6; 4:10

✡ 3:17 3:17 लूकाल 23:34; बळयिर 13:27; 1 कुरिंततोर 2:8; इपिसुसतोर 4:18

✡ 3:18 3:18 10:43

✡ 3:18 3:18 लूकाल 24:25-27,44-46; बळयिर 2:23; 17:2-3; 26:22-23

✡ 3:19 3:19 2:38; 5:31; 20:21; 26:20

✡ 3:21 3:21 मत्याल 17:11; रोम सहरतोर 8:19-21; इब्रितोर 1:1; 2 पत्रु 3:2

✡ 3:21 3:21 1:11

✡ 3:22 3:22 व्यवस्थाविवरण 18:15,18; बळयिर 7:37

✡ 3:23 3:23 व्यवस्थाविवरण 18:19

✡ 3:24 3:24 लूकाल 24:27,44-46; बळयिर 13:27; 17:2-3; 26:22-23; 28:23

✡ 3:25 3:25 पुटमुळि 22:18

✡ 3:25 3:25 रोम सहरतोर 9:4

✡ 3:26 3:26 मत्याल 15:24; मार्कल 7:27; योहन 4:22; बळयिर 13:46; रोम सहरतोर 1:16; 2:10; 15:8

✡ 4:2 4:2 3:15; 17:18

✡ 4:3 4:3 5:18

✡ 4:4 4:4 2:41,47; 5:14; 6:1,7; 9:31,42; 11:21,24; 14:1,21; 16:5; 17:12

✡ 4:6 4:6 लूकाल 3:2; योहन 18:12-13

✡ 4:6 4:6 मत्याल 26:3; योहन 11:49; 18:12-14

✡ 4:8 4:8 लूकाल 1:15,67; 4:1; बळयिर 1:8; 2:4; 4:31; 6:3,5; 7:55; 9:17; 13:9,52

✡ 4:10 4:10 मत्याल 28:5-6; मार्कल 16:6; लूकाल 24:5-7; योहन 21:14; बळयिर 2:24; 2:32; 3:15,26; 5:30; 10:40; 13:30,33-34,37; 17:31; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:20; कुलुसितोर 2:12; 1 तिसलुनितोर 1:10; इब्रितोर 13:20

✡ 4:10 4:10 2:22; 3:6

✡ 4:11 4:11 देवुळताङ पाटाङ 118:22; मत्याल 21:42-43; 1 पत्रु 2:7

✡ 4:12 4:12 मत्याल 1:21; बळयिर 5:20; 10:43; 13:26; 1 तिमोति 2:5

✡ 4:13 4:13 2 कुरिंततोर 3:12

✡ 4:18 4:18 5:28

✡ 4:19 4:19 5:29

✡ 4:20 4:20 1 कुरिंततोर 9:16; 1 योहन 1:1

✡ 4:21-22 4:21-22 2:47; 5:13

✡ 4:21-22 4:21-22 5:26

✡ 4:24 4:24 पेसमुळि 20:11; नहेम्याल 9:6; देवुळताङ पाटाङ 146:6; बळयिर 14:15; 17:24; तोहचीतव पोल्‍लोङ 14:7

✡ 4:26 4:25-26 देवुळताङ पाटाङ 2:1-2

✡ 4:27-28 4:27-28 मत्याल 14:1; लूकाल 23:7-11

✡ 4:27-28 4:27-28 मत्याल 27:2; मार्कल 15:1; लूकाल 23:1,12; योहन 18:28-29

✡ 4:27-28 4:27-28 3:13,26; 4:30

✡ 4:27-28 4:27-28 लूकाल 22:22; बळयिर 2:23

✡ 4:29 4:29 4:13; 14:3; 2 कुरिंततोर 3:12; पिलिपितोर 1:14

✡ 4:30 4:30 3:13,26; 4:27-28

✡ 4:31 4:31 16:26

✡ 4:31 4:31 लूकाल 1:15,67; 4:1; बळयिर 1:8; 2:4; 4:27-28; 6:3,5; 7:55; 9:17; 13:9,52

✡ 4:31 4:31 पिलिपितोर 1:14

✡ 4:32 4:32 2:44

✡ 4:35 4:34-35 2 कुरिंततोर 8:14

✡ 4:35 4:35 2:45

✡ 4:36-37 4:36-37 11:19; 13:4

✡ 4:36-37 4:36-37 9:27; 11:22-30; 13:2; रोम सहरतोर 12:8; गलातितोर 2:1,13

✡ 5:3 5:3 इब्रितोर 10:29

✡ 5:9 5:9 15:10

* 5:10 5:10 अनन्याल, सपिरालि तमा बूमि वमताङ पूरा कोताङ एवाह्‌क डोलोर, मति पूरा कोताङ देवुळतुह्‌क वाटिह्‌नोम इनजोर, ताना जीवातुन जोल वळ्ह्‌कतोर, अदिह्‌क ओर आळ इर्वुर आसि डोलतोर.

✡ 5:12 5:12 योहन 10:23; बळयिर 3:11

✡ 5:13 5:13 2:47; 4:21-22

✡ 5:14 5:14 2:41,47; 4:4; 6:1,7; 9:31,42; 11:21,24; 14:1,21; 16:5; 17:12

✡ 5:15 5:15 19:12

✡ 5:16 5:15-16 इब्रितोर 2:3-4

✡ 5:18 5:18 4:3

✡ 5:19 5:19 8:26; 10:3; 12:7,23; 27:23

✡ 5:19 5:19 12:10; 16:26

✡ 5:26 5:26 4:21-22

✡ 5:28 5:28 4:18

✡ 5:28 5:28 मत्याल 23:35; 27:25; बळयिर 2:23,36; 3:14-15; 7:52

✡ 5:29 5:29 4:19

✡ 5:30 5:30 10:39; गलातितोर 3:13; 1 पत्रु 2:24

✡ 5:30 5:30 मत्याल 28:5-6; मार्कल 16:6; लूकाल 24:5-7; योहन 21:14; बळयिर 2:24,32; 3:15,26; 4:10; 10:40; 13:30,33-34,37; 17:31; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:20; कुलुसितोर 2:12; 1 तिसलुनितोर 1:10; इब्रितोर 13:20

✡ 5:31 5:31 लूकाल 24:47; बळयिर 2:38; 3:19

✡ 5:31 5:31 मार्कल 16:19; बळयिर 2:33; 7:55-56; इपिसुसतोर 1:19-20; इब्रितोर 1:3

✡ 5:33 5:33 7:54

✡ 5:34 5:34 22:3

† 5:34 5:34 अद तूकने पूरा देवुळता सास्त्रम येसु वायनामुने रासतद मता. येसुना कबुरता सास्त्रम पया वाता. अवटे इद पुस्तक वने कलियता.

✡ 5:36 5:36 8:9; गलातितोर 2:6; 6:3

‡ 5:37 5:37 येसु दहा-बारा वर्सानोग़ मतोग़, अस्केडा इद पोल्‍लो. मावा यहुदिराङ कोताङ दुस्रा देसेमतोरिह्‌क ईयना आयो इन्जि, वेग़ यहुदाल सर्करता विरुद आतोग़.

✡ 5:39 5:39 बुदताङ पोल्‍लोङ 21:30; बळयिर 11:17

✡ 5:40 5:40 मत्याल 10:17; मार्कल 13:9

✡ 5:41 5:41 मत्याल 5:11-12; मार्कल 13:13; योहन 15:21; 1 पत्रु 4:14,16

✡ 5:42 5:42 8:35; 9:22; 11:20; 17:3; 18:5,28

✡ 6:1 6:1 2:10; 9:29

✡ 6:1 6:1 9:39,41; 1 तिमोति 5:3

* 6:1 6:1 युनानि पोल्‍लो वळ्ह्‌कवालोर यहुदि विस्वसिर, इस्रयेल देसेमते मनवालोर आयोर, अदिह्‌क वेर इब्रि पोल्‍लो वळ्ह्‌कवालोर यहुदि विस्वसिर, ओराङ रांडे आस्किह्‌क गाटो तूसिह्‌पा, बराबर एवोर आंदुर, एवाह्‌कु ओर मुयोग़ आंदुर.

✡ 6:3 6:3 लूकाल 1:15,67; 4:1; बळयिर 1:8; 4:8,31; 6:5; 7:55; 9:17; 13:9,52

✡ 6:3 6:3 1 तिमोति 3:7; 3 योहन 12

✡ 6:3 6:3 रोम सहरतोर 12:7

✡ 6:5 6:5 8:5-6,12-13,26-40; 21:8

† 6:5 6:5 1:13 वचनते मनदनद पेदिरतोग़ पिलिप, वेग़ आयोग़, ओग़ दुस्रोग़ आंदोग़.

‡ 6:5 6:5 यहुदि दर्मतगा ओळियना इतेके, कोय्तोर डायना रिवज कीसि ओळिय पग़्न्दुर; अद्रमे वेग़ निकुलावुस वने डायना रिवज कीसि, यहुदि दर्मतगा ओळियतोग़.

✡ 6:6 6:6 गिनती 8:10; 27:18; व्यवस्थाविवरण 34:9; बळयिर 8:17; 9:17; 13:3; 19:6; 1 तिमोति 4:14; 2 तिमोति 1:6; इब्रितोर 6:1-2

✡ 6:7 6:7 12:24; 19:20

✡ 6:9 6:9 18:24; 28:11

✡ 6:9 6:9 15:23,41; 21:39; 22:3; 23:34; 27:5; गलातितोर 1:21

✡ 6:9 6:9 16:6; 19:10; 21:27; 24:18

§ 6:9 6:9 येसु पुटवाये मूंड वीसाङ मूंड वर्साना मुने रोम सर्करतोर उच्वुर यहुदिरिन दोहच ओस मतोर, पया विळ्सतोर. ओरे अलग-अलग जागातोर यहुदिरा पार्तनाता लोन, येरुसलेम सहरतगा मता.

* 6:12 6:12 4:5 वचनते बोर तग्वाङ केवालोर मन्ह्‌तोर, वेर ओरे आंदुर.

✡ 6:13 6:13 मत्याल 26:59-61; मार्कल 14:55-56; बळयिर 7:58

✡ 6:13 6:13 21:27-28; 25:8

✡ 6:14 6:14 मत्याल 26:60-61; 27:39-40; मार्कल 14:58; 15:29; योहन 2:19

✡ 6:14 6:14 15:1; 21:21; 28:17

✡ 7:2 7:2 पुटमुळि 11:31; 15:7

✡ 7:3 7:3 पुटमुळि 12:1

✡ 7:4 7:4 पुटमुळि 11:31; 15:7

✡ 7:4 7:4 पुटमुळि 12:4-5

✡ 7:5 7:5 पुटमुळि 12:7; 13:15; 15:18; 17:8

✡ 7:5 7:5 इब्रितोर 11:9

✡ 7:6 7:6 गलातितोर 3:17

✡ 7:7 7:6-7 पुटमुळि 15:13-14

✡ 7:7 7:7 पेसमुळि 3:12

* 7:8 7:8 इद बेद्रमता रिवज इन्जि पुनदलाह, पुस्तकता आक्रिते पुनवव पोल्‍लोना अर्तमि, अगा ऊळाट.

✡ 7:8 7:8 पुटमुळि 17:10-14

✡ 7:8 7:8 पुटमुळि 21:2-4

✡ 7:8 7:8 पुटमुळि 25:26

✡ 7:8 7:8 पुटमुळि 32:28

✡ 7:8 7:8 पुटमुळि 36:23-26

✡ 7:9 7:9 पुटमुळि 37:11,28

✡ 7:10 7:9-10 पुटमुळि 39:2-6,21-23

✡ 7:10 7:10 पुटमुळि 41:40-46

† 7:11 7:11 इद देसेमतुह्‌कु, नोहा मुय्तोन तादो इनवाल कनानना पेदिर उदता. (पुटमुळि 9:18-27 ऊळाट)

✡ 7:11 7:11 पुटमुळि 41:54-56

✡ 7:12 7:12 पुटमुळि 42:2

✡ 7:13 7:13 पुटमुळि 45:1-4

✡ 7:13 7:13 पुटमुळि 45:16

✡ 7:14 7:14 पुटमुळि 45:9-10,17-18

✡ 7:14 7:14 पुटमुळि 46:26-27; पेसमुळि 1:5; व्यवस्थाविवरण 10:22

✡ 7:15 7:15 पुटमुळि 46:1-7; 49:33

✡ 7:15 7:15 पेसमुळि 1:6

✡ 7:16 7:16 पुटमुळि 23:16-18; 33:18-19; 50:13; यहोशू 24:32

✡ 7:17 7:17 पुटमुळि 15:13

✡ 7:17 7:17 पेसमुळि 1:7,12,20

✡ 7:18 7:18 पेसमुळि 1:8

‡ 7:19 7:19 मिसर देसेमतोग़ राजाल, इस्रयेल लोकुर वेल्‍लाटोर आतेके, माके विरुद कीसि हव्कनुर बह इनजोरे, ओराङ उड्लोर पेकोरिन हव्क वेहन्दोग़.

✡ 7:19 7:19 पेसमुळि 1:10-22

✡ 7:20 7:20 पेसमुळि 2:2; इब्रितोर 11:23

✡ 7:21 7:21 पेसमुळि 2:5-10

✡ 7:23 7:23 पेसमुळि 2:11; इब्रितोर 11:24-26

✡ 7:24 7:24 पेसमुळि 2:11-12

✡ 7:26 7:26 पेसमुळि 2:13

✡ 7:28 7:27-28 पेसमुळि 2:14

✡ 7:29 7:29 पेसमुळि 2:15

✡ 7:29 7:29 पेसमुळि 18:3-4

✡ 7:30 7:30 पेसमुळि 3:2

✡ 7:32 7:31-32 पेसमुळि 3:3,6; मत्याल 22:32; मार्कल 12:26; लूकाल 20:37

✡ 7:33 7:33 पेसमुळि 3:5; यहोशू 5:15

✡ 7:34 7:34 पेसमुळि 3:7-10

✡ 7:35 7:35 पेसमुळि 2:14; बळयिर 7:27

✡ 7:36 7:36 पेसमुळि 12:41; 33:1

✡ 7:36 7:36 पेसमुळि 16:35; गिनती 14:33-34; देवुळताङ पाटाङ 95:8-10; बळयिर 7:42; 13:18; इब्रितोर 3:8-9

✡ 7:37 7:37 व्यवस्थाविवरण 18:15,18; बळयिर 3:22

✡ 7:38 7:38 7:53; रोम सहरतोर 3:2; गलातितोर 3:19; इब्रितोर 2:2; 4:12; 1 पत्रु 4:11

✡ 7:39 7:39 गिनती 14:3-4

✡ 7:40 7:40 पेसमुळि 32:1,23

✡ 7:41 7:41 पेसमुळि 32:4,6

✡ 7:42 7:42 यहेजकेल 20:39

§ 7:43 7:43 मोलेक इनदनद पेन, कनानि ओसो पिनिके जातिनोरा पेन आंदु, ओर अद पेनतुह्‌क तमाङ पेकोरिन मोकिङ ईंदुर. ओसो रिपान इनदनद पेन बारा, मिसर देसेमतोरा पेन आंदु.

✡ 7:43 7:42-43 आमोस 5:25-27

* 7:44 7:44 देवुळि रेंड बंडानाङ चेकानगा, दहा अडोङ मोसाह्‌क रासिस ईता. अव चेकान उंद संदुकतगा तासिस, मोळ्कनद रावुळतगा तासतोर (पेसमुळि 31:18; व्यवस्थाविवरण 10:5). अदिह्‌क अद रावुळतुन साक्सिता रावुळि इनजोर इंदुर.

✡ 7:44 7:44 पेसमुळि 25:8,9,40; 38:21

✡ 7:45 7:45 यहोशू 23:9; 24:18; देवुळताङ पाटाङ 44:1-3

✡ 7:45 7:45 यहोशू 3:14-17; 4:11; 18:1

✡ 7:46 7:46 2 शमूएल 7:1-16; 1 इतिहास 17:1-14

✡ 7:47 7:47 1 राजा 6:1-38; 8:20; 2 इतिहास 3:1-17

✡ 7:48 7:48 2 कुरिंततोर 5:1

✡ 7:50 7:49-50 यशायाह 66:1-2

✡ 7:51 7:51 पेसमुळि 32:9; 33:3,5; लैव्यव्यवस्था 26:41; गिनती 27:14; यशायाह 63:10; यिर्मयाह 9:26

✡ 7:52 7:52 2 इतिहास 36:15-16; मत्याल 5:12; 23:31,37; 1 तिसलुनितोर 2:15

✡ 7:52 7:52 3:14; 5:28

✡ 7:53 7:53 व्यवस्थाविवरण 33:2; बळयिर 7:38; गलातितोर 3:19; इब्रितोर 2:2

✡ 7:54 7:54 5:33

✡ 7:55 7:55 लूकाल 1:15,67; 4:1; बळयिर 1:8; 2:4; 4:8,31; 6:3,5; 9:17; 13:9,52

✡ 7:55 7:55 मार्कल 16:19; बळयिर 2:33; 5:31; इपिसुसतोर 1:19-20; इब्रितोर 1:3

✡ 7:56 7:56 मत्याल 8:20; योहन 1:51

✡ 7:58 7:58 8:1; 22:20; 26:10

✡ 7:58 7:58 व्यवस्थाविवरण 13:9-10; 17:7; बळयिर 6:13

† 7:58 7:58 यहुदिराङ अडोने बोन्काय बंडाङ उकिस हव्कनद सिक्सा ईतेके, मुने साक्सि एवालोर बंडाङ उकतस्केने, पया सबेटोर बंडाङ उकिंदुर.

✡ 7:60 7:60 लूकाल 23:34; 2 तिमोति 4:16

✡ 8:1 8:1 22:20; 26:10

✡ 8:1 8:1 11:19

✡ 8:3 8:3 9:1,13,21; 22:4,19; 26:10-11; 1 कुरिंततोर 15:9; गलातितोर 1:13-14; पिलिपितोर 3:6; 1 तिमोति 1:13

✡ 8:4 8:4 11:19

✡ 8:5 8:5 6:5

* 8:5 8:5 सामरि लोकुर दुस्रा जाततोरा संगे कलियिसि, ओराङ पेन्किन मोळ्कना, ओरा संगे मर्मिङ आयना कीतोर. अदिनेनाह्‌क सामरि लोकुरिन यहुदिर विटळ तासिंदुर, मति पिलिप यहुदि आस तेला, विटळ तासवा, येसुना पोल्‍लो वेहतलाहि, सामरिया पटटे अतोग़.

✡ 8:6-8 8:6-8 इब्रितोर 2:3-4

✡ 8:9 8:9 13:6

✡ 8:9 8:9 5:36

✡ 8:10 8:10 14:11; 28:6

✡ 8:12 8:12 8:15-16; 10:48; 19:5

✡ 8:13 8:13 19:11

✡ 8:15-16 8:15-16 2:38; 8:12; 10:48; 19:5

✡ 8:15-16 8:15-16 2:38; 19:2

✡ 8:17 8:17 गिनती 8:10; 27:18; व्यवस्थाविवरण 34:9; बळयिर 6:6; 9:17; 13:3; 19:6; 1 तिमोति 4:14; 2 तिमोति 1:6; इब्रितोर 6:2

✡ 8:17 8:17 10:47; 11:15; 19:6; गलातितोर 3:5

✡ 8:26 8:26 5:19; 10:3; 12:7,23; 27:23

† 8:29 8:29 यहुदिर दुस्रा जाततोरगा कलियोर, मति देवुळता जीवा पिलिपिन कूस देसेमतोन कलिय वेहता.

✡ 8:31 8:31 रोम सहरतोर 10:14

✡ 8:33 8:32-33 यशायाह 53:7-8; 1 कुरिंततोर 15:3

✡ 8:35 8:35 5:42; 9:22; 11:20; 17:3; 18:5,28

✡ 8:36 8:36 10:47

‡ 8:37 8:37 वेल्‍लाङे मोदुल काग्देह्‌कनगा वचन 37ता पोल्‍लो वावो.

✡ 8:39 8:39 2 कुरिंततोर 12:2

✡ 8:40 8:40 यहोशू 11:22; 1 शमूएल 5:1

✡ 8:40 8:40 9:30; 10:1,24; 11:11; 12:19; 18:22; 21:8,16; 23:23,33; 25:1,4,6,13

✡ 9:1 9:1 8:3; 9:13,21; 22:4,19; 26:10-11; 1 कुरिंततोर 15:9; गलातितोर 1:13; पिलिपितोर 3:6; 1 तिमोति 1:13

✡ 9:2 9:2 2 कुरिंततोर 11:32; गलातितोर 1:17

* 9:2 9:2 दमिस्क सहर सुरिया देसेमतगा मता, इद देसेम वने रोम राजेमता लोप्पा मता. दमिस्क सहर येरुसलेमताहि 120 कोस्क मता. अगा वेल्‍लाटोर यहुदिर मतोर. ओरगा येरुसलेमताहि विततोर विस्वसिर वने मतोर. दुस्राङ देसेह्‌कने मनवालोर यहुदिरा नेयम कीयनद अदिकर, रोम सर्करतोर येरुसलेमता पेर्मालोरिह्‌क ईतोर.

✡ 9:6 9:6 9:15-16

✡ 9:6 9:3-6 1 कुरिंततोर 15:8; पिलिपितोर 3:12

✡ 9:10 9:10 10:3,10-17

✡ 9:11 9:11 9:30; 11:25; 21:39; 22:3

✡ 9:12 9:12 मार्कल 5:23; बळयिर 9:17

✡ 9:13 9:13 8:3; 9:1,21; 22:4,19; 26:10-11; 1 कुरिंततोर 15:9; गलातितोर 1:13; पिलिपितोर 3:6; 1 तिमोति 1:13

✡ 9:14 9:14 9:2,21

✡ 9:15 9:15 13:46; 15:14; 22:21; 26:20; 28:28; रोम सहरतोर 1:5; 11:13; 15:16; गलातितोर 1:15-16; 2:7; इपिसुसतोर 3:1,8; 1 तिमोति 2:7; 2 तिमोति 4:17

✡ 9:15 9:15 25:23—26:29

✡ 9:15 9:15 13:2; रोम सहरतोर 1:1; गलातितोर 1:15; इपिसुसतोर 3:7; 1 तिमोति 1:12; 2:7

✡ 9:16 9:16 20:23; 21:11,13; 2 कुरिंततोर 6:4-5; 11:23-27; 1 तिसलुनितोर 3:4

✡ 9:17 9:17 मार्कल 5:23; बळयिर 9:12; इब्रितोर 6:1-2

✡ 9:17 9:17 1 कुरिंततोर 9:1

✡ 9:17 9:17 लूकाल 1:15,67; 4:1; बळयिर 1:8; 2:4; 4:8,31; 6:3,5; 7:55; 9:17; 13:9,52

✡ 9:20 9:20 13:5,14; 14:1; 17:1,10; 18:4,19,26; 19:8

✡ 9:20 9:20 मत्याल 4:3; 16:16; 26:63; मार्कल 1:1; 14:61; लूकाल 22:70; योहन 3:16-18; 11:27; बळयिर 13:33

✡ 9:20 9:20 गलातितोर 1:17

✡ 9:21 9:21 8:3; 9:13; गलातितोर 1:13-14,23

✡ 9:21 9:21 9:2,14

✡ 9:21 9:21 गलातितोर 1:23

✡ 9:22 9:22 मत्याल 16:16; 26:63; मार्कल 1:1; 14:61; लूकाल 2:11; 22:70; योहन 4:25-26; बळयिर 2:36; 3:20

† 9:23 9:23 इद तूकने सोलु अरब देसेम अन्जि, मल्स दमिस्क सहरतगा वातोग़. गलातितोर 1:18; 2 कुरिंततोर 11:32-33 ऊळाटु.

✡ 9:24 9:24 20:3,19; 23:12-15; 25:3; 2 कुरिंततोर 11:32

✡ 9:25 9:25 2 कुरिंततोर 11:33

✡ 9:26 9:26 22:17; 26:20; गलातितोर 1:18

✡ 9:27 9:27 4:36-37

✡ 9:27 9:27 9:3-6

✡ 9:27 9:27 9:20,22

✡ 9:29 9:29 6:1

‡ 9:30 9:30 अद्रमता बेरा ओडाता चित्र अद्‍यय 27 अगा दोर्किह्‌ता.

✡ 9:30 9:30 9:11

✡ 9:30 9:30 गलातितोर 1:21

✡ 9:31 9:31 2:46-47; 12:24

✡ 9:36 9:36 यहोशू 19:46; 2 इतिहास 2:16; एज्रा 3:7; योनाल 1:3; बळयिर 10:5,23,32

§ 9:36 9:36 यापा नाग़ सम्दुरकचुल मता, लुदा नाटेनाहि आट कोस्क आंदु.

* 9:36 9:36 इब्रि पोल्‍लोते तबिताल इद पेदिरता अर्तमि चित्रलि आस्ता, तान युनानि पोल्‍लोते दोरकास इंदुर.

✡ 9:36 9:36 1 तिमोति 5:10

✡ 9:39 9:39 1 तिमोति 5:3

✡ 9:40 9:40 मार्कल 5:41; लूकाल 8:54

✡ 9:43 9:43 10:6

† 9:43 9:43 यहुदिरा विचरते तोलाङ ओळ्हवानु विटळ आतोग़ इंदुर, मति पत्रु इद अडोतुन अचोन सीता केवोग़.

✡ 10:1 10:1 8:40; 10:24; 11:11; 12:19; 18:22; 21:8,16; 23:33; 25:1,4,6,13

* 10:1 10:1 केसरिया सहर यहुदा पटटे मता. यहुदिरा मोदुल सहर येरुसलेम आंदु, मति अद पटटे रोम सर्करता मोदुल सहर केसरिया आंदु. अगाने पटटा गुमसि उदिंदोग़, ओसो सर्करता सीपय्क मनदना डेरा आंदु.

✡ 10:1 10:1 18:2; 27:1,6; इब्रितोर 13:24

✡ 10:2 10:2 10:22,35; 13:16,26

✡ 10:3 10:3 9:10; 10:10-17

✡ 10:4 10:4 इब्रितोर 6:10

✡ 10:5 10:5 यहोशू 19:46; 2 इतिहास 2:16; एज्रा 3:7; योनाल 1:3; बळयिर 9:36; 10:23,32

✡ 10:6 10:6 9:43

† 10:8 10:8 यापा नाग़ केसरियाताहि जोक-जोक वीसा नालुङ (24) कोस्क आंदु.

✡ 10:10 10:10 11:5; 22:17

✡ 10:11 10:11 मत्याल 3:16; मार्कल 1:10; लूकाल 3:19-22; योहन 1:51

✡ 10:14 10:14 लैव्यव्यवस्था 11:13-32; व्यवस्थाविवरण 14:7-19; यहेजकेल 4:14; दानिय्येल 1:8

✡ 10:15 10:15 मत्याल 15:11; मार्कल 7:19; रोम सहरतोर 14:14,20; 1 कुरिंततोर 10:25-26; 1 तिमोति 4:4-5; तीतुस 1:15

✡ 10:17 10:17 10:7-8

‡ 10:20 10:20पत्रुन केयलाह वातोरु यहुदिर आयोर मति, दुस्रा जाततोर मतोर. अदिह्‌क पत्रु दाकना, अनोना इन्जि, उन्क-मन्क आतोग़ बहे.

✡ 10:22 10:22 10:2,35; 13:16,26

✡ 10:24 10:24 8:40; 10:1

✡ 10:25 10:25 मत्याल 8:2; 28:17; योहन 9:38; तोहचीतव पोल्‍लोङ 19:10; 22:8

✡ 10:26 10:26 14:15; तोहचीतव पोल्‍लोङ 19:10; 22:9

✡ 10:28 10:28 मत्याल 8:8-9; लूकाल 7:6; योहन 4:9; 18:28; बळयिर 11:3; गलातितोर 2:12,14

✡ 10:28 10:28 10:34; 11:12; 15:9

✡ 10:34 10:34 व्यवस्थाविवरण 10:17; 2 इतिहास 19:7; बळयिर 15:9; रोम सहरतोर 2:11; गलातितोर 2:6; इपिसुसतोर 6:9; कुलुसितोर 3:25; याकुब 2:1; 1 पत्रु 1:17

✡ 10:35 10:35 10:2

✡ 10:35 10:34-35 रोम सहरतोर 2:14-15; 3:29

✡ 10:36 10:36 रोम सहरतोर 5:1; इपिसुसतोर 2:17

✡ 10:36 10:36 मत्याल 28:18; बळयिर 2:36; रोम सहरतोर 10:12; पिलिपितोर 2:10-11

✡ 10:37-38 10:37-38 लूकाल 3:19-22; 4:1,14,18-19

✡ 10:37-38 10:37-38 मत्याल 4:23; मार्कल 1:39

✡ 10:39 10:39 लूकाल 24:48; योहन 15:27; बळयिर 1:8; 10:41

✡ 10:39 10:39 5:30

✡ 10:40 10:40 2:24

✡ 10:41 10:41 योहन 14:22; 1 कुरिंततोर 15:5-8

✡ 10:41 10:41 लूकाल 24:48; योहन 15:27; बळयिर 10:39

✡ 10:42 10:42 योहन 5:22-23,25-27; बळयिर 17:31; रोम सहरतोर 2:16; 2 कुरिंततोर 5:10; 2 तिमोति 4:1; 1 पत्रु 4:5

✡ 10:42 10:42 मत्याल 28:19-20; मार्कल 16:15; लूकाल 24:47; बळयिर 1:2

✡ 10:43 10:43 लूकाल 24:25-27,44-46; बळयिर 3:18; 13:39; 26:22-23; रोम सहरतोर 3:21-23

✡ 10:44 10:44 11:15; 15:8; 19:2,6

✡ 10:45-46 10:45-46 मार्कल 16:17; बळयिर 2:4; 19:6

✡ 10:45-46 10:45-46 रोम सहरतोर 5:5

§ 10:45-46 10:45-46यहुदि विस्वसिरा विचरते, सिरप यहुदिरा पोग़ोने पवित्र जीवा रेगिह्‌ता. मति इगा दुस्राङ जातिनोरा पोग़ोन वने, पवित्र जीवा रेगनदिन ऊळिसि, वेर बामतोर.

✡ 10:47 10:47 11:17; 15:8

✡ 10:47 10:47 8:36

✡ 10:48 10:48 2:38; 8:12,15-16; 19:5

* 10:48 10:48 वेर यहुदि विस्वसिर, दुस्रा जाततोरा लोन मन्जि, ओरगा तितोर-उटोर. मति इदु यहुदिराङ अडोना अडम मता.

✡ 11:3 11:3 योहन 4:40; 18:28; बळयिर 10:28,48; गलातितोर 2:12

✡ 11:12 11:12 10:28,34; 15:9

✡ 11:14 11:14 योहन 4:53; बळयिर 10:2; 16:15,31-34; 18:8; 1 कुरिंततोर 1:16

✡ 11:15 11:15 2:4; 10:44

✡ 11:16 11:16 मत्याल 3:11; मार्कल 1:8; लूकाल 3:16; योहन 1:33; बळयिर 1:4-5

✡ 11:17 11:17 5:39

✡ 11:18 11:18 2 कुरिंततोर 7:10

✡ 11:19 11:19 8:1,4

✡ 11:19 11:19 15:3; 21:2

✡ 11:19 11:19 4:36-37; 13:4; 21:3; 27:4

* 11:19 11:19 अंताकिया सहर अंताकिया इद सहर सुरिया पटटा मोदुल सहर मता. पूरा रोम राजेमते, रोम ओसो सिकंदरिया इव सहर्किन विळ्सिसि, अंताकिया सबेट्क बेरा सहर आंदु.

✡ 11:19 11:19 6:5; 11:20-27; 13:1; 14:26; 15:22-23,30,35; 18:22; गलातितोर 2:11

✡ 11:20 11:20 मत्याल 27:32; बळयिर 13:1

† 11:20 11:20 यहुदि आयवोरिह्‌क मोदुल कागिदते “युनानिरिह्‌कु”.

✡ 11:20 11:20 5:42; 8:35; 9:22; 17:3; 18:5,28

✡ 11:21 11:21 2:47; 4:4; 5:14; 6:1,7; 9:31,42; 11:24; 14:1,21; 16:5; 17:12

✡ 11:22 11:22 4:36-37

✡ 11:23-24 11:23-24 14:26; 15:40

✡ 11:23-24 11:23-24 लूकाल 1:15,67; 4:1; बळयिर 4:8; 6:5; 7:55; 13:9

✡ 11:23-24 11:23-24 2:41,47; 4:4; 5:14; 6:1,7; 9:31,42; 11:21; 14:1,21; 16:5; 17:12

‡ 11:25 11:25 सोलु तरसुस सहरतोग़ आंदोग़; 9:30 ऊळाट.

✡ 11:26 11:26 26:28; 1 पत्रु 4:16

✡ 11:28 11:28 21:10

✡ 11:28 11:28 18:2

✡ 11:30 11:30 12:25; गलातितोर 2:1

* 12:1 12:1 वेग़ एरोद अग्रिपाल इतेके, येसुसामि पुटटस्केडोग़ बेरोग़ एरोद राजानु, तादो इनवाल आंदोग़. बेरोग़ एरोद राजाना पोल्‍लो मत्याल अद्‍यय 2 अगा दोर्किह्‌ता.

✡ 12:2 12:2 मत्याल 4:21; लूकाल 5:10

✡ 12:3 12:3 24:27; 25:9

✡ 12:3 12:3 पेसमुळि 12:15; 23:15; बळयिर 20:6

† 12:3 12:3 इद पंडुमता लोप्पा पुनदलाहि, पुस्तकता आक्रिते पुनवव पोल्‍लोना अर्तमि, अगा ऊळाट.

‡ 12:4 12:4 इद पंडुमता लोप्पा पुनदलाहि, पुस्तकता आक्रिते पुनवव पोल्‍लोना अर्तमि, अगा ऊळाट.

✡ 12:7 12:7 16:26

✡ 12:10 12:10 5:19; 16:26

✡ 12:11 12:11 दानिय्येल 3:28; 6:22

✡ 12:12 12:12 12:25; 13:5,13; 15:37,39; कुलुसितोर 4:10; 2 तिमोति 4:11; पिलेमोन 24; 1 पत्रु 5:13

§ 12:12 12:12 मार्कना यहुदि पेदिर योहन मता. ओसो रोमि पेदिर मार्कल मता. ओग़े मार्कल रासतद बेसता कबुर इद पुस्तकतुन रासतोग़.

* 12:15 12:15 देवुळि तनाङ देवतुल्किन, वग़ोग़ मन्कना पेग़्के, उंदतुन राका कीयलाह तासिह्‌ता इन्जि, यहुदिरा विचर मता. मत्याल 18:10, इब्रितोर 1:14 ऊळाट.

✡ 12:17 12:17 मत्याल 13:55; मार्कल 6:3; बळयिर 15:13; 21:18; 1 कुरिंततोर 15:7; गलातितोर 1:19; 2:7,12; याकुब 1:1

† 12:17 12:17 वेग़ याकुब येसुना तमोग़ आंदोग़, येरुसलेमता विस्वसिरा मुक्याल मतोग़.

✡ 12:19 12:19 मत्याल 28:14; बळयिर 16:27; 27:42

✡ 12:19 12:19 8:40; 9:30; 10:1,24; 11:11; 18:22; 21:8,16; 23:33; 25:1,4,6,13

✡ 12:20 12:20 मत्याल 11:21-22; 15:21; मार्कल 3:8; 7:24,31; लूकाल 4:26; 6:17; 10:13-14; बळयिर 27:3-4

‡ 12:20 12:20 एरोद राजाल मावा एरियाता अनमतुन रोमिह कीयनोग़ इनजोर, सोर-सिदोन सहर्कनोर लोकुर, ओन गूनम कीयलाह, केसरियाते वातोर.

✡ 12:20 12:20 1 राजा 5:11; एज्रा 3:7; यहेजकेल 27:17

✡ 12:23 12:23 2 शमूएल 24:16; 2 राजा 19:35

✡ 12:24 12:24 6:7; 19:20

✡ 12:25 12:25 11:28-30

✡ 12:25 12:25 12:12; कुलुसितोर 4:10; पिलेमोन 24; 1 पत्रु 5:13

✡ 12:25 12:25 गलातितोर 2:1

✡ 13:1 13:1 6:5; 11:19-27; 14:26; 15:22-23,30,35; 18:22; गलातितोर 2:11

✡ 13:1 13:1 11:27; 15:32; 21:9; रोम सहरतोर 12:6; 1 कुरिंततोर 13:2; 14:29,32,37

✡ 13:1 13:1 रोम सहरतोर 12:7; 1 कुरिंततोर 12:28; इपिसुसतोर 4:11-12

✡ 13:1 13:1 4:36

✡ 13:1 13:1 मत्याल 27:32; बळयिर 11:20

✡ 13:1 13:1 रोम सहरतोर 16:21

✡ 13:1 13:1 मत्याल 14:1; मार्कल 8:15; लूकाल 3:1,19-22; 8:3; 13:31; 23:7-12; बळयिर 4:27-28

✡ 13:2 13:2 1:24-25; 14:23

✡ 13:2 13:2 9:15; रोम सहरतोर 1:1

✡ 13:3 13:3 गिनती 8:10; 27:18; व्यवस्थाविवरण 34:9; बळयिर 6:6; 8:17; 9:17; 19:6; 1 तिमोति 4:14; 2 तिमोति 1:6; इब्रितोर 6:1-2

✡ 13:3 13:3 14:26; रोम सहरतोर 10:15

* 13:4 13:4 अंताकिया सहरताहि सिलुकिया सहर 13 कोस्क मता.

✡ 13:4 13:4 4:36-37; 11:19-20

† 13:4 13:4सिलुकिया सहरताहि कुपरुस देसेम एवयलाह, पोळ्‍द मुल्न्दु अचोन जेक मता. कुपरुस देसेम बेरा उंदि तोग़ि मता. ओसो बार्नबस अदे देसेमते पुटटोग़.

✡ 13:5 13:5 9:20; 13:14; 14:1; 17:1,10; 18:4,26; 19:8

✡ 13:5 13:5 12:12,25

‡ 13:6 13:6 पापुस सहर अद कुपरुस देसेमता गुमसिना नाग़ मता. पापुस सहर सलमिस सहरताहि, मूंड वीसाङ दहा (70) कोस्क जेक मता.

✡ 13:6 13:6 8:9

§ 13:6 13:6 यहुदि लोकुरिह्‌क पूजर-गूनिङ कीयलाह पोलो, मति वेग़ बार-येसु जोल कबळतोग़, लाग्वा बुदतोग़ मताह्‌कु, अद्रम कींदोग़.

✡ 13:6 13:6 मत्याल 7:15; 24:11,24; मार्कल 13:22; लूकाल 6:26; 2 पत्रु 2:1; 1 योहन 4:1; तोहचीतव पोल्‍लोङ 16:13; 19:20; 20:10

✡ 13:8 13:8 2 तिमोति 3:8

* 13:9 13:9 इद वचनताहि सोलुना पेदिर पोलु इनजोर मन्ह्‌ता. वेल्‍लाटोर यहुदिरिह्‌क रेंड पेदिर्क मताङ. उंदि यहुदि पेदिर, उंद युनानि पेदिर. सोलुना युनानि पेदिर पोलु आंदु, सोलु इद ओना यहुदि पेदिर आंदु.

✡ 13:9 13:9 लूकाल 1:15,67; 4:1; बळयिर 1:8; 2:4; 4:8,31; 6:3,5; 7:55; 9:17; 13:52

✡ 13:10 13:10 मत्याल 13:38-39; 16:23; योहन 8:44

✡ 13:10 13:10 2 पत्रु 2:15

✡ 13:13 13:13 14:25

✡ 13:13 13:13 15:38

✡ 13:14 13:14 14:19,21; 2 तिमोति 3:11

† 13:14 13:14 पिसिदिया एरियाता अंताकिया सहर पिरगा सहरताहि, नालुङ वीसाङ दहा (90) कोस्क जेक मता.

✡ 13:14 13:14 16:13; 17:2; 18:4

✡ 13:14 13:14 9:20; 13:5; 14:1; 17:1,10; 18:4,26; 19:8

✡ 13:15 13:15 13:27; 15:21; 2 कुरिंततोर 3:14-15

✡ 13:16 13:16 10:2,22,35; 13:26

‡ 13:16 13:16अद अंताकिया सहरतगा यहुदिर मतोर, ओसो यहुदि आयवोर वने वेल्‍लाटोर मतोर. यहुदि आयवोर वेल्‍लाटोर, यहुदिरा पार्तनाता लोतगा वासि, यहुदिरा देवुळतुन मोळ्किंदुर, यहुदिराङ अडोन माळिंदुर, मति डायना रिवज केवोर. ओरिन यहुदिरा देवुळतुन मोळ्कवालोर इनजोर इंदुर. पोलु वेहता बोटटोग़ अस्के, पार्तनाता लोतगा मतोर यहुदिर, ओसो यहुदि आयवोर, वेर येसुनाङ विस्वसिर आयोर.

✡ 13:17 13:17 व्यवस्थाविवरण 7:6-8

✡ 13:17 13:17 पेसमुळि 1:7

✡ 13:17 13:17 पेसमुळि 12:51

✡ 13:18 13:18 गिनती 14:34; देवुळताङ पाटाङ 95:8-10; बळयिर 7:36,42; इब्रितोर 3:8-9

✡ 13:18 13:18 व्यवस्थाविवरण 1:31

§ 13:19-20 13:19-20 इस्रयेल मन्कलोर बेद कनान देसेमते जागा आतोर, अद देसेमतुन पया इस्रयेल देसेम इंदुर.

✡ 13:19-20 13:19-20 व्यवस्थाविवरण 7:1

✡ 13:19-20 13:19-20 यहोशू 14:1; 19:51; देवुळताङ पाटाङ 78:55

✡ 13:19-20 13:19-20 1 राजा 6:1

✡ 13:19-20 13:19-20 न्यायियों 2:16

✡ 13:19-20 13:19-20 1 शमूएल 3:20; बळयिर 3:24

✡ 13:21 13:21 1 शमूएल 8:5

* 13:21 13:21 पूरा इस्रयेल देसेम याकुब मुय्तोनग्डाहि पुट वाता. याकुब मुय्तोनाङ बारा मग़्क मतोर. ओरग्डाहि इस्रयेलतोर बारा कूळिनोर पुट वातोर. वीस्रा मग़ना पेदिर बिन्यमिन आंदु.

✡ 13:21 13:21 1 शमूएल 9:1-2; 10:1

✡ 13:22 13:22 1 शमूएल 15:23,26,28; 16:1,13

✡ 13:22 13:22 1 शमूएल 13:14; देवुळताङ पाटाङ 89:20

✡ 13:23 13:23 2 शमूएल 7:16; 1 इतिहास 17:14; मत्याल 1:1; 22:41-42; मार्कल 12:35; लूकाल 20:41

✡ 13:23 13:23 लूकाल 2:11; योहन 4:42; बळयिर 2:36

✡ 13:24 13:24 मत्याल 3:2; मार्कल 1:4; लूकाल 3:3; बळयिर 19:4

✡ 13:25 13:25 मत्याल 3:11; मार्कल 1:7; लूकाल 3:16; योहन 1:20,27

† 13:26 13:26 अब्रहम मुय्तोना पुळ्गतोर इतेके, इस्रयेल लोकुर आंदुर.

✡ 13:26 13:26 मत्याल 1:21; बळयिर 4:12; 5:20; 13:46; 28:28; 1 तिमोति 2:5

✡ 13:27 13:27 लूकाल 24:27,44-46; योहन 5:39; 12:41; बळयिर 3:18,24; 17:2-3; 26:22-23; 28:23

✡ 13:28 13:28 मत्याल 27:22-23; मार्कल 15:13-14; लूकाल 23:21-23; योहन 19:15; बळयिर 3:14

✡ 13:29 13:29 लूकाल 24:25-27,44-46; योहन 5:39; 12:41; बळयिर 2:23; 3:18,24; 13:27; 17:2-3; 26:22-23

✡ 13:29 13:29 मत्याल 27:59-60; मार्कल 15:46; लूकाल 23:53; योहन 19:38-42

✡ 13:30 13:30 2:24; 13:33-34,37

✡ 13:31 13:31 1:3; 1 कुरिंततोर 15:5-7

✡ 13:31 13:31 लूकाल 24:48; योहन 15:27; 19:35; 21:24; बळयिर 1:8; 10:39,41; 1 योहन 1:2; 4:14

✡ 13:32 13:32 13:23; 26:6; रोम सहरतोर 1:2; 4:13; 9:4

✡ 13:33 13:33 2:24; 13:30,34,37

✡ 13:33 13:33 देवुळताङ पाटाङ 2:7; इब्रितोर 1:5; 5:5

✡ 13:34 13:34 2:24; 13:30,33,37

✡ 13:34 13:34 यशायाह 55:3

✡ 13:35 13:35 देवुळताङ पाटाङ 16:10

✡ 13:38 13:38 लूकाल 24:47; बळयिर 2:38; 1 योहन 2:12

✡ 13:39 13:39 रोम सहरतोर 3:20; 8:3; इब्रितोर 7:18-19

✡ 13:39 13:39 10:43; रोम सहरतोर 3:28; 10:4; गलातितोर 2:16

✡ 13:40-41 13:40-41 हबक्‍कूक 1:5

‡ 13:40-41 13:40-41 येसुन विस्वस केवेके, ओरिह्‌क सिक्सा दोर्कग़ा इन्जि, पोलु इद्रम वेहतोग़.

✡ 13:43 13:43 मत्याल 23:15; बळयिर 2:9-11; 6:5

✡ 13:44 13:44 13:14

✡ 13:45 13:45 13:50; 14:19; 1 तिसलुनितोर 2:14-16

✡ 13:46 13:46 मत्याल 15:24; मार्कल 7:27; योहन 4:22; बळयिर 3:26; 13:5,14; रोम सहरतोर 1:15

✡ 13:46 13:46 यशायाह 42:6; 49:6; 60:3; लूकाल 2:29-32; बळयिर 18:6; 22:21; 26:20; 28:28

✡ 13:47 13:47 यशायाह 49:6

✡ 13:48 13:48 योहन 6:37,44,65; रोम सहरतोर 8:29-30; 9:11; इपिसुसतोर 1:4-5,11

✡ 13:50 13:50 16:14; 17:4,12

✡ 13:50 13:50 13:45; 14:19; 1 तिसलुनितोर 2:14-16

✡ 13:51 13:51 मत्याल 10:14; मार्कल 6:11; लूकाल 9:5; 10:11; बळयिर 18:6

✡ 13:51 13:51 14:1,19,21; 16:2; 2 तिमोति 3:11

§ 13:51 13:51 इकुनियुम सहर गलाति पटटे मता, पिसिदिया एरियाता अंताकिया सहरताहि, मूंड वीसाङ एयुङ (65) कोस्क जेक मता.

✡ 13:52 13:52 1 तिसलुनितोर 1:6

✡ 14:1 14:1 13:51; 14:19,21; 16:2; 2 तिमोति 3:11

✡ 14:1 14:1 9:20; 13:5,14; 17:1,10; 18:4,26; 19:8

✡ 14:1 14:1 2:41,47; 4:4; 5:14; 6:1,7; 9:31,42; 11:21,23-24; 14:1,21; 16:5; 17:12

✡ 14:2 14:2 13:45,50; 14:19; 1 तिसलुनितोर 2:14-16

✡ 14:3 14:3 1 कुरिंततोर 9:1

✡ 14:3 14:3 4:29-31; 18:26; पिलिपितोर 1:14

✡ 14:3 14:3 20:24,32

✡ 14:5 14:5 14:19

✡ 14:6-7 14:6-7 14:11

✡ 14:6-7 14:6-7 14:8,21; 16:1-2; 2 तिमोति 3:11

✡ 14:6-7 14:6-7 14:20; 16:1; 20:4

✡ 14:8 14:8 14:6,21; 16:1-2; 2 तिमोति 3:11

✡ 14:9 14:9 मत्याल 9:28

✡ 14:10 14:10 3:8

✡ 14:11 14:11 14:6

✡ 14:11 14:11 8:10; 28:6

✡ 14:13 14:13 दानिय्येल 2:46

✡ 14:14 14:14 गिनती 14:6; मत्याल 26:65; मार्कल 14:63

✡ 14:15 14:15 10:26; याकुब 5:17; तोहचीतव पोल्‍लोङ 19:10; 22:9

✡ 14:15 14:15 व्यवस्थाविवरण 32:21; 1 शमूएल 12:21; यिर्मयाह 8:19; 14:22; 1 कुरिंततोर 8:4

✡ 14:15 14:15 1 तिसलुनितोर 1:9

✡ 14:15 14:15 पेसमुळि 20:11; नहेम्याल 9:6; देवुळताङ पाटाङ 146:6; बळयिर 4:24; 17:24; तोहचीतव पोल्‍लोङ 4:11; 14:7

✡ 14:16 14:16 17:30; रोम सहरतोर 3:25-26

✡ 14:17 14:17 17:26-29; रोम सहरतोर 1:19-20

✡ 14:17 14:17 अय्यूब 5:10; देवुळताङ पाटाङ 65:10-13; मत्याल 5:45; रोम सहरतोर 1:19; 1 तिमोति 6:17

✡ 14:19 14:19 13:14; 14:21,26

✡ 14:19 14:19 13:51; 14:1,21

✡ 14:19 14:19 13:45,50; 14:2; 1 तिसलुनितोर 2:14-16

✡ 14:19 14:19 14:5; 2 कुरिंततोर 11:25; 2 तिमोति 3:11

✡ 14:19 14:19 16:19; 17:6

✡ 14:20 14:20 14:6-8; 16:1-2; 2 तिमोति 3:11

✡ 14:21 14:21 14:6-7

✡ 14:21 14:21 13:51; 14:1,19; 16:2; 2 तिमोति 3:11

✡ 14:21 14:21 13:14; 14:19,26

✡ 14:22 14:22 मार्कल 10:30; योहन 16:33; पिलिपितोर 1:29; 1 तिसलुनितोर 3:3; 2 तिमोति 3:12; 1 पत्रु 2:21; तोहचीतव पोल्‍लोङ 1:9

✡ 14:23 14:23 तीतुस 1:5

✡ 14:23 14:23 1:24-25; 13:2

✡ 14:23 14:23 20:32

✡ 14:24 14:24 13:13-14

✡ 14:25 14:25 13:13

✡ 14:26 14:26 6:5; 11:20-27; 13:1; 15:22-23,30,35; 18:22; गलातितोर 2:11

✡ 14:26 14:26 13:2-4; रोम सहरतोर 10:15

✡ 14:27 14:27 1 कुरिंततोर 16:9; 2 कुरिंततोर 2:12; कुलुसितोर 4:3; तोहचीतव पोल्‍लोङ 3:8

✡ 14:27 14:27 15:3-4,12; 21:19

✡ 15:1 15:1 गलातितोर 2:11

✡ 15:1 15:1 15:24

✡ 15:1 15:1 लैव्यव्यवस्था 12:3; बळयिर 15:5; 1 कुरिंततोर 7:18; गलातितोर 2:14; 5:2-6

✡ 15:1 15:1 गलातितोर 2:4; 6:12

✡ 15:2 15:2 15:7

✡ 15:2 15:2 11:30; 15:4,6,22-23; 16:4

✡ 15:2 15:2 1 कुरिंततोर 7:18

✡ 15:3 15:3 11:19; 21:2

✡ 15:3 15:3 14:27; 15:4,12

✡ 15:4 15:4 11:30; 15:6,22,23; 16:4

✡ 15:4 15:4 14:27; 15:12

✡ 15:5 15:5 मत्याल 3:7; 23:1-36; मार्कल 2:18; लूकाल 5:21; योहन 3:1; बळयिर 26:5; पिलिपितोर 3:5

✡ 15:5 15:5 15:1; 1 कुरिंततोर 7:18; गलातितोर 2:14; 5:2-6

✡ 15:6 15:6 11:30; 15:4,22,23; 16:4

✡ 15:7 15:7 15:2

✡ 15:7 15:7 10:19-22

* 15:7 15:7 इद पोल्‍लो अद्‍यय 10 अगा दोर्किह्‌ता.

✡ 15:8 15:8 1 शमूएल 16:7; यिर्मयाह 17:10; बळयिर 1:24-25; रोम सहरतोर 8:27

✡ 15:8 15:8 2:4; 10:44,47

✡ 15:9 15:9 10:43

✡ 15:9 15:9 10:28,34; 11:12

✡ 15:10 15:10 5:9; गलातितोर 5:1

✡ 15:10 15:10 मत्याल 23:4; लूकाल 11:46; गलातितोर 5:1

✡ 15:11 15:11 इपिसुसतोर 2:5,8

✡ 15:11 15:11 रोम सहरतोर 3:24; 5:15; इपिसुसतोर 2:5-8

✡ 15:12 15:12 14:27; 15:3-4; रोम सहरतोर 15:18-19

✡ 15:13 15:13 12:17

† 15:13 15:13 वेग़ याकुबि येसुना तमोग़ आंदोग़, येरुसलेमतोर विस्वसिरा मुक्याल मतोग़.

✡ 15:17-18 15:16-18 आमोस 9:11-12

✡ 15:17-18 15:17-18 यशायाह 45:21

✡ 15:20 15:20 पेसमुळि 34:15-17; दानिय्येल 1:8; बळयिर 15:29; 1 कुरिंततोर 8:1,7,13; 10:14-28; तोहचीतव पोल्‍लोङ 2:14,20

✡ 15:20 15:20 लैव्यव्यवस्था 18:6-23

✡ 15:20 15:20 पुटमुळि 9:4; लैव्यव्यवस्था 3:17; 7:26; 17:10,14; 19:26; व्यवस्थाविवरण 12:16,23; 15:23; 1 शमूएल 14:33

✡ 15:21 15:21 13:15,27; 2 कुरिंततोर 3:14-15

✡ 15:22 15:22 15:2,4,6,23

✡ 15:22 15:22 11:20

✡ 15:22 15:22 15:27,32,40; 16:19,25,29; 17:4,10,14-15; 18:5; 2 कुरिंततोर 1:19; 1 तिसलुनितोर 1:1; 2 तिसलुनितोर 1:1; 1 पत्रु 5:12

✡ 15:23 15:23 मत्याल 4:24; लूकाल 2:2; बळयिर 15:41; गलातितोर 1:21

✡ 15:23 15:23 6:9; 15:41; 22:3; 23:34

✡ 15:23 15:23 15:2,4,6,22

✡ 15:24 15:24 15:1-2; गलातितोर 1:7; 2:4; 5:10

✡ 15:26 15:26 9:23-25; 14:19; रोम सहरतोर 16:4

✡ 15:28 15:28 तोहचीतव पोल्‍लोङ 2:24

✡ 15:29 15:29 15:20; तोहचीतव पोल्‍लोङ 2:14,20

✡ 15:32 15:32 13:1

‡ 15:33-34 15:33-34 “मति सीलासिह्‌क अगान मनदा वेसिस मता.” इद वचन 34 उचुके मोदुल काग्देह्‌कनगा दोर्किह्‌ता.

✡ 15:37 15:37 12:12; 13:5; कुलुसितोर 4:10; 1 पत्रु 5:13

✡ 15:38 15:38 13:13

§ 15:38 15:38मार्कल ओरिन विळ्सिस अतद पोल्‍लो 13:13 वचनतगा मन्ह्‌ता.

✡ 15:39 15:37-39 कुलुसितोर 4:10; पिलेमोन 24; 1 पत्रु 5:13

✡ 15:39 15:39 13:4-12

✡ 16:1 16:1 14:6-7

* 16:1 16:1 इव सहर्कने पोलु, बार्नबसिना संगे मुने सेवा कीस मतोग़; 14:6-23 ऊळाट.

✡ 16:1 16:1 17:14-15; 18:5; 19:22; 20:4; रोम सहरतोर 16:21; 1 कुरिंततोर 4:17; 16:10; 2 कुरिंततोर 1:1,19; पिलिपितोर 1:1; 2:19; 1 तिसलुनितोर 1:1

✡ 16:1 16:1 2 तिमोति 1:5

✡ 16:2 16:2 पिलिपितोर 2:22; 1 तिमोति 3:7

✡ 16:3 16:3 पिलिपितोर 2:22

† 16:4 16:4 बळयिर 15:23-29 वचनते ऊळाट.

✡ 16:6 16:6 18:23; 1 कुरिंततोर 16:1; गलातितोर 1:2; 2 तिमोति 4:10; 1 पत्रु 1:1

✡ 16:7 16:7 1 पत्रु 1:1

✡ 16:8 16:8 16:11; 20:5-6; 2 कुरिंततोर 2:12; 2 तिमोति 4:13

✡ 16:9 16:9 9:10; 18:9-10

‡ 16:9 16:9 लेका ऊळनस्के, पोलु सम्दुरकचुल मतद तरोवस सहरतगा मतोग़. मकिदुनिया पटि सम्दुरता अबर दडटेके मता.

✡ 16:12 16:12 20:6; पिलिपितोर 1:1; 1 तिसलुनितोर 2:2

§ 16:12 16:12 नियापोलिस सहरताहि पिलिपि सहर जोक-जोक आट कोस्क जेक मता.

✡ 16:12 16:12 16:9-10; 18:5; 19:21-22,29; 20:1,3; रोम सहरतोर 15:26; 2 कुरिंततोर 8:1; पिलिपितोर 4:15

✡ 16:12 16:12 16:21

* 16:12 16:12 रोम सहर इतेके इतालिया पटटे अर्न्दु. इतालिया पटटगा मनवालोरिह्‌कु, बेद्रम रोमि मन्कना अदिकर मंदु, अद्रमे इद पिलिपि सहरतगा मतोर मन्कलोरिह्‌क वने, रोमि मन्कना अदिकर रोम सर्करतोर ईस मतोर.

✡ 16:13 16:13 13:14; 17:2; 18:4

† 16:13 16:13 पिलिपि सहरता लोप्पा, यहुदिरा पार्तनाता लोन इले. बारह्‌क इतेके उंदि पार्तनाता लोतगा कमसेकम दहा यहुदि कोय्तोर गावले. अगा अच्वुर इलेर, अदिह्‌क वेर सहरता पलते अतोर.

✡ 16:14 16:14 तोहचीतव पोल्‍लोङ 1:11; 2:18,24

✡ 16:14 16:14 13:43; 18:7

✡ 16:14 16:14 लूकाल 24:45

✡ 16:16 16:16 16:13

✡ 16:16 16:16 लैव्यव्यवस्था 19:31; 20:6,27; व्यवस्थाविवरण 18:11; 1 शमूएल 28:3; 2 राजा 21:6; 1 इतिहास 10:13; यशायाह 8:19

✡ 16:16 16:16 16:19; 19:24-25

✡ 16:17 16:17 मार्कल 5:7-8

✡ 16:18 16:18 मार्कल 16:17

✡ 16:19 16:19 16:16; 19:25-27

✡ 16:19 16:19 8:3; 17:6; 21:30; याकुब 2:6

✡ 16:21 16:21 16:12

✡ 16:21 16:21 एस्तर 3:8

✡ 16:22 16:22 2 कुरिंततोर 11:25; 1 तिसलुनितोर 2:2

✡ 16:23 16:23 2 कुरिंततोर 11:23

✡ 16:23 16:23 2 कुरिंततोर 6:5

✡ 16:24 16:24 अय्यूब 13:27; 33:11; यिर्मयाह 20:2; 29:26

✡ 16:25 16:25 इपिसुसतोर 5:19; कुलुसितोर 3:16

✡ 16:26 16:26 4:31

✡ 16:26 16:26 12:10

✡ 16:26 16:26 12:7

✡ 16:27 16:27 12:19

✡ 16:30 16:30 योहन 6:28; बळयिर 2:37

✡ 16:31 16:31 योहन 4:53; बळयिर 10:2; 11:14; 16:15; 18:8; 1 कुरिंततोर 1:16

✡ 16:31 16:31 मार्कल 16:16; योहन 6:29; रोम सहरतोर 10:9

‡ 16:37 16:37 रोमि मन्कन कसुर तोहवालेवा नल्हतनद, रोम सर्करता काय्दाता अडम मता. पोलुह्‌क पुटटग्डासि रोमि मन्कना अदिकर रोम सर्करतोर ईस मतोर, अदिह्‌क पोलु इद्रम इतोग़.

✡ 16:37 16:37 22:25-29

✡ 16:38 16:38 22:29

✡ 16:39 16:39 मत्याल 8:34; मार्कल 5:17; लूकाल 8:37

✡ 16:40 16:40 6:14-15

✡ 17:1 17:1 17:11,13; पिलिपितोर 4:16; 1 तिसलुनितोर 1:1; 2 तिसलुनितोर 1:1; 2 तिमोति 4:10

* 17:1 17:1 तिसलुनि सहर पिलिपि सहरताहि, जोक-जोक नालुङ वीसाङ कोस्क जेक मता. ओसो अदु मकिदुनिया पटटा मोदुल सहर आंदु.

✡ 17:2 17:2 9:20; 13:5,14; 14:1; 17:10; 18:4,26; 19:8

✡ 17:3 17:3 लूकाल 24:26-27,46; योहन 20:9; बळयिर 3:18,24; 13:27; 26:22-23; 28:23; 1 कुरिंततोर 15:3

✡ 17:3 17:3 2:36; 9:22; 18:5,28

✡ 17:4 17:4 13:43; 17:17

✡ 17:4 17:4 13:50; 16:14; 17:12

✡ 17:5 17:5 17:7,9; रोम सहरतोर 16:21

✡ 17:5 17:5 1 तिसलुनितोर 2:14

✡ 17:6 17:6 14:19; 16:19

† 17:7 17:7 रोम राजेमता बेरोग़ राजानु कय्सर इंदुर. वेल्‍लाङे देसेह्‌क ओना कय इळ्न मताङ.

✡ 17:7 17:7 लूकाल 23:2

✡ 17:10 17:10 17:13; 20:4

✡ 17:10 17:10 9:20; 13:5,14; 14:1; 17:1-2; 18:4,26; 19:8

✡ 17:12 17:12 2:41,47; 4:4; 5:14; 6:1,7; 9:31,42; 11:21,23-24; 14:1,21; 16:5

✡ 17:12 17:12 13:50; 16:14; 17:4

✡ 17:13 17:13 17:1

✡ 17:15 17:15 18:1,12,27; 19:21

✡ 17:15 17:15 17:16,21-22; 1 तिसलुनितोर 3:1

✡ 17:15 17:15 18:5

✡ 17:16 17:16 17:21-22; 1 तिसलुनितोर 3:1

✡ 17:17 17:17 9:20; 17:2,10

✡ 17:17 17:17 13:43; 17:4

‡ 17:18 17:18 इपिकुरि तुंगातोरा विचर इद्रम मंदु इतेके, देवुळि लोकुरग्डाहि जेक मन्ह्‌ता; तान्क माने-मन्कना पोग़ोन गिर्दा इले इंदुर. ओसो बह कीसाय रेयतुन, आल्सुळतुन गेल्सिसि, सुकम दोर्किह कीयना गावले इंदुर.

§ 17:18 17:18 इस्तोयिकि तुंगातोरा विचर इद्रम मंदु इतेके, देवुळतुन केनकेनेन तमा जीवाते तासिंदुर. ओसो देवुळता तोळलेवाये दीराते, लावतेने, मन्कल आपुना पिसमुळते पिसिह्‌तोग़.

✡ 17:18 17:18 1 कुरिंततोर 1:20; 4:10

✡ 17:18 17:18 3:15; 4:2; 17:31-32

* 17:19 17:19 अरियुपगुस इतेके अरिस इनदनद पेनता गुड्रा आंदु, अगाने सहरता पंच उदिंदु.

✡ 17:19 17:19 मार्कल 1:27

✡ 17:22 17:22 17:15-16

✡ 17:23 17:23 योहन 4:22

✡ 17:24 17:24 व्यवस्थाविवरण 10:14; यशायाह 42:5; मत्याल 11:25; बळयिर 14:15; तोहचीतव पोल्‍लोङ 14:7

✡ 17:24 17:24 1 राजा 8:27; यशायाह 66:1; बळयिर 7:48-49

✡ 17:25 17:25 देवुळताङ पाटाङ 50:10-13

✡ 17:26 17:26 पुटमुळि 3:20

✡ 17:26 17:26 व्यवस्थाविवरण 32:8; अय्यूब 12:23

✡ 17:27 17:27 यिर्मयाह 23:23-24; बळयिर 14:17; रोम सहरतोर 1:19-21

✡ 17:28 17:28 अय्यूब 12:10; दानिय्येल 5:23

✡ 17:29 17:24-29 रोम सहरतोर 1:19

✡ 17:29 17:29 यशायाह 40:18-20; रोम सहरतोर 1:23

✡ 17:30 17:30 14:16; रोम सहरतोर 3:25-26; इपिसुसतोर 4:18

✡ 17:30 17:30 मार्कल 1:15; लूकाल 24:47; बळयिर 2:38; 3:19; 5:31; 13:38; 20:21; 26:20

✡ 17:31 17:31 देवुळताङ पाटाङ 9:8; 96:13; 98:9; मत्याल 10:15; योहन 5:22-23,27; बळयिर 10:42; रोम सहरतोर 2:16; 2 तिमोति 4:1; 1 पत्रु 4:5

✡ 17:31 17:31 मत्याल 28:5-6; मार्कल 16:6; लूकाल 24:5-7; योहन 21:14; बळयिर 2:24; 2:32; 3:15,26; 4:10; 5:30; 10:40; 13:30,33-34,37; रोम सहरतोर 4:24; 6:4; 8:11; 10:9; 1 कुरिंततोर 6:14; 15:4,20; 2 कुरिंततोर 4:14; गलातितोर 1:1; इपिसुसतोर 1:20; कुलुसितोर 2:12; 1 तिसलुनितोर 1:10; इब्रितोर 13:20

✡ 17:32 17:31-32 इब्रितोर 6:1-2

✡ 17:32 17:32 1 कुरिंततोर 15:12

✡ 18:1 18:1 17:15

✡ 18:1 18:1 17:15; 18:12,27; 19:21; रोम सहरतोर 15:26; 1 कुरिंततोर 16:15; 2 कुरिंततोर 1:1; 9:2; 11:10; 1 तिसलुनितोर 1:7-8

✡ 18:1 18:1 18:8; 19:1; 1 कुरिंततोर 1:2; 2 कुरिंततोर 1:1,23; 6:11; 2 तिमोति 4:20

* 18:1 18:1 अकाया पटटा कुरिंत सहर, एजियन ओसो अद्रिया, इव रेंड सम्दुर्कना नडुम मता. इद कुरिंत सहरते पका ईनाह-आनाह वीकुरतोर लोकुर वांदुर, वासि पका लाग्वाङ साट्याल कबस्क कींदुर.

✡ 18:2 18:2 18:18,26; रोम सहरतोर 16:3; 1 कुरिंततोर 16:19; 2 तिमोति 4:19

✡ 18:2 18:2 बळयिर 11:28

✡ 18:2 18:2 27:1,6; इब्रितोर 13:24

✡ 18:2 18:2 10:1; 27:1,6; इब्रितोर 13:24

† 18:2 18:2रोम सहर इतालिया पटटा मोदुल सहर आंदु.

✡ 18:3 18:3 20:34; 1 कुरिंततोर 4:12; 9:12; 2 कुरिंततोर 11:7; 1 तिसलुनितोर 2:9; 4:11; 2 तिसलुनितोर 3:8

✡ 18:4 18:4 13:14; 16:13; 17:2

✡ 18:4 18:4 9:20; 13:5,14; 14:1; 17:1,10; 18:4,19,26; 19:8

✡ 18:5 18:5 17:14-15; 2 कुरिंततोर 11:9

✡ 18:5 18:5 2:36; 9:22; 17:3; 18:28

✡ 18:6 18:6 7:51; 19:9

✡ 18:6 18:6 नहेम्याल 5:13; बळयिर 13:51

✡ 18:6 18:6 2 शमूएल 1:16; 1 राजा 2:33; यहेजकेल 18:13; 33:4,6,8; मत्याल 27:25; बळयिर 20:26-27

✡ 18:6 18:6 यशायाह 42:6; 49:6; 60:3; लूकाल 2:29-32; बळयिर 13:46; 22:21; 26:20; 28:28

✡ 18:7 18:7 13:43; 16:14

✡ 18:8 18:8 1 कुरिंततोर 1:14-15

✡ 18:9-10 18:9-10 9:10; 16:9

✡ 18:12 18:12 17:15; 18:1,27; 19:21; रोम सहरतोर 15:26; 1 कुरिंततोर 16:15; 2 कुरिंततोर 1:1; 9:2; 11:10; 1 तिसलुनितोर 1:7-8

✡ 18:15 18:15 23:29; 25:19; 1 तिमोति 6:4

✡ 18:17 18:17 1 कुरिंततोर 1:1

✡ 18:18 18:18 रोम सहरतोर 16:1

✡ 18:18 18:18 गिनती 6:2,5,9,18; बळयिर 21:24

✡ 18:18 18:18 18:2,26; रोम सहरतोर 16:3; 1 कुरिंततोर 16:19; 2 तिमोति 4:19

✡ 18:19 18:19 18:21,24; 19:1,17,26; 20:16-17; 1 कुरिंततोर 15:32; 16:8; इपिसुसतोर 1:1; 1 तिमोति 1:3; 2 तिमोति 1:18; 4:12; तोहचीतव पोल्‍लोङ 1:11,18; 2:1

‡ 18:19 18:19 इपिसुस इतेके आसिया पटटा मोदुल सहर आंदु.

✡ 18:19 18:19 9:20; 13:5,14; 14:1; 17:1,10; 18:4,26; 19:8

✡ 18:21 18:21 याकुब 4:15

✡ 18:22 18:22 8:40; 9:30; 10:1,24; 11:11; 12:19; 21:8,16; 23:23,33; 25:1,4,6,13

✡ 18:22 18:22 6:5; 11:19-27; 13:1; 14:26; 15:22-23,30,35; गलातितोर 2:11

✡ 18:23 18:23 16:6

✡ 18:24 18:24 6:9; 28:11

✡ 18:24 18:24 19:1; 1 कुरिंततोर 1:12; 3:5,6,22; 4:6; 16:12; तीतुस 3:13

✡ 18:24 18:24 18:19,21

✡ 18:25 18:25 लूकाल 7:29; बळयिर 19:3

✡ 18:26 18:26 18:2,18

✡ 18:27 18:27 18:12

✡ 18:27 18:27 2 कुरिंततोर 3:1

✡ 18:28 18:28 2:36; 9:22; 17:3; 18:5

✡ 18:28 18:27-28 1 कुरिंततोर 3:6

✡ 19:1 19:1 18:24; 1 कुरिंततोर 1:12; 3:5,6,22; 4:6; 16:12; तीतुस 3:13

✡ 19:1 19:1 18:19,21,24; 19:17,26; 20:16-17; 1 कुरिंततोर 15:32; 16:8; इपिसुसतोर 1:1; 1 तिमोति 1:3; 2 तिमोति 1:18; 4:12; तोहचीतव पोल्‍लोङ 1:11,18; 2:1

✡ 19:2 19:2 2:38; 8:15-17; 10:44-47; 19:6

✡ 19:3 19:3 लूकाल 7:29; बळयिर 18:25

✡ 19:4 19:4 मत्याल 3:11; मार्कल 1:4,7-8; लूकाल 3:16; योहन 1:26-27; बळयिर 13:24

✡ 19:5 19:5 2:38; 8:12,15-16; 10:48

✡ 19:6 19:6 8:17; 9:17; 1 तिमोति 4:14; 2 तिमोति 1:6

✡ 19:6 19:6 मार्कल 16:17; बळयिर 2:4; 10:46

✡ 19:8 19:8 9:20; 13:5,14; 14:1; 17:1,10; 18:4,19,26

✡ 19:8 19:8 1:3; 14:22; 20:25; 28:23,31

✡ 19:9 19:9 7:51; 18:6

✡ 19:9 19:9 1 कुरिंततोर 16:9

✡ 19:10 19:10 16:6; 19:22,26-27; तोहचीतव पोल्‍लोङ 1:4

✡ 19:11 19:11 8:13

✡ 19:12 19:12 5:15

✡ 19:12 19:12 मार्कल 16:17

✡ 19:13 19:13 मत्याल 12:27; लूकाल 11:19

✡ 19:15 19:15 याकुब 2:19

✡ 19:17 19:17 18:19; 19:1

✡ 19:18 19:18 याकुब 5:16

* 19:19 19:19पोलुना कालमते उंद दियाता कूलि, उंदि वेंडटा कोता मता.

✡ 19:20 19:20 6:7; 12:24

✡ 19:21 19:21 20:1; 1 कुरिंततोर 4:19; 11:34; 16:5

✡ 19:21 19:21 20:16,22; 21:15; रोम सहरतोर 15:25; 2 कुरिंततोर 1:16

✡ 19:21 19:21 23:11; रोम सहरतोर 1:13; 15:23-24,28; 2 कुरिंततोर 10:16

✡ 19:22 19:22 16:1; 17:14-15; 18:5; 20:4; रोम सहरतोर 16:21; 1 कुरिंततोर 4:17; 16:10; 2 कुरिंततोर 1:1,19; पिलिपितोर 1:1; 2:19

✡ 19:22 19:22 रोम सहरतोर 16:23-24; 2 तिमोति 4:20

✡ 19:22 19:22 16:6; 19:10,26-27; तोहचीतव पोल्‍लोङ 1:4

✡ 19:23 19:23 2 कुरिंततोर 1:8

✡ 19:24 19:24 16:16,19

† 19:24 19:24 अरतिमिस पेनता बोमा पोग़ोटा बूमतग्डाह इळ्न अरता, इदु जीवाते मनदनद सबे नरुळतुन अय कीयनद आंदु इनजोर, ओर इंदुर. इपिसुस सहरतगा इद पेनता पेदिर अतद पका बेरा मंदिर मता.

✡ 19:26 19:26 व्यवस्थाविवरण 4:28; देवुळताङ पाटाङ 115:4; यशायाह 44:10-20; यिर्मयाह 10:3-5; बळयिर 17:29; 1 कुरिंततोर 8:4; 10:19; तोहचीतव पोल्‍लोङ 9:20

✡ 19:26 19:26 19:10

✡ 19:29 19:29 रोम सहरतोर 16:23-24

✡ 19:29 19:29 20:4; 27:2; कुलुसितोर 4:10; पिलेमोन 24

✡ 19:32 19:32 21:34

✡ 19:33 19:33 1 तिमोति 1:20; 2 तिमोति 4:14

‡ 19:34 19:34 यहुदिर बोमान मोळ्कनदिन लागो इंदुर, अदिह्‌कु नाटेनोर ओरिन बेस ऊळोर.

✡ 19:35 19:35 18:19; 19:10

✡ 19:37 19:37 रोम सहरतोर 2:22

✡ 20:1 20:1 16:9; 20:3

* 20:2 20:2 अकाया पटटुन युनान वने इंदुर.

✡ 20:3 20:3 मत्याल 4:24; मार्कल 7:26; लूकाल 2:2; बळयिर 15:23; 18:18; 21:3; गलातितोर 1:21

✡ 20:3 20:3 9:23-24; 20:19; 23:12-15; 25:3

† 20:3 20:3 सुरिया पटटे ओडाताहि रेगिसि, नना अग्डाहि बूमता अग़दुह्‌क येरुसलेम दाकन इन्जि, पोलुना विचर मता बहे.

✡ 20:3 20:2-3 रोम सहरतोर 15:26

✡ 20:4 20:4 17:10

✡ 20:4 20:4 17:1,13; 1 तिसलुनितोर 1:1; 2 तिसलुनितोर 1:1

✡ 20:4 20:4 19:29

✡ 20:4 20:4 14:6,20; 16:1

✡ 20:4 20:4 16:1; 17:14-15; 18:5; 19:22; रोम सहरतोर 16:21; 1 कुरिंततोर 4:17; 16:10; 2 कुरिंततोर 1:1,19; पिलिपितोर 1:1; 2:19

✡ 20:4 20:4 इपिसुसतोर 6:21; कुलुसितोर 4:7-8; 2 तिमोति 4:12; तीतुस 3:12

✡ 20:4 20:4 21:29; 2 तिमोति 4:20

✡ 20:5 20:5 16:8; 20:13

✡ 20:6 20:6 पेसमुळि 12:15; 23:15; बळयिर 12:3

✡ 20:6 20:6 16:12; पिलिपितोर 1:1; 1 तिसलुनितोर 2:2

✡ 20:6 20:6 16:8; 20:13

✡ 20:7 20:7 मत्याल 28:1; मार्कल 16:2; लूकाल 24:1; योहन 20:1; 1 कुरिंततोर 16:2; तोहचीतव पोल्‍लोङ 1:10

✡ 20:7 20:7 लूकाल 24:30; बळयिर 2:42,46; 20:11; 1 कुरिंततोर 10:16

✡ 20:7 20:7 इब्रितोर 10:25

✡ 20:10 20:10 मत्याल 9:24; मार्कल 5:39

✡ 20:11 20:11 2:42; 20:7

✡ 20:15 20:15 16:6; 20:4,18

✡ 20:15 20:15 20:17; 2 तिमोति 4:20

✡ 20:15 20:15 18:19,21,24; 19:1,17,26; 1 कुरिंततोर 15:32; 16:8; इपिसुसतोर 1:1; 1 तिमोति 1:3; 2 तिमोति 1:18; 4:12; तोहचीतव पोल्‍लोङ 1:18; 2:1

✡ 20:16 20:16 लैव्यव्यवस्था 23:15-21; बळयिर 2:1; 1 कुरिंततोर 16:8

✡ 20:16 20:16 19:21; 20:22

‡ 20:17 20:17 इपिसुस सहर मिलेतुस सहरताहि जोक-जोक वीसा एयुङ (25) कोस्क जेक मता.

✡ 20:18 20:18 18:19; 19:1

✡ 20:19 20:19 9:23-24; 20:3; 23:12-15; 25:3

✡ 20:20 20:20 20:26-27

✡ 20:21 20:21 2:38; 3:19; 5:31; 11:18; 13:38; 26:20

✡ 20:22 20:22 19:21; 20:16

✡ 20:23 20:23 9:16; 21:4,11

✡ 20:24 20:24 21:13; रोम सहरतोर 8:35-36; 2 कुरिंततोर 5:8; पिलिपितोर 3:8-11

✡ 20:24 20:24 13:25; 2 तिमोति 4:7

✡ 20:26-27 20:26-27 20:20

✡ 20:26-27 20:26-27 18:6

✡ 20:28 20:28 पिलिपितोर 1:1

✡ 20:28 20:28 इब्रितोर 13:17

✡ 20:28 20:28 1 कुरिंततोर 6:18-20; इपिसुसतोर 1:7; 1 पत्रु 1:18-19; तोहचीतव पोल्‍लोङ 5:9

✡ 20:28 20:28 लूकाल 12:32; योहन 21:15-17; बळयिर 20:29; 1 तिमोति 3:9; 1 पत्रु 5:2-4

✡ 20:29 20:29 यहेजकेल 22:27; मत्याल 7:15; यहुदाल 18

✡ 20:30 20:30 2 कुरिंततोर 11:3

✡ 20:31 20:31 कुलुसितोर 1:28

✡ 20:32 20:32 14:23

✡ 20:32 20:32 14:3; 20:24

✡ 20:32 20:32 26:18; रोम सहरतोर 8:17; इपिसुसतोर 1:14; कुलुसितोर 1:11-12; 3:23-24; इब्रितोर 9:15; 1 पत्रु 1:4-5

✡ 20:33 20:33 1 कुरिंततोर 9:4-18; 2 कुरिंततोर 11:7-12; 12:14-18; 1 तिसलुनितोर 2:5-9

✡ 20:34 20:34 18:3; 1 कुरिंततोर 4:12; 1 तिसलुनितोर 2:9; 4:11; 2 तिसलुनितोर 3:8

✡ 20:35 20:33-35 1 कुरिंततोर 9:12,18; इपिसुसतोर 4:28

✡ 20:37-38 20:37-38 20:25

✡ 20:37-38 20:37-38 2 तिमोति 1:4

* 21:1 21:1 इद सहर लुसिया पटटे मता.

✡ 21:2 21:2 11:19; 15:3

✡ 21:3 21:3 13:4; 21:16

✡ 21:3 21:3 मत्याल 11:21-22; 15:21; मार्कल 3:8; 7:24,31; लूकाल 4:26; 6:17; 10:13-14; बळयिर 12:20; 21:7

✡ 21:4 21:4 20:23; 21:11

✡ 21:7 21:7 12:20; 21:3

✡ 21:8 21:8 8:40; 9:30; 10:1,24; 11:11; 12:19; 18:22; 21:16; 23:23,33; 25:1,4,6,13

✡ 21:8 21:8 इपिसुसतोर 4:11-12

✡ 21:8 21:8 6:5; 8:5-6,12-13,26-40

✡ 21:8 21:8 6:1-6

✡ 21:9 21:9 लूकाल 2:36-37; 1 कुरिंततोर 11:5

† 21:10 21:10 बळयिर 11:28 वचनते वावाल अगबुस, वेग़े आंदोग़.

✡ 21:11 21:11 9:16; 21:33

✡ 21:11 21:11 मत्याल 20:17-19; मार्कल 10:33; लूकाल 18:32

✡ 21:13 21:13 20:24

✡ 21:16 21:16 8:40; 21:8

✡ 21:18 21:18 बळयिर 15:13

✡ 21:19 21:19 15:12; रोम सहरतोर 15:18-19

✡ 21:20 21:20 15:1; 22:3; रोम सहरतोर 10:2; गलातितोर 1:14

✡ 21:21 21:21 21:28

✡ 21:24 21:24 योहन 11:55; बळयिर 21:26; 24:18

‡ 21:24 21:24 यहुदि आयवोरा बूमते तिरियिस, पोलु कळ्‍वोग़ आस वातोग़ इन्जि, यहुदिरा विचरते पोलुह्‌क एडना रिवज कीयना मता.

§ 21:24 21:24 नाजरि इनदनद किरिया पोयतोग़ु कळ्‍वोग़ आतेके, गिनती 6:9-12 वेहतपु, एळुङ दियाङ एडना रिवज कींदोग़. आक्रि दिया ओग़ तला कोग़ियिंदोग़, इमा दिया मोक ईंदोग़.

✡ 21:24 21:24 गिनती 6:13-21; 18:18

✡ 21:25 21:25 15:20,29

✡ 21:26 21:26 गिनती 6:13; बळयिर 24:18

✡ 21:27-28 21:27-28 गिनती 6:9,13-20

✡ 21:27-28 21:27-28 26:21

✡ 21:27-28 21:27-28 6:13; 24:12; 25:8; 28:17

✡ 21:27-28 21:27-28 24:6

✡ 21:29 21:29 20:4; 2 तिमोति 4:20

* 21:29 21:29 इपिसुस सहर आसिया पटटे मंदु, अदिह्‌क ओर मन्कलोर वेन बेस पुतोर बहे.

✡ 21:30 21:30 16:19; 26:21

✡ 21:33 21:33 20:23; 21:11; 22:29; 26:29; 28:20; इपिसुसतोर 6:20; 2 तिमोति 1:16; 2:9

✡ 21:34 21:34 19:32

✡ 21:39 21:39 9:11

✡ 21:40 21:40 22:2; 26:14

✡ 22:2 22:2 21:40

✡ 22:3 22:3 21:39

✡ 22:3 22:3 5:34

✡ 22:3 22:3 21:20; 26:5; रोम सहरतोर 10:2; गलातितोर 1:13-14; पिलिपितोर 3:5-6

✡ 22:4 22:4 8:3; 22:19-20; 26:9-11; पिलिपितोर 3:6

✡ 22:5 22:4-5 गलातितोर 1:13-14

✡ 22:14 22:14 1 कुरिंततोर 9:1

✡ 22:15 22:15 23:11

✡ 22:16 22:16 2:38; 1 कुरिंततोर 6:11; इपिसुसतोर 5:26; इब्रितोर 10:22

✡ 22:17 22:17 9:26; 26:20

✡ 22:19 22:19 8:3; 22:4

✡ 22:20 22:20 7:58—8:1; 26:10

✡ 22:21 22:21 9:15; 13:46; 15:14; रोम सहरतोर 1:5; 11:13; 15:16; गलातितोर 1:16; 2:7; इपिसुसतोर 3:1,8; 1 तिमोति 2:7; 2 तिमोति 4:17

✡ 22:21 22:17-21 रोम सहरतोर 15:18-19

✡ 22:22 22:22 21:36; 25:24

* 22:22 22:22 यहुदिर बेद्रम मोळ्किह्‌तोर, अद्रम दुस्राङ जातिनोर वने, देवुळता मुनेह निचि मोळ्कना इनजोर, यहुदिरिह्‌क विचर वावो. अदिह्‌क वेर यहुदिर पोलु इतद पोल्‍लोतुह्‌क पका ओङ आतोर.

✡ 22:25 22:25 16:37

✡ 22:29 22:29 21:33

✡ 22:29 22:29 16:38

✡ 22:30 22:30 23:28

✡ 23:1 23:1 24:16; 1 कुरिंततोर 4:3-4; 2 कुरिंततोर 1:12; 2 तिमोति 1:3

✡ 23:2 23:2 24:1

✡ 23:2 23:2 योहन 18:22

✡ 23:3 23:3 मत्याल 23:27

✡ 23:3 23:3 व्यवस्थाविवरण 25:2

* 23:3 23:3मोसानाङ अडोङ वेहतपु, बोना तेला तोहतद तपु करल आयवालेवा, ओन्कु सिक्सा ईयनद आयो.

✡ 23:5 23:5 पेसमुळि 22:28

✡ 23:6-8 23:6-8 1 कुरिंततोर 15:12

✡ 23:6-8 23:6-8 मत्याल 3:7; 22:23-24; मार्कल 12:18; लूकाल 20:27

✡ 23:6-8 23:6-8 26:5; पिलिपितोर 3:5

✡ 23:6-8 23:6-8 24:15,21; 26:8; कुलुसितोर 1:3-5

✡ 23:9 23:9 मार्कल 2:16; लूकाल 5:30

✡ 23:9 23:9 23:29; 25:25; 26:31; 28:18

✡ 23:11 23:11 27:24

✡ 23:12 23:12 9:23; 23:30

✡ 23:14 23:14 23:21

✡ 23:21 23:21 23:12,14

✡ 23:23 23:23 8:40; 9:30; 10:1,24; 11:11; 12:19; 18:22; 21:8,16; 23:33; 25:1,4,6,13

✡ 23:24 23:24 23:26,33; 24:1,3; 25:14

† 23:24 23:24 पेलिक्स येसु पुटटापया 52-60 वर्साने यहुदा पटटा गुमसि मतोग़.

✡ 23:27 23:27 22:25-29

✡ 23:27 23:27 21:32-36

✡ 23:28 23:28 22:30

✡ 23:29 23:29 23:9; 25:25; 26:31; 28:18

✡ 23:29 23:29 18:15; 25:19

✡ 23:30 23:30 23:19-21

‡ 23:31 23:31 इदु जोक-जोक डेडा वीसा कोस्कना पय्नम आंदु.

✡ 23:34 23:34 21:39; 22:3

§ 23:35 23:35 येसु पुटटस्के बोग़ राजाल बेत्लेहेम नाटेनोरिन तिपल कीस मतोग़, वेग़े बेरोग़ एरोद राजाल आंदोग़. (मत्याल अद्‍यय 2 ऊळाटु)

✡ 24:1 24:1 23:2

✡ 24:1 24:1 23:24

✡ 24:1 24:1 25:1,15

* 24:5 24:5 येसु नासरेत नाटे बेर्सिस मतोग़, अदिह्‌क ओन विस्वस केवोर यहुदिर, येसुना विस्वसिरिन नासरिर इंदुर.

✡ 24:6 24:6 21:28

✡ 24:7 24:7 23:26; 24:22

✡ 24:7 24:7 21:33

† 24:8 24:6-8 अस्के माट मावाङ अडोना लेकाते वेन सिक्सा ईस मनेरोम. मति सीपय्कना मुक्याल लूसियाल वासि, मयग्डाहि वेन ऊंदिस ओतोग़. ओसि वेना पोग़ोन कसुर वाटटोरिन, नियगा वायलाह वेहतोग़. वेल्‍लाङे पाळ्नाङ मोदुल काग्देह्‌कनगा इद पोल्‍लो वावो.

✡ 24:12 24:12 24:18; 25:8

✡ 24:13 24:13 25:7

✡ 24:14 24:14 25:8; 26:4-7,22-23; 28:23

✡ 24:15 24:15 दानिय्येल 12:2; मत्याल 25:46; योहन 5:28-29; 11:24; बळयिर 23:6-8; 26:6

✡ 24:16 24:16 23:1; 1 कुरिंततोर 10:32; 2 कुरिंततोर 1:12; 2 तिमोति 1:3; इब्रितोर 13:18

✡ 24:17 24:17 रोम सहरतोर 15:25-28; 1 कुरिंततोर 16:1-4; 2 कुरिंततोर 8:1-4; गलातितोर 2:10

✡ 24:18 24:18 21:26-28

✡ 24:18 24:18 24:12

✡ 24:19 24:19 21:27-28

✡ 24:21 24:21 23:6

✡ 24:22 24:22 23:26; 24:7

✡ 24:23 24:23 27:3; 28:16

‡ 24:24 24:24 इद दुरुसिलाल, मुने हातोग़ एरोद अग्रिपा राजाना वीस्रा मयाळ आंदु. ओसो अद्‍यय 25 अगा वावाल दुस्रोग़ अग्रिपा राजाना एलाळ आंदु.

✡ 24:25 24:25 2 पत्रु 1:6

✡ 24:26 24:26 24:17

✡ 24:27 24:27 25:1,4,9,12; 26:24-25,32

§ 24:27 24:27 येसु पुटटापया 60-62 वर्साने पेलिक्स गुमसिना जागाते, वेग़ पुर्कियुस पेस्तुस गुमसि आतोग़.

✡ 24:27 24:27 12:3; 25:9

✡ 25:1 25:1 8:40; 9:30; 10:1,24; 11:11; 12:19; 18:22; 21:8,16; 23:23,33; 25:4,6,13

✡ 25:2 25:2 24:1; 25:15

✡ 25:3 25:3 9:24; 20:3,19; 23:12-15

✡ 25:7 25:7 24:5-6

✡ 25:7 25:7 24:13

✡ 25:8 25:8 6:13; 21:27-28; 24:12; 28:17

✡ 25:9 25:9 12:3; 24:27

✡ 25:9 25:9 25:20

✡ 25:11 25:11 25:21,25; 26:32; 28:19

* 25:11 25:11 पोलु रोमि मन्कल मताह्‌कु, ओनगा इद्रमता अर्जि कीयनद अदिकर मता.

✡ 25:12 25:12 25:25; 27:1

† 25:13 25:13 बळयिर 12:1 वचनते मनवाल एरोद अग्रिपाना मग़ि, वेग़ अग्रिपाल आंदोग़. ओन राजाल इतेक तेला, रोम सहरते मनवाल बेरोग़ कय्सर राजाल ओन्क अदिकर ईताह्‌के, राजेम कींदोग़.

✡ 25:13 25:13 8:40; 25:1,4,6

✡ 25:14 25:14 24:27

✡ 25:15 25:15 25:2-3

✡ 25:16 25:16 25:4-5

✡ 25:19 25:19 18:15; 23:29

✡ 25:20 25:20 25:9

✡ 25:21 25:21 25:11,25; 26:32; 28:19

✡ 25:21 25:21 25:11-12

✡ 25:23 25:23 25:13; 26:30

✡ 25:24 25:24 25:2,7

✡ 25:24 25:24 22:22

✡ 25:25 25:25 लूकाल 23:4; बळयिर 23:9,29; 26:31; 28:18

✡ 25:25 25:25 25:11-12,21; 27:1

* 26:2-3 26:2-3 अग्रिपा राजाह्‌कु, यहुदिरा मोदुल पेर्मान निल्पिह कीयनद अदिकर, रोम सर्करताहि ईतद मता. अदिह्‌क यहुदिराङ पोल्‍लोङ बेस पुंदोग़ बहे.

✡ 26:4 26:4 गलातितोर 1:13-14; पिलिपितोर 3:5-6

✡ 26:5 26:5 22:3; 23:6-8; गलातितोर 1:13-14; पिलिपितोर 3:5

✡ 26:6 26:6 13:32; रोम सहरतोर 1:2; 4:13; 9:4

✡ 26:6 26:6 24:15; 28:20

✡ 26:7 26:7 पिलिपितोर 3:10-11

✡ 26:7 26:7 24:15; 28:20

✡ 26:8 26:8 23:6-8; 24:15

✡ 26:9 26:9 गलातितोर 1:13; 1 तिमोति 1:13

✡ 26:10 26:10 8:3; 9:1-2,13

✡ 26:10 26:10 7:58; 8:1; 22:20

✡ 26:11 26:9-11 पिलिपितोर 3:6

✡ 26:11 26:11 मत्याल 10:17; बळयिर 22:19

✡ 26:14 26:14 21:40

† 26:14 26:14 युनानिर बोग़ाय, बेदे तेला पोल्‍लो वेहतस्के, केंजवोन इद्रम इंदुर.

✡ 26:18 26:18 योहन 1:5; 2 कुरिंततोर 4:4,6; इपिसुसतोर 5:8; कुलुसितोर 1:12-13; 1 तिसलुनितोर 5:5; 1 पत्रु 2:9

✡ 26:20 26:20 9:19-22

✡ 26:20 26:20 9:26-29; 22:17-20

✡ 26:20 26:20 9:15; 13:46

✡ 26:20 26:20 3:19

✡ 26:20 26:20 मत्याल 3:8; लूकाल 3:8

✡ 26:21 26:21 21:27-28,30-31

✡ 26:23 26:22-23 मत्याल 26:24; लूकाल 24:25-27,44-46; योहन 5:39; बळयिर 3:18,24; 10:43; 13:27,39; 17:3; 28:23; 1 कुरिंततोर 15:3-4

✡ 26:23 26:23 1 कुरिंततोर 15:20,23; कुलुसितोर 1:18; तोहचीतव पोल्‍लोङ 1:5

✡ 26:23 26:23 यशायाह 42:6; 49:6; लूकाल 2:29-32; 2 कुरिंततोर 4:4

✡ 26:24 26:24 1 कुरिंततोर 4:10

✡ 26:26 26:26 26:2-3

✡ 26:31 26:31 23:9,29; 25:25; 28:18

✡ 26:32 26:32 25:11,21,25; 28:19

✡ 26:32 26:32 28:18

✡ 27:1 27:1 18:2; 27:6

✡ 27:1 27:1 25:12,25

✡ 27:2 27:2 19:29; 20:4; कुलुसितोर 4:10; पिलेमोन 24

✡ 27:3 27:3 मत्याल 11:21

✡ 27:3 27:3 27:43

✡ 27:4 27:4 11:19; 13:4; 21:3

✡ 27:5 27:5 6:9; 15:23,41; 21:39; 22:3; 23:34; गलातितोर 1:21

✡ 27:5 27:5 13:13

* 27:5 27:5सिदोन सहरताहि ओडाते मूरा सहरते दायलाह, 10-15 दियाङ दल्गिंदुङ.

✡ 27:6 27:6 28:10-11

† 27:6 27:6 सिकंदरिया सहर मिसर देसेमते मता. अद देसेमताहि वेल्‍लाङे ओडाङ, अनमता मादुन पोसि, दुस्राङ देसेह्‌कनेके अंदुङ.

✡ 27:7 27:7 2:9-11; 27:12-13,21; तीतुस 1:5,12

‡ 27:9 27:9 यहुदि लोकुर वर्सातुह्‌क उंद दिया उपस कींदुर, अद दियातुन पापमताहि एडना पोल्वादिया इंदुर. (लैव्यव्यवस्था 16:29-31; 23:27-29; गिनती 29:7 ऊळाट.)

§ 27:9 27:9 अद सम्दुरते इर्ङमताङ दियाने, बेरा-बेरा दूंद वायनेनाह्‌कु, ओडाते दायना पका दोकाता पय्नम आंदु. अदिह्‌के इर्ङमतस्केडाङ कमसेकम मूंड नेलाङ, अगा ओडाङ मुर्तिय ताकोङ.

✡ 27:11 27:10-11 27:21

* 27:12 27:12 अद जागातगा ओडाङ नितलाहि, रेंड बेसताङ कसा मूलाङ मताङ.

✡ 27:13 27:13 2:9-11; 27:7,21; तीतुस 1:5,12

† 27:14 27:14 अद वळ्य दूंदतुन “यूरकुलिन” इनजोर इंदुर.

‡ 27:16 27:16 वेल्‍लाटोर उदिस दायनद बेरा ओडा मता. अद ओडा मुळ्न्दतेके, उड्ला ओडातगा उदिस पेसलाहि, उंद उड्ला ओडातुन, ताना लोप्पा तेला इलवेक पेग़्के तेला दोहच तासिंदुर. पोग़ोटा चित्र ऊळाट.

§ 27:17 27:17 लिबुवा देसेमकचुल सम्दुरतगा, पका बेरा उस्को जमा आंदु, अगा वेल्‍लाङे ओडाङ बूळेम आंदुङ.

✡ 27:18 27:18 योनाल 1:5; बळयिर 27:38

✡ 27:21 27:21 27:10-11

✡ 27:23 27:23 5:19; 8:26; 10:3; 12:7,23

✡ 27:24 27:24 23:11

✡ 27:24 27:24 27:44

✡ 27:26 27:26 27:41; 28:1

* 27:28 27:28 हिंदीते पुरसा इन्जि रासतद मन्ह्‌ता, उंदि पुरसा इतेके जोक-जोक आरुङ कुटाङ इतेके, बारामेंड लेह्‌का आस्ता.

✡ 27:30 27:30 27:16

✡ 27:36 27:33-36 रोम सहरतोर 12:8

✡ 27:38 27:38 योनाल 1:5; बळयिर 27:18

† 27:38 27:38 ओडाता मोतातुन कमि कीतेके, अद इचुन पोग़ोन तेलसोर अन्जि, दडटगा एवयग़ा बहे इनजोर, ओर अह कीतोर.

✡ 27:40 27:40 27:29

✡ 27:42 27:42 12:19; 16:27

✡ 27:43 27:43 27:3

✡ 27:44 27:44 27:22,34

✡ 28:1 28:1 27:26

✡ 28:5 28:5 मार्कल 16:18

✡ 28:6 28:6 14:11-13

✡ 28:8 28:8 मत्याल 9:18; मार्कल 5:23; 6:5; 16:18

✡ 28:10-11 28:10-11 27:6

* 28:10-11 28:10-11ओडातोर माक राका कीयनव इनजोर, जेयुस पेनता एमोह पेकोरा बोमातुन तासिस मतोर.

† 28:15 28:15अपियुस बजरताहि रोम सहर डेडा वीसा एयुङ (35) कोस्क मता. ओसो मूंड गोटुस्क इनदनद नाटेनाहि रोम सहर वीसा आरुङ (26) कोस्क मता.

✡ 28:17 28:17 25:8

✡ 28:17 28:17 6:14

✡ 28:18 28:18 23:29; 25:25; 26:31

✡ 28:18 28:18 26:32

✡ 28:19 28:19 25:11,21,25; 26:32

✡ 28:20 28:20 26:6,7

✡ 28:22 28:22 1 पत्रु 2:12; 3:16; 4:14,16

✡ 28:23 28:23 1:3; 19:8; 20:25; 23:11; 28:31

✡ 28:23 28:23 लूकाल 24:27,44-46; योहन 5:39; 12:41; बळयिर 3:18,24; 13:27; 17:3; 26:22-23

✡ 28:25 28:25 इब्रितोर 3:7

✡ 28:27 28:26-27 यशायाह 6:9-10; मत्याल 13:14-15; मार्कल 4:12; लूकाल 8:10; योहन 12:40

✡ 28:28 28:28 यशायाह 42:6; 49:6; 60:3; लूकाल 2:29-32; बळयिर 9:15; 13:46; 18:6; 22:21; 26:20; रोम सहरतोर 11:11

‡ 28:29 28:29 वेल्‍लाङे मोदुल काग्देह्‌कने इद वचन इले.

✡ 28:31 28:31 मत्याल 4:23; बळयिर 1:3; 14:22; 19:8; 20:25; 28:23

✡ 28:31 28:31 2 तिमोति 2:9

रोम सहरतोर

1

2

3

4

5

6

7

8

9

10

11

12

13

14

15

16

रोम सहरतोर विस्वसिरेनाह्‌कु, किर्स्तुना बळयि पोलु लोहतद सीटि

येसु डोलिसि ओसो जीवा अरतस्के, जोक-जोक 30 वर्साना पया, पोलु कुरिंत सहरते मतोग़. अस्के येसु किर्स्तुना बेसता कबुरतुन, सबेटोर लोकुरिह्‌क वेहतलाहि, पोलु मुचाकेपाते जेकताङ देसेह्‌कने तिरियसोर मतोग़. अद तूकने तना मुने बेस्केन अनवद, रोम सहरते दायलाह, विचर कीस मतोग़.

पोलु इद सीटटुन, रोम सहरतोर विस्वसिरिह्‌क बाराह्‌क रासतोग़ इतेके, पोलु मतद कुरिंत सहरता बाजेताङ नाह्‌कनके, सेवाता कबळ मारिह कीतोग़. ओसो वेल्‍लाङे वर्सानाहि, रोम सहरते दायलाह विचर कींदोग़. अदिनेनाह्‌क रोम सहरता अबरता बाजेता इस्पानिया देसेम दायह्‌पा, रोम सहरतोर विस्वसिरिन कलियिस, रेंड-मूंड दियाङ ओरा संगे मनदना मता; ओरा संगे मन्जि, पोलुह्‌कु ओसो ओर विस्वसिरिह्‌कु, देवुळता बर्कतता गिर्दा दोर्कग़ा इन्जि, ओना आसा मता. पया ओग़ अग्डाह दायह्‌पा, पय्नमतुह्‌क गर्ज अरयनद ओर ईयनुर इनजोर, पोलुना आसा मता. अदिह्‌के पोलु इद सीटटुन, अग्डोर विस्वसिरिह्‌क रासतोग़.

ओसो इद सीटटे देवुळि बेद्रम लोकुरिन पिसिह कीस्ता इन्जि, पोलु बेस-नेह्‌ना वेहतह्‌तोग़. देवुळता सेतेमि इव एयुङ पोल्‍लोनगा दिसिह्‌ता: (1) मन्कलोरा पापमता नेयम कीयनदिनगा (1:18—3:23); (2) पापि मन्कलोरिन किर्स्तुना मेटे, सेतेमतोर कीयनदिनगा (3:23—5:21); (3) देवुळता जीवाता तोळते, मन्कलोरिन तमा पापमता लावताहि विळ्सिह कीयनदिनगा (6-8); (4) तनाय विचरते मन्कलोरिन आचनदिनगा (9-11); (5) विस्वसिरा बद्लेम आतद ताकमुळतगा (12-15). देवुळता सेतेमता लोप्पाडाङ इव पोल्‍लोङ काग़्हतलाह, पोलु इद सीटटुन रासतोग़. रोम सहरतोर विस्वसिरगा उय्तुर यहुदि जाततोर मंदुर. देवुळि जात-कुलमतुन ऊळवालेवा, किर्स्तुना पोग़ोन विस्वस कीताह्‌के, सबे जातिनोर विस्वसिरिन पिसिह कीस्ता इन्जि पोलु काग़्हतोग़. अदिह्‌के यहुदिर आयिर, दुस्राङ जातिनोर आयिर, सबेटोर विस्वसिर गूनमते ऐंगेन मनदना इन्जि पोलु वेहतह्‌तोग़.

1

मुनेता पोल्‍लो

1 नना पोलुनन, येसु किर्स्तुना कय इळ्न मनवानन;✡ ओना बळयि आयलाह देवुळि नाक आचता.✡ तना बेसता कबुर वेहतलाह नाक एग़िह कीता.✡ 2 अद कबुर निटम आयग़ा इन्जि, देवुळि वेल्‍लाय मुने तना कबुरतोरा मेटे, पोल्‍लो विळ्सिस मता,✡ अद माकु पवित्र सास्त्रमतगा दोर्किह्‌ता.* 3-4 अद बेसता कबुर इतेके, निटम देवुळता मग़ि, मावा सामि येसु किर्स्तुना पोल्‍लो आंदु. मन्कना इसबते, ओग़ु दाविद राजाना कूळते पुट वातोग़.✡ मति देवुळता पवित्र जीवा बार, तना लावते ओन हामुरतग्डाहि जीवा अर्हता, अह कीसि ओग़ देवुळता मग़ि आंदोग़ इन्जि तोहता.✡ 5 सबे जातिनोर ओना पोल्‍लोतुन विस्वस कीसि, ओनाङ केंजिर,✡ अह कीसि ओना पेदिरतुन मान ईयिर इनजोर, देवुळि येसुना मेटे, नाक ओना बळयि आयलाहि देय्वा ईता.✡ इव सबे पोल्‍लोङ मीट इतेके पुह्‌निरे. 6-7 रोम सहरतगा मनवालोर सबेटोर विस्वसिरिर! येसु किर्स्तुना पवित्र मन्कलोर आयलाहि, देवुळि सबे जातिनाहि लोकुरिन केयता.✡ अहे अद मुडगा, देवुळि मीक वने जीवा कीसि, कलियिह कीता. मावा देवुळबाबानाहि ओसो किर्स्तु येसुसामिनाहि, मीक सुकमि, देय्वा दोर्कि.✡

रोम सहरतोर विस्वसिरिन ऊळलाह, पोलुना विचर

8 नना इद वेहतलाह आतन: मीट येसुन विस्वस कीतद पोल्‍लोतुन, पूरा दुनियामेटोर लोकुर केंजतोर.✡ अदिह्‌क मीट येसु किर्स्तुना लोकुर आतिर इनजोरे, मावा देवुळतुन जोहर कीय्ह्‌नन.✡ 9-10 देवुळता मग़ना बेसता कबुरतुन पोकुर कीसोरे, नना पूरा जीवाताहि ताना सेवा कीय्ह्‌नन. नना देवुळतुन पार्तना कीयह्‌पा, ऊक-ऊके मीवा सीता कीय्ह्‌नन इनजोर,✡ देवुळिये साक्सि मन्ह्‌ता. ओसो “ए देवुळबाबा, नीवा विचर मतेके, रोम सहरतोर विस्वसिरगा दायलाह, इद मल्का तेला नाक अग़ दोर्कि” इनजोर, इह वने पार्तना कीय्ह्‌नन.✡ 11 बाराह्‌क इतेके, नावा सेवाता मेटे, मीकु देवुळता जीवाताहि बुद दोर्किसि, मीवा विस्वस बेस मेग़्कना इन्जि, नना मियगा वायलाह ऊळिह्‌नन. 12 इतेके नना मीवा संगे मनदकन अस्के, मीवा विस्वसतुन ऊळिस, नना गिर्दा आयकन. अहे नावा विस्वसतुन ऊळिस मीट वने गिर्दा आयकिर. (इद्रम माट ऐंगेने गिर्दा आयकल.)

13 यहुदि आयवोरिन बेसता कबुरतुन वेहचि, उय्तुरिन विस्वसते ततन. अद्रमे मियग्डोर उय्तुर मन्कलोरिन वने, विस्वसते ततकन इनजोर, मियगा ऊक-ऊके वायलाह ऊळिंदन, मावोरिर;✡ मति इचानाह बेदाय अडम आसोर मता.✡ इद पोल्‍लोतुन मीट पुनदना इनजोर, नना वेहतलाह आतन. 14 सर्कर मन्कलोर आयिर, गेळा-माळातोर आयिर, कग़यतोर आयिर, कग़यवोर आयिर, सबेटोरिह्‌क किर्स्तुना बेसता कबुरतुन एव्सिह कीयनद मोता, नावा पोग़ोन मन्ह्‌ता.✡ 15 अदिनेनाह्‌क मीक रोम सहरतोरिह्‌क वने, बेसता कबुरतुन वेहतलाह नावा गिर्दा मन्ह्‌ता.

16 मुने यहुदिरिन,✡ पया यहुदि आयवोरिन, किर्स्तुन विस्वस केवालोर सबेटोरिन पिसिह कीयलाहि, इद कबुरतगा देवुळता लाव मन्ह्‌ता.✡ अदिनेनाह्‌क नना दीराते इदिन वेहतलाह पेग़्के-मुने आयोन.✡ 17 देवुळि बेद्रम मन्कलोरिन तना लेह्‌का सेतेमतोर कीसीस्ता इनजोर, इद कबुर वेहतह्‌ता.✡ सुरुताहि मारेंगा एवनाह, अद पोल्‍लो विस्वसता लोप्पाडाये!✡ देवुळता सास्त्रमते वेहतपु: बोर देवुळतुन विस्वस कीसि सेतेमतोर आयलाह ऊळिह्‌तोर, ओरे पिसनुर, ✡ इनजोर रासतद मन्ह्‌ता.

पापम केवालोरिन देवुळ ओङ कीस्ता

18 (किर्स्तुना बेसता कबुर सबेटोरिह्‌के गर्ज मन्ह्‌ता.) बह इतेके, देवुळतुन सीता केवोर लाग्वोरु बह कीस्तोर, तमा लाग्वा बुदते सेतेमतुन मिसिह्‌तोर. अद्रमतोरा पोग़ोन देवुळि पका ओङ आसि, देवुळदीपताह तना सिक्सा अर्हचीयग़ा इन्जि, तोहतलाह आता.✡ 19 बाराह्‌क इतेके, देवुळता लोप्पाडाङ पोल्‍लोङ ओरिह्‌क पोळ्क्ने दिसिह्‌ताङ. देवुळिये ओरिह्‌क इव पोल्‍लोङ बेस-नेह्‌ना पुन्पिह कीता.✡ 20 इतेके देवुळ पंडटव सबेटव, बूम पुटटस्केडाहि लोकुरिह्‌क दिसिह्‌ताङ. देवुळता बेस्केन मारवद लावु, ताना बुदि, इद मन्कलोरिह्‌क दिसवेक तेला, देवुळ पंडटविन ऊळतेके, इव पोल्‍लोङ ओरिह्‌क बेस-नेह्‌ना पुनदनाह आस्ताङ.✡ अदिनेनाह्‌क देवुळतुन पुनोम इनजोर, ओर इंजेक इनदा पग़वोर.✡ 21-22 ओर तान पुतोर निटमे, मति अद देवुळि इनजोर मानेम आयोर. ओसो देवुळ माक बेस ऊळिह्‌ता इनजोर, तान जोहर वने केवोर. मति (देवुळि इद्रमता, अद्रमता इनजोर,) उगसताङ विचर्क कीयलाह आतोर. माट बुदतोरोम, तेल्वतोरोम इन्ह्‌तोर, मति बुदलेवोर आतोर.✡ ओर बुदलेवोरा जीवातगा, गंगा पोयतप लेह्‌का आता.✡ 23 अमेसा मनदनद देवुळतुन, निमान बेरा डीसातोनिन इनजोर मोळ्कना वाटो, रेंड दियाङ मनवालोर मन्कलोरा, पिटेना, जन्वर्कना, तरस्कना लेह्‌काडाङ बोमाङ पंडटोर; ओसो अविस्किन पेन्क इनजोर मोळ्किह्‌तोर.✡ 24-26 देवुळिये अमेसा-अमेसातुह्‌क जोहर कीयना लायकता मन्ह्‌ता, इंगो निटमे! मति ओर सबेटविन पंडटद देवुळतुन माळवा, देवुळ पुटिह कीतविन माळिह्‌तोर. अह कीसि, देवुळता सेतेमता अग़दुन विळ्सिसि, जोलता अग़दुन पोयतोर.✡

अदिनेनाह्‌क ओर ओर्विह्‌क-ओर्वोग़ तमाङ मेंदुस्कने लजालेवा करबताङ कबस्क कीयिर, ओर्विह्‌क-ओर्वोग़ साट्यालोरा लेह्‌का आसि, विचर वातप लेह्‌का कीयिर इनजोर, देवुळि ओरिन विळ्सिसीता.✡ बह इतेके वेल्‍लाङे आस्क वने, आळ इर्वुर उंजतप लेह्‌का, दुस्राङ आस्कना संगे उंजिह्‌ताङ. 27 अद्रमे वेल्‍लाटोर कोय्तोर वने, मुतेस्क ततना विळ्सिसि, आळ इर्वुर उंजतप लेह्‌का, लजालेवा दुस्रोर कोय्तोरा संगे उंजिह्‌तोर. इद्रमतोर आस्क-कोय्तोर तमा कीतव लाग्वाङ कबस्कना इसबते, देवुळ ईयनद सिक्सातुन दोर्किह कीस्तोर.✡

28 ओरिह्‌क देवुळतुन सीता कीयलाह, मुर्तिय विचर वावो. अदिनेनाह्‌क ओरा बुद करबता मनि, ओप्पवव कबस्क कीयिर इनजोर, देवुळि ओरिन विळ्सिसीता.✡ 29-30 अदिनेनाह्‌क ओरु अमेसा सबे लाग्वाङ कबस्क कीस्तोर, कोटुल कीस्तोर, दुस्रोरिन कोंडा कीस्तोर, हव्किह्‌तोर, कूदिङ दास्तोर,✡ नाळेह कीस्तोर, जग्ळाङ पुटिह कीस्तोर, देवुळता अडम मन्ह्‌तोर, पका पोग़यिह्‌तोर, लाग्वाङ आय्डाङ पुटिह कीसोरेन मन्ह्‌तोर, तलोग़-तपेराङ पोल्‍लोङ केंजोर✡. ओराङ जीवाङ लालुस, मोर्दोप, पोमाडेङ, कुळ्सा, इविस्कने निंदिस मन्ह्‌ताङ.✡ 31 ओर बुदलेवोरु, नाळेह केवालोरु, जीवा केवोरु, जीवा लोपवोरु.✡ 32 देवुळता अडो मतपु, इद्रमतोर हामुरता सिक्साता लायक मन्ह्‌तोर इनजोर, वेर तमा पुतोर.✡ पुन्जाय मति तमाये अद्रम ताकिह्‌तोर. ओसो अद्रम ताकवालोरिन बेसतोर इनजोर वने गिर्दा आस्तोर.

2

देवुळि लोकुरा नेयम कीयग़ा

1 दुस्रोर मन्कलोर इद्रमताङ लाग्वाङ कबस्क कीस्तोर इनजोर, बोर-बोरु दुस्रोराङ कसुर्क तोहतह्‌तोर.✡ ओरग्डाह ओर्वोग़-ओर्वोग़ मन्कन, इंजेक वेहतलाह आतन: निमा वने अवे लाग्वाङ कबस्क केविना? बेद्रम निमा ओराङ कसुर्क तोहतलाह आतिन, अद्रमलेह्‌काने निमा नीवाङ वने कसुर्किन तोहतलाह आतिन.✡ अदिनेनाह्‌क देवुळता मुनेह, नना कसुरलेवोनन इनदा पग़विन. 2 ऊळा, बोर लोकुर इद्रमताङ लाग्वाङ कबस्क कीस्तोर, ओरिन देवुळि सेतेमते नेयम कीसि सिक्सा ईस्ता इनजोर, माट पुतल. 3 निमा लाग्वाङ कबस्क केवालोराङ कसुर्किन तोहतलाह आतिन, मति अवे कबस्क निमा वने कीयलाह आतिन. इतेके देवुळि नेयम कीयह्‌पा, नना पिह्‌ट अरयकन इनजोर, बेद्रम इह्‌निन? 4 देवुळि नीक बेचोन गूनम तोहतह्‌ता, उंदिय देबा नीक सिक्सा एवो, मति निमा तानेके मिळ्न्दलाहि, अद नीक केपिह्‌ता.✡ इव पोल्‍लोना निमा सीता केविना? केंजा, देवुळता गूनमतुन ऊळिसि, नीवा पापमतुन विळ्सिसि, नीक देवुळतेके वाया पोयह्‌ता. 5 मति निमा इतेके कैंगम आसि, पापमता अग़दाहि मलवोन इह्‌निन.✡ देवुळि तना ओङतुन उंद दिया तोहतग़ा. अस्के ताना सेतेमता नेयमतुन, सबेटोर ऊळनुर.✡ नेंड निमा ताना पोल्‍लोतुन केंजविन इतेके, अद दिया नीवा सिक्सातुन बेर्सिह कीयना लेह्‌कान आतिन. 6 बह इतेके, ओर्वोग़-ओर्वोग़ मन्कनाङ कबस्किन ऊळिसि, देवुळि ओना नेयम कीयग़ा.✡ 7 बोर मन्कलोर आरेम आयवा, बेसताङ कबस्क कीसि,✡ देवुळतग्डाहे मान, कदर,✡अमेसाता पिसमुळ दोर्किह कीयलाह ऊळिह्‌तोर, ओरिह्‌क देवुळि अमेसाता पिसमुळ ईयग़ा.✡ 8 बोर बार तमेनाह्‌के कदर पर्ह्‌किह्‌तोर,✡ सेतेमतुन केंजोर, मति लाग्वाङ पोल्‍लोङ केंजिह्‌तोर,✡ ओरा पोग़ोन देवुळ ओङ आसि, पका सिक्सा ईयग़ा.✡ 9 लाग्वाङ कबस्क कीसोर अनवालोरिह्‌क, देवुळि पका सिक्सा ईयग़ा. मुने यहुदिरिह्‌क ईयग़ा,✡ ओरा संगे यहुदि आयवोरिह्‌क वने. 10 मति बेसताङ कबस्क कीसोर अनवालोरिह्‌क बार मान, कदर, सुकम ईयग़ा; मुने यहुदिरिह्‌क ईयग़ा, ओरा संगे यहुदि आयवोरिह्‌क वने. 11 बह इतेके, देवुळि बोने मोकम ऊळिस नेयम केवो.✡

12-13 इतेके मोसानाङ अडोङ पुन्ज, पापम कीतोर सबेटोर यहुदिरिह्‌क, अवे अडोङ वेहतपु, देवुळ सिक्सा ईयग़ा.✡ बाराह्‌क इतेके, सिरप अडोङ केंजवालोर मन्कलोरिन देवुळि सेतेमतोर इनो. अडोङ वेहतप ताकवालोरिने, सेतेमतोर इन्ह्‌ता.✡ अहे मोसानाङ अडोङ पुनवोर यहुदि आयवोरिन वने, ओरा पापमतेनाह्‌क देवुळि सिक्सा ईयग़ा. 14-15 बाराह्‌क इतेके, ओर तमाय बुदते अडोङ वेहतप कीस्तोर. अस्के ओर मोसानाङ अडोन पुनवेकाय, आपुना जीवातगा अव अडोन तासतप लेह्‌का मन्ह्‌तोर. मोसानाङ अडोना लेह्‌काडाङ पोल्‍लोङ, ओरा जीवातगा रासिस मन्ह्‌ताङ इनजोर, ओरे तोहतह्‌तोर.✡ ओरा जीवातगा मनदनव अडोना इसबते, ओर कीयनाङ कबस्क सेतेमताङा, इलवेक लाग्वाङा इनजोर, ओराङ विचर्क वेहतह्‌ताङ.✡ 16 इव सबे पोल्‍लोङ बेस्के आयनुङ इतेके, नना पोकुर कीयनद बेसता कबुरता इसबते, देवुळता अदिकरते येसु किर्स्तु उंद दिया लोकुरा नेयम कीयनोग़ अस्के. ओरा जीवातगा मकतव पोल्‍लोन पुन्जि, ओरा नेयम कीयनोग़.✡

यहुदिरगा अडोङ मन्जाय, अह ताकोर

17 इंजेके मियग्डाहि उय्तुर यहुदिरोम इह्‌निर. ओसो मयगा मोसानाङ अडोङ मन्ह्‌ताङ, माटे देवुळता लोकुरोम, (अदिह्‌क माक देवुळताहि सिक्सा दोर्को) इनजोर, मीट पोग़यिह्‌निर.✡ 18 मोसानाङ अडोङ कग़यताह्‌कु, देवुळता विचर मतपु बेद्रम ताकना, ओसो बेसतल अग़ि बेदु इनजोर, मीट पुतिर. 19 निटमे तोववोरिन देवुळता अग़ तोहवालोरोम, ईकळते ताकवालोरिह्‌क वेह्‌च एवालोरोम इनजोर, मीट इह्‌निर.✡ 20 मोसानाङ अडोङ माकु पूरा तेल्व ईस्ताङ, सेतेम तोहतह्‌ताङ इनजोरे, माटु तेळियवोरिन काग़्हवालोरोम, देवुळतुन पुनवोरा गूरुरोम इनजोर, मीट इह्‌निर.

21 मति बेद मीट दुस्रोरिन काग़्हतह्‌निर, अद मीट कुद बाराह्‌क कग़यविर?✡ कलनद आयो इनजोर दुस्रोरिन वेहतह्‌निर, मति मीट कुद बाराह्‌क कलिह्‌निर? 22 साट्याल कबळ केमाट इनजोर दुस्रोरिन काग़्हतह्‌निर, मति मीट कुद बाराह्‌क साट्याल कबळ कीय्ह्‌निर? पेन-बोमान लागोङ इनजोर इह्‌निर, मति अविस्कनाङ रावुळ्कनगा मनदनद सामनतुन बाराह्‌क कलिस ओय्ह्‌निर?✡ 23 मयगा देवुळताङ अडोङ मन्ह्‌ताङ इनजोर, मीट पोग़यिह्‌निर.✡ मति अवे अडोन माळवा, बाराह्‌क देवुळता बद्‌नम कीय्ह्‌निर?✡ 24 देवुळता सास्त्रम मीवा लोप्पा करल वेहतह्‌ता: यहुदि आयवोरमन्कलोर मीक ऊळिसि देवुळतुन पास्किह्‌तोर. ✡

25 मीट मोसानाङ अडोङ वेहतप ताकतिर इतेके, मीट निटम देवुळता मन्कलोरिर आतिर, मीवा डायना रिवज कीतदिना पाय्दा मन्ह्‌ता✡.* मति मीट अव अडोङ माळवेके, डायना रिवजता बाताल पाय्दा?✡ 26 अद्रमे डायना रिवज केवोर यहुदि आयवोरु, अडोङ वेहतप ताकतेके, ओर वने देवुळता लोकुरगा कलियनुर,✡ कलियिसि डायना रिवज कीतपे आयनुर.✡ 27 अद्रमतोरे मीवा पोग़ोन कसुर वाटनुर. बह इतेके मीट डायना रिवज कीतिर, ओसो मोसाल रासतव अडोङ मियगा मन्ह्‌ताङ, मति अव अडोन मीट माळविर.✡ 28 नना इद्रम बाराह्‌क इह्‌नन इतेके, सिरप यहुदि जातते पुटटोरु, पोग़-पोग़ोन मेंदुलते डायना रिवज कीतोरु, निटम यहुदि मन्कलोर (इतेके देवुळता मन्कलोर) आयोर.✡ 29 निटम यहुदि मन्कल आयना इतेके, जीवाता पोल्‍लो आंदु. निटमता डायना रिवज कीयनद इतेके, रासतव अडोन नोमनद आयो. मति देवुळतुह्‌क विचर वायनद डायना रिवज इद आंदु: इतेके देवुळता जीवा मन्कना जीवाता पाळ्ना बुदतुन डायिस पोहचीस्ता.✡ अद्रमतोग़ मन्कल लोकुराहि आयो मति, देवुळताहि कदर पर्ह्‌किह्‌तोग़.✡

3

1 (नावाङ इव पोल्‍लोन केंजिसि, मीट यहुदिरिरइद्रम ताल्ह्‌केरिर:) अह इतेके, यहुदिरोम आस बाताल पाय्दा? डायना रिवज कीस बाताल पाय्दा? 2 (अस्के नना इनेनन: यहुदि मन्कल आसि डायना रिवज कीतोग़ इतेके,) पका पाय्दा दोर्किह्‌ता. मोदुल पोल्‍लो इद इतेके, देवुळि तना सास्त्रमतुन, माक यहुदिरिह्‌के ईस मता✡.* 3 मति उय्तुर यहुदि मन्कलोर, तमा किरिया कीतपु, अद सास्त्रम वेहतप ताकोर.✡ ओर अद्रम कीताह्‌कु, बह देवुळ वने, तना करल कीतपु, केवो आयग़ाया? 4 आयो! निटम कीयग़ाये. देवुळि! नीवा पोल्‍लो चुकवा सेतेम दिसग़ा. निमा नेयम कीयह्‌पा, नीवाय पोल्‍लो ताकग़ा,✡ इनजोर रासतप लेह्‌का, सबेटोर जोल मतेक तेला, देवुळि सेतेमे मन्ह्‌ता.✡ 5 उय्तुर तमा मन्कना बुदते इद्रम इनेर, “मावा पापमतेनाह्‌कु, देवुळि पका सेतेम दिसिह्‌ता. पापमता इद्रम पाय्दा आस्ता इतेके, देवुळि माक सिक्सा ईसि, सेतेमते नेयम केवो,” इनेर. 6 मति अद्रम इनदनद पका बय्तळ पोल्‍लो आंदु! देवुळि सेतेमते नेयम केवेक अचोन, पूरा बूममेटोरा बेद्रम नेयम कीयग़ा?✡ 7 “माट लाग्वाङ कबस्क कीताह्‌कु, देवुळता सेतेम बेस-नेह्‌ना दिसिह्‌ता. अदिह्‌क तान्क एक्‍वा मान दोर्किह्‌ता. इतेके मावा पापमतेनाह्‌क, देवुळि बाराह्‌क मावा नेयम कीयग़ा?” इनजोर मीट ताल्ह्‌केरिर.✡ 8 इद्रम विचर केवालोरु, “माट लाग्वाङ कबस्क कीसोर दाकल, अस्के देवुळतुह्‌क मान दोर्कसोर दायग़ा,” इन्ह्‌तोर.✡ ओसो पोलुर वने अद्रमे काग़्हतह्‌तोर इनजोर, उय्तुर मावाङ कूदिङ दास्तोर.✡ मति वेर कूदिङ अनवालोरिह्‌क, देवुळ सिक्सा ईयग़ा. वेर कतमतोरे अद सिक्साता लायक मन्ह्‌तोर.

इद बूमते कसुरलेवोग़ बोग़े इलेग़

9 पया बह कीयना? बह माट यहुदिरल, दुस्राङ जातिनोरिह्‌काय कमि कसुरतोरल मह्‌नला? आयो, इलवल! यहुदिर मनिर, यहुदि आयवोर मनिर, सबेटोरे पापमते मन्ह्‌तोर इनजोर,✡ नना इंजेकेन मीक तेळियिह कीस मतन.† 10 देवुळता सास्त्रम इद्रमे वेहतह्‌ता:

सेतेमतोग़ बोग़े इलेग़, ओर्वोग़ वने इलेग़.

11 तेळियतोग़ ओर्वोग़ वने इलेग़.

देवुळतुन पुनदलाह बोग़े विचर केवोग़.

12 सबेटोरे देवुळतग्डाहि लेसतोर. कतमतोर बेदे कबळतुह्‌क अरवोर.

बेसता कबळ केवाल बोग़े इलेग़, ओर्वोग़ वने इलेग़.✡

13 ओर कयमुल तोडिनोरु, ओराङ वेंजेह्‌क अमेसा जोल वळ्ह्‌किह्‌ताङ, ✡

ओराङ तोडिने वळ्ह्‌कनाङ पोल्‍लोङ, तरसता वीसमलेह्‌काने मन्ह्‌ताङ.✡

14 ओराङ तोडिनाहि, सरपताङ ओसो कुळ्साताङ पोल्‍लोङ पेससोरेन मन्ह्‌ताङ.✡

15 दुस्रोरिन हव्कलाहि, पका सुर्निस आस्तोर.

16 ओर बेक अतेकाय, अग्डा सामनतुन बूळे कीसोर दास्तोर. दुस्रोरिन तिपल कीसोर दास्तोर.

17 दुस्रोरा संगे कलियिस, गूनमते मनदनदिन पुनोर.✡

18 देवुळतुह्‌क रेयिस मनदनद पोल्‍लोतुन, ओर मुर्तिय सीता केवोर,✡

इनजोर वेहतह्‌ता.✡

19 इंजेके माक यहुदिरिह्‌के, देवुळि तनाङ अडोना सास्त्रम ईता इनजोर पुह्‌नल. इतेके सास्त्रमते रासतव इव पोल्‍लोङ, मावाय कसुरतुन तोहतह्‌ताङ.✡

इद्रमलेह्‌का देवुळि नेयम कीयह्‌पा, तान बोग़े कसुरलेवोनन इनदा पग़वोग़. पूरा बूममेटोर तमाङ लाग्वाङ कबस्कनेनाह देवुळता मुनेह जबब्दर आयनुर. 20 बाराह्‌क इतेके, अडोना इसबते ताकलाह ऊळतेके, बोग़े मन्कल देवुळता मुनेह सेतेमतोग़ आयोग़.✡ मति इव अडोङे मावा पापमतुन, माक बेस पुन्पिह कीसीस्ताङ.✡

देवुळि लोकुरिन बेद्रम सेतेमतोर कीस्ता

21-23 इद्रमि, यहुदिर आयिर, यहुदि आयवोर आयिर, सबेटोरे पापम कीतोर. कीताह्‌कु, देवुळताहि दोर्कनद मान, कदरतगा एवया पग़वोर.‡ मति इंजेके, अडोङ माळवालेवा, मन्कलोरिन सेतेमतोर कीयलाहि, देवुळि ओरिह्‌क दुस्रा अग़ तयर कीता.✡ अद अग़दा लोप्पा, मोसानाङ अडोना सास्त्रम, अहे देवुळता कबुरतोरा सास्त्रम वने, मुनेन वेहता.✡ अद अग़ इद्रम मन्ह्‌ता इतेके, मन्कलोर येसु किर्स्तुन विस्वस कीतेके, देवुळि ओरिन सेतेमतोर इनजोर इन्ह्‌ता.✡ विस्वस केवालोर बोरे मनिर, देवुळि ओरा जात-कुलमतुन ऊळवा, ओरिन सेतेमतोर इनदग़ा.✡ 24 किर्स्तु येसु मन्कलोरिन पापमताहि विळ्सिह कीतोग़,✡ इद्रम देवुळि तना दयाते, मन्कलोरिन सेतेमतोर कीस्ता.✡ इद पोल्‍लोतेनाह्‌क, मन्कलोर देवुळतुह्‌क बाताले ईयना गर्ज इले.✡ 25-26 मन्कलोर तना संगे गूनम आयना इनजोर देवुळि, येसुनु मावा पापमता सिक्सातेनाह्‌क मोक आयलाह, निल्पिह कीता.✡ येसु तना जीवा ईसि, नेतुर पोहतोग़ इन्जि,✡ माट विस्वस कीताह्‌कु, देवुळि माक सेतेमतोर इन्ह्‌ता.✡ येसु वायनामुने, मन्कलोरिह्‌क ओरा पापमता सिक्सा देवुळि एवो. बाराह्‌क इतेके, पया येसु ओरा पापमतेनाह्‌कु, मोक अरयनोग़ इनजोर पुन्जि, देवुळि केपिंदु.✡ इद्रमि, देवुळि सेतेमता मन्ह्‌ता, अहे येसुन विस्वस केवालोरिन, सेतेमतोर कीयनद मन्ह्‌ता इनजोर, माट इंजेक पुह्‌नल.

27 अदिनेनाह्‌क इंजेक, नना अडोङ वेहतप ताकताह्‌कु, देवुळता मुनेह सेतेमतोनन आतन इनजोर, बोग़े पोग़यसोर तिरिय पग़वोग़.✡ बह इतेके, माट विस्वस कीयनद इसबतेने, सेतेमतोरल आय्ह्‌नल, मावाङ कबस्कना इसबते आयो.✡ 28 इदे मोदुल पोल्‍लो माट काग़्हतह्‌नोम:§ अडोन माळतेक आयो, मति किर्स्तुना पोग़ोन विस्वस तासतेकेने, देवुळि माकु सेतेमतोर इन्ह्‌ता.✡ 29 (इद पोल्‍लो वने विचर कीस ऊळाटु,) देवुळि सिरप यहुदिराय देवुळिया? आयो! अदु यहुदिरा वने, यहुदि आयवोरा वने देवुळि.✡ 30 बह इतेके कतमतोरा उंदिय देवुळ मन्ह्‌ता.✡ यहुदिर मनिर, यहुदि आयवोर मनिर, ओरा विस्वसता मेटेने, देवुळि ओरिन सेतेमतोर कीस्ता.✡ 31 अह इतेके, माट अडोन माग़्ङतप लेह्‌का आतला? आयो! विस्वस कीतेकेने, देवुळता जीवा माकु अडोङ वेहतप ताकिह कीस्ता.✡

4

अब्रहम बेद्रम सेतेमतोग़ आतोग़

1 इंजेके मावा यहुदि मन्कलोरा पेदामुय्तोग़ अब्रहमना पोल्‍लो वेहतकन: अब्रहम मुय्तोन देवुळि बेद्रम सेतेमतोनिन इता? 2 ओनाङ कबस्कने देवुळ ओन सेतेमतोनिन इता इतेके, नना बेरोनन इन्जि, ओग़ पोग़यसोर तिरिय पग़वेग़.✡ (मति देवुळता मुनेह बोग़े अद्रम पोग़य पग़वोग़.)✡ 3 देवुळता सास्त्रमते रासतपु, अब्रहम देवुळता पोल्‍लोतुन नमतोग़. ओग़ नमनदिन ऊळिसि, देवुळि ओन सेतेमतोनिन इता. ✡ इनजोर रासतद मन्ह्‌ता, इदिन पुतिरे. 4 इंजेके कबळतुह्‌क अनवाह्‌कु, दोर्कनव कोतानु कूलि इन्ह्‌तोर. दर्मम कोताङ दोर्कताङ इनजोर इनोर. ओग़ कबळ कीताह्‌के, अव कोताङ ओन्क दोर्कताङ.✡ 5 अद्रमे बोग़े मन्कल बेसताङ कबस्क कीसि, (कमय कीतप लेह्‌का, देवुळता मुनेह) सेतेमतोग़ आया पग़वोग़. मति लाग्वोरिन सेतेमतोर कीयनद देवुळतुन नमिस, ओन्क ताक पोयतग़ा. अस्केने देवुळि ओन सेतेमतोनिन इन्ह्‌ता.✡(इतेके ओन्क कूलि ईयना लेह्‌का आयो, मति दर्मम कोताङ ईयना लेह्‌का आस्ता.)✡ 6 वेल्‍लाय मुने दाविद राजाल वने इद्रमे वेहतोग़, देवुळि बोर मन्कलोराङ कबस्किन ऊळवा, ओरा विस्वसतुह्‌के ओरिन सेतेमतोर इन्ह्‌ता, ओर देय्वातोरु. देवुळताङ पाटानगा दाविद इद्रम रासतोग़:

7 बोनाङ कसुर्किन देवुळ मापि कीता, ओग़ देय्वातोग़ु.

8 बोना पापमतुनदेवुळि सीता केवो, ओग़ गिर्दातोग़ु. ✡

इनजोर रासतोग़.✡

9-10 बह सिरप डायना रिवज कीतोर यहुदिरिह्‌के, अद देय्वा दोर्किह्‌ताया? डायना रिवज केवोरिह्‌क दोर्कोया?✡ ओसोवने अब्रहम मुय्तोना पोल्‍लो तेहतह्‌नन: अब्रहमना विस्वसतुह्‌के, देवुळि ओन सेतेमतोनिन इता इनजोर, माट ऊळतल. इद ऊळाट, देवुळि अब्रहमिन बेस्के सेतेमतोनिन इता? डायना रिवज कीतस्केया, केवस्के? डायना रिवज केवस्केने इता.* 11 ओग़ डायना रिवज केवस्केन, देवुळतुन विस्वस कीतोग़. अदिनेनाह्‌क अद ओन सेतेमतोनिन इता. ओना विस्वसते ओग़ देवुळता मुनेह सेतेमतोग़ आतोग़ इनजोर तोहतलाह, देवुळि ओन डायना रिवजता सीना कीया वेहता.✡ इंजेक वने डायना रिवज केवा, देवुळतुन विस्वस केवालोर सबेटोरिन, अद सेतेमतोर इन्ह्‌ता.✡ अदिनेनाह्‌क विस्वसतेनाह ऊळिसि, ओरा वने अब्रहम पेदामुय्तोग़ आस्तोग़. 12 इंजेके अब्रहम डायना रिवज केवस्के, बेद्रम विस्वसता अग़दे ताकिंदोग़, अद्रमे डायना रिवज कीतोर यहुदिर वने, विस्वसता अग़दे ताकतेक अचोन, विस्वसतेनाह ऊळिसि, ओरा वने अब्रहम पेदामुय्तोग़ आस्तोग़.✡

करल कीस ईयनद बर्कत, विस्वसतेने दोर्किह्‌ता

13 पूरा बूम मीके आयग़ा इनजोर, देवुळि अब्रहमिह्‌कु, ओना कूळतोरिह्‌कु, पोल्‍लो विळ्सिस मता.✡मोसानाङ अडोन अब्रहम माळताह्‌कु, अद्रम पोल्‍लो विळ्सो; मति ओग़ विस्वस कीताह्‌कु सेतेमतोग़ आतोग़, अदिह्‌के कीता✡(अब्रहम इतेक मोसाह्‌काय मुनेता कालमतोग़ आंदोग़). 14-15 देवुळि पोल्‍लो विळ्सतद बर्कततुन, मोसानाङ अडोङ माळवालोरे दोर्किह कीस्तोर इतेके, विस्वसता बाताल गर्ज? देवुळ विळ्सतद पोल्‍लो वने उगसिन आवालि,✡(बह इतेके, मोसानाङ अडोङ वेहतप, बोग़े ताक पग़वोग़.)✡ अदिह्‌क अविस्किन माळलाह ऊळवालोरिह्‌क, देवुळता सिक्साये दोर्किह्‌ता.✡ मति देवुळि अब्रहमिन पोल्‍लो विळ्सतस्के, देवुळताङ अडोङ इलवाय मताङ. अदिह्‌क अडोङ देहतनद पोल्‍लो अस्के मुर्तिय पेसो.✡

16-17 देवुळि बेदिन ईकन इन्जि पोल्‍लो विळ्सिस मता,✡ अदिन देवुळतुन विस्वस केवालोरे दोर्किह कीस्तोर. अदु देवुळता दयातेने, सबेटोर विस्वस केवालोरिह्‌क निटमे दोर्कग़ा.✡ सिरप मोसानाङ अडोन मानेम आयवालोर यहुदि विस्वसिरिह्‌के आयो, मति अब्रहमना लेह्‌का विस्वस केवालोर सबेटोरिह्‌के दोर्कग़ा.✡ देवुळि अब्रहमिह्‌क विळ्सतद पोल्‍लो सास्त्रमतगा इद्रम रासतद मन्ह्‌ता: नना नीक वेल्‍लाङे जातिनोरा पेदामुय्तोग़ कीतन, ✡ इनजोर रासतद मन्ह्‌ता. इद्रम विस्वस केवालोर माट सबे जातिनोर मन्कलोरिह्‌क, देवुळता मुनेह अब्रहमे पेदामुय्तोग़ आतोग़.✡

हातोरिन जीवा अर्हतनदु, लेवविन मनाह कीयनद देवुळतुन,✡ अब्रहम विस्वस कीतोग़. 18-19 नीवा जालपिल लेक पग़वप आङग़ा, ✡ इनजोर देवुळि ओन करल कीस मता. अस्के ओना वय्स नूर वर्साङ लेह्‌का आस मता,✡ ओना मेंदुल वने कुलिस मता✡. ओना मुते साराल वने वंजो मता.✡ इंजेके माक जालपिल आयलाह बाताल आसा मनदग़ा इन्जि, ओग़ विचर कीतोग़. तेला मति ओग़ विस्वसते कमजोर आयवा, देवुळता करलतगा आसा ताससोरेन मंदोग़.✡ 20 देवुळि पोल्‍लो विळ्सतप कीस्ताया, केवो इनजोर, रेंड विचर्क केवोग़, विस्वसतुन विळ्सोग़, मति ओग़ विस्वसते पका मेग़्कसोर अतोग़. अद विस्वसते ओग़ देवुळतुह्‌क मान ईतोग़. 21 देवुळि पोल्‍लो विळ्सतप लेह्‌का कीया पग़यह्‌ता इनजोर, देवुळता पोग़ोन ओना पका बर्वस मता.✡ 22 इद पोल्‍लोतेनाह्‌के देवुळि ओन सेतेमतोनिन इता. ✡ 23 सास्त्रमते रासतद इद पोल्‍लो सिरप अब्रहमनेनाह्‌के इले, 24-25 मति मयेनाह्‌क वने रासतद मन्ह्‌ता.✡ मावा पापमतेनाह्‌के, येसुसामिन हव्कलाह, लोकुरा कयदे देवुळ विळ्सिसीता.✡ अदिह्‌क माट ताना मुनेह सेतेमतोरल आतल.✡ ओसो माक सेतेमतोर कीतद पोल्‍लोतुन करल कीयलाहिये, अद येसुन हामुरतग्डाह तेग़्किह कीता✡.† मावा येसुसामिन हामुरतग्डाह जीवा अर्हतद देवुळता पोग़ोन, माट विस्वस कीतल.✡ अदिनेनाह्‌क माक वने अद सेतेमतोर इनदग़ा.

5

देवुळि सेतेमतोर इताह्‌कु, बेद्रमता बर्कत दोर्किह्‌ता

1 मावा विस्वसतेनाह्‌कु, देवुळि माक सेतेमतोर कीता इनजोरे,✡ मावा किर्स्तु येसुसामिना मोकतेनाह्‌कु, माट देवुळता संगे गूनम आतल.✡ 2 माट विस्वस कीताह्‌कु, येसुसामि माकु देवुळता दया दोर्किह कीसीतोग़,✡ अद दयाते माट इंजेक पिसिह्‌नल.✡ ओसो आक्रिते माट देवुळता डीसातुन ऊळसोर, ताना संगे मनदकल इनजोर, इद आसाते बेस-नेह्‌ना गिर्दा आतल.✡ 3 वेट आसातेन आयो, मति मावाङ तिपल्कने वने, बेस-नेह्‌ना गिर्दा आतल.✡ बह इतेके, बेस्के माट तिपल्कने अरयह्‌नल, अस्के माट दीरा पोस मनदनदिन कग़यिह्‌नल.✡ 4 अद्रम दीरा पोस मतेके, मावा विस्वस बेस मेग़्किह्‌ता. अस्के देवुळि माक करल कीसीयनद बर्कत, माक दोर्कग़ा इनजोर, माट आसा तासिह्‌नल.✡ 5 मावा इद आसातुन, देवुळि बेस्केन देहो आयग़ा इनजोर, माट पुह्‌नल.✡ बाराह्‌क इतेके, मावा जीवातगा निंदिस बल्क अरनाह, देवुळि तना जीवातुन वळता,✡ वळसि अद माक बेचोन जीवा कीस्ता, इदिन तोहता.

6 मुने माट मावा पापमताहि मुर्तिय पिस पग़वल, मति देवुळ तासतद कगोते,✡ माट पापि मन्कलोरेनाह्‌क, किर्स्तु तना जीवा ईतोग़.✡ 7 केंजाट, कर्तुळ मन्कनेनाह्‌क, तना जीवा ईयलाह, बोग़ाय तयर मनदनोग़ा? आंह बेस गूनमतोग़ मन्कनेनाह्‌क इसि डोललाह, बोग़ो ओर्वोग़ दीरा कीसि तयर आतेक आयनोग़. 8 मति माट पापिरल मतल अस्के, देवुळि किर्स्तुन मयेनाह्‌क डोललाह लोहच मता, अचोन देवुळ माक जीवा कीता ऊळाट!✡ 9 मुने माट पापिरल मन्जाय मति, देवुळि अचोन जीवा कीसि, माक पिसिह कीता. मति इंजेके किर्स्तु मयेनाह्‌क नेतुर पोहच डोलताह्‌कु, माट देवुळता मुनेह सेतेमतोरल आतल.✡ अदिह्‌क देवुळि निटमे, माक तना मारेंगा सिक्साताहि पिसिह कीयग़ा.✡ 10 नना ओसो तेळियिह कीस वेहतह्‌नन, माट देवुळता कोंटेतोरल मतल अस्केने, मयेनाह्‌क डोललाह अद तना मग़िन लोहच मता. इद्रमलेह्‌का माट ताना संगे गूनम आतल.✡ इंजेके गूनम आतापया देवुळि, तना मग़ि किर्स्तु जीवात मनाह्‌कु, माक सिक्साताहि निटमे पिसिह कीयग़ा.✡ 11 अचोने आयो मति, मावा येसुसामि किर्स्तु, माक देवुळता संगे गूनम कीसीतोग़.✡ अदिनेनाह्‌क देवुळतुन सीता कीसि, माट बेस-नेह्‌ना गिर्दा आय्ह्‌नल.

आदम बार एग़िह कीतोग़, किर्स्तु बार कलियिह कीस्तोग़

12 मुनेतोग़ मान्वल आदम पापम कीताह्‌कु, इद बूमते पापम पुटटा.✡ वेग़े वग़ोग़ मन्कना पापमतेनाह्‌क हामुर पुटटा. अदिह्‌के आदमना जालपिलतोर, इतेके सबेटोरु, पापम कीताह्‌कु डोलिह्‌तोर.✡ 13 देवुळि मोसाना कयदे अडोङ ईयनामुने, पूरा बूममेटोर पापम कींदुरे. मति अस्के मोसानाङ अडोङ लेवाह्‌कु, बोन्के अडोन देहतनद कसुर दल्गो.✡ 14 अस्के वने आदमनग्डाह इतेके, मोसाना वेला एवनाह, लोकुर पापम कींदुर, अदिह्‌क डोलिंदुर.✡ बेद्रम देवुळता तोडटाहि पेसतद अडोतुन आदम देहतोग़, ओना लेह्‌का ओर पोल्‍लोतुन देहोर.✡ तेला मति ओर तमा कीतद पापमतेनाह्‌कु डोलिंदुर.

वेग़ आदम इतेके, पेग़्के वावाल किर्स्तुना सीना मतोग़.✡ 15 सीना मतेक वने, आदमना कर्मम ओसो देवुळता दर्मम, इव रेंडिना नडुम, वेल्‍लाय परक मन्ह्‌ता. इद्रमे वग़ोग़ मन्कल आदम कर्मम कीताह्‌कु, वेल्‍लाटोर डोलतोर. मति तान्काय वीळिसि, बेचोनो देवुळता दया, दर्मम आंदु! अद दर्मम बेद इतेके, वग़ोग़े मन्कल येसु किर्स्तुना दयाता मेटे, वेल्‍लाटोरा पापमता मापि आता.✡ 16 आदमना कर्मम ओसो देवुळता दर्मम, इव रेंडिनगा इद ओसो परक दिसिह्‌ता इतेके, वग़ोना कर्ममतेनाह्‌कु, सबेटोर देवुळता मुनेह कसुरतोर आतोर. मति देवुळता दर्ममतेनाह्‌कु, माट वेल्‍लाङे पापमताङ कबस्क कीसाय मति, देवुळता मुनेह सेतेमतोरल आतल.✡ 17 वग़ोग़ मन्कना कर्ममतेनाह्‌कु, कतमतोर हामुरता कय इळ्न मन्ह्‌तोर. मति दुस्रोग़ मन्कल येसु किर्स्तु कीतद कबळतेनाह्‌कु, माक तान्काय वीळिसि, बर्कत दोर्किह्‌ता.✡ बह इतेके देवुळता बेरा दयाते, ओसो ताना दर्ममते, बोर सेतेमतोर आतोर, ओर सबेटोर पापमतुन, हामुरतुन गेल्सिसि, अमेसा पिसनुर.✡

18 इद्रमलेह्‌का आदमना उंदिय पापम कबळतेनाह्‌क, सबेटोर कसुरतोर आतोर. अद्रमे किर्स्तुना उंदिय सेतेम कबळतेनाह्‌कु,✡ सबेटोर देवुळता मुनेह सेतेमतोर आया पग़यह्‌तोर;✡ अहे पूना पिसमुळ दोर्किह कीया पग़यह्‌तोर.✡ 19 वग़ोग़ मन्कल आदम, देवुळ वेहतदिन केंजवाह्‌कु, वेल्‍लाटोर लोकुर पापिर आतोर.✡ मति दुस्रोग़ मन्कल येसु किर्स्तु इसि, देवुळ वेहतदिन केंजताह्‌कु,✡ देवुळि वेल्‍लाटोर मन्कलोरिन सेतेमतोर कीस्ता.

20 देवुळि लोकुरिह्‌क अडोङ बाराह्‌कु ईता इतेके, ओर अडोङ देहचोर, तमा पापम बुदतुन बेस पुनदना इनजोरे.✡ मति लोकुर बेचोन पापम कीसोर अतोर, अचोने देवुळता दया वीळसोर अता.✡ 21 (बाराह्‌क इद्रम आता?) सबेटोर मन्कलोरिन, पापम ताकिह कीसोर, हामुरतेके ओसींदु; मति इंजेके देवुळता दया माक ताकिह कीस्ता, मावा किर्स्तु येसुसामिना मेटे, देवुळि माक सेतेमतोर कीस्ता.✡ माट सेतेमतोरल आताह्‌कु, माक अमेसाता पिसमुळ दोर्किह्‌ता.

6

विस्वसिरा पोग़ोन पापमता बाताले अदिकर इले

1 (लोकुर बेचोन पापमकीसोर अतोर, अचोने देवुळता दया वीळसोर अता इन्जि, नना मीक वेहच मतन.)✡ अह इतेके, देवुळि इंका ओसो पका दया कीयनाह, माट पापम कीसोरेन दाकल इनजोर, नाक इनेरिर.✡ 2-4 मति नना वेहेनन, अद्रम मुर्तिय विचर कीयना आयो! माट सबेटोरल येसु किर्स्तुना संगे जोळेम आतल इनजोर तोहतलाह, ओना पेदिरते एतगा मुळ्न्दिस तेदतल.✡ अस्केने माट ओना संगे डोलतप लेह्‌का आतल.✡ अहे ओना संगे गुमयातगा मिसतप लेह्‌का आतल.✡ इद पोल्‍लोतुन माग़्ङतिरा? ओसो देवुळबाबाल तना बेरा डीसाते, किर्स्तुन हामुरतग्डाहि जीवा अर्हतप लेह्‌का,✡ माट वने इंजेके पूना पिसमुळते ताक पग़यह्‌नल.✡ अदिनेनाह्‌क पापम कीयनदिना लोप्पा ऊळतेके, माट इंजेके डोलतप लेह्‌का मह्‌नल.✡ इतेके पापम बेद्रम कीसोरेन मनदकल?✡

5 ओना हामुरतगा माट ओना संगे कलियतप आतल इतेके, ओना तेग़्कमुळते वने निटमे ओना संगे कलियतप आतल, इद्रम माकु पूना पिसमुळ दोर्किह्‌ता.✡ 6 मयगा मनदनद पापमता अदिकर बूळेम आयना इनजोरे, मावा पाळ्ना बुदि किर्स्तुना संगे हव्कनागुटातगा डोलता इनजोर पुतल.✡ अह आसि, माट इंजेके मुनेता लेह्‌का, पापमता कय इळ्न मनवल.✡ 7 बाराह्‌क इतेके, डोलतोरा पोग़ोन पापमता बातय अदिकर इले.✡ 8 किर्स्तुना संगे डोलतप लेह्‌का आतल,✡ अदिनेनाह्‌क इंजेके, किर्स्तुना संगे अमेसा पिससोर दाय्ह्‌नल✡ इनजोर वने नमिह्‌नल. 9-10 ओग़ पापमता विचरते ताकवालेवा, उंदिय मल्का डोलतोग़; मति इंजेके ओग़ देवुळता विचर मतप पिसिह्‌तोग़. अदिह्‌क किर्स्तु हामुरतग्डाहि जीवा अरतोग़, इंजेके ओग़ ओसो बेस्केन डोलोग़ आयनोग़ इनजोर, माट पुतल. इंजेके ओना पोग़ोन हामुरता बातय अदिकर इले.✡ 11 अद्रमे मीट वने किर्स्तु येसुना संगे जोळेम आताह्‌कु, पापमता विचरते ताकवा, डोलतप लेह्‌का आतिर, मति देवुळता विचर मतपु ताकसोर पिसिह्‌निर, इदिन मीट पुन्ह्‌टु.

12 अदिनेनाह्‌क मीवाङ रेंड दियाङ मनदनव मेंदुस्किन, पापम आव्रे कीयि इनजोर, पापमता कयदे एमाटु. अविस्किन पापम आव्रे कीतेके, मीक पापमताङ लालुस्कना लेह्‌काने कीया पोयग़ा. 13 मीवाङ मेंदुस्किन लाग्वाङ कबस्क कीयलाह, पापमता कयदे विळ्सिस एमाटु. मति पापमतुह्‌क डोलिसि, माट पूना जीवा दोर्किह कीतोम इनजोर पुन्जि,✡ मीवाङ मेंदुस्किन सेतेमताङ कबस्क कीयलाहि, देवुळता कयदे ईम्ह्‌टु.✡ 14 इंजेक मोसानाङ अडोङ आयो, मति देवुळता दयाये मीक ताकिह कीस्ता, इदिन सीता कीम्ह्‌टु.✡ अदिनेनाह्‌क पापम मीवा माल्काना लेह्‌का आयनद आयो.✡

पापमता कय इळ्न मनदनद आयो

15 इंजेके देवुळता दया माक दोर्कताह्‌कु, मोसानाङ अडोङ वेहतप, माक ताक पोयो. अदिनेनाह्‌क इंजेके माट पापम कीतेक बाताल आयो इनदा पग़यह्‌नला? आयो, अद्रम मुर्तिय आयो. 16 इंजेके पापमताङ केंजिसाय, देवुळताङ केंजिसाय, बेदिनाङ केंजिस मीट वरेम आसि मह्‌निर, अदिना कय इळ्न मनवालोरिर आतिर, इदिन पुनविरा?✡ पापमताङ केंजतेक अचोन, अद मीक देवुळताहि एग़िह कीसि, हामुरतेके ओसीस्ता. देवुळताङ केंजतेक अचोन, अद मीक सेतेमतोर इन्ह्‌ता. 17-18 मुने मीट पापमता कय इळ्न मतिर, मति इंजेके मीक काग़्हतव देवुळताङ पोल्‍लोन केंजिसि, अव पोल्‍लोङ वेहतप, मीट मीवा जीवाताहि ताकिह्‌निर.✡ ओसो देवुळि मीक पापमता कयदाहि विळ्सिह कीता.✡ इंजेके मीट देवुळता कय इळ्न मन्जि, सेतेमते ताकलाह आतिर, देवुळतुह्‌क जोहर आयि! 19-20 मीक इव पोल्‍लोङ तेळियलाह तिपल मताह्‌कु, नना इद्रम पुन्पिह कीयनव पोल्‍लोने वेहतह्‌नन. मुने मीट पापमता कय इळ्न मतिर अस्के, मीक सेतेमता अग़दे ताकलाह विचर वावो.✡ मीवाङ मेंदुस्किन करबताङ विचर्कना कय इळ्न मनदलाह ईतिर, अह कीसि देवुळताङ अडोन देहचोरेन अतिर.✡ मति इंजेके मीट मीवाङ मेंदुस्किन, सेतेमताङ विचर्कना कय इळ्न मनदलाह ईम्ह्‌टु. अस्के मीट देवुळता पवित्र लोकुरिर आयकिर.

21-22 मुने मीट कीतव पापमताङ कबस्कना मीक बाताले पाय्दा दोर्को. इंजेके अविस्किन सीता कीतेक, मीक लजा वास्ता.✡ अव कबस्कना कमय इतेके हामुरिये.✡ अद बेद्रमता हामुर इतेके, अमेसा देवुळता जीवालेवा मनदनदु.✡ मति इंजेके देवुळि मीक पापमता कयदाहि विळ्सिह कीता.✡ कीसि मीक तनाये कय इळ्न मनवालोर कीता. कीताह्‌कु, मीक इद पाय्दा दोर्किह्‌ता: देवुळि मीकु तना पवित्र अग़दे ताकिह कीसि, अमेसाता पिसमुळतेके ओसीस्ता. 23 (अदिह्‌कु माट पापम कीसोरेन दाकल इन्जि इनमाटु.) बह इतेके, पापमता कमय इतेके, हामुरिये दोर्किह्‌ता.✡ मति मावा किर्स्तु येसुसामि मयेनाह्‌क कीतद कबळतेनाह्‌कु, देवुळि माक तना संगे अमेसा पिसनद दर्मम ईस्ता.✡

7

मर्मिना पोल्‍लोतुन पोसि, पोलु तेळियिह कीस्तोग़

1 इंजेके मोसानाङ अडोङ पुनवालोर मावोर यहुदिरिर, मीक नना वेहतलाह आतन. मन्कल जीवात मनेकेने, ओना पोग़ोन अडोना अदिकर ताकिह्‌ता, इद पोल्‍लोतुन मीट सबेटोरिर पुतिरे. 2 मर्मता अडो वने अहे: आंचाळि तना मुजोना संगेन, जोळ आस मनदना इनजोर, अडो मन्ह्‌ता, दुस्रोन्क दायलाह पोलो.✡ मति मुजो डोलतेक अचोन, तान्क अद अडो दल्गो. 3 अदिनेनाह्‌क ताना मुजो जीवात मनेकेन, अद दुस्रोन्क अतेके, तान सिंड्रि आंचाळ इन्ह्‌तोर. मति ताना मुजो डोलतेके, ओनाय संगे जोळ मनदनद अडो ताको. इतेके अद रांडे आतापया, दुस्रोन्क अतेके, अद सिंड्रि आंचाळ आयो.

4 अद्रमलेह्‌काने मावोरिर, (मुने माट यहुदिरल मोसानाङ अडोना संगे जोळ आस मतल). किर्स्तु डोलतस्के, माट वने ओना संगे डोलतप लेह्‌कान आसि, अडोना अदिकरताहि पेसतल.✡(रांडे आंचाळ दुस्रोन्क दाया पग़तप लेह्‌काने,) माट वने इंजेके किर्स्तुना संगे हामुरतग्डाहि जीवा अरतप आसि, ओना संगे जोळ आतल; जोळ आसि, ओनाय संगे देवुळता बेसता सेवा कीया पग़यह्‌नल. 5 माट मुने मन्कना बुदते ताकसोर मतल अस्के,✡ मावाङ मेंदुस्किन पापम कीयलाह, लालुस्क ताकिह कींदुङ.✡ मोसानाङ अडोङ पुताह्‌कु, अव लालुस्क नेका वीळसोर अताङ.* अदिनेनाह्‌क माट पापम कबस्क कीसोरे, अमेसाता हामुरता लायकतोरल मतल.✡ 6 मति इंजेके माट किर्स्तुना संगे डोलतप लेह्‌का आताह्‌कु, मावा पोग़ोन अडोना बातय अदिकर इले. अदिनेनाह्‌क इंजेक माट पाळ्ना रीतते, रासतव अडोना इसबते सेवा केवल. मति देवुळता जीवा वेहतपु, पूना रीतते कीय्ह्‌नल.✡

मोसानाङ अडोङ पापमतुन पुन्पिह कीस्ताङ

7 नना इचोन वेहतस्के, मोसानाङ अडोङ ओसो पापमि, इव उंदिय पोल्‍लो इनदनाया? आयो, मुर्तिय आयो! सास्त्रमतगा अडोङ रासतव लेवेके, नना पापमतुन पुनोन आवेनन.✡दुस्रोना मालसोमतगा कोंडा कीयनद आयो इनजोर,✡ मोसाना अडो उकुम एवेके, कोंडा कीयनद पापम इनजोर, नना बह पुनेनन? 8 मति अडोता मेटे, पापम अग़ दोर्किह कीता;✡ कीसि नावा जीवातगा, सबे रीतिनाङ कोंडा कीयनव विचर्क पुटिह कीता.✡ बाराह्‌क इतेके, पापम केमा इनजोर अडो मतेकेने, मावा जीवातगा, अद पापम कीयनद विचर पुटिह्‌ता.✡ 9 मुनेन नना मोसानाङ अडोनाङ पोल्‍लोङ पुनवा मतन, अस्के नना पर्वालेवा पिसिंदन. मति अडोन पुतापया, कसुर कीतोनन आंदन इनजोर पुतन. 10 ओसो (देवुळताहि एग़िसि, ताना मुनेह) डोलतप लेह्‌का आतोनन इन्जि पुतन. लोकुर अमेसाता पिसमुळता अग़दुन पुनिर इनजोर, देवुळि माक अडोङ ईता.✡ मति (अविस्किन देहताह्‌कु,) अवे अडोङ नाकु हामुरता अग़दे ओसीतप मन्ह्‌ताङ. 11 बह इतेके अडोना उकुमता मेटे, पापम अग़ दोर्किह कीता, कीसि नाक नाळेह कीता; ओसो नाक हामुरता अग़दे ओसीता.

12 इद्रमलेह्‌का देवुळ ईतव अडोङ लागोङ इन्जि इनोन. अव सबे देवुळताहि वाताङ, सेतेमताङ ओसो बेसताङ आंदुङ.✡ 13 अह इतेके, इव बेसताङ अडोङ नाक डोलनाह कीस्ताङा? अद्रम मुर्तिय केवोङ! नावा पापम बुदिये बेसताङ अडोना मेटे, नाक हामुरता अग़देके ओसीता. इद्रमलेह्‌का देवुळताङ अडोङ, नावा पापम बुदतुन पुन्पिह कीताङ; ओसो पापम बेचोन लाग्वा मन्ह्‌ता इनजोर तोहताङ.

अडोङ वेहतपु माट बाराह्‌क ताक पग़वल

14 निटमे, मोसानाङ अडोङ इतेके, देवुळतग्डाङ आंदुङ इनजोर, माट पुतल. मति नना इसि मन्कना बुदतोनन,✡ पापमता कय इळ्न मनवानन.✡ 15 नना बेदिन कीकन इनजोर विचर कीय्ह्‌नन, अदिन केवोन. मति नना बेदिन केवोन इनजोर विचर कीय्ह्‌नन, अदिने कीय्ह्‌नन. नना बेद्रम ताकलाह आतन, अद नाके तेळियो.✡ 16 नना कीयनद कबळतुन लाग्वद कबळ इन्जि, कबुल आय्ह्‌नन इतेके, अडोङ बेसताङ इनजोर मानेम आय्ह्‌नन.✡ 17-20 मति नयगा मनदनद बुदतगा, बेदे बेसता पोल्‍लो इले इनजोर पुतन. बेसता कबळ कीयलाहि नाक विचर वास्ताये, मति अदिन नना कीया पग़वोन. अदिह्‌क नना बेद बेसता कबळ कीकन इनजोर विचर कीय्ह्‌नन, अदिन केवोन. मति नना बेद लाग्वा कबळ केवोन इनजोर विचर कीय्ह्‌नन, अदिने कीय्ह्‌नन.✡ अह इतेके लाग्वाङ कबस्किन, नना नावा विचरते केवानन आयोन, मति नयगा जागा आस मनदनद पापम बुदिये, नाक अद्रम कीयनाह कीस्ता.✡

21 इद्रमि बेस्के नना बेसताङ कबस्क कीयलाह ऊळिह्‌नन, अस्के अमेसा नावा लोप्पा मनदनद लाग्वा बुदि, नाक रोमिह कीस्ता इनजोर नना पुतन.✡ 22 देवुळताङ अडोना लोप्पा, नावा जीवातगा पका गिर्दा आस्ता.✡ 23 मति नावा मेंदुलतगा उंद अलगता बुद दिसिह्‌ता, अद नाक देवुळताङ अडोन केंजवाह कीस्ता. इद पापमता बुदि नाक दोहतप लेह्‌का कीसि, नावा मेंदुलतुन ताकिह कीस्ता.✡ 24 अलो देवन! इद नावा बेचोटा गोसा! हामुरता अग़दे दायनद इद पापि मेंदुलताहि, नाक बोग़ विळ्सिह कीयनोग़?†✡ 25 मावा किर्स्तु येसुसामिये, नाक विळ्सिह केवाल आंदोग़, देवुळतुह्‌क जोहर आयि! इद्रमलेह्‌का इंजेके नावा जीवाते, देवुळताङ अडोन नना माळिह्‌नन. मति बेद बुदि नावा मेंदुलतगा मन्ह्‌ता, अद पापमता कय इळ्न मन्ह्‌ता.✡

8

देवुळता जीवा ईयनद पिसमुळ

1-2 (मुने नाक पापमताकिह कीसि, अमेसाता हामुरतेके ओसींदु.) मति इंजेके नना येसु किर्स्तुन विस्वस कीताह्‌कु, नयगा मनदनद देवुळता जीवा पापमता, हामुरता कयदग्डाहि नाक विळ्सिह कीता.✡ अदे जीवा इंजेके नाक ताकिह कीस्ता. (अदिनेनाह्‌क देवुळि कसुरतोरिर इन्जि, मावा नेयम कीयग़ा इनजोर, माक बातय रेय इले.)✡ येसु किर्स्तुन विस्वस केवालोरिह्‌क, [मन्कना बुदते ताकवा, देवुळता जीवा वेहतप ताकवालोरिह्‌क,*] देवुळि बेस्केन सिक्सा एवो. 3 माट मन्कना बुदते ताकसोर मताह्‌कु, मोसानाङ अडोङ केंज पग़वा मतल. अद इसबते, अडोङ माक पापमता लावताहि विळ्सिह कीया पग़वोङ.✡ मति अडोङ कीया पग़वदिन, देवुळिये कीता. बेद्रम इतेके, तना वग़ोग़ मग़िन लोहचीता. ताना मग़ि, माट पापि मन्कलोरा लेह्‌का मन्कल मारियिस, इद बूमतगा वास मतोग़.✡ अदे मेंदुलते, ओग़ मावा पापमता सिक्सातुन, तना पोग़ोन एतोग़.✡ 4 देवुळि बाराह्‌क इद्रम कीता? इंजेके माट मन्कना बुदते ताकवालेवा, देवुळता जीवा वेहतप ताक पग़यह्‌नल.✡ इद्रम ताकसोरे, उंद पूना रीतते अडोङ वेहतप कीयलाह आतल.✡

5 मन्कना बुदते ताकवालोर बार, मन्कनाङे पोल्‍लोनगा सीता कीसोर मन्ह्‌तोर.✡ मति देवुळता जीवा वेहतप ताकवालोर बार, देवुळताङ पोल्‍लोनगा सीता कीसोर मन्ह्‌तोर.✡ 6 मन्कना बुदि मीवाङ विचर्किन ताकिह कीतेके, मीक देवुळ ईयनद पिसमुळ दोर्को आयग़ा.✡ मति देवुळता जीवा मीवाङ विचर्किन ताकिह कीतेक बार, मीट देवुळता संगे पिसकिर, ओसो सुकमते मनदकिर. 7 बह इतेके मन्कना बुदते विचर केवालोर देवुळताङ अडोन केंजोर, केंज पग़वोर वने. अदिनेनाह्‌क अद्रम विचर केवालोर, देवुळता विरुद मन्ह्‌तोर.✡ 8 मन्कना बुदते ताकवालोर, देवुळतुह्‌क विचर वातप, मुर्तिय ताक पग़वोर.✡

9 मीवा जीवातगा मात्रम, देवुळता जीवा जागा आताह्‌कु,✡ मीट मन्कना बुद मतप लेह्‌का पिसविर, मति पवित्र जीवा वेहतप लेह्‌का पिसिह्‌निर. (बोरगा किर्स्तुना जीवा इले, ओर ओना मन्कलोर आयोर,✡ इदिन सीता कीम्ह्‌टु.) 10 किर्स्तु मीवाङ जीवानगा मतेक अचोन, मीवाङ मेंदुस्क पापमतुह्‌क डोलतेक तेला, देवुळि मीक सेतेमतोर कीताह्‌कु, ताना जीवा मीक अमेसाता पिसमुळ ईस्ता.✡ 11 बेद देवुळि येसुन हामुरतग्डाहि तेग़्किह कीता,✡ अदे देवुळता जीवा, मीवा जीवातगा जागा आता.✡ अदे जीवाता लावते, मीट डोलतापया वने, देवुळि येसु किर्स्तुन कीतप लेह्‌का, मीवाङ मेंदुस्किह्‌क वने उंद दिया जीवा ईयग़ा.✡

12 अदिनेनाह्‌क मावोरिर! देवुळता जीवा वेहतपु, माक ताक पोयह्‌ता. मन्कना बुद मतप ताकनदायो.✡ 13 मन्कना बुदते माट ताकतेक अचोन, अद अमेसाता हामुरतेकेन ओसीस्ता.✡ मति देवुळता जीवाता तोळते, मावाङ मेंदुस्क विचर कीयनव कबस्किन विळ्सतेके,✡ माट देवुळता संगे पिसकल.✡ 14 बाराह्‌क इतेके, बोर मन्कलोरिन देवुळता जीवा ताकिह कीस्ता,✡ ओरे देवुळताङ मग़्क-मयास्‍क मन्ह्‌तोर.✡ 15 बहु साकुर केवाल तना माल्काह्‌क रेयिस मनदना लेह्‌का, माकु देवुळताहि रेय वसनद जीवा दोर्कताया?✡ आयो!✡ मावा जीवातगा मनदनद पवित्र जीवा, माकु देवुळताङ मग़्क-मयास्‍क आनाह कीता.✡ अदिनेनाह्‌क देवुळतुनु, ए नावा बाबानिन इनजोर, केय पग़यह्‌नल.✡ 16 इंगो, देवुळता जीवा मावा जीवातुन, मीट निटमे देवुळताङ मग़्क-मयस्कनिर इनजोर,✡ साक्सि ईयलाह आता.✡ 17 इद्रमि किर्स्तुना लेह्‌का, माट वने देवुळताङ मग़्क-मयास्कनल आंदल, अहे ओना लेह्‌का माक वने देवुळबाबाल तनाङ मग़्क-मयास्किह्‌क तासतद बर्कत दोर्कग़ा.✡ माट इद बूमते किर्स्तुना संगे तिपल आय्ह्‌नल इतेके, पया देवुळदीपते ओना संगे, देवुळताहि मान वने दोर्किह कीकल.✡

वायनद कालमते विस्वसिरिह्‌क दोर्कनद गिर्दा

18 किर्स्तुनेनाह्‌क विस्वसिरिह्‌क इंजेक तिपल वास्ताये. मति वायनद कालमते, देवुळि तना डीसा तोहचि, बेचोन माक मान ईयग़ा,✡ ताना सीता कीतेके, मावा इंजेटा तिपल ओसोय अल्को मन्ह्‌ता✡ इन्जि, नना पुह्‌नन. 19-21 (आदम-अवाल बेस्के पापम कीतोर अस्के,) देवुळि ओरिन सरप ईता, ओसो पूरा बूमतगा पीळा अर्हता.✡(मन्कलोरिह्‌क इतेके, ओरा कसुरतेनाह्‌क सरप दल्गता, मति) देवुळ पुटिह कीतव सबेटविस्किह्‌क बार, कसुर केवाये पीळा दोर्कता. मति अविस्किह्‌क वने आसा मन्ह्‌ता. उंद दिया देवुळि तनाङ मग़्क-मयास्किन, अद सरपताहि विळ्सिह कीसि, ओरिह्‌क मान ईयग़ा, अद मान पोळ्क्ने दिसग़ा.✡ अदे दिया, देवुळि तना पुटिह कीतव सबेटविन वने, अविस्कना पीळाताहि विळ्सिह कीयग़ा.✡ अद दियातुन अवु अग़ ऊळसोरेन मन्ह्‌ताङ. 22 आंचाळि रिकम आयह्‌पा, नोयनद तेदतस्के बेद्रम ऊल्गिह्‌ता, अद्रमे अव सबेटव इंजेक एवनाह, ऊल्गतप आंदुङ✡ इनजोर पुतल. 23 अविस्कना संगे माट वने ऊल्गलाह आतले. ओसो पया दोर्कनद बर्कत बेद्रम मनदग़ा इनजोर तोहतलाहि, देवुळि इंजेकेन माक तना जीवातुन ईता. अद जीवा वेहतपु, उंद दिया मयगा देवुळताङ मग़्क-मयास्‍क आयनद, पूरा अदिकर दिसग़ा.✡ अस्के मावाङ मेंदुस्किन तिपल्कनाहि विळ्सिह कीसि, पूनाङ मेंदुस्क माक ईयग़ा. अद दियातेनाह्‌क, माट पका ऊल्गसोर केपलाह आतल.✡ 24 देवुळि माक पिसिह कीतस्के, माक इद आसा दोर्कता.✡ मति बातालतुनाय कोंडाने ऊळतेके, ताना पोग़ोन बोग़ाय बाराह्‌क आसा तासेग़?✡ 25 माट इसि कोंडाने ऊळवद बर्कततुन आसा कीय्ह्‌नल. अदिह्‌क अद बर्कत माक दोर्कनाह्‌जोम, माट आरेम आयवा, केपसोर मह्‌नल.✡

26 अचोने आयो मति, माक तेळियवाह्‌कु, देवुळता जीवा माक तोळ मन्ह्‌ता. पार्तना कीयनस्के, देवुळतुन माट बाताल ताल्ह्‌कना, बेद्रम ताल्ह्‌कना इन्जि पुनवल. मावा तोडटाहि, माट देवुळतुन पोल्‍लोङ वळ्ह्‌क पुनवल, मति ताना जीवा मावा लोप्पाडाहि ऊल्गसोर केयिह्‌ता. केयिसि, मावा पार्तनातुन देवुळतगा बराबर एव्सिह कीसीस्ता.✡ 27 देवुळता विचर मतपे, पवित्र जीवा देवुळता लोकुरेनाह्‌क अर्ज कीस्ता.✡ अदिनेनाह्‌क मावाङ पोटालोप्पाडाङ पोल्‍लोन पुनदनद देवुळि,✡ तना जीवाताङ विचर्किन पुन्ह्‌ता.

28 देवुळि मुनेन विचर कीस तासतपु,✡ बोन-बोन केयता,✡ ओरे तान जीवा कीस्तोर. ओरिह्‌क बेवे आयिङ, देवुळि अव सबेटविना मेटे, ओरेनाह्‌क बेसताङे पोल्‍लोन पुटिह कीसीस्ता इनजोर,✡ माट पुतल. 29 बाराह्‌क इतेके, बोर बोर नयगा विस्वस तासनुर इनजोर, देवुळि मुनेन पुन्ज मता.✡ नावा मग़ि येसु ओर सबेटोरा दादाल आयेग़ इनजोर,✡ देवुळि ओरिन येसुना लेह्‌काडोर आयलाह,✡ मुनेन आचता.✡ 30 बोर-बोरिन आचता, ओरिन तना अग़दे ताकलाह, केयता वने. बोर-बोरिन केयता, ओरिन सेतेमतोर कीता वने.✡ बोर-बोरिन सेतेमतोर कीता, ओरिह्‌क पका मान ईयग़ा वने.✡

देवुळता गूनमताहि माक बेदे एग़िह कीया पग़वो

31 इचानाह वेहचोर वातन, अव सबे पोल्‍लोन ऊळिसि, इंजेके उंदिय पोल्‍लो पेसिह्‌ता: देवुळि मावा तोळ मतेके, मावा विरुदतोर बेच्वुर मतेकाय, माक बाताले आयो!✡ 32 देवुळि किर्स्तुन मयेनाह्‌क डोललाह वने विळ्सिसीता, वेग़ नावा वग़ोग़े मग़ि इनजोर, विचर वने केवो, अचोन ताना गूनमि!✡ इतेके तना करल कीस मतपु, इव सबेटविन चिव्टम आयवा, माक निटमे ईयग़ा.✡ 33 देवुळिये माक आचिसि सेतेमतोरिर इन्ह्‌ता. इतेके मन्कलोर मावा पोग़ोन कसुर वाटटेकाय, बाताल आयो.✡ 34 पया देवुळि माक सिक्सा ईया पग़यह्‌ताया? आयो, अद्रम बेस्केन केवो!✡ येसु किर्स्तुये मयेनाह्‌क डोलिस मतोग़. अचोने आयो मति, देवुळि ओन जीवा अर्हचि, तना तिनळ बाजे ओन उदिह कीता.✡ ओग़ मावा तोळ मन्जि, अगा मयेनाह्‌क देवुळतुन वळ्ह्‌किह्‌तोग़.✡

35-36 मुनेन दाविद राजाल सास्त्रमतगा इद्रम रासतोग़:

ए देवुळि! माट नीवा मन्कलोरोम इनजोर, लोकुर माक जर्मिने हव्कलाह ऊळिह्‌तोर.

एर्रेन अस्कलाह ओतप लेह्‌का, माक ओयलाह ऊळिह्‌तोर.✡

इनजोर रासतोग़. माक तिपल वावालि,✡ लोकुरा विरुद वावालि, दुकळ आवालि, गेंदेङ दोर्कोङ आवेस्कु, दोकाता जागातगा मनेलल, लोकुर माक कसेह्‌क-मग़्स्कने हव्केर. इद्रमताङ तिपल्क वातेके, किर्स्तु माक जीवा केवोग़ इनजोर इनदकला? (आयो! ओग़ माक जीवा कीसोरेन मन्ह्‌तोग़.)✡

37 इव तिपल्क माक वातेक तेला, माक जीवा कीतोग़ु किर्स्तु मावा तोळ मनाह्‌कु,✡ माक आरे कीया पग़वोङ, माटे पूरा गेल्सिह्‌नल.✡ 38-39 मावा सामि येसु किर्स्तुन मयेनाह्‌क डोललाह लोहचि, माक इचोन जीवा कीता इनजोर, देवुळि तोहता.✡ हामुर आयि, पिसमुळ आयि, पोग़ोटाङ देवतुल्क आयिङ, देयह्‌क-बूतह्‌क आयिङ, नेटा रेयि आयि, नाळता आल्सुळ आयि, पेन्क-हानास्क आयिङ, पोग़ोटा बूमतगा ओसो इळ्ता बूमतगा देवुळि पुटिह कीतव बेवे आयिङ, मयगा मनदनद देवुळता गूनमताहि, माक बेवे एग़िह कीया पग़वोङ इनजोर,✡ नना बेस-नेह्‌ना पुतन.

9

यहुदिर किर्स्तुन पास्कताह्‌कु, पोलु नारज आस्तोग़

1-3 (देवुळता गूनमताहि माक बेवे एग़िह कीया पग़वोङ इतेके,) नावा इस्रयेलतोर यहुदि जाततोर बाराह्‌क एग़तोर? ओरेनाह्‌कु नना पका आल्सुळते मह्‌नन, उंद दिया तपवा, नावा जीवा नोस्ता. येसुन विस्वस केवाह्‌कु, ओरिह्‌क दोर्कनद सिक्सा नाक दोर्कि! ओरा बद्लातुह्‌क, देवुळि नाके सरप ईसि, किर्स्तुनग्डाह एग़िह कीतेक तेला बेसे!✡ मति ओर पिसिर इनजोर, ओरेनाह्‌क अचोन नना आलिह कीय्ह्‌नन.✡ किर्स्तुना मुनेह किरिया, इद निटमे, नना जोल वळ्ह्‌कोन,✡देवुळता जीवा वने इद पोल्‍लोता साक्सि मन्ह्‌ता. 4 ओरिन देवुळि तनाङ पिलाङ-पेकोर आयलाह आचता,✡ ओरिह्‌के तना सोबा ओसो डीसा दिसिह कीता.✡ ओरा संगे करल कीसि,✡ तनाङ अडोना सास्त्रम ईता.✡ तन्क बेद्रम माळना इनजोर, ओरिने वेहच मता.✡ ओसो ओरिह्‌क वेल्‍लाङे बेसताङ पोल्‍लोन विळ्सिस मता.✡ 5 देवुळ आचतोर अब्रहम, इसक, याकुब इनवालोर मावा पेदामुय्तोरग्डाहिये,✡ मावा इस्रयेल लोकुर पुट वातोर.* ओराय कूळते, देवुळ लोहतोग़ पिसिह केवाल किर्स्तु, मन्कल मारियिस पुट वातोग़.✡ ओग़ किर्स्तु कतमतोरा देवुळ आंदोग़,✡ ओन्क अमेसा-अमेसातुह्‌क जोहर आयि.✡आमेन.

6 (मीवा जालपिलतुह्‌क नना बर्कत ईकन इनजोर, देवुळि इस्रयेललोकुरा तादोर-बाबोरिन किरिया कीस मता. मति इंजेके किर्स्तुनु इस्रयेलतोर पास्किह्‌तोर इतेके,) देवुळि ओरा संगे कीतद किरियातुन देहता इनजोर, नना इनोन.✡ मति इस्रयेल देसेमते पुटटोर सबेटोरे, देवुळता लोकुर आयोर, इचोने इह्‌नन.✡ 7-9 अद बह इतेके, अब्रहम मुय्तोना जालपिलतोर सबेटोर देवुळताङ पिलाङ-पेकोर आयोर.✡ देवुळि अब्रहमिह्‌क इद्रम पोल्‍लो विळ्सिस मता: “पेग़ेंडु इदे वेलाते ओसोवने नना नियगा मल्स वायकन, अस्के नीवा मुते साराह्‌कु, ओर्वोग़ पेकाल पुटिस मनदनोग़,” ✡ इनजोर इता. (ताना पोल्‍लो विळ्सतपे, इसकपुटटोग़.) अब्रहमिह्‌क ओसो दुस्रोर पेकोर मन्जाय, देवुळि ओनु, “नीवा जालपिलतुन इसकनग्डाहे लेकनुर” ✡ इनजोर इता. इव पोल्‍लोङ बाताल तेळियिह कीस्ताङ इतेके, अब्रहमनगा पुटटोर सबेटोरे, देवुळताङ पिलाङ-पेकोर आयोर; मति देवुळताङ मग़्क-मयास्‍क, तना पोल्‍लो विळ्सतप पुटटोग़ पेकाना कूळताहिये, पुट वायनुर✡.†

10 अचोने आयो मति, इद पोल्‍लो वने मन्ह्‌ता. मावा तादो इसक मुय्तोग़, ओना मुते रिबका सेळो, वेरिह्‌क एमोह पेकोर पुटटोर.✡ 11-12 केंजाट, वेर पेकोर पुटनामुनेन, ओसो ओरु बेदाय नेह्‌ना-लाग्वा कीयनामुनेन, देवुळि तलिन बाताल वेहच मता, तान सीता कीम्ह्‌टु: मुने पुटवाल पेकाल, पया पुटवाना सेवा कीयनोग़, ✡ इनजोर इता. देवुळि मन्कनाङ कबस्कना इसबते आयो, मति तनाय विचर मतप, मन्कलोरिन आचिह्‌ता इनजोर तोहतलाहि, ओर एमोह पेकोरग्डाहि, मुनेन ओर्विन बार आचता, ओर्विन बार आचो. 13 ताना सास्त्रमतगा इहे मन्ह्‌ता: देवुळि इन्ह्‌ता, “नना उड्लोग़ याकुबिन एरे कीतन, मति तमदादाल एसान बार जेक कीतन,” ✡ इनजोर रासतद मन्ह्‌ता.

देवुळतुह्‌क तनाय विचरते कीयलाह अदिकर मन्ह्‌ता

14 (ओर एमोह पेकोर बातालाय नेह्‌ना-लाग्वा कीयनामुनेने, देवुळि ओर्विन बार आचता, ओर्विन बार जेक कीता इनजोर,) माटु देवुळतगा बाताले सेतेम इले इनदा पग़यकला?✡ आयो! अद्रम मुर्तिय इनदा पग़वल! 15 मोसान देवुळि बाताल इता, मीक सीता मन्ह्‌ताया: “बोना पोग़ोन दया कीयना, बोना पोग़ोन जीवा लोपना, अद नावाय विचरते कीय्ह्‌नन,” ✡ इनजोर इता. 16 इद्रमलेह्‌का बोग़ाय मन्कना पोग़ोन देवुळि दया कीस्ता इतेके, ओग़ मन्कना विचरतुन ऊळिस केवो, ओनाङ कबस्किन ऊळिस केवो, मति तनाय विचरते कीस्ता. 17 ताना सास्त्रमते रासतपु, मोसाना कालमते, देवुळि पिरोन राजान इद्रम इता: “नीवा पोग़ोन वायनव पीळाना मेटे, नावा डीसातुन तोहतकन. अस्के पूरा बूममेंड नावा पेदिर दायग़ा, इद पोल्‍लोतेनाह्‌के, नीक राजाल इनजोर निल्पिह कीतन” ✡ इनजोर रासतद मन्ह्‌ता. 18 इद पोल्‍लोताहि बाताल तेळियनाह आस्ता? देवुळि बोन दया कीयलाह विचर कीस्ता, ओन दया कीस्ता; बोनु (पिरोनना लेह्‌का), कैंगम आनाह विचर कीस्ता, ओन कैंगम आनाह कीस्ता.✡

19 इंजेके मीट नाक ताल्ह्‌केरिर, “(मयगा बोरा-बोरा कैंगम बुदि मनदना इनजोर, देवुळता विचर मता इतेके,) देवुळि मावा पोग़ोन बाराह्‌क कसुर वाटिह्‌ता?✡ ताना विचरतुन बोग़ रोमिह कीया पग़यह्‌तोग़?✡” इनजोर इनेरिर. 20 मति इद्रमलेह्‌का देवुळतुन मर्लाबडनद ओप्पिह्‌ताया? माट इतेक वेट मन्कलोरले आंदल, इदिन सीता कीयिङ. कुमाल पंडटद अळ्का, “चेह! नाक इद्रम बाराह्‌क पंडटिन डा?” इनजोर ओन इन्ह्‌ताया?✡ 21 कुमाल तना विचर वातप अळ्का पंडेग़; उंदिय तोळ्यो गोमाताहि, रेंड तुक्ळेङ कीसि, उंदतुन बार बेस सोबाता अळ्का, उंदतुन बार केनकेनेता अळ्का इद्रम पंडलाह, ओन्क अदिकर मन्ह्‌ताया, इले?✡

22 अद्रमलेह्‌काने देवुळतुह्‌क वने, तना विचर मतप कीयलाह अदिकर मन्ह्‌ता. तमा पापमते बूळेम आयना लायक मनवालोरा पोग़ोन, देवुळि ओङ आस्ता.✡ मति ओरिन अस्केडस्केन सिक्सा कीसि, तना लावतुन तोहो. ओरा लाग्वातनमतुन आपसोर, वेल्‍लाजोम केपसोर मन्ह्‌ता.✡ 23 बाराह्‌क इद्रम केपसोर मन्ह्‌ता इतेके, बोर लोकुरिन तना संगे, तना मान-डीसाता जागाते तासना इन्जि, सुरुमुनेन आचता,✡ ओरा पोग़ोन इंजेके दया कीसि, नना बेचोटा बेरा देवुळतन इनजोर, सबेटोर लोकुरिह्‌क तोहतलाह आता; अदिनेनाह्‌के केपिह्‌ता. 24 अद आचतोर मन्कलोरल माटे आंदल रा! मावा मुडगा मनदलाहि, सिरप माट यहुदिरिने आचो, मति यहुदि आयवोरिन वने आचता.✡ 25 यहुदि आयवोरा लोप्पा देवुळि तना कबुरतोग़ होसेना संगे इह वेहता:

“बोर मुने नावा मन्कलोर आयोर आस मतोर,

ओरिन इंजेके नावा मन्कलोरिर इनदकन;

बोर मुने नावा गूनमतुन पुनोर आस मतोर,

ओरिह्‌क नावा गूनम तोहतकन. ✡

26 ओसो, बेद जागाते मीट नावा लोकुरिर आयविर इनजोर वेहतद मन्ह्‌ता,

अदे जागाते ओरिन वेर जीवात मनदनद देवुळताङ मग़्क-मयास्कु इनजोर इनदनुर,” ✡

देवुळ वेहतव इव पोल्‍लोन होसे रासतोग़.

27-28 अद्रमे देवुळता कबुरतोग़ यसयाल वेल्‍लाय मुनेन, इस्रयेलतोरा लोप्पा इद्रम वेहतोग़:

देवुळि तना मुनेन वेहच मतप लेह्‌कान

इद बूमतोर सबेटोरा अदु चट्पिटे नेयम कीयग़ा, पूराय नेयम कीयग़ा,

इस्रयेल मन्कलोर सम्दुरता उस्कोता लेह्‌का, लेक पग़वप मन्ह्‌तोर,

तेला मति ओरग्डाहि उच्वुरे, देवुळता सिक्साताहि पिसनुर. ✡

इनजोर इतोग़. 29 ओसो यसयाल इद्रम वने वेहच मतोग़:

बेरा डीसाता देवुळि मावा जालपिलतोरग्डाहि, उच्वुरिनाय पिसिह केवेके,

माट वने सोदोम-गोमोरा नाह्‌कनोर मन्कलोरा लेह्‌कान, पूरा बूळेम आवेलल, ✡

इनजोर वेहतोग़.

यहुदिर तमाङ कबस्कना पोग़ोन विस्वस कीतोर

30 इंजेके बाताल इनदकल? यहुदि आयवोर देवुळता सेतेमतुन पर्ह्‌कोर. तेला मति उच्वुर किर्स्तुन विस्वस कीताह्‌कु, देवुळि ओरिन सेतेमतोर कीता.✡ 31 मति इस्रयेल लोकुर बह आंदुर, मोसानाङ अडोङ केंजिसि, इवे अडोन कर्तुळते माळतेके, माट सेतेमतोरोम आयकोम इंदुर. मति अद्रम ओर ताना मुनेह, सेतेमतोर आया पग़वोर.✡ 32 बाराह्‌क आया पग़वोर इतेके, ओर इस्रयेल लोकुर किर्स्तुन विस्वस केवा, मावाङे बेसताङ कबस्कने सेतेमतोरल आयकल इनजोर ऊळिंदुर. इद्रमतोरेनाह्‌कु किर्स्तु कोदुर ईस अर्हतनद बंडालेह्‌का मन्ह्‌तोग़.‡ 33 किर्स्तुना लोप्पा मुनेने देवुळि वेहतदु सास्त्रमतगा इद्रम रासतद मन्ह्‌ता:

इद ऊळाट! नना येरुसलेम सहरते बंडालेह्‌काडोन ओर्विन तासिह्‌नन,

ओनगा वेल्‍लाटोर कोदुर ईस मुटनुर✡

मति ओना पोग़ोन बोर आसा तासनुर, ओर बेस्केने मेसेह्‌ने आयोर आयनुर. ✡

इनजोर रासतद मन्ह्‌ता.

10

1 मावोर विस्वसिरिर! नावा इस्रयेल लोकुरिन देवुळि पिसिह कीयि इनजोर, नावा पूरा जीवाताहि विचर कीसि, इद पोल्‍लोतेनाह्‌क देवुळतुन अमेसा पार्तना कीसोरेन मह्‌नन. 2 देवुळतुन माळलाहि, ओरा पका जिद मन्ह्‌ता इनजोर, नना ऊळतन.✡ मति ओर देवुळ वेहता अग़दुन पुनोर. 3-4 बह इतेके, देवुळि लोकुरिन बेद्रम सेतेमतोर कीस्ता इनजोर, ओर पुनोर. पुनवाह्‌कु, ओरु मोसानाङ अडोङ केंजिसि ताकतेके, देवुळि माक सेतेमतोर इनदग़ा इनजोर, विचर कीस्तोर. मति किर्स्तु मयेनाह्‌क मोक आसि, पाळ्नाङ अडोन मारिह कीसि, अद अग़दुन बंद कीतोग़.✡ कीसि, लोकुर सेतेमतोर आयलाहि, विस्वसता अग़ तोहतोग़. मति इद अग़दे, इस्रयेलतोर ताकोम इन्ह्‌तोर.✡

देवुळि तन्क केयवालोर सबेटोरिने पिसिह कीस्ता

5 सास्त्रमतेमोसाल बह रासतोग़ इतेके, बोर बोर अडोङ माळसोरे पिसलाह ऊळिह्‌तोर, ओरिह्‌क सबे अडोन, बेदिने चुकवालेवा माळ पोयतग़ा.✡ 6-8 मति बोर बोर विस्वस कीसि सेतेमतोर आयलाह ऊळिह्‌तोर,✡ ओरा लोप्पा मोसाल इद्रम वेहतोग़ इतेके, देवुळता पोल्‍लो नियगा मन्ह्‌ता, इतेके नीवा जीवातगा, नीवा तोडटगा मन्ह्‌ता. अदिनेनाह्‌क “माक पिसिह केवाल किर्स्तुन ततलाहि देवुळदीपतगाबोग़ तग़्ङ पग़यनोग़?” इनजोर इनमाटु. बह इतेके किर्स्तु कुदि माक पिसिह कीयलाहि, इद बूमतगा वातोग़. अद्रमे ओसो “किर्स्तुन हामुरताह तेग़्किह कीयलाह, हानादीपते बोग़ रेग पग़यनोग़?” इनजोर वने मीट इनमाटु; ✡ बह इतेके, देवुळिये किर्स्तुन हामुरतग्डाह तेग़्किह कीता. अदिनेनाह्‌क देवुळता मुनेह सेतेमतोर आयलाह, माक बाताले कीया पोयो, सिरप विस्वस कीयना अचोने. इंजेके माट इद कबुरतुन पोकुर कीयलाह आतोम. 9 अद कबुर इद्रम इतेके, येसुये नावा सामि इनजोर, निमा नीवा तोडटे कबुल आसि,✡ देवुळि ओन हामुरतग्डाहि जीवा अर्हता इनजोर, नीवा जीवाताहि विस्वस कीतेक अचोन, देवुळि नीक पिसिह कीयग़ा.✡ 10 बोग़े आयि, आपुना जीवाताहि विस्वस कीतेकेने, ओग़ देवुळता मुनेह सेतेमतोग़ आस्तोग़. अद्रमे आपुना तोडटे कबुल आतेकेने, ओग़ तना पापमता सिक्साताहि पिसिह्‌तोग़. 11 देवुळता सास्त्रमतगा वने, इद्रम रासतद मन्ह्‌ता: “किर्स्तुन विस्वस केवाल बोग़े मनेग़, ओग़ मेसेह्‌ने आयोग़ आयनोग़.” ✡ 12 विस्वस केवालोर यहुदिर मनिर, ओसो बोर दुस्रा जाततोर मनिर, कतमतोरा सामि इतेके येसुये! ओन केयवालोर सबेटोरिन, ओग़ पका बेस ऊळिह्‌तोग़.✡ 13 बोर बोर सामिनु दया कीम इनजोर केयिह्‌तोर, ओर सबेटोर पिसनुर, ✡ इनजोर रासतद मन्ह्‌ता.

14 मति बोर लोकुर किर्स्तुन विस्वस केवोर, ओर बह केयेर? ओरिह्‌क ओना पोल्‍लोतुन बोग़े एव्सिह केवालेवा, ओर बह विस्वस केवेर?✡ ओरगा बोग़े अनवालेवा, किर्स्तुना कबुर बह एवयग़ा?✡ 15 लोहवालोर लेवेके, ओरगा बोग़ दायनोग़?✡ अदिनेनाह्‌क देवुळता सास्त्रमतगा इद्रम रासतद मन्ह्‌ता: बेसता कबुरतुन तवालोर वायनदिन ऊळिसि, बेचोन गिर्दा वास्ता! ✡ इनजोर देवुळता कबुरतोग़ यसयाल वेहतोग़.✡ अद्रमे देवुळि तना कबुरतोरिन पोकुर कीयलाहि लोहताये. 16 मति केंजतोरग्डाहि उच्वुर अद बेसता कबुरतुन विस्वस केवोर.✡ इदिने यसयाल इतोग़, “ए सामि! माट वेहतद कबुरतुन बोग़ाय विस्वस कीतोग़ा?” ✡ इनजोर इतोग़. 17 इद्रमलेह्‌का लोकुर किर्स्तुना बेसता कबुरतुन केंजतेकेने, विस्वस कीया पग़यह्‌तोर.✡ बोग़ाय अद कबुरतुन पोकुर कीतेकेने, ओर केंजिह्‌तोर.

18 पया इस्रयेल लोकुर इद कबुरतुन केंजोरा? आयो, ओर केंजतोरे. देवुळता सास्त्रमतगा इद्रम रासतद मन्ह्‌ता:

ओरा कबुर पूरा बूममेंड एवता.

ओरा पोल्‍लो दुनियाता कोड एवनाह पोकुर आता, ✡

इनजोर रासतद मन्ह्‌ता. अद्रमे ओर निटम केंजतोरे. 19 केंजिसाय ओरिह्‌क तेळियोया? तेळियह्‌ताये! मुनेन मोसाना सास्त्रमते रासतपु, देवुळि इस्रयेल लोकुरिन इद्रम इता:

“दुस्राङ जातिनोरिह्‌क बर्कत ईसि, मीवा जीवा कर्वनाह कीकन.

नाक पुनवोरिह्‌क देय्वा ईसि, मियगा कोटुल पुटिह कीकन,” ✡

इनजोर देवुळि इता. 20 मोसाना पेग़्केडोग़ यसयाल, (दुस्राङ जातिनोरा लोप्पा रासिह्‌पा,) देवुळता दीराते इद्रम रासतोग़:

नाक पर्ह्‌कवोरु, नाक दोर्किह कीतोर.

नाक पुनदलाह ऊळवोरु, नाक पुनदलाह आतोर, ✡

इनजोर रासतोग़. 21 इस्रयेल लोकुरा लोप्पा बार, देवुळि इद्रम इता: “नयगा मल्स वायिर इनजोर, वेल्‍लाय जोम ओरा अग़ ऊळतन. मति ओर कैंगम आसि, नावा पोल्‍लोतुन केंजोर,” ✡ इता, इनजोर यसयाल रासतोग़.

11

देवुळि तना इस्रयेल लोकुरिन जीवा लोपता

1 अदिनेनाह्‌क नना ताल्ह्‌किह्‌नन, देवुळि तना इस्रयेल लोकुरिन पूराय विळ्सिसीताया?✡ आयो! अद्रम विळ्सो! विळ्सवाह्‌के कोनि, नावा लेह्‌काडोरिन वने आचता. नना वने इस्रयेल मन्कनने आंदन, अब्रहमना जालपिलतोग़✡ बिन्यमिनना कूळतोनन.* 2 इतेके बोर नयगा विस्वस तासनुर इनजोर, देवुळि मुनेन पुन्ज मता,✡ ओर इस्रयेल लोकुरिन देवुळ विळ्सो.✡सास्त्रमतगा रासतदु देवुळता कबुरतोग़ एलियाना पोल्‍लोतुन, मीट पुतिर इसि! ओग़ देवुळतुन पार्तना कीनेके, इस्रयेल लोकुरगा इद्रम कसुर वाटटोग़: 3 “ए सामि! नीवा कबुरतोरिन ओर हव्कतोर. नियेनाह्‌क मोकिङ ईयनव गर्यान, पिळ्हपळ कीतोर. बहाल पेनतुन मोळ्कवोनन, नना वग़ोनने पिसतन. इंजेके नाक वने हव्कलाह ऊळिह्‌तोर!” ✡ इतोग़. 4 अस्के देवुळि ओन बाताल पोल्‍लो मल्हता, सीता मन्ह्‌ताया? “आयो एलिया, बहाल पेनतुन मोळ्कवोनिन निमा वग़ोनिन आयविन; अद पेनतुन मोळ्कवा, नाक मोळ्कवालोर एळुङ अजर्क मन्कलोरिन, ओरा कयदाहि नना पिसिह कीस तासतन,” ✡ इनजोर देवुळि वेहता. 5 अद्रमलेह्‌काने इंजेके वने, देवुळि दया कीस आचिस तासताह्‌कु, माट उच्वुरे यहुदि लोकुरोम,✡ किर्स्तुन विस्वस कीतोरोम मह्‌नोम.✡ 6 माट कीतव बेसताङ कबस्किन ऊळिस आयो, मति अद दया कीताह्‌के, तान विस्वस कीयलाहि, उच्वुरिन आचता. मावाङ कबस्किन ऊळिस आचता इतेके, देवुळता पिसमुळ माक कमय कीतप दोर्कालि, ताना दयाता पोल्‍लो आयो आवालि.✡

7 इंजेके ओरा इद्रम आता: वेल्‍लाटोर इस्रयेल लोकुर देवुळता मुनेह सेतेमतोर आयलाह ऊळतोर, मति आया पग़वोर. देवुळ आचतोर उच्वुर इस्रयेलतोर सेतेमतोर आतोर; पिसतोरिन बार, तना पोल्‍लोतुन केंजवाह, कैंगम आनाह विळ्सता.✡ 8 वेर कैंगम आयवालोरा लोप्पा, देवुळता सास्त्रमतगा इद्रम रासतद मन्ह्‌ता: देवुळ ओरिन पका उस्कंडते मतप लेह्‌का, कीस तासता. अदिह्‌के ओर कोंडाङ मन्जाय, ताना सेतेमतुन ऊळ पग़वोर; केव्क मन्जाय ताना सेतेमता पोल्‍लोतुन वेनदा पग़वोर. नेंड एवनाह वेर अहे मन्ह्‌तोर,✡ इनजोर रासतद मन्ह्‌ता. अद्रमलेह्‌काने आता. 9 दाविद राजाल वने इदे पोल्‍लोतुन वेहतोग़; (ओग़ तना कोटुलतोरा पोल्‍लोतुन वेहतह्‌पा,) इद्रम इतोग़:

“ए देवुळि! ओय्कता वदतगा दोम्ह्‌क्ने एग़्कतप लेह्‌का,

ओर सुकमते गाटो तिनदकल इनदह्‌पा, ओरा पोग़ोन तिपल वास अरयि.

ओर कोदुर ईसि, बोंदातगा अरयिर,

ओरा पापमता बूति ओरिह्‌क दोर्कि.

10 देवुळता सेतेमतुन ऊळ पग़वाह, ओर गंगाते मनिर.

मोताते ओरा मोळ्ह्‌कोग़ अमेसा वग़्ङिस मनि,” ✡

इनजोर इतोग़.

11 पया इस्रयेलतोर यहुदिर, किर्स्तुन विस्वस केवस्के, देवुळतग्डाहि अमेसा-अमेसातुह्‌क एग़तोर इनजोर, नना इनोन. अद्रम आयमाकि वने! यहुदिर किर्स्तुनाङ केंजवाह्‌कु, देवुळता पिसमुळ यहुदि आयवोरगा एवता.✡ इदिन ऊळिसि, यहुदिरा जीवा कर्विसाय नयगा वायिर इन्जि,✡ देवुळता विचर मन्ह्‌ता.† 12 ओर किर्स्तुन पास्कतद पापम कीताह्‌कु, दुस्राङ जातिनोरिह्‌क देवुळता बर्कत दोर्कता. अह इतेके यहुदिर बेस्के किर्स्तुनेके पूरा मलयनुर, अस्के इंजेटदिह्‌काय वीळिसि, दुनियामेटोरिह्‌क बेचोनो वेल्‍ला बर्कत दोर्कग़ा!

उच्वुर तेला यहुदिर विस्वस कीयनुर इन्जि, पोलुना आसा

13 यहुदि आयवोर विस्वसिरिर! इंजेके नना मीक वेहतलाह आतन: बेसता कबुर यहुदि आयवोरगा ओम इन्जि, देवुळि नाक बळयि इनजोर मियगा लोहता.✡ इद पका बेरा सेवा इनजोर, कह्‌टेम कीय्ह्‌नन. 14 इद्रम कीस, नना नावाय यहुदि जाततोरिन जीवा कर्वनाह केवेनन. अस्के मियगा मनदनद बर्कततुन ऊळिसि, ओर उच्वुर तेला किर्स्तुन विस्वस कीसि पिसिर.✡ 15 इतेके देवुळि यहुदिरिन जेक कीताह्‌कु, दुनियामेटोर लोकुरिह्‌क, देवुळता संगे कलियलाह दोर्कता.✡ इतेके इंजेके अद ओसोवने यहुदिरिन तनगा एरे कीयग़ा, अस्के अद बेचोन गिर्दाता पोल्‍लो आयग़ा! डोलतोर ओसो जीवा अरतप लेह्‌का आयग़ा.✡

16 इह केंजाट, कोडि इन्जि इचुने ईतेकाय, पूरा अनम देवुळताय आंदु.✡ ओसो मराताङ मडाङ देवुळताङ इतेके, तानाङ कांदाङ वने देवुळताङे आंदुङ. (अद्रमे यहुदिराङ तादोर-बाबोरिन देवुळ आचताह्‌कु, ओरा जालपिल वने देवुळता लोकुरे मन्ह्‌तोर.)

17 (यहुदिर इतेके देवुळता वाळुमतगा ओग़्सतद मराताङ कोमाना लेह्‌काडोर आंदुर. मीट यहुदि आयवोरिर बारा, टुटाता मराताङ कोमाना लेह्‌काडोरिर.) ओग़्सतद मराताहि वळ्गा कोमान एळ्पिस अर्हतप लेह्‌कान, (देवुळि विस्वस केवोर यहुदिरिन पोहता.) पोहचि, टुटातग्डाहि कोमान तचि, अविस्कना जागातगा जोळे कीतप लेह्‌का, देवुळि मीकु ओरगा कलियिह कीता. अह आसि, मुनेताङ कोमाङ आयिङ, ओसो जोळे कीतव कोमाङ आयिङ, इव सबेटव उंदिय मराताङ मडाङ एग़ गुंजनाह्‌के पिसिह्‌ताङ.✡ 18 अदिह्‌क (मीट जोळेम आतोर यहुदि आयवोरिर,) देवुळ एळ्पिस पोहतोर यहुदिरिन पास्कमाट. मीक पास्क वसनेके, इद पोल्‍लोतुन सीता कीम्ह्‌टु: कोमाङ मडानेनाह्‌क एग़ गुंजोङ, मति मडाङे कोमानेनाह्‌क एग़ गुंजिह्‌ताङ✡.‡

19 मति मीट इनेरिर, “माक जागा कीयलाह कोनि, देवुळि अव कोमान एळ्पिस पोहता,” इनजोर इनेरिर. 20 नना वेहतह्‌नन, निटमे! मति इद पोल्‍लोतुन सीता कीम्ह्‌टु: ओर विस्वस केवाह्‌के, देवुळि ओरिन एळ्पिस पोहतप लेह्‌का कीता; मति मीट विस्वस कीताह्‌के, मीक कलियिह कीता. अदिनेनाह्‌क पोग़यसोर तिरियमाट! देवुळतुह्‌क रेयिस मन्ह्‌टु.✡ 21 देवुळि ओग़्सता मराताहि, कोळ्सतव कोमान वने तासवा, एळ्पिस पोहता इतेके, मीट टुटाताहि ततव कोमाना लेह्‌काडोरिर, मीट विस्वसतुन विळ्सतेके, मीवा बह आयग़ा?

22 इद ऊळाट, देवुळि दया कीयनद वने आंदु, सिक्सा ईयनद वने आंदु. इद पोल्‍लोतुन सीता कीस ऊळाट! विस्वस केवा तानाङ केंजवोरिन सिक्सा ईता. मति मीवा पोग़ोन बार दया कीता.✡ मीट विस्वस कीसोर अतेकेने, अद मीक दया कीसोरेन मनदग़ा. मीट विस्वसतुन विळ्सतेके, मीक वने एळ्पिस पोहचीयग़ा.✡ 23 अद्रमे देवुळि एळ्पिस पोहतविन, ओसोवने मरातगा जोळे कीया पग़यह्‌ता; अदिनेनाह्‌क यहुदिर वने देवुळतेके मल्सि, किर्स्तुन विस्वस कीतेक अचोन, देवुळि ओरिन ओसो तना लोकुर कीया पग़यह्‌ता.✡ 24 मीट यहुदि आयवोर विस्वसिरिर इतेके, टुटाता मराताहि एळ्पतव कोमाना लेह्‌काडोरिर आंदिर. मति यहुदिर बार ओग़्सतद मराताङ कोमाना लेह्‌काडोर आंदुर. मीक देवुळि तना लोकुरगा कलियिह कीता इतेके, सुरुमुनेताहि देवुळता लोकुर मतोर यहुदिरिन, तनगा ओसोवने मल्हच ततना, इदु देवुळतुह्‌क ओसोय अल्को पोल्‍लो आंदु! (अदिनेनाह्‌क विस्वस केवोर यहुदिरिन पास्किसि, पोग़यसोर तिरियमाटु.)

इस्रयेल लोकुर सबेटोर पिसनुर

25 मावोर विस्वसिरिर! माटे पका तेल्वतोरोम इन्जि, मीट पोग़यनदायो इनजोर,✡ देवुळि इंजेके इस्रयेलतोरा लोप्पा पुन्पिह कीतद, इद पोल्‍लोतुन मीक वेहतलाह आतन:✡ यहुदि आयवोर बेच्वुर किर्स्तुन विस्वस कीयनुर इनजोर, देवुळि विचर कीता, अच्वुर कतमतोर देवुळतेके वानाह्‌जोम, उच्वुर इस्रयेल मन्कलोरा बुदि, देवुळताङ केंजवाह कैंगम मनदग़ा.✡ 26 मति ताना पया इस्रयेल लोकुर सबेटोरिन देवुळि पिसिह कीयग़ा. इदे पोल्‍लो वेल्‍लाङ वर्साना मुने, अद वेहच मता:

नना लोहवाल विळ्सिह केवाल, येरुसलेमता सियोन मेटाताहि वायनोग़.

ओग़ नावा इस्रयेल लोकुरा§पापि बुदतुन माय्‍पिह कीयनोग.

27 नना ओरा संगे मुने करलकीतपु,

ओरा पापमतुनमापि कीसीकन, ✡

इनजोर सास्त्रमते रासतद मन्ह्‌ता. 28 इंजेके वेल्‍लाटोर इस्रयेल लोकुर बेसता कबुरतुन नमवाह्‌कु, देवुळि ओरिन कोटुलतोर इन्ह्‌ता. ओर नमवाह्‌कु, इद बेसता कबुर मियगा वाता, इद मीक पाय्दा आता. मति देवुळ ओरा पेदामुय्तोर अब्रहम, इसक, याकुब, वेरिन आचताह्‌कु, इंजेक वने इस्रयेलतोरिन जीवा कीस्ता.✡ 29 बाराह्‌क इतेके, “मीवा जालपिलतुन नना नावा लोकुर आयना इन्जि आचतन,✡ ओरिह्‌क बर्कत ईकन” इन्जि, देवुळि ओर पेदामुय्तोरिन करल कीस मता, अद पोल्‍लोतुन देवुळि बेस्केन माग़्ङो. 30 यहुदि आयवोर विस्वसिरिर! मीट मुने देवुळता पोल्‍लोतुन केंजवा मतिर,✡ मति यहुदिर ताना पोल्‍लोतुन केंजवाह्‌कु, देवुळि मीक सीता कीसि, मीवा पोग़ोन दया कीता.✡ 31 मीक सीता कीसि दया कीतप लेह्‌कान, ओर यहुदिरिन वने, उंद दिया सीता कीसि दया कीयग़ा. 32 इद्रमलेह्‌का, यहुदिर आयिर, यहुदि आयवोर आयिर, सबेटोर नावा पोल्‍लोतुन केंजवाह, तमाय कैंगम बुदते ताकिर✡ अस्के, सबेटोरिन सीता कीसि, दया कीकन इनजोर, देवुळता विचर मन्ह्‌ता.✡

पोलु देवुळतुन जोहर कीस्तोग़

33 देवुळता बुदि बेचोन बेरा मन्ह्‌ता, अद पुनवद पोल्‍लो बेदे इले!✡ अदिना लेका-जोका मुर्तिय कीया वावो. अद बेद्रम नेयम कीस्ता, बह बह कीस्ता, इदिन बोग़े पुनदा पग़वोग़.✡

34 देवुळताङ विचर्किन बोग़ पुनदा पग़यह्‌तोग़?

तान बोग़ाय बुद वेहता पग़यह्‌तोग़ा?✡

35 बोग़ाय देवुळतुन नाक मल्हच ईम इनदलाहि,

मुने बातालाय करा ईस मतोग़ा? एवोग़! ✡

36 बाराह्‌क इतेके, सबे देवुळतग्डाहिये पुटटाङ, तानाय कयदे सबे ताकिह्‌ताङ, तानेनाह्‌के सबेटव मन्ह्‌ताङ.✡ तान्के अमेसा-अमेसातुह्‌क मान आयि! आमेन.✡

12

मीवा जीवातुन देवुळता कयदे ईम्ह्‌टु

1 मावोर विस्वसिरिर! मीक इंजेक एवनाह वेहतव, देवुळता दयाताङ पोल्‍लोन सीता कीसीसि, मीट बाताल कीयना इनजोर, मीक अर्जि कीय्ह्‌नन: नावा मनमुळ इंजेके नयेनाह्‌क इले मति, देवुळतेनाह्‌के मन्ह्‌ता इन्जि, मीवाङ मेंदुस्किन देवुळता सेवातेनाह्‌कु ताना कयदे विळ्सिसीम्ह्‌टु. इद्रमताये मोकि देवुळतुह्‌क विचर वास्ता, इदिने देवुळतुन निटम माळना इनजोर इनदना.✡ 2 इद दुनियातोरा लेह्‌का ताकलाह मीट ऊळमाटु,✡ मति देवुळ मीवाङ विचर्किन मिळ्हचि, मीक पूना बुद ईयि.✡ अस्के बेद्रम ताकना इन्जि देवुळता विचर मन्ह्‌ता, अदिन मीट पुनदकिर.✡ इद्रमता ताकमुळि नेह्‌नलि, ओसो देवुळतुह्‌क विचर वायनदु, बाताले तपलेवद आंदु.

3 देवुळि नाक देय्वा ईस, तना बळयि इनजोर निल्पिह कीता.✡ अद अदिकरते मियग्डाह ओर्विन-ओर्विन नना वेहतह्‌नन: नना विस्वसते बेरोनन इनजोर पोमाडेङ कीयनदायो, मति देवुळि नाक बेद्रमता बुदि ईता,✡ अदिना इसबते नना बेद्रमतोग़ विस्वसिनन इन्जि,✡ बेसतल बुदते विचर कीम्ह्‌टु.✡ 4 बह इतेके, मावा मेंदुदगा कय्कु, काल्कु, कोंडाङ बाताङ मन्ह्‌ताङ, अव सबे अलग-अलग कबळ कीस्ताङ. 5 अद्रमे माट विस्वसिरल वने, वेल्‍लाटोरल मतेक तेला, किर्स्तुना संगे जोळेम आताह्‌कु, उंदिय मेंदुलता लेह्‌का आतल.✡ अहे माट ओर्विह्‌क-ओर्वोग़ वने, तुंडिस मतप लेह्‌का मह्‌नल. 6 देवुळि माक देय्वा ईताह्‌कु, मयगा ओर्वोग़-ओर्वोग़ मन्कह्‌क, अलग-अलग रीतता कबळ कीयलाह बुद ईता.✡ अद बुद मतपु, माट ताना सेवा कीयना गावले.✡ देवुळि तना कासा कबुरतुन नीक पुन्पिह कीता इन्जि,✡ नीवा विस्वस मन्ह्‌ता इतेके, अद कबुरतुन पोकुर कीम. 7 सेवा-साकुर कीयनद बुद दोर्कतोरिर, गिर्दाते सेवा-साकुर कीसोर मन्ह्‌टु.✡ देवुळता पोल्‍लो काग़्हतनद बुद दोर्कतोरिर, बेस-नेह्‌ना काग़्हचोर मन्ह्‌टु.✡ 8 दुस्रोरिह्‌क दीरा ईयनद बुद दोर्कतोरिर, अहे दीरा ईसोर मन्ह्‌टु.✡ दुस्रोरिह्‌क दर्मम कीयनद बुद दोर्कतोरिर, चिव्टम आयवा दर्मम कीसोर मन्ह्‌टु.✡ दुस्रोरा मुक्याल आस ताकिह कीयनद बुद दोर्कतोरिर, पूरा जीवाताहि ओरिन ताकिह कीसोर मन्ह्‌टु.✡ दुस्रोरिन जीवा लोपिस तोळ ईयनद बुद दोर्कतोरिर, मीट गिर्दाते तोळ ईसोर मन्ह्‌टु.✡

9 दुस्रोर विस्वसिरिन जीवा कीय्ह्‌नोम इनजोर, मीट सोङ केमाटु, मति जीवाताहि जीवा कीम्ह्‌टु.✡ लाग्वाङ पोल्‍लोनग्डाह जेक मन्ह्‌टु, नेह्‌नाङ पोल्‍लोन अमेसा पोस मन्ह्‌टु.✡ 10 तमोग़-दादाना लेह्‌कान, ओर्विह्‌क-ओर्वोग़ जीवा कीम्ह्‌टु.✡ ओर्विह्‌क-ओर्वोग़ उड्ला बुदते मान ईयलाह उसर आम्ह्‌टु.✡ 11 कबळ कीयलाह लंडा आयमाटु, मति पूरा जीवाताहि देवुळता सेवा कीम्ह्‌टु. 12 देवुळि मीक ईतद आसाते, गिर्दा आस मन्ह्‌टु.✡ तिपल्क वातस्के, आरेम आयवा निच मन्ह्‌टु.✡ अमेसा पार्तना कीसोर मन्ह्‌टु.✡ 13 देवुळता मन्कलोरिह्‌क गर्ज अरतेक अचोन, तोळ ईम्ह्‌टु.✡ बोराय विस्वसिर जेकताहि मीवा लोन वातोर इतेके, ओरिह्‌क गिर्दाते जावा-एग़ कीयलाह, अमेसा तयर मन्ह्‌टु.✡

14 मीक तिपल केवालोरिन, देवुळ मीक सुकमते तासि इनजोर, बर्कतताङ पोल्‍लोङ वळ्ह्‌काटु, सरप एमाटु.✡ 15 गिर्दा केवालोरा संगे मीट वने गिर्दा कीम्ह्‌टु. अळवालोरा संगे मीट वने अळ्म्ह्‌टु.✡ 16 मीवा मुडोरगा उंद एकाते मन्ह्‌टु.✡ पोमाडेङ कीसोर तिरियमाटु, मति पोहचीतप लेह्‌का मनवालोरा संगे गोत आम्ह्‌टु*. नाक सबे एर्का मन्ह्‌ता, नना बुदतोनन इनजोर इनमाटु.✡

17-18 सबेटोरिह्‌क बेस ओप्पनव पोल्‍लोना विचर कीसोर ताकाटु.✡ मीवा मेटे बेचोन आया पग़यह्‌ता अचोन, सबेटोरा संगे गूनमते मन्ह्‌टु.✡ बोराय मीवा नुस्कन कीतेके, ओरिन कोदा पोयमाटु.✡ 19 देवुळता सास्त्रमतगा इद्रम रासतद मन्ह्‌ता: “बद्ला एतनद नावा कबळ. लाग्वाङ कबस्क केवालोरिन ननाने बद्ला एतकन” इन्जि देवुळि इन्ह्‌ता,✡ इनजोर रासतद मन्ह्‌ता. अदिनेनाह्‌क नावा गोततोरिर! मीट बद्ला एनमाटु, ओरिन देवुळ ऊळग़ा.✡ 20 मति सास्त्रमते रासतपु: मीवा विरुदतोर कग़्वते मतेके, ओरिह्‌क गाटो ईम्ह्‌ट. ओरिह्‌क एग़ उनडा वसतेके, एग़ ईम्ह्‌टु. अद्रम कीतेके, ओरिह्‌क पका लजा वायग़ा†. 21 इद्रमलेह्‌का मीवा जीवातगा कोंटे बुदि उदमाकि, मति नेह्‌नल कबळ कीसि, अद कोंटे बुदतुन माय्‍पिह कीम्ह्‌टु.✡

13

अदिकरते मनवालोरिह्‌क वग़्ङिस मनदना

1 केंजाट, सबे अदिकर देवुळताहि वाता. इंजेटा सर्करतुन वने, अदे निल्पिह कीता.✡ अदिनेनाह्‌क मीट सर्करताङ सबे पोल्‍लोन केंजिसि ताकाटु.✡ 2 अद्रमता अदिकर मनवालोरा विरुद आयना इतेके, देवुळता विरुद आतप आस्ता. अद्रम विरुद आयवाल, देवुळताहि सिक्सातुन दोर्किह कीस्तोग़. 3 बेसताङ कबस्क केवाल सर्करतुह्‌क बाराह्‌क रेयनोग़? लाग्वाङ कबस्क केवाले रेयनोग़. सर्करतुह्‌क रेयवालेवा मनदना इतेके, मीट बेसताङ कबस्क कीम्ह्‌टु. अस्के ओर मीक बेसतोर इनजोर इनदनुर. 4 ओर मीवा पाय्दातेनाह्‌क, देवुळताङ सेवकिर आंदुर. मति लाग्वाङ कबस्क केवालोरिह्‌क, सिक्सा ईयनद अदिकर ओरगा मन्ह्‌ताये. अदिनेनाह्‌क मीट लाग्वाङ कबस्क कीतेके, ओरिह्‌क रेयाटु. लाग्वोरिह्‌क सिक्सा ईयलाहिये, सर्कर ताकिह केवालोरिनु देवुळि निल्पिह कीता.✡ 5 अदिनेनाह्‌क मीट ओरा पोल्‍लोते वग़्ङिस मनदना, मनवेके मीक सिक्सा वने दोर्किह्‌ता, मीवा जीवा वने चुहेम आयो आस्ता.✡

6 सर्करतुन ताकिह केवालोर देवुळता सेवातोरे. अदिनेनाह्‌क मीट ओरिह्‌क सिद्‌वा दोहाटु. दोहवेके, ओर तमा कबळतुन बह रोमवा कीयनुर? 7 बोन्क बाताल ईयनद ओप्पिह्‌ता, अदिन ईम्ह्‌टु. इतेके सिद्‌वा एनवालोरिह्‌क सिद्‌वा दोहाटु, गरपटि एनवालोरिह्‌क गरपटि दोहाटु,✡ अदिकरते मनवालोरिह्‌क रेयिस मान ईम्ह्‌टु.

ओर्विह्‌क-ओर्वोग़ बह जीवा कीयना

8-9 देवुळि माक लेकालेवा जीवा कीताह्‌कु, माट वने दुस्रोरिन जीवा कीयनाय गावले. इद करातुन विळ्सिसि, दुस्रा बेदे कराता मोता मियगा मनमाकि. सास्त्रमतगा रासतव मोसानाङ अडोन मीट पुतिरे: साट्याल कबळ केमा, दुस्रोन हव्कमा, कलमा, दुस्रोना मादगा कोंडा केमा ✡ इनजोर रासतद मन्ह्‌ता. मोसानाङ सबे अडोङ, सास्त्रमता उंदिय पोल्‍लोते माळतप आताङ. अद बेद इतेके, निमा कुदतुन जीवा कीयना लेह्‌का, दुस्रोरिन वने जीवा कीम. ✡ 10 दुस्रोरिन जीवा कीतेके, ओरिन बाताले कोटुल कीया वावो. इद्रमलेह्‌का माट जीवा कीतल इतेके, देवुळताङ पूरा अडोन माळतप आतल.✡

11 माट मुने किर्स्तुन विस्वस कीयलाह आतल अस्के, देवुळि माक इद ईकळता दुनियाताहि पिसिह कीयनद कगो बेस्के एवयग़ा इनजोर, अग़ ऊळिंदल. इंजेके अद कगो एरे एवता.✡ अदिह्‌क मीट मीवा निद्रताहि तेदिसि, उसर आम्ह्‌टु.✡ नना वेहतप लेह्‌का ताकाटु. 12 इंजेक ईकळ मारलाह आसि, वियतलाह आता.✡ अदिनेनाह्‌क माट ईकळता लेह्‌काडाङ लाग्वाङ कबस्किन पोहचि, देवुळता वेह्‌चते ताकसोरे, ईकळतुन आरे कीयलाह तयर आयिङ.✡ 13 ओसो माट वेह्‌चते मनाह्‌कु, बेसता बुदते ताकिङ. अद्रमे ओचेरा लेह्‌का केवा, साट्याल बुदते विचर वातप केवा, वह्‌चळ केवा, ओसो दुस्रोरगा जीवा कर्ववा,✡ बेसता अग़दे ताकिङ.✡ 14 मीटु मन्कना बुदताङ लालुस्किन मुर्तिय सीता केवाहु,✡किर्स्तु येसुसामिये मीक आव्रे कीयेग़.✡

14

विस्वसते मेग़्कतोरु, मेग़्कवोरु गूनमते मनदना

1 मियगा बोर बोर विस्वसिर, (इद तिनदलाह पोलिह्‌ता, अद तिनदलाह पोलो इनजोर नोमिह्‌तोर,) ओरु विस्वसते मेग़्कवोर आंदुर.✡ ओरिन मीवा ऐंगे ओम्ह्‌टु, जेक तासमाटु.✡ मीवाङ विचर्क, मावाङ विचर्क, कलियोङ इनजोर, ओरा संगे गिटोगटो आयमाटु.✡ 2 विस्वसते मेग़्कतोर विस्वसिरिह्‌क, बेदाय तिनदलाह पोलिह्‌ता इनजोर, विस्वस कीस्तोर. मति विस्वसते मेग़्कवोर विस्वसिर जाळिङ-जबाङे तिन्ह्‌तोर.* 3 अविङ तिनवालोरु, तिनवोरिन मीवा विस्वस कमि मन्ह्‌ता इनजोर पास्कमाकिर.✡ अहे तिनवोरु, तिनवालोरिन मीट तपतिर इनजोर, कसुर ओपमाकिर.✡ बह इतेके मीक सबेटोरिन, देवुळिये तना लोकुर कीता. 4 दुस्रोना सेवा-साकुर केवानगा, कसुर ओपनद कबळ मीवा आयो. ओग़ कसुर कीतद, केवद, ओनाय माल्काल वेहतनोग़. अद्रमलेह्‌काने बोग़ाय विस्वसि, कसुर कीतद, केवद, ओना माल्काल देवुळिये वेहतग़ा. देवुळिये ओना तोळ आताह्‌कु, ओग़ तना विस्वसताहि अरवालेवा, देवुळता मुनेह बेस नितनोग़. अदिह्‌क अद्रमतोन कसुर ओपनदायो.✡

5 अद्रमलेह्‌काने बोर बोर विस्वसिर, बेदो उंद दियातुन नोमिह्‌तोर.✡ बोर बोर बार, कतमे दियाङ बेसताङे इनजोर इन्ह्‌तोर. मति (आपुना नोमळि देवुळतुह्‌क विचर वास्ता इनजोर,) ओर्वोग़-ओर्वोग़ मन्कना विस्वस मनदना गावले. 6 दियाङ नोमवालोर, सामिनेनाह्‌क नोमिह्‌तोर, अहे सबेटविन तिनवालोर वने, देवुळतुन जोहर कीस तिन्ह्‌तोर. इद्रम ओर सामिह्‌क मान ईसि तिन्ह्‌तोर.✡ अविङ तिनवोर वने, सामिह्‌क मान ईसि तिनोर आस्तोर. ओर वने सामिन जोहर कीसिये, (तम्क पोलनव जाळिङ-जबान तिन्ह्‌तोर. इतेके सामिह्‌क मान ईयना, इदे मोदुल पोल्‍लो आंदु.) 7-8 नना इद्रम बाराह्‌क इह्‌नन इतेके, माटु मावाय अदिकरते ताकवल, मति सामिनाये अदिकरता इळ्न मह्‌नल. हातेकाय पिसतेकाय, सामिनाये मन्कलोरल आंदल. हातेके, तान्के मान ईसि हायनल, पिसतेके तान्के मान ईसि पिसिह्‌नल.✡ 9 डोलतोर ओसो जीवात मनवालोर विस्वसिरा माल्काल आयलाहिये, किर्स्तु डोलिस ओसो जीवा अरतोग़✡.✡

10 उंद दिया देवुळ नेयम कीयनद जागाता मुनेह, माक सबेटोरिह्‌क नितना मन्ह्‌ता,✡ इदिन पुनविरा? (अस्के मावा मनमुळ देवुळतुह्‌क ओप्पग़ाया, ओप्पो इनजोर, तान्के वेहतनद अदिकर मन्ह्‌ता.) अदिनेनाह्‌क इंजेके मीवा ऐंगेटोग़ विस्वसिन कसुरतोग़ इनजोर, बाराह्‌क मीट इह्‌निर? ओन उड्लोग़-बेरोग़ इनजोर बाराह्‌क पास्किह्‌निर?✡ 11 सामि वेहतद पोल्‍लो ताना सास्त्रमतगा मन्ह्‌ता, इदिन सीता कीम्ह्‌टु: “नना किरिया कीस वेहतह्‌नन, उंद दिया सबेटोर नावा मुनेह मिंडाङ कोटिस नाक मोळ्कनुर, सबेटोर नाकु देवुळि इनजोर कबुल आयनुर, इद निटम आयग़ा,”✡ इनजोर रासतद मन्ह्‌ता. 12 इतेके माट ओर्वोग़-ओर्वोग़ मन्कल देवुळता मुनेह निचि, आपुनाङ कबस्कना इसब ईकल, अदे मावा नेयम कीसीयग़ा.✡ 13 अदिनेनाह्‌क मीवा ऐंगेटोग़ विस्वसिनगा कसुर ओपमाटु.✡

दुस्रोरिन विस्वसतुन विळ्सनाह केमाट

मति ऐंगेटोर विस्वसिरिन विस्वसताहि लेसिह कीसि, पापमते अर्हतना लेह्‌का, बाताले कीयनद आयो इनजोर सीता कीम्ह्‌टु.✡ 14 येसुसामिना जीवा नाक पुन्पिह कीताह्‌कु, नाक सबे तिनदलाह पोलिह्‌ता इनजोर नना पुतन.✡ मति बोग़ मन्कल बेदाय तिनदनदिन पोलो इनजोर विचर कीस्तोग़, कीसि तान तिन्ह्‌तोग़ इतेके, ओग़ कळ्‍वोग़ आस्तोग़.✡ 15 नावा विस्वस पका मेग़्कता, नना विचर वातद तिनदा पग़यह्‌नन इनजोर इह्‌निर, मति मीवा तिनमुळते मीवा ऐंगेटोग़ विस्वसिह्‌कु एग़्कुळ आतेके, इद बहु? ओन वने पिसिह कीयलाह, किर्स्तु तना जीवा ईतोग़, अदिनेनाह्‌क मीवा तिनदना तिंडटे, ओना विस्वसतुन बूळे केमाटु.✡ अद्रम कीतिर इतेके, मीट मीवा ऐंगेटोन निटमे जीवा केविर.✡ 16 इतेके नना बेसे कीय्ह्‌नन, मुर्तिय तपोन इनजोर इह्‌निर, मति (दुस्रोरा विचरते मीट तपिह्‌निर, अदिनेनाह्‌के) मीवा बद्‌नम आस्ता. अदिह्‌क मीवा तिनदनद तिंडटुन आव्रे कीम्ह्‌टु.✡ 17 केंजाट, देवुळि मीवा नडुम राजेम कीयना इतेके, तिनदनव-उनडनव पोल्‍लोनेके अचोन सीता केमाटु.✡ सेतेमते ताकना, ओर्विना संगे ओर्वोग़ गूनमते मनदना, पवित्र जीवाता गिर्दाते निंदिस मनदना, इवे मोदुल पोल्‍लोङ आंदुङ.✡ 18 इद्रम कीस किर्स्तुना सेवा कीतिर इतेके, मीवा ताकमुळ देवुळतुह्‌क विचर वायग़ा,✡ अहे मन्कलोर वने मीक कदर ईयनुर.✡

19 अदिनेनाह्‌क माट ओर्विह्‌क-ओर्वोग़ गूनमते मन्जि,✡ ओर्विह्‌क-ओर्वोना विस्वसतुन मेग़्किह कीयलाह ऊळिङ.✡ 20 देवुळि मीवा मुडगा बेद कबळ कीयलाह आता, तान मीवा तिनदनद पोल्‍लोतेनाह्‌क बूळे केमाटु. देवुळता मुनेह कतमे तिनदलाह पोलिह्‌ताङ निटमे,✡ मति मीवा तिंडटेनाह्‌कु, ऐंगेटोर विस्वसिर पापमते अरयह्‌तोर इतेके, तान तितेके मीट तपिह्‌निर.✡ 21 मीट अविङ, अंगुर जोमा तितेक-उटेक बाताल आयो, मति मीवा तिनमुळता मेटे, मीवा ऐंगेटोग़ विस्वसि विस्वसताह लेसतेक अचोन, मीट तान तिनवेकेन बेसु.✡ 22 मीवा विस्वसता इसबते मीट तपविर, मति तान मीट देवुळता मुनेह मीवाय जीवातगा तासाटु, दुस्रोरा संगे गोटिङ केमाटु. बोग़ु नना तपोन इन्जि कसुरलेवप ताकिह्‌तोग़, ओग़ देय्वातोग़ु.✡ 23 मति नना बेद तिह्‌नन, अद देवुळता मुनेह पोलिह्‌ताया पोलोया इनजोर, रेंड विचर्क कीस तिनवाल मात्रम, निटमे देवुळता मुनेह तपिह्‌तोग़. बह इतेके, ओग़ देवुळतुन विस्वस केवाय तिन्ह्‌तोग़.✡ इद्रमलेह्‌का बेदाय कबळि देवुळतगा विस्वस केवाय कीतेके, अद पापम आस्ता.

15

विस्वसते मेग़्कवोरा तोळ आयना

1 माट उय्तुर विस्वसिरल विस्वसते बेस मेग़्कताह्‌कु, माक विचर वातप ताकनदायो, मति मेग़्कवोरा नोमळतुन वने, माट सीता कीयना गावले.✡ 2 ओरिन लजा केवा, ओरा विस्वसतुन मेग़्किह कीयना गावले.✡ 3 (माट बह ताकना इनजोर, किर्स्तुमाक तोहचीतोग़. ओग़ इद बूमतगा मनदह्‌पा,) तन्क विचर वातव कबस्क कीसोर तिरियोग़. अद्रमे मन्कलोरा कदर वने पर्ह्‌कोग़.✡(मति देवुळबाबाह्‌क विचर वातव कबस्किने कींदोग़.)✡सास्त्रमतगा ओना लोप्पा इद्रम रासतद मन्ह्‌ता इतेके, ए देवुळतिन, नीक पास्कताङ पोल्‍लोङ नाक तोकताङ, ✡ इनजोर रासतद मन्ह्‌ता. 4 इद्रमलेह्‌का देवुळता सास्त्रमतगा बाताङ बाताङ पोल्‍लोङ मुने रासतव मन्ह्‌ताङ, अव पोल्‍लोङ माक काग़्हतलाहि, रासतव मन्ह्‌ताङ. अविस्किन अर्वतेके माक दीरा दोर्किह्‌ता. अद्रमे माट तिपल्कने आरेम आयवा, देवुळता पोग़ोन आसा तास पग़यह्‌नल.✡ 5 इद दीरा, आसा, देवुळतग्डाहि वास्ता.✡ इदे देवुळि, किर्स्तुना विचर मतपु, मीक उंद एकाते मनदलाहि, तोळ ईयि!✡ 6 अस्के मीट सबेटोरिर उंदिय विचरते, उंदिय लेङते, मावा येसुसामि किर्स्तुना देवुळबाबाह्‌कु मान ईसि, जोहर कीया पग़यकिर.✡

किर्स्तुनगा सबे जातिनोर कलियिह्‌तोर

7 किर्स्तु बेद्रमलेह्‌का मीक एरे कीतोग़, अद्रमलेह्‌काने मीट वने ओर्विन-ओर्वोग़ एरे कीसि, देवुळतुह्‌क मान ईम्ह्‌टु.✡ 8 बह इतेके, किर्स्तुना राजेमते यहुदिरिह्‌क वने, ओसो यहुदि आयवोरिह्‌क वने, जागा मन्ह्‌ता. वेल्‍लाङे वर्साना मुने, देवुळि यहुदिरा तादोर-बाबोरिह्‌क पोल्‍लो विळ्सिस मता.✡ अद पोल्‍लो करल आयना इन्जि, यहुदिरगा ओर्वोग़ सेवा केवाना लेह्‌का आसि, किर्स्तु इद बूमते वातोग़,✡ इदिन सीता कीम्ह्‌टु. 9 (ओसो उंद पोल्‍लोतेनाह्‌क वने, इद बूमते वातोग़. अद बाताल इतेके,)यहुदि आयवोर वने, देवुळि ओरा पोग़ोन कीतद दयातेनाह्‌कु, तान जोहर कीयिर. अदिना लोप्पा (देवुळताङ पाटानगा, दाविद राजाल) इद्रम रासतोग़:

ए देवुळि! नना दुस्राङ जातिनोरासंगे कलियिसि,

नीक पाटाङ ओसि जोहर कीकन, ✡

इनजोर रासतोग़.✡ 10 ओसो इद्रम वने रासतद मन्ह्‌ता.

ए सबे जातिनोरिर! देवुळता मन्कलोरा संगे मीट वने गिर्दा आम्ह्‌टु.✡

11 ओसो उंद पाटातगा, इद रासतद मन्ह्‌ता:

ए इस्रयेलतोर आयवोरिर! मीट सबेटोरिर देवुळतुन जोहर कीम्ह्‌टु!

इद बूमताङ सबे जातिनोर तान जोहर कीयिर. ✡

12 ओसो यसयाल कबुरतोग़ वने इद्रम रासतोग़:

दाविद राजाना कूळतोग़*ओर्वोग़ पुटनोग़,✡

ओग़ सबे जातिनोरा पोग़ोन तना राजेम ताकिह कीयनोग़,

ओना पोग़ोन सबे जातिनोर आसा तासनुर, ✡

इनजोर रासतद मन्ह्‌ता. 13 मीक आसा ईयनद देवुळतुन मीट विस्वस कीयनाह्‌कु, गिर्दाते ओसो सुकमते अद मीवा जीवातुन निहचीयि. अस्के ताना पवित्र जीवाता लावते,✡ मीवा आसा वीळसोर दायग़ा.✡

14 मावोरिर! मीट पका बेस गूमनतोरिर, ओसो देवुळता पोल्‍लोतुन बेस पुन्जि, ओर्विह्‌क-ओर्वोग़ बुदिङ-एदिङ बेस वेहता पग़यह्‌निर✡ इनजोर, नाक पूरा विस्वस मन्ह्‌ता. 15 मीट देवुळता पोल्‍लोतुन बेस पुतिर, तेला मति इव सबेटविन मीक ओसो सीता कीस ईयलाहि, पिङम-पङम रासतन. देवुळि नाक देय्वा ईसि,✡ 16 यहुदि आयवोरिह्‌क बेसता कबुर वेहतलाहि, नाक किर्स्तु येसुना बळयि आयना इन्जि लोहता.✡ बेद्रम देवुळता बूमयाल ताना मुनेह, तान्क विचर वायनद कोड वाटिह्‌तोग़, अद्रमलेह्‌काने नना पोकुर कीतद कबुरतुन नमवालोर यहुदि आयवोर विस्वसिर, नावा कयदाहि देवुळतुह्‌क वाटटद कोडलेह्‌का मन्ह्‌तोर.✡देवुळता पवित्र जीवा ओरिन एडिह कीताह्‌कु, ओर वने देवुळता मुनेह पवित्र आतोर. 17 अदिनेनाह्‌क नावा मेटे, किर्स्तु येसु कीतद इद सेवाता बेचोटा बेरा पाय्दा आस्ता, इद पोल्‍लोतुन वेहतलाह नना मुर्तिय लजा आयोन. 18-19 यहुदि आयवोरु नना वेहतव पोल्‍लोन केंजतोर; नावा कयदे कीतवु, बामनाह लेह्‌काडाङ सीनान ऊळतोर. ऊळिसि, केंजिसि, किर्स्तुन विस्वस कीतोर.✡ इद्रमलेह्‌का देवुळता जीवाता लावते, येरुसलेम सहरताहि✡ इलुरिकुम पट एवनाह,† नना किर्स्तुना बेसता कबुरताङ सबे पोल्‍लोन तपवालेवा वेहतन.✡ इद्रम किर्स्तु नावा कयदे कीतव पोल्‍लोनु दीराते वेहतह्‌नन,✡ अविस्किन विळ्सिसि दुस्रा बेदे वेहोन. 20 इद्रमलेह्‌का बेसता कबुरतुन ओयह्‌पा, (किर्स्तुना पोल्‍लोतुन मुनेन मुर्तिय केंजवोरगा दायलाह विचर कींदन.) दुस्रोग़ दोहतद जोतातगा नना लोन पंडनद ओप्पो,✡ अद्रमलेह्‌का दुस्रोर पोकुर कीतद नाटेनगा दायलाह, नाक विचर वावो.✡ 21 देवुळता सास्त्रमतगा किर्स्तुना लोप्पा रासतप लेह्‌का कीय्ह्‌नन, अद इद्रमलेह्‌का:

मुने बेगा ओना कबुर एव्वो, अगा ओना कबुर एवयग़ा,

मुने बोर केंजोर, ओर केंजिस पुनदनुर, ✡

इनजोर रासतद मन्ह्‌ता.✡

पोलु रोम सहरते दायलाह विचर कीस्तोग़

22 (इद्रम बेसता कबुर एववव जागानगा तिरियसोर मंदन,) अदिह्‌क इचानाह मियगा वायलाह, नाक अग़ दोर्को आस मता.✡ 23 मति इंजेके इकेडाङ नाह्‌कनगा, नावा कबळ मारिह कीतन. ओसो वेल्‍लाङे वर्सानाहि मियगा वायलाह, नना अग़ ऊळिंदन.✡ 24 अदिनेनाह्‌क इद मल्का, मीवा अबरता इस्पानिया देसेम दायह्‌पा,‡ मियगा वायकन इनजोर, आसा कीयलाह आतन. मियगा रेंड-मूंड दियाङ रोमतेके, नावा जीवातुह्‌क गिर्दा आयग़ा, पया अग्डाह नना पेसकन. इस्पानिया देसेम दायलाहि, नाक गर्ज अरयनद मीट ईकिर इनजोर, नावा आसा मन्ह्‌ता.✡ 25 मति मियगा वायनामुने, येरुसलेमते मनवालोर सामिना मन्कलोरा सेवा कीयलाह, नाक अगा दाया पोयह्‌ता.✡ 26 येरुसलेमते मनवालोर मावा ऐंगेटोर गरिब विस्वसिर तिपलते मन्ह्‌तोर इन्जि, मकिदुनिया पटटोर ओसो अकाया पटटोर यहुदि आयवोर विस्वसिर, ओरेनाह्‌क कोताङ अर्हचि लोहचीयना इनजोर, विचर कीतोर. इवे कोताङ एव्सिह कीयलाहि, नना इंजेके दायलाह आतन.✡ 27 मुने यहुदि आयवोरिह्‌क देवुळता पोल्‍लोता गर्ज मता, अस्के येरुसलेमता यहुदि जाततोर विस्वसिर, ओरगा देवुळता पोल्‍लोतुन एव्सिह कीसीतोर. मति इंजेके येरुसलेमतोर विस्वसिरिह्‌क तिंड-बंडटा गर्ज मन्ह्‌ता. मुने ओरग्डाहि माक देवुळता पोल्‍लो दोर्कता, इदिन सीता कीसि, इकेडोर यहुदि आयवोर विस्वसिर अद गर्जतुन निहतलाहि, पका गिर्दा आस्तोर.✡ 28 इंजेके नना ओर अर्हतव कोतानु येरुसलेमतोर विस्वसिरगा ओसीयनद कबळतुन मारिह कीसि, ओरा कयदगा बेस-नेह्‌ना एव्सिह कीस ईतापया, मियगाह्‌के इस्पानियाता अग़ पोयतकन. 29 नना मियगा वास कलियकन अस्के, लेकालेवा किर्स्तुना बर्कत माक दोर्कग़ा इनजोर, नाक एर्का मन्ह्‌ता.

30-31 मावोर विस्वसिरिर! माट मावा येसुसामि किर्स्तुना संगे जोळेम आताह्‌कु, ओसो देवुळता जीवा माक ओर्विह्‌क-ओर्वोग़ जीवा कीयनाह कीताह्‌कु,✡ नना मीक उंद अर्जि कीय्ह्‌नन: यहुदा पटटगा विस्वस केवोरा कयदाहि नना पिसना इनजोर, पार्तना कीय्ह्‌नन.✡ ओसो येरुसलेमतगा नना ओसीयनव दर्मम कोतान अग्डोर एनिर,§ इनजोर पार्तना कीय्ह्‌नन.✡ मीट वने बेस्केन माग़्ङवालेवा, इव पोल्‍लोनेनाह्‌क पार्तना कीसोर मन्ह्‌टु.✡ 32 देवुळि माट ताल्ह्‌कतप कीतेके, नना सुकमते मियगा एवयकन.✡ एवतस्के मीवा संगे कलियिस, नावा जीवातुह्‌क आरम दोर्कग़ा. 33 सुकम ईयनद देवुळि मीवा सबेटोरा तोळ मनि.✡आमेन.

16

रोम सहरतोर विस्वसिरिह्‌क पोलुना जोहर

1 इद सीटटुन नना पीबे पेदिरतद विस्वसि आंचाना कयदे लोहतह्‌नन, अद किंक्रिया✡ नाटे विस्वसिरा मुडगा, देवुळता सेवा कीस्ता. 2 अद बेस बुदता आंचाळि, वेल्‍लाटोरिह्‌क तोळ ईता, अहे नाक वने तोळ ईता. अदिनेनाह्‌क अद देवुळता मयाळ आंदु इनजोर, तान बेस-नेह्‌ना ऊळाटु. ओसो तान्क बातालाय गर्ज अरतेक, मीट तोळ ईम्ह्‌ट.✡

3 पिरिस्किलाल, अक्‍विलाल, वेर आळ इर्विरिन आस, नना सीता कीय्ह्‌नन इनजोर ओरिन वेहाटु.* ओर नावा संगे किर्स्तु येसुना सेवा केवालोर आंदुर इनजोर पुतिरे. 4 ओर तमा जीवाता पर्वा केवा, नाक पिसिह कीयलाहि तयर आस मतोर. इद पोल्‍लोतुन नना बेस्केन माग़्ङोन, अहे यहुदि आयवोर विस्वसिरा मुडोर वने माग़्ङोर. 5 ओरा लोतगा जमा आयवालोर विस्वसिरा मुडुह्‌क✡ नना जय येसु इह्‌नन.

ओसो मियग्डोर दुस्रोर विस्वसिरा वने सीता वास्ता. नावा गोतयाल इपनितुसिह्‌क जय येसु इह्‌नन. पूरा आसिया पटटगा किर्स्तुन मुने विस्वस कीतोग़ ओग़े आंदोग़. 6 मरियाल मीक तोळ ईयलाहि, पका एपुर पोहच सेवा कीता,✡ तान्क वने नना जय येसु इह्‌नन. 7 नावा यहुदि जाततोर अन्द्रनिकुस, यूनिया, वेर इर्वुरिह्‌क नना जय येसु इह्‌नन. किर्स्तुनाङ बळयिरग्डाहि ओर कम आयोर. नना विस्वस कीयनामुनेन, ओर विस्वस कीतोर, ओसो नावा संगे जेलते वने मतोर.✡ 8 सामिनेनाह्‌क नावा गोतयाल अम्पलियातुसिह्‌क, नना जय येसु इह्‌नन. 9 ओसो नावा गोतयाल इस्तुकुसिना सीता कीय्ह्‌नन. किर्स्तुना सेवाते मावा ऐंगेटोग़ उरबानुसिह्‌क नना जय येसु इह्‌नन. 10 अपिलेसिह्‌क नना जय येसु इह्‌नन. ओग़ तिपल्कने विस्वसतुन विळ्सवा, किर्स्तुन पोस मंदोग़. अरिस्तुबुलुसना लोते मनवालोर सबेटोर विस्वसिरिह्‌क, नना जय येसु इह्‌नन. 11 नावा जाततोग़ एरोदियोनिह्‌क, नना जय येसु इह्‌नन. नरकियुसिना लोतोर विस्वसिरिह्‌क, नना जय येसु इह्‌नन. 12 तुरुपेनि ओसो तुरुपोसि, इव रेंड आस सामिना सेवा कीयनविस्किह्‌क, नना जय येसु इह्‌नन. परसिसिह्‌क वने नना जय येसु इह्‌नन, अद बेस गूनमता आंचाळि. पका एपुर पोहचि सामिना सेवा कीता.✡ 13 रूपुस ओसो ओना तलोग़, वेरिह्‌क नना जय येसु इह्‌नन.† ओग़ पका बेसतोग़ विस्वसि आंदोग़. ओना तलोग़ इतेके नावा अवाना लेह्‌काने. 14 असुंकिरितुस, पिलगोन, हिरमेस, पत्रुबास, हिरमोस ओसो ओरा संगे कलियवालोर विस्वसिरिह्‌क नना जय येसु इह्‌नन. 15 पिलुलगुस, यूलिया, उलुम्पास, नेर्युस ओसो ओना एलाळि, अहे ओरा संगे कलियवालोर येसुना लोकुर सबेटोरिह्‌क, नना जय येसु इह्‌नन.

16 मीट लोकुरिर ओर्विह्‌क-ओर्वोग़ येसुना पेदिरते जीवा वाटसोरे जोहर कीम्ह्‌टु.✡ अहे सबे नाह्‌कने मनवालोर किर्स्तुना मुलु वने, मीक जय येसु इनदलाह आतोर.

आक्रि उकुम

17 इंजेके, मावोरिर! इद उंद पोल्‍लोतुन अर्जि कीस वेहतलाह आतन. उय्तुर मन्कलोर मन्ह्‌तोर, ओरु मीट कग़यतव पोल्‍लोन नमवा, दुस्राङे पोल्‍लोन काग़्हचि, विस्वसिरा मुडोरगा कोंटेङ पुटिह कीस्तोर. ओसो बोर-बोरिन विस्वसतुन विळ्सनाह कीस्तोर.✡ अदिह्‌क मीट उसरते मन्ह्‌टु, ओरग्डाहि जेक मन्ह्‌टु.✡ 18 अद्रमतोर मावा सामि किर्स्तुना सेवा केवोर, मति तमाङे लालुस्क मतप कीसोर तिरियिह्‌तोर.✡ मिङताङ-मिङताङ पोल्‍लोङ वेहचि, तेळियवोर लोकुरिन नाळेह कीसि, लेसिह कीस्तोर.✡ 19 मीट देवुळता पोल्‍लोतुन केंजिस ताकिह्‌निर इनजोर, सबेटोर केंजतोर.✡ अदिनेनाह्‌क नना गिर्दा आतन. बेसताङ पोल्‍लोनेनाह्‌क बुदतोर मन्ह्‌टु, मति लाग्वाङ पोल्‍लोने बार, पुनवोरा लेह्‌का मन्ह्‌टु.✡ 20 दीरा पोस मन्ह्‌टु, माक सुकम ईयनद देवुळि,✡ चट्पिटे देयह्‌कना मुक्याना लावतुन बूळे कीस, तान मीवा काल इळ्न वाटग़ा. मावा येसुसामि किर्स्तुना देय्वा मियगा मनि,✡आमेन.

21 नावा संगे किर्स्तुना सेवा केवाल तिमोति, मीक जय येसु इन्ह्‌तोग़.✡ मावा यहुदि विस्वसिर लुकियुस,✡ यासोन,✡ सोसिपत्रुस‡ वने मीक जय येसु इन्ह्‌तोर. 22 बोना कयदे इद सीटटुन रास वेहतन, ओग़ तिरतियुस मीक जय येसु इन्ह्‌तोग़. 23-24 गयुसना लोतगा माट इर्वोम आस मह्‌नोम, ओनाय लोते इद कुरिंत सहरता विस्वसिरा पूरा मुलु जमा आस्तोर.✡ ओग़ वने मीक जय येसु इन्ह्‌तोग़. मावा तोळतोर विस्वसिर कवारतुस, ओसो इद सहरताङ कोतान ऊळेवाळे केवाल इरास्तुस,✡ वेर वने मीक जय येसु इन्ह्‌तोर.§

पोलु देवुळतुन मान ईस मोळ्किह्‌तोग़

25 देवुळतुह्‌क जोहर आयि! नना काग़्हतनद येसु किर्स्तुना बेसता कबुर वेहतपु, देवुळतगा मीवा विस्वसतुन बेस मेग़्किह कीयनद लाव मन्ह्‌ता.✡ इद कबुरता पोल्‍लो वेल्‍लाय जोम आनाह, मकिस मता.✡ 26 मति इंजेके अमेसा मनदनद देवुळि, तना कबुरतोरा सास्त्रमता मेटे, इद मकतद कबुरतुन, माक पुन्पिह कीयलाह आता.✡ सबे जातिनोर मन्कलोर इद कबुरतुन विस्वस कीसि, देवुळताङ केंजिर इनजोर,✡ तान पोकुर कीयलाह, देवुळि उकुम ईता.✡ 27 ताना बुदतगा बातय कमि इले, अद येसु किर्स्तुन मयगा लोहताह्‌कु, इदे देवुळतुन माट अमेसा-अमेसातुह्‌क जोहर कीकल. आमेन.

✡ 1:1 1:1 गलातितोर 1:10; तीतुस 1:1-4

✡ 1:1 1:1 बळयिर 14:3; 1 कुरिंततोर 1:1; 9:1; 2 कुरिंततोर 1:1; गलातितोर 1:1; इपिसुसतोर 1:1; कुलुसितोर 1:1-2; 2 तिमोति 1:1-2

✡ 1:1 1:1 बळयिर 9:15; 13:2; गलातितोर 1:15-16

✡ 1:2 1:2 लूकाल 1:69-70; रोम सहरतोर 3:21-23; 16:26

* 1:2 1:2 पोलु वेहतव इव पोल्‍लोङ, पूरा सीटटे पया दोर्किह्‌ताङ.

✡ 1:3-4 1:3-4 मत्याल 1:1; रोम सहरतोर 9:5; गलातितोर 4:4; 1 तिमोति 2:5

✡ 1:3-4 1:3-4 मत्याल 4:3; मार्कल 1:1; 2 कुरिंततोर 13:4

✡ 1:5 1:5 16:26

✡ 1:5 1:5 बळयिर 9:15; रोम सहरतोर 15:18-19

✡ 1:6-7 1:6-7 यहुदाल 1; तोहचीतव पोल्‍लोङ 17:14

✡ 1:6-7 1:6-7 1 कुरिंततोर 1:3; 2 कुरिंततोर 1:2; गलातितोर 1:3; इपिसुसतोर 1:2; पिलिपितोर 1:2; कुलुसितोर 1:1-2; 1 तिसलुनितोर 1:1; 2 तिसलुनितोर 1:1-2; 1 तिमोति 1:2; 2 तिमोति 1:1-2; तीतुस 1:1-4; पिलेमोन 3; 2 पत्रु 1:2; 2 योहन 3; तोहचीतव पोल्‍लोङ 1:4-5

✡ 1:8 1:8 1 तिसलुनितोर 1:8

✡ 1:8 1:8 1 कुरिंततोर 1:4; इपिसुसतोर 1:15-16; 5:20; पिलिपितोर 1:3-5; कुलुसितोर 1:3-5; 1 तिसलुनितोर 1:2-3; 2:13; 2 तिसलुनितोर 1:3

✡ 1:9-10 1:8-10 इपिसुसतोर 1:16; 2 तिमोति 1:3; पिलेमोन 4-5

✡ 1:9-10 1:9-10 15:23,32

✡ 1:13 1:13 बळयिर 19:21

✡ 1:13 1:13 15:22-23

✡ 1:14 1:14 1 कुरिंततोर 9:16

✡ 1:16 1:16 बळयिर 3:26; रोम सहरतोर 2:9

✡ 1:16 1:16 1 कुरिंततोर 1:18,24

✡ 1:16 1:16 मार्कल 8:38; 2 तिमोति 1:8,12

✡ 1:17 1:17 2 कुरिंततोर 3:9

✡ 1:17 1:17 3:21-23; 9:30; पिलिपितोर 3:9

✡ 1:17 1:17 हबक्‍कूक 2:4; गलातितोर 3:11; इब्रितोर 10:38

✡ 1:18 1:18 5:9; इपिसुसतोर 2:3; 5:6; कुलुसितोर 3:6

✡ 1:19 1:19 बळयिर 14:17; 17:24-29; रोम सहरतोर 2:14-15

✡ 1:20 1:19-20 10:18

✡ 1:20 1:20 अय्यूब 12:7-9; देवुळताङ पाटाङ 19:1-6; यिर्मयाह 5:21-22

✡ 1:21-22 1:21-22 यिर्मयाह 10:14; 1 कुरिंततोर 1:20

✡ 1:21-22 1:21-22 2 राजा 17:15; यिर्मयाह 2:5; इपिसुसतोर 4:17-18

✡ 1:23 1:23 व्यवस्थाविवरण 4:16-18; देवुळताङ पाटाङ 106:20; यिर्मयाह 2:11; बळयिर 17:29

✡ 1:24-26 1:24-26 यशायाह 44:20; यिर्मयाह 10:14; 13:25; 16:19

✡ 1:24-26 1:24-26 इपिसुसतोर 4:19; 1 तिसलुनितोर 4:5

✡ 1:27 1:27 लैव्यव्यवस्था 18:22; 20:13; 1 कुरिंततोर 6:9

✡ 1:28 1:28 2 तिसलुनितोर 2:11

✡ 1:29-30 1:29-30 2 कुरिंततोर 12:20

✡ 1:29-30 1:29-30 2 तिमोति 3:2

✡ 1:29-30 1:29-30 तीतुस 3:3

✡ 1:31 1:31 2 तिमोति 3:3

✡ 1:32 1:32 6:21-22

✡ 2:1 2:1 1 कुरिंततोर 4:5

✡ 2:1 2:1 2 शमूएल 12:5-7; मत्याल 7:1; लूकाल 6:37

✡ 2:4 2:4 पेसमुळि 34:6; रोम सहरतोर 3:25-26; 9:22; 11:22; इपिसुसतोर 1:7; 2:7; 1 तिमोति 1:16; तीतुस 3:4-5; 1 पत्रु 3:20; 2 पत्रु 3:9,15

✡ 2:5 2:5 तोहचीतव पोल्‍लोङ 2:21

✡ 2:5 2:5 2 कुरिंततोर 5:10; यहुदाल 6

✡ 2:6 2:6 देवुळताङ पाटाङ 62:12; मत्याल 16:27

✡ 2:7 2:7 लूकाल 8:15; इब्रितोर 10:36

✡ 2:7 2:7 इब्रितोर 2:7; 1 पत्रु 1:7

✡ 2:7 2:7 मत्याल 25:46

✡ 2:8 2:8 2 कुरिंततोर 12:20; गलातितोर 5:19-21; पिलिपितोर 1:15-17; 2:3; याकुब 3:14,16

✡ 2:8 2:8 2 तिसलुनितोर 2:12

✡ 2:8 2:8 2 तिसलुनितोर 1:8

✡ 2:9 2:9 1:16

✡ 2:11 2:11 व्यवस्थाविवरण 10:17; बळयिर 10:34; रोम सहरतोर 9:14

✡ 2:12-13 2:12-13 3:19

✡ 2:12-13 2:12-13 मत्याल 7:21,24-27; याकुब 1:22-25

✡ 2:14-15 2:14-15 बळयिर 10:35; रोम सहरतोर 1:19

✡ 2:14-15 2:12-15 1 कुरिंततोर 9:21

✡ 2:16 2:16 बळयिर 10:42; 17:31; रोम सहरतोर 3:6; 14:10; 2 कुरिंततोर 5:10

✡ 2:17 2:17 मीका 3:11; योहन 5:45; रोम सहरतोर 3:27; 9:4

✡ 2:19 2:19 मत्याल 23:16-17,19,24,26; योहन 9:40-41

✡ 2:21 2:21 मत्याल 23:3

✡ 2:22 2:22 बळयिर 19:37

✡ 2:23 2:23 2:17

✡ 2:23 2:20-23 याकुब 3:1

✡ 2:24 2:24 यशायाह 52:5; यहेजकेल 36:20-21; 2 पत्रु 2:2

✡ 2:25 2:25 गलातितोर 6:13

* 2:25 2:25 यहुदिरा पेदामुय्तोग़ अब्रहमिह्‌कु, देवुळि वेहतद करलता सीना इद डायना रिवज आंदु. अदिह्‌के यहुदि लोकुर पेकाल पुटटापया, आट दियाने पेकाना कोड तोलातुन डायिह्‌तोर. (पुटमुळि 17:9-14)

✡ 2:25 2:25 यिर्मयाह 4:4; 9:25-26; 1 कुरिंततोर 7:19; गलातितोर 5:3

✡ 2:26 2:26 2:14-15

✡ 2:26 2:26 3:30; 8:4; गलातितोर 6:15; इपिसुसतोर 2:11

✡ 2:27 2:27 मत्याल 12:41; 1 कुरिंततोर 7:19

✡ 2:28 2:28 योहन 8:39; रोम सहरतोर 9:6; गलातितोर 6:15; इपिसुसतोर 2:11

✡ 2:29 2:29 7:6; 1 कुरिंततोर 7:19; 2 कुरिंततोर 3:6; पिलिपितोर 3:3; कुलुसितोर 2:11

✡ 2:29 2:29 योहन 5:44; 12:43; 1 कुरिंततोर 4:5; 2 कुरिंततोर 10:18

✡ 3:2 3:2 व्यवस्थाविवरण 4:8; देवुळताङ पाटाङ 147:19; बळयिर 7:38; रोम सहरतोर 9:4

* 3:2 3:2 पोलु वने यहुदि मन्कल आंदोग़. बेदिन माट पाळ्ना सास्त्रम इह्‌नल, अदे यहुदिरा पूरा सास्त्रम आंदु. अद वेलाते पूना सास्त्रम इले आस मता.

✡ 3:3 3:3 10:16; इब्रितोर 4:2

✡ 3:4 3:4 देवुळताङ पाटाङ 51:4

✡ 3:4 3:3-4 देवुळताङ पाटाङ 116:11; 2 तिमोति 2:13

✡ 3:6 3:6 2:16

✡ 3:7 3:7 9:19

✡ 3:8 3:8 6:1

✡ 3:8 3:8 2 कुरिंततोर 6:8

✡ 3:9 3:9 7:14; 11:32

† 3:9 3:9 1:18-32 अगा पोलु यहुदि आयवोरा पापमतुन तोहतह्‌तोग़; 2:1-29 अगा यहुदि जाततोरा पापमतुन तोहतह्‌तोग़.

✡ 3:12 3:10-12 देवुळताङ पाटाङ 14:1-3; 53:1-3

✡ 3:13 3:13 देवुळताङ पाटाङ 5:9

✡ 3:13 3:13 देवुळताङ पाटाङ 140:3; याकुब 3:8

✡ 3:14 3:14 देवुळताङ पाटाङ 10:7; इपिसुसतोर 4:31

✡ 3:17 3:15-17 यशायाह 59:7-8

✡ 3:18 3:18 देवुळताङ पाटाङ 36:1

✡ 3:18 3:10-18 1 योहन 1:8

✡ 3:19 3:19 2:12-13

✡ 3:20 3:20 देवुळताङ पाटाङ 143:2; बळयिर 13:39

✡ 3:20 3:20 4:14-15; 5:20; 7:7-8; 1 कुरिंततोर 15:56; 2 कुरिंततोर 3:7; गलातितोर 3:22

‡ 3:21-23 3:21-23 2:7 ऊळाट.

✡ 3:21-23 3:21-23 1:17; 4:5; 9:30

✡ 3:21-23 3:21-23 बळयिर 10:43; रोम सहरतोर 1:2

✡ 3:21-23 3:21-23 2 कुरिंततोर 5:21; गलातितोर 2:16,20; 3:22; इपिसुसतोर 3:12

✡ 3:21-23 3:21-23 4:11,16-17; 10:3-4,12; 1 कुरिंततोर 12:13; 2 कुरिंततोर 3:9; गलातितोर 3:28; कुलुसितोर 3:11

✡ 3:24 3:24 1 कुरिंततोर 1:30; इपिसुसतोर 1:7; कुलुसितोर 1:14; इब्रितोर 9:15

✡ 3:24 3:24 8:30; 1 कुरिंततोर 6:11

✡ 3:24 3:24 4:4-5,16-17; इपिसुसतोर 2:8

✡ 3:25-26 3:25-26 इब्रितोर 2:17; 1 योहन 2:2; 4:10

✡ 3:25-26 3:25-26 1 कुरिंततोर 5:7; इपिसुसतोर 1:7; इब्रितोर 9:14,28; 1 पत्रु 1:18-19; तोहचीतव पोल्‍लोङ 1:4-5

✡ 3:25-26 3:25-26 5:9,18; 2 कुरिंततोर 5:21; इपिसुसतोर 2:13

✡ 3:25-26 3:25-26 बळयिर 14:16; 17:30; रोम सहरतोर 2:4

✡ 3:27 3:27 2:17,23; 4:2; 1 कुरिंततोर 1:29-31

✡ 3:27 3:27 9:31

§ 3:28 3:28 “माट” इतेके पोलु ओसो तना तोळतोरु.

✡ 3:28 3:28 बळयिर 13:39; रोम सहरतोर 5:1; इपिसुसतोर 2:9

✡ 3:29 3:29 बळयिर 10:34-35; रोम सहरतोर 9:24; 10:12; 15:9; गलातितोर 3:28

✡ 3:30 3:30 1 तिमोति 2:5

✡ 3:30 3:30 2:26; 4:9-12,16-17; गलातितोर 3:8

✡ 3:31 3:31 मत्याल 5:17; रोम सहरतोर 8:4

✡ 4:2 4:2 3:27

✡ 4:2 4:2 1 कुरिंततोर 1:31

✡ 4:3 4:3 पुटमुळि 15:6; गलातितोर 3:6; याकुब 2:23

✡ 4:4 4:4 11:6

✡ 4:5 4:5 योहन 6:29; रोम सहरतोर 3:21-23

✡ 4:5 4:4-5 3:24

✡ 4:8 4:7-8 देवुळताङ पाटाङ 32:1-2

✡ 4:8 4:8 2 कुरिंततोर 5:19

✡ 4:9-10 4:9-10 3:30; गलातितोर 3:13-14

* 4:9-10 4:9-10 अब्रहम डायना रिवज कीतदिह्‌काय, 14 वर्साना मुने, देवुळि ओन सेतेमतोग़ इता (पुटमुळि 15-17 अद्‍यय).

✡ 4:11 4:11 पुटमुळि 17:10-11,24

✡ 4:11 4:11 3:21-23

✡ 4:12 4:11-12 3:30

✡ 4:13 4:13 पुटमुळि 17:4-6; 22:17-18; इब्रितोर 7:6

✡ 4:13 4:13 9:7-9; गलातितोर 3:16,29; इब्रितोर 11:7

✡ 4:14-15 4:14-15 गलातितोर 3:18

✡ 4:14-15 4:14-15 7:7

✡ 4:14-15 4:14-15 3:20; 7:10-13; गलातितोर 3:10

✡ 4:14-15 4:14-15 5:13

✡ 4:16-17 4:16-17 15:8

✡ 4:16-17 4:16-17 3:24

✡ 4:16-17 4:16-17 3:21-23; गलातितोर 3:7,13-14

✡ 4:16-17 4:16-17 पुटमुळि 17:5

✡ 4:16-17 4:16-17 3:30; 9:7-9; गलातितोर 3:16

✡ 4:16-17 4:16-17 यशायाह 48:13; 51:2; योहन 5:21; इब्रितोर 11:3

✡ 4:18-19 4:18-19 पुटमुळि 15:5

✡ 4:18-19 4:18-19 पुटमुळि 17:17

✡ 4:18-19 4:18-19 इब्रितोर 11:12

✡ 4:18-19 4:18-19 पुटमुळि 18:11

✡ 4:18-19 4:18-19 8:24

✡ 4:21 4:21 पुटमुळि 18:14; इब्रितोर 10:22; 11:19

✡ 4:22 4:22 पुटमुळि 15:6

✡ 4:24-25 4:23-25 15:4; 1 कुरिंततोर 9:9-10; 10:11; 2 तिमोति 3:16-17

✡ 4:24-25 4:24-25 यशायाह 53:4-5; रोम सहरतोर 5:6,8; 8:32; इपिसुसतोर 5:2

✡ 4:24-25 4:24-25 5:18

✡ 4:24-25 4:24-25 लैव्यव्यवस्था 16:17; 1 कुरिंततोर 15:17; 2 कुरिंततोर 5:21

† 4:24-25 4:24-25 8:30 ऊळाट

✡ 4:24-25 4:24-25 बळयिर 2:24; रोम सहरतोर 10:9; 1 पत्रु 1:21

✡ 5:1 5:1 3:28

✡ 5:1 5:1 कुलुसितोर 1:20

✡ 5:2 5:2 इपिसुसतोर 2:8,18; 1 पत्रु 3:18

✡ 5:2 5:2 1 कुरिंततोर 15:1

✡ 5:2 5:2 12:12; 1 पत्रु 1:6

✡ 5:3 5:3 मत्याल 5:11-12; 2 कुरिंततोर 12:10; याकुब 1:2-3

✡ 5:3 5:3 लूकाल 21:19; 2 पत्रु 1:6

✡ 5:4 5:4 याकुब 1:12

✡ 5:5 5:5 देवुळताङ पाटाङ 119:116; रोम सहरतोर 9:33; इब्रितोर 6:18-19

✡ 5:5 5:5 बळयिर 2:33; 10:45-46; गलातितोर 4:6; 1 तिसलुनितोर 4:8; तीतुस 3:6

✡ 5:6 5:6 गलातितोर 4:4

✡ 5:6 5:6 4:24-25; गलातितोर 2:20

✡ 5:8 5:8 योहन 3:16; 15:13; रोम सहरतोर 4:24-25; 8:38-39; गलातितोर 2:20; 1 योहन 4:10

✡ 5:9 5:9 3:25-26

✡ 5:9 5:9 1:18; 1 तिसलुनितोर 1:10

✡ 5:10 5:10 2 कुरिंततोर 5:18,20; कुलुसितोर 1:21-22; 1 योहन 4:10

✡ 5:10 5:10 8:34; इब्रितोर 7:25; 1 योहन 2:1

✡ 5:11 5:11 11:15

✡ 5:12 5:12 पुटमुळि 3:1-7

✡ 5:12 5:12 पुटमुळि 3:19; रोम सहरतोर 6:21-23; 1 कुरिंततोर 15:21-22,56; याकुब 1:15

✡ 5:13 5:13 4:14-15

✡ 5:14 5:12-14 1 कुरिंततोर 15:22

✡ 5:14 5:14 होशे 6:7

✡ 5:14 5:14 1 कुरिंततोर 15:45

✡ 5:15 5:15 बळयिर 15:11; 2 कुरिंततोर 5:14; 1 तिमोति 2:5

✡ 5:16 5:15-16 8:1-2; 2 कुरिंततोर 9:15

✡ 5:17 5:17 पुटमुळि 3:6,19

✡ 5:17 5:17 6:14

✡ 5:18 5:18 3:25-26

✡ 5:18 5:18 4:24-25

✡ 5:18 5:17-18 1 कुरिंततोर 15:22

✡ 5:19 5:19 11:32

✡ 5:19 5:19 पिलिपितोर 2:8

✡ 5:20 5:20 3:20; गलातितोर 3:19

✡ 5:20 5:20 6:1; 1 तिमोति 1:13-14

✡ 5:21 5:21 योहन 1:17; रोम सहरतोर 6:14,23

✡ 6:1 6:1 5:20

✡ 6:1 6:1 3:8

✡ 6:2-4 6:2-4 मत्याल 28:19; बळयिर 2:38; गलातितोर 3:27; 1 पत्रु 3:21

✡ 6:2-4 6:2-4 7:4; कुलुसितोर 2:20-22; 3:2-3; 1 पत्रु 2:24

✡ 6:2-4 6:2-4 कुलुसितोर 2:12

✡ 6:2-4 6:2-4 बळयिर 2:24

✡ 6:2-4 6:2-4 7:6; 2 कुरिंततोर 5:17; 13:4; गलातितोर 6:15; इपिसुसतोर 4:23-24; कुलुसितोर 3:10

✡ 6:2-4 6:2-4 1 पत्रु 2:24

✡ 6:2-4 6:2-4 1 पत्रु 4:2

✡ 6:5 6:5 2 कुरिंततोर 4:10; पिलिपितोर 3:10-11; कुलुसितोर 2:12; 3:1

✡ 6:6 6:6 गलातितोर 2:20; 5:24; 6:14; इपिसुसतोर 4:22; कुलुसितोर 3:9

✡ 6:6 6:6 7:14,24

✡ 6:7 6:7 1 पत्रु 4:1

✡ 6:8 6:6-8 2 कुरिंततोर 5:14

✡ 6:8 6:8 2 कुरिंततोर 4:10; 2 तिमोति 2:11

✡ 6:9-10 6:9-10 तोहचीतव पोल्‍लोङ 1:18

✡ 6:13 6:13 1 पत्रु 2:24

✡ 6:13 6:13 7:5; 12:1; कुलुसितोर 3:5; 2 तिमोति 2:15

✡ 6:14 6:14 5:17,21; 7:4,6; गलातितोर 4:21; 5:18

✡ 6:14 6:14 8:1-2,12

✡ 6:16 6:16 योहन 8:34; 2 पत्रु 2:19

✡ 6:17-18 6:17-18 2 तिमोति 1:13

✡ 6:17-18 6:17-18 योहन 8:32; रोम सहरतोर 8:1-2

✡ 6:19-20 6:19-20 मत्याल 6:24; रोम सहरतोर 6:16

✡ 6:19-20 6:19-20 7:23

✡ 6:21-22 6:21-22 यहेजकेल 16:63; रोम सहरतोर 7:5; 2 कुरिंततोर 4:2

✡ 6:21-22 6:21-22 पिलिपितोर 3:19

✡ 6:21-22 6:21-22 1:32; 5:12; 8:6,13; गलातितोर 6:8

✡ 6:21-22 6:21-22 योहन 8:32

✡ 6:23 6:23 5:12

✡ 6:23 6:23 मत्याल 25:46; रोम सहरतोर 5:21

✡ 7:2 7:2 1 कुरिंततोर 7:39

✡ 7:4 7:4 6:2-4,14; 8:1-2; 10:3-4; गलातितोर 2:19

✡ 7:5 7:5 8:8

✡ 7:5 7:5 6:13

* 7:5 7:5मोसानाङ अडोङ वावस्के वने, मन्कलोर पापम कीयलाहि विचर कींदुर; मति अडोङ वास, पापम केमाट इनजोर इतापया, मन्कलोरिह्‌क तमा कैंगम बुदते अडोङ देहतलाह, पका विचर वास्ता. अदिनेनाह्‌क अडोन पुताह्‌कु, मावाङ लालुस्क नेका वीळसोर अताङ इनजोर, पोलु वेहतलाह आतोग़.

✡ 7:5 7:5 6:21-22

✡ 7:6 7:6 2:29; 6:2-4,14

✡ 7:7 7:7 3:20; 4:14-15; 5:20

✡ 7:7 7:7 पेसमुळि 20:17; व्यवस्थाविवरण 5:21

✡ 7:8 7:8 3:20

✡ 7:8 7:7-8 5:20

✡ 7:8 7:8 1 कुरिंततोर 15:56

✡ 7:10 7:10 लैव्यव्यवस्था 18:5; लूकाल 10:28; रोम सहरतोर 10:5; गलातितोर 3:12

✡ 7:12 7:12 1 तिमोति 1:8

✡ 7:14 7:14 1 कुरिंततोर 3:1

✡ 7:14 7:14 1 राजा 21:20,25; 2 राजा 17:17; योहन 8:34; रोम सहरतोर 3:9; 6:6; गलातितोर 4:3

✡ 7:15 7:15 गलातितोर 5:17

✡ 7:16 7:16 1 तिमोति 1:8

✡ 7:17-20 7:17-20 गलातितोर 5:17

✡ 7:17-20 7:17-20 8:3

✡ 7:21 7:21 8:2

✡ 7:22 7:22 2 कुरिंततोर 4:16; इपिसुसतोर 3:16; 1 पत्रु 3:3-4

✡ 7:23 7:23 6:19-20; गलातितोर 5:17; याकुब 4:1; 1 पत्रु 2:11

† 7:24 7:24इद वचनतगा पोलु सिरप तनाय लोप्पा इनोग़, मति सबेटोर विस्वसिरा लोप्पा वेहतह्‌तोग़.

✡ 7:24 7:24 6:6; कुलुसितोर 2:11

✡ 7:25 7:25 8:1-2

✡ 8:1-2 8:1-2 योहन 8:32,36; रोम सहरतोर 6:17-18,21-22; 7:4; 1 कुरिंततोर 15:45; याकुब 1:25

✡ 8:1-2 8:1-2 5:16; 8:34

* 8:1-2 8:1-2 मन्कना बुदते ताकवा, देवुळता जीवा वेहतप ताकवालोरिह्‌क इद पोल्‍लो सबे मोदुल काग्देह्‌कनगा दोर्को.

✡ 8:3 8:3 बळयिर 13:39; रोम सहरतोर 7:17-20; इब्रितोर 7:18-19; 10:1-4

✡ 8:3 8:3 गलातितोर 4:4

✡ 8:3 8:3 2 कुरिंततोर 5:21; पिलिपितोर 2:7; 1 तिमोति 1:15; इब्रितोर 2:14-15,17; 4:15; 10:8

✡ 8:4 8:4 गलातितोर 5:16,25

✡ 8:4 8:4 2:26; 3:31

✡ 8:5 8:5 गलातितोर 5:19-21

✡ 8:5 8:5 गलातितोर 5:22-25

✡ 8:6 8:6 6:21-22

✡ 8:7 8:7 कुलुसितोर 2:18; याकुब 4:4

✡ 8:8 8:5-8 7:5; गलातितोर 5:17

✡ 8:9 8:9 योहन 14:23; 1 कुरिंततोर 3:16; 6:18-20; 2 कुरिंततोर 6:16; गलातितोर 4:6; 2 तिमोति 1:14; 1 योहन 3:24; 4:13

✡ 8:9 8:9 योहन 14:17

✡ 8:10 8:10 गलातितोर 2:20; इपिसुसतोर 3:17; कुलुसितोर 1:25-27

✡ 8:11 8:11 बळयिर 2:24

✡ 8:11 8:9-11 1 कुरिंततोर 6:17; पिलिपितोर 2:1-2

✡ 8:11 8:11 योहन 5:21; गलातितोर 6:8

✡ 8:12 8:12 6:14

✡ 8:13 8:13 6:21-22

✡ 8:13 8:13 कुलुसितोर 3:5

✡ 8:13 8:13 1 कुरिंततोर 9:27

✡ 8:14 8:14 गलातितोर 5:18

✡ 8:14 8:14 होशे 1:10; मत्याल 5:9; योहन 1:12; रोम सहरतोर 9:26; 2 कुरिंततोर 4:5; 6:18; 1 योहन 3:24; तोहचीतव पोल्‍लोङ 21:7

✡ 8:15 8:15 गलातितोर 5:1

✡ 8:15 8:15 गलातितोर 2:4; 2 तिमोति 1:7; इब्रितोर 2:14-15

✡ 8:15 8:15 1 कुरिंततोर 2:12; 2 कुरिंततोर 11:4; इपिसुसतोर 1:5; 1 योहन 4:17-18

✡ 8:15 8:15 गलातितोर 4:5-6; 1 पत्रु 1:17

✡ 8:16 8:15-16 8:26

✡ 8:16 8:16 2 कुरिंततोर 1:22; गलातितोर 4:6; 1 योहन 3:1,24; 5:10

✡ 8:17 8:17 बळयिर 20:32; गलातितोर 3:29; 4:7; इपिसुसतोर 3:5-6; तीतुस 3:7; इब्रितोर 1:2,14

✡ 8:17 8:17 2 कुरिंततोर 1:5,7; पिलिपितोर 3:10-11; कुलुसितोर 1:24; 1 पत्रु 4:12-13

✡ 8:18 8:18 कुलुसितोर 3:4; तीतुस 2:13

✡ 8:18 8:18 2 कुरिंततोर 4:17; 1 पत्रु 4:12-13; 5:1

✡ 8:19-21 8:19-21 पुटमुळि 3:16-19

✡ 8:19-21 8:19-21 कुलुसितोर 3:4; 1 पत्रु 1:7,13; 1 योहन 3:2

✡ 8:19-21 8:19-21 बळयिर 3:21; 1 कुरिंततोर 15:42; कुलुसितोर 1:20; 2 पत्रु 3:13; तोहचीतव पोल्‍लोङ 21:1

✡ 8:22 8:22 यिर्मयाह 12:4,11

✡ 8:23 8:23 2 कुरिंततोर 1:22; 5:5

✡ 8:23 8:23 2 कुरिंततोर 5:2,4; गलातितोर 5:5

✡ 8:24 8:24 1 तिसलुनितोर 5:8; तीतुस 3:7

✡ 8:24 8:23-24 4:18-19; 2 कुरिंततोर 5:7; इब्रितोर 11:1; 1 योहन 3:2

✡ 8:25 8:25 1 तिसलुनितोर 1:2-3

✡ 8:26 8:26 योहन 14:16; इपिसुसतोर 6:18

✡ 8:27 8:27 लूकाल 22:32; इब्रितोर 7:25

✡ 8:27 8:27 देवुळताङ पाटाङ 139:1-2; लूकाल 16:15; बळयिर 1:24-25; 1 तिसलुनितोर 2:4

✡ 8:28 8:28 इपिसुसतोर 1:9

✡ 8:28 8:28 9:24; 11:29; 1 कुरिंततोर 1:9; गलातितोर 1:6,15-16; 5:8; इपिसुसतोर 1:11; 1 तिसलुनितोर 2:11-12; 2 तिसलुनितोर 2:14; 1 पत्रु 2:9

✡ 8:28 8:28 2 कुरिंततोर 4:15

✡ 8:29 8:29 11:2

✡ 8:29 8:29 कुलुसितोर 1:18; इब्रितोर 1:6

✡ 8:29 8:29 1 कुरिंततोर 15:49; पिलिपितोर 3:21; कुलुसितोर 3:10

✡ 8:29 8:29 9:23; 1 कुरिंततोर 2:7; 2 कुरिंततोर 3:18; इपिसुसतोर 1:5,11; 1 पत्रु 1:2; 1 योहन 3:2

✡ 8:30 8:30 3:24

✡ 8:30 8:30 योहन 17:22-23; रोम सहरतोर 9:23

✡ 8:31 8:31 देवुळताङ पाटाङ 118:6; 1 योहन 4:4

✡ 8:32 8:32 योहन 3:16; रोम सहरतोर 4:24-25

✡ 8:32 8:32 2 कुरिंततोर 6:10

✡ 8:33 8:33 यशायाह 50:8-9; लूकाल 18:7

✡ 8:34 8:34 8:1-2

✡ 8:34 8:34 मार्कल 16:19

✡ 8:34 8:34 5:10

✡ 8:35-36 8:35-36 देवुळताङ पाटाङ 44:22; बळयिर 20:24; 1 कुरिंततोर 4:9; 15:30-31; 2 कुरिंततोर 1:9; 4:10; 6:9; 11:23

✡ 8:35-36 8:35-36 2 कुरिंततोर 4:8

✡ 8:35-36 8:35-36 2 कुरिंततोर 12:10; इपिसुसतोर 3:18-19

✡ 8:37 8:37 गलातितोर 2:20; इपिसुसतोर 5:2; तोहचीतव पोल्‍लोङ 1:4-5

✡ 8:37 8:37 योहन 16:33; 1 कुरिंततोर 15:57

✡ 8:38-39 8:38-39 5:8

✡ 8:38-39 8:38-39 इपिसुसतोर 3:18-19; 1 पत्रु 3:22

✡ 9:1-3 9:1-3 पेसमुळि 32:32

✡ 9:1-3 9:1-3 2 कुरिंततोर 12:15

✡ 9:1-3 9:1-3 2 कुरिंततोर 11:10; गलातितोर 1:20; 1 तिमोति 2:7

✡ 9:4 9:4 पेसमुळि 4:22

✡ 9:4 9:4 पेसमुळि 40:34; 1 राजा 8:11

✡ 9:4 9:4 पुटमुळि 17:2; व्यवस्थाविवरण 29:14; लूकाल 1:72; बळयिर 3:25; इपिसुसतोर 2:12

✡ 9:4 9:4 व्यवस्थाविवरण 4:13-14; देवुळताङ पाटाङ 147:19

✡ 9:4 9:4 इब्रितोर 9:1

✡ 9:4 9:4 बळयिर 2:39; 13:32; रोम सहरतोर 2:17; 3:2; गलातितोर 3:16; इपिसुसतोर 2:12

✡ 9:5 9:5 बळयिर 3:13; रोम सहरतोर 11:28

* 9:5 9:5 याकुबना दुस्रा पेदिर “इस्रयेल” मता (पुटमुळि 32:28). ओनाय कूळतोर इस्रयेल देसेमतोर आतोर.

✡ 9:5 9:5 मत्याल 1:1-16; रोम सहरतोर 1:3-4

✡ 9:5 9:5 कुलुसितोर 1:16-19

✡ 9:5 9:5 इब्रितोर 7:24

✡ 9:6 9:6 गिनती 23:19

✡ 9:6 9:6 2:28-29

✡ 9:7-9 9:7-9 योहन 8:39; गलातितोर 4:23

✡ 9:7-9 9:7-9 पुटमुळि 18:10,14

✡ 9:7-9 9:7-9 पुटमुळि 21:12; इब्रितोर 11:17-18

✡ 9:7-9 9:7-9 4:13,16-17; गलातितोर 4:28; इब्रितोर 11:11

† 9:7-9 9:7-9अब्रहमना मुते साराह्‌कु मग़ पुटनोग़ इनजोर, देवुळि मुनेन किरिया कीस मता. मति वेल्‍लाङे दियाङ आतापया वने, अद नेलाङ हव्कवा मता. अदिनेनाह्‌क अब्रहम, तनमुतेना ओर्युलतदिन ततस्के, तान्क पुटवाल पेकाना पेदिर इस्मालि इनजोर तासतोग़. ओग़ इस्मालना जालपिल मन्कना रीतते पुटटोर आंदुर इनजोर, पोलु वेहता बोटटोग़.

✡ 9:10 9:10 पुटमुळि 25:21

✡ 9:11-12 9:11-12 पुटमुळि 25:23

✡ 9:13 9:13 मलाकी 1:2-3

✡ 9:14 9:14 2 इतिहास 19:7; रोम सहरतोर 2:11

✡ 9:15 9:15 पेसमुळि 33:19

✡ 9:17 9:17 पेसमुळि 9:16

✡ 9:18 9:18 पेसमुळि 4:21; 7:3; 9:12; 10:20,27; 11:10; 14:4,17; व्यवस्थाविवरण 2:30; यहोशू 11:20; योहन 12:40; रोम सहरतोर 11:7,25

✡ 9:19 9:19 3:7

✡ 9:19 9:19 2 इतिहास 20:6; अय्यूब 9:12; दानिय्येल 4:35

✡ 9:20 9:20 यशायाह 29:16; 45:9; 64:8; यिर्मयाह 18:6

✡ 9:21 9:21 2 तिमोति 2:20

✡ 9:22 9:22 बुदताङ पोल्‍लोङ 16:4; 1 पत्रु 2:8

✡ 9:22 9:22 2:4

✡ 9:23 9:23 8:29-30

✡ 9:24 9:24 3:29; 8:28

✡ 9:25 9:25 होशे 2:23; 1 पत्रु 2:10

✡ 9:26 9:26 होशे 1:10; रोम सहरतोर 8:14

✡ 9:27-28 9:27-28 पुटमुळि 22:17; यशायाह 10:22-23; होशे 1:10; रोम सहरतोर 11:5

✡ 9:29 9:29 व्यवस्थाविवरण 29:23; यशायाह 1:9; 13:19; यिर्मयाह 49:18; 50:40; आमोस 4:11; 2 पत्रु 2:6

✡ 9:30 9:30 1:17; 3:21-23; 10:6-8; गलातितोर 3:24; इब्रितोर 11:7

✡ 9:31 9:31 3:27; 10:2-4; 11:7; गलातितोर 5:4

‡ 9:32 9:32किर्स्तु वाताह्‌कु, यहुदिर बेस-नेह्‌ना गिर्दा आयना मता; मति ओर अडोङ वेहतप पिसलाहि विचर कीताह्‌कु, किर्स्तु वातस्के ओन सीता केवोर. ओग़ हव्कनागुटातगा डोलतद वने, ओरिह्‌क उगस उगस मंदु. अदिनेनाह्‌क किर्स्तु ओरिह्‌क कोदुर ईयलाह कीतद बंडाता लेह्‌कान आतोग़.

✡ 9:33 9:33 गलातितोर 5:12

✡ 9:33 9:33 यशायाह 8:14; 28:16; रोम सहरतोर 5:5; 10:11; 1 पत्रु 2:6,8

✡ 10:2 10:2 बळयिर 21:20

✡ 10:3-4 10:3-4 3:21-23; 7:1-4; 11:7; गलातितोर 3:24; 4:5

✡ 10:3-4 10:2-4 9:31

✡ 10:5 10:5 लैव्यव्यवस्था 18:5; नहेम्याल 9:29; यहेजकेल 20:11,13,21; पिलिपितोर 3:9

✡ 10:6-8 10:6-8 9:30

✡ 10:6-8 10:6-8 व्यवस्थाविवरण 30:12-14

✡ 10:9 10:9 मत्याल 10:32; लूकाल 12:8; 1 कुरिंततोर 12:3; पिलिपितोर 2:11; 1 योहन 4:15

✡ 10:9 10:9 बळयिर 16:31; रोम सहरतोर 4:24-25; 1 पत्रु 1:21

✡ 10:11 10:11 यशायाह 28:16; रोम सहरतोर 9:33

✡ 10:12 10:12 बळयिर 10:36; रोम सहरतोर 3:21-23,29

✡ 10:13 10:13 योएल 2:32; बळयिर 2:21

✡ 10:14 10:14 यशायाह 52:15; रोम सहरतोर 15:20-21; इपिसुसतोर 4:21

✡ 10:14 10:14 बळयिर 8:31; तीतुस 1:1-4

✡ 10:15 10:15 बळयिर 13:3; रोम सहरतोर 15:24; 3 योहन 6-8

✡ 10:15 10:15 यशायाह 52:7

✡ 10:15 10:15 इपिसुसतोर 6:15

✡ 10:16 10:16 3:3

✡ 10:16 10:16 यशायाह 53:1; योहन 12:38

✡ 10:17 10:17 गलातितोर 3:2,5; 1 तिसलुनितोर 2:13; इब्रितोर 4:2

✡ 10:18 10:18 देवुळताङ पाटाङ 19:4; रोम सहरतोर 1:19-20; कुलुसितोर 1:6-8

✡ 10:19 10:19 व्यवस्थाविवरण 32:21; रोम सहरतोर 11:11,14

✡ 10:20 10:20 यशायाह 65:1; रोम सहरतोर 9:30

✡ 10:21 10:21 यशायाह 65:2

✡ 11:1 11:1 1 शमूएल 12:22; यिर्मयाह 31:37; 33:24-26

✡ 11:1 11:1 2 कुरिंततोर 11:22; पिलिपितोर 3:5

* 11:1 11:1 याकुब मुय्तोनग्डाहे पूरा इस्रयेल देसेम पुटटा. ओनाङ बारा मग़्क मतोर, ओरग्डाहि इस्रयेलतोर बारा कूळिनोर आतोर. वेरे बारा मग़्किरग्डाहि बिन्यमिन वीस्रा पेकाल मतोग़.

✡ 11:2 11:2 8:29

✡ 11:2 11:2 देवुळताङ पाटाङ 94:14

✡ 11:3 11:3 1 राजा 19:10,14

✡ 11:4 11:4 1 राजा 19:18

✡ 11:5 11:5 2 राजा 19:4; रोम सहरतोर 9:27-28

✡ 11:5 11:5 9:27-28

✡ 11:6 11:6 4:4

✡ 11:7 11:7 मार्कल 6:52; रोम सहरतोर 9:18,31; 11:25; 2 कुरिंततोर 3:14; इपिसुसतोर 4:18

✡ 11:8 11:8 व्यवस्थाविवरण 29:4; यशायाह 29:10; मत्याल 13:13-14

✡ 11:10 11:10 देवुळताङ पाटाङ 69:22-23

✡ 11:11 11:11 बळयिर 28:28

✡ 11:11 11:11 10:19

† 11:11 11:11इस्रयेल मन्कलोर इतेके वने, यहुदि मन्कलोर इतेके वने, उंदिये

✡ 11:13 11:13 बळयिर 9:15; रोम सहरतोर 15:16

✡ 11:14 11:14 10:19; 1 कुरिंततोर 9:22

✡ 11:15 11:15 5:11; 2 कुरिंततोर 5:19

✡ 11:15 11:15 लूकाल 15:24,32

✡ 11:16 11:16 गिनती 15:18-21; नहेम्याल 10:27; यहेजकेल 44:30

✡ 11:17 11:17 इपिसुसतोर 2:11-14

✡ 11:18 11:18 योहन 4:22

‡ 11:18 11:18पोलु मडाङ इनजोर, यहुदिराङ पेदामुय्तोरा लोप्पा इतोग़ (इतेके अब्रहम, इसक, याकुब वेरा लोप्पा). कोमाङ इतेके पेदामुय्तोरा जालपिल इनजोर इतोग़.

✡ 11:20 11:20 12:3,16; 1 कुरिंततोर 10:12; 2 कुरिंततोर 1:24; 1 तिमोति 6:17; 1 पत्रु 1:17

✡ 11:22 11:22 2:4

✡ 11:22 11:22 योहन 15:2; 1 कुरिंततोर 15:2; इब्रितोर 3:6,14

✡ 11:23 11:23 2 कुरिंततोर 3:16; इब्रितोर 3:19

✡ 11:25 11:25 12:16

✡ 11:25 11:25 इपिसुसतोर 1:9; 3:3,9

✡ 11:25 11:25 लूकाल 21:24; योहन 10:16; रोम सहरतोर 9:18; इपिसुसतोर 4:18

§ 11:26 11:26 नावा इस्रयेल लोकुरा मोदुल कागिदते “याकुबना”; इस्रयेल लोकुर इतेके, याकुब मुय्तोना कूळतोर आंदुर.

✡ 11:27 11:27 यशायाह 59:20-21; 27:9; इब्रितोर 8:12

✡ 11:28 11:28 व्यवस्थाविवरण 7:8; 10:15; रोम सहरतोर 9:5

✡ 11:29 11:29 8:28; 2 पत्रु 1:10

✡ 11:30 11:30 तीतुस 3:3

✡ 11:30 11:30 15:9

✡ 11:32 11:32 3:9; गलातितोर 3:22-23

✡ 11:32 11:32 5:19; इब्रितोर 3:18

✡ 11:33 11:33 इपिसुसतोर 3:10; कुलुसितोर 2:1-3

✡ 11:33 11:33 अय्यूब 5:9; 11:7; 15:8

✡ 11:34 11:34 1 कुरिंततोर 2:16

✡ 11:35 11:34-35 यशायाह 40:13; अय्यूब 35:7; 41:11

✡ 11:36 11:36 1 कुरिंततोर 8:6; 11:12; इपिसुसतोर 4:6; कुलुसितोर 1:16; इब्रितोर 2:10

✡ 11:36 11:36 गलातितोर 1:5; इपिसुसतोर 3:21; पिलिपितोर 4:20; 1 तिमोति 1:17; 2 तिमोति 4:18; इब्रितोर 13:20-21; 1 पत्रु 4:11; 5:11; 2 पत्रु 3:18; यहुदाल 25; तोहचीतव पोल्‍लोङ 1:6; 5:13

✡ 12:1 12:1 6:13; 1 कुरिंततोर 6:18-20; इब्रितोर 12:28; 13:15; 1 पत्रु 2:5

✡ 12:2 12:2 मत्याल 13:22; मार्कल 4:19; लूकाल 8:14; गलातितोर 1:4; याकुब 1:27; 1 पत्रु 1:14; 1 योहन 2:15-16

✡ 12:2 12:2 इपिसुसतोर 4:23-24

✡ 12:2 12:2 इपिसुसतोर 5:10,17; कुलुसितोर 1:9-10

✡ 12:3 12:3 15:15; 1 कुरिंततोर 3:10

✡ 12:3 12:3 पिलिपितोर 2:13

✡ 12:3 12:3 इपिसुसतोर 4:7

✡ 12:3 12:3 11:20; 2 कुरिंततोर 10:13; गलातितोर 6:3

✡ 12:5 12:4-5 1 कुरिंततोर 6:15; 10:17; 12:12-14,27; इपिसुसतोर 4:4,16,25

✡ 12:6 12:6 1 कुरिंततोर 3:5; 4:7

✡ 12:6 12:6 1 कुरिंततोर 7:7; 12:4; 1 पत्रु 4:10

✡ 12:6 12:6 बळयिर 13:1; 1 कुरिंततोर 12:10

✡ 12:7 12:7 बळयिर 6:3; 1 कुरिंततोर 12:28

✡ 12:7 12:7 बळयिर 13:1; 1 कुरिंततोर 14:6,26

✡ 12:8 12:8 बळयिर 4:36-37; 27:33-36

✡ 12:8 12:8 2 कुरिंततोर 8:2; 9:7,11,13; 1 तिमोति 6:18

✡ 12:8 12:8 1 कुरिंततोर 12:28; 1 तिमोति 5:17

✡ 12:8 12:6-8 1 कुरिंततोर 12:4; 1 पत्रु 4:11

✡ 12:9 12:9 2 कुरिंततोर 6:6; याकुब 3:17

✡ 12:9 12:9 1 तिसलुनितोर 5:15,21-22

✡ 12:10 12:10 योहन 13:34; इब्रितोर 13:1; 2 पत्रु 1:7

✡ 12:10 12:10 पिलिपितोर 2:3

✡ 12:12 12:12 5:2

✡ 12:12 12:12 इब्रितोर 10:32-33,36; याकुब 1:3,12; 5:11

✡ 12:12 12:12 बळयिर 1:14; 1 तिसलुनितोर 5:17

✡ 12:13 12:13 15:25; 1 कुरिंततोर 16:15-16; 2 कुरिंततोर 9:1; गलातितोर 6:2; पिलेमोन 7; इब्रितोर 6:10; 13:16

✡ 12:13 12:13 मत्याल 25:35; 1 तिमोति 3:2; 1 पत्रु 4:9; 3 योहन 5

✡ 12:14 12:14 मत्याल 5:44; लूकाल 6:28; 1 कुरिंततोर 4:12; 1 पत्रु 3:9

✡ 12:15 12:15 अय्यूब 30:25; इब्रितोर 13:3

✡ 12:16 12:16 15:5; 1 कुरिंततोर 1:10; 2 कुरिंततोर 13:11; पिलिपितोर 2:1-2; 1 पत्रु 3:8

* 12:16 12:16 पोहचीतप लेह्‌का मनवालोरा संगे गोत आम्ह्‌टु “साकुर केवालोर कीयनाङ कबस्कना लेह्‌काडाङ कबस्क कीयलाह, लजा आयना आयो,” इद्रम वने अर्तम पेसिह्‌ता.

✡ 12:16 12:16 बुदताङ पोल्‍लोङ 3:7; रोम सहरतोर 11:20,25

✡ 12:17-18 12:17-18 2 कुरिंततोर 8:21

✡ 12:17-18 12:17-18 मार्कल 9:50; रोम सहरतोर 14:19

✡ 12:17-18 12:17-18 बुदताङ पोल्‍लोङ 20:22; 24:29; 1 तिसलुनितोर 5:15; 1 पत्रु 3:9

✡ 12:19 12:19 व्यवस्थाविवरण 32:35; देवुळताङ पाटाङ 94:1; 1 तिसलुनितोर 4:6; इब्रितोर 10:30

✡ 12:19 12:19 2 तिमोति 4:14

† 12:20 12:20 ओरिह्‌क पका लजा वायग़ा बुदताङ पोल्‍लोङ 25:21-22. मोदुल कागिदते “ओरा तलातगा किसतळ्मिङ तासतप आस्ता,” इतेके लाग्वाङ कबस्क कीतोन्क बेसताङ कबस्क कीसीतेक अचोन, लाग्वाङ कबस्क कीतोन्क लजा वास्ता. अद्रम लजा वायनदु, तलातगा किसतळ्मिङ तासतप लेह्‌कान आस्ता.

✡ 12:21 12:20-21 2 राजा 6:22; बुदताङ पोल्‍लोङ 25:21-22; मत्याल 5:44; लूकाल 6:27-28; 1 कुरिंततोर 4:12; 1 पत्रु 3:9

✡ 13:1 13:1 दानिय्येल 2:21; 4:17; योहन 19:11

✡ 13:1 13:1 1 तिमोति 2:2; तीतुस 3:1; 1 पत्रु 2:13-14

✡ 13:4 13:3-4 1 पत्रु 2:13-14

✡ 13:5 13:5 1 पत्रु 2:19

✡ 13:7 13:7 मत्याल 22:21; मार्कल 12:17; लूकाल 20:25

✡ 13:8-9 13:8-9 पेसमुळि 20:13-17; व्यवस्थाविवरण 5:17-21

✡ 13:8-9 13:8-9 लैव्यव्यवस्था 19:18; मत्याल 7:12; 19:19; 22:39-40; याकुब 2:8

✡ 13:10 13:8-10 गलातितोर 5:14; 1 योहन 3:10

✡ 13:11 13:11 1 पत्रु 4:7; 2 पत्रु 3:9

✡ 13:11 13:11 मार्कल 13:37; 1 कुरिंततोर 15:34; इपिसुसतोर 5:14; 1 तिसलुनितोर 5:6

✡ 13:12 13:11-12 1 कुरिंततोर 7:29

✡ 13:12 13:12 इपिसुसतोर 5:11; 6:11-13; 1 तिसलुनितोर 5:8; इब्रितोर 10:25; 12:1; याकुब 5:8; 1 योहन 2:8,18; तोहचीतव पोल्‍लोङ 1:3; 22:10

✡ 13:13 13:13 1 कुरिंततोर 3:3

✡ 13:13 13:13 लूकाल 21:34; गलातितोर 5:19-21; इपिसुसतोर 5:18; 1 तिसलुनितोर 4:12; 1 पत्रु 4:3; 2 पत्रु 2:13

✡ 13:14 13:14 गलातितोर 5:16; 1 पत्रु 2:11

✡ 13:14 13:14 इपिसुसतोर 4:24; कुलुसितोर 2:23; 1 योहन 2:15-16

✡ 14:1 14:1 15:1; 1 कुरिंततोर 8:9-12

✡ 14:1 14:1 15:7

✡ 14:1 14:1 1 तिसलुनितोर 5:14

* 14:2 14:2 अद देसेमते, आटुमतगा दोर्कनव अविङ, पेन बोमाह्‌क मोक ईतविनग्डाहि मंदुङ. अदिह्‌क बोर बोर विस्वसिर अविन तिनोर आंदुर.

✡ 14:3 14:3 लूकाल 18:9

✡ 14:3 14:3 कुलुसितोर 2:16

✡ 14:4 14:4 याकुब 4:11

✡ 14:5 14:5 गलातितोर 4:10

✡ 14:6 14:6 1 तिमोति 4:3-4

✡ 14:7-8 14:7-8 1 कुरिंततोर 6:18-20; गलातितोर 2:20; पिलिपितोर 1:20-21; 1 तिसलुनितोर 5:10

✡ 14:9 14:9 पिलिपितोर 2:11; 1 तिसलुनितोर 4:14; तोहचीतव पोल्‍लोङ 1:18; 2:8

✡ 14:9 14:7-9 2 कुरिंततोर 5:15

✡ 14:10 14:10 2:16

✡ 14:10 14:10 लूकाल 18:9

✡ 14:11 14:11 यशायाह 45:23; पिलिपितोर 2:10-11

✡ 14:12 14:12 मत्याल 12:36; 16:27; गलातितोर 6:5; 1 पत्रु 4:5

✡ 14:13 14:13 मत्याल 7:13

✡ 14:13 14:13 1 कुरिंततोर 8:9,13

✡ 14:14 14:14 बळयिर 10:15

✡ 14:14 14:14 1 कुरिंततोर 8:7

✡ 14:15 14:15 1 कुरिंततोर 8:11

✡ 14:15 14:15 इपिसुसतोर 5:2

✡ 14:16 14:16 1 कुरिंततोर 10:28-30

✡ 14:17 14:17 1 कुरिंततोर 8:8

✡ 14:17 14:17 15:13; गलातितोर 5:22-23

✡ 14:18 14:18 2 कुरिंततोर 5:9

✡ 14:18 14:18 लूकाल 2:52; 2 कुरिंततोर 8:21; पिलिपितोर 4:8; 1 पत्रु 2:12

✡ 14:19 14:19 देवुळताङ पाटाङ 34:14; 1 कुरिंततोर 7:15; 2 तिमोति 2:22; इब्रितोर 12:14

✡ 14:19 14:19 12:17-18; 15:2; 1 कुरिंततोर 8:1; 10:23; 14:2-3,26; 2 कुरिंततोर 12:19; इपिसुसतोर 4:11-12,29

✡ 14:20 14:20 बळयिर 10:15

✡ 14:20 14:20 1 कुरिंततोर 8:11-12

✡ 14:21 14:21 1 कुरिंततोर 8:9,13

✡ 14:22 14:22 1 योहन 3:21

✡ 14:23 14:22-23 1 कुरिंततोर 8:7

✡ 15:1 15:1 14:1

✡ 15:2 15:2 14:19; 1 कुरिंततोर 9:22; 10:33; 2 कुरिंततोर 13:9; पिलिपितोर 2:3-4

✡ 15:3 15:3 पिलिपितोर 2:5

✡ 15:3 15:3 2 कुरिंततोर 8:9

✡ 15:3 15:3 देवुळताङ पाटाङ 69:9

✡ 15:4 15:4 4:23-25; 1 तिसलुनितोर 1:2-3

✡ 15:5 15:5 2 कुरिंततोर 1:3

✡ 15:5 15:5 12:16

✡ 15:6 15:6 तोहचीतव पोल्‍लोङ 1:6

✡ 15:7 15:7 14:1; कुलुसितोर 3:13

✡ 15:8 15:8 4:16-17

✡ 15:8 15:8 मत्याल 15:24; बळयिर 3:26; 2 कुरिंततोर 1:20

✡ 15:9 15:9 2 शमूएल 22:50; देवुळताङ पाटाङ 18:49

✡ 15:9 15:9 3:29; 11:30

✡ 15:10 15:10 व्यवस्थाविवरण 32:43

✡ 15:11 15:11 देवुळताङ पाटाङ 117:1

* 15:12 15:12 दाविद राजाना कूळतोग़ मोदुल कागिदते “यीसा मुय्तोना कूळतोग़.” यीसा मुय्तोग़ इतेके, दाविद राजाना तपे आंदोग़. ओराय कूळते येसु किर्स्तु पुट वातोग़.

✡ 15:12 15:12 तोहचीतव पोल्‍लोङ 5:5; 22:16

✡ 15:12 15:12 यशायाह 11:10; मत्याल 12:21; 1 योहन 3:3

✡ 15:13 15:13 15:18-19; 1 कुरिंततोर 2:4-5; 1 तिसलुनितोर 1:4-5

✡ 15:13 15:13 14:17

✡ 15:14 15:14 1 कुरिंततोर 8:1; 2 कुरिंततोर 8:7

✡ 15:15 15:15 12:3

✡ 15:16 15:16 बळयिर 9:15

✡ 15:16 15:16 1 कुरिंततोर 3:5; पिलिपितोर 2:17; 1 पत्रु 2:5

✡ 15:18-19 15:18-19 2 कुरिंततोर 12:12

✡ 15:18-19 15:18-19 बळयिर 22:17-21

† 15:18-19 15:18-19 इलुरिकुम पट इतेके, मकिदुनिया पटटुह्‌क दल्गिस मता.

✡ 15:18-19 15:18-19 1 कुरिंततोर 2:4-5; 1 तिसलुनितोर 1:4-5

✡ 15:18-19 15:18-19 बळयिर 15:12; 21:19; रोम सहरतोर 1:5; 2 कुरिंततोर 3:5

✡ 15:20 15:20 1 कुरिंततोर 3:10

✡ 15:20 15:20 2 कुरिंततोर 10:15

✡ 15:21 15:21 यशायाह 52:15

✡ 15:21 15:20-21 10:14

✡ 15:22 15:22 1:13; 1 तिसलुनितोर 2:17-18

✡ 15:23 15:23 बळयिर 19:21; रोम सहरतोर 1:9-11

‡ 15:24 15:24 इद देसेम बेगा मन्ह्‌ता इनजोर पुनदलाहि, रोम राजेमता नक्सातुन ऊळाट.

✡ 15:24 15:24 10:15

✡ 15:25 15:25 बळयिर 19:21; 24:17; रोम सहरतोर 12:13

✡ 15:26 15:26 बळयिर 20:2-3; 1 कुरिंततोर 16:1,5; 2 कुरिंततोर 1:16; 8—9; पिलिपितोर 4:15; 1 तिमोति 1:3-4

✡ 15:27 15:27 1 कुरिंततोर 9:11

✡ 15:30-31 15:30-31 कुलुसितोर 1:6-8

✡ 15:30-31 15:30-31 2 कुरिंततोर 1:10; 2 तिसलुनितोर 3:2; 2 तिमोति 3:11; 4:17

§ 15:30-31 15:30-31 दुस्रा जाततोराङ कोताङ एतलाहि, माक विचर वावो इनजोर, उच्वुर पका नोमवालोर यहुदिर इंदुर. अदिनेनाह्‌क ओर एनिर इनजोर, पोलु पार्तना ताल्ह्‌कतोग़.

✡ 15:30-31 15:30-31 2 कुरिंततोर 8:4; 9:1

✡ 15:30-31 15:30-31 2 कुरिंततोर 1:11; इपिसुसतोर 6:19-20; कुलुसितोर 4:12

✡ 15:32 15:32 1:9-10

✡ 15:33 15:33 16:20; 2 कुरिंततोर 13:11; पिलिपितोर 4:9; 1 तिसलुनितोर 5:23; 2 तिसलुनितोर 3:16; इब्रितोर 13:20-21

✡ 16:1 16:1 बळयिर 18:18

✡ 16:2 16:2 पिलिपितोर 2:29-30

* 16:3 16:3 बळयिर 18:2-3 अगा वेहतपु, रोम राजेमता कलोदियुस राजाल सबेटोर यहुदिरिन, इतालिया पटटा रोम सहरताहि पेसिस दायलाह उकुम ईस मतोग़. अदिह्‌क ओर आळ इर्वुर इतालिया पटटाहि पेसिसि, कुरिंत सहरतगा वातोर. अगाने पोलु येसुना पोल्‍लो वेहतलाह वातोग़, वातस्के ओरिन कलियतोग़. कलियतस्के, ओर पोलुना सेवातुह्‌क तोळ आया बोटटोर. बेचोको वर्साना पया, कलोदियुस राजाल हातापया, ओर इर्वुर रोम सहरते मलतोर.

✡ 16:5 16:5 1 कुरिंततोर 16:19; कुलुसितोर 4:15; पिलेमोन 1-2

✡ 16:6 16:6 1 तिसलुनितोर 5:12-13

✡ 16:7 16:7 पिलेमोन 23

✡ 16:12 16:12 1 तिसलुनितोर 5:12-13

† 16:13 16:13 येसुना हव्कनागुटा कांजवाल सिमोन, रूपुसिना तपे आंदोग़ बहे (मार्कल 15:21).

✡ 16:16 16:16 1 कुरिंततोर 16:20; 2 कुरिंततोर 13:12; 1 तिसलुनितोर 5:26; 1 पत्रु 5:14

✡ 16:17 16:17 1 तिमोति 1:3-4; 6:3

✡ 16:17 16:17 मत्याल 7:15; गलातितोर 1:8-9; 2 तिसलुनितोर 3:6,14; तीतुस 3:10; 2 योहन 10

✡ 16:18 16:18 पिलिपितोर 3:19

✡ 16:18 16:18 कुलुसितोर 2:4; 2 पत्रु 2:3

✡ 16:19 16:19 1 तिसलुनितोर 1:8

✡ 16:19 16:19 यिर्मयाह 4:22; मत्याल 10:16; 1 कुरिंततोर 14:20

✡ 16:20 16:20 15:33

✡ 16:20 16:20 1 कुरिंततोर 16:23; 2 कुरिंततोर 13:14; गलातितोर 6:18; पिलिपितोर 4:23; 1 तिसलुनितोर 5:28; 2 तिसलुनितोर 3:18; तोहचीतव पोल्‍लोङ 22:21

✡ 16:21 16:21 बळयिर 16:1

✡ 16:21 16:21 बळयिर 13:1

✡ 16:21 16:21 बळयिर 17:5-9

‡ 16:21 16:21 सोसिपत्रुस ओन “सोपतरु” वने इंदुर; बळयिर 20:4 ऊळाट.

✡ 16:23-24 16:23-24 बळयिर 19:29; 1 कुरिंततोर 1:14-15

✡ 16:23-24 16:23-24 बळयिर 19:22; 2 तिमोति 4:20

§ 16:23-24 16:23-24 वचन 24ता पोल्‍लो “किर्स्तु येसुसामिना देय्वा मीट सबेटोरगा मनि, आमेन,” इद पोल्‍लो उचुके मोदुल काग्देह्‌कने दोर्किह्‌ता.

✡ 16:25 16:25 इपिसुसतोर 3:19-20; 1 पत्रु 5:10; यहुदाल 24

✡ 16:25 16:25 मत्याल 13:35; रोम सहरतोर 11:25; 1 कुरिंततोर 2:7; 4:1; इपिसुसतोर 1:9; 3:3,9; 6:19-20; कुलुसितोर 1:25-27; 2:1-3; 4:3; 1 तिमोति 3:16; 2 तिमोति 1:9

✡ 16:26 16:25-26 1:2; 2 तिमोति 1:10; तोहचीतव पोल्‍लोङ 10:6-7

✡ 16:26 16:26 1:5

✡ 16:26 16:26 1 तिमोति 3:16

1 कुरिंततोर

1

2

3

4

5

6

7

8

9

10

11

12

13

14

15

16

कुरिंत सहरतोर विस्वसिरेनाह्‌कु, किर्स्तुना बळयि पोलु लोहतदु मुनेता सीटि

इद सीटटुन रासवाल येसु किर्स्तुना बळयि पोलु आंदोग़. पोलु इपिसुस सहरते मतस्के, इद सीटटुन कुरिंततोर विस्वसिरेनाह्‌क रासतोग़. पोलु दुस्रा मल्का किर्स्तुना बेसता कबुर वेहचोर तिरियिह्‌पा, कुरिंत सहरते विस्वसिरा मुडुन तयर कीतोग़. इद पोल्‍लो किर्स्तुनाङ बळयिराङ कबस्क 18:1-18 वचनतगा मन्ह्‌ता.

पोलु इद सीटटुन बाराह्‌क रासतोग़ इतेके, ओग़ अग्डोर विस्वसिरा मुडगा मतव, बेव-बेव लाग्वव पोल्‍लोन केंजतोग़. ओसो अग्डा मुडोर मुक्यालोरग्डाहि, उंद सीटि पोलुह्‌क दोर्किस मता. अद सीटटगा उचुक पोल्‍लोन, बह कीयना बह पुनदना इनजोर, रासिसि ताल्ह्‌किस मतोर. अव पोल्‍लोना लोप्पा वेहतव पोल्‍लोन, पोलु इद सीटटगा रासतोग़. ओसो माट किर्स्तुना मन्कलोरोम इनजोर, उगस इनदनद आयो; मति किर्स्तुना मन्कलोरा लेह्‌कान ताकना इनजोर, इद सीटटगा रासतद मन्ह्‌ता. ओसो मावा मनमुळि दिनम पवित्रते बेर्ससोर दायना, ओर्विह्‌क-ओर्वोग़ जीवा कीयनदे बेरा पोल्‍लो इनजोर रासतोग़. अहे विस्वसिर जमा आतस्के, बह मनदना इनजोर वने रासतोग़.

1

मुनेता पोल्‍लो

1 देवुळि तना विचरते, किर्स्तु येसुना बळयि आयलाह, निल्पिह कीतोग़ पोलुनन✡ इद सीटटुन रासिह्‌नन. नना मावा तोळतोग़ विस्वसि सोस्तिनेसना संगे इगा मह्‌नन.✡ 2 कुरिंत सहरते मनवालोरिर मीक देवुळता मुडुह्‌क✡ सीटि रासलाह आतन. देवुळि मीक किर्स्तु येसुना संगे जोळे कीसि, तनेनाह्‌क अलग कीता. तना मन्कलोर आयलाह आचता.✡ पूरा बूमतगा मावा येसुसामि किर्स्तुन मोळ्कवालोर, सबेटोर मन्कलोरिन वने, अद्रमलेह्‌काने आचता. येसु किर्स्तु ओरा वने, मावा वने सामिये.✡ 3 मावा देवुळबाबाल ओसो येसुसामि किर्स्तु मीक देय्वा ईयिर, सुकम ईयिर.✡

किर्स्तुना मेटे देवुळि बुदि ईता

4 देवुळि मीक किर्स्तु येसुना मेटे देय्वा ईता. अदिनेनाह्‌क नना मियेनाह्‌क, नावा देवुळतुन अमेसा जोहर कीय्ह्‌नन.✡ 5-7 देवुळता लोप्पा मीट वळ्ह्‌कनव सबे पोल्‍लोने, ताना लोप्पा मीट पुतव पूरा पोल्‍लोने, सबे रीतिने, मीट किर्स्तुना संगे जोळेम आताह्‌कु, देवुळि मीक आलिस पिसनाह बुद ईता.✡ इद बुदि ताना जीवा ईतद बुद आंदु. किर्स्तुना लोप्पा माट मियगा ततद कबुर, निटम इनजोर इद तोहचीता.✡ इंजेके मावा येसुसामि किर्स्तु ओसोवने वायनद दियातुन केपतिर,✡ मीक बेदे बुदता कमि इले. 8 तना ओसोवने वायनद दियाते,✡ मीट बाताले कसुरलेवाह दिसना इन्जि, मावा येसुसामि किर्स्तु मीक आक्रि एवनाह, मेग़्किह कीस तासिह्‌तोग़.✡ 9 देवुळि तना मग़ि, मावा येसुसामि किर्स्तुना संगे, मीक कलियिस मनदलाह केयता.✡ अद देवुळि बर्वस लायकता आंदु.✡

विस्वसिरा मुडगा कोंटेङ पुटनद ओप्पो

10 मावोर विस्वसिरिर! मीट सबेटोरिर उंद पोल्‍लोते मन्ह्‌टु, मीट कोंटेङ आयमाटु;✡ मति मीट उंद विचरते, उंद एकाते मन्जि, ओर्विह्‌क-ओर्वोग़ कलियिस मन्ह्‌टु इनजोर,✡ मावा येसुसामि किर्स्तुना पेदिरते मीक अर्जि कीय्ह्‌नन. 11 मावोर विस्वसिरिर! नना इद्रम बाराह्‌कु इह्‌नन इतेके, मीट ओर्विह्‌क-ओर्वोग़ जग्ळम आय्ह्‌निर इनजोर, नाक कलोये इनदनदिना लोतोर मीवा लोप्पा वेहतोर.✡ 12 अद इद्रमि: मीवा मन्कलोरग्डाहि ओर्वोग़ इन्ह्‌तोग़ “नना पोलुनकेडोनन,” ओर्वोग़ इन्ह्‌तोग़ “नना अपुलोसनकेडोनन,”✡ ओर्वोग़ इन्ह्‌तोग़ “नना पत्रुनकेडोनन*,” ओर्वोग़ इन्ह्‌तोग़ “नना किर्स्तुनकेडोनन,” इद्रम इन्जि, मीट वळ्ह्‌कलाह आतिर!✡ 13 इद बेद्रमि? किर्स्तुन तुक्ळेङ-तुक्ळेङ कीतप लेह्‌का आता अले! हव्कनागुटातगा मियेनाह्‌क नना पोलुनन डोलतना? बह नावाय पेदिरते, मीट एग़ मीतिरा? 14-15 मियग्डोर किरिस्पुस✡ ओसो गयुस✡, वेर इर्वुरिन विळ्सिसि, नना बोने येसुना पेदिरते एग़ मीहोन. मीहच मतेके, पोलुना पेदिरते माट एग़ मीतोम इनजोर, मन्कलोर इन्ज मनेर. नना अद्रम केवाह्‌कु बेस आता, नना देवुळतुन जोहर कीय्ह्‌नन. 16 (आं! नना इस्तिपनासना लोतोरिन वने,✡ येसुना पेदिरते एग़ मीहतन निटमे. मति ओसो मियगा बोन येसुना पेदिरते एग़ मीहतन, नाक सीता इले.) 17 किर्स्तु नाक तना पेदिरते एग़ मीहतलाह लोहोग़ मति, तना बेसता कबुरतुन पोकुर कीयलाह लोहतोग़. मन्कलोरा लेह्‌काडा बुद कीसि, दुस्रोरिह्‌क विचर वानाह पोकुर कीयलाहि आयो.✡ अद्रम पोकुर कीस मतेक अचोन, किर्स्तु हव्कनागुटातगा डोलतद पोल्‍लो कबळतुह्‌क अरवप आवालि.✡

देवुळता लावतुन, बुदतुन, किर्स्तु तोहतोग़

18 मन्कलोरिन पिसिह कीयलाहि, किर्स्तु हव्कनागुटातगा डोलतद पोल्‍लोतुन, अद तेल्वलेवद पोल्‍लो इनजोर, विस्वसलेवोर बूळेम आयवालोर इन्ह्‌तोर.✡ देवुळि पिसिह कीतोरल माट बारा, अद पोल्‍लोतगा देवुळता पिसिह कीयनद लाव मन्ह्‌ता इनजोर इह्‌नल.✡ 19 इदिना लोप्पा, देवुळि तना सास्त्रमते माक इद्रम वेहतह्‌ता:

“बुदतोरोम इनजोर इनवालोर मन्कलोरा बुदतुन बूळे कीकन.

तेल्वतोरोम इनजोर वेहवालोरा तेल्वतुन कबळतुह्‌क अरवाह कीकन” ✡

इनजोर रासतप लेह्‌कान आता. 20 अद इसबते देवुळता मुनेह, बुदतोरोम तेल्वतोरोम इनजोर इनवालोर, बाताले कबळतुह्‌क अरवोर. सास्त्रमगूरुर बाताले कबळतुह्‌क अरवोर. दुनियातगा बेस-नेह्‌ना वळ्ह्‌कवालोर, बाताले कबळतुह्‌क अरवोर. दुनियातोर बेदिन बुदि इन्ह्‌तोर, तान देवुळि बुदलेवद इनजोर तोहता.✡ 21 इतेके देवुळि मुनेन तना बुदते इद्रम विचर कीता: इद दुनियाता बुदते, मन्कलोर नाक पुनमाकिर इता. माट किर्स्तुना बेसता कबुरतुन पोकुर कीय्ह्‌नोम. अद पोल्‍लो बुदता, तेल्वता आयो इनजोर, लोकुर पास्किह्‌तोर. मति मन्कलोर पास्कनद पोल्‍लोतेन, विस्वस केवालोरिन पिसिह कीकन इनजोर, देवुळतुह्‌क विचर वाता.✡ 22 मावा यहुदि लोकुर इतेके, बामनाङ सीनाङ तोहचीम्ह्‌ट, अस्के विस्वस कीकोम इन्ह्‌तोर.✡ यहुदि आयवोर बार बुदता, तेल्वता पोल्‍लो वेहच ऊळाट, अस्के विस्वस कीकोम इन्ह्‌तोर. 23 माट कोनि हव्कनागुटातगा डोलतोग़ येसुना पोल्‍लोतुन पोकुर कीय्ह्‌नोम.✡ अद पोल्‍लो यहुदिरिन विस्वस कीया पग़वप लेह्‌का कीता.✡(बाराह्‌क इतेके देवुळ लोहवाल पिसिह केवाल, अद्रम लजा वानाह डोलवाल आयोग़ इनजोर, ओर विचर कीतोर.)✡यहुदि आयवोरिह्‌क बारा, मावा कबुर बुदलेवद पोल्‍लो दिसिह्‌ता.✡ 24 मति देवुळि बोरिन-बोरिन केयता, ओर यहुदिर आयिर, यहुदि आयवोर आयिर, ओरिह्‌क देवुळता लावतुन,✡ ताना बुदतुन✡ तोहच एवाल किर्स्तुये. 25 (इद बहु? किर्स्तु डोलतद पोल्‍लोतुन केंजिसि, देवुळि बुद कीस केवो इनजोर, मन्कलोर इन्ह्‌तोर. मति) बेदिन बुद कीस केवद पोल्‍लो इन्ह्‌तोर, अद मन्कलोरा बुदतुह्‌काय एक्‍वा बुदता आता.✡ अहे (किर्स्तु डोलतद पोल्‍लोतुन केंजिसि, देवुळता लाव गुचता इनजोर वने, मन्कलोर इन्ह्‌तोर. मति) बेदिन लाव गुचता इन्ह्‌तोर, अद पोल्‍लो मन्कलोरा लावतुह्‌काय एक्‍वा लावता आता.✡

26 मावोर विस्वसिरिर! इद पोल्‍लोतुन विचर कीस ऊळाट: मियगा वेल्‍लाटोरिर, मन्कलोरा इसबते बुदतोरिर आयविर, लावतोरिर आयविर, बेरा लोतोरिर आयविर! तेला मति देवुळि मीक केयिसि, तना मन्कलोर कीता.✡ 27 बुदतोर मन्कलोरा लजा रेहतलाहि, दुनियातोर बोरिन-बोरिन बुदलेवोर इन्ह्‌तोर, ओरिन देवुळि आचता.✡ लावतोर मन्कलोरा लजा रेहतलाहि, दुनियातोर बोरिन-बोरिन कबळतुह्‌क ओजवोर इन्ह्‌तोर, ओरिन आचता. 28 दुनियातोर बोरिन-बोरिन उड्लोर इन्ह्‌तोर, बोरिन-बोरिन पास्किह्‌तोर, ओरिन देवुळि आचता. दुनियातोर बोरिन-बोरिन बेरोर इन्ह्‌तोर, ओरिन इळ्न रेहतना इन्जि, देवुळि कदरलेवोर, पोहचीतप ऊळतोरिन आचता. 29 बोग़े मन्कल देवुळता मुनेह पोग़यना आयो इनजोर, अद्रम कीता.✡ 30 मति देवुळि मीक किर्स्तु येसुना संगे जोळे कीता. किर्स्तुना मेटे माट देवुळतुन पुनदनद बुदि दोर्किह कीतल. किर्स्तुना मेटे माक देवुळ सेतेमतोर कीता,✡ पवित्र मन्कलोर कीता✡. किर्स्तुये माक पापमता सिक्साताहि विळ्सिह कीतोग़.✡ 31 अदिनेनाह्‌क मुनेन देवुळता सास्त्रमतगा रासतप लेह्‌कान, बोग़ाय पोग़यना इतेके, सामि तनेनाह्‌क कीतदिन सीता कीस पोग़येग़.✡

2

पोलु मन्कलोरा बुदते पोकुर केवोग़

1-2 मावोर विस्वसिरिर! नना मियगा देवुळता पोल्‍लोतुन पोकुर कीयलाहि वास मतन अस्के, नावा बुदतुन तोहतना लेह्‌कान, बामनाह वेहवा मतन;✡ मति येसु किर्स्तु, ओसो हव्कनागुटाता ओना हामुरि, इवे पोल्‍लोन सीता कीय्ह्‌नन इनजोर, जिद कीस मतन.✡ 3 ओसो मुने मीवा सहरते वातस्के, बेस पोकुर कीयलाह पग़वा मतन;✡ इगा किर्स्तुना सेवा बेद्रम कीकन इन्जि, रेयते साङसोर मतन.* 4-5 मीवा विस्वस, मन्कलोरा बुदते आयो, मति देवुळता लावते निलि इनजोरे,✡ नना मीक पोकुर कीयह्‌पा ओसो वळ्ह्‌किह्‌पा, मन्कलोरा लेह्‌काडा बुदताङ पोल्‍लोङ वेहच, मीक लेसिह केवोन.✡ मति देवुळि तना जीवाता लावते, नना वेहतनव पोल्‍लोन निटम इनजोर तोहता.✡

देवुळता पोल्‍लोतुन, ताना जीवाये तेळियिह कीस्ता

6 आं! विस्वसते मेग़्कतोरगा✡ बुदताङ पोल्‍लोन वेहतह्‌नोमे!✡ मति देवुळतुन पुनवोरा लेह्‌काडा बुदि आयो, दुनियातोर मुक्यालोरा लेह्‌काडा बुदि आयो,✡ ओरा राजेम कोनि इंजेके मायलाह आता! 7 मति देवुळताये बुदता पोल्‍लोतुन वेहतह्‌नोम. आक्रिते माट ताना संगेन पिसना इन्जि, अद पोल्‍लोतुन देवुळि बूमतुन पुटिह केवस्केन, विचर कीस तासिस मता.✡ इचानाह पुन्पिह केवा मता.✡ मुनेता कालमते तना पोटातगा तासिस मता. 8 अद ताना बुदता पोल्‍लोतुन, इद दुनियाता मुक्यालोर पुनोर. पुन्ज मतेके, बेरा डीसातोग़ सामिन हव्कनागुटातगा मोल्‍लाङ कोटिस हव्कोर आवेर.✡ 9-10 मति माक बार अद पोल्‍लोतुन, देवुळि तना जीवाते तोहचीता.✡ देवुळता सास्त्रमतगा इद्रम रासतद मन्ह्‌ता:

बोग़े बेस्केन ऊळवव,

बोग़े बेस्केन केंजवव,

बोना बुदते पुटवव, वेहता वावव पोल्‍लोन,

तन्क जीवा केवालोर मन्कलोरेनाह्‌क, देवुळि तयर कीस तासता.✡

इनजोर रासतद मन्ह्‌ता.✡देवुळता जीवा सबे पोल्‍लोन पर्ह्‌किह्‌ता. देवुळतग्डाङ पुनवव पोल्‍लोन इंका पर्ह्‌किह्‌ता.

11 बह इतेके मन्कना विचरताङ पोल्‍लोन, सिरप ओग़ मन्कना जीवाये पुन्ह्‌ता. अद्रमलेह्‌काने देवुळता जीवाये, ताना लोप्पाडाङ पोल्‍लोन पुन्ह्‌ता. 12 अद तना माक बेचोन देय्वा ईता इनजोर पुनदलाहि, तना जीवातुन माक ईता. देवुळ माक ईतद जीवा, इद दुनियातग्डा आयो.✡ 13 इदे देय्वाता लोप्पा मन्कलोरा बुदि माक काग़्हो,✡ मति देवुळता जीवा काग़्हता. तानाङ विचर्किन माट अद काग़्हतव पोल्‍लोने, तेळियिह कीस वेहतह्‌नोम.† 14 मति बोग़ु मन्कना बुदते ताकिह्‌तोग़, ओग़ देवुळता जीवाताङ पोल्‍लोन केंजोग़.✡ ओग़ अव पोल्‍लोन बुदलेवव पोल्‍लोङ इन्ह्‌तोग़.✡ बाराह्‌क इतेके, देवुळता जीवातेने, अव पोल्‍लोन बेस-नेह्‌ना पर्ह्‌किस ऊळनदु. ओग़ अद्रम केवाह्‌कु, अविस्किन पुनदा पग़वोग़. 15 मति बोग़ देवुळता जीवाते ताकलाह आतोग़,✡ ओग़ मन्कल सबे पोल्‍लोन पर्ह्‌किस ऊळिह्‌तोग़. मति ओना बुदतुन, बोग़े दुस्रोग़ मन्कल, देवुळता जीवालेवा पुनदा पग़वोग़. 16 देवुळता सास्त्रमतगा रासतप लेह्‌कान, सामिन काग़्हता पग़यनाह, तानाङ विचर्किन बोग़ पुनदा पग़यह्‌तोग़?✡ मति बेद्रमता विचर किर्स्तुनगा मन्ह्‌ता, अद्रमता विचर मयगा मन्ह्‌ता.✡

3

अलग आस मनदना आयो

1 मावोर विस्वसिरिर! मुने नना मीवा संगे मनदह्‌पा, देवुळता जीवाते ताकवालोरिन✡ वेहतना लेह्‌कान, मीक वेहता पग़वोन. मति मन्कना बुदते ताकवालोरिन,✡किर्स्तुन विस्वस कीयनद पोल्‍लोतुन, पूनाङ-पूनाङ कग़यवालोरिन वेहतना लेह्‌कान, मीक वेहमुळ आता.✡ 2 मीट गाटो तिनदा पग़वोरिर, पाल उनवालोर बाला पेकोरा लेह्‌का मंदिर.✡ अदिह्‌क मीकु, पूना विस्वसिरिह्‌क ओप्पनव अल्को पोल्‍लोन काग़्हतन. अविस्किह्‌काय एक्‍वा बुदताङ पोल्‍लोन, पुनदा पग़विर आंदिर. मति नेंड वने पुनदा पग़विर, मुर्तिय बेर्सविर इतेके! 3 इंजेक वने मीट मन्कना बुदते ताकलाह आतिर, अदिनेनाह्‌क मियगा कुळ्सा मन्ह्‌ता, गिटोगटो आयनद मन्ह्‌ता.✡ पया मीट मन्कना बुदते ताकवालोरिर आयविरा? देवुळतुन पुनवोरा लेह्‌का ताकविरा? 4 नना बाराह्‌क इद्रम इनदलाह आतन? मीवा मुडगा उच्वुर इन्ह्‌तोर, माट पोलुनकेडोरोम, उच्वुर इन्ह्‌तोर, माट अपुलोसनकेडोरोम.* इद्रम अलग मनाह्‌कु, मीट देवुळतुन पुनवोरा लेह्‌का ताकलाह आय्ह्‌निर!✡

5 अले अह इतेके, अपुलोस बोग़ आंदोग़? पोलु बोग़ आंदोग़? वेहाट, माट इतेक वेट देवुळता सेवकिरोम!✡ माट वेहताह्‌कु, मीट विस्वस कीतिर. माक ओर्विन-ओर्विन येसुसामि बेद कबळतुह्‌क निल्पिह कीतोग़,✡ अदे कबळ कीतोम. 6 बह इतेके, (मीट विस्वसिरिर पोर्ह्‌काना लेह्‌कान मह्‌निर.) नना वीतवाना लेह्‌कान, कबळ सुरु कीतोनन;✡ अपुलोस पेग़्के एग़ अर्हतोना लेह्‌कान, (मीक येसुनाङ पोल्‍लोन कग़यलाह साय्ता) कीतोग़.✡ मति मीक बेर्सिह कीतद इतेके देवुळिये!✡ 7 इतेक तेना बाताल अर्तमि? वीतवाल ओसो एग़ अर्हवाल बातोरे आयोर,✡ मति बेर्सिह कीयनद देवुळिये मोदुल आंदु. 8 वीतवाल वने पंटा पंडि इनजोर वीतिह्‌तोग़, एग़ अर्हवाल वने पंटा पंडि इनजोर एग़ अर्हतह्‌तोग़. इद्रम ओर्वोग़-ओर्वोग़ मन्कह्‌क, आपुना-आपुना कबळता इसबते, बूति दोर्कग़ा.✡ 9 इंजेके पोलम माल्कानाये आंदु, बूततोरा आयो.✡ अहे बेदाय लोन माल्काले जागा आयलाह दोहतद मन्ह्‌ता, बेल्दर्किह्‌क (लोन दोहवालोरिह्‌क) आयो.✡ अद्रमलेह्‌काने मीट देवुळताये लोकुरिर आंदिर, तानेनाह्‌के पिसिह्‌निर. माट बारा सिरप देवुळता कबळ ऐंगेन केवालोरोम.

10 देवुळि नाक तना देय्वाते ईतद बुदता इसबते,✡ बेस तेल्वतोग़ बेल्दर जोता दोहतना लेह्‌कान, नना मुने मीक किर्स्तुना पोल्‍लो वेहतन.✡ दुस्रोर मन्कलोर बार ताना पोग़ोन तेहचोर दायना लेह्‌का, मीक काग़्हतह्‌तोर. मति ताना पोग़ोन तेहचोर अनवाल मन्कल, तना बेद रीतते दोहतह्‌तोग़ इनजोर, उसरते सीता कीयना गावले. 11 देवुळि मुनेन जोता दोहता. अद जोता येसु किर्स्तु आंदोग़, ओग़े पिसिह केवाल आंदोग़. अदिह्‌क बोग़े दुस्रा जोता दोहता पग़वोग़!✡ 12 मति बोर बोर ताना पोग़ोन तेहतह्‌पा बंगर, वेंडि, पका मोलाताङ बंडाङ इविस्कने तेहतनुर, ओसो बोर बोर बूळेम आयनव मराङ, रोंडाङ, ईन्दिङ इविस्कने तेहतनुर. 13 किर्स्तु बेद दिया तना लोकुरा नेयम कीयलाह वायनोग़, अद दिया तना ओर्वोग़-ओर्वोग़ सेवकना कबळतुन, किसते पट ऊळनोग़.✡ इद्रमि ओरा कबळ बेद्रमता इनजोर, पुनाह आयग़ा.✡ अस्के ओर कीतद कबळ बेद्रमता इनजोर, किसते पर्ह्‌किस ऊळनद आयग़ा. 14 अद जोताता पोग़ोन, ओग़ मन्कल पंडटद कर्ववालेवा मतेके, ओग़ मन्कह्‌क देवुळि इनम ईयग़ा.✡ 15 ओग़ पंडटद कर्वतेक बारा, ओना नुस्कन आयग़ा. अद्रम किर्स्तुनेनाह्‌क कीतद कबळता बाताले पाय्दा मनो, ओग़ कोनि तना पिसनोग़. मति किसताहि पकाय तिपल आस पेसतप लेह्‌कान पिसनोग़.✡

16 मीट विस्वसिरा मुडगा देवुळता जीवा जागा आस्ता इतेके, मीट देवुळता मंदिर आंदिर.✡ इद पोल्‍लोतुन पुनविरा? 17 मीट सबेटोरिर कलियिसि देवुळता मंदिर आंदिर. देवुळता मंदिर पवित्र मन्ह्‌ता. अदिनेनाह्‌क बोग़ाय मीक ओर्विह्‌क-ओर्वोन अलग कीसि, अद मंदिरतुन बूळे कीतेक अचोन, देवुळि ओन बूळे कीयग़ा.

18 बोग़े नना बुदतोनन इन्जि नाळेम आयमाकेग़. दुनियातोरा लेह्‌कान विचर कीसि, नना बुदतोनन इनजोर इतेक अचोन,✡ ओग़ दुनियातोरा विचरते बुदलेवोग़ आयेग़. अस्के ओग़ देवुळता विचरते बुदतोग़ आयनोग़. 19 बाराह्‌क इतेके दुनियातोर बेदिन बुदि इन्ह्‌तोर, तान देवुळि बुदलेवद इन्ह्‌ता.✡ तेना लोप्पा देवुळता सास्त्रमतगा इद्रम रासतद मन्ह्‌ता:

देवुळि, बुदतोर मन्कलोरिन तमा सत्रल बुदतेने एग़्कनाह कीस्ता,✡

इनजोर रासतद मन्ह्‌ता. 20 ओसो इद्रम वने रासतद मन्ह्‌ता:

तम्क बुदतोरोम इनवालोराङ विचर्किन, अव उगसताङ इनजोर सामि पुन्ह्‌ता,✡

इनजोर रासतद मन्ह्‌ता. 21 अदिनेनाह्‌क नना मुनेन वेहतप लेह्‌का, नना वेनक्‍केडोनन, नना ओनक्‍केडोनन इन्जि, मन्कलोरा लोप्पा बोग़े पोग़यनद आयो.✡ देवुळि तनाङ सबेटोर सेवकिरिन मीवाय पाय्दातेनाह्‌क ईता. 22 नना पोलुनन आयि, अपुलोस आयेग़, पत्रु आयेग़, माट मीवाय पाय्दातेनाह्‌क सेवा कीय्ह्‌नोम.✡ मीवाय पाय्दातेनाह्‌क देवुळि दुनियाते मनदनविन पंडटा. मीवा जीवात मनदनदु, मीवा हामुरि, नेंड आयनव पोल्‍लोङ, नाळ आयनव पोल्‍लोङ, कतमतविन देवुळि मीके तना बर्कत दोर्कनाह कीस्ता.✡ 23 अदिह्‌क मीट बोग़े मन्कनोरिर आयविर, मति किर्स्तुनोरिर आय्ह्‌निर;✡ अहे किर्स्तु बार देवुळतग्डोग़ आंदोग़.✡

4

किर्स्तुनाङ सेवकिराङ तिपल्कु

1 अदिनेनाह्‌क माट सेवकिरा लोप्पा, मीट विचर कीयह्‌पा, वेर किर्स्तुना सेवा केवालोर आंदुर, देवुळि तनाङ मकिह कीस तासिस मतव पोल्‍लोन✡ वेहतनद कबळतुन, वेरिह्‌क ईता इनजोर,✡ सीता कीम्ह्‌टु. 2 ओसो बोन्क बेदाय कबळ ईतद मन्ह्‌ता, ओग़ तना माल्काल वेहतपे, कीयना गावले. 3-4 नाक इतेके नावा सेवातगा बातय गल्ति दिसो.✡ मति नावा कुदता विचर बह ताकग़ा? सामिये नावा कबळतुन ऊळिसि, नावा नेयम कीयनद अदिकर मनवाल. अदिह्‌क नावा सेवा बेद्रमता इनजोर, नना कुद वने पर्ह्‌किस ऊळोन. अद्रमे निमा तपतिन इनजोर नाक मीटाय, इलवेके मन्कलोरा पंचाय इतेके, नाक पर्वा इले! 5 अदिनेनाह्‌क मीट इंजेकेन बोने पर्ह्‌किस ऊळमाट.✡ सामि वानाह केपाट. ईकळतगा मनदनविन वेह्‌चतगा ततना लेह्‌का, मन्कलोर तमा पोटालोप्पा मकिह कीस तासतव पोल्‍लोन, ओग़े पेसिह कीयनोग़.✡ अस्के मन्कलोर तमा कीतद कबळता इसबते, निमा बेस कीतिन इनजोर, ओर्विन-ओर्विन देवुळि वेहतग़ा.✡

6 मावोर विस्वसिरिर! सास्त्रमते रासतव पोल्‍लोह्‌कु वीळिस दायनद आयो इनजोर इन्ह्‌तोर. इद पोल्‍लोता अर्तमतुन मीट कग़यना इन्जि, नना अपुलोसना ओसो नावा लोप्पाडाङ पोल्‍लोन पोग़ोन रासिस तोहतन. अव पोल्‍लोन बेस केंजतिर इतेके, माट सेवकिरग्डाहि ओर्विना लोप्पा बार पोग़यना,✡ दुस्रोना बार कदर रेहतना, इद्रम मीट केविर आयकिर.✡ 7 पोग़यवानिन! निमा दुस्रोरिह्‌क बेरोनिन इन्जि, बोग़ वेहतोग़? नियगा मनदनद बुदि, पूरा देवुळि ईताह्‌के कोनि मन्ह्‌ता! पूरा देवुळिये ईता इतेके, बाराह्‌क पोग़य बोटटिन?✡ 8 आयो! पोटा पंजनाह तितोरा लेह्‌कान, किर्स्तुना पोल्‍लोता लोप्पा, सबे पुतप लेह्‌कान आतिर! देवुळता जीवाताङ सबे बुदिङ मयगा मन्ह्‌ताङ इनजोर इह्‌निर!✡ माट सेवकिरिन पोहचीतप लेह्‌का ऊळिसि, मीट राजालोरा लेह्‌का ताकिह्‌निर! (गलत विचर कीयलाह आतिर रा!) मीट निटम राजालोर आतेक अचोन ओप्पालि! माट वने मीवा संगे राजेम ताकिह केवेरोम! 9 (रोम सर्करतोग़साय्बाल तिरियिह्‌पा, तना गेल्सतोर विरुदतोरिन दोहचि, तना पेग़्के तासिस तिर्हतह्‌तोग़, अद्रम) येसु किर्स्तुनाङ बळयिरोम माक देवुळि पूरा पेग़्केडोर कीता.✡ माक हामुरता सिक्सा ईतप लेह्‌का आता.✡ दुनियातोर मन्कलोर ओसो पोग़ोटाङ देवतुल्क ऊळनाह, देवुळि माक तिर्हतप लेह्‌कान आता, इद्रम नावा विचर मन्ह्‌ता. 10 किर्स्तुना सेवा कीयनाह्‌कु, वेल्‍लाटोर माक बुदलेवोर इनजोर इन्ह्‌तोर.✡ मीट बार पका बुदतोर किर्स्तुनोरोम इनजोर इह्‌निर!✡ मीवा पका अदिकर ताकिह्‌ता, लोकुर मीक मान ईस्तोर. माट बारा उड्लोर मन्कलोरा लेह्‌कान आतोम, माक बातय मान दोर्को!✡ 11 नेंड एवनाह माक जावा-एग़ दोर्को,✡ उहतलाह गेंदे दोर्को, मन्कलोर माक कुळ्मिह्‌तोर, इके-अके वेलियसोर मह्‌नोम.✡ 12 मावाङे कय्कने कबळ कीस पिसिह्‌नोम.✡ मन्कलोर माक पळ्मिङ ईस्तोर, मति माट ओरिन देवुळि मीक बर्कत ईयि इनजोर वेहतह्‌नोम.✡ माक तिपल कीस्तोर, मति माट केमेन मन्जि आपिह्‌नोम. 13 मन्कलोर माक बद्‌नम कीस्तोर, मति माट ओरा संगे बेस-नेह्‌ना वळ्ह्‌किह्‌नोम. नेंड एवनाह दुनियातोरिह्‌क माट वियेग़लेह्‌का, माचलेह्‌का आतोम.✡

14 मीवा लजा रेहतलाह, इव पोल्‍लोन रासोन.✡ मति नना जीवा कीतोर पिलाङ-पेकोरिर इनजोर, मीक बुदि काग़्हतलाह आतन.✡ 15 मीट किर्स्तुन विस्वस कीतोरिर, मीक दहा अजर्क काग़्हवालोर गूरुर मनेर, तेला मति वेल्‍लाटोर तपेर इलेर. बाराह्‌क इतेके, मुने ननाय मियगा किर्स्तु येसुना बेसता कबुर तताह्‌कु, मीट ओना संगे जोळेम आतिर. अदिनेनाह्‌क ननाय मीवा तपेना लेह्‌का आतन.✡ 16 अदिह्‌क नावा लेह्‌कान ताकाटु इनजोर, मीक वेहतलाह आतन.✡

17 इदे पोल्‍लोतेनाह्‌क नना तिमोतिन✡ मियगा लोहतन.✡ ओग़ नावा जीवा कीतोग़ मग़ना लेह्‌कान आतोग़.✡ ओग़ किर्स्तुना सेवाते, मुर्तिय नाळेह केवोग़. किर्स्तुना अग़दे नना बेद्रम ताकलाह आतन इनजोर, ओग़ मीक सीता अर्हचीयनोग़.✡ नना सबे जागाने, सबेटोर विस्वसिरा मुडोरगा वने, अवे पोल्‍लोन काग़्हतह्‌नन.✡ 18 नना मियगा वावोन आयकन इनजोर, मियग्डाहि उच्वुर पोग़यसोर तिरियलाह आतोर.✡ 19 नना वायकने, सामिना विचर मतेक अचोन, जल्दि वायकन.✡ अस्के पोग़यसोर तिरियवालोरा सिरप तोडटाङ पोल्‍लोन ऊळोन, मति ओरगा देवुळता लाव बेचोन मन्ह्‌ता इनजोर वने ऊळकन. 20 देवुळि ओरा जीवातगा राजेम ताकिह कीतेके, अद ओरा तोडटाङ पोल्‍लोने आयो, ओरग्डा लावतेन दिसनाह आस्ता!✡ 21 नना मियगा वातस्के, बह कीकन? मीक सिक्सा ईसि सुद्रे कीयलाह वायकना?✡ बार जीवा कीसि, कुलुल जीवाते वायकन?✡ मीट बह इह्‌निर?

5

विस्वसिर साट्याल कबळ कीयनद आयो

1 इंजेके ओसो उंद पोल्‍लो तेहतह्‌नन: मियगा बोग़ो मति मन्कल साट्याल कबळ कीस्तोग़ इनजोर, निटम केंज वायलाह आता. ओग़ तना तपे ततद आंचान तासतोग़ अले!✡ देवुळतुन पुनवोरिह्‌क वने, इद्रमता कबळ मुर्तिय ओप्पो. 2 ओग़ मन्कल अद्रमता कबळ कीतोग़ इनजोर, मीट मुडोर मन्कलोरिर दुकम आसि,✡ ओन मुडग्डाहि पेसिह कीयना मता. मति मीट कोनि पोग़यसोर तिरियलाह आतिर!✡ 3 नना मियगा मेंदुल अग़्के इलोन निटमे! मति सीताते मीवाय संगे मह्‌नन.✡ सीताते मीवाय संगे मन्जि, अद्रमता कबळ कीतोनु, मावा येसुसामिना अदिकरते मुनेन नेयम कीतन. 4 इतेके मावा येसुसामिना पेदिरते मीट जमा आयह्‌पा,✡ नना वने सीताते मीवा संगे मह्‌नन. ओसो मावा येसुसामिना लाव मावा संगे मन्ह्‌ता.✡ 5 अस्के येसुसामि ओसोवने पोग़ोटाहि वायनद दियाते, ओग़ मन्कना जीवा पिसना इन्जि, ओना पापम बुदि बूळेम आयि. अदिह्‌क देयह्‌कना मुक्याना कयदे विळ्सतपु,✡ ओनु मीवा मुडाहि पेहचीम्ह्‌टु. 6 मीट इतेके बेसतोर विस्वसिरोम इनजोर पोग़यलाह आतिर, इद ओप्पो.✡ ओय्‍पिह कीतद इचुने पिंडटुन, कोपामेंड नाहतद पिंडटगा काल्ह्‌पतेके, पूरा कोपामेंड पिंडटुन अद ओय्‍पिह कीस्ता इनजोर पुतिर.✡ अद्रमे मीवा मुडगा वग़ोग़ मन्कल पापम कीसोर मतेके, मुडोर सबेटोरिन पापमतगा ओस अर्हतह्‌तोग़. 7 निटम मीट ओयवद पिंडटा लेह्‌कान मह्‌निर. ओय्‍पिह केवद पिंडटाङ आरिना पंडुमतस्के, मोक आयनद गोरेपियोता लेह्‌कान, किर्स्तु मयेनाह्‌क मोक आतोग़.✡ अदिनेनाह्‌क ओयता पिंडटा लेह्‌का मनवाल ओप्पवोग़ मन्कन, पेसिह कीसीम्ह्‌टु. अस्के मीट ओयवद पिंडटा लेह्‌कान बेस मनदकिर. 8 ओयता पिंडटुन आवना पंडुमतस्के पोहतना लेह्‌कान,✡ विस्वस केवस्के मयगा मतद लाग्वा बुदतुन, कोंटे बुदतुन पोहिङ. आवना पंडुमतुन ओयवव आरिन तिन्जि माळतप लेह्‌का, नाळेह केवद बुदि ओसो सेतेम बुदि तासिस ताकिङ✡.*

9 साट्याल मन्कलोरा संगे कलियमाट इनजोर,✡ नना मुनेन सीटटे रासिस मतन. 10 इतेके साट्याल कबळ केवालोर, लालुस मन्कलोर, नाळेह कीस तिनवालोर, बोमान मोळ्कवालोरा संगे कलियनद आयो इन्जि, इद दुनियातोर पापम केवालोरा लोप्पा रासोन. अह मतेके मीक इद बूमतुन विळ्सिसि, बेकेयो दुस्रा बूमतेके दाया पोस मनालि. 11 आयो, (सीटटे नना विस्वसिरा मुडोराये लोप्पा रासतन.) बोग़ाय विस्वसिनन इन्जि, साट्याल कबळ कीतेक, लालुस कीतेके, बोमान मोळ्कतेके,✡ कदर रेहतनव पोल्‍लोङ वळ्ह्‌कवाल मतेके, कल लोटि मतेके, नाळेह कीस तिनवाल मतेके, ओना संगे कलियमाट. ओसो ओना संगे तिनदना-उनडना वने केमाट इनजोर वेहतन.✡ 12-13 विस्वस केवोरिन माट नेयम केवालोरल आयवल, ओरिन देवुळि नेयम कीयग़ा. मति विस्वसिरा मुडोरिन नेयम कीयनद कबळ मीवा आंदु.✡ अदिनेनाह्‌क देवुळता सास्त्रमतगा रासतप लेह्‌का: मीवा मुडग्डाहि करब कबळ कीतोन पेसिह कीसीम्ह्‌टु.✡

6

ऐंगेटोर विस्वसिरिन दुनियाता पंचतगा ओयनद ओप्पो

1 इंजेके ओसो उंद पोल्‍लो तेहतह्‌नन: मीवा मुडगा बोग़ाय तना ऐंगेटोग़ विस्वसिना संगे जग्ळम आतेके, नेयमतुह्‌क देवुळता मन्कलोरगा अनवा,✡ देवुळतुन पुनवोरगा दायलाह आतिरा? 2 बह आक्रिता नेयमता दियाते, मीट देवुळता मन्कलोरिर दुनियातोरा नेयम कीकिर,✡ इदिन पुनविरा? पूरा दुनियातोरा नेयम केवालोरिर मीटे, इतेके इव उड्लाङ-उड्लाङ पोल्‍लोना नेयम कीसीया पग़विरा? 3 माट पोग़ोटाङ देवतुल्कना इंका बेरा नेयम कीकल इनजोर पुह्‌निर. इतेके दिनमताङ पोल्‍लोना कट्लातुन बह नेयम कीसीया पग़विर? 4 अद्रमताङ कट्लाना नेयम कीसीयलाह, बह मीट विस्वसिरा मुडोर आयवोरिन निल्पिह कीकिरा? 5 मीक लजा वायि इनजोर, इद्रम वेहतलाह आतन!✡ विस्वसिरा कट्लातुन बेस-नेह्‌ना नेयम कीसीयलाह, बुदतोग़ मन्कल मीवा मुडगा बोग़े इलेग़? 6 ओर्वोग़ विस्वसि तना ऐंगेटोग़ विस्वसिन पंचतगा ओस्तोग़; अचोने आयो, पंच उदवालोर वने विस्वसलेवोरे! इद नेका ओप्पो! 7 मीवा मुडगा बोग़ाय विस्वसि तना ऐंगेटोन पंचतगा ओयलाह आतोग़ इतेके, इद्रम देवुळता बद्‌नम कीसि, मीट अस्केन आरेम आतिरे! इद्रम कीयना बद्ला, नीवा ऐंगेटोग़ विस्वसि, नीक तिपल कीतदिन केमेन आपतेक वने नेका ओप्पालि. ओग़ नीक नाळेह कीतदिन, निमा मापि कीतेक वने नेका ओप्पालि. 8 मीट अद्रम केवा, मीवाय मुडोर विस्वसिरिन तिपल कीय्ह्‌निर, नाळेह कीय्ह्‌निर.✡

9 देवुळतुह्‌क विचर वावाह ताकवालोर मन्कलोरु, अद राजेम कीयनगा मनदा पग़वोर इनजोर मीट पुतिर. मीट नाळेम आयमाटु. साट्याल कबस्क केवालोर, बोमान मोळ्कवालोर, दुस्रोराङ मुतेस्किन कवालोर, मुजोन विळ्सिसि दुस्रोन कवयनद आंचाळि, आंचाळ-कोय्तोना लेह्‌का कोय्तोग़ कोय्तोना संगे उंजवालोरु,✡ 10 कलेर, लालुस मन्कलोर, कल लोटिर, कदर रेहतनव पोल्‍लोङ वळ्ह्‌कवालोर, नाळेह कीस तिनवालोरु, वेर सबेटोर देवुळि राजेम कीयनगा मनदा पग़वोर.✡ 11 मीवा मुडग्डाहि उच्वुर मन्कलोरिर मुने अद्रमे मतिर.✡ मति येसुसामि किर्स्तु मयेनाह्‌क डोलताह्‌कु, मावा देवुळि तना जीवाते मीवा जीवातुन नोग़ता,✡ नोग़्सि मीक तनेनाह्‌क एग़िह कीता,✡ सेतेमतोर कीता.✡

देवुळतुह्‌क मान दोर्कनाह, आपुनाङ मेंदुस्किन काळ्ङना

12 मीट उच्वुर मन्कलोरिर, माक सबे कीयलाह पोलिह्‌ता इह्‌निर. अद निटमे, मति सबे कबस्कनाहि पाय्दा दोर्को इह्‌नन.✡ नाक सबे कीयलाह पोलिह्‌ताये, मति बेदिने नाक आव्रे कीयलाह एवोन. 13 मीट उच्वुरिर इह्‌निर, पोटातेनाह्‌क तिंडि मन्ह्‌ता, तिंडटेनाह्‌क पोटा मन्ह्‌ता, मति देवुळि इव रेंडिन आसि मायिह कीयग़ा,✡ इह्‌निर. (अदिह्‌क इद बूमतगा मनेके, माक बेदिनाय तिनदलाह पोलिह्‌ता इनजोर इह्‌निर. अद तिनदनद तिंडटा लेह्‌काने, मावा मेंदुदे वने साट्याल कबळ कीयनद पोलिह्‌ता इनजोर, मीट मुर्तिय विचर केमाटु.) मावा मेंदुलि साट्याल कबळ कीयलाह आयो, मति सामिन माळना इन्जि, पंडटद मन्ह्‌ता. (अहे ओसो सामि मावा मेंदुलतगा जागा आयलाह ऊळिह्‌तोग़.)✡ 14 देवुळि (मेंदुलतुन मायिह कीयग़ा इनजोर इनमाटु; अदु) येसुसामिना मेंदुलतुन, तना लावते जीवा अर्हचीता;✡ अद्रमे मावाङ मेंदुस्किन वने जीवा अर्हचीयग़ा.✡

15 मीवाङ मेंदुस्क किर्स्तुना संगे जोळेम आस मन्ह्‌ताङ,✡ पुनविरा? अद्रम मनदह्‌पा, अव मेंदुस्किन बोगे आस्कना संगे जोळे कीयनद ओप्पिह्‌ताया? मुर्तिय ओप्पो! 16 वेर आळ इर्वुर जोळेम आसि, उंदिय आस मनदनुर✡ इनजोर देवुळता सास्त्रम वेहतह्‌ता. अदिनेनाह्‌क बोगे आंचान कय बोयवाल मन्कल, ताना संगे जोळेम आसि, इर्वुर आस उंदिय मेंदुल आस्तोर इनजोर मीट पुतिर. 17 मति बोग़ सामिना संगे जोळेम आतोग़, ओना जीवा, सामिना जीवा उंदिये!✡ 18-20 देवुळि मियगा तना जीवातुन उदिह कीता, अद जीवा मियगा मन्ह्‌ता, पुनविरा? अद जीवा मनदनद मंदिर मीवा मेंदुलि.✡ देवुळता मग़ि मियेनाह्‌क तना जीवा ईयलाह वातोग़, अचोटा कर्सा ईसि देवुळि मीक असता.✡ इतेके मीवा मेंदुलि इंजेके मीवा कुदता आयो,✡ इव सबे पोल्‍लोन माग़्ङमाट!✡ अदिह्‌क साट्याल कबळतग्डाह जेक मन्ह्‌टु.✡ बोग़ाय मन्कल तना कीतव सबे पापि कबस्कु, मेंदुदा पलते कीस्तोग़. मति साट्याल कबळता पापम कीतेके, तनाय मेंदुदा विरुदते पापम कीस्तोग़. इव सबे पोल्‍लोनेनाह्‌क, मेंदुलते बाताल बाताल कीकिर, अव सबे देवुळतुह्‌क मान दोर्कनाह कीम्ह्‌टु.✡

7

मुते-मुजोना लोप्पाडाङ पोल्‍लोङ

1 विस्वसते मनवालोर मुते-मुजोना लोप्पाडाङ पोल्‍लोन, मीट नाक रासिस मतिर. अविस्किन इंजेके तेळियिह कीसीकन. मुतेन तवा मतेके, मन्कह्‌क ओप्पालि.✡ 2 मति साट्याल कबळ कीयलाह, मीक ओयनव पोल्‍लोङ मन्ह्‌ताङ. अदिनेनाह्‌क ओर्वोग़-ओर्वोग़ कोय्तोन्क, तनाय मुते मनदना. ओसो उंद-उंद आंचाह्‌क, तनाय मुजो मनदना. 3 मुजो तना मुतेना मेंदुदा गर्जतुन निहतना. अद्रमे मुते वने, तना मुजोना मेंदुदा गर्जतुन निहतना. 4 तना मेंदुलता पोग़ोन मुतेह्‌क अदिकर इले, तना मुजोना मन्ह्‌ता. अद्रमे मुजोह्‌क वने, तना मेंदुलता पोग़ोन अदिकर इले, तना मुतेना मन्ह्‌ता. 5 अदिनेनाह्‌क मीवाङ मेंदुस्कने, ओर्विह्‌क-ओर्वोग़ अलग मनमाट. रेंड-मूंड दियाङ पार्तनातेने मनदकल, अलग मनदकल इनजोर, मुनेन आळ इर्विर विचर आतिर इतेके, गळ्किह्‌क अलग मन्ह्‌टु. मति ताना पया ओसो कलियिस मन्ह्‌टु. इद्रम मनवेके, कुदतुन आव्रे कीयलाह पग़विर आयकिर. अस्के देयह्‌कना मुक्याल मीक साट्याल कबळ कीया वेसनाह कीयग़ा. 6 अलग आस मनदलाह मीक उकुम एवोन,✡ मति मीक विचर मतेके, गय्क अलग मन्ह्‌टु इह्‌नन. 7 मीट सबेटोरिर नावा लेह्‌कान, कुव्रा मन्ज वने गिर्दा आस मनदना इतेक, बेस ओप्पालि इनजोर, नना विचर कीय्ह्‌नन.✡ मति देवुळि ओर्वोग़-ओर्वोग़ मन्कह्‌क अलग-अलग बुदि ईता:✡ बोन्क-बोन्क कुव्रा मनदलाहि, बोन्क-बोन्क मर्मिङ आस मनदलाहि.

8 इंजेके मीट कुव्रा मनवालोरिन, ओसो रांडे आस्किन, इद पोल्‍लो वेहतह्‌नन: मीट वने नावा लेह्‌कान मर्मिङ आयवा मतेक अचोन, बेस ओप्पग़ा इह्‌नन. 9 मति कुदतुन मीट आव्रे कीयलाह पग़वेक अचोन, मर्मिङ आम्ह्‌टु.✡ आंचाळ-कोय्तोग़ कलियनद लालुस कीसोर मनदना वाटो, मर्मिङ कीयनद बेस ओप्पिह्‌ता.

10 मति मर्मिङ कीतोरिन इद उकुम ईय्ह्‌नन, मुते तना मुजोनाहि एग़िस मनदनद आयो. (नना इतेके इद उकुमतुन एवोन, इद सामिनाहे वाता.)✡ 11 मुते तना मुजोन विळ्सिस अतेके, दुस्रोन्क दायनद आयो; इलवेके तनाय मुजोनगा मल्स अनि. अहे मुजो वने मुतेन विळ्सनद आयो.

12 इंजेके दुस्रोर विस्वसिरिन वेहतलाह आतन, इव पोल्‍लोङ सामिनग्डाह वावोङ, ननाय वेहतह्‌नन: बोग़ाय विस्वसि मन्कना मुते विस्वस केवो, मति तान्क ओना संगे मनदलाह गिर्दा मन्ह्‌ता इतेके, ओग़ तान विळ्सनद आयो. 13 अद्रमे विस्वसि आंचाना मुजो विस्वस केवोग़, मति ओन्क ताना संगे मनदलाह गिर्दा मन्ह्‌ता इतेके, अद ओन विळ्सनद आयो. 14 विस्वस केवोग़ मुजो तना मुतेन कळ्‍वोग़ कीस्तोग़ इनजोर इनमाटु. आयो, मुतेना विस्वसतेनाह्‌क, ओरा जोळजंतुर पवित्र मन्ह्‌ता. अद्रमे मुते विस्वस केवेकाय, मुजोना विस्वसतेनाह्‌क, ओरा जोळजंतुर पवित्र मन्ह्‌ता. अद्रम आयवेके, ओराङ पिलाङ-पेकोर कळ्‍वोग़ आवेर, मति इंजेके ओर देवुळता मुनेह पवित्र मन्ह्‌तोर.

15 मति विस्वस केवोग़ मुजो, विस्वस कीतद तना मुतेन विळ्सना विचर कीतेके विळ्सेग़. अद्रमे विस्वस केवद मुते वने, विस्वस कीतोग़ तना मुजोन विळ्सना विचर कीतेके विळ्सि. माट विस्वसिरल दुस्रोरा संगे कट्ला आयवा मनदना इन्जि, देवुळता विचर मन्ह्‌ता, इदिन पुन्ह्‌टु.✡(बहे आयि, जबरदस्ति कीसि, मुजो-मुते ऐंगेन मनदनाये इन्जि इनमाटु.) 16 ए विस्वसि आंचानिन, नावा मुजो नाक विळ्समाकेग़, नावा संगे मन्जि-मन्जि, ओग़ वने विस्वसते वायनोग़ इन्जि इनमा. नीवा मुजो निटम विस्वस कीयनोग़ इन्जि, नीक बह एर्का मन्ह्‌ता? अद्रमे विस्वसि मुजोनिन, नीवा मुते नीवा संगे मन्जि, विस्वस कीयग़ा इन्जि, नीक बह एर्का मन्ह्‌ता?

देवुळि केयतस्के मतप, अहलेह्‌काने मन्ह्‌टु

17 सबेटोर विस्वसिरा मुडोरिन नना इद्रम काग़्हतह्‌नन:✡ सामिनग्डाहि मीक बेद्रमता मनमुळ दोर्कता, अद्रमलेह्‌काने पिसाट. देवुळि मीक तना मन्कलोर आयलाहि आचता अस्के, मीट बेद्रम मतिर, अद्रमलेह्‌काने मन्ह्‌टु इह्‌नन. 18 इद्रमि: देवुळि विस्वस कीयलाह आचनामुने, बोग़ाय डायना रिवज कीस मतेके, देवुळ आचतापया वने, अद्रमलेह्‌काने मनेग़. ओग़ तना नोमुर मिलितुन मायिह कीयनद आयो. देवुळि आचनामुने बोग़ाय डायना रिवज केवा मतेके, देवुळ आचतापया वने, ओग़ अद्रमलेह्‌काने मनेग़. डायना रिवज केमाकेग़!✡ 19 डायना रिवज कीतेक वने, केवेक वने बार आयो,✡ देवुळि ईतव उकुमतुन माळनदे मोदुल पोल्‍लो.✡ 20 देवुळि विस्वस कीयलाह आचतस्के, ओर्वोग़-ओर्वोग़ मन्कल बेद्रम मतोग़, अद्रमलेह्‌काने इंजेक वने पिससोर अनेग़. 21 ए ओर्युलतोग़ विस्वसिनिन! निमा ओर्युल मतस्के, देवुळि नीक आचता इतेके, नना ओर्युल कबळ कीय्ह्‌नन इनजोर आलिह केमा! मति नीवा माल्काल नीक पेसना मोका ईतेके, बेस-नेह्‌ना पेसा! 22 ओर्युल मन्कन, सामि तना मन्कल आयलाह आचतस्के, ओग़ ओर्युल मतेक वने, पापमता इसबते सामि विळ्सिह कीतपे ओग़ मन्ह्‌तोग़.✡ अद्रमलेह्‌काने ओर्युल आयवोग़ मन्कन, तना मन्कल आयलाहि देवुळि आचता. ओग़ किर्स्तुना कय इळ्न मनवाल आतोग़े.✡ 23 किर्स्तु हव्कनागुटातगा डोलतदिना कर्सा ईसि, देवुळि मीक असता.✡ अदिनेनाह्‌क मीट मन्कलोरा कय इळ्न मनमाटु. 24 मावोर विस्वसिरिर! ओसो वेहतलाह आतन: देवुळि मीक आचता अस्के, मीट ओर्वोग़-ओर्वोग़ बेद्रम मतिर, अद्रमलेह्‌काने इंजेके वने, देवुळता संगे पिससोर अन्ह्‌टु.

कुव्रा मनवालोराङ ओसो रांडे आस्कनाङ पोल्‍लोङ

25 कुव्रा मनवालोरा पोल्‍लोतुन ताल्ह्‌किस मतिर, तान रासकन: इद पोल्‍लोता लोप्पा, नाक सामि ईतद उकुम दोर्को. मति सामि नाक दया कीताह्‌कु, नना वेहतनद पोल्‍लो केंजना लायकता आंदु. 26 इंजेटा तिपलतुन ऊळिसि, कोय्तोग़ ओसो आंचाळि तमा बेद्रम मन्ह्‌तोर, अद्रमलेह्‌काने मतेके ओप्पालि इनजोर, नावा विचर मन्ह्‌ता. 27 निमा मुतेन ततिन इतेके, तान विळ्समा. निमा मुतेन तविन इतेके, मुतेन ततलाह पर्ह्‌कमा.✡ 28 मति निमा कुव्रा मन्कनिन, मुतेन ततेके पापम केविन. कुव्रा पिला मुजोह्‌क अतेक वने, पापम केवो. मति मर्मिङ आतोरु, दिनमता पिसमुळते पकाय तिपल आस्तोर. अदिनेनाह्‌क मर्मिङ आयवा मन्जि, अद तिपलते अरमाटु इह्‌नन.

29 मावोर विस्वसिरिर! नना इद्रम वेहतह्‌नन: माक इद बूमतगा पिसलाह, वेल्‍लाङ दियाङ इलेङ. (किर्स्तु जल्दि मल्स वायनोग़, माट मनदनद इद बूमि मायना मन्ह्‌ता. अदिनेनाह्‌क पिसतव दियाने, इद बूमता मनमुळतगा वेल्‍ला सीता कीयनदायो.)✡ मुतेन ततोरिर, मीवा लोतोरिन सुकमते तासनदिन, मोदुल पोल्‍लो इनदनदायो. 30 बेद पोल्‍लोतेनाह्‌क अळयह्‌निर, तान इदे बूमता पोल्‍लो इन्जि, अळसोर मनदनदायो. अहे बेद पोल्‍लोतेनाह्‌क गिर्दा आय्ह्‌निर, तान इदे बूमता पोल्‍लो इन्जि, गिर्दा आसोर मनदनदायो. ओसो बेद मादुन असतिर, तान रेंड दियाना माल इन्जि, पोयसोर मनदनदायो. 31 सबे मालसोम मनवालोर मन्कलोर, अदे सीताते मनदनद आयो, अव पोल्‍लोन विळ्सिसि, देवुळतुह्‌क विचर वानाह पिसना. बह इतेके, इंजेके इद दुनियाते मनदनव बूळेम आयनव मन्ह्‌ताङ.✡

32 ओसो उंद पोल्‍लो वेहतह्‌नन: मीट आल्सुळलेवा मनदना इनजोर, नावा विचर मन्ह्‌ता. मुतेन तवोर मन्कलोर, सिरप सामि गिर्दा आनाह बेद्रम पिसना इनजोर, सामिनाङ पोल्‍लोना सीता कीसोर मन्ह्‌तोर. 33 मति मुतेन ततोर मन्कलोर, आपुना मुतेन बेद्रम गिर्दाते तासना इनजोर, इद दुनियाताङ पोल्‍लोनु आलिह कीस्तोर. 34 अदिनेनाह्‌क ओरु रेंड विचर्क आतप लेह्‌का आस्तोर. अद्रमे मुजोरलेवव आस्कु, ओसो कुव्रा मनदनव पिलाङ, तमाङ मेंदुस्कने ओसो विचर्कने पवित्र मनदना इनजोर, सामिनाङ पोल्‍लोना लोप्पा आलिह कीस्ताङ.✡ मति मुजोह्‌क अतद आंचाळि, तना मुजोन बेद्रम गिर्दाते तासना इनजोर, इद दुनियाताङ पोल्‍लोनु आलिह कीस्ता. 35 मीवाय पाय्दातेनाह्‌क इनजोर, इद पोल्‍लोतुन वेहतलाह आतन. पोलु माक उकुम ईतोग़ इन्जि इनमाटु. मति मीट रेंड विचर्कने मनवालेवा, ओप्पनद रीतते देवुळतुन माळना इनजोर, इविस्किन मीक बुद काग़्हतपु वेहतलाह आतन.

36 इंजेके बोग़ाय मन्कल तना जीवातगा इद्रम विचर केवेग़: नना मुदा कर्सा ईतद पिला मुवयलाह आता, तान्क इंजेके आळ इर्वुर आयनद विचर पुटटा. माट इर्वोम मर्मिङ कीयना गावले इनजोर, विचर केवेग़. अद्रमता विचर कीतेके, ओग़ तना विचर मतप मर्मिङ कीयना गावले. अद पापम आयो. 37 मति पेकाल-पिला तमा विचर आसि, मर्मिङ आयलाह गर्ज इले इनजोर ओरा जिद मन्ह्‌ता, ओरिन बोरे कयर केवोर, आळ इर्वुर आयवालेवा तम्क आव्रे कीया पग़यह्‌तोर इतेके, ओर मर्मिङ केवेकेन बेस कीस्तोर. 38 इद्रमि तना कर्सा ईतद पिलाता संगे, मर्मिङ आयवाल मन्कल वने बेस-नेह्‌ना कीस्तोग़. ओसो ताना संगे मर्मिङ आयवा मनवाल मन्कल वने, इंका ओसो बेस-नेह्‌ना कीस्तोग़.

39 अद्रमे ओसो आंचाळि तना मुजो जीवात मनाह्‌जोम, ओना संगेन मनदना. ओकावेला ओग़ डोलतोग़ इतेके, तना विचरते बोन्काय दाया पग़यह्‌ता, मति विस्वस केवाल मन्कह्‌के.✡ 40 मति नावा विचरते, अद दुस्रोग़ मुजोह्‌क अनवा मतेक अचोन, बेस ओप्पग़ा. ओसो बेद्रम माट देवुळता जीवाता बुदते वळ्ह्‌किह्‌नोम इनजोर इह्‌निर, अद्रमे इव सबे पोल्‍लोन वेहनेके, नाक वने देवुळता जीवा ताकिह कीस्ता इह्‌नन.✡

8

ऐंगेटोग़ विस्वसिन पापमते अरनाह कीयनद आयो

1 इंजेके पेन-बोमानेनाह्‌क वाटटव अविना✡ लोप्पा ताल्ह्‌किस मतिर. इद पोल्‍लोता लोप्पा माट बेस-नेह्‌ना पुतोम इन्जि, उच्वुरिर इह्‌निर.✡ अद निटमे मति, माट पका पुतोरोम इनवालोर, माट बेरोरोम इन्जि पोग़यसोर तिरियिह्‌तोर.✡ जीवा केवालोर बारा, दुस्रोरा पाय्दातुन ऊळिह्‌तोर.✡ 2 माट सबे पुतोम इनजोर, बोर बोर इतेक तेला,✡ देवुळता मुनेह ओर इंका वने बेदे पोल्‍लोतुन पुनोर.✡ 3 बोर बारा जीवा कीसोर मन्ह्‌तोर, देवुळता विचरते ओरगाने निटमता पुनदनद बुद मन्ह्‌ता.*

4 इंजेके बोमानेनाह्‌क वाटटव अविङ तिनदनदिना लोप्पा,✡ इद्रम इह्‌निर इतेके: दुनियातगा मनदनव बोमाङ बाताङे आयोङ, अव उगसताङे.✡ निटम देवुळि उंदिय मन्ह्‌ता, तान विळ्सिसि दुस्रा देवुळि इले,✡ इनजोर मीट इह्‌निर. 5 पोग़ोटा बूमतगा इलवेके इळ्ता बूमतगा, निटम वेल्‍लाङे देवुळ्कु ओसो वेल्‍लाङे सामिङ मन्ह्‌ताङ इनजोर, मन्कलोर इन्ह्‌तोर.✡ 6 अह इतेकाय, माट विस्वसिरेनाह्‌क उंदिय देवुळ मन्ह्‌ता इतेके मावा देवुळबाबाले.✡ ओग़े सबेटविन पुटिह कीतोग़. माट ओनेनाह्‌के पिसिह्‌नल.✡ अद्रमलेह्‌काने मावा सामि इतेके किर्स्तु येसुसामि वग़ोग़े!✡ देवुळि ओना कयदे सबेटविन पुटिह कीता.✡ ओनाय कयदे माक वने पिसिह कीता.✡

7 मति सबेटोर विस्वसिर इद पोल्‍लोतुन पुनोर. उच्वुर मन्कलोर मुने पेन-बोमानु मोळ्किस मर्सताह्‌कु, नेटा दिया एवनाह, पेन-बोमानेनाह्‌क मोळ्कतव अविङ तिनदह्‌पा, अव पेन-बोमाह्‌क वाटटव इनजोर, सीता कीस तिन्ह्‌तोर. (ओरा नेह्‌ना-लाग्वा पुनदनद बुद बेर्सवा मताह्‌कु, इविन तिनदनद पोलिह्‌ताया, पोलो इनजोर पुनोर.) अदिनेनाह्‌क अद्रमताङ अविङ तिताह्‌कु, कळ्‍वोग़ आतोम इनजोर, ओरा जीवा चुहेम आयो.✡ 8 इंजेके तिनदनद तिंडि माक देवुळतुह्‌क ओप्पनाह केवो इनजोर पुन्ह्‌टु.✡ माट अदिन नोमतेके, बाताले नुस्कन आयो, ओसो नोमवेक वने बाताले पाय्दा आयो. 9 उंद पोल्‍लोतुन सीताते तासाट: मीट विस्वसते बेस मेग़्कताह्‌कु, मीवा विचरते सबे पोलिह्‌ताङ. मति इद पोल्‍लोता मेटे, पोलिह्‌ताया पोलो इनजोर, विस्वसते मेग़्कवोरिन पापमते अरनाह कीयनद आयो.✡ 10 अद इद्रमि: (पेन बोमाङ निटम देवुळ्क आयोङ इनजोर,) पुतन इनवानिन; निमा बोमाना मंदिरतगा गाटो तिनदकिन. अस्के विस्वसते मेग़्कवोग़ मन्कल नीक ऊळनोग़. नीक ऊळतस्के, ओग़ वने बोमानेनाह्‌क मोक ईतविस्कनाङ अविङ तिनदलाह रेयोग़ आयनोग़ बहे. (बेद कबळतुन ओग़ पापम कबळ इन्ह्‌तोग़, अदिने कीयलाह ओन्क दीरा वास्ता.) 11 अद्रम पुतोनिन, निमा कीतद कबळतेनाह्‌कु, विस्वसते मेग़्कवोग़ नीवा ऐंगेटोग़ विस्वसि, देवुळताहि पूरा जेक आयनोग़.✡ निमा अद्रम अग़ एमा. ओनेनाह्‌क वने किर्स्तु डोलतोग़ कोनि. 12 इद्रम विस्वसते मेग़्कवोर ऐंगेटोर विस्वसिर, बेदिन पोलो इनजोर इन्ह्‌तोर, तान ओर कीयनाह कीसि, ओरा विरुद पापम कीय्ह्‌निर.✡ अह कीतेके, किर्स्तुना विरुद वने अद पापम आस्ता.✡ 13 अदिनेनाह्‌क नना तिनदनद तिंडटा मेटे, नावा ऐंगेटोग़ विस्वसि पापमते अरतेके, ओग़ पापमते अरमाकेग़ इनजोर, नना जीवात मनाह, मुर्तिय अविङ तिनोन आयकन.✡ मीट वने इदे विचर कीम्ह्‌टु.✡

9

किर्स्तुनाङ बळयिरा अदिकर

1 किर्स्तु मीक कीतप लेह्‌का, नाक वने उगसताङ अडोनाहि विळ्सिह केवोग़ा? नना किर्स्तुना बळयिनन आयोना?✡* मावा येसुसामिन ऊळतोनन आयोना?✡ सामि नावा मेटे कबळ कीताह्‌कु, मीट नयग्डाहि येसुना कबुर केंजिसि, विस्वसिर आतिर.✡ 2 (नना मियगा किर्स्तुना बळयि आस वाताह्‌के, मीट इंजेके सामिना संगे जोळेम आतिर.) अदिनेनाह्‌क मीट नावा कबळता सीनालेह्‌कान मह्‌निर. अदिह्‌क दुस्रोर नाक किर्स्तुना बळयि इनजोर इनवेकाय, मियेनाह्‌क तेला नना किर्स्तुना बळयिनने.✡ 3 मति (किर्स्तुना बळयिना लेह्‌का केवोन इनजोर,) नाक उच्वुर पर्ह्‌किस ऊळलाह आस्तोर. ओरिन नना इद्रम पोल्‍लो मल्हतह्‌नन, बेस केंजाट: 4 माट मीवा नडुम सेवा कीताह्‌कु, मावा पिसना-पिसवग़ता जबब्दर मियगा इलेया?✡ 5 अद्रमे किर्स्तुनाङ दुस्रोर बळयिर, सामिनाङ तमोर,✡ पत्रु, वेर बेक अतेकाय तमाङ मुतेस्किन, ऐंगे ओयना लेह्‌कान, विस्वसि मुतेन पोस वेलियलाहि, माक वने अदिकर मन्ह्‌ता.✡ 6 कबळ केवालेवा मियगा उदिस तिनदलाह नना, बार्नबस, सिरप माक इर्वुरिह्‌के अदिकर इलेया? (मीक बेसता कबुरतुन पोकुर कीयलाहि, मावाङे कोताङ बाराह्‌क कर्सा केवेरोम?) 7 सीपय कबळ केवाल मन्कल, तनाङे कोताङ कर्सा कीसि, अद कबळ कीस्तोग़ा? लका ओग़्सतोग़ु, अग्डाङ पंडिङ तिनवा मनदनोग़ा?✡ कोंदाङ-एर्रेङ अय केवाल, अविस्कना पाल उनवा मनदनोग़ा? 8 नना सिरप मन्कलोरा विचरतेन वेहोन;✡ 9 मोसानाङ अडोनगा वने इदे पोल्‍लो रासतद मन्ह्‌ता: विसनद कोंदा कळातगा विसिह्‌पा तिनि,✡ इनजोर रासतद मन्ह्‌ता. सिरप कोंदानेनाह्‌क देवुळि इद पोल्‍लो वेहो. 10 मयेनाह्‌क वने इद पोल्‍लो वेहतह्‌ता.✡ वीतवालोर मन्कलोर ओसो विसवालोर मन्कलोर, अनम तिनदकन इनजोरेने, आसा कीसोर तमा कह्‌टेम कीस्तोर.✡ अद्रम किर्स्तुना कबळ केवालोर वने, बोर मन्कलोरगा सेवा कीस्तोर, ओरा कयदे तिनदनद आसातेने कबळ कीस्तोर.

11 (बूमतगा वंजिङ वीतना लेह्‌कान,) मीवा जीवातगा विस्वसताङ पोल्‍लोन वीततोम. इतेके ताना बद्ला, मीट माक पंटा इनजोर कोताङ ईस तोळ ईकिर इनजोर ऊळतोम.✡ इद बह मीक मोतालेह्‌का मन्ह्‌ताया? 12 किर्स्तुनाङ दुस्रोर सेवकिर मीवाङ कोतान तिनदलाह, मावा अदिकर मन्ह्‌ता इन्ह्‌तोर. ओर अद्रम आस्तोर इतेक, ओरिह्‌काय वीळिसि माक पकाय अदिकर मन्ह्‌ता. तेला मति मीवाङ कोताना अग़ ऊळिस मनोम.✡ किर्स्तुना बेसता कबुरतुन नमलाह एग़्कुळ आयनदायो इनजोर, माट सबे तिपल्किन आपिसि, केमेन मह्‌नोम.✡

13 इह केंजाट, यहुदिरा मंदिरता सेवा केवालोर बूमयालोरिह्‌क ओसो वडेरिह्‌क, मोक ईतद ओसो कोड वाटटद मादग्डाहिये, तमा पिसवग़तुह्‌क दोर्किह्‌ताङ इनजोर पुतिरे!✡ 14 अद्रमलेह्‌काने किर्स्तुना बेसता कबुरतुन पोकुर केवालोरिह्‌क, अद कबुरतुन केंजिसि विस्वस केवालोर तीहतना इनजोर, सामिना उकुम मन्ह्‌ता.✡ 15 (नाक तीहाट इनजोर मीक वेहतलाह,) नाक अदिकर मन्ह्‌ता. मति नना इचानाह बोने अद्रम इनोन. इंजेक मन्कलोर नाक तीहिर इनजोर वने, इव पोल्‍लोङ रासोन.✡(कोताङ एनवालेवा सामिना कबळ कीतन इनजोर,) नना निटम पोग़यसोर तिरियलाह आतन. बोग़ाय नना पोग़यनद पोल्‍लोतुन मायिह कीयना बद्ला, नना डोलतेक तेला बेसु.✡

16 किर्स्तुना बेसता कबुरतुन पोकुर कीयलाह आतन इनजोर, नना पोग़यसोर तिरिय पग़वोन. अद कबळतुन देवुळि नावा पोग़ोन वाटटा, नाक तान कीयाय पोयह्‌ता.✡ केवेक अचोन देवुळि नाक पकाय सिक्सा ईयग़ा. 17 नना नावा विचरते बेसता कबुरतुन वेहतना इतेके, नाक बूत दोर्कालि.✡ मति इद कबळतुन देवुळि नावा कयदे कीसीता.✡ अदिनेनाह्‌क नाक विचर वावेक वने, इद कबळतुन कीयाय पोयह्‌ता. 18 पया नावा बूत बातालि? नावा अदिकरतुन पोहचि, किर्स्तुना बेसता कबुरतुन पुनेमते पोकुर कीय्ह्‌नन इन्जि, नाक पोग़यलाह दोर्किह्‌ता. अदे नावा बूति.✡

बेसता कबुरतासाटि पोलु बेद्रम पिसिह्‌तोग़?

19 नना कोताङ एनवाह्‌कु, बोनाये ओर्युलतोनन आयोन. तेला मति वेल्‍लाटोर मन्कलोरिन किर्स्तुनगा ततनेनाह्‌क, सबेटोर मन्कलोरेनाह्‌क ओर्युलतोना लेह्‌कान आतन.✡ 20 नावा ऐंगेटोर यहुदिरा संगे मनदह्‌पा, ओर कीयना लेह्‌कान कीय्ह्‌नन. मोसानाङ अडोने ताकवालोरा संगे मनदह्‌पा, नना वने अव अडोना लेह्‌कान कीय्ह्‌नन. नाक इतेक अडोन नोमवेक वन बार आयो,✡ मति ओरिन किर्स्तुनगा ततनेनाह्‌क, नना वने ओरा लेह्‌कान कीय्ह्‌नन. 21 मोसानाङ अडोन नोमवोरु✡ यहुदि आयवोरा संगे मनदह्‌पा, नना वने ओरिन किर्स्तुनगा ततनेनाह्‌क, मोसानाङ अडोन पुनवप लेह्‌कान मह्‌नन. देवुळताङ अडोन पास्कोन, मति निटम किर्स्तुनाङ अडोन माळिह्‌नन.✡ 22 पोहचीतप मनवालोर मन्कलोरिन किर्स्तुनगा ततलाहि, नना ओरा लेह्‌कान आतन. बह आयि, उच्वुर तेला पिसिर इन्जि, बोर बह मन्ह्‌तोर, अहलेह्‌काने नना वन आतन.✡ 23 बेसता कबुर मतपु नावा ताकमुळ आयि इनजोर, बेसता कबुरतासाटि सबे कीय्ह्‌नन.

24 कग़्सनगा वेल्‍लाटोर मन्कलोर कग़्सलाहि दास्तोर, मति गेल्सवाह्‌के इनम दोर्किह्‌ता इनजोर पुतिर. मीट वने देवुळताहि इनम एतना लेह्‌कान पिसाट.✡ 25 कग़्सनगा गेल्सवालोरिह्‌कु, आकिने पंडटद सोबाता गीळि केग़्‍पिह कीस्तोर. अद वतनव आकिने पंडटद आंदु. तान दोर्किह कीयलाहि, ओर तमाङ मेंदुस्किन आव्रे कीस ताकिह्‌तोर.✡ माट बारा बेस्केन वाग़वद गीळता इनम दोर्किह कीय्ह्‌नल.✡ 26 अदिनेनाह्‌क नना सीनातगा एवयकन इन्जि, जिदते वितिह्‌नन.✡ निसान लेवगा एसवाना लेह्‌का आयोन.†✡ 27 मति दुस्रोरिह्‌क पोकुर केवानन नाके देवुळि इनम एवा मनमाकि इनजोर, नना कुदतुन आव्रे कीसि, बेसता कबुरतुन पोकुर कीयनद सेवा बेस आयना इन्जि, नावा मेंदुलतुन कय इळ्न तासिह्‌नन.✡

10

मुनेतोर इस्रयेलतोरा लेह्‌कान पेन-बोमान मोळ्कमाट

1 मावोर विस्वसिरिर! मावाङ तादोर-बाबोरा पोल्‍लोतुन वने, मीक सीता कीसीकन: ओर मिसर देसेमताहि पेसतापया, देवुळता मोयुल ओरिन मुळ्हचि, सबेटोरिन राका कींदु.✡ ओर सबेटोर एरल सम्दुरता नडुमतुह्‌क अतोर.✡ 2 मोयुल सबेटोरिन मुळ्हच मता, ओसो देवुळि सम्दुरतुह्‌क अग़ कीसीताह्‌के, सम्दुरता नडुमतुह्‌क ताकतोर. इद्रमि देवुळि ओर सबेटोरिन मोसा मुय्तोना अदिकरते ताकवालोर कीता. 3 देवुळि ओरेनाह्‌क पोग़ोटाहि अर्ह्‌चीतद मना इनदनद तिंडि,* ओर सबेटोर तिन्जि पिसतोर.✡ 4 देवुळि ओर सबेटोर मन्कलोरेनाह्‌क, बंडातग्डाहि एग़ पेसिह कीसीस मता. सबेटोर अद एतुन उटोर.✡ अद बंडा, निटम किर्स्तुन तोहतनद सीना आंदु. ओग़े ओरा ऐंगे-ऐंगे अंदोग़. 5 मति ओर सबेटोर देवुळि ईतद तिंडि तिन्जाय, अद ईतद एग़ उन्जाय, ओर पापम कीताह्‌कु, देवुळि ओरग्डाह वेल्‍लाटोर मन्कलोरिन ओङ आता. ओराङ सेत्ताङ अद पेळ्ह्‌कल बूमतगा चेग़्‍पबटिङ आनाह, देवुळि ओरिन बूळे कीता.✡ 6 ओर लाग्वव पोल्‍लोन लालुस कीताह्‌कु,✡ बूळेम आतोर. ओर कीतप लेह्‌का, माट वने कीयनद आयो इनजोर माक काग़्हतलाहि, अव पोल्‍लोङ आताङ. 7 ओरग्डाहि उच्वुर पेन-बोमान मोळ्कतोर. अविना मुनेह गाटो तितोर, ओसो ओचतोर, अहे लजालेवा कग़्सलाहि तेदतोर,✡ इनजोर वने, देवुळता सास्त्रमतगा रासतद मन्ह्‌ता. माट ओरा लेह्‌कान पेन-बोमान मोळ्कनद आयो इनजोर, इव पोल्‍लोङ रासतव मन्ह्‌ताङ.✡ 8 उच्वुर मोवब देसेमतविस्कना संगे साट्याल कबळ कींदुर.✡ अदिनेनाह्‌क उंदिय दियाते वीसा मूंड अजर्क (23,000) मन्कलोर डोलतोर. ओर कीतप लेह्‌का, माट साट्याल कबळ कीयनद आयो. 9 इस्रयेलतोर उच्वुर पापम कीसोर मतोर, ओसो देवुळि बेचानाह केमेन मन्ह्‌ता इनजोर, ताना पट ऊळिंदुर. अदिनेनाह्‌क देवुळि ओरिन तरस्क कस्किह कीसि, बूळे कीता.✡ माट ओरा लेह्‌कान देवुळता पट ऊळनद आयो. 10 ओसो उच्वुर देवुळता लोप्पा मुयोग़-मुयोग़ आंदुर. अदिनेनाह्‌क बूळे कीयनद देवतुलता कयदे बूळेम आतोर.✡ माट वने अद्रम मुयोग़-मुयोग़ आयनद आयो.✡ 11 दुस्रोरिह्‌क तेळियिह कीयनेनाह्‌क, इव पोल्‍लोङ मावाङ तादोर-बाबोरिह्‌क आताङ.✡ माट इंजेके बूमता आक्रिता वेलाते पिसलाह आतल. अदिह्‌क माक बुद काग़्हतलाहि, इव पोल्‍लोङ रासतव मन्ह्‌ताङ.✡

12 अदिनेनाह्‌क नना बेस-नेह्‌ना विस्वसते मेग़्किस मह्‌नन इनवालोर मन्कलोर, अद्रमलेह्‌काने तमा विस्वसताहि अरयनद आयो इन्जि, उसरते मनिर.✡ 13 बेस्के मियगा पापमताङ विचर्क पुटिह कीयनव तिपल्क वास्ताङ, अस्के इवे तिपल्कु सबेटोर मन्कलोरिह्‌क वास्ताङ इनजोर, सीता कीम्ह्‌टु. मति देवुळि बर्वस लायकता आंदु.✡ मीट बेचोन आप पग़यह्‌निर, तान्काय एक्‍वा तिपलतुन लोहो.✡ अद्रमताङ तिपल्क वातस्के, मीक पापमते अरवाह अग़ तोहतग़ा, अस्के दीरा पोयता पग़यकिर.

मोक ईतदिन तिनदना लोप्पा

14 गोततोरिर! अदिनेनाह्‌क नना वेहतह्‌नन, (मावाङ तादोर-बाबोरा लेह्‌कान आयवा,) पेन-बोमान मोळ्कनग्डाहि जेक मन्ह्‌टु.✡ 15 मीट बुद पुतोर मन्कलोरिर इनजोर पुन्जि, नना वेहतलाह आतन. नना वेहतनव पोल्‍लोन, मीटे बेस-नेह्‌ना विचर कीस ऊळाट. 16 सामिना कुळ्पि तिनदह्‌पा, माट उंदिय बट्किताहि अंगुर जोमा उह्‌नल. तानेनाह्‌क सामिन जोहर कीय्ह्‌नल. माट उंदिय बट्किताहि उनडह्‌पा, किर्स्तुना नेतुरता मेटे, माट ओना संगे जोळेम आतल इनजोर तोहतह्‌नल.✡ अहे माट उंदिय आरताङ किळ्केन तिनदह्‌पा, किर्स्तुना मेंदुलता मेटे, माट ओना संगे जोळेम आतल इनजोर तोहतह्‌नल.✡ 17 माट वेल्‍लाटोर मन्कलोरल मह्‌नल, मति उंदिय आरताहि तिनाह्‌कु, माट उंदिय मेंदुलता लेह्‌का आतल.✡

18 इंजेके इस्रयेल मन्कलोरिन सीता कीस ऊळाट! मोळ्कनद जागातगा मोक ईतविन तिन्ह्‌तोर.✡ तिनाह्‌कु ओर सबेटोर अगा गर्यातगा मोळ्कनदिनगा कलियिह्‌तोर.✡ 19 नना बह इह्‌नन इतेके: बोमानेनाह्‌क मोक ईयनव अविङ, वेट अविङे मन्ह्‌ताङ, बोमानगा वने बेदे जीवा इले.✡ 20 मति बोमानेनाह्‌क मोळ्कवालोर मन्कलोर, निटम ऊळतेके, देयह्‌किह्‌क मोक ईस्तोर, देवुळतुह्‌क आयो.✡ अदिनेनाह्‌क मीट अविस्किन तिन्जि, देयह्‌कना संगे कलियमाट इह्‌नन. अद नाक ओप्पो. 21 सामिना कुळ्पतस्के वने, तिनदना-उनडनगा कलियना, ओसो देयह्‌कनेनाह्‌क मोळ्कतस्के वने, तिनदना-उनडनगा कलियना, अद्रम मनदनद मीक पोलो.✡ 22 अद्रम कीस सामिनु ओङ वानाह कीय्ह्‌निर! सामि ईयनद सिक्साताहि, बह पिह्‌ट अरयकिर?✡ बह माट ओन्काय एक्‍वा लावतोरल इनजोर इह्‌निरा?✡ 23 मीट वेहतह्‌निर, “माक सबे कीयलाह पोलिह्‌ता” इह्‌निर, मति नना वेहतह्‌नन, “सबे कीयलाह पोलिह्‌ता, मति सबे कबळतुह्‌क अरवोङ” इह्‌नन.✡ सबे कीयलाह पोलिह्‌ताये, मति विस्वसिरा मुडोरिर मीक विस्वसते बेर्सलाहि, सबे कबळतुह्‌क अरवोङ.✡ 24 विस्वसि मन्कल तनाय पाय्दातुन ऊळमाकेग़, मति ऐंगेटोना पाय्दातुन वने ऊळेग़.✡ 25-26 देवुळता सास्त्रमतगा रासतदिन सीता कीम्ह्‌टु: इद बूमि देवुळताय आंदु, इग्डा सबे मालु तानाय आंदु. ✡ अदिनेनाह्‌क आटुमते वमनव अविङ असिस तिन्ह्‌टु.✡ अव बेग्डाङ इनजोर ताल्ह्‌कमाट. कतम सामिनाये आंदु इतेके, अगा पोलनद-पोलवद पोल्‍लो पेसो. 27 विस्वस केवोग़ मन्कल मीक गाटो तिनदलाह तना लोन केयतेके, मीक दायलाह विचर वातेक अन्ह्‌ट. ओग़ मीक बेद तिनदलाह ईतेके, इद पेन-बोमातुह्‌क वाटटद आंदुया इनजोर ताल्ह्‌कमाटु. पोलनद-पोलवद पोल्‍लो पेसमाकि. 28-30 मति तिनवालोरगा बोग़ाय, इद पेन-बोमानेनाह्‌क वाटटदु इनजोर वेहतेक अचोन, तान तिनमाट.✡ मीट इद्रम इनेरिर, “दुस्रोन्क पोलिह्‌ताया पोलो इनजोर, माट बाराह्‌क तिनोम आयकोम? माट बातालाय तिनदा पग़यह्‌नोम. माट देवुळतुन जोहर कीसि, तान तितेक अचोन, मावा पोग़ोन तिपल बाराह्‌क वास्ता?” इनेरिर.✡ इद सामिनाहि वाता, तितेके बाताल आयो इन्जि, मीट पुतिरे. मति मीक वेहवाल मन्कल, पोलिह्‌ताया पोलो इनजोर पुनोग़. पुनवाह्‌कु मीट तिनदनदिन ऊळिसि, ओग़ विस्वसताहि लेसनोग़ बहे.✡ 31 नना बह इह्‌नन, मीट बाताल तितेकाय, उटेकाय, बाताल कीतेकाय, मन्कलोरग्डाह देवुळतुह्‌क मान दोर्कनाह सबेटविन कीम्ह्‌टु.✡ 32 यहुदिरा, यहुदि आयवोरा, ओसो देवुळता विस्वसि मुडोरा बेस्केन अडम आयवालेवा पिसाट.✡ 33 नना वने ओर पिसिर इनजोरे, नावाय पाय्दातुन ऊळवा, सबे पोल्‍लोने वेल्‍लाटोर मन्कलोरा पाय्दातुन ऊळिह्‌नन✡. अहे सबेटोर मन्कलोरिह्‌क बेस गिर्दा वानाह पिसिह्‌नन.✡

11

1 नना किर्स्तु ताकतद अग़दे ताकिह्‌नन. अद्रमलेह्‌का मीट वने नना ताकनद अग़दे ताकाटु.✡

तला मुस्क वाटनद पोल्‍लो

2 मीट नाक सबे पोल्‍लोने सीता कीय्ह्‌निर, अहे नना मीक काग़्हतव पोल्‍लोना लेह्‌काने ताकिह्‌निर, बेस-नेह्‌ना कीय्ह्‌निर.✡ 3 मति ओसो उंद पोल्‍लो मन्ह्‌ता, इदिन मीट पुन्ह्‌टु: किर्स्तु इतेके ओर्वोग़-ओर्वोग़ कोय्तोना तलालेह्‌का आंदोग़,✡ कोय्तोग़ बारा आंचाना तलालेह्‌का आंदोग़,✡ अहे देवुळि बार किर्स्तुना तलालेह्‌कान आंदु.✡ 4 मीट मोळ्कलाहि जमा आय्ह्‌निर अस्के, बोग़ाय कोय्तोग़ पार्तना कीनेके, इलवेके देवुळता जीवाता दळ्मते वळ्ह्‌किह्‌पा,✡ तना तला मुस्क वाटटेके, तना तलातुन, इतेके किर्स्तुन मान एवप लेह्‌का कीस्तोग़. 5 मति आंचाना पोल्‍लो दुस्रा: पार्तना कीयह्‌पा, इलवेके देवुळता जीवाता दळ्मते वळ्ह्‌किह्‌पा, आंचाळि तला मुस्क वाटवेक अचोन, तना तलातुन, इतेके मुजोनु, मान एवप लेह्‌का कीस्ता.* अद तनाङ केल्किन कोग़ियतप लेह्‌का, लजाता पोल्‍लो मन्ह्‌ता.✡ 6 अदिनेनाह्‌क पार्तना कीयह्‌पा, देवुळता जीवाता दळ्मते वळ्ह्‌किह्‌पा, आंचाळि तला मुस्क वाटवेके, तनाङ केल्किन कोग़ियि! केल्किन कोग़ियनद, बोळ्कल कीयनद आंचाह्‌क लजाता पोल्‍लो मतेके, तना तला मुस्क वाटवद वने, अचोने लजाता पोल्‍लो आंदु.† 7-9 देवुळि कोय्तोन तना लेह्‌का पंडटा.✡ मुनेतोग़ कोय्तोग़ आंचानाहि पुटिस वावोग़, (मति देवुळिये ओन पंडटा; पंडटाह्‌कु) ओनेनाह्‌क देवुळतुह्‌क मान दोर्किह्‌ता. अदिनेनाह्‌क ओग़ पार्तना कीयह्‌पा, तला मुस्क वाटनद आयो, (वाटटेके देवुळता मानतुन मुचतप लेह्‌का आयग़ा). आंचान बारा देवुळि कोय्तोनग्डाहि पंडटा. देवुळ आंचानेनाह्‌क कोय्तोन पंडो, मति कोय्तोनेनाह्‌क आंचान पंडटा.✡ अदिह्‌क आंचानेनाह्‌क कोय्तोन्क मान दोर्किह्‌ता. (अह आसि अद पार्तना कीयह्‌पा, तना तला मुस्क वाटनदे.) 10 विस्वसिरा मुल जमा आतस्के, सबेटोर ओप्पनद रीतते मोळ्किह्‌तोर इन्जि, पोग़ोटाङ देवतुल्क वने ऊळसोर मन्ह्‌ताङ, इदिन सीता कीम्ह्‌टु. अविस्कनेनाह्‌क वने आंचाळि, नावा तलाता पोग़ोन नावा अदिकर मन्ह्‌ता इन्जि, ओप्पनद रीतते तना तलातुन मुचिस मोळ्कना.

11 बह मतेकाय, सामिना संगे जोळेम आतोरगा, कोय्तोग़लेवा आंचाळ मनदा पग़वो, आंचाळलेवा कोय्तोग़ मनदा पग़वोग़. 12 सुरुमुनेतद आंचाळि कोय्तोनग्डाह तयर आता. इंजेक कोय्तोग़ आंचानग्डाह पुटिह्‌तोग़. मति सबेटव देवुळता मेटे तयर आताङ.✡ 13 आंचाळि देवुळतुन पार्तना कीयह्‌पा, तला मुस्क वाटवा मनदनद ओप्पिह्‌ताया? मीटे विचर कीस ऊळाट. 14-15 कोय्तोग़ आंचाना लेह्‌कान केल्किन लाट बेर्सिह कीयनद, ओन्क लजा वास्ता. मति आंचाळि तनाङ केल्किन लाट बेर्सिह कीयनद, तान्क सोबा आस्ता इनजोर, सबेटोर पुतोर. तना तलातुन मुचलाह इनजोर, देवुळि तान्क केल्क ईता. 16 इद पोल्‍लोता लोप्पा बोग़ाय नावा संगे गिटोगटो आयना इतेके, ओग़ पुनेग़: नना इद्रमे काग़्हतह्‌नन, सबे नाह्‌कने देवुळता मुडोर वने इद्रमे कीस्तोर.✡

सामिना कुळ्पि

17 इंजेके ओसो उंद पोल्‍लो मन्ह्‌ता. मीट मोळ्कलाह जमा आय्ह्‌निर, मति जमा आयनद पाय्दा आयवालेवा, मीवा नुस्कन आसोर मन्ह्‌ता अले. मीट इद्रम कीयनद नाक विचर वावो. 18 मुने इद पोल्‍लो: मीट विस्वसिरा मुलु जमा आतस्के,✡ मीवाङ ओर्विह्‌क-ओर्वोनाङ पोल्‍लोङ अरवोङ इनजोर, नना केंजतन.✡ नना केंजतद पोल्‍लोतगा उचुन सेतेम मनदग़ा इनजोर इह्‌नन. 19 मियगा पोल्‍लोङ अरवोर मनदनुरे, अस्केन बोर देवुळतुह्‌क निटम विचर वानाह ताकिह्‌तोर इनजोर, मीट सबेटोर मन्कलोरिह्‌क एर्का आयग़ा.✡ 20-21 मीट सामिन सीता कीयनद कुळ्पि इनजोर जमा आय्ह्‌निर, अस्के मीट दुस्रोरिन केपवा, आपुना-आपुना गाटोतुन तिनदलाह गाबरते मह्‌निर. बोग़-बोग़ कग़्वते मन्ह्‌तोग़! बोग़-बोग़ तिन्जि-उन्जि मन्ह्‌तोग़!✡ इद्रम आतेके, तेन सामिना कुळ्प इनजोर बह इह्‌निर? 22 इद बह कीतिर? लेवोर विस्वसिरिह्‌क बेसता गाटो तूसवा, ओरिन लजा कीय्ह्‌निर,✡ इद्रम कीस देवुळता मुडुन पास्किह्‌निर! इद्रम कीयना वाटो, जमा आयनामुने, मीवाङ लोह्‌कने तिन्ज वातेक बेसु. इद पोल्‍लोतुन नना बाताल इनजोर वेहतकन? बेस-नेह्‌ना कीयलाह आतिर इनदकना? आयो! मुर्तिय अद्रम इनोन.

23 इदिना लोप्पा नना मीक काग़्हतव पोल्‍लोङ सामिनाहि नयगा वाताङ.✡ अद इद्रमि: येसु किर्स्तुन तना ऐंगेटोग़ नाळेह कीस पोसीतोग़, अद नग़्का येसुसामि आरतुन पोयतोग़. 24 पोसि देवुळतुन जोहर कीतोग़. पया आरतुन किळ्हचि, तनाङ कग़यवालोरिह्‌क तूसिस ईयह्‌पा, इद्रम वेहतोग़, “इदु! मियेनाह्‌क नना ईयनद नावा मेंदुलि! नाक सीता कीयलाह, मीट वने आरतुन किळ्हचि तिनदनद कीसोर मन्ह्‌टु,” इनजोर वेहतोग़. 25 अद्रमलेह्‌काने तितापया, अंगुर जोमा मतद बट्कितुन पोयतोग़, पोसि “इदिन उन्ह्‌टु! इद बट्किता अंगुर जोमा, नावा नेतुरता सीना आंदु. देवुळि लोकुरा संगे कीयनद पूना करलतुन, अद नेतुर निल्पिह कीस्ता.‡✡ मीट इद्रम बेस्के उनडकिर, अस्के (नावा नेतुर मियेनाह्‌क पोवता इन्जि,) सीता कीस उन्ह्‌टु,” इतोग़.✡ 26 बह इतेके सामि वानाह्‌जोम, बेस्के-बेस्के जमा आस आरतुन तिह्‌निर, बट्किता अंगुर जोमातुन उह्‌निर, अस्के मियेनाह्‌क आतद सामिना हामुरता लोप्पा पोकुर कीकिर.

27 अदिनेनाह्‌क नना पोग़ोन रासतपु, सामि डोलतदिन तोहतनद आरतुन, अंगुर जोमातुन बोग़ाय ओप्पवद रीतते तितेक-उटेके, ओग़ सामिना मेंदुलतुन, ओना नेतुरतुन पास्किह्‌तोग़.✡ 28 अदिनेनाह्‌क ओर्वोग़-ओर्वोग़ मन्कल, मुने तन्क पर्ह्‌किस ऊळेग़.✡ ऊळिस पया सामिन सीता कीयनद आरतुन तिनेग़, अंगुर जोमातुन उनेग़. 29 सामिन सीता कीयनद आरतुन, अंगुर जोमातुन तिनवालोर-उनवालोर, ताना अर्तमतुन बेस पुनिर. बाराह्‌क इतेके सामिना मेंदुलतुन पास्कवालोर, तमाय पोग़ोन सिक्सा वानाह कीस्तोर. 30 अदिनेनाह्‌क मियग्डाहि वेल्‍लाटोर मन्कलोर लावलेवप आतोर, दुक अरतोर, वेल्‍लाटोर डोलतोर वने. 31 मति माट कुदतुन बेस-नेह्‌ना पर्ह्‌किस ऊळतेके, देवुळि मावा पोग़ोन सिक्सा वाटो. 32 मति उंद पोल्‍लो मन्ह्‌ता: विस्वस केवोर मन्कलोरा संगे माट बूळेम आयना आयो इनजोरे, सामिनाहि माक सुद्रे कीयनद सिक्सा वास्ता.✡ 33 अदिह्‌क मावोर विस्वसिरिर! सामिना कुळ्प तिनदलाह जमा आय्ह्‌निर अस्के, ओर्विह्‌क-ओर्वोग़ केपाट. 34 बोन्काय कग़्व वसतेके, ओग़ तना लोन तिन्ज वायेग़. अस्के मीट जमा आतस्के, सबेटोरिह्‌क आलनाह तिनदा दोर्कग़ा. अद्रम केवेके, देवुळताहि सिक्सा दोर्कग़ा. इंजेके पिसताङ पोल्‍लोन बह कीयनद, नना मियगा वातस्केन✡ वेहतकन.

12

देवुळता जीवा ईयनव बुदिङ

1 मावोर विस्वसिरिर! देवुळता जीवा ईयनव बुदिनाङ पोल्‍लोन✡ ताल्ह्‌किस मतिर, अविस्किन मीट पुनदना इनजोर, मीक तेळियिह कीस वेहतह्‌नन. 2 मीट बेस्के देवुळतुन पुनवा मतिर, अस्के अलग-अलग रीतिने, वळ्ह्‌क पुनवव बोमानके लेससोर मतिर, इदिन मीट पुतिरे.✡ 3 (अस्के देयम पोस वळ्ह्‌कवालोरिन ऊळतिर. पया देवुळता जीवाता दळ्मते वळ्ह्‌कवालोरिन बह पुनदकिर? अदिनेनाह्‌क बेद निटम देवुळता जीवाता बुदि इनजोर, मीट पुनदना. अद इद्रमि:)✡ बोग़ाय मन्कन देवुळता जीवा ताकिह कीतेके, ओग़ मन्कल बेस्केन येसुन सरप एवोग़. अहे देवुळता जीवालेवा बोग़े मन्कल येसुनु, सामि इनजोर इनोग़.✡

4 विस्वसिरगा अलग-अलग रीतताङ बुदिङ मन्ह्‌ताङ, मति अविस्किन ईयनद जीवा इतेके उंदिय मन्ह्‌ता.✡ 5 विस्वसिर अलग-अलग रीतता सेवा कीस्तोर. मति सबेटोर ओर्विनाये सेवा कीस्तोर, इतेके येसुसामिना. 6 देवुळता पेदिरते विस्वसिर अलग-अलग रीतताङ कबस्क कीस्तोर, मति उंदिय देवुळ ओर सबेटोराङ कय्कने, सबे कबस्क कीयनाह कीस्ता.✡

7 सबेटोर मुडोरिह्‌क पाय्दा आयना इनजोर,✡ ओर्वोग़-ओर्वोग़ विस्वसिह्‌कु, देवुळता जीवा बुदि ईस्ता. 8 अद बेद्रम बुद ईस्ता इनजोर वेहतह्‌नन: देवुळता जीवा ओर्विह्‌क बुदताङ पोल्‍लोङ वळ्ह्‌कनद बुदि ईस्ता,✡ अदे जीवा दुस्रोन्क, पुनवव पोल्‍लोन पुन्ज वेहतनद बुदि ईस्ता.✡ 9 अदे जीवा ओर्विह्‌क बेराङ-बेराङ पोल्‍लोनेनाह्‌क देवुळतगा विस्वस कीयनद बुदि ईस्ता,✡ अदे जीवा दुस्रोन्क बारा दुकतुन सव्रे कीसीयनद बुदि ईस्ता. 10 अदे जीवा ओर्विह्‌क बामिह कीयनाङ कबस्क कीयलाह लाव ईस्ता,✡ दुस्रोना पोग़ोन बार दळ्म अर्सि वळ्ह्‌कनाह कीस्ता.✡ ओर्विह्‌क बेव देवुळता जीवाताङ कबस्कु, बेव तानाङ आयोङ इनजोर पुनदनद बुदि ईस्ता.✡ ओर्विह्‌क तन्क तेळियवव बासाने* वळ्ह्‌कनद बुदि ईस्ता,✡ दुस्रोन्क बार अव बासानाङ पोल्‍लोन पुन्जि, दुस्रोरिह्‌क तेळियिह कीसीयनद बुदि ईस्ता. 11 इव सबे उंदिय जीवाताङ बुदिङ मन्ह्‌ताङ. अद तना विचरते इव बुदिनु, ओर्वोग़-ओर्वोग़ विस्वसिह्‌क तूसिस ईस्ता.✡

विस्वसिरा मुलु मेंदुलता लेह्‌काडोर

12 मावा मेंदुलि उंदिय मन्ह्‌ता, मति तानगा कय्क, काल्क, कोंडाङ मन्ह्‌ताङ. इव सबेटव दुस्राङ-दुस्राङ मतेक तेला, उंदिय मेंदुलतगा कलियिस मन्ह्‌ताङ.✡ अद्रमे किर्स्तु वने मेंदुलता लेह्‌कान मन्ह्‌तोग़. 13 अद इद्रमि: माट यहुदिर आयि, यहुदि आयवोर आयि, ओर्युलतोर आयि, ओर्युल आयवोर आयि, माट सबेटोराङ जीवानगा, देवुळ उंदिय जीवातुन वळता.✡ विस्वसि मन्कल बेस्के येसुना पेदिरते एग़ मीस्तोग़, अस्केने देवुळता जीवा ओन दुस्रोर विस्वसिरा संगे जोळे कीस्ता.✡ माट सबेटोरल किर्स्तुना मेंदुलताङ कय्क-काल्क आतपु, इद्रम कीस्ता. 14 मेंदुलतगा सिरप कय्के मनोङ, काल्कु, कोंडाङ मन्ह्‌ताङ, इद्रम वेल्‍लाङे मन्ह्‌ताङ.✡

15 इंजेके काल इनालि, “नना कय आयोन, अदिनेनाह्‌क नना मेंदुलतोनन आयोन” इनजोर इनालि. अद्रम इतेक तेला अद मेंदुलतग्डाय आंदु. 16 अद्रमे केव इनालि, “नना कोंडा आयोन, अदिनेनाह्‌क नना मेंदुलतोनन आयोन” इनजोर इनालि, अद्रम इतेक तेला अद मेंदुलतग्डाय आंदु. 17 पूरा मेंदुलतगा कोंडाङे मतेके, बेद्रम वेनेरल? पूरा मेंदुलतगा केव्के मतेके, बेद्रम मूस्केरल? 18 मति देवुळि तनाय विचरते, कय्किन, काल्किन, कोंडान, केव्किन, मेंदुलतगा आपुना-आपुना जागातगा तासता. 19 सबेटव उंदिरीत मतेके, मेंदुल बेद्रम मनदग़ा? 20 इद्रमलेह्‌का कय्क, काल्क, कोंडाङ, केव्क अलग-अलग मतेक तेला, मेंदुल उंदिये मन्ह्‌ता. 21 निमा नाक कबळतुह्‌क अरविन इनजोर कोंडा, कयदुन इनदा पग़वो. अहे निमा नाक कबळतुह्‌क अरविन इनजोर तला, कादुन इनदा पग़वो. 22 मति मावा मेंदुदगा कबळतुह्‌क ओजवप लेह्‌का दिसनवु, माक पका कबळतुह्‌क ओजनव मन्ह्‌ताङ. 23 मावा मेंदुदगा बेविस्किन लजाताङ इह्‌नल, अविस्किने एक्‍वा कदर ईसि, गेंदेने बेस-नेह्‌ना मुचिह्‌नल. बेव दुस्रोरिह्‌क दिसनदायो, अविस्कना एक्‍वा पर्वा कीय्ह्‌नल. 24 मति मुनेताहि कदर मनदनविन, बाराह्‌क कदर एवेलल? माट लजाताङ इनदनविस्किन मान ईयना इनजोरे, मावा मेंदुलतुन देवुळि पंडटा. 25 मेंदुदाङ कय्क, काल्क वने तमतमा कोटुल आयवा, तमेनाह्‌क उंदतुह्‌क उंदि तोळ आयिङ इनजोर, अद्रम पंडटा. 26 अदिनेनाह्‌क मावा मेंदुदग्डा बेदाय उंदतुह्‌क दुकम पुटटेके, ताना संगे सबेटविह्‌क दुकमे आस्ता. उंदतुह्‌क मान दोर्कतेके, सबेटव ताना संगे गिर्दा आस्ताङ.

27 अद्रमलेह्‌काने मीट सबेटोरिर कलियिस, किर्स्तुना मेंदुदा लेह्‌कान मह्‌निर. ओर्वोग़-ओर्वोग़ मन्जि, ओनाङ कय्क-काल्कना लेह्‌कान मह्‌निर.✡ 28 विस्वसिरा मुडगा, देवुळि मुनेन किर्स्तुनाङ बळयिरिन निल्पिह कीता. ओरा पेग़्के देवुळता कबुरतोरिन निल्पिह कीता. ओरा पेग़्के देवुळता पोल्‍लोतुन काग़्हवालोरिन निल्पिह कीता.✡ पया देवुळता लावताङ कबस्क कीयनद बुदतोरिन निल्पिह कीता. अहे ओसो दुकतोरिन सव्रे कीसीयनद बुदतोरिन निल्पिह कीता. अहे साय्ता कीयनद बुदतोरिन निल्पिह कीता. ओसो विस्वसिरा मुडुन ताकिह कीयनद बुदतोरिन✡ निल्पिह कीता. ओसो तमा तेळियवव बासाने वळ्ह्‌कनद बुदतोरिन निल्पिह कीता.✡ 29 विस्वसिरा मुडगा सबेटोर, किर्स्तुनाङ बळयिर आयोर, सबेटोर देवुळता कबुरतोर आयोर, ओसो सबेटोर देवुळता पोल्‍लोतुन काग़्हवालोर आयोर, सबेटोर बामिह कीयनाङ कबस्क केवालोर आयोर. 30 अहे सबेटोर दुकतोरिन सव्रे कीसीयनद बुदतोर आयोर, सबेटोर तेळियवव बासाने वळ्ह्‌कवालोर आयोर. ओसो सबेटोर अव बासानाङ पोल्‍लोन पुन्जि, तेळियिह कीसीया पग़वोर. 31 मति मीट एक्‍वा कबळतुह्‌क अरयनव बुदिनु, दोर्किह कीयलाह ऊळसोर मन्ह्‌टु.✡ अहे नना इंजेके मीक ओसो बेसतल अग़दुन तोहतकन.

13

जीवा कीयनदे सबेट्क मोदुल पोल्‍लो

1 अद इद्रम मन्ह्‌ता: नाक दुनियातोर मन्कलोर वळ्ह्‌कनव सबे बासाङ, ओसो पोग़ोटाङ देवतुल्क वळ्ह्‌कनव सबे बासाङ वळ्ह्‌कनद बुदि मनालि.✡ मति नना दुस्रोरिन जीवा केवोन इतेके, वेट किळिंगाळ इनाह, नेकनद गिनेता लेह्‌काडोनन, ओसो डेडेङ-डेडेङ नेकनद डपता लेह्‌काडोनन आवेनन. 2 नना देवुळता जीवाता दळ्मते वळ्ह्‌क पग़वेनन,✡ ओसो देवुळि इंजेक एवनाह पेसिह केवा तासतव सबे पोल्‍लोनु, अहे बुदताङ सबे पोल्‍लोन पुनेनन. मेटान इंका जर्गिह कीयनाह, अचोटा विस्वसते पार्तना केवेनन✡. मति नना दुस्रोरिन जीवा केवेक अचोन, देवुळता मुनेह बाताले कबळतोनन आयोन आवेनन.✡ 3 नावा जागा-बूमतुन वमिसि, लेवोरिह्‌क तीहेनन,✡ ओसो किर्स्तुनेनाह्‌क मेंदुलते तिपल आय्ह्‌नन इन्जि, पोग़यसोर मनेनन.* मति नना दुस्रोरिन जीवा केवेक अचोन, नावा बाताले पाय्दा इले आवालि.

4 दुस्रोरिन निटम जीवा केवाल, ओराङ तपुल्किन आपसोर मन्ह्‌तोग़,✡ दुस्रोरिन गूनम तोहतह्‌तोग़, दुस्रोरिन कुळ्सा केवोग़,✡ ननाय बेरोनन इनजोर वळ्ह्‌कसोर तिरियोग़,✡ पोमाडेङ केवोग़.✡ 5 दुस्रोरा संगे ओप्पनद रीतते ताकिह्‌तोग़, तनाय पाय्दातुन ऊळोग़,✡ चट्पिट ओङ आयोग़,✡ दुस्रोरा तपतुन सीताते तासिस मनोग़.✡ 6 लाग्वाङ कबस्कने गिर्दा आयोग़,✡ मति सेतेमताङ कबस्कने गिर्दा आस्तोग़.✡ 7 बेदे आतेकाय, बेस्केन आरेम आयोग़, सबे पोल्‍लोन नमसोर मन्ह्‌तोग़, आसा कीसोर मन्ह्‌तोग़, सबे तिपल्किन आपसोर मन्ह्‌तोग़.✡

8 देवुळता जीवाता दळ्मते वळ्ह्‌कनद बुदि मायग़ा. तेळियवव बासाने वळ्ह्‌कनद बुदि मायग़ा. मुने पुनवव पोल्‍लोन पुनदनद बुदि मायग़ा. मति जीवा कीयनद बेस्केन मायो. 9 इद कालमते माक वेल्‍लाङे पोल्‍लोङ तेळियोङ. पोल्‍लोङ पुनदनद बुदि, अहे देवुळता जीवाता दळ्मते वळ्ह्‌कनद बुदि, माक वळ्गाय तोहतह्‌ताङ.✡ 10 मति इद कालमता मारेंगाते माक पूरा तेळियग़ा. अद तूकने वळ्गा तोहतनदिना गर्ज अरवो आयग़ा. 11 केंजाट, उड्लस्के, नना उड्लोर पेकोरा लेह्‌कान वळ्ह्‌किंदन, पेकोरा लेह्‌कान विचर कींदन, पेकोरा लेह्‌काडाय तेल्व मता. मति बेरोनन आतस्के, पेकोरा लेह्‌काडाङ पोल्‍लोन विळ्सिसीतन. अद्रमे माट वने इंजेके देवुळताङ कतम पोल्‍लोन पुनदा पग़वल. 12 अदमतगा ऊळना लेह्‌कान, माट इंजेके बग़ाङ-बग़ाङ ऊळिह्‌नल.† मति पया पिङम-पङम ऊळकल. इंजेक नना वळ्गाय पुतन. मति देवुळि नाक पुतप लेह्‌कान,✡ पया सबेटविन पूरा पुनदकन. 13 इंजेके, विस्वस कीयनदु, आसा कीयनदु, जीवा कीयनदु, इव मूंड पोल्‍लोङ अमेसा मनदनव मन्ह्‌ताङ. मति इविस्कनग्डाहि जीवा कीयनदे, सबेट्क मोदुल पोल्‍लो आंदु.✡

14

देवुळता जीवाते वळ्ह्‌कनद बुदतुन पर्ह्‌काटु

1 अदिनेनाह्‌क दुस्रोरिन जीवा कीयलाह ऊळसोर मन्ह्‌टु.✡देवुळता जीवाताङ बुदिन पर्ह्‌काटु.✡ कासा इतेके, देवुळता जीवाता दळ्मते वळ्ह्‌कनद बुदतुन✡ पका पर्ह्‌काटु. 2-3 बाराह्‌क इतेके, देवुळता जीवाता दळ्मते वळ्ह्‌कवाल, विस्वसिरा विस्वसतुन बेस मेग़्किह कीयलाहि, ओरिह्‌क दीरा ईयलाहि, ओरा जीवातुन सितुर कीयलाहि वळ्ह्‌किह्‌तोग़.✡ तेळियवद बासाते वळ्ह्‌कनद बुदतोग़✡ बारा, मन्कलोरा संगे आयो, मति देवुळता संगे वळ्ह्‌किह्‌तोग़. ओग़ देवुळता जीवा ईतद, पुनवद बासाते वळ्ह्‌कताह्‌कु, अद पोल्‍लो बोन्के तेळियो. 4 तेळियवद बासाते वळ्ह्‌कतेके, वळ्ह्‌कवानाय पाय्दा आस्ता. मति देवुळता जीवाता दळ्मते वळ्ह्‌कतेके, विस्वसिरा मुडा पाय्दा आस्ता.✡ 5 मीट सबेटोरिर वने तेळियवव बासाने वळ्ह्‌कतेके, नना गिर्दा आवेनन. मति तान्काय एक्‍वा, मीट देवुळता जीवाता दळ्मते वळ्ह्‌कना इनजोर, पका विचर कीय्ह्‌नन. बाराह्‌क इतेके, बोग़ाय तना तेळियवद बासाते वळ्ह्‌किह्‌पा, विस्वसिरा मुडा विस्वस बेस मेग़्कि इनजोर, तान मुडोरा बासाते तेळियिह कीस वेहवेक अचोन, ओरिह्‌क बाताले पाय्दा इले. अदिनेनाह्‌क तेळियवव बासाने वळ्ह्‌कवाह्‌काय, देवुळता जीवाता दळ्मते वळ्ह्‌कवाले बेरोग़.

6 मावोर विस्वसिरिर! नना मियगा वासि देवुळि नाक वेहतद पोल्‍लो वेहेनन,✡ इलवेके मीट मुने पुनवव पोल्‍लोन वेहेनन,✡ इलवेके देवुळता जीवाता दळ्मते वेहेनन, इलवेके मीक काग़्हेनन,✡ अस्के मीक पाय्दा आयग़ा! मति इद्रम कीयनद विळ्सिसि, नना पुनवद बासाते वळ्ह्‌कतेके, मीक बाताल पाय्दा आयग़ा? 7 अद्रमे तुर्न्जतगा ओसो जेतुरतगा जीवा इले. तेला मति अविस्किन बराबर नेकिह केवेके, बेद पाटाते नेकलाह आता इनजोर, बह पुनाह आस्ता? 8 अद्रमे ओसो अकुम ऊरतस्के, सीपय्क लळय कीयलाह तयर आस्तोर,✡ मति बराबर केंजनाह तान ऊरवेके, सीपय्क बह तयर आयनुर?* 9 अद्रमे मीट वने दुस्रोर पुनदा पग़यनद बासाते वेहवेके, मीवा पोल्‍लोतुन केंजवालोर बह पुनदनुर? इद्रम आतेक पया, मीवा पोल्‍लो वळ्‍दे तूळतप लेह्‌का आयोया? 10 दुनियाते बेचोको अलग-अलग रीतिनाङ बासाङ वळ्ह्‌किह्‌तोर. अविस्कनग्डाह बेदे अर्तमलेवद इले. 11 मति अद बासाता अर्तमतुन नना पुनवेके, नावा संगे वळ्ह्‌कवाल मन्कना नद्रते, नना दुस्रा जाततोना लेह्‌का दिसकन; अहे नावा नद्रते वने, ओग़ दुस्रा जाततोना लेह्‌का दिसनोग़. 12 अदिनेनाह्‌क मीट देवुळता जीवाताङ बुदिन दोर्किह कीयलाह ऊळवालोरिर, विस्वसिरा मुडा विस्वसतुन पूरा मेग़्किह कीयनद बुदतुन, दोर्किह कीयलाह ऊळाटु!✡

13 अदिनेनाह्‌क तना तेळियवद बासाते वळ्ह्‌कवाल, ताना अर्तमतुन वने तेळियिह कीसीयनद बुदतेनाह्‌क पार्तना कीयेग़. 14 बाराह्‌क इतेके, नना तेळियवद बासाते पार्तना कीयह्‌पा, नावा जीवाये पार्तना केवालि, मति (अद पार्तनाता अर्तम नाक तेळियवाह्‌कु,) नावा बुदतुह्‌क पाय्दा इले. 15 पया बह कीकन? नना तेळियवद बासाते नावा जीवाते पार्तना कीकन, ओसो नना तेळियतद बासाते नावा बुदते वने पार्तना कीकन. अहे नना नावा जीवाते पाटा वाग़कन, नावा बुदते वने पाटा वाग़कन.✡ 16 अद्रम केवालेवा, नावा जीवाते मोळ्किह्‌नन इनजोर, निमा तेळियवद बासाते देवुळतुन जोहर कीय्ह्‌निन. इतेके अगा उदतोग़ नीवा पोल्‍लोतुन पुनवोग़ मन्कल, नीवा संगे बह जोहर कीयनोग़? बह इतेके निमा बेद बासाते वळ्ह्‌कतिन, अदिन ओग़ पुनोग़ कोनि. 17 निमा इतेके देवुळतुन बेस-नेह्‌ना जोहर कीय्ह्‌निन, मति इदिने नीक केंजवालोरा विस्वस बेस-नेह्‌ना मेग़्को!✡ 18 नयगा इतेके मीट सबेटोरिह्‌काय वीळिसि, तेळियवद बासाते वळ्ह्‌कनद बुद मन्ह्‌ता. अद बुदतेनाह्‌क नना देवुळतुन जोहर कीय्ह्‌नन. 19 मति विस्वसिरा मुल जमा आतस्के, तेळियवव बासाने दहा अजर्क पोल्‍लोङ वळ्ह्‌कना वाटो, दुस्रोर विस्वसिरिन काग़्हतलाहि, नना पुनदनद बासाते रेंड पोल्‍लोङ वळ्ह्‌कनदे नाक ओप्पिह्‌ता.

विस्वसिरा मुल जमा आतस्के बह मनदना?

20 मावोर विस्वसिरिर! मीट इद तेल्वता लोप्पा, उड्लोर पिलाङ-पेकोरा लेह्‌का विचर केमाट.✡ लाग्वाङ पोल्‍लोना लोप्पा, पिलाङ-पेकोरा लेह्‌कान पुनवप मन्ह्‌टु.✡ मति मीवा तेल्वते, मीट बेरोरा लेह्‌कान मन्ह्‌टु.✡ 21 सास्त्रमतगा रासतद मन्ह्‌ता:

“पुनवद बासा वळ्ह्‌कवालोरा मेटे,

पुनवोराङ तोडिना मेटे, नना वेरिन वळ्ह्‌ककन,

तेला मति वेर नावाङ केंजोर आयनुर,”✡

इनजोर सामि इन्ह्‌ता, इन्जि रासतद मन्ह्‌ता.

22 इतेके तेळियवव बासाने वळ्ह्‌कनदु, विस्वस केवोरेनाह्‌क सीना मन्ह्‌ता, विस्वसिरेनाह्‌क सीना आयो. मति तेळियतद बासाते देवुळता जीवाता दळ्मते वळ्ह्‌कनदु, विस्वस केवालोरिह्‌क सीना मन्ह्‌ता, विस्वस केवोरिह्‌क आयो. इद बहु? 23 मीट विस्वसि मुल जमा आतस्के, मीट सबेटोरिर तेळियवव बासाने वळ्ह्‌केरिर. अस्के मीट वळ्ह्‌किह्‌पा, येसुना लोप्पा तेळियवोग़ मन्कल, इलवेके येसुन विस्वस केवोग़ मन्कल, मियगा ओळियेग़. अस्के मीट वळ्ह्‌कनदिन केंजिसि, वेर कोन पिसाङ आतोर इनजोर इनोग़ा? (अह इन्जि, मीवा संगे कलियोग़ आयनोग़ बहे. इद्रमलेह्‌का मीट तेळियवव बासाने वळ्ह्‌कनदु, विस्वसलेवोरिह्‌क देवुळताहि जेक आयनद सीना मन्ह्‌ता.) 24 मति तेळियतद बासाते मीट देवुळता जीवाता दळ्मते वळ्ह्‌कतेक अचोन, येसुन विस्वस केवोग़ु, इलवेके येसुना लोप्पा तेळियवोग़ मन्कल, तान केंजिह्‌तोग़. केंजिसि तना पापम कीतद निटम इनजोर कबुल आयनोग़, ओग़ केंजतव सबे पोल्‍लोङ ओन पर्ह्‌किस ऊळनुङ.✡ 25 ओना पोटालोप्पाडाङ मकिह कीतव पोल्‍लोङ पङ्ने आयनुङ.✡ पया ओग़ दंडुम अर्सि, देवुळतुन मोळ्कनोग़, ओसो निटम देवुळि मीवा नडुम मन्ह्‌ता इनजोर, मीक इनदनोग़.✡(इद्रमलेह्‌का मीट तेळियतद बासाते वळ्ह्‌कतेके, मीट विस्वसिरिह्‌क देवुळता पिसिह कीयनद सीना ऊळलाह दोर्किह्‌ता.)

26 मावोर विस्वसिरिर! इंजेके इदे पोल्‍लो मन्ह्‌ता: मीट देवुळतुन मोळ्कलाह जमा आतस्के,✡ ओर्वोग़ पाटा ओयेग़,✡ ओर्वोग़ काग़्हेग़,✡ ओर्वोग़ मकतव पोल्‍लोन पेसिह कीसीयेग़, ओर्वोग़ तना तेळियवद बासाते वेहेग़, ओर्वोग़ तान तेळियिह कीसीयेग़, इव सबे विस्वसिरा मुडा विस्वसतुन बेस-नेह्‌ना मेग़्किह कीयलाह कीयनदु.✡ 27 तेळियवव बासाने वळ्ह्‌कना इतेके, इर्वुर-मुवुर मन्कलोर ओर्वोना पेग़्के ओर्वोग़ वळ्ह्‌किर. ओसो ओर्वोग़ तान पुनदनद बासाते, तेळियिह कीस वेहेग़. 28 मति तेळियिह कीसेवाल लेवेके,✡ तेळियवद बासाते वळ्ह्‌कवाल, विस्वसिरा मुल जमा आतगा वळ्ह्‌कमाकेग़. तनतनाय देवुळता संगे वळ्ह्‌केग़. 29 देवुळता जीवाता दळ्मते वळ्ह्‌कवालोर इर्वुर-मुवुर वळ्ह्‌किर. दुस्रोर मन्कलोर बार, बेस-नेह्‌ना केंजिसि, वेहतव पोल्‍लोना सेतेम पर्ह्‌किस ऊळिर.✡ 30 ओर्वोग़ वेहनेक, अगा एरे उदतोरग्डाह बोनाय, देवुळि बातालाय पोल्‍लो वेहतेक अचोन, मुनेतोग़ केमेन आयेग़, पेग़्केडोग़ वळ्ह्‌केग़. 31 इद्रम कीसि, सबेटोर मन्कलोरिर कग़यना, ओसो सबेटोरा जीवा सितुर आयना इन्जि, मीट सबेटोरिर ओर्वोग़-ओर्वोग़ देवुळता जीवाता दळ्मते वळ्ह्‌क पग़यकिर. 32 देवुळता जीवा बोनाय पोग़ोन दळ्म अरतेक तेला, ओग़ तना वळ्ह्‌कनदिन आव्रे कीया पग़यह्‌तोग़. 33 बह इतेके देवुळि गळ्बळ कीयनद आयो, मति तना लोकुर तान सुकमते मोळ्कना इनजोर, अद विचर कीस्ता.

बेगा बेगा देवुळता मुलु जमा आस्तोर†✡, 34 अगा विस्वसिरा मुल मोळ्कलाह कलियिह्‌तोर, अस्के आस्क केमेन मनदना. अव वेल्‍लाङ पोल्‍लोङ ताल्ह्‌कनद ओप्पो.✡ गळ्बळ आयनदायो इन्जि, मोसानाङ अडोना सास्त्रम वेहतपु, अव तमाङ तोडिनु आव्रे कीसोर, पोल्‍लोङ केंजिस मनदना. 35 अविस्किह्‌क बातालाय ताल्ह्‌कना मतेके, लोन अन्जि तमाङ मुजोरिन ताल्ह्‌किङ.✡ मति मोळ्कनद मुडगा, आस्क विचर वातपु वळ्ह्‌कतेके, किर्स्तुना मुडुन बद्‌नम कीतप आस्ता. 36 देवुळता बेसता कबुर बह, मीट कुरिंततोरग्डाहिये पेसताया? इलवेके सिरप मियगान एवताया? (अद्रम मुर्तिय आयो! अदिनेनाह्‌क सबेटोर विस्वसिर कीयना लेह्‌कान, मीट कीयना.)

37 बोग़ाय तन्क देवुळता जीवाता दळ्मते वळ्ह्‌कनद बुदि दोर्कतोनन इनजोर इनेग़, इलवेके देवुळता जीवा ईतद दुस्रा बुदि दोर्कतोनन इनजोर इनेग़.✡ इतेके अद्रमतोग़ मन्कल, इद सीटटे नना रासनव पोल्‍लोङ, सामि ईतव उकुम आंदुङ इन्जि पुनेग़. 38 मति बोग़ाय इद उकुमतुन सीता केवेक अचोन, देवुळ वने ओन सीता केवप लेह्‌का आयग़ा. 39 अदिनेनाह्‌क मावोर विस्वसिरिर! नना वेहतह्‌नन, देवुळता जीवाता दळ्मते वळ्ह्‌कनद बुदतुनु, दोर्किह कीयलाह ऊळसोर मन्ह्‌टु.✡ बोग़ाय तेळियवव बासाने वळ्ह्‌कतेक अचोन, ओन रोमिह केमाट. अद वने आयि. 40 मति सबे पोल्‍लोङ बेस-नेह्‌ना कीयना, ओसो ओर्कुलते कीयना गावले.

15

किर्स्तु जीवा अरयनद पोल्‍लो

1 मावोर विस्वसिरिर! नना मियगा पोकुर कीतद किर्स्तुना बेसता कबुरतुन, इंजेके ओसो सीता कीसीयलाह आतन. अद कबुरतुन मीट केंजिस नमतिर.✡ ताना पोग़ोन विस्वस तासिसि, इंजेके निच मह्‌निर.✡ 2 नना मीक वेहतद बेसता कबुरता पोल्‍लोतुन, मीट मेग़्किस पोस मतेके,✡ देवुळि मीक पिसिह कीस्ता.✡ अद्रम केवेक अचोन, मीट विस्वस कीतद उगसे आस्ता.✡

3 अद कबुरता सबेट्क मोदुल पोल्‍लोतुन, नाक मुने वेहतपे, मीक काग़्हचीतन;✡ अद पोल्‍लो इदे आंदु: देवुळता सास्त्रमतगा मुनेन रासतप लेह्‌का, किर्स्तु मावा पापमतेनाह्‌क मोक आसि डोलतोग़.✡ 4 ओग़ डोलतस्के, मन्कलोर ओना सेत्तातुन गुमयातगा मिसतोर. देवुळता सास्त्रमतगा मुनेन रासतप लेह्‌का, मूंड दियाने देवुळि ओन जीवा अर्हचीता.✡ 5 जीवा अरतस्के किर्स्तु पत्रुह्‌क दिसतोग़.✡ पया बारा बळयिरिह्‌क दिसतोग़.✡ 6 ताना पया एयुङ नूह्‌किह्‌काय एक्‍वा, मावोर विस्वसि मन्कलोरिह्‌क उंदिय देबा दिसतोग़. ओर मन्कलोरग्डाहि उच्वुर डोलतोर, मति वेल्‍लाटोर इंका जीवात मन्ह्‌तोर. 7 ताना पया तनतमोग़ याकुबिह्‌क दिसतोग़. अहे ओसो तनाङ सबेटोर बळयिरिह्‌क दिसतोग़.✡ 8 सबेटोरिह्‌काय पया नाक वने दिसतोग़.✡ नना दुस्रा रीतते किर्स्तुना बळयिनन आतन.* डोलिस पुटटप लेह्‌का, नना देवुळतुह्‌क बातय कबळतुह्‌क अरवोन आंदन. 9 बाराह्‌क इतेके, मुने देवुळता मुडुन नल्हतना-कोह्‌कना कीसोर मतन.✡ अदिनेनाह्‌क बोग़े नाक किर्स्तुना बळयि इनदना लायक इलोन. नना किर्स्तुनाङ बळयिरग्डाह सबेट्क उड्लोनन इनजोर पुतन.✡ 10 मति नना इंजेके बळयिनन मह्‌नन इतेके, देवुळता दयाते मह्‌नन! देवुळि नाक ईतद दया उगस अनो. किर्स्तुनाङ बळयिर दुस्रोरिह्‌काय एक्‍वा, नना एपुर पेसनाह कह्‌टेम कीतन.✡ तेला मति निटम इतेके, नावाय लावते नना केवोन, देवुळि तना देय्वाते नयग्डाहि कह्‌टेम कीता.✡ 11 अदिनेनाह्‌क नना पोकुर कीतेकाय, किर्स्तुनाङ दुस्रोर बळयिर पोकुर कीतेकाय, माट पोकुर कीयनद पोल्‍लो उंदिये: अद किर्स्तु हामुरताहि जीवा अरयनद पोल्‍लो आंदु. ताने मीट विस्वस कीतिर.

डोलतोर विस्वसिर जीवा अरयह्‌तोर

12 किर्स्तु डोलतोरग्डाह जीवा अरतोग़ इनजोर मीक पोकुर कीतोम! अह इतेके डोलतोर विस्वसिर ओसोवने जीवा अरवोर इनजोर,✡ इद्रम मियग्डाह उच्वुरिर बाराह्‌क इह्‌निर?† 13 डोलतोर ओसोवने जीवा अरवोर इतेके, देवुळि किर्स्तुन वने जीवा अर्हो. 14 किर्स्तु ओसोवने जीवा अरवेक अचोन, माट मीक ओना बेसता कबुर पोकुर कीयनद उगसे आता. मीवा विस्वस वने उगसे आता.✡ 15 ओसो उंद पोल्‍लो: देवुळि किर्स्तुन ओसोवने जीवा अर्हता इनजोर, मुनेन मीक वेहच मतोम. डोलतोर जीवा अरवेक अचोन, देवुळि किर्स्तुन वने जीवा अर्हता पग़वो. इतेके माट देवुळता लोप्पा जोल साक्सि ईतप लेह्‌कान आता. 16 बाराह्‌क इतेके, डोलतोर जीवा अरवोर इतेके, किर्स्तु वने जीवा अरवोग़ इतप आता. 17 देवुळि किर्स्तुन जीवा अर्हवेके, मीवा विस्वस उगसिन आता, इंका वने मीट पापमता कयदेन मह्‌निर;✡ 18 ओसो किर्स्तुन विस्वस कीस डोलतोर वने, पूरा देवुळताहि एग़तोर.✡ 19 सिरप इद बूमतगा पिसनद पिसमुळतेनाह्‌क, किर्स्तुना पोग़ोन आसा तासतल इतेके, माट सबेटोर मन्कलोरिह्‌काय, एक्‍वा आरेम आतोरल आंदल.

20 मति निटम पोल्‍लो इद आंदु: किर्स्तुन डोलतोरग्डाह देवुळि ओसोवने जीवा अर्हता!✡ डोलतोरग्डाहि जीवा अरतोग़ ओग़े मुनेतोग़ आंदोग़.✡ 21 अद इद्रमि मन्ह्‌ता: ओर्वोग़ मन्कना मेटे, हामुर वाता.✡ अहे दुस्रोग़ मन्कना मेटे बार, डोलतोर ओसोवने जीवा अरयनद वाता. 22 इतेके आदम मुय्तोनाहि पुटटोरल, माट सबेटोरल हायनल.✡ मति किर्स्तुना संगे जोळेम आतोर मन्कलोरिन बार, देवुळि ओसोवने जीवा अर्हतग़ा.✡ 23 मति ओर्वोग़-ओर्वोग़ मन्कल, ओर्कुलते जीवा अरयनुर. जीवा अरवालोरग्डाहि किर्स्तुये मुनेतोग़,✡ पया ओग़ ओसोवने वायनोग़ अस्के, ओना मन्कलोर✡ जीवा अरयनुर.✡ 24 पया इळ्ता बूमते आयिङ, पोग़ोटा बूमते आयिङ, देवुळता विरुद मनदनव सबे राजेह्‌किन, सबे अदिकरते मनदनविन, सबे लावताङ देयह्‌क-बूतह्‌किन, किर्स्तु आरे कीसि, तना राजेम कीयनद अदिकरतुन, देवुळबाबाना कयदे ईयनोग़;✡ अस्के बूम मारेंगा आयग़ा. 25 विरुदतव सबेटविन आरे कीयनाह्‌जोम, किर्स्तु राजेम कीसोर मनदनद गर्ज मन्ह्‌ता.✡ 26 हामुरि, इद वने मावा पका विरुद मनदनद आंदु, आक्रिते किर्स्तु तान वने बूळे कीयनोग़.✡ 27 देवुळि सबेटविन ओना अदिकरते कीसीता✡ इनजोर, सास्त्रमतगा रासतद मन्ह्‌ता. “सबेटविन” इनजोर रासतेके, देवुळतुन विळ्सिसि सबेटविन इनजोर, बराबर एर्का आस्ता. इतेके देवुळि सबेटविन किर्स्तुना अदिकरते कीसीतेक तेला, देवुळि तना ओना कयदे इले. 28 सबेटविन ओना अदिकरते कीसीता, मति सबे ओना अदिकरते आतापया, देवुळिये सबेटविन पूरा ताकिह कीयि इनजोर, देवुळता मग़ इंका ताना अदिकरते मनदनोग़.✡

29 डोलतोर विस्वसिर ओसोवने जीवा अरवेके, डोलतोरेनाह्‌क येसुना पेदिरते एग़ मीवालोर पया बह कीयनुर? डोलतोर जीवा अरवेके, ओरेनाह्‌क मन्कलोर बाराह्‌क येसुना पेदिरते एग़ मीस्तोर?‡ 30 ओसो माट सेवकिरोम इतेके, दोकाते मन्जि, बेसता कबुरतुन बाराह्‌क पोकुर कीयलाह आतोम?✡(डोलतोर ओसोवने जीवा अरवेके, नग़्का-पियलि अद्रम बाराह्‌क तिपल आवेरोम?) 31 मावोर विस्वसिरिर! मावा किर्स्तु येसुसामि नावा मेटे, मियगा बेचोटा बेरा कबळ कीतोग़ इन्जि, नना पोग़यसोर मह्‌नन, इद करलता पोल्‍लो. ओसो नावा सेवातेनाह्‌क दिनमे हामुरता दोका नाक वास्ता,✡ इद अचोने करलता पोल्‍लो.✡ 32 इपिसुस सहरतगा, गेळा जन्वर्कना बुदलेह्‌काडोर मन्कलोरा संगे लळेम आतन.✡ डोलतोर ओसोवने जीवा अरवोर इतेके, ओरा संगे नना लळेम आस, नाक बाताल पाय्दा दोर्कालि? अह इतेके, इस्रयेलतोर मुने इनदना लेह्‌कान, “नाळ कोनि डोलना मन्ह्‌ता, अदिनेनाह्‌क तिनदकल, उनडकल, गिर्दाते मनदकल,”✡ इनजोर मनाह आवालि. 33 अद्रम इनवालोरिन मीक नाळेह कीयलाह एमाटु. लाग्वोरा संगे गोत आतेके, देवुळतुह्‌क विचर वानाह, ओर मीक पिसलाह एवोर. 34 इव पोल्‍लोना लोप्पा पुन्ज मन्ह्‌टु. देवुळतुह्‌क विचर वातप बेस बुदते मन्ह्‌टु, पापम कीयनद विळ्साटु.✡ मीक लजा वानाह उंद पोल्‍लो इह्‌नन,✡ मियगा उच्वुर मन्कलोरिर देवुळतुन इंका पुनविरे.

जीवा अरतापयाडा मेंदुलि

35 मियग्डाहि बोग़ाय इद्रम इनेग़: डोलतोर ओसोवने बेद्रम जीवा अरयह्‌तोर? जीवा अरतापया, ओरिह्‌क बेद्रमता मेंदुल मनदग़ा इनजोर ताल्ह्‌केग़! 36 अद्रम ताल्ह्‌कवानिन बुदलेवोनिन! निमा वीतिह्‌निन अद पेनेमि, डोलतप लेह्‌का बूमता इळ्न मतेक कोनि, ओसो मोळ्यिह्‌ता!✡ 37 निमा गोह्‌काय, इलवेके बेव दुस्राङ विजाङ वीततस्के, मोदुदुन वीतविन, वेट पेनेह्‌किने वीतिह्‌निन. 38 मति अद मोळ्यिह्‌पा, देवुळि तना विचरते अद पेनेमतुह्‌क मोदुल ईस्ता. उंद-उंद पेनेमतुह्‌क, अलग-अलग मोदुल मन्ह्‌ता.✡ 39 अद्रमे मन्कलोरा मेंदुल दुस्राये, जन्वर्कना मेंदुल दुस्राये, पिटेना मेंदुल दुस्राये, मीन्कना मेंदुल दुस्राये. 40 ओसो पोग़ोटा बूमतगा मनदनव मन्ह्‌ताङ, इद बूमतगा मनदनव मन्ह्‌ताङ. पोग़ोन मनदनविस्कना सोबा दुस्राये, इद बूमतगा मनदनविस्कना सोबा दुस्राये. 41 पोग़ोन पोळ्‍दता वेह्‌च दुस्राये, नेलाता वेह्‌च दुस्राये, उकाना वेह्‌च दुस्राये. उकाना वेह्‌च वने अलग-अलग मन्ह्‌ता.

42 डोलतोर ओसोवने जीवा अरयनद अद्रमे. इद मेंदुलि आक्रिते कळियग़ा, मति देवुळि तान ओसोवने जीवा अर्हतस्के, अद मेंदुल बेस्केन बूळेम आयो आयग़ा.✡ 43 इद मेंदुलता अचोन कदर मनो, तान्क तक्‍वा लाव मन्ह्‌ता. मति देवुळि तान ओसोवने जीवा अर्हतस्के ताना पका सोबा मनदग़ा, तान्क पकाय लाव मनदग़ा.✡ 44 मावा मन्कना लावतद मेंदुलतुन मन्कलोर पोहतह्‌तोर, मति देवुळि तान ओसोवने जीवा अर्हतस्के, अद देवुळता लावतद मनदग़ा. मन्कना लावतद मेंदुल माक इंजेक मन्ह्‌ता. अद्रमे देवुळता लावतद मेंदुल वने मनदग़ा. 45 देवुळता सास्त्रमतगा इद्रम रासतद मन्ह्‌ता: मुनेतोग़ मन्कल आदम जीवाता मान्वल आतोग़✡ इनजोर रासतद मन्ह्‌ता. अद्रमे पयाडोग़ आदम, इतेके किर्स्तु, देवुळता पिसमुळ ईयनद जीवा आतोग़.✡ 46 मति देवुळता लावतद मेंदुलि, मुनेता मेंदुल आयो. मुने मनदनद मेंदुलि इतेके मन्कना लावतदु. पयाडा मेंदुलि देवुळता लावतदु. 47 मुनेतोग़ मन्कल बूमता तोळ्योते पंडटोग़ु, मति पेग़्केडोग़ मन्कल किर्स्तु, पोग़ोटोग़ आंदोग़.✡ 48 बूमतोर सबेटोर मन्कलोर, तोळ्योते पंडटोग़ मन्कना लेह्‌कान आतोर. देवुळता पिसमुळ दोर्कतोर मन्कलोरगा बारा, पोग़ोटोग़ मन्कना बुद मन्ह्‌ता.✡ ओरिह्‌क, पोग़ोटोग़ मन्कना लेह्‌कान मेंदुस्क वने मनदनुङ.✡ 49 इद बूमते माट तोळ्योते पंडटोग़ आदमना लेह्‌कान मह्‌नल.✡ तेला मति इंजेके मावा ताकमुळि, पोग़ोटोग़ मन्कल किर्स्तुना लेह्‌कान मनि.§✡

50 मावोर विस्वसिरिर! इदे पोल्‍लो वेहतलाह आतन: मन्कना लावतद मावा मेंदुलि, देवुळ राजेम ताकिह कीयनगा मनदा पग़वो.✡ इतेके कळियनद मेंदुलि, कळियवदिनगा मनदा पग़वो. 51-52 इद केंजाट! इचानाह मन्कलोर पुनवद पोल्‍लोतुन मीक वेहतह्‌नन: माट मन्कलोरग्डाहि उच्वुर मन्कलोरल डोलवल, मति आक्रिता अकुम ऊरतस्के, माट सबेटोरल बद्लेम आयकल. आक्रिता अकुम केंज वायग़ा.✡ अस्के देवुळि डोलतोर विस्वसिरिन, बेस्केन कळियवद मेंदुल अग़्के, अस्केडा अस्केन ओसोवने जीवा अर्हतग़ा.✡ अस्के माट जीवात मनवालोरल बद्लेम आयकल.✡ 53 मावा इद मेंदुलि डोलनदु, ताना पया कळियनदु; मति इद डोलवद, कळियवद मेंदुल मारियना गावले.✡ 54-55 अद्रम आतस्के देवुळता सास्त्रमतगा मुनेन रासतद पोल्‍लो करल आयग़ा:

देवुळि हामुरतुन मायिह कीसि गेल्सता.✡

इंजेके हामुर माक बाराह्‌क रेय्‍पिह कीयना? अद माक बाराह्‌क आरे कीयना?✡

इनजोर ताना सास्त्रमतगा रासतद मन्ह्‌ता. 56 पापम कीयनाह्‌कु, हामुरतुह्‌क रेयनाह आस्ता.✡ मावा पापमि पका लावता इनजोर, मोसानाङ अडोङ तोहतह्‌ताङ. (इतेके मोसानाङ अडोङलेवा पापमतुन पुनमुळ आयो.)✡ 57 मति मावा येसुसामि किर्स्तुना मेटे देवुळि, माक पापमतुन ओसो हामुरतुन गेल्सनाह कीस्ता.✡ अदिनेनाह्‌क तान्क जोहर! 58 अदिनेनाह्‌क मावोर गोततोरिर! मीवा विस्वसते इळ्न अरवालेवा, मेग़्किस मन्ह्‌टु. मीट सामिनेनाह्‌क कह्‌टेम कीयनद कबळ उगस अनो इनजोर पुतिर, अदिनेनाह्‌क सामिना कबळते बेर्ससोर अन्ह्‌टु.✡

16

गर्जतोरिह्‌क कोताङ ईयनद पोल्‍लो

1 कोताङ अर्हतनद पोल्‍लोतुन ताल्ह्‌किस मतिर, अदिन वेहतह्‌नन: येरुसलेम सहरतोर देवुळता मन्कलोरेनाह्‌क, कोताङ अर्हतनद पोल्‍लोता लोप्पा,✡ गलाति पटटोर✡विस्वसिरा मुडुन नना बह वेहतन, अद्रम मीट वने कीम्ह्‌टु.✡ 2 नना मियगा वानाह्‌जोम केपमाटु, मति मीट ओर्वोग़-ओर्वोग़ मन्कल, आपुना-आपुना कमयता इसबते, ऐतारम दिया✡ उचुक कोताङ मुनेन अलग कीस तासिस मन्ह्‌टु.✡ 3 पया मियगा वातस्के, मीवा दान लोहतलाह, बोर मन्कलोरिन आचिह्‌निर, ओर मन्कलोरिन कोताङ अग़्के येरुसलेम लोहतकन.✡(ओर बेस गूनमतोर विस्वसिर इन्जि, येरुसलेमतोर विस्वसिरिह्‌क वेहचि,) सीटि रासिस ओरा कयदे लोहतकन.✡ 4 इलवेक ननाय येरुसलेम दायना इतेके, ओर नावा संगे वायनुर.

पोलु कुरिंततगा वायलाह ऊळिह्‌तोग़

5 नाक मकिदुनिया पटटगाह्‌क दायना मन्ह्‌ता. अग्डाह पया मियगा वायकन.✡ 6 आया पग़तेके, मियगा वासि मीवा संगे गळ्क मनदकन. इलवेके इर्ङम मारनाह मियगा मनदकन, ताना पया नना बेके दायना मन्ह्‌ता, अके नाक गर्ज अरयनद ईसि लोहतकिर. 7 इद मल्का वाताहे अनोन. सामिना विचर मतेक अचोन, मीवा संगे गळ्क मनदकन इनजोर, आसा कीयलाह आतन.✡ 8 मति पंटाता पंडुम* एवनाह, इगा इपिसुस सहरतेन मनदकन.✡ 9 बाराह्‌क इतेके, इगा वेल्‍लाटोरा पाय्दा आनाह, सेवा कीयलाह बेस-नेह्‌ना अग़ दोर्कता.✡ मति विरुद केवालोर मन्कलोर वने वेल्‍लाटोर मन्ह्‌तोर.✡

10 ओसो उंद पोल्‍लो: तिमोति मियगा वातेके, ओन रेय्‍पिह केवालेवा तासाट.✡ ओग़ वने नावा लेह्‌कान, सामिना कबळ केवाल आंदोग़.✡ 11 अदिनेनाह्‌क मियगा बोग़े ओन पास्कमाकेग़,✡ मति ओन सुकमते नयगा लोहचीम्ह्‌टु. ऐंगेटोर विस्वसिरा संगे ओग़ इगा वायनोग़ इनजोर केपतन.

12 मावा ऐंगेटोग़ विस्वसि अपुलोसना पोल्‍लो✡ इद्रमि: “दुस्रोर विस्वसिरा संगे कुरिंत सहरते अन” इनजोर नना ओन पकाय वेहच ऊळतन. मति इंजेके मियगा वायलाह, ओन्क मुर्तिय विचर इले. पया मोका दोर्कतेक वायनोग़.

13 इंजेके मीट उसरते मन्ह्‌टु. विस्वसते मेग़्किस मन्ह्‌टु.✡ दीरा पोस मन्ह्‌टु. आरेम आयमाटु.✡ 14 बाताल कीतेकाय, गूनमते कीम्ह्‌टु.✡

15-16 मावोर विस्वसिरिर! मीवा अकाया पटटे, मुनेतोर विस्वसिर इतेके इस्तिपनासना लोतोर✡ विस्वस कीतोर, ओर देवुळता मन्कलोरा सेवा कीयनद कबळतेने मन्ह्‌तोर इनजोर पुतिर.✡ ओरा लेह्‌काडोर मन्कलोरा पोल्‍लोतुन केंजिसि मन्ह्‌टु इनजोर, नना मीक अर्जि कीय्ह्‌नन. अहे ओसो सामिना कबळते तोळ आसि, कह्‌टेम केवालोर सबेटोर मन्कलोरा पोल्‍लोतुन केंजिस मन्ह्‌टु.✡ 17 मियग्डाहि इस्तिपनास, पुरतुनातुस, अकयकुस, वेर मुवुर आसि इगा वाताह्‌कु, नना गिर्दा आतन. जेक मनाह्‌क मीट इगा वाया पग़विर, मति वेर वाताह्‌कु, मीटे वातप लेह्‌का आता.✡ 18 वेर वाताह्‌कु, नावा जीवा ओसो मीवा जीवा वने सुकम आता.✡ अदिनेनाह्‌क वेरा लेह्‌काडोर मन्कलोरिन मान ईम्ह्‌टु.✡

19 इगा आसिया पटटे मनवालोर विस्वसिरा मुलु, मीक जय येसु इन्ह्‌तोर. अक्‍विलाल, पिरिस्किलाल, वेर आळ इर्वुरा लोतगा✡ जमा आयवालोर विस्वसिर✡ सबेटोर वने, मीक जय येसु इन्ह्‌तोर. 20 इग्डोर मावोर विस्वसिर सबेटोर, मीक जय येसु इन्ह्‌तोर. मीट ओर्विह्‌क-ओर्वोग़ येसुना पेदिरते जीवा वाटसोरे जोहर कीम्ह्‌टु.✡

21 (इचानाह नना वेहचोर वातन, ओर्वोग़ राससोर अतोग़.) इंजेके नना पोलुनन, नावा कयदे जय येसु इनजोर रासिसि, इद सीटटुन मारिह कीय्ह्‌नन✡: 22 बोग़ाय येसुसामिन जीवा केवेके, ओन्क सरप दल्गि!

ए सामि, वय!✡

23 येसुसामि मीक देय्वा ईयेग़.✡ 24 किर्स्तु येसुना संगे माट जोळेम आताह्‌कु, नना मीट सबेटोरिन जीवा कीय्ह्‌नन. आमेन.

✡ 1:1 1:1 रोम सहरतोर 1:1; कुलुसितोर 1:1-2; 2 तिमोति 1:1-2

✡ 1:1 1:1 बळयिर 18:17

✡ 1:2 1:2 बळयिर 18:1-8

✡ 1:2 1:2 1:30; 6:11; 1 तिसलुनितोर 5:23

✡ 1:2 1:2 8:6

✡ 1:3 1:3 रोम सहरतोर 1:6-7

✡ 1:4 1:4 रोम सहरतोर 1:8

✡ 1:5-7 1:5-7 2 कुरिंततोर 6:10; 8:7; 9:11

✡ 1:5-7 1:5-7 2 तिसलुनितोर 1:10

✡ 1:5-7 1:5-7 लूकाल 17:30; रोम सहरतोर 8:19-21,23; गलातितोर 5:5; पिलिपितोर 3:20; 1 तिसलुनितोर 1:10; इब्रितोर 9:28; 2 पत्रु 3:11-12

✡ 1:8 1:8 1 तिसलुनितोर 5:1-2

✡ 1:8 1:8 1 तिसलुनितोर 3:12-13

✡ 1:9 1:9 रोम सहरतोर 8:28; 1 पत्रु 5:10; 1 योहन 1:3

✡ 1:9 1:9 व्यवस्थाविवरण 7:9; यशायाह 49:7; 1 कुरिंततोर 10:13; 1 तिसलुनितोर 5:24; 2 तिसलुनितोर 3:3; 2 तिमोति 2:13; इब्रितोर 10:23

✡ 1:10 1:10 11:18

✡ 1:10 1:10 रोम सहरतोर 12:16; पिलिपितोर 1:27

✡ 1:11 1:11 2 कुरिंततोर 12:20

✡ 1:12 1:12 बळयिर 18:24

* 1:12 1:12 पत्रुनकेडोनन मोदुल कागिदते “कय्‍पानकेडोनन”. पत्रुह्‌क रेंड पेदिर्क मताङ: इब्रि पोल्‍लोते कय्‍पा; युनानि पोल्‍लोते पत्रु.

✡ 1:12 1:12 3:4; गलातितोर 5:19-21

✡ 1:14-15 1:14-15 बळयिर 18:8

✡ 1:14-15 1:14-15 रोम सहरतोर 16:23-24

✡ 1:16 1:16 16:15-17

✡ 1:17 1:17 2:1-2,4-5,13; 2 कुरिंततोर 1:12; 10:10; 11:6

✡ 1:17 1:17 गलातितोर 2:21

✡ 1:18 1:18 2:14; 4:10; 2 तिसलुनितोर 2:10; इब्रितोर 12:2

✡ 1:18 1:18 रोम सहरतोर 1:16; 1 कुरिंततोर 1:24

✡ 1:19 1:19 यशायाह 29:14

✡ 1:20 1:20 रोम सहरतोर 1:20-23; 1 कुरिंततोर 3:19

✡ 1:21 1:21 1 तिमोति 4:16; 2 तिमोति 3:15

✡ 1:22 1:22 मत्याल 12:38; योहन 6:30

✡ 1:23 1:23 2:2; गलातितोर 3:1-2; 5:11

✡ 1:23 1:23 लूकाल 2:34

✡ 1:23 1:23 इब्रितोर 12:2

✡ 1:23 1:23 2:14; 4:10

✡ 1:24 1:24 रोम सहरतोर 1:16; 1 कुरिंततोर 1:18

✡ 1:24 1:24 लूकाल 11:49; 1 कुरिंततोर 1:30

✡ 1:25 1:25 2:14; 4:10

✡ 1:25 1:25 2 कुरिंततोर 13:4

✡ 1:26 1:26 मत्याल 11:25; 1 कुरिंततोर 1:20; 2:8

✡ 1:27 1:27 याकुब 2:5

✡ 1:29 1:29 रोम सहरतोर 3:27; इपिसुसतोर 2:9

✡ 1:30 1:30 यिर्मयाह 23:5-6; 33:16; 2 कुरिंततोर 5:21; पिलिपितोर 3:9

✡ 1:30 1:30 1:2; 6:11; 1 तिसलुनितोर 5:23

✡ 1:30 1:30 रोम सहरतोर 3:24

✡ 1:31 1:31 यिर्मयाह 9:24; रोम सहरतोर 3:27; 4:2; 2 कुरिंततोर 10:17

✡ 2:1-2 2:1-2 1:17

✡ 2:1-2 2:1-2 1:23

✡ 2:3 2:3 4:10; 2 कुरिंततोर 11:30; 12:5,9-10; 13:4,9

* 2:3 2:3 बळयिर 18:9-10, 2 कुरिंततोर 10:10 ऊळाट.

✡ 2:4-5 2:4-5 2 कुरिंततोर 4:7; 12:9; 2 तिमोति 3:5

✡ 2:4-5 2:4-5 1:17

✡ 2:4-5 2:4-5 रोम सहरतोर 15:13,18-19; 1 कुरिंततोर 4:20; 2 कुरिंततोर 6:6-7

✡ 2:6 2:6 इपिसुसतोर 4:13; पिलिपितोर 3:15; इब्रितोर 5:14; 6:1-2

✡ 2:6 2:6 12:8

✡ 2:6 2:6 याकुब 3:15

✡ 2:7 2:7 रोम सहरतोर 8:29

✡ 2:7 2:7 रोम सहरतोर 16:25; इपिसुसतोर 3:10

✡ 2:8 2:8 मत्याल 11:25; 1 कुरिंततोर 1:20,26; इपिसुसतोर 4:18

✡ 2:9-10 2:9-10 मत्याल 11:25; 13:11; 16:17; गलातितोर 1:12; इपिसुसतोर 3:3,5-6

✡ 2:9-10 2:9-10 यशायाह 64:4; 65:17; याकुब 1:12

✡ 2:9-10 2:8-10 2 कुरिंततोर 4:3

✡ 2:12 2:12 रोम सहरतोर 8:15

✡ 2:13 2:13 1:17

† 2:13 2:13 अद काग़्हतव पोल्‍लोने, तेळियिह कीस वेहतह्‌नोम “अद काग़्हतव पोल्‍लोन, माट पवित्र जीवा वेहतप ताकवालोरिन, तेळियिह कीस वेहतह्‌नोम,” इद अर्तम वने आया पग़यह्‌ता.

✡ 2:14 2:14 योहन 14:17; याकुब 3:15; यहुदाल 19

✡ 2:14 2:14 1:18,21,23,25

✡ 2:15 2:15 3:1; 14:37

✡ 2:16 2:16 यशायाह 40:13; रोम सहरतोर 11:34

✡ 2:16 2:16 12:8

✡ 3:1 3:1 2:15; गलातितोर 6:1

✡ 3:1 3:1 रोम सहरतोर 7:14; 1 कुरिंततोर 2:14

✡ 3:1 3:1 इब्रितोर 5:13

✡ 3:2 3:2 इब्रितोर 5:12-13; 1 पत्रु 2:1-3

✡ 3:3 3:3 रोम सहरतोर 13:13; 1 कुरिंततोर 1:10-11; 11:18; 2 कुरिंततोर 12:20

* 3:4 3:4 1:12 ऊळाट.

✡ 3:4 3:4 गलातितोर 1:11

✡ 3:5 3:5 रोम सहरतोर 15:16; 2 कुरिंततोर 3:6; 4:1; 5:18; 6:4; इपिसुसतोर 3:7; कुलुसितोर 1:25-27; 1 तिमोति 1:12

✡ 3:5 3:5 रोम सहरतोर 12:6

✡ 3:6 3:6 4:15; 9:1; 15:1; 2 कुरिंततोर 10:14

✡ 3:6 3:6 बळयिर 18:27-28; 1 कुरिंततोर 1:12

✡ 3:6 3:6 15:10; इपिसुसतोर 3:17

✡ 3:7 3:7 2 कुरिंततोर 12:11

✡ 3:8 3:8 4:5; 9:17; गलातितोर 6:5

✡ 3:9 3:9 यशायाह 61:3; मत्याल 15:13

✡ 3:9 3:9 इपिसुसतोर 2:20-22; 1 पत्रु 2:5

✡ 3:10 3:10 रोम सहरतोर 12:3; 1 कुरिंततोर 15:10; 1 तिमोति 1:13-14; 2 पत्रु 3:15

✡ 3:10 3:10 रोम सहरतोर 15:20; इपिसुसतोर 2:20

✡ 3:11 3:11 यशायाह 28:16; इपिसुसतोर 2:20; 1 पत्रु 2:4-6

✡ 3:13 3:13 2 तिसलुनितोर 1:8; 1 पत्रु 1:7

✡ 3:13 3:13 4:5

✡ 3:14 3:14 4:5

✡ 3:15 3:15 अय्यूब 23:10; देवुळताङ पाटाङ 66:10,12; यहुदाल 23

✡ 3:16 3:16 रोम सहरतोर 8:9; 1 कुरिंततोर 6:18-20; इपिसुसतोर 2:21-22; इब्रितोर 3:6

✡ 3:18 3:18 4:10; 8:2; गलातितोर 6:3

✡ 3:19 3:19 1:20; याकुब 3:15

✡ 3:19 3:19 अय्यूब 5:13; इपिसुसतोर 4:14

✡ 3:20 3:20 देवुळताङ पाटाङ 94:11

✡ 3:21 3:21 4:6

✡ 3:22 3:22 1:12; 3:5-6

✡ 3:22 3:21-22 2 कुरिंततोर 6:10

✡ 3:23 3:23 15:23; 2 कुरिंततोर 10:7

✡ 3:23 3:23 11:3; 15:28

✡ 4:1 4:1 रोम सहरतोर 16:25

✡ 4:1 4:1 9:17; 1 पत्रु 4:10

✡ 4:3-4 4:3-4 बळयिर 23:1; 2 कुरिंततोर 1:12; 2 तिमोति 1:3

✡ 4:5 4:5 मत्याल 7:1; लूकाल 6:37

✡ 4:5 4:5 3:13; 2 कुरिंततोर 4:2; याकुब 5:9

✡ 4:5 4:5 रोम सहरतोर 2:29; 1 कुरिंततोर 3:8,13-14

✡ 4:6 4:6 8:1; 13:4; 2 कुरिंततोर 12:20

✡ 4:6 4:6 3:21

✡ 4:7 4:7 योहन 3:27; रोम सहरतोर 12:6

✡ 4:8 4:8 तोहचीतव पोल्‍लोङ 3:17-18

✡ 4:9 4:9 इब्रितोर 10:32-33

✡ 4:9 4:9 रोम सहरतोर 8:35-36; 1 कुरिंततोर 15:31

✡ 4:10 4:10 बळयिर 17:18; 26:24; 1 कुरिंततोर 1:18-25; 2:14

✡ 4:10 4:10 3:18; 2 कुरिंततोर 11:19

✡ 4:10 4:10 2:3; 2 कुरिंततोर 6:8

✡ 4:11 4:11 2 कुरिंततोर 6:5; 11:27

✡ 4:11 4:11 रोम सहरतोर 8:35-36; 2 कुरिंततोर 11:23-27

✡ 4:12 4:12 बळयिर 18:3; इपिसुसतोर 4:28

✡ 4:12 4:12 मत्याल 5:44; लूकाल 6:27-28

✡ 4:13 4:13 विलापगीत 3:45; 2 कुरिंततोर 6:8

✡ 4:14 4:14 6:5; 15:34

✡ 4:14 4:14 2 कुरिंततोर 6:13; 12:14; 1 तिसलुनितोर 2:11-12; पिलेमोन 10; 1 योहन 2:1; 3 योहन 4

✡ 4:15 4:15 3:6; 2 कुरिंततोर 12:14; गलातितोर 4:19; पिलेमोन 10

✡ 4:16 4:16 11:1; पिलिपितोर 3:17; 4:9; 1 तिसलुनितोर 1:6; 2 तिसलुनितोर 3:9

✡ 4:17 4:17 बळयिर 16:1

✡ 4:17 4:17 16:10

✡ 4:17 4:17 पिलिपितोर 2:22

✡ 4:17 4:17 11:2

✡ 4:17 4:17 7:17; 14:33; 16:1

✡ 4:18 4:18 2 कुरिंततोर 12:20

✡ 4:19 4:19 बळयिर 19:21; 1 कुरिंततोर 11:34

✡ 4:20 4:20 2:4-5; 1 तिसलुनितोर 1:4-5

✡ 4:21 4:21 2 कुरिंततोर 1:23; 2:1; 10:2; 12:20; 13:1-2,10

✡ 4:21 4:21 गलातितोर 6:1

✡ 5:1 5:1 लैव्यव्यवस्था 18:8; व्यवस्थाविवरण 22:30; 27:20

✡ 5:2 5:2 2 कुरिंततोर 7:8-10

✡ 5:2 5:2 4:6; 2 कुरिंततोर 12:20

✡ 5:3 5:3 कुलुसितोर 2:5; 1 तिसलुनितोर 2:17-18

✡ 5:4 5:4 2 तिसलुनितोर 3:6; इब्रितोर 10:25

✡ 5:4 5:4 2 कुरिंततोर 13:3,10

✡ 5:5 5:5 2 कुरिंततोर 12:6-7; 1 तिमोति 1:20

✡ 5:6 5:6 याकुब 4:16

✡ 5:6 5:6 मत्याल 16:6,12; गलातितोर 5:9

✡ 5:7 5:7 मार्कल 14:12; रोम सहरतोर 3:25-26

✡ 5:8 5:8 पेसमुळि 12:19; 13:7; व्यवस्थाविवरण 16:3

✡ 5:8 5:8 2 कुरिंततोर 2:17

* 5:8 5:8 इस्रयेल लोकुर आवना पंडुमतस्के, ओय्‍पिह कीतद पिंडटुन पोहचींदुर. अद पंडुमते, ओयवद पिंडटाङे आरिङ तिंदुर.

✡ 5:9 5:9 2 कुरिंततोर 6:14; 2 तिसलुनितोर 3:6

✡ 5:11 5:11 10:7

✡ 5:11 5:11 इपिसुसतोर 5:18; 2 तिसलुनितोर 3:6

✡ 5:12-13 5:12-13 6:1-4

✡ 5:12-13 5:12-13 व्यवस्थाविवरण 17:7; 19:19; 22:21,24; 24:7; 1 कुरिंततोर 5:2

✡ 6:1 6:1 मत्याल 18:17

✡ 6:2 6:2 दानिय्येल 7:18,22,27; मत्याल 19:28; तोहचीतव पोल्‍लोङ 20:4

✡ 6:5 6:5 4:14

✡ 6:8 6:8 1 तिसलुनितोर 4:6

✡ 6:9 6:9 रोम सहरतोर 1:27; 2 कुरिंततोर 12:21; 1 तिमोति 1:9-10; इब्रितोर 13:4

✡ 6:10 6:9-10 15:50; गलातितोर 5:19-21; इपिसुसतोर 5:5; कुलुसितोर 3:5; तोहचीतव पोल्‍लोङ 21:8; 22:15

✡ 6:11 6:11 12:2; इपिसुसतोर 2:2-3; कुलुसितोर 3:7; तीतुस 3:3

✡ 6:11 6:11 बळयिर 22:16; 1 योहन 2:12

✡ 6:11 6:11 1:2

✡ 6:11 6:11 रोम सहरतोर 3:24; 8:30

✡ 6:12 6:12 10:23

✡ 6:13 6:13 कुलुसितोर 2:20-22

✡ 6:13 6:13 1 तिसलुनितोर 4:7

✡ 6:14 6:14 बळयिर 2:24; 2 कुरिंततोर 13:4

✡ 6:14 6:14 योहन 6:39-40; 1 कुरिंततोर 15:22-23

✡ 6:15 6:15 रोम सहरतोर 12:5; इपिसुसतोर 5:30

✡ 6:16 6:16 पुटमुळि 2:24; मत्याल 19:5; मार्कल 10:8

✡ 6:17 6:17 योहन 17:21-23; रोम सहरतोर 8:9-11

✡ 6:18-20 6:18-20 रोम सहरतोर 8:9; 1 कुरिंततोर 3:16

✡ 6:18-20 6:18-20 बळयिर 20:28; 1 कुरिंततोर 7:23; 2 पत्रु 2:1

✡ 6:18-20 6:18-20 रोम सहरतोर 14:7-8

✡ 6:18-20 6:18-20 याकुब 4:5

✡ 6:18-20 6:18-20 2 कुरिंततोर 12:21; गलातितोर 5:19-21; इपिसुसतोर 5:3; कुलुसितोर 3:5; 1 तिसलुनितोर 4:3; 2 तिमोति 2:22; इब्रितोर 13:4

✡ 6:18-20 6:18-20 रोम सहरतोर 12:1

✡ 7:1 7:1 7:27

✡ 7:6 7:6 2 कुरिंततोर 8:8

✡ 7:7 7:7 9:5

✡ 7:7 7:7 रोम सहरतोर 12:6

✡ 7:9 7:9 1 तिमोति 5:14

✡ 7:10 7:10 मलाकी 2:16; मत्याल 5:32; 19:3-9; मार्कल 10:2-12

✡ 7:15 7:15 रोम सहरतोर 14:19

✡ 7:17 7:17 4:17; 11:16

✡ 7:18 7:18 बळयिर 15:1-2; गलातितोर 5:3-4

✡ 7:19 7:19 रोम सहरतोर 2:27,29; गलातितोर 5:6

✡ 7:19 7:19 रोम सहरतोर 2:25

✡ 7:22 7:22 योहन 8:32,36; पिलेमोन 16

✡ 7:22 7:22 रोम सहरतोर 6:21-22; इपिसुसतोर 6:6; कुलुसितोर 3:23-24

✡ 7:23 7:23 6:18-20

✡ 7:27 7:27 7:1,8

✡ 7:29 7:29 रोम सहरतोर 13:11-12

✡ 7:31 7:31 इब्रितोर 12:27; 1 योहन 2:17

✡ 7:34 7:34 1 तिमोति 5:5

✡ 7:39 7:39 रोम सहरतोर 7:2; 2 कुरिंततोर 6:14

✡ 7:40 7:40 2 कुरिंततोर 13:3

✡ 8:1 8:1 बळयिर 15:20; 1 कुरिंततोर 10:14-28

✡ 8:1 8:1 रोम सहरतोर 15:14

✡ 8:1 8:1 4:6

✡ 8:1 8:1 रोम सहरतोर 14:19; 1 कुरिंततोर 13:4

✡ 8:2 8:2 3:18

✡ 8:2 8:2 13:9

* 8:3 8:3 बोर बारा जीवा कीसोर मन्ह्‌तोर, देवुळता विचरते ओरगाने निटमता पुनदनद बुद मन्ह्‌ता. वेल्‍लाङे मोदुल काग्देह्‌कने “देवुळतुन जीवा केवालोरिन बारा, देवुळि बेस-नेह्‌ना पुन्ह्‌ता,” इनजोर रासतद मन्ह्‌ता.

✡ 8:4 8:4 बळयिर 15:20

✡ 8:4 8:4 10:19

✡ 8:4 8:4 व्यवस्थाविवरण 4:35,39; 6:4; 1 तिमोति 2:5

✡ 8:5 8:5 2 तिसलुनितोर 2:4

✡ 8:6 8:6 व्यवस्थाविवरण 4:35,39; 6:4; यशायाह 46:9; यिर्मयाह 10:6-7

✡ 8:6 8:6 रोम सहरतोर 11:36

✡ 8:6 8:6 योहन 13:13-16; 1 कुरिंततोर 1:2; इपिसुसतोर 4:5; 1 तिमोति 2:5

✡ 8:6 8:6 योहन 1:3; कुलुसितोर 1:16; इब्रितोर 1:2

✡ 8:6 8:6 1 तिमोति 2:5

✡ 8:7 8:7 रोम सहरतोर 14:14,22-23; 1 कुरिंततोर 10:28-30

✡ 8:8 8:8 रोम सहरतोर 14:17

✡ 8:9 8:9 रोम सहरतोर 14:13,21; 1 कुरिंततोर 10:28-30; 2 कुरिंततोर 11:29; गलातितोर 5:13

✡ 8:11 8:11 रोम सहरतोर 14:15,20

✡ 8:12 8:12 मत्याल 18:6; रोम सहरतोर 14:20; 1 कुरिंततोर 10:28-30

✡ 8:12 8:9-12 रोम सहरतोर 14:1

✡ 8:13 8:13 2 कुरिंततोर 11:29

✡ 8:13 8:13 रोम सहरतोर 14:13,21; 1 कुरिंततोर 10:32; 2 कुरिंततोर 6:3

✡ 9:1 9:1 बळयिर 14:3; रोम सहरतोर 1:1; 2 कुरिंततोर 12:12; 1 तिसलुनितोर 2:6-7; 1 तिमोति 2:7; 2 तिमोति 1:11

* 9:1 9:1 इद सीटटे कुरिंततोर विस्वसिर पोलुन ताल्ह्‌कतव पोल्‍लोनु, ओग़ मल्हतह्‌तोग़. पोलु तना काग़्हतनद कबळतेनाह्‌क, मयग्डाहि कोताङ एनोग़ इतेके, ओनगा बळयिना अदिकर इले बहे, इनजोर कुरिंततोर इंदुर.

✡ 9:1 9:1 बळयिर 9:1-7,17; 22:14; 1 कुरिंततोर 15:8

✡ 9:1 9:1 बळयिर 18:1-11; 1 कुरिंततोर 3:6

✡ 9:2 9:2 2 कुरिंततोर 3:2

✡ 9:4 9:4 1 तिसलुनितोर 2:9; 2 तिसलुनितोर 3:7-9

✡ 9:5 9:5 मत्याल 12:46

✡ 9:5 9:5 7:7-8

✡ 9:7 9:7 व्यवस्थाविवरण 20:6; बुदताङ पोल्‍लोङ 27:18

✡ 9:8 9:8 गलातितोर 1:11

✡ 9:9 9:9 व्यवस्थाविवरण 25:4; 1 तिमोति 5:18

✡ 9:10 9:9-10 रोम सहरतोर 4:23-25

✡ 9:10 9:10 2 तिमोति 2:6

✡ 9:11 9:11 रोम सहरतोर 15:27; गलातितोर 6:6

✡ 9:12 9:12 बळयिर 18:3; 20:33-35; 2 कुरिंततोर 12:13; पिलिपितोर 4:17

✡ 9:12 9:12 2 कुरिंततोर 6:3; 11:12

✡ 9:13 9:13 लैव्यव्यवस्था 6:16,26; 7:6,31-35; गिनती 5:9-10; 18:8-19,31; व्यवस्थाविवरण 18:1

✡ 9:14 9:14 मत्याल 10:10; लूकाल 10:7

✡ 9:15 9:15 बळयिर 18:3; 20:33-35

✡ 9:15 9:15 2 कुरिंततोर 11:10

✡ 9:16 9:16 बळयिर 9:15; रोम सहरतोर 1:14

✡ 9:17 9:17 3:8

✡ 9:17 9:17 4:1; गलातितोर 2:7; इपिसुसतोर 3:2; कुलुसितोर 1:25

✡ 9:18 9:18 बळयिर 18:3; 20:33-35; 2 कुरिंततोर 11:7; 12:13

✡ 9:19 9:19 10:28-30; 2 कुरिंततोर 4:5; गलातितोर 5:13

✡ 9:20 9:20 गलातितोर 2:19

✡ 9:21 9:21 रोम सहरतोर 2:12-15

✡ 9:21 9:21 गलातितोर 6:2

✡ 9:22 9:22 रोम सहरतोर 11:14; 15:2; 2 कुरिंततोर 11:29; गलातितोर 4:12; 2 तिमोति 2:10

✡ 9:24 9:24 पिलिपितोर 3:14; 2 तिमोति 4:7; इब्रितोर 12:1

✡ 9:25 9:25 2 तिमोति 2:5

✡ 9:25 9:25 2 तिमोति 4:8; याकुब 1:12; 1 पत्रु 5:4; तोहचीतव पोल्‍लोङ 2:10; 3:11

✡ 9:26 9:26 2 तिमोति 4:7; इब्रितोर 12:1

† 9:26 9:26 निसान लेवगा एसवाना लेह्‌का आयोन “नना चुकिस मुट्काङ एवोन,” इद्रम मोदुल कागिदते रासतद मन्ह्‌ता.

✡ 9:26 9:25-26 1 तिमोति 6:12

✡ 9:27 9:27 रोम सहरतोर 8:13

✡ 10:1 10:1 पेसमुळि 13:21; देवुळताङ पाटाङ 105:39

✡ 10:1 10:1 पेसमुळि 14:21-22,29; नहेम्याल 9:11; देवुळताङ पाटाङ 66:6

* 10:3 10:3 इद मनाता लोप्पा पुनदना इतेके, पुस्तकता आक्रिते पुनवव पोल्‍लोना अर्तमि अगा ऊळाट.

✡ 10:3 10:3 पेसमुळि 16:35; व्यवस्थाविवरण 8:3; नहेम्याल 9:20; योहन 6:31

✡ 10:4 10:4 पेसमुळि 17:6; गिनती 20:11; देवुळताङ पाटाङ 78:15

✡ 10:5 10:5 गिनती 14:26-35,37; 26:65; इब्रितोर 3:17; यहुदाल 5

✡ 10:6 10:6 गिनती 11:4,34; देवुळताङ पाटाङ 106:14

✡ 10:7 10:7 पेसमुळि 32:6

✡ 10:7 10:7 पेसमुळि 32:4; 1 कुरिंततोर 5:11

✡ 10:8 10:8 गिनती 25:1-9

✡ 10:9 10:9 गिनती 21:5-9

✡ 10:10 10:10 गिनती 16:41-50; 17:5,10

✡ 10:10 10:10 पिलिपितोर 2:14

✡ 10:11 10:11 गलातितोर 4:24

✡ 10:11 10:11 रोम सहरतोर 4:23-25

✡ 10:12 10:12 रोम सहरतोर 11:20; 2 पत्रु 3:17

✡ 10:13 10:13 1:9

✡ 10:13 10:13 2 पत्रु 2:9

✡ 10:14 10:14 1 योहन 5:21

✡ 10:16 10:16 मत्याल 26:27-28; मार्कल 14:23-24; लूकाल 22:20

✡ 10:16 10:16 मत्याल 26:26; लूकाल 22:19; बळयिर 2:42

✡ 10:17 10:17 रोम सहरतोर 12:5; 1 कुरिंततोर 12:12-14,27; इपिसुसतोर 4:4,16

✡ 10:18 10:18 लैव्यव्यवस्था 7:6,14-16; व्यवस्थाविवरण 12:17-18

✡ 10:18 10:18 इब्रितोर 13:10

✡ 10:19 10:19 8:4

✡ 10:20 10:20 व्यवस्थाविवरण 32:17; देवुळताङ पाटाङ 106:37; तोहचीतव पोल्‍लोङ 2:14,20; 9:20

✡ 10:21 10:21 2 कुरिंततोर 6:16

✡ 10:22 10:22 व्यवस्थाविवरण 32:21

✡ 10:22 10:22 सभोपदेशक 6:10; यशायाह 45:9

✡ 10:23 10:23 6:12

✡ 10:23 10:23 रोम सहरतोर 14:19

✡ 10:24 10:24 रोम सहरतोर 15:2; 1 कुरिंततोर 13:5; 2 कुरिंततोर 12:14; पिलिपितोर 2:21

✡ 10:25-26 10:25-26 देवुळताङ पाटाङ 24:1; 50:12; 1 तिमोति 4:4

✡ 10:25-26 10:25-26 बळयिर 10:15

✡ 10:28-30 10:28-30 8:7,10-12

✡ 10:28-30 10:28-30 रोम सहरतोर 14:16; 1 कुरिंततोर 9:19

✡ 10:28-30 10:28-30 8:9

✡ 10:31 10:31 कुलुसितोर 3:17; 1 तिमोति 4:3-4; 1 पत्रु 4:11

✡ 10:32 10:32 बळयिर 24:16; 1 कुरिंततोर 8:13

✡ 10:33 10:33 2 कुरिंततोर 12:14

✡ 10:33 10:33 रोम सहरतोर 15:2

✡ 11:1 11:1 4:16

✡ 11:2 11:2 4:17; 15:2; 1 तिसलुनितोर 1:6; 3:6; 2 तिसलुनितोर 2:15

✡ 11:3 11:3 इपिसुसतोर 1:23; 4:15; 5:23; कुलुसितोर 1:18; 2:19

✡ 11:3 11:3 पुटमुळि 3:16

✡ 11:3 11:3 3:23

✡ 11:4 11:4 12:10

* 11:5 11:5 आस्क-कोय्तोरिन पोलु इद्रमताङ अडोङ बाराह्‌क वेहतोग़ इन्जि, नेंड माक तेळियो, मति सीटटुन अर्ववालोरिह्‌क बेस तेळियता. ओरा जाततोराङ रीत-रिवज्क मतपु, येसुना मुल मोळ्किह्‌पा, बेद्रमता मलयळि ओप्पिह्‌ता, बेद्रमता ओप्पो इनजोर, पोलु वेहन्दोग़.

✡ 11:5 11:5 व्यवस्थाविवरण 21:12

† 11:6 11:6 अद तूकने बेदाय आंचाळि सिंड्रि-बोगे कीयनद कसुरते दोर्कतेके, तान बोळ्कल कीसि, सबेटोरा मुनेह लजा कींदुर.

✡ 11:7-9 11:7-9 पुटमुळि 1:26-27; 5:1; 9:6; याकुब 3:9

✡ 11:7-9 11:7-9 पुटमुळि 2:18,20-23; 1 तिमोति 2:13

✡ 11:12 11:12 रोम सहरतोर 11:36

✡ 11:16 11:16 4:17; 7:17; 14:33

✡ 11:18 11:18 इब्रितोर 10:25

✡ 11:18 11:18 3:3-4

✡ 11:19 11:19 1 योहन 2:19

✡ 11:20-21 11:20-21 2 पत्रु 2:13

✡ 11:22 11:22 याकुब 2:6

✡ 11:23 11:23 15:3; गलातितोर 1:12

‡ 11:25 11:25 मुने मोसाना मेटे, देवुळि करल कीस मता. मति इंजेके येसु ईयनद मोकता मेटे, देवुळि पूना करल कीयलाह आता.

✡ 11:25 11:25 2 कुरिंततोर 3:6

✡ 11:25 11:23-25 मत्याल 26:26-28; मार्कल 14:22-24; लूकाल 22:17-20; 1 कुरिंततोर 10:16

✡ 11:27 11:27 इब्रितोर 10:29

✡ 11:28 11:28 2 कुरिंततोर 13:5; गलातितोर 6:4

✡ 11:32 11:32 2 शमूएल 7:14; देवुळताङ पाटाङ 94:12; 1 तिमोति 1:20; इब्रितोर 12:7-10; तोहचीतव पोल्‍लोङ 3:19

✡ 11:34 11:34 बळयिर 19:21; 1 कुरिंततोर 4:19; 16:5-7; 2 कुरिंततोर 1:15-16

✡ 12:1 12:1 14:1

✡ 12:2 12:2 6:11; इपिसुसतोर 2:11-12; 1 तिसलुनितोर 1:9; 1 पत्रु 4:3

✡ 12:3 12:3 मत्याल 22:43; 1 योहन 4:2-3

✡ 12:3 12:3 रोम सहरतोर 10:9

✡ 12:4 12:4 रोम सहरतोर 12:6-8; इपिसुसतोर 4:4-8,11-12; इब्रितोर 2:3-4

✡ 12:6 12:4-6 इपिसुसतोर 4:4; पिलिपितोर 2:13

✡ 12:7 12:7 14:26; इपिसुसतोर 4:11-12

✡ 12:8 12:8 2:6

✡ 12:8 12:8 2:11,16; 14:6

✡ 12:9 12:9 मत्याल 17:20; 21:21; 1 कुरिंततोर 13:2

✡ 12:10 12:10 गलातितोर 3:5

✡ 12:10 12:10 रोम सहरतोर 12:6; 1 कुरिंततोर 11:4; 13:2,8; 14:1

✡ 12:10 12:10 1 योहन 4:1

* 12:10 12:10 मावा गाय्ता पोल्‍लो उंद बासा मन्ह्‌ता. अद्रमे दुनियाते वेल्‍लाङे बासाङ मन्ह्‌ताङ: गोंडि, हिंदि, मराटि, उरावि, बंगालि, इद्रमलेह्‌का.

✡ 12:10 12:10 मार्कल 16:17; 1 कुरिंततोर 13:1; 14:2-28

✡ 12:11 12:11 इब्रितोर 2:3-4

✡ 12:12 12:12 रोम सहरतोर 12:4-5; 1 कुरिंततोर 10:17

✡ 12:13 12:13 योहन 7:37-39

✡ 12:13 12:13 रोम सहरतोर 3:21-23; इपिसुसतोर 2:14,18

✡ 12:14 12:12-14 10:17

✡ 12:27 12:27 रोम सहरतोर 12:5; 1 कुरिंततोर 6:15; 10:17; इपिसुसतोर 1:23; 5:30; कुलुसितोर 1:18,24; 2:19

✡ 12:28 12:28 बळयिर 13:1; इपिसुसतोर 3:5-6

✡ 12:28 12:28 रोम सहरतोर 12:7-8

✡ 12:28 12:28 14:2-3

✡ 12:31 12:31 14:1,39

✡ 13:1 13:1 12:10; 14:2-3; 2 कुरिंततोर 12:4

✡ 13:2 13:2 मत्याल 7:22; बळयिर 13:1; 1 कुरिंततोर 12:10; 14:39

✡ 13:2 13:2 मत्याल 17:20; 1 कुरिंततोर 12:8-9

✡ 13:2 13:2 2 कुरिंततोर 12:11

✡ 13:3 13:3 मत्याल 6:2

* 13:3 13:3 नावा जागा-बूमतुन वमिसि, लेवोरिह्‌क तीहेनन, ओसो किर्स्तुनेनाह्‌क मेंदुलते तिपल आय्ह्‌नन इन्जि, पोग़यसोर मनेनन. बेव-बेव मोदुल काग्देह्‌कने इद पोल्‍लो दोर्किह्‌ता: “नावा जागा-बूमतुन वमिसि लेवोरिह्‌क तीहेनन, ओसो मन्कलोर नाक जीवात मनाह बोळ्सनुर इतेके, तानेनाह्‌क वने तयर आवेनन.”

✡ 13:4 13:4 बुदताङ पोल्‍लोङ 10:12; 17:9; 1 तिसलुनितोर 5:14; 1 पत्रु 4:8

✡ 13:4 13:4 इपिसुसतोर 4:32

✡ 13:4 13:4 8:1

✡ 13:4 13:4 4:6

✡ 13:5 13:5 10:24,33; पिलिपितोर 2:21

✡ 13:5 13:4-5 कुलुसितोर 3:12

✡ 13:5 13:5 2 कुरिंततोर 5:19

✡ 13:6 13:6 2 तिसलुनितोर 2:12

✡ 13:6 13:6 2 योहन 4; 3 योहन 3-4

✡ 13:7 13:7 9:12

✡ 13:9 13:9 8:2

† 13:12 13:12 अस्केडाङ अदह्‌कु काचताहि पंडटव इलेङ, मति कचताहि, इतुळताहि पंडटव मताङ. अदिह्‌क ओरिह्‌क तमा मोकम बग़ाङ-बग़ाङ दिसिंदु.

✡ 13:12 13:12 8:3

✡ 13:13 13:13 गलातितोर 5:6

✡ 14:1 14:1 16:14

✡ 14:1 14:1 12:1,31

✡ 14:1 14:1 12:10; 13:2

✡ 14:2-3 14:2-3 रोम सहरतोर 14:19

✡ 14:2-3 14:2-3 मार्कल 16:17; 1 कुरिंततोर 12:10; 13:1

✡ 14:4 14:2-4 रोम सहरतोर 15:2

✡ 14:6 14:6 इपिसुसतोर 1:17

✡ 14:6 14:6 12:8; 2 कुरिंततोर 12:1

✡ 14:6 14:6 बळयिर 2:42; रोम सहरतोर 12:7; इपिसुसतोर 4:11-12

✡ 14:8 14:8 गिनती 10:9; यिर्मयाह 4:19; यहेजकेल 33:3-6; योएल 2:1

* 14:8 14:8 मुनेता कालमते सीपय्क लळयतुह्‌क दायलाह तयर आयना इतेके, सबेटोर सीपय्क केंजनाह अकुम ऊरिंदुर.

✡ 14:12 14:12 रोम सहरतोर 14:19

✡ 14:15 14:15 इपिसुसतोर 5:19; कुलुसितोर 3:16

✡ 14:17 14:17 रोम सहरतोर 14:19

✡ 14:20 14:20 इब्रितोर 5:12-13

✡ 14:20 14:20 देवुळताङ पाटाङ 131:2; मत्याल 18:3

✡ 14:20 14:20 रोम सहरतोर 16:19; इपिसुसतोर 4:13-14

✡ 14:21 14:21 यशायाह 28:11-12

✡ 14:24 14:24 योहन 16:8

✡ 14:25 14:24-25 इब्रितोर 4:12

✡ 14:25 14:25 यशायाह 45:14; दानिय्येल 2:47; जकर्याह 8:23

✡ 14:26 14:26 इब्रितोर 10:25

✡ 14:26 14:26 इपिसुसतोर 5:19; कुलुसितोर 3:16

✡ 14:26 14:26 रोम सहरतोर 12:7

✡ 14:26 14:26 रोम सहरतोर 14:19; 1 कुरिंततोर 12:7

✡ 14:28 14:26-28 12:10

✡ 14:29 14:29 1 तिसलुनितोर 5:19-21

† 14:33 14:33 बेगा बेगा देवुळता मुलु जमा आस्तोर इद पोग़ोटा पोल्‍लोता संगे वने जोळेम आया पग़यह्‌ता. अह इतेके वचन 33 इद्रमलेह्‌का मनदग़ा: बह इतेके देवुळि गळ्बळ कीयनद आयो, मति बेगा बेगा देवुळता मुलु जमा आस्तोर, अगा तना लोकुर तान सुकमते मोळ्कना इनजोर, अद विचर कीस्ता.

✡ 14:33 14:33 4:17; 7:17; 11:16; 16:1

✡ 14:34 14:34 1 तिमोति 2:11-12

✡ 14:35 14:35 इपिसुसतोर 5:22

✡ 14:37 14:37 2:15; गलातितोर 6:1

✡ 14:39 14:39 12:31; 13:2

✡ 15:1 15:1 3:6

✡ 15:1 15:1 रोम सहरतोर 5:2; 1 कुरिंततोर 16:13; 2 कुरिंततोर 1:24; 1 पत्रु 5:12

✡ 15:2 15:2 11:2

✡ 15:2 15:2 रोम सहरतोर 11:22

✡ 15:2 15:2 गलातितोर 3:4

✡ 15:3 15:3 11:23

✡ 15:3 15:3 यशायाह 53:5-12; मत्याल 26:24; योहन 1:29; बळयिर 8:32-33; 17:3; 1 पत्रु 2:24

✡ 15:4 15:4 देवुळताङ पाटाङ 16:8-10; मत्याल 16:21; बळयिर 2:24,30-31; 26:22-23

✡ 15:5 15:5 लूकाल 24:33-34

✡ 15:5 15:5 मार्कल 16:14; लूकाल 24:36; योहन 20:19

✡ 15:7 15:7 लूकाल 24:36; बळयिर 1:3

✡ 15:8 15:8 बळयिर 22:6-11; 26:12-18; 1 कुरिंततोर 9:1

* 15:8 15:8 बळयिर 9:1-16 ऊळाट.

✡ 15:9 15:9 बळयिर 8:3

✡ 15:9 15:9 2 कुरिंततोर 12:11; इपिसुसतोर 3:8; 1 तिमोति 1:15

✡ 15:10 15:10 2 कुरिंततोर 11:23; कुलुसितोर 1:29; 1 तिमोति 4:10

✡ 15:10 15:10 3:6,10; 2 कुरिंततोर 3:5; पिलिपितोर 2:13

✡ 15:12 15:12 बळयिर 17:32; 23:6-8; 2 तिमोति 2:18

† 15:12 15:12 कुरिंत सहरतोर युनानि जाततोर आंदुर. मन्कल डोलतस्के, ओना जीवा अमेसातुह्‌क पिसिह्‌ता, मति मेंदुल बेस्केन जीवा अरवो इन्जि, युनानि जाततोर इंदुर. येसुन विस्वस कीतापया वने, उच्वुरा विचर अद्रमे मता.

✡ 15:14 15:14 1 तिसलुनितोर 4:14

✡ 15:17 15:17 रोम सहरतोर 4:24-25

✡ 15:18 15:18 1 तिसलुनितोर 4:14,16; तोहचीतव पोल्‍लोङ 14:13

✡ 15:20 15:20 बळयिर 2:24; 1 पत्रु 1:3

✡ 15:20 15:20 बळयिर 26:23; कुलुसितोर 1:18; तोहचीतव पोल्‍लोङ 1:4-5

✡ 15:21 15:21 रोम सहरतोर 5:12

✡ 15:22 15:22 रोम सहरतोर 5:12-14

✡ 15:22 15:22 रोम सहरतोर 5:17-18

✡ 15:23 15:23 बळयिर 26:23

✡ 15:23 15:23 3:23

✡ 15:23 15:22-23 6:14; 15:51-52; पिलिपितोर 3:10-11; 1 तिसलुनितोर 4:16

✡ 15:24 15:24 दानिय्येल 2:44; 7:14,27; 2 पत्रु 1:11

✡ 15:25 15:25 देवुळताङ पाटाङ 110:1; मत्याल 22:44; इब्रितोर 2:8

✡ 15:26 15:26 2 तिमोति 1:10; तोहचीतव पोल्‍लोङ 20:14; 21:4

✡ 15:27 15:27 देवुळताङ पाटाङ 8:6; मत्याल 28:18; इपिसुसतोर 1:22; इब्रितोर 2:8

✡ 15:28 15:28 3:23; पिलिपितोर 3:21

‡ 15:29 15:29 उय्तुर कुरिंततोर इद्रम कींदुर, ओरा इद रिवजता लोप्पा माक इंजेक तेळियो. बेस्के-बेस्के हायना वेलाते, विस्वसि मन्कल तना अविस्वसि लोतोरिन येसुनके वाटु इनजोर, आक्रिता अर्ज कींदुर. ओग़ हातापया, पिसतोर बोरु येसुन विस्वस कीसि, येसुना पेदिरते एग़ मीयना रिवज कींदुर. कीतस्के हातोग़ विस्वसिना सीता कींदुर. इद्रमता पोल्‍लो आस मनदग़ा बहे.

✡ 15:30 15:30 2 कुरिंततोर 11:26

✡ 15:31 15:30-31 रोम सहरतोर 8:35-36

✡ 15:31 15:31 4:9

✡ 15:32 15:32 2 कुरिंततोर 1:8

✡ 15:32 15:32 यशायाह 22:13; 56:12

✡ 15:34 15:34 रोम सहरतोर 13:11

✡ 15:34 15:34 4:14; 6:5

✡ 15:36 15:36 योहन 12:24

✡ 15:38 15:38 पुटमुळि 1:11

✡ 15:42 15:42 रोम सहरतोर 8:19-21

✡ 15:43 15:43 पिलिपितोर 3:21

✡ 15:45 15:45 पुटमुळि 2:7

✡ 15:45 15:45 योहन 5:21; 6:57-58; रोम सहरतोर 5:14; 8:1-2

✡ 15:47 15:47 पुटमुळि 2:7; 3:19; योहन 3:31; 2 कुरिंततोर 5:1

✡ 15:48 15:48 2:16

✡ 15:48 15:48 पिलिपितोर 3:20-21

✡ 15:49 15:49 पुटमुळि 5:3

§ 15:49 15:49 तेला मति इंजेके मावा ताकमुळि, पोग़ोटोग़ मन्कल किर्स्तुना लेह्‌कान मनि. उचुक मोदुल काग्देह्‌कनगा, “उंद दिया पोग़ोटोग़ मन्कना लेह्‌कान माक मेंदुल मनदग़ा,” इद्रम मन्ह्‌ता.

✡ 15:49 15:49 रोम सहरतोर 8:29

✡ 15:50 15:50 योहन 3:5-6; 1 कुरिंततोर 6:9-10

✡ 15:51-52 15:51-52 मत्याल 24:31

✡ 15:51-52 15:51-52 योहन 5:28-29; 1 कुरिंततोर 15:22-23

✡ 15:51-52 15:51-52 1 तिसलुनितोर 4:15,17

✡ 15:53 15:51-53 2 कुरिंततोर 5:2-4

✡ 15:54-55 15:54-55 यशायाह 25:8

✡ 15:54-55 15:54-55 होशे 13:14

✡ 15:56 15:56 रोम सहरतोर 5:12

✡ 15:56 15:56 रोम सहरतोर 3:20

✡ 15:57 15:57 रोम सहरतोर 8:37; इब्रितोर 2:14-15; 1 योहन 5:4

✡ 15:58 15:58 16:10; गलातितोर 6:9

✡ 16:1 16:1 बळयिर 24:17

✡ 16:1 16:1 गलातितोर 1:2

✡ 16:1 16:1 4:17

✡ 16:2 16:2 बळयिर 20:7; तोहचीतव पोल्‍लोङ 1:10

✡ 16:2 16:2 2 कुरिंततोर 8:3; 9:4-5

✡ 16:3 16:3 2 कुरिंततोर 8:10-11,18-19

✡ 16:3 16:3 2 कुरिंततोर 3:1

✡ 16:5 16:5 रोम सहरतोर 15:26

✡ 16:7 16:5-7 बळयिर 19:21; 1 कुरिंततोर 4:19; 11:34

* 16:8 16:8 बळयिर 2:1 वचनता कालनोट ऊळाट.

✡ 16:8 16:8 बळयिर 18:19

✡ 16:9 16:9 तोहचीतव पोल्‍लोङ 3:8

✡ 16:9 16:9 बळयिर 19:9

✡ 16:10 16:10 4:17

✡ 16:10 16:10 15:58; पिलिपितोर 2:20,22

✡ 16:11 16:11 1 तिमोति 4:12

✡ 16:12 16:12 1:12

✡ 16:13 16:13 15:1; पिलिपितोर 1:27; 1 तिसलुनितोर 3:8; 2 तिसलुनितोर 2:15

✡ 16:13 16:13 देवुळताङ पाटाङ 31:24; इपिसुसतोर 3:16; 6:10; कुलुसितोर 1:11-12

✡ 16:14 16:14 14:1

✡ 16:15-16 16:15-16 1:16

✡ 16:15-16 16:15-16 रोम सहरतोर 12:13

✡ 16:15-16 16:15-16 1 तिसलुनितोर 5:12-13; इब्रितोर 13:17

✡ 16:17 16:17 2 कुरिंततोर 11:9; पिलिपितोर 2:29-30

✡ 16:18 16:18 2 कुरिंततोर 7:13; पिलेमोन 7

✡ 16:18 16:18 पिलिपितोर 2:29-30; 1 तिसलुनितोर 5:12-13

✡ 16:19 16:19 बळयिर 18:2

✡ 16:19 16:19 रोम सहरतोर 16:3-5

✡ 16:20 16:20 रोम सहरतोर 16:16

✡ 16:21 16:21 गलातितोर 6:11; कुलुसितोर 4:18; 2 तिसलुनितोर 3:17; पिलेमोन 19

✡ 16:22 16:22 पिलिपितोर 4:5; तोहचीतव पोल्‍लोङ 22:20

✡ 16:23 16:23 रोम सहरतोर 16:20

2 कुरिंततोर

1

2

3

4

5

6

7

8

9

10

11

12

13

कुरिंत सहरतोर विस्वसिरेनाह्‌कु, किर्स्तुना बळयि पोलु लोहतदु पयाडा सीटि

इद सीटटुन रासवाल येसु किर्स्तुना बळयि पोलु आंदोग़. पोलु इद सीटटुन मकिदुनिया पटटाहि रासतोग़. कुरिंत सहरते मतोर विस्वसिरा मुडोरिह्‌क, पोलु रासतद इद दुस्रा मल्काता सीटि आंदु.

पोलु इद सीटटुन बाराह्‌क रासतोग़ इतेके, पोलु मुनेता सीटटे रासतव पोल्‍लोङ, अग्डाङ सबे कट्लानु माय्‍पिह कीयलाह, कबळतुह्‌क अरवोङ. अदिनेनाह्‌क पोलु तना किर्स्तुना बळयि मताह्‌कु, तन्क दोर्कतद अदिकरतुन, इद सीटटगा तोहतलाह आतोग़. ओसो बेचोन तिपल वातेक तेला, विस्वसिर तान आपिसि बेस-नेह्‌ना पिसना इनजोर, इद सीटटे रासतोग़.

1

मुनेता पोल्‍लो

1 देवुळता विचरते किर्स्तु येसुना बळयि आयलाह, अद निल्पिह कीतोनन पोलुनन.✡ नना कुरिंत सहरते मनवालोर देवुळता मुडोरिर मीकु, ओसो मीवा अकाया पटटोर सबेटोर देवुळता मन्कलोरिह्‌क,* इद सीटटुन रासिह्‌नन. मावा तोळतोग़ विस्वसि तिमोति,✡ नावा संगे इगा मन्ह्‌तोग़. 2 मावा देवुळबाबाल ओसो येसुसामि किर्स्तु, वेर इर्वुर मीक देय्वा ईयिर, सुकम ईयिर.✡

पोलु देवुळतुन जोहर कीस्तोग़

3 मावा सामि येसु किर्स्तुना देवुळबाबाह्‌कु जोहर आयि!✡ ओग़ मावा जीवा लोपवाल बाबाल आंदोग़. ओग़ अमेसा जीवातुह्‌क सुकम एवाल देवुळबाबाल आंदोग़.✡ 4 ओग़ मावाङ सबे तिपल्कना वेलाते, मावा जीवातुन सितुर कीस्तोग़.✡ बह इतेके ओग़ बेद्रम मावा जीवातुन सितुर कीस्तोग़, अद्रम माट वने बेदाय तिपलते मनवालोरा जीवातुन, सितुर कीयना इनजोरे. 5 माट किर्स्तुनेनाह्‌क बेचोन एक्‍वा तिपल आय्ह्‌नोम,✡ अचोन एक्‍वा किर्स्तुना मेटे, देवुळि मावा जीवातुन सितुर कीस्ता.✡ अदिनेनाह्‌क माट दुस्रोर मन्कलोरा जीवातुन सितुर कीया पग़यह्‌नोम. 6 इंजेके वने माट तिपल आयलाह आतोम इतेके, अद मीवा जीवातुन देवुळ सितुर कीयि, मीक पिसिह कीयि इनजोरे. अद मावा जीवातुन सितुर कीस्ता इतेके, मीवा जीवातुन वने सितुर कीस्ता.✡ अस्के मावा लेह्‌कान मीट वने तिपल आयह्‌पा, तिपल्किन आपिस मनदा पग़यह्‌निर.

7 मावा तिपलते मीट वने कलियिह्‌निर.✡ अद्रमे देवुळि मावा जीवातुन सितुर कीयनदिनगा वने, मीट कलियकिर इनजोर पुतोम.✡ अदिनेनाह्‌क मीट विस्वसते मेग़्किस मनदकिर इन्जि आसा तासतोम, अद आसा देगवाय मन्ह्‌ता.

8 मावोर विस्वसिरिर. आसिया पटटगा, माट बेद्रम तिपल आतोम इनजोर, मीट पुनदना: मुर्तिय आप पग़वप लेह्‌कान, पकाय तिपल वास माक अह्‌चिस मता; ओसोय मेसेह्‌ने आस मतोम. मावा जीवा पिसग़ा इनजोर वने, मुर्तिय आसा इलवा मता.✡ 9 निटम इंजेक अचोने, माक हामुरता सिक्सा दोर्कता इनजोर, विचर कीस मतोम.✡ माट मावा कुदता पोग़ोन बर्वस तासवा, डोलतोरिन जीवा अर्हतनद देवुळता पोग़ोन बर्वस तासना इनजोर, इद्रम आस मता. 10 अद्रम डोलना लेह्‌काडा तिपल माक वास मता. अद तिपलताहि देवुळि माक पिसिह कीता, ओसो मुनेह वने पिसिह कीसोर मनदग़ा इनजोर, मावा आसा मन्ह्‌ता.✡ 11 मीट वने मावा तोळ आसि, मयेनाह्‌क पार्तना कीय्ह्‌निर.✡ बह इतेके मावासाटि वेल्‍लाटोर मन्कलोर पार्तना कीयनदिन केंजिस, देवुळि तना देय्वाते माक पिसिह कीता. तानासाटि वेल्‍लाटोर मन्कलोर मयेनाह देवुळतुन जोहर कीयिर.✡

पोलुना विचर मिळ्न्दता

12 दुनियाते माट बाताल बाताल कीतोम, देवुळ ईतद सेतेम बुदते, नाळेह केवद बुदते कीतोम✡ इन्जि, मावा जीवा वेहतह्‌ता✡, कासा इतेके मीवा संगे ताकिह्‌पा. इदिना लोप्पा माट पोग़यिह्‌नोम. मति अमेसा माट देवुळता देय्वाते कीतोम, मन्कना बुदते आयो.✡ 13-14 मीट अर्विस पुनदनव पोल्‍लोने, माट पङ्ने रासलाह आतोम, बेदिने मकिह केवोम. इंजेके माक केनकेने पुतिर, आक्रि एवनाह माक पूरा पुनजोर दाकिर इनजोर, आसा कीतन. अस्के मावा येसुसामि ओसोवने वायनद दियाते, माट मीवा लोप्पा पोग़यकोम, अद्रमे मीट वने मावा लोप्पा पोग़य पग़यकिर.✡

15 इद्रमे बर्वस कीसि, नयग्डाहि मीक रेंड मल्काङ पाय्दा दोर्कि इनजोर, मुने मियगाने वायलाह विचर कीस मतन.✡ 16 अद इद्रम मता: मियगाह्‌के मकिदुनिया पटटे दाकन, अहे अग्डाहि ओसोवने मियगा मलयकन; अस्के मीट नाक यहुदा पटटे दायनद अग़दे लोहतकिर इनजोर, विचर कीस मतन.✡ 17 मति इंजेके मियगा वावोन! अदिनेनाह्‌क रेंड विचर्क केवाल इनजोर, नाक इनेरिर! नना अद्रमतोनन आयोन. मन्कना बुदते ताकवालोरा लेह्‌का,✡ मीक इंगो वाय्ह्‌नन इनदना, मति जीवातगा आयो वावोन इनदना, इद्रमलेह्‌का रेंड वेंजेह्‌कना बुदतोनन आयोन. 18 नना रेंड विचर्कनोनन आयोन✡ इन्जि, देवुळ नावा सेतेमता साक्सि मन्ह्‌ता.✡ 19 बह इतेके देवुळता मग़ि येसु किर्स्तुना पोल्‍लोतुन, नना, सीलास,✡ तिमोति, माट मुवोम आस मियगा पोकुर कीतोम.✡ अगा येसु किर्स्तु वने इंगो, आयो इनजोर, इद्रम रेंड विचर्कने वेहोग़. ओग़ अमेसा तोडटा पोल्‍लो पेसतपु, अहे केवाल आंदोग़.✡ 20 देवुळि वेल्‍लाङे पोल्‍लोङ विळ्सिस मता; अव सबे पोल्‍लोङ येसुनगाने करल आताङ.✡ अदिनेनाह्‌क येसुनेनाह्‌के माट आमेन (इतेके इंगो, निटमे) इनजोरे, देवुळतुन मान ईय्ह्‌नल.✡ 21 माक मीवा संगे किर्स्तुनगा जोळे कीसि, विस्वसते मेग़्किह कीयनदु, ओसो माक तनेनाह्‌क आचतदु, देवुळिये आंदु. 22 माट ताना मन्कलोरल इनजोर, तना जीवातुन मयगा सीना लेह्‌का तासता.✡ तान मावा जीवातगा इसर ईतप लेह्‌का ईता.✡

पोलु कुरिंततोरगा अनवदिना लोप्पा

23 मीक तेर्हचि लजा वानाह केवोन इनजोर, मियगा वावोन.✡ नावा इद पोल्‍लो सेतेम इलवेके, देवुळिये नाक एळ्हि.✡ 24 मीट विस्वसते मेग़्किस नितिर इनजोर पुतोम,✡ अदिनेनाह्‌क मीट बह विस्वस कीयना इनजोर वेहचि, मीवा पोग़ोन अदिकर ताकिह कीयलाह ऊळोम.✡ मति मीट बेस गिर्दाते पिसलाह, माट वने तोळ आय्ह्‌नोम, अचोने!

2

1 मियगा वासि, मीक ओसोवने दुकम आनाह केवोन इनजोर, उंदिय विचर कीतन, अदिह्‌क मियगा वावोन.✡ 2 ननाये मीक दुकम आनाह कीतन इतेके,✡ मीटे नाक गिर्दा आनाह कीया पग़यकिर. 3 मीट नाक गिर्दा आनाह कीतेके, मीट वने गिर्दा आयकिर इनजोर, मीट सबेटोरा पोग़ोन नावा बर्वस मन्ह्‌ता. मति नना वातस्के, नाक गिर्दा आनाह कीयना वाटो, नाक दुकम आनाह कीकिर बहे इनजोर रेयतन.✡ अदिनेनाह्‌क चट्पिट मियगा वावा मुने, उंद सीटि लोहच मतन.✡ 4 अद सीटि रासिह्‌पा, नावा जीवा चुहेम आयो मति वेल्‍लाय दुकमते, कनिर्क पोहच-पोहच रासतन.✡ मति मीक नारज कीयलाह तान लोहोन, मीक पकाय जीवा कीतन इनजोर, मीट पुनदना इन्जि, लोहतन.✡

गल्ति कीतोन मापि कीयना

5 मियग्डोग़ दुकम आनाह केवाल मन्कल, ओग़ नाके आयो, मति मीक सबेटोरिन वने, दुकम आनाह कीतोग़,✡ बोरिह्‌क एक्‍वा, बोरिह्‌क तक्‍वा.* (ओना तप वीळिस तोहतलाह ऊळोन.) 6 मीवा मुडोर वेल्‍लाटोर मन्कलोर वेहचि, ओन्क बेद सिक्सा ईतिर, अद इंजेके आस्ता.✡ 7 अदिह्‌क ओना कसुरतुन मापि कीम्ह्‌टु, कीसि ओन मानेह कीम्ह्‌टु.✡ इलवेके ओग़ पकाय दुकम आसि, पूरा आसालेवप आयनोग़ बहे. 8 अदिनेनाह्‌क ओन निटम जीवा कीतिर इनजोर तोहचीम्ह्‌ट. 9 मुनेता सीटटे, मीट ओन सिक्सा ईयना इन्जि, वेहच मतन. नना वेहतनव सबे पोल्‍लोन, मीट केंजिह्‌निरा, केंजविरा इनजोर ऊळलाह✡ वने, नना सीटि लोहच मतन. 10 मीट बोनाय, बेदाय गल्तितुन मापि कीतेके, तान नना वने मापि कीय्ह्‌नन. बेदिनाय मापि कीतन, इतेके अद मीवा पाय्दातेनाह्‌क नना कीतन इनजोर, किर्स्तु पुतोग़. 11 मापि केवेक अचोन, देयह्‌कना मुक्याल माक एग़्किह कीस्ता. बह इतेके ताना सत्रलतनमतुन माट पुतले.✡

तरोवस सहरतगा, पोलुना जीवा चुहेम आयो

12 मीक अद सीटटुन रासतापया, नना किर्स्तुना बेसता कबुरतुन पोकुर कीयलाह, तरोवस सहरते✡ अन्ज मतन. अगा सामिना कबळ कीयलाहि, ओना मेटे नाक अग़ दोर्किस मता. 13 नावा ऐंगेटोग़ विस्वसि तीतुस वने✡ अगा वासि, मियकेडा कबुर ततनोग़ इनजोर, अग़ ऊळसोर मतन.✡ मति ओग़ अगा वावोग़; वावाह्‌कु नावा जीवा चुहेम आयो.✡ जीवा चुहेम आयवाह्‌कु, नना तरोवस सहरतोरिन दाय्ह्‌नन इनजोर वेहचि, मकिदुनिया पटटे वातन.†

पोलु पोकुर कीयनद पोल्‍लोता गबु

14 देवुळतुह्‌क जोहर आयि! अद माट सेवकिरिन, तना गेल्समुळते किर्स्तुना संगे पोत्ला आयलाह, कलियिह कीता.✡ ओसो बेद्रम अतर्नेयदा गब, बेके अतेकाय गम-गम एग़्स्किह्‌ता, अद्रम माट बेके अतेकाय, देवुळि मावा पोल्‍लोतुन केंजवालोर मन्कलोरगा किर्स्तुन पुनाह कीस्ता. 15 (इतेके गम-गम एग़्स्कनद गबता लेह्‌कान आतोम.) किर्स्तु माक देवुळतेनाह्‌क, दूपम उंडिह कीयना लेह्‌कान आतोम.✡ गबु पूरा गमरेम आयना लेह्‌कान, देवुळतुन विस्वस कीसि पिसवालोर वने, विस्वस केवा तानग्डाह जेक आयवालोर वने, माट वेहतस्के, किर्स्तुना पोल्‍लोतुन केंजिह्‌तोर. 16 विस्वस केवा देवुळतग्डाहि जेक आयवालोरिह्‌क, मावा पोल्‍लो हामुरता गबता लेह्‌कान आस्ता. किर्स्तुन विस्वस कीस पिसवालोरिह्‌क बारा, पिसनदिना गबता लेह्‌कान आस्ता.✡ मति देवुळि लाव एवेक अचोन, इद्रम ताना कबळ कीयलाह, बोग़े लायक इलोग़.✡ 17 वेल्‍लाटोर नाळेह केवालोर माट लायकतोरोम इन्जि, तम्क पाय्दा दोर्कि इनजोरेने, देवुळता पोल्‍लोतुन पोकुर कीस्तोर. माट बार अद्रमतोरोम आयोम.✡ देवुळिये माक इद कबळ कीयलाह लोहता. माट ताना मुनेह सेतेमते पोकुर कीय्ह्‌नोम, किर्स्तुना अदिकरते वळ्ह्‌किह्‌नोम.✡

3

पूना करलतुन पोकुर केवालोर बळयिर

1 इद्रम रासताह्‌कु, माट मावाय लोप्पा ओसोवने पोग़यिह्‌नोम इनजोर इह्‌निर बहे?✡ अद्रम आयो! पोलुर सेतेम मन्कलोर इनजोर, दुस्रोर मन्कलोर मावा लोप्पा रासतद सीटटुनु, मियगा ततलाहि माक गर्ज इले. माट दुस्रा नाग़ दायह्‌पा, मियग्डाहि अद्रमता सीटटा गर्ज वन इले.✡ उच्वुर मन्कलोर अद्रम कीस्तोर, मति माट केवोम. 2 मावा मेटे मीट विस्वस कीताह्‌कु, माट सेतेम मन्कलोरोम इनजोर तोहतनद, सीटटा लेह्‌काडोरिर मीटे,✡ पुनविरा? मीट मावा जीवातगा रासतद सीटटा लेह्‌कान आतिर. माट मीक बेचोन जीवा कीय्ह्‌नोम, मीवा बेचोन पर्वा कीय्ह्‌नोम इन्जि, माट बेक अतेकाय, सबेटोर ऊळिसि पुन्ह्‌तोर. 3 किर्स्तु रासिसि, मावा कयदे लोहतद सीटटा लेह्‌कान मीट मह्‌निर इनजोर, सबेटोर पुतोर. अद सीटि सयते रासतद आयो, मति जीवात मनदनद देवुळता जीवाते रासतद मन्ह्‌ता. मोसानाङ अडोना लेह्‌का तेप्ळे बंडानगा✡ रासतद आयो, मति मन्कलोरा जीवातगा रासतद मन्ह्‌ता.✡

4 किर्स्तुना मेटे देवुळतगा मावा पूरा बर्वस मताह्‌के, माकु इव पोल्‍लोन वेहतलाह दीरा दोर्कता.✡ 5 माट इव सबे कबस्क मावा बुदते कीया पग़वोम, अदिनेनाह्‌क माटे इविन कीतोम इनजोर इनोम. देवुळिये मावा कयदे सबे आया पग़नाह कीता.✡ 6 देवुळि इंजेके मन्कलोरा संगे पूना करल कीता. अद करलतुन पोकुर कीयनद सेवा कीयलाह, माक ओप्पे कीता.✡ अद पूना करल मोसाल रासतव अडोना इसबते आयो, मति देवुळता जीवाता इसबते आंदु.✡(बोग़े रासतव अडोन पूरा नोम पग़वोग़,) अदिह्‌क अवु माक हामुरतेके ओसीस्ताङ. देवुळता जीवा बार, माक अमेसाता पिसमुळतके ओसीस्ता.✡

7 मुनेता करलताङ अडोङ तेप्ळे बंडानगा✡ रासतव मताङ. अविस्किन इस्रयेल मन्कलोरगा ईयह्‌पा, मोसाना मोकमतगा देवुळता डीसाता वेह्‌च मांजसोर मता. मति अद वेह्‌च कमि आनेक वने, ओर ओनगा मांजनदिन ऊळ पग़वोर.✡ अडोना सेवा मन्कलोरिन कसुरतोर कीसि, ओरिन हामुरतके ओसीस्ता✡ इनजोर वेहतने. हामुरतके ओसीयनद सेवातगा इचोन लाव मतेक अचोन, 8 देवुळता जीवाता सेवातगा, तान्काय एक्‍वा लाव मनो? मन्ह्‌ताये. 9 मन्कलोरिन कसुरतोर कीयनद सेवातुह्‌क,✡ इचोन लाव मतेक अचोन, मन्कलोरिन देवुळता मुनेह, सेतेमतोर कीयनद सेवातगा,✡ तान्काय बेचोन वीळिस लाव मन्ह्‌ता! 10 बाराह्‌क इतेके, मोसानाङ अडोना लावु, इंजेटा करलता लावतगा एव्वो. रेंडिन आसि ऊळतेक अचोन, निटम मुनेता लाव मायतप लेह्‌कान आता. 11 अडोना पोल्‍लो मायनद मता. मति अदे अचोन लाव अग़्के मता, इतेके अमेसातुह्‌क मनदनद बेसता कबुरता पोल्‍लो, बेचोन वीळिस लाव अग़्के मनदग़ा?

12 अदिनेनाह्‌क माट इद्रमता आसा तासताह्‌के, पका दीराते पोकुर कीय्ह्‌नोम.✡ 13 मोसा मुय्तोग़ कीतप लेह्‌का, (माट काग़्हतव पोल्‍लोङ मुळ्हतव, मिसतव पोल्‍लोङ इलेङ). ओग़ इस्रयेलतोरिह्‌क देवुळताङ पोल्‍लोङ वेहतह्‌पा, ओना मोकम मांजिंदु. मति अद वेह्‌च मायनदिन लोकुर ऊळमाकिर इनजोर, ओग़ तना मोकमतुन गेंदेते मुळ्हच मतोग़.✡ 14 मति देवुळता वेह्‌च मोसानाङ केंजतोरा बुदते ओळियो, ओर गळ्स आतोर.✡ नेंड वने इस्रयेलतोर यहुदि मन्कलोर, तमा जमा आयनगा, देवुळि ईस मतद पाळ्ना करलता अर्वनदिन केंजिह्‌तोर.✡ मति ओरा बुदतुन बातालो मुळ्हतप लेह्‌कान मताह्‌कु, ओर सेतेम पोल्‍लोतुन पुनोर.✡ किर्स्तुये ओरा बुदतुन तेग़िय पग़यह्‌तोग़. 15 इंगो निटमे, नेंड एवनाह ओर तमा जमा आयनगा, मोसाल रासतव पोल्‍लोन अर्वनद केंजतेक तेला मति, गेंदे मुळ्हतप लेह्‌कान ओरा बुदतुन बातालो मुळ्हच मन्ह्‌ता. मताह्‌कु, अव पोल्‍लोना अर्तम ओरिह्‌क तेळियो. 16 मति ओकावेला बोग़ाय येसुसामिनके मिळ्न्दिह्‌तोग़, अस्के येसुसामि अद गेंदेतुन तेंडिसि, ओन्कु देवुळतुन पुनदनद बुद ईस्तोग़.✡ 17 सामिना जीवा मयगा जागा आस्ता. बेगा सामिना जीवा मन्ह्‌ता, अद मन्कलोरिन विळ्सिह कीस्ता.✡ 18 इंजेके माट सबेटोर विस्वसि मन्कलोरल, मोसाना लेह्‌का आयवल. मावा मोकमतुन मुळ्हच मतद गेंदे तेंडटप लेह्‌कान आता. अदमतगा ऊळना लेह्‌कान, माट इंजेके येसुसामिना मान-डीसातुन ऊळिह्‌नल.✡ ओसो ओग़ तना जीवाता मेटे, माक बद्ले कीसोर दायलाह आतोग़. माट ओना लेह्‌कान आयना इन्जि, बेस-नेह्‌ना बद्लेम आसोर दायलाह आतल.✡

4

मावा कयदे पका मोलाता विस्वसता पोल्‍लो

1 माक दया कीसि, तना ईतद पूना पोल्‍लोतुन पोकुर कीयनद सेवातुन, देवुळि माक ईता.✡ अदिनेनाह्‌क माट दीरा विळ्सोम.✡ 2 मति इद्रम कीय्ह्‌नोम: मकिस मकिस लजा वानाह कीयनव कबस्कनगा सीता केवोम,✡ सत्रल बुदते ताकोम, देवुळता पोल्‍लोतुन एत्लम मिळ्हच वेहोम,✡ मति देवुळता मुनेह सेतेम पोल्‍लोतुन पङ्ने पोकुर कीय्ह्‌नोम. मावाङ केंजवालोर, ओर सेतेमतोर इनजोर, मावा पोल्‍लोतुन नमिर इन्जि, माट इद्रम ताकिह्‌नोम.✡ 3 माट पोकुर कीय्ह्‌नोम अद बेसता कबुरता पोल्‍लो, मिसतप लेह्‌का मतेके, अद सिरप देवुळतग्डाहि सिक्सा दोर्कवालोरिह्‌क अद्रम मन्ह्‌ता.✡ 4 ओरु किर्स्तुन विस्वस केवा, इद दुनियातुन राजेम कीयनद देयह्‌कना मुक्यानु,✡ देवुळ इनजोर ताना कय इळ्न मन्ह्‌तोर. ओरिह्‌क बेसता कबुर तेळियमाकि इनजोर, अदु ओरा बुदतुन गंगा पोय्‍पिह कीता. अदिह्‌क ओरिह्‌कु बेसता कबुरता वेह्‌च दिसो.✡ अद बेसता कबुर इतेके, किर्स्तुना मान-डीसातुन तोहतह्‌ता, ओन ऊळतेके देवुळतुन ऊळतप आंदु.✡ 5 अदिह्‌क येसु किर्स्तुये सामि आंदोग़ इनजोर, माट पोकुर कीय्ह्‌नोम, मावाय लोप्पाडा पोल्‍लोतुन केवोम.✡ माट इतेके ओना पोल्‍लो केंजताह्‌कु, मीवाङ सेवकिरोम आंदोम.✡ 6 देवुळि तना इद बूमतुन पुटिह कीयह्‌पा, ईकळताहि वेह्‌च दींचि इन्जि, वेह्‌चतुन पुटिह कीता.✡ अदे देवुळि तना लावतुन माट पुनदना इनजोर, मावा जीवातगा तना वेह्‌चतुन पोतिह कीता.✡ तना लावतुन येसु किर्स्तुना मेटे तोहचीता.✡

7 बंगर-वेंडिन रेंड दियाना अळ्कातगा तासना लेह्‌कान,✡ बेसता कबुरतुन देवुळि मयगा ईता. इद बेसता कबुरता वेहता वावप मनदनद लावु, मयग्डाह आयो, मति तानग्डाहिये मन्ह्‌ता इनजोर तोहतलाह, अद्रम कीता.✡ 8 ईनाह-आनाह माक तिपल्क वासोरेन मन्ह्‌ताङ,✡ मति माट इळ्न अरवोम.✡ वेल्‍लाङे मल्काङ बह कीयना इनजोर गाबर आतोम,✡ मति पूरा आसालेवप आयोम. 9 मन्कलोर माक पकाय तिपल ईस्तोर,✡ मति देवुळि माक विळ्सिस एवो.✡ माक इळ्न अर्हतह्‌तोर, मति ओसोवने तेदिह्‌नोम.✡ 10 येसुनेनाह्‌कु माट अमेसा हामुरता दोकाते अरयह्‌नोम.✡ इद्रमलेह्‌का ओना जीवा मावाङ मेंदुस्कनगा मन्जि, माक पिसिह कीस्ता इनजोर,✡ मन्कलोर ऊळिह्‌तोर. 11 निटमे माट जीवात मनाह्‌जोम, येसुनेनाह्‌कु अमेसा हामुरता दोकाते अरयह्‌नोम. ओना जीवा मावाङ रेंड दियानाङ मेंदुस्कनगा मन्जि, माक पिसिह कीस्ता इनजोर, मन्कलोर ऊळना इन्जि, माट दोकाते अरयह्‌नोम.✡ 12 इद्रम मीक बेसता कबुरतुन पोकुर कीयनाह्‌कु, माक हामुरता दोका मन्ह्‌ता. मति अद कबुर मियगा एवताह्‌कु, मीक देवुळ ईयनद पिसमुळ मन्ह्‌ता.

13 देवुळता सास्त्रमतगा बोग़ो ओर्वोग़, “नना देवुळतुन विस्वस कीतन, अदिनेनाह्‌क वळ्ह्‌कतन”✡ इनजोर रासतोग़. अदे बुदते माट वने देवुळता पोल्‍लोतुन विस्वस कीसि, अद पोल्‍लोतुन मन्कलोरिन पोकुर कीयलाह आतोम. 14 येसुसामि डोलतस्के, देवुळि ओन ओसोवने जीवा अर्हता इनजोर, माट पुह्‌नल.✡ माट येसुना संगे जोळेम आताह्‌कु, माक वने जीवा अर्हतग़ा,✡ ओसो मीवा संगे माक वने तना मुनेह निल्पिह कीयग़ा इनजोर पुतोम.✡(पुन्जि माकु वळ्ह्‌कलाह दीरा दोर्किह्‌ता.) 15 इव सबे पोल्‍लोङ मियेनाह्‌के आयलाह आताङ; देवुळता दया वेल्‍लाटोरगा पोकुर आयि इनजोर, आयलाह आताङ.✡ पोकुर आतेक अचोन, वेल्‍लाटोर मन्कलोर देवुळता डीसातेनाह्‌क तान जोहर कीयनुर, अदिनेनाह्‌क वेल्‍लाटोर मन्कलोर देवुळतुन मान ईसि मोळ्किह्‌तोर.✡

विस्वसता मनमुळि

16 अदिनेनाह्‌क माट आरेम आयोम. मावा मेंदुल दिनम मुवसोर दायलाह आता, मति मावा लोप्पा मनदनद जीवा, दिनम पूना आसोर दायलाह आता.✡ 17 बाराह्‌क इतेके, इव गळ्कनाङ तिपल्किन माट आपताह्‌कु, माक देवुळताहि बेस्केन मायवद बर्कत दोर्कग़ा.✡ अद बर्कत अचोन बेरा मनदग़ा इतेके, ताना मुनेह इंजेटाङ तिपल्क ओसोय अल्को दिसिह्‌ताङ.✡ 18 बाराह्‌क इतेके, माटु दिसनव पोल्‍लोना पोग़ोन आयो, मति दिसवव पोल्‍लोना पोग़ोन कोंडा कीतल.✡ दिसनव पोल्‍लोङ गळ्के मन्ह्‌ताङ, दिसवव पोल्‍लोङ बारा अमेसातेनाह्‌क मन्ह्‌ताङ.

5

1 केंजाट! मावा मेंदुलि इद बूमतगा माट मनदनद गुळ्सेलेह्‌काडा मन्ह्‌ता. गुळ्सेतुन मुटिह कीयना लेह्‌कान, मावा मेंदुल वने बूळेम आयग़ा.✡ मति अद्रम आतेक वने, माक मनदलाहि कयदे पंडवद, अमेसा मनदनद, पूना लोन देवुळि ईयग़ा इन्जि माट पुतल.✡ अद दिसवद लोन देवुळता जागातगा मन्ह्‌ता.* 2 माट इद मेंदुलते मनदह्‌पा, पूना गेंदे उहपिह कीयना लेह्‌कान, देवुळि पोग़ोटा तना जागाता पूना मेंदुलतुन, माक बेस्के उहपिह कीयग़ा इनजोर ऊल्गिह्‌नल✡.† 3 देवुळि माक तान उहपिह कीतस्के, मेंदुललेवा वेट जीवाये आस मनवल. 4 इद मेंदुलते मनदह्‌पा, माट मोताते मन्जि ऊल्गिह्‌नल. इतेके डोलतस्के इद मेंदुलतुन विळ्सिस दाकल इनजोर ऊल्गवल. मति इद मेंदुलता बद्ला, पोग़ोटा पूना मेंदुल दोर्कि इनजोर, ऊल्गलाह आतल.✡ अस्के हामुरतुन पिसमुळ गेल्सता इतप लेह्‌का आस्ता. 5 इद पोल्‍लोतेनाह्‌क माक तयर कीतद देवुळिये. अदे इसबते, इसर ईतप लेह्‌कान, तना जीवातुन माक मुनेन ईता.✡

6 अदिनेनाह्‌क माट दीरा पोयसोर मह्‌नोम. ओसो इद बूमता मेंदुलते मनाह्‌कु, माट सामि मनदनगा मनदा पग़वल इनजोर पुह्‌नल.✡ 7 (बह इतेके ऊळनव पोल्‍लोना इसबते माट पिसवल, मति विस्वस कीयनव ऊळवव पोल्‍लोनाये इसबते पिसिह्‌नल.)✡ 8 अदिनेनाह्‌क दीरा पोस मह्‌नोमे, मति इद मेंदुलतुन विळ्सिसि, पोग़ोन किर्स्तुनगा मनदनदिन पका विचर कीय्ह्‌नोम, इद मेंदुलते मनदनदिन आयो!✡ 9 अदिनेनाह्‌क माट इद मेंदुलते मतेकाय, मनवेकाय, सामिह्‌क विचर वानाह पिसना✡ इनजोर ऊळिह्‌नोम.‡ 10 बाराह्‌क इतेके, किर्स्तु नेयम कीयनद जागाता मुनेह, माट सबेटोरल नितना मन्ह्‌ता.✡ इद बूमतगा मनदह्‌पा, माट कीतव कबस्क बेसताङ आयिङ, लाग्वव आयिङ, अविस्कना इसबते, माक ओर्विह्‌क-ओर्विह्‌क ओग़ बर्कत ईयनोग़, इलवेके सिक्सा ईयनोग़.✡

किर्स्तु डोलताह्‌कु, देवुळता संगे गूनमि

11 अदिनेनाह्‌क सामिह्‌क रेयिस पिसनदिन पुतोम. पुताह्‌कु, मावा पोल्‍लोतुन विस्वस कीम्ह्‌टु इनजोर, मन्कलोरिन तेळियिह कीय्ह्‌नोम.✡ मावाङ विचर्क देवुळतुह्‌क पोळ्क्ने दिसिह्‌ताङ! मीवा जीवातुह्‌क वने, मावाङ विचर्क पोळ्क्ने दिसिस मनदनुङ इन्जि, नना आसा कीतन.✡ 12 माट बेसतोरोम इनजोर, ओसो उंद मल्का तोहतलाह, इद पोल्‍लो इनोम.✡ मति उच्वुर मन्ह्‌तोर, ओर उगस मन्कलोरिह्‌क दिसनव पोल्‍लोना इसबतेने वळ्ह्‌किह्‌तोर. मति तमा जीवालोप्पाडा पोल्‍लोतुन सीता केवोर. अद्रमतोर मन्कलोरा मुनेह, मावा लोप्पा मीट पोग़यलाह, मीक अग़ ईयलाह आतोम.✡ 13 उच्वुर मन्कलोर माक ऊळिस पिसाङ आतोर इनजोर इतेके,✡ देवुळतेनाह्‌क अद्रमलेह्‌काने मनि. उच्वुर माक बेस बुदतोर इनजोर इतेके, मीवा पाय्दातेनाह्‌क अद्रमलेह्‌काने मनि. 14 माट बह मतेकाय, किर्स्तु माक जीवा कीतोग़, अदे पोल्‍लो माक पूरा ताकिह कीस्ता. अदिह्‌क इद्रम विचर कीतोम: ओग़ वग़ोग़ सबेटोर मन्कलोरा जागाते डोलिस मतोग़. अदिह्‌क ओना हामुरते माट सबेटोरल कलियतल, ओना संगे हातप आतल.✡ 15 बेद्रम इतेके, पूना पिसमुळ दोर्किह कीतोर मन्कलोर, इंजेटाहि तमेनाह्‌क पिसमाकिर. मति किर्स्तु डोलिसि ओसोवने जीवा अरतोग़, ओनेनाह्‌क पिसिर इनजोर,✡ ओग़ सबेटोरेनाह्‌क डोलिस मतोग़.✡

16 अदिनेनाह्‌क इंजेटाहि मुनेह, बोने माट मन्कना विचर मतपु, ऊळनद आयो.✡ इद्रम मुने माट किर्स्तुन वने, मन्कना विचर मतपु ऊळिस मतोम. मति इंजेके ओन माट अद्रम ऊळोम. 17 बह इतेके, इंजेके बोर बोर किर्स्तुना संगे जोळेम आतोर, ओर पूना मन्कलोर आतोर. ओरगा मतव पाळ्नाङ पोल्‍लोङ मायताङ. इंजेके ओरा पूरा पिसमुळ पूना आता.✡ 18 इव सबे पोल्‍लोङ देवुळताहि वाताङ. किर्स्तुना हामुरता मेटे, अद माक तना संगे कलियिह कीता.✡ ओसो मन्कलोरिन तना संगे कलियिह कीयनद सेवातुन, माक ईता.✡ 19 अद इद्रमि: देवुळि पूरा बूमतोर मन्कलोरा पापमता इसब तासवा,✡ ओरिन किर्स्तुना हामुरता मेटे, तना संगे कलियिह कीता.✡ कलियिह कीयनद कबुरतुन मन्कलोरगा ओयलाह, माक निल्पिह कीता.

20 अदिनेनाह्‌क माट किर्स्तुनेनाह्‌क वळ्ह्‌कवालोर मन्कलोरोम आतोम.✡ देवुळि माक मियगा लोहचि, अर्ज कीयना लेह्‌का आता.✡ अदिनेनाह्‌क माट किर्स्तुनेनाह मीक अर्जि कीय्ह्‌नोम, देवुळता संगे गूनम आम्ह्‌टु.✡ 21 किर्स्तु पापमलेवा मतोग़.✡ मतेक तेला माट ओना संगे जोळेम आसि, देवुळता मुनेह सेतेमतोर आयना इनजोर, देवुळि मावा पापमतुन ओना पोग़ोन वाटिसि, मावा बद्लाते ओन्क सिक्सा ईता.✡

6

माक जीवा कीम्ह्‌टु इन्जि पोलुना अर्जि

1 माट देवुळता संगे कबळ कीय्ह्‌नोम, अदिनेनाह्‌क मीक अर्जि कीस वेहतह्‌नोम.✡ मीट देवुळता दयातुन दोर्किह कीतिर, ताना लेह्‌कान पिसाट. तान सीता केवालेवा मनमाट.✡ 2 देवुळता सास्त्रमतगा अद तना वेहतद पोल्‍लो इद्रम रासतद मन्ह्‌ता:

“ओप्पनद कगोते नना मीवाङ केंजतन,

मीक पिसिह कीयनद दियाते, नना साय्ता कीयलाह वातन,”✡

इनजोर इता, इदिन सीता कीम्ह्‌टु. नना मीक वेहतलाह आतन, देवुळता ओप्पनद कगो इदे आंदु. अद पिसिह कीयनद दिया इदे आंदु.

3 मावा सेवातुन बोरे पास्कनद आयो इन्जि, बेदे पोल्‍लोते, दुस्रोरिह्‌क एग़्कुळ आयमाकि इनजोर पिसिह्‌नोम.✡ 4 मति सबे पोल्‍लोने, माट देवुळता सेवातोरोम इनजोर तोहतह्‌नोम.✡ रीतरीतिनाङ तिपल्कने, दोकाने, कंडिसतनमते, दीरा पोस मह्‌नोम.✡ 5 मन्कलोर माक नल्हतह्‌तोर, जेलते वाटिह्‌तोर,✡ लोकुरिन जमा कीसि, मावा विरुद रोदा पोयह्‌तोर,✡ बागिस-दोगिस कह्‌टेम कीय्ह्‌नोम, उस्कंडलेवा मह्‌नोम, कग़्वते मह्‌नोम✡. 6 इद्रम मन्जाय मति, माट कसुरलेवा पिससोरे, देवुळता बुदतुन पुनजोरे,✡ बेदे पोल्‍लोते मुयोग़ आयवा, दुस्रोरिन गूनम तोहचोरे,✡ ओरिन जीवाताहि जीवा कीसोरे,✡देवुळता जीवा वेहतप ताकसोरे,✡ 7 सेतेम पोल्‍लोतुन पोकुर कीसोरे,✡ देवुळता लाव माक ताकिह कीतप ताकसोरे,✡ ईनाह-आनाह विरुद वातेक तेला, देवुळ माक ईतद सेतेमि मावा कयदे तल्वरलेह्‌काडा, अहे माक राका कीयनद वने मन्ह्‌ता.✡ 8 दुस्रोर माक मान ईतेकाय, पास्कतेकाय,✡ माक लागोर इतेकाय, बेसतोर इतेकाय✡; उच्वुर माक नाळेह केवालोर इतेकाय, माट सेतेमतेन ताकिह्‌नोम.✡ 9 उच्वुर माक अदिकरलेवोर इन्ह्‌तोर, वेल्‍लाटोर बार माक किर्स्तुनाङ बळयिर इन्जि, बेस पुन्ह्‌तोर. डोललाह आतोर इनजोर, मन्कलोर माक इन्ह्‌तोर,✡ मति इदु! माट जीवातेन मह्‌नोम.✡ देवुळि माक सुद्रे कीसोर मन्ह्‌ताये, मति मावा जीवातुन ओयो. 10 दुकम आतेक तेला, बेस गिर्दा आस मह्‌नोम.✡ माट कोताङलेवोरोम मह्‌नोम, मति वेल्‍लाटोर मन्कलोर देवुळता बेरा बर्कततुन दोर्किह कीयनाह कीय्ह्‌नोम.✡ मयगा बाताले इलवेक तेला, किर्स्तुनग्डाह दोर्कनव सबेटव मयेनाह्‌के मन्ह्‌ताङ.✡

11 कुरिंत सहरतोरिर! मीक पकाय जीवा कीय्ह्‌नोम, मीक मकिह कीतद पोल्‍लो बेदे मावा जीवातगा इले. 12 माट मीक जेक तासोम, मीक बारा मावा एरे वाया वसो.✡ 13 तपेना लेह्‌कान मीक वेहतलाह आतन: माट बेद्रम मीक जीवा कीय्ह्‌नोम, अद्रम माक वने कीम्ह्‌टु!✡

विस्वसिराङ, विस्वस केवोराङ, पोल्‍लोङ कलियोङ

14 विस्वस केवोरा संगे, उंदिय जुवाते जोळ आस मनमाट.✡ बेसता पोल्‍लो लाग्वा पोल्‍लोता संगे, जोळेम आया पग़यह्‌ताया? वेह्‌च ओसो ईकळ गोत आया पग़यह्‌ताङा?✡ 15 किर्स्तु ओसो देयह्‌कना मुक्याल* बह गोत आस मन्ह्‌तोर? विस्वस कीतोना, विस्वस केवोना संगे, बाताल कबळ मन्ह्‌ता? 16 देवुळ मनदनद मंदिरतगा बह बोमाङ मन्ह्‌ताङा?✡ सास्त्रमतगा देवुळि वेहतद इद पोल्‍लो रासतद मन्ह्‌ता:

नना नावा मन्कलोर मनदनगा जागा आयकन.✡ ओरा नडुम तिरियकन.✡

नना ओरा देवुळ आयकन. ओर नावा मन्कलोर आयनुर,✡

इनजोर रासतद मन्ह्‌ता. अद इसबते माटे जीवात मनदनद देवुळता मंदिर!✡ 17 इद्रम वने रासतद मन्ह्‌ता:

“अदिनेनाह्‌क ओरग्डाहि पेसिस वाटु,

ओरग्डाह एग़िस मन्ह्‌टु.✡

कळ्‍वोग़आतदिन इटमाट, ✡

अस्के नना मीक एरे कीकन.

18 नना मीवा बाबानन आयकन.

मीट नावाङ मग़्क-मयास्‍क आयकिर” इनजोर, बेरा डीसाता सामि इन्ह्‌ता,✡

इनजोर रासतद मन्ह्‌ता.

7

1 गोततोरिर! इद्रम देवुळि मावा संगे मनदलाह पोल्‍लो विळ्सताह्‌कु, मावा मेंदुलतुन ओसो मावा जीवातुन, सिरसिर कीस मनदकल, कळ्‍वोग़ आयवा! देवुळतुन रेयिस, पूरा पवित्र आसोर दाकल.✡

2 अलेट रा! मावा संगे गोत आम्ह्‌टु! माट बोनाय संगे लाग्वाङ केवोम, बोने एळ्होम, बोने नाळेह कीस तिनोम.✡ 3 मीट माक इद्रम इतिर इनजोर, नना मीक कसुर वाटोन. नना मुनेन वेहतपु, मीक इचोन जीवा कीय्ह्‌नोम इतेके,✡ हातेकाय पिसतेकाय, माट मीवा ऐंगेन मह्‌नोम.✡

पोलु गिर्दा आस्तोग़

4-7 मकिदुनिया पटटे एव्स मतोम अस्के, माक मुर्तिय आरम दोर्को आसि.* मावा सर्ने तिपल्के मताङ. मन्कलोर माक जग्ळम कींदुर. मावा जीवा वने पका रेयिस मता.✡ मति मेसेह्‌ने मनवालोरा जीवातुन सितुर कीयनद देवुळि, तीतुसिन मयगा लोहचि, मावा जीवातुन सितुर कीसीता.✡ सिरप ओग़ वाताह्‌के आयो, मति ओग़ मियग्डा कबुर वने ततोग़. मीट ओना जीवातुन सितुर कीसीतिर. नाक ऊळलाह पकाय मीवा जीवा पर्ह्‌किह्‌ता; ओसो मीट गल्ति कीताह्‌कु, आलिह कीय्ह्‌निर; अहे नावा संगे गूनम आयलाह, पकाय मीवा जीवा पर्ह्‌किह्‌ता इनजोर वने वेहतोग़. मीट माक जीवा कीतिर इनजोर नना पुताह्‌कु, बाताले मकिह केवालेवा, वेहतलाह आतन. मीवा लोप्पा नना पोग़यिह्‌नन.✡ मीट नावा जीवातुन सितुर कीतिर.✡ माट पकाय तिपल आतेक तेला, नना ओसोय गिर्दाते मह्‌नन.✡

8 नना मीक रासतद सीटटुन अर्विसि, गळ्क मीट दुकम आस मतिर. विस्वसिरिन दुकम आनाह कीतन इनजोर, मुने आल्सिंदन, मति इंजेक आल्सोन.✡ 9 इंजेके गिर्दा आतन, मीट दुकम आतिर इनजोर आयो, मति मीवा दुकमतेनाह्‌कु, मीट पापमता अग़दाहि देवुळतके मलतिर इनजोरे. मीट देवुळतुह्‌क विचर वातप दुकम आस मतिर. अदिनेनाह्‌क इंजेके मयेनाह मीवा विस्वसता बाताले नुस्कन आयो. 10 माट देवुळतुह्‌क विचर वातप दुकम आतेकेने, पापमता अग़दाहि देवुळतके मलयह्‌नल. अद इसबते देवुळि माक पिसिह कीस्ता. अद्रमता दुकम आतेक, ताना लोप्पा आल्समुळ आयो.✡ मति देवुळतगा मलवा, उगस दुकम आतेक बारा, इद्रमता दुकमि माक देवुळता पिसमुळताहि जेक कीस्ता. 11 देवुळतुह्‌क विचर वातप दुकम आस मतिर. अदिनेनाह्‌क मीक बेस-नेह्‌ना आता ऊळाट! इंजेके मीट सेतेम मन्कलोरिर इनजोर तोहतलाह आतिर, गल्ति कीतोन ऊळिस, ओङ आतिर. ओना सिक्साते कलियकोम इनजोर रेयतिर.✡ इंजेके नाक ऊळलाहि, पकाय मीवा जीवा पर्ह्‌किह्‌ता. नावा संगे गूनम आयलाह, मीवा जीवा पर्ह्‌किह्‌ता. गल्ति कीतोन नेयम कीयलाह आतिर. ओसो मीट सबे पोल्‍लोने, मुर्तिय कसुरलेवोरिर इनजोर तोहतिर. 12 नना मुने मीक सीटि रासिस मतन, तान कसुर कीतोनेनाह्‌क रासोन. अहे ओग़ बोना विरुद कसुर कीतोग़, ओनेनाह्‌क वने रासोन. मति देवुळता मुनेह, मीट मावा बेचोन पर्वा कीय्ह्‌निर, इदिन तोहतलाह मीक मोका दोर्कि इन्जि, रासिस मतन.✡ 13 अदिनेनाह्‌क माक दीरा दोर्कता.

अचोने आयो मति, मीट सबेटोरा गूनमतुन ऊळिस, तीतुसना जीवा वने सितुर आता. अदिनेनाह्‌क ओग़ गिर्दा आतोग़. ओग़ गिर्दा आतदिन ऊळिसि, माट इंका पका गिर्दा आतोम.✡ 14 नना तीतुसनगा मीवा लोप्पा पोग़यिस मतन. नना पोग़यतद निटमे इनजोर, मीट तोहतिर. अदिनेनाह्‌क पोग़यिस मतन इनजोर, इंजेक नाक लजा वावो.✡ माट अमेसा मीक निटमे वेहतना लेह्‌कान, नना मीवा लोप्पा तीतुसिन वेहतद वने, निटम इनजोर करल आता.✡ 15 ओग़ मियगा वास मतोग़ अस्के, मीक काग़्हतोग़ अद पोल्‍लोतुन मीट सबेटोरिर केंजतिर. केंजिसि तान मानेम आतिर, ओसो रेयसोर, ओना पोल्‍लोतुह्‌क वरेम आसोर, ओन बेस-नेह्‌ना ऊळतिर इनजोर, ओग़ सीता कीस्तोग़.✡ कीसि मीक ओसोय जीवा कीस्तोग़. 16 सबे पोल्‍लोने नाक मियगा पूरा बर्वस मन्ह्‌ता इनजोर, नना गिर्दा आतन.

8

गरिब विस्वसिरिह्‌क दान ईयनद पोल्‍लो

1 मावोर विस्वसिरिर! मकिदुनिया पटटोर सबेटोर विस्वसिरा मुडोरिह्‌कु देवुळि देय्वा ईताह्‌कु,* ओर बह कीतोर, अदिन मीक वेहतह्‌नन: 2 अद इद्रमि: ओर पकाय तिपलते मतोर. ओसो पकाय गरिब आस मतोर, तेला मति ओर पका गिर्दा आस मताह्‌कु, दुस्रोर गरिब विस्वसिरेनाह्‌क, मुर्तिय चिव्टम आयवा, कोताङ ईतोर.✡ 3 ओर तमा बेचोक ईया पग़तोर, अचोक कोताङ ईतोर,✡ तान्काय वीळिस वने, तमाय कुसिते ईतोर. ओर ईतदिना ननाय साक्सि मह्‌नन. 4 देवुळता मन्कलोरिन साय्ता कीयनद सेवातगा, माक वने कलियलाह ईम्ह्‌ट, देय्वा ईम्ह्‌टु इनजोर, ओर माक पकाय अर्जि कीतोर.✡ 5 माट बेद्रम विचर कीस मतोम, तान्काय एक्‍वा ओर कीतोर. इतेके माट सामिनेनाह्‌के पिसकोम इन्जि, मुनेन करल कीस मतोर. पया देवुळता विचर मतप, मावा पोल्‍लो केंजलाह वने, तयर आतोर.

6 इंजेके मीवा मुडगा अळ्न्दम दान ईया वेहतोग़ु, ओग़ तीतुसिये!✡ अदिनेनाह्‌क अद कबळतुन मारिह कीयलाह वने, मीक वेहेग़ इनजोर, माट ओन अर्ज कीतोम.✡ 7 मीट विस्वस कीयलाह, पोल्‍लोङ वळ्ह्‌कलाह, देवुळताङ विचर्किन पुनदलाहि, जिदते सेवा कीयलाहि, माट काग़्हतपु जीवा कीयलाहि, बेस-नेह्‌ना कग़यतिर.✡ इंजेके देवुळता मन्कलोरिह्‌क दान ईयनद कबळ वने, बेस-नेह्‌ना कीम्ह्‌टु.✡

8 इद पोल्‍लोतुन उकुम ईयना लेह्‌का इनोन,✡ मति दुस्राङ नाह्‌कनोर विस्वसिर इद कबळते मीक वीळतोर. ओरा अचोन, मीट वने निटम जीवा कीय्ह्‌निरा बहु इनजोर, पर्ह्‌किस ऊळलाह वेहतलाह आतन. 9 मावा येसुसामि किर्स्तु माक बेचोन गूनम तोहतोग़ इनजोर पुतिरे. इतेके ओग़ कतमतविना माल्काल मन्जि, ओनगा सबे मताङ; मति मीक देवुळता बेरा बर्कत दोर्कना इन्जि, मियेनाह्‌क मन्कल आस गरिब आतोग़,✡ इदिन सीता कीम्ह्‌टु.✡

10-11 अदिनेनाह्‌क इंजेके नावा विचरतुन, मीक वेहतलाह आतन: मीट कोताङ अर्हतना इनजोर, नीरेताहि विचर कीयलाह आतिर, कोताङ ईयलाह वने सुरु कीतिर.✡ इंजेके अद कबळतुन मारिह कीम्ह्‌टु. इद मीक बेस आस्ता. कोताङ अर्हतना इनजोर, मीवा विचर मता, अद्रमे बेचोक अर्हता पग़यह्‌निर, अचोक अर्हाट.✡ 12 कोताङ ईयना इनजोर विचर मतेके, मियगा लेवेक आयो, मति मियगा बेचोक मन्ह्‌ताङ, ताना इसबते ईयनद इन्जि, देवुळतुह्‌क विचर वास्ता.✡

13 मीट दुस्रोरेनाह्‌क ईयनाह्‌कु, ओरिह्‌क सुकम दोर्कालि, मति मीक इतेके गर्ज अर्वालि, इन्जि इनोन. इद्रम आयवा, बोग़े एक्‍वा-तक्‍वा आयवालेवा, सबेटोर बराबर मनदना इन्जि, मावा विचर मन्ह्‌ता. 14 इंजेके मियगा आलिस पिसनाह मन्ह्‌ता, अदिनेनाह्‌क गर्ज अरतोरिह्‌क ईयना.✡ बेस्के उंद दिया मीक गर्ज अरतेके, अस्के ओरगा आलिस पिसनाह मतेके, ओर मीवा गर्जतुन निहतनुर बहे. इद्रम बोग़े एक्‍वा-तक्‍वा आयवालेवा, सबेटोर बराबर मनदना. 15 इदे पोल्‍लो देवुळता सास्त्रमतगा रासतद मन्ह्‌ता:

बोग़ वेल्‍लाङे जमा कीतोग़, ओन्क आलिस पिसोङ;

बोग़ उचुके जमा कीतोग़, ओन्क कमि आयोङ,✡

इनजोर रासतद मन्ह्‌ता. †

तीतुस ओसो ओना तोळतोरु

16 माट मियेनाह्‌क बेचोन आलिह कीय्ह्‌नोम, अचोन तीतुस वने आलिह कीस्तोग़.✡ अद आल्सुळतुन ओना जीवातगा वाटटद देवुळतुन जोहर कीय्ह्‌नोम. 17 माट ओन मियगा वायलाह अर्जि कीतस्के, ओग़ केंजतोग़. केंजिसि तनाय विचरते, गिर्दा आसि, मियगा वायलाह आतोग़.✡ 18 ओना संगे ओर्वोग़ ऐंगेटोग़ विस्वसिन वने लोहतह्‌नोम. बेसता कबुरतुन पोकुर कीयनद सेवाते, सबेटोर विस्वसिरा मुडगा, ओना पेदिर दास्ता. 19 ओसो विस्वसिरा मुडोर वने, माट दान कोतान ओयनस्के, वेने मावा तोळ वायेग़ इनजोर निल्पिह कीतोर.✡ माट इव दान कोताङ ओयनद दर्ममता सेवा कीयलाह आतोम, इदिन ऊळिसि, मन्कलोर सामिन मान ईयिर इनजोर, कीयलाह आतोम. ओसो देवुळता मन्कलोरिह्‌क तोळ ईयलाह, मावा बेचोन जिद मन्ह्‌ता इनजोर तोहतलाह,✡ कीयलाह आतोम.

20 माट वेल्‍लाङे दान कोतान ओप्पे कीयलाह आतोम, इद कबळते माक बोग़े कसुर ओपना आयो इन्जि, उसरते मह्‌नोम. 21 सिरप देवुळता मुनेह मावाङ कबस्क ओप्पनव आयो, मति मन्कलोरा मुनेह वने, माट कसुरलेवप दिसना इन्जि, सीता कीसोर मह्‌नोम.✡

22 तीतुसना ओसो ओना तोळतोना संगे, ओसो ओर्वोग़ मावा ऐंगेटोग़ विस्वसिन लोहतलाह आतोम. ओग़ देवुळता सेवातगा गिर्दाते मनवाल इनजोर वेल्‍लाङे पोल्‍लोने, वेल्‍लाङे मल्काङ पर्ह्‌किस ऊळतोम. मियगा ओग़ पका आसा कीताह्‌कु, इंजेके मियगा वायलाह ओना ओसोय जिद मन्ह्‌ता. 23 तीतुसना लोप्पा बोग़ाय ताल्ह्‌कतेक, इद्रम वेहाट: ओग़ नावा तोळतोग़ आंदोग़; अहे नावा संगे मियगा सेवा कीयलाह आतोग़.✡ ओना संगे वावालोर इर्वुर मन्कलोरा लोप्पा, इद्रम वेहाट: ओर मावा ऐंगेटोर विस्वसिर आंदुर, विस्वसिरा मुडोर आचिस लोहतोरु. ओरा सेवातेनाह्‌क किर्स्तुह्‌कु मान दोर्किह्‌ता. 24 अदिह्‌क मीट ओरिन जीवा कीतिर इनजोर तोहचीम्ह्‌ट. इदिन ऊळिसि, माट बाराह्‌कु मीवा लोप्पा पोग़यिह्‌नोम इन्जि,✡ सबेटोर विस्वसिरा मुडोर पुनदनुर.

9

गिर्दाते दान ईयना इन्जि, पोलु वेहतह्‌तोग़

1 देवुळता मन्कलोरिह्‌क कोताङ अर्हचि, सेवा कीयनद पोल्‍लोतुन, मीक रासना नाक गर्ज इले.✡ 2 बह इतेके कोताङ ईयलाह, मीट पका विचर आतिर इनजोर, नना पुतन. नीरेताहि अकाया पटटोर विस्वसिर, कोताङ ईयलाह तयर मन्ह्‌तोर इनजोर, मीवा लोप्पा मकिदुनिया पटटोर विस्वसिरिन वेहतन.✡ मीट गिर्दा आतदिन केंजिसि, अग्डोर वेल्‍लाटोर मन्कलोर वने, कोताङ ईयलाह तयर आतोर. 3 मीट तयर मह्‌निर इनजोर, नना मकिदुनियातोरिन वेहच मतन. मीवा लोप्पा माट पोग़यनद पोल्‍लो, जोल आयमाकि इनजोर, नना विचर कीय्ह्‌नन.✡ अदिनेनाह्‌क मीट कोताङ अर्हचि तयर मनदकिर इनजोर करल कीयलाहि, वेर तोळतोर विस्वसिरिन मुनेन लोहतलाह आतन. 4 मकिदुनियातोर बोराय नावा संगे मियगा वातस्के, मीट कोताङ लोहतलाह तयर इलवेके, मीवा पोग़ोन बर्वस कीस मतोम इनजोर, माक लजा वायग़ा. अहे मीक वने लजा वायग़ा. 5 बेस-नेह्‌ना दान कोताङ ईकोम इनजोर, मुनेन पोल्‍लो विळ्सिस मतिर. अविस्किन मीट चिव्टम आयवा, ओप्पे कीस तासना इन्जि, वेर तोळतोर विस्वसिरिन, मुनेन मियगा कबुर लोहतना इनजोर, विचर कीतन.✡ पया माट मियगा वातस्के, अद दान तयर मनदग़ा. अव दान कोतान जबरदस्ति मियग्डाह ऊंदना लेह्‌का आयो, मति मीवा विचरतेन, मीट ओप्पे कीस तासना इन्जि, नना वेरिन लोहतह्‌नन.✡

6 इद पोल्‍लोतुन सीता कीम्ह्‌टु: बोग़ उचुने विजा वीतिह्‌तोग़, ओन्क उचुने अनम दोर्कग़ा. ओसो बोग़ वेल्‍ला विजा वीतिह्‌तोग़, ओन्क वेल्‍ला अनम दोर्कग़ा.✡ 7 अदिनेनाह्‌क बोग़े पेग़्के-मुनेह आसोर एमाकेग़, अहे दान ईयनद अडोतुन नोमिय पोयतग़ा इनजोर वने एमाकेग़. बेस गिर्दाते दान ईयनद, देवुळतुह्‌क विचर वास्ता.✡ अदिह्‌कु ओर्वोग़-ओर्वोग़ मन्कल, बेचोक ईकन इनजोर विचर कीतोग़, अचोके ईयेग़.✡ 8 मीट सबे बेसताङ कबस्किन कीसोर दायनाह, सबे पोल्‍लोने मीक गर्ज अरयनव, सबेटव अमेसा मियगा मनदलाह, सबे बर्कततुन आलिस पिसनाह, देवुळि मीक ईया पग़यह्‌ता.✡ 9 इदे पोल्‍लो देवुळता सास्त्रमतगा रासतद मन्ह्‌ता:

सेतेमतोग़ मन्कल चिव्टम आयवा, लेवोरिह्‌क पकाय ईस्तोग़,

ओना दर्ममतुन मन्कलोर अमेसा सीता कीस्तोर,✡

इनजोर रासतद मन्ह्‌ता.

10 देवुळि वीतवाल मन्कह्‌क विजा ईस्ता, ओसो ओन्क तिनदलाह, अनम पुटिह कीस्ता.✡ अदे देवुळि मीवा वने मालसोमतुन बोल्गिह कीयग़ा, कीसि वेल्‍लाटोरिह्‌क मीवा दर्ममता पाय्दा दोर्कग़ा. 11 मीट अमेसा चिव्टम आयवा ईयलाह, मीक सबे रीतिना बर्कत ईयग़ा.✡ अहे मीट मावा कयदे लोहतनव कोताङ दोर्कवालोर मन्कलोर, अविस्कनेनाह्‌क देवुळतुन जोहर कीयनुर. 12 बह इतेके, दान कोताङ अर्हतनद सेवा कीतेके, देवुळता मन्कलोरा गर्जते, ओरिह्‌क तोळ ईयनाह आस्ता.✡ अचोने आयो मति, ओरिह्‌क तोळ ईतस्के, ओरा जीवाताहि देवुळतुह्‌क जोहरता पोल्‍लो पेससोरेन दास्ता.✡ 13 मीट इद सेवा कीसि, निटम मीट विस्वसिरिर इनजोर, देवुळता मन्कलोरिह्‌क तोहतिर. कुरिंत सहरतोर विस्वसिर, किर्स्तुना बेसता कबुरतुन नमवालोरोम इतोर. अहे अद कबुरतुन केंजिसि, माकु ओसो दुस्रोर विस्वसिरिह्‌क, चिव्टम आयवा कोताङ अर्हचीतोर इनजोर, ओर देवुळतुन जोहर कीयनुर.✡ 14 ओसो देवुळि मीक पकाय देय्वा ईता इनजोर, मीवा पोग़ोन जीवा वाटिसि, मियेनाह्‌क पार्तना कीयनुर. 15 देवुळ माक ईतद देय्वा बेचोन बेरा मन्ह्‌ता, अद वेहता वावो!✡ तान्क जोहर आयि.

10

पोलु तना सेवाता लोप्पा वेहतह्‌तोग़

1 पोलु मावा संगे मनदह्‌पा, उड्ला बुदते मन्ह्‌तोग़, मयग्डाहि जेक मनदह्‌पा बारा, पका कळक मन्ह्‌तोग़ इनजोर,✡ नाक मन्कलोर इन्ह्‌तोर. इंजेके ननाय पोलुनन, गूनमते वळ्ह्‌कवाल, कुलुल बुदते मनवाल किर्स्तुना पेदिरते,✡ मीक उंद पोल्‍लो वेहतह्‌नन, 2 अद इद्रम मन्ह्‌ता: पोलुर दुनियातोरा लेह्‌कान ताकिह्‌तोर इनजोर, मियगा वावालोर उच्वुर मन्कलोर माक पास्किह्‌तोर.✡ नना अके वातस्के, ओरिन कळकते वळ्ह्‌ककन इनजोर, विचर कीयलाह आतन.✡ मति मीवा संगे नना अद्रम वळ्ह्‌कनाह आयमाकि! नना मीक अर्जि कीय्ह्‌नन.✡

3 इह केंजाट! माट वने दुस्रोरा लेह्‌का दुनियातेन मह्‌नोम! मति दुनियातोरा लेह्‌का लळेम आयोम. 4 माट इद दुनियाता बुदते, तेल्वते वने, लळेम आयोम, मति देवुळता लावते लळेम आय्ह्‌नोम. लळेम आसि, मन्कना बुदते बेसता कबुरता अडम मेग़्किस मनदनव, सबे विचर्किन बूळे कीय्ह्‌नोम.✡ 5 मन्कना बुदते विचर कीयनदिन आरे कीय्ह्‌नोम, अहे देवुळतुन पुनवाह कीयनद, मोर्दोप बुदताङ सबे पोल्‍लोन आरे कीय्ह्‌नोम.✡ मन्कलोरा उंद-उंद कैंगम विचरतुन मिळ्हचि, किर्स्तुना पोल्‍लोतुन केंजनाह कीय्ह्‌नोम. 6 मीट किर्स्तुना उकुमता लेह्‌कान, पूरा ताकलाह आयकिर अस्के, माट अद्रम ताकोम इनवालोर सबेटोरिन, सिक्सा ईयलाह माट तयर मह्‌नोम.✡

7 मीवा मोकम मुनेह बेव पोल्‍लोङ दिसिह्‌ताङ, अविना लोप्पा बेस विचर कीम्ह्‌टु✡.* नना किर्स्तुना मन्कनन इनजोर इनवाल मन्कल, तना किर्स्तुना मन्कल आतप लेह्‌कान, माट वने किर्स्तुनोरोम आंदोम, इदिन पुनेग़!✡ 8 मीवा विस्वसतुन बेर्सिह कीयलाह, सामिनाहि माक अदिकर दोर्कता, तान बूळे कीयलाह आयो.✡ इद्रमता अदिकर ईतोग़ इनजोर, नना पका पोग़यतेक तेला, ताना लोप्पा लजा आयोन.✡ 9 पोलु तना सीटटाङ पोल्‍लोने, माक रेय्‍पिह बह केवोग़ इनजोर, विचर केमाट. नना अद्रम केवोन. 10 नना इद्रम बाराह्‌कु वेहतह्‌नन इतेके, “पोलु तनाङ सीटिने बेराङ-बेराङ, पका कळक पोल्‍लोङ रासिह्‌तोग़, मति मावा संगे मनदह्‌पा, लावलेवप लेह्‌कान दिसिह्‌तोग़, ओग़ बेस-नेह्‌ना वळ्ह्‌क पुनोग़” इनजोर, उच्वुर इन्ह्‌तोर.✡ 11 अद्रम इनवालोर मन्कलोर इद पोल्‍लोतुन पुनिर: मियग्डाहि जेक मनदह्‌पा, मावाङ सीटिनाङ पोल्‍लोने, बेद्रम मावा अदिकर तोहतह्‌नोम, अद्रमलेह्‌काने मीवा संगे मनदह्‌पा वने, मावा अदिकर अचोने ताकिह्‌ता.✡

12 उच्वुर तम्क बेचोन बेरोरोम इनजोर, तमाय कबळतुन ऊळिस इन्ह्‌तोर. तमतमाय निच जोकिस ऊळिह्‌तोर, ओसो तम्क बेरोरोम इनजोर इन्ह्‌तोर. अद्रमतोर मन्कलोर तेल्वलेवोर आंदुर. माट कोनि ओरा मुडोरोम आयोम, ओरा संगे निच जोकिस ऊळवालोरोम आयोम. ओरे तेला बेरोर आयिर, माट अचोटोरोम आयोम!✡ 13 मति मावा लोप्पा वेहतह्‌नन: माट केवद कबळता लोप्पा पोग़यवालोरोम आयोम! मियगा एव्स मन्जि, बेसता कबुरतुन पोकुर कीतोम, इद देवुळि ईतद कबळ आंदु. बेचोन कबळ देवुळि माक ईता, अचोने कबळता लोप्पा माट पोग़यवालोरोम आंदोम.✡ 14 माटे मुने मियगा किर्स्तुना बेसता कबुरतुन ततोम.✡ अदिनेनाह्‌क मियगा माट कीसीतद कबळता लोप्पा, माट पोग़यतेक वने बार आयो, मावा अंदतुन वेंडिस अतप लेह्‌का आयो. 15 दुस्रोर कीतद कबळतुन, माटे कीतोम इनजोर पोग़यवालोरोम आयोम;✡ मीवा विस्वस बेर्सनेक-बेर्सनेके, मीवा पटटगा मावा सेवा वने पका बेर्सग़ा इनजोर, इद्रम आसा मन्ह्‌ता. मति देवुळि बेचोन अंद ईयग़ा, अचोने कीकोम. 16 पेग़्के मीवा पटटा अबर वने, बेसता कबुरतुन पोकुर कीयनाह आयग़ा.✡ अगा बोग़े सेवा केवव पटिनगा माट अतेके, दुस्रोर कीतद कबळतुन, माटे कीतोम इनजोर पोग़यनद पोल्‍लो पेसो. 17 मति देवुळता सास्त्रमतगा रासतप लेह्‌का, पोग़यवाल मन्कल सामि तनेनाह्‌क कीतदिन, सीता कीस पोग़येग़.✡ 18 अदिकरतोनन इनवाल मन्कनगा, सामि ईतद अदिकर इले;✡ मति बोन्क सामिनाहि अदिकर दोर्किह्‌ता,✡ ओग़े निटम अदिकरतोग़ आंदोग़.✡

11

जोल काग़्हवालोरा लोप्पा पोलुना रेयि

1 नना बुदलेवोना लेह्‌कान वेहचोर मनाह्‌क,✡ ओङ आयमाटु, गळ्क आपिस केंजाट. मुर्बत कीसि केंजसोर मन्ह्‌टु. 2 (ओर्वोग़ मन्कल तना मयान मुदा कर्सा कीयना लेह्‌कान,) इंजेके मीट किर्स्तुनाये मुडोरिर इनजोर, ओना संगे नना मीवा मुदा कर्सा कीसीतप लेह्‌का आतन.✡ अदिनेनाह्‌क मीट ओना तपलेवद मर्मपिलातिन मनदना इनजोर, देवुळि उसरते मतप लेह्‌का, नना अचोने उसरते मह्‌नन. 3 मति बेद्रम एदेन वाळुमते तरस वासि, मुनेता आंचाळ अवानु, तना सत्रल बुदते एग़्किह कीता,✡ अद्रमलेह्‌कान बोराय वासि, मीक पवित्रते, उंद विचरते मन्जि, किर्स्तुन मोळ्कवाह लेसिह कीयनुर बहा✡ इनजोर रेयतन. 4 अद बह इतेके, माट मीक येसुना पोल्‍लोतुन पोकुर कीतोम, मति पूनोर मन्कलोर वासि, माट वेहतदिन विळ्सिसि, ओना लोप्पा दुस्राङ पोल्‍लोन पोकुर कीयह्‌पा, बेस केंजतिर!✡ मीट मुने देवुळता जीवातुन दोर्किह कीतिर, मति ओर दुस्रा जीवाता पोल्‍लोतुन वेहनेके, मीट अदे पोल्‍लोतुन नमतिर.✡ माट मीक वेहतद बेसता कबुरतुन विळ्सिसि, ओर वेहतद दुस्रा कबुरतुन बेस केंजतिर!✡ अदिनेनाह्‌क मीट लेसतिरा बहु इनजोर रेयतन.

5 किर्स्तुनाङ बळयिरगाह्‌क माट सबेटोरिह्‌क बेरोरोम इनजोर, ओर तम्क इन्ह्‌तोर, मति नना इतेके, ओरिह्‌काय कमितोनन आयोन!✡ 6 नाक वळ्ह्‌कलाह कोनि तेळियो,✡ मति सेतेम पोल्‍लोता लोप्पा, नना बुद पुनवोनन आयोन.✡ इदिन माट सबे पोल्‍लोने, सबे रीतिने, मीक पोळ्क्ने तोहतोम.

7 मियग्डाहि कोताङ एनवा, पुनेमते देवुळता बेसता कबुरतुन मियगा पोकुर कीतन;✡ मीट बेरोर आयना इनजोर, नाके उड्लोनन कीतन! इद बह पापम आताया? 8 मियगा सेवा कीयलाह, नना दुस्राङ नाह्‌कनोर विस्वसिरा मुडोरग्डाहि दान एतन, पुतिरा?✡ 9 नना मियगा मतन अस्के, नाक कोताना गर्ज अर्स मताये! मति नना बोनाय पोग़ोन मोता वाटोन.✡ मकिदुनिया पटटाहि वास मतोर विस्वसिर,✡ नावा गर्जतेनाह्‌क पूरा तोळ ईतोर.✡ इचानाह नना मियग्डोग़ बोनाय पोग़ोन मोता वाटोन, इंजेक मुनेह वने अद्रमलेह्‌कान मोता वाटोन.✡ 10 इद पोल्‍लोतुन नना पोग़यसोर तिरियिह्‌नने. किर्स्तु नाक ईतद सेतेमते वेहतह्‌नन रा✡: मीवा अकाया पटटोग़ बोग़े नाक पोग़यवाह कीया पग़वोग़.✡ 11 नना मियगा बोनाय पोग़ोन मोता वाटोन इनजोर, मीक जीवा केवाह्‌क इह्‌नना? अद्रम आयो! मीक जीवा कीय्ह्‌नन इन्जि, देवुळिये पुन्ह्‌ता.

12 पोलुना ओसो ओना गोततोरा लेह्‌कान, माट वने कबळ कीतोम इनजोर पोग़यलाह, जोल पोल्‍लोङ काग़्हवालोर अग़ ऊळिह्‌तोर. अद्रम पोग़यलाह, नना ओरिह्‌क अग़ एवोन. अदिनेनाह्‌क बेद्रम इचानाह बोनाङे कोताङ एनवा मतन, अद्रमलेह्‌काने मुनेह वने मनदकन.✡(मति ओर अद्रम मनदा पग़वोर; बह इतेके ओर लोकुराङ कोताङ तिन्जिये पिसिह्‌तोर.) 13 ओर येसु किर्स्तुनाङ बळयिरोम इनजोर, नाळेह कीस्तोर. किर्स्तुनाङ बळयिर आयनद सोङ कीसोर, दुस्रोरिन लेसिह केवालोर आंदुर.✡ 14 इद बामनाह लेह्‌काडा पोल्‍लो आयो, बह इतेके देयह्‌कना मुक्याल वने, देवुळता दींचनद देवतुलता लेह्‌कान मारियिस, नाळेह कीस्ता.✡ 15 अदिनेनाह्‌क ताना सेवातोर वने, सेतेमते ताकवालोर सेवातोरा लेह्‌कान मारियिह्‌तोर इतेके, इद बेरा पोल्‍लो आयो! मति आक्रिते ओरिह्‌क तमा कीयनद कबळता इसबते, सिक्सा दोर्कग़ाये.

किर्स्तुना बळयि आताह्‌कु, पोलुना तिपलि

16 ओसो वेहतह्‌नन: नाक बुदलेवोग़ इनजोर, बोग़े विचर केमाकेग़. अद्रम विचर कीतेक वने बार आयो, कीम्ह्‌टु; अह इतेके नाक इंका उचुन एक्‍वा पोग़यलाह अग़ दोर्कि!✡ 17 इंजेक नना वेहतलाह आतन, अद पोल्‍लो सामिना विचर मतप आयो; ओर्वोग़ बुदलेवोना लेह्‌कान, पोमाडेङते इनदलाह आतन.✡ 18 वेल्‍लाटोर मन्कलोर, तमा कीतव कबस्कना लोप्पा, मन्कना बुदते पोग़यिह्‌तोर इतेके,✡ नना वने पोग़यकन.✡ 19 बाराह्‌क इतेके, मीट बुद मतोरोम इह्‌निर;✡ मति बुदलेवोराङ पोल्‍लोन, ओङ आयवा आपिस, बेस केंजिह्‌निर. 20 इतेके ओर मीक ओर्युलतोरा लेह्‌का ऊळतेक तेला,✡ रेय्‍पिह कीस तितेके तेला, नाळेह कीस तितेक तेला,✡ केमेन मह्‌निर. तम्क बेरोरोम इन्ह्‌तोर, लजा वानाह मीक चापुळ ईस्तोर, अस्के वने बाताले इनविर, केमेन मह्‌निर. 21 (माट बारा मीक अद्रम केवोम, अचोन अदिकर तोहोम,✡ नाक लजा वानाह इनदलाह आतन!)✡ मति जोल मन्कलोर पोग़यलाह दीरा कीस्तोर, नना वने दीरा कीस पोग़यिह्‌नन.✡ (इंगो! बुदलेवोना लेह्‌कान इनदलाह आतन!)✡

22 ओर तम्क इब्रि जाततोर मन्कलोरोम इनजोर इन्ह्‌तोर, नना वने इब्रि मन्कनने. ओर, इस्रयेल मन्कलोरोम इन्ह्‌तोर, नना वने इस्रयेल मन्कनने.✡ ओरु, अब्रहमना कूळतोरोम इन्ह्‌तोर, नना वने अब्रहमना कूळतोनने.✡ 23 ओर तम्क किर्स्तुना सेवकिरोम इन्ह्‌तोर, (नना पिसाङ आतप लेह्‌कान इह्‌नन,) नना कोनि ओरिह्‌काय एक्‍वा मह्‌नन! नना एक्‍वा कह्‌टेम कीतन, एक्‍वा जेलते मतन, एक्‍वा देबाङ तितन, ऊक-ऊके हामुर एवतप लेह्‌कान आस मतन;✡ 24 यहुदिर नाक उंद कमि रेंड वीसाङ देबाङ,✡ जूटटे रोमवालेवा, एयुङ मल्काङ नल्हतोर. 25 रोमि मन्कलोर मूंड मल्काङ नाक बळ्गाते नल्हतोर.✡ उंद मल्का लोकुर नाक बंडाङ उकिस हव्कसोर मतोर.✡ नना सम्दुरतगा पय्नम अनेके, मूंड मल्काङ ओडाङ विरियताङ. अस्के उंद मल्का नग़्का पिळ्‍विळ पियल-पोळ्‍दु, सम्दुरतगान एग़्किस मतन. 26 अमेसा नाह्‌क-नाह्‌क तिरियिंदन, अनेके बेरेह्‌क वने ओसोर मताङ, कलेरा रेय मंदु, नावाय यहुदि जाततोर ओसो यहुदि आयवोर मन्कलोर वने, नाक कोटुल कींदुर. सहर्कनगा वने तिपल आंदन, पेळ्ह्‌कल बूमतुह्‌क अनेक वने तिपल आंदन, सम्दुर वेंडिस अनेक वने तिपल आंदन, विस्वसिरोम इनजोर नाळेह केवालोर मन्कलोर वने, नाक तिपल कींदुर.✡ 27 बेसता कबुरतुन पोकुर कीयनदिना लोप्पा तिपल आसि, एपुर पेसनाह कह्‌टेम कीतन.✡ वेल्‍लाङे मल्काङ, निद्रलेवा तिपल आस मतन. जावा-एग़ दोर्कवा तिपल आंदन.✡ वेल्‍लाङे मल्काङ सेवा कीसोर, गाटो तिनदलाह पुर्सत दोर्को. इर्ङमते मुचलाह, वेल्‍लाङे मल्काङ गेंदेङ आलोङ.✡ 28 इंका ओसो बाताङ वेहतकन, सबे नाह्‌कना विस्वसिरा मुडा लोप्पा वने, दिनम नाक आल्सुळ वासोर मन्ह्‌ता. 29 बोग़ाय विस्वसि मन्कल कमजोर आतेके, नना वने अद्रमे आतप लेह्‌का आय्ह्‌नन.✡ ओर्वोग़ विस्वसि मन्कन, बोराय पापमतके लेसिह कीतेके, नावा जीवा चुहेम आयो.

30 नना पोग़यिह्‌नन इतेके, नावा लावते कीया पग़वव कबस्कना लोप्पा पोग़यिह्‌नन.✡ 31 येसुसामिना बाबाल (ओन्क अमेसातुह्‌क जोहर आयि!), मावा देवुळबाबाना किरिया रा, नना जोल वळ्ह्‌कोन!✡ 32 दमिस्क सहरतगा मतन अस्के, अरितास राजाना गुमसि बह कीतोग़ इतेके, नना पेसतस्के, नाक पोयतना इनजोर, सहरता अग़दगा सीपय्किन निल्पिह कीस मतोग़.✡ 33 मति विस्वसिर नाक बेरा कुचातगा उदिह कीसि, सहरता किले गूरेता किळ्किताहि पलते रेहतोर.✡ इद्रमलेह्‌का नना गुमसिना कयदाहि पिसतन.

12

देवुळता लावतेनाह्‌क पोग़यना

1 इद्रम पोग़यतेके, नाक बाताले पाय्दा दोर्को, दोर्कवेकाय नाक पोग़य पोयतह्‌ताये;✡ सामि नाक लेकाते पुन्पिह कीतव पोल्‍लोनु, ओसो नाक तोहतव पोल्‍लोन वेहतकन:✡ 2 किर्स्तुन विस्वस कीतोग़, ओर्वोग़ मन्कन पुतन. चोव्दा वर्साना मुने, देवुळि सबेट्क पोग़ोटा बूमतगा, ओन ओस मता.✡ ओग़ मन्कल मेंदुल अग़्के अतोग़ा, बार ओना जीवा गळ्क पोग़ोन अन्ज मता, नना पुनोन, देवुळिये पुन्ह्‌ता.* 3 ओग़ मन्कल मेंदुल अग़्के अतोग़ा, बार ओना जीवा गळ्क पोग़ोन सुकमता जागातगा अन्ज मता, नना पुनोन, देवुळिये पुन्ह्‌ता. 4 ओग़ मन्कन देवुळि सिंगर्दीपतगा✡ ओस मता. ओग़ अगा मन्कलोर वळ्ह्‌कलाह पोलवव, वेहता वावव, पोल्‍लोन केंजतोग़. 5 इद्रमतोग़ मन्कना पोल्‍लोतुन वेहचि, नना पोग़यकन! मति नावा लोप्पा वेहतना इतेके, सिरप नावा लावते कीया पग़वव पोल्‍लोने वेहच पोग़यकन.✡ दुस्राङ पोल्‍लोन वेहचि पोग़योन. 6-7 नयगा पोग़यलाह वेल्‍लाङे पोल्‍लोङ मन्ह्‌ताङ; अविस्किन पोग़यतेके, नना बुदलेवोनन आयोन आवेनन;✡ सेतेमतोनने आवेनन; मति नना पोग़योन. बाराह्‌क इतेके, नना कीयनव कबस्किन, ओसो वेहतनव पोल्‍लोन, मन्कलोर ऊळिह्‌तोर. अविस्किन ऊळिसि, नना बेद्रमतोनन इनजोर पुनिर, अदे बेसु. मति देवुळि नाक पका बेराङ-बेराङ पोल्‍लोन लेकाते तोहता इन्जि, मन्कलोर नाक मान ईयनद ओप्पो.

अदिनेनाह्‌क अविस्कना लोप्पा, नना पका पोमाडेङ कीयनद आयो इनजोर, देवुळि नाक दुकम ईयनद उंद तिपल ईता.✡देयह्‌कना मुक्याल लोहतपु,✡ इद तिपल नाक अमेसा सिक्सा कीसोरेन मन्ह्‌ता.† 8 अद तिपल नयग्डाहि जेक आयि इनजोर, मूंड मल्काङ सामिन अर्जि कीस ऊळतन.✡ 9 मति येसुसामि नाक इद्रम इतोग़: “इद तिपलता संगे नना नीक देय्वा ईतन, अदे आस्ता. बाराह्‌क इतेके नीक लाव लेवस्केन, नावा लाव नियगा पका ताकिह्‌ता,”✡ इनजोर इतोग़. अदिनेनाह्‌क इंजेके नाक लाव लेवस्के, किर्स्तुना लाव नयगा ताकना इनजोर, बेस-नेह्‌ना गिर्दाते पोग़यिह्‌नन. 10 नाक लाव लेवस्केन, नना किर्स्तुना लावते मेग़्किह्‌नन.✡ अदिनेनाह्‌क नना लाव लेवस्के गोसा आयह्‌पा, मन्कलोर नाक लजा कीयह्‌पा, नाक नल्हतना-कोह्‌कना कीयह्‌पा, तिपल आयह्‌पा, इव सबे पोल्‍लोङ किर्स्तुनेनाह्‌क आयह्‌पा, नना बेस गिर्दा आय्ह्‌नन.✡

पोलु कुरिंततोर विस्वसिरेनाह्‌क आलिह कीस्तोग़

11 नना बेदिह्‌क ओजोन!✡ मति माटे किर्स्तुनाङ बळयिरगा पका बेरोरोम इनजोर, उच्वुर जोल वेहचोर तिरियिह्‌तोर. निटमे ओरिह्‌काय नना बेदे पोल्‍लोते उड्लोनन आयोन.✡ अदिह्‌क नावा लोप्पा मीट पोग़यना मता! मति मीट केमेन मताह्‌कु, ननाय पोग़यतन,✡ ओसो बुदलेवोना लेह्‌कान आतन!✡ पोग़यलाह मीटे नाक तग़्हतप लेह्‌का कीतिर! 12 नना मियगा मनदह्‌पा, तिपल्किन आपसोरे, देवुळता सेवा कीतन. अस्के देवुळ तोहतव सीनाङ, मन्कलोर बामनाह लेह्‌काडाङ कबस्कु, देवुळता लावताङ कबस्क, नावा कयदे आताङ. नना निटम येसु किर्स्तुना बळयिनन✡ इनजोर, इव पोल्‍लोङ तोहंदुङ.✡ 13 इचोन कबळ मियगा आता. नना मियगा बाताल कबळ विळ्सतन? बेदिना लोप्पा, दुस्रोर विस्वसिरा मुडुह्‌काय कमि आतिर? सिरप उंदिय विळ्सतन! मियगा मोता अरवा मतन!✡ इदे तप आता अय? अले नावा तपतुन मापि कीम्ह्‌टु!

14 ऊळाट! इंजेक मुचाकेपाते, मियगा वायलाह तयर आतन.✡ इंजेक वने मियगा मोता अरवोन आयकन!✡ विस्वसता मेटे, मीट नावाङ पिलाङ-पेकोरा लेह्‌कान आतिर. पिलाङ-पेकोर तलोग़-तपेरेनाह्‌क मालसोम जमा केवोर, मति तलोग़-तपेरे पिलाङ-पेकोरेनाह्‌क जमा केमुळ आस्ता.✡ अदिनेनाह्‌क नाक मियग्डा मालसोम गावल आयो,✡ मीवा जीवाये नाक गावले. 15 मीवा पाय्दातेनाह्‌क कोताङ आयिङ, लाव आयि, बेदे आयि, कर्सा कीयलाह तयर मह्‌नन; नना बेचोन कीया पग़यह्‌नन, अचोन सबे कीयलाह तयर मह्‌नन.✡ मति नना मीक बेचोन एक्‍वा जीवा कीतन,✡ अचोने कमि मीट नाक जीवा कीतिर अले.✡

16 अद पोल्‍लो मनि! नना मियगा मोता वाटोन;✡ मति पोलु तना सत्रल बुदते माक नाळेह केवाल इनजोर इह्‌निरा?✡ 17 नना उच्वुर मन्कलोरिन मियगा लोहच मतन,✡ ओरा मेटे मीक कोताना लोप्पा नाळेह कीस मतना? आयो! 18 मियगा वायलाह, नना तीतुसिन लोहच मतन. ओग़ु ओर्वोग़ तोळतोग़ विस्वसिना संगे, मियगा वास मतोग़.✡ तीतुस मियगा कोताङ ताल्ह्‌किस मतोग़ा? ताल्ह्‌कोग़. तीतुस ओसो नना उंदिय विचरतोरोम मतोम, ओसो उंदिय रीतते ताकतोम. ✡

19 मयगा कसुर इले इन्जि, मीक तोहतलाह इचोन वेहतोम इनजोर, विचर कीय्ह्‌निरा? अद्रम आयो! माट इतेके देवुळता मुनेह, किर्स्तुना अदिकरते वळ्ह्‌कलाह आतोम. नावा गोततोरिर! माट बाताल कीय्ह्‌नोम, अद सबे मीवा विस्वस बेर्सना इनजोर, कीयलाह आतोम.✡ 20 बाराह्‌क इतेके, नना मियगा वातस्के, मीक विचर वावदिन नना कीयनाह आयो बहा; नाक विचर वावदिन मीट कीकिर बहा इनजोर रेयतन. इतेके जग्ळम,✡ कुळ्सा, ओङु,✡ कुदता पाय्दा ऊळना,✡ कूदिङ,✡ गुरागुरा वळ्ह्‌कसोर तिरियना, मोर्दोप,✡ रोदा पोयतना, इव पोल्‍लोङ मियगा दिसनुङ बहे इनजोर रेयतन.✡ 21 ओसो इद्रम वने रेयतन: मियग्डोर विस्वसिर उच्वुर, ओर्विह्‌क-ओर्वोग़ साट्याल कबस्क, लजालेवा करब कबस्क, इद्रमता पापम कींदुर.✡ ओर तमा पापमता अग़दाहि मलवदिन ऊळिसि, नाक दुकम आनाह आयो बहा;✡ इद्रम नावा देवुळि नाक मीवा मुनेह, लजा वानाह केवो बहा इनजोर रेयतन.✡

13

पोलुनाङ आक्रि पोल्‍लोङ

1-2 देवुळता सास्त्रम वेहतपु, कमसेकम इर्वुर-मुवुर मन्कलोरा साक्सिते, नीवा पोल्‍लो करल आयि.✡ अद्रमलेह्‌काने मीक रेंड मल्काङ, मीवा पापमतुन विळ्साटु इन्जि, वेहच मतन.* नना दुस्रा मल्काते मियगा वास मतन, अस्के पापम कीतोरिन, अहे सबेटोरिन, रेय्‍पिह कीस मतन. इंजेक नना मियग्डाह जेक मह्‌नन. मति केंजाट, इद सीटटे मीट सबेटोरिन वेहतलाह आतन, नना मुचाकेपाते मियगा वायकन.✡ वातस्के मीट अद्रमलेह्‌काने पापमते मतेके, नना बोने विळ्सोन आयकन!✡ 3 “नीवा तोडटे किर्स्तु वळ्ह्‌किह्‌तोग़ इनजोर, बह पुतोम?” इह्‌निर. नना ओना अदिकरते पापम कीतोरिन सिक्सा ईकन, अस्के किर्स्तु नावा तोडटे वळ्ह्‌किह्‌तोग़ इनजोर पुनदकिर.✡ मीक सिक्सा ईया पग़वाह, किर्स्तु लावलेवोग़ आयोग़. 4 निटमे किर्स्तुन लाव लेवस्के, हव्कनागुटातगा वेळ्हतोर;✡ मति इंजेके ओग़ देवुळता लावते जीवात मन्ह्‌तोग़.✡ किर्स्तु मतप लेह्‌कान, माट वने लावलेवोरोमे.✡ मति माट मियगा वासि, मीक सुद्रे कीकोम अस्के, माट वने देवुळता लावते, किर्स्तुना संगे जीवात मह्‌नोम✡ इन्जि ऊळकिर.

5 मीट नाक पर्ह्‌किस ऊळना वाटो, मीवा विस्वस निटम मन्ह्‌ताया इन्जि, मीट कुदतुने पर्ह्‌किस ऊळाट.✡ अद्रम ऊळतस्के, मीवा जीवातगा येसु किर्स्तु मन्ह्‌तोग़ इनजोर, पुनमुळ आस्ता. अद्रम लेवेके, मीट ओना लोकुरिर आयविरे कोनि. 6 अद्रम पर्ह्‌किस ऊळतेके, मयगा वने बळयिरा अदिकर निटम मन्ह्‌ता इनजोर, मीट पुनदकिर बहे. 7 मीट मावाङ केंजवा, बाताले लाग्वा कबळ कीयना आयो इनजोर, मियेनाह्‌क देवुळतुन पार्तना कीय्ह्‌नोम. मयगा किर्स्तुनाङ बळयिरा अदिकर मन्ह्‌ता इनजोर, मीट रेयिस ताकलाह, इदिन इनोन. अद अदिकर माट मीक तोहवेक वने बार आयो, मति मीट सेतेमते ताकनदे, माक विचर वास्ता. 8 मीट सेतेम काग़्हमुळतुन माळतेके, माट मीवा विरुद बेद्रम आयकोम? माट अद्रम आयवा, मीवा तोळे मनदकोम! 9 माट लावलेवोरोम दिसतेक बार आयो, मीट लावतोर मतेक, माट गिर्दा आय्ह्‌नोम.✡ मीट मीवा ताकमुळते तपतव पोल्‍लोन सुद्रे कीसि, देवुळतुह्‌क विचर वानाह पिसना इनजोर,✡ पार्तना कीय्ह्‌नोम. 10 मीवा विस्वसतुन बेर्सिह कीयलाहि, सामिनाहि माक अदिकर दोर्कता, तान बूळे कीयलाहि आयो. मियगा वातस्के, इद अदिकरते मीक कळकते वेहतनाह आयमाकि इनजोर,✡ इंजेक मियग्डाह जेक मनदह्‌पा, इव पोल्‍लोन रासलाह आतन.✡

11 मावोर विस्वसिरिर! इव नावाङ आक्रिताङ पोल्‍लोङ आंदुङ: बेस गिर्दाते मन्ह्‌टु, सुद्रेम आसोर मन्ह्‌टु, सुकमते मन्ह्‌टु, उंदिय विचरते मन्ह्‌टु, ओर्विह्‌क-ओर्वोग़ कलियिस-मेलियिस मन्ह्‌टु.✡ अस्के माक जीवा कीयनद, सुकम ईयनद देवुळि, मीवा ऐंगे मनदग़ा.✡ 12 मीट देवुळता लोकुरिर इन्जि, ओर्विह्‌क-ओर्वोग़ जीवा वाटसोरे जोहर कीम्ह्‌टु.✡ 13 इग्डोर देवुळता मन्कलोर सबेटोर, मीक जय येसु इन्ह्‌तोर. 14 मीक सबेटोरिह्‌क येसुसामि किर्स्तु देय्वा ईयेग़,✡ देवुळि जीवा कीसोर मनि. ताना पवित्र जीवा मियगा कलियसोर मनि✡.

✡ 1:1 1:1 रोम सहरतोर 1:1; तीतुस 1:1-4

* 1:1 1:1 कुरिंत सहर इतेके अकाया पटटा मोदुल सहर आंदु.

✡ 1:1 1:1 बळयिर 16:1; पिलेमोन 1-2

✡ 1:2 1:2 रोम सहरतोर 1:6-7

✡ 1:3 1:3 इपिसुसतोर 1:3; 1 पत्रु 1:3

✡ 1:3 1:3 रोम सहरतोर 15:5

✡ 1:4 1:4 यशायाह 51:12; 66:13; 2 कुरिंततोर 7:4-7,13

✡ 1:5 1:5 4:10; पिलिपितोर 3:10-11

✡ 1:5 1:5 रोम सहरतोर 8:17; 2 तिमोति 3:11

✡ 1:6 1:6 4:15; 12:15; इपिसुसतोर 3:1,13; 2 तिमोति 2:10

✡ 1:7 1:7 तोहचीतव पोल्‍लोङ 1:9

✡ 1:7 1:7 रोम सहरतोर 8:17; 2 तिमोति 3:11

✡ 1:8 1:8 बळयिर 19:23; 1 कुरिंततोर 15:32; 2 कुरिंततोर 4:8

✡ 1:9 1:9 रोम सहरतोर 8:35-36

✡ 1:10 1:10 रोम सहरतोर 15:30-31; 2 कुरिंततोर 6:9; 1 तिमोति 4:10

✡ 1:11 1:11 रोम सहरतोर 15:30-31; पिलिपितोर 1:19; पिलेमोन 22

✡ 1:11 1:11 4:15; 9:11-12

✡ 1:12 1:12 2:17

✡ 1:12 1:12 बळयिर 23:1; 1 तिसलुनितोर 2:10; इब्रितोर 13:18

✡ 1:12 1:12 1 कुरिंततोर 1:17; याकुब 3:15

✡ 1:13-14 1:13-14 5:12; 1 तिसलुनितोर 2:20

✡ 1:15 1:15 1 कुरिंततोर 4:19; 2 कुरिंततोर 12:14; 13:1-2

✡ 1:16 1:16 बळयिर 19:21; रोम सहरतोर 15:26; 1 कुरिंततोर 11:34

✡ 1:17 1:17 10:2-3; 11:18

✡ 1:18 1:18 2:17

✡ 1:18 1:18 6:8

✡ 1:19 1:19 1 पत्रु 5:12

✡ 1:19 1:19 2 तिसलुनितोर 1:1-2

✡ 1:19 1:19 इब्रितोर 13:8

✡ 1:20 1:20 रोम सहरतोर 15:8

✡ 1:20 1:20 तोहचीतव पोल्‍लोङ 3:14

✡ 1:22 1:22 1 तिसलुनितोर 4:8

✡ 1:22 1:22 रोम सहरतोर 8:16,23; 2 कुरिंततोर 5:5; इपिसुसतोर 1:14

✡ 1:23 1:23 1 कुरिंततोर 4:21; 2 कुरिंततोर 2:1

✡ 1:23 1:23 11:10; गलातितोर 1:20

✡ 1:24 1:24 1 कुरिंततोर 15:1

✡ 1:24 1:24 रोम सहरतोर 11:20; 2 कुरिंततोर 4:5; 11:20-21; 1 पत्रु 5:3

✡ 2:1 2:1 1 कुरिंततोर 4:21; 2 कुरिंततोर 1:23; 12:21

✡ 2:2 2:2 7:8

✡ 2:3 2:3 13:10

✡ 2:3 2:3 1:23

✡ 2:4 2:4 7:8,12

✡ 2:4 2:1-4 12:20

✡ 2:5 2:5 1 कुरिंततोर 5:1-2

* 2:5 2:5 विस्वसिरा मुडगा वेग़ कसुरतोग़ बोग़ आंदोग़ इन्जि, माक एर्का इले. 1 कुरिंततोर अद्‍यय 5 अगा, पोलु बोग़ो साट्याल कबळ कीतोना लोप्पा, रासिस मतोग़; पोलु ओनाय लोप्पा इगा रासिह्‌तोग़ इन्जि, बोर-बोरा विचर मन्ह्‌ता. दुस्रोरा विचरते, बोग़ो दुस्रोग़ कसुरतोग़ मनदनोग़.

✡ 2:6 2:6 1 कुरिंततोर 5:4-5; 2 कुरिंततोर 7:11

✡ 2:7 2:7 गलातितोर 6:1; इपिसुसतोर 4:32

✡ 2:9 2:9 7:15; 10:6

✡ 2:11 2:11 लूकाल 22:31; 2 कुरिंततोर 4:4; इपिसुसतोर 6:11-13; 1 पत्रु 5:8-9

✡ 2:12 2:12 बळयिर 16:8

✡ 2:13 2:13 तीतुस 1:1-4

✡ 2:13 2:13 7:13-14; 8:6,16,23; 12:18; गलातितोर 2:1,3; 2 तिमोति 4:9-11; तीतुस 1:1-4

✡ 2:13 2:13 7:4-7

† 2:13 2:13 2:14 इग्डाहि 7:3 एवनाह, तीतुसना पोल्‍लोतुन विळ्सिसि, पोलु तनाय सेवाता लोप्पा, वेल्‍लाङे पोल्‍लोन तेळियिह कीस वेहतह्‌तोग़.

✡ 2:14 2:14 कुलुसितोर 2:15

✡ 2:15 2:15 इपिसुसतोर 5:2; पिलिपितोर 4:18

✡ 2:16 2:15-16 पिलिपितोर 1:28

✡ 2:16 2:16 3:5

✡ 2:17 2:17 4:2; गलातितोर 1:6-9; 2 पत्रु 2:3

✡ 2:17 2:17 1 कुरिंततोर 5:8; 2 कुरिंततोर 1:12,18; 6:7; 1 तिसलुनितोर 2:4; 1 पत्रु 4:11

✡ 3:1 3:1 5:12; 10:12,18; 12:11

✡ 3:1 3:1 बळयिर 18:27; 1 कुरिंततोर 16:3

✡ 3:2 3:2 1 कुरिंततोर 9:2

✡ 3:3 3:3 पेसमुळि 24:12; 31:18; 32:15-16

✡ 3:3 3:3 यिर्मयाह 31:33; यहेजकेल 11:19; 36:26

✡ 3:4 3:4 इपिसुसतोर 3:12

✡ 3:5 3:5 रोम सहरतोर 15:18-19; 1 कुरिंततोर 15:10; 2 कुरिंततोर 2:16

✡ 3:6 3:6 यिर्मयाह 31:31; लूकाल 22:20; 1 कुरिंततोर 3:5

✡ 3:6 3:6 1 कुरिंततोर 11:25

✡ 3:6 3:6 योहन 6:63; रोम सहरतोर 2:29

✡ 3:7 3:7 पेसमुळि 31:18

✡ 3:7 3:7 पेसमुळि 34:29-35

✡ 3:7 3:7 रोम सहरतोर 3:20; गलातितोर 3:10

✡ 3:9 3:9 इब्रितोर 12:18-21

✡ 3:9 3:9 रोम सहरतोर 1:17; 3:21-23

✡ 3:12 3:12 बळयिर 4:13,29; इपिसुसतोर 6:19-20; 1 तिसलुनितोर 2:2

✡ 3:13 3:13 पेसमुळि 34:33-35

✡ 3:14 3:14 रोम सहरतोर 11:7; 2 कुरिंततोर 4:4

✡ 3:14 3:14 बळयिर 13:15; 15:21

✡ 3:14 3:14 4:3

✡ 3:16 3:16 पेसमुळि 34:34; रोम सहरतोर 11:23

✡ 3:17 3:17 यशायाह 61:1-2; योहन 8:32; गलातितोर 4:6; 5:13

✡ 3:18 3:18 योहन 17:22-24; 2 कुरिंततोर 4:4,6

✡ 3:18 3:18 रोम सहरतोर 8:29

✡ 4:1 4:1 1 कुरिंततोर 3:5

✡ 4:1 4:1 लूकाल 18:1; इपिसुसतोर 3:13; 2 तिसलुनितोर 3:13

✡ 4:2 4:2 रोम सहरतोर 6:21-22; 1 कुरिंततोर 4:5

✡ 4:2 4:2 इपिसुसतोर 4:14

✡ 4:2 4:2 2:17; 5:11-12; 1 तिसलुनितोर 2:3

✡ 4:3 4:3 1 कुरिंततोर 2:8-10; 2 कुरिंततोर 3:14

✡ 4:4 4:4 योहन 12:31

✡ 4:4 4:4 बळयिर 26:18; 2 कुरिंततोर 2:11; 3:14; इब्रितोर 6:4-6; 1 योहन 2:11

✡ 4:4 4:4 योहन 1:18; 2 कुरिंततोर 3:18; पिलिपितोर 2:6; 1 तिमोति 1:11; इब्रितोर 1:3

✡ 4:5 4:5 1 तिसलुनितोर 2:6-7

✡ 4:5 4:5 1 कुरिंततोर 9:19; 2 कुरिंततोर 1:24

✡ 4:6 4:6 पुटमुळि 1:3; इब्रितोर 6:4-6

✡ 4:6 4:6 बळयिर 26:18; 2 पत्रु 1:19

✡ 4:6 4:6 3:18

✡ 4:7 4:7 अय्यूब 4:19; 10:9; 33:6; विलापगीत 4:2; 2 कुरिंततोर 5:1

✡ 4:7 4:7 न्यायियों 7:2; 1 कुरिंततोर 2:4-5

✡ 4:8 4:8 1:8; 7:4-7

✡ 4:8 4:8 रोम सहरतोर 8:35-36

✡ 4:8 4:8 गलातितोर 4:20

✡ 4:9 4:9 योहन 15:20-21; रोम सहरतोर 8:35-36

✡ 4:9 4:9 देवुळताङ पाटाङ 129:2; इब्रितोर 13:5

✡ 4:9 4:9 देवुळताङ पाटाङ 37:24; बुदताङ पोल्‍लोङ 24:16; मीका 7:8

✡ 4:10 4:10 रोम सहरतोर 6:5; 8:35-36; गलातितोर 6:17; 1 पत्रु 4:12-13

✡ 4:10 4:10 रोम सहरतोर 6:8

✡ 4:11 4:8-11 6:4,9; 1 पत्रु 4:14

✡ 4:13 4:13 देवुळताङ पाटाङ 116:10

✡ 4:14 4:14 बळयिर 2:24

✡ 4:14 4:14 1 तिसलुनितोर 4:14

✡ 4:14 4:14 इपिसुसतोर 5:27; यहुदाल 24

✡ 4:15 4:15 रोम सहरतोर 8:28; 2 कुरिंततोर 1:6

✡ 4:15 4:15 1:11

✡ 4:16 4:16 यशायाह 40:29,31; रोम सहरतोर 7:22; कुलुसितोर 3:10; 1 पत्रु 4:14

✡ 4:17 4:17 2 तिमोति 2:10; 1 पत्रु 5:10

✡ 4:17 4:17 रोम सहरतोर 8:18

✡ 4:18 4:18 5:7; इब्रितोर 11:1

✡ 5:1 5:1 अय्यूब 4:19; 1 कुरिंततोर 15:47; 2 कुरिंततोर 4:7

✡ 5:1 5:1 मार्कल 14:58; बळयिर 7:48; इब्रितोर 9:11,24

* 5:1 5:1देवुळ ईयनद लोन इतेके, माट डोलतापया, देवुळि माक ईयनद पूना मेंदुलि.

✡ 5:2 5:2 रोम सहरतोर 8:23; 1 कुरिंततोर 15:51-52

† 5:2 5:2किर्स्तु ओसोवने वातस्के, इद बूमते जीवात मनदनद मेंदुलि चट्‌ने बद्लेम आसि, पोग़ोटा मेंदुलतुन केग़नाह आयग़ा इनजोर, पोलुह्‌क विचर वायलाह आता.

✡ 5:4 5:4 रोम सहरतोर 8:23; 1 कुरिंततोर 15:51-54

✡ 5:5 5:5 रोम सहरतोर 8:23; 2 कुरिंततोर 1:22

✡ 5:6 5:6 इब्रितोर 11:13-14

✡ 5:7 5:7 रोम सहरतोर 8:24; 2 कुरिंततोर 4:18

✡ 5:8 5:8 योहन 12:26; पिलिपितोर 1:23

✡ 5:9 5:9 रोम सहरतोर 14:18; कुलुसितोर 1:9-10; 1 तिसलुनितोर 4:1

‡ 5:9 5:9इद वचनता अर्तम इद्रम वने आया पग़यह्‌ता: सामि ओसोवने वातस्के, माट जीवात मतेकाय, डोलिस मतेकाय, ओन्क विचर वानाह पिसना इनजोर ऊळिह्‌नोम.

✡ 5:10 5:10 इब्रितोर 9:27

✡ 5:10 5:10 मत्याल 16:27; रोम सहरतोर 2:16; इपिसुसतोर 6:8

✡ 5:11 5:11 इब्रितोर 10:31; 12:29; यहुदाल 23

✡ 5:11 5:11 4:2

✡ 5:12 5:12 3:1

✡ 5:12 5:12 1:13-14; पिलिपितोर 1:26

✡ 5:13 5:13 मार्कल 3:21; 2 कुरिंततोर 11:1,16-21; 12:6-7,11

✡ 5:14 5:14 रोम सहरतोर 5:15; 6:6-8; गलातितोर 2:20; कुलुसितोर 3:2-3

✡ 5:15 5:15 2 कुरिंततोर 12:10

✡ 5:15 5:15 रोम सहरतोर 14:7-9

✡ 5:16 5:16 योहन 8:15; 2 कुरिंततोर 11:18; पिलिपितोर 3:4

✡ 5:17 5:17 यशायाह 65:17; योहन 3:3; रोम सहरतोर 6:2-4; इब्रितोर 8:13; तोहचीतव पोल्‍लोङ 21:4-5

✡ 5:18 5:18 रोम सहरतोर 5:10; इपिसुसतोर 2:16

✡ 5:18 5:18 1 कुरिंततोर 3:5

✡ 5:19 5:19 देवुळताङ पाटाङ 32:1-2; रोम सहरतोर 4:8; 1 कुरिंततोर 13:5

✡ 5:19 5:19 रोम सहरतोर 11:15

✡ 5:20 5:20 इपिसुसतोर 6:19-20

✡ 5:20 5:20 6:1

✡ 5:20 5:20 रोम सहरतोर 5:10

✡ 5:21 5:21 बळयिर 3:14; इब्रितोर 4:14-15; 7:26; 1 पत्रु 2:22; 1 योहन 3:5

✡ 5:21 5:21 रोम सहरतोर 3:21-23,25-26; 4:24-25; 8:3; 1 कुरिंततोर 1:30; गलातितोर 3:13-14

✡ 6:1 6:1 5:20

✡ 6:1 6:1 इब्रितोर 4:1; 12:15

✡ 6:2 6:2 यशायाह 49:8

✡ 6:3 6:3 1 कुरिंततोर 8:9,13; 9:12

✡ 6:4 6:4 1 कुरिंततोर 3:5

✡ 6:4 6:4 बळयिर 9:16; 2 कुरिंततोर 4:8-11; 11:23-27; 12:10

✡ 6:5 6:5 बळयिर 16:23; 2 कुरिंततोर 11:23

✡ 6:5 6:5 बळयिर 19:23-34

✡ 6:5 6:5 1 कुरिंततोर 4:11; 2 कुरिंततोर 11:27

✡ 6:6 6:6 11:6

✡ 6:6 6:6 1:23; 2:10; 13:10

✡ 6:6 6:6 रोम सहरतोर 12:9

✡ 6:6 6:6 1 कुरिंततोर 2:4-5; कुलुसितोर 3:12; 1 तिसलुनितोर 1:4-5

✡ 6:7 6:7 2:17; 4:2; याकुब 1:18

✡ 6:7 6:7 1 कुरिंततोर 2:4-5

✡ 6:7 6:7 10:4; इपिसुसतोर 6:11-17

✡ 6:8 6:8 1 कुरिंततोर 4:10

✡ 6:8 6:8 रोम सहरतोर 3:8; 1 कुरिंततोर 4:13; 2 कुरिंततोर 12:16

✡ 6:8 6:8 1:18; 4:2; 1 तिसलुनितोर 2:3-4

✡ 6:9 6:9 रोम सहरतोर 8:35-36

✡ 6:9 6:9 1:10; 4:11

✡ 6:10 6:10 योहन 16:22; 2 कुरिंततोर 7:4-7; पिलिपितोर 2:17; 4:4; कुलुसितोर 1:24; 1 तिसलुनितोर 1:6

✡ 6:10 6:10 1 कुरिंततोर 1:5-7; 2 कुरिंततोर 8:9; तोहचीतव पोल्‍लोङ 2:9

✡ 6:10 6:10 बळयिर 3:6; रोम सहरतोर 8:32; 1 कुरिंततोर 3:21-22

✡ 6:12 6:11-12 7:2-3

✡ 6:13 6:13 1 कुरिंततोर 4:14

✡ 6:14 6:14 व्यवस्थाविवरण 22:10

✡ 6:14 6:14 1 कुरिंततोर 5:9; 7:39; इपिसुसतोर 5:6-7,11; 1 योहन 1:6

* 6:15 6:15 देयह्‌कना मुक्यान “बलियाल” इनजोर वने इन्ह्‌तोर.

✡ 6:16 6:15-16 1 कुरिंततोर 10:21

✡ 6:16 6:16 पेसमुळि 25:8; योहन 14:23

✡ 6:16 6:16 तोहचीतव पोल्‍लोङ 2:1

✡ 6:16 6:16 पेसमुळि 29:45; लैव्यव्यवस्था 26:11-12; यिर्मयाह 31:1; यहेजकेल 37:27; तोहचीतव पोल्‍लोङ 21:7

✡ 6:16 6:16 रोम सहरतोर 8:9

✡ 6:17 6:17 तोहचीतव पोल्‍लोङ 18:4

✡ 6:17 6:17 यशायाह 52:11

✡ 6:18 6:18 2 शमूएल 7:14; 1 इतिहास 17:13; यशायाह 43:6; रोम सहरतोर 8:14

✡ 7:1 7:1 1 पत्रु 1:17; 1 योहन 3:3

✡ 7:2 7:2 12:15

✡ 7:3 7:3 पिलिपितोर 1:7

✡ 7:3 7:2-3 6:11-13

* 7:4-7 7:4-7 तीतुसिन कलियलाह, पोलु मकिदुनिया पटटे अन्ज मतोग़ इन्जि, 2:13 अगा वेहतद मता. 2:14 अग्डाहि 7:3 एवनाह, तीतुसना पोल्‍लोतुन विळ्सिसि, पोलु तनाय सेवाता लोप्पा, वेल्‍लाङे पोल्‍लोन तेळियिह कीस वेहतह्‌तोग़. इगा मकिदुनिया पटटे बाताल आता इन्जि, पोलु ओसो वेहचोर दास्तोग़.

✡ 7:4-7 7:4-7 4:8

✡ 7:4-7 7:4-7 2:13

✡ 7:4-7 7:4-7 8:24; 9:2-3; 10:8; पिलिपितोर 1:26; 2 तिसलुनितोर 1:4

✡ 7:4-7 7:4-7 1:3-4

✡ 7:4-7 7:4-7 6:10

✡ 7:8 7:8 2:2,4

✡ 7:10 7:8-10 1 कुरिंततोर 5:2

✡ 7:11 7:11 2:6

✡ 7:12 7:12 2:4,9

✡ 7:13 7:13 1 कुरिंततोर 16:18; 1:4; 7:4-7

✡ 7:14 7:14 8:24; 9:2-3; 10:8; 2 तिसलुनितोर 1:4

✡ 7:14 7:13-14 2:13

✡ 7:15 7:15 2:9

* 8:1 8:1 बळयिर 16-17 ऊळतेके, मकिदुनिया पटटे कमसेकम मूंड सहर्कनगा विस्वसिरा मुल मतोर इन्जि, माक तेळियिह्‌ता: पिलिपि, तिसलुनि, बिरिया. इद पटि कुरिंत सहर मनदनद अकाया पटटुह्‌क दल्गिस मता.

✡ 8:2 8:2 रोम सहरतोर 2:4; 12:8

✡ 8:3 8:3 1 कुरिंततोर 16:2; 2 कुरिंततोर 8:10-11

✡ 8:4 8:4 बळयिर 24:17; रोम सहरतोर 15:30-31; 2 कुरिंततोर 9:1,12-13

✡ 8:6 8:6 2:13

✡ 8:6 8:6 12:18

✡ 8:7 8:7 रोम सहरतोर 15:14; 1 कुरिंततोर 1:5-7

✡ 8:7 8:7 9:8

✡ 8:8 8:8 1 कुरिंततोर 7:6

✡ 8:9 8:9 मत्याल 20:28; रोम सहरतोर 15:3; पिलिपितोर 2:6-8

✡ 8:9 8:9 6:10

✡ 8:10-11 8:10-11 1 कुरिंततोर 16:2-3; 2 कुरिंततोर 9:2

✡ 8:10-11 8:10-11 8:3,19

✡ 8:12 8:12 मार्कल 12:43-44; लूकाल 21:3-4; 2 कुरिंततोर 9:7

✡ 8:14 8:14 बळयिर 4:34-35; 2 कुरिंततोर 9:12

✡ 8:15 8:15 पेसमुळि 16:18

† 8:15 8:15 इस्रयेलतोर पेळ्ह्‌कल बूमते तिरियनेके, ओर मना तिंडि तिंदुर. अस्के अद तिंडटुन पेह्‌कतस्के, ओर्विह्‌क-ओर्विह्‌क तमा लोता मुडा इसबते, बराबर आलनाह दोर्कता.

✡ 8:16 8:16 2:13

✡ 8:17 8:17 12:18

✡ 8:19 8:18-19 1 कुरिंततोर 16:3; 2 कुरिंततोर 12:18

✡ 8:19 8:19 8:10-11; 9:2

✡ 8:21 8:21 बुदताङ पोल्‍लोङ 3:4; रोम सहरतोर 12:17-18; 1 तिमोति 3:7; 1 पत्रु 2:12

✡ 8:23 8:23 2:13; पिलेमोन 17

✡ 8:24 8:24 7:4-7,14

✡ 9:1 9:1 रोम सहरतोर 15:30-31; 2 कुरिंततोर 8:4

✡ 9:2 9:2 8:10-11,19

✡ 9:3 9:2-3 7:4-7,14

✡ 9:5 9:5 12:17

✡ 9:5 9:4-5 1 कुरिंततोर 16:2

✡ 9:6 9:6 बुदताङ पोल्‍लोङ 11:24; 22:9; गलातितोर 6:7,9

✡ 9:7 9:7 पेसमुळि 25:2; पिलेमोन 14

✡ 9:7 9:7 व्यवस्थाविवरण 15:10; 1 इतिहास 29:17; रोम सहरतोर 12:8; 2 कुरिंततोर 8:12

✡ 9:8 9:8 8:7; इपिसुसतोर 3:20; पिलिपितोर 4:11,19

✡ 9:9 9:9 देवुळताङ पाटाङ 112:9

✡ 9:10 9:10 यशायाह 55:10

✡ 9:11 9:11 रोम सहरतोर 12:8; 1 कुरिंततोर 1:5-7

✡ 9:12 9:12 8:14

✡ 9:12 9:11-12 1:11

✡ 9:13 9:12-13 मत्याल 5:16; रोम सहरतोर 12:8; 2 कुरिंततोर 8:4

✡ 9:15 9:15 रोम सहरतोर 5:15-16

✡ 10:1 10:1 1 कुरिंततोर 2:3-5; 2 कुरिंततोर 10:10

✡ 10:1 10:1 मत्याल 11:29

✡ 10:2 10:2 रोम सहरतोर 8:4; 2 कुरिंततोर 1:17

✡ 10:2 10:2 11:21

✡ 10:2 10:2 1 कुरिंततोर 4:21; 2 कुरिंततोर 13:1-2,10

✡ 10:4 10:4 6:7; इपिसुसतोर 6:11-13; 1 तिमोति 1:18

✡ 10:5 10:5 यशायाह 2:11-12

✡ 10:6 10:6 2:9

✡ 10:7 10:7 योहन 7:24

* 10:7 10:7 मीवा मोकम मुनेह बेव पोल्‍लोङ दिसिह्‌ताङ, अविना लोप्पा बेस विचर कीम्ह्‌टु. “मीट मोकम ऊळिसि माट बेद्रमतोरोम इनजोर इह्‌निर,” इद अर्तम वने आया पग़यह्‌ता.

✡ 10:7 10:7 1 कुरिंततोर 3:23

✡ 10:8 10:8 12:19; 13:10

✡ 10:8 10:8 7:4-7

✡ 10:10 10:10 1 कुरिंततोर 1:17; 2 कुरिंततोर 11:6,21; 12:6-7; गलातितोर 4:13-14

✡ 10:11 10:11 13:1-2

✡ 10:12 10:12 3:1

✡ 10:13 10:13 रोम सहरतोर 12:3

✡ 10:14 10:14 1 कुरिंततोर 3:6

✡ 10:15 10:15 रोम सहरतोर 15:20

✡ 10:16 10:16 बळयिर 19:21

✡ 10:17 10:17 यिर्मयाह 9:24; 1 कुरिंततोर 1:31

✡ 10:18 10:18 3:1

✡ 10:18 10:18 1 कुरिंततोर 4:5

✡ 10:18 10:18 रोम सहरतोर 2:29

✡ 11:1 11:1 5:13

✡ 11:2 11:2 होशे 2:19-20; इपिसुसतोर 5:26-27; तोहचीतव पोल्‍लोङ 14:3-4

✡ 11:3 11:3 पुटमुळि 3:1-7,13; योहन 8:44; 1 तिसलुनितोर 3:5; 1 तिमोति 2:14; तोहचीतव पोल्‍लोङ 12:9

✡ 11:3 11:3 इपिसुसतोर 4:14,22

✡ 11:4 11:4 1 कुरिंततोर 3:11; 1 तिमोति 1:3-4

✡ 11:4 11:4 रोम सहरतोर 8:15

✡ 11:4 11:4 गलातितोर 1:6

✡ 11:5 11:5 12:11; गलातितोर 2:6

✡ 11:6 11:6 1 कुरिंततोर 1:17; 2 कुरिंततोर 10:10

✡ 11:6 11:6 6:6; इपिसुसतोर 3:4

✡ 11:7 11:7 बळयिर 18:3; 1 कुरिंततोर 9:18; 2 कुरिंततोर 12:13

✡ 11:8 11:8 1 कुरिंततोर 4:12; 9:6; पिलिपितोर 4:15,18

✡ 11:9 11:9 1 तिसलुनितोर 2:9

✡ 11:9 11:9 बळयिर 18:5

✡ 11:9 11:9 पिलिपितोर 4:10

✡ 11:9 11:9 12:13-14,16

✡ 11:10 11:10 रोम सहरतोर 9:1-3; 2 कुरिंततोर 1:23

✡ 11:10 11:10 1 कुरिंततोर 9:15

✡ 11:12 11:12 1 कुरिंततोर 9:12

✡ 11:13 11:13 बळयिर 20:30; गलातितोर 1:7; 2:4; पिलिपितोर 3:2,18; तीतुस 1:10-11; 2 पत्रु 2:1; तोहचीतव पोल्‍लोङ 2:2

✡ 11:14 11:14 गलातितोर 1:8

✡ 11:16 11:16 12:1

✡ 11:17 11:17 12:6-7,11

✡ 11:18 11:18 1:17; 5:16; पिलिपितोर 3:3-4

✡ 11:18 11:18 12:1

✡ 11:19 11:19 1 कुरिंततोर 4:10

✡ 11:20 11:20 गलातितोर 2:4; 4:3,9

✡ 11:20 11:20 मार्कल 12:40; 2 कुरिंततोर 12:16

✡ 11:21 11:21 10:10

✡ 11:21 11:20-21 1:24

✡ 11:21 11:21 10:2

✡ 11:21 11:16-21 5:13

✡ 11:22 11:22 पिलिपितोर 3:5

✡ 11:22 11:22 रोम सहरतोर 11:1

✡ 11:23 11:23 बळयिर 16:23; रोम सहरतोर 8:35-36; 1 कुरिंततोर 15:10; 2 कुरिंततोर 6:5

✡ 11:24 11:24 व्यवस्थाविवरण 25:3

✡ 11:25 11:25 बळयिर 16:22

✡ 11:25 11:23-25 बळयिर 14:19; गलातितोर 6:17

✡ 11:26 11:26 1 कुरिंततोर 15:30; गलातितोर 2:4

✡ 11:27 11:27 1 तिसलुनितोर 2:9; 2 तिसलुनितोर 3:7-8

✡ 11:27 11:27 पिलिपितोर 4:12

✡ 11:27 11:23-27 रोम सहरतोर 8:35-36; 1 कुरिंततोर 4:11; 2 कुरिंततोर 6:4

✡ 11:29 11:29 1 कुरिंततोर 8:9,13; 9:22

✡ 11:30 11:30 1 कुरिंततोर 2:3; 2 कुरिंततोर 12:1

✡ 11:31 11:31 1:23; गलातितोर 1:20

✡ 11:32 11:32 बळयिर 9:24

✡ 11:33 11:33 बळयिर 9:25

✡ 12:1 12:1 11:16,18,30

✡ 12:1 12:1 1 कुरिंततोर 14:6; गलातितोर 1:12; इपिसुसतोर 3:3

✡ 12:2 12:2 यहेजकेल 8:3; बळयिर 8:39; 1 तिसलुनितोर 4:17; तोहचीतव पोल्‍लोङ 12:5

* 12:2 12:2पोलुह्‌क पोग़यनद विचर वावो. अदिनेनाह्‌क इद लेकातुन वेहतह्‌पा, दुस्रोग़ मन्कल कलात वातप लेह्‌का वेहतह्‌तोग़. मति तनाय पोल्‍लोतुन वेहतलाह आतोग़ इनजोर, वचन 1 ओसो 6-7, इविस्कनाहि माक दिसिह्‌ता.

✡ 12:4 12:4 लूकाल 23:43; तोहचीतव पोल्‍लोङ 2:7

✡ 12:5 12:5 1 कुरिंततोर 2:3

✡ 12:6-7 12:6-7 5:13; 11:16-17

✡ 12:6-7 12:6-7 10:10

✡ 12:6-7 12:6-7 अय्यूब 2:6; मत्याल 4:1; मार्कल 1:13; 1 कुरिंततोर 5:5

† 12:6-7 12:6-7 इद बेद्रमता तिपल इन्जि पोलु वेहोग़. मेंदुलता दुक आया पग़यह्‌ता, दुस्रोरा विरुद वने आया पग़यह्‌ता.

✡ 12:8 12:8 मत्याल 26:44

✡ 12:9 12:9 1 कुरिंततोर 2:4-5; इपिसुसतोर 3:16; पिलिपितोर 4:13

✡ 12:10 12:10 13:4

✡ 12:10 12:10 रोम सहरतोर 5:3; 8:35-36; 1 कुरिंततोर 2:3; 2 कुरिंततोर 5:15; 6:4; 2 तिसलुनितोर 1:4; 2 तिमोति 3:11

✡ 12:11 12:11 1 कुरिंततोर 3:7; 13:2

✡ 12:11 12:11 1 कुरिंततोर 15:9-10; 2 कुरिंततोर 11:5

✡ 12:11 12:11 3:1

✡ 12:11 12:11 5:13; 11:16-17

✡ 12:12 12:12 बळयिर 14:3; 1 कुरिंततोर 9:1

✡ 12:12 12:12 रोम सहरतोर 15:19; इब्रितोर 2:3-4

✡ 12:13 12:13 1 कुरिंततोर 9:12,18; 2 कुरिंततोर 11:7,9

✡ 12:14 12:14 1:15; 13:1-2

✡ 12:14 12:13-14 11:9

✡ 12:14 12:14 1 कुरिंततोर 4:14-15

✡ 12:14 12:14 1 कुरिंततोर 10:24,33

✡ 12:15 12:15 रोम सहरतोर 9:1-3; 2 कुरिंततोर 1:6; पिलिपितोर 2:17; कुलुसितोर 1:24; 1 तिसलुनितोर 2:8

✡ 12:15 12:15 11:11

✡ 12:15 12:15 7:2

✡ 12:16 12:16 11:9

✡ 12:16 12:16 6:8; 11:20

✡ 12:17 12:17 9:5

✡ 12:18 12:18 8:17-19

✡ 12:18 12:18 2:13; 8:6

✡ 12:19 12:19 रोम सहरतोर 14:19; 2 कुरिंततोर 10:8; 1 तिसलुनितोर 5:11

✡ 12:20 12:20 1 कुरिंततोर 3:3

✡ 12:20 12:20 गलातितोर 5:19-21

✡ 12:20 12:20 रोम सहरतोर 2:8

✡ 12:20 12:20 रोम सहरतोर 1:29-30; याकुब 4:11; 1 पत्रु 2:1-3

✡ 12:20 12:20 1 कुरिंततोर 4:18; 5:2

✡ 12:20 12:20 2 कुरिंततोर 2:1-4; याकुब 3:14

✡ 12:21 12:21 1 कुरिंततोर 6:9

✡ 12:21 12:21 1 कुरिंततोर 6:18-20; 2 कुरिंततोर 2:1

✡ 12:21 12:21 13:1-2

✡ 13:1-2 13:1-2 व्यवस्थाविवरण 17:6; 19:15; मत्याल 18:16

* 13:1-2 13:1-2 व्यवस्थाविवरण 19:15, इद वचनता लोप्पा, पोलुना कालमते यहुदि लोकुर इद्रमलेह्‌का इंदुर: पापम केवानु सिक्सा ईयनामुने, निमा पापम कीयनदिन विळ्सा इन्जि, ओन 2-3 मल्काङ वेहतनदु.

✡ 13:1-2 13:1-2 12:14

✡ 13:1-2 13:1-2 1:23

✡ 13:3 13:3 मत्याल 10:19-20; 1 कुरिंततोर 5:4; 7:40

✡ 13:4 13:4 पिलिपितोर 2:7-8; 1 पत्रु 3:18

✡ 13:4 13:4 रोम सहरतोर 1:3-4; 6:2-4; 1 कुरिंततोर 1:25; 6:14

✡ 13:4 13:4 1 कुरिंततोर 2:3

✡ 13:4 13:4 12:10

✡ 13:5 13:5 1 कुरिंततोर 11:28

✡ 13:9 13:9 1 कुरिंततोर 4:10

✡ 13:9 13:9 रोम सहरतोर 15:2; इपिसुसतोर 4:11-12; 1 तिसलुनितोर 3:10

✡ 13:10 13:10 2:3

✡ 13:10 13:10 1 कुरिंततोर 4:21; 5:4; 2 कुरिंततोर 10:8,10

✡ 13:11 13:11 मार्कल 9:50; रोम सहरतोर 12:16

✡ 13:11 13:11 रोम सहरतोर 15:33; इपिसुसतोर 6:23

✡ 13:12 13:12 रोम सहरतोर 16:16; 1 कुरिंततोर 16:20

✡ 13:14 13:14 रोम सहरतोर 16:20

✡ 13:14 13:14 पिलिपितोर 2:1-2

गलातितोर

1

2

3

4

5

6

गलाति पटटोर विस्वसिरेनाह्‌कु, किर्स्तुना बळयि पोलु लोहतद सीटि

इद सीटटुन रासवाल येसुना बळयि पोलु आंदोग़. पोलु इद सीटटुन, गलाति पटटोर विस्वसिरिह्‌क रासतोग़. ओरगा वेल्‍लाटोर यहुदि आयवोर मतोर. इद सीटि बाराह्‌क रासतोग़ इतेके, अद तूकने जोल काग़्हवालोर यहुदिर, गलाति पटटोर विस्वसिरगा वातोर. वासि, तमाङ अडोङ (मोसा मुय्तोग़ वेहच मतपु, तमाङ मेंदुस्कने डायना रिवज कीयनदु, तिंडटाङ अडोङ, पोल्वा-पंडुमताङ अडोङ) माळलाह पोकुर कींदुर. माळवालेवा मीटु देवुळता मुनेह सेतेमतोरिर आया पग़विर इनजोर ओर इंदुर. अदिनेनाह्‌क पोलु यहुदि काग़्हवालोरा पोग़ोन ओङ आतोग़. ओसो गलातितोर विस्वसिर ओराङ केंजिस नमिस मतोर, इदिन केंजिसि पोलुह्‌क पका दुकम आता. अदिनेनाह्‌क पोलु गलातितोरिन तेळियिह कीयलाह, इद सीटि रासतोग़.

पोलु सीटटगा इह इन्ह्‌तोग़ इतेके, नना पोकुर कीयनद कबुरिये, बेसता कबुर आंदु; इद कबुर नाकु मन्कना मेटे दोर्को मति, किर्स्तुये नाक तेन पुन्पिह कीतोग़. ओसो येसु किर्स्तुन विस्वस केवालोरु, मोसानाङ अडोना कय इळ्न इलेर; अव अडोङ सिरप मन्कना पापमतुने तोहतह्‌ताङ. मति मन्कलोर येसु किर्स्तुन विस्वस कीतेकेन, सेतेमतोर आस्तोर. येसुना मेटेने ओर विस्वसिर विस्वसते निच मन्ह्‌तोर इनजोर, पोलु इद सीटटगा वेहतह्‌तोग़. ओसो देवुळता जीवा माक ताकिह कीतपु, माट ताना पेग़्के ताकना गावले, ओर्विह्‌क-ओर्वोग़ जीवा कीसि सेवा-साकुर कीयना गावले.

1

1 नना पोलुनन, येसु किर्स्तुना बळयिनन,✡ ननाये इद सीटि रासवानन. नना मन्कना कयदे बळयिनन आयोन, ओसो मन्कना मेटे वने बळयिनन आयोन; मति येसु किर्स्तु, ओसो वेन हामुरताहि तेग़्किह कीतोग़ देवुळबाबाल, वेरे इर्वुर नाकु बळयि आयनोग़ इन्जि तासतोर.✡ 2 मीट गलाति पटटे मनवालोर किर्स्तुना मुडोरिर,✡ मीके इद सीटि रासिह्‌नन, इगा मनवालोर विस्वसिरा संगे ऐंगेन कलियिस, इद सीटि रासिस लोहतह्‌नन. 3 मावा देवुळबाबाल, ओसो मावा सामि येसु किर्स्तु, वेर इर्वुर मीकु देय्वा ईयिर, सुकम ईयिर.✡ 4 येसु किर्स्तु मावा पापमता सिक्सा एचि, हव्कनागुटातगा तना जीवा ईतोग़ इन्जि, मीट पुतिर.✡ माट इद दुनियाताङ लाग्वाङ विचर्कनाहि, लाग्वाङ कबस्कनाहि पिह्‌ट अरयना इन्जि, मावा देवुळबाबाना विचर मता.✡ अदिनेनाह्‌क येसुसामि तना जीवा ईतोग़. 5 ओन्क सबेटोर अमेसा-अमेसातुह्‌क मान ईयिर.✡आमेन!

उंदिय बेसता कबुर आंदु

6 पया अचोन चट्पिट मीटु देवुळतुन पेग़्के कीतिर इतेके! बेद देवुळ मीकु किर्स्तुना दयाते मनदलाह केयता,✡ ताना बेसता कबुरतुन पोहचि, बेदो दुस्राय अलगता कबुरतुन नमतिर अले!✡ 7 अद कबुर इतेके बेसतल आयो मति, मीक लेसिह केवालोर बोर मन्ह्‌तोर, ओर तान बेसता कबुर इन्जि, किर्स्तुना सेतेमता कबुरतुन मिळ्हतलाह ऊळिह्‌तोर.✡ 8 मति माट मीक काग़्हतद पोल्‍लोतुन विळ्सिसि, दुस्रा अलगता पोल्‍लो बोग़ाय मीक काग़्हतेके, देवुळ ओन बूळे कीयि! माट काग़्हतेक वने, पोग़ोटा देवतुल काग़्हतेक वने,✡ अद्रमतोन देवुळि बूळे कीयि! 9 माट मुने मीक वेहच मतोम, इंजेक ओसो नना सीता कीसीय्ह्‌नन, बेस केंजाटु. मीट मुने नमतद बेसता कबुरतुन विळ्सिसि, अलगता कबुर मीक बोर वेहतह्‌तोर, ओरिन देवुळि बूळे कीयि.✡ 10 बह इंजेके लोकुराहि मान दोर्कना इन्जि, नना ऊळिह्‌नना? बारा देवुळता देय्वा दोर्कना?✡ बह मन्कलोरिन नना गिर्दा केवानन आय्ह्‌नना? मन्कलोरिन नना गिर्दा केवानन आस मतेके, किर्स्तुना कय इळ्न✡ नना मनोन आवेनन.

पोलु वेहतद कबुर देवुळता आंदु

11 मावोरिर, बेस केंजाटु! बेद बेसता कबुरतुन नना मीक वेहच मतन, अद मन्कना बुदता आयो.✡ 12 मन्कनग्डाहि नना इद कबुरतुन केंजोन, मन्कनग्डाहि नना कग़योन वने. मति नाकु येसु किर्स्तुये अदिन पुन्पिह कीतोग़.✡ 13-14 (नाकु मन्कनग्डाहि इद बेसता कबुर दोर्को, मति किर्स्तुनग्डाहे दोर्कता इतेके,) यहुदि जाततोरगा नावा मुनेटा मनमुळता लोप्पा मीट केंजिस मतिर.✡ नना अस्के देवुळता मुडुन पकाय कुळ्सा अंदन. ओरिन बूळे कीयलाह ओरा पेग़्के दल्गिस मंदन.✡ मावा यहुदि रीतरिवजतुन माळलाहि, नावा ऐंगेटोरिह्‌काय वीळिस बेचोनो मुनेह मंदन. इतेके नावाङ मुनेतोर तादोर-बाबोर काग़्हतनाङ उतुर्क कग़यलाहि, नावा पकाय जिदि मंदु, इदिन मीट पुतिर.✡ 15-16 पया बेद देवुळि तना देय्वाते नना पुटनामुनेन नाक आचता, आचिसि दुस्राङ-दुस्राङ देसेह्‌कनोरगा, ताना मग़ि येसु किर्स्तुना बेसता कबुर वेहतना इन्जि नाकु केयता,✡ इदे देवुळि नाकु तना मग़िन पुन्पिह कीयलाह, विचर कीता इन्जि, मीट पुतिर.✡ अस्के नना बोनगाने बुदिङ ताल्ह्‌कलाह अनोन; 17 अहे नाकाय मुने बळयिर आतोरिन कलियलाह, येरुसलेम सहरतके अनोन.✡ मति दमिस्क सहरताहि अरब देसेमते अन्जि,* अगा गळ्के बह मन्जि, दमिस्क सहरतके ओसो मल्स वातन.

18 ताना पया मूंड वर्साङ आनेके, पत्रुन कलियलाह नना येरुसलेमतके अन्जि,✡ ओनगा पंद्रा दियाङ मतन. 19 दुस्रोर येसुनाङ बळयिरिन इतेके, नना ऊळोन मति, सिरप येसुना तमोग़ याकुबिये कलियतोग़.✡ 20 देवुळता मुनेह किरिया कीस वेहतह्‌नन, नना बेव मीक रासतन, अवु जोल आयोङ, निटमताङे!✡ 21 ताना पया नना सुरिया, किलिकिया†, अव पटिनके अतन.✡ 22 इंजेके नाकु यहुदा पटटे मनवालोर किर्स्तुना मुल✡ बेस्केन कलियोर आसि, ओसो ओर नाक पुनोर वन आसि. 23 नाक पुनोर तेला मति, “बोग़ मुने माक विस्वसिरिन पका तिपल कींदोग़, येसुना कबुरतुन माय्‍पिह कीयलाह ऊळिंदोग़, अदे कबुरता पोकुर इंजेक ओग़ कीसोर मन्ह्‌तोग़!”✡ इनजोर, नावा लोप्पा यहुदा पटटोर विस्वसिर केंजिंदुरे. 24 केंजिसि, नावा साक्सितुह्‌क देवुळतुन जोहर कींदुर.

2

मुनेतोर बळयिर पोलुन बळयि इनजोर मानेम आस्तोर

1 ताना पया चोव्दा वर्साङ आनेके, नावा ऐंगेटोग़ बार्नबसना संगे,✡ नना ओसो येरुसलेमतके अतन,✡ अस्के नावा तोळतोग़ तीतुसिन वने माट पोस अतोम.✡ 2 अगा देवुळिये नाक ओसीताह्‌कु नना अतन.✡ अन्जि अग्डोर विस्वसिरगा, बोर मोदुल मन्कलोर मन्ह्‌तोर, ओरगा अतन. दुस्राङ जातिनोरगा नना काग़्हतद बेसता कबुरतुन,✡ ओरिन ओर्के एग़िह कीस वेहतन. निमा काग़्हतद कबुर देवुळतग्डाहे वाता इनजोर, ओर पेदल्क नाक इनदनुर बहे; अस्के नावा पूरा कह्‌टेम उगसे अनो आयग़ा इन्जि, नावा आसा मता.✡ 3 मति नावा तोळतोग़ तीतुस,✡ यहुदि आयवोग़ मतोग़ तेला मति, वेन इंका यहुदिरा डायना रिवज नोमलाह जबर्दस्ति केवोर. 4 इद पोल्‍लो बह पुटटा इतेके, अगा सोङ केवालोर जोल विस्वसिर वास मतोर.✡किर्स्तु येसु बेद्रम माकु यहुदिराङ अडोनग्डाहि विळ्सिह कीतोग़,✡ ताना आय्डा गुंजलाहि, ओर कुस्क्ने नेङिस मतोर.✡ माटु ओरा पोल्‍लोतुन केंजिसि, अव अडोने ओसो ताकना, इद्रमताये विचरते वातोर.✡ 5 मति ओरा पोल्‍लोतुन माट मुर्तिय केंजोम! मीट गलातितोरिर येसुसामिना सेतेम कबुरतुन विळ्सनदायो इन्जि,✡ ओरा पोल्‍लोतुन माट मुर्तिय केंजोम!

6 पया ओर मोदुल मन्कलोर इतेके — ओर मुनेताहि पेदल्क आंदुर, तान नना मुर्तिय सीता केवोन.✡ अहे मोकम ऊळिसि, देवुळि मन्कह्‌क कदर एवो.✡ नना काग़्हतद बेसता कबुरतगा, ओर बेदे पोल्‍लो मिळ्हतलाह वेहोर. 7 (मति याकुब,✡पत्रु, योहन, वेर मुवुरिन येरुसलेमते येसुसामिना मुडगा मुक्यालोर इन्ह्‌तोर, वेर बाताल कीतोर?) बेद्रम पत्रुह्‌कु, देवुळि यहुदिरिह्‌क* बेसता कबुर वेहतलाह अदिकर ईता, अद्रम नाकु यहुदि आयवोर दुस्राङ जातिनोरिह्‌क वेहतलाह अदिकर ईता✡ इन्जि, वेर मुवुर ऊळतोर. 8 इतेके बेद देवुळि डायना रिवज माळवालोर यहुदिरगा, तना बळयि आयलाह पत्रुह्‌क लाव ईता, अदे देवुळि दुस्राङ जातिनोरगा दायलाह, नाक वने लाव ईता. 9 ओसो बेद्रमता देय्वा नाकु देवुळ ईता इन्जि,✡ वेर मुवुर मुक्यालोर पुतोर. देवुळ नाकु इद्रमता अदिकर ईता, देय्वा ईता इन्जि, वेर नाकु ओसो बार्नबसिनु गोत ओग़्ङिसि, मावा संगे करल कीतोर. इतेके माट इर्वोम दुस्राङ जातिनोरगा सेवा कीयना,✡ ओर बार यहुदिरगा सेवा कीयना इनजोरे. 10 “(मीट यहुदि आयवोरक्‍के अन्ह्‌टु,) मति मावोर गरिब यहुदिरिन मात्रम सीता कीम्ह्‌टु,” इन्जि ओर इतोर. अद्रमे कीयलाह, नाक वने गिर्दा मंदु.✡(इद्रम ओर मुवुर मुक्यालोर नाक करल कीतोर.)

पोलु पत्रुन तेर्हतह्‌तोग़

11 मनेक मनेक पया पत्रु†अंताकिया सहरते✡ वातोग़. ओग़ (अगा बेचोको दियाङ मनेके) बेरा उंद तप कीतोग़! ओग़ तपिस मताह्‌कु, ओना मोकम मुनेह नना ओना अडम वळ्ह्‌कतन. 12 इद बेद्रम आता इतेके, अस्के येरुसलेम सहरताहि याकुबनेनाह वातोर उय्तुर मन्कलोर अगा वास मतोर. ओर वायनामुने, पत्रु यहुदि आयवोर विस्वसिरा बतते उदिस गाटो तिंदोग़.✡ मति ओर येरुसलेमतोर वातापया, ओग़ यहुदि आयवोरिन जेक तासलाह बोटटोग़, ओरा संगे उदोग़ आंदोग़. डायना रिवजता पोकुर केवालोरा तुंगातोरिह्‌क रेयिस,✡ ओग़ इद्रम कींदोग़. 13 ओसो ओन ऊळिसि, मावा यहुदि जाततोर दुस्रोर विस्वसिर वने, अद्रमे सोङ कीतोर. अदिह्‌कु बार्नबस इंका सोङ केवालोरा संगे कलियलाह बोटटोग़. 14 कलियिस तेला मति, वेर देवुळता सेतेम कबुर वेहतपु ताकोर आंदुर,✡ तेन ऊळिसि नना कतमतोरा मुनेह पत्रुन तेर्हतन.✡ “निमा इतेक यहुदिनिन आस तेला, किर्स्तुनगा वाताह्‌कु यहुदिराङ अडोन विळ्सिसि, यहुदि आयवोरा लेह्‌काने ताकिंदिन;✡ मति इंजेके दुस्रा जाततोरिन निमा बेद्रमि मावा यहुदिराङ अडोङ नोमलाह जबर्दस्त कीय्ह्‌निन?‡

15 “माट यहुदिरल दुस्रा जाततोरल आयवल (ओरिन पाप्यहलोर इन्ह्‌तोर, ऊळविन!),✡ माटु यहुदि जातते पुटटल, अयो?✡ 16 इंजेके मोसानाङ अडोन माळतेक आयो, मति किर्स्तुना पोग़ोन विस्वस तासतेकेने, देवुळि माकु सेतेमतोर इन्ह्‌ता.✡ बह इतेके अडोन माळताह्‌कु, बोग़े देवुळता मुनेह सेतेमतोग़ आयोग़ इन्जि, सास्त्रम वेहतह्‌ता.✡ अडोन माळतेक आयो, मति येसु किर्स्तुना पोग़ोन विस्वस तासतेकेने, देवुळि मन्कनु सेतेमतोग़ इन्ह्‌ता इन्जि पुताह्‌कु,✡ माट यहुदि विस्वसिरल इंका किर्स्तु येसुना पोग़ोन विस्वस कीतल. 17 पया किर्स्तुन विस्वस कीसि, माट सेतेमतोर आयलाह ऊळिह्‌नल, (अह आसि माट किर्स्तुन विस्वस केवालोरल, दुस्राङ जातिनोरा संगे उदना-तेदना कीय्ह्‌नल. इद्रम कीसोर मनाह्‌कु,) लोकुर माकु पाप्यहलोर इन्ह्‌तोर इतेके,✡ बह किर्स्तु पापमतुन बोल्गिह कीयलाह वातोग़ इनजोर इह्‌निना? अद्रम मुर्तिय आयो! 18 बेदिन नना मुने लेहच पोहतन, अदिन ओसो नना निल्पिह कीतन इतेके, नना कसुरतोनने इन्जि तोहतह्‌नन. 19 बह इतेके, मुने यहुदिराङ अडोन माळसोर-माळसोरे, नना पिसलाह ऊळिंदन. मति इंजेके देवुळतेनाह्‌के पिसना इन्जि, नना अव अडोन लेहच पोहतन. इतेके नना अडोह्‌कु डोलतप लेह्‌काने आतन.✡ किर्स्तुना संगे हव्कनागुटातगा वेळ्हतप लेह्‌काने आतन.✡ 20 हव्कनागुटातगा वेळ्हतप आतन इतेके, नना जीवात बह मनदकन? आयो, नावा पाळ्ना जीवा हाता,✡ इंजेके किर्स्तुना जीवाये नावा लोप्पा जागा आता.✡ पया इद मेंदुदगा नना जीवात मह्‌नन इतेके, देवुळता मग़ि किर्स्तुना पोग़ोन विस्वस कीसिये पिसिह्‌नन.✡ ओग़े नाकु जीवा केवाल,✡ नयेनाह्‌कु तना जीवा एवाल आंदोग़.✡ 21 यहुदिराङ अडोन नोमताह्‌कु, देवुळ माकु सेतेमतोर इता इतेके, किर्स्तु मयेनाह्‌कु हास पया बाताल पाय्दा?✡ मति ओग़ हाताह्‌के, देवुळता दया माकु दोर्कता इन्जि, अद दयातुनु पेग़्के तासिसि, नना मल्स अडोनके अनोन.” (इद्रमि येसुसामि नाकु पुन्पिह कीतव इव पोल्‍लोङ नना पत्रुन वेहतन.)

3

विस्वस कीतेकेने मन्कलोर सेतेमतोर आस्तोर

1 ए गलातितोर बुदलेवोरिर! येसु किर्स्तुह्‌कु बेद्रम हव्कनागुटाता सिक्सा दोर्कता, अवटे माक बह अमेसाता पिसमुळ दोर्किह्‌ता,✡ इदिन मीकु नना पिङम-पङम वेहच मतन. इतेके बोरो मति (मीक अडोने ताकलाह काग़्हचि) मूसेङ कीतोरे, इद बेस आयो! 2 इद उंदिय पोल्‍लो नाक मीट वेहाटु! देवुळि तना पवित्र जीवातुन मीक बह ईता, मीट अडोन माळताह्‌कु ईताया, बारा किर्स्तुनाङ केंजिसि, विस्वस तासताह्‌कु ईता?✡ 3 मीवा लोप्पा देवुळता जीवा बेद कबळ सुरु कीता, अद कबळतुन इंजेक बह मीट मीवाय लावते मारिह कीय्ह्‌निरा? अचोन मीट बुदलेवोरिरा? 4 (अडोन नोमिसि सेतेमतोरिर आयलाह ऊळिह्‌निर इतेके,) मीट किर्स्तुनगा आसा कीताह्‌कु, अचोन तिपल एतिर; अद पूरा उगसेन अताया?✡ 5 इतेके देवुळि तना पवित्र जीवा मीक ईस्ता, मियेनाह्‌कु बामिह कीयनाङ कबस्क कीस्ता✡ बहु? मीट अडोन माळताह्‌कु कीस्ताया, बार किर्स्तुनाङ केंजिसि, विस्वस तासताह्‌कु कीस्ताया?✡

6 (अब्रहममुय्तोग़ बाताल कीतोग़, ऊळविर?)अब्रहम देवुळता पोल्‍लोतुन नमतोग़. ओग़ नमनदिन ऊळिसि, देवुळि ओन सेतेमतोनिन इता,✡ इन्जि सास्त्रमते रासतद मन्ह्‌ता. 7 इतेके देवुळता पोल्‍लोतुन नमवालोरु, विस्वस केवालोरु, वेर अब्रहमना कूळतोरे आंदुर,✡ इदिन सीताते तासाटु. 8 इंजेके विस्वसतुह्‌के, सबे जातिनोर सेतेमतोर आयना इन्जि, मुनेताहि देवुळता विचर मता. मताह्‌कु, अद अब्रहम मुय्तोनु मुनेने इद बेसता कबुर वेहता, सबे जातिनोरिह्‌कु नीवा मेटे बर्कत दोर्कग़ा,✡ इद्रम सास्त्रमते रासतद मन्ह्‌ता.✡ 9 इतेके अडोन नोमवालोरिह्‌क आयो, मति अब्रहम मुय्तोना लेह्‌का विस्वसते ताकवालोरिह्‌के, देवुळता बर्कत दोर्किह्‌ता. 10 बोर अडोन नोमिसि सेतेमतोर आयलाह ऊळिह्‌तोर, ओर कतमतोरिह्‌क सरपे दल्गिह्‌ता. बाराह्‌क इतेके बोरु अडोना पुस्तकते रासतवु, कतम अडोनु नोमसोर मनोर, ओरिह्‌क सरप दल्गिह्‌ता,✡ इन्जि सास्त्रमते रासतद मन्ह्‌ता.✡ इद्रमलेह्‌का विस्वसते ताकवालोरिह्‌क बर्कत दोर्किह्‌ता, अडोन नोमवालोरिह्‌क बार सरप दल्गिह्‌ता.✡ 11 इंजेके बोर देवुळतुन नमिसि, सेतेमतोर आयलाह ऊळिह्‌तोर, ओरे पिसनुर,✡ इन्जि सास्त्रम वेहतह्‌ता. अदिनेनाह्‌कु अडोन नोमवालोरगा ओर्विन वने, देवुळि सेतेमतोग़ इनो, इद्रम सबेटोरिह्‌क दिसिह्‌ता.✡ 12 अडोन नोमवालोर इतेके, देवुळतगा विस्वस केवाये नोमिह्‌तोर; बोर अडोन नोमिह्‌तोर, अविस्कनेन ताकनुर,✡ इद्रम सास्त्रम वेहतह्‌ता. 13-14 मति दुस्राङ जातिनोरिह्‌क इंका, किर्स्तु येसुनगा विस्वस कीताह्‌कु, अब्रहमिह्‌क ईतद बर्कत दोर्कग़ा.✡ ओसो देवुळ मुने पोल्‍लो विळ्सतपे, ताना पवित्र जीवा माक विस्वसिरिह्‌क दोर्कग़ा,✡ इद्रमता विचरते, किर्स्तुये माकु अडोना संगे वातद सरपताहि पिसिह कीतोग़. माक सरपताहि पिसिह कीयलाहि, ओग़ तनाय पोग़ोन सरप एतोग़.✡ बह इतेके बोग़ाय मरातगा वेळ्हतोग़ु सरपतोग़ आस्तोग़✡ इन्जि, सास्त्रमते रासतद मन्ह्‌ता.

मोसानाङ अडोङ ओसो देवुळता करल

15 मावोरिर, पुन्पिह कीयनद उंद पोल्‍लो नना मीक वेहतकन. मन्कलोर कीतद करलतुन वने ताको इनदा वावो, अगा पूनाङ पोल्‍लोङ एक्‍वा वाटिसि ताकग़ा इनदा वन वावो.✡ 16 इंजेके अब्रहम मुय्तोह्‌कु, देवुळि पोल्‍लो विळ्सिस वेहन्दु, “नीकु ओसो नीवा कूळतोन्कु* बर्कत ईकन” इन्जि.✡ इतेके नीवाङ कूळतोरिह्‌कु† ईकन इन्जि, देवुळ वेल्‍लाटोरा लोप्पा वेहो, मति नीवा कूळतोन्कु‡ इन्जि, ओर्विनाये लोप्पा वेहचि. ओग़ कूळतोग़ बोग़ इतेके, येसु किर्स्तुये आंदोग़. 17 बेस केंजाटु! अब्रहम मुय्तोह्‌कु देवुळ कीतद इद करलतुन इतेके, नालुङ नूह्‌कु डेडा वीसा (430) वर्साना पया✡ ईतव मोसानाङ अडोङ, बह माय्‍पिह कीस्ताङा? माय्‍पिह केवाह्‌कु, देवुळ विळ्सतद पोल्‍लो इंजेक वने ताकिह्‌ता.✡ 18 अडोन माळताह्‌कु देवुळता बर्कत दोर्कता इतेके, अद बर्कत देवुळ विळ्सतद पोल्‍लोतुह्‌क दोर्को आवालि.✡ अब्रहमिह्‌कु इतेके, देवुळि ओन पोल्‍लो विळ्सताह्‌के, ताना बर्कत दोर्कता,✡ बेद उंद अडोतुन माळताह्‌कु आयो.

19 मोसानाङ अडोन पया देवुळि बाराह्‌कु ईता इतेके, अब्रहम मुय्तोना कूळतोन्क, इतेके किर्स्तुह्‌कु, देवुळि पोल्‍लो विळ्सिस मता, अयो? ओग़ वानाह्‌जोम, माट पापमतोरल आय्ह्‌नल इदिन पुनदलाहिये, देवुळि माक अडोङ वने ईता.✡ इव अडोनु देवुळ तनाङ देवतुल्कना मेटे ईता,✡ मोसा मुय्तोग़ अस्के कलियिह केवाल मतोग़.✡ 20 कलियिह केवाना गर्ज इंजेके ईवुराये नडुम अरयह्‌ता.✡ देवुळ बारा वग़ये मन्जि, (बोग़े कलियिह केवाल लेवस्के, तनाय कुसिते अब्रहम मुय्तोह्‌कु पोल्‍लो विळ्सता).

मोसानाङ अडोङ ऊळेवाळे केवानलेह्‌काडाङ

21 अह इतेके मोसानाङ अडोङ, देवुळ विळ्सतव पोल्‍लोना विरुद मन्ह्‌ताङा? अद्रम मुर्तिय आयो! माक पिसिह कीया पग़यह्‌ता, इद्रमता बेदाय अडो मतेके, निटमे अडोन नोमिसिये, माट सेतेमतोरल आवेरल.✡ 22 मति सास्त्रम वेहतपु, पूरा दुनिया पापमते दोहतद मन्ह्‌ता.✡ पोल्‍लो विळ्सिस मतद बर्कत येसु किर्स्तुनगा विस्वस तासतेकेने, माक विस्वसिरिह्‌क दोर्कना इन्जि,✡ इद्रम आता.

23 मति विस्वसता कालम वायनामुने, माकु यहुदिराङ अडोङ राका कीतप आंदुङ. इतेके विस्वसता अग़ि पुनाह्‌जोमु, माट दोहतप लेह्‌का मंदल.✡ 24 इतेके किर्स्तुन नमिसिये माट सेतेमतोरल आयना✡ इन्जि, ओग़ वानाह्‌जोम, अडोङ इतेके माक ओर्वोग़ ऊळेवाळे केवानलेह्‌काने आंदुङ✡.§ 25 पया विस्वसता कालम वातस्के, इंजेके ऊळेवाळे केवाना इळ्न माट इलवल. 26 मीट कतमतोरिर इतेके, किर्स्तु येसुन नमताह्‌कु, देवुळताङ मग़्क-मयास्कनिर आय्ह्‌निर.✡ 27 इतेके किर्स्तुना पेदिरते एतगा मुळ्न्दिस तेदतोर, ओर कतमतोर किर्स्तुना संगे जोळेम आसि, ओन केग़तप लेह्‌का आस्तोर.✡ 28 यहुदि जाततोग़ आयेग़, दुस्रा जाततोग़ आयेग़, ओर्युलतोग़ आयेग़, माल्काल आयेग़, आंचाळ आयि, कोय्तोग़ आयेग़, इद्रम उड्लोग़-बेरोग़ बातय इले; मीट सबेटोर विस्वसिरिर इतेके, किर्स्तु येसुना राजेमते उंदिय मह्‌निर, इदिन सीता कीम्ह्‌टु.✡ 29 मीट किर्स्तुना संगे जोळेम आतोरिर इतेके, मीट अब्रहम मुय्तोना कूळतोरिर आंदिर, अहे देवुळ अब्रहमिन पोल्‍लो विळ्सतपु, तानाङ मग़्क-मयास्किह्‌क तासतद बर्कत दोर्कतोरिर.✡

4

माट ओर्युलतोरल आयवल, देवुळताङ मग़्कनले

1 देवुळता बर्कत दोर्कतोरिर इतेके बहु? इंजेके साव्करना तूस एनवाल मग़ि, बेचानाह उड्लोग़ मन्ह्‌तोग़, अचानाह ओग़ पूरा लोता सम्सरमता माल्काल मन्ज तेला, तान काळ्ङलाह ओन्क बातय अदिकर इले, ओर्युलतोना लेह्‌काने मन्ह्‌तोग़. 2 तपे वेहतद कगो एवनाह्‌जोम, ओना पोग़ोन ऊळेवाळे केवालोर, मालसोमता जबब्दर एनवालोर मन्ह्‌तोर. 3 अद्रमलेह्‌का माट वने, उड्लोरा लेह्‌का पुनवोरल मतस्के, दुनियाताङ अङ्ळमताङ उतुर्कना लेकाने,✡ माट एग़्किस मंदल.✡ 4 पया देवुळ वेहतद कगो एवतस्के, अदु तना मग़िन इद बूमते लोहता.✡ ओग़ आंचाना पोटाताहि पुटटोग़,✡मोसानाङ अडोङ नोमवालोर यहुदि जाततोरगा पुट वातोग़✡. 5 अडोना नोमळते दोहतप मतोरिनु लेहतना इन्जिये, देवुळता मग़ि वासि, तना जीवा ईतोग़.✡ माट वने देवुळताङ मग़्क-मयास्‍क आयना इन्जिये, ओग़ु माक विळ्सिह कीतोग़.✡ 6 माट देवुळताङ मग़्कनल आताह्‌कु, देवुळि तना मग़ना जीवातुन, मावा जीवातगा लोहता.✡ अद जीवा अगा देवुळतुन “बाबा! बाबा!” इनजोर केयसोर मन्ह्‌ता.✡ 7 अदिनेनाह्‌क माट इंजेके ओर्युललेह्‌काडोरल मुर्तिय आयवल, मति मग़्कनल. माट मग़्कनल आतल इतेके, देवुळबाबाना बर्कत माक दोर्कग़ाये!✡ इद पूरा कबळ देवुळिये कीता.

पोलु गलातितोरेनाह्‌क आलिह कीस्तोग़

8 मति मुने मीट सेतेम देवुळतुन पुनवाह्‌कु, जोल देवुळ्कना कय इळ्न मतिर.✡ 9 इंजेक बार मीट देवुळता एरे वातिर (आयो, देवुळिये मीक एरे कीता), मीट बेद्रमि दुनियाताङ अङ्ळमताङ पाय्दालेवाङ उतुर्कना पेग़्के,✡ ओसो मल्स दायलाह आतिर? अविस्कना लेकाने बेद्रम मीटु ओसो एग़्कलाह ऊळिह्‌निर?✡ 10 इतेके वारमतुनु, नेलानु, पोल्वानाङ कगोन, वर्सानु, मीट नोमिह्‌निर.✡ 11 नना मियगा बेद कह्‌टेम कीतन, अद पूरा उगसे अता बहे इन्जि, नना मियेनाह्‌क आलिह कीय्ह्‌नन.✡ 12 मति बेद्रम नना मीवा लेह्‌का अडोन नोमवोनन आतन,✡ अद्रमे मावोरिर, मीट वने नावा लेह्‌का आम्ह्‌टु. अडोनेके मलमाटु इन्जि, नना मीवाङ काल्क अरयह्‌नन.

इचानाह नाक बेस्केन मियेनाहि तिपल वावो. 13 नाकु दुक अरताह्‌के, नना मियगा मुने वास मतन. वासि मीकु किर्स्तुना बेसता कबुर वेहता पग़तन, इदिन मीट पुतिर. 14 अस्के नावा दुकतेनाह्‌क, मीकु तिपल आस तेला, मीट नाक सेट्बेट ऊळविर.✡ मति लोन देवतुल वातपे, नाकु बेस ऊळतिर, किर्स्तु येसु कुदि लोन वातपे ऊळतिर.✡ 15 नयेनाह्‌कु मीटु बेदाय सेवा कीयलाह तयर मंदिर, अचोन नावा पोग़ोन जीवा कींदिर इन्जि, नना मीवा लोप्पा वेहता पग़यकन! आया पग़तेके, मीट मीवाङ कोंडाङ इंका तेंडिस नाक एवेरिर! मीवा अद मुनेता गिर्दा बह आसि मायता? 16 इतेके नना मीकु सेतेमताङ पोल्‍लोङ वेहचि, मीवा कोंटेतोनन आतन बहे!✡

17 ओर जोल कबुर वेहवालोर बार, मीक गोत कीयलाह ऊळिह्‌तोर, मति मीवा पाय्दातेनाह्‌क आयो; मीट ओराये मुडगा कलियना इन्जि, मयग्डाहि मीकु अलग कीयलाह ओर ऊळिह्‌तोर. 18 मीक गोत कीयना इतेके, मीवा पाय्दातेनाह्‌क कीतेके बेसु! नना मियगा मतस्के, अहे कींदन. मति नना अगा मनवेक वने, दुस्रोर मीवा पाय्दातेनाह्‌क गोत कीतेके बेस आवालि. 19 इंगो रा, इह केंजाट बाबा, किर्स्तुना बुदि मियगा पुटनाह्‌जोम,✡ रिकम आयनद मग़तलिना पोटातगा आतप लेह्‌का, नावा पोटातगा मळमळ आस्ता.✡ 20 इंजेके मीवा इद कट्लातेनाह्‌कु, नना एक्बेक आतन.✡ अदिह्‌कु मियगा वासि अलग रीतते वळ्ह्‌केनन, इद्रम नावा गिर्दा मन्ह्‌ता.

अब्रहमनाङ मुतेस्क माक बाताल तोहतह्‌ताङ

21 मीट मोसानाङ अडोङ माळवालोरिर केंजाट, सास्त्रमते मोसा मुय्तोग़ बाताल रासतोग़, तान पुनविरा?✡ 22 अब्रहम मुय्तोह्‌कु ईवुर पेकोर पुटटोर, ओर्वोग़ इतेके ओर्युल आंचाना पोटाताहि पुटटोग़ु, दुस्रोग़ बार ओर्युल आयवद मोदुल मुतेना पोटाताहि पुटटोग़ु✡ इन्जि, सास्त्रम वेहतह्‌ता. 23 मति ओर्युल आंचाना पेकाल इस्मालि इतेके, मन्कना विचरतेने पुटटोग़ आंदोग़; मोदुल मुतेना पेकाल बार, देवुळ विळ्सतद पोल्‍लोतुह्‌क पुटटोग़ आंदोग़, (ओग़ मावा पेदामुय्तोग़ इसकि).✡ 24 इव पोल्‍लोङ इतेके, पुन्पिह कीयनव पोल्‍लोङ आंदुङ.✡ इतेके इव रेंड आस्कु, रेंड करल्कना लेह्‌का आंदुङ. उंद करल इतेके, सीनय इनदनद मेटाता करल आंदु✡(अगाने देवुळि इस्रयेल लोकुरिह्‌क दहा अडोङ ईसि करल कीता)✡. इद करल इतेके, आगर इनदनद ओर्युल आंचाना लेह्‌का, ओर्युल पेकोरिने पुटिह कीस्ता. 25 (इद सीनय मेटा इतेके, अरब देसेमते मन्ह्‌ता.) अद ओर्युलतद आगर इतेके, इद दुनियाता येरुसलेमतोरा लेह्‌का आंदु. बह इतेके, येरुसलेमतोर यहुदिर वने, सीनय मेटातगा ईतव अडोना कय इळ्न मन्ह्‌तोर.✡ 26 देवुळदीपता येरुसलेम बार, ओर्युल आयवद मोदुल मुतेनलेह्‌का मन्ह्‌ता, (तानाङ पेकोर ओर्युलतोर आयोर). अदु माट विस्वसिरा तलोग़ आंदु, देवुळदीपता येरुसलेम.✡ 27 सास्त्रमते रासतपु,

एय मग़मियाळ आयवद वंजो आंचानिन, निमा गिर्दा कीम.

ओ पुटिह केवद आंचानिन, निमा गिर्दाते केया.

बह इतेके वंजो आयवद आंचानाङ पेकोरिह्‌काय वीळिसि,

वंजो आंचानाङ पेकोर वेल्‍लाटोर मन्ह्‌तोर.✡

28 मावोरिर, मीट वने इंजेके इसकिनलेह्‌का देवुळ विळ्सतद पोल्‍लोतेनाह्‌के, तानाङ मग़्कनिर आतिर, मन्कना विचरतेनाह्‌क आयो.✡ 29 मति अस्के मन्कना विचरते पुटटोग़ पेकाल, देवुळ विळ्सतद पोल्‍लोते पुटटोग़ पेकानु, बेद्रम कुळ्सा अंदोग़✡, अद्रम नेंड वने मन्ह्‌ता.✡ 30 मति सास्त्रम बाताल वेहतह्‌ता? ओर्युल आंचाना पेकाह्‌कु, मोदुल मुतेना पेकाना संगे तपेना तूस मुर्तिय दोर्को आयग़ा. अदिह्‌कु ओर्युलतदिन, ताना पेकानु पलत पेहचीम!✡ इनजोर वेहतह्‌ता. 31 इतेके मावोरिर, माट ओर्युलता लेह्‌काडाङ अडोनाङ मग़्कनल आयवल, मति ओर्युल आयवद लेह्‌काडा विस्वसताङ मग़्कनल आंदल.

5

1 ओसो माट अडोना इळ्न ओर्युलतोरा लेह्‌का मनदनदायो इन्जिये, किर्स्तु माक पिह्‌ट अर्हतोग़. अदिनेनाह्‌कु मीवा विस्वसते मीटु मेग़्किस मन्ह्‌टु,✡ मति मीट ओर्युलतोरा लेह्‌का, पूहतद अडोना जुवा कांजमाटु.✡

डायना रिवज केमाटु!

2 ननान पोलुनन मीक वेहतह्‌नन, बेस केंजाटु! मीट यहुदिरा डायना रिवजतुन नोममाटु. अह कीसि सेतेमतोर आयलाह ऊळतेके, किर्स्तुना मोकि मीकु बातय पाय्दाता आयो आयग़ा.✡ 3 पया डायना रिवज माळवालोरिह्‌क सिरप इद अडोतुन आयो, मति यहुदिराङ कतमे अडोन नोमिय पोयतग़ा इन्जि, नना सेतेम वेहतह्‌नन.✡ 4 मीट अडोन नोमिसि सेतेमतोर आयलाह ऊळवालोरिर, किर्स्तुनाहि अलग आतिर, ओना दयातुन पोहचीतिरे!✡ 5 नना इद्रम बाराह्‌क इह्‌नन? माट विस्वसिरल इतेके किर्स्तुन नमिसिये सेतेमतोरल आतल; सेतेमतोरेनाह्‌कु देवुळि तासतद बर्कतता आसाते माट मह्‌नल.✡ इद आसा देवुळता जीवातग्डाहिये वास्ता. 6 इतेके किर्स्तु येसुन नमतेके, डायना रिवज कीयनदु बार आयो, केवद वन बार आयो;✡ येसुनगा विस्वस तासिसि, दुस्रोरिन जीवा कीयना, इदे मोदुल पोल्‍लो आंदु.✡

7 मीट मुने विस्वसते बेस विततप आंदिर. मति इंजेक इसि, बोग़ो मीवा अग़दे अडम वाताह्‌के, येसुना सेतेम अग़दे मीट ताकविर, इद बेस आयो! 8 इद्रमता नाळेह कीयनद बुदि इतेके, मीक आचतद देवुळताहि✡ वावो. 9 ओय्‍पिह कीतद इचुने पिंडटुन, कोपामेंड नाहतद पिंडटगा काल्ह्‌पतेके, पूरा पिंडि ओयिह्‌ता, इद पोल्‍लो इतेके मीट केंजतिरे;✡(ओरा जोल कबुरतुन नमतेके अहे आयग़ा.) 10 मीट वने नावा पोल्‍लोतुन कबुल कीकिरे इन्जि, देवुळतेनाहि नावा बर्वस मन्ह्‌ता.✡ मीक तिपल केवाल पया, बोग़े मनेग़, ओन्क देवुळता सिक्सा दोर्कग़ाये.✡ 11 इंजेके नाक इंका डायना रिवजता पोकुर कीस्तोग़ इन्जि, उय्तुर इन्ह्‌तोर. मावोरिर, नना इद्रम पोकुर कीतन इतेके, यहुदिर नाक विरुद केवोर आवेर.✡ हव्कनागुटातगा येसुसामि ईतद मोकतेनाह्‌के पिसमुळ दोर्किह्‌ता इन्जि, नना पोकुर कीताह्‌केने, यहुदिर नाक पका ओङ आस्तोर.✡ 12 मीक डायना रिवज कीम्ह्‌टु इनजोर तिपल केवालोरु, तम्क कुदिय कतमे डायिस पोहतेके, बाय्लालोर लेह्‌का आतेक बेस आवालि!

मन्कना बुदि ओसो देवुळता जीवाता बुदि

13 मति मावोरिर, मीक इतेके, अडोना जुवाताहि पिह्‌ट अरयलाह देवुळ केयता.✡ अदिह्‌कु नना इद्रम रासिह्‌नन. मीट मात्रम माट विचर वातप कीकोम, इद्रम इनदनदायो मति, जीवा कीसि मीट ओर्विना-ओर्वोग़ सेवा-साकुर कीम्ह्‌टु.✡ 14 बाराह्‌क इतेके, मोसानाङ सबे अडोङ सास्त्रमता उंदिय पोल्‍लोते माळतप आताङ, अद बेद इतेके निमा कुदतुन जीवा कीतपु, दुस्रोरिन जीवा कीम.✡ 15 मति मीट ओर्विह्‌क-ओर्वोग़ नल्‍हतना, कोह्‌कना, वह्‌चना कीसोर मह्‌निर! इदिनेनाह्‌कु आक्रिते मीट ओर्विन-ओर्वोग़ बूळे कीयनदायो इन्जि, उसरते मन्ह्‌टु.

16 इंजेके नना वेहतह्‌नन, बेस केंजाटु! देवुळता जीवा मीक बह ताकिह कीस्ता, अहे ताकाटु; अस्के मीवा मन्कना बुदते, मीट मुर्तिय ताकविर आयकिर.✡ 17 बह इतेके मावा मन्कना बुदि, देवुळता जीवाता अडम मन्ह्‌ता; ओसो देवुळता जीवा इतेके, मावा मन्कना बुदता अडम मन्ह्‌ता. इव रेंड इतेके बेस्केन ओंडोङ, अदिह्‌कु मीक बेद कीयना विचर मन्ह्‌ता, अदिन मीट कीया पग़विर.✡ 18 पया बेचानाह मीक देवुळता जीवा ताकिह कीस्ता,✡ अचानाह मीट अडोना इळ्न इलविर.✡ 19-21 इंजेके मावा मन्कना बुदताङ कबस्किन माट पुह्‌नले. अव आंदुङ सिंड्रि-साट्याल आयना, लजालेवा विचर वातप कीयना,✡ बोमापूजा, ओदे, कोंटेङ, वह्‌चळि, कोंडा वेयना, ओङु,✡ दुस्रोरा सीता केवा कुदताये पाय्दातुन ऊळनदु,✡ मुडा नडुम पूटपट कीयना,✡ कुळ्सा, कल लोटि आयना, इद्रमताङ वेल्‍लाङे पोल्‍लोङ मन्ह्‌ताङ.✡ इद्रमताङ कबस्किन केवालोरिह्‌क इतेके, देवुळता राजेमते जागा मुर्तिय दोर्को आयग़ा.✡ इद पोल्‍लो नना मुनेन वेहतन, अद्रम इंजेक ओसो मीक वेहतह्‌नन. 22-23 देवुळता जीवा बारा, मावा जीवातगा मोन्ह्‌टटेके, मयगा इद्रमता पंटा पुटिह्‌ता:✡ माट दुस्रोरिन जीवा कीय्ह्‌नल, माट गिर्दाते मह्‌नल,✡ सुकमते मह्‌नल,✡ बेदाय पोल्‍लोतुह्‌क चट्‌ने ओङ आयवा मह्‌नल, दुस्रोरिन जीवा वाटिह्‌नल, माट चिव्टमलेवा मह्‌नल, माट पोल्‍लो विळ्सतपे कीय्ह्‌नल, कुलुल बुदते ताकिह्‌नल, कुदतुन आव्रे कीय्ह्‌नल.✡ इद्रम ताकतेके, माक यहुदिराङ अडोङ अडम आयोङ.✡ 24 इंजेके किर्स्तु येसुन नमवालोर इतेके, तमा मन्कना बुदतुन, हव्कनागुटातगा बूळे कीतपे मन्ह्‌तोर; अद मन्कना बुद डोलता इतेके, माट तानाङ लाग्वाङ विचर्कने ताकवल.✡

पवित्र जीवाता पेग़्के ताकना

25 इद्रमलेह्‌का देवुळता पवित्र जीवाते माट पिसिह्‌नल, अहे अद जीवा माक ताकिह कीतपु, माट ताना पेग़्के ताकिङ वने.✡ 26 नना बेरोनन इन्जि, माट मनवल आयकल, इतेके ओर्विन-ओर्वोग़ लजा केवल, ओर्विह्‌क-ओर्वोग़ कुळ्सा केवल.✡

6

1 मति मावोरिर, ओर्विना-ओर्वोग़ सेवा कीम्ह्‌टु. बोग़ाय मीवा ऐंगेटोग़ विस्वसि पापमते एग़्कतदिन ऊळतेके, बोर पवित्र जीवाता पेग़्के ताकवालोरिर मह्‌निर,✡ मीट ओनगा अन्जि, कुलुल बुदते ओनु सेतेमता अग़दे ताटु.✡ मति ततह्‌पा, मीट वने अद्रमता पापमते एग़्कनदायो इन्जि, उसरते मन्ह्‌टु.

2 मीट ओर्विना-ओर्वोग़ तिपलतुन-मोतातुन कांजाटु. इदे रीतते किर्स्तु वेहतद अडोतुन माळकिर✡. 3 बोग़ाय विस्वसि केनकेनेतोग़ मन्जि, नना दुस्रोर्काय बेरोनन इन्जि, दुस्रोरा सीता केवोग़ इतेके, ओना विचर चुकिह्‌ता.✡ 4 मति मीट ओर्वोग़-ओर्वोग़ दुस्रोनाङ कबस्किन जोकवा, आप-आपुनाङ कुदताङ कबस्किन जोकनदु.✡ अस्के नीवाङे कबस्किन ऊळिसि, नना बेद्रमतोनन इन्जि पुनदकिन. मति दुस्रोर्काय बेरोनन इनदा वावो. 5 बाराह्‌क इतेके देवुळ नीके ईतद जबब्दरतुन, निमा एतना गावले.✡

6 देवुळता पोल्‍लो केंजवालोर, तमा सबे बेसता मालसोमता कोडि, पोल्‍लो काग़्हवालोरिह्‌क ईयिर.✡

7 ओसो मीट नाळेम आयमाटु. देवुळि मावाङ कबस्किन ऊळो, नेयम केवो इन्जि, देवुळतुन बोग़े नाळेह कीया पग़वोग़.✡ इतेके मीट बेव वीतिह्‌निर, अविने कोयकिर.✡ 8 इतेके बोर तमा मन्कना बुद वेहतपु, लाग्वाङ कबस्क वीतिह्‌तोर, ओरिह्‌क अदे मन्कना बुदतुह्‌कु, बूळेम आयनद सिक्साता पंटा दोर्कग़ा.✡ बोर बार देवुळता जीवा वेहतपु बेसताङ कबस्क वीतिह्‌तोर, ओरिह्‌क देवुळता जीवाये ईतदु अमेसाता पिसमुळता पंटा दोर्कग़ा.✡ 9 अद्रमे माट बेसताङ कबस्क कीयलाह, बेस्के लंडा आयनदायो. इद्रम माट आरेम आयवेके,✡ देवुळ तासतद कगोते माक अव कबस्कना पाय्दा दोर्कग़ा.✡ 10 अदिनेनाह्‌कु माक बह मोका दोर्किह्‌ता, अह माट सबेटोरेनाह्‌क बेसताङ कबस्क कीयिङ,✡ कास कीसि मावोर विस्वसिरेनाह्‌कु. (इद्रमलेह्‌का माट देवुळता जीवाता पेग़्के ताकना गावले.)

देवुळतग्डाहे कदर पर्ह्‌कनदु

11 इंजेके इव आक्रिताङ पोल्‍लोङ, नना नावाय कुदता कयदे रासिह्‌नन.✡ अदिह्‌क मीक इगा बेराङ-बेराङे अक्सर्क दिसिह्‌ताङ. 12 बोर यहुदिरा मान दोर्किह कीयलाह ऊळिह्‌तोर, ओरे मीकु डायना रिवज कीयलाह जबर्दस्त कीस्तोर.✡हव्कनागुटातगा ईतद मोकतेनाह्‌के माट देवुळतगा सेतेमतोरल आय्ह्‌नल, इद्रम पोकुर कीतेके, यहुदिर माक विरुद कीयनुर इन्जिये, ओर मीकु इद्रम कीया वेहतह्‌तोर.✡ 13 बह इतेके डायना रिवज नोमवालोर कुदि मोसानाङ अडोन माळोर आस्तोर.✡ मीट ओराङ केंजिसि, डायना रिवज कीतिर इतेके, ओर पोग़यना इन्जिये ओरु मीकु डायलाह वेहतह्‌तोर.✡ 14 नाक बार अद्रमता दुनियातोरा कदर मुर्तिय गावल आयो; मति नना हव्कनागुटातगा हातोग़ सामि येसु किर्स्तुन नमवानन इन्जिये पोग़यिह्‌नन. अद हव्कनागुटातेनाह्‌के, इद दुनियाताङ पोल्‍लोङ नाक पट अरवोङ, अहे नावा ताकमुळि दुनियातोरिह्‌कु पट अरवो.✡ 15 नाक अद्रमता कदर गावल आयो, बह इतेके डायना रिवज कीयनद वन बार आयो, केवद वन बार आयो; देवुळि मावा लोप्पा पूना जीवा पुटिह कीता, अदे मोदुल पोल्‍लो आंदु.✡ 16 इद पोल्‍लोते बोर ताकनुर, ओर सबेटोरिह्‌कु देवुळि सुकम ईयि, ओसो किर्स्तुन नमवालोर इस्रयेलतोरा पोग़ोन इंका,✡ देवुळि दया कीयि.✡ 17 ओसो इंजेटाहि मियग्डाहि बोग़े जोल काग़्हमुळतुन केंजिसि, नाक तिपल कीयनदायो. बाराह्‌क इतेके येसुसामिना कबुरतुन पोकुर कीताह्‌कु, विरुदतोरा देबाना सीना नावा मेंदुदगा मन्ह्‌ता.✡

18 मावोरिर, येसुसामि किर्स्तुना देय्वा मियगा मनि.✡आमेन.

✡ 1:1 1:1 रोम सहरतोर 1:1; तीतुस 1:1-4

✡ 1:1 1:1 बळयिर 9:15

✡ 1:2 1:2 बळयिर 16:6; 1 कुरिंततोर 16:1

✡ 1:3 1:3 रोम सहरतोर 1:6-7

✡ 1:4 1:4 योहन 1:29; गलातितोर 2:20; 1 तिमोति 2:6

✡ 1:4 1:4 रोम सहरतोर 12:2; इपिसुसतोर 5:16; 1 योहन 5:19

✡ 1:5 1:5 रोम सहरतोर 11:36

✡ 1:6 1:6 रोम सहरतोर 8:28; गलातितोर 5:8

✡ 1:6 1:6 2 कुरिंततोर 11:4; गलातितोर 2:2,5,14; 1 तिमोति 1:3-4

✡ 1:7 1:7 बळयिर 15:24; 2 कुरिंततोर 11:13; गलातितोर 2:4; 5:10

✡ 1:8 1:8 2 कुरिंततोर 11:14

✡ 1:9 1:6-9 रोम सहरतोर 16:17; 2 कुरिंततोर 2:17

✡ 1:10 1:10 1 तिसलुनितोर 2:4

✡ 1:10 1:10 रोम सहरतोर 1:1; पिलिपितोर 1:1

✡ 1:11 1:11 1 कुरिंततोर 3:4; 9:8

✡ 1:12 1:12 1 कुरिंततोर 2:9-10; 11:23; 2 कुरिंततोर 12:1; गलातितोर 2:2

✡ 1:13-14 1:13-14 बळयिर 26:4-5

✡ 1:13-14 1:13-14 बळयिर 8:3; 9:21

✡ 1:13-14 1:13-14 बळयिर 22:3-5

✡ 1:15-16 1:15-16 यशायाह 49:1,5; यिर्मयाह 1:5; बळयिर 9:15; रोम सहरतोर 1:1; 8:28; गलातितोर 2:9

✡ 1:15-16 1:15-16 1 तिमोति 1:13-14

✡ 1:17 1:17 बळयिर 9:20

* 1:17 1:17 इद अरब देसेम बेगा मन्ह्‌ता इनजोर पुनदलाहि, रोम राजेमता नक्सातुन ऊळाट. इगा वेल्‍लाटोर नोहाना कुट्मळतोर, अब्रहमना कुट्मळतोर, एसाना कुट्मळतोर मतोर. वेर अरब देसेमते अलग-अलग एरियाने मतोर. अद देसेमता बूमि पेळ्ह्‌कल बूमि मता, पोलम कीयलाह ओप्पो आंदु. अदिनेनाह्‌क अग्डोर लोकुर, उंद जागातग्डाहि दुस्रा जागाते अन्जि, तमाङ एर्रेङ-गोरेन मेहवालोर-कोपालोर मतोर.

✡ 1:18 1:18 बळयिर 9:22-26

✡ 1:19 1:19 मार्कल 6:2-3; बळयिर 12:17

✡ 1:20 1:20 रोम सहरतोर 9:1-3; 2 कुरिंततोर 1:23; 11:31

† 1:21 1:21 किलिकिया पोलुना नाग़, तरसुस सहर, किलिकिया पटटे मता.

✡ 1:21 1:21 बळयिर 9:30

✡ 1:22 1:22 1 तिसलुनितोर 2:14

✡ 1:23 1:23 बळयिर 9:21

✡ 2:1 2:1 बळयिर 4:36-37

✡ 2:1 2:1 बळयिर 11:30; 12:25

✡ 2:1 2:1 2 कुरिंततोर 2:13

✡ 2:2 2:2 1:12

✡ 2:2 2:2 1:6

✡ 2:2 2:2 पिलिपितोर 2:16

✡ 2:3 2:3 2 कुरिंततोर 2:3; 8:23

✡ 2:4 2:4 बळयिर 15:1; 2 कुरिंततोर 11:26; गलातितोर 1:7

✡ 2:4 2:4 5:1,13; याकुब 1:25

✡ 2:4 2:4 2 पत्रु 2:1; यहुदाल 3-4

✡ 2:4 2:4 रोम सहरतोर 8:15; 2 कुरिंततोर 11:13,20

✡ 2:5 2:5 1:6; कुलुसितोर 1:3-5

✡ 2:6 2:6 2 कुरिंततोर 11:5; 12:11

✡ 2:6 2:6 बळयिर 10:34

✡ 2:7 2:7 बळयिर 12:17

* 2:7 2:7 यहुदिरिह्‌क मोदुल कागिदते “डायना रिवज कीतोरिह्‌क”.

✡ 2:7 2:7 1 कुरिंततोर 9:17; 1 तिसलुनितोर 2:4; 1 तिमोति 1:11

✡ 2:9 2:9 रोम सहरतोर 12:3

✡ 2:9 2:9 1:15-16

✡ 2:10 2:10 बळयिर 24:17

† 2:11 2:11 पत्रु मोदुल कागिदते “कय्‍पा”. पत्रुह्‌क रेंड पेदिर्क मताङ: इब्रि पोल्‍लोते कय्‍पा; युनानि पोल्‍लोते पत्रु.

✡ 2:11 2:11 बळयिर 11:19; 15:1

✡ 2:12 2:12 बळयिर 11:3

✡ 2:12 2:12 बळयिर 11:2

✡ 2:14 2:14 1:6; कुलुसितोर 1:3-5

✡ 2:14 2:14 1 तिमोति 5:20

✡ 2:14 2:14 बळयिर 10:28

‡ 2:14 2:14 यहुदिराङ अडोङ वेहतपु, यहुदि आयवोरा संगे तिनदना पोलो आंदु.

✡ 2:15 2:15 1 शमूएल 15:18; लूकाल 24:6-7

✡ 2:15 2:15 पिलिपितोर 3:5

✡ 2:16 2:16 रोम सहरतोर 3:21-23; 9:30

✡ 2:16 2:16 देवुळताङ पाटाङ 143:2; रोम सहरतोर 3:20

✡ 2:16 2:16 बळयिर 13:39; गलातितोर 3:11,24; इब्रितोर 7:18-19

✡ 2:17 2:17 बळयिर 11:2-3

✡ 2:19 2:19 रोम सहरतोर 7:4,6; 1 कुरिंततोर 9:20

✡ 2:19 2:19 5:24; 6:14

✡ 2:20 2:20 2 कुरिंततोर 5:14; पिलिपितोर 3:10-11

✡ 2:20 2:20 रोम सहरतोर 6:6; 8:10; गलातितोर 5:24; कुलुसितोर 3:4

✡ 2:20 2:20 रोम सहरतोर 3:21-23; 8:10; 14:7-8

✡ 2:20 2:20 रोम सहरतोर 8:37

✡ 2:20 2:20 रोम सहरतोर 5:6,8; 8:37; गलातितोर 1:4

✡ 2:21 2:21 1 कुरिंततोर 1:17; गलातितोर 3:21

✡ 3:1 3:1 1 कुरिंततोर 1:23; गलातितोर 5:11

✡ 3:2 3:2 रोम सहरतोर 10:17; इब्रितोर 4:2; 6:4-6

✡ 3:4 3:4 1 कुरिंततोर 15:2

✡ 3:5 3:5 1 कुरिंततोर 12:10; इब्रितोर 2:3-4

✡ 3:5 3:5 रोम सहरतोर 10:17

✡ 3:6 3:6 पुटमुळि 15:6; रोम सहरतोर 4:3,22

✡ 3:7 3:7 लूकाल 19:9; रोम सहरतोर 4:16-17; 9:7-9; गलातितोर 6:16

✡ 3:8 3:8 पुटमुळि 12:3; 18:18

✡ 3:8 3:8 रोम सहरतोर 3:30

✡ 3:10 3:10 व्यवस्थाविवरण 27:26

✡ 3:10 3:10 रोम सहरतोर 4:14-15

✡ 3:10 3:10 2 कुरिंततोर 3:7

✡ 3:11 3:11 हबक्‍कूक 2:4; रोम सहरतोर 1:17; इब्रितोर 10:38

✡ 3:11 3:11 2:16

✡ 3:12 3:12 लैव्यव्यवस्था 18:5; रोम सहरतोर 7:10

✡ 3:13-14 3:13-14 रोम सहरतोर 4:9-10,16-17

✡ 3:13-14 3:13-14 बळयिर 2:33

✡ 3:13-14 3:13-14 2 कुरिंततोर 5:21; गलातितोर 4:5

✡ 3:13-14 3:13-14 व्यवस्थाविवरण 21:23

✡ 3:15 3:15 इब्रितोर 6:16

* 3:16 3:16 कूळतोन्कु मोदुल कागिदते पेनेमतुह्‌क

✡ 3:16 3:16 पुटमुळि 22:18; लूकाल 1:54-55; रोम सहरतोर 4:13,16-17; 9:4

† 3:16 3:16 कूळतोरिह्‌कु मोदुल कागिदते पेनेह्‌किह्‌कु

‡ 3:16 3:16 कूळतोन्कु मोदुल कागिदते पेनेमतुह्‌कु

✡ 3:17 3:17 पुटमुळि 15:13; पेसमुळि 12:40; बळयिर 7:6

✡ 3:17 3:17 इपिसुसतोर 2:12

✡ 3:18 3:18 रोम सहरतोर 4:14-15

✡ 3:18 3:18 इब्रितोर 6:13-14

✡ 3:19 3:19 रोम सहरतोर 5:20

✡ 3:19 3:19 बळयिर 7:53

✡ 3:19 3:19 पेसमुळि 20:19; व्यवस्थाविवरण 5:5

✡ 3:20 3:20 1 तिमोति 2:5; इब्रितोर 8:6; 9:15; 12:24

✡ 3:21 3:21 2:21; इब्रितोर 7:18-19

✡ 3:22 3:21-22 रोम सहरतोर 3:20

✡ 3:22 3:22 रोम सहरतोर 3:21-23

✡ 3:23 3:22-23 रोम सहरतोर 11:32

✡ 3:24 3:24 रोम सहरतोर 9:30; गलातितोर 2:16

✡ 3:24 3:24 रोम सहरतोर 10:3-4

§ 3:24 3:24 रोमि साव्कर लोकुर तमाङ उड्लोर पिलाङ-पेकोरिह्‌क बुद तेळियनाह्‌जोम, ओरिन ऊळेवाळे कीयलाह, ओसो ओरिन बुद काग़्हतलाह ओर्युलतोरिन तासिंदुर. अद्रमलेह्‌काने सास्त्रमताङ अडोङ वने, येसु किर्स्तु वानाह्‌जोम, ऊळेवाळे केवाना लेह्‌का मताङ.

✡ 3:26 3:26 रोम सहरतोर 8:14; गलातितोर 4:5

✡ 3:27 3:27 रोम सहरतोर 6:2-4

✡ 3:28 3:28 योहन 17:11; रोम सहरतोर 3:21-23,29; इपिसुसतोर 2:14-15; पिलेमोन 16

✡ 3:29 3:29 रोम सहरतोर 4:13; 8:17; गलातितोर 4:28; 6:16

✡ 4:3 4:3 कुलुसितोर 2:8,20-22; इब्रितोर 5:12

✡ 4:3 4:3 रोम सहरतोर 7:14; 2 कुरिंततोर 11:20; गलातितोर 4:24-25

✡ 4:4 4:4 मार्कल 1:15; रोम सहरतोर 5:6

✡ 4:4 4:4 योहन 1:14; रोम सहरतोर 1:3-4; 8:3

✡ 4:4 4:4 लूकाल 2:21-24,27

✡ 4:5 4:5 रोम सहरतोर 10:3-4

✡ 4:5 4:5 रोम सहरतोर 8:14; गलातितोर 3:13-14,26

✡ 4:6 4:6 रोम सहरतोर 5:5; 8:9,16; 2 कुरिंततोर 3:17

✡ 4:6 4:6 मार्कल 14:36; रोम सहरतोर 8:15

✡ 4:7 4:7 रोम सहरतोर 8:17

✡ 4:8 4:8 इपिसुसतोर 2:12; 1 तिसलुनितोर 4:5; 2 तिसलुनितोर 1:8

✡ 4:9 4:9 4:3; कुलुसितोर 2:20-22

✡ 4:9 4:8-9 2 कुरिंततोर 11:20

✡ 4:10 4:10 रोम सहरतोर 14:5; कुलुसितोर 2:16

✡ 4:11 4:11 पिलिपितोर 2:16

✡ 4:12 4:12 1 कुरिंततोर 9:22

✡ 4:14 4:13-14 2 कुरिंततोर 10:10

✡ 4:14 4:14 मत्याल 10:40; 1 तिसलुनितोर 2:13; इब्रितोर 13:2

✡ 4:16 4:16 आमोस 5:10

✡ 4:19 4:19 इपिसुसतोर 4:13

✡ 4:19 4:19 1 कुरिंततोर 4:15; 1 तिसलुनितोर 2:6-7

✡ 4:20 4:20 2 कुरिंततोर 4:8

✡ 4:21 4:21 रोम सहरतोर 6:14

✡ 4:22 4:22 पुटमुळि 21 ऊळाट.

✡ 4:23 4:23 पुटमुळि 17:16-19; 18:10-14; 21:1; रोम सहरतोर 9:7-9; इब्रितोर 11:11

✡ 4:24 4:24 1 कुरिंततोर 10:11

✡ 4:24 4:24 व्यवस्थाविवरण 33:2

✡ 4:24 4:24 पेसमुळि 19—20 ऊळाट.

✡ 4:25 4:24-25 4:3

✡ 4:26 4:26 इब्रितोर 12:22; तोहचीतव पोल्‍लोङ 3:12; 21:2,10

✡ 4:27 4:27 यशायाह 54:1

✡ 4:28 4:28 रोम सहरतोर 9:7-11; गलातितोर 3:29

✡ 4:29 4:29 पुटमुळि 21:9; योहन 8:35

✡ 4:29 4:29 5:11

✡ 4:30 4:30 पुटमुळि 21:10,12

✡ 5:1 5:1 1 कुरिंततोर 16:13

✡ 5:1 5:1 योहन 8:32,36; बळयिर 15:10; रोम सहरतोर 8:15; 11:20; गलातितोर 2:4

✡ 5:2 5:2 बळयिर 15:1

✡ 5:3 5:3 रोम सहरतोर 2:25; याकुब 2:10

✡ 5:4 5:4 रोम सहरतोर 9:31; 1 कुरिंततोर 7:18; इब्रितोर 4:1; 12:15; 2 पत्रु 3:17

✡ 5:5 5:5 1 कुरिंततोर 1:5-7

✡ 5:6 5:6 6:15; कुलुसितोर 3:11

✡ 5:6 5:6 1 कुरिंततोर 7:19; 13:13; कुलुसितोर 1:3-5; 1 तिसलुनितोर 1:2-3; याकुब 2:17

✡ 5:8 5:8 रोम सहरतोर 8:28; गलातितोर 1:6

✡ 5:9 5:9 मत्याल 16:6,12; 1 कुरिंततोर 5:6

✡ 5:10 5:10 पिलिपितोर 3:15

✡ 5:10 5:10 1:7

✡ 5:11 5:11 4:29; 6:12

✡ 5:11 5:11 रोम सहरतोर 9:33; 1 कुरिंततोर 1:23; गलातितोर 3:1

✡ 5:13 5:13 2 कुरिंततोर 3:17; गलातितोर 2:4

✡ 5:13 5:13 1 कुरिंततोर 8:9; 9:19; इपिसुसतोर 5:21; 1 पत्रु 2:16

✡ 5:14 5:14 लैव्यव्यवस्था 19:18; मत्याल 7:12; 22:40; रोम सहरतोर 13:8-9,10; गलातितोर 6:2

✡ 5:16 5:16 रोम सहरतोर 8:4; 13:14; इपिसुसतोर 2:3

✡ 5:17 5:17 रोम सहरतोर 7:15,17-20,23; 8:5-8

✡ 5:18 5:18 रोम सहरतोर 8:14

✡ 5:18 5:18 रोम सहरतोर 6:14; 1 तिमोति 1:9-10

✡ 5:19-21 5:19-21 1 कुरिंततोर 6:9,18-20

✡ 5:19-21 5:19-21 2 कुरिंततोर 12:20; 1 योहन 3:15

✡ 5:19-21 5:19-21 रोम सहरतोर 2:8

✡ 5:19-21 5:19-21 1 कुरिंततोर 1:11-12

✡ 5:19-21 5:19-21 रोम सहरतोर 13:13

✡ 5:19-21 5:19-21 1 कुरिंततोर 6:9-10

✡ 5:22-23 5:22-23 मत्याल 7:16-20

✡ 5:22-23 5:22-23 1 तिसलुनितोर 1:6

✡ 5:22-23 5:22-23 रोम सहरतोर 14:17

✡ 5:22-23 5:22-23 रोम सहरतोर 5:1-5; कुलुसितोर 3:12-15

✡ 5:22-23 5:22-23 1 तिमोति 1:9-10

✡ 5:24 5:24 रोम सहरतोर 6:6; गलातितोर 2:20; 6:14; 1 पत्रु 2:11

✡ 5:25 5:25 रोम सहरतोर 8:4; पिलिपितोर 3:3

✡ 5:26 5:26 पिलिपितोर 2:3

✡ 6:1 6:1 1 कुरिंततोर 2:15; 3:1

✡ 6:1 6:1 1 कुरिंततोर 4:21; 2 कुरिंततोर 2:7; 2 तिसलुनितोर 3:15; 2 तिमोति 2:25; इब्रितोर 12:13; याकुब 5:19

✡ 6:2 6:2 योहन 13:34; रोम सहरतोर 12:13; 1 कुरिंततोर 9:21; गलातितोर 5:14; याकुब 1:25; 2:12

✡ 6:3 6:3 बळयिर 5:36; रोम सहरतोर 12:3; 1 कुरिंततोर 3:18; पिलिपितोर 2:3-4

✡ 6:4 6:4 1 कुरिंततोर 11:28

✡ 6:5 6:5 रोम सहरतोर 14:12; 1 कुरिंततोर 3:8

✡ 6:6 6:6 1 कुरिंततोर 9:11,14

✡ 6:7 6:7 अय्यूब 13:9

✡ 6:7 6:7 2 कुरिंततोर 9:6

✡ 6:8 6:8 अय्यूब 4:8; होशे 8:7; रोम सहरतोर 6:21-22

✡ 6:8 6:8 रोम सहरतोर 8:11; याकुब 3:18

✡ 6:9 6:9 2 तिसलुनितोर 3:13

✡ 6:9 6:9 मत्याल 10:22; मार्कल 13:13; लूकाल 21:19; 1 कुरिंततोर 15:58; 2 कुरिंततोर 4:1; 9:6; इब्रितोर 12:3

✡ 6:10 6:10 बुदताङ पोल्‍लोङ 3:27; 1 तिसलुनितोर 5:15

✡ 6:11 6:11 1 कुरिंततोर 16:21; कुलुसितोर 4:18; 2 तिसलुनितोर 3:17; पिलेमोन 19

✡ 6:12 6:12 बळयिर 15:1

✡ 6:12 6:12 5:11

✡ 6:13 6:13 रोम सहरतोर 2:25

✡ 6:13 6:13 पिलिपितोर 3:3

✡ 6:14 6:14 रोम सहरतोर 6:6; गलातितोर 2:20; 5:24; पिलिपितोर 3:18; कुलुसितोर 2:20-22

✡ 6:15 6:15 रोम सहरतोर 2:26,28; 6:2-4; गलातितोर 5:6; इपिसुसतोर 2:10,15; पिलिपितोर 3:3

✡ 6:16 6:16 रोम सहरतोर 9:6; गलातितोर 3:7,29

✡ 6:16 6:16 1 पत्रु 1:3; यहुदाल 2

✡ 6:17 6:17 2 कुरिंततोर 4:10; 11:23-25

✡ 6:18 6:18 रोम सहरतोर 16:20

इपिसुसतोर

1

2

3

4

5

6

इपिसुस सहरतोर विस्वसिरेनाह्‌कु, किर्स्तुना बळयि पोलु लोहतद सीटि

इद सीटटुन रासवाल येसुना बळयि पोलु आंदोग़. पोलु इद सीटटुन रोम सहरता जेलतगा मतस्के, इपिसुस सहरतोर विस्वसिरेनाह्‌क रासतोग़. इपिसुस सहर आसिया पटटा मोदुल सहर मता. अद पका बेरा सहर मता. अद सहरतगा पोलु कीतद सेवाताङ पोल्‍लोङ बळयिराङ कबस्क इद पुस्तकता 19 अद्‍ययतगा मन्ह्‌ताङ.

पोलु इद सीटटुन बाराह्‌क रासतोग़ इतेके, पोग़ोटा बूमतगा मनदनव ओसो इळ्ता बूमतगा मनदनव सबेटविन येसु किर्स्तुना कयदे ईयलाहि, देवुळि मुनेन विचर कीस तासता. इद पोल्‍लोतुन पोकुर कीयलाहि, पोलु इद सीटि रासतोग़. ओसो यहुदिर, यहुदि आयवोर उंदिय आया पग़वोर इनजोर, इपिसुसतोर विस्वसिर इंदुर. मति किर्स्तुन विस्वस कीतोर उंदिय मुल आतोर. ओर उंदिय मेंदुल आतोर. किर्स्तुना मेंदुलता लेह्‌काडोर आतोर. देवुळता जीवा मनदनद जागा आतोर. ओसो विस्वसिर देवुळताङ पिलाङ-पेकोर आताह्‌कु, ओर्विह्‌क-ओर्वोग़ जीवा कीम्ह्‌टु इनजोर, पोलु इद सीटटगा रासलाह आतोग़.

1

मुनेताङ पोल्‍लोङ

1 नना पोलुनन, देवुळता विचर मतपु, येसु किर्स्तुना बळयिनन आतन.✡ मीट इपिसुस सहरते मनवालोर देवुळता मन्कलोरिह्‌क इद सीटि रासलाह आतन. मीट किर्स्तु येसुन विस्वस कीसोर दायलाह आतिर. 2 मावा देवुळबाबानाहि ओसो किर्स्तु येसुसामिनाहि मीक सुकमि, देय्वा दोर्कि.✡

किर्स्तुना मेटे माक दोर्कतद बर्कत

3 देवुळतुह्‌क जोहर आयि! अद तना मग़ि किर्स्तुना मेटे, पोग़ोन देवुळदीपतगा मनदनव सबे देय्वान माक ईता.✡ 4 इतेके ताना मुनेह माट पवित्र मनदना, बाताले कसुरलेवा मनदना इनजोर,✡ इद बूमतुन पुटिह कीयनामुनेन, माक किर्स्तुना मेटे आचता.✡

5 माक जीवा कीसि, येसु किर्स्तुना मेटे तनाङ पिलाङ-पेकोर कीयलाहि,✡ माक मुनेन आचता.✡ इद्रम कीयलाहि मुनेन विचर कीस मता, अहे ताना गिर्दा मता. 6 ताना जीवा कीतोग़ मग़ि✡ किर्स्तुना लोकुरल माट आताह्‌कु, अद मावा पोग़ोन लेकालेवा दया कीता. माट तान मान ईसि जोहर कीयना इनजोर, माक अद्रम दया कीता. 7 मावा पोग़ोन पका दया कीता,✡ अदिनेनाह्‌क तना मग़ि नेतुर पोहच डोलताह्‌कु,✡ मावा पापमतुन मापि कीसि,✡ ओना मेटे माक पापमताहि विळ्सिह कीता.✡ 8 माक आलिस पिसनाह दया कीता, अदिनेनाह्‌क सबे रीतिना बुदि ओसो तेल्व ईता.

9 देवुळि मुने मकिह कीस तासिस मतद पोल्‍लोतुन, इंजेके माक पुनाह कीता.✡ इद्रम कीयलाहि ताना गिर्दा मता. मुनेन तना विचर कीस मतपु,✡ किर्स्तुना मेटे इंजेके अद पोल्‍लोतुन पेसिह कीता. 10 अद पोल्‍लो इद्रम मन्ह्‌ता: देवुळि तना विचर कीतद कगो एवतस्के,✡ पोग़ोटा बूमतगा मनदनव, ओसो इळ्ता बूमतगा मनदनव, सबेटविन जमा आनाह कीसि, येसु किर्स्तुना कयदे ईयनदु.✡

11 ओना संगे माक जोळे कीसि, तना मन्कलोर कीयलाहि माक आचता.✡ तना विचर कीस मतपु, माक मुनेन आचता.✡ अद तना बेद्रम विचर कीता, अद इसबते सबे कीता.✡ 12 इतेके मुनेन किर्स्तुना पोग़ोन आसा तासतोरल माटु, देवुळतुह्‌क मान ईसि जोहर कीयना इनजोर, अद्रम कीता.

13 मीक पिसिह कीयनद बेसता कबुरता सेतेमतुन, मीट केंजिसि किर्स्तुन विस्वस कीतिर.✡ विस्वस कीताह्‌कु, देवुळि पोल्‍लो विळ्सिस मतपु, तना पवित्र जीवातुन मीवा पोग़ोन वने उदिह कीता.✡ कीसि मीवा पोग़ोन किर्स्तुना मन्कलोर इनजोर, सीना तासतप लेह्‌का कीता.✡ 14 अद मयेनाह्‌क तासतव बेसताङ पोल्‍लोनु, पेग़्के माट दोर्किह कीकल इनजोर,✡ तना जीवातुन इंजेकेन इसर ईतप लेह्‌का माक ईता. देवुळि माक पूरा विळ्सिह कीयनद दिया एवनाह,✡ अद इसर मन्ह्‌ता.✡ माट तान्क मान ईसि जोहर कीयना इनजोर, देवुळि अद्रम कीता.

पोलु विस्वसिरेनाह्‌क पार्तना कीस्तोग़

15 अदिनेनाह्‌क देवुळि माक इचोन कीसीताह्‌कु, मीट येसुसामिन विस्वस कीतदिन, ओसो देवुळता सबेटोर लोकुरिन मीट जीवा कीयनदिन, नना केंजताह्‌कु,✡ 16 नना पार्तना कीयह्‌पा, मियेनाह्‌क ऊक-ऊके पार्तना कीसोर मह्‌नन.✡ ओसो देवुळतुन जोहर कीसोर मह्‌नन.✡ 17 नना इद्रम पार्तना कीय्ह्‌नन: मावा येसुसामि किर्स्तुना देवुळतुन, डीसातोग़ बाबान मीट पूरा पुनदना इन्जि,✡ ओग़ मीक तना बुदि ईयेग़, तनाङ विचर्किन मीक पुन्पिह कीयेग़.✡ 18 बेचोक बेसताङ पोल्‍लोन आसा कीयलाहि तना माक केयता,✡ अचोकिन पुनदलाहि; ओसो मीट नावा पका मोलातोर मन्कलोरिर इन्जि, देवुळ मीक इन्ह्‌ता.✡ इदिन पुनदलाहि, देवुळि मीवा बुदतगा पुन्पिह कीयि.✡ 19-20 ओसो हामुरतग्डाहि किर्स्तुन जीवा अर्हचि,✡ देवुळदीपतगा तना तिनळ बाजे राजेम ताकिह कीयलाहि उदिह कीयह्‌पा,✡ अद बेरा लाव तोहता. माट विस्वस कीतोरा तोळ आयलाह, तानगा अदे बेरा लाव मन्ह्‌ता, ताना लाव बेस्केन मारो,✡ इदिन मीक पुन्पिह कीयि इनजोर, पार्तना कीय्ह्‌नन.✡

21 अदिकर ताकिह कीयनव देवतुल्कु, देयह्‌कु, इव सबेटविह्‌काय किर्स्तुय बेरोग़ आंदोग़.✡ इंजेके वने, वायनद कालमते वने, अदिकरताङ पेदिर्क बेचोक मन्ह्‌ताङ, अव सबेटविह्‌काय ओनाय पेदिर बेरा आंदु.✡ 22 सबेटविन ओग़ ताकिह कीयेग़ इनजोर, देवुळि ओना कयदे ईता.✡ ओने सबेटविन ताकिह केवाल कीसि, विस्वसिरा मुडुन ताकिह कीयलाह वने, ओने निल्पिह कीता.✡ 23 किर्स्तु विस्वसिरा मुडा तलाता लेह्‌काडोग़ु,✡ विस्वसिर बार ओना मेंदुलता लेह्‌काडोरु.✡ विस्वसिरा मुलु ओसो किर्स्तु, उंदिय मेंदुल आतोर. ओसो सबे पोल्‍लोन पूरा कीसेवाल किर्स्तुये.✡

2

विस्वसिरा पिसमुळि बेद्रम बद्लेम आता

1 मीट मुने देवुळताङ अडोनु बूळे कीसोर मतिर, ओसो पापम कीसोर मतिर. अदिनेनाह्‌क डोलतप लेह्‌का मतिर.✡ 2 देवुळतुन पुनवोर ताकिह्‌तोर, अदे अग़दे मीट मुने ताकिंदिर.✡ पोग़ोन वळ्‍दे मनदनव देयह्‌कना मुक्याल बह ताकिह कींदु, अद्रमलेह्‌काने ताकिंदिर. इंजेक वने देवुळताङ पोल्‍लोङ केंजवोरिन, अवे देयह्‌कना मुक्याल ताकिह कीस्ता.✡ 3 निटमे माट सबेटोरल वने, ओरा लेह्‌काने ताकिंदल. मावा लाग्वा बुदि बेद्रम लालुस कींदु, अद्रमे कींदल.✡ मावा मेंदुलि ओसो मावा बुदि बेद्रम ओसोर मंदु, अद्रमे लाग्वाङ कबस्क कीसोर मंदल.✡ लाग्वाङ कबस्क कीसोर मनाह्‌कु, देवुळि लाग्वोर सबेटोरिह्‌क निटम सिक्सा ईयना लेह्‌का, माक वने सिक्सा ईस मनालि.✡

4 मति मावा पोग़ोन देवुळ वेल्‍लाय वीळिस जीवा लोपता.✡ माक अद पका जीवा कीताह्‌कु,✡ 5 बह कीता इतेके, मावा पापमते माट डोलतोरा लेह्‌कान मतल, मति माक पूना पिसमुळ ईसि, किर्स्तुना संगे माक वने जीवा अर्हता. देवुळि दया कीताह्‌के, मीट पिसतिर.✡ 6 किर्स्तु येसुना संगे माक जोळे कीसि, ओना संगे माक वने जीवा अर्हता,✡ अर्हचि पोग़ोन देवुळदीपतगा किर्स्तु उदिस राजेम ताकिह कीयनद जागातगा,✡ माक उदिह कीता. 7 किर्स्तु येसुन लोहचि, माक पका जीवा कीसि, माक वेहता वावप वेल्‍लाय दया कीता इनजोर,✡ वायनद कालमते सबेटोरिन तोहतलाह, अद्रम कीता.✡ 8 देवुळि मीक दया कीताह्‌कु, मीट किर्स्तुन विस्वस कीतिर, अदिनेनाह्‌क मीक पिसिह कीता.✡ देवुळता पिसमुळतुन दोर्किह कीयलाह, मीट बाताले केविर; इद पूरा देवुळता दर्मम आंदु.✡ 9 अदिनेनाह्‌क नना बेसताङ कबस्क कीताह्‌कु, देवुळि नाक पिसिह कीता इनजोर, मियगा बोग़े बह पोग़यमाकेग़.✡ 10 निटमे देवुळिये माक किर्स्तु येसुना संगे जोळे कीसि, माक पूना पुटमुळ, पूना जीवा ईता.✡ किर्स्तुना संगे जोळेम आसि, माट बेसताङ कबस्क कीसोर ताकना इनजोर, ताना विचर मता.✡ अव कबस्किन अद मुनेन तयर कीता.

किर्स्तुना मेटे सबेटोर विस्वसिर उंदिये

11 पुटटग्डाहि मीट यहुदि आयवाह्‌कु, डायना रिवज केविर. डायना रिवज कीतोम इनजोर इनवालोरु, यहुदि मन्कलोर आंदुर. मीक डायना रिवज केवोर इनजोर, वेर यहुदिर पास्किह्‌तोर. (डायना रिवज वने तमा मेंदुलतगा, मन्कना कयदे कीयनद कबळ आंदु.)✡ किर्स्तुन विस्वस केवस्के, मीट बेद्रम मतिर, अदिन सीता कीस ऊळाटु.✡ 12 अस्के मीट किर्स्तुना संगे कलियवा मतिर; इस्रयेल मन्कलोरा मुल आयवा मताह्‌कु, मीक देवुळता सास्त्रम दोर्को.✡ देवुळि इस्रयेल मन्कलोरिन वेल्‍लाङे मल्काङ तना पोल्‍लो करल कीस मता,✡ मीट अव करल्कनगा कलियविर आस मतिर. इद बूमतगा आसालेवा, देवुळलेवा मतिर.✡ 13 मुने देवुळतग्डाहि मीट जेक मतिर. मति इंजेके किर्स्तु येसुना मेटे, देवुळि मीक तना एरे तता.✡ किर्स्तु तना नेतुर पोहच डोलताह्‌कु, देवुळ अद्रम कीता.✡ 14 यहुदिरिन ओसो यहुदि आयवोरिन ओग़ कलियिह कीसि, माक उंदिय मुल कीतोग़. मावा नडुम गूरे अडम आतप लेह्‌का, माट रेंड तुंगाङ आसि, कलियवा मतल. मति किर्स्तु तना डोलिसि, मावा नडुम गूरेता लेह्‌का, अडम मतद कोटुलतुन पिळ्हपळ कीतोग़.✡ 15 यहुदिरिन ओसो यहुदि आयवोरिन, पूना मन्कन पुटिह कीतप लेह्‌का, कतमतोरिन उंदिय कीतोग़. इद्रम रेंड आसि तुंगाना मुडुन कलियिह कीतोग़.✡ अद्रम काल्ह्‌पलाहि, मोसानाङ अडोना रीतरिवज्किन मायिह कीतोग़. इद्रम यहुदिर ओसो यहुदि आयवोरिन कलियिह कीतोग़.✡ 16 हव्कनागुटातगा डोलताह्‌कु, रेंड आस तुंगाना मुडोर ओर्विह्‌क-ओर्वोग़ पोस मतद कोटुलतुन मायिह कीतोग़. अद्रम डोलताह्‌कु, इकेडा-अकेडा मुडुन, देवुळता संगे कलियिह कीस, उंदिय मेंदुलतोर कीसीतोग़.✡ 17 किर्स्तु वासि, देवुळता संगे कलियनद कबुरतुन पोकुर कीतोग़.✡तानग्डाहि जेक मतोरिर, मीक वने अदे कबुर पोकुर कीतोग़. ताना एरे मतोरिह्‌क वने अदे कबुरतुन पोकुर कीतोग़.✡ 18 बह इतेके, इंजेके देवुळतग्डा जीवा, यहुदिरगा ओसो यहुदि आयवोरगा वने मन्ह्‌ता. अदिनेनाह्‌क इंजेके माट रेंड आस तुंगाना मन्कलोरल, किर्स्तुना मेटे देवुळबाबानगा दाया पग़यह्‌नल.✡

19 यहुदि आयवोरिर, मीट मुने देवुळतुन पुनवालेवा, ताना मन्कलोरगा कलियवा मतिर.✡ इंजेके ओरा संगे देवुळता मन्कलोरिर आतिर, ओरा संगे ताना लोतोरिर वने आतिर.✡ 20 जोता दोहचि ताना पोग़ोन लोन पंडटप लेह्‌काने, किर्स्तुनाङ बळयिर ओसो देवुळता जीवाते वळ्ह्‌कवालोर काग़्हतव पोल्‍लोनाहि, देवुळ वने मीट विस्वसि मुडुन निल्पिह कीयलाह आता.✡ किर्स्तु येसुये ताना मूलाता आदर बंडालेह्‌का आतोग़.✡ 21 (मीट विस्वसि मुलु ओना संगे जोळेम आस मह्‌निर.) लोन पंडिह्‌पा, पूरा लोतुन बेस जोळे कीसोर अतप लेह्‌का, मीट सामि मनदनद पवित्र लोन आयलाहि, किर्स्तु मीक तग़्हचोर दायलाह आतोग़.✡ 22 किर्स्तुना संगे मीट जोळेम आताह्‌कु, ओग़ मीक वने दुस्रोर विस्वसिरा संगे, जोळे कीसोर दायलाह आतोग़. ओसो मीट देवुळता जीवा मनदनद जागा आयलाहि,✡ मीक विस्वसि मुडुन पंडसोर दायलाह आतोग़.✡

3

यहुदि आयवोरगा सेवा कीयलाहि, देवुळि पोलुन आचता

1 इव सबे पोल्‍लोन सीता कीसि, नना पोलुनन (मियेनाह्‌क पार्तना कीय्ह्‌नन) ...* नना मीट यहुदि आयवोरगा, किर्स्तु येसुना कबळ कीताह्‌के,✡ जेलते मह्‌नन.✡ 2 मियेनाह्‌क इद कबळ कीयलाहि, देवुळि नाक देय्वा ईता,✡ इद पोल्‍लोतुन वने मीट केंजिस मनदकिर. 3 देवुळि तना मकिस मतद पोल्‍लोतुन नाक तोहचीता,✡ अद पोल्‍लोता लोप्पा नना पोग़ोन उचुन-उचुन रासतन.✡ 4 नना रासतन अव पोल्‍लोन मीट अर्वतस्के, किर्स्तुना लोप्पा मकिस मतद पोल्‍लो, नाक बेद्रम तेळियता इनजोर, मीट पुनदकिर.✡ 5-6 अद पोल्‍लो इद्रम मन्ह्‌ता: यहुदि आयवोर बेसता कबुरतुन विस्वस कीतोर, कीताह्‌कु देवुळता बर्कत किर्स्तुन विस्वस कीतोर यहुदिरा संगे, ओरिह्‌क वने दोर्किह्‌ता.✡ ओर ओसो यहुदि विस्वसिर, उंदिय मेंदुलतोर आतोर.✡ अदिनेनाह्‌क किर्स्तु येसुनोरेनाह्‌क, देवुळि पोल्‍लो विळ्सिस मतविन, पूरा दोर्किह कीतोर.✡ देवुळि तासिस मतद इद पोल्‍लोतुन, मुनेटा कालमतोर मन्कलोरिह्‌क तोहवा मता. मति इंजेके किर्स्तुनाङ पवित्र बळयिरिह्‌क, ओसो देवुळता कबुरतोरिह्‌क, तना जीवाता मेटे तोहचीता.✡

7 देवुळि नयगा तना लावतुन पका ताकिह कीताह्‌कु,✡ नाक इद बेसता कबुरतुन पोकुर कीयनद सेवाता देय्वा दोर्कता.✡ 8 देवुळता मन्कलोर सबेटोरिह्‌काय, ननाय ओसोय उड्लोनन.✡ तेला मति देवुळि नाक इद देय्वा ईता: इतेके किर्स्तुनगा बेचोन लेकालेवा बर्कत दोर्किह्‌ता इनजोर,✡ यहुदि आयवोरगा अन्जि, कबुर वेहतनद सेवा नावा कयदे ईता.✡ 9 सबेटविन पुटिह कीतद देवुळि,✡ इद पोल्‍लोतुन मुने वेल्‍लाय जोम आनाह, पुन्पिह केवा तासिस मता. मति इंजेके अद पोल्‍लोतुन सबेटोर मन्कलोरिह्‌क तोहतनद कबळतुन वने, नाक देय्वा कीसि ईता.✡ 10 इद्रम आसि विस्वसिरा मुडा मेटे, पोग़ोटा बूमतगा मन्जि अदिकर ताकिह कीयनव देवतुल्किनु, देयह्‌किनु,✡ देवुळि उंद पोल्‍लो तोहतना मता. अद बेद इतेके, सबे पोल्‍लोने ताना बुदि बेचोटा बेरा मन्ह्‌ता इन्जि, अव पुनिङ इनजोरे.✡ 11 सुरुमुनेताहि देवुळि इद्रम कीयलाहि, विचर कीस मता.✡ इंजेके मावा सामि किर्स्तु येसुना कयदे तान पूरा कीता. 12 येसु किर्स्तुना संगे माट जोळेम आताह्‌कु, ओन विस्वस कीताह्‌कु, इंजेके रेयवालेवा, दीराते, बर्वसते, देवुळता एरे माट दाया पग़यह्‌नल.✡ 13 अदिनेनाह्‌क नना जेलतगा मियेनाह्‌क सिक्सा आयनदिन ऊळिस, मीट आरेम आयमाटु इनजोर, मीक वेहतह्‌नन.✡(किर्स्तुनगा मनदनद बर्कततुन, मीट यहुदि आयवोरगा एव्सिह कीताह्‌के, नाक इद्रम आता इतेके,) नावा तिपलतेनाह्‌क वने, मीवाय पाय्दा आस्ता.✡

किर्स्तु माक बेचोन जीवा कीतोग़

14 (अद्रमलेह्‌काने देवुळि मीट यहुदि आयवोरिह्‌क कीतव) सबेटविन सीता कीसि, नना मिंडाङ कोटिसि, पोग़ोटोग़ देवुळबाबान (मियेनाह्‌क पार्तना कीय्ह्‌नन): 15 पोग़ोटाङ आयिङ, बूमतोर आयिर, सबेटोराङ लोह्‌कना पेदल इतेके पोग़ोटोग़ देवुळबाबाले. 16 ओन इद्रम पार्तना कीय्ह्‌नन: ओना पका बेरा डीसाता इसबते,✡ मीवा जीवातुह्‌क, तना जीवाता मेटे, पका लाव ईयेग़.✡ 17 ओसो मीट किर्स्तुन विस्वस कीताह्‌कु, मीट ओना गूनमते ऊटिस, मेग़्किस मनदना इन्जि,✡ ओग़ मीवा जीवातगा जागा आयेग़.✡ 18-19 अह मतेके, वेहता वावप अचोन लेकालेवा,✡ किर्स्तु माक जीवा कीस्तोग़ इनजोर,✡ मीटु ओसो देवुळता मन्कलोर सबेटोर पुनजोर दाकिर. अद्रम आसोर, मीवा गून देवुळता गूनता लेह्‌का बाताले कमिलेवा मनदग़ा.✡

20 इंजेके देवुळि मावा जीवातगा तना लावते कबळ कीसोरेन मन्ह्‌ता.✡ माट बेचोन ताल्ह्‌किह्‌नल, विचर कीय्ह्‌नल, तान्काय वीळिस-वीळिसि कबळ कीसीया पग़यह्‌ता.✡ 21 विस्वसिरा मुडगा ओसो किर्स्तु येसुनगा, तान्क अमेसा-अमेसातुह्‌क मान दोर्कसोरेन मनि.✡ आमेन.

4

उंदिय मेंदुलि मति दुस्राङ-दुस्राङ कबस्कु

1 इव सबे पोल्‍लोनेनाह्‌कु, देवुळि मीक तना मन्कलोर आयना इन्जि केयता, तेन सीता कीसि, तान्क विचर वातपु ताकाटु.✡ मीट इद्रम ताकना इन्जि, नना सामिनेनाह्‌क जेलते मनवानन,✡ मीवाङ काल्काय अरयह्‌नन. 2 इतेके मीटु उड्ला बुदतोरिर आम्ह्‌टु, कुलुल बुदते मन्ह्‌टु, दुस्रोग़ मीक तिपल कीतेक वने, ओङ आयवा केमेन मन्ह्‌टु.✡ दुस्रोरा तपतुन गूनमते आपिसि, ओर्विह्‌क-ओर्वोग़ जीवा कीम्ह्‌टु.✡ 3 देवुळता गूनमते ताना जीवा मीक कलियिह कीता, अदिह्‌क मीट पूरा जीवाताहि, उंदि एकाते मनदलाह ऊळाटु.✡ 4 सबेटोर विस्वसिरा मुल उंदिय मेंदुलि.✡ अद मुडगा मनदनद देवुळता जीवा उंदिय आंदु. सबेटोर विस्वसिरिन देवुळ उंदिय आसाते पिसलाह केयता.✡ 5 येसुसामि वग़ोग़े मावा सामि.✡ माट कतमतोरल ओनाय पेदिरते एग़ मीतल. ओसो विस्वसता उंदिय अग़दे ताकिह्‌नल. 6 मावा कतमतोरा ओर्वोग़े देवुळबाबाल आंदोग़. ओग़ माक कतमतोरिन ताकिह कीस्तोग़. मावा कतमतोरा मेटे तना बुदतुन पुन्पिह कीस्तोग़. मयगा कतमतोरगा जागा वने आस्तोग़.✡

7 मति किर्स्तु तना विचर कीतद इसबते, अलग-अलग सेवातेनाह्‌क, माक ओर्वोग़-ओर्वोग़ मन्कह्‌क देय्वा तूसिस ईतोग़.✡ 8 देवुळता सास्त्रमतगा, तेना लोप्पा मुनेन रासतद मन्ह्‌ता:

ओग़ पोग़ोन अतोग़ अद वेलाते,

तना पोस दोहतोर कोंटेतोरिन तना पेग़्के वाटिस ओतोग़. ✡

लोकुरिह्‌क बेसतल माल ईतोग़✡*

इनजोर रासतद मन्ह्‌ता.✡ 9 (पोग़ोन अतोग़ इनजोर इतेके, मुनेन ओग़ इळ्ता बूम एवनाह रेगतोग़ इनजोर आस्ता. 10 इळ्न रेगतोग़ु, पोग़ोन तग़्ङतोग़ु, ओर्वोग़े आंदोग़, ओग़ किर्स्तुये. सबेटविन पूरा ताकिह कीयलाहि,✡ पोग़ोटा बूमतुह्‌काय अबर अतोग़.✡) 11-12 देवुळता मन्कलोरिन ताना सेवातेनाह्‌क ओप्पे कीयलाहि, किर्स्तुन विस्वस कीतोरा मुलु, विस्वसते बेस मेग़्किस मनदलाहि,✡ अलग-अलग सेवातेनाह्‌कु, विस्वसिरिन निल्पिह कीतोग़.✡ उच्वुरिन ओनाङ बळयिर आयलाह निल्पिह कीतोग़; उच्वुरिन देवुळता जीवाते वळ्ह्‌कवालोर आयलाह, उच्वुरिन बेसता कबुर पोकुर कीसोर तिरियलाह,✡ उच्वुरिन विस्वसिरा मुडुन ऊळेवाळे कीसोर ओरिन काग़्हतलाह✡ निल्पिह कीतोग़.✡ 13 माट सबेटोरल उंदिय एकाते, देवुळता मग़िन विस्वस कीसोर ओन पुनजोर मनदना,✡ सबे पोल्‍लोने किर्स्तु बेद्रम बाताले कमिलेवा मन्ह्‌तोग़, अद्रमलेह्‌काने माट वने आयना इन्जि,✡ ओना विचर मन्ह्‌ता. 14 अदिनेनाह्‌क वायनव दियाने, माटु उड्लोरा लेह्‌का मनवल.✡ बोळ्से मन्कलोर तमा सत्रल बुदते, माक लेसिह कीयनदायो.✡ ओर काग़्हतव दुस्राङ-दुस्राङ पोल्‍लोन केंजिसि, वळ्यु इके-अके तिर्हतनद ओडाता लेह्‌का माट आयनदायो.✡ 15 अद्रम आयवा, माट ओर्विह्‌क-ओर्वोग़ जीवा कीसोर, देवुळता सेतेमता पोल्‍लो वळ्ह्‌ककल. इद्रमलेह्‌का माट बेर्सिसि सबे पोल्‍लोने, मावा तलाता लेह्‌काडोग़ु✡ किर्स्तुना लेह्‌का आयकल.✡ 16 बेद्रम पूरा मेंदुलि सीराना मेटेने जोळेम आस मन्ह्‌ता; ओसो कय्क-काल्क, कोंडाङ बाताङ, आपुना-आपुना कबळतुन बेस कीतेकेन, मेंदुलि बेस बेर्सिह्‌ता; अद्रमलेह्‌काने विस्वसिरा मुल वने, ओर्विह्‌क-ओर्वोग़ जीवा कीसि, तम्क देवुळि ईतद कबळतुन बेस-नेह्‌ना कीतेकेन, विस्वसते बेर्ससोर दास्तोर.✡

किर्स्तुनगाने पूना पिसमुळ दोर्किह्‌ता

17 अदिनेनाह्‌क नना सामिना अदिकरते मीक इद्रम वेहतलाह आतन: देवुळतुन पुनवोर ताकनद अग़दे ताकमाटु.✡ ओर बेव विचर्कने ताकिह्‌तोर, अव सबे उगसताङ आंदुङ.✡ 18 ओरा बुद कैंगम आसि,✡ गंगा पोयतप लेह्‌का आता. देवुळता अग़दुन, ताना पोल्‍लोतुन, मुर्तिय पुनोर.✡ अदिनेनाह्‌क तानग्डाह एग़िसि, देवुळ ईयनद पिसमुळतुन दोर्किह केवोर.✡ 19 ओरिह्‌क मुर्तिय लजा वावो, ओरु विचर वातपु करबताङ कबस्क कीयलाह गिर्दा आस्तोर. सबे रीतिनाङ साट्याल बुदताङ कबस्किन कीसोरेन मन्ह्‌तोर. ओरा लालुस बेस्केन मारो.✡

20 मति किर्स्तुना लोप्पा मीट कग़यतिर, अव पोल्‍लोङ इद्रमताङ आयोङ,✡(अदिनेनाह्‌क ओरा लेह्‌का माट पिसनद आयो). 21 मीट किर्स्तुना लोप्पाडाङ पोल्‍लोन निटम केंजतिर, ओसो येसु वेहतद सेतेम पोल्‍लोतुन ओनाङ सेवकिरग्डाहि कग़यतिरे.✡ 22 इद काग़्हमुळता इसबते, मीट मुने ताकिंदिर अद पाळ्ना बुदतुन पोहचीम्ह्‌टु.✡ मीट अद मुनेता बुदते मनदह्‌पा, लाग्वाङ कबस्क कीयलाह लालुस कींदिर. अद लालुस मीक लेसिह कीसि बूळे कींदु.✡ 23 ओसो मीट कग़यतप, देवुळ मीक पूना बुदि, पूनाङ विचर्क ईयि.✡ 24 अद पूना बुदतुनु, देवुळि तना सेतेम पोल्‍लोता मेटे, तना लेह्‌का सेतेम कीता, पवित्र कीता.✡ अदिनेनाह्‌क मीवा पाळ्ना बुदतुन पोहचि, देवुळ ईतद पूना बुदते ताकाटु.✡

25 इंजेके पूनोर मन्कलोर आताह्‌कु, इद्रमलेह्‌का मन्ह्‌टु: माट उंदिय मेंदुलतोरल मह्‌नल,✡ अदिनेनाह्‌क जोल वळ्ह्‌कनदिन विळ्सिसि, ओर्विह्‌क-ओर्वोना संगे सेतेम वळ्ह्‌काटु. ✡ 26 बेचोन ओङ वातेक तेला, अद ओङ मीक पापमते अर्हमाकि.✡ पोळ्‍द अनवाये मीवा ओङ रेगि! 27 मीवा जीवातगा देयह्‌कना मुक्यान नेङलाह अग़ एमाटु.✡ 28 मियगा बोर बोर मुने कलसोर वातोर, ओर इंजेके कलमाकिर. मति तमाङ कय्कने नाळेह केवालेवा, कबळ कीयिर. अस्के ओर तमा कह्‌टेमते कमय कीसि, गर्ज अरतोरिह्‌क ईया वने पग़यनुर.✡ 29 बेदे लाग्वा पोल्‍लो मीवा तोडटग्डाहि पेसमाकि,✡ मति केंजवालोरिह्‌कु पाय्दा आयनव पोल्‍लोङ पेसिङ! ओरिह्‌क बातालता गर्ज मन्ह्‌ता, तान ऊळिसि, ओरा कबळतुह्‌क अरयनव पोल्‍लोङ वळ्ह्‌काटु.✡ 30 मीट देवुळता मन्कलोरिर आतिर, आक्रि दियाते देवुळि मीक पूरा विळ्सिह कीयग़ा इनजोर तोहतलाहि, तना पवित्र जीवातुन, मीक उंद सीनाता लेह्‌का ईता.✡ अदिनेनाह्‌क देवुळता पवित्र जीवातुन दुकम आनाह केमाट.✡ 31 कोटुल कीयना, ओङ आयना, कुळ्सा आयना, वर्केयना, लजा कीयना, इव सबेटविस्किन लाग्वाङ पोल्‍लोना संगे, मीवा जीवातग्डाह जेक कीम्ह्‌टु.✡ 32 ओर्विह्‌क-ओर्वोग़ गूनमते मन्ह्‌टु, ओसो दुस्रोरिन ऊळिस जीवा लोपवालोरिर आम्ह्‌टु. किर्स्तुना मेटे देवुळि मीवा पापमतुन मापि कीता.✡ अद्रमे मीट वने ओर्विना-ओर्वोग़ कीतव कसुर्किन मापि कीसीम्ह्‌टु.✡

5

वेह्‌चता पिसमुळि

1 मीट देवुळताङ पिलाङ-पेकोरिर आतिर, अद मीक जीवा कीता, अदिनेनाह्‌क देवुळ कीयना लेह्‌का, मीट वने कीम्ह्‌टु.✡ 2 किर्स्तु माक जीवा कीसि, मयेनाह्‌क डोलिस मन्जि, तना मेंदुलतुन गम-गम एग़्स्कतद, देवुळतुह्‌क विचर वायनद मोक ईतोग़.✡ बेद्रम किर्स्तु माक जीवा कीतोग़, अद्रम मीट वने ओर्विह्‌क-ओर्वोग़ जीवा कीसोर मन्ह्‌टु.✡

3 साट्याल कबळि, करब बुदताङ सबे कबस्कु, लालुसि, इव कबस्किन मीट कीयनद आयो. इविस्कना लोप्पा वळ्ह्‌कनद वन आयो. इव पोल्‍लोङ देवुळता मन्कलोरिह्‌क ओप्पना लेह्‌काडाङ आयोङ.✡ 4 लजाताङ पोल्‍लोङ, बुदलेवव पोल्‍लोङ, करबताङ कव्न्डे पोल्‍लोङ, इव मीक ओप्पना लेह्‌काडाङ आयोङ.✡ मति देवुळतुन जोहर कीयनव पोल्‍लोङे, मीक ओप्पनव पोल्‍लोङ आंदुङ. 5 साट्याल मन्कल, करब बुदतोग़ मन्कल, कोताना, सामनता लालुस आयवाल मन्कल (अद्रम कीयना इतेके, बोमापूजा कीतपे आस्ता), किर्स्तु ओसो देवुळि राजेम ताकिह कीयनग्डा मुडोग़ आया पग़वोग़,✡ इद पोल्‍लोतुन बेस-नेह्‌ना पुनदकिर!

6 बोग़े कबळतुह्‌क अरवव पोल्‍लोङ काग़्हच, मीक लेसिह कीयलाह एमाटु.✡ देवुळता पोल्‍लो केंजवोर अद्रमताङ कबस्क कीस्तोर,✡ अदिनेनाह्‌क अद ओरिह्‌क निटम पका सिक्सा ईस्ता.✡ 7 अदिनेनाह्‌क ओर अद्रमताङ कबस्क कीयह्‌पा, मीट कलियमाटु.✡ 8 मुने मीट ईकळते मतप लेह्‌का ताकिंदिर,✡ मति इंजेके मीट सामिना लोकुरिर आताह्‌कु, देवुळता वेह्‌च मियगा मन्ह्‌ता.✡ अदिनेनाह्‌क वेह्‌चतगा मनवालोरा लेह्‌कान ताकाटु.✡ 9 अह ताकतेके मीट बेसताङ केवालोरिर, कर्तुळते मनवालोरिर, सेतेमते पिसवालोरिर आयकिर. 10 अमेसा सामिह्‌क विचर वायनव पोल्‍लोङ बेव इनजोर पुन्ह्‌टु.✡ 11 ईकळते ताकवालोराङ पाय्दालेवाङ कबस्कनगा कलियमाट.✡ मति ओराङ कबस्किन पिङम-पङम तेळियिह कीम्ह्‌टु.✡ 12 ओर मकिस मकिस कीयनव कबस्किन वळ्ह्‌कलाह वने लजा वास्ता. 13 ईकळते मनदनद मादुन वेह्‌चतगा ततस्के, अद निटम बाताल मालु इनजोर दिसिह्‌ता.✡ अद्रमे मकिस मकिस कीयनव कबस्किन पेसिह कीयह्‌पा, अव बेद्रमताङ इनजोर दिसिह्‌ताङ. 14 बेव कबस्कनगा वेह्‌च दींचिह्‌ता, अव वने दींचिह्‌ताङ. अदिनेनाह्‌क इद्रम वेहतद मन्ह्‌ता:

“ए पापमते उंजवानिन! तेदा!

देवुळतग्डाहि एग़िसि, डोलतप लेह्‌का मनवानिन.

इंजेके जीवा अर्मु!✡

किर्स्तु तना वेह्‌चतुन नीवा पोग़ोन अर्हतनोग़✡”

इनजोर वेहतद मन्ह्‌ता.*

15 अदिनेनाह्‌क नना वेहतलाह आतन: मीट बेद्रम ताकलाह आतिर इनजोर, बेस-नेह्‌ना ऊळाट! बुदलेवोरा लेह्‌का ताकमाटु! बुदतोर, तेल्वतोरा लेह्‌का ताकाटु! 16 इद कालमतोर लोकुर लागोर,✡ अदिनेनाह्‌क किर्स्तुना साक्सि आयलाह, मीक मोका दोर्कतेके, तान विळ्समाट. (पया मीक मोका दोर्को आयग़ा.)✡ 17 तेल्वलेवा मनमाटु, मति सामिह्‌क विचर वायनद पोल्‍लो बाताल इनजोर, बेस पुन्ह्‌टु.✡

18 कल उन्जि ओचिस मनमाट. अद्रम मतेक अचोन, मीवा रिमाते तिरियसोर, ओप्पवव कबस्क कीकिर.✡ मति मीट अद्रम मनवा, देवुळता जीवाते पूरा निंदिस मन्ह्‌टु.✡ 19 निंदिस मन्जि, देवुळता सास्त्रमताङ पाटाङ ओसो रीतरीतिनाङ पाटाङ, इविस्कने सामिना जोहर कीसोर, मीवा पूरा जीवाताहि ओसोर मन्ह्‌टु.✡ 20 ओसो मावा येसुसामि किर्स्तुना पेदिरते, सबे पोल्‍लोनेनाह्‌क, देवुळबाबान अमेसा जोहर कीसोर मन्ह्‌टु.✡ 21 मीट किर्स्तुन मान ईयनाह्‌कु, मीवा मुडोर सबेटोरिर ओर्विह्‌क-ओर्वोग़ वरेम आस मन्ह्‌टु.✡

मुजोर-मुतेस्क बेद्रम मनदना

22 अद्रमे मीट मुतेस्कनिर, सामिह्‌क वरेम आस मतप लेह्‌का, मीवाङ मुजोरिह्‌क वरेम आस मन्ह्‌टु.✡ 23 बाराह्‌क इतेके, तला मेंदुलतुन ताकिह कीतप लेह्‌का, किर्स्तु विस्वसिरा मुडुन ताकिह कीस्तोग़.✡ अद मुडुन पिसिह वन कीतोग़ ओग़े. मुजो वने तनमुतेना तलालेह्‌कान मन्ह्‌तोग़.✡ 24 विस्वसिरा मुलु किर्स्तुह्‌क वरेम आस मनदना लेह्‌कान, मुतेस्क वने सबे पोल्‍लोने तमाङ मुजोरिह्‌क वरेम आस मनदना.

25 मुजोरिर! किर्स्तु विस्वसिरा मुडुन जीवा कीतप लेह्‌कान, मीट वने मीवाङ मुतेस्किन जीवा कीम्ह्‌टु.✡ ओग़ विस्वसिरा मुडुन जीवा कीतोग़, ओसो ओरेनाह्‌क तना कुदि जीवा ईतोग़.✡ 26 ओरिन एग़लेह्‌काडा तना पोल्‍लोते एडिह कीस,✡ तनेनाह्‌क एग़िह कीयलाहि,✡ 27 मुर्तिय कसुरलेवा, बाताले कमिलेवा, बाताले डागिललेवा, पूरा पवित्रता सोबा अग़्के तनगा ततलाहि,✡ तना जीवा ईतोग़.✡ 28 मुजोर आपुनाङ-आपुनाङ मेंदुस्किन बेद्रम जीवा कीस्तोर, अद्रम तमाङ मुतेस्किन वने जीवा कीयना.✡ तमाङ मुतेस्किन जीवा केवालोर, तम्क वने जीवा कीस्तोर. 29 माट मावाङ मेंदुस्किन जीवा कीय्ह्‌नले. किर्स्तु विस्वसिरा मुडुन अय कीयना लेह्‌का, माट वने मावाङ मेंदुस्किन तीहतह्‌नल, अय कीय्ह्‌नल. 30 माट सबेटोरल किर्स्तुना मेंदुलतोरल,✡ अदिनेनाह्‌क किर्स्तु माक अय कीस्तोग़. 31 मुजो ओसो मुतेना पोल्‍लोता लोप्पा देवुळता सास्त्रम इद्रम वेहतह्‌ता: अदिनेनाह्‌कु मुतेन ततस्के, कोय्तोग़ तनाङ तलोग़-तपेना अदिकरते मनवा, वेर आळ इर्वुर जोळेम आसि, उंदिय आस मनदनुर, ✡ इनजोर वेहतह्‌ता. 32 इद वचनतगा मकिस मतदु, पका मोदुल पोल्‍लो आंदु. नना किर्स्तुना ओसो विस्वसिरा मुडा लोप्पाडा पोल्‍लोतुन वेहतलाह आतन.✡ 33 मति देवुळता सास्त्रमताङ पोल्‍लोङ मियेनाह्‌क वने रासतव मन्ह्‌ताङ. मीट ओर्वोग़-ओर्वोग़ मुजो कुदतुन जीवा कीयना लेह्‌का, आपुना-आपुना मुतेन जीवा कीयना.✡ उंद-उंद मुते वने आपुना-आपुना मुजोह्‌क मान ईयि.✡

6

पिलाङ-पेकोर बेद्रम पिसना

1 पेकोरिर! मीट सामिना संगे जोळेम आताह्‌कु, मीवाङ तलोग़-तपेराङ पोल्‍लोने वरेम आस मन्ह्‌टु! अद्रम कीयनदे ओप्पिह्‌ता.✡ 2-3 नीवा तलोग़-तपेह्‌क मान ईम इनजोर, देवुळि उकुम ईता. अद्रम कीतेक अचोन नियेनाह्‌क सबे बेस मनदनुङ, इद बूमतगा वेल्‍लाङे दियाङ पिसकिन इनजोर वने, करल कीता.✡ करलता संगे कलियतद इद मुनेता उकुम आंदु.✡

4 तपेरिर! मीवाङ पिलाङ-पेकोरिन उगस ओङ वानाह केमाटु,✡ मति ओरिन सामिनाङ पोल्‍लोङ काग़्हचि, अविस्कने बुदि वेहचोर अय कीम्ह्‌टु.✡

ओर्युलतोग़ ओसो माल्काल बेद्रम मनदना

5 ओर्युलतोरिर! इद बूमतगा मीवाङ माल्कालोर मनवालोरा पोल्‍लोते, वरेम आसि ताकाट. मीट किर्स्तुना पोल्‍लोतुन केंजिस मतप लेह्‌कान, ओरिह्‌क रेयिस मन्जि, बेरोर इनजोर मान ईसि, आपुना जीवाताहि ओरा पोल्‍लोतुन केंजिस ताकाटु.✡ 6 सिरप ओर ऊळिह्‌पा, बेसता कबळ कीकन इनजोरेन, मीट कबळ केमाटु,✡ मति माट किर्स्तुना ओर्युलतोरोम इन्जि,✡ मीवा जीवाताहि देवुळता विचर मतप कीम्ह्‌टु. 7 लोकुरा सेवा कीयना लेह्‌का आयो, मति सामिना सेवा कीयना लेह्‌का, जिदते मीवा कबळतुन कीम्ह्‌टु.✡ 8 ओर्युलतोग़ आयेग़, ओर्युल आयवोग़ आयेग़, तना कीयनद बेसता कबळता इसबते, देवुळि ओन्क बूति ईयग़ा इनजोर,✡ मीट पुतिरे.

9 माल्कालोरिर! मीट वने मीवा ओर्युलतोरिन बेस-नेह्‌ना तासाटु. मीवा ओसो ओरा माल्काल पोग़ोन मन्ह्‌तोग़,✡ ओग़ मोकम ऊळिस नेयम केवाल आयोग़✡ इदिन पुन्जि, ओरिन रेय्‍पिह कीयना, दगाङ ईयना, इद्रम केमाटु.✡

देयह्‌किन बेद्रम लळय कीयना

10 इंजेके आक्रिते इव पोल्‍लोङ रासिह्‌नन: बेरा लावता सामिनाहि, मीवा जीवातुह्‌क लाव दोर्कि.✡ 11-13 केंजाट, मन्कलोरा संगे मावा लळय इले,✡ मति इद बूमतगा ईकळता राजेमतुन✡ ताकिह कीयनव, देयमदीपते मनदनव लाग्वाङ देयह्‌क, इविस्कना संगे मन्ह्‌ता.✡ अदिह्‌कु (लळय केवाल सीपय, तना संगे वीस्राङ पोयतना लेह्‌का,) मीट वने देयह्‌कना मुक्याना संगे लळय कीयलाहि, देवुळताङ सबे वीस्रान पोय्म्ह्‌टु. अस्के मीट देयह्‌कना मुक्यानाङ नाळेह कीयनव आय्डाना अडम निचि, तान गेल्स पग़यकिर.✡ बेस्के अद मीक बूळे कीयलाहि ऊळग़ा, अस्के ताना मुनेह निचि, तान गेल्स पग़यकिर. लळयतेनाह्‌क मीट पूरा तयर आस मन्जि, देवुळताङ वीस्रान पोस मन्जि निता पग़यकिर.✡

14 इद्रमलेह्‌का तयर मन्ह्‌टु: (लळयतस्के सीपय्क बेस वितना इन्जि,)नंडटगा पेटा दोहतप लेह्‌कान, मीट देवुळता सेतेम पोल्‍लोतुन पोस ताकाटु.✡अर्युलतुन राका कीयलाहि, कचता जगा केग़तप लेह्‌कान, मीवा कर्तुळ मीक देयह्‌कना डावताहि राका कीयि.✡ 15 किर्स्तु माक देवुळता संगे कलियिह कीतोग़, इद बेसता कबुरतुन नमिसि, सुकमते निच मन्ह्‌टु. सीपय्कनाङ काल्क बळ्स अनवाहु, बेस मेग़्किह कीस तासनव बूट्कना लेह्‌कान,✡(इद पोल्‍लो मीक मीवा विस्वसते कोदुर ईस अरयलाह एवो). 16 तम्क राका कीयलाहि सीपय्क बेरा डालि पोयह्‌तोर, अद्रमलेह्‌कान मीट विस्वसतुन पोस मन्ह्‌टु. देयह्‌कना मुक्यानाङ* किसताङ कानिनलेह्‌काडाङ आय्डानाहि,✡ मीवा विस्वसिये मीक राका कीस्ता.† 17 सीपय्कु तमा तलातुन राका कीयलाहि कचता टोपि मुचिह्‌तोर, अद्रमलेह्‌काने देवुळि मीक गेल्सिह कीयनद पोल्‍लोतुन बेस-नेह्‌ना पोस मन्ह्‌टु.✡✡(देयह्‌कना मुक्याल मीवा अडम वास्ता अस्के, सीपय्क तमाङ तल्वर्क पोयतपु,) देवुळता पोल्‍लोतुन मीट वळ्ह्‌काटु, अद पोल्‍लो देवुळता जीवा मीक ईतद तल्वर आंदु.✡ 18 अद जीवा मीक ताकिह कीयना लेह्‌का, अमेसा सबे पोल्‍लोनेनाह्‌कु, पार्तना कीसि देवुळतुन वेहाटु.✡ देवुळता मन्कलोर सबेटोरेनाह्‌क, आरेम आयवा पार्तना कीसोर मन्ह्‌टु.✡ 19-20 मन्कलोर मुने पुनवालेवा मंदुर, अद पोल्‍लोतुन बेसता कबुरते, देवुळि इंजेके पुन्पिह कीता. तान पोकुर कीयलाहि, किर्स्तु नाक लोहतोग़.✡ अदिनेनाह्‌क कोनि इंजेके नना जेलतगा मह्‌नन. नना तान पोकुर कीयनाये, अद नावा कबळ आंदु. अद इसबते देवुळि नावा तोडटगा पोल्‍लोङ ईयि, नना रेयवालेवा वेहतलाहि, नयेनाह्‌क वने पार्तना कीम्ह्‌टु.✡

सीटटा आक्रिता पोल्‍लो

21-22 तुकिकुस इनवाल✡ नयग्डा सबे कबुरतुन मीक वेहतनोग़, ओसो मीवा जीवातुह्‌क दीरा ईयनोग़, अदे कबळतेनाह्‌क ओन मियगा लोहतन.✡ ओग़ सामिना सेवाते मावा ऐंगेटोग़ ओसो बेस गोततोग़ आंदोग़, अहे बर्वस लायकतोग़ आंदोग़.

23 मावोर विस्वसिरिर, मीक सबेटोरिह्‌क सुकम दोर्कि! देवुळबाबाल ओसो येसुसामि किर्स्तु मीक ओर्विह्‌क-ओर्वोग़ जीवा कीयनाह, किर्स्तुनगा विस्वस ताससोरेन मनदनाह कीयिर.✡ 24 मावा येसुसामि किर्स्तुन रोमवालेवा जीवा केवालोर सबेटोरा पोग़ोन देवुळि देय्वा ईयि.

✡ 1:1 1:1 रोम सहरतोर 1:1; तीतुस 1:1-4

✡ 1:2 1:2 रोम सहरतोर 1:6-7

✡ 1:3 1:3 2 कुरिंततोर 1:3

✡ 1:4 1:4 5:27; कुलुसितोर 1:22

✡ 1:4 1:4 2:10; 2 तिसलुनितोर 2:13-14; 2 तिमोति 1:9; 1 पत्रु 1:20

✡ 1:5 1:5 रोम सहरतोर 8:14-15

✡ 1:5 1:5 रोम सहरतोर 8:29

✡ 1:6 1:6 मत्याल 3:17; मार्कल 1:11; लूकाल 3:19-22; कुलुसितोर 1:13

✡ 1:7 1:7 रोम सहरतोर 2:4; इपिसुसतोर 2:4,7; 3:8

✡ 1:7 1:7 बळयिर 20:28; रोम सहरतोर 3:25-26

✡ 1:7 1:7 बळयिर 2:38

✡ 1:7 1:7 रोम सहरतोर 3:24

✡ 1:9 1:9 रोम सहरतोर 11:25; 16:25; इपिसुसतोर 3:5-6

✡ 1:9 1:9 रोम सहरतोर 8:28

✡ 1:10 1:10 मार्कल 1:15; गलातितोर 4:4

✡ 1:10 1:10 पिलिपितोर 2:10; कुलुसितोर 1:15-16,20

✡ 1:11 1:11 व्यवस्थाविवरण 4:20; तीतुस 2:14

✡ 1:11 1:11 रोम सहरतोर 8:29

✡ 1:11 1:11 3:11

✡ 1:13 1:13 4:21; कुलुसितोर 1:3-5; याकुब 1:18

✡ 1:13 1:13 लूकाल 24:49; बळयिर 1:4-5; गलातितोर 3:13-14

✡ 1:13 1:13 4:30

✡ 1:14 1:14 बळयिर 20:32

✡ 1:14 1:14 1 कुरिंततोर 1:30

✡ 1:14 1:14 2 कुरिंततोर 1:22

✡ 1:15 1:15 पिलेमोन 4-5

✡ 1:16 1:16 रोम सहरतोर 1:9-10; कुलुसितोर 1:9-10

✡ 1:16 1:16 रोम सहरतोर 1:8

✡ 1:17 1:17 4:13

✡ 1:17 1:17 1 कुरिंततोर 14:6

✡ 1:18 1:18 4:4; कुलुसितोर 1:25-27; 2:1-3

✡ 1:18 1:18 3:16

✡ 1:18 1:18 कुलुसितोर 1:9-10

✡ 1:19-20 1:19-20 बळयिर 2:24

✡ 1:19-20 1:19-20 मार्कल 16:19; बळयिर 2:33; इपिसुसतोर 2:6

✡ 1:19-20 1:19-20 3:7; पिलिपितोर 3:21; 1 पत्रु 4:11

✡ 1:19-20 1:19-20 3:7; 6:10; कुलुसितोर 1:29

✡ 1:21 1:21 3:10; 6:11-13

✡ 1:21 1:21 मत्याल 28:18; इपिसुसतोर 4:10; कुलुसितोर 1:16; 2:10

✡ 1:22 1:22 देवुळताङ पाटाङ 8:6; 1 कुरिंततोर 15:27

✡ 1:22 1:22 4:15; 5:23; कुलुसितोर 1:18; 2:19

✡ 1:23 1:23 1 कुरिंततोर 11:3

✡ 1:23 1:23 1 कुरिंततोर 12:27

✡ 1:23 1:23 3:18-19; 4:10; कुलुसितोर 3:11

✡ 2:1 2:1 4:18; कुलुसितोर 2:13-14

✡ 2:2 2:2 5:6; कुलुसितोर 3:7

✡ 2:2 2:2 योहन 12:31; इपिसुसतोर 4:17; 6:11-13; 1 पत्रु 4:3

✡ 2:3 2:3 1 योहन 2:15-16

✡ 2:3 2:2-3 1 कुरिंततोर 6:11; गलातितोर 5:16-17

✡ 2:3 2:3 रोम सहरतोर 1:18; कुलुसितोर 1:21; 2 पत्रु 2:14

✡ 2:4 2:4 1:7; तीतुस 3:4-5

✡ 2:4 2:4 योहन 3:16

✡ 2:5 2:5 बळयिर 15:11

✡ 2:6 2:6 कुलुसितोर 2:12

✡ 2:6 2:6 1:19-20

✡ 2:7 2:7 रोम सहरतोर 2:4; इपिसुसतोर 1:7

✡ 2:7 2:7 1 तिमोति 1:16; तीतुस 3:4-5

✡ 2:8 2:8 बळयिर 15:11; रोम सहरतोर 5:2; 1 पत्रु 1:4-5

✡ 2:8 2:8 रोम सहरतोर 3:24; इब्रितोर 6:4-6

✡ 2:9 2:9 रोम सहरतोर 3:28; 1 कुरिंततोर 1:29; 2 तिमोति 1:9

✡ 2:10 2:10 गलातितोर 6:15

✡ 2:10 2:10 1:4; 4:1,24; 2 तिमोति 2:21; तीतुस 2:14

✡ 2:11 2:11 रोम सहरतोर 2:26,28

✡ 2:11 2:11 5:8

✡ 2:12 2:12 रोम सहरतोर 9:4; कुलुसितोर 1:21

✡ 2:12 2:12 गलातितोर 3:17; इब्रितोर 8:6

✡ 2:12 2:11-12 1 कुरिंततोर 12:2; गलातितोर 4:8; इपिसुसतोर 4:18; 1 तिसलुनितोर 4:13

✡ 2:13 2:13 यशायाह 57:19; बळयिर 2:39

✡ 2:13 2:13 रोम सहरतोर 3:25-26; कुलुसितोर 1:20

✡ 2:14 2:11-14 यशायाह 9:6; रोम सहरतोर 11:17; 1 कुरिंततोर 12:13; गलातितोर 3:28; कुलुसितोर 3:11,15

✡ 2:15 2:15 गलातितोर 3:28; 6:15; कुलुसितोर 1:21-22; 3:10-11

✡ 2:15 2:15 कुलुसितोर 2:13-14

✡ 2:16 2:16 2 कुरिंततोर 5:18; इपिसुसतोर 3:5-6; 4:4; कुलुसितोर 1:20,22; 3:15

✡ 2:17 2:17 बळयिर 10:36

✡ 2:17 2:17 यशायाह 57:19

✡ 2:18 2:18 रोम सहरतोर 5:2; 1 कुरिंततोर 12:13; इपिसुसतोर 3:12; 4:4; इब्रितोर 4:16; 7:25; 10:19-20,22

✡ 2:19 2:19 1 पत्रु 2:11

✡ 2:19 2:19 पिलिपितोर 3:20; इब्रितोर 12:22-23

✡ 2:20 2:20 मत्याल 16:18; 1 कुरिंततोर 3:10; इपिसुसतोर 3:5-6

✡ 2:20 2:20 देवुळताङ पाटाङ 118:22; लूकाल 20:17; 1 कुरिंततोर 3:11

✡ 2:21 2:21 4:15-16; कुलुसितोर 2:19

✡ 2:22 2:22 3:17

✡ 2:22 2:20-22 1 कुरिंततोर 3:9,16

* 3:1 3:1 पोलु इगा पार्तनाता पोल्‍लोतुन रोमिह कीस्तोग़, दुस्राङ पोल्‍लोन वेहता बोटिह्‌तोग़. पया वचन 14 अगा पार्तनाता पोल्‍लोतगा मल्स वास्तोग़.

✡ 3:1 3:1 2 कुरिंततोर 1:6

✡ 3:1 3:1 4:1; 2 तिमोति 1:8; पिलेमोन 1-2,8-9,23

✡ 3:2 3:2 1 कुरिंततोर 9:17; कुलुसितोर 1:25-27

✡ 3:3 3:3 रोम सहरतोर 11:25; 16:25; 1 कुरिंततोर 2:9-10; 2 कुरिंततोर 12:1; इपिसुसतोर 6:19-20; 2 पत्रु 3:15

✡ 3:3 3:3 1:9-10

✡ 3:4 3:4 2 कुरिंततोर 11:6

✡ 3:5-6 3:5-6 गलातितोर 3:29

✡ 3:5-6 3:5-6 2:16

✡ 3:5-6 3:5-6 रोम सहरतोर 8:17

✡ 3:5-6 3:5-6 1 कुरिंततोर 2:9-10; 12:28; इपिसुसतोर 1:9; 2:20; 2 पत्रु 3:2

✡ 3:7 3:7 1:19-20

✡ 3:7 3:7 1 कुरिंततोर 3:5; इपिसुसतोर 1:19-20; कुलुसितोर 1:23

✡ 3:8 3:8 1 कुरिंततोर 15:9

✡ 3:8 3:8 1:7

✡ 3:8 3:8 बळयिर 9:15; 1 तिमोति 2:7

✡ 3:9 3:9 तोहचीतव पोल्‍लोङ 4:11

✡ 3:9 3:9 रोम सहरतोर 11:25; 16:25; इपिसुसतोर 6:19-20

✡ 3:10 3:10 1:21; 6:11-13; कुलुसितोर 2:10,15

✡ 3:10 3:10 रोम सहरतोर 11:33; 1 कुरिंततोर 2:7

✡ 3:11 3:11 1:11

✡ 3:12 3:12 रोम सहरतोर 3:21-23; 2 कुरिंततोर 3:4; इपिसुसतोर 2:18; इब्रितोर 10:35; 1 पत्रु 3:18; 1 योहन 2:28

✡ 3:13 3:13 2 कुरिंततोर 4:1

✡ 3:13 3:13 2 कुरिंततोर 1:6

✡ 3:16 3:16 1:18

✡ 3:16 3:16 रोम सहरतोर 7:22; 1 कुरिंततोर 16:13; 2 कुरिंततोर 12:9

✡ 3:17 3:17 1 कुरिंततोर 3:6; कुलुसितोर 1:23; 2:7

✡ 3:17 3:17 योहन 14:23; इपिसुसतोर 2:22

✡ 3:18-19 3:18-19 पिलिपितोर 4:7

✡ 3:18-19 3:18-19 रोम सहरतोर 8:35-36,38-39

✡ 3:18-19 3:18-19 1:23; कुलुसितोर 2:10

✡ 3:20 3:20 रोम सहरतोर 16:25

✡ 3:20 3:20 2 कुरिंततोर 9:8

✡ 3:21 3:21 रोम सहरतोर 11:36

✡ 4:1 4:1 2:10; पिलिपितोर 1:27; कुलुसितोर 1:9-10; 2:6; 1 तिसलुनितोर 2:11-12; 4:1

✡ 4:1 4:1 3:1

✡ 4:2 4:2 1 पत्रु 3:8

✡ 4:2 4:2 कुलुसितोर 3:12-13

✡ 4:3 4:3 कुलुसितोर 3:14-15

✡ 4:4 4:4 रोम सहरतोर 12:4-5

✡ 4:4 4:4 1 कुरिंततोर 12:4-6; इपिसुसतोर 1:18; 2:16,18

✡ 4:5 4:5 1 कुरिंततोर 8:6

✡ 4:6 4:6 रोम सहरतोर 11:36

✡ 4:7 4:7 रोम सहरतोर 12:3; इब्रितोर 2:3-4

✡ 4:8 4:8 कुलुसितोर 2:15

✡ 4:8 4:8 देवुळताङ पाटाङ 68:18

* 4:8 4:8 मुनेटा कालमते लळयतुह्‌क अतोर सीपय्कु, तम्क आरेम आतोरिन दोहचि तंदुर, ओसो आरेम आतोर लोकुरग्डाह दोर्कतद मादुन तमा लोकुरिह्‌क तूसिस ईंदुर. अद्रमलेह्‌काने देवुळता कोंटेतोरिन, किर्स्तु आरे कीसि माक देय्वा ईतोग़.

✡ 4:8 4:4-8 1 कुरिंततोर 12:4

✡ 4:10 4:10 1:23

✡ 4:10 4:10 1:19-21; इब्रितोर 4:14-15; 7:26

✡ 4:11-12 4:11-12 रोम सहरतोर 14:19; 2 कुरिंततोर 13:9

✡ 4:11-12 4:11-12 1 कुरिंततोर 12:7

✡ 4:11-12 4:11-12 बळयिर 21:8

✡ 4:11-12 4:11-12 1 कुरिंततोर 14:6

✡ 4:11-12 4:11-12 बळयिर 13:1; 1 कुरिंततोर 12:4

✡ 4:13 4:13 योहन 6:69; इपिसुसतोर 1:17; पिलिपितोर 3:8,10-11

✡ 4:13 4:13 1 कुरिंततोर 2:6; 14:20; गलातितोर 4:19; कुलुसितोर 1:28; 2 पत्रु 1:4

✡ 4:14 4:14 1 कुरिंततोर 14:20

✡ 4:14 4:14 1 कुरिंततोर 3:19; 2 कुरिंततोर 4:2; 11:3

✡ 4:14 4:14 इब्रितोर 13:9; याकुब 1:6; यहुदाल 12

✡ 4:15 4:15 1:22

✡ 4:15 4:15 1 कुरिंततोर 11:3; 1 पत्रु 2:1-3

✡ 4:16 4:16 रोम सहरतोर 12:4-5; इपिसुसतोर 2:21; 1 पत्रु 2:1-3

✡ 4:17 4:17 2:2

✡ 4:17 4:17 कुलुसितोर 2:18; 1 पत्रु 1:18-19; 2 पत्रु 2:18

✡ 4:18 4:18 मार्कल 3:5; रोम सहरतोर 11:7

✡ 4:18 4:17-18 बळयिर 3:17; 17:30; रोम सहरतोर 1:21-22; इब्रितोर 5:2; 9:7; 1 पत्रु 1:14

✡ 4:18 4:18 2:1,12

✡ 4:19 4:19 रोम सहरतोर 1:24-26,28; कुलुसितोर 3:5; 1 तिमोति 4:2

✡ 4:20 4:20 मत्याल 11:29

✡ 4:21 4:21 रोम सहरतोर 10:14; इपिसुसतोर 1:13; कुलुसितोर 1:6-8; 2:7

✡ 4:22 4:22 रोम सहरतोर 6:6; इब्रितोर 12:1; याकुब 1:21; 1 पत्रु 2:1-3

✡ 4:22 4:22 2 कुरिंततोर 11:3; इब्रितोर 3:13

✡ 4:23 4:23 रोम सहरतोर 12:2; कुलुसितोर 3:10

✡ 4:24 4:24 2 पत्रु 1:4

✡ 4:24 4:24 रोम सहरतोर 6:2-4; 12:2; 13:14; इपिसुसतोर 2:10; कुलुसितोर 3:12

✡ 4:25 4:25 रोम सहरतोर 12:4-5

✡ 4:25 4:25 जकर्याह 8:16; कुलुसितोर 3:9

✡ 4:26 4:26 देवुळताङ पाटाङ 4:4; याकुब 1:20

✡ 4:27 4:27 याकुब 4:7

✡ 4:28 4:28 लूकाल 3:11; बळयिर 20:35; 1 कुरिंततोर 4:12; 1 तिसलुनितोर 4:11-12; 2 तिसलुनितोर 3:7-8,11-12; 1 तिमोति 6:18; तीतुस 3:14

✡ 4:29 4:29 मत्याल 12:34; इपिसुसतोर 5:4; कुलुसितोर 3:8

✡ 4:29 4:29 सभोपदेशक 10:12; रोम सहरतोर 14:19; कुलुसितोर 4:6; 1 तिसलुनितोर 5:11

✡ 4:30 4:30 1:13

✡ 4:30 4:30 यशायाह 63:10

✡ 4:31 4:31 रोम सहरतोर 3:14; कुलुसितोर 3:8,19; 1 पत्रु 2:1-3

✡ 4:32 4:32 मत्याल 6:14-15

✡ 4:32 4:32 1 कुरिंततोर 13:4; 2 कुरिंततोर 2:7; इपिसुसतोर 5:1; कुलुसितोर 3:12-13; 1 पत्रु 3:8

✡ 5:1 5:1 मत्याल 5:48; लूकाल 6:36; इपिसुसतोर 4:32; पिलिपितोर 2:15

✡ 5:2 5:2 पेसमुळि 29:18,25; योहन 6:51; 13:34; रोम सहरतोर 4:24-25; 8:37; 2 कुरिंततोर 2:15; इपिसुसतोर 5:25; इब्रितोर 7:27; 9:14; 10:12

✡ 5:2 5:2 रोम सहरतोर 14:15; कुलुसितोर 3:14

✡ 5:3 5:3 1 कुरिंततोर 6:18-20

✡ 5:4 5:4 इपिसुसतोर 4:29

✡ 5:5 5:5 1 कुरिंततोर 6:9-10

✡ 5:6 5:6 कुलुसितोर 2:8

✡ 5:6 5:6 2:2

✡ 5:6 5:6 रोम सहरतोर 1:18; कुलुसितोर 3:6

✡ 5:7 5:6-7 2 कुरिंततोर 6:14

✡ 5:8 5:8 2:11

✡ 5:8 5:8 बळयिर 26:18; कुलुसितोर 1:11-13

✡ 5:8 5:8 1 योहन 2:8

✡ 5:10 5:10 रोम सहरतोर 12:2

✡ 5:11 5:11 2 कुरिंततोर 6:14; 2 योहन 11

✡ 5:11 5:11 रोम सहरतोर 13:12; 1 तिमोति 5:20,22

✡ 5:13 5:13 योहन 3:20-21

✡ 5:14 5:14 यशायाह 26:19; 60:1; रोम सहरतोर 13:11

✡ 5:14 5:14 लूकाल 1:76-79

* 5:14 5:14 पोग़ोटा पोल्‍लो सास्त्रमता वचन आयो, मति पोलुना कालमता बेदो उंद पाटा मनदग़ा बहे.

✡ 5:16 5:16 गलातितोर 1:4

✡ 5:16 5:15-16 कुलुसितोर 4:5

✡ 5:17 5:17 रोम सहरतोर 12:2; 1 तिसलुनितोर 4:3

✡ 5:18 5:18 बुदताङ पोल्‍लोङ 20:1; 23:31-32; 1 कुरिंततोर 5:11; 1 तिसलुनितोर 5:7

✡ 5:18 5:18 रोम सहरतोर 13:13

✡ 5:19 5:19 1 कुरिंततोर 14:15,26

✡ 5:20 5:20 रोम सहरतोर 1:8

✡ 5:21 5:21 गलातितोर 5:13; पिलिपितोर 2:3

✡ 5:22 5:22 1 कुरिंततोर 14:34-35; कुलुसितोर 3:18; तीतुस 2:5; 1 पत्रु 3:1

✡ 5:23 5:23 1:22

✡ 5:23 5:23 1 कुरिंततोर 11:3

✡ 5:25 5:25 कुलुसितोर 3:19; 1 पत्रु 3:7

✡ 5:25 5:25 5:2

✡ 5:26 5:26 योहन 15:3; 17:17; बळयिर 22:16; कुलुसितोर 3:16; तीतुस 3:4-5; 2 पत्रु 1:9

✡ 5:26 5:26 तीतुस 2:14; इब्रितोर 10:9-10,14,22,29; 13:12

✡ 5:27 5:27 2 कुरिंततोर 4:14; इपिसुसतोर 1:4

✡ 5:27 5:26-27 2 कुरिंततोर 11:2; तोहचीतव पोल्‍लोङ 14:3-4

✡ 5:28 5:28 1 पत्रु 3:7

✡ 5:30 5:30 1 कुरिंततोर 6:15; 12:27

✡ 5:31 5:31 पुटमुळि 2:24; मत्याल 19:5; मार्कल 10:7-8; 1 कुरिंततोर 6:16

✡ 5:32 5:32 तोहचीतव पोल्‍लोङ 19:7

✡ 5:33 5:33 1 पत्रु 3:7

✡ 5:33 5:33 1 पत्रु 3:2,5-6

✡ 6:1 6:1 बुदताङ पोल्‍लोङ 6:20; 23:22; कुलुसितोर 3:20

✡ 6:2-3 6:2-3 पेसमुळि 20:12; व्यवस्थाविवरण 5:16

✡ 6:2-3 6:2-3 1 तिमोति 5:4

✡ 6:4 6:4 कुलुसितोर 3:21

✡ 6:4 6:4 पुटमुळि 18:19; व्यवस्थाविवरण 6:7; 11:19; देवुळताङ पाटाङ 78:4; बुदताङ पोल्‍लोङ 22:6; 2 तिमोति 3:15

✡ 6:5 6:5 1 तिमोति 6:1; तीतुस 2:9; 1 पत्रु 2:18

✡ 6:6 6:5-6 कुलुसितोर 3:22

✡ 6:6 6:6 1 कुरिंततोर 7:22

✡ 6:7 6:7 कुलुसितोर 3:23-24

✡ 6:8 6:8 2 कुरिंततोर 5:10; कुलुसितोर 3:11,23-25

✡ 6:9 6:9 अय्यूब 31:13-14; योहन 13:13-16; कुलुसितोर 4:1

✡ 6:9 6:9 व्यवस्थाविवरण 10:17; बळयिर 10:34

✡ 6:9 6:9 लैव्यव्यवस्था 25:43

✡ 6:10 6:10 1 कुरिंततोर 16:13; इपिसुसतोर 1:19-20; 2 तिमोति 2:1; 1 पत्रु 4:11

✡ 6:11-13 6:11-13 2 कुरिंततोर 10:4

✡ 6:11-13 6:11-13 बळयिर 26:18; कुलुसितोर 1:13

✡ 6:11-13 6:11-13 1:21; 2:2; 3:10

✡ 6:11-13 6:11-13 2 कुरिंततोर 2:11

✡ 6:11-13 6:11-13 रोम सहरतोर 13:12; याकुब 4:7

✡ 6:14 6:14 यशायाह 11:5

✡ 6:14 6:14 यशायाह 59:17; 1 तिसलुनितोर 5:8

✡ 6:15 6:15 यशायाह 52:7; रोम सहरतोर 10:15

* 6:16 6:16 देयह्‌कना मुक्यानाङ मोदुल कागिदते “लाग्वदिनाङ”.

✡ 6:16 6:16 देवुळताङ पाटाङ 7:13; 120:4

† 6:16 6:16 मुनेटा कालमते सीपय्कु लळय आयनामुने, राकातुह्‌क पोयनव डालिनु, एतगा बेस नाहचि तासिंदुर. अदिनेनाह्‌क लळय आतस्के, विरुदतोर एसतव किसताङ कानिङ अविस्किन दल्गिसि पिव्न्दुङ.

✡ 6:17 6:17 यशायाह 59:17

✡ 6:17 6:16-17 1 तिसलुनितोर 5:8

✡ 6:17 6:17 यशायाह 49:2; होशे 6:5; इब्रितोर 4:12

✡ 6:18 6:18 लूकाल 18:1; रोम सहरतोर 8:26; कुलुसितोर 1:3-5; 1 तिसलुनितोर 5:17; यहुदाल 20

✡ 6:18 6:18 रोम सहरतोर 12:12; पिलिपितोर 4:6; कुलुसितोर 4:2; 1 तिमोति 2:1

✡ 6:19-20 6:19-20 रोम सहरतोर 16:25; 2 कुरिंततोर 5:20; इपिसुसतोर 3:3,9

✡ 6:19-20 6:19-20 रोम सहरतोर 15:30-31; 2 कुरिंततोर 3:12; पिलिपितोर 1:20; कुलुसितोर 4:3-4; 1 तिसलुनितोर 5:25

✡ 6:21-22 6:21-22 बळयिर 20:4

✡ 6:21-22 6:21-22 कुलुसितोर 2:1-3

✡ 6:23 6:23 2 कुरिंततोर 13:11

पिलिपितोर

1

2

3

4

पिलिपि सहरतोर विस्वसिरेनाह्‌कु, किर्स्तुना बळयि पोलु लोहतद सीटि

इद सीटटुन रासवाल, येसुना बळयि पोलु आंदोग़. ओग़ रोम सहरता जेलतगा मतोग़, अस्के इद सीटटुन रासतोग़. पिलिपि सहरतोर विस्वसिरा मुलु, पोलुना मेटेन विस्वसते वातोर. इद पोल्‍लो बळयिराङ कबस्क 16:12-40 वचनतगा रासतद मन्ह्‌ता.

पोलु इद सीटटुन बाराह्‌क रासतोग़ इतेके, पिलिपितोर विस्वसिर ओनेनाह्‌क कोताङ लोहच मतोर. अव कोताङ दोर्कताङ इनजोर वेहतलाहि, ओसो रोम सहरतगा ओन्क बाताल बाताल तिपल आता, इदिन वने वेहतलाहि, इद सीटटुन रासतोग़. अहे ओसो सबेटोर विस्वसिर ओर्विह्‌क-ओर्वोग़ जीवा कीयलाहि, किर्स्तुना बुद मतपु सबेटोर विस्वसिर उड्ला बुदतोर आस मनदलाहि, ओसो उंद एकाते मनदलाहि, पोलु इद सीटटे पिलिपितोर विस्वसिरगा इद्रमलेह्‌का कमि मनदनव पोल्‍लोना लोप्पा रासिह्‌तोग़. बेदे आयि, माट अमेसा देवुळ ईयनद गिर्दाते निंदसोर मनदना इन्जि, इद सीटि माक काग़्हतह्‌ता.

1

मुनेताङ पोल्‍लोङ

1 नना येसु किर्स्तुना कय इळ्न मनवानन पोलुनन आंदन.✡ नावा तोळतोग़ सेवक तिमोति बार✡ इद सीटि, पिलिपि सहरते मनवालोर✡ येसु किर्स्तुन विस्वस कीतोर देवुळता मन्कलोरिह्‌क रासलाह आतोम. मीट विस्वसिरेनाह्‌कु, मीवा मुडगा मनवालोर मुक्यालोरेनाह्‌कु,✡ ओसो सेवा केवालोरेनाह्‌कु,✡ इद सीटि लोहतलाह आतोम. 2 मावा देवुळबाबानाहि ओसो किर्स्तु येसुसामिनाहि, मीक सुकमि, देय्वा दोर्कि.✡

पिलिपितोर विस्वसिरेनाह्‌क पोलु पार्तना कीस्तोग़

3-5 मीट बेसता कबुरतुन केंजिसि विस्वस कीतिर, अस्केडाह इतेके, इंजेक एवनाह, तान पोकुर कीयनद कबळते, मीट नाक तोळ ईसोर वायलाह आतिर.✡ अदिह्‌क बेस्के मीक सीता कीय्ह्‌नन, अस्के मावा देवुळतुन जोहर कीय्ह्‌नन.✡ ओसो मीट सबेटोरेनाह्‌क नना अमेसा देवुळतुन पका गिर्दाते पार्तना कीय्ह्‌नन.✡ 6 देवुळि मियगा इद बेसतल कबळ कीयलाह सुरु कीता, अद कबळतुन कीसोरेन मनदग़ा. अद्रमे येसु किर्स्तु ओसो वायनद दिया एवनाह, तान मारिह कीयग़ाये, इद पोल्‍लोतगा नावा पूरा बर्वस मन्ह्‌ता. 7 मीट सबेटोरिन इद्रम सीता कीयनद नाक बेस ओप्पिह्‌ता. बह इतेके नना इगा जेलते मनदह्‌पा,✡ मीट सबेटोरिर नावा तोळ आतिर. ओसो किर्स्तुना विरुदतोरिन पोल्‍लो मल्हचि, ओना बेसता कबुर सेतेम मन्ह्‌ता इनजोर करल कीयनद, इद नावा कबळते वने, मीट तोळ आतिर. अदिनेनाह्‌क मीक नना जीवा कीय्ह्‌नन.✡ 8 येसु किर्स्तु मीक जीवा कीतपे, नना वने मीक जीवा कीय्ह्‌नन, देवुळिये इद पोल्‍लोता साक्सि मन्ह्‌ता. अदिह्‌क मीक ऊळलाह पका नावा जीवा पर्ह्‌किह्‌ता.✡

9 मीट ओर्विह्‌क-ओर्वोग़ वीळिसि जीवा कीसोर दायना,✡ देवुळतुन बेस पुनदना,✡ देवुळतुह्‌क विचर वायनव पोल्‍लोङ बेव इनजोर, पुनदनद बुद दोर्कना इन्जि,✡ नना पार्तना कीयलाह आतन.✡ 10 इद्रम आतेके, बेसताङ-बेसताङ पोल्‍लोङ बेव इनजोर पुनदा पग़यकिर. इद्रमलेह्‌का किर्स्तु वायनोग़ अस्के, मीट नेह्‌नोरिर ओसो कसुरलेवोरिर मनदकिर. 11 बेद्रम इतेके, येसु किर्स्तु मीक देवुळता मुनेह सेतेमतोर कीताह्‌कु, मीवा ताकमुळतुन ऊळिसि,✡ वेल्‍लाटोर मन्कलोर तान बेरा डीसाता इन्जि, मान ईस जोहर कीयिर इनजोर, इह वने नना पार्तना कीयलाह आतन.

पोलु जेलते मनाह्‌कु, बेसता कबुर पोकुर आस्ता

12 मावोर विस्वसिरिर! नना जेलते मह्‌नन निटमे, मति इद पोल्‍लोतुन पुन्ह्‌टु: नना जेलते मह्‌नन तेला मति, नाक इद्रम आताह्‌कु, किर्स्तुना बेसता कबुर इंका नेका पोकुर आयलाह आता.✡ 13 बह आता इतेके, नना किर्स्तुना सेवातेनाह्‌के जेलते मह्‌नन इनजोर,✡ बेरोग़ राजानाङ सबेटोर पह्‌रातोर,* ओसो इग्डोर सबेटोर लोकुर पुतोर. 14 अद्रमे नना जेलते मनाह्‌कु, वेल्‍लाटोर विस्वसिर सामिनेनाह्‌क दीरा कीतोर. कीसि मुर्तिय रेयवालेवा दीराते देवुळता पोल्‍लोतुन बेस पोकुर कीस्तोर.✡ 15-17 उच्वुर बार नाक कुळ्सा आसि, नावा जीवातुन कर्विह कीयलाहि, किर्स्तुना पोल्‍लोतुन पोकुर कीस्तोर. निटम पोकुर आयि इनजोर पोकुर केवोर, मति तमेनाह्‌क कदर पर्ह्‌कलाहि✡ पोकुर कीस्तोर. नना जेलते मनेके, नावा जीवातुन नोय्‍पिह कीयलाहि, ओर अह कीस्तोर. उच्वुर बार बेसतल बुदते पोकुर कीस्तोर. बेसता कबुरतुन वेहतलाहि, देवुळि नाक निल्पिह कीता इनजोर, ओरिह्‌क एर्का आता. अदिनेनाह्‌क ओर नाक जीवा कीसि, बेसता कबुरतुन पोकुर कीस्तोर. 18 बहे आयि. सोङते आयि, सेतेमते आयि! बह तेला किर्स्तुना पोल्‍लो पोकुर आयलाह आता इनजोर, नना पका गिर्दा आय्ह्‌नन.

किर्स्तुना पेदिरतुन बेरा कीयलाहिये पोलु पिसिह्‌तोग़

इद ओसो उंद पोल्‍लोते नना गिर्दा आयकन: 19 मीट नयेनाह्‌क पार्तना कीयलाह आतिर.✡ ओसो येसु किर्स्तुना जीवा नाक पका तोळ ईस्ता, अदिह्‌क देवुळि नावा सेतेमतुन तोहतग़ाये इनजोर पुतन. 20 अद दिया नावा सेवाते बेदे लजाता पोल्‍लो दिसो आयग़ा इनजोर, नावा पूरा आसा मन्ह्‌ता. बह इतेके, इचानाह बेद्रम नना दीराते किर्स्तुना सेवा कीतन, अद्रमे इंजेक वने कीयलाह आतन.✡ नना हातेकाय, पिसतेकाय, नावा सेवाते किर्स्तुना पेदिर बेरा आयग़ा. 21 बाराह्‌क इतेके, नावा विचरते पिसना इतेके, किर्स्तुने मान ईस पिसना. हायना इतेक बार, ओनेकेन दायना, इद नावा पाय्दाये आयग़ा.✡ 22 इंजेके नना इद मेंदुलते जीवात मतेकेने, किर्स्तुनेनाह्‌क बेस-नेह्‌ना कबळ केमुळ आस्ता. अदिनेनाह्‌क पिसलाह विचर कीकना, बार डोललाह विचर कीकन, वेहता पुनोन. 23 नडुम एग़्कतप लेह्‌का आतन. नाक इतेके, इद मेंदुलतुन विळ्सिस किर्स्तुनके दायना, इदे पका विचर वास्ता.✡ 24 मति इंजेके नावा सेवाता मीक गर्ज अरयह्‌ता, अदिह्‌क नना इद मेंदुलते जीवात मनदनदे बेसु. 25 इदिन पुन्जि, मीट मीवा विस्वसते बेर्सिसि, पका गिर्दा आसोर दायना इन्जि, नना पिसकने, इद पोल्‍लोतगा नावा पूरा बर्वस मन्ह्‌ता.✡ 26 अदिनेनाह्‌क नना मियगा वायकन अस्के, किर्स्तु येसुना देय्वाते पोलु पिह्‌ट अरतोग़ इनजोर, मीट किर्स्तु येसुह्‌कु पका मान ईकिर.✡

विस्वसते मेग़्किस निच मनदना

27 उंद पोल्‍लो मात्रम सीता कीम्ह्‌टु: किर्स्तुना बेसता कबुर वेहतपे मीट ताकाटु.✡ अस्के मीट विस्वसते मेग़्किसि, उंदि विचरते निच मह्‌निर इनजोर,✡ नना मियगा वातेकाय, वावेकाय केंजकन. अहे बोग़े अद विस्वसतुन विळ्सनाह कीयनद आयो इन्जि, मीट उंदिय एकाते कह्‌टेम कीय्ह्‌निर इनजोर, इदिन वने नना केंजकन.✡ 28 अह कीनेके, बेदे पोल्‍लोतेनाह्‌कु मीट मीवा विरुदतोरिन ऊळिसि रेयमाटु. मीट रेयवालेवा मतेके, देवुळ मीक पिसिह कीयग़ा, मति ओरिन निटमे बूळे कीयग़ा इनजोर, अदे पोल्‍लो ओरिह्‌क सीना मन्ह्‌ता. इद सीना देवुळतग्डाहिये वाता.✡ 29 बह इतेके देवुळि मीक देय्वा ईता, सिरप किर्स्तुन विस्वस कीयलाहिये आयो, मति ओनेनाह्‌क तिपल आयलाह वने देय्वा ईता.✡ 30 किर्स्तुनेनाह्‌क इंजेके माट ऐंगे लळेम आयलाह आतल. मुने वने नना इद्रम तिपल आयनदिन ऊळतिर.✡ इंजेक वने नना बेद्रम तिपलते मह्‌नन इनजोर, केंजलाह आतिर.✡

2

उड्ला बुदते ताकाटु

1-2 मीट इंजेके किर्स्तुना संगे जोळेम आताह्‌कु, मीक दीरा वास्ता. देवुळि मीक जीवा कीसि, मीवा जीवातुह्‌क सितुर ईयलाह आता. ओसो मीक तना जीवा ईसि, मियगा जागा आता.✡ अह कीसि मीकु तना दया कीयनद, जीवा वाटनद बुदि ईता. इव सबे पोल्‍लोङ निटम आताह्‌कु, मीवाङ विचर्क अमेसा ओर्विह्‌क-ओर्वोना संगे कलियिस मनिङ. देवुळि मीक जीवा कीतपु, मीट वने ओर्विह्‌क-ओर्वोग़ जीवा कीम्ह्‌टु. मीट सबेटोरिर उंदिय एकाते मन्जि, देवुळता अग़दे ऐंगेन ताकाटु.✡ अह ताकतिर इतेके, नावा गिर्दा पूरा आयग़ा. 3 मियग्डाहि बोग़े तना कुदता कदर पर्ह्‌कमाकेग़,✡ अहे उगसताङ पोमाडेङ केमाकेग़. मति कुदि उड्ला बुदतोग़ आसि, दुस्रोरिन आपुह्‌काय वीळिसि, कदरतोरा लेह्‌काने ऊळना.✡ 4 सिरप आपुनाय पाय्दातेनाह्‌क बोग़े बाताले केमाकेग़, मति दुस्रोरा पाय्दातेनाह्‌क वने ऊळेग़.✡ 5 बेद्रम येसु किर्स्तुना बुद मता, अद्रमे मीवा वने बुद मनि.✡

6 ओग़ पूरा देवुळिय मतोग़.✡

अद्रम मन्ज तेला, देवुळता बराबरतोनन इनजोर✡

अद अदिकरतुन पोस मनोग़.

7 मति ओग़ अद अदिकरतुन पूरा विळ्सतोग़,

विळ्सिसि ओर्युलतोना लेह्‌का आतोग़.✡

आसि मन्कल मारियिस, इद बूमतगा वातोग़.✡

8 मन्कल आसि, ओग़ इचोन उड्ला बुदतोग़ आतोग़ इतेके,✡

देवुळबाबाना पोल्‍लोतुन केंजिसि, तना जीवा वने ईतोग़.✡

हव्कनागुटाता हामुर ओसोय लजाता मन्ज तेला*, अदिन वने ओग़ तना पोग़ोन एतोग़.✡

9 अदिनेनाह्‌क देवुळि ओन सबेटोरिह्‌क बेरोग़ कीता,

ओसो सबे पेदिर्किह्‌काय, ओनाय पेदिरतुन बेरा कीता.✡

10 देवुळदीपते मनवालोर, हानादीपते मनवालोर,

इद बूमते मनवालोर✡सबेटोर, येसुन दंडुम अरयिर.

11 अहे सबेटोराङ वेंजेह्‌कु, “येसु किर्स्तुये कतमतोरा सामि” इनजोर कबुल आसि,✡

देवुळबाबाह्‌क मान ईयिर इनजोर,✡ देवुळि येसुन इद्रम कीता.✡

इद बूमतगा वेह्‌चता लेह्‌का मीट दींचाट

12 अदिनेनाह्‌क गोततोरिर, मीक वेहतलाह आतन: नना मियगा मतन अस्के, बेद्रम मीट नना काग़्हतव पोल्‍लोन केंजिस ताकतिर, अद्रमलेह्‌का इंजेक वने नना मियग्डाहि जेक मनदह्‌पा, इंका पका जिदते मीट अव पोल्‍लोन केंजिसि ताकाटु. बेद पिसमुळता अग़दे देवुळि मीक ताकिह कीयलाह आता, अदे अग़दे मीट तान रेयिसि, उड्ला बुदते ताकसोर मन्ह्‌टु. 13 बाराह्‌क इतेके देवुळिये इद्रम ताकलाह, मियगा विचर्क पुटिह कीस्ता, ओसो तान्क विचर वायनव कबस्क कीयलाह, तोळ वने ईस्ता.✡

14 बाताल कीतेक तेला मुयोग़ आयवा, गिटोगटो आयवा कीसोर मन्ह्‌टु.✡ 15 अस्के मीट कसुरलेवोरिर, लाग्वदिन पुनवोरिर, देवुळताङ पेकोरिर दिसकिर.✡ तेल्वेरा ओसो करब बुदतोर मन्कलोरा नडुम मन्जि,✡ पोग़ोटाङ उकाना लेह्‌का, ईकळते मांजवालोरिर दिसकिर.✡ 16 मीट देवुळता पिसमुळ ईयनद पोल्‍लोतुन पोस विळ्समाटु. अद्रम मीट मतेके, नना मियगा पूरा दोगनाह, कह्‌टेम कीतद उगसिन अनो इनजोर,✡ किर्स्तु वायनद दिया वेहता पग़यकन. वेर मावोर बेसतोर विस्वसिर इनजोर, मीवा लोप्पा इनदा पग़यकन.✡ 17 बूमयालोर देवुळतुह्‌क जन्वरता पूरा मोक ईतप लेह्‌का, मीट अगा पिलिपि सहरते, मीवा विस्वसतेनाह्‌कु, तिपल आसोरेन मह्‌निर, अद्रम मीट देवुळतुन माळिह्‌निर. (नाक इगा रोम सहरतेहव्कतेक वने,) नावा नेतुर मीवा मोकतगा वळ्पतप आयग़ा.✡ अदिह्‌क नना बेस गिर्दा आयकन.✡ इंगो! मीवा संगे बेस गिर्दा आयकन.✡ 18 अद्रम मीट वने बेस गिर्दा आम्ह्‌टु. नावा संगे बेस गिर्दा आम्ह्‌टु.✡

तिमोति ओसो इपप्रुदितुस, वेरा पोल्‍लो

19 येसुसामिना विचर मतेके, नना नावा तोळतोग़ तिमोतिन✡ मियगा चट्पिटे लोहतकन इनजोर, आसा कीयलाह आतन. ओग़ मल्स नयेके वायनोग़ अस्के, मियग्डा कबुरतुन केंजिसि, निटमे नावा जीवातुह्‌क सितुर आयग़ा. 20 नावा लेह्‌कान मीक निटम आलिह केवाल,✡ ओन विळ्सिसि इगा बोग़े इलेग़. मीट बेस मह्‌निरो, इलविरो इनजोर, ओग़ इगा अमेसा आलिह कीसोर मन्ह्‌तोग़. 21 दुस्रोर आपुनाङ-आपुनाङ विचर्कने ताकिह्‌तोर, किर्स्तुना विचर बाताल मन्ह्‌ता, तान बोरे सीता केवोर.✡ 22 मति तिमोति अद्रमतोग़ आयोग़. ओग़ सेतेम बुदतोग़ आंदोग़, इदिन मीट इतेके पुतिरे.✡ मग़ि तपेना सेवा कीतप लेह्‌का,✡ किर्स्तुना बेसता कबुरतुन पोकुर कीयलाह, नावा संगे कबळ कीतोग़.✡ 23 जेलताहि नाक विळ्सनुरा, विळ्सोरा, इद पोल्‍लो एर्का आतस्के, ओन नना मियगा लोहचीकन इनजोर, विचर कीयलाह आतन. 24 मति नाक मियगा वायलाह चट्पिटे अग़ दोर्कग़ा इनजोर, सामिना पोग़ोन नना आसा तासतन.✡

25 (तिमोति मियेके पया वायनोग़ निटमे, मति) इंजेके मावा तोळतोग़ विस्वसि मियग्डोग़ इपप्रुदितुन✡ मियगा मल्हच लोहतलाह, विचर कीयलाह आतन. ओग़ बेसता कबुर वेहतलाह नावा संगे तोळ आंदोग़, ओसो अद कबुरतेनाह्‌क नावा संगे लळेम आयवाल वने आंदोग़. नावा साय्ता कीयलाह, मीट ओन लोहच मतिर. 26 मति ओग़ मीक ऊळलाह पका आलिह कींदोग़. ओग़ बेमरते मतदिन मीट केंजतिर, केंजिसि मीट पका आलिह कीय्ह्‌निर इनजोर ओन्क एर्का आतस्के, ओना जीवा चुहेम आयो. 27 ओग़ निटम इचोन बेमरते मतोग़ इतेके, पूरा डोलनाह आस मतोग़. मति देवुळि ओना पोग़ोन दया कीताह्‌कु सव्रेम आतोग़. ओग़ सव्रेम बार आयवा मतेके, जेलते मनदनद नावा दुकमता पोग़ोन, इद ओसो दुकम अर्स मनालि. मति अद्रम आयवा, देवुळि नावा पोग़ोन वने दया कीता. 28 अदिह्‌क ओन मियगा चट्पिट लोहतलाह, विचर कीयलाह आतन. ओन ऊळकिर अस्के, मीक बेस गिर्दा आयग़ा; ओसो नावा जीवातुह्‌क वने सितुर आयग़ा. 29-30 बेद सेवातुन जेकताहि मीट नयेनाह्‌क कीया पग़विर, अद सेवातुन ओग़ इगा वासि नयेनाह्‌क कीसीतोग़.✡ अद सेवा कीनेके, ओना जीवा दोकाते अर्स मता, किर्स्तुना कबळतेनाह्‌क डोलसोर मतोग़. अदिनेनाह्‌क ओग़ मियगा वायनोग़ अस्के, सामिना सेवक इनजोर, ओन मीटु बेस गिर्दाते कलियाटु. ओना लेह्‌का सेवा केवालोरिह्‌क बेस कदर ईम्ह्‌टु.✡

3

सेतेमता अग़ि बेद्रमता

1 मावोर विस्वसिरिर! इव सबे पोल्‍लोन वेहचि, इद उंद पोल्‍लो इह्‌नन: मीट सामिना देय्वाते गिर्दा आसोर मन्ह्‌टु.✡ मुने वेहतव पोल्‍लोन ओसो वेहतलाहि, नाक कयर वावो,✡ मीट विस्वसताह इळ्न अरयनद आयो इनजोर वेहतह्‌नन.

2 देवुळता मुनेह सेतेमतोर आयलाह, डायना रिवज* कीम्ह्‌टु इनजोर, मीक विस्वसिरिन काग़्हवालोर वातोर. उसरते मन्ह्‌टु! ओर पोटागंजिर कतमतोर लाग्वाङ कबस्क केवालोर आंदुर.✡ 3 (ओर मन्कलोर डायना रिवज कीयनद पोल्‍लो वेहतलाह आतोर.) माट बारा येसुन विस्वस कीतोरले, निटम डायना रिवज कीतोरल आंदल,✡ ओर आयोर. बाराह्‌क इतेके, माट देवुळता जीवा वेहतपु तान मोळ्किह्‌नल.✡ ओसो किर्स्तु येसु माक पका बेरा गूनम तोहतोग़ इनजोर, गिर्दा आय्ह्‌नल. ओसो मावा मन्कना बुदतगा बर्वस तासवा, तान डायिस पोहतप लेह्‌का पिसिह्‌नल.✡ 4 मन्कना बुदता पोग़ोन बर्वस तासना इतेके, नना पका तासेनन.✡ आपुनाङ कबस्कनगा बर्वस तासिस, बोग़ाय पोग़यसोर तिरियतेके, नना ओन्काय पका पोग़यसोर तिरियेनन. 5 मोसानाङ अडोन तपवालेवा नोमवालोर परुसिरा† तुंगातोनन आंदन.✡ नना पुटिस वारममेंड आतापया, अवे अडोङ वेहतपु, नावा डायना रिवज कीतोर.✡ नना इस्रयेल जाततोनन, बिन्यमिनना कूळतोनन आंदन, नावाङ तादोर-बाबोर कतमतोर इस्रयेल जाततोरे.✡ 6 अडोङ नोमलाहि नना इचोन जिदतोनन मतन इतेके, विस्वसिरा मुडुन तिपल कीसोर मंदन.✡ अहे बोर अडोङ नोमिसि सेतेमतोर आयलाह ऊळिंदुर, ओर नावा बेदे तप तोहता पग़वोर.✡

7 इव सबे पोल्‍लोन नना मुने पका पाय्दाताङ इनजोर इंदन, मति इंजेके किर्स्तुन पुताह्‌कु, इव सबे नुस्कनताङे इनजोर नना पुतन.✡ 8 अचोने आयो मति, नावा सामि येसु किर्स्तुन पुनदनदे मोदुल पोल्‍लो आंदु.✡ तान्काय एक्‍वा पाय्दाता पोल्‍लो बेदे इले. निटम ओनेनाह्‌क सबे पोल्‍लोन दुरा इह्‌नन, किर्स्तुने दोर्किह कीयलाहि, नना इद्रम इह्‌नन.✡ 9 ओना संगे जोळेम आस मनदलाहि, नना अव पोल्‍लोन वियेग़ इनजोर नेहच पोहतन. मोसानाङ अडोन नोमिस, देवुळता मुनेह नना सेतेमतोग़ आयलाह ऊळोन.✡ मति नना किर्स्तुन विस्वस कीताह्‌के, देवुळि नाक सेतेमतोनिन इता.✡ 10-11 सेतेमता अग़ि बेद इतेके, किर्स्तुन पुनदना;✡ बेद लावते किर्स्तुन देवुळि जीवा अर्हता, अद लावतुन पुनदना;✡ ओग़ तिपल आतप लेह्‌कान, नना वने तिपल आसि, ओना तिपलतगा कलियना;✡ बह आयि, देवुळि नाक जीवा अर्हचीयि✡ इनजोर किर्स्तु डोलतोग़, अद्रमलेह्‌का नावा मन्कना बुद डोलिस मनदना;✡ इव पोल्‍लोना पोग़ोन नावा विचर मन्ह्‌ता.✡(अदिनेनाह्‌क बेव पोल्‍लोन मुने पका पाय्दाताङ इंदन, अविस्किन इंजेके विळ्सलाह आतन.)

12 पोग़ोन बेव पोल्‍लोन रासतन, अव नावा मनमुळतगा पूरा आताङ इनजोर वेहोन. अगा एवतन इनजोर इनोन, मति बेगा एव्सिह कीयलाह किर्स्तु नाक पोयतोग़,✡ अगा एवयलाह नना वितलाह आतन.✡ 13 मावोर विस्वसिरिर! अगा नना एवतन इनजोर इनोन, मति इद कबळ कीय्ह्‌नन: पेग़्के अरतव पोल्‍लोन सीता केवा,✡ नावा मुनेह मनदनद सीनातगा एवयलाहि वितलाह आतन. 14 सीनातगा एववालोरिह्‌क देवुळि बेद इनम ईकन इनजोर केयिह्‌ता,✡ अद इनमतुन किर्स्तु येसुना मेटे दोर्किह कीयलाह, नना वितलाह आतन.✡

15 माट देवुळतुन बेस पुतोरल,✡ इदे विचरते मनदकल. ओसो बेदाय पोल्‍लोते मीवा दुस्रा विचर मतेके, ताना लोप्पा वने देवुळि मीक सेतेम तोहतग़ा.✡ 16 तेला मति, मीट देवुळता लोप्पा इचानाह बेव पोल्‍लोन पुतिर, अव पोल्‍लोन पोसि मीट ताकसोर मन्ह्‌टु.

सेतेम काग़्हवालोर ओसो जोल काग़्हवालोर

17 मावोर विस्वसिरिर! बेद्रम ताकना इनजोर, माट मीक तोहचीतोम. मीट सबेटोरिर नाक ऊळिसि, उंदिय विचरते नावा लेह्‌कान ताकाटु.✡ ओसो मावा लेह्‌का ताकवालोरिन बेस-नेह्‌ना ऊळिसि, ओरा लेह्‌काने कीम्ह्‌टु. 18 नना इद्रम बाराह्‌क इह्‌नन इतेके, किर्स्तु हव्कनागुटातगा डोलतद पोल्‍लोतुन, वेल्‍लाटोर मन्कलोर पास्कसोर ताकिह्‌तोर.✡ ओरा पोल्‍लोतुन नना अमेसा मीक वेहचोर मतन. इंजेक वने अळसोर-अळसोर वेहतलाह आतन. 19 ओर दायनद अग़ि बूळेम आयनेके ओस ईस्ता.✡ ओर तमा पोटातेनाह्‌क लालुस्क कीसोर ताकिह्‌तोर.✡ तमाङ करबताङ विचर्कने पोग़यसोर तिरियिह्‌तोर.✡ ओर दुनियाताङ पोल्‍लोनगाने सीता कीसोर मन्ह्‌तोर.✡ 20 मति माट बार इद दुनियाता लोकुरल आयवल, माट पोग़ोटा देवुळदीपता लोकुरल आंदल.✡ अग्डाहिये माक पिसिह केवाल येसुसामि किर्स्तु वायनोग़ इनजोर, ओना अग़ ऊळसोर मह्‌नल.✡ 21 सबेटविन ताकिह कीयलाहि, ओनगान लाव मन्ह्‌ता.✡ अद लावते✡ मावा मेंदुलतुन बद्ले कीसीयनोग़. इतेके इद कळियनद मावा मेंदुलतुन, तना बेस्केन बूळेम आयवद मेंदुलता लेह्‌कान, पूरा बद्ले कीसीयनोग़.✡

4

सुकमते बेद्रम मनदना

1 अदिनेनाह्‌क मावोरिर, नना रासतन अद इसबते, सामिनाङ पोल्‍लोङ केंजिस मेग़्किस मन्ह्‌टु.✡ गोततोरिर, मीक ऊळलाह पका नावा जीवा पर्ह्‌किह्‌ता. मियेनाह्‌के नाक गिर्दा वास्ता, नावा कह्‌टेमता पाय्दा मीटे आंदिर.✡

2 यूवादिया! सुनतुके! मीट रेंड आसि आस्कनिर, सामिना मेटे एलाग़ रेंडिस्कनिर मह्‌निर. अदिनेनाह्‌क मीट रेंडिस्कनिर आसि, उंदिय एकाते गूनम आस मन्ह्‌टु इनजोर, मीक वेहतह्‌नन.✡ 3 नावा सेतेमतोग़ तोळतोनिन*! अव रेंड आसि आस्कु उंदिय एकाते मनदलाहि, अविस्किह्‌क तोळ आमु. बाराह्‌क इतेके किलेमेन्‍सना ओसो नावा ऐंगे कबळ केवालोरा संगे कलियिसि, अव रेंड आसि आस्कु, बेसता कबुरतुन पोकुर कीयलाहि कह्‌टेम कीताङ. ओर सबेटोराङ पेदिर्क, देवुळतगा मनदनद अमेसातुह्‌क पिसवालोरा पुस्तकतगा रासतव मन्ह्‌ताङ, इदिन सीता कीम्ह्‌टु.✡

4 मीट सबेटोरिर सामिना देय्वाते गिर्दा आसोर मन्ह्‌टु. ओसो वेहतलाह आतन, गिर्दा आसोर मन्ह्‌टु.✡ 5 सामि वायनद दिया एरेन एवता,✡ इदिन सीता कीसि, मीट कुलुल बुदता मन्कलोरिर इनजोर, सबेटोर पुनदना गावले, अद्रम पिसाटु. 6 बेदे पोल्‍लोतेनाह्‌क आलिह केमाटु,✡ मति सबे पोल्‍लोनेनाह्‌क पार्तनाते देवुळतुन अर्जि कीस, मीवा गर्जतुन वेहाटु.✡ देवुळि माक बेस ऊळिह्‌ता इनजोर, मीट तान जोहर कीसोर ताल्ह्‌काटु. 7 अस्के मीवा तिपलता नडुम वने, देवुळि तना सुकम मीक ईयग़ा, इद पोल्‍लो बोन्के तेळियो.✡ अह कीसि मीवा जीवातुन, मीवा बुदतुन आल्सुळते अरवाह राका कीयग़ा.✡ मीट किर्स्तु येसुना संगे जोळेम आताह्‌कु, देवुळ अद्रम कीयग़ा.

8 मावोरिर! इद उंद पोल्‍लो पिसता, बेव पोल्‍लोङ बेस-नेह्‌ना, असलताङ मन्ह्‌ताङ, अवे पोल्‍लोने सीता कीसोर मन्ह्‌टु: इतेके बर्वस लायकताङ पोल्‍लोङ, मानेम आयना लेह्‌काडाङ पोल्‍लोङ, सेतेमताङ पोल्‍लोङ, पवित्र पोल्‍लोङ, गिर्दाताङ पोल्‍लोङ, बेस विचर वायनव पोल्‍लोङ, इविस्किने सीता कीसोर मन्ह्‌टु.✡ 9 मीट नयग्डाहि कग़यिसि दोर्किह कीतिर, नयग्डाह केंजतिर, नयगा ऊळतिर, अव पोल्‍लोङ वेहतपु, काळ्ङसोर मन्ह्‌टु.✡ अस्के मीक सुकम ईयनद देवुळि मीवा तोळ मनदग़ा.✡

पोलु विस्वसिरिन जोहर कीस्तोग़

10 नाक (दान लोहचि तोळ ईयना इनजोर,) मीट इंजेक सीता कीतिर.✡ अदिनेनाह्‌क सामिना इद देय्वातुन ऊळिसि, नना पकाय गिर्दा आतन. मुनेतग्डाह मीवा इद्रमताये बुद मता, मति अस्के मीक अग़ दोर्को आस मता,✡ मति बाताल आयो. 11 नाक गर्ज अरताह्‌कु नना इद्रम इनोन, बाराह्‌क इतेके नना बह मतेक तेला, बेस सुकमते मनदलाह कग़यतन.✡ 12 बाताले लेवस्के बह पिसना, अद वने पुतन; मतस्के बह पिसना, इदिन वने पुतन. बेद्रम आतेकाय, बेदे वेला आयि, कग़्वते मतेक वने, पोटा निंदिस मतेक वने, मतस्के पिसलाह वने, गर्ज अरतस्के पिसलाह वने, नना कग़यतन.✡ 13 किर्स्तु नाक लाव ईस्तोग़,✡ अदिनेनाह्‌क नना बह तेला पिस पग़यह्‌नन.✡ 14 तेला मति नाक अळ्सन पुटटस्के, मीट नाक तोळ ईतिर, बेस कीतिर.✡

15 ए मावोर पिलिपितोरिर! नना मुने बेसता कबुर मियगा पोकुर कीसोर मतन, अस्के नना मीवाय मकिदुनिया पटटाहि पेसिस मतन.✡ पेसतस्के मीवाय मुलु नाक कोताङ ईस तोळ ईतोर.✡ दुस्रोर बोरे विस्वसिरा मुलु नाक तोळ एवोर. इद पोल्‍लोतुन मीट इतेके पुतिरे. 16 अचोने आयो मति, नना तिसलुनि सहरते मतन अस्के वने,✡ नावा गर्जतेनाह्‌क मीट रेंड-मूंड मल्काङ कोताङ लोहचि, नाक तोळ ईतिर. 17 मियग्डाहि नाक दान गावले इनजोर इनोन,✡ मति मीट कीयनव बेसताङ कबस्कनेनाह, मीक देवुळता बर्कत दोर्कसोरेन मनि इनजोर, नावा विचर मन्ह्‌ता. 18 इपप्रुदितुना कयदे✡ मीट लोहतिर, अव नाक दोर्कताह्‌कु, इंजेके नयगा सबे मन्ह्‌ता, आलिसि पिसनाह वने मन्ह्‌ता. मीट ईतद दान, देवुळतुह्‌क विचर वायनद, बेस गम-गम एग़्स्कतद मोकलेह्‌का आता.✡ 19 नना सेवा कीतद देवुळतगा आलनाह पिसनाह बर्कत मन्ह्‌ता. अदिनेनाह्‌क मीक बाताल गर्ज अरतेक तेला, माट किर्स्तु येसुना लोकुर आताह्‌कु, देवुळिये अदिन पूरा कीसीयग़ा.✡ 20 मावा देवुळबाबाह्‌कु अमेसा-अमेसातुह्‌क मान आयि, आमेन.✡

21 किर्स्तु येसुना मन्कलोर सबेटोर मियग्डोरिन “पोलु जय येसु वेहतोग़” इनजोर वेहचीम्ह्‌ट. इगा नावा संगे मनवालोर विस्वसिर वने मीक जय येसु वेहतलाह आतोर. 22 इग्डोर सबेटोर देवुळता मन्कलोर, मीक जय येसु वेहतलाह आतोर — कासा इतेके बेरोग़ राजाना राजमिदेतगा सेवा केवालोर विस्वसिर. 23 येसुसामि किर्स्तुना देय्वा मियगा सबेटोरगा मनि.✡

✡ 1:1 1:1 गलातितोर 1:10

✡ 1:1 1:1 बळयिर 16:1

✡ 1:1 1:1 बळयिर 16:12

✡ 1:1 1:1 बळयिर 20:28; 1 तिमोति 3:1; तीतुस 1:7

✡ 1:1 1:1 1 तिमोति 3:8

✡ 1:2 1:2 रोम सहरतोर 1:6-7

✡ 1:3-5 1:3-5 4:15

✡ 1:3-5 1:3-5 रोम सहरतोर 1:8

✡ 1:3-5 1:3-5 इपिसुसतोर 1:16

✡ 1:7 1:7 इपिसुसतोर 6:20; 2 तिमोति 2:9; पिलेमोन 10,13

✡ 1:7 1:7 2 कुरिंततोर 7:3

✡ 1:8 1:8 4:1

✡ 1:9 1:9 1 तिसलुनितोर 3:12-13

✡ 1:9 1:9 कुलुसितोर 1:9-10

✡ 1:9 1:9 पिलेमोन 6

✡ 1:9 1:9 1 तिसलुनितोर 4:1

✡ 1:11 1:11 याकुब 3:18

✡ 1:12 1:12 मत्याल 10:18; मार्कल 13:9; लूकाल 21:13

✡ 1:13 1:13 2 तिमोति 2:9

* 1:13 1:13 राजानाङ वेर पह्‌रातोरा तुंगाते 9000 पह्‌रातोर मतोर. रोम सहरतोर पोलिसिरा तुंगा अलगता मता.

✡ 1:14 1:14 बळयिर 4:31; 2 कुरिंततोर 3:12

✡ 1:15-17 1:15-17 रोम सहरतोर 2:8; पिलिपितोर 2:3

✡ 1:19 1:19 2 कुरिंततोर 1:11

✡ 1:20 1:20 इपिसुसतोर 6:19-20

✡ 1:21 1:21 रोम सहरतोर 14:7-8

✡ 1:23 1:23 योहन 12:26; 2 कुरिंततोर 5:8; 2 तिमोति 4:6

✡ 1:25 1:25 2:24; पिलेमोन 22

✡ 1:26 1:26 2 कुरिंततोर 5:12; 7:4-7; पिलिपितोर 2:16

✡ 1:27 1:27 इपिसुसतोर 4:1

✡ 1:27 1:27 1 कुरिंततोर 16:13; पिलिपितोर 4:1

✡ 1:27 1:27 1 कुरिंततोर 1:10

✡ 1:28 1:28 2 कुरिंततोर 2:15-16; 2 तिसलुनितोर 1:5-7

✡ 1:29 1:29 मत्याल 5:11-12; बळयिर 14:22

✡ 1:30 1:30 बळयिर 16:14-40

✡ 1:30 1:30 कुलुसितोर 1:29; 1 तिसलुनितोर 2:2; 1 तिमोति 6:12; 2 तिमोति 4:7; इब्रितोर 10:32-33; 12:1

✡ 2:1-2 2:1-2 योहन 14:17; 17:22-23; रोम सहरतोर 8:9-11; 2 कुरिंततोर 13:14; याकुब 4:5

✡ 2:1-2 2:1-2 रोम सहरतोर 12:16; पिलिपितोर 4:2; कुलुसितोर 3:12

✡ 2:3 2:3 रोम सहरतोर 2:8; पिलिपितोर 1:15-17

✡ 2:3 2:3 रोम सहरतोर 12:10; गलातितोर 5:26; इपिसुसतोर 5:21; कुलुसितोर 3:12; 1 पत्रु 3:8

✡ 2:4 2:3-4 रोम सहरतोर 15:1-2; गलातितोर 6:3

✡ 2:5 2:5 मत्याल 11:29; रोम सहरतोर 15:3

✡ 2:6 2:6 योहन 1:1; 2 कुरिंततोर 4:4

✡ 2:6 2:6 योहन 5:18; 10:33

✡ 2:7 2:7 मत्याल 20:28; मार्कल 10:45

✡ 2:7 2:7 योहन 1:14; रोम सहरतोर 8:3

✡ 2:8 2:8 मत्याल 11:29

✡ 2:8 2:8 मत्याल 26:39; मार्कल 14:36; लूकाल 22:42; योहन 10:18; रोम सहरतोर 5:19; इब्रितोर 5:8

* 2:8 2:8 हव्कनागुटातगा वेळ्हतोग़ मन्कन लोकुर उस्किंदुर-पास्किंदुर. ओसो सबेटोर ऊळनाह, ओन कूळल कीसि वेळ्हंदुर.

✡ 2:8 2:6-8 2 कुरिंततोर 8:9; 13:4; इब्रितोर 12:2,4

✡ 2:9 2:9 मत्याल 28:18; बळयिर 2:33; इब्रितोर 1:9; 2:9

✡ 2:10 2:10 इपिसुसतोर 1:10; तोहचीतव पोल्‍लोङ 5:3,13

✡ 2:11 2:11 योहन 13:13-16; रोम सहरतोर 10:9; 14:9

✡ 2:11 2:10-11 यशायाह 45:23; रोम सहरतोर 14:11

✡ 2:11 2:9-11 इपिसुसतोर 1:21

✡ 2:13 2:13 रोम सहरतोर 12:3; 1 कुरिंततोर 12:6; 15:10; इब्रितोर 13:20-21

✡ 2:14 2:14 1 कुरिंततोर 10:10; 1 पत्रु 4:9

✡ 2:15 2:15 मत्याल 5:45; इपिसुसतोर 5:1

✡ 2:15 2:15 व्यवस्थाविवरण 32:5; बळयिर 2:40

✡ 2:15 2:15 मत्याल 5:14-16; 2 पत्रु 3:14

✡ 2:16 2:16 यशायाह 49:4; गलातितोर 2:2; 4:11; 1 तिसलुनितोर 3:5

✡ 2:16 2:16 1:26

✡ 2:17 2:17 गिनती 28:6-7; रोम सहरतोर 15:16; 2 कुरिंततोर 12:15; 2 तिमोति 4:6

✡ 2:17 2:17 1 योहन 3:16

✡ 2:17 2:17 2 कुरिंततोर 6:10; 12:15

✡ 2:18 2:18 3:1

✡ 2:19 2:19 1:1

✡ 2:20 2:20 1 कुरिंततोर 16:10; 2 तिमोति 3:10

✡ 2:21 2:21 1 कुरिंततोर 10:24,33; 13:5; 2 तिमोति 3:2

✡ 2:22 2:22 बळयिर 16:2

✡ 2:22 2:22 1 कुरिंततोर 4:17

✡ 2:22 2:22 बळयिर 16:3; 1 कुरिंततोर 16:10; 2 तिमोति 3:10

✡ 2:24 2:24 1:25; पिलेमोन 22

✡ 2:25 2:25 4:18

✡ 2:29-30 2:29-30 1 कुरिंततोर 16:17; पिलिपितोर 4:10

✡ 2:29-30 2:29-30 रोम सहरतोर 16:2; 1 कुरिंततोर 16:18

✡ 3:1 3:1 2:18; 4:4

✡ 3:1 3:1 2 पत्रु 1:12

* 3:2 3:2 “डायना रिवज” इद पोल्‍लोता अर्तम पुनदना इतेके, बाय्बलता आक्रि पुनवव पोल्‍लोना अर्तमि मन्ह्‌ता, इदिन अर्वाटु.

✡ 3:2 3:2 2 कुरिंततोर 11:13

✡ 3:3 3:3 गलातितोर 6:16

✡ 3:3 3:3 गलातितोर 5:25

✡ 3:3 3:3 रोम सहरतोर 2:29; 9:6; गलातितोर 6:13,15

✡ 3:4 3:4 2 कुरिंततोर 5:16; 11:18

† 3:5 3:5 “परुसिर” इद पोल्‍लोतुन पुनदना इतेके, बाय्बलता आक्रिते मनदनद पुनवव पोल्‍लोना अर्तमि मन्ह्‌ता, इदिन अर्वाटु.

✡ 3:5 3:5 बळयिर 22:3; 23:6-8

✡ 3:5 3:5 पुटमुळि 17:12

✡ 3:5 3:5 रोम सहरतोर 11:1; गलातितोर 2:15

✡ 3:6 3:6 बळयिर 8:3; 22:4-5; 26:9-11

✡ 3:6 3:6 गलातितोर 1:13-14

✡ 3:7 3:7 लूकाल 14:33

✡ 3:8 3:8 यिर्मयाह 9:24; योहन 17:3; इपिसुसतोर 4:13

✡ 3:8 3:7-8 इब्रितोर 11:25-26

✡ 3:9 3:9 रोम सहरतोर 10:5

✡ 3:9 3:9 रोम सहरतोर 1:17; 9:30; 1 कुरिंततोर 1:30

✡ 3:10-11 3:10-11 यिर्मयाह 9:24; योहन 17:3; इपिसुसतोर 4:13; 2 पत्रु 1:3

✡ 3:10-11 3:10-11 इपिसुसतोर 4:13

✡ 3:10-11 3:10-11 रोम सहरतोर 8:17

✡ 3:10-11 3:10-11 बळयिर 26:7; 1 कुरिंततोर 15:23; तोहचीतव पोल्‍लोङ 20:5

✡ 3:10-11 3:10-11 रोम सहरतोर 6:5; 8:35-36; गलातितोर 2:20; कुलुसितोर 2:20-22; 3:2-3

✡ 3:10-11 3:10-11 रोम सहरतोर 6:5; 8:17

✡ 3:12 3:12 बळयिर 9:5-6

✡ 3:12 3:12 1 तिमोति 6:12

✡ 3:13 3:13 लूकाल 9:62

✡ 3:14 3:14 इब्रितोर 3:1

✡ 3:14 3:14 1 कुरिंततोर 9:24; इब्रितोर 6:1-2

✡ 3:15 3:15 1 कुरिंततोर 2:6

✡ 3:15 3:15 योहन 6:45; गलातितोर 5:10; 1 तिसलुनितोर 4:9

✡ 3:17 3:17 1 कुरिंततोर 4:16; पिलिपितोर 4:9; 1 पत्रु 5:3

✡ 3:18 3:18 2 कुरिंततोर 11:13; गलातितोर 6:14; इब्रितोर 10:29

✡ 3:19 3:19 2 तिसलुनितोर 1:9

✡ 3:19 3:19 रोम सहरतोर 16:18; तीतुस 1:12

✡ 3:19 3:19 रोम सहरतोर 6:21-22; यहुदाल 13

✡ 3:19 3:19 रोम सहरतोर 8:5-6; कुलुसितोर 3:2-3; 2 तिमोति 3:4

✡ 3:20 3:20 इपिसुसतोर 2:19; कुलुसितोर 3:1; इब्रितोर 12:22

✡ 3:20 3:20 1 कुरिंततोर 1:5-7

✡ 3:21 3:21 1 कुरिंततोर 15:28

✡ 3:21 3:21 इपिसुसतोर 1:19-20

✡ 3:21 3:21 रोम सहरतोर 8:29; 1 कुरिंततोर 15:43,48; कुलुसितोर 3:4

✡ 4:1 4:1 1 कुरिंततोर 16:13; पिलिपितोर 1:27

✡ 4:1 4:1 1:8; 1 तिसलुनितोर 2:19

✡ 4:2 4:2 पिलिपितोर 2:1-2

* 4:3 4:3 पिलिपितोर विस्वसिरा मुडगा बोनो ओर्विन पोलु वेहतह्‌तोग़, मति ओना पेदिर वेहोग़.

✡ 4:3 4:3 लूकाल 10:20; तोहचीतव पोल्‍लोङ 3:5; 20:15

✡ 4:4 4:4 2 कुरिंततोर 6:10; पिलिपितोर 2:18; 3:1; 1 तिसलुनितोर 5:16

✡ 4:5 4:5 1 कुरिंततोर 16:22; इब्रितोर 10:37; याकुब 5:8-9

✡ 4:6 4:6 मत्याल 6:25; 1 पत्रु 5:7

✡ 4:6 4:6 इपिसुसतोर 6:18; 1 तिमोति 5:5

✡ 4:7 4:7 यशायाह 26:3; योहन 14:27; इपिसुसतोर 3:18-19

✡ 4:7 4:7 1 पत्रु 1:4-5

✡ 4:8 4:8 रोम सहरतोर 14:18

✡ 4:9 4:9 1 कुरिंततोर 4:16; पिलिपितोर 3:17

✡ 4:9 4:9 रोम सहरतोर 15:33

✡ 4:10 4:10 2 कुरिंततोर 11:9

✡ 4:10 4:10 2:29-30

✡ 4:11 4:11 2 कुरिंततोर 9:8; 1 तिमोति 6:6,8; इब्रितोर 13:5

✡ 4:12 4:12 2 कुरिंततोर 11:27

✡ 4:13 4:13 1 तिमोति 1:12

✡ 4:13 4:13 2 कुरिंततोर 12:9; इपिसुसतोर 3:16; कुलुसितोर 1:11-12

✡ 4:14 4:14 इब्रितोर 10:32-33; तोहचीतव पोल्‍लोङ 1:9

✡ 4:15 4:15 रोम सहरतोर 15:26

✡ 4:15 4:15 2 कुरिंततोर 11:8-9; पिलिपितोर 1:3-5

✡ 4:16 4:16 बळयिर 17:1; 1 तिसलुनितोर 2:9

✡ 4:17 4:17 1 कुरिंततोर 9:11-12

✡ 4:18 4:18 2:25

✡ 4:18 4:18 पेसमुळि 29:18; 2 कुरिंततोर 2:14-15; 11:8; इब्रितोर 13:16

✡ 4:19 4:19 2 कुरिंततोर 9:8

✡ 4:20 4:20 रोम सहरतोर 11:36

✡ 4:23 4:23 रोम सहरतोर 16:20

कुलुसितोर

1

2

3

4

कुलुसि सहरतोर विस्वसिरेनाह्‌कु, किर्स्तुना बळयि पोलु लोहतद सीटि

मावा मेंदुल बेस पिसना इन्जि, तलाये मोदुल आंदु. तला इलवा मतेके, माट बेद्रम विचर केवेरल? विचर केवालेवा, माट जन्वर्कना लेह्‌का मनेलल! अद्रमे विस्वसिरा मुलु बेस पिसना, बेस ताकना इन्जि, मुडा तला, इतेके किर्स्तु, बेचोन मोदुल मनदग़ा! कुलुसि पुस्तकता मोदुल कबुर बेद इतेके, किर्स्तुये विस्वसिरा मुडा तला आंदोग़. सबे पोल्‍लोने ओग़े मुनेतोग़ आंदोग़ (1:18). किर्स्तु माट विस्वसि मुडा तला आंदोग़, मावा जीवाता पिसमुळता मोदुल ओग़े, माक अग़ तोहवाल, माक बुदिङ वेहवाल, माक आसा एवाल ओग़े आंदोग़. विस्वसिरा मुलु ओनाय आंदु, ओनाय पेदिर मावा पोग़ोन उदताह्‌कु, माट बोना मुडोरोम आंदोम इन्जि लोकुर पुन्ह्‌तोर. माट ओना लोकुरल आसि, ओना संगे उंदिय मेंदुल आतप जोळेम आसि, ओर्विना संगे ओर्वोग़ बह ताकना इन्जि, ओग़े माक काग़्हतह्‌तोग़.

कुलुसितोर विस्वसिर इद सेतेम पोल्‍लोता लोप्पा रेंड विचर्क आंदुर. ओर किर्स्तुन पिसिह केवाल इनजोर नमिस मतोर, मति मावा लेह्‌का, ओरा सीता वेल्‍लाङे गलत पोल्‍लोनगा वने अंदु. जोल काग़्हवालोराङ केंजिसि, ओरगा बोर देवतुल्किन मोळ्कलाह आतोर, बोर दुस्राङ रीत-रिवज्कनेके सीता कीयलाह आतोर, बोर दुस्राङ दर्मनाङ पोल्‍लोन येसुना बेसता कबुरतगा काल्ह्‌पलाह आतोर. मति किर्स्तु मावा पिसमुळता सिरप उंद तूस अचोने आयोग़, मावा पूना पिसमुळ ओनगाने मन्ह्‌ता, ओनेनाह्‌के माट दिनमे पिसिह्‌नल (3:11). किर्स्तु मावा तलालेह्‌का निटमे मन्ह्‌तोग़ इतेके, दुस्रोर माक किर्स्तुनोर इनजोर पुन्ह्‌तोर. मीट किर्स्तुन दोर्किह कीतिर इतेके, पोलु कुलुसितोरिन वेहतपु, किर्स्तुना संगे ताकाटु, ओना पोल्‍लोते, ओनाङ अडोने ऊटिस मन्ह्‌टु (2:6-7). इद्रम मतेके, मीट देवुळता पोल्‍लोते अमेसा निंदिस मनदकिर (3:16). बोग़ाय विस्वसि आयना इतेके, पाळ्ना पिसमुळतुन पोहचि, किर्स्तुनगा पूना पिसमुळतुन पोयतना. विस्वसते वातस्के, मीवा पापम बुदतुन, किर्स्तुना संगे गुमयाते मिसतप लेह्‌का आता, अह आसि देवुळि मीक पूना पिसमुळ ईता. अदिनेनाह्‌क सबे पापमताङ कबस्किन, हव्कनागुटातगा मोल्‍लाङ कोटटपु बूळे कीयनद वने, मीवा विचर मनदना गावले.

1

मुनेता पोल्‍लो

1-2 नना पोलुनन, देवुळता विचर मतपु, येसु किर्स्तुना बळयिनन आंदन.✡ कुलुसि सहरते मनवालोर देवुळता मन्कलोरिर मीक इद सीटि रासलाह आतन. मावा तोळतोग़ विस्वसि तिमोति वने,✡ इगा नावा संगे मीक जय येसु वेहतह्‌तोग़. मीट किर्स्तुन विळ्सवा विस्वस कीय्ह्‌निर इनजोर माट पुतोम. मावा देवुळबाबानाहि मीक सुकमि, देय्वा दोर्कि.✡

कुलुसितोरेनाह्‌क पोलु पार्तना कीस्तोग़

3-5 देवुळता बेसता कबुरि, सेतेमता पोल्‍लो आंदु.✡ अद पोल्‍लोतुन मीट मुने केंजतिर, केंजताह्‌कु पोग़ोन देवुळदीपतगा जागा दोर्कनद आसा मियगा पुटटा.✡ अद आसातेनाह्‌कु, येसु किर्स्तुन विस्वस कीसोरेन मह्‌निर, ओसो देवुळता सबेटोर लोकुरिन जीवा कीय्ह्‌निर.✡ अदिनेनाह्‌क माट मियेनाह्‌क ऊक-ऊके पार्तना कीय्ह्‌नोम✡ अस्के, मावा येसुसामि किर्स्तुना बाबाल देवुळतुन अमेसा जोहर कीय्ह्‌नोम.✡ 6-8 अद बेसता कबुरतुन, इपपरास इनवाल✡ मियगा एव्सिह कीसीतोग़. ओग़ सामिना सेवाते मावा ऐंगेटोग़ ओसो बेस गोततोग़ आंदोग़, अहे बर्वसलायकतोग़ आंदोग़. (माट मीवा सहरतगा एवया पग़वोम,) मति मावा जागाते ओग़ मीक सेतेम बुदते किर्स्तुना कबुरतुन काग़्हचि, मीवा सेवा कीतोग़. देवुळता जीवा मियगा जागा आताह्‌कु, मीट ताना मन्कलोरिन जीवा कीय्ह्‌निर इनजोर, ओग़े माक वेहतोग़.✡ मीट ओनग्डाहि बेसता कबुरतुन केंजतिर, ओसो देवुळता दयाता पोल्‍लो सेतेम मन्ह्‌ता इनजोर पुतिर.✡ पुतस्के, अद कबुरता पोल्‍लो मीवा जीवातुन बद्ले कीयलाह आता. अद्रमलेह्‌काने अद कबुर बूममेंड आबुर आसि, वेल्‍लाटोर आस्क-कोय्तोरा जीवातुन बद्ले कीयलाह आता.✡

9-10 अदिनेनाह्‌क माट इपपरासनाहि मीवा कबुरतुन केंजतग्डाहि, मियेनाह्‌क ऊक-ऊके पार्तना कीसोर मह्‌नोम.✡ मियेनाह्‌क देवुळता बाताल विचर मन्ह्‌ता, इद मीक तेळियना इन्जि, देवुळता जीवा मीक पूरा बुदि ईयि इनजोर, पार्तना कीयलाह आतोम✡. बाराह्‌क इतेके, देवुळि मियेनाह्‌क विचर कीस तासतद पोल्‍लोतुन पुतेक अचोन, सबे पोल्‍लोने येसुसामिन मान ईसि, ओन्क विचर वानाह ताककिर.✡ इतेके मीट सबे रीतिनाङ बेसताङ कबस्क कीसोर, देवुळतुन बेस पुनजोर दाकिर✡. 11-12 ओसो इद्रम वने पार्तना कीयलाह आतोम: मीक बेदाय तिपल वातेक वने, मीट आरेम आयवा, ओङ आयवा, विस्वसते निच मनदलाहि, देवुळि तना पका बेरा डीसाते मीक लाव ईयि.✡ ओसो मीट बेस गिर्दाते देवुळतुन जोहर कीसोर मनदना इनजोर, पार्तना कीयलाह आतोम. बाराह्‌क इतेके, पोग़ोन तना वेह्‌चतगा पिसवालोर ओना मन्कलोरेनाह्‌क, मावा देवुळबाबाल वेल्‍लाय बर्कत तासतोग़. ओसो मीक वने अग्डा तूस दोर्कना लायकतोर कीतोग़.✡ 13 ईकळते मतप लेह्‌कान, देयह्‌कना कयदे मतल. मति देवुळि माक देयह्‌कना कयदाहि विळ्सिह कीसि, तना पका जीवा कीतोग़ मग़ना राजेमतगा तचीता.✡ 14 ओग़े माक विळ्सिह केवाल आंदोग़,✡ ओनाय मोकतेनाह्‌कु मावा पापमता मापि आता.

किर्स्तु बोग़ु? ओग़ माक बाताल कीसीतोग़?

15 देवुळबाबाल दिसोग़✡ मति, ओना मग़ि येसुन ऊळतस्के, देवुळबाबान ऊळतपे आंदु.✡ दुनियाते पंडटव सबेटविना पोग़ोन येसुनाय अदिकर मन्ह्‌ता. 16 बाराह्‌क इतेके, देवुळि ओनाय मेटे सबे पुटिह कीता.✡ पोग़ोटा बूमताङ, इळ्ता बूमतग्डाङ, दिसनवु, दिसववु, राजेम कीयनव देयह्‌क-बूतह्‌क, लाव तोहतनव देवतुल्कु, अदिकरते मनदनव पेन्कु,✡ इव सबेटविन ओनाय मेटे पुटिह कीता.✡ ओन्के मान दोर्कना इन्जि, देवुळि इद्रम कीता.✡ 17 सबेट्काय ओग़े मुनेतोग़ु,✡ ओना मेटेन सबे पंडटव निच मन्ह्‌ताङ.✡ 18 ओसो माट विस्वसिरा मुलु मेंदुलता लेह्‌काडोरल, किर्स्तु तान ताकिह कीयनद तलाता लेह्‌काडोग़ु,✡ ओनाय मेटे माट पिसिह्‌नल. हामुरताहि जीवा अरवालोरग्डाहि, ओग़े मुनेतोग़ आंदोग़,✡ इद्रमलेह्‌का सबे पोल्‍लोने ओग़े मुनेतोग़.✡ 19 देवुळता पूरा बुदि ओनगा जागा आयना इन्जि, देवुळता गिर्दा मता.✡ 20 मन्कना पापमतेनाह्‌कु, इद बूमता सबे नरुळ आयि, ओसो पोग़ोटा बूमताङ आयिङ, सबेटव देवुळताहि जेक आताङ. मति ताना मग़ि किर्स्तु, हव्कनागुटातगा नेतुर पोहच डोलताह्‌कु, इव सबेटविन ओना मोकतेनाह्‌कु, तना संगे कलियिह कीयलाहि, देवुळि विचर कीता.✡

21 मीट मुने मीवाङ लाग्वाङ विचर्कने, देवुळता संगे विरुद आस एग़तप लेह्‌का मंदिर, अहे लाग्वाङ कबस्क कीसोर मंदिर.✡ 22 अद्रम मन्जाय मति, ताना मग़ि मन्कना मेंदुल अग़्के, बूमतगा वास मियेनाह्‌क डोलताह्‌कु, देवुळि मीक तना संगे कलियिह कीता.✡ मीट ताना मुनेह नितस्के पवित्र मनदना, बाताले डागिललेवा मनदना, बाताले कसुरलेवा मनदना इनजोर, तना संगे कलियिह कीता.✡ 23 मति मीट मेलियवालेवा, मेग़्किसि विस्वस कीसोर मनदना गावले,✡ ओसो बेसतल कबुरतुन केंजताह्‌कु, मीवा जीवातगा पुटटद आसातुन, विळ्सवालेवा मनदना गावले. मीट केंजतद बेसतल कबुर पूरा बूमतगा पोकुर आयलाह आता.✡ नाक वने, अदे सेवा कीयलाहि देवुळि निल्पिह कीता.✡

विस्वसिरेनाह्‌क पोलु पप्ळेम आस्तोग़

24 माट विस्वसिरा मुलु, किर्स्तुना मेंदुलता लेह्‌कान मह्‌नल.✡ तना मेंदुलतेनाह्‌कु, किर्स्तुना तिपल इंका मारोये, ओना तिपलते नना वने कलियिह्‌नन.✡ अदिनेनाह्‌क नावा मेंदुदगा तिपल आतेक तेला, गिर्दातेन मह्‌नन.✡ 25-27 नना सबे जातिनोरगा वेहतलाह आतन, अद पोल्‍लोतुन मुनेता कालमते, अस्केडोर मन्कलोरिह्‌क, देवुळि पुन्पिह केवा मता. मति इंजेके अद पोल्‍लोतुन, तना मन्कलोरिह्‌क पुन्पिह कीयलाह विचर कीता.✡ इद बाताल पोल्‍लो आंदु इतेके, किर्स्तु मीवाङ जीवानगा जागा आस्तोग़; अदिनेनाह्‌क देवुळि मियेनाह्‌क, पोग़ोन तासतद पका बेसतल बर्कतता तूस मीक दोर्किह्‌ता इनजोर,✡ मीक वने इंजेके आसा दोर्कता, इदे अद पोल्‍लो आंदु.✡ मीवा पाय्दातेनाह्‌कु देवुळि तना पूरा पोल्‍लोतुन तपवालेवा पोकुर कीयनद कबळतुनु, नावा कयदे कीसीता.✡ कीसीताह्‌के नना विस्वसिरा मुडा सेवकनन आतन.✡

28 ओग़े किर्स्तुन माट सबे जातिनोरिह्‌क, पोकुर कीयलाह आतोम. किर्स्तुना संगे तुंडिस मनवालोर सबेटोरिन किर्स्तुनगा बेस विस्वसते मेग़्किह कीसि, देवुळता मुनेह निल्पिह कीयना इनजोर,✡ माटु देवुळ ईतद बुदते सबेटोरिन काग़्हतह्‌नोम, सुद्रे कीय्ह्‌नोम.✡ 29 इदे पोल्‍लोतेनाह्‌क नना एपुर पेसनाह कबळ कीसि, पप्ळेम आयलाह आतन. किर्स्तुना बेरा लाव नाक ताकिह कीताह्‌कु, नना कह्‌टेम कीयलाह आतन.✡

2

1-3 मीट कुलुसि नाटेनोर विस्वसिरिर, इद पोल्‍लोतुन बेस पुन्ह्‌टु. मीट नावा मोकमतुन ऊळवेक तेला मीकु, लोदिकिया सहरतोर विस्वसिरेनाह्‌कु,✡ ओसो मीवा पटटोर सबेटोर विस्वसिरेनाह्‌कु, नना पका पप्ळेम आयलाह आतन. मीवा जीवातगा दीरा वायना,✡ मीट सबेटोरिर ओर्विह्‌क-ओर्वोग़ जीवा कीसोर कलियिस मनदना, ओसो देवुळतगा मकतद पोल्‍लो, मीक पका बेस-नेह्‌ना तेळियना इन्जि,✡ नना पप्ळेम आयलाह आतन.✡ देवुळतगा मकतद पोल्‍लो इतेके किर्स्तुये आंदोग़.✡ देवुळता पूरा बुदि ओसो ताना जीवाताङ कतम पोल्‍लोङ, बेरा मालसोमलेह्‌का किर्स्तुनगा जमा आस मन्ह्‌ताङ.✡ 4 नना इद पोल्‍लोतुन बाराह्‌क रासलाह आतन इतेके, मीक बोरे मिङताङ-मिङताङ पोल्‍लोने नाळेह कीस लेसिह कीयनायो.✡ 5 नना कोंडाने दिसलाह मियगा इलेन; मति सीताते मीवा संगेन मह्‌नन.✡ मीट मीवा पिसमुळते बेस-नेह्‌ना पिसलाह आतिर इनजोर, ओसो किर्स्तुन पका मेग़्किस विस्वस कीतिर इनजोर केंजिसि,✡ पका गिर्दा आयलाह आतन.

किर्स्तुना संगे तुंडिस मनदना

6 मीट किर्स्तु येसुन मावा माल्काल इनजोर, ओनाङ पोल्‍लोङ केंजलाह आतिर, अद्रमलेह्‌कान येसुना अग़दे ताकसोर मन्ह्‌टु.✡ 7 मरानाङ मडाङ ऊटटप लेह्‌का, मीटु विस्वसते ओनगा बेस ऊटिस मन्ह्‌टु;✡ ओसो मीटु ओनाङ पोल्‍लोने बेर्ससोर मन्ह्‌टु. अस्के इपपरासनाहि मीट येसुना सेतेम पोल्‍लो कग़यतपु, विस्वसताहि इळ्न अरवा, मेग़्किस मनदकिर;✡ देवुळतुन अमेसा पका जोहर कीसोर मनदकिर.

8 इदिन पुन्ज मन्ह्‌टु! मन्कलोर वासि, मन्कना बुदताहि पुटटव पोल्‍लोनु, (देवुळताङ पोल्‍लोङ इनजोर) काग़्हतह्‌तोर. ओर पका बुदतोर दिसतेक तेला, ओराङ पोल्‍लोङ उगसताङ ओसो जोल पोल्‍लोङ आंदुङ. लोकुर वेहतव अव इद दुनियाताङ अङ्ळमताङ पाय्दालेवाङ उतुर्कनाङ पोल्‍लोङ आंदुङ,✡ किर्स्तुनग्डाह वातव आयोङ. अदिनेनाह्‌क अव पोल्‍लोङ काग़्हचि तमा कयदे कीयलाहि, ओरिह्‌क मीट अग़ एमाटु.✡ 9 बाराह्‌क इतेके, देवुळता पूरा बुदि किर्स्तु इनजोर मेंदुल अग़्के मन्ह्‌ता.✡ 10 राजेम कीयनव पेन्कु, ओसो अदिकर ताकिह कीयनव देवतुल्कु, इविस्कना पोग़ोन किर्स्तुनाये अदिकर मन्ह्‌ता.✡ मीट ओना संगे जोळेम आतिर, अदिह्‌क इंजेके मियगा बाताले कमि इले.✡

11 (माट यहुदिरोम इतेके, मन्कना तोलातुन डायिसि, डायना रिवजकीय्ह्‌नोम;) विस्वसिरा डायना रिवज बार, मन्कना कयदे कीतद आयो. (किर्स्तुह्‌कु हव्कनागुटातासिक्सा आतस्के,) मीवा पापम बुदि ओना मेंदुलता संगे जोळेम आता, अस्केने ओना संगे मीवा वने डायना रिवज आतप आता.✡ 12 मीट येसुना पेदिरते एतगा मुळ्न्दिस तेदतस्के, मीवा पापम बुदतुन, किर्स्तुना संगे गुमयाते मिसतप लेह्‌का आता.✡ देवुळि बेद बेरा लावते ओन डोलतोरग्डाहि जीवा अर्हता, अदे लावता पोग़ोन मीट विस्वस कीतिर.✡ कीताह्‌कु (अद मीक पूना पिसमुळ ईता. पूना पिसमुळ दोर्कताह्‌के,) मीट वने किर्स्तुना संगे जीवा अरतप लेह्‌का आतिर.✡ 13-14 मीट मुने पुन्जि कसुर्क कींदिर, मीट यहुदिर आयवाह्‌कु, देवुळता लोकुर आयवा मतिर, अदिनेनाह्‌क देवुळता मुनेह डोलतप मतिर.✡ मति देवुळि मावाङ सबे कसुर्किन मापि कीता. ओसो माक सिक्सा आयना इन्जि, मावाङ कसुर्क तोहतनद सीटि मावा विरुद मता. मति अद सीटटुनु, देवुळि किर्स्तुना संगे हव्कनागुटातगा मोल्‍लाङ कोटटप लेह्‌का मायिह कीता.✡ इद्रमलेह्‌का देवुळि माक कसुरलेवोर कीसि, किर्स्तुना संगे जीवा अर्हता. 15 इंजेके इद्रम आता इतेके, अदिकरते ताकिह कीयनव देयह्‌कना लावतुन, देवुळि अविस्कनग्डाहि किर्स्तुना हव्कनागुटाता मेटे, पूरा तेंडिस पोहता.✡ पोहचि अव देयह्‌क पूरा आरेम आताङ इन्जि, अविस्किन सबेटोर ऊळनाह, दोहच तिर्हतप लेह्‌का कीता.✡

16 (अदिनेनाह्‌क इद दुनियाताङ अडोङ-उतुर्क काग़्हवालोरिह्‌क, मीट अग़ एमाट इनजोर वेहतन.) इतेके तिनदना-उनडना नोमळतुन माळविर,✡ वर्सामेटा पोल्वा केविर, आम्स आयनस्के पोल्वा केविर, पोल्वादियातुन नोमविर इनजोर,✡ बोने बह मीवा पोग़ोन कसुर पुटिह कीयलाह एमाटु.✡ 17 (किर्स्तु वावस्के, देवुळि तना लोकुरिह्‌क इव अडोङ ईस मता.) इविस्किन बाराह्‌क ईता इतेके, वायना कालमते देवुळि तना लोकुरा संगे बेद्रम कलियना इन्जि तोहतलाह, ईस मता. मति इंजेके किर्स्तुना मेटे, देवुळि माक गट्ने कलियिह्‌ता.✡(अदिह्‌क इंजेके इद्रमताङ अडोङ वेहवालोराङ पोल्‍लोन केंजमाटु.) 18 मीक जोल काग़्हवालोर इद्रम वेहतह्‌तोर, “मावा लेह्‌का तिपलता नोमळ कीयना, पोग़ोटाङ देवतुल्किन मोळ्कना,” इन्ह्‌तोर. इद्रम वेहचि, मीट देवुळता राजेमता लायकतोरिर आयविर इनजोर, मीवा पोग़ोन कसुर ओपलाह एमाटु. अद्रमतोर मन्कलोर इद्रम-इद्रमताङ लेकाङ ऊळतोम इनजोरे, तमाय मन्कना बुदते उगसे पोग़यसोर तिरियिह्‌तोर.✡ 19 (बेद्रम तला मेंदुलतुन ताकिह कीस्ता, अद्रमे किर्स्तु माक विस्वसिरिन ताकिह कीस्तोग़.✡) अविङ, सीराङ, पूरा मेंदुलतुन जोळे कीस तासिह्‌ताङ, ओसो अद्रमे मेंदुलताङ कय्क-काल्क बाताङ, ऐंगेन बेर्सिह्‌ताङ वने. अद्रमलेह्‌काने माट विस्वसि मन्कलोरल, ओर्विह्‌क-ओर्वोग़ तुंडिस मह्‌नल. ओसो देवुळता देय्वा दोर्कताह्‌कु, ऐंगेन बेर्सिह्‌नल.✡ मति जोल काग़्हवालोरु, मावा तलालेह्‌काडोग़ किर्स्तुनाङ केंजवाह्‌कु, मावोर आयोर.

दुनियाताङ अडोङ-उतुर्कने ताकनद आयो

20-22 तेन बोयमाटु, तान तिनमाटु, इदिन इटमाटु इनजोर मीट नोममाटु. तिनदनद मालु कबळतुह्‌क अरयह्‌ताये; मति तितापया, अद कबळतुह्‌क अरवो.✡ अद्रमता मादा पोग़ोन, मन्कलोरे अडोङ पुटिह कीसि, दुस्रोरिन काग़्हतह्‌तोर.✡ मीवा मन्कना बुदि किर्स्तुना संगे डोलताह्‌कु,✡ इद दुनियाताङ अङ्ळमताङ अडोङ-उतुर्क✡ मीक दोहच तास पग़वोङ. पया मीट दुनियातोरा लेह्‌का अद्रमताङ पोल्‍लोन केंजिसि बाराह्‌क पिसलाह आतिर?✡ 23 इद्रमताङ अडोङ-उतुर्क पुटिह केवालोर पका बुदतोर, देवुळतुन कर्तुळते नोमवालोरा लेह्‌का दिसिह्‌तोर. बह इतेके माट उड्ला बुदतोरोम इन्जि, ओरु सबेटोरिन तोहतह्‌तोर, ओसो तमाङ मेंदुस्किन पकाय तिपल कीसि आव्रे कीस्तोर.✡ मति निटम ऊळतेके, इव अडोङ-उतुर्क मावा पापम बुदतुन आव्रे कीयलाह,✡ मुर्तिय कबळतुह्‌क अरवोङ.

3

1 नना मुने रासतपु, मीट विस्वसिरिर देवुळताहि पूना पिसमुळ दोर्किह कीसि, किर्स्तुना संगे जीवा अरतप लेह्‌का आतिर✡.* इंजेके ओग़ पोग़ोन देवुळदीपते देवुळता तिनळ बाजे उदिस मन्ह्‌तोग़.✡ अदिह्‌क मीट देवुळदीपताङ पोल्‍लोनगाने, सीता कीसोर मन्ह्‌टु.✡ 2-3 ओग़ डोलतस्के, मीट वने मीवा पाळ्ना पिसमुळतुह्‌क डोलतप लेह्‌कान आतिर.✡ इंजेके मीट ओना संगे, पूना पिसमुळते पिसलाह आतिर. अद पिसमुळतुन किर्स्तु, देवुळदीपतगा बेस तासिह्‌तोग़; तान बोग़े बूळे कीया पग़वोग़. अदिनेनाह्‌क इद बूमतग्डाङ पोल्‍लोन आयो, मति देवुळदीपतग्डाङ पोल्‍लोने, सीता कीसोर मन्ह्‌टु.✡ 4 मावा पिसमुळ किर्स्तुनगाने मन्ह्‌ता.✡ ओग़ सबेटोर ऊळनाह, पका डीसाते ओसो दिसनोग़ अस्के, मीट वने ओना डीसाते कलियकिर.✡

पाळ्ना बुदि ओसो पूना बुदि

5 मावा पिसमुळ किर्स्तुनगाने मनाह्‌कु, इद बूमताङ विचर्किन हव्किस पोहाटु: इतेके साट्याल कबळ, साट्याल बुदि, लाग्वाङ विचर्क, लालुस कीयना.✡ बेदिनेनाह्‌क मीवा लालुस मन्ह्‌ता, अदिने मीट मोळ्किह्‌निर.✡ 6 देवुळता पोल्‍लो केंजवोरु, इद्रमताङ कबस्क कीस्तोर. अद ओरिह्‌क निटम सिक्सा ईयग़ा,✡ इदिन सीताते तासाटु. 7 मीट वने मुने अद्रमतोर ताकनद अग़दे ताकिंदिर, अस्के अद्रमताङ कबस्क कीसोर मतिर.✡ 8 मति इंजेके, ओङ आयना, गुरागुरा आयना, कुळ्सा कीयना, बद्‌नम कीयना, करब पोल्‍लोङ तोडटाह पेहतना, इव सबे विळ्साटु.✡ 9 अहे ओर्विह्‌क-ओर्वोग़ जोल वळ्ह्‌कमाटु. बाराह्‌क इतेके मीट किर्स्तुनगा वातस्के, मीवा पाळ्ना बुदतुनु, ओसो तानाङ लाग्वाङ कबस्किनु, कतम पोहतिर.✡ 10 अह कीसि, देवुळ मीक ईतद पूना बुदतुन पोयतिर. इद पूना बुदतुन, देवुळिये पुटिह कीता.✡ मीट तान बेस पुन्जि, ताना लेह्‌का आयना इन्जि, देवुळि अद बुदतुन बद्ले कीसोरेन मन्ह्‌ता.✡ 11 पूना पिसमुळ दोर्किह कीताह्‌कु, डायना रिवज कीतोग़ यहुदि मन्कल मनेग़, डायना केवोग़ यहुदि आयवोग़ मनेग़,✡ कग़यतोग़ मनेग़, गेळा-माळातोग़ मनेग़, ओर्युलतोग़ मनेग़, मता मन्कल मनेग़,✡ इव पोल्‍लोङ देवुळता मुनेह बेराङ आयोङ. बाराह्‌क इतेके किर्स्तुये मोदुल आंदोग़, ओग़ माट सबेटोर विस्वसिरगा मन्ह्‌तोग़.✡

12 देवुळि मीक आचता, आचिसि तना मन्कलोर इनजोर अलग कीता,✡ अहे मीक जीवा कीता. अदिनेनाह्‌क पूना गेंदे उहतप लेह्‌का, (मीवा पूना पिसमुळतुन पोय्म्ह्‌टु; इतेके) दुस्रोरिन जीवा लोपाटु, दुस्रोरिन गूनम तोहाटु, उड्ला बुदते ताकाटु, कुलुल बुदते मन्ह्‌टु, बेदाय पोल्‍लोतुह्‌क चट्‌ने ओङ आयमाटु.✡ 13 दुस्रोर मीक तप तासतेक तेला, कोदा पोयमाटु, गूनमते आपाटु. ओर्विह्‌क-ओर्वोनगा कसुर मतेके, सामि मीवा कसुरतुन मापि कीतप लेह्‌का, मीट वने मापि कीम्ह्‌टु.✡ 14 इव सबे कीम्ह्‌टु, मति इविस्किन वीळिसि, ओर्विह्‌क-ओर्वोग़ जीवा कीम्ह्‌टु.✡ अह कीसोर मतेके, माट विस्वसिरल उंदिय विचरते पूरा कलियिस मनदकल.✡ 15 मीट सबेटोरिर उंदिय मेंदुललेह्‌का मह्‌निर,✡ देवुळ मीक ऐंगेन गूनमते मनदलाह केयता. अदिह्‌क किर्स्तु ईतद गूनम मीक ताकिह कीयि.✡ देवुळता बेरा दयातुन, सीता कीसोर मन्ह्‌टु.✡ 16 अद्रमे किर्स्तुना पोल्‍लो मीवा जीवातगा गडि, अदे मीक ताकिह कीयि.✡ देवुळ ईतद बुदते, ओर्विह्‌क-ओर्वोग़ बुदिङ-एदिङ काग़्हचोर मन्ह्‌टु.✡ देवुळता सास्त्रमताङ पाटाङ, ओसो रीतरीतिनाङ पाटाङ, इविस्कने देवुळतुन जोहर कीसोर, मीवा पूरा जीवाताहि ओसोर मन्ह्‌टु.✡ 17 बाताल कीतेकाय, बाताल वळ्ह्‌कतेकाय, सबे येसुसामिना पेदिरतुन मान ईसि कीम्ह्‌टु.✡ ओना मेटे माक देवुळबाबाना दया दोर्कता इन्जि, देवुळतुन जोहर कीसोर मन्ह्‌टु.✡

विस्वसिरा मनमुळि

18 मुतेस्कनिर! मीवाङ मुजोरा पोल्‍लोते वरेम आस मन्ह्‌टु.✡ सामिन विस्वस कीयनव आस्किह्‌क, अद्रम कीयनद ओप्पिह्‌ता. 19 मुजोरिर! मीवाङ मुतेस्किन जीवा कीम्ह्‌टु.✡ अविस्कना मुनेह कोक्ळमते मनमाट.✡ 20 पेकोरिर! सबे पोल्‍लोने मीवाङ तलिस्क-तपेराङ पोल्‍लोङ केंजाट! पेकोर अद्रम मनदनदे, देवुळतुह्‌क विचर वास्ता.✡ 21 तपेरिर! मीवाङ पिलाङ-पेकोरिन ओङ वानाह केमाट. अद्रम कीतेके, पेकोर बाताले केवा, आरेम आस्तोर.✡

22 ओर्युलतोरिर! इद बूमतगा मनवालोर मीवाङ माल्कालोराङ सबे पोल्‍लोन केंजाट. सिरप ओर ऊळिह्‌पान, ओरिन गिर्दा कीयलाह कबळ केमाटु, मति देवुळतुन रेयिसि, मीवा जीवाताहि कबळ कीम्ह्‌टु.✡ 23-24 मियेनाह्‌क पोग़ोन तासतद तूसतुन इनम इनजोर, देवुळि मीक ईयग़ा, इदिन पुतिरे.✡ अदिनेनाह्‌क मीट बेदाय कबळ कीतेके, मन्कलोरेनाह्‌क आयो मति सामिनेनाह्‌क कीतल इनजोर, अद कबळतुन पूरा जीवाताह कीम्ह्‌टु. मीट सामि किर्स्तुनाये ओर्युलतोरिर आंदिर, इदिन पुन्ह्‌टु.✡ 25 देवुळि बोनाये मोकम ऊळिस नेयम केवो.✡ अदिनेनाह्‌क माल्काल मनेग़, ओर्युलतोग़ मनेग़, लाग्वा कबळ केवाना कबळता इसबतेन, देवुळि सिक्सा ईयग़ाये.✡

4

1 माल्कालोरिर! मीक वने देवुळदीपतगा ओर्वोग़ माल्काल मन्ह्‌तोग़ इनजोर, सीता कीम्ह्‌टु. अदिनेनाह्‌क मीवा ओर्युलतोरा संगे सेतेमते ताकाट, मुर्तिय सेट्बेट केवा बेस ऊळाट.✡

पार्तना बह कीयना, साक्सि बह वेहतना

2 मीट अमेसा रोमवालेवा पार्तना कीसोर मन्ह्‌टु. बेस बुदते मन्जि, देवुळता बेरा दयातुन सीता कीसोर पार्तना कीम्ह्‌टु.✡ 3 अद्रमे ओसो मयेनाह्‌क वने पार्तना कीम्ह्‌टु. किर्स्तुना लोप्पा मन्कलोर मुने पुनवा मंदुर, अद पोल्‍लोतुन पोकुर कीताह्‌कु,✡ नना जेलते मह्‌नन.✡ अदे पोल्‍लोतुन सबेटोरिह्‌क माट पोकुर कीयलाहि, देवुळि अग़ तेग़यि इनजोर,✡ पार्तना कीम्ह्‌टु. 4 तान पोकुर कीयनद नावा कबळ आंदु, नना तान बेस तेळियनाह, पङ्ने पोकुर कीयना इनजोर, पार्तना कीम्ह्‌टु.✡

5 किर्स्तुन पुनवोरा संगे मनदह्‌पा, बेस बुदते मन्ह्‌टु.✡ ओरिन किर्स्तुना लोप्पा साक्सि वेहतलाह, मीक मोका दोर्कतेके, तान विळ्समाट.✡ 6 मीवा तोडटाङ पोल्‍लोङ अमेसा गूनमताङ, लोकुरिह्‌क विचर वायनव मनिङ. अस्के मीक रीतरीतिनाङ पोल्‍लोङ ताल्ह्‌कवालोरिन, बराबर पोल्‍लोङ मल्हता पग़यकिर.✡

आक्रिताङ पोल्‍लोङ

7-8 तुकिकुस इनवाल✡ नयग्डा सबे कबुरतुन मीक वेहतनोग़, ओसो मीवा जीवातुह्‌क दीरा ईयनोग़. अदे कबळतेनाह्‌क ओन मियगा लोहतन.✡ ओग़ सामिना सेवाते मावा ऐंगेटोग़ ओसो बेस गोततोग़ आंदोग़, अहे बर्वसलायकतोग़ आंदोग़. 9 ओना संगे मियग्डोग़ उनेसिमुसिन वने, मियगा लोहतलाह आतन. ओग़ नावा संगे मन्जि, इंजेके बेस बर्वसलायकतोग़ विस्वसि आतोग़, नावा गोततोग़ वने आतोग़.✡ ओग़ तुकिकुस बार मियगा वासि, इग्डाङ सबे पोल्‍लोन मीक वेहतनुर. 10 अरिस्तरकुस✡ नावा संगे जेलते मन्ह्‌तोग़. ओग़ मीक जय येसु इन्ह्‌तोग़. बार्नबसना कुटुमतोग़ मार्कल वने,✡ मीक जय येसु इन्ह्‌तोग़. (नना मीक मुनेन वेहतप लेह्‌का, मार्कल मियगाह्‌क वातेके, ओन बेस ऊळाटु.) 11 युसतुस येसु इनवाल वने, मीक जय येसु इन्ह्‌तोग़. देवुळता राजेमता कबुरतुन पोकुर कीयनद कबळते, वेर मुवुरे यहुदि विस्वसिर नावा संगे सेवा कीस्तोर. वेर नावा संगे मनाह्‌कु, नावा जीवातुह्‌क पका दीरा वास्ता. 12 मियग्डोग़ इपपरास, येसु किर्स्तुना सेवक आंदोग़, इंजेके नावा संगे मन्ह्‌तोग़.✡ ओग़ वने मीक जय येसु इन्ह्‌तोग़. मीट विस्वसते मेग़्किस मनदना, देवुळि मियेनाह्‌क तासिस मतव पोल्‍लोन मीट बेस-नेह्‌ना पुनदना, देवुळताङ विचर्किन पूरा पुन्जि, अद्रमलेह्‌का ताकना इनजोर,✡ अमेसा आरेम आयवा मियेनाह्‌क पार्तना कीस्तोग़.✡ 13 मियेनाह्‌कु, ओसो लोदिकियातोर विस्वसिरेनाह्‌कु,✡ ओसो हियरापुलिसतोर विस्वसिरेनाह्‌कु, ओग़ पका कह्‌टेम कीयलाह आतोग़. इद पोल्‍लोता साक्सि नना मह्‌नन. 14 नावा गोततोग़ डाक्‍टर लूकाल ओसो देमस✡ इगा मन्ह्‌तोर. ओर वने मीक जय येसु इन्ह्‌तोर.

15 लोदिकियातोर विस्वसिरिन ओसो नुंपान, अहे ताना लोतगा जमा आयवालोर विस्वसिरा मुडुन,✡ नयेनाह जय येसु वेहाट. 16 इह केंजाट. इद सीटटुन मीट अर्वतापया, तेन लोदिकिया सहरतोर विस्वसिरिह्‌क लोहचि, अगा वने अर्वलाह वेहाट.✡ मीट बार लोदिकियातोर विस्वसिरा मुडुह्‌क,✡ नना लोहतद सीटटुन ताल्ह्‌काटु. ताल्ह्‌किसि तान मीवा कुलुसितोर विस्वसिरगा अर्वलाह वेहच केंजाट. 17 ओसो अरकिपुसिन✡ इद्रम वेहाटु: “सामि नीवा कयदे ईतद सेवातुन मारिह कीमु,”✡ इनजोर वेहाट. 18 इंजेके नना पोलुनन, नावाय कयदे मीक जय येसु इनजोर✡ रासलाह आतन.* नना जेलते मह्‌नन इनजोर सीता कीसि, नयेनाह्‌क पार्तना कीम्ह्‌टु.✡ देवुळि मीक देय्वा ईयि.✡

✡ 1:1-2 1:1-2 रोम सहरतोर 1:1; तीतुस 1:1-4

✡ 1:1-2 1:1-2 पिलेमोन 1-2

✡ 1:1-2 1:1-2 रोम सहरतोर 1:6-7

✡ 1:3-5 1:3-5 गलातितोर 2:5,14

✡ 1:3-5 1:3-5 बळयिर 23:6-8; इपिसुसतोर 1:13; 2 तिमोति 4:8; 2 पत्रु 1:12

✡ 1:3-5 1:3-5 गलातितोर 5:6; इपिसुसतोर 1:15

✡ 1:3-5 1:3-5 इपिसुसतोर 6:18

✡ 1:3-5 1:3-5 रोम सहरतोर 1:8

✡ 1:6-8 1:6-8 4:12

✡ 1:6-8 1:6-8 रोम सहरतोर 15:30-31

✡ 1:6-8 1:6-8 इपिसुसतोर 4:21

✡ 1:6-8 1:6-8 रोम सहरतोर 10:18

✡ 1:9-10 1:9-10 इपिसुसतोर 1:16; 2 तिसलुनितोर 1:11

✡ 1:9-10 1:9-10 रोम सहरतोर 12:2; इपिसुसतोर 1:17-18; पिलेमोन 6

✡ 1:9-10 1:9-10 2 कुरिंततोर 5:9; इपिसुसतोर 4:1

✡ 1:9-10 1:9-10 पिलिपितोर 1:9; 2 पत्रु 1:8

✡ 1:11-12 1:11-12 1 कुरिंततोर 16:13; पिलिपितोर 4:13

✡ 1:11-12 1:11-12 बळयिर 20:32

✡ 1:13 1:13 इपिसुसतोर 1:6; 5:8; 6:11-13

✡ 1:14 1:14 रोम सहरतोर 3:24; 1 कुरिंततोर 1:30; इपिसुसतोर 1:7

✡ 1:15 1:15 1 तिमोति 1:17; इब्रितोर 11:27

✡ 1:15 1:15 योहन 1:18; 14:9

✡ 1:16 1:15-16 योहन 1:3; इपिसुसतोर 1:10

✡ 1:16 1:16 इपिसुसतोर 1:21; कुलुसितोर 2:15

✡ 1:16 1:16 रोम सहरतोर 11:36; इब्रितोर 1:2

✡ 1:16 1:16 तोहचीतव पोल्‍लोङ 3:14

✡ 1:17 1:17 योहन 1:1; 8:58

✡ 1:17 1:17 इब्रितोर 1:3

✡ 1:18 1:18 इपिसुसतोर 1:22-23

✡ 1:18 1:18 बळयिर 26:23; 1 कुरिंततोर 15:20

✡ 1:18 1:18 रोम सहरतोर 8:29

✡ 1:19 1:16-19 रोम सहरतोर 9:5; कुलुसितोर 2:9

✡ 1:20 1:20 रोम सहरतोर 5:1; 8:19-21; 2 कुरिंततोर 5:18,20; इपिसुसतोर 1:10; 2:13-14,16

✡ 1:21 1:21 इपिसुसतोर 2:3,12

✡ 1:22 1:21-22 2 कुरिंततोर 5:18; इपिसुसतोर 2:15-16; 1 पत्रु 3:18

✡ 1:22 1:21-22 रोम सहरतोर 5:10; इपिसुसतोर 1:4

✡ 1:23 1:23 इपिसुसतोर 3:17; कुलुसितोर 2:7

✡ 1:23 1:23 1 तिमोति 3:16

✡ 1:23 1:23 इपिसुसतोर 3:7

✡ 1:24 1:24 1 कुरिंततोर 12:27

✡ 1:24 1:24 2 कुरिंततोर 1:5

✡ 1:24 1:24 रोम सहरतोर 8:17; 2 कुरिंततोर 6:10; 12:15; 2 तिमोति 2:10

✡ 1:25-27 1:25-27 मत्याल 13:11; रोम सहरतोर 16:25; कुलुसितोर 2:1-3; 4:3

✡ 1:25-27 1:25-27 इपिसुसतोर 1:18; 3:16

✡ 1:25-27 1:25-27 रोम सहरतोर 8:10

✡ 1:25-27 1:25-27 इपिसुसतोर 3:2

✡ 1:25-27 1:25-27 1 कुरिंततोर 3:5

✡ 1:28 1:28 4:12

✡ 1:28 1:28 बळयिर 20:31; इपिसुसतोर 4:13; कुलुसितोर 3:16

✡ 1:29 1:29 1 कुरिंततोर 15:10; इपिसुसतोर 1:19-20; पिलिपितोर 1:30; कुलुसितोर 2:1-3,12

✡ 2:1-3 2:1-3 4:13,15-16; तोहचीतव पोल्‍लोङ 1:11

✡ 2:1-3 2:1-3 इपिसुसतोर 6:21-22; कुलुसितोर 4:7-8

✡ 2:1-3 2:1-3 1 तिसलुनितोर 1:4-5

✡ 2:1-3 2:1-3 कुलुसितोर 1:29

✡ 2:1-3 2:1-3 रोम सहरतोर 16:25-26; कुलुसितोर 1:25-27; 4:3

✡ 2:1-3 2:1-3 यशायाह 11:2; रोम सहरतोर 11:33; इपिसुसतोर 1:18; 2 पत्रु 1:5

✡ 2:4 2:4 रोम सहरतोर 16:18

✡ 2:5 2:5 1 कुरिंततोर 5:3

✡ 2:5 2:5 1 पत्रु 5:9

✡ 2:6 2:6 इपिसुसतोर 4:1

✡ 2:7 2:7 इपिसुसतोर 3:17

✡ 2:7 2:7 इपिसुसतोर 4:21; इब्रितोर 13:9; यहुदाल 20

✡ 2:8 2:8 गलातितोर 4:3,9

✡ 2:8 2:8 इपिसुसतोर 5:6; 1 तिमोति 6:20; इब्रितोर 3:12

✡ 2:9 2:9 कुलुसितोर 1:19

✡ 2:10 2:10 इपिसुसतोर 1:21-22; 3:10

✡ 2:10 2:10 इपिसुसतोर 3:18-19

✡ 2:11 2:11 रोम सहरतोर 2:29; 7:24; कुलुसितोर 3:5

✡ 2:12 2:12 रोम सहरतोर 6:2-4

✡ 2:12 2:12 बळयिर 2:24; कुलुसितोर 1:29

✡ 2:12 2:12 रोम सहरतोर 6:5; इपिसुसतोर 2:6; कुलुसितोर 3:1

✡ 2:13-14 2:13-14 इपिसुसतोर 2:1,5

✡ 2:13-14 2:13-14 इपिसुसतोर 2:15; 1 पत्रु 2:24

✡ 2:15 2:15 1:16

✡ 2:15 2:15 2 कुरिंततोर 2:14; इपिसुसतोर 3:10; 4:8; 1 योहन 4:4

✡ 2:16 2:16 1 तिमोति 4:3; इब्रितोर 9:8-10

✡ 2:16 2:16 1 इतिहास 23:31; 2 इतिहास 31:3; नहेम्याल 10:33; गलातितोर 4:10

✡ 2:16 2:16 रोम सहरतोर 14:3

✡ 2:17 2:17 इब्रितोर 8:5; 10:1

✡ 2:18 2:18 रोम सहरतोर 8:7; इपिसुसतोर 4:17

✡ 2:19 2:19 1 कुरिंततोर 11:3; 12:27

✡ 2:19 2:19 इपिसुसतोर 2:21; 4:16

✡ 2:20-22 2:20-22 1 कुरिंततोर 6:13

✡ 2:20-22 2:20-22 यशायाह 29:13; मत्याल 15:9; मार्कल 7:7; तीतुस 1:13-14

✡ 2:20-22 2:20-22 रोम सहरतोर 6:2-4,11; पिलिपितोर 3:10-11; कुलुसितोर 3:2-3

✡ 2:20-22 2:20-22 गलातितोर 4:3,9

✡ 2:20-22 2:20-22 गलातितोर 4:8; 6:14

✡ 2:23 2:23 1 तिमोति 4:3,8

✡ 2:23 2:23 रोम सहरतोर 13:14

✡ 3:1 3:1 रोम सहरतोर 6:5

* 3:1 3:1 2:12 ऊळाट.

✡ 3:1 3:1 देवुळताङ पाटाङ 110:1; मार्कल 16:19

✡ 3:1 3:1 पिलिपितोर 3:20

✡ 3:2-3 3:2-3 रोम सहरतोर 6:2-4,11; 2 कुरिंततोर 5:14; कुलुसितोर 2:20-22; पिलिपितोर 3:10-11

✡ 3:2-3 3:2-3 मत्याल 16:23; पिलिपितोर 3:19-20; 1 पत्रु 4:2

✡ 3:4 3:4 योहन 11:25-26; गलातितोर 2:20

✡ 3:4 3:4 रोम सहरतोर 8:18,19-21; पिलिपितोर 3:21; 1 योहन 2:28

✡ 3:5 3:5 मत्याल 15:19; मार्कल 7:21-22; रोम सहरतोर 6:13; 8:13; 1 कुरिंततोर 6:9-10,18-20; इपिसुसतोर 4:19; कुलुसितोर 2:11

✡ 3:5 3:5 इपिसुसतोर 5:5; 1 तिमोति 6:9-10; इब्रितोर 13:5

✡ 3:6 3:6 रोम सहरतोर 1:18; इपिसुसतोर 5:6

✡ 3:7 3:7 1 कुरिंततोर 6:11

✡ 3:8 3:8 इपिसुसतोर 4:22,29,31; 5:4

✡ 3:9 3:9 रोम सहरतोर 6:6; इपिसुसतोर 4:22,25

✡ 3:10 3:10 गलातितोर 6:15; इपिसुसतोर 4:24

✡ 3:10 3:10 रोम सहरतोर 6:2-4; 8:29; 12:2; 2 कुरिंततोर 4:16

✡ 3:11 3:11 1 कुरिंततोर 7:19

✡ 3:11 3:11 इपिसुसतोर 6:8

✡ 3:11 3:11 रोम सहरतोर 3:21-23; इपिसुसतोर 1:23; 2:14-15

✡ 3:12 3:12 लूकाल 18:7

✡ 3:12 3:12 1 कुरिंततोर 13:4-5; 2 कुरिंततोर 6:6; गलातितोर 5:22-23; इपिसुसतोर 4:24; पिलिपितोर 2:1-3

✡ 3:13 3:12-13 रोम सहरतोर 15:7; इपिसुसतोर 4:2,32

✡ 3:14 3:14 इपिसुसतोर 5:2; 1 योहन 3:10

✡ 3:14 3:14 योहन 17:23; इपिसुसतोर 4:3

✡ 3:15 3:15 इपिसुसतोर 2:16

✡ 3:15 3:15 इपिसुसतोर 2:14; पिलिपितोर 4:7

✡ 3:15 3:12-15 गलातितोर 5:22-23; इपिसुसतोर 4:3

✡ 3:16 3:16 इपिसुसतोर 5:26; याकुब 1:21

✡ 3:16 3:16 1:28

✡ 3:16 3:16 1 कुरिंततोर 14:15

✡ 3:17 3:17 1 कुरिंततोर 10:31

✡ 3:17 3:17 इपिसुसतोर 5:20

✡ 3:18 3:18 इपिसुसतोर 5:22; तीतुस 2:5; 1 पत्रु 3:1

✡ 3:19 3:19 इपिसुसतोर 5:25

✡ 3:19 3:19 1 पत्रु 3:7

✡ 3:20 3:20 इपिसुसतोर 6:1

✡ 3:21 3:21 इपिसुसतोर 6:4

✡ 3:22 3:22 इपिसुसतोर 6:5-6; 1 तिमोति 6:1; तीतुस 2:9; 1 पत्रु 2:18

✡ 3:23-24 3:23-24 बळयिर 20:32; 1 पत्रु 1:4-5

✡ 3:23-24 3:23-24 1 कुरिंततोर 7:22; इपिसुसतोर 6:7

✡ 3:25 3:25 व्यवस्थाविवरण 10:17; बळयिर 10:34; इपिसुसतोर 6:9

✡ 3:25 3:23-25 इपिसुसतोर 6:8

✡ 4:1 4:1 इपिसुसतोर 6:9

✡ 4:2 4:2 बळयिर 1:14; इपिसुसतोर 6:18

✡ 4:3 4:3 कुलुसितोर 1:25-27; 2:1-3

✡ 4:3 4:3 रोम सहरतोर 16:25

✡ 4:3 4:3 बळयिर 14:27; 2 तिमोति 4:2

✡ 4:4 4:4 इपिसुसतोर 6:19-20

✡ 4:5 4:5 1 तिसलुनितोर 4:12

✡ 4:5 4:5 इपिसुसतोर 5:15-16

✡ 4:6 4:6 इपिसुसतोर 4:29; 1 पत्रु 3:15

✡ 4:7-8 4:7-8 बळयिर 20:4

✡ 4:7-8 4:7-8 2:1-3

✡ 4:9 4:9 पिलेमोन 10-16

✡ 4:10 4:10 बळयिर 19:29

✡ 4:10 4:10 बळयिर 12:12; 2 तिमोति 4:9-11

✡ 4:12 4:12 1:6-8; पिलेमोन 23

✡ 4:12 4:12 1:28

✡ 4:12 4:12 रोम सहरतोर 15:30-31; याकुब 1:4

✡ 4:13 4:13 2:1-3

✡ 4:14 4:14 2 तिमोति 4:9-11; पिलेमोन 24

✡ 4:15 4:15 रोम सहरतोर 16:5

✡ 4:16 4:16 1 तिसलुनितोर 5:27

✡ 4:16 4:15-16 2:1-3

✡ 4:17 4:17 पिलेमोन 1-2

✡ 4:17 4:17 2 तिमोति 4:5

✡ 4:18 4:18 1 कुरिंततोर 16:21

* 4:18 4:18 इचानाह पोलु वेहतव पोल्‍लोनु, दुस्रोग़ रासिंदोग़.

✡ 4:18 4:18 इब्रितोर 13:3

✡ 4:18 4:18 1 तिमोति 6:21; तीतुस 3:15

1 तिसलुनितोर

1

2

3

4

5

तिसलुनि सहरतोर विस्वसिरेनाह्‌कु, किर्स्तुना बळयि पोलु लोहतदु मुनेता सीटि

“आक्रिता परिक्सा एप्रिल 3 तारिक बेसतारम दिया 10 एगसोरे मनदग़ा” इनजोरे गुरजि आबुर कीतोग़. बराबर अदे वेलाते तासतद मता.

पिसिह केवाल किर्स्तु येसु इद दुनियाते वायनेनाह्‌क वने, बूम पुटनामुनेने देवुळि बराबर कगो तासता. तान कगो एवता इन्ह्‌तोर, बराबर कगो, निल्पिह कीतद कगो (गलातितोर 4:4). ओना निल्पिह कीतद बराबर कगोते, बेत्लेहेम इनदनद जागाते बराबर ओग़ पुटटोग़.

येसु किर्स्तु ओसो वने वास्तोग़. अद दुस्रा कगो निल्पिह कीतद मन्ह्‌ता, मति अद निल्पिह कीतद कगोतुन, देवुळतुन विळ्सिसि बोग़े पुनोग़. इद 1 तिसलुनितोर पुस्तकता उंद मोदुल कबुर आंदु. इद केपा येसु कुस्क्ने वावोग़ आयनोग़. 4:16-17 वेहतपु, ओग़ मोदुल देवतुलता आल्का, ओसो देवुळता अकुम ऊरनद लेङता संगे, देवुळदीपतग्डाह वायनोग़. ओग़ मोयुलपोग़ोन वायनोग़, अस्के किर्स्तुन विस्वस कीस डोलतोरु, मुने जीवा अरयनुर. ताना पयाये जीवात मनवालोर विस्वसिर, ओरा संगे सामिन कलियलाह, मेंदुल अग़्के मोयुलपोग़ोन वळ्‍दे दायनुर, इद्रमे येसुना लोकुर अमेसा ओना संगे मनदनुर.

तिसलुनितोर विस्वसिर यहुदि आयवोर मतोर. ओर विस्वस कीतस्केडाहे, तमा विस्वसतेनाह्‌क तिपलते अर्न्दुर. अग्डोर येसुना विरुदतोरु, पोलुन वने सहरताहि पूंडिस मतोर. ओरिह्‌क किर्स्तुनाङ पोल्‍लोन काग़्हता पग़वाह्‌कु, पोलु इद सीटटुन रासिस लोहतोग़. देवुळतुह्‌क विचर वानाह ताकना, दिनमे बेस कबळ कीस पिसना, येसु ओसो वायनेनाह्‌क तयर मनदना, ओना अग़ ऊळसोर मनदना, इव पोल्‍लोन काग़्हतलाह इद सीटि रासतोग़. इव पोल्‍लोङ मयेनाह्‌क वने मन्ह्‌ताङ. येसुन केपसोर इद बूमते माट मनाह्‌जोम, आपुना ऐंगेटोर विस्वसिरिन दीरा ईयना, ओसो माट येसुनेनाह्‌के पिसिह्‌नल इनजोर, दुस्रोरा मुनेह मावा बेसतल साक्सि मनदना गावले.

1

जोहरता पोल्‍लो

1 नना पोलुनन, सीलास* ओसो तिमोति✡, माटु इद सीटटुन मीक तिसलुनि सहरते मनवालोर विस्वसिरा मुडुह्‌क✡ रासलाह आतोम. मीट देवुळबाबाना संगे, ओसो येसुसामि किर्स्तुना संगे जोळेम आतोरिर, मीक देवुळताहि सुकमि, देय्वा दोर्कि.✡

तिसलुनितोर विस्वसिरा ताकमुळि

2-3 मीट येसु किर्स्तुन विस्वस कीताह्‌कु, बाताल बाताल कबळ कीतिर, ओसो दुस्रोर विस्वसिरिन जीवा कीताह्‌कु,✡ ओरा संगे बह कह्‌टेम कीतिर, अहे ओसो मावा येसुसामि किर्स्तुना पोग़ोन बह मेग़्किस आसा तासतिर इनजोर,✡ मावा देवुळबाबाना मुनेह सीता कीसोर मह्‌नोम. ओसो मियेनाह्‌क पार्तना कीयह्‌पा, मीट सबेटोरेनाह्‌क अमेसा देवुळतुन जोहर कीय्ह्‌नोम.✡ 4-5 देवुळि जीवा कीतोर मावोर विस्वसिरिर! येसु किर्स्तुना बेसता कबुरतुन मियगा पोकुर कीतोम अस्के, अद सिरप तोडटा पोल्‍लोय आयो. मति अद कबुरता मेटे, देवुळता जीवा तना लाव तोहता.✡ अह आसि, अद कबुर देवुळताहे वाता इन्जि, मीवा पूरा बर्वस मता.✡ इदिन ऊळिसि, अद मीक तना मन्कलोर आयना इन्जि आचता इनजोर,✡ माट पुतोम. अदिनेनाह्‌क वने जोहर कीय्ह्‌नोम.

मीट विस्वस कीसि बेद्रमतोरिर आतिर इन्जि, माट ऊळतोम. अद्रमे माट मियगा मनदह्‌पा बेद्रमलेह्‌का ताकतोम, अदिन मीट वने पुतिर;✡ मीवा पाय्दातेनाह्‌क माट अद्रम ताकतोम. 6 मीट वने येसुन विस्वस कीताह्‌कु, पकाय तिपलते अरतिर. तेला मति देवुळता जीवा, मीक ईतद गिर्दाते, बेसता कबुरतुन नमतिर.✡ अचोन तिपलते वने, बेसता कबुरतुन नमताह्‌कु, मावा लेह्‌का ओसो सामिना लेह्‌का ताकलाह आतिर.✡ 7 अदिनेनाह्‌क इंजेके मीवा मकिदुनिया पटटोर सबेटोर विस्वसिर, ओसो अकाया पटटोर सबेटोर विस्वसिर, मीक ऊळिस ताकना लेह्‌कान आतिर.✡ 8 बह इतेके, सामिना पोल्‍लो मियग्डाहिये, ईनाह-आनाह मन्कलोरगा पोकुर आसोर एवता. ओसो मीट देवुळतुन बेद्रम विस्वस कीतिर, अद पोल्‍लो वने पोकुर आता. सिरप मकिदुनिया पटटे ओसो अकाया पटटेन आयो, मति सबे जागाने पोकुर आता.✡ अदिनेनाह्‌क इंजेके, मीवा विस्वसता लोप्पा माक बाताले वेहतलाह गर्ज इले. 9 माट मियगा वातोम अस्के, मीट बह माक बेस-नेह्‌ना ऊळतिर,✡ ओसो बह पेन-बोमान मोळ्कना विळ्सिसि, जीवात मनदनद निटम देवुळतुन माळलाह, तानेके मिळ्न्दतिर;✡ 10 बह मीट देवुळता मग़ि, तना जागाताहि ओसो वायनद दियातुन, अग़ ऊळसोर मह्‌निर,✡ इव सबे पोल्‍लोन लोकुर वेहतलाह आतोर. देवुळ जीवा अर्हतोग़ ताना मग़ि येसुये,✡ देवुळ ईयनद आक्रिता सिक्साताहि माक पिसिह कीस्तोग़.✡

2

पोलु विस्वसिरा संगे बेद्रम मंदोग़

1 मावोर विस्वसिरिर! माट मियगा वास मतद उगसिन आयो इनजोर,✡ मीट वने पुतिरे. 2 मीवा सहरते वावस्के, पिलिपि सहरतगा पकाय तिपल आतोम. अग्डोर मन्कलोर माक बेद्रम उस्कतोर-पास्कतोर, इद मीट पुतिरे.✡ अद्रमलेह्‌का मियग्डोर लोकुर वने माक पकाय विरुद कीसाय मति, देवुळता बेसता कबुरतुन मीक वेहतलाहि, दीरा पोस मतोम; मावा देवुळि माक दीरा ईस मता.✡ 3 मीक विस्वस कीया वेहतोम, अद वेलाते माट लेसिस मतोम इन्जि आयो,✡ अहे लाग्वा विचरते कीतोम इन्जि वने आयो,✡ ओसो मीक नाळेह कीयलाह इन्जि वने, अद्रम वेहोम.✡ 4 मति देवुळि माक सेतेम ऊळिस आचता, ओसो बेसता कबुरतुन मावा कयदे ईता, अदिह्‌क वेहतह्‌नोम.✡ माट मन्कलोरिह्‌क गिर्दा वानाह वेहोम, मति मावा विचरतुन पर्ह्‌किस ऊळनद देवुळतुह्‌क,✡ गिर्दा वानाह वेहतह्‌नोम.✡ 5 मीक गिर्दा वानाह वेहचि, नाळेह कीयलाहि मियगा वावोम. मावा लालुसतुन मकिह कीसि, मीक नाळेह कीयलाहि वने वावोम,✡ देवुळिये मावा साक्सि मन्ह्‌ता. इदिन मीट वने पुतिर. 6-7 मियगा मनदह्‌पा, माट येसु किर्स्तुनाङ बळयिरोम,✡ अदिनेनाह्‌क मीट माक मान ईयना इनजोर वेहतलाह, माक अदिकर मताये. मति मीट आयि, बोर दुस्रोर आयिर, मन्कलोर माक इद्रम मान ईयिर इनजोर, माट विचर केवोम.✡ मति पाल ऊहतनद तलोग़, तनाङ पिलाङ-पेकोरिन बेद्रम बेस-नेह्‌ना अय कीस्ता,✡ अद्रम माट वने मीवा संगे उड्लोरा लेह्‌का, कुलुल बुदते मतोम.✡ 8 मीक पकाय जीवा कीस मताह्‌कु, देवुळता बेसता कबुरतुन मीक गिर्दाते काग़्हतोम. अचोने आयो मति, मीवा पाय्दातेनाह्‌क, मीवा संगे पोत्ला आयलाह ऊळिंदोम, अचोन मीक जीवा कीतोम.✡

9 मावोर विस्वसिरिर! मियगा मनदह्‌पा, माट बेद्रम एपुर पेसनाह कह्‌टेम कीतोम, इदिन मीट सीता कीय्ह्‌निर!✡ मियग्डाहि बोनगाने माट ताल्ह्‌किस तिनदनद आयो इन्जि,✡ नग़्का पिळ्‍विळ पियल-पोळ्‍दु, कबळ कीस तितोम!*✡ अद्रम मनजोरे मीक देवुळता बेसता कबुरतुन पोकुर कीतोम.

10 मीट विस्वसिरिर पुतप लेह्‌का, माट मीवा संगे मनदह्‌पा, मावा ताकमुळ पवित्र, सेतेमता ओसो कसुरलेवा मता,✡ इदिना मीट साक्सि मह्‌निर, ओसो देवुळ वने साक्सि मन्ह्‌ता.✡ 11-12 देवुळि मीकु तना राजेमतोर मन्कलोर कीयलाहि, तना डीसातगा काल्ह्‌पलाहि केयलाह आता.✡ अदिनेनाह्‌क तान्क विचर वानाह ताकाट इनजोर वेहतोम.✡ वेहचि, तपे तनाङ पिलाङ-पेकोरिन कीयना लेह्‌कान, मीवा ओर्वोग़-ओर्वोग़ मन्कना जीवातुह्‌क दीरा ईसोर, बुद काग़्हचोर, तेळियिह कीसोर मतोम, इदिन मीट पुतिरे.✡

13 माट मीक देवुळता पोल्‍लोतुन वेहतोम अस्के, मीट तान मन्कलोरा आयो, मति देवुळता पोल्‍लो इनजोर केंजतिर.✡ अदिनेनाह्‌क वने, माट अमेसा देवुळतुन जोहर कीय्ह्‌नोम,✡ अद निटम देवुळता पोल्‍लोये! अद पोल्‍लो इंजेके मीक विस्वस कीतोरिन, देवुळतुह्‌क विचर वानाह पिसलाह, बद्ले कीयलाह आता.✡ 14 इतेके बेद्रम यहुदा पटटगा, किर्स्तु येसुना विस्वसिरा मुडुन,✡ तमाय यहुदि मन्कलोर पकाय तिपल कीतोर, अद्रमे मीवा देसेमतोर वने मीक तिपल कीतोर.✡ अदिनेनाह्‌क यहुदि विस्वसिरिह्‌क आतप लेह्‌कान, मीक वने आता.✡ 15 यहुदिरे देवुळता कबुरतोर उय्तुरिन हव्कतोर,✡ ओसो येसुसामिन वने हव्कतोर✡! ओसो माट बेगा बेगा सामिना कबुर पोकुर कीतोम, अव नाह्‌कनाहि ओर माक पूंडटोर. इद्रम कीस मन्जि, ओर देवुळतुह्‌क विचर वावोर. ओर सबे जातिनोर मन्कलोरिन वने कोटुल कीस्तोर. 16 बेद्रम इतेके, यहुदि आयवोर पिसनासाटि, ओरिह्‌क देवुळता पोल्‍लो वेहतकोम इह्‌नोम, मति यहुदिर माक वेहतलाह एवोर.✡ इद्रम कीसि ओरा पापम वीळसोर दास्ता,✡ इंजेक देवुळि ओङ आता. अद ओरिह्‌क सिक्सा ईयग़ाये.✡

विस्वसिरिन ऊळलाह पोलुना जीवा पर्ह्‌किह्‌ता

17-18 मावोर विस्वसिरिर! नना पोग़ोन रासतपु,† गळ्किह्‌क मन्कलोर मियग्डाहि माक एग़िह कीस मतोर, अस्के ओर्विह्‌क-ओर्वोग़ सिरप मोकम ऊळवा मतल, मति मावा सीता मीवाय संगे मंदु.✡ अदिह्‌क ओसोवने मीवा मोकम ऊळलाह, मावा पकाय जीवा पर्ह्‌किंदु, मियगा वायलाह अग़ ऊळसोरेन मंदोम.✡ नना पोलुनन रेंड-मूंड मल्काङ वायलाह ऊळतन, मति देयह्‌कना मुक्याल अडम आस मता✡.‡ 19 मीक पकाय ऊळ वसिस मता. बाराह्‌क इतेके, मावा येसुसामि वायनोग़ अस्के, ओना मुनेह मीट वने मावा संगे मनदकिर इनजोर, माक आसा तासनाह कीतिर.✡ अस्के मीटे माक गिर्दा आनाह कीकिर.✡ माट मावा कबळतुन बेस-नेह्‌ना मारिह कीतोम इनजोर, पोग़यनाह केवालोरिर मीटे!✡ 20 इंगो! माक पोग़यनाह केवालोरिर, माक गिर्दा आनाह केवालोरिर मीटे!✡

3

तिमोति पोलुनगा तिसलुनितोरा कबुर ततह्‌तोग़

1 अदिनेनाह्‌क ताना पया मीक ऊळवालेवा मनदा पग़वाह्‌के, नना ओसो सीलास एतेंस सहरते मन्जि,* 2-3 मावा तोळतोग़ तिमोतिन मियगा लोहतलाह विचर कीतोम. ओग़ किर्स्तुना बेसता कबुर पोकुर कीयनद कबळते, मावा ऐंगेटोग़ देवुळता सेवा केवाल आंदोग़; इंजेके किर्स्तुनेनाह्‌क वायनव तिपल्कनेनाह्‌कु, बोग़े पेग़्के-मुनेह आयमाकेग़ इनजोर, मीवा विस्वसतुन मेग़्किह कीसीयलाह, मीवा जीवातुन सितुर कीसीयलाह, ओन लोहतोम. माट विस्वसिरल किर्स्तुनेनाह्‌क तिपल आयना इन्जि, देवुळता विचर मन्ह्‌ता इनजोर, मीट पुतिरे.✡ 4 माट मियगा मनदह्‌पा, माक तिपल वायना मन्ह्‌ता इनजोर, मुनेन मीक वेहचोर मतोम,✡ अद्रमलेह्‌काने आता,✡ इदिन मीट पुतिरे. 5 अदिनेनाह्‌क मीट विस्वसते मह्‌निरो, इलविरो इनजोर, नावा जीवा गाबर आताह्‌कु, तान पुनदलाहि, तिमोतिन मियगा लोहतन. लोकुरगा पापमता विचर पुटिह कीयनद देयह्‌कना मुक्याल, मीक वने विस्वस विळ्सनाह कीता बहे, माट पका कह्‌टेम कीस, मीक देवुळता पोल्‍लो काग़्हतद कबळ उगसिन आता बहे इनजोर, रेयिस मतन.✡

6 मति इंजेके तिमोति मियग्डाहि मलतोग़, ओसो मीट विस्वसतुन विळ्सविर, इंजेके वने लोकुरिन जीवा कीसोर मह्‌निर इनजोर,✡ बेसता कबुर ततोग़. मीक ऊळलाह पकाय मावा जीवा पर्ह्‌कना लेह्‌कान, माक ऊळलाह पकाय मीवा वने जीवा पर्ह्‌किह्‌ता इनजोर वेहतोग़, अद्रमलेह्‌का मीट बेस-नेह्‌ना मावा सीता कीसोर मह्‌निर.✡ 7 अदिनेनाह्‌क मावोर विस्वसिरिर! मीट विस्वस विळ्सवदिन ऊळिस मन्जि, मावा तिपलते ओसो दुकमते वने, मावा जीवातुह्‌क सुकम आता. 8 इंजेके मीट सामिन मेग़्किस विस्वस कीताह्‌कु,✡ मावा जीवातगा जीवा वातप लेह्‌कान आता. 9 मीवा लोप्पा देवुळता मुनेह बेस-नेह्‌ना गिर्दा आतोम, अद माक बेस-नेह्‌ना गिर्दा आनाह कीताह्‌कु, माट तान बेचोन जोहर कीतेके वने आलो!✡ 10 मुने मियग्डाहि दरिमरिते पेसतोम, मीक विस्वसता लोप्पा काग़्हतलाह, वेल्‍लाङे पोल्‍लोङ पिसिस मताङ.✡ अदिह्‌क मीक ओसो ऊळलाहि इनजोर, माट नग़्का पिळ्‍विळ पियल-पोळ्‍दु, देवुळतुन पका पार्तना कीयलाह आतोम.✡

11 इंजेके मियगा वासि मीक कलियलाहि, मावा देवुळबाबाल ओसो मावा येसुसामि, वेर इर्वुर माक अग़ दोर्किह कीयिर.✡ 12-13 माट मीक जीवा कीतप लेह्‌का, मीट वने विस्वसिरिर, ओर्विह्‌क-ओर्वोग़ जीवा कीयनद, ओसो सबेटोर मन्कलोरिन वने जीवा कीयनद पका वीळसोर अनि, बेर्ससोर अनि इनजोर, पार्तना कीयलाह आतोम.✡ मावा सामि येसु तनाङ सबे पवित्र देवतुल्कना संगे† ओसोवने वायह्‌पा,✡ मावा देवुळबाबाना मुनेह मीट बाताले कसुरलेवा, पापमलेवा मनदना, अद्रम मनदलाहि, येसुसामि मीवा जीवातुन मेग़्किह कीयेग़✡ इनजोर वने, पार्तना कीयलाह आतोम.

4

देवुळतुह्‌क गिर्दा वानाह मनदनद मनमुळि

1 मावोर विस्वसिरिर! नना इंजेके आक्रिताङ पोल्‍लोङ वेहतह्‌नन; देवुळतुह्‌क गिर्दा वानाह ताकना इनजोर,✡ मीक काग़्हच मतोम. अहे मीट मनदलाह आतिरे. मति इंका ओसो मीट अद्रमलेह्‌काने, मुनेह वने बेर्ससोर अन्ह्‌ट इनजोर, माट येसुसामिना पेदिरते मीक अर्ज कीयलाह आतोम.✡ 2 येसुसामि माक अदिकर ईताह्‌कु, मीक बाताल बाताल उकुम ईस मतोम, अदिन मीट पुतिर. 3 मीट पापमलेवा पवित्र आसोर दायना इनजोर, देवुळता विचर मन्ह्‌ता.✡ इतेके: साट्याल कबळताहि जेक मनदना;✡ 4 पवित्रते मन्जि, दुस्रोरा मुनेह मीट कदरलेवा मनदनद आयो इन्जि, मीट ओर्वोग़-ओर्वोग़ मन्कल साट्याल बुदते ताकवा, आपुना मेंदुलतुन आव्रे कीयना. 5 देवुळतुन पुनवोर लोकुर✡ साट्याल विचर्कने ताकिह्‌तोर, अद्रमलेह्‌का मीट कीयनद आयो.✡ 6 बोग़े तना तोळतोग़ विस्वसिना (मुतेन कव्स मन्जि,) मावोग़ विस्वसिय कोनि इनजोर, ओना अडम पापम कीयनद आयो.✡ इद्रमताङ कबस्क केवालोरिह्‌क, सामिनाहि सिक्सा दोर्किह्‌ता;✡ अदिह्‌क अद्रम बेस्केन केमाट इनजोर, माट मीक मुनेन कळक पोल्‍लोते वेहच मतोम. 7 बाराह्‌क इतेके देवुळि माक पवित्रते मनदलाह केयता; साट्याल कबळ कीयलाह आयो.✡ 8 अदिनेनाह्‌क इद पोल्‍लोतुन बोग़ पास्किह्‌तोग़, ओग़ मन्कनु पास्कोग़ मति, देवुळतुन पास्किह्‌तोग़. इतेके, तना पवित्र जीवातुन मीवा जीवातगा उदिह कीयनदु,✡ अद देवुळतुन पास्किह्‌तोग़.

9 इंजेके ओर्विह्‌क-ओर्वोग़ तमोग़-दादाना लेह्‌का जीवा कीयनद पोल्‍लोतुन, मीक रासलाहि गर्ज इले. ओर्विह्‌क-ओर्वोग़ जीवा कीम्ह्‌टु इनजोर, देवुळि तनाय मीक काग़्हता.✡ 10 मीवा मकिदुनिया पटटोर सबेटोर विस्वसिरिन, मीट जीवा कीय्ह्‌निरे.✡ मति मावोर विस्वसिरिर! इंका ओसो पका जीवा कीसोर मन्ह्‌टु इनजोर, माट मीक वेहतलाह आतोम.✡ 11 माट मीवा संगे मनदह्‌पा, मीक उकुम ईतप लेह्‌कान, दुस्रोरिह्‌क तिपल एवा, आपुना-आपुना कबळ-कामतुन ऊळाटु,✡ लंडा आयवा कह्‌टेम कीम्ह्‌टु.✡ 12 इद्रम मतेके, मीवा ताकमुळि विस्वस केवोरिह्‌क विचर वानाह मनदग़ा, अहे मीट बोनाय पोग़ोन मोता आयविर.✡

डोलतोर विस्वसिर बेगा दास्तोर?

13 मावोरिर, मीट डोलतोर विस्वसिरेनाह्‌क, आसालेवोरा लेह्‌का दुकम आयनद आयो इन्जि,✡ माट मीकु तेळियिह कीस वेहतह्‌नोम. 14 डोलतोर विस्वसिरा बह आस्ता इतेके, येसु डोलिसि जीवा अरतोग़, ओसो मल्स वायनोग़ इन्जि, माट विस्वस कीय्ह्‌नल. अद्रमे डोलतोर विस्वसिरिन, देवुळि मेंदुल अग़्के जीवा अर्हचि, ओरिन येसुना संगे देवुळदीपते ततग़ा.✡ 15 माटु सामि वेहतद पोल्‍लोते मीक इद्रम वेहतह्‌नोम इतेके, येसु मल्स वायनस्के, इद बूमते जीवात मनवालोर विस्वसिर, डोलतोर विस्वसिरिह्‌काय मुने देवुळदीपते अनोर.✡ 16 येसुसामि देवुळदीपताहि इळ्न रेगनोग़, रेगतस्के बेरा लेङते उकुम ईयनदु, मोदुल देवतुलता आल्का,✡ देवुळता अकुम ऊरनदु,✡ इव सबे केंज वायनुङ.✡ अस्के किर्स्तुन विस्वस कीस डोलतोरु, मुने जीवा अरयनुर.✡ 17 ताना पयाये माट जीवात मनवालोरल, ओरा संगे सामिन कलियलाह, मेंदुल अग़्के मोयुलपोग़ोन वळ्‍दे दाकल✡,* इद्रमे माट अमेसा ओना संगे मनदकल.✡ 18 इव पोल्‍लोङ वेहचि पया, ओर्विह्‌क-ओर्वोग़ दीरा ईसोर मन्ह्‌टु.

5

सामि ओसो वायनेनाह्‌कु तयर मन्ह्‌टु

1-2 कले नग़्का कुस्क्ने वायना लेह्‌कान, सामि ओसो वायनद दिया✡ वने मनदग़ा इनजोर,✡ मीट बेस पुतिर. अदिनेनाह्‌क मावोर विस्वसिरिर! इंजेके येसुसामि बेस्के मल्स वायनोग़, अस्के बह बह आस्ता इनजोर, मियेनाह्‌क रासलाहि गर्ज इले. 3 इंजेके सुकम मन्ह्‌ता, रेय इले इनजोर मन्कलोर इनदह्‌पा,✡ दोम्ह्‌क्ने ओरा पोग़ोन बेरा गोसा वायग़ा.✡ पोटात मनदनद आंचाह्‌क दोम्ह्‌क्ने नोयनद सुरु आस्ता, अद्रमलेह्‌काने आयग़ा. मन्कलोर बेगाने मकिस पिस पग़वोर. 4 मति मावोर विस्वसिरिर, मीट ईकळते मतप, देवुळतुन पुनवोरा लेह्‌का मनविर. अदिनेनाह्‌क कले कुस्क्ने वातस्के, जीवा गाबर आयना लेह्‌कान, अद दिया वातस्के, मीट गाबर आयविर आयकिर. 5 मीट सबेटोर विस्वसिरिर वेह्‌चते मतप लेह्‌कान, पियलते मतप लेह्‌कान, बेस बुदते मनवालोरिर आंदिर. उच्वुर मन्कलोर कीयना लेह्‌कान, माट नग़्का ईकळते मतप लेह्‌का, उंजिस मनवालोर दुनियाता मन्कलोरल आयवल.✡ 6 अदिनेनाह्‌क विस्वस केवोरा लेह्‌का, बाताले पुनवा उंजतप मनवल. मति सामिना अग़ ऊळसोर उसरते मनदकल, बेसतल बुदते मनदकल.✡ 7 उंजवालोर इतेके नग़्का उंजिह्‌तोर, ओचवालोर नग़्का ओचिह्‌तोर;✡ 8 माट बारा पियलता वेह्‌चते पिसवालोर मन्कलोरल, माट ओचवा, बेसतल बुदते मनदकल.✡ सीपय तना अर्युलतुन राका कीयलाहि, कचता जगा केग़यना लेह्‌कान, विस्वसतुन ओसो जीवा कीयनद पोल्‍लोतुन, अमेसा पोस मनदकल.✡ ओसो सीपय तना तलातुन राका कीयलाहि, कचता टोपि मुचना लेह्‌कान, देवुळि माक पिसिह कीयनद पोल्‍लोतुन आसा कीकल.✡ इवु (विस्वस, जीवा कीयनद, आसा कीयनद) माक ईकळताङ सबे आकाङ-दोकानाहि राका कीयनुङ.✡ 9 नना इव पोल्‍लोन बाराह्‌क रासतन इतेके, सिक्सा ईयलाहि देवुळि माक निल्पिह केवो,✡ मति मावा येसुसामि किर्स्तु मयेनाह्‌क डोलताह्‌कु, माक पिसिह कीयलाहि निल्पिह कीता.✡ 10 मावा येसुसामि ओसो वायह्‌पा, माट जीवात मतेकाय, डोलिस मतेकाय, माट ओना संगे पिसना इनजोर, ओग़ मयेनाह्‌क डोलिस मतोग़.✡ 11 अदिनेनाह्‌क मीट इंजेके कीय्ह्‌निर अद्रमलेह्‌कान, ओर्विह्‌क-ओर्वोग़ दीरा ईम्ह्‌टु, ओसो ओर्विह्‌क-ओर्वोना विस्वसतुन बेर्सिह कीम्ह्‌टु.✡

आक्रिताङ पोल्‍लोङ

12-13 मावोर विस्वसिरिर! मियगा उच्वुर कह्‌टेम कीसोर, मीक सामिना अग़दे ताकिह कीस्तोर,✡ अहे मीक सेतेमता अग़ तोहतह्‌तोर. ओरिन मान ईम्ह्‌टु. ओर अद्रमता सेवा कीयनाह्‌कु, ओरिन जीवा कीसि, ओरिह्‌क पूरा कदर ईम्ह्‌टु.✡ ओर्विह्‌क-ओर्वोग़ गूनमते मन्ह्‌टु इनजोर, मीक अर्जि कीय्ह्‌नोम.✡ 14 मावोर विस्वसिरिर! ओसो उंद पोल्‍लो वेहतह्‌नन: कबळतुह्‌क लंडालोरिन बुदि काग़्हाटु,✡ आरेम आतोरा जीवातुह्‌क दीरा ईम्ह्‌टु,✡ विस्वसते मेग़्कवोरिह्‌क तोळ ईम्ह्‌टु,✡ सबेटोर मन्कलोरा संगे ओङ आयवा मन्ह्‌टु.✡ 15 उसरते मन्ह्‌टु, बोग़े बोना लाग्वाता बद्ला लाग्वाङ कीयनदायो.✡ मति ओर्विह्‌क-ओर्वोग़ ओसो सबेटोर मन्कलोरिह्‌क वने, बेसताङ कबस्क कीसीयलाह, अग़ ऊळसोर मन्ह्‌टु.✡ 16 अमेसा बेस गिर्दा आसोर मन्ह्‌टु.✡ 17 दिनम पार्तना कीसोर मन्ह्‌टु.✡ 18 मीक बाताल आतेकाय, देवुळतुन जोहर कीम्ह्‌टु.✡ मीट किर्स्तु येसुना मुडगा मनवालोरिर, अद्रमलेह्‌काने कीयना इनजोर, देवुळता विचर मन्ह्‌ता.

19-20 देवुळता जीवाता दळ्मते बोग़ाय वळ्ह्‌कनदिन पास्कमाट. पास्कतेके देवुळता जीवाता कबळतुन रोमिह कीतप आस्ता. 21 मति सबे पोल्‍लोङ (देवुळतग्डाह मन्ह्‌ताङा, इलेङ इनजोर,) सेतेम पर्ह्‌किस ऊळाट. बेव सेतेम पोल्‍लोङ मन्ह्‌ताङ, अविस्किन पोस मन्ह्‌टु.✡ 22 सबे रीतिनाङ लाग्वाङ पोल्‍लोनग्डाहि जेक मन्ह्‌टु.✡

23 सुकम ईयनद देवुळि मीक पूरा पवित्र कीयि;✡ मीवा बुदतुन, मीवा जीवातुन, मीवा मेंदुलतुन पूरा राका कीयि; अस्के मावा येसुसामि किर्स्तु ओसो वायह्‌पा,✡ मीट बेदे कसुरलेवा मनदकिर.✡ 24 मीक केयतद देवुळि✡ अद्रमलेह्‌काने मीक तासिह्‌ता, बाराह्‌क इतेके, ताना वेहतद पोल्‍लो अमेसा करलताये.✡

25 मावोर विस्वसिरिर! मयेनाह्‌क वने पार्तना कीम्ह्‌टु.✡ 26 मीट सबेटोरिर ओर्विह्‌क-ओर्वोग़ येसुना पेदिरते जीवा वाटसोरे जोहर कीम्ह्‌टु.✡ 27 इद सीटटुन अग्डोर सबेटोर विस्वसिर केंजनाह अर्वाटु इनजोर,✡ नना सामिना अदिकरते वेहतलाह आतन. 28 मावा येसुसामि किर्स्तुना देय्वा मियगा मनि.✡

* 1:1 1:1 सीलासिन सिलवानुस वने इंदुर. ओसो ओना लोप्पा बळयिरा पुस्तकते 15:22—18:5 इव अद्‍यय्कने अर्वलाह दोर्किह्‌ता.

✡ 1:1 1:1 बळयिर 16:1

✡ 1:1 1:1 बळयिर 17:1-4

✡ 1:1 1:1 रोम सहरतोर 1:6-7

✡ 1:2-3 1:2-3 गलातितोर 5:6; 1 तिसलुनितोर 3:6; 1 तिमोति 1:13-14; इब्रितोर 6:10

✡ 1:2-3 1:2-3 रोम सहरतोर 8:25; 15:4

✡ 1:2-3 1:2-3 रोम सहरतोर 1:8-9

✡ 1:4-5 1:4-5 रोम सहरतोर 15:13; 1 कुरिंततोर 4:20; 2 कुरिंततोर 6:6

✡ 1:4-5 1:4-5 कुलुसितोर 2:1-3

✡ 1:4-5 1:4-5 2 पत्रु 1:10

✡ 1:4-5 1:4-5 2:10

✡ 1:6 1:6 बळयिर 13:52; 2 कुरिंततोर 6:10; गलातितोर 5:22-23

✡ 1:6 1:6 बळयिर 17:5-10; 1 कुरिंततोर 4:16

✡ 1:7 1:7 4:10; 1 पत्रु 5:3

✡ 1:8 1:8 रोम सहरतोर 1:8; 16:19; 2 तिमोति 2:9

✡ 1:9 1:9 2:1

✡ 1:9 1:9 बळयिर 14:15; 1 कुरिंततोर 12:2; 1 योहन 5:21

✡ 1:10 1:10 मत्याल 16:27; 1 कुरिंततोर 1:5-7; 1 तिसलुनितोर 4:16

✡ 1:10 1:10 बळयिर 2:24

✡ 1:10 1:10 रोम सहरतोर 5:9; 1 तिसलुनितोर 2:16; 5:9

✡ 2:1 2:1 1:9; 2 तिसलुनितोर 1:10

✡ 2:2 2:2 बळयिर 16:19-24; पिलिपितोर 1:30

✡ 2:2 2:2 बळयिर 17:1-9; 2 कुरिंततोर 3:12

✡ 2:3 2:3 2 तिसलुनितोर 2:11

✡ 2:3 2:3 4:7

✡ 2:3 2:3 2 कुरिंततोर 4:2

✡ 2:4 2:3-4 2 कुरिंततोर 6:8; गलातितोर 2:7

✡ 2:4 2:4 रोम सहरतोर 8:27

✡ 2:4 2:4 2 कुरिंततोर 2:17; गलातितोर 1:10

✡ 2:5 2:5 बळयिर 20:33; 2 पत्रु 2:3

✡ 2:6-7 2:6-7 1 कुरिंततोर 9:1-2

✡ 2:6-7 2:6-7 योहन 5:41,44; 2 कुरिंततोर 4:5

✡ 2:6-7 2:6-7 गलातितोर 4:19

✡ 2:6-7 2:6-7 2 तिमोति 2:24

✡ 2:8 2:8 2 कुरिंततोर 12:15

✡ 2:9 2:9 2 कुरिंततोर 11:27

✡ 2:9 2:9 1 कुरिंततोर 9:4; पिलिपितोर 4:16

* 2:9 2:9 बळयिर 18:3 वचनतगा रासतपु, पोलुर अगा टमिङ पंडनद दंदा कींदुर.

✡ 2:9 2:9 बळयिर 18:3; 1 कुरिंततोर 9:4-10; 2 कुरिंततोर 11:9

✡ 2:10 2:10 1:4-5

✡ 2:10 2:10 2 कुरिंततोर 1:12

✡ 2:11-12 2:11-12 रोम सहरतोर 8:28; 1 तिसलुनितोर 5:24; 2 तिसलुनितोर 1:10; 1 पत्रु 5:10

✡ 2:11-12 2:11-12 इपिसुसतोर 4:1

✡ 2:11-12 2:11-12 1 कुरिंततोर 4:14

✡ 2:13 2:13 रोम सहरतोर 10:17; गलातितोर 4:14

✡ 2:13 2:13 रोम सहरतोर 1:8

✡ 2:13 2:13 इब्रितोर 4:2,12

✡ 2:14 2:14 गलातितोर 1:22

✡ 2:14 2:14 बळयिर 17:5; 1 तिसलुनितोर 3:4; 2 तिसलुनितोर 1:4-5

✡ 2:14 2:14 इब्रितोर 10:32-34

✡ 2:15 2:15 मत्याल 5:12; बळयिर 7:52

✡ 2:15 2:15 लूकाल 24:20; बळयिर 2:23

✡ 2:16 2:16 बळयिर 9:23; 13:45; 14:2,5; 17:5,13; 18:12; 21:21-22,27-28; 25:2,7

✡ 2:16 2:16 पुटमुळि 15:16; दानिय्येल 8:23; मत्याल 23:32-33

✡ 2:16 2:16 1:10

† 2:17-18 2:17-18 वचन 2 ऊळाट.

✡ 2:17-18 2:17-18 1 कुरिंततोर 5:3

✡ 2:17-18 2:17-18 3:10-11

✡ 2:17-18 2:17-18 रोम सहरतोर 15:22-23

‡ 2:17-18 2:17-18 पोलु मुने तिसलुनि सहरते, येसुना कबुरतुन पोकुर कीतस्के, वेल्‍लाटोर येसुन विस्वस कीतोर. इदिन ऊळिसि अग्डोर यहुदिरा जीवा कर्वता, अदिह्‌क ओर पोलुना विरुदते लोकुरिन तग़्हचि, सहरते कट्ला पुटिह कीतोर. कीसि पोलुन पंचतगा ततलाह ऊळतोर, मति पोलु ओरिह्‌क दोर्कोग़. दोर्कवाह्‌कु, विस्वसिरिन पंचतगा ततोर, पया मुक्यालोर विस्वसिरग्डाह जमानत एचि, ओरिन विळ्सतोर. पोलु अदे नग़्का सहरताहि पेसिस अतोग़. अदिनेनाह्‌क पया, पोलुह्‌क अगा ओसो दायलाह एग़्कुळ आंदु. बळयिर 17:1-10 ऊळाट.

✡ 2:19 2:19 3:12-13; 5:23; 2 तिसलुनितोर 2:1; 2 पत्रु 1:16

✡ 2:19 2:19 पिलिपितोर 4:1

✡ 2:19 2:19 2 तिसलुनितोर 1:4

✡ 2:20 2:20 2 कुरिंततोर 1:13-14

* 3:1 3:1 पोलुन तिसलुनि सहरताहि पूंडटापया, ओग़ बिरिया सहरते अतोग़, ताना पया एतेंस सहरते वातोग़. सीलास, तिमोति इर्वुर आसि अगा वासि, ओन कलियतोर. (बळयिर 17:10-15)

✡ 3:2-3 3:2-3 बळयिर 9:16; 14:22

✡ 3:4 3:4 2 तिसलुनितोर 2:5

✡ 3:4 3:4 2:14

✡ 3:5 3:5 2 कुरिंततोर 11:3; पिलिपितोर 2:16

✡ 3:6 3:6 1:2-3; पिलेमोन 4-5

✡ 3:6 3:6 1 कुरिंततोर 11:2

✡ 3:8 3:8 1 कुरिंततोर 16:13

✡ 3:9 3:9 1:2-3

✡ 3:10 3:10 2 कुरिंततोर 13:9

✡ 3:10 3:10 2:17-18; 2 तिमोति 1:3

✡ 3:11 3:11 2:17-18

✡ 3:12-13 3:12-13 पिलिपितोर 1:9; 1 तिसलुनितोर 4:1

† 3:12-13 3:12-13 सबे पवित्र देवतुल्कना संगे “सबेटोर पवित्र लोकुरा संगे,” इद अर्तम वने आया पग़यह्‌ता.

✡ 3:12-13 3:12-13 जकर्याह 14:5; 1 तिसलुनितोर 2:19

✡ 3:12-13 3:12-13 1 कुरिंततोर 1:8; 2 तिसलुनितोर 2:17; याकुब 5:8

✡ 4:1 4:1 2 कुरिंततोर 5:9; इपिसुसतोर 4:1

✡ 4:1 4:1 पिलिपितोर 1:9; 1 तिसलुनितोर 3:12-13; 2 तिसलुनितोर 1:3

✡ 4:3 4:3 इपिसुसतोर 5:17

✡ 4:3 4:3 1 कुरिंततोर 6:18-20

✡ 4:5 4:5 गलातितोर 4:8; इपिसुसतोर 2:12

✡ 4:5 4:5 रोम सहरतोर 1:24-26

✡ 4:6 4:6 लैव्यव्यवस्था 18:20; मत्याल 14:3-4; 1 कुरिंततोर 6:8

✡ 4:6 4:6 रोम सहरतोर 12:19; इब्रितोर 13:4

✡ 4:7 4:7 1 कुरिंततोर 6:13; 1 तिसलुनितोर 2:3; 2 तिसलुनितोर 2:13; 1 पत्रु 1:15

✡ 4:8 4:8 रोम सहरतोर 5:5; 2 कुरिंततोर 1:22; गलातितोर 4:6; 1 योहन 3:24

✡ 4:9 4:9 यशायाह 54:13; यिर्मयाह 31:33-34; योहन 6:45; 13:34; 1 योहन 2:27

✡ 4:10 4:10 1:7

✡ 4:10 4:10 3:12-13

✡ 4:11 4:11 1 पत्रु 4:15

✡ 4:11 4:11 बळयिर 18:3; इपिसुसतोर 4:28

✡ 4:12 4:12 रोम सहरतोर 13:13; इपिसुसतोर 4:28; कुलुसितोर 4:5

✡ 4:13 4:13 इपिसुसतोर 2:12

✡ 4:14 4:14 रोम सहरतोर 14:9; 1 कुरिंततोर 15:14,18; 2 कुरिंततोर 4:14

✡ 4:15 4:15 1 कुरिंततोर 15:51-52; 1 तिसलुनितोर 5:10

✡ 4:16 4:16 यहुदाल 9

✡ 4:16 4:16 मत्याल 24:31

✡ 4:16 4:16 1:10; 2 तिसलुनितोर 1:5-7

✡ 4:16 4:16 1 कुरिंततोर 15:18,22-23; तोहचीतव पोल्‍लोङ 20:5

✡ 4:17 4:17 2 कुरिंततोर 12:2; तोहचीतव पोल्‍लोङ 1:7

* 4:17 4:17 नना जीवात मनेकेने, येसुसामि मल्स वायनोग़ इन्जि, पोलुना आसा मता बहे, अदिह्‌क इद्रम रासतोग़.

✡ 4:17 4:15-17 योहन 12:26; 1 कुरिंततोर 15:51-52; 1 तिसलुनितोर 5:10; 2 तिसलुनितोर 2:1

✡ 5:1-2 5:1-2 1 कुरिंततोर 1:8

✡ 5:1-2 5:1-2 मत्याल 24:43-44; लूकाल 21:34; 2 पत्रु 3:10

✡ 5:3 5:3 यिर्मयाह 6:14; 8:11; यहेजकेल 13:10

✡ 5:3 5:3 2 तिसलुनितोर 1:9

✡ 5:5 5:4-5 बळयिर 26:18; 1 योहन 2:8

✡ 5:6 5:6 रोम सहरतोर 13:11; 1 पत्रु 1:13

✡ 5:7 5:7 बळयिर 2:15; इपिसुसतोर 5:18; 2 पत्रु 2:13

✡ 5:8 5:8 1 पत्रु 1:13

✡ 5:8 5:8 यशायाह 59:17; इपिसुसतोर 6:14

✡ 5:8 5:8 रोम सहरतोर 8:24

✡ 5:8 5:8 रोम सहरतोर 13:12; इपिसुसतोर 6:16-17

✡ 5:9 5:9 1:10

✡ 5:9 5:9 2 तिसलुनितोर 2:13-14

✡ 5:10 5:10 रोम सहरतोर 14:7-9; 1 तिसलुनितोर 4:17; 2 तिमोति 2:11

✡ 5:11 5:11 2 कुरिंततोर 12:19; इपिसुसतोर 4:29; यहुदाल 20

✡ 5:12-13 5:12-13 रोम सहरतोर 16:6,12; 1 कुरिंततोर 15:10

✡ 5:12-13 5:12-13 1 कुरिंततोर 16:15-16,18; 1 तिमोति 5:17

✡ 5:12-13 5:12-13 मार्कल 9:50

✡ 5:14 5:14 2 तिसलुनितोर 3:6,11,15

✡ 5:14 5:14 यशायाह 35:4

✡ 5:14 5:14 रोम सहरतोर 14:1

✡ 5:14 5:14 1 कुरिंततोर 13:4

✡ 5:15 5:15 मत्याल 5:44; लूकाल 6:27-28; रोम सहरतोर 12:17-18

✡ 5:15 5:15 रोम सहरतोर 12:9; गलातितोर 6:10

✡ 5:16 5:16 पिलिपितोर 4:4

✡ 5:17 5:17 रोम सहरतोर 12:12; इपिसुसतोर 6:18

✡ 5:18 5:18 इपिसुसतोर 5:20

✡ 5:21 5:19-21 1 कुरिंततोर 14:29; 1 योहन 4:1

✡ 5:22 5:21-22 रोम सहरतोर 12:9

✡ 5:23 5:23 रोम सहरतोर 15:33; 1 कुरिंततोर 1:2,30

✡ 5:23 5:23 2:19

✡ 5:23 5:23 2 पत्रु 3:14

✡ 5:24 5:24 2:11-12

✡ 5:24 5:24 1 कुरिंततोर 1:9

✡ 5:25 5:25 इपिसुसतोर 6:19-20; 2 तिसलुनितोर 3:1; इब्रितोर 13:18

✡ 5:26 5:26 रोम सहरतोर 16:16; 1 कुरिंततोर 16:20; 2 कुरिंततोर 13:12; 1 पत्रु 5:14

✡ 5:27 5:27 कुलुसितोर 4:16

✡ 5:28 5:28 रोम सहरतोर 16:20

2 तिसलुनितोर

1

2

3

तिसलुनि सहरतोर विस्वसिरेनाह्‌कु, किर्स्तुना बळयि पोलु लोहतदु पयाडा सीटि

इद सीटि रासवाल, किर्स्तुना बळयि पोलु आंदोग़. पोलु इद सीटटुन, तिसलुनि सहरतोर विस्वसिरेनाह्‌क रासतोग़. तिसलुनितोर विस्वसिरेनाह्‌क लोहतद, इद पोलुना दुस्रा मल्काता सीटि आंदु.

इद सीटि पोलु बाराह्‌क रासतोग़ इतेके, किर्स्तु ओसो मल्स वायनद पोल्‍लोता लोप्पा, तिसलुनि सहरतोर विस्वसिर एक्बेक आंदुर. पोलु मुने लोहतद सीटटा पोल्‍लो, ओरिह्‌क बराबर तेळियो. किर्स्तु दोम्ह्‌क्ने वायनोग़ इनजोर, पोलु वेहच मतोग़. मति ओरिह्‌कु, किर्स्तु चट्पिट वायनोग़ इनजोर तेळियता. अदिह्‌क इद पोल्‍लो निटम आतेके, कबळ कीस बाताल पाय्दा इनजोर, उच्वुर मन्कलोर कबळ केवोर आंदुर, लंडा आस मंदुर. अदिनेनाह्‌क ओरा इद्रमता गलत विचरतुन जेक कीयलाह, पोलु इद दुस्रा मल्काता सीटि रासतोग़. ओसो मुनेता सीटटे, किर्स्तु वातस्के जीवात मनवालोर विस्वसिर, वळ्‍दे अन्जि ओन कलियनुर इन्जि, पोलु रासिस मतोग़ (1 तिसलुनितोर 4:17). मति उच्वुर मन्कलोरु, अद दिया वाता इनजोर इंदुर, अदिह्‌क अग्डोर विस्वसिर कंद्रेम आस मतोर. इद पोल्‍लोतुन ओसो बेस-नेह्‌ना तेळियिह कीयलाह, पोलु ओरिह्‌क इद सीटि रासतोग़.

1

जोहरता पोल्‍लो

1-2 नना पोलुनन, सीलास ओसो तिमोति,✡ माटु इद सीटटुन मीक तिसलुनि सहरते मनवालोर, विस्वसिरा मुडुह्‌क✡ रासलाह आतोम. मीट देवुळबाबाना संगे, ओसो येसुसामि किर्स्तुना संगे जोळेम आतोरिर, मीक ओरग्डाहि सुकमि, देय्वा दोर्कि.✡

किर्स्तु वायह्‌पा, देवुळि सबेटोरा नेयम कीयग़ा

3 मावोर विस्वसिरिर! मीवा विस्वस पकाय बेर्ससोर दायलाह आता. ओसो मीट ओर्विह्‌क-ओर्वोग़ पका जीवा कीसोर दायलाह आतिर.✡ अदिनेनाह्‌क मीवासाटि माट देवुळतुन अमेसा जोहर कीयना गावले.✡ अद्रम कीयनद ओजिह्‌ता वने. 4 अदिनेनाह्‌क माट (नाह्‌क-नाह्‌क वेलियिह्‌पा,) इद पोल्‍लोतुन वेहतह्‌नोम: तिसलुनितोर विस्वसिरिन, लोकुर पकाय तिपल कीस्तोर, पकाय सिक्सा कीस्तोर.✡ तेला मति ओर दीरा पोस मन्ह्‌तोर, विस्वस कीसोरेन मन्ह्‌तोर इनजोर,✡ देवुळता विस्वसिरा मुडा मुनेह, मीवा लोप्पा पोग़यिह्‌नोम.✡

5-7 मीट येसुनेनाह्‌क तिपल आताह्‌कु, देवुळता राजेमता लायकतोरिर आतिर. मति बेस्के येसुसामि तना लावतव देवतुल्कना संगे,✡ देवुळदीपताहि रेगतद दिसनोग़✡ अस्के, देवुळि सबेटोर मन्कलोरा नेयम कीयग़ा. अद तूकने मीट येसुनेनाह्‌क तिपल आयवालोरिर ओसो माट वने, ताना राजेमते दायना लायक मह्‌नल इन्जि, देवुळि माक आरम ईयग़ा.✡ मीक तिपल केवालोरिह्‌क बारा, देवुळि निटम सिक्सा ईयग़ा.✡ इद्रमलेह्‌का (मीवा पोग़ोन इचोन विरुद वातेक तेला, मीट दीरा पोस मह्‌निर,) इद पोल्‍लो देवुळता नेयम सेतेम मन्ह्‌ता इन्जि, पोळ्क्नेन तोहतह्‌ता. 8 देवुळतुन पुनवोर,✡ येसुसामिना बेसता कबुरतुन केंजवोरिह्‌क✡ सिक्सा ईयलाह, येसु मळ्गनद किसते ओसो वायनोग़.✡ 9 इद बेद्रमता सिक्सा इतेके, ओर सामिनाहि जेक मन्जि, ओना बेरा डीसातुन बेस्केन ऊळवा, अमेसा-अमेसातुह्‌क बूळेम आयनद जागाते मनदनुर.✡ 10 येसुसामि ओसो मल्स वायनोग़ अस्के, पवित्र लोकुरगा तना डीसातुन तोहतनोग़.✡ ओन विस्वस कीतोर सबेटोरु, ओन बामनाह ऊळनुर. माट ओना लोप्पा वेहतद साक्सितुन, मीट विस्वस कीतिर,✡ अदिनेनाह्‌क मीट वने ओरगा कलियकिर.✡ 11 इव पोल्‍लोन सीता कीसि, माट अमेसा मियेनाह्‌क पार्तना कीय्ह्‌नोम.✡ देवुळि मीक बह मनदलाह केयता, अहे मनदलाहि, मीट येसुन विस्वस कीताह्‌कु, मीक विचर वातव सबे बेसताङ कबस्क कीयलाहि, देवुळि मीक लाव ईयि इनजोर, पार्तना कीय्ह्‌नोम. 12 अह आसि, मावा देवुळता ओसो येसुसामि किर्स्तुना देय्वाते, मीवा ताकमुळतेनाह्‌क येसुसामिह्‌कु मान दोर्कग़ा; अहे ओग़ वने मीक मान ईयनोग़.✡

2

किर्स्तु वायनामुने, लाग्वोग़ मन्कल दिसनोग़

1 मावोर विस्वसिरिर! इंजेके मावा येसुसामि किर्स्तु ओसोवने वायनदिना लोप्पा, अहे माट ओनगा जमा आयनदिना लोप्पा,✡ उंद पोल्‍लो वेहतह्‌नन: 2 सामि ओसो मल्स वायनद दिया वाताये इनजोर, माट देवुळता लेकाते वेहतोम, इलवेके काग़्हतोम, इलवेके सीटटे रासिस लोहतोम इनजोर, मीट केंजतेके, जल्दि कंद्रेम आयमाटु, रेयमाटु.✡ 3 इद्रम बेदाय रीतते, बोग़े मन्कनाङ पोल्‍लोने मीट लेसमाटु. मुने सबेटोर मन्कलोर देवुळता पोल्‍लोतुन केंजोम इनजोर, विरुद कीयनद कालम वायग़ा.✡ पया देवुळताङ अडोन पास्कवाल मन्कल दिसनोग़.✡ (ओना लाग्वा बुदि, ओन पूरा बूळेम आयनेकेन ओसीयग़ा.) ताना पयाये सामि वायनद दिया वायग़ा. 4 ओग़ लाग्वोग़ मन्कल ननाये निटम देवुळतन इनजोर वेहचि,✡ देवुळता मंदिरतगा उदनोग़. मन्कलोर मोळ्कनव सबे पेन्क-हानास्क, सबे देवुळ्क✡ नावा मुनेह बाताङ इलेङ इनजोर, ओग़ पोग़यनोग़.✡

5 नना मीवा संगे मतस्के, मीक इव पोल्‍लोन वेहतन, सीता इलेया?✡ 6-7 इंजेक वने देवुळताङ अडोन केंजवद बुदि, दुनियाता मन्कलोरिन कुस्क्ने ताकिह कीस्ता इनजोर, मीट पुतिर.✡ इदे बुदतेनाह्‌कु ओग़ देवुळताङ अडोन पास्कवाल मन्कल, तनाय कगोते सबेटोरिह्‌क दिसनोग़.✡ इंजेके ओर्विना राजेम ताकिह्‌ता,* मति उंद दिया ओग़ मायनोग़. 8 ओग़ मायतस्केने, देवुळताङ अडोन पास्कवाल दिसनोग़.✡ मति येसुसामि वातस्के, ओग़ अडोन पास्कवान तना ऊकुरते हव्कनोग़.✡ येसुसामि वायनदिन ऊळिसिये,✡ ओग़ लाग्वोग़ु बूळेम आयनोग़. 9 ओग़ अडोन पास्कवाल देयह्‌कना मुक्याना सबे लाव अग़्के वायनोग़. बामनाह लेह्‌काडाङ कबस्किन सीनाङ इनजोर तोहतनोग़,✡ ओसो इव देवुळतग्डाङ इनजोर, मन्कलोर इनाह ओरिन नाळेह कीयनोग़.✡ 10 सबे रीतिनाङ लाग्वाङ कबस्क तोहतनोग़; ओनाङ कबस्कु, बूळेम आयनद अग़दे अनवालोरिन✡ नाळेह कीयनुङ. ओरु येसु किर्स्तुना पिसिह कीयनद सेतेम पोल्‍लोतुन केंजोर. 11 ओर सेतेम पोल्‍लोतुन केंजवाह्‌कु, जोलतुन नमिर इनजोर, देवुळि ओरिन पूरा लेसनाह कीयग़ा.✡ 12 अस्के सेतेम पोल्‍लोतुन नमवा, लाग्वा कबळते गिर्दा आतोर सबेटोर मन्कलोरिन, देवुळि कसुर तोहतग़ा.✡

बेसता कबुरतुन विस्वस कीसोर दायना

13 मति मावोर विस्वसिरिर, सामि जीवा कीतोरिर! मीट पवित्र जीवाता मेटे सिरसिर आसि, सेतेम पोल्‍लोतुन नमिसि पिसना इन्जि,✡ देवुळि मुनेताहि मीक आचता. अदिनेनाह्‌क मीवासाटि माकु देवुळतुन अमेसा जोहर कीयलाह ओप्पिह्‌ता.✡ 14 बेद बेसता कबुरतुन माट मीक पोकुर कीतोम, ताना मेटेने देवुळि मीक केयता.✡ मावा येसुसामि किर्स्तुना डीसाते मीट कलियना इनजोर, मीक केयता.✡ 15 अदिनेनाह्‌क मावोर विस्वसिरिर! मीवा विस्वसते मेग़्किस मन्ह्‌टु.✡ माट मावा तोडटे आयि, सीटटे आयि, काग़्हतव पोल्‍लोन पोस ताकाटु.✡

16 माक जीवा कीतोग़ु, माक दया कीसि, बेस्केन मायवद दीरा, अहे बेसतल आसा ईतोग़ु, मावा देवुळबाबाल ओसो मावा येसुसामि किर्स्तु;✡ 17 वेरु मीवा जीवातुन सितुर कीयिर, मीट अमेसा बेसताङ कबस्क कीयलाहि, बेसताङ पोल्‍लोङ वळ्ह्‌कलाहि मीक मेग़्किह कीयिर.✡

3

पोलु तिसलुनितोरिन पार्तना कीयलाह वेहतह्‌तोग़

1 मावोर विस्वसिरिर! आक्रिते इद पोल्‍लो वेहतह्‌नन: माट येसुसामिना पोल्‍लोतुन पोकुर कीयलाह आतोम. अदिनेनाह्‌क अद पोल्‍लो चट्पिट दुनियामेंड पोकुर आयि, ओसो मियगा आतप लेह्‌का, सबेटोर लोकुर वने तान मान ईसि केंजिर इनजोर, मयेनाह्‌क पार्तना कीम्ह्‌टु.✡ 2 अहे ओसो सबेटोरु विस्वस केवोर, अदिनेनाह्‌क विरुद केवालोर मन्कलोरग्डाहि, तेल्वे मन्कलोरग्डाहि, देवुळि माक पिसिह कीयना इनजोर वने पार्तना कीम्ह्‌टु.✡ 3 मति सामि किर्स्तु सेतेमतोग़ आंदोग़. ओग़ मीक मेग़्किह कीयनोग़,✡ ओसो देयह्‌कना मुक्याल* मियगा वावाह, मीक राका कीयनोग़.✡ 4 मीक माट उकुम ईतप लेह्‌का, मीट कीयलाह आतिर. मुनेह ओसो सामि मीक ताकिह कीताह्‌कु, मीट कीसोरेन मनदकिर इन्जि, सामिनगा नावा बर्वस मन्ह्‌ता. 5 देवुळि मीक बेचोन जीवा कीता इनजोर पुनदलाहि, ओसो येसु किर्स्तु बेद्रम तिपलते दीरा पोस मेग़्किस मतोग़, अद्रम मीट वने तिपलते दीरा पोस मेग़्किस मनदलाहि,✡ सामि मीक ताकिह कीयनदु.

कबळ कीयलाह लंडा आयवालोरिन पोलु तेर्हतह्‌तोग़

6 इंजेके मावोर विस्वसिरिर! मावा येसुसामि किर्स्तुना पेदिरते, मीक उकुम ईयलाह आतोम✡: उच्वुर विस्वसिर कबळतुह्‌क लंडालोर आतोर, माट मीक काग़्हतव पोल्‍लोना लेह्‌का ताकोर.✡ अद्रम मनवालोरा संगे गोत आयमाट.✡ 7-8 माट मियगा मतस्के, बेद्रम मनदना इन्जि तोहतोम. बोनगान ताल्ह्‌किसि तिनोम. मति बोनगान मोता आयनद आयो इनजोर, नग़्का पिळ्‍विळ पियल-पोळ्‍द तिपल आसि, एपुर पोहच कबळ कीस तितोम.✡ मीट वने मावा लेह्‌कान मनदना✡ इनजोर पुतिरे. 9 (मियगा मोता आयलाह,) माक अदिकर मताये, मति माट अद्रम आयोम.✡ मीट वने मावा लेह्‌कान मनदना इनजोर,✡ मीक तोहतलाहि, (मावाङ कय्कने कबळ कीस तितोम). 10 कबळतुह्‌क लंडा आयवाल मन्कल तिनमाकेग़ इनजोर, माट मियगा मनदह्‌पा उकुम एवोमा? 11 माट इद्रम बाराह्‌क रासिह्‌नोम इतेके, मियगा उच्वुर विस्वसिर कबळतुह्‌क लंडा आसि तिरियिह्‌तोर. आपुना कबळ-काम केवा, दुस्रोराङ कबस्कनगा कय्क वाटिह्‌तोर इनजोर,✡ माट केंजतोम.✡ 12 अद्रमतोर मन्कलोर केमेन आस कबळ कीसि, आपुना कह्‌टेमतुन तिनिर इनजोर,✡ येसुसामि किर्स्तुना पेदिरते, ओरिन अर्ज कीसि उकुम ईय्ह्‌नोम.✡ 13 मति मावोर विस्वसिरिर! मीट इतेके आरेम आयवा, बेसताङ कबस्क कीसोर मन्ह्‌टु.✡ 14 इद सीटटे माट रासतद पोल्‍लोतुन बोग़ाय केंजवेके, ओन ऊळिस मन्ह्‌टु, ओन्क लजा वानाह ओना संगे कलियमाट.✡ 15 मति ओन कोटुलतोना लेह्‌का वने ऊळमाटु, मावोग़ विस्वसि इनजोर सीता कीसि, ओन बुद वेहाटु.✡

आक्रिताङ पोल्‍लोङ

16 सुकम एवाल सामिनाहि मीक अमेसा सबे रीतिने सुकम दोर्कि.✡ सामि मीट सबेटोरा तोळ मनदना✡ इनजोर, पार्तना कीय्ह्‌नोम. 17 इचानाह नना वेहचोर वातन, ओर्वोग़ राससोर अतोग़. इंजेके नना पोलुनन, नावाय कयदे मीक जय येसु इनजोर, रासलाह आतन.✡ नना इद्रमे सबे सीटिनगा, ननाय रास वेहतन इनजोर, मारिह कीय्ह्‌नन.† 18 मावा येसुसामि किर्स्तुना देय्वा मियगा मनि.✡

✡ 1:1-2 1:1-2 2 कुरिंततोर 1:19

✡ 1:1-2 1:1-2 बळयिर 17:1-4; 1 तिसलुनितोर 1:1

✡ 1:1-2 1:1-2 रोम सहरतोर 1:6-7

✡ 1:3 1:3 1 तिसलुनितोर 3:12-13; 4:10

✡ 1:3 1:3 रोम सहरतोर 1:8

✡ 1:4 1:4 1 तिसलुनितोर 2:14

✡ 1:4 1:4 2 कुरिंततोर 12:10

✡ 1:4 1:4 2 कुरिंततोर 7:4-7; 1 तिसलुनितोर 2:19

✡ 1:5-7 1:5-7 यहुदाल 14

✡ 1:5-7 1:5-7 लूकाल 17:30; 1 तिसलुनितोर 4:16

✡ 1:5-7 1:5-7 पिलिपितोर 1:28

✡ 1:5-7 1:5-7 पेसमुळि 23:22; तोहचीतव पोल्‍लोङ 19:2

✡ 1:8 1:8 गलातितोर 4:8

✡ 1:8 1:8 रोम सहरतोर 2:8

✡ 1:8 1:8 पेसमुळि 3:2; 19:18; यशायाह 66:15; यहेजकेल 1:13; दानिय्येल 7:9; 1 कुरिंततोर 3:13; इब्रितोर 10:27; 1 पत्रु 4:17; 2 पत्रु 3:7; तोहचीतव पोल्‍लोङ 14:10

✡ 1:9 1:9 यशायाह 2:10,19,21; पिलिपितोर 3:19; 1 तिसलुनितोर 5:3

✡ 1:10 1:10 यशायाह 49:3; योहन 17:10; 1 तिसलुनितोर 2:11-12

✡ 1:10 1:10 1 कुरिंततोर 1:5-7; 1 तिसलुनितोर 2:1

✡ 1:10 1:10 1 तिमोति 3:16

✡ 1:11 1:11 कुलुसितोर 1:9-10

✡ 1:12 1:12 यशायाह 24:15; 66:5; मलाकी 1:11; मत्याल 5:16; योहन 17:22-23

✡ 2:1 2:1 मार्कल 13:27; 1 तिसलुनितोर 2:19; 4:15-17

✡ 2:2 2:2 1 योहन 4:1

✡ 2:3 2:3 1 तिमोति 4:1

✡ 2:3 2:3 दानिय्येल 7:25; 8:25; 11:36; तोहचीतव पोल्‍लोङ 13:5-8

✡ 2:4 2:4 यशायाह 14:14; यहेजकेल 28:2

✡ 2:4 2:4 1 कुरिंततोर 8:5

✡ 2:4 2:4 तोहचीतव पोल्‍लोङ 13:5

✡ 2:5 2:5 1 तिसलुनितोर 3:4

✡ 2:6-7 2:6-7 तोहचीतव पोल्‍लोङ 17:5,7

✡ 2:6-7 2:3-7 1 योहन 4:3

* 2:6-7 2:6-7 पोलु बोना लोप्पा वेहन्दोग़ इन्जि माक एर्का इले, मति पोलुना सीटटुन अर्ववालोरिह्‌क एर्का मता.

✡ 2:8 2:8 दानिय्येल 7:25; 8:25; 11:36; तोहचीतव पोल्‍लोङ 13:5-8

✡ 2:8 2:8 यशायाह 11:4; तोहचीतव पोल्‍लोङ 2:16; 19:15

✡ 2:8 2:8 1 तिमोति 6:14; 2 तिमोति 4:1,8; तीतुस 2:13

✡ 2:9 2:9 मत्याल 24:24; मार्कल 13:22

✡ 2:9 2:9 याकुब 3:15

✡ 2:10 2:10 1 कुरिंततोर 1:18

✡ 2:11 2:11 1 राजा 22:22; रोम सहरतोर 1:28; 1 तिसलुनितोर 2:3; 2 तिमोति 4:4

✡ 2:12 2:12 रोम सहरतोर 2:8; 1 कुरिंततोर 13:6

✡ 2:13 2:13 1 तिसलुनितोर 4:7; 1 पत्रु 1:2

✡ 2:13 2:13 1:3

✡ 2:14 2:13-14 इपिसुसतोर 1:4; 1 तिसलुनितोर 5:9; 1 पत्रु 1:4-5

✡ 2:14 2:14 रोम सहरतोर 8:28; 2 पत्रु 1:3

✡ 2:15 2:15 1 कुरिंततोर 16:13

✡ 2:15 2:15 1 कुरिंततोर 11:2; 2 तिसलुनितोर 3:6; तीतुस 1:9

✡ 2:16 2:16 योहन 3:16

✡ 2:17 2:17 1 तिसलुनितोर 3:12-13; 2 तिसलुनितोर 3:3; 1 पत्रु 5:10

✡ 3:1 3:1 1 तिसलुनितोर 5:25

✡ 3:2 3:2 रोम सहरतोर 15:30-31

✡ 3:3 3:3 1 कुरिंततोर 1:9; 2 तिसलुनितोर 2:17

* 3:3 3:3 देयह्‌कना मुक्याल मोदुल कागिदते “लाग्वदु”.

✡ 3:3 3:3 1 तिसलुनितोर 5:24

✡ 3:5 3:5 तोहचीतव पोल्‍लोङ 1:9

✡ 3:6 3:6 1 कुरिंततोर 5:9

✡ 3:6 3:6 2:15

✡ 3:6 3:6 रोम सहरतोर 16:17; 1 कुरिंततोर 5:11; 1 तिसलुनितोर 5:14; 2 तिमोति 3:5

✡ 3:7-8 3:7-8 2 कुरिंततोर 11:27; इपिसुसतोर 4:28

✡ 3:7-8 3:7-8 1 तिसलुनितोर 1:6

✡ 3:9 3:9 1 कुरिंततोर 9:4; 1 तिसलुनितोर 2:6-7

✡ 3:9 3:9 1 कुरिंततोर 4:16; 1 पत्रु 5:3

✡ 3:11 3:11 1 तिमोति 5:13; 1 पत्रु 4:15

✡ 3:11 3:11 1 तिसलुनितोर 5:14

✡ 3:12 3:10-12 1 तिसलुनितोर 4:11

✡ 3:12 3:11-12 इपिसुसतोर 4:28

✡ 3:13 3:13 2 कुरिंततोर 4:1; गलातितोर 6:9

✡ 3:14 3:14 रोम सहरतोर 16:17; तीतुस 2:7-8; 2 योहन 10

✡ 3:15 3:15 गलातितोर 6:1; 1 तिसलुनितोर 5:14

✡ 3:16 3:16 रोम सहरतोर 15:33

✡ 3:16 3:16 रूति 2:4

✡ 3:17 3:17 1 कुरिंततोर 16:21; गलातितोर 6:11; कुलुसितोर 4:18; पिलेमोन 19

† 3:17 3:17पोलु सीटि लोहन्दोग़ अस्के, सीटटाङ पोल्‍लोन वेहचोर अंदोग़, दुस्रोग़ बार राससोर अंदोग़. सीटि मारिह्‌पा, पोलु तनाय कयदे रासिस मारिह कींदोग़.

✡ 3:18 3:18 रोम सहरतोर 16:20

1 तिमोति

1

2

3

4

5

6

तिमोतिनेनाह्‌कु किर्स्तुना बळयि पोलु लोहतदु मुनेता सीटि

इद सीटटुन रासवाल किर्स्तुना बळयि पोलु आंदोग़. पोलु इद सीटटुन, तिमोति इनवाल लेयोनेनाह्‌क रासिह्‌तोग़. वेग़ तिमोतिना तपे युनानि जाततोग़ मतोग़, ओना तलोग़ बार यहुदि जातता मता. वेग़ तिमोतिना नाटे, पोलु तना सेवातुह्‌क वातस्के, इर्वुरा कलियमुळ आता (बळयिर 16:1-3 ऊळाट). ताना पया तिमोति पोलुना सेवाते तोळ आंदोग़. पया पोलु तिमोतिन इपिसुसतोर विस्वसिरा मुडुन ताकिह कीयलाह तासतोग़.

पोलु इद सीटटुन बाराह्‌क रासतोग़ इतेके, इपिसुस सहरता विस्वसिरा मुडा नडुम, जोल काग़्हवालोर मतोर. ओरा लोप्पा बेद्रम उसर मनदना, येसुना सेवा बेद्रम कीयना इनजोर, पोलु तिमोतिन वेहतह्‌तोग़. ओसो विस्वसिरा मुडगा आस्क-कोय्तोर बेद्रम मनदना, मुक्यालोर ओसो सेवा केवालोर बेद्रमतोर मनदना, रांडे आस्कना बेद्रम तोळ ईयना इनजोर वेहतह्‌तोग़. अहे ओसो किर्स्तुनाङ पोल्‍लोन विस्वसिरिह्‌क बेस-नेह्‌ना काग़्हतलाह, पोलु इद सीटटगा तिमोतिन वेहतह्‌तोग़.

1

तिमोतिह्‌क पोलुना जोहर

1 नना पोलुनन इद सीटि रासवानन. माक पिसिह कीतद देवुळि,✡ ओसो माक आसा एवाल येसु किर्स्तु,✡ वेर इर्वुर नाकु येसु किर्स्तुना बळयि आयना इन्जि तासतोर.✡ 2 तिमोति, नीके नना इद सीटि रासिह्‌नन. विस्वसताङ पोल्‍लोन निमा नयग्डाहि कग़यसोर वातिन इन्जि, निमा नावाये मग़ना लेह्‌काडोनिन.✡ मावा देवुळबाबाल ओसो मावा येसुसामि किर्स्तु, नीकु देय्वा ईयिर, जीवा लोपिर, अह आसि निमा सुकमते पिसा.✡

जोल काग़्हवालोरिन रोमिह कीयनदु

3-4 इंजेके इपिसुस सहरते उय्तुर लोकुर जोल काग़्हवालोर मन्ह्‌तोर.✡ ओरु जोला-जमाताङ लेकाङ-जोकाङ कीसि, लाट-लाट सास्त्रह्‌क पुटिह कीस वेहतह्‌तोर.✡ अवटे जग्ळा-बोबाये पुटिह्‌ता.✡ मति विस्वस कीतेकेने, देवुळताङ विचर्कु करल आयनुङ. अदिनेनाह्‌कु इपिसुस सहरताहि, मकिदुनिया पटटके दायलाह पेसतन अस्के,✡ “तिमोति, निमा इगाने मन्जि, वेर जोल काग़्हवालोरिन रोमिह कीम,” इनजोर नीक वेहच मतन. 5 ओरिन बाराह्‌कु रोमिह कीयलाह वेहतन इतेके, अगा विस्वसिर जग्ळा-बोबा केवालेवा, गूनमते मनदना गावले. गूनमते मनदना इन्जि, बेसताङ विचर्कु, नेह्‌ना-लाग्वा पुन्जि ताकनद बुदि,✡ ओसो देवुळतगा सेतेमता विस्वस मनदना गावले.✡ 6 इविन विळ्सिसि, ओर जोलताङ काग़्हवालोर उगसता वळ्ह्‌कमुळतके मिळ्न्दतोर.✡ 7 ओरु मोसानाङ अडोङ काग़्हवालोर गूरुर आयलाह ऊळिह्‌तोर. मति ओर पका पुतोरा लेह्‌का वळ्ह्‌कतेकाय, ओर बाताङ काग़्हतह्‌तोर, अद ओरिह्‌के तेळियो.✡

8 मोसानाङ अडोङ बेसे मन्ह्‌ताङ इनजोर माट पुह्‌नल,✡ मति अविस्किन बराबर काग़्हतना गावले. 9-10 इद पोल्‍लो माक एर्का मन्ह्‌ता इतेके, सेतेमतोर मन्कलोरेनाह्‌क काय्दा तासोर.✡ मति काय्दातुन माळवोरु, कैंगम आयवालोरु,✡ देवुळतुन नमवोरु, पाप्यहलोरु,✡ देवुळतके सीता केवोरु, देवुळतुन मान एवोरु,✡ तलोग़-तपेन हव्कवालोरु, मन्कन हव्केर, सिंड्रि-साट्याल आयवालोरु,✡ आंचाळ-कोय्तोग़ कलियतपु कोय्तोना संगे कोय्तोग़ मनवालोरु,✡ मन्कन कलिस वमवालोरु✡, जोलहालोरु, जोल साक्सि एवालोरु,✡ ओसो बोराय सेतेमता काग़्हमुळतुन✡ माळवोरु, वेरा लेह्‌काडोरेनाह्‌के काय्दा तासिह्‌तोर.✡ 11 इद सेतेमता काग़्हमुळ इतेके, मावा कूब असलता, डीसाता देवुळता बेसता कबुर आंदु.✡ इद बेसता कबुर दुस्रोरिन वेहतलाहि, देवुळ नाकु निल्पिह कीता.✡

पोलु देवुळता बेरा देय्वाता लोप्पा वेहतह्‌तोग़

12 नीवा पोग़ोन नना बर्वस तास पग़यकन इन्जि, मावा येसुसामि किर्स्तु तना बेसता कबुर वेहतनद सेवातेनाह्‌क, नाक निल्पिह कीतोग़.✡ अद सेवा कीयलाह, लाव वने ईतोग़.✡ अदिह्‌क निमा बेचोनु गूनम तोहवानिन सामि इन्जि, ओन इह्‌नन. 13 ननान कोनि मुने येसुन उस्किस-पास्किस वळ्ह्‌कतोनन, येसुनोरिनु तिपल कीतोनन,✡ पका मोर्दोप मन्कनन मतन. तेला मति, पुनवालेवा ओग़ इद्रमताङ कबस्क कीस्तोग़, इंकातेला ओग़ नाक नमोग़ इन्जि,✡ किर्स्तु येसुसामि नाक दया कीतोग़. 14 ओसो बल्क अरतपु, ओग़ नाक देय्वा ईतोग़, अह आसि इंजेक नावा ओनगा विस्वस मन्ह्‌ता, ओनग्डाहि जीवा कीयनद बुद वाता.✡ 15 इदिन बह सीता कीम: पापि लोकुरिन पिसिह कीयलाहि, येसु किर्स्तु इद बूमते वास मतोग़.✡ इद पोल्‍लो सेतेमताये, इदिन माट पेग़्के-मुने आयवा, नम पग़यह्‌नल. पापि लोकुरग्डाहि, ननान कोनि मुक्यानन आंदन.✡ 16 मति अदिनेनाह्‌के येसुसामि नाक दया कीतोग़. नना पापि लोकुरग्डाह मुक्यानन मन्ज तेला, नावा पापमताहि नना मल्स वायलाह, येसु किर्स्तु वेल्‍लाजोमताह केपसोर मतोग़.✡ पया नयिद्रमतोर पापि लोकुरिन इंका, येसुसामि मापि कीस्तोग़, तान ऊळिसि दुस्रोर वने ओन नमलाह आयनुर. नमिसि ओरिह्‌क ओना संगे अमेसाता पिसमुळ दोर्कसोर दायग़ा, इद्रम येसुसामिना विचर मता. अदिनेनाह्‌क नाक इंका ओग़ गूनम तोहतोग़. 17 अदिह्‌कु मावा अमेसा मनदनदु, बेस्केन मायवदु, मन्कह्‌क दिसवदु✡ देवुळराजाल, अदे सेतेम देवुळ इनजोरे,✡ तान्कु अमेसा-अमेसातुह्‌क मान आयि, जोहर आयि. अहे आयि.✡

तिमोतिना जबब्दरि

18 इंजेके तिमोति नावा पेकानिन, पोग़ोन रासतद बेद जबब्दर नीक ईतन, अद पूना पोल्‍लो आयो. इतेके मुने देवुळता कबुरतोर नीवा लोप्पा बाताङ बाताङ वेहतोर,✡ अहलेह्‌काने नना नीकु इव पोल्‍लोङ वेहतह्‌नन. इव पोल्‍लोनु सीता कीतेके, निमा जोल काग़्हमुळतुनु विरुद कीसोर मनदा पग़यकिन.✡ 19 येसुनगा कीतद विस्वसतुन विळ्सवा, नेह्‌ना-लाग्वा पुन्जि ताकनद बुदतुन पोसि, निमा वेहचोर अन.✡ इद्रमता बुदतुन विळ्सिसि, उय्तुर लोकुर तमा विस्वसतुन मुळ्हचीतुर.✡ 20 ओरा नडुमि अगा उमनेयाल,✡ सिकंदर,✡ वेर ईवुर मन्कलोर मन्ह्‌तोर. ओरु किर्स्तुना मुडुन कलियना आयो इनजोरे, नना ओरिनु गळ्किह्‌कु पेहचीतन. देयह्‌कना मुक्याल ओरिन बह कीयना, कीयि,✡ अस्के देवुळतुन उस्किस-पास्किस वळ्ह्‌कनदायो इन्जि, ओरिह्‌क बुद वायग़ा.✡

2

मोळ्कनदिना लोप्पा अडोङ

1 इह केंजा, नीक नना वेहतह्‌नन. सबेटोरेनाह्‌क पार्तना कीयना, सबेटोर पापमताहि पिसना इन्जि देवुळतुन ताल्ह्‌कना,✡ देवुळ माक बेस ऊळता इन्जि जोहर कीयना, इदे मोदुल पोल्‍लो आंदु.✡ इदिन निमा काग़्हतना गावले. 2 राजालोर ओसो अदिकरते मनवालोर सबेटोर, बेसता बुदते राजेमतुन काळ्ङना इन्जि, ओरेनाह्‌क वने पार्तना कीयना गावले.✡ अस्के माट रेयलेवा देवुळ वेहतव अडोने तिरिय पग़यकल, दुस्रोरिह्‌क विचर वानाह ताक पग़यकल, अह आसि मावा मनमुळ सुकमते दायग़ा. 3-4 कतमतोरे देवुळता सेतेम पोल्‍लोतुन पुन्जि,✡ पापमताहि पिसलाह तनेके मिळ्न्दना इन्जि, देवुळता विचर मन्ह्‌ता.✡ अदिह्‌कु इद्रमलेह्‌का पार्तना कीयनदु, माक पिसिह कीयनद देवुळतुह्‌कु बेस विचर वास्ता.

5 उंदिय देवुळ मन्ह्‌ता,✡ ओसो मन्कलोरिन देवुळतगा कलियिह केवाल, वग़ोग़े मन्कल मन्ह्‌तोग़, इतेके येसु किर्स्तु.✡ 6 माट पापमते दोहतप मतल, मति वेग़ तना जीवाता कर्सा ईसि, माक विळ्सिह कीतोग़.✡(अदिनेनाह्‌क कतमतोर पापमताहि पिसना इन्जि, देवुळता विचर मन्ह्‌ता.) इद पोल्‍लो सबेटोर लोकुरिन पुन्पिह कीयनद कगो इंजेक एवता.✡ 7 अदिनेनाह्‌क इद सेतेम पोल्‍लोतुनु, यहुदि आयवोर वने नमना इन्जि, निमा ओरेके अन्जि वेहवाल-काग़्हवाल, नावा बळयिनिन आयकिन, इह इनजोरे देवुळ नाक लोहता;✡ नना जोल वळ्ह्‌कोन, सेतेमे वेहतह्‌नन.✡

8 पया बेगा बेगा मावोर विस्वसिर मोळ्कलाह कलियिह्‌तोर, मोळ्कनस्के कोय्तोर ओङ आयवा, वह्‌चळ आयवा, सेतेमता जीवाते, कय्किन तेहचि,✡ देवुळतुन पार्तना कीयना इन्जि, नावा विचर मन्ह्‌ता.

9 अद्रमलेह्‌का आस्क बारा नना मलियकन इन्जि, गेंदेङ उहतनद आयो, सिंड्रिङ-पोह्‌ळेस्कना लेह्‌का उहतनद आयो. केल्किन एंडिसि सोनोङ-कूरोङ, मोतिङ केग़यना ओसो मिळ्स्कनव गेंदेङ उहतना, इद्रमता सोबाता पोमाडेङ केमाकिङ.✡ 10 अद्रम मलियवा, माट देवुळतुन नमिस ताकनविस्कनोम इन्जि, अवु नेह्‌नाङ कबस्क कीयनदु. इद्रमतेने अविस्किह्‌क सोबा आयग़ा. 11 मीट मोळ्कलाह जमा आय्ह्‌निर अस्के, बोग़ाय देवुळता पोल्‍लो काग़्हतनस्के, आस्कु पूरा वग़्ङिसि, केमेन मन्जि कग़यिङ.✡ 12 मीटु कोय्तोरिन काग़्हमाटु, ओरा पोग़ोन अदिकर ताकिह केमाटु. कोय्तोर देवुळता पोल्‍लो काग़्हतनस्के, मीट केमेन उदिसि केंजाटु इन्जि, नना आस्किन वेहतह्‌नन.✡ 13 नना इद बाराह्‌कु वेहतह्‌नन इतेके, आदमिन देवुळ मुने पंडटा, अवान बारा पया पंडटा.*✡ 14 ओसो आदम कोनि नाळेम आयोग़, आंचाळ बारा नाळेम आसि कसुरतद आता✡.† 15 मति आस्कु कुदताङ विचर्किन आव्रे कीसि, येसुसामिन नमसोरे, दुस्रोरिन गूनम तोहचोरे,✡ देवुळतुन रेयिस ताकसोर मतुङ इतेके, अविस्किह्‌क देवुळता पिसमुळ दोर्कग़ा. तमाङ पिलाङ-पेकोरिन बेस आयह्‌पा, (मुनेता आंचाह्‌क ईतद नोपता सरप दल्गतेक तेला,)‡ अवु तमा विस्वसतेनाह्‌क पिसनुङ.

3

विस्वसिरा मुडगा बेद्रमतोर मुक्यालोर तासना

1 बोराय विस्वसिरा मुडगा मुक्यानन आयकन इनजोर ऊळिह्‌तोर, ओरा विचर बेसतलिये, इद पोल्‍लो सेतेमताये.✡ 2 बेद्रमतोग़ मुक्यान निल्पिह कीयना इतेके, ओनगा कसुर दिसवप मनवाल, दुस्राङ बेविस्किने ऊळवा उंदिय मुतेन पोस मनवाल,✡ बेस बुदते तिरियवाल, तनाङ विचर्किन आव्रे कीस ताकवाल, सबेटोरिह्‌क विचर वानाह ताकवाल,✡ बोरे आयि ओना लोन वातेके ओरिन बेस ऊळवाल,✡ देवुळता पोल्‍लो बेस काग़्हवाल,✡ इद्रमलेह्‌का मनदना गावले. 3 ओग़ कल लोटि मनदनद आयो, नल्हतना-कोह्‌कना केवाल मनदनद आयो, वह्‌चळ केवाल मनदनद आयो,✡ मति गूनमते वळ्ह्‌कवाल मनदना,✡ ओसो कोताना लालुस मनदनद आयो.✡ 4 मुक्यानाङ पिलाङ-पेकोर इतेके, ओना पोल्‍लोते वरेम आसि, ओन पूरा कदर ईसि ताकना, इद्रमलेह्‌का ओग़ु तना लोतोरिन बेस तिर्हतना गावले. 5 (तनाय लोतोरिन ओन्क तिर्हतलाह वायो इतेके, देवुळता मुडुन ओग़ बह तिर्हता पग़यनोग़?) 6 ओग़ु वेल्‍लाजोमताहि येसुसामिन नमिस ताकवाल मनदना गावले. पूना-पूना विस्वसते वातोनु मुक्याल तासमा. तासतेके (“नना सबेटोरिह्‌काय नेह्‌ना मन्कनन इन्जि, ओर नाक मुक्याल आयलाह तासतोर,” इद्रम इनजोरे,) ओग़ पोमाडेङ आयनोग़ बहे.✡ अस्के देयह्‌कना मुक्याह्‌क ईतद सिक्सा इद्रमतोन्कु वने दोर्कग़ा, (बह इतेके अद वने नना बेरोनन इन्जि, देवुळताहि एग़ता). 7 येसुन नमवोर वने, ओग़ कर्तुळ मन्कल इन्जि ऊळनुर, इद्रमलेह्‌का मुक्याल ताकना गावले.✡ अद्रम ताकवेके, ओना लजा दायग़ा, (अस्के ओनाङ बोरे केंजोर आयनुर). इद्रम आयना इन्जि, देयह्‌कना मुक्याल ऊळसोर मन्ह्‌ता.✡

विस्वसिरा मुडगा बेद्रमतोर सेवा केवालोर तासना

8 अद्रमलेह्‌का विस्वसिरा मुडगा, सेवा केवालोरिन* वने तासनदु.✡ बेद्रमतोर सेवा केवालोरिन निल्पिह कीयना इतेके, नाटेनोर ओरिन कदर एवालोर मनदना गावले. ओरु कल लोटिर मनदनद आयो,✡ नाळेह कीस तिनवालोर मनदनद आयो.✡ ओसो ओरगा रेंड वेंजेह्‌कना बुद मनदनद आयो. 9 ओरु किर्स्तुना लोप्पा देवुळ पुन्पिह कीतव पोल्‍लोन पोसि नमसोरे, जीवाताहि सेतेमते ताकना गावले.✡ 10 मुक्यालोरा लेह्‌का, सेवा केवालोरिन वने, मुने पर्ह्‌किस ऊळना गावले. पया ओरगा बाताले तप दोर्कवेकेने, ओर विस्वसिरा मुडगा सेवा केवालोर आयिर.✡ 11 अद्रमलेह्‌का सेवा कीयनवु†, नाटेनोर कदर ईयनव मनदना, कूदिङ अनववु,✡ बेस बुदते तिरियनवु, सबे पोल्‍लोने सेतेमते मनदना गावले.

12 सेवा केवालोर इतेके, दुस्राङ बेविस्किने ऊळवा उंदिय मुतेन पोस मनवालोर, तमाङ पिलाङ-पेकोरिनु, तमाङ लोह्‌कने मनवालोरिन बेस ताकिह केवालोर आयिर. 13 विस्वसिरा मुडगा बोर बेस-नेह्‌ना सेवा कीस्तोर, ओरा पेदिर पेसग़ा, किर्स्तु येसुनगा ओरा विस्वस पका मेग़्कग़ा.✡

इद सीटटा लोप्पा पोलु वेहतह्‌तोग़

14-15 इंजेके नियके चट्पिट वायकन इन्जि, नावा आसा मन्ह्‌ता.✡ मति बहाय आसि, आल्सेम आतेक बारा, इद सीटि नीक रासिसीय्ह्‌नन. देवुळता लोतोर बेद्रम ताकना, तेन निमा पुनदना इन्जि, इव पोल्‍लोङ नीक वेहतह्‌नन. देवुळता लोतोर बोर इतेके, किर्स्तुन नमवालोर जीवात मनदनद देवुळता मुलु.✡ बेद्रमलेह्‌का रायिना, जोताना, आदरते लोन नितह्‌ता, अद्रमलेह्‌काने विस्वसिरा मुल बेगा बेस ताकिह्‌तोर, अगा देवुळता सेतेम पोल्‍लो नितह्‌ता.✡

16 ओसो किर्स्तुना लोप्पा, देवुळ पङ्ने कीतव पोल्‍लोङ पका असलताङ मन्ह्‌ताङ, इद करलिये.✡

“किर्स्तु मान्वल आसि माक दिसतोग़.✡

ओग़ु देवुळता मग़ इन्जि, पवित्र जीवा तोहता.

ओग़ हामुरताहि तेग़्कतस्के, देवतुल्क साक्सि मताङ.✡

ओग़ तना डीसाते कलियनाहु, देवुळि ओन पोग़ोन ओता.✡

ओना कबुर दुस्राङ जातिनोरगा आबुर आता.

दुनियामेटोर लोकुर ओन नमतोर.”✡

4

जोलताङ काग़्हवालोरा लोप्पा

1 इंजेके इव आक्रिताङ दियाने बह बह आयग़ा, तेना लोप्पा देवुळता जीवा पङ्ने वेहतह्‌ता,✡ केंजा. उच्वुर लोकुर जोलताङ काग़्हवालोराङ केंजिसि, विस्वसताहि लेसनुर.✡ नाळेह कीयनव देयह्‌क काग़्हतपु, वेर काग़्हवालोर अविस्कनाङ अडोङ-उतुर्किन वेहतनुर.✡ 2 वेर इतेके, नाळेह केवालोर जोलहालोरु. बेद्रम कासता कच दल्गताह्‌कु, (मेंदुल कर्विस बातय पुनो,) अद्रम वेर नेह्‌ना-लाग्वा बुदतुन मुर्तिय पुनोर.✡ 3 मर्मिङ कीयलाह लागो,✡ ओसो बेव उचुक तिंडिनु तिनदलाह पोलो, इद्रम वेर काग़्हतह्‌तोर.✡(देवुळता विचर बारा अह इले.) अव तिंडिनु, देवुळता सेतेम पोल्‍लोतुन पुनवालोर विस्वसिर, तान जोहर कीसि तिनदना इन्जि, देवुळ अविस्किन पुटिह कीता.✡ 4 बह इतेके, नना पुटिह कीतव कतमे बेस मन्ह्‌ताङ इन्जि, देवुळ इन्ह्‌ता. (इवु देवुळता कयदाहि वाताङ इन्जि,) माट तान जोहर कीसि अविस्किन तिनदना,✡(अस्के माट कळ्‍वोग़आयवल). अदिह्‌क बेदाय तिंडटुन पोलो इनदनद आयो.✡ 5 देवुळता पोल्‍लोते ओसो पार्तनाते, अद तिंडि देवुळता मुनेह बेस पोलिह्‌ता. (बह इतेके, सबे तिनदनव तिंडिङ बेसताङे इनजोर, ताना पोल्‍लो वेहतह्‌ता.)✡

तिमोति बह मनदना

6 नना वेहतव इव पोल्‍लोङ विस्वसिरिन काग़्हा. निमा विस्वसताङ पोल्‍लोनु, ओसो इचानाह केंजसोर वातिन अव बेसताङ पोल्‍लोन कग़यिसि, विस्वसते बेर्सतिन.✡ बेर्सताह्‌कु किर्स्तु येसुना बेसतोग़ सेवक आयकिन.✡ 7 सेळोस्क वेहतनव पीटोना लेह्‌काडाङ, देवुळतुन सीता केवव पोल्‍लोनु, ओसो बुदलेवव पोल्‍लोन केंजमा.✡ मति निमा देवुळतुह्‌क विचर वानाह पिसलाह, कग़यसोर मनु.✡ 8 मेंदुलतुन बेस तासतेके, माक उचुने पाय्दा आस्ता,✡ मति देवुळतुह्‌क विचर वानाह पिसतेके, सबे रीतिने पाय्दा आस्ता.✡ बह इतेक, अद्रम मतेके इंजेके वने, पया वने, देवुळता पिसमुळ दोर्किह कीय्ह्‌नल इनजोर,✡ बेस-नेह्‌ना पुन्ज मह्‌नल. 9 इद पोल्‍लो सेतेमताये ओसो सबेटोर केंजना लायकता आंदु. 10 इद पोल्‍लोतेनाह्‌क माट एपुर पेसनाह कह्‌टेम कीतोम, ओसो लळेम आयलाह आतोम.✡ जीवात मनदनद देवुळता पोग़ोन आसा तासतोम.✡ अद सबेटोरिन पिसिह कीस्ता, कासा इतेके विस्वसिरिनु.✡

11 इव पोल्‍लोना उकुम ईस काग़्हा.✡ 12 निमा लेयोनिन इनजोर, बोग़े नीक पास्कमाकेग़.✡ मति निमा बेद्रम वळ्ह्‌किह्‌निन, बेद्रम देवुळतुह्‌क विचर वातप ताकिह्‌निन, बेद्रम जीवा कीय्ह्‌निन, बेद्रम विस्वस कीय्ह्‌निन,✡ विस्वसिर इविन ऊळिसि, बेस कग़यिर.✡ 13 नना अके वानाह्‌जोम,✡ देवुळता सास्त्रमताङ पोल्‍लोन विस्वसिरा मुनेह अर्वना, ओरिह्‌क दीरा वानाह वेहतना, ओरिन काग़्हतना,✡ इद कबळते मन.

14 विस्वसिराङ मुक्यालोर नीवा पोग़ोन तमाङ कय्क तासतोर,✡ अह कीसि देवुळि इतद पोल्‍लो वेहचि, नीक ताना कबळतेनाह्‌क निल्पिह कीतोर.✡ अस्के देवुळता जीवाते नीक दोर्कतद बुदतुन माग़्ङमा. 15 इवे पोल्‍लोन सीता कीसोर मन. इवे पोल्‍लोङ वेहतप ताका. अस्के निमा विस्वसते बेर्ससोर दायनद सबेटोर मन्कलोरिह्‌क दिसग़ा. 16 निमा बह पिसिह्‌निन, बेव पोल्‍लोङ काग़्हतह्‌निन, इदिन सीतात तासा. अस्के नीकु ओसो नीवाङ केंजवालोरिन वने, पिसिह कीया पग़यकिन.✡

5

तिमोति विस्वसिरा संगे बेद्रम मनदना

1 मुय्तोरिन दगाङ एमा, मति ओरिन नीवा बाबाना लेह्‌काडोर इन्जि वळ्ह्‌का.✡ लेयोर कोय्तोरिन, नीवाङ दादाल-तमोरा लेह्‌काडोर इन्जि,✡ 2 सेळोस्किन नीवा तलिना लेह्‌काडाङ इन्जि वळ्ह्‌का. लेया आस्किन नीवाङ एलास्क-अकास्क इन्जि, बेदे गलत विचर केवा, बेसतल बुदते वळ्ह्‌का.

रांडे आस्किन ऊळेवाळे कीयनदिना लोप्पा

3 गतलेवव रांडे आस्किह्‌क मान-दान ईम.✡ 4 मति बेदाय रांडे आंचानाङ पिलाङ-पेकोर आयि, बापि इनवालोर पिलाङ-पेकोर आयि मतेके, ओर मुने तमाय लोता रांडे आंचान अय कीयलाह कग़यना. इद्रमलेह्‌का मुने तम्क अय कीतदु तमा तलिन, काकोन, बापिन वने अय कीयना. इद्रम कीतेके, देवुळि गिर्दा आस्ता.✡

5 मति बोग़े लेवा निटम वग़य मनदनद रांडे आंचाळि, देवुळता पोग़ोन आसा तासिह्‌ता.✡ ओसो नग़्का पिळ्‍विळ पियल-पोळ्‍दु, नाक साय्ता कीम सामि इनजोर, देवुळतुन अर्जि कीसोर ओसो पार्तना कीसोर मन्ह्‌ता.✡ 6 मति तमाय कुसितेनाह्‌क पिसनव रांडे आस्कु, जीवात मतेक वने, डोलतप लेह्‌कान मन्ह्‌ताङ.✡ 7 अदिनेनाह्‌क विस्वसिर बोन्के कसुर दिसवप मनदलाह, ओरिन उकुम ईम.✡ 8 अहे ओसो बोग़ाय मन्कल, तना जीवातोरिन ओसो तना लोतोरिन अय केवेक अचोन, ओग़ विस्वस विळ्सतप लेह्‌कान आतोग़, ओग़ विस्वस केवोरिह्‌काय एक्‍वा लाग्वोग़ आंदोग़.✡

9 दर्मम दोर्कतव आस्कनाङ पेदिर्क रासतद सीटटगा, सबेटव रांडे आस्कनाङ पेदिर्क रासनद आयो. सिरप मूंड वीसाङ वर्साङ वय्स मन्जि, ओर्वोग़े मुजोह्‌क अन्ज मतद✡ आंचाना पेदिर रासनदु. 10 ओसो, बेद्रमतविस्कनाङ पेदिर्क रासना इनजोर वेहतह्‌नन: बेसता कबळ कीस्ता इनजोर दुस्रोर वळ्ह्‌कनदु,✡ पिलाङ-पेकोरिन अय कीतदु, दुस्रोरिन लोन केयिस जावा-एग़ ईतदु,✡ देवुळता मन्कलोरिन ओर्युलतदिना लेह्‌का सेवा कीतदु, तिपलते मतोरिह्‌क तोळ आतदु, बेसताङ कबस्क कीयना विचरते मतदु, इद्रमता आंचाना पेदिरतुने रासनदु. 11 लेया आस्क रांडे आतेक अचोन, अविस्कनाङ पेदिर्किन रासमा. बाराह्‌क इतेके, अविस्कनगा मुनेता लेह्‌कान किर्स्तुना सीता मनो. मति बेस्के मुजोह्‌क दायनद गिर्दाता सीता पुटिह्‌ता, अस्के अव मुजोह्‌क दायलाह विचर कीस्ताङ. 12 अद्रम कीसि, मुने करल कीस मतदिन मिळ्हतह्‌ताङ.* अदिनेनाह्‌क कसुरतव आस्ताङ. 13 ओसो अव आस्क लोन बाताले कबळ केवोङ, लोह्‌क-लोह्‌क वेलियिह्‌ताङ. पकाय लंडाते मन्ह्‌ताङ, सिरप कबळतेन लंडा आयो मति, टेटे-टेटे वळ्ह्‌कसोर वने मन्ह्‌ताङ. दुस्रोना कबळतगा कय वाटिह्‌ताङ,✡ ओसो लाग्वाङ पोल्‍लोङ वळ्ह्‌किह्‌ताङ. 14 अदिनेनाह्‌क लेया आंचाळ रांडे आतेक अचोन, कोटुलतोरिह्‌क वळ्ह्‌कलाह अग़ दोर्कवाह,✡ इद्रम कीयि: मुजोह्‌क अनि, पिलाङ-पेकोर कंजि, लोन पोस मनि.✡ 15 इद्रम बाराह्‌क इह्‌नन इतेके, इंजेकेन उचुक लेया रांडे आस्कु, किर्स्तुनग्डाहि लेसिसि देयह्‌कना मुक्यानेके मिळ्न्दताङ. 16 बेदाय विस्वसि आंचाना लोताङ आस्क रांडे मतेके, अद अव आस्किन अय कीयना. विस्वसिरा मुडा पोग़ोन मोता वाटनद आयो. बेव रांडे आस्किन अय कीयलाह बोग़े इलेग़, अविस्किन विस्वसिरा मुलु अय कीयिर.

विस्वसिराङ मुक्यालोरा लोप्पाडा पोल्‍लो

17 बोग़ाय विस्वसिरा मुक्याल, विस्वसिरा मुडुन बेस-नेह्‌ना ताकिह कीतोग़ इतेके, ओन्क बेस मान ईयना, ओसो बेस दान ईयना.✡ कासा इतेके, देवुळता पोल्‍लोतुन वेहतना, काग़्हतना कीयनद कह्‌टेम केवालोरिह्‌क पका मान ईयना.✡ 18 देवुळता सास्त्रमतगा इद्रम रासतद मन्ह्‌ता: विसनद कोंदा कळातगा विसिह्‌पा तिनि✡ इनजोर रासतद मन्ह्‌ता. अद्रमलेह्‌काने कबळ केवाह्‌कु, बूति दोर्कना गावले.✡ अदिनेनाह्‌क विस्वसिरिन ताकिह केवालोर मुक्यालोरिह्‌क, विस्वसिरा मुल बूति ईयना. 19 बोग़ाय विस्वसिरा मुक्याना पोग़ोन, कसुर ओपतेक अचोन, कमसेकम इर्वुर-मुवुर साक्सि एवालेवा, तान केंजमा.✡ 20 पापम कीतोर मुक्यालोरिन, विस्वसिरा मुडा मुनेह तेर्हा.✡ अस्के दुस्रोर पापम केवा, रेयिस मनदनुर. 21 देवुळि, किर्स्तु येसु, ओसो देवुळ आचतव देवतुल्कु, वेरा मुनेह नना नीक वेहतलाह आतन:✡ नना वेहतनव इव पोल्‍लोन पोस मन. मन्कलोरा मोकम ऊळिस, बेदे कबळ केमा. सबेटोरिन उंदिय विचरते ताकिह कीम. 22 ओसो विस्वसिरा मुडुन ऊळेवाळे कीयलाह, मुक्यान निल्पिह कीकन इनजोरे, बोनाय पोग़ोन विचर केवालेवा, कंद्रेमते कय्क तासिस निल्पिह कीयलाह ऊळमा.✡ पया इद्रमतोग़ लाग्वोग़ पेसतेके, निमा ओना पापमतगा कलियकिन.✡ निमा इतेक, पापमताहि जेक आम.✡ 23 (तिमोति, पवित्रते मनदकन इन्जि, वेट एग़े उनजोर मनमा. निमा अमेसा बेमर आनाह्‌कु, ओसो नीवा पोटा नोयनाह्‌कु, उचुन ओयतद अंगुर जोमा वने उनु.) 24 (इद्रम चट्पिट मुक्यालोरिन निल्पिह केमा इनजोर, नना बाराह्‌क वेहतह्‌नन इतेके:) उच्वुर मन्कलोरा पापम, दुस्रोरिह्‌क पोळ्क्ने दिसिह्‌ता. ओरिन पर्ह्‌किस एर्का कीयनामुनेन, ओरा पापम बुदतुन पुनदनाह आस्ता. मति उच्वुर मन्कलोरा पापम बार, अस्केडस्केन दिसो, पया पेग़्के दिसिह्‌ता इनजोरे. 25 ओसो अद्रमलेह्‌काने वेल्‍लाटोराङ बेसताङ कबस्क वने, दुस्रोरिह्‌क पोळ्क्ने दिसिह्‌ताङ, दिसवेक तेला पया पेग़्के लोकुरिह्‌क एर्का आयनुङ.✡

6

ओर्युलतोर विस्वसिर बह मनदना

1 दुस्रोरा कय इळ्न मनवालोर ओर्युलतोर विस्वसिर, तमा माल्कालोरिह्‌क मान ईसि, अमेसा ओरा पोल्‍लोते वरेम आस मनदना.✡* अह मतेके, मन्कलोर ओरा बेसता कबळतुन ऊळिह्‌तोर, अस्के देवुळता पेदिरतुन, ताना पोल्‍लोतुन बोग़े पास्कोग़✡. 2 विस्वसि ओर्युलतोना माल्काल वने, विस्वसि मतेक अचोन, नावा माल्काल नावा ऐंगेटोग़ विस्वसि आंदोग़, ओना पोल्‍लो केंजवेक बाताले आयो इनजोर, विचर कीयनद आयो. ओर्युलतोग़ बेस-नेह्‌ना कबळ कीतेक अचोन, माल्काह्‌क पाय्दा दोर्किह्‌ता. ओग़ वने विस्वसि, देवुळि ओन जीवा कीता, अदिनेनाह्‌क ओन्क इंका एक्‍वा सेवा कीसीयना.

निमा इव पोल्‍लोन काग़्हचि, ओर्युलतोरिन इद्रम ताकलाह वेहा.✡

कोतान जीवा केवालोर लेसिह्‌तोर

3 इंजेके बोग़ाय माट काग़्हतव पोल्‍लोन विळ्सिसि, दुस्राङ पोल्‍लोङ काग़्हतह्‌तोग़, मावा येसुसामि किर्स्तुनाङ सेतेम पोल्‍लोन✡ केंजोग़ आस्तोग़, अमेसा देवुळतुह्‌क विचर वानाह, पिसिह कीयनव सेतेम पोल्‍लोन✡ वने केंजोग़ आस्तोग़;✡ 4 अद्रमतोग़ पकाय पोमाडेङ आतोग़, मुर्तिय बातय पुनोग़, ओना बुदि करब आताह्‌कु, पोल्‍लोने गिटोगटो आस्तोग़.✡ ओसो उड्लाङ-उड्लाङ पोल्‍लोन बेराङ कीसि जग्ळम पुटिह कीयलाह आस्तोग़.✡ अदिनेनाह्‌क ओनग्डाह कुळ्सा पुटिह्‌ता, ओङ पुटिह्‌ता, उस्कना-पास्कना पुटिह्‌ता, लाग्वा विचर कीयनद पुटिह्‌ता.✡ 5 इद्रमतोर लाग्वा बुदतोर आंदुर, ओसो सेतेम पोल्‍लोताहि जेक आतोर,✡ रोमवालेवा जग्ळम आसोर मन्ह्‌तोर. इद्रमतोर देवुळतुन माळिसि, पका कोताङ कमय कीसि माक पाय्दा आस्ता इनजोर, विचर कीस्तोर.✡ 6 मति मतेकाय, लेवेकाय, सुकमते मनदनदे बेसु.✡ अह मन्जि, देवुळतुह्‌क विचर वानाह ताकतेकेने, बेरा पाय्दा दोर्किह्‌ता.✡ 7 बह इतेके, माट बूमतगा पुटटस्के बाताले पोस वावल, अद्रमे हातस्के बाताले पोस दाया पग़वल.✡ 8 अदिनेनाह्‌क मयगा तिनदलाह तिंडि ओसो केग़यलाह गेंदेङ मतेक अचोन, इवटेन गिर्दा आस मनदना.✡ 9-10 कोतान जीवा कीयनाह्‌के, सबे रीतिनाङ लाग्वाङ कबस्क पुटिह्‌ताङ.✡ उच्वुर कोतानगा जीवा वाटटाह्‌के, विस्वसताहि लेसतोर. ओसो वेल्‍लाय दुकमतुन, तमा जीवातगा ततोर. अदिह्‌क मता मन्कलोर आयलाह विचर केवालोरगा, पापमते अर्हतनद दोका पुटिह्‌ता.✡(मोलुल वदतगा एग़्कना लेह्‌कान,) इद्रमता मनमुळ पापमता वदतके ओसीस्ता.✡ ओरा जीवातगा बुदलेवव, दोकाताङ विचर्क पुटिह्‌ताङ, अव ओरिन पूरा बूळेम आयनके ओसीस्ताङ.✡

तिमोति बेद्रम मनदना इनजोर पोलु वेहतह्‌तोग़

11 मति तिमोति! (निमा वेर मन्कलोरा लेह्‌का आयविन,) निमा देवुळता मन्कनिन. अदिनेनाह्‌क इव लाग्वाङ पोल्‍लोनाहि अबर विता.✡ अविस्कनग्डाह जेक मन्जि, इद्रमलेह्‌का मनदलाह पर्ह्‌का: सेतेमते पिसना, देवुळतुह्‌क विचर वानाह पिसना,✡ विस्वसते ताकना, जीवा कीयना,✡ तिपलते विस्वसतुन विळ्सवा मनदना,✡ कुलुल बुदते मनदना. 12 विस्वसतेनाह्‌क (बेचोन तिपल वातेक तेला, अदिना संगे) आरेम आयवा लळेम आम.✡अमेसाता पिसमुळतुन पका पोय्म, इदे पिसमुळतुह्‌क देवुळि नीक केयता.✡ इद पिसमुळ दोर्किह कीतन इनजोर, निमा वेल्‍लाटोर मन्कलोरा मुनेह साक्सि वेहतिन वने.✡ 13 सबेटविस्किह्‌क जीवा ईयनद देवुळता मुनेह, ओसो पुन्‍तियु पिलाति गुमसिह्‌क सेतेम पोल्‍लोता साक्सि ईतोग़ किर्स्तु येसुना मुनेह,✡ इंजेके नना नीक उंद उकुम ईयलाह आतन.✡ 14 इतेके, नना नीक वेहतव पोल्‍लोन तपवालेवा, नियगा कसुर दिसवपु, केंजिस ताका. मावा येसुसामि किर्स्तु ओसो वानाह्‌जोम,✡ केंजसोर मन. 15 ओग़ वायनद कगोते,✡ देवुळि ओन दिसिह कीयग़ा. डीसाता देवुळि पूरा दुनियातुन ताकिह कीयनद अदे, राजालोरा राजाल अदे, सामिरा सामि अदे आंदु.✡ 16 बेस्केन डोलवदु अदे,✡ अद बोग़े एवया पग़वद वेह्‌चतगा मन्ह्‌ता,✡ तान बोग़े मन्कल ऊळोग़, ओसो बेस्केन ऊळ वने पग़वोग़,✡ ताने सबेटोर मान ईयिर. राजेम कीयनद लाव, अमेसा-अमेसातुह्‌क तानाय मनि. अहे आयि.✡

17 इद दुनियातोर मता मन्कलोरिन✡ इद्रम उकुम ईम: ओर पोग़यसोर तिरियमाकिर.✡ कोताङ नेंड मन्ह्‌ताङ, नाळि मनोङ. अदिनेनाह्‌क कोताना पोग़ोन आसा तासमाकिर, मति देवुळता पोग़ोन आसा तासिर.✡ माट सुकमते मनदलाहि, अदे माक सबे मादुन आलिस पिसनाह ईस्ता.✡ 18 मता मन्कलोर बेसताङ कबस्क कीसोर मनिर. (कोताने मता मन्कल आयना लेह्‌का,) बेसताङ कबस्कने मता मन्कलोर आयिर, चिव्टम आयमाकिर. बेदाय मादुन दुस्रोरिह्‌क तूसिसीयिर.✡(तिमोति! इद्रम मनदलाहि, ओरिन उकुम ईम.) 19 ओर इद्रम मतेक अचोन, पोग़ोन देवुळता जागातगा, पका बर्कत जमा कीतप आस्ता.✡(लोता जोता दोहतना लेह्‌कान,) अगा मनदलाह जोता दोहतप लेह्‌कान आस्ता. अस्के बह पिसना इन्जि, देवुळता विचर मन्ह्‌ता, अद्रमे ओर पिसनुर.

20 मन्कलोर देवुळतुन सीता केवा, लाग्वाङ-लाग्वाङ वेहतह्‌तोर. (माट काग़्हतद पोल्‍लोतुन विळ्सिस,) एत्लम पोल्‍लो काग़्हतह्‌तोर; ओसो अदिन निटम बुदता पोल्‍लो इन्ह्‌तोर. तिमोति, निमा ओरगा अनमा,✡ मति देवुळि नीवा कयदे ईतद कबळतुन बेस-नेह्‌ना तासा.✡ 21 उच्वुर अद बुदता पोल्‍लो दोर्किह कीतोम इनजोर इन्ह्‌तोर, मति तमा विस्वसताहि पेग़्के अरतोर;✡(ओरगा निमा अनमा.) देवुळि मीक देय्वा ईयि.✡

✡ 1:1 1:1 तीतुस 1:1-4

✡ 1:1 1:1 तीतुस 2:13

✡ 1:1 1:1 रोम सहरतोर 1:1; तीतुस 1:1-4

✡ 1:2 1:2 2 तिमोति 1:1-2

✡ 1:2 1:2 रोम सहरतोर 1:6-7; यहुदाल 2

✡ 1:3-4 1:3-4 रोम सहरतोर 16:17; 2 कुरिंततोर 11:4; गलातितोर 1:6-7

✡ 1:3-4 1:3-4 4:7; 2 तिमोति 4:4; 2 पत्रु 1:16

✡ 1:3-4 1:3-4 6:3-4; 2 तिमोति 2:23

✡ 1:3-4 1:3-4 रोम सहरतोर 15:26

✡ 1:5 1:5 3:9; 2 तिमोति 1:3; इब्रितोर 13:18; 1 पत्रु 3:16,21

✡ 1:5 1:5 2 तिमोति 1:5; 2:22

✡ 1:6 1:6 तीतुस 1:10

✡ 1:7 1:7 याकुब 3:1

✡ 1:8 1:8 रोम सहरतोर 7:12,16

✡ 1:9-10 1:9-10 गलातितोर 5:22-23

✡ 1:9-10 1:9-10 तीतुस 1:10

✡ 1:9-10 1:9-10 1 पत्रु 4:18; यहुदाल 15

✡ 1:9-10 1:9-10 2 तिमोति 3:2

✡ 1:9-10 1:9-10 1 कुरिंततोर 6:9

✡ 1:9-10 1:9-10 लैव्यव्यवस्था 18:22

✡ 1:9-10 1:9-10 मन्कन कलिस वमवालोरु पेसमुळि 21:16; यहेजकेल 27:13; तोहचीतव पोल्‍लोङ 18:13

✡ 1:9-10 1:9-10 तोहचीतव पोल्‍लोङ 21:8,27; 22:15

✡ 1:9-10 1:9-10 4:6

✡ 1:9-10 1:9-10 यहुदाल 15

✡ 1:11 1:11 2 कुरिंततोर 4:4

✡ 1:11 1:11 गलातितोर 2:7; 1 तिमोति 2:7; तीतुस 1:1-4

✡ 1:12 1:12 बळयिर 9:15; 1 कुरिंततोर 3:5

✡ 1:12 1:12 पिलिपितोर 4:13; 2 तिमोति 4:17

✡ 1:13 1:13 बळयिर 8:3; 9:1

✡ 1:13 1:13 बळयिर 26:9

✡ 1:14 1:13-14 रोम सहरतोर 5:20; 1 कुरिंततोर 3:10; गलातितोर 1:13-16; 1 तिसलुनितोर 1:2-3; 1 तिमोति 2:15; 4:12; 6:11; 2 तिमोति 1:13; 2:22; तीतुस 2:2

✡ 1:15 1:15 मत्याल 1:21; मार्कल 2:17; लूकाल 15:1-32; 19:10; रोम सहरतोर 8:3

✡ 1:15 1:15 1 कुरिंततोर 15:9

✡ 1:16 1:16 रोम सहरतोर 2:4; इपिसुसतोर 2:7

✡ 1:17 1:17 कुलुसितोर 1:15

✡ 1:17 1:17 योहन 5:44; 1 तिमोति 6:15

✡ 1:17 1:17 रोम सहरतोर 11:36; 1 तिमोति 6:16

✡ 1:18 1:18 4:14

✡ 1:18 1:18 2 कुरिंततोर 10:4; 1 तिमोति 6:12; 2 तिमोति 2:3-4; 4:7

✡ 1:19 1:19 3:9; तीतुस 1:9

✡ 1:19 1:19 2 तिमोति 2:18

✡ 1:20 1:20 2 तिमोति 2:17

✡ 1:20 1:20 2 तिमोति 4:14

✡ 1:20 1:20 1 कुरिंततोर 5:5

✡ 1:20 1:20 1 कुरिंततोर 11:32

✡ 2:1 2:1 इपिसुसतोर 6:18

✡ 2:1 2:1 पिलिपितोर 4:6

✡ 2:2 2:2 एज्रा 6:10; रोम सहरतोर 13:1

✡ 2:3-4 2:3-4 2 तिमोति 2:25; तीतुस 1:1-4; इब्रितोर 10:26

✡ 2:3-4 2:3-4 यहेजकेल 18:23,32; योहन 3:17; 1 तिमोति 4:10; तीतुस 2:11; 2 पत्रु 3:9

✡ 2:5 2:5 रोम सहरतोर 3:30; 1 कुरिंततोर 8:4

✡ 2:5 2:5 मत्याल 1:1; रोम सहरतोर 1:3-4; 5:15; 1 कुरिंततोर 8:6; गलातितोर 3:20; 1 योहन 2:1

✡ 2:6 2:6 मत्याल 20:28; मार्कल 10:45; गलातितोर 1:4; तीतुस 2:14

✡ 2:6 2:6 मार्कल 1:15; गलातितोर 4:4; 1 तिमोति 6:15; तीतुस 1:1-4

✡ 2:7 2:7 बळयिर 9:15; 1 कुरिंततोर 9:1; 1 तिमोति 1:11

✡ 2:7 2:7 रोम सहरतोर 9:1-3

✡ 2:8 2:8 देवुळताङ पाटाङ 24:4; 63:4; लूकाल 24:50; याकुब 4:8

✡ 2:9 2:9 1 पत्रु 3:3-4

✡ 2:11 2:11 1 पत्रु 3:2

✡ 2:12 2:11-12 1 कुरिंततोर 14:34; तीतुस 2:5

* 2:13 2:13 पुटमुळि 2:18-23 ऊळाट.

✡ 2:13 2:13 पुटमुळि 2:7,22; 1 कुरिंततोर 11:7-9

✡ 2:14 2:14 पुटमुळि 3:6,13; 2 कुरिंततोर 11:3

† 2:14 2:14 आदम इतेके, पुन्जि-वेन्जि कसुर कीस मतोग़.

✡ 2:15 2:15 1:14

‡ 2:15 2:15 पुटमुळि 3:16 ऊळाट.

✡ 3:1 3:1 बळयिर 20:28

✡ 3:2 3:2 5:9

✡ 3:2 3:2 तीतुस 2:2

✡ 3:2 3:2 रोम सहरतोर 12:13; 1 तिमोति 5:10; इब्रितोर 13:2

✡ 3:2 3:2 2 तिमोति 2:24; तीतुस 1:6-8

✡ 3:3 3:3 2 तिमोति 2:24

✡ 3:3 3:3 तीतुस 3:2

✡ 3:3 3:3 6:9-10; 2 तिमोति 3:2; इब्रितोर 13:5

✡ 3:6 3:6 6:4; 2 तिमोति 3:4

✡ 3:7 3:7 बळयिर 6:3; 16:2; 2 कुरिंततोर 8:21

✡ 3:7 3:7 6:9-10; 2 तिमोति 2:26

* 3:8 3:8 सेवा केवालोरिन इंग्रजिते अद्रमतोरिन “डीकन” इन्ह्‌तोर.

✡ 3:8 3:8 पिलिपितोर 1:1

✡ 3:8 3:8 तीतुस 2:3

✡ 3:8 3:8 तीतुस 1:7; 1 पत्रु 5:2

✡ 3:9 3:9 1:5,19

✡ 3:10 3:10 5:22

† 3:11 3:11 सेवा कीयनवु “ओराङ मुतेस्कु” इद वने आया पग़यह्‌ता.

✡ 3:11 3:11 2 तिमोति 3:3; तीतुस 2:3

✡ 3:13 3:13 मत्याल 25:21

✡ 3:14-15 3:14-15 4:13

✡ 3:14-15 3:14-15 इब्रितोर 10:21; 1 पत्रु 2:5

✡ 3:14-15 3:14-15 2 तिमोति 2:19

✡ 3:16 3:16 रोम सहरतोर 16:25

✡ 3:16 3:16 योहन 1:14; 1 पत्रु 1:20

✡ 3:16 3:16 लूकाल 24:4; 1 पत्रु 1:12

✡ 3:16 3:16 मार्कल 16:19; 1 पत्रु 1:21

✡ 3:16 3:16 रोम सहरतोर 16:26; कुलुसितोर 1:23; 2 तिसलुनितोर 1:10

✡ 4:1 4:1 बळयिर 28:25; इब्रितोर 3:7

✡ 4:1 4:1 2 तिसलुनितोर 2:3-7; 2 तिमोति 3:1; 2 पत्रु 3:3

✡ 4:1 4:1 याकुब 3:15; 1 योहन 4:6

✡ 4:2 4:2 इपिसुसतोर 4:19

✡ 4:3 4:3 इब्रितोर 13:4

✡ 4:3 4:3 कुलुसितोर 2:16,23

✡ 4:3 4:3 पुटमुळि 1:29; 9:3; रोम सहरतोर 14:6; 1 कुरिंततोर 10:31

✡ 4:4 4:4 रोम सहरतोर 14:6; 1 कुरिंततोर 10:31

✡ 4:4 4:4 1 कुरिंततोर 10:25-26

✡ 4:5 4:5 पुटमुळि 1:25,31; इब्रितोर 11:3

✡ 4:6 4:6 1:9-10

✡ 4:6 4:6 2 तिमोति 3:10

✡ 4:7 4:7 1:3-4

✡ 4:7 4:7 इब्रितोर 5:14

✡ 4:8 4:8 कुलुसितोर 2:23

✡ 4:8 4:8 6:3,5-6; 2 तिमोति 3:5

✡ 4:8 4:8 देवुळताङ पाटाङ 37:9; बुदताङ पोल्‍लोङ 19:23; मत्याल 6:33

✡ 4:10 4:10 1 कुरिंततोर 15:10

✡ 4:10 4:10 6:17

✡ 4:10 4:10 योहन 4:42; 2 कुरिंततोर 1:10; 1 तिमोति 2:3-4; 6:17

✡ 4:11 4:11 5:7; 6:2

✡ 4:12 4:12 1 कुरिंततोर 16:11; तीतुस 2:15

✡ 4:12 4:12 1:14

✡ 4:12 4:12 तीतुस 2:7-8

✡ 4:13 4:13 3:14-15

✡ 4:13 4:13 2 तिमोति 3:15-17

✡ 4:14 4:14 बळयिर 6:6; 1 तिमोति 5:22; 2 तिमोति 1:6

✡ 4:14 4:14 1:18

✡ 4:16 4:16 1 कुरिंततोर 1:21

✡ 5:1 5:1 तीतुस 2:2

✡ 5:1 5:1 तीतुस 2:6

✡ 5:3 5:3 बळयिर 6:1; 9:39

✡ 5:4 5:4 इपिसुसतोर 6:2-3

✡ 5:5 5:5 1 कुरिंततोर 7:34; 1 पत्रु 3:5

✡ 5:5 5:5 लूकाल 2:36-37; पिलिपितोर 4:6; 2 तिमोति 1:3

✡ 5:6 5:6 2 तिमोति 3:6; तोहचीतव पोल्‍लोङ 3:1

✡ 5:7 5:7 4:11

✡ 5:8 5:8 तीतुस 1:16

✡ 5:9 5:9 3:2

✡ 5:10 5:10 बळयिर 9:36; 1 तिमोति 6:18; तीतुस 2:7-8; 3:8; 1 पत्रु 2:12

✡ 5:10 5:10 3:2

* 5:12 5:12 बह इतेके: इव लेया रांडे आस्कु, विस्वसिरा मुडा सेवा कीयलाह, ओसोवने मर्मिङ केवोम इन्जि, करल कीस मताङ.

✡ 5:13 5:13 2 तिसलुनितोर 3:11; 1 पत्रु 4:15

✡ 5:14 5:14 6:1

✡ 5:14 5:14 1 कुरिंततोर 7:9; तीतुस 2:5

✡ 5:17 5:17 रोम सहरतोर 12:8

✡ 5:17 5:17 1 तिसलुनितोर 5:12-13

✡ 5:18 5:18 व्यवस्थाविवरण 25:4; 1 कुरिंततोर 9:9

✡ 5:18 5:18 लैव्यव्यवस्था 19:13; व्यवस्थाविवरण 24:15; मत्याल 10:10; लूकाल 10:7

✡ 5:19 5:19 व्यवस्थाविवरण 17:6; 19:15; मत्याल 18:16

✡ 5:20 5:20 गलातितोर 2:14; इपिसुसतोर 5:11; 2 तिमोति 4:2

✡ 5:21 5:21 6:13; 2 तिमोति 2:14

✡ 5:22 5:22 3:10; 4:14

✡ 5:22 5:22 इपिसुसतोर 5:11

✡ 5:22 5:22 2 योहन 11

✡ 5:25 5:25 तोहचीतव पोल्‍लोङ 14:13

✡ 6:1 6:1 इपिसुसतोर 6:5; कुलुसितोर 3:22

* 6:1 6:1अद कालमते ओर्युल कबळ बेद्रम मंदु, इदिन पुनदलाह पुस्तकता आक्रिते पुनवव पोल्‍लोना अर्तमि, अगा ऊळाट.

✡ 6:1 6:1 5:14; तीतुस 2:5

✡ 6:2 6:2 4:11; 5:7

✡ 6:3 6:3 1:9-10

✡ 6:3 6:3 तीतुस 1:1-4

✡ 6:3 6:3 रोम सहरतोर 16:17; 1 तिमोति 1:3-4; 4:8

✡ 6:4 6:4 3:6

✡ 6:4 6:4 बळयिर 18:15; 2 तिमोति 2:14

✡ 6:4 6:4 1:3-4

✡ 6:5 6:5 2 तिमोति 3:8; तीतुस 1:15

✡ 6:5 6:5 तीतुस 1:11; 2 पत्रु 2:3

✡ 6:6 6:6 पिलिपितोर 4:11; इब्रितोर 13:5

✡ 6:6 6:5-6 4:8

✡ 6:7 6:7 अय्यूब 1:21; सभोपदेशक 5:15

✡ 6:8 6:8 बुदताङ पोल्‍लोङ 30:8; मत्याल 6:31; पिलिपितोर 4:11

✡ 6:9-10 6:9-10 कुलुसितोर 3:5; 1 तिमोति 3:3

✡ 6:9-10 6:9-10 बुदताङ पोल्‍लोङ 15:27; 23:4; 28:20; लूकाल 12:21

✡ 6:9-10 6:9-10 3:7

✡ 6:9-10 6:9-10 तीतुस 2:12; याकुब 5:1

✡ 6:11 6:11 2 तिमोति 2:21-22

✡ 6:11 6:11 2 तिमोति 3:17

✡ 6:11 6:11 1:14

✡ 6:11 6:11 2 तिमोति 3:10

✡ 6:12 6:12 1 कुरिंततोर 9:25-26; पिलिपितोर 1:30; 1 तिमोति 1:18; यहुदाल 3-4

✡ 6:12 6:12 पिलिपितोर 3:12

✡ 6:12 6:12 2 तिमोति 2:2

✡ 6:13 6:13 मत्याल 27:2; योहन 18:37

✡ 6:13 6:13 5:21

✡ 6:14 6:14 2 तिसलुनितोर 2:8

✡ 6:15 6:15 2:6

✡ 6:15 6:15 1:17; तोहचीतव पोल्‍लोङ 17:14; 19:16

✡ 6:16 6:16 1:17

✡ 6:16 6:16 देवुळताङ पाटाङ 104:2; याकुब 1:17; 1 योहन 1:5,7

✡ 6:16 6:16 योहन 1:18; 1 योहन 4:12

✡ 6:16 6:16 1:17

✡ 6:17 6:17 2 तिमोति 4:9-11

✡ 6:17 6:17 देवुळताङ पाटाङ 62:10; लूकाल 12:20; रोम सहरतोर 11:20

✡ 6:17 6:17 4:10; 6:9-10

✡ 6:17 6:17 बळयिर 14:17

✡ 6:18 6:18 रोम सहरतोर 12:8; इपिसुसतोर 4:28; 1 तिमोति 5:10

✡ 6:19 6:19 मत्याल 6:20

✡ 6:20 6:20 कुलुसितोर 2:8; 2 तिमोति 2:16

✡ 6:20 6:20 2 तिमोति 1:12,14

✡ 6:21 6:21 2 तिमोति 2:18

✡ 6:21 6:21 कुलुसितोर 4:18; 2 तिमोति 4:22

2 तिमोति

1

2

3

4

तिमोतिनेनाह्‌कु किर्स्तुना बळयि पोलु लोहतदु पयाडा सीटि

इद सीटटुन रासवाल, किर्स्तुना बळयि पोलु आंदोग़. पोलु तिमोतिह्‌क इद सीटि लोहतस्के, रोम सहरता जेलतगा मतोग़. तिमोति बेसता कबुरतुन पोकुर कीयलाहि, पोलुना संगे तिरियिंदोग़. पया पोलु ओनु, इपिसुस सहरता विस्वसिरा मुडुन ताकिह कीयलाह, अद सहरते मनदलाह वेहतोग़.

पोलु इद सीटटुन बाराह्‌क रासतोग़ इतेके, रोम सर्करतोर तन्क हव्कलाह ऊळिह्‌तोर इनजोर, पोलु पुन्ज मतोग़. अदिनेनाह्‌क तना डोलनामुनेन, तिमोति तनगा वायेग़ इनजोर, इद सीटि रासतोग़. ओसो देवुळता सेवा बेद्रम कीसोर दायना इनजोर ओन काग़्हतलाह, ओसो इपिसुस सहरतोर विस्वसिरगा मतव, लाग्वाङ पोल्‍लोना लोप्पा बह कीयना इनजोर, ओन वेहतलाहि इद सीटि रासिस लोहच मतोग़.

1

मुनेटा पोल्‍लो

1-2 तिमोति, नना पोलुनन, नीक सीटि रासलाह आतन. मन्कलोर किर्स्तु येसुन विस्वस कीतेके, अमेसाता पिसमुळतुन दोर्किह कीस्तोर इनजोर, देवुळि मुनेन पोल्‍लो विळ्सता. अद पोल्‍लोता कबुर ओयलाहि नना पोलुनन, देवुळता विचर मतपु, किर्स्तु येसुना बळयिनन आतन,✡ इदिन सीता कीमु. नीक नना नावा मग़ना लेह्‌का जीवा कीय्ह्‌नन.✡ मावा देवुळबाबाल ओसो मावा येसुसामि किर्स्तु, नीकु देय्वा ईयिर, जीवा लोपिर, अह आसि निमा सुकमते पिसा.✡

किर्स्तुनेनाह्‌क लजा आयनद आयो

3 नना देवुळता मुनेह आयि, लोकुरा मुनेह आयि, अमेसा जीवाताहि कसुरलेवप मन्जि, देवुळतुन माळलाह ऊळिह्‌नन.✡ मावाङ तादोर-बाबोर वने, अद्रमलेह्‌काने देवुळतुन माळतोर. ओसो नीक सीता कीयह्‌पा, देवुळतुन नना जोहर कीय्ह्‌नन. नग़्का पिळ्‍विळ पियल-पोळ्‍द पार्तना कीयह्‌पा,✡ माग़्ङवालेवा नीक सीता कीय्ह्‌नन, तिमोति.✡ 4 नना नियग्डाहि पेसतस्के, नीवा कनिरतुन सीता कीतन,✡ नीक ऊळलाह नावा जीवा पर्ह्‌किह्‌ता. नीक ऊळतेक अचोन, नाक बेस-नेह्‌ना गिर्दा आस्ता.✡ 5 नीवा विस्वस निटमता विस्वस इनजोर, नना सीता कीतन.✡ मुने नीवा काको लोयिस, अद्रमे विस्वसता मता. पया नीवा यायालि यूनिके वने, अद्रमे विस्वसता मता.✡ निमा वने अद्रमताय विस्वसतोनिन इनजोर, नावा बर्वस मन्ह्‌ता. 6 अदिनेनाह्‌क नना नीक इद पोल्‍लो वेहतह्‌नन. मुने नीवा पोग़ोन नना कय्क तासिस पार्तना कीतन, अस्के देवुळि नीक सेवा कीयनद बुदि ईता.✡ अद बुदतुन काळ्ङा इनजोर, नीक सीता कीसीयलाह आतन. 7 बाराह्‌क इतेके, देवुळि माक रेयिस मनदनद जीवा एवो,✡ मति माक लावता, दुस्रोरिन जीवा कीयनदु, कुदतुन आव्रे कीयनद जीवा ईता.✡

8 अदिनेनाह्‌क मावा सामिना साक्सि ईयलाह, निमा लजा आयमा. अद्रमलेह्‌काने ओना सेवा कीयनाह्‌क, नना जेलते मह्‌नन; इद पोल्‍लोतेनाह्‌क वने निमा लजा आयमा.✡ मति देवुळि नीक ईतद लावते, बेसता कबुरतेनाह्‌क नावा संगे तिपल आम.✡ 9 देवुळि माक पिसिह कीसि, तनाय पवित्र लोकुर आयलाह माक आचता.✡ माट बेसताङ कबस्क कीताह्‌कु आयो, मति तना मुनेन विचर कीस मतद पोल्‍लोता इसबते, माक आचता.✡ किर्स्तु येसुना मेटे, माक ताना दया दोर्कना इन्जि, अद सुरुमुनेताहि विचर कीस मता.✡ 10 इंजेके माक पिसिह केवाल किर्स्तु येसु बूमतगा वास मताह्‌कु, देवुळि मावा पोग़ोन दया कीता इनजोर तोहचीता.✡ किर्स्तु हामुरता लावतुन बूळे कीतोग़, ओसो बेसता कबुरतुन विस्वस केवालोर मन्कलोर, अमेसा-अमेसातुह्‌क देवुळता संगे पिसिह्‌तोर इनजोर तोहतोग़.✡

11 इदे बेसता कबुरतुन पोकुर कीयलाह, काग़्हतलाह इनजोर, देवुळि नाक किर्स्तुना बळयि इनजोर निल्पिह कीता.✡ 12 अदिनेनाह्‌क नाकु इव तिपल्क वाताङ, वातेक तेला नना लजा आयोन.✡ बाराह्‌क इतेके, नना बोन विस्वस कीतन इनजोर पुतन. (नना देवुळतुन विस्वस कीतन,) नना ताना कयदे तासिसीतद नावा जीवातुन*, अदु किर्स्तु मल्स वायनद दिया एवनाह, राका कीस तास पग़यह्‌ता† इनजोर, बेस-नेह्‌ना पुतन.✡ 13 निमा नयग्डाहि केंजतव पोल्‍लोङे चुकवव आंदुङ. अविस्किने पोस मन.✡ ओसो निमा किर्स्तु येसुना संगे जोळेम आताह्‌कु, ओन विस्वस कीसोर मन, दुस्रोरिन जीवा कीसोर मन.✡ 14 देवुळि बेसता पोल्‍लोतुन नीवा कयदगा ईता. अद पोल्‍लोतुन बोग़े मिळ्हतनद आयो इन्जि, मयगा मनदनद देवुळता पवित्र जीवाता मेटे,✡ तान बेस-नेह्‌ना राका कीस मन.✡

15 आसिया पटटोर वेल्‍लाटोर विस्वसिर नाक तोळ एवोर.✡ अग्डोर पुगिलुस ओसो इरमुगिनेस इनवालोर वने, नाक तोळ एवोर इनजोर पुतिन. 16 उनेसिपुरुस इनवाना लोतोरा पोग़ोन, सामिना दया वायि.✡ नना जेलते मनदनदिन ऊळिस, ओग़ लजा आयवा, नाक ऊळलाह वातोग़. ओसो वेल्‍लाङे मल्काङ नाक तोळ ईतोग़. 17 ओग़ इगा रोम सहरते वातस्केन, रोमवालेवा नाक पर्ह्‌किस दोर्किह कीतोग़. 18 तना नेयम कीयनद दियाते, सामिनाहि ओन्क दया दोर्कि. नना इपिसुस सहरते मतस्के वने, ओग़ नाक बेद-बेद सेवा कीसीतोग़, इदिन निमा बेस-नेह्‌ना पुतिन.

2

किर्स्तु येसुना कबळतुन नाळेह केवा कीम

1 अदिनेनाह्‌क बाबा, किर्स्तु येसुना मेटे, देवुळि माक देय्वा ईता. अद देय्वाते, दीराते सेवा कीसोर मन.✡ 2 नना काग़्हतव पोल्‍लोन, वेल्‍लाटोर मन्कलोरा मुनेह निमा केंजतिन.✡ अव पोल्‍लोन काळ्ङलाहि, दुस्रोरिन काग़्हतना लायकतोर सेतेमतोरिह्‌क वेहा.

3 किर्स्तु येसुना सेवा कींदोम, आदिनेनाह्‌कु माट तिपल आतोम. ओर्वोग़ बेसतोग़ सीपय तिपल आस्तोग़, अद्रमलेह्‌का निमा वने ओना सेवा कीयनाह्‌कु, मावा संगे तिपल आम.✡ 4 लळय केवाल सीपयि तन्क कबळ ईतोग़ साय्बान, गिर्दा कीयलाहि ऊळिह्‌तोग़, अदिनेनाह्‌क दुस्राङ कबस्कने एग़्कोग़.✡ 5 अहे कग़्सवाल मन्कल, अग्डा अडो मतप वितवेक अचोन, ओन्क इनम दोर्को.✡ 6 अद्रमे ओसो एपुर पेसनाह कास्तकारि केवाल मन्कह्‌के, मुनेता पंटा दोर्कना गावले.✡ 7 नना वेहतह्‌नन अव पोल्‍लोना लोप्पा सीता कीम, देवुळि सबे पोल्‍लोने नीक तेल्व ईयग़ा.

8 दाविद राजाना कूळतोग़, येसु किर्स्तुन सीता कीम.✡ हामुरतग्डाहि देवुळि ओन जीवा अर्हता.✡ नना पोकुर कीयनद इदे बेसता कबुर आंदु. 9 इदे बेसता कबुरतुन पोकुर कीयनाह्‌क, नना तिपल आयलाह आतन; लाग्वोग़ मन्कन दोहतप लेह्‌कान, नाक दोहचि जेलते वाटटोर.✡ मति देवुळता पोल्‍लोतुन इतेके, बोग़े दोहच तास पग़वोग़.✡ 10 अदिनेनाह्‌क देवुळि आचतोर लोकुरेनाह्‌क,✡ सबे तिपल्किन आपसोर केमेन मह्‌नन.✡ ओर किर्स्तु येसुन विस्वस कीताह्‌कु, देवुळि ओरिन पिसिह कीयि, ओसो ओर अमेसातुह्‌क मनदनद, ताना डीसाता वेह्‌चतगा मनिर इनजोर,✡ इव तिपल्किन आपिह्‌नन.✡

11 इद पोल्‍लो सेतेमताये:

माट किर्स्तुना संगे डोलतप लेह्‌कान आतल,

इतेके ओनाय संगे जीवात मनदकल.✡

12 तिपल्किन आपसोर केमेन मतेक अचोन,

ओना संगे राजेम ताकिह कीकल,✡

मति ओन पुनोम इनजोर इतेक अचोन,

ओग़ वने माक पुनोन इनजोर इनदनोग़.✡

13 ओनगा मावा बर्वस कम मतेकाय, ओग़ बर्वसतोग़े मनदनोग़,✡

ओग़ मावा लेह्‌का आयोग़, ओना गूनम बेस्केन मिळ्न्दो.✡

सामिह्‌क विचर वानाह ओना कबळ कीम

14 मियग्डोर विस्वसिरिन नना वेहतन, अव पोल्‍लोन सीता कीसीसोर मन. पोल्‍लोने गिटोगटो आयमाट इनजोर, देवुळता मुनेह ओरिन बेस वेहा.✡ अद्रम आतेके, बाताले पाय्दा दोर्को, मति केंजवालोरा विस्वस बूळेम आस्ता.✡ 15 निमा इद्रम मन: देवुळि नीक ऊळिस बेस गिर्दा आनाह मनदलाह, अद्रम मन.✡ बेस-नेह्‌ना कबळ कीतेके, लजा अरनाह आयो. निमा देवुळता सेतेम पोल्‍लोतुन तपवालेवा काग़्हचि,✡ बेस-नेह्‌ना कबळ केवाल मन्कना लेह्‌कान मन. 16 देवुळतुन सीता केवा, उगस-उगसताङ पोल्‍लोङ वळ्ह्‌कवालोरगा अनमा. अद्रम वळ्ह्‌कवालोर देवुळतग्डाहि पका जेक आसोर दास्तोर.✡ 17 ओर वेहतनव पोल्‍लोङ, कळियनद नोमुरता लेह्‌कान, पूरा पोकुर आस मन्कलोरा विस्वसतुन बूळे कीस्ताङ. उमनेयाल✡ ओसो पिलेतुस इनवालोर, अद्रमताङ पोल्‍लोङ काग़्हतह्‌तोर. 18 डोलतोर जीवा अरयनद कगो मारता इनजोर वेर काग़्हचि, सेतेम पोल्‍लोताहि लेसतोर.✡ अदिनेनाह्‌क उच्वुर मन्कलोरा विस्वसतुन बूळे कीयलाह आतोर.✡* 19 (अद्रम कीतेक तेला, लोतुन मेग़्किह कीयनद जोताता लेह्‌कान,) देवुळताङ निटम विस्वसिर, विस्वसते मेग़्किस निच मन्ह्‌तोर.✡ जोतातगा माल्काना पेदिर रासतपु, (ओरा ताकमुळ इव पोल्‍लोङ तोहतह्‌ता:)सामि तना मन्कलोरिन पुन्ह्‌ता✡ ओसो “बोर सामिनोरोम इन्ह्‌तोर, ओर लाग्वाङ कबस्कनाहि जेक मनिर,”✡ इनजोर तोहतह्‌ता.

20 इदिन सीता कीम्ह्‌टु: उंद बेरा लोतगा बंगर-वेंडिनाङ गिनेङ-कस्लाङ मन्ह्‌ताङ, अहे मराताङ, तोळ्योताङ वने मन्ह्‌ताङ. बंगरतविन, वेंडटविन, एळ्मतोर वातस्के काळ्ङिह्‌तोर, दुस्रान बार केनकेनेता कबळतेनाह्‌क काळ्ङिह्‌तोर.✡ 21 (विस्वसिरा लोप्पा वने इद्रमलेह्‌काने.) नना पोग़ोन वेहतव लाग्वाङ कबस्कनाहि, बोग़ तन्क सुद्रे कीस्तोग़,✡ ओग़ एळ्मतोर वातस्के काळ्ङनद मादा लेह्‌कान, तना माल्काल देवुळता कबळतेनाह्‌क एग़िस मन्ह्‌तोग़. ओसो देवुळता कबळतुह्‌क अरयह्‌तोग़, सबे बेसताङ कबस्क कीयलाह तयर आस मन्ह्‌तोग़.✡ 22 अदिनेनाह्‌क तिमोति, लेयोर मन्कलोरगा मनदनव लालुस्कनाहि जेक विता.✡ बेसता विचरते सामिना पेदिरतुन केयवालोरा संगे मन्जि, सेतेमते पिसलाह, सामिन विस्वस कीस पिसलाह, जीवा कीसोर मनदलाह,✡ ओर्विह्‌क-ओर्वोग़ कलियिस मनदलाह पर्ह्‌का.✡ 23 बुदलेवव, उगसताङ पोल्‍लोने गिटोगटो आयनग्डाह जेक मन. अद्रमताङ पोल्‍लोङ सिरप जग्ळम पुटिह कीस्ताङ इनजोर पुतिने.✡ 24 सामिना सेवक मन्कल जग्ळम आयनद आयो,✡ मति सबेटोर मन्कलोरा संगे कुलुल बुदते मनदना.✡ दुस्रोरिन देवुळता पोल्‍लो काग़्हतलाह उसर मनदना,✡ तिपलते दीरा पोस मनदना. 25 ओसो विरुद केवालोरिन, कुलुल बुदते तेळियिह कीयना.✡ अद्रम कीतेके, देवुळि ओरिन वने पापमता अग़दाहि मल्हचि, सेतेमतुन पुनाह कीतेक कीयग़ा बहे.✡ 26 ओसो नाक विचर वायनदिन कीयिर इनजोर, देयह्‌कना मुक्याल ओरिन एग़्किह कीस तासता. ओर वने बुदि दोर्किह कीसि, देयह्‌कना मुक्याना वदताहि, पिह्‌ट अरतेक अरयनुर बहे.✡

3

आक्रिताङ दियाने मन्कलोर बह मनदनुर

1 मति इद पोल्‍लोतुन पुन्ज मन: आक्रिताङ दियाने✡ वेल्‍लाय तिपल वायग़ा.✡ 2 मन्कलोर दुस्रोरिन सीता केवा, कुदतासाटिये आलिह कीयनुर,✡ कोताना लालुस कीयनुर,✡ पोग़यसोर तिरियनुर, मोर्दोप आयनुर, देवुळतुन पास्कनुर,✡ तलोग़-तपेरा पोल्‍लो केंजोर आयनुर,✡ दुस्रोर बेस कीतदिन सीता केवोर आयनुर, देवुळतुन मुर्तिय सीता केवोर आयनुर,✡ 3 ओर्विह्‌क-ओर्वोग़ जीवा केवोर आयनुर, ओर्विह्‌क-ओर्वोग़ मापि केवोर आयनुर,✡ कूदिङ दायनुर,✡ विचर वातप कीयनुर, गेळा जन्वरता लेह्‌का बोनाङे केंजोर आयनुर, बेसताङ पोल्‍लोन विरुद कीयनुर,✡ 4 तम्क नमवालोरिन नाळेह कीयनुर, विचर केवालेवा कंद्रेमते बातालाय कीयनुर, वळ्ह्‌कनुर, पोमाडेङ कीसोर तिरियनुर.✡ देवुळतुन जीवा केवा, कुदता गिर्दातुन जीवा कीयनुर.✡

5 वेर अमेसा देवुळतुन सेवा कीतप लेह्‌का, सोङ कीयनुर; मति ताना लावतुन निटम मानेम आयोर आयनुर.✡ तिमोति, निमा इद्रमतोर मन्कलोरग्डाह जेक मन.✡ 6 वेरग्डाहि उच्वुर बह कीस्तोर: तेल्वलेवव, पका पापम कीताह्‌कु, जीवा चुहेम आयवव, दुस्राङ-दुस्राङ लाग्वाङ लालुस्कनगा सीता कीस मनदनव आस्कनाङ✡ लोह्‌क-लोह्‌क तिरियिह्‌तोर, ओसो अव आस्किन तमाङ कय्कने कीस्तोर.✡ 7 अद्रमताङ आस्क अमेसा कग़यसोर मन्ह्‌ताङ, मति सेतेमतुन बेस्केन पुनदा पग़वोङ.✡ 8 बेद्रम मुनेटा कालमते यनेस ओसो यम्बरेस इनवालोर, (मिसर देसेमतोर गूनयालोर) मोसा मुय्तोन✡ विरुद कीस मतोर, अद्रमे इंजेटा कालमते वेर मन्कलोर सेतेमता विरुद कीस्तोर.✡ वेर ओसोय लाग्वा बुदतोर आंदुर; येसुन विस्वस कीयनद पोल्‍लो वेरिह्‌क मुर्तिय तेळियो.✡ 9 मति बेद्रम मिसरतोर गूनयालोरा बुदलेवद कबळि मन्कलोरिह्‌क पोळ्क्ने दिसता,✡ अद्रमे वेरा वने बुदलेवद कबळि सबेटोर मन्कलोरिह्‌क दिसग़ा. अदिनेनाह्‌क मन्कलोरिन वेर नाळेह कीसोरेन दाया पग़वोर.

तिमोति बेद्रम पिसना

10 मति तिमोति, निमा इतेके नना बाताल काग़्हतन, बेद्रम ताकतन, बेद पोल्‍लोतेनाह्‌क पिसलाह आतन, इदिन बेस-नेह्‌ना पुतिन; नावा विस्वसतुन, नना तिपल्किन आपनदिन, जीवा कीयनदिन, तिपलते आरेम आयवा मनदनदिन वने, बेस-नेह्‌ना पुतिन.✡ 11 पिसिदिया एरियाता अंताकिया सहरतगा,✡ इकुनियुम सहरतगा,✡ लुस्त्रा सहरतगा,✡ मन्कलोर नाक तिपल कीतदिन, नना सिक्सा आतदिन, मन्कलोर नाक बेद्रमताङ तिपल्क ईतोर, इव तिपल्किन नना आपतदिन वने पुतिन.✡ सामि नाक तोळ आताह्‌कु, नना अव सबे तिपल्कनाहि पिसतन.✡ 12 अद्रमे बोर बोर किर्स्तु येसुन विस्वस कीसि, देवुळतुह्‌क विचर वातप लेह्‌का पिसलाह ऊळिह्‌तोर, ओर सबेटोरिन लोकुर तिपल कीयनुरे.✡ 13 मति लाग्वोर ओसो सोङ केवालोरु, दुस्रोरिन नाळेह कीसोर दास्तोर; ओसो दुस्रोर वने वेरिन नाळेह कीसोर दास्तोर; अद्रम वेर पका लाग्वोर आसोर दास्तोर.✡

14 मति निमा मात्रम सेतेम पोल्‍लोन कग़यतिन, नीक काग़्हवालोर बर्वस लायकतोर आंदुर इनजोर पुतिन, पुन्जि निमा अव पोल्‍लोन नमतिन; अव पोल्‍लोङ वेहतप ताकसोर मन.✡ 15 उड्लस्केडाह देवुळता सास्त्रमताङ पूरा पवित्र पोल्‍लोन पुतिन.✡ येसु किर्स्तुन विस्वस कीतेके, देवुळि पिसिह कीस्ता इनजोर, अव पोल्‍लोङ नीक बुदि ईया पग़यह्‌ताङ.✡ 16 देवुळता सास्त्रमताङ सबे पोल्‍लोन रासतोरा जीवाते, अव पोल्‍लोङ देवुळता जीवाताहि पुटटाङ. अवे पोल्‍लोने, दुस्रोरिह्‌क सेतेम काग़्हतनाह आस्ता; लाग्वाङ केवालोरिन तेळियिह कीयनाह आस्ता; गल्ति केवालोरिन सुद्रे कीयनाह आस्ता; देवुळतुह्‌क विचर वानाह पिसलाहि, बुदि काग़्हतनाह आस्ता.✡ 17 देवुळता मन्कल बोग़े मनेग़, सबे बेसताङ कबस्क कीयनेनाह्‌क, ओन पूरा तयर कीयलाहि,✡ देवुळता सास्त्रमताङ पोल्‍लोङ कबळतुह्‌क अरयह्‌ताङ.✡

4

बेसता कबुरतुन पोकुर कीम

1 देवुळि ओसो किर्स्तु येसु (ओग़े किर्स्तु उंद दिया तना राजेमतुन निल्पिह कीयलाह मल्स वायनोग़;✡ अस्के हातोरा-पिसतोरा नेयम केवाल आयनोग़✡); वेरा अदिकरते नना नीक इद उकुम ईय्ह्‌नन:✡ 2 बेसता कबुरतुन पोकुर कीम.✡ मन्कलोरिह्‌क केंजलाह विचर वातेकाय, वावेकाय, वेहचोर मन. मुर्तिय ओङ आयवा, मन्कलोरिन सुद्रे कीसोर,✡ लाग्वा कबळ कीतेक तेर्हचोर, दीरा ईसोर, देवुळता पोल्‍लोतुन बेस-नेह्‌ना काग़्हचीम.✡ 3 बह इतेके, वायनाङ दियाने सेतेम पोल्‍लोतुन, मन्कलोर केंजोर आयनुर.✡ मति तमाय विचरतेनाह्‌क, तमाङ केव्किह्‌क बेद पोल्‍लो केंज वसिह्‌ता, अद पोल्‍लो काग़्हवालोर वेल्‍लाटोर मन्कलोरिन, तमगा जमा कीयनुर.✡ 4 कीसि सेतेमतुन केंजलाह, केव पायवा मनदनुर, मति मन्कलोर पुटिह कीतव पीटोङ केंजलाह, केव ओगनुर.✡

5 निमा मात्रम अमेसा सबे पोल्‍लोने उसर मन.✡ तिपल आयह्‌पा आरेम आयमा,✡ बेसता कबुरतुन वेहचोर मन. नीवा कयदे ईतद सेवातुन मारिह कीम.✡ 6 बेद्रम देवुळतुह्‌क मोक ईयह्‌पा, अंगुर जोमातुन वळ्पिह्‌तोर, अद्रमलेह्‌कान नावा जीवातुन वने देवुळतेनाह्‌क ईयनद दिया एवता, नावा हायना वेला एवता.✡ 7 (ओर्विह्‌क-ओर्वोग़ लळेम आयवालोर, पूरा लाव कीस लळेम आयना लेह्‌कान,) नना पूरा लाव कीसि, बेचोको तिपल्कना नडुम, नावा सेवातुन विळ्सोन.✡(कग़्सवाल मन्कल जेक वितिसि, सीनातगा एवयना लेह्‌कान,) देवुळ नाक ईतद कबळतुन नना मारिह कीतन.✡ देवुळ नावा पोग़ोन बर्वस तासतपु, नना सेतेमते ताकतन, (बेस्केन पेग़्के अरवोन).✡ 8 (गेल्सवालोरिह्‌क दोर्कना लेह्‌कान,) देवुळि इंजेटाहि नयेनाह्‌क उंद राजटोपि तासता, अदु सेतेमते पिसवालोरिह्‌क ईयनद इनम आंदु.✡ सेतेमते नेयम केवाल येसुसामि, तना नेयम कीयनद दियाते, अद राजटोपतुन नाक ईयनोग़. सिरप नाके आयो, सामि ओसोवने मल्स वायनदिन✡ गिर्दाते केपवालोर सबेटोर मन्कलोरिह्‌क ईयनोग़.✡

पोलु तिमोतिन जल्दि वायलाह वेहतह्‌तोग़

9-11 देमस इनवाल दुनियाता गिर्दातुन पसंद कीसि,✡ नाक विळ्सिसि तिसलुनि सहरते अतोग़.* किरेस्केन्‍सु इनवाल गलाति पटटे अतोग़. तीतुस बार दलमतिया पटटे अतोग़.✡ सिरप लूकाले नावा संगे मन्ह्‌तोग़.✡ अदिह्‌क निमा नयगा बेचोन चट्पिट वाया पग़यह्‌निन, अचोन चट्पिट वायलाह तयर आम.✡ देवुळता सेवाते मार्कल नाक पका कबळतुह्‌क अरयनोग़,✡ अदिनेनाह्‌क निमा नयगा वायह्‌पा, मार्कन पोस वाय✡.† 12 नना तुकिकुसिन✡ इपिसुस सहरते लोहतन. 13 निमा वानेके तरोवस सहरते✡ करपुसना लोतगा, नना विळ्सिस वातद कोटजगा तय. ओसो नावाङ सीटिङ तय, कासा इतेके तोलानगा रासतव सीटिङ ततलाहि मुर्तिय माग़्ङमा.

14 ओसो कोल्से कबळ केवाल सिकंदर पेदिरतोग़,✡ नाक पका लाग्वाङ कीतोग़. ओग़ कीतव कबस्कना इसबते, येसुसामि ओन्क बद्ला ईयनोग़.✡ 15 ओना लोप्पा निमा वने उसरते मन. माट काग़्हतव पोल्‍लोन ओप्पोङ इनजोर, ओग़ पका माक विरुद कीतोग़.

16 नावा मुनेता नेयमतस्के, नना नावा लोप्पा कोरोटटे वेहतलाह अतन, अस्के नयेनाह साक्सि ईयलाह बोग़े तोळ वावोग़.✡ सबेटोर नाक विळ्सिस अतोर. देवुळि इद पोल्‍लोतुन सीताते तासिस ओरिह्‌क सिक्सा एमाकि.✡ 17 मति येसुसामि नावा संगे निचि, नाक लाव ईतोग़.✡ बह इतेके नावा नेयम कीयनगा, यहुदि आयवोर सबेटोर केंजनाह, नावा मेटे बेसता कबुर पूरा पोकुर आयना इनजोरे. (ओसो नेयम केवाल बेरोग़ साय्बाल, नाक हामुरता सिक्सा ईस मनेग़,) मति सामि नाक तोळ आताह्‌कु, नना पिसतन.✡ 18 अद्रमे सबे लाग्वाङ पोल्‍लोनाहि येसुसामि नाक पिसिह कीयनोग़, ओसो नाक पोग़ोन तना राजेम ताकिह कीयनगा, बेस-नेह्‌ना ओयनोग़.✡ ओन्के अमेसा-अमेसातुह्‌क मान आयि. आमेन!✡

19 पिरिस्किलान ओसो ताना मुजो अक्‍विलान जय येसु वेहा,‡ अहे उनेसिपुरुस इनवाना लोतोरिह्‌क जय येसु वेहा.✡ 20 इरास्तुस✡ कुरिंत सहरतगान मह्‌नन इतोग़. तुरपिमुस✡ बेमर मताह्‌कु, ओन मिलेतुस सहरतगान विळ्सिस वातन. 21 निमा इर्ङमताङ दियाङ वायनामुनेन, इके वायलाह तयर आम.✡ यूबुलुस, पूदेन्‍स, लीनुस ओसो कलोदिया वेरु, ओसो इग्डोर सबेटोर विस्वसिर, नीक जय येसु वेहतलाह आतोर. 22 सामिना जीवा नीवा संगे मनि. देवुळि मीक सबेटोरिह्‌क देय्वा ईयि.✡

✡ 1:1-2 1:1-2 रोम सहरतोर 1:1

✡ 1:1-2 1:1-2 तीतुस 1:1-4

✡ 1:1-2 1:1-2 रोम सहरतोर 1:6-7; 1 तिमोति 1:2

✡ 1:3 1:3 बळयिर 23:1; 1 तिमोति 1:5

✡ 1:3 1:3 1 तिमोति 5:5

✡ 1:3 1:3 रोम सहरतोर 1:9-10; 1 तिसलुनितोर 3:10

✡ 1:4 1:4 बळयिर 20:37-38

✡ 1:4 1:4 4:9-11,21

✡ 1:5 1:5 1 तिमोति 1:5

✡ 1:5 1:5 बळयिर 16:1; 2 तिमोति 3:15

✡ 1:6 1:6 1 तिमोति 4:14; इब्रितोर 6:1-2

✡ 1:7 1:7 योहन 14:27; रोम सहरतोर 8:15

✡ 1:7 1:7 2 पत्रु 1:6

✡ 1:8 1:8 मार्कल 8:38; इपिसुसतोर 3:1

✡ 1:8 1:8 2:3,9; 4:5

✡ 1:9 1:9 रोम सहरतोर 8:28-30

✡ 1:9 1:9 इपिसुसतोर 2:9

✡ 1:9 1:9 रोम सहरतोर 16:25; इपिसुसतोर 1:4; तीतुस 1:1-4

✡ 1:10 1:10 रोम सहरतोर 16:26; तीतुस 2:11

✡ 1:10 1:10 1 कुरिंततोर 15:26; इब्रितोर 2:14-15

✡ 1:11 1:11 1 कुरिंततोर 9:1

✡ 1:12 1:12 रोम सहरतोर 1:16

* 1:12 1:12 नना ताना कयदे तासिसीतद नावा जीवातुन “अद नावा कयदे कीसीतद सेवातुन” इद अर्तम वने आया पग़यह्‌ता.

† 1:12 1:12 (नना देवुळतुन विस्वस कीतन,) नना ताना कयदे तासिसीतद नावा जीवातुन, अदु किर्स्तु मल्स वायनद दिया एवनाह, राका कीस तास पग़यह्‌ता “नना किर्स्तुन विस्वस कीतन, नना ओना कयदे तासिसीतद नावा जीवातुन, ओग़ मल्स वायनद दिया एवनाह, राका कीस तासलाह पग़यह्‌तोग़,” इद अर्तम वने आया पग़यह्‌ता.

✡ 1:12 1:12 1 तिमोति 6:20

✡ 1:13 1:13 रोम सहरतोर 6:17-18; 2 तिमोति 2:2; 3:14; तीतुस 1:9

✡ 1:13 1:13 1 तिमोति 1:14

✡ 1:14 1:14 रोम सहरतोर 8:9

✡ 1:14 1:14 1 तिमोति 6:20

✡ 1:15 1:15 4:9-11,16

✡ 1:16 1:16 4:19

✡ 2:1 2:1 इपिसुसतोर 6:10

✡ 2:2 2:2 1 तिमोति 6:12; 2 तिमोति 1:13

✡ 2:3 2:3 1:8

✡ 2:4 2:3-4 1 तिमोति 1:18; 2 पत्रु 2:20

✡ 2:5 2:5 1 कुरिंततोर 9:25; 2 तिमोति 4:8

✡ 2:6 2:6 1 कुरिंततोर 9:10

✡ 2:8 2:8 मत्याल 1:1

✡ 2:8 2:8 बळयिर 2:24

✡ 2:9 2:9 पिलिपितोर 1:7,13; 2 तिमोति 1:8

✡ 2:9 2:9 बळयिर 28:31; 1 तिसलुनितोर 1:8; 2 तिमोति 4:17

✡ 2:10 2:10 तीतुस 1:1-4

✡ 2:10 2:10 कुलुसितोर 1:24

✡ 2:10 2:10 2 कुरिंततोर 4:17

✡ 2:10 2:10 1 कुरिंततोर 9:22; 2 कुरिंततोर 1:6

✡ 2:11 2:11 रोम सहरतोर 6:8; 1 तिसलुनितोर 5:10

✡ 2:12 2:12 मत्याल 19:28; लूकाल 22:29

✡ 2:12 2:12 मत्याल 10:33; लूकाल 12:9; यहुदाल 3-4

✡ 2:13 2:13 रोम सहरतोर 3:3-4; 1 कुरिंततोर 1:9

✡ 2:13 2:13 गिनती 23:19; तीतुस 1:1-4; इब्रितोर 6:18; याकुब 1:17

✡ 2:14 2:14 1 तिमोति 5:21; 2 तिमोति 4:1

✡ 2:14 2:14 1 तिमोति 6:4; तीतुस 3:9

✡ 2:15 2:15 रोम सहरतोर 6:13

✡ 2:15 2:15 याकुब 1:18

✡ 2:16 2:16 1 तिमोति 6:20; 2 तिमोति 3:13; तीतुस 3:9

✡ 2:17 2:17 1 तिमोति 1:20

✡ 2:18 2:18 1 कुरिंततोर 15:12; 1 तिमोति 6:21

✡ 2:18 2:18 1 तिमोति 1:19; तीतुस 1:11

* 2:18 2:18 ओर मन्कलोर जीवा अरयनदिना लोप्पा बाताङ काग़्हन्दुर इन्जि, नेंड बोन्के तेळियो. मति ओरु येसुना सेतेम कबुरतुन मिळ्हचि, तमाय बुदते काग़्हचि, लोकुरिन लेसिह कींदुर.

✡ 2:19 2:19 यशायाह 28:16-17; 1 तिमोति 3:14-15

✡ 2:19 2:19 गिनती 16:5; योहन 10:14-15

✡ 2:19 2:19 लूकाल 13:25-27

✡ 2:20 2:20 रोम सहरतोर 9:21

✡ 2:21 2:21 1 तिमोति 6:11

✡ 2:21 2:21 इपिसुसतोर 2:10; 2 तिमोति 3:17; 4:9-11; तीतुस 3:1

✡ 2:22 2:22 1 कुरिंततोर 6:18-20; 1 तिमोति 6:11

✡ 2:22 2:22 1 तिमोति 1:14

✡ 2:22 2:22 रोम सहरतोर 14:19; 1 तिमोति 1:5

✡ 2:23 2:23 1 तिमोति 1:3-4; 6:4; तीतुस 3:9; याकुब 4:1

✡ 2:24 2:24 1 तिमोति 3:3; तीतुस 1:7

✡ 2:24 2:24 1 तिसलुनितोर 2:6-7

✡ 2:24 2:24 1 तिमोति 3:2

✡ 2:25 2:25 गलातितोर 6:1; 1 पत्रु 3:16

✡ 2:25 2:25 1 तिमोति 2:3-4; 2 तिमोति 3:7

✡ 2:26 2:26 1 तिमोति 3:7

✡ 3:1 3:1 इब्रितोर 1:2

✡ 3:1 3:1 1 तिमोति 4:1; 2 तिमोति 4:3

✡ 3:2 3:2 पिलिपितोर 2:21

✡ 3:2 3:2 लूकाल 16:14; 1 तिमोति 3:3

✡ 3:2 3:2 2 पत्रु 2:10-12

✡ 3:2 3:2 रोम सहरतोर 1:29-30

✡ 3:2 3:2 1 तिमोति 1:9-10; यहुदाल 18

✡ 3:3 3:3 रोम सहरतोर 1:31

✡ 3:3 3:3 1 तिमोति 3:11

✡ 3:3 3:3 तीतुस 1:8

✡ 3:4 3:4 1 तिमोति 3:6

✡ 3:4 3:4 पिलिपितोर 3:19

✡ 3:5 3:5 1 कुरिंततोर 2:4-5; 1 तिमोति 4:8

✡ 3:5 3:5 मत्याल 7:15; 2 तिसलुनितोर 3:6

✡ 3:6 3:6 1 तिमोति 5:6; तीतुस 3:3

✡ 3:6 3:6 यहुदाल 3-4

✡ 3:7 3:7 1 तिमोति 2:3-4; 2 तिमोति 2:25

✡ 3:8 3:8 पेसमुळि 7:11

✡ 3:8 3:8 बळयिर 13:8

✡ 3:8 3:8 1 तिमोति 6:5

✡ 3:9 3:9 पेसमुळि 7:11-12; 8:18; 9:11

✡ 3:10 3:10 पिलिपितोर 2:20,22; 1 तिमोति 4:6; 6:11; 2 तिमोति 4:2

✡ 3:11 3:11 बळयिर 13:14,45,50

✡ 3:11 3:11 बळयिर 14:1-7,19

✡ 3:11 3:11 बळयिर 14:8-20

✡ 3:11 3:11 2 कुरिंततोर 1:5,7; 12:10

✡ 3:11 3:11 रोम सहरतोर 15:30-31; 2 तिमोति 4:17

✡ 3:12 3:12 योहन 15:20; बळयिर 14:22

✡ 3:13 3:13 2:16; तीतुस 3:3

✡ 3:14 3:14 1:13; तीतुस 1:9

✡ 3:15 3:15 इपिसुसतोर 6:4; 2 तिमोति 1:5

✡ 3:15 3:15 देवुळताङ पाटाङ 119:98-99; 1 कुरिंततोर 1:21

✡ 3:16 3:16 रोम सहरतोर 15:4; 2 पत्रु 1:20-21

✡ 3:17 3:17 1 तिमोति 6:11; 2 तिमोति 2:21; इब्रितोर 13:20-21

✡ 3:17 3:16-17 रोम सहरतोर 4:23-25; 1 तिमोति 4:13

✡ 4:1 4:1 2 तिसलुनितोर 2:8

✡ 4:1 4:1 बळयिर 10:42

✡ 4:1 4:1 1 तिमोति 5:21; 2 तिमोति 2:14

✡ 4:2 4:2 कुलुसितोर 4:3

✡ 4:2 4:2 3:10

✡ 4:2 4:2 1 तिमोति 5:20; तीतुस 1:13-14; 2:15

✡ 4:3 4:3 3:1

✡ 4:3 4:3 यहुदाल 18

✡ 4:4 4:4 2 तिसलुनितोर 2:11; 1 तिमोति 1:3-4; तीतुस 1:13-14

✡ 4:5 4:5 1 पत्रु 1:13

✡ 4:5 4:5 1:8

✡ 4:5 4:5 कुलुसितोर 4:17

✡ 4:6 4:6 पिलिपितोर 1:23; 2:17; 2 पत्रु 1:14

✡ 4:7 4:7 पिलिपितोर 1:30; 1 तिमोति 1:18

✡ 4:7 4:7 बळयिर 20:24; 1 कुरिंततोर 9:24,26; पिलिपितोर 3:14

✡ 4:7 4:7 तोहचीतव पोल्‍लोङ 2:10

✡ 4:8 4:8 1 कुरिंततोर 9:25; 2 तिमोति 2:5; याकुब 1:12

✡ 4:8 4:8 2 तिसलुनितोर 2:8

✡ 4:8 4:8 कुलुसितोर 1:3-5

✡ 4:9-11 4:9-11 1 तिमोति 6:17

* 4:9-11 4:9-11 देमस पोलुना संगे कबळ केवाल आंदोग़. वेग़ तिसलुनि सहरतोग़ मतोग़ बहे, अदिह्‌क पोलुन विळ्सतस्के अकेन अतोग़.

✡ 4:9-11 4:9-11 2 कुरिंततोर 2:13

✡ 4:9-11 4:9-11 कुलुसितोर 4:14

✡ 4:9-11 4:9-11 1:4

✡ 4:9-11 4:9-11 2:21

✡ 4:9-11 4:9-11 कुलुसितोर 4:10; पिलेमोन 24

† 4:9-11 4:9-11 मार्कना लोप्पा पुनदना इतेके बळयिर 12:12, 12:25, 13:13, 15:36-40 अर्वाटु.

✡ 4:12 4:12 बळयिर 20:4; इपिसुसतोर 6:21-22; कुलुसितोर 4:7-8

✡ 4:13 4:13 बळयिर 16:8

✡ 4:14 4:14 बळयिर 19:33; 1 तिमोति 1:20

✡ 4:14 4:14 देवुळताङ पाटाङ 62:12; रोम सहरतोर 12:19

✡ 4:16 4:16 1:15

✡ 4:16 4:16 बळयिर 7:60

✡ 4:17 4:17 1 तिमोति 1:12

✡ 4:17 4:17 रोम सहरतोर 15:30-31; 2 तिमोति 2:9; 3:11

✡ 4:18 4:18 इब्रितोर 11:16; 2 पत्रु 1:11

✡ 4:18 4:18 रोम सहरतोर 11:36

‡ 4:19 4:19 वेर आळ इर्वुरा लोप्पा पुनदना इतेके, बळयिर 18:1-3 अर्वाटु.

✡ 4:19 4:19 1:16

✡ 4:20 4:20 बळयिर 19:22; रोम सहरतोर 16:23-24

✡ 4:20 4:20 बळयिर 20:4; 21:29

✡ 4:21 4:21 1:4

✡ 4:22 4:22 कुलुसितोर 4:18; 1 तिमोति 6:21

तीतुस

1

2

3

तीतुसनेनाह्‌कु किर्स्तुना बळयि पोलु लोहतद सीटि

इद सीटटुन रासवाल किर्स्तुना बळयि पोलु आंदोग़. इद सीटटुन पोलु तीतुस इनवाह्‌क रासतोग़. तीतुस यहुदि आयवोग़ मतोग़; पोलु सेवा कीनेके, वेग़ येसुन विस्वस कीतोग़. कीसि पोलुना संगे सेवाते तोळ आंदोग़. पोलु तिमोतिना मुनेता सीटि रासतस्के, तीतुसिह्‌क वने इद सीटि रासतोग़.

पोलु इद सीटटुन बाराह्‌क रासतोग़ इतेके, पोलु ओसो तीतुस करेते तोग़-देसेमतगा, बेसता कबुरतुन ऐंगे पोकुर कीतोर, अस्के अगा विस्वसिरा मुल तयर आतोर. पया “पूनोर विस्वसिरिन ऊळेवाळे कीसोर मनदलाह, विस्वसिराङ मुक्यालोरिन निल्पिह कीम” इनजोर, पोलु तीतुसिन अगान विळ्सिस अतोग़. ओसो ओर मुक्यालोर बेद्रमतोर मनदना, इद वने वेहतोग़. इद सीटटगा विस्वसिरिन सेतेमताङ पोल्‍लोङ बेद्रम काग़्हतना, विस्वसिर बेद्रम मनदना इनजोर, पोलु तीतुसिन वेहतह्‌तोग़. ओसो उगसताङ पोल्‍लोने गिटोगटो आयवालेवा मनदलाह वने, पोलु तीतुसिन इद सीटटगा वेहतह्‌तोग़.

1

सुरुताङ पोल्‍लोङ

1-4 तीतुस, नना पोलुनन, देवुळता कय इळ्न मन्जि,✡ येसु किर्स्तुना बळयिनन,✡ नीक इद सीटि रासलाह आतन.✡ माट इर्वल उंदिय पोल्‍लोतुन विस्वस कीताह्‌कु,✡ निमा नावा निटम मग़ना लेह्‌कान आतिन.✡ देवुळबाबानाहि ओसो माक पिसिह केवाल किर्स्तु येसुनाहि✡ नीक सुकमि, देय्वा दोर्कसोर मनि!✡ नना अमेसाता पिसमुळता आसातेनाह्‌क,✡ येसुना सेवा कीय्ह्‌नन. देवुळ आचतोर मन्कलोर विस्वसते बेर्सना, अहे देवुळता अग़दे ओसीयनद सेतेमतुन पुनदना इन्जि,✡ येसुसामि नाक बळयि इनजोर निल्पिह कीतोग़. इद पिसमुळतुन देवुळ आचतोर मन्कलोर दोर्किह कीयनुर इनजोर,✡ बूमतुन पुटिह केवस्केन, देवुळि पोल्‍लो विळ्सता;✡ देवुळि बेस्केन जोल वळ्ह्‌को. मति इंजेके देवुळि तना कगोते, तना पोल्‍लोतुन पेसिह कीता.✡ माक पिसिह कीयनद देवुळि,✡ तना पोल्‍लोतुन पोकुर कीयनद कबळतुन, नावा कयदे ईसि, नाक उकुम ईता.✡

मुक्यालोरिन निल्पिह कीयनद पोल्‍लो

5 करेते इनदनद तोग़-देसेमतगा✡ पिसिस मतद कबळतुन बेस-नेह्‌ना ओर्कुल कीकिन, ओसो सबे नाह्‌कनगा विस्वसिरा मुडुन ताकिह कीयलाहि, मुक्यालोरिन निल्पिह कीकिन इनजोर वेहचि,✡ नना नीक करेते देसेमतगा विळ्सिस वातन. इद्रम कीम इनजोर, मुनेन नीक उकुम ईतन. 6 इद्रमतोर मन्कलोरिन मुक्यालोर इन्जि निल्पिह कीम: ओर बाताले कसुर दोर्कवप मनदना, दुस्राङ बेविस्किने ऊळवा उंदिय मुतेन पोस मनवालोर, ओराङ पिलाङ-पेकोर विस्वसिर मनदना, ओरु लजालेवा करब कबस्क केवालोर, कैंगम आयवालोरु इनजोरे, ओरिन बोग़े इनवोग़ मनदना. (अद्रमतोर मन्कलोर मतेक अचोन, ओरिन विस्वसिरा मुक्यालोरइनजोर, निल्पिह कीम.)

7 विस्वसिरा मुडुन ताकिह केवाल मन्कल, देवुळता लोतुन ताकिह केवाना लेह्‌कान आंदोग़.✡ अदिह्‌क ओग़ बाताले कसुर दिसवोग़, कैंगम आयवोग़, केनेन ओङ आयवोग़, कल लोटि आयवोग़ु, जग्ळम केवोग़ु,✡ कोताना लालुस केवोग़ मनदना गावले.✡ 8 अहे ओसो बोराय ओना लोन वातेके बेस ऊळवाल, बेसता पोल्‍लोतुन विचर केवाल,✡ बेस बुद कीसि तिरियवाल, सेतेमते मनवाल, देवुळतुह्‌क रेयसोर मनवाल, कुदतुन आव्रे केवाल मनदना गावले.✡ 9 येसुनाङ बळयिर काग़्हतद बेस्केन चुकवद कबुरतुन बेस-नेह्‌ना पोस मनवाल मनदना.✡ अस्केन चुकवाङ पोल्‍लोन काग़्हचि, केंजवालोरिह्‌क दीरा ईया पग़यह्‌तोर, ओसो सेतेम पोल्‍लोतुन✡ पास्कवालोर मन्कलोरिन सुद्रे कीया पग़यह्‌तोर.

जोल काग़्हवालोरा पोल्‍लो

10 नना इद्रम बाराह्‌क रासिह्‌नन इतेके, करेते तोग़-देसेमतगा कैंगम आयवालोर वेल्‍लाटोर मन्ह्‌तोर.✡ अहे उगसताङ वेहतह्‌तोर,✡ ओसो मन्कलोरिन नाळेह कीस्तोर. उच्वुर यहुदि विस्वसिर कोनि, इद्रम पका कीस्तोर. ओर बह इन्ह्‌तोर इतेके, सबेटोर विस्वसिर डायना रिवज कीयना इनजोर इन्ह्‌तोर. 11 इद्रमलेह्‌का ओप्पवव पोल्‍लोन काग़्हचि, वेल्‍लाङे लोह्‌कनोरिन लेसिह कीस्तोर.✡ लाग्वा कबळते कोताङ कमय कीयलाह, इद्रम कीस्तोर.✡ इद्रमताङ ओप्पवव पोल्‍लोङ काग़्हवालोरिन, केमेन कीयना गावले.✡ 12 करेते देसेमतोग़ ओर्वोग़ सेह्‌नाल, तनाय देसेमतोर मन्कलोरिन इद्रम वेहतोग़: “करेतेतोर मन्कलोर जोलहालोरु, जन्वरता बुदतोरु, लंडालोरु, उळ्बेर,”✡ इतोग़. 13-14 ओग़ सेह्‌नाल वेहतद पोल्‍लो निटमे. अदिनेनाह्‌क यहुदिर वेहतनव उगसताङ पीटोन, सेतेमतुन पास्कवालोरा उकुमतुन केंजवा,✡ सेतेम काग़्हमुळतुन पोस नमिर✡ इनजोर, विस्वसिरिन तेर्हचोर मन!✡ 15 देवुळता मन्कलोरिह्‌क सबे तिनदलाह पोलिह्‌ता.✡ मति पापमते करब आसि, किर्स्तुन विस्वस केवा मनवालोरिह्‌क, बाताले पोलो. ओराङ विचर्क करबे, अहे ओरा नेह्‌ना-लाग्वदिन पुनदनद बुद वने करबे!✡ 16 देवुळतुन पुतोम इनजोर, सबेटोरा मुनेह ओर वेहतह्‌तोर.✡ मति ओर जोल कीयलाह आतोर इनजोर, ओराङ कबस्क तोहतह्‌ताङ.✡ ओर देवुळतुह्‌क एग़्ङ वानाह मन्ह्‌तोर, ओर ताना पोल्‍लोतुन केंजवोर आंदुर, अहे बेदे बेसता कबळतुह्‌क ओजोर.✡

2

मुडगा अलग-अलग मन्कलोरिन काग़्हतनद पोल्‍लो

1 मति निमा मात्रम अद्रम मनमा. निमा देवुळताङ सेतेम पोल्‍लोना इसबते, विस्वसिरिन वेहा.✡ 2 ओसो मुय्तोरिन इद्रम काग़्हा: बेस बुदते मनिर, दुस्रोरिह्‌क ओप्पनाह ताकिर, कुदतुन आव्रे कीयिर, विस्वसते मेग़्किस मनिर,✡ दुस्रोरिन बेस जीवा कीयिर,✡ तिपलते आरेम आयवा निच मनिर.✡ 3 अद्रमे सेळो आस्किन वने इद्रम काग़्हा: अमेसा देवुळतुन रेयसोर ताकिङ, बोनाङे कूदिङ अनमाकिङ,✡ कल लोटि आयमाकिङ,✡ बेसताङ पोल्‍लोङ काग़्हतनव आयिङ. 4 अस्के अवु लेया आस्किन इद्रम काग़्हता पग़यह्‌ताङ: “नीवा मुजोन, नीवाङ पिलाङ-पेकोरिन जीवा कीम; 5 कुदतुन आव्रे कीम, दुस्रोन कवमा, लोता कबळते लंडा आयमा,✡ गूनमते ताका, नीवा मुजोना पोल्‍लोते वरेम आस मन,✡” इनजोर लेया आस्किन काग़्हता पग़यह्‌ताङ. आंचाळ इद्रम मतेक अचोन, दुस्रोर देवुळता पोल्‍लोतुन पास्कोर.✡

6 अद्रमे लेयोर मन्कलोरिन वने, कुदतुन आव्रे कीम्ह्‌टु इनजोर काग़्हा.✡ 7-8 सबे पोल्‍लोने मन्कलोर नीक ऊळिस कग़यना लेह्‌का, निमाये बेसताङ कबस्क कीस तोहा.✡ मावा लोप्पा बेदे लाग्वा पोल्‍लो वळ्ह्‌क पग़वाह, नीक विरुद केवालोर मन्कलोरिह्‌क लजा वायना लेह्‌का,✡ जोल इनजोर वेहता पग़वपे, निमा सेतेमते काग़्हा. मन्कलोर नीवा पोल्‍लोतुन केंजना लेह्‌का बेस काग़्हा.

9 ओर्युलतोरिन इद्रम काग़्हा: ओर तमा माल्कालोरा पोल्‍लोते वरेम आस मनिर, ओरिह्‌क गिर्दा वायना लेह्‌का कबळ कीयिर, ओरिन पोल्‍लो मल्हमाकिर.✡ 10 कले कबळ केमाकिर, मति माल्काल ओरगा बर्वस कीतप लेह्‌का, नाळेह केवालेवा कबळ कीयिर. इद्रम सबे पोल्‍लोने, माक पिसिह कीयनद देवुळि✡ काग़्हतद पोल्‍लोतुन, मन्कलोर मान ईयना लेह्‌का कबळ कीयिर.

देवुळि मयेनाह्‌क बाताल कीस्ता?

11 सबेटोर मन्कलोरिन पापमताहि पिसिह कीयलाहि, देवुळि तना दयातुन पुन्पिह कीयलाह आता.✡ 12 ओसो देवुळता दया माक इद्रम बुदि काग़्हतलाह आता इतेके: माट देवुळतुन सीता केवा मनदनद आयो, इद दुनियाताङ विचर्कनगा सीता वाटनद आयो.✡ मति कुदतुन आव्रे कीसि, देवुळतुह्‌क विचर वानाह मनदना, अमेसा कर्तुळते इद बूमतगा पिसना इनजोर, काग़्हतलाह आता. 13 माट इद्रम पिससोर, पका बेसता पोल्‍लोतुन आसा कीयलाह आतल इतेके: माक पिसिह केवाल बेरोग़ येसु किर्स्तु देवुळि,✡ तना डीसाते बूमतगा वायनद दिसग़ा इनजोर,✡ आसा कीयलाह आतल.✡ 14 मुने माट देवुळता अडोतुन पास्कनव कबस्क कीसोर मतल. मति अव कबस्कनाहि, किर्स्तु माक विळ्सिह कीतोग़.✡ अह कीसि, माक तना मन्कलोर कीयलाह,✡ एडिह कीतोग़.✡ कीसि माक बेसताङ कबस्कने गिर्दा आयवालोर कीयलाहि, किर्स्तु मावासाटि तनाय विचरते, तना जीवा ईतोग़.✡ 15 अदिनेनाह्‌क तीतुस नना वेहतह्‌नन, इव सबे पोल्‍लोन विस्वसिरिन वेहचि, ओरिह्‌क दीरा ईम. पूरा अदिकरते कळक पोल्‍लोते वेहचोर मन. बोग़े नीक पास्कमाकेग़.✡

3

विस्वसिर बह मनदना

1 विस्वसि मन्कलोरु, मुक्यालोरिन ओसो अदिकरते मनवालोरिन सीता कीसि, ओरा पोल्‍लो केंजिसि मनिर.✡ सबे बेसताङ कबस्क कीयलाहि तयर मनिर.✡ 2 बोनाङे कूदिङ अनमाकिर, जग्ळम केमाकिर, ओङ आयमाकिर, सबेटोरा संगे गूनमते मनिर इनजोर, ओरिह्‌क सीता कीसीम.✡ 3 मुने माट वने बुद तेळियवोरल मतल. पोल्‍लोङ केंजवोरल मतल. माट नाळेम आस मतल. दुस्राङ-दुस्राङ लाग्वाङ लालुस्कना कय इळ्न मन्जि, विचर वातप कींदल.✡ लाग्वाङ कींदल, कुळ्सा अंदल. दुस्रोरिह्‌क एग़्ङ वावालोरल मंदल, ओसो माट वने ओर्विह्‌क-ओर्वोग़ कोटुल कींदल.✡

4-5 मति देवुळि तना मग़िन लोहचि, मन्कन बेचोन जीवा कीस्ता इन्जि, तना गूनम तोहचीता.✡ ओसो माक पिसिह कीता.✡ माट बेसताङ कबस्क कीतल इनजोर, माक पिसिह केवो;✡ मति माक ऊळिस, तनाय दयाते पिसिह कीता.✡ पापम एडनाह मावा जीवातुन नोग़ता,✡ ओसो तना पवित्र जीवाते मावा जीवातुन पूना कीसि, माक पूना पुटमुळ ईता.✡ 6 माक पिसिह केवाल येसु किर्स्तुना मेटे, मावा जीवातगा निंदिस बल्क अरनाह, देवुळि तना जीवातुन वळता.✡ 7 इद्रमलेह्‌का देवुळि माक दया कीसि सेतेमतोर कीता, कीताह्‌कु माट इंजेके तानग्डाहि अमेसाता पिसमुळता तूस दोर्किह कीकल इनजोर, आसा कीयलाह आतल.✡ 8 इंजेके नना रासतन अव पोल्‍लोङ जोलताङ आयोङ. नना नीक वेहतह्‌नन, इव मोदुल पोल्‍लोङ इन्जि, इविस्किन तेळियिह कीसोर मन. अस्के देवुळतुन विस्वस कीतोरु, बेसताङ कबस्क कीयना सीतातेन मनदनुर.✡ नना वेहतव पोल्‍लोङ सबेट्काय बेसताङ, ओसो मन्कलोरिह्‌क पाय्दाताङ पोल्‍लोङ आंदुङ.

पोलु तीतुसिन बुदि काग़्हतह्‌तोग़

9 मति उगसताङ पोल्‍लोने गिटोगटो आयनगा, जोला-जमाताङ लेकाङ-जोकाङ कीयनगा, यहुदिराङ अडोना लोप्पा जग्ळा-बोबा कीयनगा अनमा.✡ अव पोल्‍लोङ उगसताङ, पाय्दालेवाङ आंदुङ.✡ 10 विस्वसिरा संगे गिटोगटो आसि, कोंटेङ पुटिह केवाल मन्कन, उंद-रेंड मल्काङ अद्रम केमा इनजोर, वेहच ऊळा. ओग़ केंजवेके, ओन जेक तासा.✡ 11 इद्रमतोग़ बेसता अग़दाहि लेसतोग़, ओग़ कुदि कसुर आतोग़ इनजोर, ओनाय पापम तोहता,✡ इदिन निमा पुतिन.

आक्रिताङ पोल्‍लोङ

12 नना नीवा बद्लाते, ओर्विन कबळ कीयलाहि लोहतकन: अरतिमास* इनवान, इलवेके आसिया पटटोग़ तुकिकुसिन✡. ओरग्डाह बोग़ाय अके वातेके, निमा नयगा नीकुपुलिस† सहरते वायलाह तयर आयकिन. नना इर्ङमतस्के नीकुपुलिस सहरते मनदलाह, विचर कीतन. 13 जेनास‡ इनवाल वकिल ओसो अपुलोस§, वेर इर्वुर मियेके वासि रोमनुर. वेरा पय्नमते वेरिह्‌क बेस-नेह्‌ना सार-बार कीस लोहा. वेरिह्‌क बातालताये कमि आयमाकि.✡ 14 इद्रमलेह्‌का मावोर विस्वसिर बाताले कबळतुह्‌क अरवा मनदनद आयो. पका गर्ज मता मन्कलोरा गर्जतुन निहतलाह, बेसताङ कबस्क कीयलाह कग़यसोर मनिर.✡

15 इगा नयगा मनवालोर सबेटोर नीक जय येसु वेहतलाह आतोर. ओसो माक जीवा केवालोर, (मावा तोळतोर विस्वसिरिन,) पोलु जय येसु वेहतोग़ इनजोर वेहा. मीट सबेटोरिह्‌क देवुळि देय्वा ईयि.✡

✡ 1:1-4 1:1-4 याकुब 1:1; तोहचीतव पोल्‍लोङ 1:1

✡ 1:1-4 1:1-4 रोम सहरतोर 1:1

✡ 1:1-4 1:1-4 2 कुरिंततोर 2:13

✡ 1:1-4 1:1-4 यहुदाल 3-4

✡ 1:1-4 1:1-4 2 तिमोति 1:1-2

✡ 1:1-4 1:1-4 2:13

✡ 1:1-4 1:1-4 रोम सहरतोर 1:7

✡ 1:1-4 1:1-4 3:7

✡ 1:1-4 1:1-4 1 तिमोति 2:3-4; 6:3

✡ 1:1-4 1:1-4 2 तिमोति 2:10

✡ 1:1-4 1:1-4 रोम सहरतोर 1:2; 2 तिमोति 1:9

✡ 1:1-4 1:1-4 1 तिमोति 2:6; 2 तिमोति 2:13

✡ 1:1-4 1:1-4 लूकाल 1:47; तीतुस 2:10; 3:4-5

✡ 1:1-4 1:1-4 रोम सहरतोर 10:14; 1 तिमोति 1:11

✡ 1:5 1:5 बळयिर 27:7

✡ 1:5 1:5 बळयिर 14:23

✡ 1:7 1:7 पिलिपितोर 1:1

✡ 1:7 1:7 2 तिमोति 2:24

✡ 1:7 1:7 1 तिमोति 3:3,8

✡ 1:8 1:8 2 तिमोति 3:3

✡ 1:8 1:6-8 1 तिमोति 3:2-4

✡ 1:9 1:9 2 तिसलुनितोर 2:15; 1 तिमोति 1:19; 2 तिमोति 1:13

✡ 1:9 1:9 2:1

✡ 1:10 1:10 1 तिमोति 1:9-10

✡ 1:10 1:10 1 तिमोति 1:6

✡ 1:11 1:11 2 तिमोति 2:18

✡ 1:11 1:11 1 तिमोति 6:5

✡ 1:11 1:10-11 2 कुरिंततोर 11:13

✡ 1:12 1:12 पिलिपितोर 3:19

✡ 1:13-14 1:13-14 3:11

✡ 1:13-14 1:13-14 कुलुसितोर 2:20-22; 2 तिमोति 4:4; तीतुस 2:2

✡ 1:13-14 1:13-14 2 तिमोति 4:2; तीतुस 2:15

✡ 1:15 1:15 रोम सहरतोर 14:20

✡ 1:15 1:15 1 तिमोति 6:5

✡ 1:16 1:16 1 योहन 2:4

✡ 1:16 1:16 1 तिमोति 5:8

✡ 1:16 1:16 3:3; यहुदाल 3-4

✡ 2:1 2:1 1:9

✡ 2:2 2:2 1:13-14

✡ 2:2 2:2 1 तिमोति 1:14

✡ 2:2 2:2 1 तिमोति 5:1

✡ 2:3 2:3 1 तिमोति 3:11

✡ 2:3 2:3 1 तिमोति 3:8

✡ 2:5 2:5 1 तिमोति 5:14

✡ 2:5 2:5 इपिसुसतोर 5:22; 1 तिमोति 2:11-12

✡ 2:5 2:5 1 तिमोति 6:1

✡ 2:6 2:6 1 तिमोति 5:1

✡ 2:7-8 2:7-8 1 तिमोति 4:12; 5:10; 1 पत्रु 5:3

✡ 2:7-8 2:7-8 2 तिसलुनितोर 3:14; 1 पत्रु 2:12

✡ 2:9 2:9 इपिसुसतोर 6:5; कुलुसितोर 3:22; 1 तिमोति 6:1

✡ 2:10 2:10 तीतुस 1:1-4; 3:4-5

✡ 2:11 2:11 1 तिमोति 2:3-4; 2 तिमोति 1:10; तीतुस 3:4-5

✡ 2:12 2:12 1 तिमोति 6:9-10; तीतुस 3:3; याकुब 1:27

✡ 2:13 2:13 1 तिमोति 1:1; तीतुस 1:1-4; 2 पत्रु 1:1

✡ 2:13 2:13 रोम सहरतोर 8:18; 2 तिसलुनितोर 2:8

✡ 2:13 2:13 इब्रितोर 9:28; यहुदाल 21

✡ 2:14 2:14 देवुळताङ पाटाङ 130:8; 1 पत्रु 1:18-19

✡ 2:14 2:14 पेसमुळि 19:5; व्यवस्थाविवरण 4:20; 7:6; 14:2; 1 पत्रु 2:9

✡ 2:14 2:14 यहेजकेल 37:23; इपिसुसतोर 1:11; 5:26; इब्रितोर 1:3; 2 पत्रु 1:9; 1 योहन 1:7,9

✡ 2:14 2:14 इपिसुसतोर 2:10; 1 तिमोति 2:6; तीतुस 3:8; 1 पत्रु 3:13

✡ 2:15 2:15 1 तिमोति 4:12; 5:20; 2 तिमोति 4:2; तीतुस 1:13-14; 1 पत्रु 4:11

✡ 3:1 3:1 रोम सहरतोर 13:1

✡ 3:1 3:1 2 तिमोति 2:21

✡ 3:2 3:2 1 तिमोति 3:3; याकुब 3:17

✡ 3:3 3:3 रोम सहरतोर 11:30; कुलुसितोर 3:7; 2 तिमोति 3:6,; तीतुस 1:16; 2:12

✡ 3:3 3:3 रोम सहरतोर 1:29-30; 1 कुरिंततोर 6:11; 2 तिमोति 3:13

✡ 3:4-5 3:4-5 रोम सहरतोर 2:4; तीतुस 2:11; 1 पत्रु 2:1-3

✡ 3:4-5 3:4-5 1:1-4; 2:10

✡ 3:4-5 3:4-5 इपिसुसतोर 2:9

✡ 3:4-5 3:4-5 इपिसुसतोर 2:4; 1 पत्रु 1:3

✡ 3:4-5 3:4-5 योहन 3:5; इपिसुसतोर 5:26

✡ 3:4-5 3:4-5 योहन 3:3,7; 1 पत्रु 3:21

✡ 3:6 3:6 रोम सहरतोर 5:5

✡ 3:7 3:7 मत्याल 25:34; मार्कल 10:17; रोम सहरतोर 8:17,24; तीतुस 1:1-4

✡ 3:8 3:8 1 तिमोति 5:10; तीतुस 2:7-8,14

✡ 3:9 3:9 1 तिमोति 1:3-4; 2 तिमोति 2:14

✡ 3:9 3:9 2 तिमोति 2:16,23

✡ 3:10 3:10 मत्याल 18:15-16; रोम सहरतोर 16:17; 2 योहन 10

✡ 3:11 3:11 1:13-14

* 3:12 3:12 अरतिमास, वेना लोप्पा पूना सास्त्रमते बाताले एक्‍वा वेहतद इले.

✡ 3:12 3:12 बळयिर 20:4; इपिसुसतोर 6:21-22; कुलुसितोर 4:7-8; 2 तिमोति 4:12

† 3:12 3:12 नीकुपुलिस, इदु एपिरुस इनदनद पटटा उंद सहर आंदु. तान दोहवाल रोम राजेमता ओगुस्तुस कय्सर राजाल आंदोग़, ओग़े येसु पुटटस्के सिरगंचि कीयलाह वेहच मतोग़ (लूकाल 2:1).

‡ 3:13 3:13 जेनास, वेना लोप्पा पूना सास्त्रमते बाताले एक्‍वा वेहतद इले.

§ 3:13 3:13 अपुलोस, वेना लोप्पा बळयिर 18:24 वचनते ऊळाट, वेग़ पोलुना बेस तोळतोग़ मतोग़.

✡ 3:13 3:13 3 योहन 6

✡ 3:14 3:14 इपिसुसतोर 4:28

✡ 3:15 3:15 कुलुसितोर 4:18

पिलेमोन

पिलेमोनिह्‌कु किर्स्तुना बळयि पोलु लोहतद सीटि

इद सीटटुन रासवाल येसुना बळयि पोलु आंदोग़. पोलु कुलुसि सहरतोर विस्वसिरिह्‌क सीटि लोहतस्के, इद सीटटुन वने रासतोग़. इद सीटटुन पोलु पिलेमोनिह्‌क रासतोग़. पिलेमोन कुलुसि सहरते मतोग़. पोलु ओन कलियिसि, बेसता कबुर वेहतस्के, ओग़ विस्वसि आतोग़.

पोलु इद सीटटुन बाराह्‌क रासतोग़ इतेके, पिलेमोन उनेसिमुस इनवान ओर्युल तासिस मतोग़, मति उनेसिमुस तना माल्कानग्डाहि रोम सहरते विततोग़. विततस्के, अगा ओग़ पोलुन कलियिसि विस्वस कीतोग़, कीसि पोलु जेलते मनदह्‌पा, ओना सेवा कीसीतोग़. पया ओसोवने नीवा माल्कानगा मल्स अन इनजोर, पोलु वेहच ऊळतोग़, मति उनेसिमुस रेयतह्‌कु केंजोग़. रोम सर्करताङ अडोना इसबते, विततोर ओर्युलतोरिन, तमाङ माल्कालोर हव्किंदुर. अदिनेनाह्‌क पोलु पिलेमोनिह्‌क सीटि लोहचि, उनेसिमुसिन ऐंगेटोग़ विस्वसि इनजोर ओसो तासा, ओन्क सिक्सा एमा इनजोर, इद सीटटे वेहतलाह आतोग़.

1

मुनेताङ पोल्‍लोङ

1-2 नना पोलुनन, किर्स्तु येसुना सेवा कीयनाह्‌क जेलते मह्‌नन,✡ मावा तोळतोग़ तिमोति बार,✡ इद सीटटुन पिलेमोनिह्‌क रासलाह आतोम: पिलेमोन, मावा गोतयानिन ओसो ऐंगेटोग़ सेवकनिन, (नीक जय येसु)! ओसो मियग्डद विस्वसि अपियाह्‌कु, मावा संगे बेसता कबुरतासाटि लळेम आयवाल अरकिपुसिह्‌क,✡ अहे नीवा लोतगा जमा आयवालोर विस्वसिरा मुडुह्‌क,✡(मयेनाह जय येसु)! 3 मावा देवुळबाबानाहि ओसो किर्स्तु येसुसामिनाहि, मीक सुकमि, देय्वा दोर्कि.✡

पिलेमोन बह जीवा कीतोग़, बह विस्वस कीतोग़

4-5 पिलेमोन तमो! निमा येसु किर्स्तुन विस्वस कीतदिन, सबेटोर देवुळता मन्कलोरिन जीवा कीयनदिन केंजतन.✡ अदिनेनाह्‌क बेस्के नियेनाह्‌क पार्तना कीय्ह्‌नन, अस्के नीक सीता कीस, नियेनाह्‌क देवुळतुन जोहर कीय्ह्‌नन.✡ 6 नीवा विस्वसतेनाह्‌कु, बेद्रम निमा दुस्रोर विस्वसिरिन साय्ता कीय्ह्‌निन इनजोर केंजतन. अह कीताह्‌कु, किर्स्तुनेनाह्‌क माक दोर्कनव सबे बेसताङ देय्वान, निमा पुनजोरेन दाकिन इन्जि,✡ नना पार्तना कीय्ह्‌नन. 7 तमो! देवुळता मन्कलोरिन जीवा कीसि, ओरा जीवातुन पकाय दळदळ आनाह कीतिन.✡ अद्रम कीसि, निमा नाक बेस-नेह्‌ना गिर्दा आनाह कीतिन, नावा जीवातुह्‌क सुकम आनाह कीतिन.

पिलेमोनिह्‌क पोलुना अर्जि

8-9 अदिनेनाह्‌क बेद ओप्पिह्‌ता, तान कीकिन इन्जि, नीक जीवा कीसि, नना पोलुनन अर्जि कीयलाह आतन.✡ नना किर्स्तुना (बळयिनन इनजोरे, अदिकरते) नीक उकुम ईया पग़यह्‌नन. मति नना मुय्तोनन आतन, किर्स्तु येसुना सेवा कीयनाह्‌क, जेलते मह्‌नन इन्जि,✡ नावा अर्जतुन केंजा. 10 (नीवा वित वातोग़ ओर्युलतोग़) उनेसिमुसना लोप्पा,✡ नीक अर्जि कीयलाह आतन;* ओग़ नावा मग़ना लेह्‌का आतोग़.✡ नना इगा जेलते मनदह्‌पा, ओग़ विस्वस कीताह्‌कु, नना ओना तपेना लेह्‌का आतन.✡ 11 मुने ओग़ नीक बेदे कबळतुह्‌क ओजोग़, मति इंजेके ओग़ माक इर्वुरिह्‌क आसि, पका कबळतुह्‌क ओजवाल आतोग़.†

12 उनेसिमुसिन नना पका जीवा वाटिह्‌नन, ओन मुर्तिय विळ्स वसो. तेला मति इंजेके मल्हच नियगा लोहतलाह आतन. 13 नना बेसता कबुरतुन पोकुर कीयनाह्‌क, जेलते मह्‌नन.✡(इगा नावा संगे निमा मतेके, नाक सेवा-साकुर कीसेवेनिन.) नीवा जागाते ओग़ नाक सेवा-साकुर कीस ईयेग़ इनजोर, ओन इगा नावा संगे तासलाह ऊळतन. 14 मति नीवा पोल्‍लोलेवा, नना बाताले कीयलाह विचर केवोन. बाराह्‌क इतेके निमा कीयनद बेसतल कबळि जबरदस्तिते केवा, नीवा कुसिते कीयना इनजोर, नना ऊळिह्‌नन.✡

15 उनेसिमुस अमेसा-अमेसातुह्‌क नियगा मनदलाहि, ओग़ गळ्किह्‌क नियग्डाहि एग़तोग़ बहे!✡ 16 इंजेके निमा ओन ओर्युलतोग़ इनजोर तासमा, मति ओग़ किर्स्तुन विस्वस कीताह्‌कु, मावा तमोनलेह्‌का आतोग़.✡ नना ओन जीवा कीतन, इंजेके निमा ओन ओर्युलतोग़ इनजोर वने, सामिन विस्वस कीताह्‌कु तमोग़ इनजोर वने, पका जीवा कीमु.✡

17 सामिना कबळते निमा नाक नीवा ऐंगेटोग़ इनजोर इतेक अचोन,✡ नीवा लोतगा नाक बेस-नेह्‌ना केयिस उदिह कीयना लेह्‌कान, ओन वने केया. 18 मति ओग़ नीवा बेदाय नुस्कन कीतोग़ इतेके, नियग्डाहि बातालाय तेंडतोग़ इतेके, अद नावा करा आयि. 19 नना नीक निहच ईय्ह्‌नन इनजोर, नना पोलुनन नावाय कयदे रासिसि करल कीय्ह्‌नन.✡ मति उंद पोल्‍लो माग़्ङमा, (नना पोकुर कीताह्‌कु, निमा किर्स्तुन विस्वस कीसि, पूना पिसमुळतुन दोर्किह कीतिन. अदिनेनाह्‌क) निमाने नाक करा मह्‌निन. 20 इंगो रा तमो! सामिनेनाह्‌कु, उनेसिमुसना पोल्‍लोते नाक गिर्दा ईम! किर्स्तुनगा निमा नावा ऐंगेटोग़ विस्वसिनिन इनजोर, नावा जीवातुन दळदळ आनाह कीम.✡

21 नावा पोल्‍लोतुन केंजिह्‌निन इनजोर, बर्वस कीस रासलाह आतन. नना वेहता पोल्‍लोतुह्‌काय, एक्‍वा वने कीकिन इनजोर पुतन. 22 मीट नयेनाह्‌क पार्तना कीयलाह आतिर. अदिह्‌क देवुळि मीवा पार्तनातुन केंजिसि, नाक जेलतग्डाह विळ्सिह कीयग़ा इनजोर, नावा आसा मन्ह्‌ता.✡ नाक विळ्सतस्के मियगा वायकन, नयेनाह्‌क रोमलाह उंद अरा तयर कीस तासा.

आक्रिता पोल्‍लो

23 किर्स्तु येसुना सेवा कीयनाह्‌क, इपपरास✡ नावा संगे जेलते मन्ह्‌तोग़,✡ ओग़ नीक जय येसु वेहतोग़. 24 अद्रमलेह्‌काने नावा संगे कबळ केवालोर मार्कल,✡ अरिस्तरकुस,✡ देमस, लूकाल,✡ वेर वने नीक जय येसु वेहतलाह आतोर. 25 येसुसामि किर्स्तुना देय्वा मियगा मनि. आमेन.✡

✡ 1:1-2 1:1-2 इपिसुसतोर 3:1

✡ 1:1-2 1:1-2 2 कुरिंततोर 1:1; कुलुसितोर 1:1-2

✡ 1:1-2 1:1-2 कुलुसितोर 4:17

✡ 1:1-2 1:1-2 रोम सहरतोर 16:5

✡ 1:3 1:3 रोम सहरतोर 1:6-7

✡ 1:4-5 1:4-5 इपिसुसतोर 1:15; कुलुसितोर 1:3-5; 1 तिसलुनितोर 3:6

✡ 1:4-5 1:4-5 रोम सहरतोर 1:8-10

✡ 1:6 1:6 पिलिपितोर 1:9; कुलुसितोर 1:9-10

✡ 1:7 1:7 रोम सहरतोर 12:13; 1 कुरिंततोर 16:18; पिलेमोन 20

✡ 1:8-9 1:8-9 रोम सहरतोर 12:1

✡ 1:8-9 1:8-9 इपिसुसतोर 3:1

✡ 1:10 1:10 कुलुसितोर 4:9

* 1:10 1:10 पोलुना कालमते बोर ओर्युलतोर मंदुर, ओरिह्‌क बूति दोर्को आंदु. ओर पूरा माल्कालोराय मालसोमलेह्‌का मंदुर. माल्कालोर ओरिन बेचानाह विळ्सोर आंदुर, अचानाह ओर पूरा माल्कालोराय कय इळ्न मंदुर.

✡ 1:10 1:10 1 कुरिंततोर 4:14

✡ 1:10 1:10 1 कुरिंततोर 4:15

† 1:11 1:11 उनेसिमुस इद पेदिरता अर्तमि “कबळतुह्‌क ओजवाल” इद्रम आस्ता.

✡ 1:13 1:13 पिलिपितोर 1:7

✡ 1:14 1:14 2 कुरिंततोर 9:7; 1 पत्रु 5:2

✡ 1:15 1:15 पुटमुळि 45:5,8

✡ 1:16 1:16 मत्याल 23:8; गलातितोर 3:28

✡ 1:16 1:16 1 कुरिंततोर 7:22

✡ 1:17 1:17 2 कुरिंततोर 8:23

✡ 1:19 1:19 1 कुरिंततोर 16:21; गलातितोर 6:11; कुलुसितोर 4:18; 2 तिसलुनितोर 3:17

✡ 1:20 1:20 1:7

✡ 1:22 1:22 2 कुरिंततोर 1:11; पिलिपितोर 1:25; 2:24; इब्रितोर 13:19

✡ 1:23 1:23 कुलुसितोर 1:6-8; 4:12

✡ 1:23 1:23 रोम सहरतोर 16:7; इपिसुसतोर 3:1

✡ 1:24 1:24 बळयिर 12:12; 2 तिमोति 4:9-11

✡ 1:24 1:24 बळयिर 19:29

✡ 1:24 1:24 कुलुसितोर 4:14

✡ 1:25 1:25 गलातितोर 6:18

इब्रितोर

1

2

3

4

5

6

7

8

9

10

11

12

13

इब्रितोरेनाह्‌क रासतद सीटि

इद सीटटुन बोग़ रासतोग़, अद पोल्‍लो सीटटे वेहतद इले. इद सीटि रासवाल तिपलते मतोरु, यहुदि (इतेके इब्रितोर) विस्वसिरिह्‌क रासतोग़.

इद सीटटुन बाराह्‌क रासतोग़ इतेके, यहुदि विस्वसिरिह्‌कु येसुना विरुदतोरग्डाहि, पका तिपल वाताह्‌कु, वेल्‍लाटोर यहुदि विस्वसिर येसुन विळ्सिसि, यहुदिराङ रीत-रिवज्किन ओसोवन नोमकोम इन्जि, विचर कीयलाह आतोर. अदिह्‌क मीट आरेम आयवा, येसुन पोयसोर मन्ह्‌टु इनजोर, ओरिह्‌क दीरा ईयलाह, सीटि रासवाल वेल्‍लाङे पोल्‍लोङ रासतोग़. येसु, देवुळता मग़ि मन्ज तेला, तिपल वातस्के आपिसि, तना बाबाना पोल्‍लो केंजिंदोग़; देवुळबाबाना मग़ि मताह्‌कु, मुनेतोर कबुरतोरिह्‌काय, पोग़ोटाङ देवतुल्किह्‌काय, मोसाह्‌काय वने एक्‍वा बेरोग़ आंदोग़. अमेसातुह्‌क ओग़े पेर्माल; पाळ्ना सास्त्रमतोर सबेटोर पेर्मालोरिह्‌काय एक्‍वा बेरोग़. ओग़ मावासाटि तनाय जीवाता मोक ईतोग़, अदु देवुळतुह्‌क विचर वातप आलनद मोक आंदु. आलताह्‌कु, इंजेक बेदे दुस्रा मोक ईयलाह गर्ज इले. ओन विस्वस कीतेक अचोन, पापमताहि, रेयताहि, हामुरताहि विळ्सिह कीस्तोग़; इनजोर इद सीटि रासवाल विस्वसिरिह्‌क तोहचीयलाह आतोग़. इस्रयेल मन्कलोरा तादोर-बाबोरा विस्वसतुन तोहच मन्जि, मीट वने आक्रि एवनाह विस्वस विळ्सवा निच मन्ह्‌टु इनजोर, इनदलाह आतोग़.

1

देवुळि तना पूरा कबुरतुन तना मग़ना मेटे मारिह कीता

1 मुनेता कालमते देवुळि मावाङ तादोर-बाबोरा संगे वळ्ह्‌किंदु.✡ ओरिन (पिङम-पङम वळ्ह्‌को; मति) तना कबुरतोरा मेटे, ऊक-ऊके अलग-अलग रीतिने,✡ तना पोल्‍लो वेहंदु.✡ 2 मति इंजेके, इद आक्रिता कालमते बार,✡ तना मग़िन लोहता, लोहचि ओना मेटे मावा संगे वळ्ह्‌कता.✡ ओनाय मेटे इळ्ता, पोग़ोटा बूमतगा मनदनव सबेटविस्किन पंडटा.✡ पंडिसि ओनाये अदिकरते सबेटविन ईसीता.✡ 3 ओनगा देवुळता डीसा दींचिह्‌ता, देवुळि बेद्रमता इन्जि, ओनगाने माक बराबर दिसिह्‌ता.✡ ओग़ तना पोल्‍लोता लावते सबेटविन आव्रे कीस्तोग़.✡ मन्कलोरा पापमतुन एडिह कीतापया,✡ पोग़ोन मनदनद बेरा डीसाता देवुळता तिनळ बाजे, राजेम ताकिह कीयलाहि उदतोग़.✡

देवुळता मग़िये सबे देवतुल्किह्‌काय बेरोग़ु

4 इद्रमलेह्‌का देवुळि तना मग़िह्‌कु, देवतुल्किह्‌काय एक्‍वा अदिकर ईता, इतेके ओग़े देवतुल्किह्‌काय पका बेरोग़. 5 देवुळि तना मग़ना लोप्पा इद्रम इता:

“निमा नावा मग़निन,

नेटाहि नना नीवा तपेनन.”✡

इनजोरे ओसो,

“नना ओना बाबानन मनदकन,

ओग़ नावा मग़ मनदनोग़.”✡

इनजोर वने पोग़ोटाङ देवतुल्किन, बेदिने बेस्केन देवुळि इनो. 6 ओसो, तना बेरा अदिकरता मग़िन,✡देवुळता जागातगा ततह्‌पा, देवुळि इता,

“नावाङ सबे देवतुल्क ओन दंडुम अरयिङ,”✡

इनजोर इता. 7 देवतुल्कना लोप्पा बारा इद्रम इन्ह्‌ता:

“नावा सेवा कीयनव नावाङ देवतुल्किन,

वळ्‍दा लेह्‌कान पंडटन, मळ्गनद किसता लेह्‌कान पंडटन,”✡

इनजोर इन्ह्‌ता. 8 मति तना मग़िन बार इद्रम इता:

“ए देवुळतिन, नीवा राजकुर्सि अमेसातेनाह्‌क मनदग़ा,

नीवा राजेम कीयनद सेतेम मन्ह्‌ता.

9 सेतेम नीक बेस विचर वास्ता,

लाग्वद नीक मुर्तिय विचर वावो.

अदिनेनाह्‌क नना नीवा देवुळतन,

नीवा संगेतोरग्डाहि, नीके गिर्दा वानाह राजाल आयलाह आचतन. ✡

10 सामि! सुरुमुने निमान पूरा बूमता जोता दोहतोनिन,

निमान पोग़ोटा बूमतगा मनदनव सबेटविन पंडटोनिन.✡

11 निमा अमेसा मनदकिन; मति निमा पुटिह कीतव मायनुङ.

सबे पाळ्नाङ गेंदेन पोहतना लेह्‌का, अविस्किन पोहमुळ आयग़ा;✡

12 पाळ्ना गेंदेतुन ऊर्हतना लेह्‌का,

निमा अविस्किन ऊर्हचि मळता वाटकिन.

गेंदेनु बद्ले कीयना लेह्‌का, अविस्किन बद्ले कीकिन✡

मति निमा मुर्तिय बद्लेम आयविन आयकिन.✡

निमा अमेसा-अमेसातुह्‌क मनदकिन.”✡

इनजोर इता. 13 इदिन ओसो सीता कीम्ह्‌टु: देवुळि तना मग़िन इतद इद पोल्‍लोतुन, तनाङ बेवे देवतुल्किन बेस्केन इद्रम इनो:

“बेचानाह नना नीवा कोटुलतोरिन, नीवाङ काल्कना इळ्न तच एवोन,✡

अचानाह नावा तिनळ बाजेता राजगादेतगा उदिस मन,”✡

इनजोर इनो. 14 पोग़ोटाङ देवतुल्क राजेम कीयनव आयोङ, देवुळता सेवा कीयनव जीवाङ. बोर-बोरिह्‌क देवुळता पिसमुळ दोर्किह्‌ता,✡ ओरा सेवा कीयलाहे, अद लोहतनव जीवाङ आंदुङ.✡

2

माक पिसिह कीतद पोल्‍लोतुन पास्कनद आयो

1 देवुळता मग़ि इचोन बेरोग़ आताह्‌कु, माट केंजतव ओना लोप्पाडाङ सेतेम पोल्‍लोन, पका मेग़्किस विस्वस कीसोर दायना. अस्के माट विस्वसताहि लेसवल. 2 पोग़ोटाङ देवतुल्कना मेटे, देवुळि मावाङ तादोर-बाबोरिह्‌क पका करलता पोल्‍लो काग़्हता.✡ अद अचोन करलता मता इतेके, बोग़ाय अद पोल्‍लोता बेदाय अडोतुन देहतेक अचोन, कसुरतोन्क ओप्पनद सिक्सा दोर्किंदु.✡ 3-4 (देवतुल्क ततद कबुरतुन केंजवोरु, सिक्साताहि पिस पग़वा मतोर;) इतेके मन्कलोर पिसना लोप्पाडा बेरा कबुरतुन, माट पास्कतेक अचोन, बेद्रम पिस पग़यकल?✡ मुने तान वेहतोग़ु, मावा येसुसामिये.✡ पया सामिनाङ केंजतोरु, अद पोल्‍लो निटमे इनजोर, माक तोहचीतोर.✡ ओरा साक्सि सेतेम मन्ह्‌ता इन्जि तोहतलाहि, देवुळि ओरा कयदे बामिह कीयनाङ सीनाङ, बेरा लावताङ कबस्क कीस तोहता.✡ ओसो तना जीवाता मेटे, तना विचर मतपु, विस्वसिरिह्‌क अलग-अलग बुदिङ तूसिसीता;✡ इद्रमता बेरा कबुरतुन, मुर्तिय पास्कनद आयो.

मन्कलोरिन पिसिह कीयलाहि, येसु मन्कल मारियिस वातोग़

5 इंजेके पूना दुनिया आयग़ा इनजोर, माट इह्‌नल. अद दुनियातुन ताकिह कीयलाहि, देवतुल्किन देवुळि निल्पिह केवो. 6 मति देवुळता सास्त्रमतगा, अद दुनियातुन ताकिह कीयलाहि, मन्कने निल्पिह कीता इनजोर, रासतद मन्ह्‌ता. अद इह मन्ह्‌ता:

मन्कलोर नीवा मुनेह बेद्रमतोरु, निमा ओरा सीता कीय्ह्‌निन?

माने-मन्कल बेचोटोग़ु, ओन निमा पर्वा कीय्ह्‌निन?

7 मन्कलोरु नीवा मुनेह बातय इलेर,

तेला मति, निमा मान्वनु मान-डीसाते निल्पिह कीतिन,✡

ओनु देवतुल्किह्‌काय इचुने कमि कीतिन.

8 निमा पुटिह कीतव सबेटविन, ओना अदिकरते कीसीतिन.✡

इनजोर रासतद मन्ह्‌ता.✡ सबेटविना पोग़ोन इनजोर इतेके, देवुळि बेदिने विळ्सो; मति इंजेके सबेटविना पोग़ोन अदिकर मन्कना कयदे दिसो.✡ 9 मति ओर्विन माट पुतल. देवुळि गळ्किह्‌क, ओन पोग़ोटाङ देवतुल्किह्‌काय, उचुने उड्लोग़ कीस मता. ओग़ आंदोग़ येसु. मावा पोग़ोन देवुळि दया कीताह्‌कु, सबेटोर मन्कलोरेनाह्‌क, येसु डोलिस मतोग़. ओग़ पकाय तिपल आस डोलताह्‌कु, देवुळि ओन मान-डीसाते निल्पिह कीता.✡ 10 सबेटव देवुळतेनाह्‌क मन्ह्‌ताङ; ताना मेटे सबे तयर आताङ.✡ वेल्‍लाटोर मन्कलोरिन तनाङ मग़्क-मयास्‍क कीसि, पोग़ोन तना मान-डीसाते काल्ह्‌पलाहि, अद विचर कीस मता. मन्कलोरिन तनाङ मग़्क-मयास्‍क कीयलाहि, देवुळि तना मग़ि येसुन निल्पिह कीता. माक पिसिह कीयनद सेवातेनाह्‌क, येसुन पूरा ओप्पे कीयना इन्जि,✡ देवुळि ओन पका तिपल अरनाह कीता.✡ इद्रम कीयनद देवुळतुह्‌क बेस ओप्पता.

11 माट पापि मन्कलोरिन, येसु पूरा पवित्र कीतोग़.✡ कीताह्‌कु ओना बाबाल, मावा वने देवुळबाबाल आतोग़.✡ अदिनेनाह्‌क नावाङ तमोर-एलास्क इनजोर माक इनदलाह, येसुह्‌क लजा वावो.✡ 12 अदिह्‌क देवुळतुन येसु इतद पोल्‍लो, ताना सास्त्रमतगा इद्रम रासिस मन्ह्‌ता:

नना नावाङ तमोर-एलास्किह्‌क, नीवा डीसाता लोप्पा वेहतकन,

लोकुर जमा आस मोळ्कना जागातगा अन्जि, नना पाटाङ ओसि, नीक जोहर कीकन.✡

इनजोर रासिस मन्ह्‌ता. 13 ओसो रासिस मन्ह्‌ता:

नना देवुळता पोग़ोन बर्वस तासकन;

इदु! नना वातन! देवुळि नाक ईतोर पिलाङ-पेकोरा संगे, नना वातन.✡

इनजोर रासिस मन्ह्‌ता.

14-15 (वेर पिलाङ-पेकोर इतेके माटे!) माट कय्क-काल्क मनवालोरल मताह्‌कु, येसु वने मावा लेह्‌का कय-कादोग़ आसि वातोग़.✡ जीवात मनाह्‌जोम, मयगा हामुरता रेय मताह्‌कु, देयह्‌कना मुक्याना अदिकर मावा पोग़ोन मता. मति येसु तना हामुरता मेटे, ताना अदिकरतुन बूळे कीतोग़.✡ कीसि माकु हामुरता रेयताहि विळ्सिह कीतोग़.✡ 16 निटमे येसु पोग़ोटाङ देवतुल्किन साय्ता कीयलाह वावोग़; मति अब्रहम मुय्तोना जालपिलतोरिह्‌के, साय्ता कीयलाह वातोग़.* 17 अदिनेनाह्‌क ओग़ सबे पोल्‍लोनगा, तनाङ तमोर-एलास्कना लेह्‌कान आयनद गर्ज मता.✡ इद्रमलेह्‌का ओग़ देवुळता सेवाते, दया केवाल बर्वसलायकतोग़ पेर्माल आसि,✡ मन्कलोरा पापमतेनाह्‌कु, तनाय जीवाता मोक ईतोग़.✡ 18 बेरा तिपलते ओन्क वने आरेम आयनद विचर वास मता.✡ अदिनेनाह्‌क बेस्के तिपलते माक अद्रमता विचर वास्ता, अस्के ओग़ माकु साय्ता कीया पग़यह्‌तोग़.

3

येसु मोसाह्‌काय बेरोग़

1 अदिनेनाह्‌क मावोर पवित्र विस्वसिरिर!✡ देवुळि मीक बेद पिसमुळते केयता,✡ अवटे मीट वने कलियतिर. अदिनेनाह्‌क येसुना लोप्पाडा पोल्‍लोतुन बेस-नेह्‌ना विचर कीस ऊळाट!✡ ओग़ देवुळ लोहतोग़ (माक पिसिह केवाल),✡ ओसो मावा पेर्माल इन्जि,✡ माट कबुल आय्ह्‌नल.✡ 2 बेद सेवातेनाह्‌क देवुळि मोसान केयता, अदिन ओग़ देवुळता लोतोरगा तपवालेवा कीतोग़.✡ अद्रमे बेद सेवातेनाह्‌क देवुळि येसुन निल्पिह कीता, अदिन ओग़ वने तपवालेवा कीतोग़. 3-4 लोतुन पंडवाल इतेके मन्कले मन्ह्‌तोग़. मति देवुळ बारा सबेटविन पंडटा. बेद्रम लोतुन पंडवाल अद लोतुह्‌काय एक्‍वा मान-कदरतोग़ आस्तोग़, अद्रमे येसु मोसाह्‌काय एक्‍वा, पका मान-कदरता लायकतोग़ आंदोग़.✡ 5 मोसाल देवुळता लोतोरगा, सबे पोल्‍लोने तपवालेवा सेवा कीतोग़;✡ मति ओग़ सिरप सेवके मतोग़.✡ वायनद कालमते देवुळि पुन्पिह कीयनव सेतेम पोल्‍लोनु, ओना कबळ मुनेन तोहचीता.✡ 6 मति किर्स्तु बारा, देवुळता मग़ मन्जि, देवुळता लोतोरिन ऊळसोर मनवाल आतोग़.✡ अदिह्‌क माट आसा कीतल अद पोल्‍लोतगा रेयवालेवा, आक्रि एवनाह मेग़्किस आसा ताससोर मतेके,✡ माट वने ताना लोतोरल आय्ह्‌नल.✡

इस्रयेलतोरा लेह्‌का विस्वस केवा मनदनद आयो

7 अदिनेनाह्‌क देवुळता जीवा इतद पोल्‍लो,✡ देवुळता सास्त्रमतगा इद्रम रासिस मन्ह्‌ता:

नेंड देवुळि वेहतनदिन केंजतेक अचोन,

8 केंजोम इनजोर कैंगम आयमाट. ✡

मीवाङ तादोर-बाबोर पेळ्ह्‌कल बूमतगाह्‌क दायह्‌पा, अद्रम कोनि कीतोर;

ओसो नना बेचानाह आपसोर मनवानन इनजोर, नावा पट ऊळतोर, ओसो नाक ओङ तग़्हचीतोर.

9 रेंड वीसाङ वर्साङ आनाह, नना कीतव बेसताङ कबस्किन ऊळतोर.✡

अस्के वने, नना बेचानाह आपसोर मनवानन,

नना बेद्रमतोनन इनजोर, पट ऊळिंदुर.

10 अदिनेनाह्‌क नना वेर मन्कलोरिन ओङ आतन ओसो इतन,

“वेरा बुदि सेतेम पोल्‍लोताहि अमेसा लेससोर मन्ह्‌ता;

नना तोहतनद अग़दे ताकवालोर आयोर” इनजोर इतन, ओसो;

11 “आरम कीयिर इनजोर, नना वेरेनाह्‌क तासतद जागातगा, वेर मुर्तिय एव्वोर आयनुर,”✡इनजोर ओङते किरिया कीतन,✡

इनजोर रासिस मन्ह्‌ता.

12 अदिनेनाह्‌क मावोर विस्वसिरिर, जीवात मनदनद देवुळतुन विळ्सिस दायना लेह्‌काडा लाग्वद बुदि, विस्वस केवद बुदि, मियगा मनमाकि!✡ 13 देवुळता सास्त्रमतगा, “नेंडु” इनजोर रासिस मन्ह्‌ता. उंद-उंद दिया वायह्‌पा, तान “नेंड” इह्‌नल. अदिनेनाह्‌क पापमि मीवा विचरतुन नाळेह कीसि, गद्रम कीयनद आयो इन्जि, दिनम मीट ओर्विह्‌क-ओर्वोग़ दीरा ईसोर मन्ह्‌टु.✡ 14 अहे माट मुने कीतद विस्वसतुन, आक्रि एवनाह विळ्सवालेवा मतल इतेकेने, माट किर्स्तुनाङ सबे पोल्‍लोने पोत्ला आयकल.✡

15 पोग़ोन रासतपु:

“नेंड देवुळि वेहतनदिन केंजतेक अचोन,

केंजोम इनजोर कैंगम आयमाट,”✡

इनजोर रासतद इद पोल्‍लोतुन ओसो ऊळकल. 16 देवुळता पोल्‍लोतुन केंजिसि, तान ओङ वानाह कीस मतोर बोरु?✡मिसर देसेमताहि मोसाल पेहच ततोरु, ओरे सबेटोरु!✡ 17 रेंड वीसाङ वर्साङ देवुळि बोरिन ओङ आस मता? पापम कीतोर मन्कलोरिन ओङ आस मता. ओर पापम कीताह्‌कु, पेळ्ह्‌कल बूमतगाने डोलतोर!✡ 18 आरम कीयलाह, ओरेनाह्‌क तासतद जागातगा एवमाकिर इनजोर, देवुळि बोर मन्कलोरा लोप्पा ओङते किरिया कीता?✡ ताना पोल्‍लोतुन केंजवोराय लोप्पा.✡ 19 ओर मन्कलोर देवुळतुन विस्वस केवाह्‌कु,✡ आरम दोर्कनद देसेमतगा ओळिय पग़वोर इनजोर, माक एर्का आस्ता.

4

1 मीक आरम ईकन इनजोर, देवुळि मुनेन पोल्‍लो विळ्सिस मता. अद पोल्‍लो इंजेक वने अरयह्‌ता. अदिनेनाह्‌कु आरम दोर्कनगा एव्वोम आयकोम बहा इनजोर, मीट ओर्वोग़-ओर्वोग़ रेयिस मन्ह्‌टु.✡ 2 बेसतल कबुरतुन इस्रयेलतोर केंजतप लेह्‌कान, माट वने केंजतल; मति ओर केंजतस्के, अद कबुरतुन विस्वस केवोर. अदिनेनाह्‌क केंजिसाय, ओरिह्‌क बाताले पाय्दा इले.✡ 3-4 मति माट विस्वस कीतोरल, देवुळ ईतद आरम कीयनगा एवयह्‌नल.✡ देवुळता सास्त्रमतगा,

देवुळि तना पूरा कबळतुन मारिह कीस, वारमता आक्रि दियाते रोमता.✡

इनजोर वारमता आक्रि दियाता पोल्‍लो रासिस मन्ह्‌ता. इद्रमि तना पूरा बूमतुन पंडटस्केडाहि, आरम कीयनद जागा तासताये! (मति विस्वस केवोरिन)

“आरम कीयिर इनजोर नना वेरेनाह्‌क तासतद जागातगा,

वेर मुर्तिय एव्वोर आयनुर इनजोर, ओङते किरिया कीतन,”✡

इनजोर इता.

5 “आरम कीयिर इनजोर नना वेरेनाह्‌क तासतद जागातगा, वेर मुर्तिय एव्वोर आयनुर,”✡

इनजोर आरम कीयनद पोल्‍लोतुन, देवुळि ओसोवने इता.✡ 6 ओसो, बेसतल कबुरतुन पोकुर कीतदिन केंजतोर मुनेतोर मन्कलोर, देवुळता पोल्‍लो केंजवाह्‌कु, आरम कीयनगा एवया पग़वोर;✡ मति उय्तुर अगा ओळियना इन्जि, अद आरम कीयनद जागा नेंड वने दोर्किह्‌ता. 7 अदिनेनाह्‌क ओसो उंद दियातुन देवुळि आचता. तान “नेंडु” इनजोर इन्ह्‌ता. (पेळ्ह्‌कल बूमते देवुळताङ केंजवोरा पोल्‍लोता पया,) वेल्‍लाङे वर्साना पेग़्के, दाविद राजाना तोडटे देवुळि इता:

नेंड देवुळि वेहतनदिन केंजतेक अचोन,

केंजोम इनजोर कैंगम आयमाट.✡

इनजोर इता. इद पोल्‍लोतुन पोग़ोन रासतन.

8 आरम कीयनद जागा ईकन इनजोर, देवुळि पोल्‍लो विळ्सिस मता. इद पोल्‍लोतुन अर्विसि, माक बाताल तेळियिह्‌ता? कनान इनदनद देसेमते, मावाङ तादोर-बाबोरिन यहोसा मुय्तोग़ ओस मतोग़.* अद देसेम आरम कीयनद जागा आया पग़वो.✡ आस मतेके, आरमतेनाह्‌क ओसो उंद दियातुन देवुळि वेहो आवालि. 9 अदिनेनाह्‌क इदे पोल्‍लो मन्ह्‌ता: देवुळि बेद्रम वारमता आक्रि दियाते तना कबळताहि रोमता,✡ अद्रम तना मन्कलोरेनाह्‌क वने, आरम कीयनद जागा मन्ह्‌ता. 10 बेद्रम देवुळि तनाङ कबस्कनाहि रोमता,✡ अद्रमे ताना मन्कलोर, देवुळि तासतद आरम कीयनगा ओळियिसि, तमाङ कबस्कनाहि रोमिह्‌तोर.✡ 11 अदिनेनाह्‌क माट वने अगा, आरम कीयनद जागातगा एवयलाहि जिद कीयिङ. मयग्डाहि बोग़े, मुनेतोर मन्कलोरा लेह्‌कान, देवुळता पोल्‍लो केंजवाह्‌क, बूळेम आयनद आयो.✡ 12 बाराह्‌क इतेके, देवुळ वेहतद पोल्‍लो जीवात मन्ह्‌ता. मावा लोप्पा कबळ कीस्ता.✡ रेंड बाजेङ वाय्व मनदनद तल्वर कसेग़ बेद्रम बोकातुन, मुळ्गुंजतुन पग़्क पहतना लेह्‌का गडिह्‌ता;✡ तान्काय एक्‍वा वीळिस, देवुळता पोल्‍लो मन्कलोरा जीवातुन, बुदतुन पग़्क पहतना लेह्‌का गडिह्‌ता.✡ अद मन्कलोरा सीतातुन, विचरतुन पर्ह्‌किस ऊळिह्‌ता.✡ 13 देवुळि पुटिह कीतद बेदे आयि, तानाङ कोंडानाहि मक पग़वो;✡ मति सबेटव तान्क पोळ्क्ने दिसिह्‌ताङ.✡ तान्के माक पूरा इसब ईया पोयह्‌ता.

येसु मावा बेरोग़ पेर्माल

14-15 मति मयेनाह्‌क बेरोग़ पेर्माल मन्ह्‌तोग़; ओग़ आंदोग़ देवुळता मग़ि येसु. ओग़ देवुळदीपते देवुळबाबाना बाजे उदिस मन्ह्‌तोग़.✡ मावा लेह्‌कान ओन्क वने, पापम कीया वेसनाह सबे रीतिनाङ विचर्क वाताङ, तेला मति ओग़ बेस्केन पापम केवोग़.✡ अदिह्‌क ओग़ मावा कमजोरतुन ऊळिस, जीवा लोपवाल आंदोग़.✡ अदिनेनाह्‌क येसुनगा विस्वस कीयनद बेद पोल्‍लोतुन माट कबुल आय्ह्‌नल, अद पोल्‍लोतुन विळ्सवालेवा, मेग़्किस पोस मनदना गावले.✡ 16 माक बेस्के गर्ज अरयह्‌ता, अस्के देवुळ माक ऊळिस जीवा लोपि, दया कीस तोळ ईयि इनजोर, दया कीयनद देवुळता एरे, माट दीरा पोस दाकल.✡

5

1 देवुळता सास्त्रमतुन ऊळतेके, बोग़ाय पेर्मानु, ओना ऐंगेटोर बूमयालोरग्डाहि आचिस, देवुळ निल्पिह कीस्ता. देवुळि मन्कलोरा पापमतुन मापि कीयि इनजोरे, ओग़ पेर्माल मन्कलोरेनाह देवुळतुह्‌क मोक ईस्तोग़, कोड वाटिह्‌तोग़.✡ 2 पेर्माल तनाय कमजोर मनाह्‌कु,✡ पुनवालेवा गल्ति केवालोरा संगे, ओग़ कुलुल बुदते ताक पग़यह्‌तोग़.✡ 3 अदिनेनाह्‌क ओन्क दुस्रोरा पापमतेनाह्‌क वने, तनाय पापमतेनाह्‌क वने, मोक ईया पोयह्‌ता.✡ 4 यहुदिरा पेर्माल आयनद कबळ, पकाय बेरा मन्ह्‌ता. बोग़े तनाय विचरते पेर्माल आया पग़वोग़;✡ मति मुनेतोग़ पेर्माल, मोसाना दादाल आरुन पेर्मान निल्पिह कीतप लेह्‌का,✡ अद कबळ कीयलाहि, देवुळि ओन निल्पिह कीतेकेने आया पग़यह्‌तोग़.

5 अद्रमलेह्‌काने किर्स्तु वने पेर्मा कबळ कीयलाहि, बेरातनम पर्ह्‌कोग़.✡

“निमा नावा मग़निने;

नेटाहि नना नीवा तपेनन,”✡

इनजोर देवुळि ओन इता. अद इसबते पेर्मा कबळ कीयलाह, ओन निल्पिह कीता.✡ 6 देवुळता सास्त्रमतगा ओसो उंद जागातगा,

“निमा इतेके मेल्किसेदेकना लेह्‌कान, अमेसातुह्‌क बूमयाल मनदकिन,”✡

इनजोर देवुळि ओन वेहतद रासिस मन्ह्‌ता.

7 येसु इद बूमतगा मतोग़ अस्के, तनाह्‌क हामुरताहि पिसिह कीया पग़यनद देवुळतुन जोरते केयसोर, अळसोर पार्तना कींदोग़, अर्जि कींदोग़.✡ ओग़ देवुळतुन मान ईताह्‌कु, अद ओना पार्तनातुन केंजता. 8 ओग़ तना देवुळता मग़ि मन्जाय मति,✡ तिपल आसोर ताना पोल्‍लो केंजलाह कग़यतोग़.✡ 9 देवुळि येसुनेनाह्‌क तासतव सबे कबस्किन, ओग़ पूरा मारिह कीतोग़; कीसि तना पोल्‍लो केंजवालोर सबेटोरिन, अमेसातुह्‌क पिसिह केवाल आतोग़.✡ 10 अहे मेल्किसेदेक पेर्माना लेह्‌कान, देवुळि ओन पेर्माल कीता.✡

मीट विस्वसते बेर्सविर

11 वेग़ मेल्किसेदेकना लोप्पाडाङ पोल्‍लोङ वेल्‍लाङे मन्ह्‌ताङ. वेहेनन; मति मीट केंजलाह लंडा आंदिर. अदिनेनाह्‌क मीक तेळियिह कीयलाह तिपल मन्ह्‌ता.✡ 12 मीट वेल्‍लाय मुने विस्वसिरिर आतिर.✡ इचोटे विस्वसता पोल्‍लोतुन, दुस्रोरिह्‌क काग़्हवालोर आयना मता. मति देवुळताङ पोल्‍लोनु, ओसोवने सुरुताहि मीक काग़्हतना लेह्‌का आता अले!✡ इंका वने पाल उनवालोर पिलाङ-पेकोरा लेह्‌कान मह्‌निर, गाटो तिनदा पुतोरा लेह्‌का आयविरे.✡ 13 इंजेके पाल उनवालोर पिलाङ-पेकोरा लेह्‌काडोर मन्कलोर, विस्वसताङ पोल्‍लोने कग़यवोरा लेह्‌कान मन्ह्‌तोर.✡ अदिनेनाह्‌क ओरिह्‌क सेतेमते ताकनव पोल्‍लोङ तेळियोङ. 14 मति विस्वसते बुद पुतोरे,✡ गाटो तिनवालोरा लेह्‌कान मन्ह्‌तोर. ओर तमा विचरते बेसतल बेदु, लाग्वद बेदु इनजोर, पुनदनद कग़यतोर.✡

6

मीवा विस्वसतुन विळ्समाटु

1-2 अदिनेनाह्‌क नना बह इह्‌नन: माट किर्स्तुना लोप्पाडाङ सुरुतव पोल्‍लोन विळ्सकल; इतेके अङ्ळमताङ पाय्दालेवव कबस्किन पोहचीयना,✡ देवुळतुन विस्वस कीयना, एडिह कीयनव रिवज्क, कय्क तासिस बर्कत ईयना,✡ डोलतोर ओसोवने जीवा अरयना,✡अमेसातुह्‌क ताकनदु देवुळता आक्रि नेयम,✡ इव सबे पोल्‍लोङ माट सुरुते कग़यतव पोल्‍लोङ आंदुङ. (माट इविस्किने ओसो कग़यसोर मनवल;) इविन विळ्सिस अबर दाकल, ओसो विस्वसते बुद पुतोर कग़यनव पोल्‍लोन✡ कग़यकल.✡ 3 देवुळता विचर मतेके, माट अद्रमे कीकल.

4-6 बोर देवुळतगा विस्वस कीसि, पया तमा विस्वसतुन विळ्सिह्‌तोर, ओरिन माट बेद्रम जर मल्हतकल? ओर देवुळता सेतेमता वेह्‌चतगा वास मतोर,✡ पोग़ोटाहि देवुळ ईयनद बर्कततुन दोर्किह कीस, तान पुन्ज मतोर;✡ दुस्रोर विस्वसिरा संगे, ओर वने देवुळता जीवातुन दोर्किह कीस मतोर.✡ देवुळता पोल्‍लो बेसतल इनजोर पुतोर;✡ वायनद कालमते देवुळि तोहचीयनद लावतुन, बेस-नेह्‌ना पुतोर. अद्रमतोर तमा विस्वसतुन विळ्सतेक अचोन, देवुळता मग़िन ओसोवने हव्कनागुटातगा वेळ्हतप लेह्‌का, ओसोवने दुस्रोरा मुनेह, ओना लजा रेहतप लेह्‌का कीस्तोर.✡ अदिनेनाह्‌क ओरिन विस्वसलेवद अग़दाहि ओसोवने जर मल्हतलाह, मुर्तिय पग़नाह आयो.✡

7 मुसुर पेग़दुन ऊतिस मन्जि, अगा कास्तकारि केवालोर मन्कलोरेनाह्‌कु, बेस अनम पंडिह कीयनद बूमतगा, देवुळता बर्कत मन्ह्‌ता; (उच्वुर विस्वसिर वने अद्रमता बूमलेह्‌काडोरे.) 8 मति अद बूमि अकल रोंडा ओसो कोये जपिङ पुटिह कीता इतेके, अद बाताले कबळतुह्‌क अरवो. अद बूमता माल्काल तान सरप ईयनोग़, अस्के अद बोळ्सना लायक मनदग़ा.✡(वेर विस्वसताहि पेग़्के अरतोर मन्कलोर, अद्रमता बूमलेह्‌काडोरे.)

9 माट जीवा कीतोर विस्वसिरिर! माट इद्रमताङ रेय वेसनाङ पोल्‍लोङ इह्‌नोम, तेला मति मीवा ताकमुळतुन ऊळिसि, मीक देवुळता पिसमुळ निटम दोर्कता इन्जि, माक बर्वस मन्ह्‌ता. 10 बाराह्‌क इतेके मीट देवुळतेनाह्‌क कबळ कीतिर; तान जीवा कीसि, ताना मन्कलोरा सेवा कीतिर; इंजेक वने कीयलाह आतिरे.✡ देवुळि सेतेमता मनाह्‌कु, इव पोल्‍लोन अद माग़्ङो.✡ 11 मीट इद्रम कीसोर मनदना इनजोर, मावा जीवा पर्ह्‌किह्‌ता: आक्रि एवनाह मीट आसा कीयनव पोल्‍लोन दोर्किह कीयनासाटि, इद्रमताये जिद कीस मनदना.✡ 12 अदिनेनाह्‌क लंडा आयमाटु; मति बोर मन्कलोर तिपल्किन आपसोर, देवुळतगा विस्वस ताससोर,✡ अद पोल्‍लो विळ्सिस मतविन दोर्किह कीस्तोर,✡ ओरा लेह्‌काने ताकना.✡

देवुळि करल कीस वेहतद पोल्‍लो

13-14 (तिपल्किन आपसोरे देवुळतगा बह विस्वस तासना इनजोरे, माक अब्रहममुय्तोग़ बेस-नेह्‌ना तोहतोग़:)“नीक निटमे वेल्‍लाय करयि-बर्कत ईकन. नीवा जालपिलतुनु बोल्गिह कीकन,” इन्जि, तन्काय बेरोग़ इलवाह्‌कु, देवुळि तनाय पेदिरते ओतिसि, अब्रहमिह्‌कु पोल्‍लो विळ्सता.✡ 15 अब्रहम पया आरेम आयवा केमेन केपतोग़, केपिसि देवुळि पोल्‍लो विळ्सिस मतदिन दोर्किह कीतोग़.✡ 16 मन्कलोर ओतिह्‌पा, तम्काय बेरोर मन्कलोरा पेदिर पोसिये ओतिह्‌तोर; अद्रम ओततस्के, पोल्‍लो दोहतह्‌तोर.✡ ताना पेग़्के पोल्‍लो करल आता इनजोर, अद तोहतह्‌ता.✡ 17 नना विळ्सनद पोल्‍लोतुन बेस्केन देहोन आयकन इन्जि,✡ देवुळि तना पोल्‍लो विळ्सतदिन, दोर्किह केवालोर मन्कलोरिह्‌क तोहतना मता.✡ अदिनेनाह्‌क अद (तनाय पेदिर पोस) ओतता. 18 मावा मुनेह तासतद आसाता पोल्‍लोतुन पोसि,✡ अद माक राका कीयि इनजोर, माट देवुळतगा वित वातल. तनगा वित वावालोरिह्‌क दीरा ईयना इन्जि, देवुळि पोल्‍लो वने विळ्सता, ओसो ओतता वने. देवुळि पोल्‍लो विळ्सनेक वने मुर्तिय जोल वळ्ह्‌क पग़वो, ओतनेक वने मुर्तिय जोल वळ्ह्‌क पग़वो.✡ इव रेंड आस पोल्‍लोङ बद्लेम आयनव आयोङ.✡ 19 माट आसा तासतल अद पोल्‍लो, रेय वेसवाह मावा जीवातुन तासिह्‌ता; अद बेस्केन देगो, बेस्केन मायो. अद आसा माक देवुळताहि लेसलाह एवो, मति सबेट्क पवित्र गूडटगा* मनदनद देवुळतके सीदा ओसीस्ता.✡ 20 अद जागातगा येसु मयेनाह्‌कु मुनेने ओळियतोग़.✡ मेल्किसेदेकना लेह्‌कान, ओग़ मावा अमेसातुह्‌क पेर्माल आतोग़.✡

7

मेल्किसेदेक बूमयाल वने, राजाल वने मतोग़

1-3 वेग़ मेल्किसेदेक इनवाल इतेके, सालेम सहरता राजाल मतोग़. ओसो सबेट्क बेरा डीसाता देवुळता बूमयाल मतोग़. ओना पेदिरता अर्तम इतेके “सेतेमतोग़ राजाल,” ओसो इब्रि पोल्‍लोते सालेमता अर्तमि “सुकम” आंदु. इतेके ओन सुकमता राजाल वने इनदा पग़यह्‌नल. मेल्किसेदेकना तलोग़-तपे बोर आंदुर, ओनाङ तादोर-बाबोर बोर आंदुर, ओना पुटटद ओसो डोलतदिना लोप्पा वने, देवुळता सास्त्रमतगा बाताले रासतद इले. ओग़ देवुळता मग़ना लेह्‌कान, अमेसा बूमयाल मन्ह्‌तोग़. अब्रहम मुय्तोग़ नालवुर राजालोरा संगे लळय आसि, ओरिन आरे कीस मल्स वायह्‌पा, वेग़ मेल्किसेदेक ओन कलियतोग़, ओसो ओन बर्कतताङ पोल्‍लोङ वळ्ह्‌कतोग़. अस्के अब्रहम (तना आरे कीतोरग्डाहि ततद) सबे मादुन, दहा तूस्क कीसि, अग्डाह उंद तूस ओन्क ईतोग़.✡

4 अदिनेनाह्‌क मेल्किसेदेक बेचोन बेरोग़ मन्कल मतोग़, विचर कीस ऊळिङ अले! मावा पेदामुय्तोग़ अब्रहम इंका, लळयते गेल्सतद बेसतल मादा तूस ओन्क ईतोग़.✡ 5 मोसानाङ अडोनगा उंद उकुम मन्ह्‌ता: बूमयालोर आयवालोर लेवि तेग़दोरग्डाहे वायनदु;* दुस्रोर इस्रयेलतोर, तमा कमयता दहा तूस्कनाहि उंद तूस, बूमयालोर आतोरिह्‌क कोड ईयनदे.✡ ओर सबेटोरु, लेवि तेग़दोर इंका, अब्रहमना कूळतोरे आंदुर. (आतेक तेला कोड ईयनदे.)

6 मति मेल्किसेदेक इतेके, लेविना कूळतोग़ आयोग़.† आयवेक वने, अब्रहम मुय्तोग़ ओन्क दहा तूस्कनाहि उंद तूस ईतोग़. (इतेके मेल्किसेदेक अब्रहमिह्‌क बेरोग़.) दुस्रा पोल्‍लो: अब्रहमिने देवुळि मुनेन पोल्‍लो विळ्सिस मता;✡ मति मेल्किसेदेक अब्रहमिह्‌क वने बर्कतताङ पोल्‍लोङ इतोग़.✡ 7 इंजेके बेरोग़ उड्लोन्क बर्कतताङ पोल्‍लोङ इन्ह्‌तोग़ इन्जि माट पुतले, (इतेके मेल्किसेदेक अब्रहमिह्‌काय बेरोग़).

8 ओसो उंद पोल्‍लो: इंजेक मावोर यहुदिर मावा बूमयालोरिह्‌क कोड ईस्तोर; ओर बूमयालोर आक्रि डोलवालोरे मन्ह्‌तोर. मति मेल्किसेदेक बार डोलतोग़ इनजोर, देवुळता सास्त्रमतगा रासतद इले.

9-10 ओसो उंद पोल्‍लो: लेविना तेग़दोर बूमयालोर कोड एतह्‌तोर. (अब्रहम इतेके लेविना तादोना तपे.) अदिनेनाह्‌क अब्रहमना मेंदुलतगा लेविना विजा मता. इतेके अब्रहम मेल्किसेदेकिह्‌क कोड वाटिह्‌पा, लेवि वने तमपेपिना मेटे, मेल्किसेदेकिह्‌क कोड वाटटोग़ इतप आता. (कोड एनवाल तनाय कोड वाटटोग़; इतेके मेल्किसेदेक लेविह्‌काय बेरोग़ बूमयाल.)

मेल्किसेदेकना लेह्‌कान बूमयाल, येसुसामि

11 लेवि तेग़दोरग्डाहि देवुळि (आरुनमुय्तोन आचता. आचिसि आरुनना तेग़दोरिन,) बूमयालोर आयलाहि निल्पिह कीता. ओराय सेवाता जोतातगा, मोसानाङ अडोङ नितह्‌ताङ.✡ अस्के वने ओरा सेवा मोळ्कवालोरिन पूरा एडिह कीया पग़वो. अदिनेनाह्‌क आरुनना लेह्‌कान आयवा, मेल्किसेदेकना लेह्‌कान ओर्वोग़ बूमयाना गर्ज अरयह्‌ता.✡ 12 बूमयालोरिन निल्पिह कीयनद अडो मिळ्न्दतेके, सबे अडोङ वने मिळ्न्दना गावले.✡ 13-14 अदिनेनाह्‌क (इंजेके मेल्किसेदेकना लेह्‌कान, दुस्रोग़ बूमयाल) मावा येसुसामि वातोग़. ओनाय लोप्पा माट वळ्ह्‌किह्‌नोम; येसु इतेके (लेविना कूळतोग़ आयोग़, ओग़) यहुदाना कूळते पुट वातोग़.‡✡ यहुदाना कूळतोर बूमयालोर आयनदिना लोप्पा, मोसाल बाताले इनोग़. ओसो अद कूळतोग़ बोग़े बेस्केन वने बूमयाल मनोग़.

15 मति मेल्किसेदेकना लेह्‌कान ओर्वोग़ बूमयाल वातस्के, (अडोनाङ पोल्‍लोङ बद्लेम आताङ इनजोर,) इंजेक माक पोळ्क्ने दिसिह्‌ताङ. 16 पलाना कूळतोग़ बूमयाल मनदना इनजोर, मोसानाङ अडोनगा रासतद मन्ह्‌ता; येसु अद इसबते बूमयाल आयोग़; मति ओनगा अमेसातुह्‌क पिसनद लाव मन्ह्‌ता, अद इसबते बूमयाल आतोग़. 17 ओना लोप्पा देवुळता सास्त्रम इह वेहतह्‌ता:

निमा मेल्किसेदेकना लेह्‌कान अमेसातुह्‌क बूमयाल मनदकिन,✡

इनजोर सास्त्रमतगा रासतद मन्ह्‌ता.✡

18-19 इद्रमलेह्‌का मुनेता अडो मोळ्कवालोरिन, पूरा एडिह कीया पग़वाह्‌कु, अद कबळतुह्‌क अरवो; अदिनेनाह्‌क अद इंजेक बेद्रम ताकग़ा?✡ मति ताना बद्लाते माकु तान्काय एक्‍वा बेसतल आसा दोर्कता. इंजेके माट (येसुन आसा कीसि,) देवुळता एरे दाया पग़यह्‌नल.✡

20-21 ओसो उंद पोल्‍लो मन्ह्‌ता: आरुनना कूळतोर बेदे किरियालेवा बूमयालोर आतोर; मति येसु बूमयाल आयह्‌पा, सामि ओन इद्रम इता:

“निमा अमेसातुह्‌क बूमयाल मनदकिन इनजोर, सामि किरिया कीता, ✡

अद तना पोल्‍लोतुन बेस्केन मिळ्हो,”✡

इनजोर रासतद मन्ह्‌ता. अद्रम देवुळि किरिया कीताह्‌कु, ओग़ बूमयाल आतोग़. 22 अदिनेनाह्‌क इंजेके देवुळता पूना करल, मुनेता करल कीतद पाळ्ना पोल्‍लोतुह्‌काय, एक्‍वा बेसतल इनजोर, येसु इसर ईतप आतोग़.✡

23 ओसो उंद पोल्‍लो मन्ह्‌ता: बूमयालोर अमेसा मनदा पग़वोर, ओर मुय्तोर आसि डोलिह्‌तोर. अदिनेनाह्‌क (कबळ रोमनद आयो इनजोर,) वेल्‍लाटोर बूमयालोर मन्ह्‌तोर. 24 येसु बार बेस्केन डोलोग़,✡ अदिनेनाह्‌क ओना बूमयातनम बेस्केन दुस्रोना कयदे अनो. 25 ओसो माट येसुना मेटे, देवुळता एरे अनवालोरेनाह्‌क, ओग़ अमेसाये देवुळतुन अर्ज कीसोर मन्ह्‌तोग़.✡ इद्रमलेह्‌का ओग़ माक पूरा कतम पिसिह कीयलाह पग़यह्‌तोग़.✡

26 येसु पवित्र मनवाल, बाताले कसुरलेवोग़, पापमता डागिल आयवोग़, पापि मन्कलोरग्डाहि एग़िस मन्जि,✡ इंजेके पोग़ोन देवुळदीपतगा, सबेट्क बेरा कदरता जागाते उदवाल.✡ इद्रमतोग़ पेर्माल मयेनाह्‌क बेस ओप्पिह्‌तोग़.✡ 27 आरुनना कूळतोर पेर्मालोर बारा, मुने तमाय पापमतेनाह्‌कु मोक ईस्तोर, पेग़्के दुस्रोर मन्कलोरा पापमतेनाह्‌कु मोक ईस्तोर; अद्रम दिनम कीस्तोर.✡ मति येसु अद्रम आयोग़; ओग़ कतमतोरा पापमतेनाह्‌कु, उंदिय देबा✡हव्कनागुटातगा तनाय जीवा ईतोग़.✡ 28 मोसानाङ अडोना इसबते, लावलेवोर मन्कलोर पेर्मालोर आस्तोर;✡ मति मोसानाङ अडोना वेल्‍लाङे वर्साना पया, देवुळि किरिया कीसि, तना मग़िन पेर्माल इन्जि निल्पिह कीता. वेग़ मग़ि बाताले कमिलेवोग़ मन्जि, अमेसातुह्‌क पेर्माल आंदोग़.✡

8

येसु पूना करलता पेर्माल आंदोग़

1 इचानाह वेहचोर वातदिना मोदुल पोल्‍लो इदे: बोग़ पोग़ोन बेरा डीसाता देवुळता तिनळ बाजे राजेम कीयलाहि उदतोग़,✡ ओग़े मयेनाह्‌क पेर्माल मन्ह्‌तोग़.✡ 2 (बेद रावुळतुनदेवुळि मोसा मुय्तोन पंड वेहता, अद इद बूमतगा मन्कलोरा कयदे पंडटदु.)✡ निटमता रावुळ बारा देवुळदीपतगा मन्ह्‌ता, तान देवुळिये पंडटा.✡ अदे रावुळता सबेट्क पवित्र गूडटगा, मावा येसु पेर्माल सेवा कीस्तोग़.✡ 3 पेर्मालोरा कबळ इतेके, देवुळतुह्‌क मोक ईयनद, कोड वाटनद इन्जिये, माट पुतल.✡ अद इसबते, मावा येसु पेर्माल वने बातालाय ईयना.✡

4 बूमतगा पया मोसानाङ अडोङ वेहतप लेह्‌का, कोड वाटलाहि, वेल्‍लाटोर बूमयालोर मन्ह्‌तोर. अदिनेनाह्‌क येसु इंजेके बूमते मन्ज मतेके, बूमयाल वने आयोग़ आवेग़. 5 मोसाल देवुळता रावुळतुन निल्पिह कीयनामुने, देवुळि ओन वेहच मता, “निमा नावा संगे मेटातगा मतिन, अस्के नना नीक बाताल बाताल तोहतन, बराबर अद्रमलेह्‌काने, नावा रावुळतुन पंडकिर,”✡ इनजोर इता. इतेके इद बूमतगा बूमयालोर सेवा कीयनद जागा, पोग़ोन देवुळदीपते मनदनद रावुळ बेद्रम मन्ह्‌ता इन्जि तोहतह्‌ता;✡ ताना दळ्मता लेह्‌कान मन्ह्‌ता.✡ 6 मति इंजेके देवुळता पूना करलते, माक कलियिह केवाल येसुये आंदोग़.✡ इद करल इतेके, मुनेता करलतुह्‌काय पका बेसतल आंदु. बह इतेके इद पूना करलते, देवुळि विळ्सिस मतव पोल्‍लोङ, मुनेता करलताङ पोल्‍लोह्‌काय एक्‍वा बेसताङ.✡ इद्रमलेह्‌का इद बूमतोर पेर्मालोरिह्‌काय, येसुह्‌कु पका बेसतल सेवा दोर्कता.

7 मुनेता करलतगा बाताले तप इलवेक अचोन, पूना करलता बाताले गर्ज मनो आवालि.✡ 8 मति देवुळि तना मन्कलोरगा तप ऊळता इन्जि, सास्त्रम माक इद्रम वेहतह्‌ता:

“इदु! नना इस्रयेलराजेमता संगे, अहे यहुदा राजेमता संगे

पूना करल कीयनव दियाङ एवयलाह आताङ. ✡*

9 ओराङ तादोर-बाबोरा कयदुन पोस, मिसर देसेमताहिनना तच मतन,

अस्केडा करलता लेह्‌कान, इद पूना करल मनो. ✡

पाळ्ना करल वेहतप ओर ताकोर; अदिनेनाह्‌क नना ओरिन सीता केवोन.

10 मति पेग़्के इस्रयेलतोरा संगे, इद्रमता करल कीकन:

नना नावाङ अडोनु, ओरा सीतातगा तासकन;

ओरा जीवातगा, अव अडोनु नना रासकन;

नना ओरा देवुळतन मनदकन; ओर नावा मन्कलोर मनदनुर; ✡

11 उड्लोर आयिर, बेरोर आयिर, सबेटोर नाक पुनदनुर; ✡

अदिनेनाह्‌क ओर तमा तमा नाटेनोर मन्कलोरिन,

तमा तमा जीवा-तलातोरिन,

देवुळतुन पुन्ह्‌ट इन्जि, काग़्हचीयनद गर्ज इले आयग़ा;

12 ओराङ लाग्वाङ कबस्किन, नना मापि कीकन;

ओरा पापमतुन, नना बेस्केन सीतात तासोन आयकन,” इनजोर सामि इता,✡✡

इन्जि सास्त्रम वेहतह्‌ता. 13 देवुळि पूना करल कीय्ह्‌नन इनजोर इता. इतेके मुनेता करलतुन कबळतुह्‌क ओजवाह कीता. कबळतुह्‌क ओजवद बेदे आयि, तान पोहमुळ आस्ताये.✡

9

इद बूमता रावुळि ओसो पोग़ोटा रावुळि

1 इस्रयेलतोरा संगे कीतद मुनेता करलतगा, देवुळतुन मोळ्कनव अडोङ मताङ. अव अडोन माळलाह, इद बूमतगा उंद रावुळ पंडटद मता.*✡ 2 अद रावुळि इद्रम मता: (उंद पळ्‍दा गेंदेतुन अडम वेळ्हच मन्जि,✡ अद रावुळतुन रेंड अराङ कीस मतोर.✡) मुनेहता अरातगा चिमलिना गुटा मता,✡ ओसो मेजा मता✡. मेजापोग़ोन देवुळतुह्‌क वाटटव आरिङ तासिस मताङ.✡ इद अरातुन पवित्र गूड इंदुर.✡ 3 पळ्‍दा गेंदेता पेग़्केडा अरातुन, सबेट्क पवित्र गूड इंदुर.✡ 4 तानगा बंगरते माचतद दूपम बोळ्सनद मेजा मता.✡ ओसो बंगरते माचतद संदुक वने मता, अदु देवुळता करलता सीना मता.✡ अद संदुकता लोप्पा बंगरता कोपा मता. कोपाता लोप्पा पोग़ोटाहि अरतद मना तिंडि मता.✡† ओसो संदुकता लोप्पा आरुनना डुडि मता. अद डुडि कोळ्सिस मता.✡ ओसो देवुळताङ अडोङ कोटिस मतव, रेंड तेप्ळे बंडाङ मताङ.✡ 5 संदुकता पोग़ोन (देवुळि अगा मनदनदिना सीना इनजोरे, रेंड) राका कीयनविस्कनाङ बोमाङ मताङ.‡ संदुकता पोग़ोन, पापमतुन मापि कीयनद जागातुन, तमाङ मारेने मुळ्हच मताङ.✡ अव पोल्‍लोन इंजेके ओर्कुलते वेहतलाह, पुर्सत इले.§

6 इद्रम देवुळता रावुळतुन तयर कीस मतोर. मुनेहता अरातगा, बूमयालोर अमेसा ओळियसोर, ओसो सेवा कीसोर मंदुर.✡ 7 मति पेग़्केडा अरातगा, (सबेटोर बूमयालोरा पोग़ोन मनवाल)पेर्माल ओग़े अंदोग़, वर्सातुह्‌क उंदिय मल्का.✡ ओळियिह्‌पा पया, तना कीता पापमतेनाह्‌क, ओसो इस्रयेल मन्कलोर चुकिस कीता पापमतेनाह्‌क वने,✡ मोकता नेतुर अग़्के अंदोग़.✡(अन्जि तान देवुळतेनाह्‌क वळ्ह्‌पिंदोग़.) नेतुरलेवा ओळियनद ओन्क पोलो आंदु. 8-10 देवुळता रावुळतगा मोळ्कनद पोल्‍लो उंदि सीना आंदु, इवटे देवुळता जीवा माकु, इद कालमता लोप्पा काग़्हतलाह ऊळिह्‌ता.✡ मोळ्कनस्के तिनदनव-उनडनव,✡ एडिह कीयनव रिवज्कनाङ✡ अडोङ मन्ह्‌ताङ. मति इवटे माट सिरप पलतेनाहे एडिह्‌नल. माटु कोडिङ वाटिह्‌नल, मोकिङ ईय्ह्‌नल,✡ मति इव मावा जीवातुन एडिह कीया पग़वोङ.✡ बाराह्‌क इतेके, इद रावुळताङ अडोङ मनाह्‌जोम, माटु सबेट्क पवित्र गूडटे ओळिय पग़वल.✡ मति देवुळता पूना करल निताह्‌कु, अव अडोङ इंजेक दल्गोङ.✡

11 मति इंजेके बह आता? पूना करलताङ बेसताङ पोल्‍लोन पोसि,✡किर्स्तु मावा पेर्माल आस वातोग़.✡ मन्कलोरा कयदे तयर आतद, इद बूमतगा मनदनद रावुळते✡ ओळियोग़; मति पोग़ोन मनदनद रावुळते ओळियतोग़. अद पोग़ोटा रावुळिये निटमता आंदु, बूमता रावुळतुह्‌काय ओसोय बेसतलि.✡ 12 मावोर बूमयालोर कीयना लेह्‌कान, एर्रे नेतुर, कोंदा पियोता नेतुर अग़्के✡ ओळियोग़; मति (तना हव्कनागुटातगाडोलताह्‌कु,) तनाय नेतुर अग़्के, उंदिय मल्का,✡ सबेट्क पवित्र गूडटगा ओळियतोग़.✡ ओसो अद इसबते, माक कतम पापमताहि, अमेसातुह्‌क विळ्सिह कीतोग़.✡ 13 डागिललेवा मनदनद एर्रेता नेतुर, कोंदाता नेतुर,✡ बोळ्सतद पडा पियोता नेग़ु,✡ इविस्किन इल्ह्‌कतेके, कळ्‍वोग़ आतोग़ मन्कल एडिह्‌तोग़ इनजोर मुनेता अडो इन्ह्‌ता. 14 अह इतेके, किर्स्तुना नेतुर बेचोन वीळिस एडिह कीया पग़यह्‌ता!✡ देवुळता अमेसा मनदनद जीवा, ओन तना जीवातुन देवुळतुह्‌क मुर्तिय डागिललेवद मोक ईयनाह कीता.✡ मावा जीवातुन हामुरतके ओसीयनव लाग्वाङ कबस्कनाहि, ओना नेतुर एडिह कीस्ता.✡ कीयनाह्‌कु, माट जीवात मनदनद देवुळतुन माळ पग़यह्‌नल.✡

15 देवुळि ईस मतद पाळ्ना करलतुन देहतोर पाप्यह्‌लोरिन विळ्सिह कीयलाह, किर्स्तु डोलतोग़.✡ डोलताह्‌कु, ओग़ देवुळि आचतोरगा पूना करल ततह्‌तोग़. देवुळि मुनेन पोल्‍लो विळ्सतपु, ताना अमेसा मनदनद बर्कतता तूस,✡ पूना करलते कलियवालोरिह्‌क दोर्किह्‌ता.✡ 16-17 बोग़ाय मन्कल तना डोलतापया, तना जागा-बूम बोन्क आयना इनजोर, रासिस तासेग़; ओग़ डोलतस्केन, अद कागिद ताकिह्‌ता. ओग़ जीवात मनदह्‌पा, अद ताको. देवुळ कीतद करल अद्रमलेह्‌काने मन्ह्‌ता. 18 अदिह्‌क देवुळ कीतद पाळ्ना करल वने, नेतुरतेने निल्पिह कीतद आंदु. 19 अदिनेनाह्‌क मोसाल इद्रम कीतोग़. अडोना इसबतव सबे उकुम्किन, सबेटोर इस्रयेल मन्कलोरिह्‌क वेहतोग़.✡ वेहचि कोंदा पियोता ओसो एर्रेता नेतुरतुन, एता संगे काल्ह्‌पिस, तुल्स* कोमातगा रेंगाल गोरे केल्क दोहचि,✡ अडोङ रासिस मतद सास्त्रमता पोग़ोन, ओसो सबेटोर मन्कलोरा पोग़ोन वने, नेतुर इल्ह्‌कतोग़.✡ 20 इल्ह्‌किसि, “देवुळि मीवा संगे कीतद करलतुन, इदे नेतुरता मेटे निल्पिह कीस्ता,”✡ इनजोर वेहतोग़. 21 इद्रमे रावुळता पोग़ोन, ओसो मोळ्कलाह काळ्ङनव कस्लाङ-कोपाना पोग़ोन वने, नेतुरतुन इल्ह्‌कतोग़.✡ 22 निटमे मोसानाङ अडोङ वेहतपु, जोक-जोक सबे मालु नेतुरतेने एडनदु. नेतुर पोववालेवा पापमता मापि आयो.✡

किर्स्तु डोलताह्‌कु पापमता मापि आस्ता

23 इद बूमतगा मोळ्कनव सबेटव, पोग़ोन देवुळता जागातगा मनदनविस्कना दळ्मलेह्‌काने मन्ह्‌ताङ.✡ इगा मनदनविस्किन जन्वरता नेतुरते एडिह कीयना गर्ज मन्ह्‌ता; मति पोग़ोन देवुळता जागातगा मनदनव निटमताङ. अविस्किन एडिह कीयलाहि (जन्वरता नेतुर ओप्पो;) तान्काय बेसताङ मोकिङ गावल आस्ताङ. 24 अदिनेनाह्‌क मन्कलोर पंडटद सबेट्क पवित्र गूडटगा, किर्स्तु ओळियोग़. मन्कलोर पंडटद जागा, पोग़ोन मनदनद सबेट्क पवित्र गूडटा वेट दळ्मि, अचोने!✡ निटमता सबेट्क पवित्र गूड इतेके देवुळदीपि, ओग़ अगाने ओळियतोग़.✡ मयेनाह वेहतलाहि,✡ देवुळता मुनेह नितलाहि ओळियतोग़.✡ 25 बूमतगा मनदनद रावुळता सबेट्क पवित्र गूडटगा, यहुदिरा पेर्माल वर्सा-वर्सातुह्‌क नेतुर पोस ओळियिह्‌तोग़, मति अद जन्वरता नेतुरि; तना कुदता आयो. ओग़ ओळियना लेह्‌कान, किर्स्तु वर्सा-वर्सातुह्‌क तना जीवाता मोक ईयलाह ओळियोग़. 26 अद्रम आस मतेके, ओग़ बूम पुटटस्केडाहि, वेल्‍लाङे मल्काङ तिपल आस डोलिस मनेग़. अद्रम आयो, पापमतुन मायिह कीयनेनाह्‌क,✡ तना नेतुर ईस मोक आयलाह, इद आक्रिता वेलाते,✡ उंदिय मल्का वातोग़.✡ 27 सबेटोर मन्कलोर उंदिय मल्का डोलनदु;✡ ताना पेग़्के देवुळि ओरा नेयम कीयग़ा.✡ 28 अद्रमे किर्स्तु उंदिय मल्का,✡ वेल्‍लाटोर मन्कलोरा पापमतुन ओयलाह,✡ तना नेतुर पोहच डोलतोग़.✡ ओग़ ओसोवने दिसनोग़;✡ इद मल्का पापमतुन ओयलाह वावोग़, मति तनेनाह्‌क केपतोरिन,✡ पूरा पिसिह कीयलाहि वायनोग़.

10

1 मोसानाङ अडोना इसबते, मन्कलोर वर्सा-वर्सातुह्‌क जन्वर मोक ईस्तोर. मोक ईयनद बेस्केन रोमो, अमेसा ईसोरेन मन्ह्‌तोर; इतेके अव अडोनाङ पोल्‍लोङ, पयाडाङ बेसताङ पोल्‍लोना दळ्मलेह्‌का मन्ह्‌ताङ.✡ अव निटम पोल्‍लोङ आयोङ. अदिनेनाह्‌क देवुळतगा अनवालोर मन्कलोरिन,✡ ओरा पापमताहि पूरा एडिह कीया पग़वोङ.✡ 2 पूरा एडिह कीस मतेके, ओर उंदिय मल्काते सिरसिर आवेर. इंका वने पापम मन्ह्‌ता इनजोर, तमा जीवा इनो आवालि. अदिनेनाह्‌क अचोट्के, पया मोक ईयनद गर्ज मनो आवालि. 3-4 मति कोंदाना, एर्रेना नेतुरि, पापमतुन मुर्तिय मायिह कीया पग़वो.✡ मायिह कीयना वाटो, इव मोकिङ वर्सातुह्‌क,✡ इंका वने पापम मन्ह्‌ता इन्जि, सीता कीसीसोरेन मन्ह्‌ताङ.✡

5 अदिनेनाह्‌क किर्स्तु बूमते वातोग़, अस्के देवुळतुन इद्रम इतोग़:

“मन्कलोर मोक ईयनदिन, कोड वाटनदिन, निमा विचर केविन;

मति नयेनाह्‌क उंद मेंदुल तयर कीतिन.✡

6 बोळ्सतद जन्वरता मोकि, नीक गिर्दा वावो,

पापम मायि इनजोर ईयनद मोकते, निमा गिर्दा आयविन,

7 अस्के नना इतन,

‘ए देवुळि! सास्त्रमतगानावा लोप्पा रासतप लेह्‌कान,

नीक विचर वायनदिन कीयलाह वातन,’ ” ✡

इनजोर इतोग़.*

8 इंजेके इद पोल्‍लोतुन पुनदकल: मोसानाङ अडोना इसबते, पापमता मापि आयलाह, रीतरीतिनाङ मोकिङ ईयना, कोडिङ वाटना गावले. तेला मति इविस्कनगा देवुळि गिर्दा आयो इन्जि, किर्स्तु इन्ह्‌तोग़.✡ 9-10 ओसो इन्ह्‌तोग़: “नीक विचर वायनदिन कीयलाह वातन,”✡ इन्ह्‌तोग़. देवुळता विचर मतपु, येसु किर्स्तु उंदिय मल्का, तना मेंदुलतुन मोक आयलाह ईतोग़.✡ इद मोकता मेटे, देवुळि माक पवित्र कीता.✡ इद्रमलेह्‌का किर्स्तु मुनेता करलतुन माय्‍पिह कीसि, पूना करलतुन निल्पिह कीस्तोग़.

11 मुनेता करलता इसबते, बूमयालोर जर्मिने गर्याता मुनेह निचि सेवा कीस्तोर, ओसो अमेसा अवे मोकिङ ईसोरेन मन्ह्‌तोर;✡ ओरा सेवा बेस्केन मारो.✡ मति अद्रमताङ मोकिङ ईयनदु, पापमतुन मायिह कीया पग़वो.✡ 12 मति किर्स्तु पापमतुन मायिह कीयलाहि, उंदिय मल्का अमेसातुह्‌क तना मेंदुलतुन मोकि इन्जि ईतोग़.✡ ओसो (राजेम ताकिह कीयलाहि,) देवुळता तिनळ बाजे (पका कदरता जागाते) उदतोग़.✡ 13 ओसो अस्केडाहि तना कोटुलतोरिन देवुळि ओना काल इळ्न तच ईयनाह्‌जोम केपतोग़.✡ 14 बाराह्‌क इतेके किर्स्तु उंदिय मल्का, तना मेंदुलतुन मोक ईसि, तना सेवातुन मारिह कीतोग़. अह कीसि, देवुळि तनेनाह्‌क अलग कीतोर मन्कलोरा पापमतुन, ओग़ अमेसातुह्‌क पूरा मायिह कीतोग़.✡

15-17 देवुळता जीवा वने इद निटम इनजोर, सास्त्रमते इद्रम साक्सि ईस्ता:✡

“पेग़्के ओरा संगे इद्रमता करलकीकन:

ओरा जीवातगा नावाङ अडोनु नना रासकन;

नना अव अडोनु, ओरा सीतातगा तासकन,”

इनजोर सामि इन्ह्‌ता, ✡

इद्रम सास्त्रमते रासतद मन्ह्‌ता.

पया “ओरा पापमतुन, ओर अडोन देहतदिन,

नना बेस्केन सीतात तासोन आयकन,”✡

इनजोर वने इता. 18 देवुळि इद्रमलेह्‌का मावा पापमतुन मापि कीतेके, पापमतुन मायिह कीयलाहि (बाराह्‌क मोक ईयनाह आयग़ा?) मोक ईयलाह मुर्तिय गर्ज इले.

रेयवालेवा देवुळतगा दाकल

19-20 अदिनेनाह्‌क मावोर विस्वसिरिर! येसु किर्स्तु नेतुर पोहच डोलिस मताह्‌कु, माट देवुळतके दायलाह, मयेनाह्‌कु पूना, जीवा ईयनद अग़ तयर कीसीतोग़.✡(पोग़ोटा सबेट्क पवित्र गूडटगा,) पळ्‍दा गेंदेतगाह्‌क अतप लेह्‌का, ओग़ तना मेंदुदा मोक ईसि ओळियतोग़.✡ ओना मेटे, माट वने अद पवित्र गूडटगा ओळियलाह, दीरा पोयतल.✡ 21 किर्स्तुये मावा बेरोग़ पेर्माल;✡ ओग़ देवुळता लोतोरिन ताकिह केवाल आंदोग़.✡ 22 मावा जीवा माक कसुर तोहवा, मावा जीवातगा किर्स्तुना नेतुर इल्ह्‌कतप लेह्‌का आता.✡ माट पवित्र एते बिळबिळ एग़ मीतप लेह्‌का आतल.✡ इव सबे पोल्‍लोन पुन्जि, मावा विस्वस मेग़्किस मन्जि,✡ माट पूरा जीवाताहि देवुळता एरे अनिङ.✡ 23 माक पोल्‍लो विळ्सतद देवुळि, माक नाळेह केवो.✡ अदिनेनाह्‌क माट कबुल कीतद आसातुन रेंड विचर्क केवा, मेग़्किस पोयिङ.✡ 24 ओर्विह्‌क-ओर्वोग़ जीवा कीयलाहि, बेसताङ कबस्क कीसीयलाहि, ओर्विह्‌क-ओर्वोग़ बेद्रम दीरा ईकल इनजोर, विचर कीस ऊळिङ, ओसो अद्रमलेह्‌काने कीयिङ. 25 उच्वुर ऐंगेन जमा आयनदिन विळ्सतोर, ओरा लेह्‌कान माट जमा आयनदिन विळ्सवल.✡ विस्वसते मेग़्किस मनदलाहि, ओर्विना-ओर्वोग़ तोळ आयकल. सामि वायनद दिया एवयलाह आता, इदिन मीट पुतिर.✡ अदिनेनाह्‌क माट ओसोय जिदते इद्रम कीसोर मनदकल.✡

किर्स्तुन पास्कनद आयो

26 नना इव पोल्‍लोन बाराह्‌क रासतन इतेके, माट बेद सेतेम मन्ह्‌ता इनजोर पुतल.✡ इद्रम पुन्ज-वेन्ज पापम कीसोर मतेके, अद्रमता पापमतुन मायिह कीयलाहि, इंजेके बेदे मोकि इले.✡ 27 मति ताना बद्लाते रेयतुह्‌क साङसोर, देवुळता नेयमतुन केपनदु;✡ ओसो देवुळतुन विरुद केवालोरिन बूळे कीयलाह, पका मळ्गसोर मनदनद किसतुन केपनद मन्ह्‌ता.✡

28 मोसानाङ अडोनु पास्कवाल मन्कन, इर्वुर-मुवुर साक्सि ईतेक अचोन, दया केवा हव्कना इनजोर, अडोनगा रासिस मन्ह्‌ता, इदिन मीट पुतिर.✡ 29 मोसानाङ अडोनु पास्कतेक, अद्रम आस्ता इतेके, देवुळता मग़िनु तना कादे विह्‌कतप लेह्‌का केवाल, पूना करलते माक पवित्र कीयनद किर्स्तुना नेतुरतुन✡कळ्‍वोग़ इनवाल, तन्क दया तोहतनद देवुळता जीवातुन उस्कना-पास्कना केवाल,✡ इद्रमतोग़ मन्कह्‌क बेचोन सिक्सा दोर्कग़ा?✡(विचर कीस ऊळाट अले!)✡ 30 देवुळि इता, “बद्ला एतनद कबळ नावा, ननाने बद्ला एतकन.” ओसो “सामि तना मन्कलोरा नेयम कीयग़ा,”✡ इनजोर इता.✡ इदिन माट पुतल. 31 जीवात मनदनद देवुळता कयदे सिक्सा दोर्कना इतेके, पकाय रेय वसनद पोल्‍लो मन्ह्‌ता.✡

32-33 अळ्न्दम मीट बेसतल कबुरतुन विस्वस कीस, देवुळता वेह्‌चतगा वातस्के,✡ मीक बेद्रम कींदुर इनजोर, सीता कीस ऊळाट!✡ बेस्के-बेस्के नाटेनोर मन्कलोरा मुनेह, विरुदतोर मीक लजा अर्हन्दुर,✡ मीक तिपल कींदुर; बेस्के-बेस्के दुस्रोर विस्वसिरिह्‌क इद्रम आयह्‌पा, मीट ओरिह्‌क साय्ता कीतिर.✡ इद्रमलेह्‌का विस्वसतेनाह्‌क वेल्‍लाय तिपलते पप्ळेम आसोर मतिर. (अस्के वने मेग़्किस मतिर.✡) 34 विस्वसतेनाह्‌क जेलते मतोरा दुकमते, मीट वने कलियतिर.✡ मीक पोग़ोन देवुळतगा बेचोन बेसतल, बेस्केन बूळेम आयवद मालसोम दोर्किह्‌ता इनजोर पुन्ज मतिर.✡ अदिनेनाह्‌क मन्कलोर मीक विरुद कीसि, मीवा सामनतुन ऊंदिस ओयनस्के, मीवा गिर्दातुन ऊंद पग़वोर.✡ 35 मीट देवुळतगा बर्वस तासताह्‌कु, अद मीक बेरा इनम ईयग़ा. अदिनेनाह्‌क इंजेके बाताले आयि, मीवा बर्वसतुन विळ्समाटु.✡ 36 मीट आरेम आयवा मनदना.✡ अस्के देवुळि विचर कीतदिन मीट कीसि, तान मारिह कीकिर.✡ अह कीस देवुळि मीक पोल्‍लो विळ्सिस मतदिन, मीट दोर्किह कीकिर.✡ 37 देवुळता सास्त्रमतगा किर्स्तुना पोल्‍लो इद्रम रासिस मन्ह्‌ता:

गळ्क मन्जि वावाल मन्कल निटम एवयनोग़, ओग़ आल्सेम केवोग़,✡

38 अचानाह नावा सेतेमतोर मन्कलोर नाक नमताह्‌के पिसनुर.

मति बोग़ाय पेग़्के गुचतेक अचोन, ओग़ नाक विचर वावोग़,✡

इनजोर रासतद मन्ह्‌ता.

39 माट मात्रम पेग़्के गुचिस मन्जि, बूळेम आयवालोरल आयवल; मति विस्वस कीसि पिसवालोर मन्कलोरल आंदल.

11

विस्वसते मेग़्किस मतोर मुनेतोर मन्कलोरु

1 विस्वस इतेके बाताल? विस्वस इतेके, माट आसा कीयनव पोल्‍लोङ निटम आयनुङे इनजोर,✡ उंदिय विचरते मनदना; ओसो माट ऊळवव पोल्‍लोङ निटम मन्ह्‌ताङे इनजोर, नमसोर मनदना.✡ 2 मावाङ तादोर-बाबोर देवुळतुन विस्वस कीताह्‌के, ओर तान्क बेस विचर वातोर.✡

3 विस्वस कीताह्‌कु, देवुळता तोडटा पोल्‍लोते, पूरा दुनिया पुटटा इनजोर पुतल.✡ इतेके माक दिसनविन, दिसवद मादाहि देवुळिये पुटिह कीता इनजोर,✡ विस्वस कीय्ह्‌नल.

4 विस्वस कीताह्‌कु, आदमना मग़ि हाबेल मुय्तोग़ वने, देवुळतुह्‌क मोक ईस मतोग़. तमदादाल काय्न मुय्तोग़ वने, देवुळतुह्‌क कोड वाटिस मतोग़. मति हाबेल मुय्तोग़ विस्वस कीताह्‌कु, तमदादाल ईतदिह्‌काय, बेस ओप्पनद मोक ईतोग़.✡ ओना विस्वसतुन ऊळिसि, देवुळि ओन सेतेमतोनिन इता. ओग़ ईतद वने विचर वाता.✡ ओग़ डोलतापया, नेंड वने ओना विस्वस माक काग़्हतह्‌ता.✡

5 विस्वस कीताह्‌कु, हनोक डोलवाये मायतोग़, ओनु मेंदुल अग़्के जीवाते मनेकेने देवुळि तेहचि ओता. अद ओन ओयनामुने, ओग़ तान्क विचर वातप लेह्‌का ताकतोग़ इनजोर, सास्त्रम वेहतह्‌ता.✡* 6 निटमे विस्वस केवालेवा, देवुळतुह्‌क विचर वानाह पिसनाह आयो. देवुळतगा वावालोर मन्कलोर, देवुळि निटम मन्ह्‌ता इनजोर, विस्वस कीयना गावले; ओसो तान जिद कीस पर्ह्‌कवालोरिह्‌क, अद इनम ईस्ता इनजोर, विस्वस कीयनदु.

7 विस्वस कीताह्‌कु, नोहा मुय्तोग़ (उड्रा वायग़ा इनजोर,) देवुळ वेहतद पोल्‍लोतुन नमतोग़. नमिसि, तना लोतोर मन्कलोर पिसलाहि, ओडा पंडटोग़.✡ ओग़ बेस्केन उड्रातुन ऊळोग़, तेला मति रेयिस मन्जि, तानाङ केंजिस ताकतोग़. इद्रम देवुळता पोल्‍लोतुन केंजिस मन्जि, बूमतगा दुस्रोर मन्कलोर कसुरतोर इनजोर तोहचीतोग़. इद्रमलेह्‌का विस्वसतेनाह्‌कु, देवुळता मुनेह सेतेमतोर आयवालोरगा, ओग़ वने कलियतोग़.✡

8 विस्वस कीताह्‌कु, अब्रहम देवुळताङ केंजिसि, पुनवद बूमतगा दायलाह पेसतोग़. देवुळि ओन, “नना तोहतकन अद देसेमते दाकिन, अद पूरा बूमि नना नीक ईकन” इनजोर, पोल्‍लो विळ्सता.✡ तान विस्वस कीताह्‌कु, ओग़ तना बेके दायनद इनजोर पुनोग़, मति पेसतोग़.✡ 9 विस्वस कीताह्‌कु, देवुळ ओन ओसीतद देसेमतगा जागा आसि, ओग़ पर्गेनलेह्‌कान टमिङ तेहचि, अगा मतोग़.✡ ओना मग़ि इसक मुय्तोन, पया इसकना मग़ि याकुब मुय्तोन वने, देवुळि अद्रमलेह्‌काने पोल्‍लो विळ्सिस मता.✡ ओर वने अद्रमलेह्‌काने टमिङ तेहचि मंदुर.✡ 10 देवुळि तनाय नक्सा कीस पंडटद, अमेसातुह्‌क नितनद पोग़ोटा सहरतगा✡ पिसलाहि, अब्रहम अग़ ऊळसोर मतोग़.✡(अदिनेनाह्‌क टमिङ तेहचि मंदोग़.)

11 विस्वस कीताह्‌कु, ओग़ु तनमुते साराल बारा, वेल्‍लाय वय्स आस तेला, पेकान पुटिह कीया पग़तोग़. नीक मग़ि ईकन इनजोर, देवुळि ओनु पोल्‍लो विळ्सिस मता. पोल्‍लो विळ्सिस मतद देवुळि, तना पोल्‍लोतुन मिळ्हो इनजोर,✡ ओग़ तना जीवातगा विस्वस कीस मतोग़.†✡ 12 इद्रमलेह्‌का वग़ोग़ मन्कल अब्रहम, तना मेंदुल डोलतप आस तेला, वेल्‍लाटोरा पेदामुय्तोग़ आतोग़.✡ ओना जालपिल पोग़ोटाङ उकाना लेह्‌कान, सम्दुर दडटा उस्कोता लेह्‌कान, लेक पग़वपे पुटटोर.‡✡

13 इद्रम देवुळतुन विस्वस कीतोर मन्कलोर सबेटोर, अद पोल्‍लो विळ्सिस मतदिन दोर्किह कीयनाह, जीवात मनोर;✡ मति देवुळतुन विस्वस कीसोरेन डोलतोर. देवुळि पोल्‍लो विळ्सिस मतदिन, सिरप जेकताहि ऊळतप लेह्‌का ऊळिसि, बेस गिर्दा आतोर.✡ अद्रम कीस, इद बूमतगा माटु पर्गेरोम, केर्देरोम इन्ज मतोर.✡ 14 इद्रम वळ्ह्‌कवालोर मन्कलोर, तमाय देसेम इनजोर, उंद देसेमतुन पर्ह्‌किह्‌तोर इन्जि तोहचीतोर.✡ 15 तमा विळ्सिस वातद देसेमतुन सीता कीसोर मन्ज मतेके, मल्स दायलाह अग़ दोर्किस मनालि. ओर मल्स अन्ज मनेर; मति अद देसेमतुन सीता केवोर.§✡ 16 सीता केवा, अद देसेमतुह्‌काय पका बेसतल जागा, पोग़ोन देवुळ मनदनद जागाते, देवुळ तयर कीतद सहरते✡ दायलाह, विचर कीस मतोर.✡ अदिनेनाह्‌क वेर मन्कलोरिन मावोर इनदलाह, देवुळतुह्‌क गिर्दा वास्ता.✡

17-18 विस्वस कीताह्‌कु, देवुळि अब्रहमना पट ऊळतस्के, ओग़ तना मग़ि इसकिन मोक ईयलाह तयर मतोग़. इसकनग्डाहे नीवा जालपिलतुन लेकनुर इनजोर, देवुळि ओन पोल्‍लो विळ्सिस मता.✡ तेला मति वेग़े इसकिन मोक ईयलाहि, अब्रहम तयर मतोग़.✡ 19 तना मग़िन मोक ईतेक तेला, देवुळि ओन ओसोवने जीवा अर्हता पग़यह्‌ता इनजोर, विस्वस कीस मतोग़.✡ निटमे अब्रहमिह्‌कु तनमग़ि इसकि, हामुरताहि जीवा अरतप लेह्‌का दोर्कतोग़✡.*

20 विस्वस कीताह्‌कु, इसक मुय्तोग़ तनाङ इर्वुर मग़्कु, याकुब ओसो एसाल वेरिन, वायनव दियाने वेरिह्‌क बाताल बाताल आयग़ा इन्जि, बर्कतताङ पोल्‍लोङ वेहतोग़.✡

21 विस्वस कीताह्‌कु, याकुब मुय्तोग़ तना डोलिह्‌पा, योसेप मुय्तोनाङ इर्वुर मग़्किरिन, वग़ोन-वग़ोन केयिस मन्जि, बर्कतताङ पोल्‍लोङ वेहतोग़. पया तना डुडटगा रोयिसि, देवुळतुन मोळ्कतोग़.✡

22 विस्वस कीताह्‌कु, योसेप मुय्तोग़ तना डोलिह्‌पा, इस्रयेल मन्कलोर मिसर देसेमताहि पेसिसि, ओसो तमा कनान देसेमते मलयनुर इनजोर वेहतोग़; ओसो ओर दायह्‌पा, तनाङ बोकाङ पोस दायना इनजोर, उकुम ईस मतोग़.✡†

23 विस्वस कीताह्‌कु, मोसाल पुटटस्के, ओना तलोग़-तपे ओन मूंड नेलाङ मकिह कीस तासिस मतोर. (इब्रितोरिह्‌क पुटटोर सबेटोर पेकोरिन हव्कना इनजोर, राजाल उकुम ईस मतोग़.) मावा पेकाल मामुलतोग़ आयोग़ इन्जि, मोसाना तलोग़-तपे पुतोर, पुन्जि ओर राजाना उकुमतुन रेयवा मतोर.‡✡

24 विस्वस कीताह्‌कु, मोसाल बेर्सतापया, दुस्रोर मन्कलोर ओन पिरोन राजाना मयाना मग़ि इनजोर इनदह्‌पा, (अद निटम मतेकाय,) नाक अद्रम इनमाकिर इतोग़.§ 25-26 ओग़ देवुळि ईयनद मारेंगाता इनमतगा सीता वाटिस मतोग़. अदिनेनाह्‌क “पापमता गळ्क मनदनद गिर्दाते मनोन. देवुळता मन्कलोरा संगे तिपल आयनद, तान्काय एक्‍वा बेसु. देवुळ आचतोग़ राजान पास्कतप लेह्‌का✡ नाक पास्किर; मिसर देसेमताङ बंगर-वेंडिन तासनदिह्‌काय, नना अद्रम तिपल आयनदु एक्‍वा मोलाता,✡” इतोग़.

27 विस्वस कीताह्‌कु, मोसाल मिसरि राजाना ओङतुन रेयवा, मिसर देसेमतुन विळ्सिस अतोग़.✡ मन्कलोर ऊळ पग़वद देवुळतुन, तना ऊळतप लेह्‌कान, मेग़्किस मतोग़.✡ 28 विस्वस कीताह्‌कु, मोसाल आविस अतदिन सीता कीयनद पंडुमतुन सुरु कीतोग़. ओग़ (इस्रयेल मन्कलोरिन इद्रम इतोग़: “मिसर देसेमतोराङ) माळा पेकोरिन हव्कलाह, देवुळि पोग़ोटा देवतुलतुन लोहतह्‌ता; अद मीवाङ माळा पेकोरिन इटनद आयो इन्जि, (मीवा लोता अग़दा तेल्प मुंडातुन,) गोरेपियोता नेतुर इल्ह्‌काटु,”✡ इतोग़.*

29 विस्वस कीताह्‌कु, बूमतगाह्‌क ताकना लेह्‌कान, इब्रितोर एरल सम्दुरता नडुमतुह्‌क मनदनद, वततद अग़दुह्‌क ताकिस वेंडटोर; मति मिसर देसेमतोर अद्रम वेंडलाह आयह्‌पा, (सम्दुरता एग़ मल्स वासि,) ओर कतमतोरिन मुळ्हता.†✡

30-31 विस्वस कीताह्‌कु, यरिग़ो सहरतद राहब इनदनद बोगे आंचाळि, (इस्रयेलतोरिह्‌क तोळ ईता. अदिनेनाह्‌क) तना सहरतुन कुस्क्ने ऊळलाह वास मतोर इस्रयेल मन्कलोरिन, तना लोतगा बेस-नेह्‌ना तासिस मता.✡ पया इस्रयेल मन्कलोर वासि, यरिग़ो सहरता किलेता सर्ने, एळुङ दियाङ तिरियतोर. ओर देवुळतुन विस्वस कीताह्‌कु, सहरता किले अर्सि, पिळ्हपळ आता. (अस्के ओर अद सहरते मनवालोर देवुळताङ केंजवोर कतमतोरिन हव्कतोर.) राहब मात्रमि तना विस्वसतेनाह्‌कु पिसता.✡

32 ओसो बेचोन वेहचोर दाकन? गिदोन,✡ बाराक,✡ साम्सोन,✡ इपताल,✡दाविद राजाल, सामुवेललेह्‌काडोर देवुळता कबुरतोर, वेरा पोल्‍लो वेहेनन; (मति बेचोह्‌पा वेहतकन!) पुर्सत दोर्को! 33 वेर मन्कलोर देवुळतुन विस्वस कीसि, (बेराङ-बेराङ कबस्क कीतोर). उच्वुर दुस्राङ देसेह्‌कनोर राजालोरिन आरे कीतोर; उच्वुर सेतेमताङ कबस्क कीसि, देवुळि पोल्‍लो विळ्सिस मतदिन दोर्किह कीतोर; उच्वुर सिङपुल्कनाङ तोडिन बंद कीसि पिसतोर;✡ 34 उच्वुर मळ्गनद किसबटटाहि पेसिस वातोर;✡ उच्वुर तल्वरते हव्कसोर मनवालोरग्डाहि पिह्‌ट अरतोर; उच्वुर कमजोर आस मनदह्‌पा, लावतोर आतोर; लळयते पका पळ्योर आसि, दुस्राङ देसेह्‌कनोर सीपय्किन पूंडटोर. 35 विस्वस कीताह्‌कु उचुक आस्कु, डोलिस मतोर तमा मन्कलोरिन, ओसोवने जीवा अरतद दोर्किह कीताङ.✡

विस्वस कीतोर दुस्रोर बारा, तमा कोटुलतोरग्डाहि देबाङ तिनजोर-तिनजोर डोलतोर. डोलतापया माक देवुळि पका बेसतल पिसमुळ ईयग़ा इन्जि, आसा कीसोर मतोर. अदिनेनाह्‌क (माट देवुळतुन विळ्सिह्‌नोम,) माक विळ्सिसीम्ह्‌टु इनजोर इनवालेवा, तिपल आसोरे डोलतोर. 36 उच्वुर विस्वस कीतोरिन, तमा कोटुलतोर माग़तोर, ओसो जूटटे नल्हतोर; उय्तुरिन दोहच ओसि, जेलते वाटटोर. 37 उय्तुरिन बंडाङ उकिस हव्कतोर;✡ उय्तुरिन आरेते पग़्क पहतोर. [उय्तुरिन विस्वस विळ्सनाह कीस ऊळतोर.‡] उय्तुरिन तल्वरते हव्कतोर. विस्वस कीतोर उच्वुर मन्कलोरिन, पकाय तिपल कीताह्‌कु, ओर लोन-दुवरलेवा तिरियतोर; तमगा गेंदेङ लेवाह्‌कु, गोरे तोलाङ, एर्रे तोलाङ उहंदुर; दुस्रोरा कय इळ्न मंदुर. 38 इद्रम विस्वस कीतोर पेळ्ह्‌कल बूमतगा, मेटानगा तिरियंदुर, ओसो बंडा पांजानगा, गळ्‍दानगा जागा पोयंदुर.✡ ओरा ऐंगे मनदलाहि, इद दुनियातोर ओप्पोर आसि.

39 वेर सबेटोर मन्कलोर तमा विस्वसतेनाह्‌कु देवुळतुह्‌क बेस विचर वातोर;✡ विचर वातेक तेला, वेर देवुळि पोल्‍लो विळ्सिस मतदिन, दोर्किह केवाय मतोर.✡ 40 बाराह्‌क इतेके, सिरप ओरेनाह्‌के आयो, मति मयेनाह्‌क वने, देवुळि पका बेसता पोल्‍लोतुन मुनेन तासता.✡ देवुळि मीक बर्कत ईकन इन्जि, पोल्‍लो विळ्सिस मता; ओरा संगे माक देवुळ जमा कीतस्केने, अद पोल्‍लो पूरा करल आयग़ा इन्जि, ताना विचर मता.✡

12

देवुळि तनाङ पिलाङ-पेकोरिन सुद्रे कीस्ता

1 अदिनेनाह्‌क (माट बह कीयनद इनजोर, तेळियिह कीसीकन:) विस्वसिरा इचोटा बेरा मुडा साक्सि, मावा सर्ने निच (मतप लेह्‌कान, माक दीरा ईसोरेन) मन्ह्‌ता. देवुळि मयेनाह्‌क बेद अग़ तयर कीता, (अद अग़दे वितिङ. बेस वितना इन्जि,) रोमिह कीयनव पुहतव गेंदेना लेह्‌काडाङ सबे पोल्‍लोन तेंडकल, माक ऊर्सतद पापमतुन लेहतकल.✡ ओसो आरेम आयवा, मावा मुनेह मनदनद अग़ पोसि सीदा वितकल.✡ 2 वितिह्‌पा येसुनगाने कोंडा वाटिङ. मावा विस्वसतुन पुटिह केवाल ओग़े; मावा विस्वसतुन तपवाह कीसेवाल ओग़े.✡ इद बूमते मनदह्‌पा, देवुळि ओनेनाह्‌क तासिस मतद गिर्दातुने सीता कीतोग़; अदिनेनाह्‌क हव्कनागुटाता सिक्साता लजातुन✡ सीता केवा, ओग़ तान आपतोग़.✡ इंजेके देवुळता तिनळ बाजे, राजेम ताकिह कीयलाहि उदतोग़.✡

3 ओग़ बूमते मनदह्‌पा, पापि मन्कलोर ओन पकाय विरुद कीस मतोर, अस्के वने केमेन आपतोग़.✡ मीट वने विस्वसता लोप्पा बागिसि, आरेम आयमाट, येसुन सीता कीम्ह्‌टु.✡ 4 पापि मन्कलोर मीक तिपल कीयनस्के,*(येसुह्‌क आतप लेह्‌का,) मीक इंका मीवा जीवा ईयनाह पप्ळेम आया पोयो.✡ 5-6 तनाङ पिलाङ-पेकोर इनजोर, मीवा जीवातुन दीरा ईयलाहि, देवुळि मीवा बाबाल इन्जि, तना सास्त्रमतगा इतद पोल्‍लोतुन माग़्ङतिरा? अद इद्रम मन्ह्‌ता:

“नावा मग़निन! सामि तना बोरिन-बोरिन जीवा कीस्ता, ओरिन सुद्रे कीस्ताये. ✡

बोरिन-बोरिन तनाङ पिलाङ-पेकोर इनजोर मानेम आस्ता, ओर सबेटोरिन सिक्सा ईस्ताये.

अदिनेनाह्‌क अद नीक सुद्रे कीयह्‌पा पास्कमा;

अद नीक तेर्हतह्‌पा, निमा आरेम आयमा,”✡

इनजोर रासतद मन्ह्‌ता.

7 देवुळि मीक तनाङ पिलाङ-पेकोर इनजोर, सुद्रे कीस्ता. अदिनेनाह्‌क तिपल वायह्‌पा, देवुळि मीक सुद्रे कीस्ता इनजोर पुन्जि, आपसोर मन्ह्‌टु. तना पेकान सुद्रे केवोग़, बोग़ाय तपे मन्ह्‌तोग़ा?✡ 8 देवुळि तनाङ सबेटोर पिलाङ-पेकोरिन सुद्रे कीस्ताये.✡ मीक सुद्रे केवेक, मीट पया तानाङ निटमताङ पिलाङ-पेकोरिर आयविर. पोर्ह्‌का† पिलाङ-पेकोरा लेह्‌काडोरिर आवेरिर. 9 मावाङ लोह्‌कने मावाङ तपेर माक सुद्रे कीतोरे. अस्के माट ओरिन मान ईंदल. ओरिने अचोन मान ईंदल इतेके, मावा पोग़ोटोग़ देवुळबाबाल माक सुद्रे कीयह्‌पा, ओनग्डा पिसमुळ दोर्किह कीयलाहि, ओना पोल्‍लोते ओसोय वग़्ङिस मनदना गावले. 10 मावाङ तपेर तम्क बेद्रम तेळियिस मता, अद्रम माक गळ्कनेनाह्‌क सुद्रे कीतोर. मति देवुळबाबाल, माट वने तना लेह्‌कान पवित्र आयना इन्जि,✡ मावा पाय्दातेनाह्‌क माक सुद्रे कीस्तोग़.✡ 11 देवुळि माक सुद्रे कीयह्‌पा, माक इंजेके गिर्दा वास्ताया? वावो. माक दुकम आस्ता;✡ मति तान मर्सतोरिह्‌क, पेग़्के पाय्दा दोर्किह्‌ता. आल्सुळलेवा पिसनाह आस्ता; सेतेमते पिसनाह आस्ता.✡

12 (देवुळता अग़दे वितनेके,) मीट कमजोर आतव दंडा कय्कना लेह्‌कान, कमजोर आतव मिंडाना लेह्‌कान आतोरिर! मीट दीरा पोसि जिदते विताटु.✡ 13 इके-अके आयवा, विस्वसता सीदा दायनद अग़दे ताकसोर मन्ह्‌टु.✡ अस्के मियगा विस्वसते कूटटप मनवालोरु, लेसिस अनवा, तमा विस्वसते मेग़्किस मनदनुर.✡

देवुळतुन पास्कनद आयो

14 दुस्रोर मन्कलोरा संगे कलियिस मनदलाह ऊळाट.✡ देवुळतेनाह्‌क पवित्रते पिसलाह ऊळाट.✡ अद्रम पिसवोग़ बोग़े देवुळता एरे दाया पग़वोग़. 15 मियग्डाहि बोग़े देवुळि दया कीयनद अग़दाहि लेसमाकेग़.✡ अद्रमतोग़ लेसतोग़ मन्कना विस्वस केवद वीसम, वेल्‍लाटोरिन तिपल कीसि कळ्‍वोग़ कीस्ता.✡ 16 इसकना मग़ि एसाना लेह्‌कान बोग़े साट्याल कबळ केमाकेग़, अहे देवुळतुन मुर्तिय सीता केवप मनमाकेग़. ओग़ तनगा मनदनद माळा मग़ना अदिकरतुन सीता केवा, उंद पूटाता गुग्रानेनाह्‌क, अद अदिकरतुन तनतमिह्‌क वमिसीतोग़.✡ 17 ताना पेग़्के बह आता, अदिन मीट इतेक पुतिरे: तना तपे तन्क बर्कत ईयेग़ इनजोर, ओनगा अतोग़; मति तना तपे (वीस्रा पेकाह्‌क बर्कत ईस मताह्‌कु,) माळा पेकाह्‌क ईया पग़वोग़. एसाल पकाय अळ्स ऊळतोग़, मति तना चुकतदिन मिळ्हतलाहि, ओन्क अग़ दोर्को.✡

18-21 इस्रयेल मन्कलोरिह्‌क देवुळताङ अडोङ दोर्कतस्के, ओर सीनय मेटातगा जमा आस मतोर; (अदु इद बूमते मनदनद कय बोयनद मेटा आंदु.) मेटातगा ओरिह्‌क पका मळ्गनद किसु, ईकळ-गंगा, दूंद-मुर्गम दिसता.✡ पका जोरते अकुम ऊरनदु,✡ देवुळता बेरा लेङु, ओरिह्‌क केंज वाता.✡ अद लेङतुन केंजिसि, ओर पका रेयते, देवुळ इद्रम माक वळ्ह्‌कमाकि इन्जि, मोसान कालगडेम अरतोर.✡“मन्कल आयेग़, जन्वर आयि, अद मेटातुन इटटेके, बंडाङ उकिस हव्कनद सिक्सा ईयनदे,”✡ इनजोर देवुळि उकुम ईस मता. पकाय रेयिस मताह्‌कु, अद उकुमतुन केंजलाह, पग़वोर आस मतोर. सीनय मेटातगा आतद पूरा, निटम अचोन रेय वसनाह मता इतेके, मोसाल वने, “नना रेयतुह्‌क साङलाह आतन,”✡ इनजोर इतोग़.✡ मति मीट इतेके, इद बूमते मनदनद मेटातगा वाविर.

22 मति मीट सियोन मेटातगा, इतेके देवुळदीपता येरुसलेमतगा वातिर.✡ अद जीवात मनदनद देवुळता सहर आंदु. अगा लेक पग़वप मनदनव देवतुल्क गिर्दाते जमा आताङ.✡ 23 अग्डाङ सेतेमतोर मन्कलोराङ जीवाना मुडगा मीट कलियतिर. अद मुडगा, सबेटोरिह्‌क देवुळि माळा मग़ना अदिकर ईता,✡ सबेटोराङ पेदिर्क देवुळता पुस्तकतगा रासतव मन्ह्‌ताङ,✡ सबेटोर (किर्स्तुना मोकतेनाह्‌कु,) मुर्तिय पापमलेवोर आसि मन्ह्‌तोर✡. मीट सबेटोरा, सबेटविना नेयम कीयनद देवुळतगाने वातिर.✡ 24 ओसो देवुळता पूना करलते, माक कलियिह केवाल येसुनगा✡ वातिर. आदमना मग़ि हाबेल मुय्तोना नेतुर इतेके, (तमदादान बद्ला एतलाह,) देवुळतुन केयना लेह्‌कान आस मता;✡ मति पूना करलते मीवा पोग़ोन इल्ह्‌कतप मतदु, येसुना नेतुर बारा, ओसोय बेसतलि;✡(अद मीवा पापमतुन मापि कीम इनजोर,) केयना लेह्‌कान आता.✡

25 अदिनेनाह्‌क उसरते मन्ह्‌टु! देवुळ वेहतनदिन पास्कमाट. इद बूमते मतोग़, (तना कबुरतोग़ मोसाना कयदे,) देवुळि कबुर वेहतस्के,✡ केंजोम इनजोर इस्रयेल मन्कलोर कैंगम आतोर. ओर अद्रम कीताह्‌कु, सिक्साताहि पिस पग़वोर. इतेके अद इंजेके, देवुळदीपते मनवाल (ताना मग़ना मेटे) माक वेहतह्‌पा, केंजोम इनजोर कैंगम आतेके, माट सिक्साताहि बह पिस पग़यकल?✡ मुर्तिय पग़वल! 26 अद सीनय मेटाताहि वळ्ह्‌किह्‌पा, ताना लेङते बूम गल्जता;✡ मति इंजेके, अद इद्रम पोल्‍लो विळ्सता: “ओसो उंद मल्का नना गल्जिह कीकन, इद मल्का सिरप इळ्ता बूमतुने आयो, मति पोग़ोटा बूमते मनदनव सबेटविन वने गल्जिह कीकन,”✡ इनजोर वेहता. 27 “ओसो उंद मल्का” इनजोर इता. इद पोल्‍लोताहि, देवुळि तना पुटिह कीतव सबेटविन, गल्जिह कीसि तेंडग़ा;✡ मति ताना पोग़ोटा राजेम गल्जो; अद मेलियवा मनदग़ा इनजोर, बेस-नेह्‌ना पुनाह आस्ता.✡

28 माट इद गल्जवद राजेमतोर मन्कलोरल आतल. अदिनेनाह्‌क देवुळतुन जोहर कीसि तान रेयसोर, मान ईसोर, तान्क विचर वातप लेह्‌का मोळ्ककल.✡ 29 बह इतेके मावा देवुळि दुमोग़-दुमोग़ कर्विह कीयनद किसलेह्‌काडा आंदु.✡

13

देवुळतुह्‌क विचर वानाह बह पिसना

1 मीट उंदिय लोतोरा लेह्‌कान, ओर्विह्‌क-ओर्वोग़ जीवा कीसोर मन्ह्‌टु.✡ 2 अग़दुह्‌क अनवालोर विस्वसिर मियगा वातेके, ओरिन पुनवेक तेला, बेस ऊळाटु.✡ बह इतेके, इद्रम कीसि उच्वुर मन्कलोर पुनवालेवाये, देवतुल्किह्‌क वने जावा-एग़ कीसीतोर.✡

3 (तमा विस्वसतेनाह्‌क) जेलते मनवालोरिन माग़्ङमाट.✡ मीट वने ओरा संगे जेलते मनदना लेह्‌कान विचर कीम्ह्‌टु. (तमा विस्वसतेनाह्‌क) उच्वुर मन्कलोर तिपल आस्तोर, मीट कुदि तिपल आतप लेह्‌का, ओरिन सीता कीम्ह्‌टु.✡

4 देवुळि सबे रीतिनाङ सिंड्रि-साट्याल कबस्क केवालोरिन नेयम कीयग़ा.✡ अदिनेनाह्‌क मुते-मुजो देवुळता मुनेह किरिया कीतपु, ऐंगेन सेतेमते मनदना गावले.✡

5 देवुळि कुदि इद्रम इता:

“नना नीक बेस्केन विळ्सोन;

नीक बेस्केन अय केवा मनोन,”✡

इनजोर इता.✡ अदिनेनाह्‌क मीट कोताना लालुसते मनमाट. मियगा बाताल मन्ह्‌ता, तानवटेन गिर्दाते मन्ह्‌टु.✡ 6 देवुळि इताह्‌कु, माट वने

“सामि नाक साय्ता कीस्ता;

नना बेस्केन रेयोन;

माने-मन्कल नाक बाताले कीया पग़वोग़,”✡

इनजोर दीराते इनदा पग़यह्‌नल.

7 मीक देवुळता पोल्‍लोतुन वेहचि, अग़ तोहतोरिन सीता कीम्ह्‌टु. ओरा ताकमुळतुन विचर कीस ऊळाट; ओर देवुळता पोग़ोन आक्रि एवनाह विस्वस तासिस मतप लेह्‌कान, मीट वने विस्वस तासाट.✡ 8 येसु किर्स्तु मुने वने, इंजेक वने, अमेसा-अमेसातुह्‌क बेस्केन वने, बद्लेम आयवाल आयोग़.✡ 9 अदिह्‌क बोग़ाय वासि, मीट पुनवव, पूनाङ पोल्‍लोङ काग़्हचि, मीक देवुळता सेतेम पोल्‍लोताहि लेसिह कीयलाह एमाटु.✡ इव तिनदनव, इव तिनवव इनजोर मन्कलोर वेहतनव अडोन केंजताह्‌क आयो;✡ मति देवुळि मीक दया कीताह्‌कु, मीवा जीवा मेग़्कनद बेसु.✡ अद्रमताङ अडोन केंजिसि ताकवालोरिह्‌क बातालाय दोर्कताया? बाताले दोर्को! 10 (येसु डोलिस मन्जि, तना नेतुर ईतदिन विस्वस कीतल. तान विस्वस केवालेवा,)मोसानाङ अडोना इसबते, सेवा केवालोर बूमयालोरिह्‌कु, मावा बर्कततगा कलियलाह अदिकर इले.✡ 11 पापमतुन मायिह कीयलाहि, जन्वर्कना मोक ईस्तोर. मोक ईतापया, पेर्माल नेतुरतुन सबेट्क पवित्र गूडटगा ओस्तोग़; अविस्कनाङ मेंदुस्किन बार, तमा डेराता अबर बोळ्सिह्‌तोर.✡ 12 अद्रमलेह्‌काने येसु वने, तना नेतुरते मन्कलोरा पापमतुन एडिह कीयलाहि,✡ येरुसलेम सहरता पलते, तिपल आसि डोलतोग़.

13 इंजेक माट वने, ओग़ लजा अरतप लेह्‌कान, लजा अरयकल.✡ ओना संगे पलते दायना लेह्‌कान, (पाळ्ना करलता नोमळतुन विळ्सिसि, अद करलतुन नोमवालोरा मुनेह) कदरलेवा मनदलाह, माट तयर आयकल.* 14 इद बूमतगा माक अमेसातुह्‌क मनदलाह, बेदे नाग़ इले. माट कोनि इंजेके पोग़ोटा सहरते मनदकल इनजोर, ताना अग़ ऊळिह्‌नल.✡ 15 अदिनेनाह्‌क माट येसु कीतदिन सीता कीसि, देवुळतुन अमेसा जोहर कीयिङ. मावा तोडटे ताना पेदिर पोयतकल. इद तानेनाह्‌क मोक ईतप लेह्‌कान आस्ता.✡ 16 ओसो बेसताङ कबस्क कीयनदिन, आपुना मादुन ओर्विह्‌क-ओर्वोग़ तूसनदिन, विळ्समाट.✡ इव वने देवुळतेनाह्‌क मोक ईयना लेह्‌कान मन्ह्‌ताङ. इविस्कने अद गिर्दा आस्ता.✡

17 मीवा मुडा मुक्यालोर, मीवाङ जीवाना राका कीस्तोर. तमा कीयनद इद कबळता लोप्पा, ओर देवुळतुह्‌क इसब ईयनुर.✡ अदिनेनाह्‌क इद कबळतुन ओर नारजते आयो, मति गिर्दाते कीयनाह, ओरा पोल्‍लोते वरेम आस मन्ह्‌टु.✡ ओर नारज आस कीतेके, मीक बाताले पाय्दा दोर्को आयग़ा.

18 माट कसुरलेवप ताकिह्‌नोम इनजोर, मावा जीवा पुन्ह्‌ता.✡ सबे पोल्‍लोने माट देवुळतुह्‌क ओप्पनाह कीयलाह ऊळिह्‌नोम.✡ इदिनेनाह्‌क मयेनाह्‌क पार्तना कीसोर मन्ह्‌टु.✡ 19 मियगा चट्पिट वायलाह नाक अग़ दोर्कि इनजोर, पार्तना कीसोर मन्ह्‌टु इन्जि, नना मीक अर्जि कीय्ह्‌नन.✡

20-21 सुकम ईयनद देवुळि, तना विचर कीतप लेह्‌का मीट कीयनाह, मीक सबे बेसताङ पोल्‍लोङ ईयि.✡ येसु किर्स्तुना मेटे, मावा ताकमुळतगा तान्क विचर वातव पोल्‍लोङ आयिङ.✡ किर्स्तु येसुना नेतुरता मेटे, देवुळि मावा संगे अमेसातुह्‌क मनदनद पूना करलतुन निल्पिह कीयलाह आता.✡ इद पूना करल नितना इन्जि, देवुळि येसुन ओसोवने हामुरताहि जीवा अर्हता,✡ इद्रमि येसु किर्स्तु मावा बेरोग़ कोपाल आतोग़.✡ ओने मन्कलोर अमेसा-अमेसातुह्‌क मान ईयिर. आमेन.✡

आक्रिताङ पोल्‍लोङ

22 मावोर विस्वसिरिर! नना मीक बेरा लाट सीटि रासोन.✡ नना मीक बुदि काग़्हचि, रासतद पोल्‍लोतुन सीता कीसोर केंजाट इन्जि, मीक अर्जि कीय्ह्‌नन.✡ 23 मावा ऐंगेटोग़ तिमोति जेलताहि पेसतोग़, इदिन मीट पुनदना इन्जि, कबुर वेहतह्‌नन. ओग़ इगा चट्पिट एवतेके, माट ऐंगे मियगा वायकोम.

24 मीवाङ मुक्यालोर सबेटोरिन, ओसो मियग्डोर देवुळता मन्कलोर सबेटोरिन, जय येसु इन्ह्‌टु. इतालिया पटटोर विस्वसिर,✡ मीक जय येसु इनदलाह आतोर.

25 देवुळता देय्वा मीट सबेटोरगा मनि. आमेन.

✡ 1:1 1:1 योहन 9:29; इब्रितोर 11:17-18; 12:25

✡ 1:1 1:1 गिनती 12:6,8; योएल 2:28

✡ 1:1 1:1 बळयिर 2:30-31; 3:21; इब्रितोर 9:19; 1 पत्रु 1:10-12

✡ 1:2 1:2 2 तिमोति 3:1; इब्रितोर 9:26

✡ 1:2 1:2 योहन 1:14; 12:49; इब्रितोर 2:3-4; 5:8; तोहचीतव पोल्‍लोङ 19:13

✡ 1:2 1:2 योहन 1:3; इब्रितोर 11:3

✡ 1:2 1:2 देवुळताङ पाटाङ 2:8; मत्याल 28:18; रोम सहरतोर 8:17; इब्रितोर 2:8

✡ 1:3 1:3 2 कुरिंततोर 4:4; कुलुसितोर 1:15

✡ 1:3 1:3 कुलुसितोर 1:17

✡ 1:3 1:3 तीतुस 2:14; इब्रितोर 9:14

✡ 1:3 1:3 देवुळताङ पाटाङ 110:1; मार्कल 16:19; इब्रितोर 8:1; 10:12; 12:2

✡ 1:5 1:5 देवुळताङ पाटाङ 2:7; बळयिर 13:33; इब्रितोर 5:5

✡ 1:5 1:5 2 शमूएल 7:14

✡ 1:6 1:6 रोम सहरतोर 8:29

✡ 1:6 1:6 देवुळताङ पाटाङ 97:7; 1 पत्रु 3:22

✡ 1:7 1:7 देवुळताङ पाटाङ 104:4

✡ 1:9 1:8-9 देवुळताङ पाटाङ 45:6-7; पिलिपितोर 2:9; इब्रितोर 2:9

✡ 1:10 1:10 देवुळताङ पाटाङ 102:25

✡ 1:11 1:11 यशायाह 51:6; इब्रितोर 8:13

✡ 1:12 1:11-12 12:27; तोहचीतव पोल्‍लोङ 6:14

✡ 1:12 1:12 इब्रितोर 13:8

✡ 1:12 1:11-12 देवुळताङ पाटाङ 102:26,27

✡ 1:13 1:13 10:13

✡ 1:13 1:13 देवुळताङ पाटाङ 110:1; मत्याल 22:44; मार्कल 12:36; लूकाल 20:42-43

✡ 1:14 1:14 मत्याल 25:34; मार्कल 10:17; रोम सहरतोर 8:17; इब्रितोर 6:12

✡ 1:14 1:14 देवुळताङ पाटाङ 103:20-21; दानिय्येल 7:10

✡ 2:2 2:2 बळयिर 7:53; गलातितोर 3:19

✡ 2:2 2:2 10:28

✡ 2:3-4 2:3-4 10:29; 12:25

✡ 2:3-4 2:3-4 1:2

✡ 2:3-4 2:3-4 मार्कल 16:20; लूकाल 1:1-4; 1 योहन 1:1

✡ 2:3-4 2:3-4 योहन 5:36; 14:12; बळयिर 5:15-16; 8:6-8; 2 कुरिंततोर 12:12; यहुदाल 17

✡ 2:3-4 2:3-4 1 कुरिंततोर 12:4,11; गलातितोर 3:5; इब्रितोर 6:4-6

✡ 2:7 2:7 रोम सहरतोर 2:7,10

✡ 2:8 2:6-8 देवुळताङ पाटाङ 8:4-6

✡ 2:8 2:8 1 कुरिंततोर 15:27; इब्रितोर 1:2

✡ 2:8 2:8 1 कुरिंततोर 15:25

✡ 2:9 2:9 बळयिर 2:30-33; 3:13-14; इब्रितोर 1:9; 12:2; 1 पत्रु 1:21

✡ 2:10 2:10 रोम सहरतोर 11:36

✡ 2:10 2:10 12:2

✡ 2:10 2:10 5:9; 7:28

✡ 2:11 2:11 10:9-10

✡ 2:11 2:11 3:1

✡ 2:11 2:11 मत्याल 12:49-50; मार्कल 3:34-35; लूकाल 8:21; योहन 20:17

✡ 2:12 2:12 देवुळताङ पाटाङ 22:22

✡ 2:13 2:13 यशायाह 8:17-18

✡ 2:14-15 2:14-15 योहन 1:14; इब्रितोर 10:5

✡ 2:14-15 2:14-15 योहन 12:31; रोम सहरतोर 8:3; 2 तिमोति 1:10

✡ 2:14-15 2:14-15 रोम सहरतोर 8:15; 1 कुरिंततोर 15:57

* 2:16 2:16 माट यहुदि आयवोर विस्वसिरल वने, अब्रहमना जालपिलतोरा लेह्‌का आय्ह्‌नल. रोम सहरतोर 4:9-16 ओसो 9:6-8 ऊळाट.

✡ 2:17 2:17 पिलिपितोर 2:7

✡ 2:17 2:17 3:1; 5:10; 6:20; 7:26; 8:1; 9:11; 10:21

✡ 2:17 2:17 रोम सहरतोर 3:25-26; 8:3; इब्रितोर 5:2

✡ 2:18 2:17-18 4:14-16

✡ 3:1 3:1 2:11; 10:19-20

✡ 3:1 3:1 पिलिपितोर 3:14

✡ 3:1 3:1 13:22

✡ 3:1 3:1 योहन 17:3

✡ 3:1 3:1 2:17; 4:14-15; 5:5; 6:20; 7:26; 8:1; 9:11; 10:21

✡ 3:1 3:1 10:23

✡ 3:2 3:2 पेसमुळि 40:16; गिनती 12:7

✡ 3:3-4 3:3-4 2 कुरिंततोर 3:7-11

✡ 3:5 3:5 पेसमुळि 40:16; गिनती 12:7

✡ 3:5 3:5 पेसमुळि 14:31; गिनती 12:7

✡ 3:5 3:5 व्यवस्थाविवरण 18:18-19

✡ 3:6 3:6 1:2

✡ 3:6 3:6 10:19-21,23; 11:1

✡ 3:6 3:6 रोम सहरतोर 11:22; 1 कुरिंततोर 3:16; 1 तिमोति 3:14-15; इब्रितोर 4:14-15; 6:11,18; 7:18-19

✡ 3:7 3:7 1 तिमोति 4:1; इब्रितोर 9:8-10; 10:15-17

✡ 3:8 3:7-8 4:7

✡ 3:9 3:9 बळयिर 7:36

✡ 3:11 3:11 4:3-4,5

✡ 3:11 3:7-11 देवुळताङ पाटाङ 95:7-11

✡ 3:12 3:12 कुलुसितोर 2:8; इब्रितोर 12:25

✡ 3:13 3:13 इपिसुसतोर 4:22; इब्रितोर 10:24-25

✡ 3:14 3:14 रोम सहरतोर 11:22

✡ 3:15 3:15 देवुळताङ पाटाङ 95:7-8

✡ 3:16 3:16 यिर्मयाह 32:29; 44:3,8

✡ 3:16 3:16 गिनती 14:2,11,30; व्यवस्थाविवरण 1:35; यहुदाल 5

✡ 3:17 3:17 गिनती 14:29; 1 कुरिंततोर 10:5

✡ 3:18 3:18 गिनती 14:23; व्यवस्थाविवरण 1:34-35; इब्रितोर 4:2

✡ 3:18 3:18 रोम सहरतोर 11:30-32; इब्रितोर 4:6,11

✡ 3:19 3:19 योहन 3:18,36; रोम सहरतोर 11:23

✡ 4:1 4:1 2 कुरिंततोर 6:1; गलातितोर 5:4; इब्रितोर 12:15

✡ 4:2 4:2 रोम सहरतोर 3:3; 10:17; गलातितोर 3:2; 1 तिसलुनितोर 2:13; इब्रितोर 3:18

✡ 4:3-4 4:3-4 3:11

✡ 4:3-4 4:3-4 पुटमुळि 2:2

✡ 4:3-4 4:3-4 देवुळताङ पाटाङ 95:11

✡ 4:5 4:5 देवुळताङ पाटाङ 95:11

✡ 4:5 4:5 3:11

✡ 4:6 4:6 3:18

✡ 4:7 4:7 3:7-8,15

* 4:8 4:8 इद पोल्‍लोतुन पुनदलाहि यहोशू पुस्तकतुन अर्वाटु.

✡ 4:8 4:8 यहोशू 22:4

✡ 4:9 4:9 पुटमुळि 2:2-3

✡ 4:10 4:10 पुटमुळि 2:2-3

✡ 4:10 4:9-10 तोहचीतव पोल्‍लोङ 14:13

✡ 4:11 4:11 3:18; 2 पत्रु 2:6

✡ 4:12 4:12 1 तिसलुनितोर 2:13

✡ 4:12 4:12 यिर्मयाह 23:29; बळयिर 7:38

✡ 4:12 4:12 इपिसुसतोर 6:17; तोहचीतव पोल्‍लोङ 1:16

✡ 4:12 4:12 योहन 12:48; 1 कुरिंततोर 14:24-25

✡ 4:13 4:13 2 इतिहास 16:9; देवुळताङ पाटाङ 33:13-15

✡ 4:13 4:13 अय्यूब 26:6

✡ 4:14-15 4:14-15 इपिसुसतोर 4:10; इब्रितोर 3:1; 6:20; 8:1; 9:24; 1 पत्रु 3:22

✡ 4:14-15 4:14-15 योहन 8:46; 2 कुरिंततोर 5:21; इब्रितोर 7:26

✡ 4:14-15 4:14-15 2:17-18; 5:2

✡ 4:14-15 4:14-15 3:6

✡ 4:16 4:16 इपिसुसतोर 2:18; इब्रितोर 2:17; 7:18-19

✡ 5:1 5:1 7:27; 8:3; 9:8-10; 10:11

✡ 5:2 5:2 7:28

✡ 5:2 5:2 इपिसुसतोर 4:18; इब्रितोर 2:17-18; 4:14-15; 9:7; याकुब 5:19; 1 पत्रु 2:25

✡ 5:3 5:3 लैव्यव्यवस्था 9:7; 16:6; इब्रितोर 7:27; 9:7

✡ 5:4 5:4 गिनती 16:40; 18:7; 1 शमूएल 13:9-13; 2 इतिहास 26:18

✡ 5:4 5:4 पेसमुळि 28:1; 1 इतिहास 23:13

✡ 5:5 5:5 योहन 8:54

✡ 5:5 5:5 देवुळताङ पाटाङ 2:7; इब्रितोर 1:5

✡ 5:5 5:5 3:1

✡ 5:6 5:6 पुटमुळि 14:18; देवुळताङ पाटाङ 110:4; इब्रितोर 6:20; 7:17,20-21

✡ 5:7 5:7 मत्याल 26:39,42,44; 27:46,50; मार्कल 14:36,39; 15:34,37; लूकाल 22:41,44; 23:46

✡ 5:8 5:8 1:2

✡ 5:8 5:8 पिलिपितोर 2:8

✡ 5:9 5:9 2:10; 9:12

✡ 5:10 5:10 2:17; 3:15

✡ 5:11 5:11 2 पत्रु 3:16

✡ 5:12 5:12 10:32-33

✡ 5:12 5:12 गलातितोर 4:9; इब्रितोर 6:1-2

✡ 5:12 5:12 1 कुरिंततोर 3:2

✡ 5:13 5:13 1 कुरिंततोर 3:1; 14:20

✡ 5:14 5:14 1 कुरिंततोर 2:6; इपिसुसतोर 4:13; इब्रितोर 6:1-2

✡ 5:14 5:14 1 तिमोति 4:7

✡ 6:1-2 6:1-2 9:14

✡ 6:1-2 6:1-2 बळयिर 6:6

✡ 6:1-2 6:1-2 बळयिर 17:31-32

✡ 6:1-2 6:1-2 तोहचीतव पोल्‍लोङ 20:11-15

✡ 6:1-2 6:1-2 1 कुरिंततोर 2:6

✡ 6:1-2 6:1-2 पिलिपितोर 3:14; इब्रितोर 5:14

✡ 6:4-6 6:4-6 2 कुरिंततोर 4:4,6; इब्रितोर 10:32-33

✡ 6:4-6 6:4-6 योहन 4:10; इपिसुसतोर 2:8

✡ 6:4-6 6:4-6 गलातितोर 3:2; इब्रितोर 2:3-4

✡ 6:4-6 6:4-6 1 पत्रु 1:24-25; 2:1-3

✡ 6:4-6 6:4-6 10:29

✡ 6:4-6 6:4-6 मत्याल 19:26; इब्रितोर 10:26-27; 2 पत्रु 2:21-22

✡ 6:8 6:8 पुटमुळि 3:17-18; व्यवस्थाविवरण 29:22-25

✡ 6:10 6:10 रोम सहरतोर 12:13; 1 तिसलुनितोर 1:2-3; इब्रितोर 10:32-34

✡ 6:10 6:10 मत्याल 10:42; 25:40; बळयिर 10:4

✡ 6:11 6:11 3:6; 10:22

✡ 6:12 6:12 2 तिसलुनितोर 1:4; याकुब 1:3; तोहचीतव पोल्‍लोङ 13:10

✡ 6:12 6:12 1:14

✡ 6:12 6:12 13:7

✡ 6:13-14 6:13-14 पुटमुळि 22:16-17; लूकाल 1:73; गलातितोर 3:18

✡ 6:15 6:15 पुटमुळि 12:4-5; 21:5; इब्रितोर 9:15

✡ 6:16 6:16 पेसमुळि 22:11

✡ 6:16 6:16 गलातितोर 3:15

✡ 6:17 6:17 देवुळताङ पाटाङ 110:4; बुदताङ पोल्‍लोङ 19:21

✡ 6:17 6:17 11:9

✡ 6:18 6:18 3:6; 7:18-19

✡ 6:18 6:18 गिनती 23:19

✡ 6:18 6:18 2 तिमोति 2:13

* 6:19 6:19 सबेट्क पवित्र गूडि बेद्रमता, तेना लोप्पा 9:1-5 अर्वाटु.

✡ 6:19 6:18-19 लैव्यव्यवस्था 16:2,15; रोम सहरतोर 5:5; इब्रितोर 9:3,7; 10:19-20

✡ 6:20 6:20 योहन 14:2; इब्रितोर 4:14-15

✡ 6:20 6:20 देवुळताङ पाटाङ 110:4; इब्रितोर 2:17; 3:1; 5:6; 7:17

✡ 7:1-3 7:1-3 पुटमुळि 14:17-20

✡ 7:4 7:4 पुटमुळि 14:20

* 7:5 7:5 लेविना तपे याकुब मुय्तोग़ आंदोग़, ओनग्डाहे सबेटोर इस्रयेलतोर पुटटोर. अब्रहम इतेके याकुबना तादो आंदोग़.

✡ 7:5 7:5 गिनती 18:21-28; 2 इतिहास 31:4-5

† 7:6 7:6 मेल्किसेदेकना कालमते लेवि पुटवाय मतोग़.

✡ 7:6 7:6 रोम सहरतोर 4:13

✡ 7:6 7:6 पुटमुळि 14:19-20

✡ 7:11 7:11 9:6; 10:1

✡ 7:11 7:11 8:7

✡ 7:12 7:12 9:8-10

‡ 7:13-14 7:13-14 यहुदाल, लेविना तमोग़ मतोग़. पुटमुळि 29:34-35 ऊळाट.

✡ 7:13-14 7:13-14 यशायाह 11:1; मीका 5:2; मत्याल 2:5-6; तोहचीतव पोल्‍लोङ 5:5

✡ 7:17 7:17 देवुळताङ पाटाङ 110:4

✡ 7:17 7:17 5:6; 6:20

✡ 7:18-19 7:18-19 बळयिर 13:39; गलातितोर 2:16; 3:21; इब्रितोर 9:8-10

✡ 7:18-19 7:18-19 3:6; 4:16; 6:18; 10:1,22; याकुब 4:8

✡ 7:20-21 7:20-21 5:6

✡ 7:20-21 7:20-21 देवुळताङ पाटाङ 110:4

✡ 7:22 7:22 8:6,8

✡ 7:24 7:24 यशायाह 9:7; योहन 12:34; रोम सहरतोर 9:5

✡ 7:25 7:25 रोम सहरतोर 8:27,34; इपिसुसतोर 2:18; इब्रितोर 9:24; 1 पत्रु 3:18; 1 योहन 2:1

✡ 7:25 7:25 रोम सहरतोर 5:10

✡ 7:26 7:26 2 कुरिंततोर 5:21; इब्रितोर 4:14-15

✡ 7:26 7:26 इपिसुसतोर 4:10

✡ 7:26 7:26 2:17; 3:1

✡ 7:27 7:27 लैव्यव्यवस्था 9:7; इब्रितोर 5:1,3; 8:3

✡ 7:27 7:27 9:12,26,28; 10:9-10

✡ 7:27 7:27 9:14; 10:12

✡ 7:28 7:28 5:2

✡ 7:28 7:28 2:10; 3:1

✡ 8:1 8:1 देवुळताङ पाटाङ 110:1; इब्रितोर 1:3

✡ 8:1 8:1 2:17; 3:1; 4:14-15

✡ 8:2 8:2 9:1

✡ 8:2 8:2 इब्रितोर 9:11,24; तोहचीतव पोल्‍लोङ 21:3

✡ 8:2 8:2 10:11

✡ 8:3 8:3 5:1; 7:27; 9:8-10; 10:11

✡ 8:3 8:3 3:1

✡ 8:5 8:5 पेसमुळि 25:40

✡ 8:5 8:5 तोहचीतव पोल्‍लोङ 15:5

✡ 8:5 8:5 कुलुसितोर 2:17; इब्रितोर 9:23; 10:1; 13:10

✡ 8:6 8:6 लूकाल 22:20; 1 तिमोति 2:5; इब्रितोर 7:22; 9:15; 12:24

✡ 8:6 8:6 इपिसुसतोर 2:12; इब्रितोर 7:22

✡ 8:7 8:7 7:11

✡ 8:8 8:8 लूकाल 22:20; इब्रितोर 7:22; 9:15; 12:24

* 8:8 8:8 देवुळता कबुरतोग़ यिर्मयाल इव पोल्‍लोन रासतोग़. अद तूकने इस्रयेलतोराङ रेंड राजेह्‌क मताङ: उतर बाजे इस्रयेल राजेम, दक्सिन बाजे यहुदा राजेम. देवुळता मंदिर यहुदा राजेमते मता.

✡ 8:9 8:9 पेसमुळि 19:5; 24:6-8; व्यवस्थाविवरण 5:2-3

✡ 8:10 8:10 इब्रितोर 10:15-17

✡ 8:11 8:11 यशायाह 54:13; योहन 6:45; 1 योहन 2:27

✡ 8:12 8:12 यशायाह 43:25; यिर्मयाह 50:20; मीका 7:18-19; रोम सहरतोर 11:27; इब्रितोर 10:15-17

✡ 8:12 8:8-12 यिर्मयाह 31:31-34

✡ 8:13 8:13 2 कुरिंततोर 5:17; इब्रितोर 1:11

* 9:1 9:1 अद रावुळ मोसाना कालमते पंडटद मता. इद सीटि रासनद कालमते, रावुळता बद्लाते येरुसलेम सहरतगा यहुदिरा मंदिर मता.

✡ 9:1 9:1 पेसमुळि 25:8; रोम सहरतोर 9:4; इब्रितोर 8:2; 9:24

✡ 9:2 9:2 पेसमुळि 26:31-33; 40:3; मत्याल 27:51

✡ 9:2 9:2 पेसमुळि 26:1-30

✡ 9:2 9:2 पेसमुळि 25:31-39

✡ 9:2 9:2 पेसमुळि 25:23-29

✡ 9:2 9:2 पेसमुळि 25:30; लैव्यव्यवस्था 24:5-9; मत्याल 12:4; मार्कल 2:26; लूकाल 6:4

✡ 9:2 9:2 पेसमुळि 40:22-25

✡ 9:3 9:3 पेसमुळि 26:33; इब्रितोर 6:18-19; 10:19-20

✡ 9:4 9:4 पेसमुळि 30:1-8; 37:25-26

✡ 9:4 9:4 पेसमुळि 25:10-22; 37:1-9; तोहचीतव पोल्‍लोङ 11:19

✡ 9:4 9:4 पेसमुळि 16:32-34

† 9:4 9:4 इद मनाता लोप्पा पुनदना इतेके, पुस्तकता आक्रिते पुनवव पोल्‍लोना अर्तमि अगा ऊळाट.

✡ 9:4 9:4 गिनती 17:8-10

✡ 9:4 9:4 पेसमुळि 25:16; 31:18; 32:15; व्यवस्थाविवरण 9:9,11,15; 10:3-5

‡ 9:5 9:5 इविस्किन इब्रि पोल्‍लोते “करुबिम” इंदुर. अव उंद रीतताङ देवतुल्क मताङ.

✡ 9:5 9:5 पेसमुळि 25:17-22; लैव्यव्यवस्था 16:2; 1 राजा 8:7

§ 9:5 9:5 देवुळि पापमतुन मापि कीयनद जागा, संदुकता पोग़ोटा बाजे मता. तान बंगरते माचिस मता. देवुळता पेर्माल ताना पोग़ोन, मोक ईतव जन्वर्कना नेतुर इल्ह्‌किंदोग़; तान ऊळिस देवुळि तना मन्कलोरा पापमतुन मापि कींदु.

✡ 9:6 9:6 गिनती 18:2-6; इब्रितोर 7:11

✡ 9:7 9:7 पेसमुळि 30:10; लैव्यव्यवस्था 16:12-17,34; इब्रितोर 6:18-19; 10:3-4

✡ 9:7 9:7 गिनती 15:25; इपिसुसतोर 4:18

✡ 9:7 9:7 लैव्यव्यवस्था 16:11,14; इब्रितोर 5:2-3

✡ 9:8-10 9:8-10 3:7

✡ 9:8-10 9:8-10 लैव्यव्यवस्था 11:2-47; गिनती 6:3; कुलुसितोर 2:16; इब्रितोर 13:9

✡ 9:8-10 9:8-10 लैव्यव्यवस्था 11:25; गिनती 19:13; मार्कल 7:4

✡ 9:8-10 9:8-10 5:1; 8:3

✡ 9:8-10 9:8-10 10:1

✡ 9:8-10 9:8-10 7:18-19

✡ 9:8-10 9:8-10 योहन 14:6; इब्रितोर 7:12; 10:19-20

✡ 9:11 9:11 10:1

✡ 9:11 9:11 2:17; 3:1

✡ 9:11 9:11 मार्कल 14:58; 2 कुरिंततोर 5:1; इब्रितोर 9:1

✡ 9:11 9:11 8:2

✡ 9:12 9:12 लैव्यव्यवस्था 4:3; 16:6,15

✡ 9:12 9:12 7:27

✡ 9:12 9:12 13:12

✡ 9:12 9:12 5:9; 1 पत्रु 1:18-19

✡ 9:13 9:13 लैव्यव्यवस्था 16:15; इब्रितोर 10:3-4

✡ 9:13 9:13 गिनती 19:9,17-18

✡ 9:14 9:14 इपिसुसतोर 1:7; इब्रितोर 13:12

✡ 9:14 9:14 इपिसुसतोर 5:2; इब्रितोर 7:27; 10:9-10,12

✡ 9:14 9:14 रोम सहरतोर 3:25-26; इब्रितोर 1:3; 6:1-2; तोहचीतव पोल्‍लोङ 7:14; 14:5

✡ 9:14 9:13-14 10:29

✡ 9:15 9:15 रोम सहरतोर 3:24

✡ 9:15 9:15 बळयिर 20:32

✡ 9:15 9:15 गलातितोर 3:20; इब्रितोर 6:15; 8:6,8; 10:34,36; 11:39; 12:24

✡ 9:19 9:19 1:1

* 9:19 9:19 तुल्स मराटिते “एजोब” इनजोर मन्ह्‌ता.

✡ 9:19 9:19 गिनती 19:6,18

✡ 9:19 9:19 10:22; 12:24

✡ 9:20 9:19-20 पेसमुळि 24:7-8; मत्याल 26:28; मार्कल 14:22-24; लूकाल 22:19-20

✡ 9:21 9:21 पेसमुळि 24:6; 40:9; लैव्यव्यवस्था 8:15,19; 16:14-16

✡ 9:22 9:22 लैव्यव्यवस्था 17:11; 1 योहन 1:7

✡ 9:23 9:23 8:5

✡ 9:24 9:24 9:1

✡ 9:24 9:24 2 कुरिंततोर 5:1; इब्रितोर 8:2

✡ 9:24 9:24 7:25

✡ 9:24 9:24 4:14-15; 1 योहन 2:1

✡ 9:26 9:26 1 योहन 3:5,8

✡ 9:26 9:26 1:2; 1 पत्रु 1:20; 4:7

✡ 9:26 9:26 7:27; 1 पत्रु 3:18

✡ 9:27 9:27 पुटमुळि 3:19

✡ 9:27 9:27 2 कुरिंततोर 5:10; इब्रितोर 10:27; 1 योहन 4:17-18

✡ 9:28 9:28 7:27; 1 पत्रु 3:18

✡ 9:28 9:28 यशायाह 53:12; 1 पत्रु 2:24

✡ 9:28 9:28 रोम सहरतोर 3:25-26; इब्रितोर 10:9-10

✡ 9:28 9:28 बळयिर 1:11

✡ 9:28 9:28 1 कुरिंततोर 1:5-7; तीतुस 2:13

✡ 10:1 10:1 कुलुसितोर 2:17; इब्रितोर 7:11; 8:5; 9:11

✡ 10:1 10:1 10:22

✡ 10:1 10:1 रोम सहरतोर 8:3; इब्रितोर 7:18-19; 9:8-10

✡ 10:3-4 10:3-4 9:12-13

✡ 10:3-4 10:3-4 9:7

✡ 10:3-4 10:1-4 रोम सहरतोर 8:3

✡ 10:5 10:5 इब्रितोर 2:14-15; 1 पत्रु 2:24

✡ 10:7 10:5-7 देवुळताङ पाटाङ 40:6-8

* 10:7 10:7इद सीटि रासवाल, देवुळताङ पाटाङ पुस्तकताहि, किर्स्तु इतद पोल्‍लोतुन तेंडिस मन्जि, इगा रासतोग़.

✡ 10:8 10:8 मार्कल 12:33; रोम सहरतोर 8:3

✡ 10:9-10 10:9-10 देवुळताङ पाटाङ 40:7-8

✡ 10:9-10 10:9-10 योहन 6:51; इब्रितोर 7:27; 9:14,28; 1 पत्रु 3:18

✡ 10:9-10 10:9-10 योहन 17:19; इपिसुसतोर 5:26; इब्रितोर 2:11; 13:12

✡ 10:11 10:11 5:1; 8:3

✡ 10:11 10:11 8:2

✡ 10:11 10:11 मीका 6:6-8

✡ 10:12 10:12 इपिसुसतोर 5:2; इब्रितोर 7:27; 9:14

✡ 10:12 10:12 देवुळताङ पाटाङ 110:1; इब्रितोर 1:3

✡ 10:13 10:13 देवुळताङ पाटाङ 110:1; इब्रितोर 1:13

✡ 10:14 10:14 इपिसुसतोर 5:26

✡ 10:15-17 10:15-17 3:7

✡ 10:15-17 10:15-17 8:10

✡ 10:15-17 10:15-17 यिर्मयाह 31:33-34; इब्रितोर 8:12

✡ 10:19-20 10:19-20 9:8-10

✡ 10:19-20 10:19-20 6:19; 9:3

✡ 10:19-20 10:19-20 इपिसुसतोर 2:18; इब्रितोर 3:1,6

✡ 10:21 10:21 2:17; 3:1

✡ 10:21 10:21 1 तिमोति 3:14-15; इब्रितोर 3:6

✡ 10:22 10:22 यहेजकेल 36:25; इब्रितोर 9:19; 12:24

✡ 10:22 10:22 बळयिर 22:16; तीतुस 3:4-5; 1 पत्रु 3:21

✡ 10:22 10:22 6:11

✡ 10:22 10:22 रोम सहरतोर 4:21; इपिसुसतोर 2:18; इब्रितोर 7:18-19; 10:1

✡ 10:23 10:23 1 कुरिंततोर 1:9; इब्रितोर 11:11

✡ 10:23 10:23 3:1,6

✡ 10:25 10:25 बळयिर 2:42; 20:7; 1 कुरिंततोर 5:4; 11:18; 14:26

✡ 10:25 10:25 रोम सहरतोर 13:12

✡ 10:25 10:24-25 3:13

✡ 10:26 10:26 1 तिमोति 2:3-4

✡ 10:26 10:26 गिनती 15:30; इब्रितोर 6:4-6; 2 पत्रु 2:20-22

✡ 10:27 10:27 योहन 5:28-29; इब्रितोर 9:27

✡ 10:27 10:27 यशायाह 26:11; 2 तिसलुनितोर 1:8; इब्रितोर 12:29

✡ 10:28 10:28 व्यवस्थाविवरण 17:2-7; 19:15; मत्याल 18:16; इब्रितोर 2:2

✡ 10:29 10:29 पेसमुळि 24:8; मत्याल 26:28; मार्कल 14:24; लूकाल 22:19-20; इपिसुसतोर 5:26; इब्रितोर 9:13-14; 13:20-21; तोहचीतव पोल्‍लोङ 1:4-5

✡ 10:29 10:29 मत्याल 12:31; मार्कल 3:28; लूकाल 12:10; बळयिर 5:3; इब्रितोर 6:4-6

✡ 10:29 10:29 1 कुरिंततोर 11:27; पिलिपितोर 3:18; इब्रितोर 2:3-4

✡ 10:29 10:29 6:4-6

✡ 10:30 10:30 व्यवस्थाविवरण 32:35-36

✡ 10:30 10:30 रोम सहरतोर 12:19

✡ 10:31 10:31 2 कुरिंततोर 5:11

✡ 10:32-33 10:32-33 6:4-6

✡ 10:32-33 10:32-33 5:12

✡ 10:32-33 10:32-33 1 कुरिंततोर 4:9

✡ 10:32-33 10:32-33 पिलिपितोर 4:14; 1 तिसलुनितोर 2:14

✡ 10:32-33 10:32-33 रोम सहरतोर 12:12; पिलिपितोर 1:30; तोहचीतव पोल्‍लोङ 2:5

✡ 10:34 10:32-34 मत्याल 25:36; 1 तिसलुनितोर 2:14; इब्रितोर 6:10; 13:3

✡ 10:34 10:34 9:15; 11:16; 13:14; 1 पत्रु 1:4-5

✡ 10:34 10:34 मत्याल 5:12

✡ 10:35 10:35 इपिसुसतोर 3:12

✡ 10:36 10:36 मत्याल 24:13; लूकाल 21:19; इब्रितोर 12:1

✡ 10:36 10:36 रोम सहरतोर 2:7; 12:12

✡ 10:36 10:36 9:15; 11:39

✡ 10:37 10:37 पिलिपितोर 4:5; 2 पत्रु 3:9; तोहचीतव पोल्‍लोङ 22:20

✡ 10:38 10:37-38 हबक्‍कूक 2:3-4; रोम सहरतोर 1:17; गलातितोर 3:11

✡ 11:1 11:1 3:6

✡ 11:1 11:1 रोम सहरतोर 8:24; 2 कुरिंततोर 4:18; इब्रितोर 11:27

✡ 11:2 11:2 11:39

✡ 11:3 11:3 पुटमुळि 1:3-30; देवुळताङ पाटाङ 33:6,9; योहन 1:3; 1 तिमोति 4:5; इब्रितोर 1:2; 2 पत्रु 3:5

✡ 11:3 11:3 रोम सहरतोर 4:16-17

✡ 11:4 11:4 यहुदाल 11

✡ 11:4 11:4 पुटमुळि 4:4

✡ 11:4 11:4 पुटमुळि 4:10; इब्रितोर 12:24

✡ 11:5 11:5 पुटमुळि 5:22-24

* 11:5 11:5सबेटोरिह्‌क मुनेतोग़ मन्कल आदमिह्‌कु, ओसो ओर्वोग़ मग़ि मतोग़. ओना पेदिर सेत मता. हनोक इतेके, सेतना कूळतोग़ मतोग़.

✡ 11:7 11:7 1 पत्रु 3:20

✡ 11:7 11:7 पुटमुळि 6:9,13-22; रोम सहरतोर 4:13; 9:30

✡ 11:8 11:8 पुटमुळि 12:7

✡ 11:8 11:8 पुटमुळि 12:1,4-5,7; 13:15; बळयिर 7:2-4

✡ 11:9 11:9 पुटमुळि 12:8; 13:3,18; 18:1,9; बळयिर 7:5

✡ 11:9 11:9 पुटमुळि 26:3-5; 28:13-15; इब्रितोर 6:17

✡ 11:9 11:9 पुटमुळि 24:67; 26:25; 35:1

✡ 11:10 11:10 तोहचीतव पोल्‍लोङ 21:2,14

✡ 11:10 11:10 12:22; 13:14

✡ 11:11 11:11 10:23

† 11:11 11:11 विस्वस कीताह्‌कु, ओग़ु तनमुते साराल बारा, वेल्‍लाय वय्स आस तेला, पेकान पुटिह कीया पग़तोग़. नीक मग़ि ईकन इनजोर, देवुळि ओनु पोल्‍लो विळ्सिस मता. पोल्‍लो विळ्सिस मतद देवुळि, तना पोल्‍लोतुन मिळ्हो इनजोर, ओग़ तना जीवातगा विस्वस कीस मतोग़. बेव मोदुल काग्देह्‌कने इद्रमता पोल्‍लो वास्ता: “विस्वस कीताह्‌कु, साराल आंटळि वने, वेल्‍लाय वय्स आस तेला, नेलाङ हव्किसि, पेकान पुटिह कीया पग़ता. नीक मग़ि ईकन इनजोर, देवुळि तानु पोल्‍लो विळ्सिस मता. पोल्‍लो विळ्सिस मतद देवुळि, तना पोल्‍लोतुन मिळ्हो इनजोर, अद तना जीवातगा विस्वस कीस मता.”

✡ 11:11 11:11 पुटमुळि 17:19; 21:1-2; रोम सहरतोर 9:7-9

✡ 11:12 11:12 रोम सहरतोर 4:18-19

‡ 11:12 11:12अब्रहमे इब्रि जाततोरा पेदामन्कल आतोग़. इब्रि मन्कलोरा “इस्रयेल” इनजोर, दुस्रा पेदिर वने मता.

✡ 11:12 11:12 पुटमुळि 15:5; 22:17; 32:12

✡ 11:13 11:13 मत्याल 13:17; इब्रितोर 11:39

✡ 11:13 11:13 योहन 8:56

✡ 11:13 11:13 पुटमुळि 23:4; 47:9; 1 इतिहास 29:15; देवुळताङ पाटाङ 39:12; 1 पत्रु 1:1

✡ 11:14 11:13-14 2 कुरिंततोर 5:6

§ 11:15 11:15 अब्रहम मुय्तोग़ बेबिलोन देसेमता ऊर नाटे पुटिस मतोग़ (पुटमुळि 11:28). मति कनान देसेमते वातापया, ओग़ तना पुटटद देसेमते बेस्केन मलवोग़. इसक, याकुबि अद देसेमताहि पिलान ततोर, मति अगा बेस्केन जागा आयोर.

✡ 11:15 11:15 पुटमुळि 24:6-8

✡ 11:16 11:16 तोहचीतव पोल्‍लोङ 21:2

✡ 11:16 11:16 2 तिमोति 4:18; इब्रितोर 10:34; 11:40; 12:22; 13:14

✡ 11:16 11:16 पुटमुळि 26:24; 28:13; पेसमुळि 3:6,15; 4:5

✡ 11:17-18 11:17-18 पुटमुळि 21:12; रोम सहरतोर 9:7-9; इब्रितोर 1:1

✡ 11:17-18 11:17-18 याकुब 2:21

✡ 11:19 11:19 रोम सहरतोर 4:21

✡ 11:19 11:19 पुटमुळि 22:1-18

* 11:19 11:19अब्रहम तना मग़िन कसेटे अस्कलाहि कय तेहतोग़, अचोटेन “नीवा मग़िन हव्कमा,” इनजोर देवुळि केयता. पुटमुळि 22:9-12 ऊळाट.

✡ 11:20 11:20 पुटमुळि 27:27-29,39-40

✡ 11:21 11:21 पुटमुळि 47:31; 48:1,5,15-16,20

✡ 11:22 11:22 पुटमुळि 50:24-25; पेसमुळि 13:19

† 11:22 11:22नीवा जालपिल नालुङ नूह्‌क वर्साङ, दुस्रा देसेमतोरा कय इळ्न मनदनुर इन्जि, देवुळि अब्रहमिन वेहच मता. मति ओरिन तिपल केवालोरिह्‌क सिक्सा ईसि, नावा लोकुरिन अग्डाह पेहच ततकन, इद ओसो वेहता. (पुटमुळि 15:13-14) देवुळता इदे पोल्‍लोतुन विस्वस कीसि, योसेप इद्रम वेहतोग़.

‡ 11:23 11:23मिसर देसेमतोर इब्रितोरिन ओर्युल तासिस मतोर, ओसो पकाय तिपल कींदुर. ओरा जाततुन पूरा बूळे कीसीयना इनजोर, मिसर देसेमतोग़ राजाल ऊळिंदोग़. अदिनेनाह्‌क इब्रि आस्क पेकान पुटिह कीतेके, ओर बाला पेकोरिन हव्कना इनजोर, राजाल उकुम ईस मतोग़.

✡ 11:23 11:23 पेसमुळि 1:22—2:2

§ 11:24 11:24मोसाल पुटटस्के, तना तलोग़ ओन मूंड नेलाङ एवनाह तासिस मता. ताना पेग़्के ओन उंद डालातगा वाटिस, बेरेटगा विळ्सिसीता. ओन मिसर देसेमता राजाना मयाळ दोर्किह कीता, ओसो तना लोन ओस अय कीता. (पेसमुळि 2:3-10)

✡ 11:25-26 11:25-26 देवुळताङ पाटाङ 89:51; इब्रितोर 13:13

✡ 11:25-26 11:25-26 लूकाल 14:33; 1 पत्रु 4:14

✡ 11:27 11:27 पेसमुळि 2:15; 10:28-29; 12:50-51; 13:17-18

✡ 11:27 11:27 कुलुसितोर 1:15; इब्रितोर 11:1

✡ 11:28 11:28 पेसमुळि 12:3-13,21-24,29-30

* 11:28 11:28मोसाले इस्रयेल मन्कलोरिन मिसर देसेमतोग़ राजाना कयदाहि विळ्सिह कीस, तमा देसेम ओसीतोग़; मति मुने राजाल विळ्सवा मतोग़. अदिनेनाह्‌क देवुळि मोसान इता, “निमा इस्रयेल मन्कलोरिन इद्रम वेहा: नग़्का नना मिसर देसेमतोरा माळा मग़्किरिन हव्ककन. मीट इस्रयेल मन्कलोरिर उंद गोरेपियोतुन नयेनाह्‌क मोक ईस मन्जि, ताना नेतुरतुन मीवा लोता अग़दा तेल्प मुंडानगा इल्ह्‌काट; पया तान बोळ्सिस मन्जि, कयतद पुला अग़्के तिन्ह्‌टु. नग़्का नना नेतुर इल्ह्‌कतव इस्रयेल मन्कलोराङ लोह्‌किन आविस मन्जि, कसुम दाय्ह्‌नन; मिसर देसेमतोरा माळा मग़्किरिन हव्किह्‌नन. मीट इदिन वर्सातुह्‌क-वर्सातुह्‌क सीता कीस मन्जि, पंडुम कीयना. अद आविस अतद पंडुम आस्ता,” इनजोर इता.

† 11:29 11:29मोसाल इस्रयेल मन्कलोरिन तमा देसेम तचोर मतोग़ अस्के, अडम पकाय बेरा एरल सम्दुर मता. बेद्रम वेंडकल इनजोर, ओर आल्ससोर मनदह्‌पा, देवुळि अद सम्दुरतुन रेंड बाजेङ एग़िह कीस मन्जि, नडुमतुह्‌क अग़ तेंडटा.

✡ 11:29 11:29 पेसमुळि 14:21-29

✡ 11:30-31 11:30-31 याकुब 2:25

✡ 11:30-31 11:30-31 यहोशू 2:8-14; 6:12-23

✡ 11:32 11:32 न्यायियों 6—8

✡ 11:32 11:32 न्यायियों 4—5

✡ 11:32 11:32 न्यायियों 13—16

✡ 11:32 11:32 न्यायियों 11—12

✡ 11:33 11:33 न्यायियों 14:6; 1 शमूएल 17:34-36; दानिय्येल 6:22

✡ 11:34 11:34 दानिय्येल 3:23-25

✡ 11:35 11:35 1 राजा 17:23; 2 राजा 4:36-37

✡ 11:37 11:37 1 राजा 21:13; 2 इतिहास 24:21

‡ 11:37 11:37 उय्तुरिन विस्वस विळ्सनाह कीस ऊळतोर. इद पोल्‍लो सबे मोदुल काग्देह्‌कने दोर्को.

✡ 11:38 11:38 1 राजा 18:4,13; 19:9

✡ 11:39 11:39 11:2

✡ 11:39 11:39 9:15; 10:36; 11:13

✡ 11:40 11:40 11:16

✡ 11:40 11:40 12:23; तोहचीतव पोल्‍लोङ 6:11

✡ 12:1 12:1 रोम सहरतोर 13:12; इपिसुसतोर 4:22

✡ 12:1 12:1 1 कुरिंततोर 9:24,26; पिलिपितोर 1:30; इब्रितोर 10:36

✡ 12:2 12:2 2:10

✡ 12:2 12:2 1 कुरिंततोर 1:18,23; इब्रितोर 13:13

✡ 12:2 12:2 पिलिपितोर 2:8-9; इब्रितोर 2:9

✡ 12:2 12:2 देवुळताङ पाटाङ 110:1; इब्रितोर 1:3

✡ 12:3 12:3 योहन 7:7; 1 पत्रु 2:23

✡ 12:3 12:3 गलातितोर 6:9; तोहचीतव पोल्‍लोङ 2:3

* 12:4 12:4 पापि मन्कलोर मीक तिपल कीयनस्के, “पापमता विरुद मीट लळेम आयनस्के” इद अर्तम वने आया पग़यह्‌ता.

✡ 12:4 12:4 पिलिपितोर 2:8; इब्रितोर 10:32-34

✡ 12:5-6 12:5-6 देवुळताङ पाटाङ 119:75; तोहचीतव पोल्‍लोङ 3:19

✡ 12:5-6 12:5-6 अय्यूब 5:17; बुदताङ पोल्‍लोङ 3:11-12

✡ 12:7 12:7 व्यवस्थाविवरण 8:5; 2 शमूएल 7:14; बुदताङ पोल्‍लोङ 13:24; 19:18; 23:13-14

✡ 12:8 12:8 1 पत्रु 5:9

† 12:8 12:8 सिंड्रि-साट्याल आसि पुटिह कीतोरिन, पोर्ह्‌का पिलाङ-पेकोर इन्ह्‌तोर.

✡ 12:10 12:10 2 पत्रु 1:4

✡ 12:10 12:7-10 1 कुरिंततोर 11:32

✡ 12:11 12:11 1 पत्रु 1:6

✡ 12:11 12:11 यशायाह 32:17; याकुब 3:17-18

✡ 12:12 12:12 यशायाह 35:3

✡ 12:13 12:13 बुदताङ पोल्‍लोङ 4:26

✡ 12:13 12:13 गलातितोर 6:1

✡ 12:14 12:14 रोम सहरतोर 14:19

✡ 12:14 12:14 रोम सहरतोर 6:22

✡ 12:15 12:15 2 कुरिंततोर 6:1; गलातितोर 5:4; इब्रितोर 4:1

✡ 12:15 12:15 व्यवस्थाविवरण 29:18

✡ 12:16 12:16 पुटमुळि 25:27-34

✡ 12:17 12:17 पुटमुळि 27:36-38

✡ 12:18-21 12:18-21 पेसमुळि 19:12,16-20; 20:18; व्यवस्थाविवरण 4:11; 5:22

✡ 12:18-21 12:18-21 पेसमुळि 19:16,19; 20:18

✡ 12:18-21 12:18-21 पेसमुळि 19:19; व्यवस्थाविवरण 4:12

✡ 12:18-21 12:18-21 पेसमुळि 20:19; व्यवस्थाविवरण 5:25; 18:16

✡ 12:18-21 12:18-21 पेसमुळि 19:12-13

✡ 12:18-21 12:18-21 व्यवस्थाविवरण 9:19

✡ 12:18-21 12:18-21 2 कुरिंततोर 3:9

✡ 12:22 12:22 गलातितोर 4:26; पिलिपितोर 3:20; इब्रितोर 11:10,16; 13:14; तोहचीतव पोल्‍लोङ 14:1

✡ 12:22 12:22 यहुदाल 14

✡ 12:23 12:23 पेसमुळि 4:22

✡ 12:23 12:23 लूकाल 10:20

✡ 12:23 12:23 10:14; 11:40; तोहचीतव पोल्‍लोङ 14:3-4

✡ 12:23 12:22-23 पुटमुळि 18:25; देवुळताङ पाटाङ 50:6; 94:2; इपिसुसतोर 2:19

✡ 12:24 12:24 1 तिमोति 2:5; इब्रितोर 8:6,8; 9:15

✡ 12:24 12:24 पुटमुळि 4:10; इब्रितोर 11:4

✡ 12:24 12:18-24 2 कुरिंततोर 3:7-13

✡ 12:24 12:24 9:19; 10:22; 1 पत्रु 1:2

✡ 12:25 12:25 1:1

✡ 12:25 12:25 2:3-4; 3:12; 10:28-29

✡ 12:26 12:26 पेसमुळि 19:18; न्यायियों 5:4-5

✡ 12:26 12:26 हाग्गै 2:6

✡ 12:27 12:27 यशायाह 34:4; 54:10; 1 कुरिंततोर 7:31; इब्रितोर 1:11-12; 2 पत्रु 3:10

✡ 12:27 12:27 दानिय्येल 2:44; इब्रितोर 13:14; तोहचीतव पोल्‍लोङ 21:4

✡ 12:28 12:28 रोम सहरतोर 12:1; इब्रितोर 13:20-21; 1 पत्रु 1:17

✡ 12:29 12:29 व्यवस्थाविवरण 4:24; 9:3; यशायाह 33:14; 2 तिसलुनितोर 1:8; इब्रितोर 10:27; 2 पत्रु 3:7

✡ 13:1 13:1 रोम सहरतोर 12:10; 1 तिसलुनितोर 4:9; 1 पत्रु 1:22

✡ 13:2 13:2 मत्याल 25:35; गलातितोर 4:14; 1 पत्रु 4:9; 3 योहन 5

✡ 13:2 13:2 पुटमुळि 18:1-5; 19:1-2

✡ 13:3 13:3 मत्याल 25:36; कुलुसितोर 4:18; इब्रितोर 10:34

✡ 13:3 13:3 रोम सहरतोर 12:15

✡ 13:4 13:4 1 कुरिंततोर 6:9,18-20; 1 तिसलुनितोर 4:6

✡ 13:4 13:4 बुदताङ पोल्‍लोङ 5:15-20; 1 कुरिंततोर 7:2-5; 1 तिमोति 4:3

✡ 13:5 13:5 व्यवस्थाविवरण 31:6,8; यहोशू 1:5

✡ 13:5 13:5 2 कुरिंततोर 4:9

✡ 13:5 13:5 लूकाल 3:14; कुलुसितोर 3:5; 1 तिमोति 3:3; 6:6

✡ 13:6 13:6 देवुळताङ पाटाङ 118:6; 56:11

✡ 13:7 13:7 6:12; 1 पत्रु 4:11

✡ 13:8 13:8 2 कुरिंततोर 1:19; इब्रितोर 1:12; यहुदाल 25

✡ 13:9 13:9 इपिसुसतोर 4:14

✡ 13:9 13:9 कुलुसितोर 2:16; इब्रितोर 9:8-10

✡ 13:9 13:9 कुलुसितोर 2:7

✡ 13:10 13:10 1 कुरिंततोर 10:18; इब्रितोर 8:5

✡ 13:11 13:11 पेसमुळि 29:14; लैव्यव्यवस्था 4:12,21; 9:11; 16:27

✡ 13:12 13:12 इपिसुसतोर 5:26; इब्रितोर 9:12,14; 10:9-10

✡ 13:13 13:13 लूकाल 9:23; इब्रितोर 11:25-26; 12:2

* 13:13 13:13 इद सीटि यहुदि विस्वसिरिह्‌क रासतद मता. ओर पाळ्ना करलतुन विळ्सतेके, अद करलतुन नोमवालोर यहुदिर, ओर विस्वसिरिन जेक तासेर. अह आसि, ओर विस्वसिरिह्‌क तमाय जाततोरा कदर दोर्को आवालि.

✡ 13:14 13:14 10:34; 11:10,16; 12:22,27

✡ 13:15 13:15 यशायाह 57:19; होशे 14:2; रोम सहरतोर 12:1

✡ 13:16 13:16 रोम सहरतोर 12:13

✡ 13:16 13:16 पिलिपितोर 4:18

✡ 13:17 13:17 यशायाह 62:6; यहेजकेल 3:17; बळयिर 20:28

✡ 13:17 13:17 1 कुरिंततोर 16:15-16; 1 तिसलुनितोर 5:12-13

✡ 13:18 13:18 बळयिर 24:16; 1 तिमोति 1:5

✡ 13:18 13:18 2 कुरिंततोर 1:12

✡ 13:18 13:18 1 तिसलुनितोर 5:25

✡ 13:19 13:19 पिलेमोन 22

✡ 13:20-21 13:20-21 रोम सहरतोर 15:33; 2 तिमोति 3:17; 1 पत्रु 5:10

✡ 13:20-21 13:20-21 पिलिपितोर 2:13; इब्रितोर 12:28; 1 योहन 3:22

✡ 13:20-21 13:20-21 यशायाह 55:3; यिर्मयाह 32:40; यहेजकेल 37:26; जकर्याह 9:11; इब्रितोर 10:29

✡ 13:20-21 13:20-21 बळयिर 2:24

✡ 13:20-21 13:20-21 यशायाह 63:11; योहन 10:11

✡ 13:20-21 13:20-21 रोम सहरतोर 11:36

✡ 13:22 13:22 1 पत्रु 5:12

✡ 13:22 13:22 3:1

✡ 13:24 13:24 बळयिर 18:2

याकुब

1

2

3

4

5

याकुब रासतद सीटि

याकुब इतेके येसुसामिना तमोग़ ओर्वोग़ मतोग़. (पुटमुळि पुस्तकते वावाल इसकना मग़ि याकुब, वेग़ आयोग़. किर्स्तुना बळयि योहनना दादाल याकुब, वेग़ वने आयोग़.) येसुसामि डोलिस जीवा अरतापया, याकुबिह्‌क दिसतोग़. अद तूकने बहे, याकुब ओन देवुळ लोहतोग़ किर्स्तु आंदोग़ इनजोर, विस्वस कीतोग़; मुने ओग़ येसुन नमोग़ आंदोग़ (योहन 7:5). कीसि पया, ओग़ येरुसलेम सहरतोर यहुदि विस्वसिरा मुक्याल मन्जि, देवुळता सेवा कींदोग़. अस्के सबेटोर यहुदि विस्वसिर, लोकुरा विरुदतेनाह्‌क, दुस्राङ-दुस्राङ देसेह्‌कने बिरोबटो आस मतोर. ओर विस्वसिर तिपल्कने दीरा पोस मनदलाहि, इद सीटटुन रासतोग़.

याकुब इद सीटटुन रासतद कालमते, वेल्‍लाटोर यहुदि विस्वसिर गरिब मतोर, ओरगा ओसोय कमि जागा-बूम मता. वेल्‍लाटोर यहुदि विस्वसिर कूल-बूत अन्जि पिसवालोर मतोर. मति उय्तुर बोर-बोर लोकुर पका साव्कर मतोर; नाह्‌क-नाह्‌क अन्जि, दंदा कींदुर. विस्वसिरगा वेल्‍लाटोर लोकुर साव्कर्किह्‌क बारा मान ईंदुर, मति गरिब लोकुरिह्‌क कदर एवोर आंदुर. विस्वसिराङ इद्रमताङ गल्तिनु सुद्रे कीयलाहि, याकुब इद सीटटुन रासतोग़.

“मीट देवुळता पोल्‍लोतुन सिरप केव्कने केंजवालोरिरे आयमाटु, मति अद्रमलेह्‌का ताकवालोरिर वने आम्ह्‌टु. सिरप केंजवालोरिरे बार मतेके, मीट कुदतुने नाळेह कीय्ह्‌निर,” इन्जि याकुब रासतोग़ (1:22). नेंड वने वचन बेस पुह्‌नन इनवालोर वेल्‍लाटोर तिरियिह्‌तोर, मति वचन वेहतप ताकोर. निमा देवुळता पोल्‍लो वेहतप ताकतिन इतेके, दुस्रोर वने नीक ऊळिसि येसुनके वायनुर.

1

याकुबनेनाह जोहर

1 नना याकुबनन,✡ देवुळता ओसो किर्स्तु येसुसामिना सेवकनन आंदन.✡ मावा इस्रयेल लोकुर बारा कूळिनोर, दुस्राङ-दुस्राङ देसेह्‌कने बिरोबटो आसि मनवालोर,✡ सबेटोर विस्वसिरिह्‌क नयेनाह जोहर!*

देवुळतुन विस्वसते ताल्ह्‌कना

2 मावोर विस्वसिरिर, मियगा बेस्के मीवा आसातुन देहतनव अलग-अलग रीतताङ पोल्‍लोङ वायनुङ, अस्के मीट पका गिर्दा आम्ह्‌टु.✡ 3 बेस्के मीट विस्वसते मन्जि आरेम आयविर, अस्के मीक दीरा पोयतनद लाव दोर्किह्‌ता इनजोर पुनदकिर.✡ 4 मीट आक्रि एवनाह दीरा पोस मन्ह्‌टु, अस्के मीवा विस्वस बेस मेग़्कग़ा✡. ओसो मीवा ताकमुळतगा बाताले कमि आयो आयग़ा.✡

5 मियग्डाह बोन्क बुदता कमि मन्ह्‌ता, ओग़ देवुळतुन ताल्ह्‌केग़, अस्के देवुळ ओन्क ईयग़ा.✡ बाराह्‌क इतेके, तान ताल्ह्‌कवालोर कतमतोरिह्‌के, अद नारज केवा लेकालेवा ईस्ता.✡ 6 मति ताल्ह्‌कनेके, पूरा आसा देवुळतगान मनदना गावले. ताल्ह्‌किह्‌पा मुर्तिय रेंड विचर्क आयना आयो.✡ बह इतेके, रेंड विचर्कनोग़ मन्कल, वळ्यते ईनाह-आनाह वायनव सम्दुरतग्डाङ लच्काना लेह्‌का मन्ह्‌तोग़.✡ 7 अद्रमतोग़ मन्कल देवुळतग्डाह नाक बातालाय दोर्कग़ा इन्जि, विचर वने केमाकेग़. 8 ओग़ रेंड विचर्कनोग़ मन्कल आंदोग़,✡ बेद कीतेकाय मुर्म अरनाह केवोग़.

देवुळ ईयनद कदरतेनाह्‌क गिर्दा आयना

9 देवुळि तना मुनेह माक कदर ईता इनजोर, कदरलेवोर विस्वसिर गिर्दा आयना गावले.✡ 10 साव्कर लोकुर बार, रोंडातगा पूयनद पुंगेग़ता लेह्‌का वाग़िस मायिह्‌तोर.✡ अदिनेनाह्‌क (देवुळि साव्कर्किन उड्लोर कीयह्‌पा,) “देवुळ माक उड्लोर कीयग़ा” इनजोर तेला, ओर गिर्दा आयिर!† 11 पोळ्‍द पेसतस्के पका एद तेग़यह्‌ता, अस्के पका एद दल्गिसि, रोंडा वतिह्‌ता. ओसो ताना पुंगेग़ वने ऊसिह्‌ता. ऊसतापया ताना सोबा मारिह्‌ता.✡ अद्रमलेह्‌काने साव्कर लोकुर वने, तमा कमयता पेग़्के अन्ज-अनजि बूळेम आयनुरे.

देवुळि बोने पापमते अरयनाह केवो

12 पापमते अर्हतनव पोल्‍लोङ वातेक तेला, बोर लोकुर विस्वसते मेग़्किस निच मन्ह्‌तोर, ओर देय्वातोरु.✡ ओर दीरा पोसि देवुळतुन विळ्सवाह्‌कु, ओरिह्‌क देवुळतेनाह अमेसाता पिसमुळता इनम दोर्कग़ा.✡ बह इतेके, नाक बोर जीवा कीस्तोर, ओरिह्‌क अद अमेसाता पिसमुळता इनम ईकन इन्जि, देवुळि पोल्‍लो विळ्सिस मता.✡ 13 बेस्के पापमते अर्हतनव पोल्‍लोङ वास्ताङ, अस्के देवुळिये नावा पट ऊळिह्‌ता इनजोर, बेस्केन देवुळता तप तोहतना आयो. बाराह्‌क इतेके, लाग्वा विचर कीसि, देवुळता पट ऊळनद आयो, अहे देवुळ वने पापम कबळ कीयेग़ इनजोर, बोनाय पट ऊळो. 14 मति मन्कना लालुसिये ओन नाळेह कीसि तनेके गुंजिह्‌ता, गुंजिसि ओन तनगा एग़्किह कीसि, पापम कीयनाह कीस्ता. 15 पया (आंचाळ नेलाङ हव्किस रिकम आयना लेह्‌का,) मन्कना जीवातगा लालुस वने बेर्सिसि, पापमतुन पुटिह कीस्ता.✡ पया अद पापम बेर्सिसि, आक्रिते ओन देवुळताह एग़िह कीस्ता‡.✡

16 मावोर विस्वसिरिर! मीट इद्रमलेह्‌का देवुळता तप तोहचि, नाळेम आयमाटु. 17 बाराह्‌क इतेके पोळ्‍दतुन, नेलातुन, उकानु पुटिह कीतोग़ देवुळबाबानग्डाह,✡ सबे बेसताङ माचलेववु बर्कत्कु वास्ताङ.✡ मति (पोळ्‍दता, नेलाता वेह्‌च बेद्रम एक्‍वा-तक्‍वा मिळ्न्दसोर दास्ता, अद्रमलेह्‌काडा मावा देवुळ आयो.✡) ताना गूनम बेस्केन मिळ्न्दो.✡ 18 माटु देवुळता सेतेमता कबुरता मेटे, पूना पुटमुळ दोर्किह कीतल.✡ इद्रम आयि इनजोर, देवुळि मुनेन विचर कीस मता. अद विचर मतपु, इद बूमतगा पुटिह कीतव सबेटविनग्डाह, मुने माके पूना जीवा ईसि, तनेनाह्‌क अलग कीस तासता.✡

देवुळता पोल्‍लो केंजतप ताकनदे

19 मावोरिर! मीट सबेटोरिर बेस उसरते केंजना गावले, वळ्ह्‌कलाह कंद्रेम आयना आयो,✡ ओसो चट्पिट ओङ वने आयनद आयो,✡ इव पोल्‍लोन सीताते तासाटु. 20 बाराह्‌क इतेके मन्कना ओङु, देवुळता सेतेम अग़दे बोने ताकिह कीया पग़वो.✡ 21 अदिनेनाह्‌क मीवा जीवातग्डाहि सबे रीतिना माचतुन, ओसो लाग्वाङ कबस्किन, जेक कीम्ह्‌टु.✡ कीसि देवुळ मीवा जीवातगा ओग़्सतद पोल्‍लोतुन, कुलुल बुदते मोन्ह्‌टलाह ईम्ह्‌टु. अद पोल्‍लो मीक पिसिह कीया पग़यह्‌ता.✡

22 मीट देवुळता पोल्‍लोतुन सिरप केव्कने केंजवालोरिरे आयमाटु, मति अद्रमलेह्‌का ताकवालोरिर वने आम्ह्‌टु.✡ सिरप केंजवालोरिरे बार मतेके, मीट कुदतुने नाळेह कीय्ह्‌निर. 23 बोग़ देवुळता पोल्‍लोतुन केंजलाह केंजिह्‌तोग़, मति अद्रमलेह्‌का ताकोग़ इतेके, ओग़ु तना मोकमतुन अदमतगा बेस ऊळवाना लेह्‌का मन्ह्‌तोग़. 24 ओग़ तन्क अदमतगा ऊळिह्‌तोग़, मति अबर अतस्के, नना बेद्रम दिसिह्‌नन इनजोरे, तना मोकमतुन अस्केने माग़्ङिह्‌तोग़. 25 मति बोग़ु पापमताहि विळ्सिह कीयनव,✡ चुकवालेवा ताकिह कीयनव, देवुळताङ अडोन बेस सीता कीसोर, अविस्किन माग़्ङवालेवा, अडोङ वेहतप केवाल मन्ह्‌तोग़,✡ अद्रम कीसोर मनेके, देवुळि ओन्क देय्वा ईयग़ा.✡

देवुळतुन गिर्दा कीयनद पोल्‍लो

26 इंजेके मियगा बोग़ाय मन्कल, नना देवुळता संगे कर्तुळते मह्‌नन इनजोर इन्ह्‌तोग़, मति तना वेंजेटुन आव्रे केवा, तना तन्के नाळेह कीस्तोग़, अद्रमतोना कर्तुळतनम उगसताये आंदु.✡ 27 मति मूरा-मूरि पिलाङ-पेकोरा, ओसो रांडे आस्कना तिपलतुन ऊळिसि, ओरा साय्ता कीयना.✡ ओसो इद दुनियाताङ सबे लाग्वाङ कबस्कनग्डाहि, कुदतुन जेक तासना,✡ इद्रमताये ताकमुळ मावा देवुळबाबाना विचरते, तपलेवद निटमता कर्तुळ आंदु.✡

2

बोनाय मोकम ऊळिस ताकना आयो

1 मावोरिर! मीटु देवुळता डीसाते मनवाल, मावा सामि येसु किर्स्तुन विस्वस कीतिर. अदिनेनाह्‌क बोनाय मोकम ऊळिस बह ताकमाटु.✡ 2 मीटे सीता कीस ऊळाटु, मीवा पार्तनातगा ओर्वोग़ मन्कल बंगरताङ मुदाङ केग़्सि, बेसता मलयळि केग़्स वावेग़. ओसो दुस्रोग़ गरिब मन्कल बार कळ्न्जतद जगा केग़्स वावेग़. 3 बेसता जगा केग़तोन ऊळिसि, “इगा बेरोर उदनद जागातगा उदा!” इनजोर इनेरिर, गरिब मन्कन बार, “इगा निच मन रा! उदना इतेक बार नेल उदा,” इनजोर इनेरिर. 4 इद्रम कीसि, लाग्वाङ विचर्कने मीवाय नडुम उड्लोर-बेरोर इनजोर, मोकम ऊळिस ताकवालोरिर आयविरा?✡

5 मावोर विस्वसिरिर, केंजाट! इद दुनियातोरा इसबते बोर गरिबते मन्ह्‌तोर, ओरिन विस्वसते बेरोर कीयलाह, देवुळि आचताया, आचो?✡ नावा राजेम मियेनाह्‌के आयग़ा इन्जि, देवुळि तन्क जीवा केवालोरेनाह्‌क पोल्‍लो विळ्सिस मता इन्जि पुतिर;✡ अदे राजेम गरिबतोर विस्वसिरिह्‌क आयग़ाया, आयो?✡ 6 मीट बार गरिब मन्कलोरा कदर रेहतिर.✡ मति मीक मुळ्ह्‌वालोर, ओसो पंचतगा ईळ्सिस ओयवालोर, साव्कर मन्कलोरे आयो रा? 7 ओसो पिसिह केवाल किर्स्तुना बेसता पेदिर मीक अरता,✡ अद पेदिरतुन वने पास्कवालोर, वेरे साव्कर मन्कलोर आयो रा?

8 ओसो निटम मीट देवुळता राजेमताङ अडोङ माळतिर इतेके, पका बेस कीय्ह्‌निर.✡ देवुळता सास्त्रम वेहतपु, निमा कुदतुन जीवा कीतपु, दुस्रोरिन वने जीवा कीम.✡ 9 मति दुस्रोन उड्लोग़-बेरोग़ इनजोर ऊळतिर इतेक मात्रम, मीट पापम कीय्ह्‌निर.✡ पया देवुळताङ अडोनु माळवद कसुर, मीवा पोग़ोन उदग़ा. 10 बोग़ाय मन्कल देवुळताङ अडोङ पूरा माळिसाय मति, उंदाय अडोतुन तपतोग़ इतेके, ओग़ अडोना पूरा सास्त्रम माळवदिना कसुरतोग़ आस्तोग़,✡ पुनविरा? 11 बह इतेके साट्याल कबळ कीयनद आयो✡ इनजोर वेहतदे देवुळि, दुस्रोन हव्कनद आयो✡ इनजोर वने वेहता. निमा साट्याल कबळ केविन, मति हव्कतिन इतेके, निमा अडोन माळवोनिन आय्ह्‌निन. 12 मीक पापमताहि विळ्सिह कीयनव देवुळताङ अडोनु माळतिरा, माळविरा?✡ अविस्कना इसबते, देवुळ मीवा नेयम कीयग़ा. अदिह्‌कु मीवा तोडटाङ पोल्‍लोङ, मीवाङ कबस्क, अव अडोङ वेहतप मनिङ. 13 बह इतेके, बोग़ दुस्रोरा पोग़ोन दया केवोग़, देवुळ वने नेयम कीयनद दियाते, ओना पोग़ोन दया केवो आयग़ा. मति दया केवालोर मन्कलोर, नेयमतुह्‌क रेयोर आयनुर.✡

बेसताङ कबस्क केवेके, विस्वस उगसताये

14 मावोर विस्वसिरिर! बोग़ाय मन्कल किर्स्तुन विस्वस कीय्ह्‌नन इनजोर वेहेग़, मति तना विस्वसतुन तोहतलाह, बेसताङ कबस्क केवोग़ इतेके, ओना विस्वसता बाताल पाय्दा आयग़ा?✡ बह इद्रमता विस्वस ओन पिसिह कीया पग़यह्‌ताया? 15 इंजेके बोग़ाय विस्वसि मन्कल नियगा वास्तोग़, ओन्क इर्ङमते केग़यलाह गेंदेङ इलेङ, दिनम तिनदलाह तिंडि वने आलो.✡ 16 अस्के निमा ओन ऊळिसि, “सुकमते अन! देवुळि नीकु बेस मल्ङनाङ गेंदेङ ईयि! पोटामेंड पंजनाह गाटो ईयि,” इनजोर इह्‌निन, मति ओना मेंदुदुह्‌क बेव गर्ज मन्ह्‌ताङ, अव ओन्क एविन इतेके, ताना बाताल पाय्दा?✡ 17 इद्रमलेह्‌का विस्वस कीसि, बेसताङ कबस्क केवेक अचोन, मीवा विस्वस बाताल कबळता?✡

18 बोग़ाय नाकु “नियगा विस्वस मन्ह्‌ताया?” इनजोर इनेग़. नना इतेक “नना बेसताङ कबस्क केवानन. निमा बेसताङ कबस्क केवाये, नीवा विस्वसतुन नाक तोहतह्‌निन. नना बार बेसताङ कबस्कनेने, नावा विस्वसतुन तोहतकन,”✡ इनदकन. 19 इंजेके देवुळि उंदिय मन्ह्‌ता इनजोर, मीट विस्वस कीतिर बेसे.✡ मति देयह्‌क वने मीवा लेह्‌का अद पोल्‍लोतुन विस्वस कीस्ताङ, ओसो (देवुळ माक सिक्सा ईयग़ा इनजोर,) रेयिसि साङिह्‌ताङ.✡ 20 एय बुदलेवोग़ मन्कनिन! बेसताङ कबस्क केवालेवा, वेट विस्वस बाताले कबळता आयो! इचोन वने पुनविना?✡

21 अद्रमे मावा पेदामुय्तोग़ अब्रहम, देवुळता पोल्‍लोतुन केंजिसि, तना मग़ि इसकिन मोक ईयलाह गर्यातगा तासतोग़.✡ ओग़ अद्रम कीसि, तना विस्वसतुन तोहतस्के, देवुळि ओन सेतेमतोनिन इता इनजोर,✡ इद पोल्‍लोतुन मीट बेस पुह्‌निर. 22 ऊळाट, ओना विस्वस ओसो ओग़ कीतव कबस्क कलियिस मताङ,✡ ओनाङ कबस्कनेन ओना विस्वस करल दिसता. 23 इद्रमलेह्‌का अब्रहम मुय्तोग़ देवुळता पोल्‍लोतुन नमतोग़, अस्के देवुळि ओन सेतेमतोनिन इता✡ इनजोर, देवुळता सास्त्रमतगा रासतद इद पोल्‍लो करल दिसता. ओसो अब्रहमिन देवुळता गोततोग़✡ इनजोर वने इंदुर. 24 अदिह्‌क सिरप विस्वस कीतेकेन आयो, मति बेसताङ कबस्क कीतेकेने, देवुळि माकु सेतेमतोरिर इन्ह्‌ता इनजोर, माक तेळियिह्‌ता.

25 अद्रमे राहब पेदिरता बोगे आंचाना पोल्‍लोतुन पुतिरे. (ताना सहरतुन ऊळलाह अन्ज मतोर,) इस्रयेलतोर आय्डाङ गुंजवालोरिह्‌क, अद आंचाळ तना लोते मकलाहि जागा ईता. अह कीस पया (ओरिन बोरे ऊळवस्के,) दुस्रा अग़दे मल्हच लोहचीता.*✡ अद अद्रम (देवुळतुन विस्वस कीसि,) इद कबळ कीताह्‌कु, देवुळता मुनेह अद सेतेमतद आता.✡

26 निटमे बेद्रम ऊकुरलेवा मेंदुल डोलिह्‌ता, अद्रमलेह्‌काने बेसताङ कबस्क केवालेवा, विस्वस वने डोलिस मन्ह्‌ता.

3

मन्कना वेंजेग़

1 मावोर विस्वसिरिर! मियग्डाहि वेल्‍लाटोरिर मात्रम, विस्वसिरिन काग़्हतनद कबळ कीकोम इनजोर, विचर केमाटु! बाराह्‌क इतेके, माट काग़्हवालोरिन देवुळि पका कळकते नेयम कीयग़ा,✡ इदिन मीट इतेक पुतिरे. 2 माट सबेटोरल ऊक-ऊके तपिह्‌नले.

मति बोग़ मन्कल पोल्‍लो वळ्ह्‌कनेक तपोग़, ओग़ बेस बुदतोग़ मन्कल आंदोग़. ओसो ओग़ तना पूरा मेंदुदुन वने, आव्रे कीया पग़यह्‌तोग़.✡ 3 माटु कोंदातुन आव्रे कीयलाह, ताना मुकतुह्‌क कय-कास्रा दोहतह्‌नल; दोहचि ताना पूरा मेंदुदुन बेक इतेक अके तिर्हता पग़यह्‌नल.✡ 4 अद्रमे ओसो ऊळाट, सम्दुरते ताकनव ओडाङ वने पका बेराङ मन्ह्‌ताङ, बेरा वळ्यते दास्ताङ. मति ओडाङ वग़्हवालोरु, तमा विचरते बेक इतेक अके, उड्ला उकुळते अविस्किन मल्हता पग़यह्‌तोर. 5 इद्रमलेह्‌काने, मावा मेंदुदगा वने उड्ला उंद वेंजेग़ मन्ह्‌ता, अदु बेराङ-बेराङ पोल्‍लोङ पोग़यिह्‌ता.✡ ओसो अद्रमे ऊळाट, इचुटा किसतळ्मते पूरा गेळा कर्विह्‌ता!✡ 6 मावा वेंजेग़ वने किसतळ्मता लेह्‌कान मन्ह्‌ता. तानगा कतम लाग्वाङ पोल्‍लोङे निंदिस मन्ह्‌ताङ.✡ अद मावा मेंदुदगा मन्जि, मावा पूरा मेंदुदुन करब कीस्ता.✡ ओसो मावा पूरा मनमुळतुन बोळ्सिसि, (अमेसा कट्ला पुटिह कीस्ता). अद्रमता किसु देयमदीपताहे पेसिह्‌ता.✡

7 ऊळाट, सबे जातिनाङ गेळा जन्वर्किनु, पिटेनु, सबे मीन्किनु, मन्कल आव्रे कीया पग़यह्‌तोग़, अद्रम आव्रेम आताङ वने. 8 मति आपुना वेंजेटुन मात्रम, बोग़े आव्रे कीस तास पग़वोग़. अद बेस्केन रोमवदु लाग्वद आंदु, तानगा हामुर ईयनद वीसम निंदिस मन्ह्‌ता.✡ 9 माटु इदे वेंजेटे, मावा सामि देवुळबाबान जोहर कीय्ह्‌नल; ओसो इदे वेंजेटे, देवुळि तना लेह्‌का पंडटोर मन्कलोरिन सरप ईय्ह्‌नल.✡ 10 इद्रम उंदिय तोडटे जोहर कीयनदु ओसो सरप ईयनदु पेसिह्‌ता. मावोर विस्वसिरिर! माट इद्रम कीयनद बेस आयो. 11 उंदिय कनिरतग्डाहि बेस मिङतद एग़ु, ओसो मिङवद एग़ु, पेस पग़यह्‌ताया? 12 बहु तोया मरातगा लिमा कायाङ* आदिह्‌ताङा? इलवेके अंगुर तोंडातगा रेंगाबेद्रिङ† आदिह्‌ताङा? (आदोङ, इद्रम बेस्केन आद पग़वोङ.)✡ अद्रमलेह्‌काने ओवुर एता कनिरतग्डाह वने, बेस मिङतद एग़ बेस्केन पेस पग़वो.✡

देवुळतग्डा बुदि

13 ओसो बोग़ मीवा नडुम बुदतोग़ु, तेल्वतोग़ मतेके, ओग़ उड्ला बुदते ताकसोरे, तना बुदताङ कबस्क कीस तोहेग़.✡ 14 मति मीवा जीवातगा, मियेनाह्‌के कदर पर्ह्‌कनव,✡ ओसो जीवा कर्वनव, विचर्क निंदिस मताङ इतेके, बुदतोरोम इनजोर, पोग़यसोर तिरियमाटु. सेतेमतुन मकिह कीसि, जोल वळ्ह्‌कमाटु.✡ 15 इद्रमता बुदि देवुळतग्डाहि वावो, मति मन्कना बुदतग्डा,✡ इद दुनियातग्डा,✡ देयमदीपतग्डा आंदु.✡ 16 बेगा कुदतेनाह्‌क कदर पर्ह्‌कनदु, जीवा कर्वनदु मन्ह्‌ता, अगा कट्ला मन्ह्‌ता, ओसो सबे रीतिनाङ लाग्वाङ कबस्क वने मन्ह्‌ताङ. 17 मति देवुळतग्डा बुद मनवाल,✡ देवुळतगान पूरा सीता तासिह्‌तोग़, दुस्रोरा संगे गूनमते मन्ह्‌तोग़, कुलुल बुदते ताकिह्‌तोग़,✡ दुस्रोरा पोल्‍लो केंजिह्‌तोग़, जीवा लोपिह्‌तोग़,✡ अमेसा बेसताङ कबस्क कीस्तोग़, उड्लोग़-बेरोग़ इद्रम इनोग़, ओसो सोङ केवाल आयोग़.✡ 18 ओसो ओर्विह्‌क-ओर्विन गूनमते काल्ह्‌पवालोर मन्कलोरु, गूनमता विजा वीतिह्‌तोर, पया सेतेमताङ कबस्कना पंटा ओरिह्‌क दिसिह्‌ता.✡

4

जग्ळाङ-बोबाङ बेग्डाह पुटिह्‌ताङ?

1 मीवा नडुम जग्ळाङ-बोबाङ बेग्डाह पुटिह्‌ताङ?✡ मीवाङ लालुस्क मीवा जीवातुन आव्रे कीयलाह ऊळिह्‌ताङ,✡ अग्डाहे कोनि इव सबे जग्ळाङ पुटिह्‌ताङ.✡ 2 मीटु बेव गावले इनजोर विचर कीय्ह्‌निर, अव मीक दोर्कोङ. अदिनेनाह्‌क मीट दुस्रोरिन हव्किह्‌निर.✡ दुस्रोरा मादगा कोंडा वाटिह्‌निर, मति मीक अव दोर्कोङ. अदिह्‌क जग्ळाङ-बोबाङ कीय्ह्‌निर, अद्रम कीसाय मति, मीक अव दोर्कोङ. बह इतेके, मीट देवुळतुन ताल्ह्‌कविर. 3 ओसो मीट ताल्ह्‌कलाह ताल्ह्‌किह्‌निर मति, बेसतल बुदते ताल्ह्‌कविर. अदिनेनाह्‌क मीक दोर्कोङ, बह इतेके मीट ताल्ह्‌कतस्के, दोर्कनविन मीवाय गिर्दातुह्‌क पोहतलाह ताल्ह्‌किह्‌निर.✡

4 एय देवुळतुन जीवा केवोरिर, दुनियातुन जीवा कीयना इतेके, देवुळता संगे विरुद आयना लेह्‌का आस्ता. बोग़ मन्कल दुनियातुन जीवा कीयलाह ऊळिह्‌तोग़, ओग़ मन्कल देवुळता विरुदतोग़ आस्तोग़,✡ मीक इद पोल्‍लो एर्का इलेया? 5 देवुळता सास्त्रमतुन बेस सीता कीम्ह्‌टु. मावा लोप्पा तना तासतद जीवाता संगे, देवुळि जोळेम आयलाह ऊळिह्‌ता.*✡ 6 (बोग़ाय देवुळता विरुदतोग़ आतेक तेला, ओना पोग़ोन) देवुळ एक्‍वा दया तोहतह्‌ता.✡ अदिनेनाह्‌क ताना सास्त्रमतगा इद्रम रासतद मन्ह्‌ता:

नना बेरोनन इनवानु, देवुळि अडम मन्ह्‌ता,

मति नना उड्लोनन इनवानु, देवुळि दया कीस्ता.✡

7 अदिह्‌क मीट देवुळता पोल्‍लोते वग़्ङिस मन्ह्‌टु.✡ देयह्‌कना मुक्यानाङ केंजमाटु. अस्के अद मियग्डाहि वितग़ा.✡ 8 देवुळता एरे मीट वातेके, देवुळ वने मीवा एरे वायग़ा.✡ एय पाप्यह्‌लोरिर! करब आतव कय्किन नोग़तप लेह्‌का,✡(लाग्वाङ कबस्क केवा, मीवा ताकमुळतुन बेस) कीम्ह्‌टु.✡ मीट रेंड विचर्क केवा,✡ मीवा पूरा जीवा देवुळतगान मनि.✡ 9 (माट पापि मन्कलोरोम इन्जि,) दुकम आस अळ्म्ह्‌टु, केयाटु. मीट कवयनदिन विळ्सिसि, दुकम आम्ह्‌टु; ओसो गिर्दा आयनदिन विळ्सिसि, मेसेह्‌ने आम्ह्‌टु.✡ 10 सामिना मुनेह मीट उड्ला बुदतोरिर आम्ह्‌टु. अह आतिर इतेके, मीकु तना मुनेह बेरा कीयग़ा.✡

कसुर वाटनद अदिकर मीक इले

11 मावोरिर! ओर्विह्‌क-ओर्विना विरुद वळ्ह्‌कमाटु. बोग़ु तना ऐंगेटोग़ विस्वसिना विरुद वळ्ह्‌किह्‌तोग़, इलवेके ओनगा कसुर वाटिह्‌तोग़, ओग़ देवुळताङ अडोना विरुद वळ्ह्‌किह्‌तोग़.✡ ओसो देवुळताङ अडोन चुकताङ इन्ह्‌तोग़. अद्रम बार मीट देवुळताङ अडोङ चुकताङ इतिर इतेके, अडोङ वेहतप ताकवालोरिर आयविर.✡ मति मीटे नेयम केवालोरा लेह्‌का मन्जि तपिह्‌निर. 12 अडोङ ईयनदु, ओसो नेयम कीयनदु, सिरप देवुळिये आंदु.✡ तान्के पिसिह कीयनद ओसो बूळे कीयनद अदिकर मन्ह्‌ता.✡ मति मीकु मीवा ऐंगेटोना पोग़ोन कसुर वाटनद अदिकर बोग़ ईतोग़?

मावा पिसमुळ देवुळता कयदे मन्ह्‌ता

13 इद उंद पोल्‍लो केंजाटु! मियग्डाह उच्वुर इद्रम इह्‌निर: “नेंड तेला, नाळ तेला, इग्डाह पलाना सहरते दाकल. अगा वर्सामेंड मन्जि दंदा कीकल, कीसि वेल्‍लाङे कोताङ कमय कीकल” इह्‌निर.✡ 14 मति नाळता दियाते मीक बह आयग़ा, इदिन वने मीट पुनविर! मीवा पिसमुळ इतेके, गळ्के दिसिसि पया मायनद मूळमलेह्‌काडा आंदु.✡ 15 अदिनेनाह्‌क मीट अमेसा इद्रम इनदना गावले, “देवुळता विचर मतेके, माट जीवात मनदकोम, ओसो इद आयवेक अद कबळ कीकोम,” इनदना.✡ 16 मति मीट इतेके, पका पोमाडेङ कीसोर बोळ्सिह्‌निर, इद्रमता पोमाडेङ कीयनद लागो.✡ 17 अदिनेनाह्‌क बोग़ बेसता कबळ कीयलाह पुन्ह्‌तोग़, मति अदिन केवोग़ इतेके, ओग़ पापम कीस्तोग़.✡

5

लालुस मनवालोर साव्कर्कना लोप्पाडा पोल्‍लो

1 एय साव्कर मन्कलोरिर! मीवा पोग़ोन पका सिक्सा वायना मन्ह्‌ता, अदिनेनाह्‌क केयसोर अळ्म्ह्‌टु!✡ 2 मीवा अनम कळियलाह आता, मीवाङ गेंदेनु एल्म तिनदलाह आता.✡ 3 मीवाङ बंगर्क-वेंडिनु सिलुम पोयलाह आता. देवुळि नेयम कीयह्‌पा, मीवा पोग़ोन लालुसता कसुर मन्ह्‌ता इनजोर, अद सिलुम साक्सि ईयग़ा. इद आक्रि कालमते, मियेनाह्‌क बंगर्क-वेंडिङ जमा कीतिर. (मति मीवाङ बंगर्क-वेंडिङ सिलुम पोस बूळेम आयना लेह्‌का, देवुळि) मीक देयमदीपता किसते बूळे कीयग़ा. 4 इह केंजाट! मीटु लोकुरिन पोलमतगा कोया वेहतिर, मति ओरिह्‌क बूति एविर. इद्रम बूत एवद पापमतुन देवुळ ऊळता.✡ ओसो बूतिनोरा केयनद लेङ वने, बेरा डीसाता सामिनगा एवता.✡ 5 मीट इद बूमतगा सबे रीतिनाङ विचर्क वातप ताकतिर.✡ मति (बेद्रम नेंड नग़्का नाक अस्कनुर इन्जि, एर्रे पुनवा बेस मेयिह्‌ता, अद्रम) मीट वने देवुळ माक बूळे कीयलाह आता इनजोर पुनवा,✡ गिर्दा-वेळ्काते मह्‌निर. 6 ओसो सेतेमतोर मन्कलोरिन कोरोटटे ओसि, जोल कसुर वाटिस, ओरिन हव्कनाह कीतिर,✡ ओर मीक रोमिह केवोर वने.

दीरा पोय्म्ह्‌टु, पार्तना कीम्ह्‌टु

7 अदिनेनाह्‌क मावोरिर, येसुसामि ओसोवने वानाह्‌जोम, दीरा पोस केपाटु. ऊळाट, बेद्रम पोलमता कबळ केवालोर, पोलमते वीततद तमा पिसवग़ता अनमतेनाह्‌कु, सुरुमुनेता पेग़दुन ओसो मारेंगा पेग़दुन केपिह्‌तोर.✡ 8 अद्रमलेह्‌का मीट वने आरेम आयवा, दीरा पोस केपाटु,✡ बह इतेके सामि वायनद दिया एरेन एव्स मन्ह्‌ता.✡ 9 मावोरिर, ओर्विह्‌क-ओर्वोग़ मुयोग़ आसोर मनमाटु. अद्रम आतिर इतेके, मीवा पोग़ोन कसुर उदग़ा. ऊळाट! नेयम केवाल येसुसामि अग़दगान एवयलाह आतोग़.✡ 10 वेल्‍लाय मुने देवुळता कबुरतोरु तानाङ पोल्‍लोङ वेहन्दुर, ओसो ओर बेद्रम तिपल्किन आपिसि, आरेम आयवा दीरा पोस मंदुर, अदिन सीता कीम्ह्‌टु. ओसो मीट वने ओरा लेह्‌कान मन्ह्‌टु. 11 इद पोल्‍लो केंजाट, तिपल्कने आरेम आयवा दीरा पोस मनवालोरिन, देय्वातोर इह्‌नल.✡ मुनेतोग़ अयुब मुय्तोग़ बेरा तिपलते आरेम आयवा, बेद्रम दीरा पोस मतोग़, ओसो आक्रिते देवुळतग्डाह ओन्क बेद्रम बर्कत दोर्कता, इदिन इतेक मीट केंजतिर ओसो पुतिर वने.✡ इद्रमे देवुळि अमेसा जीवा लोपनदु, दया कीयनद आंदु.✡

12 मति मावोरिर! सबेट्क बेरा पोल्‍लो इद आंदु इतेके, मीट बेस्केन किरिया ओतनाय आयो. अद देवुळदीपता वने आयो, इद बूमता वने आयो, ओसो दुस्रा बेदे रीतता किरिया केमाटु. मीवा वळ्ह्‌कमुळि इंगो इतेके इंगो, आयो इतेके आयो इन्ह्‌टु. इद्रम कीतिर इतेके, देवुळ मीवा पोग़ोन कसुर वाटो आयग़ा.✡

13 मियगा बोग़ाय तिपलते मतेके, पार्तना कीयेग़. बोग़ाय बेस सुकमते मतेके, देवुळतुन जोहर कीसोर पाटाङ ओयेग़. 14 ओसो मीवा नडुम बोग़ाय बेमरते मन्जि तेद पग़वेके, ओग़ु विस्वसिरा मुडा मुक्यालोरिन केयेग़. ओर वासि, येसुसामिना पेदिरते, ओन नेय ओकिस ओनेनाह्‌क पार्तना कीयिर.✡ 15 ओरु विस्वसते कीतद पार्तनाते,✡ बेमरतोग़ बेस आयनोग़. सामि ओन बेमरतग्डाहि तेहतग़ा. ओसो ओग़ पापम कीस मतेक तेला, ओना पापमतुन मापि कीयग़ा.✡ 16 अदिनेनाह्‌क मीट कीतद पापमतुन, ओर्विह्‌क-ओर्वोग़ कबुल आम्ह्‌टु,✡ ओसो ओर्विनेनाह्‌क-ओर्वोग़ पार्तना कीम्ह्‌टु. अस्के मीट बेमरताहि बेस आयकिर. सेतेमतोग़ मन्कना पार्तनाते पका लाव मन्ह्‌ता.✡ 17 मुनेतोग़ कबुरतोग़ एलियान सीता कीम्ह्‌टु! ओग़ मावा लेह्‌काडोग़े मन्कल मतोग़.✡ मति इस्रयेल देसेमतगा पेग़ अरमाकि इनजोर, गोंडगोंड आसि पार्तना कीतोग़. कीताह्‌कु मूंड वर्साङ आरुङ नेलाङ, अद देसेमतगा पेग़ अरवो आसि.✡ 18 पया ओसोवने पेग़ अरयि इनजोर पार्तना कीतोग़, अस्के पोग़ोटाहि पका पेग़ अरता,✡ ओसो बूमतग्डाहि अनम पुटटा.

19 ओसो मावोरिर! मियग्डाह बोग़ाय देवुळता सेतेम अग़दाहि लेसतेक अचोन,✡ ओन ओसोवने बोग़ाय दुस्रोग़, सेतेमता अग़दे मल्हच ततोग़ इतेके,✡ 20 मल्हच तवाल मन्कल, लेसिस मतोग़ मन्कना वेल्‍लाय पापमतुन मापि कीयनाह कीसि, ओन बूळेम आयवाह पिसिह कीस्तोग़,✡ इदिन पुनेग़.

✡ 1:1 1:1 बळयिर 12:17

✡ 1:1 1:1 रोम सहरतोर 1:1; तीतुस 1:1-4

✡ 1:1 1:1 योहन 7:35; 1 पत्रु 1:1

* 1:1 1:1 येसु पुटटदिह्‌क रेंड अजर्क वर्साना मुने, अब्रहम मुय्तोग़ मतोग़, ओना मग़ि इसक, इसकना मग़ि याकुब इनवाल आंदोग़. याकुबना दुस्रा पेदिर इस्रयेल आंदु. वेनग्डाहि बारा मग़्क पुटटोर, ओरे इस्रयेल लोकुरा बारा कूळिनोर पेदामुय्तोर आंदुर. येसु देवुळदीपते तग़्ङतापया, इस्रयेलतोर बारा कूळिनोर यहुदि विस्वसिर, लोकुरा विरुदतेनाह्‌कु दुस्राङ-दुस्राङ देसेह्‌कने बिरोबटो आस मतोर. ओर विस्वसिरेनाह्‌क इद सीटटुन याकुब रासतोग़.

✡ 1:2 1:2 मत्याल 5:12; याकुब 5:11; 1 पत्रु 1:6

✡ 1:3 1:3 लूकाल 21:19; रोम सहरतोर 12:12; इब्रितोर 6:12; 1 पत्रु 1:7

✡ 1:4 1:3-4 2 पत्रु 1:6

✡ 1:4 1:4 कुलुसितोर 4:12

✡ 1:5 1:5 1 राजा 3:9-12

✡ 1:5 1:5 मत्याल 7:7

✡ 1:6 1:6 मत्याल 21:21; मार्कल 11:23; याकुब 5:15

✡ 1:6 1:6 इपिसुसतोर 4:14

✡ 1:8 1:8 4:8; 2 पत्रु 2:14

✡ 1:9 1:9 लूकाल 14:11

✡ 1:10 1:10 यशायाह 40:6; 1 पत्रु 1:24-25

† 1:10 1:10 याकुबना पुस्तकते बेगा बेगा साव्कर्कना पोल्‍लो वास्ता, अद अविस्वसिरा लोप्पाडा पोल्‍लो मन्ह्‌ता.

✡ 1:11 1:11 यशायाह 40:7-8

✡ 1:12 1:12 लूकाल 6:22; याकुब 5:11

✡ 1:12 1:12 रोम सहरतोर 5:4

✡ 1:12 1:12 पेसमुळि 20:6; 1 कुरिंततोर 2:9-10; 9:25; याकुब 2:5

✡ 1:15 1:15 अय्यूब 15:35; देवुळताङ पाटाङ 7:14; यशायाह 59:4

‡ 1:15 1:15 ओन देवुळताह एग़िह कीस्ता मोदुल कागिदते “हामुरतुन पुटिह कीस्ता”.

✡ 1:15 1:15 रोम सहरतोर 5:12

✡ 1:17 1:17 देवुळताङ पाटाङ 136:7; 1 तिमोति 6:16

✡ 1:17 1:17 3:17

✡ 1:17 1:17 1 योहन 1:5

✡ 1:17 1:17 मलाकी 3:6; 2 तिमोति 2:13

✡ 1:18 1:18 2 कुरिंततोर 6:7; इपिसुसतोर 1:13; 2 तिमोति 2:15; 1 पत्रु 1:3

✡ 1:18 1:18 तोहचीतव पोल्‍लोङ 14:3-4

✡ 1:19 1:19 बुदताङ पोल्‍लोङ 10:19; 17:27

✡ 1:19 1:19 बुदताङ पोल्‍लोङ 16:32; सभोपदेशक 7:9

✡ 1:20 1:20 मत्याल 5:22; इपिसुसतोर 4:26

✡ 1:21 1:21 इपिसुसतोर 4:22

✡ 1:21 1:21 कुलुसितोर 3:16; याकुब 5:20

✡ 1:22 1:22 मत्याल 7:24-27; रोम सहरतोर 2:12-13; याकुब 2:14-20

✡ 1:25 1:25 योहन 8:32; गलातितोर 2:4; याकुब 2:12

✡ 1:25 1:25 गलातितोर 6:2

✡ 1:25 1:25 योहन 13:17

✡ 1:26 1:26 देवुळताङ पाटाङ 39:1; 141:3; याकुब 3:2-12

✡ 1:27 1:27 व्यवस्थाविवरण 14:29; अय्यूब 31:16-17,21; देवुळताङ पाटाङ 146:9; यशायाह 1:17,23

✡ 1:27 1:27 रोम सहरतोर 12:2; तीतुस 2:12; याकुब 4:4; 2 पत्रु 1:4

✡ 1:27 1:27 2 पत्रु 3:14

✡ 2:1 2:1 बळयिर 10:34

✡ 2:4 2:4 योहन 7:24

✡ 2:5 2:5 अय्यूब 34:19; लूकाल 12:21; 1 कुरिंततोर 1:27-28; तोहचीतव पोल्‍लोङ 2:9

✡ 2:5 2:5 1:12

✡ 2:5 2:5 लूकाल 6:20

✡ 2:6 2:6 1 कुरिंततोर 11:22

✡ 2:7 2:7 बळयिर 11:26; 1 पत्रु 4:16

✡ 2:8 2:8 मत्याल 7:12

✡ 2:8 2:8 लैव्यव्यवस्था 19:18; रोम सहरतोर 13:8-9

✡ 2:9 2:9 बळयिर 10:34

✡ 2:10 2:10 मत्याल 5:19; गलातितोर 5:3

✡ 2:11 2:11 पेसमुळि 20:14; व्यवस्थाविवरण 5:18

✡ 2:11 2:11 पेसमुळि 20:13; व्यवस्थाविवरण 5:17

✡ 2:12 2:12 गलातितोर 6:2; याकुब 1:25

✡ 2:13 2:13 मत्याल 5:7; 18:32-35; लूकाल 6:37; याकुब 3:17

✡ 2:14 2:14 1:22

✡ 2:15 2:15 मत्याल 25:35-36; लूकाल 3:11

✡ 2:16 2:16 1 योहन 3:17-18

✡ 2:17 2:17 गलातितोर 5:6

✡ 2:18 2:18 मत्याल 7:16-17; लूकाल 6:43-44

✡ 2:19 2:19 व्यवस्थाविवरण 6:4; मार्कल 12:29

✡ 2:19 2:19 मत्याल 8:29; मार्कल 1:24; 5:7-8; लूकाल 4:34; बळयिर 19:15

✡ 2:20 2:14-20 याकुब 1:22

✡ 2:21 2:21 पुटमुळि 22:9-12; इब्रितोर 11:17-18

✡ 2:21 2:21 पुटमुळि 22:16-18

✡ 2:22 2:22 योहन 6:29

✡ 2:23 2:23 पुटमुळि 15:6; रोम सहरतोर 4:3

✡ 2:23 2:23 2 इतिहास 20:7; यशायाह 41:8

* 2:25 2:25 राहब पेदिरता आंचाळि यहुदि आयवद मता, ओसो बोगे कबळ कीन्दु. मति देवुळि कनान देसेमतुन इस्रयेलतोरिह्‌क ईता इनजोर, विस्वस कीसि, ताना देसेमतुन ऊळलाह अन्ज मतोर इस्रयेलतोर आय्डाङ गुंजवालोरिन, तना सहरतोरग्डाह मकिह कीसि, दुस्रा अग़दुह्‌क मल्हच लोहतनद बेसता कबळ कीता (यहोशू 2 अद्‍यय ऊळाट).

✡ 2:25 2:25 यहोशू 2:4,6,15

✡ 2:25 2:25 इब्रितोर 11:30-31

✡ 3:1 3:1 रोम सहरतोर 2:20-23; 1 तिमोति 1:7

✡ 3:2 3:2 मत्याल 12:34-37

✡ 3:3 3:3 देवुळताङ पाटाङ 32:9

✡ 3:5 3:5 देवुळताङ पाटाङ 12:3-4; 73:8-9

✡ 3:5 3:5 बुदताङ पोल्‍लोङ 26:20-21

✡ 3:6 3:6 बुदताङ पोल्‍लोङ 16:27

✡ 3:6 3:6 मत्याल 12:36-37; 15:11,18-20

✡ 3:6 3:6 मत्याल 5:22

✡ 3:8 3:8 देवुळताङ पाटाङ 140:3; रोम सहरतोर 3:13

✡ 3:9 3:9 पुटमुळि 1:26; 1 कुरिंततोर 11:7-9

* 3:12 3:12 तोया मरातगा लिमा कायाङ मोदुल कागिदते “अंजिर मरातगा जय्तुन कायाङ”.

† 3:12 3:12 रेंगाबेद्रिङ मोदुल कागिदते “अंजिर पंडिङ”.

✡ 3:12 3:12 मत्याल 7:16; लूकाल 6:43-44

✡ 3:12 3:2-12 1:26

✡ 3:13 3:13 1 पत्रु 2:12

✡ 3:14 3:14 रोम सहरतोर 2:8

✡ 3:14 3:14 2 कुरिंततोर 12:20

✡ 3:15 3:15 यहुदाल 19

✡ 3:15 3:15 1 कुरिंततोर 2:6; 3:19

✡ 3:15 3:15 1 कुरिंततोर 2:14; 2 कुरिंततोर 1:12; 2 तिसलुनितोर 2:9; 1 तिमोति 4:1; तोहचीतव पोल्‍लोङ 2:24

✡ 3:17 3:17 1:17

✡ 3:17 3:17 तीतुस 3:2

✡ 3:17 3:17 लूकाल 6:36; याकुब 2:13

✡ 3:17 3:17 रोम सहरतोर 12:9

✡ 3:18 3:18 यशायाह 32:17; होशे 10:12; गलातितोर 6:8; पिलिपितोर 1:11; इब्रितोर 12:11

✡ 4:1 4:1 तीतुस 3:9

✡ 4:1 4:1 रोम सहरतोर 7:23

✡ 4:1 4:1 2 तिमोति 2:23

✡ 4:2 4:2 5:6; 1 योहन 3:15

✡ 4:3 4:3 1 योहन 3:22; 5:14

✡ 4:4 4:4 मत्याल 6:24; योहन 15:19; रोम सहरतोर 8:7; याकुब 1:27; 1 योहन 2:15-16

* 4:5 4:5 देवुळि मावा संगे जोळेम आयलाह ऊळिह्‌ता, मति माटु सिंड्रि आंचाना लेह्‌का दुनियातुन जीवा कीतेके, देवुळि ओङ आस्ता.

✡ 4:5 4:5 1 कुरिंततोर 6:18-20; पिलिपितोर 2:1-2

✡ 4:6 4:6 यशायाह 54:7-8

✡ 4:6 4:6 देवुळताङ पाटाङ 138:6; बुदताङ पोल्‍लोङ 3:34; मत्याल 23:12; 1 पत्रु 5:5

✡ 4:7 4:7 1 पत्रु 5:6

✡ 4:7 4:7 इपिसुसतोर 4:27; 6:11-13; 1 पत्रु 5:8-9

✡ 4:8 4:8 2 इतिहास 15:2; जकर्याह 1:3; मलाकी 3:7; इब्रितोर 7:18-19

✡ 4:8 4:8 1 तिमोति 2:8

✡ 4:8 4:8 अय्यूब 17:9; यशायाह 1:16; 1 पत्रु 1:22

✡ 4:8 4:8 1:8

✡ 4:8 4:8 यिर्मयाह 4:14; 1 योहन 3:3

✡ 4:9 4:9 लूकाल 6:25

✡ 4:10 4:10 यहेजकेल 21:26; लूकाल 1:52; 1 पत्रु 5:6

✡ 4:11 4:11 मत्याल 7:1; रोम सहरतोर 14:4; 2 कुरिंततोर 12:20; याकुब 5:9

✡ 4:11 4:11 1:22

✡ 4:12 4:12 यशायाह 33:22; याकुब 5:9

✡ 4:12 4:12 मत्याल 10:28

✡ 4:13 4:13 बुदताङ पोल्‍लोङ 27:1; लूकाल 12:18-20

✡ 4:14 4:14 अय्यूब 7:7; देवुळताङ पाटाङ 39:5; 102:3; 144:4

✡ 4:15 4:15 बळयिर 18:21

✡ 4:16 4:16 1 कुरिंततोर 5:2,6; 1 योहन 2:15-16

✡ 4:17 4:17 लूकाल 12:47; योहन 9:41; 2 पत्रु 2:21-22

✡ 5:1 5:1 यशायाह 13:6; यहेजकेल 30:2; लूकाल 6:24; 1 तिमोति 6:9-10

✡ 5:2 5:2 अय्यूब 13:28; यशायाह 50:9; मत्याल 6:19-20

✡ 5:4 5:4 लैव्यव्यवस्था 19:13; अय्यूब 24:10-11; यिर्मयाह 22:13; मलाकी 3:5

✡ 5:4 5:4 पेसमुळि 2:23; व्यवस्थाविवरण 24:15; अय्यूब 31:38-39

✡ 5:5 5:5 यहेजकेल 16:49; लूकाल 16:19; 1 तिमोति 5:6; 2 पत्रु 2:13

✡ 5:5 5:5 यिर्मयाह 12:3; 25:34

✡ 5:6 5:6 4:2

✡ 5:7 5:7 व्यवस्थाविवरण 11:14; यिर्मयाह 5:24; योएल 2:23

✡ 5:8 5:8 लूकाल 21:19; 1 तिसलुनितोर 3:12-13

✡ 5:8 5:8 रोम सहरतोर 13:12; 1 पत्रु 4:7

✡ 5:9 5:9 1 कुरिंततोर 4:5; पिलिपितोर 4:5; याकुब 4:11-12; 1 पत्रु 4:5

✡ 5:11 5:11 मत्याल 5:10; रोम सहरतोर 12:12; याकुब 1:2,12

✡ 5:11 5:11 अय्यूब 1:21—2:10; 42:10,12

✡ 5:11 5:11 पेसमुळि 34:6; देवुळताङ पाटाङ 103:8

✡ 5:12 5:12 मत्याल 5:34-37

✡ 5:14 5:14 मार्कल 6:13; 16:18

✡ 5:15 5:15 1:6

✡ 5:15 5:15 1 योहन 5:16

✡ 5:16 5:16 मत्याल 3:6; मार्कल 1:5; बळयिर 19:18

✡ 5:16 5:16 पुटमुळि 18:23-32; योहन 9:31

✡ 5:17 5:17 बळयिर 14:15

✡ 5:17 5:17 1 राजा 17:1; लूकाल 4:25

✡ 5:18 5:18 1 राजा 18:42-45

✡ 5:19 5:19 इब्रितोर 5:2

✡ 5:19 5:19 मत्याल 18:15; गलातितोर 6:1

✡ 5:20 5:20 बुदताङ पोल्‍लोङ 10:12; याकुब 1:21; 1 पत्रु 4:8

1 पत्रु

1

2

3

4

5

किर्स्तुना बळयि पत्रु रासतदु मुनेता सीटि

येसुसामिन नमवालोर माट विस्वसिरिह्‌क वने वेल्‍लाङे तिपल्क, अड्सन्क, हामुरलेह्‌काडाङ आकाङ-दोकाङ वास्ताङ. इद्रमताङ मोकानस्के, माट बेद्रम दीरा पोस मनदना इन्जि, येसुसामिना बळयि पत्रु इद सीटटे रासिह्‌तोग़. इग्डोरल माट आयवल, आटुम वातोरा लेह्‌का रेंड दियानोरा लेह्‌का मह्‌नल, तेना सीता पत्रु कीसीस्तोग़. मीट बोरिर येसुनेनाह्‌कु तिपलते मनवालोरिर, इद सीटटुन अर्विसि, देवुळतगा आसाते मन्ह्‌टु. येसु वने इद बूमतगा मनदनस्के, देवुळतगा आसा तासिसि, वेल्‍लाय तिपलतुन आपतोग़ इन्जि सीता कीम्ह्‌टु. तिपल्क वातेकाय, वावेकाय, मावा मनमुळि, ताकमुळि देवुळता मुनेह पवित्र मनदना, इदे पोल्‍लो आंदु. लोतोरा संगे, माल्कालोरा-ओर्युलतोरा संगे, ओसो मावा ऐंगेटोर विस्वसिरा संगे माट बह ताकना, इव कतमतविन पत्रु वेहतह्‌तोग़.

1

पत्रु विस्वसिरिन जोहर कीस्तोग़

1 नना पत्रुनन, येसु किर्स्तुना बळयिनन,✡ इद सीटि रासिह्‌नन. पुंतुस,✡ गलाति,✡ कपदुकिया,✡आसिया ओसो बितुन्या,✡ इव रोम राजेमताङ पटिने बिरोबटो आसि मतोरु,✡ इद दुनियाते रेंड दियाङ मनवालोरु,✡ 2 देवुळ आचतोर लोकुरिह्‌कु✡ रासिह्‌नन. मावा देवुळबाबाल मीक मुनेने आचिसि, तना पवित्र जीवाता मेटे, मीकु तना पवित्र लोकुर कीतोग़.✡ बाराह्‌क इतेके, मीट येसु किर्स्तुना पोल्‍लो केंजिसि ताकना,✡ ओसो हव्कनागुटातगा मियेनाह्‌क पोवतद ओना नेतुरते, मीवा पापम एडना इन्जिये,✡ देवुळ मीकु आचता.

अमेसाता मनमुळता आसा

देवुळताहि मीकु लेकालेवा सुकमि, देय्वा दोर्कसोर मनि!✡

3 मावा सामि येसु किर्स्तुना देवुळबाबाह्‌कु जोहर आयि!✡ ओग़े माकु पका जीवा लोपताह्‌कु, माकु पूना मनमुळ दोर्कता.✡ इद बेद्रमता मनमुळ इतेके, देवुळबाबाल येसुसामिनु हामुरताहि जीवा अर्ह्‌चीताह्‌कु, माकु उंदि बेस्केन मायवद आसा दोर्कता.✡ 4-5 ओसो मयेनाह्‌कु इन्जि, देवुळदीपते बेरा उंदि जीवाता बर्कत तासतद मन्ह्‌ता.✡ अद उंदि बेस्केन बूळेम आयवदु, माचलेवदु, वाग़वदु बर्कत आंदु.✡ इद बर्कत आक्रिता दियाते देवुळि सबेटोर विस्वसिरिह्‌क तोहतग़ा.✡ अदु बर्कत मीक दोर्कनाह्‌जोमु, देवुळि तना लावते मीकु काप आडग़ा,✡ बाराह्‌क इतेके, मीटु देवुळता पोग़ोन बर्वस तासिह्‌निर इनजोरे.✡ 6 अदिनेनाह्‌कु मीट पका गिर्दा आम्ह्‌टु. इंजेके गय्क मीकु तिपलते रीतरीतिनाङ दुकह्‌किन आप पोयतग़ा;✡ तेला मति गिर्दा आम्ह्‌टु.✡ 7 इव दुकह्‌कु मीवा विस्वसता पट ऊळिह्‌ताङ. बह इतेके वेल्‍ला दाराता बंगरि, किसतगा वाटिस जूत कीतेक तेला,✡ आक्रिते बूळेम आस्ताये. मति मीवा विस्वस इंका बंगरतुह्‌काय एक्‍वा दाराता. अदिनेनाह्‌कु अदु मीवा विस्वस, किसलेह्‌काडा तिपलताहि दीराते पेसिस वाता इतेके, मीट असलतोरिर इन्जि, देवुळि मीकु वेल्‍ला कदर ईयग़ा.✡ इद बेस्के आयग़ा इतेके, येसु किर्स्तु पूरा दुनियातोरिह्‌क दिससोरे वायनोग़, अस्केने.✡ 8 मीटु येसुसामिन बेस्केने ऊळवेकाय, ओन जीवा कीय्ह्‌निर; ओग़ दिसवेकाय ओन नमिह्‌निर.✡ मीट नमिसि, वेहता वावप अचोन गिर्दा आय्ह्‌निर. 9 मीट ओन नमताह्‌के, ताना पाय्दा इन्जि, ओग़ मीवा जीवातुन पिसिह कीस्तोग़.

10 इद पिसिह कीयना पोल्‍लोता लोप्पा, देवुळता देय्वा मीक दोर्कग़ा इन्जि,✡ मुनेता कालमतेने ताना कबुरतोर वेहचि; मति ओरिह्‌क वने इद पोल्‍लो पूरा तेळियवाय मता. अदिह्‌के ओरु इद बहु इनजोरे, आचसोरे पर्ह्‌किंदुर. 11 अस्के किर्स्तु बह तिपल आसि हायनोग़, ओसो ताना पया बह ओन्कु देवुळदीपते देवुळतेनाह कदर दोर्कग़ा इनजोरे,✡ ओर कबुरतोरा लोप्पा मतदु किर्स्तुना जीवा ओरिह्‌क वेहता.✡ मति ओरु इद पोल्‍लो बेद कालमते आयग़ा, ओसो बेद्रम आयग़ा इनजोर, आलिह कींदुर.✡ 12 इव गोटिङ मात्रम ओरेनाह्‌क आयोङ, मति वायना कालमतोरेनाह्‌क इतेके, मियेनाह्‌कु मन्ह्‌ताङ इन्जि, देवुळि ओरिह्‌क पुन्पिह कीता.✡ अद्रमे मावा कालमते अव सबे गोटिनु, येसुना मेटे बेसता कबुर वेहवालोर, देवुळदीपताहि लोहतद देवुळता पवित्र जीवाता लावते,✡ मीकु वेहतोर.✡देवतुल्क इंका इव असलताङ गोटिङ बेद्रम आस्ताङ, इदिन पुनदलाह ऊळसोरेन मन्ह्‌ताङ!✡

पवित्र आम्ह्‌टु!

13 अदिनेनाह्‌कु मीटु बेस बुदते मन्जि, उसरते मन्ह्‌टु.✡ ओसो येसु किर्स्तु मल्स वायना वेलाते,✡ मीकु दोर्कना बर्कततगा✡ पूरा आसा कीस मन्ह्‌टु.✡ 14 मीटु देवुळताङे मग़्क-मयास्‍क आय्ह्‌निर इन्जि, ताना पोल्‍लो केंजाटु.✡ मुने मीटु देवुळतुन पुनवाह्‌कु, पापमताङ विचर्कने ताकिंदिर.✡ इंजेक ओसो पापमता अग़दे मल्स अनमाटु.✡ 15 मति मीक आचतद मीवा देवुळि बेचोन पवित्र मन्ह्‌ता, अद्रमे मीट वने मीवाङ सबे कबस्कने, विचर्कने पवित्र मन्ह्‌टु.✡ 16 पवित्र सास्त्रमते वने देवुळि इहे वेहतह्‌ता, नना पवित्र मह्‌नन इन्जि, मीट वने पवित्र आम्ह्‌टु.✡

17 मीटु “ए बाबा!” इन्जि केयिसि मोळ्कनद देवुळि,✡ बेस्केने मोकम ऊळिसि नेयम केवो,✡ अद मीवा ताकमुळतुन ऊळिसि नेयम कीस्ता. अदिह्‌के मीटु इद दुनियाते पय्नम अनवाना लेह्‌का आसि, रेंड दियाङ मनदह्‌पा,✡ देवुळतुन रेयिसि ताकाटु.✡ 18-19 मीवाङ तादोर-बाबोराङ अङ्ळमताङ उतुर्कनाहि, देवुळ मीकु बह कीसि विळ्सिह कीता, तान मीट पुह्‌निर.✡ अदु मीकु बूळेम आयनदु बंगरताङ, वेंडटाङ कोताना जमानत कीसि, विळ्सिह केवो. मति बेदे डागिललेवदु, कसुरलेवदु मोक आयनद गोरेपिलालेह्‌काडोग़ किर्स्तु,✡ ओना नेतुरता जमानत कीसि, मीकु विळ्सिह कीता.✡ 20 इदे कबळतुह्‌क इन्जि, देवुळि येसुनु इदु बूमि पुटनामुनेने, आचिस मता;✡ मति इंजेके इव आक्रिताङ दियानेन,✡ येसु मियेनाह्‌कु इन्जि, इद बूमते वासि, दुनियातोरिह्‌क दिसतोग़.✡

21 येसु मियेनाह्‌क बाताल कीतोग़, तान ऊळिसि मीटु देवुळता पोग़ोन विस्वस तासिह्‌निर. देवुळि येसुनु हामुरताहि जीवा अर्हचि, ओन्कु बेरा पेदिर ईसि तासता.✡ तासताह्‌कु, मीटु देवुळता पोग़ोन विस्वस तासिसि, करलता आसाते मह्‌निर.✡ 22 येसुना सेतेमता कबुरतुन केंजिस ताकताह्‌कु, मीटु पापमताहि एडटिर.✡ अदिह्‌कु मीटु ओर्विह्‌क-ओर्वोग़ सेतेमते जीवा कीया पग़यह्‌निर. अद्रमे इंजेके मीवा लेह्‌का विस्वसिर आतोरिन, मीटु पूरा जीवाताह जीवा कीम्ह्‌टु.✡

23 येसुना कबुर केंजिस नमताह्‌कु, इंजेके मीटु पूना पुटटप आतिर.✡ तलोग़-तपेराहि पुटटद जीवा डोलिह्‌ताये; मति देवुळता अमेसा मनदनदु बेस्केन मिळ्न्दवदु पोल्‍लो केंजताह्‌कु, माक पूना जीवा दोर्कता, अद बेस्केन डोलो.✡ 24-25 इदिन माट पुह्‌नल बाराह्‌क इतेके देवुळता कबुरतोग़ ओर्वोग़ वेहतोग़:

माने-मन्कलोर रोंडाये

ओरा डीसा पुंगेह्‌के.

रोंडा इंका वतिह्‌ता

पुंगेह्‌क इंका रालिह्‌ताङ,

मति देवुळता पोल्‍लो अमेसा-अमेसातुह्‌क मन्ह्‌ता! ✡

अदे मीटु केंजतदु येसुना लोप्पा बेसता कबुरि.✡ अहे, इंगो!

2

1-3 इंजेके मीटु देवुळि बेचोन बेस गूनमता मन्ह्‌ता इन्जि पुतिर.✡ इतेके मीटु मीवाङ सबे लाग्वाङ कबस्किन विळ्सिसीम्ह्‌टु: सबे कुळ्सा, सबे सोङु, नाळेह कीयनद बुदि, ओसो जीवा कर्वतप आयनदु, कूदिङ दायनदु,✡ इविन विळ्सिसीम्ह्‌टु.✡ इंजेक पुटटोग़ कस्मुल बाला पेकाल बेद्रम पाल उनडलाह गिर्दा आस्तोग़, अद्रमे मीटु इंका मीवा जीवातुह्‌कु, पाललेह्‌का मनदनदु देवुळता पोल्‍लोतुन पुनदलाह, गिर्दा आम्ह्‌टु.✡ इद्रमता पाल उनजोर मतिर इतेके, मीट देवुळतके दायनद वेला एवनाहि, विस्वसते बेर्ससोर मनदकिर.✡

देवुळता लोकुर जीवात मनदनव बंडानलेह्‌काडोर

4 दुनियाते विस्वसलेवोर मन्कलोरु, येसुनु अङ्ळमतोग़ इन्जि पोहचीतप ऊळतोर,✡ मति देवुळ ओनु कूब असलतोग़ इन्जि आचिसि, (तना लोतुह्‌कु आदर ईयनद मोदुल-बंडा इन्जि) तासता. ओग़ु जीवात मनदनदु बंडाता लेह्‌का मन्ह्‌तोग़. 5 ओना एरे वाताह्‌कु, मीट इंका जीवात मनदनव बंडानलेह्‌का आसि, देवुळि तना जीवातुह्‌क जागा कीयलाह, मीकु लोनलेह्‌का दोहतह्‌ता.✡ मीटु इंजेके देवुळतुह्‌क इन्जि अलग आतिर; मीटु बूमयालोरा लेह्‌का मन्जि,✡ येसु किर्स्तुनेनाहि देवुळबाबान गिर्दा कीयलाहि मोक ईतपु, आपुनाङ विचर्किन पोहचि, देवुळता विचर मतप ताकिह्‌निर.✡ 6 अद पोल्‍लोता लोप्पा पवित्र सास्त्रमते वने देवुळि इहे इन्ह्‌ता:

नना येरुसलेम सहरते बंडालेह्‌काडोन ओर्विन तासिह्‌नन,

ओग़ु नना आचतोग़ु असलता आदर ईयनद मोदुल-बंडालेह्‌काडोग़,✡

ओना पोग़ोन बोर बर्वस तासिह्‌तोर, ओर बेस्केने मेसेह्‌ने आयोर आयनुर.✡

7 बोर येसुन नमिह्‌तोर, ओरिह्‌क ओग़ असलतोग़े! मति बोर ओन नमोर, ओरा लोप्पा सास्त्रम इह वेहतह्‌ता:

बेद बंडातुन बेल्दर्कु पोहचीतप ऊळतोर,

अदे बंडा इंजेके आदरता मोदुल-बंडा आता.✡

(अद्रमे ओर नमवोरु येसुसामिन पोहचीतप ऊळिह्‌तोर.)✡

8 “अदु ओरिह्‌क कोदुर ईयनद बंडालेह्‌का आसि,

मुटिह कीयनद आदलेह्‌का आता,”✡

इन्जि इंका पवित्र सास्त्रम वेहतह्‌ता. तना पेकाना लोप्पा देवुळता वेहतद पोल्‍लोन केंजवाह्‌कु, नमवाह्‌कु, ओरु कोदुर ईसि अरयह्‌तोर.✡ ओरु अरयिर इनजोरे, देवुळ ओरिन आचिस तासता.✡

9 मति मीटु अद्रमतोरिर आयविर. मीटु देवुळ आचतोरिर✡ येसुराजानाङ बूमयालोरिर,✡ मीट पवित्र आयना इन्जि वेगुर आतोरिर, ओसो देवुळताये लोकुरिर.✡ बेद देवुळि मीकु ईकळताहि केयिसि,✡ बेस्केन ऊळवद वेह्‌चते तता,✡ अदे देवुळताङ असलताङ कबस्किन, दुस्रोरिह्‌क मीट वेहतकिर इन्जिये, (अद मीकु इचोन कदर ईस तासता).

10 देवुळता कबुरतोग़ ओर्वोग़, मुने मीवा लोप्पा इह रासतोग़:

मुने मीटु बोनाय लोकुरिर आयविर,

मति इंजेके मीटु देवुळता लोकुरिर आतिर.

मुने मीटु देवुळता गूनमतुन पुनविर,

मति इंजेक मीटु देवुळता गूनमतुन पुतिर.✡

11 ए नावाङ गोतयालोरिर, मीवा देवुळदीपता लोताहि मीटु जेक आसि, इद दुनियाते रेंड दियाङ मह्‌निर.✡ अदिह्‌के मीक नना वेहतह्‌नन, अमेसा मीवा जीवाता अडम मनदनव विचर्कनाहि, इतेके मीवाङ लाग्वाङ विचर्कनाहि, जेक आम्ह्‌टु.✡ 12 देवुळतुन पुनवोरा नडुम मनदह्‌पा, मीटु कसुरलेवपु असल मन्ह्‌टु. ओर मीकु “वेर लाग्वोरे!” इन्जि कसुर तोहतेकाय,✡ मीवा असलता ताकमुळतुन ऊळनुर. ऊळिसि पया पेग़्के ओर इंका देवुळता मोकम ऊळनद दियाते, देवुळतुनु मान ईयनुर.✡

अदिकरते मनवालोराङ पोल्‍लोङ केंजना

13-14 येसुसामिह्‌कु मान दोर्कना इन्जि, इद दुनियाते अदिकरते मनवालोरा पोल्‍लोते वग़्ङिस मन्ह्‌टु: बेरोग़ राजाल मनेग़, ओसो ओग़ लोहवालोर अदिकरतोर मनिर, ओराङ पोल्‍लोङ केंजसोर ताकाटु. बाराह्‌क इतेके ओर अदिकरतोर, बेसता कबळ कीतोनु कदरते ऊळना, लाग्वा कबळ कीतोन बारा सिक्सा ईयना इन्जि, राजाल ओरिन लोहतोग़.✡

15 देवुळता विचर बह मन्ह्‌ता, बुदलेवा मीवा अडम वळ्ह्‌कवालोर, मीवा असलता ताकमुळतुन ऊळिसि, मीवा पोग़ोन कसुर ओपलाह बातय दोर्कवाह्‌कु, केमेन आयना इन्जि.✡ 16 (मीटु देवुळता लोकुरिर आताह्‌कु,) इंजेके बोराय कय इळ्न इलविर, निटमे! अदिनेनाह्‌कु मीटु माक विचर वातपु कीकोम इन्जि, लाग्वाङ कबस्कने दल्गमाटु. मति माट देवुळता कय इळ्न मनवालोरोम इन्जि,✡(ताना पोल्‍लो केंजसोर) बेस मन्ह्‌टु.✡ 17 इतेके, सबेटोरिह्‌क मान ईयना,✡ आपुनाङ ऐंगेटोर विस्वसिरिन तमोग़-दादानलेह्‌का जीवा कीयना.✡ देवुळतुह्‌कु रेयिस मनदना, ओसो राजानु मान ईसि ताकना✡.

18 मीट ओर्युलतोरिर, मीवाङ माल्कालोरा पोल्‍लोते वरेम आस मन्ह्‌टु;✡ सिरप गूनमतोरगाने आयो, मति कळकते मनवालोर माल्कालोरगा वने, ओराङ पोल्‍लोङ केंजिस तिरियाटु.✡ 19 बोग़ाय कसुर-काय्दालेवा तिपल अरतेके, ओग़ु देवुळ नाक ऊळिह्‌ता, तान सीता कीसि, अद तिपलतुन दीरा पोसि आपतेके, ओना पोग़ोन देवुळि गिर्दा आस्ता.✡ 20 मीटु कसुर कीसि, देबाङ तिन्जि दीरा पोसि आपतेके, मीक ओसो बाताल बेरातनमि? मति बेसतल कबळ कीस तेला देबाङ तिननेके, मीट दीरा पोस आपतिर इतेके, देवुळि मीवा पोग़ोन बेचोन गिर्दा आस्ता!✡

21 इद्रमे मनदना इन्जि, देवुळि मीकु केयता.✡ येसु किर्स्तु इंका मयेनाह्‌कु तिपल अर्सि, माकु उंदि अग़ तोहतोग़.✡ ओना कोजता पेग़्के कोज वाटिस, मीट ओना लेह्‌का दीरा पोसि ताकना इन्जि.✡ 22 ओग़ु बातय कसुर केवोग़, ओना तोडटाहि बेस्केने नाळेह कीयनद पोल्‍लो पेसो.✡ 23 ओना मोकम एग़ रेहतोर, मति ओग़ु कोदा पोसि बोनाय मोकम एग़ रेहोग़. बेचोन तिपल अर्स तेला, नाक अह कीय्ह्‌निर मति ऊळाट इन्जि, मुर्तिय दगाङ एवोग़.✡ मति सेतेमते नेयम कीयनद देवुळतुन नमिसि, ताना कयदे तन्क विळ्सिसीतोग़.✡ 24 माटु मावा पापमताङ विचर्कनाहि पिह्‌ट अर्सि, सेतेमते ताकनेनाह्‌क,✡ ओग़ु मावा पापमता सिक्सातुन तना मेंदुदा पोग़ोन एचि,✡हव्कनागुटातगा डोलतोग़.✡ ओग़ु देबाङ तिन्ज नोमुर आताह्‌के, मीट मीवा जीवाते बेस आतिर.✡ 25 मुने मीटु लेसताङ गोरेनलेह्‌का, अग़ विळ्सिस अनजोर मतिर.✡ मति इंजेके मीवा जीवातुन काप आडवाल कोपानगा मीट मल्स वातिर.✡

3

मुते-मुजोना ताकमुळि

1 अद्रमे मर्मिङ आताङ आस्कनिर, मीट मीवाङ मुजोरा पोल्‍लोते वग़्ङिस मन्ह्‌टु. ओरु विस्वसते वावेकाय, येसुनगा वायु इनजोर माट वेहवाये, मावा असलता ताकमुळतुन ऊळिस तेला, मावाङ मुजोर विस्वसते वायनुर इन्जि, मीट ओरा पोल्‍लोते वग़्ङिस मन्ह्‌टु.✡ 2 बह इतेके, मीटु सेतेमते ताकनदिन, ओसो मुजोराये पोल्‍लोते तिरियनदिन✡ ऊळिसि, देवुळतुन पुनदलाह गिर्दा आयनुर. 3-4 बेस-नेह्‌ना तला ऊळिसि मिंचना, वेल्‍लाय दाराताङ मिळ्स्कनाङ दुमेङ-दम्राङ केग़यना, ओसो रीतरीतिनाङ तूळनाङ गेंदेङ उहतना, इद्रमता पलत दिसनद सोबाता पोमाडेङ केमाटु.✡ मीटु इद्रम मलियवा, बुदते उड्ला आसि उड्ला पोल्‍लोते वळ्ह्‌कना, इद्रमता बूळेम आयवद जीवाता सोबाते मलियिस मन्ह्‌टु.✡ इद्रमता सोबातुन देवुळि बेस इन्ह्‌ता. 5 इद्रमलेह्‌काने मुनेता कालमताङ देवुळतुन माळनव आस्कु तान नमिसि, तमाङ मुजोर वेहताङ पोल्‍लोने वग़्ङिस मन्जि, अदे माक सोबा इन्जि मताङ.✡ 6 अब्रहम मुय्तोना मुते, साराल सेळो अहे कींदु. तना मुजोनु “माल्का,” इन्जि वळ्ह्‌किंदु, ओग़ु वेहतप काळ्ङिंदु.✡ मीटु नेह्‌ना कबळ कीसोरे, मुजोरिन ओसो बार्किया रेयकिर,✡ मति सारानाय रीतते ताकनविस्कनिर आयकिर.

7 मुजोरिर, मीट वने मीवाङ मुतेस्किह्‌कु कदर ईम्ह्‌टु. मीवा लेह्‌का अविस्किह्‌क लाव इले,✡ मति देवुळता दयाते दोर्कनद पूना मनमुळते, मीवा ऐंगे अविस्किह्‌क वन तूसु अचोने! इदे बुदते मीवाङ मुतेस्कना पोटालोप्पाडाङ विचर्किन पुनदलाह पर्ह्‌काटु.✡ इद्रम मीट मीवाङ आस्कना संगे मनविर इतेके, देवुळि मीवा पार्तनातुन केंजो आयग़ा.

येसुनेनाह्‌क तिपल एतना

8 (नना बेव-बेव वेहतन, अविना) मोदुल पोल्‍लो इदे आंदु: मीट सबेटोरिर उंदिय विचरते मन्जि,✡ ओर्विह्‌क-ओर्वोग़ जीवा लोपवाल, तमोग़-दादानलेह्‌का जीवा केवाल,✡ दुस्रोरेनाह्‌क जीवा उनेम आयवाल, इद्रमलेह्‌का मन्ह्‌टु.✡ नना बेरोनन इन्जि पोग़यनदायो.✡ 9 लाग्वाता बद्ला लाग्वा केमाटु, सरपता बद्ला सरप एमाटु. दुस्रोर मीकु अह कीतेकाय, मीटु ओरिह्‌क गूनम तोहाटु, बर्कतताङ पोल्‍लोङ वळ्ह्‌काटु.✡ मीटु इह कीसि, मीक देवुळताहि बर्कत दोर्कना इन्जि, ताना विचर मन्ह्‌ता.✡

10 पवित्र सास्त्रम वेहतपु,

नीकु गिर्दाता मनमुळ गावले इतेके,

बेसताङ दियाङ ऊळना इतेके

नीवा पोटाताहि लाग्वाङ पोल्‍लोङ

नीवा तोडटाहि जोल पोल्‍लोङ पेसनायो.

11 लाग्वाङ कबस्किन विळ्सिसि, बेसताङ कबस्क कीमु

सबेटोरगा अमेसा गूनमते मनदलाह पर्ह्‌का.

12 इद्रमतोर मन्कलोरिन देवुळि जीवा कीस बेस ऊळसोर मन्ह्‌ता,

ओरा कोळ्‍व कीयनदिन, केव्क ओगिस केंजसोर मन्ह्‌ता.

मति अदु लाग्वोरा अडम आस्ता.✡

13 मीट अमेसा बेस कीयलाहि गिर्दाते मतेके,✡ मीक लाग्वा केवालोर वेल्‍लाटोर मनदनुरा?✡ 14 मति मीट बेसताङ कबस्क कीयनस्के, दुस्रोर मीक तिपल कीतेकाय, देवुळि मीक देय्वा ईयग़ा.✡ अदिह्‌क ओरु पळ्मिङ ईतेकाय, मीट रेयमाटु. बार कीयनुरो इनजोर, आलिह केमाटु.✡ 15 मति येसु किर्स्तु मावा सामि इन्जि, मीवा जीवाते ओन मान ईसि मोळ्काटु. येसुनगा मीट आसा तासतिर,✡ ताना लोप्पा “इद बह रा?” इन्जि बोराय ताल्ह्‌कतेके, मीटु (आलिह केवा,) ओरिह्‌क तेळियिह कीस वेहतलाह, अमेसा तयर मन्ह्‌टु.✡ 16 मति ओरिह्‌क गूनमते, उड्ला पोल्‍लोते वेहाटु.✡ मीवा कसुर तोहतलाह, बातय दोर्कवप मन्ह्‌टु.✡ अस्के बोर मीकु अडम वळ्ह्‌किह्‌तोर,✡ ओर इंका मीटु किर्स्तुना लोकुर आताह्‌कु असल ताकिह्‌निर, तेन ऊळिसि पया तमाय लजा आयनुर, (लजा आसि तमाङ तोडिन मुचनुर).✡ 17 मीटु बेसताङ कबस्क कीसि, देबाङ तिनदना इनजोरे, देवुळता विचर मन्ह्‌ता बहे.✡ अह आतेके, लाग्वाङ कबस्क कीसि देबाङ तिनदना वाटो, असल मन्जि देबाङ तिनदना बेसु, इदिन सीता कीम्ह्‌टु.✡

18 किर्स्तु इंका मावा पापमतेनाह्‌कु देबाङ अर्सि डोलतोग़, इद पोल्‍लोतुन माग़्ङमाटु. ओग़ सेतेमतोग़ मन्जाय, माकु देवुळतगा कलियिह कीयलाह, माट पाप्यह्‌लोरेनाह्‌कु हातोग़.✡ ओना उंदिय मल्का डोलमुळ आता.✡ लोकुर ओनु हव्कताह्‌कु, ओना मेंदुल डोलता.✡ तेला मति जीवाते तेग़्किसि,✡ 19 ओग़ अन्जि हानादीपतगा दोहच मताङ हानस्किनु, देवुळता कबुर वेहतोग़. 20 इव हानस्कु बेव इतेके, मुनेता कालमतोग़ नोहा मुय्तोग़ ओडा पंडनेके, देवुळता पोल्‍लो केंजवोराङ जीवाङ;✡ अस्केडोर लोकुर तमा पापमताहि मिळ्न्दिसि, देवुळतुन नमनुर इन्जि, ओडा मारनाह्‌जोमु देवुळ अग़ ऊळसोर मता.✡ मति सिरपि आटे लोकुर देवुळतुन नमिसि, अद ओडाते उदताह्‌कु, बूममेंड आतद उड्राताह पिसतोर.✡ 21 अद पोल्‍लोता लेह्‌काने, इंजेके (मीटु विस्वसिर आतिर अस्के,) येसुना पेदिरते एग़ मीताह्‌कु, बेद लावते देवुळि येसु किर्स्तुनु हामुरताहि जीवा अर्ह्‌ता, अदे लावते मीट पिसिह्‌निर.✡ इद बेद्रमता इतेके, मेंदुदा माच एडग़ा इनजोरे, मीयनद आयो; मति नावा जीवा कसुरलेवप आयि इन्जि,✡ पूरा जीवाताहि देवुळतुन ताल्ह्‌कनद आंदु.✡

22 इंजेके येसु किर्स्तु देवुळदीपतगा अन्जि, देवुळबाबाना तिनळ बाजे (बेरा अदिकरता गादेते) उदतोग़.✡(अदु बेचोन बेरा अदिकरता गादे इतेके,) सबे देवतुल्कु, सबे अदिकरते मनदनव लावताङ जीवाङ, ओना कय इळ्नु कीसीतव मन्ह्‌ताङ.✡

4

विस्वसिरा मनमुळ

1 बहलेह्‌का किर्स्तु मयेनाह्‌कु देबाङ तितोग़,✡ ओना लेह्‌काडा विचरते मन्जि, देबाङ अरतेकाय तिनदकोम इन्जि, दीराते मन्ह्‌टु.✡ बाराह्‌क इतेके, बोर तमा मेंदुदगा तिपल एतह्‌तोर, ओर पापम कीयना विचरताहि पिह्‌ट अरयह्‌तोर.✡ 2 अहे मीट पिसनाङ दियाङ एवनाहि, मीटु लाग्वाङ विचर्कने ताकलाह गिर्दा आयवा, देवुळता विचरते तिरियसोरे मनदकिर.✡ 3 मुने मीटु देवुळतुन पुनवोरिर मतिर अस्के, लाग्वा विचरते तिरियताह्‌कु, गोचुर आयना, सिंड्रि-साट्याल आयना, कल लोटि आयना, वेल्‍लाटोर कलियिसि कडा रिमाते विचर वातप कीयना, बोमान मोळ्कना, इद्रमताङ मीट कींदिर.✡ मीट मुने अह कीताङ दियाङ मारताङ, इंजेटाहि अद्रमताङ केमाटु.✡

4 इंजेक मीवा पाळ्ना गोततोर, इद्रमताङ लाग्वाङ कबस्कने, मीट ओरिह्‌क संग आयवाह्‌कु, बयल आस्तोर. अदिह्‌के ओरु बह इतेक अह वळ्ह्‌कना, कूदिङ दायना कीस्तोर.✡ 5 मति हातोरा, पिसतोरा नेयम कीयनद देवुळता मुनेह, ओरिह्‌क लेका-जोका ईयाय पोयतग़ा,✡ इद पोल्‍लो मीट सीताते तासाटु. 6 इदिनेनाह्‌कु येसुना बेसता कबुरि हातोरिह्‌क वने, (वेर हायनामुनेन) वेहतद मता.✡ वेर हातोरिह्‌क, सबेटोर पापि मन्कलोरा लेह्‌का, तमाङ मेंदुस्कने हामुरता सिक्सा कोनि दोर्कताये. तेला मति अद बेसता कबुरतुन नमताह्‌कु, वेराङ जीवाङ देवुळलेह्‌का अमेसा पिससोर मनदा पग़यनुङ.✡ अदिह्‌क ओरिह्‌क बेसता कबुर वेहतद मता.

7 इंजेके इद दुनियाताङ आक्रि दियाङ गट्‌नेन एवताङ. इद पोल्‍लोतुन सीता कीसि, मीट पार्तना कीयनस्के, उसरते मनदना इन्जि, अक्‍र्ने मन्ह्‌टु.✡ 8 सबेट्काय बेसतल पोल्‍लो बेद इतेके, ओर्विह्‌क-ओर्वोग़ अमेसा पूरा जीवाताहि जीवा कीसोर मन्ह्‌टु.✡ अह कीतिर इतेके, मीटु ओर्वोग़-ओर्विना पापमतुन मापि कीकिर.✡ 9 बोराय जेकताहि मीवा लोन वातोर इतेके, जीवाते मुयोग़ आयवा,✡ ओरिन बेस ऊळाटु.✡

10 देवुळि ओर्विह्‌क-ओर्विह्‌क रीतरीतिनाङ कबस्क कीयलाह, बुद ईता.✡ मीट देवुळ ईतव बुदिनु जबब्दरते काळ्ङवालोरा लेह्‌का मन्ह्‌टु.✡ मन्जि, देवुळ तूसिसीतव बुदिनु, मीटु ओर्विह्‌क-ओर्वोग़ कबळ अरयलाह काळ्ङाटु.✡ 11 बोन्क देवुळता पोल्‍लो वेहतलाह बुद दोर्कता, ओग़ु सेतेमते देवुळताङ पोल्‍लोनु कुद देवुळिये वेहतपु, अद्रम वेहतना.✡ बोन्क साय्ता कीयलाह बुद दोर्कता, ओग़ु देवुळ ईतद लावते, दुस्रोरिह्‌क साय्ता कीयना.✡ अस्के वेरु येसु किर्स्तुनाये लोकुर इन्जि, दुनियातोर देवुळबाबाह्‌कु मान ईयनुर.✡ सबे मान, डीसा, राजेम अमेसा अमेसात्कु सिरप ओन्के आयि! अहे आयि!✡

विस्वसते वाताह्‌कु लोकुरा कुळ्सा

12-13 ए नावाङ गोततोरिर, मीवा पोग़ोन वातदु किस मळ्गतपु, बेह्‌रा तिपलतेनाह्‌कु बयल आयमाटु. माक इद बेद्रमता तिपल वाता रा इन्जि, आलिह केवाये गिर्दा आम्ह्‌टु.✡ बाराह्‌क इतेके, मीट इंका येसु किर्स्तुनाङ तिपल्कने पोत्ला आतिर.✡ अद्रमे ओग़ु मल्स वासि, सबेटोरिह्‌क तना डीसा तोहतनोग़ अस्के,✡ मीट इंका ओना डीसाते कलियिसि, पका गिर्दा आयकिर.✡ 14 मीटु किर्स्तुना लोकुरिर मताह्‌कु, बोग़ाय मीवा मोकम एग़ रेहतेके,✡ मीट देय्वातोरिरे.✡ बाराह्‌क इतेके, मीवा पोग़ोन देवुळता जीवाता दळ्म मन्ह्‌ता, अद मीकु देवुळता डीसा तोहतग़ा.✡ 15 मीटु हव्कतिर, कलतिर, बोबाङ अरतिर, दुस्रोना कबळते कय बोयतिर✡ इतेके, देबाङ तिनदलाह ओप्पकिर.✡ 16 मति माट किर्स्तुनोरोम इन्जि देबाङ तितेके,✡ ताना लजा आयवा, किर्स्तुना पेदिर माक अरता इनजोरे, देवुळतुन जोहर कीम्ह्‌टु.✡ 17 बाराह्‌क इतेके देवुळि इद दुनियातुन नेयम कीयनद वेला एवता. अद मुने तनाये लोकुरा नेयम कीयग़ा.✡ देवुळि माक वने नेयम कीयग़ा इतेके, देवुळता बेसता कबुर केंजवोरा बेचोन गोसा आयग़ा!✡

18 सास्त्रमते रासतपु,

सेतेमतोग़ मन्कह्‌के बेरा तिपलते पिसमुळ आस्ता इतेके

देवुळता सीता केवोरु पापि लोकुर, वेरा बह आयग़ा?✡

19 अदिह्‌क, मीट देवुळता विचरते तिपल आयवालोरिर,✡ अमेसा बेसताङ कबस्क कीसोर मन्ह्‌टु. मीक पुटिह कीतोग़ु, सेतेमतोग़ देवुळबाबाना कयदे, मीवा जीवातुन विळ्सिसीम्ह्‌टु, (बाराह्‌क इतेके ओग़ मीक वेहतद पोल्‍लोतुन करल कीयनोग़े).

5

मुक्यालोरिह्‌क, लेयोरिह्‌कु बुदिङ-एदिङ

1 इंजेके येसुना मुडगा मनवालोर, मीक मुक्यालोरिह्‌क उंद पोल्‍लो. नना इंका मुक्यानन, येसु किर्स्तुना तिपलतुनु कोंडामेंड ऊळतोनन,✡ ओसो ओग़ु मल्स वायह्‌पा, ओना कदरते, डीसाते कलियवानन आंदन.✡ 2 नना मीक वेहतह्‌नन, मीवा नडुम मनदनदु देवुळता गोह्‌डटुन, कोपालोरा लेह्‌का मन्जि, ओरिन बेस ऊळाटु.✡ इद कबळ सारातुह्‌क इनजोर केवा, देवुळता विचर इहे मन्ह्‌ता इन्जि, गिर्दाते कीम्ह्‌टु.✡ मालसोम दोर्कग़ा इन्जि आयो,✡ मति देवुळतुन सेवा कीय्ह्‌नन इन्जि, जीवातग्डाहि गिर्दाते कीम्ह्‌टु. 3 मीट ऊळेवाळे कीयना इन्जि, देवुळि ईतोर लोकुरा पोग़ोन पका अदिकर ताकिह केवा,✡ ओरिह्‌क अग़ तोहवानलेह्‌का मन्ह्‌टु.✡ 4 इद्रम मतिर इतेके, सबेटोरा बेह्‌रा कोपाल येसु वानेके,✡ मीकु बेस्केने मायवदु, बूळेम आयवदु डीसाता पाय्दा दोर्कग़ा.✡

5 इहलेह्‌का मीट लेयोरिर वने, बेरोरा पोल्‍लोते वग़्ङिस मन्ह्‌टु. ओसो मीटु सबेटोर विस्वसि लोकुरिर बुदते उड्ला आसि, ओर्विह्‌क-ओर्वोग़ साय्ता आम्ह्‌टु.✡ बाराह्‌क इतेके (पवित्र सास्त्रमवने इहे इन्ह्‌ता):

नना बेरोनन इनवानु, देवुळि अडम आस्ता,

मति नना उड्लोनन इनवाह्‌कु, देवुळि देय्वा ईस्ता.✡

(इद पोल्‍लो मीट सीताते तासाटु.)

6 अदिनेनाह्‌कु मीटु बेरा लावता देवुळता मुनेह, माट उड्लोरोम इन्जि ताकतिर इतेके, ओप्पनद कगोते देवुळि मीक बेरा कीयग़ा.✡ 7 देवुळिये मीकु सीता कीस्ता इनजोर, मीवा कतम आल्सुळतुन ताना कयदे विळ्सिसीम्ह्‌टु.✡

पट ऊळना मोका

8 उसर आम्ह्‌टु! सीताते मन्ह्‌टु!✡ मीवा अडम मनदनद देयह्‌कना मुक्याल, कह्‌चनद सिङपुललेह्‌का, बोन पोसि पिळ्ह-पळ्ह कीस तिनदकन इनजोरे तिरियिह्‌ता.✡ 9 मति मीट विस्वसते निच मन्जि,✡ ताना अडम मन्ह्‌टु.✡ दुनियामेंड मनवालोर विस्वसिर, इद्रमताये तिपलते मन्ह्‌तोर इन्जि,✡ मीट सीता कीम्ह्‌टु.

10 माक कतम देय्वाङ ईयनद देवुळि, येसु किर्स्तुना संगे, मीकु बेस्केन मायवदु डीसाते कलियलाह केयता.✡ इद रेंड दियाना मनमुळते, मीटु गय्क तिपल आतापया,✡ देवुळ मीकु ओसोवने बेस कीसि तासग़ा. अद मीवा विस्वसतुन मेग़्किह कीसि, मीक लाव ईसि, निल्पिह कीयग़ा.✡ 11 देवुळि अमेसा अमेसात्कु राजेम कीयि! अहे आयि!✡

आक्रिता जोहर

12 नना मीकु इद उड्ला सीटि,✡ नावा तमोग़लेह्‌का मनवाल, कर्तुळ विस्वसि सीलास,✡ वेना साय्ताते रासिस लोहतह्‌नन. मीकु बाताले आयि, देवुळता देय्वा मियगा अमेसा तोळ मन्ह्‌ता इन्जि, मीकु तेळियिह कीयलाहि, ओसो पेग़्के-मुनेह आलिह केवा, मीट विस्वसतुन पोस मन्ह्‌टु इन्जि बुद वेहतलाह,✡ नना इद सीटि रासतन.

13 मीवा लेह्‌का बेबिलोनते मनवालोर विस्वसिर मीवा सीता कीय्ह्‌नोम इन्ह्‌तोर.* मार्कल इंका नावा पेकानलेह्‌का मन्ह्‌तोग़,✡ ओग़ वने मीवा सीता कीय्ह्‌नन इन्ह्‌तोग़. 14 मीट लोकुरिर ओर्विह्‌क-ओर्वोग़ जीवा वाटसोरे जोहर कीम्ह्‌टु.✡ किर्स्तुना लोकुरिर सबेटोरिर बेस पिसाटु.

✡ 1:1 1:1 2 पत्रु 1:1

✡ 1:1 1:1 बळयिर 2:9-11

✡ 1:1 1:1 बळयिर 16:6

✡ 1:1 1:1 बळयिर 2:9-11

✡ 1:1 1:1 बळयिर 16:7

✡ 1:1 1:1 याकुब 1:1

✡ 1:1 1:1 इब्रितोर 11:13; 1 पत्रु 2:11

✡ 1:2 1:2 रोम सहरतोर 8:29

✡ 1:2 1:2 2 तिसलुनितोर 2:13

✡ 1:2 1:2 1:14,22

✡ 1:2 1:2 इब्रितोर 10:22; 12:24

✡ 1:2 1:2 2 पत्रु 1:2

✡ 1:3 1:3 2 कुरिंततोर 1:3

✡ 1:3 1:3 गलातितोर 6:16; तीतुस 3:4-5; याकुब 1:18; 1 पत्रु 1:23

✡ 1:3 1:3 1 कुरिंततोर 15:20; 1 पत्रु 3:15,21; 1 योहन 3:3

✡ 1:4-5 1:4-5 योहन 14:2; बळयिर 20:32; रोम सहरतोर 8:17; कुलुसितोर 3:23-24

✡ 1:4-5 1:4-5 5:4

✡ 1:4-5 1:4-5 4:12-13; 5:1

✡ 1:4-5 1:4-5 योहन 10:28; पिलिपितोर 4:7; 2 तिसलुनितोर 2:13-14; इब्रितोर 10:34; यहुदाल 1

✡ 1:4-5 1:4-5 इपिसुसतोर 2:8

✡ 1:6 1:6 4:12-13; 5:10

✡ 1:6 1:6 रोम सहरतोर 5:2; इब्रितोर 12:11; याकुब 1:2

✡ 1:7 1:7 1 कुरिंततोर 3:13

✡ 1:7 1:7 रोम सहरतोर 2:7,10; याकुब 1:3; तोहचीतव पोल्‍लोङ 3:18

✡ 1:7 1:7 लूकाल 17:30; रोम सहरतोर 8:19; 1 पत्रु 4:12-13; 5:1

✡ 1:8 1:8 योहन 20:29; 1 योहन 4:20

✡ 1:10 1:10 1:13

✡ 1:11 1:11 मत्याल 26:24; लूकाल 24:26,44

✡ 1:11 1:11 2 पत्रु 1:21

✡ 1:11 1:10-11 2 पत्रु 1:19

✡ 1:12 1:10-12 इब्रितोर 1:1

✡ 1:12 1:12 बळयिर 2:2-4

✡ 1:12 1:12 1:24-25; 4:6

✡ 1:12 1:12 1 तिमोति 3:16

✡ 1:13 1:13 1 तिसलुनितोर 5:6,8; 2 तिमोति 4:5; 1 पत्रु 4:7; 5:8

✡ 1:13 1:13 1:7

✡ 1:13 1:13 1:10

✡ 1:13 1:13 रोम सहरतोर 8:19

✡ 1:14 1:14 1:2

✡ 1:14 1:14 इपिसुसतोर 4:18

✡ 1:14 1:14 रोम सहरतोर 12:2; 1 पत्रु 4:2-3

✡ 1:15 1:15 1 तिसलुनितोर 4:7; 1 योहन 3:3

✡ 1:16 1:16 लैव्यव्यवस्था 11:44-45; 19:2; 20:7

✡ 1:17 1:17 देवुळताङ पाटाङ 89:26; यिर्मयाह 3:19; मत्याल 6:9; रोम सहरतोर 8:15

✡ 1:17 1:17 बळयिर 10:34

✡ 1:17 1:17 2:11

✡ 1:17 1:17 रोम सहरतोर 11:20; 2 कुरिंततोर 7:1; इब्रितोर 12:28

✡ 1:18-19 1:18-19 इपिसुसतोर 4:17

✡ 1:18-19 1:18-19 योहन 1:29; तोहचीतव पोल्‍लोङ 5:6,9-10,12

✡ 1:18-19 1:18-19 मार्कल 14:12; बळयिर 20:28; रोम सहरतोर 3:25-26; 1 कुरिंततोर 6:18-20; तीतुस 2:14; इब्रितोर 9:12; तोहचीतव पोल्‍लोङ 14:5

✡ 1:20 1:20 बळयिर 2:23; इपिसुसतोर 1:4; तोहचीतव पोल्‍लोङ 13:8

✡ 1:20 1:20 इब्रितोर 1:2; 9:26

✡ 1:20 1:18-20 1 तिमोति 3:16; 1 योहन 3:5

✡ 1:21 1:21 योहन 17:5,24; 1 तिमोति 3:16; इब्रितोर 2:9

✡ 1:21 1:21 रोम सहरतोर 4:24-25; 10:9; 1 पत्रु 1:3

✡ 1:22 1:22 याकुब 4:8

✡ 1:22 1:22 योहन 13:34; रोम सहरतोर 12:10; इब्रितोर 13:1; 1 पत्रु 2:17; 3:8; 4:8; 2 पत्रु 1:7

✡ 1:23 1:23 योहन 3:3; 1 पत्रु 1:3

✡ 1:23 1:23 योहन 1:13; तीतुस 3:4-5; याकुब 1:18

✡ 1:24-25 1:24-25 यशायाह 40:6,8; याकुब 1:10

✡ 1:24-25 1:24-25 इब्रितोर 6:4-6; 1 पत्रु 1:12; तोहचीतव पोल्‍लोङ 14:6

✡ 2:1-3 2:1-3 देवुळताङ पाटाङ 34:8; तीतुस 3:4-5; इब्रितोर 6:4-6

✡ 2:1-3 2:1-3 2 कुरिंततोर 12:20

✡ 2:1-3 2:1-3 इपिसुसतोर 4:22,31

✡ 2:1-3 2:1-3 मत्याल 18:3; 19:14; मार्कल 10:14; लूकाल 18:16; 1 कुरिंततोर 3:2; 14:20

✡ 2:1-3 2:1-3 इपिसुसतोर 4:15-16; इब्रितोर 5:12

✡ 2:4 2:4 2:7

✡ 2:5 2:5 1 कुरिंततोर 3:9; 1 तिमोति 3:14-15

✡ 2:5 2:5 यशायाह 61:6; 66:21; 1 पत्रु 2:9; तोहचीतव पोल्‍लोङ 1:6

✡ 2:5 2:5 रोम सहरतोर 12:1; 15:16; तोहचीतव पोल्‍लोङ 20:6

✡ 2:6 2:4-6 1 कुरिंततोर 3:11; इपिसुसतोर 2:20

✡ 2:6 2:6 यशायाह 28:16; रोम सहरतोर 9:32-33

✡ 2:7 2:7 देवुळताङ पाटाङ 118:22; मत्याल 21:42; मार्कल 12:10-11; लूकाल 20:17; बळयिर 4:11

✡ 2:7 2:7 2:4

✡ 2:8 2:8 यशायाह 8:14

✡ 2:8 2:8 रोम सहरतोर 9:32-33; 1 कुरिंततोर 1:23

✡ 2:8 2:8 रोम सहरतोर 9:22; यहुदाल 3-4

✡ 2:9 2:9 यशायाह 43:20; व्यवस्थाविवरण 10:15

✡ 2:9 2:9 यशायाह 61:6; 66:21; 1 पत्रु 2:5; तोहचीतव पोल्‍लोङ 1:6; 20:6

✡ 2:9 2:9 पेसमुळि 19:5-6; व्यवस्थाविवरण 4:20; 7:6; 14:2; तीतुस 2:14; तोहचीतव पोल्‍लोङ 1:6; 5:9-10

✡ 2:9 2:9 रोम सहरतोर 8:28

✡ 2:9 2:9 यशायाह 9:2; 42:16; बळयिर 26:18; 2 कुरिंततोर 4:6

✡ 2:10 2:10 होशे 1:10; 2:23; रोम सहरतोर 9:25-26

✡ 2:11 2:11 लैव्यव्यवस्था 25:23; देवुळताङ पाटाङ 39:12; इपिसुसतोर 2:19; इब्रितोर 11:13; 1 पत्रु 1:1,17

✡ 2:11 2:11 रोम सहरतोर 7:23; 13:14; गलातितोर 5:24; 1 योहन 2:15-16

✡ 2:12 2:12 बळयिर 28:22

✡ 2:12 2:12 मत्याल 5:16; 9:8; रोम सहरतोर 14:18; पिलिपितोर 2:15; तीतुस 2:7-8; 1 पत्रु 2:15; 3:16; 4:11,16

✡ 2:13-14 2:13-14 रोम सहरतोर 13:1,3-4

✡ 2:15 2:15 2:12; 3:17

✡ 2:16 2:16 रोम सहरतोर 6:21-22; 1 कुरिंततोर 7:22

✡ 2:16 2:16 योहन 8:32; गलातितोर 5:13; याकुब 1:25

✡ 2:17 2:17 रोम सहरतोर 12:10; 13:7

✡ 2:17 2:17 1:22

✡ 2:17 2:17 बुदताङ पोल्‍लोङ 24:21; मत्याल 22:21; मार्कल 12:17; लूकाल 20:25; 1 पत्रु 2:13-14

✡ 2:18 2:18 इपिसुसतोर 6:5; कुलुसितोर 3:22

✡ 2:18 2:18 1 तिमोति 6:1

✡ 2:19 2:19 रोम सहरतोर 13:5; 1 पत्रु 3:14,16-17

✡ 2:20 2:20 3:17; 4:15

✡ 2:21 2:21 बळयिर 14:22; 1 पत्रु 3:9

✡ 2:21 2:21 3:18; 4:1,12-13

✡ 2:21 2:21 मत्याल 11:29; 16:24; 1 योहन 2:6

✡ 2:22 2:22 यशायाह 53:9; 2 कुरिंततोर 5:21; तोहचीतव पोल्‍लोङ 14:5

✡ 2:23 2:21-23 3:14

✡ 2:23 2:23 यशायाह 53:7; इब्रितोर 12:3; 1 पत्रु 3:9

✡ 2:24 2:24 रोम सहरतोर 6:2-4,13

✡ 2:24 2:24 इब्रितोर 10:5

✡ 2:24 2:24 यशायाह 53:4,11; रोम सहरतोर 6:2-4,11; 1 कुरिंततोर 15:3; कुलुसितोर 2:13-14; इब्रितोर 9:28

✡ 2:24 2:24 यशायाह 53:5

✡ 2:25 2:25 यशायाह 53:6; इब्रितोर 5:2

✡ 2:25 2:25 योहन 10:11; इब्रितोर 13:20-21; 1 पत्रु 5:4

✡ 3:1 3:1 इपिसुसतोर 5:22; कुलुसितोर 3:18; तीतुस 2:5; 1 पत्रु 3:1

✡ 3:2 3:2 इपिसुसतोर 5:33; 1 तिमोति 2:11

✡ 3:3-4 3:3-4 यशायाह 3:18-23; 1 तिमोति 2:9

✡ 3:3-4 3:3-4 रोम सहरतोर 7:22

✡ 3:5 3:5 1 तिमोति 5:5

✡ 3:6 3:5-6 पुटमुळि 18:12; इपिसुसतोर 5:33

✡ 3:6 3:6 3:14

✡ 3:7 3:7 1 कुरिंततोर 12:22-24

✡ 3:7 3:7 इपिसुसतोर 5:25,28,33; कुलुसितोर 3:19

✡ 3:8 3:8 रोम सहरतोर 12:16

✡ 3:8 3:8 1:22

✡ 3:8 3:8 इपिसुसतोर 4:32

✡ 3:8 3:8 इपिसुसतोर 4:2; पिलिपितोर 2:3; 1 पत्रु 5:5

✡ 3:9 3:9 मत्याल 5:44; लूकाल 6:27-28; रोम सहरतोर 12:14,17-18,20-21; 1 कुरिंततोर 4:12; 1 तिसलुनितोर 5:15

✡ 3:9 3:9 2:21,23

✡ 3:12 3:12 देवुळताङ पाटाङ 34:12-16

✡ 3:13 3:13 तीतुस 2:14

✡ 3:13 3:13 बुदताङ पोल्‍लोङ 16:7

✡ 3:14 3:14 मत्याल 5:10; याकुब 1:12; 5:11; 1 पत्रु 2:19-23; 4:15-16

✡ 3:14 3:14 यशायाह 8:12-13; 1 पत्रु 3:6

✡ 3:15 3:15 1:3

✡ 3:15 3:15 कुलुसितोर 4:6

✡ 3:16 3:16 2 तिमोति 2:25

✡ 3:16 3:16 1 तिमोति 1:5; इब्रितोर 13:18; 1 पत्रु 3:21

✡ 3:16 3:16 4:4

✡ 3:16 3:16 2:12

✡ 3:17 3:17 2:15; 4:19

✡ 3:17 3:16-17 1 पत्रु 2:19-20; 4:15-16

✡ 3:18 3:18 रोम सहरतोर 5:2; इपिसुसतोर 3:12; इब्रितोर 7:25; 1 पत्रु 2:21

✡ 3:18 3:18 इब्रितोर 9:26,28; 10:9-10

✡ 3:18 3:18 2 कुरिंततोर 13:4; कुलुसितोर 1:22; 1 पत्रु 4:1

✡ 3:18 3:18 4:6

✡ 3:20 3:20 पुटमुळि 6:3-5,13-14; इब्रितोर 11:7

✡ 3:20 3:20 रोम सहरतोर 2:4

✡ 3:20 3:20 पुटमुळि 7:7; 2 पत्रु 2:5

✡ 3:21 3:21 तीतुस 3:4-5; 1 पत्रु 1:3

✡ 3:21 3:21 1 तिमोति 1:5; 1 पत्रु 3:16

✡ 3:21 3:21 रोम सहरतोर 6:2-4; तीतुस 3:4-5; इब्रितोर 9:14; 10:22

✡ 3:22 3:22 मार्कल 16:19; इब्रितोर 1:3; 4:14-15; 6:20

✡ 3:22 3:22 रोम सहरतोर 8:38-39; इब्रितोर 1:6

✡ 4:1 4:1 3:18

✡ 4:1 4:1 2:21

✡ 4:1 4:1 रोम सहरतोर 6:7

✡ 4:2 4:2 रोम सहरतोर 6:2-4; कुलुसितोर 3:2-3

✡ 4:3 4:3 1 कुरिंततोर 12:2

✡ 4:3 4:3 रोम सहरतोर 13:13; इपिसुसतोर 2:2; 4:17-24; 1 पत्रु 1:14

✡ 4:4 4:4 3:16

✡ 4:5 4:5 बळयिर 10:42; रोम सहरतोर 14:12; 2 तिमोति 4:1; याकुब 5:9

✡ 4:6 4:6 1:12

✡ 4:6 4:6 3:18

✡ 4:7 4:7 रोम सहरतोर 13:11; इब्रितोर 9:26; याकुब 5:8; 1 पत्रु 1:13; 1 योहन 2:18

✡ 4:8 4:8 1:22

✡ 4:8 4:8 बुदताङ पोल्‍लोङ 10:12; 1 कुरिंततोर 13:4; याकुब 5:20

✡ 4:9 4:9 पिलिपितोर 2:14

✡ 4:9 4:9 रोम सहरतोर 12:13; 1 तिमोति 3:2; इब्रितोर 13:2

✡ 4:10 4:10 1 कुरिंततोर 4:7

✡ 4:10 4:10 1 कुरिंततोर 4:1

✡ 4:10 4:10 रोम सहरतोर 12:6-7

✡ 4:11 4:11 बळयिर 7:38; 2 कुरिंततोर 2:17; तीतुस 2:15; इब्रितोर 13:7

✡ 4:11 4:11 रोम सहरतोर 12:6-8; इपिसुसतोर 1:19-20; 6:10

✡ 4:11 4:11 1 कुरिंततोर 10:31; 1 पत्रु 2:12

✡ 4:11 4:11 रोम सहरतोर 11:36

✡ 4:12-13 4:12-13 1:6-7

✡ 4:12-13 4:12-13 रोम सहरतोर 8:17; 2 कुरिंततोर 4:10; 1 पत्रु 2:21

✡ 4:12-13 4:12-13 1:7

✡ 4:12-13 4:12-13 रोम सहरतोर 8:18; 1 पत्रु 1:4-5; 5:1; यहुदाल 24

✡ 4:14 4:14 योहन 15:21; इब्रितोर 11:25-26

✡ 4:14 4:14 मत्याल 5:11; लूकाल 6:22; बळयिर 5:41; याकुब 1:12

✡ 4:14 4:14 2 कुरिंततोर 4:10-11,16

✡ 4:15 4:15 1 तिसलुनितोर 4:11; 2 तिसलुनितोर 3:11; 1 तिमोति 5:13

✡ 4:15 4:15 2:19-20; 3:17

✡ 4:16 4:16 बळयिर 5:41; याकुब 2:7; 1 पत्रु 4:14

✡ 4:16 4:16 2:12; 3:14,16-17

✡ 4:17 4:17 यिर्मयाह 25:29; यहेजकेल 9:6; आमोस 3:2

✡ 4:17 4:17 2 तिसलुनितोर 1:8

✡ 4:18 4:18 बुदताङ पोल्‍लोङ 11:31; लूकाल 23:31; 1 तिमोति 1:9-10

✡ 4:19 4:19 3:17

✡ 5:1 5:1 लूकाल 24:48; 1 योहन 1:1

✡ 5:1 5:1 रोम सहरतोर 8:18; 1 पत्रु 1:4-5,7; 4:12-13

✡ 5:2 5:2 योहन 21:16; बळयिर 20:28

✡ 5:2 5:2 पिलेमोन 14

✡ 5:2 5:2 1 तिमोति 3:8

✡ 5:3 5:3 यहेजकेल 34:4; मत्याल 20:25-26; मार्कल 10:42-43; 2 कुरिंततोर 1:24

✡ 5:3 5:3 योहन 13:13-16; पिलिपितोर 3:17; 1 तिसलुनितोर 1:7; 2 तिसलुनितोर 3:9; 1 तिमोति 4:12; तीतुस 2:7-8

✡ 5:4 5:4 इब्रितोर 13:20-21; 1 पत्रु 2:25

✡ 5:4 5:4 1 कुरिंततोर 9:25; 1 पत्रु 1:4-5

✡ 5:5 5:5 3:8

✡ 5:5 5:5 बुदताङ पोल्‍लोङ 3:34; मत्याल 23:12; लूकाल 14:11; याकुब 4:6

✡ 5:6 5:6 मत्याल 23:12; लूकाल 14:11; 18:14; याकुब 4:10

✡ 5:7 5:7 देवुळताङ पाटाङ 55:22; मत्याल 6:25; पिलिपितोर 4:6

✡ 5:8 5:8 1:13

✡ 5:8 5:8 योहन 8:44; 2 कुरिंततोर 2:11

✡ 5:9 5:9 इपिसुसतोर 6:11-13; कुलुसितोर 2:5

✡ 5:9 5:8-9 याकुब 4:7

✡ 5:9 5:9 इब्रितोर 12:8

✡ 5:10 5:10 1 कुरिंततोर 1:9; 2 कुरिंततोर 4:17; 1 तिसलुनितोर 2:11-12; 2 तिमोति 2:10; 2 पत्रु 1:3

✡ 5:10 5:10 1:6

✡ 5:10 5:10 रोम सहरतोर 16:25; 2 तिसलुनितोर 2:17; 3:3; इब्रितोर 13:20-21

✡ 5:11 5:11 रोम सहरतोर 11:36

✡ 5:12 5:12 इब्रितोर 13:22

✡ 5:12 5:12 2 कुरिंततोर 1:19

✡ 5:12 5:12 1 कुरिंततोर 15:1

* 5:13 5:13 अद कालमते वेल्‍लाटोरे लोकुर रोम सहरतुन पेदिर पोयतलाह रेयिसि, तान बेबिलोन इनजोर इंदुर.

✡ 5:13 5:13 बळयिर 12:12,25; 15:37,39; कुलुसितोर 4:10; 2 तिमोति 4:9-11; पिलेमोन 24

✡ 5:14 5:14 रोम सहरतोर 16:16; 1 कुरिंततोर 16:20; 2 कुरिंततोर 13:12; 1 तिसलुनितोर 5:26

2 पत्रु

1

2

3

किर्स्तुना बळयि पत्रु रासतदु पयाडा सीटि

इद सीटटुन रासवाल, किर्स्तुना बळयि पत्रु आंदोग़. इद सीटटुन रासतस्के, ओग़ मुय्तोग़ आस मतोग़; इद सीटि रासिसि मूंड वर्साने रोम सर्करतोरु ओन हव्कतोर. ओना मुनेता सीटटुन बोर विस्वसिरिह्‌क रासिस मतोग़, ओरिह्‌के इद दुस्रा सीटटुन वने रासतोग़.

पत्रु इद सीटटुन बाराह्‌क रासतोग़ इतेके, विस्वसिर सेतेम पोल्‍लोतुन विस्वस कीसोर अनिर, येसु ओसो वायनदिना अग़ ऊळसोर मनिर, ओसो जोल पोल्‍लोङ काग़्हवालोरगा बर्वस तासमाकिर इनजोर, इद सीटि रासतोग़. अहे तना डोलतापया वने, विस्वसिर इद सीटटाङ पोल्‍लोन सीता कीसोर मनिर, इनजोर वने रासतोग़.

1

मुनेताङ पोल्‍लोङ

1 नना सिमोन पत्रुनन, येसु किर्स्तुना सेवकनन, ओना बळयिनन,✡ मीट विस्वसिरिह्‌क इद सीटि रासलाह आतन. माक पिसिह केवाल मावा देवुळि येसु किर्स्तु,✡ बोनाये मोकम ऊळवा, मावा संगे सेतेमते ताकिह्‌तोग़. अदिह्‌क ओनग्डाहि, माट बळयिरिह्‌क दोर्कतद विस्वसता बराबरेन, मीक वने दोर्कता. 2 मीट देवुळतुन ओसो मावा येसुसामिन निटम पुताह्‌कु,✡ देवुळता देय्वा ओसो सुकमि, मियगा पका बोल्गसोर अनि.✡

विस्वसता ताकमुळते बेर्ससोर अन्ह्‌ट

3 देवुळि बेरा डीसाता मनाह्‌कु, बेस गूनमता मनाह्‌कु, माक तना मन्कलोर आयलाह केयता.✡ माट तान निटम पुताह्‌कु,✡ माट तान्क विचर वातप पिसना इनजोरे, माक सबे ईता.✡ देवुळता बेरा लावतेनाह्‌कु इव सबे दोर्कताङ. 4 देवुळि बेरा डीसाता, बेस गूनमता मनाह्‌कु, पका दाराता, पका बेरा बर्कत ईतन इनजोर, पोल्‍लो विळ्सता.✡ इद बर्कत मीक दोर्कताह्‌कु, देवुळतुन पुनवोरा लेह्‌कान, मीट लालुस कीसि पूरा बूळेम आयवा,✡ तना बेद्रम मन्ह्‌ता, अद्रमलेह्‌काने मीट वने आयना इनजोर,✡ देवुळि अह कीता.

5 अद मीक इचोन कीसीताह्‌कु, मीट वने बेस-नेह्‌ना पिसलाह बेचोन कीया पग़यह्‌निर, अचोन कीम्ह्‌टु. किर्स्तुन विस्वस कीतिर; विस्वस कीसोर बेसता गूनमतोर वने मन्ह्‌टु. बेसता गूनमतोर मन्जि, देवुळता बुदतुन पुनजोर वने अन्ह्‌टु.✡ 6 ताना बुदतुन पुनजोर, कुदतुन आव्रे कीयलाह वने कग़याटु;✡ आव्रे कीसि, तिपल्किन आपसोर मनदलाह वने कग़याटु;✡ अद्रम मन्जि, देवुळतुन माळसोर ताकाटु.✡ 7 अद्रम ताकसोर, मीवा तोळतोर विस्वसिरा संगे गूनमते मनदलाह ऊळाटु;✡ अद्रम मन्जि, सबेटोर मन्कलोरिन वने जीवा कीसोर अन्ह्‌टु. 8 इव पोल्‍लोङ मीवा जीवातगा मन्जि, बेर्ससोर अतेक अचोन, मीट मावा येसुसामि किर्स्तुन पुनदनदु✡ उगस अनो आयग़ा, मति मीट पकाय कबळतुह्‌क ओजवालोरिर आयकिर.✡ 9 बोरगा बार इव पोल्‍लोङ इलेङ, ओर तमा जीवाते बेस तोववोरा लेह्‌का आतोर.✡ इतेके तमा मुने कीतद पापमतुन देवुळि एडिह कीतदिन✡ माग़्ङतोर.

10 अदिनेनाह्‌क मावोर विस्वसिरिर, इव पोल्‍लोङ मियगा मन्ह्‌ताङा, इलेङा इन्जि पर्ह्‌किस ऊळाटु. देवुळि निटम मीक आचिसि, तना मन्कलोर आयलाह केयता इनजोर,✡ मीट पकाय जिदते करल कीयलाह ऊळाटु. अद्रम मीट कीसोर मतिर इतेके, बेस्केन मीवा विस्वसते पेग़्के अरविर.✡ 11 अद्रम मतेके, मावा सामि, माक पिसिह केवाल येसु किर्स्तु, अमेसाता राजेम ताकिह कीयह्‌पा, पकाय गिर्दा आसि, मीक बेस-नेह्‌ना उदिह कीयनोग़.✡

12 इंजेके मीक काग़्हतद सेतेम कबुरतुन बेस पोस मन्जि, मीट ताकलाह आतिरे.✡ तेला मति इव पोल्‍लोन मीक सीता कीसीयलाह, नना अमेसा तयर मनदकन.✡ 13 नना जीवात मनाह्‌जोम, मीट इव पोल्‍लोन पोस मनदलाह, मीक सीता अर्हचोर उसर कीयनद✡ बेस ओप्पिह्‌ता इनजोर, विचर कीयलाह आतन.✡ 14 मावा येसुसामि किर्स्तु नाक पोळ्क्ने वेहतप लेह्‌कान,✡ नना डोलनद वेला ओसोय एरेन एवता इनजोर पुतन.✡ 15 अदिनेनाह्‌क नना हातापया वने, मीट इव पोल्‍लोन अमेसा सीता कीसोर मनदलाहि, पकाय जिदते कीकन इनजोर, विचर कीयलाह आतन.

पत्रु तना ऊळतव पोल्‍लोन रासतोग़

16 (इव पोल्‍लोन बाराह्‌क सीता कीसोर मनदना इतेके,) मावा येसुसामि किर्स्तु तना लावते मयगा वातदिन, माट ओनाङ बळयिरोम मीक वेहतोम.✡ वेहतस्के, पका सत्रल बुदते मन्कलोर पुटिह कीतव पीटोन केंजिस वेहोम;✡ आयो, ओना मिळ्स्कनद डीसातुन मावाङ कोंडाने ऊळतोम.* 17 अद इद्रम मन्ह्‌ता: बेरा डीसाता देवुळि तना लेङते, “वेग़ नावा मग़ि; नना वेन जीवा कीतन; वेन ऊळिस गिर्दा आतन” इनजोर, देवुळबाबाल ओन मान ईसि, बेरोग़ कीतोग़. (कीतस्के माट अगा मतोम.) 18 देवुळ रेगतद मेटातगा माट येसु किर्स्तुना संगे मतोम अस्के, पोग़ोन देवुळता जागाताहि वातद इद लेङतुन, माट मावाङ केव्कने केंजतोम.✡

19 अदिनेनाह्‌क देवुळता कबुरतोर वेहतव पोल्‍लोङ निटम इनजोर, इंजेके बेस-नेह्‌ना पुतोम.✡ ओराङ पोल्‍लोन केंजिस मीट ताकतिर इतेक, बेस आयग़ा; ईकळतगा चिमलि वेह्‌च ईयना लेह्‌कान, अव पोल्‍लोङ मीक वेह्‌च ईस्ताङ. पङवियना लेह्‌कान,✡ किर्स्तु ओसोवने वायनोग़. विय उकाता लेह्‌कान, ओग़ मीवा जीवातगा वेह्‌च कीसीयनोग़,✡ अस्के मीक सबे पोल्‍लोङ तेळियनुङ.✡ अद दिया एवनाह, अव पोल्‍लोन केंजिस ताकाट. 20 मुने मीट इद पोल्‍लोतुन पुनदना: देवुळता सास्त्रमतगा ताना कबुरतोर रासतव पोल्‍लोन, तमाय बुदते पुन्जि रासोर आंदुर. 21 ओरु मन्कना बुदते तानाङ पोल्‍लोन पुटिह केवोर;✡ मति देवुळता जीवा ओरा पोग़ोन उदतापयाने, अव पोल्‍लोन वेहतोर.✡

2

जोल काग़्हवालोरा लोप्पा पत्रु मुनेन वेहतह्‌तोग़

1 मति देवुळता कबुर वेहवालोरोम इनजोर, नाळेह केवालोरु, मुने देवुळता मन्कलोरा नडुम मंदुर.✡ अद्रम इंजेके वने, जोल पोल्‍लोङ काग़्हवालोर मियगा मनदनुर. विस्वसतुन बूळे कीयनव जोल पोल्‍लोन, कुस्क्ने पोकुर कीयनुर.✡ आपुना जीवाता कर्सा ईस ओरिन असतोग़✡ माल्काना पोल्‍लो केंजवा ताकनुर.✡ इद्रम कीसि, ओर कुद चट्पिटे गोसातगा अरयनुर. 2 वेल्‍लाटोर ओराङ केंजिसि, ओरा लेह्‌का आसि, लजालेवा लाग्वाङ कबस्क कीयनुर.✡ अदिनेनाह्‌क सेतेमता अग़दा बद्‌नम आयग़ा.✡ 3 जोल पोल्‍लोङ काग़्हवालोर कोताना लालुसतुह्‌क, तमाय पुटिह कीतव पोल्‍लोन वेहतनुर.✡ ओसो अविस्किन वेहचि, मीक नाळेह कीयनुर.✡ ओरिन सिक्सा ईयनद देवुळि, वेल्‍लाय जोमताहि तयर मन्ह्‌ता. अद ओरिन बूळे कीयग़ा; अद कूर्कसोर मनो.✡

4 अद इद्रमि: पापम कीतव पोग़ोटाङ देवतुल्किन वने, देवुळि विळ्सो; अविस्किन गोल्स्कने दोहचि, देयमदीपते मनदनद ईकळ गंगाता सिक्सा-बोंदातगा वाटिसीता.✡ वाटिसि तना नेयम कीयनद दियातेनाह्‌क तासता. 5 अहे मुने मतद बूमतगा मतोरिन वने, अद विळ्सो; तन्क पास्कतोरिन बूळे कीयलाहि, उड्रातुन लोहचीता.✡ मति देवुळता सेतेम अग़दे ताकाट इनजोर, पोकुर कीतोग़ नोहा मुय्तोन मात्रम, ओना एळवुर लोतोरा संगे उड्राताहि पिसिह कीता.✡ 6 अद्रमे सोदोम-गोमोरा सहर्कने मतोरिन वने, अद विळ्सो; पूरा नेग़ आनाह, ओराङ सहर्किन बूळे कीसीता, अद्रम ओरिन सिक्सा ईता.✡ ओसो तान पास्कवालोर इद्रमे आस्तोर इनजोर, इद पोल्‍लो तोहतह्‌ता.✡ 7-8 (सेतेमतोरिन बारा, देवुळि पिसिह कीयलाह पुन्ह्‌ता. अदे सोदोम सहरतगा मतोग़) लोट इनवाल, देवुळतुह्‌क ओप्पनाह ताकतोग़. अद सहरतोर लजालेवा लाग्वाङ कबस्क कींदुर.✡ वेग़ सेतेमतोग़ लोट, ओरा नडुम मन्जि, दिनमे ओर कीयनव लाग्वाङ कबस्किन ऊळिंदोग़, केंजिंदोग़. ऊळसोर, केंजसोर, ओग़ पका मेसेह्‌ने आसि, ओना जीवा मुर्तिय चुहेम आयो आंदु. अदिह्‌क देवुळि अद सहरतुन बूळे कीयनामुने, ओन पिसिह कीता.✡

9 इव सबे पोल्‍लोन मीक बाराह्‌कु सीता कीसीय्ह्‌नन इतेके, सामि तन्क माळवालोरिन तिपलताहि बेद्रम विळ्सिह कीयना,✡ ओसो लाग्वोरिन सिक्सा ईयनासाटि, नेयम कीयनद दिया एवनाह बेद्रम तासना, इविस्किन पुन्ह्‌ता इनजोर,✡ इव पोल्‍लोङ तोहतह्‌ताङ. 10 तमा मन्कना बुद वेहतपु, करबताङ लालुस्कने ताकवालोरिन,✡ सामिना अदिकरतुन पास्कवालोरिन कोनि, पका सिक्सा ईस्ता.

जोल पोल्‍लोङ काग़्हवालोर वेर मन्कलोर, बेदिह्‌के बह रेयोर, पका कैंगम आस्तोर; ओसो रेयवालेवा बेरा लावताङ देयह्‌किन बाताङे आयोङ इन्जि पास्किह्‌तोर*.✡ 11 पोग़ोटाङ देवतुल्क बारा, अव देयह्‌किह्‌काय एक्‍वा लावताङ मन्जाय मति, सामिना मुनेह अविस्किन पास्कोङ†.✡ 12 मति वेर जोल काग़्हवालोर इतेके, तमा पुनवव पोल्‍लोना लोप्पा पास्किह्‌तोर. वेर विचर कीया पुनवव, बुदलेवव जन्वर्कना लेह्‌काडोर आंदुर.✡ इद्रमताङ जन्वर्क बेदे कबळतुह्‌क अरवाह्‌कु, अविन पोस हव्कनाय ओजिह्‌ता. अद्रमलेह्‌काने देवुळि वेरिन बूळे कीयग़ा. 13 वेर लाग्वव कबस्क कीस्तोर, अविस्कना इसबते वेरिह्‌क सिक्सा दोर्कग़ा. पियल-पोळ्‍द रिमाते मनदनदे, वेरिह्‌क गिर्दा वास्ता.✡ मीवा संगे कुळ्प तिनदह्‌पा वने, वेर मीक नाळेह कीयलाह गिर्दा आस्तोर.✡ अदिनेनाह्‌क डागिललेह्‌कान, माचलेह्‌कान मीवा मुडगा लजा वानाह मन्ह्‌तोर. 14 वेरा नद्र साट्याल बुदते निंदिस मन्ह्‌ता, पापम पोल्‍लोन पर्ह्‌कसोरेन मन्ह्‌ता. विस्वसते मेग़्कवोरिन नाळेह कीसि, पापमतके ओस्तोर.✡ लालुस आयनदिना लोप्पा कोनि, वेरे पका पुतोर.✡ देवुळि वेरिन सिक्सा ईस्ताये.✡ 15 वेर सीदा दायनद अग़दुन विळ्सिस लेसतोर.✡ वेर मन्कलोर बहोर इनवाल मुय्तोना मग़ि, बलामि इनवाना अग़दुन पोयतोर.✡ वेग़ बलामि इतेके, लाग्वद कबळताङ कोतान जीवा कीस मतोग़.‡ 16 मति ओना मूका गाळ्‍दि, मन्कना लेङते वळ्ह्‌किसि, ओन तेर्हता; अह कीसि, ओग़ गूनयान बय्तळ कबळ केवाह रोमिह कीसीता.✡

17 वेर जोल पोल्‍लोङ काग़्हवालोर वततव चुवाना लेह्‌काडोर; वळ्‍दे तेळिस दायनद मोयुलता लेह्‌काडोर, (इतेके मेसेह्‌ने केवालोर) आंदुर.§✡ वेरेनाह्‌क देवुळि अमेसाता ईकळतुन तासता.✡ 18 वेर पोमाडेङ पोल्‍लोङ वळ्ह्‌किह्‌तोर, मति अव पोल्‍लोङ बेदिह्‌के अरवोङ.✡ अह वळ्ह्‌किसि, वेर लजालेवा लाग्वाङ कबस्कना मेटे, लेसतोर मन्कलोरग्डाह पेसिसि, सेतेमता अग़दे पूनाङ-पूनाङ वातोर मन्कलोरिन,✡ मेंदुदाङ लालुस्कने एग़्किह कीस्तोर.✡ 19 मीट बेदे अडोता कय इळ्न इलविर इनजोर, पूना विस्वसिरिन पोल्‍लो विळ्सिह्‌तोर. पोल्‍लो विळ्सिसाय मति, वेर तमाय बूळे कीयनव लालुस्कना कय इळ्न मन्ह्‌तोर. बाराह्‌क इतेके, बोनाय बेद पोल्‍लो आव्रे कीस्ता, ओग़ ताना कय इळ्न मन्ह्‌तोग़े.✡ 20 वेर मन्कलोरा बेचोटा बेरा गोसा! मावा सामि, माक पिसिह केवाल येसु किर्स्तुन पुताह्‌कु,✡ दुनियाताङ सबे रीतिना पापमताहि पिह्‌ट अरतोर.✡ अह आस तेला, ओसोवने अदे पापमता कय इळ्न अन्जि एग़्कतोर इतेके,✡ मुने मतदिह्‌काय इंजेके एक्‍वा सिक्साता लायकतोर आतोर.✡ 21-22 इतेके, वेर देवुळता सेतेम अग़दुन पुनवा मन्ज मतेके, वेरिह्‌क बेस ओप्पिस मनालि.✡“नयु तना ककतदिने नाकलाह मलयह्‌ता,✡ नोग़तद पदि मल्स चिक्‍लातगाने दोळ्गलाह दास्ता,” अद्रमलेह्‌काने आतोर; वेर देवुळ तोहतद अग़दुन पुन्ज मन्जि, अद पवित्र अग़दुन विळ्सिसि, (तमा पाळ्ना अग़दुने ओसोवने पोयतोर).✡

3

सीटिङ बाराह्‌क लोहतन इन्जि पत्रु वेहतह्‌तोग़

1 नावा गोततोरिर! मीक लोहतदु इद नावा दुस्रा मल्काता सीटि आंदु; मीवा विचर सेतेम पोल्‍लोनके मनि इनजोर सीता कीसीयलाह, इव सीटिन लोहतन.✡ 2 वेल्‍लाय मुने, देवुळता पवित्र कबुरतोर तानाङ पोल्‍लोन वेहतोर;✡ ओसो मावा पिसिह केवाल येसुसामि किर्स्तु ईतद उकुम, ओनाङ बळयिरा तोडटे मियगा वाता. इव मीट कग़यतव पोल्‍लोन सीता कीम्ह्‌टु इनजोर,✡ नना वेहतलाह आतन.✡

सामि ओसोवने वायनद दिया

3 मुने मीट इद पोल्‍लोतुन पुनदना गावले: आक्रिताङ दियाने, आपुना लालुसते ताकवालोर वायनुर,✡ ओर मीक कवयनुर,✡ ओसो 4 इद्रम इनदनुर: “ओसोवने वायकन इनजोर, किर्स्तु पोल्‍लो विळ्सिस अतोग़, ओग़ बेगाडोग़?✡ मावाङ तादोर-बाबोर वने डोलतोर! अस्केडाहि बाताले बद्लेम आयो! देवुळि बूमतुन पुटिह कीतस्के सबेटव बेद्रम मताङ, अद्रमलेह्‌काने इंजेक वने मन्ह्‌ताङ,” इनदनुर. 5 ओर उंद पोल्‍लोतुन पुन्जाय मति, तान सीता केवोर. अद इद्रमि: सुरुमुने पोग़ोटा बूमि, देवुळ इतद पोल्‍लोतेन पुटटा. ओसो देवुळ वळ्ह्‌किसिये, इळ्ता बूमतुन एग़ मतग्डाहि पुटिह कीता, अह कीसि वततद बूमतुन, एतग्डाहि एग़िह कीता.✡ 6 अहे देवुळ तना पोल्‍लोतेन अस्के मतद बूमतुन, एतगान मुळ्हता ओसो बूळे कीता.✡ 7 मति इंजेक मनदनद पोग़ोटा बूमतुन, ओसो इळ्ता बूमतुन, किसते बूळे कीयलाहि, तना इतद पोल्‍लोतेने तासता.✡ तानाङ केंजवोरिन नेयम कीसि, ओरिन बूळे कीयनद दिया एवनाह अविस्किन तासता.✡

8 नावा गोततोरिर! उंद पोल्‍लोतुन मात्रम सीता कीम्ह्‌टु: देवुळतुह्‌क उंद दिया इतेके, अजर वर्साना लेह्‌कान; ओसो अजर वर्साङ उंद दियाता लेह्‌कान मन्ह्‌ताङ.✡ 9 सामि तना पोल्‍लो विळ्सिस मतदिन केवालेवा, आल्सेम कीयलाह आता इनजोर, उच्वुर मन्कलोर विचर कीस्तोर.✡ मति अद्रम आयो;✡ बोग़े बूळेम आयनद आयो इन्जि, देवुळता विचर मन्ह्‌ता. सबेटोर मन्कलोरिह्‌क पापमता अग़दाहि जर मलयलाह, मोका दोर्कि इनजोर, अद मियेनाह्‌क आपसोर केपिह्‌ता.✡

पोग़ोटा बूमि ओसो इळ्ता बूमि पूना आयग़ा

10 मति मन्कलोरिह्‌क एर्का लेवस्के, कले वायना लेह्‌कान, सामि ओसोवने वायनद दिया वायग़ा.✡ अस्के पोग़ोटा बूमि पका नेकसोर मायग़ा, अगा मनदनव सबेटव कर्विसि बूळेम आयनुङ.✡ इळ्ता बूमि, ओसो तानगा कीतव सबे कबस्क पङ्ने आयनुङ.✡ 11-12 इंगो, निटमे देवुळि निल्पिह कीतद दियाते पोग़ोटा बूमि किसते बूळेम आयग़ा; अगा मनदनव सबेटव दगडातुह्‌क कारियनुङ.✡ इव सबे आयनुङ इन्जि पुह्‌निर इतेके, अद दियाता अग़ ऊळसोर, पवित्रते ताकना गावले.✡ अमेसा मीट देवुळता विचर मतप लेह्‌का कीयना गावले. अद्रम ताकतेके, मीटु अद दिया चट्पिट एवनाह कीकिर.✡ 13 मति देवुळि पोल्‍लो विळ्सतपु, पूना पोग़ोटा बूमि ओसो इळ्ता बूमि तयर आस्ता इनजोर, माट अग़ ऊळिह्‌नल.✡ अगा मनवालोर सबेटोर सेतेमेतेन ताकनुर.✡

14 नावा गोततोरिर! इव पोल्‍लोङ आयनुङ इनजोर, मीट अग़ ऊळलाह आतिर. अग़ ऊळसोर, पापमता डागिललेवा, कसुरलेवा मन्जि,✡ नावा संगे कलियिस मतोर इनजोर, देवुळ इनाह पिससोर मन्ह्‌टु.✡ 15 देवुळि मियेनाह्‌क आपिस केपिह्‌ता, इदिनु पिसमुळ दोर्किह कीयलाह, मीक अग़ ईता इनजोर पुन्ह्‌टु.✡ इदे पोल्‍लोतुन, माट जीवा कीतोग़, मावा तोळतोग़ पोलु वने, देवुळि ओन्क ईतद बुदते मीक रासतोग़.✡ 16 तनाङ सबे सीटिने, इदे पोल्‍लोतुन रासिह्‌तोग़. ओनाङ सीटिने उचुक पोल्‍लोङ पुनदा पग़वप मुस्किल मन्ह्‌ताङ.✡ तेळियवोर ओसो कमजोर विस्वसतोर मन्कलोरु,✡ अव पोल्‍लोना अर्तमतुन मिळ्हच मन्ज वेहतह्‌तोर. सास्त्रमताङ दुस्राङ पोल्‍लोन वने, अहे कीस्तोर. इद्रम कीसि, ओर तमाय जीवातुन बूळे कीस्तोर.

17 नावा गोततोरिर! मीट इव पोल्‍लोन मुनेन पुतिर, अदिनेनाह्‌क उसरते मन्ह्‌टु. अद्रम मनवेके, मीट मीवा विस्वसताहि पेग़्के अर्सि,✡ देवुळताङ केंजवोरा नाळेमते एग़्किसि, लेसकिर बहा!✡ 18 अद्रम आयवा, माक पिसिह केवाल मावा किर्स्तु येसुसामिना देय्वाते ओसो बुदते, बेस बेर्ससोर अन्ह्‌टु.✡ इंजेक वने, अमेसा-अमेसातुह्‌क वने, ओने मन्कलोर मान ईसि मोळ्किर! आमेन.✡

✡ 1:1 1:1 1 पत्रु 1:1

✡ 1:1 1:1 तीतुस 2:13

✡ 1:2 1:2 योहन 17:3; पिलिपितोर 3:8; 2 पत्रु 1:8; 2:20; 3:18

✡ 1:2 1:2 रोम सहरतोर 1:6-7; 1 पत्रु 1:2

✡ 1:3 1:3 1 तिसलुनितोर 2:11-12; 2 तिसलुनितोर 2:14; 1 पत्रु 5:10

✡ 1:3 1:3 योहन 17:3; पिलिपितोर 3:8; 2 पत्रु 1:8; 2:20

✡ 1:3 1:3 1:6

✡ 1:4 1:4 3:9,13

✡ 1:4 1:4 याकुब 1:27; 2 पत्रु 2:18-20

✡ 1:4 1:4 इपिसुसतोर 4:13,24; इब्रितोर 12:10; 1 योहन 3:2

✡ 1:5 1:5 कुलुसितोर 2:1-3

✡ 1:6 1:6 बळयिर 24:25; 2 तिमोति 1:7

✡ 1:6 1:6 लूकाल 21:19; रोम सहरतोर 5:3; याकुब 1:3-4

✡ 1:6 1:6 1:3

✡ 1:7 1:7 रोम सहरतोर 12:10; 1 पत्रु 1:22

✡ 1:8 1:8 योहन 17:3; पिलिपितोर 3:8; 2 पत्रु 2:20

✡ 1:8 1:8 कुलुसितोर 1:9-10

✡ 1:9 1:9 1 योहन 2:11

✡ 1:9 1:9 इपिसुसतोर 5:26

✡ 1:10 1:10 मत्याल 22:14; रोम सहरतोर 11:29; 1 तिसलुनितोर 1:4-5; 2 पत्रु 1:3

✡ 1:10 1:10 3:17; यहुदाल 24

✡ 1:11 1:11 1 कुरिंततोर 15:24; 2 तिमोति 4:18

✡ 1:12 1:12 कुलुसितोर 1:3-5; 2 योहन 1-2

✡ 1:12 1:12 पिलिपितोर 3:1

✡ 1:13 1:13 3:1

✡ 1:13 1:12-13 यहुदाल 5

✡ 1:14 1:14 योहन 13:36; 21:19

✡ 1:14 1:14 2 तिमोति 4:6

✡ 1:16 1:16 मार्कल 13:26; 14:62; 1 तिसलुनितोर 2:19

✡ 1:16 1:16 1 तिमोति 1:3-4

* 1:16 1:16 इद पोल्‍लोतुन पुनदलाह, मार्कल 9:2-8 ऊळाट.

✡ 1:18 1:16-18 मत्याल 17:1-8; मार्कल 9:2-8; लूकाल 9:28-36

✡ 1:19 1:19 1 पत्रु 1:10-11

✡ 1:19 1:19 लूकाल 1:76-79

✡ 1:19 1:19 तोहचीतव पोल्‍लोङ 22:16

✡ 1:19 1:19 2 कुरिंततोर 4:6

✡ 1:21 1:21 यिर्मयाह 23:26

✡ 1:21 1:20-21 2 शमूएल 23:2; बळयिर 1:16-17; 2 तिमोति 3:16; 1 पत्रु 1:11

✡ 2:1 2:1 व्यवस्थाविवरण 13:1-5; यिर्मयाह 6:13

✡ 2:1 2:1 2 कुरिंततोर 11:13; 1 योहन 4:1; यहुदाल 3-4

✡ 2:1 2:1 1 कुरिंततोर 6:18-20

✡ 2:1 2:1 यहुदाल 3-4

✡ 2:2 2:2 पुटमुळि 19:5-9; 2 पत्रु 2:7-8,18; यहुदाल 3-4,7

✡ 2:2 2:2 रोम सहरतोर 2:24

✡ 2:3 2:3 1 तिमोति 6:5; 2 पत्रु 2:14; यहुदाल 16

✡ 2:3 2:3 रोम सहरतोर 16:18; 2 कुरिंततोर 2:17; 1 तिसलुनितोर 2:5

✡ 2:3 2:3 व्यवस्थाविवरण 32:35

✡ 2:4 2:4 यहुदाल 6; तोहचीतव पोल्‍लोङ 20:1-3

✡ 2:5 2:5 3:6

✡ 2:5 2:5 पुटमुळि 6:1—7:24; 1 पत्रु 3:20

✡ 2:6 2:6 पुटमुळि 19:24; यहुदाल 7

✡ 2:6 2:6 यशायाह 1:9; मत्याल 10:15; 11:23; लूकाल 10:12; रोम सहरतोर 9:29; इब्रितोर 4:11

✡ 2:7-8 2:7-8 पुटमुळि 19:5-9; 2 पत्रु 2:2,18; यहुदाल 3-4

✡ 2:7-8 2:7-8 पुटमुळि 19:1-16,29

✡ 2:9 2:9 1 कुरिंततोर 10:13

✡ 2:9 2:9 तोहचीतव पोल्‍लोङ 3:10

✡ 2:10 2:10 3:3; यहुदाल 16,18

* 2:10 2:10 बेरा लावताङ देयह्‌किन बाताङे आयोङ इन्जि पास्किह्‌तोर “पोग़ोन मनदनव देवतुल्किन पास्किह्‌तोर” इद अर्तम वने आया पग़यह्‌ता.

✡ 2:10 2:10 यहुदाल 8

† 2:11 2:11 अव देयह्‌किह्‌काय एक्‍वा लावताङ मन्जाय मति, सामिना मुनेह अविस्किन पास्कोङ “वेर मन्कलोरिह्‌काय एक्‍वा लावताङ मन्जाय मति, सामिना मुनेह वेरिन पास्कोङ” इद अर्तम वने आया पग़यह्‌ता.

✡ 2:11 2:11 यहुदाल 9

✡ 2:12 2:10-12 2 तिमोति 3:2; यहुदाल 10

✡ 2:13 2:13 रोम सहरतोर 13:13; 1 तिसलुनितोर 5:7

✡ 2:13 2:13 1 कुरिंततोर 11:20-21; याकुब 5:5; यहुदाल 12

✡ 2:14 2:14 याकुब 1:8; 2 पत्रु 2:18; 3:16

✡ 2:14 2:14 2:3

✡ 2:14 2:14 इपिसुसतोर 2:3

✡ 2:15 2:15 बळयिर 13:10

✡ 2:15 2:15 गिनती 22:5,7; व्यवस्थाविवरण 23:4; नहेम्याल 13:2; यहुदाल 11; तोहचीतव पोल्‍लोङ 2:14

‡ 2:15 2:15देवुळता मन्कलोरिन सरप ईम इनजोर, मोवब देसेमता राजाल बलाकि इनवाल, बलामिह्‌क कोताङ ईस मतोग़.

✡ 2:16 2:16 गिनती 22:21,23,28,30-35

§ 2:17 2:17 बेव-बेव चुवाङ आसा वानाह एग़ मतप दिसिह्‌ताङ, मति लोप्पा वतिस मन्ह्‌ताङ. बेद-बेद मोयुलि पेग़ वायग़ा इनजोर, गिर्दा वानाह मन्ह्‌ता, मति वळ्‍दे तेळिस दास्ता. वेर जोल काग़्हवालोर वने, अद्रमे पलतेनाह कर्तुळते मतप, देवुळता जीवाते निंदिस मतप दिसिह्‌तोर, मति वेर लोप्पा अद्रम इलेर. वेरग्डाह मन्कलोरिह्‌क बातय पाय्दा दोर्को.

✡ 2:17 2:17 यहुदाल 12

✡ 2:17 2:17 यहुदाल 13

✡ 2:18 2:18 इपिसुसतोर 4:17; यहुदाल 16

✡ 2:18 2:18 1:4; 2:20

✡ 2:18 2:18 2:2,7-8,14; 3:17

✡ 2:19 2:19 योहन 8:34; रोम सहरतोर 6:16

✡ 2:20 2:20 1:2,3,8

✡ 2:20 2:20 याकुब 1:27; 2 पत्रु 1:4; 2:18

✡ 2:20 2:20 2 तिमोति 2:4

✡ 2:20 2:20 मत्याल 12:45; लूकाल 11:26

✡ 2:21-22 2:20-22 इब्रितोर 10:26

✡ 2:21-22 2:21-22 बुदताङ पोल्‍लोङ 26:11

✡ 2:21-22 2:21-22 यहेजकेल 18:24; इब्रितोर 6:4-6; 10:26-27; याकुब 4:17

✡ 3:1 3:1 1:13

✡ 3:2 3:2 लूकाल 1:69-70; बळयिर 3:21; इपिसुसतोर 3:5-6

✡ 3:2 3:1-2 यहुदाल 5

✡ 3:2 3:2 यहुदाल 17

✡ 3:3 3:3 2:10

✡ 3:3 3:3 1 तिमोति 4:1; यहुदाल 18

✡ 3:4 3:4 यशायाह 5:19; यिर्मयाह 17:15; यहेजकेल 12:22,27; मत्याल 24:48

✡ 3:5 3:5 पुटमुळि 1:2,6-10; देवुळताङ पाटाङ 24:2; 136:6; इब्रितोर 11:3

✡ 3:6 3:6 पुटमुळि 7:10-24; 2 पत्रु 2:5

✡ 3:7 3:7 3:10,11-12

✡ 3:7 3:7 यशायाह 66:15; 2 तिसलुनितोर 1:8; इब्रितोर 12:29; यहुदाल 7

✡ 3:8 3:8 देवुळताङ पाटाङ 90:4

✡ 3:9 3:9 1:4

✡ 3:9 3:9 हबक्‍कूक 2:3; रोम सहरतोर 13:11; इब्रितोर 10:37

✡ 3:9 3:9 रोम सहरतोर 2:4; 1 तिमोति 2:3-4; तोहचीतव पोल्‍लोङ 2:21

✡ 3:10 3:10 मत्याल 24:43-44; लूकाल 12:39-40; 1 तिसलुनितोर 5:1-2; तोहचीतव पोल्‍लोङ 3:3; 16:15-16

✡ 3:10 3:10 यशायाह 24:19; 34:4; मीका 1:4; मत्याल 24:35; 2 पत्रु 3:7,11-12; तोहचीतव पोल्‍लोङ 6:14; 21:1

✡ 3:10 3:10 इब्रितोर 12:27

✡ 3:11-12 3:11-12 यशायाह 24:19; 34:4; मीका 1:4; 2 पत्रु 3:7,10

✡ 3:11-12 3:11-12 1 कुरिंततोर 1:5-7

✡ 3:11-12 3:11-12 यहुदाल 21

✡ 3:13 3:13 यशायाह 65:17; 66:22; रोम सहरतोर 8:19-21; 2 पत्रु 1:4

✡ 3:13 3:13 यशायाह 60:21; तोहचीतव पोल्‍लोङ 21:27

✡ 3:14 3:14 पिलिपितोर 2:15; याकुब 1:27

✡ 3:14 3:14 1 तिसलुनितोर 5:23; 1 योहन 3:3

✡ 3:15 3:15 रोम सहरतोर 2:4

✡ 3:15 3:15 1 कुरिंततोर 3:10; इपिसुसतोर 3:3

✡ 3:16 3:16 इब्रितोर 5:11

✡ 3:16 3:16 2:14

✡ 3:17 3:17 तोहचीतव पोल्‍लोङ 2:5

✡ 3:17 3:17 1 कुरिंततोर 10:12; गलातितोर 5:4; 2 पत्रु 1:10; 2:18

✡ 3:18 3:18 1:2

✡ 3:18 3:18 रोम सहरतोर 11:36

1 योहन

1

2

3

4

5

किर्स्तुना बळयि योहन रासतदु मुनेता सीटि

इद सीटटुन बोग़ रासतोग़ इन्जि, सीटटे रासतद इले. मति “येसुनाङ माट केंजतोम, मावाङ कोंडाने ऊळतोम, बेस-नेह्‌ना ऊळिसि, मावाङ कय्कने वने इटिस ऊळतोम,” इद्रम रासतद मन्ह्‌ता. इद पोल्‍लोतुन ऊळिसि, मुनेतोग़ पेदामन्कल, येसुना बळयि योहनिये इद सीटटुन रासतोग़ इन्जि, मुनेतोर विस्वसिराङ पेदल्क इंदुर. योहन रासतदु बेसता कबुरि ओसो तोहचीतव पोल्‍लोङ, इव पुस्तकिन रासवाल योहन वेग़े आंदोग़. इद सीटटुन रासनस्के, वेग़ वेल्‍लाय मुय्तोग़ आस मतोग़. ओसो योहन आसिया पटटा इपिसुस सहरतेन मतोग़. अद तूकने आसिया पटटोर लोकुर वेल्‍लाटोरे, येसुना पोग़ोन विस्वस कीस मतोर. ओर विस्वसिरा नडुमि, येसुना विरुद पोकुर केवालोर लोकुर वासि, देवुळता मग़ि मन्कल मारियिस इद बूमते वावोग़, ओसो बळयिर पोकुर कीतोग़ येसु देवुळ लोहतोग़ किर्स्तु आयोग़, ओसो मन्कल डोलिस बेस्केन जीवा अरवोग़ इनजोर, अग्डोर विस्वसिरिह्‌कु, इद्रमताङ जोल पोल्‍लोन काग़्हन्दुर.

अदिनेनाह्‌क अग्डोर विस्वसिरिन उसर कीयलाह, योहन रासिह्‌तोग़. इतेके अद्रम जोल काग़्हवालोराङ पोल्‍लोन केंजनदायो. मति निटमतोग़ विस्वसि मन्कन इद्रम पुनदनाह आस्ता इन्जि योहन काग़्हतह्‌तोग़: (1) देवुळ लोहतोग़ पिसिह केवाल येसु किर्स्तु मन्कल मारियिस वातोग़; ओग़ पूरा देवुळिय आंदोग़, पूरा मन्कल वने आंदोग़ इन्जि, निटमतोर विस्वसिर नमिह्‌तोर. (2) निटमतोर विस्वसिर देवुळता वचन वेहतपे ताकिह्‌तोर. (3) निटमतोर विस्वसिर देवुळताहि पूना पुटमुळ दोर्कतोर, तमा ऐंगेटोर विस्वसिरिन जीवा कीस्तोर. इद्रम जीवा कीयनदु देवुळतग्डाह मन्ह्‌ता. देवुळि तना मग़िन मावासाटि इद बूमते लोहचि, अद माक बेचोन जीवा कीता, इद पोल्‍लोतुन तोहचीता. अद्रमे देवुळता मग़िन मीट विस्वस कीस मतेके, मीकु निटमे अमेसाता पिसमुळ दोर्कताये इनजोर, योहन इद सीटटुन रासतोग़.

1

येसु डोलिसि ओसोवने जीवा अरतदिना साक्सि

1 बोग़ बूम पुटवस्केडाह मन्ह्‌तोग़,✡ ओना लोप्पा माट मीक वेहतलाह आतोम. ओनाङ माट केंजतोम,✡ मावाङ कोंडाने ऊळतोम,✡ बेस-नेह्‌ना ऊळिसि, मावाङ कय्कने वने इटिस ऊळतोम.* ओनाय मेटे देवुळि माक वळ्ह्‌किसि, पिसमुळ ईस्ता.✡ 2 बोग़ देवुळता पिसमुळ आंदोग़, ओन देवुळि मन्कल मारियिह कीस लोहताह्‌कु, माट ओन ऊळतोम, अद पोल्‍लोता साक्सि माट ईयलाह आतोम.✡ ओसो माट ओन पुनदनामुने, ओग़ देवुळबाबाना संगे मतोग़, ओग़ अमेसाता पिसमुळ एवाना लोप्पा,✡ मीक वेहतलाह आतोम. 3 देवुळबाबाना मग़ि येसु किर्स्तुन माट ऊळतोम, ओनाङ केंजतोम.✡ मीट वने मावा संगे कलियिस मनदना इन्जि, ओना कबुरतुन मीक वेहतह्‌नोम. माट सबेटोरल ऐंगेन कलियिस मतल इतेके, देवुळबाबाल ओसो येसु किर्स्तु, वेरा संगे कलियिस मतप आस्ता.✡ 4 मीट वने मावा संगे कलियिसि, माक पका गिर्दा वायि इनजोर,✡ मीकु इव पोल्‍लोन रासलाह आतन.

देवुळि वेह्‌चलेह्‌काडा आंदु

5 येसु किर्स्तुनग्डाह बेद पोल्‍लो केंजतोम, अदिन मीक वने वेहतलाह आतोम. अद इद्रम मन्ह्‌ता, देवुळि वेह्‌चलेह्‌का मन्ह्‌ता. तानगा मुर्तिय ईकळ इले.✡ 6 अदिनेनाह्‌क माट देवुळता संगे कलियिस मह्‌नोम इनजोर वेहचि, ईकळते मतेक अचोन,✡ माटु जोल मन्कलोरल,✡ ओसो सेतेमते ताकवोरल आंदल.✡ 7 मति देवुळि बेद्रम वेह्‌चते मन्ह्‌ता,✡ अद्रमलेह्‌का माट वने ताना वेह्‌चते ताकतेके,✡ ओर्विह्‌क-ओर्वोग़ कलियिस मह्‌नल. ओसो देवुळता मग़ि येसुना नेतुर, मावा सबे पापमतुन एडिह कीस्ता.✡

8 मयगा बेदे पापम इले इनजोर इतेक अचोन, मयगा मुर्तिय सेतेम इले. माट कुदि नाळेम आय्ह्‌नल.✡ 9 अदिनेनाह्‌क मावा पापमतुन मकिह केवालेवा, देवुळता मुनेह कबुल आतेक अचोन,✡ अद मावा पापमतुन मापि कीस्ता. ओसो सबे लाग्वाङ कबस्कना पापमताहि, माक एडिह कीस्ता. इद्रमलेह्‌का देवुळि तना वेहतप लेह्‌का कीसि, तना सेतेम तोहतह्‌ता. 10 बोग़े मन्कल पापम केवोग़ इलेग़, इनजोर देवुळि इन्ह्‌ता. अदिह्‌क माट पापम केवोम इनजोर इतेक अचोन, देवुळतुन जोल कीय्ह्‌नल; ताना पोल्‍लोतुन मावा जीवातगा तासवल.✡

2

येसु किर्स्तु मावा तोळ मन्ह्‌तोग़

1 ए पेकोरिर!✡ मीट पापम केमाटु इनजोर, इव पोल्‍लोन नना मियेनाह्‌क रासलाह आतन. मति मयग्डाह बोग़ाय पापम कीतेके, माकु देवुळबाबाना संगे गूनम केवाल ओर्वोग़ तोळतोग़ मन्ह्‌तोग़. ओग़े सेतेमतोग़ येसु किर्स्तु आंदोग़.✡ 2 मावा पापमता मापि आयना इन्जि, मावा सिक्सातुन तना पोग़ोन एचि, डोलिस मतोग़.✡ सिरप मावाय आयो, मति पूरा दुनियामेटोरा पापमतेनाह्‌क डोलिस मतोग़.✡ 3 माट देवुळता उकुमतुन केंजिस अद्रम ताकतेकेने, तान माट बेस पुह्‌नल इन्जि, मावा जीवातगा एर्का आस्ता.✡ 4 बोग़ु नना देवुळतुन पुतन इनजोर इन्ह्‌तोग़,✡ मति तानाङ अडोन माळोग़ इतेके, ओग़ जोल मन्कल आंदोग़. ओनगा सेतेम इले.✡ 5 मति बोग़ु देवुळता पोल्‍लोतुन केंजिसि अद्रम ताकिह्‌तोग़, ओनगा निटमे देवुळता गूनम मन्ह्‌ता.✡ इदिन ऊळिसि, माट देवुळता संगे जोळेम आस मह्‌नल इनजोर, माक तेळियिह्‌ता. 6 बोग़ु देवुळता संगे जोळेम आस मह्‌नन इन्ह्‌तोग़,✡ ओना ताकमुळि येसुना ताकमुळता लेह्‌काने मनदना गावले.✡

ओर्विह्‌क-ओर्वोग़ जीवा कीयनद पोल्‍लो

7 मावोरिर! नना मीकु पूना अडो रासोन, मति मुनेताहि मीट पुतदु, पाळ्ना अडोतुने रासलाह आतन.✡ मीट विस्वसते वातग्डाहि केंजतद पोल्‍लोये, इद पाळ्ना अडो आंदु.✡ 8 मति इद अडोता उंद पूना अर्तम इंजेक माक दिसिह्‌ता. ईकळ-गंगा मायलाह आता, सेतेमता वेह्‌च इंजेके दींचलाह आता.✡ अदिनेनाह्‌क अद अडोता पूना अर्तम, येसुना पिसमुळतगा ओसो मीवा पिसमुळतगा वने निटम आता. 9 बोग़ु देवुळता वेह्‌चते मह्‌नन इन्ह्‌तोग़, मति तना तोळतोग़ विस्वसिन कोटुल कीस्तोग़ इतेके,✡ ओग़ इंका वने ईकळ-गंगातेन मन्ह्‌तोग़. 10 बोग़ु तना तोळतोग़ विस्वसिन जीवा कीस्तोग़, ओग़ वेह्‌चते मनवाल आंदोग़.✡ ओनगा पापमते अर्हतनद बेदे पोल्‍लो इले. 11 मति बोग़ तना तोळतोग़ विस्वसिन कोटुल कीस्तोग़, ओग़ ईकळते मन्ह्‌तोग़, अहे ईकळते ताकिह्‌तोग़.✡ ईकळ ओनु तोववाह कीता,✡ अदिनेनाह्‌क ओग़ बेके दास्तोग़, अदिन वने पुनोग़.

12 ए पेकोरिर, येसु किर्स्तुना मेटे, मीवा पापमता मापि आता इन्जि,✡

मीक इव पोल्‍लोङ रासलाह आतन.

13 ए पाळ्नोर विस्वसिरिर*, बूम पुटवग्डाह मनवाल येसु किर्स्तुनु,

मीट पुतिर इन्जि, मीक रासलाह आतन.

ए पूनोर विस्वसिरिर†, मीट देयह्‌कना मुक्यान‡ आरे कीतिर इन्जि,✡

मीक रासलाह आतन.

14 ए पेकोरिर, मीट देवुळबाबान पुतिर इन्जि,✡

मीक इव पोल्‍लोङ रासलाह आतन.

ए पाळ्नोर विस्वसिरिर, बूम पुटवग्डाह मनवाल येसु किर्स्तुनु,

मीट पुतिर इन्जि,✡ मीक रासलाह आतन.

ए पूनोर विस्वसिरिर, मीवा विस्वस मेग़्कता; देवुळता पोल्‍लो मीवा जीवातगा मन्ह्‌ता.✡

मीट देयह्‌कना मुक्यान आरे कीतिर इन्जि,✡ मीक रासलाह आतन.

15-16 (इंजेके जमा आतोरिन वेहतलाह आतन:) इद दुनिया ईयनद गिर्दातुन पर्ह्‌कना,✡ आपुनाङ कोंडाह्‌क दिसतदिन लालुस कीयना, इद दुनियाता मालसोमते पोमाडेङ कीयना,✡ इव सबे पोल्‍लोङ देवुळबाबानाङ आयोङ, मति ओन पुनवोराङ आंदुङ. अदिनेनाह्‌क इद दुनियातुन, ओसो इद दुनिया मीक ईयनद बेदिने, मीट जीवा केमाटु.✡ बोग़ इदिन जीवा कीस्तोग़, ओग़ देवुळतुन जीवा केवोग़.✡ 17 इद दुनिया ओसो, देवुळतुन पुनवोराङ लालुस्क मायसोर दास्ताङ,✡ मति बोग़ देवुळता विचर मतप ताकिह्‌तोग़, ओग़ ताना संगे अमेसा जीवात मनदनोग़.

किर्स्तुना विरुदतोर

18 पेकोरिर! आक्रिता वेला एवता.✡ किर्स्तुना मोदुल विरुदतोग़ वायनोग़ इनजोर मीट केंजतिर. अद्रमलेह्‌काने इंजेक वने, किर्स्तुना विरुदतोर वेल्‍लाटोर वातोर.✡ अदिनेनाह्‌क आक्रिता वेला वाता✡ इनजोर माट पुतल.§ 19 ओर मन्कलोर मावाय मुडग्डाहि पेसतोर, मति निटम ओर मुनेताहि मावोर आयवा मतोर.✡ अद्रम आस मतेके, मावाय संगे मनेर. ओर माक विळ्सिस अताह्‌कु, ओर बोरे मावा तोळतोर आयोर इनजोर, माक एर्का आस्ता.✡ 20 मति मीक इतेके, किर्स्तु तना पवित्र जीवा ईसि निल्पिह कीतोग़, अदिह्‌क इंजेके मीट सबेटोरिर सेतेमतुन पुह्‌निर.✡ 21 मीट सेतेमतुन पुनविर इनजोर नना रासोन, मति मीट सेतेमतुन पुतिर, सेतेमताहि बेदे जोल पुटो इनजोर वने पुतिर.✡ अदिनेनाह्‌क रासलाह आतन.

22 ओसो बोग़ु येसुन देवुळ लोहतोग़ पिसिह केवाल किर्स्तु आयोग़ इन्ह्‌तोग़, ओग़ जोल मन्कल आंदोग़. इद्रमतोग़ु किर्स्तुना विरुदतोग़ आंदोग़, ओग़ु देवुळबाबान ओसो ओना मग़िन जेक तासिह्‌तोग़.✡ 23 बोग़ु देवुळता मग़िन जेक तासिह्‌तोग़, ओनगा देवुळबाबाना तोळ इले. मति बोग़ ओना मग़िन (नावा पिसिह केवाल इन्जि) कबुल कीस्तोग़, ओनगा देवुळबाबाना तोळ मन्ह्‌ता.✡ 24 मति मीट बेद पोल्‍लो विस्वस कीतग्डाह केंजतिर, अद पोल्‍लो मीवा जीवातगा मनि. अद्रम मता इतेके, मीट मग़ना संगे ओसो देवुळबाबाना संगे जोळेम आस मनदकिर.✡ 25 येसु माक अमेसाता पिसमुळ ईकन इनजोर, पोल्‍लो विळ्सतोग़.✡ 26 मीक लेसिह कीयलाह ऊळवालोरु, ओरा लोप्पा नना इव पोल्‍लोन रासलाह आतन.✡ 27 मति मीवा जीवातगा इतेके, येसु किर्स्तुना मेटे दोर्कतद देवुळता पवित्र जीवा मन्ह्‌ता. अदिनेनाह्‌क बोग़े दुस्रोग़ मन्कल मीक काग़्हतनद गर्ज इले. किर्स्तुना मेटे दोर्कतद पवित्र जीवा मीक सबे काग़्हतह्‌ता.✡ अद जीवा सेतेमता आंदु, जोलता आयो. अदिनेनाह्‌क अद काग़्हतप लेह्‌काने, किर्स्तुना संगे जोळेम आस मन्ह्‌टु.

28 ए पेकोरिर, किर्स्तुना संगे जोळेम आस मन्ह्‌टु. अद्रम मतेके, ओग़ बेस्के इद बूमते मल्स वायनोग़, अस्के माट रेयवल आयकल. ओसो ओग़ वायह्‌पा, ओना मुनेह लजा आयवालेवा मनदकल.✡ 29 ओसो किर्स्तु सेतेमतोग़ आंदोग़ इनजोर, मीट पुतिर इतेके, मियग्डाहि बोरु सेतेमताङ कबस्क कीस्तोर, ओरिह्‌क पुटमुळि देवुळिये ईता, इदिन वने पुन्ह्‌टु.✡

3

माट देवुळताङ पिलाङ-पेकोरल

1 ऊळाट, मावा देवुळबाबाल माकु नावाङ मग़्क-मयास्‍क इन्जि इन्ह्‌तोग़,✡ अचोन ओग़ माक जीवा कीस्तोग़!✡ इंजेक माट निटमे देवुळताङ पिलाङ-पेकोरल आंदल. मति इद पोल्‍लो दुनियातोरिह्‌क एर्का इले, बाराह्‌क इतेके ओर देवुळतुन वने पुनोर.✡ 2 ए गोततोरिर, इंजेके माट देवुळताङ पेकोरल मह्‌नल निटमे! मति पया वायना कालमते माट बेद्रमतोरल आयकल, इद पोल्‍लोतुन पुनवल.✡ तेला मति माक इद पोल्‍लो एर्का मन्ह्‌ता इतेके, किर्स्तु देवुळदीपताहि बेस्के मल्स वायनोग़ अस्के,✡ किर्स्तु बह मन्ह्‌तोग़, अद्रमे ओग़ माक दिसनोग़.✡ दिसतस्के, माट वने ओना लेह्‌का आयकल.✡ 3 बोर ओना पोग़ोन निटम इद्रमता आसा तासिह्‌तोर,✡ ओर सबेटोरु मावा किर्स्तु बेद्रम पवित्र मन्ह्‌तोग़, अद्रमे ओर वने पापम कीयनदिन विळ्सिसि, पवित्र आस्तोर.✡

4 बोर पापम कीसोर मन्ह्‌तोर, ओर देवुळताङ अडोना विरुद आस्तोर. पापम कीयना इतेके, देवुळताङ अडोना विरुद आयनदे.✡ 5 मति मावा पापमता सिक्सातुन तेहच ओयलाह,✡ किर्स्तु वास मतोग़ इनजोर, मीट पुतिर.✡ ओसो ओग़ पापमलेवोग़ आंदोग़,✡ इद पोल्‍लो वने मीक एर्काय मन्ह्‌ता. 6 अदिनेनाह्‌क बोर किर्स्तुना संगे जोळेम आस मन्ह्‌तोर, ओर पापम कीसोर मनोर. ओसो बोर पापम कीसोर मन्ह्‌तोर, ओरु किर्स्तुन बेस्केन ऊळोर; ओसो किर्स्तु बोग़ आंदोग़ इनजोर वने पुनोर.✡

7 ए पेकोरिर! बोरिने मीक नाळेह कीयलाह एमाटु.✡ बोग़ु सेतेमताङ कबस्क कीसोर ताकिह्‌तोग़, ओग़ु किर्स्तुना लेह्‌का सेतेमतोग़ आंदोग़.✡ 8 मति बोर पापम कीसोर मन्ह्‌तोर, ओर देयह्‌कना मुक्याना लोकुर आंदुर. बह इतेक, अदु सुरुमुनेताहिये पापम कीसोर वायलाह आता.✡ तानाङ कबस्किन बूळे कीयलाहिये, देवुळता मग़ि वातोग़.✡ 9 बोरु देवुळताङ मग़्क-मयास्‍क आतोर, ओर पापम कीसोर मनोर.✡ बाराह्‌क इतेके ताना जीवा ओरगा मन्ह्‌ता. ओर पापम कीसोर मनदा पग़वोर, बह इतेके ओर देवुळताङ मग़्क-मयास्‍क आतोर. 10 इद्रमलेह्‌का देवुळता पेकोर बोरु,✡ ओसो देयह्‌कना मुक्याना पेकोर बोरु✡ इनजोर, पुनमुळ आस्ता. बोरु सेतेमते ताकोर, ओसो तमा ऐंगेटोर विस्वसिरिन जीवा केवोर, ओर देवुळता लोकुर आयोर.✡

जीवा कीसोर मनदना

11 माटु ओर्विह्‌क-ओर्वोग़ जीवा कीसोर मनदना,✡ इद पोल्‍लोतुन इतेके, मीट सबेटोरिर विस्वसते वातग्डाह केंजतिर.✡ 12 मीट काय्नुना* लेह्‌का मनमाटु. ओग़ देयह्‌कना लेह्‌का, लाग्वा बुदतोग़ मतोग़; ओसो तना तमिन हव्कतोग़. बाराह्‌क हव्कतोग़? बह इतेके तनाङ कबस्क लाग्वाङ मताङ, मति तना तमिनाङ कबस्क बार सेतेमताङ मताङ,✡ अदिनेनाह्‌क तनतमिन हव्कतोग़.✡

13 मावोरिर! इद दुनियाता लोकुर मीक कोंटे कीस्तोर अस्के, मीट बाममाटु.✡ 14 माट इंजेके हामुरता लावताहि पेसिसि, देवुळता पिसमुळतुन दोर्किह कीतल इनजोर, माक एर्का मन्ह्‌ता.✡ बाराह्‌क इतेके, माट मावा ऐंगेटोर विस्वसिरिन जीवा कीय्ह्‌नल.✡ मति बोर अद्रम जीवा केवोर, ओर हातप लेह्‌काने मन्ह्‌तोर. 15 बोग़ मन्कल तना ऐंगेटोर विस्वसिरिन जीवा केवोग़,✡ ओना बुदि, हव्के मन्कना बुदता लेह्‌का मन्ह्‌ता.✡ हव्के मन्कना जीवातगा, अमेसाता पिसमुळ इले,✡ इदिन मीट पुतिरे.

16 येसुसामि मयेनाह्‌क तना जीवा ईतोग़.✡ अस्केडाहिये जीवा कीयनद पोल्‍लोतुन माट पुतल. अदिनेनाह्‌क माट वने मावा ऐंगेटोर विस्वसिरासाटि गर्ज अरतेके, जीवा वने ईयलाह तयर मनदना गावले.✡ 17 बोर विस्वसिरगा तम्क पिसलाह, बेचोनो मालसोम मन्ह्‌ता, मति मालसोमलेवोर विस्वसिर पका तिपल आस्तोर. लेवोरा तिपलतुन ऊळिसि, मता मन्कलोरा जीवा उचुन वने नोयो इतेके, अद्रमतोर मन्कलोर मयगा देवुळता गूनम मन्ह्‌ता इन्जि, बेद्रम इनदा पग़यनुर?✡ 18 अदिनेनाह्‌क पेकोरिर! माट सिरप तोडटा पोल्‍लो वळ्ह्‌किस जीवा कीयनद आयो. मति देवुळता सेतेम पोल्‍लोतुन नमिसि, दुस्रोरेनाह्‌क बेसताङ कबस्क कीयना गावले.✡

येसुन विस्वस केवालोर देवुळताङ पेकोर

19-20 इद्रमलेह्‌का ओर्विह्‌क-ओर्वोग़ जीवा कीतेकेने, माट देवुळता सेतेम अग़दे ताकिह्‌नल इनजोर, माक एर्का आयग़ा.✡ ओसो माट देवुळता मुनेह, दीराते रेयवालेवा मनदकल. अस्के मावा बुदि माक कसुर तोहतेकाय, मावा बुदतुह्‌काय वीळिसि, देवुळता बुद एक्‍वा मन्ह्‌ता, अद मावा लोप्पा पूरा पुन्जि, (माक गूनम तोहतह्‌ता).

21 मावोरिर! मावा बुदि माक कसुर तोहवेके, देवुळतुन दीराते वळ्ह्‌कलाह, निटमे माक अग़ दोर्कग़ा.✡ 22 अस्के माटु देवुळतुह्‌क विचर वातप कीय्ह्‌नल,✡ ओसो तानाङ अडोङ माळसोर ताकिह्‌नल.✡ अदिह्‌क माक गर्ज मतद तान ताल्ह्‌कतेके, अद माक दोर्किह्‌ता.✡ 23 अद्रमे तना मग़ि येसु किर्स्तुना पोग़ोन, माट विस्वस कीयना इनजोर, देवुळ उकुम ईता.✡ अद्रमे माट ओर्विह्‌क-ओर्वोग़ जीवा कीयना इनजोर बार, किर्स्तु उकुम ईतोग़.✡ 24 ओसो बोग़ देवुळता उकुमतुन केंजिस ताकिह्‌तोग़, ओग़ ताना संगे जोळेम आस मन्ह्‌तोग़,✡ अहे अद वने ओना जीवातगा जागा आस्ता.✡ इद्रमलेह्‌का देवुळि मावा जीवातगा जागा आस्ता इनजोर, माक ईतद ताना पवित्र जीवाते, माट पुनदा पग़यह्‌नल.✡

4

देवुळता जीवा, ओसो लेसिह कीयनद जीवा

1 मावोरिर! नयगा देवुळता जीवा मन्ह्‌ता इनवालोर, सबेटोरा पोग़ोन विस्वस तासमाटु. (देवुळता कबुर वेहवालोरोम इनजोर,) जोल कबुरतोर वेल्‍लाटोर, दुनियाते तिरियसोर नाळेह कीस्तोर.✡ अदिनेनाह्‌क ओरगा निटम देवुळता जीवा मन्ह्‌ताया, इले इनजोर, सेतेमतुन पर्ह्‌किस ऊळाटु.✡ 2 ओरगा निटम देवुळता जीवा मन्ह्‌ताया, इले इनजोर, मीट इद्रमलेह्‌का ऊळकिर: येसु किर्स्तु मन्कल मारियिस, इद बूमते वातोग़ इनजोर बोर वेहतह्‌तोर, ओरु देवुळता जीवाताहि वळ्ह्‌किह्‌तोर.✡ 3 मति बोरु, येसु किर्स्तु मन्कल मारियिस वावोग़ इनजोर वेहतह्‌तोर, ओरु देवुळता जीवाताहि वळ्ह्‌कोर.✡ इद्रमतोर इतेके, येसु किर्स्तुना विरुदतोर आंदुर. किर्स्तुना मोदुल विरुदतोग़ वायनोग़ इनजोर, मीट केंजिस मतिर. मति ओग़ विरुदतोना बुदि, इंजेक इंका इद दुनियाते मन्ह्‌ता.✡

4 ए पेकोरिर! मीट देवुळताहि पुटटोरिर आंदिर.✡ मियगा मनदनद ताना पवित्र जीवा, दुनियाते मनदनद देयह्‌कना मुक्याह्‌काय, एक्‍वा बेरा लावता आंदु.✡ अदिनेनाह्‌क मीटु ओर जोल काग़्हवालोरिन गेल्सतिर.✡ 5 (देवुळता पोल्‍लो ततोम इनजोर नाळेह केवालोर,) इद दुनियाता बुदतोर आंदुर. अदिनेनाह्‌क दुनियाताङे पोल्‍लोङ वळ्ह्‌किह्‌तोर. अहे इद दुनियातोर लोकुर ओराङ केंजिह्‌तोर.✡ 6 मति माट देवुळता लोकुरल.✡ बोरु देवुळतुन पुतोर, ओर मावा पोल्‍लोतुन केंजिह्‌तोर;✡ मति बोरु देवुळतुन पुनोर, ओर मावा पोल्‍लोतुन केंजोर. इद्रमलेह्‌का सेतेमता पवित्र जीवा ओरगा मन्ह्‌ताया,✡ बार लेसिह कीयनद जीवा मन्ह्‌ता इनजोर,✡ माक पुनमुळ आस्ता.

जीवा कीयनद देवुळिये

7 गोतयालोरिर! माट ओर्विह्‌क-ओर्वोग़ जीवा कीयना गावले.✡ जीवा कीयनद पोल्‍लो देवुळतग्डाये आंदु. बोर जीवा कीस्तोर, ओर देवुळताङ पिलाङ-पेकोर आसि, तान पुतोरु.✡ 8 देवुळि जीवा कीयनद आंदु.✡ अदिनेनाह्‌क बोर दुस्रोरिन जीवा केवोर, ओर तान पुनोर.✡ 9 तना मग़ना मेटे, माक पिसमुळ दोर्कि इनजोरे, देवुळि तना वग़ोग़े मग़िन इद दुनियाते लोहच मता. इद्रम कीसि, नना लोकुरिन जीवा कीय्ह्‌नन इनजोर तोहता.✡ 10 बेद्रम जीवा कीयना इनजोर, माट देवुळतुन जीवा कीसि तोहवल. मति देवुळिये इद पोल्‍लोतुन बेस-नेह्‌ना तोहता.✡ बेद्रम इतेके, अद माक जीवा कीता, ओसो तना मग़ि मावा पापमता सिक्सातुन तना पोग़ोन एचि डोलेग़ इनजोर, ओन लोहच मता.✡ इदे निटम जीवा कीयनद आंदु.✡

11 अदिनेनाह्‌कु मावोरिर! देवुळि माक इचोन जीवा कीता इतेके, माट वने ओर्विह्‌क-ओर्वोग़ जीवा कीयना गावले.✡ 12 बोग़े बेस्केन देवुळतुन ऊळोग़;✡ मति माट ओर्विह्‌क-ओर्वोग़ जीवा कीतेकेने, देवुळि मावा जीवातगा जागा आस्ता.✡ जागा आसि, मयगा मनदनद ताना गूनमि लोकुरिह्‌क पूरा दिसिह्‌ता;✡(अस्के देवुळतुन ऊळवेकाय, ओर तान पुनदा पग़यह्‌तोर.) 13 देवुळि तना पवित्र जीवातुन, मावा जीवातगा उदिह कीता. अदिनेनाह्‌क माट ताना संगे जोळेम आतल. ओसो अद मयगा जागा आस्ता इनजोर, माट पुह्‌नल.✡

14 इद दुनियातोरिन पिसिह कीयलाहि, देवुळबाबाल तना मग़िन लोहतोग़ इनजोर,✡ माट ऊळतोम. ओसो अद पोल्‍लो निटमे मन्ह्‌ता इनजोर, साक्सि मह्‌नोम. 15 येसुये देवुळता मग़ि इनजोर, बोर कबुल कीस्तोर, ओरा जीवातगा देवुळ जागा आस्ता;✡ ओसो ओर वने देवुळता संगे जोळेम आस मन्ह्‌तोर.✡ 16 देवुळि माक जीवा कीता इनजोर इंजेके पुतल,✡ ओसो इद पोल्‍लोता बर्वसते ताकिह्‌नल. देवुळि जीवा कीयनद आंदु.✡ अदिनेनाह्‌क बोर जीवा कीसोर मन्ह्‌तोर, ओर ताना संगे जोळेम आस मन्ह्‌तोर. ओसो अद वने ओरगा जागा आस्ता.✡

17-18 देवुळि इद दुनियाते मावा ताकमुळतुन ऊळिसि, येसुना ताकमुळतुन ऊळतप आंदु.✡ अदिनेनाह्‌क देवुळि सबेटोर लोकुरा नेयम कीयह्‌पा,✡ माट रेयवालेवा दीरा पोस मनदकल.✡ सिक्सातुह्‌क मन्कलोर रेयिह्‌तोर, मति बोग़ देवुळता गूनमते निंदिस मन्ह्‌तोग़,✡ ओनगा रेय वसनद पोल्‍लो मनो.✡ ओग़ देवुळता नेयमते बाताल सिक्सा दोर्कग़ा इन्जि रेयोग़. मति बोग़ विस्वसि देवुळता गूनमते निंदिस मनोग़, ओग़ु नेयमतेनाह्‌क रेयिह्‌तोग़. 19 देवुळिये मुने माक जीवा कीता, अदिनेनाह्‌क माट जीवा कीय्ह्‌नल.✡ 20 बोग़ाय, नना देवुळतुन जीवा कीय्ह्‌नन इद्रम इन्ह्‌तोग़, मति तना ऐंगेटोग़ विस्वसिन कोंटे कीस्तोग़ इतेके, ओग़ जोल मन्कल आंदोग़.✡ तनाङ कोंडाह्‌क दिसवाल ऐंगेटोग़ विस्वसिन जीवा केवोग़ इतेके,✡ तन्क दिसवद देवुळतुन✡ ओग़ बह जीवा कीया पग़यह्‌तोग़?✡ 21 देवुळि माक इद्रम उकुम ईता: बोग़ देवुळतुन जीवा कीस्तोग़, ओग़ तना ऐंगेटोग़ विस्वसिन वने जीवा कीयना गावले.✡

5

माटु दुनियाताङ लाग्वाङ कबस्कनगा एग़्कवल

1 येसुये देवुळ लोहतोग़ पिसिह केवाल इनजोर, बोर बोर विस्वस कीस्तोर, ओर देवुळताङ मग़्क-मयास्‍क आस्तोर.✡ ओसो बोग़ाय तना बाबान जीवा कीस्तोग़, ओग़ु बाबानग्डाहि पुटटोर सबेटोरिन वने जीवा कीस्तोग़.✡ 2 अद्रमे माट देवुळतुन जीवा कीसि, ताना उकुमतुन केंजिस अद्रम ताकतेके, तानाङ मग़्क-मयास्किन माट जीवा कीय्ह्‌नल इनजोर,✡ माक एर्का आस्ता. 3 तानाङ अडोन माळसोर ताकतेके, माट देवुळतुन जीवा कीय्ह्‌नल इन्जि, माक एर्का आस्ता.✡ अद्रमे तानाङ अडोङ माळलाह, वेल्‍ला तिपलताङ इलेङ.✡ 4 बाराह्‌क इतेके बोरु देवुळताङ मग़्क-मयास्‍क आस्तोर, ओरु इद दुनियाताङ सबे लाग्वाङ कबस्कने एग़्कोर. इंजेक माट देवुळता पोग़ोन विस्वस कीतल, अदिनेनाह्‌के दुनियाताङ सबे लाग्वाङ कबस्कनगा एग़्कवल.✡ 5 येसुये देवुळता मग़ि इनजोर बोग़ विस्वस कीस्तोग़,✡ ओग़ इद दुनियाताङ लाग्वाङ कबस्कनाहि पिह्‌ट अरयह्‌तोग़.✡

येसुना साक्सि

6 बोग़ देवुळताहि इद बूमतगा वातोग़, ओग़ वासि देवुळता पेदिरते एग़ मीतोग़. ओसो हव्कनागुटातगा नेतुर पोहचि, (मोक आयलाह वास मतोग़,) ओग़ येसु किर्स्तुय आंदोग़. ओग़ बोग़ आंदोग़ इन्जि, सिरप ओना एग़ मीयना रिवजिये तोहो, मति ओना नेतुर पोहच मोक आयनद कबळ वने तोहतह्‌ता. इद्रम देवुळता पवित्र जीवा, इद पोल्‍लोता साक्सि ईस्ता. बाराह्‌क इतेके, देवुळता पवित्र जीवा सेतेमता मन्ह्‌ता✡.* 7-8 येसुना साक्सि ईयनव मूंड मन्ह्‌ताङ:✡ पवित्र जीवा, देवुळता पेदिरते मीतद एग़ु ओसो येसु पोहतद नेतुरि.✡ इव मूंड आस कलियिसि साक्सि ईस्ताङ.

9 माट इतेके मन्कलोर ईतद साक्सितुन केंजिसि, इद सेतेमे मन्ह्‌ता इह्‌नल. मति देवुळि ईयनद साक्सि इतेके, मन्कलोरा साक्सितुह्‌काय, बेचोनो वीळिस बेरा, ओसो पका बर्वस लायकता आंदु!✡ बह इतेके देवुळि तना मग़ना लोप्पा साक्सि ईता.✡ 10 अदिनेनाह्‌क देवुळता मग़ि येसुसामिन बोग़ विस्वस कीस्तोग़, ओग़ इद साक्सितुन तना जीवातगा तासिह्‌तोग़.✡ मति बोग़ विस्वस केवोग़, ओग़ देवुळतुन जोल इन्ह्‌तोग़.✡ बाराह्‌क इतेके देवुळ कुद तना मग़ना लोप्पा ईतद साक्सिता पोग़ोन, ओग़ विस्वस केवोग़ इनजोरे.

11 देवुळि ईतद साक्सि इद्रम मन्ह्‌ता इतेके, देवुळि माक अमेसाता पिसमुळ ईता, अद पिसमुळि ताना मग़ि येसुसामिनगा दोर्किह्‌ता.✡ 12 बोग़ देवुळता मग़ना संगे जोळेम आसि मन्ह्‌तोग़, ओनगा अद पिसमुळ मन्ह्‌ता. मति बोग़ येसुसामिन विस्वस केवोग़, ओनगा मात्रम अद पिसमुळ इले.✡

देवुळता अमेसाता पिसमुळि

13 देवुळता मग़ि येसुसामिना पोग़ोन विस्वस केवालोरिर,✡ अमेसाता पिसमुळ इंजेके मियगान मन्ह्‌ता इन्जि,✡ मीट पुनदना इनजोर, रासलाह आतन. 14 देवुळता विचर मतपु, माट तान बातालाय ताल्ह्‌कतेके, अद मावा पोल्‍लोतुन केंजिह्‌ता इनजोर, माक दीरा मन्ह्‌ता.✡ 15 देवुळि मावा ताल्ह्‌कनदिन केंजिह्‌ता इनजोर, माट पुह्‌नल इतेके, माट बाताल तान ताल्ह्‌कतल, अद माक दोर्कताये इनजोर वने, माक एर्का मन्ह्‌ता.✡

16 बोग़ाय तना तोळतोग़ विस्वसिनु, देवुळताहि एग़िह केवद† पापम कीयह्‌पा ऊळतेके, ओनेनाह्‌क ओग़ पार्तना कीयना गावले. पापम केवाल पापमताह मलतेके, देवुळि ओन्क पूना पिसमुळ ईयग़ा.✡ इद्रमता पापमते बोर दल्गिस मन्ह्‌तोर, ओरिन अद पापम देवुळताहि एग़िह केवो आयग़ा, ओरेनाह्‌के नना इव पोल्‍लोङ वेहतलाह आतन. मति बेद पापम देवुळताहि एग़िह कीस्ता‡, अद पापम केवानेनाह्‌क मीट पार्तना कीम्ह्‌टु इनजोर नना वेहोन.✡ 17 सबे लाग्वाङ कबस्कु पापमे आस्ताङ,✡ मति सबे पापम कबस्कु देवुळताहि एग़िह केवोङ§.

18 बोरु देवुळताङ मग़्क-मयास्‍क आस्तोर, ओर पापम कीसोर मनोर इनजोर, माक एर्काय मन्ह्‌ता.✡ देवुळता मग़ि येसुसामि ओरिन ऊळेवाळे कीस्तोग़, देयह्‌कना मुक्याल* ओरिन बोय पग़वो.✡ 19 ताना कयदे इद पूरा लाग्वा दुनिया मन्ह्‌ता,✡ मति माट इतेके देवुळता लोकुरल आंदल इनजोर, माट पुह्‌नल.✡ 20 देवुळता मग़ि येसुसामि इद बूमतगा वासि, सेतेम देवुळतुन पुनदना इन्जि, ओग़ माक बुद ईतोग़.✡ माट इंजेके इदे निटम देवुळता संगे जोळेम आतल इतेके, ताना मग़ि येसु किर्स्तुना संगे जोळेम आतल. सेतेम देवुळ ओसो अमेसाता पिसमुळ एवाल वेग़े आंदोग़.✡ माक विस्वसिरिह्‌क इव सबे पोल्‍लोङ एर्काय मन्ह्‌ताङ. 21 अदिनेनाह्‌क पेकोरिर, मीटु सबे जोल पेन-बोमानग्डाह जेक मन्ह्‌टु.✡

✡ 1:1 1:1 योहन 1:1-2; 1 योहन 2:13-14

✡ 1:1 1:1 बळयिर 4:20; 1 योहन 1:3

✡ 1:1 1:1 इब्रितोर 2:3-4

* 1:1 1:1 नावा साक्सि सेतेम मन्ह्‌ता इनजोर, योहन इद्रम इतोग़.

✡ 1:1 1:1 1 पत्रु 5:1

✡ 1:2 1:2 4:2

✡ 1:2 1:2 5:11,13,20

✡ 1:3 1:3 1:1

✡ 1:3 1:3 योहन 17:3,21; 1 कुरिंततोर 1:9

✡ 1:4 1:4 योहन 3:29

✡ 1:5 1:5 1 तिमोति 6:16; याकुब 1:17

✡ 1:6 1:6 योहन 8:12; 1 योहन 2:11

✡ 1:6 1:6 2:4; 4:20

✡ 1:6 1:6 योहन 3:21; 2 कुरिंततोर 6:14

✡ 1:7 1:7 1 तिमोति 6:16

✡ 1:7 1:7 यशायाह 2:5

✡ 1:7 1:7 तीतुस 2:14; इब्रितोर 9:22; तोहचीतव पोल्‍लोङ 7:14

✡ 1:8 1:8 अय्यूब 15:14; बुदताङ पोल्‍लोङ 20:9; रोम सहरतोर 3:10-18; 1 योहन 2:4; 4:20

✡ 1:9 1:9 देवुळताङ पाटाङ 32:5; बुदताङ पोल्‍लोङ 28:13; तीतुस 2:14

✡ 1:10 1:10 योहन 3:33; 1 योहन 2:14; 4:20; 5:10

✡ 2:1 2:1 1 कुरिंततोर 4:14

✡ 2:1 2:1 रोम सहरतोर 5:10; 1 तिमोति 2:5; इब्रितोर 9:24

✡ 2:2 2:2 रोम सहरतोर 3:25-26; इब्रितोर 2:17; 1 योहन 4:10

✡ 2:2 2:2 योहन 4:42; 11:51-52; 1 योहन 3:5; 4:14

✡ 2:3 2:3 योहन 14:15; 15:9-10; 1 योहन 2:4,14; 3:6,22,24; 4:7; 5:3; तोहचीतव पोल्‍लोङ 12:17; 14:12

✡ 2:4 2:4 तीतुस 1:16

✡ 2:4 2:4 1:6,8; 2:3; 4:20

✡ 2:5 2:5 योहन 14:23; 1 योहन 4:12,17-18; 2 योहन 6

✡ 2:6 2:6 योहन 15:4

✡ 2:6 2:6 योहन 13:13-16; 15:9-10; 1 पत्रु 2:21; 1 योहन 3:3; 4:17-18

✡ 2:7 2:7 योहन 13:34; 1 योहन 3:11,23; 4:21; 2 योहन 5

✡ 2:7 2:7 योहन 15:12

✡ 2:8 2:8 रोम सहरतोर 13:12; इपिसुसतोर 5:8; 1 तिसलुनितोर 5:4-5

✡ 2:9 2:9 2:11; 3:15; 4:20

✡ 2:10 2:10 3:14

✡ 2:11 2:11 योहन 12:35; 1 योहन 1:6; 2:9; 3:15; 4:20

✡ 2:11 2:11 2 कुरिंततोर 4:4; 2 पत्रु 1:9

✡ 2:12 2:12 बळयिर 13:38; 1 कुरिंततोर 6:11

* 2:13 2:13 पाळ्नोर विस्वसिरिर मोदुल कागिदते “तपेरिर”. वचन 14ते अहे.

† 2:13 2:13 पूनोर विस्वसिरिर मोदुल कागिदते “लेयोरिर”. वचन 14ते अहे.

‡ 2:13 2:13 देयह्‌कना मुक्यान मोदुल कागिदते “लाग्वदिन”. वचन 14 अगा वने.

✡ 2:13 2:13 योहन 16:33; 1 योहन 2:14; 4:4; 5:4-5,18; तोहचीतव पोल्‍लोङ 12:11

✡ 2:14 2:14 योहन 14:7; 1 योहन 2:3

✡ 2:14 2:13-14 1:1

✡ 2:14 2:14 योहन 5:38; 8:37; 1 योहन 1:10

✡ 2:14 2:14 2:13

✡ 2:15-16 2:15-16 रोम सहरतोर 13:14; इपिसुसतोर 2:3; 1 पत्रु 2:11

✡ 2:15-16 2:15-16 याकुब 4:16

✡ 2:15-16 2:15-16 रोम सहरतोर 12:2

✡ 2:15-16 2:15-16 याकुब 4:4

✡ 2:17 2:17 1 कुरिंततोर 7:31

✡ 2:18 2:18 1 पत्रु 4:7

✡ 2:18 2:18 4:1,3

✡ 2:18 2:18 रोम सहरतोर 13:12

§ 2:18 2:18आक्रिता वेला इतेके, येसु किर्स्तु ओसोवने बूमतगा वायनद वेलाता मुनेता वेला आंदु.

✡ 2:19 2:19 2 योहन 7

✡ 2:19 2:19 1 कुरिंततोर 11:19

✡ 2:20 2:20 यहुदाल 5

✡ 2:21 2:21 3:19-20

✡ 2:22 2:22 4:3; यहुदाल 3-4

✡ 2:23 2:23 4:2,15; 5:1; 2 योहन 9

✡ 2:24 2:24 4:15

✡ 2:25 2:25 5:11,13,20

✡ 2:26 2:26 3:7; 4:7; 2 योहन 7

✡ 2:27 2:27 1 तिसलुनितोर 4:9; इब्रितोर 8:11

✡ 2:28 2:28 इपिसुसतोर 3:12; कुलुसितोर 3:4; 1 योहन 3:2,21; 4:17-18

✡ 2:29 2:29 3:7; 5:1; 3 योहन 11

✡ 3:1 3:1 योहन 1:12; 11:52; रोम सहरतोर 8:14,16

✡ 3:1 3:1 योहन 3:16; 1 योहन 4:9-10

✡ 3:1 3:1 योहन 15:18,21; 16:3

✡ 3:2 3:2 रोम सहरतोर 8:19-21,23-24

✡ 3:2 3:2 लूकाल 17:30; कुलुसितोर 3:4; 1 योहन 2:28

✡ 3:2 3:2 योहन 17:24; 2 कुरिंततोर 3:18

✡ 3:2 3:2 रोम सहरतोर 8:29; 2 पत्रु 1:4

✡ 3:3 3:3 रोम सहरतोर 15:12; 1 पत्रु 1:3

✡ 3:3 3:3 योहन 17:19; 2 कुरिंततोर 7:1; 1 पत्रु 1:15; 2 पत्रु 3:14; 1 योहन 2:6

✡ 3:4 3:4 5:17

✡ 3:5 3:5 इब्रितोर 9:26

✡ 3:5 3:5 योहन 1:29; 1 पत्रु 1:18-20; 1 योहन 2:2

✡ 3:5 3:5 2 कुरिंततोर 5:21; 1 पत्रु 1:18-19

✡ 3:6 3:6 2:3; 3 योहन 11

✡ 3:7 3:7 2:26

✡ 3:7 3:7 2:29; 4:17-18

✡ 3:8 3:8 योहन 8:44; 1 योहन 3:10

✡ 3:8 3:8 योहन 12:31; 16:11; इब्रितोर 2:14-15; 9:26

✡ 3:9 3:9 3:6; 5:18

✡ 3:10 3:10 3:1

✡ 3:10 3:10 मत्याल 13:38-39; योहन 8:44; 1 योहन 3:8

✡ 3:10 3:10 रोम सहरतोर 13:8-10; कुलुसितोर 3:14; 1 तिमोति 1:5; 1 योहन 4:8

✡ 3:11 3:11 योहन 15:12; 1 योहन 4:7,11-12,21; 2 योहन 5

✡ 3:11 3:11 2:7

* 3:12 3:12 काय्नु ओसो हाबेल, वेर आदम-अवानाङ इर्वुर मग़्क मतोर. वेरग्डाह बेरोग़ दादाल काय्नुना जीवा, तना तमिन ऊळिसि कर्विंदु. अदिनेनाह्‌क काय्नु तनतमिनु हव्कतोग़. (पुटमुळि 4:8)

✡ 3:12 3:12 इब्रितोर 11:4; यहुदाल 11

✡ 3:12 3:12 बुदताङ पोल्‍लोङ 29:10; योहन 8:40

✡ 3:13 3:13 योहन 15:18; 17:14

✡ 3:14 3:14 योहन 5:24

✡ 3:14 3:14 योहन 13:35; 1 योहन 2:10; 5:2

✡ 3:15 3:15 2:9,11

✡ 3:15 3:15 मत्याल 5:21-22; योहन 8:44; याकुब 4:2

✡ 3:15 3:15 गलातितोर 5:19-21; तोहचीतव पोल्‍लोङ 21:8

✡ 3:16 3:16 योहन 10:11; 15:13

✡ 3:16 3:16 पिलिपितोर 2:17; 1 योहन 4:17-18

✡ 3:17 3:17 व्यवस्थाविवरण 15:7; याकुब 2:15-16; 1 योहन 4:20

✡ 3:18 3:18 2 योहन 3

✡ 3:19-20 3:19-20 2:21

✡ 3:21 3:21 रोम सहरतोर 14:22; इपिसुसतोर 3:12; 1 योहन 2:28; 5:14

✡ 3:22 3:22 योहन 8:29; इब्रितोर 13:20-21; 1 योहन 5:14

✡ 3:22 3:22 2:3

✡ 3:22 3:22 अय्यूब 22:16-27; मत्याल 7:7; 21:22; योहन 9:31; याकुब 4:3

✡ 3:23 3:23 योहन 6:29; 1 योहन 4:15; 5:13

✡ 3:23 3:23 2:7

✡ 3:24 3:24 योहन 6:56; 10:38; 1 योहन 2:3

✡ 3:24 3:24 2:3; 4:15

✡ 3:24 3:24 योहन 14:17; रोम सहरतोर 8:9,14,16; 1 तिसलुनितोर 4:8; 1 योहन 4:13

✡ 4:1 4:1 यिर्मयाह 14:14; 2 पत्रु 2:1; 1 योहन 2:18; 2 योहन 7; तोहचीतव पोल्‍लोङ 2:2

✡ 4:1 4:1 यिर्मयाह 29:8; 1 कुरिंततोर 12:10; 1 तिसलुनितोर 5:19-21; 2 तिसलुनितोर 2:2

✡ 4:2 4:2 योहन 1:14; 1 योहन 1:2; 2:23

✡ 4:3 4:2-3 1 कुरिंततोर 12:3

✡ 4:3 4:3 2 तिसलुनितोर 2:3-7; 1 योहन 2:18,22; 2 योहन 7

✡ 4:4 4:4 4:6

✡ 4:4 4:4 रोम सहरतोर 8:31; कुलुसितोर 2:15

✡ 4:4 4:4 2:13-14; 5:4

✡ 4:5 4:5 योहन 15:19; 17:14,16

✡ 4:6 4:6 योहन 8:23; 1 योहन 4:4; 5:19

✡ 4:6 4:6 योहन 8:47; 10:3-5; 18:37

✡ 4:6 4:6 योहन 14:17

✡ 4:6 4:6 1 तिमोति 4:1

✡ 4:7 4:7 3:11; 4:11; 2 योहन 5

✡ 4:7 4:7 1 योहन 2:3,29; 5:1

✡ 4:8 4:8 4:7,16

✡ 4:8 4:8 3:10

✡ 4:9 4:9 योहन 3:16-17; 1 योहन 4:16; 5:11,13,20

✡ 4:10 4:10 रोम सहरतोर 5:8,10; 1 योहन 4:19

✡ 4:10 4:10 रोम सहरतोर 3:25-26; इब्रितोर 2:17; 1 योहन 2:2

✡ 4:10 4:9-10 3:1

✡ 4:11 4:11 4:7; 2 योहन 5

✡ 4:12 4:12 योहन 1:18; 1 तिमोति 6:16; 1 योहन 4:20

✡ 4:12 4:11-12 1 योहन 2:5; 3:11

✡ 4:12 4:12 2:5; 4:17-18

✡ 4:13 4:13 रोम सहरतोर 8:9; 1 योहन 3:24

✡ 4:14 4:14 योहन 3:17; 4:42; 1 योहन 2:2

✡ 4:15 4:15 रोम सहरतोर 10:9; 1 योहन 2:23; 3:23; 5:1,5

✡ 4:15 4:15 2:24; 3:24

✡ 4:16 4:16 4:9

✡ 4:16 4:16 4:7-8

✡ 4:16 4:16 4:12-13

✡ 4:17-18 4:17-18 योहन 17:22-23; 1 योहन 2:6; 3:7,16

✡ 4:17-18 4:17-18 इब्रितोर 9:27

✡ 4:17-18 4:17-18 2:28

✡ 4:17-18 4:17-18 2:5; 4:12

✡ 4:17-18 4:17-18 रोम सहरतोर 8:15

✡ 4:19 4:19 4:10

✡ 4:20 4:20 1:6,8,10; 2:4,9,11

✡ 4:20 4:20 3:17

✡ 4:20 4:20 4:12

✡ 4:20 4:20 1 पत्रु 1:8

✡ 4:21 4:21 लैव्यव्यवस्था 19:18; मत्याल 5:43-44; 22:37-39; योहन 13:34; 1 योहन 2:7; 3:11

✡ 5:1 5:1 1 योहन 2:22-23,29; 4:15

✡ 5:1 5:1 4:7

✡ 5:2 5:2 3:14

✡ 5:3 5:3 योहन 14:15; 1 योहन 2:3; 2 योहन 6

✡ 5:3 5:3 मत्याल 11:30; 23:4

✡ 5:4 5:4 योहन 16:33; 1 कुरिंततोर 15:57; 1 योहन 2:13; 4:4

✡ 5:5 5:5 4:15; 5:1

✡ 5:5 5:4-5 2:14-15

✡ 5:6 5:6 मत्याल 3:16-17; मार्कल 1:10-11; लूकाल 3:19-22; योहन 15:26; 16:13-15

* 5:6 5:6 अस्के बोर जोल काग़्हवालोर तिरियंदुर. देवुळता पेदिरते येसु एग़ मीतस्के, ओना मेंदुलतगा किर्स्तुना जीवा ओळियता, पया ओग़ डोलनामुने, ओनग्डाहि किर्स्तुना जीवा पेसिस अता, इद्रम ओर काग़्हन्दुर.

✡ 5:7-8 5:7-8 व्यवस्थाविवरण 19:15

✡ 5:7-8 5:7-8 योहन 19:34

✡ 5:9 5:9 योहन 5:34,37; 8:18

✡ 5:9 5:9 मत्याल 3:17; मार्कल 1:11; लूकाल 3:19-22; योहन 5:32,37

✡ 5:10 5:10 रोम सहरतोर 8:16; तोहचीतव पोल्‍लोङ 12:17

✡ 5:10 5:10 योहन 3:33; 1 योहन 1:10

✡ 5:11 5:11 योहन 1:4; 3:36; 1 योहन 1:2; 2:25; 4:9; 5:13,20

✡ 5:12 5:12 योहन 3:15-16,36

✡ 5:13 5:13 3:23

✡ 5:13 5:13 1:2; 2:25; 4:9; 5:11,20

✡ 5:14 5:14 मत्याल 7:7; योहन 14:13-14; याकुब 4:3; 1 योहन 3:21-22

✡ 5:15 5:15 मार्कल 11:24

† 5:16 5:16 देवुळताहि एग़िह केवद मोदुल कागिदते “हामुरतके ओसेवद”.

✡ 5:16 5:16 याकुब 5:15

‡ 5:16 5:16 देवुळताहि एग़िह कीस्ता मोदुल कागिदते “हामुरतके ओसीस्ता”.

✡ 5:16 5:16 1 योहन 3:14; 5:12

✡ 5:17 5:17 3:4

§ 5:17 5:17 देवुळताहि एग़िह केवोङ मोदुल कागिदते “हामुरतके ओसेवोङ”.

✡ 5:18 5:18 3:9

* 5:18 5:18 देयह्‌कना मुक्याल मोदुल कागिदते “लाग्वदु”.

✡ 5:18 5:18 योहन 14:30; 1 योहन 2:13; यहुदाल 21

✡ 5:19 5:19 योहन 12:31; 17:15; गलातितोर 1:4

✡ 5:19 5:19 4:6

✡ 5:20 5:20 लूकाल 24:45

✡ 5:20 5:20 योहन 1:1; 1 योहन 1:2; 5:11,13

✡ 5:21 5:21 1 कुरिंततोर 10:7,14; 1 तिसलुनितोर 1:9

2 योहन

किर्स्तुना बळयि योहन रासतदु दुस्रा मल्काता सीटि

इद सीटटुन बोग़ रासतोग़, इद पोल्‍लो सीटटे रासतद इले. मति “नना मुनेतोग़ पेदामन्कनन” इद्रम रासतद मन्ह्‌ता. इद पोल्‍लोतुन ऊळिसि, मुनेतोग़ पेदामन्कल योहनिये इद सीटटुन रासतोग़ इन्जि, मुनेतोर पेदल्क इंदुर. इद सीटि “देवुळ आचतद बायिनेनाह्‌कु ओसो तानाङ पिलाङ-पेकोरेनाह्‌कु” इन्जि रासतद मन्ह्‌ता. “बायि ओसो तानाङ पिलाङ-पेकोर” इतेके, बेदो उंदि विस्वसिरा मुडुह्‌क रासतद मन्ह्‌ता इनजोर, बोर बोर इन्ह्‌तोर. ओसो बोर-बोरु, उंद बेदो विस्वसि आंचाह्‌कु, ओसो तानाङ पिलाङ-पेकोरिह्‌क रासतद मन्ह्‌ता, इनजोर इन्ह्‌तोर.

इद सीटटुन योहन बाराह्‌क रासतोग़ इतेके, वेर विस्वसिर बेस येसु काग़्हतप सेतेमते ताकिंदुर, मति वेरा एरियाते वेल्‍लाटोर जोल काग़्हवालोर नाग़-नाग़ वेलियसोर, लोकुरिन लेसिह कीसोर मतोर. अदिनेनाह्‌कु इद्रमतोर जोल काग़्हचि, देवुळतग्डाह जेक ओयवालोरग्डाह मीट उसरते मन्ह्‌टु, ओरिन जेक तासिसि मीवाङ लोह्‌कने वायलाह एमाटु. अहे सबेटोर विस्वसिरिर विस्वसते बेस मेग़्किस मन्ह्‌टु, आपुना मनमुळतुन बेस तासाटु, ओर्विह्‌क-ओर्वोग़ जीवा कीस देवुळता पोल्‍लोतुन केंजिसि पिसाटु इन्जि, योहन इद सीटटगा रासलाह आतोग़.

1

ओर्विह्‌क-ओर्वोग़ जीवा कीयनद पोल्‍लो

1-2 नना नीवा पेदामन्कनन इद सीटटुन रासिह्‌नन.✡ देवुळ आचतद बायिनेनाह्‌कु,✡ ओसो तानाङ पिलाङ-पेकोरेनाह्‌कु, रासलाह आतन.* देवुळता सेतेम पोल्‍लो मावा जीवातगा मन्ह्‌ता, ओसो मावा संगे अमेसा मनदग़ा वने.✡ अद सेतेम पोल्‍लो वेहतपु, नना मीक जीवा कीतन. (नना वग़ोनने आयो, देवुळ तोहतद सेतेमतुन पुतोर सबेटोर वने, मीक जीवा कीस्तोर.✡) इद सेतेमतुन पुन्जि, माट विस्वस कीतल. 3 माट सेतेमतुन पुताह्‌कु, ओर्विह्‌क-ओर्वोग़ जीवा कीयलाह आतल.✡ अदिनेनाह्‌क मावा देवुळबाबाल ओसो ओना मग़ि येसु किर्स्तु, माक देय्वा ईयनुर, जीवा लोपनुर, सुकमते तासनुर.✡

4 बायि, नना नीवाङ उच्वुर पिलाङ-पेकोरा पोल्‍लोतुन केंजतन. देवुळबाबाल माक बेद उकुम ईतोग़, अदिना लेह्‌का ओर सेतेमते ताकलाह आतोर इनजोर केंजिसि, नना पका गिर्दा आतन.✡ 5 केंजा! नना नीक पूना उकुम रासोन; मति माट मुने केंजतल, अदे उकुमतुन रासलाह आतन. इतेके माट ओर्विह्‌क-ओर्वोग़ जीवा कीयना, इदे अद उकुम आंदु.✡ 6 मीट विस्वस कीतस्केडाहि केंजिह्‌निर अद्रमलेह्‌काने, (ओर्विह्‌क-ओर्वोग़ जीवा कीम्ह्‌टु इनजोर,) देवुळि उकुम ईता. ताना उकुम केंजिस ताकनदे, निटम जीवा कीयनद आंदु.✡

जोल काग़्हवालोरग्डाह उसरते मनदना

7 लोकुरिन नाळेह कीस लेसिह केवालोर वेल्‍लाटोर, दुनियाते पेसतोर.✡ येसु किर्स्तु मन्कल मारियिस इद बूमते वावोग़ इनजोर, ओर वेहतलाह आतोर. इद्रम वेहवालोरे लेसिह केवालोरु, ओसो किर्स्तुना विरुदतोर आंदुर.✡ 8 उसरते मन्ह्‌टु! माट इचानाह बेदिनेनाह्‌क कह्‌टेम कीतोम, अदिन मीट मायिह केमाटु. (देवुळि इनम ईकन इनजोर पोल्‍लो विळ्सता,) अद पूरा इनम मीक दोर्कना, अद्रमलेह्‌का पिसाटु. 9 किर्स्तु काग़्हतव पोल्‍लोनु, बोग़ विस्वस केवा जेक दास्तोग़, ओग़ देवुळता संगे जोळेम आयोग़.✡ मति किर्स्तु काग़्हतव पोल्‍लोन, बोग़ विस्वस कीसोर मन्ह्‌तोग़, ओग़ देवुळबाबाना ओसो ओना मग़ना संगे वने, जोळेम आस मन्ह्‌तोग़.✡ 10 अदिनेनाह्‌क वेहतलाह आतन, किर्स्तु काग़्हतव पोल्‍लोन काग़्हवोग़ मन्कल, मियगा काग़्हतलाह वातेके, ओन मीवा लोते केयमाटु, ओसो जोहर वने केमाटु.✡ 11 अद्रमतोन्क तोळ आयवाल मन्कल, ओनाङ लाग्वाङ कबस्कने कलियिह्‌तोग़.✡

12 इंजेके मीक वेहतलाहि, नयगा वेल्‍लाङे पोल्‍लोङ मन्ह्‌ताङ; मति अविस्किन नना सीटटे रासोन. बह इतेके ननाने मियगा वायकन अस्के, माट ओर्विह्‌क-ओर्वोग़ मोकम मुनेह वळ्ह्‌ककल इन्जि, आसा कीयलाह आतन.✡ अस्के माट बेस-नेह्‌ना गिर्दा आयकल.

13 देवुळ आचतद✡ नीवा एलानाङ† पिलाङ-पेकोर, मीक जय येसु इनदलाह आतोर.

✡ 1:1-2 1:1-2 3 योहन 1

✡ 1:1-2 1:1-2 13

* 1:1-2 1:1-2बायि इतेके पूरा विस्वसि मुलु. तानाङ पिलाङ-पेकोर इतेके, मुडोर मन्कलोरु मनदनुर. इलवेके बायि, तानाङ पिलाङ-पेकोर इतेके, बेदो विस्वसि आंचाळि, ओसो तानाङ पिलाङ-पेकोर मनदनुर. अस्के पका विरुदतेनाह्‌कु, वेल्‍लाटोर विस्वसिर मकिस मन्जि, येसुन मोळ्किंदुर. इद सीटि विरुदतोरा कयदे दोर्कतेके, बोरिह्‌क रासतद मन्ह्‌ता इन्जि, ओरिह्‌क एर्का आयना आयो, इदिनेनाह्‌क योहन इद्रम रासतोग़ बहे.

✡ 1:1-2 1:1-2 2 पत्रु 1:12

✡ 1:1-2 1:1-2 1 योहन 3:18; 2 योहन 3; 3 योहन 1

✡ 1:3 1:3 1-2

✡ 1:3 1:3 रोम सहरतोर 1:6-7

✡ 1:4 1:4 1 कुरिंततोर 13:6; 3 योहन 3

✡ 1:5 1:5 योहन 13:34-35; 15:12,17; 1 योहन 2:7; 3:11; 4:7,11

✡ 1:6 1:6 योहन 14:15; 1 योहन 2:5; 5:3

✡ 1:7 1:7 1 योहन 2:19,26; 4:1

✡ 1:7 1:7 1 योहन 4:2-3

✡ 1:9 1:9 3 योहन 9

✡ 1:9 1:9 योहन 7:16; 8:31; 1 योहन 2:23

✡ 1:10 1:10 रोम सहरतोर 16:17

✡ 1:11 1:11 इपिसुसतोर 5:11; 1 तिमोति 5:22; यहुदाल 23

✡ 1:12 1:12 3 योहन 13-14

✡ 1:13 1:13 1-2

† 1:13 1:13 एलाळि इतेके, इदु वचन 1ता “बायिना” एलाळि. इगा इद्रम तेळियिह्‌ता इतेके, इदु बेदाय विस्वसि आंचाळ मनदग़ा, आयवेके बेदाय विस्वसि मुलु.

3 योहन

किर्स्तुना बळयि योहन रासतदु मुचाकेपाता सीटि

इद सीटटुन रासवाल येसु किर्स्तुना बळयि योहन आंदोग़, तना गोततोग़ गयुस पेदिरतोन्क रासतोग़. गयुस किर्स्तुना पोल्‍लोतुन बेस केंजिसि ताकिंदोग़. विस्वसिर ओनगा अतेके, ओरिह्‌क बेदाय कबळ कीसीयह्‌पा, नाळेह केवालेवा कीसींदोग़. पुनवोर सेवकिर मतेक तेला, बेस जागा-पग़्सा कींदोग़, अहे सबेटोर विस्वसिरिन पका जीवा कींदोग़. गयुसना इद कबुरतुन केंजिसि, योहन पका गिर्दा आसि, इद सीटि रासिह्‌तोग़.

ओसो दियुत्रिपे इनवाल, विस्वसिरा मुडा सेवक मतोग़, मति येसुना सेतेमता कबुरतुन पोकुर केवालोर, देवुळताङ सेवकिरिन बोनगान वायलाह एवोग़ आंदोग़. दुस्रोरिन वने ओर सेवकिरेनाह्‌क जागा-पग़्सा कीयलाह एवोग़ आंदोग़. अदिह्‌क नना अगा वासि, ओन सुद्रे कीकन इनजोर, योहन इद सीटटगा रासिह्‌तोग़.

1

योहन गयुसिह्‌क सीटि रासिह्‌तोग़

1 नना मुनेतोग़ पेदामन्कनन आंदन.✡ नावा गोतयानिन गयुस, इद सीटि नीक रासलाह आतन. नना नावा जीवाताहि नीक जीवा कीय्ह्‌नन.✡ 2 नावा गोतयानिन! नीवा जीवा देवुळता संगे जोळेम आसि सुकमते मन्ह्‌ता, अद्रमलेह्‌का सबे पोल्‍लोने निमा सुकमते मनदना. बेदे रोगमि, दुकि आयवा बेस मनदना इनजोर, नना पार्तना कीयलाह आतन. 3 उय्तुर विस्वसिर वासि, गयुसि निटमे सेतेमते ताकसोर पिसलाह आतोग़ इनजोर, कबुर ततोर. अदिनेनाह्‌क नना पका गिर्दा आतन.✡ 4 नावाङ पेकोर सेतेमते ताकसोर पिसलाह आतोर इनजोर केंजिसि, नावा जीवातुह्‌क बेस गिर्दा आता.✡ बेदे दुस्रा पोल्‍लो तान्काय वीळिस नाक गिर्दा एवो.✡

विस्वसिरा सेवा-साकुर कीयना

5 नावा गोतयानिन! मावोर विस्वसिर नियगा वातेके, निमा ओरिह्‌क बेदाय कबळ कीसीयह्‌पा, नाळेह केवालेवा कीसीय्ह्‌निन. पुनवोर विस्वसिर मतेक तेला, ओरिन बेस ऊळिह्‌निन.✡ 6 निमा ओरिन पका जीवा कीतिन इन्जि, ओर नीवा बेसतल साक्सि इग्डोर विस्वसिरा मुडुह्‌क वेहतोर. देवुळतुह्‌क विचर वानाह, निमा ओर सेवाकिरा सेवा-साकुर कीसि लोहतेके बेसु!✡ 7 ओर किर्स्तुना सेवातुह्‌क पेसतोर, साय्तातेनाह्‌क ओरु विस्वस केवोरगा अनोर. 8 ओरु सेतेम पोल्‍लोन वेहतनद कबळ केवालोर आंदुर. अदिनेनाह्‌क माट अद्रमतोरिह्‌क साय्ता कीयना गावले.✡ अद्रम कीतेके, माट वने ओरा संगे सेतेमतेनाह्‌क कबळ केवालोरा लेह्‌का आयकल.

9 नना विस्वसिरा मुडुह्‌क, उंद सीटि वने रासिस लोहच मतन. मति दियुत्रिपे इनवाल, विस्वसिरा मुडगा तना अदिकर ताकिह कीयलाह बोटटोग़. अदिह्‌क ओग़ नना वेहतनदिन केंजोग़.✡ 10 अदिनेनाह्‌क नना अगा वासि, ओग़ बाताल बाताल कीयलाह आतोग़, अदिन सबेटोर विस्वसि मुडोरिन वेहतकन. ओग़ नावा पोग़ोन, करबताङ पोल्‍लोने जोल कसुर वाटिह्‌तोग़; अचोने आयो, उननाटोर विस्वसिर ओनगा अतेके, ओरिन बेस गिर्दाते ऊळोग़.✡ ओसो विस्वसिरिन वने, अद्रमलेह्‌का कीयलाहि एवोग़. अद्रम केवालोरिन विस्वसिरा मुडाहि पलते पेहचीस्तोग़.✡

11 नावा गोतयानिन! लाग्वा कबळ केवालोरा लेह्‌का आयो, मति बेसता कबळ केवालोरा लेह्‌का कीम.✡ बेसता कबळ केवाल मन्कल देवुळतोग़ आंदोग़.✡ मति लाग्वा कबळ केवाल देवुळतुन पुनोग़.✡

12 देमेतिरियुस इनवान सबेटोर बेसतोग़ इनजोर इन्ह्‌तोर.✡ सेतेमता इसबते वने, ओग़ बेसतोग़ मन्कल आंदोग़. ओग़ बेसतोग़ इनजोर, माट वने वेहतलाह आतोम. माट वेहतनद सेतेम इनजोर, निमा इतेके पुतिने.✡

आक्रिता जोहर

13 नीक वेहतलाह नयगा ओसो वेल्‍लाङे पोल्‍लोङ मन्ह्‌ताङ, मति अव पोल्‍लोन इद्रम सीटटे रास वसो. 14 मति नीक बेस्के कलियकन अस्केन, माट ओर्विह्‌क-ओर्वोग़ मोकम मुनेह वळ्ह्‌ककल इन्जि, नना आसा कीयलाह आतन.✡ 15 देवुळि नीक सुकम ईयि. इग्डोर मावोर नीक जय येसु वेहतह्‌तोर. मियग्डोर मावोरिन ओर्विन-ओर्विन नयेनाह जय येसु वेहा.

✡ 1:1 1:1 2 योहन 1-2

✡ 1:1 1:1 2 योहन 1-2

✡ 1:3 1:3 2 योहन 4

✡ 1:4 1:4 1 कुरिंततोर 4:14

✡ 1:4 1:3-4 1 कुरिंततोर 13:6

✡ 1:5 1:5 रोम सहरतोर 12:13; इब्रितोर 13:2

✡ 1:6 1:6 तीतुस 3:13

✡ 1:8 1:6-8 रोम सहरतोर 10:15

✡ 1:9 1:9 2 योहन 9

✡ 1:10 1:10 2 योहन 10; 3 योहन 5

✡ 1:10 1:10 योहन 9:34

✡ 1:11 1:11 देवुळताङ पाटाङ 34:14; 37:27

✡ 1:11 1:11 1 योहन 2:29; 3:10

✡ 1:11 1:11 1 योहन 3:6

✡ 1:12 1:12 बळयिर 6:3; 1 तिमोति 3:7

✡ 1:12 1:12 योहन 19:35; 21:24

✡ 1:14 1:13-14 2 योहन 12

यहुदाल

किर्स्तुना सेवक यहुदाल रासतद सीटि

इद सीटटुन रासवाल किर्स्तुना सेवक यहुदाल आंदोग़. (इद सीटटुन रासवाल यहुदाल, येसुन पोसीतोग़ यहुदाल इस्केर्योत आयोग़.) यहुदाल इद सीटटुन बाराह्‌क रासतोग़ इतेके, उच्वुर जोल काग़्हवालोर मन्कलोर, विस्वसिरा मुडगा नेङिसि, मुडोरिन नाळेह कीस लेसिह कींदुर. इद पोल्‍लोतुन विस्वसिरिह्‌क तेळियिह कीयलाहि, इद सीटटुन रासतोग़. ओसो देवुळि उंदिय मल्का ईतद, विस्वसता सेतेम पोल्‍लोतेनाह्‌क लळेम आम्ह्‌टु इनजोर, यहुदाल इद सीटटगा रासतोग़.

1

मुनेता पोल्‍लो

1 नना यहुदानन, येसु किर्स्तुना सेवकनन, याकुबना तमोनन.* बोरिन देवुळबाबाल आचतोग़, जीवा कीतोग़, ओसो येसु किर्स्तु मल्स वानाह्‌जोम बेस-नेह्‌ना तासतोग़,✡ ओरिह्‌के इद सीटि रासलाह आतन. 2 देवुळि मीक ऊळिस पका दया कीयि, सुकम ईयि, जीवा कीयि.✡

जोल काग़्हवालोर

3-4 नावा गोततोरिर! देवुळि माट सबेटोर मन्कलोरिन पिसिह कीतद पोल्‍लोतुन✡ रासलाहि, नाक पकाय विचर वास मता. मति उच्वुर मन्कलोर मावा मुडगा कुस्क्ने नेङतोर. ओरिह्‌क देवुळताहि सिक्सा दोर्किह्‌ता इनजोर, मुनेन ताना सास्त्रमतगा रासतद मन्ह्‌ता.✡ ओर देवुळतुन माळवोर मन्कलोरु.✡ अद तना दयाते मावा पापमतुन मापि कीस्ता इतेके, माट विचर वातपु बातय कीया पग़यह्‌नल इनजोर काग़्हतह्‌तोर.✡ ओसो मावा वग़ोग़े माल्काल येसुसामि किर्स्तुना अदिकरते मनोर.✡ अदिह्‌क मीट ओरा अडम मन्जि, येसुसामि माक ईतद कबुरतेनाह्‌क लळेम आयना इन्जि,✡ इंजेक मीक रासलाह आतन. इद कबुरतुन बोग़े बेस्केन मिळ्हतनदनायो इन्जि, येसुसामि तान माक पोकुर कीया वेहतोग़. 5 नना इंजेके बेव पोल्‍लोन वेहतह्‌नन, अविन मीट पुतिरे;✡ मति मीक ओसो सीता कीसीयलाह आतन.✡ अव इद्रम मन्ह्‌ताङ: सामि† तना इस्रयेल मन्कलोरिन मिसर देसेमतोरा कयदाहि पिसिह कीसि, अद देसेमताहि पेहच तच मता; मति पया ओरा मुडग्डाहि, विस्वस केवोरिन बूळे कीसीता.✡

6 अहे वळ्गा देवतुल्कु, देवुळ ईतद तमा अदिकरतुन वीळिसि, देवुळ अविनेनाह्‌क तासतद जागातुन विळ्सताङ. देवुळि अविस्किन गोल्स्कने दोहचि, अमेसातेनाह्‌क मनदनद ईकळ गंगाता सिक्सा-बोंदातगा वाटिसि, नेयम कीयनद दियातेनाह्‌क तासता.✡ 7 इद्रमलेह्‌काने सोदोम-गोमोरा, इव सहर्कनोर, अहे एरे-गूरे मतव नाह्‌कनोर मन्कलोर वने, अव देवतुल्क कीतप लेह्‌का कीतोर; इतेके मुर्तिय ओप्पवव साट्याल कबस्क कीसोर मंदुर.✡ देवुळि ओरिन अमेसातेनाह्‌क मळ्गसोर मनदनद किसतगा वाटिस सिक्सा ईता.✡ ओरिह्‌क अद्रम आतदिन ऊळिसि, सबेटोर मन्कलोर रेयिस मनदना इनजोर, इद पोल्‍लो तोहतह्‌ता.

8 इव सबे पोल्‍लोन पुन्जाय मति, मीवा मुडगा नेङतोर मन्कलोर वने अद्रमलेह्‌काडोरे! देवुळ माक कलाते वळ्ह्‌कता इन्जि, ओर पोग़यिह्‌तोर. अहे तमाङ मेंदुस्कने पापम कीसि, कळ्‍वोग़ आस्तोर. ओर सामिना अदिकरतुन पास्किह्‌तोर, अहे बेरा लावताङ देवतुल्किन-देयह्‌किन, लेवाङ-मताङ वळ्ह्‌किस पास्किह्‌तोर.✡ 9 मीकाय्ल इनदनद मोदुल देवतुल बार,✡(ओरा लेह्‌का वळ्ह्‌को). मोसा मुय्तोग़ डोलतस्के, ओना सेत्ताता लोप्पा,✡ मीकाय्ल देवतुलि, देयह्‌कना मुक्याना संगे गिटोगटो आता. अस्के अदु, देयह्‌कना मुक्यान लेवाङ-मताङ वळ्ह्‌किसि कसुर ओपो; मति “सामि नीक तेर्हि,” इनजोर इता, अचोने.‡✡ 10 मति वेर मन्कलोर तमा पुनवव पोल्‍लोना लोप्पा, लेवाङ-मताङ वळ्ह्‌किस पास्किह्‌तोर. विचर कीया पुनवव जन्वर्कना लेह्‌का, ओरिह्‌क बेस्काय बाताल कीया वसिह्‌ता, अदे ओर विचर केवालेवा कीस्तोर.✡ अवे पोल्‍लोना मेटे, तमा कुद बूळेम आस्तोर. 11 वेरिह्‌क गोसा आयि! वेरु, (तना तमिन हव्कतोग़) काय्नुना✡ अग़दे ताकवालोरु. बलामि✡ इनवाल कोतानेनाह्‌क पापम कीतोग़, वेर वने ओना लेह्‌कान कीयलाह कंद्रेम आस्तोर.✡ कोराल✡ इनवाना लेह्‌का, वेर वने देवुळतुन विरुद कीताह्‌कु, कोरान बूळे कीतप लेह्‌का, वेरिन वने देवुळि बूळे कीयग़ा.§

12 मीट किर्स्तुन सीता कीस ऐंगेन कलियनद कुळ्पतुह्‌क जमा आयह्‌पा,✡ वेर वने मीवा संगे कलियिह्‌तोर; अगा मन्जि, वेरु मीट विस्वसिरिह्‌क एग़्कुळ आयवालोर दोकानोर मन्ह्‌तोर.✡ कुळ्प तिनदनगा बोराय पर्वा केवालेवा, आपुना पोटातेनाह्‌के ऊळिह्‌तोर.✡ वेरु, वळ्‍दे तेळिस दायनद✡ मोयुलता लेह्‌काडोर आंदुर.✡ ओसो वाग़ताह्‌कु, आदनद कालमते आदवव मरानु, मन्कलोर नळ्किह्‌तोर; इद्रम वेरु मुर्तिय आदवव वाग़तव मराना लेह्‌कान मन्ह्‌तोर.✡ 13 उड्रातस्के एग़ गोकिह्‌पा, बोमुल अग़्के गादा पेसना लेह्‌कान,✡ वेर मन्कलोर तमाङ लजा वानाह मनदनव कबस्किन पेसिह कीस्तोर.✡ ओसो आपुना जागातुन विळ्सिस वेलियनव उकाना लेह्‌का, (वेर वने आपुना विचर वातपे केवालोरु). वेर अमेसा-अमेसातुह्‌क सिक्सा आयना इन्जि, देवुळि ईकळ गंगाता जागातुन तयर कीस तासता.✡

14 आदमनाहि एळुङ पीळिने पुटटोग़ हनोक इनवाल वने,✡ वेर मन्कलोरा पोल्‍लोतुन, देवुळता जीवाते मुनेन इद्रम वेहतोग़: “ऊळाट, सामि तनाङ लेक पग़वप मनदनव देवतुल्कना संगे वायनोग़.✡ 15 ओग़ सबेटोर मन्कलोरिन नेयम कीयलाह वायनोग़. देवुळतुह्‌क विचर वावाह कीतव लाग्वाङ कबस्क कीतोरिनु, अहे तना विरुद ओप्पवव पोल्‍लोङ वळ्ह्‌कतोरिनु, सिक्सा ईयलाह, वायनोग़”✡ इनजोर, हनोक मुनेन वेहतोग़.*

16 वेर जोलतोर इतेके, मुयोग़-मुयोग़ आयवालोरु;✡ अमेसा दुस्रोरिन कसुर ओपवालोरु; तमाङ लालुस्क मतप केवालोरु;✡ तमाङ तोडिने पोमाडेङ पोल्‍लोङ वळ्ह्‌कवालोरु; आपुना पाय्दातेनाह्‌क दुस्रोरिन मिङताङ-मिङताङ वळ्ह्‌कवालोर आंदुर.✡

यहुदाल विस्वसिरिन बुद वेहतह्‌तोग़

17 मति, नावा गोततोरिर! मावा येसुसामि किर्स्तुनाङ बळयिर मुनेन वेहतव पोल्‍लोन, मीट सीता कीम्ह्‌टु.✡ 18 ओर मीक इद्रम वेहचोर मंदुर: “आक्रिताङ दियाने देवुळतुन कवालोर मन्कलोर पेसनुर; ओर तान्क ओप्पनाह ताकवा, तमाङ लालुस्कना इसबते ताकनुर,”✡ इनजोर वेहचोर मंदुर.✡ 19 वेर मन्कलोर दुस्रोरिन ओर्विह्‌क-ओर्विन कोंटेङ पुटिह केवालोर; वेर मन्कना बुदते ताकवालोर; वेरगा देवुळता पवित्र जीवा इले.✡

20 मति नावा गोततोरिर! मीट देवुळताहि दोर्कतव पवित्र पोल्‍लोने बेस मेग़्किस मनदना इन्जि, ओर्विह्‌क-ओर्वोग़ तोळ आम्ह्‌टु.✡ देवुळता पवित्र जीवा मीक वेहतप, पार्तना कीम्ह्‌टु.✡ 21 मावा येसुसामि किर्स्तु माक तना दया तोहचि, अमेसाता पिसमुळ ईयनद दियातेनाह्‌क केपाटु; अद्रम केपसोर, देवुळता गूनमते निच मन्ह्‌टु.✡ 22 उच्वुर मन्कलोर तमा विस्वसते उन्क-मन्क आस्तोर; ओरिन ऊळिस दया कीम्ह्‌टु. 23 उच्वुर मन्कलोरिन देयमदीपता किसताहि पेहतना लेह्‌कान, पिसिह कीम्ह्‌टु.✡ ओसो उच्वुर मन्कलोरिन ऊळिस, दया कीम्ह्‌टु; मति ओर कीयनद पापमते, मीट वने एग़्कनद आयो इनजोर, उसरते मन्ह्‌टु; ओरा पापमता माच मीक तुंडमाकि.✡

देवुळतुन मान ईयनद पार्तना

24 मीट पापमते अरवालेवा, मीक राका कीयलाहि देवुळि पग़यह्‌ता.✡ मीक बेदे कसुरलेवा, पका गिर्दा आनाह कीसि, तना मिळ्स्कनद डीसाता मुनेह, निल्पिह कीया पग़यह्‌ता.✡ 25 मावा येसुसामि किर्स्तुना मेटे, माक पिसिह कीयनदु, अद वग़य देवुळि.✡ अदे देवुळतुह्‌क, अता कालमते वने, इंजेक वने, अमेसा-अमेसातेनाह्‌क डीसा तानाये; मान तानाये; लाव तानाये; अदिकर तानाये इनजोर,✡ मन्कलोर इनिर. आमेन.

* 1:1 1:1 याकुब, यहुदाल, वेर येसुनाङ तमोर आंदुर (मत्याल 13:55; मार्कल 6:3).

✡ 1:1 1:1 योहन 17:11-12; रोम सहरतोर 1:6-7; 1 पत्रु 1:4-5

✡ 1:2 1:2 गलातितोर 6:16; 1 तिमोति 1:2

✡ 1:3-4 1:3-4 तीतुस 1:1-4

✡ 1:3-4 1:3-4 1 पत्रु 2:8

✡ 1:3-4 1:3-4 गलातितोर 2:4; 2 तिमोति 3:6

✡ 1:3-4 1:3-4 2 पत्रु 2:2,7-8

✡ 1:3-4 1:3-4 2 तिमोति 2:12; तीतुस 1:16; 2 पत्रु 2:1; 1 योहन 2:22

✡ 1:3-4 1:3-4 1 तिमोति 6:12

✡ 1:5 1:5 1 योहन 2:20

✡ 1:5 1:5 2 पत्रु 1:12-13; 3:1-2

† 1:5 1:5 सामि बेव मोदुल काग्देह्‌कने “सामि” रासतद मन्ह्‌ता, बेविस्कने “येसु”, बेविस्कने “देवुळि”.

✡ 1:5 1:5 पेसमुळि 12:51; 1 कुरिंततोर 10:5-10; इब्रितोर 3:16-17

✡ 1:6 1:6 रोम सहरतोर 2:5; 2 पत्रु 2:4; यहुदाल 13; तोहचीतव पोल्‍लोङ 20:2-3

✡ 1:7 1:7 पुटमुळि 19:5; 2 पत्रु 2:2

✡ 1:7 1:7 पुटमुळि 19:24-25; मत्याल 25:41; 2 तिसलुनितोर 1:8-9; 2 पत्रु 2:6; 3:7

✡ 1:8 1:8 2 पत्रु 2:10

✡ 1:9 1:9 दानिय्येल 10:13,21; 12:1; 1 तिसलुनितोर 4:16; तोहचीतव पोल्‍लोङ 12:7

✡ 1:9 1:9 व्यवस्थाविवरण 34:6

‡ 1:9 1:9 इद पोल्‍लो पवित्र सास्त्रमते दोर्को, मति यहुदिरा बेद उंद दुस्रा पुस्तकते मता. अद पुस्तक इंजेक मायतद मन्ह्‌ता.

✡ 1:9 1:9 जकर्याह 3:2; 2 पत्रु 2:11

✡ 1:10 1:10 2 पत्रु 2:12

✡ 1:11 1:11 पुटमुळि 4:3-8; इब्रितोर 11:4; 1 योहन 3:12

✡ 1:11 1:11 गिनती 22:1-35; 31:16; तोहचीतव पोल्‍लोङ 2:14

✡ 1:11 1:11 2 पत्रु 2:15

✡ 1:11 1:11 गिनती 16:1-35

§ 1:11 1:11काय्न वाटटद कोडटुन देवुळि एनो; मति तना तमिना मोकतुन एता इनजोर ओङ आसि, तना तमोग़ हाबेलिन हव्कतोग़. ओसो बलामि पेदिरतोग़ गूनयाल बार, बलाकि इनवाल मोवब देसेमतोग़ राजानग्डाहि कोताङ एचि, इस्रयेल मन्कलोरिन पापम कीयनाह कीतोग़. ओसो मोसाल इस्रयेल मन्कलोरिन ताकिह केमाकेग़ इनजोर, कोराल विरुद कीतोग़; अदिनेनाह्‌क देवुळि ओन ओसो ओना तोळतोरिन बूळे कीता.

✡ 1:12 1:12 1 कुरिंततोर 11:20-22

✡ 1:12 1:12 इब्रितोर 13:9

✡ 1:12 1:12 2 पत्रु 2:13

✡ 1:12 1:12 इपिसुसतोर 4:14

✡ 1:12 1:12 बुदताङ पोल्‍लोङ 25:14

✡ 1:12 1:12 2 पत्रु 2:17

✡ 1:13 1:13 यशायाह 57:20

✡ 1:13 1:13 पिलिपितोर 3:19

✡ 1:13 1:13 2 पत्रु 2:17; यहुदाल 6

✡ 1:14 1:14 पुटमुळि 5:18,21-24

✡ 1:14 1:14 दानिय्येल 7:10; मत्याल 16:27; 2 तिसलुनितोर 1:5-7; इब्रितोर 12:22; तोहचीतव पोल्‍लोङ 5:11

✡ 1:15 1:15 1 तिमोति 1:9-10

* 1:15 1:15 इद पोल्‍लो पवित्र सास्त्रमते रासतद इले, मति यहुदिरा बेद दुस्रा सास्त्रमते दोर्किह्‌ता.

✡ 1:16 1:16 गिनती 16:11,41; 1 कुरिंततोर 10:10

✡ 1:16 1:16 2 पत्रु 2:10; यहुदाल 18

✡ 1:16 1:16 2 पत्रु 2:3,18

✡ 1:17 1:17 इब्रितोर 2:3-4; 2 पत्रु 3:2

✡ 1:18 1:18 बळयिर 20:29; 2 तिमोति 3:1-2; 4:3; 2 पत्रु 2:10; 3:3; यहुदाल 16

✡ 1:18 1:18 1 तिमोति 4:1

✡ 1:19 1:19 1 कुरिंततोर 2:14

✡ 1:20 1:20 कुलुसितोर 2:7; 1 तिसलुनितोर 5:11

✡ 1:20 1:20 इपिसुसतोर 6:18

✡ 1:21 1:21 तीतुस 2:13; इब्रितोर 9:28; 2 पत्रु 3:11-12; 1 योहन 5:18

✡ 1:23 1:23 आमोस 4:11; जकर्याह 3:2; 1 कुरिंततोर 3:15

✡ 1:23 1:23 जकर्याह 3:3-4; 2 कुरिंततोर 5:11; 2 योहन 11; तोहचीतव पोल्‍लोङ 3:4

✡ 1:24 1:24 2 पत्रु 1:10

✡ 1:24 1:24 रोम सहरतोर 16:25; 2 कुरिंततोर 4:14; 1 पत्रु 4:12-13; तोहचीतव पोल्‍लोङ 14:5

✡ 1:25 1:25 लूकाल 1:47; योहन 5:44; 1 तिमोति 1:17

✡ 1:25 1:25 रोम सहरतोर 11:36; इब्रितोर 13:8

तोहचीतव पोल्‍लोङ

1

2

3

4

5

6

7

8

9

10

11

12

13

14

15

16

17

18

19

20

21

22

येसु तना बळयि योहनिह्‌क तोहचीतव पोल्‍लोङ

इद पुस्तकतुन रासवाल येसुना बळयि योहन आंदोग़. येसु किर्स्तुन विस्वस कीताह्‌कु, विस्वसिरिन लोकुर तिपल कीसोर मनदह्‌पा, इद पुस्तक रासमुळ आता. येसुना साक्सि ईताह्‌कु, योहनिन सिक्सा ईयलाह, सम्दुर नडुम मनदनद तोग़दगा दोहच तासिस मतोर. इद पुस्तकतुन रासनस्के, योहन पका मुय्तोग़ मतोग़.

योहन इद पुस्तकतुन बाराह्‌क रासतोग़ इतेके, येसु तोहतव पोल्‍लोना मेटे, तिपलते मनवालोर विस्वसिरा जीवातुन सितुर कीसीयलाहि, तिपलते वने विस्वसतुन विळ्सवा, दीरा पोस मनदलाहि, इद पुस्तकतुन रासतोग़. वायना कालमते आयनव पोल्‍लोन, योहनिह्‌कु येसुसामि लेकाते तोहतोग़, ओसो रासिस तासलाह वेहतोग़. इव पोल्‍लोन अर्विसि, येसु बेचोन डीसातोग़ आंदोग़ इन्जि, माक तेळियिह्‌ता. ओग़ बूमतोर राजालोरिन ताकिह केवाल आंदोग़ (1:5). ओसो ओग़ जल्दि इद बूमते मल्स वायनोग़. अदिह्‌कु तिपलते मनवालोर विस्वसिर मन्कलोरिन रेयमाकिर, मति येसुना डीसातुन सीता कीसि, दीरा पोयिर.

वेल्‍लाङे सेतेमताङ पोल्‍लोङ इद पुस्तकतगा चित्रना रूपते तोहतव मन्ह्‌ताङ. बेद्रम इतेके, देयह्‌कना मुक्याल अहे देवुळता अडम मनवालोर बूमतोर राजालोरु, इद पुस्तकते पका रेय वेसनाह रकस्क इन्जि दिसिह्‌तोर. ओसो अलग-अलग रंगताङ कोडाङ, पापेङ, गंदाल पिटेङ, दिंचिङ, बोगे आंचाळि, इद्रमलेह्‌काडाङ चित्राङ दोर्किह्‌ताङ. बेस्के-बेस्के इवु माक तेळियलाह मुस्किल मन्ह्‌ताङ. मति इदे मोदुल पोल्‍लोतुन सीताते तासनदु: येसु किर्स्तुये आक्रिते पूरा गेल्सवाल आंदोग़; अहे ओन विस्वस केवालोर सबेटोरु, ओना गेल्समुळते कलियिह्‌तोर. आक्रि एवनाह विस्वसतुन विळ्सवा मनवालोरिह्‌क, देवुळि पोग़ोटा पूना बूमि, ओसो इळ्ता पूना बूमि पंडिसि, अगा तासिह्‌ता इनजोर, इद पुस्तकतगा रासिस मन्ह्‌ता. देवुळि कुदि अमेसा-अमेसातुह्‌कु अगा ओरा ऐंगे मनदग़ा.

1

इद पुस्तकताङ पोल्‍लोङ

1 इंजेके जल्दि आयनव पोल्‍लोन, माक माळवालोरिह्‌क तोहचीम इनजोर,✡ देवुळि अव पोल्‍लोन, येसु किर्स्तुह्‌क तोहच मता. येसु किर्स्तु, तना देवतुलतुन लोहचि, अविस्किन नाक तोहतोग़.✡ नना योहननन येसुना सेवकनन,✡ इंजेके अव पोल्‍लोन रासलाह आतन. 2 नना ऊळतव सबेटविन रासतन. नना रासतव पोल्‍लोङ देवुळताङ आंदुङ. इव पोल्‍लोङ येसु किर्स्तुना लोप्पा साक्सि ईस्ताङ.✡ 3 इव पोल्‍लोङ करल आयनद कगो एवयलाह आता.✡ अदिनेनाह्‌क इव पोल्‍लोन, विस्वसिरा मुल केंजनाह, जोरते अर्ववाल मन्कल देय्वातोग़! अहे अर्वनदिन केंजिसि, इगा रासतव पोल्‍लोङ वेहतप ताकवालोर मन्कलोर वने देय्वातोरु.✡

एळुङ सहर्कनोर विस्वसिरिह्‌क, येसु रासलाह वेहतह्‌तोग़

4-5 नना योहननन, आसिया पटटाङ एळुङ सहर्कना विस्वसिरा मुडेनाह्‌क, इव पोल्‍लोङ रासलाह आतन:✡ मुनेताह अमेसा मतदु, इंजेके वने मनदनदु, ओसोवने वायनद देवुळि,✡ ओसो तना राजकुर्सता मुनेह मनदनव, तानग्डाङ एळुङ जीवाङ*;✡ ओसो देवुळतेनाह्‌क बर्वस लायकता साक्सि एवाल,✡ हामुरताहि जीवा अरवालोरग्डाहि मुनेतोग़,✡ अहे बूमतोर राजालोरिन ताकिह केवाल✡ येसु किर्स्तु, वेरु मीक देय्वा ईयिर, सुकम ईयिर.✡ येसु किर्स्तु माक जीवा कीतोग़,✡ ओसो तना नेतुर पोहचि, माक मावा पापमताहि विळ्सिह कीतोग़.✡ 6 कीसि माक तना राजेमतोर कीतोग़, ओसो तना देवुळबाबाना बूमयालोर कीतोग़.✡ अदिनेनाह्‌क मान ओसो राजेमि, अमेसा-अमेसातुह्‌क ओनाय मनि! आमेन.✡

7 ऊळाट, ओग़ मोयुलते वायलाह आतोग़;✡ सबेटोर ओन ऊळनुर. ओन मोल्‍लाङ कोटिस हव्कतोर इंका ऊळनुर. दुनियाताङ सबे जातिनोर, ओनेनाह्‌क अर्युल पासोर केयनुर.✡ इंगो आमेन. 8 मुनेताह अमेसा मतदु, इंजेके वने मनदनदु, ओसोवने वायनद, बेरा डीसाता देवुळि✡ इद्रम इन्ह्‌ता: “सबेटविना मोदुल वने ननाये, सबेटविना कोड वने ननाये†”✡ इनजोर सामि इन्ह्‌ता.

पतमुस तोग़दगा योहन लेका ऊळिह्‌तोग़

9 नना योहननन, मीवा ऐंगेटोग़ विस्वसिनन. माट ऐंगेन येसु किर्स्तुना राजेमतोर मन्कलोरल आतल. ओनेनाह्‌क माट ऐंगे तिपल आय्ह्‌नल.✡ ओसो ऐंगेन तिपलते दीरा पोस मह्‌नल.✡ नना देवुळता पोल्‍लो ओसो येसुना लोप्पा साक्सि वेहताह्‌कु,✡ नाक सिक्सा ईयलाह, सम्दुर नडुम मनदनद पतमुस‡ इनदनद तोग़दगा तासिस मतोर.

10 अगा मनदह्‌पा, सामिना दिया ऐतारमते,✡ देवुळता जीवाता दळ्म नयगा अरता.✡ अस्के नावा पेग़्केडेके अकुम नेकतप लेह्‌का, जोरते वळ्ह्‌कनद केंजतन. 11 अद लेङ नाक इद्रम इता: “निमा ऊळनविन पुस्तकतगा रासिसि,✡ एळुङ सहर्कना विस्वसिरा मुडुह्‌क लोहचीम:✡ इतेके इपिसुस सहर,✡ सुमुरना सहर, पिरगमुन सहर, तुवातिरा सहर,✡ सरदिस सहर, पिलदिलपिया सहर, ओसो लोदिकिया सहर,✡ इव सहर्कु,” इनजोर इता. 12 इतस्के नाक इद्रम वेहवाल बोग़ इनजोर, मिळ्न्दिस ऊळतन. अस्के बंगरताङ एळुङ चिमलि गुटाङ दिसताङ.✡ 13 अविस्कना नडुमि माने-मन्कना नडुम पुटटोना✡ लेह्‌का, ओर्वोग़ मन्कल दिसतोग़;§ ओना गेंदे काल्कनगा एवनाह, नेल बोयिस मता. अर्युलतगा बंगरता नूदे अर्हतद, दुपट दोहच मतोग़.✡ 14 ओनाङ केल्कु कोंगाबूलाना लेह्‌कान, ओसोय पांड्रि* मताङ✡; ओनाङ कोंडाङ किस मळ्गना लेह्‌काडाङ मताङ.✡ 15 ओनाङ नला काल्कु, कोल्मतगा वाटटद इतुळता लेह्‌कान मिळ्स्किंदुङ.✡ ओना लेङ गोदोग़ उसतप लेह्‌का जोरते नेकिंदु.✡ 16 ओग़ तना तिनळ कयदे, एळुङ उकाङ पोस मतोग़.✡ ओना तोडटग्डाहि रेंड बाजेङ वाय्व मनदनद, ओळतद तल्वर कसेग़ पेसिस मता.✡ ओना मोकमि नेक निता पोळ्‍दलेह्‌का दींचिंदु.✡ 17 नना ओन ऊळिसि, मेग़्यतप लेह्‌कान ओनाङ काल्कनगा अरतन.✡ अरतस्के ओग़ नावा पोग़ोन, तना तिनळ कय तासिस इद्रम इतोग़: “रेयमा!✡ ननाय सुरुतोनन, ननाय मारेंगातोनन;✡ 18 ओसो जीवात मनवानन.✡ नना डोलिस मतन, मति ऊळा! इंजेके अमेसा-अमेसातुह्‌क जीवात मह्‌नन.✡ हानादीपताङ तालम कय्कु नयगाने मन्ह्‌ताङ, (ताना अग़दुन तेग़यिसि,) हातोरिन तेग़्किह कीयनद अदिकर नयगान मन्ह्‌ता.✡ 19 अदिनेनाह्‌क बेव पोल्‍लोङ निमा ऊळिह्‌निन, बेव आसोर मन्ह्‌ताङ, ओसो बेव पया आयनव मन्ह्‌ताङ,✡ अविस्किन इंका रासा.✡ 20 नावा तिनळ कयदे एळुङ उकानु ऊळतिन,✡ ओसो बंगरताङ एळुङ चिमलि गुटान ऊळतिन. अविस्कनगा उंद पोल्‍लो मकतद मन्ह्‌ता. अद इद्रमि: एळुङ उकाङ इतेक एळुङ सहर्कना विस्वसिरा मुडुन ऊळसोर मनदनव देवतुल्कु आंदुङ. एळुङ चिमलि गुटाङ इतेके, एळुङ सहर्कना विस्वसिरा मुडाङ सीनाङ आंदुङ,” इनजोर इतोग़.

2

इपिसुस सहरता विस्वसिरा मुडेनाह्‌क कबुर

1 अस्के नावा संगे वळ्ह्‌कतोग़ इतोग़, “इपिसुस सहरता विस्वसिरा मुडा देवतुलतुह्‌क इद्रम रासा: एळुङ उकान तना तिनळ कयदे पोसि,✡ बंगरताङ एळुङ चिमलि गुटाना नडुम तिरियवाल,✡ मीट विस्वसिरिन इनदलाह आतोग़: 2 मीट बेद्रम ताकलाह आतिर, विस्वसते मनदलाह बेद्रम कह्‌टेम कीय्ह्‌निर; तिपलते बह दीरा पोस मह्‌निर, इव सबे पुतन.✡ लाग्वोर मन्कलोर मीक मुर्तिय विचर वावोर. येसु किर्स्तुनाङ बळयिरोम इनजोर, नाळेह केवालोरा लोप्पा पर्ह्‌किस ऊळतिर, ऊळिसि ओर जोलतोर मन्कलोर इनजोर एर्का कीतिर,✡ इदिन वने पुतन. 3 नाक नमताह्‌कु पकाय तिपल आतिर,✡ तेला मति अद तिपलते दीरा पोस मह्‌निर, आरेम आयविर.✡ नना इव सबे पोल्‍लोन पुतन. 4 मति मीवा उंद पोल्‍लो नाक विचर वावो: मीट नाक मुने बेद्रम जीवा कींदिर, अद्रम इंजेके जीवा केविर.✡ 5 अदिनेनाह्‌क इंजेक वेहतलाह आतन: नयग्डाहि बेचोन जेक आतिर, इदिन सीता कीसोर मन्ह्‌टु.✡ सीता कीसोर नयके जर मल्म्ह्‌टु;✡ मुने ताकतप लेह्‌कान ताकाटु.✡ इलवेके नना मियगा वासि, मीवा चिमलि गुटातुन, ताना जागाताहि तेंडकन (अस्के, मीवा वेह्‌च पूरा पिवयग़ा.)✡

6 “मति उंद कबळ मीट बेस कीतिर. नना नीकुलयि इनदनद तुंगातोर मन्कलोर कीयनव कबस्किन, एग़्ङ आय्ह्‌नन. अद्रम मीट वने ओर कीयनव कबस्किन एग़्ङ आय्ह्‌निर. 7 देवुळता जीवा विस्वसिरा मुडुन वेहतनद पोल्‍लोतुन पुनवालोर, बेस-नेह्‌ना केंजिसि, विचर कीस ऊळिर.✡ बोर बोर लाग्वाङ पोल्‍लोन आरे कीयनुर,✡ ओरिह्‌क पोग़ोन सिंगर्दीपतग्डा✡ हामुरलेवा जीवा ईयनद मराता पंडटुन✡ तिनदलाह ईकन.

सुमुरना सहरता विस्वसिरा मुडेनाह्‌क कबुर

8 “सुमुरना सहरता विस्वसिरा मुडा देवतुलतुह्‌क इद्रम रासा: सुरुतोग़, मारेंगातोग़,✡ डोलिसि जीवा अरतोग़ु,✡ मीट विस्वसिरिन इनदलाह आतोग़: 9 नना मीवा तिपलतुन पुतन,✡ मीट गरिबतोरिर इनजोर वने पुतन. मति मीट विस्वसता इसबते मता मन्कलोरिर आंदिर.✡ मियगा उच्वुर तम्क देवुळ आचतोरोम* इनजोर नाळेह कीस्तोर, मति ओर देयह्‌कना मुक्याना मुडोर आंदुर.✡ ओसो ओर मीक पास्कनदिन वने पुतन. 10 मीट तिपल आयकिरे, मति तान्क रेयमाट. केंजाट! देयह्‌कना मुक्यानाङ केंजिसि, ताना मुडोर मियग्डोर उच्वुरिन जेलते वाटिह्‌तोर. इद्रम देवुळिये मीवा विस्वसता पट ऊळिह्‌ता.✡ दहा दियाङ मीट तिपल आयकिर; मति जीवा अनाह, विस्वस विळ्सवा मन्ह्‌टु.✡ अस्के नना मीकु अमेसाता पिसमुळता इनम ईकन.✡ 11 देवुळता जीवा विस्वसिरा मुडुन वेहतनद पोल्‍लोतुन पुनवालोर, बेस-नेह्‌ना केंजिसि, विचर कीस ऊळिर.✡ बोर बोर लाग्वाङ पोल्‍लोन आरे कीयनुर,✡ ओर उंदिय मल्का डोलनुर. ताना पेग़्के दुस्रा मल्का डोलोर आयनुर.✡

पिरगमुन सहरता विस्वसिरा मुडेनाह्‌क कबुर

12 “पिरगमुन सहरता विस्वसिरा मुडा देवतुलतुह्‌क इद्रम रासा: रेंड बाजेङ वाय्व मनदनद ओळतद तल्वर कसेग़ पोयतोग़ु,✡ मीट विस्वसिरिन इनदलाह आतोग़: 13 देयह्‌कना मुक्याल राजेम कीयनद जागातगा मीट मह्‌निर इनजोर, नना पुतन. मियग्डोग़ मन्कल अंतिपस इनवाल, नाक नमसोरे, नावा लोप्पा साक्सि ईसोर मतोग़.✡ ईताह्‌कु, अग्डोर देयह्‌कना मुक्याल मनदनद, मीवा सहरतोर मन्कलोर ओन हव्कतोर. मीवा मन्कन हव्कतस्के वने, मीट नाक पोस विळ्सविर, नाक विस्वस कीयनदिन विळ्सविर✡ इनजोर पुतन. 14 मति उचुक पोल्‍लोना लोप्पा नना मीवा अडम मह्‌नन, अद इद्रमि: वेल्‍लाय मुने बलामि पेदिरतोग़ गूनयाल, मोवब इनदनद देसेमतोग़ बलाकि इनवाल राजान इद्रम काग़्हतोग़: ‘निमा अन्जि, इस्रयेल मन्कलोरिन एग़्किह कीयलाह, ओरिन पेन-बोमानेनाह्‌क मोळ्कतविन तिनाह, ओसो साट्याल कबळ कीयनाह कीम,’✡ इनजोर काग़्हच मतोग़.✡ इंजेके मीवा मुडोर उच्वुर मन्कलोर, बलामि काग़्हतप लेह्‌कान कीस्तोर. इद पोल्‍लो नाक विचर वावो. 15 अद्रमे ओसो मियगा उच्वुर मन्कलोर, नीकुलयि तुंगातोरा काग़्हमुळतुन पोस ताकिह्‌तोर. 16 अदिनेनाह्‌क इंजेके पापमता अग़दाहि जर मल्म्ह्‌टु.✡ इलवेक नना चट्पिट मियगा वासि, नावा तोडटाहि पेसनद तल्वर कसेग़ते,✡ अद्रम ताकवालोरिह्‌क सिक्सा ईकन. 17 देवुळता जीवा विस्वसिरा मुडुन वेहतनद पोल्‍लोतुन पुनवालोर, बेस-नेह्‌ना केंजिसि विचर कीस ऊळिर.✡ बोर बोर लाग्वाङ पोल्‍लोन आरे कीयनुर,✡ ओरिह्‌क ओर्विह्‌क-ओर्विह्‌क देवुळदीपतगा मकिह कीस तासतद ‘मना’ इनदनद तिंडि ईकन.† ओसो उंद पांड्रि बंडा वने ईकन. अद बंडातगा पूना पेदिर रासतद मनदग़ा.✡ अद बंडा बोन्क दोर्कग़ा, ओग़े अद पेदिरतुन पुनदनोग़.✡

तुवातिरा सहरता विस्वसिरा मुडेनाह्‌क कबुर

18 “तुवातिरा सहरता विस्वसिरा मुडा देवतुलतुह्‌क इद्रम रासा: किस मळ्गना लेह्‌काडाङ कोंडानोग़, ओसो मिळ्स्कनद इतुळता लेह्‌काडाङ नला काल्कनोग़ देवुळता मग़ि,✡ मीट विस्वसिरिन इनदलाह आतोग़: 19 मीट बेद्रम ताकलाह आतिर, बेद्रम नाक जीवा कीतिर इनजोर पुतन.✡ मीवा विस्वसतुन, मीवा सेवातुन, तिपलते दीरा पोस मनदनदिन इंका पुतन. मीट नाक विस्वस कीतस्केडा सेवातुह्‌काय, इंजेक एक्‍वा सेवा कीयलाह आतिर. 20 मति उंद पोल्‍लो नाक विचर वावो: मीवा मुडगा इजेबेलना‡ लेह्‌काडा आंचाळि,✡ नना देवुळता कबुर वेहतनदिनन इनजोर, नाळेह कीस्ता; ओसो नाक माळवालोरिन साट्याल कबळ कीयलाह, पेन-बोमानेनाह्‌क मोळ्कतविन तिनदलाह काग़्हचि लेसिह कीस्ता.✡ मीट तान लेसिह कीयलाह ईय्ह्‌निर. इद नाक विचर वावो. 21 पापमता अग़दाहि जर मलयि इनजोर, नना तान्क मोका ईतन;✡ मति सिंड्रि कबळता अग़दाहि मलयलाह, तान्क विचर वावो.✡ 22 केंजाट! तान तेद पग़वाह दुकते अर्हतलाह आतन. तानाङ लाग्वाङ कबस्कने कलियवालोरु, अद काग़्हतद पापमता अग़दाहि मलवेके,✡ ओरिन वने पकाय सिक्साते अर्हतकन.✡ 23 अद काग़्हतव पोल्‍लोन केंजवालोरिह्‌क हामुर ईकन§. अस्के नना मन्कलोराङ विचर्किन, ओसो ओराङ पोटालोप्पाडाङ सबे पोल्‍लोन पर्ह्‌किस ऊळवानन इनजोर,✡ सबे नाह्‌कने विस्वसिरा मुडोर पुनदनुर. अहे मीट ओर्वोग़-ओर्वोग़ मन्कना ताकमुळता इसबते, नना मीक सिक्सा ईकन.✡

24 “मति तुवातिरा सहरतगा, अद आंचाना पोल्‍लोते ताकवोर मन्कलोरिर! देयमदीपताङ मकतव पोल्‍लोङ इनजोर वेहतह्‌तोर,✡ अव पोल्‍लोन मीट पुनविर. मीवा पोग़ोन इतेके, एक्‍वा मोताताङ अडोन नना वाटोन.✡ 25 मति इद पोल्‍लो मात्रम सीता कीम्ह्‌टु: नना वानाह मियगा मनदनद विस्वसतुन पका पोस मन्ह्‌टु.✡ 26-28 बोर बोर लाग्वाङ पोल्‍लोन आरे कीयनुर,✡ मारेंगा एवनाह नना वेहतप कीसोर मनदनुर, ओरिह्‌क नावा बाबाल नाक ईतद अदिकरतुन ईकन.✡

कचता डुडटे अळ्कान पेग़्क-पग़्क कीयना लेह्‌कान✡

ओर जाति-जातिनोरिन, पूरा अदिकरते ताकिह कीयनुर.✡

ओरिह्‌क विय उका* वने ईकन.✡ 29 देवुळता जीवा विस्वसिरा मुडुन वेहतनद पोल्‍लोतुन पुनवालोर, बेस-नेह्‌ना केंजिसि, विचर कीस ऊळिर.✡

3

सरदिस सहरता विस्वसिरा मुडेनाह्‌क कबुर

1 “सरदिस सहरता विस्वसिरा मुडा देवतुलतुह्‌क इद्रम रासा: देवुळतग्डाङ एळुङ जीवानु बूममेंड लोहवाल,✡ एळुङ उकान पोयतोग़ु,✡ मीट विस्वसिरिन इनदलाह आतोग़: मीट बेद्रम ताकलाह आतिर इनजोर, नना पुतन.✡ मीवा विस्वस जीवात मन्ह्‌ता इनजोर, लोकुर इन्ह्‌तोर; मति निटम ऊळतेके, अद डोललाह आता.✡ 2 मीवा ताकमुळि नावा देवुळ विचर कीतप दिसो. अदिनेनाह्‌क उसरते मन्ह्‌टु. इंजेके मीवा पिसतद इचुटा विस्वस डोलनामुनेन, तान बोल्गिह कीम्ह्‌टु. 3 मुने मीट बेद्रम देवुळता पोल्‍लोतुन केंजिसि, तान मीवा जीवातगा तासतिर, इदिन सीता कीस ऊळाट. सीता कीसि ताना लेह्‌का पिसाट. पापमता अग़दाहि मल्म्ह्‌टु.✡ मीट उसरते मनवेक अचोन, कले वायना लेह्‌कान, नना मियगा दोम्ह्‌क्ने वायकन.✡ नना बेद वेलाते वायकन, इदिन मीट मुर्तिय पुनविर आयकिर.✡

4 “मति सरदिस सहरतगा उच्वुर विस्वसिर मन्ह्‌तोर. तमाङ गेंदेन कळ्न्जवप तासना लेह्‌कान,✡ तमा ताकमुळतुन वने, बेस-नेह्‌ना तासतोर. ओर माचलेवव पांड्रि गेंदेङ केग़तपु,✡ सेतेमते नावा ऐंगे-ऐंगे ताकनुर; ओर अद्रम ताकना लायके मन्ह्‌तोर. 5 बोर बोर लाग्वाङ पोल्‍लोन गेल्सनुर,✡ ओर वने इद्रमे पांड्रि गेंदेङ उहतनुर. ओराङ पेदिर्क, देवुळतगा मनदनद अमेसातुह्‌क पिसवालोरा पुस्तकतगा रासतव मन्ह्‌ताङ.✡ तानग्डाहि ओराङ पेदिर्किन बेस्केने एडिह केवोन आयकन.✡ वेर नावा मन्कलोर इनजोर, नावा बाबाना मुनेह, ओसो ओनाङ देवतुल्कना मुनेह वेहतकन.✡ 6 देवुळता जीवा विस्वसिरा मुडुन वेहतनद पोल्‍लोतुन पुनवालोर, बेस-नेह्‌ना केंजिसि, विचर कीस ऊळिर.✡

पिलदिलपिया सहरता विस्वसिरा मुडेनाह्‌क कबुर

7 “पिलदिलपिया सहरता विस्वसिरा मुडा देवतुलतुह्‌क इद्रम रासा: पवित्र मनवाल, सेतेम वळ्ह्‌कवाल,✡ नीवा मुडोरिह्‌क कबुर लोहतलाह आतोग़. दाविदना राजेमता अदिकर वेनाय कयदे मन्ह्‌ता. वेग़ तेग़यतद अग़दुन, बोग़े केहता पग़वोग़; वेग़ केहतद अग़दुन बोग़े तेग़य पग़वोग़.✡ वेनाङ केंजाटु: 8 मीट बेद्रम ताकलाह आतिर, इदिन नना पुतन.✡ मीवा लाव उचुने मन्ह्‌ता, मति मीट नाक विळ्सवा, दीराते नावा पोल्‍लोतुन केंजसोर मंदिर.✡ अदिनेनाह्‌क ऊळाट, मीट ओळियलाह नना अग़ तेग़यतन, तान बोग़े केहता पग़वोग़.✡

9 “केंजाट! उच्वुर तम्क देवुळ आचतोरोम* इनजोर नाळेह कीस्तोर, मति ओर देयह्‌कना मुक्याना मुडोर आंदुर.✡ ऊळाट, ओरिन नना मीवाङ काल्किन मोळ्कनाह कीकन.✡ अस्के नना मीक जीवा कीतन इनजोर, ओर पुनदनुर.✡ 10 मीट तिपल आयह्‌पा, नना मीक वेहतपु, तिपलतुन दीराते आपसोर मतिर.✡ अदिनेनाह्‌क पूरा बूमते मनवालोरा पट ऊळलाहि,✡ बेद तिपल इंजेके बूमतगा वायलाह आता, अद तिपलताहि नना मीक पिसिह कीस तासकन.✡ 11 ऊळाट! नना चट्पिटे वायना मन्ह्‌ता.✡ वातस्के मीट गेल्सतिर इन्जि, देवुळता पिसमुळतुन इनम इनजोर ईकन.✡ तान बोग़े ऊंदना आयो इन्जि, मीवा विस्वसतुन पका पोस मन्ह्‌टु.✡ 12 बोर बोर लाग्वाङ पोल्‍लोन गेल्सनुर,✡ ओरिन नावा देवुळता मंदिरतगा, रायि मुंडाता लेह्‌कान निल्पिह कीकन.✡ बोग़े ओरिन अग्डाहि जर्गिह केवोग़ आयनोग़. ओरा पोग़ोन नावा देवुळता पेदिरतुन रासकन.✡ अहे ओर नावा देवुळता सहरतोर आयनुर; अद सहर इतेके, नावा देवुळता जागातग्डाहि रेगनदु पूना येरुसलेम.✡ ओसो नावाय पूना पेदिरतुन वने ओरा पोग़ोन रासकन.✡ 13 देवुळता जीवा विस्वसिरा मुडुन वेहतनद पोल्‍लोतुन पुनवालोर, बेस-नेह्‌ना केंजिसि, विचर कीस ऊळिर.✡

लोदिकिया सहरता विस्वसिरा मुडेनाह्‌क कबुर

14 “लोदिकिया सहरता विस्वसिरा मुडा देवतुलतुह्‌क इद्रम रासा: आमेन इनदनद पेदिरतोग़✡ इतेके, बर्वस लायकतोग़ निटम साक्सि एवाल,✡ बोना मेटे देवुळि सबेटविन पुटिह कीता,✡ ओग़ु मीट विस्वसिरिन इनदलाह आतोग़: 15 मीट बेद्रम ताकलाह आतिर, इदिन नना पुतन.✡ मीवा ताकमुळ बेद्रम मन्ह्‌ता इतेके, मीट (सितुर ईयनद) किर्ङतद एता लेह्‌का वने इलविर, अहे (पोटातुन सव्रे कीयनद) कासतद एता लेह्‌का वने इलविर! किर्ङिसाय मनदना, इलवेके कासिसाय मनदना, अस्के नाक बेस ओप्पालि.† 16 आयो रा, मीट तोडटुह्‌क विचर वावद केनकेने मलमल आतद एता लेह्‌कान आतिर. अदिनेनाह्‌क मीक नावा तोडटाहि उळ्सीयलाह आतन. 17 (विस्वसता इसबते) मीट नसिबलेवोरिर आतिर; दुस्रोर मीक ऊळिस मान वसना लेह्‌का आतिर; गतलेवोरिर आतिर. (विस्वसता इसबते) गुडिरिर आतिर, कूळल आतिर. मति तान पुनवा, मता मन्कलोरोम आतोम, आलनाह-पिसनाह माक मन्ह्‌ता, माक बेदिनाय गर्ज इले इह्‌निर.✡ 18 अदिनेनाह्‌क नना मीक बुद काग़्हतह्‌नन, केंजाट: मीट (विस्वसता इसबते) मता मन्कलोरिर आयलाहि, नयग्डाहे किसते कारियिह कीसि, जूत कीतद बेसता बंगरतुन असाट.✡ कूळल आसि लजा अर्स मनदनदिन दुस्रोर ऊळवाह, नयग्डाहे उहतलाह पांड्रि गेंदेङ‡ असाट.✡ मीवाङ कोंडानगा ओकलाह, नयग्डाहे मत असाट, अस्के तोवयकिर!§ 19 बोरिन-बोरिन नना जीवा कीतन, ओरिन सुद्रे कीयलाह तेर्हतह्‌नन.✡ अदिनेनाह्‌क जिद कीसि, मीवा लेसिस दायनद अग़दाहि मल्म्ह्‌टु.✡ 20 केंजाट! नना मीवा दारावंडटगा निच केयलाह आतन. बोर बोर नावा लेङतुन केंजिसि अग़दुन तेग़यनुर, ओरगा निटम ओळियकन, ओसो ओरा संगे नना उदिसि, माट ऐंगेन तिनदकोम, उनडकोम.✡ 21 बोर बोर लाग्वाङ पोल्‍लोन गेल्सनुर,✡ ओरिनु नना नावा संगे राजेम ताकिह कीयलाह अदिकर ईकन. बेद्रम नना लाग्वाङ पोल्‍लोन गेल्सिसि,✡ नावा बाबाल उदिस ताकिह कीयनद राजकुर्सतगा ओना संगे उदतन, अद्रम ओरिन उदिह कीकन.✡ 22 देवुळता जीवा विस्वसिरा मुडुन वेहतनद पोल्‍लोतुन पुनवालोर, बेस-नेह्‌ना केंजिसि, विचर कीस ऊळिर,”✡ इनजोर येसु किर्स्तु वेहतोग़.

4

पोग़ोन देवुळदीपतगा योहन ऊळतव पोल्‍लोङ

1 इव पोल्‍लोङ आतापया, ऊळाट, पोग़ोन देवुळदीपतगा अग़ तेग़यिस मतदिन, नना योहननन ऊळतन.✡ मुने बेरा अकुम नेकतप लेह्‌का, नावा संगे वळ्ह्‌कतद लेङु,✡ इंजेके नाक इद्रम इता: “इगा पोग़ोन देवुळदीपतगा वय.✡ इंजेक मुनेह आयनव पोल्‍लोन, नीक तोहतह्‌नन,”✡ इता. 2 अद अद्रम इतस्केन, देवुळता जीवाता दळ्म नयगा अरता. अस्के नना ऊळतन: उंद राजकुर्सि देवुळदीपतगा मता. अद राजकुर्सतगा बेदो उदिस मता.✡ 3 राजकुर्सतगा उदिस मतदु, मिळ्स्कनव हीरा ओसो मानिक इनदनव बंडाना लेह्‌कान मिळ्स्किंदु.✡ अद राजकुर्सता सर्ने, मरकत इनदनद बंडाता लेह्‌कान मिळ्स्कनद देवुळविल मता.✡ 4 राजकुर्सता सर्ने वीसा नालुङ कुर्सिङ मताङ. अव कुर्सिनगा वीसा नालवुर पेदल्क उदिस मतोर.✡ ओर पांड्रि गेंदेङ केग़्स मतोर;✡ ओसो तमाङ तलानगा, राजालोर केग़यना लेह्‌काडाङ बंगरताङ राजटोपिङ केग़्स मतोर. 5 अद राजकुर्सतगा मिळ्स्कसोर, गुळ्न्जसोर मंदु.✡ ओसो राजकुर्सता मुनेह, एळुङ चिमलिङ पोतसोर मताङ.✡ अव चिमलिङ देवुळतग्डाङ एळुङ जीवाङ आंदुङ.✡ 6 अद राजकुर्सता मुनेह, अदमलेह्‌का पङ्ने दिसनद सम्दुरलेह्‌कान मता.✡ राजकुर्सता नडुमि ओसो ताना सर्ने, नालुङ जीवात मनदनव दिंचिङ मताङ.✡ अविस्किह्‌क पेग़्केह-मुनेह वेट कोंडाङे मताङ.✡ 7 मुनेता दिंचि सिङपुललेह्‌का मता. दुस्रा दिंचि बार कोंदा पियोलेह्‌का मता. ओसो उंद दिंचता तोडि बार मन्कना तोडलेह्‌का मता. उंद दिंचि बार पग़यनद गंदालता लेह्‌का मता.✡ 8 इव नालुङ आस दिंचिह्‌कु, आरुङ-आरुङ मारेङ मताङ.✡ अविस्कना पूरा मेंदुलमेंडु, ओसो मारेना इळ्न वने, वेट कोंडाङे मताङ.✡ अवु नग़्का पिळ्‍विळ, पियल-पोळ्‍द रोमवा,✡ इद्रम इनजोर मन्ह्‌ताङ:

“ए सामि देवुळतिन, निमान पवित्र, पवित्र, पवित्रतोनिन!✡

निमा बेरा लावता देवुळतिन!

निमान मुनेताह जीवात मतोनिन, इंजेके वने जीवात मनवानिन, ओसोवने वावानिन,”✡

इनजोर इन्ह्‌ताङ. 9 अव जीवात मनदनव दिंचिङ राजकुर्सतगा उदतदिन,✡ अमेसा-अमेसातुह्‌क जीवात मनदनदिन,✡ कदर, मान, जोहर आयि इनदह्‌पा, 10 वेर वीसा नालवुर पेदल्क वने, राजकुर्सतगा उदतदिनाङ काल्क अर्सि,✡ अमेसा-अमेसातुह्‌क जीवात मनदनदिन✡ मोळ्किह्‌तोर. ओसो तमाङ राजटोपिन, राजकुर्सता मुनेह तासिसि, इद्रम इन्ह्‌तोर:

11 “ए मावा सामिनिन, मावा देवुळतिन!

निमान सबेटविन पुटिह कीतिन.

अव नीवाय विचरते मन्ह्‌ताङ.

नीवाय विचरते अव पुटटाङ.✡

अदिनेनाह्‌क निमान डीसाता, मानता, बेरा लावता लायकतोनिन आंदिन,✡”

इनजोर इन्ह्‌तोर.

5

लेहता पग़वाह वटे मेततद तोला सीटि

1 पया नना ऊळतन अस्के, राजकुर्सतगा उदतदिना✡ (इतेके देवुळता) तिनळ कयदगा ऊर्हतद तोला सीटि मता.✡ अद तोला सीटटा लोप्पा ओसो पलते, पोल्‍लोङ रासिस मताङ.✡ अद सीटटुन बोग़े लेहता पग़वाह, सीटटगा एळुङ जागाने वटे मेतिस मता.✡ 2 अस्के उंद पका लावता देवतुलतुन ऊळतन.✡ अद जोरते इद्रम केयता, “इद तोला सीटटगा मेततदिन तेंडिसि, तान लेहतना लायकतोग़ बोग़ मन्ह्‌तोग़?” इता. 3 मति पोग़ोन देवुळदीपतगा, इद बूमतगा, हानादीपतगा वने,✡ बोग़े सीटटुन लेहचि, तानग्डा पोल्‍लोतुन अर्वना लायकतोग़ दोर्कोग़. 4 सीटटुन लेहचि, तानग्डा पोल्‍लोतुन अर्वना लायकतोग़ बोग़े दोर्कवाह्‌कु, नना योहननन पकाय अळया बोटटन.

उंद गोरेपिला तोला सीटटुन लेहतह्‌ता

5 पया पेदल्कनग्डाहि ओर्वोग़ नयगा वासि, “अळमा! इद ऊळा! बोन यहुदाना पुळ्गता सिङपुल इन्ह्‌तोर,✡ ओग़ दाविद राजाना कूळतोग़,✡ तना कोटुलतोरिन गेल्सतोग़.* अदिनेनाह्‌क तोला सीटटगा एळुङ जागानगा मेततद वटेतुन तेंडिसि, तान लेहतलाह ओग़ लायक मन्ह्‌तोग़,” इनजोर वेहतोग़. 6 अचोटेने उंद गोरेपिलातुन✡ ऊळतन.† राजकुर्सता ओसो नालुङ दिंचिना,✡ वीसा नालवुर पेदल्कना नडुम✡ निच मता. तान मुनेने बोग़ो मति हव्किस मतप लेह्‌कान दिसिंदु.✡ तान्क एळुङ कोह्‌क मताङ, ओसो एळुङ कोंडाङ मताङ.✡ अव कोंडाङ पूरा बूमतगा, देवुळ लोहतव तानाङ एळुङ जीवाङ!✡

7 अद गोरेपिला वासि, राजकुर्सतगा उदिस मतदिना✡ तिनळ कयदग्डाहि, अद तोला सीटटुन एता. 8 गोरेपिला अद तोला सीटटुन एतस्के, नालुङ जीवात मनदनव दिंचिङ✡ ओसो वीसा नालवुर पेदल्कु,✡ ताना मुनेह अर्सि मोळ्कतोर.✡ ओर ओर्वोग़-ओर्वोग़, तमाङ कय्कने उंद जेतुरि,✡ ओसो दूपम उर्न्जनद बंगरता कस्ला पोस मतोर. अद कस्लामेंड दूपम मता. अद दूपम इतेके देवुळता मन्कलोरा पार्तना आंदु.✡ 9-10 मोळ्किसि ओर इद्रम पूना पाटा वाग़तोर:

“नीक मन्कलोर हव्किस मतोर,✡

निमा नीवा नेतुर पोहच डोलतिन.

अद नेतुरता कर्सा कीसि, सबे पुळ्गिनाहि, दुस्राङ-दुस्राङ पोल्‍लोङ वळ्ह्‌कवालोरग्डाहि,

सबे देसेह्‌कनोरग्डाहि, सबे जातिनोरग्डाहि, मन्कलोरिन देवुळतेनाह्‌क अलग कीतिन.✡

ओसो ओरिन मावा देवुळता राजेमतोर कीतिन, तानाङ बूमयालोर वने कीतिन,

ओर पूरा बूमते राजेम कीयनुर.✡

अदिह्‌क तोला सीटटुन एतलाहि,

ओसो तानगा मेततद वटेतुन तेंडलाहि, निमान लायकतोनिन!✡”

इनजोर पूना पाटा वाग़तोर.✡

देवतुल्क येसु किर्स्तुन मोळ्किह्‌ताङ

11 पया नना ऊळतन: राजकुर्सि ओसो नालुङ जीवात मनदनव दिंचिङ✡ ओसो पेदल्कु, वेरा सर्ने तिरियनव लाकिनाङ-लाकिङ, कोटिनाङ-कोटिङ लेक पग़वाह देवतुल्क मताङ.✡ नना अविस्कना लेङ केंजतन. 12 अव जोरते इद्रम इताङ:

“मन्कलोर इद गोरेपिलातुन हव्किस मतोर,

मति इंजेके अदिकर तानाये, सबे मालसोम तानाये, बुदि तानाये, लाव तानाये,

मान तानाये, डीसा तानाये, तान जोहर कीकल,✡

अदे अद्रम कीयना लायकता आंदु,”✡

इनजोर इताङ. 13 अस्के पोग़ोटा बूमतगा मनदनव, इद बूमतगा मनदनव, हानादीपतगा मनदनव, सम्दुरतगा मनदनव,✡ देवुळ पंडटव सबे इद्रम इनदनद केंजतन:

“राजकुर्सतगा उदतदिन,✡ ओसो गोरेपिलातुन जोहर कीकल.

मान, डीसा, राजेमि अमेसा-अमेसातुह्‌क अविस्कनाये मनि,”✡

इनजोर इताङ. 14 इतस्के नालुङ आस जीवात मनदनव दिंचिङ,✡ “इंगो आमेन” इनजोर इताङ. अहे ओसो पेदल्कु दंडुम अर्सि मोळ्कतोर.✡

6

मुनेटा मेततद वटेतुन किर्स्तु तेंडिह्‌तोग़

1 पेदल्क मोळ्कतापया, अद तोला सीटटगा मेततव एळुङ वटेनाहि,✡ उंद वटेतुन गोरेपिला तेंडनदिन ऊळतन. अद तेंडिह्‌पा, नालुङ दिंचिनग्डाहि,✡ उंद दिंचि गुळ्न्जतप लेह्‌काडा लेङते✡ “पेसा” इनजोर इता. 2 इतस्के ऊळाट, उंद पांड्रि कोडातुन नना ऊळतन.✡ ताना पोग़ोन ओर्वोग़ उदिस मतोग़. ओग़ कान-विल पोस मतोग़. ओसो ओन्क राजटोपि ईतद मता.✡ ओग़ लळयते गेल्सलाहि, तना कोटुलतोरिन गेल्ससोरे, बूमतेके पेसतोग़.

दुस्रा मेततद वटेतुन किर्स्तु तेंडिह्‌तोग़

3 पया मेततद दुस्रा वटेतुन गोरेपिला तेंडटा. अस्के दुस्रा दिंचि, “पेसा” इनजोर इता. 4 इतस्के रेंगाल कोडा पेसतद✡ नना ऊळतन. ताना पोग़ोन ओर्वोग़ उदिस मतोग़. (ओग़ वने बूमतेके पेससोर मतोग़,) कयदे बेरा तल्वर कसेग़ पोसि. पूरा बूमतोरिन, ओर्विह्‌क-ओर्वोग़ जग्ळम आसि हव्कनाह कीयलाहि, ओनगा अदिकर मता.

मेततद मूंड मल्काता वटेतुन किर्स्तु तेंडिह्‌तोग़

5 पया मेततद मुचा मल्काता वटेतुन गोरेपिला तेंडटा. अस्के ओसो उंद दिंचि, “पेसा” इनजोर इता. इतस्के कार्यल कोडातुन नना ऊळतन.✡ ताना पोग़ोन उदिस मतोग़ु, किलोकाटा पोस मतोग़. 6 अचोटेने नालुङ दिंचिना नडुमताहि,✡ उंद लेङ इद्रम इनदनद केंजतन: “पोळ्‍दमेटा कूलते किलोमेंडे गोहपिंड असनाह आस्ता, अचोके कोताने मूंड किलोङ सेन जोना पिंड असनाह आस्ता; मति नेयदुन ओसो अंगुर जोमातुन कय इटमा,”✡ इनजोर अद इता.*

मेततद नालुङ मल्काता वटेतुन किर्स्तु तेंडिह्‌तोग़

7 पया मेततद नालुङ मल्काता वटेतुन गोरेपिला तेंडटा. अस्के ओसो उंद दिंचि, “पेसा” इनजोर इनदनद केंजतन. 8 अस्के दुमाल कोडातुन नना ऊळतन.✡ ताना पोग़ोन ओर्वोग़ उदिस मतोग़. ओना पेदिरि हामुर इनजोर मता. ओसो ओना पयाह पयाह, हानादीप पेदिरतोग़ मतोग़.✡ बूममेटोरिन नालुङ तूस्क कीसि, उंद तूसतोरिनु लळयते, दुकळते, बेमरते, गेळा जन्वर्कने हव्कलाहि, देवुळि ओरिह्‌क अदिकर ईता.✡

मेततद एयुङ मल्काता वटेतुन किर्स्तु तेंडिह्‌तोग़

9 ताना पया मेततद एयुङ मल्काता वटेतुन, गोरेपिला तेंडटा. अस्के मुने बूमतगा मनदह्‌पा, देवुळता पोल्‍लो वेहताह्‌कु, येसुना साक्सि ईताह्‌कु,✡ कोटुलतोर बोरिन हव्किस मतोर,✡ ओराङ हानस्किन दूपम बोळ्सनद जागाता इळ्न नना ऊळतन.✡ 10 अव हानस्कु देवुळतुन बेरा लेङते इद्रम केयताङ: “ए पवित्र मनवानिन, सेतेमतोग़ सामिनिन!✡ बूमतगा माक हव्कतोरिन बेचानाह नेयम केवालेवा, सिक्सा एवालेवा केपसोर मनदकिन?”✡ इनजोर केयताङ. 11 अस्के अव उंद-उंदतुह्‌क, पांड्रि गेंदे केग़यलाह दोर्कता.✡ पया देवुळि अविस्किन इता, “मीवा ऐंगेटोर विस्वसिर बूमतगा नाक माळिह्‌तोर. ओरिन वने मीक हव्कतप लेह्‌कान, हव्कना मन्ह्‌ता. बेच्वुर डोलना इनजोर नना विचर कीस तासतन, अच्वुर डोलनाह,✡ मीट वने गळ्क केपिस मन्ह्‌टु,”✡ इनजोर इता.

मेततद आरुङ मल्काता वटेतुन किर्स्तु तेंडिह्‌तोग़

12 पया मेततद आरुङ मल्काता वटेतुन गोरेपिला तेंडटा. अस्के बूम पकाय गल्जतदिन नना ऊळतन.✡ ओसो कार्यल गोंगळिता लेह्‌कान, पोळ्‍दु कार्यल आता.✡ नेला बार नेतुरलेह्‌का गंजता. 13 दूंद वायह्‌पा, तोया कायाङ इळ्न रालना लेह्‌का, उकाङ पोग़ोटाहि बूमतगा रालताङ.✡ 14 केततुन उळ्हतप लेह्‌कान, पोग़ोटा बूमि मायता.✡ सबे मेटाङ ओसो सम्दुरता नडुम मनदनव तोग़िङ, तमाङ जागानाहि जर्गताङ.✡ 15 जर्गतस्के, बूमतोर राजालोर, मुक्यालोर, साय्बालोर, साव्कर मन्कलोर, अदिकरते मनवालोर, ओर्युलतोर, ओर्युल आयवोर, सबेटोर बोर बोर पांजानगा, बोर बोर मेटानाङ बंडानगा वितिस मकतोर.✡ 16-17 मकिसि अव मेटानु, कोको-बंडानु इद्रम इतोर, “राजकुर्सतगा उदतदिना ओसो गोरेपिलाता, ओङ आसि सबेटोरिन नेयम कीयनद दिया एवता!✡ बोग़े पिस पग़वोग़.✡ अदिनेनाह्‌क मावा पोग़ोन अर्म्हटु, राजकुर्सतगा उदतदिना कयदाहि, ओसो गोरेपिलाता ओङताहि, माक पिसिह कीम्ह्‌टु,” इनजोर इतोर.✡

7

देवुळि तना मन्कलोरिन सीना तासिस एग़िह कीस्ता

1 पया नालुङ देवतुल्क अताङ, अन्जि बूमताङ नालुङ मूलानगा निचि, बूमतग्डाङ नालुङ बाजेना वळ्‍दुन रोमिह कीतदिन ऊळतन. अदिह्‌क बूमतगा, सम्दुरतगा, मरानगा मुर्तिय वळ्य कग़्सवा मता.✡ 2 अव नालुङ आस देवतुल्किह्‌क, बूमतगा ओसो सम्दुरतगा, पीळा लोहतलाह अदिकर ईतद मता. पया ओसो उंद देवतुलि, पोळ्‍द पेसनद बाजेताहि पेसिस वायनद ऊळतन. (अदु मन्कलोराङ तला-कपरानगा तासलाह) जीवात मनदनद देवुळता सीनातुन पोस मता.✡ पोसि अव नालुङ आस देवतुल्किन, जोरते इद्रम इता: 3 “रोमाटु! मावा देवुळतुन माळवालोराङ तला-कपरानगा, माट बेचानाह सीना तासोम,✡ अचानाह बूमतगा, सम्दुरतगा, मरानगा पीळा लोहमाट,” इता.✡ 4 अस्के सीना दोर्कतोर लोकुरा लेकातुन नना केंजतन: इस्रयेल लोकुराङ सबे कूळिनाहि, उंद लाक, रेंड वीसाङ, नालुङ अजर्क (1,44,000) मन्कलोरिह्‌क सीना दोर्कता.✡ 5-8 ओर इस्रयेलतोरा बारा कूळिनोर मतोर: यहुदा मुय्तोना कूळि, रूबेन मुय्तोना कूळि, गाद मुय्तोना कूळि, आसेर मुय्तोना कूळि, नप्‍तालि मुय्तोना कूळि, मनसे मुय्तोना कूळि, सिमियोन मुय्तोना कूळि, लेवि मुय्तोना कूळि, इसाकर मुय्तोना कूळि, जाबलुन मुय्तोना कूळि, योसेप मुय्तोना कूळि, बिन्यमिन मुय्तोना कूळि. उंद-उंद कूळतोरग्डाहि बारा अजर्क (12,000) मन्कलोरिह्‌क, इतेके सबेटोर कलियिसि, उंद लाक, रेंड वीसाङ, नालुङ अजर्क (1,44,000) मन्कलोरिह्‌क, देवुळता सीना दोर्कता.

सबे जातिना मुलु देवुळतुन मोळ्किह्‌तोर

9 इव पोल्‍लोङ आतापया, नना ऊळतन: सबे जातिनोर, सबे कूळिनोर, सबे देसेह्‌कनोर, दुस्राङ-दुस्राङ बासाङ वळ्ह्‌कवालोर मन्कलोरा मुलु, राजकुर्सता मुनेह, गोरेपिलाता मुनेह निच मतोर.✡ बोग़े लेक पग़वाह मुल मतोर. मुडा मन्कलोर पांड्रि गेंदेङ उहचि मतोर.✡ ओसो गजर मराताङ कोमाङ पोस मतोर.✡ 10 पोसि गिर्दाते इद्रम केयतोर:

“राजकुर्सतगा उदतद मावा देवुळतिन, ओसो गोरेपिलातिन,

मियग्डाहे मावा पिसमुळ वास्ता!”✡

इनजोर केयतोर. 11 केयिह्‌पा, राजकुर्सता, पेदल्कना ओसो नालुङ दिंचिना✡ सर्ने, सबे देवतुल्कु निच मताङ. पया अव राजकुर्सता मुनेह दंडुम अर्सि, देवुळतुन मोळ्कताङ;✡ ओसो इद्रम इताङ:

12 “आमेन! मावा देवुळिये सबेट्क बेरा,

डीसा तानाये, बुदि तानाये,

तान जोहर कीकल, तान मान ईकल,

अदिकर तानाये, लाव तानाये, आमेन!”✡

इनजोर इताङ.

13 इतस्के पया, अचोटेने पेदल्कनाहि ओर्वोग़ नाक ताल्ह्‌कतोग़, “वेर पांड्रि गेंदेङ उहतोर मन्कलोर बोर आंदुर, बेग्डाह वातोर, पुतिना?” इतोग़. 14 इतस्के, “नना पुनोन बाबा, निमान वेहा” इतन. इतस्के ओग़ इतोग़, “वेर मन्कलोर पकाय गोसा आतोर;✡ मति आक्रि एवनाह आपिस वातोर. गोरेपिलाता नेतुरता मेटे,✡ वेर सिर्तम आसि,✡ डागिललेवोर आतोर.✡

15 अदिनेनाह्‌क वेर इंजेके देवुळता राजकुर्सता मुनेह निच मन्ह्‌तोर.

ताना मंदिरतगा मन्जि, नग़्का पिळ्‍विळ पियल-पोळ्‍द तान माळिह्‌तोर.✡

राजकुर्सतगा उदतदु, वेरा नडुम जागा आसि, वेरिन राका कीयग़ा.✡

16-17 राजकुर्सतगा मनदनद गोरेपिला, वेरिन अग़ तोहतग़ा;

ओसो देवुळता पिसमुळ ईयनद एताङ कनिर्कनगा ओसीयग़ा;✡

अदिनेनाह्‌क इंजेके वेरिह्‌क कग़्व वसो आयग़ा,

एग़ उनडा वसो आयग़ा, एद दल्गो आयग़ा, कांका पोयो आयग़ा.✡

देवुळि तनाय वेराङ सबे तिपल्किन जेक कीसि,

वेराङ सबे कंड्रिन उम्चिसीयग़ा,”✡

इनजोर इतोग़.

8

मेततद आक्रिता वटेतुन किर्स्तु तेंडिह्‌तोग़

1 पया बह आता, मेततद एळुङ मल्काता वटेतुन, गोरेपिला तेंडटा.✡ अचोटेने पया पोग़ोन देवुळदीपतगा गळ्क मेर्क्ने आता. 2 अस्के देवुळता मुनेह नितनव, एळुङ देवतुल्किन ऊळतन.✡ देवुळि अविस्किह्‌क एळुङ अकुह्‌क ईता. 3 देवुळता राजकुर्सता मुनेह, बंगरते माचतद दूपम बोळ्सनद मेजा मता.✡ उंद देवतुलि दूपम उर्न्जनद बंगरता कस्ला पोसि, अद मेजातगा वास निता. नितस्के देवुळताङ सबेटोर मन्कलोरा पार्तनाता संगे उर्न्जलाहि, तान्क वेल्‍लाय दूपम दोर्कता.✡ 4 अस्के देवतुल उर्न्जतद दूपमता उंडुलि, देवुळता मन्कलोरा पार्तनाता संगे, देवुळता मुनेह एवता.✡ 5 ताना पया अद देवतुल बह कीता, दूपम बोळ्सनद मेजाताङ किसतळ्मिन, तना दूपम उर्न्जनद कस्लातगा निहता.✡ निहचि, अविस्किन इळ्ता बूमतगा अर्हचीता.✡ ईतस्के पया, पकाय गुळ्न्जना, नेकना, मिळ्स्कना, बूम गल्जना इद्रम इळ्ता बूमतगा दिसता.✡

एळुङ देवतुल्कु एळुङ अकुह्‌क ऊरिह्‌ताङ

6 पया अकुह्‌क पोस मतव एळुङ देवतुल्कु, तमाङ अकुह्‌कु ऊरलाह तयर आताङ. 7 मुनेता देवतुलि तना अकुमतुन ऊरता, ऊरतस्के आदुर्कु ओसो किसु,✡ नेतुरता संगे कलियिस,✡ बूमतगा अरताङ. अरतस्के, बूमताङ मूंड चेकानाहि, उंद चेका बूमि कर्वता. ओसो मूंड चेकानाहि उंद चेकाताङ मराङ कर्वताङ.✡ अहे सबे पह्‌ना रोंडा कर्विस नेग़ आता.✡

8 पया दुस्रा देवतुलि तना अकुमतुन ऊरता. ऊरतस्के, किस कर्वनद उंद बेरा मेटालेह्‌कान, बातालो मति सम्दुरतगा अरता. अरतस्के, सम्दुरताङ मूंड चेकानाहि उंद चेका सम्दुर, नेतुर मारियता.✡ 9 नेतुर मारियताह्‌कु, अग्डाङ सबे जन्वर्क डोलताङ.✡ अगा मतव ओडाङ वने बूळेम आताङ.

10 मूंड मल्काता देवतुलि, तना अकुमतुन ऊरता. ऊरतस्के बेरा उंद उका, तोरे किसलेह्‌कान मळ्गसोर, पोग़ोटाहि अरयलाह आता.✡ अस्के बूमतग्डाङ बेरेह्‌कु, एग़ पेसनाङ कनिर्कु, इविस्कनाङ मूंड चेकानाहि उंद चेकाताङ बेरेह्‌कनगा, ओसो एग़ पेसनाङ कनिर्कनगा, इद उका अरता. 11 अद अरतस्के, मूंड चेकानग्डाहि उंद चेकाता बेसतल एग़ कयता. एग़ कयताह्‌कु, अद एग़ उटोरु वेल्‍लाटोर मन्कलोर डोलतोर. अदिह्‌क अद उकातुन कयमुलि इन्ह्‌तोर.✡

12 नालुङ मल्काता देवतुलि तना अकुमतुन ऊरता. ऊरतस्के पोळ्‍दु, नेला, उकानगा पीळा अरता. पीळा अरतस्के, अव मुनेता लेह्‌का दींचोङ.✡ अदिनेनाह्‌क पियलि नालुङ गंटाङ, पोळ्‍दता वेह्‌च इलवा मता.✡ अहे नग़्काटुह्‌क नालुङ गंटाङ नेलाता, उकाना वेह्‌च इलवा मता. 13 अद्रमलेह्‌काने पया उंद गंदाल पिटे, पोग़ोटाहि पग़यिस वायनद ऊळतन. अद पका जोरते इद्रम इनदनद केंजतन: “इंजेके पिसतव मूंड देवतुल्कु, तमाङ अकुह्‌क ऊरना मन्ह्‌ता. अव अकुह्‌क नेकिह्‌पा, सबेटोर बूमतोरिह्‌क बेचोन गोसा, गोसा, गोसा!”✡ इनजोर इनदनद केंजतन.

9

एयुङ मल्काता देवतुलि अकुम ऊरिह्‌ता

1 अद्रमलेह्‌काने पया एयुङ मल्काता देवतुलि,✡ तना अकुम ऊरता. ऊरतस्के, उंद उका पोग़ोटाहि बूमतगा अरतदिन ऊळतन.✡ अद उकातुह्‌क, देयमदीपता सिक्सा-बोंदाता तालम कय ईतद मता.✡ 2 अद तालम कयदे, देयमदीपता सिक्सा-बोंदातुन तेग़यता. तेग़यतस्के, बेरा किसबटटाहि पेसना लेह्‌का, पका पोया पेसता.✡ अद देयमदीपता सिक्सा-बोंदाता पोया उंडिसि, पोळ्‍दता वेह्‌चतुन मुचता. अदिह्‌क ईकळ आता.✡ 3 अद उंडुलताहि वेल्‍लाङे पापेङ पेसिस, बूमतगा वाताङ.✡ मिचो कोळ्हतप लेह्‌कान कोळ्हतलाहि,✡ देवुळि अविस्किह्‌क लाव ईता. 4 ओसो अविस्किन इद्रमता उकुम ईतद मता: “मीट रोंडान, पोर्ह्‌कान, मरान बूळे केमाट;✡ मति बोराङ तला-कपरानगा देवुळता सीना इले,✡ ओरिन कोळ्हाट. 5 मीट ओरिन हव्कमाट; मति एयुङ नेलाङ आनाह, पकाय वर्केयनाह कीम्ह्‌टु,” इनजोर उकुम ईतद मता. मन्कन मिचो कोळ्हतस्के वर्केयना लेह्‌कान, अव पापेङ कोळ्हतस्के, मंटातुह्‌क वर्केयनुर. 6 अस्के अद तिपलतुन आप पग़वाह्‌कु, मन्कलोर हामुरतुन पर्ह्‌कनुर; मति ओरिह्‌क हामुर दोर्को आयग़ा. ओर डोललाह विचर कीयनुर; मति डोल पग़वोर आयनुर.✡

7 लळयतेनाह्‌क तयर कीतव कोडाना लेह्‌कान, अव पापेङ दिसिंदुङ.✡ अविस्कनाङ तलानगा बंगरताङ राजटोपिना लेह्‌काडाङ मताङ.✡ ओसो अविस्कनाङ मोकाह्‌कु, मन्कलोराङ मोकाह्‌कना लेह्‌कान मताङ. 8 अविस्कनाङ केल्कु आस्कनाङ केल्कना लेह्‌कान मताङ. ओसो अविस्कनाङ पल्कु, डुवस्कनाङ पल्कना लेह्‌कान मताङ.✡ 9 अविस्कनाङ अर्युस्कु कचताङ जगाना लेह्‌का मताङ*. ओसो अव पापेङ पग़यिह्‌पा, वेल्‍लाङे कोडा गाडाङ लळयतस्के नेकतप लेह्‌कान नेकिंदुङ.✡ 10 अविस्कनाङ तोकाङ, मिचो तोकाना लेह्‌कान मताङ. अव तोकानगा काटाङ मताङ. मन्कलोरिन एयुङ नेलाङ आनाह, अळसिह कीयलाहि, अविस्किह्‌क लाव दोर्किस मता; अद लाव अविस्कनाङ तोकानगा मता. 11 अविस्कना उंद राजाल मता. अद देयमदीपता सिक्सा-बोंदातुन ऊळेवाळे कीयनद देयम मता. इब्रि जाततोरा बासाते, ताना पेदिर अबदोन इनजोर मता,✡ अहे युनानि जाततोरा बासाते अपुलयोन इनजोर मता. (इव रेंड आस पेदिर्कना अर्तमि, “बूळे कीयनद” इनजोर आस्ता.) 12 इद मुनेता पीळा मारता, मति केंजाट, ताना पया ओसो रेंड बेराङ पीळाङ वायना मन्ह्‌ताङ!✡

आरुङ मल्काता देवतुलि अकुम ऊरिह्‌ता

13 आरुङ मल्काता देवतुलि, तना अकुम ऊरता. ऊरतस्के, देवुळता मुनेह मतद, बंगरते माचतद दूपम बोळ्सनद मेजाताङ नालुङ मूलानग्डाहि,✡ उंद लेङ केंज वाता. 14 अद लेङु आरुङ मल्कातद देवतुलतुन इद्रम इता: “बेव नालुङ देवतुल्क बेरा परात इनदनद बेरेटगा✡ दोहतव मन्ह्‌ताङ, अविस्किन निमा विळ्सिस ईम,” इता. 15 अदे वर्सा, अदे नेला, अदे दिया, अदे गट्कातेनाह्‌क देवुळि अविस्किन तयर कीस मता. इंजेके बूममेटोर मन्कलोरिन मूंड तूस्क कीसि, उंद तूस मन्कलोरिन हव्कलाहि,✡ आरुङ मल्काता देवतुलि अविस्किन विळ्सिसीता.

16 पया कोडाना पोग़ोन उदिस मतोर सीपय्किन नना ऊळतन. ओरा लेकातुन नना केंजतन, ओर वीसा कोटिना मुल मतोर. 17 कोडाङ ओसो अविस्कनगा उदिस मतोरिन, नना लेकाते ऊळिह्‌पा, अव नाक इद्रम दिसताङ: कोडानगा उदतोर अर्युलतगा कचताङ जगाङ केग़्स मतोर, अव जगाङ किसलेह्‌का कम्कल मताङ, पोग़ोटा बूमता रंगलेह्‌का मताङ, किसतळ्मिना लेह्‌का एरल मताङ. अव कोडानाङ तलाङ, डुवल तलालेह्‌का मताङ, अविस्कनाङ तोडिनाहि किसु, पोया ओसो किसतळ्मिङ पेसिंदुङ.✡ 18 अविस्कनाङ तोडिनाहि पेसनव किसु, पोया, किसतळ्मिङ, इवु मन्कलोरिन हव्कनव मूंड पीळाङ मताङ. अव पीळाने बूममेटोर मन्कलोराङ, मूंड तूस्कनग्डाह उंद तूस मन्कलोर डोलतोर. 19 अव कोडाना लावु अविस्कनाङ तोडिनगा, तोकानगा मता. ओसो तरस्कना लेह्‌का, अविस्कनाङ तोकानगा तलाङ मताङ. अवटे अवु मन्कलोरिन तिपल कींदुङ.

20 इव मूंड आस पीळाने डोलवालेवा पिसतोर मन्कलोरु, इचोन तिपल आस तेला, तमाङ लाग्वाङ कबस्कनाहि मलवोर, देवुळताङ केंजोर.✡ ओर देयह्‌किन ओसो बंगरते, वेंडिते, इतुळते, बंडाने, मराने पंडटव बोमान मोळ्कसोरेन अंदुर.✡ अव बोमाङ इतेके, तोवया पग़वोङ, वेनदा पग़वोङ, ताक पग़वोङ.✡ 21 अहे ओसो मन्कलोरिन हव्कना, ओदेङ पंडना,✡ साट्याल कीयना, कले कीयना, इव कबस्कनाहि, ओर मुर्तिय मलवोर.✡

10

योहन तोला सीटटुन तिन्ह्‌तोग़

1 अद्रमलेह्‌काने पया पकाय लावता ओसो उंद देवतुलि,✡ देवुळदीपताहि इळ्न रेगनदिन ऊळतन.✡ अद मोयुलतुन गेंदेता लेह्‌कान उहचि मता. ताना तलापोग़ोन उंद देवुळविल मता.✡ ताना मोकमि पोळ्‍दलेह्‌का दींचिंदु.✡ ओसो तानाङ काल्क किसगुटाना लेह्‌कान मताङ.✡ 2 अद देवतुलि लेहच मतद उड्ला तोला सीटटुन, तना कयदे पोस मता.✡ अदु तना तिनळ कादुन बार सम्दुरतगा, दावळ कादुन बार बूमतगा वाटिस मता. 3 पया अद डुवल कह्‌चना लेह्‌कान, बेरा लेङते केयता.✡ अद देवतुलि अद्रम केयतस्के, एळुङ मल्काङ गुळ्न्जतप लेह्‌काडाङ पोल्‍लोङ केंज वाताङ.✡ 4 केंज वातस्के, नना योहननन अव पोल्‍लोन रासलाह बोटटन.✡ अचोटेने देवुळदीपताहि, उंद लेङ इद्रम इता: “गुळ्न्जिह्‌पा वेहतव पोल्‍लोन रासमा, अविस्किन मकिह कीस तासा,”✡ इनजोर इता. 5 सम्दुरतगा ओसो बूमतगा, तनाङ काल्किन वाटिस निच मतद देवतुलि, तना तिनळ कयदुन पोग़ोन देवुळदीपतके आहता.✡ 6-7 आहचि इद्रम ओतता: “एळुङ मल्काता देवतुलि तना अकुम ऊरनद दियाते,✡ देवुळि तना इचानाह पुन्पिह केवद पोल्‍लोतुन, निटम आनाह कीयग़ा. इद दियाते अव पोल्‍लोङ निटम आयनुङ इनजोर,✡ तना सेवा कीतोर कबुरतोरिन अद मुनेन वेहच मता.✡ अद दिया एरेन एवता,✡” इता. इन्जि, पोग़ोटा बूमि ओसो अगा मनदनव, इळ्ता बूमि ओसो अगा मनदनव, सम्दुर ओसो तानगा मनदनव, इव सबेटविन पंडटद,✡ अमेसा-अमेसातुह्‌क जीवात मनदनद✡ देवुळता पेदिर पोस ओतता.

8 मुने देवुळदीपताहि नना केंजतद लेङु, ओसोवने नाक इद्रम इता: “अन! सम्दुरतुन ओसो बूमतुन ओय्ह्‌किस नितद देवतुलता कयदाहि, लेहच मनदनद तोला सीटटुन ओम,” इनजोर इता. 9 इतस्के नना तानगा अन्जि, “अद उड्ला तोला सीटटुन नाक ईम,” इनजोर इतन. इतस्के अद नाक इता, “इदु! तिन! इद नीवा तोडटुह्‌क ओग़्वेनेयदा लेह्‌का मिङग़ा; मति नीवा पोटातुन कयमुल कीयग़ा,” इनजोर इता.✡ 10 इतस्के नना ताना कयदाहि, अद तोला सीटटुन ओस तितन. अद निटम नावा तोडटुह्‌क ओग़्वेनेयदा लेह्‌का मिङिस मता; मति नना तान लोपतन अस्के, नावा पोटातुन कयमुल कीता. 11 तोला सीटटुन तितापया, नाक इद्रमता उकुम केंज वाता: “इंजेके वायनद कालमते वेल्‍लाङे देसेह्‌कनोरिन, वेल्‍लाङे जातिनोरिन, वेल्‍लाङे बासानोरिन, वेल्‍लाटोर राजालोरिन,✡(ओरा लोप्पा आयनव पोल्‍लोन,) देवुळता जीवा नीक वेहतप लेह्‌कान, निमा ओसोवने वेहतकिन,✡” इनजोर इता.

11

देवुळता साक्सि एवालोर इर्वुर मन्कलोरु

1 अद्रमलेह्‌काने पया, बोग़ो मति कहतलाहि नाक लाट डुडि ईतोग़.✡ ईतस्के नाक इद्रमता उकुम केंज वाता, “अले! तेदिसि देवुळता मंदिरता मोळ्कनद जागातुन, ओसो अग्डा गर्यातुन कहा, अहे अगा मोळ्कवालोरिन लेका. 2 मति मंदिरता रेसातुन,✡ नाक पुनवोर लोकुरा कयदे ईतन. अदिनेनाह्‌क तान कहमा. ओर मन्कलोरु, मूंड वर्साङ आरुङ नेलाङ आनाह,✡ नावा पवित्र येरुसलेम सहरतुन, तमा काल इळ्न तासनुर.✡ 3 ओर अद्रम कीयनव दियाने, नावा साक्सि एवालोर✡ इर्वुर मन्कलोरिह्‌क, नावा पोल्‍लो वेहतनद अदिकर ईकन. ओर पोता-गेंदेङ उहचि,✡* उंद अजर रेंड नूह्‌क मूंड वीसाङ (1260) दियाङ एवनाह, नावा पोल्‍लोतुन पोकुर कीयनुर,” इन्जि सामिना उकुम नयगा वाता. 4 (देवुळि तना मुनेतोग़ ओर्वोग़ कबुरतोनु, लेका तोहच मता; अद लेकाते, पूरा बूमता सामिना मुनेह निच मनदनव रेंड जय्तुन मराङ† ओसो रेंड चिमलिङ दिसताङ.✡ अस्के वेर इर्वुर साक्सि एवालोरा लोप्पाने, देवुळि तोहच मता.) 5 वेरिन बोराय बूळे कीयलाहि आतेके, वेर इर्वुर मन्कलोराङ तोडिनाहि, किस पेसिसि ओरिन बूळे कीस्ता.✡ वेरा कोटुलतोर निटम इद्रमलेह्‌काने डोलिह्‌तोर. 6 वेर इर्वुर मन्कलोर देवुळता पोल्‍लोतुन वेहतह्‌पा, पेग़ अरमाकि इनजोर, तान रोमिह कीयलाहि, ओरिह्‌क अदिकर दोर्कता.✡ बेस्के ओरिह्‌क विचर वास्ता, अस्के एतुन नेतुर मारियिह कीयलाहि,✡ बूममेटोरिन दुस्राङ-दुस्राङ पीळाने तिपल कीयलाहि, ओर इर्वुरिह्‌क अदिकर मन्ह्‌ता.

7 ओर देवुळता साक्सितुन वेहतनद मारिह कीतस्के, देयमदीपता सिक्सा-बोंदाताहि,✡ किर्स्तुना विरुदतद रकस पेसिस वास्ता,✡ वासि ओर इर्वुरिन लळय कीस्ता. अह कीसि, ओरिन गेल्सिस हव्किह्‌ता.✡ 8 ओराङ सेत्ताङ अद बेरा सहरता अग़दगा अर्स मन्ह्‌ताङ. अदे सहरतगा, ओरा सामिन वने, हव्कनागुटातगा मोल्‍लाङ कोटिस हव्किस मतोर. सोदोम सहरतोरा लेह्‌काने,✡ अहे मिसर देसेमतोरा लेह्‌काने,✡(अद बेरा सहरतोर वने ओसोय लाग्वोरु)!✡‡ 9 सबे देसेह्‌कनोर, सबे कूळिनोर, दुस्राङ-दुस्राङ बासाङ वळ्ह्‌कवालोर, सबे जातिनोर,✡ मूंड दियाना वळ्गा एवनाह, ओराङ सेत्तान ऊळिह्‌तोर. ओराङ सेत्तान गति कीयलाह एवोर.✡ 10 वेर इर्वुर हातोरु देवुळता कबुरतोरु, बूमतोर मन्कलोरिन पकाय तिपल कीस मतोर. अदिह्‌क वेर डोलतोर इनजोर, बूममेटोर गिर्दा आस्तोर.✡ ओसो तमा सोमताहि, ओर्विह्‌क-ओर्वोग़ माल ईस्तोर.✡

11 मति मूंड दियाना वळ्गा आतापया, देवुळि लोहतद ऊकुरि डोलतोरगा ओळियिह्‌ता. ओळियतस्के, ओर तेदिस नितह्‌तोर.✡ तेदिस नितस्के, ऊळवालोर पका रेयिह्‌तोर. 12 अद्रमलेह्‌कान पया, ओर इर्वुर आसि पोग़ोन देवुळदीपताहि जोरते “इगा पोग़ोन वाटु”✡ इनजोर इतद लेङतुन केंजिह्‌तोर. केंजतस्के, ओर इर्वुर मोयुदगा पोग़ोन देवुळतेके दास्तोर.✡ ओर अनेके, विरुद केवालोर ओरिन ऊळिह्‌तोर. 13 अचोटेने बूमि पकाय गल्जिह्‌ता.✡ सहरता दहा चेकाना बूमताहि, उंद चेका सहर बल अरयह्‌ता. बूम गल्जतस्के, एळुङ अजर्क लोकुर डोलिह्‌तोर. पिसतोर लोकुर पकाय रेयिह्‌तोर. रेयिसि, पोग़ोटा देवुळतुन मान ईसि मोळ्किह्‌तोर.✡

14 केंजाट, दुस्रा गोसा मारता, मति ऊळाट! मुचाकेपाता गोसा✡ चट्पिटे वायलाह आता.§

एळुङ मल्काता देवतुलि अकुम ऊरिह्‌ता

15 पया एळुङ मल्काता देवतुलि अकुम ऊरता.✡ अस्के देवुळदीपतगा वेल्‍लाङे लेङिङ जोरते पेसताङ.✡ अव इद्रम इताङ, “दुनियाता राजेम पूरा मावा देवुळता, ओसो अद आचतोग़ पिसिह केवाल राजाना आता.✡ इंजेके अद अमेसा-अमेसातुह्‌क राजेम ताकिह कीस्ता,✡” इनजोर इताङ. 16 इतस्के देवुळता मुनेह राजकुर्सिनगा उदिस मतोर, वीसा नालवुर पेदल्कु,✡ देवुळता मुनेह दंडुम अर्सि तान मोळ्कतोर.✡ 17 मोळ्किसि इद्रम इतोर:

“ए सामि! बेरा लावता देवुळतिन!

अमेसा मतदु, नेंड वने मनदनद देवुळतिन!✡

इंजेके निमा नीवा लावतुन तोहचि, राजेम ताकिह कीयलाह सुरु कीतिन.✡

अदिनेनाह्‌क माट नीक जोहर कीय्ह्‌नोम.

18 नीक माळवोर ओङ आस मतोर,✡

मति इंजेके निमा ओङ आसि.✡

हातोरा नेयम कीयनद कगो एवता.✡

नीवा कबुर वेहवालोर सेवातोरिह्‌क,

नीवा पवित्र लोकुरिह्‌क,

नीक रेयिस ताकवालोर उड्लोर-बेरोरिह्‌क✡, इनम ईयनद कगो एवता.

ओसो बूमतुन बूळे कीतोरिनु, बूळे कीयनद कगो एवता,✡”

इनजोर इतोर. 19 इतस्के अचोटेने देवुळदीपतगा मनदनद मंदिरता अग़ि पङ्ने आता.✡ आतस्के, अगा देवुळि मन्कलोरिह्‌क करल कीस मतद पोल्‍लोतुन, तासिस मतद संदुकतुन नना ऊळतन.✡ अस्के पका मिळ्स्कता, नेकता, गुळ्न्जता, बूम गल्जता, ओसो पकाय आदुर्क अरताङ.✡

12

आंचाळि ओसो मासुंडि

1 अचोटेने पोग़ोटा बूमतगा बेरा सीना दिसता. अद इद्रम मता इतेके: उंद आंचाळ* दिसता, अद आंचाळि पोळ्‍दतुन गेंदेता लेह्‌कान उहचि मता.✡ ओसो नेलातुन विह्‌किस मता. अहे (महरानि केग़यना लेह्‌का,) तना तलातगा राजटोपि केग़्स मता. अद राजटोपतगा बारा उकाङ मताङ. 2 अद आंचाळि मेंदुदे मता. पया ताना रिकम आयनद कगो एवताह्‌कु, नोप तेदिस मता. अदिनेनाह्‌क अद नोपतुह्‌क केयसोर मता.

3 पया ओसो उंद सीना देवुळदीपतगा दिसता. अद इद्रम मता: ऊळाट, उंद बेरा नेत्रल मासुंड तरस मता,✡ तान्क एळुङ तलाङ, दहा कोह्‌क मताङ.✡ ओसो एळुङ तलानगा, एळुङ राजटोपिङ केग़्स मता. 4 ताना तोका, मूंड तूस्कनाहि उंद तूस पोग़ोटाङ उकान गुंजिसि, बूमतगा अर्ह्‌चीता.✡ अह कीसि पया, अद आंचाळि रिकम आतस्के, ताना मग़िन लोपलाहि,✡ आंचाना मुनेह निच मता.

किर्स्तु इनवाल पेकाल

5 अद आंचाळ पया पेकान† रिकम आता. मति अद मासुंड तरसि ओग़ पेकान लोपनामुनेने, देवुळि ओन तना राजकुर्सतगा ओता.✡ अग्डाहि ओग़ सबे जातिनोरिन पूरा अदिकरते ताकिह कीयनोग़.✡ 6 ओतस्के पया, अद आंचाळि पेळ्ह्‌कल बूमतगा वितता. अगा उंद अजर रेंड नूह्‌क मूंड वीसाङ (1260) दियाङ एवनाह,✡ तान अय कीयलाह, देवुळि तानेनाह्‌क जागा तयर कीस मता.

देयह्‌कना मुक्याना संगे मीकाय्ल लळेम आस्ता

7 पया देवुळदीपतगा उंद लळय आता. मीकाय्ल इनदनद देवुळता देवतुलि✡ तना तोळतव देवतुल्किन पोसि, ओसो मासुंडि तना तोळतविन‡ पोसि, ईनाह-आनाह लळय आताङ. 8 मति मासुंडि गेल्स पग़वो. अदिनेनाह्‌क देवुळदीपतगा मनदलाह, तान्क जागा दोर्को. 9 पया मीकाय्ल तना तोळतव देवतुल्कना संगे, मासुंडतुन ओसो ताना तोळतविन बूमतगा अर्ह्‌चीता.✡ अद मासुंडि इतेके सुरुमुनेता तरसि! तान देयह्‌कना मुक्याल वने इन्ह्‌तोर, ओसो सय्तन वने इन्ह्‌तोर.§ अदे बूममेटोरिन नाळेह कीसोर वाता✡.

10 अचोटेने देवुळदीपतग्डाह जोरते उंद लेङ इद्रम केंज वाता: “मावोरिन देवुळता मुनेह, नग़्का पिळ्‍विळ पियल-पोळ्‍द कसुर ओपसोर मतदिन,✡ इंजेके बूमतगा अर्ह्‌चीतद मन्ह्‌ता. इंजेके देवुळि तना मन्कलोरिन पिसिह कीयनद कगो वाता.✡ देवुळि तना लावते राजेम ताकिह कीयलाह आता. इंजेके अद आचतोग़ राजाल, तना अदिकरतुन तोहतलाह आतोग़.✡ 11 गोरेपिलाता नेतुर मावाङ सबे कसुर्किन एडिह कीता✡ इदिन पुन्जि, मावोर विस्वसिर मासुंडता कसुर ओपतदिन रेयोर. माट येसुनोरोम इन्जि साक्सि ईताह्‌कु,✡ हामुर वायग़ा इन्जि पुतोर, पुन्जाय मति ओर तमा जीवाता पर्वा केवोर.✡ इद्रमलेह्‌का ओर मासुंडतुन आरे कीतोर.✡ 12 अदिनेनाह्‌क ए देवुळदीपतगा मनवालोरिर!✡ मीट गिर्दा आम्ह्‌टु!✡ मति ए इळ्ता बूमतगा, ओसो सम्दुरतगा मनवालोरिर! मीक बेरा गोसा वायग़ा.✡ देयह्‌कना मुक्याल इंजेके मियगा रेगता. इंजेक तना कबळ कीयलाह, एक्‍वा दियाङ इलेङ इनजोर अद पुता, पुताह्‌कु पका ओङ आता,”✡ इनजोर अद लेङ इता.

13 पया मासुंडि तन्क बूमतगा अर्ह्‌चीतोर इनजोर, ओङ आसि बह कीता इतेके, ओग़ पेकान रिकम आतद आंचान तिपल कीयलाहि, ताना पेग़्केह दल्गता. 14 मति अद्रम आताह्‌कु, आंचाळि मासुंडताहि पग़यिसि, पेळ्ह्‌कल बूमतगा विति, अगा मूंड वर्साङ आरुङ नेलाङ एवनाह✡ तान्क पिसवग़ दोर्कि इनजोर, देवुळि आंचाह्‌क बेरा गंदाल पिटेताङ मारेङ ईता.✡ 15 ईतस्के मासुंडि बह कीता, अद आंचान एग़ मुळ्हि इनजोर, तना तोडटाहि एतुन बेरेग़लेह्‌कान, ताना पेग़्केडाहि पोङिह कीता. 16 मति बूमि अद आंचाह्‌क साय्ता कीता. अद बूमि बह कीता इतेके, मासुंडि तना तोडटाहि पोङिह कीतद एतुन ऊतता. 17 अदिनेनाह्‌क मासुंड तरसि आंचाना पोग़ोन ओङ आता; आसि तानाङ पिसतोर पेकोरा संगे, लळेम आयलाह अता.✡ तानाङ पेकोर इतेके, देवुळताङ अडोन माळवालोर,✡ ओसो येसुना साक्सि एवालोर मन्कलोरु.✡ पया अद मासुंडि सम्दुरता दडटगा अन्ज निता.*

13

सम्दुरतग्डा रकस

1 पया उंद रकस सम्दुरताहि पेसिस वायनद ऊळतन.✡ तान्क दहा कोह्‌क मताङ, ओसो एळुङ तलाङ मताङ.✡ दहा कोह्‌कनगा दहा राजटोपिङ मताङ✡.* तानाङ एळुङ तलानगा देवुळतुन पास्कना लेह्‌काडाङ पेदिर्क रासतव मताङ.✡ 2 नना ऊळतन अद रकस, नेग़लता लेह्‌का मता.✡ तानाङ नला काल्कु, एळ्जताङ नला काल्कना लेह्‌का मताङ.✡ ताना तोडि, डुवलता तोडटा लेह्‌का मता.✡ इंजेक अद मासुंडि बह कीता इतेके,✡ तना राजेम ताकिह कीयनद लावतुन, ओसो बेरा अदिकरतुन, रकसता कयदे ईता.✡ 3 रकसता उंद तलातगा, जीवा तिनदनद बेरा नोमुर आस मता; मति अद हामुर ईतप लेह्‌का मतद नोमुर सव्रेम आता. अद नोमुर सव्रेम आतदिन, बूममेटोर लोकुर ऊळिस बामतोर.✡ बामिसि तान मानेम आस, ताना पयाह अतोर.✡ 4 इद रकसता लेह्‌का बेरा बेदे इले, ताना संगे लळेम आया पग़वाल बोग़े इलेग़ इन्जि,✡ रकसतुन वने मोळ्कतोर. पया मासुंडि तना अदिकरतुन रकसतुह्‌क ईताह्‌कु, लोकुर मासुंडतुन वने मोळ्कतोर. 5 देवुळि अद रकसतुन वळ्ह्‌कलाह ईता. ईतस्के अद पया देवुळतुन पास्कनव पका बेराङ-बेराङ पोल्‍लोङ वळ्ह्‌कता.✡ रेंड वीसाङ रेंड (42) नेलाङ आनाह,✡ तन्क विचर वातव कबस्क कीयलाहि, रकसतुह्‌क देवुळि अदिकर ईता. 6 पया अद रकस पकाय देवुळतुन पास्क बोटटा. अद ताना पेदिरतुन, ताना जागातुन (इतेके ताना संगे देवुळदीपतगा मनवालोरिन)✡ पास्क बोटटा. 7 देवुळता मन्कलोरा संगे लळेम आसि ओरिन गेल्सलाह, तान्क अदिकर दोर्कता.✡ ओसो सबे कूळिनोरिन, सबे देसेह्‌कनोरिन, दुस्राङ-दुस्राङ बासाङ वळ्ह्‌कवालोरिन, सबे जातिनोरिन✡ ताकिह कीयलाहि, तान्क अदिकर दोर्कता.† 8 मन्कलोर हव्किस मतद गोरेपिलाता✡ अमेसातुह्‌क पिसवालोरा पुस्तकतगा, बोराङ-बोराङ पेदिर्क दुनिया पुटवस्केन रासतव मन्ह्‌ताङ,✡ ओर रकसतुन माळोर आयनुर. मति ओरिन विळ्सिसि, बूमतगा मनवालोर सबेटोर, अद रकसतुन मोळ्कनुर.✡ 9 पुनवालोर बेस-नेह्‌ना केंजिसि, विचर कीस ऊळिर:✡

10 बोरिन-बोरिन जेलते मनदलाह देवुळि तासता,

ओरिन जेलते ओयनुर.✡

बोरिन-बोरिन तल्वरते डोललाह देवुळि तासता,

ओरिन तल्वरते कोटनुर.✡

इवटेने देवुळता मन्कलोर तिपल्किन आपसोर मनदनद, ओसो विस्वसतुन विळ्सवा मनदनद दिसिह्‌ता.✡

बूमतग्डा रकस

11 पया दुस्रा उंद रकस‡ बूमतग्डाहि पेसिस वायनद ऊळतन.✡ तान्क गोरेपिलाता लेह्‌का रेंड कोह्‌क मताङ. अद वळ्ह्‌कनस्के बार, मासुंडता लेह्‌का वळ्ह्‌किंदु. 12 इद दुस्रा रकस बह कीस्ता इतेके, मुनेता रकसता पूरा अदिकरतुन पोसि, ताना मुनेह राजेम ताकिह कीस्ता. कीसि अद मुनेता नोमुर सव्रेम आतद रकसतुन, पूरा बूमतोर लोकुर मोळ्कनाह कीस्ता.✡ 13 ओसो मन्कलोर ऊळनाह, पोग़ोटाहि इळ्ता बूमतगा किस अरनाह कीस्ता;✡ अद्रमताङ बेराङ-बेराङ सीनान तोहचीस्ता.✡ 14 मुनेता रकसता मुनेह सीना तोहतलाह, तान्क अदिकर दोर्किह्‌ता. अद सीना तोहचि, बूमतगा मनवालोर सबेटोर मन्कलोरिन, अद नाळेह कीस्ता.✡ अद पयाडा रकस बूमतगा मनवालोरिन इद्रम इन्ह्‌ता: “तल्वर कसेग़ते नोमुर आसि, सव्रेम आतद रकसता बोमा पंडाटु,” इन्ह्‌ता. 15 इतस्के ओर बोमा पंडिह्‌तोर. बोमातुन जीवा अर्हतलाहि, दुस्रा रकसतुह्‌क अदिकर दोर्किह्‌ता. अदिनेनाह्‌क अद बोमा जीवा अर्सि वळ्ह्‌किह्‌ता, ओसो तन्क मोळ्कवोर सबेटोर मन्कलोरिन हव्कलाह वेहतह्‌ता.✡ 16 ओसो अद दुस्रा रकस बह कीस्ता इतेके, बूमतोर सबेटोर उड्लोर-बेरोर, मतोर-लेवोर, माल्कालोर-ओर्युलतोर,✡ वेर सबेटोर तमा तिनळ कयदगा, इलवेके तमा तला-कपरातगा सीना रासनाह कीस्ता.✡ 17 इद सीनालेवा मन्कलोर बेदे मादुन असलाह, वमलाह पग़वोर. इद सीना इतेके, रकसता पेदिरतुन तोहतह्‌ता,✡ इलवेके अद पेदिरता लेकातुन तोहतह्‌ता.✡ 18 बेस बुदतुन पोय्म्ह्‌टु.✡ तेल्वतोर मन्कलोर रकसता लेकातुन लेकिर. अद लेका ओर्वोग़ मन्कन तोहतह्‌ता. अद लेका आरुङ नूह्‌क मूंड वीसाङ आरुङ (666) इचोन मन्ह्‌ता.

14

गोरेपिला ओसो ताना मन्कलोर

1 अद्रमलेह्‌काने नना येरुसलेमता सियोन मेटातगा,✡ गोरेपिला निच मतदिन✡ ऊळतन. ताना संगे उंद लाक रेंड वीसाङ नालुङ अजर्क (1,44,000) मन्कलोर निच मतोर. ओराङ तला-कपरानगा गोरेपिलाता पेदिर, ओसो ताना बाबाना (इतेके देवुळबाबाना) पेदिर रासतव मताङ.✡ 2 पया देवुळदीपताहि उंद लेङ केंजतन. अद लेङु, एताङ राल्क नेकना लेह्‌कान, गुळ्न्जना लेह्‌कान नेकिस मता.✡ ओसो जेतुर एचना लेह्‌का वने नेकिस मता.✡ 3-4 पया ओर उंद लाक रेंड वीसाङ नालुङ अजर्क (1,44,000) मन्कलोरु, देवुळता राजकुर्सता मुनेह, नालुङ दिंचिना मुनेह,✡ पेदल्कना मुनेह, पूना पाटा वाग़तोर.✡ ओरिन विळ्सिस, बोरे अद पाटातुन कग़य पग़वोर.✡ पूरा बूमतोर मन्कलोरग्डाहि, देवुळि ओरिने कर्सा ईसि, विळ्सिह कीस मता.✡ ओर देवुळतेनाह्‌क ओसो गोरेपिलातेनाह्‌क अलग आतोर.✡ बेस्केन साट्याल कबळ केवोर कोय्तोरा लेह्‌का, ओर गोरेपिलातुन विळ्सिसि बेदिने मोळ्कोर*. ओर गोरेपिला तोहतद अग़देने ताकिंदुर.✡ 5 ओराङ तोडिनाहि बेस्केन जोल पोल्‍लो पेसो. ओर बाताले कसुरलेवोर मतोर.✡

मूंड देवतुल्क मूंड कबुर्क ततह्‌ताङ

6 पया नना उंद देवतुलतुन मोयुदगा पग़ियनदिन ऊळतन. तानगा बूमतगा मनवालोर सबे जातिनोर, कूळिनोर, दुस्राङ-दुस्राङ बासाङ वळ्ह्‌कवालोर, सबे देसेह्‌कनोर मन्कलोरगा पोकुर कीयलाहि, बेस्केन मिळ्न्दवद बेसता कबुर मता.✡ 7 अद जोरते इद्रम इता: “देवुळि नेयम कीयनद दिया एवता. अदिनेनाह्‌क तान्क रेयाटु, तान्क मान ईम्ह्‌टु.✡ पोग़ोटा बूमि, इळ्ता बूमि, सम्दुर ओसो एताङ कनिर्क, इविस्किन पंडटद देवुळतुन मोळ्काट,”✡ इनजोर इता. 8 अद अतापया दुस्रा देवतुल वाता, वासि इद्रम इता: “बूळेम आता, बूळेम आता, पका बेरा बेबिलोन इनदनद सहर✡ बूळेम आता✡.† बेद्रम बोगे आस्कु, तमगा वावालोर कोय्तोरिन, साट्या बुदता रिमा वानाह कीस्ताङ, अहलेह्‌का बेबिलोन सहरतोर सबे जातिनोरिन काग़्हचि, ओरिन सेतेम देवुळतुन विळ्सिसि, बोमान मोळ्कनद गिर्दा वानाह कीतोर,”✡ इता.

9 अद अतापया, ओसो उंद देवतुल वाता. वासि जोरते इता, “बोर बोर रकसतुन ओसो ताना बोमातुन मोळ्किसि, ताना सीनातुन तमा तला-कपरातगा आयि, कयदगा आयि, तासिह्‌तोर,✡ ओरा इद्रम आयग़ा: 10 ओर देवुळतग्डाङ देवतुल्कना मुनेह, गोरेपिलाता मुनेह,✡ किसतगा ओसो किसतळ्मिनगा पकाय तिपल आयनुर.✡ देवुळि तना पूरा मळ्गनद ओङतुन, इचुन तेला तक्‍वा केवालेवा, ओरा पोग़ोन अर्हचीयग़ा.✡ 11 ओर रकसतुन ओसो ताना बोमातुन मोळ्कतोर, ताना पेदिरता सीना तासतोर.✡ अदिनेनाह्‌क ओर नग़्का पिळ्‍विळ पियल-पोळ्‍द आरमलेवा, तिपल आसोर मनदनुर. ओरिन तिपल कीयनद किसु बेस्केन पिवो आयग़ा.✡ 12 अदिनेनाह्‌क इद पोल्‍लोतुन सीता कीसि, देवुळताङ अडोङ वेहतप माळसोरे,✡ येसुन विस्वस कीयनदिन विळ्सवोर, देवुळता पवित्र मन्कलोर तमा तिपलते दीरा पोस मनदना,✡” इनजोर इता. 13 पया देवुळदीपताहि उंद लेङ इद्रम वेहतनद केंजतन: “इद्रम रासा: ‘इंजेटाहि सामिन विस्वस कीसोर डोलतोर मन्कलोरिह्‌क सुकम दोर्कग़ा’ इनजोर रासा,” इता. देवुळता जीवा वने इद्रम इन्ह्‌ता:✡ “इंगो! निटमे! ओर कीतव बेसताङ कबस्किन, देवुळि अमेसा सीताते तासग़ा.✡ अदिनेनाह्‌क ओर डोलतस्के, तिपललेवा ओरिह्‌क आरम दोर्कग़ा,✡” इनजोर इता.✡

बूमता पंटा कोयवालोर

14 पया नना उंद पांड्रि मोयुल मतदिन ऊळतन. अद मोयुदगा ओर्वोग़ उदिस मतोग़. ओग़ माने-मन्कना नडुम पुटटोना✡ लेह्‌का दिसिंदोग़. ओग़ तना तलातगा बंगरता राजटोपि केग़्स मतोग़.✡ ओना कयदगा, पका ओळतद एटळ मता. 15 अस्के उंद देवतुलि मंदिरतग्डाहि पेसता,✡ पेसिसि मोयुदगा उदिस मतोन जोरते इद्रम इता: “बूमतग्डा पंटा अयता.✡ पंटा कोयनद वेला एवता. अदिनेनाह्‌क नीवा एटळ पोस कोय्म,✡” इता. 16 इतस्के पया, मोयुदगा उदिस मतोग़, तना एटळते बूमतग्डा पंटातुन कोयतोग़.‡ 17 अस्के ओसो उंद देवतुलि, देवुळदीपतग्डा मंदिरतग्डाहि पेसता.✡ तानगा वने ओळतद एटळ मता. 18 अस्के दूपम बोळ्सलाह अदिकर मनदनद उंद देवतुलि, दूपम बोळ्सनद मेजाताहि पेसता.✡ पेसिसि, एटळ पोयतद देवतुलतुन जोरते इता: “बूमतग्डाङ अंगुर पंडिङ पंडटाङ.✡ नीवा ओळतद एटळते, अव अंगुर गुतिन कोय्म,” इनजोर इता. 19 इतस्के, अद देवतुलि बूमतग्डाङ अंगुर गुतिनु, तना एटळते कोयता. कोसि (अंगुर पंडिन काल्कने ओय्ह्‌किस,) जोमा पेग़नद बेरा बोंदातगा वाटटा. अद बोंदाता पेदिरि देवुळता ओङु इनजोर मन्ह्‌ता.✡ 20 सहरता पलते मतद अंगुर्क ओय्ह्‌कनद बोंदातगा, अव अंगुर गुतिन ओय्ह्‌किस पेग़तोर.✡ पेग़तस्के, पूरा डेडा नूर कोस्क एवनाह इतप, नेतुर पोळ्ङता. अद नेतुर जोक-जोक डेडा मिटरता निल्क एवनाह निंदिस अता.

15

आक्रिताङ एळुङ पीळाङ पोयतव देवतुल्कु

1 पया देवुळदीपतगा ओसो उंद सीना ऊळतन.✡ अद बेरा, बामनाह लेह्‌काडा सीना मता. अद इद्रमि: एळुङ बेराङ पीळान पोसि, एळुङ देवतुल्क देवुळदीपतगा मताङ.✡ इव आक्रिताङ पीळाङ आंदुङ; इव पीळाङ आतापया, देवुळता ओङ रेगग़ा. 2 ओसो सम्दुरता लेह्‌काडदिन ऊळतन. अद अदमता लेह्‌का, ओसो किस काल्ह्‌पतप लेह्‌का दिसिंदु.✡ बोर मन्कलोर मुनेता रकसता बोमातुन✡ मोळ्कवा, तमाङ मेंदुस्कनगा ताना पेदिरता लेकातुन रासवा,✡ तान गेल्सिस मतोर,✡ ओर अद सम्दुरता दडटगा निच मतद ऊळतन. ओर देवुळि ईतव जेतुर्क पोस निच मतोर.✡ 3 ओर देवुळता सेवातोग़ मोसा मुय्तोना✡ पाटातुन✡ (तान गोरेपिलाता पाटा वने इन्ह्‌तोर), इद्रम वाग़तोर:

“ए बेरा डीसाता, सामि देवुळतिन!

नीवाङ कबस्क बेराङ, बामिह कीयनव मन्ह्‌ताङ!✡

ए सबे जातिनोरा राजानिन! ✡

निमा बेदाय कीतेके, निटमे कीय्ह्‌निन, सेतेमते कीय्ह्‌निन. ✡

4 ए सामिनिन! सिरप निमान पवित्रतोनिन!✡

अदिनेनाह्‌क नीक कतमतोर रेयिस ताकनुर.✡

नीवा पेदिर पोस नीक कतमतोर मान ईयनुर.

नीवा सेतेमताङ कबस्किन सबेटोर ऊळतोर.✡

अदिनेनाह्‌क सबे जातिनोर नीवा मुनेह वासि मोळ्कनुर,✡”

इनजोर वाग़तोर.

5 पया देवुळदीपतगा, देवुळि तना लोकुरा नडुम मनदनदिना साक्सि तोहतनद रावुळि✡ मता. ताना लोप्पा पवित्र गूडटुन तेग़यतदिन, नना ऊळतन.✡ 6 बेव एळुङ देवतुल्क बूमतगा एळुङ पीळान वळ्सीयनव मताङ, अवे पवित्र गूडटाहि पेसनदिन ऊळतन.✡ अव उहच मतव गेंदेङ पूरा गुलगुल मताङ, पूरा वेडिस मताङ, मांजसोर मताङ.✡ अव देवतुल्क, तमाङ अर्युस्कनगा बंगरताङ पाटाङ दोहच मताङ.✡ 7 पया नालुङ दिंचिनग्डाह उंद बह कीता इतेके,✡ अव एळुङ देवतुल्किह्‌क, बंगरताङ एळुङ कस्लाङ ईता. अव कस्लाङ अमेसा-अमेसा जीवात मनदनद✡ देवुळता ओङते निंदिस मताङ.✡ 8 देवुळता डीसा ओसो लावु, पूरा रावुळतुन पोयाते निहता.✡ एळुङ देवतुल्क पोस मतव एळुङ बेराङ पीळाङ मारनाह, बोरे रावुळतगा ओळिय पग़वोर.✡

16

देवुळता ओङताङ एळुङ कस्लाङ

1 पया उंद लेङु मंदिरतग्डाहि, जोरते एळुङ देवतुल्किन इद्रम वेहतनद नना केंजतन: “अन्ह्‌ट! एळुङ कस्लानगा मनदनद, देवुळता ओङतुन बूमतगा वळ्सीम्ह्‌ट”✡ इनजोर इता. 2 इतस्के मुनेता देवतुलि अन्जि, तना कस्लातुन बूमतगा वळता. वळतस्के, रकसता सीनातुन रासतोरिह्‌क, ताना बोमातुन मोळ्कतोरिह्‌क✡ कूतव बोटाङ पेसताङ.✡

3 पया दुस्रा देवतुलि, तना कस्लातुन सम्दुरतगा वळता. वळतस्के, अग्डा एग़ु, डोलतोग़ मन्कना नेतुरता लेह्‌का, कार्यल आता. आताह्‌कु एताङ सबे जन्वर्क डोलताङ.✡

4 पया मूंड मल्काता देवतुलि, तना कस्लातुन बेरेह्‌कनगा ओसो एताङ कनिर्क पेसनगा वळता. वळतस्के अग्डा एग़ नेतुर मारियता.✡ 5 मारियतस्के, पूरा एता पोग़ोन अदिकर मनदनद देवतुलि, देवुळतुन इता, “ए पवित्रतोनिन!✡ अमेसा मतोनिन, नेंड वने मनवानिन!✡ निमा इद्रमता सिक्सा लोहचि, सेतेमते नेयम कीतिन!✡ 6 नीवाङ पवित्र मन्कलोरिन, ओसो नीवा कबुरतोरिन लाग्वोर मन्कलोर हव्कतोर, ओरा नेतुर पोहतोर.✡ इंजेके निमा एतुन नेतुर मारियिह कीसि, ओर लाग्वोर मन्कलोरिन, नेतुरतुने उनडनाह कीतिन.✡ ओर इद्रमताये सिक्सा दोर्कना लायक मन्ह्‌तोर,”✡ इनजोर इता. 7 अचोटेन दूपम बोळ्सनद मेजाताहि,✡ उंद लेङ इद्रम वेहतनद नना केंजतन: “इंगो, ए बेरा डीसाता सामि देवुळतिन! ओर लाग्वोरा नेयम सेतेमते कीतिन, ओरिह्‌क ओजनद सिक्सा ईतिन,”✡ इनजोर अद लेङ इता.

8 पया नालुङ मल्काता देवतुलि तना कस्लातुन पोळ्‍दतगा वळता. वळतस्के, पोळ्‍दता कांका इचोन वीळता इतेके, बूमता मन्कलोरिह्‌क किस दग्ळालेह्‌का दल्गता. 9 पकाय कांकाते मन्कलोर तिपल आंदुर, आसि इव बेराङ पीळाना पोग़ोन अदिकर मनदनद देवुळतुन, उस्कना-पास्कना कींदुर. मति तमा पापमता अग़दाहि मलवोर, अहे देवुळतुन मान ईस मोळ्कोर.✡

10 पया एयुङ मल्काता देवतुलि, तना कस्लातुन मुनेता रकसता राजकुर्सतगा वळता. वळतस्के, ताना राजेमते ईकळ पोयता.✡ अस्के मन्कलोर पकाय सिक्सा आसि, मंटातुह्‌क तमाङ पल्क कोग़्किंदुर. 11 तमा मंटातेनाह्‌क, ओसो तमाङ बोटानेनाह्‌क, पोग़ोटा देवुळतुन उस्कना-पास्कना कीतोर. मति तमा पापमता अग़दाहि मलवोर.✡

12 पया आरुङ मल्काता देवतुलि, तना कस्लातुन परात इनदनद बेरा बेरेटगा वळता.✡ वळतस्के अद बेरेग़ इळ्कता✡. इळ्कताह्‌कु, पोळ्‍द पेसना बाजेतकेडोर राजालोरिह्‌क, तमाङ सीपय्किन पोस वायलाह अग़ दोर्कता. ओरिह्‌क अग़ दोर्कि इनजोर, अद देवतुलि बेरेटुन इळ्कनाह कीता.✡

अर-मगिदोन इनदनद जागा

13 अचोटेने नना ऊळतन: मासुंडता तोडटाहि,✡ सम्दुरतग्डाह पेसतद रकसता तोडटाहि,✡ जोल कबुर वेहतनद बूमतग्डा रकसता✡ तोडटाहि, मूंड देयह्‌क पेसताङ.✡ अव देयह्‌क पंडेनलेह्‌का दिसताङ. 14 अव देयह्‌किह्‌क बामिह कीयनव सीनाङ तोहतनद लाव मता.✡ अव देयह्‌क लळयतेनाह्‌क, पूरा बूमतोर राजालोरिन जमा कीयलाह पेसताङ.✡ बेरा लावता देवुळि पूरा बूमतोरिन नेयम कीयनद दियातस्के, अद लळय आयग़ा.✡ 15-16 पया ओर राजालोरिन, इब्रि बासाते अर-मगिदोन इनदनद जागातगा,✡ अव देयह्‌क तताङ✡.*(किर्स्तु इद्रम वेहतलाह आतोग़, “ऊळाट! मन्कलोर पुनवस्के, कले वायना लेह्‌कान, नना वायकन.✡ बोग़ उंजवालेवा उसरते मन्ह्‌तोग़, ओग़ देय्वातोग़ु. ओग़ तनाङ जगाङ केग़्स मतप मन्ह्‌तोग़. अद्रम मनवेके, लोकुर ऊळनाह, कूळलिय लजा वानाह ताकमुळ आयग़ा,✡” इनजोर किर्स्तु वेहतलाह आतोग़.)

देवुळता ओङ मतद एळुङ मल्काता कस्ला

17 पया एळुङ मल्काता देवतुलि, तना कस्लातुन मोयुदगा वळता. वळतस्के, रावुळतग्डा देवुळता राजकुर्सताहि,✡ उंद लेङ जोरते इद्रम पेसता: “इंजेके मारता!”✡ इनजोर इता. 18 अचोटेने मिळ्स्कता, नेकता, गुळ्न्जता, बूमि पकाय गल्जता.✡ मन्कलोर बूमतगा मनदलाह आतोर, अस्केडाहि इचोन पका बेस्केन गल्जवा मता.✡ 19 बूमि गल्जतस्के, बेरा बेबिलोन सहर✡ मूंड तुक्ळेङ आता.✡ दुस्राङ देसेह्‌कनाङ सहर्क वने पूरा बूळेम आताङ. देवुळि तना पूरा मळ्गनद ओङतुन, बेबिलोन सहरता पोग़ोन अर्हचीयलाह सीता कीता.✡ 20 अस्के सम्दुरता नडुम मनदनव सबे तोग़िङ मायताङ; सबे मेटाङ वने मायताङ.✡ 21 ओसो पोग़ोटाहि रेंड वीसाङ किलोङ इचोटाङ आदुर बंडाङ मन्कलोरा पोग़ोन अरताङ.✡ आदुर्कनेनाह मन्कलोर पकाय तिपल आतोर. अदिनेनाह्‌क आदुर्कना पीळातुह्‌कु,✡ मन्कलोर देवुळतुन उस्कना-पास्कना कीतोर.

17

बेबिलोन सहरता पोल्‍लो

1-2 अद्रमलेह्‌काने पया, एळुङ कस्लाङ पोयतव देवतुल्कनग्डाहि,✡ उंद देवतुल बह कीता, नयगा वासि इद्रम इता:✡ “इंजेके वेल्‍लाङे कसानगा उदतद, (बेरा सहरतुन ऊळकिन, तान) पका लाग्वद बोगे आंचाळ इन्ह्‌तोर.✡ ताना संगे साट्याल कबळ कीतप लेह्‌का, बूमतोर राजालोर, (बोमान मोळ्कनद) ताना पापमते कलियतोर.✡ अद बोगे आंचाना साट्या बुदता रिमा आतप लेह्‌का, बूमतगा मनवालोर (सेतेम देवुळतुन विळ्सिस, बोमान मोळ्कलाह गिर्दा) आतोर.✡ दय! देवुळि अद सहरतुह्‌क बेद्रम सिक्सा ईस्ता इनजोर, नीक तोहतकन,”✡ इता. 3 अचोटेने देवुळता जीवाता दळ्म नयगा अर्सि, देवतुल नाक पेळ्ह्‌कल बूमतगा ओता.✡ ओसि नाक उंद लेका तोहता. अद लेकाते अगा, उंद रेंगाल रकसता पोग़ोन उदतद आंचान नना ऊळतन. अद रकसता पूरा मेंदुलमेंड, देवुळतुन पास्कनव पेदिर्क मताङ. अहे तान्क एळुङ तलाङ ओसो दहा कोह्‌क✡ मताङ. 4 अद आंचानाङ गेंदेङ, डुंगा पंड रंगताङ, ओसो रेंगाल रंगताङ मताङ. ओसो अद आंचाळि बंगरते, मिळ्स्कनव बंडाने, मोतिने पंडटव दुमेङ-दम्रान केग़्स मता.✡ ताना कयदगा बंगरता कस्ला मता. अद कस्ला देवुळतुह्‌क एग़्ङ वानाह, ताना करब बुदताङ कबस्कने निंदिस मता.✡ 5 ताना तला-कपरातगा पेदिर रासिस मता, अद पेदिरता अर्तम बोरे पुनवप मता.✡ अद इद्रम मता: “बेरा बेबिलोन सहर:✡ बूमतग्डाङ बोगे आस्कना कबळि, ओसो एग़्ङ वानाह मनदनव करब कबस्कु, इग्डाहिये पुटटाङ,” इनजोर रासिस मता. 6 ओसो अद आंचाळ ओचिस मतद ऊळतन. येसुना साक्सि मन्जि डोलतोर✡ देवुळता पवित्र मन्कलोरा नेतुर उन्जि, अद आंचाळ ओचिस मता.✡ नना तान ऊळिस पका बामतन.

7 अस्के नाक ततद देवतुल इता, “निमा बाराह्‌क बामतिन? इद आंचाना पोल्‍लो, ओसो इद उदतद एळुङ तलानदु, दहा कोह्‌कनदु रकसता पोल्‍लो मकिस मन्ह्‌ता.✡ नना अद पोल्‍लोतुन नीक वेहतह्‌नन. 8 अद इद्रमि: निमा ऊळतिन अद रकस मुने मता, इंजेक इले;✡ मति अद देयमदीपता सिक्सा-बोंदाताहि, इंजेक तेदग़ा. अस्केने देवुळि तान पूरा बूळे कीयग़ा.✡ बूम पुटटस्केडाहि, उच्वुर मन्कलोराङ पेदिर्क, अमेसातुह्‌क पिसवालोरा पुस्तकतगा रासतव मन्ह्‌ताङ.✡ अद पुस्तकते बोराङ पेदिर्क रासतव इलेङ, इतेके इद दुनियातोर मन्कलोरु,✡ ओरु अद हातद रकस तेग़्कतदिन ऊळिसि बामनुर.✡ 9 रकसताङ एळुङ तलाङ इतेके एळुङ मेटाङ. अद आंचाळ अव मेटाना पोग़ोन उदता.* ओसो अव एळुङ तलाङ इतेके, एळवुर राजालोर वने. इद पोल्‍लोतुन पुनदलाह, बेस विचर कीम्ह्‌टु.✡ 10 एळवुर राजालोरग्डाहि, एयवुराङ राजेह्‌क बूळेम आताङ. ओर्वोग़ इंजेके राजेम कीस्तोग़. ओसो ओर्वोग़ वायनोग़. ओग़ वातस्के, गळ्के राजेम ताकिह कीयनोग़. 11 मुने मता, इंजेके इले, अद रकस इतेके, आट मल्कातोग़ राजाल आंदोग़. अद एळवुर राजालोरा लेह्‌काडाये; मति तान वने देवुळि बूळे कीयग़ा. 12 निमा ऊळतिन अव दहा कोह्‌क वने, दहा राजालोरु.✡ ओर इंका वने राजेम ताकिह केवोर; मति ओर रकसता संगे राजालोरा लेह्‌कान मनदलाह, गळ्किह्‌क अदिकर दोर्किह कीयनुर✡. 13 ओर सबेटोर तमा लावतुन, ओसो अदिकरतुन, रकसतुह्‌क ईकल इनजोर, उंद विचर आयनुर.✡

गोरेपिला गेल्सिह्‌ता

14 “गोरेपिलाता संगे वेर राजालोर लळय कीयनुर;✡ मति गोरेपिला सामिरा सामि, राजालोरा राजाल मताह्‌कु,✡ अद तना केयतोर, आचतोर, विस्वसिरा संगे,✡ वेर राजालोरिन गेल्सग़ा.✡ 15 अद बोगे आंचाळ उदिस मतव कसान ऊळतिन, अव कसाङ इतेके, बूमतग्डोर सबे कूळिनोरु, ईनाह-आनाह मुडा लोकुर, सबे जातिनोरु, दुस्राङ-दुस्राङ बासाङ वळ्ह्‌कवालोर आंदुर.✡ 16-18 निमा ऊळतिन अद आंचाळि, बूमतोर राजालोरिन ताकिह कीयनद बेरा सहर† आंदु.✡ निमा ऊळतिन, अव दहा कोह्‌क ओसो रकस बह कीयनुङ, अद बोगे आंचान कोंटे कीयनुङ. कीसि तानाङ गेंदेङ कुळ्हचि, तान कूळल कीयनुङ.✡ अह कीस तानाङ अविङ तिनदनुङ‡, तान किसते बोळ्सनुङ.✡ देवुळताङ सबे पोल्‍लोङ निटम आनाहि,✡ ओर राजालोर, रकसतुह्‌क राजेम ईकल इनजोर, उंद एका आसि, रकसताङ केंजसोर मनिर इनजोर, देवुळि इद विचरतुन ओरा बुदतगा वाटटा,” इनजोर इता.

18

बेबिलोन सहर बूळेम आता

1 पया ओसो उंद देवतुल, पोग़ोन देवुळता जागाताहि रेगनद ऊळतन.✡ तान्क पकाय अदिकर मता. ताना सोबाता वेह्‌चते पूरा बूमतगा वेह्‌च आता. 2-3 अद जोरते इद्रम केयता:

“बेबिलोन सहरता लाग्वद साट्याल कबळता रिमाते, सबे जातिनोर कलियतोर.✡

बूमतोर राजालोर ताना संगे साट्याल कबळ कीतोर✡.*

ताना बेह्‌रा मादग्डाहि, बूमतगा दंदा केवालोर मन्कलोर साव्कर आतोर.✡

अदिह्‌क बूळेम आता, बूळेम आता, बेरा बेबिलोन सहर बूळेम आता!✡

इंजेके अद सहर देयह्‌क मनदनद जागा आता.

सबे देयह्‌क अगा मन्ह्‌ताङ.✡

सबे पोलवव पिटेङ अगा गूडाङ पंडटाङ,✡”†

इता.

4 ताना पया, पोग़ोन देवुळता जागाताहि, ओसो उंद लेङ केंजतन. अद इद्रम इता:

“ए नावा मन्कलोरिर! मीट ताना पापमते कलियमाट!

ताना सिक्सा मीक दोर्कमाकि! तानग्डाहि पेसिस वाटु!✡

5 ताना पापम पोग़ोटा बूमतगा एवनाह, कुपा कीतप लेह्‌का आता.✡

ताना लाग्वद कबळतुनु, देवुळि इंजेके सीता कीसि, तान्क सिक्सा ईयग़ा.✡

6 ‡अद दुस्रोरिह्‌क लाग्वाङ कबस्क कीतप लेह्‌का, तान्क अहे कीम्ह्‌टु.

आयो, तान्कु रेंड पटिङ बद्ला ईम्ह्‌टु.✡

अद दुस्रोरिह्‌क ईतद बेचोन एर्स मंदु,

तान्काय रेंड पटिङ एक्‍वा एरतदिन, ताना कस्लातगा वळ्सीम्ह्‌ट.✡

7 अद सहर तना इद्रम सीता कीयलाह आता: नना रानिना लेह्‌कान उदतन!

नना रांडे आंचानन आयोन!

नना बेस्केन दुकम आयोन आयकन इनजोर, सीता कीयलाह आता.✡

अदिनेनाह्‌क अद बेचोन पोग़यिंदु,

बेचोन विचर वातप सबे बेसता मादुन दोर्किह कींदु,

अचोन तान्क सिक्सा ईम्ह्‌टु, दुकम ईम्ह्‌टु.✡

8 तान नेयम कीयनद डीसाता देवुळि, तान्काय लावता मन्ह्‌ता.✡

अदिनेनाह्‌क तानगा उंदिय दियाते, तिपल्क वास अरयनुङ इतेके:

हामुरि, दुकमि, दुकळि इव सबे अरयनुङ.✡

ओसो अद सहर किसते कर्विस, बूळेम आयग़ा,”✡

इनजोर इता.

बेबिलोन सहरतगा दंदा केवालोर अळयह्‌तोर

9 अद सहरता संगे साट्याल कबळ कीतोरु, ताना संगे दंदा कीसि साव्कर आतोर राजालोरु,✡ अद सहर कर्वनद उंडुलतुन ऊळनुर.✡ ऊळिसि, तानेनाह्‌क अर्युल पासोर अळयनुर.✡ 10 ओर अद सहरताङ तिपल्कनेनाह्‌क रेयिसि, जेक निचि इद्रम इनदनुर: “अलो! बेरा सहरतिन! बेबिलोनतिन, बेरोर राजालोरा सहरतिन! नीक बेचोन गोसा वाता!✡ गट्कामेटेन नीक सिक्सा दोर्कता,✡” इनदनुर.

11 ओसो इद बूमतगा दंदा केवालोर मन्कलोरु, इंजेके तमा मादुन असवालोर बोरे इलेर इनजोरे,✡ अद सहर कर्वनदिन ऊळिस, दुकमते अळयना-केयना कीयनुर.✡ 12 तमाङ बंगर्क, वेंडिङ, मिळ्स्कनव बंडाङ, मोतिङ, राजालोर केग़यनव पका दाराताङ गेंदेङ,✡ गम-गम एग़्स्कनव नळ्कतव मराङ, एन-पल्कने पंडटद मालु, पकाय मोलाताङ मराने पंडटद मालु, इतुळता मालु, कचता मालु, सोबाताङ बंडाने पंडटद मालु, 13 बेस गब वायनव मस्लाङ, दूपमि, गम-गम एग़्स्कनद अतर्नेय, बेस-नेह्‌ना एग़्स्कतद एवेग़ि, अंगुर जोमा, जय्तुन नेयु, असलता गोह्‌क पिंडि ओसो गोह्‌कु, कोंदाङ-मूरेङ, गोरेङ, एर्रेङ, कोडाङ, कोडा गाडाङ,✡ ओर्युलतोरु✡, इव सबेटविन असवालोर बोरे इलेर इनजोर अळयनुर. 14 ओसो सहरतुन इनदनुर, “निमा पकाय विचर कीतिन, अद बेसता माल इंजेके नीक दोर्को. नियगा मतदु वेल्‍ला दाराता मालु, ओसो पका सिंग्रमता मालु, इंजेके मायता. नियग्डोर मन्कलोरिह्‌क, अद इंजेके मुर्तिय दोर्को,” इनदनुर.

15 इद मादुन अद सहरतोर मन्कलोरिह्‌क वमिसि, साव्कर आतोर दंदा केवालोरु, ताना तिपलतुन ऊळिसि, रेयिस मन्जि, जेक नितनुर. निचि अळसोर, दुकम आसोर इद्रम इनदनुर: 16 “अलो! निमा बेरा सहरतिन! राजालोर केग़यनव पका दाराताङ गेंदेङ उहचि, बंगर्क, मिळ्स्कनव बंडाङ ओसो मोतिङ केग़तद, रानिना लेह्‌का मतिन.✡ 17 इंजेक ऊळा! नियगा मता इचोक कोताङ ओसो मालु, गट्कामेटेन बूळेम आताङ,”✡ इनजोर इनदनुर. सम्दुरतगा ओडाङ पूंडवालोरु, ओडाने अनवालोरु, ओडानाङ माल्कालोरु,✡ ओसो अगा कबळ-काम केवालोर सबेटोर, सहरताहि जेक नितनुर. 18 निचि अद सहर कर्वनद उंडुलतुन ऊळनुर,✡ ऊळिसि “इचोटा बेरा सहरता लेह्‌का बेद सहर मन्ह्‌ता!”✡ इनजोर केयनुर. 19 ओसो दुकम आताह्‌कु, तमाङ तलानगा दुरातुन वाटनुर. वाटिसि इद्रम अळसोर केयनुर, “इद सहरतगा पकाय मालसोम मताह्‌कु, ओडानोर अद मालसोमते साव्कर आतोर. मति इंजेके गट्कामेटेन इद बूळेम आस्ता!”✡ इनजोर जोरते केयनुर.

20 ए देवुळदीपतगा मनवालोरिर! देवुळता मन्कलोरिर! किर्स्तुनाङ बळयिरिर! देवुळता कबुरतोरिर! अद सहर मीक कोटुल पोस मताह्‌कु, मियेनाह्‌क देवुळि तान्क इंजेके सिक्सा ईता.✡ अदिनेनाह्‌क गिर्दा आम्ह्‌टु!✡ 21 अस्के उंद पका लावता देवतुलि,✡ बेरा जेता बंडाता लेह्‌काडा बंडातुन तेहचि, सम्दुरतगा वाटसोरे इता, “देवुळि बेरा सहर बेबिलोनतुन,✡ इद्रमे तेहच वाटिसीयग़ा, ओसो बूळे कीयग़ा. ताना पया अद सहर मुर्तिय दिसो आयग़ा.✡ 22 बेबिलोन सहरतिन! नियगा ओसो बेस्केन जेतुर एचनद, पाटा वाग़नद, सनय ऊरनद, अकुम ऊरनद केंज वावो आयग़ा. मिस्त्रिर, कुमालोर, कोल्से कबळ केवालोर, इद्रमलेह्‌काडोर दंदा केवालोरु इंजेके नियगा मनोर आयनुर. जेता बंडाते पिंड नोग़नद लेङ, इंजेके नियगा केंज वावो आयग़ा.✡ 23 इंजेके ईकळ आयह्‌पा, चिमलिङ पोतिह कीयलाहि, मन्कलोर मनोर आयनुर. मर्मिना गिर्दाते एंदना-पाग़ना केंज वावो आयग़ा.✡ नियगा दंदा केवालोर पूरा बूमतोरिह्‌क बेरोर मंदुर.✡ नियग्डोर मन्कलोर तमाङ ओदेने, सबे जातिनोरिन लेसिह कींदुर.✡ 24 इद बेरा सिक्सा नीवा पोग़ोन बाराह्‌क अरता इतेके, नियगा देवुळता कबुरतोरिन, पूरा बूमतगा देवुळता मन्कलोरिन, ओसो दुस्रोर मन्कलोरिन, नियग्डोर हव्कतोर इनजोरे,”✡ इन्जि अद देवतुल इता.

19

गोरेपिलाताङ मर्मिङ

1 इव सबे आतापया, पोग़ोन देवुळदीपतगा वेल्‍लाय मुलु रोदा पोयतना लेह्‌का, रोदा पोयतनद केंजतन.✡ ओर इद्रम इतोर:

“हलेलुया!* मावा देवुळिये मन्कलोरिन पिसिह कीयनदु;✡

अदे मान ईयना लायकता आंदु. अदे लावता देवुळि.✡

2 अद सेतेमते नेयम कीस्ता.✡

इतेके अद बेरा बोगे आंचाळि, तना सिंड्रि कबळते, पूरा बूमतोरिन करब कीस मता.✡

देवुळतुन माळवालोरिन अद आंचाळ हव्कताह्‌कु,

देवुळि ओरेनाह्‌क इंजेके तान्क सिक्सा ईसि बद्ला एता,”✡

इनजोर रोदा पोयतोर. 3 ओर ओसो उंद मल्का इतोर,

“हलेलुया! अद सहर कर्वनद उंडुलि, अमेसा-अमेसा पेससोरेन मनदग़ा,”✡

इनजोर रोदा पोयतोर. 4 वीसा नालवुर पेदल्कु, ओसो नालुङ आस जीवात मनदनव दिंचिङ✡, “आमेन, हलेलुया” इनजोर, राजकुर्सतगा उदिस मतद देवुळतुन, दंडुम अर्सि मोळ्कतोर.✡ 5 अस्के राजकुर्सतग्डाहि उंद लेङ इद्रम इता:

“ए देवुळतुन माळवालोरिर! तान्क रेयवालोर उड्लोरिर, बेरोरिर!✡

मावा देवुळतुन जोहर कीम्ह्‌टु,”✡

इनजोर इता. 6 इतस्के पया वेल्‍लाटोर लोकुर रोदा पोयतना लेह्‌काडा लेङ केंजतन. एताङ राल्क नेकना लेह्‌का, ओसो पका गुळ्न्जना लेह्‌का, अद केंज वांदु.✡ अद लेङ इद्रम इंदु:

“हलेलुया! सामि, मावा देवुळि,

बेरा डीसाता, राजेम ताकिह कीस्ता.✡

7 माट गिर्दा-वेळ्का आयिङ! ताना जोहर कीयिङ!✡

ऊळाट, गोरेपिलाताङ मर्मिङ एवताङ.✡

मर्मिनेनाह्‌क मर्मपिला तयर आता.✡

8 तान्क उहतलाह गुलगुल मनदनद,

मिळ्स्कनद, डागिललेवद गेंदे दोर्कता.”✡

इद गुलगुल मनदनद गेंदे इतेके, देवुळता मन्कलोर कीतव सेतेमताङ कबस्क आंदुङ.✡

9 पया अद देवतुल नाक इता, “इद्रम रासा: गोरेपिलाता मर्म-कुळ्पतुह्‌क केयतोरु, ओर देय्वातोरु,”✡ इनजोर इता. ओसो, “इव पोल्‍लोङ देवुळताङ सेतेम पोल्‍लोङ आंदुङ,”✡ इनजोर इता. 10 इतस्के नना अद देवतुलतुन दंडुम अरयलाह, तानाङ काल्क अरतन;✡ मति अद इता, “नाक दंडुम अरमा! नीवा लेह्‌कान, नीवा ऐंगेटोर विस्वसिरा लेह्‌कान, नना वने येसुनेनाह्‌क साक्सि ईसोर,✡ देवुळतुन माळवानने!✡ देवुळतुने मोळ्का. बह इतेके येसुना साक्सि ईयनदे, देवुळता सेतेम कबुर वेहतनाह आस्ता,” इनजोर इता.

किर्स्तु पांड्रि कोडातगा उदिस, लळेम आस्तोग़

11 पया देवुळदीप पङ्ने आस मतद ऊळतन.✡ अगा उंद पांड्रि कोडा मता.✡ ताना पोग़ोन ओर्वोग़ उदिस मतोग़. ओना पेदिर बर्वस लायकतोग़, सेतेमतोग़.✡ ओग़ सेतेमते नेयम कीसि, लळय कीस्तोग़.✡ 12 ओनाङ कोंडाङ किस मळ्गना लेह्‌काडाङ मताङ.✡ ओना तलातगा वेल्‍लाङे राजटोपिङ मताङ.✡ ओना पेदिर वने रासिस मता. ओन विळ्सिस, अद पेदिरतुन बोग़े दुस्रोग़ मन्कल पुनोग़.✡ 13 ओग़ नेतुर इल्ह्‌किस मतद गेंदे उहचि मतोग़.✡ ओन देवुळता पोल्‍लो इनजोर इंदुर.✡ 14 देवुळदीपतोर सीपय्क पांड्रि कोडाना पोग़ोन उदिसि, ओना पयाह पयाह अंदुर. ओर उहच मतव गेंदेङ गुलगुल मताङ, पांड्रि मताङ, डागिललेवा मताङ.✡ 15 तना विरुदताङ जातिनोर सबेटोरिन कोटलाहि, ओना तोडटाहि ओळतद तल्वर कसेग़ पेसिस मंदु.✡ ओग़ तना राजडुडि पोसि, ओरा पोग़ोन राजेम कीयनोग़.✡ ओरिन बेरा डीसाता देवुळता ओङता बोंदातगा वाटिसीयनोग़; अगा ओरिन अंगुर जोमा पेग़तपु, ओग़ ओरिन तनाङ काल्कने विह्‌कनोग़.✡ 16 ओना गेंदेतगा ओसो कोग़्कतगा† तना पेदिर रासिस मता. अद इद्रम मता: “सबेटोर राजालोरा राजाल,✡ सामिरा सामि” इनजोर मता.✡

17 अचोटेने उंद देवतुल पोळ्‍दतगा निच मतद ऊळतन: अद पोग़ोन पग़ियनव सबे गंदाल पिटेन‡ जोरते इद्रम इता: “अलेट! देवुळि तयर कीतद कुळ्प तिनदलाह, जमा आम्ह्‌टु!✡ अगा मीक पकाय तिनदलाह दोर्किह्‌ता. 18 राजालोर, साय्बालोर, सीपय्कु, कोडाङ ओसो अविस्कना पोग़ोन उदिस पूंडवालोर, ओर्युलतोर, ओर्युल आयवोर, साव्कर्क, उड्लोर, बेरोर, सबेटोर✡ मन्कलोराङ अविङ तिनदकिर,”✡ इनजोर इता. 19 इतस्के नना ऊळतन: अद सम्दुरतग्डा रकस,§ बूमतग्डोर राजालोर, ओराङ सबेटोर सीपय्क जमा आस मतोर. ओरु पांड्रि कोडाता पोग़ोन उदतोना, ओसो ओनाङ सीपय्कना संगे लळय कीयलाह, जमा आस मतोर.✡

रकस ओसो जोल कबुरतदु बूळेम आस्ताङ

20 आतस्के, पया पांड्रि कोडातगा उदतोग़ु अद रकसतुन पोयतोग़. जोल कबुर वेहतनद बूमतग्डा रकसतुन✡ वने पोयतोग़. पोसि, रेंड आसि रकस्किनु, मळ्गनद किसबटटगा, जीवा अग़्केन वाटिसीतोग़.✡ (बूमतग्डा रकस इतेके, मुनेता रकसता मुनेह, बामनाङ सीनाङ तोहन्दु; तोहचि मुनेता रकसता सीना रासतोरिनु, ताना बोमातुन मोळ्कतोरिनु, नाळेह कींदु.✡) 21 कोडाता पोग़ोन उदिस मतोग़ु, रकसता तोळतोरिन, तना तोडटाहि पेसतद तल्वर कसेटे हव्कतोग़. पया सबे गंदाल पिटेङ ओराङ अविन, पोटाङ पंजनाह तिताङ.

20

देयह्‌कना मुक्यान अजर वर्सानेनाह्‌क दोहतना

1 रकसता तोळतोरिन हव्कतापया, पोग़ोन देवुळदीपताहि उंद देवतुल इळ्न रेगनदिन ऊळतन.✡ तानगा देयमदीपता सिक्सा-बोंदाताङ तालम कय्कु मताङ.✡ ओसो उंद बेरा गोल्स पोस मता. 2-3 पया अद देवतुलि मासुंडतुन पोसि, दोहच ओता. अद मासुंडि इतेके, मुनेता तरसि. तान देयह्‌कना मुक्याल ओसो सय्तन वने इन्ह्‌तोर.✡ देवतुल तान दोहच ओसि, देयमदीपता सिक्सा-बोंदातगा वाटिसीता.✡ वाटिसि अग़दुन केहचि, बोग़े तेग़यनायो इन्जि, तालम ईता. अद्रम कीताह्‌कु, अजर वर्साङ आनाह, सबे जातिनोर लोकुरिन, देयह्‌कना मुक्याल लेसिह कीया पग़वो.✡ अजर वर्साङ मारतापया, तान गळ्किह्‌क विळ्समुळ आयग़ा.

4 पया नना राजकुर्सिन ऊळतन. अविस्कना पोग़ोन बोर उदिस मतोर इतेके, बूमतगा मनदह्‌पा उच्वुर मन्कलोर अद रकसतुन, ताना बोमातुन, मोळ्कवोरु.✡ ताना सीनातुन तमाङ तला-कपरानगा, कय्कनगा रासवोरु.✡ ओर येसुना ओसो देवुळता पोल्‍लोता साक्सि ईताह्‌कु,✡ विरुदतोर ओराङ तलान डायिस मतोर.✡ अद्रम डोलतोर मन्कलोराङ जीवाङ, अव राजकुर्सिनगा उदिस मतदिन ऊळतन. देवुळि ओरिह्‌क नेयम कीयनद अदिकर ईता. ओर ओसोवने जीवा अर्सि,✡ किर्स्तुना संगे अजर वर्साङ आनाह, राजेम ताकिह कीतोर.✡ 5 इदे डोलतोरग्डाह मुनेता तेग़्कमुळ आंदु.✡ दुस्रोर हातोर मन्कलोर अजर वर्साङ मारतस्केने जीवा अरतोर. 6 इद्रम मुने जीवा अरवालोर देय्वातोरु, देवुळि ओरिन तना मन्कलोर इन्ह्‌ता.✡ ओरिह्‌क पयाडा हामुरि* दल्गो,✡ मति ओर देवुळता ओसो किर्स्तुना बूमयालोर आयनुर.✡ ओसो किर्स्तुना संगे अजर वर्साङ राजेम ताकिह कीयनुर.✡

देयह्‌कना मुक्याल बूळेम आस्ता

7 पया अजर वर्साङ मारतापया, उंद देवतुलि, देयह्‌कना मुक्यान दोहतग्डाहि विळ्सिसीयग़ा. 8 सिक्सा-बोंदाताहि पेसिसि, अद बूममेंड मनवालोर सबे जातिनोरिन, नाळेह कीयलाहि दायग़ा.✡ ओर जातिनोरिन गोग ओसो मागोग इन्ह्‌तोर.✡ देयह्‌कना मुक्याल ओरिन लळयतेनाह्‌क जमा कीयलाहि दायग़ा.✡ ओर मन्कलोरु सम्दुरता उस्कोलेह्‌कान लेक पग़वप मनदनुर. 9 ओर बूममेंड तिरियनुर, ओसो देवुळि जीवा कीतद, ताना लोकुर मनदनद सहरतुन सर तिरियनुर.✡ मति पोग़ोटाहि किस रेगिसि ओरिन बूळे कीयग़ा.✡ 10 ताना पया ओरिन नाळेह कीसोर मतद देयह्‌कना मुक्यानु, उंद देवतुलि मळ्गनद किसबटटगा वाटिसीयग़ा.✡ अगाने अद रकसतुन, ओसो जोल कबुरतदिन, मुनेन वाटटद मन्ह्‌ता.✡ अवु अगा नग़्का पिळ्‍विळ, पियल-पोळ्‍द, अमेसा-अमेसातुह्‌क किस मंटाते, सिक्सा आसोर मनदनुङ.✡

आक्रिता नेयम

11 पया उंद बेरा पांड्रि राजकुर्सतुन ऊळतन. ताना पोग़ोन देवुळि उदिस मतदिन ऊळतन. अचोटेने इळ्ता बूमि ओसो पोग़ोटा बूमि, ताना मुनेहताहि वितताङ. अविस्कना पता-जाडा वने दोर्को.✡ 12 ताना पया हातोर मन्कलोर उड्लोर, बेरोर सबेटोर, देवुळता राजकुर्सता मुनेह नितद ऊळतन. देवतुल्क पुस्तकिन तेग़यताङ.✡ अव पुस्तकिनगा रासतपु, हातोर मन्कलोर तमा जीवात मनदह्‌पा, कीतव कबस्कना इसबते, देवुळि ओरिन नेयम कीता.✡ पया ओसो उंद पुस्तकतुन तेग़यताङ. अद पुस्तकतगा, अमेसातुह्‌क पिसवालोराङ पेदिर्क रासिस मताङ.✡ 13 पया सम्दुरतगा हातोरिन, देवुळि नेयम कीता. पया बूमते हातोर मन्कलोरिन, ओसो हानादीपतगा मनवालोरिन, नेयम कीता.✡ ओर्वोग़-ओर्वोग़ मन्कल कीतव कबस्कना इसबते, ओना नेयम कीता.✡ 14 ताना पया हामुर ओसो हानादीप मनो, अविस्किन देवुळि मळ्गनद किसबटटगा वाटिसीता.✡ इद किसबटिये अमेसाता हामुरि†.✡ 15 देवुळता संगे अमेसातुह्‌क पिसवालोरा पुस्तकतगा, बोराङ पेदिर्क रासतव इलेङ,✡ ओर कतमतोरिन देवुळि मळ्गनद किसबटटगा वाटिसीता.✡

21

पोग़ोटा बूमि, इळ्ता बूमि, पूनाङ आस्ताङ

1 (देवुळि सबेटोर मन्कलोरिन नेयम कीतापया,) नना पोग़ोटा बूमि ओसो इळ्ता बूमि, पूना आतदिन ऊळतन.✡ मुने मतद पोग़ोटा बूमि ओसो इळ्ता बूमि मायता. सम्दुर वने मायता.✡ 2 पया पोग़ोन देवुळदीपताहि, पूना येरुसलेम इनदनद देवुळता सहर, इळ्न रेगनदिन ऊळतन.✡ मर्मपेकानेनाह्‌क मलयिह कीतद मर्मपिलाता लेह्‌कान, अद सहर पका सोबाता दिसता.✡ 3 पया राजकुर्सताहि उंद लेङ जोरते इद्रम इता, “ऊळाट! इंजेके देवुळि मन्कलोरगा जागा आता. अद ओरा देवुळि आयग़ा. ओर ताना लोकुर आयनुर. देवुळि कुद ओरा संगे मनदग़ा.✡ 4 देवुळि ओराङ सबे तिपल्किन जेक कीसि, ओराङ कंड्रिन उम्चिसीयग़ा.✡ अद ओरा संगे मनाह्‌कु, मुनेता कालम मारिस अता;✡ अदिनेनाह्‌क हामुर मनो आयग़ा,✡ दुकम मनो आयग़ा, अळयनद मनो आयग़ा, तिपल आयनद मनो आयग़ा.”✡ 5 अस्के राजकुर्सतगा उदतद नाक इद्रम इता: “ऊळा! नना सबेटविन पूना कीयलाह आतन.✡ नना वेहतनव पोल्‍लोङ, बर्वस लायकताङ ओसो निटमताङ मन्ह्‌ताङ.✡ अदिनेनाह्‌क अविस्किन रासा,” इनजोर इता. 6 ओसोवने इता, “सबे पोल्‍लोङ इंजेके करल आताङ.✡ सबेटविना मोदुल वने ननाये. सबेटविना कोड वने ननाये.*✡ सबेटविन सुरु केवानन वने ननाये, सबेटविन मारिह केवानन वने ननाये. एग़ उनडा वसतोरिह्‌क पुनेमते एग़ ईकन. अद एग़ु पिसमुळ ईयनद एताङ कनिर्कनाहि पेसिह्‌ता.✡ 7 बोर बोर लाग्वाङ पोल्‍लोन गेल्सनुर,✡ ओरिह्‌क नना इव सबे ईकन. नना ओरा देवुळि आयकन. ओर नावाङ पिलाङ-पेकोर आयनुर.✡ 8 मति रेयवालोर मन्कलोरु, विस्वस विळ्सतोरु, करब बुदतोरु, हव्कवालोरु,✡ साट्याल कबळ केवालोरु, ओदेङ पंडवालोरु, पेन-बोमान मोळ्कवालोरु, सबेटोर जोलहालोरु,✡ नना ईयनविन दोर्किह केवोर.✡ मळ्गनद किसबटि ओरा तूस आयग़ा.✡ इदे पयाडा हामुर मन्ह्‌ता,✡” इता.

पूना येरुसलेम

9 अचोटेने आक्रिताङ पीळाने, निंदतव एळुङ कस्लाङ पोयतव देवतुल्कनग्डाहि, उंद देवतुल बह कीता, नयगा वासि इद्रम इता,✡ “इगा वय! गोरेपिलाता संगे जोळेम आयनद मर्मपिलातुन, नीक तोहतह्‌नन,”✡ इनजोर इता. 10 अचोटेने देवुळता जीवाता दळ्म नयगा अर्सि, अद देवतुल नाक उंद बेरा मेटाकोकतगा ओता,✡ ओसि नाक उंद लेका तोहता. अद लेकाते देवुळता सहर येरुसलेम, पोग़ोन देवुळदीपताहि रेगनदिन तोहता.✡ 11 देवुळि तानगा मताह्‌कु, ताना डीसाता वेह्‌चते, अद सहर मिळ्स्कसोर मता.✡ पकाय मोलाता हीरा इनदनद बंडाता लेह्‌कान, मिळ्स्कसोर मता.✡ 12 अद सहरता किले पका बेरा ओसो निल्क मता. अद किलेता गूरेतगा, बारा अग़िङ मताङ. बारा अग़िनगा बारा देवतुल्क मताङ. अव उंद-उंद अग़दगा, इस्रयेल लोकुराङ बारा कूळिनोराङ पेदिर्क रासिस मताङ.✡ 13 सहरताङ नालुङ आस बाजेङ, मूंड-मूंड अग़िङ मताङ. 14 अद सहरता किलेतुन बारा बंडाङ वाटिस जोता दोहचि, गूरेतुन तेहतद मता.✡ बारा बंडानगा, गोरेपिलाताङ बारा बळयिराङ पेदिर्क रासिस मताङ.✡

15 नाक वळ्ह्‌कसोर मतद देवतुलतगा, बंगरता कहतनद डुडि मता. अद डुडटे सहरतुन, तानाङ अग़िन, ताना किलेतुन कहतलाहि, तान पोस मता. 16 अद सहर नालुङ पचाल्क अर्के उदिस मता. ताना लाटि, नेर्वु बराबर मता. अद देवतुलि तना डुडटे सहरतुन कहता.✡ ताना लाटि उंद अजर रेंड नूह्‌क (1200) कोस्क मता. अद लाटि, नेर्वु, निल्कु बराबर अचोने मता. 17 अद देवतुलि सहरता किलेतुन, मन्कल कहतपु कहता. नूटा रेंड वीसाङ नालुङ (144) कुटाङ नेर्व मता. 18 किलेता गूरे यसब इनदनद बंडाते दोहतद मता. पूरा सहर अदमलेह्‌का मिळ्स्कनद, सिरसिर आतद बंगरते पंडटद मता.✡ 19 किलेता जोता बंडानगा पकाय दाराताङ, रीतरीतिनाङ, मिळ्स्कनव बंडाङ वाटिस दोहतव मताङ. अव मोलाताङ बंडाना पेदिर्क इद्रमि: 1. यसब 2. नीलमनि 3. लालडि 4. मरकत, 20 5. गोमेदक 6. मानिक✡ 7. पीतमनि 8. पेरोज 9. पुकराज 10. लहसनिये 11. दुमरकांत 12. याकूत, इद्रम मताङ.✡

21 बारा अग़िनाङ तेल्पिङ, बारा मोतिनाङ मताङ. उंद-उंद तेल्पि, उंद-उंद मोतिते पंडटद मता. सहरता अग़ि अदमता लेह्‌कान, सिरसिर आतद बंगरते पंडटद मता.✡ 22 नाक सहरतगा बेदे रावुळ दिसो.✡ बेरा डीसाता देवुळि ओसो गोरेपिला, तमा कुदि अगान मताह्‌कु, रावुळता गर्ज इले आसि. 23 अद सहरतगा वेह्‌च ईयलाह पोळ्‍दता, नेलाता गर्ज इले. बाराह्‌क इतेके अगा वेह्‌च ईयनद चिमलि इतेके, गोरेपिलाये मन्ह्‌ता; तानगा देवुळता बेरा वेह्‌च दींचिह्‌ता.✡ 24 सबे जातिनोर लोकुर अद सहरता वेह्‌चते पिसनुर. बूमतग्डोर राजालोर तमाङ बंगर-वेंडिङ, इद सहरता लोप्पा ततनुर.✡ 25 अगा बेस्केन ईकळ आयो.✡ अदिनेनाह्‌क सहरता तेल्पतुन बेस्केन केहोर.✡ 26 सबे जातिनोरा सोबाता सामनतुन, अद सहरता लोप्पा ततनुर.✡

27 ओसो कळ्‍वोग़ आतोर मन्कलोर आयिर, कळ्‍वोग़ आतद माल आयि, अद सहरता लोप्पा ओळिय पग़वो. एग़्ङ वायनद कबळ केवालोर मन्कलोर, ओसो जोल वळ्ह्‌कवालोर,✡ तानगा ओळिय पग़वोर.✡ मति सिरप गोरेपिलाता अमेसातुह्‌क पिसवालोरा पुस्तकतगा, पेदिर्क रासिस मनवालोरे,✡ अद सहरतगा ओळिय पग़यनुर.✡

22

जीवा ईयनद बेरेग़ ओसो मराङ

1 पया अद देवतुल नाक उंद बेरेग़ तोहता. अद बेरेटा एग़ु आदुर्कना लेह्‌कान, सिरसिर एडिस मता. अद एग़ु जीवा ईयनद मता.✡ देवुळता ओसो गोरेपिलाता राजकुर्सतग्डाहि, अद बेरेग़ पोङसोर मता. 2 ताना एग़ु सहरता बेरा अग़दा नडुमतुह्‌क पोङसोर मता.✡ बेरेटाङ रेंड आस दडिनगा, हामुरलेवा जीवा ईयनव मराङ मताङ.✡ अव मराङ, नेला-नेलातुह्‌क, अलग-अलग रीतताङ पंडिङ आदिंदुङ. इद्रम वर्सामेटे बारा मल्काङ आदिंदुङ. ओसो अव मरानाङ आकिने, सबे जातिनोर मन्कलोर सव्रेम आंदुर.✡ 3 अद सहरतगा, देवुळ सरप ईतद बेदे मनो आयग़ा;✡ मति देवुळि ओसो गोरेपिला, अविना राजकुर्सि अगा मनदग़ा.✡ देवुळतुन माळवालोर ताना सेवा कीयनुर.✡ 4 ओसो ताना मोकमतुन ऊळनुर.✡ ताना पेदिर ओराङ तला-कपरानगा रासतद मनदग़ा.✡ 5 पया अगा बेस्केन नग़्का आयो आयग़ा. अहे अगा चिमलि वेह्‌चता, पोळ्‍द वेह्‌चता गर्ज इले आयग़ा. अगा बेरा डीसाता देवुळिये, ओरिह्‌क तना वेह्‌च ईयग़ा.✡ ओर अमेसा-अमेसातुह्‌क ताना संगे राजेम ताकिह कीयनुर.✡

6 इव सबेटविन तोहतस्के, अद देवतुल नाक इता, “इंजेक जल्दि आयनव पोल्‍लोन, तन्क माळवालोरिन तोहतलाहि, तना कबुरतोरिन वेहनाह कीयनद देवुळि, मावा सामि, तना देवतुलतुन लोहता.✡ इव पोल्‍लोङ बर्वस कीयना लायकताङ ओसो निटमताङ मन्ह्‌ताङ.✡ 7 (येसुसामि इन्ह्‌तोग़,) ‘ऊळाट! नना जल्दि वायकन!✡ इद पुस्तकतगा पया आयनव पोल्‍लोङ रासिस मन्ह्‌ताङ.✡ अविस्किन केंजिसि, अहलेह्‌का ताकवालोर मन्कलोर देय्वातोरु,’ (इनजोर येसु किर्स्तु नाक कबुर वेहतलाह लोहतोग़,)” इन्जि देवतुल इता.

उसरते मनदनव आक्रिताङ पोल्‍लोङ

8 नना योहननन इव पूरा पोल्‍लोन केंजतन, ऊळतन. नना इविन केंजिसि, ऊळिसि, नाक इव पूरा पोल्‍लोन तोहतद देवतुलतुन दंडुम अरयलाह, तानाङ काल्क अरतन.✡ 9 मति अद इता, “नाक दंडुम अरमा! नीवा लेह्‌कान, नीवा ऐंगेटोर देवुळता कबुरतोरा लेह्‌कान, इद पुस्तकताङ पोल्‍लोङ वेहतप ताकवालोरा लेह्‌कान, नना वने देवुळतुन माळवानन आंदन.✡ अदिनेनाह्‌क (नाक आयो; मति) देवुळतुने दंडुम अर्म,” इनजोर इता.

10 ओसो अद नाक इता, “इद पुस्तकताङ पोल्‍लोङ करल आयनद कगो एरे एवता.✡ अदिनेनाह्‌क इद पुस्तकताङ पोल्‍लोन मकिह कीस तासमा.✡ 11 बोर लाग्वाङ कीसोर ताकिह्‌तोर, ओर अहलेह्‌काने ताकिर; करब बुदतोर अहलेह्‌काने आसोर मनिर. ओसो बोर सेतेमतोर मन्ह्‌तोर, ओर अहलेह्‌काने मनिर; बोर पवित्रते मन्ह्‌तोर, ओर अहलेह्‌काने मनिर.

12 “(येसु नावा मेटे वळ्ह्‌कलाह आतोग़,) ‘ऊळाट! नना जल्दि वायकन.✡ ओर्वोग़-ओर्वोग़ मन्कल, तनाङ कीतव कबस्कना इसबते, ओन्क बूति ईयलाहि वायकन.✡ 13 सबेटविना मोदुल वने ननाये; सबेटविना कोड वने ननाये. सुरुतोनन ननाये, मारेंगातोनन वने ननाये! सबेटविन सुरु केवानन वने ननाये, सबेटविन मारिह केवानन वने ननाये.✡ 14 बोर आपुनाङ गेंदेन नोग़्स वेडिह कीस्तोर, ओर देय्वातोरु!✡ ओर सहरतगा अग़िनगाह्‌क ओळियिसि,✡ जीवा ईयनव मरानाङ पंडिन तिनदलाह, ओरिह्‌क अदिकर दोर्कग़ा.✡ 15 मति देवुळताङ पोल्‍लोन पास्कवालोरु, ओदेङ पंडवालोरु, साट्याल कबळ केवालोरु, हव्कवालोरु, पेन-बोमान मोळ्कवालोरु, जोल पोल्‍लोङ कीयलाह गिर्दा आसि मनवालोर सबेटोरु,✡ अद सहरता लोप्पा ओळिय पग़वोर.✡ 16 इव विस्वसिरा मुडोरेनाह्‌क पोल्‍लोङ आंदुङ. इविस्किन मीक वेहतलाहि नना येसुनन, नावा देवतुलतुन लोहतन.✡ नना दाविद राजाना कूळतोनन आंदन.✡ नना दींचनद विय उकालेह्‌काडोनन आंदन,✡’*(इन्जि येसु इन्ह्‌तोग़,)” इनजोर देवतुल नाक इता.

17 देवुळता जीवा,✡ ओसो गोरेपिलाता संगे जोळेम आयनद मर्मपिला,✡ येसुन “वय!” इनजोर इन्ह्‌ताङ. इद पोल्‍लोतुन केंजवालोर वने, “वय” इनजोर इनिर. एग़ उनडा वसतोर वायिर, विचर मनवालोर मन्कलोर, जीवा ईयनद एतुन पुनेमते उनिर.✡ 18 इद पुस्तकतगा इंजेटाङ ओसो वायनद कालमताङ पोल्‍लोङ मन्ह्‌ताङ. इव पोल्‍लोन केंजवालोर सबेटोर मन्कलोरिन, नना योहननन वेहतलाह आतन: बोग़ाय इगा रासतव पोल्‍लोनगा, ओसो उचुक पोल्‍लोङ काल्ह्‌पतोग़ इतेके, इद पुस्तकतगा रासतव गोसाङ, ओनगा देवुळि अर्हतग़ा. 19 अद्रमलेह्‌काने बोग़ाय इद पुस्तकतगा रासतव पोल्‍लोनग्डाहि वळ्गा पोल्‍लोन तेंडटोग़ इतेके, इद पुस्तकतगा वेहतद (बर्कत ओन्क दोर्को आयग़ा. इतेके) देवुळि तना जीवा ईयनद मरातग्डाहि, ओना तूसतुन तेंडग़ा; अहे तना सहरतग्डाहि वने,✡ ओना तूसतुन तेंडग़ा.✡

20 इव पोल्‍लोन वेहवाल येसु इन्ह्‌तोग़, “इंगो! नना जल्दि वायकन,” इन्ह्‌तोग़.✡ आमेन! ए येसुसामि वय!✡ 21 देवुळता मन्कलोर सबेटोरगा येसुसामिना देय्वा मनि.✡ आमेन.

✡ 1:1 1:1 दानिय्येल 2:28-29

✡ 1:1 1:1 22:6

✡ 1:1 1:1 रोम सहरतोर 1:1; तीतुस 1:1-4

✡ 1:2 1:2 6:9; 12:17; 20:4

✡ 1:3 1:3 रोम सहरतोर 13:12; तोहचीतव पोल्‍लोङ 22:7

✡ 1:3 1:3 लूकाल 11:28; तोहचीतव पोल्‍लोङ 22:7

✡ 1:4-5 1:4-5 22:16

✡ 1:4-5 1:4-5 4:8; 16:5

* 1:4-5 1:4-5 इव एळुङ जीवाङ बेद्रमताङ आंदुङ इन्जि, वेहतद इले. यहुदिरा विचरते एळुङ नंबरता अर्तम इतेके पूरा, बातय कमिलेवा. यशायाह 11:2, जकर्याह 4:2,10 ऊळाट; अहे इद पुस्तकते 3:1; 4:5; 5:6.

✡ 1:4-5 1:4-5 3:1; 4:5; 5:6

✡ 1:4-5 1:4-5 2:13; 3:14

✡ 1:4-5 1:4-5 1 कुरिंततोर 15:20

✡ 1:4-5 1:4-5 17:14

✡ 1:4-5 1:4-5 रोम सहरतोर 1:6-7

✡ 1:4-5 1:4-5 रोम सहरतोर 8:37

✡ 1:4-5 1:4-5 रोम सहरतोर 3:25-26; इपिसुसतोर 1:7; इब्रितोर 10:29

✡ 1:6 1:6 1 पत्रु 2:5; तोहचीतव पोल्‍लोङ 5:9-10

✡ 1:6 1:6 मत्याल 6:13; रोम सहरतोर 11:36; 15:6

✡ 1:7 1:7 दानिय्येल 7:13; 1 तिसलुनितोर 4:17

✡ 1:7 1:7 जकर्याह 12:10; योहन 19:36-37

✡ 1:8 1:8 4:8; 19:6

† 1:8 1:8 सबेटविना मोदुल वने ननाये, सबेटविना कोड वने ननाये मोदुल कागिदते “अल्पा वने ननाये, ओमिगा वने ननाये”. इव रेंड इतेके युनानि बासाता मुनेता, आक्रिता अक्सर आंदु.

✡ 1:8 1:8 यशायाह 41:4; तोहचीतव पोल्‍लोङ 21:6; 22:13

✡ 1:9 1:9 2 कुरिंततोर 1:7; पिलिपितोर 4:14

✡ 1:9 1:9 2 तिसलुनितोर 3:5; तोहचीतव पोल्‍लोङ 3:10

✡ 1:9 1:9 6:9; 20:4

‡ 1:9 1:9 इद पतमुस तोग़ि, इंजेटा तुर्कि इनदनद देसेमता कचुल मनदनद सम्दुरतगा मन्ह्‌ता.

✡ 1:10 1:10 बळयिर 20:7

✡ 1:10 1:10 4:2; 17:3; 21:10

✡ 1:11 1:11 10:4; 22:7

✡ 1:11 1:11 22:16

✡ 1:11 1:11 बळयिर 18:19

✡ 1:11 1:11 बळयिर 16:14

✡ 1:11 1:11 कुलुसितोर 2:1-3

✡ 1:12 1:12 पेसमुळि 25:37; 37:23; जकर्याह 4:2; तोहचीतव पोल्‍लोङ 2:1

✡ 1:13 1:13 यहेजकेल 1:26; दानिय्येल 7:13; 10:16; मत्याल 8:20; तोहचीतव पोल्‍लोङ 14:14

§ 1:13 1:13 माने-मन्कना नडुम पुटटोग़ इतेके येसुये.

✡ 1:13 1:13 दानिय्येल 10:5; तोहचीतव पोल्‍लोङ 15:6

* 1:14 1:14 कोंगाबूलाना लेह्‌कान, ओसोय पांड्रि हिंदीते श्वेत ऊन वरन पाले के से

✡ 1:14 1:14 दानिय्येल 7:9

✡ 1:14 1:14 दानिय्येल 10:6; तोहचीतव पोल्‍लोङ 2:18; 19:12

✡ 1:15 1:15 यहेजकेल 1:7; दानिय्येल 10:6; तोहचीतव पोल्‍लोङ 2:18; 10:1

✡ 1:15 1:15 यहेजकेल 1:24; 43:2; तोहचीतव पोल्‍लोङ 14:2; 19:6

✡ 1:16 1:16 2:1; 3:1

✡ 1:16 1:16 इब्रितोर 4:12; तोहचीतव पोल्‍लोङ 2:12,16; 19:15

✡ 1:16 1:16 मत्याल 17:2; तोहचीतव पोल्‍लोङ 10:1

✡ 1:17 1:17 दानिय्येल 8:17; 10:9

✡ 1:17 1:17 दानिय्येल 8:18; 10:10,12

✡ 1:17 1:17 यशायाह 41:4; 44:6; 48:12; तोहचीतव पोल्‍लोङ 2:8; 22:13

✡ 1:18 1:18 लूकाल 24:5; तोहचीतव पोल्‍लोङ 4:9-10

✡ 1:18 1:18 रोम सहरतोर 6:9-10; 14:9; तोहचीतव पोल्‍लोङ 2:8

✡ 1:18 1:18 अय्यूब 38:17; तोहचीतव पोल्‍लोङ 6:8; 9:1; 20:13

✡ 1:19 1:19 4:1

✡ 1:19 1:19 10:4

✡ 1:20 1:20 2:1; 3:1

✡ 2:1 2:1 1:16,20

✡ 2:1 2:1 2 कुरिंततोर 6:16; तोहचीतव पोल्‍लोङ 1:12-13

✡ 2:2 2:2 3:1,8,15

✡ 2:2 2:2 2 कुरिंततोर 11:13; 1 योहन 4:1

✡ 2:3 2:3 योहन 15:21

✡ 2:3 2:3 इब्रितोर 12:3

✡ 2:4 2:4 यिर्मयाह 2:2; मत्याल 24:12

✡ 2:5 2:5 2 पत्रु 3:17

✡ 2:5 2:5 3:3,19

✡ 2:5 2:5 इब्रितोर 10:32-33

✡ 2:5 2:5 1:20

✡ 2:7 2:7 मत्याल 11:15; तोहचीतव पोल्‍लोङ 3:6,13,22; 13:9; 22:17

✡ 2:7 2:7 3:5,12,21; 21:7

✡ 2:7 2:7 यहेजकेल 28:13; 31:8-9; लूकाल 23:43

✡ 2:7 2:7 पुटमुळि 2:9; 3:22; बुदताङ पोल्‍लोङ 3:18; 11:30; 13:12; 15:4; तोहचीतव पोल्‍लोङ 22:2,14

✡ 2:8 2:8 यशायाह 44:6; 48:12; तोहचीतव पोल्‍लोङ 1:17; 22:13

✡ 2:8 2:8 रोम सहरतोर 14:9; तोहचीतव पोल्‍लोङ 1:18

✡ 2:9 2:9 1:9

✡ 2:9 2:9 2 कुरिंततोर 6:10; याकुब 2:5

* 2:9 2:9 देवुळ आचतोरोम मोदुल कागिदते “यहुदिरोम”. ओर निटमे यहुदि जाततोर मतोर बहे, मति देवुळता इसबते देवुळता लोकुरा लेह्‌का ताकोर.

✡ 2:9 2:9 3:9

✡ 2:10 2:10 3:10

✡ 2:10 2:10 2 तिमोति 4:7; तोहचीतव पोल्‍लोङ 12:11

✡ 2:10 2:10 1 कुरिंततोर 9:25; याकुब 1:12; तोहचीतव पोल्‍लोङ 3:11

✡ 2:11 2:11 मत्याल 11:15; तोहचीतव पोल्‍लोङ 3:6,13,22

✡ 2:11 2:11 3:5,12,21; 21:7

✡ 2:11 2:11 20:6,14; 21:8

✡ 2:12 2:12 इब्रितोर 4:12; तोहचीतव पोल्‍लोङ 1:16

✡ 2:13 2:13 1:4-5; 11:3; 17:6

✡ 2:13 2:13 3:8; 12:11; 14:12

✡ 2:14 2:14 गिनती 25:1-2; बळयिर 15:29; 1 कुरिंततोर 10:20

✡ 2:14 2:14 गिनती 31:16; 2 पत्रु 2:15

✡ 2:16 2:16 3:3,19

✡ 2:16 2:16 2 तिसलुनितोर 2:8; तोहचीतव पोल्‍लोङ 1:16

✡ 2:17 2:17 3:6,13,22

✡ 2:17 2:17 3:5,21; 21:7

† 2:17 2:17 इद मनाता लोप्पा पुनदना इतेके, पुस्तकता आक्रिते पुनवव पोल्‍लोना अर्तमि अगा ऊळाट.

✡ 2:17 2:17 यशायाह 56:5; 62:2; 65:15

✡ 2:17 2:17 3:12; 14:3-4; 19:12

✡ 2:18 2:18 मत्याल 4:3; 16:16; मार्कल 1:1; तोहचीतव पोल्‍लोङ 1:14-15

✡ 2:19 2:19 3:1,8,15

‡ 2:20 2:20 वेल्‍लाय मुने इस्रयेल मन्कलोरिन, अहब राजाल ताकिह कींदोग़; ओना मुते इजेबेल, ओरिन देवुळतुन विळ्सिस, बहाल इनदनद पेनतुन मोळ्कनाह कींदु. तुवातिरा सहरता विस्वसिरा मुडगा वने, उच्वुर मन्कलोर इजेबेल कीतप लेह्‌का, दुस्राङ पेन-बोमान मानेम आयलाह, विस्वसिरिन लेसिह कीयलाहि आंदुर. लेसिह कीयनद मुडुन इजेबेल इनजोर, इद वचनतगा इनदलाह आतोग़. पेन-बोमान मोळ्कनदिन साट्याल कबळ कीतप इनजोर, इद वचनतगा इनदलाह आतोग़.

✡ 2:20 2:20 1 राजा 16:31; 21:25; 2 राजा 9:7,22,30

✡ 2:20 2:20 बळयिर 15:29; 1 कुरिंततोर 10:20

✡ 2:21 2:21 2 पत्रु 3:9

✡ 2:21 2:21 रोम सहरतोर 2:5; तोहचीतव पोल्‍लोङ 9:20-21; 16:9,11

✡ 2:22 2:22 3:3,19

✡ 2:22 2:22 17:1-2; 18:9

§ 2:23 2:23 केंजवालोरिह्‌क हामुर ईकन “केंजवालोरा पोग़ोन पीळा अर्हतकन”, इद अर्तम वने आया पग़यह्‌ता.

✡ 2:23 2:23 देवुळताङ पाटाङ 7:9; 26:2; 139:1; यिर्मयाह 11:20; 17:10; लूकाल 16:15

✡ 2:23 2:23 देवुळताङ पाटाङ 62:12; तोहचीतव पोल्‍लोङ 20:12-13; 22:12

✡ 2:24 2:24 याकुब 3:15

✡ 2:24 2:24 बळयिर 15:28

✡ 2:25 2:25 3:11

✡ 2:26-28 2:26-28 3:5,12; 21:7

✡ 2:26-28 2:26-28 3:21; 20:4

✡ 2:26-28 2:26-28 यशायाह 30:14; यिर्मयाह 19:11

✡ 2:26-28 2:26-28 देवुळताङ पाटाङ 2:8-9; तोहचीतव पोल्‍लोङ 12:5; 19:15

* 2:26-28 2:26-28 गिनती 24:15-19 अगा विय उका इतेके, देवुळ लोहवाल पिसिह केवाना अदिकरता सीना मन्ह्‌ता. येसुये देवुळ लोहतोग़ पिसिह केवाल राजाल आंदोग़, तना राजेम कीयनद अदिकरते, तना लोकुर वने कलियिह्‌तोर.

✡ 2:26-28 2:26-28 22:16

✡ 2:29 2:29 2:7

✡ 3:1 3:1 1:4-5

✡ 3:1 3:1 1:16,20; 2:1

✡ 3:1 3:1 2:2,19

✡ 3:1 3:1 1 तिमोति 5:6

✡ 3:3 3:3 2:5,16,22

✡ 3:3 3:3 1 तिसलुनितोर 5:1-2; 2 पत्रु 3:10; तोहचीतव पोल्‍लोङ 16:15-16; 22:7

✡ 3:3 3:3 मत्याल 24:43; लूकाल 12:39-40

✡ 3:4 3:4 यहुदाल 23

✡ 3:4 3:4 4:4; 6:11; 7:9,13-14; 19:8,14; 14:3-4

✡ 3:5 3:5 2:7,11,17,26-28; 21:7

✡ 3:5 3:5 पिलिपितोर 4:3

✡ 3:5 3:5 पेसमुळि 32:32-33; देवुळताङ पाटाङ 69:28; लूकाल 10:20; तोहचीतव पोल्‍लोङ 13:8; 17:8; 20:12,15; 21:27

✡ 3:5 3:5 मत्याल 10:32; लूकाल 12:8

✡ 3:6 3:6 2:7,11,17

✡ 3:7 3:7 6:10; 19:11

✡ 3:7 3:7 यशायाह 22:22

✡ 3:8 3:8 2:2,19

✡ 3:8 3:8 2:13

✡ 3:8 3:8 बळयिर 14:27

* 3:9 3:9 2:9 अगा मनदनद नोटटुन ऊळाट.

✡ 3:9 3:9 2:9

✡ 3:9 3:9 यशायाह 45:14; 49:23; 60:14

✡ 3:9 3:9 यशायाह 43:4; योहन 17:22-23

✡ 3:10 3:10 योहन 17:6; तोहचीतव पोल्‍लोङ 1:9

✡ 3:10 3:10 2:10; 8:13; 11:10; 13:8,14; 17:8

✡ 3:10 3:10 2 पत्रु 2:9

✡ 3:11 3:11 22:7,12,20

✡ 3:11 3:11 1 कुरिंततोर 9:25; तोहचीतव पोल्‍लोङ 2:10

✡ 3:11 3:11 2:25

✡ 3:12 3:12 2:7,11,26-28; 21:7

✡ 3:12 3:12 1 राजा 7:21

✡ 3:12 3:12 14:1; 22:4

✡ 3:12 3:12 गलातितोर 4:26; तोहचीतव पोल्‍लोङ 21:2,9-14

✡ 3:12 3:12 यशायाह 62:2; तोहचीतव पोल्‍लोङ 2:17

✡ 3:13 3:13 2:7,11,17

✡ 3:14 3:14 2 कुरिंततोर 1:20

✡ 3:14 3:14 1:4-5; 19:11

✡ 3:14 3:14 योहन 1:3; तोहचीतव पोल्‍लोङ 21:6; 22:13

✡ 3:15 3:15 2:2,19

† 3:15 3:15लोदिकिया सहरता उंद बाजेता सहरतगा, कासतद एग़ पेसनाङ कनिर्क मताङ. अहे ओसो दुस्रा बाजेता सहरतगा, किर्ङतदु, एडटदु एग़ पेसनाङ कनिर्क मताङ. लोदिकिया सहरतुह्‌क पोङनद बेरेग़ एदतस्के वतिंदु. अदिनेनाह्‌क ओरिह्‌क जेकताहि नळ-तोंडाते एग़ तता पोय्न्दु. नळ-तोंडाते वायनद एग़ु मलमल आंदु, काल्ङिन्दु, एग़्स्किंदु. अद एतुन उन्जि, लोकुर बेमर आंदुर, पोटाङ नोंदुङ. इद सहरतोर विस्वसिरा मुडा ताकमुळतुन ऊळिसि, किर्स्तुह्‌क वने अहे दल्गता.

✡ 3:17 3:17 होशे 12:8; जकर्याह 11:5; लूकाल 6:20,24; 1 कुरिंततोर 4:8

✡ 3:18 3:18 1 पत्रु 1:7

‡ 3:18 3:18 पांड्रि गेंदेङ इतेके सेतेमि.

✡ 3:18 3:18 16:15-16

§ 3:18 3:18 लोदिकिया सहरते बंगरि, गेंदेङ, मत्कु, इविस्कना दंदा ताकिंदु.

✡ 3:19 3:19 बुदताङ पोल्‍लोङ 3:12; 1 कुरिंततोर 11:32; इब्रितोर 12:5-6

✡ 3:19 3:19 2:5,16,22

✡ 3:20 3:20 योहन 14:23

✡ 3:21 3:21 2:7,11,17; 21:7

✡ 3:21 3:21 17:14

✡ 3:21 3:21 मत्याल 19:28; तोहचीतव पोल्‍लोङ 2:26-28; 5:9-10; 20:4,6

✡ 3:22 3:22 2:7,11,17; 22:16

✡ 4:1 4:1 19:11

✡ 4:1 4:1 1:10

✡ 4:1 4:1 11:12

✡ 4:1 4:1 1:19; 22:6

✡ 4:2 4:2 1 राजा 22:19; यशायाह 6:1; यहेजकेल 1:26; दानिय्येल 7:9

✡ 4:3 4:3 21:11,20

✡ 4:3 4:3 यहेजकेल 1:28; तोहचीतव पोल्‍लोङ 10:1

✡ 4:4 4:4 5:6,8,14; 11:16; 19:4

✡ 4:4 4:4 3:4-5,18

✡ 4:5 4:5 पेसमुळि 19:16; तोहचीतव पोल्‍लोङ 8:5; 11:19; 16:18

✡ 4:5 4:5 पेसमुळि 25:37; जकर्याह 4:2

✡ 4:5 4:5 1:4-5

✡ 4:6 4:6 यहेजकेल 1:22; तोहचीतव पोल्‍लोङ 15:2; 21:18,21

✡ 4:6 4:6 यहेजकेल 1:5; तोहचीतव पोल्‍लोङ 5:6; 6:1,6; 7:11; 14:3-4; 15:7; 19:4

✡ 4:6 4:6 यहेजकेल 1:18; 10:12

✡ 4:7 4:7 यहेजकेल 1:10; 10:14

✡ 4:8 4:8 यशायाह 6:2

✡ 4:8 4:8 यहेजकेल 1:18; 10:12

✡ 4:8 4:8 7:15

✡ 4:8 4:8 यशायाह 6:3

✡ 4:8 4:8 1:4-5,8,17

✡ 4:9 4:9 5:1,7,13

✡ 4:9 4:9 दानिय्येल 4:34; 12:7; तोहचीतव पोल्‍लोङ 10:6-7; 15:7

✡ 4:10 4:10 5:8,14; 7:11; 11:16; 19:4

✡ 4:10 4:9-10 1:18

✡ 4:11 4:11 बळयिर 14:15; इपिसुसतोर 3:9; तोहचीतव पोल्‍लोङ 10:6-7; 14:7

✡ 4:11 4:11 5:9-10,12; 19:1

✡ 5:1 5:1 4:9

✡ 5:1 5:1 10:2

✡ 5:1 5:1 यहेजकेल 2:9-10

✡ 5:1 5:1 यशायाह 29:11; दानिय्येल 12:4

✡ 5:2 5:2 10:1; 18:21

✡ 5:3 5:3 पिलिपितोर 2:10

✡ 5:5 5:5 पुटमुळि 49:9; इब्रितोर 7:13-14

✡ 5:5 5:5 यशायाह 11:1,10; रोम सहरतोर 15:12; तोहचीतव पोल्‍लोङ 22:16

* 5:5 5:5बोन यहुदाना पुळ्गता सिङपुल इन्ह्‌तोर, ओग़ दाविद राजाना कूळतोग़, तना कोटुलतोरिन गेल्सतोग़ इतेके येसु किर्स्तु आंदोग़.

✡ 5:6 5:6 योहन 1:29; तोहचीतव पोल्‍लोङ 13:8

† 5:6 5:6 गोरेपिला इतेके येसु किर्स्तु आंदोग़.

✡ 5:6 5:6 4:6

✡ 5:6 5:6 4:4

✡ 5:6 5:6 13:8

✡ 5:6 5:6 जकर्याह 4:10

✡ 5:6 5:6 1:4-5

✡ 5:7 5:7 4:9

✡ 5:8 5:8 4:6

✡ 5:8 5:8 4:4

✡ 5:8 5:8 4:10

✡ 5:8 5:8 14:2; 15:2

✡ 5:8 5:8 देवुळताङ पाटाङ 141:2; तोहचीतव पोल्‍लोङ 8:3-4

✡ 5:9-10 5:9-10 13:8

✡ 5:9-10 5:9-10 1 कुरिंततोर 6:18-20; तोहचीतव पोल्‍लोङ 7:9; 10:11; 11:9; 13:7; 14:3-4,6; 17:15

✡ 5:9-10 5:9-10 1 पत्रु 2:9; तोहचीतव पोल्‍लोङ 1:6; 3:21; 20:4

✡ 5:9-10 5:9-10 4:11

✡ 5:9-10 5:9-10 देवुळताङ पाटाङ 33:3; 40:3; 98:1; 149:1; यशायाह 42:10; तोहचीतव पोल्‍लोङ 14:3-4

✡ 5:11 5:11 4:6

✡ 5:11 5:11 दानिय्येल 7:10; इब्रितोर 12:22; यहुदाल 14

✡ 5:12 5:12 7:12

✡ 5:12 5:12 योहन 1:29; तोहचीतव पोल्‍लोङ 4:11; 13:8

✡ 5:13 5:13 पिलिपितोर 2:10

✡ 5:13 5:13 4:9

✡ 5:13 5:13 रोम सहरतोर 11:36; तोहचीतव पोल्‍लोङ 1:6

✡ 5:14 5:14 4:6

✡ 5:14 5:14 4:4,10

✡ 6:1 6:1 5:1

✡ 6:1 6:1 4:6

✡ 6:1 6:1 14:2; 19:6

✡ 6:2 6:2 जकर्याह 1:8; 6:3; तोहचीतव पोल्‍लोङ 19:11

✡ 6:2 6:2 जकर्याह 6:11; तोहचीतव पोल्‍लोङ 9:7; 14:14; 19:12

✡ 6:4 6:4 जकर्याह 1:8; 6:2

✡ 6:5 6:5 जकर्याह 6:2,6

✡ 6:6 6:6 4:6

✡ 6:6 6:6 7:3; 9:4

* 6:6 6:6तिंडि दोर्को आस्ता, दहा पटिङ एक्‍वा दारा कीस वमिह्‌तोग़ इनजोर, इद वचन वेहतलाह आता. अद कालमते, जय्तुन मराता पंडिनाहि नेय तेंडिंदुर. नेय ओसो अंगुर जोमातुन कय इटमा इतेके जय्तुन मराना, अंगुर-तोंडानाङ वाळुह्‌किन बूळे कीयनदायो.

✡ 6:8 6:8 जकर्याह 6:3

✡ 6:8 6:8 बुदताङ पोल्‍लोङ 5:5; होशे 13:14; मत्याल 11:23; तोहचीतव पोल्‍लोङ 1:18; 20:13-14

✡ 6:8 6:8 यिर्मयाह 14:12; 15:2-3; 24:10; 29:17-18; यहेजकेल 5:12,17; 14:21

✡ 6:9 6:9 1:2,9; 12:11,17

✡ 6:9 6:9 20:4

✡ 6:9 6:9 पेसमुळि 29:12; लैव्यव्यवस्था 4:7; तोहचीतव पोल्‍लोङ 14:18; 16:7

✡ 6:10 6:10 3:7

✡ 6:10 6:10 व्यवस्थाविवरण 32:43; देवुळताङ पाटाङ 79:10; जकर्याह 1:12; लूकाल 18:7; तोहचीतव पोल्‍लोङ 16:5; 18:20; 19:2

✡ 6:11 6:11 3:4-5; 7:9

✡ 6:11 6:11 इब्रितोर 11:40

✡ 6:11 6:11 10:6-7

✡ 6:12 6:12 मत्याल 24:7; मार्कल 13:8; तोहचीतव पोल्‍लोङ 8:5; 11:13,19; 16:18

✡ 6:12 6:12 यशायाह 13:10; योएल 2:10,31; 3:15; मत्याल 24:29; मार्कल 13:24

✡ 6:13 6:12-13 मत्याल 24:29; मार्कल 13:25; तोहचीतव पोल्‍लोङ 8:10; 9:1

✡ 6:14 6:14 देवुळताङ पाटाङ 102:26; यशायाह 34:4; 51:6; इब्रितोर 1:11-12; 2 पत्रु 3:10; तोहचीतव पोल्‍लोङ 20:11

✡ 6:14 6:14 यहेजकेल 38:20; नहूम 1:5; तोहचीतव पोल्‍लोङ 16:20

✡ 6:15 6:15 यशायाह 2:10-11,19,21; 24:21; तोहचीतव पोल्‍लोङ 18:23; 19:18

✡ 6:16-17 6:16-17 यशायाह 63:4; योएल 1:15; 2:1-2,11,31; तोहचीतव पोल्‍लोङ 16:14

✡ 6:16-17 6:16-17 देवुळताङ पाटाङ 76:7; नहूम 1:6; मलाकी 3:2

✡ 6:16-17 6:16-17 होशे 10:8; लूकाल 23:30; तोहचीतव पोल्‍लोङ 9:6

✡ 7:1 7:1 8:7; 9:4

✡ 7:2 7:2 9:4

✡ 7:3 7:3 पुटमुळि 4:15; यहेजकेल 9:4,6; तोहचीतव पोल्‍लोङ 13:16; 14:1,9; 20:4; 22:4

✡ 7:3 7:3 6:6

✡ 7:4 7:4 14:1,3-4

✡ 7:9 7:9 5:9-10; 22:3

✡ 7:9 7:9 3:4-5; 6:11

✡ 7:9 7:9 लैव्यव्यवस्था 23:40

✡ 7:10 7:10 देवुळताङ पाटाङ 3:8; तोहचीतव पोल्‍लोङ 12:10; 19:1

✡ 7:11 7:11 4:6

✡ 7:11 7:11 4:10

✡ 7:12 7:12 5:12

✡ 7:14 7:14 दानिय्येल 12:1; मत्याल 24:21; मार्कल 13:19

✡ 7:14 7:14 इब्रितोर 9:14; 1 योहन 1:7

✡ 7:14 7:14 12:11; 22:14

✡ 7:14 7:13-14 3:4-5

✡ 7:15 7:15 4:8; 13:6; 22:3

✡ 7:15 7:15 लैव्यव्यवस्था 26:11; यहेजकेल 37:27; योहन 1:14; तोहचीतव पोल्‍लोङ 21:3

✡ 7:16-17 7:16-17 देवुळताङ पाटाङ 23:1-3; मत्याल 2:5-6; योहन 4:14; 10:11; तोहचीतव पोल्‍लोङ 14:3-4; 21:6; 22:1,17

✡ 7:16-17 7:16-17 देवुळताङ पाटाङ 121:5-6; यशायाह 49:10

✡ 7:16-17 7:16-17 यशायाह 25:8; तोहचीतव पोल्‍लोङ 21:4

✡ 8:1 8:1 5:1; 6:1

✡ 8:2 8:2 9:1,13; 11:15

✡ 8:3 8:3 पेसमुळि 30:3; गिनती 4:11; तोहचीतव पोल्‍लोङ 9:13; 14:18

✡ 8:3 8:3 पेसमुळि 30:1; तोहचीतव पोल्‍लोङ 5:8

✡ 8:4 8:4 देवुळताङ पाटाङ 141:2

✡ 8:5 8:5 लैव्यव्यवस्था 16:12

✡ 8:5 8:5 यहेजकेल 10:2

✡ 8:5 8:5 पेसमुळि 19:16; तोहचीतव पोल्‍लोङ 4:5; 6:12; 11:13,19; 16:18

✡ 8:7 8:7 11:19; 16:21

✡ 8:7 8:7 पेसमुळि 9:23-25; यशायाह 28:2; यहेजकेल 38:22; योएल 2:30

✡ 8:7 8:7 जकर्याह 13:8; तोहचीतव पोल्‍लोङ 9:15,18; 12:4

✡ 8:7 8:7 7:1; 9:4

✡ 8:8 8:8 11:6

✡ 8:9 8:8-9 16:3

✡ 8:10 8:10 यशायाह 14:12; तोहचीतव पोल्‍लोङ 6:13; 9:1

✡ 8:11 8:11 यिर्मयाह 9:15; 23:15

✡ 8:12 8:12 पेसमुळि 10:21-23; यशायाह 13:10; यहेजकेल 32:7; योएल 2:10,31; 3:15; तोहचीतव पोल्‍लोङ 6:12-13; 12:4

✡ 8:12 8:12 16:10

✡ 8:13 8:13 3:10; 9:12; 11:14; 12:12

✡ 9:1 9:1 8:2

✡ 9:1 9:1 6:13; 8:10

✡ 9:1 9:1 लूकाल 8:31; तोहचीतव पोल्‍लोङ 1:18; 17:8; 20:1

✡ 9:2 9:2 पुटमुळि 19:28; पेसमुळि 19:18

✡ 9:2 9:2 योएल 2:2,10; तोहचीतव पोल्‍लोङ 6:10

✡ 9:3 9:3 पेसमुळि 10:12-15

✡ 9:3 9:3 2 इतिहास 10:11,14; यहेजकेल 2:6

✡ 9:4 9:4 6:6; 7:1; 8:7

✡ 9:4 9:4 यहेजकेल 9:4; तोहचीतव पोल्‍लोङ 7:2-3

✡ 9:6 9:6 अय्यूब 3:21; 7:15; यिर्मयाह 8:3; तोहचीतव पोल्‍लोङ 6:16-17

✡ 9:7 9:7 योएल 2:4

✡ 9:7 9:7 6:2

✡ 9:8 9:8 योएल 1:6

* 9:9 9:9 अविस्कनाङ अर्युस्कु कचताङ जगाना लेह्‌का मताङ “अव केग़तव कोटजगाङ कचताङ जगाना लेह्‌का मताङ” इद अर्तम वने आया पग़यह्‌ता.

✡ 9:9 9:9 यिर्मयाह 47:3; योएल 2:5

✡ 9:11 9:11 अय्यूब 26:6; 28:22; 31:12; बुदताङ पोल्‍लोङ 15:11

✡ 9:12 9:12 8:13; 11:14

✡ 9:13 9:13 पेसमुळि 20:2-3,10; तोहचीतव पोल्‍लोङ 8:3

✡ 9:14 9:14 पुटमुळि 2:14; 15:18; व्यवस्थाविवरण 1:7; यहोशू 1:4; तोहचीतव पोल्‍लोङ 16:12

✡ 9:15 9:15 8:7

✡ 9:17 9:17 11:5

✡ 9:20 9:20 2:21

✡ 9:20 9:20 1 कुरिंततोर 10:20

✡ 9:20 9:20 देवुळताङ पाटाङ 115:4-7; 135:15-17; दानिय्येल 5:23

✡ 9:21 9:21 18:23

✡ 9:21 9:20-21 2:21; 21:8

✡ 10:1 10:1 5:2

✡ 10:1 10:1 18:1; 20:1

✡ 10:1 10:1 4:3

✡ 10:1 10:1 मत्याल 17:2

✡ 10:1 10:1 1:15-16

✡ 10:2 10:2 5:1

✡ 10:3 10:3 होशे 11:10

✡ 10:3 10:3 देवुळताङ पाटाङ 29:3-9

✡ 10:4 10:4 1:11,19

✡ 10:4 10:4 दानिय्येल 8:26; 12:4,9; तोहचीतव पोल्‍लोङ 22:10

✡ 10:5 10:5 व्यवस्थाविवरण 32:40; दानिय्येल 12:7

✡ 10:6-7 10:6-7 11:15

✡ 10:6-7 10:6-7 17:16-18

✡ 10:6-7 10:6-7 आमोस 3:7; रोम सहरतोर 16:25-26

✡ 10:6-7 10:6-7 6:11; 12:12; 16:17; 21:6

✡ 10:6-7 10:6-7 पेसमुळि 20:11; 4:11

✡ 10:6-7 10:6-7 4:9

✡ 10:9 10:9 यिर्मयाह 15:16; यहेजकेल 2:8; 3:1-3

✡ 10:11 10:11 5:9-10; 11:9

✡ 10:11 10:11 यहेजकेल 37:4,9

✡ 11:1 11:1 यहेजकेल 40:3; जकर्याह 2:1; तोहचीतव पोल्‍लोङ 21:15-16

✡ 11:2 11:2 यहेजकेल 40:17

✡ 11:2 11:2 दानिय्येल 7:25; 12:7; तोहचीतव पोल्‍लोङ 12:6; 13:5

✡ 11:2 11:2 लूकाल 21:24

✡ 11:3 11:3 2:13

✡ 11:3 11:3 पुटमुळि 37:34; 2 शमूएल 3:31; 1 राजा 21:27; 2 राजा 19:1-2; नहेम्याल 9:1; एस्तर 4:1; देवुळताङ पाटाङ 69:11; योएल 1:13; योनाल 3:5-6,8

* 11:3 11:3 यहुदि लोकुर बेदाय दुकम पुटटेके, पोता-गेंदेङ उहन्दुर.

† 11:4 11:4जय्तुन मराना नेयदे चिमलि पोतिह्‌ता.

✡ 11:4 11:4 जकर्याह 4:1-14

✡ 11:5 11:5 2 राजा 1:9-12; यिर्मयाह 5:14; तोहचीतव पोल्‍लोङ 9:17-18; 13:13

✡ 11:6 11:6 1 राजा 17:1; लूकाल 4:25

✡ 11:6 11:6 पेसमुळि 7:17-20; तोहचीतव पोल्‍लोङ 8:8; 16:3-4

✡ 11:7 11:7 9:1

✡ 11:7 11:7 13:1-3; 17:8

✡ 11:7 11:7 दानिय्येल 7:21; तोहचीतव पोल्‍लोङ 12:17; 13:7

✡ 11:8 11:8 पुटमुळि 18:20; यशायाह 3:9; यिर्मयाह 23:14; यहेजकेल 16:49

✡ 11:8 11:8 पेसमुळि 3:9

✡ 11:8 11:8 यिर्मयाह 23:14; यहेजकेल 23:19,27

‡ 11:8 11:8 सोदोम सहर करब कबस्कने निंदिस मता. मिसर देसेम बार देवुळता लोकुरिन तिपल कीयनद देसेम मता.

✡ 11:9 11:9 5:9-10; 10:11

✡ 11:9 11:9 1 राजा 13:22; देवुळताङ पाटाङ 79:2-3

✡ 11:10 11:10 3:10

✡ 11:10 11:10 नहेम्याल 8:10,12; एस्तर 9:19,22

✡ 11:11 11:11 यहेजकेल 37:5,9,10,14

✡ 11:12 11:12 4:1

✡ 11:12 11:12 2 राजा 2:11; बळयिर 1:9

✡ 11:13 11:13 6:12; 8:5; 16:18

✡ 11:13 11:13 14:7; 16:9; 19:7

✡ 11:14 11:14 8:13; 9:12

§ 11:14 11:14 मुनेता गोसा 9:1-12 अगा वेहतद मन्ह्‌ता, दुस्रा गोसा 9:13-21 अगा वेहतद मन्ह्‌ता.

✡ 11:15 11:15 10:6-7

✡ 11:15 11:15 19:1,6

✡ 11:15 11:15 12:10

✡ 11:15 11:15 पेसमुळि 15:18; दानिय्येल 2:44; 7:14,27; लूकाल 1:33

✡ 11:16 11:16 मत्याल 19:28; तोहचीतव पोल्‍लोङ 4:4

✡ 11:16 11:16 4:10; 5:8,14; 7:11

✡ 11:17 11:17 16:5

✡ 11:17 11:17 19:6

✡ 11:18 11:18 देवुळताङ पाटाङ 2:1

✡ 11:18 11:18 देवुळताङ पाटाङ 2:5; 110:5

✡ 11:18 11:18 दानिय्येल 7:10; तोहचीतव पोल्‍लोङ 20:12

✡ 11:18 11:18 देवुळताङ पाटाङ 115:13; तोहचीतव पोल्‍लोङ 13:16; 19:5,18

✡ 11:18 11:18 13:10; 18:8

✡ 11:19 11:19 14:15,17; 15:5

✡ 11:19 11:19 इब्रितोर 9:4

✡ 11:19 11:19 4:5; 8:5,7; 16:18,21

* 12:1 12:1 “उंद आंचाळि” इतेके, इस्रयेल देसेमि.

✡ 12:1 12:1 देवुळताङ पाटाङ 104:2

✡ 12:3 12:3 यशायाह 27:1; तोहचीतव पोल्‍लोङ 13:2; 16:13; 20:2-3

✡ 12:3 12:3 दानिय्येल 7:7,20,24; तोहचीतव पोल्‍लोङ 13:1; 17:3,7,9-13,16-18

✡ 12:4 12:4 दानिय्येल 8:10; तोहचीतव पोल्‍लोङ 8:12

✡ 12:4 12:4 मत्याल 2:16

† 12:5 12:5 “पेकान” इतेके किर्स्तुन.

✡ 12:5 12:5 2 कुरिंततोर 12:2-4

✡ 12:5 12:5 देवुळताङ पाटाङ 2:9; तोहचीतव पोल्‍लोङ 2:26-28

✡ 12:6 12:6 11:2

✡ 12:7 12:7 दानिय्येल 10:13,21; 12:1; यहुदाल 9

‡ 12:7 12:7 “तोळतविन” इतेके देयह्‌किन.

✡ 12:9 12:9 लूकाल 10:18; योहन 12:31

§ 12:9 12:9सुरुमुनेता तरसिये आदम ओसो अवाल, वेरिन पापम कीयलाहि काग़्हता (पुटमुळि 3:1-7).

✡ 12:9 12:9 पुटमुळि 3:1; 2 कुरिंततोर 11:3; तोहचीतव पोल्‍लोङ 13:14; 20:2-3,8,10

✡ 12:10 12:10 अय्यूब 1:11; 2:5; जकर्याह 3:1; लूकाल 22:31

✡ 12:10 12:10 7:10

✡ 12:10 12:10 11:15

✡ 12:11 12:11 7:14

✡ 12:11 12:11 6:9

✡ 12:11 12:11 लूकाल 14:26; 2 तिमोति 4:7; तोहचीतव पोल्‍लोङ 2:10,13

✡ 12:11 12:11 1 योहन 2:13; तोहचीतव पोल्‍लोङ 15:2

✡ 12:12 12:12 13:6

✡ 12:12 12:12 18:20

✡ 12:12 12:12 8:13

✡ 12:12 12:12 10:6-7

✡ 12:14 12:14 दानिय्येल 7:25; 12:7

✡ 12:14 12:14 पेसमुळि 19:4; व्यवस्थाविवरण 32:11; यशायाह 40:31

✡ 12:17 12:17 11:7; 13:7

✡ 12:17 12:17 1 योहन 2:3; तोहचीतव पोल्‍लोङ 14:12

✡ 12:17 12:17 1 योहन 5:10; तोहचीतव पोल्‍लोङ 1:2; 6:9; 19:10

* 12:17 12:17 पया अद मासुंडि सम्दुरता दडटगा अन्ज निता. उचुक बाय्बस्कनगा इद पोल्‍लो 12:18 ते वास्ता, ओसो उचुक बाय्बस्कनगा 13:1 ते वास्ता.

✡ 13:1 13:1 दानिय्येल 7:3; तोहचीतव पोल्‍लोङ 11:7; 15:2; 16:13; 17:8

✡ 13:1 13:1 12:3

✡ 13:1 13:1 17:12

* 13:1 13:1 “दहा कोह्‌कु” इतेके दहा राजालोरु; 17:12 ऊळाट.

✡ 13:1 13:1 दानिय्येल 11:36; तोहचीतव पोल्‍लोङ 17:3

✡ 13:2 13:2 दानिय्येल 7:6

✡ 13:2 13:2 दानिय्येल 7:5

✡ 13:2 13:2 दानिय्येल 7:4

✡ 13:2 13:2 12:3

✡ 13:2 13:2 16:10

✡ 13:3 13:3 17:8

✡ 13:3 13:1-3 11:7

✡ 13:4 13:4 18:18

✡ 13:5 13:5 दानिय्येल 7:8,11,20; 11:36; 2 तिसलुनितोर 2:4

✡ 13:5 13:5 11:2

✡ 13:6 13:6 7:15; 12:12

✡ 13:7 13:7 दानिय्येल 7:21; तोहचीतव पोल्‍लोङ 11:7; 12:17

✡ 13:7 13:7 5:9-10

† 13:7 13:7 इद रकस किर्स्तुना मोदुल विरुदतोन तोहतह्‌ता. 1 योहन 2:18 ऊळाट.

✡ 13:8 13:8 5:6,9-10,12

✡ 13:8 13:8 देवुळताङ पाटाङ 69:28; 1 पत्रु 1:20; तोहचीतव पोल्‍लोङ 3:5

✡ 13:8 13:8 3:10

✡ 13:9 13:9 2:7,11,17; 3:6,13,22

✡ 13:10 13:10 यिर्मयाह 15:2; 43:11

✡ 13:10 13:10 पुटमुळि 9:6; मत्याल 26:52; तोहचीतव पोल्‍लोङ 11:18

✡ 13:10 13:10 इब्रितोर 6:12; तोहचीतव पोल्‍लोङ 14:12

‡ 13:11 13:11 दुस्रा रकस इतेके, मुनेता रकसता जोल कबुरतदु (16:13, 19:20, 20:10 ऊळाट).

✡ 13:11 13:11 16:13

✡ 13:12 13:12 14:9,11; 16:2; 19:20; 20:4

✡ 13:13 13:13 1 राजा 18:38; लूकाल 9:54; तोहचीतव पोल्‍लोङ 11:5; 20:9

✡ 13:13 13:13 मत्याल 24:24; तोहचीतव पोल्‍लोङ 16:14; 19:20

✡ 13:14 13:14 2 तिसलुनितोर 2:9-11; तोहचीतव पोल्‍लोङ 3:10; 12:9

✡ 13:15 13:15 दानिय्येल 3:6

✡ 13:16 13:16 11:18; 19:5,18

✡ 13:16 13:16 7:3; 14:9; 16:2; 20:4

✡ 13:17 13:17 14:11

✡ 13:17 13:17 15:2

✡ 13:18 13:18 17:9

✡ 14:1 14:1 देवुळताङ पाटाङ 2:6; इब्रितोर 12:22

✡ 14:1 14:1 5:6

✡ 14:1 14:1 यहेजकेल 9:4; तोहचीतव पोल्‍लोङ 3:12; 7:3-4

✡ 14:2 14:2 1:15; 6:1

✡ 14:2 14:2 5:8

✡ 14:3-4 14:3-4 4:6

✡ 14:3-4 14:3-4 7:4

✡ 14:3-4 14:3-4 2:17

✡ 14:3-4 14:3-4 5:9-10

✡ 14:3-4 14:3-4 इब्रितोर 12:23; याकुब 1:18

* 14:3-4 14:3-4 बेस्केन साट्याल कबळ केवोर कोय्तोरा लेह्‌का, ओर गोरेपिलातुन विळ्सिसि बेदिने मोळ्कोर मोदुल कागिदते “ओर कुव्रा मन्कलोर आंदुर, बेविस्कनाये संगे आंचाळ-कोय्तोग़ आयवालेवा, कळ्‍वोग़ आयोर.” दुस्राङ देवुळ्कना, पेन्कना संगे जोळेम आयनदु इतेके, देवुळता मुनेह साट्या पापमलेह्‌का आंदु, इद्रम पवित्र सास्त्रमते ऊक-ऊके वेहतद मन्ह्‌ता.

✡ 14:3-4 14:3-4 2 कुरिंततोर 11:2; तोहचीतव पोल्‍लोङ 3:4; 7:16-17; 17:14

✡ 14:5 14:5 देवुळताङ पाटाङ 32:2; सपन्याह 3:13; मलाकी 2:6; योहन 1:47; इब्रितोर 9:14; 1 पत्रु 1:18-19; 2:22; यहुदाल 24

✡ 14:6 14:6 1 पत्रु 1:24-25; तोहचीतव पोल्‍लोङ 5:9-10

✡ 14:7 14:7 11:13; 15:4

✡ 14:7 14:7 4:11

✡ 14:8 14:8 दानिय्येल 4:30; तोहचीतव पोल्‍लोङ 16:19; 17:5; 18:10

✡ 14:8 14:8 यशायाह 21:9; यिर्मयाह 51:8; तोहचीतव पोल्‍लोङ 18:2-3

† 14:8 14:8 अद कालमते बोर बोर रोम सहरतुन, बेबिलोन इनजोर इंदुर.

✡ 14:8 14:8 यिर्मयाह 51:7; तोहचीतव पोल्‍लोङ 17:1-2,4; 18:2-3

✡ 14:9 14:9 7:3; 13:12,15-16; 16:2

✡ 14:10 14:10 मार्कल 8:38

✡ 14:10 14:10 पुटमुळि 19:24; यहेजकेल 38:22; 2 तिसलुनितोर 1:8; तोहचीतव पोल्‍लोङ 19:20; 20:10,14-15; 21:8

✡ 14:10 14:10 देवुळताङ पाटाङ 75:8; यशायाह 51:17; यिर्मयाह 25:15-16,27; तोहचीतव पोल्‍लोङ 16:19; 18:6; 19:15

✡ 14:11 14:11 13:12,16,17

✡ 14:11 14:11 यशायाह 34:10; तोहचीतव पोल्‍लोङ 18:9,18; 19:3

✡ 14:12 14:12 12:17

✡ 14:12 14:12 1 योहन 2:3; तोहचीतव पोल्‍लोङ 2:13; 13:10

✡ 14:13 14:13 22:17

✡ 14:13 14:13 1 तिमोति 5:25

✡ 14:13 14:13 इब्रितोर 4:9-10; तोहचीतव पोल्‍लोङ 20:6

✡ 14:13 14:13 1 कुरिंततोर 15:18

✡ 14:14 14:14 दानिय्येल 7:13; तोहचीतव पोल्‍लोङ 1:13

✡ 14:14 14:14 6:2

✡ 14:15 14:15 11:19; 15:6; 16:17

✡ 14:15 14:15 यिर्मयाह 51:33; मत्याल 13:38-41

✡ 14:15 14:15 योएल 3:13; मार्कल 4:29

‡ 14:16 14:16 मार्कल 4:26-29, लूकाल 10:2, योहन 4:35-38, इद्रमलेह्‌काडाङ वचन्किन ऊळिसि, इद अद्‍ययते वचन 14-16 सेतेमतोरा लोप्पा वेहतह्‌ता इन्जि, उय्तुर इन्ह्‌तोर. वचन 17-18 बारा लाग्वोरा सिक्साता लोप्पा वेहतह्‌ता. मति दुस्रोरा विचरते, इव सबे वचन्क लाग्वोरा नेयमता लोप्पा मन्ह्‌ताङ.

✡ 14:17 14:17 11:19; 15:6; 16:17

✡ 14:18 14:18 6:9; 8:3; 16:7

✡ 14:18 14:18 योएल 3:13

✡ 14:19 14:19 यशायाह 63:2-3; तोहचीतव पोल्‍लोङ 19:15

✡ 14:20 14:20 यशायाह 63:3; विलापगीत 1:15; तोहचीतव पोल्‍लोङ 19:15

✡ 15:1 15:1 12:1,3

✡ 15:1 15:1 16:1; 17:1-2; 21:9

✡ 15:2 15:2 4:6

✡ 15:2 15:2 13:1

✡ 15:2 15:2 13:17

✡ 15:2 15:2 12:11

✡ 15:2 15:2 5:8

✡ 15:3 15:3 पेसमुळि 14:31

✡ 15:3 15:3 व्यवस्थाविवरण 32:1-43

✡ 15:3 15:3 देवुळताङ पाटाङ 111:3

✡ 15:3 15:3 यिर्मयाह 10:7

✡ 15:3 15:3 व्यवस्थाविवरण 32:3-4; तोहचीतव पोल्‍लोङ 16:7

✡ 15:4 15:4 16:5

✡ 15:4 15:4 यिर्मयाह 10:7; तोहचीतव पोल्‍लोङ 14:7

✡ 15:4 15:4 19:8

✡ 15:4 15:4 देवुळताङ पाटाङ 86:9; यशायाह 66:23

✡ 15:5 15:5 पेसमुळि 38:21; गिनती 1:50; बळयिर 7:44; इब्रितोर 8:5

✡ 15:5 15:5 11:19

✡ 15:6 15:6 14:15,17

✡ 15:6 15:6 19:8

✡ 15:6 15:6 1:13

✡ 15:7 15:7 4:6

✡ 15:7 15:7 4:9; 10:6-7

✡ 15:7 15:7 21:9

✡ 15:8 15:8 21:11

✡ 15:8 15:8 पेसमुळि 19:18; 40:34-35; लैव्यव्यवस्था 16:2; 1 राजा 8:10-11; 2 इतिहास 5:13-14; यशायाह 6:4

✡ 16:1 16:1 देवुळताङ पाटाङ 79:6; यिर्मयाह 10:25; यहेजकेल 22:31; सपन्याह 3:8; तोहचीतव पोल्‍लोङ 15:1

✡ 16:2 16:2 13:12,15-17; 14:9

✡ 16:2 16:2 पेसमुळि 9:9-11; व्यवस्थाविवरण 28:35

✡ 16:3 16:3 पेसमुळि 7:17-21; तोहचीतव पोल्‍लोङ 8:8-9; 11:6

✡ 16:4 16:4 पेसमुळि 7:17-20; देवुळताङ पाटाङ 78:44; तोहचीतव पोल्‍लोङ 11:6

✡ 16:5 16:5 15:4

✡ 16:5 16:5 1:4-5,8,17; 4:8; 11:17

✡ 16:5 16:5 योहन 17:25; तोहचीतव पोल्‍लोङ 6:10

✡ 16:6 16:6 17:6; 18:24

✡ 16:6 16:6 यशायाह 49:26

✡ 16:6 16:6 19:2

✡ 16:7 16:7 6:9; 14:18

✡ 16:7 16:7 15:3; 19:2

✡ 16:9 16:9 2:21; 11:13

✡ 16:10 16:10 पेसमुळि 10:21-22; तोहचीतव पोल्‍लोङ 8:12; 9:2; 13:2

✡ 16:11 16:11 2:21

✡ 16:12 16:12 9:14

✡ 16:12 16:12 यशायाह 11:15-16; 44:27; यिर्मयाह 51:36

✡ 16:12 16:12 यशायाह 41:2,5; 46:11

✡ 16:13 16:13 12:3

✡ 16:13 16:13 13:1-10

✡ 16:13 16:13 13:11-18

✡ 16:13 16:13 18:2-3; 20:10

✡ 16:14 16:14 13:13

✡ 16:14 16:14 17:14; 19:19; 20:8

✡ 16:14 16:14 6:16-17

✡ 16:15-16 16:15-16 न्यायियों 5:19; 2 राजा 23:29-30; 2 इतिहास 35:22; जकर्याह 12:11

✡ 16:15-16 16:15-16 19:19

* 16:15-16 16:15-16 अर-मगिदोन जागा इतेके, मगिदो इनदनद मेटा.

✡ 16:15-16 16:15-16 मत्याल 24:43-44; तोहचीतव पोल्‍लोङ 3:3; 22:7

✡ 16:15-16 16:15-16 3:18

✡ 16:17 16:17 14:15

✡ 16:17 16:17 10:6-7; 14:15,17; 21:6

✡ 16:18 16:18 4:5; 6:12; 8:5; 11:19

✡ 16:18 16:18 दानिय्येल 12:1; मत्याल 24:21

✡ 16:19 16:19 17:5,16-18; 18:10,18-19,21

✡ 16:19 16:19 17:1-2

✡ 16:19 16:19 14:8-10; 18:5

✡ 16:20 16:20 6:14; 20:11

✡ 16:21 16:21 8:7; 11:19

✡ 16:21 16:21 पेसमुळि 9:18-25

✡ 17:1-2 17:1-2 15:1,7

✡ 17:1-2 17:1-2 21:9

✡ 17:1-2 17:1-2 यशायाह 1:21; यिर्मयाह 2:20; नहूम 3:4; तोहचीतव पोल्‍लोङ 19:2

✡ 17:1-2 17:1-2 2:22; 18:2-3,9

✡ 17:1-2 17:1-2 14:8

✡ 17:1-2 17:1-2 16:19

✡ 17:3 17:3 1:10

✡ 17:3 17:3 12:3; 13:1

✡ 17:4 17:4 यहेजकेल 28:13; तोहचीतव पोल्‍लोङ 18:12-13,16

✡ 17:4 17:4 यिर्मयाह 51:7; तोहचीतव पोल्‍लोङ 14:8; 18:6

✡ 17:5 17:5 2 तिसलुनितोर 2:6-7

✡ 17:5 17:5 14:8; 16:19

✡ 17:6 17:6 2:13

✡ 17:6 17:6 16:6; 18:24

✡ 17:7 17:7 2 तिसलुनितोर 2:6-7; तोहचीतव पोल्‍लोङ 12:3; 13:1

✡ 17:8 17:8 13:1

✡ 17:8 17:8 9:1; 11:7

✡ 17:8 17:8 देवुळताङ पाटाङ 69:28; तोहचीतव पोल्‍लोङ 3:5; 13:8

✡ 17:8 17:8 3:10

✡ 17:8 17:8 13:3

* 17:9 17:9 रोम सहर एळुङ मेटानगा दोहतद मता.

✡ 17:9 17:9 13:18

✡ 17:12 17:12 दानिय्येल 7:24; तोहचीतव पोल्‍लोङ 13:1

✡ 17:12 17:12 18:10

✡ 17:13 17:9-13 12:3; 13:1

✡ 17:14 17:14 16:14

✡ 17:14 17:14 1 तिमोति 6:15; तोहचीतव पोल्‍लोङ 1:4-5; 19:16

✡ 17:14 17:14 मत्याल 22:14; रोम सहरतोर 1:6-7

✡ 17:14 17:14 3:21

✡ 17:15 17:15 5:9-10

† 17:16-18 17:16-18 बेरा सहर इतेके रोम इनदनद सहर आंदु.

✡ 17:16-18 17:16-18 16:19

✡ 17:16-18 17:16-18 यहेजकेल 16:37,39; तोहचीतव पोल्‍लोङ 18:17,19

‡ 17:16-18 17:16-18 तानाङ अविङ तिनदनुङ तेना अर्तम इतेके, ताना मालसोमतुन कयदे कीयनुर.

✡ 17:16-18 17:16-18 12:3; 13:1; 18:8

✡ 17:16-18 17:16-18 10:6-7; 19:9

✡ 18:1 18:1 10:1; 17:1,7; 20:1

✡ 18:2-3 18:2-3 यिर्मयाह 51:7; तोहचीतव पोल्‍लोङ 14:8

✡ 18:2-3 18:2-3 17:1-2

* 18:2-3 18:2-3 इगा “साट्याल कबळ” इतेके वेल्‍लाङे देसेह्‌कनोर तमा मालसोमतुन बोल्गिह कीयलाह, देवुळताङ अडोन देहचि, बेबिलोन सहरता संगे दंदा कीतोर.

✡ 18:2-3 18:2-3 यहेजकेल 27:9-25

✡ 18:2-3 18:2-3 यशायाह 21:9; यिर्मयाह 51:8; तोहचीतव पोल्‍लोङ 14:8

✡ 18:2-3 18:2-3 16:13

✡ 18:2-3 18:2-3 यशायाह 34:11,13-15; सपन्याह 2:14

† 18:2-3 18:2-3 बेव मोदुल काग्देह्‌कने इद पोल्‍लो ओसो वास्ता: “पोलवव एग़्ङ वानाह मनदनव सबे जन्वर्क अगान जागा पोयताङ.”

✡ 18:4 18:4 यशायाह 52:11; यिर्मयाह 50:8; 51:6,9,45; 2 कुरिंततोर 6:17

✡ 18:5 18:5 यिर्मयाह 51:9

✡ 18:5 18:5 16:19

‡ 18:6 18:6 वचन 4-5 बूमतगा मनवालोर देवुळता मन्कलोरिह्‌क वेहतद मन्ह्‌ता. मति इग्डाहि बेव पोल्‍लोङ मन्ह्‌ताङ, अवु देवुळता सिक्सा ततनविस्किह्‌क वेहतव मन्ह्‌ताङ बहे.

✡ 18:6 18:6 देवुळताङ पाटाङ 137:8; यिर्मयाह 50:15,29

✡ 18:6 18:6 14:10; 17:4

✡ 18:7 18:7 यशायाह 47:7-8; सपन्याह 2:15; देवुळताङ पाटाङ 10:5-6; सभोपदेशक 8:11

✡ 18:7 18:7 यहेजकेल 28:2-8

✡ 18:8 18:8 यिर्मयाह 50:34; तोहचीतव पोल्‍लोङ 11:17-18

✡ 18:8 18:8 यशायाह 47:9; यिर्मयाह 50:31-32

✡ 18:8 18:8 17:16-18

✡ 18:9 18:9 17:1-2

✡ 18:9 18:9 14:11; 19:3

✡ 18:9 18:9 यहेजकेल 26:16-17; 27:35; तोहचीतव पोल्‍लोङ 2:22

✡ 18:10 18:10 14:8; 16:19

✡ 18:10 18:10 17:12

✡ 18:11 18:11 यहेजकेल 27:9-25

✡ 18:11 18:11 यहेजकेल 27:27-34

✡ 18:12 18:12 17:4

✡ 18:13 18:12-13 यहेजकेल 27:12-22; तोहचीतव पोल्‍लोङ 17:4

✡ 18:13 18:13 ओर्युलतोरु यहेजकेल 27:13; 1 तिमोति 1:9-10

✡ 18:16 18:16 17:4

✡ 18:17 18:17 17:16-18

✡ 18:17 18:17 यहेजकेल 27:28-29

✡ 18:18 18:18 14:11

✡ 18:18 18:18 यहेजकेल 27:32; तोहचीतव पोल्‍लोङ 13:4

✡ 18:19 18:18-19 16:19; 17:16-18

✡ 18:20 18:20 6:10; 19:2

✡ 18:20 18:20 यिर्मयाह 51:48; तोहचीतव पोल्‍लोङ 12:12

✡ 18:21 18:21 5:2; 10:1

✡ 18:21 18:21 16:19

✡ 18:21 18:21 यिर्मयाह 51:63-64; यहेजकेल 26:21

✡ 18:22 18:22 यशायाह 24:8; यिर्मयाह 25:10; यहेजकेल 26:13

✡ 18:23 18:23 यिर्मयाह 7:34; 16:9

✡ 18:23 18:23 यशायाह 23:8; तोहचीतव पोल्‍लोङ 6:15

✡ 18:23 18:23 नहूम 3:4; तोहचीतव पोल्‍लोङ 9:21

✡ 18:24 18:24 मत्याल 23:35; तोहचीतव पोल्‍लोङ 16:6; 17:6

✡ 19:1 19:1 11:15

* 19:1 19:1“हलेलुया” इद इब्रि पोल्‍लो आंदु. इद पोल्‍लोता अर्तमि, “सामिह्‌क जोहर आयि” इद्रम आस्ता.

✡ 19:1 19:1 7:10

✡ 19:1 19:1 4:11

✡ 19:2 19:2 देवुळताङ पाटाङ 19:9; तोहचीतव पोल्‍लोङ 16:7

✡ 19:2 19:2 17:1-2

✡ 19:2 19:2 व्यवस्थाविवरण 32:43; 2 राजा 9:7; 2 तिसलुनितोर 1:5-7; तोहचीतव पोल्‍लोङ 6:10; 16:6; 18:20

✡ 19:3 19:3 यशायाह 34:10; तोहचीतव पोल्‍लोङ 14:11; 18:9

✡ 19:4 19:4 4:4,6

✡ 19:4 19:4 4:10; 5:8,14; 7:11; 11:16

✡ 19:5 19:5 13:16

✡ 19:5 19:5 देवुळताङ पाटाङ 115:13; 134:1; 135:1; तोहचीतव पोल्‍लोङ 11:18

✡ 19:6 19:6 यहेजकेल 1:24; तोहचीतव पोल्‍लोङ 1:15; 6:1; 11:15

✡ 19:6 19:6 देवुळताङ पाटाङ 93:1; 97:1; 99:1; तोहचीतव पोल्‍लोङ 1:8; 11:17

✡ 19:7 19:7 11:13

✡ 19:7 19:7 मत्याल 22:2; 25:10; योहन 3:29; इपिसुसतोर 5:25-27,32

✡ 19:7 19:7 लूकाल 12:36; तोहचीतव पोल्‍लोङ 21:2,9

✡ 19:8 19:8 15:6

✡ 19:8 19:8 3:4-5; 15:4

✡ 19:9 19:9 मत्याल 22:2-3; लूकाल 14:15

✡ 19:9 19:9 17:16-18; 21:5; 22:6

✡ 19:10 19:10 22:8

✡ 19:10 19:10 12:17

✡ 19:10 19:10 बळयिर 10:26; तोहचीतव पोल्‍लोङ 22:9

✡ 19:11 19:11 यहेजकेल 1:1; योहन 1:51; तोहचीतव पोल्‍लोङ 4:1

✡ 19:11 19:11 6:2

✡ 19:11 19:11 1:4-5; 3:7,14

✡ 19:11 19:11 देवुळताङ पाटाङ 96:13; यशायाह 11:4

✡ 19:12 19:12 दानिय्येल 10:6; तोहचीतव पोल्‍लोङ 1:14

✡ 19:12 19:12 6:2

✡ 19:12 19:12 2:17

✡ 19:13 19:13 यशायाह 63:3

✡ 19:13 19:13 योहन 1:1; इब्रितोर 1:2

✡ 19:14 19:14 3:4-5

✡ 19:15 19:15 यशायाह 11:4; 2 तिसलुनितोर 2:8; तोहचीतव पोल्‍लोङ 1:16

✡ 19:15 19:15 देवुळताङ पाटाङ 2:9; तोहचीतव पोल्‍लोङ 2:26-28

✡ 19:15 19:15 यशायाह 63:3; योएल 3:13; तोहचीतव पोल्‍लोङ 14:10,19-20

† 19:16 19:16 कोग़्कतगा “कोग़्कपोग़ोन मनदनद गेंदेतगा” इद अर्तम वने अरयह्‌ता.

✡ 19:16 19:16 1:4-5

✡ 19:16 19:16 1 तिमोति 6:15; तोहचीतव पोल्‍लोङ 17:14

‡ 19:17 19:17 गंदाल पिटेन मोदुल कागिदते वेट “पिटेन”.

✡ 19:17 19:17 1 शमूएल 17:44; यिर्मयाह 12:9; यहेजकेल 39:17

✡ 19:18 19:18 11:18; 13:16

✡ 19:18 19:18 यहेजकेल 39:18-20; तोहचीतव पोल्‍लोङ 6:15

§ 19:19 19:19 इद पुस्तकता 13:4 वचन ऊळाट.

✡ 19:19 19:19 16:14-16

✡ 19:20 19:20 16:13

✡ 19:20 19:20 14:10; 20:10,14-15; 21:8

✡ 19:20 19:20 13:12-17

✡ 20:1 20:1 10:1; 18:1

✡ 20:1 20:1 1:18; 9:1

✡ 20:2-3 20:2-3 पुटमुळि 3:1; तोहचीतव पोल्‍लोङ 12:3,9

✡ 20:2-3 20:2-3 2 पत्रु 2:4

✡ 20:2-3 20:2-3 12:9

✡ 20:4 20:4 दानिय्येल 7:9,22; मत्याल 19:28; तोहचीतव पोल्‍लोङ 3:21

✡ 20:4 20:4 7:3; 13:12,15-17

✡ 20:4 20:4 1:2,9

✡ 20:4 20:4 6:9

✡ 20:4 20:4 योहन 14:19

✡ 20:4 20:4 2 तिमोति 2:12; तोहचीतव पोल्‍लोङ 2:26-28; 3:21; 5:9-10; 22:5

✡ 20:5 20:5 लूकाल 14:14; पिलिपितोर 3:10-11; 1 तिसलुनितोर 4:16

✡ 20:6 20:6 14:13

* 20:6 20:6 पयाडा हामुरि किसबटटे अमेसाता हामुरि.

✡ 20:6 20:6 2:11

✡ 20:6 20:6 1 पत्रु 2:5,9; तोहचीतव पोल्‍लोङ 1:6

✡ 20:6 20:6 3:21; 5:9-10; 22:5

✡ 20:8 20:8 12:9

✡ 20:8 20:8 यहेजकेल 38:1-2,14-17; 39:1,6

✡ 20:8 20:8 16:14

✡ 20:9 20:9 यहेजकेल 38:9,16

✡ 20:9 20:9 2 राजा 1:10,12; यहेजकेल 38:22; 39:6; तोहचीतव पोल्‍लोङ 13:13

✡ 20:10 20:10 19:20

✡ 20:10 20:10 16:13

✡ 20:10 20:10 14:10-11

✡ 20:11 20:11 6:14; 16:20; 19:20; 21:1

✡ 20:12 20:12 दानिय्येल 7:10

✡ 20:12 20:12 मत्याल 16:27; रोम सहरतोर 2:6; तोहचीतव पोल्‍लोङ 2:23; 11:18

✡ 20:12 20:12 3:5

✡ 20:13 20:13 1:18; 6:8

✡ 20:13 20:13 रोम सहरतोर 2:6

✡ 20:14 20:14 1 कुरिंततोर 15:26; तोहचीतव पोल्‍लोङ 21:4

† 20:14 20:14 अमेसाता हामुरि मोदुल कागिदते “पयाडा हामुरि”.

✡ 20:14 20:14 2:11; 21:8

✡ 20:15 20:15 पिलिपितोर 4:3; तोहचीतव पोल्‍लोङ 3:5

✡ 20:15 20:14-15 14:10; 19:20

✡ 21:1 21:1 यशायाह 65:17; 66:22; रोम सहरतोर 8:19-21

✡ 21:1 21:1 2 पत्रु 3:10; तोहचीतव पोल्‍लोङ 20:11

✡ 21:2 21:2 यशायाह 52:1; गलातितोर 4:26; इब्रितोर 11:10,16; तोहचीतव पोल्‍लोङ 3:12; 11:2; 22:19

✡ 21:2 21:2 यशायाह 61:10; तोहचीतव पोल्‍लोङ 19:7; 22:17

✡ 21:3 21:3 लैव्यव्यवस्था 26:11-12; यहेजकेल 37:27; योहन 14:23; इब्रितोर 8:2; तोहचीतव पोल्‍लोङ 7:15; 22:3

✡ 21:4 21:4 यशायाह 25:8; तोहचीतव पोल्‍लोङ 7:16-17

✡ 21:4 21:4 2 कुरिंततोर 5:17; इब्रितोर 12:27

✡ 21:4 21:4 1 कुरिंततोर 15:26; तोहचीतव पोल्‍लोङ 20:14

✡ 21:4 21:4 यशायाह 35:10; 51:11; 65:19

✡ 21:5 21:4-5 2 कुरिंततोर 5:17

✡ 21:5 21:5 19:9; 22:6

✡ 21:6 21:6 10:6-7; 16:17

* 21:6 21:6 सबेटविना मोदुल वने ननाये. सबेटविना कोड वने ननाये. 1:8 इद वचनता नोट ऊळाट.

✡ 21:6 21:6 1:8; 3:14; 22:13

✡ 21:6 21:6 यशायाह 55:1; योहन 4:10; तोहचीतव पोल्‍लोङ 7:16-17; 22:17

✡ 21:7 21:7 2:7,11,17,26-28; 3:5,12,21

✡ 21:7 21:7 2 शमूएल 7:14; देवुळताङ पाटाङ 89:26-27; रोम सहरतोर 8:14; 2 कुरिंततोर 6:16

✡ 21:8 21:8 1 योहन 3:15

✡ 21:8 21:8 1 तिमोति 1:9-10

✡ 21:8 21:8 1 कुरिंततोर 6:9-10; तोहचीतव पोल्‍लोङ 9:21; 22:15

✡ 21:8 21:8 14:10; 19:20

✡ 21:8 21:8 2:11; 20:6,14

✡ 21:9 21:9 15:1,7; 17:1-2

✡ 21:9 21:9 19:7; 22:17

✡ 21:10 21:10 यहेजकेल 40:2; तोहचीतव पोल्‍लोङ 1:10; 17:3

✡ 21:10 21:10 गलातितोर 4:26

✡ 21:11 21:11 यशायाह 60:1-2; यहेजकेल 43:2; तोहचीतव पोल्‍लोङ 15:8; 22:5

✡ 21:11 21:11 4:3

✡ 21:12 21:12 यहेजकेल 48:31-34; तोहचीतव पोल्‍लोङ 22:14

✡ 21:14 21:14 इब्रितोर 11:10

✡ 21:14 21:9-14 3:12

✡ 21:16 21:15-16 यहेजकेल 40:3; तोहचीतव पोल्‍लोङ 11:1

✡ 21:18 21:18 4:6

✡ 21:20 21:20 4:3

✡ 21:20 21:19-20 पेसमुळि 28:16-20; यशायाह 54:11-12

✡ 21:21 21:21 4:6; 22:2

✡ 21:22 21:22 मत्याल 24:2; मार्कल 13:2; लूकाल 21:6; योहन 4:21

✡ 21:23 21:23 यशायाह 24:23; 60:19-20; तोहचीतव पोल्‍लोङ 22:5

✡ 21:24 21:24 देवुळताङ पाटाङ 72:10-11; यशायाह 49:23; 60:3,5,16

✡ 21:25 21:25 जकर्याह 14:7; तोहचीतव पोल्‍लोङ 22:5

✡ 21:25 21:25 यशायाह 60:11

✡ 21:26 21:26 देवुळताङ पाटाङ 72:10-11; यशायाह 49:23; 60:16

✡ 21:27 21:27 1 तिमोति 1:9-10

✡ 21:27 21:27 यशायाह 52:1; तोहचीतव पोल्‍लोङ 22:14-15

✡ 21:27 21:27 3:5

✡ 21:27 21:27 2 पत्रु 3:13

✡ 22:1 22:1 देवुळताङ पाटाङ 46:4; यहेजकेल 47:1; जकर्याह 14:8; तोहचीतव पोल्‍लोङ 7:16-17

✡ 22:2 22:2 21:21

✡ 22:2 22:2 पुटमुळि 2:9; 3:22; तोहचीतव पोल्‍लोङ 2:7

✡ 22:2 22:2 यहेजकेल 47:12

✡ 22:3 22:3 जकर्याह 14:11

✡ 22:3 22:3 7:9

✡ 22:3 22:3 7:15; 21:3

✡ 22:4 22:4 देवुळताङ पाटाङ 17:15; 42:2; मत्याल 5:8

✡ 22:4 22:4 3:12; 7:3; 14:1

✡ 22:5 22:5 यशायाह 60:19; जकर्याह 14:7; तोहचीतव पोल्‍लोङ 21:11,23,25

✡ 22:5 22:5 दानिय्येल 7:18,27; मत्याल 19:28; तोहचीतव पोल्‍लोङ 20:4,6

✡ 22:6 22:6 1:1; 4:1

✡ 22:6 22:6 19:9; 21:5

✡ 22:7 22:7 1:3; 3:3,11; 16:15-16

✡ 22:7 22:7 1:11

✡ 22:8 22:8 19:10

✡ 22:9 22:9 बळयिर 10:26; तोहचीतव पोल्‍लोङ 19:10

✡ 22:10 22:10 रोम सहरतोर 13:12

✡ 22:10 22:10 दानिय्येल 8:26; तोहचीतव पोल्‍लोङ 10:4

✡ 22:12 22:12 3:11

✡ 22:12 22:12 देवुळताङ पाटाङ 28:4; यशायाह 40:10; 62:11; यिर्मयाह 17:10; मत्याल 16:27; रोम सहरतोर 2:6; तोहचीतव पोल्‍लोङ 2:23

✡ 22:13 22:13 यशायाह 44:6; 48:12; तोहचीतव पोल्‍लोङ 1:4-5,8,17; 2:8; 3:14; 21:6

✡ 22:14 22:14 7:14

✡ 22:14 22:14 21:12,27

✡ 22:14 22:14 पुटमुळि 2:9; 3:22; तोहचीतव पोल्‍लोङ 2:7

✡ 22:15 22:15 1 तिमोति 1:9-10

✡ 22:15 22:15 मत्याल 8:12; 1 कुरिंततोर 6:9-10; तोहचीतव पोल्‍लोङ 21:8,27

✡ 22:16 22:16 1:1,4-5,11; 3:22

✡ 22:16 22:16 यशायाह 11:1,10; मत्याल 1:1; रोम सहरतोर 15:12; तोहचीतव पोल्‍लोङ 5:5

✡ 22:16 22:16 2 पत्रु 1:19; तोहचीतव पोल्‍लोङ 2:26-28

* 22:16 22:16 रोम राजेमते विय उका गेल्समुळता सीना आंदु.

✡ 22:17 22:17 2:7; 14:13

✡ 22:17 22:17 21:2,9

✡ 22:17 22:17 यशायाह 55:1; तोहचीतव पोल्‍लोङ 7:16-17; 21:6

✡ 22:19 22:19 21:2

✡ 22:19 22:18-19 व्यवस्थाविवरण 4:2; 12:32

✡ 22:20 22:20 इब्रितोर 10:37; तोहचीतव पोल्‍लोङ 3:11

✡ 22:20 22:20 1 कुरिंततोर 16:22

✡ 22:21 22:21 रोम सहरतोर 16:20